﻿Dr. Gianina Maria-Cristina PICIORUȘ 9 u ea vec Te o logie p en t ru azi București t 2015 Dr. Gianina Maria-Cristina Picioruș 5 Epilog la lumea veche Literatura română între viziunea tradițională și ideologia modernă. Mentalități, forme literare și univers spiritual POEZIA Vol. I (partea a doua) Ediția a II-a 5 Teologie pentru azi București 2015 Doar atunci când prin lumine M-oi sui la Dumnezeu, Veți gândi și voi la mine Cum am fost în lume eu. (Eminescu, Cântecul lăutarului) „Eminescu este și rămâne, prin structura lui intimă și ireductibilă, un raționalist mistic ce năzuiește spre Absolut. [...] Nu ezităm să-l numim pe Eminescu un geniu religios. [...] Pentru prima dată, spiritualitatea românească își găsea Poetul”. Rosa del Conte1 1 Eminescu sau despre Absolut, ediția a II-a, îngrijire, traducere și prefață de Marian Papahagi, cuvânt înainte de Zoe Dumitrescu-Bușulenga, postfață de Mircea Eliade, cu un cuvânt pentru ediția românească de Rosa del Conte, Ed. Dacia, Cluj- Napoca, 2003, p. 132, 273, 285. Date despre autoare aici: http://ro.wikipedia.org/wiki/Rosa_del_Conte. Aici puteți asculta un podcast al nostru, de 20. 51 minute, despre opiniile autoarei referitoare la Eminescu: http://www.trilulilu.ro/bastrix/df368382ed75a4. 4 Preliminarii... Într-o încercare de caracterizare a ceea ce el numește epoca lui Asachi și Eliade, Paul Zarifopol susținea că, din punct de vedere estetic, este de preferat lectura Psaltirii în versuri a lui Dosoftei sau a Țiganiadei lui Ioan Budai-Deleanu decât a majorității producțiilor poetice ale erei prepașoptiste și pașoptiste. Astfel, în opinia sa, „Simțul nostru literar actual ne face să gustăm unele versuri din Psaltirea lui Dosoftei nu numai în savoarea lor de trecut depărtat; ci găsim în ele și o frumusețe directă: arhaismul lor e în acord cu sentimentul nostru viu al trecutului (s. n.). Din contră: poezia de la sfârșitul veacului XVIII și începutul veacului trecut, de la Văcărești prin Cârlova și Hrisoverghi, până la Asachi și Eliade Rădulescu, ne insuflă, în definitiv, o atitudine dezaprobatoare. Pentru gustul cititorului de astăzi, acele încercări poetice sunt valori mai mult sau mai puțin degradate, și nu simplu învechite. În mare parte, acea poezie ne apare, cum atât de exact spune d. profesor Densusianu despre Văcărești - ca poezie lăutărească. În adevăr, pentru noi acea literatură a căzut în bună 5 parte la nivel suburban. În ea noi nu aflăm parfum de arhaism, ci aer de semicultură (s. n.)”2. Zarifopol e atât de vehement3, încât susține că Eminescu a greșit atunci când a elogiat această perioadă, în Epigonii, numind-o veac de aur, când sintagma s-ar potrivi, de fapt, epocii lui Dosoftei: 2 Paul Zarifopol, Pentru arta literară, ediție îngrijită, note, bibliografie și studiu introductiv de Al. Săndulescu, Ed. Minerva, București, 1971, p. 78. A se vedea toată pledoaria sa între p. 78-88 ale cărții citate supra. 3 Zarifopol e încă și mai categoric decât Ș. Cioculescu, atunci când afirmă că nu putem „a vorbi hotărât de un romantism român. Românii care căutau a face poezie în anii 30 până la 40 luau ce găseau pe piața literară franceză. Romantică era poezia aceasta franceză la ea acasă, în București și în Iași ea nu era romantică, era [doar] poezia nouă din Apus, poezia pe care tinerii români aveau a o pune împotriva poeziei de imitație neogreacă. Romantism nu puteam avea, pentru că nu avusesem clasicism”, cf. Idem, p. 99. Opinia noastră este aceea că, adaptând până la urmă ideile romantismului apusean la realitatea și sensibilitatea românească, pașoptiștii sau măcar unii dintre ei sau măcar în parte, au reușit să creeze o mișcare care se poate numi romantism românesc, ale cărei trăsături particulare sunt date tocmai de imposibilitatea de identificare a scriitorilor noștri cu sensibilitatea Apusului. Însă acest lucru nu exclude justețea observațiilor lui Zarifopol: în mare, romantismul pașoptist a debutat la noi ca o încercare de a schimba o imitație cu o altă imitație, înlocuind, adică, influența fanariotă cu cea franceză. De aici diletantismul scriitoricesc al epocii (pre)pașoptiste, remarcat chiar de poetul Gr. Alexandrescu și acuzat de același Zarifopol. În veacul acesta există însă și tendințe, personale sau ocazionale ale poeților, spre adâncimi valorice, care merită reținute. Am încercat și noi să le punem în evidență, în cartea noastră: http://www.teologiepentruazi.ro/2014/01/11/epilog-la-lumea- veche-i-1-editia-a-doua/. 6 „Eminescu - [tocmai] Eminescu, conducătorul frumoasei limbi vechi românești - așează, cu un procedeu regretabil sumar, tot scrisul din vremea lui Alecsandri și Bolintineanu în „veacul de aur al scripturilor române”, pe când e doar de prima evidență că, pentru Eminescu, ca și pentru acei dintre noi câți iubesc trecutul fără rezervă, i ' „veacul de aur al scripturilor române” îl umplu atât de frumos Dosoftei, Costin și Neculcea (s. n.)”4. Ceea ce este de prima evidență pentru Zarifopol (cum fusese și pentru Eminescu) a fost și este încă de neacceptat pentru mulți: anume că „veacul de aur al scripturilor române” îl constituie epoca literară a lui Dosoftei, Miron Costin și Ioan Neculce. În ceea ce privește eroarea lui Eminescu din Epigonii, un răspuns a fost oferit deja de Mircea Scarlat: „La adevărata epocă de aur a poeziei române vechi (Dosoftei, Miron Costin) nu se fac referiri în Epigonii! [Pentru că] elogiile din acest poem sunt adresate unor autori care, în intenția lui ' i Eminescu, ar fi oferit exemple de poezie naivă, în sensul schillerian al termenului [.]. 4 Paul Zarifopol, Pentru arta literară, op. cit., p. 105. 7 Nucleul poemului îl constituie a doua lui parte, cea inaugurală fiind creată din necesități de strategie literară, ca o contrapondere iluzorie pentru prezentul detestat”5. În afară de aceste argumente, credem că nu trebuie să pierdem din vedere nici când a scris Eminescu acest poem și pentru ce fel de public. De altfel, poetul și-a publicat întotdeauna producțiile literare fiind conștient de gradul de înțelegere și acceptare al publicului receptor, fie că vorbim de cel larg, fie de cel critic de la Junimea. Pe de altă parte, chiar Eminescu numește epoca veche veac de aur, în Scrisoarea III: „De-așa vremi se-nvredniciră cronicarii și rapsozii;/ Veacul nostru ni-l umplură saltimbancii și Irozii.../ În izvoadele bătrâne pe eroi mai pot să caut; /.../ O eroi! Care-n trecutul de măriri vă adumbriseți,/ Ați ajuns acum de modă de vă scot din letopiseți,/ Și cu voi drapându-și nula, vă citează toți nerozii,/ Mestecând veacul de aur în noroiul greu al prozii. /./ Dar lăsați măcar strămoșii ca să doarmă-n colb de cronici;/ Din trecutul de mărire var privi cel mult ironici” 6. Și ne întoarcem la convingerea lui Paul Zarifopol, care, asemenea lui Eminescu, credea că „veacul de aur al scripturilor române îl umplu atât de frumos Dosoftei, Costin și Neculcea”. ' i 5 Mircea Scarlat, Istoria poeziei românești, vol. II, Ed. Minerva, București, 1984, p. 40. 6 M. Eminescu, Opere, I, ed. Perpessicius, p. 149. 8 Și prin aceasta este un caz rar de exeget român din secolul trecut, între cei situați pe linia estetismului, care a recunoscut, astfel, că literatura română veche nu reprezintă o falie disparată de literatura română modernă, ci o epocă primă, de aur, a acestei literaturi. Eminescu era cât se poate de conștient de această realitate și el nu a considerat niciodată că poezia neoanacreontică și pașoptistă reprezintă singura moștenire literară pe care i-au lăsat-o înaintașii, ci s-a întors întotdeauna către literatura veche ca spre un izvor nesecat de limbă și de viziune poetică pentru creațiile sale. Însă acest lucru, chiar dacă a fost cunoscut de contemporani, a trecut treptat în uitare, după moartea sa, iar la nivel exegetic a fost mai degrabă ocultat. Dosarul receptării critice a acestor influențe din partea literaturii noastre vechi l-am prezentat într-o carte recentă7. Dorim să reamintim acum doar momentele sale principale. Pe la începutul secolului al XX-lea, la foarte scurtă vreme după ce Maiorescu donase, în sfârșit, manuscrisele/ caietele lui Eminescu Academiei Ro- A / A 1 V 1 J 1 V • « • • A mâne (în 1902, după semnale de alarmă și somații în presă), Ilarie Chendi scria: „Eminescu a căutat să întrupeze în poezia sa toate elementele cari ar putea alcătui o poezie 7 Gianina Maria-Cristina Picioruș, Eminescu și literatura română veche. Universalism, vizionarism și imagistică literară, Editura Universității din București, 2013, 550 p. 9 artistică națională și a recurs la toate izvoarele din • J 1 • o • • o • cari trebuie să pornească poezia oricărui popor. Din manuscrisele lui se poate vedea cu câtă dragoste a cetit și studiat vechea literatură românească. [Chendi sesiza, înaintea lui G. Călinescu, câteva manuscrise românești din care Eminescu a copiat în caietele sale, reproducând, de asemenea, și câteva aprecieri manuscrise ale poetului din care se înțelege cu prisosință admirația sa față de perioada veche, și vorbește despre proiectele dramatice ale poetului, rămase nefinalizate, sau despre «planuri de epopee» etc.] [.] Un alt mediu prin care Eminescu ajunge în atingere cu sufletul poporului român este studiul istoriei naționale. El citea cronicile și documentele > > istorice, și în citirea lor se călăuzea de aceleași principii de literatură națională cari se ridică în jurul continuității. În genere, istoria în ochii lui • a o • • a i.o • r 1 era poezie ea însăși, cea mai înaltă poezie. [.] Astfel Eminescu era singurul poet care, din proprie intuiție, cunoștea întreg neamul românesc, singurul care s-a însuflețit de poezia și istoria noastră întreagă; el a visat o glorie unitară și o cultură unitară pentru toți românii [.] Devotamentul acesta cucernic pentru trecutul văzut în culorile vieții străbune și ale t t poeziei era în parte și o urmare psihologică a 10 lipsei de conștiință națională în neamul nostru de pretutindeni pe timpul activității lui Eminescu”8. O altă atenționare, în același sens, îi aparține lui Nicolae Iorga, aproape trei decenii mai târziu. Într-o vreme dominată de junimiști, spune el, când nu se acorda „un preț extraordinar vechii noastre literaturi din cărțile bisericești și din manuscriptele scoase din » T"* • uz”, Eminescu „a avut curajul, el singur din toată generația, O • 1 V . A V • . • • să iubească aceste însemnări, aceste zapise și hrisoave [și cu mult mai mult decât atât], și să se găsească fericit în mijlocul lor. [...] El însă s-a coborât în adâncimea acestei vechi literaturi și a trăit în fiecare carte; fiecare rând din ele i-a zis ceva. Și vă asigur pe dumneavoastră, cărora împrejurările vieții nu v-au îngăduit să vă duceți des la aceste izvoare de lumină t adevărată, că nu este pagină din vechile noastre manuscripte și tipărituri și nu este bucată care să nu fie o adevărată lecție de limbă pentru graiul de astăzi. Limba aceasta nu era limba nelucrată a maselor populare, ci era, dimpotrivă, o limbă înfățișând sinteza dintre graiul popular și vechea literatură grecească, și este mult mai ușor să 8 Ilarie Chendi, Eminescu și vremea sa, Ed. Viitorul Românesc, București, 1999, p. 21-22, 25, 27. 11 traduci pentru un foileton un roman francez la modă decât să preferi ceea ce gândirea creștină a avut de la început mai adânc și mai subtil. Și călugării de la 1700 erau niște mari alcătuitori ai scrisului românesc, după ce în românește se putuse traduce, înainte de 1650, Herodot. Această literatură a cunoscut-o Eminescu, toată, înaintea lui Gaster și înaintea lui Hașdeu ' 9 9 (s. n.). El s-a cufundat în această limbă - i-a descoperit toate tainele - : a fost astfel ucenicul râvnitor al tuturor scriitorilor pe care ni i-au lăsat veacurile cu mai puțin noroc decât al nostru”9. Trei ani mai târziu, în 1932, D. Murărașu a publicat studiul Naționalismul lui Eminescu, în care autorul, urmărind subiectul precizat în titlul cărții, are adesea ocazia să remarce iubirea lui Eminescu pentru trecut și mai ales pentru evul mediu românesc. Reproducem câteva din observațiile sale: „Eminescu evocă adeseori și sub diferite forme figurile mari ale trecutului nostru. Lui Eminescu îi place să rătăcească cu sufletul în epocile de mărire ale istoriei noastre. [...] Eminescu avea planul să evoce în lucrările sale multe figuri ale istoriei noastre. 9 Nicolae Iorga, Eminescu. El, generația lui și generația noastră, Ed. Datina Românească, Vălenii de Munte, 1929, p. 10-11. Sublinierile ne aparțin. 12 Un Dodecameron dramatic pe care avea intenția să-l scrie, trebuia să cuprindă piesele: Drgoș-Vodă, Neamul Mușatin (Mircea-Vodă; Bătălia de la Nicopole), Alexandru cel Bun, Ștefan și Ilie, Ștefan cel Mare el însuși, Bogdan cel Chior, Ștefan cel Tânăr, Petru Rareș, Alexandru și Ilieș, Alexandru Lăpușneanu, Despot-Vodă. [.] Când e vorba de limba înaintașilor, Eminescu e tot poetul îndrăgostit de trecut. E același care în Scrisoarea II vorbea de «limba veche și înțeleaptă». Eminescu, poetul ce adesea se cufunda în cetirea cronicilor, a ajuns la o deosebită dragoste pentru limba cronicarilor. În Curierul de Iași reproducea bucăți din vechile scrieri românești, la întruniri literare cetea din aceste scrieri, ca profesor dădea elevilor săi să traducă în germană fragmente din cronice. Dragostea pentru vechea limbă românească e un sentiment constant la Eminescu. Cu ocazia ceremoniei descoperirii bustului lui Gr. Ghica la Iași, sentimentele poetului ies la iveală îndată ce aude cântările preoților; în acestea el vede «dulcea limbă a trecutului». Chiar și în epoca ziaristică la Timpul, printre vehemente atacuri la adresa celor pe care-i considera dușmani ai națiunii, Eminescu își exprimă dragostea pentru limba de altădată. [.] Eminescu nu cere întoarcerea la trecut, ci crearea condițiilor de viață de pe vremuri, când 13 neamul creștea și progresa. [...] Eminescu nu s-a refugiat în trecut din cauza mizeriei vieții prezente, ci fiindcă temperamental poetul se simțea bine în trecut. [...] Eminescu s-a adâncit în trecut încă de timpuriu, cum ne-o mărturisesc scrierile din tinerețe, încă de pe vremea când 10 dezamăgirile vieții nu-l atinseseră” . Aceste articole sau studii nu au reușit însă a îndrepta atenția criticii literare românești spre sursele literare românești vechi. Murărașu însuși, în studiile sale ulterioare, nu a prea ținut seama de constatările sale din această carte. În celebrul său studiu din 1934, Opera lui Mihai Eminescu, G. Călinescu a inventariat sursele poetului, între care și pe cele românești vechi, dar le-a enumerat doar, repartizându-le la capitolul Filologie și neacor-dându-le o importanță deosebită în elaborarea operei romantice eminesciene. În 1955, Alexandru Elian a scos la lumină manuscrisele vechi care i-au aparținut lui Eminescu, depozitate tainic la Academia Română10 11. Titu 10 D. Murărașu, Naționalismul lui Eminescu, ediție de Stancu Ilin, Ed. Atos, București, 1999, p. 33, 35, 197-198, 284-285. Ni se precizează că „textul ediției a fost stabilit, cu modificările ortografice necesare, după ediția princeps, apărută la Editura Bucovina I. E. Torouțiu, București, 1932”. 11 Al. Elian, Eminescu și vechiul scris românesc, în Studii și cercetări de bibliologie, I, 1955, p. 129-160, reluat în: Alexandru Elian, Bizanțul, Biserica și cultura românească. Studii și articole de istorie, ediție îngrijită 14 Maiorescu le dăruise Academiei în 1904 (doi ani mai târziu după caietele Eminescu), ocultând proveniența lor, prin declarația că ar fi aparținut tatălui său12. Toate aceste avertismente și descoperiri nu au găsit însă decât foarte târziu un ecou în critica literară. Abia în 1962, Rosa del Conte a elaborat un studiu amplu dedicat lui Eminescu (publicat inițial în italiană, la Milano), în care a luat în discuție și relația poetului cu tradiția sa literară veche, cu spiritualitatea patristică și cu literatura și cultura ortodoxă/ bizantină. Ea nu s-a putut extinde, însă, la analize literare concludente, care să dovedească, în mod irefutabil, faptul că expresia și viziunea literaturii și a spiritualității vechi românești și-au pus o amprentă decisivă asupra operei eminesciene. Studiul lui Del Conte reprezintă însă o cotitură în eminescologie, nu numai pentru că a făcut legătura cu tradiția spirituală și literară românească și bizantin-ortodoxă, căreia exegeza românească i-a întors inexplicabil spatele (și continuă să păstreze, în general, această atitudine), ci și pentru că a susținut, totodată, că Eminescu este un mare și original poet al epocii de Pr. Prof. Dr. Vasile V. Muntean, Ed. Trinitas, Iași, 2003, p. 347-378. Vom cita din ediția a doua. 12 Nu faptul în sine, acela că a deținut aceste cărți vechi și nici chiar acela că le cerceta îndeaproape (Călinescu a putut ușor repartiza acest lucru interesului strict filologic) constituie aspectul absolut esențial pentru înțelegerea gândirii eminesciene - pentru că Eminescu a avut și a citit enorm de multe cărți. Dar nu proporția lor în biblioteca flotantă a poetului este singura importantă, ci mai degrabă descoperirea unei amprente fundamentale a cugetării tradiționale asupra sa. 15 romantice, care îmbogățește „patrimoniul nostru spiritual [european] și acela al omenirii”13 prin opera lui, și că este un poet al Absolutului, a cărui cugetare, de o profunzime impresionantă, a fost insuficient relevată de critica din țara lui. Mircea Eliade, elogiind studiul Rosei del Conte, afirma: „Criticii români au subliniat influența tradiției autohtone asupra concepțiilor politice și literare ale lui Eminescu - dar nu și-au închipuit că temeiul imaginației și al speculațiilor teoretice l-ar fi putut împrumuta din universul spiritualității arhaice românești (s. n.)”14. În recenzia pe care o făcea Emil Turdeanu, aflat și el în exil, acesta nota: „autoarea dă operei lui Eminescu o dimensiune în veacuri pe care n-a avut-o până acum, și o așază în cadrul spiritualității bizantino-ortodoxe, comunicată poetului fie de textele vechi românești, fie de tradiția orală a poporului. [.] «Mai presus de toate [.] un însetat de Absolut»: teza aceasta esențială a cărții d-rei Del t t Conte alungă în umbră toate interpretările idilice sau revoluționare ale operei lui Eminescu, toate 13 Rosa del Conte, Eminescu sau despre Absolut, op. cit., p. 26. 14 Cf. Idem, p. 466. 16 minorele apropieri cu poeții lunii, ai lacurilor, ai pădurilor de fag, etc., precum și toate concluziile materialiste scoase din exploatarea ad libitum a explozivului Împărat și proletar”15. În urma ei, în România, doar Zoe Dumitrescu-Bușulenga a mai făcut apropieri de gândirea spirituală tradițională, însă fără incursiuni propriu-zise în tradiția literară română veche și fără să o amintească pe Del Conte, ci (după afirmațiile sale, din principalul său studiu despre opera poetului, Eminescu - cultură și creație, din 1976) urmărind numai traseul teoretic sugerat de eseurile lui Lucian Blaga și de studiile de istoria religiilor ale lui Mircea Eliade. Bușulenga face mai mult trimiteri la arhetipuri, însă operează decriptări de text care pot fi, în bună măsură, interpretate în avantajul celor care susțin atașamentul față de tradiție al lui Eminescu. Din păcate, Rosa del Conte nu a avut posibilitatea să facă realmente un studiu comparativ care să învedereze opera lui Eminescu și literatura noastră veche, ea bazându-se mai mult pe intuiție și pe concluzii extrase din fapte (mărturiile rămase despre cărțile vechi lecturate de Eminescu), nu dintr-un comentariu literar aplicat și exhaustiv. 15 Emil Turdeanu, Laetitia Turdeanu-Cartojan, Studii și articole literare, postfață și note complementare de Mircea Anghelescu, Ed. Minerva, București, 1995, p. 215. 17 Tocmai această sarcină extrem de dificilă (Paul Cernovodeanu considera că o analiză a interesului manifestat de Eminescu „pentru literatura veche românească în ansamblul ei” este o „sarcină evident dificilă și de o reală complexitate”16) ne-am asumat-o, beneficiind și de apelul pe care, cu câțiva ani în urmă, l-a făcut Mihai Moraru pentru reluarea cercetărilor în această direcție17. Am plecat deci de la premisa că Eminescu poate fi comentat și înțeles mult mai bine dacă nu se mai deviază sursologic pe teritorii literare și filosofice cât mai îndepărtate și dacă Eminescu este integrat în contextul ideal și ideatic al romantismului major/ High Romanticism (primul romantism) și al exigențelor lui, între care fundamentală era întoarcerea la operele și la spiritualitatea și viziunea Evului Mediu. Între 2010-2013 am elaborat, așadar, un nou studiu18, care a apărut la Editura Universității din București, fiind intitulat: Eminescu și literatura română veche. Universalism, vizionarism și imagistică literară (550 p.). Aveam, din fericire, în expediția exegetică foarte dificilă pe care ne-am asumat-o, experiența 16 Paul Cernovodeanu, Eminescu și cronografele românești, în Caietele Mihai Eminescu, vol. II, 1974, p. 55. 17 Mihai Moraru, De nuptiis Mercurii et Philologiae, Ed. Fundației Culturale Române, București, 1997, p. 197-211. 18 L-am scris, de fapt, în decursul unui an, începând cu octombrie 2010, după care, până la momentul publicării sale (august 2013) -întârziat din motive independente de mine - am fost ocupată cu alte studii și activități și nu am mai făcut decât unele adăugiri, rectificări sau retușuri. 18 fundamentală a unor studii anterioare despre Eminescu, concretizate într-un volum19. Aveam, de asemenea, și experiența altor cercetări elaborate despre poezia română, editate tot la nivel online (primele patru volume din Epilog la lumea veche, într-o primă ediție, apărute între 2010 și 2012, și altele) la care se adăuga - nu în ultimul rând - un capitol din teza noastră doctorală20 în care am remarcat apropierile care se pot face între viziunea poetică eminesciană și cea a Sfântului Antim Ivireanul - primul, de altfel, în care am întreprins o cercetare extinsă comparativă menită să învedereze relația poetului cu literatura română veche. Am demonstrat, deci, în cartea amintită (Eminescu și literatura română veche), că literatura română medievală și tradiția spirituală românească au constituit surse și factori absolut esențiali în configurarea operei eminesciene. Cartea prezintă rezultatele unui studiu comparativ foarte dificil, care 19 A se vedea: Epilog la lumea veche I. 2, cf. http://www.teologiepentruazi.ro/2010/06/04/epilog-la-lumea- veche-i-2/. De fapt, volumul acesta reunea articole pe care le-am publicat pe platforma noastră online începând din ianuarie 2007 (adică de la începutul funcționării platformei noastre online). A se vedea: http://www.teologiepentruazi.ro/category/literatura-romana-din-perspectiva-ortodoxa/eminescu-si-ortodoxia/. 20 Antim Ivireanul: avangarda literară a Paradisului. Viața și opera, Teologie pentru azi, București, 2010, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 19 și-a propus să analizeze opera lui Mihail Eminescu, pe de o parte, și tradiția literară română veche, pe de altă parte; la aceasta s-a adăugat investigarea unor surse fundamentale ale literaturii patristice, precum și o bibliografie generală cuprinzătoare, însumând exegeza eminesciană, studii de literatură veche și alte cărți care ne-au fost necesare în elaborarea demonstrației noastre. Studiul nostru a urmărit, în mod esențial, să evidențieze faptul că Mihail Eminescu era nu doar un excelent cunoscător al textelor vechi - fapt recunoscut de multă vreme - dar, mai cu seamă, că literatura română veche a constituit pentru Eminescu un material fundamental, din punct de vedere tematic și vizionar, pentru realizarea operei sale literare romantice, datorită căreia putem vorbi de un romantism românesc, depășindu-se faza debutului pașoptist, timid și nesigur, al literaturii noastre moderne. Eminescu - ajutat și de un context romantic favorabil construirii unei literaturi naționale, care avea între exigențe valorificarea operelor Evului Mediu, a istoriei naționale și a literaturii populare -, și-a creat opera desfășurând în același timp o muncă imensă pentru descoperirea și cunoașterea tipăriturilor și a manuscriselor românești vechi: renumitele tomuri vechi și grele de pe care el cu adevărat ștergea colbul și pe care le lua cu sine oriunde se ducea, în la fel de renumita ladă, pe care au făcut-o celebră descrierile din nuvele (Sărmanul Dionis și Geniu pustiu). 20 Datorită lui Eminescu, literatura română are o mare figură romantică în panteonul personalităților europene de acest fel. Și, totodată, el este cel care a trasat calea de urmat pentru literatura română modernă (care ar merita numele de post-eminescianism, cum propunea Ioana Bot), lucru recunoscut de primii poeți moderni ai secolului XX21, cât și de toți marii poeți ai epocii interbelice și postbelice, care i-au venerat memoria. Fără el, acest drum ar fi fost infinit mai greu de intuit. Nu este vorba de a aduce numai elogii, ci de a recunoaște un adevăr cât se poate de obiectiv...Cum, însă, Eminescu nu poate fi niciodată epuizat, ne întoarcem pentru a oferi publicului o a doua ediție, revăzută și adăugită, a primului nostru studiu amplu dedicat operei eminesciene. Situația (condițiile în care am lucrat) a făcut ca studiul nostru, Eminescu și literatura română veche, să beneficieze din plin de cercetările noastre anterioare, acolo dezvoltând o perspectivă critică și numeroase idei care s-au conturat în volumele concepute până atunci din Epilog. (mai ales în vol. I. 2, pe care îl reedităm acum). Iar acum, acesta de față, revizuit, însumează și experiența studiului amintit. Și aceasta pentru că cercetările noastre presupun continuitate, o perpetuă descoperire și amplificare a 21 A se vedea cartea noastră: Trei poeți și-un început de secol, Teologie pentru azi, București, 2014, cf. http://www.teologiepentruazi.ro/2014/06/13/trei-poeti-si-un- inceput-de-secol/. 21 unor semnificații care se înlănțuie coerent. Pentru că cercetarea continuă presupune permanentă aprofundare, dezvăluire a unor sensuri care nu se revelează -sau nu se revelează plenar - de la bun început, ci numai prin căutare asiduă și atentă. Nu știm dacă se poate face vreodată o listă exhaustivă, care să conțină aproape toate cărțile, între care multe vechi, care i-au căzut vreodată sub ochi sau au trecut prin mâna lui Eminescu - fapt recunoscut, de altfel, și de Al. Elian. „Când nu avea bani, era în stare să parcurgă, repede, acolo, pe loc [în librării și anticariate], paginile de care avea nevoie. Când putea, cumpăra însă volumele care-l interesau [...], reținând numai pe acelea la care ținea foarte mult. Restul era vândut pe măsură ce banii se împuținau”22. Eminescu însuși amintește adesea, atât în poezii cât și în nuvele, de reculegerea sa în fața cărților vechi: „În volumul ros de molii/ Cauți noaptea adevăr” (Pajul Cupidon...); „Gândirea mea în vremi trecute-noată,/ Deschid volume mari și vechi tipicuri” (o versiune a 22 Zoe Dumitrescu-Bușulenga, Eminescu - Viața, ediție îngrijită de Dumitru Irimia, cuvânt înainte de Dan Hăulică, Ed. Nicodim Caligraful, Mănăstirea Putna, 2009, p. 126-127. A se vedea: http://ro.wikipedia.org/wiki/Zoe_Dumitrescu_Bu%C5%9Fulenga. 22 unui Sonet23). Avatarii săi literari, Dionis sau Toma Nour, au reflexe asemănătoare: „într-un colț al casei, la pământ, dormeau una peste alta vo câteva sute de cărți vechi, multe din ele grecești, pline de învățătură bizantină”24 (Sărmanul Dionis). „Printr-o claie prăfuită de cărți vechi (am o predilecțiune pentru vechituri), am dat peste un volum mai nou...”25. „Mi-ar fi plăcut mult să trăiesc în trecut. Să fi trăit pe timpii aceia când domni îmbrăcați în haine de aur și samur ascultau, de pe tronurile lor, în învechitele castele, consiliile divanului de oameni bătrâni - poporul entuziast și creștin undoind ca valurile mărei în curtea domniei - iară eu în mijlocul acestor capete încoronate de părul alb al înțelepciunei, în mijlocul poporului plin de focul entuziasmului, să fiu inima lor plină de geniu, capul cel plin de inspirațiune - preot durerilor și bucuriilor - bardul lor. Spre a hrăni acele vise și mai mult, am deschis vro câteva cronice vechi...” (Geniu pustiu)26. 23 M. Eminescu, Opere alese, vol. I, ediție îngrijită și prefațată de Perpessicius, EPL, București 1964, p. 324. 24 Eminescu, Proză literară, postfață de Eugen Simion, EPL, București, 1964, p. 36. 25 Idem, p. 103. 26 Idem, p. 111-112. 23 Depănând firul biografic și recuperând momentul întâlnirii poetului cu cărțile, Bușulenga ne spune: „Cum biserica se afla foarte aproape de casa Eminovicilor și locuința poetului la câțiva pași de ea, vizitele copilului n-au întârziat, îndesite de plăcerea de a umbla prin cărțile cu legătură de piele, vechi, roase, cu litere frumos înflorate, ale bătrânului [preot], care a și început să-l învețe buchiile, ținându-l pe genunchi”27 28. Aceste detalii apar în manuscrisul lui Ioan (Geniu pustiu): „Când eram mic mă duceam la preotul cel bătrân al satului, care, țiindu-mă pe genunchi, îmi dete primele lecțiuni în citire. O dorință nemărginită, o sete arzătoare de studiu se trezise 28 în mine.” . În studiul său despre Eminescu, Rosa del Conte ne comunica faptul că a ajuns să susțină legătura dintre poet și tradiția sa literară și spirituală, pentru că a urmat acel traseu prin care „avem conștiința de a ne fi așezat în fața miracolului Eminescu cu independență de jude- 27 Zoe Dumitrescu-Bușulenga, Eminescu - Viața, op. cit., p. 32. 28 Eminescu, Proză literară, op. cit., p. 116. 24 cată - o independență care nu exclude niciodată respectul pentru rezultatele la care a ajuns critica precedentă - și cu o absolută umilință față de cuvântul poetului” [și] „urmând îndemnul bătrânului cronicar: Ispitește singur scripturile”29. Rezultatul acestei ispitiri a fost revendicarea arhaicității poeziei eminesciene: „în loc să vedem în Eminescu o sinteză fericită, culmea unui proces de asimilare a marii poezii europene, început în România odată cu epoca modernă, noi revendicăm arhaicitatea și deci românitatea acestui cântec, tânăr și bătrân: Vechiul cântec mai străbate, cum în nopți izvorul sare [...] Cuvântul liric în care se transfigurează lumea lui este scos din izvoarele tradiției autoh-tone”30. Și, de altfel, Rosa del Conte s-a arătat nedumerită de opțiunea istoriei literare românești de a-și anihila trecutul literar: 29 Rosa del Conte, Eminescu sau despre Absolut, ediția a II-a, îngrijire, traducere și prefață de Marian Papahagi, cuvânt înainte de Zoe Dumitrescu-Bușulenga, postfață de Mircea Eliade, cu un cuvânt pentru ediția românească de Rosa del Conte, Ed. Dacia, Cluj-Napoca, 2003, p. 28. Despre autoare: http://ro.wikipedia.org/wiki/Rosa_del_Conte. 30 Rosa del Conte, Eminescu sau despre Absolut, op. cit., p. 28. 25 „ni se pare de neînțeles hiatul pe care l-a creat România modernă [...] între modernitatea ei atât de recentă și trecutul său atât de bogat și de interesant” [căruia] „s-ar spune că epoca modernă i-a întors spatele. O evaluare pe planul cultural-istoric concret al influenței exercitate de vechea tradiție lingvistică și literară, în special asupra constituirii limbajului metaforic al poeziei și asupra definirii geniului expresiv al scriitorilor moderni, rămâne -după câte știm - în întregime de făcut”31. Ne-am asumat acest deziderat, care ar fi trebuit împlinit de mult de exegeza românească, încercând să îl ducem la îndeplinire, în aproape toate cărțile și studiile literare pe care le-am conceput până în prezent. Pentru că și noi am resimțit ca un hiat dureros această amputare a literaturii românești de perioada ei veche - numită adesea astfel cu o nuanță de dispreț și ca semn al rejectării ideologice. Cincizeci de ani mai târziu, publicând, în 2002, Melancolia lui Eminescu, George Gană32 se vedea, ca opțiune hermeneutică, în același punct cu Del Conte, ceea ce ne dovedește că progresul în receptarea operei eminesciene nu a fost totuși atât de mare: 31 Idem, p. 281. 32 A se vedea: http://ro.wikipedia.org/wiki/George_Gan%C4%83. 26 „În universul operei eminesciene se poate intra, dată fiind unitatea ei substanțială, pe mai multe porți. Eu am ales-o pe aceea din care mi s-a deschis perspectiva cea mai cuprinzătoare, în extensie și în profunzime, și am ales-o pornind nu de la sugestiile exegezei eminesciene, ci de la lectura repetată și pendulând mereu între parte (poem, imagine, idee, motiv) și întreg (s. n.)”33. În exercițiul nostru critic, am resimțit aceasta ca pe o necesitate vitală și nu credem că am greșit34. Ne-am întemeiat atât pe argumente oferite de sursa poetică (deși n-am ignorat nici proza eminesciană), cât și pe reliefarea dedublării procesului 33 George Gană, într-un interviu acordat lui Daniel Cristea Enache, în Adevărul literar și artistic, nr. 692/ 18 nov. 2003, cf. http://atelier.liternet.ro/articol/895/Daniel-Cristea-Enache- George-Gana/George-Gana-Vianu-a-rămas-pentru-mine-un-model- intelectual-si-moral.html. 34 Mircea Anghelescu afirma: „Steiner, într-o carte memorialistică minunată (toate cărțile lui sînt minunate de altfel) își mărturisește credința că "în matricea ei ebraico-elenică, cultura occidentală a fost, pînă foarte recent, o cultură a comentariului, a comentariului la comentariu" și în locul unor asemenea despicări ale firului în patru preferă o bună ediție cu tot aparatul necesar. Bănuiesc că la noi ar fi privit cu milă”, cf. Totul sau aproape totul începe în secolul al XIX-lea, și pînă nu vom înțelege acest lucru, nu vom putea să ne analizăm bine, interviu acordat lui Daniel Cristea-Enache, în Adevărul literar și artistic, nr. 733, sept. 2004, cf. http://atelier.liternet.ro/articol/1800/Daniel-Cristea-Enache-Mircea-Anghelescu/Mircea-Anghelescu-Totul-sau-aproape-totul-incepe-in-secolul-al-XIX-lea-si-pina-nu-vom-intelege-acest-lucru-nu-vom-putea-sa-ne-analizam-bine.html. A se vedea: http://www.mircea-anghelescu.com/ și http://ro.wikipedia.org/wiki/Daniel_Cristea-Enache. 27 hermeneutic care ne descoperă semnificații tradiționale ale scrisului eminescian, camuflate în spatele a ceea ce pare a fi o integrare fără rest în structura ideatică a romantismului european, pentru formația noastră de intelectuali laicizați și predispuși (ca să nu zic programați) să auzim numai ecourile demonismului, revoltei și nihilismului din poezia și literatura română. Am purces așadar la cercetarea operelor eminesciene, antume și postume, care ne poate oferi un tablou al biografiei poetului, reprodus prin însăși lentila interioară a perspectivei sale asupra vieții proprii. 28 Între ars amandi și ars moriendi 9 Privește astă viață ca pas spre mântuire /./ A vieții comedie mișcată e de aur - Când scena astei viețe e-al mântuirei faur. Femeia?...Măr de ceartă Căutând mărturiile care să ne descopere o etapizare a experiențelor sale existențiale, am descoperit că începuturile conștiinței de sine, mature (deși era încă adolescent), echivalează cu un segment temporal caracterizat prin studiul și lectura asiduă a textelor ascetice și religioase ale culturii și literaturii noastre vechi, ale cărților aparținând medievalității românești, descoperite în biblioteca de la Ipotești și în arhivele bisericilor și mănăstirilor. De la o vârstă foarte tânără (de la 12 ani, zice Stefanelli și, după el, Al. Elian, cunoștea scrierea chirilică, învățând să citească pe Psaltire și Viețile Sfinților35), Eminescu s-a preocupat cu lectura vechilor 35 Cf. Alexandru Elian, Eminescu și vechiul scris românesc, în Studii și cercetări de bibliologie, I, București, 1955, reluat în vol. Bizanțul, Biserica și cultura românească. Studii și articole de istorie literară, Ed. Trinitas, Iași, 2003, p. 353, n. 19. A se vedea: 29 cărți românești. Acest interes precoce va fi fructificat din plin ulterior, atât ca bibliotecar al „gimnasiaștilor români”, la Cernăuți, cât și, apoi, la Biblioteca din Iași, pentru care întocmește rapoarte de achiziționare a numeroase cărți și manuscrise românești vechi36. Pasiunea pentru acestea n-a încetat niciodată, memoriile prietenilor și ale cunoscuților reprezen-tându-l mereu în preajma lor37. În fine, după ce a fost internat, „lada” cu astfel de cărți și manuscrise a ajuns la Maiorescu, pe care poetul l-a implorat în zadar să i le restituie38. Devreme, așadar, Eminescu a luat cunoștință de practicile ascetice din literatura mistică isihastă, pe care și le-a însușit, precum și de numeroase texte -religioase sau istorice - care glosau pe marginea aceluiași vanitas, înaintea oricăror altor experiențe fundamentale ale vieții sale, inclusiv erotice. O evocare a acestui parcurs biografic descoperim în mai multe poeme: Pentru păzirea auzului39, Gelozie, Când te-am văzut, Verena. etc. Poemul Gelozie ne precizează tocmai această consecuție temporală, ordinea devenirii sale, de care aveam absolută nevoie -dar la acest poem vom reveni puțin mai târziu. Cert este că - și critica literară a subliniat acest fapt - Eminescu a pendulat mereu între conștiința de http://ro.wikipedia.org/wiki/Alexandru_Elian. 36 Cf. Alexandru Elian, op. cit., p. 347-355. 37 Cf. Idem, p. 356-359. 38 Cf. Idem, p. 360-361. 39 Poemul a fost extras din manuscrisul 2262, f. 137-138 și a apărut mai întâi în ed. Perpessicius, vol. IV, p. 266. 30 sine, a poetului erudit și genial, și ipostaza îndrăgostitului fatal, asaltat de melancolie, scepticism și pesimism, atât datorită unor experiențe dramatice, cât și a unui anume sentiment, resimțit la adevăratele proporții numai de către el în lumea românească, de mal du siecle40, și de lecturile (cu precădere) din filosofia germană. Despre prima dintre poeziile pe care le-am amintit - la care dorim să ne referim în continuare -, sa stabilit că versifică învățături ale Sfântului Nicodim Aghioritul, pe care Eminescu le-a citit într-un vechi manuscris românesc, care i-a aparținut și care reprezintă traducerea din greacă a cărții Sfântului Nicodim despre paza celor cinci simțuri. Începem cu ea pentru că discuția asupra textului ne oferă un prilej binevenit pentru o foarte succintă introducere teoretică în principiile isihasmului, despre care am pomenit de mai multe ori și va mai fi vorba, și care trebuie lămurite (pe cât ne permite studiul nostru literar) pentru cititorii nefamiliari cu aceste concepții. Titlul manuscrisului era: Cărticică sfătuitoare pentru păzirea celor cinci simțiri și a nălucirei și a minții și a inimii... (ms. rom. 3074)41. Manuscrisul vechi românesc a fost în biblioteca lui Eminescu și, în 1904, Titu Maiorescu l-a donat Bibliotecii Academiei, odată cu celelalte, după identificările operate de Al. Elian. Cartea Sfântului Nicodim Aghioritul (care a fost relativ recent diortosită și republicată de mai multe 40 În franceză: răul secolului. 41 Cf. Alexandru Elian, op. cit., p. 369. 31 ori42), este un îndreptar esențial pentru cei care vor să-și curățească mintea și inima de patimi prin rugăciunea neîncetată, isihastă, însoțită de păzirea simțurilor și de atenția la gânduri. Să vedem, prin urmare, poemul: Dacă auzi în aer cântare dulce, veche [lăutărească, erotică], O taie chiar cu sila de la a ta ureche -Căci cântecele-acestea te-nchină dezmierdării Și-ți leagănă simțirea pe undele uitării; Se varsă înlăuntru-ți a aerului miere Slăbănogindu-ți mintea și dulcea ei putere Și acea socoteală [rațiune] măreață-mbărbătată A sufletului mândru o-ntunecă îndată. Prea dulce adormire în aer curge miere Și inima-ți bărbată devine de muiere, Iar mintea ta cu partea ei cea nălucitoare [imaginația] Nu încetează-n forme a plămădi, ușoare, Acele chipuri mândre în cântec înțelese: Cu chipuri pătimașe se umple ea adese. Când cântăreții nu-i vezi ș-a fi muieri se-ntâmplă, Atunci se bate-n tremur sângele tău sub tâmplă Și-n primitorii creieri îndată el încheagă 42 A se vedea una dintre edițiile recente: http://www.librarie .net/carti/7256/Paza-celor-cinci-simturi-Sf- Nicodim-Aghioritul. 32 Poftite chipuri albe - femei cu firea dragă. Nu fluierați de-aceea urechii-n versul iambic43: Picioru-ușor se mișcă în saltul ditirambic, Fără de rânduială, și dulce și molatec, Ca ceara ea îți face sufletul muieratec44. De vrei să scapi de ele, de-urmarea lor amară [= păcatul], Astup-a ta ureche tu singur chiar - cu ceară. Nu spune-un basmu numai poetul cel vorbăreț [cred că Homer45, pe care Platon46 l-a numit „vorbăreț”] De eroul Odissev [Ulise47] cel mult meșteșugăreț; Și-au astupat cu ceară urechea, să se culce, La glasul de sirenă adormitor de dulce, Ș-astfel putut-a numai corabia-i s-o poarte Pe lângă a lor ostrov [al sirenelor] aducător de moarte; Dori pază și sie, urechei, înțeleptul, 43 Versul popular. 44 A se vedea și Evanghelie învățătoare (Govora, 1642), ediție, studiu introductiv, note și glosar de Alin-Mihai Gherman, Ed. Academiei Române, București, 2011, p. 209: „Ce, așijderea, și urechile, carile ascultă și iau aminte cu de-adins cântecele muierilor celor curve și cenghii [dansatoare] în multe chipure acolo nemică nu vor auzi de-aceastea [în Iad], numai acel glas înfricoșat al urâților draci și al păcătoșilor, de plângere, împutare și tânguire și neîncetată suspinare [...]. Aceastea ceanghii [cântări] vor fi demâneața și târziu, în zi și în noapte, acestora carii acmu întârziază cu cinghii [un fel de geamparale] și cu fluiere în case de curvie și fără frica lui Dumnezeu fac fărăleage, adunându-și lor păcatele spre periciunea de veaci”. 45 A se vedea: http://ro.wikipedia.org/wiki/Homer. 46 Idem: http://ro.wikipedia.org/wiki/Platon. 47 Idem: http://ro.wikipedia.org/wiki/Odiseu. 33 Cu gândul să-și ferească și inima și pieptul. Căci făr' de rânduială e al femeiei vers, Ca de pe-o tablă gândul din minte ți l-a șters: Te farmecă, urechei neavând învălitoare, Sirena dezmierdării de moarte purtătoare [de moartea păcatului]. Cu drept cuvânt de-aceea se prihănesc de carte Asirienii antici din Asia departe, Ce nu se-mbată însă (nicicând) cu dulce vin ci [cu] cântări molateci, cu-al glasului suspin. Ei schilozesc băieții ca glasul să-l subție, Ca gura lor ca gura muierilor să fie. Păreau c-a lor ființe sunt cu muierea gemeni, Cântau cu glasul dulce și rugător [spre păcat] asemeni [femeilor]. La cânturi desfrânate ei ascultau cu haz, Se îmbătau de patimi, se îmbrăcau cu-atlaz Ș i numai în odihnă și-n desfătări de rând, Culcați pe sub umbrare, trăiau ei putrezind În dulce lenevire și nu erau destoinici S-asculte glasul aspru al trâmbiței războinici: Hrănindu-și nălucirea cu gânduri moi, băieții, Să pară cântărețe - că li sunt cântăreții. 34 Cu cele-ndulcitoare a oamenilor glasuri, Cu zicători s-asamăn' și glasul cel de pasări. Ba-mpătimit se poate să fie omul oare Pentru jivine-adesea și necuvântătoare. Onorie-mpăratul48 mai mult iubea acușa Decât cetatea Roma - pe Roma cățelușa. Mai mult decât pe oameni, inimi împătimite Iubesc flori, iubesc păsări cu penele-mpistrite49. 48 Idem: http://ro.wikipedia.org/wiki/Honorius. 49 A se vedea și Ilie Miniat, Cazanii (București, 1742), ediție de Cristina Crețu, cuvânt înainte de Eugen Munteanu, Editura Universității „Alexandru Ioan Cuza”, Iași, 2013, p. 508: „Scrie și Gheorghie Chedrineanul la Letopisețul lui, cum că Onorie, împăratul Apusului, fiiul lui Theodosie cel Mare, hrăniia la palaturile lui o pasăre pre care, au pentru cea frumoasă pestriciune a aripilor ei, au pentru cea frumoasă cântare a glasului, o iubiia foarte și o numiia Roma. Într-o zi, vine un boiariu al lui, plin de cutremur și de întristare și zice așa: „Au perit, o, împărate, Roma”. „Cum, au răspuns împăratul, încă cu mai mult cutremur și întristare, cum să fie așa, de vreme ce eu acuma am văzut și am auzit pasăre cântând?”. „Nu zic ție, o, împărate (au răspuns boiarinul) pentru pasărea Roma, ce zic ție pentru Roma, cetatea, pre care au prădat-o vrăjmașii”. „Spământatu-m-ai, o, omule (zice împăratul) cât puțin m-ai făcut să-mi ies din minte. Iată că acuma luai puțină răcoreală și mă mângâiu. De au perit cetatea Roma, fie răbdare, numai să fie vie pasărea Roma. Spământatu-m-ai, o, omule!”. O, nesimțire nebună a nebunului împărat, a peri o cetate și o cetate ca aceia Roma, care iaste scaunul vechiu al împărăției cei de a toată lumea, nu să întristează, nici grijaște, ci să întristează și să primejduiaște să piarză mintea lui, de va peri o pasăre! Într-acest chip iaste nesimțitoriu și nebun un om care [...] cu păcatul piiarde pre Dumnezeu”. Din păcate, editoarea cărții, Cristina Crețu, în studiile introductive ale cărții indicate mai sus (teza ei de doctorat) a plagiat un capitol din teza mea doctorală, intitulat Antim Ivireanul și Ilie Miniat, după cum am arătat aici: http://www.teologiepentruazi.ro/tag/cristina-cretu-plagiat/. 35 Sunt oameni care vecinic cu oameni nu se-mpac. Și Xerxes se-ndrăgește mai iute de-un copac: Platanu-mpodobește el ca pre o mireasă Și spânzură în crenge gherdamuri mult frumoasă; De ramuri el atârnă cercei și cu inele Și rădăcina vezi-o înfrumsețând brățele Ș50 i vârfu-ncununează surguci împărătești. (Să semene cu-o mândră crăiasă din povești). Și-astfel împodobindu-l, el rădăcin-adapă Cu o mult prețioasă, mirositoare apă. Spre a-și păzi mireasa de orice ochi obraznic, Străjeri el pune-n poartă, aproape pune paznic, Iar despre-un alt se spune, că mult au îndrăgit P-un chip pe care singur cu mâna l-a cioplit: Sărută-mbrățișează el propria făptură [creație] Și singur se jertfește cu sufletul pe gură50 51. Am subliniat în text termeni și expresii care evocă limba bisericească și filosofia isihastă - regăsibilă în Cazanii, Didahii, la Neagoe Basarab, Dimitrie Cantemir etc. - (și pe care Eminescu le-a păstrat în forma 50 Surguci = un panaș din pene (de struț) împodobit cu pene scumpe, purtat la turban sau la ișlic de sultani, de înalți demnitari turci sau de unii domni români, cf. DEX 2009. 51 Pentru ultima parte din poem, a se vedea capitolul 4, partea a patra, din: Cuviosul Nicodim Aghioritul, Paza celor cinci simțuri, versiune diortosită a traducerii românești din 1826, tipărită la Mănăstirea Neamț prin osteneala Arhimandritului Dometian, Ed. Anastasia, București, 1999, p. 78-79. 36 originală), mai ales cele referitoare la paza minții sau paza gândurilor, la trezvia minții, exercițiu duhovnicesc prin care mintea este obișnuită să se despartă de cele dinafară, să se disocieze de tumultul gândurilor și al patimilor. Prin imaginație, mintea convorbește cu inspiratori nevăzuți și nefaști, se întoarce către lucruri deșarte și pătimașe și astfel își pierde rațiunea sa firească (numită și dreaptă socoteală sau dreaptă judecată), conducând întregul om, cu suflet și trup, la păcat, la o urmare amară, cum zice Eminescu. Prin atenție și trezvie, cel ce duce războiul mental, își păzește gândurile și simțurile de tentații. „Trezvia e o metodă duhovnicească durabilă, urmărită cu râvnă, care, cu ajutorul lui Dumnezeu, izbăvește pe om cu totul de gânduri și cuvinte pătimașe și de fapte rele; urmărită astfel, ea îi dăruiește apoi cunoștința sigură a lui Dumnezeu cel necuprins, atât cât e cu putință, și dezlegarea tainelor dumnezeiești și ascunse [...]. Trezvia e calea a toată virtutea și porunca lui Dumnezeu. Ea e numită și liniștea inimii (isihia). Iar desăvârșită până la golirea de orice nălucire, e tot ea și pază a minții. [...] Atenția e liniștea neîncetată a inimii față de » » » orice gând. Ea răsuflă și cheamă pururea și neîncetat numai pe Hristos Iisus... [e vorba de rugăciunea minții sau a inimii sau rugăciunea lui 37 Iisus, neptică sau veghetoare, care se face în ritmul respirației]. Trezvia e fixarea stăruitoare a gândului și așezarea lui în poarta inimii, ca să privească gândurile hoțești care vin și să asculte ce zic și ce fac ucigașele și care este chipul făurit și înălțat de diavoli, care încearcă să amăgească mintea prin năluciri. Însușindu-ne aceste osteneli, ele ne învață, cu multă știință, iscusința războiului minții. 9 ' 9 9 ' 9 9 [...] Ființa și fundamentul trezviei, al atenției, al liniștii sufletești adânci și abisul vederilor fericite 9 9 9 și negrăite [extaze mistice], al smereniei recunoscătoare, al dreptății și al dragostei constă din trezvia cea mai deplină și din rugăciunea fără gânduri a lui Iisus Hristos, care trebuie făcută strâns și des, neîncetat și cu osteneală, fără să slăbești”52. 9 Exemplele din istoria veche sunt des folosite de către Sfinții Părinți și prin acestea se expun pildele negative ale marilor împărați care au ajuns la un comportament penibil, de oameni smintiți, din cauza faptului că s-au dedat moleșelii și dezmierdărilor 52 Cuvântul lui Isihie Sinaitul către Teodul, Filocalia românească, vol. IV, tradusă din grecește de Pr. Stavr. Dr. Dumitru Stăniloae, Tipografia Arhidiecezană, Sibiu, 1948, p. 41-44. A se vedea: http://ro.wikipedia.org/wiki/Dumitru_Stăniloae. 38 pătimașe, prin care și-au pierdut rațiunea firească a minții și iubirea pentru semenii lor, dorind lucruri nedemne de un om virtuos și întreg la minte. Creștinismul s-a folosit, de asemenea, încă de timpuriu, de vechile legende păgâne, cum este cea a sirenelor, de mai sus, pentru a explica oamenilor că virtutea a fost lăudată și iubită de către cei înțelepți chiar și în vremurile vechi ale păgânismului și, cu atât mai mult, se cade creștinilor să-și păzească mintea de cotropirea patimilor. Faptul că Eminescu versifica învățăturile isihaste ale Bisericii și pe cele referitoare la moravurile rele care îl corup pe om și îl dezumanizează este o dovadă pertinentă a felului în care el cunoștea și privea aceste învățături milenare. Le putea regăsi, de altfel, de foarte multe ori și sub nenumărate forme, exprimate în multe dintre cărțile vechi pe care le-a deținut. Eminescu avea, despre cultura română, conștiința că era una fundamental tradițională, ortodoxă și isihastă. Neagoe Basarab53 scrisese o carte plină de sfătuiri isihaste către fiul său, Teodosie54. Continuând tradiția sbornicelor slavone colectoare de omilii ale Sfinților Părinți, Cazaniile românești - între care amintim Cazania lui Coresi55, Cazania de la Govora, Cazania 53 A se vedea: http://ro.wikipedia.org/wiki/Neagoe_Basarab. 54 Idem: http://ro.wikisource.org/wiki/%C3%8Env%C4%83%C5%A3%C4% 83turile_lui_Neagoe_Basarab_c%C4%83tre_fiul_s%C4%83u_Teodosie. 55 Idem: http://ro.wikipedia.org/wiki/Coresi. 39 Sfântului Varlaam56, Cheia înțelesului a lui Ioannichie ' ) Haleatovski/ Galeatovski, Didahiile Sfântului Antim Ivireanul erau prelucrări omiletice sau culegeri de predici pline de învățături isihaste. Sfântul Antim Ivireanul punea în predicile sale, adresate unor mireni, îndemnuri la rugăciunea neîncetată și la vederea luminii dumnezeiești, prin transformarea minții în muntele Taborului. La fel procedează și Dimitrie Cantemir, care își alcătuiește Divanul57, așa-zisa carte filosofică, pe schema antagonismului evanghelic dintre lumea a cărui stăpânitor e diavolul și care e deșertăciune a deșertăciunilor, și înțeleptul care nu este altul decât omul virtuos care ascultă poruncile Domnului, creștinul ortodox care se nevoiește luptând cu mintea sa împotriva patimilor și a curselor nenumărate pe care i le întind desfătările lumești. Iar secolul al XVIII-lea va fi secolul renașterii > isihaste în Țările Române, prin Sfântul Vasile de la Poiana Mărului58 și Sfântul Paisie Velicikovski59. t Pe de altă parte, epoca pașoptistă descoperise trecutul țării și poeții scriau, ca despre cele mai înalte modele de viață, despre voievozi cucernici și viteji și despre Sfinții sihaștri, ale căror peșteri - ca cele ale Sfântului Daniil Sihastrul60 sau Nicodim de la 56 Idem: http://sfintiromani.mmb.ro/?sf=14. 57 Idem: http://www.cimec.ro/carte/cartev/s17_0110.htm. 58 Idem: http://www.sfant.ro/sfinti-romani/cuviosul-vasile- ieromonahul-staretul-schitului-poiana-marului-2.html. 59 Idem: http://orthodoxwiki.org/Paisius_Velichkovsky. 60 Idem: 40 Tismana61 - le contemplau în poezii, alături de Mănăstiri și de ruinele vechilor cetăți domnești. E adevărat că pașoptiștii nu aveau acces (intelectual vorbind) la cea mai înaltă teologie și învățătură isihastă, dar epoca lor fusese totuși una a redescoperirii trecutului medieval al Țărilor Române62. http://www.crestinortodox.ro/sarbatori/cuviosul-daniil- sihastrul/sfantul-daniil-sihastru-viata-faptele-sale-69424.html. 61 Se poate consulta aici: http://tismana.afcn.ro/index.htm, ediția: Vieța Prea Cuviosului Părintelui nostru Nicodim Sânțitul, Arhimandritul Lavrei din Sânta MOnastire Tismena, lucrată de Ieromonachul și duchovnicul Ștefan din Tismena, la anul 1836, după cea tipărită la 1763 de Episcopul Romnicului, Kir Partenie și dupre unu manuscriptu keviu, Ed. Tipografia carților bisericesci, București, 1883, 82 p. 62 A se vedea Nicolae Iorga, Istoria literaturii românești. Introducere sintetică, 1929, cap. Expresia integrală a sufletului românesc: Mihail Eminescu, reluat în: N. Iorga, Eminescu, ediție îngrijită, studiu introductiv, note și bibliografie de Nicolae Liu, Ed. Junimea, Iași, 1981, p. 193-194: „Tipărirea cronicelor lui Kogălniceanu a exercitat o foarte mare acțiune asupra literaturii românești de atunci. Negruzzi, din Sobieski și românii, din Lăpușneanu, nu se poate închipui fără de tipărirea Letopisețelor. Kogălniceanu el însuși a luat din aceste cronici inspirația pentru nuvelele sale istorice. Tot de la dânsul și puțintel și de la cronicile muntene, publicate de Laurian și Bălcescu, a plecat o parte din scrisul, foarte artificial, dar foarte elegant și cu o pasiune de viață istorică, pe care nu o poate avea decât un om atât de delicat și atât de fin cum era, el, al lui Alexandru Odobescu. Dar, prin anii 1860, urmând pe Kogălniceanu, care încetase acum astfel de publicații, au apărut documentele românești prezintate de Hașdeu în Arhiva istorică. O adevărată revelație a unei limbi alta decât a cronicilor, de atâtea ori cu mai multă libertate decât aceasta. A fost din nou un avânt din trecut, un șivoi de viață care a măturat o mulțime de elemente artificiale și a lăsat mâlul fecund, din care a putut să răsară altă literatură și altă poezie [etc.] [...] Supt toate aceste înrâuriri diverse, în lumea din Viena s-a creat nu numai în Eminescu, ci și în alții, spiritul acela nou, pe care geniul lui Eminescu l-a întrupat cu o splendoare care mai târziu numai a fost prețuită”. 41 Pentru Alecsandri63, „sehastrul” este cel „ce cunoaște al globului mister” (Pe coastele Calabriei ) . Asemenea, pentru Eminescu, monahii sunt „cunoscătorii vieții pământene” (Strigoii). Problematica însăși a monahismului, a sihăstriei, nu le-a rămas indiferentă nici pașoptiștilor (care se scuză în scrierilor lor de neaderare din cauza degradării vieții monahale în contemporaneitate) și nici lui Eminescu. Din cele două capitole ale Cugetărilor lui Oxenstiern, pe care Eminescu le-a copiat în caietele sale, unul este Pentru pustietate sau singurătate64. De asemenea, un autor isihast din care poetul și-a notat, considerându-l un desăvârșit cunoscător al caracterului uman, este Sfântul Calist Patriarhul65, considerat o vreme a fi avut o contribuție importantă în cazaniile românești, ale lui Coresi și Varlaam. Toate acestea sunt lucruri pe care ideologia modernistă și cea contemporană încearcă ori să le prezinte edulcorat, ori să le șteargă cu buretele sau să le parodieze grotesc, beneficiind de avantajul a jumătate În urma lui Iorga, Dan Zamfirescu a scris articolul Eminescu și literatura română veche, rev. Luceafărul din 25 aprilie 1964, reprodus în vol. Contribuții la istoria literaturii române vechi, Ed. Științifică și Enciclopedică, București, 1981, p. 43-53, în care recapitulează importanța mediului pașoptist-romantic pentru formarea lui Eminescu. 63 A se vedea: http://ro.wikipedia.org/wiki/Vasile_Alecsandri. 64 Cf. Dan Horia Mazilu, Recitind literatura română veche, vol. I, Ed. Universității București, 1994, p. 391. A se vedea: http://ro.wikipedia.org/wiki/Dan_Horia_Mazilu. 65 A se vedea: Alexandru Elian, op. cit., p. 363-364. Și: http://www.calendar-ortodox.ro/luna/iunie/iunie20.htm. 42 de secol de propagandă comunistă și uitare a sensurilor religioase de care fusese încărcată, mai înainte, cultura română. Nu e de mirare că, la puțin peste o jumătate de secol de la moartea lui Eminescu, regimul comunist ateu, instaurat cu forța în România, a identificat în isihasm un inamic redutabil. Spre exemplu, un student arestat, judecat și condamnat la opt ani de muncă silnică, în 1958, în lotul Rugului Aprins, era obligat să semneze următorul autodenunț, în care specifica faptul că rugăciunea inimii „reprezenta forma cea mai exagerată a Ortodoxiei, fiind potrivnică și dăunătoare actualului regim, prin aceea că cei ce ajungeau să practice această rugăciune în mod corect trebuia ca tot timpul în afara orelor de somn să repete în gând această rugăciune (s. n.) [...]. Aceasta este activitatea dușmănoasă desfășurată de mine și celelalte elemente împotriva actualului regim în perioada anilor 1955- 66 1956 Numai pentru crima de a fi făcut rugăciunea inimii s-a primit, în acest caz, condamnarea la opt ani * 66 AMJ, fond Penal, dosar 113668, vol. 2, f. 217, cf. George Enache, Ortodoxie și putere politică în România contemporană. Studii și eseuri, Ed. Nemira, București, 2005, p. 424, nota 49. 43 de muncă silnică, din care au fost executați șase la Jilava, coloniile de muncă din Salcia și la Gherla67! Spiritualitatea ortodoxă, al cărei nucleu este isihasmul, nu a fost o victimă colaterală, ci un obiectiv de distrugere principal al regimului comunist. Ideologii de serviciu ai regimului s-au bucurat, fără îndoială, să preia acuzele de misticism obscurantist propulsate în perioada interbelică (de dragul sincronizării care trebuia urgentate, chiar și cu prețul, neimpresionant pentru Lovinescu68, al eliberării de toată tradiția literară românească dintre sec. XV-XIX) la adresa unui anumit tip de literatură și să le dezvolte hidos. Studiile literare din perioada comunistă au fost obligate să instaureze o blocadă mentală dincolo de care nu trebuia să pătrundă în conștiința publică nici măcar o idee firavă de tradiție religioasă și ortodoxă în viața literară românească. După obsedantul deceniu și după relaxarea întrucâtva a climatului politic, s-a vorbit și despre religie, dar numai atât cât aspectele sale esențiale tradiționale să fie estompate, catalogate ca mitologie sau folclor, într-un discurs critic adesea extravagant, înecat într-o osmoză complicată de idei filosofice și de concepte religioase hibride, convocând aproape toată cultura și religiile umanității, de la Antichitate la Renascentism, Umanism și Iluminism și până la epoca modernă, de la Pascal69, Kant70 și Schopenhauer71 la 67 Cf. Idem, p. 425. 68 A se vedea: http://ro.wikipedia.org/wiki/Eugen_Lovinescu. 69 Idem: http://ro.wikipedia.org/wiki/Blaise_Pascal. 44 Kierkegaard70 71 72 și Unamuno73 și - într-o ordine a îndepărtării de harta spirituală a României - de la platonism, pitagorism și aristotelism până la hinduism și budism. Fără a se pomeni vreodată de vreun reflex ortodox, decât în scop periferizant și minimalizator (cu foarte rare excepții în sens bun). Cei care au încercat să susțină o tradiție bizantină, un Bizanț după Bizanț74, au fost și ei nevoiți să insiste pe existența unor epoci umaniste și renascentiste bizantine (o suprapunere a periodizării specifice istoriei Apusului și care nu se potrivește prea bine Răsăritului), păstrându-se în mod nevoit într-un areal al studiilor culturale, prin care să nu se dezvăluie neapărat substratul religios ortodox-isihast al bizantinismului. Sincretismele religioase, mitologiile și filosofiile lumii, care nu calificau din interior ființa românească, nu realizau niciun pericol pentru ideologia comunistă. Ele erau un factor de permanentă polemică critică, de infinite dezbateri, dar nu constituiau niciun fundament plecând de la care s-ar fi putut clătina ideologia epocii. Important era să nu se descopere o temelie unică și esențială a gândirii românești. Și nu s-a descoperit... Însă - revenind la discuția noastră -, asceza și erosul pătimaș nu pot conviețui. 70 Idem: http://ro.wikipedia.org/wiki/Immanuel_Kant. 71 Idem: http://ro.wikipedia.org/wiki/Arthur_Schopenhauer. 72 Idem: http://ro.wikipedia.org/wiki/S%C3%B8ren_Kierkegaard. 73 Idem: http://ro.wikipedia.org/wiki/Miguel_de_Unamuno. 74 Aluzie la Nicolae Iorga, Byzance apres Byzance, pe care o găsiți online aici: http://www.unibuc.ro/CLASSICA/byzance/cuprins.htm. 45 Vom vedea mai departe ce s-a petrecut cu Eminescu - din propriile lui mărturii - după ce dragostea a pătruns în existența sa și a interferat cu regimul său ascetic, însușit precoce, de studiu și de viețuire. Credem, așadar, a fi descoperit în versurile eminesciene mărturia pentru o adolescență marcată de năzuințe ascetice, urmată de romanul iubirii în trei capitole: 1. tentația/refuzul erosului; 2. dragostea; și 3. coborârea în infern a sentimentelor. Aceste trei secvențe ale biografiei erotice eminesciene le vom avea în vedere mai departe, ținând seama de faptul că tematica erotică se integrează organic în experiența filosofică eminesciană și în concluziile sale existențiale, neputând fi tranșată arbitrar și decupată din viața lui. În afară de aceasta, dorim să stabilim neîntârziat locul și rolul iubirii pentru activitatea sa creatoare, pentru a putea accede apoi la o discuție despre preocupările sale de ordin spiritual și filosofic. Însă nu putem opera o separație între aceste experiențe decât teoretic. Din poemele Când te-am văzut, Verena... și Gelozie aflăm un detaliu biografic absolut esențial despre Eminescu și anume pe acela că poetul s-a împotrivit la început, în adolescența sa, tentațiilor erotice și nu oricum, ci prin păzirea minții și prin lupta cu gândurile, așa cum prevede Filocalia, învățătura 46 Sfântului Ioan Gură de Aur75 și a Sfinților Părinți, recapitulate în literatura noastră românească veche sau de către Sfinții Nicodim Aghioritul, Dimitrie al Rostovului (ale căror cărți cunoaștem că poetul le-a parcurs) sau Paisie Velicikovski. Cele două poeme ne oferă imaginea, inedită pentru concluziile exegezelor moderne, a unui Emi-nescu ca adevărat nevoitor ortodox, conform cu prescripțiile Bisericii. Începem cu poemul Gelozie: Când te-am văzut, femeie, știi ce mi-am zis în sine-mi? N-ai să pătrunzi vreodată înlăuntrul astei inemi. Voi pune ușei mele zăvoare grele, lacăt, Să nu pătrundă-n casă-mi zâmbirea ta din treacăt. Și cum? dar înțelegi tu cum? Cu-acea gelozie, Ce gândurile-ți arde și inima-ți sfâșie. Căci mă-ntrebam, se poate c-atât de-mpodobită Cu inima și mintea, să nu fie iubită? Căci prea, prea e frumoasă. Dorința-i guralivă, Ademenirea-i blândă, putut-a sta-mpotrivă Atâtor vorbe calde șoptite cu durere, Ce aerul îl împle c-un val de mângâiere? Putut-a împotriva atâtora să steie Când e așa de dulce și nu-i decât femeie? 75 A se vedea: http://ro.orthodoxwiki.org/Ioan_Gură_de_Aur. 47 Știind că o săgeată din arcul cel cu gene E chiar durerea însăși a vieții pământene, Venin știind că este sărutul zânei Vineri, Venin mi-era suflarea și ochii tăi cei tineri Și nu voiam ca dânșii cu dulce vicleșug S-aprinză al meu suflet pe-al patimilor rug; Și zborul cugetării-mi, mândria din cântare-mi, Eu nu voiam c-un zâmbet al tău să mi le sfaremi... Priveai la mine straniu și te mirai că tac. Tu nici visai că-n gându-mi eu fălcile-ți dezbrac De cărnurile albe și gingașe și sterpe, Că idolului mândru scot ochii blânzi de șerpe, Tu nici visai că-n gându-mi eu fața ta o tai, Că ce rămase-atuncea naintea minții-mi, vai!, Era doar începutul frumos al unui leș. Ba mai treceai cu mâna prin perii tăi cei deși, Ș i nici visai că gându-mi te face de ocară Pentru că porți pe oase un obrăzar de ceară Ș i că priviri grozave, ca mâini fără de trup, Se întindeau asupra-ți cu ele să te rup, Și pe cât de frumoasă și gingașă la port Eu te priveam atuncea c-un rece ochi de mort. Dar m-ai învins. Pătruns-ai a inimei cămări Și-acum lucești ca steaua fatală peste mări 48 Pe gândurile mele... și treci așa frumoasă Ca marmora de albă, cu gene lăcrămoase, Și cum plutești n-atinge piciorul de pământ. Atârni precum atârnă nădejdile. de vânt. Mă mișc ca oceanul cu suferinți adânci, Ce brațele-i de valuri le-atârnă trist de stânci. Se nalță și recade și murmură întruna Când lunecă pe negre păduri de paltin luna: Pătruns el [oceanul] e de jalea luminei celei reci. În veci de el departe și el iubind-o-n veci. De s-ar lăsa pe sânu-i, din cer vreodinioară, El ar simți că-nlăuntru-i [luna] cu ceru-ntreg coboară Și-ar cadența durerea-i pe-al veacurilor mers C-un univers deasupra-i și-n el c-un univers. Astfel domnești pe visu-mi și pe singurătate-mi Și miști în al meu suflet un ocean de patemi. Iar brațele-mi s-aruncă ca valurile mării - Ah, în deșert, nici nu pot ca să te dau uitării - S-aruncă înspre cerul cel luminos, recad Și mistuit de chinuri ca Tantalus76 în iad. Dar în zadar! căci astfel a fost voința sorții Ca tu să-mi dai durerea și voluptatea morții 76 Idem: http://en.wikipedia.org/wiki/Tantalus. 49 n • y • • -f • 1 1 i ' 1 i Și să-mi răsai din marea de suferinți, înaltă, Ca marmura eternă ieșită de sub daltă. Poemul acesta cuprinde, în esență, într-un mod magistral, sinteza unui întreg bildungsroman77, în confesiunea și redactarea poetului însuși, dezvăluindu-ne cele trei etape: dezavuarea erosului, idealul iubirii și decepția. Sau, altfel spus, avem aici toată biografia iubirii în viața lui Mihail Eminescu. Primele versuri (prima strofă) vorbesc despre zăvorârea casei sufletului și încuierea ușii simțurilor pentru a putea intra înăuntrul său, unde să se roage și să cugete în pace. Versurile amintesc și de binecunoscutul verset din Psaltire care se cântă la Vecernie: „Pune, Doamne, straje gurii mele și ușă de îngrădire împrejur[ul] buzelor mele” (Ps. 140, 3, Biblia 1688)78. Dar și de învățătura lui Hristos, care cere intrarea în camera inimii și încuierea ușii simțurilor, în vremea rugăciunii: „Dar tu, când te rogi, intră în camera ta lăuntrică/ tainică și închizând ușa ta, roagă-te Tatălui tău în ascuns/ în taină! Și Tatăl tău, Care vede în ascuns, îți va reîntoarce/ răsplăti ție” (Mt. 6, 6)79. 77 Idem: http://ro.wikipedia.org/wiki/Bildungsroman. 78 La versetul acesta a făcut referire și Rosa del Conte, adăugând că psalmul din care face parte se cântă sâmbăta, la slujba de vecernie, cf. Eminescu sau despre Absolut, op. cit., p. 327. 79 Cf. Evanghelia după Matei, traducere și note de Pr. Dr. Dorin Octavian Picioruș, Teologie pentru azi, București, 2011, p. 20, http://www.teologiepentruazi.ro/2011/08/11/evanghelia-dupa-matei/. 50 „Acea gelozie/ Ce gândurile-ți arde și inima-ți sfâșie” este gelozia care se numește râvnă sau zel, după cum și Dumnezeu este zelos și este urâtă înaintea Lui închinarea la alți zei: „Eu sânt Domnul Dumnezăul tău, Dumnezeu râvnitoriu” (Ieș. 20, 5, Biblia 1688)80. Eminescu mărturisește așadar că, la începutul tinereții sale, a căutat să fugă de închinarea la idolul feminin și în acest sens se înțelege și titlul poeziei, Gelozie, ca râvnă pentru a evita închinarea la idolii patimilor. Se pare că poetul avea o concepție primară isihastă (pe care o putea descoperi în manuscrisele românești conținând traducerile cărților Sfinților Dimitrie al Rostovului și Nicodim Aghioritul, precum și în omiliile tipărite ale altor Sfinți Părinți, ca Macarie cel Mare sau Isaac Sirul etc., pe care le citise) asupra gândirii și simțirii umane. Potrivit cu aceasta, inima omului se maculează prin gândurile rele, de inspirație demonică, cu care mintea umană acceptă, mai întâi, să convorbească și apoi le primește ca și cum ar fi ale sale. Omul nu poate să-L vadă pe Dumnezeu decât dacă are inima curată, dacă are ochii inimii luminați. Și pentru a ajunge la curăția inimii trebuie să-și păzească mai întâi mintea curată și neîntinată. Și acest lucru nu îl poate împlini decât prin paza gândurilor, prin vegherea, însoțită de rugăciune, asupra gândurilor, care bat la poarta minții și vor, prin 80 A se vedea: http://archive.org/details/Biblia1688. 51 aceasta, să o convingă de autenticitatea lor. De aceea, mintea novicelui isihast trebuie „să învețe mai întâi, prin monahiceasca filosofie după Hristos, care este cel dinlăuntru și întru noi nearătat război vrăjmășesc. Care este deosebirea gândurilor (s. n.), ce au de-a pururea curgere, intră și ies. Pe care dintre ele adică se cade a le primi și în jitnița inimii a le învistieri. Și cărora se cuvine a le grăi împotrivă, dar mai ales a le goni și desăvârșit a le sugruma”81. Gândurile negative trebuie identificate și respinse, altfel, cum ar zice Barbu82, „pahar e gândul, cu otravă”... (Riga Crypto și lapona Enigel). Poetul mărturisește că înțelegea și cunoștea faptul că săgețile erosului produc dureri („Știind că o săgeată din arcul cel cu gene83/ E chiar durerea însăși a 81 Cuviosul Nicodim Aghioritul, Paza celor cinci simțuri, op. cit, p. 29. 82 A se vedea: http://ro.wikipedia.org/wiki/Dan_Barbilian. 83 A se vedea aceeași metaforă la Cantemir: „Și așa, îndată, o fecioară ghizdavă și frumoasă dinainte-ne în picioare stătea, care cu ochii săgeta, cu sprâncenele arcul încorda...”, cf. Istoria ieroglifică, ediție îngrijită de P. P. Panaitescu și I. Verdeș, studiu introductiv de Adriana Babeți, Ed. Minerva, București, 1997, p. 280. Dar imaginea aceasta, care provine din Pildele lui Solomon (6, 25), se regăsește și în versurile lui Alecu Văcărescu, Conachi și Bolintineanu. A se vedea: http://ro.wikipedia.org/wiki/Alecu_Văcărescu, http://ro.wikipedia.org/wiki/Costache_Conachi și 52 vieții pământene”), că patima erotică provoacă tulburare și suferință în suflet și trup, așa după cum susține filosofia creștină. Este adevărat că, în acest punct, creștinismul se întâlnește cu alte filosofii și religii ale lumii, care admit prescripții asemănătoare privind ataraxia, dar acest fapt nu conduce neapărat spre concluzia dislocării credinței arhaice a poetului, ci, mai degrabă, din momentul în care Eminescu a făcut cunoștință și cu acestea, la edificarea ei. De aceea s-a ferit să aprindă „al patimilor rug”, pentru a nu înfrâna „zborul cugetării”. De unde se înțelege că cele două nu pot merge împreună. Teoriile despre poezia modernă și postmodernă promovează însă din plin toate patimile umane ca sursă a inspirației și gândirii artistice. Dacă îl concepem pe Eminescu ca primul mare - cu adevărat - poet modern român, trebuie totuși să acceptăm că modernitatea sa este paradoxală, în contextul arealului spiritual în care el a apărut și s-a dezvoltat. Strofa pe care am subliniat-o reprezintă, în întregime, versificarea unei învățături a Sfântului Ioan Gură de Aur cu privire la gândurile erotice (reluată apoi și de Sf. Nicodim Aghioritul), în care acesta recomandă ca antidot al acestora cugetarea la nimicnicia și neputința trupului feminin, care pare atât de frumos, dar este atât de vulnerabil în fața timpului, a bolii și a morții. http://ro.wikipedia.org/wiki/Dimitrie_Bolintineanu. 53 Pasajele din Sfântul Ioan Hrisostom, la care ne referim, puteau fi cu ușurință lecturate de către Eminescu în cărțile aflate în circulație sau păstrate în biblioteci, între care și o carte a Sfântului cu titlul Mărgăritare84, tipărită la noi prima dată, în traducerea românească a fraților Radu și Șerban Greceanu, în 1691, dar și în manualul despre paza simțurilor al Sf. Nicodim. Mai înaintea lor însă, Neagoe Basarab, în Învățăturile către fiul său - carte pe care Eminescu o consultase și o cunoștea neîndoielnic -, transpunea astfel cuvintele Sfântului Ioan Gură de Aur, care privea critic spre deșertăciunea celor părut frumoase ale lumii acesteia: „Au doar nu sunt toți țărână? Au nu sunt toți pulbere? Au nu sunt toți plini de împuțiciune? Au nu ne sunt acum urâte oasele celora ce ne era odată dragi? O, mare nevoie și greutate! Unde iaste acum frumusețea obrazului [frumusețea obrazului, a feței - vezi obrăzar de ceară la Eminescu]? Iată, s-a înnegrit. Unde iaste rumeneala feței și buzele cele roșii? Iată, s-au veștejit. Unde este clipeala ochilor și vederile lor? Iată, se topiră. Unde este părul cel frumos și pieptănat? Iată, au căzut. Unde sunt grumazii cei netezi [gâtul cel neted]? Iată, s-au frânt. 84 A se vedea: http://www.teologiepentruazi.ro/2010/06/01/sfantul-ioan-gura-de- aur-margaritare/. 54 Unde este limba cea repede și deslușită? Iată, au tăcut. Unde sunt mâinile cele albe și frumoase? Iată, s-au deznodat [dezmembrat]. Unde sunt hainele cele scumpe? Iată, s-au pierdut. Unde iaste înflorirea statului [a trupului]? Iată, au pierit. Unde sunt unsorile [alifiile] și zulufiile cele cu miros frumos? Iată, s-au împuțit. Unde iaste veselia și dezmierdăciunile tine-rețelor? Iată, au trecut. Unde sunt părerile și nălucirile omenești? Iată, se făcură țărână, că țărână au fost”85. În altă parte, Sfântul Ioan Hrisostom sfătuia: „Când tu, de pildă, vezi vreo femeie frumoasă, și simți ceva pentru dânsa, să n-o mai vezi deloc, și atunci ai scăpat. Și cum am să pot a n-o mai vedea, zici tu, [fiind] atras de pofta de a o vedea? Predă-te pe sine-ți altor îndeletniciri: cărților folositoare, de pildă, îngrijirilor de cele necesare, epitropisirei și îngrijirii de orfani, ajutorării celor nedreptățiți, rugăciunilor, filosofiei pentru cele viitoare; cu de-acestea ocupă-ți sufletul. [...] Pe lângă toate acestea mai gândește-te și la aceea, că 85 Învățăturile lui Neagoe Basarab către fiul său, Theodosie, text ales și stabilit de Florica Moisil și Dan Zamfirescu. Cu o nouă traducere a originalului slavon de G. Mihăilă. Studiu introductiv și note de Dan Zamfirescu și G. Mihăilă. Ed. Minerva, București, 1971, p. 213. 55 adică ceea ce vezi nimic altceva nu este decât flegmă și sânge [Eminescu reproduce întocmai aceste cuvinte în poemul Când te-am văzut, Verena...] și suc al unei hrane trecute în putrezire. [...] Deci.nu te uita numai la frumusețea ei, ci coboară-te mai afund cu gândirea și atunci dezvelind cu raționamentul acea pieliță frumoasă, privește cu amănunțime cele ce sunt sub dânsa. [...] Dar poate că ochiul acelei femei este umed și zburdalnic în privire, sprâncenele sunt frumos întinse și genele bat în vânăt și fecioara este blândă și căutătura liniștită. Decât, privește bine și aici și vei vedea că nimic nu este decât nervi și vine și membrane și artere. Însă tu închipuie-ți ochiul acesta îmbolnăvit, îmbătrânit, veștejit de tristețe, umflat de mânie, cât de grețos este, cât de iute se nimicește și cum dispare mai repede decât cele scrise”86. Dacă ceea ce pare iubire pentru o femeie nu depășește această probă, a trecerii, în orice condiții, peste aspectele exterioare, înseamnă că îndrăgostirea 86 Explicarea Epistolei a II-a către Corinteni a celui între Sfinți Părintelui nostru Ioan Chrisostom, Arhiepiscopul Constantinopolei, trad. din lb. elină, ediția de Oxonia, 1845, de Arhiereu Theodoie A. Ploeșteanu, București, Atelierele grafice Socec & Co., Societate anonimă, 1910, Omilia a VII-a, p. 112-113. 56 nu este de ființa ei, ci este doar o aprindere pătimașă a simțurilor în fața unui corp frumos. Învățătura Sfântului Patriarh al Constantinopo-lului s-a răspândit în tot Creștinismul și poate fi regăsită, și fără a fi citat Sfântul Ioan, în omiliile multor Părinți ortodocși, dar și în ale unor predicatori catolici sau greco-catolici - ca Petru Maior87 - etc. Expresia „priviri grozave, ca mâni fără de trup” i-a fost inspirată lui Eminescu de către Sfântul Vasile cel Mare88 - după cum a semnalat mai întâi Virgil Cândea89 - și care ne pune în temă cu faptul că privirea nu este nevinovată, ci are un puternic caracter tactil (fapt sesizat și de personajul Mini, într-unul din romanele Hortensiei Papadat-Bengescu90). Eminescu o putea cunoaște atât direct, din textul Sfântului Vasile, cât și din cartea Sfântului Nicodim, din capitolul al treilea, Pentru păzirea vederii: „Sau ca să zic după marele Vasile: ochii sunt cele două mâini fără trup, cu care sufletul le apucă pe cele văzute și le iubește de departe, iar pe acelea pe care nu le poate apuca cu mâinile 87 A se vedea: http://ro.wikipedia.org/wiki/Petru_Maior. 88 Idem: http://ro.wikipedia.org/wiki/Vasile_cel_Mare. 89 Cf. Pr. Prof. Dr. Constantin Galeriu, Chipul Mântuitorului Iisus Hristos în gândirea lui Mihai Eminescu, în rev. Studii Teologice, seria a II-a, XLIII (1991), nr. 1, p. 46: „versul a ochilor privire ca mâni fără de trup (Ms. 2277, 331) reia imaginea Sfântului Vasile cel Mare: Ochii sunt cele 1000 mâini fără trup (Ms. 3074, f. 40)”. A se vedea: http://ro.wikipedia.org/wiki/Constantin_Galeriu. 90 A se vedea: http://ro.wikipedia.org/wiki/Hortensia_Papadat-Bengescu. 57 (care sunt mai ales ochii cei frumoși) le apucă iarăși cu ochii și le dobândește. Pentru că vederea (pipăire) este mai subțire decât pipăirea mâinilor, dar mai groasă decât pipăirea nălucirii și a minții, după același Vasile, care zice: Deci printr-o oarecare pipăire, vederea amăgește sufletul către dulceață cu aruncăturile ochilor, atingându-se de departe de orice voiește ca și cum ar avea ajutorul unor mâini netrupești, iar pe acelea pe care, cu mâinile trupului a le atinge nu poate, pe acestea prin aruncările ochilor cu împă-timire le cuprinde. Drept aceea a zis și Cuvântătorul de Dumnezeu Grigorie: Se sting făcliile, ochii, și de cele neatinse. Deci, de la acești ochi să tai privirile și frumusețile trupurilor acelora care îndeamnă sufletul la urâte și necuviincioase îndrăgiri”91. Privirea cu patimă către o femeie și dorirea ei, se precizează mai departe, chiar și numai în gând, reprezintă o posesiune autentică a ei, la fel de vinovată ca și atunci când este săvârșită cu fapta (cf. Mt. 5, 28). Aici însă Eminescu folosește această expresie în sensul că aceleași mâini ale privirii, care se puteau întinde doritor spre o femeie, el le întindea asupra ei pentru a îndepărta obrăzarul de ceară, masca, iluzia 91 Cuviosul Nicodim Aghioritul, Paza celor cinci simțuri, op. cit., p. 60-61. 58 frumuseții, învelișul care acoperă goliciunea oaselor noastre. În alte poezii însă, el uzează de sensul inițial. Această imagine - ca și cea a arcului cu gene, amintită anterior - se regăsește, puțin modificată, și în Istoria ieroglifică a lui Dimitrie Cantemir, în sintagma a sufletului mâni, denumind intenția de a apuca fericirea cea veșnică: „Deci oricine ar fi acela carile aceiii nepovestite fericiri părtaș a fi ar pofti, întâi trebuie ca nu numai a trupului, ce și a sufletului mâni totdeodată să întinză și nu numai cu ale trupului picioare, ce și cu ale sufletului aripi să 92 alerge și să zboare.” . Din versuri ca acestea (și sunt destule de acest fel în poezia lui Eminescu), putem deduce că filosofia lui Eminescu despre „iluzia” vieții nu trebuia neapărat să aștepte etapa studiilor sale vieneze și a lecturilor filosofice din Schopenhauer sau din literatura sanscrită pentru ca să se contureze. Faptul că viața este vis și iluzie nu este nicio noutate pentru gândirea creștin-ortodoxă. Aceste teme le regăsim din plin la Neagoe Basarab, Miron Costin92 93 și Dimitrie Cantemir, ca să nu mai vorbim de Cazanii 92 Dimitrie Cantemir, Istoria ieroglifică, ediție îngrijită de P. P. Panaitescu și I. Verdeș, studiu introductiv de Adriana Babeți, Ed. Minerva, București, 1997, p. 115. 93 A se vedea: http://ro.wikipedia.org/wiki/Miron_Costin. 59 și Didahii. Aproape că nu există carte ortodoxă în care să nu se precizeze acest lucru. De aceea, considerăm că este cu totul injust apelul la visul brahmanic pentru interpretarea versurilor eminesciene, când toată tradiția românească geme de referințe la vis și iluzie ca trăsături esențiale ale vieții pământești. Partea a doua a poemului, care urmează acestor versuri, reprezintă un alt episod al vieții sale, cel al îndrăgostirii, și care, reafirmăm, este chintesențiat în acest poem în mod magnific. Femeia devine icoana tutelară a ființei sale. Poetul este un ocean de iubire zbuciumându-se de valuri, de pătimirile iubirii, sub lumina sacriscentă a lunii, care închipuie ființa și icoana iubitei - o ipostază inversă decât cea din Luceafărul. Vom reveni foarte curând la această discuție. Vrem deocamdată să remarcăm expresiile a inimii cămări - pe care și Rosa del Conte o recunoștea ca fiind indubitabil de sorginte isihastă și pe care o aflăm de asemenea la Sf. Nicodim Aghioritul94 - și ocean de patimi, care aparțin limbajului bisericesc. 94 Cuviosul Nicodim Aghioritul, Paza celor cinci simțuri, op. cit., p. 21, 36, 49, 62 etc. Spre exemplu, la p. 36, este descris trupul omenesc ca un palat: „Dar pentru mai multă înțelegere a pricinii ce ne stă înainte, închipuiește-ți că trupul se asemuiește cu un palat împărătesc, făcut cu prea înalta arhitectonie a unui Ziditor nemărginit cu înțelepciunea, care are drept cerdac capul, iar cămară prea tainică inima, grabnici alergători - duhurile, aducători și treceri - venele cu chip de țevi, ferestre - cele cinci organe ale simțurilor, iar sufletul, sau mai bine-zis mintea (că sufletul curățit este în întregime minte, după Sf. Calist), socotește-l ca pe 60 De asemenea, versul „ca tu să-mi dai durerea și voluptatea morții”, din finalul poemului, ne oferă o interpretare mult mai limpede și mai sigură a mult mai elipticelor și mai enigmaticelor versuri din Odă (în metru antic): Când deodată tu răsăriși în cale-mi, Suferință tu, dureros de dulce. Până-n fund băui voluptatea morții Ne-ndurătoare. Dacă în Odă, poetul își compara chinurile pătimirii sale din dragoste cu cele ale lui Nessus95 sau Hercule96, aici se compară cu Tantal în iad. Dorința sa era ca femeia să se mântuiască prin durerea suferită de el („să-mi rasai din marea de suferinți, înaltă”), și el însuși, după cum ne spune Oda, să poată reînvia „luminos ca Pasărea Phoenix”. Pasărea Phoenix a fost consideră ca semn de la Dumnezeu și simbol al învierii din morți, de către un împărat cu trei puteri mai cuprinzătoare înconjurat: de cea înțelegătoare, de cea socotitoare și de cea vorbitoare. Iar sufletul se află în toate părțile trupului (căci se află, zice dumnezeiescul Damaschin, sufletul în trup precum focul se află în tot fierul înfocat), și după chipul lucrării sale înțelegătoare are unealtă pe creier. Iar pentru lucrare și puterea sa socotitoare și voitoare, dar și ca scaun al ființei sale, are inima, după cum vom arăta și mai jos. Are, dar, împăratul acesta și hârtie, pe tabla nălucirii - imaginația, ca să fie însemnate toate câte vin din afară prin ferestrele simțurilor”. 95 A se vedea: http://en.wikipedia.org/wiki/Nessus_(mythology). 96 Idem: http://ro.wikipedia.org/wiki/Heracle. 61 literatura apologetică creștină, încă din primul secol al Creștinismului97. Cu același sens folosea Antim Ivirea-nul, în didahiile sale, simbolul păsării Phoenix98, în predica pe care a rostit-o la moartea doamnei Stanca, una dintre fiicele lui Constantin Brâncoveanu99. Însă poemul Gelozie nu este singurul din opera eminesciană în care descoperim mărturisirea cunoașterii de către poet (reprezentând, în mod cert, un aspect autobiografic) a luptei cu patima concupiscenței și cu puternicele gânduri senzualiste. Astfel, călugărul din finalul poemului În vremi de mult trecute, nu se 97 Sfântul Clement Romanul, în Epistola către corinteni: „Să vedem semnul minunat, care se petrece în ținuturile din răsărit, adică în acelea din Arabia. Este acolo o pasăre, care se numește fenix, această pasăre este una singură și trăiește ca cinci sute de ani; când se apropie de moarte, își face un cuib din tâmâie, smirnă și din alte aromate; când se împlinește timpul, intră în cuib și moare. Din trupul putrezit se naște un vierme; acesta se hrănește din trupul animalului mort și-i cresc penele și aripile; apoi, când ajunge puternic, ia cuibul acela în care sunt oasele premergătorului ei și, purtându-le pe acestea, aboară din Arabia până în Egipt, în orașul numit Heliopolis. Și ziua, în nămiaza mare, în văzul tuturora, zboară la altarul soarelui și pune cuibul cu oasele acolo și apoi se întoarce înapoi. Preoții cercetează cronicile și găsesc că pasărea a venit la plinirea a cinci sute de ani. Mai putem socoti oare mare și minunat lucru dacă Creatorul lumii va învia pe toți aceia care i-au slujit cu cuvioșie, în încrederea bunei credințe, când chiar printr-o pasăre ne arată măreția făgăduinței lui?”, cf. Scrierile Părinților apostolici, traducere, note și indici de Pr. D.[umitru] Fecioru, col. PSB, vol. I, Ed. IBMBOR, București, 1979, p. 59-60. 98 Antim Ivireanul, Opere, ediție critică de Gabriel Ștrempel, Ed. Minerva, București, 1972, p. 191: „O pasăre, ce să numește finix, de ce să săvârșește făr' de vreme, de aceia mai mult îș[i] adaoge zilele vieții lui, pentru căci moartea îi înoiaște viața și-i dăruiaște ani mai mulți”. 99 A se vedea: http://ro.wikipedia.org/wiki/Constantin_Brâncoveanu. 62 poate aduna întru sine, în ciuda sforțărilor, nu-și poate aduna mintea în rugăciune și isihie, tocmai din cauza gândurilor de acest fel, după cum ne relevă versurile pe care le vom cita în continuare: Atunci el se retrage în muri de mănăstire Și capul și-l cufundă-ntr-a lumei sfinte cărți. /./ În van pune pe suflet greoile cătușe De gânduri uriașe, de-nalte rugăciuni. În van în a lui urmă a-nchis a lumei ușă La visele ei turburi, cu mari deșertăciuni; Pe focul cugetărei a presărat cenușă, Ci sub cenușă-ard încă consumatori cărbuni. Atunci [înțelege că] visul mărirei s-a șterge-n a lui gând Când peste spuza sură se va turna pământ. Atunci claustrul-îl fuge - și-n țărmuri sterpi de mare Se trage să găsească liniștea-i ce s-a dus, Dar vai! ș-acolo-l urmă visările-i amare, Căci lumea cu-a ei visuri gândirea i-au supus. Aici visarea-i e-adânc-omorâtoare, Căci în chip de femeie s-arată-n aer sus. Lumești gânduri într-alt chip împleau sufletul său. El cugeta la toate, ci nu - la Dumnezeu. În aceste versuri eminesciene nu se descrie nimic altceva decât lupta ascetică, pe care o poartă monahii și lucrătorii rugăciunii isihaste cu focul gândurilor ero- 63 tice, care aduce înapoi în inimă și în minte iubirea pătimașă, precum și alipirea de cele deșarte ale lumii. Influența lecturilor din literatura patristică și ascetică este indubitabilă. Eminescu secondează poetic experiența mărturisită de către mulți Sfinți Părinți și nevoitori ortodocși, conform cărora, dintre toate patimile omenești, slava deșartă (visul mărirei, zice Eminescu) și concupiscența sunt cele care se luptă cu omul cel mai mult, chiar dacă se retrage în pustie. Acestea mor ultimele, cum spun Sfinții Părinți, dacă nu cumva conduc omul până la groapă și nu scapă de ele decât după moarte. Imaginea visării sau a nălucirii care „în chip de 100 femeie s-arată-n aer sus”100 reprezintă iarăși, în mod 100 Sfântul Maxim Mărturisitorul: „Unii spun că dracii, atingându-se în somn de anumite părți ale trupului, stârnesc patima curviei. Pe urmă patima stârnită aduce în minte forma femeii prin amintire. Iar alții zic că aceia se arată minții în chip de femeie și, atingând părțile trupului, stârnesc dorința, și așa se ivesc nălucirile. [...] De asemenea, despre alte năluciri pătimașe, unii spun că se produc într-un fel, alții, într-alt fel”. A nu se înțelege de aici că femeia poartă răul în sine, din cauză că se produc aceste ispitiri: „Tot războiul monahului împotriva dracilor urmărește să despartă patimile de înțelesuri (de chipuri) [patima e una și felul în care se arată e altceva]. Căci altfel nu poate privi lucrurile [sau ființele] fără patimă. [...] Înțeles pătimaș este gândul compus din patimă și înțeles. Să despărțim patima de înțeles și va rămâne gândul simplu. Și o despărțim prin iubire duhovnicească și înfrânare, dacă voim”, cf. Filocalia, vol. II, Sfântul Maxim Mărturisitorul, traducere din grecește, introducere și note de Dumitru Stăniloae, Ed. Humanitas, București, 1999, p. 84 și 94. Cuvinte asemănătoare se pot găsi adesea în literatura ascetică și nu ne îndoim că Eminescu a avut în vedere o lectură anume, când a scris despre ispita „în chip de femeie„ care „s-arată-n aer sus”. 64 evident, o parafrază din literatura ascetică, la acele pasaje care ilustrează capcanele întinse de duhurile răutății, numeroase și felurite, din viața monahilor și mai ales a sihaștrilor, a eremiților. Însă epoca lui Eminescu trăia într-o societate căreia îi era familiară atmosfera acestui război interior cu patimile, ale cărui ecouri se văd foarte bine într-o poezie de lume, copiată de poet în caietul său (manuscrisul 2257): Slava lumii am lăsat-o, În pustiu m-am depărtat, Ca să scap măcar cu viața De durerea ce mi-ai dat. Ci-n zadar e, căci odihnă Nici aicea n-am găsit; Zi și noapte e de mine Al tău chip nedespărțit. Pustnicele cântărețe Apele ajung la glas, Ele cântă, eu vărs lacrami Făr de tine c-am rămas; Munții, stâncile răsună De amarul meu suspin, Cerul stă la îndoială, 65 Lui sau ție mă închin?101 Poezia e în stil neoanacreontic, cu un final indecis, și poate fi considerată un exemplu de lirică erotică ce desfide morala ascetică. Însă, dacă lăsăm puțin de-o parte jubilarea pentru faptul că femeia L-a învins pe Dumnezeu în inima cântărețului, putem să observăm că problema era foarte serioasă pentru acele vremuri. Nuvelele lui Caragiale102, La hanul lui Mânjoală103 și Păcat104, ne informează că amorurile imorale se soluționau prin retragerea la mănăstire, pentru o perioadă mai scurtă sau mai lungă de timp, care favoriza revenirea în fire, la rațiunea dominantă105 și la conștientizarea faptului că amorul cu pricina nu era decât un foc de paie, față de care cel/ cea în culpă resimțea, ulterior, indiferență și un apăsător sentiment de rușine. Fără îndoială că Eminescu privea lucrurile în mod grav și nu cu lejeritate. Poeții pașoptiști, înaintea lui, nu mai agreaseră libertatea de limbaj și incertitudinea 101 Cf. M. Eminescu, Opere, XV, ediție critică întemeiată de Perpessicius, Ed. Academiei Române, București, 1993, p. 144. 102 A se vedea: http://ro.wikipedia.org/wiki/Ion_Luca_Caragiale. 103 Textul integral: http://ro.wikisource.org/wiki/La_hanul_lui_M%C3%A2njoal%C4 %83. 104 Idem: http://ro.wikisource.org/wiki/P%C4%83cat..._%28Caragiale%29. 105 Aluzie la cartea lui Virgil Cândea cu acest titlu. 66 morală a neoanacreonticilor, chiar dacă ei înșiși, în viața privată, nu erau întotdeauna niște împlinitori fără greș ai preceptelor morale. Epoca însăși, împreună cu mentalitățile sale, nu se lasă atât de ușor de penetrat, pe cât ne-am putea închipui. Cântecele de lume conviețuiau cu cele religioase. De la Viața Sfinților Varlaam și Ioasaf (pe care Eminescu a citit-o dintr-un miscelaneu aflat în posesia sa) s-a plecat în conceperea unui cântec de stea intitulat Cântecul pustiei (amintind de hotărârea Sfântului Ioasaf de a părăsi palatele împărătești pentru a viețui în pustie). Faptul interesant este acela că a fost găsit într-un manuscris moldovenesc de la sfârșitul secolului al XVIII-lea (1784), dar și - variantă - în altul de secol XIX și în culegerea lui Anton Pann106 din 1852, ceea ce denotă că subiectul isihiei și al sihăstriei n-a fost lăsat în umbra uitării odată cu intrarea în secolul modernității: O, preafrumoasă pustia! Priimește-mă întru a ta desâme, O, prea frumoasă pustia! Ca pre pruncul la maică, Când la țâță îl apleacă, O, prea frumoasă pustia! Pre la miez de miază-noapti, Nu mă înfricoșa cu moarti, 106 A se vedea: http://ro.wikipedia.org/wiki/Anton_Pann. 67 O, prea frumoasă pustia! Nici cu a ta îngrozire Ca să nu fiea prefuiri, O, prea frumoasă pustia! Ti-am iubit preste polate [cămări], Ce sunt cu aur suflate, O, prea frumoasă pustia! Ti-am iubit preste visteria Ce-este plină de-avuția, O, prea frumoasă pustia! Merge-voi pi dumbrăvi odrăslite, Ca pre niște vii rodite, O, prea frumoasă pustia! Fi -voi sălbatică fiară, Lăsând lumea cea amară, O, prea frumoasă pustia! Și păzând a ta rădăcină Ca să stau fără pricină, O, prea frumoasă pustia! Ramurile tale îmi plac Ca ruga să mi să triacă [la Dumnezeu], O, prea frumoasă pustia! Și le placă cât de gios Ca să dobândesc folos, O, prea frumoasă pustia! Și le placă cât de multe, Ca ruga să mi să-asculte, O, prea frumoasă pustia! Că lume am părăsât Și la tine-am năzuit, t ' 68 O, prea frumoasă pustia! Că doresc di al meu prietin [Sf. Varlaam] Și aduc lacrămi fierbinte, O, prea frumoasă pustia! Carele m-au îndemnat De înșelăciuni m-am lăsat, O, prea frumoasă pustia! Cumitrenie lui Hristos De la care am folos, O, prea frumoasă pustia! Care m-au răscumpărat De strămoșescul păcat, O, prea frumoasă pustia! Carele S-au pironit pre Cruce Și și-au vărsat sfântul sânge, O, prea frumoasă pustia!107 k Verșul pustii [pustiei] O, prea frumoasă pustie, Primește-mă într-a ta desie, of! Ca pre pruncul a sa maică Când la țâță îl apleacă, of! Și în leagăn îl odihnește, De tot răul îl ferește, of! 107 Veche variantă transilvană, dintr-un Acaftistier nedatat, cf. Dan Horia Mazilu, Varlaam și Ioasaf. Istoria unei cărți, Ed. Minerva, București, 1981, p. 227, n. 1. 69 TI o - f\j \j f* • \j Păzește-mă fără frică, Să nu mă tem de nimică, of! Pe la miez de miazănoapte, Nu mă înfricoșa de moarte, Nice căuta îngrozire Să nu mă faci fără de fire; Te-am iubit peste polată, Tot cu aur fericată; Te-am iubit pre visterie Ce sunt plină de avere; Împărățâia am părăsit Și la pustiire am venit; Fiind sălbatică fiară Părăsind lumea cia amară; Cât în lume am trăit, Multe valuri am pățit. Voi să scap fără vină Și prin a tale verzi lamuri Voi să trăiesc fără valuri; Ramurile tale îț pleacă Ca ruga să mi se treacă; Și le pleacă cât de jos, Ca să dobândesc folos; Că doresc de-al meu părinte Plângând cu lacrăm fierbinte: De părintele Varlaam Care povățuitori eram, Carile m-au îndemnat De eu lumea am lăsat, Și în cale am povățuit, 70 La pustie am venit, Ca să urmez lui Hristos Care-i lumii de folos, Care și-au vărsat sfântul sânge, Pironindu-Să pe Cruce, Care m-au răscumpărat De strămoșescul meu păcat. Oh! Hristoase împărate! Mă rog să-mi faci și mie parte Cu îngerii să mă odihnesc, În veci să mă veselesc, O, prea frumoasă pustie!108 Acel fiu de-mpărat mare, O, prea frumoasă pustie! Domnul dându-i luminare, O, prea frumoasă pustie! A lăsat împărăție Și a plecat în pustie Cu dor și cu multă jale, Cântând în astfel pre cale: O, prea frumoasă pustie! Mă rog din inimă ție, Primește-mă pre mine Ca să viețuiesc în tine; 108 După un manuscris aflat în posesia lui Aron Densusianu, cf. Idem, p. 229, n. 2. 71 A ta desime să-mi fie Schiptrul de împărăție; Pre tine te voi d-acuma Ca să-mi fii tata și muma; i ' Ș-ale tale rămurele y A-mi fi surorile mele; Și din tine brăzișorii y y Voi să-mi fie frățiorii; t ' Și toate lemnele crude t Să-mi fie în loc de rude; Ș-ale tale floricele t Ca nepoți și nepoțele. Mă rog iar, pustie, ție, Milă de mine să-ți fie, t ' Și să mă ferești de toate t t Păzindu-mă-n zi și noapte De năluciri, de ispite, Și de fiarele cumplite. Și să mă-ntărești în răbdare, t t ' Dându-mi bună cugetare; Să sufăr vara căldura Și iarna degerătura; De mă-i vedea-n vro durere, Să-mi dai a ta mângâiere, Stând doftor boalelor grele Și balsam ranelor mele, Ca din lume când m-oi duce, Să-mi poci da sufletul dulce 72 Întru Aceluia mână Ce m-a zidit din țărână109. Prezența acestor cântece de stea în epoca romantică, culese, între alții, și de același autor care ' ' y ' y y scria Spitalul amorului110, dar care compunea și muzică psaltică, este foarte importantă. Ele sunt o alternativă, alături de cronicile rimate, la neoanacreonticele cântece de lume, care propuneau închinarea la idolul frumuseții feminine. y Dacă mergem pe ideea că și unele și altele sunt tradiționale, că au o existență neîntreruptă, dar și neîntrerupt conflictuală, numai că unele sunt clasic-eclesiale și altele sunt oficial prohibite și cu o circulație oarecum subterană/ suburbană/ subculturală, neagreată, în acest caz modernitatea nu mai apare chiar atât de inedită în manifestările sale și chiar polemica pe tărâm ideologic nu mai reprezintă o noutate absolută. Eminescu însuși proiectează, în permanență, lupta sa interioară pe un fond dramatic, care exclude din ecuație orice gând al frivolității. Cred că este relevant faptul că un alt poem în care sunt refuzate favorurile erosului, se intitulează Pustnicul (titlu coincident - deși fără legătură directă între ele - cu al 109 Cf. M. Gaster, Literatura populară română, ediție, prefață și note de Mircea Anghelescu, Ed. Minerva, București, 1983, p. 38-42. 110 O ediție recentă a cărții: http://www.librarie.net/carti/135348/Spitalul-amorului-sau- Cantatorul-dorului-Anton-Pann. 73 uneia din redacțiile textului dedus din Varlaam și Ioasaf111): Sala-mbrăcată cu-atlas alb ca neaua, Cusut cu foi și roze vișinii, Și ceruită strălucea podeaua Ca și-aurită sub lumine vii - Lumini de-o ceară ca zăharu - o steauă, Diamant topit pe-oricare din făclii. Argint e-n sală și de raze nins E aerul pătruns de mari oglinzi. Copile dulci ca îngerii - virgine - Prin sală trec purtând cununi de flori; Ah! vorba înger scapă pe oricine De lungi descrieri, dulce cititoriu -Astfel acum ea mă scăpă pe mine Să zugrăvesc terestrele comori, Acele dulci, frumoase, june-scule Cu minți deșerte și cu inimi nule. La ce-aș descrie gingașa cochetă, Ce-abia trecută de-optsprezece ani, Priviri trimite, timide, șirete, Când unui tont, ce o privea avan, Când unui ghiuj112, cu mintea căpietă, Urât ș-avar, sinistru și pleșcan, 111 A se vedea: Dan Horia Mazilu, Varlaam și Ioasaf. Istoria unei cărți, op. cit., p. 231, n. 1. 112 Cuvânt albanez: bunic. Om bătrân și ramolit, cf. DEX 2009. 74 Sau unui general cu talia naltă, Strigău și prost ca și un bou de baltă? Să cânt cum samănă de rău, impulsul În corp de înger, sufletul diform? Ironiei lui Byron113 să-i simt pulsul Ori autorului ce-a scris Marion de Lorme114? Să descriu nopți romantice ? - Avulsul Ce apele plângând le-aruncă - adorm Chiar îngerii - și în azur muiete Curg stele de-aur dulci și-mprăștiete ? i să discos dar inima femeii Suspinsă-n nopți albastre, plin' de-amor? Ah, a ei patimi au firea scânteii; În clipa ce le naște, ele mor; -Închideți ochii, căci păzească zeii L-a lor lucire să te uiți cu dor: Abisuri sunt în suflet. Pe o clipă Pasiunea li lumin-a lor risipă. La ce escursiuni? - Ce nu sunt oare Unde v-au dus, în sala cea de bal, Pe înflorite, dulci și moi covoare, Unde mii flori mirosul lor esal'; Sub a perdelei umbră scutitoare, 113 Idem: http://ro.wikipedia.org/wiki/George_Gordon_Byron. 114 Idem: http://www.hugo-online.org/Plays/marion_de_lorme_1829.html. 75 Ce de trădarea mândrului cristal Al marilor oglinzi te scapă sigur, Când vrei s-observi cum grupe se configur. Deci după o perdea! Pe-o moale sofă A lene șade-un înger de copil. În păru-i negru-o roșie garofă, În ochi albaștri plutitori ș-agil Și haina de-albă, strălucită stofă Cuprinde-un mijloc mlădiet-gentil, Ce lin se-ndoaie parc-ar sta să culce Sub evantaliu-i ce plutește dulce. Un înger, da! aripa doar se cade Pe ai ei umeri albi ca neaua, goi, Spre-a fi un îngeraș precum se cade. Ș-apoi ce bine-i ca s-o credeți voi! Cine-ar ghici v-odată cumcă șade Un demon crud în suflet de noroi? Cu vorba înger însă eu săracul Mă voiu scuti de a descri - pe dracul115. Aceeași gândire, de care vorbeam anterior, împrumutată din literatura patristică și isihastă, de la Sfinții Ioan Gură de Aur, Vasile cel Mare și Nicodim Aghioritul, se regăsește intactă și în poemul Când te-am văzut, Verena... (elaborat înaintea poemului Gelo- 115 M. Eminescu, Opere, IV, ediție critică îngrijită de Perpessicius, Ed. Academiei RPR, București, 1952, p. 202-204. 76 zie, dar la care noi am ales să ne referim mai întâi, datorită viziunii sale totalizatoare): Când te-am văzut, Verena, atunci am zis în sine-mi: Zăvor voi pune minți-mi, simțirei mele lacăt, Să nu pătrundă dulce zâmbirea ta din treacăt Prin ușile gândirei, cămara tristei inemi. Căci nu voiam să ardă pe-al patimilor rug Al gândurilor sânge și sufletu-n cântare-mi; Ș i nu voiam a vieții iluzie s-o sfaremi Cu ochii tăi de-un dulce, puternic vicleșug. Te miri atunci, crăiasă, când tu zâmbești, că tac: Eu idolului mândru scot ochii blânzi de șerpe, La rodul gurii tale gândirile-mi sunt sterpe, De cărnurile albe eu fălcile-ți dizbrac. Și pielea de deasupra și buzele le tai. Hidoasa căpățână de păru-i despoiată, Din sânge și din flegmă scârbos e închegată. O, ce rămase-atunci naintea minți-mi? Vai! Nu-mi mrejuai gândirea cu perii tăi cei deși, Nu-mi pătrundeai, tu idol, în gând vreodinioară116; 116 În strofele 2-4 se expune exact pedagogia recapitulată de Sfântul Nicodim: „Iar de va ajunge vreodată un fur ca acesta să te răpească, să te nevoiești măcar a nu lăsa pe idolul Afroditei, adică al poftei celei urâte, a se întipări în sufletul tău. [...] Iar dacă diavolul nu încetează a te supăra cu idolul acela al feței ce a ajuns de s-a tipărit în nălucirea ta, te sfătuiește pe tine dumnezeiescul 77 Pentru că porți pe oase un obrăzar de ceară Păreai a fi-nceputul frumos al unui leș. Oricât fii mlădioasă, oricum fie-al tău port, Și blândă ca un înger de-ai fi cântat în psalme Sau dacă o heteră jucând băteai din palme, Priveam deopotrivă c-un rece ochi de mort. De dulcea iscodire eu mă feream în lături. În veci cătam în suflet mânia s-o întărât, Ca lumea și-a ei chipuri sa-mi para vis deșert De muierești cuvinte și lunecoase sfaturi. Ușor te biruiește poftirea frumuseții, Ziceam - și o privire din arcul cel cu gene Te-nvață crud durerea ființei pământene Și-n inimă îți bagă el viermele vieții [deșarte]. A T • A • A A Ă* • Venin e sărutarea păgânei zâne Vineri Gură de Aur și Sfânta Singlitichia să uneltești acest meșteșug, ca să te izbăvești de împătimirea ta, adică: scoate cu mintea ta ochii idolului aceluia, scoate-i cărnurile de pe fălci, taie-i buzele, scoate-i pielea cea de pe deasupra ce se arată frumoasă și socotește aceea ce se ascunde dedesubt cât este atât de grețoasă, căci om nu suferă a o vedea fără urâciune și îngrețoșare. Pentru că nu este altceva, fără numai o căpățână despuiată și os cu totul roșit, plin de sânge și înfricoșat la vedere. [...] ...Și se va vedea acea închegare urâtă de oase goale. Și așa socotească-se ce era cea dorită. Că așa gândul s-ar fi putut ține de la deșearta rătăcire, căci cea iubită nimic nu era, fără numai sânge cu flegmă oarecare amestecată”, cf. Cuviosul Nicodim Aghioritul, Paza celor cinci simțuri, op. cit., p. 63-64. 78 [Venera, Afrodita117], Care aruncă-n inimi săgețile-ndulcirii, Dizbărbătează mintea cu vălul amăgirii -Deci în zadar ți-e gura frumoasă, ochii tineri. Decât să-ntind privirea-mi, ca mâni fără de trup, Să caut cu ei dulcea a ochilor tăi vrajă, În porțile acestea mi-oi pune mâna strajă. De nu - atunci din frunte-mi mai bine să mi-i rup. Observăm că Eminescu reproduce întocmai, în poemele sale, concepția isihastă despre războiul cu gândurile și cu patimile, lupta cu mințile demonice. Și nu vedem niciun impediment de a considera amănuntele acestea ca ilustrând aspecte autobiografice foarte reale. Undeva își nota: „Prin rugăciune și umilință se întărește mușchiul inimii noastre, de putem suporta durerea”118. O asemena afirmație nu o poate face sau nu poate să stârnească interesul decât celui care practică sau a practicat exerciții ascetice isihaste, mai precis, cel care are experiență în legătură cu efectele pe care le produce rugăciunea neîncetată, rugăciunea inimii, 117 A se vedea: http://ro.wikipedia.org/wiki/Afrodita. 118 Mihai Eminescu, Opere, XV, op. cit., p. 348. 79 care, în primă fază, solicită foarte mult și obosește miocardul, pentru ca, ulterior, rugăciunea să intre în ritmul inimii și aceasta să capete o forță și o rezistență mai mare, atât fizic, cât și spiritual. Gimnastica aceasta isihastă reprezintă un detaliu ignorat cu desăvârșire de cei care nu au experiență practică. Și deși nu am studiat problema, înaintăm totuși o ipoteză: se poate ca inima lui Eminescu să fi cedat foarte greu nu numai pentru că, în esență, era un om foarte sănătos, ci și datorită acestor exerciții duhovnicești care întăresc mușchiul inimii . Poetul reținea că prin poarta ochilor și apoi prin ușile gândirei și imaginației intră poftirea frumuseții [feminine], adică patima concupiscenței în suflet. Prin ochiul care vede și prin mintea care consimte să primească gândurile din afară pătrunde gândul păcatului în casa sufletului și în cămara tristei inemi. Ca și isihaștii, dar și precum întreaga înțelepciune vetero și neotestamentară, Eminescu susține că erotismul descătușat înseamnă jertfire a ființei umane și a celei mai bune componente a ei, mintea curată și sfântă, pe-al patimilor rug. Pentru această iubire necurată și pătimașă omul trebuie să plătească, cu al gândurilor sânge (magnifică expresie!). Adică, cu degradarea dureroasă a atributului său esențial de ființă rațională, de chip al lui Dumnezeu, de stăpân peste patimile iraționale, dezu-manizante. 80 În alt poem, Eminescu spunea că a dăruit femeii „partea cea mai bună/ Din inima-mi și minte” (Pierdută pentru mine, zâmbind prin lume treci!). Și tot în conformitate cu filosofia ortodoxă isihas-tă este și afirmația poetului că și-a direcționat mânia împotriva tentațiilor lumești (filosofia ortodoxă insistă pe ideea că mânia, partea irascibilă a sufletului, trebuie concentrată asupra patimilor și păcatelor și nu împotriva aproapelui) și că se educa să contemple lumea ca pe un vis deșert, ceea ce constituie o mărturie irefutabilă că lumea ca umbră și vis (precum și lumea ca teatru) sunt principii vechi în viața și gândirea eminesciană, însușite încă din fragedă tinerețe, din arealul său religios tradițional de existență, sunt ale cugetării ortodoxe patristice și nu ale filosofiei germane sau budiste. Pedagogia Sfântului Ioan Gură de Aur - din ale cărui omilii am citat mai devreme în secțiunea de față - este reprodusă în poezie într-un mod aproape identic, Eminescu utilizând chiar termenii hrisostomici în acea strofă și în acele versuri subliniate de către noi, atunci când vorbește despre alcătuirea feței ispititoare din sânge și din flegmă (le citează aidoma și Sfântul Nicodim). Mai sunt și alte poeme în care se poate citi că Eminescu s-a reîntors cu gândul, în momentele de deziluzie, la recomandările conținute în literatura ascetică parcursă de poet, ca spre exemplu în Iar fața ta e străvezie: 81 Dar în curând și nicio umbră Din frumusețea ta n-a fi -Trei zile numai vei fi astfel Apoi..., apoi vei putrezi. Pământ nesimțitor și rece De ce iluziile sfermi? De ce ne-arăți că adorarăm Un vas de lut, un sac de viermi? O altă poezie (M-ai chinuit atâta cu vorbe de iubire) surprinde acuratețea confesiunilor poetului cu privire la experiența amoroasă, într-o direcție convergentă cu cele menționate de noi mai sus: Ai fi ucis și capul și inima din mine Dacă-n a tale lanțuri eu m-aș fi prins mai bine. /./ Cum mulțumesc eu soartei că am scăpat de tine Făr-a comite, Doamnă, păcatul moștenit. Azi iarăși mă văd singur și fericit și bine! Azi muza mea mă cată cu ochiul liniștit. Acele nopți turbate de doruri și suspine S-au dus ca un vis negru, sălbatec și urât! Azi iarăși capu-n visuri eu îl cufund prin cărți. În același timp, în lirica sa, Eminescu mărturisește că țelul final al căutărilor lui era o femeie curată și sfântă, neatinsă de patimă, care să-l iubească cu 82 toată inima, precum vedem în poemul Pierdută pentru mine, zâmbind prin lume treci!, la care ne-am referit și puțin mai devreme: Eu caut pe-nțeleptul cel mai nebun - arate-mi O singură femeie lipsită ce-i de patemi Și eu... eu îl voi crede, în stare tot să cred: - Numai a ei făptură de înger dac-o văd -Că niciodată buza n-atinse-o altă buză, Că niciodată-urechea de-amor nu vru s-auză, Că niciodată ochii-i n-opri c-un blând repaos Pe-o față bărbătească. că ea nu s-a adaos În gându-i sau cu fapta în rândul altei vieți. Le cred, le cred pe toate. de ce nu mi-o spuneți? Spuneți că-i ca omătul din proaspăt abia nins, Că gura i-i fecioară, că ochiu-i e virgin Și mâna asta dulce, ca floarea cea de crin, Că nu a strâns-o nimeni, că n-a răspuns cu strâns -Că setea de iubire pe ea n-o au atins. Ca un ecou peste timp, Nichita Stănescu119 răspundea acestor versuri, într-o altă tonalitate lirică, dar exprimând regretul pierderii idealului feminin, sfânt, din vechime, în care încă mai credeau mult vechii de romantici, mai ales Eminescu: „De ce n-aș crede că exiști/ tu ce respiri în unde,/ tu singură, văzuto 119 A se vedea: http://ro.wikipedia.org/wiki/Nichita_St%C4%83nescu. 83 doar cu ochiul/ triunghiular, din frunte” (vol. În dulcele stil clasic). Legat de cele ce am afirmat, despre idealul feminin și despre lupta cu patima concupiscenței, confruntare duhovnicească, care, se pare, că nu i-a fost necunoscută lui Eminescu, conform mărturiilor poetice pe care ni le-a lăsat, am mai avea de spus câteva cuvinte și despre ceea ce credem noi că a fost, pentru marele nostru poet, idealul sfințeniei sau idealul ascetic. De altfel, din câteva versuri din Strigoii, remarcăm definirea Ortodoxiei, în mod exemplar, ca „mistica religie”, sintagmă pe care o interpretăm indivi-dualizant, în contextul liric de care vorbeam: „Făcliile ridică, se mișc-în line pasuri,/ Ducând la groapă trupul reginei dunărene,/ Monahi, cunoscătorii vieții pământene,/ Cu barbele lor albe, cu ochii stinși sub gene,/ Preoți bătrâni ca iarna, cu gângavele glasuri. // O duc cântând prin tainiți și pe sub negre bolți,/ A misticei religii întunecoase cete,/ Pe funii lungi coboară sicriul sub părete,/ Pe piatra prăvălită pun crucea drept pecete/ Sub candela ce arde în umbra unui colț”. Cetele de monahi, întunecoase, ale misticei religii, indică nu un atribut peiorativ, ci un superlativ apofa-tic. Vom vedea în continuare mărturisirile poetului în legătură cu idealul său ascetico-monastic din tinerețe, în fața căruia a căpătat ulterior întâietate cel al feminității angelice. 84 Din poeziile sale am înțeles că, în vremea primei tinereți, poetul a oscilat în problema căii pe care o va alege în viață. S-a dedicat întâi studiului, cunoașterii, gnoseologiei, pentru ca înțelepciunea să-i întraripeze zborul cugetării. A ales școala cunoașterii, după cum se vede din Scrisoarea II, școala unde „lumea cea gândită pentru noi avea ființă,/ Și, din contră, cea aievea ne părea cu neputință”, în locul a ceea ce unii numesc astăzi școala vieții iar el numea școala lumii sau a femeii - în același poem: „Azi adeseori femeia, ca și lumea, e o școală,/ Unde-nveți numai durere, înjosire și spoială;/ La aceste academii de științi a zânei Vineri [Venera, numele latin al Afroditei]/ Tot mai des se perindează și din tineri în mai tineri,/ Tu le vezi primind elevii cei imberbi în a lor clas,/ Până când din școala toată o ruină a rămas” (Scrisoarea II). Între cele două școli, Eminescu preferă calea cunoașterii și a înțelepciunii, renunțând benevol să frecventeze academia Afroditei. Dintr-o perspectivă mai mult sau mai puțin asemănătoare, dilema alegerii între amor și înțelepciune este pusă în discuție și în mult comentata poezie Floare albastră, în care universul interior, cu ale sale „stele”, „ceruri nalte”, „râuri în soare”, „întunecata mare” sau „câmpii asire”, este preferat de poet în locul codrului cu verdeață (ca imagine a idealității terestre), al realității în care „izvoare plâng în vale” (valea 85 plângerii care este lumea aceasta) și al iubitei ademenitoare. Însă, voit sau ne-voit, iubirea pătrunde în viața poetului. O primă mare iubire a sa, din perioada Ipoteștiului, numită Elena, moare foarte tânără și poetul se va întoarce mereu cu gândul fie la ea (a se vedea poemul O, dulce înger blând.), fie la simbolul ei, pentru a susține că femeia sau iubirea care i-a fost menită din cer a murit mai înainte de vreme - precum în poemul Din lira spartă: Din lira spartă a mea cântare Zboar-amorțită, un glas de vânt, Să se oprească tânguitoare Pe un mormânt! Oare femeia pe care mie Dumnezeu Sântul o-a destinat În patu-acela de cununie S-a-nfășurat? O caut, gându-mi și-o-nchipuiește, Dar n-am văzut-o de când eu sunt... Oare amorul ce îmi zâmbește E în mormânt? Odată ce s-a despărțit de idealul său ascetic primordial, Eminescu a căutat apoi toată viața acel ideal de femeie, care să fie un înger întrupat, să vină în calea sa „ca un înger dintre oameni” (Atât de fragedă), 86 să fie „umbra frumuseții cei eterne pe pământ” (Scrisoarea V) sau care să aibă ca prototip al curăției, nevinovăției și sfințeniei pe Maica Domnului: „să-mi răsai ca o icoană/ A pururi Verginei Marii,/ Pe fruntea ta purtând coroană”... (Atât de fragedă). Semnificativ, în acest sens, este și titlul unui poem, Venere și Madonă: Venerele sunt la plural, dar Madona una singură. Însă, adeseori, poetul a fost sfâșiat între idealul său angelic, de la care aștepta ca să fie capabil să-i redea seninătatea, să împace demonul din el însuși, „un demon ce-nsetează după dulcile-i lumine”, ale îngerului-femeie, și realitatea dură, în care „ea devine pozitivă” (Scrisoarea V), o femeie utilitaristă. Această realitate din urmă, Eminescu o numește adesea, pe drept cuvânt, demonică (vezi, spre exemplu, Venere și Madonă) - pentru Nicolae Filimon120 era prozaică121 -, infernală, ucigașă în raport cu setea lui de fericire și cu dorul după serenitatea sufletului, la care el aspira să ajungă alături de femeia iubită. Calea pe care și-o alesese inițial poetul era una a înțelepciunii ascetice, din care erau rejectate ispitele senzualiste. 120 Idem: http://ro.wikipedia.org/wiki/Nicolae_Filimon. 121 „Am făcut observațiuni serioase asupra prozaismului în care au căzut acești demoni în formă de angeli, când m-am convins că femeile din clasa de jos iubesc și vând pe amanții lor pentru aur, că burghezele se inamoră de numele și pozițiunea socială a amantului lor, iar femeile din clasa aristocratică sunt atât de sceptice și epicuriane, încât schimbă amanții mai des decât crinolinele și scufiile...”, cf. Nicolae Filimon, Escursiuni în Germania meridională. Nuve le , postfață și bibliografie de Paul Cornea, Ed. Minerva, București, 1984, p. 182. 87 Ca urmare, în poemele eminesciene apare destul de des ideea că intrarea iubitei în viața sa a făcut să dispară îngerul său de pază, al cărui loc poetul ar fi dorit apoi să fie luat de îngerul-femeie, de icoana femeii, care să fie „o icoană de lumină” (Singurătate) în viața sa: Când sufletu-mi noaptea veghea în extaze, Vedeam ca în vis pe-al meu înger de pază, Încins cu o haină de umbră și raze, C-asupră-mi c-un zâmbet aripele-a-ntins; Dar cum te văzui într-o palidă haină, Copilă cuprinsă de dor și de taină, Fugi acel înger de ochiu-ți învins. Ești demon, copilă, că numai c-o zare Din genele-ți lunge, din ochiul tău mare Făcuși pe-al meu înger cu spaimă să zboare, El, veghea mea sfântă, amicul fidel? Ori poate!.O,-nchide lungi genele tale, Să pot recunoaște trăsăturile-ți pale -Căci tu. tu ești el. Poetul nu a primit, așadar, iubirea pentru o femeie ca ideal al vieții sale până în momentul în care nu s-a născut în ființa sa convingerea că iubita poate fi un alt înger de pază al său, care să îl vindece de scepticism, să îi redea serenitatea paradisiacă, lui, demonului, celui care a devenit demon prin faptul că a pierdut 88 fermitatea și fervoarea credinței din copilărie - o ipostază care este însă departe de ceea ce noi definim astăzi ca fiind un nihilist sau un apostat. Femeia aleasă urma să devină o icoană tutelară a fericirii sale, o ființă care să-i ofere liniște, fericire și echilibru sufletesc în mod desăvârșit. De aceea, altfel putem privi și înțelege, prin prisma celor afirmate, acele poeme în care Eminescu se confesează în legătură cu direcțiile pe care putea să le urmeze viața sa și cu motivațiile și consecințele deciziei finale. Însă, chiar și motivele pentru această din urmă alegere sunt tot de ordin religios, deși vorbim despre o substituție, a îngerului-păzitor, cu femeia. Și aceasta, fiindcă caracteristicile acestei femei, care era destinată de Dumnezeu să-l împlinească pe pământ, fac parte din paradigma, ușor de recunoscut (dacă ne dăm jos ochelarii postmoderni), a sfințeniei. Tangențial cu subiectul, remarcăm aici epitetul palidă, din sintagma palidă haină, despre care trebuie să facem unele precizări. Cuvântul palid în sine nu semnifică întotdeauna paloarea și nici culoarea galben șters. Câteodată, el înseamnă contrariul, și anume luminos. Iată, spre exemplu, cum descria Bonifaciu Florescu, intersectarea fastă, pe stradă, cu Alexan-drescu: „Crezui că în ochiul său, un moment îndreptat spre mine, zărisem flacăra geniului și pe 89 fața sa era răspândită acea paloare (s. n.) care, zice poetul, nu va mai părăsi chipul lui Moise din ziua când văzuse fața lui Dumnezeu”122. Paloarea cu pricina înseamnă nu un chip palid, ci, dimpotrivă, o față radioasă, plină de lumină. Asemenea, copila îmbrăcată într-o palidă haină -care ia locul îngerului încins cu o haină de umbră și raze -, poartă, de fapt, în ochiul poetului, un veșmânt de lumină, amănunt care face mai de înțeles substitu- ' i ția. t Mergând înapoi pe acest fir și legându-l de ceea ce numeam a fi fost la început un adevărat ideal ascetic și studios-contemplativ al foarte tânărului Eminescu, descoperim o mărturisire despre idealul monastic ca posibilă cale de împlinire a vocației sale, alături de cea eroică și de cea erotică - ultima din ele, din perspectiva pe care am evidențiat-o deja - după cum se vede și din poemul Care-o fi în lume.: - Care-o fi în lume și al meu amor? Sufletul întreabă inima cu dor. Va fi mănăstirea cu zidiri cernite, Cu icoane sânte și îngălbenite, 122 Gr.[igore] Alexandrescu, Poezii. Proză, Ed. Minerva, București, 1985, p. 257. A se vedea: http://ro.wikipedia.org/wiki/Grigore_Alexandrescu. 90 Va fi vitejia cu coif de aramă L-ale cărei flamuri patria te cheamă, Ori va fi o dulce inimă de înger Să mângâie blândă ale mele plângeri? L-am cătat în lume. Unde o să fie Îngerul cu râsul de-albă veselie? Unde o să-l caut, mare Dumnezeu. Poate-i v-o fantasm-a sufletului meu? Ba nu, nu! Oglinda sufletului meu Îmi arat-adesea dulce chipul său, Căci oglinda-i rece îmi arat-o zeie Cu suflet de înger, cu chip de femeie, Dulce și iubită, sântă și frumoasă, Vergină curată, steauă radioasă, Ș i să mă iubească, s-o iubesc și eu, Să-i închin viața sufletului meu. Dar ce râde lumea? Ce râde și spune? - Femeia nu este ce crezi tu, nebune. Fața ei e-o mască ce-ascunde un infern Și inima-i este blestemul etern, 91 Buza ei e dulce, însă-i de venin, Ochiu-i te omoară, când e mai senin. Ș i-apoi ce-i amorul? Visu-i și părere, Haina strălucită pusă pe durere. Dar dacă e astfel unde-i a mea zână Cu chipul de înger muiat în lumină? - N-a fost niciodată. De-a fost vreodată Atunci în mormântul cel rece o cată. De n-a fost - imagină-ți singur în tine Un înger din ceriuri cu aripi senine, Pe care deodată cu sufletul tău Pe lume-l trimise de sus Dumnezeu Și care-nainte de-al întâlni tu În sufletul morții ființa-și pierdu. Și cântă pe-ăst înger de dulce amor Și plânge-l cu jale și plânge-l cu dor; Din sufletu-ți rece tu fă o grădină Cu râuri de cânturi, cu flori de lumină; Colo-n cimitirul cu cruci risipite Te primblă adesea cu gânduri uimite; 92 Alege-ți o cruce, alege-un mormânt Și zi: Aici doarme amorul meu sânt; Ș i cântă la capu-i și cântă mereu; Dormi dulce și dusă, tu, sufletul meu! Deși în Scrisoarea V, spre exemplu, avem portretul femeii corupte, venale, al femeii-Dalilă (reafirmare a tradiției biblice în care gândea și se integra poetul), Eminescu va rămâne mai degrabă la convingerea că „tu ești sfântă prin iubire” (Venere și Madonă). Însă pe această femeie ideală, care să întrupeze virtuțile curăției și sfințeniei dorite de către el, Eminescu nu a aflat-o și de aceea, pentru a nu susține că ea n-ar putea să existe - ceea ce ar fi fost fals, din perspectiva istoriei Creștinismului, cel puțin -, spunea adesea că ea a murit înainte ca el s-o cunoască. Se observă că femeia, pentru Eminescu, corespundea idealului feminin creștin-ortodox, opus imaginii păgâne a femeii viciate de corupție morală și libertinaj, care pentru el reprezenta o adevărată desfigurare a feminității. În același timp, nicăieri, în poezia lui Eminescu, femeia nu apare în ipostaza pasivă de obiect al venerației, incitator la leșinuri, de trup adorat, ca în lirica neoanacreontică. Până târziu, nu vom mai vorbi în poezia românească de fiziologia sentimentului erotic. 93 Într-o interpretare care poate avea veleități ortodoxe, ea, femeia din versurile lui Eminescu, trebuie să fie îngerul lui păzitor, după cum și el trebuie să fie îngerul ei păzitor. Și unul altuia să-și fie întărire in fericire și sfințenie. Idealul feminității angelice nu este pentru poetul nostru unul edulcorat, ca în creștinismul apusean (așa cum apare în picturile Renașterii), ci o pretenție foarte pertinentă și conformă cu tradiția, pentru care sfințenia reprezintă desăvârșirea umanului iar femeia trebuie să fie o cale de salvare, de mântuire pentru bărbat, ca și bărbatul pentru femeie. Am remarcat o singură idee neortodoxă, netradițională, aceea că „femeia-i prototipul îngerilor din senin” (Venere și Madonă). Sursa erorii (vorbind din punct de vedere teologic) este la Bolintineanu (care păstrează în versurile sale accente idolatre din poezia anacreontică) și mai cu seamă la Heliade-Rădulescu123 (pe care ulterior Eminescu îl acuză de falsificarea teologiei), care vede în Eva „model de frumusețe al angelii din ceruri” (Anatolida sau Omul și forțele). Este o teză teologică străină ariei ortodox-bizantine. Având în vedere că, în poemul evocat, Venere și Madonă, Eminescu vorbește de Rafael și de creația sa, „Madona dumnezeie”, putem presupune o influență din spațiul catolic, unde cultul mariologic (mai ales prin 123 A se vedea: http://ro.wikipedia.org/wiki/Ion_Heliade- Rădulescu. 94 falsa dogmă a imaculatei concepții124, care pune semnul de egalitate între rolul Fecioarei și cel al lui Hristos în iconomia mântuirii) a depășit limitele admise de cugetarea ortodoxă. Negoițescu pune tot pe seama influenței lui Heliade și o altă concepție străină spiritualității românești, cea despre „îngeri-stele, ce i-au înfierbântat imaginația și visul tinereții [lui Eminescu și care] vin desigur din influența heliadescă”125. Nu vin din influența heliadescă, ci, indirect, din influența foare mare pe care a avut-o apocriful Cartea lui Enoh în literatura romantică europeană și pe care a resimțit-o și Eminescu - dar am discutat despre acest subiect cu altă ocazie și nu mai insistăm aici. Însă acest ideal feminin eminescian presupune, în mod evident, asceza și nevoința sfințeniei, chiar dacă nu în interiorul unei mănăstiri, ci în sânul familiei (asceza în lume nu e nicio noutate, nicio contradicție pentru conștiința tradițională - pentru vremurile din urmă, spre exemplu, toată literatura ortodoxă vorbește despre monahism în lume), pentru că iubirea cunoaște la Eminescu împlinirea și ascensiunea infinită numai în cadrul căsătoriei și niciodată printr-o relație pasageră, pe care poetul o respingea: Ca toți să fiu? ca dânșii să fiu viclean fățarnic? Să cumpăr cu un zâmbet, un zâmbet iar zădarnic; 124 Idem: http://ro.wikipedia.org/wiki/Concepția_Imaculată. 125 Ion Negoițescu, Scriitori moderni, vol. II, Ed. Eminescu, 1997, p. 31. 95 Viața adoratei și gingașei copile Să o pătez cu umbra plăcerei unei zile Ș i să iubesc ca dânșii. când partea cea mai bună Din inima-mi și minte i-a ei pe totdeauna? (Pierdută pentru mine, zâmbind prin lume treci!) * În ochii altor oameni tu ești o carne vie, O neted-arătare, un animal gentil. Ei doresc mâna-ți albă pe frunte să-i mângîie Căci dulce e și mică mânuța-ți de copil. Ei doresc buza-ți coaptă, nectar amar de patimi, Ei vor să-ți sugă ochiul, divinul ochiul tău, Tu lor li-ești femeie, o jucărea de patimi... Căci nimeni nu te vede astfel cum te văd eu. Nu! Pentru mine ești tu ca glasul unei coarde Ce nemaiauzită a fost pe-acest pământ Ș i inima-mi bolnavă la văzul tău îmi arde De jos în sus o simt dar mișcată, tremurând. (În ochii altor oameni)126 Într-o scrisoare din 1882, către Veronica Micle127, răspunzând imputărilor născute de gelozia acesteia, Eminescu mărturisea acest ideal al său: 126 Mihai Eminescu, Opere, XV, ed. Perpessicius, p. 939. 127 A se vedea: 96 „Oare n-ai pătruns tu încă natura mea de călugăr (subl. n.) pentru a ști că nu există amuzament pentru mine fără tine...?”128. Chiar și în interiorul idealului erotic, Eminescu își păstrează natura de călugăr, solemnă, ascetică, serioasă. Iubirea pe care o dorea Eminescu era una care să se perpetueze nu doar în întreagă viața aceasta, ci care să fie eternă, să dureze întreaga veșnicie: „Chiar de murim, ajungem limanul fericirii” (Sarmis). Tocmai de aceea avem în poezia de dragoste eminesciană nenumărate sugestii onirice, hipnotice și tanatice, despre care exegeza literară a vorbit din destul și care demonstrează dorul poetului de înveșni-cire a iubirii sale. De altfel, Biserica, Mănăstirea sau călugărul sihastru sunt prezențe extrem de frecvente în lirica eminesciană, după cum este și dorul după o iubire sfântă, desăvârșită în căsătorie. Și chiar din acest motiv, atunci când eroii poemelor sale sunt dezamăgiți în iubire, ei sfârșesc prin a deveni călugări, prin a se întoarce la asceza minții și a inimii, la lupta cu gândurile și cu patimile. Mai mult decât atât, ceea ce preconiza să se întâmple cu eroii săi în poeme, nu era http://ro.wikipedia.org/wiki/Veronica_Micle. 128 Dulcea mea Doamnă / Eminul meu iubit. Corespondența inedită Mihai Eminescu - Veronica Micle, ediție îngrijită, transcriere, note și prefață de Christina Zarifopol-Illias, Ed. Polirom, Iași, 2000, p. 124. 97 pentru el doar o fantezie literară. Se pare că amănuntul acesta poetic a fost aproape de a se transforma într-unul biografic. Urmărind mărturiile celor din apropierea sa, Theodor Codreanu129 susține că, în 1882-83, înainte de a fi arestat și internat cu forța, Eminescu a avut intenția să intre în monahism130. Când dragostea sa se transformă în deziluzie, poetul însuși se întoarce la înțelepciunea învățăturilor ascetice, pe care și-o însușise practic, înainte de a interveni etapa îndrăgostirii. Apare, de asemenea, și ideea că, dacă femeia nu e sfântă și fidelă iubirii, atunci ispita feminină poate deveni un pericol pentru mântuire, o capcană existențială, „când scena astei viețe e-al mântuirei faur” (Femeia?... măr de ceartă). În același poem, precizează că femeia are puterea să facă din el un Sisif131, un condamnat la chinul și la Infernul veșnic - dar și că „adorata” este „un sac de viermi”, cum spunea și altundeva mai devreme: Atâta-nțelepciune pari a vedea [în femeie], ș-atâta Plăcere pare-a duce în inima-amărâtă, Când capul c-oboseală pe umăru-i ți-l culci 129 A se vedea: http://usriasi.ro/codreanu.html și http://theodorcodreanu.wordpress.com/. 130 Theodor Codreanu, Dubla sacrificare a lui Eminescu, 2009, PDF, ediție online, revăzută și adăugită, p. 291. A se vedea: http://www.mihai-eminescu.ro/images/stories/pdf/Eminescu%20- %20Theodor%20Codreanu.pdf. 131 A se vedea: http://ro.wikipedia.org/wiki/Sisif. 98 Sau când te uiți în ochii-i ucizător de dulci, Încât chiar mântuirea cea veșnică ți-o sfermi Și redevii un Sisif - sacrifici[u] pentru viermi. În același sens, în alt poem, S-a dus amorul..., poetul afla o explicație pentru neîmplinirea visului său de iubire în faptul că „Prea am uitat de Dumnezeu,/ Precum uitarăm toate”. Eminescu este un poet care și-a pus toată nădejdea în forța mântuitoare a iubirii. Dezamăgirea care l-a luat în stăpânire, când i s-au ruinat speranțele de împlinire a visului de iubire pe acest pământ, s-a transformat într-un fluviu de sentimente dureroase, un adevărat tăvălug de suferință, însă de o mare putere spirituală, care l-a rupt treptat de fantezie, l-a spălat și l-a curățit atât de iluzia iubirii împlinite la modul absolut pe pământ, cât și de iluzia artei - pentru că melancolia dragostei este cea care se face vers (Singurătate). Singurătatea, absența femeii, a ființei iubite trezește melancolia, iar melancolia naște versul. Versul lui Eminescu este profund nostalgic, pentru că exprimă, în esență, o pierdere imensă, o jale sfâșietoare, care depășește sfera romantică. Sesizând rolul central al acestui aspect în lirica eminesciană, George Gană își intitulează studiul Melancolia lui Eminescu, ocupându-se în chiar primul capitol de precizarea esenței acestei melancolii. 99 G. Gană a fost preocupat să stabilească fizionomia lumii care generează o astfel de melancolie și o face folosindu-se de analizele lui Jean Starobinski: „Născută din slăbirea sacrului, din distanța crescândă dintre conștiință și divin și refractată și reflectată prin situațiile și operele cele mai diverse, ea este așchia din carnea acestei modernități, care de la greci încoace nu încetează a se naște”132. O acoladă - care nu cuprinde medievul românesc, chiar dacă se poate vorbi și de un alt tip de melancolie, care e nostalgia paradisiacă, în virtutea căreia „am putea spune că Adam e cel dintâi melancolic”133 -unește antichitatea greacă și epoca modernă, după cum, ceva mai târziu, vom vedea că Eminescu însuși sesizează, definindu-se ca modern, deși se simte agresat și nu reconfortat de această constatare - așa cum se vor simți toți poeții noștri moderni, începând cu Bacovia - pe care și G. Gană observă și îl receptează tot ca un spirit afin lui Eminescu. Eminescu nu se simte modern în adâncul ființei sale, ci om al timpului modern (aici a intuit bine Maiorescu134), parte a unei conjuncturi istorice din care 132 Cf. George Gană, Melancolia lui Eminescu, Ed. Fundației Culturale Române, București, 2002, p. 9. 133 Idem, p. 12. 134 A se vedea: 100 nu se putea smulge, de care nu putea face abstracție, lăsându-se defazat, chiar dacă reveria îl purta prin epoci ideale, ale lui Alexandru cel Bun135, Mircea cel Bătrân136, Ștefan cel Mare137 sau Matei Basarab138 (Scrisoarea III, Scrisoarea IV, Sărmanul Dionis etc). „Dacă epoca romantică a fost un timp al melancoliei, a fost pentru că anumite evoluții spirituale și sociale au cunoscut atunci faze critice. [...] Melancolia, ca și termenii sinonimi Weltschmerz, ennui, mal du siecle ș. a. semnifică o insatisfacție sufletească sau o tristețe existențială care, în ultimă analiză, trebuie înțelească "ca un fenomen consecutiv morții lui Dumnezeu și secularizării conștiinței europene, începând de la Renaștere" [...]. Cu timpul..., viața spirituală s-a diminuat și omul a fost luat în stăpânire de urât și de nevoi: "Preste tot credințele vechi mor, un materialism brutal le ia locul, cultura secolului mână-n mână cu sărăcia claselor lucrătoare amenință toată clădirea măreață a civilizației creștine". http://ro.wikipedia.org/wiki/Titu_Maiorescu. 135 Idem: http://ro.wikipedia.org/wiki/Alexandru_cel_Bun. 136 Idem: http://ro.wikipedia.org/wiki/Mircea_cel_B%C4%83tr%C3%A2n. 137 Idem: http://www.stefancelmare.ro/. 138 Idem: http://ro.wikipedia.org/wiki/Matei_Basarab. 101 Într-un cuvânt, "e o epocă în care ideile mari asfințesc, în care zeii mor" [spunea Eminescu în Timpul, 5 aprilie 1879; v. Opere, X, p. 214]. Afirmații asemănătoare aflăm și în alte articole. Iată încă două exemple: "Ireligiozitatea se întinde într-un mod înspăimântător", scrie poetul la 6 septembrie 1880, pentru a reveni peste patru zile: "Dispariți-unea sentimentului religios e de regretat nu numai la noi, dar pretutindenea" [Opere, XI, p. 325, 330]. [...] E greu de găsit un poet romantic care să fi exprimat pe spații mai mari și cu o vibrație mai puternică decât Eminescu tristețea destrămării societății tradiționale (s. n.) a țării sale și nemulțumirea pentru stările de lucruri - sociale, economice, morale - produse de revoluția burgheză. Reflexul acestei stări de spirit, documentată de toată publicistica, nu trebuie căutat numai în poezia lui de atitudine socială, fiind un factor care a accentuat melancolia difuză în toată opera”139. Melancolia se repercutează în literatura vremii, de la Goethe140 la Verlaine141, dar și în lirica românească și Eminescu o sesizează ca atare: 139 George Gană, Melancolia lui Eminescu, op. cit., p. 9-11, 13. 140 A se vedea: http://ro.wikipedia.org/wiki/Johann_Wolfgang_von_Goethe. 141 Idem: http://en.wikipedia.org/wiki/Paul_Verlaine. 102 „Ca poeți melancolici îi receptează pe Grigore Alexandrescu (Și ca Byron, treaz de vântul cel sălbatic al durerii,/ Palid stinge-Alexandrescu sânta candel-a sperării,/ Descifrând eternitatea din ruina unui an) și pe Bolintineanu (Și din liră curgeau note și din ochi lacrimi amare/ Și astfel Bolintineanu începu cântecul său) și chiar veselul Alecsandri e văzut și în această lumină mai sumbră: bard și "elegant poet de salon", "cu toate acestea se rătăcește pe piscurile de granit a gândirei în nourii cei suși ai melancoliei puternice" [Opere, XV, p. 142]”142. Am semnalat aceste lucruri acum, pentru că Eminescu însuși, în versul și în poezia amintite mai sus, leagă melancolia de singurătate (care dă titlul poemului), de absența iubitei, vers plecând de la care și G. Gană și-a inițiat studiul și observațiile. Însă precizări importante conexe cu toate aceste aspecte urmează să facem și în subcapitolul următor, dar și în altele, subsecvente, din lucrarea de față. În poezia lui Eminescu, exprimarea acestei deznădejdi a pierderii iubirii capătă vii tonalități de smerenie și pocăință. Versurile au evidente sonorități psalmodice iar retorica și recuzita terminologică aparțin, fără dubii, palierului ortodox omiletic și filocalic. 142 George Gană, Melancolia lui Eminescu, op. cit., p. 15. 103 Dosoftei și Miron Costin, poezia veche și moral-religioasă era, chiar și într-un mod paradoxal, model pentru primii poeți români, și ne referim aici inclusiv la cei denumiți neoanacreontici, după cum am văzut în volumul anterior. Ecourile ortodoxe și filocalic-isihaste nu sunt necunoscute sau străine de poezia lui Eminescu, mai ales când acesta ajunge la tensiuni interioare aproape insuportabile și lasă ca durerea lui să curgă în mod fulminat în versuri. Astfel de versuri au un temperament ortodox foarte bine conturat al sufletului deznădăjduit de lume și de nimicnicia omenească și care nu poate fi confundat cu pesimismul și mizantropia schopenhaueriene. Pecetea tradițională este recognoscibilă atât în plan spiritual-afectiv, cât și în planul stilistic și ima-gistico-muzical al poemelor - influența imaginilor și a sonurilor elegiace din imnografie nu e de lepădat, a plângerilor sfâșitoare. Neaflarea idealui său de iubire, în lume, l-a făcut profund nefericit, a declanșat în el, cum spuneam, o revărsare sentimentală zdrobitoare, care are în versurile sale inconfundabile tonalități psalmodice și religioase. În momentele de rememorare postumă a clipelor fericite de dragoste, iubita este chemată să răsară din valurile vremii, de unde a fost înghițită de marea acestei lumi viclene și înșelătoare: „Din valurile vremii, iubita mea, răsai...// Cum oare din noianul de neguri să 104 te rump,/ Să te ridic la pieptu-mi, iubite înger scump”. (Din valurile vremii.). În Sonete există numeroase aluzii la textele fundamentale ale Ortodoxiei. Un Sonet începe astfel cu următoarele versuri: „Când însuși glasul gândurilor tace,/ Mă-ngână cântul unei dulci evlavii. Și continuă: Atunci te chem; chemarea-mi asculta-vei?/ Din neguri reci plutind te vei desface?”. „Când însuși glasul gândurilor tace” este un vers care ne trimite fără echivoc la repere isihaste, la tăcerea gândurilor la care nevoitorii ajung prin rugăciunea inimii. Referirea lui la tăcerea gândurilor sau a minții, nu ne poate conduce decât la o singură concluzie: poetul era un intim al textelor isihaste și filocalice. Deși folosite într-un context care nu e religios (tehnică literară inițiată de Dosoftei, Cantemir și de scriitorii medievali), asemenea aluzii ne certifică influența covârșitoare pe care au avut-o asupra sa scrierile vechi și religioase și care iese la suprafață din sufletul lui, în momentele de maximă tensiune, de mare încordare spirituală. În poezia prepașoptistă și pașoptistă există imne religioase și expresii poetice care secondează formulările dogmatice ale credinței ortodoxe, pasajele scrip-turale devenite liturgice sau des invocate în oratoria religioasă, dar nu am aflat o atât de mare intimizare cu ascetismul filocalic și cu isihasmul, ca în opera lui Eminescu. 105 Sau formula poetică mai concisă și mai puțin fastuoasă a acelora - în comparație cu Eminescu - nu ne permite să întrevedem sensuri la fel de bogate, deși ele ar fi putut fi cumva subînțelese de către autori. Chemarea iubitei din neguri și din valuri, pe lângă faptul că partajează un topos tradițional, seamănă foarte mult cu o implorare a scoaterii ei din Infern, pentru că ea s-a lăsat înghițită de valurile vremii și ale lumii, s-a lăsat ademenită și înșelată de chipul trecător al acestei lumi deșarte. Într-o variantă a poemului Din valurile vremii, poetul își arată dorința de a o mântui: „O, nu fugi, iubito, plutind astfel înnot/ Răpită de nimicul vieții și de tot/ Ca frunzele când toamna, pe lume-și mână vântu-i /.../ Din valurile vremii mă lasă să te mântui ”143. Idealul său de femeie era o icoană de femeie, „o icoană de lumină” (Singurătate), „femeie între stele și stea între femei” (Din valurile vremii...), care să se apropie cât mai mult, prin bunătate și frumusețe interioară, de arhetipul feminin, pe care Dumnezeu l-a arătat în Preacurata Sa Maică. El a așteptat să întâlnească în viață „femeia pe care mie/ Dumnezeu Sântul o-a destinat” (Din lyra spartă.). Imaginea angelică a iubitei confirmă și ea un recurs la Ortodoxie, la felul în care este percepută femeia în Biserică, la cum trebuie să fie desăvârșirea ei: femeia curată și sfântă, urmând modelul Maicii Domnului și al Sfintelor. 143 Cf. M. Eminescu, Opere, III, ed. critică de Perpessicius, Ed. Fundația Regele Mihai I, București, 1944, p. 220. 106 De aceea, ea este purtătoare de pace și aducătoare de liniște în suflet: „Puterea nopții blând însenina-vei/ Cu ochii mari și purtători de pace?/ Răsai din umbra vremilor încoace,/ Ca să te văd venind - ca-n vis, așa vii!”. Iar într-un alt Sonet, apropierea ei are ceva din puritatea genezei cosmice: „Tu nici nu știi a ta apropiere/ Cum inima-mi de-adânc o liniștește,/ Ca răsărirea stelei în tăcere”. Imaginea femeii-stea apare și în Luceafărul: „O, vin', în părul tău bălai/ S-anin cununi de stele,/ Pe-a mele ceruri să răsai/ Mai mândră decât ele”. Însă și această imagistică face parte tot din mentalitatea ortodoxă a poporului român, pentru care frumoasă ca luna și ca stelele înseamnă o comparație nu cu strălucirea exterioară a aștrilor, ci cu lumina interioară a frumuseții spirituale, care e veșnică. Căci „luna între stele” este „cum e Fecioara între Sfinți”. Iar fata de împărat din Luceafărul, care este frumoasă ca luna între stele, are ca icoană a frumuseții pe Maica Domnului, după cum înseși versurile poemului ne descoperă. Expresia în sine se regăsește și în Istoria ieroglifică - [candelele templului] „ca soare[le] lumina și ca luna între alte stele să arăta”144 -, ceea ce ne dovedește peremptoriu vechimea ei și faptul că Eminescu, cel mai probabil, a descoperit-o într-un text al literaturii noastre vechi - sursele omiletice erau izvoarele de inspirație pentru viziunile cosmice. 144 Dimitrie Cantemir, Istoria ieroglifică, op. cit., p. 131. 107 Iubirea este „visul de lumină” (Atât de fragedă), momentul întâlnirii e „ceasul sfânt în care ne-ntâlnirăm” (sonetul Sunt ani la mijloc.), iar poetul v 1* o • 1 • a* Z*j_* a J • /-r speră cu disperare că iubirea ii va sfinți pe amândoi: „Ș-o să-mi răsai ca o icoană/ A pururi Verginei Marii,/ Pe fruntea ta purtând coroană -/ Unde te duci? Când o să vii ?” (Atât de fragedă.). În Sărmanul Dionis145, iubirea dintre Dionis/ Dan și Maria, sfințenia sentimentului dintre cei doi, îi face să recupereze starea de fericire a cuplului primordial, dar și puterile primilor oameni, pe care aceia le-au avut mai înainte de căderea din Rai. Eminescu ne oferă, bineînțeles, un tablou, al forțelor umane corespunzând primordialității, născut din imaginația sa (ajutată și de Hexaimera și de alte precizări patristice), dar corespondența este evidentă. Iubirea readuce sfințenia, recuperarea naturii umane inițiale nepervetite, căci prin iubire „se restaurează ființei și puritatea și atributele creatoare pe care le-a pierdut prin cădere, izvorul intact de sfințenie și putere”146. Rezonanțele onomastice sunt, de asemenea, un indicator spre sursa și optica creștină a poetului. 145 Textul integral: http://ro.wikisource.org/wiki/S%C4%83rmanul_Dionis. 146 Zoe Dumitrescu-Bușulenga, Eminescu - cultură și creație, Ed. Eminescu, București, 1976, p. 83-84. 108 Imaginea iubirii sfințite prin statornicie apare în mai multe locuri în creația sa, ca de exemplu în poemul Pe lângă plopii fără soț: „Tu trebuia să te cuprinzi/ De acel farmec sfânt,/ Și noaptea candelă s-aprinzi/ Iubirii pe pământ”. Regretul sfâșietor al lui Eminescu este „Că nu mai vrei să te arăți/ Lumină de-ndeparte,/ Cu ochii tăi întunecați/ Renăscători din moarte! /./ Prea mult un înger mi-ai părut/ Și prea puțin femeie,/ Ca fericirea ce-am avut/ Să fi putut să steie. /./ Și poate nici nu este loc/ Pe-o lume de mizerii/ Pentr-un atât de sfânt noroc/ Străbătător durerii!” (S-a dus amorul.). Suferința poetului era cu atât mai insuportabilă, cu cât simțea în conștiința și în inima sa că iubirea e veșnică, că nu este un sentiment perisabil, că ea nu se poate stinge, așa după cum și persoana iubită este destinată veșniciei. Gândul extincției, al disoluției în neant, însemna o profundă măcinare și erodare interioară, întrucât era un non-sens pentru el. Iubirea nu poate accepta niciodată ideea de absorbție în neant, numai ura sau nepăsarea se pot împăca cu absurdul unei asemenea presupuneri. Și aflăm aici o altă dovadă pentru a rejecta opiniile conform cărora Eminescu ar fi crezut și, în consecință, ar fi așteptat o întoarcere în neființă sau în Nirvana. Aici, la Eminescu, nu e vorba de Nirvana, în viziune budistă, ci de o suferință devoratoare, nimicitoare, prin care sufletul poetului își simte 109 nimicul (nimicnicia, vanitatea existenței), în mod spiritual, din cauza durerii foarte profunde. Semnificative sunt versurile poemului Când amintirile., din care răzbate logica imbatabilă a poetului: dacă universul, creat de Dumnezeu din iubire, rămâne mereu același, plin de aceeași splendoare, de ce nu poate să rămână și minunea iubirii nealterată? Cum ar putea cosmosul să fie mai nepieritor decât iubirea, când din iubire a fost creat? Răspunsul nu poate fi decât acela că lipsa iubirii e o aberație, un nonsens, o nebunie care nu poate fi acceptată de un om cu minte întreagă. Poetul ar fi dorit ca și iubirea sa să fi fost la fel de statornică și de neclintită ca și frumusețea și neclintirea cosmică: „Deasupra casei tale ies/ Și azi aceleași stele,/ Ce-au luminat atât de des/ Înduioșării mele.// Putut-au oare atâta dor / În noapte să se stângă,/ Când valurile de izvor/ N-au încetat să plângă,// Când luna trece prin stejari/ Urmând mereu în cale-și,/ Când ochii tăi, tot încă mari,/ Se uită dulci și galeși?”. Eminescu insistă destul de mult, după cum s-a putut observa și din exemplele noastre, pe imaginea și conceptul de răsărire și de renaștere a iubitei din neguri și din valuri. Acești termeni sunt foarte familiari oricărei conștiințe ortodoxe sau care cunoaște cărțile vechi, în fața căreia ei denumesc întreitele valuri ale patimilor 110 care năvălesc peste oameni și marea ce amară a vieții acesteia și a lumii care trăiește în păcate. În timp ce noianul de neguri are și el o semnificație similară, fiind o referire la scufundarea ei în adâncul uitării și al pierderii, care este Iadul și în care poetul nu suportă să o știe. Verbele a răsări și a renaște au conotații anasta-sice, redemptorii, cu atât mai mult cu cât sunt așezate în același context cu marea învolburată și aspră (Mai am un singur dor) a lumii acesteia și cu noianul de neguri din care trebuie să iasă, să se înalțe, înviind, iubita sa: „Din noaptea vecinicei uitări/ În care toate curg,/ A vieții noastre desmierdări/ Și raze din amurg,// De unde nu mai străbătu/ Nimic din ce-au apus -/ Aș vrea odată-n viață tu/ Să te înalți în sus” (Din noaptea). Iubirea este cea care vrea să îl învieze, să-l renască, înălțându-l din mormânt și din Iad pe cel iubit, să-l ridice deasupra neputințelor și a defectelor proprii, să-l așeze în lumina care desăvârșește, în realitatea veșnică a Împărăției Cerurilor, unde nu mai poate fi atins de durere sau de stricăciune. Eminescu ajunge în cele din urmă la constatarea experiată a faptului că persoana umană este o realitate veșnică, care devine veșnică prin nașterea sa în această lume și că iubirea se perpetuează dincolo de prezența ei și de contactul fizic, iar îndepărtarea și înstrăinarea de ființa iubită provoacă o suferință cruntă, o durere insuportabilă: 111 „Icoana stelei ce-a murit/ Încet pe cer se suie:/ Era pe când nu s-a zărit,/ Azi o vedem și nu e.// Tot astfel când al nostru dor/ Pieri în noapte-adâncă,/ Lumina stinsului amor/ Ne urmărește încă” (La steaua). Simbolistica ortodoxă, pe temeiuri evanghelice, care aseamănă pe Sfinți cu stelele, pentru că ei sunt aștrii care luminează în Împărăția cea de sus, este și temeiul și motivația pentru care Eminescu folosește verbul a răsări cu conotații pascale, precum și comparații iconografice și iluminatorii/ fotianice. O dovadă în plus este și poemul-rugăciune către Preasfânta Fecioară, Răsai asupra mea...: Răsai asupra mea, lumină lină, Ca-n visul meu ceresc d-odinioară; O, Maică Sfântă, pururea Fecioară, În noaptea gândurilor mele vină. Speranța mea tu n-o lăsa să moară Deși al meu e un noian de vină; Privirea ta de milă caldă, plină, Îndurătoare-asupra mea coboară. Străin de toți, pierdut în suferința Adâncă a nimicniciei mele, Eu nu mai cred nimic și n-am tărie. Dă-mi tinerețea mea, redă-mi credința Și reapari din cerul tău de stele: Ca să te-ador de-acum pe veci, Marie! 112 Eminescu nu credea, prin urmare, în puterea gestului orfic sau dantesc de a coborî, ca un om simplu, în Infern, ci, în mod ortodox, credea în puterea rugăciunii și a iubirii, care imploră pe Dumnezeu și pe Preasfânta Sa Maică, ca să dăruiască mântuirea, înălțarea din beznele Iadului. Credem, așadar, că am detectat în versurile lui Eminescu un jurnal poetic, care poate fi un document credibil și a cărui lectură atentă ne poate ilumina, de la sine, multe necunoscute. Doar că această lectură nu sa făcut, până la noi, cel puțin nu în sensul intenției de a stabili un traseu al gândirii poetice și, mai ales, un izvor și un fundament al ei. 113 Luceafărul Am comentat, parțial, semnificațiile Luceafărului, cu alte ocazii, în cărțile noastre. Dorim, în cele ce urmează, să urmărim pas cu pas modul în care s-a reflectat influența literaturii românești tradiționale (zisă veche) în acest poem-capodoperă al lui Emi-nescu147. Vrem să demonstrăm cât de mult - fapt care se vede chiar la o evaluare neexhaustivă -, s-a impregnat Eminescu de lecturile repetate și atente din ceea ce formează tezaurul de scrieri și traduceri românești ale veacurilor XVI-XVIII. Vom relua, uneori, semnificații pe care le-am înțeles și formulat anterior, cu intenția de a le unifica într-o perspectivă integratoare asupra Luceafărului. Tematic, poemul e înrudit cu Strigoii (adaptare eminesciană a unui motiv romantic de largă răspândire), Floare albastră, Scrisoarea IV, Scrisoarea V, În vremi de mult trecute/ Povestea magului., Sarmis și Gemenii. Dar și cu nuvelele Sărmanul Dionis, Geniu pustiu și Cezara. El dezbate, sub această formă alegorică, o problemă de prim ordin pentru Eminescu și 147 Acest comentariu l-am publicat inițial online, pe platforma noastră, pe episoade, începând din data de 9 noiembrie 2014. A se vedea: http://www.teologiepentruazi.ro/tag/luceafarul/. Apoi într-o carte aparte, existentă aici: http://www.teologiepentruazi.ro/2014/12/18/luceafarul- comentariu-literar/. 114 anume ezitarea lui între a se dedica complet și definitiv iubirii sau ascezei studioase. Începutul poemului e familiar, printr-o formulă de basm - reminiscență a basmului original Fata din grădina de aur, cules de Kunisch, din care poetul a derivat mai întâi un poem cu titlul omonim148. Eminescu nu a urmărit să creeze o stare de familiaritate cititorului, ci să înalțe ex abrupto situația la nivelul sublimului. În basmul românesc cules de Richard Kunisch, fata de împărat e o adevărată icoană a Frumuseții și este, totodată, izvor de viață/ sănătate. Sursa teologică a concepției este evidentă. O asemenea frumusețe, care să producă și restaurarea spirituală a celor care o vedeau149, nu știu dacă are echivalent între poveștile noastre populare. Eminescu a receptat însă neașteptat de ortodox această relatare. El a recunoscut (dovedind nu doar cunoașterea, ci intimizarea sa profundă cu conținutul cărților vechi studiate) că un asemenea portret nu se cuvine decât icoanei Maicii Domnului. De aceea, elucidează un fragment din basm, concentrându-l în 148 A se vedea: http://ro.wikisource.org/wiki/Fata-n_grădina_de_aur. 149 „Un împărat puternic avea o fată atât de frumoasă că, de când era copilă, veneau să o vază oameni din apropiere și din depărtări. Și cine avea vreo durere era ușurat, cine era bolnav se însănătoșea, privind la fata cea frumoasă. Cu cât creștea, se făcea tot mai drăgălașe, tot mai încântătoare și vestea ei se răspândea în toate țările”, cf. D. Caracostea, Două basme necunoscute din izvoarele lui Eminescu, Ed. Librăriei Socec & Co., București, 1926, p. 13. 115 doar câteva versuri și mai ales, la modul apoteotic, în comparația frumuseții tinerei fete de împărat cu cea a Fecioarei: A fost odată ca-n povești, A fost ca niciodată, Din rude mari împărătești, O prea frumoasă fată. Și era una la părinți Și mândră-n toate cele, Cum e Fecioara între sfinți y Și luna între stele. y S-a spus adesea că, în Luceafărul, Eminescu a recurs la mutații stilistice esențiale. Într-adevăr, a renunțat la pletora de tropi a tinereții sale poetice și a tins spre esențe, spre punerea în valoare a cuvântului și spre concentrarea imaginilor în linii fundamentale. Simplitatea cuvintelor și a liniilor ne-ar putea determina să afirmăm că poetul a tins spre brâncu-șianism mai înainte de Brâncuși. y y Nu s-a observat prea bine, însă, în ce sens s-au petrecut aceste mutații stilistice. Spuneam, nu demult, despre poezia Sfântului Dosoftei, că „Mai înainte de a fi creat viziuni poetice, Dosoftei are simțul cuvântului, el descinde poezia din cuvânt. 116 Pentru că și lumea a fost creată cu cuvântul...”'50 Eminescu pare a înainta spre aprofundarea acestui fenomen, pe care l-a sesizat neîndoielnic, în psalmii dosofteieni versificați. Ne întoarcem la portretul sau la icoana fetei. Ea este „din rude mari împărătești”, expresie care pare să continue formularea proprie basmului. Eminescu și-ar fi putut-o însuși, însă, chiar de la Dosoftei, la care am întâlnit-o în Viețile Sfinților: Acestuia era moșiia Chi[p]rul [Cipru]. Apoi pustiia. Și lăsând aceasta ș-aceaia, i i ' are moșiie ceriul. 150 150 Și continuam: „Poezia, la scara poemului, cu viziuni ebluisante, alegorii și metafore, pornește de la descoperirea cuvântului poetic, a cuvântului care are orizont fanic, un atom care închide în sine, la rândul lui, o lume de semnificații și percepții. Cuvintele sunt așadar, la el, așezate unele lângă altele ca nestematele/ podoabele care formează universul. El le-a scrutat etimologia și le-a cântărit greutatea, așezându-le în versuri după preț și strălucire. Scenele cosmice au căpătat poeticitate prin punerea în abis a semnificațiilor, astfel încât urzirea de stele și undirea de valuri să nu aibă sfârșit. Taina și frumusețea lor stă tocmai în faptul că au zare, dar și dincolo de zare. Însă aceasta este o caracteristică a Scripturii, în care cuvintele însele sunt mări abisale. A te apleca asupra cuvântului înseamnă a cădea într-o genune de gânduri și semnificații”, cf. Dr. Gianina Maria-Cristina Picioruș, Creatori de limbă și de viziune poetică în literatura română, vol. I, Dosoftei, Teologie pentru azi, București, 2013, p. 205, http://www.teologiepentruazi.ro/2013/06/15/creatori-de-limba-si- de-viziune-poetica-in-literatura-romana-vol-1/. 117 Că lăsând strălucoarea rudei sale, că era din rudâ mare, și unul din cei mai mare și mai vestiț[i] a-mpăratului, și mearsâ la nontrul pustiiei...151. Înaintea lui Eminescu, Asachi a reținut de la Dosoftei și a folosit în poezie termenul lucoare cu sensul său etimologic de notorietate/ faimă (pe lângă cel de lumină), precum acesta mai sus: „strălucoarea rudei” (însemnând faima/ slava neamului său). Cele două strofe introductive ale Luceafărului se referă la noblețea și frumusețea fetei, cea de-a doua subliniind caracterul ei de unicat: nu numai că este „una la părinți”, dar este și de-o frumusețe care întrece închipuirea: „Cum e Fecioara între sfinți/ Și luna între stele”. Deși, din punct de vedere sintactic, ar părea că sunt două comparații, de fapt, este una singură. Pentru că Fecioara este strălucitoare între Sfinți, în Împărăția lui Dumnezeu, ca luna între stele. Sfinții „sunt pre lângă Hristos ca niște stele, carii iau lumina lor de la acest Soare al dreptății”152. * 73 151 [Sfântul] Dosoftei, Viața și petreacerea Svinților, B. A. R., CRV 73, f. 262v, din Viața Sfântului Marchian, 18 ianuarie. Pentru acest manuscris am apelat la Biblioteca digitală a Bucureștilor, http://digitool.dc.bmms.ro:8881/R/4UDA3NV7MCGCK2N1268TT HMEYID2GJ4Y657RF2JUAXGMUTHTHM-02527. 118 La Eminescu: „Din limpedea nălțime pe-alocuri se disface/ O stea, apoi iar una; pe ape diafane/ Își limpezesc în tremur pe rând a lor icoane” (Sarmis). Comparația pleacă de la I Cor. 15, 41: „Alta e mărirea soarelui, și alta e mărirea lunii și alta e mărirea stelelor, pentru că stea de stea osebire are întru mărire” (Biblia 1688). Și dacă fiecare Sfânt e o stea care are strălucirea sa pe catapeteasma Cerului, Maica Domnului este ca luna între stele, pentru că strălucește mai vârtos decât celelalte lumini ale ceriului. Aleasă iaste și frumoasă ca luna152 153, pentru că, cu lumina sfințeniei stinge celelalte stele și pentru marea și minunata strălucire de toate șireagurile stelelor celor de taină se cinstește, ca o Împărăteasă154. Am făcut și în teza noastră doctorală apropierea între metafora lunii la Eminescu și la Antim Ivirea- nul155. 152 [Sfântul] Antim Ivireanul, Opere, Ed. Minerva, București, 1972, p. 10. 153 Cf. Cânt. Cânt. 6, 10: kalh Wj selhnh (LXX)/ pulchra ut luna (VUL 6, 9). 154 [Sfântul] Antim Ivireanul, Opere, ed. cit., p. 19. 155 A se vedea cap. „Lună tu, stăpân-a mării.”. Puncte de convergență între opera lui Antim Ivireanul și cea a lui Mihai Eminescu. 119 În comentariile lui Ilie Miniat, luna are mai des conotații negative (se deosebește în mod evident de Sfântul Antim, la acest capitol). Comparația a migrat, din sfera cărților bisericești, atât în literatura cultă, la Cantemir (candelele din templu „ca soare lumina și ca luna între alte stele să arăta”156), cât și în zona folclorului: D. Murărașu a remarcat următoarele versuri dintr-o poezie populară, transcrisă de Eminescu într-un caiet (ms. 2260): „Cî eu am fost una la părinți/ Ca șî luna între sfinți/ Și le-am fost de mângâieri/ Ca șî luna printre stele”157. Așa cum se înfățișează ele, versurile poeziei populare ne demonstrează că Eminescu a făcut apel la folclor cunoscând semnificațiile metaforelor din literatura religioasă. În versurile populare, doar câțiva termeni emană conotații religioase, contextul fiind altfel neclar sub acest aspect. Dosoftei și Cantemir, înaintea lui, procedaseră cu același discernământ la selectarea materialului folcloric. Cunoscând deci toate implicațiile interpretative, Eminescu ajunge la această formă concentrată de Motive și viziuni comune sau similare, din teza noastră doctorală: Antim Ivireanul: avangarda literară a Paradisului. Viața și opera, Teologie pentru azi, București, 2010, p. 383-428, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 156 Dimitrie Cantemir, Istoria ieroglifică, ed. cit., p. 131. 157 M. Eminescu, Poezii. III, ediție critică de D. Murărașu, Ed. Minerva, București, 1982, p. 325. A se vedea și M. Eminescu, Opere, VI, ediție critică îngrijită de Perpessicius, Ed. Academiei RPR, București, 1963, p. 175. 120 exprimare a faptului că tânăra fată de împărat era înzestrată cu virtuți ale frumuseții fizice și spirituale uluitoare: „Cum e Fecioara între sfinți/ Și luna între stele”. Mai aproape de izvorul popular (chiar foarte aproape) sunt versurile dintr-o creație poetică eminesciană care prelucrează surse folclorice, rămasă în manuscris, și care dezvoltă tema Zburătorului: „Și e una la părinți,/ Cum e luna printre sfinți,/ Și-ntre fete tinerele/ Ca și luna printre stele” (Peste codri sta cetatea)158. Formularea din Luceafărul ne demonstrează însă, după cum spuneam, că Eminescu era conștient de sursa cultă/ ortodoxă a imaginilor poetice descoperite în poezia populară. O variantă manuscrisă ne stă ca dovadă, fiind foarte explicită în acest sens: A fost odată ca-n povești A fost ca niciodată Din rude bune-mpărătești Fecioară prea-curată Și era una la părinți Și una-n toate cele t Cum e Maria între sfinți Și luna între stele159. > 158 M. Eminescu, Opere, VI, ed. Perpessicius, p. 110. 159 M. Eminescu, Opere, II, ed. Perpessicius, p. 392. 121 Strofele următoare ale poemului eminescian urmăresc intriga erotică. După cum am arătat mai sus, poetul și-a însușit, încă din fragedă tinerețe, din cărțile vechi cu conținut filocalic pe care le citise, un ideal ascetic căruia a încercat să-i rămână fidel cât mai mult și către care a tins totdeauna, oscilând între dorința unei vieți de familie și cea de a se dedica cunoașterii și existenței t > t t ascetico-creative. Eminescu însuși a indicat, în poemele sale, acest traiect sentimental și cognitiv, dar până la noi nu a fost luat în seamă. Acesta este motivul pentru care, în versurile sale, inițierea erotică are loc în contexte care presupun... fermecarea, o alunecare treptată în plasa îndrăgostirii: Și pas cu pas pe urma ei Alunecă-n odaie, Țesând cu recile-i scântei > O mreajă de văpaie. Ipostaza este cea a unui păianjen, care își țese mreaja. O mreajă de lumină, dar totuși o mreajă. Sau, mai bine zis: o mreajă de lumină rece - pentru că o împletește „cu recile-i scântei”. Văpaia presupune căldura, însă aici focul patimii erotice este descris ca fiind o văpaie rece. Pentru că 122 patima pare fierbinte, dar îndărătul ei este numai răceală. Pentru că nu o susține iubirea dumnezeiască, singura iubire care e veșnică, ci o aprindere care e doar iluzie, care nu are consistență eternă. De aceea Eminescu construiește acest paradox: reci scântei țes o mreajă de văpaie. Îi vor urma multe altele în poem. Situația este aproape identică în Călin (file din poveste). Acolo tânăra fată este aproape învăluită cu totul în această plasă strălucitoare/ scânteietoare în momentul în care se apropie de ea Călin („Zburător cu plete negre”): Iar de sus pân-în podele un painjăn prins de vrajă, A țesut subțire pânză străvezie ca o mreajă; Tremurând ea licurește și se pare a se rumpe, Încărcată de o bură, de un colb de pietre scumpe. După pânza de painjăn doarme fata de-mpărat; Înecată de lumină. Este multă lumină în această vrajă.multă strălucire sau scânteiere ca de pietre prețioase. Și totuși Eminescu nu are încredere în acest joc al seducției. Mereu a fost suspicios față de mrejele sclipitoare ale momentului, pentru că întotdeauna ceea ce părea o feerie de fericire s-a terminat în multă suferință. Și po etul se întorcea mereu la înțelepciunea dintâi. 123 De altfel, imaginea păianjenului, în literatura noastră veche, urmând Psaltirii, era simbol al acestei lumi degrab trecătoare și plină de mreje: „A[n]ii ni să trec cu grabă,/ Ca o painjină slabă” (Dosoftei, Psaltirea în versuri, Ps. 89, 35-36)160; „painjini sunt anii și zilele noastre” (Miron Costin, Viiața lumii)161. Iar scenariul erotic cuprinde - ca mai totdeauna la Eminescu - și anumite detalii tanatice: Și când în pat se-ntinde drept Copila să se culce, I-atinge mâinile pe piept, I-nchide geana dulce; Gestul fetei de a „se-ntinde drept” (expresie veche), cu „mâinile pe piept” are în mod evident ceva mortuar în sine, la care se adaugă și atingerea Luceafărului pentru a-i închide ochii. Nu vedem, însă, ceva ocult în acest lucru. E ca și cum în spatele sclipitoarelor imagini s-ar afla mereu spectrul morții. Pe lângă experiența personală a lui Eminescu, faptul în sine ni se pare un reflex al apelului îndelung la cugetarea la moarte, înregistrat în tot Răsăritul 160 A se vedea: Dosoftei, Opere. 1. Versuri, ediție critică de N. A. Ursu, studiu introductiv de Al. Andriescu, Ed. Minerva, București, 1978. 161 A se vedea: Miron Costin, Opere, ediție critică de P. P. Panaitescu, ESPLA, București, 1958, p. 322. 124 ortodox și în literatura noastră românească cu prisosință. Luceafărul își întețește intențiile seductive folosindu-se de oglindă, pentru a-și.înmulți lumina: „Și din oglindă luminiș/ Pe trupu-i se revarsă,/ Pe ochii mari, bătând închiși/ Pe fața ei întoarsă /./ El tremura-n oglindă”. Se face un luminiș în oglindă. E un fel de primă întrupare a Luceafărului, folosindu-se de oglindă ca de un mediu materializant și care dublează intensitatea razelor sale. Oglinda este un mediu de adâncire, dar și de propulsare a luminii. Sau luminișul din oglindă devine dublul terestru al Luceafărului. Însă fata de-mpărat dorește ca el să aibă o înfățișare reală: să coboare și să pătrundă „-n casă și în gând”. După cum spuneam altădată, în cărțile noastre, pătrunderea este în casa sufletului și în gândul minții -adică în inimă și în minte162 -, poetul urmărind, de fapt, în aceste strofe, treptele infiltrării patimii în suflet, așa cum le descriu învățăturile isihaste, pe care Eminescu le cunoștea. Asemenea, și în Cazania Sfântului Varlaam se spune: 162 A se vedea teza noastră doctorală: Antim Ivireanul: avangarda literară a Paradisului, op. cit., p. 390-391, 395-396, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 125 „lăcașul sufletului iaste într-înimă [.]. Pentr-aceea Dumnedzău va să aibă pre om cu totul. Și cu inema, carea iaste casă sufletului”163... Se poate face comparația cu luna „stăpân-a mării”, lunecând pe bolta lumii, care „în câte mii de case lin pătruns-ai prin ferești,/ Câte frunți pline de gânduri, gânditoare le privești!” (Scrisoarea I). Diferența esențială constă în faptul că luna pătrunde în casă și în gând cu „lumina ta fecioară”, în timp ce Luceafărul are aici o lumină pătimașă, rece -într-o variantă manuscrisă, Părintele îl mustră pe Luceafăr pentru că: „Din noaptea vergină tu chemi/ Voința fără sațiu” 164. Iar fereastra sufletului și gândul minții se pot deschide fie spre lumină curată și sfântă, fie spre sclipirile tentațiilor. Am prezentat până acum perspectiva Luceafărului, modul în care el se îndrăgostește și se apropie de fata de împărat închisă în negrul castel de lângă mare - negru indică nu culoarea castelului, ci un spectru de culori, bătând spre întunecat, provocat de lumina lunii difuzată prin întunericul nopții pe zidurile castelului/ cetății. 163 Sfântul Ierarh Varlaam, Mitropolitul Moldovei, Carte romănească de învățătură, vol. II, textul, ediție îngrijită și glosar de Stela Toma, prefață și studiu de Dan Zamfirescu, Ed. Roza Vânturilor, București, 2011, p. 254. 164 M. Eminescu, Opere, II, ed. Perpessicius, p. 414. 126 În conceperea acestei imagini, pe lângă literatura romantică, luăm în calcul și posibila contemplare, de către poet, a ruinelor unor cetăți medievale românești, precum cetatea Neamțului, care este impunătoare, chiar dacă nu se află lângă mare, dar care, după unele litografii, poate corespunde imaginii castelului emines- 165 cian : Tânăra face pasul spre a contempla cele de dincolo de lumea sa: Din umbra falnicelor bolți J Ea pasul și-l îndreaptă Lângă fereastră, unde-n colț Luceafărul așteaptă. Privea în zare cum pe mări Răsare și străluce, Pe mișcătoarele cărări J Corăbii negre duce. * 165 A se vedea: http://cetateaneamtului.ro/. Sau: http://ro.wikipedia.org/wiki/Cetatea_Neam%C8%9B. 127 Spuneam altădată166 că versurile „Pe mișcătoarele cărări/ Corăbii negre duce” ni se par a fi un ecou al binecunoscutelor versuri dosofteiene: „Preste luciu de genune/ Trec corăbii cu minune” (Ps. 103, 109-110). Castelul are falnice bolți, dar ele sunt o umbră pe lângă bolta cerului. Așa cum lumea e o umbră față de măreția Creatorului ei: „O, Adonai! al cărui gând e lumea/ Și pentru care toate sunt de față, /./ Deși te-adoră stele, mări în spume,/ Un univers cu vocea îndrăzneață,/ Toate ce-au fost, ce sunt, ce-ți nasc în cale/ N-ajung nici umbra măreției tale. /./ Ce-i omul /./ ? O undă e, având a undei fire,/ Și în nimicuri zilele-și dișterne./ Pământul dă tărie nălucirei,/ Și umbra-i drumul gliei ce s-așterne/ Sub pasul lui...Căci lutul în el crește,/ Lutul îl naște, lutul îl primește” (Fata-n grădina de aur). Lumea pământească, cu toți locuitorii ei, sunt o umbră și vis/ nălucire pe lângă cea cerească, așa cum precizează Scriptura („umbră iaste pre pământ viața noastră”: Iov 8, 9, Biblia 1688), dar și toate cărțile de cult ortodoxe și o mulțime de alte cărți vechi, pe care Eminescu le-a cercetat cu nesaț. „Și oamenii toți - pământ și cenușă” (Înț. Sir. 17, 26, Biblia 1688). „Pământ ești și în pământ vei mearge” (Fac. 3, 19, Biblia 1688) - sau, cum zice Eminescu, „lutul îl naște, lutul îl primește”. 166 Dr. Gianina Maria-Cristina Picioruș, Creatori de limbă și de viziune poetică în literatura română, vol. I, Dosoftei, op. cit., p. 180, cf. http://www.teologiepentruazi.ro/2013/06/15/creatori-de-limba-si-de- viziune-poetica-in-literatura-romana-vol-1/. 128 De aceea, fata se mută „din umbra falnicelor bolți” ale negrului castel, făcând pasul esențial spre a privi: „în zare”. Și zarea aceasta este copleșitoare. Castelul este un punct indistinct, din perspectivă cosmică, fiind negru tocmai pentru că este unul din multe altele, fără să prezinte un interes deosebit -situație similară celei din Scrisoarea I: „Câte țărmuri înflorite, ce palate și cetăți,/ Străbătute de-al tău farmec ție singură-ți arăți!”. > J > ) Din cer, Luceafărul nu vede decât un oarecare castel negru, însă în el este o tânără unică: „una la părinți”, „cum e Fecioara între sfinți/ Și luna între stele”. Și fata dovedește că are aptitudini aparte, prin felul în care părăsește falnice bolți ale umbrei pământești pentru a contempla „în zare cum pe mări/ Răsare și străluce [Luceafărul],/ Pe mișcătoarele cărări/ Corăbii negre duce”. Perspectiva ei se înrudește cu a Luceafărului, pentru că și ea vede „corăbii negre” orientându-se după Luceafăr, dar fără importanță pentru ea. Ar fi putut, precum negustorul ipotetic sau paradigmatic din Scrisoarea I, să gândească „socotind cât aur marea poartă-n negrele-i corăbii”. Dar n-a interesat-o aurul din negrele corăbii, după cum nici Luceafărul n-a remarcat splendoarea castelului. Cei doi se văd doar unul pe altul. Fata de împărat nu caută valoarea bogățiilor lumii, ci e atrasă de zarea pe care Luceafărul o face să fie. Căci, dacă se văd mișcătoare cărări de ape și 129 siluetele corăbiilor, aceasta este pentru că Luceafărul strălucește și.dă zare acestei lumi plutitoare. Și credem că sugestia acestui tip de contemplație Eminescu a primit-o de la Dosoftei: „De la Tine zua luminează,/ Și noaptea cu stelele dă rază./ Tu ai tocmit luna de dă zare” (Ps. 73, 65-67); „Făcut-au [Dumnezeu] lumini mare,/ De dau raze și zare /.../ Preste nopț[i] au pus lună/ Cu stelele-mpreună” (Ps. 135, 25-26, 33-34). Când Cătălin o va ispiti cu dragostea lui, tânăra își va aminti de Luceafăr în același fel: Dar un luceafăr, răsărit Din liniștea uitării, Dă orizon nemărginit Singurătății mării; Pentru că el este cel care „în zare /.../ Răsare și străluce”. Corăbiile, ca și castelul, sunt elemente de decor neesențiale. Ceea ce o atrage pe fată în tot acest tablou este nemărginirea. Singurătatea mării indică singularitatea imensității ei și poate chiar unicitatea Luceafărului care străluce și face ca marea să aibă contur și conștiință a singurătății. Căci conștiința se naște în prezența luminii: „Iată lacul. Luna plină,/ Poleindu-l, îl străbate;/ El, aprins de-a ei lumină,/ Simte-a lui singurătate” (Lasă-ți lumea ta uitată). 130 Lumea capătă contur și conștiință de sine în psalmii Sfântului Dosoftei, atunci când Dumnezeu face să strălucească peste ea luna și stelele care deschid orizontul. Privirea spre „zariștea cosmică” a românului, despre care vorbea Lucian Blaga, este o atitudine psalmică/ biblică, pe care a pus-o în relief poetul Dosoftei167. 167 A se vedea comentariul nostru anterior: „În Ps. 73 descoperim o nouă poetizare a puterii creatoare a lui Dumnezeu. Ne oprim aici pentru că peisajul central îl constituie un tablou astral, care ne revelează noi valențe profunde ale frumuseții cosmice. Este unic chiar și în Psaltirea pre versuri și ne extindem la el pentru că ne oferă o poezie cu semnificații complementare pentru ceea ce am arătat puțin mai devreme. Iată versurile la care ne referim: De la Tine z[i]ua luminează, Și noaptea cu stele dă rază. Tu ai tocmit luna de dă zare, Și soarelui i-ai dat de răsare. (Ps. 73, 65-68) E o imagine luminoasă a cosmosului, în care întuneric nu încape. Dar echivalența expresivă pe care a găsit-o Dosoftei pentru a exprima strălucirea lunii noaptea este absolut genială. În această imagine poetică aproape că se poate concentra toată poezia și filosofia lui Eminescu și Blaga. Tot vagul simbolului simbolist și clar-obscurul nopților eminesciene, toată ferestruirea lunii ca irizare a ochiului luminii veșnice spre pământ, din poezia lui Eminescu, toată poezia lunii care „mărește și mai tare taina nopții /.../ cu largi fiori de sfânt mister” (Blaga, Eu nu strivesc corola de minuni a lumii) se cuprind aici, se află in nuce în acest vers al lui Dosoftei: „Tu ai tocmit luna de dă zare”. Luna „dă zare” cosmosului reproducând gestul primordial al Autorului lumii, acela de a scoate lumina și lumea din întuneric. El a tocmit-o ca să fie o pleoapă întredeschisă a minții spre geneza universului. El a pictat acest tablou care simbolizează răsăritul luminii intelectuale și spirituale în om, ruperea întunericului, a pânzei neștiinței. Lumina lunii este acel intermezzo necesar gândirii înainte de răsăritul 131 soarelui, al luminii clare: „Tu ai tocmit luna de dă zare,/ Și soarelui i-ai dat de răsare”. Interval care destăinuie etapele nașterii lumii, umplerea treptată a golului despre care vorbeam și altădată la Dosoftei. Lumea a răsărit așa cum se nasc stele din întunericul nopții. Lumina lunii conturează doar dimensiunile creației lui Dumnezeu, ale universului. Ea indică zarea, orizonturile întinderii și ale frumuseții cosmice, fără să le dezvăluie în toată lărgimea și culoarea lor. Luna dă zare: este deschiderea unui ochi spre univers și spre cuprinderea lui fără să-l cuprindă. Un ochi genuin, care vede lumea pentru prima dată și o pipăie cu privirea nemaculată de preconcepții, de necredință, de curiozitate științifică sau de orice alt interes. E o deschidere a lumii în a cărei vedere cazi fără alte gânduri indiscrete, o privire spre-n afară care te adâncește în tine însuți, care e în același timp mirare și cunoaștere - cum ar spune Nichita Stănescu: „E o cunoaștere aidoma cunoașterii dintâi, / când lumile-ți încep la căpătâi, /.../ și mâna-ntinsă simte o dimensiune, / și fiece mirare e un nume” (Cântec, din vol. O viziune a sentimentelor). Este deopotrivă, aici, în versul lui Dosoftei, luna eminesciană creatoare de zări ale universului și ale gândirii (Scrisoarea I: „Ea din noaptea amintirii o vecie-ntreagă scoate /./ gândirilor dând viață /./ Mii pustiuri scânteiază sub lumina ta fecioară,/ Și câți codri-ascund în umbră strălucire de izvoară!”.), precum și anticiparea definiției metafizice a lumii deschise, pe care a dat-o Blaga, numind-o „zariște cosmică” [Lucian Blaga, Trilogia culturii. III. Geneza metaforei și sensul culturii, Ed. Huma-nitas, București, 1994, p. 15]. Parafrazându-l tot pe Blaga, luna care dă zare ne conduce spre altfel de orizonturi, unde „ne găsim în zona nepipăitului, a inefabilului” [Idem, Trilogia culturii. I. Orizont și stil, Ed. Humanitas, București, 1994, p. 82]. Și parcă spre a ne asigura că poeții moderni n-au trecut cu vederea versul lui Dosoftei, Coșbuc eminescianizează apelând chiar la metafora dosofteiană: „Cu făclioara, pe-unde treci,/ Dai zare negrilor poteci/ În noaptea negrului pustiu”. (Moartea lui Fulger)”. Comentariul este preluat din cartea: Dr. Gianina Maria-Cristina Picioruș, Creatori de limbă și de viziune poetică în literatura română, vol. I, Dosoftei, op. cit., p. 128-129, cf. http://www.teologiepentruazi.ro/2013/06/15/creatori-de-limba-si- de-viziune-poetica-in-literatura-romana-vol-1/. 132 Cărările mării sunt tot o expresie psalmică168. Fata de împărat nu vede doar obiectele de pe suprafața apei mișcătoare, ci vede zarea în adâncime, care se profilează sub strălucirea Luceafărului. Întâlnirea cu această contemplație naște în ea conștiința eternității - a eternității sufletului - dorul de t t t t nemărginire: „De dorul lui și inima/ Și sufletu-i se împle”. La Dosoftei găsim o exprimare asemănătoare: „Fericitu-i acela ce-ș[i] va împlea dorul”... (Ps. 126, 6, Psaltirea de-nțăles)169. Umplerea sufletului este analoagă umplerii cosmosului de lumină și de viață, din Psaltirea lui Dosoftei și din cronografe. Spuneam, nu demult: „Tot la fel de impresionantă și de încărcată de semnificații nebănuite este însă și imaginea stelelor care împlu tot seninul lin și gol [din Călin Nebunul]: geneza cosmică se prezintă astfel ca o umplere a unui gol. Ar putea fi o concepție care să poarte amprenta lui Dosoftei: A Ta este, Doamne, lumea și pământul,/ Ce le-ai împlut sângur dintâi cu cuvântul (Ps. 23, 1-2). Sau: De mila Ta, 168 A se vedea ceea ce am afirmat altădată: „Expresia cărările mării o putea afla însă Eminescu în literatura veche, spre exemplu în Ps. 8, 8-9. Psaltirea 1577 (Coresi): „Pasărâle ceriului și peștii mărei, ce îmblă cărările mărei”. Psaltirea 1651 (Alba Iulia): „Pasările ceriului și peștii măriei și ce treace cărările măriei”. Biblia 1688: „Păsările ceriului și peștii mării, cealea ce merg pre cărările mărilor”, cf. articolului noastru de aici: http://www.teologiepentruazi.ro/2012/05/23/cararile-marii/. 169 Cf. Dosoftei, Psaltirea de-nțăles, text stabilit și studiu lingvistic de Mihaela Cobzaru, Casa Editorială Demiurg, Iași, 2007. 133 Doamne,-i plin pământul,/ Ceriurile le-ai fapt [făcut] cu Cuvântul./ Și cu Duhul rostului Tău toate/ Le-ai împlut de îngeri și de gloate [mulțimi] (Ps. 32, 13-16)170. Radu Dragnea a vorbit despre «o mistică a golului», amintind de «vacuitatea [care] precede în Scrisoarea I ivirea punctului de mișcare» și de același spectacol al «umplerii golului» prin care «se populează marele tot»171 și care se desfășoară (recapitulativ) înaintea ochilor Luceafărului zburător prin imensitatea cosmică. Am putea adăuga și fragmentul poetic menționat la cele sesizate de el”172. Dorul care împle sufletul este după cele eterne și nemărginite. Pentru că toate cele ale lumii trecătoare, care alunecă „pe mișcătoarele cărări” ale vieții, nu pot să umple sufletul: „De-aceea zilele îmi sunt/ Pustii ca niște stepe” (extraordinară metaforă). Iubirea pentru Luceafărul care umple cu lumina sa orizontul, coincide cu deșteptarea conștiinței sin- 170 „Eu umplu cerul și pământul” (Ier. 23, 24), spune Dumnezeu. În latină, verbul este impleo (VUL: „caelum et terram Ego impleo”). 171 Radu Dragnea, Supunerea la tradiție, ediție, fișă biobliografică, note, bibliografie analitică și indice de nume de Emil Pintea, prefață de Mircea Popa, Ed. Echinocțiu, Cluj-Napoca, 1998, p. 225. 172 Gianina Maria-Cristina Picioruș, Eminescu și literatura română veche. Universalism, vizionarism și imagistică literară, Editura Universității din București, 2013, p. 265-266. A se vedea, pe aceeași temă, și ceea ce am spus aici: http://www.teologiepentruazi.ro/2013/11/08/conotatiile-umplerii- ca-gest-duhovnicesc/. 134 gurătății fetei, adică a dorului omenesc după Absolut: „Abis pe abis cheamă întru glasul cascadelor Tale” (Ps. 41, 8, cf. LXX/ VUL: a;bussoj a;busson evpikalei/tai eivj fwnh.n tw/n katarraktw/n Sou/ abyssus ad abyssum invocat in voce cataractarum Tuarum). Dorul de Luceafăr e sinonim cu dorul de eternitate. Însă, în același timp, eternitatea o sperie. Dacă Luceafărul o urmărește pe fecioara de împărat cu razele luminii sale în odaie („Și pas cu pas pe urma ei/ Alunecă-n odaie,/ Țesând cu recile-i scântei/ O mreajă de văpaie”) și își amplifică strălucirea în oglindă, totuși, distanța între ei este prea mare, atât de mare încât convorbirea lor nu poate avea loc decât în somn și în vis: „Iar ea, vorbind cu el în somn”. Mențiunea aceasta urmează o specificație care apare adesea în hagiografii: vederile care depășesc cele obișnuite ale vieții se produc fie prin răpire extatică, fie într-un vis revelator. În critica noastră literară s-a vorbit mai mult despre regimul oniric care ar sugera imposibilitatea relației. Însă Eminescu nu vorbește despre imposibilitate, ci despre refuzul uneia din părți de a face sacrificii asemănătoare celor de care este în stare cealaltă: „Știe oare ea că poate ca să-ți dea o lume-ntreagă,/ C-aruncîndu-se în valuri și cercând să te-nțeleagă/ Ar împlea-a ta adâncime cu luceferi luminoși?” (Scrisoarea V). Ea nu vrea să se arunce în valuri. de aceea face el pasul acesta: „Și s-arunca fulgerător,/ Se cufunda în mare”. Caracterul acesta „fulgerător” al deplasării 135 Luceafărului îi este specific, căci mai târziu va călători printre miriadele de stele părând „un fulger nentre-rupt”. Scena e plină de semnificații și o vom comenta la momentul potrivit. Acum însă are loc prima apariție a Luceafărului, sub o formă anume, în fața ochilor fiicei de-mpărat: Și apa unde-au fost căzut În cercuri se rotește, t ' Și din adânc necunoscut y Un mândru tânăr crește. y Ușor el trece ca pe prag Pe marginea ferestei... „El trece ca pe prag/ Pe marginea ferestei”, pentru că și mai înainte stătea în colțul ferestrei: „Ea pasul și-l îndreaptă/ Lângă fereastră, unde-n colț/ Luceafărul așteaptă”. Fereastra este pragul dintre cele două lumi: celestă și terestră. „Au fost căzut” e o formă verbală specifică limbii române vechi. Însă trebuie să reținem că poetul ne înfățișează această întâmplare ca pe o cădere a Luceafărului. Aluziile metaforic-simbolice prefațează ceea ce îi va spune Părintele mai târziu. Și ne întoarcem inevitabil la acel „s-arunca fulgerător” al Luceafărului. Fulgerul ne trimite, neîndoielnic, la semnificații biblice, pentru că Mântuitorul le- 136 a spus ucenicilor Săi: „Am văzut pe satana ca un fulger căzând din cer” (Lc. 10, 18, Biblia 1988)173. Iar în Psaltire ni se spune: „Eu am zis: Dumnezei sunteți și toți fii ai Celui Preaînalt. Dar voi ca niște oameni muriți și ca unul din căpetenii cădeți” (Ps. 81, 6-7, Biblia 1988)174. Fără îndoială că Eminescu a reflectat îndelung asupra acestor versete. Iar versurile sale sugerează, așa cum spuneam, o cădere a Luceafărului, fără ca prin aceasta să identificăm, așa cum au făcut-o alții, pe Luceafăr cu Satana. Nimic din poemul eminescian nu ne poate conduce la concluzia unei asemenea identități. > Vorbim de o cădere, nu de damnare veșnică. ' > Ceea ce ne comunică versurile este că orice păcat își are prototipul în căderea dintâi, a lui Lucifer, iar Luceafărul eminescian reiterează această cădere ca oricine altcineva care părăsește, chiar și numai temporar, ascultarea de Dumnezeu. Iar „apa unde-au fost căzut/ În cercuri se rotește”, după cum și muzica de sfere „se naște din rotire și cădere” (Scrisoarea V). Pentru că viața universului presupune parcurs și moarte ca și a oamenilor, în concepția lui Eminescu.iar Luceafărul, căzând, se 173 Biblia 1688: „Văzuiu pre satana, ca un fulger den ceriu căzând”. 174 Idem: „Eu ziș: Dumnezăi sânteț[i] și fiii Celui de Sus toți. Și voi ca niște oameni muriți și ca unul den boiari cădeți”. 137 apropie de moarte. Ceea ce își dorește el este o apropiere de lumea muritoare, de lumea în care și cea mai sublimă muzică, a sferelor, se naște din legile pe care Dumnezeu le-a pus universului, adică din același exercițiu al repetiției ființării și extincției: „Lumină și a patra zi. Începu [Dumnezeu] a pod[o]bi ceriul cu stele și cu luceferi, cu soarele și cu luna, de se întrec una cu alta, întru lauda Cui le-au fapt [făcut] și să cunoască oamenii vremile a[n]ilor. Puse pre Cron [Chronos/ Saturn] mai sus, al doile Zevs [Jupiter] și al treile Aris [Marte], al patrul[ea] Soarele, de luminează lumiei, al cincile Afrodit [Venus], al șasele Ermia [Hermes/ Mercur], și Luna mai jos, și îmblă nepărăsit, după zisa lui Dumnezeu, careaș în rândul ei”175. Din aceeași concepție ortodoxă a tras și Cantemir următoarea concluzie (după cum am sesizat și altădată176): „Soarele, luna ceriul și alalte trupuri [corpuri] cerești toate, din-ceput nepărăsit și cu mare răpegiune aleargă. [.] Aședară, toate lucrurile firești, cu una și singură a soarelui 175 Mihail Moxa, Cronica universală, ediție critică de G. Mihăilă, Ed. Minerva, 1989, p. 100. 176 A se vedea: Gianina Maria-Cristina Picioruș, Eminescu și literatura română veche, op. cit., p. 299. 138 paradigmă, precum să cade, a să înțelege să pot. [.] Ziditoriul [...], o dată numai poruncind, din veci și pănă în veci zidirea ca o slujnică după 177 poruncă nepărăsit aleargă” . Muzica sferelor se naște din rotirea și căderea t > planetelor, pentru că „Sori se sting și cad în caos mari sisteme planetare” (Memento mori) - nu e vorba de sfârșitul lumii, ci de evenimente cosmice. i ' Și dacă „apa unde-au fost căzut/ În cercuri se rotește” este pentru că Luceafărul încearcă să expe-rieze el însuși nașterea și moartea: „Da, mă voi naște t ) t JJ ' f din păcat,/ Primind o altă lege;/ Cu vecinicia sunt legat,/ Ci voi să mă dezlege”177 178. În alt poem, înfățișa astfel căderea apelor: „Vezi isvoare zdrumicate peste pietre licurind;/ Ele trec cu harnici unde și suspină-n flori molatic,/ Când coboară-n ropot dulce din tăpșanul prăvălatic,/ Ele sar în bulgări fluizi peste prundul din răstoace,/ În cuibar rotind de ape, peste care luna zace” (Călin (file din poveste)). Aici, rotirea apelor face parte dintr-un peisaj care indică geneza lumii, după cum corect a observat Bușulenga - „apele care se rotesc ca un cuibar devin apele începutului lumii”179. Pentru că, așa după cum 177 Dimitrie Cantemir, Istoria ieroglifică, ed. cit., p. 326-327. 178 Am comentat aceste versuri aici: http://www.teologiepentruazi.ro/2008/03/22/eminescu-si- ortodoxia-influente-crestine-in-luceafarul-ix/. 179 Zoe Dumitrescu-Bușulenga, Eminescu - cultură și creație, Ed. Eminescu, București, 1976, p. 89. 139 am arătat altădată180 (fapt pe care Bușulenga nu l-a mai remarcat), imaginea poetică a lunii stând pe cuibarul rotitor de ape este prelucrată după Hexaemeronul Sfântului Vasile cel Mare. Rotirea înseamnă, pentru Eminescu, circulari-tatea mișcării, mișcarea orbitală, mecanică, sau repetiția ciclică pe care o considera specifică lucrurilor fără rațiune, care execută comandamentele unei legi universale. Generațiile umane sunt și ele „muști de-o zi”181 care „ne-nvârtim” (Scrisoarea I), dacă nu se ridică mai presus de înțelesurile slabe ale acestei lumi. Rosa del Conte remarca, în opera lui Eminescu, frecvența unor termeni poetici „precum vrajă, care indică tocmai fascinația, magia, paingăn, pânză de păianjen, urzeală inconsistentă și care totuși îl prinde pe om în firele deșertăciunii și părerii, așa cum păienjenișul capturează musca; iar dintre verbe a roi, care sugerează tocmai ideea unui flux care se risipește fărâmițându-se”182. 180 A se vedea: http://www.teologiepentruazi.ro/2007/03/15/doar-un-vers-din- eminescu/. 181 Eminescu folosește cuvântul „muști” cu sensul din limba veche, care nu avea mulți termeni pentru a face deosebirea între insecte. Aici credem că se referă la acea specie de fluturi care trăiesc doar o singură zi. 182 Rosa del Conte, Eminescu sau despre Absolut, ediția a 2-a, Ed. Dacia, Cluj-Napoca, 2003, p. 326. 140 Ne amintim, desigur, cum „colonii de lumi pierdute/ Vin din sure văi de chaos /.../ în roiuri luminoase” (Scrisoarea I). În cazul Luceafărului, „apa unde-au fost căzut/ În cercuri se rotește” pentru că el încearcă să ia ființă asemenea celor trecătoare ale lumii. El, „Hyperion ce din genuni [din ape]/ Răsai c-o-ntreagă lume”. Așadar, Ușor el trece ca pe prag Pe marginea ferestei Și ține-n mână un toiag Încununat cu trestii. Părea un tânăr voievod Cu păr de aur moale, Un vânăt giulgi se-ncheie nod Pe umerele goale. Iar umbra feței străvezii y E albă ca de ceară -Un mort frumos cu ochii vii Ce scânteie-n afară. Fata îl numește înger (într-o variantă a poemului era geniu183), îl vede ca un înger - „O, ești frumos, cum numa-n vis/ Un înger se arată” - și în același timp ca pe 183 „O ești frumos cum numa-n vis/ Un geniu se arată”, cf. M. Eminescu, Opere, II, ed. Perpessicius, p. 395. 141 un mort: „Lucești fără de viață,/ Căci eu sunt vie, tu ești mort,/ Și ochiul tău mă-ngheață”. Cea de-a doua întrupare a Luceafărului (care este de asemenea aparentă, în vis) pare să-i modifice profilul: Cum el din cer o auzi, Se stinse cu durere, Iar ceru-ncepe a roti În locul unde piere; Ț O O • În aer rumene văpăi Se-ntind pe lumea-ntreagă, Și din a chaosului văi Un mândru chip se-ncheagă; Pe negre vițele-i de păr Coroana-i arde pare, Venea plutind în adevăr Scăldat în foc de soare. Din negru giulgi se desfășor Marmoreele brațe, El vine trist și gânditor Și palid e la față; Dar ochii mari și minunați Lucesc adânc himeric, Ca două patimi fără saț Și pline de-ntuneric. 142 În esență, el rămâne același, numai felul în care își culege ființa184 este diferit, pentru a se arăta fiicei de împărat. De data aceasta, ei i se pare a fi un demon („O, ești frumos cum numa-n vis/ Un demon se arată”), însă nici această ipostază nu o poate convinge să-l urmeze, fiind cutremurată de diferența de esență dintre ei. y y Versurile „Iar ceru-ncepe a roti/ În locul unde piere;/./ Și din a chaosului văi/ Un mândru chip se-ncheagă” sunt în raport de simetrie cu cele pe care le-am comentat mai sus: „Și apa unde-au fost căzut/ În cercuri se rotește,/ Și din adânc necunoscut/ Un mândru tânăr crește”. y Diferența este că acum nu apa, ci cerul se rotește, iar el vine „din a chaosului văi”, precum acele „colonii de lumi pierdute [care]/ Vin din sure văi de chaos pe cărări necunoscute” (Scrisoarea I). „Un mândru chip se-ncheagă”: Eminescu utilizează verbul a (se) închega cu sensul creaționist de a (se) plăsmui, cu care l-a folosit Dosoftei în psalmii versificați: „Din maică-mea din mătrice/ M-ai închegat, și Ț-voi zâce/ Cântare nepărăsâtă” (Ps. 70, 19-21); „Tu ai închegat marea-n vârtute/ Când o ai despărțit cu vânt iute” (Ps. 73, 47-48); Dumnezeu „au închegat pămân-tul/ Dintr-apă cu cuvântul” (Ps. 135, 21-22). Însă această închegare a Luceafărului nu este reală, pentru că numai Dumnezeu-Creatorul poate să închege în acest fel, iar El nu este de acord cu intenția acestuia. 184 Cf. Idem, p. 396: „El sta din aer și văpăi/ Ființa s-o culeagă/ Coboar-a chaosului văi/ Și umple lumea-ntreagă”. 143 Niciuna din aceste transformări nu reprezintă întrupări adevărate ale Luceafărului, ci modalități de reprezentare ale persoanei sale într-un fel în care să fie relevante pentru tânăra fată, pentru ca ea să îi înțeleagă măreția ființei. Luceafărul încearcă să spună ceva esențial despre el însuși, deși el, cu adevărat, nu se află în niciuna dintre cele două apariții, care sunt două moduri de percepere a personalității sale. De aceea, ele pot să pară, în același timp asemănătoare și contrare. Au existat multe controverse în exegeza noastră pe marginea acestor metamorfoze ale Luceafărului. Rezumând istoria comentariilor, reținem că personajul a fost considerat a fi, în principal, fie un înger/ Arhanghel (Radu Dragnea), fie un demon/ Satană (Tudor Vianu, Iulian Jura), fie o simplă alegorie, care nu are, în fapt, mare legătură nici cu îngerii, nici cu demonii (G. Călinescu, D. Murărașu). Iar „D. Caracostea [.], comentând faptul că Radu Dragnea vedea în Luceafăr un înger, iar Tudor Vianu un demon, afirmă că nu este de acord cu niciuna dintre cele două decriptări, pentru că în personalitatea Luceafărului se observă «alături de o înaltă idealizare, coexistența patimii fără saț și plină de-ntunerec. Dar tocmai această coexistență mă împiedică să văd numai cealaltă lature, cea demonică. Pe cât este de nesățioasă patima, pe atât este de inalienabil felul înalt [al Luceafărului]» [D. Caracostea, 144 Creativitatea eminesciană, Ed. Fundația Regală pentru Literatură și Artă, 1943, p. 87-88, 94]”185. În opinia noastră, cele două înfățișări pe care le îmbracă Hyperion reprezintă, indiscutabil, alegorii care privesc condiția geniului, însă veșmintele alegorice ale celor două întruchipări sunt menite să ne lămurească tocmai perspectiva eminesciană asupra condiției omului de geniu, sau, mai bine zis, asupra condiției sale. Pentru că Eminescu vorbea încifrat > despre propria personalitate. Și remarcăm preocuparea sa febrilă, de o viață, de a-și lămuri necunoscutele ' y ' y propriei ființe, de a-și înțelege trăsăturile esențiale și rolul personalității sale în istorie și în lume. Revenind la cele două apariții din visul fetei de împărat: denumirea de voievod, din prima transformare, a ridicat întrebări, deși contextul specifică faptul că e vorba de vederea unui înger. În capitolul al II-lea din Hronograful den începutul lumii, intitulat Cum au cădzut Luceafărul den ceriu, se spune: „A patra dzî când fiace Dumnădzău luminele cele mari și stelele, într-aceasta dzî au cădzut den y ' ceriu Luceafărul, carele <iara mai mare> pre o ceată de îngeri den cetele îngerești, carele s-au mărit dentru sâne și s-au mândrit în cugetul său. <Și au zis> că-ș va pune scaunul său împotriva 185 Gianina Maria-Cristina Picioruș, Eminescu și literatura română veche, op. cit., p. 158, n. 534. 145 scaunului <lui> Dumnedzău <să să> privască și el tocma cu Dumnădzău. Dece numai <cât îi vini> acesta gând întru sine, atâta s-au și desfăcut <ceriul și au cădzut> cu toată ceata lui. [...] Și toți aceia câți au cădzut de în cer <cu acel voevod, făcutu-s-au> diiavoli întunecați. [...] Pentr-aceasta au cădzut acest <voevod de îngeri (s. n.) și> s-au făcut diiavol”186. Dintr-o altă relatare, asemănătoare cu cea de mai sus, Iulian Jura a tras concluzia identității între Luceafărul eminescian și Satana187. Dar voievozi sunt numiți Arhanghelii (cum a remarcat și Bușulenga) - și orice biserică cu hramul Sfinților Arhangheli Mihail și Gavril se mai numește și Sfinții Voievozi - iar ceea ce ni se sugerează mai sus, de fapt, e că Satana, pe când era Luceafăr (purtător de lumină: ewsforoj în LXX, lucifer în VUL, luceafărul cel ce dimineața răsare în Biblia 186 Cronograf. Tradus din grecește de Pătrașco Danovici, vol. I, ediție îngrijită și cuvânt înainte de Gabriel Ștrempel, studiu introductiv de Paul Cernovodeanu, Ed. Minerva, București, 1998, p. 5-6. Poetul a avut în posesia sa un exemplar manuscris, pe care l-a citit fie din biblioteca familiei, fie l-a achiziționat el însuși, cf. Paul Cernovodeanu, Eminescu și cronografele românești, în Caietele Mihai Eminescu, vol. II, 1974, p. 57-59. În ce privește Hronograful den începutul lumii, având la bază cronograful lui Matei Kigalas, Ștrempel și Cernovodeanu consideră că a fost tradus de Danovici, însă alți cercetători sunt de părere că e o traducere colectivă, la care au participat și Nicolae Milescu și Dosoftei. A se vedea Mioara Dragomir, Hronograf den începutul lumii (ms. 3517). Probleme de filologie, Ed. Trinitas, Iași, 2006. 187 Cf. M. Eminescu, Poezii III, ediție de D. Murărașu, op. cit., p. 326-327. 146 1688, cf. Is. 14, 12, fără să fie un nume propriu), era în ceata Arhanghelilor. Însă fetei i se arată, prima dată, „un tânăr voievod/ Cu păr de aur moale”, portret care e asemănător cu cel al Arhanghelului Mihail, din Cezara: „cu fața de o senină seriozitate întindea Arhanghelul Mihail spada sa de foc în aer. Pletele lui blonde fluturau împrejurul capului său alb ca marmura și a frunții boltite și ochii lui albaștri străluceau pare că de putere și energie. Brațu-i se întindea spre haos...aripile lungi și albe păreau a se ajunge într-o elipsă deasupra umerilor lui și deasupra frunții se-ncovoia un cerc de stele albastre”188. E adevărat că, în literatura noastră veche, Lucifer e numit Luceafăr189, însă, cum spuneam, credem că Eminescu a apelat la această onomastică nu pentru a se identifica cu demonul, ci mai degrabă pentru a indica propria experiență a căderii - despre care aflăm o mărturie precisă în Memento mori, căci propriile gânduri și gândiri, „Prefăcute-n stele de-aur merg pân' l-a veciei ușă,/ Dară arse cad din ceruri și-mi ning capul 188 Cf. Eminescu, Proză literară, postfață de Eugen Simion, EPL, București, 1964, p. 82. 189 A se vedea, spre exemplu, Antim Ivireanul, Opere, ed. cit., p. 49. Sau aici: http://www.teologiepentruazi.ro/2009/01/10/luceafarul- in-varianta-sfantului-antim-ivireanul/. 147 cu cenușă” - cenușa pocăinței, despre care se vorbește în Vechiul Testament. Eminescu s-a considerat întotdeauna un geniu -adică un fiu al lui Dumnezeu190 -, pe de o parte, iar pe de altă parte a simțit în sine dezvoltarea unor tendințe contrare, pe care a încercat fie să le armonizeze, fie să le separe, în orice caz, a căutat să le elucideze. A invocat chiar că femeia avea rolul de a desăvârși această elucidare de sine: „Ea nici poate să-nțeleagă că nu tu o vrei [ca pe o femeie obișnuită]...că-n tine/ E un demon ce-nsetează după dulcile-i lumine,/ C-acel demon plânge, râde, neputând s-auză plânsu-și,/ Că o vrea. spre-a se-nțelege în sfârșit pe sine însuși /./ Ea nu știe c-acel demon vrea să aibă de model/ Marmura-i cu ochii negri și cu glas de porumbel” (Scrisoarea V). Identificarea temporară cu un demon insurgent sau aprins de pasiune nu e ceva neobișnuit pentru poet. Cel mai adesea însă, aceasta presupune mai degrabă o recunoaștere smerită decât o asumare orgolioasă. Să ne întoarcem însă la Luceafărul și la cele două apariții succesive ale personajului191. 190 „Geniile sunt acei oameni cărora Dumnezeu în lume le ține loc de tată/ Și pune pe-a lor frunte gândirea lui bogată [În vremi de mult trecute/ Povestea magului.] și, în consecință, poetul se concepe pe sine ca un fiu al lui Dumnezeu, care, după asemănarea Sa, turma visurilor [a gândurilor] mele eu le pasc ca oi de aur”, cf. Dr. Gianina Maria-Cristina Picioruș, Antim Ivireanul: avangarda literară a Paradisului , op. cit., p. 399. 191 În ultimul nostru studiu despre Eminescu, am făcut câteva observații importante. A se vedea Gianina Maria-Cristina Picioruș, Eminescu și literatura română veche, op. cit., p. 215, 217-218: „există, în elaborarea personalității geniale întruchipate alegoric de Hyperion-Luceafăr, combinația între dogma hristologică (indicată inechivoc de 148 Tudor Vianu contestă posibilitatea ca prima apariție să fie sub forma unui înger (deși contextul poetic pare a fi inechivoc), pe motiv că acestuia nu-i poate corespunde imaginea unui mort: „De curând, d-l Dragnea, într-un interesant articol, a susținut că cele două întrupări ale Luceafărului sunt două apariții îngerești192. [.] Luceafărul apare în adevăr ca „un mort frumos cu ochii vii”. Un mort [.] poate fi el un înger? El nu poate fi decât un demon”193. sintagmele „lumină din lumină” și „cuvântul meu dentâi” și sugerând ideea că geniul este un fiu al lui Dumnezeu) și elemente demonice (pornind de la nume, Luceafăr, până la imagini cu trimiteri biblice precise, precum: „părea un fulger ne-ntrerupt/ Rătăcitor”...). Personalitatea sa antagonică - reunind extreme de neunit -, hyperionic-luciferică, poetul însuși o recunoaște, numindu-se fire hibridă („Și eu, fire hibridă - copil făr de noroc” (Icoană și privaz)). [...] Hyperion și Luceafărul, îngerul și demonul/ insurgentul/ rebelul, Sarmis și Brigbel, Dan și Dionis, Ioan și Toma, umbrele, gemenii sunt însă, în definitiv, fețele/ avatarii unei singure personalități complexe, care încearcă să se clarifice. Este ușor de constatat, în cazul lor, confuzia dintre angelitate și demonism, între masculin și feminin - portretele din nuvele au ceva androgin în ele. Dedublarea/ hibridizarea reprezintă un element esențial eminescian. Luceafărul-Hyperion este un personaj hibrid - după cum am afirmat -, angelico-demonic (Luceafărul reprezintă demonismul, iar Hyperion angelitatea/ serafismul caracterului său), așa cum sunt și Toma, Ioan sau Ieronim, înzestrați cu frumusețe și sensibilitate angelice, dar animați de o revoltă și o indignare demonice. Și, da, Eminescu tinde spre unitate, sau, mai bine zis, spre clarificarea acestui hybris”. 192 R. Dragnea, Spiritualitatea lui Eminescu, în Gândirea, 1929. 193 Tudor Vianu despre Eminescu, ediție alcătuită și prefață de Vasile Lungu, Ed. Minerva, 2009, p. 84-85. 149 Mărturisesc că, aici, nu înțeleg logica lui T. Vianu. E adevărat că icoana ortodoxă a unui Înger nu îl asociază niciodată cu un mort, dar, în același timp, nici demonul nu este vreodată mort, așa încât concluzia lui Vianu - „prima impresie falsă este corectată de cea de a doua în care se manifestă cu adevărat natura demonică a personajului”194 - nu poate sta în picioare. Nu suntem de acord cu această opinie, chiar dacă unora li s-ar părea că nașterea din ape, din prima schimbare, este inferioară celei din văi de chaos ale cerului, din a doua. Și aceasta pentru că prima are un corelativ de netăgăduit în portretul pe care i-l face chiar Părintele ceresc: „Hyperion ce din genuni [din ape]/ Răsai c-o- ntreagă lume” - după cum am arătat cu alte ocazii, genune, în psalmii lui Dosoftei, înseamnă adânc de ape. Iar fata de împărat îl numește „al valurilor domn”. Așa încât nu ni se pare că a doua preschimbare a personajului ar fi mai autentică decât prima. Dar nici invers... Vianu asociază imaginea Luceafărului din această primă secvență cu cea a lui Poseidon/ Neptun, considerând că toiagul încununat cu trestii este în locul miticului trident și că, mai mult, „chiar gândul transformărilor unei ființe suprapământești și nemuritoare este un gând 194 Idem, p. 85. 150 păgân. Revine astfel în poema lui Eminescu imaginea vestitelor metamorfoze ale zeilor”195. Nu suntem de aceeași părere. Eminescu subliniază faptul că aceste metamorfoze se petrec în visul fetei de împărat. Iar aparițiile angelice sau demonice în vis sunt o coordonată aghiografică ortodoxă lesne de recunoscut. Nu e vorba, în aceste situații, de metamorfozele specifice mitologiei păgâne. Acolo dorința erotică a zeilor se împlinea fără a cere acordul partenerelor de pe pământ și, mai ales, fără a căuta ca ele să fie înălțate deasupra condiției lor muritoare. Vianu s-a grăbit să dea credit unor corelații elementare și, mai ales, aparente. În mod cert, Eminescu nu s-a gândit să-i atribuie Luceafărului său un erotism ieftin/ superficial, chiar dacă acceptăm că el considera această dragoste ca o coborâre sau o cădere din treapta sa. Imaginea Îngerului nu poate fi confundată cu cea a demonului din cauză că pare mort fetei de-mpărat, și nici cu a lui Poseidon doar pentru că are „toiag/ Încununat cu trestii”. Dimpotrivă, în versurile lui Eminescu ies în relief trăsături pe care le-am putea considera mai degrabă cristice. Iar faptul că fata de împărat îl vede ca pe un mort suportă mai degrabă alte explicații, pe care vom lămuri mai bine pe parcurs. În poemul La moartea principelui Știrbey, descoperim un 195 Idem, p. 86. 151 Înger al morții: „un înger cu-aripi negre, cu diademă de spini”. Or, diadema de spini e o trimitere evidentă la coroana de spini a Mântuitorului, și, la fel, credem că toiagul de trestii face aluzie la acea trestie care I-a fost pusă în mână Domnului (în bătaie de joc, în loc de sceptru împărătesc) și cu care apoi El a fost bătut, înainte de Răstignire. Atât trestia, cât și spinii sunt simboluri preluate de poet din scenele batjocoririi Domnului, înainte de moartea Sa, și el le asociază imaginii angelice urmând, cel mai probabil, acelor icoane ale Învierii Domnului, în care Îngerii poartă crucea, cuiele, sulița, simbolizând toate obiectele cu care El fusese torturat. Aripile negre ale Îngerului, din versurile eminesciene („un înger cu-aripi negre, cu diademă de spini”), nu sunt aici o sugestie demonică, ci un semn al doliului. 152 Se poate, de asemenea, ca Eminescu să fi reținut din icoanele ortodoxe combinația paradoxală de slavă dumnezeiască și umilință pământească. După cum spuneam, credem că poetul a primit sugestii din iconografie, în care apar în slavă Îngerii purtători ai instrumentelor de tortură, așa cum apare 196 în Icoana de mai sus . În Memento mori, acest Înger al morții apare ca locuind într-un tărâm paradisiac: Mergi tu, luntre-a vieții mele, pe-a visării lucii valuri, Până unde-n ape sfinte se ridică mândre maluri, Cu dumbrăvi de laur verde și cu lunci de chiparos, Unde-n ramurile negre o cântare-n veci suspină, Unde sfinții se preîmblă în lungi haine de lumină, Unde-i moartea cu-aripi negre și cu chipul ei frumos. Iar din Geniu pustiu, aflăm că: „voi vă imaginați scheletul unui mort și-i ziceți moarte. Pentru mine e un înger drag, cu o cunună de spini, cu fața palidă și cu aripi negre. Un înger...îngerul visurilor mele, care are-o fizionomie cunoscută mie”196 197. 196 Sursa iconografică: http://picturabizantina.blogspot.ro/p/icoane-maica-domnului-cu- pruncul.html. 197 M. Eminescu, Opere, VII, ed. inițiată de Perpessicius, p. 185. 153 În cântările ortodoxe, Îngerul morții este considerat, uneori, a fi chiar Arhanghelul Mihail198. Remarcăm, de asemenea, că, în prima apariție, Luceafărul e îmbrăcat cu un „vânăt giulgi” (în unele variante manuscrise e albastru), iar în cea de-a doua în „negru giulgi”. Înfățișarea aceasta mortuară nu poate să nu frapeze. Chiar gesturile lui amoroase, după cum am văzut mai înainte („I-atinge mâinile pe piept,/ I-nchide geana dulce”), conțineau evidente sugestii tanatice. În ceea ce privește legătura cu Zburătorul sau cu strigoiul, existența interferențelor între teme și motive trebuie studiată cu foarte mult discernământ, pentru fiecare poem în parte, pentru că Eminescu gândește și regândește și aprofundează fiecare problematică de nenumărate ori, plecând de la o situație anterioară dar ajungând, nu de puține ori, la soluții cu totul noi, atât din punct de vedere poetic, cât și filosofic. Vestimentația Luceafărului, îmbrăcarea lui în i ' „vânăt giulgi” și în „negru giulgi” poate să aibă însă și alte sensuri sau să vizeze alte scopuri, și anume punerea în lumină a frumuseții personajului. Ca dovadă, avem versurile din Icoană și privaz, în care haina neagră și cea viorie scot în relief frumusețea marmoreană a copilei: De vrei ca toată lumea nebună să o faci, În catifea, copilă, în negru să te-mbraci Ca marmura de albă cu fața ta răsari, 198 Spre exemplu, în cântarea De vreme ce eu, păcătosul. A se vedea: https://www.youtube.com/watch?v=FBR1tSY_3AQ. 154 În bolțile sub frunte lumină ochii mari Și părul blond în caier și umeri de zăpadă În negru, gură-dulce, frumos o să-ți mai șadă! De vrei să-mi placi tu mie, auzi? și numai mie, Atuncea tu îmbracă mătasă viorie. Ea-nvinețește dulce, o umbr-abia ușor, Un sân curat ca ceara, obrazul zâmbitor Și-ți dă un aer timid, suferitor, plăpând, Nemărginit de gingaș, nemărginit de blând. Întorcându-ne la Luceafăr, deși giulgiul, ca element vestimentar, este un element tanatic inechivoc, culorile alese, vânăt și negru, s-ar putea să nu aibă valoare sumbră, ci dimpotrivă, să fie culori vitale, care să pună în evidență trăsăturile fizice și spirituale extraordinare ale aceluia, mlădierea unui suflet luminos în interiorul unui trup de marmură albă. Pe de altă parte, în cea de a doua transformare a Luceafărului, cea în care el pare să ia chipul unui demon, după cum am sesizat într-un studiu recent, Eminescu a implicat trăsăturile unui Sfânt. Este vorba despre Sfântul Macarie Romanul, a cărui asceză poetul o cunoștea din culegerea de Vieți de Sfinți tradusă și tipărită în trei volume de către Sfântul Dosoftei, și dintr-un alt manuscris românesc. Avem în vedere următoarea strofă: Pe negre vițele-i de păr Coroana-i arde pare, 155 Venea plutind în adevăr Scăldat în foc de soare. Iată și ceea ce am afirmat, recent, în legătură cu acest subiect: „Ne amintim ce spune hagiografia [în traducerea Sfântului Dosoftei]: «Că veniia adevăr fericitul Macarie». Iar o altă variantă, reprodusă de Gaster și probabil cunoscută lui Eminescu (dacă nu cumva Gaster o avea de la Eminescu), precizează: «am nemerit la o peșteră foarte ciudată [minunată], unde lăcuea Sfântul Macarie, luceafărul cel mare. [...] iar un miros de mir vene spre noi [...], văzum un păr albu, luându-l vântul în sus [...] și văzum chipul ca de înger [luminos] al obrazului [al feței]»199. Faptul că «văzum un păr albu, luându-l vântul în sus» corespunde plutirii din versul eminescian. Iar «chipul ca de înger» a fost echivalat de poet cu o metaforă (izvorâtă, probabil, cam din aceleași surse): «scăldat în foc de soare». 199 Cf. Moses Gaster, Studii de folclor comparat, ediție îngrijită, prefață și note de Petre Florea, Ed. Saeculum I. O., București, 2003, p. 226-227. 156 Este foarte interesant felul cum Eminescu a unificat cele două variante, în privința acestui portret consistând dintr-un complex de elemente concrete și spirituale, pentru a ajunge la versurile: «Venea plutind în adevăr/ Scăldat în foc de 200 soare»”200. Pare aproape inexplicabil felul în care a ajuns Eminescu să amestece în portretul unui „demon” cu „mândru chip” trăsăturile unui mare Sfânt ascet. Cu certitudine, demonul acesta nu seamănă cu demonii din Anatolida, poemul lui Heliade, sau cu cei din iconografia ortodoxă, și nici - cu atât mai puțin -cu Satana al lui Milton sau Byron. Încă odată, trebuie să acceptăm faptul că Eminescu, prin complicate operații de gândire, a ajuns la concluzii aparte. Prezența aici a modelului ascetic al Sfântului Macarie Romanul ne dovedește faptul că, numindu-se demon, Eminescu nu înțelegea prin aceasta că este un analog al diavolului damnat pe veci, ceea ce reprezintă semnificația obișnuită a cuvântului demon. Autointitularea sau autocaracterizarea ca demon nu are legătură cu părerea că ar fi un damnat, ci este judecata unei conștiințe drastice, care își condamnă astfel aplecarea spre păcat. 200 Dr. Gianina Maria-Cristina Picioruș, Studiu despre „Viața Sfântului Macarie Romanul”, Teologie pentru azi, București, 2014, p. 48, cf. http://www.teologiepentruazi.ro/2014/10/31/studiu-despre-viata- sfantului-macarie-romanul/. 157 Modelul Sfântului Macarie Romanul este unul cât se poate de grăitor. Trăitor în pustie, eremit prin urmare, având alături de sine numai doi lei sălbatici, Sfântul Macarie cunoaște experiența dureroasă a căderii în păcat, prin ispitirea demonului cu chip de femeie. Eminescu a introdus, așadar, acest model eremitic (de isihast care a cedat, la un moment dat, unei tentații erotice) în cea de-a doua preschimbare a Luceafărului. Faptul acesta ne demontrază că demonul eminescian, ilustrat alegoric, este un personaj care cedează momentan tentației, fără ca prin aceasta să devină un pierdut pe veci/ un damnat iremediabil201. 201 În cazul avatarilor eminescieni (Dionis, Ioan, Toma, Ieronim), împletirea trăsăturilor angelice cu cele demonice presupune fie căderea în patima erotică, fie aprinderea de indignare, de ură față de nedreptățile lumii. Faptul în sine ne dovedește intransigența sa cu păcatele. Pentru că mulți ar considera că indignarea sa, chiar și vehementă, nu ar fi un motiv să se considere demon. Învățăturile filocalice spun însă altceva: „multe patimi supără la început sufletul contemplativ [văzător] și cuvântător de Dumnezeu [teolog]. Dar mai mult decât toate, mânia și ura. Iar aceasta o pătimește nu atât pentru dracii care le stârnesc pe acestea, cât din pricina înaintării sale. Pentru că [...] [sufletul,] când începe să se ridice deasupra patimilor, disprețul lucrurilor de aici [pământești] și dragostea de Dumnezeu nu-l mai lasă să sufere a vedea nesocotit [necinstit] ceea ce este drept, nici în sine [și] nici în altul, ci se mânie și se tulbură împotriva făcătorilor de rele, până ce nu vede pe batjocoritorii dreptății că se fac apărătorii ei cu cuget cuvios. De aceea pe cei nedrepți îi urăște, iar pe cei drepți îi iubește peste măsură. [...] Totuși este cu mult mai bun lucru a plânge nesimțirea celor nedrepți, decât a-i urî. Căci deși aceia sunt vrednici de ură, dar rațiunea nu vrea ca sufletul iubitor de Dumnezeu să fie tulburat de ură. Fiindcă până ce se află ura în suflet, nu luminează în el cunoștința”, cf. Filocalia, 158 „Să nu facem cu dinadinsul demoni din luceferi”, îi scria Nicolae Steinhardt lui Ion Negoițescu: „nu, dragă Nego, nu, să nu ne fie până și Eminescu prilej de sminteală manicheistă [maniheistă]”202. Lucrurile par de negândit, în poem, pentru că neam obișnuit să considerăm prima întruchipare a Luceafărului în contradicție cu cea de-a doua și să credem > t că poetul a vrut să scoată în evidență contrastul dintre cele două reprezentări, ca și cum ar fi inteționat să opună pe înger demonului. De aceea s-a și pus problema: care dintre ele este autentică? Însă, dacă ne uităm mai bine la aceste strofe, fiecare dintre cele două portrete e construit pe ideea de punere în adâncime a trăsăturilor personale prin contraste puternice („tânăr voievod cu păr de aur”, „vânăt giulgi”, „un mort frumos cu ochii vii”, „negre vițele-i de păr”, „scăldat în foc de soare”, „negru giulgi” peste brațe de marmură/ „marmoree”, „trist și gânditor”, dar „palid” la față, adică strălucitor). Fără îndoială, îmbinarea tuturor acestor elemente nu are vol. I, tradusă din grecește de Pr. Stavr. Dr. Dumitru Stăniloae, Tipografia Arhidiecezană, Sibiu, 1946, p. 370-371. 202 Ștefăniță Regman, N. Steinhardt către I. Negoițescu: Trei scrisori inedite, în rev. Apostrof, anul XXIV, 2013, nr. 3 (274), cf. http://www.revista-apostrof.ro/articole.php?id=2016. Părintele Nicolae îi transmitea lui Negoițescu, prin această epistolă, că, mai degrabă decât a-l considera pe Eminescu „sub semnul lui Jakob Bohme, Swedenborg, Paracelsus sau Plotin, al Gnosei sau al astrologiei, l-aș așeza sub semnul Isihiei, al lui Grigor[i]e Pallama sau al Paracletului lui Sergiu Bulgacov, al înduhovnicirii misticei ortodoxe, izvorând din taina energiilor necreate și din lumina Taborului”. 159 sens decât dacă le interpretăm ca pe o alegorie complexă. Iar opinia noastră este aceea că pe Eminescu nu l-a interesat să poetizeze nici fragmente din mitologia antică și nici din ereziile gnostice - ca pe alți confrați romantici - ci numai Adevărul: „Unde voi găsi cuvântul/ Ce exprimă adevărul?” (Criticilor mei); „E menirea-mi adevărul” (De vorbiți mă fac că n-aud). A fost un însetat de Adevăr, în relație cu care l-a ' i interesat și adevărul privitor la sine însuși, fapte reproduse de el în poezie. Toate aceste alegorii, prin urmare, vizează lămurirea personalității proprii, a sinelui său, poetul considerându-se un fiu/ un ales/ un înțelept al lui Dumnezeu. Însă a vrut, totodată, să-și deslușească lui însuși pornirile contrare pe care le simțea înfruntându-se în ființa sa. Și a crezut că femeia îl poate ajuta: „o vrea.spre-a se-nțelege în sfârșit pe sine însuși” (Scrisoarea V). Formele alegorice se explică numai parțial prin epoca romantică și prin influența destul de mare pe care a avut-o apocriful Cartea lui Enoh asupra mai multor poeți romantici (Byron, Vigny, Lamartine etc.) - într-o foarte mică măsură și asupra lui Grigore Alexandrescu203, cel mai probabil intermediată de unul din poeții amintiți - sau prin analogiile (mai mult la 203 Ne referim la o strofă din poezia Reveria: „Acolo în stele ca-n lumi de lumină,/ Sunt suflete, îngeri, ce cânt și ador;/ Ființi grațioase ce blând se înclină,/ Cătându-și în lume tovarășii lor”. 160 nivel teoretic) cu Hyperion-ul lui Keats204 sau al lui Holderlin205. Credem însă că un mare rol - neinvestigat în trecut - îl joacă, în această problemă, cărțile vechi pe care le-a citit Eminescu din fragedă tinerețe și chiar experiența personală, în privința căreia se poate să ne fi avertizat și în versuri: Când sufletu-mi noaptea veghea în estaze, Vedeam ca în vis pe-al meu înger de pază, Încins cu o haină de umbre și raze, C-asupră-mi c-un zâmbet aripile-a-ntins; (Înger de pază) k Răsai asupra mea, lumină lină, Ca-n visul meu ceresc d-odinioară; O, Maică sfântă, pururea Fecioară, În noaptea gândurilor mele vină. (Răsai asupra mea) 204 A se vedea: http://en.wikipedia.org/wiki/Hyperion_(poem). Sau: http://www.poetryfoundation.org/poem/173738. 205 Idem: http://en.wikipedia.org/wiki/Hyperion_(Holderlin_novel). 161 Scrierile filocalice/ isihaste, alături de hagiografii, de vechile cronografe și cronici au constituit primele lecturi în tinerețea poetului. Acestea l-au marcat profund, i-au modelat gândirea și i-au mlădiat simțirea în așa fel încât au format, în ființa lui, un fundament t ' y ' de neșters, chiar și atunci când a ajuns să-și construiască o cultură solidă din literatura și filosofia epocii. Semnificația părutei naturi duble a Luceafărului, așa cum apare în fiecare din cele două ipostaze, în opinia noastră, se explică prin confruntarea dintre aspirația spre sfințenie/ înălțime spirituală și tendința pătimașă, care s-a dat în sufletul poetului. Și tocmai în acest sens se pot înțelege și afirmațiile Luceafărului, cu privire la faptul că s-a născut din cer și din mare (prima dată) și, respectiv, din soare și din noapte (a doua oară): „Iar cerul este tatăl meu/ Și mumă-mea e marea. /.../ Și soarele e tatăl meu,/ Iar noaptea-mi este muma”. Nenumărate sunt, în literatura noastră veche, paginile care vorbesc despre marea vieții206 și despre noaptea lumii sau noaptea păcatului - Eminescu însuși are versuri care ne descifrează aceste semnificații: „Se mișcă-nfuriată a valurilor lume...(Mureșanu); „stele într-a lumei noapte ard/.../ Căci prin noaptea unei lumi în bătălie/ Lin lucește-eterna pace207” (Memento 206 Spre exemplu: „Lumea aceasta iaste ca o mare ce să turbură, întru care niciodată n-au oamenii odihnă, nici liniște”, cf. Antim Ivireanul, Opere, ed. cit., p. 158. 207 „Eterna pace” este subliniată în poezie de Eminescu. Pentru că această Eternă pace este Cea care stăpânea înainte de a fi lumea: „Umbra 162 mori). De aceea credem că marea și noaptea denumesc tendința lui spre cele telurice. Iar cerul și soarele reprezintă simboluri dumnezeiești208, conform acelorași pagini vechi despre care am pomenit - l-am citat deja, mai devreme, pe Sfântul Antim: Sfinții „sunt pre lângă Hristos ca niște stele, carii iau lumina lor de la acest Soare al dreptății”209. Iar Eminescu Îl invoca el însuși pe Dumnezeu astfel: „Tu, ce în câmpii de caos semeni stele - sfânt și mare,/ Din ruinele gândirii-mi, o, răsai, clar ca un soare” (Memento mori), Și tot el crează o splendidă metaforă: „Înserează și apune greul soare-n văi de mite” (în același Memento mori), pentru a denumi dificultatea cunoașterii adevăratului Dumnezeu în văile de t mituri ale rătăcirilor omenești210. t Cerul și soarele indică, așadar, dorul de ascen- t ' y ' siune spirituală al poetului. Dar chiar impresia de mort, pe care o receptează tânăra fată, s-ar putea datora nu atât interferențelor cu mitul Zburătorului/ strigoiului, cât concepției că patima/ păcatul aduce moartea (cf. Rom. 6, 23: „plata păcatului este moartea”, Biblia 1988). Niciuna din ipostazele pe care le îmbracă Luceafărul nu o conving însă pe fata de împărat să îl celor nefăcute nu-ncepuse-a se desface,/ Și în sine împăcată stăpânea eterna pace!...” (Scrisoarea I). 208 „Soarele luminând peste tot au căutat, și de slava Lui plinu e lucrul Lui” (Înț. lui Iis. Sir., 42, 22, Biblia 1688). 209 Antim Ivireanul, Opere, ed. cit., p. 10. 210 Am sesizat aceasta prima dată în teza noastră de doctorat: Antim Ivireanul: avangarda literară a Paradisului, op. cit., p. 415. 163 urmeze, să renunțe la existența ei pământească pentru o viață în eternitate, dar despre care nu știa cum este. Prin urmare, la solicitarea sa, Luceafărul pleacă să ceară Părintelui ceresc dezlegarea de nemurire („Da, mă voi naște din păcat,/ Primind o altă lege;/ Cu vecinicia sunt legat,/ Ci voi să mă dezlege”), timp în care fata este curtată de un..paharnic: „Cătălin,/ Viclean copil de casă,/ Ce împle cupele cu vin/ Mesenilor la masă,/ Un paj ce poartă pas cu pas/ A-mpărătesii rochii,/ Băiat din flori și de pripas”. Caracterizarea nu e tocmai favorabilă acestuia. Cupidon însuși era paj, într-o poezie: Pajul Cupidon211. Ne putem gândi, astfel, că rezonanța numelor Călin Zburătorul și Cătălin nu este întâmplătoare. Însă aceeași deghizare ne întâmpină și în Scrisoarea V: „Ea cu toane, o crăiasă, iar tu tânăr ca un paj”. Tânărul curtezan o invită în aceeași plasă amoroasă, ca odinioară Luceafărul. Cu singura diferență că aceea era o plasă de raze. Acum, cucerirea fetei se face în.termeni cinegetici - specifici vânătorii, adică (comparații care făcuseră, înaintea lui Eminescu, fala poeziei neoana-creontice): Cum vânătoru-ntinde-n crâng La păsărele lațul, Când ți-oi întinde brațul stâng Să mă cuprinzi cu brațul; A se vedea: http://ro.wikisource.org/wiki/Pajul_Cupidon... 164 Asemenea comparații sunt, însă, de dată veterotestamentară: „Și-l rătăci pre el cu multă voroavă, și cu lațurile ceale de la buze scăpătă-l pre el. Și el urmă ei zburându-se, și ca un bou la giunghiare să aduce, și ca un câine la legătură, sau ca un cerbu cu săgeata rănindu-să la ficat, și să sârguiaște ca pasărea la laț”... (Pild. lui Sol. 7, 21-23, Biblia 1688). Rolurile sunt inversate, în fragmentul de mai sus, dar nu acesta este aspectul esențial. Rândurile citate aici fac parte dintr-un pasaj puțin mai mare, care ni se pare ciudat de asemănător cu o descriere de la începutul romanului Geniu pustiu: „Din când în când treceai pe lângă vro fereastră cu perdelele roșii, unde în semiîntuneric se zărea câte o femeie...Pe ici, pe colea vedeam pe câte-un romanțios ce trecea fluierând sau câte-un om beat, care-ndată ce chiuia răgușit lângă ferestrele prostituțiunii [prostituției], femeia spoită ce sta în sticlă aprindea un chibrit spre a-și arăta fața sa unsă din gros și sânul său veșted și gol - poate ultimul mijloc de-a sufoca dorinți murdare în piepturi stârpite și pustiite de corupțiune și beție. Bețivul intra, semiîntunericul devenea întuneric și amurgul gândirilor se prefăcea într-o miază-noapte de plumb când gândeam că și acela 165 se numește om, și aceea femeie. Trebuie să scuzi, trei sferturi ale lumii e așa, și dintr-al patrulea - Dumnezeul[e], ce puține-s caracterele acelea care 212 merită a se numi omenești” . Ne-a frapat identitatea de situație (chiar și asemănarea de formulare, pe alocuri) cu pildele scripturale (vom cita ediția Bibliei din 1988, pentru expresivitatea modernă): „Odată stam la fereastra casei mele și priveam printre gratii, și am zărit printre cei lipsiți de minte, am văzut un tânăr fără pricepere. El trecea pe uliță pe lângă colțul casei ei și se îndrepta către locuința ei. Era în amurgul serii unei zile, când se lăsa umbra și întunericul nopții. Și iată o femeie îl întâmpină, având înfățișare de desfrânată și cu prefăcătorie în inimă; aprigă și de neținut în frâu, picioarele ei nu se mai odihneau în casă; când în casă, când afară, stând la pândă lângă orice colț” etc. (Pild. lui Sol. 7, 6-12)212 213. 212 Cf. Eminescu, Proză literară, op. cit., p. 103. 213 Versiunea ÎPS Bartolomeu Anania e mai aproape de cea a Bibliei din 1688, timpul amăgirii fiind „seara, pe'ntuneric,/ în liniștea și-n negura nopții” (Biblia 2001, Prov. lui Sol. 7, 9) sau „întru întuneric de sară, când liniște de noapte va fi, și neguroasă” (Biblia 1688, Pild. lui Sol. 7, 9). 166 Ceasul amurgului/ înserării este, atât în Scriptură, cât și la Eminescu (în situația de mai sus), o sugestie simbolică pentru întunecarea minții. Revenind la poezie, debusolant este asentimentul fetei: Și-i zise-ncet: - „Încă de mic Te cunoșteam pe tine, Și guraliv și de nimic, Te-ai potrivi cu mine”. Este de neconceput această potrivire, din toate punctele de vedere. El nu este de rangul ei nici în sens nobiliar (ea: „din rude mari împărătești”; el: „băiat din flori și de pripas”), nici în cel al nobleții gândirilor, pentru că el este caracterizat ca „guraliv și de nimic”. De altfel, și discuția coboară de la nivelul metafizic către un ton intimist cu inflexiuni populare (observație care cred că s-a mai făcut, dacă nu mă înșel): „Dar ce frumoasă se făcu/ Și mândră, arz-o focul;/ Ei Cătălin, acu-i acu/ Ca să-ți încerci norocul. /.../«Da' ce vrei, mări Cătălin?/ Ia du-t’ de-ți vezi de treabă»” etc. Remarcăm, desigur, că ea capătă identitate onomastică, dar care nu este decât femininul numelui pe care îl poartă el. Potrivirea în nimicnicie a celor doi („Și guraliv și de nimic,/ Te-ai potrivi cu mine”) e marcată, așadar, și la nivel onomastic: Cătălin și Cătălina. 167 Pajul și paharnicul Cătălin e „guraliv” - adică lăudăros în deșert/ vanitos -, iar iubirea este pentru el o încercare a norocului („Ei Cătălin, acu-i acu/ Ca să-ți încerci norocul”), nu o problemă vitală. În finalul poemului, și Cătălina îl va invoca pe Luceafăr ca pe steaua norocului („Cobori în jos, luceafăr blând,/.../ Norocu-mi luminează!”). Căreia el îi va răspunde: „Trăind în cercul vostru strâmt/ Norocul vă petrece”. Existența în voia hazardului/ norocului - temă veche, despre care disertează și Cantemir în Istoria ieroglifică214 - exclude credința în unicitatea ființei și a experienței umane, valorizată pentru fiecare individ în parte. Fiica de împărat, din „una la părinți /./ Cum e Fecioara între sfinți/ Și luna între stele” devine pe potriva celui ce e „guraliv și de nimic”. Devine femininul unui Cătălin oarecare: o identitate derizorie, contrară unicității afirmate la începutul poemului, când ea scruta nemărginirea zărilor. Și recurgem din nou la Scrisoarea V (sau Dalila, cum s-a numit inițial), care ne lămurește această situație, în absența alegoriei baladești: Tu cu inima și mintea [genială] poate ești un paravan După care ea atrage vre un june curtezan, Care intră ca actorii cu păsciorul mărunțel, 214 A se vedea ceea ce am scris aici: http://www.teologiepentruazi.ro/2014/09/13/creatori-de-limba-si- de-viziune-poetica-in-literatura-romana-dimitrie-cantemir-18/. 168 Lăsând val de mirodenii și de vorbe după el, O chiorește cu lornionul, butonat cu o garofă, Operă croitorească și în spirit și în stofă; Poate că-i convin tuspatru craii cărților de joc Și-n cămara inimioarei i-aranjează la un loc... Și când dama cochetează cu privirile-i galante, Împărțind ale ei vorbe între-un crai bătrîn și-un fante, Nu-i minune ca simțirea-i să se poată înșela, Să confunde-un crai de pică cu un crai de mahala. Îi va spune și Luceafărul, în final, Cătălinei: „Ce-ți pasă ție, chip de lut,/ Dac-oi fi eu sau altul?”. După ce am aflat identitatea fetei de împărat, urmează să o aflăm și pe a Luceafărului, pe cea reală, pentru că el pare a fi doar pentru ea (și pentru lumea terestră) luceafărul de seară. Până atunci, remarcăm versurile unei strofe care impresionează prin muzica inegalabilă și sugestiile de adâncime: Și tainic genele le plec, Căci mi le împle plânsul Când ale apei valuri trec Călătorind spre dânsul; Eminescu scrie și în altă parte: „papura mișcă deal apei cutreier” (Diamantul Nordului), dar acolo urcă mai mult spre semnificații filosofice și parcă nu se 169 aude trecerea valurilor, unul după altul, călătorind, ca în versurile de mai sus. Aici a surprins poetul, cu adevărat, muzica valurilor mării. Acel „călătorind” indică individualitatea fiecărui val, dar și.senzația de legănare a undelor. Iar efectul melodic e cuceritor, acompaniat fiind de aliterații. Pe de altă parte, asocierea dintre semnificațiile acestei călătorii de valuri și plânsul care umple genele e la fel de subtilă. Corelațiile se stabilesc între apele mării și apele lacrimilor sau ale sufletului - adevărate corespondențe tainice. Ochii/ genele se împlu de plâns așa cum marea e plină de ape mergătoare. Ceva asemănător descrie poetul în Călin (file din poveste), chiar și fără prezența mării: „Toată ziua la fereastră suspinând nu spui nimică,/ Ridicând a tale gene, al tău suflet se ridică;/./ tu cu ochiul plutitor și-ntunecos”. Marea însăși pare o lacrimă imensă sau plânsul fetei izvorăște din adâncul mării sufletului, acolo unde dorul de nemărginire nu e cu totul înăbușit de instinctul erotic: Dar un luceafăr, răsărit Din liniștea uitării, Dă orizon nemărginit Singurătății mării; Și tainic genele le plec, Căci mi le împle plânsul 170 Când ale apei valuri trec Călătorind spre dânsul; Lucește c-un amor nespus, Durerea să-mi alunge, Dar se înalță tot mai sus, Ca să nu-l pot ajunge. De ce? Pentru că ea transformă distanța care o separă de Luceafăr într-un obstacol de netrecut. Acesta însă ar fi gata să renunțe la nemurirea care o cutremură. La Eminescu, peisajele nu sunt niciodată un simplu decor, ci au semnificații simbolice și mistice profunde, în care există corespondențe tainice între lumea interioară/ spirituală și macrocosmos. De aceea afirmăm că, în versurile de mai sus, plânsul și marea își împletesc apele. După cum, într-un pasaj superb din Călin., pe care l-am comentat altădată, plânsul fetei devine paradigma unei zguduiri primordiale și totodată a unui hohot universal, care poate istovi lumea215. Pattern-ul pentru acest tip de literatură l-a oferit, nu cu mult timp înainte și, mai ales, cu un genial simț al anticipației, Sfântul Antim Ivireanul216. 215 A se vedea Gianina Maria-Cristina Picioruș, Eminescu și literatura română veche, op. cit., p. 264-270. 216 A se vedea teza noastră doctorală, Antim Ivireanul: avangarda literară a Paradisului, op. cit., p. 352-357, cf. 171 Luceafărul, însă, „S-a rupt din locul lui de sus,/ Pierind mai multe zile”, în dorința lui de a-și renega firea nemuritoare. Pare că Eminescu se contrazice, pentru că, ceva mai departe, după dialogul Luceafărului cu Părintele său, ni se va spune că: În locul lui menit din cer Hyperion se-ntoarse Și, ca și-n ziua cea de ieri, y ' y ' Lumina și-o revarsă. Putem înțelege că pieirea de mai multe zile a Luceafărului este insesizabilă, măsurată în timp uman. Pentru că, pentru el, „căile de mii de ani” umani sunt „tot atâta clipe”. Luceafărul piere atâta timp cât este devorat de pasiunea sa și se întoarce când își regăsește seninătatea luminării. Piere „din locul lui de sus” ca Luceafăr și se întoarce „în locul lui menit din cer” ca Hyperion. Zborul cosmic al Luceafărului e, pe de o parte, o idee romantică, iar, pe de altă parte, o construcție originală a lui Eminescu: Porni luceafărul. Creșteau f În cer a lui aripe, Și căi de mii de ani treceau http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 172 În tot atâtea clipe. Un cer de stele dedesubt, Deasupra-i cer de stele -Părea un fulger nentrerupt Rătăcitor prin ele. Și din a chaosului văi, Jur împrejur de sine, Vedea, ca-n ziua cea dentâi, Cum izvorau lumine; Cum izvorând îl înconjor Ca niște mări, de-a-notul... El zboară, gând purtat de dor, Pân' piere totul, totul; Faptul că aripile „creșteau în cer” indică orientarea acestui zbor. „Cu-aripe lunge curățind [sfințind] seninul”, zisese poetul, mai înainte, în Fata-n grădina de aur. Paradoxul continuă să se manifeste, pentru că, pe de o parte, sensul zborului său este ascendent, spre cer sau spre un cer mai înalt, iar, pe de altă parte, „Părea un fulger nentrerupt/ Rătăcitor”. Însă, din nou, ceea ce pare o contradicție în imagini și în logica obișnuită (iar opera lui Eminescu e plină de asemenea contradicții care au făcut obiectul nedumeririlor și al indignării contemporanilor și nu 173 numai), se explică, de fapt, prin realitatea interioară/ spirituală pe care o reflectă. Luceafărul e, cu totul, energie, e tensiunea unei stări de spirit care oscilează între doi poli. Pe de o parte e „gând purtat de dor”, zburând spre Dumnezeu, iar pe de altă parte, patima îl face să se răzlețească printre stele - printre alte stele ca el - și să pară ca un fulger rătăcitor. El zboară spre Dumnezeu, dar nu e animat de o dorință bună, ci de una a renunțării la natura hărăzită lui de Dumnezeu. Însă nu e nici pe departe Satan damnatul, care visa să-și pună scaunul lângă Dumnezeu (cf. Is. 14, 13-14). Dimpotrivă, Luceafărul eminescian e gata de jertfă, e gata să piară, dar nu din mândrie, ci din iubire, chiar dacă această iubire nu este demnă de statutul său ontologic. Cu toate acestea, deși capabil de jertfă, iubirea lui rămâne una pătimașă, nu este ca iubirea lui Hristos pentru logodnica Sa, Care atâta doriia de păharul acesta a-l bea, cât acea puțină vreme ce mai era O « O A O 11 să treacă până a-l bea Îi părea că sunt mii de ani. Căci cu setia acestui păhar să lucra mântuirea sufletelor omenești /.../ Și atâta să bucura 174 de acestia cât în locul bucuriei ce era înaintea Lui răbda Crucea de-L muncia și bătăile de-L căzniia și spinii de-L încrunta și durorile sufletului de-L chinuia, de care chinuri asuda sudorile cele crunte, negândind nimic de rușine. Că de au părut lui Iacov puțin 7 ani a sluji pentru Rahila, logodnica lui, de dragostea ce avea către dânsa, dară unui Iubitoriu mare ca Acesta, cum nu i-ar fi părut puține muncile și caznele, cu care iubita Lui logodnică o răscumpăra și o curățiia pre dânsa cu scăldarea neprețuitului Său Sânge și foarte frumoasă, făr' de nicio hulă și întinăciune o făcea217. De aceea, alegorizând, în ipostaza Luceafărului-Hyperion, figura sa de geniu, Eminescu își construiește 217 Antim Ivireanul, Opere, ed. cit., p. 13-14. 175 o fizionomie stranie, alcătuită din elemente contrare, pe de o parte sfânt-angelice și chiar cristice, pe de altă parte demonice. Pentru că acestea erau tendințele pe care le simțea înfruntându-se în sine însuși. Am explicat suficient, mai sus, în ce constă demonismul aspirațiilor sale. Poate cuiva i se va părea prea mare pretenția lui Eminescu de a se considera nemuritor - al cărei apogeu credem că îl constituie aceste versuri conținând mărturisirea Părintelui: „Noi nu avem nici timp, nici loc,/ Și nu cunoaștem moarte”. > În mod evident, aceste versuri indică identitatea cu Dumnezeu, însă, din tot contextul poemului înțelegem că nu este vorba despre identitate ființială (mult trâmbițata consubstanțialitate, susținută de Ioana Em. Petrescu și îmbrățișată adesea ca soluție t t t t critică), ci despre identitate harică. Adică despre harul dăruit de Dumnezeu aleșilor Lui, prin care aceștia se fac asemenea Lui, nemuritori și dumnezei, după cum susțin cărțile Ortodoxiei: t t „Și iarăși tot el [Sfântul Maxim Mărturisitorul], [zice] în theorii [despre Sfântul Melhisedec, ca paradigmă a omului sfânt]: «"fără-de-tată, fără-de-mamă și fără-început-al-neamului, nici început al zilelor având, nici sfârșit al vieții" s-a scris [despre] marele Melhisedec - cum a lămurit cele despre el adevăratul cuvânt al bărbaților 176 purtători-de-Dumnezeu - nu pentru firea [lui] cea zidită, cea din cele ce nu sunt [zidită din nimic], după care și-a avut început și sfârșit al vieții, ci pentru harul cel dumnezeiesc și nezidit și pururea-fiitor [și] mai presus de toată firea și vremea, [cel] de la Dumnezeu Cel pururea-fiitor». Cum, dar, nu [va fi harul] nezidit și fără-de-început, de vreme ce pe părtașii de el îi face nezidiți și fără-de-început și fără-de-sfârșit?; că tot el [Sfântul Maxim] zice, iarăși, despre acesta: «fără-de-început și fără-de-sfârșit s-a făcut Melhisedec, nemaipurtând în sine viața cea mișcătoare înlăuntrul timpului, cea cu început și cu sfârșit și clătinată de multe patimi, ci doar pe cea dumnezeiască a Cuvântului sălășluit [în el], cea veșnică și nicicând sfârșită de moarte»; și iarăși «rațiunea faptului de a fi pururea bine vine după har în cei vrednici aducându-L cu sine pe Dumnezeu Cel după fire mai presus de tot începutul și sfârșitul, Care pe cei ce -după fire - au început și sfârșit îi face - după 177 har - [să fie] fără-de-început și fără-de- sfârșit»”218. Iar Sfântul Vasile cel Mare spunea: „și a luat omul, sălășluindu-Se Duhul înlăun-trul lui, vrednicie de proroc, de apostol, de înger, de Dumnezeu - cel [ce] mai înainte [era] pământ 219 și cenușă”219 220. La fel și Sfântul Ioan Damaschin afirmă despre Îngeri: „Îngerul nu este nemuritor prin fire, ci prin 220 har” . Așa încât pretențiile lui Eminescu în legătură cu ce este (sau trebuie să fie) un fiu al lui Dumnezeu sunt în conformitate cu tradiția sa literar-religioasă. Căci însăși Scriptura spune (după cum am amintit deja undeva mai sus): „Eu am zis: dumnezei sunteți și toți fii ai Celui Preaînalt” (Ps. 81, 6, Biblia 1988). Imaginea pe care poetul i-o construiește Luceafărului său nu ține, așadar, numai de interferențele cu mitologia romantică și nu se poate explica doar prin consubstanțialitatea acestuia cu Dumnezeu, de y ' 218 Sfântul Marcu Evghenicul, Opere II, Ed. Gândul Aprins, București, 2014, p. 185-187. 219 Cf. Idem, p. 249. 220 Sfântul Ioan Damaschin, Dogmatica, ediția a III-a, traducere de Pr. D.[umitru] Fecioru, Ed. Scripta, București, 1993, p. 47. 178 sorginte gnostic-păgână, așa cum au susținut unii dintre criticii noștri. De asemenea, stelele ca simbol al Îngerilor constituie un fapt cunoscut de poet din literatura noastră veche - iar Sfântul Antim ne poate da din nou mărturie: „Îngerii sunt stele”221 - în sensul de stele pe catapeteasma Cerului, în Cerul Împărăției celei veșnice, ca și Sfinții. Și, de altfel, cred că la aceste stele s-a gândit Eminescu, atunci când a spus: „Un cer de stele dedesubt,/ Deasupra-i cer de stele”. Din acest „cer de stele” Luceafărul alunecă precum „un fulger nentrerupt” de gândul pocăinței sau al conștientizării adevăratei sale meniri. Acest „cer de stele”, care e „deasupra” și „dedesubt”, este duhovnicesc și nu suportă aceeași interpretare cu acele mări de lumini stelare despre care vorbește puțin mare departe: „Vedea, ca-n ziua cea dentâi,/ Cum izvorau lumine;/ Cum izvorând îl înconjor/ Ca niște mări, de-a-notul...”. Primul este un peisaj simbolic, înfățișând o lume spirituală: un cer. Al doilea este un peisaj natural/ cosmic, în care sunt mări de stele - din nou marea, ca simbol al nemărginirii, dar și al agitației mișcării -, iar luminile stelare izvorăsc întru ființă, „ca-n ziua cea dentâi”. Luceafărul vede puterea lui Dumnezeu de a stinge și a aprinde stelele și sorii: „Vedea, ca-n ziua cea 221 Antim Ivireanul, Opere, ed. cit., p. 124. 179 dentâi/ Născând din neguri stele/ Umplând a chaosului văi/ Și izvorând din ele // Ici se aprinde-o stea în drum/ Colo se stinge-un soare”222. „Un soare de s-ar stinge-n cer/ S-aprinde iarăși soare”, îi va specifica, teoretic, Părintele ceresc, confirmându-i ceea ce el văzuse în mod practic. Regenerarea cosmică, pe care o proniază Părintele său, îi dă Luceafărului posibilitatea să admire nașterea luminii „ca-n ziua cea dentâi”223. Eminescu spune, cu alte cuvinte, în versurile sale, că Luceafărul, văzând născându-se stele și sori, în drumul său cosmic, își » ' ' y aduce aminte de nașterea luminii din ziua întâi a y creației. y Însă Luceafărul este, din nou, între cer și mare: între o lume duhovnicească și o lume materială, y ' amândouă inundate de lumină. Zborul lui devine un înot prin mări de lumină, ceea ce, pe lângă copleșitoarea imagine poetică, pare a fi ceva caracterisitc pentru „al valurilor domn”, cel care și-a luat prima înfățișare scufundându-se în mare. Iar corespondența aceasta - despre care spuneam că este specific eminesciană -, între peisajul natural/ cosmic și cel spiritual este din nou pe deplin ilustrată, și în 222 M. Eminescu, Opere, II, ed. Perpessicius, op. cit., p. 402. 223 Sfântul Ioan Damaschin: „Unii spun că Îngerii s-au făcut înaintea oricărei făpturi, după cum spune Grigore Teologul: «La început Dumnezeu gândește puterile îngerești și cerești și gândul Lui s-a făcut faptă». Alții spun că s-au făcut după ce s-a creat primul cer. Toți, însă, mărturisesc că s-au făcut înainte de plăsmuirea omului. Dar eu sunt de părerea lui Grigore Teologul. Căci trebuia să fie zidită mai întâi ființa spirituală și apoi cea sensibilă”, cf. Dogmatica, op. cit., p. 49. 180 această secvență poetică. Mai mult, răzlețirea Luceafărului din al său „cer de stele” spirituale și izvorârea stelelor în universul material, ca momente concomitente, reprezintă un evident ecou poetic al relatării cronografelor vechi, care precizează că Lucifer și îngerii lui au căzut în ziua a patra a creației, zi în care Dumnezeu a creat luminătorii cerului, adică aștrii: „A patra dzî când fiace Dumnădzău luminele cele mari și stelele, într-aceasta dzî au cădzut den ) ' ceriu Luceafărul, carele <iara mai mare> pre o ceată de îngeri den cetele îngerești, carele s-au mărit dentru sâne și s-au mândrit în cugetul 224 său” . „A patra zi făcu soarile, luna și stelile. Aceste trei lucruri făcu Dumnezeu a patra zi. [...]. Într-această zi fu împodobit ceriul cu toată podoaba [stelelor], iar mai pre urmă, întunerec și beznă, și [Luceafărul] fu lipsit de frumusețea ceriului [pentru mândrie,] [...] de frumusețea îngerească fu lipsit”224 225. În ziua a patra, când Dumnezeu „pod[o]bi ceriul cu stele și cu luceferi, cu soarele și cu luna, de se întrec 224 Cronograf. Tradus din grecește de Pătrașco Danovici, vol. I, op. cit., p. 5. 225 Palia istorică [bizantină], ediție de Alexandra Moraru și Mihai Moraru, Ed. Fundația Națională pentru Știință și Artă, București, 2001, p. 102. 181 una cu alta, întru lauda Cui le-au fapt [făcut]”226, în ziua în care au fost creați luceferii materiali, așadar, atunci Luceafărul spiritual n-a mai vrut să mai laude pe Ziditor și a căzut din cer. Căci atunci „când s-au făcut stealele, M-au lăudat cu glas mare toți Îngerii Mei” (Iov 38, 7, Biblia 1688)227. Luceafărul eminescian - ne avertizează poetul - e pe punctul de a face același pas greșit, de a cădea din cerul său de stele. Însă el nu se înalță spre Dumnezeu pentru a se considera asemenea Lui prin fire, așa cum avusese neobrăzarea Lucifer, ci pentru a-I cere să i se îngăduie o viață și o iubire pământească, renegându-și astfel condiția sa. Luceafărul lui Eminescu cere pentru sine moartea și nu se consideră asemenea cu Dumnezeu. Vom vedea însă că el nu cere imperativ împlinirea dorinței sale, ci Îl imploră pe Dumnezeu să îngăduie o derogare, în cazul său. De aceea și Părintele ceresc este condescendent față de el. Ne oprim puțin asupra izvorârii de stele. Am remarcat, cu alte ocazii228, că, la Eminescu, stelele 226 Mihail Moxa, Cronica universală, op. cit., p. 100. 227 Traducere fidelă din LXX: o[te evgenh,qhsan a;stra h;|nesa,n Me fwnh/| megalh pantej ’Ăggeloi Mou. Însă, în VUL, avem o altă variantă, în care, în loc de Îngerii Mei găsim fiii lui Dumnezeu: „cum Me laudarent simul astra matutina et iubilarent omnes filii Dei/ Când M-au lăudat împreună cu stelele de dimineață și au cântat de bucurie toți fiii lui Dumnezeu”. Îi mulțumesc Părintelui Dorin, soțul meu, pentru că mi-a interpretat faptul că stelele de dimineață înseamnă stelele cele mai întâi zidite, adică Îngerii. De aceea și la Is. 14, 12, cel ce a căzut, Satan, este numit luceafărul de dimineață (o ewsforoj o prwi). 182 izvorăsc, iar izvoarele răsar sau se nasc: „izvorul, prins de vrajă,/ Răsărea” (Povestea teiului), „izvorăsc din veacuri stele una câte una” (Scrisoarea III), „stele izvorăsc pe ceriu” (Memento mori); „Se nasc izvoare” (Coborârea apelor) etc. Însă numai de curând am înțeles că această metaforizare s-a produs în virtutea etimologiei latine a verbului a (se) naște. Pentru că nascor, nasci, natus sum (v. dep.) înseamnă: a se produce spontan, a veni întru existență/ întru ființă, a izvorî, a crește, a trăi, a se naște, a răsări (stelele), a se 229 ivi zorile, a începe, a apărea . Luceafărul ajunge undeva, într-un loc care pare la capătul spațiului și al timpului. Nu știm dacă el a crezut cu adevărat că s-ar putea să existe un asemenea loc în univers (în orice caz, contravine ideii moderne de univers infinit) sau dacă vorbește numai alegoric despre o asemenea posibilitate, dorind să indice cumva, în mod poetic, faptul că s-a apropiat de Dumnezeu: 228 A se vedea teza noastră doctorală: Antim Ivireanul: avangarda literară a Paradisului, op. cit., p. 386, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. Și: Gianina Maria-Cristina Picioruș, Eminescu și literatura română veche, op. cit., p. 280. 229 La fel și: orior, oriri, oritus sum (v. dep.) = a răsări (soarele), a izvorî (izvorul), a se înălța, a se ridica, a începe, a proveni din, a se naște, a fi creat, a descinde din, a ieși, a se ivi. În Biblia de la București am dat peste o traducere interesantă, deși urmează LXX, iar nu varianta latină: „La grădina nucului am pogorât, să văz întru nașterea pârâului, să văz de au înflorit via, [de] înflorit-au rodiile” (Cânt. cânt. 6, 10). 183 Căci unde-ajunge nu-i hotar, Nici ochi spre a cunoaște, Și vremea-ncearcă în zadar > Din goluri a se naște. Nu e nimic și totuși e O sete care-l soarbe, E un adânc asemene Uitării celei oarbe. Versurile sunt foarte greu de înțeles. Remarcăm faptul că aici nu este „ochi spre a cunoaște”, precizare pe care a făcut-o și în Scrisoarea I, atunci când vorbea despre starea de fapt de mai înainte de a fi lumea: „era un întuneric ca o mare făr-o rază,/ Dar nici de văzut nu fuse și nici ochi care s-o vază”. Eminescu se referă la faptul că nu exista ochi creatural care să fi fost prezent „pe când ființă nu era, nici neființă”, pe când era numai Dumnezeu: „pătruns de sine însuși odihnea cel nepătruns. /.../ Și în sine împăcată stăpânea eterna pace!...” (Scrisoarea I). Mai spune că aici „nu-i hotar”, deci nu există spațiu de definit, și că „vremea-ncearcă în zadar/ Din goluri a se naște”: cea mai frumoasă metaforă temporală pe care o cunoaștem. Ea definește inexistența timpului - pentru că și timpul este o creație a lui Dumnezeu, pe care El a făcut-o concomitent cu lumea, după cum ne arată Sfântul Vasile cel Mare în Hexaemeron - și, cu toate 184 acestea, spune mai mult decât simplul fapt că timpul încă nu exista. În teza noastră doctorală am vorbit despre metaforele neființei la Eminescu230, prin care poetul încearcă o plasticizare/ o exprimare a acesteia, numind-o „ceață sură” (Fata-n grădina de aur), „sure văi de chaos” (Scrisoarea I, Memento mori), „a chaosului văi” (Luceafărul) etc. Plasticizând-o/ metaforizând-o, însă, o aducea cumva spre ființă, anunțând poetic plasticizarea gândului lui Dumnezeu, prin care lumea a luat ființă din nimic. Acum, în același mod, plasticizează...inexistența timpului, spunând că „vremea-ncearcă în zadar/ Din goluri a se naște”. Golurile în sine reprezintă o imagine „vizuală” impresionantă. Nu poți să-ți reprezinți, la nivel mental, așa ceva, cu toată imaginea plastică a lui Eminescu. Nu există timp, dar totuși, în acest neant există o zbatere spre naștere. Deși e un lucru inconceptibil, poetul imaginează o zbatere a neființei pentru a deveni existență. Nimicul/ neantul e definit ca „o sete care soarbe” - într-o prelucrare anterioară, manuscrisă: „îl sorb a chaosului văi”231. Luceafărul simte că această sete neînțeleasă încearcă să îl absoarbă și pe el. 230 A se vedea: Antim Ivireanul: avangarda literară a Paradisului, op. cit., p. 403-404, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 231 M. Eminescu, Opere, vol. II, ed. Perpessicius, p. 434. 185 Am comentat acest aspect de curând și rămânem la aceeași optică: „La Dosoftei, această sorbire este întotdeauna nefastă: „Domnul /.../ le va da focul să-i soarbă-n năvală” (Ps. 20, 25-26); „moartea l-va sorbi-n pripă” (Ps. 48, 48); „de-ar veni moartea/ Să-i concenească cu toată soartea,/ De vii cu totul iadul să-i soarbă,/ Să nu mai hie cu lumea-n hoarbă” (Ps. 54, 37-40); „Cu urgie să dea-n râpă,/ Să-i soarbă de vii cu pripă” (Ps. 57, 39-40), „Iar aceia ce-m[i] cearcă răul/ Fără de veste să-i soarbă tăul [balta (iadului)]” (Ps. 62, 35-36) etc. Eminescu ar fi putut reține această impresionantă perspectivă, a iadului ca o gaură neagră care soarbe, atunci când a conceput câteva versuri, celebre de altfel, din Luceafărul: „Nu e nimic, și totuși e/ O sete care-l soarbe,/ E un adânc asemene/ Uitării celei oarbe”. S-ar putea obiecta că Luceafărul zboară și ajunge în apropierea lui Dumnezeu, pentru că va vorbi în curând cu Părintele său, și deci nu se ' i poate deduce neapărat o legătură cu Dosoftei [și cu semnificațiile din psalmii săi]. Însă iadul este lăuntric, este patima/ uitarea oarbă din sufletul celui care cere de la Dumnezeu dezlegarea de nemurire pentru „o oară/ oră de iubire”. O variantă manuscrisă a poemului232 pare 232 Idem, p. 402. 186 mai explicită în această privință, Luceafărul ajungând: Unde nu-i centru, nici hotar Nici rază a cunoaște Și unde vremea înzădar Încearcă a se naște Al neființei adăpost Și al uitării oarbe Ce soarbe toate câte-a fost Și tot ce este soarbe. Fiori de moarte 'l străbat Și aripele-și strânge Și este data cea de 'ntâiu Că el începe-a plânge. Luceafărul ajunge (în viziunea poetică a lui Eminescu) cumva la hotarele neființei, atinge, altfel spus, prin dorința sa pătimașă, hotarele neființei care e uitare și care soarbe. Și dacă ne amintim definiția Sfinților Părinți » t t t dată răului/ păcatului, anume că acesta este amprenta neființei/ a nedesăvârșirii asupra omului, cred că putem înțelege mai bine astfel, prin intermediul lui Dosoftei și al spiritualității și gândirii ce emană din literatura română veche, versurile lui Eminescu. 187 Patima e un hău care absoarbe sufletul și îl face să uite veșnicia condiției sale spirituale”233. Uitarea oarbă („E un adânc asemene/ Uitării celei oarbe”) denumește tocmai această situație. Cu alte cuvinte, păcatul este o aspirație spre neant. Tot Sfântul Ioan Damaschin ne spune că Lucifer „este cel dintâi care s-a depărtat de bine și a căzut în rău. Răul nu este nimic altceva decât lipsa binelui, după cum și întunericul este lipsa luminii. Căci binele este lumina spirituală; în chip asemănător și răul este întuneric spiritual”234. Prin urmare, opinia noastră este că Eminescu a încercat să-și reprezinte și să ne reprezinte cumva această alunecare sau tendință spre hăul/ vidul spiritual, în forme poetice plastice. Rugăciunea Luceafărului către Domnul și Părintele ceresc este aceasta: - „De greul negrei vecinicii, Părinte, mă dezleagă Și lăudat pe veci să fii Pe-a lumii scară-ntreagă; 233 Dr. Gianina Maria-Cristina Picioruș, Creatori de limbă și de viziune poetică în literatura română. I. Dosoftei, op. cit., p. 45-46, cf. http://www.teologiepentruazi.ro/2013/06/15/creatori-de-limba-si-de-viziune-poetica-in-literatura-romana-vol-1/. 234 Sfântul Ioan Damaschin, Dogmatica, op. cit., p. 49. 188 O, cere-mi, Doamne, orice preț, Dar dă-mi o altă soarte, Căci tu izvor ești de vieți Și dătător de moarte; t ' Reia-mi al nemuririi nimb Și focul din privire, Și pentru toate dă-mi în schimb O oră de iubire... Din chaos, Doamne,-am apărut Și m-aș întoarce-n chaos... y y Și din repaos m-am născut. Mi-e sete de repaos”. Luceafărul I se adresează deci cu apelativele: Părinte și Doamne, care provin din terminologia creștină. Mai mult, Îi adresează cuvintele „tu izvor ești de vieți”, așa cum se cântă la Doxologia mare de la Utrenie: „Doamne, către Tine am scăpat, învață-mă să fac voia Ta, că Tu ești Dumnezeul meu. Că la ' y Tine este izvorul vieții, întru lumina Ta vom vedea lumină”235. 235 Ceaslov, Editura Institutului Biblic și de Misiune Ortodoxă, București, 1993, p. 72. 189 Eminescu putea citi această cântare în orice Ceaslov (carte de cult tradusă în românește de Antim Ivireanul, încă din 1715) și/ sau o putea asculta la Utrenie. De fapt, „Că la Tine este izvorul vieții, întru lumina Ta vom vedea lumină” este Ps. 35, 9. Eminescu însuși Îl numește pe Hristos „izvorul de viețe” în poemul Învierea236. Iar în Rugăciunea unui dac: „El este-al omenimei izvor de mântuire:/ Sus inimile voastre! Cântarea aduceți-i,/ El este moartea morții și învierea vieții! 237”. În altă parte238 am înaintat o ipoteză pe care o credem în continuare valabilă, aceea că formula „Căci tu izvor ești de vieți/ Și dătător de moarte” parafrazează, în termeni liturgici, o expresie binecunoscută de la Iov 1, 21: „Domnul a dat, Domnul a luat, fie numele Domnului binecuvântat!”. Nu lipsește doxologia nici din rugăciunea Luceafărului: „lăudat pe veci să fii/ Pe-a lumii scară-ntreagă”. „A lumii scară-ntreagă” înseamnă ierarhiile îngerești și umane și e posibil ca Eminescu să fi cunoscut Ierarhiile Sfântului Dionisie Areopagitul239. L- 236 A se vedea: http://ro.wikisource.org/wiki/Învierea_(Eminescu). 237 Expresia „învierea vieții” Eminescu a subliniat-o, cu creion roșu, și într-un miscelaneu conținând Viața Sfinților Varlaam și Ioasaf, acum ms. B.A.R. 2769, f. 139r. 238 Gianina Maria-Cristina Picioruș, Eminescu și literatura română veche, op. cit., p. 222, n. 671. 239 A se vedea: Sfântul Dionisie Areopagitul, Despre ierarhia cerească, lectură și comentariu de Pr. Dr. Dorin Octavian Picioruș, cf. https://archive.org/details/SfantulDionisieAreopagitulDespreIerarhiaCer easca2010. 190 ar fi putut citi, în traduceri românești manuscrise, spre exemplu într-un miscelaneu datând din 1764, care acum este ms. rom. B.A.R. 2468. Bușulenga propunea a se lua în considerare că numele Dionis (din Sărmanul Dionis) ar putea proveni de la numele primului Episcop al Atenei240. Iar Nicolae Iorga vorbea despre nuvela: Sărmanul Dionisie241. Este evidentă permanenta ierarhizare a lumii în opera lui Eminescu, așezarea ei în trepte valorice. Și tot de la Sfântul Dionisie Areopagitul își putea însuși Emi-nescu și termenii teologiei apofatice, ajungând el însuși să filosofeze astfel: „În adevăr, infinitul, absolutul e neînțeles de mintea noastră. Dar nu trebuie să uităm că nici ni le închipuim altfel, nici este putința de-a le esprima [exprima] decât prin negațiuni (s. n.). Prin urmare, ceea ce nu este inteligența noastră [umană], ceea ce nu este mișcare, ceea ce nu este materie este absolutul, este în sine încheiatul [...] este ceea ce nu e nici moarte, nici nemurire, nici azi, nici mâni, nici etern, nici trecător, este ceea ce este”242. Și: Sfântul Dionisie Areopagitul, Despre ierarhia bisericească, lectură și comentariu de Pr. Dr. Dorin Octavian Picioruș, cf. https://archive.org/details/SfantulDionisieAreopagitulDespreIerarhiaBise riceasca2010. 240 Zoe Dumitrescu-Bușulenga, Eminescu - cultură și creație, op. cit., p. 84. 241 Cf. N. Iorga, Eminescu, ediție îngrijită, studiu introductiv, note și bibliografie de Nicolae Liu, Ed. Junimea, Iași, 1981, p. 39. 242 M. Eminescu, Opere, XV, ed. inițiată de Perpessicius, p. 270. 191 Definițiile coincid cu revelația lui Dumnezeu către Sfântul Moise: „Eu sunt Cel ce sunt. [...] Așa să spui fiilor lui Israel: Cel ce este m-a trimis la voi!” (Ieș. 3, 14). Argumentele nemuririi, pe care Părintele ceresc i le va oferi Luceafărului, converg acestor semnificații: „Noi nu avem nci timp, nici loc,/ Și nu cunoaștem moarte”. Însă Luceafărul nu este consubstanțial cu Dumnezeu, el însuși recunoscând că: „Din chaos243, Doamne,-am apărut/ Și m-aș întoarce-n chaos.../ Și din repaos m-am născut./ Mi-e sete de repaos” - unde setea de repaos indicată aici este cea despre care am vorbit deja - setea „care-l soarbe” - este o „sete de patimi” (cum va zice Blaga) și nu dorința după repaosul ceresc sau odihna veșnică. t Și totuși Dumnezeu îi spune: „Noi nu avem nici timp, nici loc”...Însă acest noi trebuie înțeles în sensul în care cei care sunt fii ai lui Dumnezeu, deși creați/ aduși în ființă într-un anumit moment temporal, primesc darul de a fi dumnezei după har, fapt despre care am vorbit îndeajuns ceva mai devreme. În variantele manuscrise, între cererea Luceafărului și răspunsul lui Dumnezeu mai există o strofă, din care observăm că Luceafărul nu Îl vede pe Dumnezeu, ci doar Îl aude: „Fiori 'l trec atât de cruzi/ Și noaptea se 'nfurtună/ Și-i isvorăște în auz/ Un glas adânc ce sună:// - 243 „Din chaos” înseamnă: din nimic. „Precum Biblia zice că la început totul era caos”, cf. Mihai Eminescu, Publicistică, Cartea moldovenească, Chișinău, 1990, p. 259. 192 Hyperion, ce din genuni” 244. etc. Sau: „Și din adâncuri ce-l ascund/ Încât nu știi de unde/ Se naște-un glas adânc profund/ Încât abia s'aude” 245. Sau: „Îl sorb adânc fiorii cruzi/ Ai golurilor crude/ Și i se naște în auz/ Un glas ce-abia s'aude” 246 etc. E foarte interesant de observat cum încerca să marcheze, aici, distanța/ depărtarea pe care tendința Luceafărului spre păcat îl face să o aibă față de Dumnezeu. Sfântul Augustin spune, într-un comentariu, că Sfinții Protopărinți Adam și Eva, după ce au încălcat porunca, în Rai, au vorbit cu Dumnezeu auzindu-I glasul puternic - ba chiar și Cain a vorbit cu El și a auzit glasul Lui247. Așa încât precizările lui Eminescu despre auzul glasului dumnezeiesc pot fi considerate în sensul interpretărilor teologice ortodoxe. Apropiindu-se de Dumnezeu ca să Îi ceară dezlegarea de nemurire, Luceafărul simte.moartea/ haosul/ neființa „care-l soarbe”. Își simte golul interior într-un mod foarte profund, rezonând cu golurile neființei din care a fost scos atunci când a fost creat. Deși ni s-a spus că „creșteau în cer a lui aripe”, iar 244 M. Eminescu, Opere, II, ed. Perpessicius, p. 404. 245 Idem, p. 412. 246 Idem, p. 436. 247 A se vedea: Sfântul Augustin Episcopul Hipponei, Despre Sfânta Treime, în: Traduceri patristice, vol 4, traduceri și comentarii de Pr. Dr. Dorin Octavian Picioruș și Dr. Gianina Maria-Cristina Picioruș, Teologie pentru azi, București, 2014, p. 372-379, cf. http://www.teologiepentruazi.ro/2014/07/10/traduceri-patristice- vol-4/. 193 zborul a părut a fi spre Dumnezeu, în același timp, prin dorința de a lepăda cele dumnezeiești („greul negrei vecinicii”) și a se apropia de cele materiale și pernicioase, el parcurge, lăuntric, aceeași distanță în sens invers, încât aude cu greu glasul lui Dumnezeu, fiind „purtat” de patimă. Însă Eminescu nu face decât să afirme, din nou, o realitate duhovnicească, pe care în chip neîndoielnic a aflat-o enunțată de foarte multe ori în cărțile vechi ortodoxe pe care le-a citit: aceea că apropierea de Dumnezeu te face să-ți vezi păcatele și să-ți simți vidul interior. În basmul din care s-a inspirat Eminescu, zmeul zboară „la scaunul lui Dumnezeu”248 ca să-I ceară să devină muritor. Asemenea, în Fata-n grădina de aur, zmeul se suie „la tronul cel etern” și: „L-a Lui picioare în genunchi s-așterne/ Și-ndreaptă ruga-i milei cei eterne249.//O, Adonai!”...etc. În Luceafărul, Eminescu a mai păstrat numai imaginea creșterii în cer a aripilor acestuia, fără amănuntul narativ al ajungerii la tronul lui Dumnezeu, adăugând, în schimb, sugestiile pertinente ale zbaterii lăuntrice dureroase a Luceafărului. Semnificațiile din t variantele manuscrise ale auzului slab cu care percepe glasul puternic și adânc al lui Dumnezeu sunt însă de o 248 Cf. D. Caracostea, op. cit., p. 28. 249 În Dumnezeu și om, magii călătoresc după stea și ajung să Îl vadă pe Hristos născut Prunc: „la culcușu-eternei mile”. Hristos este Mila Eternă cea care l-a făcut pe poet să simtă „farmecele milei” în copilărie (Rugăciunea unui dac). 194 mare subtilitate duhovnicească și trădează profunda intimizare a poetului cu substanța cărților vechi citite. Luceafărul zboară spre Dumnezeu și se întâlnește cu.vidul propriu, cu conștiința lipsei de temelie existențială în sine însuși, pentru că fundamentul crea-țional al tuturor făpturilor este Dumnezeu. Primul cuvânt, din răspunsul lui Dumnezeu, reprezintă rostirea numelui adevărat al Luceafărului: Hyperion. Sau poate că Dumnezeu îi schimbă numele, așa cum a făcut-o de multe ori în istorie cu Sfinții Săi. În privința acestui nume s-au făcut multe speculații în măsură să justifice un posibil apel aprofundat la mitologia greacă, din partea poetului, dar nu aderăm la aceste interpretări. Hyperionul eminescian a fost raportat exclusiv, în virtutea numelui său, la antichitatea greacă, fiind pus în relație simetrică cu mitul zeității solare pe care o întruchipează. Hyperion înseamnă însă cel ce este deasupra veacurilor, care trece peste timp (hiper-eon). Se poate așadar ca Eminescu să fi optat pentru acest nume datorită sensului său, datorită rezonanței onomastice, potrivite cu scenariul poemului, și nu neapărat datorită unei similarități cu mitul grecesc. Pentru noi, așadar, Hyperion este ceea ce spune etimologia cuvântului că este (hyper-eon) și ceea ce însuși poetul a specificat într-o poezie de tinerețe, adică: „Lumea toată-i trecătoare./ Oamenii se trec și mor /.../ Numai poetul /.../ Trece peste nemărginirea 195 timpului”. (Numai poetul)250. Numele reafirmă ceea ce susține toată balada sau Legenda Luceafărului (titlu sub care po etul a citit-o mai întâi la Junimea): condiția eternă/ nemuritoare a geniului poetic. Exegeza literară a semnalat, de altfel, existența unor dublete onomastice în acest poem, care particularizează ființa în funcție de perspectiva din care este văzută. Astfel, Luceafărul este Luceafăr, din perspectivă terestră, dar este Hyperion, în planul veșniciei. Pentru oameni, el este cel care luminează, care „pătrunde-n casă și în gând/ Și viața-mi luminează”. Înaintea lui Dumnezeu, el este Hyperion: „Iar tu, Hyperion rămâi/ Oriunde ai apune”... Translatându-l, în consecință, și pe Dumnezeu în contextul mitologiei grecești, exegeza literară L-a numit mai adesea Demiurg, deși Hyperionul eminescian I se adresează cu apelativele „Părinte” și „Doamne”, folosind, prin urmare, o terminologie profund creștină. Și tangențele cu dogma ortodoxă nu se rezumă numai la ipostaza de Părinte a lui Dumnezeu față de Hyperion. Astfel, luând hotărârea de a împlini cererea fetei de împărat, Luceafărul răspunde: „Da, mă voi naște din păcat,/ Primind o altă lege”. Ceea ce repre- zintă o preluare evidentă a dogmei hristologice și ex- cluderea mitologiei greceaști. Hristos, fiind Dumnezeu desăvârșit din veșnicie, S-a făcut pentru noi și om desăvârșit, întrupându-Se la 250 A se vedea: http://ro.wikisource.org/wiki/Numai_poetul. 196 vremea potrivită, și S-a supus legii firii omenești, afară de păcat. Dar Fiul lui Dumnezeu a luat asupra Sa păcatele noastre prin întrupare și S-a făcut „întru asămănarea trupului păcatului și pentru păcat a osândit păcatul în trup” (Rom. 8, 3, Biblia 1988). Și mai spune Sfântul Pavel: „Căci pe El, Care n-a cunoscut păcatul, [Dumnezeu] L-a făcut pentru noi păcat, ca să dobândim, întru El, dreptatea lui Dumnezeu” (II Cor. 5, 21, Biblia 1988). E sigur că antichitatea păgână nu avea noțiunea de păcat, așa cum apare în concepția creștină și nici nu considera că a te naște om înseamnă a te naște sub legea păcatului strămoșesc, care se moștenește din neam în neam, de la Protopărinții noștri Adam și Eva până astăzi, căci „în Adam toți mor” (I Cor. 15, 22, Biblia 1988). Așa încât versurile „Da, mă voi naște din păcat,/ Primind o altă lege” nu pot fi înțelese decât în relație cu dogma ortodoxă. Numai că versurile imediat următoare se îndepărtează de această concepție creștină, pentru că vorbesc despre o dezlegare de veșnicie a lui Hyperion: „Cu veșnicia sunt legat,/ Ci voi să mă dezlege”. Putem însă gândi veșnicia la care se referă poetul și ca pe o alegorie, dacă mergem pe firul interpretării oferite de Eminescu însuși, anume că Hyperion (Hyper-eon = peste/ dincolo de timp) este un alter-ego al poetului de geniu. Semnificația dezlegării de veșnicie ar fi prin urmare alta: poetul, care se consideră un om ales, un fiu al lui Dumnezeu, un geniu în care Dumnezeu a pus 197 „nemargini de gândire” (În vremi de mult trecute), ar dori să primească de la Dumnezeu posibilitatea împlinirii pe pământ, deși împlinirea lui nu este destinată lumii acesteia. Însă alegorie este tot poemul. Răspunsul lui Dumnezeu este lung și deloc simplu, deși pare (ca întreg poemul, de altfel): - „Hyperion, ce din genuni Răsai c-o-ntreagă lume, Nu cere semne și minuni Care n-au chip și nume; Tu vrei un om să te socoți, Cu ei să te asameni? Dar piară oamenii cu toți, S-ar naște iarăși oameni. Ei numai doar durează-n vânt Deșerte idealuri -Când valuri află un mormânt, Răsar în urmă valuri; Ei doar au stele cu noroc Și prigoniri de soarte, Noi nu avem nici timp, nici loc, Și nu cunoaștem moarte. Din sânul vecinicului ieri Trăiește azi ce moare, Un soare de s-ar stinge-n cer 198 S -aprinde iarăși soare; Părând pe veci a răsări, Din urmă moartea-l paște, Căci toți se nasc spre a muri Și mor spre a se naște. Discursul pedagogic al lui Dumnezeu - al lui Hristos, mai precis (după cum am arătat mai devreme) - insistă pe două aspecte contradictorii care sunt împletite în versurile de mai sus: caracterul muritor și van al existențelor umane care se derulează la întâm-» plare, la voia destinului sau a norocului ori sub imperiul unor „deșerte idealuri” (pe care poetul le-a descris pe îndelete în Scrisoarea I) versus nemurirea celor care se ridică mai presus de acest vârtej existențial. Aflăm că Hyperion răsare „c-o-ntreagă lume” din genuni. Răsărirea lui - este luceafărul de seară - înseamnă aducere aminte, de fiecare dată, de geneza lumii, de nașterea ei din genuni (din ape): „Fu prăpastie? genune? Fu noian întins de apă?/ N-a fost lume pricepută și nici minte [umană] s-o priceapă” (Scrisoarea I). Am arătat altădată că prăpastie și genune, în psalmii lui Dosoftei, înseamnă adânc de apă, fiind, așadar, sinonim cu noian de ape (noian era un termen utilizat în poezie de Budai-Deleanu și de Asachi). Și credem că această secvență corespunde cu ceea ce scrie în aceste versete: 199 „en arch epoihsen o Qeoj ton ouranon kai thn ghn h de gh hn aoratoj kai akataskeuastoj kai sko,toj evpa,nw th/j avbu,ssou kai. Pneu/ma Qeou/ evpefe,reto evpa,nw tou/ u[datoj/ În început Dumnezeu a făcut cerul și pământul. Iar pământul era nevăzut [fiind sub ape] și fără formă și întuneric [era] deasupra abisului [adâncului de ape]. Și Duhul lui Dumnezeu Se purta pe deasupra apei” (Fac. 1, 1-2, LXX)251. Am văzut că, în Psaltirea în versuri a lui Dosoftei, creația aștrilor, de către Dumnezeu, ocupă un loc poetic important, chiar dacă lumina a fost creată în ziua întâi, iar aștrii abia în ziua a patra (ca să fie vase purtătoare ale luminii dintâi). Totuși, aștrii (soarele, luna și stelele) sunt, la Dosoftei, cei care dau zare lumii, care deschid orizontul cosmic. Pentru Eminescu, răsărirea lunii, a luceferilor/ a stelelor reprezintă momentul de supremă meditație și emoție, în care contemplă cu mintea geneza lumii. De aceea Hyperion-Luceafărul „din genuni/ Răsai c-o-ntreagă lume”. Ioana Em. Petrescu a făcut această corelație t ideatică între înserare și geneză: „Seara eminesciană (ceas al tainei) este [...] un timp al izvorârii, când stelele nasc umezi pe bolta senină (Sara pe deal) [...] Timp sacru, 251 Traducerea aparține Pr. Dr. Dorin Octavian Picioruș, cf. http://www.teologiepentruazi.ro/2011/08/18/facerea-cap-1/. 200 înserarea eminesciană e o perpetuă reeditare a genezei (s. n.)”252. Am putea fi întru totul de acord cu exprimarea aceasta, numai că autoarea înțelege reeditarea în sensul filosofiei kantiene, ca o continuă renaștere a lumilor. Spre deosebire de cele susținute de Ioana Petrescu, noi considerăm că înserarea eminesciană este un moment anamnetic și nu o sugestie a renașterii ciclice a cosmosului, care să-i fi fost indicată lui Eminescu de filosofia lui Kant. Chiar terminologia poetică eminesciană, ortodoxă și teologic-liturgică (inclusiv acel ceas al tainei), ne dezvăluie că înserările din poemele lui Eminescu sunt icoane ale genezei lumii și nu ilustrează filosofia renașterilor succesive ale universului. Reamintesc ceea ce afirmam altădată: „Pe de altă parte, după cum remarca Ioana Em. Petrescu (Eminescu. Modele cosmologice și viziuni poetice), izvorârea cosmică a lunii și a stelelor, în opera eminesciană, se petrece la ceasul înserării - O, ceas al tainei, asfințit de sară (Trecut-au anii) - și reprezintă o reeditare perpetuă a genezei și o izvodire a lumilor din lumină [în sensul că ilustrează, în fiecare seară, un tablou/ o icoană a ei]. Ceasul înserării, în 252 Ioana Em. Petrescu, Eminescu. Modele cosmologice și viziune poetică, ediție îngrijită și prefațată de Irina Petraș, Ed. Paralela 45, Pitești, 2005, p. 43-44. 201 Ortodoxie, are multiple semnificații. Seara este timpul începutului lumii („Și a fost seară și a fost dimineață: ziua întâi” - Fac. 1, 5), timpul când Protopărinții Adam și Eva au căzut din Rai (Fac. 3, 8), și timpul când Hristos a murit pe Cruce și a rezidit întru Sine umanitatea, reînnoind întreaga Sa creație. La ceasul înserării se cântă „Lumină lină”, imn în care este lăudat Hristos ca Cel ce este Lumina lină a slavei Tatălui și Creatorul a toate. Aceeași „Lumină lină” pe care, cu puțină vreme înainte de moarte, Eminescu și-a arătat dorința de a o asculta în fiecare seară, dacă va fi înmormântat lângă o Mănăstire la marginea mării - după unele mărturii. Putem spune așadar că Eminescu a simțit înserarea ca fiind ceasul prielnic în care se fac vizibile [ochiului contemplativ] temeliile lumii, adâncul de lumină și de raționalitate al creației, zidite după chipul Logosului-Lumină, al Cuvân-tului-Gând [care a creat lumea]”253. De aceea Hyperion (luceafărul de seară) este cel ce „din genuni/ Răsai c-o-ntragă lume”. Semnificațiile răsăririi de stele și ale înserării tainice le-a reținut Eminescu de la Dosoftei și din cultul și teologia ortodoxă. 253 Dr. Gianina Maria-Cristina Picioruș, Antim Ivireanul: avangarda literară a Paradisului, op. cit., p. 417. A se vedea, în continuare, p. 417-420. 202 Și Hyperion aude această mustrare: „Nu cere semne și minuni/ Care n-au chip și nume”. Din Sfânta Scriptură cunoaștem că Dumnezeu face semne și minuni ca răspuns la rugăciunile oamenilor sfinți sau atunci când proniază viața oamenilor (spre exemplu, atunci când îl trimite pe Sfântul Moise în fața lui faraon pentru a-l convinge să elibereze poporul lui Israel din robie). În Viețile Sfinților se întâmplă minuni sau ei fac semne și minuni pentru a se întări în credință sau pentru a-i încredința pe alții de existența, de mila și de dreptatea lui Dumnezeu. Însă există și cereri care nu sunt după voia lui Dumnezeu254 (am utilizat Biblia 1988, care, în aceste exemple, e foarte aproape de expresivitatea celei din 1688): „Iar El, răspunzând, le-a zis: Neam viclean și desfrânat cere semn, dar semn nu i se va da, decât semnul lui Iona proorocul” (Mt. 12, 39). i apropiindu-se fariseii și saducheii și ispitindu-L, I-au cerut să le arate semn din cer. Iar El, răspunzând, le-a zis: Când se face seară, ziceți: «Mâine va fi timp frumos, pentru că e cerul roșu». Iar dimineața ziceți: «Astăzi va fi furtună, pentru că cerul este roșu-posomorât». Fățarnicilor, fața cerului știți s-o judecați, dar semnele vremilor nu puteți! Neam viclean și adulter cere semn și 254 Am scris și aici: http://www.teologiepentruazi.ro/2010/12/29/nu-cere-semne-si- minuni/. 203 semn nu se va da lui, decât numai semnul lui Iona. Și lăsându-i, a plecat” (Mt. 16, 1-4). „Și au ieșit fariseii și se sfădeau cu El, cerând de la El semn din cer, ispitindu-L. Și Iisus, suspinând cu duhul Său, a zis: Pentru ce neamul acesta cere semn? Adevărat grăiesc vouă că nu se va da semn acestui neam” (Mc. 8, 11-12). „Iar îngrămădindu-se mulțimile, El a început a zice: Neamul acesta este un neam viclean; cere semn dar semn nu i se va da decât semnul proorocului Iona. Căci precum a fost Iona un semn pentru Niniviteni așa va fi și Fiul Omului semn pentru acest neam” (Lc. 11, 29-30). Pe Hyperion, Hristos Dumnezeu îl ceartă pentru că cere semne și minuni care vin în contradicție nu cu puterea Sa, ci cu voința Sa. Pentru că nu este dorința Lui ca el să renunțe la cele nemuritoare pentru cele deșarte. Și toată pledoaria care urmează vizează tocmai scoaterea în evidență a deșertăciunilor (o temă fundamentală a literaturii române vechi și care este pusă în relief de primele opere poetice, în sens modern, ale perioadei literare vechi: Psaltirea în versuri a lui Dosoftei și Viiața lumii a lui Miron Costin). Existența umană este supusă trecerii timpului și morții, e caracterizată de succesiunea de generații prin care, spre disperarea poetului, se repetă aceeași experiență a zădărniciei umane, aceleași patimi și erori: 204 „Dar piară oamenii cu toți,/ S-ar naște iarăși oameni.// Ei numai doar durează-n vânt/ Deșerte idealuri - /.../ Ei doar au stele cu noroc/ Și prigoniri de soarte /./ Căci toți se nasc spre a muri/ Și mor spre a se naște”. > Aș vrea să atrag atenția asupra faptului că poetul se exprimă destul de clar: „Dar piară oamenii cu toți,/ S-ar naște iarăși oameni”. Și: „Căci toți se nasc spre a muri/ Și mor spre a se naște [alții]”. Eminescu nu spune niciodată: mor spre a renaște. Deși nimic nu l-ar fi împiedicat. Nu considerăm, prin urmare, că aici poate fi vorba de transmigrația sufletului sau metempsihoză. La fel, nu este vorba despre renașterea ciclică a universului, în versurile următoare: Din sânul vecinicului ieri Trăiește azi ce moare, Un soare de s-ar stinge-n cer S -aprinde iarăși soare; Părând pe veci a răsări, Din urmă moartea-l paște, Căci toți se nasc spre a muri Și mor spre a se naște. În opinia noastră, Eminescu exprimă o filosofie ortodoxă, pe care o enunța și Dimitrie Cantemir: 205 „Socotește dară că după viiață moartea aliargă, căci precum Apostolul mărturisește: «Nemernici [străini/ trecători] sântem pre pământ» (Evrei gl. 11, sh. 13; Filip. gl. 3, sh. 20; Petru, Cartea 1 [Epistola I] gl. 2, sh. 11. [.] Pentru că au Eclisiastul cunoscut și dzice: «Ce iaste cela ce-au fost? Acela ce iaste să fie. Ce iaste acela ce s-au făcut? Iaste cela ce-i să să facă» (gl. 1, sh. 9)”255. În Biblia 1688: „Ce e cea ce fu? Ceaea ce va să fie. Și ce e cea ce s-au făcut? Aceasta ce va să să facă” (Eccl. 1, 9). Filosofia lui Cantemir și a Ecclesiastului este cea la care face apel și Eminescu: „Ce este viitorul? Trecutul cel întors/ E șirul cel de patimi cel pururea retors” (Ca o făclie...); „Viitorul și trecutul/ Sunt a filei două fețe/ Vede-n capăt începutul/ Cine știe să le-nvețe/ Tot ce-a fost ori o să fie/ În prezent le-avem pe toate,/ Dar de-a lor zădărnicie/ Te întreabă și socoate” (Glossă). Iar, după cum bine a observat Micea Scarlat, „Luceafărul exprimă alegoric ceea ce Glossa rostește gnomic”256. Luceafărul: „Un soare de s-ar stinge-n cer/ 255 Dimitrie Cantemir, Divanul sau Gâlceava înțeleptului cu lumea sau Giudețul sufletului cu trupul, ediție critică de Virgil Cândea, postfață și bibliografie de Alexandru Duțu, Ed. Minerva, București, 1990, p. 87. 256 Mircea Scarlat, Istoria poeziei românești, vol. II, Ed. Minerva, București, 1984, p. 122. 206 S-aprinde iarăși soare”. Glossa: „În zădar un soare pare/ A pieri în noaptea spumii,/ Tot atunci el și răsare/ Pe o altă față-a lumii”257. Luceafărul (variantă)258: „Dacă tăria s-ar negri/ De vijelii rebele/ Și dacă stelele-ar peri/ S-ar naște iarăși stele. /.../ Să cază lumile-n genuni/ Ca frunze reci pe vânturi/ Pământuri piară-n stricăciuni/ S-ar naște iar pământuri // Și când vezi soarele asfințit/ Că intră roșu-n apă/ Pe alt pământ a răsărit/ Și ziua o să-nceapă”. Iar „Glossa revelează, într-o retorică identică celei a Părintelui din Luceafărul, atașamentul poetului, în mod esențial, față de valorile eternității, de etica stabilității și a nemuririi. y y Vremea stă și trece, concomitent: «În zădar y ' și timpi și stele/ Ne-ar părea lunecătoare,/ Sunt ca frunze toate cele/ Din copacul ce nu moare./ Peste-un an revin în stoluri/ Păsări ce se-ntind să plece,/ Între-a vieții două poluri [nașterea și moartea]/ Totul stă și totul trece»259”260. 9 Din nou, filosofia este preluată de la același Cantemir, pentru care omul stă „precum sfera [stă fixă] între doaă poluri, așe el între doaă țenchiuri, între naștere și între y y ' y y 257 M. Eminescu, Opere, III, ed. Perpessicius, p. 109-110. 258 M. Eminescu, Opere, II, ed. Perpessicius, p. 383. 259 M. Eminescu, Opere, III, ed. Perpessicius, p. 111. 260 Gianina Maria-Cristina Picioruș, Eminescu și literatura română veche, op. cit., p. 373. 207 moarte, cu nepărăsite [neîncetate] clătiri, mutări 261 și griji, iaste suppus”261. Afirmând că „Dacă tăria s-ar negri/ De vijelii rebele/ Și dacă stelele-ar peri/ S-ar naște iarăși stele. /.../ Să cază lumile-n genuni/ Ca frunze reci pe vânturi/ Pământuri piară-n stricăciuni/S-ar naște iar pământuri” sau „piară oamenii cu toți,/ S-ar naște iarăși oameni”, Dumnezeu nu spune că toate aceste lucruri se și întâmplă astfel în univers, ci că puterea Sa creatoare este neîncetată, în vreme ce tot ceea ce este creat din nimic și este trecător, atârnă de raza vieții care vine de la El, „precum pulberea se joacă în imperiul unei raze” (Scrisoarea I): „Pe când tot ce aleargă și-n șiruri se așterne/ Repaosă în raza gândirii cei eterne” (Ca o făclie). Dacă El Și-ar retrage raza, lumea nu ar mai avea suport existențial și ar pieri. Însă Dumnezeu ar putea oricând crea alte lumi. Aceasta este o afirmație dogmatică a teologiei ortodoxe, pe care, în urma Sfinților Părinți, o expune și Sfântul Antim Ivireanul: „Dumnezeu însă, Carele numai cu un cuvânt au făcut și au zidit toate lucrurile cele văzute și nevăzute, poate cu adevărat, cu a Lui preapu-ternicie, să facă stele mai luminoase decât acestea ce strălucesc pre ceriu și lună mai iscusită decât aceasta ce ne povățuiaște noaptea și soare mai 261 Dimitrie Cantemir, Divanul, op. cit., p. 104. 208 strălucitoriu și mai luminat decât acesta, carele stinge cu lumina lui toate celialalte lumini și ceriuri mai mari și mai largi în rotocolime și pasări mai cu dulce glasuri și flori mai cu multe mirosuri și copaci mai nalți și mai roditori și vânturi mai sănătoase și văzduhuri mai de folos și hiară mai multe la număr și mai de multe feliuri și mai multe lumi decât aceasta ce lăcuim poate să zidească în mărime și în meșterșug mai minu- 262 nate... Ceea ce afirmă Hristos Dumnezeu în învățătura > pe care i-o transmite Luceafărului-Hyperion, în parabola lui Eminescu, este puterea Sa de creație infinită, a Celui care a zidit cerul cu stele și pământul cu marea și pe toți oamenii, dar Care ar putea să le și nimicească, dacă ar dori. Ceea ce nu se întâmplă. Însă Eminescu surprinde în aceste versuri diferența colosală, inexprimabilă, incomensurabilă care există între ceea ce este Dumnezeu din veșnicie, Creatorul tuturor lucrurilor, și ceea ce este creatura Sa, oricare ar fi ea, dar cu atât mai mult cea materială și muritoare. Diferența dintre etern și muritor... Poetul ne transmite aceste lucruri sub forma lecției pe care i-o predă Dumnezeu lui Hyperion. O strofă din această pedagogie, * 262 Antim Ivireanul, Opere, ed. cit., p. 19. 209 Ei numai doar durează-n vânt Deșerte idealuri -> Când valuri află un mormânt, Răsar în urmă valuri; ne trimite cu gândul la o altă poezie. Ne gândim, desigur, la poemul Dintre sute de catarge, cu al său binecunoscut refren: „Vânturile, valurile /.../ Valurile, vânturile”. Poem pe care l-am comentat integral altă-dată263. De asemenea, despre stele cu noroc și despre stele.fără noroc am mai discutat264. Despre deșertăciunea celor lumești și omenești amintesc cu prisosință cărțile românești vechi. În poezie, autorul Luceafărului cunoștea experiența duhovnicească transmisă de Dosoftei și Miron Costin t (despre care am mai vorbit265): Zâlele cu număr mi-s la Tine-n palmă, Nainte-Ț[i] mi-i statul nice de o samă. Omul, cât de-a hirea, este o nemică. De vreme ce trece ca o umbră rară, 263 A se vedea: http://www.teologiepentruazi.ro/2012/03/13/dintre-sute-de- catarge/. 264 Idem: http://www.teologiepentruazi.ro/2007/11/28/omul-cu-stea-si-omul-cu-noroc/. 265 Idem: http://www.teologiepentruazi.ro/2011/05/16/ce-este- omul/. 210 Zădar să trudește de zî pănă-n sară, De ș-agonisește s-aibă și pre mâine; Strânsura ce strânge nu ști cui rămâne. /.../ Așa-i deșert omul ca o haină slabă, Stricată de molii și fără de treabă. /.../ Ca și toți părinții mei am fost nemernic [străin] Într-această lume, toată viața jelnic. (Ps. 38, 15-46) Nu-ntoarce, Doamne, pre omul Să-l cuprinză-n jele somnul, C -ai zâs să să-ntoarcă-n tină Tot omul de supt lumină. De i-ar fi viața de lungă 'Ntr-o mie de a[n]i s-agiungă, Naintea Ta este scurtă Ca cea zî de ieri trecută. /.../ Ca otava ce să trece De soare și de vânt rece, De demineață-i cu floare, Sara-i veștedă de soare, A doua zî să usucă, Ca-n cuptori când o aruncă. /.../ 211 Și de svânta Ta lumină Veacul nostru ne-nstrăină. Zâlele noastre le neacă Urgia Ta și le sacă. A[n]ii ni să trec cu grabă, Ca o painjină slabă. /.../ Această lume deșartă i Ne-mblânzește și ne ceartă /.../ ii 11 KT* Nime n-a scăpa să iasă Din urgia ei cea deasă... (Ps. 89, 9-46) * Că-m trec zâlele ca fumul, Oasele mi-s săci ca scrumul. Ca nește iarbă tăiată i Mi-este inema săcată. (Ps. 101, 13-16) (Dosoftei, Psaltirea în versuri) * Trec zilele ca umbra, ca umbra de vară; /./ Fum și umbră sunt toate, visuri și părere. 212 Ce nu petrece lumea și-n ce nu-i cădere? Spuma mării și nor supt cer trecătoriu. Ce e în lume să nu aibă nume muritoriu? Zice David prorocul: „Viiața ieste floare, Nu trăiește, ce îndată ieste trecătoare”. „Viierme sunt eu și nu om”, tot acela strigă...[etc]. (Miron Costin, Viiața lumii) Eminescu nu se detașează de această concepție asupra nimicniciei umane. Ceea ce subliniază el, însă, atât în pedagogia Părintelui ceresc din Luceafărul, cât și în Glossă, este repetiția în toată istoria a erorilor și a ororilor umane, învârtirea în jurul soarelui a acelorași vanități omenești, în condițiile în care omul știe foarte bine că nu moștenește pământul și că nimic din acest univers material nu este etern, ci toate sunt pieritoare. Eminescu accentuează foarte mult sentimentul de deja. vu al periplului de generații umane („Dar piară oamenii cu toți,/ S-ar naște iarăși oameni” (Luceafărul); „Microscopice popoare, regi, oșteni și învățați/ Ne succedem generații și ne credem minunați/ Muști de-o zi pe-o lume mică de se măsură cu cotul,/ În acea nemărginire ne-nvârtim uitând cu totul/ Cum că lumea asta-ntreagă e o clipă suspendată” (Scrisoarea I)), caracterul caleidoscopic, teatral, al pasiunilor omenești (subliniat în Glossă: „Și de mii de ani încoace/ Lumea-i 213 veselă și tristă;/ Alte măști, aceeași piesă,/ Alte guri, • <-> >A aceeași gamă”). Lumea aceasta deșartă se învârte, comportându-se instinctual, într-un univers care el însuși se mișcă mecanic, după legi prestabilite de Dumnezeu, neschimbate. Poetul stabilește o corelație între mecanica t t patimilor umane și legea instinctului sau a mișcărilor cosmice iraționale. Astfel, valuri trec după valuri, soarele răsare și apune zilnic, păsările pleacă și se întorc periodic.totul în univers este flux și reflux, mișcare orbitală, „migrație eternă [perpetuă, fără a fi eternă în adevăratul sens al cuvântului]” (Memento mori). Eminescu admiră unicitatea, lucrurile unice (precum este geneza lumii) sau oamenii unici și în niciun caz fenomenele repetitive sau oamenii care se complac într-o existență lipsită de aspirația spre Absolut, „la același șir de patimi deopotrivă fiind robi” (Scrisoarea I), în toată istoria, fără să se plictisească vreodată de a-și explora patimile și de a-și expune prostiile drept mari izbânzi ale înțelepciunii lor. Ei nu văd că existența lor pe pământ e limitată, „că-ndărătu-i și-nainte-i întuneric se arată” (Scrisoarea I). Repetiția mecanică, irațională, instinctualitatea și părerea vană îi repugnă poetului, mai ales când e vorba de repetiția nemerniciilor omenești: „Te-or întrece nătărăii,/ De ai fi cu stea în frunte;/ Teamă n -ai /.../ Ce e val ca valul trece” (Glossă). Despre toate acestea îi predică Dumnezeu lui Hyperion, cuprinzându-le într-o retorică succintă dar 214 convingătoare. Pentru că, pe scurt, a renunța la chemarea lui Dumnezeu, la darul Lui și a vrea să fii ca ' i toți oamenii, pentru o fericire pământească de scurtă durată, înseamnă a accepta să intri în vârtejul amețitor și fără sens al patimilor telurice - de aceea, când Luceafărul cădea din demnitatea sa, „apa undea-au fost căzut/ În cercuri se rotește” sau „ceru-ncepe a roti/ În locul unde piere”. În Glossă: Nici încline a ei limbă Recea cumpăn-a gândirii Înspre clipa ce se schimbă Pentru masca fericirii, Ce din moartea ei se naște > Și o clipă ține poate; Pentru cine o cunoaște t Toate-s vechi și nouă toate. „Și nu este nimic nou sub soare/ kai. ouvk e;stin pa/n prosfaton upo ton hlion” (Eccl. 1, 9, LXX). Fericirea pământească „din moartea ei se naște266/ Și o clipă ține poate”. Însă faptul că toată această 266 Într-un manuscris românesc, conținând o carte a Sfântului Nicodim Aghioritul, care este acum ms. B.A.R. 3074 (Cărticică sfătuitoare, pentru păzirea celor cinci simțuri, și a nălucirei, și a minții, și a inimii. Și pentru acestea, iare, sânt îndulcirile ceale duhovnicești și chiar ale minții), Eminescu a citit aceste rânduri și le-a subliniat cu creion roșu, despre vremea vieții noastre care nu este altceva „fără decât o curgere de minunte priimitoare una altiia; care, una să naște din moartea altiia, și și atuncea omul înceape a muri când înceape a trăi”, f. 83r-83v. 215 învățătură, în Luceafărul, aparține Părintelui ceresc, Izvorului de vieți și Dătătorului de moarte, ar fi trebuit ) i ' să pună pe gânduri exegeza noastră literară. Pentru că aceasta înseamnă că aveam de-a face nu cu o morală «-/• y\ Tr'-' umană, ci cu o învățătură revelată. ' 9 Cu alte cuvinte, exegeza noastră ar fi trebuit să implice mai puțin în discuție filosofia greacă și ataraxia stoică (chiar și Bușulenga greșește atunci când numește Glossa „mic manual de înțelepciune stoi-că”267) și mai mult apathia/ nepătimirea promovate de învățătura ortodoxă, isihastă. Opinia noastră este aceea că, deși acceptăm că poemul este o alegorie, această pedagogie nu este doar atribuită de poet lui Dumnezeu, ci ea reprezintă filosofia pe care Eminescu și-a format-o în timp, fundamentând-o pe Revelația Lui, care este Tradiția ortodoxă și Sfânta Scriptură, pe comentariile teologice și manualele isihaste care aprofundează în mod practic învățătura dumnezeiască din Scriptură. Toată didactica isihastă insistă pe contemplarea înțelesurilor lumii fără a te implica pătimaș în lucrurile A se vedea și cartea noatră, Eminescu și literatura română veche, op. cit., p. 392. 267 Zoe Dumitrescu-Bușulenga, Eminescu. Viața, Ed. Nicodim Caligraful, Mănăstirea Putna, 2009, p. 287. Deși nu se menționează acest lucru, cartea este o reeditare, apărând mai întâi în vol. Eminescu. Viață, creație, cultură, Ed. Eminescu, 1989 (volum ce reunește, pe lângă biografia poetului, cele două cărți anterioare, ale autoarei, despre Eminescu), apoi cu titlul: Eminescu. Viața, Ed. Elion, București, 2000. În ediția din 2009 are în plus doar un articol final al autoarei (11 p.), care se numește Eminescu între credință și cunoaștere, și care este tot un articol mai vechi. 216 ei. Dorința de mărire, patima concupiscenței, încrederea în sine și într-un ideal oarecare, uman/ teluric, pe care ți l-ai stabilit, acestea și multe alte patimi sunt combătute în cărțile Ortodoxiei, cerându-se credinciosului să moară sufletește și duhovnicește t t t pentru lume și să trăiască pentru viața veșnică cu Dumnezeu. E posibil ca unii, privind superficial, să vadă aici întrepătrunderi cu filosofia antică stoică, dar cele două învățături pornesc de la rațiuni și urmăresc scopuri cu totul diferite. De asemenea, cine este interesat, poate urmări viața și practica ascetică la filosofii greci și la nevoitorii creștin-ortodocși, în paralel, și va observa diferențe colosale. Eminescu însuși nu era străin de practica ascetică: undeva vorbește despre rugăciunea inimii și de urmări directe ale ei, așa cum am mai spus („Prin rugăciune și umilință se întărește mușchiul inimii noastre, de putem suporta durerea”268), amintește el însuși despre vise și vedenii, după cum am pomenit mai sus (în poemele Răsai asupra mea și Înger de pază). În ceea ce ne privește, avem convingerea că Eminescu a fost influențat în mod fundamental de cărțile românești vechi - multe dintre ele având conținut isihast-filocalic sau moral-ortodox - care au 268 M. Eminescu, Opere, XV, ed. Perpessicius, p. 348. Am spus, undeva mai sus, că o asemenea afirmație nu o poate face sau nu poate să stârnească interesul decât celui care practică sau a practicat exerciții ascetice isihaste. 217 stat la baza formației sale intelectuale și pe care nu a încetat niciodată să le caute și să le studieze. Celelalte filosofii le-a cunoscut Eminescu mai târziu și le-a asimilat organic în patrimoniul său spiritual lăuntric, fără ca ele să aibă rolul de suprapuneri care să nege sau să facă uitată temelia cugetărilor sale, mai ales că lectura vechilor cărți românești nu a fost niciodată părăsită de poet. Mai departe, răspunsul Dumnezeiescului Părinte (care este Hristos Dumnezeu) se concentrează asupra personalității lui Hyperion: Iar tu, Hyperion, rămâi Oriunde ai apune... Cere-mi - cuvântul meu dentâi269, Să-ți dau înțelepciune? Vrei să dau glas acelei guri, Ca dup-a ei cântare Să se ia munții cu păduri Și insulele-n mare? Vrei poate-n faptă să arăți Dreptate și tărie? Ți-aș da pământul în bucăți Să-l faci împărăție. 269 În M. Eminescu, Opere, I, ed. Perpessicius, 1939, p. 178, scrie: „Cere-mi - cuvântul meu de 'ntâiu,/ Să-ți dau înțelepciune?”. Perpessicius a revenit asupra grafiei în M. Eminescu, Opere alese, vol. I, EPL, 1964, ed. cit., p. 175: „Cere-mi cuvântul meu dentâi - / Să-ți dau înțelepciune?”. 218 Îți dau catarg lângă catarg, Oștiri spre a străbate Pământu-n lung și marea-n larg, Dar moartea nu se poate... Și pentru cine vrei să mori? Întoarce-te, te-ndreaptă Spre-acel pământ rătăcitor Și vezi ce te așteaptă”. În primul rând, Dumnezeu îl reașază pe Hyperion în demnitatea lui, pe care acesta și-ar fi dorit să o părăsească: „Iar tu, Hyperion, rămâi/ Oriunde ai apune”. Rămâi etern, oriunde ai apune. Dezlegând alegoria, înțelegem că poetul își prospecta eternitatea, oricare i-ar fi fost apunerea, adică moartea. Într-o variantă manuscrisă, Părintele Hristos îi spune lui Hyperion: Tu poți muri numai atunci Când pierzi credința-n mine. Și n-o poți pierde căci tu vezi Cum toate-n vremi se leagă Și dacă tu n-ai înțeles Au cine să-nțeleagă[?]270. 270 M. Eminescu, Opere, II, ed. Perpessicius, p. 389. 219 Cu alte cuvinte, a nu te lăsa fascinat de deșertăciunile umane și lumești înseamnă a nu pierde credința în Dumnezeu. > Pentru următoarele două versuri („Cere-mi -cuvântul meu dentâi,/ Să-ți dau înțelepciune?”), ÎPS Bartolomeu Anania a propus, prin 1983, o interpretare care și mie mi-a rămas multă vreme în memorie și mi-a influențat întrucâtva perspectiva asupra versurilor271. Din păcate, această interpretare a ÎPS Bartolomeu ascunde o eroare foarte gravă - pe care n-a sesizat-o nimeni și pe care n-am înțeles-o prea bine până acum, când am ajuns să comentez poemul în amănunt - și de care trebuie să mă delimitez. Să urmărim faptele. Așadar, într-un articol intitulat Drama divină a lui Hyperion272, acesta spune că lui Mihai Bulacu „îi datorăm, se pare, descoperirea unei pagini inedite de manuscris eminescian (în Biblioteca Academiei) pe care se află însemnarea: Legenda Luceafărului, dedesubtul căreia începe transcrierea autografă a prologului din Evanghelia după Ioan. [...] Ca atare, nu pentru un simplu divertisment va fi transcris el prologul 271 A se vedea articolul nostru din 22 martie 2008: http://www.teologiepentruazi.ro/2008/03/22/eminescu-si- ortodoxia-influente-crestine-in-luceafarul-ix/. 272 Publicat în Telegraful român, nr. 17-20 din 1983 și reluat în: Valeriu Anania, Din spumele mării, Ed. Dacia, Cluj-Napoca, 1995, p. 141146. 220 Evangheliei a patra și nu puțin va fi meditat asupra deschiderii: La început a fost cuvântul. Eminescu nu putea să ignore că acest Cuvânt de la început, în mărturisirea creștină nu era altceva decât Fiul, a doua persoană a Sfintei Treimi, de o ființă cu Tatăl prin Carele toate s-au făcut. Așadar, Cuvântul e de aceeași esență cu Tatăl și participă la creație ca factor activ. Prologul ioanic însă mai are un pol: Și Cuvântul trup s-a făcut. Prin urmare, la început e vorba de Logosul primordial, născut din Tatăl mai înainte de timp, apoi de Logosul întrupat, născut din Fecioară prin Duhul Sfânt. [.] În universul poemului eminescian, [se ivește] o întrebare crucială: îi aparține Hyperion naturii create, sau participă la natura divină necreată? (s. n.) Câteva variante ale Luceafărului, păstrate în manuscris, folosesc de câteva ori sintagma Lumină din Lumină [de fapt: lumină din lumină, majusculele fiind stabilite de Valeriu Anania], evident preluată din Simbolul Credinței și cu trimitere directă la Logosul primordial. Dacă poetul nu a folosit-o și în textul definitiv, aceasta se lămurește prin tendința oricărei mari poezii de a evita explicitul și de a opta pentru implicit, în favoarea ambiguității artistice, ceea ce asigură deschiderea perpetuă a unei capodopere. 221 În textul publicat însă e tot atât de limpede că Hyperion are aceeași natură cu a Tatălui (s. n.). Domnul se referă la Cuvântul meu dintâi, la cel ce răsare din genuni c-o-ntreagă lume (nu odată cu lumea, ci cu lumea după el). În zborul său înalt, Luceafărul vede ca-n ziua cea dintâi, cum izvorau lumine, ca o amintire a părtășiei lui la creație”. ÎPS Bartolomeu nu sesizează însă că, susținând acestea, îl face pe Eminescu eretic. Și încă un mare eretic. Sursele creștine pe care le invocă sunt adevărate și suntem de acord că trebuie aduse în dezbatere, însă interpretarea pe care o acordă el versurilor este eronată. Pentru că una este ca Luceafărul-Hyperion să fie o creatură a lui Dumnezeu care împletește, în caracterul său, trăsături paradoxale, dovedind pulsiuni contrare, care necesită limpezire, și cu totul altceva este să susții că el este deoființă cu Tatăl - că este Unul din Treime, adică - și, prin aceasta, să introduci nedesăvârșirea sau tendința spre păcat în Dumnezeire! Chiar considerând poemul o alegorie, nu poți să-i oferi decât interpretarea pe care am expus-o în comentariul nostru. Poți să spui că în portretul spiritual al Luceafărului (ca și în al altor avatari eminescieni) se împletesc trăsături cristice (blândețe, iubire, jertfelnicie), însă identificarea totală a Luceafărului cu Hristos, cu Logosul necreat și creator de lumi, este aberantă. Luceafărul-Hyperion este un fiu al lui 222 Dumnezeu, nu Fiul lui Dumnezeu. Este un hristos după har, nu după natură. Mergând pe firul acestei interpretări, se ajunge la concluzia că Eminescu s-a crezut pe sine a fi. Logosul creator. Și nu cred că Eminescu a crezut vreodată așa ceva sau ar fi avut intenția să sugereze o asemenea idee. Înțeleg că autorul putea fi indus în eroare de mai multe indicii din poem, pe unele menționându-le el însuși. Însă am explicat mai sus cum se poate înțelege faptul că Luceafărul răsare din genuni c-o-ntreagă lume, precum și acela că vede ca-n ziua cea dintâi, cum izvorau lumine. Da, e adevărat că poetul a manifestat inițial tendința de a-i atribui Luceafărului o natură increată. Acest lucru trebuie însă cercetat cu mare grijă. Ea datează de pe vremea când scria Fata-n grădina de aur, poetizarea basmului cules de Kunisch, în care Dumnezeu îi răspunde zmeului astfel: „demone,/ Tu, care nici nu ești a mea făptură;/ Tu, ce sfințești a cerului colone/ Cu glasul mândru de eternă gură.../Cuvânt curat ce-ai existat, Eone,/ Când Universul era ceață sură”. Eminescu urma, aici, relatările din basm, în care zmeul nemuritor îi promite fetei să o ducă unde este locașul lui, adică „acolo unde e lumină veșnică, mai sus de nori”273. Luceafărul se îndepărtează însă foarte mult nu numai de basmul popular, ci și de prima sa prelucrare poetică. 273 Cf. D. Caracostea, op. cit., p. 22. 223 Unele variante ale Luceafărului, deși nu sunt deloc la fel de inechivoce în exprimare, par totuși a sugera ceva asemănător: „Ca adevăr din sânul meu/ Tu faci din mine parte/ Dar adevărul ca și eu/ Noi nu cunoaștem moarte” sau „Lumină din lumină/ Ești parte tu din mine” 274. Însă este o mare diferență - o uriașă diferență - » > t între a considera că Eminescu a împrumutat termeni sau expresii din hristologie, pentru a sugera înrudirea cu Dumnezeu a omului de geniu, și a considera că poetul a implementat chiar dogma hristologică în poem, pentru a o asocia ființei Luceafărului! Eminescu însuși și-a domolit acea tendință t t t inițială, de care vorbeam, excluzând versurile prea insinuante din varianta finală. Și credem că a făcut t aceasta nu „în favoarea ambiguității artistice”, cum afirmă ÎPS Bartolomeu, pe care poetul n-a apreciat-o niciodată în detrimentul adevărului. Ba mai mult, versurile indicate, în care se recunoaște sintagma lumină din lumină, fac parte din variante primitive sau bruionare ale poemului. Ele nu apar nici în Legenda Luceafărului (penultima versiune, cum zice Perpessicius), în care există totuși indicația plângerii la întâlnirea cu neantul, precum și cea a auzului îndepărtat al glasului lui Dumnezeu. Lucruri care nu pot fi nicidecum caracteristice unui Ipostas divin, dar pe care ÎPS Bartolomeu nu le-a remarcat deloc, după cum n-a remarcat nici multitudinea 274 M. Eminescu, Opere, II, ed. Perpessicius, p. 389. 224 elementelor care contrazic flagrant ipoteza sa, aceea că „Hyperion are aceeași natură cu a Tatălui”. Încercând să stabilească și o asemănare între atitudinea Luceafărului și cea a lui Hristos în grădina Ghetsimani, este din nou în eroare. Sfântul Ioan Scărarul ne lămurește în această privință: „Frica de moarte este o însușire a firii [umane, pe care a îmbrăcat-o și Hristos], intrată în ea [în fire] prin neascultare[a protopărinților Adam și Eva]. Iar tremurarea de moarte este semnul păcatelor nepăcăite. Hristos are frică de moarte, dar nu tremură...”275. Luceafărul însă tremură în fața morții. De altfel, afirmând că „Hyperion are aceeași natură cu a Tatălui”, ÎPS Bartolomeu se situează, paradoxal, de aceeași parte cu Ion Negoițescu și cu Ioana Em. Petrescu, care au susținut totdeauna „consubstanțialitatea” Luceafărului cu Demiurgul sau cu.„neființa divină”, considerându-l însă pe Eminescu un „spirit ateu”276. Iar, pe de altă parte, nu putem crede vreodată că poetul încerca să insinueze faptul că este Dumnezeu după fire și nu după înfiere, ceea ce ar fi fost cu adevărat o cădere luciferică - ba chiar l-ar transforma într-un predecesor al Antihristului nietzschean sau le- 275 Sfântul Ioan Scărarul, Scara, traducere, introducere și note de Pr. Prof. Dr. Dumitru Stăniloae, Ed. IBMBOR, București, 1992, p. 156. 276 Ioana Em. Petrescu, op. cit., p. 221. 225 ar da dreptate celor care l-au acuzat de insanitate -, ci pretenția sa era aceea că geniul face parte dintr-o ierarhie foarte înaltă, că este foarte aproape de Dumnezeu, ca un dumnezeu după har. Și că nu i se poate îngădui moartea, la fel ca tuturor acelora care își duc viața în indiferență față de valorile veșniciei. În schimb, ÎPS Bartolomeu, încercând să justifice cumva interpretarea sa, nu face decât să înrăutățească lucrurile: „Dacă se prezumă o neputință a lui Dumnezeu, una singură, aceasta e imposibilitatea lui de a deveni creatură, de a Se limita pe Sine, de a renunța la propria Lui esență, de a-și anula Ființa. Imposibilitatea e nu numai a Părintelui, ci și a lui Hyperion, ca unul ce participă la natura Acestuia (s. n.). [.] Luceafărul eminescian, ca astru al nopții, pare a fi și creatură, dar mai degrabă un ipostas al increatului, cu menirea de a lumina. Drama lui este aceea că nu-și poate părăsi condiția iposta-tică. Este numai o dramă interioară, nu și o prăbușire tragică (s. n.)”. Ne întrebăm, cu regret, dacă autorul a gândit profund aceste cuvinte, pe care le-a așternut pe hârtie, dacă și-a dat seama de consecințele dezastruoase ale introducerii unei drame în Treime/ în Dumnezeire, chiar și în discuția despre o ficțiune poetică. 226 Cum ar putea Logosul dumnezeiesc să dorească să-Și părăsească ipostasul? A spune că Dumnezeu trăiește drama de a nu nu putea deveni creatură echivalează cu afirmația lui Camus sau a lui Cioran, i ' aceea că Dumnezeu pizmuiește creația Sa. Nici nu vreau să mă gândesc mai departe sau să încerc să pronunț care ar fi ultimele consecințe ale unei asemenea prezumții. Nu pot să spun decât că ÎPS Bartolomeu s-a lăsat dus prea departe pe aripile imaginației, încercând să explice prezența prologului din Evanghelia Sfântului Ioan pe foaia de manuscris cu Luceafărul. Eminescu se putea gândi și cu alt scop la înalta teologie a Sfântului Ioan Teologul, pe care acesta a introdus-o în începutul Evangheliei sale și care poate fi citită antifonic, în relație, adică, cu primele afirmații din Geneza/ Facerea. Pentru că „la început era Cuvântul” (In. 1, 1) răspunde sau corespunde acelui: „la început a făcut Dumnezeu cerul și pământul” (Fac. 1, 1). Dumnezeu Cuvântul a făcut cerul și pământul. Iar Eminescu, ca și Luceafărul-Hyperion, se raportează la Dumnezeu Cuvântul, Izvorul de vieți, și în niciun caz nu se substituie Lui. Hyperion vorbește nu cu Tatăl, chiar dacă I se adresează cu apelativul Părinte, ci cu Hristos Dumnezeu (Care, în rugăciunile ortodoxe, de asemenea este numit Părinte), cunoscând, foarte probabil, ceea ce mai mulți Sfinți Părinți susțin, aceea că, în vechime, Sfinții Proroci ai Vechiului Testament (ba chiar și Adam și Eva) au vorbit cu 227 Hristos Domnul sau L-au văzut în vedenie pe „Fiul omului”, chiar înainte de întruparea Sa, ca o profețire a acesteia. Și Hristos este numit Părinte al nostru, „Părinte al îndurărilor”277. În privința apelativelor utilizate în rugăciuni, trebuie precizat că ele sunt comune ipostasurilor dumnezeiești, atunci când privesc puterea/ măreția dumnezeiască sau îndurarea/ mila Sa cea din veșnicie. Și dacă Hyperion vorbește cu Logosul divin, cum ar putea fi el însuși. Logosul? Eminescu nu îndrăznește nici măcar să afirme că Hyperion Îl vede pe Dumnezeu Cuvântul, ci, îndepărtând relatarea fantezist-naivă a basmului despre îngenuncherea zmeului în fața tronului dumnezeiesc, ne lasă să înțelegem că Hyperion vorbește doar cu Hristos, auzindu-I glasul. Cum ar fi putut deci insinua că Hyperion este Logosul sau că este de aceeași natură cu Dumnezeu, când nici nu îndrăznește să-L vadă? Adresarea cu Părinte și Doamne - deși de largă utilizare în rugăciunile ortodoxe - ne amintește de exprimarea lui Miron Costin, din poemul Viiața lumii: „Tu, Părinte al tuturor, Doamne și Împărate,/ Singur numai covârșești vremi nemăsurate”. În care, în mod 9 9 1 cert, Miron Costin nu se referea numai la Tatăl, pentru că nu numai Tatăl este veșnic, ci și Fiul și Duhul. Și din nou ne gândim la numele Hyperion - cel ce trece peste timp/ dincolo de veac, de veacul acesta -, cât 277 Rugăciune către Domnul nostru Iisus Hristos, în vol. Cele mai frumoase rugăciuni ale Ortodoxiei, cu introducere, note și comentarii de Virgil Cândea, Ed. Anastasia, București, 1996, p. 216. 228 și la versurile: „Noi nu avem nici timp, nici loc,/ Și nu cunoaștem moarte”278. Fapt care nouă nu ne sugerează o lipsă de început a lui Hyperion, adică o ființă de aceeași esență cu Dumnezeu, ci o dorință de înrudire cu Dumnezeu, de moștenire a veșniciei Sale, pe care El Însuși o dorește pentru fiii Săi. Mai ales că Hyperion mărturisește despre sine însuși, inechivoc: „Din chaos, Doamne,-am apărut /.../ Și din repaos m-am născut” adică a fost creat din nimic, ca orice altă făptură a lui Dumnezeu. Am arătat, mai devreme, că tradiția biblică și patristic-ortodoxă consideră că oamenii au fost zidiți ca să devină nemuritori și dumnezei după har. Neagoe Basarb introducea această învățătură în paginile sale: „Iar alte făpturi câte sântu supt ceriu și lucrurile ale lui Dumnezeu, toate sântu tocmite și rânduite în treaba și în slujba neamului omenes- 278 În Faptele Sfântului [Mucenic] Calistrat (27 septembrie), există următoarea învățătură despre Dumnezeu, neașteptat de asemănătoare cu versurile amintite ale lui Eminescu: „Dumnezeu este lumină fără umbră, este nevăzut și de neatins; El nu are nici început, nici sfârșit; viață fără sfârșit, veșnicie fără schimbare, aceasta este El. El nu are nici margini, nici loc, ci este în toate lucrurile, El este pretutindeni și nu există un loc în care El să nu fie. Nu este nimeni înaintea Lui, nici după El, nici lângă El. Firea Lui nu poate fi cunoscută, nici înțeleasă. Dar pentru slăbiciunea noastră, El este numit lumină și viață, adevăr, nemurire, veșnicie, putere, înțelepciune, cuget și orice alte nume ce sunt auzite din cărțile sfinte”, cf. Pătimirile Sfinților Martiri, cuvânt înainte, note și comentarii de F. C. Conybeare, traducere din limba engleză de Monica Medeleanu, Ed. Herald, București, 2008, p. 202. Nu știm dacă Eminescu a cunoscut ceva asemănător cu fragmentul pe care l-am citat aici, dar ni s-a părut interesant a remarca similitudinile. 229 cu: soarile, luna, stelile, văzduhul, vântul, ploile, pământul și marea și toate câte-s într-însa. Iar pre omul făcu-l viețuitoriu și împărat și biruitor tuturor faptelor sale câte sântu supt cer, și încă nu numai atâta; ci-l făcu soț [tovarăș/ prieten] și moștean și iubit fiiu și-l dărui de fu dumnezeu și t t t */ t biruitor împărății sale cei cerești, cum iaste scris și zice: «Fiți sfinți, scum sântu și Eu Sfânt, fiți t t t ' t ' y dumnezei, cum sântu și Eu Dumnezeu!». Și iar ' y y mai zice: «Eu ziș: toți sânteți dumnezei și fiți fiii y y y y y Celui de sus, iară voi muriți ca oamenii și ca unul din domni cădeți»”279. » Despre această înrudire cu Dumnezeu vorbește și Sfântul Dosoftei, versificând Psaltirea: Că Tu, Doamne Svinte, în ruda direaptă Ț-gătez[i] lăcuința, [pentru cei] carii [cu] drag Te-așteaptă. /./ Să să veselească Iacov în tot șirul [Sfinților], Cu toț[i] credincioșii ce-are Izrailul. (Ps. 13, 23-32) * A Ta este, Doamne, lumea și pământul, Ce le-ai împlut Sângur dintâi cu cuvântul. Și toate din lume de Tine-s făcute /./ 279 Învățăturile lui Neagoe Basarab..., op. cit., p. 127. 230 Numai cine are mâni nevinovate, Inemă curată și fără păcate /./ Unul ca acela de la Domnul are Dar și bunătate, milă și spori mare. Și aceasta-i ruda ce cearcă pre Domnul, Spițele acestea să le ști tot omul. Să meargă pre dânse și să-L vază-n față, Domnul lui Iacov cercând cu dulceață. (Ps. 23, 1-20) Numai cei cu „inemă curată și fără păcate” pot „să-L vază-n față” pe Dumnezeu, ceea ce Luceafărul eminescian nu îndrăznește să facă, din cauza patimii sale „fără saț” și „himerice”. Însă Sfinții sunt spița neamului lui Dumnezeu, ruda Lui (însemnând: neamul Lui), cum zice Dosoftei. Dacă fiica de-mpărat era „din rude mari împărătești” (expresie derivată tot din scriitura lui Dosoftei, după cum am arătat mai sus), Luceafărul-Hyperion este din ruda Împăratului veșnic. În virtutea acestei rudenii, credem, Eminescu a încercat (prin sintagme de genul lumină din lumină și prin alte exprimări poetice asemănătoare) să sugereze un grad de mare intimitate cu Creatorul a geniului poetic. Însă această intimitate nu exclude eroarea, căderea sau nedesăvârșirea acestor rude ale Domnului. 231 Ba dimpotrivă, mai toți din această spiță au cunoscut și experiența căderii din har, precum - spre exemplu -Solomon „poetul-rege” cu „psalmodică gândire”, care „cânta pe împăratul în hlamidă de lumină”, adică pe Împăratul Hristos280, și care, totuși, „ieșind din templul sacru lasă gândul lui să cadă,/ Căci amorul îl așteaptă cu-a lui umeri de zăpadă” (Memento mori). La fel, Hyperion devine Luceafăr „rătăcitor” (sau „Luceafărul cel de dureri”281) pentru același amor cu umeri de zăpadă. Sfântul Solomon este, între oameni, cel care a primit cea mai mare înțelepciune de la Dumnezeu. Înțelepciune pe care Hristos i-o oferă și lui Hyperion: „Cere-mi - cuvântul meu dentâi,/ Să-ți dau înțelepciune?”. Ceea ce îi oferă Dumnezeu lui Hyperion este forța de creație („cuvântul meu dentâi”, cuvântul creator) și înțelepciunea „poetului-rege” Solomon. Ba chiar o variantă este foarte explicită, în acest sens: „Vrei din cuvântul meu de 'ntâiu [cu care am creat lumea]/ Să-ți dau înțelepciune?” 282. Așadar, cuvântul („cuvântul meu dentâi”) este mai degrabă un dar oferit de Dumnezeu. Un dar care i se oferă la un moment dat și pe care nu-l avea din eternitate, pentru că Hyperion nu-și avea 280 Pentru că Eminescu a combinat haina/ mantia din Ps. 103, 2 (unde Dumnezeu este „Cel ce Te îmbraci cu lumina ca și cu o haină”) cu mantia purpurie sau hlamida (în grecește, dar și în traducerea românească a imnelor din Triod) în care a fost îmbrăcat Hristos, spre batjocură, mai înainte de Răstignirea Sa. 281 M. Eminescu, Opere, II, ed. Perpessicius, p. 408. 282 Idem, p. 438. 232 ființa din veșnicie, nu era coetern sau consubstanțial i i ' i cu Dumnezeu, pentru că, dacă ar fi fost astfel, nu ar mai fi fost nevoie să i se dăruiască harul înțelepciunii și harul creator. Înțelegem, însă, din aceste versuri, și faptul că înțelepciunea și forța creatoare sunt sinonime sau congruente pentru Eminescu! Adevărul dumnezeiesc și creația nu sunt lucruri t > distincte pentru poet. Creația poetică, oricât de mult ar fi rodul imaginației, nu contravine Adevărului, nu îl neagă și nu e manifestarea iconoclasmului. Așadar, Dumnezeu încearcă să-i schimbe gândul Luceafărului-Hyperion și, după ce-i amintește deșertăciunea lumii, îi aduce alte argumente pentru a-l convinge să nu aleagă condiția muritoare pentru „o oră/ oară de iubire” - expresia a fost împrumutată de Eminescu tot de la Dosoftei: „Ai noștri părinț[i] nu-nțălesese/ În Eghipet a Tale ciudese [minuni]/ Ce-ai făcut cu dânș[i] într-acea țară,/ Și mila Ta cea multă uitară./ Și Te mâniară-ntr-acea oară” (Ps. 105, 23-27). Prima dintre soluții ar fi, după cum am arătat deja, să primească soarta împăratului Solomon, „poetul-rege” care a îmbinat înțelepciunea dumnezeiască și harul creator în ființa sa. Și ni se pare firesc ca aceasta să fie prima propunere din partea lui Hristos Dumnezeu, a Celui care este Înțelepciunea care a creat tot universul: „Fericit omul carele au aflat înțelepciunea și pământeanul carele știe înțelepciunea. Pentru că 233 mai bine e pre ea a neguțători decât visterii de aur și argint. [...] Lemn de viață [pomul vieții] iaste [ea] la toți ceia ce să țin de dânsa și celor ce să razimă pre ea ca pre Domnul e întemeiată. Dumnezeu cu înțelepciunea întemeie pământul și găti ceriurile cu mintea. Cu simțirea [puterea] Lui beznile să rupsără și norii curseră roao [rouă]. [...] Luați învățătură, și nu argint; și minte, mai multă decât aur lămurit [curățit/ aur cât mai pur]; și luați simțiri [dumnezeiești], [mai bine] decât aur curat; pentru că mai bună e înțelepciunea decât pietrile ceale scumpe, și tot cinstitul [demnitarul în lume] nu iaste vreadnic ei. Eu, Înțelepciunea [Hristos], sălășluiiu [am întemeiat] sfatul; și mintea, și gândul - Eu am chemat. [...] De voiu spune voao ceale ce să fac în toate zilele, voiu pomeni ceale den veac să le număr283. Domnul zidi pre Mine, începătura căilor Lui la lucrurile Lui; mainte [mai înainte] de veac Mă întemeie, [mai înainte] de-nceput[ul lumii]284, 283 Dumnezeu face în toate zilele ceea ce face din veac. Prin aceasta ne comunică faptul că Înțelepciunea este un Ipostas veșnic al lui Dumnezeu, Care a cugetat din veșnicie pe cele pe care acum le proniază. 284 Se referă fie la nașterea din veșnicie a Fiului din Tatăl. Prin cuvintele inspirate ale Sfântului Solomon, Hristos vorbește aici despre Sine Însuși, în mod tainic/ metaforic, ca despre Cel ce este Cuvântul Tatălui mai înainte de veci, Înțelepciunea prin Care a fost zidită/ creată lumea. 234 mai nainte decât a face pământul, și mai nainte decât a face beznele [abisurile/ adâncurile apelor], mai nainte decât a ieși izvoarăle apelor, mai nainte de a se întări munții și mai nainte de toate dealurile [Tatăl] Mă naște. [.] Când gătiia [crea] ceriul, eram de față [împreună-Creator] cu El; când usebiia scaunul Său preste vânturi, când tari făcea pre cei de sus nori și cum tare punea izvoarăle celui de supt ceriu, când punea mării cercetarea Lui, și apele nu vor trece [de] gura Lui [de porunca gurii Lui], și tari făcea temeaile pământului; [atunci, Eu] eram lângă El tocmind [creând lumea și orânduind-o], Eu [Înțelepciunea Hristos] eram cu carea să bucura și în toate zilele Mă veseliiam în > fața Lui preste toată vreamea” (Pild. lui Sol. 3. 1313, 18-21; 8. 10-12, 21-31, Biblia 1688). O astfel de relatare poetică se regăsește și la Iov cap. 38, în Ps. 103, la Înț. lui Is. Sir. cap. 43 etc., cu privire la zidirea lumii și la frumusețea, măreția și armonia ei. Iar Eminescu putea primi sugestii și din El pune în antiteză zidirea Sa, adică nașterea Sa din veșnicie, cu ceea ce înseamnă zidirea/ creatura Sa, cele pe care El le-a zidit. Prin aceasta arată că este Ziditorul celor zidite, pentru că începutul ființării Sale este din veșnicie, de la Tatăl. „Zidi pre Mine” și „Mă întemeie” sunt sinonime cu nașterea Sa din veșnicie, sunt o exprimare metaforică utilizată tocmai pentru a exprima diferența inexprimabilă față de modul venirii întru ființă al tuturor celorlalte creaturi din univers. 235 partea acestor pasaje biblice, nu numai din Rig-Veda, pentru a poetiza geneza lumii (motivul pentru care a apelat la Rig-Veda ține de rațiuni pe care le-am discutat altădată). Hristos, Înțelepciunea și Cuvântul lui Dumnezeu Tatăl, a creat lumea și tot El, în poemul alegoric al lui Eminescu, îi oferă lui Hyperion înțelepciune creatoare (înțelepciunea Sa creatoare): „Cere-mi -cuvântul meu dentâi, / Să-ți dau înțelepciune?”. Dumnezeu dăruiește înțelepciunea Sa fiilor Săi („Iară noi, gândul lui Hristos avem”: I Cor. 2, 16, Biblia 1688) și puterea de a fi creatori, chiar dacă forța lor de creație, fiind făpturi ale Lui, nu se compară cu a Ziditorului lumii. Eminescu a considerat că, prin forța lor de creație, dăruită de Dumnezeu, geniile sunt niște copii ai Lui: „Dumnezeu în lume le ține loc de tată/ Și pune pe-a lor frunte gândirea lui bogată. /./ Că-n lumea din afară tu nu ai moștenire,/ A pus în tine Domnul nemargini de gândire. /./ Astă nemărginire de gând ce-i pusă-n tine/ O lume e în lume și în vecie ține” (În vremi de mult trecute/ Povestea magului.). În ceea ce privește veșnicia creației poetice geniale („în vecie ține”), aceasta reprezintă o credință personală a lui Eminescu, care considera că, după moarte, Dumnezeu îi va da să vadă și să trăiască în ' i lumea pe care a creat-o cu forța gândirii sale sau întruna asemănătoare, în raiul pe care l-a văzut cu ochii minții, cu păduri, izvoare și luceferi - un univers întreg care va prinde viață, cumva: 236 Când moartea va cuprinde viața ta lumească, Când corpul tău cădea-va de vreme risipit, Vei coborî tu singur în viața-ți sufletească Și vei dura în spațiu-i stelos nemărginit; Cum Dumnezeu cuprinde cu viața lui cerească Lumi, stele, timp și spațiu ș-atomul nezărit, Cum toate-s el și dânsul în toate e cuprins Astfel tu vei fi mare ca gândul tău întins. (În vremi de mult trecute...) În aceasta constă înrudirea geniului cu Dumnezeu, în optica poetului. În poemul În vremi de mult trecute..., aceste lucruri îi sunt șoptite feciorului de împărat de către un „seraf mare”. Dar cert este că, din fragedă tinerețe, poetul a crezut că cel ce contemplă „steaua singurătății” (Odă (în metru antic)), acela „trece peste nemărginirea timpului/ În ramurile gândului/ În sfintele lunci,/ Unde păsări ca el/ Se-ntrec în cântări” (Numai poetul). Amănuntul păsărilor minunate care cântă în Rai provine din Viețile Sfinților, dintr-o viziune extatică a Sfântului Andrei cel nebun pentru Hristos: „Pasări era în pomii aceia făr' de număr, unile aripi de aur având, iar altele albe ca zăpada, iar altele cu feluri de înpiestriciuni [culori]. Și șădea pre rămurele pomilor Raiului și prea frumos cânta, 237 cât de dulceața glasului cântărilor nu mă simțiiam pre sine-m[i]”285. „Paseri în sadurile acelea era fără de număr, unele aripi de aur având și altele albe ca zăpada, iar altele pestrițe în multe feliuri. Și ședea pre ramurile pomilor raiului și cânta prea frumos, cât din glasul cel dulce al cântării lor nu-mi aduceam aminte de sine-mi”286. Eminescu vroia să se mute, după moarte, „în ramurile gândului”, acolo unde își construise un univers după asemănarea celui pe care îl zidise Creatorul, în care poetul s-a simțit răpit: Și tot ce codrul a gândit cu jale În umbra sa pătată de lumini, Ce spun: izvorul lunecând la vale, Ce spune culmea, lunca de arini, Ce spune noaptea cerurilor sale, Ce lunii spun luceferii senini 1 A A 1 A 1 A • Se adunau în râsul meu, în plânsu-mi, De mă uitam răpit pe mine însumi. (O,-nțelepciune ai aripi de ceară!) 285 Cf. Cătălina Velculescu, Nebuni pentru Hristos, Ed. Paideia, București, 2007, p. 257. 286 Idem, p. 284. 238 Hristos a zidit un univers pentru „cine are urechi s-audă ce murmur[ă] /./ prorocitoare stele” (Memento mori). Căci „cine are urechi de auzit” (Mt. 11, 15; 13, 9; Mc. 4, 9; 4, 23; Lc. 8, 8; 14, 35; Apoc. 2, 7; 2, 11; 2, 17; 2, 29; 3, 13; 3, 22) cuvintele Scripturii, are și urechi mistice ca să audă ce murmură tainic cuvintele scripturii cosmice. Eminescu a privit natura cosmică, creația lui Dumnezeu, ca pe un rai sau ca pe un pridvor al Raiului. Așadar, înțelegem de ce Dumnezeu îi oferă lui Hyperion „cuvântul meu dentâi” și „înțelepciune”. Înțelepciunea Sa creatoare, nu înțelepciune omenească, din aceea cu „aripi de ceară”. Însă, uneori, Eminescu recunoștea că puterea sa de creație este incomparabil mai mică decât cea dumnezeiască: Aceasta e menirea unui poet în lume? Pe valurile vremei, ca boabele de spume Să-nșire-ale lui vorbe, să spuie verzi ș-uscate Cum luna se ivește, cum vântu-n codru bate? i ' Dar oricâte ar scrie și oricâte ar spune... Câmpii, pădure, lanuri fac asta de minune, O fac cu mult mai bine de cum o spui în vers. Natura-alăturată cu-acel desemn prea șters Din lirica modernă e mult, mult mai presus. (Icoană și privaz) 239 În strofa următoare din Luceafărul, Părintele său și al lumii îi oferă forța cântării orfice: Vrei să dau glas acelei guri, Ca dup-a ei cântare Să se ia munții cu păduri Și insulele-n mare? De data aceasta, darul lui Dumnezeu nu este în sensul creării de lumi, ci al stingerii lumilor, este o putere eshatonică. Dar și în acest sens, după cum se vede, geniul poetic este caracterizat prin asemănarea cu Dumnezeu, Cel ce a creat lumea dar a hotărât și ceasul sfârșitului ei. t Ne amintim și versurile din Memento mori/ Panorama deșertăciunilor: > Iar pe piatra prăvălită, lângă marea-ntunecată Stă Orfeu - cotul în razim pe-a lui arfă sfărâmată... Ochiu-ntunecos și-ntoarce și-l aruncă aiurind » » Când la stelele eterne, când la jocul blând al mării. Glasu-i, ce-nviase stânca, stins de-aripa disperărei, Asculta cum vântu-nșală și cum undele îl mint. » » De-ar fi aruncat în caos arfa-i de cântări îmflată, Toată lumea după dânsa, de-al ei sunet atârnată, Ar fi curs în văi eterne, lin și-ncet ar fi căzut... Caravane de sori regii, cârduri lungi de blonde lune 240 Și popoarele de stele, universu-n rugăciune, În migrație eternă[,] de demult s-ar fi pierdut. /.../ Dar el o zvârli în mare... [etc]. În Luceafărul, după cântarea orfică s-ar lua „munții cu păduri/ Și insulele-n mare”, ceea ce putem interpreta ca o exprimare metonimică, pentru a desemna întregul univers, cu atât mai mult cu cât pădurile/ codrii și marea sunt, cu adevărat, pentru Eminescu, simboluri ale adâncimii și ale imensității cosmice. În Memento mori, Orfeu stă „lângă marea-ntunecată”, cu cotul „pe-a lui arfă sfărâmată”, într-o atitudine de disperare, pentru ca, apoi, să-și arunce arfa în mare. În altă poezie, chiar marea „se-ndoaie ca o liră/ Cu valuri înstrunită” (În căutarea Șeherezadei). În ultima noastră carte despre Eminescu, remarcam tocmai faptul că puterea acestui Orfeu eminescian o depășește cu mult pe cea a personajului mitic (care n-ar fi putut să învie stânca sau să provoace sfârșitul galaxiilor) și luam în considerare faptul ca Eminescu să fi cunoscut asimilarea metaforică, în iconografia creștinismului primar, a lui Hristos cu Orfeu, Hristos fiind Cel care îmblânzește/ împacă oamenii și toată creația prin cuvântul Său287. Ne frapează, în plus, faptul că Orfeu, în această secvență din Memento mori, stă „pe 287 A se vedea Gianina Maria-Cristina Picioruș, Eminescu și literatura română veche, op. cit., p. 207-208. 241 piatra prăvălită , fiind cel „ce-nviase stânca - amănunte care ne indică scena Învierii. Înviase, adică, stânca inimii oamenilor prin jertfa și moartea Sa.numai că oamenii au uitat toate acestea, ceea ce produce disperarea Domnului, întristarea Sa pentru lumea care s-a înstrăinat de El. Nu spunea și Pascal că Hristos e în agonie până la sfârșitul lumii? După înțelepciune și putere creatoare, Dumnezeu adaugă, la darurile anterioare, „dreptate și tărie” (alte atribute ale Sale): Vrei poate-n faptă să arăți Dreptate și tărie? Ți-aș da pământul în bucăți Să-l faci împărăție. Îți dau catarg lângă catarg, Oștiri spre a străbate Pământu-n lung și marea-n larg, Dar moartea nu se poate... Cu alte cuvinte, ceea ce Dumnezeu îi oferă lui Hyperion, în locul păcatului și al morții, este: asemănarea cu Sine. Dumnezeu se opune morții pentru că nu e indiferent față de creatura Sa, pe care o iubește, față de cel ce este după chipul Său. El i-ar face oricare din aceste daruri numai să nu aleagă moartea. În manus- 242 crise găsim și aceste variante, la care poetul s-a gândit, dar la care a renunțat ulterior: De vrei o patimă de sfânt În inima ta cruda Îți [dau] un petec de pământ Ca [să] te cheme Budda. Vrei să vezi lumea ca'n Olimp Cum eu ți-am arătat-o > Îți dau o fășie de timp Ca să te cheme Plato288. * Și dacă vrei să fii un sfânt Să știi ce-i chinul, truda Îți dau un petec de pământ Ca să te cheme Buddha De vrei în număr să mă chemi În lumea ce-am creat-o Îți dau o fâșie de vremi Să te numească Plato289. Eminescu a renunțat însă la aceste strofe, care erau înainte de secvența Orfeu - intercalate, deci, între 288 M. Eminescu, Opere, II, ed. Perpessicius, p. 389-390. 289 Idem, p. 406. 243 darul înțelepciunii creatoare și cel al puterii „orfice” de a destrăma lumile. Poetul așezase inițial episoadele cu Buddha și Platon după întrebarea: „Să-ți dau înțelepciune”?, ca o ilustrare personalizată a acestei înțelepciuni, dar se pare că, într-un final, n-a mai considerat că filosofia acelora este cu adevărat înțelepciune. Eminescu a renunțat pur și simplu la aceste versuri, care ar fi vorbit despre ipostaza sa de filosof, de întemeietor de religii sau de sisteme religioase. Se pare că, până la urmă, el a vrut să se identifice alegoric numai cu un creator de lumi ale gândirii și ale poeziei și cu un împărțitor de dreptate, renunțând la Buddha și la Platon, pentru că Prototipul/ Arhetipul său este Hristos, Dumnezeu Cuvântul. Nu s-a recunoscut în ipostaza filosofilor speculativi, adică a acelora care nu cunosc nimic revelat despre Dumnezeu și veșnicie, ci doar bâjbâie după Adevăr, filosofând dubitativ - „Palid stă cugetătorul [Greciei antice], căci gândirea-i e în doliu:/ În zădar el grămădește lumea într-un singur semn;/ Acel semn ce îl propagă el în taină nu îl crede”...(Memento mori). Hyperion ascultă și primește lecția pe care i-a ținut-o Părintele său: t „Și pentru cine vrei să mori? Întoarce-te, te-ndreaptă Spre-acel pământ rătăcitor Și vezi ce te așteaptă”. 244 În locul lui menit din ceri Hyperion se-ntoarsă290 291 Și, ca și-n ziua cea de ieri, Lumina și-o revarsă. Nu mai e Luceafăr rătăcitor, ci Hyperion care se întoarce în cer, în locul menit lui de Dumnezeu. Numai pământul rămâne să rătăcească mai departe: „acel pământ rătăcitor”. Hyperion înțelege că nu trebuie să facă parte dintre pământenii/ muritorii rătăcitori departe de Dumnezeu, care își ascultă patimile și au idealuri mici sau scopuri meschine. Însă, din nou, variantele rămase în manuscris ne prezintă situații interesante: Oricare mândru început Cu un sfârșit se 'nche[i]e Când îngerul au dispărut Rămâi cu o feme[i]e Dar totuși nu sfârșești de spus Și 'ncepi aceleași plângeri Căci când femeile s 'au dus 291 Din nou s 'arată îngeri . 290 Am folosit „ceri” și „se-ntoarsă”, fără de care rima e imperfectă, în conformitate cu: Mihail Eminescu, Poesii, Editura Librăriei Socecu & Comp., București, 1884. 291 M. Eminescu, Opere, II, ed. Perpessicius, p. 390. 245 Aceste iconizări ni se par desprinse din hagiografii. În Înger de pază, poetul ne spunea ceva asemănător, vorbindu-ne despre înlocuirea, în viața sa, a Îngerului păzitor cu femeia: Când sufletu-mi noaptea veghea în estaze, Vedeam ca în vis pe-al meu înger de pază, Încins cu o haină de umbre și raze, C-asupră-mi c-un zâmbet aripile-a-ntins; Dar cum te văzui într-o palidă haină, Copilă cuprinsă de dor și de taină, Fugi acel înger de ochiu-ți învins. Ești demon, copilă, că numai c-o zare Din genele-ți lunge, din ochiul tău mare Făcuși pe-al meu înger cu spaimă să zboare, El, veghea mea sfântă, amicul fidel? Ori poate!...O,-nchide lungi genele tale, Să pot recunoaște trăsurile-ți pale, Căci tu - tu ești el. Să fi notat poetul, în aceste versuri, experiențe proprii reale? Și ce înseamnă: „când femeile s 'au dus/ Din nou s'arată îngeri”? Pentru că înțelegem sensul duhovnicesc, dar nu știm dacă este vorba despre vreo pildă patristică transformată în sentință sau despre o experiență personală. 246 Secvențele următoare din Luceafărul prezintă, în esență, scenariul obișnuit al poemelor de dragoste eminesciene: Căci este sara-n asfințit Și noaptea o să-nceapă; Răsare luna liniștit Și tremurând din apă Și împle cu-ale ei scântei Cărările din crânguri. Sub șirul lung de mândri tei Ședeau doi tineri singuri: - „O, lasă-mi capul meu pe sân, Iubito, să se culce Sub raza ochiului senin Și negrăit de dulce; Cu farmecul luminii reci Gândirile străbate-mi, Revarsă liniște de veci > Pe noaptea mea de patemi. Și de asupra mea rămâi Durerea mea de-o curmă, Căci ești iubirea mea dentâi Și visul meu din urmă”. t Hyperion vedea de sus 247 Uimirea-n a lor față; i ' Abia un braț pe gât i-a pus Și ea l-a prins în brațe... Miroase florile-argintii Și cad, o dulce ploaie, Pe creștetele-a doi copii Cu plete lungi, bălaie. Este ceasul asfințitului de seară („ceas al tainei, asfințit de sară” - Trecut-au anii.), când „Răsare luna liniștit/ Și tremurând din apă”. E ceasul începutului lumii, care răsare din ape primordiale, și de care Eminescu își amintea atunci când vedea că „este sara-n asfințit/ Și noaptea o să-nceapă”. Asfințitul este vremea când Dumnezeu a sfințit lumea pe care începea să o creeze. Liniștea e transcendentală, înalță peisajul într-o dimensiune eternă. Pentru că geneza lumii este unită cu eshatologia, adică: cu timpul restaurării ei în puritate și sfințenie. Scânteierile luminii de lună în crânguri și miresmele amețitoare ale șirului lung de tei, ploile de miresme („Miroase florile-argintii/ Și cad, o dulce ploaie”) au același rol de a transfigura peisajul terestru și de a-l transforma într-o grădină a Raiului. Perspectiva aceasta e o constantă a liricii eminesciene: 248 Sara vine din ariniști, Cu miroase o îmbată, Cerul stelele-și arată, Solii dulci ai lungii liniști. (Povestea teiului) Aștrii cerești sunt solii lungii liniști (infuzate și aliterativ), adică ai „liniștei eterne care-mi sună în urechi” (Scrisoarea IV). Teii înalți sunt mereu „cu flori pân-în pământ” (Povestea teiului), „cu umbra lată și cu flori până-n pământ” (Scrisoarea IV), plouând miroase îmbătătoare, ca și când ar umple cu floarea și mireasma lor spațiul întreg dintre cer și pământ. Ca și când ar astupa golul, distanța dintre cer și pământ. Mireasma lor (ca și a salcâmilor și a celorlalte \ t t multe flori din poezia eminesciană care fac „văzduhul tămâiet” (Călin...)) e o punte inefabilă către cer, un liant al oamenilor cu Raiul neveștejit și neîmbătrânit. Eminescu nu a ignorat semnificațiile mistice ale miresmelor, în versurile sale încărcate de simboluri teologice. Vorbind despre simbolul mirului, Sfântul Dionisie Areopagitul ne spune: „suntem încredințați că Iisus cel atotdumne-zeiesc, fiind bine mirositor în chip mai presus de ființă, este Cel ce umple înțelegerea noastră de undele spirituale ale dumnezeieștii dulceți. 249 Căci dacă perceperea bunelor mirosuri sensibile umple de o bună simțire și hrănește de multă plăcere puterea deosebitoare a organelor noastre mirositoare și dacă ceea ce percep e nevătămător și are în sine ceva corespunzător cu buna mireasmă, în chip asemănător se poate spune și de[spre] puterile noastre înțelegătoare [spirituale] rămase necorupte de vreo înclinare spre rău, în funcția naturală a calității lor deosebitoare, că vor percepe, după măsura lucrării dumnezeiești și a deschiderii corespunzătoare a minții spre ceea ce e dumnezeiesc, buna mireasmă cu obârșia în Dumnezeu și se vor umple de sfânta dulceață a hranei atotdumnezeiești. Deci compoziția simbolică a mirului, ca o formă a celor fără formă (s. n.), ne prezintă pe Iisus ca pe Cel ce este izvorul îmbelșugat al bunelor miresme dumnezeiești percepute de noi. [.] Și aceste miresme îndulcesc mințile cu buna » » simțire, prin sfintele percepții, folosindu-se de hrana lor spirituală”292. De aceea spuneam și altădată că înmiresmarea, în versurile poeților noștri, de la Bolintineanu până la mulți simboliști (iar la Eminescu în modul cel mai 292 Sfântul Dionisie Areopagitul, Opere complete și scoliile Sfântului Maxim Mărturisitorul, traducere, introducere și note de Pr. Dumitru Stăniloae, Ed. Paideia, București, 1996, p. 86-87. 250 evident și cu prisosință), este un mod de spiritualizare a materiei urmărind evadarea în veșnicie293. Revenind la Luceafărul, ceea ce e tulburător e faptul că Eminescu nu le refuză celor doi tineri posibilitatea de a se înălța prin iubire. Ba chiar pajul „guraliv și de nimic” apare ca depășindu-și condiția, însetat și el de liniște eternă: „Revarsă liniște de veci/ Pe noaptea mea de patemi”. Asemenea, și tânăra este transfigurată, strălucind „cu farmecul luminii reci” - intelectuale, nepătimașe - care poate inspira gândirea („gândirile străbate-mi”). Nu mai sunt numiți Cătălin și Cătălina, ci - așa cum s-a spus și se poate aprecia despre perechile din câteva poeme eminesciene (Făt-Frumos din tei, Crăiasa din povești, Dorința, Povestea codrului, Povestea teiului) -, devin o paradigmă, reiterează cuplul primordial, fericirea paradisiacă. Deși poetul considera că în lume este „ici-colo câte-un geniu și preste tot gunoi” (Icoană și privaz), el credea totuși că oamenii au posibilitatea, dacă vor, să se înalțe deasupra patimilor lor. Eminescu revine însă la optica sa severă atunci când fata îl invocă din nou pe Luceafăr, în mod egoist, reducându-l la ipostaza de stea norocoasă, tocmai ceea ce el nu era („Ei doar au stele cu noroc/ Și prigoniri de 293 A se vedea cartea noastră: Trei poeți și-un început de secol, Teologie pentru azi, București, 2014, p. 126-134, 174-176, cf. http://www.teologiepentruazi.ro/2014/06/13/trei-poeti-si-un- inceput-de-secol/. 251 soarte,/ Noi nu avem nici timp, nici loc,/ Și nu cunoaștem moarte”): - „Cobori în jos, luceafăr blând, Alunecând pe-o rază, Pătrunde-n codru și în gând, Norocu-mi luminează!”. El tremură ca alte dăți În codri și pe dealuri, Călăuzind singurătăți De mișcătoare valuri; Dar nu mai cade ca-n trecut În mări din tot înaltul: - „Ce-ți pasă ție, chip de lut, Dac-oi fi eu sau altul? Trăind în cercul vostru strimt Norocul vă petrece, Ci eu în lumea mea mă simt Nemuritor și rece”. Hyperion nu mai cade din înalt. Între a fi Înger sau demon, alege prima variată, ascultând învățătura Părintelui. Chipurile de lut au doar momente de fericire și de transfigurare, în care intuiesc cumva scopul adevărat al vieții, dar nu trăiesc toată viața iubind și dorind veșnicia. 252 Cercul păcatelor și al viciilor aduse de o viață trăită după voia hazardului, a norocului, limitează dramatic ființa umană, închizându-i orizontul veșni- i ' i ciei. De aceea Hyperion rămâne „rece” față de noua chemare, adică mort față de toate patimile și tentațiile telurice, față de ispitele omenești: „Ce e val ca valul trece;/ De te-ndeamnă, de te cheamă,/ Tu râmâi la toate rece” (Glossă). Poate tocmai de aceea fata îl vedea ca pe „Un mort frumos cu ochii vii/ Ce scânteie-n afară”. Scânteierile patimii erau în afara ființei lui ascetice, sfinte... Eminescu, spunând „nu spera și nu ai teamă” și „rămâi la toate rece” (Glossă), traduce în versuri învățătura biblică și pedagogia isihastă: „Știu ale tale lucruri, căci nice reace ești, nice cald, mai bine de ai fi reace decât cald” (Apoc. 2, 15, Biblia 1688). A consonantiza nepătimirea și nemurirea, aceasta o poate face numai o conștiință isihastă: „A zis Ava Macarie: «Dacă pentru tine (are aceeași valoare) disprețul ca și lauda, sărăcia ca și bogăția, lipsa ca și belșugul, nu vei muri»”294. 294 Sfântul Macarie Egipteanul, Scrieri. Omilii duhovnicești, col. PSB, vol. 34, traducere de Pr. Prof. Dr. Constantin Cornițescu, 253 Iar a nu mai aștepta nimic de la lume și de la oameni, a fi ca un mort în viața aceasta înseamnă, pentru isihaști, a ajunge la nepătimire, la desăvârșire: „Un frate a venit la Ava Macarie Egipteanul și i-a zis: «Ava, spune-mi cum să mă mântuiesc?». Și a răspuns bătrânul: «Du-te la morminte și ocărăște pe cei morți!». Deci, plecând fratele, a ocărât și a bătut cu pietre (mormântul); apoi venind a spus bătrânului, iar acela i-a zis: «Nu ți-au vorbit nimic?». Și ' i i el a răspuns: «Nu». Atunci i-a zis bătrânul: «Du-te iarăși, mâine, și de data aceasta laudă-i». Deci, ducându-se fratele, i-a lăudat; i-a numit apostoli, sfinți și drepți, apoi întorcându-se, a zis: «I-am lăudat». Și l-a întrebat bătrânul: «Nu ți-au răspuns nimic?». Iar fratele a zis: «Nu». Atunci bătrânul a zis: «Vezi, le-ai spus vorbe de ocară și ei nu ți-au răspuns nimic; și le-ai spus vorbe de laudă și nu ți-au vorbit. Tot așa și tu: dacă vrei să te mântuiești, să te faci ca un mort. Să nu iei în seamă nici nedreptatea oamenilor, nici lauda lor, întocmai ca morții, și vei putea să te mântuiești»”295. introducere, indici și note de Pr. Prof. Dr. N. Chițescu, Ed. IBMBOR, București, 1992, p. 61. Am citat o ediție recentă, însă Eminescu a cunoscut viața și omiliile Sfântului Macarie cel Mare. 295 Idem, p. 62. 254 La această desăvârșire spirituală n-a ajuns dascălul din Scrisoarea I, pentru că el spera încă la gloria postumă. De aceea, în optica lui Eminescu, oamenii geniali pot fi și ei robi „la același șir de patimi”, în rând cu neghiobii (Scrisoarea I). Prin urmare, mai important chiar și decât a putea contempla mental geneza și eshatologia este a rămâne rece/ mort față de toate patimile, față de toate chemările și iluziile lumii296. 296 A-ți vedea păcatele și a ajunge la nepătimire, prin pocăință, după Sfinții Părinți, este mai important decât a vedea Îngeri sau decât a face minuni. 255 Memento mori și nostalgia Paradisului Problema cea mai acută rămâne mereu pentru el determinarea raporturilor dintre Dumnezeu și lume, dintre existența definită ca vremelnicie și Ființa identificată cu Veșnicia. [.] El este mai cu seamă poetul unei viziuni cosmice, este un însetat de Absolut. Acestei exigențe îi este subordonată întreaga sa lume lirică. Rosa del Conte297 Aș dori să văd fața lui Dumnezeu, zise el unui înger, ce trecea. Sărmanul Dionis298 Celălalt ideal al vieții sale, anterior și preeminent visului de iubire, a fost cel al cărturăriei, al înțelepciunii care se poate deprinde și prin care dorea să descopere tainele cele mai adânci ale lumii, ale universului și ale ființei umane. Biografia poetului ne descoperă, de altfel, cu asupra de măsură, faptul că a fost un însetat al lecturii și al cunoașterii. În poemele eminesciene se pot observa dilemele adolescentului Eminescu, care oscila între a se dedica 297 Rosa del Conte, op. cit., p. 26. 298 Eminescu, Proză literară, op. cit., p. 53. 256 exclusiv studiului și meditației, cu o pasiune ascetică, sau a se încredința chemărilor iubirii (Floare albastră, Scrisoarea II etc.). L-a ales pe primul și s-a întors la el mereu, cu fidelitate, în dezamăgirea sa amoroasă, dar nici întru acesta nu a cunoscut împlinirea, așa cum ne descoperă în două dintre marile sale poeme, Memento mori și O,-nțelepciune, ai aripi de ceară. În Memento mori, mesajul acesta e contextualizat istoric. Poetul a avut pretenția să picteze tabloul istoriei lumii, în liniile sale esențiale. Poemul, de dimensiuni epopeice, e o istorie a căderilor umane, începând de la originile lumii până la sfârșitul ei. Între căderi, o inserează și pe a sa, fără a se menaja. Privegheat de nelipsita lună, „luna argintie, ca un palid dulce soare” (chip palid-simbolic al înțelepciunii solare, divine, și care mai ghidează încă gândirea nostalgic-romatică în noaptea omenirii, cuprinse de „forma cugetării reci”), poetul coboară de la o lume ideală, formulată după modelul originar-religios al Paradisului în care „sfinții se preîmblă în lungi haine de lumină”, până când ajunge la istoria lumii care este o sumă de secvențialități, terminate cu epuizarea și înserarea cugetărilor: „Înserează și apune greul soare-n văi de mite”. Decriptarea versului apare spre sfârșitul poemului: „e apus de Zeitate ș-asfințire de idei”. Vom reveni. Aceeași concepție despre Paradis o regăsim și în alte poeme, ca spre exemplu în drama Ștefan cel Tânăr, 257 în care apare Ștefan cel Mare vorbind cu boierii, înainte de moarte: „Eu mă duc/ La insula aceea scăldată-n ape sânte/ Unde din arbori negri cânt sfinți cu glasuri blânde/ Și unde luna-i soare, vărsând gândiri de aur/ Pe lumea liniștită”. Despre luna care, în Împărăția lui Dumnezeu, va lumina ca soarele, ne informează Scriptura, pe care o citează și Dimitrie Cantemir în Divanul său: „Adeverește: lumina lui [a Raiului, a Ierusalimului ceresc] iaste Mielul, căci noapte nu va fi acolo (Apoc. gl. 21, sh.25). Și Isaiia: Nu va mai apune soarele tău (gl. 60, sh. 20). O, luminoasă să va lumina lumii preface, precum dzice: Fi-va lumina lunii ca a soarelui și lumina soarelui înșeptită (Isaiia gl. 30, sh. 26)”299. Observăm că lumina lumii și lumina lunii sunt aici sinonime. Interpretarea tradițională, pe care o oferă și Can-temir, e aceea că lumina lunii simbolizează înțelepciunea acestei lumi (irizarea ei harică), care este acum parțială și care va deveni ca a soarelui, când oamenii vor vedea pe Soarele-Dumnezeu în față. Imaginea Paradisului este recurentă în poem. Insistăm pe acestă discuție, pentru că există două naturi în poezia lui Eminescu: una paradisiacă, edeni- 299 Dimitrie Cantemir, Divanul, ed. cit., p. 104. 258 că, și alta, care este natura cosmică, ce păstrează multe trăsături ale purității și frumuseții ei originare, care are elementele unui spațiu securizant, dar nu are aceleași virtuți ca Paradisul, ci este numai tinda lui, pridvorul. Această natură nu deține datele unei fericiri eterne, ci numai urme, semne nostalgice (Blaga le va numi rune, din cauza neclarității lor pentru conștiința modernă). Civilizația umană ideală, în concepția poetului, este civilizația paradisiacă, polisul edenic, Cetatea Raiului, a Ierusalimului celui de sus - în antiteză cu „orașul lacrămilor”300, cum numește Antim Ivireanul pământul acesta, care e „valea plângerii” (Ps. 83, 7). Eminescu susține acest lucru, între paranteze romantice, atunci când elogiază, în Memento mori, lumea configurată ca un Paradis al Daciei antice - dar și împărăția soarelui și a lunii -, după ce, anterior, trecuse în revistă marile civilizații care s-au succedat în istorie, care s-au înălțat și au decăzut și care formează însăși panorama deșertăciunilor la care face referire subtitlul poemului Memento mori (da fapt, unul din titlurile rămase în manuscris, pentru că Memento mori este titlul dat ulterior de Călinescu). Eminescu a oscilat între mai multe titluri: Tempora mutantur, Vanitatum vanitas, Skepsis, Cugetări, Panorama deșertăciunilor, Diorama301, pentru ca apoi Călinescu să-i dea numele: Memento mori. 300 Antim Ivireanul, Opere, ed. cit., p. 190. 301 Cf. L.[adislau] Gâldi, Stilul poetic al lui Mihai Eminescu, Ed. Academiei RPR, București, 1964, p. 110. 259 Toate acele civilizații, fiind creație umană și edificii ale idealurilor umane vane, babilonice, care nu se confundă cu voia lui Dumnezeu, sunt „deșertăciunea deșertăciunilor” (Eccl. 1, 2), pentru că „gândurile oamenilor sunt deșarte” (Ps. 93, 11). În viziunea lui Eminescu, cetatea umană ideală este numai aceea care se confundă cu natura creată de Dumnezeu, care este astfel o parte organică din cosmos, pentru că acest cosmos este creația Sa și nu se luptă împotriva voii Sale veșnice, ci curge în sensul pe care i l-a proniat Ziditorul lui. O astfel de cetate, fiind parte integrantă a cosmosului, a universului, este una paradisiacă, în opoziție cu cea de tip babilonic sau faraonic. Astfel își închipuie Eminescu civilizația străbunilor săi, a vechilor daci: Lângă râuri argintoase, care mișcă-n mii de valuri A lor glasuri înmiite, printre codrii, printre dealuri, Printre bolți săpate-n munte, lunecând întunecos, Acolo-s dumbrăvi de aur cu poiene constelate, Codrii de argint ce mișcă a lor ramuri luminate Ș i păduri de-aramă roșă răsunând armonios. Munți se-nalță, văi coboară, râuri limpezesc sub soare, Purtând pe-albia lor albă insule fermecătoare, Ce par straturi uriașe cu copacii înfloriți -Acolo Dochia are un palat din stânce sure, A lui stâlpi-s munți de piatră, a lui streașin-o pădure, A cărei copaci se mișcă între nouri adânciți. 260 Iar o vale nesfârșită ca pustiile Saharei, Cu de flori straturi înalte ca oaze zâmbitoare, Cu un fluviu care poartă a lui insule pe el, E grădina luminată a p alatul ui în munte -A lui scări de stânci înalte sunt crăpate și cărunte, Iar în halele lui negre strălucind ca și oțel Sunt păduri de flori, căci mari-s florile ca sălci pletoase, Tufele cele de roze sunt dumbrave-ntunecoase, Presărate ca cu lune înfoiete ce s-aprind; Viorelele-s ca stele vinete de dimineață, Ale rozelor lumine împlu stânca cu roșeață, Ale crinilor potire sunt ca urne de argint. Printre luncile de roze și de flori mândre dumbrave Zbor gândaci ca pietre scumpe, zboară fluturi ca și nave, Zidite din nălucire, din colori și din miros, Curcubău sunt a lor aripi și oglindă diamantină, Ce reflectă-n ele lumea înflorită din grădină, A lor murmur împle lumea de-un cutremur voluptos. /./ Iară fluviul care taie infinit-acea grădină Desfășoară-în largi oglinde a lui apă cristalină, Insulele, ce le poartă, în adâncu-i nasc și pier; Pe oglinzile-i mărețe, ale stelelor icoane Umede se nasc din fundu-i printre ape diafane, Cât uitându-te în fluviu pari a te uita în ceri. Și cu scorburi de tămâie și cu prund de ambră de-aur, Insulele se înalță cu dumbrăvile de laur, 261 Zugrăvindu-se în fundul râului celui profund, C ât se pare că din una și aceeași rădăcină Un Rai dulce se înalță, sub a stelelor lumină, Alt Rai s-adâncește mândru într-al fluviului fund. Pulbere de-argint pe drumuri, pe-a lor plaiuri verzi - o ploaie -Snopi de flori cireșii poartă pe-a lor ramuri ce se-ndoaie Și de vânt scutură grele omătul trandafiriu A-nfloririi lor bogate, ce mânat se grămădește În troiene de ninsoare, care roză strălucește, Pe când salcii argintoase tremur sânte peste râu. Aeru-i văratic, moale, stele izvorăsc pe ceruri, Florile-izvorăsc pe plaiuri a lor viață de misteruri, Vântu-ngreunând cu miros, cu lumini aerul cald; Dintr-un arbore într-altul mreje lungi diamantine Vioriu sclipesc suspinse într-a lunei dulci lumine, Rar și diafan țesute de painjeni de smarald. /./ Ăsta-i Raiul Daciei veche, - a zeilor împărăție: Într-un loc e zi eternă - sara-n altu-n vecinicie, Iar în altul, zori eterne cu-aer răcoros de mai; Sufletele mari viteze ale-eroilor Daciei După moarte vin în șiruri luminoase ce învie - Vin prin poarta răsăririi care-i poarta de la Rai. Cetatea vechilor daci, ca și plaiurile paradisiace pe care locuiesc ei, are legătură cu cerul, lumea de jos și cea de sus au o continuitate firească (o continuitate a cărei precizare am remarcat-o și în poezia anterior 262 discutată): „Înrădăcinată-n munte cu trunchi lungi de neagră stâncă,/ Răpezită nalt în aer din prăpastia adâncă,/ Sarmisegetuza-ajunge norii cu-a murilor colți”. Din „epoca lui Miron Costin, Dosoftei, Cantemir” provine, de fapt, toposul eologierii Italiei, dar tot „din aceeași epocă a scrisului românesc (sfârșitul secolului al XVII-lea) datează și motive conexe acestui topos: filosofia ciclică a istoriei, idealizarea peisajului autohton, ba chiar și germenii dacismului, prezenți mai ales la Cantemir”302, identificabili mai ales în Hronicul vechimei a romano-moldo-vlahilor303. Tabloul din Memento mori, la care ne referim, este mult mai vast și cuprinde mult mai multe strofe, pe care însă renunțăm a le reproduce în întregime, exemplele citate fiind (credem) suficiente. Este semnificativ faptul că asemenea imagini paradisiace, având aceleași virtuți ale Raiului primordial, le întâlnim și în alte poeme, ca Miradoniz, precum și în nuvela Cezara, în descrierea insulei lui Euthana-sius, în Sărmanul Dionis sau în Geniu pustiu. O altă variantă manuscrisă a poemului Memento mori cuprindea aceste versuri: De dau într-o parte mreaja ce, perdea trandafirie, După ea ascunde-apusul, văd o lume argintie, 302 Mihai Moraru, op. cit., p. 205. 303 Pentru download: http://cantemir.asm.md/files/u1/hronicul_vechimei_a_romano_m oldo_vlahilor_vol_I.pdf. 263 Și-n câmpii albastre [ale cerului] îmblă generațiile de sfinți; Unii vezi cu fruntea creață de adâncu-nțelepciunii, Alții-n seninul credinței și cu mirul rugăciunii, Îngerii prin rai îi poartă c-ochii mari, adânci, cuminți. Iar în mijlocul câmpiei, se ridică-n [...] soare Un deal verde și în fruntea-i se usuc-o cruce mare, Aurită de lumina sfânt-a soarelui ceresc. Și-ncet iar se desfășoară mreajă de aur eteric, Ochiu-mi se păienjenește privind sec în întuneric, Și-n apusul negru, rece, ale nopții umbre cresc. Prin câmpiile albastre și cu straturi de ninsoare Râuri de stele în valuri undele își desfășoară, Florile pe lugeri de-aur lune sunt ce blând sclipesc, Varsă-n lumea lor cerească o lumină viorie Ce străbate-n raze vineți atmosfera argintie Și cântări aeriene printre straturi lin roiesc304. Imaginea cea mai percutantă este cea a florilor care „lune sunt ce blând sclipesc”, iar impresia vizio-narismului constă tocmai în gigantismul imagistic, în dilatarea enormă a dimensiunilor. Fapt ce corespunde tradiției ortodoxe și credinței intime a poporului său, conform cărora patria este Raiul, și nu pământul acesta, care nu este decât un loc de exil pentru oameni: 304 M. Eminescu, Opere, XV, ed. întemeiată de Perpessicius, p. 965. 264 „Raiul iaste zidit de Dumnădzău sus la răsărit pre munți înalți și frumoși, unde-s vânturi vesele, nice foarte calde, nice foarte răci, și văzduh luminat. Că Raiul stă mai sus de pământ, ca o curte împărătească mai sus decât alte case. Iară pământul acesta stă gios, făcut numei pentru fieri [fiare sălbatice] și pentru dobitoace, unde fu gonit Adam, pre carele și noi acmu lăcuim”305. Pământul acesta este tinda Bisericii sau pridvorul Raiului, dar nu Raiul însuși, așa cum, secondând literatura patristică, susțin cazaniile coresiene și varlaamiene, precum și didahiile antimiene, perspectivă care a trecut mai departe la pașoptiști, așa cum ne dă mărturie, spre exemplu, Bolintineanu: „omul, ce zilele-l înșeală,/ P-această vale tristă pe care-i exilat” (Ziule); „Oh! Spune, nu te saturi ca să mai strângi avere/ P-acest pământ de doliu pe care ești proscris?” (Conrad). Pentru tipul de viziuni gigantești, pe care l-am ilustrat mai sus, Eminescu a avut ca surse Hexaemera (comentarii la zilele Creației) care au circulat și la noi în tot evul mediu, ale Sfinților Vasile cel Mare, Ioan Gură de Aur, Ambrozie al Milanului306, al lui Ioan 305 Varlaam, Opere, alcătuire, transcriere a textelor, note și comentarii, glosar și bibliografie de Manole Neagu, Ed. Hyperion, Chișinău, 1991, 268. 306 A se vedea: http://ro.orthodoxwiki.org/Ambrozie_al_Milanului. 265 Exarhul etc. De altfel, numărul unor astfel de scrieri în literatura patristică este destul de mare - și când spun patristică nu mă opresc la secolul al VIII-lea. Comparațiile dintre elementele vegetale și aștrii cerești, foarte frecvente în poezia eminesciană, sunt inspirate de anumite comentarii ale Sfântului Vasile, la zilele creației: „Dacă vreodată într-o noapte senină, privind frumusețea cea nespusă a stelelor, ți-ai făcut o idee despre Arhitectul universului și te-ai întrebat cine a brodat cerul cu aceste flori (s. n.) și te-ai gândit că în cele ce vezi pe cer, plăcerea este mai mare decât trebuința; și iarăși, dacă ziua, cu mintea trează, ai cunoscut minunățiile zilei și prin cele văzute te gândești la Cel nevăzut, atunci ești pregătit să asculți cele ce se vor grăi și ești potrivit să faci parte din mulțimea care se găsește în această biserică [textual: teatru] sfântă și fericită307. [...] Pământul și-a primit podoaba lui de la cele ce au răsărit în el; cerului i-a dat podoabă florile stelelor (s. n.) și a fost împodobit și cu pereche celor doi luminători, care, ca niște ochi gemeni, se uită spre pământ...”308. 307 Sfântul Vasile cel Mare, Omilia a VI-a din Omilii la Hexaemeron. Omilii la Psalmi. Omilii și cuvântări, col. PSB, vol. 17, traducere, introducere, note și indici de Pr. D. Fecioru, Ed. IBMBOR, București, 1986, op. cit., p. 131. Sublinierile ne aparțin. 308 Idem, Omilia a VII-a, p. 147. 266 În același fel interpretează și Sfântul Ioan Gură de Aur crearea aștrilor cerești în ziua a patra, recurgând la același paralelism între pământ și cer și între flori și stele: „Gândește-te, iubite, ce frumoasă e priveliștea cerului înstelat în miez de noapte! E mai încântător decât multe livezi și grădini cu flori! E împodobit, ca și cu niște flori, cu fel de fel de stele, care-și trimit pe pământ lumina lor”309. Dar și Sfântul Ambrozie al Milanului: „Etenim quanto majorem his gratiam creator donavit, ut aer solito amplius solis claritate resplendeat, dies serenius luceat, noctis illumi-nentur tenebrae per lunae stellarumque fulgorem, coelum velut quibusdam floribus coronatum, ita ignitis luminaribus micet, ut paradiso putes ver-nante depictum spirantium rosarum vivis moni-libus renitere...”310. 309 Sfântul Ioan Gură de Aur, Omilii la Facere I, col. PSB, vol. 21, traducere, introducere, indici și note de Pr. D. Fecioru, Ed. IBMBOR, București, 1987, p. 83-84. 310 Sfântul Ambrozie al Mediolanului, Comentariu la Hexaemeron în 6 cărți, în PL 14, col. 190A. Traducerea noastră la textul citat din latină: „Într-adevăr, Creatorul a dăruit acestora multă frumusețe, încât aerul singur strălucește de marea lumină a soarelui, ziua este limpede, întunericul nopții este iluminat de razele lunii și ale stelelor, cerul, ca și cum ar fi încununat de cineva cu flori, așa scânteiază cu focul luminătorilor, încât 267 Mai înainte, Bolintineanu sesizase și el această oglindire, care are sursă patristică: „În nori s-ascunde luna și cerul fără lună/ Mai viu lucește-n noapte cu splendida-i cunună [de stele]./ E cerul ce se miră în câmpul înflorit/ Sau câmpul se răsfrânge în cerul strălucit?” (Aleiza); „Și stelele, flori d-aur, în spațiu drag se scaldă” (Fericirea); „Și stelele, flori d-aur în câmpii din eter;/ Această simpatie între pământ și c er... ; Scânteie-albastra mare sub ploaia sa de stele/ Și luncile-eterate cu florile de foc”... (Conrad). Metafore asemănătoare se pot regăsi în lirica lui A. de Lamartine311, unde cerurile sunt numite „champs d'azur” (L'Hymne de la Nuit)312 sau „beaux astres! fleurs du ciel dont le lis est jaloux” (Les etoiles)313. Pentru cine ar opina că trebuie stabilită o filiație cu poezia franceză și că Lamartine trebuie considerat ca punct de pornire al dezvoltărilor ulterioare din poemele lui Bolintineanu și Eminescu, mărturisim că expresiile românești ni se par mult mai apropiate de cele patristice evocate mai sus. În opinia noastră, chiar dacă Lamartine le-a sugerat poetizarea acestei exegeze teologice, ea nu le era necunoscută poeților români. crezi că vor dăinui ca să împodobească Raiul ca niște coliere vii de trandafiri înflorind parfumați...”. 311 A se vedea: http://en.wikipedia.org/wiki/Alphonse_de_Lamartine . 312 În franceză: câmpii de azur (Imnul nopții). 313 Idem: frumoase stele! Flori ale cerului pe care crinul este gelos (Stelele). 268 Lamartine folosea și el aceleași surse - ca dovadă că, în aceleași versuri, vorbește despre „la lyre des cieux”314, iar imaginea universului creat de Cuvântul lui Dumnezeu ca o liră este de la Sfântul Atanasie cel Mare (contagiată sau nu de muzica sferelor, în metafora lamartiniană). De asemenea, nu credem într-o coincidență tropic-estetică, în ce privește preferința poeților români pentru această relatare celestă, care să excludă o rațiune psihologică și spirituală profundă. Credem, așadar, că nici lui Bolintineanu și - cu atât mai mult -, nici lui Eminescu nu le era necunoscută exegeza patristică tradițională, explicația împodobirii cerului oferită în Biserică. Spre exemplu, în același poem, Lamartine contemplă cerul înstelat ca un „labyrinthe de feux ou le regard se perd”315, dar această metaforă - și altele ca ea - nu este reprodusă nicăieri în lirica noastră pașoptistă ori în cea eminesciană, pentru că nu oferă semnificații comune ariei răsăritene, care să incite conștiința ' t t poeților noștri. Să nu fi fost destul de seducătoare stilistic, destul de fecundă pentru eminesciene zboruri cosmice ale imaginației? Nu acesta poate fi răspunsul, ci acela că, deși motivul labirintului nu este cu desăvârșire absent din t literatura română veche, el are doar conotații negative, așa cum se întâmplă în Istoria ieroglifică a lui Dimitrie Cantemir: 314 În franceză: lira cerurilor. 315 Idem: labirint de foc în care privirea se pierde. 269 „Construcția labirintică este un fenomen în afara firii, condamnat la pieire de însăși acțiunea mișcării ciclice în cadrul căreia acesta survine ca o anomalie, este un fenomen amoral în sine și imoral din perspectivă uman-rațională...”316. Pornind de la hermeneutica vasiliană și patristică, în general, care nu ne îndoim că îi erau cunoscute, Eminescu, purtat de elanuri vizionare, a putut concepe metafore de genul celor pe care le putem descoperi în fragmentele poetice reproduse anterior. Acestea, prin amploare, dovedesc că Eminescu era la curent cu hermeneutica milenară și abisală pe care o presupuneau, singura care poate justifica un avânt vizionar de o asemenea grandoare: „poiene constelate, /./ Tufele cele de roze sunt dumbrave-ntunecoase,/ Presărate ca cu lune înfoiete ce s-aprind;/ Viorelele-s ca stele vinete de dimineață,/ Ale rozelor lumine împlu stânca cu roșeață..., /.../ Aeru-i văratic, moale, stele izvorăsc pe ceruri,/ Florile-izvorăsc pe plaiuri a lor viață de misteruri”. (a se remarca, în ultimele două versuri, paralelismul dintre nașterea/ izvorârea/ originarea stelelor pe cer și a florilor pe plaiuri, cu aluzie la puritatea originară a creației); „Florile pe lugeri de-aur lune sunt ce blând sclipesc,/ Varsă-n lumea lor cerească o lumină viorie/ Ce străbate-n raze vineți atmosfera argintie”. etc. 316 Mihai Moraru, op. cit., p. 160. 270 Astfel de hiperbolizări și-ar fi putut afla, de asemenea, un temei în descrierea unor peisaje edenice în hagiografii, precum acea binecunoscută lui Emines-cu Viață a Sfântului Macarie Romanul, în traducerea lui Dosoftei317: „Și iarăș[i] venim la un loc cu părău mare, și băum de ne săturăm, slăvind pre Dumnădzău. Și era-n amiadzădz[i], pripăc, și ședzum lăngă pârău sfătuind ce vom face, și din pârău eșiia luminâ de strălumina. Și socotim în patru părțile lumii, și nu sufla vânturile de la noi. Și-ntr-alt chip sufla vânturile acealea. Și unghiul despre apus era vearde, a ceriului, ca prajii. Iară a răsăritului ca trestiia. Iară miadză-noaptea ca sângele curat. Iară amiadzădzul alb ca omătul. Și stealele ceriului era mai străluminate, și soarele mai herbinte, cu 7 părți. Și copacii preste măsurâ de mare. Și mai deș[i] și mai rodiț[i] și munțâi aceia mai nalț[i] decât pre la noi și mai faeș[i] [frumoși] (s. n.). Și pământul acela luminat ca focul și cumu-i laptele, și pasările pre fealiu careaș în cântecul ei”318. 317 Cf. [Sfântul] Dosoftei, Viața și petreacerea Svinților (Iași, 16821686), B.A.R., CRV 73, f. 76v-82r. 318 A se vedea cartea noastră, Studiu despre „Viața Sfântului Macarie Romanul”, Teologie pentru azi, București, 2014, p. 8, cf. http://www.teologiepentruazi.ro/2014/10/31/studiu-despre-viata- sfantului-macarie-romanul/. 271 Exemplele de acest fel din poetica eminesciană pot fi însă mult mai cuprinzătoare și vor mai apărea pe parcursul acestei cărți. Imaginile acestea poetice sunt înrudite cu viziunile cosmice și paradisiace din Sărmanul Dionis și Geniu pustiu și pot fi insuflate și de alte surse ortodoxe, ca Hexaemeronul lui Ioan Exarhul (scriitor bisericesc bulgar, din secolele X-XI): „Când văd cerul împodobit cu stele, cu sori și cu lune (subl. n.), pământul împodobit cu ierburi și copaci, marea bogată în toate soiurile de pești și de perle, ajungând apoi să iau seama la om, mintea mi se rătăcește de minunare și nu izbutesc a pricepe cum este adăpostit într-un trup atât de mărunt atâta înălțare a spiritului, care îmbrățișează întreg pământul și merge încă și mai sus decât cerurile. De ce este legat acest intelect? Și când iese din corp, cum străbate el tavanele încăperilor, cum merge dincolo de văzduh, cum depășește norii, soarele, luna, cercurile ei, stelele, eterul, cerurile și în aceeași clipă se găsește în corpul omului? Cu ce aripi se înalță? Pe ce căi zboară? Nu izbutesc a urmări!”319. O asemenea atitudine explică elanurile vizionare ale lui Dionis/ Dan. 319 Cf. Rosa del Conte, Eminescu sau despre Absolut, op. cit., p. 399400, n. 17. 272 Libertatea de gândire a poetului și expansionismul cosmic și cognitiv sunt îngăduite de permisivi-tatea cugetării bizantine și est-europene și de aceea Eminescu își îngăduie să asimileze osmotic în filosofia sa structurile interogative ale lui Kant sau ale altor filosofi, scriitori și gânditori ai epocii, la care face referire în nuvele. Chiar o sintagmă ca atare, „sori și lune”, apare în Memento mori, în descrierea luptei dintre zeii daci și cei romani: „Lupta-i crudă, lungă, aspră. Lumin pavezele dave,/ Sori și lune repezite printr-a norilor dumbrave/ Ard albastrele armure ale zeilor romani”. Și revenind la poemul epopeic Memento mori, în care Eminescu contemplă însăși epopeea istoriei umane, a gândurilor și idealurilor omenești, putem pune în paralel Raiul Daciei și distrugerea lui, cu măreția și decăderea celorlalte civilizații umane, ca să înțelegem mai bine viziunea eminesciană. Celelalte civilizații umane nu sunt crescute din natura însăși, nu au legătură și continuitate cu cerul, cu lumea de sus a Sfinților, a strămoșilor, nu intră în ordinea cosmică zidită de Dumnezeu, ci sunt concepute după calcule omenești, direct proporțional cu trufia omenească care le proiectează. Ele încearcă să ia cu asalt cerul, în loc să fie o reflectare a lui, un chip al Împărăției celei de sus, așa cum este lumea dacilor. Nefiind integrate în ritmul și în rosturile naturale, firești, ale lumii create de Dumnezeu, cetățile și civilizațiile care se construiesc din trufia umană, care au la temelie păcatul mândriei, sunt măcinate treptat 273 de înseși păcatele omenești și sfârșesc în distrugere și în ruină. Natura cotropește aceste ruine, odinioară falnice zidiri, ironizând nădejdea vană a constructorilor, a creatorilor umani. Faima și măreția lor rămâne numai o umbră și o vagă amintire, pe care toată creația lui Dumnezeu (păduri, munți, mări și râuri), care are perenitatea gândului lui Dumnezeu, această creație ce rămâne sublimă și după moartea civilizațiilor, îngână dureros idealurile de mărire ale oamenilor. Postum, despre Babilon vorbește „aerul” care „se-ncheagă în tablouri mincinoase”, iar Egiptul e reprodus de „toat-a apei ș-a pustiei și a nopții măreție” care „se unesc să-mbrace mândru veche-acea împărăție/ Să învie în deșerturi șir de visuri ce te mint”. În vreme ce amintirea Eladei e refăcută în „imagini de talazuri” ale mării de azur. Babilonul a fost odinioară „cetate mândră cât o țară, o cetate/ Cu muri lungi cât patru zile, cu o mare de palate”320. Regele Nabucodonosor, cu „schimbătoarea 320 Folosind informații de la Sfântul Ieronim și de la Sfântul Beda, Antim descrie astfel cetatea Babilonului: „Ieronim, la Isaia [comentariu la Isaia], zice pentru Vavilon, cum că s-au zidit într-o câmpie; însă cetatea era în 4 cornuri și de la un corn până la altul erau 16000 de pași. Iară (în) curtea ei, adecă unde șădea împăratul, era turnul, carele s-au zidit în urma Potopului și să numește turnul lui Vavil, a căruia înălțime era de 3000 de pași; întru care era ulițele de marmură și beserici de aur; ulițele împodobite cu aur și cu pietri și vânătorii împărătești, cu tot feliul de hiară, era înlăuntrul cetății, carele s-au stricat în vremea lui Valtasar, împăratul Vavilonului și a lui Daniil prorocului. Și acuma lăcuesc acolo balauri și păsări ce să numesc struțocamili, precum au fost zis mai nainte Isaia, la 13 capete [Is. 13, 19-22]. Iară Vida zice cum că s-au zidit Vavilonul 274 lui gândire”, avea impresia că ține „o lume-n mâna-i”. Ironia lui Eminescu este cât se poate de usturătoare la adresa acestuia: „Ce-i lipsea lui oare-n lume chiar ca Dumnezeu să fie?/ Ar fi fost Dumnezeu însuși, dacă -dacă nu murea”. Se observă lesne că poetul urmează îndeaproape Scriptura în caracterizarea lui Nabucodo-nosor (Daniel, cap. 3-4). Asemenea lui, Sardanapal stă culcat „la mese-n veci întinse”, încântat fiind de „vinuri dulci, mirositoare și femei cu chipul pal”, într-o Asie îmbătată de „plăceri molateci”. Însă consecințele trufiei și ale păcatelor sunt altele decât proiectata măreție nemuritoare: Azi? Vei rătăci degeaba în câmpia nisipoasă: Numai aerul se-ncheagă în tablouri mincinoase, Numai munții, gărzi de piatră stau și azi în al lor post; Ca o umbră asiatul prin pustiu calu-și alungă, De-l întrebi: unde-i Ninive? el ridică mâna-i lungă, - Unde este? nu știu, zice, mai nu știu nici unde-a fost. Odinioară, Cantemir scria: „Și mai vârtos, de vii [vei] vechile istorii ispiti, acolo să vedzi odănăoară ce împărății, ce cetăți, ce târguri, ce sate, ce vii, ce grădini au fost, pentru închipuirea lumii, de Nevrod uriiașul, carele era de 20 de coți, întru carele au și împărățit întâi; căruia Vavilon lățimea zidului era de 200 de coți, iară încunjurarea de 3000 de stadii, întărindu-l cu 100 de porți de hier. Și curge prin mijlocu-i râul lui Eufrat, în care scrie a fi un turn de 3000 de pași de înalt”, cf. Antim Ivireanul, Opere, ed. cit., p. 254255. 275 de carile acmu mai nici temeliile nu să cunosc; [...] Unde iaste Ninevi, cetatea ce prea mare? [...] Unde oaste Vavilonul...? [...] Unde iaste Troada [Troia]...? [...] Pentru aceasta și pentru ale lumii lucruri, frumos dzice Iov: «Ca floarea iase și ca umbra fuge și nice dănăoară ntr-acea stare rămâne» (gl. 14, sh. 2)”321. Iar Eminescu a cunoscut „vechile istorii”. Din Egiptul antic a rămas numai o apariție fantomatică, un fel de fata morgana a deșertului. Doar Nilul și pustiul mai îngână măreția trecutului. Memphis, „cetate de giganți”, este descrisă astfel: „Sunt gândiri arhitectonici de-o grozavă măreție,/ Au zidit munte pe munte în antica lui trufie”. Ireala ei grandoare o făcea să pară „răsărită din visările pustiei”. Însă prezentul înseamnă destrămare: „Memphis, Theba, țara-ntreagă coperită-i de ruine,/ Prin pustiu străbat sălbatec mari familii beduine”... Pedeapsa pentru păcate nu ocolește nici pe poporul lui Dumnezeu, Israelul - și aici Eminescu urmează din nou relatările din Sfânta Scriptură: „Dar venit-a judecata, și de sălcii plângătoare/ Cântărețul [cel ce cântă cântare Domnului] își anină arfa lui tremurătoare [în vremea captivității babilonice, cf. Ps. 136]; /./ Și popor și regi și preoți îngropați-s sub ruine./ Pe Sion templul se sparge - niciun arc nu se mai ține,/ 321 Dimitrie Cantemir, Divanul, ed. cit., p. 88. 276 Azi grămezi mai sunt de piatră din cetatea cea de ieri [Ierusalim]”, împlinindu-se prorocia Mântuitorului: „Și când S-a apropiat, văzând cetatea, a plâns pentru ea, zicând: dacă ai fi cunoscut și tu, în ziua aceasta, cele ce sunt spre pacea ta! Dar acum ascunse sunt de ochii tăi. Căci vor veni zile peste tine, când dușmanii tăi vor săpa șanț în jurul tău și te vor împresura și te vor strâmtora din toate părțile. Și te vor face una cu pământul, și pe fiii tăi care sunt în tine, și nu vor lăsa în tine piatră pe piatră pentru că nu ai cunoscut vremea cercetării tale” (Lc. 19, 41-44, Biblia 1988). „Și ieșind Iisus din templu, S-a dus și s-au apropiat de el ucenicii Lui, ca să-I arate clădirile templului. Iar El, răspunzând, le-a zis: «Vedeți toate acestea? Adevărat grăiesc vouă: nu va rămâne aici piatră pe piatră, care să nu se risipească»” (Mt. 24, 1-2, Biblia 1988). Grecia antică și Roma au aceeași soartă: măririi lor i-a urmat decăderea. În urma destrămării culturii elenistice (idealizate de poet, poate tocmai pentru a ilustra forța ei seducătoare până în zilele noastre), „marea-nfiorată de sublima ei durere,/ În imagini de talazuri, cânt-a Greciei cădere”. Iar trufia romanilor, „popor de regi”, sfârșește în „nunta grozavă” a Romei cu focul, înecată de nebunia lui Nero: „Urbea [Roma] își frământă falnic valuri mari 277 de fum și jar;/ Din diluviul de flăcări, lung întins ca o genune,/ Vezi neatins cu arcuri de-aur un palat ca o minune/ Și din frunte-i cântă Neron...cântul Troiei funerar” - aluzie la întemeierea Romei de către Eneas, de troieni. Ion Heliade Rădulescu făcuse, mai înainte, o comparație între căderea civilizațiilor antice, greacă și romană, și căderea primilor oameni din Rai. În partea a patra a poemului Anatolida sau Omul și forțele, intitulată Arborul științei, reproducând pasajul biblic despre căderea Protopărinților Adam și Eva, o aseamănă, în planul evenimentelor esențiale din istoria umanității și al semnificațiilor decăderii și prăbușirii, cu distrugerea vechilor civilizații, a Greciei și a Romei. Aceasta în interiorul concepției mai largi, străvechi bizantine, conform căreia lumea a coborât în permanență treptele decăderii, a urmat descenderii de la o stare spirituală, „cultă”, înaltă, către o conștiință din ce în ce mai întunecată, mai neclară a adevărului, până când a venit Revelația: De este o cădere, a fost ș-o stare cultă De arte, de științe, de pace, de dreptate, D-amor, de armonie, de bunuri legitime, A fost ș-o fericire. A Greciei cădere în sine presupune Ș-o mare naintare, în care înfloriră Virtuți, științe, arte și drept și libertate, În care se născură ș-atât se dezvoltară 278 Talente, minți și genii, eroi și legislatori; A Greciei cădere ne dă să înțelegem, Din fapte-nvederate, c-a fost a lumii școală, Precum căderea Romei ne-nvederează-n faptă C-a fost odinioară și doamnă, și potente. A omului cădere de ce să n-aibă-n sine Aceeași însemnare? de ce să nu ne spuie D-un nalt grad de cultură în care omenirea A fost ajuns odată și a căzut la urmă? Toți popolii din lume conservă suvenirea D-o stare foartă naltă din care căzu omul. Tradiția îi dete și forme variate, Și nume, după locuri: la unii ev de aur [Hesiod322], La alții paradise, la mulți divină eră, Cereasca-mpărăție, perfecta fericire. S-a zis că pe atunci locuitorii Terrei Era mai sus de oameni cu mintea, cu puterea, Când, domni pe elemente [stihii], răstrăbătea pământul Și aerul și marea, când spațiul și timpul Era al lor dominiu; perfecta fericire Sau absolutul bine era a lor avere, Legitim eritagiu. /./ 322 A se vedea: http://ro.wikipedia.org/wiki/Hesiod. 279 E cu metod Scriptura, căci atestând căderea Ne spune câte-există și cum vorbește lumea De arborul științei /.../ Căzut-ai prin eroare-ți, lipsit de preștiință; Prin Dumnezeu-Cuvântul te nalță la splendoarea, La starea-ți primitivă [primară, originară]. Heliade reproduce aici concepția bizantină în conformitate cu care mitologiile sunt o anamneză neclară, o amintire ștearsă a adevărului primordial. Paradisul originar sau potopul sunt două astfel de momente care există în memoria întregii umanități, de pe toată suprafața globului pământesc, sfidând distanțele geografice, deosebirile dintre civilizații sau izolaționismul cultural și dovedind un izvor uman comun și o conștiință primară fundamentală și superioară. De reținut este ideea că semnificația acestor căderi nu este una aleatorie și că pronia dumnezeiască încadrează aceste căderi, în fața ochilor contemplativi ai conștiinței umane, într-o pedagogie universală destinată rațiunii care înțelege semnele istoriei. Faptul este evidențiat și de Eminescu, care, după ce rememorează căderea unora dintre cele mai mari civilizații, ajungând la Grecia și la filosofia-i specifică, speculativă, se întreabă: „Dar mai știi?...N-auzim noaptea armonia din pleiade?/ Știm de nu trăim pe-o lume, ce pe nesimțite cade?”. Parcă-l auzim pe Miron 280 Costin: „Ce nu petrece lumea și-n ce nu-i cădere?” (Viiața lumii). Nu ar fi prima dată pe parcursul acestui poem când s-ar face auzit Costin, pentru că, după cum remarca L. Gâldi323, în chiar primele strofe aflăm versuri („Eu sub arcurile negre, cu stâlpi nalți suiți în stele/ Ascultând cu adâncime glasul gândurilor mele,/ Uriașa roat-a vremii înapoi eu o întorc./.../ ...eu privesc și tot privesc/ La v-o piatră ce însamnă a istoriei hotară /.../ Acolo îmi place roata câte-o clipă s-o opresc!”) care ne amintesc de Viiața lumii („Trece veacul desfrânat, trec anii cu roata”). La sfârșitul poemului, imaginea costiniană a roții (roată a lumii pe care o găsim pictată și în Biserica din Șchei324) va reveni: „Ș-astăzi punctul de solstițiu a sosit în omenire./ Din mărire la cădere, din cădere la mărire/ Astfel vezi roata istoriei întorcând schițele [spițele] ei”. 323 Cf. L. Gâldi, Stilul poetic al lui Mihai Eminescu, op. cit., p. 114, 133. 324 Sursa imaginii: https://nastase.wordpress.com/2015/03/17/tezaurul-de-la-biserica- sf-nicolae-din-brasov/. 281 Poetul însuși se ipostaziază ca un Orfeu325 care profețește, prin cântarea sa, nu căderea Greciei, ci a lumii, Euridice326 a sa fiind universul întreg: „Oceanele-nfinirei o cântare-mi par c-ascult./ Nu simțim lumea pătrunsă de-o durere lungă, vană? Poate urmează-a arfei-antice suspinare-aeriană, / Poate că în văi de chaos ne-am pierdut de mult.de mult”. Îi era propriu lui Eminescu să depărteze perspectiva și să contemple timpul și istoria ca pe ceva petrecut, derulat, știind dinainte că va veni ziua când se va pune punct succesiunii de căderi ale oamenilor și ale civilizațiilor instaurate de ei, ca semne ale puterii umane. Ceea ce este esențial de observat, în reproducerea acestor căderi, este că ele nu se rezumă, în viziunea eminesciană, la o simplă enumerare. În ordinea acestei enumerări intră nu numai civilizații, ci și oameni, avându-se în vedere nu doar o evaluare istorică, ci și o căutare mult mai adâncă a sensului lumii, care să explice cauzele profunde ale evenimentelor istorice. Nu s-a remarcat prea atent până acum, dar alături de Nabucodonosor și Sardanapal, de faraoni și de Nero, de împărați îmbuibați de plăceri, vanitoși sau nebuni, Eminescu îi așază, în rândul celor care au fost și nu mai sunt (ubi sunt qui ante nos?) și pe împărații-profeți David și Solomon ai Israelului antic, cât și pe filosofii, artiștii și poeții Greciei antice. 325 A se vedea: http://ro.wikipedia.org/wiki/Orfeu. 326 Idem: http://ro.wikipedia.org/wiki/Euridice_%28nimfa%29. 282 Căderea nu ocolește pe nimeni, nu menajează spiritele înalte, după cum nici moartea nu face diferențe între oameni - o concepție arhiprezentă în scrierile medievale românești. Filosofii, artiștii și poeții Eladei sunt reprezentați aici în mod semnificativ de Pitagora327, „cugetătorul palid cu gândirea în doliu, care grămădește lumea într-un singur semn” pe care „el în taină nu îl crede”, de Pigmalion, „orbul sculptor”, care sculptează femeia cu „eterna-i fire” și cu „cruda ei simțire” pentru a fi „o durere-ncremenită printre secolii ce trec” (simptomatic, în altă parte o numește „Venere, marmură caldă, ochi de piatră ce scânteie” - Venere și Madonă), și de Orfeu, care înnebunește de durere și își aruncă lira în mare, liră a cărei soartă o urmează întreaga Grecie antică, a cărei civilizație se prăbușește. Cred că și lui Eminescu, care încerca să se imagineze un Orfeu-profet, anunțând căderea lumii, ia fost frică de nebunie, dar nu de folie ca afecțiune neurologică, ci i-a fost teamă să nu cadă într-o cugetare nebunească, falsă (așa cum aprecia că s-a întâmplat la un moment dat cu Heliade), de aceea a studiat filosofiile lumii dar s-a ferit să devină adeptul vreuneia dintre ele, când toate sunt deșertăciunea deșertăciunilor, după cum a învățat de la început, de acasă. De aceea, se conturează în mintea sa, tot mai pregnant, ideea unei arte umane esențiale, care ar 327 Idem: http://ro.wikipedia.org/wiki/Pitagora. 283 consta în contemplarea panoramei deșertăciunilor și a perspectivei morții, singura artă și filosofie, o ars moriendi, care ar reprezenta profilaxia iluziei umane -după cum ne precizează și câteva versuri din Împărat și proletar, care sintetizează esența acestei discuții: „Zidiți din dărâmăture gigantici piramide/ Ca un memento mori pe al istoriei plan;/ Aceasta este arta ce sufletu-ți deschide/ Naintea veciniciei”. Concluzia poate fi derutantă, dar cred că gândul lui Eminescu este, de data aceasta, destul de limpede: nici filosofia, nici arta, nici poezia nu fericește pe om -și devine greu să susții că Eminescu reproduce cu fidelitate, în versurile sale, cugetarea platonică, scho-penhaueriană sau kantiană. De aceea, la finalul poemului, sfârșind perindarea prin istoria lumii, poetul se va întoarce în rugăciune către Dumnezeu, Creatorul lumii, pentru că toată înțelepciunea, filosofia lumii e vană. Ș i nici femeia, erosul în sine, nu reprezintă un ideal ferice. Dragostea pătimașă este cea care, pe regii Iudeii David și Solomon, din „biserica măreață” [vechiul templu iudaic] i-a scos afară, făcându-i să păcătuiască. Căci „văzui pe David în lacrimi rupând haina lui bogată” ca să i se ierte „osânditul lui păcat” și pe Solomon care „cânta pe Împăratul [ceresc] în hlamidă de lumină” (pe „Cel ce Te îmbraci cu lumina ca și cu o haină” - Ps. 103, 2)328 și „soarele stetea pe ceruri 328 L. Gâldi vedea, în acest vers, „un fel de elenizare a Palestinei antice: hlamida de lumină, cântată de regele Solomon, e un adevărat simbol al acestei tendințe” - cf. Idem, p. 118. Însă greșește, iar versul lui 284 auzind cântarea-i lină” cum, „ieșind din templul sacru lasă gândul lui [cucernic] să cadă/ Căci amorul îl așteaptă cu-a lui umeri de zăpadă”. Babilonul, Asiria, Egiptul, Palestina, Grecia și Roma...În descrierea unora din acestea, la Eminescu, regăsim superbe peisaje de natură, dar niciunul dintre ele nu are caracteristicile paradisiace ale lumii dacice, dimensiunile ei hiperbolice, inspirate din imaginea Raiului (Eminescu s-a folosit de cazanii, hagiografii și comentarii patristice la primele zile ale creației, în acest scop) - de aceea am spus că natura cosmică, la Eminescu, succede în frumusețe unei naturi superioare, care este cea edenică și pe care natura cosmică o prefigurează nostalgic în conștiința umană. Peisajele de natură poartă încă o amprentă imemorială: „nu mă pot opri să nu remarc imaginile în care se plasticizează timpul istoric: templul unde secolii se torc, roat-a vremei, codrii de secoli, ies stelele din strungă, al vremurilor vad. Universul pare un sat cosmic, cu fusul vremii învârtindu-se, cu izvoarele timpilor căzând pe roată în vad și cu stelele veșniciei arzând peste pădurile timpului”329. Eminescu nu are legătură cu nicio tendință de elenizare, căci nu este decât o parafrază a unui binecunocut verset din Psaltire, din psalmul 103, ușor de reținut și pentru că se rostește, zi de zi, la începutul Vecerniei. Termenul hlamidă există, de asemenea, în Scriptură, indicând mantia porfirie cu care a fost îmbrăcat Domnul la judecata lui Pilat. 329 Gianina Maria-Cristina Picioruș, Eminescu și literatura română veche, op. cit., p. 411. 285 Efortul eminescian ne rememorează însă o splendidă metaforă din Psaltirea coresiană: Luminezi Tu minunat den [din] păduri de veac. (Ps. 75, 4-5)330 În aceste cazuri, peisajele de natură nu sunt reproduse numai pentru ele însele, pentru frumusețea și măreția lor cosmică, ci sunt și o oglindă sau o îngânare a idealurilor umane. Măreția cosmică își bate joc de vanitatea umană: o precede, îi supraviețuiește și o rememorează sfidător pentru orgoliul omenesc. Perspectiva cosmică este, mai degrabă, în aceste situații, una care îngrădește tabloul civilizațiilor, care se imprimă de o compătimire dureroasă și cuprinde reflectarea idealurilor și suferințelor umane, întocmai ca un document natural, text sau o scriptură cosmică. Eminescu citește din arhiva foarte vastă a naturii istoria lumii, regăsește timpii universali în memoria spațiului universal. Ion Negoițescu remarca o situație identică la Bolintineanu. În călătoria sa, Conrad (din poemul omonim) acostează, la propriu și la figurat, la țărmul unor foste mari civilizații și culturi. 330 Coresi, Psaltirea slavo-română (1577) în comparație cu Psaltirile coresiene din 1570 și din 1589, text stabilit, introducere și indice de Stela Toma, Ed. Academiei RSR, București, 1976. 286 Oprindu-se în Egipt, „aceasta e țara piramidelor trufașe, a marilor ruine care amintesc timpul de glorie când, în palatele și templele de la Necropolis, de la Memfis, de la Teba, viața magnifică încerca să se imortalizeze în piatră. Ca pretutindeni însă, gloria și viața de atunci au dispărut ca urma gazelei pe nisip. Și tot așa, natura, elementele cosmice singure persistă în curgerea vieții (s. n.)”331. De altfel, „exuberanța naturii egiptene [în Conrad] prevestește mirificul Egipet al lui Eminescu”332, „Santa Cetate și Anatolida lui Heliade Rădulescu sau Conrad al lui Bolintineanu, anunțând și ele de fapt panorama lui Eminescu”333. Conrad „nu obosește a repeta că istoria pulverizează trufiile cezarice, în timp ce elementul, natura, peisajul persistă [...]. Inventarul tristelor vestigii 331 Ion Negoițescu, Scriitori moderni, vol. I, Ed. Eminescu, 1996, p. 36. 332 Idem, p. 39. 333 Mircea Anghelescu, Clasicii noștri, Ed. Eminescu, 1996, p. 150. 287 ale civilizației apuse continuă [...], peste care domnește strălucind natura veșnică...”334. Ion Negoițescu afirmă și faptul că Ion Pillat335 va reînnoda tradiția, „cântând Cicladele, natura veșnică ce înfruntă trecerea, sub care sucombă eroii și monumen-tele...”336. Tradiția vine însă din epoca și din literatura veche, este prezervată ulterior în textele scriitorilor prepașoptiști și pașoptiști, dezvoltată mai departe de Eminescu și preluată de moderni, fără sentimente anacronice, schimbând doar partitura estetică, în funcție de poetica vremii. Natura era fundalul cosmic al unei mărturisiri revelaționale (a revelației lui Dumnezeu în lume prin lume, prin universul creat de El), pentru medievali, urmând ca, începând cu prepașoptiștii și preromanticii, să devină prim-planul unei confesiuni de credință recapitulată simbolic. Însă și Dacia cunoaște distrugerea în cele din urmă. Vina, de data aceasta, este pusă de poet pe seama trufiei Romei. Traian cucerește Dacia, dar, pentru că a distrus acel mod arhaic și armonios de viețuire, în consonanță cu ritmurile cosmice, aude blestemul regelui dac, Decebal: 334 Ion Negoițescu, Scriitori moderni, vol. I, op. cit., p. 43, 47. 335 A se vedea: http://ro.wikipedia.org/wiki/Ion_Pillat. 336 Ion Negoițescu, Scriitori moderni, vol. I, op. cit., p. 49. 288 - Vai vouă, romani puternici! Umbră, pulbere și spuză Din mărirea-vă s-alege! Limba va muri pe buză, Vremi veni-vor când nepoții n-or pricepe pe părinți -Cât de naltă vi-i mărirea tot așa de-adânc' căderea. Pic cu pic secând paharul cu a degradărei fiere, Îmbăta-se-vor nebunii - despera-vor cei cuminți. /./ Moartea voastră: firea-ntreagă și popoarele o cer. Va veni. Stârniți din pace de-a prorocilor cântare, Din păduri eterne, hale verzi, vor curge mari popoare Și gândiri de predomnire vor purta pe fruntea lor; Constelații sângeroase ale boltelor albastre Zugrăvi-vor a lor cale spre imperiile voastre, Fluvii cu de pavezi valuri înspre Roma curgători. De pe Alpi ce stau deasupra norilor cu fruntea ninsă, De prin bolți de codru verde, de prin stâncile suspinse, Pe a pavezelor sănii coborî-vor în șivoi; Cu cenușa pocăinței și-a împlea pământul fruntea, Cu cenușa Romei voastre - moarte legioane - punte Peste râuri. Și nimica nu se v-alege din voi. /./ Vai vouă, romani puternici, vai vouă, de trei ori vai! Prorocirile la care face referire Eminescu sunt de origine scripturală, ca și imprecația: „Vai vouă” (Mt. 23, 13-16; 23-29; Lc. 6, 24-26; 11, 42-52). 289 Atât erupția vulcanului Vezuviu și acoperirea cu lavă a orașului Pompei337 338 (la care se face aluzie într-o strofă pe care nu am mai reprodus-o), cât și năvălirea popoarelor migratoare germanice, care jefuiesc Roma, sunt considerate de Eminescu drept pedepse divine pentru infatuarea romană. Versurile pe care le-am subliniat probează înrâurirea Sfintei Scripturi asupra poemului eminescian, prin referința metaforică la prorocirile vechi, la atitudinea pocăinței biblice (atribuită întregului pământ: „Cu cenușa pocăinței și-a împlea pământul fruntea”), cât și prin reluarea cuvintelor Mântuitorului, cu care Acesta îi mustra pe fariseii și cărturarii mândri: „vai vouă!”. Întreitul vaier îi putea fi sugerat, deopotrivă, și de Cantemir: „Pentru că bine Svântul Avgustin dzice: «Vai fericirii veacului acestuia! Vai o dată! Vai a doa 338 oară! Și vai iarăși!” . t t Poemul sfârșește în atmosfera cugetărilor despre deșertăciunea umană și despre cât poate gândirea omenească a-L înțelege pe Dum n ez eu și lucrările Sale. Tema poemului, memento mori, adică: „amin-tește-ți că vei muri” (reprezintă, pentru conștiința ortodoxă, unul dintre cele mai frecvente îndemnuri ale 337 A se vedea: http://ro.wikipedia.org/wiki/Vezuviu. 338 Dimitrie Cantemir, Divanul, ed. cit., p. 84. 290 pedagogiei patristice. În tradiția spirituală în care s-a născut și a murit poetul, se repetă mereu cuvintele Sfântului Antonie cel Mare339: Adu-ți aminte de moarte și nu vei greși niciodată (cf. Înț. lui Iis. Sir. 7, 38). Așa încât această vastă contemplare a istoriei universale, acest studiu imens întreprins de Eminescu, în acest poem, reprezintă o invitație la a înțelege, din panorama epocilor și din tabloul civilizațiilor, că sfârșitul omului, care se crede de sine stătător, stăpân pe soarta lui, este moartea. Moartea care i-a adus aminte și lui Nabucodonosor că nu este el Dumnezeu, că nu este veșnic, ca și altor stăpâni vremelnici ai lumii. Facem o paranteză aici, care este importantă, pentru a ne reaminti că tema cugetării la moarte a fost una centrală în medievul românesc și a continuat să fie un subiect esențial și determinant în literatura preromantică și romantică. Nu este superfluă această scurtă recapitulatio340, pentru că Eminescu nu trebuie cu totul decontextualizat și dezrădăcinat din pământul epocii lui, chiar dacă își depășește cu mult atât predecesorii, cât și contemporanii. E bine să avem întotdeauna în vedere tradiția și pragul antecedent al cugetării poetice și filosofice românești, pentru a nu ajunge în derivă cu interpretarea, la țărmuri mult prea îndepărtate de adevăr. Reducem așadar în atenție problematica meditațiilor (Memento mori este și ea o meditație pe tema 339 A se vedea: http://www.sfantulantonie.ro/. 340 În latină: recapitulare. 291 ruinelor, a ruinelor istorice și a ruinelor gândirii), reprezentând esența romantismului pașoptist și a filosofiei epocii noastre romantice, și reamintim că meditațiile în versuri au fost precedate de un mult mai amplu exercițiu al lor în proză lirică, adesea ritmată și chiar rimată. Astfel, „În proza noastră romantică, meditația ocupă, statistic, primul loc (s. n.) [...]. Noua specie atacă constant marile teme ale epocii: ireversibilitatea timpului, raportul dintre uman și divin, locul omului în univers, în dispreț manifest față de orice preocupare contingentă”341. „Marile teme ale epocii” evocate ni se par... medievale. Sau cel puțin au o nereprimată coerență și convergență cu cele medievale. S-a schimbat numai parafa, adică modul percepției, și au devenit brusc romantice. Pe de altă parte, această metamorfoză - deși forțată și exagerată, repet, de percepția critică modernă - demonstrează că o gândire tradițional-bizantină, ortodoxă, are, chiar și pentru scepticismul criticii moderne, destulă forță lirică și filosofică interioară pentru a fi repartizată în specia proză poetică filosofică și romantică. > 341 Mihai Zamfir, Proza poetică românească în secolul al XIX-lea, Ed. Minerva, București, 1971, p. 83. 292 Mai departe, Mihai Zamfir342 remarca faptul că „distincția dintre proza poetică și proza faptică nu este nici pe departe o inovație a epocii pașoptiste. Am căutat să arătăm [...] că existența celor două registre este o permanență a culturii și că nu există fază în evoluția vreunei literaturi europene în care opoziția să lipsească. De aceea, ar fi o greșeală să credem că literatura română veche și cea premodernă n-au cunoscut acest dublu registru (s. n.)”343. În ce privește temele meditațiilor pașoptiste, „...melancolia și deprimarea stăpâneau puternic conștiințele romantice. Gândul dispariției este permanent și neliniștitor. Meditațiile privesc în majoritate timpul, moartea și viața iluzorie a omului (s. n.); gândurile discrete ale lui J. J. Mâny sunt străbătute de o disperare rece: «Timpul e o clipă; petrecerea noastră pe pământ e o curgere din clipă-n clipă. Toată viața pământească e o zi de naștere a eternităței, carea este dincolo de plăsmuirea 342 A se vedea: http://ro.wikipedia.org/wiki/Mihai_Zamfir. 343 Mihai Zamfir, Proza poetică românească în secolul al XIX-lea, op. cit., p. 90-91. 293 noastră și dincoace de mormânt, pe carea noi tocmai pentru aceea ar trebui ca să o luăm la socoteală cu o simțire și voioșie mai mare. Aceea însă trece ca un discurs. Așa e! Clipele decurg repede, râul vieței se strecoară cu iuțeală, se prăvale între undele timpului, fuge pentru totdeauna în nereîntorcânda noapte a mormintelor, la a căror țărmuri stăm nesiguri ca arina [termen arhaic, regăsibil în psalmii lui Dosoftei, spre exemplu] și privim cu înfiorare în țara nemărginimei. [...] Nașterea e începutul morței, ea e asemenea lumânării, carea după ce s-a aprins, începe numaidecât a se consuma. Fiecare clipă a zilelor noastre, întocmai ca timpul, are secerea sa. [...] Oamenii sunt îngeri, carii numai câteva zile, însărcinați cu o povară grea, cu pasuri clătinate, călătoresc printr-o vale mocirloasă și cu multă osteneală se suie-n sus pe costele lunecoase a unei stânci înalte». (La începutul noului an, [în rev.] Foaie pentru minte, VIII, 1845, nr. 2 [8 ian.], p. 9-10). S -ar părea că aproape aceeași termeni revin la Asachi și că meditațiile scriitorului moldovean completează pe cele ale lui Mâny. Totalitatea operelor în proză ale lui Asachi reprezintă o psalmodie tragică (s. n.); fiecare an nou era salutat 294 în Albina românească cu rânduri ca cele de mai sus”344. Este o altă față a poetului petrarchist Asachi. Pe de altă parte, citind aceste rânduri, am putea să-l declarăm pe Miron Costin primul nostru poet romantic. Și aceasta pentru că sursa fundamentală a acestui tip de meditații este însăși Scriptura, care a alimentat deopotrivă și paginile literaturii noastre vechi, înfiorate de zbuciumul lumii și de zădărnicia celor omenești sub sabia morții. t t Asemenea observații meditative se regăsesc și în vechile noastre cazanii, cronografe sau letopisețe ori în psalmii versificați ai lui Dosoftei. În mod cert, această reflexivitate le suna cunoscut pașoptiștilor. În poezia Cerul stelit a lui Asachi (deși nu este tocmai un text original, ci mai mult o preluare), înainte de pașoptiști și de Eminescu, „neliniștea tăcerilor stelare și angoasa inextintibilă se găsesc prefigurate în aceste rânduri cu adevărat premonitrii: «Când pere sara lumina cea frumoasă a zilei, când umbre întunecoase acopăr politii, sate, câmpii și munți, când amuțește vuietul cel mare al vieței și toți muritorii obosiți, toate făpturile viețuitoare zac în somn; când 344 Idem, p. 101-102. 295 tot pământul, ca un mort, s-acufundă în mormântul cel întunecos, atunci se înalță noaptea în a ei măreață serbare; și din ceriu lucesc asupra tunericului nostru stelile cele vecinice; noi nu mai vedem pământul nostru în a sale frumusețe și sălbăticiuni - ci numai y y lumi streine, care din noianul lumei ni surid cu plăcere. Fiecare noapte-mi înfățoșază icoana morței mele. Somnul, fratele morței, voiește a-mi închide ochii; oasele mele doresc ră-paos; lumea nu mai are un har pentru mine; pământul tunecos au pierdut lumina și podoaba sa; ceriu nu mai strălucește. ' y Când odineoară moartea va închide ochiul meu cel obosit și viața în veci se va y y întuneca - când toate voi pierde -, atunci îmi va luci numai ceriul, atunci numai, strălucind, mi se va deschide Vecinicia»”345. Aceste texte sunt cel mai adesea preluări sau prelucrări, de către autorii români, ale unor meditații din literatura franceză (sau de limbă franceză), însă chiar faptul că s-au oprit la acest tip de cugetări dovedește existența unei tradiții îndelungate, înrădăcinate prin scrierile literaturii noastre vechi, tradiție pe care pașoptiștii căutaseră numai să o îmbrace în veșminte literare noi. Substanța ideatică, profund 345 Idem, p. 102-103. 296 creștină, a unor astfel de meditații, o descoperim infiltrată adânc și în poezia și filosofia lui Eminescu, cu precizarea că apelul lui Eminescu la literatura română veche a fost cu mult mai profund și mai substanțial decât al pașoptiștilor. Reamintim că, într-unul din proloagele la Mineie, regăseam (am văzut în volumul anterior al cărții de față) reprezentată ideea readucerii la neființă a totului, dar nu cu sensul nihilist sau budist care a fost ulterior imprimat în interpretarea versurilor eminesciene. Echivocurile interpretative pot fi generate și întreținute și de o expresivitate cu semnificații distincte de ceea ce putem percepe dintr-o lectură primară și sumară. E de ajuns să ne uităm numai la ultima frază din textul de mai sus al lui Asachi: la început pare a enunța o perspectivă sumbră, pesimistă, chiar atee („Când odineoară moartea va închide ochiul meu cel obosit și viața în veci se va întuneca - când toate voi pierde -”), pentru ca finalul să dezvăluie o atitudine aflată exact la antipod: „atunci îmi va luci numai ceriul, atunci numai, strălucind, mi se va deschide Vecinicia”. Dacă luăm în considerare productivitatea genului, a acestui tip de meditații, asupra căreia ne avertizează Mihai Zamfir, putem să conchidem că Eminescu avea la dispoziție o tradiție internă, destul de amplă, pe fundamentele căreia își putea dezvolta...pesimismul. Această filosofie curge însă în matca Psaltirei, a Ecclesiastului și a altor cărți din canonul biblic (sau fragmente), din care derivă. Ea ne prezintă doar o filă 297 din existența umană pământească, dramatică, și nu învederează destinul uman în eternitate. E aceeași viață a lumii pe care o descria Miron Costin, reactualizată și ramificată. Cugetările de acest gen erau o constantă a scriiturii, dar și a...filosofiei cotidiene a scriitorilor. Vorbind despre lirica pre-eminesciană, Mircea Anghelescu preciza: „deși unic, Eminescu n-a apărut, ca Luceafărul, din neant, din haos, ca o enigmă n-esplicată. [...] asemenea sonuri...au existat și mai înainte, la Asachi [...] sau la Alexandrescu [...] sau, mai înainte încă, la Dosoftei”346. Finalitatea existenței pămânești fiind destul de clară, este normal ca ochii spiritului să se îndrepte interogativ asupra destinului și a rolului său în eternitate. Revenind la discuția noastră anterioară, aflăm în finalul poemului Memento mori, al peregrinărilor poetului prin istoria lumii, o impresionantă rugăciune către Dumnezeu, Creatorul a toate, care conține și mărturisirea eșecului său de a se fi apropiat de El doar prin mijlocirea rațiunii: Tu, ce în câmpii de caos [haos] semeni stele - Sfânt și mare, Din ruinele gândiri-mi, o, răsai, clar ca un Soare, Rupe vălurile d-imagini, ce Te-ascund ca pe-un fantom 346 Mircea Anghelescu, Clasicii noștri, op. cit., p. 149. 298 [imagine ireală, nălucire]; Tu, ce scrii mai dinainte a istoriei gândire, Ce ții bolțile tăriei să nu cadă-n risipire, Cine ești?. Să pot pricepe și icoana Ta...pe om347. Fulgeră-n norii de secoli unde-ngropi a Ta mărime, Printre bolțile surpate să mă uit în adâncime: De-oi vedea a Ta comoară, nu regret chiar de-oi muri. Oare viața omenirei nu Te caută pe Tine? Eu, un om de Te-aș cunoaște, chiar să mor mi-ar părea bine. Dar să știu - semeni furnicei ce cutează-a Te gândi? Cine-a pus [dacă nu Tu] aste semințe, ce-arunc ramure de raze, Într-a chaosului câmpuri, printre veacuri numeroase, Ramuri ce purced cu toate dintr-o inimă de om? A pus gânduri uriașe într-o țeastă de furnică, O voință-atât de mare-ntr-o putere-atât de mică, Grămădind nemărginirea în sclipitu-unui atom. Vai! în van se luptă firea-mi să-nțeleagă a Ta fire! Tu cuprinzi întregul spațiu cu a lui nemărginire Și icoana-ți n-o inventă omul mic și-n margini strâns. Jucăria sclipitoare de gândiri și de sentințe, Încurcatele sofisme nu explic-a Ta ființă Și asupra cugetării-Ți pe mulți moartea i-a surprins. 347 Pe cel creat după chipul Tău: omul, cf. Fac. 1, 26-27: „Și au zis Dumnezeu: «Să facem om după chipul Nostru și după asemănare [.]». Și au făcut Dumnezeu pre om, după chipul lui Dumnezeu l-au făcut pre dânsul” (Biblia 1914). În LXX este: „katV ciont rpeterav/ după icoana Noastră”. 299 Oamenii au făcut chipuri [idoli] ce ziceau că-Ți seamăn Ție, Te-au săpat în munți de piatră, Te-au sculptat într-o cutie, Ici erai zidit în stânce, colo-n așchii de lemn [părut] sfânt; Ș-apoi vrură ca din chipu-ți să explice toate. Mută La rugare și la hulă idola de ei făcută Rămânea!...Un gând puternic, dar nimic - decât un gând. În zădar trimit prin secoli de-ntrebări o vijelie Să Te cate-n hieroglife din Arabia pustie, Unde Samum își zidește vise-n aer, din nisip. Ele trec pustiul mândru ș-apoi se coboară-n mare, Unde mitele cu-albastre valuri lungi, strălucitoare, Înecând a mele gânduri de lungi maluri le risip. Prefăcute-n vulturi ageri cu aripi fulgerătoare, C-ochi adânci și plini de mite [mituri], i-am trimis în cer să zboare, Dar orbite, cu-aripi arse [gândurile] pe pământ cad îndărăt; Prefăcute-n stele de-aur merg pân' l-a veciei ușă, Dară arse cad din ceruri și-mi ning capul cu cenușă Și când cred s-aflu-adevărul mă trezesc - c-am fost poet. Ca s-explic a Ta ființă, de gândiri am pus popoare, Ca idee pe idee să clădească pân-în soare, Cum popoarele antice în al Asiei pământ Au unit stâncă pe stâncă, mur pe mur s-ajungă-n ceruri. Un grăunte de-ndoială [a]mestecat în adevăruri Și popoarele-mi de gânduri risipescu-se în vânt. Cum ești Tu nimeni n-o știe. Întrebările de[spre] Tine, Pe-a istoriei lungi unde, se ridică ca ruine Și prin valuri de gândire mitici stânce se sulev; Nici un chip pe care lumea Ți-l atribuiește Ție 300 Nu-i etern, ci cu mari cete d-îngeri, de ființi o mie, C-un cer încărcat de mite asfințești din ev în ev. /.../ Ș-astăzi punctul de solstițiu a sosit în omenire. Din mărire la cădere, din cădere la mărire Astfel vezi roata istoriei întorcând schițele [spițele] ei; În zadar palizi, siniștri, o privesc cugetătorii Și vor cursul să-l abată...Combinații iluzorii -E apus de Zeitate, ș-asfințire de idei. Nimeni soarele n-oprește să apuie-n murgul serei, Nimeni Dumnezeu s-apuie de pe cerul cugetării, Nimeni noaptea să se-ntindă pe-a istoriei mormânt; Mulți copii bătrâni crezut-au cum că ei guvernă lume, Nesimțind că-s duși ei singuri de un val fără de nume, Că planetul ce îi poartă cugetă adânc și sfânt. Se-nmulțesc semnele vremei, iară cerul de-nserare Roșu-i de războaie crunte, de-arderi mari, de disperare [cf. Mt. 24, 3-14; Mc. 13, 5-33; Lc. 21, 7-27] Și idei a zeci de secoli sunt reduse la nimic. Imaginea primă, cea a răsăririi lui Dumnezeu din ruinele gândirii, din mintea ruinată de erori ideatice, reprezintă un reflex isihast, o urmare a lecturilor sale din acele volume ascetice care precizează că harul lui Dumnezeu luminează doar în mintea curată, în omul care și-a curățit mintea și inima de intenții pătimașe. A se observa aici acuitatea deosebirilor dogmatice între rugăciunea către Maica Domnului, în care poetul 301 implora „Rasai asupra mea, lumină lină”, și rugăciunea către Dumnezeu, în care se spune: „Din ruinele gândirii-mi, o, răsai, clar ca un soare”. Hristos, Dumnezeu făcut om („Eu, un om de Te-aș cunoaște”...), apare ca interior minții și sufletului omenesc, prin harul Său - căci, așa cum preciza undeva Sfântul Augustin348, Hristos ne este nouă mai intim decât ne suntem noi înșine. Versurile de mai sus sunt o rugăciune către Dumnezeu, în care poetul imploră ca El să i Se reveleze, dar subliniază și faptul că întreaga istorie a omenirii a presupus și presupune căutarea Creatorului lumii, a Dumnezeului ei. Rugăciunea era o temă (am putea-o numi chiar un gen) frecvent al poeziei pașoptist-preromantice, pe care o abordează toți poeții. Eminescu, spre deosebire de poeții pașoptiști, se scufundă într-un apofatism lingvistic care îi este caracteristic. Ca și cu alte ocazii, și de data aceasta Eminescu ilustrează poetic într-un mod personal o problematică ce îi frământase și pe alții înaintea lui, în epoca pașoptistă. În mod paradoxal însă, soluționarea lirică pe care o comportă versurile eminesciene nu este una lămuritoare sau filosofic-explicativă, ci încifrantă metaforic, ca și cum s-ar fi dorit conservarea adevărului într-o t paremiologie poetică și transmiterea lui doar celor care au urechi de auzit. 348 A se vedea: http://ro.wikipedia.org/wiki/Augustin_de_Hipona. 302 În laboratorul său liric, Eminescu a introdus și metamorfozat toate temele majore atinse de pașoptiști, pentru că ele reprezentau un fond interior autohton de spiritualitate. Cele dezbătute de Eminescu în versurile dintr-o strofă ca aceasta, Oamenii au făcut chipuri ce ziceau că-Ți seamăn Ție, Te-au săpat în munți de piatră, Te-au sculptat într-o cutie, Ici erai zidit în stânce, colo-n așchii de lemn sfânt; Ș-apoi vrură ca din chipu-ți să explice toate..., se pot lectura, într-o expunere lirică mai limpede, la Bolliac349 (de la care Eminescu și-a însușit sintagme precum bătrân ca iarna), care acuză epoca idolatră a umanității: t De când Tu liberași viața, de când ai făcut pe om, De când, ca să Te cunoască, i-ai spus marea trebuință, De când, ca să te găsească, el sfarm-orice atom; De când minte-ai se trudește ca să afle-a Ta voință » » Într-o pasăre ce zboară, Într-un fenomen departe, Într-un fum ce se împarte, Chiar în victima ce-omoară, De-atunci, oare-ai măsurat, Stăpâne, din aste neamuri, care mai mult Te-a mărit! Dar Ți-au dat schiloade forme! Dar Te micșora-n țărămonii; » » » ' 349 Idem: http://ro.wikipedia.org/wiki/Cezar_Bolliac. 303 Cultul lor era onoare, zbieretele lor, armonii! Credea că Te-a-ndatorat C-o cruzime de-ngrozit. /.../ Eu nu Te-am crezut, Părinte, cu slăbiciuni omenești. Nici pe lemne, nici de piatră, nici în mantelă albastră, Nici pe acvilă călare, nici pe nori că Te-odinești, - Slabe simboluri ce naște mintea mărginit-a noastră! Le-am disprețuit pe toate, N-am hotărât lăcuința-Ți, » » ' N-am crezut că știu voința-Ți, N-am crezut că daruri poate Pe Tine a-ndupleca. Și ce daruri avem, Doamne, care să putem să-Ți dăm? Tămâie? sânge sau aur? Orice-avem e de la Tine. Iartă, Doamne, pe aceia care se privesc pe sine, Și voiesc a-Ți explica Slăbiciuni ce noi purtăm! Iartă pe toți deopotrivă: și pe cel ce Te va om, Și pe cel ce Te va șarpe, și pe cel ce Te va soare; Pe cel ce Te mărginește într-un fel sau un atom; Pe cel care, ca să-Ți placă, se pornește să omoare Pe cel ce cu bani în mână Vine să Te mituiască! Pe cel ce va să zidească Un templu unde Te mână, Ș-a-Ți da pravili ei cutez! Pe cei ce-au a Tale daruri și-Ți mai cer ș-alt ajutor, Iartă pe cel ce se roagă să-l ajuți când face crime; Pe ateul ce Te-mbală, blestemă a Ta asprime! O! ast blestem este: crez 304 În eternul Creator! /.../ Iartă, Doamne, deopotrivă pe tot neamul omenesc! ... (Rugăciune)350 Întorcându-ne la versurile eminesciene, cei care au căutat pe Dumnezeu doar cu mintea, cu inteligența lor umană, imaginînd un fantom, s-au dovedit niște naivi care, fie și-au construit idoli din lemn sau din piatră și i-au numit dumnezei și s-au închinat lor, fie au născut sofisme și au inventat sisteme filosofice prin care încercau să explice originea și sensul universului, precum vechii greci, fie au încercat să dezlege misterele lumii prin tot felul de calcule și de cugetări oculte încriptate-n hieroglife, fie - o culme a amăgirii umane - au zidit pur și simplu un turn, al Babilonului, ca să ajungă în cer, la Dumnezeu. „Rămâne neînțeleasă firea Aceluia ce seamănă stele în câmpii de caos; din toate elucubrațiile omenești ce se referă la El, rezultă numai de-ntrebări o vijelie, un gând puternic, dar nimic -decât un gând”351. 350 Cezar Bolliac, Scrieri I. Meditații poetice, ediție, note și bibliografie de Andrei Rusu, prefață de Mircea Scarlat, Ed. Minerva, București, 1983. 351 L. Gâldi, Stilul poetic al lui Mihai Eminescu, op. cit., p. 133. 305 Eșecul acelor gânditori sau conducători ai lumii, copii bătrâni, care au avut impresia că ei guvernă lumea, s-a transformat, în planul experienței personale, în eșecul poetului, ale cărui gânduri pure (ale rațiunii singularizate) trimise spre Dumnezeu sunt un Icar, un Luceafăr învins: „Ele trec pustiul mândru ș-apoi se coboară-n mare /.../ Prefăcute-n stele de-aur merg pân’ l-a veciei ușă,/ Dară arse cad din ceruri și-mi ning capul cu cenușă”. Aceasta este cenușa pocăinței. E o mărturisire aici, a faptului - conștientizat - că și el a căzut, a cunoscut căderea, ca și civilizațiile sau oamenii pe care îi rememorează poemul său, Memento mori. Și după cum, după erorile vanității terminate-n cataclisme, „cu cenușa pocăinței și-a împlea pământul fruntea”, la fel și el primește ninsoarea cenușii, a pocăinței care să-i albească sufletul la loc. E atitudinea regilor-profeți David și Solomon, pe care o vesteau cele mai vechi poeme ale noastre, născute prin versificare sau parafrazarea Psaltirei. Poetul sfârșește prin a se integra și pe sine în rândul celor căzuți, a celor care au alunecat în eroare, la un moment dat. Și eroarea sa o mărturisește singur: În zădar trimit prin secoli de-ntrebări o vijelie/ Să Te cate-n hieroglife”...Filosofările vane, ideile, deși par superioare, sunt la fel de rudimentare și de naive ca și turnul Babilonului: „Ca s-explic a Ta ființă, de gândiri am pus popoare,/ Ca idee pe idee să clădească pân-în 306 soare [până la Soarele-Dumnezeu],/.../ Și popoarele-mi de gânduri risipescu-se în vânt”. Eminescu evocă aici căderea minții. Gândurile sunt „stele de-aur” până când rațiunea pură își dezvăluie esența de cenușă. Gândirea luciferică, zburând ca un Luceafăr „cu aripi fulgerătoare” nu ajunge la Tronul Dumnezeirii, pentru că mintea umană singularizată (fără harul lui Dumnezeu) nu poate lua cu asalt realitatea Sa dumnezeiască, nu poate cunoaște și înțelege pe Dumnezeu fără Dumnezeu (după cum enunța Sfântul Irineu de Lyon352). Memento mori este un alt Luceafăr. Ipostaza poetică este aceea a unui Luceafăr „cu aripi arse”, care își ninge capul cu cenușă, ca să re-nvie „luminos ca pasărea Phoenix” (Odă (în metru antic)), cunoscând că pocăința e Phoenix-ul creștinismului ortodox (pasărea Phoenix apare de altfel și în cartea lui Iov, dar și în primele secole creștine, la Sfântul Clement Romanul353, 352 Puteți downloada, în ediția noastră, în două volume, magistralul tratat de teologie al Sfântului Irineu al Lyonului: Aflarea și respingerea falsei cunoașteri sau Contra ereziilor. Primul volum: http://www.teologiepentruazi.ro/2009/11/03/sfantul-sfintit- mucenic-irineu-al-lyonului-contra-ereziilor-vol-1/. Al doilea volum: http://www.teologiepentruazi.ro/2009/11/23/sfantul-sfintit- mucenic-irineu-al-lyonului-contra-ereziilor-vol-2/. 353 „[Păgânii] mai povestesc un lucru special care arată învierea, deși nu cred în cele pe care le povestesc ei înșiși. Fiindcă spun că există o pasăre unică în genul ei, care oferă dovada bogată a învierii, despre care spun că n-are pereche și e singură în toată creația, și pe care o numesc phoenix. Spun despre ea că tot la cinci sute de ani vine în Egipt pe ceea 307 unul dintre primii episcopi ai Romei, sau în scrierile apologetice ale lui Atenagora Atenianul). Concluzia și mesajul poemului: ca să nu cazi, să nu mai repeți aceleași erori, ca să nu mai înmulțești șirul de căderi, amintește-ți că vei muri. Că ești o deșertăciune în lanțul deșertăciunilor: vanitas vani- tatum, omnia vanitas. Nouă ni se pare că e mai mult Dosoftei, Miron Costin sau Cantemir aici, decât Schopenhauer sau Kant. Titlul unui alt poem eminescian vorbește, cam în același sens, despre „înțelepciunea” umană cu „aripi de ceară” (O,-nțelepciune, ai aripi de ceară!), ceea ce ne determină să medităm mai atent asupra sensurilor subiacente ale Luceafărului. Poetul se zbate între idealul Luceafărului de a zbura pe aripile înțelepciunii până la Tronul Dum-nezeirii, al Părintelui ceresc, și conștiința de a fi un alt Icar354, în aventura sa cognitivă. Sensuri pe care bănuim că le-a intuit și Nichita Stănescu, motiv pentru ce se numește altarul soarelui aducând o mulțime de cinamon, cassie și balsam; și stând spre răsărit și rugându-se soarelui ia foc spontan și devine cenușă, iar din cenușă răsare un vierme, care sub efectul căldurii devin o pasăre phoenix tânără și când ajunge în stare să zboare se duce în Arabia, care e dincolo de ținutul Egiptului. Așadar, dacă, cum spun ei înșiși, învierea e dovedită de o pasăre necuvântătoare, de ce mai defaimă în zadar cele ale noastre, atunci când mărturisim că Acela care a adus cu putere neființa la ființă [cf. Rom. 4, 17], Acesta poate să o aducă la înviere și după descompunere”, cf. Constituțiile Sfinților Apostoli prin Clement, în: Diacon Ioan I. Ică jr., Canonul Ortodoxiei, vol. I, Ed. Deisis/ Stavropoleos, Sibiu, 2008, p. 675-676. 354 A se vedea: http://ro.wikipedia.org/wiki/Icar. 308 care i-a desemnat pe artiști, în Elegia întâia, ca alcătuind neamul dedalizilor. Nici Luceafăr și nici Icar nu trebuie să fie artistul, ci Dedal355: omul care își construiește aripi dar știe în același timp până unde poate zbura cu ele; omul care aspiră pe măsura firii și a finititudinii sale, care își cunoaște limitările. Căci, după cum recunoștea și Pascal356, omul care vrea să fie înger, ajunge diavol. Inteligența umană/ gândirea speculativă nu L-a aflat pe Dumnezeu, afirmă Eminescu. Istoria lumii s-a scurs fără ca vreo minte umană să demonstreze că este în stare să-L descopere pe Dumnezeu doar prin forța intelectului. Și acum istoria se apropie de sfârșitul ei, după cum ne-a anunțat Sfânta Scriptură. Cu puterea sa vizionară, încă din secolul al XIX-lea, Eminescu observa că acum este o vreme a apostaziei multora, că Dumnezeu apune de pe cerul minții multor contemporani, pentru că sunt vremurile din urmă, caracterizate de pustiul spiritual și de pustiul gândirii: „E apus de Zeitate, ș-asfințire de idei”. Dumnezeu nu moare pentru Eminescu ca pentru Nietzsche357, ci Dumnezeu apune, în înserarea lumii, ca un Soare de pe cerul minților trufașe („Nimeni soarele n-oprește să apuie-n murgul serei,/ Nimeni Dumnezeu s-apuie de pe cerul cugetării”), pentru că, după cum au spus Sfinții Părinți, mintea umană a fost zidită de către 355 Idem: http://ro.wikipedia.org/wiki/Dedal. 356 Idem: http://ro.wikipedia.org/wiki/Blaise_Pascal. 357 Idem: http://ro.wikipedia.org/wiki/Friedrich_Nietzsche. 309 Dumnezeu ca un cer care să fie plin de lumină, luminat de Soarele inteligibil al Dumnezeirii. Această realitate duhovnicească este expusă pe larg și de Dimitrie Cantemir, în Divanul său358. Dar Dumnezeu nu silește pe nimeni să creadă în El, iar întunericul ideologiilor ateist-nihiliste a cuprins multe minți care n-au avut puterea să creadă decât în mintea și rațiunea lor discursivă. Însă Eminescu ne descoperă limpede că acest curs al istoriei este dinainte cunoscut de către Dumnezeu și că El, Cel care „scrii mai dinainte a istoriei gândire”, 358 Dimitrie Cantemir, Divanul..., ed. cit., p. 299-301. Autorul a înfățișat același lucru chintesențiat, și anterior în lucrare (vezi p. 245246), unde înțeleptul, dialogând cu lumea, îi spune: „Tu ești creația și făptura veșnicului Împărat, înfrumusețată întru toate podoabele tale - pentru că Dumnezeu nu face nimic urât sau displăcut - desăvârșită întru toate, în decurs de șase zile, după cum scrie Moise, cel mai vechi dintre toți istoricii. Tu ești numită macrocosm, prototip și model al microcosmosului, adică al omului; de aceea toate podoabele care se găsesc în tine pot să se explice ca fiind ale omului și toate cele ale omului ca fiind ale tale. Astfel, mai întâi în tine este lumina, care corespunde la om cu credința, în tine este tăria de deasupra, adică cerul, care la om este nădejdea. În tine apele de deasupra, care la om sunt grijile lăsate de Dumnezeu, apoi apele de dedesubt, care sunt tulburările ce vin de la trup; în tine este pământul - la om trupul. Ierburile și copacii înseamnă faptele bune; semințele și roadele tale sunt virtuțile și milosteniile. Soarele este imaginea înțelepciunii celor veșnice, iar luna imaginea lucrurilor temporale. Peștii, care stau totdeauna în apă, sunt umilințele, păsările zburătoare sunt contemplațiile cele cerești; animalele neraționale sunt ajutorarea și miluirea săracilor; târâtoarele, adică animalele care se târăsc pe pântece, sunt suferințele, durerilor altora; sălbăticiunile înseamnă meditarea la demoni și la răutate”. Am folosit nu originalul românesc, ci traducerea lui Virgil Cândea la versiunea grecească a lucrării, pentru a urmări o expunere clară, fără dubii asupra sensului, pentru cititorul modern. 310 este Cel ce îngăduie și suferă propriul Său apus, propria Sa moarte din inimile și mințile multor oameni, după ce a răbdat pentru ei moartea pe Cruce. Și aici poetul urmează o interpretare profetică a Ps. 103, 20 („soarele și-a cunoscut apusul său” - cu referire la moartea lui Hristos, după cum tâlcuiește și Antim Ivireanul în Didahii) sau profeția noutesta-mentară: „din pricina înmulțirii fărădelegii, iubirea multora se va răci” (Mt. 24, 12). Filosofii vremurilor de apoi nu au ce să mai spună în fața solstițiului omenirii. Filosofia lor tace sau e insignifiantă, pentru că îi înspăimântă conștiința văzând agonia chipului acestei lumi: palizi, siniștri, o privesc cugetătorii. Eminescu declară însă că el rămâne fidel, chiar dacă ar fi ultimul om de pe pământ, a ceea ce am identificat a fi viziunea tradițională a culturii și spiritualității românești, în contra modernismului ateist - după cum ne mărturisesc câteva versuri manuscrise, reproduse de Ioana Em. Petrescu359: „când regii mor,/ Când ceru-apune a lui gânduri [în mințile umane], /.../ Când [ca umanitate] am pierdut ideea-eternității,/ Eu singur stau s-o reprezint aici”. Este impresionant atașamentul lui față de credința și cugetarea veche românească! Gândirea lumii și a întregii istorii umane nu mai valorează nimic în fața Apocalipsei și a Judecății care 359 Cf. Ioana Em. Petrescu, Eminescu. Modele cosmologice și viziune poetică, op. cit., p. 26. A se vedea: http://ro.wikipedia.org/wiki/Ioana_Em._Petrescu. 311 se apropie. Interogațiile umane pline de vanitate nu au fost în stare să afle ceva sau să spună ceva adevărat despre Dumnezeu de-a lungul istoriei - ce știm despre El este ceea ce El Însuși ne-a revelat prin Proroci, prin Sfinți și, mai ales, prin Fiul Său - și nu este în stare nici la sfârșitul istoriei să abată lumea de la cursul ei spre transfigurarea finală, stabilit dintru început de Dumnezeu și așezat în rațiunile acestui cosmos: „planetul cugetă adânc și sfânt”. Lumea este întruparea gândului lui Dumnezeu iar istoria omenirii este povestea căutării lui Dumnezeu de către oameni. Poetul care a încercat să-L găsească pe Dumnezeu prin puterea înțelepciunii sale renunță să mai afle răspunsuri, pentru că rațiunea umană este neputincioasă. Ar dori să aibă încredințarea întrupării lui Dumnezeu în om: „Eu, un om de Te-aș cunoaște, chiar să mor mi-ar părea bine”. Credem că ar fi dorit să Îl vadă pe Hristos, în mod extatic, așa cum știa că se petrece cu omul care depune eforturi ascetice, din arhiva patristic-omiletică a cărților vechi, al căror cunoscător era. Acestea sunt concluziile versurilor de mai sus, care lămuresc multe necunoscute din lirica eminesciană. Același dor neîmplinit și tristețe sfâșietoare, de a nu-L fi văzut pe Dumnezeu, o vor mărturisi și Blaga360 și Arghezi361. 360 A se vedea: http://ro.wikipedia.org/wiki/Lucian_Blaga. 361 Idem: 312 Însă vederea lui Dumnezeu este o experiență spirituală nu numai posibilă, dar și pretinsă de la cei credincioși, dar numai în spațiul ortodox, căci pentru catolici și protestanți Dumnezeu S-a retras în transcendență (o transcendență reconfigurată după ideea antică, greacă) și nu mai are nicio legătură cu imanentul, cu oamenii. În tradiția ortodoxă se crede că, mai înainte de a fi creată lumea, ea a existat în intenția iubitoare a lui Dumnezeu de a o crea. Ea a existat în gândul lui Dumnezeu. Omul și universul întreg au existat, mai înainte de a exista, în gândul și în sfatul Preasfintei Treimi, Care a iubit lumea mai înainte de a o aduce întru ființă. Părintele Dumitru Stăniloae362, în secolul al XX-lea, recapitula această gândire patristică bizantină, formulând-o astfel: lumea este plasticizarea gândirii lui Dumnezeu363. Asemenea, pentru Eminescu, Dumnezeu este Scriitorul care „scrii mai dinainte a istoriei gândire”. Poetul, după ce contemplă întreaga istorie a lumii, dorind să deslușească sensul curgerii timpului și al desfășurării istoriei omenești pe pământ, se roagă astfel către Dumnezeu - și recapitulăm versurile, pentru a le descifra detaliat: http://ro.wikipedia.org/wiki/Tudor_Arghezi. 362 Idem: http://ro.wikipedia.org/wiki/Dumitru_St%C4%83niloae. 363 Cf. Pr. Prof. Dr. Dumitru Stăniloae, Teologia Dogmatică Ortodoxă, vol. 2, ediția a II-a, Ed. IBMBOR, București, 1997, p. 9. 313 Tu, ce în câmpii de caos semeni stele - Sfânt și mare, Din ruinele gândiri-mi, o, răsai, clar ca un Soare, Rupe vălurile d-imagini, ce Te-ascund ca pe-un fantom; Tu, ce scrii mai dinainte a istoriei gândire, Ce ții bolțile tăriei să nu cadă-n risipire, Cine ești?... Să pot pricepe și icoana Ta... pe om. Dumnezeu seamănă/ sădește stelele în câmpiile neființei, numite și „câmpii de chaos”364. Imaginile foarte plastice ale acestor versuri denumesc, de fapt, un adevăr creștin, și anume crearea universului din nimic, ex nihilo, nimicul fiind plasticizat de Eminescu prin metafora câmpiilor de haos. Regăsim tot aici și poetizarea afirmației Sfântului Vasile cel Mare și a altor Sfinți Părinți, din Hexaemeron - așa cum precizam puțin mai devreme -, anume că, după ce a creat și a împodobit pământul cu flori și cu plante minunate, în a patra zi, Dumnezeu a creat aștrii cerești ca pe niște flori ale cerului. Așa încât Eminescu poate vizualiza crearea stelelor ca niște flori pe câmpiile cerului. Faptul că Dumnezeu seamănă stelele, aducându-le întru ființă, poate să reprezinte mai mult decât un efort stilistic din partea poetului și anume: o încercare de hermeneutică biblică. Pentru că a semăna înseamnă a pune semințe, iar când sunt puse semințele aștrilor 364 Metafora i-a fost inspirată de Lamartine, cu ale sale „champs de l'eternelle nuit”, din poemul L’immortalite. A se vedea: http://poesie.webnet.fr/lesgrandsclassiques/poemes/alphonse_de_ lamartine/l_immortalite .html . 314 în/ pe cer, aștri care sunt destinați a fi „semne” (Fac. 1, 14), o semiotică plantată de Dumnezeu în cer pentru oameni, ne putem gândi la semnificantul de lumină și rațiune pe care Dumnezeu îl sădește în univers, pentru a convorbi neîntrerupt cu oamenii și a-i conduce la adevăr. Este o simbolistică vastă și larg răspândită în paginile literaturii noastre medievale și ea se transferă liricii moderne - o primă dovadă o descoperim în Primăvara amorului a lui Iancu Văcărescu365, unde „Pe cer, mii de mii de stele / Semănate străluceau”. Iar la Bolintineanu: „tresare lina Propontide /.../ Scânteind la focul stelelor splendide/ Semănate-n fundul cerului plăcut” (Mehrube). Penultimul vers al acestei strofe („Ce ții bolțile tăriei să nu cadă-n risipire”), reprezintă tot o poetizare a unei precizări patristice esențiale, care aparține Sfântului Atanasie cel Mare366: Dumnezeu a creat lumea din nimic și tot El este Cel care o ține întru ființă, Care o susține ca să nu se reîntoarcă în neant. Dacă Dumnezeu nu ar susține lumea întru ființă, universul, cât e de mare, cu lumile lui cosmice, s-ar risipi, ca să folosim expresia lui Eminescu, ar pieri îndată. Concluzia acestor versuri este că Singurul care poate da sens istoriei lumii este Dumnezeu Întrupat, 365 A se vedea: http://ro.wikipedia.org/wiki/Iancu_V%C4%83c%C4%83rescu. 366 Idem: http://ro.wikipedia.org/wiki/Atanasie_din_Alexandria. 315 Iisus Hristos, pentru că lumea Îl caută cu disperare pe Dumnezeul său, Care a creat-o, și singurul răspuns al lui Dumnezeu la neliniștea lumii nu poate fi decât Întruparea Sa. Altfel, Dumnezeu este de neapropiat pentru lume. Poetul întreabă: „Cine ești?...Să pot pricepe și icoana Ta.pe om”. Dar omul e icoana lui Dumnezeu, după chipul și după asemănarea Sa, în însăși religia în care a fost botezat și în care a murit poetul. Așa încât răspunsul la cine ești? pare a fi subînțeles sau interogația pare a fi mai mult o interpelare cu sens revelațional, semnul dorinței unei revelații personale. Mai ales că răspunsul la întrebarea cine ești?, adresată lui Dumnezeu, urmărește: „să pot pricepe.pe om”! Poetul nu întreabă pentru că nu știa cine e Dumnezeu, ci pentru că dorea o lămurire mai profundă. Formularea lui Eminescu nu este însă paradoxală decât pentru cine nu știe că socraticul cunoaște-te pe tine însuți a devenit la Sfinții Părinți: cunoaște-L pe Dumnezeu ca să știi cine ești. O apoftegmă pe care o enunță și Antim Ivireanul în sfătuirile sale versificate, dedicate lui Ștefan Cantacuzino367: „Acela se cunoaște pe sine și situația sa [ontologică, statutul său uman], dacă mai întâi cunoaște pe Creatorul său”368. 367 A se vedea: http://ro.wikipedia.org/wiki/%C5%9Etefan_Cantacuzino. 316 Să mergem însă mai departe: Fulgeră-n norii de secoli unde-ngropi a Ta mărime, Printre bolțile surpate să mă uit în adâncime: De-oi vedea a Ta comoară, nu regret chiar de-oi muri. Oare viața omenirei nu Te caută pe Tine? Eu, un om de Te-aș cunoaște, chiar să mor mi-ar părea bine. Dar să știu - semeni furnicei ce cutează-a Te gândi? Adică: revelează-Te mie, Cel ce Te-ai întrupat, Cel Te-ai asemănat omului prin întrupare! Să ajungă la mine lumina Ta ca un fulger, penetrând prin norii de secoli ai istoriei și prin bolțile de simboluri, prin norii ideologiilor false despre Tine și prin simbolurile care doar Te sugerează, dar nu Te dezvăluie cu adevărat, ca Cel ce ești Lumină. Și spune acestea Eminescu, credem noi, nu pentru că nu putea să creadă în întruparea Mântuitorului, ci pentru că dorea o încredințare supremă, o pipăire, o vedere. Iar această dorință nu se poate naște în inimile celor care nu cred că este posibil așa ceva ci, dimpotrivă, ea este un dor și o nostalgie a celor care au cunoscut, chiar și numai prin citire sau prin auzire, din cărți și în Biserică, că Dumnezeu este prezent în creația Sa și că El Se arată oamenilor, celor ce Îl iubesc și ascultă de poruncile Lui. 368 Antim Ivireanul, Sfătuiri creștine-politice, în rev. Biserica Ortodoxă Română, XIV (1890-1891), p. 339. 317 Versul Fulgeră-n norii de secoli unde-ngropi a Ta mărime vorbește și despre chenoza Mântuitorului, prin care Fiul lui Dumnezeu S-a golit de slava dumnezeiască pentru a Se întrupa, pentru a lua chip de rob (Filip. 2, 7), la plinirea vremii, acoperind astfel cu norii istoriei, ai timpului („norii de secoli”), slava Sa din veșnicie. Pentru că El S-a întrupat, cum se spune în limbajul ecleziastic scriptural și tradițional, la plinirea vremii. Imperativul verbului a fulgera arată dorința poetului ca Hristos să Se reveleze ca Dumnezeu, după ce a îngropat mărimea/ slava Sa dumnezeiască, în istoria noastră omenească, făcându-Se om. Verbul a îngropa poate face aluzie și la moartea și îngroparea Sa pentru noi, din care poetul vrea să vadă răsărind fulgerul dumnezeirii Sale (sintagmă eminamente teologică și ortodoxă). Însă fulgerul dumnezeirii lui Hristos (adică lumina dumnezeiască) S-a arătat pe Tabor și la învierea și înălțarea Sa la cer sau cu alte ocazii. Ceea ce dorește poetul nu e o călătorie în timp cu mașina timpului, ca în filme sau în desenele animate, ci este o încredințare personală, prin care „de-oi vedea a Ta comoară, nu regret chiar de-oi muri”. Iar această încredințare personală se numește, în cultura monahală în care era inițiat poetul, extaz duhovnicesc, prin care creștinul ortodox, pe măsura curățirii sale de patimi, vede lumina dumnezeiască și este încredințat de întruparea Fiului lui Dumnezeu și 318 de învierea Sa din morți, alături de toată bunăvestirea Evangheliei. Cine-a pus [dacă nu Tu] aste semințe, ce-arunc ramure de raze, Într-a chaosului câmpuri369, printre veacuri numeroase, Ramuri ce purced cu toate dintr-o inimă de om? A pus gânduri uriașe într-o țeastă de furnică, O voință-atât de mare-ntr-o putere-atât de mică, Grămădind nemărginirea în sclipitu-unui atom. Dumnezeu a pus semințele vieții umane în câmpiile neființei, din care au răsărit acele ființe capabile să lumineze cu „ramure de raze”. Dumnezeu, Cel ce a gândit lumea și istoria ei, este Cel ce a pus în om „nemargini de gândire”, cum spune același poet și în altă parte (în poemul În vremi de mult trecute). Dacă ne amintim și faptul că Ion Negoițescu a interpretat aceste strofe ca reprezentând dialogul poetului cu.geniul său, nu putem să nu regretăm erorile critice, intenționate sau neintenționate, care au lăsat în umbră, pentru multă vreme, adevăratele semnificații mistico-religioase ale poeziei române. George Gană nu mai repetă eroarea lui Negoițescu. Pentru el e limpede că „Tu, ce în câmpii de caos semeni stele - sfânt și mare” (și versurile 369 Din nou, aceeași metaforă inspirată de Lamartine („les champs de l'eternelle nuit”), despre care am amintit și puțin mai devreme, prin care Eminescu plasticizează nimicul/ neființa. 319 următoare) reprezintă „invocarea insistentă a Creatorului lumii” și că Eminescu a aderat la „concepția providențialistă a istoriei”370 - a nu se confunda providențierea cu predestinarea. Din păcate, concluzia sa este că disperarea lui Eminescu constă în aceea că nu poate ajunge la niciun fel de răspuns în ceea ce privește cunoașterea Divinității - e o interpretare strict raționalistă - și nu comentează deloc versul: „Eu, un om de te-aș cunoaște, chiar să mor mi-ar părea bine”. Acesta este un vector sigur către Dumnezeul-om (Care se revelează umanității) și care ne indică, totodată, și faptul că nu o necunoaștere totală în privința lui Dumnezeu este cea care îl frământa pe poet, ci un anumit fel de cunoaștere, pe care nu o putuse atinge. Temeiul ființării lumii este un Dumnezeu care este persoană, Treime de persoane, și care creează persoane după chipul Său, înzestrate cu rațiune și, zice Eminescu, cu puterea de a zămisli lumi ale gândirii: „Cum Dumnezeu cuprinde cu viața Lui cerească [viața Lui cerească = harul dumnezeiesc]/ Lumi, stele, timp și spaț[iu] ș-atomul nezărit,/ Cum toate-s El [gândul Lui plasticizat] și Dânsul în toate e cuprins [Dumnezeu este în toate cele create prin harul Său, spun Sfinții Părinți],/ Astfel tu [omul] vei fi mare ca gândul tău întins” (În vremi de mult trecute). Măreția lui Dumnezeu se cunoaște din gândul Lui mare (lumea 370 George Gană, Melancolia lui Eminescu, op. cit., p. 200. 320 cea întinsă, sau mare și lată, cum se spune în limbaj popular) și, după asemănarea Lui, aceeași măreție o descoperă și omul, prin dezvoltarea creatoare a gândului său. Însă înțelepciunea omului e firavă. Vedem acest lucru, atunci când acesta se bazează numai pe rațiunea sa umană autonomă vană, fără har: În zădar trimit prin secoli de-ntrebări o vijelie /.../ Prefăcute-n vulturi ageri cu aripi fulgerătoare, C-ochi adânci și plini de mite [mituri/ basme], i-am trimis în cer să zboare, Dar orbite, cu-aripi arse pe pământ cad îndărăt; Prefăcute-n stele de-aur merg pân' l-a veciei ușă, Dară arse cad din ceruri și-mi ning capul cu cenușă Și când cred s-aflu-adevărul mă trezesc - c-am fost poet. Aceste versuri prezintă o reiterare a căderii din Sărmanul Dionis (care face aluzie la căderea Sfântului Adam, la căderea omului din dorința de a fi dumnezeu fără Dumnezeu), dar sunt și o variantă mai limpede a Luceafărului, după cum observam și mai devreme (de altfel, evoluția lui Dionis de la un „ateist superstițios” la omul mântuit de căderea demonică prin iubirea Mariei reiterează aceeași obsesie luciferică a poetului, ilustrând simbolic parcursul autobiografic și idealul său soteriologic, despre care am mai vorbit). 321 Ele denotă și preocuparea supremă a lui Eminescu, adevărul, care este în contradicție cu obsesia artei moderne: metafora poetică, simplă, goală, eminamente stilistică. Gândurile sale au zidit un turn al Babilonului care s-a năruit înaintea lui Dumnezeu. Însă e de reținut faptul că țelul său a fost acela de a-L afla pe Dumnezeu: Ca s-explic a Ta ființă, de gândiri am pus popoare, Ca idee pe idee să clădească pân-în soare, Cum popoarele antice în al Asiei pământ Au unit stâncă pe stâncă, mur pe mur s-ajungă-n ceruri. Un grăunte de-ndoială [a]mestecat în adevăruri Și popoarele-mi de gânduri risipescu-se în vânt. Cum ești Tu nimeni n-o știe. Întrebările de Tine, Pe-a istoriei lungi unde, se ridică ca ruine Și prin valuri de gândire mitici stânce se sulev [se ridică]; Niciun chip pe care lumea Ți-l atribuiește Ție Nu-i etern, ci cu mari cete d-îngeri, de ființi o mie, C-un cer încărcat de mite asfințești din ev în ev. Prima dintre aceste două strofe este o mărturisire elocventă - dar trecută cu vederea -, a faptului că poetul a urnit popoare de gândiri în căutarea lui Dumnezeu. Coroborând această extraordinară imagine plastică, cu versurile următoare, ajungem la concluzia 322 că, așa cum omenirea L-a căutat pe Dumnezeu în toată istoria sa, la fel istoria cugetării sale, biografia minții și a gândurilor sale poate fi rezumată de această căutare febrilă, ca țel al vieții lui. „Cum ești Tu nimeni n-o știe”: ființa lui Dumnezeu este inaccesibilă atât oamenilor, cât și Îngerilor. Aceasta este învățătura ortodoxă. Gândirea umană nu poate decât să construiască icoane371 (e vorba aici de un omonim al icoanelor ortodoxe, pentru că nu la acestea din urmă se referă Eminescu, ci la toate formele și religiile care nu au fost revelate de sus și pe care le-a fantomat gândirea umană în căutarea lui Dumnezeu, de-a lungul istoriei), imagini/ chipuri ale lui Dumnezeu, care nu sunt reale, ci sunt idei șterse despre măreția Sa. „Și prin valuri de gândire mitici stânce se sulev”: avem un tablou alegoric al gândirii umane ca o mare agitată de valuri, din care se înalță gândirea mitică precum niște stânci. Stânci marine care au durabilitate în parcursul istoric al umanității, o vreme, dar nu au întemeiere și dăinuire veșnică, nu sunt adevăr revelat de la Dumnezeu, ci presupuneri umane despre Ființa divină. Memento mori se sfârșește cu un tablou apocaliptic, al sfârșitului lumii. Ideile omenirii încep să se sfârșească și omul Îl ucide pe Dumnezeu în mintea și în inima sa și nu mai caută nimic nobil, nimic înălțător: „E apus de Zeitate ș-asfințire de idei”. 371 Pentru că a spus mai înainte: „Și icoana-Ți n-o inventă omul mic și-n margini strâns”. 323 Vine sfârșitul lumii, pentru că, după cum a spus Hristos, „se-nmulțesc semnele vremei [Mt. 24, 6-8; Lc. 21, 11], iară cerul de-nserare/ Roșu-i de războaie crunte, de-arderi mari, de disperare/ Și idei a zeci de secoli sunt reduse la nimic”. Ultimul vers al poemului, „căci gândirile-s fantome, când viața este vis”, credem că nu se poate interpreta în sensul visului brahmanic, ci în sensul în care Sfântul David și fiul său, Sfântul Solomon, precum și alți autori ai Scripturii, au vorbit despre viața ca vis, ca deșertăciune, referință pe care o regăsim foarte adesea și la Sfântul Ioan Gură de Aur (ale cărui omilii au avut o vastă circulație pe teritoriul românesc în tot evul mediu, sub numele de Zlatoust sau Zlatostrui, Zlatoust fiind traducerea în slavonă a lui Hrisostom sau Gură de Aur) și în toate cărțile noastre vechi. Pentru Eminescu, cugetarea omenească, gândirile arhitectonici umane (evocate în același poem, Memento mori), care construiesc civilizații sau sisteme filosofice de tot felul, sunt zădărnicie înaintea acelei gândiri a lui Dumnezeu, din care răsare lumea și istoria. Prin urmare, nu ar fi putut avea preeminență înaintea sa niciunul dintre sistemele umane de gândire (cum ar fi filosofia germană sau cea indiană), dacă el credea că toată înțelepciunea umană este o iluzie, în sensul în care vorbește Psaltirea și Ecclesiastul despre vis și despre iluzie. Eminescu descrie în aceste strofe din finalul poemului Memento mori falimentul intelectualismului 324 glacial și se întoarce, nostalgic, cu fața de la savanți, dascăli și filosofi (ca și în Scrisoarea I, Scrisoarea II, Sărmanul Dionis etc.), înapoi, înspre rațiunile divine pe care Dumnezeu le-a însămânțat (logoi spermatikoi) în cosmos, pentru că, așa cum spune Sfântul Pavel și Sfinții Părinți: „din frumusețea zidirilor sale pe potrivă să veade Ziditoriul. Și [căci] «ceale nevăzute ale Lui, de la zidirea lumii prin făpturi înțelegându-să, se văd» [Rom. 1, 20]”372. Citim în multe poeme această nostalgie -adevărată jale nostalgică - a lui Eminescu după regăsirea Paradisului pierdut al copilăriei în care el știa să vorbească limba cosmică, să dialogheze cu toate cele din natură create de Dumnezeu și care formează un logos cosmic convorbitor cu rațiunea și conștiința umană nepervertită de patimi josnice, iraționale sau de ideologii false. Un poem magnific pentru revelarea acestei concluzii a aventurii cognitive a poetului este și O,-nțelepciune, ai aripi de ceară!: 372 Sfântul Ioan Damaschin, Logica, tălmăcită în limba patriei de Preasfințitul Grigorie (Râmniceanu), Episcop al Argeșului, ediția a doua, revăzută și îmbunătățită [transcriere a ediției întâi, din 1826], ediție îngrijită și studiu introductiv de Dr. Adrian Michiduță, transliterare de Aurelia Florescu, Ed. Aius, Craiova, 2012, p. 37. 325 Ce mâni subțiri s-apucă de perdele Și într-o parte timide le trag! În umbra dulce, după vechi zăbrele Suspină gură-n gură, drag cu drag. Lucește luna printre mii de stele, Suspină vântu-n frunzele de fag, Se clatin codri mângâiați de vânt -Lumini pe ape, neguri pe pământ. * O,-nțelepciune, ai aripi de ceară! Ne-ai luat tot făr' să ne dai nimic, Puțin te-nalți și oarbă vii tu iară, Ce-au zis o vreme, altele deszic, Ai desfrunzit a visurilor vară Și totuși eu în ceruri te ridic: M-ai învățat să nu mă-nchin la soarte Căci orice-ar fi ce ne așteaptă - moarte! Tu ai stins ochiul Greciei antice, Secat-ai brațul sculptorului grec, Oricât oceanu-ar vrea să se ridice Cu mii talazuri ce-nspumate trec, Nimic el nouă nu ne poate zice, Genunchiul, gândul eu la el nu-mi plec, Căci glasul tău urechea noastr-o schimbă: Pierdută-i a naturii sfântă limbă. 326 În viața mea - un rai în asfințire -Se scuturau flori albe de migdal373; Un vis purtam în fiece gândire Cum lacul poartă-o stea pe orice val; [A zorilor suavă înflorire Se prelungea până-n amurgul pal], În văi de vis, în codri plini de cânturi, Atârnau arfe îngerești pe vânturi. Și tot ce codrul a gândit cu jale În umbra sa pătată de lumini, Ce spun: izvorul lunecând la vale, Ce spune culmea, lunca de arini, Ce spune noaptea cerurilor sale, Ce lunii spun luceferii senini Se adunau în râsul meu, în plânsu-mi, De mă uitam răpit pe mine însumi. În van cat întregimea vieții mele Și armonia dulcii tinereți; Cu-a tale lumi, cu mii și mii de stele, 373 Poate fi o sugestie de la Eccl. 12, 5: kai ge apo Uyouj Oyontai kai qamboi en th odw kai ânqhsr to â|mUgdalon kai pacunqh h akrij kai. diaskedasqh h kapparij oti eporeUqr| o anqrwpoj eij oikon aiwnoj autou (LXX) [și încă de la înălțime vor vedea și uluire [va fi] în cale și va să înflorească migdalul, să se îngrașe lăcusta și să se scuture chiparosul, pentru că a mers omul în casa veacului său]. În VUL: excelsa quoque timebunt et formidabunt in via florebit amigdalum inpinguabitur lucusta et dissipabitur capparis quoniam ibit homo in domum aeternitatis suae [chiar din înălțime se vor teme și se vor înfricoșa în cale va înflori migdalul, se va îngrășa lăcusta și se va scutura chiparosul, pentru că va merge omul în casa veșniciei sale]. 327 O, cer, tu astăzi cifre mă înveți; Putere oarbă le-aruncă pe ele, Lipsește viața acestei vieți; Ce-a fost frumos e azi numai părere -Când nu mai crezi, să cânți mai ai putere? Ș i dacă nu-i nimic, decât părere Tot ce suspină inimei amor, Istoria cu lungile ei ere Un vis au fost amar - amăgitor; Tot ce-aspirăm, toat-acea putere Care-am robit-o falnicului dor Am cheltuit-o ca niște nebuni Pe visuri, pe nimicuri, pe minciuni. Sunt ne-nțelese literele vremii Oricât ai adânci semnul [simbolul] lor șters? Suntem plecați sub greul anatemii De-a nu afla nimic în vecinic mers? Suntem numai spre-a da viață problemei, S-o dezlegăm nu-i chip în univers? Și orice loc și orice timp, oriunde, Aceleași vecinice-ntrebări ascunde? Poezia aceasta polemizează, ca și în cazul anterior, cu filosofia umană care nu este în stare să ofere niciun răspuns la întrebările vitale ale ființei umane, ci doar să aducă în discuție dileme de nerezolvat. 328 Pentru filosofia dilematică, sintagma „literele vremii” de care vorbește Eminescu, adică lectura istoriei omenești și a creației universale rămâne fără niciun ecou pozitiv. Ceea ce filosofia de tip apusean exaltă - iar Noica propunea să realizăm și noi, românii, această filosofie -Eminescu respinge ca fiind un nonsens și anume spiritul neliniștit, zbuciumat, dilematic, care nu face decât să se frământe în întreagă existența sa, nesperând și nedorind un sfârșit al tensiunilor sale interioare, ci aflându-și în mod masochist delectarea în veșnica sa neliniște și interogare fără răspuns. Eminescu susține câteva lucruri absolut esențial de observat. Mai întâi de toate, afirmă că gnoza care se întemeiază exclusiv pe intelectul uman interogativ și care raționează toate pe măsura sa este aceea care modifică urechea omului, auzul interior al conștiinței sale, îl face surd la armonia cosmică și la cântecul sferelor. Acest cântec, Eminescu (la fel ca poezia pre-pașoptistă și pașoptistă) îl asociază cu cel al cetelor îngerești dimprejurul Tronului Dumnezeirii, după a căror asemănare este și armonia stelară a universului vizibil - vezi, spre exemplu, poemul Ondina: „Muzica sferelor: Seraphi adoară/ Inima lumilor ce-o încongioa-ră,/ Dictând în cântece de fericire / Stelelor tactul lor să le inspire”. Sau poezia La mormântul lui Aron Pumnul: „te-așteaptă toți îngerii în cor/ Ce-ntoană tainic, dulce a sferelor cântare”. Asemenea, în Sărmanul Dionis: „ste- 329 lele albe sunau în aeriene coarde rugăciunea universului” 374. Întorcându-ne la discuția noastră, ființa umană care cunoaște astfel de amendamente filosofice aduse ontologiei sale devine un logos amputat, sclerozat, incapabil de dialog cu logosul cosmic, cu „a naturii sfântă limbă”. Omul este creat de Dumnezeu ca să convorbească cu rațiunile dumnezeiești pe care același Creator le-a așezat în univers. Didahiile și teologia Sfinților Părinți, urmând Sfintei Scripturi, precum și toată literatura românească medievală filosofează pe seama faptului că frumusețea universală este o carte de simboluri, un arhitext care trebuie citit de către rațiunea umană, de mintea umană nepervertită, pentru a învăța din ea despre Dumnezeul și Ziditorul atotputernic al lumii și despre tainele creației. Așa a făcut Sfântul Avraam și a ieșit din rândul unui popor păgân și închinător la idoli, fără să aibă Biblie scrisă, ci pentru că a citit biblia cosmică, pe care Dumnezeu a scris-o în univers și pe care Eminescu o numește aici: „a naturii sfântă limbă” 375. Moise și mulți Sfinți care s-au nevoit în pustie au contemplat înțelepciunea lui Dumnezeu din înțelepciunea cu care El a creat lumea și toate cele ce sunt în 374 Eminescu, Proză literară, op. cit., p. 53. 375 A se vedea și comentariile noastre din vol. I al acestei cărți, referitoare la biblia cosmică în literatura noastră veche, mai ales p. 109113, 125-127, 214-216, 249, 376-383, 612-616, 783, cf. http://www.teologiepentruazi.ro/2014/01/11/epilog-la-lumea- veche-i-1-editia-a-doua/. 330 ea. Același lucru i-a îndemnat și Hristos, să citească limbajul firii, atât pe apostolii Săi, cât și pe cărturarii evrei, care întrebau de semne și de sfârșitul lumii: Mt. 16, 1-4; 24, 32-33; Lc. 12, 54-56; 21, 29-31. Sfântul Maxim Mărturisitorul376 (sec. VI) vorbea despre trei feluri de întrupări ale Cuvântului lui Dumnezeu, ale Logosului dumnezeiesc: în natură, în Scriptură și în Hristos, ultima prin pogorârea Fiului lui Dumnezeu și asumarea firii noastre umane în ipostasul Său dumnezeiesc377. Ortodoxia a păstrat tradiția vorbirii cu cosmosul, cu cerul, cu soarele, luna și stelele nopții, cu codrii și pădurile fremătătoare, care jelesc împreună cu omul pierderea Raiului de către acesta (această tălmăcire o întâlnim în Triod, în cântările de la Vecernia Duminicii izgonirii lui Adam din Rai), cu mările, râurile și izvoarele și cu tot murmurul neostoit al firii, care transmite omului cunoștința despre chipul rațional al lumii, zidit după icoana Cuvântului și a Creatorului ei. Cu rostul378 acestui cosmos fremătător de dor și de jale după Paradisul pierdut și-a împletit românul doina sa, „doină de simțire ruptă ca jelania-n prohoduri ” (Călin Nebunul). De această tradiție a înfrățirii și a dialogului cu universul întreg, a lecturării bibliei cosmice, s-a depăr- 376 A se vedea: http://ro.wikipedia.org/wiki/Maxim_M%C4%83rturisitorul. 377 „Taina întrupării Cuvântului cuprinde în sine înțelesul tuturor ghiciturilor și tipurilor din Scriptură, [precum] și știința tuturor făpturilor văzute și cugetate”, cf. Filocalia, vol. II, op. cit., p. 150. 378 În româna veche, rost înseamnă gură, grai (din lat. rostrum,-i). 331 tat și s-a înstrăinat Apusul, acel Apus care a impus rațiunea scolastică în teologia sa și care a dat întâietate raționalismului de tip intelectualist, în locul gândirii și rațiunii luminate de har. Eminescu a constatat într-un mod foarte ortodox-tradițional, că, dintr-o astfel de ființare și de cugetare, „lipsește viața acestei vieți”, lipsește harul dumnezeiesc care făcea „viața mea - un rai” și care umple toate, de care oamenii se pot răci și înstrăina acceptând o filoso-fie sau o cugetare falsă. Viața e rai - oamenii sunt creați pentru Rai, viața nu este făcută de Dumnezeu să fie infern de suferință sau așteptarea Nirvanei/ neființei - și când viața nu mai e rai, atunci viața nu mai e viață: „lipsește viața acestei vieți”. Aceeași constatare o făcea și Blaga: „vieții nu i-am rămas dator niciun gând,/ dar i-am rămas dator viața toată” (Fum căzut, din vol. Lauda somnului). În schimb, Eminescu a mărturisit în nenumărate ocazii faptul că în copilăria și adolescența sa a simțit armonia harică a universului, atunci când se afla în consonanță cu glasul acestui logos cosmic, atunci când îi erau cunoscute limba codrului, a izvoarelor, a lunii și a luceferilor. În vremea copilăriei și a primei tinereți, natura era pentru el „un rai din basme” (Fiind băiet păduri cutreieram), căci Dumnezeu, Cel ce i-a dat ochi să vadă „lumina zilei”, îi umplea inima „cu farmecele milei” (Rugăciunea unui dac). Această frumusețe cosmică impregnată de har i-a făcut din „a mea minte, a 332 farmecului roabă” (Nu mă înțelegi). E vorba însă nu de estetica universală, ci de o frumusețe cosmică inse' i minată de lumina lui Dumnezeu, pentru că lumile și planetele sunt ținute întru ființă și armonie de „puterea ce le farmăcă pre ele”, fără de care „s-alerge-ar vrea în caos de-unde turburi au ieșit” (Memento mori). De aceea, mai târziu, va privi înapoi cu nostalgie paradisiacă, plângând după acele simțiri curate și înțelegeri harice ale copilăriei: „O, rai al tinereții-mi, din care stau gonit!/ Privesc cu jind la tine asemeni lui Adam”. (Zadarnic șterge vremea...). De aici: farmecul copilăriei..., de care vorbește critica literară în legătură cu Eminescu, Creangă379 și alți autori ai literaturii române. Am făcut mai devreme precizarea că, în literatura pașoptisă, nu este de găsit o asemenea dimensiune edenică a copilăriei (și nici a naturii), pentru că autorii nu trăiesc și nu presimt tragedia Apusului, a... apusului credinței. Ei sunt prea exuberanți la gândul emancipării istorice și sociale a țării lor și nu au acuitatea receptării intelectuale și spirituale a lui Eminescu. Nici Eminescu n-o experiază la scara apostaziei, dar e în stare să perceapă mult mai corect fenomenul modernității, pe cât de mult este afiliat trecutului spiritual și istoric, tradiției, tensiune din care se naște suferința poetului. Revenim. Eminescu definește existența sa ca „un rai în asfințire”, un rai pe care l-a simțit în copilărie și 379 A se vedea: http://ro.wikipedia.org/wiki/Ion_Creang%C4%83. 333 în prima tinerețe, dar pe care avea să-l piardă, în vremurile care au urmat, când „pierdută-i a naturii sfântă limbă”, dar, în același timp, un rai pe care dorea să-l regăsească după moarte (Mai am un singur dor; Codrule, Măria Ta etc.). „Ruptura completă [cu natura] nu s-a produs niciodată, și în viziunea generală a poetului asupra naturii vom regăsi mereu ceva din fascinația inițială: copilul din el n-a murit niciodată. Peste candoarea transfiguratoare a privirii acestuia s-au adăugat reflexivitatea, sporită prin cultură, și umbra melancoliei”380. Eminescu a înțeles spiritul vremii - ceea ce nu înseamnă că i s-a afiliat fără rezerve. Versuri magnifice, în acest sens, ni se par și acestea: „În văi de vis, în codri plini de cânturi,/ Atârnau arfe îngerești pe vânturi”. Imaginea arfelor atârnate în crengi apare și în Memento mori („Dar venit-a judecata, și de sălcii plângă-toare/ Cântărețul își anină arfa lui tremurătoare”) și provine din Psaltire, din psalmul 136 („În sălcii, în mijlocul lor, am atârnat harpele noastre” - 136, 2), care amintește captivitatea babilonică a poporului ales. Acest psalm, care a fost transpus superb de Dosoftei în versuri și i-a prilejuit acestuia o poezie adesea citată în istoriile literare („La apa Vavilonului,/ Jelind de țara Domnului,/ Acolo șezum și plânsăm/ La 380 George Gană, Melancolia lui Eminescu, op. cit., p. 119. 334 voroavă ce ne strânsăm”...), iar lui G. Verdi381 i-a inspirat o minunată arie (Corul robilor - Va pensiero) din opera Nabucco382. Eminescu vede aceste „arfe” atârnate și părăsite în sălcii de poporul robit, captiv, el le vede cântând singure mai departe: „În văi de vis, în codri plini de cânturi,/ Atârnau arfe îngerești pe vânturi”! Când poporul nu mai înalță imne lui Dumnezeu, pentru că, spune el, „cum să cântăm cântarea Domnului în pământ străin?” (136, 4), atunci lauda adusă lui Dumnezeu nu încetează, pentru că îngerii Lui fac să răsune arfele codrilor și pădurilor, pe care urechea lui Eminescu le-a auzit cu auzul interior al inimii: o muzică inefabilă, care ar fi fost imperceptibilă unui „spirit ateu”383 (cum îl consideră Ioana Em. Petrescu)! Codrii atârnă arfele îngerești pe vânturi, într-un gest care mimează perfect antica atitudine a poporului evreu, care a refuzat să-I cânte lui Dumnezeu psalmi la solicitarea babilonienilor, a păgânilor, a celor care nu înțelegeau străfundurile spirituale din care izvorăște această cântare. Cuvintele întru lauda lui Dumnezeu nu au sens în fața celor care nu le înțeleg și nu Îl cunosc pe El. La fel, codrii își „atârnă” îngereasca lor cântare „pe vânturi”, încriptând această cântare dumnezeiască pentru urechile celor surzi. Și - esențial - Eminescu își atârnă îngereasca lui arpă, poetica lui cântare, pe versuri greu 381 A se vedea: http://ro.wikipedia.org/wiki/Giuseppe_Verdi. 382 Idem: http://www.youtube.com/watch?v=y0EAL3vXZrM. 383 Ioana Em. Petrescu, op. cit., p. 221. 335 de înțeles, care intenționat nu sunt explicite, pentru că sunt destinate numai celor care au extrem de fin și de sensibil auzul interior al spiritului lor viu. În nuvela Geniu pustiu, descoperim trei vise extatice în care apar descrise imagini paradisiace și în care am remarcat (în visul al doilea și al treilea), secvențe asemănătoare cu exprimările poetice de mai sus: „M-am trezit deodată într-un codru verde ca smaragdul, în care stâncile erau de smirnă și izvoarele de ape vergine și sfinte384. Printre arbori cântau privighetori cu glasuri de înger, prin cărări rătăceau umbre [suflete/ duhuri] diafane și fericite și se pierdeau prin verdura întunecată a dumbrăvilor sfinte. În depărtare vedeam o dumbravă de aur care cu freamătul frunzelor sale cânta o melodie molatecă și lină ca aceea a undelor adormite. Între toate umbrele sfinte și albe, numai eu aveam corp [...]. Dar deodată păru că lumea se-nsenină, că gaura în cer începe a deveni din ce în ce mai mare și mai largă, încât prin ea se vedea asupra boltei albastre ce îmbrățișează pământul, o altă boltă cu mult mai naltă, cu mult mai largă, însă de- 384 Apetența pentru metale și pietre prețioase în descrierea Raiului este sugerată de descrierile extatice biblice ale Apocalispsei, iar cea pentru miresme, ca smirna și tămâia, este, de asemenea, indicată de tradiția hagiografică și de practica liturgică ortodoxă. 336 aur curat și limpede ca lumina cea galbenă a soarelui, astfel încât întreaga acea boltă părea un soare mare, care îmbrățișa o lume, lumea deasupra cerului. Aerul tot era de lumină de aur - totul era lumină de aur, amestecat cu geamătul lin și curat al arpelor de argint în mâinile unor îngeri ce pluteau în haine de argint, cu aripi lungi, albe, strălucite prin întinsul acel imperiu de aur (s. n.) [o Împărăție a Luminii și a aurului haric]”385. Cântarea frunzelor și a copacilor Raiului o descoperim, în tradiția literară cultică ortodoxă, în Triod, la Vecernie, în Duminica izgonirii lui Adam din Rai, unde se spune (am citat aceste pasaje și undeva mai sus, dar le reamintim): Raiule preacinstite, podoaba cea frumoasă, locașul cel de Dumnezeu zidit [...] și sălășluirea Sfinților, cu sunetul frunzelor tale roagă pe Ziditorul tuturor, să-mi deschidă ușile pe care cu neascultarea le-am închis. [...] Simte durere, Raiule, împreună cu lucrătorul care a sărăcit și, cu sunetul frunzelor tale, roagă pe Făcătorul să nu-ți încuie ușa. Îndurate, miluiește-mă pe mine cel căzut386. 385 Eminescu, Proză literară, op. cit., p. 131-132, 142. 386 Triodul, Ed. IBMBOR, București, 2000, p. 100 și 103-104. 337 Am arătat, într-o altă carte, faptul că poetul a urmat, pentru aceste vise, ca și pentru alte descrieri paradisiace din nuvelele și poemele sale, modele hagiografice din cărțile noastre vechi, din care a reținut foarte multe amănunte și le-a metamorfozat literar în opera sa387. Față de cele pe care le-am afirmat acolo, dorim să adăugăm și faptul că amănuntul trecerii dintr-un cer în altul, mai înalt și mai luminos, ca și cel al imperiului de aur și altele din textul lui Eminescu apar, de asemenea, în Viața Sfântului Andrei cel nebun pentru Hristos (posibil și în alte hagiografii): „Ce mi-au fost nu știu. Că precum doarme cinevași dulce toată noaptea și să scoală a doa zi, așa eu am petrecut doă săptămâni întru acea videnia dulce, precum porunciia Dumnezeu, m-am văzut ca într-un Raiu foarte frumos și y minunat și mirându-mă gândiiam cu duhul ce este aceasta. Știu că în Țarigrad [Constantinopol] este lăcașul mieu, dar aicea cum am venit nu știu și nu mă pricipeam de sântu în trupu au afară de trupu, Dumnezeu știe. [...] Și mă bucuram foarte Expresia modernă este cvasi-identică celei din: Triodiu, tipărit în zilele prea înălțatului nostru Domn Carol I, Regele României, ediția a doua, Tipo-Litografia „Cărților Bisericescă”, București, 1897, p. 108, 112. Aceste imne din Triod, de la Vecernia din Duminica izgonirii lui Adam din Rai, au inspirat poezii populare (Verșul lui Adam) și cântece de stea. A se vedea și articolul nostru de aici: http://www.teologiepentruazi.ro/2015/03/03/versuri-populare- inspirate-din-triod/. 387 A se vedea: Gianina Maria-Cristina Picioruș, Eminescu și literatura română veche, op. cit., p. 339-351. 338 de acea frumusețe și mă miram cu mintea de negrăita podoabă a dumnezeiescului Raiu și un-blând printr-însul mă veseliiam. Erau acolo pomi mulți și foarte înalți clătindu-se [clătinându-se] cu vârfurile lor, care veseliia foarte ochii omenești și ișiia miros mare din ramurile lor. t Unii dintru acei pomi înfloriia neîncetat, iar alții era înpodobiți cu frunze de aur, alții avea roduri de mult feluri cu negrăită frumusețe înpo-dobiți, sădiți de dumnezeiasca mână. Și era întru acei pomi mulțime de păsări: unile cu aripile de aur, altele albe ca zăpada, iar altele pestrițe în multe chipuri, carele șezându în pomii Raiului cânta prea frumos, încât de dulcele glas al cântărilor lor eram întru nepricepere, în-dulcindu-să inima mea foarte. Și unblându eu printre acei pomi cu inimă veselă, am văzut un râu de apă mare curgându care adăpa acei pomi frumoși. Și peste râu era o vie mare tinzându-și vițele sale cu frunze de aur. Și era cu struguri în chipul aurului înpodobită. Și bătea acolo niște vânturi line și mirositoare de t t patru părți, de carele clătindu-se pomii făcea sunet minunat cu frunzele sale. Apoi m-au coprinsu o frică și mi să părea că stau deasupra mării cerești. Iar un tânăr înbrăcat în veșmântu mohorât, a căriia [căruia] față strălu-ciia ca soarele, mergea înaintea mea și [.] am văzut deodată o Cruce mare, frumoasă [.] am îngenuncheat înaintea Crucii cu frică și cu 339 bucurie mare și am sărutat[-o] cu osârdie. Și dacă am sărutat, m-am umplut de negrăită dulceață sufletească și simțiiam mai mare miros decât al Raiului. Și trecându Crucea, căutam în jos și vediiam suptu mine ca o beznă a mării [adânc al mării] și mi să părea că umblu prin văzduh. Și speriindu-mă am strigat către cel ce mă duciia zicându: - Doamne, mă tem să nu caz în adâncime! Iar el mi-au zis: - Nu te teme, că ni se cade să ne suim mai sus, peste a doa tărie a cerului! Și am văzut acolo niște bărbați minunați și » t t t t lăcașul lor și bucuriia praznecului lor [pe] care nu [o] poate spune linbă omenească. Apoi am întrat într-o văpae minunată care nu ne ardea, ci numai ne lumina și am început a mă speriia. Iar cel ce mă duciia m-au apucat de mână zicându: - Ni să cade să ne suim mai sus! Și iarăș ne-am văzut peste al treilea cer, unde am văzut și auzit mulțime de puteri cerești cântându și slăvindu pre Dumnezeu. Apoi am venit la o zăveastă sau catapeteaz-mă care străluciia ca fulgerul, înaintea căriia sta niște voinici strașnici și mari, cu chipul ca para focului. Iar fețile lor străluciia mai vârtos decât soarele”388...etc. 388 Cf. Cătălina Velculescu, Nebuni întru Hristos, Ed. Paideia, București, 2007, p. 307-309. 340 Și dincolo de această catapedeasmă Îl vede pe Hristos... Interesant, în ceea ce privește „geamătul lin și curat al arpelor de argint în mâinile unor îngeri”, din Geniu pustiu (fragmentul citat puțin mai sus), este faptul că ceva asemănător, ca imagine poetică, putem identifica la Alecsandri: „Gânditoare și tăcută luna-n cale se oprește./ Sufletul cu voluptate în estaz adânc plutește, / Și se pare că s-aude prin a raiului cântare/ Pe-ale îngerilor harpe lunecând mărgăritare” (Concertul în luncă). Nu se poate susține însă că Eminescu a preluat și a amplificat pur și simplu versurile lui Alecsandri, pentru că se recunosc la Eminescu acele trimiteri explicite la surse scripturale, hagiografice și liturgice. Eminescu și-a însușit o anumită atmosferă poetică, un anumit limbaj și o contrucție lirică din poezia preromantică, anterioară, însă, ceea ce este absolut esențial de precizat, el nu doar își impropriază niște elemente poetice, ci pe cele pe care le împrumută le consideră semnificative. Încât, în versurile eminesciene, lecturate cu atenție, descoperim o bogăție de semnificații asociate unor imagini poetice provenite din surse lirice anterioare, pe care cu greu le puteam bănui și interpreta în acest fel, în forma lor pașoptistă. Eminescu preia sintagme poetice create anterior în lirica românească, dar le amplifică și ne oferă vectori spre abisalități interpretative, asupra versurilor înaintașilor. 341 Iar abisalitățile sunt presupozibile și acolo pentru că, de fapt, nu poeții prepașoptiști sau pașoptiști constituie sursa primară, originară, ci literatura română veche sau religioasă, care nu se mai străvede bine în poezia acelora, din cauza contextului romantic european (care are și el un fond creștin înrudit și ușor de confundat, totuși, unei lecturi neaprofundate, cu ceea ce numim toposuri românești) și a formelor poetice noi. Felul în care procedează Eminescu, integrând în versurile sale elemente reprezentative din lirica predecesorilor și creând conștient și programativ o tradiție, va fi preluat de urmașii lui. Același lucru îl vor înțelege și îl vor face, tacit, cu poezia lui Eminescu, cei de după el (Goga389, Pillat, Bacovia390, Arghezi, Barbu, Blaga, Nichita, chiar și Mircea Eliade391, în proză). Și faptul acesta reprezintă o atenție față de perpetuarea spiritului, a sensurilor esențiale. Autorii noștri resimt creația literară nu ca un triumf al individualismului, ci ca o perpetuare a tradiției și o hermeneutică simbolică, în paralel cu critica științifică. Eminescu nu inventează, însă, el însuși acest procedeu, ci imita un gest medieval (să-i zicem), tipic gândirii religioase și literaturii omiletice, prin care o semnificație sau o viziune anume erau preluate și purtate mai departe, fără alterare, din val în val, peste 389 A se vedea: http://ro.wikipedia.org/wiki/Octavian_Goga. 390 Idem: http://ro.wikipedia.org/wiki/George_Bacovia. 391 Idem: http://ro.wikipedia.org/wiki/Mircea_Eliade. 342 eoni, așa încât ecoul primar al unei atitudini se putea auzi multe secole și milenii mai târziu. Era o acustică eclesială în templul timpului, rezonând perfect ca și acustica spațială, cosmică. Este, de asemenea, modul de manifestare al unei inter-textualități complexe și extinse, care implică atât textele scrise cât și textul cosmic - toată literatura medievală bizantin-ortodoxă presupune acest gen de intertextualitate. Textul cosmic, universul, a fost treptat eliminat din conștiința occidentală literară, ajungând în epoca modernă să fie considerat proză, antipoezie, document natural neartistic - vom discuta mai detaliat aceste aspecte puțin mai târziu. Muzica aceasta cosmică, convorbirea conștiinței sale cu rațiunile dumnezeiești însămânțate în univers („Și tot ce codrul a gândit cu jale /./ Ce spun: izvorul lunecând la vale,/ Ce spune culmea, lunca de arini,/ Ce spune noaptea cerurilor sale,/ Ce lunii spun luceferii senini”. - codrul și toate elementele naturii gândesc și spun, vorbesc între ele în continuu, au un dialog, o limbă pe care logosul uman o poate asculta și traduce pe înțelesul său) îi provoacă poetului o intimizare profundă cu sensul și rațiunea acestei comunicări, care devine ființa lui abisală, sintetizată metonimic prin râsu' plânsu' lui Eminescu („Se adunau în râsul meu, în plânsu-mi,/ De mă uitam răpit pe mine însumi”). Îl va prelua și Nichita Stănescu (a cărui sintagmă concisă am reprodus-o), reprezentând o definiție rezumativă a persoanei umane, tradițională în cultura 343 și spiritualitatea românească, de proveniență scriptu-rală, cu referire la umanitatea desăvârșită a lui Hristos, Cel ce plânge murind pentru oameni și râde mântu-indu-i, în același timp (imagine tradusă în folclor și în basme prin cea a împăratului care cu un ochi plânge și cu altul râde). Acest dialog între logosul uman și logosul cosmic îi provoacă de asemenea răpire și uitare de sine : „de mă uitam răpit pe mine însumi”. Adică, fiind răpit de frumusețea cosmică - nu de cea estetică, ci de cea rațională, logosifică, dialogică -, „mă uitam pe mine însumi”. Numai că răpirea și uitarea de sine fac parte din sfera semantică a extazului mistic, care apare descris în acești termeni de către Sfântul Pavel, de la care au preluat isihaștii terminologia, și, de la ei, Eminescu: „Cunosc un om în Hristos, care acum paisprezece ani - fie în trup, nu știu; fie în afară de trup, nu știu, Dumnezeu știe - a fost răpit unul ca acesta până la al treilea cer. Și-l știu pe un astfel de om - fie în trup, fie în afară de trup, nu știu, Dumnezeu știe -, că a fost răpit în Rai și a auzit cuvinte de nespus, pe care nu se cuvine omului să le grăiască” (II Cor. 12, 2-4, Biblia 1988). Muzica îngerească a sferelor cosmice (expresia muzica sferelor îi aparține lui Pitagora392, dar seman- 392 Idem: http://ro.wikipedia.org/wiki/Pitagora. 344 tica eminesciană este una încreștinată, care nu rămâne la viziunea mecanicistă și matematică a gânditorului antic) sau a codrilor cântători este un pre-extaz. Revelația naturală a lui Dumnezeu este un extaz înainte de extaz, o revelare a Sa înainte de experiența revelării dumnezeiești în extazul mistic. Eminescu l-a trăit pe primul, în copilărie, și revine mereu, nostalgic, la amintirea experienței lui profunde și profund autentice din punct de vedere spiritual, și în mod sigur a avut dorul nostalgic, cel puțin în urma lecturilor sale patristice, ascetico-mistice, de a-l împlini printr-o experiență desăvârșită a cunoașterii lui Dumnezeu față către față, în extaz. Și-a dorit un vis extatic sau o ieșire din sine, la fel ca Arghezi, care să îl confrunte cu Adevărul revelat, cu Duhul Sfânt făcut sensibil (ca să-l parafrazăm pe Ion Barbu, deși vederea extatică nu e sensibilă, ci spirituală), când ochii inimii se deschid ca să vadă lumina Duhului, iar concretețea anumitor relatări din versuri sau din nuvele mă face să-mi pun serios unele întrebări. Să fi ajuns Eminescu, prin rugăciunea inimii, pe vremea „când sufletu-mi noaptea veghea în estaze” și „vedeam ca în vis pe-al meu înger de pază”, cu adevărat, la o experiență mistică superioară revelației prin cântecul codrilor și al stelelor, ascultat în copilărie? 345 Să fie autobiografice amănuntele viselor extatice din Geniu pustiu, rememorând vremuri în care „copilul vorbește prin somn, zâmbind, cu Maica Domnului”393? Ce înseamnă rugăciunea aceasta către Maica Domnului: „Răsai asupra mea, lumină lină,/ Ca-n visul meu ceresc d-odinioară” (Răsai asupra mea...)? Și, mai departe: „Dă-mi tinerețea mea, redă-mi credința/ Și reapari din cerul tău de stele:/ Ca să te-ador de-acum pe veci, Marie!”? Să fi văzut copilul în vis acest detaliu care se repetă în poeme: „Privirea-ți adorată/ Asupră-ne coboară” (Rugăciune); „Privirea ta de milă caldă, plină,/ Îndurătoare-asupra mea coboară” (Răsai asupra mea...)? Încă nu am cercetat mai profund această problemă, în căutarea unor dovezi solide, a unor mărturii încă și mai explicite, dar nu ne-ar mira dacă ele ar fi descoperite. De la această mărturie poetică până la visul din copilărie al lui Apostol Bologa, nu mai avem în literatura română expunerea, biografică sau strict literară, a unui vis/extaz mistic. T • TH • A* _£V O A J • 1 O . • Lui Eminescu îi erau, fără îndoială, cunoscute și cuvinte ca acestea: „Tainele [vederile extatice] se descoperă celor smeriți. Iar de va muri cu nădejdea aceasta, chiar dacă n-a văzut nicidecum țara aceea [Împărăția cerului] din apropiere, socotesc că o va moșteni împreună cu Drepții cei vechi, cu cei ce 393 Eminescu, Proză literară, op. cit., p. 110. 346 au nădăjduit să ajungă desăvârșirea, dar n-au văzut-o, după cuvântul apostolesc, că au lucrat pentru nădejde în toate zilele, dar n-au primit-o [n-au primit-o toți în această viață]”394. Cântarea îngerească, cu arfe îngerești, a codrilor și a naturii, convorbirea aceasta muzicală, psalmodică între codri, izvoare, văi și lunca de arini corespunde în plan terestru cu îngereasca muzică a sferelor din cosmos, cu „ce spune noaptea cerurilor sale,/ Ce lunii spun luceferii senini”. De fapt, această comunicare nu este impedimen-tată de o separație între lumea de jos și lumea de sus, nu există o astfel de împărțire la Eminescu - cum nu există nici în gândirea ortodoxă -, planul terestru nu este categoric despărțit de cel ceresc. O astfel de ruptură o provoacă numai opacitatea umană, surzenia ipochimenului la glasul cântării cosmice, la glasul liturghiei universale, dar ea nu există în mod natural/ normal, așa cum anormală este și amputarea senzorilor spirituali ai omului în lumea modernă. Muzica aceasta neîncetată a cosmosului avea 394 Sfântul Isaac Sirul, Cuvinte despre sfintele nevoințe, trad., introd. și note de Pr. Prof. Dr. Dumitru Stăniloae, în Filocalia Românească, vol. X, ed. IBMBOR, București, 1981, p. 74. O ediție intitulată Cuvintele lui Isaac Syrul era tipărită la Mănăstirea Neamț în 1818, cf. Ioan Bianu, Nerva Hodoș și Dan Simionescu, Bibliografia românească veche, tomul III (1809-1830), editată de Academia Română, București, Atelierele grafice Socec & Co., societate anonimă, 1912-1936, p. 295. 347 și calitatea de a-i provoca „setea liniștii eterne care-mi sună în urechi”, căci această sete de liniște eternă „e același cântec vechi”, iar „vechiul cântec mai străbate cum în nopți izvorul sare” (Scrisoarea IV). „Ce spune noaptea cerurilor sale,/ Ce lunii spun luceferii senini” reprezintă din nou o parafrază scripturală, la Ps. 18, 2, care precizează, foarte aproape de expresia eminesciană, că „noaptea nopții vestește știință” (Biblia 1988). Însă contextul psalmului respectiv este și mai lămuritor în privința sensurilor din poezia lui Emi-nescu și ne duce cu gândul la posibilitatea unei parafraze extinse și conștiente pe care poetul a operat-o în versurile sale: „Cerurile povestesc [dihgou/ntai: narează] slava lui Dumnezeu, [iar] facerea mâinilor Lui o vestește tăria [cerului]/ firmamentul. Ziua zilei spune cuvântul și noaptea nopții vestește cunoașterea [gnw/sin]. Nu sunt vorbiri [și] nici cuvinte cărora să nu li se audă sunetul lor. Întru tot pământul a ieșit glasul lor și întru marginile lumii cuvintele lor” (Ps. 18, 1-4)395. 395 Cf LXX: oi ourano'i dihgountai doXan Qeou poihsin de ceipwn Autou anaggellei to sterewma hmera th hmera ereugetai rhma kai nuX nukti anaggellei gnwsin ouk eisin laliai oude logoi wn ouci akouontai ai fwna'i autwn eij pasan thn ghn eXhlqen o fqoggoj autwn ka'i eij ta perata thj oikoumenhj ta rhmata autwn. În Biblia 1688: „Ceriurile povestesc mărirea lui Dumnezeu și facerea mânilor Lui povesteaște întărirea. Ziua zilei va izbâcni cuvânt și 348 De altfel, aceste versete au fost îndelung solicitate în toată medievalitatea românească și le aflăm în cazanii, didahii, la Cantemir (Divanul) etc. Eminescu avea și de ce să le rețină, atât ca formă, cât și ca interpretare. În versurile sale: „Și tot ce codrul a gândit cu jale/ În umbra sa pătată de lumini,/ Ce spun: izvorul lunecând la vale,/ Ce spune culmea, lunca de arini,/ Ce spune noaptea cerurilor sale,/ Ce lunii spun luceferii senini/ Se adunau în râsul meu, în plânsu-mi,/ De mă uitam răpit pe mine însumi” (O,-nțelepciune, ai aripi de ceară!); „Și cuminți frunzele toate își comunică misteruri,/ Surâzând, clipind ascultă ochii de-aur [stelele] de pe ceruri,/ Crenge rele imitează pân' și zgomotul de guri /.../ Cine are-urechi s-audă ce murmur gurile rele [ale ramurilor]/ Și vorbărețele valuri și prorocitoare stele” (Memento mori); „Și flori și crenge și stele/ În ciuda mea taine îmi spun”...(Ecd). Nichifor Crainic remarca foarte just faptul că, pentru Eminescu și pentru cei mai mulți dintre poeții români, „cosmosul în care trăim e creat de Dumnezeu și e un reflex în mii de fețe al noaptea nopții povesteaște minte. Nu-s graiuri, nici cuvinte, cărora nu să aud glasurile lor. La tot pământul ieși răspunsul lor și la marginile lumii cuvintele lor”. La Dosoftei, în Psaltirea de-nțăles: „Ceriurile spun slava lui Dumnădzău, facerea, dară, a mănulor Lui vesteaște tărie. Dzua dzâlei izbucneaște graiu și noaptea nopțâi vesteaște înțeles. Nu sânt graiuri, nice cuvinte, cărora nu să aud glasurile lor. În tot pământul ieșit-au vestirea lor și, în marginile lumii, graiurile lor”. 349 frumuseții și al strălucirii divine. [.] Asemenea poeți ne comunică și nouă acel sentiment primordial de uimire în fața spectacolului cosmic și de bucurie că trăim în această lume ca într-o revelație naturală a Celui Atotputernic. [.] Frumusețea naturii se leagă imediat de ideea Creatorului lumii, despre care am vorbit. Frumusețea naturii e un reflex din strălucirea frumuseții divine. Ea nu se impune subiectului liric numai ca un lucru circumscris în marginile existenței naturale, ci ca un lucru care poartă aureola unei prezențe de dincolo de lume. Contemplarea frumuseții unui peisaj determină pe poet la un fenomen de transfigurare a naturii către sensul ei transcendent și tainic (s. n.)“396. Găsim „transfigurarea naturii” în toate comentariile didactice, nu și: „către sensul ei transcendent și tainic”. Crainic face însă marea eroare să nu-l citească foarte atent pe Eminescu și să-i atribuie aceste calități mai mult lui Coșbuc, și aici sunt nevoită să mă delimitez de Nichifor Crainic397 - mai multe vom vorbi în capitolul despre Coșbuc398. 396 Nichifor Crainic, Puncte cardinale în haos, ediție îngrijită și note de Magda Ursache și Petru Ursache, Ed. Timpul, Iași, 1996, p. 103104, 106. 397 A se vedea: http://ro.wikipedia.org/wiki/Nichifor_Crainic. 398 A se vedea cartea noastră, Epilog la lumea veche, I. 4, p. 14-24, http://www.teologiepentruazi.ro/2012/12/22/epilog-la-lumea-veche-i-4/. 350 Ideea de transfigurare a peisajului poetic va fi preluată și continuată de critica literară românească, precum și aceea de logos cosmic, însă ambele formule, ortodoxe în esență, vor fi decontextualizate, deposedate de substratul lor religios și integrate unui limbaj criticist neutru, hibrid și pseudo-filosofic. Interogațiile ultimei strofe din poemul O,-nțelepciune, ai aripi de ceară! sunt retorice, pentru că „greul anatemei” de-a nu primi niciun răspuns este în mod evident o povară și o nefericire pentru Eminescu. Pentru el, sunt total absurde plăcerile filosofice de-„a da viață problemei” fără a crede că pot fi descifrate vreodată „literele vremii” de către gândirea umană. În mod paradoxal însă, lui Eminescu, care a renegat modelul filosofic, strict uman (omenesc, prea omenesc, vorba lui Nietzsche), de a contempla și înțelege lumea, ca pe un alt element de vanitate umană, care nu procură certitudinea înțelepciunii și repaosul, odihna spirituală mult râvnite de poet, i s-a atribuit afilierea profundă și cu urmări în fecunditatea artistică, la variate tipuri de filosofii: platonică și plotiniană, schopenhauriană, kantiană, budistă și brahmană etc. Eminescu ne dezvăluie însă - tocmai prin indicarea angoasei cumplite și a durerii care l-a măcinat interior, aceea de a fi rătăcit calea spre răspunsurile sigure, spre liniștea și serenitatea duhului - că nu este un nihilist, ci un spirit optimist, luminos, în străfundurile sale. El se autoportretizează drept un om care sa luptat să ajungă la dezlegări lămuritoare, la pace, la 351 fericire, la lumina vieții veșnice, chiar dacă a mai și greșit uneori, erori pe care singur le mărturisește și le deplânge, după cum se poate citi și din poeziile sale. 352 Eminescu și Antim Ivireanul. Semnifi- 9 cația metaforelor cosmice 9 „Era de ajuns ca cineva să citească pe Antim Ivireanul ca să se familiarizeze cu filosofia și universul de imagini al patristicii”. Mircea Eliade399 În studiul nostru despre Antim Ivireanul400, am avut de mai multe ori ocazia să atragem atenția asupra unor motive sau imagini comune în opera antimiană și în cea a lui Mihail Eminescu. De altfel, credem că Eminescu a avut oportunitatea, cumva, să citească din omiliile lui Antim Ivireanul, care au circulat sub forma copiilor manuscrise. Dorim ca, în această secțiune a cărții noastre, să punem în lumină mai multe asemenea coincidențe ideatice și plastice între cei doi autori. 399 În postfața cărții Rosei del Conte, Eminescu sau despre Absolut, op. cit., p. 466. 400 Capitolul de față și o parte din cel intitulat Desemnificarea cosmosului.sunt selectate din teza noastră doctorală: Antim Ivireanul: avangarda literară a Paradisului. Viața și opera, op. cit., în care am discutat despre motive și viziuni comune cu literatura patristică ortodoxă românească în lirica lui Mihail Eminescu. Am procedat astfel pentru a oferi cititorului un tablou cât mai complet al gândirii și comentariilor noastre asupra operei eminesciene. Capitolul respectiv se află aici într-o variantă revizuită și adăugită. 353 Mihai Rădulescu a făcut deja o paralelă între „versurile de început ale lucrării Chipurile Vechiului și Noului Testament: Făcut-au Domnul Dumnezeu toate din neființă/ Și în ființă le-au adus cu multă biruință”401 și versul eminescian „La-nceput, pe când ființă nu era, nici neființă”, din Scrisoarea I, ajungând la concluzia următoare: „Această antiteză, ca și splendidul și rarul neființă în sine” sunt „ale românei bisericești și Antim Ivireanul le-a impus valoarea”402. E adevărat că neființă (chiar întunerecul neființei) există și în Istoria ieroglifică a lui Cantemir403 dar aceasta e o sursă improbabilă, întrucât manuscrisul a luat calea exilului împreună cu autorul și nu a fost publicat până în 1883. Tot aici, la Cantemir, există și expresia ca luna între stele - „ca luna între alte stele să arăta”404 - sau lacrimi de sânge („lacrămi de singe”405), ultima considerată o metaforă a lui Alecsandri, lucru inexact. Sursele acestor imagini poetice sunt religioase și sunt mult mai vechi. Antim îl utilizează în versurile introductive la Chipurile Vechiului și Noului Testament (le-am citat și în volumul anterior): „Făcut-au Domnul Dumnezeu toate din neființă/ Și în ființă le-au adus cu multă biruință”... 401 Mihai Rădulescu, Antim Ivireanul. Învățător. Scriitor. Personaj, cu un „Cuvânt înainte” de P. S. Irineu Slătineanu, editat de Fundația „Antim Ivireanul” - Rm. Vâlcea, Ed. Ramida, București, 1997, p. 37. 402 Idem, p. 37-38. 403 Dimitrie Cantemir, Istoria ieroglifică, op. cit., p. 81, 115. 404 Idem, p. 131. 405 Idem, p. 48, 71, 178, 332. 354 Termenul este reperabil în textele românești și în veacurile anterioare și aparține, într-adevăr, limbii bisericești. Este foarte posibil, însă, ca prestanța versurilor antimiene să-i fi impus valoarea poetică. Suntem de acord, de aceea, cu observația lui Mihai Rădulescu406, întrucât cunoaștem foarte bine felul în care Eminescu și-a impropriat, în același mod, „genunea” lui Dosoftei („Fu prăpastie? Genune? Fu noian întins de apă?” etc.). Iar neființa și genunea sunt, la origine, termeni biblici. Spre exemplu, prin „genune” și „prăpastie”, Dosoftei denumește marea, în Psaltirea sa versificată. Reamintim versurile din Ps. 103, în care se remarcă sinonimia dintre „prăpastie” și marea sau apele care acopereau pământul la începutul lumii, adâncul ca o haină, cum zice traducerea modernă a psalmului: „Tu-ntemeiez[i] cu cuvântul/ De stă nemutat pă-mântul./ Tu i-ai datu-i de mainte/ Prăpastea de-mbrăcăminte,/ Și stă gata să te-asculte,/ Să dea apa preste munte”. În ce privește genunea, nu cred că trebuie să mai insistăm - se poate consulta capitolul despre Dosoftei, din volumul anterior -, versurile sunt celebre: „Preste luciu de genune”...Așa încât „prăpastie”, „genune” și „noian întins de apă” sunt sinonime, în versul eminescian (interogația lui e tautologică, conține răspunsul întru sine și poate fi înțeleasă ca 406 A se vedea: http://www.literaturasidetentie.ro/biografie.php. 355 necunoaștere nu a ceea a ce a fost la început, ci a cum arăta acest noian de apă) și toți acești termeni sunt arhaici și denumesc un adânc mare de ape. Întrebarea nu denotă neștiință elementară - ca și t t t în cazul anterior, în Memento mori, unde poetul se adresa lui Dumnezeu cu „Cine ești?” -, ci necesitatea unei cunoașteri mai profunde. Avem o dovadă în plus în favoarea tezei că, traducând Imnul creațiunii din Rigveda și prelucrându-l în Scrisoarea I, Eminescu încreștinează sensurile, selectând termeni esențiali (care să denumească o realitate primordială) din contexte creaționiste, din aria Genezei, aparținând Bisericii: atât versurile lui Antim (în care apare neființa), cât și cele ale lui Dosoftei sunt o probă irefutabilă. Ca să nu mai vorbim de acel la început („La-nceput, pe când ființă nu era, nici neființă”), care este eminamente biblic (Fac. 1, 1; Ioan 1, 1). Mihai Rădulescu a aflat în mai multe poeme eminesciene ipostaza lunii ca stăpână a mării, anume în Scrisoarea I („lună tu, stăpân-a mării”), Scrisoarea III („luna:/ Doamna mărilor ș-a nopții”), Scrisoarea IV („al lunei disc, stăpânitor de ape”), Horia („luna iese, mărilor regină”)407 408 și a propus studierea atentă a manuscriselor pentru a se descoperi mai multe astfel de situații, în care expresii reprezentând viziunea antimiană („luna iaste podoaba nopții, asămânătoare 408 soarelui și stăpâna mării” ) se regăsesc în paginile marelui nostru poet romantic. 407 Cf. Mihai Rădulescu, op. cit., p. 36. 408 Antim Ivireanul, Opere, ed. cit., p. 59. 356 Mai mult decât atât, autorul nostru a identificat în nuvela Sărmanul Dionis două fragmente în care fantezia reconfiguratoare de lumi a călugărului Dan ar putea avea foarte bine, ca puncte de plecare, idei și imagini din predicile lui Antim409, considerând și că acea cameră populată de „câteva sute de cărți vechi, multe grecești, pline de învățătură bizantină”, a personajului eminescian, în care recunoaștem un avatar literar al poetului însuși, trebuie să ne conducă inevitabil la concluzia că, între sutele de lecturi din literatura noastră veche, ale lui Eminescu, trebuie să se fi regăsit cu necesitate și scrierile lui Antim410. Și noi înclinăm să credem - e chiar o certitudine pentru conștiința noastră - că Eminescu a cunoscut manuscrise sau măcar copii fragmentare ale omiliilor antimiene, întrucât coincidențele sunt mult prea izbitoare. În cele ce urmează vom scoate în evidență multiple asemănări (pe care nu le considerăm aleatorii) între cugetarea antimiană și cea eminesciană, ilustrate de exemple destul de numeroase și de grăitoare, considerăm noi, din opera poetică a lui Emi-nescu. Astfel, în urma cercetărilor noastre, am descoperit similitudini concrete pe care le vom preciza mai jos: • Lumina lunii ca lumina soarelui (regăsibilă nu doar la Antim, ci și la Cantemir, în Divan, 409 Cf. Mihai Rădulescu, op. cit., p. 38-39. 410 Cf. Idem, p. 36. 357 reprezentând o concepție veche bizantină, ilustrată de altfel și iconografic): „Iară luna argintie, ca un palid dulce soare”... (Memento mori), „Nu credeți cum că luna-i lună. Este/ Fereastra cărei ziua-i zicem soare” (Demonism), „pe când noaptea v-aprinde blându-i soare” (În vremi de mult trecute), „al nopții alb soare de argint” (Povestea), „al nopții dulce soare” (Călin Nebunul). • Metafora aștrilor adormiți sau a lunii și a stelelor ca niște ochi ai cerului: „Scânteie marea lină /./; din tainica pădure/ Apare luna mare câmpiilor azure,/ Împlându-le cu ochiul ei mândru, triumfal” (Împărat și proletar); „Și cuminți frunzele toate își comunică misteruri,/ Surâzând, clipind ascultă ochii de-aur de pe ceruri” (Memento mori); „Prin aerul de noapte, puternic, rece, des, / A lunei adormite pătrund razele rare” (Andrei Mureșanu (Tablou dramatic într-un act)); „stele de aur ce-și închideau pleoapele spre a le deschide iar” (Sărmanul Dionis) - seamănă foarte mult cu antimianul cer cu ochii osteniți și cu stelele care își deschid tâmplele de argint411 - , „Acum se-nchid a serei gene” (Mureșanu); „Tu, ce din ceriuri pe lume cazi/ Lumină sfântă,/ Precum pe-al mărei amar atlaz/ O rază frântă, // Acum la nouri te depărtezi/ Strălucitoare/ Căci de acolo pe lumi veghezi/ Cu ochi de soare” 411 Antim Ivireanul, Opere, ed. cit., p. 52: „Așa au vorbit sfântul, apoi, pe urmă, după ce au ascuns soarele toate razele lui și s-au stins de tot lumina zilei între întunerecul nopții și când ceriul, de osteneală, au fost închis spre somn toț ochii lui, atâta cât nici luna nu priveghiia, niciuna din stelele cele mai mici avea deșchise tâmplele lor cele de argint”. 358 (Mureșanu (Tablou dramatic)); „O, steauă iubită...Un sfânt ochi de aur” (Steaua vieții). Analogia între ochi și stele își are și alte numeroase concretizări în metafora ochilor ca niște stele vinete, regăsibilă adesea în toată opera eminesciană (o altă sursă poate fi Hexaemeronul Sfântului Vasile cel Mare sau alți autori patristici). • Cerul înstelat și aștrii cerești, ca reflexie a Împărăției Cerurilor: „lumina blândei lune” (Lacul); „Cerul stelele-și arată,/ Solii dulci ai lungii liniști” (Povestea teiului); „stelele proroace” (Scrisoarea IV); (Memento mori); „Luna pe cer trece-așa sfântă și clară” (Sara pe deal); „Atunci printr-o geană de nouri, deschisă,/ Din ochiu-i albastru se vede o stea/ Ce-mi miruie fruntea c-o rază de vise/ C-o rază de nea” (Steaua vieții); „prorocitoarele stele”, „ale stelelor icoane”; „fața sfântă a lunei pline/ Își ridică discul splendid în imperiul de lumine”; „Monastirea alb-a lunei” sau „monastirea lunei cu-argintoasă colonadă”; „cuvioase stelele se mișcă-ncet,/ Intră-n domele de neguri argintii, multicoloane;/ De-a lor rugă plină-i noaptea. A lor dulci și moi icoane/ Împlu văile de lacrimi”... (Memento mori); „A stelelor imperiu întins ca și un cort” - pentru că Dumnezeu este „Cel ce întinzi cerul ca un cort” (Ps. 103, 2) -, „Dar ce e acea steauă? E-o candelă aprinsă” și „O candelă a vieții”; „cerul și-nfloritu-i cort”; „Sunt scrieri streine/ Gândite de Domnu-ntr-a sorilor nimb”; „Și stele în candeli dulci raze presară”; „Stelele sclipeau sfinte” (În vremi de mult trecute); 359 „O stea în cer albastru/ Ce-aruncă a ei icoană” (Stam în fereastra susă); „a cerului stelele albe /.../ vă vărsați icoanele voastre în Tibru” (Murmură glasul mării); „O stea din cer albastru/ Trecu a ei icoană” (Lectură); „Șoptiri aeriane/ Pătrund din mal în mal Ș-a stelelor icoane/ Pre fiecare val” (Din cerurile-albastre); „O stea, apoi iar una; pe ape diafane/ Își limpezesc în tremur pe rând a lor icoane” (Sarmis); „Când de pe ceruri stele sfinte/ Pătrund în codru, bat în lac” (Dona Sol); „duioasele icoane”412 [ale stelelor]. • Analogia între cerul înstelat și Raiul Sfinților și al Îngerilor, precum și arhitectura cerului ca o Biserică: „toți îngerii în cor,/ Ce-ntoană tainic, dulce a sferelor cântare” (La mormântul lui Aron Pumnul); „Muzica sferelor: Seraphi adoară/ Inima lumilor ce-o înconjoară,/ Dictând în cântece de fericire/ Stelelor tactul lor să le inspire” (Ondina); „Iar catapeteasma lumii în adânc s-au înnegrit,/ Ca și frunzele de toamnă toate stelele-au pierit” (Scrisoarea I); „În catapeteasma lumii soarele să-ngălbenească,/ Ai pieirii palizi îngeri dintre flacăre să crească/ Și să rupă pânz-albastră pe-a cerimei întins cort”413 (Memento mori); 412 Într-una dintre variantele poemului S-a dus amorul, cf. Mihai Eminescu, Opere III, ediție critică îngrijită de Perpessicius, Fundația Regele Mihai I, București, 1944, p. 29. 413 A se observa viziunea lui Eminescu: el compară sfâșierea catapetesmei templului de la Ierusalim, de la moartea Domnului pe cruce, cu sfâșierea catapetesmei cerului de la sfârșitul lumii, când pânz-albastră a cerului ca un cort (Ps. 103, 2: "Cel ce întinzi cerul ca un cort") 360 Imaginea lunii ca o regină, stăpână (alte versuri decât cele amintite deja mai sus): „trece albă regina nopții moartă” (Melancolie); „Într-un loc crăpată-i bolta /./ Și printr-însa-n cer vezi luna trecând albă și frumoasă,/ O regină jună, blondă și cu brațe de argint” (Memento mori); „Când luna dintre nouri, crăiasa cea bălaie,/ Se ridica prin codri” (Codru și salon); „Regina albelor nopții regine” (Ondină); „și luna ce visează/ Trecând printre palate de nori - o-mpărăteasă” (Povestea); „O insulă departe s-a fost ivind din valuri,/ Părea că s-apropie mai mare, tot mai mare,/ Sub blândul disc al lunii, stăpânitor de mare” (Sarmis). • Îngerul ca o stea, care a vestit nașterea Mirelui lumii, care aduce vești bune despre viitor (Antim spunea, citând din cartea lui Iov, că „Îngerii sunt stele”414), precum și așteptarea tainică și minunată în adâncul nopții: „Diamant topit în stea,/ Doamnă peste stele,/ Ce lumini în țara mea/ Cerul țării mele ./ Îți cântăm bine-ai venit/ Doamnă peste stele! // Împărați din Răsărit/ Pe al lumei Mire/ L-au cătat și l-au găsit,/ Când le-a dat de știre/ Dulcea stea de diamant,/ Plină de iubire”. (Povestea); „Iar marea-n mii de valuri /./ pornește să-și unească/ Eterna-i neodihnă cu liniștea cerească. // Natura doarme dusă, tăriile în pace./ Din limpedea-nălțime pe-alocuri se desface/ O stea, apoi iar una; pe se va rupe. Și astfel se va mărturisi moartea și învierea Domnului la toată lumea. 414 Antim Ivireanul, Opere, ed. cit., p. 124. 361 ape diafane/ Își limpezesc în tremur pe rând a lor icoane./ Tot mai adânc domnește tăcerea înțeleaptă - / Se pare cum că noaptea minunea și-o așteaptă” (Sarmis). • Despre lună, ca o umplere de raze (expresie aproape identică cu a lui Antim415): „Luna e plină de raze” (Memento mori). • Expresii care sugerează păstrarea caracterului auroral, virginal al creației și dorința de a o recepta ca pe un univers pur, abia născut, inocent: „ies stelele din strungă” (Egipetul); „izvorul, prins de vrajă,/ Răsărea, sunând din valuri” (Povestea teiului); „răsare lumea, lună soare și stihii /./ colonii de lumi /.../ în roiuri luminoase izvorând din infinit”. (Scrisoarea I); „Pân' ce izvorăsc din veacuri stele una câte una/ Și din neguri, dintre codri, tremurând s-arată luna:/ Doamna mărilor ș-a nopții” (Scrisoarea III); „răsărirea stelei în tăcere” (Sunt ani la mijloc.); „Apele plâng, clar izvorând din fântâne, /./ Stelele nasc umezi pe bolta senină” (Sara pe deal); „culmea dulcii muzice de sfere,/ Ce-o aude cum se naște din rotire și cădere” (Scrisoarea V); „stele izvorăsc pe ceriu,/ Florile-izvorăsc pe plaiuri a lor viață de misteruri” (Memento mori); „Se nasc izvoare” (Coborârea apelor); „stelele prin ceață/ Cu tainică dulceață/ Pe ceruri izvorea” 415 Idem, p. 199: „Că Pruncul Acesta, carele să vârgulește în iasle, de ne vom rădica ochii credinții noastre Îl vom cunoaște făcând tunete și fulgere în nori și pre cer umbletul stelelor rânduind, soarele și luna de raze împlându-le”... 362 (Lectură); „Deodată luna-ncepe din ape să răsaie” (Sarmis). • Lumea ca un pridvor al Raiului, în care toate sunt sfinte, precum și nostalgia refacerii iubirii, în interiorul acestui fericit paradis, după modelul perechii sfinte primordiale: „lumina sfintei mări” (Strigoii, Memento mori); „teiul vechi și sfânt” (Povestea teiului); „teiul sfânt” (Mai am un singur dor), „luna sfântă” (Sara pe deal); „noaptea sântă”, „râul sânt”, „insule sfinte”, „sălcii sfinte” (Miradoniz); „sfinte-izvoară”, „vis al mării sfinte”, „râul sânt”, „sfinte flori” (Memento mori); „codri sfinți” (Mureșanu); „Este Ea. /.../ E-o icoană de lumină”. (Singurătate) - iubirea este „visul de lumină”, iar iubita, cea care „o să-mi răsai ca o icoană” (Atât de fragedă); momentul regăsirii este „ceasul sfânt în care ne-ntâlnirăm” (Sonete). Iubirea este foc sfânt care transfigurează lumea, iar femeia, candela care păstrează acest foc: „Tu trebuia să te cuprinzi/ De acel farmec sfânt,/ Și noaptea candelă s-aprinzi/ Iubirii pe pământ” (Pe lângă plopii fără soț...). Iubita ca „icoana iubirii cei eterne”, este cea care poate face posibilă unitatea, comuniunea de iubire, care împlinește ființa prin oglindire și împărtășire cu celălalt: „Și viețile-amândoror s-amestecă-n întreg,/ Când înțeles de tine, eu însumi mă-nțeleg” (Nu mă-nțelegi). • Despre mare, ca metaforă a lumii zbuciumate: „Așa marinarii, pe mare îmblând,/ Izbiți de talazuri, furtune,/ Izbiți de orcanul ghețos și urlând,/ 363 Speranța îi face de uită de vânt,/ Și speră la timpuri mai bune. // Așa virtuoșii murind nu disper,/ Speranța-a lor frunte-nsenină,/ Speranța cea dulce de plată în cer,/ Și face de uită de-a morții dureri,/ Pleoapele-n pace le-nchină” (Speranța); „Pe maluri zdrumicate de aiurirea mării/ Cezaru-ncă veghează /./ A popoarelor ecouri/ Par glasuri ce îmbracă o lume de amar” (Împărat și proletar); „În lumea-i noptoasă, în sânu-i de-amar” al „mărei turbate” (Când marea.); „marea de amar” (Memento mori); „valul mărei-amar” (Povestea magului călător în stele); „Căci lumea e locașul pătimirei:/ Un chin e valu-i, iară gândul spuma” (Pe gânduri ziua); „marea-amară” (Coborârea apelor); „Deșartă-mi viața semăna cu spuma” (Ușoare sunt viețile multora...); „Mijește orizontul cu raze depărtate,/ Iar marea-n mii de valuri a ei singurătate/ Spre zarea-i luminoasă pornește să-și unească/ Eterna-i neodihnă cu liniștea cerească” (Sarmis); „să-mi răsai din marea de suferinți” (Gelozie); „Și ochiul tău întunecat/ Atunci îl umple plânsul,/ Iar ale vieții valuri bat/ Călătorind spre dânsul” (Dacă iubești fără să speri); „Și sufletu-ne-n tremur ca marea se așterne,/ Tăiat fiind de nava durerilor eterne;/ Ca unde trecătoare a mării cei albastre,/ Dorința noastră, spuma nimicniciei noastre” (Preot și filosof); „Când marea își răstoarnă sufletul ei rebel/ Și printre stânci de piatră se scutură de spume/ Se mișcă-nfuriată a valurilor lume” (Mureșanu); 364 „Crăiasă alegându-te/ Îngenunchem rugându-te,/ Înalță-ne, ne mântuie/ Din valul ce ne bântuie /./ O, maică prea curată,/ Și pururea fecioară,/ Marie! /.../ Rugămu-ne-ndurărilor,/ Luceafărului mărilor;/ Ascultă-a noastre plângeri,/ Regină peste îngeri” (Rugăciune). • Ipostazierea iubitei în același fel în care este concepută icoana Maicii Domnului în Ortodoxie și la Antim, pentru că prototipul femeii, pentru Eminescu, este Maica Domnului (Eminescu pune în cunoștință de cauză aceste cuvinte în gura personajului său, monahul Ieronim): „o roză a Ierihonului, a cărei frumuseță nu se trece. /./ Trandafirii înfloresc pe fața ta. Tu, regină a sufletelor - nu ești curată ca izvorul? Mlădioasă ca chiparosul? Dulce ca filomela? Tânără ca luna plină” etc. (Cezara). • Natura, cosmosul ca o carte de simboluri, o carte a înțelepciunii: „Și-n roată de foc galben stă fața-i [a lunii] ca un semn” (Împărat și proletar); Râul sânt ni povestește cu-ale undelor lui gure” (Memento mori); „scrisul (al) stelelor de foc” (În vremi de mult trecute); „Ar vrea să rătăcească (pe) câmpia înflorită,/ Unde ale lui zile din visuri le-au țesut;/ Unde-nvăța din râuri o viață liniștită,/ Părând să n-aibă capăt, cum n-are început.// Mama-i știa atâtea povești, pe câte fuse/ Torsese în viață.deci ea l-a învățat/ Să tâlcuiască semne ș-a paserilor spuse/ Și murmura cuminte a râului curat.// În curgerea de ape, pe-a frunzelor sunare,/ În dulcele 'miitul al paserilor grai,/ În murmurul de viespii, ce-n mii de chilioare/ Zidesc o 365 mănăstire de ceară pentru trai,// De spânzură prin ramuri de sălcii argintoas e/ O-ntreagă-mpărăție în cuib legănător,/ A firii dulce limbă de el era-nțeleasă/ Și îl împlea de cântec, cum îl împlea de dor” (Codru și salon); „a naturii sfântă limbă” (O,-nțelepciune, ai aripi de ceară!); „Pe-a lor lume [a munților] ridicată peste nouri se deschide/ Cartea cerului albastră cu mari litere- aurite,/ Iară munții nalți și negri, înțelepți de bătrâ-nețe,/ Ridic fruntea lor de piatră și încep ca s-o învețe” (Peisaj); „Cine filele albastre și-nstelate le întoarce/ La a Creațiunii carte...cine firul lung îl toarce/ Din fuiorul Veșniciei pân' în ziua de apoi?” (variantă a Scrisorii I)416. Rosa del Conte vorbește despre „paginile înstelate [...] pe care poetul le vedea în picturile din bisericile Moldovei înfășurate de mâna Arhanghelilor în scena judecății”417. • Viziunea lumii, a omenirii, ca un pom uriaș, în care fiecare om e o mlădiță (la Antim) sau o floare (la Eminescu) care trebuie să aducă roadele virtuții pe acest pământ: „În orice om o lume își face încercarea/./ cum pomu-n înflorire/ În orice floare-ncearcă întreagă a sa fire,/ Ci-n calea de-a da roade cele mai multe mor” (Împărat și proletar); „Multe flori sunt, dar puține/ Rod în lume o să poarte,/ Toate bat la poarta vieții,/ Dar se scutur multe moarte” (Criticilor mei). • Omul ca chip al lui Dumnezeu, omul creator întru asemănarea cu Dumnezeu și macrocosmos într- 416 Cf. Rosa del Conte, Eminescu sau despre Absolut, op. cit., p.110. 417 Idem, p. 110-111. 366 un microcosmos: „Că-n lumea dinafară tu nu ai moștenire,/ A pus în tine Domnul nemargini de gândire. /.../ Pe creațiuni bogate sufletul este domn; / În ocean de stele, prin sori, nemărginire,/ El îmblă /./, [sufletul] înăuntru-i este o lume-ntinsă mare” (În vremi de mult trecute); „Cum universu-n stele iubește noaptea clară,/ Cu toate-a mele gânduri astfel eu te-am iubit,/ Când am plecat eu fruntea cu-a gândului povară/ Pe sânu-ți să se-nchidă de lume ostenit. // Simții atunci puternic cum lumea toată-n mine/ Se mișcă, cum se-ndoaie a mării ape-ntregi/ Și-n fruntea mea, oglindă a lumilor senine,/ Aveam gândiri de preot și-aveam puteri de regi” (Cum universu-n stele...). • Imaginea unui univers intim, fratern, a unui cosmos ca un cămin protector: „Vino-n codrul la izvorul/ Care tremură pe prund,/ Unde prispa cea de brazde/ Crengi plecate o ascund” (Dorința); „răsare luna, ca o vatră de jăratic,/ Rumenind străvechii codrii”. (Călin (file din poveste)); „Luminează luna-n ceruri ca un foc pe-o mare vatră” (Călin Nebunul); „Și stelele ce vecinic pe ceruri colindează” (Strigoii); „Lună, Soare și Luceferi,/ El [codrul] le poartă-n a lui herb”; „izvoare spun povești” (Povestea codrului); „Cum la vorbă mii de valuri stau cu stelele proroace” (Scrisoarea IV); „Alunece luna/ Prin vârfuri lungi de brad” ; „Luceferi, ce răsar/ Din umbră de cetini,/ Fiindu-mi prieteni” (Mai am un singur dor); „al 367 vremurilor vad” (Egipetul, Memento mori); „În turme călătoare/ Trec nourii pe ceri” (Din cerurile-albastre); „Iată lacul. Luna plină,/ Poleindu-l îl străbate;/ El, aprins de-a ei lumină,/ Simte-a lui singurătate” ; „Stele-n ceruri, stele-n valuri”; „luna /.../ Varsă apelor văpaie” (Lasă-ți lumea); „poiene constelate”; „Și oștiri de flori pe straturi par a fi stele topite”; „Într-a nopților grădine stele cresc în loc de flori” (Memento mori); „Cerul și-nfloritu-i cort”; „A stelelor țară, stelnicul, marele plai”; „Deasupra vedea stele și dedesuptu-i stele,/ El zboară fără preget ca tunetul rănit;/ În sus, în drepata,-n stânga lanurile de stele/ Dispar” (Povestea magului călător în stele); „În senina și albastra împărăție a cerului înflorește lumina [soarelui] ca o floare de foc” (Geniu pustiu); „Văd cerul lan albastru sădit cu grâu de stele,/ El îmi arată planul adâncei întocmele/ Cu care-și mișcă sorii” (Andrei Mureșanu (Tablou dramatic într-un act)); „Pe câmpiile albastre ale cerurilor tale/ Stupi bătrâni trimiți tu-n lume mândre colonii de stele/ Ce roind în fluvii albe se-mprăștie-n infinit /./; Pe-ale cerurilor câmpuri, mâni albastre culeg miere/ Pe câmpiile albastre ale cerurilor nalt /./; Stele-n ceruri, flori pe câmpuri, toate câte-s trecătoare/ Sunt împinse spre pieire” (o variantă a Scrisorii I)418; „În umede lanuri de-albastru ceresc,/ Merg norii” (EcO). 418 Cf. Idem, p. 109-110, 112. 368 Plasticitatea gândirii: „Timpul mort și-ntinde trupul și devine veșnicie” (Scrisoarea I); „al vremurilor vad” (Egipetul, Memento mori); „Sunt gândiri arhitectonici de-o grozavă măreție /./; Și din sure văi de chaos colonii de lumi pierdute /./ Cu-a lor roiuri luminoase /./; Înserează și apune greul soare-n văi de mite” (Memento mori); „Să-ntind privirea-mi, ca mâni fără de trup” (Când te-am văzut, Verena.); „ale clipelor cadavre”; „al minții scripet” (Scrisoarea II); „al vieți-mi mintos areopag” (În vremi de mult trecute) etc., etc. Astfel, regăsim la Eminescu o mare forță de plasticizare, de multe ori surprinzătoare, neașteptată, o tendință perpetuă de a întrupa gândul, de a conferi forme concrete chiar și celor mai abstracte noțiuni, apetență pe care însuși poetul o recunoaște, mărturisind că a încercat „în lanțuri de imagini duiosul vis să-l ferec” (Nu mă înțelegi). Considerăm că putea să-și însușească această dragoste pentru întruparea imagistică, pentru metafora alegorică, care este capabilă să explice noțiuni abstracte sau realități spirituale inaccesibile ochiului uman, chiar din literatura noastră veche. Din nou despre lumina lunii. Nenumărate sunt și foarte bine cunoscute, în opera poetică a lui Eminescu, imaginile în care luna, 369 soarele, luceferii și toate stelele se oglindesc într-un mediu acvatic: în izvoare, lacuri, mări sau oceane iar apetența poetului pentru această imagistică se explică tot printr-o intimizare profundă a cosmosului, printr-o apropiere care este rodul unui sentiment conștientizat iar nu al unei fantezii forțate. Lumina aștrilor aprinde conștiința, întinderile translucide ale gândirii. Mediul acvatic, cu o vastă ilustrare în paginile eminesciene, este de asemenea o alegorie a transparenței conștiinței și cugetării umane, prin care pătrunde lumina, fapt pe care l-am sesizat, într-un mod similar, și la Sfântul Antim Ivireanul. Și aceasta, pentru că omul lăuntric are nevoie de a se lăsa străluminat până în adâncurile ființei sale de razele luminii dumnezeiești. „Lacul, care simte-a lui singurătate” (Lasă-ți lumea) în momentul iluminării de către razele lunii, are ca antecedent, în cugetarea creștină, momentul haric al conștientizării ontologiei proprii și a adâncului decăderii personale, al depărtării de Dumnezeu și de lumina Sa, din partea omului care s-a învrednicit să fie inundat de această lumină. După cum în viața creștinului, iubirea dumnezeiască face să răsară, din marea vieții cea amară, prin scufundarea în botezul cel de-al doilea, al lacrimilor pocăinței, ființa umană căzută, degradată de păcat, și să i se deschidă Cerul Împărăției cu stelele vii ale Sfinților, la fel, iubirea, dacă ar exista în viața poetului, „ar împlea-a ta adâncime cu luceferi luminoși” (Scrisoarea V), prin renașterea iubitei din valurile vieții. > 370 Gândirea este un mediu reflexiv, care reflectă în sine și în afară, razele emise de o sursă de lumină, această sursă fiind, adesea la Eminescu, luna și aștrii cerești, precum în acele versuri care ne trimit dintru început la Antim Ivireanul: „Lună tu, stăpân-a mării, pe a lumii boltă luneci/ Și gândirilor dând viață, suferințele întuneci” (Scrisoarea I). Lumina lunii aduce în ființă lumi ale gândirii („Căci în propria-ne lume ea deschide poarta-ntrării”), dar și lumea în sine, cu istoria sa („Ea din noaptea amintirii o vecie-ntreagă scoate/ De dureri”., în vecia de dureri recunoscând viața și istoria lumii), și universul material: pământul cu pustiuri, codri, mări și țărmuri cu palate și cetăți. Ea este cea care animă creația și gândirea umană, este o lumină gânditoare, a cărei gândire se plasticizează în creație. Întreaga creație are în adâncul ființei sale, ascunde în sine, oglindirea acestei lumini: pustiurile „scânteiază sub lumina ta fecioară” (lumină feciorelnică, sfântă, curată), codrii „ascund în umbră strălucire de izvoară”, mișcarea mărilor devine mișcare a conștiinței singurătății sub imperiul acestei lumini - iar marea știm că este un simbol alegoric al lumii („Peste câte mii de valuri stăpânirea ta străbate,/ Când plutești pe mișcătoarea mărilor singurătate!”), țărmurile, palatele și cetățile (adică societatea umană) sunt „străbătute de-al tău farmec”, casele au ferestre, precum și frunțile au ferestrele rațiunii și ale conștiinței prin care această lumină pătrunde („Și în câte mii de 371 case lin pătruns-ai prin ferești/ Câte frunți pline de gânduri, gânditoare le privești!”). Nimic nu este opac înaintea ei! În unele variante ale poemului Mai am un singur dor, ca și în alte poeme, luna este numită chiar: „atotștiutoarea”. Prin urmare, avem o metaforă extinsă a unei lumi perfect translucide, a unui univers (macrocosmos și microcosmos) transparent în fața acestei lumini, pentru că el însuși este plasticizarea gândirii ei creatoare. Acesta este sensul profund în care credem că putem să înțelegem versurile: „Lună tu, stăpân-a mării, pe a lumii boltă luneci/ Și gândirilor dând viață, suferințele întuneci”. Viața lumii este vivificarea și în-ființarea gândirii lui Dumnezeu, aducerea întru ființă a gândului Său din veșnicie: „O, Adonai! Al cărui gând e lumea/ Și pentru care toate sunt de față” (Fata-n grădina de aur). Poetul folosește numele rostibil al lui Dumnezeu, Adonai, care înseamnă Domnul (în comparație cu Iahve/ Iehova, pe care vechii evrei nu-l rosteau niciodată419), întrucât Dumnezeu este Cel „al cărui vecinic nume/ De a-l rosti nu-i vrednic un muritor pe lume” (Sarmis): „Și ochii Lui ca para focului și preste capul Lui steme multe, având nume scris, [pe] carele nimeni nu-l știe, fără numai sângur El. Și îmbrăcat cu haină văpsită în sânge, și să cheamă numele 419 A se vedea: http://ro.wikipedia.org/wiki/YHWH. 372 Lui: Cuvântul lui Dumnedzău. [...] Și are preste haină și preste coapsa lui numele scris: Împăratul împăraților și Domnul domnilor” (Apoc. 19. 12-13, 16, Biblia 1688). În al doilea vers („Și pentru care toate sunt de față”), Eminescu concentrează/ exprimă sincopat un pasaj scriptural care zice: „Lucrurile a tot trupul înaintea Lui sânt, și nu iaste a să ascunde de cătră ochii Lui” (Înț. lui Iis. Sir. 39, 24, Biblia 1688). Universul întreg este acel logos cosmic plin de raționalitatea, de luminile rațiunilor dumnezeiești sădite în el, și care poate fi citit ca o carte de simboluri, constituind, pentru om, un adevărat manual al adevăratei științe și înțelepciuni. Un astfel de cosmos transparent și reflexiv, care este întruparea plastică a gândirii creatoare a lui Dumnezeu, adică a luminii dumnezeiești veșnice, reprezintă tocmai învățătura pe care o găsim în opera lui Antim Ivireanul și care ilustrează punctul de vedere al Bisericii Ortodoxe, păstrat adânc în mentalitatea și conștiința românească. Dacă facem o incursiune în ciclul Scrisorilor, am observa că luna are pretutindeni aceleași caracteristici, că ea apare ca simbolul unei Divinități care patronează gândirea, care animă cosmosul, inspiră și luminează mintea umană ca să cugete cele pe care nu poate să le 373 înțeleagă fără iluminare de sus. Este o deplină consonanță între lumină și puterea înțelepciunii, și încă din poeziile de tinerețe apare această concepție la Eminescu, conform căreia înțelepciunea este o „stea ce nu apune” (Epigonii). Astfel, bătrânul dascăl din Scrisoarea I, care încearcă să gândească începutul și sfârșitul lumii, în-chipuindu-și în minte cosmogonia și eshatologia, își are izvorul rațiunii și vivacitatea cugetării, după cum lasă Eminescu să se înțeleagă, din faptul de a-i sta alături această lumină, care a sădit în el semințele gândirii și dorința de cunoaștere și care îl priveghează discret, chiar fără ca el să o știe (o știe numai poetul): „Pe când luna strălucește peste-a tomurilor bracuri,/ Într-o clipă-l poartă gândul îndărăt cu mii de veacuri”. La fel, în Scrisoarea III, omul politic vizionar, este, ca și dascălul de care am vorbit, însuflețit de aceeași lumină. Mai întâi Baiazid cuceritorul420 este inspirat de un vis profetic în care „luna lunecă și se coboară/ Și s-apropie de dânsul preschimbată în fecioară”. Iar, după confruntarea de la Rovine421, lumina soarelui în asfințit este „nimb de biruință” pe creștetul țării și „fulger lung încremenit” la hotarele ei, apărate de Dumnezeu pentru credința sa cea adevărată, în timp ce fiul lui Mircea, simbolizând viitorul țării, scrie o scrisoare de dragoste sub auspiciile luminii izvo-râtoare a aștrilor cerești: „Pân' ce izvorăsc din veacuri 420 Idem: http://ro.wikipedia.org/wiki/Baiazid_I. 421 Idem: http://ro.wikipedia.org/wiki/B%C4%83t%C4%83lia_de_la_Rovine . 374 stele una câte una/ Și din neguri, dintre codri, tremurând s-arată luna:/ Doamna mărilor ș-a nopții”. În Scrisoarea IV, aceeași lumină de lună străjuiește povestea de dragoste: „Luna tremură pe codri, se aprinde, se mărește /./. Codrul pare tot mai mare, parcă vine mai aproape/ Dimpreună cu al lunei disc, stăpânitor de ape”. Asemenea se întâmplă și în Scrisoarea V, unde luna este „scut de aur”: al gândurilor și al năzuințelor de împlinire a iubirii. Aidoma, în poemul Eco, poetul scrie că „luna-i a cerului scut argintos/ Și stele păzesc în tărie”. Și tot în Scrisoarea IV, există două versuri care ne indică prezența lunii în vecinătatea izvorârii unei lumi a gândirii, cea a poetului însuși, chiar dacă în contextul negativ al criticilor adresate contemporaneității: „Ce? Când luna se strecoară printre nouri, prin pustii,/ Tu cu lumea ta de gânduri după ea [femeia frivolă] să te ații?”. Numai în Scrisoarea II nu întâlnim aceste semnificații, ea punând în scenă problema lui a fi sau a nu fi poet, laolaltă cu motivațiile pentru care poetul lumii moderne ar mai trebui să încerce „a turna în formă nouă limba veche și-nțeleaptă”, pentru un auditoriu contemporan surd la glasul frământărilor interioare. Considerăm că există, în Scrisoarea I, asemănări, dar și distincție și divergență între cele două minți, cea a poetului și cea filosofic-matematică a savantului/ dascălului. În unele variante manuscrise ale poemului, Eminescu l-a identificat cu Kant. În Scrisoarea II îl numește „astronom” („Parcă-l văd pe astronomul cu al negurii repaos,/ Cum ușor, ca din cutie, scoate lumile 375 din chaos”.). Sensul lui astronom, în vechime, era de cititor în stele, înțelept, mag, vrăjitor și filosof. Sfântul Ieronim vorbește despre „astrologi coeli qui vulgo appellantur mathematici” [astrologii cerului care sunt numiți, în general, matematicieni] (PL 24, col. 474). Acest lucru îl menționa, undeva, și Aristotel. Și aceasta pentru că cei vechi înțelegeau prin matematică mult mai mult decât se înțelege astăzi: „Iar Mathimatică iaste cunoștința acelora care de sine-și adică sânt fără de trupuri [abstracte], însă în trupuri să socotesc, adecă a numerelor și a întocmirii viersurilor, însă și a 422 figurilor și a mișcării stealelor” . Poate că de aceea asociază Eminescu contemplarea cerului, în cazul dascălului, cu obsesia numărului. Însă acest matematician-astronom este o persoană distinctă de cea a poetului, dar față de care el are o anumită reverență, ca pentru un maestru sau un învățător într-o anumită măsură. În Memento mori, cel care gândește, într-un mod similar, asupra tainelor universale este Pitagora, „cugetătorul palid cu gândirea în doliu”, al civilizației eline, care „în zadar el grămădește lumea într-un singur semn;/ Acel semn ce îl propagă el în taină nu îl crede”. Eminescu pune așadar pe seama dascălului din Scrisoarea I o viziune religioasă sincretistă sau o 422 Sfântul Ioan Damaschin, Logica, op. cit., p. 40. 376 concepție creștină edulcorată, în care sunt amalgamate învățături ortodoxe cu unele idei străine creștinismului. În mod evident, creștină este crearea lumii din nimic și existența unui moment de la care a început lumea și timpul, acel „la-nceput” care este esențialmente biblic și monoteist - așadar materia nu este eternă, ca în filosofie. La început, „ființă nu era, nici neființă”: nu era „ființă”, nimic creat, dar nici „neființă” nu era, adică un nimic absolut, o inexistență totală. Ceva sau Cineva era totuși și Acesta este numit prin câteva sintagme: „pătruns de sine însuși odihnea cel nepătruns”; „în sine împăcată stăpânea eterna pace”, și, mai ales, „un dor nemărginit”, care atrage întreaga lume întru ființă, o aduce la existență „pe cărări necunoscute”, adică în mod neștiut și neînțeles de rațiunea umană interogativă. Deși dascălul filosof nu vorbește limpede de un Dumnezeu sau Zeu Creator a toate, sintagmele acestea denumesc Dumnezeirea, pe acel Cineva care a fost la început, ca fiind Pace, Odihnă, Ființă absolută și absolut desăvârșită, care Își este suficientă Sieși, dar care nu poate fi impersonală pentru că este Iubire, este Dor de a crea lumea. Această descriere coincide cu Dumnezeul creștin, Care a creat lumea din nimic, doar din iubirea Sa nemărginită, Care a dorit din veșnicie și a gândit ca să existe lumea. O viziune ortodoxă este și cea în care se prezintă stingerea aștrilor cerești de pe catapeteasma lumii, parafrazându-se profețiile scripturale despre Apoca- 377 lipsa (Is. 34, 4; Ioil 2, 10; 3,4; Mt. 24, 29; Apoc. 6, 12-13; 21, 23; 22, 5). Și nu este nimic surprinzător în faptul de a înțelege drept gândiri distincte (deși nu în totalitate) cele două concepții, a dascălului și a poetului însuși, din câteva motive. Primul este acela că avem o dovadă a contradicției în chiar felul în care poetul consideră vanitoasă gândirea dascălului despre posteritatea sa glorioasă. Al doilea motiv ne este oferit de regăsirea acelorași antiteze, specifice lui Eminescu, în poeme precum Scrisorile, Luceafărul, Împărat și proletar, Memento mori, ciclul de trei poeme intitulate Mureșanu, poeziile Sarmis și Gemenii, în care poetul pune în scenă voci sau măști ale gândirii, el însuși înțelegând poezia într-un mod shakespeareian423, ca dramatizare, ca „voluptos joc cu icoane” [icoană = persoană, personaj, chip, mască, simbol] și cu glasuri tremurate” (Epigonii). Gândirea poetului este până la urmă cea din fundal, cea care nu iese în evidență prea ușor, care nu se face vizibilă într-o polemică, ci care se ascunde în limbaj și în metafore - ca și la Antim Ivireanul - după cum înțelepciunea adevărată stă ascunsă în „a naturii sfântă limbă” (O,-nțelepciune, ai aripi de ceară!), în cartea cosmosului. Un al treilea motiv și cel mai puternic este acela că, dacă nu se poate afirma o identitate între poet și 423 Idem: http://en.wikipedia.org/wiki/William_Shakespeare. 378 bătrânul filosof din Scrisoarea I, în schimb, ea se poate stabili cu mai multă siguranță între Eminescu și dacul din Rugăciunea unui dac. Dascălul gândește mai degrabă filosofic, fără să vorbească explicit despre un Dumnezeu Creator, în timp ce dacul crede într-un Dumnezeu Creator a toate, care „din noian de ape puteri au dat scânteii”, ceea reprezintă o aluzie la Fac. 1, 1-3: „Duhul lui Dumnezău Să purta deasupra apei. Și zise Dumnezău: Să să facă lumină! Și se făcu lumină” (Fac. 1, 3-4, Biblia 1688)424. Iar versurile care urmează ne încredințează și mai mult în ceea ce privește raportarea lui Eminescu la Dumnezeul biblic și la Hristosul evanghelic, întrucât exprimarea este biblico-liturgică și pascală: „El este-al omenimei izvor de mântuire:/ Sus inimile voastre! Cântare aduceți-I,/ El este moartea morții și învierea vieții! // Și El îmi dete ochii să văd lumina zilei,/ Și inima-mi împlut-au cu farmecele milei,/ În vuietul de vânturi auzit-am al Lui mers/ Și-n glas purtat de cântec simții duiosu-I viers”. 424 Știm că versurile din debutul poemului sunt inspirate din Rigveda. Însă, poate că Eminescu a îndrăgit exprimarea vedică tocmai pentru detalierea poetică a momentului creației, prezentat oarecum mai lapidar de Sfântul Moise în Geneză, pentru înțelesurile monoteist-creaționiste și coincidența lor cu învățăturile scripturale. De altfel Eminescu nu a copiat, ci a prelucrat versurile din vedicul Imn al Creațiunii. Monoteismul a fost religia primară a umanității, inclusiv în viziunea ultimelor studii științifice în domeniu. 379 „Sus inimile voastre” este o parafrază a unei expresii pe care o rostește preotul la Sfânta Liturghie: „Sus să avem inimile!” și, la care, poporul răspunde: „Avem către Domnul”. În timp ce: „cântare aduceți-I,/ El este moartea morții și învierea vieții!” este tot o parafrază, a unor îndemnuri scripturale de același fel, dar care sunt transpuse și în cultul ortodox și pot fi întâlnite în Canonul Învierii de la Utrenia din noaptea Paștelui (din care Eminescu citează în articolul Paștele): „Ziua Învierii, să ne luminăm! Paștile Domnului, Paștile! Că din moarte la viață și de pe pământ la cer, Hristos-Dumnezeu ne-a trecut pe noi, cei ce cântăm cântare de biruință”. „Să ne curățim simțirile și să vedem pe Hristos strălucind cu neapropiata lumină a Învierii. Și, cântându-I cântare de biruință, luminat să-L auzim zicând. Bucurați-vă!” „Să mergem dis-de-dimineață și, în loc de mir, cântare să aducem Stăpânului; și să vedem pe Hristos, Soarele dreptății, tuturor viața răsă-rind”425. Cât despre sintagmele: „El este-al omenimei izvor de mântuire” și „El este moartea morții și învierea vieții”, credem că este de prisos să mai încercăm să 425 Penticostar, Ed. IBMBOR, București, 1999, p. 16-17. 380 demonstrăm că ele se referă la Hristos, Cel mort și înviat pentru mântuirea întregii lumi. Așa încât, putem să vorbim, în ceea ce privește Scrisoarea I, de două viziuni asupra nașterii cosmice sau de două cosmogeneze în loc de una singură. Acolo unde există polemică între măștile gândirii, Eminescu este întotdeauna ascuns în frunzișul metaforelor și nu unul dintre personaje. El nu este nici împăratul, nici proletarul, nici filosoful mag: toți aceștia sunt în istorie, profund implicați în desfășurarea ei sau vor să fie scriși în memoria umanității, pe când Eminescu se sustrage învolburării pătimașe a istoriei și nu pune preț pe nemurirea iluzorie în memoria omenirii. Cugetarea asupra nașterii universului și a sensului creației începe încă de la primul vers, de acolo de unde „cu gene ostenite sara suflu-n lumânare” și timpul se oprește în loc, căci „doar ceasornicul străbate lung-a timpului cărare”. Ceasornicul măsoară curgerea timpului, în timp ce poetul se întoarce înapoi cu gândul, către începuturile lumii, privegheat și inspirat fiind de lumina lunii, care „în propria-ne lume”, a gândurilor noastre, „ea deschide poarta-ntrării /./ după stinsul lumânării”. Un pasaj aproape identic, autobiografic, se află într-unul din manuscrisele eminesciene (l-a citat și Călinescu în monografia sa), ceea ce ne confirmă că aici se află gândirea poetului însuși, distinctă de cea a dascălului. Așadar contemplarea și cugetarea asupra cosmo-genezei și a sensului lumii nu începe odată cu intrarea 381 în scenă a bătrânului dascăl, ci cu însuși primul vers al poemului și se adâncește în acele versuri în care lumina lunii infuzează întreg universul (logosul cosmic), ca și gândirea umană (logosul uman). Poetul se întoarce mai întâi „îndărăt cu mii de veacuri”, contemplativ, înaintea dascălului, deși nu ne dezvăluie aceasta în mod declarativ, neechivoc. Și tocmai în cadrul acestei cugetări a poetului despre originile și soarta lumii este integrată și reflecția lui cu privire la soarta dascălului. Dascălul, care gândește el însuși la tainele cosmo-genezei și ale eshatologiei, este la rândul său cugetat de cineva care îl întrece în profunzimea gândirii și acesta este poetul. Percepem așadar prezența unei ierarhii a gândirilor, născute, inspirate și conduse de Gândirea care le-a adus întru ființă pe toate. Superioritatea cugetării poetului nu este o afirmare de sine vanitoasă, egoistă, care încearcă să se monumentalizeze în memoria umanității - de aceea nici nu își prezintă, în mod polemic, o cosmogeneză proprie sau un sistem filosofic personal - ci această superioritate constă în felul în care el se integrează gândirii arhaice românești. Eminescu nu scrie o carte de înțelepciune omenească, nu se propune un gnostic, un cunoscător, un filosof cu sistem și cu viziune personală asupra tainelor lumii, căci: „În zădar ne batem capul, triste firi vizionare,/ Să citim din cartea lumei semne ce noi nu le- 382 am scris426,/ Potrivim șirul de gânduri pe-o sistemă oarecare”... (La moartea lui Neamțu). Filosofiile sunt, fiecare din ele, „sistemă oarecare” în comparație cu Adevărul, scris în „cartea lumei”, ale cărei semne se transformă în hieroglife (sau rune -Blaga), pentru „tristele firi” care, deși „vizionare”, deși au încă o cunoștință despre cartea lumii, nu mai știu să o citească, pentru că „pierdută-i a naturii sfântă limbă” și „o, cer, tu astăzi cifre mă înveți” (O,-nțelepciune, ai aripi de ceară). Contemplativ în fața «corolei de minuni a lumii», el se așază liniștit, ca să fie redat sie însuși, în matca cugetării arhaice ortodoxe, întemeiată pe Scriptură și pe scriptura cosmică, ambele scrise de același Logos cu degetul Duhului și tâlcuite în Biserica neamului său de veacuri. Așa cum Antim Ivireanul încifra viziunea sa teologică în expresii splendid concentrate, într-o vorbire care părea (sau pare minții noastre, care nu mai e familiarizată cu acest limbaj) că face referire doar la estetica universală, la fel procedează și Eminescu, în versuri emblematice, ascunzând, sub zălogul metaforelor, comoara unei înțelegeri vizionare mult mai profunde, care se citește din biblia cosmică, pe care însăși lectura cosmică o oferă, când oamenii se lovesc, la nivel raționalist, de impasul unor incertitudini majore. Nu este în aceasta nicio contradicție cu viziunea creștină, întrucât însuși Sfântul Pavel spune: 426 Căci, așa cum precizează Psaltirea, Dumnezeu, „El ne-a făcut pe noi, și nu noi” (Ps. 99, 2; Biblia 1688). 383 „Cele nevăzute ale Lui se văd de la facerea lumii, înțelegându-se din făpturi [din cele create], adică veșnica Lui putere și dumnezeire” (Rom. 1, 20, Biblia 1988). Luna apare, așadar, în viziunea (absconsă) a poetului, ca o fereastră hermeneutică, ca simbol al luminii dumnezeiești, care aduce la viață tot ce există și care însuflețește gândirea și inspirația: „Căci în propria-ne lume ea deschide poarta-ntrării/ Și ridică mii de umbre după stinsul lumânării”. În Mureșanu, luna este invocată astfel: „Apari, tu, lună-n cer/ Și fă din vis viață, din umbre adevăr!”. Cele gândite cu gândul - ca să spunem așa - sunt umbre, pentru că esențial este gândul creator. Dacă gândurile noastre, ca progenituri ale minții noastre, sunt umbre în comparație cu ființa umană care le naște, cu atât mai mult, în fața gândului primordial divin, cele create de El par umbre, pălesc, pentru că ele își au puterea și ființa din acel gând al Său. Intrând prin ferestre și luminând în casele și în gândurile oamenilor, lumina lunii este ea însăși o fereastră simbolică, un ochi prin care Dumnezeu privește, luminează și înțelepțește lumea, în noaptea acestei vieți și a neștiinței. Această lumină a lunii are calitatea de a pătrunde în case și în gânduri („Și în câte mii de case lin pătruns-ai prin ferești/ Câte frunți pline de gânduri, gânditoare le privești”), valențe comune cu ale Luceafărului, care 384 „pătrunde-n casă și în gând”. În alte poezii, casa are înțelesul neechivoc de casă a sufletului, precum în poemul Gelozie. Într-un poem intitulat Rugăciune, Maica Domnului este Luceafărul mărilor, căreia ne rugăm să ne înalțe și să ne mântuie „din valul ce ne bântuie”. Iar în Povestea, apare Îngerul păzitor al României ca „o stea regală, un înger drag” (precum Îngerul care-a apărut celor trei Împărați din Răsărit sub formă de stea), trimis de „Domnul Lumei la Domnul unei țări”, la Ștefan cel Mare, să-i binevestească viitorul fericit al României, pe care îl ține „ca un testament deschis”, scris „cu grai de foc”. Acest Înger al României este „ca Spiritul Genezei de fericiri eterne”. Interpretarea prezenței aștrilor cerești în poezia eminesciană ne conduce așadar, foarte adesea și fără dubii, la sensurile antimiene și tradiționale din literatura veche. Lumina lunii află pretutindeni un mediu reflector și totodată reflexiv. Ea este, după cum am arătat, reflectată de singurătatea mișcătoare a mărilor, de strălucirea izvoarelor ascunse în umbra codrilor, de scânteierea pustiurilor, dar și de „frunți pline de gânduri”, pe care „gânditoare le privești”, împrumutându-le propria sa reflexivitate, lumina cunoștinței. Această dublă calitate reflexivă a luminii de lună demonstrează existența unei duble rațiuni, umană și cosmică, în stare să o recepteze, precum și o inter-penetrare, o comunicare a conștiinței umane cu 385 logosul cosmic. Părintele Dumitru Stăniloae (am văzut undeva anterior), chintesențiind cugetarea patristică ortodoxă dintotdeauna, a vorbit despre crearea lumii de către Dumnezeu ca despre o realitate construită pe măsura conștiinței și a rațiunii umane. În același sens, Rosa del Conte remarca faptul că versul „câte frunți pline de gânduri, gânditoare, le privești” „realizează, între omenirea ce meditează la destinul său și gânditoarea lună, acel raport de afinitate, acea atmosferă de secretă corespondență, pe care le invoca adresarea inițială lună tu, 427 stăpân-a mării” . Prin proprietățile amintite, lumina lunii din contextul liric eminescian se apropie foarte mult de accepțiunea sa ca simbol al luminii dumnezeiești sau al Sfinților, pe care o are la Antim și în toată literatura noastră religioasă veche. De altfel, Antim vorbește la un moment dat despre luna plină care, „fiind curată și nevinovată, luminează și călătorește călătoriia ei, făr' de zătic-neală”427 428. Această perspectivă, caracteristică literaturii vechi, indicată prin epitetele curată și nevinovată (ne amintim și de stelele cu tâmple de argint), poate fi ușor susceptibilă de a-i fi impus lui Eminescu o viziune 427 Rosa del Conte, op. cit., p.124. 428 Antim Ivireanul, Opere, ed. cit., p. 62. 386 cosmică similară, având în vedere numeroasele epitete și metafore din poezia sa, care se înscriu în aceeași sferă semantică a purității. Mergând pe firul indicat de Antim, se pot descoperi surse și mai vechi, căci, spre exemplu, comentariile la Facerea ale Sfântului Simeon Metrafrastul denumesc luminătorul nocturn, în faza lui plină, ca lună diafană și curată429. Lumina lunii străbate și infuzează întreg universul (logosul cosmic) și mediul uman reflexiv (logosul uman), pentru că ea este simbolul luminii veșnice și necreate a Logosului dumnezeiesc, a Înțelepciunii ipostatice care a creat lumea. Spre această interpretare ne îndreptă și alte versuri din Scrisoarea I, acolo unde gândirea dascălului încetează și începe cea a poetului și care sugerează faptul că întreaga creație este adusă la viață și susținută întru ființă de o rază a luminii divine, sinonimă în plan metaforic și simbolic cu raza lunii: „Precum pulberea se joacă în imperiul unei raze,/ Mii de fire viorie ce cu raza încetează,/ Astfel, într-a veciniciei noapte pururea adâncă,/ Avem clipa, avem raza, care tot mai ține încă.../ Cum s-o stinge, totul piere, ca o umbră-n întuneric,/ Căci e vis al neființii universul cel himeric /./ Și pe toți ce-n astă lume sunt supuși puterii sorții/ Deopotrivă-i stăpânește raza ta și geniul morții!”. 429 Dintr-o traducere a Părintelui Marcel Hancheș. 387 Universul în întregimea sa este creația acestei raze, care poate fi înțeleasă în sensul în care Sfinții Părinți și teologia Bisericii vorbesc despre creația universală ca ilustrând doar o picătură, doar o rază din puterea creatoare a lui Dumnezeu, precizare pe care a făcut-o, la un moment dat, și Antim Ivireanul. În literatura patristică ortodoxă și isihastă se vorbește, de asemenea, foarte adesea despre razele luminii dumnezeiești, razele energiilor dumnezeiești necreate, care infuzează cosmosul și îl susțin întru ființă, îl umplu de har și care îl îndumnezeiesc pe om. Rosa del Conte precizează, în această direcție a exegezei noastre, ceva esențial pentru noi: „Desigur, nu este puțin ceea ce datorează gândirii occidentale cultura lui Eminescu, dar cuvântul liric în care se transfigurează lumea lui este scos din izvoarele tradiției autohtone. Până și temele care par luate cu împrumut din romantismul european [...] își împlântă rădăcina in humusul creștinismului primitiv [primar], se încadrează în climatul [...] Patristicii răsăritene”430. Universul, care a fost zidit de Dumnezeu din nimic/ ex nihilo, nu are așadar, în afară de raza luminii 430 Rosa del Conte, op. cit., p. 28. Autoarea definește „climatul Patristicii răsăritene” ca fiind „neoplatonic”, lucru cu care nu putem fi de acord, din motive care presupun o disertație amplă pentru a fi expuse, ceea ce nu putem face aici. Așadar am ocolit cuvântul „neoplatonic”, ca o coordonată subiectivistă și catolicizantă a concepției autoarei despre Patristica ortodoxă. 388 dumnezeiești, niciun alt punct de susținere întru ființă, fiind „umbră” și „vis al neființei”, pentru că înainte de a fi fost adus întru ființă, el a fost neființă (viața omului și a lumii este „umbră și vis”, cum spune adesea Scriptura, dar și slujba ortodoxă a înmor-mântării431, din care Eminescu citează în Strigoii, precum și literatura noastră veche și pașoptistă432), înconjurat de întunericul veșniciei, de veșnicia pe care creatura, chiar și rațională, nu o poate cuprinde și înțelege cu de la sine putere. Un alt poem, conceput cam în aceeași perioadă cu Scrisoarea I, cu care interferează ideatic uneori, se exprimă încă și mai evident în privința acestei raze a luminii dumnezeiești creatoare: „Pe când tot ce aleargă și-n șiruri se așterne/ Repaosă în raza gândirii cei eterne” (Ca o făclie.). Această gândire eternă a 431 „Cu adevărat deșertăciune sunt toate și viața aceasta este umbră și vis; că în deșert se tulbură tot pământeanul, precum a zis Scriptura: când dobândim lumea, atunci în groapă ne sălășluim, unde împreună sunt împărații și săracii”, cf. Rânduiala înmormântării mirenilor, în Molitfelnic, Ed. IBMBOR, București, 2002, p. 222. Și iarăși: „Unde este dezmierdarea cea lumească? Unde este nălucirea celor trecătoare? Unde este aurul și argintul? Unde este mulțimea slugilor și strigarea? Toate sunt țărână, toate cenușă, toate umbră”, Idem, p. 228. Sau: „fum este viața, abur, cenușă ți țărână ne facem peste puțin și ca floarea ne veștejim. [...] Cu adevărat vis, cu adevărat nălucire suntem noi muritorii”, Idem, p. 292-293. 432 În Divanul lui Cantemir, Înțeleptul înfruntă tentațiile lumii, răspunzându-i, între altele: „Iară pre tine [lume], părere deșartă și vis de nălucire te voi socoti”, cf Dimitrie Cantemir, Divanul..., ed. cit., p. 44. D. Bolintineanu: „Om muritor! Când viața sub ochii tăi apare/ Atâta de fragilă și plină de-ntristare,/ Și când ți-aduci aminte că viața ta ce pere/ E fragedă ca visul ce-apare într-un vis”.(Conrad). 389 conceput din veșnicie „planul adâncei întocmele” (Mureșanu) a lumii - expresie remarcată și de Zoe Dumitrescu-Bușulenga. Asemenea, în poemul Cu mâne zilele-ți adaugi., poetul spune: „Priveliștile sclipitoare,/ Ce-n repezi șiruri se diștern,/ Repaosă nestrămutate/ Sub raza gândului etern”. Ion Negoițescu observa că, lui Eminescu, „istoria îi apare ca desfășurarea unei gândiri. Dar cine anume gândește cosmosul și istoria, dându-le astfel ființă, rămâne uneori cam obscur...”433. Această obscuritate este explicată, însă, de Eminescu însuși, în Memento mori, unde se spune foarte limpede că Dumnezeu este: „Tu, ce scrii mai dinainte a istoriei gândire”. Poetul refuză oamenilor capacitatea de a putea spune ceva cu adevărat despre Dumnezeu (fapt ce are tangență, într-o anumită măsură, cu teologia creștină apofatică), deși El a pus în om „nemargini de gândire” (În vremi de mult trecute). Și tot în Memento mori, Eminescu ne precizează: „Sori se sting și cad în chaos mari sisteme planetare,/ Dar a omului gândire să le măsure e-n stare”, pentru că „e în om nemărginire”. Dar pe Dumnezeu care, cuprinde „întregul spațiu cu a lui nemărginire”, omul nu Îl poate cunoaște așa 433 Ion Negoițescu, Poezia lui Eminescu, ediția a IV-a revăzută, Ed. Eminescu, București, 1994, p. 15. 390 cum măsură sisteme planetare: „Și icoana-Ți n-o inventă omul mic și-n margini strâns”. În concepția poetului, „geniile [...], gândind-o, oglindesc lumea”434, vor să fie un mediu în stare să reflecteze gândirea creatoare dumnezeiască. Apetența extraordinară a lui Eminescu de a conferi o mare vigoare plastică imaginilor vine din credința sa intimă, că a crea înseamnă pentru om a-și exersa asemănarea cu Dumnezeu, a face să se întrupeze gândul lui, întrucât și Dumnezeu creează în același fel, prin întruparea gândului Său. Căci omul este după chipul Său. El era convins că, așa după „cum Dumnezeu cuprinde cu viața Lui cerească/ Lumi, stele, timp și spațiu ș-atomul nezărit, /./ Astfel tu vei fi mare ca gândul tău întins” (În vremi de mult trecute). Reflexivitatea umană, ca și reflexia cosmică (acel logos alogos) oglindesc gândirea dumnezeiască. Cerul întreg, cu aștrii săi luminoși, se reflectă în lume și în spiritul omenesc. Luna, mai ales, ca simbol al luminii veșnice (ca și la Antim), este cea care „pe lume veghează” (Când.). Așa cum gândirea creatoare de lumi reale a lui Dumnezeu se reflectă, în mediul uman, mai ales în gândirea geniului creator435, tot așa, în plan simbolic, lumina creatoare și inspiratoare a lunii este un chip, o icoană a luminii dumnezeiești care creează toate, le 434 Idem, p. 21. 435 Într-un articol, Eminescu Îl numea pe Dumnezeu „Michelangelo al universului”, Care a zidit tăria cerului. 391 susține întru ființă și le hotărăște sorocul morții: „raza ta și geniul morții”. Cele două sintagme sunt sinonime, pentru că raza lunii este și geniul morții sau are geniul morții, este cea care aduce întru ființă, creează, dar are și putere să omoare. Și aici putem rememora versurile din Luceafărul, în care Dumnezeu este „izvor de vieți și dătător de moarte”. Cel care are geniul morții, Cel care are putere asupra vieții și a morții, Care aduce lumile întru ființă dar are și puterea să le dea moartea, este Geniul sau Mintea care e deasupra întregii ierarhii de minți umane și de genii: înțelepți, filosofi, artiști, oameni politici, așa cum apar ei reprezentați în cele cinci Scrisori. Pe toți aceștia, „deopotrivă-i stăpânește raza ta” creatoare, care îi cheamă la existență, „și geniul morții”, înțelepciunea cu care Dumnezeu a hotărât ca omul să moară, după cum spune și Sfântul Grigorie Teologul, citat de Sfântul Antim Ivireanul436. Geniul morții este și acela stipulat de către toată literatura religioasă veche, 436 „Drept aceia, mare folos și mare dar și milostivnică vindecare sau dat omului de la Dumnezeu, ca să moară și să se strice acest trup al păcatului și să înviiaze la înviiarea cea de obște alt trup, duhovnicesc, făr' de stricăciune și făr' de moarte; că mare dobândă să face omului moartea, după cum zice și Sfântul Grigorie Bogoslov [Teologul], că să ta[i]e păcatul, pentru ca să nu rămâe răutatea nemoartă”., cf. Antim Ivireanul, Opere, ed. cit., p. 224. Și tot el spune: „cu alta nu să poate mântui omul, nici să poate odihni de patemile și de ticăloșiile aceștii vieți, fără numai cu moartea”, Idem, p. 222. Într-un poem prelucrat după o creație a lui Lenau, Eminescu scrie: „Moartea vindec-orice rană,/ Dând la patime repaos” (Foaia veștedă). 392 inclusiv de Învățăturile Sfântului Neagoe Basarab, de Divanul cantemirean sau de poemul Viiața lumii al lui Costin, anume că nu face deosebire între oameni, între bogat și sărac, între sfânt și păcătos, între înțelept și prost, „deși trepte osebite le-au ieșit din urna sorții”. Tuturor Dumnezeu le-a hotărât sorocul morții, pentru că toți trebuie să treacă printr-o moarte437. Se confirmă, așadar, din nou, identitatea la nivel simbolic 437 Neagoe Basarb insistă pe acest aspect: „Vezi groaznecul și înfricoșatul chip și față a oaselor și zi dar: dentr-aceștea, care au fost împărat și care au fost domn, sau care au fost boiariu, sau care au fost slugă, sau bogat, sau sărac, sau bătrân, sau tânăr, sau care au fost arap și care au fost om frumos? Au doar nu sântu toți țărână? Au nu sântu toți pulbere? Au nu sântu toți plini de împuțiciune? [...] Ia aminte și socotește, o, oame, acestor cuvinte ce fură grăite, și caută în mormânte și vezi oasele noastre cum zac, și-ți vino în gând și în firea inimii tale, și cugetă ce sfârșit vei să aibi, și te întoarce cu lacrăme. Și de vei putea să-ți aduci aminte, chibzuiaște și zi: carele iaste împăratul și carele iaste omul cel prostu și de nimic? Carele iaste bogatul și omul cel lăudat, și carele iaste săracul și cel de nimic? Carele iaste robul și carele iaste cel slobod? Sau carele iaste stăpânul, sau care iaste sluga, robul și slobodul? Cu adevărat întocmai va fi stăpânul și sluga, robul și slobodul”. Cf. Învățăturile lui Neagoe Basarab..., op. cit., p. 212-213. A se vedea ce am scris despre acest subiect în vol. I al acestei cărți, dar și în Creatori de limbă și de viziune poetică în literatura română, vol. 2. 1, Dimitrie Cantemir, Teologie pentru azi, București 2015, p. 139-155, http://www.teologiepentruazi.ro/2015/01/08/creatori-de-limba-si-de-viziune-poetica-vol-2-1/. Tema aceasta veche n-a fost uitată în perioada prepașoptistă și pașoptistă. Amintim aici doar câteva versuri ale lui Andrei Mureșanu (a cărui personalitate s-a bucurat de admirație din partea lui Eminescu): „Capul de prinț domnitor/ E ca și cel de păstor,/ Dat la viermi prin putrezire. // Pe boier și pe țăran,/ Pe păgân și pe creștin,/ Pe amic și pe dușman,/ Moartea cuprinde-ntr-un sân” (Cele două căpățâni goale), cf. Andrei Mureșanu, Poezii. Articole, antologie, postfață și bibliografie de Ion Buzași, Ed. Minerva, București, 1988. 393 dintre lumina lunii și lumina necreată a lui Dumnezeu, precum și raportarea poetului la semnificațiile lunii și ale cerului înstelat din literatura veche, ca lumini care luminează pe cei din întunericul și noaptea neștiinței. Sau, după cum spune Psalmistul: „noaptea [înstelată] nopții [din sufletul uman, îi] vestește știință” (Ps. 18, 2, Biblia 1988). Concepția aceasta despre lume - ca întrupare a gândirii lui Dumnezeu - și despre om - ca ființă creată, în stare să oglindească în spiritul său asemănarea cu Dumnezeu - era formată în Eminescu încă din tinerețe. Astfel, într-un poem juvenil, Amicului F. I., Eminescu scria: „Te văd adesea frunte senină/ Ca și gândirea lui Dumnezeu”, echivalând în același timp clipa morții cu faptul că „gândul zilelor mele/ Se stinse-n mintea lui Dumnezeu”. Și aici nu este vorba despre consubstanțialitate (cum credea Ioana Em. Petrescu) între Cel ce are „geniul morții” și omul care e supus lui Dumnezeu, Celui care are putere de viață și de moarte asupra sa, ci e vorba de asemănarea cu Dumnezeu a omului, ca ființă spirituală zidită după chipul Său. Asemenea, femeia iubită este „idee,/ pierdută-ntr-o palidă fee/ din planul Genezei” (Ondina) sau „un geniu gândit de cer” (Copilă înger - vis în mirare). Plasticizări ulterioare, extrapolând această concepție, le putem afla și în alte poeme, în care cele create apar ca întrupări ale gândurilor lui Dumnezeu. În grădina paradisiacă a lui Miradoniz, o floare seamănă cu „o gândire de-aur”, pentru ca, în împărăția 394 soarelui din Memento mori, fluturii să sclipească „ca idei scăldate-n aur și-n colori de curcubău”. În același poem, luna este „un gând de aur”. Asemenea, în altă parte, steaua este „un cuget de aur” (La o artistă). Este semnificativ acest superlativ absolut al frumuseții, exprimat prin aur, care nu poate să nu ne trimită cu gândul la aurul harului, ca sugestie a desăvârșirii și a frumuseții depline. În nuvela Geniu pustiu este imaginat un rai ca un „imperiu de aur”, în care „aerul tot era de lumină de aur, totul era lumină de aur”438. În magnificul poem Memento mori, stelele sunt „ca de aur sfinte flori” împrăștiate pe cer, luna este „fiica mării ca o lacrimă de aur”, iar Eminescu vede „cerul [înstelat] desfăcut în foc și aur”. Poetul însuși este „un geniu de aur” (Mureșanu (Tablou dramatic)). Pentru ca, spre sfârșitul vieții să scrie acele versuri despre care a dat mărturie Vlahuță439: „Atâta foc, atâta aur,/ Ș-atâtea lucruri sfinte,/ Peste-ntunericul vieței/ Ai revărsat, Părinte!” 440. Încât putem spune că aurul îmbracă întregul univers în poezia lui Eminescu. Geniile sunt acei oameni cărora „Dumnezeu în lume le ține loc de tată/ Și pune pe-a lor frunte gândirea Lui bogată” (În vremi de mult trecute). În consecință, 438 M. Eminescu, Opere, VII, ed. întemeiată de Perpessicius, p. 210. 439 Idem: http://ro.wikipedia.org/wiki/Alexandru_Vlahuță. 440 Cf. Eminescu - Înfășurat în manta-mi. Memorialistică. Mărturiile contemporanilor, ediție, antologie, aparat critic de Cristina Crăciun și Victor Crăciun, Ed. Litera * David, Chișinău și București, 1999, p. 355. 395 poetul se concepe pe sine ca un fiu al lui Dumnezeu, care, după asemănarea Sa, „turma visurilor [a gândurilor] mele eu le pasc ca oi de aur” (Memento mori). Atât la Antim Ivireanul, cât și la Eminescu, lumina lunii - „deasupra frunții-mi luna-n nouri zace” (Rime alegorice) -, nu este decât lumina soarelui reflectată, simbol al luminii dumnezeiești la Antim, dar, după cum am văzut, și la Eminescu. Lumina Soarelui dumnezeiesc noi n-o vedem, o văd numai Sfinții cărora ea le devine mediu interior al vieții, iar noi, ca oameni căzuți, doar o zărim prin fereastra (cum zicea Eminescu, într-un vers citat anterior) care este luna („palid soare” sau „blândul soare” sau „al nopții dulce soare”) și care, stăpânind în noaptea lumii și peste marea vieții omenești, ne conduce la Soare, la Lumină. Însăși ipostaza lunii de stăpână a mării din versul care ne aduce imediat aminte de Antim - „Lună tu, stăpân-a mării, pe a lumii boltă luneci” - ne oferă ochiului contemplativ al minții noastre un tablou extrem de sugestiv, care ilustrează sinonimia dintre mare și lume și dominarea acestei mări a lumii de către lună, care e stăpânitoare asupra patimilor înviforate ale oamenilor, care le ține în frâu și lunecă suveran pe deasupra lor. Chiar gestul de a pluti pe deasupra apelor are semnificații primordiale remarcabile, care ne trimit la Fac. 1, 2. Prin aceasta, versul de mai sus, este similar ca sens cu cel din Călin. („în cuibar rotind de ape, peste 396 care luna zace”), despre care Zoe Dumitrescu-Bușulenga susține că se referă la crearea lumii. Suntem în asentimentul acestui mod de a interpreta imaginea eminesciană a lunii care stă pe cuibarul de ape, cu atât mai mult cu cât cuibarul sau rotirea înseamnă naștere cosmică la Eminescu (când Luceafărul coboară, „ceru-ncepe a se roti”, iar în Scrisoarea V, poetul presimte „culmea dulcii muzice de sfere,/ Ce-o aude cum se naște din rotire și cădere”), dar, mai ales, pentru faptul că, în comentariul la zilele creației, amintit anterior, în Omilii la Hexaemeron, Sfântul Vasile cel Mare vorbea despre prezența Sfântului Duh (la Fac. 1, 2), Care Se purta pe deasupra apelor, asemănând-o cu o cloșcă deasupra unui cuib, pe care îl pregătește pentru ca să fie primitor al vieții441. Ba chiar, în Mitologicale, poetul spune: „Soarele-a apus, iar luna, o cloșcă rotundă și grasă,/ Merge pe-a cerului aer moale ș-albastru și lasă/ Urmele de-aur a labelor ei strălucinde ca stele”. Iată de ce luna zăcând pe cuibar de ape, luminând deasupra genunii sau a noianului de ape gestante, ni se pare ilustrarea poetică a unui fapt principial. Avem, prin urmare, încă un 441 Cf. Sfântul Vasile cel Mare, Omilii la Hexaemeron..., op. cit. p. 92: „Nu-ți voi spune cuvântul meu, ci al unui bărbat sirian [...]. Acesta spunea că, în limba siriană, cuvântul se purta arată mai mult decât cuvântul grec, pentru că limba siriană este înrudită cu limba ebraică și deci mai apropiată de ceea ce Scripturile au vrut să spună. Înțelesul acestui cuvânt ar fi următorul: cuvântul se purta, spune el, se interpretează prin încălzea și dădea viață apelor, după chipul găinii, care clocește și dă putere de viață ouălor. Acesta este înțelesul, spune sirianul, pe care îl au cuvintele Duhul Se purta, adică pregătea apele pentru nașterea vieții”. 397 exemplu de asemănare simbolică, în lirica eminesciană, între lună și harul dumnezeiesc creator. Și tot în Călin., soarele și luna sunt nașii mirilor („Nunul mare, mândrul soare, și /./ nună, mândra lună”), adică sunt luminătorii și învățătorii lor întru cele spirituale. După cum, în Miorița, la nunta păstorului, „soarele și luna/ mi-au ținut cununa”442. Călin. se încheie cu nunta gâzelor, care este, în mod paradoxal, cea mai falnică imagine a poeziei, pentru că ea reprezintă o depărtare a planului și o reconfigurare, la scară cosmică și din perspectiva veșniciei, a lumii pământești. Nunta gâzelor este reprezentarea a ceea ce afirmă Eminescu în următoarele versuri din Scrisoarea I: „Iar în lumea asta mare, noi copii ai lumii mici,/ Facem pe pământul nostru mușunoaie de furnici;/ Microscopice popoare, regi, oșteni și învățați/ Ne succedem generații și ne credem minunați;/ Muști de-o zi pe-o lume mică de se măsură cu cotul,/ În acea nemărginire ne-nvârtim /./ Precum pulberea se joacă în imperiul unei raze”. Cel care măsoară lumea cu cotul este Dumnezeu, conform cu Is. 40, 12: „Cine au măsurat cu mâna apa și ceriul cu palma și tot pământul cu pumnul [cotul443]?” (Biblia 1688). 442 De fapt, versurile lui Eminescu au fost inspirate dintr-o variantă a Mioriței: „Ș-apoi maica de-o veni/ Și de m-o-ntreba,/ Așa să-i cuvântați/ Și cuvânt să-i dați,/ Că eu m-am însurat/ Și m-am cununat/ Și mie mi-a fost/ Nună, nună/ Sfânta lună,/ Și nun mare/ Sfântul soare”. A se vedea cartea noastră, Creatori de limbă și de viziune poetică în literatura română, vol. 2. 1, op. cit., p. 226-227. 443 În LXX: draki,. 398 Iar, câteva versete mai departe, la Is. 40, 22, se spune: „Cela ce ține încungiurarea [cercul] pământului și cei ce lăcuiesc întru el ca lăcustele [sunt în fața Sa]” (Biblia 1688). Așadar tabloul eminescian este ca din perspectiva lui Dumnezeu, atât în finalul poemului Călin., cât și în versurile citate din Scrisoarea I. Valențe creatoare ale luminii de lună se pot remarca și în alte versuri, numeroase și acestea, în care luna apare ca un artist creator, fie ca un pictor de imagini sau de tablouri - în noaptea codrilor și a lumii - fie ca țesând o haină sau un veșmânt prețios, împodobit: „Luna atunci din codri iese,/ Noaptea toată stă s-o vadă,/ Zugrăvește umbre negre/ Pe câmp alb ca de zăpadă. // Și mereu ea le lungește,/ Și urcând pe cer le mută”...(Făt-Frunios din tei); „Neguri albe, strălucite/ Naște luna argintie,/ Ea le scoate peste ape,/ Le întinde pe câmpie; // S-adun flori în șezătoare/ De painjen tort să rumpă,/ Și anină-n haina nopții Boabe mari de piatră scumpă” (Crăiasa din povești); „Te uiți prin coloane de nouri/ Și luna ieșind dintr-a stâncilor colți/ Le împle cu mii de tablouri” (Eco) etc. În limba veche românească, în psalmii coresieni și la Dosoftei, exista expresia: Dumnezeu a urzit (în sens 399 creaționist). Și tot El zugrăvește în oameni virtuți și în lume frumusețe. În Psaltirea coresiană din 1577, se spune: „Întru început Tu, Doamne, pământul urziși, /./ și toate ca cămașa învechescu-se” (Ps. 101, 26- 27)444. Eminescu intenționa să-și intituleze volumul de poezii Lumină de lună, fapt ce trebuie să ne facă atenți asupra semnificațiilor esențiale ale acestui simbol. Vrând să împlinească această dorință a poetului, Marin Sorescu445 va îngriji, în 1993, la Craiova, o nouă ediție a poemelor eminesciene, în două volume, pe care le-a imprimat tocmai cu acest titlu, Lumină de lună446. Sorescu relua astfel o mai veche inițiativă, a lui Ion Scurtu, Nerva Hodoș și Ilarie Chendi447. Împotriva identității simbolice dintre lumina de lună și lumina dumnezeiască creatoare, cineva ar putea aduce obiecția că, în alte poeme eminesciene, luna apare ea însăși ca fiind o realitate creată și nu o imagine simbolică a luminii creatoare. Ca spre exemplu, în Scrisoarea IV, luna este numită „copila cea de aur, visul negurii eterne”, alături de ipostaza opusă ca 444 Coresi, Psaltirea slavo-română (1577), op. cit., p. 424. A se vedea: http://ro.wikipedia.org/wiki/Coresi. 445 A se vedea: http://ro.wikipedia.org/wiki/Marin_Sorescu. 446 Referințe integrale: Mihai Eminescu, Lumină de lună, vol. I, ediție îngrijită și prefață de Marin Sorescu, Ed. Scrisul Românesc, Craiova, 1993, 188 p. Mihai Eminescu, Lumină de lună, vol. II, ediție îngrijită și prefață de Marin Sorescu, Ed. Scrisul Românesc, Craiova, 1993, 495 p. 447 Mihail Eminescu, Lumină de lună. Poezii, ediție îngrijită după manuscrise de Ion Scurtu, București, "Minerva", Institut de Arte Grafice și Editură, 1910, 391 p. (BAR I 20.244). 400 sens, de stăpânitoare a apelor („al lunei disc, stăpânitor de ape”). Însă această aparentă contradicție nu trebuie să ne mire prea mult, întrucât luna este privită sub două aspecte, atât în literatura veche, cât și la Emi-nescu: sub aspect simbolic (cel despre care am discutat anterior) și sub aspect real, de corp ceresc creat de către Dumnezeu. În același mod, ca făpturi ale Creatorului, oamenii înșiși sunt definiți ca „vise-ntrupate”, ca întruparea visului din veșnicie al lui Dumnezeu: „Văd vise-ntrupate gonind după vise,/ Pân' dau în morminte ce-așteaptă deschise” (Mortua est). Ca simbol al luminii veșnice și creatoare, luna apare ca stăpâna apelor, în timp ce, ca astru ceresc, este numită „visul negurii eterne”, unde negura eternă poate fi înțeleasă și ca gândul din veșnicie al lui Dumnezeu, gândul Său creator, necunoscut și neînțeles de nimeni, nici de Îngeri, nici de oameni, decât în măsura în care Dumnezeu însuși îl revelează făpturilor Sale. Dosoftei, tălmăcind poetic Psaltirea, vorbea despre Dumnezeu care „au fapt ceriul cu gândul” și a Cărui milă este „Preste veci cu gând dulce” (Ps. 135); „Mare este Domnul de tărie,/ Și gândul Lui nime nu-i să-l știe” (Ps. 146); „Că Domnul au cugetat cu gândul/ De le-au făcut [pe toate câte există] și-I țin toate rândul [rânduiala, ordinea, armonia]” (Ps. 148)448. Mai târziu, și Lamartine va spune că Dumnezeu este „Celui qui 448 Dosoftei, Opere 1 (versuri), ed. critică de N. A. Ursu, studiu introductiv de Al. Andriescu, Ed. Minerva, București, 1978, p. 303-304, 327, 331. 401 pensa les cieux”449 Dos (Eternite de la nature, brievete de l'homme), însă este evident că izvorul acestei imagini poetice este psalmul 135. Eminescu, fără dubiu, cunoștea atât psalmul respectiv, cât și varianta versificată a lui Dosoftei, încât lectura poetului francez nu putea fi decât un adaos. De altminteri, credem că, de multe ori, s-au făcut erori și s-au considerat drept surse primare cele ce erau doar suprapuneri sau suprastraturi culturale în conștiința poetului. Dosoftei este, de altminteri, primul poet al literaturii noastre care a scris, traducând o profeție, despre luna cea de aur, în niște versuri absolut superbe, care sună eminescian avant la lettre, concentrând o imagine eshatologică: „Fugi-va soarelui raza și a stelelor șireaguri,/ A tot ceri lucă s-a rumpe, și acea de 450 aur lună” . De altfel, în ceea ce privește statutul lunii de făptură creată și încadrată în ordinea creației, Emi-nescu secondează referatul biblic, în Scrisoarea I, afirmând că „De-atunci negura eternă se desface în fășii,/ De atunci răsare lumea, lună, soare și stihii”., Scriptura fiind cea care precizează că mai întâi a fost creată lumea (cerul și pământul) și apoi, abia în ziua a patra, soarele, luna și toți luminătorii cerești. Am afirmat că negura eternă se poate înțelege și ca gândul din veșnicie al lui Dumnezeu, cel de nimeni 449 În franceză: „Cel care a gândit cerurile” (Eternitatea naturii, efemeritatea omului). 450 Dosoftei, Opere 1 (versuri), op. cit., p. 373. 402 cunoscut. Negura aceasta eternă „se desface în fășii”, adică se întrupează, devine ființă și existență multiplă, după voința lui Dumnezeu. Dumnezeu gândește lumea dintru început și ea devine „al vieții vis de aur” - ca să parafrazăm un vers din Călin..La fel, în poemul Povestea, vedem „lumea toată cu cer, pământ și mare/ o feerie mândră - un vis măreț”. Iar gândul acesta din veșnicie al Preasfintei Treimi se face cunoscut celor care caută să cunoască și sunt luminați de către lumina dumnezeiască, celor care se își deschid mintea și inima și devin, pe măsura lor, medii reflectoare ale acestei lumini și înțelepciuni veșnice. Unul dintre aceștia este și poetul care, după asemănarea lui Dumnezeu, este un fel de preot sau păstor al gândurilor sale și își paște „turma visurilor mele /./ ca oi de aur” (Memento mori). Dumnezeu Însuși caută pe cel căruia vrea să i Se reveleze, căruia vrea să-i comunice asemănarea cu Sine. În poemul Ondină, într-un grupaj de strofe deosebit de restul poemului, din punct de vedere prozodic, și care seamănă foarte mult, la nivel conceptual, cu Cântarea cântărilor, Regele Lin sau Regele inimei caută o fecioară (un suflet-fecioară, curat) cu care să semene „ca vis cu dor”. Adică să fie după asemănarea sa, să fie ca un vis care să răspundă la dorul său, al celui (Celui) care o caută. Și aflând-o, prin ea, „vede-se că e în ceriure/ un Dumnezeu,/ purtând simetria [asemănarea] și-a ei misterure/ în gândul său”. 403 Fecioara aceasta, „albă vergină”, despre care se vorbește aici, credem a o putea interpreta ca pe însuși sufletul poetului, pentru că ea este „cântărilor sororă gemene”. Iar cântări ca ale sale, „ca în sufletu-ți n-a găsit altele/ regele Lin”. Împăratul Lin sau Regele Lin din acest poem este însuși Hristos, „Lumina lină” a lumii, după cum lesne se poate deduce. Un om luminat este, într-un anumit grad, și dascălul mag și filosof, care, inspirat și vegheat de lumina rațională a lunii, „îl poartă gândul îndărăt cu mii de veacuri”, și anume: „într-o clipă”. Este semnificativă nuanța aceasta: faptul că înțeleptul este „purtat” de gând, fulgerător. Luceafărul era astfel: „el zboară, gând purtat de dor,/ pân' piere totul”.și ajunge unde nu e „ochi spre a cunoaște”. Dascălul este un om înțelept, care ajunge într-o clipită, dar nu printr-un zbor cosmic, nefiind el însuși gând, ci purtat de gând, acolo unde lumea nu există încă și nici nu e „minte s-o priceapă”, unde „nici de văzut nu fuse și nici ochi care s-o vază”. Aici este veșnicia lui Dumnezeu, care e neagră pentru ochiul minții umane, adică e de n evăzut, de nepriceput. Despre faptul că întunericul sau negura nu denumesc neapărat sau exclusiv neantul, neființa, ci și ceea ce nu se poate cunoaște cu mintea, ne lămuresc foarte bine și următoarele versuri din Mureșanu, în care apare chipul, femeia ca întrupare a iubirii și afirmă: „și-n vecinic întuneric/ va rămânea ființa-mi 404 pentru-al tău ochi himeric”; unde întuneric e sinonim cu necunoașterea. Nu negura eternă (sau neagra veșnicie) o contemplă sau o descoase înțeleptul - pentru că aceea nu se poate contempla sau pricepe de către spiritul uman - ci începuturile lumii, începutul timpului. Despre veșnicie nu se poate spune nimic, decât că, înainte de a fi toate cele ce sunt, ele nu erau: „Umbra celor nefăcute nu-ncepuse-a se desface”. Cele nefăcute erau neființă și, chiar și după ce sunt făcute, ele sunt doar o umbră a strălucirii gândului primordial. Același lucru se precizează și în Scrisoarea II: „Parcă-l văd pe astronomul cu al negurii repaos,/ Cum ușor, ca din cutie, scoate lumile din chaos/ Și cum neagra veșnicie ne-o întinde și ne-nvață/ Că epocele se-nșiră ca mărgelele pe ață”. Aici, cunoașterea este prezentată oarecum ca un act magic, astronomul pare un magician, ceea ce corespunde cu sinonimia tradițională, despre care am vorbit, dintre astronom, filosof și mag. Caracterul puțin ludic al relatării ne avertizează însă asupra lipsei de încredere totale a poetului în acest tip de cunoaștere. După cum nici cugetătorul pitagoreic din Memento mori, grămădind lumea într-un singur semn, totuși, „acel semn /./ el în taină nu îl crede”. Neagra veșnicie poate fi interpretată ca fiind același gând creator incipient/ principial, întrupat în lume și în istoria ei. 405 Metafora epocilor istorice care „se-nșiră ca mărgele pe ață” poate să își aibă originea în cea a vieții ca o ață, din poemul Viiața lumii, al lui Miron Costin, față de care prezintă o mare similaritate, inclusiv ca motiv al deșertăciunii. Eminescu plasticizează însă și sensul lui ex nihilo din dogma creștină, al creației din nimic, asociindu-l cu ideea lumii ca vis și deșertăciune, din literatura veche și bisericească. În tradiția spirituală a țării sale, păcatul și deșertăciunea lumească nu sunt decât amprenta nimicului, a neființei asupra creației. Și Eminescu nu afirmă nimic contradictoriu atunci când plasticizează, când metaforizează acest crez: „Căci e vis al neființei universul cel himeric”. Plasticizând nimicul, în mod poetic, doar astfel Eminescu poate spune că universul se naște „din sure văi de chaos” (Scrisoarea I, Luceafărul, Memento mori). Nimicul din care este creat universul, neființa din care izvorăște lumea cea atât de bogată în manifestări ale vieții, apare plasticizată în tablouri extraordinare de către poet, ca o vale a haosului, a ceea ce nu era încă creat: „colonii de lumi pierdute/ Vin din sure văi de chaos pe cărări necunoscute” (Scrisoarea I); „Și din a chaosului văi,/ Jur împrejur de sine,/ Vedea, ca-n ziua cea de-ntâi,/ Cum izvorau lumine” (Luceafărul); „Și din sure văi de chaos colonii de lumi pierdute/ Ar fi izvorât în râuri într-un spaț despopulat; /./ Cine-a pus aste semințe, ce-arunc ramure de raze,/ Într-a chaosului câmpuri, printre veacuri numeroase” (Memento mori). 406 Aceasta pentru că lumea nu are un fundament existențial anterior, neființa neputând constitui un fundament pentru conceperea universului. Singurul fundament al lumii este gândul din veșnicie, gândul etern al lui Dumnezeu pus în aplicare. Suprapunând așadar două învățături creștine, cea a creației din nimic (a lumii care nu a existat mai înainte de a fi creată decât în gândul și în intenția lui Dumnezeu) și cea a lumii ca deșertăciune, Eminescu înfățișează poetic acest univers ca fiind umbra și visul gândului creator al lui Dumnezeu, al Celui care „scrii mai dinainte a istoriei gândire” (Memento mori) și ale Cărui făpturi și zidiri „n-ajung nici umbra măreției Tale” (Fata-n grădina de aur), dar și umbră și vis ale neființei, denumind prin aceasta nedesăvârșirea ei în comparație cu desăvârșirea dumnezeiască, amprenta-rea ei de către golul existențial anterior genezei sale. De aceea și istoria lumii e o căutare a Creatorului și Gânditorului ei, a Fundamentului ei: „Oare viața omenirei nu te caută pe Tine?”, pe Tine care, „în câmpii de caos semeni stele - Sfânt și mare” (Memento mori). Și tot de aceea spune poetul, în Scrisoarea I, că luna, înțeleasă în mod simbolic, „Ea din noaptea amintirii o vecie-ntreagă scoate/ De dureri [istoria lumii], pe care însă le simțim ca-n vis pe toate”, pentru că viața omului e umbră și vis într-o lume care e deșertăciune a deșertăciunilor. „Noaptea amintirii” este o sintagmă sinonimă cu „negura eternă”, ilustrând plastic și poetic gândirea cea veșnică a lui Dumnezeu și care e întuneric pentru toată 407 creatura, până când El Însuși o face cunoscută, atât cât dorește, „gândirilor dând viață”. Dumnezeu, Gândul sau Cuvântul care a fost la început (Fac. 1, 1; In. 1, 1), dă viață gândirilor, aduce întru ființă mințile îngerești și netrupești, precum și mințile umane, într-o ierarhie pe care o descrie Sfântul Dionisie Areopagitul451 în cărțile sale. Lumina lunii este tot ceea ce noi, oamenii trupești, putem percepe din lumina Soarelui („Nu credeți cum că luna-i lună. Este/ Fereastra cărei ziua-i zicem soare”), din frumusețea luminii dumnezeiești creatoare a toate, văzute și nevăzute. Ea dă viață gândirilor și întunecă suferința, luminând întunericul neștiinței - cum ar spune Sfântul Antim, dar și toți scriitorii noștri medievali -, pentru că traversează cu lumina ei mediul transparent al conștiinței umane, al cugetării și al întregii ființe omenești profunde. Lumina divină este creatoare atât a lumii spirituale, a ființelor raționale, gânditoare („gândirilor dând viață”: nu poate să anime gândirea decât cea care i-a dat viață dintru început), cât și lumii materiale: „codri, mări și pustiuri”. 451 A se audia lectura și comentariile aparținând Pr. Dr. Dorin Octavian Picioruș: Sfântul Dionisie Areopagitul, Despre ierarhia cerească: http://www.archive .org/details/SfantulDionisieAreopagitulDespre IerarhiaCereasca2010 și Sfântul Dionisie Areopagitul, Despre ierarhia bisericească: http://www.archive.org/details/SfantulDionisieAreopagitulDespre IerarhiaBisericeasca2010. 408 Aceste trei elemente esențiale ale creației materiale apar și în alte poeme eminesciene, ca spre exemplu în Revedere, în acea definiție metonimică a lumii: „Cum am fost așa rămânem:/ Marea și cu râurile,/ Lumea cu pustiurile,/ Luna și cu soarele,/ Codrul cu izvoarele”. Luna și soarele, înțelese simbolic, fac parte din universul codrului. Ele sunt în herbul codrului (Povestea codrului), așa cum fac parte din stema Țării Românești, comentată de Antim, dar și a Moldovei, și tot așa cum fac parte și din icoane. Însă marea și cu râurile sunt, la rândul lor, ca și „lumea cu pustiurile”, interpretabile ca simboluri ale lumii, care nu mai are valențe paradisiace, ci amprentă dizarmonică, haotic-amorfă. Doar codrul adăpostește o lume virginală, paradi-siacă, codrul cu izvoarele sfinte și curate, care ne trimit cu gândul la originile creației, la izvodirea dintâi a lumii. O altă definiție metonimică a celor două lumi antagonice o aflăm în poemul O,-nțelepciune, ai aripi de ceară!, în care Eminescu sesizează diferența spirituală dintre lumină și întuneric, face distincția între lumea luminoasă capabilă să reflecte lumina divină și lumea întunecată, care se opacizează în fața razelor dumnezeiești: „Lumini pe ape, neguri pe pământ”. Cea care reflectă lumina cerească este lumea paradisiacă: „Un rai din basme văd printre pleoape /./ Sclipiri pe cer, văpaie peste ape” (Fiind băiat păduri 409 cutreieram), în timp ce negurile pământului reprezintă spațiul opac, nereflexiv sau „lumea cu pustiurile”. Avem „sclipiri pe cer” (luminătorii cerești), lumini pe ape sau „văpaie peste ape” (reflectarea aștrilor cerești în această lume, în mediul cosmic și uman deschis și transparent), și „neguri pe pământ”, unde pământul înnegurat nu mai este oglindă a cerului. Apele devin un simbol al reflectării adevărului, urmând unei comparații pe care o făcea Teodor al Ierusalimului, reprodusă de Nicodim Aghioritul în manualul din care versifică Eminescu: omul vede „în zidiri pe Ziditorul, ca în ape soarele”452. Revenind la ce spuneam anterior, observăm că materia transparentă și reflectoare a apelor (izvoare, lacuri, mări) are proprietăți germinativ-creatoare, mediul acvatic fiind incubator al vieții, precum reiese din versul „în cuibar rotind de ape, peste care luna zace” (Călin.), pe care Arghezi, fost ierodiacon, îl considera cel mai frumos din literatura română. Zoe Dumitrescu-Bușulenga afirma că, în Călin (file din poveste), peisajul-cadru al nunții este „proaspăt ca in ziua întâi a creației. [...] iar apele care se rotesc ca un cuibar devin apele începutului lumii”453. 452 Nicodim Aghioritul, Paza celor cinci simțuri, versiune diortosită a traducerii românești din 1826, tipărită la Mânăstirea Neamț prin osteneala Arhimandritului Dometian, Ed. Anastasia, București, 1999, p. 42. 453 Zoe Dumitrescu-Bușulenga, Eminescu - cultură și creație, op. cit., p. 89. 410 Considerăm că pretutindeni în opera lui Eminescu, peisajul feeric de natură poartă amprente paradisiace mai mult decât evidente. Mai ales acea virtute a purității și prospețimii naturii cosmice este perpetuu ilustrată în lirica eminesciană de prezența stelelor de aur a căror izvorâre pe cer este necontenită, precum și a apelor care, la fel de neostoit, răsar clare, curate, pe pământ. Frumusețea virginală a naturii, caracterul genuin al creației cosmice, acest caracter principial nealterat, sunt valori pe care Ortodoxia le-a afirmat întotdeauna și pe care le-am regăsit din plin la Antim Ivireanul. Percepem, și la Eminescu, ca și la Antim și în toată literatura noastră veche, existența a două lumi: un univers în care omul se simte integrat, care este ex-periat nostalgic sau vizionar de poet, și un altul în care se simte străin, care este lumea decăzută, învechită. Codrul sau pădurea reprezintă spațiul securizant pentru el, alegorie a paradisului regăsit, alter-ego al grădinii Raiului, care deține toate detaliile simbolice ale unei proiecții edenice („grădina cea de codri vechi”, din poemul Miradoniz, lumea paradisiacă a zânei Dochia și a vechilor daci, din Memento mori, insula lui Euthanasius din Cezara), ale unui tărâm virginal care ascunde „strălucire de izvoară”, adică taina izvodirii creației, nașterea lumii în frumusețea ei primordială, neafectată de rău, a lumii în care omul a fost pus a fi stăpân și în care era fericit, fericire pe care o caută cu dor și poetul. 411 Dorința de reîntoarcere în ambianța codrului sau a pădurii este un reflex conștient al nostalgiei para-disiace a poetului, al dorinței de reîntoarcere la vârsta inocenței, a nevinovăției primordiale: „Unde ești, copilărie,/ Cu pădurea ta cu tot?” (O, rămâi.); sau: „O, rai al tinereții-mi, din care stau gonit!/ Privesc cu jind la tine, asemeni lui Adam” (Zadarnic șterge vremea.). Pe de altă parte, „marea și cu râurile” și „lumea cu pustiurile” sunt ipostazele unei alt fel de lumi, care nu mai este intimă, caldă, protectoare, afectuoasă cu omul, nu mai este o casă sau un cămin protector, așa cum a creat-o Dumnezeu (veleități cosmice originare pe care le-am regăsit în toată literatura veche, cu deosebire în Cazanii), ci este o lume al cărei tablou este caracterizat de valurile sau râurile vijelioase ale patimilor și de pustiul spiritual al oamenilor, pe care Eminescu îl deplânge adesea. Pustiul și marea, reprezintă, în acest caz, lumea căzută, îmbătrânită, căci râurile au, față de izvoarele din codru, dezavantajul curgerii timpului, al adunării de aluviuni și al revărsării în marea cea amară: „Se nasc izvoare, ropotind se plimbă, /./ Păn' ce urnindu-se în marea-amară/ - Ca fluviu mândru, ce-ostenit mugește - / Al tinereții dulce glas de mult uitară” (Coborârea apelor). Iar „Viața-mi pare-un istovit izvor” (Ce s-alege de doi nebuni, iubito...). La rândul său, am putea spune noi, codrul este imaginea emblematică sau stema Raiului, în viziunea eminesciană, el este imaginea acelei creații primare, al unei lumi raționale și pline de lumină, în care omul se 412 simte împlinit prin iubire și intim legat, prin fire tainice ale întregii sale făpturi, se simte solidar cu universul și universul este solidar cu el. Eminescu are la bază gândirea românească tradițională despre Eden, ortodoxă, atunci când își dezvoltă literar concepția despre natura protectoare în interiorul căreia iubirea se simte acasă și în care cuplul de îndrăgostiți reiterează perechea primordială. În poezia și în proza eminesciană, ideea de Paradis, de spațiu edenic, este strict legată de codru sau de pădure, având la origine concepția ortodoxă a Raiului ca grădină. În acest codru sau în această pădure, întotdeauna adâncă și virginală, se află izvoarele și lacurile în care se reflectă aștrii cerești, lumina lor protectoare și gânditoare (precum cerul Sfinților la Antim), se află mulțime de flori și de arome năucitoare, încât aerul pare cădelnițat de miresme, un adevărat „văzduh tămâiet” (Călin.), se află păsări cu multe feluri de viersuri etc. Inclusiv cromatica acestui loc, în care predomină aurul - haric - al florilor de tei sau de nuferi și al codrilor de aramă, cât și sugestiile muzicale psalmodice și cadențele sonore în ritm de litanii, ca și „doina de simțire ruptă ca jelania-n prohoduri” (Călin Nebunul), toate acestea vin să întregească impresia de spațiu eclesial-paradisiac al acestei naturi prodigioase eminesciene, care constituie o insulă de sacralitate, în același timp în lăuntrul și în afara acestei lumi profane, degenerate din pricina egoismului și a răutății. 413 Spre această concluzie credem că ne conduce fenomenul poetic de tezaurizare a acestei naturi, care pune în evidență albul purității și aurul haric: „argint e pe ape și aur în aer” (Mortua est); „Flori, juvaeruri în aer, sclipesc tainice în soare,/ Unele-albe, nalte, fragezi, ca argintul de ninsoare”..., „nisipuri argintoase” (Egipetul); „codri de aramă”, „pădurea de argint” (Călin., Memento mori); „Pulbere de diamante cade fină ca o bură,/ Scânteind plutea prin aer și pe toate din natură” (Scrisoarea III); „Stele rare din tărie cad ca picuri de argint” (Călin.); „fluviul cântării /./ un gigantic lac formează, într-a cărui sân de soare/ Curge aurul tot al zilei și îl umple de splendoare,/ De poți număra în fundu-i tot argintul adunat” (Memento mori); „Pădurea de-aur; pădurea cu-a ei trunchi de aur roș /./; Numai fluturi mici albaștri și mari roiuri de albine/ Curg în râuri sclipitoare de luciri diamantine/ Ș-împlu aerul cel dulce de cristal și de răcoare”. (Călin Nebunul); „Un rai din basme văd printre pleoape,/ Pe câmpi un văl de argintie ceață,/ Sclipiri pe cer, văpaie peste ape” (Fiind băiet păduri cutreieram); „Deodată ți se pare că ceru-ntreg se rupe/ În ploi scânteietoare de colb de pietre scumpe” (Sub cerul plin de nouri); „Deși știi că apa-i moale/ Totuși placa-i de cristale/ Parc-ar fi încremenit”; „brumă diamantină” (Miron și frumoasa fără corp) etc. 414 Astfel încât, ceea ce exegeza literară a numit „spațiu securizant”, are multe din caracteristicile Raiului. În lirica eminesciană, în poezia românească, în general, ca și în doina și cântecul popular românesc, un loc covârșitor de important îl ocupă freamătul pădurii, fremătarea frunzelor codrului, clocotitoare ca un clopot sau ca un tainic cântec de dor și jale. Însă această referire la muzica fremătătoare a copacilor, la „frunza-n freamăt” (Făt-Frumos din tei), nu este străină cărților de cult ortodoxe, între care unele sunt traduse de Antim, unde ea este interpretată ca o rugăciune a pomilor Raiului pentru reintegrarea în el a omului căzut. Spre exemplu, în cântările la Vecernie, din Triod, în Duminica izgonirii lui Adam din Rai (a lăsatului sec de brânză), se spune: „Raiule preacinstite, podoaba cea preafrumoasă, locașul cel de Dumnezeu zidit, veselia cea nesfârșită și desfătarea, slava Drepților, frumuseațea Prorocilor și sălășluirea Sfinților, cu sunetul frunzelor tale roagă pre Ziditoriul tuturor (s. n.), să-mi deșchiză ușile, carea cu neascultarea le-am închis; și să mă învrednicesc a mă împărtăși pomului vieții și bucuriei cu carea mai-nainte întru tine m-am desfătat”. „Liveade [livadă] fericită, pomi sădiți de Dumnezeu, frumuseațe a Raiului, acum vărsați 415 lacremi din frunze ca din niște ochi (s. n.), pentru mine cel golit și înstreinat de slava lui Dumnezeu”. „Simte dureare, Rai[u]le, împreună cu lăcuitoriul ce au sărăcit și, cu sunetul frunzelor tale (s. n.), roagă pre Făcătoriul să nu-ți încue ușa. Milostive, miluiaște-mă pre mine cel căzut”454. Este important să înțelegem că centralitatea acestui peisaj edenic eminescian o asigură pădurea-codru, toate celelalte elemente fiind secundare, inclusiv soarele, luna și stelele, care, ca planete, nu sunt decât simboluri heraldice în herbul codrului. Aștrii cerești sunt numai efigii ale codrului, prezențe emblematice în orizontul său paradisiac. Ei sunt numai stema Luminii creatoare a toate. Luna este doar simbolul acelei Lumini care, „în ăst secol de mândrie și prin noaptea unei lumi în bătălie/ Lin lucește-eterna pace”. (Memento mori). Aceeași „eternă pace” care a fost la începutul lumii: „Și în sine împăcată stăpânea eterna pace” (Scrisoarea I). Eminescu preia din teologia ortodoxă, prin bogatele sale lecturi din cărțile bisericești vechi, această interpretare semnificativă a luminătorilor: soare, lună, stele și luceferi, toți aștrii sunt simboluri destinate să reflecte lumina adevărului dumnezeiesc în 454 Triodion, București, 1769, B.A.R., CRV. 367, f. 55v, 57v, 58r. 416 codrul lumii, în adâncul cugetării sale, al „codrului bătut de gânduri” (Povestea codrului). Căci „codrul, dragul codru, troienindu-și frunza toată,/ Își deschide-a lui adâncuri, fața lunei să le bată” (Călin.). Poetul nostru cunoștea foarte bine concepția străbună, românească și bizantină, conform căreia universul este o realitate existențială, dar și o realitate iconografică, că el ascunde, în mod simbolic, chipul nevăzut al Împărăției cerești. Tradiția poetică românească și posteritatea eminesciană confirmă și susțin acest lucru, precum o face, spre exemplu, Octavian Goga: „Curat e duhul lumii tale [a codrului]/ Căci Dumnezeu cel sfânt și mare455/ Subt bolta ta înrourată/ Își ține mândră sărbătoare./ Tu-l prăznuiești cu glas de clopot/ Și cu răsunet de chimvale/ Pe Cel ce-atâtea înțelesuri/ Gătit-a strălucirii tale. // Amurgul învesmântă-n umbre/ Smerita frunzei fremă-tare,/ Și pare tânguiosul freamăt/ Un glas cucernic de tropare” (În codru). Același poet vedea, altundeva, cum „Asupra pădurii veghează de sus/ Cetatea eternelor stele” (Dimineața)456. Și, tot datorită faptului că știa prea bine semnificația tradițională a luminătorilor, care sunt așezați de Dumnezeu în univers ca să fie, pentru 455 Eminescu: „Tu, ce în câmpii de caos semeni stele - sfânt și mare” (Memento mori). 456 Cf. Octavian Goga, Poezii, ediție îngrijită, postfață, tabel cronologic și crestomație critică de Simion Mioc, Ed. Facla, Timișoara, 1984. 417 oamenii de pe pământ, ca niște lămpi în casă (întâlnim, la Coresi și la Varlaam, aceste valențe simbolice, în predici), Eminescu putea spune, semnificativ, că la sfârșitul lumii, soarele va începe „să pâlpâiască, să se stingă”... (Memento mori). ntr-o prezumtivă confruntare ideologică între trecut și prezent, în Epigonii, Eminescu opune această viziune asupra configurației semnificative a cosmosului, prin care cei din vechime vedeau lumea ca un palat de icoane, ca o arhitectură sacră („Ochiul vostru vedea-n lume de icoane un palat”), o opune celei moderne în care simbolul este aleatoriu, lipsit de fundamente veșnice, în care „oamenii din toate cele fac icoană și simbol;/ Numesc sânt, frumos și bine ce nimic nu însemnează”. Cosmosul, în „lirica modernă” (Icoană și privaz), este desemnificat, desemantizat: „Noi cârpim cerul cu stele, noi mânjim marea cu valuri” (Epigonii). În tot ciclul Scrisorilor, luna este patronul înțelepciunii și al inspirației creatoare, cea care priveghează iubirea, ca și destinele excepționale. Însă interpretarea lunii și a stelelor, ca simboluri ale Sfinților protectori și priveghetori ai oamenilor, o descoperă chiar și înseși binecunoscutele versuri din Luceafărul: „Cum e Fecioara între sfinți/ Și luna între stele” - în care descoperim sinonimia simbolică dintre Preasfânta Fecioară și lună și dintre Sfinți și stele -, precum și apariția de nenumărate ori, în multe poeme, dar cu precădere în Memento mori, a imaginii metaforice a stelelor ca icoane („ale stelelor icoane”). Rosa del Conte exprima opinia că „pentru epitete precum 418 •• 1 • • • • a • J A; l*i 1 sorii regali, acei sori-regi care își desfășoară orbitoarele lor cortegii în atâtea versuri eminesciene, ne simțim autorizați să ne referim, mai degrabă decât la basme, la antica457 teologie solară”458, din care a iradiat, în basmele românești, expresia celor trei sori în frunte și pe care autoarea exegezei o așază în descendența formulărilor mistice ortodoxe: „este lumina trisolară care circumscrie, în tabloul lui Rubliov459, Treimea, pe care limba liturgică o definește cu expresia «Luceafăr în trei sori» (Triod)”460. Și nu doar icoane ale luminii sunt stelele, ci, încă și mai semnificativ, icoane înlăcrimate, care formează turma Cuiva și a căror mișcare pe cer este cuvioasă, intrând în templele cerești: „Iar în cârduri cuvioase stele se mișcă-ncet,/ Intră-n domele de neguri argintii, multicoloane;/ De-a lor rugă-i plină noaptea. A lor dulci și moi icoane/ Împlu văile de lacrimi, de-un sclipet împrăștiet”. 457 Aici, antica se referă la teologia creștină, cu sensul de veche, milenară, iar nu la teologia antică grecească sau păgână, cum greșit s-ar putea înțelege din traducerea românească. 458 Rosa del Conte, op. cit., p. 326. 459 A se vedea: http://ro.wikipedia.org/wiki/Andrei_Rubliov. Icoana Sfintei Treimi: http://ro.wikipedia.org/wiki/Fi%C8%99ier:Angelsatmamre- trinity-rublev-1410.jpg. 460 Rosa del Conte, op. cit., p. 327. 419 Stelele, simbol al Sfinților, umplu această vale a plângerii (Ps. 83, 7), care este pământul, cu lacrimile de lumină ale rugăciunii lor. Ele sunt, așadar, percepute ca imagine simbolică a turmei Sfinților („cârduri cuvioase”), aflați în rugăciune dureroasă pentru acest pământ. Un alt vers ne vorbește despre „popoarele de stele, universu-n rugăciune”, denumind aceeași realitate. În poemul Ondină, stelele-regine formează un cor de „suspine”, un cântec al sferelor suspinat, dintre care răsare luna: „Iese cum cântecul dintre suspine/ Regina albelor nopții regine”. Credem că asemănarea cu cerul Sfinților în rugăciunea plină de durere pentru lume, de la Antim, este mai mult decât evidentă. Echivalența simbolică dintre stelele cerului și lacrimi este prezentă și în Călin., într-un tablou enigmatic, în care Eminescu susține că toată frumusețea cerului stă în lacrimile sale de lumină, care sunt stelele și care picură câte una, din vreme în vreme: „Stele rare din tărie cad ca picuri de argint,/ Și seninul cer albastru mândru lacrimile-l prind;/ Dar dacă ar cădea toate el rămâne trist și gol,/ N-ai putea să faci cu ochii înălțimilor ocol -/ Noaptea stelelor, a lunei, a oglinzilor de râu/ Nu-i ca noaptea cea mocnită și pustie din sicriu”. Lumina înlăcrimată a stelelor este așadar cea care face toată podoaba cerului și în același timp singura care însuflețește creația, care face diferența între cer și sicriu, între viață și moarte, între viață veșnică și 420 moarte veșnică. „Noaptea stelelor, a lunei, a oglinzilor de râu” este imaginea corelativ-simbolică a întregii creații care stă în penumbra morții, dar care este luminată de icoanele stelelor cerești, în timp ce „noaptea cea mocnită și pustie din sicriu” este noaptea neființei sau a morții veșnice. Ion Negoițescu crede, în mod corect, că „suspi-narea codrului arată o durere a naturii însăși [...] și nu transpunerea în cosmic a suferinței poetului”461, o durere care este „misterioasă, profundă”462. Infuzia de suferință sau înlăcrimarea cosmosului nu este o consecință a unei activități umane și nici nu este o proiecție a interiorului uman, ci ea este o realitate existentă deja, constatată doar, de poeți, nu suprapusă lumii. Aceeași durere cosmică, transmisă în mod universal de natură, am întâlnit-o și am semnalat-o și în opera lui Antim. Simbolul sau metafora cerului înlăcrimat de stele, este, în forme diferite, comună lui Antim și lui Eminescu. Pentru Antim și pentru teologia creștină, este vorba de durerea și dorul universal după restaurarea omului și a întregii firi în frumusețea și inocența ei primordială, despre care Sfântul Pavel spunea că întreaga făptură suspină, împreună cu omul, până la sfârșitul lumii (cf. Rom. 8, 22). Analizând poezia lui Eminescu, Ion Negoițescu recunoștea acest adevăr, atunci când vorbea de „acea melancolie fundamentală a naturii, resimțită de romantici și care este jalea după 461 Ion Negoițescu, Poezia lui Eminescu, op. cit., p. 101. 462 Ibidem. 421 un bun pierdut, după vârsta de aur”463, după Edenul pierdut odinioară de Adam și Eva, cum ar fi spus Antim. Tabloul stelelor ca turme, din Memento mori, este însă prezent, deși numai ca sugestie, și în Sara pe deal, în care „Turmele-l urc [dealul, simbol al înălțimii], stele le scapără-n cale”: pământul urcă spre cer, iar cerul se pogoară spre pământ. Avem de-a face cu o dublă mișcare, ascendentă și descendentă - observație pe care o face Zoe Dumitrescu-Bușulenga. Această mișcare este menită să unească cerul cu pământul, turma celor de pe pământ cu turma celor din cer. Apelul la imagistica creștină este lesne de observat. Eminescu se simte acasă privind bolta înstelată a cerului, nu rănit de imensitatea ei, ci închipuind infinitele spații cosmice ca pe niște „roiuri luminoase”, ca de albine (Scrisoarea I), și galaxiile stelare ca pe niște cârduri și cirezi de stele. De altfel, într-o variantă a poemului Memento mori (intitulată Panorama deșertăciunilor), se vorbește despre „Colonii de stele de-aur dintr-a raiului pri- 464 sacă”464. Universul este contemplat în termeni rustici, reprezentat într-o imagistică profund pastorală, sătească (precum și la Blaga, de altfel), reprezentare care are însă o puternică și inalienabilă întemeiere scriptu-rală și patristică, o milenară tradiție și practică oratorică ortodoxă. Viziunea ortodoxă asupra cosmosului ca 463 Idem, p. 104. 464 M. Eminescu, Opere, II, ed. Perpessicius, p. 175. 422 o casă protectoare a eliminat din viața românilor posibilitatea instaurării acelei panici terorizante a infinitului cosmic strivitor pentru ființa umană, specifică creștinismului occidental, după schisma de la 1054, și exprimată limpede de către Blaise Pascal, iar mai târziu de către Schopenhauer, care susținea că numai filosofia îl poate ajuta pe om ca să scape de angoasa în fața imensității universului. Dimpotrivă, „în acest spațiu al nostru s-a trăit încă din vechime cu un sentiment al grandorii imanente în natură, nu zdrobitoare, într-un fel care a eliminat apăsarea cosmosului și spaimele legate de forțele lui. Sufletul omului și al poetului acestui pământ a participat firesc, fără exaltare și fără frică (s. n.), la viața cosmosului, la viața elementelor, într-o comunitate impresionantă de ritmuri naturale traduse în ethos”465. Nu există, de asemenea, un afront mai mare adus filosofiilor lui Platon și Plotin, decât această perspectivă domestică și intimistă asupra universului, asupra pulsului cosmic al galaxiilor, pe care o regăsim în opera eminesciană. 465 Zoe Dumitrescu-Bușulenga, Eminescu - cultură și creație, op. cit., p. 56. 423 La Eminescu turmele de oi care urcă dealul și cârdurile de stele care coboară prin văile cosmice se întâlnesc. Și această viziune a fost făcută posibilă de pogorârea îngerilor pentru a binevesti păstorilor și a stelei pentru a-i conduce pe regii filosofi și astrologi la „Născutul din tavernă”, cum spune tot poetul, „la culcușu-eternei mile” (Dumnezeu și om). Acea Eternă Milă, Hristos, care umple inima „cu farmecele milei” (Rugăciunea unui dac). În Memento mori, arhitectura marilor civilizații, așa cum este ea făurită de oameni, se contopește cu arhitectura creației, fiindcă se inspiră, dintru început, din această arhitectură cosmică. Astfel, cetatea egipteană Memphis se înfățișează ca „gândiri arhitectonici” care „au zidit munte pe munte în antica lui trufie” ca „să pară răsărită din visările pustiei”, însă, în urma ei, natura care supraviețuiește civilizației egiptene, ironizează fantasmagorica măreție umană îngânând-o, purtându-i ecourile stinse: „Toat-a apei ș-a pustiei și a nopții măreție/ Se unesc să-mbrace mândru veche-acea împărăție,/ Să învie în deșerturi șir de visuri ce te mint”. Vechea civilizație egipteană mai există doar în halucinația Nilului, ale cărui „unde visează spume”. La fel, Grecia antică „se naște din întunecata mare” și subzistă numai în „imagini de talazuri ” ale mării care „cânt-a Greciei cădere”, în timp ce „Limba râurilor blândă, ale codrilor suspine,/ Glasul lumei, glasul mărei se-mpreună-n infinit”. 424 Mai mult, ascultând „armonia din pleiade”, poetul are sentimentul că asistă la scurgerea lumii, la căderea ei: „Știm de nu trăim pe-o lume, ce pe nesimțite cade?” -încât toată frumusețea lumii pare un cântec de lebădă, iar succesiunea de căderi pare că ne avertizează asupra unei căderi și mai mari, care urmează să se petreacă. Dacă lumea, universul, ca și creație a lui Dumnezeu este „vis de aur” și întrupare a gândului Său, în schimb, creația umană care încearcă nemurirea cu degetul este, precum cetatea Memphis, „argintos gând al pustiei”. Ideea eminesciană de civilizație în stare să dăinuie este aceea în care „un palat” este „din stânce sure”, iar „a lui stâlpi-s munți de piatră, a lui streșin-o pădure”, așa cum încerca el să configureze rai-ul „dulce” al strămoșilor săi daci, „raiul Daciei veche”, cu „păduri de flori” în care „ale crinilor potire sunt ca urne de argint”, în mijlocul unei grădini „infinită” cu „scorburi de tămâie” și cu izvoare care au „prund de ambră de-aur”. Civilizația ideală nu este așadar cea edificată de „gândiri arhitectonici” umane, ci un Rai natural, o Cetate a Raiului, tot așa după cum cugetarea care înțelege adevărul nu este cea filosofică, individualist-distinctă, ci aceea care se armonizează cu cosmosul, cu creația, care ascultă glasul pădurii, al izvoarelor, care știe să interpreteze literele de foc ale stelelor, cea în care se reflectă lumina lunii și o inspiră. În același poem însă, Eminescu ne avertiza, în strofele preliminare, asupra felului în care vede el universul, un univers în care secolii sunt ca niște codri 425 („codrii de secoli”), popoarele ca niște oceane („oceane de popoare”), vremea cade în vaduri („al vremurilor vad”), timpul se toarce ca lâna („secolii se torc”), întregul periplu de imagini al istoriei universale, rememorat de Eminescu, este ca o turmă cu oi de aur („Turma visurilor mele eu le pasc ca oi de aur”), pe care o paște tihnit, mioritic, poetul care contemplă zbuciumul milenar al lumii. Dar el nu vrea să se integreze acestui zbucium vanitos, ci tot dorul lui este acela de a face parte din universul pașnic al vieții fericite, în sânul unei naturi protectoare și înfrățite cu ei, așa cum vor românii să o trăiască în ritmul lor arhaic și cum o deapănă în istoriile lor („luminoasele basme”). Peisajul istoriei universale se reduce astfel, la imagini care au consistența naturii, la imagini pastorale, rustice, domestice, iconografice, ca o lume care, privită din interior, din propria ei perspectivă, pare neliniștită, condusă de o voință luciferic-schopen-hauerian-nitzscheeană, intempestivă, dar privită ca lumea lui Dumnezeu, ca un univers în puritatea lui originară, natural, genuin, pașnic, neieșit din ritm, nu emană decât liniște, pace, serenitate. După ce „secoli cu vieți” și „gândiri o mie” trec, civilizațiile se succed și pier, „în urmă din izvoare timpi răcori și clari răsar”. Însăși deșertăciunea deșertăciunilor, reprezentată de idealurile umane vane, care vor să se edifice în istorie, să se consemneze în univers, să-și semnaleze trecerea sperând astfel la o eternizare artificială în 426 propria fantezie arhitectonică, nu poate să tulbure, în definitiv, frumusețea mai presus de patimile omenești a creației lui Dumnezeu, care este mai rezistentă în timp decât construcțiile babilonice sau faraonice. Oamenii, popoarele, istoria lor, au consistența reliefului natural, ele sunt creația lui Dumnezeu ca și cosmosul întreg și merg în ritmul și în sensul stabilit de Dumnezeu, iar toată neliniștea, durerea și zădărnicia eforturilor lor se naște din impresia că pot să aleagă un alt sens, că pot să imprime vieții lor și lumii o altă direcție de mers, că pot să devieze de la matca lor, urmărind numai edificarea egoismului propriu. Zoe Dumitrescu-Bușulenga remarca466 faptul că, în opera celor mai mari poeți români, Eminescu și Blaga, atașamentul față de perimetrul satului românesc este extrem de adânc și puternic, la fel ca și iubirea față de universul înțeles ca un loc intim de adăpost, ca un cămin prielnic, o vatră strămoșească sau un leagăn străvechi, precum și refuzul spațiilor infinite și necomunicative cu omul, străine. Însă această viziune este în perfectă consonanță cu cea de veacuri a poporului român și cu cea bizantină, fiind concepția creștin-ortodoxă asupra lumii, așa cum a fost revelată de Dumnezeu în Sfintele Scripturi și așa cum se păstrează în Biserică. Am regăsit-o în omiliile tipărite de Coresi, în cele varlaamiene, precum și la Antim Ivireanul, cu prisosință. Pentru Eminescu nu există însă, ca pentru 466 Zoe Dumitrescu-Bușulenga, op. cit., p. 57. 427 Blaga, „Marele Orb”, ci, dimpotrivă, Dumnezeu este Singurul care însuflețește gândirea și cunoașterea, Care face să răsară lumina înțelepciunii în omul care este după chipul Său, dar și în logosul cosmic. Întreaga lume atârnă de „raza gândirii cei eterne”. Dumnezeu e Gândire Eternă, e Logos Creator a toate, Rațiune, Înțelepciune, nu e un absolut impersonal, nu e neființă divină, așa cum interpretează Ioana Em. Petrescu. Iar lumea nu e halucinația sau iluzia unui astfel de Spirit impersonal de tip brahmanic. Nu, ci Creatorul lumii e tripersonal și El gândește din veșnicie crearea lumii și o aduce la îndeplinire la momentul oportun. Creația aceasta este după Chipul Său, este plină de lumină, poartă amprenta luminii divine, cu care însă nu se confundă în mod panteist. Cosmosul este o icoană și o reflectare în oglinda făpturii a luminii lui Dumnezeu, chiar dacă lumea este, după cum vedem în poemul Fata-n grădina de aur, numai o umbră a măreției dumnezeiești: „O, Adonai! Al cărui gând e lumea/ Și pentru care toate sunt de față /./ Deși Te-adoră stele, mări în spume,/ Un univers cu vocea îndrăzneață,/ Toate ce-au fost, ce sunt, ce-Ți nasc în cale/ N-ajung nici umbra măreției Tale”. Parafrazând faimosul vers nichitian, am putea spune că această lume este „frumoasă ca umbra unui gând”, a gândului lui Dumnezeu. Se vede că Nichita Stănescu a pătruns adânc în semnificația poemelor eminesciene și că marii poeți se cunosc tainic unul pe altul. 428 Ființele raționale zidite de Dumnezeu pot să accepte, cu voie liberă, să fie medii transparente pentru lumina Sa dumnezeiască și să devină astfel purtătoare ale asemănării cu El sau pot să urască voia Lui și creația Sa, așa „cum demonul urăște un gând de Dumnezeu” (Mureșanu (Tablou dramatic)). Cugetând, în Memento mori, la tainele universului, ale istoriei și ale ființei umane, poetul convorbește la final cu Logosul întrupat, dorind să fie încredințat asupra asemănării omului cu Dumnezeu și a pogorârii lui Dumnezeu la om: „Tu, ce în câmpii de chaos semeni stele - Sfânt și mare,/ Din ruinele gândirii-mi, o, răsai, clar ca un soare, /./ Tu, ce scrii mai dinainte a istoriei gândire,/ Ce ții bolțile tăriei să nu cadă-n risipire,/ Cine ești?... Să pot pricepe și icoana Ta.pe om. /./ Oare viața omenirei nu Te caută pe Tine?/ Eu un om de Te-aș cunoaște, chiar să mor mi-ar părea bine./ Dar să știu - semeni furnicei ce cuteaz-a Te gândi?” Deși Dumnezeu „a pus gânduri uriașe într-o țeastă de furnică”, totuși, „încurcatele sofisme nu explic-a Ta ființă”, ființa lui Dumnezeu (Memento mori). Rațiunea umană singură nu poate să descopere tainele care sunt mai presus de fire. Măreția slavei lui Dumnezeu este ascunsă, ca un soare, în „norii de secoli unde-ngropi a ta mărime”. Dumnezeu e ca un Soare veșnic și Care este ascuns de norii istoriei, pentru ochii umani neluminați și neînțelepțiți. 429 Cosmosul și istoria lumii vorbesc în mod simbolic sau paradigmatic rațiunii umane și o învață despre Dumnezeu, dar omul nu poate, ajutat doar de rațiunea sa, să vorbească despre cele nepătrunse ale lui Dumnezeu. Limitele gnoseologice ale ființei umane nu sunt însă determinate de o anumită cenzură transcendentală, ca la Blaga, ci sunt limite ale nedesăvârșirii umane. În om încape, „într-un cran[iu] uscat și palid”, o foarte mare și înaltă gândire, istoria lumii cu „evi întregi de cugetare”, tainele universului cu ale lui „râuri de stele” și „fluvii cu mase de sori”, precum și „a veciei văi deschise cu-adâncimi necunoscute” (cunoașterea faptului că lumea a fost creată din nimic), dar a le cunoaște pe toate desăvârșit și mai ales, a cunoaște pe Dumnezeu, mai mult decât îi este cu putință făpturii create, nu este pe potriva omului. Pentru că în om „vezi icoana unui secol lângă chipul unei flori”. Omul este, prin sufletul său, icoană a generației și a vremii sale, dar și icoană a veșniciei în lume, prin chipul său nemuritor. În același timp este și chip al perisabilității, prin trupul său, fiind supus morții. Căci floare este ceea ce numește Scriptura Sfântă a fi viața omului pe pământ (apelăm din nou la Biblia 1688): „Pentru că pămenteanul născut de muiare cu puțină viață și plin de urgie iaste, sau ca o floare 430 înflorind au căzut și au fugit ca o umbră și nu va mai sta” (Iov, 14, 1-2). „Omul, ca iarba zilele lui; ca floarea câmpului, așa va înflori. Căci duh trecu într-însul și nu va fi, și nu va mai cunoaște încă locul lui” (Ps. 102, 14-15). „Tot trupul - iarbă, și toată mărirea omului -ca floarea ierbii. Uscă-se iarba și floarea au căzut, iară cuvântul Dumnezăului nostru rămâne în veac” (Is. 40, 7-8) etc. Eminescu însuși citează, ca motto, în poemul Strigoii, un pasaj grăitor din finalul slujbei de înmormântare, din Molitfelnicul tradus mai întâi de Dosoftei și apoi de Antim: „că trece acesta [omul] ca fumul de pre pământ. Ca floarea au înflorit, ca iarba s-au tăiat, cu pânză se înfășură, cu pământ să acopere”. Iar în Scrisoarea I, parafrazând Ps. 102, 16, citat de noi anterior, spune poetul că „vântu-n valuri trece peste traiul omenesc”. Așadar, nu o anume cenzură transcendentală îi pune omului hotare gnoseologice, ci însăși firea, condiția sa creaturală și neputința sa. Dimpotrivă, ca dovadă că nu există o cenzură transcendentală, vedem în Memento mori, în acele strofe care descriu paradisul dacic, cum între cer și pământ există o continuitate, cum bolta cerească are o streașină de arbori („streșin-arboroasă”), iar scările de stânci se unesc cu scările templului lunar: „A ei [ale domei] scări ajung din ceruri a stâncimei negri colți”. 431 Lumea de jos este oglindirea/ chipul celei de sus, totul fiind prețuit ca icoană, ca oglindire și reflectare: „Cât uitându-te în fluviu pari a te uita în ceri. /./ Un rai dulce se înalță, sub a stelelor lumină,/ Alt rai s-adâncește mândru într-al fluviului fund ”. Se pune întrebarea: de ce preferă Eminescu simbolul lunii strălucind în noaptea și peste marea lumii, ca metaforă a luminii divine creatoare, în locul celui solar? Răspunsul nostru este următorul: Eminescu alege simbolul selenar fiind conștient că trăiește într-o epocă romantică în care „e apus de Zeitate și-asfințire de idei” (Memento mori). În care Dumnezeu, Soarele lumii, asfințește de pe cerul multor cugete și al multor minți (a se remarca asociația, în plan simbolic, a cerului cu mintea, a cărei tălmăcire o aflăm și în Divanul lui Dimitrie Cantemir): „Nimeni soarele n-oprește să apuie-n murgul serei,/ Nimeni Dumnezeu s-apuie de pe cerul cugetării”. Versetul profetic „soarele cunoscu apusul lui” (Ps. 103, 20, Biblia 1688), pe care Antim l-a interpretat în legătură cu moartea lui Hristos, care, ca om, Și-a gustat apusul, poate fi înțeles aici și în sensul apostaziei multora din epoca modernă. Dar gândurile omenești și istoria lumii, desfășurarea de civilizații, au fost o căutare a lui Dumnezeu („Oare viața omenirei nu te caută pe Tine?”), o încercare de apropiere de lumina adevărului, deși filosofiile umane și miturile care au încercat să Îl imagineze pe Dumnezeu într-un fel sau altul nu L-au 432 putut cuprinde pe Soarele cel neapropiat („Cel ce singur are nemurire și locuiește întru lumină neapropiată”, I Tim. 6, 16, Biblia 1988): „Înserează și apune greul soare-n văi de mite [mituri - căci Dumnezeu e un Soare greu de înțeles, iar lumea aceasta e o vale de mituri, o vale a plângerii plină de eresuri]467 /./ Cum ești Tu, nimeni n-o știe./ Întrebările de Tine, / Pe-a istoriei lungi unde, se ridică ca ruine /.../ Niciun chip pe care lumea Ți-l atribuiește Ție/ Nu-i etern /.../ C-un cer încărcat de mite asfințești din ev în ev”. Însă, „formele divinului sunt acelea care apun și nu Dumnezeu însuși. Iar omul, copil bătrân, care se amăgește că poate să i se substituie [lui Dumnezeu] și care crede că poate să-și asume răspunderea universului și să-i îndrume istoria, nu-și dă seama că o gândire profundă și divină (s. n.) susține realitatea și cursul ei”468. Până când vine sfârșitul lumii, sfârșitul istoriei: „Și-astăzi punctul de solstițiu a sosit în omenire. /.../ E 467 Tohăneanu nu a înțeles semnificația adâncă a metaforei eminesciene și a interpretat-o în legătură cu peisajul: „Într-adevăr, ce poate să însemne epitetul greu într-un vers ca acesta, din Memento mori (episodul Eladei): Se-nserează și apune greul soare-n văi de mite?...Pentru ca să putem cuprinde, cât de cât, iradiațiile epitetului, nevoie este să ne reprezentăm, discul solar în lungile amurguri ale verii” etc. Cf. G. I. Tohăneanu, Eminesciene. Eminescu și limba română, Ed. Facla, Timișoara, 1989, p. 130. 468 Rosa del Conte, op. cit., p. 100. 433 apus de Zeitate ș-asfințire de idei”. Se apropie apoca-lipsa, „se-nmulțesc semnele vremei” 469. Matei Călinescu remarca470, în acest sens, faptul că romanticii n-au fost deloc fericiți să moștenească lumina raționalismului iluminist și s-au întors la religia inimii și la rațiunea inimii (cum ar spune Pascal), la creștinism, așa încât „romantismul era eminamente o expresie a geniului creștinismului”471. Iar, pe de altă parte, ei înșiși au fost perfect conștienți că trăiesc o epocă istorică de declin al credinței, au constatat acea realitatea spirituală instaurată mai întâi în societatea occidentală, care s-a numit „moartea lui Dumnezeu și au inclus în operele lor această temă esențialmente modernă, cu mult înainte ca Nietzsche să o așeze, la loc central, în doctrina profetică a lui Zarathustra”472. 469 „Ideile religioase sunt subminate de-un materialism brutal, ideile morale substituite prin maxime epicureice și prin cinism; scandalele se 'nmulțesc și iau formele cele mai degradatoare. [...] Constelațiunea de idei morale și naționale cari au luminat trecutul nostru, care ne-a mânat pe calea dezvoltării, înclină spre apus, nici una din credințele din trecut nu rezistă digoluțiunii și, ca să întrebuințăm un frumos cuvânt al Bibliei, semnele vremii se înmulțesc”, cf. M. Eminescu, Opere, XIII, ed. întemeiată de Perpessicius, p. 229. 470 A se vedea: http://ro.wikipedia.org/wiki/Matei_Călinescu. 471 Matei Călinescu, Cinci fețe ale modernității (modernism, avangardă, decadență, kitsch, postmodernism), traducere de Tatiana Pătrulescu și Radu Țurcanu, posfață de Mircea Martin, Ed. Univers, București, 1995, p. 43. 472 Idem, p. 62. 434 A exista în lumea de sub soare sau în cea de sub lună pare a denumi aproximativ același lucru, pentru scriitorii noștri din vechime, deși se pot identifica și diferențe subtile, la nivel simbolic, între cele două sintagme. Dosoftei se referă la „omul de supt lumină” (Ps. 89: „C-ai zâs să să-ntoarcă-n tină/ Tot omul de supt lumină”) sau „de supt soare” (Ps. 48: „Că măiestrul încă moare/ Ca tot omul de supt soare”). În prefața Eortologhionului tipărit la 1701, Antim filosofează despre cele ce sunt sub lună, astfel: „Începutul, mijlocul și sfârșitul, Stăpânul și Domnul tuturor ființelor, și simțitoare și înțelegătoare, este Făcătorul tuturor, Dumnezeu. Stăpânul însă și sfârșitul tuturor celor de sub lună este omul. Iar sfârșitul omului, pentru care s-a creat de Dumnezeu, este câștigarea și fericirea lui Dumnezeu însuși; fiindcă pentru om s-a făcut toată lumea aceasta, iar omul, se zice că s-a făcut de către Dumnezeu ca să dobândească pe Dum-nezeu”473. Cantemir, în a sa Istorie ieroglifică, folosește la un moment dat aceeași sintagmă: „că din fire cele supt lună așe s-au orânduit, ca unele după altele să urmeze, și când unele 473 Antim Ivireanul, Opere, ed. cit., p. 405. 435 mor, altele să învie și simbathiia și antipathiia dintr-însele să nu lipsească”474. Stăpânirea lunii este aceeași cu a soarelui. Sau, dacă ascultăm cu atenție cele enunțate de Antim, soarele stăpânește pământul, în timp ce luna stăpânește marea (marea vieții sau marea tulburată a patimilor), în noaptea acestei lumi - viziune însușită și de Eminescu. Așa încât, a sta sub lună poate avea semnificații aparte: a fi în noaptea lumii acesteia și a căuta să ajungi la țărmul fericirii veșnice, urmărind felinarul de lumină al lunii și care expune rațiunii noastre, logosului uman, o reflecție din lumina înțelepciunii divine eterne. Faptul este specificat în Psaltire, în contextul unor profeții mesianice, despre întruparea lui Dumnezeu și coborârea Lui pe pământ, la Ps. 71, 6-7, 17 (Dosoftei, Psaltirea de-nțăles): „Pugorî-să-va ca ploaia pre lână și ca picătura ce picură pre pământ. Răsări-va în dzâlele Lui direptate și mulțâme de pace până când să va lua luna. [...] Fi-va numele Lui blagoslovit în veaci, de mainte de soare trăiaște numele Lui”. ' i A O A J O 1 1 n * O A Al-/ „Până când să va lua luna” poate să însemne până la sfârșitul acestei lumi, în timp ce „de mainte de soare” 474 Dimitrie Cantemir, Istoria ieroglifică, ed. cit., p. 112. 436 este o altă expresie alegorică, ce desemnează veșnicia. Nu este însă semnificativ că, la Dosoftei, omul este, încă, „supt soare” și „supt lumină”, în vreme ce, înaintea lui Eminescu chiar, pentru Antim și Cantemir, omul și lumea stau „supt lună”? Dacă Eminescu știa și înțelegea atât de bine vechile scripturi medievale, aspectul nocturn și selenar al peisajelor sale, departe de a fi un simplu produs romantic, nu este decât o ilustrare în lirica sa a conștiinței cu care cei doi scriitori din primul sfert de veac XVIII, Antim și Cantemir, reproduceau peisajul lumii moderne, cu o acuratețe vizionară impecabilă. Eminescu e departe de Petrarca, pentru care epoca medievală era ev întunecat, pentru el Veacul de Mijloc era luminos, iar epoca modernă este întunecată, înnoptată. Să ne aducem aminte și că preromanticii noștri pașoptiști, începând de la Cârlova, preferau panorama asfințitului de soare și regimul înserării în locul celui nocturn, iar Negruzzi încă simțea lumina și după ceasul apusului, simbolizând poetic un reflex al conștiinței. Această înțelepciune divină, ilustrată simbolic de lumina solară, se stinge din oameni în vremurile din urmă: „Se-nmulțesc semnele vremei, iară cerul de-nserare/ Roșu-i de războaie crunte, de-arderi mari, de disperare/ Și idei a zeci de secoli sunt reduse la nimic;/ Soarele divin ce-apune varsă ultimele-i raze/ Pe-a istoriei câmpie mult iubită și se lasă/ În oceanul de-ntuneric, ce s-arată inamic”. 437 Dumnezeu, Cel „ce scrii mai dinainte a istoriei gândire”, este „Soarele divin” și Scriitorul care a scris cu lumina Sa istoria lumii și a universului, Care a adus toate la existență din iubire, pentru că istoria lumii se întindă ca o „câmpie mult iubită” în fața Sa. Dumnezeu a iubit-o mult, de aceea a adus-o întru ființă și o conduce spre un sfârșit anume. La un moment dat, ceva mai devreme în poemul Memento mori, ajungând la apariția și înălțarea Romei pe scena lumii (după ce, înainte, a reprodus mărirea și decăderea Asiei, a Babilonului, a Egiptului, a Israelului și a Greciei), Eminescu caută o motivație anume pentru nașterea acestei civilizații, cea romană, care a marcat atât de mult istoria umanității, atât din punct de vedere cultural, cât și religios (să nu uităm că Imperiul Roman devine creștin în mod treptat, după anul 313, iar Imperiul Roman de Răsărit supraviețuiește până în 1453). Și poetul ne transmite, sub aceeași formă încriptată metaforic, că a fost voința unui „mândru soare”, Același Soare despre care a fost vorba mai sus: „Sau ghicit-ați vreodată ce socoate-un mândru soare475/ Când c-o rază de gândire ține lumi ca să nu zboare/ Să nu piard-a lor cărare, să nu cadă-n infinit?”. Acest Soare este Cel ce, cu o rază, „ții bolțile tăriei să nu cadă-n risipire”, și pe care poetul Îl întreba „cine ești? , ca „sa pot pricepe și icoana Ta...pe om . Lumile nu au o rațiune și o ordine a lor proprie (aceeași cugetare am descoperit-o în Istoria ieroglifică, 475 Verbul „socoate” are sensul din limba veche: cugetă, gândește. 438 ca și paradigma soarelui și a mișcării cosmice), „zvârcolindu-se aleargă turburate și rebele/ Și să frângă-ar vrea puterea ce le farmăcă pre ele/ Și s-alerge-ar vrea în caos de-unde turburi au ieșit”. Dumnezeu are puterea care ține lumea, universul în armonie, așa cum icoana sau paradigma soarelui (la Cantemir) o arată. Puterea lui Dumnezeu nu este însă una tiranică, ci fermecătoare, pentru că este puterea iubirii, nu a urii. Este cea care a umplut inima poetului, în copilărie, „cu farmecele milei” (Rugăciunea unui dac). În același timp, lipsa rațiunii este sursa nihilismului, pentru că planetele cele fără rațiune, „rebele”, dacă ar fi lăsate fără raza lui Dumnezeu, ar cădea din „puterea ce le farmăcă” și s-ar întoarce, cu adevărat, în neființă - așa cum preciza și Sfântul Atanasie cel Mare (sec. IV). Numai că, înaintea transfigurării ei finale, când lumea înserează, inimile umane nu se mai lasă fermecate de iubire, de frumusețe, devin glaciale și nu mai este nimeni, dintre oameni, să oprească acest cataclism universal, ca „Dumnezeu s-apuie de pe cerul cugetării,/ Nimeni noaptea să se-ntindă pe-a istoriei mormânt”. Gândirea omenirii devine „oceanul de-ntuneric, ce s-arată inamic” lui Dumnezeu. Razele Soarelui dumnezeiesc nu mai străbat acest ocean de întuneric ireflexiv. Dar, dacă oamenii și-au baricadat mintea în fața luminii, „planetul ce îi poartă cugetă adânc și sfânt”. Eminescu se știa pe sine că este „tristă fire vizionară” (parafrazăm un vers din La moartea lui 439 Neamțu) - tristă, pentru că de profeți nu ascultă, din nefericire, cei pe care îi vizează avertizările lor, iar Eminescu vedea, ca și alții - de la Asachi la Macedonski476 (care se vroia urmaș al pașoptiștilor) -, în poeți niște profeți care cheamă neamul la trezvie și iluminare, într-un sens cu destul de multă încărcătură tradițională și religioasă. Acești poeți își explicau sensul existenței și al împlinirii lor poetice printr-un destin profetic, într-o conjunctură istorică aparte - proniată de Dumnezeu -, și nu prin atingerea culmilor estetice ale poeziei. De aceea, evocarea elogioasă din Epigonii... Dacă Eminescu și romanticii preferă să-și reprezinte epoca printr-un peisaj sublunar, prin care recunosc ceasul înserării sau al înnoptării doctrinare care s-a instaurat asupra lumii, dar încă mai au un ochi de lumină pe cer, care e luna, ca o fereastră dumnezeiască spre Soarele și Lumina veșniciei, în schimb, poeții moderni și poezia modernă nu mai oferă un spectacol nocturn al universului, ci expunerea unui peisaj interior al unei mari suferințe, al infernului fără ieșire, ipostaziat sub diferite reprezentări ale terorii spirituale. Și tot Matei Călinescu a făcut observația, foarte corectă, că „mulți autori dintre cei mai importanți, numiți moderni, sunt de neînțeles în afara 476 A se vedea: http://ro.wikipedia.org/wiki/Alexandru_Macedonski. 440 tradiției iudeo-creștine, pe care continuă să o reprezinte, indiferent cât de deviant”477. Același lucru l-a remarcat și Rosa del Conte, oferindu-l ca exemplu pe Arghezi478. Lirica lui Bacovia sau a lui Blaga pot fi luate și ele drept paradigmă, în acest sens, pentru contextul modernist al literaturii române. Peisajul sublunar mai supraviețuiește în versurile lui Blaga479 doar în primele două volume, pentru ca, începând cu volumul al treilea, poezia lui să devină o transpunere lirică obsesivă a subteranelor de tip dos-toievskian, a suferinței interioare, în imagini ale infernului subpământean, de unde nu știe dacă mai există mântuire, deși el însuși așteaptă o înviere de obște în care oamenii să iasă din morminte ca ciocârliile. Toate aceste interpretări sunt însă invizibile, atunci când critica literară refuză să ia în discuție semnificațiile metafizic-religioase ale viziunilor poetice. Nicolae Manolescu480, vorbind despre studiul lui Călinescu despre Eminescu, era nemulțumit - între altele - de felul cum afirmația „că luna, și nu soarele, [care] este astrul romanticilor” își găsește la Călinescu ilustrarea „prin Dante, prin Orlando furioso și prin cavalerul de Marino, dar prin niciun romantic”481. 477 Matei Călinescu, op. cit., p. 63. 478 Rosa del Conte, op. cit., p. 28-29. 479 A se vedea: http://ro.wikipedia.org/wiki/Lucian_Blaga. 480 Idem: http://ro.wikipedia.org/wiki/Nicolae_Manolescu. 481 Nicolae Manolescu, Istoria critică a literaturii române. 5 secole de literatură, Ed. Paralela 45, Pitești, p. 720. 441 Pe de altă parte, după cum remarca Ioana Em. Petrescu, izvorârea cosmică a lunii și a stelelor, în opera eminesciană, se petrece la ceasul înserării - „O, ceas al tainei, asfințit de seară” (Trecut-au anii) - și reprezintă o reeditare perpetuă a genezei și o izvodire a lumilor din lumină. Ceasul înserării are, însă, în Ortodoxie, multiple semnificații. Seara este timpul începutului lumii („Și a fost seară și a fost dimineață: ziua întâi” - Fac. 1, 5, Biblia 1988), timpul când Protopărinții Adam și Eva au căzut din Rai (Fac. 3, 8), și timpul când Hristos a murit pe Cruce și a rezidit întru Sine umanitatea, reînnoind întreaga Sa creație. La ceasul înserării se cântă Lumină lină, imn în care este lăudat Hristos ca Cel ce este Lumina lină a slavei Tatălui și Creatorul a toate. Aceeași Lumină lină pe care, cu puțină vreme înainte de moarte, Eminescu și-a arătat dorința de a o asculta în fiecare seară, dacă va fi înmormântat lângă o Mănăstire la marginea mării. Putem spune așadar că Eminescu a simțit înserarea ca fiind ceasul prielnic în care se fac vizibile temeliile lumii, adâncul de lumină și de raționalitate al creației, zidite după chipul Logosului-Lumină, al Cu-vântului-Gând. Așa încât înserarea, asfințitul cu izvorârea lui de lună și de stele, nu este numai un timp tragic al apusului de soare, lecturat în cheie simbolică, ca apusul Soarelui-Dumnezeu de pe cerul minților umane, ci este și un timp al nostalgiei și o suspinare 442 neîncetată - „izvoarele suspină” (Somnoroase păsărele), „trunchii vecinici suspină”, „pădurea lin suspină” (Călin.), „apele plâng” și „stele nasc umezi [ca niște ochi înlăcrimați] pe bolta senină” (Sara pe deal) etc. -după restaurarea omului și a universului întreg în puritatea dintâi cu care a fost creat. Natura așteaptă liniștită (ca și la Nașterea Mântuitorului - am văzut la Antim): „totul doarme-n zvonul izvorului de pace” (Mureșanu). Izvorul are „zvon de pace”, o veste bună pe care o așteaptă să se împlinească fără neliniște, fără tulburare. Tăcerea, liniștea, pacea naturii, din poezia lui Eminescu sunt semne premergătoare ale unei curgeri firești a lumii spre desăvârșirea sa și spre covârșitoarea pace finală. Contemplarea naturii este de aceea iriniforă, aducătoare de serenitate și pace adâncă: „Cum inima-mi de-adânc o liniștește /./ răsărirea stelei în tăcere” (Sunt ani la mijloc.). Momentul acesta al restaurării, așteptat de întregul cosmos, este tocmai Apocalipsa, care înseamnă dezvăluire, revelare, în limba greacă. Astfel că, ceea ce este angoasă și frică de neant și de înghițirea morții veșnice, la nivelul filosofic, al rațiunii umane zbuciumate, este de fapt liniște, nădejde și așteptare înfiorată, dar pașnică, la un alt nivel al textului poetic, exprimat exclusiv metaforico-simbolic. Spre această interpretare ne îndreaptă și echivalența dintre sensurile verbului a răsări, foarte des folosit în poezia eminesciană, și care se referă atât la 443 nașterea universului, la izvodirea lumii („De atunci răsare lumea, lună, soare și stihii”...ș\ mai multe exemple am oferit mai devreme), dar este folosit și cu sensul de înviere, renaștere, transfigurare: „Din valurile vremii, iubita mea, răsai” (Din valurile vremii...); sau: „O Sarmis, Sarmis, Sarmis! Răsai de unde ești” (Sarmis) -adică: înviază, scoală-te, înalță-te din moarte. Hristos „din mormânt răsare învingător” (Învierea), iar poetul imploră în rugăciune către Maica Domnului: „Răsai asupra mea, lumină lină” (Răsai asupra mea.); și către Dumnezeu: „Tu, ce în câmpii de chaos semeni stele - sfânt și mare,/ Din ruinele gândirii-mi, o, răsai, clar ca un soare” (Memento mori). Sunt două înserări, adică două niveluri ale textului, așa după cum sunt două cosmogeneze în Scrisoarea I, din perspective diferite. Există o înserare dramatică, în care „e apus de Zeitate și-asfințire de idei”, în care „cerul de-nserare/ Roșu-i de războaie crunte, de-arderi mari, de disperare”, fiindcă „se-nmulțesc semnele vremei” (Memento mori), ale sfârșitului lumii; și există o altă înserare, în care răsar necontenit luna și stelele pe cer, suspinând laolaltă cu izvoarele care le reflectă lumina - o înserare tipologică și nostalgică, prefațând restaurarea lumii în lumina, puritatea și frumusețea ei primordială. Înserarea ideologică și înserarea cosmică, deși evenimente coincidente temporal, sunt două realități distincte, pentru că se petrec în planuri de lectură și de înțelegere diferite. 444 Însă cea de-a doua semnificație a înserării, cea de răsărire a lumii - în opoziție cu cea de asfințit al lumii - nu este prezentată explicit în textul poetic, ci este o concepție umbrită metaforic, printr-un procedeu literar care îi era foarte familiar și lui Antim. Paradoxul este că, pe când mesajul direct pare a fi acela că lumea moare, piere în stingerea eternă, curge spre moartea eternă, poezia lui Eminescu are și un mesaj indirect, încifrat, scris cu litere cosmice, cu literele de foc ale stelelor și aștrilor cerești, și care afirmă contrariul și anume că lumea își așteaptă în pace restaurarea și nu pieirea. Filele cerului, „cartea cerului albastru” se deschide celor ce știu să o citească și anume munților, „nalți și negri, înțelepți de bătrânețe” (Peisaj), adică celor ce sunt munți ai înțelepciunii, încărunțiți în cunoaștere, „munți extatici”482. Valurile mării „stau la vorbă cu stelele proroace” (Scrisoarea IV) sau cu „prorocitoare stele” (Memento mori). În codri, „frunzele toate își comunică misteruri” (Memento mori). E o comunicare neostoită, o verbalizare neîncetată a conștiinței nemuririi. Luna mișcă singurătăți pe mare, pentru că cei ce ridică ochii „la steaua singurătății” (Odă...) sunt mișcați spre a înțelege limbajul de lumină al stelelor, al celor de sus, din „imperiul de lumine”, unde e și „fața sfântă a lunei” (Memento mori). 482 Cf. Rosa del Conte, op. cit., p. 318. 445 Este o limbă sfântă a cosmosului, o carte sfântă a naturii, pe care „a-nțelege n-o mai pot” (O, rămâi.) și care comunică cu lăuntrul cel mai adânc al omului, mai presus de rațiunea discursivă. De aceea, ceea ce este traumă la nivelul conștiinței interogative umane, se transformă în pace și seninătate, în așteptare plină de dor, în loc de panică, la un alt nivel al conștiinței, de mai mare adâncime și care știe să comunice cu logosul cosmic. Ceea ce este înserare în planul conștiinței umane, în sensul de sfârșit de lume, nu coincide, ca sens, cu înserarea din planul cosmic, unde nu e sfârșit de lume, ci început de lume, o regenerare și o transfigurare pentru toată veșnicia, în opoziție cu moartea eternă. Cosmosul nu pledează pentru o moarte veșnică, ci pentru o viață veșnică, al cărei chip sau icoană este ilustrat prin ipostazierea frumuseții universale, atâta cât poate universul acesta (care este numai pridvorul Raiului) să reproducă din adevărata veșnicie. Concluzia noastră este, așadar, aceea că, dacă ignorăm literatura românească veche, nu vom putea răspunde niciodată la întrebarea lui Perpessicius: „De j • • f *î î • w • • T • unde vine această inepuizabilă lumină a poeziei lui Eminescu?”483 Ne amintim că și Tudor Vianu îl recepta pe Eminescu, în tablourile acestuia de natură, ca pictor al luminii484. 483 Perpessicius, M. Eminescu (1850-1889), prefață la Opere alese, vol. I, EPL, București, 1964, p. XXXIII. 484 Tudor Vianu despre Eminescu, op. cit., p. 68. 446 Ea nu poate izvorî nici din pesimismul schopenhauerian și nici din credința în Nirvana budistă, ci din tradiția și cultura ortodoxă a poetului, în care Dumnezeu e Lumină și e Logos care Se comunică făpturii umane și creației Sale, îndumne-zeind ființa umană și transfigurând cosmosul, prin restaurare. De asemenea, dacă nu privim poezia eminesciană pe linia tradiției literare și oratorice românești, s-ar putea să nu putem să pricepem niciodată de unde izvorăște, în cazul poetului nostru național, acea dorință și putere extraordinară de a concentra, de a miniaturiza imagistico-poetic, idei și viziuni care, în proză sau filosofie, ar fi putut cunoaște dezvoltări fastuoase. Eminescu iubea exprimarea eliptică a metaforei și o considera ca reprezentând poezia prin excelență, în timp ce proza era pentru el, ca pentru toată epoca pașoptistă anterioară, o imagine a vieții și a lumii pline de corupție morală și de dureri: „Sunt sătul de-așa viață. nu sorbind a ei pahară,/ Dar mizeria aceasta, proza asta e amară” (Scrisoarea IV). Același lucru îl exprimă și în nuvela Geniu pustiu, care începe cu aprecieri despre roman, ca paradigmă a vieții: „Dumas zice romanul a esistat totdeauna. Se poate. El e metafora vieței”485. t O dezvoltare prozaică a mai multor motive eminesciene o va face însă, ulterior, Mircea Eliade, în 485 M. Eminescu, Opere, VII, ed. Perpessicius, p. 177. 447 câteva din nuvelele sale fantastice (vom vedea mai târziu), întrucât îl înțelegea pe Eminescu ca o chintesență a gândirii, a credințelor și a spiritului românesc. Însă adeziunea interioară, profundă pe care o dovedește Eminescu față de modelele literare tradiționale românești denotă și o adeziune față de ceea ce exprimă ele, pentru că nu ne așteptăm din partea sa la o aderare fidelă față de formă, fără a fi înțeles și fără a fi avut o relație de mare intimitate cu fondul. În toată opera sa, poetul ne oferă dovezi ale dragostei cu care s-a întors spre evul mediu românesc, pe care nu l-a considerat, precum Petrarca, drept „ev întunecat”, ci ca „timp al plenitudinei”486, după cum a arătat Zoe Dumitrescu-Bușulenga, considerând că toate treptele istoriei românești i-au fost „sfinte” lui Eminescu. Asemenea, în opinia Rosei del Conte, pe parcursul întregii sale exegeze asupra operei poetice eminesciene, se arată cum Eminescu a lăsat să se vadă, în poezia sa, răsărind din adâncuri, gândirea arhaică ortodoxă, în exprimări biblice sau de inspirație patristică și isihastă. Fundamentele cugetării eminesciene, considera domnia sa, nu se află în filosofia contemporană lui, ci într-o gândire și o concepție despre lume cu mult mai vechi, care se află expuse în Patristica ortodoxă, la Sfinți precum Ioan Gură de Aur, Vasile cel Mare, Grigorie Teologul, Grigorie de Nyssa, Macarie cel 486 Zoe Dumitrescu-Bușulenga, Eminescu - cultură și creație, op. cit, p. 28. 448 Mare487, Chiril al Alexandriei488, Efrem Sirul489, Isaac Sirul490, Clement Alexandrinul, Calist Patriarhul, Augustin, la Origen491 sau în cărți de largă circulație în aria ortodoxă, precum Viețile Sfinților, Varlaam și Ioasaf, Fiziologul etc. Înțelegem cu atât mai mult de ce metafora este, și la Antim și la Eminescu, sincoparea literară și stilistică a unei cugetări cu multe falduri. O teologie și o cugetare de proporții gigantice sunt concentrate și reduse la scara miniaturală a metaforei (metafora poetică devenind un fel de ikebana literară românească sau o transpunere la nivel literar a artei miniaturii, grafice sau picturale, practicate în evul mediu românesc). În același timp, o filmografie imensă a cosmogenezei și a unor evenimente planetare și cosmice este surprinsă în scene casnice, rustice, pline de tandrețe și calmitate, Eminescu integrându-se prin aceasta, în mod desăvârșit, în tradiția și mentalitatea religioasă de aproape două milenii a românilor. În consecință, considerăm că Ion Negoițescu a intuit ceva esențial atunci când a afirmat că „adânca vibrare a lirismului eminescian se naște din [...] acel amor cosmic revărsat în lume”492, dragoste pe care 487 A se vedea: http://ro.orthodoxwiki.org/Macarie_cel_Mare. 488 Idem: http://ro.orthodoxwiki.org/Chiril_al_Alexandriei. 489 Idem: http://ro.orthodoxwiki.org/Efrem_Sirul. 490 Idem: http://www.calendar-ortodox.ro/luna/ianuarie/ianuarie28.htm. 491 Idem: http://ro.wikipedia.org/wiki/Origene. 492 Ion Negoițescu, Poezia lui Eminescu, op. cit., p. 109. 449 Antim o vede revărsată de Dumnezeu în însăși frumusețea genuină a lumii. Este sesizabil, în poezia lui Eminescu, chiar și faptul că „sacralizarea naturii ia forme liturgice, smirna 493 și tămâia răspândindu-se cu (aceeași) risipă”493 494 în feericele descrieri de natură eminesciene, și că natura 494 este „prodigioasă de mireasmă, ca o biserică” . Și acest fapt stă în strânsă legătură cu o altă constatare, pe care o considerăm la fel de corectă, anume că: „În opera niciunui alt poet român dragostea nu are o semnificație mai cuprinzătoare, ca la Emi- 495 nescu”495. Dragostea - care este Însuși Dumnezeu, după cum spunea Antim Ivireanul, urmându-l pe Teologul cel Mare, Ioan - a creat lumea și lumea aceasta e plină de reverberațiile iubirii. Cine simte aceste reverberații - și marii poeți le pot simți uneori - ajunge la intuiții profunde. Și nu avem să ne mirăm prea mult de aceste coincidențe, dacă acceptăm, precum Nicolae Stein-hardt496, că „orice operă de artă autentică stă sub semnul unui duh iubitor de oameni. Orice operă de artă autentică e un imn de slavă a creației. Departe de a porni de la demonism, arta e un mijloc de 493 Idem, p. 95. 494 Idem, p. 158. 495 Idem, p. 165. 496 A se vedea: http://ro.wikipedia.org/wiki/Nicolae_Steinhardt. 450 înălțare a sufletului și un izvor de bucurie curată și nobilă”497. Și, adăuga Părintele Steinhardt, vorbind de Georg Trakl498 și de Georges Brassens499, „îi place lui Hristos să se facă presimțit copiilor și poeților”500, adică inocenței căutătoare, setei autentice de cunoaștere și de iubire. Era normal ca Eminescu, prin urmare, pornind de la sensibilitatea sa înnăscută pentru a asculta glasul naturii și a o contempla și de la lecturile sale numeroase din cărțile și manuscrisele vechi pe care le citise cu nesaț, să aibă multe în comun, atât în plan ideatic, cât și în cel al formulelor poetice, metaforice, cu Antim Ivireanul, cu care - o repetăm - s-ar putea să fi avut posibilitatea să ia cunoștință măcar prin întâlnirea cu unele copii ale paginilor sale. Deși sensul în care merge studiul lui Negoițescu este acela de a exclude din ecuație orice impresie de religiozitate a poetului și de a evidenția sâmburele de demonism din opera sa poetică (chiar și acolo unde, în ce ne privește, nu credem că ar fi vorba, cu niciun chip, despre așa ceva), am semnalat totuși unele din observațiile analizelor sale, pentru că, la nivel particular, fragmentar, ele coincid cu propriile noastre opinii. 497 N. Steinhardt, Primejdia mărturisirii (Convorbiri cu Ioan Pintea), Ed. Dacia, Cluj-Napoca, 1993, p. 57. 498 A se vedea: http://en.wikipedia.org/wiki/Georg_Trakl. 499 Idem: http://en.wikipedia.org/wiki/Georges_Brassens . 500 N. Steinhardt, Primejdia mărturisirii, op. cit., p. 83. 451 În acest sens, el constată chiar neliniștea profundă a lui Eminescu, cea mai autentică, o „neliniște care e mai mult decât dor metafizic”501 și care vizează ajungerea la „odihna absolută (nu cea a contemplării artistice), la contemplarea divinității”502, contemplare care este superioară celei naturale (contemplarea universului) și pe care atât de mult o propovăduiește Biserica Ortodoxă ca fiind posibilă numai printr-o viață curată și sfântă, prin care oamenii pot ajunge să vadă lumina dumnezeiască, precum Apostolii pe Tabor, dacă își fac - după expresia Sfântului Antim - mintea lor, muntele Taborului. Eminescu, în neliniștea sa, gândind la „care-i scopul vieții mele”, avea însă nădejdea, exprimată într-un poem, că „prin lumine/ M-oi sui la Dumnezeu” (Cântecul lăutarului). Antim propune, în numele Evangheliei, revenirea omului în patria sa, din care a fost exilat de păcatul său, revenire care se produce prin pocăință, prin transfigurare, prin întoarcerea la starea inițială nepervertită. Omul care se pocăiește recuperează întregul cosmos odată cu sine, în virtutea ontologiei sale, a principiului personal care caracterizează ontologia sa, fiind creat după chipul lui Dumnezeu. El răsare „c-o-ntreagă lume”, așa precum Hyperion, din „genuni”, ale neființei și apoi ale iadului, căci pocăința creștină se trăiește ca o ieșire în neființă. 501 Ion Negoițescu, Poezia lui Eminescu, op. cit., p. 29. 502 Ibidem. 452 Așa ne dă mărturie, printr-o voce contemporană, experiența milenară creștin-ortodoxă: „ieșirea în neființă [o trăiam] ca pe o stingere a întregului cosmos în mine: în mine, cu moartea mea, moare întregul neam omenesc, cu toate suferințele și bucuriile sale, cu toate năzuințele și cunoașterile. Mai mult: Însuși Dumnezeu, încă necunoscut, și totuși oarecum cunoscut, și El moare în mine și pentru mine. Întreaga ființă făcută și nefăcută se pierde în hăul cel fără de fund al întunericului uitării. Experiențele unei astfel de stări erau, în esență, contemplarea absolutului (chipul-răsfrângerea Absolutului) principiului ipostatic în noi, însă sub semnul minus. Când însă a venit lumina necreată, dându-mi mărturie duhului că eram în afara stăpânirii morții, atunci tot ceea ce înainte murise în mine, prin lucrarea acestei lumini, a înviat împreună cu mine”503. Unele imagini eminesciene sunt în mod cert inspirate de Scripturile Sfinte sau de scrierile Sfinților Părinți despre cunoașterea dumnezeiască, precum cele din următoarele versuri: 503 Arhimandritul Sofronie [Saharov], Vom vedea pe Dumnezeu precum este, traducere din limba rusă de ieromonah Rafail Noica, Ed. Sofia, București, 2005, p. 266-267. 453 „Când sufletu-mi noaptea veghea în estaze/ Vedeam ca în vis pe-al meu înger de pază”. (poezia Înger de pază, care se află și în paginile nuvelei Geniu pustiu). În vreme ce alte versuri sunt inspirate din învățăturile teologice despre rugăciunea curată, isihastă, despre tăcerea minții sau tăcerea gândurilor: „Când însuși glasul gândurilor tace,/ Mă-ngână cântul unei dulci evlavii”. (Sonet). „O mireasmă prețioasă de lucruri rare și învechite păstrează pentru noi și o întreagă serie de expresii pe care el le ia dintr-o tradiție de texte de disciplină ascetică, din care cunoaște nu numai operele inspirate de marii maeștri ai așa-numitei nepsis (păzirea) - un Macarie din Egipt [Sfântul Macarie cel Mare], un Isaac Sirianul [Sfântul Isaac Sirul] - [...], ci și manualele curente, pe care le vom numi tehnice, în uz de activitatea duhov- 504 nicească” . Scriind aceste cuvinte, Rosa del Conte se referă aici la acel poem eminescian, Pentru păzirea auzului, inspirat de o carte a Sfântului Nicodim Aghioritul: „Și numai în acea tradiție [isihastă] supraviețuiesc metafore precum «ușile gândirii», * 504 Rosa del Conte, op. cit., p. 327. 454 «încăperile gândirii», «cămara tristei inimi», încăperea tainică, sacristia inimii, a căror pace vrea să o apere «păzirea» poetului, barând accesul imaginii care vrea să domine prin ochi, tulburând-o, intimitatea tainică a omului”505. Însuși dinamismul cosmic eminescian, al corpurilor cerești, și importanța lui sunt extrase -credem că este evident acum - dintr-o concepție cu mult mai veche decât romantismul, care este cea creștin-bizantină și care privește luminătorii cerului atât din perspectivă reală, ca planete fără viață (căreia știința modernă i-a dat dreptate, în defavoarea platonismului, a lui Origen și a neoplatonismului), cât și simbolico-mistică. Posteritatea literară a lui Eminescu l-a înțeles adeseori foarte profund și complex și îi putem enumera aici, printre cei care au conștientizat fiorul versurilor eminesciene și l-au transpus în mod personal în versurile sau în opera lor, pe Octavian Goga, Ion Pillat, George Bacovia, Tudor Arghezi, Lucian Blaga, Mircea Eliade. Un poem ca Iisus pe valuri, al lui Octavian Goga, spre exemplu, interpretează de la sine înțelesul unor sintagme eminesciene atât de mult dezbătute de către exegeza literară. Reproducem o parte din acest poem, pentru că ni-i evocă, în același timp, pe Antim Ivireanul și pe Eminescu: 505 Ibidem. 455 În noaptea aceea neagră și târzie Călătorea departe uraganul, Cu repezi pași de repede pierzare, Când peste-albastra apelor mânie S-a deslușit Iisus Nazarineanul, Cu brațu-ntins spre binecuvântare... Apostolii, cu teamă și mirare, Și-n preajma lor îngenunghiat poporul, Înfiorați de mândra arătare Stăteau pe mal, privind pe-nvățătorul Ce-alunecând pe-a undelor cărare Înainta prin trăsnet și genune. Pe urma lui, supuse de minune, Pe rând primind cereasca lui mustrare, Se potoleau furtunile nebune, Și firea-ntreagă resimțea fiorul. Scăpau corăbii prinse de vâltoare, Din nou viața se-ntorcea pe valuri, Când păsări albe, reluându-și zborul, Pescarii veseli năzuiau spre maluri. Și-n vreme ce ființa-i zâmbitoare Împurpurată-n sfânt-aureolă Se prelungea topită-n depărtare, Strălucitoarea cerului cupolă, Cu praf de stele luminând decorul, Se aprindea mai tare, tot mai tare, 456 Ca să apară-n drum Mântuitorul, Semănător de liniște pe mare! /.../ Legendă506 veche, plină de-nțelesuri, Ce-ai luminat prin veacuri de rugină, Și-n rătăcirea negrelor eresuri Ai mângâiat singurătăți sihastre, Legendă veche, floare de lumină, Azi tot mai mult cu taina ta mă-mpresuri... Corăbier bolnav al vremii noastre, Mi-e prora frântă și zdrobit catargul De-atât potop de vifor și dezastre, Dar ochii mei tot mai visează largul. Te chem deci, blând îmblânzitor de fiare, Tu care împaci hotare cu hotare Și picuri dulce liniștea uitării În bietul suflet văduvit de mamă; Oriunde ești, și orișicum te cheamă, Tămâia mea de ucenic te-așteaptă, Stăpân măreț al valurilor mării, Tu, care-nfrâni în adâncimi vulcanul, Preamilostive Crist de legea nouă, Spre tine-n noapte ruga mi se-ndreaptă. 507. 506 Legendă are aici sensul de istorie veche, de povestire a unor fapte întâmplate demult, iar nu sensul de basm, ca ficțiune narativă sau invenție fabuloasă. 507 Sublinierile din text ne aparțin. 457 Ar mai fi de remarcat că cel mai mare poet din literatura noastră, Mihail Eminescu, nu îndeplinește nici el dezideratul artei pentru artă, așa cum nu-l îndeplinește nici toată literatura veche. Negoițescu sesiza corect, într-un anumit sens, faptul că, „în poezia lui, procesul de creație va avea mereu sensul clarificării conceptuale”508 și că „filozofia lui Eminescu nu este o filozofie a poematizării, ci o filozofie poetizată (s. n.), de unde și caracterul ei discursiv, retoric și uneori didactic”509 - la fel cum, în cazul lui Antim Ivireanul și al multor texte medievale, vorbim de o teologie care îmbracă veșmântul poeziei, a ceea ce pare metaforă la nivel lingvistic, deși, în esență, nu este vorba de tropi sau de metaforă poetică goală. Accentul acesta „discursiv, retoric și uneori didactic” aparține poeziei medievale, de la Dosoftei până la Cantemir și Antim, și se prelungește în lirica modernă, de la preromantici până la Nichita Stănescu. Ca reprezentant (unic în literatura noastră) al highromanticism-ului, al romantismului de cunoaștere și de viziune, Eminescu se pretează cel mai bine unei interpretări unisemantice a ermetismului său textual (ermetism aflat în opoziție cu obscuritatea plurise-mantică a poeziei moderne), ceea ce îl conduce într-o foarte mare vecinătate cu textele noastre religioase vechi și cu Antim Ivireanul, al căror unisemantism teologic este evident. Lirismul este la Eminescu, ca și la Antim Ivireanul, un pretext pentru enorme concentrări 508 Ion Negoițescu, Poezia lui Eminescu, op. cit., p. 19. 509 Idem, p. 20. 458 de imagini și viziuni, ale căror semnificații sunt unic interpretabile și abisal de profunde. Așadar, se observă destul de limpede că în opera marelui poet romantic rezonează, în urma lecturilor sale din literatura bizantină și românească veche (poate și din Antim Ivireanul), multe ecouri ale unor străvechi atitudini identitare creștine. Firește, aceste idei nu apar în dialectica lor pură, creștină, ci amalgamate în pasta cugetării eminesciene. Eminescu, ca orice artist de geniu, a avut orgoliul de a dori să-și creeze o viziune personală despre lume și chiar și despre Dumnezeu: „Ca s-explic a Ta ființă [a lui Dumnezeu], de gândiri am pus popoare,/ Ca idee pe idee să clădească pân-în soare,/ Cum popoarele antice în al Asiei pământ/ Au unit stâncă pe stâncă, mur pe mur s-ajungă-n ceruri”. Însă: „Un grăunte de-ndoială mestecat în adevăruri/ Și popoarele-mi de gânduri risipescu-se în vânt” (Memento mori). Adevărul vieții lui a cuprins, așadar, nu numai mărturisirea unor avânturi babilonice, ci și a neputinței de a putea exprima tainele creației, frumusețea ei cea mai adâncă: Aceasta e menirea unui poet în lume? Pe valurile vremii, ca boabele de spume Să-nșire-ale lui vorbe, să spuie verzi ș-uscate Cum luna se ivește, cum vântu-n codru bate? 459 Dar oricâte ar scrie și oricâte ar spune... Câmpii, pădure, lanuri fac asta de minune, O fac cu mult mai bine de cum o spui în vers. Natura-alăturată cu-acel desemn prea șters Din lirica modernă - e mult, mult mai presus. (Icoană și privaz) De remarcat este faptul că Eminescu vorbește despre lirica modernă și pune semnul egal între aceasta și poezia vremii sale. De altfel, considerăm că literatura română modernă, mai ales în începuturile ei, în perioada pașoptistă și romantică, s-a inspirat, mult mai mult decât se afirmă, din literatura veche, și a găsit din belșug nuclee lirice și narative ori filoane confesiv-psihologizante, în literatura noastră medievală. Din substanța acesteia a reușit să tragă concluzia unei existențe proprii, independente ca ideologie artistică, ulterior trecându-se cu vederea revendicarea sa din literatura tradițională, bisericească sau istorică (cronografe și letopisețe), aceasta fiind împinsă spre indexarea arhivistică. Însă „Eminescu nu e o floare rară, desfăcută aproape prin miracol dintr-o sămânță adusă din întâmplare pe solul Daciei din suflarea vânturilor apusene: este un astru țâșnit din adâncurile 460 cerurilor din Răsărit, ca mărturie despre o civilizație tânără și nouă, dar înrădăcinată într-un trecut de veche cultură și de severă tradiție (s. n.). Ca și a Luceafărului său, lumina lui a străbătut, înainte să ajungă până la noi, o cale lungă”510 [calea tradiției bizantin-ortodoxe și românești]. Eminescu a scris privind mereu spre trecut și spre literatura veche românească, ca spre izvorul genuin al limbii, al cugetării și al spiritualității românești, iar toată literatura română ulterioară și cu precădere poezia, de la Bacovia și până la Nichita Stănescu și după el, se scrie privind mereu cu ochii la Eminescu. Ca un ecou al literaturii noastre vechi în literatura modernă, putem spune împreună cu Nichita, că „plutește o floare de tei în lăuntrul unei gândiri abstracte”, ca semn al iradierii bălsămitoare a limbii și cugetării vechi românești până la noi și al transcenderii raționalismului rece și a estetismului dominant ale gândirii moderne. 510 Rosa del Conte, op. cit., p. 29. 461 Cosmogeneza și eshatologia. Ipoteze de lucru Nevoit-am ș[i]-am slăbit din bietul suflet, Lăsând somnul și odihna, stând în cuget. De mâhneală n-am putut grăi cuvinte. Cugetat-am și de zâle de mainte, De pre veci... (Dosoftei, Ps. 76, 9-13) În cele ce urmează vrem să facem câteva precizări esențiale referitoare la optica eminesciană asupra cosmogenezei, în scopul de a decela semnificații neaduse în dicuție până acum, din mijlocul unor imagini și simboluri atât de absconse precum sunt cele eminesciene, al unor sensuri atât de imperceptibile pentru senzorii noștri moderni și postmoderni. În primul rând, readucem în atenție diferența dintre percepția cosmogonică a Luceafărului și optica filosofică a dascălului (Scrisoarea I). Bătrânul dascăl al Scrisorii I este un om înțelept care, privegheat și inspirat de lumina lunii, cugetă, filosofează în mintea sa despre începuturile lumii: Pe când luna strălucește peste-a tomurilor bracuri, Într-o clipă-l poartă gândul îndărăt cu mii de veacuri, 462 La-nceput, pe când ființă nu era, nici neființă, Pe când totul era lipsă de viață și voință, Când nu se-ascundea nimic, deși tot era ascuns. Când pătruns de sine însuși odihnea cel nepătruns. Fu prăpastie? genune? Fu noian întins de apă? N-a fost lume pricepută și nici minte s-o priceapă, Căci era un întuneric ca o mare făr-o rază, Dar nici de văzut nu fuse și nici ochi care s-o vază. Umbra celor nefăcute nu-ncepuse-a se desface, Ș i în sine împăcată stăpânea eterna pace!. Luceafărul nu filosofează, nu-și închipuie în minte geneza cosmică, ci cunoașterea lui este de altă natură, este prin experiențe care sunt mai presus de natura umană. Alegorie a geniului, personajul Luceafărul este o ființă îngerească, în esența sa, care a fost prezent la aducerea în ființă a universului material, de către Dumnezeu - fapt care nu contrazice cu nimic părerea generală patristic-ortodoxă (l-am citat undeva mai sus pe Sfântul Ioan Damaschin), aceea că Îngerii au fost creați primii (lumea spirituală)511 și apoi Dumnezeu a 511 Este scris în Sfânta Scriptură: „Știi tu cine a hotărât măsurile pământului sau cine a întins deasupra lui lanțul de măsurat? În ce au fost întărite temeliile lui sau cine a pus piatra cea din capul unghiului, atunci [la începutul lumii,] când stelele dimineții cântau laolaltă și toți îngerii lui Dumnezeu Mă sărbătoreau?” (Iov 38, 5-7, Biblia 1988). 463 creat și lumea materială, omul fiind conceput ultimul, ca o sinteză între spiritual și material, fiind o recapitulare a întregii creații a lui Dumnezeu. Luceafărul are, prin urmare, acces la experiențe aparte: Și din a chaosului văi, Jur împrejur de sine, Vedea, ca-n ziua cea de-ntâi, Cum izvorau lumine; Cum izvorând îl înconjor Ca niște mări, de-a-notul. El zboară, gând purtat de dor, Pân' piere totul, totul; Căci unde-ajunge nu-i hotar, Nici ochi spre a cunoaște, Ș i vremea-ncearcă în zadar Din goluri a se naște. Nu e nimic și totuși e O sete care-l soarbe, E un adânc asemene Uitării celei oarbe. Dascălul este purtat de gând, de dorința de cunoaștere de tip intelectual, pe când Luceafărul este „gând purtat de dor”, rațiune și minte controlată de iubire. Este o diferență mare între cei doi. Este 464 diferența dintre cunoașterea scolastic-raționalistă, cu mintea, cu rațiunea autonomă, și cunoașterea isihastă, cu mintea în inimă, prin experiență și revelație, prin vedere. Dorul eminescian este eminamente creaționist: el este creatorul vieții, căci lumile „în roiuri luminoase izvorând din infinit/ Sunt atrase în viață de un dor nemărginit” (Scrisoarea I). Lumea este chemată întru ființă de acest dor fără margini (un dor fără sațiu, cum ar fi spus Emil Botta512), care nu poate fi decât personal, care trebuie să fie al Cuiva, iar acest Cineva care iubește și e plin de dor pentru ca lumea să existe este Dumnezeu însuși. Iar creația Sa, cea rațională, străbate drumul invers, de la statutul său de creatură către dorul nemuririi, dorind veșnicia și odihna veșnică, viața dumnezeiască. Dumnezeu este Dor nemărginit care, creându-l pe om după chipul Său, pune în el „nemargini de gândire” (în vremi de mult trecute...). Dascălul sesizează doar acest dor nemărginit creator de lumi (care nu poate fi decât personal, pentru că Brahma nu e dor), fără să-l explice. Prin urmare, dorul îl poartă pe Luceafăr. Pe dascăl îl poartă gândul, el încearcă să străbată cu mintea distanța de „mii de veacuri” care îl desparte de începutul lumii. În vreme ce Luceafărul parcurge „căi de mii de ani /.../ în tot atâtea clipe”. Luna, care „strălucește” peste tomuri, este cea care aduce lumina 512 A se vedea: http://ro.wikipedia.org/wiki/Emil_Botta. 465 inspirației, lumina înțelepciunii care a înrâurit scrierea tomurilor cu pricina. Dascălul este un personaj enigmatic în varianta finală a Scrisorii I. În Memento mori apare ca un filosof pitagoreic sau poate chiar Pitagora, în Scrisoarea II este un astronom, în Sărmanul Dionis este un jidov pe nume Ruben, care e o întruchipare a Satanei. În fine, în alte variante ale Scrisorii I, Eminescu îl identifică pe acest dascăl cu Immanuel Kant. Așa încât, profilul acestui dascăl variază între cel al unui înțelept, filosof, matematician și cel al unui astronom, mag, vrăjitor. El este un inițiat în înțelepciunea lumii, un cunoscător al textelor esențiale ale umanității, de unde își extrage cunoașterea, inclusiv despre începutul și sfârșitul lumii, și anume din tomurile grele pe care le deține. Sintagma „la-nceput” este biblică. Este primul cuvânt din Pentateuh, primul din Biblie: evn avrch/| / in principio513. Despre acest început, Sfântul Vasile cel Mare, în comentariul său la Hexaemeron, arată că această sintagmă precizează începutul timpului, că odată cu lumea a început și timpul, timpul care nu este veșnicie. Acest „la-nceput” nu se leagă în poezia lui Eminescu cu ceea ce urmează imediat, cu versurile citate de noi anterior, ci cu cele care vin după ele, și anume, cu apariția unui punct inițial din haos: „Dar 513 În greacă și latină: întru început. 466 deodat-un punct se mișcă...cel dintâi și singur. Iată-l/ Cum din chaos face mumă, iar el devine Tatăl”. Interogațiile retorico-filosofice („Fu prăpastie? Genune? Fu noian întins de apă?”) și precizările negative care le însoțesc („N-a fost lume pricepută /./ nici de văzut nu fuse”.etc.) nu contravin concepției creștine, ci realizează un tablou complementar al referatului biblic care vorbește despre crearea lumii din nimic (Înțel. lui Solom. 11, 17; Mac. 7, 28; Evr. 11, 3), a cărei taină o cunoaște numai Dumnezeu. În versurile pe care le-am citat aflăm o încercare de a privi în întunericul veșniciei (sau negura eternă pe care, în Luceafărul, o numește neagra veșnicie), soldată doar cu o simplă constatare a neputinței de a putea afirma ceva despre ea, deși dascălului i se pare că „noaptea adânc-a veciniciei el în șiruri [de numere] o dezleagă” și că este un nou Atlas514 care „sprijină lumea și vecia într-un număr”. În schimb, toate aserțiunile paradoxale, antinomice, care încearcă să caracterizeze veșnicia nu reușesc decât să o prezinte ca total inaccesibilă pentru mintea umană. Rațiunea omenească nu are un ochi uman echivalent care să fi existat înainte de a fi lumea și să poată da mărturie: „Dar nici de văzut nu fuse și nici ochi care s-o vază”. Omul de știință așteaptă un semen uman care să-i relateze ceva despre adevărul veșniciei. El nu percepe calea revelațională, revelația dumnezeiască. De aceea, 514 Idem: http://ro.wikipedia.org/wiki/Atlas_%28mitologie%29. 467 veșnicia rămâne, pentru el, ca și pentru toată filosofia omenească, „un întuneric ca o mare făr-o rază”, despre care nu se poate spune nimic. Rațiunea umană discursivă întâlnește, altfel spus, „o mare de-ntuneric” în calea explorărilor sale. Ea nu are ce ochi să trimită spre veșnicie ca să vadă în acel întuneric, pentru că singurul ochi care o cunoaște este al lui Dumnezeu sau este Dumnezeu însuși, Cel nepătruns, Eterna Pace care odihnea în Sine împăcată, ca Cel ce este Absolutul și nu are nevoie de nimeni pentru a fi absolut desăvârșit. Gândul dascălului purcede metodic și cronologic, de la neființă la ființă și de la veșnicie la timpul creat și la lumea pe care și-o închipuie cum se naște, cum vine întru ființă: „De-atunci negura eternă se desface în fășii,/ De atunci răsare lumea, lună, soare și stihii”... Luceafărul parcurge drumul invers, de la lumea creată și contemporană către un timp primordial și către veșnicie. Dumnezeu, ca și Creatorul întregului univers, apare în mod simbolic ca aflându-Se la capătul unui drum care străbate întreg spațiul și timpul acestei lumi create. Pentru a ajunge înaintea lui Dumnezeu, Luceafărul recapitulează creația. Este o tehnică poetică prin care se rezumă faptele/creaturile lui Dumnezeu, făptura mâinilor Sale, prin care omul cunoaște pe Ziditorul și Creatorul a toate. 468 Zborul Luceafărului este unul spiritual. El vede o izvorâre de lumină covârșitoare, „ca-n ziua cea de-ntâi”, atunci când se apropie de Dumnezeu. Recursul la referatul biblic este evident, întrucât este vorba de zilele creației și, mai precis, de crearea luminii în „ziua întâi” (cf. Fac. 1, 3-5). Luceafărul înoată prin mări de lumină: „Vedea, ca-n ziua cea de-ntâi,/ Cum izvorau lumine;/ Cum izvorând îl înconjor/ Ca niște mări, de-a-notul...”. Viziunea este grandioasă, este magnifică. Îndreptând ochiul cugetării către trecut, dascălul vedea și el „roiurile luminoase” ale lumilor născânde: „colonii de lumi pierdute/ Vin din sure văi de chaos pe cărări necunoscute [rațiunii umane]/ Și în roiuri luminoase izvorând din infinit, / Sunt atrase în viață de un dor nemărginit”. Însă Luceafărul nu doar o concepe rațional, ci el înoată prin această lumină pe care o zămislește puterea dumnezeiască creatoare. Trecând dincolo de această lumină creată, galactică, Luceafărul ajunge în fața întunericului veșniciei, unde nu există „ochi spre a cunoaște”. Veșnicia este o taină divină. Numai Dumnezeu este din veșnicie, e veșnic. Creaturile Sale s-au născut la un moment dat și nu au acces la tainele care sunt mai presus de puterea de cuprindere a ființei lor. Poetul vorbește despre un Dumnezeu personal, Căruia Luceafărul i se adresează cu apelativul Părinte, un Dumnezeu care este Persoană și Creator al lumii. 469 Versurile lui Eminescu, în care este exprimată dorința Luceafărului-Hyperion de a se întoarce în haos sau setea de repaos reprezintă o echivalență a iubirii sale și a puterii de jertfire pentru ființa iubită, sunt o dovadă a capacității de renunțare la sine a Luceafărului. Iubirea adevărată înseamnă puterea supremă a renegării de sine, iar Luceafărul este capabil de jertfă în cel mai înalt grad. Nu însă și Cătălina. Luceafărul expune în fața Creatorului său faptul că e în stare să meargă până la a renunța chiar și la nemurirea și la ființa sa pentru a fi cu cea pe care o iubea, atunci când aceasta nu a dorit să-l urmeze în veșnicie. La fel și Sfântul Moise, cât și Sfântul Pavel, au cerut să fie șterși din cartea vieții în locul poporului. Iar Însuși Fiul lui Dumnezeu S-a întrupat și a murit pentru toată umanitatea. Eminescu de bună seamă cunoștea acestea. Așa încât, prin Luceafăr, credem că Eminescu nu face decât să exprime capacitatea sa de jertfă, durerea sfâșietoare pe care o trăia pentru că nu putea să ridice ființa iubită la înălțimea spiritualității sale. Dacă, pentru a ilustra nașterea universului, cosmogeneza, Eminescu a recurs, în Scrisoarea I, și la vedicul Imn al creațiunii, în ceea ce privește sfârșitul universului, așa cum îl cunoaștem, Sfânta Scriptură reprezintă, în mod indubitabil, punctul de plecare în alcătuirea unei viziuni eshatologice în același poem eminescian. 470 Versurile sunt foarte cunoscute publicului larg, cu atât mai mult celui studios, ele însă dau foarte multe bătăi de cap celor care încearcă să le interpreteze. Deși înțelesul lor e la îndemâna oricui, a oricui deschide Sfânta Scriptură: Soarele, ce azi e mândru, el îl vede trist și roș Cum se-nchide ca o rană printre nori întunecoși. /./ Iar catapeteasma lumii în adânc s-au înnegrit, Ca și frunzele de toamnă toate stelele-au pierit. Vom reproduce mai jos, pentru cei care nu cunosc, o parte dintre versetele scripturale care au inspirat aceste versuri. Sunt versete profetice, care fac referire la sfârșitul transfigurator al acestei lumi, la Apocalipsă și pe care vechea literatură ortodoxă în limba română le-a solicitat adesea, urmând unei tradiții patristice și bizantine îndelungate (apelăm la Biblia 1988): Isaia 34, 4: „Toată oștirea cerului se va topi, cerurile se vor strânge ca un sul de hârtie și toată oștirea lor va cădea cum cad frunzele de viță și cele de smochin”. Ioil 2, 10; 3, 4: „Înaintea lor tremură pământul, cerul se cutremură, soarele și luna se întunecă, iar stelele își pierd strălucirea lor. [...] Soarele se va întuneca și luna va fi roșie ca sângele, înainte de venirea zilei celei mari și înfricoșătoare a Domnului”. 471 Matei 24, 29: „Iar îndată după strâmtorarea acelor zile, soarele se va întuneca și luna nu va mai da lumina ei, iar stelele vor cădea din cer și puterile cerurilor se vor zgudui”. Apocalipsa 6, 12-13: „Și m-am uitat când a deschis pecetea a șasea și s-a făcut cutremur mare, soarele s-a făcut negru ca un sac de păr și luna întreagă s-a făcut ca sângele, și stelele cerului au căzut pe pământ, precum smochinul își leapădă smochinele sale verzi, când este zguduit de vijelie”. Eminescu numește cerul înstelat „catapeteasma lumii”, pentru că, în Biserică, tocmai catapeteasma cu icoanele Mântuitorului și ale Sfinților pictate pe ea este chipul Împărăției Cerurilor, în care strălucesc Soarele Hristos și Sfinții ca niște stele. Și această catapeteasmă a cerului înstelat, a cerului văzut, se va întuneca la sfârșitul lumii, pentru că „cetatea [Ierusalimului ceresc] nu are trebuință de soare, nici de lună, ca să o lumineze, căci slava lui Dumnezeu a luminat-o și făclia ei este Mielul. [...] Și noapte nu va mai fi, și nu au trebuință de lumina lămpii sau de lumina soarelui, pentru că Domnul Dumnezeu le va fi lor [Sfinților] lumină și vor împărăți în vecii vecilor (Apoc. 21, 23; 22, 5). 472 Aceeași imagine, a întunecării catapetesmei siderale, apare și în Memento mori, numai că aici alegoria e mai complexă: Se-nmulțesc semnele vremii, iară cerul de-nserare Roșu-i de războaie crunte, de-arderi mari, de disperare /./ Soarele divin ce-apune varsă ultimele-i raze Pe-a istoriei câmpie mult iubită și se lasă În oceanul de-ntuneric, ce s-arată inamic. /./ Marea valurile să-și miște și să tremure murindă, /./ În catapeteasma lumii soarele să-ngălbenească, Ai pieirii palizi îngeri dintre flacăre să crească Și să rupă pânz-albastră pe-a cerimei întins cort. Eminescu mai are aici în vedere și versetele de la Matei 24, 6 („Și veți auzi de războaie și de zvonuri de războaie; luați seama să nu vă speriați, căci trebuie să fie toate”) și Apocalipsa 21, 1 („și marea nu mai este”). Câmpia istoriei este „mult iubită” pentru că lumea este creația lui Dumnezeu, iar versurile respective, înțelese contextual, exprimă prezența compătimitoare a lui Dumnezeu la sfârșitul dramatic al acestei istorii. Numai că, de această dată, metafora eminesciană urmează traiectului impus de Ps. 103, 3 („întinzi cerul 473 ca un cort”515) și de Is. 34, 4 (citat deja, în care „cerurile se vor strânge ca un sul”). Un detaliu care nu apare în Scrisoarea I este deci cortul cu catapeteasma de pânză, specifică Vechiului Testament. Sfâșierea catapetesmei cerești la sfârșitul lumii, aidoma unei catapetesme de pânză, seamănă foarte mult cu un detaliu iconografic, care ne poartă cu gândul la sfâșierea catapetesmei petrecută la moartea Domnului pe cruce. Adică, așa cum s-a sfâșiat catapeteasma templului la moartea Domnului, așa se va sfâșia și catapeteasma cerului și se va rupe vălul acestei lumi materiale, care acoperă ochii oamenilor, când va veni Hristos a doua oară, în slava Sa dumnezeiască516. Nu știm dacă această paralelă - inedită pentru noi - îi aparține lui Eminescu. E posibil ca sursa ei să fie tot în lecturile sale din cărțile vechi ale Bisericii. Cine ajunge să cunoască mai îndeaproape poezia și opera lui Eminescu, înțelege un lucru esențial: concepția sa fundamentală de viață a rămas aceeași și acest lucru este ușor identificabil de la primele poezii și până la asfințitul său literar. Această liniaritate clasică a concepțiilor este aproape unică în rândul marilor noștri poeți. 515 Și la Is. 40, 22: „Cel ce au întins ca o cămară ceriul și [l-]au întins ca un cort” (Biblia 1688). Iar în Biblia 1988: „El întinde cerul ca un văl ușor și îl desface ca un cort de locuit”. 516 A se vedea și comentariul nostru din vol. I al acestei cărți, p. 267-269, cf. http://www.teologiepentruazi.ro/2014/01/11/epilog-la-lumea-veche-i-1-editia-a-doua/. 474 La Blaga, la Arghezi, Barbu sau Nichita Stănescu, descoperim fluctuații, diversitate și evoluție conceptuală. Nu tot la fel stau lucrurile cu Eminescu. Eminescu este aproape o monadă în cugetare (și alți cercetători au remarcat același lucru). Acest fapt este uluitor la prima constatare, dacă nu se înțelege sursa acestei imuabilități a fundamentelor sale interioare. Negoițescu făcea observația că Eminescu nu pune concepte filosofice în poezie, ci el poetizează conceptele și filosofia sa de viață. Ceea ce ni se pare foarte adevărat: Eminescu poetizează credința sa despre lume și existență, care este una foarte stabilă, formată din prima tinerețe, pe când consuma biblioteca familiei din Ipotești, precum și bibliotecile Mănăstirilor (la Agapia avea și o mătușă monahie, în altă parte un unchi arhimandrit, care l-a susținut financiar cât a fost în străinătate), înainte de a pleca să studieze la Viena și Berlin. O dovedește din plin creația sa de tinerețe, în care se regăsesc toate ideile sale majore, fundamentale. Poezia de maturitate nu face decât să stilizeze convingerile și formulările sale anterioare, motiv pentru care este preferata studiilor de literatură, fără a se pune accentul prea mult pe faptul că personalitatea poetului era conturată de mult în acest sens și că ideile sunt vechi. Din această perspectivă, aserțiunile categorice ale lui Vianu și Călinescu cu privire la influența fundamentală a lui Schopenhauer (recuzate însă de Negoițescu) sau a Vedelor indice asupra poetului, nu 475 pot să reziste nu numai unor studii aprofundate, dar nici măcar unei lecturi atente, care va observa că acea mult discutată influență nu este decât o mănușă stilistică și o sursă pentru detalierea ideatică în poezia eminesciană, nu însă și o sursă ideatică și poetic-vizionară primordială. De altfel, ni se pare absurd că Tudor Vianu517, care, sesizând asemănări între lirica eminesciană și literatura europeană romantică, nu consideră niciodată esențială influența acestei literaturi asupra sa (foarte corect) și o evaluează la nivelul unor coincidențe de atmosferă, trimițând mai degrabă la tradiția literară românească (ca în cazul motivului istoriei și al ruinelor, pe care îl consideră subsumabil, la noi, medievalului fortuna labilis, pe filiera cronografe-Costin-Can-temir518), poate să susțină, în schimb, că filosofia lui Schopenhauer a fost determinantă asupra gândirii și creației eminesciene. t Cum anume o filosofie putea să aibă o influență covârșitoare asupra creației poetice a unui creator de talia lui Eminescu (cu toată apetența filosofică a poetului), când se remarcă foarte adevărat că nici măcar marea poezie romantică a veacului său nu și-a lăsat o amprentă decisivă asupra poeziei sale? Rămânem la părerea că, de cele mai multe ori, e vorba de coincidențe ideatice cu Schopenhauer sau de structuri cognitive care îi erau deja familiare poetului 517 A se vedea: http://ro.wikipedia.org/wiki/Tudor_Vianu. 518 Cf. Tudor Vianu despre Eminescu, ediție alcătuită și prefațată de Vasile Lungu, Ed. Minerva, 2009, p. 169-170. 476 și pe care, într-o anumită măsură, le găsește reactualizate și reformulate la filosofii germani. Vianu singur recunoaște, însă, cu mai multe ocazii, că pesimismul eminescian era anterior contactului cu Schopenhauer519. Și nu numai atât, ci și faptul esențial că „acest om înzestrat cu cultura cea mai întinsă și cea mai adâncă, și care arăta com- » ' i petența unui specialist în atâtea ramuri ale științei, în istorie, în filologie și lingvistică, în economie politică, în estetică și filozofie, este în același timp un naiv în sensul etimologic al cuvântului, un nativus, adică o personalitate în care adaosurile culturii nu falsificaseră deloc elementele originare ale nașterii sale”520. Impresia noastră este că erudiția filosofică a criticului nostru, inechivocă, atât în ceea ce privește filosofia antică, cât și cea germană, l-a orientat spre concluzii exagerate în această privință. Când, în 1874, după terminarea studiilor sale în străinătate, lui Eminescu i se solicita imperativ să facă o teză de doctorat în Filosofie (scop cu care fusese trimis la Berlin de la bun început), pentru a fi numit profesor universitar la Iași, acesta preciza, refuzând oferta: 519 A se vedea: http://ro.wikipedia.org/wiki/Arthur_Schopenhauer. 520 Tudor Vianu despre Eminescu, op. cit., p. 112. 477 „Kant mi-a căzut în mână relativ târziu, Schopenhauer de asemenea; ce-i drept, îi cunosc, însă renașterea intuitivă a cugetărilor în mintea mea, cu specificul miros de pământ proaspăt a propriului meu suflet, nu s-a desăvârșit încă”521. Și adăuga, răspunzând lui Maiorescu: „Un titlu de doctor m-ar aranja cu lumea și cu legile ei de ordine, nu însă cu mine, care deocamdată nu mă satisfac pe mine însumi. Tocmai această împrejurare concretă mi-a expus clar seriozitatea sarcinei mele, iar motivul foloaselor ce mi s-ar oferi pe această cale, nu poate birui gândul datoriei”522. Gândul datoriei îl urmărea, pe care nu-l mai avea aproape nimeni, ca și în ziua de astăzi, căci luarea doctoratului „era (cum fusese și în cazul lui Maiorescu) o măruntă formalitate”523. Întors de la Berlin și devenit bibliotecar la Iași, Eminescu achiziționează pentru Biblioteca orașului mai mult cărți...vechi. Dacă studiile în străinătate ar fi operat o schimbare de viziune fundamentală în concepția lui Eminescu - fără îndoială că au avut consecințe 521 Din prefața la: M. Eminescu, Opere alese, vol. I, ed. cit., p. XIX- XX. 522 Zoe Dumitrescu-Bușulenga, Eminescu - Viața, op. cit., p. 167. 523 Idem, p. 166. 478 importante, dar nu categorice - s-ar fi observat aceasta în preocupările și scrisul lui, însă ele au rămas în esență aceleași, ca și înaintea plecării la Viena și Berlin. Ceea ce am remarcat cu privire la Scrisoarea I și Memento mori, se poate observa și într-o poezie de tinerețe, Mortua est!, publicată în 1871. Poezia dă glas, în opinia Zoei Dumitrescu-Bușulenga, primei crize sceptice eminesciene. Vianu sublinia că nu se poate lua în considerare o influență schopenhaueriană, pentru că Eminescu nu avea încă lectura filosofului german. Dar pe noi ne preocupă, momentan, numai aceste versuri, din respectivul poem: „Când sorii se sting și când stelele pică,/ Îmi vine a crede că toate-s nimică. // Se poate /./ să văd cerul negru că lumile-și cerne”. Versurile sunt identice, la nivel conceptual, cu cele similare ca subiect, din poemele amintite anterior, Scrisoarea I și Memento mori. Coincidența ideatică este impresionantă și dovedește apriorismul acestor gânduri și viziuni, față de perioada de maturitate a creației sale. Ne-a atras atenția prezentul verbelor: eshatologia nu există la timpul prezent sau trecut, ca un lucru deja vizualizat, petrecut, decât în teologia ortodoxă, în cărțile Bisericii. Pentru că, în Ortodoxie, istoria lumii, de la început până la sfârșit, este un fapt deja cunoscut, în esență, care nu mai reprezintă o surpriză. „Cerul negru” care își „cerne lumile” va avea, mai târziu, corespondente vizuale mult mai fastuos dez- 479 voltate în poezia eminesciană, fiind o imagine care devine sinonimă cu sfârșitului chipului acestei lumi. Într-un alt context sceptic, în care eroul intră sub o influență demonică, în poemul Andrei Mureșanu (Tablou dramatic într-un act), tabloul acesta figurativ al cerului care se zguduie și al aștrilor care cad este astfel redat: O! de-aș vedea furtuna că stelele desprinde, Pe cer talazuri mândre înalță și întinde, Și nourii ca sloiuri de gheață aruncate, Sfărmându-se de-a sferei castele înstelate - Cerul din rădăcină nălțându-se decade, Târând cu sine timpul cu miile-i decade, Se-nmormântează-n caos întins fără de fine, Zburând negre și stinse surpatele lumine. Văd caosul că este al lumilor săcrii, Că sori mai pâlpâi roșii gigantice făclii Și-apoi se sting. - Nimicul, lințoliul se întinde Pe spațiuri deșerte, pe lumile murinde! Moartea și pieirea este percepută ca un eveniment negativ, nu este o apocatastază/ restaurare platonic-origenistă sau o Nirvana din religia budistă, în care extincția este concepută ca un fapt pozitiv, ci „caosul este al lumilor săcrii”: haosul sau nimicul este un sicriu care închide, întemnițează viața, o suspendă. 480 Însă posibilitatea aceasta a nimicirii totale universului este aici o viziune demonică, propagată de sugestia demonului, după cum se înțelege din poemul respectiv - vom vedea și noi ceva mai târziu. Atât în Mortua est!, cât și în Mureșanu, viziunile cataclismic-apocaliptice sunt declanșate de o dramă profundă petrecută în existența celui care gândește aceste situații. În Memento mori, de asemenea, evenimentele se produc pe un fundal spiritual dramatic. Scrisoarea I are, așadar, antecedente poetice în care tot acest spectacol eshatologic este generat de zguduiri interioare, nefiind, prin urmare, rezultatul unei gândiri științifice indiferente și îndelungate. În Scrisoarea I, pare că viziunea eshatologică este urmarea unei conștiincioase calcule matematice, fără legătură cu drama spirituală a umanității sau cu drama personală a unei persoane/ a unui personaj. Mortua est! și poemele manuscrise amintite ne demonstrează însă că poetul a ajuns la această elaborare trecând prin cataclisme interioare și văzând în această eshatologie proiecția unor realități lăuntrice ale umanității în faza ei finală. y 481 Scrisoarea I Privitor la Scrisoarea I, am elaborat în trecut un comentariu destul de lung și de complex, care se cuprinde într-un capitol vast din teza noastră doctorală524 (ar putea alcătui singur o carte întreagă), ce studiază relația lui Eminescu cu opera lui Antim Ivireanul și cu literatura română veche, în general. L-am reprodus mai sus în capitolul cu titlul Eminescu și Antim. În primul rând, am arătat acolo pe larg de ce credem că luna eminesciană este echivalentul romantic- poetic al Soarelui dumnezeiesc525 - „Soarele divin” sau „greul Soare” din Memento mori. Ea este simbol al luminii dumnezeiești care încă > mai strălucește, ca o lună în noaptea care a cuprins lumea în epoca modernă, în care „e apus de Zeitate și-asfințire de idei” (Memento mori). Ulterior, în cercetările noastre, am descoperit o identificare apropiată ca sens în opera lui Zilot Românul526. Am mai spus, în 524 A se vedea: Gianina Picioruș, Antim Ivireanul: avangarda literară a Paradisului. Viața și opera, Teologie pentru azi, București, 2010, p. 390-408, 413-419, cf. http://www.teologiepentruazi.ro/2010/03/10/antim-ivireanul- avangarda-literara-a-paradisului-viata-si-opera-2010/. 525 [Sfântul] Varlaam, Opere, ed. cit., p. 168-169: „Soarele lumi- neadză cu strălucirea sa în toate câte-s pre supt ceriu și tuturor tinde strălucirea sa. Așea și Domnul nostru Iisus Hristos, direptul Soare [Soarele dreptății], lumina cea neapusă, strălucirea cea veacinică, lumineadză pre toți câți vin cătr-Însul, nu numai trupul, ce și sufletul”. 526 „O semnificație alegorică identică a fost acordată lunii de către poetul Zilot Românul (Ștefan Fănuță), înaintea lui Eminescu. În poemul 482 comentariul nostru anterior, că există două geneze în Scrisoarea I și, de asemenea, două înserări tipologice în opera eminesciană, una cu semnificații blânde cosmo-genetice și alta cu sens dramatic eshatologic. Și că gândirea dascălului nu este întru totul coincidentă cu cea a poetului. Comentariul acesta l-am gândit cândva între 20072008 și l-am introdus în teza noastră doctorală, pe care am susținut-o un an mai târziu. În cele ce urmează, dorim să ducem mai departe aprofundarea exegetică. Prezența în Scrisoarea I a pasajelor care poetizează geneza și eshatologia a aprins imaginația criticilor literari. Acest poem nu este însă, în principal, despre geneza și eshatologia lumii. Cele două subiecte amintite Cântec românesc jalnic, el precizează într-o notă că «Pronia [divină] să înțălege aici prin lună». Contextul poetic este cel al unei plângeri funebre: Romane, romane/ Dulce frățior,/ Nu cânta-n organe,/ Ci-ntr-al tău glăscior./ Și cântă mai jalnic,/ Că te știe toți/ Cum erai de falnic,/ Ș-acum între morți./ S-auză și luna,/ Că ea te-au dorit,/ Cum să-ți ții cununa/ Te-au povățuit./ Numai, dragă frate,/ Sfatul ei cel sfânt,/ Fiind pacinic foarte,/ Nu-ți iasă din gând./ Așa, o, romane,/ Dulce frățior,/ Ascultă, sârmane,/ Sfat mântuitor..., vezi Zilot Românul (Ștefan Fănuță), Opere complete, ediție îngrijită, studiu introductiv, note, comentarii și indici de Marcel-Dumitru Ciucă, Ed. Minerva, București, 1996, p. 210-211. Ne întrebăm dacă versurile Soarele și luna/ Mi-au ținut cununa, din Miorița, nu au sensul indicat de Zilot Românul și dacă nu cumva identificarea (în anumite situații) soarelui și a lunii cu lumina/ puterea dumnezeiască creatoare și proniatoare era frecventă și purtătoare a unei semnificații vechi și încă binecunoscute în a doua parte a secolului al XVIII-lea și poate și mai târziu, în perioada pașoptistă (când Alecsandri prelucrează Miorița). Eminescu putea neîndoielnic descoperi sau deduce această simbolistică”, cf. Gianina Maria-Cristina Picioruș, Eminescu și literatura română veche. Universalism, vizionarism și imagistică literară, Editura Universității din București, 2013, p. 284, n. 801. 483 constituie, de fapt, probleme secundare, ele apar în planul al doilea al rațiunii care domină aceste versuri. Pe Eminescu nu l-a preocupat să ajungă la o relatare cât mai exactă a evenimentelor cosmogonice sau eshatologice. În centrul poemului stă altceva: polemica dintre poet și filosof. Filosoful/ dascălul vrea răspunsuri definitive și categorice - însă răspunsuri teoretice: spuneam altădată527 că dascălul e purtat de gând („într-o clipă-l poartă gândul îndărăt cu mii de veacuri”) ca să înțeleagă cosmogeneza, pe când Luceafărul e „gând purtat de dor”, care cunoaște prin experiență iar nu prin filosofare cele referitoare la subiect. Dascălul crede că poate ajunge la cunoaștere doar prin puterea excepțională a minții (și chiar ajunge, în bună măsură)528 și că va fi elogiat de toate secolele care vor urma pentru munca și devotamentul lui în a căuta filonul adevărului. În realitate, însă, poetul este autorul cugetărilor fundamentale în acest poem, el fiind și cel ce restaurează adevărul despre posteritatea „dreaptă”. Căci polemica esențială este cu pretenția dascălului de a rămâne nemuritor prin posteritatea recunoscătoare. În acest punct, Eminescu se dezice de Dante și contrazice 527 A se vedea: http://www.teologiepentruazi.ro/2008/10/07/eminescu-si- ortodoxia-cosmogeneza-xxi/. 528 „Precum trupul fără suflet este mort, așa și sufletul fără puterea minții este nelucrător”, cf. Sfântul Antonie cel Mare, Învățături despre viața morală a oamenilor, în Filocalia, vol. I, tradusă din grecește de Pr. Stavr. Dr. Dumitru Stăniloae, Tipografia Arhidiecezană, Sibiu, 1946, p. 27. 484 secole întregi în care gloria literară sau filosofică au fost considerate..fundamentul nemuririi. În Divina Comedie există locuitori ai Infernului care.se bucură de posteritatea faimei. Eminescu rupe lanțul secular al acestor impresii. El învățase foarte bine, din cărțile vechi pe care le consumase printr-o lectură asiduă și profundă, că cel mai mare rău este iluzia deșartă. > Scrisoarea I e un duel cu oricine ar încerca să zidească această iluzie. Tema poeziei nu este geneza sau eshatologia lumii. Tema poeziei este: deșertăciunea deșertăciunilor. Un subiect pe care Eminescu l-a examinat de multe ori, din diferite unghiuri. Panorama deșertăciunilor e, de altfel, și titlul unui vast poem eminescian, pe care Călinescu l-a reintitulat Memento mori. Deși trăiește în plină epocă modernă, Eminescu este „un” Ecclesiast, este un alter-ego al poetului Ecclesiastului, un înțelept care scrie în versuri, ca odinioară Solomon, și care vede sfârșitul tuturor lucrurilor: moartea. „Geniul morții” e superior tuturor geniilor lumii. Geniile pot fi robi „la același șir de patimi” cu neghiobii. Însă, pe toți, „deopotrivă-i stăpânește raza ta și geniul morții”. > Acesta este și versul final al poemului, care cimentează întreaga construcție de gânduri și reflecții. Dascălul/ filosoful vede mental o întreagă desfășurare de evenimente care alcătuiesc cosmogeneza și eshatologia. El e prin excelență narativ, expozitiv. 485 Poetul are darul metonimiei: el reduce toată narațiunea cosmogonică și eshatonică la două simboluri fundamentale: „raza” și „geniul morții”. „Raza” zidește un imperiu de lumină („imperiul unei raze”) în care se joacă „pulberea”, adică tot ceea ce există și care este praf și cenușă, umbră și vis (a spus-o Scriptura și au repetat-o toți autorii patristici, cărțile Bisericii și scriitorii literaturii române vechi): „universul cel himeric”. „Geniul morții” strică iluziile umane, „mușunoaiele de furnici” adunate cu obstinată și vană părere de sine. Cu alte cuvinte, moartea e o idee genială a lui Dumnezeu. Aceasta este definiția morții, pe care o dă Eminescu. Moartea năruie orice urmă de impresie bună de sine. Cugetarea la moarte e un apel insistent în toată literatura religioasă ortodoxă: „Adu-ți aminte adeseori de moartea ta, și nu vei greși mult lui Dumnezeu”529 [este, de fapt, apoftegma Sfântului Antonie cel Mare]. „Adu-ți amente că veri muri”530. „Mai cu de-adins însă, aceasta în toată vremea și peste tot ceasul din minte și din chitială [socoteală, rațiune] să nu-ți iasă, adecă: «Născutu- 529 Învățăturile lui Neagoe Basarab către fiul său Theodosie, op. cit., p. 224. 530 [Sfântul] Varlaam, Opere, ed. cit., p. 272. 486 m-am, muri-voiu, muri-voiu și iarăși înviia-voiu, înviia-voiu și la strașnica și driapta dumnedzăiască giudecată a ieși [a ajunge] îmi iaste». [...] Și precum dară când te vei naște n-ai știut, așe când 531 vei muri nu vei ști” . „Când viu ești, să fii ca mortul, ca [atunci] 532 când vii [vei] muri să înviedzi” . „Aducerea aminte de moarte e un suspin de fiecare ceas. [...] Aducerea aminte de moarte să se culce cu tine și să se scoale cu tine. [...] Să ne aducem aminte repede de moartea noastră”531 532 533. Și exemplele pot continua le nesfârșit. Este bine cunoscută, în spațiul ortodox, mai ales maxima Sfântului Vasile cel Mare: „Adevărata filosofie este cugetarea la moarte”534. Poetul care și-a însușit această filosofie îl corectează, prin urmare, pe filosof, pentru că „rari sunt 531 Dimitrie Cantemir, Divanul, ed. cit., p. 110-111. 532 Idem, p. 82. 533 Sfântul Ioan Scărarul, Scara, traducere, introducere și note de Pr. Prof. Dr. Dumitru Stăniloae, Ed. IBMBOR, București, 1992, p. 156, 234, 277. Prima traducere a cărții a fost făcută de către Sfântul Varlaam pe când era monah la Mănăstirea Secu, înainte de a ajunge Mitropolit al Moldovei. 534 O repetă și Sfântul Ioan Damaschin: „Filosofia iarăși iaste gândire la moartea cea de voi[e] și la cea firească”, cf. Sfântul Ioan Damaschin, Logica, ed. 1826, reeditată în 2012, op. cit., p. 39. 487 cei care au învățat până la capăt filosofia privitoare la lume”535. Pentru Eminescu: „Moartea, [după] cum înțelepciunea este echilibrul gândirei, [așa și ea] este echilibrarea esistenței. Ea [moartea] este înțelepciunea vieții, rezultatul final a toată munca și osteneala noastră; i ' cine gândește des că are să moară, acela-i așa d'înțelept (s. n.)”536. „Geniul morții”. Diferența între filosof și poet este că primul încearcă să decripteze simbolurile profetice („noaptea-adâncă-a veciniciei el în șiruri o dezleagă”), pe când al doilea e interesat mai degrabă de contemplarea acestor simboluri, de contemplarea tainelor dumnezeiești, nu de descifrarea lor. Între contemplare și cunoașterea de tip raționalist este o diferență pe care poetul o precizează în altă parte: „În viața mea - un rai în asfințire -/ Se scuturau flori albe de migdal; /.../ În van cat întregimea vieții mele/ Și armonia dulcii tinereți;/ Cu-a tale lumi, cu mii de mii de stele,/ O, cer, tu astăzi cifre mă înveți; /.../ Lipsește viața acestei vieți” (O,-nțelepciune, ai aripi de ceară!). Chiar în istoria Greciei antice, poetul deosebește două etape, cea de-a doua aparținând filosofiei raționaliste care „ai stins ochiul Greciei antice,/ Secat-ai 535 Sfântul Ioan Scărarul, Scara, op. cit., p. 393. 536 M. Eminescu, Opere, XV, ediție inițiată de Perpessicius, p. 25. 488 brațul sculptorului grec /.../ Căci glasul tău urechea noastr-o schimbă:/ Pierdută-i a naturii sfântă limbă” (O,-nțelepciune...). Această periodizare o regăsim și în Memento mori: o Eladă primară, poetică, vatră a legendelor, cu peisaje fastuoase, în care „Înserează și apune greul soare-n văi de mite. /./ Codrii aiurează negri sub a stelelor povară”, se înalță „copaci monastici”, iar „frunzele toate își comunică misteruri./ Surâzând, clipind ascultă ochii de-aur de pe ceruri”. - o comunicare cosmică pe care o înțelege „cine are-urechi s-audă” -, după care urmează o a doua etapă, al cărei simbol fundamental este filosoful sceptic: „Palid stă cugetătorul, căci gândirea-i e în doliu:/ Acel semn ce îl propagă el în taină nu îl crede”. Dascălul din Scrisoarea I, care „într-un calcul fără capăt tot socoate și socoate” este o variantă a filosofului raționalist/ sceptic din Memento mori. Înțelepciunea lui este cea pe care o dezavuează poetul: „O, cer, tu astăzi cifre mă înveți” (O,-nțelepciune.). De aceea, în Scrisoarea I, înțelegerea poetului e încriptată în metaforele peisajelor de natură sublunare. Legat de faptul, comunicat anterior, că luna preia semnificația Soarelui dumnezeiesc, ne-a reținut atenția i 'ii și un scurt fragment din Biblia 1688, tainic-alegoric și care are și un pregnant caracter poetic: Luna după numele ei iaste, crescându-se minunat întru primenire, vas teberilor întru [î]nălțime, 489 întru întărirea ceriului strălucind. Frumusețea ceriului -slava stelelor, podoabă luminând întru ceale înalte -Domnul. (Înț. lui Iis. Sir. 43, 9-11) De asemenea, în unele imne ortodoxe, Fiul și Cuvântul lui Dumnezeu, Creatorul lumii, mai este numit și raza Tatălui: „Unule Născător al Unuia, Părinte al Fiului cel Unul-Născut, și unele Fiule al Unuia, lumină și raza luminii”...537 . „Vedeți, vedeți că Eu sunt Dumnezeu, Cel mai înainte de facerea tuturor și mai înainte de întemeierea cerului și a pământului; și știu toate, ca Cel ce sunt tot în Tatăl și pe Dânsul tot Îl port întru Mine. Cu cuvântul am făcut cerul și pământul, că eram împreuncă cu Tatăl, și cu cuvântul port toate, ca un Cuvânt și Înțelepciune, putere și chip, împreună-locuitor și întocmai lucrător. Cine a pus vremile? Cine păzește vezcurile? Cine hotărăște și împreună mișcă toate? Fără 537 Triodul, ed. 2000, ed. cit., p. 239. 490 numai Cel ce este fără început, pururi împreună cu Tatăl, ca raza în lumină”538. Luna aceasta eminesciană nu este romantică în sensul edulcorat al termenului, nu este un simplu element de decor, creator de atmosferă, așa cum s-a crezut multă vreme. Iar pasajele inițiale ale poemului nu sunt o simplă introducere în tema genezei. Raza lunii este esențială, este făcătoare de viață. Înainte ca universul să vină întru ființă, era „un întuneric ca o mare făr-o rază”, iar după momentul creației, „lumea asta-ntreagă e o clipă suspendată /.../ în imperiul unei raze, /.../ Avem clipa, avem raza, care tot mai ține încă.../ Cum s-o stinge, totul piere”. . „Raza ta și geniul morții”: luna este un personaj esențial în poem, care „stăpânește” toate destinele umane: „Lună tu, stăpân-a mării, pe a lumii boltă luneci /./ Și pe toți ce-n astă lume sunt supuși puterii sorții/ Deopotrivă-i stăpânește raza ta și geniul morții!”. Marea și lumea sunt sinonime în literatura noastră veche, iar Eminescu a preluat această contopire de simboluri: „glasul lumei, glasul mărei se-mpreună-n infinit” (Memento mori). Peste această mare a lumii lunecă luna și o stăpânește. Lumina lunii care străbate toată creația și gândirea umană este simbolul luminii dumnezeiești creatoare. 538 Idem, p. 555-556. 491 Ea strălucește peste toată creația pe care a adus-o întru ființă, reprezentată metonimic de pustiuri, codri, mare și de țărmurile lumii locuite (cu palate și cetăți): Lună tu, stăpân-a mării, pe a lumii boltă luneci Și gândirilor dând viață, suferințele întuneci; Mii pustiuri scânteiază sub lumina ta fecioară, Și câți codri-ascund în umbră strălucire de izvoară! Peste câte mii de valuri stăpânirea ta străbate, Când plutești pe mișcătoarea mărilor singurătate! Câte țărmuri înflorite, ce palate și cetăți, Străbătute de-al tău farmec ție singură-ți arăți! Numai un sfert din această lume aparține societăților umane. Trei sferturi (pustiurile, codrii și marea) aparțin universului nerațional, dar care comunică și răspunde luminii ei prin rațiunile sădite în acest cosmos de Rațiunea și Logosul care l-a creat: pustiurile „scânteiază sub lumina ta fecioară” (lumină feciorelnică, curată, sfântă, pură, creatoare de lumi), codrii „ascund în umbră strălucire de izvoară”, iar singurătatea mărilor e mișcată de plutirea luminii sale (Peste câte mii de valuri stăpânirea ta străbate,/ Când plutești pe mișcătoarea mărilor singurătate!”). Scânteierile pustiurilor, strălucirea codrilor și mișcarea mărilor, care își agită singurătatea, însuflețite toate de străbaterea reflexivă a lunii, reprezintă răspunsul de lumină al unei lumi care a fost creată să fie lumină, ieșind dintr-un „întuneric ca o mare făr-o rază”. 492 Dumnezeu Își plimbă privirea stăpânitoare peste creația Sa și creația Îi răspunde! Creația tresaltă și luminează ca răspuns la impulsurile cognitive neoprite ale harului care o păstrează întru ființă („raza care tot mai ține încă”). Cele iraționale se pătrund de rațiunile strălucitoare ale Rațiunii. Frumusețea ireprimabilă a cosmosului este dată de capacitatea lui de comunicare cu Ziditorul său, de străbaterea lui până în adâncurile lui insesizabile ochiului și rațiunii umane (cunoscute doar de Creator), de către razele harului dumnezeiesc, care îi provoacă scânteierea și strălucirea, mișcarea lăuntrică intensă. Încât pare că universul irațional este străluminat de o conștiință de sine care strigă cu freamăt de codri și cu glasuri de valuri și mărturisește că el este creația acestei Lumini care îi străbate până la temelie, care îi luminează rațiunile cele nevăzute. t Plimbarea aceasta a Luminii peste întreaga creatură e tipologică, pentru că reactualizează un tipar primordial, când „Duhul lui Dumnezeu Se purta pe deasupra apei”539/ Pneu/ma Qeou/ evpefe,reto evpa,nw tou/ u[datoj/ Spiritus Dei ferebatur super aquas (Fac. 1, 2 cf. LXX și VUL). În versurile lui Eminescu, pare că rărunchii acestui cosmos se aprind simțind prezența Creatorului, deși este format din pustiuri, codri și marea de singurătate a mării. 539 A se vedea traducerea Pr. Dr. Dorin Octavian Picioruș: http://www.teologiepentruazi.ro/2011/08/18/facerea-cap-1/. 493 Singurătatea universului irațional se raționalizează. Sau, cum spune poetul în altă parte: „simte-a lui singurătate” (Lasă-ți lumea.). Căci peste tot în poezia lui Eminescu, lumina lunii are această înzestrare harică: „Iată lacul. Luna plină,/ Poleindu-l, îl străbate;/ El, aprins de-a ei lumină,/ Simte-a lui singurătate” (Lasă-ți lumea...); „Pădurea lin suspină și prin frunzele uscate/ Rânduri, rânduri trece-un freamăt” și „singuratece izvoare fac cu valurile larmă”, „de când codrul, dragul codru, troienindu-și frunza toată,/ Își deschide-a lui adâncuri, fața lunei să le bată” (Călin (file din poveste)); „Și la orice pas el face, codrul simțitor răsună/ Și prin mrejile de frunze glasuri trec ca o furtună,/ Căci o t_ • r • r • •/* / t strună-i orice creangă și o limbă-i orice frunză./ Luna doar, trecând pe ceruri, voind codrul să-l pătrunză,/ Împle noaptea-i arămie cu mari dunge de omăt/ Pe sub cari, răscolite, fulger apele încet” (Călin Nebunul). Sunetele universului nu sunt zgomote nedefinite, ci voci cosmice ale raționalității sale adânci, inseminate t t ' în el de Dumnezeu, prin care își simte singurătatea540. Traversat de lumina dumnezeiască creatoare și pronia- 540 La fel se întâmpla și cu Luceafărul pătimaș la întâlnirea cu neantul patimilor sale: deși universul nu suferă de tendința spre păcat, nefiind rațional, atunci când este aprins de har, și el își simte singurătatea, nedesăvârșirea în fața lui Dumnezeu, lipsa de fundament ontologic în sine însuși. A se vedea comentariul nostru anterior: http://www.teologiepentruazi.ro/2014/12/02/luceafarul-8/. Și: http://www.teologiepentruazi.ro/2014/12/04/luceafarul-9/. 494 toare (susținătoare întru ființă a tuturor făpturilor), cosmosul irațional devine sensibil: foșnește, freamătă (din frunze), face larmă (de izvoare și de valuri ale mării), scânteiază, strălucește, fulgeră chiar, când apele (râuri, izvoare) devin fulgere de lumină. Universul se aprinde de lumină, chiar dacă își simte, concomitent, singurătatea.Pentru că nu poate creatura să nu simtă diferența incomensurabilă dintre ea și Creatorul ei, Care e veșnic. Singurul veșnic. Căci „cerul și cerul cerului lui Dumnezeu, oceanul și pământul se cutremură când Domnul le cercetează” (Înț. lui Iis. Sir. 16, 19, Biblia 1988). Iar acest lucru exclude panteismul pe care alții au presupus că l-au putut identifica în opera eminesciană. Astfel se manifestă universul sub aripile luminii dumnezeiești, care îl acoperă și îl stăpânește. Care îl străbate cu raza sa fină și totodată răscolitoare. Pământul (nelocuit), mările și pustiurile răspund lunecării luminii de lună. În ce privește pământul locuit/ societatea umană, acesta va face subiectul unei întinse dezbateri cu sine însuși a poetului, care va urma. Toate acestea le cugetă poetul după ce „cu gene ostenite sara suflu-n lumânare”. Se stinge lumina lumânării și se aprinde lumina cugetării. Iar „luna”, adică Dumnezeu care a dat viață făpturii, dă viață și gândirii creaturilor Sale raționale: „gândirilor dând viață, suferințele întuneci”. 495 Care suferințe? Cele pe care le-a numit mai sus: „Ea din noaptea amintirii o vecie-ntreagă scoate/ De dureri, pe care însă le simțim ca-n vis pe toate”. Viața gândirii îndulcește suferințele vieții. Însă „vecia de dureri” nu-i aparține poetului, ci este a lumii. Și pe aceasta nu creatorul poemului și-o amintește, ci Creatorul lumii, Care știe și poartă această „vecie de dureri” ale oamenilor. „Ea [luna] din noaptea amintirii o vecie-ntreagă scoate/ De dureri”: Dumnezeu e participativ la suferința umană. Toate durerile lumii le-a luat asupra Sa, pentru ca noi să le „simțim ca-n vis” și nu la reala lor intensitate. Nu este acesta singurul loc în care Eminescu se raportează la Dumnezeu ca la Cel ce participă la viața făpturilor Sale raționale. În Memento mori avem multe versuri enigmatice care ne comunică alegoric această realitate: Soarele privește galben peste-a morții lungă dramă /.../ Pe Sion templul se sparge... Înserează și apune greul soare-n văi de mite. Sau ghicit-ați vreodată ce socoate-un mândru soare Când c-o rază de gândire ține lumi ca să nu zboare, Să nu piardă-a lor cărare, să nu cadă-n infinit? Zvârcolindu-se aleargă [planetele] turburate și rebele Și să frâng-ar vrea puterea ce le farmăcă pre ele Și s-alerge-ar vrea în caos de-unde turburi au ieșit. 496 Vecinicia cea bătrână, ea la lumi privea uimită. Mii de ani cugetă-n mite la enigma încâlcită. Dumnezeu privește uimit cum oamenii, veacuri și milenii de-a rândul, închid taina Sa („enigma”) în mituri (false). Privește uimit lumile „turburate și rebele”, care „să frâng-ar vrea puterea ce le farmăcă pre ele”, adică puterea harului Său - iar în Scrisoarea I, țărmurile, palatele și cetățile sunt străbătute de farmecul lunii („Câte țărmuri înflorite, ce palate și cetăți,/ Străbătute de-al tău farmec ție singură-ți arăți!”). Dumnezeul lui Eminescu este Dumnezeul Ortodoxiei, Care nu e distant față de oameni și de lumea pe care a creat-o. Nu S-a retras în transcendență și nu e indiferent față de creatura Sa. De aceea, „Ea [luna, ca simbol al Dumnezeirii] din noaptea amintirii o vecie-ntreagă scoate/ De dureri, pe care însă le simțim ca-n vis pe toate”. Și dacă lumina lumânării se stinge, în schimb, lumina contemplativă a minții poetului, străbătută și ea de farmecul luminii divine, cercetează lumea întreagă, cugetând despre soarta oamenilor. Într-o variantă: „Revarsă luna plină duioasa ei văpae/ Din noaptea amintirii ea mii de doruri scoate/ Dar dulce li-i durerea, ca 'n vis le am pe toate /./ Câți numa 'n clipa aceasta de 497 raza ta atinși/ De gânduri felurite se simt adânc cuprinși?” 541. El, poetul, este cel inspirat să cugete asupra universului și a condiției umane. El își reprezintă mental paradigme umane ilustrative pentru diferite categorii sociale și intelectuale, de pe toate treptele societății: „începând la talpa însăși a mulțimii omenești/ Și suind în susul scării pân' la frunțile crăiești”. Numai că înălțimea rangului social nu corespunde neapărat cu cea a rangului spiritual. Există regi care fac 1 • J j_O A • 1 •• • • o • • planuri de stăpânire a lumii și există săraci care nu știu cu ce își vor stăpâni foamea. Dar există și regi ai spiritului care sunt săraci, precum dascălul. Ceea ce ne înfățișează poetul, prin aceste portrete, nu este altceva decât o panoramă a deșertăciunilor umane (expusă în alt fel decât în Memento mori), și în care, în definitv, se înscrie inclusiv gândirea dascălului, chiar dacă el e un geniu care e în stare să-și reprezinte începutul și sfârșitul lumii: » Vezi pe-un rege ce-mpânzește globu-n planuri pe un veac, Când la ziua cea de mâine abia cuget-un sărac... Deși trepte osebite le-au ieșit din urna sorții, Deopotrivă-i stăpânește raza ta și geniul morții; La același șir de patimi deopotrivă fiind robi, Fie slabi, fie puternici, fie genii ori neghiobi! Unul caută-n oglindă de-și buclează al său păr, Altul caută în lume și în vreme adevăr, 541 M. Eminescu, Opere, II, ed. Perpessicius, p. 203. 498 De pe galbenele file el adună mii de coji, A lor nume trecătoare le însamnă pe răboj; Iară altu-mparte lumea de pe scândura tărăbii, Socotind cât aur marea poartă-n negrele-i corăbii. Iar colo bătrânul dascăl, cu-a lui haină roasă-n coate, Într-un calcul fără capăt tot socoate și socoate [.] Șirul patimilor cărora oamenii le sunt robi (exprimare evanghelică și filocalică: „Răspunse lor Iisus: «Amin, amin zic voao, că tot acela ce face păcatul, rob iaste păcatului»’ , In. 8, 34, Biblia 1688; „Liber este omul care nu slujește patimilor’542) își găsește în aceste versuri ilustrarea. 542 Sfântul Antonie cel Mare, Învățături despre viața morală a oamenilor, în Filocalia, vol. I, tradusă din grecește de Pr. Stavr. Dr. Dumitru Stăniloae, Tipografia Arhidiecezană, Sibiu, 1946, p. 13. „Nu se cade să numești liberi, întru adevăr vorbind, pe boierii care sunt răi și desfrânați, căci aceștia sunt robi patimilor trupești. Liber și fericit este numai sufletul fără prihană și izbăvit de cele vremelnice’, p. 7. „Dacă vrei, ești rob patimilor; și iarăși dacă vrei, ești liber să nu te pleci patimilor, fiindcă Dumnezeu te-a făcut cu voie liberă’, p. 16. În interbelic, Nichifor Crainic îi scria lui Blaga o scrisoare, în care îi spunea că și-a redactat cursul de teologie mistică după lectura a câteva mii de pagini manuscrise (vechi) filocalice, strânse la un loc de un călugăr, pe care însă Crainic nu le aprecia din punct de vedere lingvistic, din cauza limbii arhaice pe care el nu o considera în stare să definească foarte bine conceptele. Se poate ca acest lucru să-l fi determinat pe Părintele Dumitru Stăniloae să (re)traducă Filocaliile în limba română modernă. În orice caz, e posibil ca astfel de pagini filocalice să fi făcut și lectura lui Eminescu. Spre exemplu - după cum am sesizat în altă carte -, S. Paleologu-Matta a remarcat următoarea cugetare în scrierile lui Eminescu: „Gândirea divinizează sufletul”, cf. S. Paleologu-Matta, 499 Îndărătul ei se citește dezaprobarea vehementă a poetului, care condamnă, în aceste personaje: slava deșartă sau vanitatea, lăcomia, dorința de mărire, trufia, iubirea de avuție, egoismul, nepăsarea față de aproapele care se trudește și piere nebăgat în seamă („Pe când alții stând în umbră și cu inima smerită/ Neștiuți se pierd în taină ca și spuma nezărită”). Căutătorii de adevăr și de înțelepciune sunt prea puțin reprezentați în acest muzeu al patimilor care e lumea. Există doar un personaj care „caută în lume și în vreme adevăr” - însă nu îl caută unde trebuie, căci lumea și vremea nu sunt depozitarele adevărului - și „bătrânul dascăl” socotitor, care încearcă să descopere adevărul prin socoteli/ calcule matematice. Dacă, în Memento mori, lanțul deșertăciunilor era urmărit cronologic, în curgerea evilor, aici este contemplat în caracterele umane, în zădărnicia cugetărilor lor. Perpessicius ne spune, de altfel, că primele idei și încercări poetice care aveau să se contureze, ulterior, în viziunea Scrisorii I, „aparțin mai toate, ca atmosferă, Poemului deșertăciunilor [Panoramei deșertăciunilor/ poemului Memento mori] [.]. Aceste materiale au dealtminteri tiparul metric al Poemului și sunt, sub raportul ideilor, variațiuni pe aceeași temă a Eminescu și abisul ontologic, cuvânt înainte de N. Steinhardt, Ed. Științifică, București, 1994, p. 20. Noi am găsit însă acest cuvânt la Sfântul Antonie cel Mare: „Mintea îndumnezeiește sufletul”, cf. Învățături despre viața morală a oamenilor, în Filocalia, vol. I, op. cit., p. 28. 500 deșertăciunilor sau a geniului morții, care prezidă peste toate”543. Despre deșertăciunea umană a citit îndeajuns Eminescu în cărțile vechi, iar noi am oferit, de-a lungul timpului, destul de multe și de edificatoare exemple pentru a nu mai insista prea mult asupra subiectului și de data aceasta. Reamintim doar câteva rânduri dintr-un psalm, în traducerea Sfântului Dosoftei: „Iată, cu palma măsurate puseș[i] dzâlele meale și statul mieu ca o nemică denaintea ta. Însă toate sânt deșertăciune, tot omul ce-i viu. Dară amu, cu chipul îmblă omul, însă zadar să învăluiaște [în valurile lumii]. Adună grămadă [de averi] și nu știe cui o strânge. [.] Și topiș [, Doamne,] ca painjina sufletul lui [al omului], că, dară, în zadaru-i tot omul. [.] Că nemearnic [străin] sânt eu la Tine și călătoriu [pe pământ] ca și toț[i] părinții miei!” (Ps. 38, 7-11, 1618, Psaltirea de-nțăles). Gâldi propune chiar, pentru una dintre primele ciorne ale poemului, care constă în versuri pe tema morții stăpânitoare, să plecăm de la premisa că Eminescu s-ar fi putut inspira din poemul Viiața lumii al lui Miron Costin544. 543 M. Eminescu, Opere, II, ed. Perpessicius, p. 174. 544 L. Gâldi, Stilul poetic al lui Mihai Eminescu, op. cit., p. 303. 501 Revenind la șirul de patimi zugrăvite de poet, menționăm că, în scrierile patristice și filocalice, de asemenea, Eminescu a putut afla, de nenumărate ori, denunțarea patimilor enumerate mai sus. Așa cum observam și altădată, dascălul însuși va fi pus în rândul celor care sunt robi ai patimilor, pentru că el crede în iluzia deșartă că posteritatea îi va răsplăti căutările. Efortul lui de cunoaștere privește către lauda oamenilor din viitor: „Vezi pe-unul care crede că are geniu, își leagă/ De-ace[a]stă ademenire viața lui întreagă -/ «De voiu muri - își zice - dar numele-mi să-l poarte/ Din gură 'n gură veacuri ducându'l mai departe»”545. Versurile de mai sus fac parte dintr-o variantă în care dascălul e Kant. Și, în mod evident, poetul se dezice de această părere deșartă, de aspirația la elogiile postume. Pentru că el nu-l fericește nici pe acesta, dar nici pe „jidovul” care „În șiruri nesfârșite el socotește mult/ Cât pește e în mare, cât grâu încape 'n sac/ Și 'n câtă lână oare să pue-atât bumbac/ Halatu-i rupt...dar totuși pe degete-un brilant/ Acesta e un jidov iar cel de 'ntâi fu Kant” 546. S-ar părea că, în elaborarea finală, „bătrânul dascăl” împrumută trăsături de la ambele personaje ale variantei anterioare, pentru că este geniul care, precum Kant, gândește despre începutul și sfârșitul lumii și așteaptă elogiile posterității, și, totodată, „într-un 545 Scrisoarea I, variantă, cf. M. Eminescu, Opere, II, ed. Perpessicius, p. 197. 546 Idem, p. 196. 502 calcul fără capăt tot socoate și socoate”, tremurând de frig în „halatul vechi”/ haina „roasă-n coate”. Însă poetul consideră pretențiile ambilor drept patimi, căci: Ferice-mi pare acela, pe sine care-i domn Al cărui suflet totuși se pare prins de somn Când graiul i s 'aude se pare un murmur Și orbitor nu-i ochiu-i și totuși nici obscur O grație armonic pătrunde-a lui mișcare El nu cunoaște patimi, nici bucurie mare547. El nu are patimi mari și grele, ca cele invocate mai devreme, dar nu are nici bucurie mare în viață, pentru că bucuriile acestei vieți sunt deșarte - definiție care se apropie de portretul Luceafărului sau al lui Hyperion care rămâne „nemuritor și rece” față de chemările pătimașe. Eminescu nu fericește, prin urmare, atât pe cel care scrutează geneza și eshatologia lumii, cât mai degrabă pe „acela, pe sine care-i domn”, adică pe cel care este stăpân pe sine, care are rațiunea stăpânitoare peste patimi. Căci „rațiunea ne face vrednici să ne numim oameni. [.] Sufletul rațional caută să fugă de calea neumblată, de îngâmfare, de mândrie, de 547 Idem, p. 197. 503 a i o • i • o i o» r i »i înșelăciune, de pizmă, de răpire [a bunurilor altora] și de cele asemenea”548. „Mintea [creată de Dumnezeu] e un lucru ușor și fără răutate, care [însă] lesne se ia după năluciri și anevoie se reține de la nălucirile nelegiuite [gândurile și imaginațiile patimilor de multe feluri], dacă nu are gândul stăpânitor peste patimi, care să o împiedice necontenit și să o țină în frâu”549. Poetul apreciază, deci, pe cel care „se pare prins de somn”, care pare altora că trăiește în vis (și care simte durerile lumii „ca-n vis”), iar nu în lumea lor practică/ pragmatică. Iar Eminescu ne va spune, la sfârșitul poemului (varianta finală), că luna „în propria-ne lume ea deschide poarta-ntrării”, făcând ca dorurile și durerile vieții reale să fie resimțite, ele, ca vis („Și din noaptea amintirii mii de doruri ea ne scoate/ Amorțită li-i durerea, le simțim ca-n vis pe toate”). Cu alte cuvinte, dezvoltarea universului gândirii aplanează/ amorțește durerile lumii concrete, provoacă astenia suferințelor. 548 Sfântul Antonie cel Mare, Învățături despre viața morală a oamenilor, în Filocalia, vol. I, op. cit., p. 6-7. 549 Sfântul Isihie Sinaitul, Către Teodul, în Filocalia, vol. III, ediția a II-a, traducere, introducere și note de Pr. Prof. Dr. Dumitru Stăniloae, Ed. Harisma, București, 1994, p. 94. 504 Eminescu nu spune, precum, mai târziu, Camil Petrescu: „Câtă luciditate, atâta dramă’, ci susține că luciditatea diminuează drama, pentru că mintea care înțelege suferințele și cauzele lor (adică patimile sufletești) se liniștește treptat prin cugetarea adâncă la rațiunile lumii și prin îndepărtarea de patimi. Însă aceasta este o cugetare isihastă, care Îl are pe Dumnezeu ca temei și învățăturile filocalice, fără de care adâncirea în a gândi cauzele durerilor lumii nu ar produce decât și mai multă suferință și chiar totală deznădejde. Dacă Eminescu ar fi fost un sceptic și un nihilist (deși el a scris articole împotriva scepticismului modern și contemporan 550), care ar fi considerat că nu există niciun sens în univers și că toate sunt absurde, atunci n-ar fi resimțit durerile lumii „ca-n vis”, pentru că nimic în lume nu poate vreodată amortiza greutatea înfiorătoare a unei astfel de gândiri și simțiri. Faptul că „e vis al neființii universul cel himeric” are alt sens, pe care l-am decriptat anterior în comentariul nostru inserat în teza de doctorat și inserat aici, i ' în paginile unui capitol anterior. Așa-zisul nihilism al poetului n-ar putea să vadă atâta revărsare de strălucire, frumusețe și lumină asupra lumii, dacă ar considera-o cu totul absurdă, destinată în integralitate neantului. 550 Precum cel din 4 decembrie 1888, apărut în Fântâna Blanduziei. A se vedea M. Eminescu, Opere, XIII, ed. întemeiată de Perpessicius, p. 330-331. Aici se exprimă Eminescu împotriva pesimismului lui Scho-penhauer și vorbește despre „o goală și stearpă frazeologie’ a lui Hegel, susținând că: „Literatura și artele sunt chemate [așa]dar să sanifice inteligențele de această boală psicologică a scepticismului’. 505 Nimicul este subsolul ontologic al universului pe care numai raza dumnezeiască îl susține întru ființă. Totodată, neantul îl formează patimile umane, născătoarele durerilor perpetue în această lume. De aceea poetul nu este de acord nici cu vanitatea care speră la aplauze din partea oamenilor, pentru adâncimea cugetării. Pentru că oamenii care nu au aceeași adâncime de cugetare nu pot să aprecieze ceea ce nu înțeleg și de aceea nu se cuvine a aștepta de la ei răsplătire. Iar „cel ce cultivă virtuțile pentru slava deșartă vădit este că și cunoștința o cultivă pentru slava deșartă”551. Portretul bătrânului dascăl prezintă, așadar, două trăsături esențiale: dezinteresul față de cele materiale și preocuparea de a dezlega tainele lumii prin operații matematice complexe: Iar colo bătrânul dascăl, cu-a lui haină roasă-n coate, Într-un calcul fără capăt tot socoate și socoate Și de frig la piept și-ncheie tremurând halatul vechi, Își înfundă gâtu-n guler și bumbacul în urechi; Uscățiv așa cum este, gârbovit și de nimic, Universul fără margini e în degetul lui mic, Căci sub fruntea-i viitorul și trecutul se încheagă, Noaptea-adânc-a veciniciei el în șiruri o dezleagă; 551 Sfântul Maxim Mărturisitorul, în Filocalia, vol. II, tradusă din grecește de Pr. Stavr. Dr. Dumitru Stăniloae, Tipografia Arhidiecezană, Sibiu, 1947, p. 93. 506 Precum Atlas în vechime sprijinea cerul pe umăr Așa el sprijină lumea și vecia într-un număr. Obsesia numărului ne determină să considerăm că ar putea fi un filosof pitagoreic sau platonician (l- am și asemănat cu filosoful sceptic din Memento mori). Având în vedere că dascălul acesta asumă, cum spuneam, trăsăturile unor personaje prefigurate în variante, precum „jidovul” sau Kant, perspectiva pe care el o „încheagă” privitor la începutul și sfârșitul universului este una sincretistă. Ea conține, după cu am arătat și altădată, multe elemente care aparțin cugetării creștine, dar și concepții străine de creștinism, între care inechivocă este cea a întoarcerii lumii „în noaptea neființii”. Dascălul gândește asistat de razele „lunii”, care îi insuflă puterea cugetării: Pe când luna strălucește peste-a tomurilor bracuri, Într-o clipă-l poartă gândul îndărăt cu mii de veacuri, La-nceput, pe când ființă nu era, nici neființă, Pe când totul era lipsă de viață și voință, Când nu s-ascundea nimica, deși tot era ascuns... Când pătruns de sine însuși odihnea cel nepătruns. Fu prăpastie? genune? Fu noian întins de apă? N-a fost lume pricepută și nici minte s-o priceapă, Căci era un întuneric ca o mare făr-o rază, Dar nici de văzut nu fuse și nici ochi care s-o vază. Umbra celor nefăcute nu-ncepuse-a se desface, 507 Z-|« A • A ■ I Și în sine împăcată stăpânea eterna pace!... Dar deodat-un punct se mișcă...cel întâi și singur. Iată-l Cum din chaos face mumă, iară el devine Tatăl... Punctu-acela de mișcare, mult mai slab ca boaba spumii, E stăpânul fără margini peste marginile lumii... De-atunci negura eternă se desface în fășii, De atunci răsare lumea, lună, soare și stihii... De atunci și până astăzi colonii de lumi pierdute Vin din sure văi de chaos pe cărări necunoscute Și în roiuri luminoase izvorând din infinit, Sunt atrase în viață de un dor nemărginit. Faptul - binecunoscut - că Eminescu s-a inspirat, cu acest prilej, și dintr-un imn vedic (Rig-Veda, X, 129: Imnul creațiunii), nu înseamnă că în versurile de mai sus avem expusă o perspectivă indiană asupra genezei lumii. Din păcate, au existat comentatori ai textului eminescian care au insistat irațional de mult asupra acestui aspect. Credem că, dacă poetul ar fi dorit cu adevărat să reproducă, în versurile sale, concepția cosmogonică vedică, atunci nu ar fi fost de nimic împiedicat să-l identifice pe dascăl cu un înțelept indian. Ceea ce Eminescu nu a făcut în niciuna dintre variantele poemului. Suntem de acord cu G. Călinescu, că „Eminescu a găsit în acest imn al creației [vedic] o sugestie mai puternică, însă atâta tot, 508 căci versurile lui cuprind imagini atât de adânc personale”...552. j-x '-'7 7 j_ A O • A o o Dascălul este, însă, un personaj care încearcă să rezume/ să chintesențieze, întrucâtva, întreaga înțelepciune a lumii. Gândirea lui apelează la textele mai multor sisteme religioase și filosofice - așa cum va face Mircea Eliade mai târziu. Ba putem spune că, în mare măsură, optica lui nu este indiană (nici brahmană și nici budistă), ci poate fi subsumată gândirii creștine. Faptul însuși de a începe relatarea cosmogenezei prin cuvintele: „la-nceput”, denotă impregnarea de perspectiva biblică. Iar situația primordială evocată: „la-nceput /.../ ființă nu era, nici neființă” nu contrazice dogma ortodoxă. Conceptele de ființă și neființă se pot referi la cele create. Și, întrucât ele nu erau, se poate spune că „ființă nu era, nici neființă”. Sau se pot referi la Dumnezeu, Creatorul lumii. Însă, întrucât acesta este deasupra conceptelor, iarăși se poate spune că „ființă nu era, nici neființă”. Motivul pentru care Eminescu a preluat idei din imnul vedic este acela că, acolo, relatarea în termeni poetici începe mai înainte de a veni întru ființă lumea. Sfânta Scriptură începe de la momentul creării pământului, de către Dumnezeu - ca centru al universului. Însă nu spune nimic despre starea de dinaintea adu- 552 G. Călinescu, Opera lui Mihai Eminescu, vol. II, Ed. Hyperion, Chișinău, 1993, p. 98. 509 cerii acestuia la existență, ci doar se poate deduce despre Creator că este Atotputernic și Atotbun. Revelația lui Dumnezeu este treptată în Sfânta Scriptură553. Din Vechiul Testament aflăm, pe rând, numeroase atribute și numiri ale lui Dumnezeu, cât și i ' i faptul că El a făcut lumea din nimic/ din neființă (Înț. lui Sol. 11, 17: „a toată putearnica Ta mână, care și lumea au zidit den lucru fără de chip [din ceea ce nu există]554”; II Macab. 7, 28: „Rogu-te, fiiule, căutând la ceriu și la pământ și ceale dentru eale toate văzându-le, să cunoști că, de unde n-au fost le-au făcut pre eale Dumnezău” - cf Biblia 1688)555. Abia în Noul Testament ni se revelează faptul că: „De-nceput [la-nceput] era Cuvântul și Cuvântul era cătră Dumnezău și Dumnezău era Cuvântul. [.] Toate pren El s-au făcut; și fără de El [nu] s-au făcut niceuna [din cele] carea s-au făcut” (In. 1, 1-3, Biblia 1688). Iar Cuvântul lui Dumnezeu a făcut lumea la-nceput și El este „Domnul păcii” (Is. 9, 5, Biblia 1688) care apoi S-a născut Prunc în iesle. De asemenea, conform definițiilor apofatice ale Sfinților Părinți ai Bisericii, 553 Mulțumesc soțului meu, Pr. Dr. Dorin Octavian Picioruș pentru explicațiile pe care ni le-a oferit în acest sens. 554 LXX: evx avmo,rfou/ din amorf. VUL: ex materia invisa/ din materie nevăzută [invizibilă] (Înț. lui Sol. 11, 18). Poate de aceea Părintele Sofronie de la Essex a spus că nimicul este materia/ materialul din care creează Dumnezeu. 555 Spune și Neagoe Basarab: „Și să foarte cuvinte să-L slăvești și să-L mărești neîncetat, cu glas necurmat și cu cântări nepărăsite [pe Dumnezeu], ca pre Cela ce ne-au făcut și ne-au scos din-tuneric la lumină și den neființă în ființă (s. n.)”, cf. Învățăturile lui Neagoe Basarab., op. cit., p. 125. 510 despre Dumnezeu, în mod corect și concret, nu se poate spune că este nici ființă, nici neființă, nici că este, nici că nu este: „«El este ființă și non-ființă, este pretutindeni și nicăieri; are nenumărate nume și nu poate fi numit; este în permanentă mișcare și totodată nemișcat; este absolut totul și nimic din ceea ce este» [Sfântul Dionisie Areopagitul]. În fața acestei relități, concepte ca «ființă» sau «Dumnezeu» - acesta din urmă luat în sensul filosofic de Cauză primară - își pierd semnificația, căci Dumnezeul Scripturii este «mai presus de ființă» (uperousioj) și mai-mult-decât-Dumnezeu (uperqeoj). Supraființimea Sa, la rândul său, nu poate fi asimilată unei ființe sui generis, căci Dumnezeu ar fi transcendent acestei supra-ființialități (autou tou uperousiou aUquperousiwj apeirwj uperecwn) [«fiind infinit transcendent su-praființialității ca fiind transcendența în sine»]); Ființa dumnezeiască este absolut unică și inexprimabilă”556. 556 John Meyendorff, O introducere în studiul vieții și operei Sfântului Grigorie Palama, traducere din limba franceză de Măriuca și Adrian Alexandrescu, studiu introductiv și traducere din limba greacă de Marius Portaru, Ed. Nemira, București, 2014, p. 399. Iar Sfântul Maxim Mărturisitorul (exegetul operei Sfântului Dionisie Areopagitul), afirmă: „Cel ce vrea să cunoască pe Dumnezeu în mod afirmativ din afirmări face Cuvântul trup, neputând să cunoască pe Dumnezeu drept cauză din altă parte decât din cele văzute și pipăite. Iar cel ce vrea să-L cunoască în mod negativ prin negații face Cuvântul duh, cunoscând cum se cuvinte pe Cel supranecunoscut, ca pe Cel ce era la 511 Definiții pe care Eminescu este foarte probabil să le fi cunoscut. Astfel încât afirmația că „la-nceput /.../ ființă nu era, nici neființă” poate fi acceptată ca ortodoxă, acest la-nceput putând fi înțeles și în manieră ioaneică, ca indicând nu începutul timpului și al lumii, ca în geneza vechi-testamentară, ci, de fapt, pe Cel care era mai înainte de început, de începutul lumii. Atunci era doar „cel nepătruns”, „eterna pace”, iar cele ce încă nu erau în-ființate nu au putut fi martore la ceea ce era atunci sau la aducerea lor întru ființă: „Na fost lume pricepută și nici minte s-o priceapă /.../ nici de văzut nu fuse și nici ochi care s-o vază”. Atunci „nu s-ascundea nimic” - pentru că nu era decât Dumnezeu și nu avea, încă, căreia dintre creaturi să îi fie cunoscut sau necunoscut -, „deși tot era ascuns”: universul în întregime era ascuns în Dumnezeu, în planul Său de a crea lumea sau El era ascuns față de cele ce aveau să fie. „Cel nepătruns” - pe care niciun ochi îngeresc sau omenesc nu-L poate cunoaște în esența Sa - era „pătruns de sine însuși” și „eterna pace” era „în sine împăcată”. Sau, așa cum precizează dogmaticile creștine: Dumnezeu Își era suficient Sieși, fiind Absolutul absolut desăvârșit. Verbele asociate acestor definiții sunt, de i ' asemenea, întru totul ortodoxe: „odihnea” și „stăpânea” început Dumnezeu și era la Dumnezeu, dar nu din ceva din cele ce pot fi cunoscute”, cf. Filocalia, vol. II, op. cit., p. 181. 512 („pătruns de sine însuși odihnea cel nepătruns /.../ în sine împăcată stăpânea eterna pace”). Despre odihna lui Dumnezeu ni se vorbește în Scriptură: „și odihni Dumnezău a șaptea zi de toate faptele [creațiile] Lui [pe] care [le-]au făcut” (Fac. 2, 2, Biblia 1688). Se poate spune, însă, și că cel nepătruns, care odihnea, reprezintă o exprimare alegorică pentru a denumi repaosul sau neființa de care, la un moment dat, i se făcuse sete și Luceafărului („Mi-e sete de repaos”), pentru că, într-un poem publicat postum, Ca o făclie, aflăm aceste versuri pline de dramatism (și care readuc în actualitate jelania lui Iov, cap. 3, având legătură cu tema deșertăciunilor): „Ferice de aceia ce n-au mai fost să fie,/ Din leagănul cărora nu sa durat sicrie /.../ De-a pururi pe atâția câți fură cu putință:/ Numele lor e nimeni, nimic a lor ființă./ Ei dorm cum doarme-un chaos pătruns de sine însuși,/ Ca cel ce' n visu-i plânge, dar nu-și aude plânsu-și”.557. Însă nici această interpretare nu neagă viziunea creștină, cu care nu vine în contradicție afirmația că, înainte de a fi aduse întru ființă cele ce sunt, era o y ' „lipsă de viață și voință” care nu poate fi precizată conceptual prea bine, neputând fi numită nici „ființă”, dar nici „neființă”, ca și cum ar fi existat ceva care s-ar fi numit neființa. Pe de altă parte, nu este neapărat ca semnificația haosului pătruns de sine însuși, care se 557 M. Eminescu, Opere, IV, ed. Perpessicius, p. 387. Fragmentul interferează ideatic foarte mult cu o variantă a Scrisorii I. 513 regăsește în poemul La o făclie, să fi fost reprodusă întocmai în varianta finală a Scrisorii I. Astfel de alternanțe ale semnificațiilor nu sunt neobișnuite pentru opera lui Eminescu. Călinescu remarca și el contradicția semnificațiilor aceluiași concept în variante. În opinia sa: „«cel nepătruns», interminabil, este aci De-miurgos: «Căci unul erau toate și totul era una, De plânge Demiurgos, doar el aude plânsu-și.» aci antiteza lui, Chaosul: «Pe atunci domnea doar unul când tot era repaos, O umbră a neființii căreia îi zicem Chaos»”558. Chiar Negoițescu - care a asociat cele două semnificații pe care Călinescu le considera inasociabile și care admira cele două versuri din poemul Ca o făclie rămas în manuscris („Ei dorm cum doarme-un chaos pătruns de sine însuși,/ Ca cel ce'n visu-i plânge, dar nu-și aude plânsu-și”), în detrimentul expresiei finale din Scrisoarea I - aprecia că versul „«Când pătruns de sine 558 G. Călinescu, Opera lui Mihai Eminescu, vol. II, op. cit., p. 100- 101. 514 însuși odihnea cel nepătruns» e mai abstract, mai gândit, mai concentrat teoretic”559, față de variantele în ciornă. El nu considera aceasta a fi un beneficiu pentru poezie, însă afirmația sa560 se întâlnește întrucâtva cu 559 Ion Negoițescu, Poezia lui Eminescu, op. cit., p. 25. 560 De altfel, considerăm că Negoițescu ajunge cu speculația mult prea departe, asociind versuri disparate din bucăți poetice manuscrise care nu reprezintă decât avântări lirice și ideatice ale poetului, fără a fi închegate într-o structură compactă/ finală. Negoițescu admiră versuri rupte cu totul din context, nedesăvârșite ca perspectivă poetică, pe care le singularizează într-un mod nepermis pentru o exegeză obiectivă, și din care el deduce întregul proces vizionar eminescian. Astfel, de la versul „Ca cel ce'n visu-i plânge, dar nu-și aude plânsu-și”, din poemul postum Ca o făclie, asociat cu „De plânge Demiurgos, doar el aude plânsu-și”, dintr-o variantă manuscrisă a Scrisorii I, Negoițescu sare la concluzia că „plânsul intern al cosmosului poate fi socotit un fel de fenomen originar al poeziei lui Eminescu” (p. 24), ceea ce reprezintă o extrapolare de nesusținut prin semnificația și importanța versurilor în ansamblul poeziei eminesciene, dar care devine o idee căreia criticul îi conferă o amploare cu totul exagerată în eseul său, ajungând să fie pivotul întregii sale perspective asupra liricii lui Eminescu: „Un cosmos, ce ascunde în sine plânsul demiurgului care l-a creat, nu poate fi el însuși decât plângere și de aceea îngerii-stele plutesc în propriul lor plâns [?!], în undele de lacrimi amare de lacrimi ale azurului, sau descind, oglindindu-se și pătrunzând adânc în marea de amar a naturii terestre”...etc., încât „poezia se naște din viziunea acestui somn înecat de plâns” (p. 110). Considerăm că poziția lui Călinescu este mai echilibrată în acest punct, acesta observând tatonările poetice ale lui Eminescu din caietele sale și neputând - așa cum este logic - să-i acorde vreuneia dintre ele valoare de imagine dominantă în opera eminesciană. Impresia noastră generală este că Negoițescu a încercat să suprapună, în mod forțat, sentimentul negativ al poeziei germane, al ereziilor gnostice și al „misticii” oculte peste fiorul poetic eminescian, care are alți germeni și alte resurse. Credem că patosul tristeții din poezia germană l-a pătruns mai mult pe Negoițescu decât pe Eminescu și la fel 515 opinia noastră, aceea că formularea din Scrisoarea I se poate să fi căpătat o altă semnificație, în funcție de context - care e sensibil diferit decât cel al poemului Ca o făclie, chiar dacă au un izvor comun. Stăpânirea Păcii eterne seamănă, însă, cu cea a lunii, „stăpân-a mării” lumești: „deopotrivă-i stăpânește raza ta și geniul morții”. Această „eternă pace” ar putea fi un corespondent al „eternei mile” Care S-a născut în iesle, din poemul Dumnezeu și om: „adevărul” născut „în tavernă” și „în umilință”. Un psalm, în traducerea lui Dosoftei, zice: „A Tale sânt ceriurile și al Tău iaste pământul, lumea și plinul ei [.]. Mila și Adevara vor nainte mearge înnaintea feații Tale” (Ps. 88. 12,15, Psaltirea de-nțăles). Despre această „eternă milă”, în Rugăciunea unui dac se spune: „El este moartea morții și învierea vieții!/ Și el îmi dete ochii să văd lumina zilei,/ Și inima-mi împlut-au cu farmecele milei”. Ne întrebăm, deci, dacă nu cumva „eterna milă” este și „eterna pace”. Și tindem să credem că da. Căci tot El este și „Domnul păcii” (Is. 9, 5, Biblia 1688). Am citat altădată observația lui Mihai Rădulescu, aceea că neființa însăși este un termen care aparține lui Antim Ivireanul și limbii bisericești. Adăugăm aici și opinia lui Ion Rotaru - în contextul discuției despre teoriile cosmogonice sau cosmice ale ereticilor valentinieni și ale lui Paracelsus l-au influențat mai degrabă pe el decât pe poet. 516 textul genezei în Palia de la Orăștie și Biblia de la București că „realizarea fiorului cosmogonic, în Scrisoarea I” nu s-a putut face „decât prin apelul la sonoritățile atât de specifice, ample și solemn evocatoare la modul profetic, ale textului biblic, la cuvintele vechi, cuprinzătoare de abstracțiuni poetice care impun emoții înalte: început, ființă, neființă, duh, ape, cer, întuneric, lumină, viață, voință, mare, pământ ș. a. m. d.”561 562. Am arătat și noi, în repetate rânduri, faptul că versul „Fu prăpastie? genune? Fu noian întins de apă?” nu reprezintă decât o interogație retorică, „prăpastie” și „genune” având, aici, semnificația din psalmii lui Dosoftei, aceea de abis de ape sau „noian de apă”: „La-nceput feace Dumnădzău ceriul și pământul. Iară pământul era nevădzut și netocmit și-ntunearec dzăcea deasupra prăpăștii [abisului oceanic] și Duhul lui Dumnădzău Să purta 562 deasupra apei” ; 561 Ion Rotaru, O istorie a literaturii române. Vol. I. De la origini până la Epoca Luminilor, ediția a II-a revăzută și adăugită, Ed. Porto-Franco, Galați, 1994, p. 115. 562 Dosoftei, Paremiile preste an (Iași 1683), ediție critică, studiu introductiv, notă asupra ediției, note și glosar de Mădălina Ungureanu, Ed. Universității „Alexandru Ioan Cuza” din Iași, 2012, p. 105. 517 „Încongiuratu-m-au prăpastea [marea], mormânt chitul îm[i] fu”563; Domnul adună „ca-n foale apele mării, puind în vistearele prăpăștii” (Ps. 32, 7, Psaltirea de-nțăles); „Vădzură-Te apele, Dumnedzău[le], vădzu- ră-Te apele și să-mfricoșară, spăimântară-să prăpăștile, cu mulțime de sunete de ape” (Ps. 76, 15-16, Psaltirea de-nțăles); „Carii deștind [coboară] în mare în corabii, făcând lucrare într-ape multe, aceia vădzură lucrurile Domnului și miratele [minunile] Lui în genune” (Ps. 106, 23-24, Psaltirea de-nțăles); „Preste luciu de genune/ Trec corăbii cu minune” (Ps. 103, 109-110, Psaltirea în versuri). Dosoftei a găsit, pentru psalmii versificați, atât prăpastia, cât mai ales un corespondent genial, genunea, pentru a denumi adâncul/ abisul mării, care altfel, în româna veche, era tradus printr-o sintagmă care nu suna deloc bine: fără-fundul564. Astfel, el însuși În Biblia 1688: „De-nceput au făcut Dumnezău ceriul și pământul. Iară pământul era nevăzut și netocmit. Și întunearec zăcea deasupra preste cel fără de fund, și Duhul lui Dumnezău Să purta deasupra apei” (Fac. 1, 1-3). 563 Dosoftei, Paremiile preste an (Iași 1683), op. cit. supra, p. 236. 564 Spre exemplu, la Coresi, Cuvântul Domnului „adună ca foalele apele măriei, puni în ascuns fără-fundure” (Ps. 32, 7), cf. Coresi, Psaltirea slavo-română (1577), op. cit., p. 143. Dosoftei a schimbat pe fără-fundure cu prăpăștii, pentru că încă din Psaltirea de-nțăles avea această tendință, de a elimina locuțiunile sau 518 a realizat această conversie terminologică, trecând de la simpla traducere a Psaltirii la versificarea ei: „Toate câte vru Domnul feace în ceriu și pre pământ, în mări și prin toate fărăfundurile” (Ps. 134, 6, Psaltirea de- nțăles)565 a devenit „Toate ce vru Domnul a le face,/ Pre pământ și-n cer, le-au fapt cu pace/ În mări și pre ape la toată genunea”... (Ps. 134, 9-13, Psaltirea în versuri). Deși era familiar cu opera lui Dosoftei, Gâldi oferă următoarea interpretare: „«Fu prăpastie? genune? Fu noian întins de apă?» corespunde perfect celor trei principale teorii cosmogonice ale grecilor antici: la Anaxi-mandru apare infinitul, numit a;peiron (cf. prăpastia); la Anaxagoras găsim genunea, adică materia eternă și inertă, animată doar de intervenția spiritului, iar Thales considera apa ca materia cosmosului”566. Cu toate că nu se poate nega faptul că Eminescu ar fi putut cunoaște teoriile amintite mai sus, credem că prăpastia și genunea denumesc și la Eminescu ceea sintagmele limbii române brudii prin termeni care să precizeze riguros conceptele. 565 Dosoftei traduce aici ca și Coresi: „Toate câte vru Domnul feace în ceriu și în pământ, în mări și în toate fără-fundurele” (Ps. 134, 6), cf. Coresi, op. cit. supra, p. 553-554. Numai că Dosoftei, conform tendinței sale, a transformat locuțiunea fără-fundurele în substantiv: fărăfundurile. Ulterior, în Psaltirea în versuri, l-a înlocuit cu totul prin genune. 566 L. Gâldi, op. cit., p. 305. 519 ce înseamnă la Dosoftei, iar nu apeironul sau „materia eternă și inertă”. Și e important să ne oprim puțin aici, pentru că materia eternă de care amintește Gâldi este o concepție proprie brahmanismului sau religiei eline, însă tocmai această concepție nu apare în versurile lui Eminescu, unde se spune inechivoc că, la-nceput, nu a existat nimic, nici ființă, nici neființă, deci nu a existat o materie care să fie co-eternă cu Dumnezeu, din care Acesta să creeze lumea, ca în religiile păgâne. Răspunsul la întrebarea dacă, la-nceput, a existat cumva prăpastie/ genune/ noian de apă este: „N-a fost lume pricepută și nici minte s-o priceapă”. Aici nu e vorba de mintea lui Dumnezeu, ci de minte din lume care să vadă creația. Lume care nu era încă adusă întru ființă. Așa încât interogația retorică poartă în sine mai degrabă un răspuns negativ: n-a existat o materie co-eternă cu Dumnezeu. Cei care susțin aceasta n-au fost de față la crearea lumii ca să poată spune cum s-a petrecut, astfel că nu sunt credibili. Încât putem concepe ideea că dascălul, cu rațiunea sa, respinge mitologiile care propuneau existența unui abis de apă din veșnicie. Scriptura vorbește despre acest abis de apă, dar nu ca materie eternă, ci ca fiind oceanul care acoperea pământul primordial, ambii fiind creați de Dumnezeu din neființă. Despre această creație a pământului „deodată”, fără să fi existat altceva mai înainte, vorbesc și versurile 520 lui Eminescu: „Dar deodat-un punct se mișcă...cel întâi și singur”. Vom arăta imediat de ce considerăm că acest punct este pământul. Am încercat de mai multă vreme să ne explicăm această enigmă din versurile poemului. Inițial, am crezut că această viziune, a punctului care se naște în cosmos și devine Tatăl, contravine concepției creștine. Ulterior, am expus această ipot ez ă: „punctul de mișcare ce se naște primul în univers, mult mai slab ca boaba spumii, nu este altceva decât pământul observat de la distanța demiurgică (utilizez un termen iubit de critică), dacă ne amintim că: Pământul departe-ntr-un punct s-a contrage/ Căci lumi de departe în puncte se schimb (În vremi de mult trecute). Centralitatea (și prioritatea) terestră în univers reprezintă o concepție biblic-ancestrală -primul capitol al Genezei se concentrează asupra lui și inclusiv crearea luminătorilor/ aștrilor cerești (concepuți în ziua a patra, spre deosebire de pământ care este creat în ziua întâi) se face pentru a-l lumina pe el. Acest punct /.../ mult mai slab ca boaba spumii este stăpânul fără margini peste marginile lumii, pentru că Eminescu îl proiectează ca pe un germene al universului, din care va încolți viața. 521 Versul Cum din chaos face mumă, iară el devine Tatăl, interpretat mereu din prisma unei analize moderniste a poeziei, reprezintă, credem, o ipostaziere alegorică a genezei omului. El, omul, are mumă haosul, fiind creat din nimic (ex nihilo), precum întreg universul (II Mac. 7, 28: «la cer și la pământ căutând și văzând toate cele ce sunt într-însele, să cunoști că din ce n-au fost le-a făcut pe ele Dumnezeu și pe neamul omenesc așijderea l-a făcut»567) și are drept Tată pământul, pentru că este zidit din pământ sau țărână (Fac. 2, 7: «luând Domnul Dumnezeu țărână din pământ, a făcut pe om»; 3, 19: «pământ ești și în pământ te vei întoarce»568) - faptul că e scris cu majusculă reprezintă o reverberare hiperbolic-retorică a lui omnia vanitas, în care consistă tema Scrisorii I: omul alcătuit din nimic și din țărână, din pulbere și din haos - sau majuscula subliniază o concepție particulară a dascălului, pentru care Tatăl e pământul. Sunt aserțiuni scripturale binecunoscute (mă refer la crearea omului din nimic și, respectiv, din lut), pe care Eminescu le-a citit sub zeci și sute de forme în cărțile și manuscrisele vechi 567 Și în Viața Sfinților Varlaam și Ioasaf, manuscris cumpărat de Eminescu, citim că Dumnezeu este „Cela ce au lucrat lucrarea aceasta den ce n-au fost (s. n.)”, vezi ms. rom. B. A. R. 2769, f. 137v. 568 Eminescu le reproduce, spre exemplu, în poemul Despărțire: Și când se va întoarce pământul în pământ /.../ Cântări tânguitoare prin zidurile reci/ Cerși-vor pentru mine repaosul de veci; /.../ Răsar-o vijelie din margini de pământ,/ Dând pulberea-mi țărânii... 522 românești (și, poate, nu numai acolo, dar în primul rând acolo)”569. Altădată, având în vedere că acest punct este numit Tatăl, cu majusculă („Iată-l/ Cum din chaos face mumă, iară el devine Tatăl”), am presupus chiar o interferență cu perspectiva teologică a lui Dante împrumutată din teologia lui Toma d'Aquino570. Ceea ce nu ar fi deloc lipsit de sens. Credem însă că am avut mai multă dreptate în explicația de mai devreme, pentru că am găsit o referință în acest sens într-o carte pe care Eminescu o citise și care e Dogmatica Sfântului Ioan Damaschin: „Unii spun că pământul este sferic, iar alții că este conic. El este cu mult mai mic decât cerul, ca un punct spânzurat în mijlocul acestuia. El va trece și se va schimba”571. Iar chaosul poate fi socotit sinonim cu nimicul (deși în cosmogoniile eline era o materie amorfă primordială și eternă, nu era neființă), tocmai pentru că Eminescu îl utilizează și altădată cu acest sens, și anume când Luceafărul cere dezlegarea de nemurire: „Din chaos, Doamne,-am apărut/ Și m-aș întoarce-n 569 Gianina Maria-Cristina Picioruș, Eminescu și literatura română veche, op. cit., p. 285-286. 570 A se vedea articolul nostru de aici: http://www.teologiepentruazi.ro/2013/10/17/din-nou-despre- scrisoarea-i/. 571 Sfântul Ioan Damaschin, Dogmatica, op. cit., p. 66. 523 chaos./ Și din repaos m-am născut,/ Mi-e sete de repaos”. Așa încât „din chaos face mumă, iară el devine Tatăl” se poate interpreta foarte bine așa cum am făcut-o în cartea amintită. „Punctu-acela de mișcare, mult mai slab ca boaba spumii,/ E stăpânul fără margini peste marginile lumii.”: e stăpân peste marginile lumii pentru că pământul a fost prima creație din universul material. În Sfânta Scriptură ni se spune că „la început”, Dumnezeu a făcut „cerul și pământul” (Fac. 1, 1). Sfinții Părinți consideră că „cerul” denumește puterile spirituale, îngerești. Astfel că întâia creație materială a lui Dumnezeu este pământul acoperit de ape. Acesta forma, la început, întreg universul. Acesta credem că este motivul pentru care versul eminescian susține că acest punct, pământul, se întindea „peste marginile lumii”. Totodată, acest stăpân „fără margini peste marginile lumii” este. „mult mai slab ca boaba spumii”. Și aici aflăm din nou explicații plauzibile în Scriptură și în literatura noastră veche: „Căci ca plecarea den cumpene iaste toată lumea înaintea Ta și ca picătura de roao cea de dimineață ce să pogoară pre pământ” (Înț. lui Sol. 11, 23, Biblia 1688). 524 „Pentru a lumii aceștiia în dumnădzăiasca privală câtințe, frumos arată Avgustin: «Mai mică iaste (dzice) toată lumea în privința [privirea/ în fața] lui Dumnădzău, decât picătura înaintea 572 mării»”572. „Mult mai slab ca boaba spumii”... În compunerea poetică a lui Miron Costin: „Ce nu petrece lumea și-n ce nu-i cădere?/ Spuma mării și nor suptu cer trecătoriu”...(Viiața lumii). Puțin mai devreme, Eminescu vorbise despre cei care „neștiuți se pierd în taină ca și spuma nezărită”, iar Miron Costin scrisese și el, mai demult, despre omul „ca o spumă plutitoare” (Viiața lumii). Pământul primordial, stăpân „peste marginile lumii”, este „mult mai slab ca boaba spumii” în fața Creatorului său. Mai departe: De-atunci negura eternă se desface în fășii, De atunci răsare lumea, lună, soare și stihii... De atunci și până astăzi colonii de lumi pierdute Vin din sure văi de chaos pe cărări necunoscute Și în roiuri luminoase izvorând din infinit, Sunt atrase în viață de un dor nemărginit. Așa cum precizam și altădată, ordinea în care se prezintă venirea lumii întru ființă este biblică: „De 572 Dimitrie Cantemir, Divanul., ed. cit., p. 121. 525 atunci răsare lumea, lună, soare și stihii”. Scriptura afirmă că Dumnezeu a creat pământul în ziua întâi (Fac. 1, 1-2), în vreme ce aștrii cerești („lună, soare”) au fost aduși la existență în ziua a patra (Fac. 1, 14-19). „Cărările necunoscute” pe care vin lumile „din sure văi de chaos” sunt căile necunoscute ale lui Dumnezeu: „Pentru că nu-s sfaturile Meale ca sfaturile voastre, nici căile Meale ca căile voastre, zice Domnul. Ce în ce chip iaste depărtat ceriul de pământ, așa e depărtată calea Mea de către căile voastre și cugetele voastre de la cugetul Mieu” (Is. 55, 8-9, Biblia 1688). „O, adâncime de bogăție și de înțelepciune și de înțelegere a lui Dumnezău! Câtu-s de necercetate judecățile Lui și de neurmate căile Lui” (Rom. 11, 33, Biblia 1688). Modul în care Dumnezeu a adus toate de la neființă la ființă și a făcut ca „negura eternă” și „surele văi de chaos” să se plasticizeze și să devină „roiuri luminoase” de lumi este cu totul necunoscut creaturilor Sale. „Pentru că cine au cunoscut gândul Domnului? Sau cine sveatnic [sfetnic] Lui s-au făcut?” (Rom. 11, 34, Biblia 1688). 526 Scriptura sugerează, omenește vorbind, doar un sfat între persoanele Sfintei Treimi, mai înainte de veci, spunând despre Hristos : „Căce Copil s-au născut noao, Fiiu și să deade noao, Căruia domnia să făcu preste umărul Lui, și să cheamă numele Lui: «Al marelui sfat Înger, minunat Sfeatnic, Dumnezău tare, birui-toriu, Domnu[l] păcii, Părintele veacului celui viitoriu»” (Is. 9, 6, Biblia 1688). Această taină a zidirii lumii este a Lui: „N-a fost lume pricepută și nici minte s-o priceapă /./ Dar nici de văzut nu fuse și nici ochi care s-o vază”. „Dorul nemărginit” care atrage în viață lumile - pe lângă faptul că este o metaforă sublimă - credem că Îl indică în mod tainic pe Dumnezeu. Spuneam altădată că, în dialectul muntenesc, dor avea mai degrabă semnificația de durere și nu pe cea de dorință573. Cu sensul din urmă îl utiliza însă Dosoftei, ) ' în Psaltirea de-nțăles: > „Doamne, cu puterea Ta să va veseli împăratul [.]. Dorul inemii lui, dat-ai lui” (Ps. 20, 2-3); „Doamne, naintea Ta [este] tot dorul mieu” (Ps. 37, 9); 573 A se vedea Dr. Gianina Maria-Cristina Picioruș, Studii literare, vol. I, Teologie pentru azi, București, 2014, p. 321-324, cf. http://www.teologiepentruazi.ro/2014/06/29/studii-literare-vol-1/. 527 „Fericitu-i cel ce-ș[i] va împlea dorul său” (Ps. 126, 6); „Nu mă pridădi, Doamne, de la dorul mieu” (Ps. 139, 9). Biblia 1688 folosește termenul „pohtă/ poftă”, în toate aceste cazuri, în locul dorului. Încât putem spune că e foarte probabil ca Dosoftei să-i fi transmis dorul poetic lui Eminescu. Versurile următoare ale poemului nu par să aparțină dascălului, deși această distanțare nu este semnalată grafic: Iar în lumea asta mare, noi copii ai lumii mici, Facem pe pământul nostru mușunoaie de furnici; Microscopice popoare, regi, oșteni și învățați Ne succedem generații și ne credem minunați; Muști de-o zi pe-o lume mică de se măsură cu cotul, În acea nemărginire ne-nvârtim uitând cu totul Cum că lumea asta-ntreagă e o clipă suspendată, Că-ndărătu-i și-nainte-i întuneric se arată. Precum pulberea se joacă în imperiul unei raze, Mii de fire viorie ce cu raza încetează, Astfel, într-a veciniciei noapte pururea adâncă, Avem clipa, avem raza, care tot mai ține încă... 528 Cum s-o stinge, totul piere, ca o umbră-n întuneric, Căci e vis al neființei universul cel himeric... În opinia noastră, deși poetul nu a făcut o pauză prin care să indice că aici avem de-a face cu un comentariu al său, intercalat între episoadele care prezintă cosmogeneza și eshatologia, în viziunea dascălului, totuși, schimbarea tonului și a persoanei verbelor (care sunt acum la întâi plural: „noi copii ai lumii mici/ Facem”, „ne succedem”, „ne credem”, „ne-nvârtim” etc.) ne determină să opinăm că acestea nu sunt considerațiile filosofului. Cu atât mai mult cu cât ele se înscriu în aceeși diatribă împotriva deșertăciunii, care-i aparține poetului. Referința la „microscopice popoare, regi, oșteni și învățați” este în legătură cu reflecția inițială a poetului, care vedea destinele umane stăpânite de raza lunii și de geniul morții. Raza apare din nou, ca cea care susține lumile întru ființă. Pare a fi o simplă. rază, dar, în același timp, pentru univers, ea este un imperiu de lumină, în interiorul căreia întreaga lume este ca jocul unor fire de praf („precum pulberea se joacă în imperiul unei raze”). Prin urmare, raza nu doar că aprinde lumile gândirii, dar aduce și susține în existență universul propriu-zis. Într-o ciornă pregătitoare a poemului, Eminescu scria aceste versuri: 529 Lumea -un cămătar mai este, ce-o râzândă mască poartă Ca să 'nșele pe or și cine - Dumnezeul cel proscris Își retrage-a sale raze dintr-o lume nomolită* Ei gândesc că el nu este. Ghiara rece și cumplită A demonilor n'o simte nimeni, nimeni apăsând Demonul deșertăciunii, al mărirei, al averei, Demonul crud și [i]ronic al minciunei ș'a 'nșelării În fie care din oameni mânile-și freacă râzând574. Pentru ca, în varianta finală, să spună: „Avem clipa, avem raza, care tot mai ține încă.../ Cum s-o stinge, totul piere, ca o umbră-n întuneric”. Mai sus, retragerea razei dumnezeiești avea drept consecință necredința și păcatele tot mai grele, pe când aici este vorba de o stingere care, dacă s-ar petrece, ar duce la pieirea umbrei care este lumea („Fum și umbră sunt toate, visuri și părere” - Viiața lumii). Despre versul „Căci e vis al neființii universul cel himeric” am mai discutat și am explicat că nu există aici nicio neconcordanță cu gândirea ortodoxă, pentru care viața este vis și părere, umbră și fum, în acord cu ceea ce spune Scriptura. Despre cerul-fum și oamenii care se vor destrăma tot ca un fum, se vorbește în Is. 51, 6: „Rădicați la ceriu ochii voștri și priviți la pământ jos, căce ceriul ca fumul s-au întărit și 574 M. Eminescu, Opere, II, ed. Perpessicius, p. 180. 530 pământul ca o haină se va învechi; și ceia ce locuiesc [pământul] ca aceastea vor muri [ca fumul și ca haina veche], și Mântuitoriul Mieu în veac va fi și direptatea Mea nu va lipsi” (Biblia 1688). Dar și în Cartea românească de învățătură a Sfântului Varlaam este scris astfel: „Că a nimică altă nu să asamănă isprăvile noastre într-această lume, numai fumului. Și nu numai isprăvile noastre, ce și dzilele și a[n]ii și viața noastră, toate ca un fum trec”575. „Că și Avraam ce s-au mărturisit că iaste țărână și cenușe împotrivă lui Dumnedzău și Iov ca nește tină dzice că ne-au făcut [Dumnezeu] și ca nește prah ne întoarce”576. Și în Învățăturile lui Neagoe Basarab: „Acum, trupule și sufletul mieu, toată slava lumii aceștiia o am lăsat și mărețele și trufiia noastră o am părăsit și să răsipiră de la noi ca un fum”577. Ne gândim dacă nu cumva aceste metafore biblice, care s-au transmis și literaturii noastre vechi, i- 575 Varlaam, Opere, ed. cit., p. 148. 576 Idem, p. 233. 577 Învățăturile lui Neagoe Basarab., op. cit., p. 342. 531 ar fi putut sugera lui Eminescu imaginea pulberii care „se joacă în imperiul unei raze”. În alt poem, Eminescu scrie chiar că „viața-i fum” (În căutarea Șeherezadei). Universul himeric este universul celor care sunt robi „la același șir de patimi”. Ne amintim că ochii Luceafărului, atunci când dorea dezlegarea de nemurire și scufundarea în lumea celor deșarte, luceau „himeric, / Ca două patimi”... . Așa încât nu e nimic contradictoriu în faptul că „universul cel himeric”, adică universul patimilor, este „vis al neființii”. Pentru că patima/ răul este pecetea neființei asupra omului, în cuvintele Sfinților Părinți, poate fi numită și „vis al neființii”. La fel se poate înțelege și cugetarea Cezarului: „Că vis al morții-eterne e viața lumii-ntregi” (Împărat și proletar). Sau următoarele strofe din Rime alegorice: Ce-i lumea asta mă întreb acuma: Au nebunit-au, sau domnește ciuma? De-acopăr moartea, ranele hidoase Cu râs, cu-amorul, cu beții, cu gluma? „Ba nu - răspunse-atunci Șeherezade -Nu, nu îi vezi așa precum se cade; Viața lor un vis al morții este, A • J V • • A» \J • J Azi pradă ei, iar mâni ea o să-i prade. Ce afli-n lume? mii de generații. 532 Popoare mândre sau obscure nații Demult pieriră și pe-a lor cenușă Trăiește...cine?...ei! Înmormântații”. „Ce este viitorul? Trecutul cel întors/ E șirul cel de patimi cel pururea retors” (Ca o făclie...). „La același șir de patimi deopotrivă fiind robi”... (Scrisoarea I). Neființa naște patimile degradante, dezumanizan-te și ele sunt o moarte eternă. De aceea: „Te obosește/ Eterna alergare” (Împărat și proletar): eterna alergare a acelorași împătimiri omenești după aceleași deșertăciuni lumești. „Ș-un gând te-ademenește:/ Că vis al morții-eterne e viața lumii-ntregi”: aici nu e un gând constant sau o certitudine, ci un gând...ademenitor. Când știi că visu-acesta cu moartea se sfârșește, Că-n urmă-ți rămân toate astfel cum sunt, de dregi Oricât ai drege-n lume - atunci te obosește Eterna alergare...ș-un gând te-ademenește: Că vis al morții-eterne e viața lumii-ntregi. (Împărat și proletar) Chiar dacă cineva vrea să accepte că acest gând ademenitor este profund sceptic și că l-ar fi ispitit chiar pe poet, trebuie totuși să recunoască faptul că Emi- 533 nescu nu l-a enunțat niciodată ca pe o certitudine a sa, ca pe o cugetare personală cu valoare de adevăr în care ar fi crezut necondiționat, ci întotdeauna l-a remis i ' unor personaje, precum cezarul sau dascălul din Scrisoarea I. Scepticismul poetului nu reprezenta o filosofie de viață cinică, stoică sau schopenhaueriană, așa cum s-a afirmat în repetate rânduri, ci a fost provocat și permanent alimentat de situații existențiale concrete și de faptul că zelul său s-a lovit întotdeauna de inerția, oportunismul și caracterul meschin al celor care-l 578 înconjurau578. Gherea a dezvoltat, de aici, teoria decepționis- mului, însă, atât Maiorescu, cât și Gherea au exagerat în mod nefast în caracterizările lor: unul l-a înfățișat ca pe un idealist rupt de realitate care se complăcea în mizerie, iar celălalt ca pe nefericit exclusiv din cauza mediului și a condițiilor existențiale. Adevărul este că Eminescu nu filosofa detașat de realitate, ci era profund compătimitor cu suferința semenilor și implicat în viața socială și politică, 578 Iritarea și indignarea, cu trimiteri concrete, i-au scăpat uneori în versuri manuscrise, precum acestea, dintr-o variantă a Scrisorii I: Și tot mai bună soartă decât la Convorbiri Ca nimeni să citească a tale isvodiri La ce mânjești hârtia în șiruri măsurate Ș'o dai pe mâni [păroase]* de fețe nespălate Și-ți pierzi a ta viață și creerul să storci Svârlind mărgăritare în drumul unor porci. Cf. M. Eminescu, Opere, II, ed. Perpessicius, p. 202. 534 suferind mai mult din cauza nedreptăților impuse altora decât pentru propria nefericire. În același timp, era un adânc cunoscător al filosofiilor lumii, de la cele mai vechi până la cele mai recente, îndeajuns de mult pentru ca lumea să nu-l corupă cu prezenteismul concepțiilor iar viața și purtarea oamenilor să nu-l ia cu totul prin surprindere. Pe de altă parte, el însuși nu se credea infailibil, nu se considera departe de orice cugetare greșită: Ah! sufletul de ți-ai stoarce cu simțirea-i și lumina-i Spre-a le-o da lor...Ei căta-vor mâna de țărână, tina Cu fireștile-i greșele, ce a fi au trebuit Spre-a purta acele doruri. Într'o vorb'a obosirei Într'o faptă nențeleasă, înspirările orbirei Mult mai mult îi va atrage, decât tot ce ai gândit579. Și în acest punct Eminescu se îndepărtează categoric de majoritatea poeților și filosofilor moderni - inclusiv de confrații săi romantici - care afișează o siguranță de sine nezdruncinată. Însă, scriind despre lumea „ca o umbră” și ca „vis al neființii”, Eminescu nea făcut să ne gândim la Ps. 22, 4 (cunoscutul verset): „Că, de voiu și mearge în mijlocul umbrei morții, nu mă voiu teame de reale, căci Tu cu mine ești” (Biblia 1688). Sau: „Că, de voi și mearge prin mijloc de umbră de moarte, nu m-oi teame de rău, că Tu cu mine ești” (Dosoftei, Psaltirea de-nțăles). 579 Idem, p. 181. 535 Sfântul Maxim Mărturisitorul spune - comentând acest verset - că „umbra morții este viața ome- 580 nească”580. Să mergem mai departe: În prezent cugetătorul nu-și oprește a sa minte, Ci-ntr-o clipă gându-l duce mii de veacuri înainte; Soarele, ce azi e mândru, el îl vede trist și roș Cum se-nchide ca o rană printre nori întunecoși, Cum planeții toți îngheață și s-azvârl rebeli în spaț' Ei, din frânele luminii și ai soarelui scăpați; Iar catapeteasma lumii în adânc s-au înnegrit, Ca și frunzele de toamnă toate stelele-au pierit; Timpul mort și-ntinde trupul și devine vecinicie, Căci nimic nu se întâmplă în întinderea pustie, Și în noaptea neființii totul cade, totul tace, Căci în sine împăcată reîncep-eterna pace... „Gându-l duce”.pe dascăl. Situația este diferită de cea ilustrată în Luceafărul, după cum am specificat în altă parte. Câteva dintre imaginile poetice de mai sus, după cum am arătat încă din 2007, reprezintă prelucrări ale profețiilor eshatologice din Sfânta Scriptură581. 580 Cf. Filocalia, vol. II, op. cit., p. 86. 581 A se vedea: http://www.teologiepentruazi.ro/2007/12/07/eminescu-si- ortodoxia-i/. 536 Am oferit atunci citatele din Isaia, Ioil, Matei și Apocalipsa, care dovedesc afirmația noastră. Le vom reproduce din nou, de data aceasta după Biblia 1688: „Pentru că, iată, ziua Domnului vine nevindecată [.]. Pentru că stealele ceriului și ralița [constelația Lira sau Sirius] și toată podoaba ceriului lumina nu o vor da, și să va întuneca soarale răsărind și luna nu va da lumina ei” (Is. 13, 9-10). „Și se vor topi toate puterile ceriului, și se va învălui [înfășura] ceriul ca o carte [scrisoare/ sul], și toate stealele vor cădea ca frunzele den vie și în ce chip [toamna] cad frunzele de la smochin” (Is. 34, 4). „Înaintea feații Lui să va turbura pământul și să va clăti ceriul, soarele și luna [se] va întuneca și stealele vor apune lucirea lor. [.] Sunete au răsunat în Valea Judecății, căci aproape e ziua Domnului în Valea Judecății. Soarele și luna [se] vor întuneca, și stealele vor apune lucirea lor” (Ioil 2, 10; 3, 14-15). „Iară numaidecât după scârba [durerea] acelor zile, soarele să va întuneca și luna nu va da lumina ei, și stealele vor cădea den ceriu”. (Mt. 24, 29). Și despre aceeași temă eshatologică, în poezia lui Eminescu, aici: http://www.teologiepentruazi.ro/2008/01/19/eminescu-si-ortodoxia- perspectiva-eshatologica-v/. 537 „Și văzuiu când să deșchise pecetea a șasea și, iată, cutremur mare s-au făcut, și soarele s-au făcut negru ca un sac de păr, și luna s-au făcut ca sângele, și stealele ceriului au căzut la pământ”. (Apoc. 6, 12-13). Așa cum se poate observa, comparația căderii stelelor ca frunzele se află în Scriptură582 (ca frunzele din vie sau ca frunzele de smochin, zice Sfântul Isaia, cap. 34, pe când Eminescu: „ca frunzele de toamnă” - o specificare pe care Biblia n-a mai făcut-o dar care e de la sine înțeleasă). Întunecarea luminii soarelui, lunii și stelelor din 7 i aceste versete, corespunde înnegririi catapetesmei siderale, din versurile eminesciene. Dacă, în Biserică, pe catapeteasmă se află icoanele Mântuitorului, Maicii Domnului și Sfinților, care sunt Soarele, luna și stelele cerului spiritual, așa cum se spune în literatura patristică și cărțile românești vechi, 582 După ce arată că Turdeanu a căutat, dar nu a remarcat apropieri textuale între eshatologia din Scrisoarea I și fragmentele corespunzătoare din Apocalipsa, Edda sau Lamartine, Del Conte face observația că profeția eshatologică a Sfântului Isaia e reprodusă în Viața Sfinților Varlaam și Ioasaf: „Există, în schimb, o imagine: aceea a boltei cerești care se întunecă și a stelelor măturate ca frunzele de toamnă. Ei bine, această imagine o veți găsi în versiunea românească a romanului Varlaam și Ioasaf (pe care Eminescu o avea într-o copie manuscrisă din 1814) și unde într-adevăr citim această parafrază a viziunii lui Isaia, XIII 9-11 [de fapt, Is, 34, 4]: «Și să va strânge ceriul ca o trâmbă și toate stelele vor cădea ca frunzele viei»”, cf. Rosa del Conte, op. cit., p. 329. Nu ne îndoim că Eminescu a citit această profeție deopotrivă în Scriptură, cât și în Viața Sfinților Varlaam și Ioasaf. 538 Eminescu a inversat cumva imaginea și a numit cerul material catapeteasmă, poate și în virtutea teologiei Sfântului Maxim Mărturisitorul583 și a altor Sfinți Părinți, care consideră universul o icoană a Împărăției cerești. De asemenea, soarele roșu ca o rană, din versul eminescian, e o metaforă izvorâtă din imaginea lunii ca sângele din Apocalipsa. Cu alte cuvinte, versurile Soarele, ce azi e mândru, el îl vede trist și roș ' ' tt Cum se-nchide ca o rană printre nori întunecoși, /./ Iar catapeteasma lumii în adânc s-au înnegrit, Ca și frunzele de toamnă toate stelele-au pierit; corespund, întru totul, Scripturii, viziunii eshatologice biblice. Imaginile biblice din ultimele două versuri se regăsesc și în Gemenii: „Și stelele se spulber ca frunzele de vie;/ El mână în uitare a veacurilor turmă/ Și sorii îi negrește de pier fără de urmă”. Cât despre imaginea poetică a planeților care „s-azvârl rebeli în spaț'/ Ei, din frânele luminii și ai soarelui scăpați”, am discutat despre ea cu altă ocazie și am explicat transplantarea ei, dintr-un context cosmogonic, de la Heliade, în tabloul eshatologic din Scrisoarea I: 583 A se vedea lucrarea acestuia, Mystagogia (Cosmosul și sufletul, chipuri ale Bisericii), introducere, traducere, note și două studii de Pr. Prof. Dr. Dumitru Stăniloae, Ed. IBMBOR, București, 2000. 539 „Pe de altă parte, stingerea aștrilor, din viziunile eshatologice, a fost mai înainte asociată poetic de Heliade cu prăbușirea din cer a demonilor. Ieșirea acestor astre de sub «puterea ce le farmăcă pre ele» (Memento mori) e - reamintim -descrisă de Eminescu prin recursul la imaginea planeților care «s-azvârl rebeli în spaț'» (Scrisoarea I). Doar că expresia este preluată de la Heliade, descriind căderea unora dintre îngeri: «Cad rebelii-n spațiu» (Anatolida sau Omul și forțele). Comparând apoi căderea spirituală cu cea materială, Heliade-Rădulescu adăuga: «Nestrămutate astre și sateliți, planeți /.../ Sori, centre parțiale, spăimântători comeți,// Când toate s-ar exmulge din marea concentrare,/ Ieșind din a lor axe, și nu s-ar mai ținea,/ S-ar precipita-n spațiu spre-eterna lor pierzare»... Analog, «stinși [lipsiți] d-a lor lumină ca Urius, Titan,/ Așa cad legioane de spirite rebele,/ Moloh, Baal, Asmode, Dagon, Rimnon, Satan». La Eminescu, planeții sunt «din frânele luminii și ai soarelui scăpați». Este lesne de dedus că lumina (Scrisoarea I) care ține planetele în frâu prin «puterea ce le farmăcă pre ele» (Memento mori) reprezintă unul și același lucru cu harul creator al lui Dumnezeu și, de asemenea, că între toate viziunile eshatologice eminesciene există o 540 subtilă și neprevăzută relație și coincidență de viziune/ concepție”584. La Heliade, așadar, în Anatolida, „cad rebelii-n spațiu” îi indică pe demonii care au căzut din cer, în ziua a patra a creației lumii. Eminescu face o corelație între această cădere și crearea aștrilor în aceeași zi, despre care vorbesc cronografele bizantine, ca și în alte contexte poetice, precum cel în care are loc „răzlețirea Luceafărului din al său cer de stele spirituale și izvorârea stelelor în universul material, ca momente concomitente”585. Astfel că, atunci când Scriptura profețește despre căderea aștrilor din cer, la sfârșitul lumii, Eminescu leagă poetic - dar și duhovnicește - acest eveniment de cel petrecut în zilele cosmogenezei. Pentru el, faptul că „toate stealele vor cădea” (Is. 34, 4)/ „stealele vor cădea den ceriu” (Mt. 24, 29) nu poate să fie fără o explicație duhovnicească - și nu este singurul exemplu în care poetul dă dovadă de cunoașterea și înțelegerea comentariilor patristice și chiar de căutarea unor înțelesuri pe care nu le-a găsit explicate, încercând să facă el însuși asociații semnificative între diferite versete ale Scripturii. 584 Gianina Maria-Cristina Picioruș, Eminescu și literatura română veche, op. cit., p. 208-209. 585 Cf. comentariul nostru de mai sus, la Luceafărul, sau: http://www.teologiepentruazi.ro/2014/11/30/luceafarul-7/. 541 Dacă demonii au căzut în ziua în care au fost creați aștrii cerești și dacă, în zilele din urmă ale lumii, aceiași aștri vor cădea din cer, precum odinioară îngerii trufași, acest lucru nu poate fi fără semnificații profunde pentru poetul care caută dezlegări și lămuriri. De aceea spuneam că viziunea cosmogonică și eshatologică pe care o pune pe seama dascălului este, chiar și aceasta, impregnată de perspectiva ortodoxă pe care Eminescu și-a însușit-o din cărțile vechi. Gândul dascălului prezintă, de altfel, asemănări evidente cu descrierea eshatologică din Memento mori: E un lac cu apă vie într-un șes încântător. Cine bea din el nu moare...O, aș bea, să văd anume C-a venit domnia morții, sfărâmând bătrâna lume -Stele cad și în cădere alte lumi rup cu lovire; Într-a cerurilor domă tunetele să vuiască Ca mari clopote de jale, fulgere să strălucească Ca făclii curate, sfinte pe pământu-nmormântat586. 586 E o imagine impresionantă, în care, în cosmosul văzut ca o Biserică uriașă [„a cerurilor domă”], bat clopotele tunetelor și se aprind lumânările/ făcliile fulgerelor, pentru înmormântarea pământului însuși. În Biserica cerului se săvârșește slujba pentru înmormântarea pământului. Este o perspectivă proprie Ortodoxiei, care s-a transmis și operelor populare (în balade ca Miorița sau Ciobănaș de la miori), în care celui mort în singurătate i se face o liturghie cosmică. Aici, la Eminescu, pământul însuși este cel prohodit printr-o astfel de liturghie cosmică. Diferența între pașoptiști și Eminescu este că acesta din urmă a trecut de la ruinele cetăților antice sau medievale la a contempla înseși ruinele universului, cât și pe ale propriul său suflet, în poemul Melancolie, reprezentat simbolic ca o biserică în ruină. 542 Marea valur'le să-și miște și să tremure murindă, iii ' Norii, vulturii mariumbrii, a lor aripi să-și aprindă, Fulgeri rătăciți s-alerge spintecând aerul mort; În catapeteasma lumii soarele să-ngălbenească, Ai pieirii palizi îngeri dintre flacăre să crească Și să rupă pânz-albastră pe-a cerimei întins cort. Fulgerele să înghețe sus în nori. Să amorțească Tunetul și-adânc să tacă. Soarele să pâlpâiască, Să se stingă... Stele-n ceruri tremurând să cadă jos: Râur'le să se-nfioare și-n pământ să se ascunză Și să sece-a lumei față, să se facă neagră. Frunze Galbene, uscate, cerul lumile să-și cearnă jos. Moartea-ntindă peste lume uriașele-i aripe: Întunericul e haina îngropatelor risipe. Este o trecere care s-a produs mai întâi chiar în Scripturi. Profetul Isaia, în cap. 13, anunță că va proroci despre sfârșitul Babilonului, dar vorbește și despre șfârșitul lumii. Și la fel va face și Domnul în Evanghelii: vorbind mai întâi despre sfârșitul Ierusalimului, prorocește apoi și despre cel al lumii întregi. Sfântul Ieronim comentează astfel versetele 10 și 11 din cap. 13 de la Isaia: „Et hoc loco et ex superiore, ubi scriptum est quod obtenebrescat sol in ortu suo, et luna caligine compleatur, et stellae fulgorem retrahant, et totius orbis iniquitas visitetur, quidam putant non de Babylonis ruina, sed de mundi consummatione praedici [și în acest loc și în cel de mai sus [adică vers. 10], unde s-a scris că are să se întunece soarele în răsăritul său și luna se va sfârși încețosându-se și strălucirea stelelor are să se retragă și va fi arătată toată nedreptatea lumii, unii considera a se fi prorocit nu despre ruina Babilonului, ci despre sfârșitul lumii]”, cf. PL. 24, col. 161. Și adaugă că prin Babilon se înțelege lumea. Astfel încât, trecând de la contemplarea ruinelor antice sau medievale la contemplarea ruinelor lumii și ale sufletului propriu, Eminescu procedează într-un mod care nu e străin relatărilor scripturale. 543 Câte-o stea întârziată stinge izvorul ei mic. Timpul mort și-ntinde membrii și devine veșnicie. Când nimic se întâmpla-va pe întinderea pustie Am să-ntreb: Ce-a rămas, oame, din puterea ta? - Nimic!! Observăm că centrală este aceeași temă a deșertăciunilor, pe care o pune în chenar tot acest superb tablou al sfârșitului lumii: „Ce-a rămas, oame, din puterea ta? - Nimic!!” - remarcăm chiar vocativul vechi, „oame”, ca în versurile lui Miron Costin: „În lut și în cenușă te prefaci, o, oame,/ În viierme, după care te afli în putoare,/ Ia aminte dară, o, oame, cine ești pe lume,/ Ca o spumă plutitoare rămâi fără nume” (Viiața lumii). În versurile lui Lamartine: „L'homme cessa de croire, il cessa d'exister!” (Dieu)587 - aici nu e vorba de nihilism sau de ateism, ci, dimpotrivă, de a socoti nimicirea omului și lumii ca pe o dreaptă pedeapsă a lui Dumnezeu pentru mândria luciferică și necredința oamenilor588. Numai că, în Memento mori, suntem avertizați în detaliu - ceea ce nu se întâmplă în Scrisoarea I - asupra condiției spirituale a lumii atunci când „punctul de solstițiu a sosit în omenire”: „E apus de 587 În franceză: „Omul va înceta să creadă, va înceta să existe!” (Dumnezeu). 588 A se vedea: http://poesie.webnet.fr/lesgrandsclassiques/poemes/alphonse_de_ lamartine/dieu.html. 544 Zeitate ș-asfințire de idei /./ Nimeni soarele n-oprește să apuie-n murgul serei,/ Nimeni [nu oprește ca] Dumnezeu s-apuie de pe cerul cugetării” omenești. Contextul din Memento mori, mult mai detaliat decât în Scrisoarea I, ne avertizează, așadar, despre faptul că întunecarea și căderea stelelor și toate celelalte semne ale vremii („Se-nmulțesc semnele vremei”, cf. Lc. 21, 7-33) sunt consecințe ale. apusului de Zeitate din mințile oamenilor, ale faptului că Soa-rele-Dumnezeu apune „de pe cerul cugetării”. Așa putem înțelege de ce „planeții toți îngheață și s-azvârl rebeli în spaț'/ Ei, din frânele luminii și ai soarelui scăpați” (Scrisoarea I). Planetele „îngheață” pentru că se rup de căldura iubirii Soarelui dumnezeiesc, se smulg „din frânele luminii”, adică din Lumina care le înfrâna patimile morții eterne. > Vrând să iasă de pe orbita Soarelui-Dumnezeu, care i-a creat, aștrii „rebeli” își află moartea veșnică. Ei s-azvârl în spaț', dar, neexistând spațiu în afara luminii veșnice, de fapt, se azvârlesc în moarte. Însă această rebeliune a aștrilor/ planeților este o imagine corelativă a ceea ce se întâmplă cu „cerul cugetării” omenești, de pe care Soarele apune. Ea sugerează, pe un alt plan, ieșirea minților omenești din sfera cugetărilor curate și adevărate. Pentru că, de data aceasta, planeții sau aștrii care cad din cer nu mai sunt demonii prăbușiți în primele zile ale creației, ci îi indică simbolic pe oamenii care, 545 după o lungă istorie, din păcate, ajung să repete aceeași poveste. Omenirea Îl părăsește pe Creator, iar consecința este sfârșitul acestei lumi și al acestui univers, așa cum t t ' y îl vedem și îl cunoaștem astăzi. y y Dascălul din Scrisoarea I rostește o sentință y y drastică, ca și Lamartine, și anume aceea că: „în noaptea neființii totul cade, totul tace,/ Căci în sine împăcată reîncep-eterna pace”. Întoarcerea lumii în neființă nu reprezintă însă perspectiva creștină adevărată despre sfârșitul acestei lumi. Lamartine - pe care nu-l influențaseră Vedele -, într-un acces vindicativ, e doar mai sever decât Dumnezeu Însuși (însă, după cum am mai precizat și altădată, acest tip de excese retorice, din care se nasc inflamări poetice, este specific multor predicatori ro-mano-catolici): Mais peut-etre, avant l'heure ou dans les cieux deserts Le soleil cessera d'eclairer l'univers, De ce soleil moral la lumiere eclipsee Cessera par degres d’eclairer la pensee; Et le jour qui verra ce grand flambeau detruit Plongera l'univers dans l'eternelle nuit. (Dieu) 546 Călinescu a indicat foarte corect: „Marele poet modern al prăbușirii finale este Lamartine”589, oferind un scurt exemplu din poemul L’immortalite, din care reținem și noi următoarele strofe: Insense! diront-ils, que trop d'orgueil abuse, Regarde autour de toi: tout commence et tout s'use, Tout marche vers un terme, et tout naît pour mourir; Dans ces pres jaunissants tu vois la fleur languir; Tu vois dans ces forets le cedre au front superbe Sous le poids de ses ans tomber, ramper sous l'herbe; Dans leurs lits desseches tu vois les mers tarir; Les cieux meme, les cieux commencent ă pâlir; Cet astre dont le temps a cache la naissance, Le soleil, comme nous, marche ă sa decadence, Et dans les cieux deserts les mortels eperdus Le chercheront un jour et ne le verront plus! Tu vois autour de toi dans la nature entiere Les siecles entasser poussiere sur poussiere, Et le temps, d'un seul pas confondant ton orgueil, De tout ce qu'il produit devenir le cercueil. Et Ihomme, et Ihomme seul, o sublime folie! Au fond de son tombeau croit retrouver la vie, Et dans le tourbillon au neant emporte. Abattu par le temps, reve l'eternite! 589 G. Călinescu, Opera lui Mihai Eminescu, vol. II, op. cit., p. 105. 547 Qu'un autre vous reponde, o sages de la terre! Laissez-moi mon erreur: j'aime, il faut que j'espere; Notre faible raison se trouble et se confond. Oui, la raison se tait: mais l'Instinct vous repond. Pour moi, quand je verrais dans les celestes plaines, Les astres, s'ecartant de leurs routes certaines, Dans les champs de l'ether l'un par l'autre heurtes, Parcourir au hasard les cieux epouvantes ; Quand j'entendrais gemir et se briser la terre; Quand je verrais son globe errant et solitaire Flottant loin des soleils, pleurant l'homme detruit, Seperdre dans les champs de Veternelle nuit ; Et quand, dernier temoin de ces scenes funebres, Entoure du chaos, de la mort, des tenebres, Seul je serais debout: seul, malgre mon effroi, Etre infaillible et bon, j'espererais en toi [.]. După cum știm prea bine, speculând acest vers („în noaptea neființii totul cade”...), coroborat cu celălalt, „Căci e vis al neființii universul cel himeric”, mai mulți exegeți au extras concluzia că Eminescu și-ar fi însușit concepția indiană, budistă, asupra lumii, perspectivă critică cu care nu putem fi de acord. Poate că o influență considerabilă, de la bun început, în formarea acestei perspective, a a jucat-o și articolul unui prieten, Caragiale, care, la moartea 548 poetului, a scris articolul În Nirvana590, el având, ca și Maiorescu, interesul de a proiecta în public o anumită imagine despre Eminescu. Însă prezența, așa cum am demonstrat, a nenumărate imagini poetice provenind din Scriptură, atât în geneza, cât și în eshatologia configurate poetic în Scrisoarea I, ne dovedește că Eminescu nu era deloc budist ' i și că nici nu își impropiase concepțiile filosofice indiene. Prietenilor, ca Slavici sau Caragiale, el le ținea adevărate disertații, adesea, despre religiile și filosofiile lumii, încercând să extragă concluzii morale generale, ținând cont de caracterul lor și de incapacitatea lor de asumare și de discriminare, de unii singuri, a unui material intelectual atât de vast. Ce-au reținut și ce-au înțeles ei din Eminescu, asta e cu totul altă poveste. Și, pentru că au înțeles prea puțin și au reținut adesea numai aspectele superficiale/ neesențiale, poate că tocmai de aceea se insistă acum pe publicarea amintirilor contemporanilor lui Eminescu, ca să se do-vedească...„c-ai fost om cum sunt și dânșii...” (Scrisoarea I). Într-adevăr, după ce dascălul termină de închegat trecutul și viitorul lumii („Căci sub frunte-i viitorul și trecutul se încheagă”), reîncepe comentariul poetului (dascălul cu întreaga lui filosofie, n-a fost decât o creație a gândirii sale): Începând la talpa însăși a mulțimii omenești Și suind în susul scării pân' la frunțile crăiești, 590 A se vedea: http://ro.wikisource.org/wiki/%C3%8En_Nirvana. 549 De a vieții lor enigmă îi vedem pe toți munciți, Făr-a ști să spunem care ar fi mai nenorociți... Unul e în toți, tot astfel precum una e în toate, De asupra tuturora se ridică cine poate, Pe când alții stând în umbră și cu inima smerită » » Neștiuți se pierd în taină ca și spuma nezărită - Ce-o să-i pese soartei oarbe ce vor ei sau ce gândesc?... Ca și vântu-n valuri trece peste traiul omenesc. Fericească-l scriitorii, toată lumea recunoască-l... Ce-o să aibă din acestea pentru el, bătrânul dascăl? Nemurire, se va zice. Este drept că viața-ntreagă, Ca și iedera de-un arbor, de-o idee i se leagă. „De-oi muri - își zice-n sine - al meu nume o să-l poarte Secolii din gură-n gură și l-or duce mai departe, De a pururi, pretutindeni, în ungherul unori crieri Și-or găsi, cu al meu nume, adăpost a mele scrieri !”. O, sărmane! ții tu minte câte-n lume-ai auzit, Ce-ți trecu pe dinainte, câte singur ai vorbit? Prea puțin. De ici, de colo de imagine-o fășie, Vre o umbră de gândire, ori un petec de hârtie; Și când propria ta viață singur n-o știi pe de rost, O să-și bată alții capul s-o pătrunză cum a fost? Poate vrun pedant cu ochii cei verzui, peste un veac, Printre tomuri brăcuite așezat și el, un brac, 550 Aticismul limbii tale o să-l pună la cântari, Colbul ridicat din carte-ți l-o sufla din ochelari » Și te-o strânge-n două șiruri, așezându-te la coadă, În vro notă prizărită sub o pagină neroadă. „Unul e în toți, tot astfel precum una e în toate”: „raza ta și geniul morții”. „Unul e în toți”, adică Dumnezeu sau harul lui Dumnezeu care dă viață lumii, raza care ține universul în imperiul ei de lumină. „Precum una e în toate”, adică moartea pe care Dumnezeu a hotărât-o spre a pune hotar vanităților omenești de toate felurile, deșertăciunii celor munciți t ' y y de enigma vieții lor („De a vieții lor enigmă îi vedem pe toți munciți”), a celor profund egoiști. Un vers perfect costinian, ca semnificație este acesta, care ne spune cum soarta „ca și vântu-n valuri trece peste traiul omenesc” - deși aliterația ne rememorează și versul lui Cantemir: „Țărna tiranul, țărna țăranul astrucă [înmormântează]” 591. „Vânturile, valurile” constituie refrenul unui alt poem eminescian, pe aceeași temă a deșertăciunilor: Dintre sute de catarge592. Foarte rari sunt aceia mai puțin egoiști, care nu sunt munciți de enigma vieții lor, ci de enigma vieții 591 Dimitrie Cantemir, Istoria ieroglifică, ed. cit., p. 194. 592 Am comentat poemul aici: http://www.teologiepentruazi.ro/2012/03/13/dintre-sute-de- catarge/. 551 universului, precum este dascălul care tremură de frig în halatul vechi și care „sprijină lumea și vecia într-un număr”. Însă Eminescu îl pictează pe acest dascăl în ipostaza unui geniu care crede în nemurirea gloriei postume: „De-oi muri - își zice-n sine - al meu nume o să-l poarte/ Secolii din gură-n gură și l-or duce mai departe”. Poetul nu e de acord cu această concepție: „Ce-o să aibă din acestea pentru el, bătrânul dascăl?/ Nemurire, se va zice”. Perspectiva lui, a poetului, e mult mai vastă. Pentru că, în mod paradoxal, cel care călătorea cu gândul până la începutul și sfârșitul lumii, care „sprijină lumea și vecia într-un număr”, dascălul adică, nu înțelege valoarea sau greutatea timpului istoric. Perspectiva lui Eminescu este aidoma celei din Memento mori: „Ca o umbră asiatul prin pustiu calu-și alungă/ De-l întrebi: unde-i Ninive? el ridică mâna-i lungă,/ -Unde este? nu știu, zice, mai nu știu nici unde-a fost”. Aceeași situație o întâlnim aici, în Scrisoarea I: „O, sărmane! ții tu minte câte-n lume-ai auzit,/ Ce-ți trecu pe dinainte, câte singur ai vorbit? /.../ Și când propria ta viață singur n-o știi pe de rost,/ O să-și bată alții capul s-o pătrunză cum a fost?”. Despre sine însuși, poetul scria în poemul Melancolie: „Credința zugrăvește icoanele-n biserici -/ Și-n sufletu-mi pusese poveștile-i feerici,/ Dar de-ale vieții valuri, de al furtunii pas/ Abia conture triste și umbreau mai rămas./.../ Și când gândesc la viața-mi, îmi pare 552 că ea cură/ Încet repovestită de o străină gură,/ Ca și când n-ar fi viața-mi, ca și când n-aș fi fost”. Eminescu nu se dezminte, atunci când se dezice de slava deșartă a lumii, el, cel care în alte versuri scria chiar: Gonit de toată lumea prin anii mei să trec, Pân' ce-oi simți că ochiu-mi de lacrime e sec, Că-n orice om din lume un dușman mi se naște, C-ajung pe mine însumi a nu mă mai cunoaște /.../ Străin și făr' de lege de voi muri - atunce Nevrednicu-mi cadavru în uliță l-arunce, -aceluia, Părinte, să-i dai coroană scumpă, Ce-o să asmuțe câinii, ca inima-mi s-o rumpă, Iar celui ce cu pietre mă va izbi în față, Îndură-te, stăpâne, și dă-i pe veci viață! (Rugăciunea unui dac) Chiar și după moarte, singurii prieteni sunt „Luceferi, ce răsar/ Din umbră de cetini /./ Va geme de patemi/ Al mării [lumii] aspru cânt./ Ci eu voi fi pământ/ În singurătate-mi” (Mai am un singur dor). Singurătatea poetului este cea care se opune patimilor. Pământul acesta, care stă departe de patimile mării lumești, este inconfundabil, în singurătatea sa. 553 Pentru că este pământul celui care, în viață, „ochii mei nălțam visători la steaua/ Singurătății” (Odă (în metru antic)) și care rămâne, și după moarte, „în singurătate-mi , cu ochii la „Luceferi, ce răsar ..., adică la izvorârea de lumină eternă. De aceea vroia, și cu auzul, să asculte în fiecare seară imnul „Lumină lină”: Lumină lină a sfintei slave a Tatălui ceresc, Celui fără de moarte, a sfântului, fericitului, Iisuse Hristoase! Venind [ajungând noi] la apusul soarelui, văzând lumina cea de seară, lăudăm pe Tatăl și pe Fiul și pe Sfântul Duh, Dumnezeu. Vrednic ești, în toată vremea, a fi lăudat de glasuri cuvioase, Fiul lui Dumnezeu, Cel ce dai viață; pentru aceasta lumea Te slăvește593. Imnul vorbește despre faptul că „lumina cea de seară” a asfințirii e picurată de Dumnezeu ca o 593 Rânduiala Vecerniei, în Liturghier, tipărit cu aprobarea Sfântului Sinod și cu binecuvântarea Preafericitului Părinte Daniel, Patriarhul Bisericii Ortodoxe Române, Ed. Institutului Biblic și de Misiune Ortodoxă, București, 2012, p. 43. În traducerea lui Dosoftei, din Psaltirea de-nțăles, op. cit., p. 693: „Lumină lină, a svintă slavă, a fără moarte Părintele ceresc, Svântul Fericit, Iisus Hristos. Ce venim într-a soarelui scăpătat, de văzum lumină de sară, lăudăm pre Părintele, Fiiul și Svintul Duh, Dumnădzău. Cade-să, [pe] Tine, în toate vremi a cânta cu glasuri cuvioase, Fiiule a lui Dum-nădzău, viiață ce dai, drept-aceaia lumea te slăvește”. 554 personificare, pe măsura ochilor noștri, a blândeții „Luminii line” care este Hristos, „Cel ce dă viață” lumii. Credem, prin urmare, că cel care dorea ca, după moarte, să asculte „Lumină lină” și să vadă luceferii răsărind era un îndrăgostit de puritatea lumii primordiale și nu de Nirvana. Dacă ar fi căutat Nirvana, cu siguranță nu ar fi amintit, în Mai am un singur dor - cu toată jalea firească a poeziei -, de codri și izvoare, de lună, de cântecul frunzișului și de „teiul sfânt” care urma să-și scuture mirul crengilor înflorite peste mormânt. „Să-mi fie somnul lin/ Și codrul aproape”.E altceva decât: „Spre ură și blestemuri aș vrea să te înduplec,/ Să simt că de suflarea-ți suflarea mea se curmă/ Și-n stingerea eternă dispar fără de urmă!” (Rugăciunea unui dac). Însă ambele situații poetice vorbesc limpede despre două dorințe ale poetului care, până la urmă, se întâlnesc: aceea de a se depărta cu totul de lumea aceasta, chiar până la a-i sfâșia inima câinii și a pieri „fără de urmă”, și, totodată, aceea de a continua să simtă natura edenică pe care a iubit-o. Iar depărtarea vehementă de lume și întoarcerea în sânul Paradisului -chiar expuse sub forma unor motive romantice -reprezintă idealuri în concordanță cu cele tradițional-ortodoxe. Iar Scrisoarea I nu se încheie nici cu imaginile eshatologice și nici cu diatriba poetului împotriva oamenilor mici și nerecunoscători, ci cu tabloul lunii atotstăpânitoare: 555 Între ziduri, printre arbori ce se scutură de floare, Cum revarsă luna plină liniștita ei splendoare! Și din noaptea amintirii mii de doruri ea ne scoate; Amorțită li-i durerea, le simțim ca-n vis pe toate, Căci în propria-ne lume ea deschide poarta-ntrării Și ridică mii de umbre după stinsul lumânării... Mii pustiuri scânteiază sub lumina ta fecioară, Și câți codri-ascund în umbră strălucire de izvoară! Peste câte mii de valuri stăpânirea ta străbate, Când plutești pe mișcătoarea mărilor singurătate, Și pe toți ce-n astă lume sunt supuși puterii sorții Deopotrivă-i stăpânește raza ta și geniul morții! Universul întreg e fotosensibil și răspunde printr-un lung fior de lumină, în vreme ce pentru oamenii „supuși puterii sorții” există... „geniul morții”. 556 Desemnificarea cosmosului și înce -puturile modernității ideologice în poezia română Românul [...] nu e păgân, căci vede deasupra lui, pe cer, soarele, luna și stelele. G. Călinescu594 Noi cârpim cerul cu stele, noi mânjim marea cu valuri /.../ Ochiul vostru vedea-n lume de icoane [simboluri] un palat. Epigonii Concepția pe care am avut-o în vedere într-un capitol anterior, despre iconografia cosmică și, mai cu seamă, cea stelară, o regăsim, moștenită din literatura veche (am făcut precizări esențiale în capitolele despre Dosoftei, Costin, Antim și Cantemir, în volumul I al cărții de față) în poezia dinainte de Eminescu, dar ea se prelungește mult și în modernitate, sugerându-ne o continuitate și o complementaritate remarcabilă (dar neremarcată) a literaturii române vechi cu cea modernă. 594 G. Călinescu, Istoria literaturii române de la origini până în prezent, ediție nouă revăzută de autor, text stabilit de Al. Piru, Ed. Vlad & Vlad, Craiova, 1993, p. 8. 557 În poezia modernă pașoptistă, la Vasile Cârlova595, „luna, vremelnică stăpână” [icoană, însă, a stăpânirii veșnice] răsare pe cer „c-o frunte mai blajină” (în poezia Înserarea), iar pentru Gheorghe Asachi, poeții, care îl au ca începător pe Sfântul David („dintâi profeta, cântător de imne sânte”), pot fi niște stele luminate de Dumnezeu, care, la rândul lor, să lumineze mintea celor neînvățați, așa cum soarele luminează pământul: „Precum soarele pământul, ele mintea luminează/ Cu cea rază ce purcede de l-al lumei Urzitor” (Pleiada). Pentru Grigore Alexandrescu, stelele sunt „litere de foc” (în poemul Reveria), o imagine care mai apare, anterior, în lirica noastră: „De câte ori în noapte această profeție [despre neamul românesc]/ În litere de flăcări pe ceriu eu o-am cetit” (Glasul viitorului, poem atribuit lui Vasile Fabian-Bob596, dar care ar aparține, de fapt, lui George Crețeanu597). Ion Heliade Rădulescu598 receptează „marea carte/ Ce s-a numit natură” (Anatolida sau Omul și forțele). De asemenea, „soarele e ochiul zilei” și stelele arată înscrisul veșniciei: „Ochii-mi în mărmurire se uită la vecie,/ Din stea în stea se plimbă, în orice stea citesc” (O noapte pe ruinele Târgoviștii). 595 A se vedea: http://ro.wikipedia.org/wiki/Vasile_C%C3%A2rlova. 596 Idem: http://ro.wikipedia.org/wiki/Vasile_Fabian-Bob. 597 Trei poeme ale sale: http://ro.wikisource.org/wiki/Autor:George_Cre%C5%A3eanu. 598 A se vedea: http://ro.wikipedia.org/wiki/Ion_Heliade-R%C4%83dulescu. 558 La Vasile Alecsandri: „Gânditoare și tăcută luna-n cale-i se oprește./ Sufletul cu voluptate în estaz adânc plutește, / Și se pare că s-aude prin a raiului cântare/ Pe-ale îngerilor harpe lunecând mărgăritare” (Concertul în luncă). Dimitrie Cantemir, în Istoria ieroglifică, își reprezenta soarele răsărind ca pe o făclie în sfeșnic: „făcliia cea de aur în sfeșnicul de diiamant /./ să pune”599. Imaginea i-ar fi putut-o sugera însă Varlaam (cazaniile), pentru care Dumnezeu a creat „ceriul, și un sveștnic: soarele și luna aprinse în casa lo r ”...600, unde casă însemna, în limba noastră veche, și biserică sau templu (dar și cosmos). Iancu Văcărescu admira luna ca „a nopții făclie stând” pe a lacului „undă lină” (Primăvara amorului). Tot el descria astfel luminile/ lumânările din mâinile mulțimii de credincioși venind la Biserică: „făclii ca mii de stele” (Adevărul). Altundeva, la Alecsandri, lumea devine un templu magnific, o biserică universală, în care luna strălucește ca un „far” (echivalentul sinonimic al lămpii din Hexae-mera sau al făcliei de la Varlaam și Cantemir) și stelele ca mii de făclii, deasupra altarelor munților, codrii fiind „organe” (echivalentul vechiului psaltirion, termenul fiind preluat din LXX sau de la Dosoftei: evpi. tai/j lteaij en |mesw authj ekpemasamen ta opgana hmwn (Ps. 599 Dimitrie Cantemir, Istoria ieroglifică, op. cit., p. 76. 600 Varlaam, Cazania (1643), ed. îngrijită de J. Byck, Ed. Academiei RSR, București, 1966, p. 14. 559 136, 2) - în traducerea foarte fidelă a lui Dosoftei, din Psaltirea de-nțăles: „Pre sălcii, la mijlocul ei, spândzu-răm organele noastre”): „Fumuri albe se ridică în văzduhul scânteios/ Ca înaltele coloane unui templu maiestos,/ Și pe ele se așază bolta cerului senină,/ Unde luna își aprinde farul tainic de lumină // O! tablou măreț, fantastic!...Mii de stele argintii/ În nemărginitul templu ard ca vecinice făclii./ Munții sunt a lui altare, codrii - organe sonore”...(Miezul iernei). Impresionant tablou selenar, ascuns sub pecetea tainei, descoperim, la Alecsandri, în poezia O noapte la țară, în care luna, „Ca lampa aninată la poarta de vecie,/ Domnea în dulcea taină a umbrelor făclie,/ Vărsând văpaie lină, ce lumea coperea”. Din nou, remarcăm, luna ca lampă și făclie... Inspirator putea fi și Lamartine: „Comme une lampe d'or, dans l'azur suspendue,/ La lune se balance aux bords de l'horizon/.../ L'univers est le temple/.../ et ces astres sans nombre/.../ Sont les sacres flambeaux pour ce temple allumes (La priere). Însă Lamartine cobora din aceeași tradiție veche creștină, păstrată atât în Răsărit, cât și în Apus, iar opinia noastră este că pașoptiștii au fost bucuroși să-și recunoască datele tradiției literare într-o formulă poetică modernă. La Bolintineanu, farul este soarele: „Era când farul lumii, în mare apuind,/ Poleie rochia nopții cu stele de argint” (Conrad). În același poem, palmierii de pe țărmul egiptean „sprijină un templu cu aur înstelat”, 560 anunțând eminescianul cer de Egipet, „desfăcut în foc și aur”. Tot Heliade Rădulescu, în Anatolida, scriind pe tema celor șase zile ale creației, poetizează izvodirea luminătorilor cerești în ziua a patra, dar sesizează și prezența acestora ca martori ai iubirii dintre Sfinții Protopărinți Adam și Eva, în sânul primului cuplu uman. Crearea luminătorilor, însoțită de relatarea rolului și a simbolismului lor, secondează referatul biblic și hermeneutica patristică: „A zis, și, iată, suntem luminători ai lumii. /./ Spre luminarea zilei, spre luminarea nopții/ În firmament ne puse drept candele de aur/ În templul Său cel mare,/ A fi imagini înseși nespusei Lui splendoare:/ Reprezentați pe Domnul, narați a Lui putere601/ Și gloria-I divină prin legea ce vă puse./ Lumina vă e vocea, prin ea vorbiți vederii”. 601 Parafrază la Ps. 18, 1 (Biblia 2001): „Cerurile povestesc mărirea lui Dumnezeu și facerea mâinilor Lui o vestește tăria [firmamentul]”, (cf. LXX, Ps. 18, 2). Verbul dihgou/ntai (povestesc) vine de la dihge,omai = a povesti, a nara, a relata, de unde derivă și termenii diegeză, diegetic etc. Verbul apare numai de trei ori în LXX: în I Sam. 11, 5, în Ps. 18, 1 (amintit mai sus) și în Înț. lui Iis. Sir. 43, 28. Însă, în celelalte două context biblice, a povesti are sensul lui concret. Astfel, în I Sam. 11, 5 avem: „Și povestesc lui [lui Saul] cuvintele fiilor lui Iavis”, iar în Înț. lui Iis. Sir. 43, 28: „Cei ce navighează pe mare povestesc primejdia ei”. Numai în Ps. 18, 2 (LXX) aflăm sensul metaforic-duhovnicesc al termenului: „Cerurile povestesc slava lui Dumnezeu”. Și sugerează că cerurile înstelate sunt o narațiune care nu se termină niciodată, o povestire sau un roman fără sfârșit despre măreția frumuseții dumnezeiești. Despre această carte cosmică infinită am vorbit adesea și în volumul întâi al cărții de față. 561 A se observa corespondențele semantice între aceste versuri și cele ce am afirmat despre aștrii cerești și biblia cosmică în capitolele pe care le-am dedicat lui Miron Costin, Antim Ivireanul, Dimitrie Cantemir și literaturii vechi, dar și cu poezia contemporanilor - cu versurile citate din Alecsandri, spre exemplu, sau Bolintineanu („Când ochiul nostru vede ordonatorul mare/ Al sferelor divine, chemându-le-a mișca/ În spațiu, și se mișcă etern la vocea sa!” - Conrad) - unde nu întotdeauna sursa imagistică și sensurile simbolic-religioase sunt ușor de receptat pentru cititorii din zilele noastre. După aducerea întru ființă a primilor oameni, „Luceaferi, astre, stele, și însăși casta lună/ Aprinseră ca marturi făcliele nuntale” (Anatolida). Se poate ușor remarca similitudinea cu nunta alegorică a păstorului din Miorița, la care au luminat „stele făclii” („Brazi și păltinași/ I-am avut nuntași,/ Preoți, munții mari,/ Paseri, lăutari,/ Păsărele mii/ Și stele făclii”), dar și felul în care acest tablou primordial ne poate focaliza atenția spre sursa tradițională a imaginilor eminesciene care conțin cuplul de îndrăgostiți unificat în sânul unei naturi virginale, paradi-siace, sub veghea lunii și a stelelor. E adevărat că această concepție apare și în poezia lui Lamartine - mult mai redusă, însă, ca bogăție vizionară -, precum și termenii lampă și făclie („sacres flambeaux”, traduse de Heliade prin sfințitele făclii). Rămânem însă la convingerea noastră că poeții români nu au făcut decât să le recunoască. Nu 562 Lamartine le-a făcut seducătoare pentru lirica românească, ci ele au determinat o preferință accentuată pentru Lamartine a poeților pașoptiști. Lampa este, și etimologic, un termen grecesc, strict legat, în omiliile bizantine și mai ales în comentariile Genezei - evocatele Hexaemera, în special cele ale Sfinților Vasile cel Mare, Ioan Gură de Aur, Efrem Sirul și Ambrozie al Mediolanului - de ziua a patra a creației și de nașterea corpurilor cerești. Iar făclia este și ea un termen românesc vechi, un echivalent al biblicilor luminători („luminaria” în VUL, iar în LXX, Fac. 1, 16: fwsth/raj). În lirica lui Lamartine, această concepție creștină antică este mai puțin dezvoltată decât la poeții români. Heliade, în Anatolida, uzează explicit chiar de comentarii dogmatice mai extinse. Pe de altă parte, Lamartine folosește, cu alte ocazii, și alte metafore poetice care denumesc aștrii, dar care nu sunt preluate în versurile poeților noștri, ceea ce demonstrează că nu au fost seduși de un discurs stilistic, nici de frumusețea pur estetică a unui tablou cosmic, ci cu precizie de acei tropi și acea descriere cosmică ce învedera semnificații cunoscute, arhaice. Alecsandri contempla - am văzut - „mii de stele argintii” care „în nemărginitul templu ard ca veșnice făclii” (Miezul iernei) și luna care: „domnea în dulcea taină a umbrelor făclie” (O noapte la țară). Eminescu, în poezia Melancolie, vedea luna, „regina nopții moartă”, dormind „în pace printre făclii [stele] o mie”, pentru ca, în altă parte, într-un tablou 563 eshatologic, „Văd caosul că este al lumilor săcrii,/ Că sori mai pâlpâi roșii gigantice făclii” (Andrei Mureșanu (Tablou dramatic într-un act)). De asemenea, în unele variante manuscrise ale poeziei Mortua est!, apare: „Trecut-ai când [noaptea] e-o abra-cadabră/ Și-n ceruri de stele s-aprind cande-labre/ Ce sala albastră a lumei lumină/ Cu nourii palizi, cu luna regină”602. Un prim vers al acestei variante vorbește despre „O lampă de veghiă pe triste morminte”, pe care îl bănuim a face referire tot la lună, chiar și printr-o simplă alăturare cu versuri din Alecsandri - luna „ca lampă aninată la poarta de vecie” (O noapte la țară) -și Gr. Alexandrescu: „Și stelele deasupra, pe lunca părăsită/ Luceau ca niște candeli aprinse p-un mormânt” (Mormintele. La Drăgășani)603. Păstrând inalienată această concepție străveche, Alexandrescu recunoaște sigiliul Creatorului în simbolurile cerești, Dumnezeu fiind „Acela-al cărui nume e scris pe cer, pe lună/ Pe soare, pe planete, pe răsărit, pe-apus” (Prieteșugul). De la Varlaam, Cantemir și Miorița604, trecând poezia lui Iancu Văcărescu, 602 M. Eminescu, Opere, I, ediția Perpessicius, Ed. Fundația pentru Literatură și Artă „Regele Carol II”, București, 1939, p. 304. 603 Prezumția influenței lui Alexandrescu o avea și Gâldi: „Acolo în stele ca-n lumi de lumină/ Sunt suflete, îngeri ce cânt și ador” (Reveria) -aceste versuri trebuie puse în legătură și cu În vremi de mult trecute (sau Povestea magului călător în stele), dar în contextul unei discuții diferite. A se vedea L. Gâldi, Stilul poetic al lui Mihai Eminescu, op. cit., p. 41, n. 78. 604 În interpretarea lui Tudor Gheorghe: http://chirb.it/yMK2cv. 564 Heliade, Alecsandri, Alexandrescu și până la Eminescu, avem confirmarea faptului - nu atât de evident prin Cantemir (deși acesta nu făcea decât să moștenească imagologia din tradiția lui Coresi, Varlaam și a oratoriei religioase)605, cât prin poeții moderni! - că universul este receptat ca un nemărginit templu, ca o vastă Biserică. Făcliile sau candelele stelare sunt pururea aprinse, ard la nuntă sau la moarte, fie a unui om, fie a pământului întreg (la Eminescu), asistând la momente și acte cu valoare sacramentală. În lipsa omului, intenționată sau neintenționată, universul este într-o stare de permanentă priveghere, așa cum descopeream în omiliile lui Antim Ivireanul. De altfel, poeții pașoptiști, care se considerau poeți în descendența profetică a lui David, autorul Psaltirei, se defineau ca lampadofori ai veacului lor, ca purtători de lumină, un echivalent al luminătorilor cerești, care, în ordinea sensibilă a lumii, au aceeași funcție. O dovadă a recepționării pe filieră omiletic-tradițională a acestor imagini poetice, în afara influenței lamartiniene și romantice, o constituie recenzarea lor retorică, într-un manual de gen, apărut la Buda în 1798, de către Ioan Molnar-Piuariu606, care a pus la contribuție textele de referință ale medievalității 1 t t 605 Cantemir se ocupă însă, în Divan și în Istoria ieroglifică, cu demonstrarea faptului că lumea este creația lui Dumnezeu și că funcționează după legile armonioase ale Acestuia. 606 A se vedea: http://ro.wikipedia.org/wiki/Ioan_Piuariu-Molnar. 565 bizantine și românești (și pe Antim Ivireanul), și în care citim și următoarele fragmente: „De ai vrea să arăți din cele mai întâi pre vrednicia și cea mai presus decât toată altă zidire, bună nemurirea omului, cu lesnire nu ai arăta povestind câte și câte au zis Dumnezeu pentru hrana și desfătarea pănă a nu zidi pre acest om, adecă: pre ceriuri, care îi sunt acoperământuri și fac cu cearcănul lor un palat strălucit de lumină. Pre soare, care încununează tot pământul cu raze și aleargă totdeauna ca un uriaș, pentru ca să-i dăruiască numai lumina ziliii. Pre stele, care întru întunerece îi sunt sfeșnice nestânse. Pre lună, care îi slujaște în loc de făclie, și cu strălucire în chip de argint înălbește pre noapte. [...] Luminează în lume lumina zilii, aședar să aprinde făclia soarelui luminată în chip de foc. [Dacă] să văd stelele la ceriu, așeadar n-au arătat pănă acum fața sa împodobită cu lumină împăratul luminii și al stelelor [soarele]. [...] Zidire așa de frumoasă este omul, încât alt meșter nu putea să-l zidească fără numai Acela ce au zidit lumea, nici alt meșteșug putea să-i dea chipul și frumusețea fără Acela ce au închipuit frumusețele ceriului. [...] Vezi sfeșnicile care lucesc în frunte și, ca dintr-un loc mai înalt, îl luminează pre tot trupul, 566 și să știi că l-au aprins cu lumină Acela ce au luminat și la ceriu stelele [...], Acela zic, au zidit și pre om și, ca pre o mică lume [microcosmos], l-au împodobit cu toate frumusețile lumii ceii mai mari [macrocosm] și l-au pus pre pământ, pentru ca să să mire de dânsul ceriul ca de o icoană însuflețită a Ziditoriului și pentru ca să aibă peste toată zidirea schiptrul și împărăția”607 608. Am aflat tot aici, în Retorica lui Molnar, și o comparație extrem de frecventă la Eminescu, a ochilor femeii cu stelele, care provine din retorica patristică: „de i-ai fi văzut ochii, ai fi jurat că au fugit doao stele 608 din ceriu, ca să-i împodobească fruntea” . Regăsim exprimată aceeași viziune tradițională, uneori difuz și abstract, în contexte uneori nebănuite și într-un stil foarte specific epocii moderne, la poeți precum Alexandru Macedonski609 (rival al lui Emi-nescu, dar care nu s-a sfiit să împrumute, puțin modificate, nenumărate imagini poetice din opera celui atât de mult hulit de el), Octavian Goga, George Coșbuc, Șt. O. Iosif610, Ion Pillat, Ilarie Voronca611, Ion 607 Retorică românească. Antologie, în seria Restitutio, ediție, prefață și note de Mircea Frânculescu, Ed. Minerva, București, 1980, p. 3233, 35. 608 Idem, p. 38. 609 A se vedea: http://ro.wikipedia.org/wiki/Alexandru_Macedonski. 610 Idem: http://ro.wikipedia.org/wiki/%C8%98tefan_Octavian_Iosif; http://ro.wikisource.org/wiki/Autor:%C8%98tefan_Octavian_Iosif 611 Idem: http://ro.wikipedia.org/wiki/Ilarie_Voronca. 567 Vinea612, Adrian Maniu613, Benjamin Fundoianu614, George Bacovia, Tudor Arghezi, Vasile Voiculescu615 sau Nichita Stănescu. Într-un poem ca Noaptea de aprilie, Alexandru Macedonski vede stelele-nchizându-ș i somnoroase ochii lor pătrunzători - ceea ce ne amintește foarte mult de Antim Ivireanul și de predica sa la Sfântul Nicolae. Iar în Nopatea de iunie contemplă „stelele de aur din cerul luminos”. Pe pământ, poetul stă „în a plângerilor vale” vegheat de luna plină și de stele care sunt „pulberi de aur” și „flori schinteietoare” (Excelsior). Sau, aflându-se sub „lacrima lunară” într-o Mănăstire în care se simte ca-ntr-„un port” sau liman al odihnirii, înțelege „bunătatea” veșnică și care „prive-ghează tutelară/ Ca o stea ce strălucește din adânci eternități” (Mănăstirea). În alt poem, „răsună a mea harpă să zbor în alte sfere /./ Să merg până-n eternul cu lacrime de stele” (La harpă). Iar „inima rănită a bietului poet/ Adoarme ca și marea sub cerul plin de stele” (Avânt). Și iarăși, în poemul Lewki, contemplă „Seara palidă, și-n ceruri, ochi de îngeri plini de raze”; admiră „astre,/ Ce zâmbesc din pacea naltă a tăriilor albastre,/ Unde plânset nu se varsă, nici suspine nu se scot”: o 612 Idem: http://ro.wikipedia.org/wiki/Ion_Vinea. 613 Idem: http://ro.wikipedia.org/wiki/Adrian_Maniu. 614 Un blog românesc dedicat lui: http://fondane.wordpress.com/. 615 A se vedea: http://ro.wikipedia.org/wiki/Vasile_Voiculescu. 568 împărăție a luminii, adică, „unde nu este durere, nici întristare, nici suspin”, cum glăsuiește slujba orto-doxă616. Acolo, „toată zarea depărtărei e un viu mărgăritar/ Sub stelara radiere a zâmbirilor de Sfinte”617. Imaginea aștrilor ca ochi ai cerului sau a naturii și a codrului ca o biserică/ templu, subliniind puritatea cosmică, caracterul lui ecleziastic, sunt constantele poeziei lui Goga, din care putem oferi foarte multe exemple: „Ca o vecernie domoală/ Se stinge zvonul din dumbravă,/ Pleoapa soarele-și închide /./ Din cetățuia strălucirii/ Coboară razele de lună” (Apostolul); „Luceafărul bolnav în lumea de-ngheț,/ Clipește din gene molatic /./ Cu ochii plânși, stelele toate se duc/ Pe patul de nori să se culce /./ Cu lacrimi plâng genele zării./ Și doina se zbate și frunzele plâng,/ Și codrul prelung se-nfioară” așteptând „să vie-mpăratul măririi”, Hristos (Dimineața); „Din ochii veșnicelor stele/ Cad razele tremurătoare /./ Se zbuciumă înfiorată/ De-un tremur geana lor de aur” (Cântece); „Întregul cer cu ochi de stele/ Să lumineze lupta noastră” (Strămoșii); „Ca din cădelniți fumul de tămâie,/ Prelung se zbate frunza din dumbravă” (Dăscălița); „Și luna, când trece, de milă tresare” (De la noi); „Pe boltă stele tremurate purced sfiala să-și aprindă” (Aeternitas); „Azi 616 Cf. Molitfelnic, ed. cit., p. 225. 617 Al. Macedonski, Excelsior. Poezii, ediție îngrijită de Adrian Marino, prefață de Marin Mincu, EPL, 1968. 569 [codrule], lasă-ți freamătul să-mi pară/ Un mulcom zvon de patrafire/ Ce blând asupra mea-și pogoară/ Duioasa lor hirotonire” (Reîntors); „S-aștern bobițele de rouă/ Pe-ntinsul luncii patrafir:/ Din mâna ceriului, Părinte,/ Se cerne preacuratul mir/.../ S-aude toaca cum, grăbită,/ În fag o bate-o gheunoaie” (Pe înserate); „Veniți, veniți în ceasul dimineței,/ Când sub clipirea bolții-mbujorate,/ Sărbătorește-al învierii praznic / Biserica de frunze-nrourate./ Când umbre mor și scapără lumina/ Din negură zburând biruitoare,/ Veniți, veniți să cad-asupra noastră/ Hirotonirea razelor de soare” (Cântăreților de la oraș); „Lumina și cântul nuntesc peste fire/ În zvon de evlavie sfântă /./ Azi lunca-i o mândră biserică largă,/ Iar plopii străjeri la irugă/ Par preoți cărunți în odăjdii de praznic,/ Cu brațe nălțate spre rugă” (Carmen); „Cum stăm așa sub bolta înstelată,/ Pădurea neagr-o catedrală pare” (În brazi); „Din întinderea albastră/ Voi citi ca dintr-o carte” (La mal); „Tu, Doamne, Tu, Stăpânul peste fire,/ Ce din curata stelelor lumină/ Dai lumilor de veci orânduire”. (Poezie) etc. Coșbuc618, care nu este un poet al regimului nocturn, care are fobie de noapte și preamărește zorii dimineții și faptul zilei, în poemul Prin Mehedia regăsește armonii eminesciene și o simbolistică străveche a lunii ca „un scut de aur” și a frumuseții 618 A se vedea: http://ro.wikipedia.org/wiki/George_Co%C5%9Fbuc 570 nocturne caracterizate prin: „atâta vraj-a nopții cea cu chip dumnezeiesc”; totul într-un peisaj vegheat tainic de Dumnezeu ca „Părinte-al vieții”619. La Șt. O. Iosif: „Câte-o stea clătinătoare/ Candela-n văzduh și-aprinde” (Pasteluri VI); „Dar negurile cresc, mereu întind Zăbranicul lor lung, întunecat./ Pe rând s-aprind/ Făcliile văzduhului albastru,/ Luceafărul scânteietor răsare,/ Și luminițe licăresc prin sat./ Departe, orga sună a pădurii,/ Cu mii de șoapte, taine de izvoare”. (Icoane din Carpați XII)620. Evocând figura unor personalități poetice de seamă ale culturii române, de la Dosoftei până la Alecsandri și Donici621, într-o variantă proprie a Epigonilor, Ion Pillat recurge la simbolul lunar ca patron al literaturii române, la acea „lună cărturară” care îl învață să cunoască trecutul literar al țării sale: „Afară luna brumează pe ferești./ Din ce stihii venită pe-a stelelor potecă/ Să-mi scotocească până și în bibliotecă?/ Cercetătoare lună, cu mâna ta de var/ Ștergi, pe furiș, pe rafturi, un prăfuit slovar. /./ Te vâri prin Letopiseți, pătrunzi în Uricari./ În legături de piele și lemn mâncat de cari,/ Stă vorba ce deschise al cerului hotar:/ Te razemi de-o Cazanie sau de-un Penticostar./ De tine dăruite cu argintate muchii,/ Străfulgeră din umbră 619 George Coșbuc, Poezii, vol. I, Ed. Cartea Românească, București, 1982. 620 Șt. O. Iosif, Poezii. Originale și tălmăciri, Ed. Minerva, București, 1983. 621 A se vedea: http://ro.wikipedia.org/wiki/Alecu_Donici. 571 un univers de buchii” (în ciclul de poeme intitulat Bătrânii) etc. Continuând aceeași tradiție românească și bizantină, Pillat lecturează cu aceleași gesturi arhaice biblia cosmică: peisajul de la Florica este „priveliște menită să-mi fie o psaltire” (Închinare), poetul intră „în codrii ca-n biserici„ și simte „sub fragii-nalți că se află în templul adevărat al firii,/ Ca un bolnav de suflet redat tămăduirii” (Pădurea din Valea Mare). „Seara, pe câmpie /./ auzi sunând vecernii” (Toamnă), sau, coborând dealul, respiri „tămâia înserării” (Adio la Florica) - a se vedea și Eminescu, Sara pe deal. Pillat aude - precum Goga - cum „o ghionoaie toacă” (În vie) sau „numără pe ceruri mătănii de cocori” (Cucul din Valea Popii). Ca și Eminescu, Pillat cunoștea semnificația cata-petesmei și a bisericii în care strălucesc icoanele Sfinților ca simbol al cerului cu Stele al Împărăției veșnice, căci într-o poezie, paracliserul, rugându-se pentru poet, aprinde „la icoane cerul: sfânt lângă sfânt, stea lângă stea” (Biserica veche)622. Într-un poem din 1916 intitulat Pastel, cu puternice rezonanțe eminesciene, de la un capăt la altul, Benjamin Fundoianu scrie, printre altele, și aceste versuri: „Și-atât de calmă-i ora, că parcă-i simți prezența./ Și sufletul ți-l pipăi cu mâinile, eteric./ O clipă, ca de-o umbră, te-ai rupt din întuneric,/ Căci iată, 622 Ion Pillat, Poezii, Ed. Minerva, București, 1989. 572 toamna vine și-și bate roibu-n pinteni/ Și pe aleea-n care dorm pomii albi și sprinteni,/ Supt stelele-n priveghe și-al lunii corn bucolic,/ În freamătul de frunză, greoi și melancolic”623. „Avangardistul” Ilarie Voronca vedea „cerul ca o carte deschisă” (Tristeți) și „La ferești: procesiunea stelelor - călugărițe în alb” (Amintire)624. Asemenea, Ion Vinea „cărțile toate le-a citit/ și stelele, una câte una” (Casa din Mangalia). Pentru el este evidentă, de asemenea, ca pentru Alexandrescu sau Heliade, corespondența între stele și candele: „Noaptea de tine [cimitirul în paragină] se milostivește/ cu stele de veghe umil răsfrânte/ până-n candelele neumplute” (Paragină) - viziunea poetică este aproape identică celei, amintite anterior, dintr-o poezie a lui Alexandrescu (Mormintele. La Drăgășani), care a foat preluată și prelucrată de Eminescu. Spre stele, ca simbol al luminii veșnice, urcă și rugăciunea lui Ion Vinea: „Stea, tremur de vegheri pure,/ scaldă-mi destinul care spre tineI suie din rugi floarea sa veșnică” (La stea). În alte versuri, luna apare ca o pecete hermeneutică a lumii transcendente: „luna - lacăt pe tăcerea zării” - în poezia Erinnerung. E, de fapt, o decriptare poetică a unui simbolism arhaic, semnificație pe care ne-o descoperă limpede într-un alt poem: „Ce lună veche astă seară/ pe cerul de 623 Fundoianu, Versuri, Ed. Cartier, 1999. Sublinierea ne aparține. 624 Voronca, Versuri, Ed. Cartier, 1999. 573 atlas uzat./ Tăcerea și-a desfășurat/ infoliul indes-cifrat/ prins în pecetea lui de ceară (Nocturnă). Luna este, foarte sugestiv, „pecetea de ceară” pusă pe hrisovul cosmic. Documentul universal apare ca pecetluit analfabeților moderni, ca tăcere. Tăcerea aceasta nu e o tăcere naturală, ci imobilism hermeneutic al conștinței moderne relaxate în privința lecturii tainelor adânci ale lumii. Din nou, poeții au un auz distinct pentru tăcerea cosmică, un auz mistic: „Noaptea pentru Lunateci [poeți], una/ și singură din început,/ primește ruga lor de lut [a omului care e pământ]/ la țărmul ei solemn și mut/ spre care-i poartă, - veche, - luna” (Nocturnă). Se referă la luna citită ca simbol vechi, contemplată în vechimea simbolisticii ei. Însă, Vinea recupera doar, în versurile sale, o lectură simbolică făcută lui Eminescu (pe care poeții au făcut-o înaintea criticii, fără s-o dezvăluie), care, el cu adevărat, a stabilit luna ca pecete simbolică a transcendenței. Altundeva, luna este sursa de lumină care ninge sau plouă peste lume: „Și ninge luna clară, o, lună nelipsită” (Amintiri false); „teii, pe care luna-i plouă” (Fruhlingsnacht). Ora e „de liniști stelare” (Ora fântânilor), „stelară noapte prinde să ne legene” (Nox), poetul trece „din lumi în lumi/ pe un șirag de amintiri stelare” (Tristia). „În portul vechi /.../ se sfințesc stelele fără pânze ale trecutului” și „Pe treptele de mătasă [ale mării] s-au prăfuit lunar sunetele [valurilor]” (Chei). 574 Tot la Vinea, „În toaca inimii de miez de noapte,/ ca dintr-un schit de spectri către lună,/ chemarea crește, a singurătății” (Solitudo), iar „amurgul ne unge sfinți” (Prag). Dacă acestea se întâmplă în interior, în afară „clopot de taină a limpezit tăcerile ” (Final), asfințitul vine cu „ceara caldă a înserărilor” (spre pecetluirea lumii cu lumină lină) și cu „mireasma liturgică de pe câmpii” (Chip)625. Se repercutează în aceste imagini poetice întipă-rirea din suflet a sentimentului religios, imprimarea fiorului din slujbele de vecernie cu lumina lor lină și din privegherile de noapte, la care Vinea face aluzie în mai multe rânduri, în versurile sale. Cu atât mai mult Arghezi, care trecuse și prin Mănăstire, cunoștea semnificațiile vechi ale catapetes-mei siderale, atunci când își dorea să se transforme, spiritual, din făclie în stea: „Împrejmuit cu noaptea, aștept ca o făclie,/ Înfășurată-n iederi și-n frunze de leandru/ Și încă neaprinsă, la ora mea târzie,/ În vârf să mi se lase o stea din policandru” (Heruvic) (policandrul stelar fiind o metaforă extrasă dintr-un simbolism foarte vechi, ca și în cazul celorlalți poeți moderni și avangardiști, de care a fost și va mai fi vorba). Semnificația aștrilor ca luminători/ făclii/ candele a fost, de asemenea, inserată de Arghezi în versuri: „Cine umblă fără lumină,/ Fără lună, fără lumânare?” (Duhovnicească); „În țărm se face seară, și steaua-n cerul rece/ Păzește cripta nopții cu candeli și peceți” 625 Ion Vinea, Ora fântânilor, Ed. Minerva, București, 1982. 575 (Toamnă de suflet); „Zăbrelele s-au îndopat cu faguri de cer/ Și atârnau candele de stele/ Printre ele” (Cântec mut); „Căci mâine seară, poate chiar diseară,/ Pe la aprinsul stelelor de ceară,/ Mai treceți o dată/ La judecată” (Morții); „Seara stau cu Dumnezeu/ De vorbă-n pridvorul meu./ El e colea, peste drum,/ În altarul Lui de fum626,/ Aprinzând între hotare/ Mucuri mici de lumânare [stele]” (Denie). Lumânare numea luna și Neagoe Basarb, vorbind despre cei care aleg viața pustnicească: „Și iaste așternut numai pre iarbă, cum și Hristos făcu prânzu în pustie. Iar fac aceasta mulți și în câmpu făr' de colibi, și au, în loc de acoperimânt, ceriul și, în loc de lumânare să-i lumineze, au luna”627. Se poate și ca Arghezi, asociind mai adesea aștrii cu lumânările, să fi avut în vedere sensul etimologic: faptul că lumânare provine din lat. luminare, luminaris (pl. luminaria), care înseamnă atât făclie/ lampă/ opaiț, dar și luminător/ astru ceresc. În Vulgata avem: „dixit autem Deus: fiant luminaria in firmamento caeli [a zis deci Dumnezeu: să fie luminători în tăria cerului]” (Fac. 1, 14). Pentru a marca apropierea de etimonul latin, Eminescu folosește chiar termenul luminare, atât în poezii (Noap- 626 „Altarul Lui de fum” este cerul. O metaforă care ar putea fi inspirată de la Is. 51, 6: „ceriul ca fumul s-au întărit” (Biblia 1688). 627 Învățăturile lui Neagoe Basarab., op. cit., p. 198. 576 tea628, Mușat și ursitorile629 *) cât și în publicistică. Revenind la Arghezi, acesta destructurează cel mai mult imagologia tradițională, remodelând-o într-un format poetic nou, în care, cu mare dificultate se mai pot distinge mozaicurile icoanelor vechi în tiparul incoerent al limbajului și al picturalității moderniste. Sonuri și miresme arhaice se degajă din anumite opțiuni terminologice, dar acestea nu orientează simțul critic al modernilor spre interpretări mistice, pentru că expresia poetică e denucleată și din cauză că, pentru sentimente religioase (uneori forte cuminți), poetul alege fragmentarismul ideatic și expresiv, crizat, al limbajului contemporan. Vasile Voiculescu percepea priveliștea celestă tot în cheie simbolică: „Nălucitoare/ Lucind prin vastul Naos,/ Din fundul nopții se ivește luna.// Cu ochii-nchiși,/ Ea pare-un chip de sfântă/ Scris de-un zugrav pe zidul de-ntuneric / Cu aur șters și învechit de vremuri.../ Și ca un cap de muceniță poartă/ Cununa de lumină -I - 630 Jur împrejur un cearcăn ” (Luna); „Noapte. Trec spre schitul lumii celelalte/ Luna și tot clerul stelelor înalte” (După cules...)6,1. 628 A se vedea N. Georgescu, Eminescu și editorii săi, vol. I, Ed. Floare Albastră, București, 2000, p. 94. 629 Cf. M. Eminescu, Opere, IV, ediție critică îngrijită de Perpe-ssicius, Editura Academiei RPR, București, 1952, p. 451. 6,0 Am văzut, mai sus, comparația cerului cu un cearcăn de lumină, în Retorica lui Molnar, care pusese la contribuție mai ales fragmente omiletice. 6,1 Vasile Voiculescu, Poezii, prefață de Ștefan Aug. Doinaș, Ed. Minerva, București, 1981 și Poezii, ediție îngrijită, prefață, cronologie, 577 La Adrian Maniu, apare „Pe cer /.../ lunara lampă” (Irod cheamă dansul); „Peste ramurile nalte, deodată a-nflorit/ ca o lampă de hârtie, încă neaprinsă, luna” (Amurg); „Drumuri merg călăuzite cu procesiunile de plopi /.../ Apoi sfințirea /.../ pentru care torc funigeii țesături” (Țara); „Frunzele voastre încă nu umbresc,/ Dar cât frumusețea voastră tămâiază cerul” (Rugăciune pomilor); „Din roată fără obezi, priveghind toacă barza. /.../ Molifți tămâiază rășina” (Moldova); „Norii se sting. Drumul răsună./ Apare plină, de aur, vechea lună. /.../ Luna, dalbă floare-a soarelui,/ Strălucește, pavăza lui” (Balada I-a); „Moșul ar fi vrut să-nțeleagă povestea slovelor/ De aur, scrise în rotundă cartea cerurilor” (Ciobanul bă-trân)* 632 etc. Luna este, de altfel, o prezență frecventă în versurile lui Maniu. Punând, ca și Eminescu, în contrast poezia cu proza, Bacovia recepta imaginea lunii ca sursă a poetizării ambientului: „Poetizează luna/ Grădina de parfume, -/ Prozaicile hoarde/ De-acum au tăcut” (Serenadă)633. Policandru, făclie și lampă este steaua și luna și pentru Emil Botta: „Dar îngerul care veghea/ sub al nopților sublim policandru” (Clipei, vol. Întunecatul April); repere critice și bibliografie de Ion Apetroaie, Ed. Porto-Franco, Galați, 1995. 632 Adrian Maniu, Versuri, Ed. Minerva, București, 1979. 633 George Bacovia, Opere X, Ed. Minerva, București, 1978. 578 „Neagră, neagră/ noaptea de făcea,/ steaua era sub obroc,/ un opaiț luna era” (Pietrele scrise, vol. Un dor fără sațiu)634. Nichita Stănescu, care s-a aplecat cu atenție asupra întregii noastre tradiții poetice și literare, într-un poem ca Semn 3, se exprimă mistic și apofatic: „Tu nu-nțelegi că stelele în sine/ sunt un lăuntru din lăuntrul depărtat?/ Tu nu-nțelegi că albul din desime/ e negru împărat?”. Aceste versuri erau prefigurate oarecum de Bolin- tineanu: „un cer ce-atâtea stele îl fac și mai obscur” (Conrad). Stelele sunt și la Nichita un simbol interior al luminii. Creatorul lor le-a urzit astfel încât să poarte în sine pecetea simbolică a luminii Sale neapropiate, exprimând capacitatea firii de a avea lăuntricitate, de a arăta că nu e goală de sens, ci plină de semnificații transcendente. Ele indică, cu atât mai mult, sensul ontologiei umane de a-și umple lăutricitatea cu această lumină dumnezeiască. Albul care, din cauza „desimii” luminii, nu poate fi definit decât apofatic, decât ca „negru împărat”, întărește sensul mistic al versurilor nichitiene, faptul că el avea în vedere o înțelegere teologică mult mai înaltă a realității, deși poezia lui poate părea adesea absurdă sau abstractă, raportată la contextul epocii. În mod paradoxal - dar și fericit - cel care ne semnalează 634 Emil Botta, Poezii, cuvânt înainte de Valeriu Râpeanu, text îngrijit, note și variante de Aurelia Batali, Ed. Eminescu, București, 1979. 579 distanța ideologică dintre viziunea poetică tradițională și infiltrarea ideologiei moderne în mentalitatea românească este tot Eminescu. Luna nu apare niciodată în ipostază desacralizată la Eminescu, cu o excepție, în poemul De câte ori, iubito.Poemul acesta folosește o partitură expresivă extrem de modernă. El ne poate indica granița dintre romantism și modernism și ne poate arăta motivele pentru care cosmosul, cu soarele, luna și stelele sale ca icoane ale Dumnezeirii, consacrate în mod tradițional, este în poezia modernă discreditat și parodiat, într-un cuvânt: despiritualizat. Perioada modernă, poezia simbolistă și mai ales cea post-simbolistă și cea postmodernă nu mai reprezintă - cel puțin nu în mod limpede și explicit -viziunea ortodoxă asupra lumii ca logos cosmic, ca podoabă (kosmos) plină de rațiuni (logoi) dumnezeiești și partener de dialog (dia-logos) al conștiinței umane, al logosului uman. Dar dacă nu mai reprezintă retoric această viziune tradițională, nu înseamnă că se afiliază automat contrariului ei sau că nu regretă lipsa de serenitate care o caracteriza pe aceea, în contrast cu lipsa de fundamente veșnice a viziunii moderne asupra lumii. Un fapt pe care Eminescu îl profețea... Întrebarea care se pune în acest moment este următoarea: cine este poetul modern: cel care trăiește această modificare ca pe o neliniște și suferință adâncă, ca pe o absență regretabilă, care determină un masacru 580 sentimental interior sau cel care receptează lucrurile ca fiind ceva firesc, în linia evoluționistă a lumii și a societății umane? După cum vom arăta altădată, mai târziu, în mod irefutabil, Arghezi, Blaga, Bacovia și Barbu se înscriu în prima din cele două posibile definiții ale poetului modern, dar și Fundoianu, Vinea și Voronca. În cea de-a doua formulă se integrează, cu indulgență, Minulescu635. Și atunci Minulescu este cel mai mare poet modern al nostru, dacă prin modernitate se înțelege absența neliniștii și a temelor religioase ca aspectele cele mai profunde ale lirismului. Eminescu ne-a indicat, în mod implicit, în poemul amintit anterior, motivele divorțului de perspectiva creștină tradițională. Acestea pot fi ușor identificate în instaurarea scepticismului (pe care el îl considera o boală a sufletului, după cum am arătat undeva mai sus) și a lipsei de perspectivă asupra unei veșnicii fericite din partea poetului care receptează eșecul personal, al neîmplinirii prin iubire, ca pe o dizarmonie universală și o disoluție cosmică: De câte ori, iubito, de noi mi-aduc aminte, Oceanul de gheață mi-apare înainte: Pe bolta alburie o stea nu se arată, Departe doară luna cea galbenă - o pată; Iar peste mii de sloiuri de valuri repezite 635 A se vedea: http://ro.wikipedia.org/wiki/Ion_Minulescu. 581 O pasăre plutește cu aripi ostenite. Nicăieri altundeva, în lirica eminesciană, natura nu apare în acest fel: oceanul ca o masă de gheață, valurile ca sloiuri, bolta cerului ca o întindere alburie, oarbă, lipsită de ochii săi de foc, ai stelelor, și luna -mai ales luna - ca o pată galbenă, ca o plagă dureroasă. Atitudinea lui Eminescu nu poate fi însă catalogată fără drept de apel ca anticreștină sau ca o distanțare sceptică de viziunea tradițională asupra lumii, ci poate fi percepută prin prisma acelor cuvinte evanghelice esențiale, care stabilesc pentru conștiința creștină că omul este mai important decât tot universul: „Căci ce îi va folosi omului, dacă a câștigat lumea întreagă, iar sufletul lui și l-a pierdut? Sau ce va da omul în schimb pentru sufletul lui?” (Mt. 16, 26)6,6. Omul este mai prețios decât universul întreg, iar pierderea iubitei - după cum am vzut anterior -Eminescu nu o trăiește numai ca pe un eșec erotic pe plan personal, egoist, ci, mai degrabă, ca pe o scufundare a ei în valurile lumii și ale vieții, din care el este disperat că nu poate să o înalțe, să o mântuie. 6,6 Cf. Evanghelia după Matei, traducere și note de Pr. Dr. Dorin Octavian Picioruș, Teologie pentru azi, București, 2011, p. 58, cf. http://www.teologiepentruazi.ro/2011/08/11/evanghelia-dupa-matei/. 582 De aceea și universul se dezintegrează, se scufundă în haosul de durere al poetului, în suferința făr-o rază, care reduce totul la neființa nimicitoare a chinului interior necurmat. Remarcasem deja, în capitolul anterior, că Eminescu a avut intuiția să numească „modernă” poezia epocii sale (Icoană și privaz), percepând-o nu în funcție de valoarea estetică și de conformitatea cu norma poetică a Apusului, ci de stimulii ideologici la care începea să răspundă. Ilarie Voronca va scrie peste ceva timp: „Luna era f runză galbenă, în grădina unui cer dureros” (Neliniști). Universul acesta e bolnav, cosmosul suferă și moare odată cu moartea spirituală a stăpânului său, omul. Ion Minulescu observa cerul ca un câmp de luptă, pe care se află luna ca un rege cu armata sa de stele. Numai că teatrul de bătălie este dramatic, soldații mor, luna, semănând cu un „cap de rege-Saltimbanc”, shakespearean, este un alt Polonius, în așteptarea unei furtuni cataclismice care să stingă stelele (Nocturnă, poem dedicat lui E. Lovinescu). Scenariul este de un simbolism apocaliptic, pentru că tragedia este totuși una universală, deși relatată în gamă minoră, cu accente de dramă istorică și locală. Cortina cerului nu mai este „catapeteasma lumii” din poezia lui Eminescu și din literatura românească veche, ci un văl transparent care nu mai poate ascunde 583 o scenă deschisă, pe care se petrec crimele sfârșitului de istorie și de umanitate. Ieșind de sub incidența unui sens soteriologic, universul și evenimentele care se petrec în el devin, în această poezie, victimele unei tragedii banale, anonime, pentru că un asemenea cosmos și-a pierdut pecetea personalistă a chipului dumnezeiesc, imprimată în lume de la crearea ei. Relația dintre astrul ceresc și simbolurile sacre, precum și alunecarea poeziei, treptat, în zona obscură a profanului sunt lesne observabile într-un alt poem al lui Minulescu, intitulat la fel, Nocturnă, deși acest poem menține, încă, un echilibru între venerație și unele accente profanatoare, care plutesc oarecum în aer, ca o amenințare, mai degrabă, decât să fie sesizabile în mod real (pasul spre blasfemie poetul îl face adesea însă în alte poezii): În noaptea-aceea luna părea un cap de mort Tăiat de ghilotină și aruncat în Mare -Un cap purtat de valuri și-n marșuri funerare Rostogolit spre farul ce scânteia în port. În noaptea-aceea luna părea un ghem de sfoară Scăpat din mâna dreaptă a celui [Dumnezeu] care-n viață Te leagă, te dezleagă, te iartă și te-nvață Cum poți ieși din iarnă, intrând în primăvară. Și-n noaptea-aceea luna părea un chihlimbar Desprins din cingătoarea lui Crist, care murise Ca să-nvieze iarăși din somnul fără vise, 584 Sanctificându-și crucea rămasă pe Calvar!...6,7. Blaga va veni mai apoi să asemene luna cu un „ciob dintr-o cupă de aur,/ ce-am spart-o de boltă/ cu brațul de fier” (în poemul Veniți după mine, tovarăși!) și alții, care parodiază creația lui Dumnezeu și frumusețea ei, adică cele ce mai înainte cu un veac erau sfinte pentru Eminescu și poeții romantici. Arghezi nu se mai fandosește și pune gestul direct pe seama lui Satan: „El își întoarse capul puțin, strâmbând în loc/ Planetele ca mingea, și luna cum e chifla -/ Și încruntând sprânceana pe ochiul lui de foc,/ Răspunse Europei, orgolios, cu tifla” (Satan); „Din vălul nopții rupi o stea:/ O guști și-o scuipi când strălucea./ Cu mâna bălăcind în undă,/ Strici luna rece și rotundă /.../ Diavole, jocul tău ajunge!/ Pan te-a trântit și-acum te-mpunge” (Răzbunare). Într-un poem care descrie desacralizarea lumii, Triumful, apare subliniată tocmai ideea desfrunzirii universului de simbolurile sale: „Nicio vioară nu mai pricepe să mai sune,/ Chiar stelele, sfințite și pure la-nceput,/ Au putrezit în bolta visărilor străbune”. Semnele desemnificării universului se văd și în poezia lui Voronca și a lui Vinea. Numai că, în contextul liricii lui Voronca, poetul își strigă durerea exasperantă și această banalizare a semnificantului creației nu mai apare ca o profanare, 6,7 Ion Minulescu, Scrieri I. Versuri, ediție îngrijită și prefațată de Matei Călinescu, EPL, București, 1966. 585 ca un gest iconoclast, ci ca un exercițiu estetic intenționat, vizibil, care urmărește să scoată în relief desfigurarea lumii într-o atmosferă spirituală viciată, irespirabilă, a lumii moderne: „în palma ta cuvântul își ruginește fierul/ și luna care-apleacă pe-ocean un cozoroc/ îți scrie-n desfrunzire și-n noapte un soroc” (poemul 1 din volumul Colomba); „Luna, ce mașină de călcat norii, rufăria/ mărilor /./; luna pune cerului în argint zăbale” (Cotnar); „Luna face exerciții de trapez prin pomi” (Hotar). Imaginile sunt ludic-infantile, chiar gingașe, nu denotă intenții exterminatorii. La Vinea, tabloul celest, defrișat de semnificații fericite, aparține peregrinului, care se simte străin și singur în lume (sentiment al dezrădăcinării moștenit de la Eminescu și la care aderă Goga, Pillat, Blaga, inițial și Minulescu, etc.): „vis întrerupt luna trece vămile” pe o mare ca „undele iadului” (Nauta), în timp ce, în gara „peticită de lumini,/ [sunt] șine verzi sub luna de venin,/ câmp în ceruri înțepat cu spini” (Doleanțe). Pentru Geo Dumitrescu638 însă, în absența accentelor de suferință, panorama nopții înstelate este o scenă deschisă, ca și la Minulescu, și în ea se petrec, transpuse în mod simbolic, alte acte ale decăderii umane - și care devin semne ce prefigurează un epilog universal dureros. El compară cerul nopții cu un bordel, stelele le vede „buhăite și murdare”, iar luna, 638 A se vedea: http://ro.wikipedia.org/wiki/Geo_Dumitrescu. 586 „obeză și colerică” e pentru el „o bătrână libidinoasă”, în poemul Aventură în cer (din vol. Africa de sub frunte): Omul care păzea luneta părea să fie filozof, părea să știe multe din tainele cerului -i-am dat doi lei să mă lase să privesc luna și să pătrund în țările misterului. N-aș fi putut să-mi închipui vreodată că ce-am văzut există în realitate!... Am surprins stelele în somnul lor ciudat, dormind burghez, desumflate. Unii credeau că stelele sunt niște globuri frumoase și colorate înfipte în pari în grădina lui Dumnezeu, așa povesteau toți poeții și de fapt așa credeam și eu. Știți, nu-i adevărat nici că stelele au colțuri -le-am văzut eu cu ochii - pe onoarea mea! Erau rotunde, buhăite și murdare niciuna din ele nu se mișca. Luna, obeză și colerică, se dezbrăca pentru noapte. Părea că se ține acolo un dialog cu calmă disperare; îmi venea să strig ca la galerie: - Mai tare, pentru Dumnezeu, mai tare!... Norii fluturau pelerinle lor cenușii, zdrențuite, cu ridicole elanuri medievale, 587 nu se vedea nici un alcov unde bătrâna libidinoasă și-ar fi putut ascunde nocturnele hemoragii banale. Curând apoi a trebuit să-mi acopăr ochii: un nor masiv s-a depus masculin peste flasca grămadă de sex - dedesupt, luna se mai vedea doar o felie pentru ochii muritorului perplex. Pe unde se târâse soarele cu o mie de ani înainte, rămăsese o pârtie albă, vagă și prăfoasă pe care, cu convingere și importanță, Excelențele Cerului se duceau spre casă. Într-un alt colț, departe de bordelul selenar, Satan și Cel-de-sus mestecau argumente într-o teatrală divergență, iar Saturn-Logodnicul, șezând pe oiștea Carului Mare, își medicamenta organele, cu indecență. Îl anticipase Ion Vinea, în Manifestul activist către tinerime, cu o imagistică selenară aproape identică: „Luna, o fereastră de bordel la care bat întreținuții banalului și poposesc flămânzii din furgoanele artei”. Doar că ținta revoltei lui Vinea nu era semnificantul cosmic, ci, în mod programatic, epigonismul romantic, sentimentul romantic decadent. În poemul lui Geo Dumitrescu însă, în mod ideologic-polemic, tabloul cosmic este intenționat depoetizat - inclusiv la nivel prozodic - și prozaizat 588 (denotând conștiința faptului că, tradițional, poezia însemna asociație cu simbolurile sacre, cu esența tragică a vieții și cu eshatologia transfiguratoare), sobrietatea și tragismul existenței e transformat în banc, suferința e bagatelizată, iar profanarea simbolurilor biblice e la ea acasă, începând cu titlul. Cerul devine spațiu pentru aventură erotică, material pornografic pentru o cinematografie literară în avangarda scenariului porno actual, care face același exces de aluzii polemice la simbolismul religios creștin. Demonetizarea valorilor tradiționale, considerate medievale, ridicole, este urmărită programtic. Prozai-zarea și laicizarea/ secularizarea esteticului merg în tandem. Ceea ce, cu mult înainte, semnala Eminescu, anume că proza aparține palierului contingenței (de-cepționante pentru el), se reafirmă acum prin tendințele care susțin depoetizarea în același timp cu de-sacralizarea lumii în fața conștiinței umane. Ceea ce ne confirmă și faptul că poezia presupune o perspectivă existențială (elementul esențial fiind posibilitatea de transfigurare a lumii) și nu este pur și simplu prozodie. În asemenea cazuri, se observă însă foarte bine intenționalitatea, premeditarea ideologică. Și atunci putem aduce obiecția clasică, privitor la conținutul estetic, care, dacă este premeditat ideologic, nu mai poate fi receptat - conform teoriilor estetizante - ca valoare poetică maximală. Așa, Eugen Negrici639 639 Idem: http://ro.wikipedia.org/wiki/Eugen_Negrici. 589 deosebea „un program doctrinar, adică prezența uci-gașă a Intenției”640 la Coșbuc, Iosif, Goga, Voiculescu etc., în sens tradiționalist. Dar, dacă poezia tradiționalistă și religioasă e doctrinară, atunci și poezia antireligioasă, intenționat blasfemică și contestatară, e cel puțin tot la fel de doctrinară, dacă nu și mai mult. Nu putem să folosim unități de măsură diferite și apoi să invocăm principiul estetic, pentru că, într-un final, se va descoperi ocaua mică. Prin urmare, folosind același argument, o imagistică de tipul celei de mai sus, aparținând lui Geo Dumitrescu, ar putea fi oricând redusă la statutul de poză nihilistă fadă. Mircea Scarlat641 observa, de altfel, că „textele rezultate din fronda dadaistă interesează exclusiv prin raportare la convențiile pe care le neagă”, că „arta se naște din artă [...], opera artistică fiind obiectivarea unei convenții” și că nu se poate vorbi „de artă în lipsa intenționalității”642. Opinia sa cred că reprezintă un punct de vedere corect: „Niciun scriitor nu poate face abstracție de cultura existentă, simpla scriere a unui poem 640 Eugen Negrici, Iluziile literaturii române, Ed. Cartea românească, București, 2008, p. 103. 641 A se vedea: http://ro.wikipedia.org/wiki/Mircea_Scarlat. 642 Mircea Scarlat, Istoria poeziei românești, vol. I, Ed. Minerva, București, 1982, p. 22-23. 590 implicând deja o convenție, e experiență artistică anterioară și raportarea la aceasta”64 ,. Iar raportarea la aceasta este fie simpatetică și asimilativă (și atunci vorbim de tradiționalism), fie rejectivă (caz în care se plasează curentele moderniste și avangarda ca modernism extrem - la noi situația e mai diluată), dar lipsă de raportare nu există - și atunci nu e cazul să acuzăm numai una din atitudini. Reproducerea scenei cosmice într-un registru ludic și parodic are aerul unei comedii bufe. Singura lectură serioasă ar putea fi aceea că nu mai poți - decât ipocrit - să mai contempli frumusețea universală în manieră clasic-medievală, dacă ești un om al timpului modern asupra căruia actul amoral lasă o amintire marcantă pe foaia conștiinței. A conștiinței care propulsează în exterior amănuntele obsesiilor și le suprapune realității. Deși imagistica instrumentată de Geo Dumitrescu pare extrem de modernă și netangențială cu spațiul teologic-religios, ba chiar refuzând orice intenție de proximitate, în realitate singura teologie cu care acest tip de discurs artistic nu are afinități este cea ortodox-tradițională sau, lărgind puțin sfera, cea creștină. În schimb este în perfectă concordanță cu teologia antică politeistă, cu mitologiile pentru care un act s exu al sau unul criminal, la nivel cosmic, reprezintă evenimentele esențiale ale cosmogenezei. Conștient sau inconștient, 64, Idem, p. 22. 591 gestul artistic modern, anti-religios, este de fapt unul retro, o reinventare a valorilor artei din secolele ante-creștine, care presupun promiscuitatea sexuală și morală și pe care Renașterea și Umanismul nu le-au afișat ca atare - în mare măsură pentru că Occidentul a redescoperit nu ceea ce era cultura antică, ci ceea ce fusese considerat cât de cât frumos și folositor din cultura antică, de către creștini, și scăpase, prin urmare, de la distrugere, în primele milenii. Descoperirile făcute, în secolul al XX-lea abia, sub lava Pompeiului, ne dau și o altă dimensiune asupra artei antichității greco-latine decât cea cu care ne-am obișnuit. Așa ne explicăm și faptul că atitudinea exprimată de această poezie își află un precursor neașteptat în... Alecu Văcărescu, în niște versuri cu caracter neoana-creontic. De dragul iubitei, poetul este gata ca: Război să fac cu stelile, cu soarele, cu luna, cu cerul tot am hotărât, ș-acum și totdeauna. Unite toate dă vor fi și stându-mi împotrivă, nu mă-ngrozesc dacă-mi vei fi tu numai milostivă; Cu toate poci a mă lupta cu strașnică răbdare și hotărârea ce-am făcut nu va avea schimbare. Să nu gândești, lumina mea, d-acu-ncolo vrodată, că focul tău din pieptul meu poate să să abată; [etc]. E sigur că înfocatul poet nu spera să înfrunte forțele cosmice, ci declarația lui e un act de beligeranță 592 la adresa pravilelor și a moralei creștine, pe care le subînțelegea simbolic sub forma cerului și a aștrilor. Sau poate era la ordinea zilei să te prezinți în fața adulatei care trebuia cucerită, drept Prometeu înlănțuit: gata să te lupți cu Dumnezeu pentru ea, dar nevolnic în lanțurile dragostei sale. Era de presupus că femeia, slabă din fire, nu putea să reziste, asediată de titani în felul acesta... Revenind la omul modern și postmodern, depoeti-zarea imaginii cosmice ține și de apropierea concretă de alte planete și de abordarea vieții ca aspect epistemologic, ca obiect de disecție științifică, după cum remarca un alt poem al lui Geo Dumitrescu: „Mai dați-o-ncolo de lună! zicea unul,/ o să-ajungem și la ea în curând,/ o să ne plimbăm și pe ea în pantofi cu șenile.../ - Are dreptate! zicea al doilea,/ mai lăsați-le naibii de lună și de stele!.../ Să mai umblăm nițel și pe pământ,/ că și la noi, zilele trecute,/ pământul a devenit rotund.”. După care se discută, într-o „ședință de lucru” a poeților, oportunitatea de a face nopțile mai lungi (Problema spinoasă a nopților, din vol. Jurnal de campanie). Același poet rezuma însă condiția umană, în lumea modernă, în poemul Probleme, astfel: Pentru ce atât de triști și răvășiți, pentru ce visul supremului foc de revolver? Toți avem simboluri și prieteni iubiți, 593 mocirla vieții și o scară la cer644 Însă, oricât de îndepărtați ar fi unii dintre acești artiști moderni de viziunea bizantin-ortodoxă și oricare va fi fost intenția lor, chiar profanatoare, ei nu fac decât să confirme, într-un anumit sens, filosofia tradițională care plasează cosmosul sub demnitatea umană, ca un rob care-și urmează docil stăpânul. Iar dacă stăpânul, omul adică, a devenit pătimaș, desfrânat și ucigaș, dacă umanitatea stă sub semnul degenerării spirituale și morale, al decadentismului, cosmosul nu poate decât să reflecte această stare duhovnicească a sa, deși ordinea lui interioară și sensul său spre transfigurare, stabilite din veșnicie, nu sunt afectate. Regăsim, întorcându-ne pe traseul poeziei române moderne, această situație la Bacovia645, putând remarca, în poezia lui, o infestare a universului de boala umană. Omul este suferind de o boală contagioasă, pe care o transmite ambientului, pământului pe care îl locuiește. Bacovia vede cosmosul cuprins de convulsii și sângerând de virusul cronic care face din om o ființă degenerată și macerată interior: Cu lacrimi mari de sânge 644 Geo Dumitrescu, Poezii, Ed. Curtea Veche, ediție completă și definitivă, București, 2000. 645 A se vedea: http://ro.wikipedia.org/wiki/George_Bacovia. 594 Curg frunze de pe ramuri, -Și-nsângerat, amurgul Pătrunde-ncet prin geamuri. Pe dealurile-albastre De sânge urcă luna, De sânge pare lacul, Mai roș ca-ntotdeauna. La geam tușește-o fată În bolnavul amurg; Și s-a făcut batista Ca frunzele ce curg. (Amurg) * Acum, stă parcul devastat, fatal, Mâncat de cancer și ftizie, Pătat de roșu carne-vie - Acum, se-nșiră scene de spital. (În parc) * La toamnă, când frunza va îngălbeni, Când pentru ftizici nu se știe ce noi surprize vor veni, -Alcoolizat, bătut de ploi, cum n-am mai foszt cândva, Târziu, în geamul tău, încet, cu o monedă voi suna. 595 (Nervi de toamnă) * Adio, pică frunza Și-i galbenă ca tine, -Rămâi, și nu mai plânge, Ș i uită-mă pe mine. (Pastel) * Un bolnav poet, afectat Așteaptă tușind pe la geamuri -O fată, prin gratii, plângând, Se uită ca luna prin ramuri. (Toamnă) Decrepitudinea și contagierea cosmică secondează degenerarea umană, chiar dacă această consecuție nu este semnalată riguros. Universul e contaminat de un rău uman și urmează omului în cădere, în degradarea lui spirituală, psihică și biologică. Tot Eminescu a fost cel care a precizat și cauzele profunde, spirituale, ale degradării universului uman și cosmic, dacă suntem atenți la mesajul versurilor sale. În acest sens, Melancolie este un poem esențial pentru 596 înțelegerea precocității sale vizionare, în raport cu societatea și cultura românească ce nu sesiza încă, la acea dată, declinul istoric, panta pe care se afla umanitatea și, în consecință, nici nu reflecta acest declin în literatura sa, în toată amploarea gravității lui - pentru că românii nu trăiau încă tragedia spirituală a Apusului și poate că n-o trăiesc nici astăzi cu aceeași severitate. În poemul Melancolie, Eminescu susține că universul a devenit o „biserică-n ruină” și, ceea ce este cel mai important, la fel a devenit și sufletul omenesc modern, tot o biserică-n ruină. Poate ar fi mai corect să spunem că imaginea cosmică s-a devalorizat tocmai din cauza noii optici spirituale a omului înstrăinat de Dumnezeu: Părea că printre nouri s-a fost deschis o poartă, Prin care trece albă regina nopții [luna] moartă. - O, dormi, o, dormi în pace printre făclii [stele] o mie Și în mormânt albastru [cerul] și-n pânze argintie [norii], În mausoleu-ți mândru, al cerurilor arc, Tu, adorat și dulce al nopților monarc! Bogată în întinderi stă lumea-n promoroacă, Ce sate și câmpie c-un luciu văl îmbracă; Văzduhul scânteiază și ca unse cu var Lucesc zidiri, ruine pe câmpul solitar. Și țintirimul singur cu strâmbe cruci veghează, O cucuvaie sură pe una se așează, 597 Clopotnița trosnește, în stâlpi izbește toaca, Și străveziul demon prin aer când să treacă, Atinge-ncet arama cu zimții-aripei sale De-auzi din ea un vaier, un aiurit de jale. Biserica-n ruină Stă cuvioasă, tristă, pustie și bătrână, Și prin ferestre sparte, prin uși țiuie vântul -Se pare că vrăjește și că-i auzi cuvântul -Năuntrul ei pe stâlpii-i, păreți, iconostas, Abia conture triste și umbre au rămas; Drept preot toarce-un greier un gând fin și obscur, Drept dascăl toacă cariul sub învechitul mur. /./ Credința zugrăvește icoanele-n biserici -Și-n sufletu-mi pusese poveștile-i feerici, Dar de-ale vieții valuri, de al furtunei pas Abia conture triste și umbre-au mai rămas. În van mai caut lumea-mi în obositul creier, Căci răgușit, tomnatic, vrăjește trist un greier; Pe inima-mi pustie zadarnic mâna-mi țin, Ea bate ca și cariul încet într-un sicriu. „Melancolie a fost publicată în 1876, însă forma ei orginară este un monolog al lui Ștefăniță din drama istorică Ștefan cel Tânăr, din 1868-1871, ceea ce înseamnă că starea pe care o exprimă 598 există chiar de la începuturile scrisului emines-646 cian”646. Cam toate stările lui Eminescu există de la început, ceea ce ne determină să cred că fondul său ideatic și vizionar s-a conturat în mod fundamental din fragedă adolescență, înaintea studiilor universitare în străinătate, că melancolia și depresia lui (nu acordăm termenilor sensul lor psihiatric-patologic) trebuie descifrate în buchiile literaturii vechi, pe care epoca modernă, filosofia și literatura ei le-au ramificat și completitudinat în ordin cognitiv. Cum altfel să ne explicăm că, revenit de la studii, Eminescu declină cererea lui Maiorescu de a face o teză de doctorat pe Kant (pentru un fotoliu universitar), pretextând că nu-l cunoaște încă prea bine, dar își sporește neîncetat lada cu cărți vechi și achiziționează o serie de manuscrise medievale pentru Biblioteca din Iași? Dacă fundamentele gândirii lui s-ar fi stabilit la Viena și Berlin, atunci este greu explicabilă pasiunea lui neîntreruptă pentru istoria și literatura veche, bizantină și românească. Întorcându-ne la poemul Melancolie, corespondențele dintre cosmos, Biserică și sufletul uman sunt evidente (și le-am subliniat în text). În tradiția literară ortodoxă, pe care Eminescu o urmează îndeaproape, universul a fost creat dintru început ca reflectarea în materie a chipului Împărăției 646 George Gană, Melancolia lui Eminescu, op. cit., p. 32. 599 cerești, iar omul este templu, biserică a Duhului Sfânt (cf. I Cor. 6, 19). „Biserica-n ruină” a sufletului este motivul pentru care cerul a devenit un mormânt, pământul un țintirim și omul un sicriu, în care inima bate în pustiu. Peisajul lumii (cerul și pământul) este funerar, pentru că ochiul inimii, care ar trebui să-l contemple, a devenit un cariu distructiv, care macină la temelia frumuseții ei. Moartea a invadat universul cosmic și universul uman, deopotrivă, pentru că moartea spirituală a devastat interiorul omului. Sufletul mort spiritual nu mai poate contempla lumea ca pe o biserică împodobită cu icoanele înțelegerilor dumnezeiești, cu simbolurile bibliei cosmice. Din pictura bisericii, ca și din pictura bisericii interioare, care e sufletul, „abia conture triste și umbreau mai rămas”. Din om s-a ștres culoarea vieții dumnezeiești, lumina care însuflțește dinamismul spiritual al existenței umane. Faptul că sufletul a devenit inapt pentru contemplații și înțelegeri harice și mistice este cel care determină cerul să fie un mormânt, pentru inima care s-a transformat în sicriu al iubirii de Dumnezeu și de oameni (anticiparea sicriului de plumb, a amorului de plumb și a decorului de doliu, funerar, bacoviene, este de netăgăduit). Credința moartă este cea care închide cerul și declamă, nietzschean, că Dumnezeu a murit. Eminescu 600 ne transmite aceasta într-un mod atenuat, prin metafora reginei nopții moarte. Anterior, am demonstrat faptul că luna este simbol al Dumnezeirii în poezia lui Eminescu, care preia toate funcțiile și atuurile simbolului solar tradițional, intenția poetului fiind de a reproduce, cu o fidelitate iconografică și simbolică remarcabilă, peisajul ideologic vesperal sau nocturn al lumii moderne. Altfel spus, „e apus de Zeitate” (Memento mori). Această degradare a capacității umane de contemplare deschide calea pentru a vedea cerul înstelat denudat de poezia simbolurilor sale, așa cum o face Geo Dumitrescu. Imaginea interiorului spiritual uman ca un spațiu eclesial în degradare este preluată de la Eminescu și valorificată și de Octavian Goga, în poemul Ești singură (din vol. Ne cheamă pământul, 1909): Ești singură astăzi, tu, inima mea, Biserică veche-n ruină, Sub bolta ta sfântă,-nnegrită de vremi, Azi nici un drumeț nu se-nchină. Ești singură astăzi. Păreții-s bătrâni, Nu-i cântec în stranele mute, Icoanele-s șterse, și nimenea nu-i Altarul uitat să-l sărute. Prin neguri arare s-abat amintiri Lăcașul pierdut să și-l vadă, 601 Și fâlfâie tainic din aripa lor Ca groaznice paseri de pradă. Ducându-și pierzarea, trec vifore-n drum rp 1 • o o o a o Te zbuciumă-n goană păgână... Și tu ceri zadarnic un fulger răzleț Să-ți năruie bolta bătrână! Moartea apare ca un epilog funest dar și firesc în urma sucombării spirituale. Dacă s-a șters imprimarea interioară de har, sufletul sau inima a rămas o ruină în fața intemperiilor externe, o pradă ușoară a morții. Folsind o pensulă modernistă, Ion Vinea sesiza un tablou asemănător: „luna, rană-n cer, melancolie, -/ turme vagi de nori și stele gheare” (Pași prin foi). Un alt poem eminescian (Un far e soarele în marea lumei647) face, de asemenea, referire la simbolurile religioase vechi, ale lumii ca o mare în furtună (topos binecunoscut al literaturii bisericești, pe care îl descoperim și la scriitorii ierarhi Varlaam, Dosoftei și Antim, dar și la Miron Costin și Dimitrie Cantemir, în niște imagini și tablouri absolut splendide, la fiecare dintre ei) și la aștrii cerești ca niște lumini aprinse, vase ale luminii, ca lămpi călăuzitoare, în noaptea lumii și pe marea vieții. 647 M. Eminescu, Opere, XV, ed. întemeiată de Perpessicius, p. 938. 602 Imaginea lumii ca o mare e suprapusă peste cea a universului întreg, printr-un artificiu datorită căruia două sau mai multe imagini/ concepte/ idei sunt colajate, rezultatul fiind un tablou foarte plastic, la nivelul expresiei, și foarte profund, la nivelul gândirii: Un far e soarele în marea lumei, Planetele-s corăbii de-ntuneric Ce lin plutesc pe calea lor prescrisă, Ținând drept busolă farul cel mare. Dar de s-ar stinge? - Pe oceanul lumei Ele ar rătăci în vecie, în veci, În întuneric vecinic și-n durere. De această dată, lumea nu mai este cimitir, cerul nu mai e mormânt, dar universul este o mare care își poate pierde busola de/ spre lumină. Rătăcirea în întuneric ar însemna o veșnicie de suferință - și aici nu putem să ignorăm faptul că semnificațiile versurilor depășesc descriptivismul pur sau curiozitatea epistemologică și că se apropie foarte mult de zona spirituală. Durerea exprimată de poet pentru rătăcirea „în întuneric vecinic și-n durere” nu aparține domeniului empiric, fenomenologic, ci celui soteriologic. Vizionarismul acesta, profund religios în esență, poate fi receptat, într-o anumită măsură, și anterior lui Eminescu, căci un poet ca Alecsandri îl transpune (pictural) astfel în versuri: 603 Pe coastele Calabriei vaporu-naintează În unda luminoasă ce noaptea fosforează; El taie-o brazdă lungă pe-al mării plai senin Și luna, vas de aur, plutește-n ceruri lin. (Pe coastele Calabriei) Ceva asemănător, ca peisaj cosmic, descrie eliptic și Ion Vinea, mai târziu: „când se întorc pescarii cu stele pe mâini/ și trec vapoarele și planetele”.(Tuzla). Dar și, întrucâtva, Nichita Stănescu, într-un poem de tinerețe cu sonorități romantice și o picturalitate în stil valeryan648, din primul volum de poezii: E o lume care-n jurul soarelui a pus inele, flori de platină smălțate, și de aur noi lăute, și corăbii zburătoare, cu sămânța lumii-n ele. (Marină)649 Plasticitatea imaginilor, pastelul și imagologia poetică sunt numai avatarii unei cugetări care-și pune, în fiecare veac și epocă, aceleași întrebări fundamentale. Ceea ce se recunoaște îndeobște a fi marea poezie 648 A se vedea: http://ro.wikipedia.org/wiki/Paul_Val%C3%A9ry. 649 Nichita Stănescu, Ordinea cuvintelor, versuri, (1957-1983), vol. I și II, cuvânt înainte de Nichita Stănescu, prefață, cronologie și ediție îngrijită de Alexandru Condeescu cu acordul autorului, Ed. Cartea Românească, 1985. 604 română modernă, de la pașoptiști la moderniști, parcurge mereu aceeași distanță de la descoperirea frenetică a universului existențial către interogațiile esențiale, chiar dacă, de multe ori, aceste modulații ale spiritualității lor sunt vălurite de penelul unui anumit curent sau stil poetic. Cât privește poemele pe care le-am oferit anterior ca exemple, din opera lui Minulescu sau Geo Dumi-trescu, se observă că ne distanțăm - mai mult sau mai puțin - de cuviința cu care scriitorii din vechime, urmați de poeții romantici, priveau cerul, ca pe o icoană a frumuseții și desăvârșirii dumnezeiești, ca pe un templu unde strălucesc luminătorii cerești și care este chip al Bisericii celei veșnice. Însă Eminescu, în poezia amintită de noi la începutul acestor rânduri (De câte ori, iubito...), n-a făcut pasul acesta profanator la adresa creației lui Dumnezeu. El doar a lăsat să fie cunoscut sentimentul insuportabil al nimicirii ființei sale, pe care îl experia din cauza durerii pentru pierderea iubirii. Neîmplinirea iubirii l-a transformat într-un sceptic care.nădăjduiește, fiindcă a căutat apoi toată viața femeia sfântă, care să fie un înger plin de dragoste și de bunătate, care să-l reconvertească la credința puternică și nevinovată a copilăriei și a adolescenței: În biserica pustie, lângă arcul în părete, Genunchiată stă pe trepte o copilă ca un înger; /./ Ea o inimă de aur - El un suflet apostat /./ 605 El [Cerul] n-a vrut ca să condamne pe demon, ci a trimis T~\ A O O • O • 1 Pre un înger să mă-mpace, și-mpacarea-i...e amorul (Înger și demon) La „apostat-inima mea” face referire și în Venere și Madonă, cu aceleași semnificații. Apostazia lui Eminescu era o asumare totală a suferințelor pentru iubirea neîmplinită, pentru eșecul amândurora, al lui și al ei, cum era și o asumare deplină a durerilor și decepțiilor veacului său modern. „Acest suflet generos...se răzvrătea mai mult la vederea durerilor obștești decât de suferințele 650 proprii”650. E totuși o apostazie care nu se include în sfera sinonimică a termenului așa cum îl înțelegem noi astăzi, ci mai degrabă în sfera asumării, „o cunoscută învățătură, una dintre cele mai puternice ale spiritualității ortodoxe, potrivit căreia fiecare om e vinovat pentru faptele tuturor”651. Blaga o descoperă și în spațiul athonit, și în cel rusesc, socotind ca fundament al ei faptul că „pentru 650 Zoe Dumitrescu-Bușulenga, Eminescu - Viața, op. cit., p. 76. 651 Lucian Blaga, Trilogia culturii II. Spațiul mioritic, Ed. Huma-nitas, București, 1994, p. 40. 606 ortodocși, Biserica nu e o simplă organizație în expansiune, ea are din capul locului un aspect cosmic” și organic (consideră în alte părți - „duhul ortodox este [...] o existență organică, o existență profundă ca atare”652), adăugând că „avem suficiente motive să credem că această învățătură n-ar fi fost niciodată posibilă la catolici”653 și că, „întocmai cum ortodoxul se simte vinovat pentru faptele fiecăruia, întocmai cum păcatele fiecăruia se răsfrâng asupra tuturor, tot așa salvarea fiecăruia ridică, după credința ortodoxă, nivelul totului”654. „Din valurile vremii mă lasă să te mântui” 655...Dar pe acea femeie, suflet-pereche, care să îi însenineze viața, nu a aflat-o, din păcate, decât în visele sale, nu și în realitate. Din acest motiv simțea că împreună cu sine se scufundă ca într-un abis întreaga făptură, cosmosul. Același cosmos pe care l-a cântat, însă, ca pe o avanpost al Paradisului, în atâtea multe alte poeme. Drama vieții sale, însă, chiar și pe scena poeziei, este îmbrăcată, ca-ntr-un „faeton de gală” (Împărat și proletar), în simboluri religioase, într-un mod foarte transparent chiar și pentru scepticismul exacerbat al celor mai multe dintre exegezele literare. 652 Idem, p. 61. 653 Idem, p. 40. 654 Idem, p. 59. 655 M. Eminescu, Opere, III, ed. Perpessicius, p. 220. 607 Remarcăm, de asemenea, uluitoarea capacitate a lui Eminescu de a conjuga, în ființa sa, atașamentul față de tradiție cu luciditatea, și forța lui vizionară de a sesiza sensul evoluției spiritualității occidentale și al istoriei, faptele ulterioare nedezmințindu-l, ci dimpotrivă, confirmându-i prevederile. Ștefan Augustin Doinaș656, într-o carte intitulată Măștile adevărului poetic, recenzând teoriile literare moderne, a chintesențiat perspectiva europeană, tradiția occidentală în ceea ce privește așezarea omului în cosmos și raportarea la el, precum și concepția literară specifică epocii moderne și spiritului occidental. În cartea sa, poetul începe cu o precizare absolut esențială și care ne semnalează o tradiție comună atât Apusului cât și Răsăritului. Această precizare îi era proprie și lui Eminescu, și autorul spune: „între poezie și proză există o diferență esențială”657. Înaintea lui Eminescu, epoca romantică pașoptistă cunoștea și accepta această sciziune, care favoriza poezia, după cum se vede și dintr-o confesiune a lui Alexandrescu, în al său Memorial de călătorie. Provocat să evoce scriptic excursia în Oltenia, acesta își motivează absența versurilor și opțiunea prozaică astfel: „ca să înșel speranța unora care așteptau versuri, ca să evit bănuielile altora, care nu prea 656 A se vedea: http://ro.wikipedia.org/wiki/Ștefan_Augustin_Doinaș. 657 Ștefan Augustin Doinaș, Măștile adevărului poetic, Ed. Cartea Românească, București, 1992, p. 7. 608 cred adevărurile poeziii (cu toate că proza este asemenea de mincinoasă, cu osebire numai că minciunele celei dintâi mângâie inima și înalță sufletul, iar ale celei din urmă sunt amari și ' i păgubitoare), mă hotărâi în fine să scriu voiajul 658 meu...”658. Ceea ce urmează după această precizare a lui Dionaș, desparte Europa de Apus de cea de Răsărit în două continente de gândire, care și-au urmat fiecare traiectoria sa (o diferență care s-a agravat din ce în ce mai mult de-a lungul istoriei, după ce s-au scindat doctrinar la 1054). Și aceasta, pentru că Occidentul înțelege prin proză universul, cosmosul (cel puțin așa susțin teoriile literare moderne, atâta timp cât practica poetică, mai ales cea romantică, ar putea să nuanțeze în mod semnificativ sau chiar să contrazică această afirmație), tocmai acel cosmos care, în tradiția românească, este primul convorbitor cu omul în copilăria sa istorică (a se vedea literatura noastră veche, mai ales cronografele) și individuală (a se vedea opera eminesciană). „Universul, văzut ca o imensă carte, fără început și fără sfârșit [.] conține proza lumii: de la colibacilul care privit la microscop, se arată a fi un fel de uzină extrem de diferențiată și riguroasă, în care mii de enzime gravitează în 658 Gr. Alexandrescu, Poezii. Proză, op. cit., p. 210. 609 jurul a mii de gene, și până la spațiul infinit în care se rotesc, după legi sempiterne, planetele și stelele [.]. Toate acestea sunt, clipă de clipă, traduse din limbajul existenței lor materiale în limba noastră articulată din cuvinte [.], constituind pelicula invizibilă de mesaje informative [informaționale] care învăluie, ca un fel de logosferă, formată din câmpuri, unde și particule, globul pământesc”659. Pentru gândirea ortodoxă tradițională, lucrurile stau cu totul altfel: „dacă noi putem cunoaște și gândi lucrurile, este pentru că ele sunt chipuri create plasticizate ale rațiunilor unei Rațiuni personale supreme. Dacă le putem exprima prin cuvinte este pentru că sunt cuvinte plasticizate ale Cuvântului adresate nouă. [...] Cuvântul personal [Dumnezeu-Cuvântul] a pus în fața noastră gândirea Sa sau chipul creat al gândirii Sale plasticizate, la nivelul rațiunii și al putinței noastre de exprimare, cu o putere crea- 660 toare pe care noi nu o avem”660. „Raționalitatea exprimabilă a lumii” are „un Subiect care a gândit-o și a exprimat-o și care 659 Ibidem. 660 Pr. Prof. Dr. Dumitru Stăniloae, Teologia Dogmatică Ortodoxă, vol. 2, op. cit., p. 9. 610 continuă să o gândească și să o exprime într-o flexionare continuu nouă, pentru subiectele create după Chipul Său”661. Epoca modernă pașoptistă moștenește această viziune poetică asupra lumii, în contradicție cu ceea ce spune Doinaș și ceea ce reprezintă tradiția apuseană. Pentru pașoptiști, „dacă visului și imaginației le revin de jure regimul poetic, trezia realității [a lumii umane decadente, imorale] cade de facto în proză. [.] Sunt deseori invocate, în această perioadă, mai în glumă, mai în serios, două varietăți hominide, omul poetic și omul prozaic. [.] Opoziția poezie/ proză poate caracteriza stiluri de viață diferite, antinomice: «Această latitudine poetică a vieței de codru, în alăturare cu îngusta proză a orașelor»... (Hașdeu662, Ursita). [.] Poate fi socotit un incitant paradox al vremii faptul că se tinde nu numai a socoti natura mai poetică decât prozaicul artefact uman, ci și a considera poezia prin excelență naturală. Această îngemănare între poetic și natural se probează indirect în numeroase rânduri în 661 Ibidem. 662 A se vedea: http://ro.wikipedia.org/wiki/Bogdan_Petriceicu_Hasdeu. 611 dizertațiile lui Filimon663 despre artă [și nu 664 numai]”664. Doinaș ne-a descris mai sus tabloul, scientizat și prozaicat, al universului înconjurător, în care homo occidentalus nu mai descoperă nicio poezie. În consecință, acesta caută să-și creeze singur poezia, s-o descopere în altă parte decât în natură și în cosmos sau în sine însuși. În această situație, poetul vrea să transforme proza lumii în poezie, această proză fiind „reprezentată de dezvoltarea prodigioasă a limbajului științelor”665. Poetul modern apare ca un om care suferă de absența oricăror repere poetice în acest univers, într-o epocă ce învederează ființa umană ca homo faber în uzina lumii. Deducem că nu universul în sine este o proză pentru om, ci omul, modificându-și propriul telos, îl percepe ca o realitate tăcută. Pentru că, în absența perspectivei teologice, care vede în cer o facere a mâinilor lui Dumnezeu (Ps. 18) sau în univers o scriptură cu litere de lumină, creația devine un cifru, o realitate ermetică - după cum recepta și Eminescu, sesizând corect ce înseamnă percepția omului modern care desemantizează imaginea cosmică, care ucide cu mintea tainele (Lucian Blaga) și 663 Idem: http://ro.wikipedia.org/wiki/Nicolae_Filimon. 664 Liviu Papadima, Literatură și comunicare. Relația autor-cititor în proza pașoptistă și postpașoptistă, Ed. Polirom, 1999, p. 74-75. A se vedea: http://ro.wikipedia.org/wiki/Liviu_Papadima. 665 Ștefan Augustin Doinaș, op. cit., p. 8. 612 proiectează asupra cosmosului o mecanică și o știință inventate de rațiunea sa autonomă: „O, cer, tu astăzi cifre mă înveți” (O,-nțelepciune, ai aripi de ceară!). Autorul nostru afirmă: „Din marea Carte a Universului lipsesc [.] geneza și apocalipsa”666. Însă tăcerea universului, echivalentă cu lipsa sesizării lui Dumnezeu în creație, îi face pe moderni să nu mai recepteze faptul că „Cerurile povestesc [dihgou/n-tai: narează] slava lui Dumnădzău, [iar] facerea mâinilor Lui o vestește tăria [cerului]/ firmamentul. Ziua zilei spune cuvântul și noaptea nopții vestește cunoașterea [gnw/sin]. Nu sunt vorbiri [și] nici cuvinte cărora să nu li se audă sunetul lor. Întru tot pământul a ieșit glasul lor și întru marginile lumii spunerile lor” (Ps. 18, 1-4, cf. LXX). Nu, din Cartea Universului nu lipsește nici geneza și nici apocalipsa! Eminescu le cunoaștea și le citea din biblia cosmică, consultată împreună cu Biblia scrisă. Poetul se afunda în lectura cosmosului și nu se confunda cu gândirea dascălului sau cugetarea pitagoreică care mecanizează muzica sferelor și o încifrează. „Poezia ca erratum la proza lumii încearcă să le suplinească pe amândouă”667, adică să țină locul atât genezei, cât și eshatologiei. Însă, dacă poezia suplinește începutul și sfârșitul existenței temporale, mai este aceasta un joc aleatoriu sau o ficțiune pură? Ce fel de ficțiune pură poate suplini geneza și apocalipsa universului? 666 Idem, p. 10. 667 Ibidem. 613 Pentru modernism, Liber Mundi se prezintă ca „text anonim al naturii”668. E o pagină hieroglifică, scrisă de nimeni, „fără a genera întrebări cu privire la un ipotetic autor (Creator al lumii), la un eventual mesaj divin (Revelație), la o presupusă finalitate (Logosul apocaliptic)”669. Însă aici sesizăm concepția protestantă despre lume, pentru care Dumnezeu este absent din natură și nu poate fi găsit decât în Scriptură, în literă. Urmarea directă a acestui fapt este aceea că poezia nu mai poate fi regăsită în stare naturală în mantia cosmosului, ci ea aparține spațiului culturii, în dialogul cultural dintre texte, numit intertextualitate sau transtextualitate -sau transcendență textuală, în termenii lui Gerard Genette670. Astfel, dacă filosofia modernă proiectează transcendența în conștiința umană și o imanentizează, în același mod și teoria literară transferă mesajul divin din cosmos în textul poetic și în dialogul cultural al textelor. Aceasta a condus la situația în care poezia și-a transferat sediul din natură în cultură. Codul de semne și simboluri al poeziei nu mai este în natură, ci în cultură: 668 Idem, p. 60. 669 Ibidem. 670 A se vedea: http://en.wikipedia.org/wiki/G%C3%A9rard_Genette. 614 „Exhibarea de sine a poetului liric se face întotdeauna pe o scenă de cultură, adică într-un cadru de ficțiune și de convenție [.], prin intermediul unui întreg sistem de semne, al unui vast cod, care nu există niciunde în stare de natură, dar i se oferă zilnic în stare de cultură”671. Omul modern occidental are oroare de natură, pentru că natura este pentru el sinonimă cu natura umană căzută, cu păcatul și viciul, după cum susține Baudelaire672: „Cercetați, analizați tot ce este natural, toate acțiunile și dorințele omului pur natural: nu veți afla nimic altceva decât oribilități. Tot ce este frumos și nobil este produsul rațiunii și al gândirii. Crima, al cărei gust animalul uman îl deprinde încă din pântecele mamei sale, este de origine naturală. Virtutea, dimpotrivă, este artificială și supranaturală [...] Răul se face fără efort, firesc, inevitabil; binele este întotdeauna rodul unei arte”673. Poate nu este lesne de înțeles pentru toată lumea, dar Baudelaire nu face decât să confirme dogma 671 Ștefan Augustin Doinaș, op. cit., p. 56. 672 A se vedea: http://ro.wikipedia.org/wiki/Charles_Baudelaire. 673 Cf. Matei Călinescu, op. cit., p. 58. 615 catolică care îl concepe pe om ca pe o ființă posedând o fire vicioasă, pentru care starea păcătoasă este cea naturală, iar starea de grație este supranaturală. În timp ce, pentru gândirea ortodoxă, natural este omul îndumnezeit, omul primordial, iar situația sa actuală este una anormală, a-naturală, cea în care „omul în cinste fiind [în cinstea lui Adam, de fiu al lui Dumnezeu și ființă îndumnezeită] n-a priceput; alăturatu-s-a dobitoacelor celor fără de minte și s-a asemănat lor” (Ps. 48, 12, Biblia 1988). Starea adamică este considerată, dogmatic, în Ortodoxie, ca fiind starea naturală a omului (o știa și reafirma, în Anatolida, și Heliade: „Urmând după Scriptură, lua-vom /.../ Drept arhetip de viață adamiana stare”), harul divin fiind intrinsec ființei umane, parte integrantă a ontologiei sale, iar pentru teologia catolică și protestantă ea este starea supranaturală, dobândită prin acordarea grației create, în mod supranatural. Pentru catolicism, omul natural este nedesăvârșit ontologic, păcătos și rău în esență, iar ceea ce îl face bun este supra-adăugarea, peste firea sa, a grației create, care nu îl transfigurează interior, nu îl preschimbă în mod esențial, nu îi modifică natura. Protestantismul renunță și la grația supra-adăugată. De aceea, în catolicism și în protestantism, nu există extaz duhovnicesc și nici vederea lui Dumnezeu proprii ortodoxiei isihaste. De aici, cearta dintre Sfântul Grigorie Palama, pe de-o parte, și Varlaam și Akindin, pe de altă parte, care 616 izbucnește în secolul al XIV-lea, dispută dogmatică care se prelungește până astăzi între teologia ortodoxă și cea romano-catolică. „Kant, după câte știm, spune mai mult decât că omul este ființă căzută (nu are intellectus archetypus674); el mai spune și că e bine pentru om să fie așa, căci dacă ar cunoaște intuitiv legile, nu ar mai avea științe, iar dacă ar făptui direct binele, nu ar mai avea etică”675. Și tot „pentru Kant, în Critica puterii de judecare, este cifrată scrierea prin care ne vorbește natura”676, adică e de neînțeles. > Ne punem întrebarea: poetul modern este un eretic intențional sau un iliterat, care, venind pe filieră teologică occidentală, a uitat alfabetul cosmic, codul de semne al universului? În raport cu această teologie a spațiului lor pe care o resimt ca distantă, transferată însă inevitabil în artă, poeții romantici francezi sunt „adepți ai ereziei estetice denumite poezia inimii (la poesie du coeur)”677. De multe ori, se întâmplă ca poeții să redescopere anumite semnificații tainice (precum romanticii - care 674 În latină: minte arhetipală/ înțelegerea primordială, a primului om creat de către Dumnezeu. 675 Constantin Noica, Viziunea metafizică a lui Lucian Blaga și veacul al XX-lea, în vol. Lucian Blaga - cunoaștere și creație. Culegere de studii, Ed. Cartea Românească, București, 1987, p. 25. 676 Rosa del Conte, op. cit., p. 318. 677 Matei Călinescu, op. cit., p. 59. 617 încercaseră o întoarcere la natură -, continuați într-o ' i anumită măsură de simboliștii sau expresioniștii germani: Rilke678 sau Trakl, din care Heidegger679 și-a extras filosofia despre artă și cu care Blaga, Doinaș și alți poeți români și-au descoperit cumva afinități), într-un mod oarecum similar celui în care personajele lui Eliade redescoperă sacrul ascuns în profan. Dar poetul acesta nu este un nepăsător care exultă pentru că nu comunică și nu Îl vede pe Dumnezeu lângă el, ci este un suferind și un tânjind: Din pajiști suav mirosind, de pe țărmuri senine, Omul se-ntoarce în apa lipsită de flori, Și, chiar de-i lucește pe bolta-nstelată dumbrava, Cu fructe de aur, el scormone În grotele munților duri, iscodește în puțuri, Fuge de razele Tatălui Soare, la fel De necredincios, care râde de griji și pe robi îi Lipsește de marea sa dragoste. (Omul)680 Dumnezeu (Soarele), Exilatul din această lume în transcendență, de teologia catolică și protestantă, nu mai dialoghează cu omul și poetul îndurerat fuge de El 678 Idem: http://ro.wikipedia.org/wiki/Rainer_Maria_Rilke. 679 Idem: http://ro.wikipedia.org/wiki/Martin_Heidegger. 680 Friedrich HOlderlin, Poezii, în românește de Ștefan Augustin Doinaș, I. Negoițescu și V. Nemoianu, Ed.Univers, București, 1971. 618 și totodată de frumusețea universului, pentru că aceasta nu îi mai intermediază dialogul cu Creatorul cosmosului și al omului. Poetul se simte un logos însingurat, părăsit, mutilat dialogic, iar pe Dumnezeu Îl consideră neîndurător. Parafrazându-l pe Octavio Paz681, care se referea la romantici, putem spune, extrapolând, că nereligio-zitatea acestor poeți este religioasă, chinuită. În mod sigur, sentimentul lor religios este necanonic, pentru că, în septembrie 1907, papa condamnă erezia modernistă în enciclica Pascendi dominici gregis682. Cu toată iradierea civilizației occidentale, pașoptiștii erau încă rezervați, după cum am 681 Cf. Matei Călinescu, op. cit., p. 62. A se vedea: http://ro.wikipedia.org/wiki/Octavio_Paz. 682 Cf. Idem, p. 76. Aici găsiți enciclica paplă în întregime: http://www.vatican.va/holy_father/pius_x/encyclicals/documents /hf_p-x_enc_19070908_pascendi-dominici-gregis_en.html. Varianta în limba engleză. Până acum, nicio Biserică Ortodoxă nu a anatematizat vreun curent literar sau artistic. Există doi mari scriitori, Tolstoi și Kazantzakis, care au fost dați anatemei de către Biserica Ortodoxă Rusă și, respectiv, Biserica Ortodoxă Greacă, dar nu un curent literar în întregime. A se vedea: http://ro.wikipedia.org/wiki/Lev_Tolstoi; Idem: http://en.wikipedia.org/wiki/Nikos_Kazantzakis. Trebuie precizat însă că, pentru concepția ortodoxă, anatema nu este o condamnare (și cu atât mai puțin nu e soldată cu arderea pe rug), ci o constatare a autoexcluderii cuiva din sânul Bisericii. Cu toate acestea, Biserica Ortodoxă Română nici măcar nu a luat atitudine, oficial, față de vreun scriitor sau om de cultură care s-a manifestat cu ostilitate la adresa ei, cu atât mai puțin nu a avut vreodată inițiativa propunerii unei anateme. 619 văzut, în a accepta lăuntric sentimentele culturale ale Apusului, conștienți de istoria lor națională de rezistență împotriva unei viziuni asupra lumii și existenței umane contrare propriei lor spiritualități și tradiții. Modernii - și nu atât scriitorii, cât mai degrabă exegeții - încep să sufere de amnezie și să manifeste tot mai apăsat regrete (până vor ajunge la a acuza în exclusivitate Ortodoxia pentru decalajul cultural al românilor față de Occident), așa cum, la începutul veacului XX, se plângea Sextil Pușcariu683: „Într-o vreme când orice mișcare culturală se reflecta prin biserică, ortodoxismul nostru a fost evenimentul cu cele mai grave urmări pentru dezvoltarea noastră culturală, căci el ne-a legat pentru veacuri întregi de cultura Orientului [de fapt, de a Bizanțului, nu de a Orientului, pentru că Orientul e mare...], formând un zid despărțitor față de catolicismul vecinilor noștri din vest și din nord. Marea mișcare a Renașterii, care a cuprins -deși mai târziu decât pe alții - pe vecinii noștri poloni și unguri, e strâns legată de catolicismul acestora [de la aceste suspine după Renaștere cred că s-a ajuns mai târziu la concluzia de a crea o Renaștere bizantină și apoi românească, analoage, pentru a putea trece peste imobilismul regretelor]. 683 A se vedea: http://ro.wikipedia.org/wiki/Sextil_Pu%C5%9Fcariu. 620 Dacă ortodoxismul nostru a fost cea mai puternică pavăză pentru conservarea limbii și naționalității noastre [recunoștea încă Pușcariu -mai târziu nu s-a mai făcut mențiune despre], el a fost și o piedică puternică și continuă pentru curentele culturale apusene. Chiar ideea de latinitate, care în mod firesc trebuia să apară odată cu trecerea românilor prin școlile umaniste ale vecinilor noștri [poloni], nu a avut multă vreme un răsunet covârșitor [aici am dubii: nu numai Ureche, Costin și Cantemir au susținut latinitatea, ci și un ierarh ca Dosoftei, prin chiar atenția pe care a acordat-o termenilor latini în traducerile sale la cărțile de cult ale y Bisericii]. În schimb însă, Orientul cu fantazia-i vie și cu nepotolita-i sete de forme nouă și culori îmbelșugate, lumea aceea inventivă de care ne lega religiunea, îmbinată cu predispozițiile etnice de origine mediteraneană ale firii noastre înzestrate, înainte de toate, cu un pronunțat simț pentru măsură și armonie, a făcut ca în acest colț din sud-estul european stăpânit de români să se 684 nască o cultură proprie” . Așadar, până la urmă, e bine sau e rău că, fundamentați pe „ortodoxism”, cum zice autorul, am * 684 Sextil Pușcariu, Istoria literaturii române. Epoca veche, ediție îngrijită de Magdalena Vulpe, postfață de Dan C. Mihăilescu, Ed. Eminescu, București, 1987, p. 20-21. 621 rezistat curentelor culturale apusene, cu obstinență, mai multe secole - fapt care, în definitiv, a născut o cultură proprie? Închidem aici paranteza, remarcând însă că dihotomia ortodoxie-catolicism era privită, inclusiv din punct de vedere literar, ca un aspect esențial al dezvoltării culturale a românilor, motiv pentru care cred că dezbaterea noastră nu e nepotrivită sau nenecesară. Mergând mai departe pe firul studiilor lui Doinaș și al receptării teoriilor culturaliste occidentale, aflăm că poezia modernă este o realitate „personal-imper-sonală”685, fiindcă „interlocutorul fiind un text, subiectul este de asemenea un text”686. Caracterul personalist al dialogului se estompează, din moment ce se anulează comunicarea dintre Logosul divin, logosul uman și logosul cosmic, pe care o receptăm la un nivel maxim în literatura română veche și, exprimată simbolic, la Eminescu, dar și ante și post-Eminescu, în poezia pașoptistă ori în cea modernă. Însăși contaminarea zilnică a poetului de cultură „se petrece cu prețul abolirii unicului, a hiper-individualului, a experienței personale”687. Poetul liric este însă sincer doar în aparență, căci el „nu-și exhibă decât pudoarea”688, o pudoare ontologică, pudoarea de a exista, de a avea o experiență personală, într-o lume anonimă. 685 Ștefan Augustin Doinaș, op. cit., p. 63. 686 Ibidem. 687 Idem, p. 55. 688 Idem, p. 57. 622 Atâta timp cât lumea este presupus impersonală, a nimănui - o operă neasumată și nesemnată -, a-logică, nu poate fi receptată ca un logos cosmic. De asemenea, dacă identitatea (și chiar existen-ța) Autorului operei cosmice nu contează, importanța autorului uman se estompează și ea, făcând loc dialogului intertextual impersonal. Întrebarea legitimă este aceea, dacă poezia modernă românească exhibă cu adevărat aceste trăsături, ca urmare a raportării practice la un univers fără rațiuni divine (logoi), fără logică dumnezeiască. Vom avea prilejul să observăm că datele poetice oferite de poezia românească, de textul liric în sine, nu concordă cu realitatea teoretică. Biografia artistică a lui Doinaș este ea însăși paradoxală, atâta timp cât poetul una teoretizează și alta mărturisește în practica poetică. În spațiul literaturii române moderne, această sciziune între teorie și practică literară nu va fi singulară. E o poveste care începe de la contemporanul lui Eminescu, Macedonski (care nu depășește, ca mentalitate, epoca pașoptistă și are ca model tiparul poeziei profetice a lui Heliade, dar este teoreticianul poeziei viitorului și al wagnerismului poetic). Iar în ceea ce-l privește pe Augustin Doinaș nu știu cât de mult se poate stabili o conexiune între teoriile de mai sus și resurecția baladei. De altfel, rezumând filosofia lui Heidegger (filo-sofie care are în vedere poezia lui Holderlin, Trakl și Rilke, așezate în contextul unei gândiri teologice 623 edulcorate, dar cu profil protestant), concluziile nu sunt la fel de simplu de afiliat interpretărilor reproduse anterior: „Poezia e numirea care întemeiază ființa și esența tuturor lucrurilor”, având „caracter originar”. „Poemul originar [...] e deschiderea primordială, Sacrul, care este primul poem, «poemul anterior oricărei spuneri (das unvordichtet Ge-dicht), care a depășit deja în rostirea sa (uber-dichtet) orice rostire poetică»”689. Dacă poezia este esența și temelia (zice Heide-gger) tuturor lucrurilor, atunci, printr-un simplu silogism, înseamnă că poezia este esența materiei și că universul este poezie și nu proză. De altfel, Heidegger mai spune și că: „în esența ei, orice artă este Poezie (Dichtung)”690 * și extragem de aici concluzia că inclusiv proza este (sau conține), în esență, poezie. Doinaș constată că, în Elegiile duineze ale lui Rainer Maria Rilke, „lirismul constă în celebrarea înfiorată tocmai a acestei copătrunderi între om și natură [...]. Unitatea pierdută, a omului cu Totul în -conjurător, se regăsește - susține poetul - grație unei retrageri în cea mai intimă și profundă interioritate...”69', deoarece „înlăuntrul posedă carac- 689 Idem, p. 41. 690 Martin Heidegger, Originea operei de artă, traducere și note de Thomas Kleininger și Gabriel Liiceanu, studiu introductiv de Constantin Noica, Ed. Humanitas, București, 1995, p. 100. 69' Ștefan Augustin Doinaș, op. cit., p. 43. 624 teristicile lui înafară” (în opinia lui Rilke), iar „omul (Dasein) nu este deloc «o interioritate monadică închisă, separată de tot ceea ce i-ar fi exterior»..”692, ci se deschide, în extaz, spre lume. Doar că pentru Heidegger și filosofia germană, Totul nu este, ca în Ortodoxie, universul infuzat de harul lui Dumnezeu, ci este chiar un dumnezeu sau zeu, panteizat (a se remarca faptul că nu este o perspectivă de-religiozizată, ci doar de-creștinată), acel Sacru interpretat panteist în cultura germană și occidentală (începând de la Spinoza), reprezentând lumea și universul, univers considerat de către ortodocși ca fiind chipul plasticizat al gândirii lui Dumnezeu, imprimat și susținut în ființă de energia Lui dumnezeiască necreată. Omul se dechide în extaz, în teologia ortodoxă, dar nu către lume, ci către lumina dumnezeiască a Dumnezeului treimic și către Logosul care este sursa vieții. Pentru că lumea nu este logos și lumină din inițiativă proprie, iar muzica sferelor ar degenera în haos dacă aștrii cerești ar fi „din frâiele luminii și ai soarelui scăpați” (Scrisoarea I), ale luminii raționale sădite în ei de Lumina și Soarele care i-a creat ca să fie, totodată, și lumini simbolice, metafore, poezie (și literatură) despre geneză și eshatologie, pentru cerul minții și pentru lumina înțelepciunii umane. 692 Idem, p. 44. 625 O altă tradiție literară: iarna ca anotimp spiritual Am discutat într-un capitol anterior despre viziunea aștrilor cerești și a cerului înstelat ca peisaj mistic tradițional în operele poeților noștri. Un alt peisaj tradițional-simbolic este cel al mării, al mării intempestive sau al diluviului - am văzut, pe parcursul cărții noastre, identitatea semantică a acestui topos la Varlaam, Antim, Cantemir, poeții prepașop-tiști și pașoptiști, reprodus ulterior și în lirica modernă - dar și cel al iernii duhovnicești, despre care intenționăm să facem câteva aprecieri în cele ce urmează. În tradiția literaturii noastre vechi, iarna este foarte des asociată, în cărțile noastre, cu un anotimp duhovnicesc al nerodirii sufletului și al viscolirii lui de patimi. Acest sezon spiritual neprielnic poate fi pus în legătură fie cu traiectoria individuală a vieții, fie cu destinul unui neam întreg sau al umanității. Pentru că adesea este ignorată aproape cu desăvârșire descendența unor mari teme și motive ale literaturii culte, din literatura religioasă, ne propunem să urmărim felul în care literatura română cultă s-a dezvoltat în dependență de mentalitatea și de tradiția ortodoxă, cu tot nihilismul de suprafață pe care îl manifestă unele producții literare și cu tot cortegiul de declarații care 626 par (sau chiar sunt) beligerante la adresa Ortodoxiei sau a lui Dumnezeu. Acestea vor să excludă substratul de natură religioasă al frământărilor literare, aruncându-l în mod nemotivat, dar deliberat, în derizoriu, și să scoată în schimb în prim plan, o atitudine de frondă sau de indiferentism religios, care ar caracteriza cultura și literatura română modernă, în ansamblu. Credincioșilor ortodocși care sunt prezenți la slujbele Bisericii și care citesc frecvent cărți de predici, cuvinte duhovnicești, acatiste sau alte rugăciuni, le este, credem noi, foarte familiară asociația dintre anotimpul hibernal, însoțit de fenomene meteorologice ostile supraviețuirii, și perioadele de ispitire și de suferință profundă duhovnicească din viața creștinului, în vremea cărora el trece prin adevărate furtuni și viscoliri sufletești, prin îngheț duhovnicesc greu de îndurat. Această comparație este simplă și ușor de perceput de către oameni, dar nu simplistă. Ea are o întemeiere scripturală, după cum vom vedea, și este regăsibilă și în literatura română, de la începuturile sale și până în perioada modernă. Cel mai adesea, iarna apare în context antitetic, în relație de antinomie cu primăvara, reperul simbolic al Învierii. Inițiem excursul nostru demonstrativ cu exemple din Cazaniile noastre vechi, dar și din Cronici (Letopisețe). 627 În Cazania ortodoxă a lui Coresi, din 1581 (căci prima, de la 1567, era calvină, deși era destinată ortodocșilor), aflăm un prim text de acest fel (pe care -îndreptându-l - îl reproducem în versuri, spre o mai intimă comparație cu poezia propriu-zisă): Drept aceea, fraților, să ne nevoim cu veselie și cu cântări, să prăznuim înnoirea praznicului acestuia, și această vreme de primăvară. Și să ne arătăm toți Învierii lui Hristos bucurându-ne și ca niște jigănii [ființe] omorâte de iarnă, ce-și leapădă mâhnirea, unde văd toate făpturile întregindu-se și iară învie, cum vedem și pământului răsărindu-i iarbă, și pomii înflorind și toate jigăniile jucând, marea făcându-se lină și toată lumea primenindu-se și spre bine adăugându-se 628 și înnoindu-se. Și iată, acelea sunt fără suflet și fără grai și așa se bucură și se veselesc și se luminează Învierii lui Hristos, cu cât mai vârtos noi, oamenii, ce suntem în cuvântul și în chipul lui Dumnezeu cinstiți, datori suntem a ne curăți fiecare și a ne lumina și a ne îndeletnici în veselie dumnezeiască și a ne îndrepta pe calea vieții celei bune și să ne înnoim și să ne umplem de mirosenia [mireasma] și dulceața Duhului Sfânt693. În această secvență este vorba de iarna spirituală, simbolizând adăstarea în păcate, ca antipod al învierii și de bucuria depășirii acestui anotimp în care viața veșnică nu poate să prindă rădăcini și să înflorească în noi, din cauza gerului necredinței. 693 Coresi, Evanghelie cu învățătură (1581), publicată de Sextil Pușcariu și Alexie Procopovici, București, Atelierele grafice Socec & Co, Societate anonimă, 1914, p. 133-134. 629 Într-o manieră similară, în Cazania lui Varlaam, iarna apare ca închipuind erezia iconoclastă. Învingerea ei reprezintă, pentru creștinii ortodocși, adierea primăvăratică și binefăcătoare a sfintei și adevăratei credințe (din nou, am atenuat fonetismele moldovenești): Cumu-s iarna Vi[s]cole și vânturi răci și vremi geroase, de carile să îngreuiadză oamenii și sămt [sunt] supărați în vremea iernei, iară deaca vine primăvara ei se iușurează de aceale de toate și să veselesc, căce c-au trecut iarna cu gerul și s-au ivit primăvara cu caldul și cu seninul, așe și în vremea de demult au fost viscole și vânturi de scârbe și de dosădzi pre oameni 630 ca și într-o vreme de iarnă694. Textul acesta, în redactare varlaamiană, este citat în toate istoriile literaturii române, ca model de frumusețe și de expresivitate literară. O primă dovadă de translare a acestui topos din literatura religioasă în literatura cultă (deși la vremea respectivă nu existau asemenea taxonomii) o constituie regăsirea lui în Letopisețul lui Miron Costin. Prezența lui într-o formă nedisimulat împrumutată din cărțile ortodoxe este și o probă indubitabilă a faptului că mintea unui mirean cărturar nu era, pe atunci, esențial distinctă de a unui ierarh al Bisericii. Miron Costin transferă, prin urmare, simbolismul hibernal din perimetrul Bisericii în cel al istoriei, însă în mod fundamental, iarna rămâne și acum un prototip alegoric al vremurilor tulburi, al perioadelor de încercare duhovnicească pentru oameni, chiar dacă factorul negativ îl reprezintă, de această dată, un domnitor nevrednic: Ce cum floarea și pomeții și toată verdeața pământului stau ofilite de brumă căzută peste vreme, și apoi, după lină căldura soarelui, 694 Varlaam, Cazania (1643), op. cit., p. 30. 631 vin iară la hirea [firea] și la frâmsețele sale cele împiedecate de răceala brumei, așea și țara, după greutățile ce era la Radul-vodă /.../, au venitu fără zăbavă țara la hirea sa, și până la anul s-au împlut de tot bivșugul [belșugul] și s-au împlut de oameni695. Iarna este o metaforă a înghețului duhovnicesc al omenirii pentru Antim Ivireanul, care ipostaziază omiletic Nașterea Mântuitorului într-un context mun-dan în care: Era pre la miezul iernii, când pământul și apele sunt înghețate de ger și de vânturile cele reci; și Fecioara tânără și rușinoasă, care nici din casă nu era obicinuită a ieși, și, fiind aproape de a naște, purcede pre o cale grea și cu anevoie ca aceasta. Și, apropiindu-să de Vithleem, 695 Miron Costin, Opere, vol. I, ediție critică de P. P. Panaitescu, EPL, București, 1965, p. 71-72. 632 doară s-ar fi găsit vreo casă cuvioasă, ca să nască Fecioara aceasta într-însa, iară însuși Iubitorul de sărăcie, Domnul, au pohtit într-o coșare smerită, ca să Se nască696. Noi nu cunoaștem prea bine amănunte meteorologice cu privire la Țara Sfântă, la vremea în care S-a născut Hristos în Betleem, dar Antim a descoperit forma cea mai potrivită prin care să reprezinte în mintea ascultătorilor vicisitudinile unui drum anevoios din Galileea în Iudeea, parcurs de Sfântul Iosif și Preacurata Fecioară, pentru a se împlini făgăduința făcută Sfinților Protopărinți Adam și Eva, aceea de a se naște lumii un Mântuitor. Aluziile cu privire la frig, ger sau sărăcie nu sunt însă descriptiviste, ci duhovnicești și ele caracterizează starea în care se afla lumea, omenirea la acea dată, în care, în miezul iernii, Se naște Dumnezeu pe pământ. Acest topos al iernii ca simbol al vremurilor nefavorabile, nefericite, a intrat ulterior din cărțile religioase în literatura cultă și îl întâlnim în epoca prepașoptistă și pașoptistă, dar și în perioada modernă. Zilot Românul697 scrie stihuri îndurerate după moartea 696 Antim Ivireanul, Opere, op. cit., p. '96. 697 A se vedea: http://ro.wikipedia.org/wiki/Zilot_Rom%C3%A2nul. 633 celei de-a doua soții, în care iarna este un anotimp simbolic al suferinței: Nu e lucru de mirare la ghenar a furtuna, Furtună cât să dea spaima că lumea va răsturna, Nici la luna lui iulie a fi cu prisos călduri, Căci la vremea lor au toate rânduitele măsuri. Dar la mai sau la aprile să vezi zădufuri sau ger, Nu poate fi alt nimica decât mânie din cer. De aceea, ticăloase Ștefane, ajung atât, Ajungă atâtea lacrămi, nu mai plânge amărât, Căci vezi bine că te arse și te-ngheață singur mai, Când nu-i ger, nici e căldură, ci cum e mai bine de trai. Apoi trebuie să judeci c-aceasta ce-ai petrecut E răsplată de la Domnul, când au vrut și cum au vrut698. Aceeași valoare simbolică o au anotimpurile și la Conachi: „De nouă ori până astăzi pământul colindă-tor/ Au călătorit pe crugul soarelui nemișcător./ De nouă ori primăvara cu veșmântul înflorit/ Și iarna cu cărunteța pe pământ s-au învârtit”... (Jaloba mea). Cârlova se va întoarce melancolic către ruinele unui trecut măreț, când se va simți viscolit de suferință: „Așa și au acum, în viscol de dureri,/ La voi spre ușurință cu triste viu păreri” (Ruinurile Târgo-viștii). 698 Zilot Românul (Ștefan Fănuță), Opere complete, ediție îngrijită, studiu introductiv, note, comentarii și indici de Marcel-Dumitru Ciucă, Ed. Minerva, București, 1996, p. 219. 634 Grigore Alexandrescu va recurge și el la această comparație alegorică ce implică similitudinile dintre existența umană și manifestările capricioase ale anotimpului rece: După vara cea bogată Vine iarna-ntărâtată. Bate vânt îngrozitor. I.J Primăvara,-a ei zâmbire De ce-nvie a ta simțire, Iarna nu ți-o-nchipuiești? I.J Până n-ajungi timpul rece, Bucură-te de natură: Apoi când vremea va trece Peste-a inimii căldură, /.../ Și de lume și de toate Împreună ne-om desface. (Prieteșugul și amorul) De când pierdui părinți-mi trei ierni întregi trecură, Trei ierni, căci după ierne viața-mi socotesc, Căci zilele-mi ca iarna de viscoloase-mi fură, Copaci din miezul iernii ce vânturi îi clătesc. 635 (Miezul nopței) * M-aș duce unde zboară atâtea rândunele, Când viscolul începe, când vin vremile rele; Pe pasur'le verdeței ca ele m-aș ivi. /.../ Dar iarăși m-aș întoarce când firea ar zâmbi. (Așteptarea) La Bolintineanu motivul iernii se împletește cu cel al vieții ca o mare în furtună și cu al limanului liniștit și dumnezeiesc - provenind tot din cărțile Bisericii -, în poemul Invocație: Tu, ce-ai sădit în inimi speranța și credința, Căci una fără alta nu poate exista, Ce-aduci după durere surâsul și dorința Și după vijelie un soare a lumina; /.../ Aruncă o cătare asupra țării mele; Ea este ca o barcă pe un ocean plutind Când geme uraganul în noaptea fără stele, Ce încă o suflare ș-o vom vedea perind. Trimite-ne, o, Doamne, lumina Ta cerească, Căci lungă fuse noaptea în care suspinăm; 636 Ca să vedem furtuna ce va să ne răpească Și sub un mal ferice un port să căutăm! Aceeași valoare simbolică a motivului hibernal o remarcăm și la Heliade: „Inima-mi obosită, și nu de ani, nu încă,/ Griji, datorii, povară pe ea se grămădesc;/ Valuri, crivețe-ntr-însa ca-n vulcănoasă stâncă/ Izbesc, se-nfrâng cu muget, mai repezi năvălesc.// Pe la-nce-putul verii, vifore preageroase/ Asupra-i se răscoală s-o-nghețe-aci pe loc/.../ Un foc! și ca acela ce arde-ntr-o câmpie/ Albită de troiene și toată-n vijălie,/ Ce arde ca să arză, de vânturi spulberat”...(Destăinuirea). Nici în celebrele pasteluri ale lui Vasile Alecsan-dri, tabloul iernii nu este pictat la modul pur-peisagistic, simplist, ci el învederează o psihologie mai adâncă, o tendință spre reculegere și spre priveghere pe care o aduce în suflet recluziunea sezonieră, acesta scufundându-se în cugetarea despre condiția umană și a întregii creaturi: O! farmec, dulce farmec a vieții călătoare, Profundă nostalgie de lin, albastru cer! Dor gingaș de lumină, amor de dulce soare, Voi mă răpiți când vine în țară asprul ger!... Afară ninge, ninge, și apriga furtună Prin neagra-ntunecime răspânde reci fiori, Iar eu visez de plaiuri pe care alba lună Revarsă-un val de aur ce curge printre flori. /./ 637 Atunci inima-mi zboară la raiul vieții mele, La timpul mult ferice în care-am suferit, Și-atunci păduri și lacuri, și mări, și flori, și stele Intoană pentru mine un imn nemărginit. Așa-n singurătate, pe când afară ninge, Gândirea mea se primblă pe mândri curcubei... (Serile la Mircești) * Ziua ninge, noaptea ninge, dimineța ninge iar! Cu o zale argintie se îmbracă mândra țară; Soarele rotund și palid se prevede printre nori Ca un vis de tinerețe printre anii trecători. (Iarna) Fumuri albe se ridică în văzduhul scânteios Ca înaltele coloane unui templu maiestos, Și pe ele se așază bolta cerului senină, Unde luna își aprinde farul tainic de lumină. O! tablou măreț, fantastic!...Mii de stele argintii În nemărginitul templu ard ca veșnice făclii. Munții sunt a lui altare, codrii - organe sonoare Unde crivățul pătrunde, scoțând note-ngrozitoare. 638 (Mezul iernei) * Noaptea-i dulce-n primăvară, liniștită, răcoroasă, Ca-ntr-un suflet cu durere o gândire mângâioasă. Ici, acolo, cerul dispare sub mari insule de nori, Scuturând din a lui poale lungi și răpizi meteori. (Noaptea) Adevărate alegorii, decriptabile numai prin recursul la simbolistica veche, sunt ușor de identificat în număr destul de mare la Mihail Eminescu. Deși Eminescu este cunoscut mai mult ca poet al naturii văratice, iarna ocupă un loc deosebit în lirica sa. Prezența anotimpului hibernal, cu pelerina sa de fenomene negative, ostile, este, ca și în literatura noastră veche religioasă, o constantă pur simbolică a liricii eminesciene. Eminescu parafrazează din cărțile Bisericii chiar și nelipsita antiteză iarnă - primăvară/ vară. Și tot din volumele vechi găsite de el în casa părintească sau în bibliotecile Mănăstirilor - tomurile groase și roase de molii de care amintește adesea -iarna are semnificație duhovnicească, fiind un simbol al tulburării sufletești, al nefericirii, al viscolirii de gânduri negre. 639 O ipostază duhovnicească a autorului o regăsim în poemul Melancolie, la care am mai făcut referire anterior, în care Eminescu își face autoportretul ca o „biserică-n ruină”, cu ferestrele și ușile sparte și cu icoanele învechite sau în culori estompate. O asemenea relatare este corectă din perspectivă ortodoxă, unde oamenii sunt temple ale lui Dumnezeu. Eminescu își recunoaște ruina bisericii sale interioare, a sufletului său, într-un context istoric al epocii moderne în care: Bogată în întinderi, stă lumea-n promoroacă, Ce sate și câmpie c-un luciu văl îmbracă; Văzduhul scânteiază și ca unse cu var Lucesc zidiri, ruine pe câmpul solitar. Descrierea aceasta eminesciană o putem localiza poetic între Alecsandri și Bacovia, pentru că poartă pe struna versurilor tonalități comune ambilor poeți, deși pare că pe cei trei îi despart prăpăstii literar-ideologice de netrecut. Limbajul și ritmul sunt mai degrabă proprii lui Alecsandri, dar sentimentul de criză ne apropie de Bacovia. Dezamăgirea profundă provocată de neîmpărtă-șirea iubirii îi provoacă poetului, cel mai adesea, reflecții întunecate, care îi zugrăvesc în minte tablouri hibernale, viscoliri cataclismice. Așa se întâmplă în mai multe poeme: 640 Departe sunt de tine și singur lângă foc, Petrec în mine viața-mi lipsită de noroc, Optzeci de ani îmi pare în lume c-am trăit, Că sunt bătrân ca iarna699, că tu vei fi murit. (Departe sunt de tine) De câte ori, iubito, de noi mi-aduc aminte, Oceanul de gheață mi-apare înainte /.../ Iar peste mii de sloiuri, de valuri repezite O pasăre plutește cu aripi ostenite /.../ Suntem tot mai departe deolaltă amândoi, Din ce în ce mai singur mă-ntunec și îngheț. (De câte ori, iubito...) * Ca iarna cea eternă a Nordului polar Se-ntinde amorțirea în sufletu-mi amar, Nimic nu luminează astei pustietăți, Doar sloiurile par ca ruine de cetăți, Plutind de asprul vi[s]col700 al morții cei de veci. Tu ramură-nflorită. pe visul meu te pleci! 699 Metafora i-a fost inspirată de Bolliac (Carnavalul). 700 Eminescu zice „vicol”, ca și Varlaam, iar nu viscol, folosind așadar un termen arhaic, ca de alte multe ori în opera sa. 641 (Apari să dai lumină) * Ce? Când luna se strecoară printre nouri, prin pustii, Tu cu lumea ta de gânduri după ea să te ații? Să aluneci pe poleiul de pe ulițele ninse...? /./ Și în gându-mi trece vântul, capul arde pustiit, Aspru, rece sună cântul cel etern neisprăvit. (Scrisoarea IV) În Scrisoarea V este reiterată antiteza dintre visul de iubire, „feeria unui mândru vis de vară”, și inima de gheață a femeii. Iubirea face ca anotimpul inimii să fie văratic ( „Când în inimă e vară ...) și încearcă să dezghețe cu căldura sa „raza ochilor ei reci”, însă frigul polar din sufletul femeii ipocrite nu se topește. Întotdeauna decorul natural al iubirii este văratic la Eminescu și presupune nenumărate sugestii care țin de transgresarea dimensiunilor finite ale lumii acesteia, pentru a intra în grădina fericirii veșnice, acolo unde iarnă și suferință nu există. În Ce te legeni., iarna devine un motiv de nefericire de proporții cosmice, căci „Iarna-i ici, vara-i departe”. 642 O altă metaforă a gerului sentimental, care aduce în scenă decorul glacial al ipocriziei, se referă la „judecătorii” cei cu „nendurații ochi de gheață”, adică criticii, de data aceasta, aceia care denigrau versurile sale din invidie (Criticilor mei). Lor le dedică următoarele versuri, împrumutând tot din literatura veche religioasă, motivul nerodirii, al stârpiciunii duhovnicești: „Critici voi, cu flori deșarte,/ Care roade n-ați adus -/ E ușor a scrie versuri/ Când nimic nu ai de spus”. În nuvele, Eminescu este când realist - „Iarna, de gerul cel amarnic, trăsnea grinda în odaie [a lui Dionis], crâșcau lemnele și pietrele, vântul lătra prin gardurile și ramurile ninse; ar fi vroit să doarmă, să viseze, dar gerul îi îngheța pleoapele și-i painjinea ochii. [...] Și-n asemenea momente, în lungile și friguroasele nopți de iarnă, crede cineva cum că el, redus până la culmea mizeriei, devenea trist? Așa era [în] elementul 701 său”701 - când descriptiv-poetic: „Într-o noapte am văzut un spectacol măreț. [...] Codrii bătrâni trosneau amorțiți de iarnă, stelele și luna erau mai palide-n cer, cerul însuși părea mai sur. Era unul din acele spectacole 701 Eminescu, Proză literară, op. cit., p. 38. 643 mărețe, din acele tablouri uriașe, pe care numai Dumnezeu le poate zugrăvi pe tabla întinsă a lumei, înaintea ochilor uimiți și a inimei înfrân- te”702 (Geniu pustiu). Să trecem însă de la Eminescu la Bacovia, pentru care iarna, ca și pustiul interior, sunt o constantă lirică indubitabilă. Poezia lui Bacovia este plină de referințe la anotimpul hibernal, de care se leagă strâns obsesia extincției, sentimentul claustrării și al îngropării sub balastul de zăpadă. Ninsoarea este fără sfârșit, este un „potop” (Decembrie), „ninge prăpădind /./, ninge ca-ntr-un cimitir” (Nevroză), „În ecouri bocitoare/ Vine iarna, vine-acuși /./ Iată, ninge peste fire /./ Milogiri de cimitire” (De iarnă) etc. În lirica bacoviană apare foarte limpede asociația dintre iarnă și păcat. În poemul Singur, este „Potop, cad stele albe de cristal/ Și ninge-n noaptea plină de păcate; /.../ Și ninge-n miezul nopții glacial /.../ Și tu iar tremuri, suflet singuratic”. Frica de gerul pe care îl aduce păcatul în suflet și de iadul glacial este mai mult decât evidentă. Un alt poem care aduce în prim-plan aceeași realitate, poartă titlul, la prezentul continuu, Și ninge: Și ninge în orașul mare E noaptea plină de orgii, 702 Idem, p. 136. 644 Iar prin saloane aurii S-aud orchestre, și fanfare. Femei nocturne, singurele La colț de stradă se ațin, Desfrâu de bere și de vin Prin berării, și cafenele. De orbitoare galantare De diamant, și de rubin. Și de averi orașu-i plin, Și ninge în orașul mare!. Este un oximoron psihologic și duhovnicesc, cel la care recurge Bacovia, ilustrând ninsoarea care cade peste păcate. În poemul Plumb de iarnă, iarna spirituală demonică, ce a pus stăpânire peste inimile oamenilor, răceala contactelor interumane, indiferentismul și egoismul suprem fac să încremenească între viață și moarte, într-un tablou glacial, întreaga panorama a vieții sociale: Ninge secular, tăcere, pare a fi bine, Prin orașul alb, doar vântul trece-ntârziat -Ninge, parcă toți muriră, parcă toți au înviat. Dorm volumele savante-n înghețatele vitrine. 645 Printre ziduri, peste turnuri depărtate, Ninge cu nimic în noaptea vastă, ning bancnote -Numai vântul singur plânge alte note.... Umbra mea se adâncește-n cartiere democrate. Ninge grandios în orașul vast cum nu mai este, Ning la cinematografe grave drame sociale, Pe când vântul hohotește-n bulevarde glaciale. - Dar cine poate să explice această tristă poveste? Bacovia este poetul care ne oferă panoplia completă a suferințelor provocate de lipsa iubirii și a comuniunii într-o societate modernă secularizată. Antiteza, de inspirație biblică, iarnă - primăvară, pe care poeții noștri au împrumutat-o din cărțile vechi, am regăsit-o și la Blaga („Să lași în urmă o iarnă cu viscole,/ cu tenebre și suferinți, e ușor,/ o, cât de ușor, când în martie/ auzi, prin frunze uscate, mari osteneli,/ un cărăbuș de aur/ făcându-și drum în lumină” -Convalescență), dar și la alți scriitori. Motivul iernii este unul tradițional creștin și bizantin, împrumutat din Scriptură și din literatura patristică. Iarna este asociată cu suferința. Astfel, plecând de la versetul „Rugați-vă ca să nu fie fuga voastră iarna, nici sâmbăta” (Mt. 24, 20)/ „Rugați-vă, dar, ca să nu fie fuga voastră iarna” (Mc. 13, 18), dintr-o preofeție a Mântuitorului, prin care vestește sfârșitul lumii, un imn din Triod grăiește astfel: 646 Fuga cea din ziua sâmbetei și de iarnă spunând-o Învățătorul, cu pildă grăiește de tulburarea veacului de acum celui de al șaptelea, întru care va veni ca iarna sfârșitul703. Probabil de aceea, în viziunea eshatologică din Scrisoarea I: „planeții toți îngheață”. Mergând pe filiera temei centrale a Ecclesiastului, deșertăciunea deșertăciunilor, Fran^ois Villon704 compunea, în secolul al XV-lea, Balada doamnelor de altădată (Ballade des dames du temps jadis), cu celebrul refren „Ou sont les neiges dantan?”705, în care nu făcea decât să împrumute o față feminină unei teme predilecte în omiliile Sfinților Părinți. Tema era cea a evocării nestatorniciei lumii și a oamenilor, prin întrebarea, reluată ca un ecou din veac în veac: unde sunt bărbații iluștri ai istoriei, eroii sau împărații de a căror frică tremura pământul? Sau.Ou sont les neiges d’antan? Numai că Fran^ois Villon, în literatura franceză, a preferat să asocieze sclipirea iluzorie a frumuseții și a slavei celor pământești cu caracterul fragil al feminității. Despre fragilitatea vieții și despre deșertăciunea existenței, urmând Sfântului Solomon, au scris Plu- 703 Triodul, op. cit., p. 556. 704 A se vedea: http://en.wikipedia.org/wiki/Fran%C3%A7ois_Villon. 705 În franceză: Unde sunt zăpezile de altădată? 647 tarh706, Euripide707, Demetrius din Faler708, Tibul709, Properțiu710, Ovidiu711 (pe când era exilat la Tomis), Cicero712, Horațiu713 și Vergiliu714 (de la ultimul ne-a rămas versul celebru: fugit irreparabile tempus715)716. În omiliile ortodoxe care au urmat tradiția veterotestamentară, erau invocate numele unor mari împărați din care n-a mai rămas decât amintirea și a căror faimă și măreție a trecut ca visul și ca nălucirea. Motivul acesta, al lui „Ubi sunt qui ante nos?”717, specific unui Sfânt Părinte ca Ioan Gură de Aur, dar și întregii literaturi patristice, a străbătut secolele și literatura europeană, după cum arăta și Ramiro Ortiz718 într-un articol719. În literatura română este regăsibil la 706 A se vedea: http://ro.wikipedia.org/wiki/Plutarh. 707 Idem: http://ro.wikipedia.org/wiki/Euripide. 708 Opere ale sale: http://books.google.ro/books?id=_meJRfpN7aIC&pg=PR5&lpg=PR 5&dq=Demetrius+din+Falera&source=bl&ots=G5MOt32Tzj&sig=WOOx- nslt0FKdgfnl1RZ7uwYyRQ&hl=ro&ei=bbgITPHxNYGNOLvjtdEP&sa=X&o i=book_result&ct=result&resnum=3&ved=0CB4Q6AEwAg#v=onepage&q &f=false. 709 A se vedea: http://ro.wikipedia.org/wiki/Tibul. 710 Idem: http://ro.wikipedia.org/wiki/Proper%C5%A3iu. 711 Idem: http://ro.wikipedia.org/wiki/Publius_Ovidius_Naso. 712 Idem: http://ro.wikipedia.org/wiki/Marcus_Tullius_Cicero. 713 Idem: http://ro.wikipedia.org/wiki/Quintus_Horatius_Flaccus. 714 Idem: http://ro.wikipedia.org/wiki/Publius_Vergilius_Maro. 715 În latină: fuge timpul irecuperabil/ de neîntors. 716 Cf. Dan Horia Mazilu, Recitind literatura română veche, vol. II, Ed. Universității București, 1998, p. 97-98. 717 În latină: Unde sunt cei dinaintea noastră? 718 A se vedea: http://ro.wikipedia.org/wiki/Ramiro_Ortiz. 719 Ramiro Ortiz, Fortuna labilis. Storia di un motivo poetico da Ovidio a Leopardi, București, 1927. 648 Sfântul Neagoe Basarab, Miron Costin (Viiața lumii), Dimitrie Cantemir (Divanul), Antim Ivireanul etc. Îl vor instrumenta apoi mulți alți scriitori români, ca Bolintineanu în Conrad sau ca Eminescu în vastul său poem, Memento mori, întrebându-se unde este gloria împăraților și a civilizațiilor care astăzi nu mai sunt, care au pierit „cu sunet” (Ps. 9, 7). Sfântul Ioan Gură de Aur a predicat îndelung despre nălucirea celor trecătoare care sunt ca umbra și ca visul (și considerăm noi că este o sursă mult mai probabilă pentru visul vieții acesteia din opera eminesciană, mult mai aproape de mediul cultural al lui Eminescu decât maya brahmană) și despre labilitatea vremii și implicit a vieții noastre, care trece precum anotimpurile. Zice Sfântul Ioan Hrisostom: „Niciodată nu rămâne iarnă întruna, niciodată vară, nici primăvară, nici toamnă întruna, ci toate trec, zboară și se duc. Și ce să mai spun? Poate despre flori? Ce voiești? Poate să spun despre demnități, despre împărați, care astăzi sunt și mâine nu sunt? Despre cei bogați? Poate despre clădirile cele strălucite? Poate despre noapte și zi? Ori despre soare sau despre lună?. Nu cumva poate din cele ce vedem rămâne ceva pentru totdeauna? Nimic, ci numai sufletul din noi. 649 Viața aceasta este o scenă de teatru și vis (s. ) , căci precum când se ridică cortina pe scena teatrului toate se risipesc și toate visurile zboară când se arată raza luminei, tot așa și acum [.] toate se strică, toate se nimicesc și dispar”720. La fel se exprima, în Glossă, și Eminescu: „Privitor ca la teatru/ Tu în lume să te-nchipui”... Un argument că este vorba de o temă creștină ( sau însușită de creștini în primele decenii și veacuri de creștinism) în lirica eminesciană, derivată din cea a deșertăciunii, ne este oferit de următoarele versuri: „Privește astă viață ca pas spre mântuire /./ A vieții comedie mișcată e de aur -/ Când scena astei viețe e-al mântuirei faur” (Femeia?.măr de ceartă). Așadar: unde sunt cei sau cele care nu mai sunt? Priviți zăpada, filosofați cu privirea, cum zice Sfântul Ioan Gură de Aur, și înțelegeți că repede curgătoare spre moarte sunt cele de pe pământ. Poate că multora li se va părea că ne-am întors în timp, cu analizele noastre. Părerea noastră este însă că ar fi trebuit să se înceapă cu aceste descoperiri, și nu cu concluzia nefundamentată temeinic a integrării fără rest a lui Eminescu în romantismul european, în urma căreia tradiția sa literară și spirituală s-ar fi efasat... 720 Sfântul Ioan Gură de Aur, Explicarea Epistolei pastorale de la I Timotei, traducere din limba elină, ediția de Oxonia, 1861, trad. Arhiereu Theodosie A. Ploeșteanu, București, ed. Atelierele grafice Socec & Co., Societate anonimă, 1911, p. 143. 650 Căci, chiar dacă această apartenență poate fi stabilită, într-o anumită măsură, e de recunoscut că formele interioare acestui romantism eminescian, deși par europene, sunt profund și îndelung prelucrate prin percepția sa asupra culturii și a spiritualității autohtone - pe care scriitorii au încercat neîncetat să le determine și să le chintesențieze în operele lor, indiferent de manufactura literară. Trebuie să ne întrebăm întotdeauna: corespunde Eminescu, întru totul, profilului romantic european? „Romanticul este, prin exagerarea tuturor simțurilor sale, o personalitate dusă la extrem, fie că aceasta se manifestă prin însușiri dinamice, active, ieșite din comun, un demon agitator, un conducător de mase, fie că ea îi provoacă o inhibiție în planul practic, real, silindu-l să se refugieze în vis, magie, utopie. Sentimentele sale sunt profunde și violente, ele îl împing spre un dezechilibru al relațiilor și simțurilor comune; din adevărurile pe care el le intuiește sau le construiește, în pofida lumii aparente, cea unanim acceptată, se naște divorțul dintre ceea ce știa și ceea ce știe, ceea ce credea și t t y ' t nu mai poate crede acum”721. Poate fi aceasta descrierea lui Eminescu? Prin ceea ce am susținut până acum și prin cele ce vom 721 Mircea Anghelescu, Preromantismul românesc, Ed. Minerva, București, 1971, p. 24. 651 afirma și mai departe, credem că nu acesta este fondul conștiinței poetice și al spiritului eminescian. Uneori Eminescu vroia să se confunde cu poza romantică a unui revoltat/ insurgent/ revoluționar, însă adevărata sa dorință este pacea, pacificarea lăuntrică, a sa și a altora: „Voit-am a mea limbă să fie ca un râu/ D-eternă mângâiere.și blând să fie cântu-i” (Icoană și privaz). Eminescu avea motive să fie sceptic și fără ajutorul lui Schopenhauer („pesimismul lui Eminescu nu este rezultatul lecturilor din Schopenhauer”722), cu atât mai mult cu cât recepta adânc durerile veacului său, fără să se eschiveze în fața suferinței, ca Alecsan-dri sau ca mulți alți contemporani. Însă atașamentul său profund față de tradiție, față de istoria, cultura și spiritualitatea veche românească, atașament pe care nu îl au Schopenhauer, Nietzsche sau poeții demonici, răzvrătiți, față de propria lor tradiție, ne orientează spre o altă motivație, de ordin moral, a scepticismului său, ca și spre dezvăluirea unei interiorități cu totul deosebite față de a celor pomeniți. 722 Mircea Scarlat, Istoria poeziei românești, vol. I, op. cit., p. 130. 652 Eminescu împotriva arianismului723 din arta modernă Concepția lui Eminescu despre artă a fost dezvăluită în mai multe ocazii. Noi ne vom opri, pentru moment, numai asupra câtorva poezii, pentru a scoate în evidența aspecte mai puțin reliefate, ale cugetării sale asupra artei. Eminescu nu era adeptul artei pentru artă, al esteticului pur. Nu o dată poetul a pus în antiteză arta goală cu adevărul inimii, precum în poemul Criticilor mei, în care mărturisește crezul vieții sale, acela de a căuta „cuvântul ce exprimă adevărul”, afirmând că: „E ușor a scrie versuri/ Când nimic nu ai de spus”. Într-un anumit grad, funcția instrumentală a poeziei și literaturii, din perioada pașoptistă, își continuă istoria și în epoca în care a creat Eminescu. Așa încât, Lovinescu ar fi trebuit să-și modifice percepția, considerând, mai corect, că literatura română începe în secolul.al XX-lea, și nu în secolul al XIX-lea. Sau 723 Arianism = învățătura eterodoxă, inițiată de Arie (sec. IV), care susținea faptul că Fiul este prima creatură, în timp, a Tatălui și că El nu este deoființă și împreună veșnic cu Tatăl și cu Duhul. În secolul al XX-lea, Sfântul Iustin Popovici acuza Occidentul de infiltrarea în viziunea sa cultural-teologică a doctrinei eretice ariene. Sfântul Iustin denunța faptul că Apusul a rămas cu Iisus omul iar Răsăritul cu Hristos Dumnezeu, și că ambele atitudini sunt greșite, iar adevărul stă în reconcilierea lor. Occidentul refuză să-L mai vadă pe Dumnezeu în persoana lui Iisus Hristos, iar Răsăritul nu-l prea mai vede pe om, în Cel care și-a asumat firea umană în Ipostasul Său divino-uman. A se vedea: http://en.wikipedia.org/wiki/Justin_Popovi%C4%87. 653 poate că va începe să existe cândva, în viitor, când se va sincroniza integral și definitiv (dacă se va întâmpla acest lucru) cu cea apuseană. În sensul aceleiași cugetări care desfide literatura sau arta lipsită de credința adâncă a inimii și de idealuri sfinte, se înscrie și poemul Epigonii, în care apare în mod extrem de prăpăstios antiteza între arta trecutului, arta veche, animată de doruri și idealuri curate („Când privesc zilele de-aur a scripturelor române,/ Mă cufund ca într-o mare de visări dulci și senine”.), trecutul cu „poeți ce-au scris o limbă ca un fagure de miere”, și sensul literaturii și al artei moderne, în care: „Dumnezeul nostru: umbră, patria noastră: o frază;/ În noi totul e spoială, totu-i lustru fără bază;/ Voi credeați în scrisul vostru, noi nu credem în nimic!”. Din același poem, versul „Noi cârpim cerul cu stele, noi mânjim marea cu valuri” ni se pare remarcabil, întrucât este un vector către două mari teme ale literaturii noastre religios-medievale, indicate conștient de poet (tema cerului înstelat și tema mării) și o critică severă la adresa realismului și descriptivismului sec al literaturii moderne, în antiteză cu simbolismul și hermetismul abisal al literaturii vechi. Sentimentul acesta nu era unul superficial, ci era unul la care a reflectat adânc, privit în perspectiva sa diacronică și spirituală foarte profundă. Dovadă este și un alt poem, Dumnezeu și om, în care arta bisericească, pictura bizantină sau iconografia bizantină, deși părea simplă celor moderni și este disprețuită când este pusă în comparație cu pictura renascentistă și cu arta apu- 654 seană, în schimb, pentru Eminescu, era insuflătoare a unei credințe fierbinți, fiind născută din inimi care ardeau ca o vâlvătaie. De aceea, spune Eminescu: Era vremi acelea, Doamne, când gravura grosolană Ajuta numai al minții zbor de foc cutezător... Pe când mâna-ncă copilă pe-ochiul sânt și arzător Nu putea să-l înțeleagă, să-l imite în icoană724. Mâna copilă a artistului gravor (poetul se referă la cărțile vechi religioase, împodobite cu gravuri) sau iconar nu putea urma instrucțiunile ochiului minții „sânt și arzător”. Ochiul trupului era, adică, mai puțin deprins cu arta, cu finețea estetică, și mâna era mai puțin iscusită în măiestriile artei, dar ochiul inimii era plin de cucernicie și de sfințenie și era văzător departe, pătrunzând cu adevărat dincolo de pictură, prin credința și dragostea înflăcărată pentru Dumnezeu. Și poetul avea dreptate: degeaba avem pictură sau artă religioasă desăvârșită ca tehnică, dacă nu mai avem credință. Arta înaripează credința, dar nu o poate genera de la sine. Eminescu face referire chiar la o icoană anume, la icoana Nașterii Domnului, arătând cum sufletul creștinesc, plin de dragoste dumne -zeiască, trecea dincolo de barierele picturii naive sau mai puțin desăvârșite, pentru a vedea cu ochii inimii 724 Verbul „ajuta” este subliniat de Eminescu în poezie. 655 pe cei trei magi regi mergând „spre închinare la Născutul din tavernă”. În tavernă?.-n umilință s-a născut dar Adevărul? Și în fașe de-njosire e-nfășat eternul Rege? Din durerea unui secol, din martiriul lumii-ntrege Răsări o stea de pace, luminând lumea și cerul. /./ Sarcini de-aur și de smirnă ei încarcă pe cămile Și pornesc în caravană după steaua plutitoare, Ce în aerul cel umed pare-o așchie din soare, Lunecând pe bolta-albastra la culcușu-eternei Mile. Ș-atunci inimă creștină ea vedea pustia-ntinsă Și din ea plutind ca umbre Împărați din răsărit, Umbre regii și tăcute ce-urmau astrul fericit. Strălucea pustia albă de a lunei raze ninsă, Iar pe muntele cu dafini, cu dumbrave de măslin Povestind povești bătrâne, au văzut păstorii steauă Cu zâmbirea ei ferice și cu razele de neauă Ș-au urmat sfințita-i cale către staulul divin. Situația se răstoarnă în perioada modernă, în care arta nu mai înflăcărează inima spre cunoașterea și iubirea lui Dumnezeu, ci urmărește numai satisfacerea orgoliului artistic al autorului. Țelul artei nu mai este adorarea lui Dumnezeu, ci idolatrizarea artei înseși. 656 Această inversare s-a petrecut în istorie odată cu Renașterea care a repăgânizat arta, continuând cu Umanismul, iar la noi a început să-și facă simțită prezența odată cu secularizarea conștiințelor, cu secolul al XIX-lea. Eminescu a sesizat această inversare, această redefinire idolatră a artei, ba chiar mai mult, a sesizat ceea ce Sfântul Iustin Popovici va denunța că fiind o întreagă ideologie ariană a Apusului căzut în erezie, și anume înălțarea omului, treptată, pentru a-L înlocui pe Dumnezeu, pentru care scop nici Hristos, Dum-nezeu-omul, nu mai este privit ca Dumnezeu adevărat și om adevărat, ci numai ca un simplu om: Azi artistul Te concepe ca pe-un rege-n tronul său, Dară inimă-i deșartă mâna-i fină n-o urmează. De a veacului suflare a lui inimă e trează Și în ochiul lui cuminte Tu ești om - nu Dumnezeu. Azi gândirea se aprinde că și focul cel de paie -Ieri ai fost credință simplă - însă sinceră, adâncă, Împărat fuși Omenirei, crezu-n Tine era stâncă. Azi pe pânză Te aruncă, ori în marmură Te taie. Mâna creatorului uman nu mai este „copilă”, începătoare, ci este „fină,” rafinamentul artistic este incomparabil mai mare decât cel al gravorilor și iconarilor amintiți mai devreme. Dar inima este acum t „deșartă”. Omul secularizat e plin de „a veacului 657 suflare”, de ideologiile seculare anti-creștine, aparținând vremurilor moderne, și el gândește „cuminte”, fără a avea „al minții zbor de foc cutezător”, flacăra iubirii și a râvnei, pentru că așa îi dictează filosofia zilelor sale. De aceea, arta idolatră, arta ariană, secularizată, Îl „taie” pe Dumnezeu fără sentimente adânci și fără remușcări, Îl desparte de inima omului. Eminescu nu este, din acest motiv, de acord cu apoftegma: „Dator e-omul să fie a veacului copil”. El nu se simte copil al veacului său, ci al Evului Mediu: Da! ticălos e omul născut în alte vremi. Sincer, îți vine soartea s-o sudui, s-o blestemi: Blăstămurile însăși poet te-arată iarăși, Al veacului de mijloc blestemul e tovarăș. (Icoană și privaz) „Poet al veacului de mijoc”: este modul în care se autodefinea Eminescu, ceea ce este sinonim cu romantic, în concepția romanticilor înșiși. În același poem, Eminescu denunță inutilitatea încercărilor luciferice ale artistului de a întrece poezia frumuseții care e inseminată de Dumnezeu în univers, considerând că arta nu poate egala niciodată poezia naturii pe care a creat-o Dumnezeu: 658 Aceasta e menirea unui poet în lume? Pe valurile vremii, ca boabele de spume Să-nșire-ale lui vorbe, să spuie verzi ș-uscate Cum luna se ivește, cum vântu-n codru bate? Dar oricâte ar scrie și oricâte ar spune. Câmpii, pădure, lanuri fac asta de minune, O fac cu mult mai bine de cum o spui în vers. Natur-alăturată cu-acel desemn prea șters Din lirica modernă - e mult, mult presus. Rațiunea care vrea să cucerească adevărul prin propriile-i puteri se scufundă în eșec și în nefericire, căci „pe suflet s-a prins bruma”, iar „cu aurul fals al vorbii spoiesc zadarnic banul/ Cel rău al minții mele.și vremea este vama/ Unde a mea viață și-a arătat arama”. Frumoasă metaforă a pocăinței este însă aceasta, în care recunoaștem că vremea este vama în care viețile noastre își arată arama, căci banul văduvei pentru care S-a pogorât pe pământ Fiul lui Dumnezeu, ca să-l caute, adică chipul zidit după Chipul Său, în loc să fie curățit, ca să iasă la lumină aurul iubirii și al asemănării cu Dumnezeu, e lăsat să ruginească și să devină „aramă răsunând” (I Cor. 13, 1, Biblia 1688) a golului interior și a neiubirii de Dumnezeu și de oameni. Căci dacă dragoste nu avem, ne-am făcut aramă răsunătoare, după cum spune Sfântul Pavel. Sau, în parafraza lui Marin Preda725, dacă dragoste nu e, nimic nu e (cf. I Cor. 13, 3). 725 A se vedea: http://ro.wikipedia.org/wiki/Marin_Preda. 659 Intertextualizări din vechea literatură, parafraze scripturale și patristice. Poemul Strigoii e alcătuit din trei părți, care au fiecare câte un motto. Prima parte are ca motto un pasaj din slujba de înmormântare (alcătuită în mare parte din imne compuse de Sfântul Ioan Damaschinul)726: „că trece aceasta ca fumul de pre pământ. Ca floarea au înflorit, ca iarba s-au tăiat, cu pânză se 727 înfășură, cu pământ se acopere”727. Se observă lesne că Eminescu a preferat un fragment care vorbește despre viața repede trecătoare, ca iarba și ca un fum: imagini poetice la care am mai făcut referire, pe parcursul comentariilor noastre, mai sus. Imaginile aparțin Vechiului Testament și le regăsim în toată literatura noastră veche. Le-am comentat cu prilejul discuției noastre asupra poemului Viiața lumii al lui Miron Costin (în volumul anterior al acestei cărți), dar ele sunt ubicue în operele scriitorilor noștri 726 Idem: http://ro.orthodoxwiki.org/Ioan_Damaschin. 727 Citatul acesta, oferit ca motto de Eminescu, face parte dintr-un tropar din cele de la sărutarea cea mai de pe urmă a mortului: „Văzând pe mort zăcând, toți să ne gândim la ceasul din urmă, căci omul trece ca fumul pe pământ, ca floarea a înflorit, ca iarba s-a tăiat, cu pânză se înfășoară, cu pământ se acoperă (s. n.). Pe acesta lăsându-l acoperit, lui Hristos să ne rugăm, ca să-i dea odihnă în veci”, cf. Molitfelnic, ed. cit., p. 237. 660 din vechime. Viața ca iluzie și ca deșertăciune a deșertăciunilor este un element esențial al omileticii ortodoxe din toate timpurile, dar și o obsesie a scriiturii eminesciene. Al doilea motto este refrenul unei poezii de Baronzi728, Cățelul pământului, iar al treilea este un citat din Pravila lui Matei Basarab, tipărită la 1652 sub numele Îndreptarea legii729 (titlu pe care îl amintește și poetul): „cum de multe ori, când mor oamenii, mulți de într-acei morți zic se scoală de se fac strigoi”. Acest pasaj din legislația Țării Românești reînnoită și tipărită astfel sub Matei Basarab (legislație care era una cu cea a Bisericii), evocă spre amendare o superstiție care, din păcate, nu a dispărut nici astăzi din popor, privitoare la duhurile celor adormiți. Poemul Strigoii dezvoltă un motiv de origine mitic-folclorică, de largă circulație în romantism, cunoscut ca motivul Lenore730. Eminescu se situează în bună tradiție pașoptistă, a culegerii și/ sau versificării unor mituri, legende (autohtone sau străine) și basme populare, activitate prin care și Heliade ne-a dăruit Zburătorul. 728 A se vedea: http://www.crispedia.ro/George_Baronzi. 729 O puteți downloada de aici: http://www.archive.org/details/IndreptareaLegii.PravilaCeaMare1 652. 730 A se vedea: D. Caracostea, Poezia tradițională română. Balada populară și doina, vol. I, ediție critică de D. Șandru, prefață de Ovidiu Bârlea, EPL, București, 1969, p. 313-415. Dar și: http://en.wikipedia.org/wiki/Lenore_(ballad). Balada lui Burger a fost tradusă în românește de Șt. O. Iosif: http://ro.wikisource.org/wiki/Lenore_(Iosif). 661 Asachi, Bolintineanu și Alecsandri au compus, mai înainte, poezii încadrând motivul romantic al strigoiului. Alte poetizări vor oferi ulterior Coșbuc731 și Radu Gyr (Balada fratelui care-a murit de ciumă). Eminescu autohtonizează balada romantică dar, în același timp, ne oferă o variantă originală, în comparație atât cu legendele apusene (poetizate de romantici), cât și cu baladele românești. Arald, eroul poemului, „este vestitul Harald Hafdagâr [...] întemeietorul Norvegiei și care pe timpul războaielor pe care le-a purtat, a urmat același drum pe care ni-l descrie Eminescu [în poem]. Figura acestui rege-erou, a îmbogățit întreaga literatură romantică a Franței și a Germaniei. Interesant este că Harald - în manuscrise Eminescu îl numește tot Harald (ms. B. A. R. 2262, f. 166) - a mai fost încadrat și de alți scriitori străini în istorisiri care se petrec în cuprinsul țării noastre - pe-al Daciei pământ, cum zice Emi-nescu. Francezul Lerebours de pildă, a scris în anul 1825 o tragedie intitulată Harald, în care regele nordic, ca și în Strigoii, iubește o fată din locurile vechilor țări dacice”732. 731 A se vedea: http://ro.wikisource.org/wiki/Blăstăm_de_mamă. 732 Iulian Jura, Mitul în poezia lui Eminescu, Librairie Universitaire J. Gamber, Paris, 1933, p. 21. 662 Arald, în fruntea hoardelor de avari, căutând să cucerească pământul, trecând peste Volga și peste Nistru, ajunge la țărmurile Dunării. Oștile sale erau parte din acele „Mii roiuri vorbitoare [de migratori germanici], curgând spre vechea Romă”, ascultând îndemnul zeului Odin. „Pe plaiuri dunărene” o întâlnește însă pe „fecioara blondă ca spicul cel de grâu” (o Isoldă română), cu ochii „în care-aveai un cer”: Maria, regina poporului încreș-tinat de pe aceste meleaguri. Se îndrăgostește de ea și uită visurile războinice de a stăpâni universul. Barbarul se îmblânzește și lasă în urmă setea de sânge și dorința ca „să fumege nainte-mi orașele-n ruine”. Însă Maria, logodnica sa, moare, și este înmormântată după legea creștină, într-o Biserică: Sub bolta cea înaltă a unei vechi biserici, Între făclii de ceară, arzând în sfeșnici mari, E-ntinsă-n haine albe, cu fața spre altar, Logodnica lui Arald, stăpân peste avari; Încet, adânc răsună cântările de clerici. /./ Făcliile ridică - se mișc-în line pasuri, Ducând la groapă trupul reginei dunărene, Monahi, cunoscătorii vieții pământene, Cu barbele lor albe, cu ochii stinși sub gene, Preoți bătrâni ca iarna, cu gângavele733 glasuri. 733 Adjectivul „gângave” se referă aici la modul ortodox de a cânta, jumătate în sine și jumătate în afară. Practica ortodoxă isihastă cere ca mintea să fie permanent atentă la sine, chiar dacă monahul/ preotul/ 663 O duc cântând prin tainiți și pe sub negre bolți, A misticei religii întunecoase cete, Pe funii lungi coboară sicriul sub părete, Pe piatra prăvălită pun crucea drept pecete734 Sub candela ce arde în umbra unui colț. Arald, însă, nu se poate împăca cu gândul morții ei. Se întoarce deci spre zeii lui păgâni, căutându-l pe magul lui Zamolxe735 și cerându-i ca să o readucă la viață pe logodnica sa. Acesta îi ascultă rugămintea, folosindu-se de „a farmecelor vargă”, însă învierea Mariei este una fantasmatică, ea producându-se, în plus, cu prețul pierderii și a vieții lui Arald, pentru că amândoi devin strigoi. Eminescu introduce însă nenumărate elemente creștine în religia barbarilor. Astfel, într-o invocare pusă pe seama magului, către Zamolxe736, în care mireanul se roagă cu voce tare sau cântă. Atenția lăuntrică în timpul cântării a monahilor „misticei religii” face ca rugăciunea sau cântarea să pară cumva gângăvită. 734 Se referă din nou la practica liturgică ortodoxă: după ce sicriul este pus în mormânt, preotul spune: se pecetluiește mormântul acesta până la a doua venire a lui Hristos. Iar Eminescu spune corect că crucea care se pune la mormânt reprezintă o pecete, a faptului că cel adormit este creștin și așteaptă învierea trupului său, când va venit Hristos. 735 Confuzia între daci/ geți și goți e foarte veche. A făcut-o Iordanes, Sfântul Isidor de Sevilla și alții. Așa înțelegem de ce Arald este închinător la Zamolxe pe care, și în alte poeme, Eminescu l-a așezat alături de Odin, în panteonul germanic. 736 A se vedea: http://www.enciclopedia-dacica.ro/templu/zamolxe.htm. 664 acesta cere învierea iubitei lui Arald, el spune: „În ochii-i să se scurgă scântei din steaua lină,/ A părului lucire s-o deie luna plină,/ Iar duh dă-i tu, Zamolxe, sămânță de lumină,/ Din duhul gurii tale ce arde și îngheață”. Sufletul este așadar, ca în creștinism, duh, suflare de viață, și această suflare este o lumină, o energie spirituală care vine de la Dumnezeu (chiar dacă în acest caz avem de-a face cu un păgân care se închină la Zamolxe și îl invocă pe acesta ca dumnezeu al său). Dumnezeu este Cel care dă viață omului: „Și Dumnezeu l-a zidit/ l-a făcut pe om [luând] țărână din pământ și a suflat întru fața lui suflare de viață și omul s-a făcut întru suflet viu” (Fac. 2, 7)737. De asemenea, expresia „duhul gurii tale” este biblică: „Cu cuvântul Domnului cerurile s-au întărit și cu duhul gurii Lui toată puterea lor” (Ps. 32, 6, 9, Biblia 1988)738. Învierea reginei moarte are loc într-un context poetizat care face trimitere la evenimente cunoscute 737 Cf. traducerii după LXX a Pr. Dr. Dorin Octavian Picioruș, http://www.teologiepentruazi.ro/2011/08/19/facerea-cap-2/. 738 În Biblia 1688, versetul este redat identic, numai în loc de gură este rost, adică temenul arhaic. 665 din istoria Creștinismului. Versurile sunt următoarele: „Biserica creștină, a ei catapeteasmă/ De-un fulger drept în două e ruptă și tresare;/ Din tainiță mormântul atuncea îi apare,/ Și piatra de pe groapă crăpând în două sare;/ Încet plutind se-nalță mireasa-i, o fantasmă”... Aceste versuri sunt însă o parafrază a versetelor biblice din Evanghelia Sfântului Matei care relatează despre evenimentele ce au însoțit moartea și Învierea lui Hristos: „Iar Iisus, strigând iarăși cu glas mare, Și-a dat duhul. Și iată, catapeteasma templului s-a sfâșiat în două de sus până jos, și pământul s-a cutremurat și pietrele s-au despicat; mormintele s-au deschis și multe trupuri ale Sfinților adormiți s-au sculat. Și ieșind din morminte, după învierea Lui, au intrat în cetatea sfântă și s-au arătat multora” (Mt. 27, 50-53, Biblia 1988). La fel, puțin mai departe aflăm o sintagmă preluată din Crezul ortodox, pentru a indica metaforic reflexia estompată a luminii, din oglinzile acoperite cu pânză neagră: „A faclelor lucire răzbind prin pânza fină/ Răsfrâng o dureroasă lumină din lumină”739. Eminescu face analogii pentru a contextualiza pseudo-învierea Mariei, regina dunăreană. Căci această 739 Eminescu creează un decor spiritual în conformitate cu perioada istorică în care se petrec evenimentele pe care le pune în scenă (sec. al VI-lea). 666 înviere este fantasmatică, ieșind din hotarele religiei creștine, fiind rodul pasiunii lui Arald și al unor invocări de altă natură spirituală. Catapeteasma Bisericii în care era înmormântată regina se rupe în două pentru că este nesocotită legea creștină. Piatra mormântului se sparge în două, de asemenea, și Arald vede cum, din mormânt, „încet plutind se-nalță mireasa-i, o fantasmă”. Numai că este o înălțare iluzorie. Însă poetul nu intertextualizează fără scop textul Evangheliei în descrierea sa, care surprinde ridicarea din mormânt a Mariei. Intenția lui este aceea de a ne indica nevinovăția fetei. Însăși chemarea și aducerea ei > t t dintre morți este caracterizată astfel de poet: „Prin vânt, prin neguri vine /.../ Părea că-n somn un înger ar trece prin infern”. Cei doi devin, așadar, strigoi. Ei sunt morți ziua și se trezesc noaptea („Ca plumbul surd și rece el doarme ziua toată /.../ Dar noaptea se trezește și ține jude -cată”): „De-atunci în haina morții el și-a-mbrăcat viața,/ Îi plac adânce cânturi, ca glasuri de furtună;/ Ades călare pleacă în mândre nopți cu lună,/ Și când se-ntoarce, ochii lucesc de voie bună,/ Pân' ce-un fior de moarte îl prinde dimineața”. Maria pare oarecum inconștientă de ceea ce se întâmplă, până când, la un moment dat, face următoarele observații: „Arald, ce însemnează pe tine negrul port/ Și fața ta cea albă ca ceara, neschimbată?/ Ce ai, de când pe 667 sânu-ți tu porți o neagră pată,/ De-ți plac făclii de moarte, cântare-ntunecată?/ Arald! De nu mă-nșală privirea, tu ești mort!”. Până când, într-o zi, obosiți de a mai trăi astfel, lasă să îi surprindă „faptul zilei” și cei doi se întorc definitiv în morminte: „În sunete din urmă pătrunde-n fire cânt,/ Jelind-o pe crăiasa cu chip frumos și sfânt,/ Pe-Arald, copilul rege al codrilor de brad”. Fizionomia magului a fost inspirată, în opinia lui M. Moraru, dintr-un pasaj hagiografic, din viața „sfântului Macarie Râmleanul din tipăritura lui Dosoftei: «[.] Și de multe bătrâniațe nu i să vedia ochii, că-i era slobodzâte sufruncialele [sprâncenele] preste ochi. Iară unghile la mâni și la picioare câte de un cot era. Iară musteața acoperindu-i gura pogorâia de să mesteca cu barba și-mpreună-i agiungia până la picioare.». [.] Cele mai frapante asemănări apar în descrierea magului din Strigoii: «Pe-un jilț tăiat în stâncă stă țapăn, palid, drept,/ Cu cârja lui în mână, preotul cel păgân;/ De-un veac el șede astfel - de moarte-uitat, bătrân,/ În plete-i crește mușchiul și mușchi pe al lui sân/ Barba-n pământ i-ajunge și genele la piept /.../ Bătrânul cu-a lui 740 cârjă sus genele-și ridică»”740. 740 Mihai Moraru, De nuptiis..., op. cit., p. 203-204. 668 Portretul Sfântului Macarie Romanul, din volumul întâi din Viața și petreacerea Svinților (1682), în redactarea lui Dosoftei, l-a inspirat pe Eminescu mai mult în reprezentarea uneia dintre metamorfozele Luceafărului, după cum am arătat mai sus. E valabilă însă și apropierea de fizionomia magului, pe care o face Moraru. Apelul la hagiografia lui Dosoftei este evident -deși Moraru n-a sesizat acest lucru - pentru că apare aici, în poezia Strigoii, și un termen arhaic rar, nimitez („Pe-oglinzi de marmuri negre un negru nimitez,/ A faclelor lucire răzbind prin pânza fină/ Răsfrâng o dureroasă lumină din lumină”), care provine aceeași Viață a Sfântului Macarie Romanul, unde se află sub forma „nemeteț”, însemnând văl: „Căutaiu, vădzuiu un nemeteț [văl] de păiorâ [mătase] scump, feme[i]esc 741 dzăcând gios înnainte-mi” . Și recursul la cărțile vechi nu se oprește aici. Alte versuri, Ei zboar-o vijelie, trec ape făr' de vad, Naintea lor se nalță puternic vechii munți, Ei trec în răpejune de râuri fără punți. ne aduc aminte de Dosoftei și de Psaltirea sa t versificată: O, Dumnezău Svinte, Tu mă scoate * 741 A se vedea cartea noastră, Studiu despre „Viața Sfântului Macarie Romanul”, op. cit., p. 14. 669 De[n] puhoi de ape, toi [tumult] de gloate, Ce-m[i] vine la suflet, și de gloduri Cu pâcle adânci, fără poduri. (Ps. 68, 1-4) Credem că apele fără vad (mal/ țărm) și râurile fără punți îi puteau fi sugerate, ca imagini poetice, de versurile dosofteiene. Cu atât mai mult cu cât Eminescu utilizează, de mai multe ori în Strigoii, termenul vad, des întâlnit la Dosoftei, în loc de orice alt corelativ (mal, liman, țărm): „Visând că toată lumea îmi asculta cuvântul,/ În valurile Volgăi cercam cu spada vad. /.../ Ah! unde-i vremea ceea când eu cercam un vad/ Să ies la lumea largă... /.../ Să se-mplinească visu-mi din codrii cei de brad!”. De asemenea, după cum a arătat deja G. I. Tohă-neanu, stolurile din versul „Domnind semeț și tânăr pe roinicele stoluri” înseamnă cete/ detașamente ale unei armate, fiind un termen împrumutat din Letopisețul lui Miron Costin (deși e atestat și în textele core-siene)742. Expresia un obrăzar de ceară (din versul: „Un obrăzar de ceară părea că poartă el”) a folosit-o Eminescu întocmai și în poemele Când te-am văzut, 742 A se vedea G. I. Tohăneanu, Eminesciene., op. cit., p. 84-85, 9293. Autorul notează: „Eminescu preferă derivării propriu-zise pe cea semantică, izbutită prin încadrarea cuvintelor vechi și uzuale în combinații contextuale inedite, dar atât de firești, încât numai analiza atentă poate declanșa sesizarea inovațiilor”, cf. Idem, p. 86. 670 Verena și Gelozie, denumind acolo masca de carne a feței, într-un context în care poetiza învățăturile Sfântului Nicodim Aghioritul, preluate - la rându-i - de la Sfântul Ioan Hrisostom (am vorbit despre acest subiect mai sus, în capitolul întâi al acestei cărți). De fapt, Când te-am văzut, Verena datează din același an, 1876, când a fost publicat poemul Strigoii, la care, după cum ne comunică Perpessicius, poetul a lucrat febril în ultimele luni ale anului, iar „frământările iubirii sale pentru Veronica nu vor fi fost absente în cristalizarea acestui poem, de adâncă tensiune pasională, în care s-au filtrat atâtea elemente autobio-grafice”743. Cei doi, Maria și Arald, formează un cuplu demn de Înger și demon. Numai că acolo îngerul îl atrage pe demon (adică pe revoluționarul/ insurgentul/ rebelul răzvrătit contra ordinii sociale) la împăcarea cu Dumnezeu, iar aici Arald o atrage pe Maria într-o existență nefericită, în care amândoi par „umbre străvezie ieșite din infern”. Se înțelege că Maria acceptă această existență nefericită din iubire pentru Arald. Pentru ca, în final, să rămână „de moarte logodiți”. Eminescu pune mereu în discuție problema jertfei unuia pentru celălalt. Dorim însă a atrage atenția asupra unui aspect important: chiar și în acest poem, care pare să satisfacă dorința de sincronizare a lui Lovinescu și a unui întreg 743 Perpessicius, în M. Eminescu, Opere alese, vol. I, ed. cit., p. 306. 671 curent critic, după cum am putut observa, sunt foarte numeroase apelurile la literatura românească veche: Evanghelia, Molitfelnicul, Pravila lui Matei Basarab, Viețile Sfinților și Psaltirea în versuri ale lui Dosoftei, Letopisețul lui Miron Costin etc. Mai mult, nu știu dacă mai există un alt poem eminescian care să adune, la un loc, referințe (citate și intertextualizări) din atât de multe surse românești vechi. Chiar dacă tema poeziei744 și atmosfera uneori lugubră a poemului poate părea îndepărtată de tradiția românească (de cea cultă, nu și de cea populară, în care există balade asemănătoare cu cele valorificate, în Apus, de Goethe și de alți romantici), în schimb, s-ar zice că Eminescu ține să ne dovedească faptul că tradiția literară românească a jucat un rol esențial în formarea limbajului poetic și în realizarea viziunilor sale poetic-romantice745. 744 Care e totuși de sorginte medievală. A se vedea Jean Claude Schmitt, Strigoii. Viii și morții în societatea medievală, traducere de Andrei Niculescu și Elena-Natalia Ionescu, Ed. Meridiane, București, 1998. 745 E adevărat că rolul acesta nu iese prea bine în evidență, nici măcar la nivel lingvistic. Dovadă stau și următoarele afirmații ale lui Tohăneanu, cu privire la Luceafărul și la alte câteva poeme eminesciene: „Fiind vorba, în Luceafărul, de o lume a basmului, ne-am aștepta ca un scriitor și cărturar care cunoaște ca nimeni altul (cu excepția, poate, a singurului Sadoveanu), limba veche, să folosească și să valorifice din plin acest atu rarisim, etalându-și cu ostentație erudiția filologică și lingvistică. Așa ceva nu se întâmplă în Luceafărul, cum nu se întâmplă nici în Călin (file din poveste), nici în Scrisoarea III, nici în poemele dacice (Sarmis, Gemenii), nici în alte împrejurări la fel de ademenitoare. Ca și Sadoveanu în romanele sale istorice, Eminescu nu uită nicicând că, 672 Odată cu moartea lui Arald, moare și religia lui Odin și a lui Zamolxe, iar magul.împietrește: Bătrânu-și pleacă geana și iar rămâne orb, Picioarele lui vechie cu piatra se-mpreună /./ Pe jilțul lui de piatră înțepenește drept Cu cârja lui cea veche preotul cel păgân, Și veacuri înainte el șede-uitat, bătrân, În plete-i crește mușchiul și mușchi pe a lui sân, Barba-n pământ i-ajunge și genele în piept. Împietrirea magului zamolxian seamănă foarte mult cu extincția lui Pan, ulterior, în viziunea lui Blaga: Pan rupe faguri în umbra unor nuci. E trist: se înmulțesc prin codri mânăstirile, și-l supără sclipirea unei cruci. reînviind artistic epoci revolute, el nu se adresează oamenilor vechimii, ci propriilor contemporani. De aceea, spre deosebire de atâția alți scriitori [.] poetul înfăptuiește situarea în epocă discret, fără nici un fel de paradă”, cf. G. I. Tohăneanu, Eminesciene., op. cit., p. 133. Lipsa de ostentație sau valorificarea „discretă” a resurselor tradiției (discretă pentru cine nu mai cunoaște și nu mai poate recepta această tradiție) e semnul geniului. În același timp, analizele noastre, din capitolele anterioare, ne-au relevat o realitate mult mai profundă decât cea pe care a semnalat-o Tohăneanu și mulți alți cercetători, care au căutat tradiția veche numai la nivel lingvistic. 673 Zboară-n jurul lui lăstunii și foile de ulm răstălmăcesc o toacă. Subt clopot de vecerne Pan e trist. Pe-o cărăruie trece umbra de culoarea lunii a lui Crist. /./ Gonit de crucile sădite pe cărări Pan s-ascunse într-o peșteră. /./ Odată zeul își cioplea un fluier din nuia de soc. Piticul dobitoc [un păianjen] i se plimba pe mână. Și-n scăpărări de putregai Pan descoperi mirat că prietenul avea pe spate-o cruce. Bătrânul zeu încremeni fără de grai în noaptea cu căderi de stele și tresări îndurerat, păianjenul s-a-ncreștinat. A treia zi și-a-nchis coșciugul ochilor de foc. Era acoperit cu promoroacă și-amurgul cobora din sunetul de toacă. Neisprăvit rămase fluierul de soc. 674 (Moartea lui Pan, vol. Pașii profetului746) Amurgul lui Pan, al mitologiei antice, dar și al panteismului, coboară „din sunetul de toacă”. În Memento mori, Eminescu prezintă astfel moartea religiilor germanice: „Șed la mese lungi de piatră zeii falnicei Valhale;/ Odin stă-n frunte - cu părul de ninsoare încărcat;/ Acolo decid ei moartea Romei și o scriu în rune /.../ Roma-n stele strălucește pe-a ei dâmburi, lângă râu;/ Ei privesc urbea eternă, ce pe dealuri lin străluce,/ Sulița pe loc s-oprește, se preface-n d-aur cruce,/ Odin moare -Tibrul este a credinței lui sicriu”. Aici, în Strigoii, pe plaiurile vechii Dacii, Odin moare odată cu Arald. Iar semnificațiile poemului transcend povestea de dragoste și, cu atât mai mult, motivul tenebros al strigoiului. Mergând mai departe cu cercetarea noastră, un poem care urmărește înde-aproape referatul biblic și hermeneutica ortodoxă, în ceea ce privește cosmoge-neza, este Rugăciunea unui dac. Versurile sunt următoarele: Pe când nu era moarte, nimic nemuritor, Nici sâmburul luminii de viață dătător, Nu era azi, nici mâne, nici ieri, nici totdeauna, 746 Cf. Lucian Blaga, Opera poetică, Ed. Humanitas, București, 1995. 675 Căci unul erau toate și totul era una; Pe când pământul, cerul, văzduhul, lumea toată Erau din rândul celor ce n-au fost niciodată, Pe-atunci erai Tu singur, încât mă-ntreb în sine-mi: Au cine-i zeul cărui plecăm a noastre inemi? El singur zeu stătut-au nainte de-a fi zeii Și din noian de ape puteri au dat scânteii, El zeilor dă suflet și lumii fericire, El este-al omenimei izvor de mântuire: Sus inimile voastre! Cântare aduceți-I, El este moartea morții și învierea vieții! Și El îmi dete ochii să văd lumina zilei, Și inima-mi împlut-au cu farmecele milei, În vuietul de vânturi auzit-am al Lui mers Și-n glas purtat de cântec simții duiosu-I viers, Și tot pe lângă-acestea cerșesc înc-un adaos: Să-ngăduie intrarea-mi în vecinicul repaos! /./ Astfel numai, Părinte, eu pot să-ți mulțumesc Că Tu mi-ai dat în lume norocul să trăiesc. Faptul că există aici o certă inspirație din Rig Veda nu reprezintă o contradicție a celor afirmate de noi, pentru că Eminescu prelucra textele, iar părerea noastră este că versurile presupun o concepție creștină. Rig Veda X, 121 (Imn zeului necunoscut), care a infuențat o parte din versurile de mai sus, face parte 676 dintr-o perioadă din evoluția religiei indiene, caracterizată de o mentalitate monoteistă747. Ne-a rămas în manuscris o traducere a lui Eminescu din acest imn (patru catrene): Întâiu eși această sămânță a luminii Ea singură a lumii stăpână nenăscută Pământu'l, ceriu'l ține cu a ei ființă Care a zeul cărui noi jertfă îi aducem? Dă viață și putere, iar binecuvântarea-i Chiar zeii o imploră și ei* i se închină Iar moartea, nemurirea sunt muma* umbrei sale Au cine-i zeul cărui noi arderi îi aducem? De unde alergară puternicele ape De germeni purtătoare, luminii născătoare De-acolo au și zeii suflare de viață? Au cine-i zeul cărui noi arderi îi aducem? El care cu putere privit-au preste ape Prietenii* puterii* isvoare a mânturirii Ce singur Zeu stătut-au nainte de a fi Zeii - -Au cine-i zeul cărui noi arderi îi aducem?748 Perpessicius atrage atenția în ceea ce privește traducerea liberă: „caracterul liber [...] al tălmăcirii”749. 747 A se vedea M. Eminescu, Opere, II, ed. Perpessicius, p. 73. 748 Cf. Idem, p. 71. 677 Forma finală a poemului Rugăciunea unui dac, publicată în 1879, e precedată de câteva versiuni manuscrise, dintre care una poartă titlul Nirvana, la care a renunțat, iar alta este încorporată în poemul postum Gemenii749 750. Confuzia între daci și indieni i-a fost sugerată lui Eminescu de Miron Costin, după cum am arătat recent, cronicarul susținând faptul că dacii au emigrat pe aceste teritorii din India751. Ne întrebăm dacă nu cumva regii magi indieni, din poemul Dumnezeu și om, care au călătorit pe cămile cu steaua pentru a ajunge la Adevărul născut în tavernă (în staulul de la Betleem), sunt, de fapt, daci? În pădurile antice ale Indiei cea mare, Printre care, ca oaze, sunt imperii fără fine, Regii duc în pace-eternă a popoarelor destine Închinând înțelepciunei viața lor cea trecătoare. Dar un mag bătrân ca lumea îi adună și le spune C-un nou gând se naște-n oameni, mai puternic și mai mare Decât toate pân-acuma. Și o stea strălucitoare Arde-n cer arătând calea la a evului minune. Fi-va oare dezlegarea celora nedezlegate? Fi-va visul omenirei grămădit într-o ființă? 749 Ibidem. 750 A se vedea Idem, p. 75-83. 751 A se vedea Gianina Maria-Cristina Picioruș, Eminescu și literatura română veche, op. cit., p. 224-225. 678 Fi-va brațul care șterge-a omenimei neputință Ori izvorul cel de taină a luminii-adevărate? Va putea să risipească cea neliniște eternă, Cea durere ce-i născută din puterea mărginită Și dorința făr- de margini?...Lăsați vorba-vă pripită, Mergeți regi spre închinare la născutul în tavernă. În tavernă?...-n umilință s-a născut dar adevărul? 9 Și în fașe d-înjosire e-nfășat eternul rege? Din durerea unui secol, din martiriul lumii-ntrege Răsări o stea de pace, luminând lumea și cerul... • • J • J • «-/ V *1 Sarcini de-aur și de smirnă ei încarcă pe cămile Și pornesc în caravană după steaua plutitoare, Ce în aerul cel umed, pare-o așchie din soare, Lunecând pe bolta-albastră la culcușu-eternei mile. Ș-atunci inima creștină ea vedea pustia-ntinsă Și pin ea plutind ca umbre împărați din răsărit, Umbre regii și tăcute ce-urmau astrul fericit... Strălucea pustia albă de a lunei raze ninsă, Iar pe muntele cu dafini, cu dumbrave de măslin Povestind povești bătrâne, au văzut păstorii steaua Cu zâmbirea ei ferice și cu razele de neauă » Ș-au urmat sfințita-i cale către staulul divin. Însă Eminescu nu îi putea numi daci pe acești regi, dacă vroia să respecte adevărul istoric, pentru că aceștia erau „împărați din Răsărit”. Dacă ar fi fost daci, 679 ar fi trebuit să ajungă la Betleem venind din Apus. Și de aceea credem că i-a numit indieni, în conformitate cu ceea ce a citit la Miron Costin. Și tot de aceea, în proiectul dramatic Decebal sau în poemul postum Sarmis, Eminescu introduce elemente de cosmogonie vedică, în versurile sale. Să revenim însă la Rugăciunea unui dac. Ceea ce am spus mai sus lămurește în parte atracția lui Emi-nescu pentru imnele vedice. Pe de altă parte, referitor la acest imn (către zeul necunoscut), putem afirma că poetul a recunoscut în exprimările sale mai multe elemente pe care le știa din alte surse. Spre exemplu, „apele de germeni purtătoare” reprezintă o imagine care poate fi interpretată ca fiind în perfectă concordanță cu viziunea creștină. Despre acești germeni (sau arhei) vorbesc Sfinții Părinți (Sfântul Grigorie de Nyssa, Sfântul Augustin, Sfântul Dimi-trie al Rostovului, în Hronograful său, pe care Emi-nescu îl cunoștea foarte bine și din care Paul Cernovodeanu afirmă cu îndreptățire că poetul s-a inspirat în ceea ce privește cosmogeneza din versurile sale), dar și Heliade în Anatolida: „Și Spiritul vieții se poartă peste ape [cf. Fac. 1, 2];/ Pătrunsu-s-a abisul [acvatic] d-o mistică ardoare/ Și l-a cuprins fiori;/ Tresare și concepe. Ai haosului germini [ai apelor germeni]/ Spre viață și spre nuntă așteaptă a ta voce [cuvântul lui Dumnezeu]”. Deși consideră - greșit, în opinia noastră - că titlul denotă o „intenție batjocoritoare”, Rosa del Conte 680 este de acord că poemul lui Eminescu „proclamă existența unui Dumnezeu personal”752. Important pentru noi este faptul că cea mai aprigă susținătoare a identificării cugetării eminesciene cu cea indiană, Amita Bhose, nu își recunoaște ' 'ii filosofia în Rugăciunea unui dac și consideră că „sentimentele de bază ale poeziei au un izvor autohton de inspirație”753. Versurile lui Eminescu afirmă următoarele: Dumnezeu este Singurul Care există din veșnicie. Lumea nu există din veșnicie, ci ea este creația lui Dumnezeu. Versul „El singur zeu stătut-au nainte de-a fi zeii” poate să însemne două lucruri: El Singur a fost Dumnezeul cel Adevărat al oamenilor mai înainte de a apărea eresurile păgâne, mulțimile de zei ale religiilor politeiste. Sau: El este Dumnezeul care i-a creat pe oameni pentru a fi zei/ dumnezei după har. Căci mai apoi spune: „El zeilor dă suflet și lumii fericire”. În Biblie găsim (folosim tot Biblia 1688): „Căce [căci] Domnul Dumnezăul vostru, Acesta e Dumnezăul dumnezăilor și Domnul i domnilor, Dumnezăul cel mare și tare și înfricoșat” (Deut. 10, 17). 752 Rosa del Conte, op. cit., p. 68. 753 Amita Bhose, Eminescu și India, Ed. Junimea, Iași, 1978, p. 92. 681 „Dumnezăul dumnezăilor, Domnul, au grăit și au chemat pământul” (Ps. 49, 1). „Dumnezău stătu în adunare de dumnezăi și în mijloc pre dumnezăi va osebi” (Ps. 81, 1). „Ivi-Se-va Dumnezăul dumnezăilor în Sion” (Ps. 83, 7). „Mărturisiți-vă Dumnezăului dumnezăilor, căci în veac [a] mila Lui” (Ps. 135, 2). Etc. „Și din noian de ape puteri au dat scânteii”: este o parafrază la ceea ce poetul a versificat astfel din imnul vedic: „De unde alergară puternicile ape/ De germeni purtătoare, luminii născătoare’’... În viziunea creștină, lumina a apărut din nimic, la porunca lui Dumnezeu, nu din ape, așa cum susține imnul vedic: „La-nceput feace Dumnedzău ceriul și pământul. Iar pământul era nevădzut și netocmit și-ntunerec dzăcea deasupra prăpăștii [abisului de ape] și Duhul lui Dumnădzău Să purta [pe] deasupra apei. Și dzâsâ Dumnădzău «Fă-te, lumină!» Și să feace lumină” (Fac. 1, 1-4, în traducerea lui Dosoftei754). „Întru început au făcut Dumnezeu ceriul și pământul, și pământul era nevăzut și netocmit și 754 Cf. Dosoftei, Paremiile preste an (Iași 1683), ediție critică de Mădălina Ungureanu, Editura Universității „Alexandru Ioan Cuza”, Iași, 2012, p. 105. 682 întunearec era deasupra adâncului și Duhul lui Dumnezeu Să purta pre deasupra apei. Și au zis Dumnezeu să se facă lumină, și s-au făcut lumină”755. Însă Eminescu, scriind că Dumnezeu „din noian de ape puteri au dat scânteii”, se exprimă într-un mod echivoc. Pentru că se poate înțelege și că a dat puteri scânteii de viață, ceea ce corespunde Scripturii: „Și zise Dumnezău. «[Să] scoață apele târâtoare de suflete vii și zburătoare zburând [pe de]asupra pământului spre întăritura [firmamentul] cerului». Și să făcu așa” (Fac. 1, 22, Biblia 1688). Se observă, de asemenea, că Eminescu nu a valorificat prea mult nici versurile „Întâiu eși această sămânță a luminii/ Ea singură a lumii stăpână nenăscută/ Pământu'l, ceriu'l ține cu a ei ființă”, concepute după imnul vedic, și care vin în contradicție cu viziunea creștin-ortodoxă asupra Genezei, pentru că lumina creată în ziua întâi de Dumnezeu nu este nenăscută și nu ține universul cu a ei ființă. Poetul spune doar: „Pe când nu era /.../ sâmburul luminii de viață dătător”, expresie care nu mai conține toate elementele din definiția dogmatică vedică, ci pare mai mult o metaforă a luminii materiale care 755 Cf. Triodion, Râmnic 1731, B. A. R., CRV 204, f. 344r. 683 susține viața în univers. Dimpotrivă, după cum am văzut mai sus, în Scrisoarea I el a schimbat această perspectivă („Întâiu eși această sămânță a luminii/ Ea singură a lumii stăpână”.) cu cea a pământului, întâi-născut al universului, care: „Punctu-acela de mișcare, mult mai slab ca boaba spumii,/ E stăpânul fără margini peste marginile lumii”. Am comentat la timpul potrivit. Versurile „El este-al omenimei izvor de mân- tuire:/ Sus inimele voastre! Cântare aduceți-I,/El este moartea morții și învierea vieții! ” fac referire explicită la Hristos, Cuvântul lui Dumnezeu, Care a mântuit umanitatea prin Întruparea Sa și Care este „moartea morții și învierea vieții”. „Sus inimele voastre!” este o parafrază a formulei liturgice: Sus să avem inimile!, rostite de către preot la Sfânta Liturghie, căreia poporul îi răspunde: Avem către Domnul. Iar îndemnul de a aduce cântare Domnului este atât vechi cât și nou-testamentar și el este foarte propriu creștinilor. De fapt, în aceste versuri întâlnim multiple parafraze din imnele Învierii: „După obiceiul pentru cei morți, a primit punerea în mormânt Viața tuturor, și a arătat mormântul izvor al învierii, spre mântuirea noastră”756. 756 Penticostar, Ed. IBMBOR, București, 1999, p. 11. La Utrenia Învierii. 684 „Să mergem dis-de-dimineață și, în loc de mir, cântare să aducem Stăpânului; și să vedem pe Hristos, Soarele dreptății, tuturor viața răsă-rind”757 758 (Eminescu a început cu acest irmos articolul Paștele, din „Timpul”, 16 aprilie 1878, din care vom reproduce fragmente undeva mai la vale). „Alergați și vestiți lumii că a înviat Domnul omorând moartea, pentru că este Fiul lui Dumnezeu, Cel ce mântuiește neamul ome- 758 nesc” . t~x o • • Cv a „Prăznuim omorârea morții, sfărâmarea iadului și începătura altei vieți, veșnice [învierea vieții]”759. „Veniți toate neamurile, cunoașteți puterea tainei celei înfricoșătoare, că Hristos, Mântuitorul nostru, Cuvântul cel din început [In. 1, 1], S-a răstignit pentru noi și de voie S-a îngropat și a înviat din morți, ca să mântuiască toate. Aceluia să ne închinăm”760. „Astăzi Hristos, moartea călcând, a înviat, precum a zis, și bucurie lumii a dăruit; ca toți, înălțând cântarea, așa să zicem: Izvorule al vieții, Lumina cea neapropiată, Atotputernice Mântuitorule, miluiește-ne pe noi!”761. 757 Idem, p. 16-17. 758 Idem, p. 17, 27, 29. 759 Idem, p. 20. 760 Idem, p. 37. Cântarea aceasta este de la Utrenia din ziua de marți a Săptămânii Luminate. 761 Idem, p. 43. La Vecernia din vinerea Săptămânii Luminate. 685 Critica literară a adus mereu în discuție cosmogonia vedică, dar niciodată cărțile liturgice ale Bisericii sau cărțile românești vechi. Așadar, la întrebarea „au cine-i zeul cărui plecăm a noastre inemi?”, răspunsul e: „El este-al omenimei izvor de mântuire/El este moartea morții și învierea vieții” - exprimări pascale, care ne trimit fără niciun dubiu la un singur „Zeu”, Hristos, după cum ne indică împrumutul din cântările Învierii Domnului. Acesta este Cel care, îninte de a fi lumea, „pe-atunci erai Tu singur” și Care a făcut să răsară scânteie de viață, creând întreg universul. Chiar cuvintele „Pe-atunci erai Tu singur /.../ El singur zeu stătut-au” ne aduc aminte de Dosoftei (Psaltirea în versuri): „A Ta este, Doamne, lumea și pământul,/ Ce le-ai împlut sângur dintâi cu cuvântul” (Ps. 23, 1- 2); C sângur au zâs de să făcură,/ Sângur le-au dat [fie]căriiaș făptură” (Ps. 32, 21-22); „Ce-au poruncit sângur cu cuvântul/ De s-au făcut ceriul și pământul” (Ps. 133, 13-14). Sigur că atribuirea unei asemenea rugăciuni unui dac poate părea multora o inadvertență. Se poate Din investigația pe care am efectuat-o în edițiile românești ortodoxe ale Penticostarului, apărute între 1743 și 1800, am remarcat că sintagmele subliniate de noi se regăsesc identic în aceste ediții. Doar prima cântare nu există în aceste ediții, din cele citate mai sus. 686 aduce în discuție, însă, henoteismul dacilor, care să-l fi îndemnat pe poet la apropieri de ordine religios mai greu de prevăzut sau de înțeles. Iar pe de altă parte, se ascundea pe sine însuși sub masca dacului. Cu certitudine, nu este numai imnul vedic inter-textualizat în versurile lui Eminescu, ci și vechea tradiție religioasă și literară românească. „Și inima-mi împlut-au de farmecele milei”: acesta este, de asemenea, un vers pe deplin ortodox, unul de o extraordinară frumusețe. Dumnezeu este nu numai Cel care a dat viață, Care ne-a dat ochi să vedem lumina zilei, cum zice poetul, dar El a dat oamenilor și harul prin care să înțeleagă și să iubească toate câte există. El le-a umplut inima de milă dumnezeiască, această milă pe care Eminescu o exprimă genial prin sintagma: „farmecele milei”. Pentru că nu numai răul farmecă, amăgește, dar mai mult decât răul, bunătatea și frumusețea și mila au de la Dumnezeu darul să atragă, să farmece inima omenească pentru ca să îndrăgească ceea ce este bun și drept. Inima omului are întru sine, dintru început, de la Dumnezeu, farmecul milei, este plină de fermecare în fața a tot ceea ce este nobil și frumos și se apleacă plină de condescendență către toată creația. „Poetul simte suflul religios al divinului în fața frumuseții și a grandiozității creației”762. 762 Rosa del Conte, op. cit., p. 69. 687 Asemenea, în alt poem (Nu mă înțelegi), Emi- nescu vorbea de „a mea minte, a farmecului roabă”. Putem din nou să face o apropiere de Dosoftei și de Psaltirea în versuri: „Izvorul creației, mobilul gestului dumnezeiesc de a crea lumea, este mila Lui («De [din] mila Ta, Doamne,-i plin pământul»), adică iubirea Lui și dorința de a exista creaturi care să se bucure de plinătatea existenței Sale veșnice. Fără, însă, ca aceste creaturi să se poată confunda vreodată cu El, pentru că ele nu sunt din veșnicie și nu s-au creat singure pe ele însele. Ci «sângur» Dumnezeu le-a creat pe ele. Cunoscând acestea, Eminescu putea vorbi despre «farmecele milei», despre mila aceasta creatoare cu care Dumnezeu i-a fermecat copilăria, dându-i să contemple și să cunoască frumusețea naturii și a cosmosului”763. t t „În vuietul de vânturi auzit-am al Lui mers/ Și-n glas purtat de cântec simții duiosu-I viers”: aceste versuri pot să aibă o oarecare amprentă scripturală (mai ales primul), dar ele ni se par mai degrabă o interpretare în sens ortodox a propriei biografii. 763 Dr. Gianina Maria-Cristina Picioruș, Creatori de limbă și de viziune poetică în literatura română, vol. I, Dosoftei, op. cit., p. 47-48, http://www.teologiepentruazi.ro/2013/06/15/creatori-de-limba-si-de-viziune-poetica-in-literatura-romana-vol-1/. 688 Credem că putem citi aici o mărturisire a lui Eminescu de a-L fi cunoscut pe Dumnezeu din însăși iubirea pentru univers, pe care Acesta a sădit-o în inima sa („farmecele milei”, despre care am vorbit anterior), din frumusețea creației („vuietul de vânturi”) și din dragostea oamenilor, mai ales al mamei („glas purtat de cântec”). În fine, Dumnezeu este Însuși Părintele umanității, Care i-a dăruit viață, Care dăruiește toate cele de folos și de la Care omul cere toate, în rugăciune. Rugăciunea dacului - un avatar al lui Eminescu -, din acest poem, este de a nu i se acorda avantaje materiale în viață, ci de a fi considerat între cei blestemați, de a fi prigonit de către oameni. Ceea ce s-a și împlinit. Însă această rugăciune denotă multă smerenie, multă lipsă de vanitate, despre care am mai vorbit. Și chiar dacă Eminescu și-ar fi dorit, cu adevărat -sau cel puțin în unele momente, de mare descumpănire - să piară „în stingerea eternă”, credem că a intervenit, ca și altădată, Părintele ceresc și i-a reamintit că: „Noi nu avem nici timp, nici loc,/ Și nu cunoaștem moarte” (Luceafărul). Noi, adică El, Dumnezeu, și dumnezeii după har cărora El le „dă suflet”. Vom căuta să descoperim, în continuare, alte parafraze biblice sau patristice, pe care Eminescu le-a inserat în versurile sale. În poemul Dumnezeu și om, din care am reprodus câteva strofe puțin mai devreme, există și aceste 689 versuri, în care Împărații din Răsărit „Sarcini de-aur și de smirnă ei încarcă pe cămile/ Și pornesc în caravană după steaua plutitoare”. Nu toate aceste amănunte se regăsesc în referatul nou-testamentar ce relatează despre venirea magilor la Betleem (Mt. 2, 1-12), ci numai călătoria cu steaua și darurile de aur și smirnă. Despre caravanele de cămile nu se amintește în Noul Testament, ci într-o profeție a Sfântului Isaia, care este deopotrivă despre Învierea Domnului și despre nașterea Lui și închinarea magilor: „Luminează-te, luminează-te, Ierusalime, că vine lumina ta, și slava Domnului peste tine a răsărit! Căci iată întunericul acoperă pământul, și bezna, popoarele; iar peste tine răsare Domnul, și slava Lui strălucește peste tine. Și vor umbla regi întru lumina ta și neamuri întru strălucirea ta. [.] Atunci vei vedea, vei străluci și va bate tare inima ta și se va lărgi, căci către tine se va îndrepta bogăția mării și avuțiile popoarelor către tine vor curge. Caravane de cămile te vor acoperi, și dromadere din Madian și Efa. Toate sosesc din Șeba, încărcate cu aur și cu tămâie, cântând laudele Domnului (Is. 60, 1-6, Biblia 1988). 690 În Biblia 1688 și în Triodul vechi764 nu există j v •! w • • «j v •! w ,• „caravane de cămile , ci: „cirezi de cămile - opțiune preluată, ulterior, de Biblia 1914 și Biblia 2001. În schimb, Biblia 1939 (tradusă de Vasile Radu și Gala Galaction) și Biblia 1988 spun „caravane de cămile”, în vreme ce Biblia de la Blaj 1795 (greco-catolică) folosește sintagma „turme de cămile”. Ceea ce înseamnă că Eminescu a utilizat și o ediție mai nouă fie a Triodului, fie a Scripturii (a celei din urmă, mai degrabă, pentru că limba cărților de cult este mai conservatoare) - ar putea fi vorba de Vechiul Testament tiparit la Smirna în 1839 sau Biblia de la Buzău 1854-1856 (sau de o versiune biblică în altă limbă765), dar nu am căutat încă aceste ediții. Însă poetul a cunoscut și edițiile vechi, pentru că în Memento mori citim aceste versuri enigmatice: „Caravane de sori regii, cârduri lungi de blonde lune/ Și popoarele de stele, universu-n rugăciune... /.../ Stelele în cârduri blonde pe regină o urmează,/ Aerul, în unde-albastre, pe-a lor cale scânteiază/ Și rămân întunecate nalte-a cerurilor bolți; /./ Iar în cârduri cuvioase stelele se mișcă-ncet,/ Intră-n domele de neguri argintii, multicoloane;/ De-a lor rugă plină-i 764 A se vedea: Triodion, Râmnic 1726, B.A.R., CRV 195, f. 130v; Triodion, Râmnic 1731, B.A.R., CRV 204, f. 344v; Triodion, București 1798, B.A.R., CRV 617, f. 400r. 765 „Caravanele” reprezintă o opțiune terminologică pentru „turmele/ cirezile” din LXX (avge,lai kamh,lwn), de la Is. 60, 6. În TEV (ediție engl. din 1992) găsim: „great caravans of camels”. În NVI (ediție spaniolă din 1979): „caravanas de camellos”. În NAB (The New American Bible): „caravans of camels”. 691 noaptea. A lor dulci și moi icoane/ Împlu văile de lacrimi, de-un sclipit împrăștiet”. Regii sori în caravane și cârdurile (cirezile) de lune și de stele - Dosoftei utilizează termenul cârduri în Ps. 49 din Psaltirea în versuri - își fac neobosita călătorie în cosmos, producând o neîncetată rugăciune a universului („universu-n rugăciune”), care umple noaptea lumii („de-a lor rugă plină-i noaptea”), o rugăciune cu lacrimi de lumină („A lor dulci și moi icoane/ Împlu văile de lacrimi, de-un sclipit împrăștiet”). Sorii, lunele și stelele sunt turme/ cirezi/ caravane cosmice ale aceluiași Păstor Dumnezeu care le paște pe câmpiile nesfârșite ale cerului. Ele sunt „dulci icoane” ale turmelor Cerului de sus, ale Sfinților care „împlu văile de lacrimi” și „de-a lor rugă plină-i noaptea”, întâlnindu-se, în aplecarea lor plină de milă spre pământ, cu turma celor pământești, care aspiră spre înălțimi: „Sara pe deal buciumul sună cu jale,/ Turmele-l urc, stele le scapără-n cale” (Sara pe deal). „Prin crucea Ta, Hristoase, Îngerii și oamenii s-au făcut o turmă și o Biserică; cerul și pământul se bucură; Doamne, slavă Ție”766. Despre imaginile eshatologice din Scrisoarea I și versetele biblice care le-au inspirat am discutat deja, anterior. În Scrisoarea II, Eminescu folosește alte două imagini scripturale, foarte cunoscute, făcând referire la 766 Penticostar, op. cit., p. 80. 692 calea cea strâmtă (Mt. 7, 14; Lc. 13, 24) și la glasul celui ce strigă în pustiu (Mt. 3, 3; Mc. 1, 3; Lc. 3, 4; In. 1, 23): „Iar cărările vieții fiind strâmte și înguste,/ Ei [tinerii oportuniștiși lipsiți de idealuri] încearcă să le treacă prin protecție de fuste. /.../ Oare glorie să fie a vorbi într-un pustiu? /.../ Azi abia, vedem ce stearpă și ce aspră cale este/ Cea ce poate să convie unei inime oneste”. Oda (în metru antic) ne-a produs surpriza să identificăm, între versurile sale, o sintagmă care este regăsibilă în Sfânta Scriptură, mai precis, în Cântarea Cântărilor. Eminescu se înfățișază pe sine ca ars, mistuit de focul interior al iubirii care a devenit una cu el, pe care nu o poate detașa de sine. Spune poetul: „Focul meu a-l stinge nu pot cu toate/ Apele mării”. Ceea ce pare a fi o metaforă sublimă a acestuia, noi credem că este mai degrabă o prelucrare a următorului verset biblic: „Apă multă nu va putea să stingă dragostea și râurile nu [o] vor potopi pre ea” (Cânt. 8, 7, Biblia 1688). „Marea nu poate stinge dragostea, nici râurile s-o potolească” (Cânt. 8, 7, Biblia 1988). „Apă multă” sau „ape multe” (LXX: u[dwr polu., VUL: aquae multae) înseamnă mare în greacă și latină, 693 și în alte contexte. Spre exemplu, în Ps. 106, 23, există expresia „în ape multe”: evn u[dasi polloi/j (LXX), in aquis multis (VUL). Dosoftei traduce astfel Ps. 106, 23: „[Cei] carii deștind în mare în corăbii, făcând lucrare într-ape multe” (Psaltirea de-nțăles). Iar în Psaltirea pre versuri: „Carii îmblă-n corabii pre mare,/ De-ș[i] fac lucrul preste genuni tare” (Ps. 106, 55-56). Mai mult decât atât, întreaga Odă pare a fi o sinteză a versetului anterior, în care se spune că „tare ca moartea e dragostea”(Cânt. 8, 6, Biblia 1688). Poemul eminescian pedalează pe această idee, anume că poetul nu-și poate smulge dragostea din suflet decât odată cu moartea: „Nu credeam să-nvăț a muri vreodată. /./ Ca să pot muri liniștit, pe mine/ Mie redă-mă!”. Interioritatea sa a devenit un rug viu și focul iubirii este de nestins: „Pe-al meu propriu rug, mă topesc în flăcări”. De la ipostaza de contemplator al stelei singurătății, din adolescență, Eminescu a trecut la cea de contopit cu iubirea de care nu se poate dezlipi, pentru a dori în final ca să se reîntoarcă la odihnă, la pacea sufletească, la regăsirea de sine. Căci, după cum afirmă în altă parte, „moartea vindec-orice rană/ Dând la patime repaos” (Foaia veștedă, prelucrare după Lenau). Recursul poetului la unele simboluri mitologice păgâne, precum Nessus, Hercule sau pasărea Phoenix, nu reprezintă o anulare a fondului creștin, căci simbolurile respective, care sunt ale arderii și ale mistuirii, 694 sunt recuperabile în creștinism. Așa cum a fost, pentru primii apologeți creștini, cel al păsării Phoenix, de care s-au folosit pentru a propovădui Învierea lui Hristos și învierea cea de obște, a întregului neam omenesc, la sfârșitul veacurilor. În Memento mori, poemul în care Eminescu recapitulează istoria omenirii, avem ample secvențe versificate care transpun referatul biblic: Am văzut regii Iudeei în Biserica măreață, Unde marmura în arcuri se ridică îndrăzneață Și columnele înalte către cer pare c-arăt; Văzui pe David în lacrimi rupând haina lui bogată, Zdrobind arfa-i sunătoare de o marmură curată, Genunchind să-i ierte Domnul osânditul lui păcat. Solomon, poetul-rege, tocmind glasul unei lire Și făcând-o să răsune o psalmodică gândire, Moaie-n sunetele sfinte degetele-i de profet; El cânta pe Împăratul în hlamidă de lumină [cf. Ps. 103, 2], Soarele stetea pe ceruri auzind cântarea-i lină, Lumea asculta uimită glasu-i dulce și încet. Dar ieșind din Templul sacru lăsă gândul lui să cadă, Căci amorul îl așteaptă cu-a lui umeri de zăpadă, Raze moi în ochii negri - el dă lirei alt acord: Căci femeile-l așteaptă cu șireata lor zâmbire, Brune unele ca gânduri din poveștile asire, Alte blonde cu păr de-aur - vise tainice de Nord. 695 Dar venit-a judecata, și de sălcii plângătoare Cântărețul își anină arfa lui tremurătoare [cf. Ps. 136, 1-3]; În zădar rugați peirea - muri se năruie și cad! Cad și scări, ș-aurite arcuri, grinzi de cedru, porți de- aramă, Soarele privește galben peste-a morții lungă dramă Și s-ascunde în nori roșii, de spectacol speriat. Și popor și regi și preoți îngropați sunt sub ruine. Pe Sion Tempulul se sparge - niciun arc nu se mai ține, Azi grămezi mai sunt de piatră din cetatea cea de ieri [cf. Mt. 24, 2]. Cedri cad din vârf de munte și Livanul pustiește, Jidovimea risipită printre secoli rătăcește - În pustiu se-nalță-n soare desfrunziții palmieri... Am indicat numai câteva locuri din Sfânta Scriptură care ne apar drept imagini perifrastice evidente, însă, cu foarte mici excepții, toate aceste versuri au o palpabilă întemeiere biblică. Ne-am gândit să oferim, tot aici, și câteva mostre de gândire eminesciană profund teologică, din același poem: câteva exemple care dovedesc cât de mare era totuși cunoașterea teologică a poetului, la care se adaugă propria sa cugetare și interpretare - pe care le-a versificat - uluitoare pentru noi, pentru gândirea secularizată a zilelor noastre și chiar pentru mulți ortodocși de astăzi care consideră că își cunosc bine credința. 696 De la început, Eminescu vorbește despre un tărâm paradisiac, „cu dumbrăvi de laur verde și cu lunci de chiparos” și în care „Sfinții se preîmblă în lungi haine de lumină”. „Hainele de lumină” ale Sfinților, pe care aceștia le poartă în Rai, sunt îmbrăcămintea interioară și care radiază în afară, a sufletelor lor, este lumina dumnezeiască care strălucește din ei înșiși - am exprimat concepția teologică patristică767. În studiul său despre Eminescu, Rosa del Conte îl amintește pe Sfântul Grigorie de Nyssa, care vorbea despre „tunicile sau stolae-le de lumină” în care se vor îmbrăca trupurile celor drepți, îmbrăcăminte prin care vor schimba tunicile de piele (trupul acesta pământesc, grosier, netransfigurat)768, în care au fost îmbrăcați Sfinții Protopărinți Adam și Eva după cădere (Fac. 3, 21). Interpretările teologice ale Sfântului Grigorie au fost recapitulate și într-una din predicile lui Antim Ivi-reanul, iar mai târziu reproduse și în Anatolida, de Heliade: „Tunice pellicee le coperiră corpul,/ Și vița, sicomorul le oferiră frunze/ Spre-a-și coperi mijlocul”. Bolintineanu extrapola poetic această expresie, imaginând cum „pământul în tunică de trandafiri lucește” (Poetul și libertatea). 767 Un Sfânt mai aproape de noi, Sfântul Lavrentie al Cernigovului (sec. XIX-XX), spunea că acum oamenii au sufletul îmbrăcat în trup, dar în viața veșnică vor avea trupul îmbrăcat în suflet. În română: http://www.librarie.net/carti/18338/Sf-Lavrentie-al-Cernigovului-Viata-invataturile-minunile-si-acatistul. 768 A se vedea Rosa del Conte, op. cit., p. 315. 697 Unul dintre temeiurile scripturale ale acestei credințe este acela de la Mt. 13, 43: „Atunci Direpții vor străluci ca soarele în împărăția Părintelui lor” (Biblia 1688). Nu ca soarele acesta de pe cer vor străluci Drepții, ci ca Soarele Însuși, ca Tatăl lor, pentru că au în ei înșiși lumina Lui cea veșnică și necreată, a Soarelui Celui neînserat. Eminescu studiase toată această prea adâncă și complexă gândire teologică a Sfinților Părinți și, pornind de la ea, așază în formule poetice enigmatice, care pare simple metafore unui ochi neavizat, propriile sale înțelegeri și tâlcuiri. Așa încât, într-un alt vers, spune că cel ce avea o „psalmodică gândire”, Sfântul Solomon, „cânta pe Împăratul în hlamidă de lumină”. În primul rând, Eminescu subliniază unitatea de cuget între Sfinții Proroci David și Solomon, tatăl și fiul său, în virtutea căreia poetul își permite să pună pe seama Sfântului Solomon un cuvânt care aparține Psal-tirei Sfântului David. Și, repetăm, Eminescu nu făcea licențe poetice. Apoi, în acest vers, sunt concentrate două învățături ortodoxe. Prima este cea de la Ps. 103, 2, în care Dumnezeu este „Cel ce Te îmbraci cu lumina ca și cu o haină” (Biblia 1988) - Dosoftei: „învăscându-Te în 698 lumină, ca-ntr-un veșmânt” (Psaltirea de-nțăles); Biblia 1688: „îmbrăcându-Te cu lumină, ca o haină”. A doua este învățătura despre Dumnezeu ca Împărat al creației și al făpturii Sale. Văzându-L ca Împărat al lumii, Eminescu zice „hlamidă de lumină”, în locul hainei de lumină a Psalmistului. Și fiindcă Dumnezeu are haină sau hlamidă de lumină, așa îi va îmbrăca și pe fiii Săi în Împărăția Sa, „în lungi haine de lumină” ale harului Său. Însă hlamida a preluat-o Eminescu fie din greacă, fie din traduceri scripturale mai noi, cum ar fi Noul Testament din 1838 și 1857, unde se spune: „Și desbrăcându-L, L-au îmbrăcat cu hlamidă roșie”769 (apare apoi în Biblia 1914 și 1939). E vorba de mantia/ porfira/ hlamida în care a fost îmbrăcat Hristos de către soldații romani. Această opțiune traductorială urmează Scriptura grecească, unde există expresia hlamidă purpurie/ stacojie (clamu,da kokki,nhn, Mt. 27, 28, GNT) - în VUL: „clamydem coccineam”. În sinaxarul din Vinerea Mare, din Triod, există un pasaj 769 E vorba de următoarele ediții: Noul Testament al Domnului și Mântuitorului nostru Iisus Hristos, tipărit cu voia și blogoslovenia Prea Sfinților Episcopi ai Prințipatului Româniii, după cel mai ales model, dat de Prea Sfinția lor, în zilele prea înălțatului Domn Stăpânitor a toatei Țări Românești Aleksandru Dimitrie Ghika V, Tipografia lui A. Damian și Tov, Smirna, 1838, p. 56. Și: Noul Testament al Domnului și Mântuitorului nostru Iisus Hristos, tipărit cu voea și blagoslovenia Prea Sfințiților Episcopi ai Princi-patului Romîniei, După cel mai ales model dat de Prea Sfințiea lor, în zilele prea înălțatului Domn Stăpânitor a toatei Țării Românesci Alecs. Dimitrie Ghika, ediția a 5-a, Tipografia Națională a lui Iosif Romanov, București, 1857, p. 71. 699 în care scrie că Hristos a fost dat de Pilat soldaților, care L-au biciuit și L-au îmbrăcat cu „hlamidă roșie” sau „hlamidă de purpură”770. Aceasta însă într-o ediție recentă a Triodului. Pentru că în edițiile de secol XVIII avem: „haină mohorâtă”771 (expresie pe care o va folosi și Biblia de la Blaj 1795): „Haina cea mohorâtă o au purtat [Hristos] pentru hainele ceale de piale [ale Protopărinților] și pentru podoaba noastră cea împărătească”772 773. În Noul Testament de la Bălgrad (1648) și în Biblia 1688 găsim: „haină roșie”. Pentru ziua patimilor Domnului există în Triod multe imne care amintesc faptul că Cel răstignit este Cel ce a creat lumea, între care și aceasta: ' i „Astăzi s-a spânzurat pe lemn Cel ce a spânzurat pământul pe ape. Cu cunună de spini sa încununat Împăratul Îngerilor. Cu porfiră mincinoasă s-a îmbrăcat Cel ce îmbracă cerul cu nori” etc. 773 iar puțin mai departe: 770 Triodul, op. cit, p. 613, 615. 771 Spre exemplu în Triodion, Râmnic 1782, B.A.R., CRV 456, f. 361v. 772 Idem, f. 363r. 773 Triodul, op. cit, p. 634. 700 „Pe Tine, Cel ce Te îmbraci cu lumina ca și cu un veșmânt [Ps. 103, 2] [...] văzându-Te soarele pe Cruce răstignit, cu întuneric s-a îmbrăcat”...774. De aceea, scriind că Sfântul Solomon „cânta pe Împăratul în hlamidă de lumină”, Eminescu se referea la Hristos, Cuvântul lui Dumnezeu, Creatorul lumii. Un alt exemplu de intertextualitate biblică și patristică este cel în care Eminescu este sarcastic la adresa lui Nabucodonosor, despre care spune că mai avea puțin ca să ajungă Dumnezeu și.chiar ar fi ajuns, dacă.nu murea: „Ce-i lipsea lui oare-n lume chiar ca Dumnezeu să fie?/ Ar fi fost Dumnezeu însuși, dacă -dacă nu murea”. Unii critici și chiar și Rosa del Conte - care s-a apropiat însă foarte mult de restaurarea adevărului, în ceea ce privește interpretarea operei eminesciene în lumina surselor tradițional-ortodoxe ale gândirii lui -consideră aceste versuri ca o blasfemie la adresa lui Dumnezeu, însă nouă nu ni se pare nici pe departe că ar fi vorba de așa ceva. Cu totul dimpotrivă. Dacă spui unui prost că seamănă cu Eminescu, nu-ți bați joc de Eminescu, ci de prostul pe care îl ai în față. Așa și acum: dacă Eminescu râde aici de cineva, cel ironizat amarnic nu este în niciun caz Dumnezeu, ci bietul om pe nume Nabucodonosor, care fiind el așezat împărat de către 774 Idem, p. 643. A se vedea și p. 608. 701 Dumnezeu, a cerut la un moment dat ca oamenii să i se închine lui ca unui dumnezeu, așa cum aveau să facă mai târziu și împărații romani. Mai mult decât atât, ironia aceasta a lui Eminescu este scripturală și este, credem noi, inspirată de un comentariu al Sfântului Ioan Gură de Aur la Facerea, în care Sfântul Ioan vorbește despre ironia lui Dumnezeu la adresa primilor oameni, care au vrut să devină dumnezei mâncând din pomul oprit și.au căzut din Rai. După cum interpretează Sfântul Ioan Hrisostom, Dumnezeu ironizează cu durere năzuința lipsită de minte a omului: „Și a zis Domnul Dumnezeu: «Iată Adam s-a făcut ca unul dintre Noi, cunoscând binele și răul»” (Fac. 3, 22, Biblia 1988). Iar Adam, departe de a constata că ajunsese ca Dumnezeu, era în starea în care își dăduse seama că e gol și își confecționase o cingătoare din frunze de smochin, împreună cu femeia lui. După care au fost îmbrăcați de Dumnezeu în haine de piele sau tunici de piele, pe care le interpretează Sfântul Grigorie de Nyssa. Așa încât Eminescu, în versurile la care ne-am referit, nu blasfemiază pe Dumnezeu, ci îl ironizează pe sărmanul Nabucodonosor, pe care demnitatea imperială l-a făcut să-și uite condiția umană muritoare: „dacă nu murea”, ar fi avut poate șansa să ajungă. „Dumnezeu însuși”. Împăratului Babilonului, moartea i-a adus aminte că nu era el „Dumnezeu”. 702 „Raza ta și geniul morții” (Scrisoarea I)... E absurd să susții, aici, că Eminescu blasfemiază. Alt exemplu ni-l procură un nou peisaj paradisiac, de această dată din finalul poemului, și în care, „-n codrii de aramă cântă-n crengi arfe-atârnate”. Imaginea harfelor atârnate în crengi nu poate proveni decât din Biblie, din Psalmul 136, care evocă atât de dureros captivitatea babilonică: „În sălcii, în mijlocul lor, am atârnat harpele noastre” (Ps. 136, 2, Biblia 1988). Eminescu însuși a parafrazat acest verset în același poem Memento mori, în următoarele versuri: „Dar venit-a judecata, și de sălcii plângătoare/ Cântărețul își anină arfa lui tremurătoare”. Psalmul este dramatic și cei ce frecventează Biserica știu ce dureros t t se cântă: La râul Babilonului. Sunt celebre și versurile lui Dosoftei, din Psaltirea sa versificată: „La apa Vavilonului,/ Jelind de țara Domnului,/ Acolo șezum și plânsăm”. În fine, se vorbește spre sfârșitul poemului de așteptarea Apocalipsei, într-un limbaj teologic evident: „În catapeteasma lumii soarele să-ngălbenească,/ Ai pieirii palizi îngeri dintre flacăre să crească/ Și să rupă pânz-albastră pe-a cerimei întins cort”. Catapeteasma lumii este cerul cu podoaba stelelor sale pe care Eminescu o numește și „pânz-albastră”, prin analogie cu faptul că, în Vechiul Testament, catapeteasma Cortului Sfânt sau a Templului era de pânză, era un văl. 703 Eminescu concentrează în puține versuri și în metafore poetice o foarte grea teologie. El sintetizează aici mai multe învățături. Una este cea despre catapeteasma Bisericii care are pe ea pe Soarele Hristos și stelele Sfinților. O alta este aceea care contemplă cerul înstelat ca pe o icoană văzută a Împărăției veșnice și pline de lumină neînserată. Mai mult decât atât, poetul face o analogie neașteptată, între sfâșierea catapetesmei Templului, de sus și până jos, la moartea lui Hristos pe Cruce, ca mărturie a dumnezeirii Mântuitorului, și sfâșierea catapetesmei cortului ceresc, al cerului văzut (căci Dumnezeu a întins „cerul ca un cort”, conform aceluiași Ps. 103, 3), când lumea aceasta va fi transfigurată. Căci așa cum prima sfâșiere, a catapetesmei Templului, a mărturisit despre templul Trupului Domnului, care avea să fie rezidit în trei zile, și a fost pentru ruperea vălului de pe ochii celor de atunci și revelarea lui Hristos, așa și a doua sfâșiere, ne sugerează Emi-nescu, când se vor zgudui puterile cerului și se vor întuneca soarele, luna și stelele, va fi spre ruperea vălului de pe ochii tuturor oamenilor și revelarea slavei veșnice a lui Hristos Dumnezeu înaintea tuturor. E o teologie concentrată și acoperită în metafore poetice, care nu se revelează de la sine. Motivul vine de foarte de mult, dintr-o foarte veche credință ce consideră că adevărul nu poate fi revelat profanilor, nu poate fi comunicat celor impuri. 704 Comentând un vers din Epigonii („Adevăr scăldat în mite, sfinx pătrunsă de-nțeles”), Rosa del Conte semnala aceleași aspecte, explicându-le cu ajutorul și a câtorva citate edificatoare din Stromatele Sfântului Clement Alexandrinul: „Asta e pricina că egiptenii puneau înaintea templelor sfincși, pentru a arăta că învățătura despre Dumnezeu este enigmatică și lipsită de claritate. [...] De aceea, modul acoperit de exprimare, care este cu adevărat dumnezeiesc și privește domeniul tainic al adevărului, ne este de neapărată trebuință, că în mod acoperit au vorbit egiptenii de Cuvântul cel Sfânt și prin așa-numitele locuri de taină, iar evreii, prin catapeteasmă (s. n.)”775. Pe Sfântul Clement, Eminescu se poate să îl fi cunoscut. Lectura Pedagogului, de același autor, ne-a lămurit sensul unei binecunoscute metafore eminesciene: „somnul, vameș vieții” (Se bate miezul nopții). O sintagmă care, la origini, nu face parte din rândul tropilor, exprimând ilustrarea unei străvechi credințe a elinilor. Acest caracter misterios/ inaccesibil al poeziei va deveni o amprentă esențială a liricii românești moderne, de la Bacovia, Blaga, Arghezi, Barbu și până la Nichita, vălurit sub aspectul abstract al curentelor 775 Rosa del Conte, op. cit., p. 316, n. *** și p. 317, n. 705 moderniste. Convingerea noastră este că toți acești poeți au fost foarte conștienți de promovarea unui hermetism în esență mistic și că atașamentul lor față de ideea reprezentării și a asigurării continuității cu o tradiție străveche era unul asumat. Faptul în sine al nereperabilității adâncului de semnificație al textelor lor, de către nevrednicii contemporani, credem că le surâdea. O altă strofă din același vast poem, Memento mori, vorbește despre felul în care oamenii, în lipsa revelației dumnezeiești (din cauza păcatelor lor), au încercat de-a lungul istoriei să și-L închipuie pe Dumnezeu, așezând însă în locul Adevărului numai chipuri sau idoli făuriți de imaginația și de patimile lor, imagini false ale Dumnezeirii: Oamenii au făcut chipuri ce ziceau că-ți semăn Ție, Te-au săpat în munți de piatră, Te-au sculptat într-o cutie, Ici erai zidit din stânce, acolo-n așchii de lemn sfânt; Ș-apoi vrură ca din chipu-Ți [din mintea lor] să explice toate. Mută La rugare și la hulă idola de ei făcută Rămânea!... Un gând puternic, dar nimic - decât un gând. Eminescu expune credința ortodoxă conform căreia idolii sau obiectele venerate ca sfinte, pe temeiul mitologiilor și al religiilor care fantazează despre Dum- 706 nezeu, fără să Îl cunoască prin Revelație, sunt imagini trucate ale Divinității. Idolatrul își confecționează singur un chip oarecare al lui Dumnezeu, după asemănarea căruia dezvoltă apoi și o teologie conformă cu povestea inventată de el: „Ș-apoi vrură ca din chipu-Ți să explice toate”. Însă idola [idolul] rămâne mută la rugare și la hulă: versurile lui Eminescu seamănă foarte mult cu un episod biblic vechitestamentar, dar care este totuși binecunoscut creștinilor, pentru că face parte din viața Sfântului Proroc Ilie Tesviteanul. Episodul este evocat în Bisericile ortodoxe în fiecare an la prăznuirea Sfântului. Acesta îl provoacă pe regele Israelului, Ahab, căzut în păcatul idolatriei, să-i adune pe muntele Carmel pe toți profeții slujitori ai idolilor, care slujeau lui Baal și Așerei, în număr de 850, pentru ca aceia să se roage zeilor lor ca să pogoare foc din cer pe altarul lor. Profeții păgâni se roagă o zi întreagă, timp în care Sfântul Ilie îi ironizează, pe ei și pe zeii lor, cerând să strige mai tare pentru că zeii or fi dormind sau or fi plecați la plimbare. Idola rămâne mută atât la hula Sfântului Ilie, cât și la ruga celor care profețeau în numele ei și care obosesc după o zi în care fac toate eforturile ca să fie auziți, mergând până la automutilare. Sfântul Ilie se roagă, la rândul său, și se pogoară foc din cer care arde jertfa sa. Adevărul dezvăluindu-se 707 înaintea poporului lui Israel, Sfântul Ilie îi junghie pe toți cei 850 de profeți păgâni (3 Reg. 18, 19-40). Convingerea noastră este că Eminescu a pornit, în elaborarea versurilor despre idola păgână, de la textul biblic, ca și în multe alte situații, pe parcursul operei sale. Omul cu stea și omul cu noroc sunt ființe cu destine diferite, opuse chiar, pentru Mihail Eminescu, după cum se poate vedea și în Luceafărul: „Ei doar au stele cu noroc/ Și prigoniri de soarte /.../ Trăind în cercul vostru strâmt/ Norocul vă petrece,/ Ci eu în lumea mea mă simt/ Nemuritor și rece”. Studiile de literatură consacrate au sesizat diferența dintre omul cu stea și omul cu noroc, din opera eminesciană, dar nu au stabilit prea limpede originea și semnificațiile acestor simboluri. Mai ales că exegeza noastră și-a făcut obiceiul să nu se uite mai întâi în curtea tradiției proprii, ci să caute explicații, uneori antagonice, în mitologii/ filosofii de peste nouă mări și nouă țări. Așa, spre exemplu, simbolul florii albastre a fost explicat exclusiv prin Novalis776 și Leopardi777, deși în literatura populară există legenda cicorii (versificată mai târziu, cu acest titlu, de Coșbuc), în care, într-o regie similară celei din Fata-n grădina de aur și Luceafărul (fapt ce ne-a atras atenția), este vorba de îndrăgostirea soarelui de o tânără fată, care însă îl respinge și este pedepsită cu transformarea ei într-o floare albastră, în cicoare. 776 A se vedea: http://ro.wikipedia.org/wiki/Novalis. 777 Idem: http://en.wikipedia.org/wiki/Giacomo_Leopardi. 708 Revenind la tema noastră, semiotica stelară este prezentă ca un fir roșu în toată opera lui Eminescu. Ea reprezintă o problematică foarte vastă, despre care am putea scrie - numai despre ea - o amplă lucrare. Și toată această simbolistică vastă și complexă este de inspirație tradițional-românească și bizantină. Însă noi ne referim acum numai la un singur aspect, care l-a obsedat pe Eminescu de-a lungul întregii sale vieți, și anume: destinul omului care este trimis cu o misiune pe pământ, al omului care are o stea în cer, spre deosebire de masa amorfă de oameni care viețuiesc în zodia norocului. Ideea este numai în parte romantică. Eminescu însuși s-a simțit un ales, un geniu, un învățător al poporului său, un trimis de Dumnezeu cu un anumit scop pe pământ, un profet (în tradiție pașoptistă). Acest scop a căutat toată viața să-l deslușească. Eminescu credea, prin urmare, că este din specia oamenilor care au o stea a lor în cer, care au un rol de îndeplinit în această viață, născut fiind ca să-și ridice poporul din ignoranță și letargie. Precoce, la 16 ani, dorea „să-mi visez o soartă mândră de-al meu nume/ Și de steaua mea” (în poemul La Bucovina). La acest ideal și la această ipostază a tinereții va face referire pe la 30 și ceva de ani, în Oda sa, cu nostalgie: „Nu credeam să-nvăț a muri vreodată;/ Pururi tânăr, înfășurat în manta-mi,/ Ochii mei nălțam visători la steaua/ Singurătății”. Iar steaua singurătății este cea a unicității, a singularității persoanei sale. 709 Luceafărul este și el un alter ego al poetului, o proiecție literară a idealului său. Iar în poemul În vremi de mult trecute, fiul de împărat nu are nicio stea, pentru că nu are un destin comun (de aceea T. Vianu a propus titlul: Feciorul de împărat fără de stea), iar luna este „astrul natal” al magului călător în stele (de unde și titlul dat de G. Călinescu: Povestea magului călător în stele). Spre sfârșitul vieții, poemul Mai am un singur dor stă mărturie că încă mai credea în destinul său singular: „Luceferi, ce răsar/ Din umbră de cetini,/ Fiindu-mi prieteni,/ O să-mi zâmbească iar”. Asemenea, iubita sa trebuia să fie „femeie între stele și stea între femei” (Din valurile vremii...), iar iubirea era, în viziunea sa, o lumină cerească, o stea care dăinuie și nu se poate stinge ușor: La steaua. Pe de altă parte, norocul guvernează existența oamenilor care nu pun preț pe sensul adânc al vieții, care trăiesc la voia întâmplării, duși de valurile vieții. Ideea este regăsibilă în numeroase poeme. Tema norocului nestatornic este, în literatura veche, abordată în multe opere, între care amintim doar poemul Viiața lumii, al lui Miron Costin, care ne limpezește sensul său în tradiția românească, de unde l-a împrumutat și Eminescu. Într-un al doilea epilog, teoretico-explicativ, al poemului, Miron Costin ne oferă chiar o definiție a norocului: 710 „Norocul nu iaste alta, numai lucrurile ce ni să prilejuiesc și ni să întâmplă, ori bune, ori rele, zicem acestor întâmplări norocul. De ni se prilejuiesc lucruri bune și pre voe, zicem: noroc bun; de ni-s împotrivă au peste voe 778 și cu scădere, zicem: norocul rău”778. Așadar, a avea noroc, bun sau rău, înseamnă a merge și a trăi după capriciul evenimentelor sau după cum o fi, cum zice românul, a nu te zbate pentru a ieși la suprafața valurilor vieții, a nu dori să trăiești și să mori pentru ceea ce crezi. Acest sens îl regăsim și la Eminescu. De aceea există două feluri de oameni pe lume, în opinia sa: unii care au o stea aparte sau nu au nicio stea, și alții care au doar noroc (sau „stele cu noroc”): „Trăind în cercul vostru strâmt/ Norocul vă pe-trece”.779. Însă stelele, în tradiția spirituală românească, sunt Sfinții: „Sunt și trupuri cerești și trupuri pământești; dar alta este slava celor cerești și alta a celor 778 Miron Costin, Opere, vol. II, ediție critică de P. P. Panaitescu, EPL, București, 1965, p. 120. 779 În altă parte am vorbit despre tema norocului în Istoria ieroglifică a lui Cantemir și în poemul lui Miron Costin și am făcut apropieri de Eminescu. A se vedea cartea noastră, Creatori de limbă și de viziune poetică în literatura română, Teologie pentru azi, București, 2015, vol. 2.1, p. 128-140, cf. http://www.teologiepentruazi.ro/2015/01/08/creatori-de-limba-si-de-viziune-poetica-vol-2-1/. 711 pământești. Alta este strălucirea soarelui [Hristos] și alta strălucirea lunii [Maica Domnului] și alta strălucirea stelelor [Sfinții]. Căci stea de stea se deosebește în strălucire” (I Cor. 15, 40-41, Biblia 1988). Adică fiecare Sfânt are slava sa, care se deosebește în strălucire de slava altui Sfânt, ca stea de stea, în Împărăția lui Dumnezeu. De aici, într-o concepție tradițională personalizată poetic, a ajuns Eminescu la concluzia, devenită oarecum populară, că omul cu stea este un om deosebit, cu un destin aparte în lume. Sau că omul fără stea a narocului este el însuși o stea, un luceafăr pe catapeteasma cea veșnică. În poemul Basmul ce l-aș spune ei, avem o prelucrare romantică a concepției ortodoxe și isihaste despre scara virtuților, expusă de Sfântul Ioan Scăra-rul780 în Scara. Aceasta se întemeiază pe o vedenie veterotes-tamentară, a Sfântului Iacov (Fac. 28, 12), în care scara văzută de acesta cu ochii inimii, pe care se suiau și se pogorau Îngerii, este interpretată de Sfinții Părinți ai Bisericii ca reprezentând-o simbolic pe Maica Domnului, cea care este scara pe care S-a coborât Fiul lui Dumnezeu la oameni. Iată și versurile lui Eminescu: 780 A se vedea: http://ro.orthodoxwiki.org/Ioan_Sc%C4%83rarul. 712 Am visat un vis frumos. Pe un nor luminos Am văzut la cer o scară Ridicându-se de jos. Într-a cerului mărire Scara de-aur se pierdea, Iar pe-un tron de nemurire, Tron de-argint și strălucire, Maica Domnului zâmbea; Iar pe schițele de scară, Îngeri stau treptat., treptat, Cu chip blând și luminat Și pe lire sunătoare, Cântau dulce și curat. /./ Un alt poem care ne dovedește că Eminescu nu era un agnostic, se numește Învierea: Prin ziduri înnegrite, prin izul umezelii, Al morții rece spirit se strecură-n tăcere; Un singur glas îngână cuvintele de miere, Închise în tratajul străvechii Evanghelii. C-un muc în mâini moșneagul cu barba ca zăpada, Din cărți cu file unse norodul îl învață, 713 Că moartea e în luptă cu vecinica viață [Hristos], Că de trei zile-nvinge, cumplit muncindu-și prada781. O muzică adâncă și plină de blândețe Pătrunde tânguioasă puternicile bolți: „Pieirea, Doamne Sfinte, căzu în orice colț, Înveninând pe însuși Izvorul de viețe782. Nimic înainte-Ți e omul ca un fulg, Și-acest nimic Îți cere o rază mângâioasă, În pâlcuri sunătoare de plânsete duioase A noastre rugi, Părinte, organelor783 se smulg”. Apoi din nou tăcere, cutremur și sfială Și negrul întuneric se sperie de șoapte. Douăsprezece pasuri răsună.miez de noapte. Deodată-n negre ziduri lumina dă năvală. Un clocot lung de glasuri vui de bucurie. Colo-n altar se uită și preoți și popor, Cum din mormânt răsare Christos învingător, Iar inimile toate s-unesc în armonie: 781 Se referă la chinurile suferite de Hristos pe Cruce și la pogorârea Sa la iad, pentru a propovădui acolo și a-i învia a treia zi pe oameni și a-i readuce în Rai. 782 După cum am arătat ceva mai devreme, sintagma se regăsește în imnele liturgice din zilele Paștilor. 783 Am explicat undeva mai sus că termenul organe provine din greacă, din Ps. 136, 2 (fiind tradus astfel și de Dosoftei în Psaltirea de-nțăles), desemnând vechile psaltirioane, intrumente la care au cântat Sfântul David și vechii evrei (un fel de harfe). Termenul a fost utilizat și de pașoptiști, înaintea lui Eminescu. 714 „Cântări și laude-nălțăm Noi, Ție Unuia, Primindu-L cu psalme [psalmi] și ramuri, Plecați-vă, neamuri, Cântând Aleluia! Christos au înviat din morți, Cu cetele sfinte, Cu moartea pre moarte călcând-o, Lumina ducând-o Celor din morminte!”. Poetul parafrazează, la final, cunoscutul imn al Învierii: „Hristos a înviat din morți, cu moartea pe moarte călcând, și celor din morminte viață dăruindu-le”784. A se observa că Eminescu vorbește despre „cuvintele de miere” ale „străvechii Evanghelii” și ne amintim că, în Epigonii, elogiase pe acei „poeți ce-au scris o limbă ca un fagure de miere”. Acest lucru ne poate determina să considerăm că poeții care au făcut din limba română un fagure de miere, au prelucrat un material lingvistic creat anterior în Biserică, în cuvintele de miere ale limbii de cult, ale cărților sfinte. Într-un articol din 1876, Eminescu, participând la comemorarea lui Grigore Ghica785, în Iași, nota: 784 Penticostar, op. cit., p. 14, 21, 24 etc. 785 A se vedea: http://ro.wikipedia.org/wiki/Grigore_al_III-lea_Ghica. 715 „După serviciul funebru la Mitropolie, o mulțime nenumărată de popor cu arhierei în frunte s-au pus în mișcare spre piața Beilicului. [.] Clericii începură cu citirea acelor molcome și tânguioase versete bisericești, scrise în dulcea limbă a trecutului, pline de sfințenie și pace sufletească, prin care se cere de la Stăpânul lumii repaosul de veci, vecinica amintire și orânduirea sfântului martir în corturile drepților”786. Peste câțiva ani va spune: „Biserica au creat limba literară, au sfințit-o, au ridicat-o la rangul unei limbi hieratice [sfinte] și de stat” (Timpul, 10 oct. 1881)787. În poemul de mai sus, Hristos este numit „Izvorul de viețe” [de vieți], în felul în care se adresează Luceafărul Părintelui ceresc: „Căci Tu izvor ești de vieți”. Moșneagul din strofa a doua nu se referă la preot, în mod depreciativ, ci îl descrie ca pe un bătrân înțelept, demn să învețe norodul, ajuns la vârsta la care experiența și înțelegerile profunde albesc sufletul, îl fac curat. 786 M. Eminescu, Opere, IX, ed. întemeiată de Perpessicius, p. 220. 787 M. Eminescu, Opere, XIII, ed. întemeiată de Perpessicius, p. 363. 716 Cine cunoaște opera lui Eminescu, știe că acesta așază înțelepciunea sub forme (chipuri și icoane vechi, volume sau tomuri roase de molii etc.) pe care lumea iubitoare de străluciri vremelnice nu știe să le recunoască și să le prețuiască la valoarea lor supremă. Ultimele două strofe sunt parafraze din cântări ortodoxe și din imnul pascal. „Plecați-vă, neamuri” amintește de binecunoscuta cântare: „Cu noi este Dumnezeu, înțelegeți neamuri [păgâne] și vă plecați...”, preluată de la Is. 8, 9. Eminescu păstrează chiar și forme lingvistice vechi, din cărțile de cult: „au înviat”, „pre moarte” etc. Alte două poeme sunt închinate Maicii Domnului: Rugăciune Crăiasă alegându-te [pe tine Dumnezeu] Îngenunchem rugându-te, Înalță-ne, ne mântuie Din valul ce ne bântuie; Fii scut de întărire Și zid de mântuire, Privirea-ți adorată Asupră-ne coboară, O, Maică Prea Curată, Ș i pururea Fecioară, Marie! 717 Noi, ce din mila Sfântului [a lui Dumnezeu] Umbră facem pământului, Rugămu-ne-ndurărilor [tale], Luceafărului mărilor; Ascultă-a noastre plângeri, Regină peste îngeri, Din neguri te arată, Lumină dulce, clară, O, Maică Prea Curată, Ș i pururea Fecioară, Marie! Valul, scutul și zidul, din prima strofă, cu trimitere la întreitele valuri ale patimilor și la scutul și zidul de apărare care îl reprezintă Maica Domnului pentru creștini, sunt termeni uzuali în cărțile de cult (Acatistul Maici Domnului, tradus prima dată de Dosoftei788, și altele). La fel, cu reverberații adânc ortodoxe este și apelativul Luceafăr, adresat Preacuratei, în timp ce mările reprezintă învolburarea vieților omenești, asupra cărora ea veghează, ca oamenii să nu piară în vâltoarea păcatelor. Negurile din care este implorată să se arate Maica Domnului reprezintă întunecările minților umane, ale sufletelor înnegurate, a căror luminare și alinare se află 788 A se vedea: http://www.teologiepentruazi.ro/tag/acatistul-nascatoarei-de-dumnezeu/. 718 la Maica Prea Curată a lui Dumnezeu, dar și a neamului omenesc, prin înfierea lui. Răsai asupra mea... Răsai asupra mea, lumină lină, Ca-n visul meu ceresc de-odinioară; O, Maică Sfântă, pururea Fecioară, În noaptea gândurilor mele vină. Speranța mea tu n-o lăsa să moară Deși al meu e un noian de vină; Privirea ta de milă caldă, plină, Îndurătoare-asupra mea coboară. Străin de toți, pierdut în suferința Adâncă a nimicniciei mele, Eu nu mai cred nimic și n-am tărie. Dă-mi tinerețea mea, redă-mi credința Și reapari din cerul tău de stele: Ca să te-ador de-acum pe veci, Marie! Maica Domnului este numită lumină lină, cu o sintagmă preluată din slujba Vecerniei, în care însă Lumina lină este Hristos. Dar și Maica Domnului varsă, cu rugăciunile sale, lumina lină a harului dumnezeiesc în sufletele omenești. 719 Ceea ce poetul numea în poezia anterioară neguri, aceeași realitate duhovnicească aici o denumește drept noaptea gândurilor, în care este chemată Maica Domnului să se pogoare cu mila sa și să facă lumină. Noaptea gândurilor este iarăși o expresie isihastă, care face referire la întunericul minții neluminat de harul dumnezeiesc, pe care numai rugăciunea neîncetată îl poate alunga. Știm rugăciunea Sfântului Grigorie Pala-ma înaintea Maicii Domnului: „luminează întunericul I” meu!”. Este interesant că primul vers al ultimei strofe reiterează dorința de liniște exprimată în Odă (în metru antic). Iar verbul „reapari” denotă un dor de reîntoarcere la credința și la nevinovăția primară, anterioară tulburărilor sceptice provocate de o viață plină de suferințe. Eminescu folosește o imagine poetică, a valurilor/ undelor ca brazde ale apei: „brazde de văpaie” (Scrisoarea IV) etc. Această imagine poetică se regăsește anterior la Bolintineanu („vasul fugător/ Pe brazdele perfide alunecă ușor” - Conrad) și Alecsandri („Pe coastele Calabrei vaporu-naintează/ În unda luminoasă ce noaptea fosforează;/ El taie-o brazdă lungă pe-al mării plai senin” - Pe coastele Calabriei). Nu este prima dată când împrumută sintagme/ imagini poetice din lirica pașoptistă, pentru a le dezvolta și lărgi substanțial orizontul de semnificație. Eminescu dezvăluie geometrii fluide, scrieri pe apă de cercuri și linii: 720 Numai lebedele albe, când plutesc încet din trestii, Domnitoare peste ape, oaspeți liniștei acestei, Cu aripele întinse se mai scutură și-o taie Când în cercuri tremurânde, când în brazde de văpaie. În Dorința, izvorul este „prispa cea de brazde” a codrului. pentru că prundul în apa clară îl aseamănă cu o prispă adumbrită de crengi plecate: Vino ‘n codru la izvorul Care tremură pe prund, Unde prispa cea de brazde Crengi plecate o ascund. E puțin neobișnuită, pentru că trebuie să vezi pădurea ca pe un spațiu domestic, ca pe o casă.dar chiar și așa, cine ar putea concepe izvoarele ca pe niște prispe ale acestei case-codru? O altă imagine surprinzătoare apare în nuvele, cea a prundului stradelor sau al drumurilor: „[unii] auresc până și prundul stradelor cu banii lor, până ce, rămași fără, beau păharul mizeriei până la drojdii, cei din urmă îl beau mereu, fără întrerupere. [.] Și-mi târâiam bastonul 721 pe prundul mărunt al stradelor fluierând printre dinți o arie” (Geniu pustiu)789. „Și din lună se scobora la pământ un drum împărătesc acoperit cu prund de argint și bătut cu pulbere de raze” (Făt-Frumos din lacrimă)790. Acestea pentru că Eminescu contemplase drumul pietruit de pe „fundul apei clare” (parafrazăm Scrisoarea IV), la fel ca și personajele sale: „Ea veni lângă lac și văzu cărare de prund pe sub apă” (Cezara)791; „Regele coborî iar la malul lacului...un podiș de prund, peste care apa trecuse, ducea la insulă...El mergea pe cărare.apa-i ajungea până la genunchi” (Avatarii faraonului Tlă)792. În Făt-Frumos..., apare și mormântul de prund: „Cine-o vedea cu părul ei galben și lung, despletit, - și împrăștiat ca creții unei mantii de aur pe sânul ei rece - cine-ar fi văzut fața ei de-o durere mută, săpată parcă cu dalta în trăsăturile ei, ar fi gândit că-i o înmărmurită zână a undelor, culcată pe un mormânt de prund”793. 789 M. Eminescu, Opere, VII, ed. Perpessicius, p. 188, 199. 790 M. Eminescu, Opere, VI, ed. Perpessicius, p. 326. 791 M. Eminescu, Opere, VII, ed. Perpessicius, p. 166. 792 Idem, p. 249. 793 M. Eminescu, Opere, VI, ed. Perpessicius, p. 328. 722 Mormânt de ape are și Euthanasius... Cel mai impresionat (și derutant totodată) fapt este multitudinea și suprapunerea de sensuri. Apele nu sunt contemplate numai în ele însele. Construcția umană se întrepătrunde cu spațiul natural în viziunile poetului („prispa cea de brazde”), iar arhitecturii urbane i se întrevede un neașteptat fundament în ordinea naturii („prundul stradelor”). Întorcându-ne la brazdele apelor, cu care am deschis discuția. Eminescu detaliază imaginea în poemul Călin (file din poveste). Aici, izvoarele, „Ele sar în bulgări fluizi peste prundul din răstoace,/ În cuibar rotind de ape, peste care luna zace”. Bulgării fluizi descind, credem, din brazdele despre care am vorbit. Sau, dacă nu, cel puțin este interesantă înrudirea de semnificație. De data aceasta ne intrigă amestecarea pământului cu apa, această metamorfoză a țărânii - aș putea zice - în element fluid (am putea specula și o tendință spre volatil). Undeva există o dorință de fluență.a materiei. De a anula frica de ceea ce este grosier, opac, netranslucid și de a căpăta o mobilitate superioară a simțurilor, a percepțiilor. Pe scurt, un dor de fluidizare a ființei.de eliberare de greutatea materiei și a trupului. Dar credem că se poate face o legătură și cu „tărâmele lichide” din Conrad al lui Bolintineanu, mai mult, cu obsesia pașoptistă a câmpiilor lichide (Bolinti-neanu, Alexandrescu, Heliade, Alecsandri) - despre care am discutat și în primul volum al cărții de față. Se 723 poate spune că simțeau nevoia să perceapă apa/ marea ca un pământ stabil. Există, oare, în literatura română o obsesie a pământului stabil (Nichita Stănescu: „Între ape, numai ea era pământ” (Evocare))? Incitantă la reflecții este confluența aceasta de sensuri la primul mare poet în limba română, Dosoftei: Că Svinția-Ta ești așezare » » » Pre uscat tuturor și pre mare. /.../ Că părăul Tău, Doamne, varsă, De sațâu gătind tuturor masă. Brazdele pământului le-mbată, Să rodească secere bogată. /.../ Să-nvăscură oile, mieorii, Și s-or veseli secerătorii » De zăpodii [văi] ce vor unda grâne, Și toți vor cânta sătui de pâine. (Ps. 64, 17-18, 29-32, 41-44) Grânele unduind794 și brazdele îmbătate (pe lângă faptul că, pentru poezia noastră de secol XVII, sunt imagini poetice magnifice) indică o fericire suprapă-mântească795. Eminescu n-a trecut cu vederea aceste 794 A se vedea și ce am spus aici: http://www.teologiepentruazi.ro/2012/05/22/urme-ale-traditiei- literare-vechi-in-tiganiada-8/. 795 Întreg psalmul are, de altfel, semnificații mistice, vorbind tainic despre o altfel de rodire, cea spirituală, în termenii însă ai unei debordări de prosperitate: „Câmpii de grăsâme să să împle/ Și pustia grasă să să 724 versuri, pentru că în Scrisoarea II citim acestea: „Scârțâirea de condeie dădea farmec astei liniști,/ Vedeam valuri verzi de grâne, undoirea unei iniști”. Semnificațiile convergente, așadar, ale pământului și apei, sugerează elementele definitorii ale unei bună-stări/ fericiri cerești, ale unui belșug spiritual. Simbolurile au, în acest caz, calitatea de a (se) suplini, nu de a.descrie o realitate care depășește orice termen de comparație. Complinirea aceasta, a pământului cu apa, duce, în plan poetic și literar, la o anumită confuzie a însușirilor celor două elemente. Nu ar fi, credem, o simplă speculație a considera aceasta un reflex psiho-spiritual conservat în poezia de mai târziu. Cărare este, după cum au arătat alții, un cuvânt vechi, moștenit din latină, din via carraria = drumul carelor/ drum de care. Eminescu îl folosește foarte des, cu semnificația de cale sau potecă, cel mai adesea fiind vorba de cărări prin codri și păduri. Însă poate fi întâlnită și semnificația alegorică de cale a vieții sau cea de traiectorie cosmică. > Mai rar, dar totuși întâlnită este și imaginea cărării pe ape/ pe mare: Luna.luna iese ‘ntreagă, se înalț' așa bălaie Și din țărm în țărm durează o cărare de văpaie, Ce pe-o repede ‘nmiire de mici unde o așterne Ea, copila cea de aur, visul negurii eterne; tâmple/ În frâmsețe, dealurile nalte/ Bucurie le-a-ncinge să salte” (Ps. 64, 37-39). 725 (Scrisoarea IV) * Privea în zare cum pe mări Răsare și străluce, Pe mișcătoarele cărări Corăbii negre duce. (Luceafărul) „Ea veni lângă lac și văzu cărare de prund pe sub apă” (Cezara). Expresia cărările mării o putea afla însă Eminescu în literatura veche, spre exemplu în Ps. 8, 8-9. Psaltirea de la 1577 (Coresi)796: „Pasărâle ceriului și peștii mărei, ce îmblă cărările mărei”. Psaltirea de-nțăles (Dosoftei): „Parările ceriului și peștii mării, ceale ce străbat cărările mării”. Biblia de la 1688: „Păsările ceriului și peștii mării, cealea ce merg pre cărările mărilor”. Laboratorul limbii poetice eminesciene a inclus multe pagini ale literaturii vechi. Am vorbit despre unda mării/ lacului797, despre cărările mării, despre 796 A se vedea: http://www.teologiepentruazi.ro/2011/11/17/psaltirea-lui-coresi- 1577-editie-hasdeu-ed-academiei-1881/. 797 A se vedea: 726 brazdele apei...însă, de unde vine rotitorul talaz (Scrisoarea IV)? Reamintim versurile: Stă castelul singuratic, oglindindu-se în lacuri, Iar în fundul apei clare doarme umbra lui de veacuri; Se înalță în tăcere dintre rariștea de brazi, Dând atâta întunerec rotitorului talaz. Izvoarele din Călin (file din poveste), de asemenea, Ele trec cu harnici unde și suspină-n flori molatic, Când coboară-n ropot dulce din tăpșanul prăvălatic, Ele sar în bulgări fluizi peste prundul din răstoace, În cuibar rotind de ape, peste care luna zace. În Călin Nebunul, „Apa vie tot sclipește, se rotește colo-n baltă”. Apropo, baltă înseamnă...lac în literatura veche (cu valențe poetice uneori - la Dosoftei sau Cantemir), iar nu apă stătută sau baltă formată după ploaie, așa cum înțelegem noi astăzi sensul cuvântului, care nu ne mai deconspiră nimic.poetic sau romantic. În Luceafărul: Și apa unde-au fost căzut http://www.teologiepentruazi.ro/2012/05/22/urme-ale-traditiei- literare-vechi-in-tiganiada-8/. 727 În cercuri se rotește, Și din adânc necunoscut y Un mândru tânăr crește. Dar și în alte versuri: De ce mă întristează, Că valurile mor, Când altele urmează Rotind în urma lor? (Cu pânzele-atârnate) * Și în umbra cea de veci Curgu-mi râurile reci Limpegioare, rotitoare, Având glasuri de isvoare. (Mușatin și codrul) În literatura veche nu am descoperit această imagine poetică, nici în Țiganiada ori în poezia prepașoptistă și pașoptistă. Există însă în iconografia ortodoxă o reprezentare a mărilor/ apelor sub forma unor vârtejuri/ talazuri rotitoare: 728 729 Tiparul acesta iconografic este vechi-eclesial și s-a perpetuat o vreme în Occident și după schisma de la 1054 - așa cum arată pictura de mai jos a lui Lorenzo Veneziano din 1370798: Eminescu îl întâlnise fără îndoială, atât în icoane, cât și, posibil, în desene manuscrise. Dar poetul îl putea vedea și în pictura murală exterioară a Mănăstirilor din nordul Moldovei. Spre exemplu, la Moldovița, în scena care se înscrie în binecunoscutul program iconografic denumit Asediul Constantinopolului: 798 A se vedea: http://en.wikipedia.org/wiki/File:16_Lorenzo_Veneziano,_Christ_ Rescuing_Peter_from_Drowning._1370_Staatliche_Museen,_Berlin..jpg. 730 Despre vizionarismul lui Eminescu - în ambele sensuri: al imagismului poetic și al vizionarismului profetic/ clarvăzător - s-a spus și s-a scris, dar încă nu destul. Eminescu n-a încetat și nu încetează să uimească, din această perspectivă, sau cel puțin să ia prin surprindere. În niște versuri manuscrise din Călin am descoperit câteva imagini diafane, de o surprinzătoare subtilitate: Și de gâze neamuri multe l-însoțesc acum pe el Merg acasă la mireasă, viorică cea smerită Care stă plecată-n vălul cel subțire învelită Ea-i icoana unei dulce, unei gingașe smerenii Iară sufletul ei tânăr e-ncărcat de mirodenii. „Icoana unei gingașe smerenii” este unul dintre cele mai frumoase portrete feminine pe care l-am citit vreodată. Totodată, caracterizează smerenia ca fiind dulce și gingașă, iar nu aspră. Faptul că sufletul ei este „încărcat cu mirodenii” invocă - în alte cuvinte - mireasma de fericire a sufletului ei. Însă ambele sugestii - atât cea vizuală, cât și cea olfactivă/ odorantă - sunt mistice. Prima indică deja o transfigurare a miresei, portretul fiind trasat în liniile caracterologice ale icoanei: smerenia și gingășia. 731 Alăturarea termenilor este neobișnuită, iar Emi- i ' nescu nu putea fi un ignorant față de cele duhovnicești, dacă putea concepe o smerenie dulce și gingașă. Ceea ce este și mai neobișnuit, este că transfi- gurarea aceasta din ziua nunții izbucnește după alte scene, care descriau un amor pasional. Ceea ce înseamnă că pasiunea/ iubirea ardentă trebuie splălată în smerenie și spiritualizată. În Călin Nebunul există câteva versuri care sur- prind imaginea domestică a unei icoane, dintr-o casă ,\J\J \J 1* • 1 o țărănească obișnuită: „Sub icoana afumată [a] unui sfânt cu comănac799/ Arde-n candelă-o lumină cât un sâmbure de mac,/ Pe-a icoanei policioară busuioc uscat și mintă [mentă]/ Împlu casa de-o mireasmă pipărată [puternică] și prea sfântă”. Imaginea sfântă a icoanei e asociată, în mintea poetului, cu mirosul sfânt, aceste două elemente reprezentând, împreună, iconizarea Raiului și a locu- itorilor lui, în tradiția ortodoxă800. ' t 799 Comănac = acoperământ pentru cap, de formă cilindrică fără boruri, asemănător cu potcapul, pe care-l poartă călugării. 800 Tradiția secolelor trecute era următoarea: „O frumusețe și o podoabă nelipsită a casei românului au fost totdeauna florile. În casele bogaților ca și-ntr-ale săracilor, florile sunt de obicei următoarele: busuiocul, siminocul, trandafirul, maghiranul, calomfirul, rosmarinul, micșuneaua, verbina și sulfina, vioreaua și laleaua, tămâioasa și zambila, garoafa și avrămeasa, ruja și altele. La mese mai mari sunt, în casele boierilor și-n genere într-ale celor cu dare de mână, sunt „mesele întinse, cu făclii de-aprinse”, „jur-prejur de masă, verdeață stufoasă, trestică măruntă, iederă-nflorită, făclioare aprinse, candele nestinse”. În odăi, icoane îmbrăcate în aur și-argint, adeseori atât de multe, încât făceau 732 Pentru că mireasma nu poate fi pictată în icoane, de aceea se aduc și se pun, în permanență, flori la icoane sau, după tradiția țărănească a românilor, busuioc și mentă. De la această imagine tradițională, din Călin Nebunul, poetul a derivat poetic semnificațiile și simbolurile în Călin (file din poveste) sau, mai bine zis, le-a aprofundat: „Ea-i icoana unei dulce, unei gingașe smerenii/ Iară sufletul ei tânăr e-ncărcat de mirodenii”. Mirodeniile sunt mireasma harică, puternică, a sufletului smerit. Busuiocul, menta sau f lorile aduse la icoane sunt simbolurile împarfumării de har ale sufletului curat, zugrăvit în icoană. Mireasa din Călin (file din poveste) l-a așteptat • • 1 • A J • • V *1 1 * șapte ani pe mirele ei, crescându-și singură copilul și fiind alungată de părinți din palatul împărătesc, în multă sărăcie și durere. De aceea a devenit „icoana unei dulce, unei gingașe smerenii”. Totodată, ea apare ca fiind toată un trup îmbrăcat în suflet, o icoană îmbrăcată în bunele miresme ale iubirii pentru mirele ei. Intersectarea cu Cântarea cântărilor și cu interpretarea ei mistică este foarte probabilă: „Mireasma mirurilor tale [este] mai presus de toate aromatele. Mir vărsat [este] numele tău” (1, 3); „voi merge eu însumi către muntele smirnei” iconostas: odaia icoanelor era un paraclis”, cf. G. I. Ionnescu-Gion, Portrete și evocări istorice, ediție îngrijită, prefață, note, glosar și bibliografie de Vistian Goia, Ed. Minerva, București, 1986, p. 177. 733 (4, 6); „Și mireasma hainelor tale [este] peste toate aromatele” (4, 10)801 etc, etc. Mirodeniile care se revarsă din icoana sufletească a miresei eminesciene sunt, în aceeași notă scripturală, indiciul iubirii care transfigurează, care sfințește, care înalță umanitatea peste patimi la sfințenia lui Dumnezeu. Eminescu manifestă, de altfel, această tendință permanentă de a spiritualiza imaginile și tablourile, de a sugera o altă realitate, lăuntrică, dincolo de ceea ce se vede și se poate descrie. „În privazul negru-al vieții-mi/ E-o icoană de lumină” (Singurătate): ea, femeia iubită. Că ea este sau trebuie să fie o icoană, aflăm din mai multe poezii (Atât de fragedă, Aveam o muză etc.) - iar în Pe lângă plopii fără soț: „Tu trebuia să te cuprinzi/ De acel farmec sfânt,/ Și noaptea candelă s-aprinzi/ Iubirii pe pământ”. Însă aceste două versuri din Singurătate se metamorfozează într-un poem întreg, Icoană și privaz, devenind o alegorie și mai vastă, iar simbolurile căpătă amplitudine (singurul poem în care Eminescu își 801 Cf. Cântarea Cântărilor, traducere și note de Pr. Dr. Dorin Octavian Picioruș, Teologie pentru azi, București, 2015, p. 3, 12-13, cf. http://www.teologiepentruazi.ro/2015/02/18/cantarea-cantarilor/. În Biblia 1688: „Și mirosul mirurilor tale, mai mult decât toate miroasele; mir deșărtat numele tău” (1, 2); „Mearge-m-voi mie cătră măgura zmirnei” (4, 6); „Și mirosul hainelor tale mai mult decât toate mirosurile” (4, 10). 734 exprimă, oarecum voalat, părerea de rău că nu a fost un poet medieval: „Da! ticălos e omul născut în alte vremi.../ Sincer, îți vine soartea s-o sudui, s-o blestemi:/ Blăstămurile însăși poet te-arată iarăși,/ Al veacului de mijloc blestemul e tovarăș”). Ceea ce ne-a determinat să ne oprim, însă, asupra acestor semnificații este un detaliu exterior, pe care l-am vizualizat în mod concret, pentru că ni s-a oferit ocazia. TA * A • ♦ V p ♦ Privaz înseamnă ramă, iar ceea ce exprimă Emi- , 1 A A, nescu, tradus în proză, ar suna cam așa: în rama neagră a vieții mele, ea este o icoană de lumină/ luminoasă. Faptul că icoanele ortodoxe au un fundal de aur haric, care pot naște sintagma poetică „icoană de lumină”, este un lucru bine cunoscut. Însă tablourile și ' i icoanele vechi, din secolul al XIX-lea, aveau o ramă U • '-'11 * 1 • O O J groasă și neagră, de lemn - și am avut ocazia să văd o astfel de icoană. De aici, metafora... Între exercițiile și variantele pe care le concepea Eminescu pentru Călin, se află și aceste versuri: Idol crud al Afroditei Și al poftei cei mirene Tipăritu-te-ai în suflet Ș-ai trecut prin ochi[,] prin gene. 735 Mântuirea vieții mele Chip sfințit cu mii de lacrămi Cu un zâmbet feciorelnic 802 Inima-mi din nou consacră-mi . Și cu idol scoate idol Și cu mâna ta curată Șterge de pe chipu [zugrăvit/ întipărit]-n suflet A dorinței neagră pată. Cuiu cu cuiu se scoate-afară Și simțire prin simțire Și dorința pătimașă Prin un zâmbet de iubire. Sufletu-mi e azi sălbatec — Spulberarea mea de gânduri Puind mâna-ți pe-a mea frunte Alungași în multe rânduri802 803. Poezia valorifică un topos cunoscut din literatura patristică, conform căruia anumite patimi împiedică existența și dezvoltarea altora în suflet. Nu coexistă t t toate patimile la un loc și în același grad în suflet. Este ceea ce Eminescu exprimă prin „idol scoate idol”: chipul femeii și iubirea curată pentru ea dezrădăcinează sentimentele febrile și amintirea/ imaginația pătimașă. Cel puțin așa susțin versurile... 802 Sfințește-mi - a se vedea și Scrisoarea V. 803 M. Eminescu, Opere, I, ed. Perpessicius, p. 428. 736 Există mai multe locuri, mai ales în Filocalii, care precizează acest lucru. Spre exemplu, acest comentariu al Sfântului Ioan Scărarul: „Este un drac al iubirii de arginți care fățărește de multe ori smerenia [omul se preface că își ascunde virtutea, ca să nu dea milostenie]; și este un drac al slavei deșarte și al iubirii de plăceri, care îndeamnă spre milostenie. [...] Unii au spus că dracii se împotrivesc dracilor [în sensul în care, spre exemplu, mizantropia și concupiscența nu conviețuiesc, de obicei, în același om], dar eu spun că toți caută pierzarea noastră”804. De asemenea, versurile lui Eminescu stau mărturie pentru faptul că proverbul binecunoscut cui pe cui se scoate provine din înțelepciunea patristică. Multă vreme, mai ales în perioada comunistă, puteai auzi foarte des că, spre exemplu, „cine sapă groapa altuia, cade singur în ea” este un proverb inventat în popor, când acesta are, de fapt, origine biblică. Paremiologia reproduce adesea nu o înțelepciune populară, ci pe cea scripturală sau - ca în cazul de față -patristică. În poemul Înger și demon citim următoarele versuri: „Pe-a altarului icoană în de raze roșii frângeri 804 Sfântul Ioan Scărarul, Scara, op. cit., p. 339. 737 [ale candelei],/ Palidă și mohorâtă Maica Domnului se vede”. În zilele noastre, mulți observă că Sfinții pictați în Biserici sunt triști și nu veseli ca noi.Trecând, însă, peste comentariul vulgar.ceea ce surprind versurile eminesciene sunt elemente iconografice tradiționale: 7 A , A 1 • 1 1 A \J A mohorât, în limba veche românească, însemna roșu închis, ceea ce recunoaștem, din orice icoană, că este culoarea veșmântului Maicii Domnului. Cu atât mai mult într-o icoană veche, pe care s-a pus patina vremii, sau afumată de flacăra candelei, culoarea aceasta este mohorâtă. Dar Maica Domnului este și „palidă”. Eminescu așa o vede și pare că ar fi iconoclast și agnostic.Dar la Eminescu și Luceafărul e palid („El vine trist și gânditor/ Și palid e la față”), și înțelepciunea e palidă: „Cu-a ei candelă de aur palida înțelepciune,/ Cu zâm-birea ei regală,/ Ca o stea ce nu apune/ Lumina a vieții voastre drum”.(Epigonii). Și, în general, paloarea este, în versurile sale, un semn al emoției puternice și sincere, al frumuseții, virtuții și al adâncirii în cugetare. Semnificația termenului ar putea fi, pe de altă parte, chiar contrară celei cunoscute. Pentru că, în perioada pașoptistă, palid circula și cu semnificația antonimă de luminos. Mai mult decât coincidență adjectivală, Înțelepciunea aceasta, „palidă” ca o/ în icoană, cu „zâmbirea regală” și prevestită de „o stea ce nu apune”, seamănă foarte mult cu Înțelepciunea-Hristos (Pilde, 8, 22-23). 738 Înțelepciunea-Stea îi călăuzea pe cei vechi și ținea ca o făclie „candela de aur” înaintea ochilor lor: a se vedea și poezia Candela, a lui Grigore Alexandrescu -evocat în Epigonii. În poemul Dumnezeu și om ne întâmpină ipostaza iconică a lui Hristos ca o „hieroglifă”, în polemica dintre ieri și azi (prezentă și în Epigonii și Scrisorile I, III și IV), dintre desenul/ gravura veche și naivă din punct de vedere al realizării artistice - pentru că vigoarea spirituală suplinea simbolismul figurativ -, și pictura modernă care vrea, prin grația trăsăturii, să suplinească sufletul rece, dar nu reușește. Pentru epigoni, ne amintim, Dumnezeu e „umbră”. O variantă a poemului Înger și demon poartă titlul: E îngerul tău or e umbra ta?805. Ne-a reținut atenția pentru că vorbește despre Hristos ca Regele iubirii și despre Maica Domnului ca despre Mama plângerilor: Noaptea-n doma întristată pin lumini îngălbenite Faclelor de ceară albă, cari ard lângă altare Când altaru-n fundul domei stă întunecos și mare Nepătruns de ochii roșii a luminelor pălite În biserica pustie lâng-altarul din părete Genunchiată stă pe trepte o copilă îngerească Când nainte-i pe icoană stă în gloria-i cerească Maica regelui iubirei ce pe lume tristă vede. 805 M. Eminescu, Opere, I, ed. Perpessicius, p. 335-336. 739 În biserica cernită printre negri muri de jale Nepătrunși de-a nopții stele ce asupra ei veghiază Îngerul-copil stă, plânge și la mama-ngenunchiază Mama lumei, mama milei, mama plângerilor sale. Cufundat în întuneric lâng-o cruce mărmurită Coatele pe brațul crucei le distind și le așez Și din umbra mea cea deasă ca un demon eu veghez Ochii mormântați în capu-mi, fruntea tristă și-ncrețită. Și bărbia mea s-apasă pe a crucei umăr rece Părul meu negru ca noaptea peste-al marmurei braț alb Pe când candela cea tristă cu reflectul ei rosalb Fața îngerului palid cu lumina-i vrea să-nnece. Ea un înger ce se roagă, eu un demon ce turbează Ea: o inimă de aur; eu un suflet apostat Stau în umbra mea fatală de o cruce rezemat; La picioarele Madonei tristă, pală, ea veghiază. Pe un mur înalt și rece de o marmură curată Albă ca zăpada iernei, lucie ca apa lină Vezi copila cum aruncă umbră tristă ce se-nclină Umbra ei, ce ca și dânsa stă în rugă-ngenunchiată. Ce-ți lipsește oare ție, copiliță pală, tristă, Decât aripile albe ca să fii un înger pal Ce se pierde în privirea chipului cel ideal A Madonei ce surâde peste lumea ateistă. 740 Ce-ți lipsește?...Aripi albe cătră ceruri înnălțate! Dar ce văd?...Pe-a umbrei umeri ce se ‘nnalță și se ‘ntinde Două umbre de aripe ce se mișcă tremurânde Două aripe de umbră cătră ceruri ridicate! O! Nu-i umbra ta aceea!.Este îngeru-ți de pază Care diafan.un suflet pe muri netezi se resfrânge Cu aripi aeriane lângă tine el se plânge Lângă tine îngenunchie, lângă tine el veghiază. Dar de-i umbra ta aceea, atunci tu un înger ești Dară aripele-ți sânte nu le vede lumea vană Numai murii triști și palizi văd aripa-ți diafană Murii sânți, ce le reflectă pentru ochi-mi pământești. În legătură cu asocierea unor adjective ce pare că n-ar putea fi juxtapuse unul altuia sau unui context anume, așa cum sunt: triști, palizi și sânți. Aceste adjective caracterizează zidurile/ murii Bisericii. Astfel de alăturări ale epitetelor paradoxale reprezintă o tendință a epocii și a lui Eminescu însuși. În variantă antumă a poemului Înger și demon806, avem versul: „Palidă și mohorâtă Maica Domnului se vede”. Dar palid circula în epoca pașoptistă și cu sensul de strălucitor/ luminos - cum spuneam și mai devreme -, iar adjectivul mohorâtă desemnează, de fapt, 806 A se vedea: http://ro.wikisource.org/wiki/%C3%8Enger_%C8%99i_demon. 741 veșmântul roșu-închis/ vișiniu al Maicii Domnului din reprezentarea iconografică: denumească murii ca fiind triști și sânți în același timp, nu este, însă, străină literaturii vechi patristice. Spre exemplu, Sfântul Ioan Scărarul vorbește despre „trista și luminoasa smerită cugetare”807. Adjectivele din sfera semantică a tristeții sunt numeroase în acest poem, însă nu pot fi puse în acest caz pe seama scepticismului. Dimpotrivă, lumina interioară care țâșnește din lăuntrul a ceea ce par ruinele unei credințe vechi și sfinte („biserica pustie” din acest poem are filiații semantice evidente cu „biserica-n ruină...cuvioasă, 807 Sfântul Ioan Scărarul, Scara, op. cit., p. 44. 742 tristă, pustie și bătrână” și cu ruinele sufletului din Melancolie808) este, într-un mod paradoxal, și mai intensă, radiind din negrul, jalea și întunecosul/ întunericul acestui lăcaș. În acest poem, motivul pentru care Eminescu se deghizează în ipostaza unui demon este acela că se consideră nevrednic de iubirea unui înger (copila îngerească)... Un „demon”, totuși, care se sprijină pe cruce („de o cruce rezemat”), căruia i se revelează profilul îngeresc al fetei îngenuncheate la rugăciune și ale cărui reflecții nu aparțin deloc unui adevărat repertoriu demonic de gânduri. 808 A se vedea și: http://ro.wikisource.org/wiki/Melancolie_%28Eminescu%29. 743 Rugăciunea ascultată Rugăciunea ascultată - cum ne-am intitulat acest capitol - o descoperim în poemul Rugăciunea unui dac, greșit interpretat, după părerea noastră, ca un blestem și o blasfemie la adresa lui Dumnezeu. Dar nu numai după părerea noastră: „Rugăciunea unui dac (din 1879) [este] considerată de unii, pe nedrept, ca o probă pe-remtorie de necredință sau de rebeliune împotriva lui Dumnezeu”809. Reproducem întreaga poezie, pentru a avea o imagine completă asupra ei, deoarece interpretările sunt controversate: Pe când nu era moarte, nimic nemuritor, Nici sâmburul luminii de viață dătător, Nu era azi, nici mâne, nici ieri, nici totdeauna, Căci unul erau toate și totul era una; Pe când pământul, cerul, văzduhul, lumea toată Erau din rândul celor ce n-au fost niciodată, Pe-atunci erai Tu singur, încât mă-ntreb în sine-mi: Au cine-i zeul cărui plecăm a noastre inemi? 809 Zoe Dumitrescu-Bușulenga, Eminescu - Viața, op. cit., p. 286. 744 El singur zeu stătut-au nainte de-a fi zeii Și din noian de ape puteri au dat scânteii, El zeilor dă suflet și lumii fericire, El este-al omenimei izvor de mântuire: Sus inimile voastre! Cântare aduceți-i, El este moartea morții și învierea vieții! Și el îmi dete ochii să văd lumina zilei, Și inima împlut-au cu farmecele milei, În vuietul de vânturi auzit-am al lui mers Și-n glas purtat de cântec simții duiosu-i viers, Și tot pe lâng-aceasta cerșesc înc-un adaos: Să-ngăduie intrarea-mi în vecinicul repaos! Să blesteme pe-oricine de mine-o avea milă, Să binecuvânteze pe cel ce mă împilă, S -asculte orice gură, ce-ar vrea ca să mă râdă, Puteri să puie-n brațul ce-ar sta să mă ucidă, Ș-acela dintre oameni devină cel întâi Ce mi-ar răpi chiar piatra ce-oi pune-o căpătâi. Gonit de toată lumea prin anii mei să trec, Pân' ce-oi simți că ochiu-mi de lacrime e sec, Că-n orice om din lume un dușman mi se naște, C -ajung pe mine însumi a nu mă mai cunoaște, Că chinul și durerea simțirea-mi a-mpietrit-o, Că pot să-mi blestem mama, pe care am iubit-o - Când ura cea mai cruntă mi s-ar părea amor. Poate-oi uita durerea-mi și voi putea să mor. 745 Străin și făr' de lege de voi muri - atunce Nevrednicu-mi cadavru în uliță l-arunce, -aceluia, Părinte, să-i dai coroană scumpă, Ce-o să asmuțe câinii, ca inima-mi s-o rumpă, Iar celui ce cu pietre mă va izbi în față, Îndură-te, stăpâne, și dă-i pe veci viață! Astfel numai, Părinte, eu pot să-ți mulțumesc Că tu mi-ai dat în lume norocul să trăiesc. Să cer a tale daruri, genunchi și frunte nu plec, Spre ură și blestemuri aș vrea să te înduplec, Să simt că de suflarea-ți, suflarea mea se curmă Și-n stingerea eternă dispar fără de urmă! Dacul este un alt avatar al lui Eminescu. De ce dac? Pentru că, precum Blaga, Hașdeu, Pârvan810, Iorga811 și alții, Eminescu credea că elementul constitutiv esențial al neamului românesc este cel traco-geto-dac. Așadar, este rugăciunea unui dac. Rugăciune pentru ce? Vom vedea. Nu înainte însă de a preciza că această poezie a fost caracterizată fie drept „cea mai budistă dintre creațiile lui Eminescu” (Cezar Papacostea812), fie drept o ironie la adresa lui Dumnezeu sau un blestem, pentru că n-ar fi, de fapt, vorba de nicio rugăciune. 810 A se vedea: http://ro.wikipedia.org/wiki/Vasile_P%C3%A2rvan. 811 Idem: http://ro.wikipedia.org/wiki/Nicolae_Iorga. 812 Cf. M. Eminescu, Opere, II, ed. Perpessicius, p. 72. A se vedea: http://ro.wikipedia.org/wiki/Cezar_Papacostea. 746 Suspiciunea budistă vine din două direcții: datorită versurilor inspirate dintr-un imn cosmogonic indian, Rigveda - și se reeditează situația din Scrisoarea I - dar, mai ales, din cauza ultimului vers, în care e vorba de dispariție în stingerea eternă. Versurile inițiale denotă o gândire arhaică monoteistă, care precizează că lumea a fost creată de un singur Dumnezeu, Care este din veșnicie („Pe când pământul, cerul, văzduhul, lumea toată/ Erau din rândul celor ce n-au fost niciodată,/ Pe-atunci erai Tu singur”) și în Care oamenii au crezut mai înainte de a fi inventați zeii religiilor politeiste („El singur zeu stătut-au nainte de-a fi zeii”) și că această creație a lui Dumnezeu nu este veșnică, ci are un început. Aceste versuri, pe care le-a preluat și prelucrat Eminescu din imnul vedic, nu contravin viziunii creștin-ortodoxe asupra lumii și pot fi considerate o detaliere a acelui „La început/ În(tru) început” biblic, al Sfântului Moise: „La început a făcut Dumnezeu cerul și pământul” (Fac. 1, 1). Despre libertatea artistică a acestui gen de detaliere a unui segment biblic, am precizat că este întemeiată pe însăși versificarea Psaltirei de către Do-softei, procedeu preluat și de Cantemir. La fel, însușirea unei idei/ expresii dintr-o altă arie cultural-religioasă decât cea creștină, atâta timp cât nu contravenea moralei și teologiei sale, nu este un fapt ieșit din comun pentru exercițiul literar, teologic și cultural bizantin. 747 Zoe Dumitrescu Bușulenga precizează că, spre deosebire de Scrisoarea I, în care a folosit Imnul creațiunii (X, 129) din Rigveda, în Rugăciunea unui dac s-a inspirat din Imnul către zeul necunoscut (X, 121) „și în care frapantă e întrebarea de la sfârșitul primei strofe, care revine, ca un refren, în toate celelalte, cu excepția ultimei și care apare, cu același caracter interogativ, în poema eminesciană. În traducere franceză, versul sună Quel est le Dieu que nous devons adorer par l'oblation? [Hymnes speculatifs du Veda, Gallimard, 1956, p. 119] (care este zeul pe care-l adorăm prin jertfă?). El s-a putut transfroma ușor în: Au cine-i zeul cărui plecăm a noastre inemi?”813. Alegerea acestui imn de către Eminescu și implicarea Dumnezeului necunoscut nu sunt aleatorii sau hazardate, ca de altfel nicio opțiune a poetului -avertizam și cu alte ocazii că ele trebuie calculate foarte bine. Nu este o banală interogație filosofică din partea poetului, nici exprimarea nesofisticată a unei incertitudini care ar putea fi citită literal. Eminescu nu era un susținător sau un exponent al elitismului estetic și, cu toate acestea - îmi pare rău dar trebuie să spun acest lucru -, cei care cred că îl pot 813 Zoe Dumitrescu-Bușulenga, Valori și echivalențe umanistice, Ed. Eminescu, 1973, p. 211-212. 748 înțelege doar prin lectură se înșală amarnic. Mai au nevoie și de studiul lecturilor lui Eminescu, ceea ce deja complică lucrurile extrem de mult. Întorcându-ne la problema pe care am ridicat-o, referința la zeul necunoscut nu este semnul necunoașterii, ci...o indicație. În primul rând, nu doar vechii inzi se întrebau sau ridicau altare zeului necunoscut. Același lucru îl făceau și egiptenii, grecii și romanii. Sfântul Clement Alexandrinul, în Stromatele, scria că „egiptenii puneau înaintea templelor sfincși, pentru a arăta că învățătura despre Dumnezeu este enigmatică” și că „în mod acoperit au vorbit egiptenii de Cuvântul cel Sfânt prin așa-numitele locuri de taină, iar evreii prin catapeteasmă”814. Iar Eminescu, într-un alt vers enigmatic, din Epigonii, vorbea despre „Adevăr scăldat în mite, sfinx pătrunsă de-nțeles”. Egiptenii erau, de altfel, cunoscuți, drept cel mai înțelept popor din Antichitatea păgână. De aceea și Mihail Sadoveanu, în Creanga de aur, îl trimite pe Kesarion Breb din Dacia în Egipt, pentru ca să se inițieze. f Nu este un lucru de mirare, din moment ce egiptenii au avut dese interferențe cu vechii evrei, de la Avraam, Moise și până la Hristos, și cel puțin o tentativă a unui faraon (Akhenaton sau Amenhotep IV, 1379-1362 î. H.) de a institui o formă de monoteism. Într-un miscelaneu de prin 1774, alcătuit de ierodia- 814 Cf. Rosa del Conte, Eminescu sau despre Absolut, op. cit., p. 316317 și Clement Alexandrinul, Stromatele, col. PSB, trad de Pr. D.[umitru] Fecioru, Ed. IBMBOR, București, 1982, p. 322, 329. 749 conul Anatolie de la Râmnicu-Vâlcea, și care cuprinde • x-r £* \j a *1 și o Cosmografie, se spune că „învățăturile care s-au izvodit la Eghipet și în Țara Jidovească, pe urmă au 815 venit la greci și până astăzi trăiesc la noi” , în Europa. Sfântul Pavel, vorbindu-le atenienilor în Areopag, afirma: „Căci străbătând cetatea voastră și privind locurile voastre de închinăciune, am aflat și un altar pe care era scris: Dumnezeului necunoscut. Deci pe Cel pe Care voi, necunoscându-L, Îl cinstiți, pe Acesta Îl vestesc eu vouă. Dumnezeu, Care a făcut lumea și toate cele ce sunt în ea [...] [a creat oamenii] ca ei să caute pe Dumnezeu, doar L-ar pipăi și L-ar găsi, deși nu e departe de fiecare dintre noi. Căci în El trăim și ne mișcăm și suntem, precum au zis și unii dintre poeții voștri: căci al Lui neam și suntem” (Fapt. 17, 23-28, Biblia 1988). În lumea modernă, Deus incognitus al Antichității a devenit...incognito - așa cum va spune mai târziu și Mircea Eliade. Așa încât putem susține că Eminescu caută o înțelegere mai profundă a acestui Dumnezeu care trece incognito pe lângă inimile noastre. Pe de altă parte, nu numai lecturile din literatura sanscrită îi puteau induce sentimente de revoltă sau accente nihiliste. * 815 Cf. Cătălina Velculescu, Între scriere și oralitate, Ed. Minerva, 1988, p. 105. 750 Un poet religios, recunoscut drept creștin, ca Lamartine scria următoarele versuri (din care pare că și Eminescu și-ar fi putut însuși anumite sintagme - deși „negura uitărei” apăruse mai întâi la Cârlova) - și nu știu să fie bănuit de budism: t O neant! o seul Dieu que je puisse comprendre! Silencieux abîme ou je vais redescendre, Pourquoi laissas-tu l'homme echapper de ta main? De quel sommeil profond je dormais dans ton sein! Dans l'eternel oubli j'y dormirais encore; Mes yeux n'auraient pas vu ce faux jour que j'abhorre, Et dans ta longue nuit, mon paisible sommeil N'aurait jamais connu ni songes, ni reveil. - Mais puisque je naquis, sans doute il fallait naître. Si l'on m'eut consulte, j'aurais refuse Vetre. Vains regrets ! le destin me condamnait au jour, Et je vins, o soleil, te maudire â mon tour. (La Foi)816 816 În franceză, poemul intintulat Credința (în traducerea noastră -sublinierile ne aparțin): O, neant! O, singurul Dumnezeu pe care îl pot înțelege! Abis tăcut unde vreau să recad, De ce îngădui tu omului să iasă din mâna ta? Ce somn adânc dormeam la sânul tău! În veșnica uitare aș dormi încă; Ochii mei n-ar fi văzut această vană zi de care am oroare, 751 Cu altă ocazie, Lamartine, ceva mai temperat, pune în relație pieirea universului și a omului de pierderea credinței - deși nici această teză, a aneanti-zării lumii, nu este creștină. Dar în poem ea are rolul unei supoziții metaforice, fiind strigătul sau blestemul unui credincios indignat de marea decădere morală și spirituală a umanității - iar emfaza declamatorie e proprie multor omileți romano-catolici (de la Francisc din Assisi817 până la Bossuet818 și după - cu atât mai mult poeții puteau apela la o retorică inflamată): Que n'ai-je vu le monde â son premier soleil? Que n'ai-je entendu l'homme â son premier reveil? Tout lui parlait de toi, tu lui parlais toi-meme; L'univers respirait ta majeste supreme; La nature, sortant des mains du Createur, Etalait en tous sens le nom de son auteur; Ce nom, cache depuis sous la rouille des âges, En traits plus eclatants brillait sur tes Ouvrages; Și în lunga ta noapte, pașnicul meu somn N-ar fi cunoscut nici vise, nici trezire. - Dar pentru că m-am născut, înseamnă că trebuia să mă nasc. Dacă mi s-ar fi cerut părerea, aș fi refuzat să iau ființă. În zadar! Destinul m-a condamnat să văd lumina zilei, Și vin și eu, la rândul meu, să te blestem pe tine, soare! 817 A se vedea: http://ro.wikipedia.org/wiki/Francisc_de_Assisi. 818 Idem: http://en.wikipedia.org/wiki/Jacques-B%C3%A9nigne_Bossuet. 752 L'homme dans le passe ne remontait qu'a toi; Il invoquait son pere, et tu disais : C'est moi. Longtemps comme un enfant ta voix daigna l'instruire, Et par la main longtemps tu voulus le conduire. Que de fois dans ta gloire a lui tu t'es montre, Aux vallons de Sennar, aux chenes de Membre, Dans le buisson d'Horeb, ou sur l'auguste cime Ou Moise aux Hebreux dictait sa loi sublime! Ces enfants de Jacob, premiers-nes des humains, Recurent quarante ans la manne de tes mains Tu frappais leur esprit par tes vivants oracles! Tu parlais a leurs yeux par la voix des miracles! Et lorsqu'ils t'oubliaient, tes anges descendus Rappelaient ta memoire a leurs coeurs eperdus! Mais enfin, comme un fleuve eloigne de sa source, Ce souvenir si pur s'altera dans sa course! De cet astre vieilli la sombre nuit des temps Eclipsa par degres les rayons eclatants; Tu cessas de parler; l'oubli, la main des âges, Userent ce grand nom empreint dans tes ouvrages; Les siecles en passant firent pâlir la foi; L'homme pla^a le doute entre le monde et toi. Oui, ce monde, Seigneur, est vieilli pour ta gloire; Il a perdu ton nom, ta trace et ta memoire 753 Et pour les retrouver il nous faut, dans son cours, Remonter flots â flots le long fleuve des jours! Nature! firmament ! l'oeil en vain vous contemple; Helas! sans voir le Dieu, l'homme admire le temple, Il voit, il suit en vain, dans les deserts des cieux, De leurs mille soleils le cours mysterieux! Il ne reconnaît plus la main qui les dirige! Un prodige eternel cesse d'etre un prodige! Comme ils brillaient hier, ils brilleront demain! Qui sait ou commen^a leur glorieux chemin? Qui sait si ce flambeau, qui luit et qui feconde, Une premiere fois s'est leve sur le monde? /.../ Les siecles ont tant vu de ces grands coups du sort: Le spectacle est use, l'homme engourdi s'endort. Reveille-nous, grand Dieu! parle et change le monde; Fais entendre au neant ta parole feconde. Il est temps! leve-toi! sors de ce long repos; Tire un autre univers de cet autre chaos. A nos yeux assoupis il faut d'autres spectacles! A nos esprits flottants il faut d'autres miracles! Change l'ordre des cieux qui ne nous parle plus! Lance un nouveau soleil â nos yeux eperdus! Detruis ce vieux palais, indigne de ta gloire; Viens! montre-toi toi-meme et force-nous de croire! 754 Mais peut-etre, avant Vheure ou dans les cieux deserts Le soleil cessera d'eclairer l'univers, De ce soleil moral la lumiere eclipsee Cessera par degres d'eclairer la pensee; Et le jour qui verra ce grand flambeau detruit Plongera l'univers dans l'eternelle nuit. Alors tu briseras ton inutile ouvrage: Ses debris foudroyes rediront d'âge en âge: Seul je suis! hors de moi rien ne peut subsister! L'homme cessa de croire, il cessa d'exister! (Dieu)819 819 În franceză, poemul intitulat Dumnezeu (traducerea ne aparține): De ce n-am văzut lumea sub prima lumină a soarelui? De ce n-am auzit glasul omului când s-a trezit întâi la viață? Toate îi vorbeau despre Tine, Tu însuți îi vorbeai; Universul respira slava Ta dumnezeiască; Natura, ieșind din mâinile Creatorului Descoperea pretutindeni numele Autorului ei; Acest nume, acoperit de atunci sub rugina secolelor, În trăsături mai luminoase strălucea în operele Tale; Omul, în trecut, nu năzuia decât către Tine; El își chema Părintele și Tu îi spuneai: Eu sunt! Multă vreme, ca pe un copil, glasul Tău a găsit de cuviință să-l instruiască, Și prin mâna Ta, multă vreme, Tu ai binevoit să-l conduci. De-atâtea ori Tu Te-ai arătat lui în slava Ta În valea lui Senaar, la stejarul lui Mamvri, În rugul de pe Horeb, sau pe muntele cel sfânt Unde Moise a dat evreilor legea Ta cea sfântă! Acești copii ai lui Iacob, cei întâi-născuți din oameni, 755 Au primit mana patruzeci de ani din mâinile Tale, Iar Tu loveai cugetele lor prin prorocii Tăi vii! Vorbeai sub ochii lor prin glasul minunilor! Și când ei Te uitau, îngerii Tăi coborau Și readuceau pomenirea Ta în inimile lor rătăcite. Dar apoi, ca un râu îndepărtat de izvorul său, Această curată amintire s-a stricat pe parcurs/ între timp! Această stea a îmbătrânit și noaptea sumbră a vremurilor I-a întunecat razele luminoase, din ce în ce mai mult. Tu n-ai mai vorbit; uitarea și mâna îngerilor [pedepsitoare] Au făcut să se șteargă numele Tău imprimat în operele Tale. Trecerea veacurilor a făcut credința să pălească; Omul a pus îndoiala între Tine și lume. Da, Doamne, această lume e îmbătrânită pentru slava Ta. Ea a pierdut numele Tău, urma și pomenirea Ta, Iar pentru a le regăsi, trebuie să mergem înapoi Și să reurcăm, spre-nceput, val cu val, lungul fluviu al zilelor! Natură! Cer! Ochiul în zadar vă contemplă! O, nefericire, omul admiră templul [universului] fără a-L vedea pe Dumnezeu! El vede și urmărește în zadar, prin pustiul cerurilor, Traiectoriile misterioase ale miilor de sori, Pentru că nu mai cunoaște mâna care le conduce! O veșnică minune nu mai e [pentru om] minune! Cum au luminat ieri, vor lumina și mâine! Cine știe unde începe drumul lor [al sorilor] triumfal? Cine știe dacă această făclie [stea, soare] care lucește și dă viață S-a înălțat [acum] prima dată peste pământ? /./ Spectacolul [lumii, al vieții] s-a perimat, omul amorțit adoarme. Trezește-ne, Dumnezeule mare! Vorbește lumii și preschimb-o! Fă ca nimicul să audă [iarăși] cuvântul Tău fecund/ dătător de viață. Vremea a sosit! Scoală-Te! Ieși din lungul Tău repaos! Zidește un alt univers dintr-un alt haos! Ochilor noștri ațipiți le trebuie alte spectacole! Sufletele noastre rătăcitoare au nevoie de alte miracole! 756 Versurile pe care le-am subliniat au ceva în comun cu Scrisoarea I. Dar și cu credința lui Eminescu că lumea se va stinge atunci când se va stinge Soarele-Dumnezeu din mintea oamenilor. Traiectoria acestei cugetări provine însă din vremuri vechi și Lamartine nu făcea decât să o actualizeze sub forma unui discurs poetic romantic. Două afirmații ale poetului francez ne atrag de asemenea atenția în mod deosebit, pentru că le recunoaștem în structura ideatică a unor poeme eminesciene. Și anume: „Trecutul, prezentul, Viitorul sunt unul și același lucru pentru Dumnezeu” și „Omul este Dumnezeu prin gândire”820 (microtheos, cum spuneau Sfinții Părinți). Însă am făcut această paranteză și l-am evocat aici pe Lamartine pentru a sublinia faptul că nu Schimbă mersul cerurilor care nu ne mai vorbesc! Înalță un alt soare în ochii noștri obosiți! Dărâmă vechile palate [ale universului] nevrednice de slava Ta! Vino! Arată-Te Însuți și silește-ne să credem! Dar poate că, înaintea ceasului în care, pe cerurile pustii, Soarele va înceta să mai lumineze această lume, Lumina pierită a soarelui moral Va înceta să mai lumineze gândirea. Și în ziua următoare, stingerea marii făclii Va arunca universul în noaptea eternă. Atunci vei nărui opera aceasta a Ta nefolositoare, Iar ruinele ei trăznite vor glăsui din veac în veac: Numai Eu exist! În afară de Mine nimic nu poate subzista! Omul nu va mai crede, pentru că nu va mai exista. 820 Cf. Arte poetice. Romantismul, vol. coordonat de Angela Ion, studiu introductiv de Romul Munteanu, Ed. Univers, București, 1982, p. 275. 757 doar în scrierile sanscrite/ budiste putea afla Eminescu astfel de cugetări și imagini, despre nopatea eternă, veșnica uitare sau întoarcerea lumii la neființă. Și ne întoarcem la poemul nostru: acesta este unicul în care Eminescu vorbește, la persoana I, despre relația sa cu Dumnezeu și despre cum vrea să moară. Anticipăm, dar este, credem, foarte semnificativ că a murit exact cum a cerut aici. Și credem că Dumnezeu i-a împlinit această rugăciune și că acest lucru este cea mai mare dovadă cu putință a faptului că această poezie este o rugăciune, o rugăciune fierbinte și nu o ironie. Personal, nu mai cunosc sau nu îmi mai vine în minte acum un alt exemplu de scriitor a cărui rugăciune exprimată într-o operă literară să fi fost împlinită cu atâta fidelitate. Poezia este o rugăciune și pentru că o parodie hulitoare (gen poetic care, de altfel, nu-i era propriu) nu s-ar fi deranjat să caute să-L înțeleagă pe Dumnezeu Atotstăpânitorul, în versuri atât de sublime cum sunt cele din primele trei strofe. Când Eminescu a dorit să critice pe cineva (Scrisoarea III, Criticilor mei etc.), n-a făcut-o voalat, sub pecete simbolică, ci în rafale de indignare. Dacă ar fi avut ceva de reproșat Divinității, nu cred că ar fi ales această modalitate (care pare subtil-perversă, dacă o interpretăm astfel), paravanată de o cugetare complexă și profundă. Cred că iarăși suprapunem mentalitatea noastră (post)modernă peste un text care nu se pretează la o astfel de interpretare. 758 Dacă acest poem este o rugăciune și dacă Emi-nescu scrie un poem definitoriu pentru sine însuși (așa cum vom încerca să dovedim), atunci definitorie pentru el este relația sa cu Dumnezeu, cu Acest Dumnezeu Căruia I se roagă, în fața Căruia se prosternă („Zeul cărui plecăm a noastre inemi”) și pentru prima și unica dată, în versuri, ne vorbește despre evoluția acestei relații sinergice, de-a lungul biografiei sale. Dacă în poemul Gelozie descopeream biografia iubirii, aici aflăm evoluția credinței sale intime și a cugetării sale. Cine este Acest Dumnezeu? „Au cine-i zeul cărui plecăm a noastre inemi?”. Întrebarea poetului nu e una retorică, nu e filosofică, pentru că dacă ar fi o interogație filosofică, nu ar urma răspunsul. Dar aici, răspunsul urmează. Și aflăm că Dumnezeul lui Eminescu, Zeul dacului este Dumnezeu Creatorul a toate, Dumnezeu omenirii „nainte de-a fi zeii”, Cel care a dat apelor putere să zămislească viață din ele („din noian de ape puteri au dat scânteii”), Dumnezeu Care „este-al omenimei isvor de mântuire”, Care „este moartea morții și învierea vieții”. Nu credem că poate fi confundat Zeul acesta cu niciun alt zeu de pe pământ, pentru simplul motiv că Unul singur dintre toți zeii popoarelor S-a întrupat, a suferit pentru oameni, a omorât moartea, a înviat El și în ei viața veșnică și a devenit astfel „al omenimei izvor de mântuire”. 759 Niciun alt zeu al niciunui popor, niciun zeu al poporului indic care a scris Vedele nu a făcut aceste lucruri, nici vreun altul în istoria lumii, după cum susținea și Hermes Trismegistul821, că niciodată cineva dintre cei de sus, dintre zei, nu se va coborî vreodată pe pământ, la oameni. Important pentru noi este faptul că dumnezeul niciunui popor n-a intenționat vreodată să mântuiască lumea. În afară de poporul lui Israel și de Dumnezeul treimic, Care din veșnicie a hotărât ca Fiul și Cuvântul Tatălui să Se întrupeze, să sufere și să moară pentru toți oamenii și din El să curgă apa vieții, „izvor de mântuire” neîncetat. În fața lui Hristos, „Sus inimile voastre! Cântare aduceți-i”, după cum spune cântarea liturgică și Utrenia pascală. În strofa a treia avem mărturia poetică extraordinară a felului în care Eminescu L-a cunoscut pe Dumnezeu, în care a început relația de iubire dintre el și Dumnezeu. El, Cel ce a creat lumea, „îmi dete ochii să văd lumina zilei” - o exprimare sublimă și care denotă multă smerenie în fața lui Dumnezeu. Pentru că El este Lumina și Dătătorul luminii, Cel care luminează ochii sufletului și ai trupului și nu în mod aleatoriu începe poetul cu această expresie. Este aici și influența unei exprimări omiletice frecvente, din cazania ortodoxă, care specifică faptul că Dumnezeu ne-a dat ochi să vedem, urechi să auzim, 821 A se vedea: http://ro.wikipedia.org/wiki/Hermes_Trismegistul. 760 mâni și picioare să ne folosim de ele, suflet și trup ca să existăm. Mai întâi, omul deschide ochii trupului și vede lumina zilei. De aceea, magnific începe Eminescu vorbirea sa despre cum ajungi să-L cunoști pe Dumnezeu. Și nu ajungi la aceasta la adolescență, la maturitate sau la adânci bătrâneți, ci imediat după ce te naști, imediat ce începi să fii puțin conștient. Ceea ce dovedește că poetul era și foarte familiar cu dogmele Bisericii sale strămoșești, dar nu numai la nivel teoretic, ci și experimental. După ce cu lumina ochilor vede lumina zilei, harul lui Hristos Dumnezeu „inima împlut-au cu farmecele milei”. El e Cuvântul, „Lumina cea adevărată care luminează pe tot omul, care vine în lume” (Ioan 1, 9, Biblia 1988). Din simțirea a ceea ce el numește „farmecele milei” urmează cunoașterea intimă a lui Dumnezeu. Iarăși, nu există niciun alt zeu, în afară de Hristos, Care să farmece nu prin puterea covârșitoare, ci prin mila Sa! Dumnezeul creștin e fermecător prin mila Sa negrăită, mila aceea care este virtutea supremă în toate basmele românilor („luminoasele basme”, cum zice în Memento mori), mila - nu vitejia - care e decisivă pentru biruința finală a eroilor! Mila Lui se traduce prin tot ce a arătat până aici Eminescu, prin toată frumusețea creației pe care a zidit-o Dumnezeu la început și din nimic și prin faptul 761 că i-a zidit pe oameni ca ființe raționale care să deschidă ochii și să vadă lumina zilei. Căci versul „Și el îmi dete ochii să văd lumina zilei” se referă nu la ochi și la vedere propriu zis, ci la: a fi creat (a face ochi pe lume înseamnă a te naște). Puțini din cei ce văd în fiecare zi lumina zilei se mai întorc să mulțumească Ziditorului pentru aceasta, dar poetul s-a întors. El și-a amintit de Cel ce i-a dat ochi, lumina ochilor ca să vadă lumina zilei și a lumii întregi, pentru că această lume este zidită ca o lumină și pentru ca să fie zi de mântuire (cum spun rugăciunile și slujbele ortodoxe, cu care era familiar) celor din ea, iar nu noapte de pierzare. Și știa că Cel ce i-a dăruit lumina ochilor e Același care dăruie și lumina inimii care este mila: „Și el îmi dete ochii să văd lumina zilei,/ Și inima împlut-au cu farmecele milei”. Căci dacă lumea și universul se văd cu ochii și nu se îmbrățișează cu toată compasiunea iubirii, atunci nimic din frumusețea lor nu ajunge cu adevărat la inima noastră, ci inima e rece și ochiul ei e mort. Mila! Această stare de a fi, duhovnicească și esențială pentru ortodocși, aceasta este cea pe care Dumnezeu o predă ca pe cea dintâi și cea mai scumpă învățătură în inima fiecărui om care se naște pe pământ. Mila care farmecă! Nu mai există altceva care să farmece omul și să-l facă a toate cunoscător, ca mila! Mila, inclusiv după 762 Eminescu, atrage știința, cunoștința, înțelepciunea, e cel mai bun pedagog și un mare contemplativ. Pentru budiști era motiv de...indiferență desăvârșită, pentru Nietzsche motiv de dispreț la adresa lui Hristos și a creștinilor, calificați ca oameni slabi, dacă au milă. Dar pentru Eminescu, Dumnezeu farmecă inima omului cu mila Sa, învățându-l alfabetul milostivirii, pentru ca el să poată privi și înțelege lumea. Omul, iconomul acestei lumi, trebuie să aibă compasiune ca să poată iubi natura, făpturile, cosmosul. Aceasta credem că este și ușa înțelegerii marii iubiri pe care a avut-o Eminescu pentru natură. Și iubind cu milă toate acestea, și Dumnezeu îl iubește pe el, pentru că El însuși este Iubire și Milă negrăită și îi dă să-L simtă în creația Sa: „În vuietul de vânturi auzit-am al lui mers ”, mersul lui Dumnezeu, adică, în vuiet de vânturi. S-ar putea ca Eminescu să fi dorit să ne spună că a simțit puternic și adânc harul lui Dumnezeu, pentru că expresia sa seamănă foarte mult cu ceea ce ne relatează Sfânta Scriptură la Fapt. 2, 2: „Și din cer, fără de veste, s-a făcut un vuiet, ca de suflare de vânt ce vine repede, și a umplut toată casa unde ședeau ei” (Biblia 1988), adică Sfinții Apostoli, în ziua Cincizecimii, când S-a pogorât Duhul Sfânt peste ei. Nu este prima dată când întâlnim la Eminescu asemenea coincidențe semnificative cu referatul biblic. Un lucru e sigur și anume acela că Eminescu iubea exprimările extatice, chiar și în contexte care nu 763 se refereau la extaze mistice (așa cum poeți precum Cârlova sau Bolintineanu insistau pe categoria dulcelui, pe care Eminescu o sublimează), ceea ce denotă intimitatea sa cu vasta literatură isihastă care a circulat timp de secole în Țările Române. Versul următor este încă și mai enigmatic: „Și-n glas purtat de cântec simții duiosu-i viers”. Poetul ne transmite că a simțit, a auzit glasul sau viersul duios al lui Dumnezeu „în glas purtat de cântec”. Remarcăm faptul că duios este corelativul milei din versul anterior. Dumnezeu este duios cu oamenii pe care îi umple de farmecele milei. Uneori, în vederile extatice ale Sfinților, apar glasuri care cântă. Sau putem înțelege prin „glas purtat de cântec”, glasul mamei sau al preotului sau al corului mănăstiresc, în care el să fi simțit glasul lui Dumnezeu, iubirea lui Dumnezeu pentru sine și pentru toți oamenii. Până aici, poezia s-a ocupat cu nașterea lumii, cu nașterea poetului și cu felul în care el L-a cunoscut pe Dumnezeu, Creatorul lumii, mai precis, cu intensitatea cu care el L-a simțit pe Dumnezeu în inima sa, în creație și în toate cele care-l înconjurau. De aici înainte, poemul se ocupă cu moartea sa și este pentru mulți o piatră de poticnire. Critica literară a fost nedumerită cel mai mult de ultimul vers al poemului, care cere o dispariție în „stingerea eternă” și care nu se potrivește cu partea întâi a poeziei, în care poetul se închină unui Dumnezeu Atotputernic și Atoatecreator. 764 Eminescu însuși a șovăit asupra formei și sensului final al acestor versuri. Numindu-și poemul Rugăciunea unui dac, pentru că dacul i s-a părut alter ego al său potrivit, s-a gândit la început să Îl numească pe Dumnezeu Zamolxe. Încât versul „Astfel numai, Părinte, eu pot să-ți mulțumesc” a fost la început „Astfel numai, Zamolxe, eu pot să-ți mulțumesc”822. Însă, dacă simpla menționare a numelui lui Zamolxe ne-ar orienta spre păgânism, ne-am afla pe o pistă falsă. O dovadă o avem în poemul Strigoii, în care magul îi cere, la un moment dat, aceluiași Zamolxe, să o readucă la viață pe Maria, regina dacilor și soția lui Arald. Adresarea către Zamolxe îi atribuie acestuia caracteristicile Dumnezeului creștin, conform cu Sfânta Scriptură: „Iar duh dă-i tu, Zamolxe, sămânță de lumină,/ Din duhul gurii tale ce arde și îngheață”. Versurile acestea fac aluzie la mai multe versete scripturale, după cum am arătat undeva mai sus. Se știe că dacii credeau în nemurirea sufletului și în viața veșnică, de aceea și Eminescu suprapune cu ușurință valorile religiei creștine peste religia dacilor. În caietele sale scria uneori: „Jesus Christus Rex/ Imperator Daco-Romanorum”823. Această precizare ne va ajuta și pe mai departe să decelăm adevărul din aceste versuri eminesciene care par să se contrazică. 822 M. Eminescu, Opere, II, ed. Perpessicius, p. 78. 823 M. Eminescu, Opere, XV, op. cit., p. 388-389. În latină: „Iisus Hristos este Regele/ Împăratul daco-romanilor”. 765 În volumul al doilea al ediției critice de Poezii a lui D. Murărașu824, acesta recenzează o seamă de opinii și posibilități de interpretare care identifică surse ale acestui poem începând de la literatura populară, Vasile Alecsandri și Grigore Alexandrescu (a se vedea poemul Rugăciune al lui Gr. Alexandrescu cu care Rugăciunea unui dac este interesant de comparat), până la Alfred de Vigny825, E. A Poe826, Schiller827, Schopenhauer și până la Rigveda și lucrările budiste. Concluzia sa este că „recurgerea la erudiție” pare incapabilă să soluționeze într-un singur fel problema și că „admitem că poetul își putea avea o logică a lui, deosebită de cea a noastră. În mintea lui Eminescu puteau să capete sinteza unificatoare lucruri contradictorii, pe care gândirea obișnuită nu le-ar putea întruni împreună”828. Suntem în asentimentul acestui mod de interpretare. Eminescu avea o covârșitoare putere de sinteză și de unificare a sensurilor și (într-un mod profund tradițional, de altfel) el înțelegea gândirea umanității ca pe un tot unitar, așa cum privea și istoria 824 Mihai Eminescu, Poezii, vol. II, ediție critică de D. Murărașu, Ed. Minerva, 1982, p. 402-419. 825 A se vedea: http://fr.wikipedia.org/wiki/Alfred_de_Vigny. 826 Idem: http://en.wikipedia.org/wiki/Edgar_Allan_Poe. 827 Idem: http://ro.wikipedia.org/wiki/Friedrich_von_Schiller. 828 Mihai Eminescu, Poezii, vol. II, op. cit., p. 417. 766 lumii ca pe un tot unitar și nu ca pe un șir de sec-vențialități. Pentru că el concepea umanitatea ca pe un tot, ca pe Adamul total (ca să folosesc expresia Fericitului Sofronie Saharov829 de la Essex), ca pe un singur Om, un singur Adam care a trecut prin mai multe vârste de dezvoltare. De aceea putea să ia ceea ce găsea și era bun în alte religii, fără sentimentul paradoxului, și să îl așeze, cu multă detașare, sub amprenta tradiției sale spirituale. Nu e ceva nefiresc pentru un ortodox, este un fapt recomandat încă din primele secole creștine - am mai vorbit despre asta - de mari personalități ale Bisericii precum Sfântul Iustin Martirul830 sau de Sfântul Vasile cel Mare831. De aici, însă, marile nedumeriri și exclamații la adresa versurilor sale. Eminescu nu făcea decât să caute adevărul în toate și acolo unde îl găsea, îl înscria în cugetarea sa fără ezitare, chiar dacă îl găsea într-o propoziție din Schopenhauer sau într-o strofă din Rigveda sau într-o nuanță a gândirii lui Buddha. Asta nu înseamnă că se îmbolnăvise irevocabil de pesimismul schopenhauerian sau că devenise adeptul fără rest al filosofiei budiste, așa după cum prezența 829 A se vedea: http://ro.orthodoxwiki.org/Sofronie_%28Saharov%29. 830 Idem: http://ro.wikipedia.org/wiki/Iustin_Martirul_%C5%9Fi_Filozoful. 831 Idem: http://ro.orthodoxwiki.org/Vasile_cel_Mare. 767 celor 7 filozofi ai Antichității sau a Sibilelor prorocițe pe zidurile Mănăstirilor și Bisericilor ortodoxe nu înseamnă că Creștinismul ortodox și-a însușit filosofia platoniciană sau stoică. i fără îndoială că Eminescu a văzut și aceste picturi la Mănăstirile moldovenești pe care le cerceta împreună cu bibliotecile care se aflau în ele și a înțeles libertatea de gândire a religiei sale832. 832 Părintele Constantin Galeriu era de părere că: „Fiecare personalitate își poartă și revelează, deopotrivă, unicitatea în dialogul cu timpul său și fundamental, în comunicarea, într-un mod propriu, cu Absolutul, cu Dumnezeu, cu valorile și temele supreme ale existenței, care dau conștiinței noastre umane și vieții un sens. Mihai Eminescu a aparținut și el vremii în care s-a născut, format și afirmat ca geniu al spiritualității neamului și a fost totodată, un fiu al sfârșitului de veac XIX. Ca geniu deosebit de sensibil și receptiv la prodigioasa emisie de idei din vremea sa - filosofice, artistice, științifice - a receptat neîndoielnic o anume influență a lor, dar nu s-a lăsat, și nici nu o putea face, impregnat de acestea în profunzimea lui, în identitatea care i-a rămas nealterată. Receptivitatea sa, care ne trimite cu gândul la enciclopedismul Renașterii și al perioadelor ce i-au urmat, nu s-a finalizat nici pe departe într-un fel de eclectism sau sincretism. Cu puterea geniului său a asimilat ideile și valorile epocii, ca și cele ale trecutului, a surprins esența, partea de adevăr din fiecare și le-a tezaurizat în vistieria inimii și a cugetului său. Încât, acest om deplin al culturii românești [C. Noica] ne pare a întruchipa și el o imagine din cuvintele Mântuitorului, făcându-se asemenea omului gospodar care scoate din vistieria sa, noi și vechi (Mt. 13, 52). Din vistieria pe care a agonisit-o în anii de liceu și studenție și în toți anii vieții sale, Mihai Eminescu s-a dăruit cu har și prinos, îndemnând: Ce ce rău și ce e bine/ Tu te-ntreabă și socoate, păstrând ce e bun. Este de la sine înțeles că în formarea lui s-au întrepătruns mai multe influențe care i-au marcat în mod specific întreaga gândire și creație. Între acestea și în consonanță cu Zeitgeist-ul sfârșitului veacului trecut, sunt cele schopenhauriene și prin ele cele ale filosofiei orientale, hinduismul și budismul. Dar dincolo de toate influențele, ceea ce putem 768 Tradiția bizantină susține că harul lui Dumnezeu a infuzat spiritul uman întotdeauna și că cei 7 Înțelepți ai Antichității, care au înțeles să caute un Principiu (numit Logos, Foc, Esență, etc.) al lumii mai presus de lume și de idolii de lemn sau de piatră, au fost luminați de Dumnezeu să creadă aceasta, chiar dacă se prea poate să le fi ajuns la urechi și filosofia aparte a lui Moise și a Pentateuhului, din care să se fi inspirat, și chiar dacă deschiderea lor către adevăr nu a fost totală. Eminescu era la cunoștință, fără îndoială, cu toate acestea și primise din Biserica sa și din cărțile ei, din tradiția bizantin-ortodoxă, o viziune holistică asupra realității, tradițional ecumenică (de la oikumene-le bizantin-ortodox). Ceea ce nu înseamnă că nu făcea deosebirea între erezie și cugetare dreaptă, ci că, în căutarea adevărului și a sensului vieții sale, păstrând viziunea și credința Bisericii sale, pe care a confirmat-o în articole și de care nu s-a dezis cu niciun gest niciodată, a avut capacitatea colosală să integreze în gândirea sa orice punct de vedere care i s-a părut nobil, frumos și drept. Mai putem scrie multe pagini pe marginea acestui lucru. Cred totuși că m-am făcut înțeleasă. Era necesar însă, să facem aceste lămuriri, pentru a putea înțelege ce caută, în același poem, Hristos (pe afla la o cercetare atentă, mai adânc, este moștenirea ancestrală, purtată genetic și transmisă în copilărie și adolescență ca Tradiție sacră și dar al străbunilor. Fondul acestei moșteniri este acela creștin ortodox”, cf. Chipul Mântuitorului Iisus Hristos în gândirea lui Mihai Eminescu, în rev. Studii Teologice, seria a II-a, XLIII (1991), nr. 1, p. 46. A se vedea: http://ro.wikipedia.org/wiki/Constantin_Galeriu. 769 care Îl recunoaștem din versuri), alături de Zamolxe, de versuri din Rigveda (prelucrate însă de Eminescu) și de „stingerea eternă” care pare a fi o sintagmă echivalentă cu Nirvana budistă. Sursa nedumerilor, după cum am mai afirmat, este și faptul că aici poetul s-a identificat cu dacul și că, inițial, a încercat să amalgameze două concepții de viață diferite (având ca punct comun credința în nemurirea sufletului), optând în cele din urmă spre o formulă mai intimistă și mai personalizată. Interpretarea budistă a fost indusă criticii literare și de faptul că o variantă intermediară a poemului Rugăciunea unui dac era intitulată Nirvana. Însă ce înțelegea Eminescu prin Nirvana nu e același lucru cu filosofia budistă, credem, ci exprima dorința lui de odihnire, de liniștire, de pace, de veșnicul repaos (expresie liturgică ortodoxă, întâlnită des în cărțile religioase vechi), adică de veșnica odihnă: „Și tot pe lâng-aceasta cerșesc înc-un adaos:/ Să-ngăduie intrarea-mi în vecinicul repaos!”. Pe lângă acesta, Nirvana budistă înseamnă neant și presupune absența credinței în existența sufletului și, implicit, în nemurirea sufletului. Eminescu, în mod sigur, nu era ignorant în această privință. Pe de altă parte, în lirica veacului, la un poet ca Heliade Rădulescu, spre exemplu, repaos are, în context creaționist, sensuri nebănuite pentru noi, post-modernii: „Se face iar seară, se face dimineață;/ În deltele eterne se-nscrie ziua-a șasea,/ Și-ndată 770 Creatorul reintră în repaos” (Anatolida sau Omul și forțele). Se confirmă aici sinonimia dintre repaos și odihna sau pacea lui Dumnezeu, la care li se pretinde creștinilor să ajungă prin penitență și asceză. Pe de altă parte, cum spuneam, repaosul este de găsit peste tot în cărțile religioase vechi, însemnând: odihna veșnică. Se poate ca Eminescu să fi ținut la termenul acesta, întrucât era unul dintre cuvintele moștenite din latină, cei repausați sau răposați fiind cei adormiți întru Domnul, cei odihniți, care au ajuns la sabatizare. Până a ajunge însă la ultimul vers, avem mai multe strofe, începând cu strofa a patra, care au determinat exegeza literară să considere acest poem un blestem, aruncat de poet asupra sa însăși. Rămânem la părerea că este o rugăciune plină de smerenie adresată unui Părinte, pentru ca el să ajungă lipsit de orice atracție față de lume, la starea de nepătimire, apathia care să îi permită să vadă dușmani în cei care i-au fost mai înainte dragi și care prin dragostea lor l-ar mai putea îndupleca să se întoarcă cu inima spre acest pământ și, în același timp, să-și recunoască și să-și iubească vrăjmașii, ba chiar și ucigașii, ca pe niște prieteni dragi și binefăcători. Nu există în aceste versuri nicio contradicție cu învățătura ortodoxă și isihast-ascetică, pentru cine cunoaște Filocalia și pe Sfinții Părinți. De multe ori, părinții trupești sunt considerați cei mai mari dușmani ai monahilor care doresc să se îndepărteze de lume, iar virtutea cea mai înaltă a 771 Creștinismului - așa cum accentua, mai aproape de noi, Sfântul Siluan Athonitul833 - nu este decât iubirea vrăjmașilor, prin care nevoitorul dovedește prezența harului lui Dumnezeu în sine și a iubirii Lui, Care S-a rugat pentru vrăjmași fiind pe Cruce. Lecturat din această perspectivă, ni se pare că niciun alt scriitor din literatura noastră nu a arătat o intimizare atât de profundă cu exigențele Ortodoxiei ascetice și mistice ca Eminescu! Tocmai de aceea considerăm că ar trebui reevaluată opinia cu privire la imobilismul stoic sau la ataraxia antică, înțelese ca atitudini fundamentale însușite de poet, și ar fi cazul să luăm în considerare, mai degrabă, versiunea ortodoxă a nepătimirii (apathia), care are motivații esențial distincte atât față de filosofia antică greacă, cât și față de indiferența budistă. Am văzut, în primul capitol despre Eminescu, că apathia aceasta (nu ataraxia stoică) era printre primele învățături însușite de poet, pentru care rejecta cu dârzenie tentațiile erotice, ignorând sau luptându-se cu ardoarea firii adolescentine. Este de-a dreptul 833 Trăitor în sec. XIX-XX, simplu monah la Athos, cu numai două clase primare, insistă pe iubirea și mila lui Dumnezeu față de oameni și de toată creația Sa și are o covârșitoare influență asupra cugetării ortodoxe contemporane, împreună cu ucenicul său, Sofronie Saharov. Acesta din urmă a elaborat, în termeni teologici și filosofici, o teologie siluaniană și, în plus, avea o experiență multiplă de tinerețe, atât ca artist - pictor - în lumea pariziană, cât și ca adept al religiilor orientale impersonale. A se vedea: http://ro.orthodoxwiki.org/Siluan_Athonitul. 772 impresionantă și smeritoare pentru noi, ca cititori, rugăciunea sa atât de fierbinte pentru vrăjmași, rugăciunea ca ei să fie miluiți de către Dumnezeu și răsplătiți ca binefăcători, mai ales ucigașul său. Acestea nu sunt atitudini caracteristice nici antichității grecești, nici religiei budiste și nu vedem cum s-au putut naște confuzii atât de mari în interpretare. Ar mai fi de observat că a murit lovit de piatră și părăsit de toată lumea, așa cum a cerut în acest poem. Rugăciunea pentru vrăjmași este o dovadă pentru noi că Eminescu nu se gândea aici la ataraxia stoică sau budistă ori la indiferența călugărilor brahmani sau budiști, care nu pun niciun preț nici pe ură, nici pe iubire, nici pe bucuria și nici pe suferința aproapelui. Un credincios budist și-ar fi dorit să piară în „stingerea eternă”, într-adevăr, dar fără să adauge rugăciuni de binefacere pentru vrăjmași, care i-ar fi fost cu totul indiferenți. Avem, dacă ne referim numai la literatură, exemplul lui Mircea Eliade care povestea cum, părăsind Calcutta, după despărțirea de Maitreyi, și întâlnind călugări indieni, aceștia își manifestau disprețul cel mai profund față de el, din cauză că îngăduia să i se citească suferința pe chip, și îl tratau, din acest motiv, cu toată indiferența și desconsiderarea de care erau în stare. Rugăciunea lui Eminescu se face către un Părinte ascultător, atent la nevoile copiilor Săi. Și tocmai datorită credinței că va fi ascultat, poetul Îl numește 773 Părinte pe Dumnezeul său, pentru că știe că nu este indiferent. În varianta inițială, în care rugăciunea se făcea către Zamolxe, apărea și versul „Tu care dai uitării a oamenilor turmă”, dar se vede că Eminescu s-a răzgândit și a renunțat la acest vers, așa cum l-a înlocuit pe Zamolxe cu Părinte și așa cum a renunțat și la titlul Nirvana. Iar faptul că poetul ar fi vrut să Îl înduplece pe Dumnezeu spre blesteme împotriva lui însuși, nu este nici aceasta mare mirare pentru noi, întrucât monahii ortodocși vorbesc despre ei înșiși ca despre niște mari blestemați și lepădați de la Dumnezeu și adesea semnează, alăturând numelui lor, sintagme ca „păcătosul”, „blestematul” sau „de trei ori blestematul” - și multe altele asemenea. Așadar, ajungând la controversatele versuri finale („Să simt că de suflarea-ți, suflarea mea se curmă/ Și-n stingerea eternă dispar fără de urmă!”), nu putem decât să atragem atenția că toată poezia de până aici nu contravine spiritului și viziunii tradiționale asupra lumii, așa încât ar fi imposibil, cel puțin pentru organicitatea poeziei eminesciene, să considerăm că ultimul vers ar ieși din sensul general al poemului și ar face notă discordantă cu acesta. Mai trebuie să menționăm aici și faptul că se pare că poezia a fost concepută în urma despărțirii de Veronica Micle834 și a marii dezamăgiri pe care a trăit-o, dar și că, foarte adesea, în scrisorile către apropiații 834 A se vedea: http://ro.wikipedia.org/wiki/Veronica_Micle. 774 săi, în toată viața sa, el s-a plâns că suferă de sărăcie, adăugând frecvent formule care exprimau dorința lui de a fi murit. Așa încât dorința lui de dispariție nu trebuie citită neapărat literal, ca dorință de desființare și aneanti-zare, ci mai degrabă ca dor de moarte și de odihnire, după cum am mai spus. De altfel, testamentul său literar, poezia Mai am un singur dor, a purtat la un moment dat și titlul Dorul unui dac, formulare care se aseamănă foarte mult cu Rugăciunea unui dac. Numai că acolo nu e vorba de nicio aneantizare, dispariție sau pieire, ci de continuitate, de viață veșnică într-o lume veșnică, paradisiacă, o lume cu codri, izvoare, lună și luceferi, în care să existe numai „prieteni”. Același lucru l-a sesizat și Zoe Dumitrescu-Bușulenga: „ajuns la capătul muceniciei sale, va reintra în permanență [veșnicie] pentru a-și reîntâlni ocrotitorii, codrii, apele, stelele...”8'35. Dar și George Gană: „Eminescu e incapabil să admită descompunerea omului prin moarte și risipirea lui în natură. * 835 Zoe Dumitrescu-Bușulenga, Eminescu - cultură și creație, op. cit., p. 11. 775 L-am văzut sforțându-se să dovedească filozofic nemurirea sufletului și a formei individuale. [...] Mortul eminescian e înzestrat cu vedere, e un contemplativ cu privirile îndreptate către splendorile universului (s. n.)”836. Versul „Să simt că de suflarea-ți, suflarea mea se curmă”, ni se pare că exprimă cererea ca Cel care dă viață, Cel care a dat omului suflare de viață, să-i îngăduie să moară. El cere de la Dumnezeu să-i dăruiască moartea, ca pe un dar al milostivirii Sale, după cum a primit și viața ca pe un dar al milei Sale. Tot prin suflarea lui Dumnezeu, prin care a primit viața, poetul dorește să primească și moartea. Aceasta este rugăciunea către un Dumnezeu Creator și Atotputernic, Care a creat lumea din nimic. Mai înainte de a fi lumea, a fost pacea veșniciei lui Dumnezeu, căci nimicul nu este o existență. A fost Pacea eternă căreia Vespasian i-a clădit la Roma un templu, influențat fiind de filosofia creștină care își sporea mereu numărul adepților837. „«O, de ar fi moarte, fără ca eu să mor,/ Eu aș cuprinde-o-n brațe și aș strânge-o cu dor», spune 836 George Gană, op. cit., p. 55. 837 Cf. Dimitrie Bolintineanu, Nepăsarea de religie, de patrie și de dreptate la români, ediție îngrijită și prefațată de Teodor Vârgolici, Ed. Gramar, București, 2007, p. 21. 776 sihastrul din Povestea magului călător în stele. E moartea pe care și-a dorit-o de fapt Eminescu”838. Versul final poate fi interpretat, așadar, și altfel decât ca o cerere a poetului de anulare a ființei sale („Să simt că de suflarea-ți, suflarea mea se curmă / Și-n stingerea eternă dispar fără de urmă!”), dat fiind faptul că ideea nimicirii ființiale și a întoarcerii în neființă nu corespunde cu rugăciunea către un Dumnezeu Iubitor și Atotputernic, care nu își anulează creația, nici cu ceea ce versurile ne descoperă cu privire la concepția lui Eminescu despre moarte. Cererea, rugăciunea poetului este, în esență, aceea de a se întoarce la pace, liniște și fericire, fără să configureze această pace într-un mod anume. Liniștea eternă primordială este un echivalent al adâncimii abisale a păcii la care el tânjește să ajungă. Însă, ne întrebăm: de unde budism? Credea Eminescu în Buddha, în extincție, în Nirvana? O poezie postumă ne avertizează răspicat că nu839. 838 George Gană, op. cit., p. 57. 839 A se vedea însă și articolele sale: „.duiosul ritm al clopotelor ne vestește vechea și trista legendă [legendă = istorie, povestire despre ceva petrecut demult, nu basm fantastic n.n.] că astăzi încă Hristos e în mormânt, că mâine se va înălța din giulgiul alb ca floarea de crin, ridicându-Și fruntea Sa radioasă la ceruri. Tristă și mângâietoare legendă! Iată două mii de ani aproape de când ea au ridicat popoare din întunerec, le-au constituit pe principiul iubirii aproapelui, două mii de ani de când biografia Fiului lui Dumnezeu e cartea după care se crește omenirea. Învățăturile lui Budha, viața lui Socrat și principiile stoicilor, cartea spre virtute a chinezului La-o-tse, deși asemănătoare cu 777 învățăturile creștinismului, n-au avut atâta influență, n-au ridicat atât pe om ca Evanghelia, această simplă și populară [populară = cunoscută de toată lumea, nu vulgară sau simplistă n.n.] biografie a blândului Nazarinean, a cărui inimă a fost străpunsă de cele mai mari dureri morale și fizice, și nu pentru El, [ci] pentru binele și mântuirea altora. Și un stoic ar fi suferit durerile lui Hristos, dar le -ar fi suferit cu mândrie și dispreț pentru semenii lui. Și Socrat a băut paharul de venin, dar l-a băut cu nepăsarea caracteristică virtuții civice a Antichității. Nu nepăsare, nu dispreț: suferința și amărăciunea întreagă a morții au pătruns inima Mielului simțitor și în momentele supreme au încolțit [numai] iubirea în inima Lui și și-au încheiat [viața pământească] cerând de la Tată-Său din ceruri iertarea prigonitorilor. Astfel, a se sacrifica pe sine pentru semenii săi, nu din mândrie, nu din sentiment de datorie civică, ci din iubire, a rămas de atunci cea mai înaltă formă a existenței umane, acel sâmbure de adevăr care dizolvă adânca dizarmonie și asprimea luptei pentru existență ce bântuie natura întreagă. [...] Omul trebuie să aibă înaintea lui un om ca tip de perfecțiune după care să-și modeleze caracterul și faptele. Precum arta modernă își datorește renașterea modelelor antice, astfel creșterea lumii nouă se datorește prototipului omului moral Iisus Hristos. După El încearcă creștinul a-și modela viața sa proprie, încearcă combătând instinctele și pornirile pământești din sine. [...] Caracterele crescute sub influența biografiei lui Hristos, și cari sau încercat a se modela după al Lui [după caracterul Lui], rămân creștine. [...] Nu în cultura excesivă a minții consistă misiunea școalelor, ci în creșterea caracterului. De acolo rezultă importanța biografiei lui Hristos pentru inimile unei omeniri veșnic renăscânde. Sâmburul vecinicului adevăr semănat în lume de Nazarineanul răstignit” (Fragmente din articolul intitulat Învierea, reprodus în M. Eminescu, Opere, XII, ed. întemeiată de Perpessicius, p. 134-135). „Să mânecăm dis-de-dimineață și în loc de mir cântare să aducem Stăpânului, și să vedem pe Hristos, Soarele dreptății, viața tuturor răsărind! [irmosul de la cântarea a 5-a din Utrenia Învierii, în Penticostar.] Și la sunetele vechei legende suferințele, moartea și învierea blândului nazarinean, inimile a milioane de oameni se bucură, ca și când 778 ieri proconsulul Pilat din Pont și-ar fi spălat mâinile și-ar fi rostit acea mare, vecinică îndoială a omenirii: Ce este adevărul? Ce este adevărul?.fost-am vreodată creștini? - și suntem dispuși a răspunde nu. Mai adevărate sunt cuvintele lui Calist Patriarhul de Con-stantinopol, care, într-o fierbinte rugăciune pentru încetarea secetei, descria caracterul omenesc. «Nu numai dragostea Ta am lepădat, ci ca fiarele unul asupra altuia ne purtăm și unul altuia trupurile mâncăm prin feluri de lăcomii și prin nedireaptă voința noastră. Deci, cum sântem vrednici a lua facerile de bine ale tale? Că Tu ești dirept, noi nedrepți; Tu iubești, noi vrăjmășim; Tu ești îndurat, noi neîndurați; Tu făcător de bine, noi răpitori! Ce împărtășire avem cu Tine, ca să ne și împărtășim bunătăților Tale? Mărturisim direptatea Ta; cunoaștem judecata cea de istov a noastră; propovăduim facerile Tale de bine; a mii de morți sântem vinovați; iată, sub mâna Ta cea lucrătoare și care ține toate petrecem. Lesne este mâniei Tale celei atotputernice ca într-o clipeală să ne piarză pe noi și, [pentru] cât este departe [de Tine] gândul și viața noastră, cu direptul este nouă să ne dăm pierzării, prea direpte Judecătoriule! Dar.îndurării cei nebiruite și bunătății cei negrăite nu este acest lucru cu totul vrednic, prea iubitorule de oameni, Stăpâne!». Rar ni s-a întâmplat să vedem șiruri scrise cu atâta cunoștință de caracterul omenesc. [.] Și astfel a fost totdeauna [cum spune Sfântul Calist în rugăciunea sa]. În loc de a urma prescripțiunile unei morale tot atât de veche ca și omenirea [morala creștină], în loc de a urma pe Dumnezeu, omenirea necorigibilă nu-L urmează deloc; ci, întemeiată [bizuindu-se] pe bunătatea Lui, s-așterne la pământ în nevoi mari și cerșește scăpare. Și toate formele cerșirei le-a întrebuințat față cu acea putere [dumnezeiască] înaintea Căruia individul se simte a fi ca o umbră fără ființă și un vis al înșelăciunii. [Se vede aici limpede că viața ca umbră și vis sunt preluări din Scriptură și din teologia creștin-ortodoxă și nu din religia brah-manică.] Conștie [e conștient] despre nimicnicia bunurilor lumii. Ce-i ajută lui Cezar c-a fost un om mare? Astăzi peste cenușa lui lipește un zid vechi împotriva ploii și a furtunei. [.] Ba credem c-a înviat [Hristos] în inimile sincere cari s-au jertfit pentru învățătura Lui, credem c-a înviat pentru cei drepți și buni, al căror număr mic este, dar pentru acea neagră mulțime, cu pretexte mari și scopuri mici, cu cuvânt dulce pe gură și cu ură în inimă, cu fața zâmbind și cu sufletul înrăutățit, El n-a înviat niciodată, cu toate că și ei se închină la același Dumnezeu. [.] 779 Eminescu admirase la Buddha faptul că acela luptase împotriva castelor și a nedreptății sociale. Însă mai mult decât interes cultural pentru textele sanscrite și decât admirație față de unele virtuți ale întemeietorului religiei budiste, Eminescu nu ne lasă să înțelegem de nicăieri că ar fi avut. Iată însă și poezia la care ne refeream: Eu nu cred nici în Iehova, Nici în Buddha-Sakya-Muni, Nici în viață, nici în moarte, Nici în stingere ca unii. Visuri sunt și unul ș-altul, Și totuna mi-este mie De-oi trăi în veci pe lume, De-oi muri în veșnicie. Toate-aceste taine sfinte Puțini sunt cei aleși și puțini au fost de-a pururi. Hristos au înviat!” (Paștele, reprodus în: M. Eminescu, Opere, X, ed. întemeiată de Perpessicius, p. 77-79). „De ce este Hristos așa de mare? Pentru că prin iubire El a făcut cearta dintre voințe imposibilă [dintre voința divină și voința umană -așadar Eminescu cunoștea foarte bine dogmele ortodoxe, amintind aici dogma hristologică, care spune că Hristos a împăcat în Sine voința dumnezeiască cu voința omenească]. Când iubirea este - și ea este numai când e reciprocă - și reciproc absolută, va să zică universală; când iubirea e, cearta e cu neputință și, de e cu putință, ea nu este decât cauza unei iubiri preînnoite [nedesăvârșite]”, cf. M. Eminescu, Opere, XV, ed. întemeiată de Perpessicius, p. 25, 29. 780 - Pentru om frânturi de limbă -În zădar gândești, căci gândul, Zău, nimic în lume schimbă. Ș i fiindcă în nimica Eu nu cred - o, dați-mi pace! Fac astfel cum mie-mi pare Și faceți precum vă place. Nu mă-ncântați nici cu clasici, Nici cu stil curat și antic - Toate-mi sunt de o potrivă, Eu rămân ce-am fost: romantic. E un poem publicat postum, iar redatarea din manuscris este pe alocuri ininteligibilă, creând dificultăți de lectură atât lui Chendi, cât și lui Perpe-ssicius. Acesta din urmă notează că poemul aparține „acelui capitol al confesiunilor subiective, în care s-au altoit și anume note polemice, atât de bogat la anul acela 1876, când germinează întâile forme ale Scrisorii a Il-a [...]. Aceasta se poate vedea mai cu seamă în ultima strofă, în respingerea globală a oricărei concesiuni la gustul zilei 840 și la răstălmăcirile operei lui” . 840 Cf. M. Eminescu, Opere, V, ed. Perpessicius, p. 251. 781 Într-adevăr, în Scrisoarea II apare aceeași polemică dură cu pretențiile și așteptările publicului contemporan (care e, de fapt, publicul superficial din toate timpurile): De ce pana mea rămîne în cerneală, mă întrebi? De ce ritmul nu m-abate cu ispita-i de la trebi? De ce dorm, îngrămădite între galbenele file, Iambii suitori, troheii, săltărețele dactile? Dacă tu știai problema astei vieți cu care lupt, Ai vedea că am cuvinte pana chiar să o fi rupt, Căci întreb, la ce-am începe să-ncercăm în luptă dreaptă A turna în formă nouă limba veche ș i-n țeleaptă? Acea tainică simțire, care doarme-n a mea harfă, În cuplete de teatru s-o desfac ca pe o marfă, Când cu sete cauți forma ce să poată să te-ncapă, Să le scriu, cum cere lumea, vro istorie pe apă? Însa tu îmi vei răspunde că e bine ca în lume Prin frumoasă stihuire să pătrunză al meu nume, Să-mi atrag luare-aminte a bărbaților din țară, Să-mi dedic a mele versuri la cucoane, bunăoară, Și dezgustul meu din suflet să-l împac prin a mea minte. - Dragul meu, cărarea asta s-a bătut de mai nainte; Noi avem în veacul nostru acel soi ciudat de barzi, Care-ncearcă prin poeme sa devie cumularzi, 782 Închinînd ale lor versuri la puternici, la cucoane, Sunt cântați în cafenele și fac zgomot în saloane; Iar cărările vieții fiind grele și înguste, Ei încearcă să le treacă prin protecție de fuste, Dedicînd broșuri la dame a căror bărbați ei speră C-ajungând cândva miniștri le-a[r] deschide carieră. - [etc.] Însă tocmai în această Scrisoare II se regăsesc insistent acele parafraze biblice despre care am vorbit în capitolul anterior: „cărările vieții fiind grele și înguste”; „Oare glorie să fie a vorbi într-un pustiu?/ Azi, când patimilor proprii muritorii toți sunt robi”...; „Azi abia vedem ce stearpă și ce aspră cale este/ Cea ce poate să convie unei inime oneste”. Eminescu amintește aluziv despre Prorocul Ioan Botezătorul, care striga în pustiu, și despre calea virtuții cea strâmtă și aspră, despre care a vorbit Mântuitorul. Întorcându-ne la Eu nu cred nici în Iehova., la prima vedere, pare că poetul declară că el nu crede nici în Dumnezeu, nici în Buddha. Însă, dacă privim cu mai multă atenție versurile, înțelegem că Eminescu afirmă aici ceea ce spunea și în Memento mori: omul nu-L poate cunoaște pe Dumnezeu, iar tot ceea ce poate spune omul despre tainele sfinte ale Dumnezeirii sunt „frânturi de limbă”. 783 De aceea e zădărnicie și vis să concepi ficțional idei despre Dumnezeire, despre care nu știi dacă sunt adevărate sau nu. Așa încât poetul nu este în stare să-și afișeze o credință neîndoielnică în ceea ce el însuși nu cunoaște, fiindcă nu a primit-o printr-o revelație personală. Să ne amintim versurile din Memento mori, în care Îl întreba pe Dumnezeu: „Cine ești?...Să pot pricepe și icoana ta... pe om. /.../ Oare viața omenirei nu te caută pe Tine? / Eu, un om de Te-aș cunoaște, chiar să mor mi-ar părea bine”. Dumnezeu i-a hotărât o soartă veșnică și el nu cunoaște care este aceasta, de aceea primește orice îi stabilește Judecata divină, fie Raiul, fie Iadul: „De-oi trăi în veci pe lume,/ De-oi muri în veșnicie”. Aici nu se afirmă că Dumnezeu nu există, ci versurile pot fi la fel de ușor interpretate ca necunoaștere cu privire la soarta veșnică a omului și la destinul său etern. Personal, vedem în aceste cuvinte mai degrabă smerenie decât resemnare. Expresia „totuna mi-este mie” nu credem că se traduce prin nepăsare sau indiferență, pentru că, dacă ar fi fost indiferență totală, atunci ar fi fost budist, ceea ce el neagă. „Totuna mi-este mie” poate fi înțeleasă și ortodox, ca echivalentul părăsirii de sine și al lăsării în voia lui Dumnezeu. Un fel de: nu mai vreau să îmi bat capul, nu mai vreau să mă zbucium gândindu-mă dacă mă mântuiesc sau nu. Aștepta moartea ca pe o ispășire, ca pe o 784 izbăvire de durerile și relele acestei vieți, împăcându-se cu hotărârea divină. Iehova și Buddha-Sakya-Muni din această poezie sunt, pentru Eminescu, dintre acele chipuri pe care umanitatea le-a asumat ca fiind reprezentări ale Divinității, de-a lungul istoriei. Putem rememora, din nou, versuri din poemul Memento mori, care să ne lămurească cu privire la acest subiect: Oamenii au făcut chipuri ce ziceau că-Ți seamăn Ție, Te-au săpat în munți de piatră, Te-au sculptat într-o cutie, Ici erai zidit în stânce, colo-n așchii de lemn sfânt841; Ș-apoi vrură ca din chipu-ți să explice toate. Mută La rugare și la hulă idola de ei făcută RămâneaL.Un gând puternic, dar nimic - decât un gând. Dacă pe Buddha conștiința creștină îl asociază imediat, fără probleme, cu idola mută și păgână, în ce privește numele lui Iehova, avem nevoie de o discuție. Iehova este numele lui Dumnezeu din Vechiul Testament, acel nume pe care evreii nu-l rosteau niciodată. Se zice că Eminescu ar fi fost inițiat de un maestru oarecare în cunoașterea Talmudului (s-a vorbit chiar despre Gaster), motiv pentru care jidovul apare sub chipul unui dascăl sau învățat în Sărmanul Dionis și într-o variantă a Scrisorii I. 841 Sunt sigură că Eminescu avea în vedere o realitate concretă, care mie îmi scapă acum. 785 Părerea noastră este că Iehova din acest poem nu este Dumnezeul Prorocilor și al Drepților ci, mai degrabă, prototipul unui Dumnezeu distant, necomunicativ cu oamenii, aspru cu păcatele lor, așa cum apărea în optica evreilor de odinioară, nu a Drepților ci a celor care călcau adesea Legea și se lup tau cu Dumnezeul lor. Eminescu ar fi putut să scrie Dumnezeu în locul lui Iehova, cu atât mai mult cu cât nu încălca nici rațiuni de prozodie, dacă ar fi optat pentru această soluție. Ar fi putut scrie astfel versurile: Eu nu cred în Dumnezeu/ Nici în Buddha-Sakya-Muni. Dar el nu a scris că nu crede în Dumnezeu. Iar Eminescu avea o acrivie de savant și opțiunile sale trebuie cercetate cu mare atenție, pentru că în niciun caz nu îi stătea în caracter să facă licențe poetice, așa cum au învățat generații întregi de elevi și studenți. Pentru Eminescu, valoarea omului se măsoară în gradul de intimitate pe care îl are cu Dumnezeu. Intimitatea cu Dumnezeu, cu cât este mai mare, cu atât mai mult înseamnă iubire și înțelepciune mai multă, cunoaștere mai desăvârșită. Pentru omul care are îndoieli mari și neștiințe grele, Dumnezeu este Iehova. Pentru zmeul din poemul Fata-n grădina de aur, Dumnezeu este Adonai, adică Dumnezeul cu care vorbești. Pentru că Adonai este numele lui Dumnezeu care se putea rosti din Vechiul Testament. Iar pentru Luceafăr sau pentru 786 dacul din Rugăciunea unui dac, Dumnezeu este Părinte. Așa încât, opțiunea poetului pentru Iehova, în poezia despre care vorbim, trebuie să ne trimită la o decriptare aparte. Nu forțăm interpretarea versurilor dacă ajungem să considerăm că acest Iehova eminescian reprezintă aici imaginea protestantă a unui Dumnezeu retras în transcendență, aflat departe de lume, pentru că însuși Eminescu, într-un articol, recepta doctrina religioasă întemeiată de Luther și Calvin842 ca o încercare de iudaizare a Bisericii, adică drept o distanțare teoretică (în teoria doctrinarilor Reformei) a lui Dumnezeu de lumea Sa, lucru inadmisibil în Ortodoxie: „N-a fost ea [Mitropolia Sucevei și Moldovei] aceea care-n persoana lui Varlaam Mitropolitul au făcut ca Duhul Sfânt să vorbească în limba neamului românesc, să redeie în graiul de miere al coborâtorilor armiilor romane Sfânta Scriptură și precepetele blândului Nazarinean? N-a fost ea care s-a ridicat cu putere [prin Sinodul panortodox de la Iași, din 1642] contra naționalizării, iudaizării Bisericei creștine prin Luther și Calvin? Patriarhi și mitropoliți au făcut față cu propășirea repede a reformației și dezbinării; mitropolia Moldovei și a Sucevei au ridicat glasul 842 A se vedea: http://ro.wikipedia.org/wiki/Jean_Calvin. 787 contra lui Luther și au arătat totodată că reforma era în sine de prisos. Nu reformă - reîntoarcere la vechea și toleranta comunitate bisericească [.] era mântuirea omenirei din mrejele materialismului și din sofismele lui Anti-Crist”843. Iudaizarea Bisericii creștine prin Luther și Calvin este în mod cert o sintagmă perplexantă pentru un (post)modern, care nu percepe neapărat protestantismul ca pe o formă de întoarcere a Creștinismului la.umbra Legii. Percepția, cel mai probabil, i-a fost sugerată poetului de Răspunsul împotriva catehismului calvinesc al lui Varlaam844 - sau poate și de alte lucrări. Însă, ceea vrem să subliniem este faptul că nouă nu ne mai este cunoscut, adesea, contextul gândirii eminesciene și că se pot trage concluzii eronate dintr-o 843 M. Eminescu, Opere, IX, ed. întemeiată de Perpessicius, p. 259. 844 Proiectul nostru audio: 1. http://ia360706.us.archive.org/6/items/ArhivaAudio- videoteologiePentruAzi1/SfVarlaamAlMoldoveiRaspunsImpotrivaCatehis muluiCalvinesc1.mp3; 2. http://www.archive.org/download/ArhivaAudio- videoteologiePentruAzi1/SfVarlaamAlMoldoveiRaspunsImpotrivaCatehis muluiCalvinesc2.mp3; 3. http://www.archive.org/download/ArhivaAudio- videoteologiePentruAzi1/SfVarlaamAlMoldoveiRaspunsImpotrivaCatehis muluiCalvinesc3.mp3. 788 judecată pripită asupra unor afirmații fals explicite și percepute ca simpliste, care pot ascunde sensuri cu totul nebănuite, chiar contrare în raport cu aparența. Pe de altă parte, între Iehova și Buddha există o incomparabilă diferență. Iehova este Dumnezeul unui popor, singurul popor monoteist din lume vreme de mai multe veacuri. În timp ce Buddha-Sakya-Muni, ale cărui nume înseamnă Iluminatul, Înțeleptul sau Divinul, este un simplu om, creatorul unei religii, care toată viața a predanisit credința că totul este o iluzie și că de fapt nu există nimic (e drept, unui cerc restrâns de ucenici, în timp ce pentru neinițiați, mesajul era mai nuanțat) și care, în mod paradoxal, după moarte a început să fie adorat ca un zeu. Prin afirmația pe care o face, „Eu nu cred nici în Iehova,/ Nici în Buddha-Sakya-Muni”, Eminescu neagă atât credința într-un Dumnezeu transcendentalist, așa cum și-l reprezintă prin forma termenului Iehova, cât și credința în zei instaurați de imaginația sau filosofiile umane, precum este Buddha-Sakya-Muni. Problema adevărului, a localizării lui în religiile impersonaliste, în politeism sau în monoteism, nu o ridică numai Eminescu. Și Heliade, în Anatolida, susținând adevărul revelat din Scriptură, conchide că „toată neființa, ca [și] zeii ficțiunii,/ Dispare ca minciuna când adevăru-apare/ În Iehova-Ființă”., adică în Dumnezeul cel Unul - aici Heliade folosește numele Iehova cu sens veterotestamentar. 789 Numai că Eminescu - care era mult mai atent decât Heliade și îi reproșa acestuia (am văzut mai sus) că nu e destul de acurat în ceea ce privește teologia -, după părerea noastră, nuanțează subtil această polemică dogmatică între religii, atunci când îi refuză pe Iehova și pe Buddha. Primele două strofe sunt, în planul expresiei, echivalentul a tot ceea ce a compus vreodată Eminescu și a fost interpretat de critica literară ca viziune filosofică brahmană sau budistă. Însă ne lovim de un paradox colosal: acela că, în aceste versuri, care se pretează cel mai bine (la o evaluare sumară totuși) interpretării printr-o credință a poetului în Nirvana budistă, tocmai în aceste versuri se afirmă contrariul, fiindcă este negată credința în extincție. Și atunci ne rămân două soluții: ori îl decretăm pe Eminescu mai catolic decât papa, adică mai budist decât Buddha însuși, ori acceptăm că sensurile sunt mai enigmatice și mai profunde decât am putea crede noi mergând pe suprafața lor. Și, mai ales, că trebuie să ne îndreptăm spre o altă arie de cultură și spiritualitate, ca să aflăm răspunsul. Spre o religie care nu este deistă, nu este nici de tip protestant, în care Dumnezeu nu este perceput ca distant, și spre o spiritualitate și cultură care e mefien-tă față de filosofii umane zadarnice. Și credem că recunoaștem această religie, cultură și spiritualitate chiar în credința în care poetul a fost botezat, a crescut și a murit și care este Creștinismul 790 ortodox. E greu de împăcat declarația de aici a poetului, aceea că nu crede în extincție, cu interpretarea, pe care o oferă critica literară, ca dorință de extincție, a versurilor din finalul Rugăciunii unui dac. Ori Eminescu se contrazice, ori „stingerea eternă” în care „dispar fără de urmă” înseamnă altceva. Și cu toată reticența unor exegeți, credem că întreg poemul Rugăciunea unui dac ne orientează înspre cu totul alte semnificații decât cele ale întoarcerii în Nirvana sau în neființă. Mai ușor ar fi să înțelegem că visul și iluzia din lirica eminesciană sunt concepte ale spiritualității românești tradiționale, pe linia Eccesiastului și a Psaltirei, identificabile ca atare și la Sfântul Ioan Gură de Aur și în toată literatura patristică și pe care Eminescu putea să le regăsească și în Cazanii, la Miron Costin sau Dimitrie Cantemir. Mai puternice, mai cutremurătoare decât pot fi ele în religia budistă. „Orizontul bizantin [...] dă cadru bisericii, care este concepută ca un organism ecumenic, pătruns de un duh unitar. Biserica este un organism dezmărginit, care inundă spațiul și timpul. În cultura bizantină individualitatea nu e negată ca în India, nici transformată în simplă iluzie; individualitatea rămâne o realitate efectivă, care se transfigurează însă lăuntric [...]. Pentru duhul bizantin realitatea materială a lumii poate fi străbătută de ploaia torențială a 791 grației divine [a harului dumnezeiesc], spațiul poate fi vas în care coboară transcendența [harul sau lumina dumnezeiască]; de unde urmează că lumea, ca atare, nu e negată precum în India, ci afirmată, afirmată nu pentru aspectele ei proprii, cât pentru virtutea transfigurărilor ei posibile. Natura nu e iluzie (măyă) ca pentru mentalitatea indică, ci o realitate ce poartă reflexele transcendenței. Pentru spiritul bizantin, natura e un organism dezmărginit, [...] adică biserică, și afirmată în această calitate a ei de biserică, și întrucât ea consimte să fie biserică”845. În religia budistă, omul care este vis nu are nimic ce să-și reproșeze, pentru că întregul univers în care trăiește nu are decât valoarea iluziei, nu există nicio Ființă Personală Absolută și veșnică în fața Căreia persoana umană să-și măsoare ființa sa și să se valorifice pe sine. Maya nu conservă decât idealul indiferenței totale, prin care se obține eliberarea de Samsara, de ciclul reîncarnărilor, pentru că nimic nu are niciun sens și nicio valoare în veșnicie. Visul ortodox este interpretabil în mod contrar celui budist, ca sens al smereniei, pentru că el denumește discrepanța de netrecut dintre făptura creată și Dumnezeul și Creatorul ei veșnic și absolut desăvârșit. 845 Lucian Blaga, Trilogia culturii III. Geneza metaforei și sensul culturii, Ed. Humanitas, București, 1994, p. 101-102. 792 Viața este vis nu pentru că este o halucinație fără noimă a unei conștiințe impersonale, ci pentru că reperele mundane ale acestei vieți nu sunt veșnice, ci durata lor este de o clipă („Și o clipă ține poate” -Glossă) în comparație cu veșnicia. De aceea, visul vieții în sens ortodox este mai zguduitor decât cel budist, pentru că el este doar o ispită a lumii care trece, pentru ca să renască apoi transfigurată. Însă omul care crede în acest vis al lumii materiale, se pierde pe sine pentru veșnicie. De aceea Eminescu refuză să creadă în religii și filosofii false, cum sunt religia înstrăinării lui Dumnezeu de lume - simbolizată prin acel Iehova pe care poporul nu îndrăznea nici să-L numească și prin care înțelegem un Dumnezeu străin de lume, necomunicativ cu omul, ca în deism sau protestantism - dar și în religia budistă. Trebuie să ținem cont de un lucru deosebit de important, înainte de a face o exegeză pe Eminescu, acela că Eminescu se exprimă uneori într-un mod extrem de straniu pentru un lector al zilelor noastre, iar sensul cuvintelor sale nu este acela care sare în ochi la prima vedere. E nevoie întotdeauna de cercetarea minuțioasă a contextului. Și, adeseori, nici măcar un context restrâns nu e lămuritor, ci este de dorit o privire foarte largă și generoasă asupra universului său de gândire, pentru a ajunge la un adevăr. 793 Spre exemplu, un scurt fragment din reflecțiile sale începe astfel: „Omul nu are câtuși de puțin voință liberă”846. Dacă ne oprim aici, putem trage concluzia că Eminescu nu credea că omul este înzestrat cu liber arbitru, cu voință proprie. Citind mai departe însă, aflăm că Eminescu se referea la om ca ființă socială, care este constrânsă de legi și care nu poate să-și exercite o libertate absolută în raport cu societatea și cu semenii săi. Ceea ce este cu totul și cu totul altceva. Nici faptul că Eminescu se desparte, în aceeași poezie pe care o analizăm, de antichitate și de clasicism și se declară romantic nu este unul nesemnificativ, dar nici foarte limpede. Ar părea că autodefinirile sale din finalul poemului sunt cumva superflue, în comparație cu restul versurilor. Ce legătură are - se poate întreba cineva -romantismul cu Iehova și cu Buddha? Între Iehova și Buddha, între Occidentul european deist, jansenist sau protestant (pentru care Dumnezeu e departe) și religiile Orientului îndepărtat, promotoare încă ale politeismului (precum hinduismul) sau ale unor doctrine impersonaliste (cum sunt brahmanismul și budismul), poetul alege să fie...romantic, ceea ce, repet, este de neînțeles și pare chiar lipsit de sens. Doar că ceea ce pentru noi nu are sens, pentru Eminescu avea, cu siguranță, coerență, avea un sens foarte bine precizat. Și lucrurile încep să aibă un 846 M. Eminescu, Opere, XV, ed. întemeiată de Perpessicius, p. 40. 794 înțeles, dacă ne amintim că romantismul reprezintă tocmai întoarcerea și căutarea înfrigurată a lui Dumnezeu ca Dumnezeu al inimii, de către o Europă care se revolta împotriva tocmai a confiscării lui Dumnezeu de către deismul clasicist și raționalismul iluminist. Romantic a fost și este sinonim cu medieval și cu creștin - Creștinismul înțeles ca religie a inimii -, într-o destul de însemnată măsură. Rezistența lui Eminescu în fața lumii, refuzul de a se lăsa influențat, ni se pare a fi exprimat față de infiltrările insidioase ale unor opinii care urmăreau să-i schimbe parcursul gândirii fără să înțeleagă că motivațiile sale au rădăcini adânci în conștiința sa. Finalul poemului ne demonstrează și faptul că Eminescu se simțea romantic la modul contemplativ-religios, și nu doar estetic sau artistic. Poetul nostru s-a integrat romantismului, pentru că acesta reprezenta curentul în care el se simțea confortabil, se simțea acasă, datorită iubirii sale pentru trecutul medieval al țării sale și pentru spiritualitatea tradițională. 795 Demonism în poezia lui Eminescu? Poeții de mare anvergură vizionară ai României, ca Bolintineanu, Heliade, Alexandrescu, Eminescu, Arghezi, Barbu, Blaga sau Nichita Stănescu (într-o enumerare elementară) au rămas întotdeauna niște oameni credincioși, neavând neapărat o viață sfântă, dar fiind creștini-ortodocși în conștiința și în viața lor, inclusiv în mărturisirea lor poetică, nu întotdeauna limpede, ci mai adesea încifrată. N-am aflat niciun mare poet român, care să fie într-un război deschis cu Dumnezeu, care să prolifereze ateismul sau revolta nihilistă, în mod linear, programatic și ideologic. Întorcându-ne la Eminescu, ne-am propus să vorbim în acest subcapitol despre elementele care ne-ar putea conduce la concluzia unui substrat demonic al poeziei eminesciene, după cum a fost identificat de unii exegeți. Ion Negoițescu neagă dintru început existența în lirica eminesciană a unui pesimism schopenhauerian, vorbind despre „caducitatea problematicii aproape seculare privind influența lui Schopenhauer asupra poetului român” și evidențiind faptul că „profunzimea durerii în viziunea eminesciană [...] trebuie considerată mai adâncă, mai originară, decât pesimismul schopen-hauerian în opera poetului”847. 847 Ion Negoițescu, Poezia lui Eminescu, op. cit., p. 6, 112. 796 Însă Negoițescu opinează că sâmburele de demonism este totuși esențial în poezia lui Eminescu, deși îi contestă originea în filosofia germană, considerând că „el a găsit în metafizica lui Schopenhauer [.] un corespondent intelectual al sensibilității lui fundamentale”848, adică o formulare deja precizată. Cu alte cuvinte - și mulți se întâlnesc pe acest palier de interpretare - se consideră că Eminescu credea că răul formează esența lumii. Și aici ne lovim fatalmente și de religia budistă, pentru care lumea și orice este creat este rău, iar binele (care nu este un concept pozitiv, după cum suntem noi obișnuiți în Creștinism, ci un fel de dincolo de bine și de rău, ca să ne folosim de precizarea expresivă a lui Nietzsche, însușită de filosof, probabil, tot din orizontul religios oriental) este eliberarea din Samsara și întoarcerea în neantul Nirvanei, în neființă. Se susține de asemenea că s-au stabilit de timpuriu contacte între adepții filosofiilor/religiilor orientale și vechii greci și că Platon849 și vechea filo-sofie/ teologie greacă ar fi preluat anumite credințe, precum cea în metempsihoză, de la indieni. Aceste concepte teologice de sorginte oriental-budistă au făcut carieră și în filosofia și în literatura modernă, iar la noi în critica literară, fără ca cititorii neavizați să poată face legătura cu ele. Ca să descoperim în ce măsură această aserțiune cu privire la esența rea a lumii este adevărată sau falsă 848 Ibidem. 849 A se vedea: http://ro.wikipedia.org/wiki/Platon. 797 atunci când este aplicată viziunii eminesciene, este nevoie să privim, ca și până acum, versurile poemelor sale nu de la distanță, ci de la apropiere, de la o mare apropiere, în contextul poemelor și al operei în întregime. După cum se va observa, lucrurile sunt mult mai profunde decât s-ar putea crede și o cercetare amănunțită trebuie să aibă în vedere mai mult decât expunerea câtorva versuri scoase din context. Vom explora așadar, poezia lui Eminescu, începând cu premisele care au putut fi cauza formulării unei astfel de concepții și căutând să descoperim ulterior un răspuns argumentat și convingător, pe baza analizei așa-zisului topos demonic în opera sa. Premisele se regăsesc indubitabil în acele versuri în care se afirmă că esența lumii este răul și vom face și noi prezentarea acestor versuri, excluzând, pentru moment numai, contextul exhaustiv al poemelor respective și al operei eminesciene, pentru a reveni mai târziu la acesta și la alte precizări absolut esențiale: Convins ca voi [ca proletarii nihiliști] el [Cezarul] este-n nălțimea-i solitară Lipsită de iubire, cum că principiul rău, Nedreptul și minciuna al lumii duce frâu /.../ Al lumii-ntregul sâmbur, dorința-i și mărirea /.../ ...ș-un gând te-ademenește: Că vis al morții-eterne e viața lumii-ntregi. (Împărat și proletar) 798 * Încât îmi vine-a crede că sâmburele lumii E răul. Cartea lumii d-eternă răutate E scrisă și-i menită. /.../ ...răul l-urmeaz-întregi popoare; Căci răul este colțul vieții. Vecinic răul Întâiul rol îl joacă - e colț în orice cuget, În oricare voință, în orice faptă mare. /./ Fiți răi și veți străbate La țintă-oricât de mare, numai prin răutate! Fiți răi! Și-urmați principiul ce lumea o domină -Lăsați să creadă alții mai proști ca voi, în bine. De ce n-aveți voi minte? Deschideți ochii voștri, Vedeți că sfânt și bine sunt numai pentru proști? /./ Spun popii de-o vecie unde oricare vină Găsește-a ei osândă și binele răsplata - Ș i mii timizi de frică și de-o speranță vană Trec înșelați pe lângă izvoarele vieții. Iar dacă un lințoliu, piroane de sicriu Răsplata sunt virtuții? /./ În mână de vei prinde a istoriei carte. Vedea-vei cum sub ochii-ți în plin se desfășoară Răul și iarăși răul - că vremea se măsoară După a răutății pășire. Rău și ură Dacă nu sunt, nu este istorie. Sperjură, 799 Invidios-avară, de sânge însetată E omenirea-ntreagă - o rasă blestemată, Făcută numai bine spre-a domina pământul, Căci răutății numai îi datorește-avântul Ce l-a luat pe scara ființelor naturii. (Andrei Mureșanu (Tablou dramatic într-un act)) Ce plan adânc!.ce minte! Ce ochi e acolo sus! Cum în sămânța dulce a patimei a pus Puterea de viață/./ .Și în ureche-mi bate: Că sâmburele lumii e-terna răutate!! Cântați-o dar, popoară! În glasu-adânc al stranei Voi mesteca legenda cea veche a Satanei. (Mureșanu) * Să nu ne înșelăm. Impulsul prim La orice gând, la orișice voință, La orice faptă-i răul. (Demonism) * 800 Un ceas mai am și iată că voi ajunge-n fine Atât de sus în lumea creată pentru bine. Creată pentru bine ne spun cărțile vechi, De mii de ani ne sună legenda în urechi. Și am văzut virtutea găsind a ei răsplată: /./ un giulgi și patru scânduri. Ei! Lumea-i împărțită în proști și în șireți, Iar patimilor rele viclenii le dau preț. (Gemenii) După cum se observă, aceste idei apar doar o singură dată în poemele antume, în Împărat și proletar, și apoi de câteva ori în selecția postumă realizată ulterior de editorii operei eminesciene. Dacă privim exclusiv aceste versuri, fără a analiza sensul lor în context, facem din Eminescu cel mai mare nihilist pe care l-a născut România. Ceea ce nu este adevărat, pentru că citim în articolele sale faptul că el însuși respingea ideologiile revoluționare, socialiste și nihiliste. Așa încât nu ne mai rămâne decât să facem o discuție aplicată asupra textelor, a momentului și a situației în care sunt plasate aceste idei, în poemele amintite de noi. Se știe despre legăturile lui Eminescu cu teatrul, despre cunoștințele sale vaste din dramaturgia universală, despre peregrinările sale prin țară împreună cu 801 diferite trupe de teatru (Tardini-Vlădicescu850, Pascaly851, trupa lui Iorgu Caragiale852, etc.) sau despre traducerile sale despre arta dramatică. Binecunoscute sunt și poziția și criticile sale cu privire la producția românească de teatru contemporană (Alecsandri, Bolintineanu), căreia îi reproșa prea multa îndatorare față de temele dramaturgiei străine și lipsa de viziune originală prin nefolosirea unor surse de inspirație autohtonă - deși credem că s-ar fi putut inspira din concepția poetico-dramatică a liricii lui Bolintineanu (o sesizăm însă, mai devreme, și la Iancu Văcărescu). De aceea nu este nimic mirabil în faptul că Eminescu înțelege poezia în sens dramatic, ca polemică, ca dialog al personajelor, care sunt adesea măști ce îmbracă voci al gândirii. Ele reprezintă puncte de vedere aflate în opoziție și în dezbatere, fapt ce l-a determinat dintru început pe Titu Maiorescu să-l catalogheze pe Eminescu drept iubitor de antiteze, și încă antiteze cam exagerate. Această bătălie de idei se duce și în poemele pe care le-am citat anterior. Eminescu încerca să deceleze adevărul printr-un dialog al rolurilor, punând în luptă teorii și viziuni divergente despre lume. Din controversa acestor gândiri, a acestor minți, trebuia să se lămurească „cuvântul ce exprimă adevă- 850 Idem: http://ro.wikipedia.org/wiki/Compania_Fanny_Tardini-Vladicescu. 851 Idem: http://ro.wikipedia.org/wiki/Mihail_Pascaly. 852 Idem: http://www.edusoft.ro/rol/Iorgu%20Caragiale.php. 802 rul”, pe care el l-a căutat toată viața. Adevărul îl căuta Eminescu, iar nu gloria filosofică sau desăvârșirea estetică, așa cum au făcut alții. Nu credem că ne hazardăm afirmând că acesta este un procedeu inspirat din mentalitatea isihastă a luptei cu gândurile, din concepția ortodox-isihastă a antagonismului minților, pentru că ne este clar că din Occident, ca și din Orientul brahman sau budist nu avea cum să se inspire, acolo unde nu există ideea de luptă minte contra minte (cum spune Sfântul Nicodim Aghioritul, pe care Eminescu îl citise, dar și Dos-toievski853) sau cugetare contra cugetare, ci doar afirmarea individualismului sau a rațiunii proprii despre care nici nu se pune problema că ar putea să greșească. Pe de altă parte, această discuție despre rău, care apare în multe monologuri, în poemele sau proiectele dramatice eminesciene, o putem considera firească pentru tinerețea lui Eminescu (un tânăr maturizat înainte de vreme, atât prin suferințe cât și prin darul și setea lui de cunoaștere), după cum putem crede și că urma să aibă și un climax și o epuizare. Totodată, există cărți chiar în canonul biblic, precum Psalmii în care.predomină rugăciunea plină de disperare pentru izbăvirea de un rău permanent prezent și amenințător. Sau Ecclesiastul, din care aflăm că toate sunt deșertăciune. > Și nu vedem în Evanghelii condamnarea și răstignirea mult prea oribile ale Celui care n-a făcut 853 Idem: http://ro.wikipedia.org/wiki/Feodor_Dostoievski. 803 niciodată niciun rău în viață, ci numai bine, ale Celui fără de păcat și Preanevinovat, ale Dumnezeului întrupat? Pentru sufletul sensibil și compătimitor al poetului, a vorbi despre răutatea lumii care sufocă viețile celor drepți, încât pare de multe ori că nu mai e nicio scăpare, era o problemă importantă. Se poate spune că un creștin adevărat ar fi trebuit să vadă mai mult lumina care țâșnește din suferințe și t t t t t transfigurează ființa. Însă poetul nostru lupta și suferea nu atât pentru sine, cât pentru mulți alții, prin sforțări uneori supraumane ale ființei sale. A luat pe umeri multa greutate a unor dureri (naționale și universale) aproape insuportabile. Poate prea multă... Așadar, în poemele pe care le-am citat mai sus, întâlnim evocarea poetică a unor teorii despre lume care susțin că esența lumii este răul, că Dumnezeu care a creat lumea este nedrept, un tiran care se distrează privind suferința oamenilor, care este egoist și nepăsător. Asemenea filosofii există de multă vreme pe pământ, le putem și astăzi auzi, adesea, din gura multor contemporani. Este esențial să observăm faptul că Eminescu este foarte onest și în această privință și le asociază fără vreun echivoc cu gândirea demonică și cu inspirația satanică, și nu le prezintă, așa cum fac mulți astăzi, ca pe niște idei genuine, născute de minți umane liber-cugetătoare, neideologizate. 804 Deși îndărătul Cezarului din Împărat și proletar nu se vede prea bine Păpușarul luciferic, poetul îl identifică în alte poeme, dincolo de orice confuzie - și ne referim mai ales la poemele cu titlul Mureșanu (un proiect dramatic în versuri cu trei variante, datând din 1869, 1871-1872 și 1876) - în timp ce o poezie ca Demonism versifică mitologia persană, mitul despre Urmuzd și Ahriman. T~x o • • • • o 1 * * Dacă viziunea eminesciană asupra lumii ca deșertăciune a deșertăciunilor o putem elucida în poemul Memento mori (care poate fi socotit Divanul lui Eminescu), în mod asemănător, o părere întemeiată despre poziția lui vizavi de demonism, ne-o putem forma pornind de la ciclul de trei poeme care poartă titlul Mureșanu (primul se numește Mureșanu (Tablou dramatic), al doilea Andrei Mureșanu (Tablou dramatic într-un act), iar al treilea Mureșanu), pe lângă care mai putem arunca o privire și asupra poeziei Întunericul și poetul, cu care ciclul amintit se înrudește ideatic. Aceste poeme sunt formulate, de la bun început, pe tiparul polemicii de idei sau al polemicii interioare, al războiului lăuntric pe care isihasmul îl numește și lupta cu gândurile. În poezia Întunericul și poetul, titlul însuși este grăitor, mai înainte de toate. Poemul este format dintr-un dialog cu două replici elaborate. Întunericul este o ființă sau o persoană căreia îi aparține inițiativa dialogului. Acesta îl interpelează pe poet ca pe cel ce „treci prin lume străin și efemer,/ Cu sufletu-n lumină, cu 805 gândurile-n cer”, cu privire la motivele pentru care acesta alege să scrie și îl îndeamnă să sfărâme-„n stânca rece a ta nebună liră/ Căci lumea este piatră și ea nu te admiră./ Ci tu, nebun și palid, la poalele ei plângi/ Ca valul care cântă trecutul unei stânci,/.../ Când stânca e eternă și valu-i trecător”. Răspunsul poetului dat Întunericului este acela că are datoria să cânte despre istoria neamului și țara sa: Ș i tu, crezi, geniu negru, că fără scop și țintă A lumei und-amară mă-neacă, mă frământă? Tu crezi că eu degeaba m-am scoborât din stele Purtând pe frunte-mi raza, a națiunii mele? Voi /./ să văd trecutu-n viață, să văd româna dramă, Cum din mormânt eroii istoriei îi cheamă Ș i muzica română chemând din munții-n nouri, Din stelele căzânde, din văile-n ecouri, Din brazii ce suspină l-a iernei vijelie, Din fluierul cel jalnic, din buciumu-n câmpie, Chemând doina română, a inimelor plângeri, A sufletului noapte, a dorurilor stângeri. Românu-n trecut mare e mare-n viitor! [etc]. Este o confruntare cu demonul întunericului sau o evocare poetică despre acest fapt. Nu este singura. În poemul În vremi de mult trecute, magul care vorbește 806 cu ascetul îi reamintește că s-a retras în sihăstrie ca să „domini în tine ispita, geniul rău!”. Edificator pentru dezbaterea noastră este - după cum am anunțat - ceea ce se afirmă în triada de poeme (variante) cu titlul Mureșanu. Acestea sunt încercări de a alcătui un poem dramatic, o dramă în versuri. Eminescu a avut mai multe tentative, rămase în manuscris, de a compune drame care să aibă ca subiecte trecutul istoric al țării, în prim-planul interesului său aflându-se istoria Daciei sau epocile de glorie și de decădere ale Moldovei. În poemele spre care ne-am propus să privim, cadrul istoric este cel al revoluției de la 1848 și al evenimentelor dramatice petrecute atunci. În prima dintre cele trei poezii, intitulată Mureșanu (Tablou dramatic), poetul Andrei Mureșanu se confruntă cu Anul 1848, care apare ca un personaj demonic - Andrei Mureșanu854, fruntaș al revoluției din 1848 din Transilvania, având studii de teologie și filosofie, poet și autorul versurilor imnului nostru național. Din nefericire, Mureșanu a murit după multă suferință, părăsit și în mizerie, fapt ce i-a provocat și un dezechilibru nervos. Eminescu încearcă să compună o dramă poetizată, pornind de la ideea destinului său nefericit. În prima parte a poemului eminescian, îl vedem pe Andrei Mureșanu îndurerat, cum se roagă Domnului pentru o soartă mai bună a neamului său. 854 A se vedea: Andrei Mureșanu, Poezii. Articole, antologie, postfață și bibliografie de Ion Buzași, Ed. Minerva, București, 1988. Idem: http://en.wikipedia.org/wiki/Andrei_Mureșanu. 807 El cere de la Dumnezeu să-Și întoarcă fața spre români, să nu-i dea uitării, și întreabă de ce în mintea poporului său nu pătrunde: ...a minții Tale raze, Lumina Ta de aur, lumina ce-nviază? O! toată țara asta ai dat altor popoare Încât altar să-ți facă poporul Tău loc n-are. Arând un câmp de pietre în crudele-i sudori, El seceră spinișul din lucru-i fără spori, Privirea lui e cruntă și lacrima venin, Blestăm e vorba-i seacă, sufletul lui suspin. Decât o viață moartă, un negru vis de jele, Mai bine stinge, Doamne, viața națiunii mele. Luminarea minții de către Dumnezeu este un crez pe care Eminescu nu l-a amintit aici în mod aleatoriu, întrucât acesta a și fost versificat de către Mureșanu într-un poem care se intitulează Mintea: Te măresc Ființă fără de-nceput Pentru tot ce vede ochiul meu sub soare, Pentru tot ce dreapta-Ți sântă a făcut, De la om și feară, până l-acea floare, Carea vegetează numai un minut! 808 Ce mă face însă, ca să Te ador Este mintea, Doamne, care-mi strălucește, Ca și un luceafăr, în al nopții nuor, Și-n vuietul lumii blând mă însoțește, De când văd lumina, și până când mor! Ea-mi conduce pașii, să mă pot feri De leu și de tigru, care varsă sânge, De foc și de apă, ce m-ar nimici; Ea mă luminează ca să știu resfrânge Cursele dușmane, verunde vor fi. Ea departă ceața de la ochiul meu, Ca să nu amestec credința deșartă Cu credința dreaptă, într-un Dumnezeu Care o propuse simplu fără ceartă Ca la frați din fire, însuși Fiul Său. Seculi se-nchinase genul omenesc Soarelui și lunei, stelelor pompoase, Până când să vie Dascălul ceresc Ce prin suferirea morții glorioase A plântat în lume spirit creștinesc. În deșert se-ncearcă ai nopții argați Să revarsă umbră în loc de lumină, Ură-n loc de pace între fii și frați Ale lor cuvinte nu prind rădăcină Căci nu ies din inimi, ci din crieri stricați. 809 rp t-»• • . o A; ol . Te măresc Ființă fără de finit Pentru-acea scânteie, ce-i zic conștiință, Carea greu mă mustră de-am păcătuit, i mă desfătează cu bunăvoință, De-am făcut dreptate celui asuprit! Eminescu a avut în vedere scrierile lui Andrei Mureșanu, precum și anumite detalii biografice, când a compus triada sa de poeme dramatice cu titlul Mureșanu. Pe filiera celor afirmate până acum, se vede că nu am vorbit în deșert mai devreme despre lupta ascetic-isihastă minte contra minte, adică, minte umană luminată de har contra minte demonică. Vom vedea în continuare că ceea ce face Eminescu în aceste poeme ale sale este să ilustreze această confruntare duhovnicească, plecând de la amănuntul biografic al slăbirii puterii mentale a lui Mureșanu din cauza bolii, singurătății și sărăciei: „Și bogat în sărăcia-i ca un astru el apune,/ Preot deșteptării noastre, semnelor vremii profet” (Epigonii). Cel ce apare să dispute cu Mureșanu și care interferează în cugetarea și rugăciunea acestuia este Anul 1848, care iese din pământ, cu înfățișare demonică, și care pretinde că scopul său este acela de a distruge poporul român: „Ieșit-am eu ca astăzi națiunea ta să sting!” Însă atingerea scopului său distructiv este împiedicată de prezența unei minți treze și a unui glas care 810 cheamă la deșteptarea națiunii, care e tocmai cel al lui Mureșanu. De aceea, Anul 1848, care se identifică singur cu un demon și este ulterior denumit „demon” de către Mureșanu (putem vorbi despre o apariție demonică sub întruchiparea simbolică a Anului 1848), declară: „Atins-am cu paloarea-i [a morții] poporul tău român/ Și-acum din umbra-i moartă eu văd un chip senin [al lui Andrei Mureșanu],/ O rază ce mă-neacă, un gând ce urăsc eu,/ Cum demonul urăște un gând de Dumnezeu?/ Ci stinge-te odată, o, stea fără de nume!”. Este o interogație retorică, în sensul interogației pe care o folosește sultanul Baiazid, în Scrisoarea III, când nu crede că puterea sa imperială se poate împiedica de un ciot precum Mircea cel Bătrân. În poemul despre care vorbim, demonul care aduce moartea și nimicirea se simte sfidat de opoziția pe care o întâlnește într-un singur om și pe care o consideră insignifiantă. Însă Mureșanu are curajul să îl desfidă pe acest demon al morții. El, poetul pașoptist, apare ca un geniu care crede în viitorul țării sale, având dăruit de la Dumnezeu un suflet divin, cu puteri deosebite: Eu stelele le spulber ca frunze-ngălbenite, Eu îmflu răsuflarea vulcanului măreț, Înmormântez sisteme în spații nesfârșite, Eu munții îi cutremur și mările le-ngheț, Astup cu a pustiei nisipuri mări cumplite 811 Și-ngrop țări înflorite sub oceanul creț - Dezmint secol de secol, zdrobesc eră de eră, Fac din a vieții fapte lucire efemeră. Puterile acestea par cam mari pentru o ființă umană, însă Eminescu atribuie adesea în operele sale eroilor-genii asemenea capacități (precum călugărului Dan/ Dionis din Sărmanul Dionis), care sunt ale firii umane primordiale, nepervertite, spirituale, neîngrădite de materie, după care poetul manifestă o nostalgie evidentă, puteri care, în viziunea eminesciană, ilustrează asemănarea omului cu Dumnezeu. Acestor pretenții ale lui Mureșanu, demonul le răspunde aruncând asupra lui vraja blestemului său, prin care aduce întunericul nebuniei asupra minții lui, înainte de a muri, ceea ce corespunde datelor biografice. Peste sufletul lui este trimis să se înstăpânească „un seraf mut și surd”, un serafim al Infernului, evident, adică o căpetenie demonică855: N-ainte de-a te plânge al clopotelor cânt, Nainte de-a-ți așterne în galbenul mormânt, 855 În viața Sfântului Macarie cel Mare, Eminescu putea citi despre minunea pe care acesta a făcut-o în fața unui eretic, despre care spunea: „Acesta are duh superior [un demon dintre cei de rang înalt]; află că numi stă în puteri a-l supune. Cu astfel de duhuri nu m-am luptat. Că două sunt ordinele demonilor: unul, care introduce plăcerile în trup și altul care insuflă rătăcirile în suflet. Acesta (din) urmă este greu de supus”, cf. Sfântul Macarie Egipteanul, Scrieri. Omilii duhovnicești, op. cit., p. 48. În poemul său, Eminescu sugerează că, din invidie, demonii se năpustesc asupra omului genial. 812 Pe drumul care duce din leagăn la sicriu Moartea să te cuprindă în brațele-i de viu! În suflet să-ți domnească un seraf mut și surd Și-o secetă cumplită în capul tău tăcut! De viața ta mizeră moartea să nu se-atingă Dar mintea ta senină s-o-ntunece, s-o stingă, Să intre-o noapte vană cu aer amorțit În inima ta stearpă, în capu-ți pustiit. Cu raza morții negre eu fruntea ta ating Și harfa ta o sfarăm și geniul ți-l sting! Geniul rău urăște „un gând de Dumnezeu”, creația Sa, adică, urăște geniul poetului, care este un dar divin. Eminescu avea o concepție bine stabilită despre războiul duhovnicesc (sintagma Sfântului Nicodim Aghioritul), considerând că poetul de geniu ocupă un loc înalt în ierarhia minților umane, din moment ce adversarul său este de rang superior, un seraf infernal, care vine să îl zdrobească psihic. Ne întrebăm însă de ce tocmai „mut și surd”? Demonii sunt numiți, în Scriptură și în tradiția iudeo-creștină, în funcție de afecțiunile pe care le produc. Coborând de pe muntele Taborului, Iisus vindecă un copil posedat de un asemenea duh, care îl arunca în foc și în apă și pe care Ucenicii Lui nu putuseră să-l scoată afară din copil, căruia Hristos îi 813 spune: „Duh mut și surd, Eu îți poruncesc ție: Ieși din el și să nu mai intri întru el!” (Mc. 9, 25)856. Mai înainte de a putea vedea urmările intrării lui Mureșanu sub această influență demonică, a serafului infernal mut și surd, el cade însă într-un somn adânc. În această primă variantă a poemului (am spus că vorbim de trei poeme cu titlul Mureșanu), Eminescu nu a intenționat să facă evidente aceste urmări. Dimpotrivă, Mureșanu adoarme și are un vis extatic, în care vorbește cu Lumina, care este o apariție dumnezeiască, în fața căreia Mureșanu este extaziat și cade în genunchi. Aceasta vine „din centrul lumei încoronat cu sori”, afirmă că este mai presus de timp, pe care îl precede în existență, și că are cunoștința viitorului pe care nu-l vede „nici ochiul unui înger”. Ceea ce corespunde cu învățătura ortodoxă despre Dumnezeul creștinătății. Lumina face cunoscut viitorul poeților de geniu care, precum munții, „ai zilei sunt profeți” - o expresie eminamente biblică și ortodoxă, prin profeți ai zilei putând înțelege fie profeți ai Luminii, fie profeți ai Zilei celei neînserate, ai lui Dumnezeu: Și capete de geniu când ard, când se inspiră, Arderea lor arată, la lumea ce-i admiră, Că ziua e aproape.Și palizii poeți Profeți-s plini de vise ai albei dimineți. 856 Evanghelia după Marcos, traducere și comentarii de Pr. Dr. Dorin Octavian Picioruș, Teologie pentru azi, București, 2015, p. 63, cf. http://www.teologiepentruazi.ro/2015/03/22/evanghelia-dupa-marcos/. 814 Profete al luminei! În noaptea-ți te salut Și vărs geniu de aur în corpul tău de lut /./ Cu raza zilei albe, eu, geniul ți-l aprind. Dumnezeu este Cel ce aprinde geniul poetic, ca astru pe cerul națiunii sau lampadofor în fruntea neamului, căci poeții sunt profeții Săi. Faptul că profeții sunt „plini de vise” ne determină să identificăm în aceste vise un alt termen din sfera polisemantică a viselor, din care fac parte și visele deșarte ale umanității, de fapt un antonim al acestora, pentru că visele profeților-poeți se află în antiteză cu visele deșarte și ele sunt idealurile în care Dumnezeu îi învață să creadă și pe care să le comunice lumii. Ultima dorință a lui Mureșanu este „odată încă-n viață să mă-nec în lumină,/ Să caut armonia a sferelor senină/ În inima-mi zdrobită. și-apoi să mor.Să mor”. Dorința revelației dumnezeiești, a vederii luminii divine este și aici ultimul și cel mai mare dor al poetului. Urmările demonizării se văd abia în celelalte două poeme, intitulate Andrei Mureșanu (Tablou dramatic într-un act) și Mureșanu. Mai devreme am văzut afirmată concepția potrivit căreia răul este esența lumii, că el conduce lumea și se află în ființa fiecărui om. Însă Eminescu ne lasă să înțelegem din contextul poemelor sale că Mureșanu, eroul poeziilor sale, nu a ajuns la aceste concluzii de unul singur, ci determinat 815 de intervenția demonului care, lezat de aplombul poetului, a căutat să se răzbune pe el. În aceste condiții, e destul de dificil să mai susținem că Eminescu credea el însuși în esența rea a lumii. Antagonismul dintre Lumina dumnezeiască ce îi apare și îi vorbește lui Mureșanu într-un vis extatic și demonul întunericului care aduce moartea cu sine, nefericirea și nimicirea, este, fără îndoială, de esență creștină și relevă concepția ortodoxă, pe care o reproducea în versuri Eminescu. Nu mai putem susține nici măcar că Mureșanu, „poetul luminii, a devenit acum un suflet dilematic, sfâșiat de îndoială, un spirit care dezvăluie, schopen-hauerian, răul ca pârghie a existenței, un revoltat. [.], oscilând între Dumnezeu și Satana, între credință și blestem”857 sau „un demon apostat”858, din moment ce Mureșanu, atunci când afirmă supremația răului, nu mai e stăpân pe rațiunea și voința sa! În ce-a de-a doua variantă a poemului, Andrei Mureșanu (Tablou dramatic într-un act), după ce vorbește ca un inspirat de demonul ce l-a luat în stăpânire, spre sfârșit Mureșanu își vine oarecum în fire și se roagă iarăși către Dumnezeu: Stinge, puternic Doamne, cuvântul nimicirii Adânc, demonic-rece, ce-n sufletu-mi trăiește, Coboară-Te în mine, mă fă să recunosc 857 Ioana Em. Petrescu, op. cit., p. 36. 858 Idem, p. 37. 816 C-a Ta făptură slabă-s. Nu mă lăsa să sper Că liber-mare-mândru prin condamnarea Ta N-oi coborî în iaduri de demoni salutat, Ca unul ce menitu-i de a le fi stăpân -Stăpân geniilor pieirii! Ce gând superb859! O,-nceată, Inima mea întoarsă de-o cugetare beată, Nu răscoli-n bătaie-ți ruinile sfărâmate A lumii-mi dinăuntru. Despre ruinile sfărâmate ale sufletului mai vorbește Eminescu - cu alte sintagme - și în Melancolie („Biserica-n ruină” având drept corespondent biserica sufletului în ruină) și Scrisoarea IV („Ah! Organele-s860 sfărâmate și maestrul e n ebu n! ”). Se observă în aceste versuri cel mai bine războiul gândurilor, înfruntarea dintre ispita mândriei nihiliste, care vrea să-l determine să se creadă un conducător al demonilor, și reculegerea bruscă, trezirea din această reverie luciferică, întoarcerea la rațiunea care înțelege și convorbește cu rațiunea dumnezeiască înscrisă în univers: Văd cerul lan albastru sădit cu grâu de stele, El îmi arată planul adâncei întocmele Cu care-și mișcă sorii. 859 Superb = mândru, din lat. superbus. 860 Organele = instrumentele cântării. 817 Zoe Dumitrescu-Bușulenga, în studiul său principal dedicat lui Eminescu, a insistat asupra expresiei „planul adâncei întocmele”, care vorbește despre rostul lumii, însă nu a făcut nicio referire la un posibil demonism esențial al viziunii poetului, ceea ce înseamnă că n-a interpretat, precum Negoițescu, versurile lui Emi-nescu în sensul identificării unui demonism fundamental în opera sa. În fine, în ce-a de-a treia variantă a poemului apare femeia iubită, menită ca să aline suferința poetului. Femeia destinată să împace, cu dulcile-i lumi-ne, pe poetul devenit pradă unei influențe nefaste. Tot ceea ce Eminescu scrie despre Mureșanu stă, într-o anumită măsură, în chip simbolic, și sub semnul propriului său parcurs autobiografic, pe care însuși poetul îl mărturisește cu mai multe ocazii și care cuprinde următoarele etape: o copilărie și o primă adolescență fericită, luminată de credința în Dumnezeu, în care simțea că are o minte senină, apoi o criză interioară determinată de moartea iubitei sau de neîmplinirea iubirii, dar și de intuirea traiectului istoric al lumii, prin care a simțit că intră sub o influență întunecată și nefastă și din care, cu toate zbaterile, n-a putut să iasă cu totul și, în fine, o încercare de a se salva, de a-și găsi liniștea, serenitatea, pacea prin iubire, prin iubirea pentru o femeie care trebuia să fie îngerul său păzitor, îngerul și femeia plină de har cu ajutorul căruia să fie restaurată în sufletul său credința în iubirea și fericirea veșnică. 818 Cum o asemenea persoană nu a fost de găsit, Eminescu s-a întors la Dumnezeu prin asceza cumplitei sale suferințe, care a făcut-o pe Zoe Dumitrescu-Bușulenga să-l numească mucenic, iar pe Arghezi să-l califice drept răstignitul culturii române. Prin urmare, nu putem vorbi de un sâmbure de demonism în opera și viziunea eminesciană, așa cum propunea Ion Negoițescu și cum au susținut și alții, atâta timp cât pentru el neantul și moartea au permanent un aspect negativ. Pieirea și aneantizarea, dizolvarea în Nirvana, nu sunt un fapt bun în sine, ca în concepția budistă, ci un pustiu negru care stă sub semnul nefericirii și al ratării, al erorii fatale. Atunci când afirmă că își așteaptă moartea și o dorește, ea apare, cu toată amprenta durerii lui, ca o detașare de suferința pământească chinuitoare și o trecere într-o lume care înseamnă continuitate, în care este vegheat de luceferi și de lună și ascultă glasul izvoarelor și al foșnetului pădurii. Ori această lume nu seamănă deloc cu Nirvana. E o lume vie și nu o neființă, nu e un neant, ci un Rai. Schimbând centrul discuției, trebuie să remarcăm faptul că scepticismul lui Eminescu nu este, totuși, doar un sentiment al veacului său și că Eminescu însuși nu expune, în poezia românească, gândiri sceptice în premieră. Oricât ar suna de paradoxal, neîncrederea în viață și în lume e un sentiment tradițional și ortodox - iar afirmația noastră este cât se poate de obiectivă. 819 Lăsăm la o parte faptul că mulți au văzut chir în Miron Costin un sceptic și au făcut din el primul nostru mare modern, umanist, când, de fapt, plângerile lui pe ruinele lumii vechi861 sunt o verigă coerentă între plângerile profetice biblice, eremitice, și jalea melancolică preromantică a pașoptiștilor. De la ruinele Ierusalimului din Psaltire și din cartea lui Ieremia, până la ruinele Târgoviștei, ale Sucevei și ale Mănăstirilor din lirica pașoptistă și de aici la ruina bisericii sufletului, a templului interior, semnalată de Eminescu în poemul Melancolie, distanța nu o formează curentele literare moderne și nici, în mod strict, secularismul zilelor noastre. Adâncul acestui sentiment rămâne identic indiferent de contextul secular. Scepticismul nu este un sentiment determinat istoric sau filosofic la o anumită perioadă. 861 Ionnescu-Gion sesizase de mai multă vreme unele aspecte esențiale, în această privință: „Neculcea și toți cronicarii din timpul său blestemă cu foc [decăderea țării din cauza fanarioților], căci ei văd și simt veninul pătrunzând în vinele țărei și constată ceea ce constatau istoricii cari au povestit agonia Imperiului Roman. [.] Bătrânul Ureche și cronicarul cu fire antică, moldoveanul «Vir bonus, scribendi peritus [Bărbat bun, care a pierit scriind]», Miron Costin.caută totdeauna să fugă de timpurile prezinte.de timpurile lor [.]. Miron Costin se înfunda, se pierdea c-un fel de nesăturată plăcere în veacurile trecute ale istoriei române.Pe acestea, și el, ca și Ureche, le povestește și le laudă.și le ezaltă fără sațiu. [.] De aceea, pentru a scăpa de valurile timpului său și a dobândi acel gând slobod și senin, marele logofăt al Țărei Moldove nești [Miron Costin] se ridică cu mintea spre vremurile cele vechi ale istoriei.iar dacă vorbea de cele noi.dacă înregistra cu amărăciune prostirile timpului său...Miron zicea: «alte vremuri socotește, cetitoriule, țărilor acestora».”, cf. G. I. Ionnescu-Gion, Portrete și evocări istorice, op. cit., p. 250-251. 820 Poeții noștri l-au moștenit ca atitudine existențială din literatura română veche, adăugându-i trăsături din penel moderne (în acord cu epoca lor), dar receptându-l fundamental și profund, în coordonatele lui tradiționale. El a constituit o rampă de sincronizare cu literatura romantică, mult înainte ca Lovinescu să teoretizeze fenomenul, fără să-i fi cercetat fondul cognitiv. Din păcate, astfel de versuri au fost lecturate nu pornind logic și cronologic, de la trecut spre prezent, ci de la ideologia și filosofia modernă spre trecut, o lectură care obturează o perspectivă corectă asupra adevăratului relief interior, provocatorul cutremurelor lingvistice și a vizionarismului cosmic din poezia românească. Versurile din Mureșanu și din celelalte poezii, pe care le-am citat la începutul acestui subcapitol, nu sunt - cum spuneam - o premieră în poezia românească. Nu Eminescu este primul poet care scrie și cugetă astfel în literatura noastră modernă, ci Bolintineanu. Conrad al lui Bolintineanu, un avatar poetic, ca și Mureșanu pentru Eminescu, peregrinează în același peisaj ideatic, sălbatic și liber ca și cadrele de natură. Libertatea în plan interior, exprimată creativ într-o mare putere de expansiune cosmică și ideatică, era susținută - am arătat anterior - de o mulțime de texte ortodoxe care au fost trambulinele imaginarului poetic românesc. 821 De altfel, apropierile dintre Bolintineanu și Eminescu nu sunt nici puține și nici nesemnificative. Un amănunt biografic, expus de Bolintineanu în versuri, îi era comun și lui Eminescu și acesta îl păstrează în conștiința sa ca esențial. Este vorba de moartea tinerei fecioare, iubită de poet, și care îl face pe Eminescu să-i contureze astfel trăsăturile portretului liric al lui Bolintineanu: „Pe-un pat alb ca un lințoliu zace lebăda murindă,/ Zace palida vergină cu lungi gene, voce blândă -/ Viața-i fu o primăvară, moartea o părere de rău;/ Iar poetul ei cel tânăr o privea cu îmbătare,/ Și din liră curgeau note și din ochi lacrimi amare/ Și astfel Bolintineanu începu cântecul său” (Epigonii). La Bolintineanu, în Conrad, aflăm și motivul poetului genial și sceptic, cuprins de norii dezamăgirii, și pe cel al femeii angelice/ sfinte, în stare să-i aplaneze durerea și să-i aprindă credința într-un sens mântuitor al existenței. Pe larg, despre legătura între iubire și moarte, am vorbit în capitolul despre Bolintineanu, în primul volum al acestei cărți. Am văzut acolo ecourile literaturii medievale, cu al său psalmodic vanitas vanitatum, care au străbătut prin vălul erotic al liricii neoana-creontice. Într-un astfel de context romantic melancolic își desfășoară și Conrad „cugetile sceptici” („avea momente când sufletul coprins/ De cugetile sceptici părea zdrobit și stins”), gândind la soarta țării sale și a omenirii - ca 822 mai târziu Cezarul, Mureșanu (am văzut însă în ce condiții) și Sarmis: Acesta-i rezultatul atâtor lupte crude, Atâtor intrigi, crime, dureri, amare trude, Tot, un mormânt? Acolo se sting și pasiuni, Ș i viață, și durere, mărire, slăbiciuni; Virtuțile din toate las încă-a lor lumină P-a secolilor umbră ce pe trecut declină. Profită muritorul d-aceste lecțiuni Ce-i dă amar mormântul atâtor națiuni? Acum ca altădată tot vechea rătăcire Conduce p-astă cale sărmana omenire! Nimic decât în formă, vai! răul n-a schimbat! Religiuni, doctrine, schimbând neîncetat; /.../ Resbelul între populi urmează ca-n trecut; A fi un Cain încă tot omul e născut /.../ Voi, umbre, ce vă pasă de este nemurire, De este viață-n cer! Ș i ce îți pasă ție, sărmană, tristă humă, Să știi ce te așteaptă când lumea vei lăsa? Vezi tu pe fața mării trecând un val de spumă? El e figura ta. /.../ Vezi dreptul cu-arbitrarul luptând necontenit Și totdeauna dreptul se vede biruit! 823 Ai crede că destinul cu răul s-aliază, Cu cel nedrept conspiră, cu crima triumfează! /.../ Poetul jos în lume va fi ca un strein; Dar cerul îl răzbună când nu mai este-n viață. Acei ce-l persecută se duc, dispar în ceață, El singur mai trăiește căci viața-i pe pământ Începe din momentul când intră în mormânt. /.../ Când ochiul nostru vede perind acest focar Al artelor, științii, noi suferim amar. Dar să nu cure lacrimi! Atâta rătăcire Domnește sub această amară suferire, Încât al nostru suflet nu poate-a mai avea Decât un râs ironic în desperarea sa. /.../ O, Doamne! viața-i lungă și-amară suferință; Iar omul este-o iarbă ce vântul a pălit862; Vânt, vino de răpește plăpânda mea ființă! Destul am viețuit. /.../ Orice popor prin sine se perde, se omoară: Prin fiii săi cei vitregi, prin vițiu ce-l coboară, Prin materialismul cel orb și grosolan, Prin lipsa de virtute, printr-un mișel tiran. Streinul vine-n urmă când viața încetează, Când sânul astui popol d-amor nu mai vibrează. /.../ 862 Cf. Ps. 102, 15: „Omul ca iarba, zilele lui ca floarea câmpului; așa va înflori. Că vânt a trecut peste el și nu va mai fi și nu se va mai cunoaște încă locul său” (Biblia 1988). 824 O navă-n depărtare, mergând la ținta sa, Cu pânzele ei strânse, la valuri se lăsa, Imagine fidelă aicea jos în lume A omului ce luptă cu valul său de spume, Amara suferință, s-ajungă către-un țel. Și care este țelul la care merge el? Mormântul unde trece, mormântul ce-l așteaptă, Din care nicio voce mai mult nu-l mai deșteaptă [etc.]. După cum lesne se observă, scepticismul acesta nu este ateu, ci, dimpotrivă, este provocat de ateismul/ necredința și lipsa de morală și virtute a majorității. Femeia este ființa capabilă să-l împace pe poet și să nască în inima lui credința: Această cugetare se pare inspirată D -un geniu de mânie și nemărinimos! Ucide tot ce-i viață, speranțe, vis frumos. E impie și zice eterna salutare, La tot ce este viață, speranță, resignare. /.../ Culpabil este cerul căci omul rătăcește? El are libertatea, ast dar venit de sus; De ce dar muritorii de dânsa fac abus? Această libertate e cel mai mare bine, Uzează ei de dânsa așa cum se cuvine? Și Dumnezeu e doară obstacolul fatal Ce-mpiedică progresul, în ordinul moral? 825 Obstacolul acela e însuși muritorul. El singur își creează nefericirea, dorul. Să nu plângeți ursita, fragilă, trecătoare A omului, plăpândă și fugitivă floare! Să tremurăm de moarte noi, oameni ce perim? Dar suntem noi în lume ca să o moștenim? /.../ i cine spune vouă că spiritul pe pământ Cu mizera țărână, se curmă în mormânt? /.../ E dară altă viață, o viață viitoare; Ne-o spune chiar a lumii durere strigătoare. Om, ce iubești virtutea, de ce dărâmi tu jos Speranțele promise la omul cel virtos? Om, ce iubești dreptatea, de ce calci în picioare Dreptățile promise de ceruri la popoare? De ce hrănești tu vițiuri și crude nedreptăți, Spuind că-aceste rele nu au impunități? Să proclamăm cu toții peirea după moarte! Figura nemuririi strălucitoare foarte De adevăr, lumină, mai mult va răsări Din haosul acesta! Atunci am trebui Ca să negăm aceea ce ochiul ne răpește, Această armonie ce-n univers domnește, Ce-anunță-un autore, ast ordin minunat Ce nimenea nu schimbă, efect nestrămutat, Ce vine și dezminte fatală întâmplare. 826 Ah! dac-această lume era a sa lucrare [a fatalității], De ce a zee oarbă nimic n-a mai creat, În ordinea naturei aceeași nencetat? /.../ Destul e pentru mine să crez în Dumnezeu, Ce-l simț că mi s-anunță și nu poci să-l văz eu. /.../ Ce este-acea femeie ce cu zâmbirea sa Gonește trista umbră plutind pe fruntea mea, Cu-atâta înlesnire? zicea Conrad în sine. Ea ne îngână dulce credințele în bine! Tot ce [ea] îmi zise mie au zis-o mai demult Atâtea cărți pe care n-am vrut nici să ascult. Dar ea le spune mie cu-atâta gust și minte, Că simțul meu cu sete bea dulcile-i cuvinte! Recunoaștem aici, anticipativ, pe femeia care ar trebui să împace prin credință și iubire pe demonul răzvrătit, pe poetul care e un Adam căzut așteptând de la cea pe care o iubește să fie o „icoană de lumină” (Eminescu, Singurătate) și de sfințenie pentru reechilibrarea și rearmonizarea lui interioară. Poeții aceștia, în absența unei asceze riguroase, așteaptă izbăvirea de la Eva, pe care, precum Emi-nescu, o doresc a fi o Marie (Cezara înseamnă același lucru ca și Maria: împărăteasă, doamnă), o femeie sfântă. E o cale de mântuire precizată de Scripturi și de Biserică: „căci bărbatul necredincios se sfințește prin 827 femeia credincioasă și femeia necredincioasă se sfințește prin bărbatul credincios” (I Cor. 7, 14). Remarcăm însă că și Bolintineanu, anterior lui Eminescu, formulează aceste cugetări tot ca o dispută, ca o polemică între gândiri și că, deși cugetările sceptice sunt puse pe seama poetului de geniu, a personajului Conrad (se observă același gust pentru calitatea dramatică și retorică a poeziei), totuși, gândirile luminoase par a fi cele care vor să fie scoase în evidență și să triumfe în final, iar nu cugetarea nihilistă. Poetul sugerează că este turmentat de cugetări sceptic-nihiliste, dar, în același timp, dorința de a se elibera de ele, de a reveni la o credință fermă și stabilă, este la fel de evidentă. 828 Mortua est! Făclie de veghe pe umezi morminte, Un sunet de clopot în orele sfinte, Un vis ce își moaie aripa-n amar, Astfel ai trecut de al lumii otar. Trecut-ai când ceru-i câmpie senină, Cu râuri de lapte și flori de lumină, Când norii cei negri par sombre palate De luna regină pe rând vizitate. Te văd ca o umbră de-argint strălucită, Cu-aripi ridicate la ceruri pornită, Suind, palid suflet, a norilor schele, Prin ploaie de raze, ninsoare de stele. O rază te-nalță, un cântec te duce Cu brațele albe pe piept puse cruce, Când torsul s-aude l-al vrăjilor caier Argint e pe ape și aur în aer. Văd sufletu-ți candid prin spațiu cum trece; Privesc apoi lutul rămas...alb și rece, Cu haina lui lungă culcat în sicriu, Privesc la surâsu-ți rămas încă viu — Și-ntreb al meu suflet rănit de-ndoială, De ce-ai murit înger cu fața cea pală? 829 Au nu ai fost jună, n-ai fost tu frumoasă? Te-ai dus spre a stinge o stea radioasă? Dar poate acolo să fie castele Cu arcuri de aur zidite din stele, Cu râuri de foc și cu poduri de-argint, Cu țărmuri de smirnă, cu flori care cânt; Să treci tu prin ele, o sfântă regină, Cu păr lung de raze, cu ochi de lumină, În haină albastră stropită cu aur, Pe fruntea ta pală cunună de laur. O, moartea e-un chaos, o mare de stele, Când vieața-i o baltă de vise rebele; O, moartea-i un secol cu sori înflorit, Când vieața-i un basmu pustiu și urât . — Dar poate.o! capu-mi pustiu cu furtune, Gândirile-mi rele sugrum cele bune. Când sorii se sting și când stelele pică, Îmi vine a crede că toate-s nimică. Se poate ca bolta de sus să se spargă, Să cadă nimicul cu noaptea lui largă, Să văd cerul negru că lumile-și cerne Ca prăzi trecătoare a morții eterne. Ș-atunci de-a fi astfel. atunci în vecie Suflarea ta caldă ea n-o să învie, 830 Atunci graiu-ți dulce în veci este mut... Atunci acest înger n-a fost decât lut. Și totuși, țărână frumoasă și moartă, De racla ta razim eu harfa mea spartă Și moartea ta n-o plâng, ci mai fericesc O rază fugită din chaos lumesc. Ș-apoi.cine știe de este mai bine A fi sau a nu fi...dar știe oricine Că ceea ce nu e, nu simte dureri Și multe dureri-s, puține plăceri. A fi? Nebunie și tristă și goală; Urechea te minte și ochiul te-nșală; Ce-un secol ne zice, ceilalți o deszic. Decât un vis sarbăd, mai bine nimic. Văd vise-ntrupate gonind după vise, Pân' dau în morminte ce-așteaptă deschise, Și nu știu gândirea-mi în ce să o stâng: Să râd ca nebunii? Să-i blestem? Să-i plâng? La ce?...Oare totul nu e nebunie? Au moartea ta, înger, de ce fu să fie? Au e sens în lume? Tu chip zâmbitor, Trăit-ai anume ca astfel să mori? De e sens într-asta, e-ntors și ateu, Pe palida-ți frunte nu-i scris Dumnezeu. 831 Eminescu e cu siguranță autorul care are nevoie de multe re-citiri. Dacă mesajul poate părea simplu de priceput într-o primă instanță, reevaluările pot conduce la concluzii din ce în ce mai neașteptate. Poate tocmai de aceea, Eminescu a avut nevoie de aproape un secol și jumătate ca să ne inițiem în opera lui.Și nu sunt sigură că am terminat de inițiat, chiar dacă unii sunt siguri că s-au plictisit de mult. În fine. poeziile zise de tinerețe ale lui Eminescu conțin nucleele unor desfășurări lirice și reflexive mai ample, ulterioare. Mortua est! seamănă, la o primă impresie, cu un manifest sceptic deconcertant de vehement - mai ales sfârșitul pare a nu lăsa loc de echivocuri. În paranteză fie spus, lipsa de echivoc e numai aparentă, pentru că - după cum Steinhardt putea să interpreteze O scrisoare pierdută în termeni creștini -Părintele Constantin Galeriu, spre exemplu, găsea că nu e nimic nihilist în aserțiunea poetului „Pe palida-ți frunte nu-i scris Dumnezeu”, întrucât moartea nu poartă semnătura lui Dumnezeu (nu e creația Lui) și ea, moartea, este cu adevărat.atee. Așa încât interpretările pot varia, între aceasta pe care am menționat-o mai sus și cele obișnuite care subliniază deprimarea și scepticismul poetului. O cercetare mai îndelungată a operei poetice face însă să iasă la iveală alte aspecte: poemul este o sumă de idei esențiale, ba chiar o sinteză a unor reflecții mult și adânc măcinate ale poetului. 832 Tocmai acest lucru e cel care dezarmează: Eminescu avea la tinerețe o profunzime filosofică și poetică pe care alți autori n-o ating sau de-abia o ating la bătrânețe. Așa încât, cei ce-au observat, de la bun început (Ibrăileanu și Călinescu), prăpastia între el și pașoptiști (atât ca rafinament poetico-stilistic, cât și ca înmaga-zinare de știință și filosofie), aveau și de ce. Prin urmare, revenind la Mortua est!, nici nu știi cum să formulezi: sunt niște idei și viziuni aflate in nuce, ale operei eminesciene, sau sunt opinii și concepții pe care o judecată uluitor de matură pentru vârsta poetului le-a rostuit atât de mult în interiorul conștiinței sale, încât ele erau deja cimentate în optica sa? Ar fi fost deci îndreptățit să spună: „Optzeci de ani îmi pare în lume c-am trăit” (Departe sunt de tine...). Poemul Mortua est! stilizează însă un regret care îl va obseda întreaga viață: moartea tinerei fete care a fost prima sa iubire (pe care o numește Elena, într-o variantă). Departe însă de a evoca doar acest sentiment, poemul înglobează, cum am spus, gânduri și reflecții a căror stratificare denotă parcurgerea unor epoci de cugetare în puțini ani. Tocmai acest fenomen stă la baza unei armonii prozodice și profunzimi poetice de prin ordin în lirica românească romantică. Mulți se-mpiedică în ceea ce li se pare pedanteria unor termeni sau atitudini romantice - prea cunoscute 833 și prin urmare dezagreabile pentru ei, cei care, pentru epoca și pretențiile lor.avansate, nu fac nici pe departe cât a făcut Eminescu - și pierd din vedere faptul că o analiză serioasă riscă să-ți consume existența sau că, discutată în contextul poeziei și al societății românești de atunci, apariția lui Eminescu.nu se explică. Voi trece în revistă, deci, câteva paliere de reflecție care pot fi observate în poemul evocat. Titlul e un strigăt, Mortua est! (E moartă!), dar versurile nu expun o lamentație dezlânată, nici nu constituie o.erupție emoțională. De la un cap la altul, poemul e un.ghem de simboluri. Te simți ca în „lavirinthul Critului”, vorba lui Cantemir (pe care o utilizează atât în Divan, cât și în Istoria ieroglifică, ca metaforă a nedumeririi). Enigmele încep de la primul vers, care e probabil de neînțeles pentru un cititor contemporan mai necitit, care nu știe că „făclie de veghe” e o metaforă inspirată (preluată intenționat) din Gr. Alexandrescu, care denumește luna, iar „umezi morminte” poate sugera roua dimineții, când e timpul priveghiului și al comemorării morților, din Israelul antic până în România de azi, și deopotrivă, în mod alegoric, plânsul după cei plecați dintre noi - la fel „Stelele nasc umezi pe bolta senină”, în Sara pe deal, pentru că stelele sunt icoanele Sfinților care se roagă cu lacrimi pentru umanitate. Să indice acest amănunt - prezența mormintelor, a cimitirului - necesitatea includerii poemului eminescian în genul romantic al contemplării la morminte 834 (Bolintineanu: O noapte la morminte863, Alexandrescu: Mormintele. La Drăgășani864, Cimitirul865), ceea ce nu exclude (stră)vechimea atitudinii, a acestui fel de reflexivitate, în a cărei istorie intră vizita lui Alexandru cel Mare la mormântul lui Ahile, dar și a Sfântului Sisoe (ucenic al Sfântului Antonie cel Mare) la mormântul lui Alexandru, vizite de pe urma cărora a străbătut veacurile refrenul „ubi sunt qui ante nos”? Că viața aceasta e „vis ce își moaie aripa-n amar”866, se poate afla din mai multe creații poetice eminesciene. Strofa a doua expune 863 A se vedea: http://ro.wikisource.org/wiki/O_noapte_la_morminte. 864 Idem: http://ro.wikisource.org/wiki/Mormintele._La_Dr%C4%83g%C4% 83%C8%99ani 865 Idem: http://ro.wikisource.org/wiki/Cimitirul. 866 Gestul e reprodus în Andrei Mureșanu și Mureșanu, spre exemplu: Când somnul frate-al morții, pe lume falnic zace Cu genele-i închise, cu visele-i de pace, Când palida gândire prin țara morții trece, Și moaie-n visuri de-aur aripa ei cea rece. (Andrei Mureșanu) * Și somnul, frate-al morții, cu ochii plini d-eres, Prin regia gândirii ne-nființate trece Și moaie-n lac de visuri aripa lui cea rece; Cu gând făr' de ființă a lumii frunte-atinge -În minte fericirea, mizeria i-o stinge. (Mureșanu) 835 viziuni pe care Eminescu le dezvoltă și cu alte ocazii, în Călin Nebunul și Memento mori: Și cu neguri îmbrăcate-s lan, dumbravă și pădure, Stele galben tremurânde mișcă-n negurile sure, Intră-n domele de nouri argintii multicoloane, De-a lor rugă-i plină noaptea, a lor dulci și moi icoane Împle văile de lacrimi de-un sclipit împrăștiet Când în cârduri cuvioase sus pe cer se mișcă-ncet. (Călin Nebunul) * Luna înspre ea îndreaptă pasuri luminoase-ncete, Diadem de topiți aștri arde-n blondele ei plete, Încălzind aerul serei, strălucindu-i fruntea ei; Ale domei scări negrite se-nsenin — ca neaua sara —; Intră-n domă. Ard columne sub lumina ei cea clară Și-și aruncă unu-ntr-altul umbra neagră dintre ei. Stelele în cârduri blonde pe regină o urmează, Aerul, în unde-albastre, pe-a lor cale scânteiază Și rămân întunecate nalte-a cerurilor bolți; Doma strălucește-n noapte ca din marmură zidită, Prin o mreajă argintoasă ca prin vis o vezi ivită, A ei scări ajung din ceriuri a stâncimei negri colți. (Memento mori) 836 Nu am citat în zadar viziunile mai detaliate din aceste poeme. Ele ne pot lămuri un tipar reflexiv și vizionar. E vorba de un peisaj celest, în care elementul primordial este doma, prin care se înțelege un templu/ o biserică, descifrare susținută de solicitarea constantă a altor termeni și imagini din aceeași sferă: „icoane” ale stelelor, de a căror rugă e plină noaptea, „cârduri cuvioase” de stele, (secvențe reluate și în alte versuri din Memento mori: „Caravane de sori regii, cârduri lungi de blonde lune/ Și popoarele de stele, universu-n rugă- • „ \ ciune”.). De asemenea, comună e imaginea căilor lactee (cred că putem spune așa): în Mortua est! sunt numite „râuri de lapte”, iar în Memento mori avem imaginea „căii scânteietoare” pe care o lasă în urmă, ca o trenă, traiectoria cosmică a stelelor. Lumina stelelor își împrăștie sclipetul peste văile de lacrimi ale pământului (care, am spus-o de nenumărate ori, conform Psaltirii, este o vale a plângerii): e o rugăciune compătimitoare. E o imagine fundamentală în didahiile lui Antim Ivireanul - pe care am remarcat-o și comentat-o în teza noastră doctorală867 - în care stelele cu „tâmple de argint” (tâmplă poate desemna mintea/ cugetarea, dar înseamnă și catapeteasmă și indică prin aceasta tot o arhitectură cosmic-eclesială, ca mai târziu la Eminescu: 867 A se vedea: http://archive.org/details/AntimIvireanulAvangardaLiteraraAPara disului.ViataSiOpera2010. 837 să fie o simplă coincidență?) și cu ochi închiși de osteneală simbolizează Biserica eternă în rugăciune neoprită pentru lume. Ceea ce vrem să punem în lumină este faptul că, începând cu strofa a doua din Mortua est!, poezia discută două posibile căi de urmat ale sufletului celei adormite. Și că prima dintre ele reprezintă o situație în care existența spirituală are continuitate post-mortem, în care se deschid porțile unei biserici cosmice (așa cum și-o reprezintă imaginația romantică a lui Eminescu, căreia îi bănuim însă fundamente în opera lui Antim): „Trecut-ai când ceru-i câmpie senină,/ Cu râuri de lapte și flori de lumină,/ Când norii cei negri par sombre palate,/ De luna regină pe rând vizitate”. Ca o confuzie de planuri care va reveni obsesiv în creațiile eminesciene, peisajele celeste de acest fel păstrează întotdeauna o anumită amprentă a îndolierii și elemente de ceremonial funerar, fie că e vorba de „regina nopții moartă” și de toată scenografia din poemul Melancolie, fie de luna care „zugrăvește umbre negre peste giulgiuri de zăpadă” (Călin Nebunul) sau „pe lințolii de zăpadă” (Luna iese dintre codri). Cred că au avut dreptate unii (de la V. Streinu la G. Gană) care au intuit că Eminescu se comentează destul de mult prin sine însuși. Am putea comenta amănunțit fiecare vers, dar, pentru a nu lungi la infinit discuția, vrem să scoatem în evidență, mai departe, doar câteva aspecte care ni se par foarte relevante. 838 O privire atentă va remarca, în tabloul (de multe strofe) al ascensiunii către cer a sufletului celei plecate de pe pământ, ocurența binomului cromatic alb-galben sau aur-argint: Cu râuri de lapte [căi lactee] și flori de lumină [stele] /./ Prin ploaie de raze, ninsoare de stele /./ Argint e pe ape și aur în aer /./ Dar poate acolo să fie castele Cu arcuri de aur zidite din stele, Cu râuri de foc și cu poduri de-argint. O repetiție atât de insistentă nu poate fi nesemnificativă. Această prezență, copleșitoare și iradiantă, a aurului și argintului, este menită să pună în ramă tezaurul de frumusețe și puritate interioară al fetei, așa cum o văzuse Eminescu. Epitetul pală, din versul „De ce-ai murit, înger cu fața cea pală?”, nu indică, cum s-ar putea crede, paloarea mortuară, ci, dimpotrivă, strălucirea de înger a feței sale, pentru că pal/ palid circulase în epoca pașoptistă și cu sensul contrar celui cunoscut azi. Eminescu pune probleme extrem de dificile începând de la vocabular. 839 Pe de altă parte, a doua cale pusă în balanță este cea a neantului, pe care o are în vedere „al meu suflet rănit de-ndoială” și îndurerat că iubita ar putea să nu mai fie decât „țărână frumoasă și moartă”. „Gândirile-mi rele sugrum' cele bune”. În aceste circumstanțe închipuie poetul, în strofele a zecea și a unsprezecea, primul tablou eshatologic din poezia sa (cel puțin în ce privește opera publicată). E importantă această corelație. Încât putem spune că alte versuri, mult discutate, precum „Că vis al morții-eterne e viața lumii-ntregi” (Împărat și proletar) sau „Căci e vis al neființei universul cel himeric” (Scrisoarea I) își au cumva începutul aici, în acest impact dureros, care vrea să stingă lumea, dacă sufletul drag s-a stins: „Când sorii se stâng și când stelele pică,/ Îmi vine a crede că toate-s nimică. // Se poate ca bolta de sus să se spargă,/ Să cadă nimicul cu noaptea lui largă,/ Să văd cerul negru că lumile-și cerne [lumile însemnând lumi-nile/ luminătorii/ aștrii cerești868]/ Ca prăzi trecătoare a morții eterne”... . > E un început de revoltă, dar, ca și revolta lui Arghezi de mai târziu, n-a fost dusă până la capăt. Însăși poezia, cu strigătul ei de groază, descrie o oscilare, chiar dacă sfârșitul tinde să încline balanța spre nemulțumire. Aceeași situație se repetă și cu Mure-șanu, în poemul omonim. 868 În conformitate cu vechea sinonimie dintre lume și lumină. Pentru că lume, în limba române, provine din lat. lumen, luminis, care înseamnă lumină. 840 Și acolo e vorba tot de durere, suferință aproape insuportabilă, revoltă. Iar reflecția din Împărat și proletar are cam aceleași fundamente. În Scrisoarea I e puțin altă perspectivă, dar nu o vom comenta acum. Am făcut-o deja mai sus. Însă ce ne-a pus (în mod suplimentar) pe gânduri e strofa a noua (sublinierile de mai jos ne aparțin): O, moartea e-un chaos, o mare de stele, Când vieața-i o baltă de vise rebele; O, moartea-i un secol cu sori înflorit, Când vieața-i un basmu pustiu și urât. - Faptul că moartea e echivalată cu chaosul/ haosul nu ar mira pe nimeni, deși conceptul de haos, chiar la el acasă, în filosofia antică, nu înseamnă nimic, ci amestecul elementelor primordiale, neindividualizarea lor. Tocmai de aceea, unele cronografe îl asociază cu acea stare expusă în Biblie, când „pământul era nevăzut și netocmit”, fiind acoperit de ape (Fac. 1, 2-3, Biblia 1688) sau chiar cu apele primordiale. Cantemir precizează undeva că moldovenii numesc haos apele primor-diale.abisul. A considera haosul drept o „mare de stele” și „un secol cu sori înflorit” - în versurile citate - ne ridică însă serioase semne de întrebare, pentru că, atunci, „Din chaos, Doamne-am apărut/ Și m-aș întoarce-n chaos” (Luceafărul) poate căpăta nuanțe semnificative. 841 Întoarcerea la haos și repaos n-ar mai presupune revenirea la o stare de neființă și de inconștiență, ci la o odihnă printre stele, într-un „secol cu sori înflorit”. Și dacă ultima metaforă pare de nedescifrat, am putea să facem o analogie cu veacul etern al predaniei creștine, în care „Drepții vor străluci ca soarele în Împărăția Tatălui lor” (Mt. 13, 43)869. În orice caz, e un univers și un timp etern în care înfloresc sorii, în care întuneric nu este, ci doar lumină neînserată, așa cum glăsuiesc slujbele ortodoxe. Și moartea tinerei fete din Mortua est! se petrece când pe cerul ca o „câmpie senină” răsar florile de lumină ale aștrilor. În mod contrar, în același poem, „chaos lumesc” („Și moartea ta n-o plâng, ci mai fericesc/ O rază fugită din chaos lumesc”) denumește cu adevărat o dizarmonie și o dezordine. Cea a lumii contemporane, a prezentului. De fapt, ea susține că „acest înger n-a fost decât lut”. „De e sens într-asta, e-ntors și ateu -/ Pe palida-ți frunte nu-i scris Dumnezeu”. Corect. Nici pe fruntea lumii nu-i scris Dumnezeu, a lumii în care „e apus de Zeitate ș-asfințire de idei” (Memento mori). Dar Eminescu scrie totuși pentru un public. „Admirăm însă rapiditatea cu care poetul a înțeles nivelul cultural al publicului românesc”870. Și noi. Doar că e de gândit pentru descoperirea sensurilor. 869 Cf. Evanghelia după Matei, traducere de Pr. Dr. Dorin Octavian Picioruș, op. cit., p. 47. 870 Mihai Zamfir, Scurtă istorie: panorama alternativă a literaturii române, 2011, p. 256. 842 Dintre sute de catarge. Dintre sute de catarge Care lasă malurile, Câte oare le vor sparge Vânturile, valurile? Dintre pasări călătoare, Ce străbat pământurile, Câte-o să le-nece oare Valurile, vânturile? De-i goni fie norocul Fie idealurile, Te urmează în tot locul Vânturile, valurile. Ne-nțeles rămâne gândul Ce-ți străbate cânturile, Zboară vecinic, îngânându-l Valurile, vânturile. Cum oare l-am putea considera: un poem despre condiția umană sau o.artă poetică? Sau ambele deopotrivă? 843 „Sute de catarge” este o metonimie, atât în ceea ce privește numeralul sute (care ar putea sugera mii sau milioane de destine), cât și catarge, indicând sugestia unei ambarcațiuni. Sinonimia alegorică între vas/ barcă/ corabie și existența umană învăluită de valuri s-a făcut cu mult, ) ' foarte mult timp în urmă, și este un loc comun al literaturii române vechi, mai ales al scrierilor religioase. Am analizat, în teza noastră doctorală871, prezența acestui topos la Antim Ivireanul și la o serie de scriitori ai literaturii vechi, Varlaam, Dosoftei, Dimitrie Can-temir, de la care motivul s-a transmis literaturii pre- pașoptiste și pașoptiste. Prin catarg Eminescu denumește o corabie, sugerând o altă imagine, a desfășurării pânzelor în vânt, care nu este însă numită, specificată în mod concret. Suggerer, voilă le reve. Numai că avea să o spună Mallarme872 și, evident, nu este un ideal romantic. Eminescu este un caz (atipic? - sunt cam multe în literatura română) de simbioză între arhaism și anticipație. Vladimir Streinu873 îl considera sinteza întregului romantism european și elementul de legătură cu simbolismul. Căutând însă mărturiile, în caietele lui, ale interesului pentru poezia/ literatura și filosofia moderne, s-a constatat că ele.nu prea există. 871 Aceasta se poate downloada din locația: http://www.archive.org/details/AntimIvireanulAvangardaLiterara AParadisului.ViataSiOpera2010. 872 A se vedea: http://en.wikipedia.org/wiki/St%C3%A9phane_Mallarm%C3%A9. 873 Idem: http://ro.wikipedia.org/wiki/Vladimir_Streinu. 844 Așa încât a început un fel de turnir, o întrecere în a descoperi fundamentele modernității gândirii eminesciene. Însă modernitatea lui Eminescu nu este același lucru cu identificarea surselor sau cu specificul lor. E un viciu de logică pe care mulți critici nu l-au sesizat... Altfel spus, nu trebuie să descoperi niște surse moderne, filosofice sau literare, pentru a susține caracterul modern al poeziei și prozei sale. El făcea literatură modernă și genială din surse vechi și din producții romantice obscure (ultimele remarcate de G. Călinescu și, recent, de Mihai Zamfir). Aceasta pentru că descoperea în ele, dincolo de estetica lor, mai mult sau mai puțin apreciabilă pentru un ochi critic modern sau postmodern, un fond de o mare intensitate a gândirii și a viziunii. Eminescu știa foarte bine în ce lume trăiește și scria pentru lumea lui. A și afirmat-o. Poemul de față este una din dovezile că nu era ignorant față de tendințele poeziei contemporane, chiar dacă nu se arăta sedus de ea. Revenind la poezie.spuneam că Eminescu nu face referire la pânze (deși în context - vom arăta de ce - ar fi părut mai logic), ci la catarg: este cel mai probabil o sugestie axiologică. Aceeași imagine o folosește și în Luceafărul: „Ți-aș da pământul în bucăți/ Să-l faci împărăție. // Îți dau catarg lângă catarg”. 845 În iconografia creștinismului primar, catargul simboliza crucea874. „Dintre sute de catarge” ar putea însemna dintre sute/ mii/ milioane de oameni care-și poartă crucea în această lume. Ar putea fi o decriptare. Sau: corăbiile pleacă din port/ de la țărm cu catargul drept. Câte își vor frânge/ sparge ambițiile sau aspirațiile? Câte vor rămâne fidele crezurilor primare? „Vânturile, valurile” (cu varianta inversată „valurile, vânturile”) este evident o aliterație. care sugerează vâjâitul vântului și spargerea valurilor. Și nu este un detaliu minor și lipsit de semnificații, pentru că Eminescu acordă (putem spune și: acordează) un fond sonor perfect coerent cu realitatea picturală. Atât tabloul, cât și melodia versurilor care îl însoțește sunt dinamice. Motricitatea neobosită și ritmică a valurilor și a vântului intensifică această senzație. Mai mult decât atât, însăși dispoziția versurilor (în așteptarea picto- 874 A se vedea Jean Danielou, Simbolurile creștine primitive, traducere în limba română de Anca Opric și Euge nia Arjoca Ieremia, Ed. Amarcord, Timișoara, 1998, p. 63: „În Prima apologie, Iustin [Sfântul Iustin Martirul și Filosoful] enumeră un anumit număr de simboluri ale crucii. Printre ele: șarpele de bronz, stindardul militar, plugul și, în sfârșit, catargul pe corabie. [.] Și, mai ales în ceea ce privește pasajul din Iustin, arheologia palestiniană ne aduce o confirmare remarcabilă. Printre simbolurile descoperite în osuarele iudeo-creștine arhaice se află plugul, se află stindardul. Se află, de asemenea, și corabia. Și această corabie este, întocmai cum ne așteptam, cu antena care taie catargul și-i dă forma unei cruci. Corabia cu catarge apare, deci, ca un simbol al crucii salvatoare. Aceasta pare a fi forma cea mai străveche a simbolismului salvator al corăbiei. Ea va persista în continuare. Dar când corabia va fi identificată cu Biserica, catargul va rămâne simbolul Crucii”. 846 poeziei lui Apollinaire875) sugerează această cadență a valurilor, dar nu numai. De la imaginea ambarcațiunilor cu vele sugerată de profilarea catargelor, Eminescu ajunge la cea a păsărilor călătoare, care nu sunt altele decât.corăbiile din prima strofă, aflate însă într-un punct mai îndepărtat.din zarea pământului. Motivul evaziunii, ca și tehnica introducerii vagului în receptarea senzațiilor, estomparea imaginii, reprezintă deopotrivă elemente simboliste anticipative în poemul eminescian. Tabloul însuși, al acestui poem, este o pânză simbolistă, ca tehnică picturală, deși la noi nu se născuse încă simbolismul, dar, când se va naște, va fi pe urmele. melancoliilor, ale sensibilității și subtilității vizual-sim-fonice eminesciene. Asistăm, pe parcursul acestui poem, la metamorfoza catargelor înaripate cu pânze în păsări și a acestora în.gândul care, singurul, zboară vecinic. Trupul corăbiei se topește încet, se estompează - de la început corporalitatea lui este ascetizată/ deconcre-tizată, este subțiată până la catarg (scheletul axiologic, coloana vertebrală a vasului). Pentru ca într-un final să dispară pentru a nu mai rămâne decât.gândul ei. Un alt poem, Ca o făclie, începe astfel: „Prin tomuri prăfuite ce mesele-i încarcă/ Edgar trece cu gândul prin veacuri ca-ntr-o barcă”. 875 A se vedea: http://ro.wikipedia.org/wiki/Guillaume_Apollinaire. 847 După exigențele realului, Dintre sute de catarge este un poem care măsoară destrămarea. Există însă întotdeauna o dimensiune pe care declinul firesc al lucrurilor în această lume n-o poate antrena în avalanșa desfigurării și a descompunerii sale. „De-i goni fie norocul/ Fie idealurile”: sensul aparent al versului este unul eronat, fiindcă Eminescu folosește verbul a goni cu semnificația lui din literatura veche: a alerga după. Așa, spre exemplu, Varlaam spune într-o cazanie că omul cel bogat și avar „inima sa o lipi către avuție putredă și trecătoare. [...] Goni umbra [a alergat după umbră]”876. Iar Ureche scrie despre cei care l-au fugărit pe Petru Rareș până la Ciceu: „Iară aceia ce-l goniia dindărătu, văzându că au hălăduit Petru vodă denaintea lor, s-au întorsu 877 înapoi”877. Părerea lui Eminescu despre noroc o cunoaștem de asemenea din Luceafărul: îl vânează cei trăitori în cercul strâmt al egoismului, pe care el îi petrece (adică îi 876 Varlaam, Cazania, Ed. Academiei RSR, București, 1966, p. 307. 877 Grigore Ureche, Letopisețul Țării Moldovei, ediție îngrijită de P. P. Panaitescu, repere istorico-literare alcătuite de Mircea Scarlat, Ed. Minerva, București, 1987, p. 98. 848 conduce la moarte, fiindcă a petrece înseamnă a muri în limba veche). Idealurile sunt ale celor care au un alt țel decât fericirea imediată. Am spus că putem numi acest poem și o artă poetică pentru că este și o reflecție asupra a ceea ce este nemuritor, a spiritului și a creației sale. Vânturile și valurile concurează gândul vecinic, îl îngână, dar nu-l sufocă și nu-l scufundă. Persistența spiritului flagelează, la rândul ei, moartea care, după Eminescu, e singura realitate a acestei lumi. Dincolo însă de realitatea acestei lumi trecătoare, există o construcție de gând, o creație întru spirit, pe care n-o ruinează vânturile și valurile, deși ar vrea. Iar „cel ce a ajuns la liniște, a cunoscut adânc (abis) de taine. Dar n-a ajuns la aceasta dacă n-a văzut și n-a auzit mai înainte zgomotele valurilor și ale vânturilor (s. n.) și n-a fost poate stropit de ele”878. Putem spune că, într-o anume măsură, este și cazul poetului nostru. Cânturile sunt o muzică a spiritului, a vieții sufletului, pe care muzica de sirenă a lumii nu le poate opri în loc. 878 Sfântul Ioan Scărarul, Scara, op. cit., p. 383. Reamintim că a fost tradusă prima dată de Varlaam. 849 Iar gândul ascuns în ele e vecinic, chiar dacă lumea nu-l înțelege.vecinic. 850 Dubla ereditate eminesciană În literatura română vorbim despre moștenirea Eminescu ca despre o realitate incontestabilă. Spiritul lui Eminescu a fost covârșitor și a obsedat generațiile care i-au urmat într-atât de mult, încât despre Eminescu s-a vorbit cel mai adesea în termeni de sinteză, de întrupare a întregului spirit românesc. Iorga l-a numit „expresia integrală a sufletului românesc”, Noica, „omul deplin al culturii române”, Blaga, „ideea platonică de român”, iar Zoe Dumitrescu-Bușulenga, „exponentul întregii istorii românești”. În mod evident, Eminescu a bulversat: și-a bulversat contemporanii, dar cu mult mai mult își bulversează neîncetat posteritatea. Cărțile de istorie și critică literară vorbesc însă, în registru cultural, de un singur fenomen ereditar eminescian și acesta dezvoltat în gamă minoră. Este vorba de celebrii și ignorații epigoni: celebri ca fenomen postum, ignorați ca persoane. Însă credem că acesta este doar un prim aspect, un prim nivel al eredității sale literare, un aspect mai degrabă superficial. Credem că, în cazul lui Eminescu, acest fenomen cuprinde și un alt nivel și aspecte cu mult mai profunde (deși mai puțin cercetate). Se mai vorbește, e adevărat, și de influențele pe care Eminescu le-a avut asupra poeților și curentelor tradiționaliste și despre faptul că teoreticienii Gândirii 851 și-au extras substanța literar-teoretică din articolele lui Eminescu. Fenomen pe care Lovinescu îl consideră nefericit și îl cataloghează drept vampirism ideologic. Motivațiile existenței unui curent de profunzime sunt două: personalitatea spirituală copleșitoare a poetului dar și - cu precădere - faptul că el a lăsat să vorbească prin sine personalitatea duhovnicească și datul genetic al poporului său. Acest lucru a făcut ca viitorii oameni mari ai culturii și ai spiritului românesc să se recunoască în el și să se raporteze neîncetat la el, fără să simtă că-l pot depăși. În consecință, ne propunem să discutăm aici despre partea nevăzută a icebergului, anume despre complexitatea acestui fenomen ereditar eminescian în literatura română modernă și modernistă879. Vom cerceta, fără să ne asumăm acum un studiu exhaustiv, influența spiritual-literară a lui Eminescu asupra a două mari personalități ale literaturii noastre: George Bacovia și Mircea Eliade. Vorbim aici de lecturi personale ale lui Eminescu, din partea unor personalități scriitoricești de marcă, lecturi care sunt rodul intuirii și al improprierii unor realități esențiale din ființa și opera sa și care s-au concretizat, topindu-se, într-o viziune personală asupra lumii. 879 A se vedea și: Dr. Gianina Maria-Cristina Picioruș, Trei poeți și-un început de secol, Teologie pentru azi, București, 2014, cf. http://www.teologiepentruazi.ro/2014/06/13/trei-poeti-si-un-inceput-de-secol/. 852 I „Tăcerea e atât de mare, încât pare că aude gândirea, mirosul”... 880 Sărmanul Dionis Bacovia este poetul și personalitatea literară interbelică (deși activitatea lui poetică începe de la finele secolului al XIX-lea) ce a resimțit și a absorbit în mod plenar unda de șoc a seismului poetic eminescian. Durerea isterică a lui Bacovia nu este decât suferința și melancolia eminesciene, acutizate prin transmutarea lor în secolul al XX-lea. Dacă privim în adâncime lirica lui Bacovia, cadrul poetic bacovian nu este decât un peisaj eminescian simplificat, elementarizat și transplantat în domeniul terifiantului, al obsesiei. Ceea ce Eminescu i-a transmis lui Bacovia a fost o stare, starea poeziei (cum ar zice Nichita) și a suferinței sale, care l-a marcat profund și care s-a transferat propriei sale ființe. De aici a ieșit la lumină sub forma unei disperări exprimate mai strident decât cea eminesciană, a unei suferințe părut obsesive și agasante. Pentru cei ce cunosc numai dintr-un singur punct de vedere lirica 880 Eminescu, Proză literară, op. cit., p. 48. 853 eminesciană, care sunt infuzați de optica asupra idealismului iubirii sau a naturii prodigioase, s-ar putea părea că mă hazardez. Însă îi invităm la o privire în profunzime, la contemplarea sentimentelor profunde și dureroase ale poetului. Poezia lui Eminescu este născută din suferință și din durerea singurătății, a faptului că era prea puțin înțeles și iubit. Chinurile, de multe feluri ale sufletului său, și le exhiba în scris. În poemul Melancolie își explică astfel scepticismul și ataraxia (termenii curenți ai exegezei noastre): „Credința zugrăvește icoanele-n biserici -/ Și-n sufletu-mi pusese poveștile-i feerici,/ Dar de-ale vieții valuri, de al furtunii pas/ Abia conture triste și umbreau mai rămas. /.../ Și când gândesc la viața-mi, îmi pare că ea cură/ Încet repovestită de o străină gură,/ Ca și când n-ar fi viața-mi, ca și când n-aș fi fost”. Eminescu își descrie aici ruina bisericii sufletului. Oboseala existențială, generată de o întristare adâncă (ce nu e un sentiment filosofic), este o stare evocată adesea de poet. Motivul ei este răutatea lumii și micimea de suflet a oamenilor. Într-un alt poem, Singurătate, Eminescu admite că „melancolia-mi...se face vers”, în absența iubitei, când poetul rămâne doar în compania greierilor și a șoarecilor. De altfel, sunt multe pasajele din opera lui în care el reclamă rămânerea numai alături de pisici, șoareci, pureci sau ploșnițe, chinuit de sărăcie, de frig și de 854 foame, de singurătate, de lipsa prietenilor și de ne-împărtășirea iubirii. Însă, cu încuviințare de la Maiorescu, care a dat vina pe poet, adesea se trece peste aceste aspecte în receptarea critică, considerate fiind ca prea patetice, pentru a-l privi pe Eminescu numai în peisajul mirific al naturii romantice, în mijlocul imaginației poetice. Dacă cineva scapă însă din plasa romantizării abuzive a lui Eminescu, descoperă în el o suferință profundă, aproape insuportabilă, un chin provocat atât de nefericirile proprie-i vieți, cât și de nefericirea unei lumi întregi, care strânge la piept sâmburele egoismului. Căci, după Sfinții Părinți, iubirea de sine este chintesența răului și a păcatului. În poezia lui Bacovia881, decriptăm aceeași neliniște existențială profundă, aceleași motivații duhovnicești adânci, care transcend formele exterioare ale expresivității, pentru cine vrea să vadă și să recunoască. În asemenea momente de suferință interioară covârșitoare, peisajul eminescian nu mai este feeric, ci o iarnă grea se abate peste lume. Acum „stă lumea-n promoroacă” (Melancolie), nădejdea iubirii s-a stins pentru el și nu mai vrea să alunece „pe poleiul de pe ulițele ninse” urmărind-o pe ea, care e insensibilă la 881 A se vedea și articolele noastre: Bacovia sau despre o frumusețe isterică, cf. http://www.teologiepentruazi.ro/2010/12/07/bacovia-sau-despre- o-frumusete-isterica-actualizat/, și Completări la comentariul poeziei lui Bacovia, cf. http://www.teologiepentruazi.ro/2014/03/14/completari-la- comentariul-poeziei-lui-bacovia/. 855 drama lui (Scrisoarea IV). În Scrisoarea IV se poate vedea cel mai bine prăpastia dintre un închipuit trecut fericit, pe la 1400 (în acel ev mediu românesc, care este timp al plenitudinei pentru el, după cum observă Zoe Dumitrescu-Bușulenga), în care împlinirea iubirii era posibilă, în mijlocul unei lumi paradisiace și a unei natură văratice („e atâta vară-n aer”) și un prezent înghețat sentimental, secătuit de iarna perfidiei și a absurdului omenesc. În poemul Departe sunt de tine..., poetul simte că „sunt bătrân ca iarna”, iar în De câte ori, iubito., avem aceeași ipostază nefericită: „Oceanul cel de gheață mi-apare înainte /./ Din ce în ce mai singur mă-ntunec și îngheț”. La fel după cum, în Ce te legeni, „iarna-i ici, vara-i departe”. De aici și până la spasmele hibernale bacoviene nu mai e decât un pas, dar similitudinile nu se opresc nici acum. Căci la Eminescu, iarna nu e prezentă numai ca vifor al suferinței și ca pustiire interioară, ca instaurare a apatiei glaciale în inimă și în minte, ci și ca sugestie tanatică în clipele de maximă fericire. Momentele de supremă dragoste și fericire sunt întotdeauna îngemănate cu dorul de moarte, întrucât poetul dorește înveșnicirea lor, transgresarea lor din lumea aceasta. Astfel de momente conțin, în mod paradoxal, în mijlocul unei fabuloase și mirifice naturi văratice, sugestii hibernale. Ele sunt provocate, în nenumărate poeme, fie de lungi troiene de flori de tei, fie de ninsoarea luminii de lună sau de stele. 856 Teii sunt „cu flori până-n pământ” (Scrisoarea IV, Sarmis), ca un văl de mireasă, sau fac cu florile lor troiene peste cei doi îndrăgostiți („Adormi-vom, troieni-va/ Teiulfloarea-i peste noi”- Povestea codrului). Scuturarea florilor de tei sau de salcâmi (mai rar de liliac) peste îndrăgostiți, „rânduri-rânduri”, e un simbol al trecerii dincolo de umbra vremii („Adormind de armonia/ Codrului bătut de gînduri,/ Flori de tei deasupra noastră/ Or să cadă rânduri-rânduri” - Dorința). Înmormântați sub mormanul de flori, îndrăgos-tiții vor să pășească în veșnicie îmbrățișați, trecând prin moarte ca printr-un somn lin și ca printr-o nuntă (sugestii profund ortodoxe). Luna-mireasă și stelele de aur îi acoperă cu „lințoliul” (Luna iese dintre codri) luminii lor albe și curate. Deși nu este vorba, în astfel de poeme, de mormânt sau de moarte, sugestia adormirii și a îngropării sub troiene de flori de tei sau sub ninsoarea de lumină cerească este lesne sesizabilă. La Bacovia, obsesia zăpezii care îngroapă îndră-gostiții și orașul întreg, este o radicalizare a dorului de moarte tipic eminescian, a nostalgiei și melancoliei sale. Numai că dorul de înveșnicire, de reîntoarcere în Raiul pierdut, este bacovianizat, este altfel exprimat pentru o societate, care, din ce în ce mai mult, nu mai credea în nimic și lua tot ce e sfânt și curat în derâdere. În poemul bacovian Decembrie, se spune: „Ce cald e aicea la tine,/ Și toate din casă mi-s sfinte”, pentru ca 857 poetul să-i ceară iubitei: „Citește-mi ceva de la poluri, / Și ningă.zăpada ne-ngroape”. Invocarea atmosferei și a zăpezii polare este o rugăciune pentru moarte, pentru o moarte frumoasă, iar nu pentru disiparea căldurii iubirii, ci dimpotrivă, pentru conservarea ei în interiorul unui mormânt alb, pur și purificator, ca și la Eminescu. Căci moartea are caracter curățitor, purificator, după cum s-a crezut întotdeauna în religia oamenilor de pe aceste meleaguri. Încă din primul volum al lui Bacovia, influențele eminesciene sunt mai mult decât evidente. Melancolia, asociată cu ritmul muzical al versurilor, este capabilă de a transmite o stare molipsitoare și obsedantă, în aceeași măsură ca și la Eminescu. Sugestia instrumentalizării naturii, a perceperii rezonante a sentimentelor, prezența buciumului autumnal, a tălăngilor plângătoare, a pianului sau a clavirului (clavirul supraviețuiește, fiind de pe vremea lui Bolintineanu) nu reprezintă nicio inovație față de opera eminesciană, numai că jalea aceluia se citadi-nizează și se transformă într-o nevroză cronică. La fel, nici cafenelele, crâșmele mizere sau mahalalele nu constituie la Bacovia un peisaj novator în raport cu înaintașul său romantic. Căci poezia baco-viană se resimte însă nu numai de influența liricii eminesciene, ci și de cea a prozei, a nuvelelor lui Eminescu. Se pare că pe Bacovia l-a marcat profund nuvela Geniu pustiu, din care reținem câteva amănunte 858 extrem de interesante și care nu credem că pot să fie simple coincidențe. Eminescu descrie, la începutul nuvelei, un bordel dintr-o mahala bucureșteană, întru care, contemplând decăderea umană, scrie: „amurgul gândurilor se prefăcea într-o miazănoapte de plumb, când gândeam 882 că și acela se numește om, și aceea femeie” . Era vorba de o prostituată care se afișa ostentativ în fereastră, „femeia spoită ce sta în sticlă”882 883, și de un tânăr alcoolic care se îndrepta spre bordel și spre această femeie. Însă noi reținem sugestia amurgului și a plumbului, din acest peisaj profund interiorizat. Un alt enunț din aceeași nuvelă ne comunică elementele simplificate ale unui alt peisaj, care va deveni un taboul obsesiv bacovian: „Am zărit întunericul lumei sub un troian de ninsoare...”884. La Bacovia, asocierea ninsorii sau a zăpezii cu întunericul și cu obsesia extincției devine un topos banal. Reamintim doar două versuri din poemul Gri: „Și pe lume plumb de iarnă s-a lăsat; /.../ Ca și zarea, gândul meu se înnegri”. Plumbul tristeții fără margini din suflet găsește corespondențe în afară, în iarna grea, la amândoi poeții, în iarna în care urlă viscolul precum vântul din capul maestrului nebun (Scrisoarea IV). Eminescu și Bacovia nu mai privesc iarna și viscolul (și lupii) precum Alecsandri, ca pe un „tablou 882 M. Eminescu, Opere, VII, ed. Perpessicius, p. 177. 883 Ibidem. 884 Idem, p. 186. 859 măreț, fantastic” (Mezul iernei), ci află în manifestările ei o proiecție a propriilor răscoliri și uragane lăuntrice. Din această perspectivă, peisajele lui Bacovia sunt la antipodul pastelurilor alecsandriene. În fine, cine nu cunoaște celebrul poem bacovian, în care, pe o vreme viforoasă, în care „ninge prăpădind”, iubita sucombă în timp ce cântă la clavir: „Ea plânge și-a căzut pe clape,/ Și geme greu ca în delir /./ În dezacord clavirul moare,/ Și ninge ca-ntr-un cimitir” (Nevroză). Însă scena aceasta nu este decât o repetiție, o traducere bacoviană a două pasaje asemănătoare din nuvela eminesciană, în care se petrec asemenea întâmplări nefericite pe o vitregă vreme de iarnă. Aici, în Geniu pustiu, cele două surori, Sofia și Poesis mor în același fel, în acordul notelor de clavir. O perpectivă prin care Eminescu vroia să sugereze trans-cenderea acestei lumi și elevația împreună cu Îngerii a sufletelor lor, acolo unde e armonie și cântec de slavă veșnică. Pe când Sofia cântă, deodată „cântecul se stinse, buzele amuțiră și deveniră vinete, ochii se turburară și apoi se închiseră pentru totdeauna. Lumina asfinți”885. Amurgul...iarna...iubita cântând sau murind în timp ce cântă. Pe toate acestea Bacovia le va transforma în obsesii lirice. Din nou, în literatura noastră, avem o proză...reconvertită ulterior în poezie. Sau nici măcar proza lui Eminescu nu era resimțită ca proză! 885 Idem, p. 190. 860 Tonalitățile eminesciene sunt însă multe și uneori foarte ușor recognoscibile în poemele bacoviene. Oferim numai puține exemple, însă relevante: „Veșnic, veșnic, veșnic,/ Rătăciri de-acuma/ N-or să mă mai cheme -/ Peste vise bruma,/ Veșnic, veșnic, veșnic”. (Rar). Sau poemul De-aș fi artist: „De-aș fi artist/ Eu ți-aș descri/ A tale mândre gesturi, -/ Din al meu dor/ Ar mai pieri/ Când te-aș ceti/ În versuri”. etc., etc. Bacovia eminescianizează la fel cum luna poetizează lumea în poemul Serenadă, sau la fel cum, în altă poezie, muzica „sonorizează orice atom”. Sentimentul este de infuzie de eminescianism, de impropriere a unei stări poetice care se datorează înrudirii caracterologice dar și a recunoașterii unei esențe spirituale cu mult mai adânci, a unui fior profund care transcende curentele literare și veșmântul poetic. II În cazul lui Mircea Eliade, vorbim iarăși de o lectură personală a poemelor lui Eminescu, într-o oarecare măsură inedită. Și vom face demonstrația de rigoare referindu-ne la două romane fantastice elia-dești, Domnișoara Christina și Șarpele886. 886 Cf. Mircea Eliade, Proză fantastică, 3 vol., ediție și postfață de Eugen Simion, Ed. Moldova, Iași, 1994. A se vedea: http://ro.wikipedia.org/wiki/Mircea_Eliade. 861 Primul dintre ele poate fi citit ca un Luceafăr cu rolurile inversate (mai mult chiar decât Riga Crypto.), fiind o operă construită după aceeași paradigmă a Luceafărului, dar cu o simbolistică inversată. Fantoma domnișoarei Christina ar fi aici în rolul Luceafărului, iar Egor Pașchievici în rolul Cătălinei, care simte atracție dar și oroare față de Christina, respingând firea ei rece și străină ontologic, fără de viață. Doamna Moscu, Sanda și Simina nu sunt decât avatarurile sau întrupările acestui Luceafăr eliadesc, destinate să intermedieze apropierea lui Egor de ființa ei imaterială. Dar, mai ales, Sanda și Simina sunt două ipostaze similare celor două întrupări ale Luceafărului, una angelică și alta demonică (semnficația literală a textului). În acest roman, Eliade pune semnul egal între Luceafăr și Zburător, strigoi, vampir, fantomă și demon (diavol) - domnișoara Christina este toate acestea la un loc. Adică interpretează în conformitate cu paradigma populară/ folclorică, dar și cu perspectiva ortodoxă asupra acestor lucruri. Se știe că Zburătorul este o fabulație folclorică (menționată și de Cantemir în Descrierea Moldovei887) pe tema primelor semne de erotism care apar la pubertate și îi tulbură pe tineri. Pe scurt: e un personaj fantastic a cărui prezență în lume e legată strict de 887 A se vedea Dimitrie Cantemir, Descriptio antiqui et hodierni status Moldaviae/ Descrierea Moldovei, Editura Academiei RSR, București, 1973, p. 343. 862 manifestările erotice ale tinerilor. În literatură, primul care poetizează mitul Zburătorului e Ion Heliade-Rădulescu. Însă Mircea Eliade pune problema în termenii unei viziuni românești populare asupra subiectului, prin sinonimiile pe care le face și pe care le-am menționat adineaori. Deși poemul lui Eminescu este o alegorie, iar înțelesurile sunt cu mult mai profunde decât par, așa cum am arătat în comentariul nostru dedicat Luceafărului, Eliade înfățișează, în mare, răspunsul ortodox dat tuturor acestor apariții care conjugă manifestări spiritualiste, fantomatice, erotico-vampiriste și lucife-rice, anume că în spatele lor se ascund demonii. Eminescu nu avusese însă în vedere astfel de fenomene la modul realist, atunci când a conceput poemul său, dar o anumită stare de vrajă, negativă din punct de vedere spiritual, este sugerată și în versurile sale - am discutat acest aspect la timpul lui. Lectura eminesciană care se face prin acest roman este deconspirată de autorul însuși, pentru că invocarea fantomei domnișoarei Christina are loc cu ajutorul refrenului din Luceafărul („Cobori în jos, luceafăr blând”.etc.), dar și al altor versuri eminesciene. În cazul romanului eliadesc, tânărul îndrăgostit este Egor, care se logodește și vrea să se căsătorească cu Sanda. Intervine fantoma domnișoarei Christina, care se îndrăgostește de el și dorește să îl atragă în lumea ei. Personajul este prins în capcana unei serii nesfârșite de 863 întâmplări tenebroase și foarte aproape de a fi vrăjit de Luceafărul-Christina. Cuvântul „vrajă” este unul dintre cuvintele de ordine în roman, alături de cuvintele din sfera semantică a fricii („teroare”, „groază”, „oroare”, „panică” etc.) și din cea a demonicului („drăcesc”, „drăcească”, „diavolesc”, etc.), termeni cu o foarte mare pondere în narațiunea lui Eliade. t Există, de asemenea, în roman, nenumărate sugestii hipnotice și letargic-maladive, care pot fi și ele interpretate ca o relectură a melancoliei și hipnotismului eminescian, în general, al sentimentului maladiv romantic. Luăm aminte că Eliade restaurează adevărul în privința inițiativelor și că dorința de apropiere între cele două lumi nu pleacă de la om, ca la Eminescu, în care Cătălina e cea care se îndrăgostește de o ființă dintr-o altă sferă ontologică și invocă pogorârea Luceafărului, ci de la domnișoara Christina. Ea este făptura fantomatică de pe lumea cealaltă, care nu și-a împlinit, nu și-a trăit iubirea pe acest pământ (alt motiv folcloric), deși, cât a trăit, a dat dovadă de o incredibilă insațietate sexuală (la fel ca Oana din Pe strada Mântuleasa), combinată cu o cruzime la fel de mare, ambele intrate în legendă. În termeni ortodocși, avem de-a face cu o femeie care a prezentat caracteristicile demonizării pe când era încă în viață (caracteristici pe care le au, în mod evident, și sora ei, doamna Moscu, și nepoata ei, Simi- 864 na, de numai 9 ani) și a cărei imagine o împrumută demonii pentru a-i speria sau a-i influența pe oameni. Eliade ne poartă pașii spre o interpretare proprie spiritului creștin, întrucât nenumărate sunt în roman descrierile atmosferei terifiante pe care o resimt oamenii (Egor și Nazarie, un pictor și un arheolog universitar) la apropierea acestei fantome. Aceste descrieri corespund întru totul relatărilor ortodoxe despre prezența demonilor și despre sentimentele de spaimă și de tulburare incomensurabilă pe care ei le produc în suflet, alături de răceală, oboseală, întunecare a gândurilor, desfrânare, toate puse în evidență și de Eliade. Mai mult decât atât, la un moment dat, domnișoara Christina îi spune lui Egor - pe care vrea să îl ia în stăpânire cu forța, fără a-i cere acordul - că acolo de unde vine ea sunt mult mai mulți la fel ca și ea și chiar cu mult mai cumpliți. Și îi face și o demonstrație, afirmând că: „treptele spaimei sunt mult mai adânci”. Christina vrea să îl facă să o accepte nu convin-gându-l de frumusețea sa, ci arătându-i o făptură a cărei apropiere era încă și mai oribilă decât a ei și din cauza căreia „dezgustul.îi răvășise întraga ființă”. Ea îi spune: „ți-am adus aici teroarea celuilalt, mai rău și mai drăcesc decât mine”. Cu toate acestea, sugerează că ea ar fi în fruntea unei ierarhii demonice: „Și ca el sunt sute și mii și toți ascultă de porunca mea, Egor, iubitule.”. În consecință, este clar că, pentru Eliade, nu este de dorit apropierea de entitatea de pe cealaltă lume, 865 din lumea spirituală. Cu totul altfel decât suntem educați prin emisiunile tv și filmele hollywoodiene, în care personajele leagă adesea prietenii, fără nicio panică sau uluire, cu fantomele sau cu extratereștrii. Această apropiere provoacă însă, în realitate, oroare și repulsie, sugerează Eliade, datorită demonilor care se ascund în spatele acestor halucinații. Chiar și Cătălina rostea formula incantatorie și dorea intimitatea Luceafărului numai când el era la depărtare, privindu-l cum luminează, însă când acesta se apropia de ea, avea aceleași sentimente de respingere datorate incongruenței ontologice: „căci eu sunt vie, tu ești mort”. Privind la el, „dorința-i gata”, însă văzându-l de aproape, el „arde” și „îngheață”. Acestea toate, desigur, privind lucrurile din perspectiva din care le vede Eliade, care amplifică simbolurile mitului popular și ia poemul lui Eminescu numai ca paravan literar pentru o intertextualizare complexă a unor semnificații reunite, din literatură, folclor și din cărțile religioase. Eminescu a fost mai angajat în orizontul simbolic, pe care a vrut să-l imprime Luceafărului, ca ipostază metaforică a geniului. Putem spune că Eliade reinterpretează elementele pe care le preia din opera eminesciană, cărora le conferă semnificații oarecum înrudite și totuși destul de diferite. Numele de Christina este un sinonim onomastic al Luceafărului, deoarece Luceafărul presupune o ființă luminoasă. Și Christina la fel, pentru că își are rădăcina 866 semantică în „Hristos”. Însă ambele ființe sunt căzute, rămânând ca doar numele lor să fie rudimente fotianice. Luceafărul lui Eminescu va fi însă restaurat în demnitatea lui inițială de către Părintele ceresc, întrucât căderea lui a fost temporară, din iubire pentru o ființă care nu s-a ridicat la înălțimea lui. Cu totul alta y y este situația Christinei. Așa încât există elemente care y y apropie cele două personaje, dar și multe altele care le deosebesc. Ceea ce nu înseamnă neapărat că Eliade a greșit, pentru că intenția lui nu a fost una exegetică. În acord cu propriile apetențe și specializări, povestea lui Eliade investighează mai degrabă mitul popular în lumina credințelor religioase, a credinței ortodoxe, în speță, în acest caz. Iar Eminescu e convocat aici mai mult pentru sonoritatea incantatorie a refrenelor și pentru anumite sugestii a căror interpretare i-a plăcut lui Eliade să o speculeze. Celălalt roman, Șarpele, este un roman al inițierii nupțiale, al nunții. Onomastica este și aici simbolică: Andronic (Andros = bărbat) și Dorina (de la „dor” sau „dorință”), cele două nume având și o similitudine eufonică ce sugerează atracția dintre cei doi, unirea. Andronic reiterează oarecum mitul Zburătorului, la început, iar șarpele apare și el ca un simbol erotic. Recursul la Eminescu constă în felul în care este prezentat cadrul împlinirii acestei comuniuni, al 867 acestei uniri, anume în mijlocul unor păduri virginale din jurul Mănăstirii Căldărușani, al unei naturi feerice din care nu lipsesc lacul și luna ce vrăjește cu lumina ei întreg peisajul paradisiac. Prezența elementului acvatic, a lacului din mijlocul pădurii, poartă în sine simbolistica procreării, deși atât lacul, cât și luna și pădurea misterioasă sunt elemente împrumutate din recuzita poetică eminesciană. Ele sunt puse în scenă de Eliade pentru a crea cadrul propice al întâlnirii erotice și al nunții, dar și pentru că autorul nostru consideră că există taine adânci, fără de perceperea cărora trăim fără sens. Iubirea nu se poate împlini fără a înțelege rostul adânc al existenței. Ceea ce oamenii, care nu caută sensurile profunde ale firii și ale vieții, numesc iubire, nu este decât un act sexual și o împlinire superficială a abisalei nevoi de celălalt din ființa noastră. Aceste lucruri le traduce și le explică Andronic. El este, la un moment dat, o închipuire a omului primordial, care înțelege limba pădurii și știe să intre în dialog cu păsările și cu toate vietățile din pădure, având o cale de comunicare intimă cu universul (să ne amintim și de O, rămâi. a lui Eminescu și de pretenția sa de a înțelege glasul pădurii în regretata vârstă a copilăriei). Dorina, care vine din București și care nu știe să iubească natura, trebuie să treacă printr-o serie de „jocuri”, care să o rupă de gândirea raționalist-secu-larizată a omului contemporan, care caută dovezi și nu acceptă prezența unei realități transcendente. 868 La sfârșitul romanului se produce transfigurarea prin iubire, ca la Eminescu, datorită căreia insula -care trimite în mod explicit la insula lui Euthanasius din nuvela Cezara - devine și în ochii Dorinei un paradis. Cei doi, Andronic și Dorina, adorm pe această insulă, reiterând cuplul primordial într-un peisaj edenic. Recursul la Eminescu este unul recuperator, pentru că Eliade simte că poate să spună ceva esențial numai în măsura în care explorează fondul spiritual latent, dar extrem de bogat, cuprins în temele și motivele eminesciene și care descifrează, in extenso, o viziune asupra lumii care ne aparține nouă, românilor. El se simte solidar cu această viziune și caută să o amplifice. Dacă Blaga vorbea de „inconștientul lui Emi-nescu”, în care „întrezărim prezența tuturor determinantelor stilistice pe care le-am descoperit în stratul duhului nostru popular”888, Mircea Eliade face în aceste două romane o recenzie profundă a temelor și motivelor eminesciene, care apar ca românești și arhetipale, iar nu romantice. În ambele romane se fac referiri la vraja pădurii și acest lucru ne-a atras atenția. În Domnișoara Christina, locurile în care se petrec întâmplările sunt vrăjite, pentru că pe ele au existat vastele păduri teleormănene, codrii de 888 Lucian Blaga, Trilogia culturii. II. Spațiul mioritic, Ed. Huma- nitas, București, 1994, p. 202. 869 odinioară ai Teleormanului (Deliormanului, din turcescul Deli-Orman, pădure nebună/ sălbatică) și ai Giurgiului. Iar în Șarpele e vorba de pădurile din jurul Mănăstirii Căldărușani. Credem că este un amănunt deosebit de semnificativ și care ne relevă sentimentele personale ale autorului față de farmecul edenic al pădurilor, sentiment pe care, ca român, l-a regăsit la Eminescu, în deosebi, și l-a purtat cu sine în India, unde s-a declarat cucerit de vraja junglei bengaleze. Semnalăm mărturiile în acest sens din romanul Maitreyi și din nuvela Nopți la Serampore. Ca și Bacovia, Eliade face apel la Eminescu prin prisma propriei sale intuiții și simțiri. Dragostea pentru codri și păduri, este, spre exemplu, o caracteristică profund românească, un loc comun al datului nostru genetic, fapt dovedit cu prisosință de lirica noastră populară. Astfel încât, cele ce păreau a fi elemente romantice în poezia eminesciană, ne apar, prin această lectură, ca făcând parte din „matricea stilistică” a poporului român. De fapt, Zoe Dumitrescu-Bușulenga a avertizat cu justețe că multe dintre temele și motivele care par romantice în opera eminesciană, sunt de fapt, reflexii și amprente ale unei gândiri tradiționale, străbune, fals romantice. Iar dragostea românilor pentru codrii cei adânci nu este decât o expresie a nostalgiei și a dorului pentru Raiul pierdut. 870 Interpretarea eminescianismului pe care o întâlnim în cele două romane eliadești vine să ne dovedească fap tul că Eliade nu îl citește pe Eminescu numai ca pe un mare creator individualist, ci și ca pe cineva care a codificat în persoana sa datul spiritual românesc și l-a retransmis prin opera sa. Eliade străpunge astfel, în mod autentic, dincolo de pânza imaginii publice și exegetice a lui Eminescu, pentru a-l citi în codul așa-zis naiv al tradiției românești, în a cărui matcă îl identifică. Iar Eliade nu poate fi acuzat de protocronism. Lectura eliadescă, deși nu neapărat fidelă asupra lui Eminescu este una care, în opoziție cu cea călines-ciană, nu strivește corola de minuni a universului său intim, ci îi sporește vraja nepătrunsului ascuns. Concluzia noastră este însă aceea că adevărata posteritate a lui Eminescu, în cultura și literatura română, este una cu mult mai profundă și mai complexă decât se crede, dar nu a fost prea serios luată în considerare și cercetată. 871 Ultimul romantic al Europei Ne propunem889 să analizăm aici atitudinea a doi exegeți occidentali față de opera lui Mihai Eminescu. Chiar dacă exegezele sunt din anii 60 ai secolului trecut, este foarte interesant de urmărit perspectiva din care critica literară străină a comentat poezia lui Eminescu. Atitudinea lor poate să ne surprindă. Cele două exegeze sunt importante și este bine să ne amintim de ele, pentru că, după apariția lor, eminescologia a căpătat un nou avânt în România, prin Ion Negoțescu, Zoe Dumitrescu-Bușulenga, Ioana Em. Petrescu etc. Critica literară românească a manifestat uneori tendința de a face apropieri, mai mult sau mai puțin justificate, între scriitorii români și nume mari ale literaturii și ale filosofiei occidentale. Apropieri se pot face, în principiu, și nu au fost întotdeauna deplasate sau exagerate, însă au existat și există tendințe de a atribui, operelor importante ale literaturii române, semnificative influențe exterioare, pentru nimic altceva decât numai pentru a sublinia caracterul european și/ sau occidental (sincronizat) al acestor opere. Ceea ce, în mod paradoxal, occidenta- 889 Aceasta este o variantă a articolului nostru, Identite culturelle et litteraire dans la modernite: loriginalite du dernier romantique de l’Europe, publicat în limba franceză aici: Dr. Gianina Maria-Cristina Picioruș, Studii literare, vol. I, Teologie pentru azi, București, 2014, p. 267-290, cf. http://www.teologiepentruazi.ro/2014/06/29/studii-literare-vol-1/. 872 lilor li s-a părut mai adesea de la sine înțeles și fără a avea nevoie de alte demonstrații, suplimentare, ori de descoperirea forțată a unor surse sau filiații. Discuția pe care o propunem îl ia ca exemplu pe Eminescu. Dacă critica literară românească a fost mai adesea tentată, în cercetarea operei eminesciene, să caute și să descopere influențe străine/ externe, exe-geții străini demonstrează o apetență contrară, aceea de a susține originalitatea creațiilor sale în contextul romantismului european. În anii 60 ai secolului al XX-lea, apar, într-o uluitoare consecuție (1962, 1963 și 1964), trei lucrări despre Eminescu aparținând unor cercetători străini, care se remarcă prin intuiție profundă a intențiilor poetice eminesciene, semnate de Rosa del Conte, Alain Guillermou și Ladislau Gâldi. Ne oprim pentru moment numai asupra primelor două exegeze, întrucât studiul lui Gâldi890 se concentrează asupra unei discuții de ordin lingvistico-stilistic asupra textelor eminesciene, în virtutea specializării autorului, fără să înainteze spre a propune o interpretare omogenă a întregului complex poetic și ideatic eminescian. Rosa del Conte și Alain Guillermou - ambii utilizând primele cinci volume ale Operelor eminesciene în ediția Perpessicius, care apăruseră până la acel moment -, se silesc să deschidă alte drumuri în interpretarea creațiilor poetului român, pe care critica 890 L. Gâldi, Stilul poetic al lui Mihai Eminescu, Ed. Academiei R.P.R., București, 1964. 873 românească nu le avusese deloc în vedere sau nu le-a dezvoltat în mod particular. Este foarte interesant pentru noi a urmări percepția unor exegeți străini asupra aceluia care, adesea, este considerat singurul poet român care se poate integra romantismului major (High Roman-ticism), cu atât mai mult cu cât amândoi declară că încearcă să ignore - pe cât posibil - parcursul herme-neutic românesc, care îi nemulțumește prin căutarea permanentă de a-l subordona pe Eminescu unor influențe literare și filosofice din afară. Ne intrigă, desigur, această atitudine (se poate altfel?), și ne determină să le reconsiderăm și să le recenzăm eforturile cu atenție, dintr-o nouă perspectivă, favorizată de distanțarea temporală. Mai ales că exegeza literară românească a continuat, și după apariția acestor lucrări, să bătătorească parcursul ei anterior, multiplicându-și chiar efortul contrar de a face comparații și a stabli relații cu literatura și filosofia europeană (occidentală, în virtutea principiul sincronizator care guvernează în critica românească), nuanțându-și însă - aș zice semnificativ -discursul și concluziile. t Propunem, în consecință, o revedere a pozițiilor critice pe care s-au situat exegeții menționați, reevaluând aprecierea lor asupra operelor lui Eminescu, cel care a stârnit și stârnește încă nenumărate dezbateri și t t t controverse. Rosa del Conte vorbește, în prefața admirabilei sale cercetări, despre Eminescu care îmbogățește 874 „patrimoniul nostru spiritual [european] și acela al 891 omenirii” . Atitudinea ei este cu atât mai surprinzătoare cu cât ea însăși recunoaște că spre trecutul României nu privește prea des cineva din „lumea occidentală, închisă în orgoliul tradiției sale clasice (predominant latine)”891 892. Exegeta italiană susținea, că „îi lipsește României o sinteză a evoluției sale culturale care să îmbrățișeze fără întrerupere vechiul și modernul și să precizeze influențele și relațiile”893, pentru care face apel, în urma lui Demostene Russo, la desfășurarea unor studii academice de bizantinologie, și nu doar de slavistică, „pentru că slavona este aproape întotdeauna veșmântul exterior sub care a vorbit Bizanțul”894. t Ea deplânge, de asemenea, „surzenia și mediocritatea” culturală a mediului în care s-a dezvoltat geniul poetului, precum și „lentoarea unei examinări metodice”895 a operei sale: „îi lipsește României [...] acel comentariu amănunțit la text, pe care noi îl considerăm indispensabil chiar și pentru cititorul A • /"'O O O O - A , 1 român și care, fără să se suprapună peste cuvântul poetului, să fie o călăuză și o luminare a înțelegerii lui”896. 891 Rosa del Conte, Eminescu sau despre absolut, Ed. Dacia, Cluj-Napoca, 2003, p. 26. 892 Idem, p. 281. 893 Idem, p. 444. 894 Ibidem. 895 Idem, p. 27. 896 Idem, p. 28. 875 Ea susține că, în afara unei exegeze care să ia în discuție tradiția literară veche, bizantină și româ- y y ' y nească, adevărata profunzime a poeticii eminesciene nu se reverberează, rămâne necunoscută. Este prima care merge spre o interpretare simbolică adâncă, spre o hermeneutică abisală, depășind literalitatea predominantă a lecturii și a interpretării lui Eminescu de până atunci. Cercetarea ei, beneficiind și de descoperirea lui Al. Elian și de ediția Perpessicius, a condus-o la „revendicarea arhaicității”897 substratului vizionar al lui y Mihail Eminescu. Del Conte interoghează „întreaga producție poetică de care dispunem”898 - un demers exegetic asemănător propunea V. Streinu, de a comenta versurile eminesciene prin alte versuri ale aceluiași și la care se va afilia și G. Gană mai târziu. y y y Va susține categoric: „Eminescu, care întâlnește pe băncile universitare, la Viena și la Berlin, gândirea occidentală [...] nu este o pagină albă. Acea cultură europeană, acea modernitate [...] se altoiește pe o sedimentare culturală autohtonă. [...] Nici Kant, nici Schopenhauer, nici Vedele, nici Plotin și nici chiar marii poeți, pe care îi iubește și îi studiază și din care traduce sau învață y y y y pe dinafară fragmente, de la Byron la Shakes-peare, de la Shiller la Hugo, nu vor înăbuși 897 Cf. Idem, p. 28. 898 Idem, p. 27. 876 vreodată în el interesul avid și chiar gelos, pentru tot ceea ce inteligența, fantezia, afectivitatea poporului său putuse să creeze sau să asimileze și să transmită prin veacurile întunecate și dificile ale istoriei lui”899. Intelectualismul poetului se poate documenta sau nutri și altfel decât numai prin filosofia europeană modernă: „pentru a traduce acele ritmuri cerești, acele vârtejuri, pentru a exprima plictisul vieții care este numai repetare, ardoarea intelectualistă a unei întrebări ce izvorăște mereu din adâncul nostru sau calmul unei păci contemplative în fața frumuseților lumii, existau Maxim și Grigorie, Adamantios și Hrisostomul, Calist și Atanasie, Efrem Sirul și Vasile. Existau, se înțelege, Dosoftei și Varlaam, Chesarie și Filaret de Râmnic, existau frații Greceanu, existau cronicarii, începând cu bătrânul Moxa, și hrisoavele și pravilele în care se fixaseră preceptele juridice, obiceiul pământului, tradiția”900. y Rosa del Conte atrage atenția că vorbim de mai multe nivele de influență ale scrisului vechi asupra lui Eminescu: un prim nivel lingvistic (vizibil în reprodu- 899 Idem, p. 282-283. 900 Idem, p. 285-286. 877 cerea unor forme arhaice gramaticale sau a unor termeni arhaici), un nivel filologic secund (preferința unor cuvinte sau sintagme cu o coloratură metaforic- expresivă aparte, din vocabularul vechi), un al treilea literar (angajarea într-o tradiție literară care valorifică cronicile sau alte cărți vechi, urmărind date, informații, fir narativ, portrete) și, în sfârșit, un ultim nivel poetic-vizionar, cel mai profund și mai abscons, care justifică însuși elanul cosmic și metafizic eminescian și posibilitatea unei hermeneutici abisale - ultimul ignorat de toată tradiția critică românească. În aprecierea Rosei del Conte, textele vechi sunt parte din „trecutul atât de bogat și de interesant”, cultural, al României, căruia „epoca modernă i-a întors spatele” și pe care Eminescu îl redefinește valoric pentru o perspectivă modernă, indicând drumul pentru „o evaluare pe planul cultural-istoric concret al influenței exercitate de vechea tradiție lingvistică și literară, în special asupra constituirii limbajului metaforic al poeziei și asupra definirii geniului expresiv al scriitorilor moderni [...] [evaluare care] rămâne în întregime de făcut”901. Pentru Del Conte este necesar „a-l insera pe Eminescu în tradiție, acea tradiție care, pentru el, care nu era un semidoct, 901 Idem, p. 281. 878 nu se măsura înlăuntrul spațiului scurt al câtorva generații ce-o precedau pe-a sa. [...] El intuia limpede că toate achizițiile culturale alogene trebuiau să se insereze în această tradiție pentru a rodi. [...] A afirma ideea că existase și există o autentică originalitate spirituală românească, aceasta era adevărata revoluție, întrucât ea trebuia ) ' să dezrădăcineze prejudecăți îndârjite și complexe de inferioritate din inima și din conștiința 902 românilor înșiși” . În cuvintele lui Marian Papahagi, exegeta italiană nu doar că susținea „prezența unui fond autohton în creația eminesciană [...], mai mult, din punctul său de vedere, și în termeni blagieni, autoarea denunță în tradiția românească și spiritualitatea autohtonă (sunt termenii săi) elementul catalitic care a dus chiar la asimilarea filosofiei kantiene și schopen-haueriene”902 903. Mircea Eliade, elogiind studiul Rosei del Conte, afirma: „Criticii români au subliniat influența tradiției autohtone asupra concepțiilor politice și 902 Idem, p. 276. 903 Idem, p. 13-14. 879 literare ale lui Eminescu - dar nu și-au închipuit că temeiul imaginației și al speculațiilor teoretice l-ar fi putut împrumuta din universul spiritualității arhaice românești (s. n.)”904. Del Conte este primul exeget care subliniază influența spiritualului cât și al imaginarului literar vechi la formarea poeziei române moderne și pledează pentru o istorie literară românească fără hiat, în care Eminescu a jucat rolul de placă turnantă - o perspectivă critică unică, nefructificată până în prezent. Alain Guillermou afirmă că cercetarea sa urmărește să determine „prin ce Eminescu însuși aduce o nouă bogăție originală la fondul comun al literaturii europene”905. El se declară „contra sintezelor premature”906, într-o manieră care ni se pare asemănătoare celei în care Del Conte amenda absența unui comentariu amă-» nunțit la text, indispensabil. Exegetul francez este aproape indignat că „Eminescu a devenit un Lenau român, un Heine, un Leopardi, un Schopenhauer, un Lamartine și chiar un Horațiu sau un Properțiu, dacă nu cumva și un Gottfried Keller sau un Gaetano Cerri român...”907. 904 Idem, p. 466. 905 Alain Guillermou, Geneza interioară a poeziilor lui Eminescu, traducere de Gh. Bulgăr și Gabriel Pârvan, Ed. Junimea, Iași, 1977, p. 28. 906 Idem, p. 32. 907 Idem, p. 22. 880 Susține deci că se delimitează, în privința concluziilor critice, de ce s-a scris anterior („există într-adevăr multe lucrări despre viața și opera lui. Ele aparțin însă uneia din aceste două categorii: ba e vorba de o critică estetică, în care se afirmă simple preferințe, ba ni se oferă o cercetare a surselor exterioare”908) și că se dedică exclusiv studiului pe texte, urmărind ediția Perpessicius. Interesant este că, deși Rosa del Conte are în vedere cu precădere surse interioare și nu exterioare, Guillermou nu pare interesat de ele: probabil că nici le cunoștea și poate că i-a rămas străină pasiunea lui Eminescu pentru cercetarea și valorificarea lor în literatura nouă românească ce se născuse odată cu pașoptismul. Metoda sa critică constă în a porni de la opera antumă și de la manuscrisele eminesciene către posibile surse, acolo unde este cazul. Este fascinat de caietele eminesciene (chiar dacă multe variante textuale sunt nefinisate), care îi revelau, fără îndoială, un poet cu amploarea ideatică și vizionară a unui Valery. Ediția Perpessicius îi oferă însă și primul tablou complet asupra succesiunii variantelor și a contextului biografic al genezei și dezvoltării operelor, iar Guillermou consideră că interpretarea trebuie să pornească de la aceste aspecte fundamentale, pe care critica românească le-a ignorat - în mare parte din simplul motiv că n-a beneficiat de ele (inclusiv Căli- 908 Idem, p. 31. 881 nescu, după cum apreciază exegetul francez) -, așa încât ajunge să fie foarte drastic la adresa înaintașilor săi și să mărturisească „un fel de sentiment de jenă citind judecățile formulate de critici asupra unora din poeziile lui Eminescu. Ai impresia că autorii lor sunt neinformați, că le lipsesc date esențiale și, fără voia lor, concluziile sunt eronate”909. Văzând vehemența acestei afirmații, am căpătat convingerea aproape totală că autorul va purcede la o lectură ingenuă a textelor eminesciene, făcând tabula rasa din tot ceea ce citise anterior din critica literară. Însă Guillermou nu a recurs decât într-o anumită măsură la acest tip de interpretare, care ar fi fost cu adevărat foarte interesantă pentru noi, pentru că, în locurile cele mai dificile ale poeziei eminesciene, în punctele cheie ale ei, dezvoltă doar, din păcate, germenii unor exegeze anterioare sau chiar le preia și nuanțează eventual tezele, pornind cel mai adesea de la cele menționate chiar de Perpessicius în ediția sa, care devine „toată bibliografia noastră”910. Guillermou a făcut, după cum mărturisește, din ediția Perpessicius, „un act de credință”911, însă am fi dorit ca acest act de credință să vizeze numai textele 909 Idem, p. 24. 910 Idem, p. 31. 911 Idem, p. 30. 882 eminesciene în sine, nu și interpretările pe care le-a încercat sau le-a evocat Perpessicius, pentru că în felul acesta declară degeaba că a ignorat critica literară românească. Astfel, deși recunoaște că „filozofia lui Eminescu este anterioară la el câștigurilor din afară”, consideră totuși că aceasta l-a orientat „într-o direcție privilegiată: aceea a pesimismului schopenhauerian sau indian”912. El se arată dispus să accepte și să aplice textelor poetice, începând chiar de la Mortua est! (unde influența e doar sugerată), Înger și demon și Împărat și proletar, teoria - care fusese destul de mult vehiculată -, a indianismului funciar al viziunii existențiale eminesciene. Opinează că „imnele ei vedice [ale Indiei] și zeii se vor impune imaginației poetului când va profesa, pe urmele lui Schopenhauer, religia neantului”913 (o afirmație care devansează parcursul său critic ulterior, în contextul analizei poemului Egipetul). Sugerează la un moment dat că ar exista două etape în evoluția spirituală a lui Eminescu, una egipteană și alta indiană (deși despre etapa numită egipteană nu prea vorbește și o privileagiază pe a doua): „Egiptul apare ca un cadru mistic al unei credințe încă vii în mântuirea posibilă a omului 912 Idem, p. 96. 913 Idem, p. 108. 883 amenințat de clipă. În acest sens, Egipetul [putem spune Memento mori, poem vast, pe care Guiller-mou însă nu-l comentează - n. n.] marchează o anumită etapă, precum vedismul din Rugăciunea unui dac va marca, la rândul său, o alta”914. În privința Rugăciunii unui dac, i se pare însă inoportună o apropiere semnificativă de filosofia lui Schopenhauer, pentru că „însăși logica imprecației dacului necesită o afirmație teistă”915 și susține că „un studiu al izvoarelor Rugăciunii unui dac vădește originalitatea lui Eminescu și inițiativa pe care știe s-o păstreze chiar și atunci când pare tributar împrumu-turilor”916. Dar, „în mod firesc, suntem nevoiți să considerăm partea a doua ca o interpretare [din partea poetului] a gândirii budiste: Eminescu face din dacul său un fel de yoghist în drum spre celălalt mal. Căci nu a dat el uneia din încercările sale titlul Nirvana? În realitate, nirvana dacului nu are nimic comun cu cea a înțelepților hinduși. [...] Nirvana pe care o dorește el este Neantul pur și simplu. Se pare că Eminescu s-a mulțumit cu ideile curente în timpul său despre gândirea hindusă și nu a văzut în Nirvana decât un fel de 914 Idem, p. 108-109. 915 Idem, p. 243. 916 Idem, p. 242. 884 loc gol, un spațiu întunecat, unde nu mai există nimic”917. Ni se pare chiar că Guillermou, față de Călinescu, schimbă accentul, de pe Schopenhauer pe filosofia pe care o numim generic indiană. Comentând Luceafărul, spune: „E sigur că indianismul se află în centrul meditației lui Eminescu asupra eternei și disperatei metamorfoze a individului - un indianism foarte aparte (s. n.), care nu e preocupat de ortodoxism, amestecând brahmanismul și budis- mul”918. Tezele acestea, prelucrate însă și nuanțate semnificativ, au devenit mult mai cunoscute prin eseurile lui Ion Negoițescu și Ioana Em. Petrescu, care au înlăturat molozul doctrinar și au făcut să pară genuine ideile lor exegetice. Guillermou remarcă însă, nu fără surpriză, că, în unele variante ale Glossei, spre exemplu, intervine „un concept care contrastează cu scepticismul pesimist al redactărilor precedente, conceptul unui adevăr imuabil, transcendent lumii”919. Și conchide: „Eminescu întrevedea, la capătul numeroaselor redactări ale poemului Glossă, eventuali- 917 Idem, p. 244. 918 Idem, p. 376. 919 Idem, p. 441. 885 tatea unei anume mânturi: lumea nu este cu totul condamnată, dacă poate fi auzită muzica sferelor și nu este pentru totdeauna interzisă orice spe- 920 ranță” . Dincolo însă de aceste interogații, dezbateri și reflecții, Alain Guillermou încearcă o receptare cât mai apropiată de semnificațiile evidente (pe cât de mult această evidență este posibilă) și mai puțin speculativă a versurilor și a biografiei poetului. Chiar și atunci când influențele semnalate par aproape indubitabile, nu li se acordă o importanță prea mare. Spre exemplu, versul „Sunt însetat de somnul pământului s-adorm” (Apari să dai lumină) pare a fi aproape o traducere din Vigny: „Laissez-moi m'endor-mir du sommeil de la terre”920 921. La fel, „Și dacă norii deși se duc /.../ E ca aminte să-mi aduc” (Și dacă) ne rememorează alte versuri, ale lui Lamartine: „Si j'entends le vent soupirer/ Je crois t'entendre murmurer”922. Guillermou nu este însă dispus să acorde acestor apropieri vreo importanță substanțială. Ba chiar, în cazul celui de-al doilea exemplu, consideră că Eminescu „nu a avut nevoie” de versurile lamartiniene „ca punct de plecare”923. Diferența de metodă între cei doi critici literari, Del Conte și Guillermou, este aceea 920 Idem, p. 442. 921 Cf. Idem, p. 241, n. 3. 922 Cf. Idem, p. 419, n. 1. 923 Ibidem. 886 că Del Conte a considerat, neignorând fidelitatea abordării textuale, a fi prioritar să purceadă la demonstrația exegetică capabilă să susțină o aprehensiune abisală a semnificațiilor din poezia eminesciană (care, credem noi, a dat semnalul pentru alte incursiuni urmărind să atingă partea invilibilă și aproape insondabilă a semnificațiilor din opera sa, ale lui Ion Negoițescu, Ioana Em. Petrescu și Zoe Dumitrescu-Bușulenga), în timp ce Guillermou s-a situat pe o poziție care a susținut necesitatea de a nu se depăși încă literalitatea, comentariul semnificațiilor imediate ale textului, depășire pe care o considera încă prematură, atâta timp cât de abia ieșea la iveală subsolul manuscriptic al viziunilor eminesciene. Însă, ori literalitatea își dovedește ineficacitatea și ' ii i epuizarea, ori Guillermou n-a rămas fidel intențiilor sale până la capăt. Destul de multe pasaje poetice nu se oferă însă docil interpretării imediate, oricât de atente și de intenționat fidele, iar discernerea surselor rămâne o problemă esențială și foarte dificilă. Nu ne interesează, în cercetarea de față, să avansăm mai mult în discriminarea interpretărilor critice referitoare la aspecte din opera eminesciană ce au născut atât de multe polemici, neîncheiate nici astăzi. Observăm însă că, între bizantinism și indianism, considerate, pe rând, ca purtătoare ale fundamentelor de gândire eminesciene, există o distanță și o diferență categorică. Ambele teze par să ne îndepărteze însă 887 puțin de Europa, sau de Europa occidentală, cu tradiția ei predominant latină, cum subliniază Rosa del Conte. Dar putem considera indianismul intermediat de romantismul german, prin Schopenhauer, Herder și Goethe și prin traducerile în germană ale imnelor vedice, care au ajuns și la cunoștința lui Eminescu. În același timp însă, nu trebuie să uităm că întoarcerea la Evul Mediu (și inevitabil către tradiția (post)bizantină a patriei lui Eminescu) semnifică bifarea unui punct fundamental din programul romantic. Așa încât ambii savanți europeni, pe care nu avem motive să-i acuzăm de lipsă de obiectivitate, consideră că literatura europeană iese câștigată de această experiență poetică a unui romantic oriental, poate ultimul mare romantic, datorită sintezelor culturale și spirituale majore pe care acesta a fost capabil să le opereze. Relevant cu adevărat pentru noi, așadar, poate mai presus de toate, este faptul că doi exegeți occidentali au refuzat, cu vehemență și cu argumente pertinente, afilierea programatică a lui Eminescu la una sau alta dintre doctrinele filosofice care au circulat în epoca romantică (importul de idei, chiar și atunci când este acceptat, este integrat unei vaste sinteze culturale operate de poet), cât și apropierea lui semnificativă de vreunul dintre marii reprezentați ai literaturii romantice (ultima aserțiune este susținută și de toate exegezele românești importante). Cu toate acestea, ei nu au încercat să minimalizeze în vreun fel aparteneța lui Eminescu la o literatură europeană, dimpotrivă, au căutat în perma- 888 nență să sublinieze faptul că originalitatea lui Emi-nescu își aduce un aport semnificativ la îmbogățirea patrimoniului cultural și literar european. Marii romantici sunt maeștrii osmozelor culturale și literare, iar literatura europeană se deschide poate mai mult ca niciodată orizonturilor necunoscute în epoca romantică, evaziunilor în toate direcțiile, atât în plan temporal cât și spațial/ geografic. Eminescu nu face decât să se integreze acestei atitudini, armonizînd-o cu setea sa de cunoaștere și cu proiectul de concepere a unei poezii/ literaturi naționale. Credem că este timpul ca și dezbaterea critică și publică românească să se debaraseze de prejudecățile ei asupra operei eminesciene, să nu se declare plictisită și să considere toate aceste discuții ca firești și nu sterile, chiar dacă par interminabile, despre un poet care nu se lasă cunoscut și înțeles decât cu mult efort și cu mare dificultate. Parcursul critic ezitant al eminescologiei și care se bifurcă aproape neîncetat, generând noi și noi ramuri, nu face în definitiv decât să pună în lumină faptul că Eminescu este un poet care se situează deasupra unei receptări și interpretări facile. Dincolo de analiza scufundărilor pasionate în adâncurile semnificațiilor, dincolo de judecarea pertinenței fiecărui argument în parte sau de evaluarea forței ideilor critice, dincolo de dezbaterile sau polemi-cile aprinse în care s-au integrat cei doi exegeți și care pot fi în continuare subiect de dispută, ni se pare 889 esențial să subliniem asumarea, în conștiința euro- i 'ii peană, indiferent de segregarea surselor, a modernității și europenității poeziei eminesciene. Arhaismul fundamentelor cognitive, pentru un poet pentru care „toate-s vechi și nouă toate”, nu reprezintă un argument contra modernității operei și a caracterului său european, ci chiar dimpotrivă, cu tot paradoxul. De altfel, nu este Eminescu primul sau singurul reprezentant al culturii noastre care face o asemenea sinteză între Orient și Occident, între vechi și nou: de i ' i la Dimitrie Cantemir până la Ion Barbu, Mateiu Caragiale sau Mircea Eliade, cred că exemplele sunt nu doar numeroase, dar și foarte semnificative. Însă acesta ' i este subiectul unei discuții separate. 890 BIBLIOGRAFIE Eminescu Mihail Eminescu, Poesii, Editura Librăriei Socecu & Comp., București, 1884. M. Eminescu, Opere, vol. I, Poezii tipărite în timpul vieții, Introducere, Note și variante, ediție critică y ' ' y ' y îngrijită de Perpessicius, Fundația pentru Literatură și Artă „Regele Carol al II-lea”, București, 1939. M. Eminescu, Opere, vol. II, Poezii tipărite în timpul vieții. Note și variante. De la Povestea Codrului la y y Luceafărul, ediție critică îngrijită de Perpessicius, Fundația pentru Literatură și Artă „Regele Carol al II-lea”, București, 1943. M. Eminescu, Opere, vol. III, Poezii tipărite în timpul vieții. Note și variante. De la Doina la Kamadeva, y y ' Fundația pentru Literatură și Artă „Regele Mihai I”, București, 1944. M. Eminescu, Opere, vol. IV, Poezii postume. Anexe. Introducere. Tabloul edițiilor, ediție critică îngriji- 891 tă de Perpesiccius, Editura Academiei Române R.P.R., București, 1952. M. Eminescu, Opere, vol. V, Poezii postume. Anexe. Note și variante. Exerciții și moloz - Addenda și y y y y corrigenda. Apocrife. Mărturii. Indice, ediție critică îngrijită de Perpessicius, Editura Academiei Române, Muzeul Literaturii Române, R.P.R., București, 1958. M. Eminescu, Opere, vol. VI, Literatura populară, Introducere. Poeme originale de inspirație folclorică. Lirica populară, balade. Dramatice. Basme în proză, Irmoase. Paremiologie. Note și variante. Anexe. Exerciții și moloz. Caietul anonim. Bibliografie. Indici, ediție critică îngrijită de Perpe-ssicius, Editura Academiei Române, Muzeul Literaturii Române, R.P.R., București, 1963. M. Eminescu, Opere, vol. VII, Proză literară. Sărmanul Dionis. La Aniversară. Cezara. Geniul pustiu. Celelalte proze postume. Texte inedite, studiu introductiv de Perpessicius, Editura Academiei Române, Muzeul Literaturii Române, București, 1977. M. Eminescu, Opere, vol. VIII, Teatrul original și tradus. Traducerile de proză literară, Dicționarul de rime, studiu introductiv de Petru Creția, ediție ' y ' y 892 critică întemeiată de Perpessicius, Editura Academiei Române, București, 1988. M. Eminescu, Opere, vol. IX, Publicistică 1870- 1877. Albina, Familia, Federațiunea, Convorbiri literare, Curierul de Iași, studiu introductiv de Al. Oprea, ediție critică întemeiată de Perpessicius, Editura Academiei Române, Muzeul Literaturii române, București, 1988. M. Eminescu, Opere, vol. X, Publicistică, 1 noiembrie 1887- 15 februarie 1890. Timpul, ediție critică întemeiată de Perspessicius, coordonator Dimitrie Vatamaniuc, Editura Academiei Române, București, 1989. M. Eminescu, Opere, vol. XI, Publicistică, 17 februarie - 31 decembrie 1880, Timpul, ediție critică întemeiată de Perspessicius, coordonator Dimitrie Vata- maniuc, Editura Academiei Române, Muzeul Literaturii Române, București, 1984. M. Eminescu, Opere, vol. XII, Publicistică, 1 ianuarie-31 decembrie 1881. Timpul, coordonator Dimitrie Vatamaniuc, Editura Academiei Române, Muzeul Literaturii române, București, 1985. M. Eminescu, Opere, vol. XIII, Publicistică, 1882-1883, 1888-1889. Timpul, România liberă, Fântâna Blanduziei, ediție critică întemeiată de Perpe- 893 ssicius, coordonator Dimitrie Vatamaniuc, Editura Academiei Române, Muzeul Literaturii Române, București, 1985. M. Eminescu, Opere, vol. XIV, Traduceri filozofice, istorice și științifice. Hurmuzaki. Rotscher. Kant. t t t J Leskien. Bopp. Articole și excerpte, ediție critică întemeiată de Perspessicius, coordonator Dimitrie Vatamaniuc, studiu introductiv de Al. Oprea, Editura Academiei Române, Muzeul Literaturii Române, București, 1983. M. Eminescu, Opere, vol. XV, Fragmentarium, Addenda ediției, ediție critică întemeiată de Perspessicius, coordonatori D.Vatamaniuc și Petru Creția, Editura Academiei Române, Muzeul Literaturii Române, București, 1993. M. Eminescu, Opere, vol. XVI, Corespondență. Documentar, ediție critică întemeiată de Perspe-ssicius, coordonatori D.Vatamaniuc și Petru Creția, Editura Academiei Române, Muzeul Literaturii Române, București, 1989. M. Eminescu, Opere alese, I și II, ediție îngrijită și prefațată de Perpessicius, EPL, București, 1964. M. Eminescu, Poezii. I-III, ediție critică de D. Murărașu, Ed. Minerva, București, 1982. 894 Mihail Eminescu, Lumină de lună. Poezii, ediție îngrijită după manuscrise de Ion Scurtu, București, "Minerva", Institut de Arte Grafice și Editură, 1910 (BAR I 20.244). Mihai Eminescu, Lumină de lună, vol. I și II, ediție îngrijită și prefață de Marin Sorescu, Ed. Scrisul Românesc, Craiova, 1993. Eminescu, Proză literară, postfață de Eugen Simion, EPL, București, 1964. Mihai Eminescu, Publicistică, Cartea moldovenească, Chișinău, 1990. Literatură română veche Antim Ivireanul, Opere, ediție critică și studiu introductiv de Gabriel Ștrempel, Ed. Minerva, București, 1972. Idem, Sfături creștine-politice, în rev. Biserica Ortodoxă Română, XIV (1890-1891). Bianu, Ioan, Hodoș, Nerva și Simionescu, Dan, Bibliografia românească veche, tomul III (18091830), editată de Academia Română, Atelierele grafice Socec & Co., societate anonimă, București, 1912-1936. 895 Biblia adecă Dumnezeiasca Scriptură, București, 1688, reeditare la Ed. IBMBOR, București, 1988, cf. http://archive.org/details/Biblia1688. Biblia de la Blaj, 1795, cf. http://bitflow.dyndns.org/romanian/Biblia/Roma nian-Biblia_Blaj_1795.pdf. Cantemir, Dimitrie, Divanul sau Gâlceava înțeleptului cu lumea sau Giudețul sufletului cu trupul, ediție critică de Virgil Cândea, postfață și bibliografie de Alexandru Duțu, Ed. Minerva, București, 1990. Idem, Istoria ieroglifică, ediție îngrijită de P. P. Panai-tescu și I. Verdeș, studiu introductiv de Adriana Babeți, Ed. Minerva, București, 1997. Idem, Descriptio antiqui et hodierni status Moldaviae/ Descrierea Moldovei, Editura Academiei RSR, București, 1973. Coresi, Psaltirea slavo-română (1577) în comparație cu Psaltirile coresiene din 1570 și din 1589, text stabilit, introducere și indice de Stela Toma, Ed. Academiei RSR, București, 1976. Idem, Evanghelie cu învățătură (1581), publicată de Sextil Pușcariu și Alexie Procopovici, Atelierele grafice Socec & Co, Societate anonimă, București, 1914. 896 Costin, Miron, Opere, ediție critică de P. P. Panaitescu, ESPLA, București, 1958. Idem, Opere, vol. I-II, ediție critică de P. P. Panaitescu, EPL, București, 1965. Cronograf. Tradus din grecește de Pătrașco Danovici, vol. I, ediție îngrijită și cuvânt înainte de Gabriel Ștrempel, studiu introductiv de Paul Cerno-vodeanu, Ed. Minerva, București, 1998. Dosoftei, Opere. 1. Versuri, ediție critică de N. A. Ursu, studiu introductiv de Al. Andriescu, Ed. Minerva, București, 1978. Idem, Psaltirea de-nțăles, text stabilit și studiu lingvistic de Mihaela Cobzaru, Casa Editorială Demiurg, Iași, 2007. Idem, Viața și petreacerea Svinților, B. A. R., CRV 73. Idem, Paremiile preste an (Iași 1683), ediție critică, studiu introductiv, notă asupra ediției, note și glosar de Mădălina Ungureanu, Ed. Universității „Alexandru Ioan Cuza” din Iași, 2012. Evanghelie învățătoare (Govora, 1642), ediție, studiu introductiv, note și glosar de Alin-Mihai Gherman, Ed. Academiei Române, București, 2011. 897 Ioan Damaschin, Sfântul, Logica, tălmăcită în limba patriei de Preasfințitul Grigorie (Râmniceanu), Episcop al Argeșului, ediția a doua, revăzută și îmbunătățită [transliterare a ediției întâi, din 1826], ediție îngrijită și studiu introductiv de Dr. Adrian Michiduță, transliterare de Aurelia Flores-cu, Ed. Aius, Craiova, 2012. Învățăturile lui Neagoe Basarab către fiul său, Theodosie, text ales și stabilit de Florica Moisil și Dan Zamfirescu. Cu o nouă traducere a originalului slavon de G. Mihăilă. Studiu introductiv și note de Dan Zamfirescu și G. Mihăilă. Ed. Miner-va, București, 1971. Noul Testament de la Bălgrad (1648), tipărit de Simion Ștefan, Mitropolitul Transilvaniei, reeditat după 350 de ani cu binecuvântarea Înalt Prea Sfințitului Andrei, Arhiepiscopul Alba Iuliei, Ed. Arhiepiscopiei Ortodoxe Române a Alba Iuliei, 1998. Moxa, Mihail, Cronica universală, ediție critică de G. Mihăilă, Ed. Minerva, București, 1989. Palia istorică [bizantină], ediție de Alexandra Moraru și Mihai Moraru, Ed. Fundația Națională pentru Știință și Artă, București, 2001. Penticostarion, Râmnic, 1743, B.A.R., CRV 233. 898 Penticostarion, Iași, 1753, B.A.R., CRV 289. Penticostarion, București, 1782, B.A.R., CRV 454. Penticostarion, Râmnic, 1785, CRV 494. Penticostarion, București, 1800, B.A.R., CRV 627. Triodion, Râmnic, 1726, B.A.R., CRV 195. Triodion, Râmnic, 1731, B. A. R., CRV 204. Triodion, București, 1769, B.A.R., CRV 367. Triodion, Râmnic, 1782, B.A.R., CRV 456. Triodion, București, 1798, B.A.R., CRV 617. Ureche, Grigore, Letopisețul Țării Moldovei, ediție îngrijită de P. P. Panaitescu, repere istorico-literare alcătuite de Mircea Scarlat, Ed. Minerva, București, 1987. Varlaam, Cazania (1643), ed. îngrijită de J. Byck, Ed. Academiei RSR, București, 1966. Varlaam, Sfântul Ierarh, Mitropolitul Moldovei, Carte romănească de învățătură, vol. II, textul, ediție îngrijită și glosar de Stela Toma, prefață și studiu 899 de Dan Zamfirescu, Ed. Roza Vânturilor, București, 2011. Idem, Opere, alcătuire, transcriere a textelor, note și comentarii, glosar și bibliografie de Manole Neagu, Ed. Hyperion, Chișinău, 1991. Velculescu, Cătălina, Nebuni pentru Hristos, Ed. Paideia, București, 2007. Sfinți Părinți Ambrozie al Mediolanului, Sfântul, Comentariu la Hexaemeron în 6 cărți, în PL 14. Clement Alexandrinul, Sfântul, Stromatele, col. PSB, trad de Pr. D.[umitru] Fecioru, Ed. IBMBOR, București, 1982. Dionisie Areopagitul, Sfântul, Opere complete și scoliile Sfântului Maxim Mărturisitorul, traducere, introducere și note de Pr. Dumitru Stăniloae, Ed. Paideia, București, 1996. Filocalia, vol. I, tradusă din grecește de Pr. Stavr. Dr. Dumitru Stăniloae, Ed. Tipografia Arhidiecezană, Sibiu, 1946. 900 Filocalia, vol. II, Sfântul Maxim Mărturisitorul, tradusă din grecește de Pr. Stavr. Dr. Dumitru Stăniloae, Ed. Tipografia Arhidiecezană, Sibiu, 1947. Filocalia, vol. III, ediția a 2-a, traducere, introducere și note de Pr. Prof. Dr. Dumitru Stăniloae, Ed. Harisma, București, 1994. Filocalia, vol. IV, tradusă din grecește de Pr. Stavr. Dr. Dumitru Stăniloae, Ed. Tipografia Arhidiecezană, Sibiu, 1948. Filocalia, vol. X, traducere, introducere și note de Pr. Prof. Dr. Dumitru Stăniloae, Ed. IBMBOR, București, 1981. Ieronim, Sfântul, Comentarii la Isaia Prorocul (Eusebii Hieronymi, Stridonensis Presbyteri, Commenta- riorum in Isaiam Prophetam. Libri duodeviginti), în PL. 24. Ioan Damaschin, Sfântul, Dogmatica, ediția a III-a, traducere de Pr. D.[umitru] Fecioru, Ed. Scripta, București, 1993. Ioan Gură de Aur, Sfântul, Omilii la Facere I, col. PSB, vol. 21, traducere, introducere, indici și note de Pr. D.[umitru] Fecioru, Ed. IBMBOR, București, 1987. 901 Idem, Explicarea Epistolei a II-a către Corinteni, traducere din limba elină de Arhiereu Theodoie A. Ploeșteanu, ediția de Oxonia, 1845, Ed. Atelierele grafice Socec & Co., Societate anonimă, București, 1910. Idem, Explicarea Epistolei pastorale de la I Timotei, traducere din limba elină de Arhiereu Theodosie A. Ploeșteanu, ediția de Oxonia, 1861, Ed. Atelierele grafice Socec & Co., Societate anonimă, București, 1911. Ioan Scărarul, Sfântul, Scara, traducere, introducere și note de Pr. Prof. Dr. Dumitru Stăniloae, Ed. IBMBOR, București, 1992. Macarie Egipteanul, Sfântul, Scrieri. Omilii duhovnicești, traducere de Pr. Prof. Dr. Constantin Cornițescu, introducere, indici și note de Pr. Prof. Dr. N. Chițescu, în col. PSB, vol. 34, Ed. IBMBOR, București, 1992. Marcu Evghenicul, Sfântul, Opere II, Ed. Gândul Aprins, București, 2014. Maxim Mărturisitorul, Sfântul, Mystagogia (Cosmosul și sufletul, chipuri ale Bisericii), introducere, traducere, note și două studii de Pr. Prof. Dr. Dumitru Stăniloae, Ed. IBMBOR, București, 2000. 902 Scrierile Părinților apostolici, traducere, note și indici de Pr. D.[umitru] Fecioru, în col. PSB, vol. I, Ed. IBMBOR, București, 1979. Traduceri patristice, vol 4, traduceri și comentarii de Pr. Dr. Dorin Octavian Picioruș și Dr. Gianina Maria-Cristina Picioruș, Teologie pentru azi, București, 2014, cf. http://www.teologiepentruazi.ro/2014/07/10/traduceri- patristice-vol-4/. Vasile cel Mare, Sfântul, Omilii la Hexaemeron. Omilii la Psalmi. Omilii și cuvântări, traducere, introducere, note și indici de Pr. D. Fecioru, în col. PSB, vol. 17, Ed. IBMBOR, București, 1986. Bibliografie generală Alexandrescu, Gr., Poezii. Proză, text stabilit și note de I. Fischer, antologie și repere istorico-literare de Mircea Anghelescu, Ed. Minerva, București, 1985. Alecsandri, Vasile, Poezii, antologie, prefață și repere critice de Nicolae Manolescu, Ed. Fundației Culturale Române, București, 1993. 903 Anania, Valeriu, Din spumele mării, Ed. Dacia, Cluj- Napoca, 1995. Anghelescu, Mircea, Clasicii noștri, Ed. Eminescu, București, 1996. Idem, Preromantismul românesc, Ed. Minerva, București, 1971. Arghezi, Tudor, Versuri, vol. I și II, prefață de Ion Caraion, Ed. Cartea Românească, București, 1980. Idem, Versuri, repere istorico-literare de Mircea Scarlat, Ed. Minerva, București, 1980. Arte poetice. Romantismul, coordonarea volumului de Angela Ion, studiu introductiv de Romul Mun-teanu, Ed. Univers, București, 1982. Asachi, Gheorghe, Opere, ed. critică și prefață de N. A. Ursu, vol. I (versuri și teatru), Ed. Minerva, București, 1973. Bacovia, George, Opere X, Ed. Minerva, București, 1978. Barbu, Ion, Poezii. Proză. Publicistică, ediție îngrijită de Dinu Pillat, Ed. Minerva, București, 1987. 904 Bhose, Amita, Eminescu și India, Ed. Junimea, Iași, 1978. Biblia adică dumnezeeasca Scriptură a Legii Vechi și a celei Nouă, tipărită în zilele Majestății sale, Carol I, Regele României, ediția Sfântului Sinod, Tipografia Cărților Bisericești, București, 1914. Biblia adică dumnezeiasca Scriptură a Vechiului și a Noului Testament, tradusă după textele originale ebraice și grecești de Preoții Profesori Vasile Radu și Gala Galaction, Fundația pentru Literatură și Artă Regele Carol II, București, 1939. Biblia sau Sfânta Scriptură, tipărită sub îndrumarea și cu purtarea de grijă a Prea Fericitului Părinte Teoctist, Patriarhul Bisericii Ortodoxe Române, cu aprobarea Sfântului Sinod, Ed. Societatea Biblică Interconfesională din România, București, 1988. Biblia sau Sfânta Scriptură, ediție jubiliară a Sfântului Sinod, versiune diortosită după Septuaginta, redactată și adnotată de Bartolomeu Valeriu Anania, Arhiepiscopul Clujului, Ed. IBMBOR, București, 2001. Blaga, Lucian, Opera poetică, cuvânt înainte de Eugen Simion, prefață de George Gană, ediție îngrijită de 905 George Gană și Dorli Blaga, Ed. Humanitas, București, 1995. Idem, Trilogia culturii II. Spațiul mioritic, Ed. Huma-nitas, București, 1994. Idem, Trilogia culturii III. Geneza metaforei și sensul culturii, Ed. Humanitas, București, 1994. Bolliac, Cezar, Scrieri I. Meditații poetice, ediție, note și bibliografie de Andrei Rusu, prefață de Mircea Scarlat, Ed. Minerva, București, 1983. Bolintineanu, Dimitrie, Opere. I-III. Poezii, ediție îngrijită, note și comentarii de Teodor Vârgolici, Ed. Minerva, București, 1981-1982. Idem, Nepăsarea de religie, de patrie și de dreptate la români, ediție îngrijită și prefațată de Teodor Vârgolici, Ed. Gramar, București, 2007. Botta, Emil, Poezii, cuvânt înainte de Valeriu Râpeanu, text îngrijit, note și variante de Aurelia Batali, Ed. Eminescu, București, 1979. Caracostea, D., Două basme necunoscute din izvoarele lui Eminescu, Ed. Librăriei Socec & Co., București, 1926. 906 Idem, Poezia tradițională română. Balada populară și doina, vol. I, ediție critică de D. Șandru, prefață de Ovidiu Bârlea, EPL, București, 1969. Călinescu, G., Opera lui Mihai Eminescu, vol. I-II, Ed. Hyperion, Chișinău, 1993. Idem, Istoria literaturii române de la origini până în prezent, ediție nouă revăzută de autor, text stabilit de Al. Piru, Ed. Vlad & Vlad, Craiova, 1993. Călinescu, Matei, Cinci fețe ale modernității (modernism, avangardă, decadență, kitsch, post-modernism), traducere de Tatiana Pătrulescu și Radu Țurcanu, posfață de Mircea Martin, Ed. Univers, București, 1995. Cântarea Cântărilor, traducere și note de Pr. Dr. Dorin Octavian Picioruș, Teologie pentru azi, București, 2015, http://www.teologiepentruazi.ro/2015/02/18/cant area-cantarilor/. Ceaslov, Editura Institutului Biblic și de Misiune Ortodoxă, București, 1993. Cele mai frumoase rugăciuni ale Ortodoxiei, cu introducere, note și comentarii de Virgil Cândea, Ed. Anastasia, București, 1996. 907 Cernovodeanu, Paul, Eminescu și cronografele românești, în Caietele Mihai Eminescu, vol. II, 1974. Chendi, Ilarie, Eminescu și vremea sa, Ed. Viitorul Românesc, București, 1999. Codreanu, Theodor, Dubla sacrificare a lui Eminescu, 2009, PDF, ediție online, revăzută și adăugită, cf. http://www.mihai- eminescu.ro/images/stories/pdf/Eminescu%20- %20Theodor%20Codreanu.pdf. Coșbuc, George, Poezii, vol. I și II, Ed. Cartea Românească, București, 1982. Crainic, Nichifor, Puncte cardinale în haos, ediție îngrijită și note de Magda Ursache și Petru Ursache, Ed. Timpul, Iași, 1996. Danielou, Jean, Simbolurile creștine primitive, traducere în limba română de Anca Opric și Eugenia Arjoca Ieremia, Ed. Amarcord, Timișoara, 1998. Del Conte, Rosa, Eminescu sau despre Absolut, ediția a II-a, îngrijire, traducere și prefață de Marian Papahagi, cuvânt înainte de Zoe Dumitrescu-Bușulenga, postfață de Mircea Eliade, cu un cuvânt pentru ediția românească de Rosa del Conte, Ed. Dacia, Cluj-Napoca, 2003. 908 Doinaș, Ștefan Augustin, Măștile adevărului poetic, Ed. Cartea Românească, București, 1992. Dragnea, Radu, Supunerea la tradiție, ediție, fișă bio-bliografică, note, bibliografie analitică și indice de nume de Emil Pintea, prefață de Mircea Popa, Ed. Echinocțiu, Cluj-Napoca, 1998. Dragomir, Mioara, Hronograf den începutul lumii (ms. 3517). Probleme de filologie, Ed. Trinitas, Iași. Dulcea mea Doamnă / Eminul meu iubit. Corespondența inedită Mihai Eminescu - Veronica Micle, ediție îngrijită, transcriere, note și prefață de Christina Zarifopol-Illias, Ed. Polirom, Iași, 2000. Dumitrescu-Bușulenga, Zoe, Eminescu - cultură și creație, Ed. Eminescu, București, 1976. Idem, Valori și echivalențe umanistice, Ed. Eminescu, București, 1973. Idem, Eminescu - Viața, ediție îngrijită de Dumitru Irimia, cuvânt înainte de Dan Hăulică, Ed. Nico-dim Caligraful, Mănăstirea Putna, 2009. Dumitrescu, Geo, Poezii, ediție completă și definitivă, Ed. Curtea Veche, București, 2000. 909 Eliade, Mircea, Proză fantastică, 3 vol., ediție și postfață de Eugen Simion, Ed. Moldova, Iași, 1994. Elian, Alexandru, Bizanțul, Biserica și cultura românească. Studii și articole de istorie, ediție îngrijită de Pr. Prof. Dr. Vasile V. Muntean, Ed. Trinitas, Iași, 2003. Eminescu - Înfășurat în manta-mi. Memorialistică. Mărturiile contemporanilor, ediție, antologie, aparat critic de Cristina Crăciun și Victor Crăciun, Ed. Litera * David, Chișinău și București, 1999. Enache, George, Ortodoxie și putere politică în România contemporană. Studii și eseuri, Ed. Nemira, București, 2005. Evanghelia după Matei, traducere și note de Pr. Dr. Dorin Octavian Picioruș, Teologie pentru azi, București, 2011, cf. http://www.teologiepentruazi.ro/2011/08/11/evang helia-dupa-matei/. Evanghelia după Marcos, traducere și comentarii de Pr. Dr. Dorin Picioruș, Teologie pentru azi, București, 2015, http://www.teologiepentruazi.ro/2015/03/22/evan ghelia-dupa-marcos/. 910 Filimon, Nicolae, Escursiuni în Germania meridională. Nuvele, postfață și bibliografie de Paul Cornea, Ed. Minerva, București, 1984. Fundoianu, Benjamin, Versuri, Ed. Cartier, Chișinău, 1999. Gâldi, L.[adislau], Stilul poetic al lui Mihai Eminescu, Ed. Academiei RPR, București, 1964. Galeriu, Pr. Prof. Dr. Constantin, Chipul Mântuitorului Iisus Hristos în gândirea lui Mihai Eminescu, în rev. Studii Teologice, seria a II-a, XLIII (1991), nr. 1. Gană, George, Melancolia lui Eminescu, Ed. Fundației Culturale Române, București, 2002. Gaster, M., Literatura populară română, ediție, prefață și note de Mircea Anghelescu, Ed. Minerva, București, 1983. Georgescu, Nicolae, Eminescu și editorii săi, vol. I-II, Ed. Floare Albastră, București, 2000. Goga, Octavian, Poezii, ediție îngrijită, postfață, tabel cronologic și crestomație critică de Simion Mioc, Ed. Facla, Timișoara, 1984. 911 Guillermou, Alain, Geneza interioară a poeziilor lui Eminescu, traducere de Gh. Bulgăr și Gabriel Pârvan, Ed. Junimea, Iași, 1977. Heidegger, Martin, Originea operei de artă, traducere și note de Thomas Kleininger și Gabriel Liiceanu, studiu introductiv de Constantin Noica, Ed. Humanitas, București, 1995. Heliade Rădulescu, I., Poezii. Proză, antologie și repere istorico-literare de Marin Mincu, Ed. Minerva, București, 1977. Holderlin, Friedrich, Poezii, în românește de Ștefan Augustin Doinaș, I. Negoițescu și V. Nemoianu, Ed. Univers, București, 1971. Ică jr., Diacon Ioan I., Canonul Ortodoxiei, vol. I, Ed. Deisis/ Stavropoleos, Sibiu, 2008. Ionnescu-Gion, G. I., Portrete și evocări istorice, ediție îngrijită, prefață, note, glosar și bibliografie de Vistian Goia, Ed. Minerva, București, 1986. Iorga, Nicolae, Eminescu. El, generația lui și generația noastră, Ed. Datina Românească, Vălenii de Munte, 1929. 912 Idem, Eminescu, ediție îngrijită, studiu introductiv, note și bibliografie de Nicolae Liu, Ed. Junimea, Iași, 1981. Iosif, Ștefan Octavian, Poezii. Originale și tălmăciri, Ed. Minerva, București, 1983. Lamartine, Alphonse de, Oeuvres completes, vol. I, II, III, Ed. Ch. Gosselin, Paris, 1834, 1847, cf. http://www.archive.org/details/uvrescompltesde0 4lamagoog, http://www.archive.org/details/uvrescompltesde0 5lamagoog, http://www.archive.org/details/uvrescompltesde03lam agoog. Liturghier, tipărit cu aprobarea Sfântului Sinod și cu binecuvântarea Preafericitului Părinte Daniel, Patriarhul Bisericii Ortodoxe Române, Ed. Institutului Biblic și de Misiune Ortodoxă, București, 2012. Lucian Blaga - cunoaștere și creație. Culegere de studii, Ed. Cartea Românească, București, 1987. Macedonski, Al., Excelsior. Poezii, ediție îngrijită de Adrian Marino, prefață de Marin Mincu, EPL, 1968. Maniu, Adrian, Versuri, Ed. Minerva, București, 1979. 913 Manolescu, Nicolae, Istoria critică a literaturii române. 5 secole de literatură, Ed. Paralela 45, Pitești. Mazilu, Dan Horia, Recitind literatura română veche, vol. I, Ed. Universității București, 1994. Idem, Recitind literatura română veche, vol. II, Ed. Universității București, 1998. Idem, Varlaam și Ioasaf. Istoria unei cărți, Ed. Minerva, București, 1981. Meyendorff, John, O introducere în studiul vieții și operei Sfântului Grigorie Palama, traducere din limba franceză de Măriuca și Adrian Alexan-drescu, studiu introductiv și traducere din limba greacă de Marius Portaru, Ed. Nemira, București, 2014. Minulescu, Ion, Scrieri I. Versuri, ediție îngrijită și prefațată de Matei Călinescu, EPL, București, 1966. Molitfelnic, Ed. IBMBOR, București, 2002. Moraru, Mihai, De nuptiis Mercurii et Philologiae, Ed. Fundației Culturale Române, București, 1997. Murărașu, D., Naționalismul lui Eminescu, ediție de y ' ' y ' y Stancu Ilin, Ed. Atos, București, 1999. 914 Mureșanu, Andrei, Poezii. Articole, antologie, postfață și bibliografie de Ion Buzași, Ed. Minerva, București, 1988. Negoițescu, Ion, Poezia lui Eminescu, ediția a IV-a revăzută, Ed. Eminescu, București, 1994. Idem, Scriitori moderni, vol. I, Ed. Eminescu, București, 1996. Idem, Scriitori moderni, vol. II, Ed. Eminescu, București, 1997. Negrici, Eugen, Iluziile literaturii române, Ed. Cartea Românească, București, 2008. Nicodim Aghioritul, Cuviosul, Paza celor cinci simțuri, versiune diortosită a traducerii românești din 1826, tipărită la Mănăstirea Neamț prin osteneala Arhimandritului Dometian, Ed. Anastasia, București, 1999. Noul Testament al Domnului și Mântuitorului nostru Iisus Hristos, tipărit cu voia și blogoslovenia Prea Sfinților Episcopi ai Prințipatului Româniii, după cel mai ales model, dat de Prea Sfinția lor, în zilele prea înălțatului Domn Stăpânitor a toatei Țări Românești Aleksandru Dimitrie Ghika V, Tipografia lui A. Damian și Tov, Smirna, 1838. 915 Noul Testament al Domnului și Mântuitorului nostru Iisus Hristos, tipărit cu voea și blagoslovenia Prea Sfințiților Episcopi ai Principatului Romîniei, după cel mai ales model dat de Prea Sfințiea lor, în zilele prea înălțatului Domn Stăpânitor a toatei Țării Românesci Alecs. Dimitrie Ghika, ediția a 5-a, Tipografia Națională a lui Iosif Romanov, București, 1857. Ortiz, Ramiro, Fortuna labilis. Storia di un motivo poetico da Ovidio a Leopardi, București, 1927. Paleologu-Matta, S., Eminescu și abisul ontologic, cuvânt înainte de N. Steinhardt, Ed. Științifică, București, 1994. Papadima, Liviu, Literatură și comunicare. Relația autor-cititor în proza pașoptistă și postpașoptistă, Ed. Polirom, Iași, 1999. Pătimirile Sfinților Martiri, cuvânt înainte, note și comentarii de F. C. Conybeare, traducere din limba engleză de Monica Medeleanu, Ed. Herald, București, 2008. Penticostar, Ed. IBMBOR, București, 1999. Petrescu, Ioana Em., Eminescu. Modele cosmologice și viziune poetică, ediție îngrijită și prefațată de Irina Petraș, Ed. Paralela 45, Pitești, 2005. 916 Picioruș, Gianina Maria-Cristina, Antim Ivireanul: avangarda literară a Paradisului. Viața și opera, Teologie pentru azi, București, 2010, cf. http://www.teologiepentruazi.ro/2010/03/10/anti m-ivireanul-avangarda-literara-a-paradisului- viata-si-opera-2010/. Idem, Eminescu și literatura română veche. Universalism, vizionarism și imagistică literară, Editura Universității din București, 2013. Idem, Epilog la lumea veche I. 1, ediția a doua, Teologie pentru azi, București, 2014, cf. http://www.teologiepentruazi.ro/2014/01/11/epilo g-la-lumea-veche-i-1-editia-a-doua/. Idem, Epilog la lumea veche I. 2, Teologie pentru azi, București, 2010, cf. http://www.teologiepentruazi.ro/2010/06/04/epil og-la-lumea-veche-i-2/. Idem, Epilog la lumea veche I. 4, Teologie pentru azi, București, 2012, cf. http://www.teologiepentruazi.ro/2012/12/22/epilo g-la-lumea-veche-i-4/. Idem, Creatori de limbă și de viziune poetică în literatura română, vol. I, Dosoftei, Teologie pentru azi, București, 2013, cf. 917 http://www.teologiepentruazi.ro/2013/06/15/creat ori-de-limba-si-de-viziune-poetica-in-literatura- romana-vol-1/. Idem, Trei poeți și-un început de secol, Teologie pentru azi, București, 2014, cf. http://www.teologiepentruazi.ro/2014/06/13/trei- poeti-si-un-inceput-de-secol/. Idem, Studii literare, vol. I, Teologie pentru azi, București, 2014, cf. http://www.teologiepentruazi.ro/2014/06/29/stud ii-literare-vol-1/. Idem, Studiu despre „Viața Sfântului Macarie Romanul”, Teologie pentru azi, București, 2014, cf. http://www.teologiepentruazi.ro/2014/10/31/studi u-despre-viata-sfantului-macarie-romanul/. Idem, Creatori de limbă și de viziune poetică în literatura română, vol. 2. 1, Dimitrie Cantemir, Teologie pentru azi, București, 2015, cf. http://www.teologiepentruazi.ro/2015/01/08/creat ori-de-limba-si-de-viziune-poetica-vol-2-1/. Pillat, Ion, Poezii, Ed. Minerva, București, 1989. Poezia românească în epoca romantică, volum îngrijit și prezentat de Mircea Anghelescu, Editura Fundației Culturale Române, București, 1997. 918 Pușcariu, Sextil, Istoria literaturii române. Epoca veche, ediție îngrijită de Magdalena Vulpe, postfață de Dan C. Mihăilescu, Ed. Eminescu, București, 1987. Rădulescu, Mihai, Antim Ivireanul. Învățător. Scriitor. Personaj, cu un „Cuvânt înainte” de P. S. Irineu Slătineanu, editat de Fundația „Antim Ivireanul” -Rm. Vâlcea, Ed. Ramida, București, 1997. Regman, Ștefăniță, N. Steinhardt către I. Negoițescu: Trei scrisori inedite, în rev. Apostrof, anul XXIV, 2013, nr. 3 (274), cf. http://www.revista-apostrof.ro/articole.php?id=2016. Retorică românească. Antologie, în seria Restitutio, ediție, prefață și note de Mircea Frânculescu, Ed. Minerva, București, 1980. Rotaru, Ion, O istorie a literaturii române. Vol. I. De la origini până la Epoca Luminilor, ediția a II-a revăzută și adăugită, Ed. Porto-Franco, Galați, 1994. Scarlat, Mircea, Istoria poeziei românești, vol. I, Ed. Minerva, București, 1982. Idem, Istoria poeziei românești, vol. II, Ed. Minerva, București, 1984. 919 Schmitt, Jean Claude, Strigoii. Viii și morții în societatea medievală, traducere de Andrei Niculescu și Elena-Natalia Ionescu, Ed. Meridiane, București, 1998. Sofronie [Saharov], Arhimandritul, Vom vedea pe Dumnezeu precum este, traducere din limba rusă de ieromonah Rafail Noica, Ed. Sofia, București, 2005. Stănescu, Nichita, Ordinea cuvintelor. Versuri, vol. I și II, cuvânt înainte de Nichita Stănescu, prefață, cronologie și ediție îngrijită de Alexandru Condeescu, Ed. Cartea Românească, București, 1985. Stăniloae, Pr. Prof. Dr. Dumitru, Teologia Dogmatică Ortodoxă, vol. 2, ediția a II-a, Ed. IBMBOR, București, 1997. Steinhardt, N., Primejdia mărturisirii (Convorbiri cu Ioan Pintea), Ed. Dacia, Cluj-Napoca, 1993. Triodiu, tipărit în zilele prea înălțatului nostru Domn Carol I, Regele României, ediția a doua, Tipo-Litografia „Cărților Bisericescă”, București, 1897. Triodul, Ed. IBMBOR, București, 2000. 920 Tohăneanu, G. I., Eminesciene. Eminescu și limba română, Ed. Facla, Timișoara, 1989. Tudor Vianu despre Eminescu, ediție alcătuită și prefață de Vasile Lungu, Ed. Minerva, București, 2009. Turdeanu, Emil, Turdeanu-Cartojan, Laetitia, Studii și articole literare, postfață și note complementare de Mircea Anghelescu, Ed. Minerva, București, 1995. Velculescu, Cătălina, Între scriere și oralitate, Ed. Minerva, București, 1988. Vinea, Ion, Ora fântânilor, Ed. Minerva, București, 1982. Voronca, Ilarie, Versuri, Ed. Cartier, Chișinău, 1999. Voiculescu, Vasile, Poezii, prefață de Ștefan Aug. Doinaș, Ed. Minerva, București, 1981. Idem, Poezii, ediție îngrijită, prefață, cronologie, repere critice și bibliografie de Ion Apetroaie, Ed. Porto-Franco, Galați, 1995. Zamfir, Mihai, Proza poetică românească în secolul al XIX-lea, Ed. Minerva, București, 1971. 921 Idem, Scurtă istorie: panorama alternativă a literaturii române, Ed. Cartea Românească/ Polirom, Bucu-rești/ Iași, 2011. Zarifopol, Paul, Pentru arta literară, ediție îngrijită, note, bibliografie și studiu introductiv de Al. Săndulescu, Ed. Minerva, București, 1971. Zilot Românul (Ștefan Fănuță), Opere complete, ediție îngrijită, studiu introductiv, note, comentariii și indici de Marcel-Dumitru Ciucă, Ed. Minerva, București, 1996. Alte resurse online: Sfântul Dionisie Areopagitul, Despre ierarhia cerească, lectură și comentariu de Pr. Dr. Dorin Octavian Picioruș, cf. https://archive.org/details/SfantulDionisieAreopa gitulDespreIerarhiaCereasca2010. Sfântul Dionisie Areopagitul, Despre ierarhia bisericească, lectură și comentariu de Pr. Dr. Dorin Octavian Picioruș, cf. https://archive.org/details/SfantulDionisieAreopa gitulDespreIerarhiaBisericeasca2010. 922 Sfântul Irineu al Lyonului, Contra ereziilor, traducere de Pr. Dr. Dorin Octavian Picioruș, vol. I și II, cf. http://www.teologiepentruazi.ro/2009/11/03/sfant ul-sfin%c8%9bit-mucenic-irineu-al-lyonului-contra-ereziilor-vol-1/ și • i http://www.teologiepentruazi.ro/2009/11/23/sfant ul-sfin%c8%9bit-mucenic-irineu-al-lyonului-contra- ereziilor-vol-2/. Facerea, traducere după LXX a Pr. Dr. Dorin Octavian Picioruș, cf. http://www.teologiepentruazi.ro/2011/08/18/facer ea-cap-1/ și http://www.teologiepentruazi.ro/2011/08/19/facer ea-cap-2/. Articole de Gianina Maria-Cristina Picioruș: t http://www.teologiepentruazi.ro/category/literat ura-romana-din-perspectiva-ortodoxa/eminescu-si- ortodoxia/ http://www. teologiepentruazi.ro/tag/luceafarul/ http://www.teologiepentruazi.ro/2014/12/18/lucea farul-comentariu-literar/ 923 http://www.teologiepentruazi.ro/2014/11/30/lucea farul-7/ http://www.teologiepentruazi.ro/2014/12/02/luce afarul-8/ http://www.teologiepentruazi.ro/2014/12/04/luce afarul-9/ http://www.teologiepentruazi.ro/2008/03/22/emi nescu-si-ortodoxia-influente-crestine-in-luceafarul-ix/ http://www.teologiepentruazi.ro/2009/01/10/luce afarul-in-varianta-sfantului-antim-ivireanul/ http://www.teologiepentruazi.ro/2008/10/07/emi nescu-si-ortodoxia-cosmogeneza-xxi/ http://www.teologiepentruazi.ro/2007/12/07/emi nescu-si-ortodoxia-i/ http://www.teologiepentruazi.ro/2008/01/19/emi nescu-si-ortodoxia-perspectiva-eshatologica-v/ http://www.teologiepentruazi.ro/2013/10/17/din- nou-despre-scrisoarea-i/ http://www.teologiepentruazi.ro/2007/03/15/doar -un-vers-din-eminescu/ 924 http://www.teologiepentruazi.ro/2012/05/23/cara rile-marii/ http://www.teologiepentruazi.ro/2010/12/29/nu- cere-semne-si-minuni/ http://www.teologiepentruazi.ro/2012/03/13/dintr e-sute-de-catarge/ http://www.teologiepentruazi.ro/2007/11/28/omu l-cu-stea-si-omul-cu-noroc/ http://www.teologiepentruazi.ro/2011/05/16/ce- este-omul/ http://www.teologiepentruazi.ro/2013/11/08/cono tatiile-umplerii-ca-gest-duhovnicesc/ http://www.teologiepentruazi.ro/2014/09/13/creat ori-de-limba-si-de-viziune-poetica-in-literatura- romana-dimitrie-cantemir-18/ http://www.teologiepentruazi.ro/2015/03/03/vers uri-populare-inspirate-din-triod/ http://www.teologiepentruazi.ro/tag/acatistul- nascatoarei-de-dumnezeu/ http://www.teologiepentruazi.ro/2012/05/22/urm e-ale-traditiei-literare-vechi-in-tiganiada-8/ 925 http://www.teologiepentruazi.ro/2010/12/07/baco via-sau-despre-o-frumusete-isterica-actualizat/ http://www. teologiepentruazi.ro/2014/03/14/com pletari-la-comentariul-poeziei-lui-bacovia/ Proiectul nostru audio: 1. http://ia360706.us.archive.org/6/items/ArhivaAu dio- videoteologiePentruAzi1/SfVarlaamAlMoldoveiRaspun sImpotrivaCatehismuluiCalvinesc1.mp3; 2. http://www.archive.org/download/ArhivaAudio- videoteologiePentruAzi1/SfVarlaamAlMoldoveiRaspun sImpotrivaCatehismuluiCalvinesc2.mp3; 3. http://www.archive.org/download/ArhivaAudio- videoteologiePentruAzi1/SfVarlaamAlMoldoveiRaspun sImpotrivaCatehismuluiCalvinesc3.mp3. Biblioteca digitală a Bucureștilor, http://digitool.dc.bmms.ro:8881/R/4UDA3NV7M CGCK2N1268TTHMEYID2GJ4Y657RF2JUAXGMUTHT HM-02527. http://dexonline.ro/ 926 http://ro.wikipedia.org/wiki/Rosa_del_Conte http://www.trilulilu.ro/bastrix/df368382ed75a4 http://ro.wikipedia.org/wiki/Zoe_Dumitrescu_Bu %C5%9Fulenga http://ro.wikipedia.org/wiki/George_Gan%C4%8 3 Vianu a rămas pentru mine un model intelectual și moral, interviu acordat de George Gană lui Daniel Cristea Enache, în Adevărul literar și artistic, nr. 692/ 18 nov. 2003, cf. http://atelier.liternet.ro/articol/895/Daniel- Cristea-Enache-George-Gana/George-Gana-Vianu-a- rămas-pentru-mine-un-model-intelectual-si- moral.html. Totul sau aproape totul începe în secolul al XIX-lea, și pînă nu vom înțelege acest lucru, nu vom putea să ne analizăm bine, interviu acordat de Mircea Anghe-lescu lui Daniel Cristea-Enache, în Adevărul literar și artistic, nr. 733, sept. 2004, cf. http://atelier.liternet.ro/articol/1800/Daniel- Cristea-Enache-Mircea-Anghelescu/Mircea- Anghelescu-Totul-sau-aproape-totul-incepe-in- secolul-al-XIX-lea-si-pina-nu-vom-intelege-acest- lucru-nu-vom-putea-sa-ne-analizam-bine.html. 927 http://www.mircea-anghelescu.com/ http://ro.wikipedia.org/wiki/Daniel_Cristea- Enache http://ro.wikipedia.org/wiki/Alexandru_Elian http://www.librarie.net/carti/7256/Paza-celor- cinci-simturi-Sf-Nicodim-Aghioritul http://ro.wikipedia.org/wiki/Homer http://ro.wikipedia.org/wiki/Platon http://ro.wikipedia.org/wiki/Odiseu http://ro.wikipedia.org/wiki/Honorius http://ro.wikipedia.org/wiki/Dumitru_Stăniloae http://ro.wikipedia.org/wiki/Neagoe_Basarab http://ro.wikisource.org/wiki/%C3%8Env%C4%8 3%C5%A3%C4%83turile_lui_Neagoe_Basarab_c%C4% 83tre_fiul_s%C4%83u_Teodosie http://ro.wikipedia.org/wiki/Coresi http://sfintiromani.mmb.ro/?sf=14 928 http://www.cimec.ro/carte/cartev/s17_0110.htm http://www.sfant.ro/sfinti-romani/cuviosul- vasile-ieromonahul-staretul-schitului-poiana-marului- 2.html http://orthodoxwiki.org/Paisius_Velichkovsky http://www.crestinortodox.ro/sarbatori/cuviosul- daniil-sihastrul/sfantul-daniil-sihastru-viata-faptele- sale-69424.html http://tismana.afcn.ro/index.htm http://ro.wikipedia.org/wiki/Vasile_Alecsandri http://ro.wikipedia.org/wiki/Dan_Horia_Mazilu http://www.calendar- ortodox.ro/luna/iunie/iunie20.htm http://ro.wikipedia.org/wiki/Eugen_Lovinescu http://ro.wikipedia.org/wiki/Blaise_Pascal http://ro.wikipedia.org/wiki/Immanuel_Kant http://ro.wikipedia.org/wiki/Arthur_Schopenhau er 929 http://ro.wikipedia.org/wiki/S%C3%B8ren_Kierk egaard http://ro.wikipedia.org/wiki/Miguel_de_Unamun o Nicolae Iorga, Byzance apres Byzance, cf. http://www.unibuc.ro/CLASSICA/byzance/cuprin s.htm. http://ro.orthodoxwiki.org/Ioan_Gură_de_Aur http://en.wikipedia.org/wiki/Tantalus http://ro.wikipedia.org/wiki/Bildungsroman http://ro.wikipedia.org/wiki/Dan_Barbilian http://ro.wikipedia.org/wiki/Alecu_Văcărescu http://ro.wikipedia.org/wiki/Costache_Conachi http://ro.wikipedia. org/wiki/Dimitrie_Bolintinea nu http://www.teologiepentruazi.ro/2010/06/01/sfan tul-ioan-gura-de-aur-margaritare/ http://ro.wikipedia.org/wiki/Petru_Maior 930 http://ro.wikipedia.org/wiki/Vasile_cel_Mare http://ro.wikipedia.org/wiki/Constantin_Galeriu http://ro.wikipedia.org/wiki/Hortensia_Papadat- Bengescu http://ro.wikipedia.org/wiki/Miron_Costin http://en.wikipedia.org/wiki/Nessus_(mythology) http://ro.wikipedia.org/wiki/Heracle http://ro.wikipedia.org/wiki/Constantin_Brâncov eanu http://ro.wikipedia.org/wiki/Ion_Luca_Caragiale http://ro.wikisource.org/wiki/La_hanul_lui_M%C 3%A2njoal%C4%83 http://ro.wikisource.org/wiki/P%C4%83cat..._%2 8Caragiale%29 http://ro.wikipedia.org/wiki/Anton_Pann http://www.librarie.net/carti/135348/Spitalul- amorului-sau-Cantatorul-dorului-Anton-Pann 931 http://ro.wikipedia.org/wiki/George_Gordon_Byr on http://www.hugo- online.org/Plays/marion_de_lorme_1829.html http://ro.wikipedia.org/wiki/Afrodita http://ro.wikipedia.org/wiki/Nichita_St%C4%83n escu http://ro.wikipedia.org/wiki/Nicolae_Filimon http://ro.wikipedia.org/wiki/Grigore_Alexandresc u http://ro.wikipedia.org/wiki/Ion_Heliade- Rădulescu http://ro.wikipedia.org/wiki/Concepția_Imaculat ă http://ro.wikipedia.org/wiki/Veronica_Micle http://usriasi.ro/codreanu.html http://theodorcodreanu.wordpress.com/ http://ro.wikipedia.org/wiki/Sisif 932 http://ro.wikipedia.org/wiki/Titu_Maiorescu http://ro.wikipedia.org/wiki/Alexandru_cel_Bun http://ro.wikipedia. org/wiki/Mircea_cel_B%C4% 83tr%C3%A2n http://www.stefancelmare.ro/ http://ro.wikipedia.org/wiki/Matei_Basarab http://ro.wikipedia.org/wiki/Johann_Wolfgang_v on_Goethe http://en.wikipedia.org/wiki/Paul_Verlaine http://ro.wikisource.org/wiki/S%C4%83rmanul_ Dionis http://ro.wikisource.org/wiki/Fata- n_grădina_de_aur http://cetateaneamtului.ro/ http://ro.wikipedia. org/wiki/Cetatea_Neam%C8 %9B http://picturabizantina.blogspot.ro/p/icoane- maica-domnului-cu-pruncul.html 933 https://www.youtube.com/watch?v=FBR1tSY_3A Q http://en.wikipedia.org/wiki/Hyperion_(poem) http://www.poetryfoundation.org/poem/173738 http://en.wikipedia.org/wiki/Hyperion_(Holderli n_novel) http://ro.wikisource.org/wiki/Pajul_Cupidon... http://ro.wikisource.org/wiki/Învierea_(Eminescu ) http://ro.wikisource.org/wiki/Numai_poetul http://cantemir.asm.md/files/u1/hronicul_vechim ei_a_romano_moldo_vlahilor_vol_I.pdf http://ro.orthodoxwiki.org/Ambrozie_al_Milanul ui http://en.wikipedia.org/wiki/Alphonse_de_Lamar tine http://ro.wikipedia.org/wiki/Hesiod https://nastase.wordpress.com/2015/03/17/tezaur ul-de-la-biserica-sf-nicolae-din-brasov/ 934 http://ro.wikipedia.org/wiki/Orfeu http://ro.wikipedia.org/wiki/Euridice_%28nimfa %29 http://ro.wikipedia.org/wiki/Pitagora http://ro.wikipedia.org/wiki/Ion_Pillat http://ro.wikipedia.org/wiki/Vezuviu http://www.sfantulantonie.ro/ http://ro.wikipedia.org/wiki/Mihai_Zamfir http://ro.wikipedia.org/wiki/Augustin_de_Hipon a http://ro.wikipedia.org/wiki/Cezar_Bolliac http://ro.wikipedia.org/wiki/Icar http://ro.wikipedia.org/wiki/Dedal http://ro.wikipedia.org/wiki/Blaise_Pascal http://ro.wikipedia.org/wiki/Friedrich_Nietzsche http://ro.wikipedia.org/wiki/Ioana_Em._Petrescu 935 http://ro.wikipedia.org/wiki/Lucian_Blaga http://ro.wikipedia.org/wiki/Tudor_Arghezi http://ro.wikipedia.org/wiki/Dumitru_St%C4%83 niloae http://poesie.webnet.fr/lesgrandsclassiques/poem es/alphonse_de_lamartine/l_immortalite.html http://ro.wikipedia.org/wiki/Iancu_V%C4%83c% C4%83rescu http://ro.wikipedia.org/wiki/Atanasie_din_Alexa ndria http://ro.wikipedia.org/wiki/%C5%9Etefan_Cant acuzino http://ro.wikipedia.org/wiki/Constantin_Noica http://ro.wikipedia.org/wiki/Maxim_M%C4%83rt urisitorul http://ro.wikipedia. org/wiki/Ion_Creang%C4%83 http://ro.wikipedia.org/wiki/Giuseppe_Verdi http://www.youtube.com/watch?v=y0EAL3vXZr M 936 http://ro.wikipedia.org/wiki/Octavian_Goga http://ro.wikipedia.org/wiki/George_Bacovia http://ro.wikipedia.org/wiki/Mircea_Eliade http://ro.wikipedia.org/wiki/Pitagora http://ro.wikipedia.org/wiki/Nichifor_Crainic http://www.literaturasidetentie.ro/biografie.php http://ro.wikipedia.org/wiki/YHWH http://ro.wikipedia.org/wiki/Baiazid_I http://ro.wikipedia.org/wiki/B%C4%83t%C4%83l ia_de_la_Rovine http://en.wikipedia.org/wiki/William_Shakespear e http://ro.wikipedia.org/wiki/Alexandru_Vlahuță http://ro.wikipedia.org/wiki/Coresi http://ro.wikipedia.org/wiki/Marin_Sorescu http://ro.wikipedia.org/wiki/Andrei_Rubliov 937 http://ro.wikipedia.org/wiki/Fi%C8%99ier:Angels atmamre-trinity-rublev-1410.jpg http://ro.wikipedia.org/wiki/Matei_Călinescu http://ro.wikipedia.org/wiki/Alexandru_Macedon ski http://ro.wikipedia.org/wiki/Lucian_Blaga http://ro.wikipedia.org/wiki/Nicolae_Manolescu http://ro.orthodoxwiki.org/Macarie_cel_Mare http://ro.orthodoxwiki.org/Chiril_al_Alexandriei http://ro.orthodoxwiki.org/Efrem_Sirul http://www.calendar- ortodox.ro/luna/ianuarie/ianuarie28.htm http://ro.wikipedia.org/wiki/Origene http://ro.wikipedia.org/wiki/Nicolae_Steinhardt http://en.wikipedia.org/wiki/Georg_Trakl http://en.wikipedia.org/wiki/Georges_Brassens http://ro.wikipedia.org/wiki/Emil_Botta 938 http://ro.wikipedia.org/wiki/Atlas_%28mitologie %29 http://www.teologiepentruazi.ro/2014/01/11/epilo g-la-lumea-veche-i-1-editia-a-doua/ http://ro.wikipedia.org/wiki/Tudor_Vianu http://ro.wikipedia.org/wiki/Arthur_Schopenhau er http://poesie.webnet.fr/lesgrandsclassiques/poem es/alphonse_de_lamartine/dieu.html http://ro.wikisource.org/wiki/%C3%8En_Nirvana http://ro.wikipedia.org/wiki/Vasile_C%C3%A2rlo va http://ro.wikipedia.org/wiki/Vasile_Fabian-Bob http://ro.wikisource.org/wiki/Autor:George_Cre %C5%A3eanu http://ro.wikipedia. org/wiki/Ion_Heliade- R%C4%83dulescu http://chirb.it/yMK2cv 939 http://ro.wikipedia.org/wiki/Ioan_Piuariu- Molnar http://ro.wikipedia.org/wiki/Alexandru_Macedon ski http://ro.wikipedia.org/wiki/%C8%98tefan_Octa vian_Iosif http://ro.wikisource.org/wiki/Autor:%C8%98tefa n_Octavian_Iosif http://ro.wikipedia.org/wiki/Ilarie_Voronca http://ro.wikipedia.org/wiki/Ion_Vinea http://ro.wikipedia.org/wiki/Adrian_Maniu http://fondane.wordpress.com/ http://ro.wikipedia.org/wiki/Vasile_Voiculescu http://ro.wikipedia.org/wiki/George_Co%C5%9F buc http://ro.wikipedia.org/wiki/Alecu_Donici http://ro.wikipedia.org/wiki/Ion_Minulescu http://ro.wikipedia.org/wiki/Geo_Dumitrescu 940 http://ro.wikipedia.org/wiki/Eugen_Negrici http://ro.wikipedia.org/wiki/Mircea_Scarlat http://ro.wikipedia.org/wiki/George_Bacovia http://ro.wikipedia.org/wiki/Paul_Val%C3%A9ry http://ro.wikipedia.org/wiki/Ștefan_Augustin_Do inaș http://ro.wikipedia.org/wiki/Bogdan_Petriceicu_ Hasdeu http://ro.wikipedia.org/wiki/Nicolae_Filimon http://ro.wikipedia.org/wiki/Liviu_Papadima http://en.wikipedia.org/wiki/G%C3%A9rard_Gen ette http://ro.wikipedia.org/wiki/Charles_Baudelaire http://ro.wikipedia.org/wiki/Martin_Luther http://ro.wikipedia.org/wiki/Rainer_Maria_Rilke http://ro.wikipedia.org/wiki/Martin_Heidegger http://ro.wikipedia.org/wiki/Octavio_Paz 941 http://www.vatican.va/holy_father/pius_x/encycli cals/documents/hf_p-x_enc_19070908_pascendi- dominici-gregis_en.html http://ro.wikipedia.org/wiki/Lev_Tolstoi http://en.wikipedia.org/wiki/Nikos_Kazantzakis http://ro.wikipedia.org/wiki/Sextil_Pu%C5%9Fca riu http://ro.wikipedia.org/wiki/Zilot_Rom%C3%A2n ul http://en.wikipedia.org/wiki/Fran%C3%A7ois_Vil lon http://ro.wikipedia.org/wiki/Plutarh http://ro.wikipedia.org/wiki/Euripide http://books.google.ro/books?id=_meJRfpN7aIC& pg=PR5&lpg=PR5&dq=Demetrius+din+Falera&source= bl&ots=G5MOt32Tzj&sig=WOOx- nslt0FKdgfnl1RZ7uwYyRQ&hl=ro&ei=bbgITPHxNYGN OLvjtdEP&sa=X&oi=book_result&ct=result&resnum=3 &ved=0CB4Q6AEwAg#v=onepage&q&f=false http://ro.wikipedia.org/wiki/Tibul 942 http://ro.wikipedia.org/wiki/Proper%C5%A3iu http://ro.wikipedia.org/wiki/Publius_Ovidius_Na so http://ro.wikipedia.org/wiki/Marcus_Tullius_Cice ro http://ro.wikipedia.org/wiki/Quintus_Horatius_F laccus http://ro.wikipedia.org/wiki/Publius_Vergilius_M aro http://ro.wikipedia.org/wiki/Ramiro_Ortiz http://en.wikipedia.org/wiki/Justin_Popovi%C4% 87 http://ro.wikipedia.org/wiki/Marin_Preda http://ro.orthodoxwiki.org/Ioan_Damaschin http://www.crispedia.ro/George_Baronzi http://www.archive.org/details/IndreptareaLegii. PravilaCeaMare1652 http://en.wikipedia.org/wiki/Lenore_(ballad) 943 http://ro.wikisource.org/wiki/Lenore_(Iosif) http://ro.wikisource.org/wiki/Blăstăm_de_mamă http://www.enciclopedia- dacica.ro/templu/zamolxe.htm http://www.librarie.net/carti/18338/Sf-Lavrentie- al-Cernigovului-Viata-invataturile-minunile-si- acatistul http://ro.wikipedia.org/wiki/Novalis http://en.wikipedia.org/wiki/Giacomo_Leopardi http://ro.orthodoxwiki.org/Ioan_Sc%C4%83rarul http://ro.wikipedia.org/wiki/Grigore_al_III- lea_Ghica http://www.teologiepentruazi.ro/2011/11/17/psaltir ea-lui-coresi-1577-editie-hasdeu-ed-academiei-1881/ http://en.wikipedia.org/wiki/File:16_Lorenzo_Ve neziano,_Christ_Rescuing_Peter_from_Drowning._137 0_Staatliche_Museen,_Berlin..jpg http://ro.wikisource.org/wiki/%C3%8Enger_%C8 %99i_demon 944 http://ro.wikisource.org/wiki/Melancolie_%28Em inescu%29 http://ro.wikipedia.org/wiki/Vasile_P%C3%A2rva n http://ro.wikipedia.org/wiki/Nicolae_Iorga http://ro.wikipedia.org/wiki/Cezar_Papacostea http://ro.wikipedia.org/wiki/Francisc_de_Assisi http://en.wikipedia.org/wiki/Jacques- B%C3%A9nigne_Bossuet http://ro.wikipedia.org/wiki/Hermes_Trismegistu l http://fr.wikipedia.org/wiki/Alfred_de_Vigny http://en.wikipedia.org/wiki/Edgar_Allan_Poe http://ro.wikipedia.org/wiki/Friedrich_von_Schill er http://ro.orthodoxwiki.org/Sofronie_%28Saharov %29 http://ro.wikipedia.org/wiki/Iustin_Martirul_%C 5%9Fi_Filozoful 945 http://ro.orthodoxwiki.org/Vasile_cel_Mare http://ro.wikipedia.org/wiki/Constantin_Galeriu http://ro.orthodoxwiki.org/Siluan_Athonitul http://ro.wikipedia.org/wiki/Veronica_Micle http://ro.wikipedia.org/wiki/Jean_Calvin http://ro.wikipedia.org/wiki/Platon http://ro.wikipedia.org/wiki/Compania_Fanny_T ardini-Vladicescu http://ro.wikipedia.org/wiki/Mihail_Pascaly http://www.edusoft.ro/rol/Iorgu%20Caragiale.ph p http://ro.wikipedia.org/wiki/Feodor_Dostoievski http://en.wikipedia.org/wiki/Andrei_Mureșanu http://ro.wikisource.org/wiki/O_noapte_la_mor minte http://ro.wikisource.org/wiki/Mormintele._La_Dr %C4%83g%C4%83%C8%99ani 946 http://ro.wikisource.org/wiki/Cimitirul http://en.wikipedia.org/wiki/St%C3%A9phane_M allarm%C3%A9 http://ro.wikipedia.org/wiki/Vladimir_Streinu http://ro.wikipedia.org/wiki/Guillaume_Apollinai re http://ro.wikipedia.org/wiki/Mircea_Eliade http://roncea.ro/wp- content/uploads/2013/06/Eminescu-Revista-Familia- 1889-via-Civic-Media-Ro-si-Ziaristi-Online.jpg Resurse electronice BibleWorks 07 Cuprins Preliminarii /4-27/ Între ars amandi și ars moriendi /28-112/ Luceafărul /113-254/ Memento mori și nostalgia Paradisului /255-351/ Eminescu și Antim Ivireanul. Semnificația metaforelor cosmice /352-460/ Cosmogeneza și eshatologia. Ipoteze de lucru /461-480/ Scrisoarea I /481-555/ Desemnificarea cosmosului și începuturile modernității ideologice în poezia română ^56-624/ O altă tradiție literară: iarna ca anotimp spiritual /625-651/ Eminescu împotriva arianismului manifestat în arta modernă /652-658/ Intertextualizări din vechea literatură, parafraze scripturale și patristice... 7659-742/ Rugăciunea ascultată /743-794/ Demonism în poezia lui Eminescu? /795-827/ Mortua est! /828-841/ Dintre sute de catarge. /842-849/ Dubla ereditate eminesciană /850-870/ Ultimul romantic al Europei /871-889/ Bibliografie /890-946/ Imaginea de pe coperta I: Mihail Eminescu, portret publicat în revista Familia, XXV, nr. 26/ 1889. Sursa de unde am preluat-o e aceasta924. 924 A se vedea: http://roncea.ro/wp-content/uploads/2013/06/Eminescu-Revista- Familia-1889-via-Civic-Media-Ro-si-Ziaristi-Online.jpg. Mulțumesc soțului meu, Părintele Dorin 9 9' Octavian Picioruș, pentru iubirea, încurajarea și toată susținerea pe care mi le acordă întotdeauna • J £* • A • J J • și fără de care nu aș fi făcut nimic, căruia îi dedic această carte. © Teologie pentru azi| 2015 http://www.teologiepentruazi.ro/ Cartea de față este o ediție online » > gratuită și reprezintă proprietatea Dr. Gianina Maria-Cristina Picioruș. t Ea nu poate fi tipărită și comercializată fără acordul direct al Pr. Dr. Dorin Octavian Picioruș, editorul ei. i ' © Teologie pentru azi Toate drepturile rezervate Dr. Gianina Maria-Cristina Picioruș (n. 1977) este licențiată (2001) a Faculății de Litere, Universitatea București. t A urmat, în 2002, cursurile de Master, la specializarea Literatură contemporană pe care le-a absolvit cu o teză despre Nichita Stanescu și fenomenul poezesc. Între 2002 și 2009 a elaborat teza de doctorat, publicată online cu titlul: Antim Ivireanul: avangarda literară a Paradisului. Viața și opera. A publicat, tot la nivel online, alte 10 volume de critică literară (a se vedea: http://www.teologiepentruazi.ro/cv-dr-gianina-maria-cristina-piciorus/) și multe alte articole. În 2013 a apărut, la Editura Universității din București, lucrarea sa Eminescu și literatura română veche. Universalism, vizionarism t 7 și imagistică literară. Studiul de față s-a născut din cercetarea comparativă a literaturii românești vechi și moderne. t t Volumul I se ocupă exclusiv de evoluția poeziei, care merită o atenție sporită, atâta timp cât conceptul de poezie în literatura bizantină și în aria de cultură răsăriteană este unul t vast și, în bună măsură, diferit de cel occidental. El poate cuprinde, în întregime sau pe spații largi, specii literare diverse: imne, cronografe, omilii, pareneze etc. Acest fapt reprezintă o perspectivă cu urmări importante și în literatura noastră nouă. VIRGIL FRUNZĂ FACTORI FAVORIZANȚI ȘI PERTURBATORI AI ACTIVITĂȚII DIDACTICE OVIDIUS UNIVERSITY PRESS CONSTANȚA 2003 INTRODUCERE Fiind un proces de complexitate deosebită, comunicarea didactică este multideterminată și în consecință favorizată sau, dimpotrivă, restricționată de o varietate de factori a căror incidență este diferită ceea ce înseamnă că impactul unora este foarte semnificativ în timp ce alții au o pondere aproape neglijabilă, care nu induce efecte negative și nu necesită măsuri speciale de ameliorare. în linii mari factorii favorizanți ai comunicării didactice sunt grupabili în mai multe categorii și anume: a) factori de natură psihologică, din rândul cărora impactul cel mai semnificativ asupra comunicării îl au: - limbajul, gândirea, motivația, atenția, afectivitatea, ș.a. b) factori de natură pedagogică, categorie în cadrul căreia există mai multe variabile ce pot favoriza comunicarea didactică cum sunt obiectivele educaționale, modul de structurare și funcționare a situației pedagogice, conținuturile procesului de învățământ, modul de depășire a obstacolelor epistemologice, maniera în care se realizează transpoziția didactică, metodele pedagogice, mijloacele de învățământ, tipologia feed-back-ului, relația pedagogică, stilurile educaționale, ș.a. 1 c) factori de natură socială unde impactul mai semnificativ asupra comunicării didactice îl au mărimea grupului, poziția spațială a membrilor, rețelele și structurile de comunicare, structura grupului, coeziunea grupului, modul de rezolvare a conflictelor apărute în cadrul grupului, ș.a. Pentru ca procesul de comunicare didactică să funcționeze la parametri de eficiență ridicată se impune cu necesitate atât cunoașterea acestor factori, cât și manipularea lor astfel încât să se maximizeze efectele pozitive și, eventual, să se diminueze la maxim urmările negative, în cazul în care procesul este perturbat într-o măsură mai mare sau mai mică și există indicii că starea sa se înscrie pe o curbă descendentă. Existând mai multe categorii de factori este de la sine înțeles că nu poate fi favorizată sau neglijată nici o categorie fără ca acest aspect să nu se repercuteze nefavorabil asupra manierei de desfășurare a comunicării didactice. Ceea ce trebuie să se știe este însă faptul că manipularea corectă a factorilor ce aparțin categoriilor amintite presupune ca personalul didactic să posede competențe extinse, care să vizeze domenii cum sunt psihologia generală, psihologia copilului, psiholologia socială, pedagogia, sociologia, teoria informației etc. Dacă nu există aceste competențe este greu de crezut că un profesor sau altul nu va fi tentat să acorde prioritate anumitor factori dar în același timp să-i ignore pe alții al căror impact asupra comunicării este foarte important. în cazul în care se va ține cont de toți factorii care favorizează comunicarea didactică există șanse mari ca acest proces să se desfășoare la parametri de normalitate și implicit întreaga activitate de instruire să devină mai eficientă. 2 FACTORI FAVORIZANȚI ȘI PERTURBATORI AI COMUNICĂRII DIDACTICE 1. Factori favorizanți de natură psihologică ai comunicării didactice Enumerarea factorilor care favorizează comunicarea didactică trebuie să debuteze, după părerea noastră, cu cei de natură psihologică, iar lucrul acesta se motivează prin faptul că indivizii integrați în rețelele comunicaționale sunt, înainte de toate, entități cu specificitate psihologică care se diferențiază printr-o anumită arhitectură cognitivă, printr-o paletă motivațională diversificată și ierarhizată, printr-o anumită echilibrare a vieții afective, printr-o reactivitate generală mai mare sau mai mică și, cu siguranță lista ar putea fi continuată. Pe de altă parte, nu toate variabilele sau elementele Sistemului Psihic Uman au același nivel de incidență asupra comunicării încât să nu se impună o selecție a celor care marchează semnificativ desfășurarea procesului amintit. în linii mari, factorii cu un impact mai mare asupra comunicării didactice sunt: 1) limbajul (nivelul de dezvoltare al acestuia); 2) gândirea (funcționarea cognitivă); 3) motivația', 4) afectivitatea și lista eventual ar putea fi completată cu unele trăsături de personalitate ale profesorilor și elevilor din rândul cărora par să se detașeze cele de natură temperamentală. 3 Limbajul, bunăoară, este un factor de natură psihologică de primă importanță, iar lucrul se poate explica, mai întâi, prin faptul că din toate canalele de comunicare, cel verbal, deține ponderea cea mai semnificativă, iar, după aceea, grație modului diferit de raportare a elevilor la această realitate, care este limba, raportare care îi favorizează pe unii și dimpotrivă îi dezavantajează pe alții. Așadar, nu întâmplător, unii autori au ajuns la concluzia că elevii se pot deosebi între ei și prin modul de utilizare a limbii, de unde și faimoasa disociere făcută de B. Bernstein între codurile lingvistice elaborate (sau complexe) și codurile lingvistice neelaborate (sau limitate), primele caracterizându-se prin folosirea multor substantive, adjective și verbe precum și a unui număr mare de explicații, iar celelalte, prin utilizarea unui număr redus de explicații dar, prin existența mai multor pronume, această din urmă categorie inducând și o serie de limitări în desfășurarea proceselor de comunicare. Admițând o indisolubilă legătură între limbaj și comunicare se impune cu necesitate surprinderea direcțiilor de dezvoltare a acestuia, astfel încât, comunicarea însăși să fie favorizată grație nivelelor atinse în utilizarea limbajului specific uman. Dintre posibilele direcții ce pot fi avute în vedere, credem că următoarele au importanță mai mare, și anume: a) dezvoltarea bazei semantice a limbajului; b) dezvoltarea dimensiunii denotative și conotative a limbajului; c) îmbogățirea vocabularului elevilor; d) dezvoltarea conduitei de ascultare. neomițând nici alte obiective fie că este vorba de stimularea inițiativei elevilor în comunicare, de dezvoltarea capacității de argumentare, de creșterea nivelului de expresivitate a limbajului. 4 a) Dezvoltarea bazei semantice a limbajului reprezintă o achiziție extrem de importantă, deoarece ea stă la baza învățărilor ulterioare și, implicit, la baza îmbunătățirii continue a comunicării care mediază relaționarea dintre copil și elementele universului apropiat și între el și ceilalți parteneri ai actului educațional. Acesta este motivul pentru o permanentă preocupare vizând dezvoltarea bazei semantice a limbajului, demers ce trebuie făcut de la vârstele cele mai mici, când receptivitatea copilului este mare, putându-se vorbi chiar de o perioadă sensibilă, pentru acest tip de achiziție, încadrabilă ontogenetic în segmentul 0-5 ani și care trebuie maximal valorificată. Odată conștientizată importanța bazei semantice, problema următoare care se pune este aceea de a identifica modalitățile care permit această dezvoltare pentru ca, din perspectivă psihopedagogică, să se asigure condițiile ca activitățile propuse să dobândească coerență și specificitate. în legătură cu acest aspect, chiar dacă se referă la dezvoltarea limbajului copiilor cu handicap mintal, J. A. Rondai (1985), indică o serie de procedee și modalități menite să dezvolte baza semantică a limbajului care sunt indicate și în cazul copilului normal de genul: -să se indice cu degetul obiectele familiare și să le numească indicând verbal și nonverbal copilului locul lor sau localizarea obișnuită, utilizarea lor principală, proprietarul lor sau utilizatorul obișnuit. De exemplu „Privește, iată automobilul lui tata”, „Aceasta este poșeta mamei", ,Aceasta este pentru a fi mâncat” etc. -să se sensibilizeze copilul la proprietățile și la caracteristicile obiectelor începând cu cele mai frapante, (în raport cu nivelul său de dezvoltare perceptivă și conceptuală), verbalizând într-o modalitate concomitentă. De exemplu, să se sensibilizeze copilul la temperatura ridicată a cafelei sau a apei care se pune la fiert, la contactul zgrunțuros al unei suprafețe etc. 5 -să se determine copilul să observe și să înțeleagă efectele diferitelor acțiuni pe care le execută asupra diverselor obiecte. De exemplu, atunci când scapă un obiect, el cade. Se pot lovi, freca, plia, sparge, încastra anumite obiecte etc., servindu-se de mâinile sale sau de alte obiecte ca instrumente. -să sensibilizeze copilul la funcțiile obiectelor și la utilizarea lor, totul verbalizându-se cu claritate și într-o manieră extrem de concisă. b) Dezvoltarea dimensiunii denotative și conotative a limbajului este de asemenea, importantă, deoarece ele se află într-o continuă dinamică, justificată prin faptul că, pe de o parte, elevii învață să denumească noi obiecte, lucruri procese etc., iar în același timp, ei adaugă noi sensuri cuvintelor, deja posedate, mărindu-le astfel aria conotativă, mai ales ca urmare a utilizării lor în contexte diferite, de cele care au ocazionat asimilarea sensului inițial. c) îmbogățirea vocabularului elevilor este, de asemenea, o direcție importantă pe care o pot susține atât profesorii de literatura și limbă, care au la dispoziție o serie de mijloace de natură lexicală ce facilitează acest demers, dar și profesorii de alte specialități, care contribuie la ceea ce se poate eticheta, drept limbaje specializate, care cuprind cuvinte ce individualizează informații, noțiuni, principii, legi etc., specifice fiecărei discipline în parte. Asimilarea acestor limbaje, sau altfel spus, structurarea lor, este deosebit de importantă în procesul de comunicare didactică deoarece, de multe ori, necunoașterea unor termeni specifici unui domeniu sau altuia de cunoaștere, sau utilizarea greșită, pot să determine blocaje, alterări ale semnificației mesajelor, distorsionări, iar în final, chiar înțelegerea defectuoasă a unor conținuturi care includ și termeni de asemenea natură. d) Dezvoltarea conduitei de ascultare este, importantă deoarece, buna funcționare a comunicării, nu presupune numai mesaje de bună calitate, ci și condiții ca, ceea ce se transmite, să fie reținut mai întâi iar, după aceea să fie 6 înțeles. Aceasta este rațiunea pentru care se impune ca ascultarea însăși să fie „educată”, să fie modelată pe linia unei recepții active a mesajelor, care fac obiectul procesului de comunicare. Deci, nu întâmplător, unii autori cum sunt de exemplu, S. Hybels și R. L. Weaver II (1989, pp. 49-74), identifică diverse tipuri de atitudini în timpul ascultării și de asemeni, diferențiază mai multe ipostaze ale ascultării cum sunt: ascultarea informativă, care are ca obiective de bază identificarea ideii principale, identificarea materialului ajutător, formarea unui plan mental, observarea asemănărilor și deosebirilor, ascultarea critică și ea cu o serie de obiective de genul determinării motivelor vorbitorului, provocarea ideilor și întrebărilor, distingerea unor opinii etc., ascultarea reflexivă și ascultarea de plăcere. Alt autor, N. Stanton (1995, pp.17-22), abordând problematica ascultării, enumeră printre condițiile de bază: 1) adoptarea unei atitudini active; 2) manifestarea unui interes ridicat pentru problemele dezbătute; 3) renunțarea la unele prejudecăți; ‘ 4) urmărirea ideilor principale; 5) consemnarea sub formă de notițe a ideilor cu relevanță maximă. Fiind maximal implicată în procesul de comunicare didactică, ascultarea însăși trebuie să fie modelată la nivelul elevilor comunicatori astfel încât, aceștia, să-și dezvolte comportamente adecvate sarcinilor și contextelor de instruire. 2) Gândirea și modul de funcționare a acesteia este de asemenea implicată în actul de comunicare, dacă se are în vedere că funcționarea intelectului uman presupune mecanisme extrem de complexe și extrem de diferențiate. Nu întâmplător, unii autori, vorbesc de o autentică hartă cognitivă atunci când analizează aspectele ce țin de arhitectura vieții intelectuale iar R. Feuerstein 7 (1990), luând în discuție specificul activității mentale consideră că acesteia îi sunt specifici o serie de parametri, și anume: 1) Conținutul activității (familiară sau nu); 2) Modalitățile sau caracteristicile limbajului utilizat pentru a exprima răspunsul (verbal, grafic, numeric, simbolic...); 3) Fazele, etapele funcțiilor cognitive (intrare sau „input”, elaborare, ieșire sau „output”); 4) Operațiile mentale necesare (recunoaștere, identificare, comparare, multiplicare, seriere etc.); 5) Nivelul de complexitate a activității (numărul unităților de informație necesare pentru a găsi răspunsul); 6) Nivelul de abstractizare (senzori-motor, logic, analiza de sisteme, stabilirea de relații complexe); 7) Nivelul de eficacitate (rapiditatea de execuție, precizie, implicarea personală). Dacă apar deficiențe în modul de desfășurare, acestea pot fi întâlnite la mai multe paliere și anume: a) la nivelul „inputului”, concretizate în: percepere vagă și insuficientă, comportament exploratoriu nesistematic și impulsiv, lipsa de orientare spațială, lipsa noțiunii de timp, deficit în stabilirea constantelor (dimensiune, formă, cantitate, orientare), lipsă de precizie în gruparea datelor sau faptelor, incapacitatea de a considera simultan două sau mai multe surse de informare. b) la nivelul elaborării dificultățile se pot concretiza în: -incapacitatea de a percepe existența unei probleme și de a o defini, incapacitatea de a izola datele, sau faptele pertinente; -îngustimea câmpului mental; -perceperea episodică și discontinuă a realității; 8 -absența raționamentului logic; -deficit în interiorizare; -deficit în gândirea ipotetică; -deficit în strategiile de verificare a ipotezelor; -absența comportamentului de planificare; -lipsa instrumentelor verbale necesare în conceptualizare; -deficit în comportamentul de asamblare. c) la nivelul „outputului" se pot semnala printre deficiențe: -modalitate de comunicare egocentrică; -dificultate în proiectarea relațiilor posibile sau virtuale; -blocaj; -răspuns prin încercare și eroare; -lipsa instrumentelor pentru a comunica; -răspunsuri incorect elaborate; -lipsa preciziei sau a exactității în comunicarea răspunsurilor, comportament impulsiv. Semnalarea respectivelor dificultăți este extrem de importantă, deoarece ele se repercutează asupra comunicării didactice și mai exact, în două direcții majore, cum sunt primirea și transmiterea informației respectiv, procesarea acestei informații. în cazul în care, parametrii activității mentale funcționează normal, atunci cu siguranță ei vor favoriza și desfășurarea comunicării didactice la nivele de productivitate maximă. Alt argument al faptului că gândirea este implicată în mare măsură în desfășurarea comunicării didactice provine din perimetrul psihologiei cognitive care oferă dovezi peremptorii referitoare la organizarea semantică a cunoștințelor care se realizează prin aserțiuni și rețele propoziționale, prin rețele semantice, prin scheme cognitive, prin scenarii cognitive. 9 De exemplu, în cazul rețelei semantice, organizarea cunoștințelor se face într-o modalitate ierarhică, în funcție de gradul de generalitate la care se situează acestea motiv pentru care, la vârful rețelei semantice, se situează conceptele cu gradul cel mai mare de generalitate iar, la baza acesteia, cele care au un grad mai mare de concretitudine și de specificitate. Rețeaua semantică prezentată în continuare în fig. 1 (apud. M. Miclea 1996, p.247) relevă faptul că, sub aspect structural, este formată din noduri și arce, nodurile reprezentând conceptele ierarhizate după gradul de generalitate iar arcele, relațiile dintre concepte sau relațiile dintre concepte și caracteristicile esențiale aferente acestora. 10 Rețea semantică periculos I necomestibil Figura 1 Relațiile existente în cadrul rețelei semantice sunt disociabile în relații de subordonare și în relații de predicație, primele stabilindu-se între conceptele cu grad de generalitate mai redus și cele cu grad de generalitate mai mare, iar cele din a doua categorie, între concepte și caracteristicile lor definitorii. Și M. Miclea, dar și alți autori de exemplu M. Zlate (1999), subliniază faptul că una din proprietățile fundamentale a rețelei semantice o reprezintă eritabilitatea trăsăturilor, ceea ce înseamnă că însușirile sau caracteristicile 11 aferente conceptelor cu grad mai mare de generalitate se regăsesc în mod obligatoriu la toate conceptele subordonate acestora. Avantajele organizării cunoștințelor prin intermediul rețelelor semantice sunt evidente deoarece, pe de o parte, se facilitează procesul înțelegerii acestor cunoștințe care devin integrabile în structuri cognitive cu grad de generalizare din ce în ce mai mare iar, pe de altă parte, pentru că se asigură o mai bună retenție în memoria de lungă durată și o reactivare mai rapidă a lor determinată de rezolvarea anumitor sarcini sau de îndeplinirea anumitor activități. Bunăoară, în exemplul oferit, contactul cu oricare concept al rețelei reactivează în mod automat și celelalte concepte cu care acesta interacționează și inevitabil, sunt reactualizate și caracteristicile definitorii ale acestora. Interesantă și productivă este și codarea semantică a cunoștințelor prin intermediul schemelor cognitive care pot fi definite ca structuri generale de cunoștințe care corespund unor situații complexe din realitate. Referindu-se la caracteristicile schemelor cognitive, M. Miclea (op. cit., pp. 249-251) consideră că, din rândul acestora, mai importante sunt următoarele: a) schemele cognitive sunt blocuri de cunoștințe insecabile și autonome în raport cu alte informații. Faptul că reprezintă blocuri de cunoștințe insecabile înseamnă că respectivele blocuri, nu se reduc la părțile lor componente iar faptul că sunt autonome presupune că sunt impermeabile la alte cunoștințe. De exemplu, în schema cognitivă intitulată „vizită la doctor" nu pot fi introduse cunoștințe care aparțin altei scheme cognitive cum ar fi cea intitulată „sala de clasă”. b) schemele cognitive denotă situații complexe ceea ce înseamnă că intre elementele respectivei structuri cognitive se stabilesc anumite relații tipice, astfel încât prin intermediul schemei, să se redea o situație complexă. Astfel, în cadrul schemei cognitive intitulată „Vizită la doctor”, între elementele schemei și anume 12 cabinetul medical, medicul, pacientul, se realizează o relaționare specifică menită să redea o situație complexă astfel încât respectiva situație, să se distingă (disocieze) net de alte tipuri de situații. c) schemele cognitive sunt structuri generale și abstracte ceea ce înseamnă că, prin intermediul lor, nu se redau situații specifice sau particulare, ci situații care sunt integrabile într-o categorie mai largă. Acest lucru este probat de faptul că schemele cognitive sunt organizate ierarhic, astfel încât în vârful schemei se situează cunoștințele indispensabile oricărei situații care constituie nucleul tare al schemei, iar spre periferie, cunoștințele variabile, care sunt specifice unei situații particulare. De exemplu, în schema intitulată, „vizită la doctor”, nucleul tare al schemei îl reprezintă cabinetul medical, doctorul, pacientul, în timp ce alte cunoștințe, cum ar fi cele referitoare la vârsta medicului și a pacientului, la sexul acestora, la specializarea medicului etc., reprezintă cunoștințe variabile care pot fi diferite de la o situație la alta. d) schemele cognitive sunt modalități de organizare a cunoștințelor declarative ceea ce înseamnă că respectivele structuri cuprind cunoștințe despre fapte sau stări de lucruri și nu despre o procedură sau un anumit tip de proceduri. Spre deosebire de schemele cognitive, scenariile cognitive reprezintă „succesiuni de evenimente specifice unui anumit context care ghidează comportamentul oamenilor” (M. Zlate: op. cit., p.252) și care au o importanță de loc neglijabilă pentru că, pe de o parte, oferă informații referitoare la specificul anumitor activități iar, pe de altă parte, pentru că oferă indicii referitoare la comportamentele ce trebuie adoptate în cadrul activităților respective. După cum se poate observa din prezentarea scenariului a lua masa la un restaurant redată în continuare (apud. M. Miclea: op. cit., p. 255) și acesta, ca și schema cognitivă de altfel, este format, sub aspect structural, dintr-un „nucleu tare” format din macroacțiuni r.arp. sunt invay(}ihije_și regflsihile în toate situațiile IU*lKHSir*T£A „oViBtu»" I t o I»i3 « N T * 1 BJ BUOTHC a I similare, care includ la rândul lor elemente ce se pot particulariza diferit în funcție de contextul în care se desfășoară scenariul. Scena 1 Intrarea în restaurant Consumatorul intră în restaurant. Consumatorul caută o masă liberă. Se îndreaptă singur spre o masă liberă. Așteaptă să-l conducă chelnerul la o masă liberă. Consumatorul se așează la masă. Scena 2 Comandarea meniului Clientul cheamă chelnerul. Clientul îi cere un meniu. Chelnerul îi aduce meniul. Clientul consultă meniul. Clientul comandă meniul. Chelnerul notează. Chelnerul merge la bucătărie. Chelnerul comandă bucătarului meniul. Bucătarul pregătește meniul. Chelnerul preia meniul. Scena 3 Consumul Chelnerul servește meniul. Clientul consumă. 14 Scena 4 Achitarea consumului Clientul cere nota de plată. Chelnerul întocmește nota. Chelnerul prezintă nota clientului. Clientul plătește. Lasă bacșiș. Chelnerul mulțumește. Scena 5 Plecarea Clientul iese din restaurant. Clientul iese singur din restaurant. Clientul așteaptă să fie condus spre ieșire. Deoarece prezintă o succesiune de evenimente, este necesar, ca scenele sau macroacțiunile să se supună unei ierarhizări temporale, ceea ce înseamnă că nu este posibilă nici eludarea unor secvențe și nici schimbarea ordonării lor în timp. De exemplu, în scenariul prezentat anterior, nu se poate onora achitarea notei de plată înaintea servirii meniului sau, în scenariul „a merge la dentist”, nu se poate face o extracție înainte ca pacientul să fi fost anesteziat. Avantajul organizării cunoștințelor prin intermediul scenariilor cognitive este evident pentru că, odată învățate și interiorizate de către elevi, facilitează și grăbesc rezolvarea unor sarcini sau desfășurarea unor activități, elimină sau măcar diminuează posibilitatea ca elevii să comită erori și creează disponibilități de timp care pot fi valorificate într-o manieră creativă. 3) Motivația se constituie într-un vector important al susținerii învățării, dar ea stimulează și comunicarea didactică, deoarece aceasta din urmă preludiază și anticipează demersurile incluse în complexul proces al învățării. 15 Conferindu-i-se statut de factor favorizant al comunicării didactice, se pune problema depistării unor modalități sau pârghii prin intermediul cărora, paleta de trebuințe și interese ale elevilor să poată fi canalizate și focalizate spre demersurile specifice activității instructiv-educative. Așadar, există modalități și procedee, grație cărora, să poată fi amplificată motivația elevilor pentru comunicare și pe care profesorul să le poată manipula eficient pentru ca respectiva motivație să fie adecvată tipurilor de solicitări și activități pe care elevul trebuie să le îndeplinească ?. Unele răspunsuri la această întrebare există, configurându-se la ora actuală chiar un curent al „pedagogiei succesului” cu reprezentanți mai mult sau mai puțini cunoscuți. Dintre cei cunoscuți în mai mare măsură, P. A. Osterrieth (1978, pp.63-101) indică o serie de modalități prin intermediul cărora se poate amplifica motivația elevilor pentru comunicare și pentru învățare dintre care, cele mai relevante sunt: a) informarea permanentă a elevilor în legătură cu performanțele obținute la diferite tipuri de activități. Cu cât informarea va fi mai promptă, cu atât motivația va fi mai mare și dimpotrivă, cu cât ea va întârzia, cu atât motivația se va situa la cote mai scăzute. b) asigurarea succesului în învățare, prin compatibilizarea sarcinilor cu posibilitățile reale ale elevilor. Acest lucru înseamnă că elevilor trebuie să li se ofere sarcini în care să obțină succese și nu sarcini în care pot eșua, chiar dacă primesc suport din partea profesorului. Acest lucru este explicat de Osterrieth în sensul că, întotdeauna succesul determină un alt succes, lucru valabil și în cazul eșecului. c) utilizarea laudei și nu a blamului, ceea ce înseamnă că trebuie să se pună accent pe elementele pozitive din pregătirea elevului și nu pe nerealizările sale. 16 Alt autor contemporan, J. Beaute (1994, pp. 56-67), enumeră și alte modalități de amplificare ale motivației, precum sublinierea importanței conținuturilor în diferite contexte de utilizare și, de asemenea, conștientizarea elevilor asupra faptului că activitatea de învățare presupune inevitabil și consimțirea la eforturi deosebite pe care ei trebuie să le depună. încercând să releve implicarea motivației în activitatea de instruire F. R. Biehler și J. Snowman (1986) oferă o serie de sugestii care pot amplifica motivația elevilor pentru învățare și care măresc gradul de interes al elevilor pentru școală și pentru problemele acesteia. Din rândul acestor sugestii ar putea fi enumerate următoarele: a) depunerea unor eforturi susținute din partea profesorilor pentru a face fiecare subiect interesant; b) utilizarea tehnicilor de modificare a comportamentului pentru a ajuta elevii să muncească pentru scopuri îndepărtate; c) luarea în considerare a diferențelor individuale dintre elevi, fie că este vorba de nivelul de abilitare a acestora, de atitudinea față de școală, de ritmul de muncă individuală etc.; d) satisfacerea nevoilor deficitare pe care le resimt elevii (psihologice, de siguranță, de apartenență, de stimă ș.a; e) mărirea numărului de activități atractive și micșorarea (diminuarea) pericolului generat de neimplicarea elevilor; f) oferirea (sau crearea) unor experiențe directe de învățare care să asigure un nivel realist al aspirațiilor, care să sporească încrederea în sine; g) încurajarea elevilor care au probleme, care întâmpină dificultăți pentru depășirea acestora și pentru dezvoltarea încrederii în forțele proprii; h) cerința adresată elevilor de a transpune în practică ceea ce au învățat la diferite discipline de învățământ. 17 Cu siguranță, sugestiile oferite de autorii menționați anterior pot amplifica motivația elevilor pentru învățare și implicit pentru comunicare, dar trebuie făcută precizarea, că pârghiile pe care le are profesorul la îndemână sunt mult mai numeroase depinzând în fond, pe de o parte, de pregătirea psihopedagogică pe care o posedă iar, pe de altă parte, de creativitatea didactică pe care o investește în activitatea de instruire-învățare. La modul general, se poate afirma că o serie de modalități prin care se amplifică motivația elevilor pentru învățare și pentru comunicare sunt strict legate de felul în care profesorul manipulează diversele variabile ale procesului de învățământ, adică de obiectivele educaționale pe care le propune elevilor, de felul în care prelucrează și prezintă conținuturile, de metodele pe care le utilizează, de relația pedagogică pe care o structurează, de comportamentele didactice pe care le etalează. Alte pârghii sau modalități, depind de climatul educațional pe care îl creează la nivelul clasei, de felul în care administrează recompensele și pedepsele, de felul și de contextele în care folosește lauda sau blamul etc. Toate procesele psihice menționate se pot constitui deci în factori favorizanți ai comunicării, în cazul în care specificul lor este valorificat maximal de către profesorii care organizează și structurează contextele de instruire. 2. Factorii favorizanți ai comunicării de natură pedagogică. Există și în cadrul acestei categorii o multitudine de factori care pot favoriza comunicarea didactică, dar este la fel de adevărat că nu toți au același impact, unii determinând o influență mai consistentă iar alții dimpotrivă, una mai puțin semnificativă. Acesta este motivul pentru care am operat o selecție în paleta acestora, selectând factorii care, după opinia noastră, susțin maximal această modalitate de comunicare. 18 Așadar factorii de natură pedagogică pe care îi vom avea cu precădere în atenție sunt: 1) obiectivele educaționale; 2) modul de structurare și funcționare a situației pedagogice; 3) conținuturile procesului de învățământ; 4) metodele pedagogice ale procesului de instruire; 5) mijloacele de învățământ; - 6) tipologia feed-back-ului; 7) relația profesor-elev; 8) stilurile educaționale. fiecare dintre variabilele respective trebuind să fie analizată în primul rând din perspectiva impactului avut asupra comunicării didactice. 2.1. Obiectivele educaționale reprezintă, după opinia noastră, un factor care poate favoriza comunicarea didactică deoarece, după cum bine remarcă Jean Mărie De Ketele (1993, pp. 93-111) „ele servesc ca ghid în acțiunea pedagogică în același timp pentru elev și pentru profesor" constituindu-se concomitent în „criterii pentru alegerea metodelor, a tehnicilor, a mijloacelor și a uneltelor pentru ameliorarea acțiunii educative”. Pentru o favorizare reală a comunicării didactice, obiectivele educaționale trebuie să corespundă unor cerințe psihopedagogice fie că acestea vizează natura acestor obiective sau, în alt plan, nivelul la care ele se situează. In consecință, se pune problema unei selecții judicioase a obiectivelor și o adaptare a lor la caracteristicile generale ale sistemului de învățământ, la specificul diverselor cicluri de școlaritate și al diverselor tipuri și profiluri de școli și, nu în ultimul rând, la caracteristicile psihoindividuale ale elevilor pentru care au fost elaborate. 19 Desigur, activitatea de identificare a obiectivelor nu este facilă și tocmai de aceea, nu de puține ori, se pune în discuție însăși pertinența unei categorii sau a alteia în urma unor dezbateri mai mult sau mai puțin laborioase. în această direcție a îmbunătățirii selecției obiectivelor, considerăm încă actual modelul elaborat de L. D’Hainaut (1970, pp. 21-38), pe care îl redăm mai jos și care se poate constitui într-un auxiliar prețios în ameliorarea stabilirii diverselor tipuri de obiective: 1. Câmpul (domeniul) -Care este, în domeniul studiat, frecvența cazurilor de aplicare directă a comportamentului vizat ? -Care este frecvența cazurilor de aplicare directă a comportamentului vizat, în afara domeniului studiat ? -Frecvența acestor cazuri este susceptibilă de a se mări, sau de a se diminua în cursul anilor următori ? -Va păstra elevul competența dobândită ? -Este adecvat (sau potrivit) comportamentul vizat în toate locurile în care elevul este determinat să-l exerseze ? -Care este frecvența problemelor noi în care comportamentul vizat poate ajuta spre a fi rezolvate ? -în ce măsură comportamentul vizat poate să ajute elevul în dobândirea de noi cunoștințe sau de competențe mai complexe ? -Care este evaluarea globală a obiectivului în raport cu chestiunile precedente ? 2. Costul -Cât timp îi va fi necesar elevului pentru a dobândi comportamentul vizat? -Cât timp îi va fi necesar profesorului pentru a forma comportamentul vizat? 20 -Este suficient un număr mic de persoane pentru a forma comportamentul vizat? -Care este costul echipamentului și al materialului necesar ? -Care este aprecierea globală a obiectivului ? 3. Valoarea -Este indispensabil comportamentul vizat pentru a dobândi un alt comportament considerat valabil ? -Ce avantaj imediat, direct și evident resimte elevul din dobândirea acestei competențe ? -Ce avantaj pe termen lung va resimți elevul prin dobândirea acestei competențe ? -Ce profit imediat și tangibil poate resimți colectivitatea prin instalarea comportamentului vizat ? -Ce profit pe termen lung poate spera colectivitatea prin instalarea comportamentului vizat ? -Există o regulă sau o lege care recomandă sau impune comportamentul vizat? -Este incompatibil comportamentul vizat cu interesul individului sau al societății? -Este incompatibil comportamentul vizat cu o regulă, o lege sau o uzanță (tradiție, obicei, datină) ? -Care este aprecierea globală a obiectivului ? 4. Ecoul afectiv -învățarea sau dobândirea comportamentului vizat va avea un efect benefic asupra receptivității elevului ? -învățarea sau dobândirea comportamentului vizat va avea un efect benefic asupra participării elevului ? 21 -învățarea sau achiziționarea comportamentului vizat va avea un efect benefic asupra stabilirii, organizării și integrării de valori adecvate (corespunzătoare)? 5. Interacțiuni -Utilitatea (produsul câmp x valoare) obiectivului este mare ? -Raportul utilitate-cost este favorabil ? -Produsul utilitate x ecou afectiv este favorabil ? -Care este aprecierea globală a obiectivului ? în cadrul acestei activități de compatibilizare a obiectivelor avem în vedere de asemenea o judicioasă echilibrare a lor pe marile domenii comportamentale (cognitiv, afectiv, psihomotor) astfel încât, nici un domeniu comportamental să nu fie defavorizat in sensul de a nu fi reprezentat prin obiective cu grad ridicat de relevanță. O ultimă cerință psihopedagogică pe care o consideram importantă este aceea că, obiectivele concrete, odată stabilite, trebuie să și fie comunicate elevilor, lucru care va determina o creștere a motivației pentru activitatea de instruire, deoarece aceștia conștientizează exigențele și sarcinile pe care trebuie să le îndeplinească. 2.2. Modul de structurare și funcționare a situației pedagogice. Situația pedagogică reprezintă neîndoielnic un factor important care condiționează comunicarea didactică motiv pentru care profesorii și institutorii ar trebui să ia toate măsurile pentru ca aceasta, mai întâi să fie structurată corect iar după aceea să funcționeze normal fără a fi marcată de disfuncționalităti. Relevarea specifității structurării și funcționării situației pedagogice se poate face cu referire directă la paradigma propusă de J. Houssaye (1993), care consideră că printr-un triunghi pedagogic se poate ușor explica modul în care 22 aceasta este structurată și modul concret în care ea funcționează, lucru vizibil din figura de mai jos: 2 subiecți 1 inert sau 1 recalcitrant Triunghiul care redă situația pedagogică este compus din: -cunoaștere (C), profesorul (P) și elevii (E) dintre care doi trebuie să se constituie în subiecți, în timp ce al treilea trebuie să accepte rolul inertului (inactivului) sau pe cel al recalcitrantului. în legătură cu cei trei termeni incluși în cadrul triunghiului pedagogic autorul menționează că ei au un sens generic, ceea ce presupune că prin cunoaștere se desemnează conținuturile instruirii, disciplinele de învățământ, programele școlare etc., prin elevi se desemnează în general cei care se formează, cei care se instruiesc etc., iar prin profesor cel care educă, formează, instruiește. Referitor la rolul pe care fiecare dintre ei îl poate avea în cadrul triadei, acesta se poate concretiza în trei ipostaze și anume cea de subiect, cea de inert (inactiv) și cea de recalcitrant, rolurile fiind interșanj abile grație modului de structurare a relației pedagogice. în privința specificului fiecărui rol din cadrul triunghiului pedagogic trebuie să se menționeze că prin subiect poate fi desemnat cel care are o relație privilegiată cu alt element al situației pedagogice, cel care face posibilă reciprocitatea, cel care conferă un activism situației pedagogice. 23 Rolul inertului sau inactivului îl vizează pe cel care a produs sau generat o disfuncționalitate în cadrul relațiilor, pe cel care nu manifestă activism, pe cel care nu atribuie altora rolul de subiecți. Analizând specificul acestui rol J. Houssaye atrage atenția că el nu trebuie dezapreciat deoarece în cadrul triunghiului pedagogic are o importanță bine stabilită asemănându-1 cu locul (poziția) mortului în cadrul jocului de bridge; altfel spus, fără exerciterea acestui rol, situația pedagogică n-ar putea deveni funcțională. în ceea ce privește rolul recalcitrantului, acesta este jucat de cel care recuză o situație normală, de cel cu care nu se poate stabili o relație privilegiată, de cel care perturbă funcționarea normală a unei relații, de cel care generează situații greu controlabile. Situația pedagogică așadar, presupune stabilirea unei relații între cele trei elemente - cunoaștere, profesor, elevi astfel încât, doi dintre aceștia devin subiecți, iar cel de-al treilea va ocupa inevitabil locul inertului sau al inactivului. în funcție de felul în care se privilegiază o anumită relație în cadrul celor trei elemente se vor structura și procesele pedagogice care sunt în număr de trei: procesul de instruire, privilegiază relația profesor-cunoaștere; cel de formare pe cea dintre profesor și elevi, cel de învățare pe cea dintre elevi și cunoaștere. în fiecare dintre aceste ipostaze este evident că două dintre elementele situației pedagogice joacă rolul de subiecți, iar cel de-al treilea joacă rolul inertului sau neînsuflețitului. Procesul de instruire se structurează și funcționează, favorizându-se relația dintre profesor și cunoaștere, care devin subiecți ai situației pedagogice în timp ce elevilor li se rezervă rolul inertului sau al inactivului, lucru ușor sesizabil din analizarea triunghiului alăturat. 24 c E Procesul de “instruire” Dacă fiecare dintre cei trei agenți își păstrează rolurile în sensul că profesorul și cunoașterea devin subiecții situației, iar elevii joacă rolul inertului, este de așteptat ca procesul de instruire să se desfășoare în condiții de normalitate. Este însă posibil, ca în cadrul acestei situații pedagogice, elevii (deci inertul) să evolueze într-o direcție mai puțin dezirabilă și să adopte rolul recalcitrantului, ceea ce are ca finalitate perturbarea procesului de instruire obiectivată în două situații și anume decroșajul extern (drop out) sau decroșajul intern (drop in). în cazul apariției decroșajului extern pot fi întâlnite două cazuri și anume: ori elevii părăsesc situația pedagogică pe timpul desfășurării acesteia, ori recuză situația refuzând să cedeze. Datorită perturbării grave a procesului de instruire, acesta se poate efectiv întrerupe dacă nu mai există suficienți elevi care să joace rolul inertului (inactivului), care să justifice continuarea demersului. La rândul său decroșajul intern se caracterizează prin apariția dezordinii și a indisciplinei în rândul elevilor, ceea ce semnifică faptul că aceștia refuză relația privilegiată pe care profesorul o avea cu cunoașterea sa. 25 Alt proces pe care îl poate obiectiva situația pedagogică este cel de formare care are la bază relația privilegiată dintre profesor și elevi cu atribuirea locului inertului (inactivului) cunoașterii, configurație prezentată cu fidelitate în triunghiul de mai jos: Procesul de “formare” Caracteristica esențială a procesului de formare o reprezintă faptul că în cadrul acestuia nu sunt stabilite anterior normele raporturilor dintre profesori și elevi și nici modalitatea în care va fi integrat în cadrul procesului cel de-al treilea termen, adică cunoașterea. Dacă această integrare se face în mod defectos este posibil că însăși cunoașterea obiectivată în poziția inactivului (inertului) să degenereze, să devină exagerată și chiar excesivă. Cunoașterea poate degenera în extravaganță în cazul în care se recuză regulile de structurare ale procesului de formare de o manieră care să reclame un alt proces. Ceea ce trebuie subliniat în mod deosebit în cazul acestui act de recuzare este faptul că ea poate fi generată atât de către profesor, dar de asemenea poate fi generată de către elevi care jucau, ca și profesorul de altfel, rol de subiect în cadrul situației pedagogice. 26 în ceea ce-1 privește pe profesor, acesta poate să întrerupă un demers început cu o lună sau două înainte, sub pretext că elevii nu s-au organizat suficient de bine, că n-au ales cele mai bune metode de studiu, că nu au abordat conținuturile dintr-o perspectivă convenabilă și productivă etc., și să încerce a structura un nou proces, care privilegiază astfel relația sa cu cunoașterea, folosindu-i pe elevi în rolul inactivului (inertului). Bulversarea procesului poate veni și din partea elevilor care, din anumite motive, nu mai doresc să ocupe poziția de subiect în cadrul situației pedagogice, manifestându-și astfel intenția de a juca rolul inactivului, motiv pentru care solicită lecții și în general un suport mai mare din partea profesorului. în sfârșit, procesul de învățare este concretizarea situației pedagogice în cadrul căreia există o relație privilegiată între elevi și cunoaștere (a se vedea triunghiul de mai jos) în timp ce profesorul joacă, de data aceasta, rolul inertului (inactivului). Procesul de „învățare” Figura 5 în consecință, elevii acced la cunoaștere fără o mijlocire obligatorie a profesorului ceea ce nu înseamnă că profesorul nu-și oferă sprijinul dacă elevii solicită un ajutor în chestiuni pe care le consideră mai dificile. La modul general însă, în cadrul acestui proces rolul profesorului vizează cu precădere organizarea 27 și structurarea situației de învățare, urmând ca elevii să se exprime fără constrângeri în cadrul acesteia. Și în cazul acestei situații pedagogice procesul poate fi perturbat și implicit comunicarea didactică afectată, dacă profesorul nu-și păstrează rolul pe care și l-a asumat și anume cel al inertului (inactivului). Situațiile cele mai tipice care generează disfuncționalități în cazul acestui proces de învățare se întâlnesc atunci când profesorul îi pune pe elevi să rezolve sarcini care le depășesc posibilitățile și evident aceștia sunt obligați să-i adreseze o serie de întrebări și să solicite o multitudine de informații încât, procesul de învățare se transformă într-unul de instruire sau când elevii sunt puși să utilizeze o serie de instrumente pe care nu le cunosc foarte bine (caracteristici, parametri de utilizare etc.), fiind astfel obligați să solicite în permanență informații și sugestii de la profesor în legătură cu un instrumentar pe care nu îl stăpânesc. 2.3. Conținuturile procesului de învățământ, ca variabilă importantă, susțin și mai mult comunicarea didactică iar acest lucru poate fi surprins, după părerea noastră, la două nivele, unul fiind cel al documentelor care obiectivează conținuturile instruirii - plan de învățământ, programă școlară, manual școlar - iar cel de al doilea, reprezentat de modalitatea concretă de prezentare a acestor conținuturi de către profesor în cadrul activității didactice curente. în situația sau în cazul în care aceste documente răspund unor exigențe de natură psihopedagogică din rândul cărora G. Mialaret (1991, pp. 195-220) amintește: a) reflectarea nevoilor de pe piața muncii b) realizarea unui echilibru între discipline c) posedarea unei coerențe interne d) posedarea unei coerente externe 28 e) favorizarea interdisciplinarității cu siguranță ele vor susține comunicarea didactică, determinând în final și obținerea unor rezultate bune la învățătură. în continuare s-ar putea lua în discuție și felul în care diversele tipuri de programe influențează activitatea de comunicare didactică și în final pe cea de instruire-învățare. în acest sens, G. Mialaret amintește de existența mai multor tipuri de programe și anume de programe cu conținut fix, care se disting prin faptul că, în cadrul lor, ierarhizarea conținuturilor respectă riguros logica științei respective, programe centrate pe elev, care se caracterizează prin faptul că includ conținuturi care sunt în mai mare măsură centrate pe interesele și pe așteptările elevilor și, în sfârșit, programe cadru, care cuprind conținuturi a căror predare este lăsată la latitudinea profesorului, care poate decide momentul când poate fi abordată o anumită temă sau un anumit subiect în funcție de context, de ritmurile de învățare ale elevilor etc. Existența mai multor tipuri de programe este benefică și poate, indubitabil, flexibiliza conținuturile instruirii mărind în același timp motivația elevilor pentru activitatea de instruire-învățare. în consecință, ar fi posibil, ca unele discipline să fie predate după programe cu conținut fix (de exemplu disciplinele fundamentale care asigură baza culturii generale sau nucleul tare al unei formări) în timp ce alte discipline, care intră în categoria celor opționale sau a celor facultative, să fie predate după programe centrate pe elev, sau după programe cadru. Tot la acest nivel al programelor școlare, merită luată în discuție și modalitatea specifică de raportare a cadrelor didactice la respectivele documente, deci la felul cum concep ele transpunerea lor în practică. 29 Sub acest aspect, Michel Minder (1991, pp. 31-35) consideră că există trei maniere de raportare a profesorilor la programele școlare după cum urmează: a) prima modalitate de raportare constă în faptul că profesorul se mulțumește să parcurgă un manual conceput direct în funcție de programă, dar, în această situație, el devine transmițătorul unor valori asupra cărora n-a reflectat suficient și pe care nu le poate interioriza în totalitate elevilor cu care lucrează, iar ,pe de alta parte, devine dependent de o schemă metodologică care-i poate restricționa sever creativitatea didactică. b) a doua modalitate de raportare constă în faptul că, plecând de la subiectele sau chestiunile menționate de programă, profesorul își poate elabora singur cursul sau manualul, dar și aici există o serie de impedimente, fie că este vorba de un efort considerabil, fie că este vorba de minusuri în construcția logică și riguroasă a respectivului manual, fie că este vorba de proiectarea unor elemente subiective, fie că este vorba de favorizarea unei anumite categorii de obiective educaționale, evident în detrimentul celorlalte. c) în sfârșit, cea de a treia modalitate, constă în a defini în primul rând și înaintea tuturor lucrurilor obiectivul terminal al secvenței educative care se propune a fi pusă în aplicare, pentru a nu se întoarce decât după aceea la programa din care se vor extrage elementele susceptibile de a se potrivi și de a promova comportamentele selecționate în prealabil" (op.cit. p.35). Așadar, dintre cele trei modalități de raportare la programele școlare cu siguranță, ultima este mai în măsură să îmbunătățească procesul comunicării didactice punându-1 pe profesor în situația de a urmări în permanență felul cum obiectivele stabilite anterior se pot atinge progresiv pe măsura parcurgerii conținuturilor programei. Al doilea nivel al conținuturilor procesului de învățământ care poate favoriza comunicarea didactică este cel al transmiterii efective a conținuturilor 30 către elevii care fac obiectul activității de instruire. La acest nivel, cu siguranță, comunicarea didactică va fi în corelație directă cu modul de prezentare a conținuturilor care se poate concretiza în una sau în mai multe ipostaze, fie că este vorba de o prezentare directă (sau activă), fie de una iconică fie de una abstractă, modul de alegere depinzând evident de caracteristicile sau particularitățile psihoindividuale ale elevilor cărora li se adresează. Discutând sau abordând problema în termeni de eficiență se poate afirma, cu referire la comunicarea didactică fără riscul de a exagera, că, prezentarea concomitentă a conținuturilor, prin mai multe modalități, reprezintă o garanție a faptului că acestea vor fi mai ușor receptate și mai bine înțelese de către elevi, comparativ cu situația când ele sunt prezentate printr-o singură modalitate. Un alt aspect, credem noi, intim circumscris modului de prezentare, este legat de necesitatea compatibilizării acestor modalități de prezentare a conținuturilor cu caracteristicile și particularitățile de vârstă și individuale ale elevilor și în mod expres, cu caracteristicile specifice diverselor stadii de dezvoltare intelectuală. Este necesară această remarcă deoarece, de multe ori, comunicarea didactică este grav afectată din cauza unei mari incompatibilități dintre natura conținuturilor și caracteristicile diverselor stadii de dezvoltare psihogenetică pe care se situează elevii. De exemplu, unor elevi care, din punct de vedere psihogenetic, se situează în stadiul operațiilor concrete, li se transmit conținuturi predominant sub formă abstractă care, evident, sunt compatibile cu stadiul următor de dezvoltare a gândirii și care, creează probleme majore în comunicare iar apoi în înțelegerea propriu-zisă. Această disonanță este vizibilă mai întâi la nivelul învățământului primar când, unele conținuturi (mai ales cele aparținând matematicii și gramaticii sunt prezentate și sub forma abstractă) iar, după aceea, și în primele clase ale învățământului gimnazial - cls. a V-a mai ales dar și cls. a Vl-a - când foarte multe din conținuturi sunt prezentate sub formă 31 abstractă, în pofida faptului că nu toți elevii se situează, din punct de vedere psihogenetic, în stadiul operațiilor formale deoarece, reperele cronologice care delimitează respectivele stadii sunt într-o oarecare măsură relative, astfel încât, numai aparent, toți copiii acced, la vârsta de 10/11 ani în stadiul operațiilor formale. Tot la acest nivel al transmiterii efective a conținuturilor către elevi, trebuie să se aibă în vedere modul de structurare a conținuturilor de către profesor și modalitățile de prelucrare a acestora, care pot facilita comunicarea didactică în cazul în care sunt foarte variate (prezentare sub formă intuitivă, prin utilizarea de scheme, grafice, tabele, curbe de frecvență, diagrame) și adaptate specificului activității sau sarcinii în care sunt implicați elevii. Acest mod de structurare și de prelucrare a conținuturilor este, indubitabil, dependent de competentele psihopedagogice ale profesorului, constituindu-se de asemenea într-un etalon al creativității didactice care îl caracterizează și-l individualizează în rândul persoanelor de aceeași profesie. La acest aspect al conținuturilor și al modului specific de favorizare a comunicării didactice, n-ar trebui ignorată problema avantajelor oferite de manualele alternative, care pot fi concepute pentru elevi cu disponibilități cognitive și motivații diferite, dar de asemenea cu ritmuri diferite de învățare, copiii putând să opteze pentru varianta de manual considerată mai adecvată sau mai potrivită propriilor individualități. Modul de prezentare a conținuturilor instruirii și ameliorarea comunicării didactice vor fi dependente, de felul în care se realizează transpoziția didactică concepută ca un set de operații care fac legătură între „cunoașterea savantă” și „cunoașterea transmisă” elevilor în cadrul activității cotidiene de predare-învățare. 32 Dacă transpoziția didactică nu se realizează la un nivel corespunzător există riscul să se creeze o discontinuitate sau o ruptură între ceea ce se produce în perimetrul diverselor științe și ceea ce li se transmite eleviloj prin intermediul obiectelor de învățământ care fac parte din curriculum-ul școlar. în consecință, pot apărea goluri în cunoștințele elevilor, pot fi formate noțiuni care nu redau invarianții unei clase sau categorii de obiecte, pot apărea ierarhizări defectuoase în structurarea logică a cunoștiințelor, pot apărea interferențe între conținuturi care alimentează confuzia și ambiguuitatea la nivelul elevilor. Utilizarea corectă a transpoziției didactice implică un demers psihopedagogie în cadrul căruia M. Tardy (1993) surprinde următoarele aspecte: a) transformări de natură terminologică ceea ce înseamnă că la nivelul transpoziției didactice se vizează, pe de o parte, restrângerea repertoriului lexical, care nu mai are extensia specifică perimetrului științei iar, pe de altă parte, evitarea termenilor tehnici în favoarea cuvintelor uzuale ale limbii curente; b) simplificarea modelelor explicative ceea ce presupune că, dacă la nivelul științei cercetătorii și savanții utilizează în mod obișnuit un model matricial și complex, la nivelul transpozițiiei didactice se va avea în vedere o schemă liniară și mult simplificată care să faciliteze surprinderea interdependenței dintre elemente și implicit acordarea de semnificații corecte conținuturilor care se transmit; c) mărirea ponderii figurativului atât sub aspect cantitativ, cât și sub aspect calitativ, pentru ca elevii să sesizeze cu mai mare ușurință relația dintre semnificant și semnificat, dar și pentru a crea condiții optime pentru utilizarea modelelor în transmiterea unor conținuturi care nu pot fi prezentate nemijlocit elevilor în activitatea de instruire; 33 d) imaginarea și proiectarea unor activități educative de către profesor prin intermediul cărora elevii pot să probeze și să exerseze competențele pe care și le-au format ca urmare a instruirii de care au beneficiat. Conștientizând avantajele transpoziției didactice în procesul de transmitere a cunoștințelor către elevi unii autori (J.P. Astolfi și M. Develay, 1989) oferă și sugestii pentru ca aceasta să se soldeze cu o eficiență mai mare, din rândul cărora ar putea fi menționate: ' a) fiind inerentă procesului de instruire nu trebuie pusă sub semnul întrebării oportunitatea transpoziției didactice, ci modalitatea în care se realizează efectiv această inovație didactică; b) acceptarea transpoziției didactice ca variabilă mutideterminată, ceea ce înseamnă renunțarea la presupoziția conform căreia, cunoașterea savantă ar fi singurul punct de plecare al acesteia. în consecință, se vor avea în vedere și alte elemente indispensabile care se asociază cunoașterii savante, cum ar fi finalitățile învățământului și determinările de natură tehnologică (aparatură, instrumente, etc). 2.4 Modul de depășire a obstacolelor epistemologice. Nu de puține ori, în activitatea de instruire-învățare, o serie de insuccese pot fi atribuite existenței unor obstacole epistemologice, care au o incidență mai mare sau mai mică și care nu pot fi înlăturate dacă nu sunt identificate la timp și dacă nu se găsesc mijloace prin intermediul cărora efectele acestora să fie reduse în mod considerabil. Desigur, obstacolele epistemologice pot fi destul de diferite între ele, fie că este vorba de gradul de complexitate pe care îl presupun, fie de nivelul la care acționează în complicatul proces al cunoașterii, fie de frecvența pe care o înregistrează în cadrul desfășurării procesului de comunicare didactică, fie de 34 persistența în timp sau, nu în ultimul timp, de rezistență la schimbare pe care o induc și care complică în mod evident demersurile de înlăturare a lor. Faptul că problema obstacolelor epistemologice este de mult luată în considerare, poate fi demonstrat prin preocupările multor autori, fie că este vorba de filozofi, psihologi, pedagogi etc., care au reflectat asupra acestora, care au întreprins experiențe pentru a le surprinde și identifica, toate aceste demersuri înscriindu-se în efortul de optimizare a comunicării și de eficientizare a întregului proces instrucțional. Poate printre primii autori care abordează problema obstacolelor epistemologice trebuie citat filozoful și eseistul francez G. Bachelard, acesta având meritul nu numai în identificarea lor, ci și în găsirea unor soluții pentru depășirea acestora, aspect care poate fi valorificat în activitatea concretă de instruire-învățare. Din rândul obstacolelor epistemologice identificate și descrise de G. Bachelard (apud. N. Tonoiu, 1974) pot fi menționate: a) Obstacolul experienței prime, plasată înaintea și deasupra criticii. Cauza și funcționarea acestui obstacol epistemologic trebuie reperate în experiențele cognitive pe care individual deja le posedă la începutul unui proces de cunoaștere care stă sub semnul rigorii științifice și care poate fi obstrucționat de acumulările anterioare pe care individul le posedă. Pericolul major circumscris acestui obstacol îl reprezintă dimensiunea cantitativă specifică experienței prime care, de multe ori, tinde să devină un etalon și un reper chiar și în cazul când procesul de cunoaștere se înscrie pe traiectul științificității. b) Obstacolul animist determinat și indus de achizițiile de natură cognitivă generate sau având la bază intuițiile naive și obscure ale vieții. Altfel spus, o cunoaștere având drept sursă visele și imaginile individului nu poate 35 coabita cu alta, care se întemeiază pe experiență și pe rațiune. înlăturarea obstacolului sau măcar diminuarea lui nu se poate realiza decât prin purificarea psihicului de acele imagini, de acele intuiții care nu corespund spiritului științific. Dintr-o perspectivă strict pedagogică, G. Bachelard recomandă profesorului să distrugă mai întâi la elev imaginile sale familiare sau măcar să găsească acele imagini care pot ghida spiritul spre ideea abstractă. Demersul întreprins de autor nu este totalmente împotriva utilizării imaginilor, ci mai degrabă împotriva acelora care antrenează gândirea în senzorialitate, neajutând-o să ajungă la abstractizări care sunt specifice spiritului științific. în acest sens, G. Bachelard sugerează faptul că folosirea imaginilor trebuie făcută cu unele precauții, fie că este vorba de imaginile utilizate la nivelul manualelor școlare, fie de cele existente în unele lucrări de popularizare. c) Obstacolul substanfialist constă în faptul că explicarea proprietăților se face prin substanță, astfel încât de multe ori, spiritul preștiințific ajunge să atribuie substanței o calitate manifestă, de suprafață dar și una ocultă sau profundă. Impedimentul rezultat din substanțializarea unei calității imediate sesizate într-o intuiție directă, cât și afirmarea unei calități oculte împiedică progresele ulterioare ale gândirii științifice. Frânarea gândirii științifice apare ca o rezultantă a faptului că substanțializarea ocazionează o explicație prea scurtă, astfel încât, să nu intre în joc discursivitatea gândirii cu toate urmările benefice specifice acestei categorii de demers. Cum bine afirmă G. Bachelard (apud. N. Tonoiu, 1974, p.273) „spiritual științific nu poate fi satisfăcut legând pur și simplu elementele descriptive ale unui fenomen de o substanță fără nici un efort de ierarhie, fără determinarea precisă și detaliată a relațiilor cu alte obiecte”. d) Obstacolul generalității este considerat de către G. Bachelard ca fiind unul dintre cele mai vechi, deoarece a dominat gândirea filozofică de la Aristotel 36 la Bacon și care continuă să aibă un impact semnificativ asupra întregii doctrine a cunoașterii. Unul dintre pericolele generate de acest obstacol îl reprezintă faptul că generalizarea devine pripită și facilă, ajungându-se astfel la delimitarea unor însușiri sau caracteristici, care nu sunt definitorii pentru o clasă sau categorie de obiecte. Din perspectivă strict pedagogică, acest obstacol poate induce și alte neajunsuri, din rândul cărora, cel mai semnificativ îl reprezintă cantonarea sau limitarea procesului de cunoaștere la nivelul aspectelor foarte generale, fără să se vizeze și elemente de detaliu, de profunzime, care sunt specifice unei învățări complinite și nu uneia de suprafață. Tot în acest sens poate fi amintit faptul, că o cunoaștere limitată la generalități nu asigură transpunerea cu succes a cunoștiințelor și informațiilor în practică, adică la rezolvarea unor probleme și în desfășurarea unor activități. e) Valorizări-obstacol se obiectivează într-o serie de valori care generează cunoașterea comună cum sunt utilitatea, fatalismul, care perturbă gândirea științifică deoarece o blochează în fața unei false probleme. Soluția pe care o sugerează G. Bachelard în depășirea acestui obstacol constă în deplasarea intereselor primitive („infantile”), astfel încât știința să-și nimerească propriul său interes și nu din interes colaterale, chiar dacă acestea au o anumită utilitate practică. Alt autor care abordează problema obstacolelor epistemologice A. Giordan (1978), are în vedere și anumite criterii în funcție de care se poate face descrierea acestora, iar unul dintre ele îl constituie cauzele care le generează, reper care delimitează două categorii de obstacole și anume: 37 a) Obstacolele determinate de absența informațiilor conceptuale, care se manifestă în cazul în care elevii manipulează concepte științifice pentru care nu posedă definiția corectă; b) Obstacole generate de prezența unui cadru de referință anterior, concretizate în reprezentările preștiințifice pe care elevii le posedă deja atunci când vin în contact cu noi cunoștiințe; în acest caz, reprezentările anterioare se constituie într-un factor frenator, care nu dă posibilitatea ca noile cunoștiințe să se integreze rapid în structura cognitivă, fiind vorba numai de o penetrare superficială a acesteia, încât vechile achiziții să nu fie realmente puse în discuție. Având în vedere un alt reper și anume procedeul „tatonării ” în formarea conceptelor științifice A. Giordan (1978) identifică trei blocaje epistemologice și anume: a) Absența unei analize combinatorii, obstacol apărând în situația în care elevii fac o investigație rapidă și sistematică a diverselor situații, dar nu reușesc o formulare corectă a datelor și nici punerea lor în relații, motiv pentru care se impune intervenția profesorului; b) Disocierea nonsistematică a factorilor, obstacol concretizat în faptul că, deși se realizează o inventariere a factorilor, descrierea acestora nu este completă, ceea ce are un impact nefavorabil asupra procesului de cunoaștere și de achiziționare a cunoștiințelor; c) Problema sintezei, obstacol indus de felul care se realizează procesul de conceptualizare. în unele cazuri, s-ar putea ca acesta să ajungă la concluzii pripite, precoce, fapt generat de o analiză insuficientă și de o delimitare defectuoasă a invarianților. în altele s-ar putea înregistra un decalaj între nivelul de formulare a conceptelor (gradul lor de abstractizare) și cadrele de referință ale elevilor. Indiferent de ipostaza în 38 care se concretizează, obstacolul creează probleme serioase în desfășurarea procesului de cunoaștere și induce o serie de alterări și deformări ale achizițiilor care sunt rezultatul firesc al manierei în care se realizează conceptualizarea. Analizând diversele obstacole apărute în procesul de asimilare a cunoștințelor, A. Giordan are în vedere o serie de modalități prin care acestea pot fi depășite sau, dacă acest lucru nu este posibil în totalitate, măcar diminuate în mod considerabil, astfel încât impactul lor să fie cât mai redus. La modul general, A. Giordan pleacă de la ideea că învățarea noilor cunoștințe este condiționată de achizițiile de natură cognitivă pe care elevul deja le posedă și pe care, generic, le denumește cu termenul de „concepții”, care nu reprezintă altceva decât configurări ale structurii cognitive prin intermediul cărora se primesc și se procesează noile informații dar care, la rândul lor, pot fi modificate și adaptate, astfel încât procesul de cunoaștere să se înscrie într-o desfășurare ascendentă. Concepțiile pe care le posedă elevii sunt structuri complexe deoarece în componența lor intră mai multe elemente și anume (A. Giordan, 1987, p.87): 1) Problema (ansamblul de întrebări mai mult sau mai puțin explicite care induc sau provoacă punerea în mișcare a concepției.) (Acesta este astfel motorul activității intelectuale); 2) Cadrul de referință (ansamblul de cunoștințe periferice activate de către subiect pentru a formula concepția sa; acestea sunt alte reprezentări pe care elevul se sprijină pentru a elabora concepțiile sale); 3) Operații mentale (ansamblul de operații intelectuale sau transformări pe care elevul le stăpânește și care îi permit să pună în relație (în legătură) elementele cadrului de referință și astfel să genereze și să utilizeze concepția; în fapt sunt invarianți operatorii); 39 4) Rețeaua semantică (Structură plecând de la cadrul de referință și de la operațiile mentale. Ea permite să se ofere o coerență semantică ansamblului și prin aceasta produce (generează) sensul concepției (sensul constructiv apare plecând de la legăturile „logice” stabilite între diferitele concepții principale și periferice ); 5) Semnificații (ansamblul se semne, indicii și simboluri necesare în producerea și explicarea concepției). în esență, procesul de dobândire a cunoștințelor noi este condiționat de aceste „concepții”, pe care le posedă elevii înainte de începerea unui demers de instruire, dar ca urmare a desfășurării acestuia este posibil ca ele însele să sufere unele modificări, unele restucturări, care obiectivează în fapt efectele benefice determinate de procesul de învățare. Perspectiva pe care o propune A.Giordan asupra procesului de asimilare a conoștințelor este, după opinia noastră, profitabilă din două motive: a) dacă personalul didactic conștientizează importanța concepțiilor pe care le posedă deja elevii la începutul unui program de instruire este posibil și chiar recomandabil, ca acesta din urmă să fie conceput astfel încât, concepțiile să se constituie în premise favorabile, care îi facilitează transpunerea în practică și implicit reușita finală. b) dacă personalul didactic este familiarizat cu felul în care se structurează și cum funcționează concepțiile elevilor este posibil, ca procesul de instruire-învățare să fie conceput în așa fel, încât printe obiectivele sale, să se regăsească și cele care vizează modificări și structurări la nivelul ' componentelor care fac parte din structura concepțiilor, fie că este vorba de problema care stă la baza demersului, de cadrul de referință, de operațiile mintale etc. 40 în privința aspectului funcțional al concepțiilor pe care le posedă elevii, A.Giordan le atribuie acestora mai multe roluri și anume: -aport important în conservarea unei cunoștințe sau a unui ansamblu de cunoștințe ceea ce înseamnă, că în virtutea acestei funcții este posibil ca sfera cognitivă să se lărgească, să se amplifice mereu în cazul unor stimulări de natură cognitivă adecvate și a unor exersări pe care le realizează elevii în contexte dintre cele mai diferite. Existența acestei funcții de conservare a unei cunoștințe sau ansamblul de cunoștințe nu trebuie să conducă la ideea că păstrarea acestora în memoria de lungă durată (M.L.D) se realizează astfel, încât, cunoștințele rămân imuabile, fără să fie supuse unui proces de schimbare sau transformare; dimpotrivă, se poate vorbi de o conservare care presupune o anumită dinamică a cunoștințelor, ceea ce înseamnă că unele aspecte ale acestora vor suferi unele transformări, unele modificări, grație tocmai situațiilor și contextelor cu care se confruntă elevii; -funcția de sistematizare a cunoștințelor ceea ce înseamnă că prin intermediul concepțiilor se pot elabora structuri sau configurații care redau nu numai cunoștințele propriu - zise, ci și legăturile sau raporturile existente între acestea. De exemplu, sistemul periodic al elementelor chimice conceput de Mendeleev concretizează extrem de semnificativ această funcție, lucru valabil și în cazul unui arbore genealogic care redă într-o figurare specializată dependențele dintre membrii aceleiași familii sau a unor organigrame care, de asemenea, redau relațiile existente între elementele unui ansamblu; -a treia funcție atribuită concepțiilor este aceea de structurare și organizare a realului, iar ea trebuie explicată în sensul că, prin intermediul concepțiilor elevii învață să rezolve anumite probleme, să desfășoare anumite activități care sunt diferite de cele realizate anterior, să abordeze proiecte care au un anumit grad de originalitate. 41 Atribuind concepțiilor pe care le posedă elevii un rol major în desfășurarea procesului de asimilare a noilor cunoștiințe A. Giordan admite faptul că de multe ori acestea au un anumit grad de alterare, ceea ce ar putea conduce la ideea că în această situație ele ar obstacula cunoașterea și nu ar favoriza-o. Se poate ajunge astfel la o dilemă în legătură cu oportunitatea utilizării acestora în respectivul proces de cunoaștere. în această privință, A.Giordan optează pentru o soluție de compromis care este totuși productivă stipulând că se poate învăța „cu” și „împotriva” concepțiilor, ceea ce pare contradictoriu, dar care, în fapt, are o explicație cât se poate de plauzibilă. Prima parte a enunțului „a învăța cu concepțiile” poate fi motivată în sensul că asimilarea noilor cunoștiințe se face cu ajutorul unei „grile de primire ” care este concretizată în concepțiile pe care le posedă elevii și care îi ajută să acorde semnificații noilor achiziții. Dacă această „grilă de primire” nu funcționează sau dacă funcționează defectuos, apar perturbații iar receptarea informațiilor și a cunoștiințelor se face discontinuu și distorsionat. A doua parte a enunțului „a învăța contra concepțiilor” poate la fel fi explicată în sensul că, de multe ori, elevii dispun de o „grilă de primire” dar concepțiile în care ea se concretizează nu întrunesc în totalitate exigențele rigurozității științifice, motiv pentru care ele însele trebuie supuse unui proces de restructurare' și de perfecționare. în consecință, concluzia la care ajunge A. Giordan este aceea că, în cadrul procesului de cunoaștere, trebuie să se învețe „cu” și „împotriva” concepțiilor, sau altfel spus, să se plece de la concepțiile elevilor care se pot constitui în premise favorabile pentru învățarea care urmează iar, în măsura în care aceste concepții se dovedesc a fi nu tocmai corecte din punct de vedere științific, se impune o restructurare, o reorganizare și o îmbunătățire a cestora. Susținând deviza că se poate învăța „cu” și „împotriva” concepțiilor pe care le posedă elevii, A.Giordan oferă și o serie de soluții care pot susține 42 desfășurarea acestui demers, una dintre acestea constituind-o „modalitatea de punere a întrebărilor” în activitatea de instruire - învățare care, prin specificul său, are un rol fundamental în dezvoltarea gândirii elevilor și implicit în amplificarea cunoașterii. Manifestându-și dezacordul în legătură cu felul în care se realizează de multe ori punerea întrebărilor A.Giordan (1987, p. 151) prezintă și o tipologie a acestora și anume: -întrebări conținând răspunsul în ele însele (maniera de a pune întrebarea nu implică decât un răspuns posibil; ex. „Ah! Tu ești într-adevăr sigur că...? Răspuns: nu”); -întrebări închise (asupra unui subiect punctual; un singur răspuns poate conveni, de genul „cum se numește?”); -întrebări deschise (asupra unui subiect mai general; mai multe răspunsuri posibile; ex. „Cum explici tu acest lucru ?”); - -întrebări de incitare sau prvocare (invită la cercetate, la aprofundarea unui argument, la acțiune; ex. „Cum s-ar putea începe pentru a răspunde la această întrebare?”). Din paleta acestor întrebări, A. Giordan consideră că mai productive sunt cele deschise și cele de incitare deoarece ele presupun la nivelul elevilor conșientizarea existenței unor contradicții, posibilitatea confruntării unor opinii diferite, incitarea la căutare, la acțiune. Altfel spus, modalitatea de punere a întrebărilor se poate constitui într-un adevărat „motor” al conoașterii cu condiția ca profesorii să plece realmente de la problemele pe care le resimt elevii, de la nevoile și preocupările acestora. în procesul de dobândire a noilor cunoștiințe un rol deosebit îl au de asemenea, confruntările pe care profesorii le pot genera și care pot induce efecte benefice în amplificarea cunoașterii și bineînțeles, în perfecționarea concepțiilor pe care le posedă elevii. 43 Confruntările, la rândul lor, pot fi de mai multe feluri și anume: a. confruntări care pot rezulta din contradicția existentă între concepțiile diferifilor elevi; b. confruntări care rezultă din dezacordul existent între ideile pe care le posedă elevii și realitatea înconjurătoare; c. confruntări rezultate din dezacordul apărut între concepțiile elevilor și anumite modele ale științei la care fac apel cei care o popularizează. Dacă profesorii manifestă abilitate în organizarea și desfășurarea acestor confruntări este inevitabil ca procesul de dobândire a cunoștințelor să nu se amelioreze, deoarece elevii sunt puși în situația să-și prezinte ideile sau ipotezele referitoare la o anumită chestiune sau problemă, să încerce să le justifice cu argumente cât mai solide, eventual să le rectifice dacă ele probează o evidentă inconsistență. în sfârșit, o altă idee interesantă pe care o relevă A. Giordan este aceea că, de foarte multe ori, procesul de asimilare a noilor cunoștințe vizează concepte izolate ignorându-se faptul că formarea unui concept este condiționată de posedarea altora, cu care acesta se află într-o legătură nedisociabilă. în acest sens Giordan utilizează sintagma „aura conceptuală", care reprezintă dimensiunea constelativă a unui concept care urmează să fie abordat și elaborat și alte concepte cu care acesta interacționează. în virtutea acestei constatări, verificată de altfel și experimental, se impune ca fiecărui concept care urmează a fi achiziționat să i se stabilească „aura conceptuală” și să se verifice care este nivelul de stăpânire a naturilor care o compun de către elevi, pentru a nu se ajunge la o situație neindicată când se vizează dobândirea unei achiziții fără să se aibă în vedere premisele care o favorizează. Procedându-se astfel, conceptele se elaborează în configurații 44 conceptuale mai largi, s-ar mări gradul de înțelegere a lor, ar fi mai ușor integrate în sfera cognitivă a elevilor. Dimpotrivă, învățarea separată sau necorelată a conceptelor le va face și mai greu integrabile în structuri cognitive din ce în ce mai extinse și bineînțeles, le va face mai greu operaționale în rezolvarea unor probleme sau în desfășurarea diverselor activități. 2.5. Metodele pedagogice, în calitate de mediatori sau mijlocitori între conținuturile învățământului și elevii supuși activității de instruire, se constituie, de asemenea, într-un factor important de susținere a comunicării didactice. Pentru ca această afirmație să devină o certitudine, două sunt, după părerea noastră, condițiile de bază pentru ca, într-adevăr, metodele de instruire să favorizeze o bună comunicare didactică și anume: a ) prima cerință se referă la compatibilizarea metodelor cu obiectivele educaționale și cu conținuturile care fac obiectul activității de instruire ceea ce, presupune că alegerea metodelor sau opțiunea pentru anumite metode, nu trebuie să se facă întâmplător și nici în virtutea unor afirmații generale, conform cărora, unele metode ar fi mai eficiente decât altele, pentru că, eventualul plus de productivitate al unei metode sau alteia, nu poate fi estimat decât cu referire directă la un anumit context de instruire. De exemplu, optarea cu obstinație pentru metodele active, fără a se ține cont de natura obiectivelor și a conținuturilor, de experiență efectivă a elevilor care se instruiesc, de dotările materiale de care dispune un spațiu școlar, nu reprezintă un act de decizie pedagogică judicioasă și nu poate avea urmări benefice, nici asupra comunicării, nici asupra performanțelor finale ale învățării; b) a doua cerință, este cu trimitere directă la activizarea metodelor tradiționale care, prin specificul lor, induc un nivel ridicat de pasivitate în rândul 45 elevilo care sunt implicați într-o activitate de instruire, neconferindu-le un statut real de coparticipanți la propria lor formare. Spre exemplificare, dacă ne referim la respectarea primei cerințe și anume la selectarea metodelor în funcție de obiective și de conținuturi, ușor se poate observa că dacă obiectivele urmărite sunt predominant de natură cognitivă (sau informative), cele mai indicate metode sunt cele expozitive, care prezintă avantajul de a se transmite un volum mare de cunoștiințe pe unitatea de timp, comparativ cu metodele din alte categorii. Dimpotrivă dacă - să presupunem - obiectivele sunt predominant de natură psihomotrică, atunci se vor avea în vedere alte metode care permit exersări multiple de genul exercițiului sau al simulării. Apoi, dacă ne referim la conținuturi, trebuie să se analizeze temeinic natura acestora și posibilele lor contingențe cu alte conținuturi, preexistente deja în sfera cognitivă a elevilor implicați în actul de instruire. Posibilele similitudini, între conținuturile noi și cele deja preexistente în cogniție, ar putea face ca primele să fie „descoperite" de către elevi prin efort propriu - prin descoperire, problematizare sau alte metode active - ceea ce s-ar solda cu o formativitate mai mare; dimpotrivă, dacă gradul de similitudine este extrem de redus sau dacă respectivele conținuturi reprezintă conceptualizări înalte, principii și metodologii, legități statistice etc., nu există altă posibilitate decât ca ele să fie transmise elevilor prin intermediul expunerii într-o manieră sistematică, și bine structurată. în legătură cu cea de-a doua cerință, se pune problema identificării unor modalități, prin intermediul cărora, așa ziselor metode tradiționale să li se mărească gradul de activism pentru a dobândi o eficientă mai mare în activitatea de instruire în cazul în care, aceste metode, sunt totuși indispensabile. 46 Modalitățile de activizare sunt variate, rămânând la latitudinea cadrului didactic să opteze spre cele cu un impact mai mare asupra elevilor pe care îi implică în activități de instruire. Unii autori, care au abordat problema metodelor de instruire, oferă sugestii interesante în legătură cu felul în care metodele expozitive pot fi activizate și deveni mai eficiente în cazul în care sunt create oportunități pentru utilizarea lor. G. Palmade, (1975, p.60), referindu-se la exigențele legate de utilizarea metodelor expozitive pe linia activizării lor notează printre altele: „Expunerile trebuie să se facă pe diviziuni logice și pe baza unei clasificări riguroase a ideilor, limbajul folosit să fie limpede, simplu și precis. Fiecare parte a expunerii trebuie să fie urmată de întrebări de control, iar lecția să se încheie cu întrebări care să rezume ideile esențiale". Alt autor contemporan, I.Cerghit (1997, pp.106-109) identifică în rândul posibilităților de activizare următoarele modalități: a) adecvarea comunicării la nivelul experienței lingvistice și de cunoaștere a celor cărora li se adresează; b) utilizarea unor procedee care sporesc forța de argumentație logică a comunicării; c) renunțarea la prezentarea aspectelor descriptive în favoarea elementelor explicative; d) utilizarea unor surse suplimentare de informație (citate, mărturii ale epocii, documente autentice, extrase, fragmente din lucrări și autori care reprezintă o autoritate în domeniu). Neîndoielnic, lista modalităților de activizare este mai lungă, iar dacă neam referi strict la expunere, din rândul acestora s-ar putea reține: 47 -elaborarea unui plan după care să se facă prezentarea conținuturilor care vor fi transmise către elevi; -esențializarea informației în idei și concepte care au avantajul de a intra în repertoriul memoriei de lungă durată; -realizarea unei bune ierarhizări a ideilor în cadrul expunerii care să respecte atât logica științifică, cât și pe cea didactică; -utilizarea de ilustrări și concretizări adecvate, care să permită înțelegerea informației conceptualizate; -sublinierea sau punctarea trecerilor, de la o idee la alta, prin mijloace verbale sau nonverbale, cu scopul de a le releva importanța și semnificația; -prezentarea conținuturilor sub o formă problematizată, cu scopul de a le provoca elevilor interes și curiozitate pentru ceea ce se prezintă; -utilizarea unor materiale didactice cu grad mare de atractivitate și funcționalitate care să sporească curiozitatea în rândul elevilor și care, să susțină și procesul înțelegerii ca demers fundamental al activității de învățare; -intercalarea, în expunere, a unor sarcini scurte destinate elevilor care, aparțin, prin specific, altor metode și în special metodelor active (descoperirea, rezolvarea de probleme etc.); -sublinierea importantei conținuturilor prezentate și indicarea perimetrelor sau zonelor de utilizare; -ameliorarea feed-back-u\m, atât prin mijloace verbale cât și prin mijloace nonverbale, pentru ca expunerea să nu devină în totalitate lateralizată; -introducerea unor momente vesele care să destindă atmosfera cu scopul vădit ca auditoriul să continue recepția în condiții optime; -extragerea unor concluzii parțiale care să le preludieze pe cele finale; -anticiparea unor posibile întrebări din rândul elevilor la care va trebui să se răspundă după terminarea expunerii. 48 Și, cu certitudine, lista ar putea fi îmbogățită dacă se are în vedere că modalitățile de activizare sunt ele însele, dependente de o serie de variabile și, de pregătirea psihopedagogică a profesorului, respectiv de creativitatea didactică pe care o poate proba și în această direcție. Trecând la altă categorie de metode, la cele interogative (conversative sau dialogate) se poate afirma, că și acestea pot susține comunicarea didactică în condițiile în care, paleta întrebărilor este mult mai variată, fâcându-se apel nu numai la întrebări cu funcție reproductivă, ci și la întrebări productiv-cognitive, întrebări convergente, divergente, evaluative, toate implicând elevii într-un demers cognitiv mai elaborat și soldându-se cu efecte formative indiscutabile, comparativ cu situația când se exersează precumpănitor funcțiile mnemotehnice ale intelectului. Alte metode de învățământ și-au consacrat eficiența și productivitatea tocmai pe facilitățile conferite procesului de comunicare, aici putându-se demonstra și mai bine legătura sau interdependența acestora și procesul în cauză. Dacă ar fi să ilustrăm, probabil, s-ar vedea acest lucru în cazul brainstormingului și în cel al studiului de caz. Chiar și numai reamintirea celor două postulate de bază ale brainstormingului identificate de J.C. Abric (1992, p.208) conform cărora: a) este necesar de a disocia funcția de producere și de căutare a ideilor de funcția de evaluare și de apreciere; b) eliberarea creativității se realizează de preferință în grup având grija ca aceste reuniuni să fie corect organizate și animate. demonstrează cât de important este că metoda însăși, prin specific și mod de utilizare, să elimine barierele în comunicare și să creeze o emulație propice producerii ideilor și a împărtășirii acestora celorlalți membri ai grupului. 49 Afirmația este valabilă și în cazul utilizării studiului de caz, metodă creată tocmai pentru a contracara livrescul metodelor expozitive și care prin specific, permite indivizilor, după cum bine remarcă Mielu Zlate și Camelia Zlate (1982, p.85), să opereze activ asupra informațiilor, să le disece, să le deceleze, să le coreleze, să le conceptualizeze pentru ca, în final, acestea, să fie nu numai înțelese și interiorizate, ci să și poată fi aplicate la situații sau „cazuri" cu grad mare de similitudine. Pe de altă parte, analizându-se relația dintre metodele de învățământ și procesul de comunicare didactică, nu trebuie să se creadă că între respectivele variabile legătura este de tip linear, în sensul că, numai metodele, prin specificul lor, susțin comunicarea; în fapt este vorba de o susținere reciprocă iar, în unele cazuri, eficiența unei metode depinde în mare măsură de felul în care se realizează comunicarea. în această privință N. Lebrun și S. Berthelot (1994, p.145) au perfectă dreptate când, referindu-se la specificul demonstrației ca metodă de instruire, amintesc următoarele exigențe referitoare la modul de utilizare: a) să se asigure ca toată lumea vede și aude; b) să se chestioneze elevii pe timpul demonstrării; c) să se redea pe scurt etapele demonstrației; d) să se deprindă elevii în realizarea diferitelor etape ale demonstrației. Este, dacă se poate spune așa, o dovadă peremptorie a faptului că anumite metode nu-și probează adevărata eficiență în afara unei comunicări deschise, flexibile și adecvate unui anumit context de instruire. în final, ne mai permitem o apreciere referitoare la legăturile existente între metodele de instruire și procesul de comunicare didactică. în consecință afirmăm că, metodele de instruire nu pot fi apreciate și evaluate numai în funcție de volumul de cunoștințe pe care îl ocazionează pe unitatea de timp, de gradul de activism pe care îl conferă activității de instruire, de atmosfera pe care o induc la 50 nivelul grupului de elevi, ci pot fi evaluate și în funcție de felul în care facilitează și promovează procesele de comunicare care se structurează ca urmare a interacțiunilor multiple ale membrilor respectivului colectiv. 2.6. Mijloacele de învățământ reprezintă, la fel, un factor care poate susține comunicarea didactică în condițiile în care selecția lor este adaptată conținuturilor și în cazul în care combinația lor cu anumite metode de instruire este bine articulată și judicios concepută de organizatorii situațiilor de instruire. Potențialul comunicațional al mijloacelor de învățământ rezultă în fond și din funcțiile pe care acestea le îndeplinesc și care sunt menționate în toate tratatele de pedagogie și în toate manualele de didactică. De exemplu, când se referă la importanța mijloacelor de învățământ în activitatea de instruire E. De Corte (1991, pp. 179-209) le atribuie acestora următoarele funcții: a) unele mijloace pot înregistra și fixa informații. De exemplu, cu ajutorul magnetofonului, se pot face înregistrări care pot fi reproduse ulterior în diverse situații de instruire; b) unele mijloace permit sau facilitează manipulări diverse în sensul că, cu ajutorul lor, este posibil să se accelereze mișcarea obiectelor, a unor procese (ecloziunea, înflorirea unei flori, diviziunea celulei etc.) sau dimpotrivă, să li se încetinească mișcarea (de exemplu mișcarea pistoanelor într-un motor cu ardere internă); Realizând asemenea performanțe este evident că unele cunoștințe sunt mai ușor transmise către elevi și ulterior se asigură premisele ca ele să fie mai bine înțelese de către cei care sunt puși în situația să le asimileze și să le utilizeze; c) în corelație cu calitățile de fixare menționate anterior, mijloacele de învățământ oferă și posibilități de difuzare sau de transmitere a informațiilor; altfel spus, prin intermediul mijloacelor de învățământ, devine posibilă difuzarea 51 unei multitudini de informații, într-o multitudine de locuri, creându-se posibilitatea ca de aceste informații să beneficieze foarte mulți utilizatori. Alți autori, când abordează problema mijloacelor de învățământ, le atribuie acestora în mod explicit o funcție de comunicare. De exemplu, M. Ionescu și I. Radu (1995, pp.197-217) analizând avantajele mijloacelor de învățământ în activitatea de instruire, enumera următoarele funcții și anume: a) funcția de comunicare justificată prin faptul că, prin intermediul lor, „profesorul dispune de facilități sporite pentru transmiterea informațiilor, iar elevii beneficiază de posibilități în plus de receptare a unei informații mai cuprinzătoare”. Altfel spus, grație acestor mijloace este posibil ca într-un timp mai scurt să se transmită un volum mai mare de cunoștințe și, ca o consecință firească, să se accelereze instruirea; b) funcția demonstrativă rezultă din faptul că, mijloacele de învățământ, asigură o bază senzorial-perceptivă mai bogată și mai diversificată menită să faciliteze receptarea și decodificarea mai rapidă a mesajelor transmise către elevi în diverse contexte de instruire. Tot în virtutea acestei funcții, mijloacele de învățământ permit comprimarea sau decomprimarea ritmului de desfășurare a unor procese, fenomene, etc., sau vizualizarea unor procese care, dintr-un motiv sau altul, nu pot face obiectul unei observații directe, (de exemplu modul de funcționare a unei instalații chimice); c) funcția de motivare a învățării se datorează faptului că, mărind gradul de atractivitate a conținuturilor instruirii, mijloacele de învățământ sensibilizează în mai mare măsură elevii pentru ceea ce face obiectul învățării, generând noi interese, un apetit mai mare pentru cunoaștere și, în consecință, o mobilizare crescută pentru a asimila respectivele conținuturi; 52 d) funcția formativă și estetică se explică prin faptul că prezentând conținuturile instruirii într-o manieră mai bogată, mai diversificată, mai atractivă, mijloacele de învățământ pot avea un impact considerabil asupra formării la elevi a judecăților de gust și a judecăților de valoare și, ca o consecință firească, un impact decisiv asupra susținerii educației estetice a elevilor; e) funcția de evaluare a randamentului elevilor demonstrată de facilitățile pe care le creează mijloacele de învățământ în realizarea activităților evaluative, obiectivate mai ales în eliminarea factorilor perturbatori și în creșterea rigurozității notării; f) funcția de școlarizare substitutivă, grație căreia, prin mijloacele de învățământ (mai ales prin televiziune și prin ordinator) se realizează învățământul la distanță cu consecințe benefice asupra democratizării învățământului și asupra facilității accesului la educație a unui număr cât mai mare de indivizi. După cum s-a putut constata din prezentarea acestor funcții, multe dintre ele au o dimensiune comunicațională, chiar dacă, ponderea acesteia apare diferit de la o funcție la alta. De exemplu, funcția de comunicare susține maximal procesul de comunicare didactică dar, același proces, poate fi susținut într-o măsură apreciabilă de funcția demonstrativă, de cea motivațională și de cea de școlarizare substitutivă. Pornind de la acest impact considerabil pe care-1 au mijloacele de învățământ asupra comunicării didactice, următoarea problemă care se pune este cea a selectării acestora după criterii riguroase, astfel încât ele să susțină maximal diversele aspecte ale instruirii. Referindu-se la această selecție a mijloacelor de învățământ, V.S. Gerlach și D.P. Ely (1971, p.292) consideră că demersul în cauză este condiționat de mai mulți factori și anume: 53 1...uecvarea: mijloacele sunt adaptate sarcinii de îndeplinit ? 2. Gradul de dificultate: mijloacele sunt adaptate posibilităților elevilor astfel încât să nu creeze probleme în receptarea mesajelor ? • 3. Prețul de acoperire: costul mijloacelor este proporțional cu rezultatele scontate ? 4. Disponibilitate: materialul didactic și aparatura sunt disponibile la momentul dorit ? 5. Calitatea tehnică: răspund aceste mijloace unor standarde de calitate acceptabile ? Dacă se iau în considerație acești factori, există șanse reale ca, într- adevăr, în funcție de natura și nivelul obiectivelor educaționale, în funcție de specificul și de caracteristicile conținuturilor, să fie selectate și cele mai adecvate mijloace de învățământ care să favorizeze și să susțină și comunicarea didactică și, la modul general, întreaga desfășurare a instruirii. Pe de altă parte, date fiind avantajele oferite de ordinator și de televiziunea școlară, este tot mai indicat ca aceste mijloace să preia o parte din sarcinile profesorului și, în consecință, să fie integrate în mai mare măsură în desfășurarea procesului de instruire-învățare. 2.7.Tipologia feed-back-ului reprezintă de asemenea un element de maximă importanță în desfășurarea comunicării didactice, iar lucrul acesta se explică prin faptul că, retroacțiunea, ocazionează informații referitoare la ecoul mesajelor primite de către destinatar, în funcție de care, se operează reajustări și recalibrări ale fluxurilor cu scopul vădit de a conferi procesului de comunicare o eficiență mai mare. ' 54 Lipsa feed-back-ului, așa cum se poate anticipa, determină o comunicare de tip lateralizat cu consecințe negative și chiar imprevizibile în legătură cu desfășurarea ulterioară a procesului, fie că este vorba de distorsionări, de înțelegerea eronată a mesajelor sau chiar de întreruperea efectivă a acestuia. Odată acceptată importanța feed-back-ului, problema imediat următoare este cea a modalităților de manifestare sau concretizare a acestuia și, mai departe, cea a modalităților de realizare în cadrul activității instructiv-educative cotidiene. în legătură cu tipologia feed-back-ului, de-a lungul anilor, s-au făcut încercări de identificare a unor ipostaze sub care acesta se poate concretiza, iar în modelul interacțional conceput de G. De Landsheere și E. Bayer (1969), printre funcțiile atribuite profesorului, se regăsesc și „funcțiile de feed-back pozitiv", respectiv „funcțiile de feed-back negativ", în cadrul primei categorii profesorul putând manifesta comportamente de genul: 1) aprobă într-o manieră stereotipă; 2) aprobă repetând răspunsul elevului; 3) aprobă într-o manieră specifică; 4) aprobă într-o altă manieră; iar în a doua, comportamente oarecum opuse, de genul: 1) dezaprobă într-o manieră stereotipă; 2) dezaprobă repetând răspunsul într-o manieră ironică sau acuzatoare; 3) dezaprobă într-o manieră specifică; 4) dezaprobă într-o altă manieră; 5) feed-back întârziat. O tipologie mai nuanțată asupra feed-back-ului, cu implicații mai consistente asupra favorizării comunicării didactice oferă autorii canadieni N. Lebrun și S. Berthelot (1994, pp.149-152) care relevă următoarele caracteristici: 55 a) General / specific, prima ipostază distingându-se prin faptul că transmite o informație de ordin general asupra unui ansamblu de fenomene (ex.: „construcții gramaticale defectuoase"), iar cea de-a doua, o informație asupra unei performanțe specifice (ex.: „acord defectuos al adjectivului cu substantivul", sau, „nesiguranța în localizare pe hartă"), iar din punct de vedere al comunicării didactice este mai productiv să se utilizeze un feed-back specific, ilustrat de exemple concrete pentru ca elevul să sesizeze mai ușor natura informației transmise. b) Pozitiv / negativ, feed-back-u] pozitiv punând accentul pe reușita elevului (ex.: 8 exerciții corecte din 10) pe când cel negativ, subliniază o nereușită sau o carență în realizarea unei sarcini (ex.: 2 exerciții rezolvate incorect din 10), fiind întotdeauna mai indicat să se practice un feed-back pozitiv, care să sublinieze succesul elevului și nu eșecul deoarece, prima modalitate, va avea un caracter stenic, mobilizându-1 și mai mult pe acesta în abordarea sarcinilor ulterioare. Date fiind avantajele feed-back-uhii pozitiv se poate pune întrebarea, dacă cea de-a doua modalitate, este totalmente contraindicată, determinând, ca o consecință firească, trecerea sub tăcere a unor lacune care se manifestă încă în pregătirea elevilor. în legătură cu acest aspect, autorii citați, consideră că și varianta feed-back-ului negativ poate fi utilizată în anumite circumstanțe, fie că este vorba de o solicitare venită din partea elevului, fie eă este lipsit de orice judecată de valoare, sau, dacă este oferită în condiții favorabile, fără să afecteze prestigiul și reputația celui căruia i se adresează, de unde și concluzia că, este total inadecvată utilizarea feed-back-uhii negativ asupra unui elev în fata întregii clase, sau a întregului colectiv. în ceea ce ne privește considerăm că, afirmațiile anterioare pot fi acoperitoare pentru majoritatea elevilor din clasă dar, nu trebuie să se ignore faptul că cele două variante de feed-back sunt într-o corelație directă cu trăsăturile 56 de personalitate ale elevilor care fac obiectul activității de instruire, putând fi elevi care dovedesc o mai mare sensibilitate pentru feed-back-al pozitiv în timp ce, alți colegi, din același colectiv, sunt afectați în mai mare măsură în cazul practicării variantei de tip negativ. Așadar, avantajele cât și limitele celor două variante de feed-back trebuie, după opinia noastră, intim corelate cu caracteristicile si particularitățile subiecților care alcătuiesc o anumită colectivitate educațională. c) Produs / proces. Când feed-back-al vizează o corecție a răspunsului dat, el pune accentul pe produsul învățării (ex.: ariciul este un animal domestic; feed-back-, sălbatic; dimpotrivă, când/eed-fcacfc-ul analizează cauza unei dificultăți care a generat un răspuns eronat, accentul este pus pe proces (ex.: ariciul nu este un animal domestic pentru că nu poate fi îmblânzit sau domesticit). Și în cadrul acestei disocieri se poate pune întrebarea dacă vreuna din forme este mai productivă și deci mai avantajoasă comunicării didactice pentru a-i conferi ponderi mai mari în activitatea curentă de instruire. Discutând într-adevăr în termeni de eficiență, pare neindoielnic avantajul feed-back-alal centrat pe proces deoarece, un răspuns corect sau dimpotrivă unul eronat, este întotdeauna - excluzând situațiile arbitrare în care hazardul joacă un rol important - expresia modului de funcționare a unui proces cu grad mai mare sau mai mic de complexitate, începând cu cele mai simple (discriminări de exemplu) și terminând cu cele mai complexe, aici intrând întreaga paletă de raționamente. Or, ceea ce contează maximal într-o activitate de învățare, este buna și corecta funcționare a proceselor implicate pentru că ele sunt generatoare de răspunsuri viabile și, ca o rezultantă a acestora, de performanțe notabile obținute de elevii implicați în acest gen de activitate. Pe de altă parte, credem, că în cazul acestei perechi, nu trebuie să se procedeze oarecum dihotomic astfel încât, accentuarea feed-back-alui pe proces să 57 elimin; cealaltă variantă, lucru care pare posibil, în cazul perechilor analizate anterior; dimpotrivă, apreciem că, este chiar indicat, ca inițial feed-back-xA să vizeze produsul, deci corectarea răspunsului iar, după aceea, centrarea să se facă pe proces, pentru a se indica demersul care trebuie urmat cu scopul prevenirii unor posibile erori ulterioare. d) Promptitudinea reprezintă o altă caracteristică a feed-back-uhii care poate susține și favoriza comunicarea didactică, dacă în activitatea curentă de instruire se conștientizează importanta acestei caracteristici și, ca o consecință, se iau măsurile necesare pentru ca feed-back-\A să se realizeze într-adevăr cu rapiditate. Pentru a înțelege mai bine importanța promptitudinii .în realizarea feed-back- ului, trebuie făcută mențiunea că, simpla existență a acestuia în fluxul general al comunicării, nu implică cu necesitate schimbări de comportamente ale elevilor indiferent de felul cum se realizează această conexiune inversă. Drept urmare, feed-back-vi va avea un impact cu atât mai mare asupra comportamentelor elevilor, cu cât el se va produce mai rapid, urmând deci imediat unei analize de situație și dimpotrivă, efecte mult mai reduse, în cazul în care se produce amânat sau întârziat, lucru demonstrat de altfel și experimental și comentat în mai multe lucrări de psihopedagogie. Abordată în termeni de eficientă, promptitudinea feed-back-vivi este importantă și în privința demersurilor pe care trebuie să le întreprindă profesorul în activitatea cotidiană concretă nu numai în cadrul procesului de comunicare dar, de exemplu, și în cadrul activităților cu caracter evaluativ. Astfel, una va fi eficiența în cazul comunicării rapide a rezultatelor obținute de elevi la un test sau la orice tip de lucrare, de exemplu la un interval de 2-3 zile de la susținerea acesteia și o eficiență total diminuată când, din diverse 58 motive, rezultatele sau performanțele sunt comunicate cu întârziere, ceea ce face ca respectivele informații să-și piardă din actualitate. e) Frecvența feed-back-xAm este de asemenea o caracteristică importantă admițându-se faptul că, cu cât frecvența de apariție va fi mai mare, cu atât comunicarea se va desfășura în condiții mai optime, iar în final, rezultatele instruirii vor fi mai valoroase; dimpotrivă, frecvența redusă a acestuia va genera în final efecte opuse celor amintite anterior, cu toate consecințele rezultate dintr-o asemenea situație. Pe de altă parte, generalizarea acestei afirmații, conform căreia, o frecventă ridicată determină în final o comunicare mai optimă și o învățare mai eficientă, trebuie nuanțată, deoarece, un feed-back foarte dens, depășind anumite nivele și realizându-se numai printr-un singur canal, cum este cel verbal, s-ar putea constitui chiar într-un factor care determină o anumită discontinuitate în comunicare, alterându-i fluiditatea și buna desfășurare; poate n-ar fi greșit, ca aceasta frecvență a feed-back-u\m, să fie corelată, printre altele, și cu nivelul de dirijare pe care îl asigură profesorul colectivului sau grupului școlar, iar în acest context pare absolut normal ca o dirijare de nivel mai ridicat să presupună și un feed-back cu o frecvență mai mare. Dincolo de aceste caracteristici, corect surprinse de autorii citați, credem că mai există și altele care se și constituie în criterii de diferențiere a diferitelor tipuri de feed-back. De exemplu, nu poate fi ignorat faptul că feed-back-ul se poate realiza atât verbal (prin utilizarea cuvintelor) cât și nonverbal (prin utilizarea unor canale cum ar fi gestualitatea, atingerea sau privirea), ceea ce denotă, că cele două canale majore pot să-i confere acestuia încă o caracteristică importantă și anume aceea de a fi verbal sau nonverbal. Apoi, dacă avem în vedere obiectivul vizat, ușor se poate constata că feed-back-ul poate fi adresat întregului grup, putându-se atunci vorbi de un feed-back grupai, dar poate să se adreseze și unui 59 individ .sau altuia și atunci este vorba de un feed-back individual. O altă caracteristică a feed-back-uhii după opinia noastră, poate s-o constituie complexitatea acestuia, neputându-se nega faptul ca, uneori, el este realizat chiar prin intermediul unui singur cuvânt de genul: „da", „corect", „bine", „continuă", „incorect", „oprește" etc., dar la fel, poate să fie mult mai consistent, atunci când profesorul îl concretizează într-o explicație sau o nuanțare, considerate absolut necesare pentru buna continuare a comunicării. Deci, în primul caz, se poate vorbi de un feed-back simplu, pe când în cel de-al doilea, de un feed-back complex, ambele fiind importante în legătură cu anumite contexte sau circumstanțe ale instruirii. Fără îndoială, aceste caracteristici sunt importante în încercarea de ameliorare a feed-back-u\ai, dar, la fel de importante sunt și modalitățile prin care acesta devine operațional din rândul cărora N. Lebrun și S. Berthelot menționează: 1) Rezultatele la un test care constituie cu siguranță aplicarea cea mai uzuală afeed-back-dlai: în consecință, în cadrul unei evaluări formative, va trebui să se prevadă utilizarea de teste care nu sunt notate și care comportă răspunsuri diagnostice cu scopul ca elevii să se poate corecta ei înșiși. Pentru accelerarea feed-back-u\\ii, se pot folosi chiar unele procedee precum furnizarea către elevi a corectărilor, schimbarea foilor de examen, corectarea testelor de către colegii de clasă etc. 2) Consemnarea de explicații pe lucrări / teste reprezintă, de asemenea, o altă modalitate de realizare a feed-back-u\ui deoarece, odată remise lucrările, elevii au posibilitatea de a estima atât numărul erorilor comise dar și natura acestora, concomitent cu prezentarea răspunsurilor corecte oferite de evaluator. Neputandu- se neglija nici efortul considerabil depus de profesor în efectuarea acestor comentarii, procedura este susceptibilă de simplificare, fie că este vorba de 60 comunicarea celor mai frecvente erori comise de către elevi, fie de utilizarea unei înregistrări de comentarii pe casetă audio. 3) Lista de activități suplimentare este o modalitate, prin intermediul căreia, elevilor care întâmpină dificultăți li se pot sugera lecturi, activități sau exerciții suplimentare, toate având menirea ca în final, nivelul lor general de pregătire să fie cât mai apropiat de al majorității care alcătuiesc grupul respectiv. 4) întâlnirile individuale cu elevii sunt, de asemenea, obiectivări sau concretizări eficiente ale feed-back-ului deoarece, fiecare poate primi observații sau comentarii ale profesorului în legătură cu performanța proprie, în legătură cu înaintarea în materie, în legătură cu modalitățile prin care se poate motiva mai eficient și chiar în legătură cu suita de activități, pe care trebuie să le realizeze în continuare pentru a avea o reușită asigurată în mai mare măsură. 5) Discuția în clasă poate reprezenta o modalitate de realizare a feed-back- ului având ca obiectiv comentarea unor probleme sau subiecte care au fost în mai mică măsura înțelese. Pentru a dobândi o eficiență mai mare, este bine ca ea sa fie planificată și să vizeze expres obiectivele respective, deoarece, altminteri, există riscul deturnării spre elemente colaterale sau mai puțin relevante. 6) Prezentarea de lucrări se poate concretiza în faptul că, un elev sau altul, prezintă o lucrare, un rezumat etc., în fața profesorului și a celorlalți colegi care apreciază gradul de comprehensiune a acestuia asupra subiectului sau temei respective, modalitatea fiind eficientă, pe de o parte, pentru că părerile colegilor sunt apreciate cu interes de către prezentator iar, pe de altă parte, pentru că se creează o atmosferă de emulație care permite schimburi informaționale menite să sporească sfera cognitivă a tuturor participanților pe o temă sau pe un subiect din materie. 61 /) Comentariul verbal imediat este o modalitate de feed-back care utilizează cuvintele prin care profesorul își poate manifesta acordul sau dezacordul în legătură cu răspunsurile elevilor și, de asemenea, o modalitate prin intermediul căreia se pot aduce nuanțări sau explicitări suplimentare unei probleme sau unui subiect. Eficiența acestei modalități va fi cu atât mai mare cu cât ea se va realiza cu mai multă promptitudine, așadar producându-se imediat după un răspuns al elevului sau după o anumită situație de învățare. 8) Reflectarea performanței, prin utilizarea unor mijloace audio-vizuale, precum videoul, reprezintă o modalitate productivă de realizare a feed-back-ului deoarece, elevii înșiși, au posibilitatea să vadă și să-și identifice propriile greșeli și propriile lacune. 9) Comentarii ale observatorilor pot de asemenea să se constituie într-un feed- back eficient, atât prin faptul că, venind din afara instituției, ei sunt într-o relație de neutralitate cu membrii grupului respectiv, dar și pentru că, în actul lor evaluativ, nu sunt influențați de efectele diverșilor factori perturbatori și în special de efectul „Halo" și efectul Pygmalion. Toate aceste modalități, după părerea noastră, bine cunoscute și de asemenea bine utilizate, pot conferi feed-back-ului o funcționare optimă, acesta la rândul său putând să susțină în mai mare măsură procesul comunicării didactice, dar și îmbunătățirea substanțială a rezultatelor învățării. 2.8. Relația profesor-elev, esțeo altă variabilă importantă cu repercusiuni directe asupra comunicării didactice și, într-un plan mai îndepărtat, asupra desfășurării întregului proces de instruire-învățare. O analiză mai atentă a modalităților de influențare a comunicării, are ca punct de plecare, chiar caracteristicile fundamentale alei acestui tip de relație, 62 dintre care, cele mai importante, chiar dacă ierarhizarea nu este foarte riguroasă, sunt următoarele: ! j a) Se desfășoară în cadre instituționalizate, cu respectarea unor norme și reguli menționate în documentele de politică școlară, care reglementează desfășurarea întregului proces-instructiv educativ și aducerea unor corecții atunci când apar probleme sau disfunctionalități. Această caracteristică influențează comunicarea, iar, dacă nu există destulă flexibilitate din partea profesorilor dar și a elevilor, există riscul centrării ei, predominant pe respectarea prescripțiilor și a consemnelor stipulate în documentele amintite, aspect ce poate birocratiza și chiar artificializa relația educativă care, dincolo de orice condiționare, rămâne esențialmente o relație socio-umană; fără să mai vorbim că, dincolo de anumite limite, exacerbarea formelor birocratice, mărește starea de disconfort psihic al elevilor și chiar un anumit tip de alienare, mai ales pentru cei cu rezistență redusă la multiplele stări de frustrare. ~ b) Angajează parteneri cu competențe diferite, în sensul că profesorul posedă mai întâi, o competență științifică într-un domeniu distinct al cunoașterii, după aceea, una psihopedagogică, vizând mai întâi cunoașterea particularităților de vârstă și individuale ale elevilor, iar după aceea o prelucrare optimă și adecvată a continuțurilor în vederea transmiterii lor către beneficiari și, în sfârșit, o competență psihosocială, cu referire la organizarea colectivului de elevi, la distribuirea sarcinilor, la atenuarea conflictelor apărute, la mărirea gradului de coeziune a grupului etc. In cadrul acestei diade elevul pare defavorizat, competențele lui reducându- se la o cogniție mai mult sau mai puțin structurată, la o motivație mai mare sau mai mică pentru activitatea de învățare, la ritmuri de lucru mai alerte sau mai lente în funcție de temperament sau de experiența acumulată. 63 Competențele diferite dintre cei doi agenți pot influența comunicarea didactică și într-un sens și în celălalt, adică, mai concret spus, pot s-o susțină, atunci când profesorul le investește în devenirea și progresul elevilor pe care îi dirijează sau dimpotrivă, s-o frâneze, când ele se centrează exclusiv pe propria activitate, pe predarea conținuturilor, ignorându-se conștient sau nu efectele acestora asupra elevilor implicați în activitatea de instruire. Așadar, discrepantele dintre competențe pot afecta comunicarea dar, aspectul în cauză, nu trebuie să aibă decât un caracter pasager deoarece, în final, ecartul existent între cei doi în aceasta privință trebuie să se micșoreze considerabil. c) Angajează parteneri de vârste diferite, aspect ce nu poate fi ignorat, deoarece, diverselor categorii de vârstă, le sunt specifice inevitabil anumite concepții despre viață, anumite modalități de percepție socială și chiar unele prejudecăți, toate acestea, în mod izolat sau chiar însumate, putând să se repercuteze asupra procesului de comunicare mai ales pe linia obstrucționării acesteia. Consecințele nefavorabile ale acestei stări de lucruri pot fi atenuate în cazul în care, reprezentanții diverselor vârste, profesori și elevi, se vor cunoaște mai bine, conștientizând, prin reciprocitate, problemele care îi diferențiază punându-se astfel și bazele unei comunicări mai confortabile și mai eficiente. Caracteristicile sau particularitățile amintite sunt specifice relației educative la modul general dar, de la caz la caz, pot apărea individualizări ale relației datorate, cu precădere contextelor educative, foarte variate în care se desfășoară activitatea de instruire. La aceste caracteristici, cu siguranță, ar putea fi adăugate și altele pentru că, în multe privințe, relația pedagogică este multideterminată ca și educația în general. 64 în consecință, se poate afirma că, prima condiționare rezultă din nivelul de dezvoltare a societății în cadrul căreia funcționează acest tip de relație, putându-se ușor demonstra că, într-un fel se va structura și va funcționa relația educativă în cadrul unei societăți subdezvoltate care eventual păstrează în mecanismul său de funcționare relații de tip feudal și altfel se va structura relația pedagogică în cadrul unei societăți moderne care oferă educației o serie de facilități. Apoi, relația profesor-elev este dependentă și de sistemul politic, de ideologia dominantă a unei societăți care impune valori care trebuie interiorizate și respectate de copiii și tinerii care fac obiectul activității de instrucție și educație. în acest sens, ușor se poate deduce că într-un fel va funcționa relația educativă într-un regim de tip totalitar (de stânga sau de dreapta) și în altul, atunci când funcționează în cadrul unei democrații autentice. Relația educativă este dependentă și de tradițiile și de specificul național al unui popor grație cărora sunt oferite anumite facilități sau, dimpotrivă, impuse anumite restricții relației educative care circumscriu de fapt limitele sau cadrele in care pot acționa toți partenerii implicați în activitatea instructiv educativă. în sfârșit, poate o ultimă caracteristică a relației educative o reprezintă complexitatea sa, ceea ce înseamnă că, atunci când se analizează această variabilă a procesului de învățământ, nu trebuie să se vizeze numai relațiile dintre profesori și elevi. Faptul că această relație este mult mai complexă și mult mai extinsă este foarte bine surprins de M. Postic (1979, p.20), care o definește ca fiind „ansamblul de raporturi sociale care se stabilesc între educator și cei pe care el îi educă, pentru a înainta spre obiectivele educative, într-o structură instituțională determinată, raporturi care posedă caracteristici cognitive și afective identificabile, care au o desfășurare și perpetuează o istorie”. A (y 65 Drept urmare, după M. Postic, atunci când se abordează problema relației educative este bine ca aceasta să nu se limiteze strict numai la relațiile dintre profesori și elevi, ci la toate relațiile care se stabilesc între partenerii acțiunii educative, adică relațiile dintre profesori, relațiile dintre elevi, relațiile dintre profesori respectiv și elevi și reprezentanții corpunității în cadrul căreia se realizează activitatea educativă, lucru perfect justificabil pentru că, într-o activitate extrem de complexă cum este cea instructiv-educativă fiecare partener al acțiunii educative are o parte de contribuție distinctă. Apreciind paradigma de tratare a relației educative propusă de M. Postic, G. Mialaret (1991, pp. 411-426) consideră că aceasta poate fi surprinsă din perspectiva a trei fațete sau dimensiuni și anume: a) o dimensiune psihologică constituită din ansamblul relațiilor care se stabilesc între partenerii situației educative; b) o dimensiune pedagogică constituită și obiectivată în toate mijloacele care permit transformarea relației umane într-o relație de educare și formare precum lecția, anumite metode și mijloace de învățământ pe care le utilizează profesorul; c) o dimensiune istorico-socială obiectivată în comunitatea în cadrul căreia se desfășoară activitatea de educație, iar analiza amănunțită a fiecăreia în parte demonstrează peremptoriu faptul că cel puțin primele două susțin maximal comunicarea didactică. Faptul că relația educativă poate susține comunicarea didactică este demonstrat și prin invocarea funcțiilor pe care le îndeplinește profesorul în activitatea desfășurată la clasă în mod obișnuit. încercând o inventariere a lor, G. Mialaret consideră că profesorului i-ar putea fi atribuite următoarele funcții și anume: 66 a) transmiterea de cunoștințe (sau de cultură) care este o funcție tradițională și care a cunoscut un oarecare recul datorită multiplicării surselor de informare care operează în contextul activității instructiv-educative. Felul și maniera în care este exercitată această funcție, condiționează comunicarea didactică pentru că respectivele cunoștințe trebuie accesibilizate elevilor și însoțite de explicațiile de rigoare pentru a beneficia de înțelegerea cuvenită. Dimpotrivă, exercitarea defectuoasă a acestei funcții, poate conduce la supraîncărcarea elevilor, la apariția golurilor în cunoștințe, la neînțelegeri și erori, cu consecințe negative pe termen lung în pregătirea generală a acestora. b) animator al grupului de elevi, funcție grație căreia profesorul este implicat în organizarea și funcționarea optimă a respectivului grup. în virtutea acestei funcții, profesorul trebuie să-i atragă pe elevi în atingerea obiectivelor stabilite, să stabilească calendarul activităților în care este implicat grupul, să adapteze sarcinile la posibilitățile și capacitățile fiecărui membru, să identifice mijloacele pentru amplificarea coeziunii grupului, să detensioneze situațiile conflictuale ivite etc. Toate aceste aspecte, cum ușor se poate anticipa, au un efect direct asupra comunicării și toate, la rândul lor, sunt condiționate de modul de funcționare a comunicării. c) îndrumător (conducător) al elevilor pentru a le forma acestora capacități de autoinstruire și deprinderi de muncă intelectuală care să le permită și pe viitor accesul la perfecționare și la autoformare. Mai concret, prin intermediul acestei funcții, profesorul îi va abilita pe elevi cum să învețe, ce comportamente să adopte în situații standardizate sau diferite, cum să rezolve anumite sarcini, iar prin specificul său, această funcție probează o pregnantă dimensiune formativă. 67 Importanța acestei funcții este fundamentală pentru că, într-o perioadă marcată de multiple schimbări și transformări, mecanismele adaptative ale individului sunt vitale în procesele de integrare profesională și de integrare socială. d) „om resursă” sau persoană de încredere care poate interveni în ajutorul elevilor, mai ales, în direcții care transgresează problematica școlară: probleme de sănătate, probleme de natură afectivă, relații delicate cu familia etc. Avantajul maximal în exercitarea acestei funcții îl reprezintă faptul că, prin echidistanța și neutralitatea sa, profesorul poate înțelege obiectiv aceste probleme cu care se confruntă elevii și, în consecință, le poate oferi sugestii valoroase care să-i ajute să le depășească. Prin specificul său, această funcție favorizează cu precădere schimburile de natură afectivă între profesori și elevi ceea ce înseamnă că ei pot să-și împărtășească părerile, convingerile, atitudinile de care sunt animați ceea ce conduce la o mai bună cunoaștere reciprocă. e) supervizor (evaluator), funcție tradițională a profesorului care nu și-a diminuat din importanță pentru că, pe de o parte, profesorul este interesat de a evalua progresele și achizițiile realizate de elevii săi ca urmare a eforturilor depuse iar, pe de altă parte, pentru că este interesat de a ameliora procesul de instruire, iar acest lucru nu este posibil decât în cazul în care se relevă atât elementele izbutite ale acestuia, cât și disfuncționalitățile care au apărut. f) funcția psihopedagogică de orientare prin intermediul căreia, profesorul nu realizează în exclusivitate acest gen de activitate, pentru că nu are nici pregătirea teoretică sau practică a psihologului școlar sau a consilierului și nici nu poate purta întreaga responsabilitate a orientării elevilor. Datorită faptului însă că el cunoaște foarte bine elevii, profesorul le poate oferi celor doi specialiști amintiți anterior informații relevante despre elevi care, coroborate cu rezultatele 68 obținute de aceștia la diferite probe, să facă activitatea de orientare mai riguroasă și mai eficientă. Relația profesor-elev este însă mult mai complexă și nu poate fi analizată din perspectiva unei singure dimensiuni, indiferent de consistența și nivelul de complexitate ce-i sunt caracteristice. Nu întâmplător, acest gen de relație este considerat a fi una de mediere între elev și mediul în care acesta evoluează ca urmare a unor interacțiuni multiple și complexe. încercând o analiză mai detaliată și mai profundă a acestei medieri R. Feuerstein (1990) enumeră o serie de criterii care definesc o mediere eficace: 1) Intenționalitate și reciprocitate (formatorul trebuie să fie convins de necesitatea acțiunii sale și acceptat de către copil ca mediator); 2) Transcendență (el convine să depășească sistemul nevoilor imediate); 3) Semnificație sau sens (a comunica copilului sensul activităților care i se propun); 4) Sentimentul de competență (mediatorul trebuie să fie convins de propria sa competență); 5) Reglarea și controlul comportamentului (să se evite ca elevul să acționeze fără să se ofere timp de reflecție); 6) Comportament de cooperare (împărtășirea și luarea în considerație a punctului de vedere al celuilalt); 7) Individualizare și diferențiere (a adapta medierea la fiecare persoană în numele dreptului la originalitate); 8) Cercetarea, investigarea scopurilor (planificarea obiectivelor și conștientizarea finalităților activităților propuse); 9) Comportament de provocare (căutarea noutății și complexității); 10) Schimbare (a determina copilul să ia cunoștință de evoluția sa); 69 11) Alternativă pozitivă (a oferi ocazia de exersare a capacității de alegere și de decizie); 12) Apartenența la specia umană (a proceda în așa fel încât elevul să știe să se situeze în cultura sa și în propria sa istorie). Dacă respectivele criterii, în totalitatea lor, definesc o mediere sau o mijlocire eficace este de domeniul evidenței ca, unele dintre ele, în mod special fac referire directă la procesul de comunicare și, prin modul formulare, chiar sugerează o ameliorare a acesteia. Spre exemplificare primul criteriu (intenționalitate și reciprocitate) stipulează exigența, ca mai întâi educatorul să fie convins de urgența sau oportunitatea acțiunii sale, iar după aceea, să fie acceptat de către copil ca mediator, cerință ce nu poate fi îndeplinită decât în cazul unei bune comunicări și a unei comuniuni afective. Apoi, criteriul al treilea (semnificație sau sens), vizează de asemenea o bună comunicare între educator și elev, acesta din urmă putând să conștientizeze semnificația și importanța activităților la care participă pentru a se motiva mai eficient și pentru a-și regla comportamentul în funcție de solicitări. De asemenea și criteriul al șaselea (comportament de cooperare) se înscrie tot pe linia eficientizării comunicării, cu trimitere directă, la familiarizarea și armonizarea punctelor de vedere ce aparțin membrilor care alcătuiesc grupul de instruire. în sfârșit, criteriul al zecelea (schimbare) și al unsprezecelea (alternativă pozitivă) sunt corelate procesului de comunicare, primul presupunând o informare permanentă a elevului referitoare la propria evoluție deci la progresele făcute în urma procesului de instruire iar, cel de al doilea, implicarea elevului în actul de decizie și de opțiune pentru anumite alternative. Aceste scurte observații demonstrează cu certitudine că relația profesor-elev are un impact extrem de important asupra comunicării didactice putând s-o favorizeze în cazul în care ea creează un climat de permisivitate, de securitate 70 afectivă pentru elevi, de promovare a cooperării și a liberei inițiative, de stimulare a creativității, dar poate s-o și restricționeze când generează un climat de austeritate, de competiție, de ignorare a motivațiilor elevilor sau a inițiativelor pe care ei le promovează. 2.9. Stilurile educaționale reprezintă neîndoielnic o variabilă importantă de susținere a comunicării didactice dacă, prin comportamentele didactice pe care le înglobează, se caracterizează printr-o suficientă elasticitate și pemisivitate menite să creeze o atmosferă de emulație, de încredere și de cooperare productivă în cadrul colectivului școlar. Pornindu-se de la aceasta afirmație este interesant de văzut cum se structurează potențial posibilele comportamente specifice profesorului și care sunt, în funcție de caracteristici, cele cu un impact mai mare asupra procesului de comunicare didactică. în aceasta direcție a încercărilor de identificare a posibilelor comportamente didactice există o serie de studii efectuate pe eșantioane mai mari sau mai mici de profesori, unul dintre cele mai cunoscute și mai des invocate fiind cel realizat de David G. Ryans (1974, pp.71-87) în care autorul face mai întâi o disociere între comportamentul eficace și comportamentul ineficace fiecăruia fiindu-i specifice o serie de caracteristici după cum urmează: Comportament eficace 1. Plin de energie, entuziast. 2. Se interesează de elevi și de activitățile clasei. 3. Vesel, optimist. 4. Posedă stăpânire de sine, nu este tulburat cu ușurință. 5. îi place să se amuze. 71 6. Recunoaște si admite erorile sale. 7. Este onest, imparțial și obiectiv în ceea ce privește tratamentul elevilor. 8. Este răbdător. 9. Manifesta înțelegere și simpatie în activitatea sa cu elevii. 19. Amical și amabil în relațiile cu elevii. 11. Ajuta elevii în problemele lor personale precum și în cele școlare. 12. îndeamnă elevii la efort și recompensează lucrul bine făcut. 13. Recunoaște eforturile elevilor. 14. Intuiește reacțiile aproapelui în contexte sociale. 15. încurajează elevii în încercarea de a-i face să lucreze mai bine. 16. Activitatea din clasă, bine organizată și metodică. 17. Sistem de lucru suplu în cadrul unui plan. 18. Vine în întâmpinarea nevoilor fiecărui elev. 19. Stimulează elevii cu ajutorul unor materiale și tehnici interesante și originale. 20. Demonstrează și explică cu claritate într-o manieră practică. 21. Dă directive explicit și corect. 22. încurajează elevii să-și rezolve problemele personale și le apreciază realizările. 23. Asigură disciplina Cu calm, cu demnitate, în mod favorabil. 24. Ajută bucuros (este plin de solicitudine). 25. Anticipează și încearcă să rezolve posibilele dificultăți. Comportament ineficace 1. Apatic, trist, pare că se plictisește. 2. Pare a nu avea nici un interes pentru elevi și pentru activitățile din clasă. 72 3. Deprimat, pesimist, pare nefericit. 4. Se mânie, este cu ușurință tulburat. 5. Este prea serios, prea ocupat, insensibil la umor. 6. Nu este conștient de erorile sale sau nu reușește să le admită. 7. Este nesincer sau parțial în relațiile cu elevii. 8. Este nerăbdător. 9. Rece cu elevii, utilizează sarcasmul, arătând o lipsa de simpatie în privința lor. 10. Distant în relațiile cu elevii, 11. Pare a nu fi conștient de problemele și de nevoile elevilor. 12. Nu laudă elevii, dezaprobă, se arată de un rigorism exagerat. 13. Se îndoiește de motivele elevilor. 14. Nu anticipează reacțiile aproapelui în contexte sociale. 15. Nu face nici un efort pentru a încuraja elevii să lucreze mai bine. 16. Activitate fără plan, lipsind organizarea. 17. Sistem de lucru rigid, se dovedește incapabil de a devia de la plan. 18. Nu reușește să ia măsuri, având în vedere diferențele și nevoile fiecăruia dintre elevi. 19. Utilizează materiale și tehnici de învățare fără interes pentru elevi. 20. Demonstrațiile și explicațiile nu sunt clare și sunt conduse mediocru. 21. Directivele sunt incomplete și vagi. 22. Nu reușește să ofere elevilor posibilitatea să-și rezolve problemele, nici să le aprecieze activitatea. 23. Nu încetează de a dojeni, ridiculiza, recurgând la forme de sancțiuni severe sau neașteptate. 24. Ajutorul (suportul) sau este un eșec, sau el oferă informații în silă. 25. Este incapabil de a prevedea și a rezolva posibilele dificultăți. 73 Dincolo de aceasta disociere, oarecum globală între comportamentul eficace și cel ineficace, D. Ryans decelează o serie de palete comportamentale, subsumate evident categoriilor mai extinse enumerate anterior și care sunt structurate pe sistemul pereche, după cum se poate constata în continuare. 1. Comportament părtinitor - just Părtinitor 1. Tratează în mod continuu un elev cu dispreț. 2. Pedepsește sau critica constant anumifi elevi. 3. Acordă avantaje deosebite unui elev. 4. Acordă mai multă atenție unuia sau câtorva elevi. 5. Are prejudecăți (favorabile sau defavorabile) față de câteva grupuri sociale, rasiale sau religioase. 6. Are o anumită suspiciune în privința motivelor furnizate de către elevi. Just 1. Tratează toți elevii aproape la fel. 2. In caz de controversă, elevul își poate explica poziția. 3. Acordă atenție tuturor elevilor. 4. Orientare acordată pe rând. 5. își bazează critica sau lauda pe evidența reala, nu pe mărturii. 2. Comportament autocratic - democratic Autocratic 1. Dă un ordin la fiecare pas. 74 2. Este intolerant în legătura cu ideile elevilor. 3. Autoritar când dă instrucțiuni. Ordinele sale trebuie să fie executate imediat. 4. întrerupe elevii deși, conversația lor nu iese din subiect. 5. întotdeauna, mai degrabă conduce decât participă. Democratic 1. îndrumă elevul fără a fi autoritar. 2. Schimbă idei cu elevii. 3. încurajează părerea-opinia elevilor. 4. încurajează elevii să ia ei înșiși decizii. 5. la parte la activități fără a domina. 3. Comportament distant - disponibil Distant 1. Rigid și oficial în raporturile sale cu elevii. 2. Izolat, retras față de activitatea de la clasă. 3. Condescendent față de elevi. 4. Nu arată interes decât pentru obișnuința și subiecte tratate. 5. Desemnează elevul prin expresia „acest copil". Disponibil 1. Ușor, pentru a se apropria de toți elevii. 2. Participă la activitatea de la clasă. 3. Răspunde la cereri rezonabile sau la întrebări. 4. Vorbește elevilor ca unor egali. 75 5. Transmite dorința de a se depune eforturi. 6. încurajează. 7. Este conștient de diferențele individuale. 4. Comportament limitat - înțelegător Limitat 1. Nu recunoaște rezultatele elevilor decât dacă ele sunt conforme cu un model academic. Nu se interesează de problemele specifice. 2. Total neînțelegător când un elev eșuează într-o sarcină (activitate). 3. Nu acordă atenție decât unei activități foarte bune sau foarte proaste. 4. Se arată nerăbdător cu un elev. înțelegător 1. Se dovedește conștient de problemele afective personale ale unui elev și de nevoile sale. 2. Este tolerant cu erorile comise de elev. 3. Răbdător peste anumite limite cu un elev. 4. Manifestă simpatie pentru un punct de vedere al elevilor. 5. Comportament sever - amabil Sever 1. Dispus să critice prea aspru. 2. Are un umor deplasat. 3. Devalorizează eforturile elevului, este ironic. 76 4. Dojenește mult. 5. Se injurie. 6. Se folosește de amenințări. 7. Permite elevilor de a lua în derâdere greșelile colegilor lor. Amabil 1. Face eforturi pentru a fi plăcut și /sau pentru a ajuta elevii; amical. 2. Face unui elev un compliment meritat. 3. Găsește la elevi lucruri bune care atrag atenția. 4. Pare a arăta un interes real pentru problema personală a unui elev. 5. Arată afecțiune fără a fi demonstrativ. 6. Comportament monoton - stimulator Monoton 1. Explicații fără interes, monoton. 2. Sarcinile activității au furnizat puține motivații sau, nu au furnizat de loc. 3. Nu reușește să genereze o provocare. 4. însuflețirea lipsește. 5. Nu reușește să focalizeze interesele elevilor. 6. Pedant, plictisitor (enervant, agasant). 7. Lipsa de entuziasm, este plictisit de acțiune. 77 Stimulator 1. Prezentare foarte interesantă; știe să atragă și să mențină atenția fără a fi superficial. 2. Inteligent și spiritual deși nu se laudă a fi cultivat. 3. Entuziast, însuflețit. 4. Atribuții antrenând discuția. 5. Trage profit din interesul elevilor. 6. Conduce lecția cu succes. 7. Pare a provoca reflecția. 7. Comportament stereotip - original Stereotip 1. Utilizează procedee de rutină fără a introduce schimbări. 2. Nu se va detașa de o metoda pentru a profita de ocazia în legătură cu o întrebare sau o situație. 3. Prezentare lipsită de imaginație. 4. Nu are resurse pentru a răspunde la întrebări sau a furniza explicații. Original 1. Utilizează, ceea ce par a fi, procedee originale și relativ unice pentru a ajuta instruirea. 2. Utilizează materiale și metode noi. 3. Pare dotat cu imaginație și capabil de a dezvolta prezentarea unei chestiuni sau a unei situații. 4. Plin de resurse, pentru a răspunde la întrebări; numeroase ilustrări pertinente și valabile. 78 8. Comportament apatic - vioi (plin de energie) Apatic 1. Pare nonșalant, lent, lipsit de entuziasm. 2. Pare plictisit de către elevi. 3. Pasiv în fata elevilor. 4. Pare îngrijorat, neliniștit. 5. Atenția pare a i se rătăci. 6. Rămâne așezat majoritatea timpului, nu ia parte în mod activ la activitățile din clasă. Vioi (plin de energie) 1. Pare energic, vesel în totalitate, entuziast în ceea ce privește activitățile prezente. 2. Se preocupă într-o manieră constructivă. 3. Acordă atenție și pare interesat de evoluția clasei. 4. Prompt în a reactiva clasa, când atenția elevilor se dispersează. 9. Comportament șters - seducător Șters 1. Neglijent în ținuta sa. 2. Nu este îmbrăcat adecvat. 3. Tern, fără opinie. 79 4. Purtare puțin seducătoare. 5. Posedă obișnuințe personale care amuză. 6. Bombăne; nu poate fi înțeles; exprimare limitată; ton neplăcut; inflexiune săracă. Seducător 1. Curat și îngrijit. 2. Toaleta foarte îngrijită; se îmbracă cu bun gust. 3. Purtare seducătoare. 4. Nu poseda obișnuințe personale care amuză. 5. Vorbește clar și distinct; ton agreabil; buna inflexiune a vocii. 10. Comportament dezertiv - responsabil Care evita dificultatea 1. Evită responsabilitatea, nu este predispus să ia decizii. 2.1și declină orice responsabilitate; o transmite elevilor sau altor profesori. 3. Nu intervine în studiul elevului, nu reușește să ajute într-un mod adecvat. 4. Nu controlează o situație dificilă. 5. Sarcini și instrucțiuni rău definite. 6. Nu manifestă nici o insistență asupra studiilor individuale sau de grup. 7. Superficial. Responsabil 1. Iși asumă responsabilitatea; ia deciziile pretinse. 80 2. Conștiincios, scrupulos. 3. Punctual. 4. Studios, meticulos. 5. Sugerează că ajută în studiu. 6. Controlează o situație dificilă. 7. Dă indicații precise. 8. Atrage atenția asupra nivelelor de calitate. 9. Atent în clasă. 10. Persoană împlinită. 11. Comportament excentric - serios Excentric 1. Impulsiv, indisciplinat, instabil, schimbător. 2. Cursul acțiunii ușor influențat de circumstanțele momentului. 3.Inconsecvent. Serios 1. Calm; stăpân pe sine. 2. Menține progresul pe direcția unui obiectiv. 3. Stabil, consecvent în conduita sau opiniile sale. 12. Comportament excitabil - liniștit Excitabil 1. Ușor tulburat și bulversat; devenit nervos din cauza situației din clasă. 81 2. Precipitări în activitățile de la clasă; vorbește repede, exprimându-se prin multe cuvinte și gesturi. 3. Impresionabil; nervos. Liniștit 1. Pare a se simți în largul sau în toate momentele. 2. Rămâne calm oricare ar fi climatul din clasă, demn, fără a fi afectat sau grav. 3. Iși rezervă timp pentru activitățile de la clasă; vorbește calm și liniștit. 13. Comportament nesigur - încrezător Nesigur 1. Nesigur pe el; nehotărât, ezitant. 2. Timid. 3. Puțin natural. 4. Tulburat și jenat de erori și /sau critică. încrezător 1. Sigur pe el; încrezător în relațiile sale cu elevii. 2. Nu este tulburat, nici jenat de erori și /sau critică. 14. Comportament dezorganizat - metodic Dezorganizat 1. *Nu posedă nici un plan pentru activitate. 2. Neglijent. 82 3. Obiective care nu sunt evidente; ignoră ceea ce va face în continuare. 4. Iși irosește timpul. 5. Explicații nepuse la punct (nefocalizate). 6. Se îndepărtează cu ușurință de subiectul tratat. Metodic 1. Plan organizat, deși este suplu. 2. Bine pregătit. 3. Prudent în proiectele sale cu elevii. 4. Relativ metodic în desfășurarea activității din clasa. 5. Furnizează explicații raționale. 6. Controlează convorbirea cu elevii; obiective evidente. 15. Comportament inflexibil - adaptabil Inflexibil 1. Se conformează în mod strict rutinei. 2. Nu face nici un efort pentru a adapta materialele individualității elevilor. 3. Incapabil de a modifica explicațiile sau activitățile pentru a veni în întâmpinarea doleanțelor clasei. 4. Manifestă neliniște în caz de întreruperi și de digresiuni. Adaptabil 1. Flexibilitate în adaptarea explicațiilor. 83 2. Oferă elevului materialul care lui îi convine; adaptează activitățile la elevi. 3. întrebările adresate de elevi sunt pentru el ocazii de a le clarifica ideile. 4. Face față unei situații neobișnuite cu competență. 16. Comportament pesimist - optimist Pesimist 1. Deprimat; nefericit. 2. Sceptic. ’ 3. Acordă atenție la ceea ce poate fi „funest, nefast" 4. Vede inutilitatea educației actuale, a sistemului școlar sau a dascălilor. 5. Reține greșelile; ignoră ceea ce este bun. 6. încruntă frecvent sprâncenele; expresia feței sale nu este agreabilă. Optimist 1. Vesel; plăcut. 2. Entuziast. 3. Glumeț (amuzant) cu elevii când se ivește ocazia. 4. Pune accent pe ceea ce poate fi „rentabil, avantajos". 5. Vede partea bună a lucrurilor; abordează viitorul cu optimism. 7. Atrage atenția asupra a ceea ce este bun; pune accent pe ceea ce este pozitiv. 84 17. Comportament imatur - matur Imatur 1. Naiv în fața anumitor situații. 2. Se plânge; reclamă, revendică. 3.Orgolios; vanitos. Matur 1. Clasa este centrul activității sale; menționează activitățile clasei și nu pe ale sale. 2. Este stăpân pe el. 18. Comportament limitat (îngust) - deschis Limitat (îngust) 1. Prezentare limitată a subiectului; deficit în cunoștințe. 2. Nu se detașează, nu se desprinde de text. 3. Nu reușește să îmbogățească discuțiile, convorbirile, cu referire la chestiuni deja apreciate. 4. Nu probează un evantai larg de cunoștințe în știință, artă, literatură și istorie. 5. Oferă răspunsuri incomplete sau inexacte la întrebările elevilor. 6. Lipsa spiritului critic. Deschis 1. Buna cunoaștere a subiectului prezentat. 85 2. Extrage exemple și explicații din surse diferite și din subiectele abordate. 3. Larg evantai de cunoștințe în domeniul științei, al artei, al literaturii si al istoriei. 4. Răspunsurile sale la întrebările elevilor sunt satisfăcătoare, complete, precise. 5. Abordează un subiect cu spirit critic. Analizând această tipologie, inevitabil, pot apărea unele întrebări din rândul cărora dorim să le semnalăm pe următoarele: a) Care sunt criteriile de bază în funcție de care s-au decelat comportamentele identificate și descrise? b) Există potențial comportamente didactice care nu sunt incluse în această tipologie dar care se manifestă cu o anumită frecvență în activitatea instructiv-educativă curentă? c) Au toate comportamentele identificate o consistență semnificativă sau suficientă pentru a dobândi specificitate sau, dimpotrivă, unele sunt schematizări extrem de simplificate, ce pot fi ușor integrate în comportamente mai cuprinzătoare? d) Există similitudini atât de evidente între unele comportamente astfel încât să nu mai fie justificată disocierea lor? e) Se poate afirma, că unele comportamente, prin specificul lor favorizează comunicarea în timp ce altele se constituie într-un factor inhibitor? f) Sub aspectul eficienței, se poate spune că unele comportamente sunt X mai productive decât altele fapt ce ar impune ca ele să fie prezente în mai mare măsură în activitatea instructiv-educativă curentă? 86 La toate aceste întrebări vom încerca să răspundem în rândurile care urmează cu intenția de a mări aria explicativă legată de ipostazele comportamentului didactic. a) Dacă avem în vedere criteriile în baza cărora s-a operat clasificarea comportamentelor menționate, printre cele mai semnificative pot fi citate: 1) obiectivitatea profesorului (comportament părtinitor-just); 2) modul de exercitare a puterii (comportament autocratic-democratic); 3) competențe socio-afective (comportament distant - disponibil); 4) gradul de activism (comportament monoton - stimulator); 5) originalitatea (comportament stereotip-original); 6) atractivitatea exercitată (comportament șters-seducător); 7) nivelul de responsabilitate (comportament dezertiv-responsabil); 8) seriozitatea (comportament excentric-serios); 9) siguranța (comportament nesigur-încrezător); 10) organizarea metodică (comportament dezorganizat-metodic); 11) flexibilitatea (comportament inflexibil - adaptabil); 12) nivelul de optimism (comportament pesimist-optimist); 13) gradul de maturitate (comportament imatur-matur); 14) amplitudinea intelectuală (comportament limitat-deschis). Mai departe, dacă se ia în discuție natura acestor criterii, ușor se poate observa că unele sunt intim corelate cu trăsăturile afectivității profesorului, iar aici avem în vedere competențele socioafective, altele sunt legate de trăsăturile temperamentale (gradul de activism), altele de cele caracteriale (obiectivitatea, seriozitatea, responsabilitatea), altele de caracteristicile gândirii, (flexibilitatea), 87 altele de competențele metodice, altele de concepția despre viața pe care o are un profesor sau altul. b) La întrebarea, dacă exista potențial comportamente ce nu se regăsesc în tipologia oferita de Ryans, răspundem afirmativ, semnalând bunăoară existența unor elemente de violență și chiar agresivitate în manifestări care, ar putea fi integrate în comportamentele, a căror distincție să fie certificată efectiv din perspectiva acestor caracteristici, după cum, nu pot fi neglijate sau ignorate nici manifestările de pedofilie, înregistrate mai ales în ultimele două decenii, sau consumul exagerat de alcool care de asemenea, s-ar putea obiectiva în comportamente distincte. Facem aceste precizări, nu cu intenția vădita de a identifica minusuri în tipologia oferită de autorul citat ci, mai degrabă, de a găsi o justificare menită să explice inexistenta unor comportamente care, de altfel, sunt tot mai frecvente în activitatea educațională curentă. Explicația cea mai plauzibilă pare aceea ca, volens-nolens, comportamentele didactice sunt într-o corelație directă cu evoluțiile socio-economice și chiar cu mentalitățile specifice unei epoci istorice determinate, de unde concluzia finală, că unele pot proba în timp o existență perenă, pe când altele, pot fi specifice numai unor perioade de timp, bine delimitate și bine circumscrise. In consecință, nu este exclus, ca într-un viitor mai mult sau mai puțin îndepărtat, să asistăm la o anumită metamorfoză a comportamentelor didactice, pe de o parte, datorită evoluțiilor de natură politică, socială, care, inevitabil, vor influența paleta de comportamente, iar, pe de altă parte, datorită modului de valorizare a statutului cadrului didactic de către societate, care va avea efecte și mai vizibile indiferent că acest aspect este mai mult sau mai puțin dezirabil. 88 c) în privința gradului de similitudine existentă între unele comportamente, se poate spune că unele sunt mai apropiate ca specific și ar putea fi eventual, integrate în categorii comportamentale mai largi, cum este cazul perechilor de comportamente autocratic / democratic-sever / amabil respectiv monoton / stimulator-apatic / vioi, deoarece, ceea ce le este comun este mult mai consistent în comparație cu ceea ce le diferențiază. Pe de altă parte, această similitudine poate fi demonstrată atât în cazul primei perechi, criteriul de bază constituindu-1 modul de exercitare a puterii, iar în cazul celei de a doua gradul de activism care caracterizează activitatea, dar și prin analizarea diverselor caracteristici sau particularități ce sunt specifice respectivelor comportamente. Bunăoară, în cazul comportamentelor autocratic și sever se pot identifica particularități comune care demonstrează o dirijare foarte strictă a elevilor, utilizarea criticii frecvente, apelul la amenințări, folosirea unui umor inadecvat situației etc., același lucru, fiind valabil și pentru variantele de comportament democratic respectiv amabil (binevoitor), în cadrul cărora, deciziile sunt descentralizate, profesorul exercită o influență preponderent indirectă, dimensiunea afectivă a relației educative este mai consistentă, problemele personale ale elevilor nu sunt ignorate ci, dimpotrivă, constituie o preocupare constantă a profesorului. d) în ceea ce privește consecințele pe care le au diversele tipuri de comportamente asupra comunicării este evident că unele, prin particularități și specific, se constituie într-un factor de susținere și de facilitare a acesteia pe când altele, dimpotrivă, o afectează nefavorabil și chiar o restricționează. La modul concret, din rândul comportamentelor cu influență benefică asupra comunicării se detașează cel democratic, cel disponibil, cel stimulator și cel deschis, în paleta acestora intrând caracteristici sau note cu incidență maximă asupra procesului 89 comunicațional, precum schimbul de idei cu elevii, încurajarea opiniilor acestora, considerarea elevilor ca parteneri egali, prezentare interesantă a conținuturilor în timp ce alte comportamente, cum sunt cel autocratic, cel distant, cel monoton și cel limitat, dimpotrivă, o limitează și chiar o alterează deoarece, prin intermediul lor se manifestă, nu de puține ori, intoleranța în legătură cu ideile elevilor, întreruperi frecvente ale elevilor chiar când aceștia nu transgresează perimetrul subiectului tratat, oferirea unor explicații neinteresante pentru elevi, incapacitatea de a focaliza interesele acestora, prezentarea limitată a subiectului, oferirea unor răspunsuri incomplete sau inexacte la întrebările acestora. e) Și sub aspectul eficienței se poate constata că, unele comportamente din tipologia amintită, Sunt mai productive decât altele, criteriile în funcție de care se realizează respectiva partajare fiind evident numeroase, printre cele mai relevante putându-se aminti gradul de activism conferit întregii activități, originalitatea probată, siguranța cu care se acționează, competențele științifico-metodice s.a. în consecință, utilizând aceste criterii, ușor se poate deduce că, mai productive și deci mai eficiente sunt comportamentele echitabil, democratic, disponibil, înțelegător, amabil, stimulator, original, vioi, responsabil, serios, încrezător, metodic, adaptabil, deschis, și mai puțin productive, comportamentele părtinitor, autocratic, distant, limitat, sever, monoton, stereotip, apatic, dezertiv, excentric, nesigur, dezorganizat, inflexibil, limitat. Cunoscându-se aceste diferențe, dezirabil ar fi ca cele cu productivitate mai mare să dobândească o pondere mai consistentă în activitatea didactică curentă, sporindu-se astfel eficiența întregului proces instructiv-educativ. Pe de altă parte, comportamentele didactice, ca modalități concret-acționale pot fi integrate, la rândul lor, în categorii mai cuprinzătoare, în consecința ele configurează stilurile didactice sau stilurile educaționale, care se 90 caracterizează - spre deosebire de comportamente care pot avea și un caracter spontan sau accidental - printr-o constanță deosebită în manifestare, dar și prin includerea unor caracteristici sau note specifice personalității fiecărui cadru didactic, ceea ce explică diferențele incontestabile existente în rândul membrilor corpului profesoral. Așadar, stilul didactic poate fi considerat și ca o sumă de comportamente dar, concomitent, și ca o matriță care poate aplatiza diferențele dintre comportamente mai ales în cazul, când acestea se pot situa în raporturi de antinomie evidentă. Situându-se într-un raport de supraordonare față de comportamente, stilurile didactice nu se mai disting printr-o varietate atât de diversă, de unde și numărul relativ redus al acestora, comparativ cu cel al comportamentelor. Gradul mai mare de generalitate, chiar dacă prezintă incontestabil și multe impedimente, unele ținând de imposibilitatea surprinderii în totalitate a demersurilor întreprinse de profesor în clasă, poate fi considerat un aspect pozitiv, din mai multe privințe, dar, în primul rând, din perspectiva formării inițiale a cadrelor didactice care pot beneficia de o pregătire bazată pe paradigme mai largi, cu o mai mare putere explicativă și mai operaționale, în cazul în care se pune problema elaborării de strategii didactice eficiente sau, când se încearcă evaluarea prestației didactice a profesorilor. Ca și în cazul comportamentelor didactice și analiza stilurilor a constituit o preocupare constantă în perimetrul psihopedagogiei, unul din reperele importante fiind studiul întreprins de R. Lippitt și R. K. White (1965,11, pp. 278292) pe grupuri de copii frecventând cluburi de loisir. Cu ocazia acestei cercetări au fost decelate trei stiluri de conducere și anume stilul autoritar, stilul democratic și stilul laissez-faire, fiecare distingându-se printr-o serie de caracteristici din rândul cărora, cele mai relevante sunt: 91 1) Stilul autoritar. a) obiectivele grupului sunt stabilite de către lider fără consultarea celorlalți membrii ai grupului; b) deciziile sunt luate unilateral, fără sa se țină cont de părerile, opiniile sau interesele majorității membrilor; c) distribuirea sarcinilor, ca și secvențierea activității ulterioare sunt realizate în exclusivitate de către conducător; d) modul de asociere și de conlucrare dintre membri este de asemenea impus; e) criteriile de evaluare a activității grupului sunt stabilite de către lider iar, de multe ori, ele nu sunt cunoscute de către membrii care alcătuiesc respectivul grup; f) comunicarea realizată la nivelul grupului este preponderent una pe „verticală", deci un tip de comunicare unidirecțională; g) aprecierile sau criticile la adresa membrilor grupului sunt făcute fără invocarea unor argumente obiective; h) stările de frustrare ale membrilor generează frecvent tensiuni. 2) Stilul democratic: a) obiectivele sunt stabilite de comun acord cu toți membrii grupului; b) toate deciziile care vizează viața și activitatea grupului sunt dezbătute și analizate iar, în final, se optează spre cele cu relevanță maximă; c) etapele sau secvențele activității care urmează sunt comunicate membrilor, pentru ca ei, să-și formeze o imagine clară despre specificul și exigențele acesteia; 92 d) distribuirea sarcinilor către membrii grupului se face prin consultarea acestora, urmărindu-se în permanență o compatibilitate maximă între exigentele acestor sarcini și posibilitățile reale ale celor care le vor îndeplini; e) modul de asociere a membrilor rămâne la latitudinea lor, putând să se facă după mai multe criterii, fie că este vorba de afinități, de nivel de instrumentare, de ritmul de lucru, de temperament etc.; f) aprecierea activității se face după criterii foarte clare, care sunt cunoscute de către toți membrii grupului; g) schimburile la nivelul grupului se fac atât pe „verticală" cât și pe „orizontală"; h) liderul se comportă ca un partener egal al celorlalți, care nu-și impune punctele de vedere, ci oferă sugestii sau alternative referitoare la problemele cu care membrii se confruntă; i) atmosfera din grup nu este tensionată deoarece conflictele nu ajung să se cronicizeze. 3) Stilul laissez - faire: a) membrii grupului au libertate totală în luarea deciziilor; b) liderul procură materialele necesare desfășurării activității dar, rămâne la latitudinea membrilor cum vor fi ele folosite; c) problemele legate de planificarea activității, de distribuirea sarcinilor intră în responsabilitatea membrilor și nu a conducătorului; d) liderul nu participă la activitatea grupului și oferă informații sau își exprimă opiniile numai dacă este solicitat; 93 e) evaluarea activității nu este făcută de către lider, rămânând la latitudinea membrilor să identifice criterii sau să elaboreze standarde; f) comunicarea la nivelul grupului se face preponderent pe orizontală; g) desfășurarea activității este marcată, nu de puține ori, de elemente de derută sau de confuzie. Alături de această paradigmă, oarecum clasicizată asupra stilurilor, au apărut, în ultimii ani și alte modele care au menirea de a nuanța în mai mare măsură variantele inițiale. Spre exemplificare E. Păun (1999, pp.121-129) prezintă, în cadrul unei scheme mult mai dezvoltate, următoarele tipuri de stiluri: 1) Stilul autoritar, 2) Stilul participativ, care are mai multe variante: a) stilul consultativ, b) stilul democratic; c) stilul reprezentativ. 3) Stilul autoritarist (autocrat) cu două variante: a) stilul represiv; b) stilul dictatorial. 4) Stilul individual, cu trei variante: a) stilul „vacuum"; b) stilul intrusiv; c) stilul carismatic. 5) Stilul laissez-faire, cu două variante: a) stilul refuz /negare; b) stilul fals-democratic. 6) Stilul haotic. 94 Toate aceste stiluri prezintă o serie de caracteristici din care derivă, inexorabil, și unele avantaje sau dezavantaje, pentru fiecare categorie în parte, ceea face ca unele, să fie apreciate ca mai productive decât altele și deci mai eficiente în activitatea instructiv-educativă cotidiană. Revenind la stilurile didactice tradiționale (autoritar, democratic, laissez-faire), există un consens în rândul autorilor care au abordat problematica stilurilor în a nu conferi avantaje indiscutabile vreunuia dintre ele și deci, în a nu-i conferi o poziție privilegiată. Sub acest aspect este mai mult decât edificatoare opinia lui D. Potolea (1982, p. 153) care menționează: „Una din concluziile generale care decurg din ansamblul cercetărilor de până acum este aceea ca valabilitatea unui stil nu poate fi hotărâtă în baza unei liste generale de avantaje și dezavantaje, ci potrivit situației contextuale, în funcție de anumiți factori critici". Cu alte cuvinte, un stil sau altul, nu poate fi apreciat ca bun sau rău decât în corelație cu o serie de variabile cum sunt: sarcinile de învățare, ciclul de școlaritate, configurația grupului, particularitățile psihologice individuale ale elevilor, structurile de personalitate ale profesorului. Aceeași poziție este exprimată și de un alt autor E. Păun (1999, p. 126) care, luând în discuție problema eficienței stilurilor notează: „Nu vom compara cele două stiluri clasice de bază (autoritar și democratic n.n.) din perspectiva superiorității unuia față de celalalt, pentru că majoritatea analizelor nu dau câștig de cauză, în mod absolut, unuia sau altuia, nu conduc la concluzii tranșante de tipul bun-rău. Totuși, tendențial, există o superioritate de partea stilului democratic, dar aceasta este relativă și contextuală. în anumite situații precise, stilul autoritar poate fi superior (ca organizare, performanțe înalte și rapide etc.). Stilul democratic are de partea sa efecte pozitive în planul gradului de angajare, motivare, participare și asumare a responsabilităților. Dacă disputa nu este tranșată definitiv în planul avantajelor sau dezavantajelor, în privința consecințelor celor 95 două stiluri asupra climatului, avantajele sunt în totalitate de partea stilului democratic. Acesta produce un climat destins, bazat pe încredere și respect, motivare, participare, spirit de echipă". Dacă însă, în privința productivității, lucrurile nu par tranșate în favoarea vreunuia dintre stiluri, nu același lucru este valabil atunci când se pune problema comunicării didactice. După părerea noastră, prin caracteristicile sale, stilul democratic susține în mai mare măsură comunicarea în comparație cu cel autoritar, acest lucru având la baza o serie de considerente de genul: 1) climatul destins la nivelul grupului facilitează relaționarea dintre membri și schimbul de idei; 2) se stimulează participarea membrilor și se apreciază spiritul lor de inițiativă; 3) cooperarea, dintre membri nu este obstrucționată sau blocată; 4) atragerea membrilor în actul de decizie îi pune în situația de a comunica mai mult și mai eficient; 5) inexistența unei cenzuri severe din partea liderului, face ca rețelele de comunicare să funcționeze „la vedere" și nu „în clandestinitate". O paradigmă interesantă asupra stilurilor didactice oferă și M. Altet (1993) care, trecând în revistă câteva contribuții majore referitoare la această variabilă a procesului de instruire ajunge în cele din urmă să definească stilul ca fiind „maniera personală dominantă de a fi, de a intra în relație și de a acționa a profesorului". în consecință, stilurile de învățământ ar putea fi clasificate în trei categorii și anume: stilul personal, stilul relațional, stilul didactic. a) Stilul personal este determinat de variabile ale personalității cadrului didactic integrând opiniile pe care le posedă, atitudinile pe care le etalează în diverse contexte, reprezentările după care se ghidează, concepțiile care îl animă, 96 valorile pedagogice la care aderă, concepția pe care și-a format-o asupra elevilor, configurația raportului pe care îl are cu cunoașterea, teoriile sale referitoare la învățare etc. Toate aceste elemente ale personalității pot fi puse în evidență cu o serie de instrumente specifice activității de diagnoză de tipul: • chestionarelor de atitudini (exemplu chestionarul ACP 77 de G. Mialaret, scara de atitudini de tip Likert cu ajutorul căreia poate fi relevată atitudinea pedagogică generală a profesorului, modalitățile sale de acțiune, relațiile pe care le are cu cunoașterea, imaginea pe care și-a format-o despre sine, imaginea pe care și-a format-o despre elevi etc. • inventarul valorilor interpersonale elaborat de L. Gordon (1975); • chestionarul referitor la dimensiunile personalității (16 PF al lui Catell). b) Stilul relațional, concretizat în maniera de a comunica cu elevul care, la rândul său, poate viza mai multe aspecte pe care M. Altet (op. cit., p. 94) le enumeră în următoarea configurație: -maniera de a intra în interacțiune cu elevul, cu clasa; -modalitatea de a administra interacțiunile, de a impulsiona anumite relaționări; -abilitatea de a crea un anumit climat, de a dezvolta anumite forme și modalități de comunicare, de a utiliza mai mult sau mai puțin mesajele nonverbale; -capacitatea de a arăta o anumită abilitate de a fi în relație cu elevii, de a avea contactul, de a percepe realitatea grupului-clasă. Există mai mulți indicatori care obiectivează această dimensiune relațională a stilului pedagogic din rândul cărora, o semnificație mai relevantă au 97 originea și destinația mesajelor, numărul de interacțiuni profesor - elevi, tipul de vorbire a profesorului, natura și forma mesajelor transmise de către profesor elevilor, raportul dintre mesajele transmise în exclusivitate elevilor în mod individual și cele expediate întregii clase, natura intervențiilor operate de profesor în cadrul interacțiunii etc. în urma unor cercetări intreprinse asupra stilurilor didactice, autoarea a ajuns la concluzia că însuși stilul relațional se concretizează în mai multe ipostaze sau variante și anume: -instructorul sau anchetatorul clasei care se adresează cu precădere clasei; -anchetatorul individului se adresează în mod special elevului desemnându-1 sau indicându-1 pe acesta; -anchetatorul schimbător mixt dirijează sau orientează în același timp mesajele sale spre clasă și spre indivizi ca entități separate; -instructorul-ghid (îndrumătorul) lasă elevului inițiativa mesajelor și reglează schimburile în grupurile mici. c) Stilul didactic este la rândul său determinat de felul cum se manipulează unele variabile ale procesului de instruire, fie că este vorba de selectarea metodelor, de elaborarea strategiilor didactice, de organizarea situațiilor de învățare etc. Stilul didactic trebuie pus în corelație cu funcțiile pe care le îndeplinește profesorul în clasă și care, la rândul lor, vor avea impact decisiv și asupra funcțiilor îndeplinite de către elev dar și asupra situațiilor, respectiv instrumentelor de învățare. Altfel spus, o serie de indicatori concretizați în funcția didactică îndeplinită de către profesor în clasă, în situația de învățare structurată și determinată să devină funcțională, în funcție de instrumentul de învățare utilizat, 98 ajung să determine în final o anumită ipostază a stilului didactic, așa cum ușor se poate observa din prezentarea tabelului de mai jos, preluat de la autoarea citată: Stilul Funcția didactică -informare Situația de învățare -impunere Instrumentul de învățare -discurs -verbal • expozitiv -organizare -colectivă -gestionare -inductor • interogativ -interogare evaluare -interactiv-colectivă -joc de întrebări dirijate • incitativ -stimulare -interactiv -colectivă -întrebări deschise, -contribuția elevilor • animat -îndrumare -interactiv-grupală -activitate de grup (stimulator) • îndrumător -îndrumare -reglare -individualizată -relație de ajutor, -fișe ordinator * mixt- -toate funcțiile -variate diferențiate -multiple, flexibil potrivit modalității potrivit situației în final deci, s-ar putea spune, că fiecare stil, prin specificul și caracteristicile sale, are și un anumit potențial comunicativ de care profesorul trebuie să fie conștient și pe care să-l valorifice ținând cont de variabilele enunțate anterior. 3. Factorii favorizanți ai comunicării didactice de natură socială. Importanța acestei categorii de factori este de asemenea indubitabilă iar, faptul 99 acesta, se poate explica prin referirea directă la multiplele contexte în cadrul cărora se desfășoară respectivul proces, deoarece, cum amintim anterior, comunicarea nu se desfășoară „in vitro”, ci în împrejurări care o pot determina în mod substanțial. Există, în consecință, o serie de variabile sau elemente care poartă această marcă sau emblemă, în marea lor majoritate, fiind intim legate de parametrii grupului în cadrul căruia se desfășoară procesul de comunicare. Din rândul acestora, dacă se ia drept criteriu, nivelul de relevanță al impactului avut asupra comunicării se detașează ca importanță și semnificație: 7) mărimea grupului 2) pozifia spațială a membrilor 3) rețelele și structurile de comunicare 4) structura grupului (statuturi și roluri) 5) coeziunea grupului toate acestea putând să favorizeze procesul în condițiile în care ele funcționează la parametrii de normalitate și evident în cazul în care sunt respectate anumite cerințe de ordin psihopedagogie. Cunoașterea respectivilor factori, cât și a consecințelor asupra comunicării didactice, reprezintă o necesitate stringentă dacă, într-adevăr, se dorește ca respectivele elemente să favorizeze comunicarea și să-i sporească productivitatea. 3.1. Mărimea grupului este, într-adevăr, un element important deoarece există, o legătură directă între numărul membrilor care alcătuiesc grupul și modul concret în care se realizează comunicarea, ușor putându-se observa că, cu cât grupul va fi mai mic, cu atât-se va comunica mai ușor în interiorul său și invers, cu 100 cât va fi mai mare, cu atât vor apărea probleme și dificultăți, fie că ele vizează emiterea mesajelor, apariția bruiajelor, distorsionări frecvente. Lucrurile se și pot explica ușor deoarece, în cazul creșterii grupului nu numai condițiile operatorii devin altele, dar chiar contextele de comunicare devin modificate. Apoi și procesele de cunoaștere reciprocă cunosc metamorfoze ceea ce determină minusuri de informație și instaurarea inevitabilelor filtre în fluxul comunicării. Evaluând impactul respectivului parametru la nivelul grupului școlar, se poate face mențiunea că acesta, prin specificul său, se plasează în categoria grupurilor mici, astfel încât, urmările asupra comunicării, n-au efecte specifice grupurilor mari (întreprinderi, asociații, etc.), când informația, la modul general, este nu numai întârziată dar și diminuată semnificativ, fapt ce poate afecta buna funcționare a structurii instituționale. Cu siguranță însă, și la nivelul grupului școlar mărirea acestuia poate amplifica problemele comunicaționale în cazul unor colective foarte aglomerate când, din motive de spațiu sau personal didactic, efectivele depășesc nivelul de optimalitate (adică mai mult de 25-30 elevi). 3.2. Poziția spațială a membrilor are, de asemenea, un impact asupra procesului de comunicare, putând s-o faciliteze în cazul în care, prin modul de structurare, favorizează interacțiunea directă a membrilor și pe cea dintre aceștia și liderul grupului. Referitor la configurația acestei poziții, există o serie de experimente care atestă poziții favorizante și poziții marginale sau periferice, primele facilitând emiterea mesajelor și densitatea de trafic informațional, în timp ce ultimele au, dimpotrivă, un impact mai puțin favorabil. 101 Poziția de tipul „față în față” favorizează buna desfășurare a comunicării, nu numai pentru că anulează o parte din urmările efectului „Stienzor” dar și pentru că, într-o mare măsură, omogenizează distanțele dintre sursă și receptori, conferindu-le tuturor membrilor statut de „egali" în cadrul schimburilor derulate în cadrul grupului. Pentru ca poziția spațială să se constituie într-adevăr într-un factor favorizant al comunicării, trebuie depuse eforturi pentru îmbunătățirea „arhitecturii școlare” cum ar spune G. Mialaret, aici intrând, cu siguranță, proiectarea spațiilor destinate activității instructiv educative iar, după aceea, trebuie operate modificări referitoare la dispunerea și aranjarea mobilierului astfel încât, să se creeze configurații de tip „semicerc” de tip „pătrat", „în formă de U”, etc., cu rolul vădit de a facilita schimburile informaționale și inițiativele de comunicare. 3.3. Rețelele și structurile de comunicare au, de asemenea, un rol de susținere în comunicare în condițiile în care, configurația lor fluidizează schimburile și permite o echilibrare a distribuirii comunicărilor. Rețelele clasice depistate de H. J. Leavitt (apud. M. Zlate, 1972, p. 170) și anume în formă de „cerc", în formă de „lanț”, în „Y”, în formă de „stea”, sunt mai greu concretizabile la nivelul practicii educaționale curente dar, ele pot fi modificate, în așa măsură încât, să favorizeze contactul direct și schimbul nemijlocit de idei și informații între toți membrii grupului respectiv. Se poate ajunge astfel, la configurarea unor rețele care facilitează comunicarea de tip „multidirecțional”, cum apreciază Z. Wlodarski, în care există șanse reduse ca unii membrii să fie mai favorizați și să dețină un control total asupra interacțiunilor desfășurate la nivelul grupului. 102 3.4. Structura grupului - modul de ierarhizare a statutelor și rolurilor în cadrul acestuia - se constituie într-un element esențial în susținerea procesului de comunicare și, prin urmare, nu este nici o exagerare în afirmația că, la nivelul grupului, nu pot fi analizate procesele de comunicare dacă nu se au în vedere elementele de structură care îi sunt specifice. în cazul în care se are în vedere legătura existentă între structura grupului și procesul de comunicare, există câteva aspecte care necesită o atenție specială din rândul cărora amintim: natura acestei structuri, poziția liderului în cadrul structurii și tipologia rolurilor concretizate în comportamente ale membrilor grupului. Referitor la prima variabilă, grupurile pot avea o structură formală în cadrul căreia diferențierea de roluri și responsabilități este impusă în conformitate cu scopul care i-a fost atribuit sau o structură informată, care este autocreată și rezultată în virtutea interrelațiilor existente în viața grupului ca o consecință firească a modului de funcționare a respectivului grup. Pare atunci logic, ca fiecare structură în parte, să favorizeze un anumit tip de comunicare, iar acest lucru se poate demonstra deoarece, structura formală facilitează mai mult o comunicare „pe verticală”, pe când cea informală, mai mult una pe „orizontală” cu implicarea mai multor locutori în distribuția generală a comunicărilor. Tot un element de natură structurală îl reprezintă și poziția pe care o ocupă liderul în cadrul respectivului colectiv, acesta putând să aibă un statut de „egal”, adică să apară ca un membru obișnuit al grupului și am văzut că în tipologia comportamentală a lui D. Ryans erau câteva comportamente în care el era surprins în această ipostază, sau, poate să se plaseze prin atitudini, mentalitate, stil didactic, pe o poziție oarecum exterioară grupului apărând, cel puțin în unele situații, ca opus intereselor celorlalți, care exercită o influență directă și autoritară și care este centrat pe activitatea proprie și nu pe cea a elevilor. 103 Aceste două posibile ipostaze ale profesorului afectează desigur diferit procesul de comunicare deoarece, în primul caz, el poate stimula inițiativa elevilor în realizarea de interacțiuni, poate să asigure contexte facilitatoare pentru realizarea schimburilor informaționale, poate elimina blocajele care apar uneori, iar în al doilea, poate impune repere rigide comunicării, o poate orienta spre o ritualizare excesivă, poate impune modele sau paradigme de tratare a anumitor subiecte, poate impune cenzura chiar în mod arbitrar, poate sancționa colectiv membrii care ignoră restricțiile instituite. în sfârșit, tot în structura grupului, poate fi integrată și tipologia rolurilor care, inevitabil se va repercuta asupra comunicării. La acest nivel, trebuie făcută mai întâi distincția dintre rolurile formale și rolurile funcționale, (primele fiind dependente de o structură prealabil organizată și impusă, iar ultimele exercitate spontan ca urmare firească a proceselor de interacțiune), iar după aceea, diferențierile care se pot face la nivelul rolurilor funcționale. în această privință K. Benne și P. Sheats (1948), disociază trei tipuri de roluri și anume: a) roluri centrate pe sarcină, în raport cu mecanismele de mișcare progresivă a grupului ( sursă de informații, coordonator, îndrumător); b) roluri contribuind la funcționarea armonioasă a grupului (mediator, susținător) în raport cu mecanismele de coeziune și menținere; c) roluri îndreptate numai către satisfacerea nevoilor individuale (agresor, dominator, jucăuș) corespunzând unei eliberări de tip catarhic dar care, constituie obstacole în funcționarea și menținerea grupului. Cu siguranță, fiecare categorie de roluri se va repercuta într-o manieră specifică asupra comunicării, unele dintre ele, putând s-o favorizeze cum se întâmplă în cazul celor centrate pe sarcina, care pot focaliza eforturile depuse pe o anumită direcție, sau, în cazul celor care asigură funcționarea armonioasă a 104 grupului, amplificând semnificativ coeziunea, iar altele chiar să o altereze sau să o restricționeze, cum se poate întâmpla în cazul celor orientate numai către satisfacerea nevoilor individuale, dacă ponderea acestora depășește anumite nivele. Drept urmare, ar fi dezirabil, ca tipul de activități organizate cu grupul și în general, modul de conducere a acestuia, să favorizeze cu precădere exercitarea de roluri cu efecte benefice și asupra procesului de comunicare didactică, concomitent cu măsuri de inhibare pentru o serie de comportamente ale membrilor care au, dimpotrivă, efecte inverse. 3.5. Coeziunea grupului este un element esențial în susținerea comunicării didactice putându-se manifesta, după cum bine remarcă R. Deldime și R. Demoulin (1975, p.275) sub mai multe aspecte și anume: a) sistemul de roluri complementare generate și menținute standardele de comportament; b) procesul de integrare a indivizilor în grup; c) rezistența la forțele (interne și externe) de destructurare; d) atracția grupului + motivația membrilor + coordonarea eforturilor; e) solidaritatea interindividuală în interiorul grupului + elaborarea și realizarea în comun a anumitor sarcini + împărtășirea acelorași norme de comportament. Dacă coeziunea este puternică la nivelul unui grup, ea se soldează cu efecte benefice din rândul cărora cele mai semnificative sunt: -productivitatea este puțin perturbată din cauza dezacordurilor sau conflictelor, deoarece frecvența acestora este extrem de redusă; 105 -sporește sau se amplifică efortul individual; -membrii se stimulează reciproc sub influența entuziasmului general care se creează la scara întregului grup. Aceiași autori, rețin atenția în continuare cu factorii care sunt implicați în foarte mare măsură în creșterea gradului de coeziune dintre care, cei mai semnificativi sunt: a) satisfacerea membrilor Coeziunea depinde în mare parte de satisfacția pe care membrii o resimt în grup, de forțele care îi atrag către grup de asentimentul de apartenență pe care ei îl încearcă. b) atracția grupului Pentru ca grupul să posede valențe de atractivitate, el trebuie să satisfacă o serie de nevoi personale de genul: -filiației -considerației -recunoașterii -securității, etc. Spre exemplificare, dacă grupul dă impresia individului, că el nu are importanță, există riscul să nu se creeze această atractivitate, sau eventual, să se realizeze la cote foarte scăzute. Dimpotrivă, dacă nevoile personale sunt satisfăcute, există șanse reale ca membrii săi să se identifice cu grupul și deci, coeziunea să devină mai puternică. c) cooperarea In cazul în care, membrii unui grup au raporturi de cooperare, situația creată este mai atractivă decât dacă sunt în raporturi de competiție. Comparată cu într-ajutorarea, întrecerea creează o insecuritate personală mai mare, deoarece, indivizii se așteaptă Ia ostilitate din partea celorlalți. 106 Mai mult, dacă grupul se divizează în subgrupe, există riscul apariției unor tensiuni și a unor stări conflictuale, ceea ce diminuează semnificativ coeziunea respectivului grup. Pe aceeași poziție se situează și un alt autor contemporan, E. Păun (1982, p.148), care, abordând problema menținerii coeziunii, identifică drept factori principali „satisfacția problemelor afective ale elevilor" și „tehnica de motivare a cadrelor didactice Cunoscându-se impactul acestor factori asupra nivelului de coeziune a grupului, ușor se poate deduce că, gestionarea și manipularea lor în condiții de optimalitate constituie o bună premisă și pentru favorizarea procesului de comunicare didactică. 4. Investigarea directă a factorilor psihologici și pedagogici care influențează comunicarea didactică. Surprinderea tuturor factorilor care au un impact deosebit în desfășurarea comunicării didactice, reprezintă o tentativă extrem de temerară, care presupune un travaliu susținut, motiv pentru care, acest demers investigativ trebuie făcut, nu numai de către o singură persoană ci, de către un grup de persoane, care colaborează foarte bine între ele și care, îndeobște, posedă criterii comune în aprecierea diverselor aspecte înregistrate la clasă. Dacă se au în vedere numai anumiți factori care facilitează comunicarea didactică, atunci demersul devine simplificabil și, implicit, poate fi realizat de o singură persoană sau, de către un grup restrâns de persoane. In tentativa de a surprinde incidența unor factori de natură psihologică și de natură pedagogică asupra modului de desfășurare a comunicării didactice, am realizat o investigație într-un număr de 15 unități de învățământ preuniversitar care a vizat 75 de cadre didactice adică, 25 învățători, 25 profesori care lucrează în învățământul gimnazial și 25 de profesori care lucrează în învățământul liceal, 107 unitățile respective funcționând atât în mediul urban, cât și în cel rural, selecția lor facându-se absolut întâmplător și nu după criterii care vizează originea elevilor, nivelul performanțelor obținute de-a lungul anilor, prestigiul pe care l-au dobândit în timp, nivelul de profesionalizare a personalului didactic etc. Investigația a urmărit impactul unor factori de natură psihologică asupra comunicării didactice, din rândul cărora au fost vizați: natura cunoștințelor transmise, reprezentarea și organizarea cunoștințelor, stimularea motivației pentru comunicare și învățare, utilizarea adecvată a diverselor canale nonverbale (comunicarea prin distanță, comunicarea gestuală, comunicarea prin atingere) și a unor factori de natură pedagogică precum tipologia feed-back-ului, stilurile educaționale, metodele de instruire, prezentarea conținuturilor instruirii. în legătură cu toți acești factori am emis o serie de ipoteze și anume: Ipoteza nr. 1: Comunicarea didactică este favorizată atunci când există un echilibru între cunoștințele de natură /actuală, cele de natură nofională și de cele de natură procedurală. Ipoteza nr. 2: Organizarea semantică a cunoștiințelor este un factor favorizant, facilitator al comunicării didactice. Ipoteza nr. 3: Motivarea eficientă a elevilor duce la o ameliorare a comunicării didactice. Ipoteza nr. 4: Folosirea comunicării totale (verbal-nonverbal) poate eficientiza comunicarea didactică. Ipoteza nr. 5: Stilul didactic democratic este facilitator în realizarea comunicării pentru că stimulează inițiativa elevilor și creează un climat de destindere în clasă. Ipoteza nr. 6: Folosirea anumitor metode de instruire poate duce la favorizarea sau defavorizarea comunicării didactice. 108 Plecând de la aceste ipoteze am avut în vedere o serie de obiective și anume: • Identificarea gradului în care cadrele didactice utilizează organizarea semantică a conținuturilor în activitatea curentă de instruire; • Identificarea unor eventuale diferențe între învățământul primar și cel gimnazial, liceal, în utilizarea unor tehnici de motivare a elevilor în procesul de comunicare didactică; • Identificarea măsurii în care cadrele didactice utilizează comunicarea nonverbală în activitatea curentă de instruire; • Identificarea măsurii în care cadrele didactic de la diversele cicluri de învățământ manifestă apetență pentru un anumit stil didactic. Pentru ca investigația să se realizeze în condiții normale, am elaborat grile de observație pentru fiecare categorie de factori (a se vedea Anexa A și Anexa B de la sfârșitul capitolului) prin intermediul cărora putea fi evidențiată incidența fiecărui factor asupra comunicării didactice. Respectivele instrumente au fost simplificate la maxim, pentru a permite operatorului înregistrarea rapidă a informațiilor dar au cuprins itemi de relevanță maximă, care să facă posibilă surprinderea aspectelor fundamentale ale comunicării didactice. 5. Analiza rezultatelor înregistrate 5.1.Influența factorilor psihologici și pedagogici asupra comunicării didactice 5.1.1.Natura cunoștințelor vehiculate în activitatea de instruire - învățare. Analiza tipurilor de cunoștințe, vehiculate de către toate cele 75 de cadre didactice ■ 109 a demonstrat faptul că, există o similaritate foarte mare între ele deoarece, în marea majoritate a cazurilor, se realizează un echilibru între cunoștințele /actuale, noționale și procedurale, diferențe apărând, numai la nivelul cunoștințelor procedurale, când, la nivelul învățământului gimnazial, numai 11 profesori au utilizat aceste cunoștințe, iar la nivelul celui liceal, numai 8 profesori (a se vedea Anexa A 1, 3, 5 de la sfârșitul capitolului). 5.1.2.Reprezentarea și organizarea cunoștințelor. Investigarea acestui factor a condus la ideea că, într-adevăr, cadrele didactice manifestă o apetență mai mică pentru avantajele oferite de inovația cognitivă privind organizarea semantică a conținuturilor prin intermediul schemelor cognitive și a rețelelor semantice. în privința utilizării schemelor, din cele trei categorii de cadre didactice, învățătorii ocupă o pondere mai mare (16 utilizatori din 25) în timp ce, profesorii de la gimnaziu și cei de la liceu se află într-un echilibru evident și anume, 9 utilizatori de scheme la gimnaziu și 10 utilizatori de scheme la liceu. în legătură cu utilizarea rețelelor semantice, aici nivelul de reprezentativitate este și mai redus, lucru demonstrat prin faptul că, din totalul de 75 cadre didactice, numai 12 utilizează rețele semantice și anume 5 învățători, 5 profesori din învățământul gimnazial și 2 profesori din învățământul liceal. Desigur, această pondere redusă a cadrelor didactice care utilizează rețelele semantice poate fi explicată parțial și prin natura unor conținuturi ale instruirii care sunt mai puțin pretabile la o astfel de organizare, (de exemplu conținuturi aparținând literaturii sau filozofiei) dar, mai ales, prin lipsa de abilitare a multor cadre didactice în elaborarea rețelelor semantice și în organizarea conținuturilor printr-o astfel de modalitate. Dată fiind această constatare se impune ca, încă din perioada formării inițiale, studenții care se pregătesc pentru o viitoare profesie didactică, să fie instrumentați cu cele mai moderne modalități de organizare și de prezentare a 110 conținuturilor, nu numai prin intermediul disciplinelor psihopedagogice, ci și prin intermediul didacticilor speciale pe care le parcurg în cadrul fiecărei specializări universitare. Puținele cadre didactice care au utilizat rețele semantice, le-au elaborat în prezentarea conținuturilor aparținând unor discipline puternic formalizate precum gramatica, fizica, chimia, matematica. 5.1.3.Stimularea motivației pentru comunicare și învățare. Motivația reprezintă, neîndoielnic, un factor decisiv în stimularea comunicării didactice și, implicit, de susținere a activității de învățare, motiv pentru care, toate cadrele didactice ar trebui să depună eforturi susținute pentru amplificarea și îmbunătățirea acesteia. Așa cum arătam în cadrul acestei lucrări, cadrele didactice pot folosi unele mijloace sau unele pârghii în amplificarea motivației elevilor, unele menționate și în lucrările de psihopedagogie dar altele, ținând de creativitatea didactică a fiecărui învățător sau profesor, conferind activității acestora specificitate și originalitate, calități extrem de importante în demersurile fiecărui educator, indiferent de categoriile de elevi pe care îi instruiește. în legătură cu impactul motivației asupra comunicării didactice, noi am presupus că, pe de o parte, datorită pregătirii psihopedagogice mai solide pe care o posedă iar, pe de altă parte, datorită caracteristicilor elevilor cu care lucrează, învățătorii posedă tehnici de motivare a elevilor mai variate și mai eficiente, comparativ cu profesorii care lucrează la ciclurile mai înalte de școlaritate, anticipare pe deplin confirmată, lucru care poate fi ușor demonstrat, prin analiza comparativă a datelor obținute la cele trei cicluri de școlaritate (a se vedea Anexa A 1,3,5). 111 Analiza comparativă a datelor indică, mai ales, o disimilaritate evidentă între învățători și profesorii de la ciclul liceal, și mai puțin semnificativă, între învățători și profesorii care lucrează la ciclul gimnazial. De exemplu, dacă din 25 de învățători, 19 dintre ei prezintă conținuturile într-o formă atractivă, la nivelul profesorilor de liceu, numai 10 dintre ei reușesc o performanță similară, ceea ce înseamnă un procent de sub 50%. La fel, dacă, din 25 de învățători, 23 dintre ei, prezintă conținuturile sub o formă problematizată, în rândul profesorilor de liceu, această performanță este realizată numai de 13 cadre didactice. Acest avantaj al învățătorilor, privind superioritatea tehnicilor de motivare a elevilor, poate fi surprins și prin compararea altor aspecte, concretizate în, atractivitatea materialelor didactice folosite, în modul de utilizare a laudei, în informarea permanentă a elevilor în legătură cu performanțele obținute în învățare. 5.1.4.Utilizarea adecvată a diverselor canale nonverbale. Așa cum menționam și cu alte prilejuri, comunicarea nonverbală, are o importanță mai mare decât i se acordă la modul general în cadrul activității de instruire-învățare, motiv pentru care, am și lansat o ipoteză ce stipulează că folosirea comunicării totale (verbal-nonverbal) poate eficientiza comunicarea didactică. Din totalitatea canalelor nonverbale, investigația realizată a vizat numai comunicarea prin distanță, comunicarea gestuală și comunicarea prin atingere. Prima concluzie rezultată din analizarea modului de folosire a comunicării prin distanță este aceea că, toate cadrele didactice incluse în eșantion, au utilizat toate cele patru zone (intimă, personală, socială și publică), elemente diferențiatoare apărând mai ales în utilizarea zonelor intimă și a celei publice. Cum era de așteptat, există un ecart foarte mare între învățători și profesorii de liceu în privința utilizării zonei intime (la nivelul învățătorilor din 25 112 de persoane 20 au utilizat această zonă iar, la nivelul profesorilor de liceu, din 25 de persoane numai 9 au utilizat-o) dar acest lucru este justificat din punct de vedere psihopedagogie pentru că, după cum se știe, elevii din clasele mai mici au nevoie de mai multă afecțiune pentru că sunt mai afiliativi, comparativ cu cei din clasele mai mari. In privința comunicării gestuale, din totalul cadrelor didactice, mai puțin de jumătate utilizează diversele categorii de gesturi în activitatea de instruire -învățare, excepție făcând gesturile care însoțesc discursul locutorului, utilizate de 22 de învățători, de 21 de profesori care lucrează la nivelul ciclului gimnazial și de 21 de profesori care lucrează la nivelul ciclului liceal. Reprezentativitatea mai mare a acestor gesturi nu este benefică însă, pentru că, în activitatea de comunicare didactică ele se constituie într-un auxiliar important pentru locutor (pentru cadru didactic) și nu pentru destinatarii mesajelor emise de către acesta. în legătură cu utilizarea comunicării prin atingere s-a constatat că aceasta dobândește o pondere mai semnificativă numai la nivelul învățătorilor, dar, și aici, utilizatorii acestui canal, reprezintă mai puțin de jumătate din totalul cadrelor didactice observate la clasă. Ceea ce surprinde în analizarea modului de utilizare a acestui canal de către cele trei categorii de cadre didactice este faptul că, cel puțin teoretic, atingerea mâinii trebuia să dobândească o pondere mult mai importantă mai ales la nivelul învățământului primar, atât din perspectiva caracteristicilor și particularităților elevilor cu care se lucrează, cât și din perspectiva specificului activităților organizate la nivelul învățământului primar. De exemplu, din perspectiva caracteristicilor și particularităților copiilor de vârstă școlară mică, se admite faptul că, aceștia trebuie să beneficiaze de mai multă atingere, comparativ cu cei care se află pe nivele mai mari de școlaritate, iar «aut t K, e : i jî?;?"- | ITC /- . ■ din perspectiva specificului activităților desfășurate la acest nivel, se admite faptul că, multe dintre ele, sunt condiționate de felul cum se realizează atingerea, lucru valabil, cu precădere, în cazul activităților lexico-grafice, al celor de expresie plastică, al celor de lucru manual, toate acestea reclamând un anumit tip de atingere și anume atingerea social-profesională, dacă se are în vedere tipologia oferită acestui canal nonverbal de către R. Heslin. 5.2.Influența factorilor de natură pedagogică asupra comunicării didactice 5.2.1.Tipologia feed-back-uhii. Analiza acestei variabile, în rândul celorlalți factori de natură pedagogică ai comunicării didactice demonstrează faptul că, deși nu posedă multe informații de natură teoretică în legătură cu variatele tipuri de feed-back, în legătură cu avantajele și dezavantajele fiecărei forme în parte, totuși, acestea sunt utilizate în activitatea de la clasă, ceea ce înseamnă că, pentru majoritatea cadrelor didactice, cunoștințele referitoare la feed-back sunt de natură proceduralizată în sensul că, ele sunt utilizate fără dificultate în pofida faptului că, în legătură cu ele, nu există și explicațiile necesare. Prima concluzie desprinsă din investigarea acestei variabile, este cea referitoare la utilizarea tuturor formelor de feed-back incluse și listate în grila de observație elaborată în acest scop, neidentificându-se cazuri de cadre didactice care utilizează eventual și alte modalități. A doua concluzie importantă este aceea că, în majoritatea covârșitoare a cazurilor, cadrele didactice observate la clasă utilizează cele mai productive și cele mai eficiente forme de feed-back și anume, cel specific, cel pozitiv, cel prompt și cel verbal. A treia concluzie desprinsă se referă la faptul că, majoritatea cadrelor didactice, posedă și modalitățile de realizare ale acestor forme de feed-back deși, în activitățile observate la clasă, au reieșit cu pregnanță numai o parte dintre ele cum sunt comentariul verbal imediat, comentarea rezultatelor obținute de elevi la diferite teste, consemnarea de explicații pe lucrări, prezentarea unor lucrări elaborate de elevi în fața colegilor lor. Analiza comparativă a acestei variabile, la nivelul celor trei cicluri de școlaritate, denotă o mare similaritate a cadrelor didactice în utilizarea unor forme de feed-back, cum se întâmplă în cazul feed-back-u\m prompt, utilizat de 25 de învățători, 25 de profesori care lucrează la ciclul gimnazial și 21 de profesori care lucrează în cadrul ciclului liceal (a se vedea Anexa B 2, 4, 6). Din totalitatea cadrelor didactice observate, numai în cazul unui profesor care lucrează la nivelul liceal s-a observat preeminența feed-back-vthii întârziat. Similaritate foarte mare se observă și în cazul feed-back-uXni pozitiv, înregistrat la 22 de învățători, la 23 de profesori care lucrează la nivel gimnazial și la 21 de profesori care lucrează în cadrul ciclului liceal. Elemente de disimilaritate apar între cadrele didactice în cazul utilizării altor forme de genul: feed-back general/specific, feed-back Centrat pe produs/proces, feed-back simplu/complex. De exemplu, feed-back-uX specific este preponderent la 16 învățători, la 25 de profesori care lucrează la ciclul gimnazial și la 20 de profesori care lucrează la nivel liceal, în timp ce, în cazul feed-back-u\m simplu/complex, există o mai mare similaritate la profesorii de la gimnaziu și liceu și o diferență semnificativă între profesori (gimnaziu și liceu) și învățătorii care lucrează la nivelul învățământului primar. Cauzele acestor diferențe, de altfel nu foarte exagerate, în utilizarea diferitelor forme de feed-back, pot fi variate iar, decelarea lor, presupune 115 investigații foarte amănunțite numai asupra acestei variabile, lucru de fapt, pe care noi nu ni l-am propus din motive lesne de înțeles. Concluzia pe care dorim s-o relevăm în legătură cu feed-back-ul, este aceea că, această variabilă contribuie semnificativ la susținerea comunicării didactice în cazul în care, cadrele didactice, indiferent de nivelul de școlaritate, utilizează formele cele mai productive și cele mai adecvate diverselor situații de instruire. 5.2.2.Relația profesor - elev; stiluri educaționale. Investigarea acestei variabile, cu un impact foarte mare în realizarea comunicării didactice, tocmai datorită permisivității sau restricționării la care sunt supuși elevii în cadrul interacțiunilor desfășurate a relevat că, la modul general, comportamentele didactice ale cadrelor didactice observate la clasă sunt încadrabile în cele două stiluri didactice tradiționale, cel democratic și cel autoritar, cu un avantaj evident pentru cel dintâi, în timp ce, comportamentele specifice stilului laissez-faire, sunt inexistente, lucru ușor de explicat deoarece, chiar dacă acestea au o frecvență mult mai redusă comparativ cu altele, decelarea lor este posibilă nu atât în activitățile tipice de instruire, ci, mai ales, în activitățile extrașcolare sau în cele circumscrise loisirului. In ceea ce privește notele sau particularitățile diferențiatoare ale fiecărui stil în parte dintre cele identificate aici, există atât unele similitudini între toate cele trei categorii de cadre didactice, dar și unele deosebiri care sunt în parte explicabile. De exemplu, și la - nivelul învățătorilor care lucrează în cadrul învățământului primar, stilul democratic este prevalent comparativ cu cel autoritar dar, spre deosebire de colegii lor profesori care lucrează la ciclurile gimnazial și liceal, în cazul lor, sunt ponderate mai semnificativ unele caracteristici aparținând 116 stilului autoritar. Acest lucru este vizibil, mai ales, în compararea unor caracteristici de tipul: impune grupului obiective fără să-i consulte pe membri, ia decizii în mod unilateral, etc., lucru care este explicabil prin faptul că, datorită experienței lor mai reduse de viață, datorită faptului că nu posedă tehnici de muncă intelectuală foarte bogate și foarte bine structurate, elevii din ciclul primar au nevoie de mai multă dirijare, (dacă se poate spune, de un nivel al maximei dirijări), obiectiv ce nu poate fi atins decât în cazul în care învățătorul utilizează pârghii aparținând stilului autoritar. Chiar dacă apar la toate cele trei categorii de cadre didactice și unele caracteristici specifice stilului autoritar, este lăudabil că, printre acestea, nu se regăsesc semnificativ unele care ar afecta grav procesul de comunicare didactică de genul, „critică, admonestează, dojenește, pedepsește, ignoră problemele personale ale elevilor, este distant în relațiile cu elevii’’, (a se vedea Anexa 2,4,6). Apoi, dacă se are în vedere felul cum se particularizează stilul democratic la fiecare categorie de cadre didactice în parte, se observă o mare similaritate între învățători și profesorii de gimnaziu, în sensul că, aproape toți, laudă, încurajează și stimulează inițiativele elevilor în timp ce, în cazul profesorilor de la liceu, numai jumătate dintre ei utilizează această pârghie, iar cealaltă parte, utilizează frecvent critica, blamul și admonestarea ceea ce, inevitabil, are un impact mai puțin favorabil asupra desfășurării comunicării didactice. Cadrele didactice din cele trei categorii menționate, partajează și alte caracteristici ale stilului democratic care pot susține maximal desfășurarea comunicării didactice. De exemplu, în marea lor majoritate, și învățătorii și profesorii de la gimnaziu, respectiv liceu, utilizează în cadrul demersului lor didactic atât 117 argumc ne, cât și contraargumente, la acest nivel existând o similaritate mai mare între învățători și profesorii care lucrează la liceu. în privința manierei de prezentare a conținuturilor, se observă că învățătorii acordă o importanță mai mare acestei pârghii, comparativ cu profesorii, care o diminuează progresiv pe măsură ce nivelele de școlaritate devin tot mai înalte, lucru demonstrat peremptoriu de ecartul constant existent între cele trei categorii de utilizatori (20 învățători, 15 profesori de la ciclul gimnazial și 10 profesori de la nivelul liceal). De asemeni, este îmbucurător faptul că, la ;i>ate cele trei categorii de cadre didactice, s-a manifestat o apropiere în relațiile cu elevii și la acest aspect manifestându-se un avantaj mai mare pentru învățători și pentru profesorii de la nivelul gimnazial. 5.2.3. Utilizarea metodelor de instruire. Investigarea acestei variabile care influențează de asemeni maximal procesul de comunicare didactică a validat previziunile noastre în legătură cu disponibilitatea cadrelor didactice de a utiliza anumite metode cum sunt conversația, explicația, discuția colectivă dar, concomitent, a scos la iveală predispoziția redusă a cadrelor didactice în folosirea unor metode moderne de instruire cum sunt studiul de caz (utilizată numai de către 6 profesori care lucrează la nivel liceal), brainstormingul, sau instruirea programată care sunt recunoscute pentru potențialul lor comunicațional. Această utilizare redusă a metodelor amintite, dovedește faptul că, există încă foarte multe cadre didactice, indiferent de nivelul de școlaritate la care lucrează, care nu sunt abilitate să folosească în condiții de eficiență metodele activ - participative. 118 5.2.4.Modalități de prezentare a conținuturilor. Analizarea felului cum sunt utilizate modalitățile de prezentare a conținuturilor denotă faptul că, la modul general, toate cadrele didactice utilizează toate cele trei modalități adică directă, iconică, simbolică, ceea ce reprezintă un avantaj pentru desfășurarea optimă a comunicării didactice. Compararea acestui factor de natură pedagogică la cele trei categorii de cadre didactice, denotă o similaritate mai mare în cazul prezentării abstracte (simbolice), lucru demonstrat de faptul că a fost utilizată de 19 învățători, de 20 de profesori care lucrează la ciclul gimnazial și de 17 profesori care lucrează la nivelul liceal, elementele diferențiatoare apărând la nivelul celorlalte două modalități, directă și iconică, prima dintre ele fiind mai semnificativă la profesorii de la gimnaziu și la învățători, iar cea de-a doua, la profesorii de la liceu și la cei care lucrează la nivelul gimnazial. In privința felului de concretizare a modalităților iconică și simbolică, s-a putut constata că, prima se realizează în mai mare măsură prin imagini și schițe și mai puțin prin tabele, grafice, diagrame, etc, iar cea de-a doua este dependentă în concretizare de natura și specificul disciplinei de învățământ motiv pentru care, în cazul unor discipline precum matematica, fizica, chimia, ea a fost preponderent realizată prin simboluri, formule, ecuații, în timp ce, în cazul disciplinelor socio-umane, concretizarea s-a făcut prin utilizarea textului scris. 119 CONCLUZII Așa cum s-a putut vedea din parcurgerea acestei lucrări, comunicarea didactică este un proces de o complexitate deosebită care este condiționat de o multitudine de variabile grupabile în: - factori de natură psihologică; - factori de natură pedagogică; - factori de natură socială. Fiecare categorie de factori are un rol bine determinat în desfășurarea comunicării didactice și în consecință trebuie să se aibă în vedere ca aceștia să se constituie în elemente care favorizează și susțin comunicarea și nu în variabile care, dimpotrivă, o restricționează și îi diminuează productivitatea. In cazul factorilor de natură psihologică, așa cum s-a putut constata, există mai multe aspecte care trebuie avute în vedere de cadrele didactice când își propun să îmbunătățească și să eficientizeze desfășurarea comunicării didactice. In linii mari, factorii de natură psihologică care au un impact mai mare asupra comunicării didactice sunt limbajul, gândirea, motivația, afectivitatea, unele trăsături ale personalității și în special cele de natură temperamentală ș.a. Când se vizează limbajul ca factor extrem de important în susținerea comunicării didactice trebuie avute în vedere mai multe aspecte care sunt circumscrise acestei variabile și anume: a) dezvoltarea bazei semantice a limbajului; b) dezvoltarea dimensiunii denotative și conotative a acestuia; c) îmbogățirea vocabularului elevilor; d) dezvoltarea expresivității vorbirii elevilor; 120 e) dezvoltarea conduitei de ascultare. Dacă prima direcție, cea care vizează dezvoltarea bazei semantice a limbajului, ține mai mult de competențele și responsabilitățile familiei, respectiv grădiniței ca instituție cu statut socio-eductativ, celelalte intră indubitabil în responsabilitatea cadrelor didactice, indiferent de ciclul de școlaritate la care acestea își desfășoară activitatea. în consecință, personalul didactic trebuie să vizeze în permanență îmbogățirea vocabularului elevilor, fie că este vorba de cuvinte care denumesc noțiuni aparținând unor domenii particulare de cunoaștere, de o serie de neologisme care au devenit tot mai uzuale în vorbirea curentă sau de alte cuvinte care nu există nici în vocabularul pasiv al elevilor. Toate aceste achiziții de natură lingvistică vor contribui nu numai la ameliorarea comunicării didactice, ci se vor constitui în premize extrem de importante și în dezvoltarea gândirii ca proces psihic central și implicit în facilitarea procesului de învățare, indiferent de tipul de achiziții pe care aceasta îl vizează. Cultivarea expresivității vorbirii în rândul elevilor este de asemenea un obiectiv important pe care institutorii și profesorii trebuie să-l aibă în permanență în vedere deorece însușiri ale limbajului oral cum sunt intensitatea, intonația, fluența, etc. au menirea nu numai să îmbunătățească procesul comunicării didactice, ci să și motiveze în mai mare măsură elevii pentru conținuturile care li se transmit și pe care trebuie să le asimileze. De asemenea, pornindu-se de la importanța pe care o are conduita de ascultare în funcționarea eficientă a comunicării didactice trebuie depuse eforturi din partea cadrelor didactice pentru ca această capacitate să fie dezvoltată progresiv la nivelul elevilor în corelație directă cu particularitățile de vârstă și individuale ale acestora, cât și cu specificul conținuturilor care fac obiectul schimbului de mesaje în anumite contexte de instruire. 121 ui consecință, trebuie să se aibă în vedere to,ate formele de ascultare adică ascultarea pentru informare, ascultarea critică, ascultarea empatică, ascultarea de divertisment, iar în rândul elevilor trebuie cultivate comportamentele de ascultare care s-au dovedit cele mai eficiente și care susțin maximal procesul comunicării didactice și eventual, descurajate comportamentele mai puțin productive. Gândirea, de asemenea, alături de limbaj se constituie într-un important factor de susținere a comunicării didactice, fie că este vorba, mai întâi, de modul de funcționare a operativității generale și specifice a acesteia, iar după aceea, de implicarea acestui proces în organizarea semantică a cunoștințelor prin intermediul prototipurilor, schemelor cognitive, rețelelor semantice, scenariilor cognitive. Date fiind avantajele acestor inovații de natură cognitivistă cadrele didactice trebuie să manifeste mai multă inițiativă în utilizarea lor și de asemenea să le formeze elevilor deprinderi de muncă intelectuală care să le permită procesarea cunoștințelor utilizând instrumente din rândul celor amintite. Alt factor de natură psihologică care susține comunicarea didactică este motivația, fiind de la sine înțeles că nu pot comunica eficient decât cei care sunt suficienți de motivați și manifestă interese pentru ceea ce face obiectul comunicării. Dacă motivația se constituie într-o pârghie importantă de susținere a comunicării didactice problema care se pune circumscrie două aspecte și anume: a) mai întâi trebuie identificate formele și structurile motivaționale specifice elevilor implicați în procesul de comunicare didactică, plecând de la ideea că motivația elevilor este foarte diferită și implicit interesele lor sunt de o mare diversitate; 122 b) odată identificate aspectele legate de motivație trebuie căutate și identificate modalitățile și mijloacele prin care aceasta poate fi amplificată, astfel încât elevii să manifeste o apetență mai mare pentru comunicare și implicit, pentru activitatea de instruire-învățare. Acționându-se în această manieră există șanse reale ca elevii să manifeste mai multă inițiativă în comunicare, să fie eliminate unele obstacole care obstrucționează schimbul de mesaje, să se cultive la elevi în mai mare măsură încrederea în sine, să crească nota de originalitate în elaborarea mesajelor. Pe de altă parte, nu trebuie neglijați nici alți factori de natură psihologică ai comunicării cum ar fi afectivitatea, trăsăturile temperamentale etc. De exemplu, afectivitatea joacă un rol destul de important în desfășurarea comunicării didactice iar acest lucru este vizibil, mai ales, în cazul elevilor cu un echilibru emoțional precar care, de multe ori, se blochează mai ales în cazul unor contexte de instruire care îi dezavantajează neputând proba din această cauză capacitățile pe care le posedă și competențele pe care și le-au format în timpul perioadelor de instruire anterioare. La fel, unele trăsături ale temperamentului și în general tipul de temperament, pot favoriza sau dimpotrivă, pot să obstrucționeze desfășurarea comunicării didactice. La modul general se poate aprecia că unele temperamente cum ar fi sangvinicul și chiar colericul favorizează în mai mare măsură comunicarea, în timp ce altele, precum flegmaticul și mai ales melancolicul o susțin în mai mică măsură. Din aceste motive se impune cu necesitate ca interacțiunile realizate cu elevii care posedă temperamente mai puțin favorabile comunicării să fie adaptate și compatibilizate cu particularitățile acestora, astfel încât temperamentul, ca 123 dimensiune importantă a personalității, să nu se constituie în nici un caz într-un factor perturbator al comunicării. Ce de-a doua categorie include, după cum s-a putut constata, o paletă mai variată de factori cum sunt obiectivele educaționale, modul de structurare și funcționare a situației pedagogice, conținuturile procesului de învățământ, modul de depășire a obstacolelor epistemologice, metodele pedagogice, mijloacele de învățământ, tipologia feed-back-ului utilizat, relația profesor-elev, stilurile didactice. Primul factor care poate favoriza sau dimpotrivă restricționa comunicarea didactică îl reprezintă obiectivele educaționale, iar justificarea este destul de simplă deoarece acest proces nu poate funcționa optim dacă obiectivele avute în vedere nu sunt compatibile cu posibilitățile reale ale elevilor și nu garantează reușita decât pentru un număr mic de elevi. în concluzie, trebuie vizate obiectivele care pot fi atinse de întreaga clasă de elevi și care pot favoriza succesul în învățare, reușita și nu cele care generează eșecuri. De asemenea, obiectivele educaționale se constituie într-un factor facilitator al comunicării didactice în cazul în care nu se favorizează în mod excesiv o anumită categorie de obiective (de exemplu cele de natură cognitivă), în detrimentul altor categorii (de natură afectivă, motivațională, motrică). Cum acest lucru se întâmplă de foarte multe ori, pare logic ca și procesul de comunicare didactică să fie afectat într-o măsură mai mare sau mai mică. Conținuturile procesului de învățământ se constituie, de asemenea, într-un factor cu impact mare asupra modului de realizare a comunicării didactice și tocmai de aceea, înainte de a fi transmise elevilor, trebuie să facă obiectul unor analize și a unor evaluări anticipative cu referire directă la impactul avut asupra subiecților vizați. 124 Mai întâi, trebuie avut în vedere dacă volumul acestora este compatibil cu posibilitățile și capacitățile elevilor, iar după aceea, trebuie identificate modalitățile și formele de prezentare ale conținuturilor care asigură maximal asimilarea și înțelegerea lor cu o foarte bună fixare în memoria de lungă durată. în legătură cu acest aspect lucrurile sunt mult mai nuanțabile pentru că, unele conținuturi pot fi prezentate direct, altele în mod mijlocit, unele se pot prezenta în mod secvențial, altele devin mai inteligibile dacă sunt prezentate sub forma unui întreg, a unei structuri care să le permită elevilor nu numai surprinderea unor elemente disparate, ci și sesizarea relațiilor care există între părți. La modul general, se poate aprecia că o prezentare mai variată a conținuturilor incluzând explicații verbale, imagini, scheme, rețele semantice, tabele, grafice, histograme, curbe de frecvență, organigrame, etc. va facilita în mai mare măsură comunicarea didactică și implicit înțelegerea acestor conținuturi, comparativ cu o prezentare redusă la o singură modalitate (de exemplu cea verbală) care, pe lângă multe neajunsuri, include și lipsa de interes a elevilor pentru ceea ce se comunică. în factori favorizanți ai comunicării didactice se pot constitui și alte două variabile importante ale procesului de învățământ și anume metodele de instruire, respectiv mijloacele de învățământ, care trebuie să beneficieze de maximă atenție în selectarea lor atunci când se pune problema elaborării strategiilor didactice. Trebuie plecat de la premiza că atât metodele, cât și mijloacele de învățământ, includ în cadrul caracteristicilor care le sunt specifice și o anumită dimensiune comunicativă, care la unele metode sau mijloace poate fi mai semnificativă, în timp ce la altele, poate să aibă o pondere mult mai redusă. Din această cauză pare perfect justificat, ca atunci când se optează pentru o anumită 125 metoda de instruire sau pentru un anumit mijloc de învățământ, să se aibă în vedere și impactul pe care-1 vor avea acestea asupra comunicării didactice. Multă grijă trebuie să se acorde și tipologiei feed-back-ului în calitatea pe care o are acesta de factor major în susținerea comunicării didactice. Plecând de la ideea că diversele forme de feed-back, pe care le-am prezentat în cadrul lucrării, nu au același nivel de eficiență și nu susțin în aceeași măsură comunicarea didactică, trebuie să se opteze spre modalitățile care sunt mai productive și care facilitează în mai mare măsură schimburile dintre elevi și profesor. Alți factori favorizanți ai comunicării de natură pedagogică sunt relația profesor-elev și stilurile didactice. Ambele se pot concretiza în elemente de susținere a comunicării didactice în cazul în care, prin permisivitatea acordată elevilor, pot facilita schimburile informaționale, schimburile de atitudini, opinii, sentimente etc, mărirea încrederii elevilor în posibilitățile proprii. A treia categorie de factori, cei de natură socială, include câteva variabile față de care trebuie să se manifeste mult interes atunci când se pune problema ameliorării comunicării didactice. Desigur, toți sunt importanți dar unii dintre ei au un impact extrem de semnificativ asupra comunicării aici putându-se include mărimea grupului, structura grupului, coeziunea grupului, natura normelor după care funcționează grupul etc. în privința mărimii grupului, este de la sine înțeles că cu cât grupul va fi mai mare, cu atât schimburile vor fi mai anevoioase și cu atât tendința de a acapara comunicarea de către unii membri va fi mai accentuată. Din fericire, grupurile școlare nu sunt foarte numeroase și în consecință membrii acestora au posibilitatea să se cunoască foarte bine și să înlăture barierele care le-ar restricționa interacțiunea de tipul, „față în față”. 126 în ceea ce privește structura grupului aceasta se poate constitui într-un factor favorizant al comunicării atunci când liderul are un statut de „egal” și când interesele sale nu sunt disonante cu ale membrilor grupului pe care îl conduce. în caz contrar, structura grupului se constituie într-un factor care restricționează și obstaculează desfășurarea procesului de comunicare. Alt factor important de natură socială îl reprezintă coeziunea grupului putându-se anticipa că în grupurile cu grad mare de coeziune comunicarea se va desfășura mai bine decât în cele cu coeziune redusă. Lucrul este ușor explicabil pentru că, în cazul în care coeziunea este redusă apar o serie de obstacole care împiedică schimburile dintre membrii, crește gradul de suspiciune și neîncredere, apar o serie de tensiuni și conflicte, toate cu un impact nefavorabil asupra comunicării didactice. în sfârșit, un alt factor de natură socială cu un impact deosebit asupra comunicării didactice îl reprezintă normele grupului, care, prin natura și specificul lor, pot să faciliteze schimburile dintre membrii sau dimpotrivă, să le facă mai dificile, mai anevoioase. Altfel spus, unele norme pot stimula inițiativa în comunicare, altele dimpotrivă pot impune o anumită reținere sau chiar instituirea unei cenzuri a mesajelor. Datorită impactului mare pe care îl are acest factor se impune ca întotdeauna normele grupului să fie elaborate și din perspectiva aportului pe care îl aduc asupra desfășurării comunicării didactice. în concluzie toate categoriile de factori trebuie luate în considerație când se pune problema ameliorării comunicării didactice dar nu trebuie să se piardă din vedere că aceștia acționează întotdeauna într-o corelație directă cu starea de sănătate a elevilor și chiar cu dispozițiile de moment specifice unui anumit context de instruire. 127 BIBLIOGRAFIE SELECTIVĂ 1. Altet, M.,: „Styles d’enseignement, styles pedagogiques” in J. Houssaye (sous la direction): „La pedagogie: une encyclopedie pour aujourdu’hui”, E.S.F., Paris, 1993. 2. Beaute, J.,: „Les courants de la pedagogie contemporaine“, Lyon, Chronique Sociale,1994. 3. Benne, K,, Sheats, P.,: „Funcțional Roles and Group Members", Journal of Social Issues, 2, 1948. 4. Biehler, F.R., Snowman, J.,: „Psychology applied to teaching", fifth edition, Boston, Hougthon Mifflin Company, 1986. 5. Cerghit, I.,: „Metode de învățământ", ediția a IlI-a, București. E.D.P., 1957. 6. D’Hainaut, L.,: „Un modele pour la determination et la selection des objectifs pedagogiques du domaine cognitif", In Enseignement programe, t. 11, 1970. 7. De Landsheere, G., Bayer, E.,: „Comment les maîtres enseignent. Analyse des interactions verballes en classe", Bruxelles, Ministere de l’Education Naționale et de la Culture, 1969. 8. Debesse, M.,: „Etapele educației", București, E.D.P., 1981. 9. DeCorte,E.,: „Les fondements de l’action didactique", 2e edition, Bruxelles, De Boeck-Wesmael, 1991. 10. DeKetele, J.M.,: „Guide du formateur", Bruxelles, DeBoeck-Wesmael, 5etirage, 1993. 11. Deldime, R., Demoulin, R.,: ,Jntroduction â la psychopedagogie", Bruxelles, Editions A. De Boeck, 1975. 128 12. Feurstein, R.,: „Pedagogies de la mediation", Lyon, Chronique Sociale, 1990. 13. Gerlach, V.S., Ely,D.P.,: „Teaching and media. A systematic approach ", Englewood Cliffs, 1971. 14. Houssaye, J.: „Le triagle pedagogique, ou comment comprendre la situation pedagogique” in J. Houssaye (sous la direction): „La pedagogie: une encyclopediepour aujourdu’hui”, E.S.F., Paris, 1993. 15. Hybels, S., Weaver II L.R.,: „Communicating effectively", New York, Random House, 1989. 16. Ionescu, M., Radu, I.(coord.),: „Didactica modernă", Cluj-Napoca, Editura Dacia, 1995. 17. Lebrun, N., Berthelot, S.,: „Plan pedagogique", Ottawa, Les Editions Nouvelles, 1994. 18. Lippitt, R., White, R.K.,: „Une etude experimentale du commandement et de la vie en groupe", In A. Levy (ed.): „Psychologie sociale, textes fondamentaux", Paris, Dunod, 1965. 19. Mialaret, G.,: „Pedagogie generale", Paris, P.U.F., 1991. 20. Miclea, M.,: „Psihologie cognitivă", Modele teoretico-experimentale, Iași, Polirom, 1999. 21. Minder, M.,: „Didactique fonctionnelle", Objectifs, strategies, evaluation, sixieme edition. De Boeck-Wesmael, 1991. 22. Moscovici, S. (red.),: „Psychologie sociale", Paris, P.U.F., 1992. 23. Osterrieth, P.A.,: „Faire des adultes", 14e edition, Bruxelles, P. Mardaga, 1978. 24. Palmade, G.,:,Metodele pedagogice", București, E.D.P., 1997. 25. Păun, E.,: „Sociopedagogie școlară", București, E.D.P., 1982. 129 26. Păun, E.,: „Școala - abordare sociopedagogică"", Iași, Polirom, 1999. 27. Postic, M.,: ,/zj relation educative"1, Paris, P.U.F., 1979. 28. Potolea, D.,: „Stilurile educaționale"", în „Probleme fundamentale ale pedagogiei", București, E.D.P., 1982. 29. Rondai, J.A.,: „Langage et communication chez Ies handicapes mentaux"", Bruxelles, P. Mardaga, 1985. 30. Ryans, D.G.,: „Characteristics of teachers"", Washington, D.C.: American Council on Education, 1960. 31. Stanton, N.,: „Comunicarea", Societatea Științifică & Tehnică S.A.,1995. 32. Tardy, M.,: „La transposion didactique" in J. Houssaye (sous la direction): „La pedagogie: une encyclopedie pour aujourdu'hui”, E.S.F., Paris, 1993. 33. Zlate, M.,: „Cunoașterea și activitatea grupurilor sociale"", București, Editura poltică, 1982. 34. Zlate, M.,: „Psihologia mecanismelor cognitive"", Iași, Polirom, 1999. 130 ANEXA A,1 Prezentarea factorilor de natură psihologică ai comunicării identificați la nivelul învățământului primar Număr de 1. Natura cunoștințelor cadre didactice a) cunoștințe factuale 19 b) cunoștințe noționale 20 c) cunoștințe procedurale 19 2. Reprezentarea și organizarea cunoștințelor a) scheme cognitive 16 b) rețele semantice 5 3. Stimularea motivației pentru comunicare și învățare a) prezintă conținuturile într-o formă atractivă; 19 b) provoacă curiozitatea elevilor prin întrebări incitante; 23 c) prezintă conținuturile sub formă problematizată; 23 d) utilizează materiale didactice cu grad sporit de 11 atractivitate; e) relevă interdependența dintrd conținuturile actuale și cele 24 anterioare; f) indică elevilor perimetrele de utilizare a noilor cunoștințe; 19 g) informează în permanență elevii în legătură cu performanțele obținute la diferite tipuri de activități; 19 131 h) asigură succesul în învățare prin compatibilizarea sarcinilor cu posibilitățile reale ale elevilor; 23 i) utilizează lauda și nu blamul, punând în primul rând accent pe realizările elevului și nu pe eșecurile sale; 22 j) inoculează elevilor ideea că sarcinile deosebite (sau dificile) reclamă eforturi considerabile; 23 k) dovedește elevilor că are încredere în posibilitățile lor 22 3. Utilizarea adecvată a diverselor canale nonverbale a) Comunicarea prin distanță (proximitatea) -zona intimă (0 - 45 cm) 20 -zona personală (45 - 125 cm) 22 -zona socială (1,25- 3,60 m) 22 -zona publică (peste 4 m) 16 b) Comunicarea gestuală a) gesturi care indică mărimea obiectelor 11 b) gesturi care indică forma obiectelor 7 c) gesturi care indică mișcarea obiectelor 5 d) gesturi care indică poziția obiectelor sau lucrurilor față de 5 locutor e) gesturi care reproduc cadența unei acțiuni • 3 f) gesturi care indică obiecte, lucruri, etc. 7 g) gesturi care însoțesc (acompaniază) discursul 22 locutorului h) gesturi care substituie obiecte, lucruri, etc. (gesturi 5 132 simbolice) c) Comunicarea prin atingere a) capul 9 b) gâtul 5 c) spatele 9 d) toracele e) mâna 5 f) piciorul 133 ANEXA B,2 Prezentarea factorilor de natură pedagogică ai comunicării identificați la nivelul învățământului primar 1. Tipologia feed-back-ului -general 6 -specific 16 -general-specific 3 - pozitiv 22 -negativ 3 - produs 15 - proces 6 - produs-proces 4 -prompt 25 -verbal 25 -individual 21 -colectiv 4 -simplu 23 -complex 2 2. Relația profesor - elev; stiluri educaționale Stilul autoritar a) impune grupului obiective fără să-i consulte pe membri 13 b) ia decizii în mod unilateral 11 c) distribuie sarcini fără o consultare prealabilă 11 134 d) impune modul de asociere și de conlucrare dintre membri 5 e) stabilește și impune criteriile de evaluare a activității 5 f) critică, admonestează, dojenește 7 g) pedepsește h) ignoră părerile și aprecierile elevilor i) nu oferă decât argumente unilaterale (nu aduce și contraargumente) j) prezintă conținuturile într-o manieră autoritară 5 k) ignoră doleanțele elevilor ljrezolvă conflictele apărute la nivelul grupului în mod autoritar m) își impune punctul de vedere nu prin argumente ci prin 3 statut n) ignoră problemele personale ale elevilor o) este distant în relațiile cu elevii 3 p) stimulează comunicarea pe verticală (profesor-elev) 3 obstrucționând-o pe cea orizontală (elev-elev) Stilul democratic a) stabilește obiectivele activității consultându-i pe membri 13 b) atrage membrii grupului în luarea deciziilor 21 c) distribuie sarcini de lucru în funcție de preferințe și în 23 funcție de posibilitățile reale ale elevilor d) lasă la latitudinea membrilor modul de asociere și de 11 conlucrare e) comunică în prealabil elevilor criteriile de evaluare a 15 135 activității f) laudă, încurajează, stimulează inițiativele elevilor; 24 g) oferă recompense 14 h) ține cont de părerile și aprecierile elevilor 18 i) oferă atât argumente cât și contraargumente 18 j) prezintă conținututurile într-o manieră atrăgătoare 20 k) ia în considerație doleanțele elevilor 17 l) rezolvă conflictele într-o manieră democratică 15 m) este centrat pe activitatea elevilor și nu pe propria activitate 24 n) ajută elevii să-și rezolve unele problemele personale 13 o) este apropiat în relațiile cu elevii 21 p) stimulează nu numai comunicarea pe „verticală” ci și pe 15 „orizontală” Stilul laissez-faire a) obiectivele activității sunt stabilite de membrii grupului; b) membrii grupului iau deciziile pe care le consideră oportune; c) distribuirea sarcinilor rămâne la latitudinea grupului; d) profesorul procură materialele didactice necesare activității dar rămâne la latitudinea membrilor cum vor fi ele folosite; e) profesorul nu participă la activitate; f) profesorul oferă informații în legătură cu activitatea numai când este solicitat; g) elevii identifică singuri criteriile în funcție de care va fi apreciată activitatea; h) profesorul nu intervine în activitatea de evaluare; i) profesorul nu intervine decât în cazul când unele conflicte s-au acutizat. 136 3. Metode de instruire L de comunicare a) expozitive: - descrierea 7 - explicația 25 - prelegerea - instructajul 13 b) conversative: - conversația 25 - discuția colectivă 20 - problematizarea 20 II de explorare: - observația organizată 10 - lucrările experimentale - studiul de caz - demonstrația 13 - modelarea IIL de acțiune: - exerciții 21 - lucrări practice 2 - elaborare de proiecte - jocuri de simulare (asumarea de roluri) 2 - învățarea pe simulatoare 137 IV. de raționalizare: - metode algoritmice - instruirea programată - instruirea asistată de calculator 4. Prezentarea conținuturilor a) directă (nemijlocită) 19 b) iconică: imagini, schițe, tabele, diagrame, etc. 13 c) simbolică: text, simboluri, formule, ecuații. 19 8 138 ANEXA A,3 Prezentarea factorilor de natură psihologică ai comunicării identificați la nivelul învățământului gimnazial Număr de 1. Natura cunoștințelor cadre didactice a) ’ cunoștințe factuale 21 b) cunoștințe noționale 19 c) cunoștințe procedurale 11 2. Reprezentarea și organizarea cunoștințelor a) scheme cognitive 9 b) rețele semantice 5 3. Stimularea motivației pentru comunicare și învățare a) prezintă conținuturile într-o formă atractivă; 17 b) provoacă curiozitatea elevilor prin întrebări incitante; 17 c) prezintă conținuturile sub formă problematizată; 19 d) utilizează materiale didactice cu grad sporit de 5 atractivitate; e) relevă interdependența dintre conținuturile actuale și cele 21 anterioare; f) indică elevilor perimetrele de utilizare a noilor cunoștințe; 13 g) informează în permanență elevii în legătură cu 3 performanțele obținute la diferite tipuri de activități; h) asigură succesul în învățare prin compatibilizarea sarcinilor 23 139 cu posibilitățile reale ale elevilor; i) utilizează lauda și nu blamul, punând în primul rând accent 21 pe realizările elevului și nu pe eșecurile sale; j) inoculează elevilor ideea că sarcinile deosebite (sau dificile) reclamă eforturi considerabile; k) dovedește elevilor că are încredere în posibilitățile lor 19 4. Utilizarea adecvată a diverselor canale nonverbale a) Comunicarea prin distanță (proximitatea) 1. zona intimă (0 - 45 cm) 19 2. zona personală (45 - 125 cm) 21 3. zona socială (1,25 - 3,60 m) 17 4. zona publică (peste 4 m) 9 b) Comunicarea gestuală a) gesturi care indică mărimea obiectelor 5 b) gesturi care indică forma obiectelor 7 c) gesturi care indică mișcarea obiectelor 3 d) gesturi care indică poziția obiectelor sau lucrurilor față 5 de locutor e) gesturi care reproduc cadența unei acțiuni 3 f) gesturi care indică obiecte, lucruri, etc. 13 g) gesturi care însoțesc (acompaniază) discursul 21 locutorului h) gesturi care substituie obiecte, lucruri, etc. (gesturi 5 simbolice) 140 c) Comunicarea prin atingere a) capul b) gâtul c) spatele 5 d) toracele e) mâna 3 f) piciorul 141 ANEXA B,4 Prezentarea factorilor de natură pedagogică ai comunicării identificați la nivelul învățământului gimnazial 1. Tipologia feed-back-ului -specific 25 -pozitiv 23 - negativ 2 -produs 8 -proces 17 - prompt 25 - verbal 25 -individual 23 -individual-colectiv 2 -simplu 17 -complex 8 2. Relația profesor - elev; Stiluri educaționale Stilul autoritar a) impune grupului obiective fără să-i consulte pe membri 9 b) ia decizii în mod unilateral 5 c) distribuie sarcini fără o consultare prealabilă 9 d) impune modul de asociere și de conlucrare dintre membri e) stabilește și impune criteriile de evaluare a activității 3 f) critică, admonestează, dojenește 142 g) pedepsește h) ignoră părerile și aprecierile elevilor i) nu oferă decât argumente unilaterale (nu aduce și contraargumente) j) prezintă conținuturile într-o manieră autoritară k) ignoră doleanțele elevilor l) rezolvă conflictele apărute la nivelul grupului în mod autoritar m) își impune punctul de vedere nu prin argumente ci prin statut n) ignoră problemele personale ale elevilor o) este distant în relațiile cu elevii p) stimulează comunicarea pe verticală (profesor-elev) obstrucționând-o pe cea orizontală (elev-elev) 3 5 3 9 5 Stilul democratic a) stabilește obiectivele activității consultându-i pe membri b) atrage membrii grupului în luarea deciziilor c) distribuie sarcini de lucru în funcție de preferințe și în funcție de posibilitățile reale ale elevilor d) lasă la latitudinea membrilor modul de asociere și de conlucrare e) comunică în prealabil elevilor criteriile de evaluare a activității f) laudă, încurajează, stimulează inițiativele elevilor; g) oferă recompense 5 7 17 3 15 23 6 143 h) ține cont de părerile și aprecierile elevilor 15 i) oferă atât argumente cât și contraargumente 23 j) prezintă conținututurile într-o manieră atrăgătoare 15 k) ia în considerație doleanțele elevilor 5 l) rezolvă conflictele într-o manieră democratică m) este centrat pe activitatea elevilor și nu pe propria activitate 19 n) ajută elevii să-și rezolve unele problemele personale 5 o) este apropiat în relațiile cu elevii 19 p) stimulează nu numai comunicarea pe „verticală” ci și pe 15 „orizontală’ ’ Stilul laissez-faire a) obiectivele activității sunt stabilite de membrii grupului; b) membrii grupului iau deciziile pe care le consideră oportune; c) distribuirea sarcinilor rămâne la latitudinea grupului; d) profesorul procură materialele didactice necesare activității dar rămâne la latitudinea membrilor cum vor fi ele folosite; e) profesorul nu participă la activitate; f) profesorul oferă informații în legătură cu activitatea numai când este solicitat; g) elevii identifică singuri criteriile în funcție de care va fi apreciată activitatea; h) profesorul nu intervine în activitatea de evaluare; i) profesorul nu intervine decât în cazul când unele conflicte s-au acutizat. 3. Metode de instruire L de comunicare a) expozitive: 144 - descrierea 17 - explicația 25 - prelegerea 2 - instructajul 9 b) conversative: - conversația 25 - discuția colectivă 15 - problematizarea 16 II. de explorare'. - observația organizată 14 - lucrările experimentale 3 - studiul de caz - demonstrația 15 - modelarea III. de acțiune: - exerciții 15 - lucrări practice 2 - elaborare de proiecte - jocuri de simulare (asumarea de roluri) - învățarea pe simulatoare IV. de raționalizare: - metode algoritmice 7 145 - instruirea programată - instruirea asistată de calculator 4. Prezentarea conținuturilor a) directă (nemijlocită) 21 b) iconică: imagini, schițe, tabele, diagrame, etc. 15 c) simbolică: text, simboluri, formule, ecuații. 20 146 ANEXA A,5 Prezentarea factorilor de natură psihologică ai comunicării identificați la nivelul învățământului liceal Număr de 1. Natura cunoștințelor cadre didactice a) cunoștințe factuale 20 b) cunoștințe noționale 23 c) cunoștințe procedurale 8 2. Reprezentarea și organizarea cunoștințelor a) scheme cognitive 10 b) rețele semantice 2 3. Stimularea motivației pentru comunicare și învățare a) prezintă conținuturile într-o formă atractivă; 10 b) provoacă curiozitatea elevilor prin întrebări incitante; 12 c) prezintă conținuturile sub formă problematizată; 13 d) utilizează materiale didactice cu grad sporit de 5 atractivitate; e) relevă interdependența dintre conținuturile actuale și cele 19 anterioare; f) indică elevilor perimetrele de utilizare a noilor cunoștințe; 19 g) informează în permanență elevii în legătură cu 5 147 h) performanțele obținute la diferite tipuri de activități; asigură succesul în învățare prin compatibilizarea sarcinilor 14 i) cu posibilitățile reale ale elevilor; utilizează lauda și nu blamul, punând în primul rând accent 11 j) pe realizările elevului și nu pe eșecurile sale; inoculează elevilor ideea că sarcinile deosebite (sau 13 k) dificile) reclamă eforturi considerabile; dovedește elevilor că are încredere în posibilitățile lor. 10 4. Utilizarea adecvată a diverselor canale nonverbale a) Comunicarea prin distanță (proximitatea) a. 1. zona intimă (0 - 45 cm) 9 a.2. zona personală (45 - 125 cm) 17 a.3. zona socială (1,25 - 3,60 m) 17 a.4. zona publică (peste 4 m) 8 b) Comunicarea gestuală a) gesturi care indică mărimea obiectelor 11 b) gesturi care indică forma obiectelor 5 c) gesturi care indică mișcarea obiectelor 8 d) gesturi care indică poziția obiectelor sau lucrurilor față 7 de locutor e) gesturi care reproduc cadența unei acțiuni 7 f) gesturi care indică obiecte, lucruri, etc. 7 h) gesturi care însoțesc (acompaniază) discursul locutorului 21 g) gesturi care substituie obiecte, lucruri, etc. (gesturi 2 148 simbolice) c) Comunicarea prin atingere a) capul 5 b) gâtul 2 c) spatele 5 d) toracele e) mâna 4 f) piciorul 149 ANEXA B,6 Prezentarea factorilor de natură pedagogică ai comunicării identificați la nivelul învățământului liceal 1. Tipologia feed-back-ului -general 5 -specific 20 -pozitiv 21 - negativ 4 - produs 10 - proces 15 -prompt 21 -întârziat 1 -verbal 23 -verbal-nonverbal 2 -individual 19 -colectiv 6 -simplu 15 -complex 10 2. Relația profesor - elev; Stiluri educaționale Stilul autoritar a) impune grupului obiective fără să-i consulte pe membri 7 b) ia decizii în mod unilateral 3 c) distribuie sarcini fără o consultare prealabilă 10 150 d) impune modul de asociere și de conlucrare dintre membri 6 e) stabilește și impune criteriile de evaluare a activității 6 f) critică, admonestează, dojenește 10 g) pedepsește h) ignoră părerile și aprecierile elevilor 5 i) nu oferă decât argumente unilaterale (nu aduce și contraargumente) j) prezintă conținuturile într-o manieră autoritară 6 k) ignoră doleanțele elevilor 1 l) rezolvă conflictele apărute la nivelul grupului în mod 3 autoritar m) își impune punctul de vedere nu prin argumente ci prin 2 statut n) ignoră problemele personale ale elevilor 2 o) este distant în relațiile cu elevii 1 p) stimulează comunicarea pe verticală (profesor-elev) 11 obstrucționând-o pe cea orizontală (elev-elev) Stilul democratic a) stabilește obiectivele activității consultându-i pe membri 5 b) atrage membrii grupului în luarea deciziilor 6 c) distribuie sarcini de lucru în funcție de preferințe și în 11 funcție de posibilitățile reale ale elevilor d) lasă la latitudinea membrilor modul de asociere și de 3 conlucrare e) comunică în prealabil elevilor criteriile de evaluare a 11 151 activității f) laudă, încurajează, stimulează inițiativele elevilor; 13 g) oferă recompense 3 h) ține cont de părerile și aprecierile elevilor 13 i) oferă atât argumente cât și contraargumente 19 j) prezintă conținututurile într-o manieră atrăgătoare 10 k) ia în considerație doleanțele elevilor 6 l) rezolvă conflictele într-o manieră democratică 13 m) este centrat pe activitatea elevilor și nu pe propria activitate 12 n) ajută elevii să-și rezolve unele problemele personale 4 o) este apropiat în relațiile cu elevii 16 p) stimulează nu numai comunicarea pe „verticală” ci și pe 10 „orizontală’ ’ Stilul laissez-faire a) obiectivele activității sunt stabilite de membrii grupului; b) membrii grupului iau deciziile pe care le consideră oportune; c) distribuirea sarcinilor rămâne la latitudinea grupului; d) profesorul procură materialele didactice necesare activității dar rămâne la latitudinea membrilor cum vor fi ele folosite; e) profesorul nu participă la activitate; f) profesorul oferă informații în legătură cu activitatea numai când este solicitat; g) elevii identifică singuri criteriile în funcție de care va fi apreciată activitatea; h) profesorul nu intervine în activitatea de evaluare; i) profesorul nu intervine decât în cazul când unele conflicte s-au acutizat. 152 3. Metode de instruire I. de comunicare a) expozitive: - descrierea 9 - explicația 25 - prelegerea 6 - instructajul 5 b) conversative: - conversația 25 - discuția colectivă 13 - problematizarea 13 II. de explorare: - observația organizată 2 - lucrările experimentale 1 - studiul de caz 6 - demonstrația 12 - modelarea 1 III. de acțiune: -exerciții 16 - lucrări practice 2 - elaborare de proiecte 1 - jocuri de simulare (asumarea de roluri) 1 - învățarea pe simulatoare 153 IV. de raționalizare: - metode algoritmice - instruirea programată - instruirea asistată de calculator 7 4. Prezentarea conținuturilor a) directă (nemijlocită) 15 b) iconică: imagini, schițe, tabele, diagrame, etc. 17 c) simbolică: text, simboluri, formule, ecuații. 17 154 ANEXA A Factori de natură psihologică ai comunicării didactice 1. Natura cunoștințelor predate a) factuale: când vizează însușiri concrete ale obiectelor sau lucrurilor de genul: - apa fierbe la 100° C ; - Ștefan cel Mare a murit în 1504. b) noționale: care vizează însușirile unei clase sau categorii; c) procedurale: când se referă la modul (sau tehnica de operare) cum sunt cunoștințele referitoare la construcția triunghiului echilateral, cele referitoare la utilizarea unui aparat de fotografiat etc. 2. Reprezentarea și organizarea cunoștințelor a) scheme cogntive b) rețele semantice 155 Rețea semantică (după, Miclea, 1999) 3. Stimularea motivației pentru comunicare și învățare a) prezintă conținuturile într-o formă atractivă; b) provoacă curiozitatea elevilor prin întrebări incitante; c) prezintă conținuturile sub formă problematizată; 156 d) utilizează materiale didactice cu grad sporit de atractivitate; e) relevă interdependența dintre conținuturile actuale și cele anterioare; f) indică elevilor perimetrele de utilizare a noilor cunoștințe; g) informează în permanența elevii în legătură cu performanțele obținute la diferite tipuri de activități; h) asigură succesul în învățare prin compatibilizarea sarcinilor cu posibilitățile reale ale elevilor; i) utilizează lauda și nu blamul, punând în primul rând accent pe realizările elevului și nu pe eșecurile sale; j) inoculează elevilor ideea că, sarcinile deosebite (sau dificile), reclamă eforturi considerabile; k) dovedește elevilor că are încredere în posibilitățile lor. 4, Utilizarea adecvată a diverselor canale nonverbale a) Comunicarea prin distanța (proximitatea) -zona intimă (0 - 45 cm) - zona personală (45 - 125 cm) -zona socială (1,25 - 3,60 m) -zona publică (peste 4 m) b) Comunicarea gestuală -gesturi care indică mărimea obiectelor; -gesturi care indică forma obiectelor; -gesturi care indică mișcarea obiectelor; -gesturi care indică poziția obiectelor sau lucrurilor fața de locutor; 157 -gesturi care reproduc cadența unei acțiuni; -gesturi care indică obiecte, lucruri, etc; -gesturi care însoțesc (acompaniază) discursul locutorului; -gesturi care substituie obiecte, lucruri etc. (gesturi simbolice) c) Comunicarea prin atingere -capul -gâtul -spatele -toracele -mâna -piciorul 158 ANEXA B Factori de natură pedagogică ai comunicării didactice 1) Tipologia feed-back-ului a) general - specific b) pozitiv - negativ c) produs - proces d) prompt - întârziat e) verbal - nonverbal f) individual - colectiv g) simplu - complex 2) Relația profesor - elev; Stiluri educaționale Stilul autoritar a) impune grupului obiective fără să-i consulte pe membri; b) ia decizii în mod unilateral; c) distribuie sarcini fără o consultare prealabilă; d) impune modul de asociere și de conlucrare dintre membri; e) stabilește și impune criteriile de evaluare a activității; f) critică, admonestează, dojenește; g) pedepsește; h) ignoră părerile și aprecierile elevilor; i) nu oferă decât argumente unilaterale (nu aduce și contraargumente); j) prezintă conținuturile într-o manieră autoritară; k) ignoră doleanțele elevilor; 159 l) rezolvă conflictele apărute la nivelul grupului în mod autoritar; m) își impune punctul de vedere nu prin argumente, ci prin statut; n) ignoră problemele personale ale elevilor; o) este distant în relațiile cu elevii; p) stimulează comunicarea pe verticală (profesor - elev) obstrucționând-o pe cea orizontală (elev - elev). Stilul democratic a) stabilește obiectivele activității consultându-i pe membri; b) atrage membrii grupului în luarea deciziilor; c) distribuie sarcini de lucru în funcție de preferințe și în funcție de posibilitățile reale ale elevilor; d) lasă la latitudinea membrilor modul de asociere și de conlucrare; ' e) comunică în prealabil elevilor criteriile de evaluare a activității; f) laudă, încurajează, stimulează inițiativele elevilor; g) oferă recompense; h) ține cont de părerile și aprecierile elevilor; i) oferă atât argumente cât și contraargumente; j) prezintă conținuturile într-o manieră atrăgătoare; k) ia în considerație doleanțele elevilor; l) rezolvă conflictele într-o manieră democratică; m) este centrat pe activitatea elevilor și nu pe propria activitate; n) ajută elevii să-și rezolve unele probleme personale; o) este apropiat în relațiile cu elevii; 160 p) stimulează nu numai comunicarea pe „verticală” ci și pe ,orizontală”. Stilul laissez-faire a) obiectivele activității sunt stabilite de membrii grupului; b) membrii grupului iau deciziile pe care le consideră oportune; c) distribuirea sarcinilor rămâne la latitudinea grupului; d) profesorul procură materialele didactice necesare activității dar rămâne la latitudinea membrilor, cum vor fi ele folosite; e) profesorul nu participă la activitate; f) profesorul oferă informații în legătură cu activitatea numai când este solicitat; g) elevii identifică singuri criteriile în funcție de care va fi apreciată activitatea; h) profesorul nu intervine în activitatea de evaluare; i) profesorul nu intervine decât în cazul când unele conflicte s-au acutizat. 4. Metode de instruire A. de comunicare: a) expozitive: -descrierea -explicația -prelegerea -instructajul 161 b) conversative: -conversația -discuția colectivă -problematizarea B. de explorare: -observația organizată -lucrările experimentale -studiul de caz -demonstrația -modelarea C. de acțiune: -exerciții -lucrări practice -elaborare de proiecte -jocurile de simulare (asumarea de roluri) -învățarea pe simulatoare D. de raționalizare: - Metode algoritmice - Instruirea programata - Instruirea asistată de calculator 4.Prezentarea conținuturilor a) directă (nemijlocită) b) iconică: imagini, schițe, tabele, diagrame, etc. c) simbolică: text, simboluri, formule, ecuații. UMI ifEBSITA TEA „OYlBW«" 6 * T A biblioteca plmt». i i CUPRINS Introducere 1 FACTORI FAVORIZANȚI ȘI PERTUBATORI AI COMUNICĂRII DIDACTICE 1. Factori favorizanți de natură psihologică ai comunicării didactice 3 2. Factori favorizanți de natura pedagogică ai comunicării didactice ÎS 2.1. Obiective educaționale 19 2.2. Modul de structurare și funcționare a situației pedagogice 22 2.3. Conținuturile procesului de învățământ 28 2.4. Modul de depășire a obstacolelor epistemologice 34 2.5. Metodele pedagogice 45 2.6. Mijloacele de învățământ 51 2.7. Tipologia feed-back-ului 54 2.8. Relația profesor-elev 62 2.9. Stilurile educaționale 71 3. Factori favorizanți de natură socială ai comunicării didactice 99 3.1. Mărimea grupului 100 3.2. Poziția spațială a membrilor 101 3.3. Rețelele și structurile de comunicare 102 3.4. Structura grupului 103 3.5. Coeziunea grupului 105 4. Investigarea directă a factorilor psihologici și pedagogici care influențează comunicarea didactică 107 5. Analiza rezultatelor înregistrate 109 5.1. Influența factorilor de natură psihologică asupra comunicării didactice 5.1.1. Natura cunoștințelor vehiculate în activitatea de instruire-învățare 5.1.2 Reprezentarea și organizarea cunoștințelor 5.1.3. Stimularea motivației pentru comunicare și învățare 5.1.4. Utilizarea adecvată a diverselor canale nonverbale 5.2. Influența factorilor de natură pedagogică asupra comunicării didactice 5.2.1. Tipologia feed-back-ului 5.2.2. Relația profesor-elev; stiluri educaționale 5.2.3. Utilizarea metodelor de instruire 5.2.4. Modalități de prezentare a confinuturilor CONCLUZII Bibliografie ANEXE 109 109 110 111 112 114 114 116 118 119 120 128 131 **★ ★ * * ★ ★ * *** Fondul Social European POSDRU 2007-2013 2007-2013 • I MINISTERUL I EDUCAȚIEI CERCETĂRII ■ TINERETULUI a a I și sportului UNIUNEA EUROPEANĂ GUVERNUL ROMÂNIEI MINISTERUL MUNCII, FAMILIEI Șl PROTECȚIEI SOCIALE AMPOSDRU OIPOSDRU MINISTERUL EDUCAȚIEI CERCETĂRII TINERETULUI Șl SPORTULUI UMPFE Proiect cofinanțat din Fondul Social European prin Programul Operațional Sectorial Dezvoltarea Resurselor Umane 2007-2013 Investește în oameni! Formarea profesională a cadrelor didactice din învățământul preuniversitar pentru noi oportunități de dezvoltare în carieră INSTRUIRE ASISTATĂ DE CALCULATOR Daniela VLĂDOIU Program de conversie profesională la nivel postuniversitar pentru cadrele didactice din învățământul preuniversitar 2011 Instruire asistată de calculator Daniela VLĂDOIU 2011 © 2011 Acest manual a fost elaborat în cadrul "Proiectului pentru Învățământul Rural", proiect co-finanțat de către Banca Mondială, Guvernul României și comunitățile locale. Nici o parte a acestei lucrări nu poate fi reprodusă fără acordul scris al Ministerului Educației, Cercetării, Tineretului și Sportului. ISBN 973-0-04103-2 Cuprins Cuprins Pagina Unitatea de învățare nr. 1: SOFTWARE EDUCAȚIONAL Obiectivele Unității de învățare 1 2 1.1 Ce este Instruirea asistată de calculator? 3 1.2 Softul educațional 6 Lucrare de verificare nr.1 17 1.3 Indicații și răspunsuri 19 1.4 Bibliografie 20 Unitatea de învățare nr. 2: CLASIFICAREA APLICAȚIILOR DE INSTRUIRE ASISTATĂ DE CALCULATOR Obiectivele Unității de învățare 2 22 2.1 Tutorialul sau lecția interactivă ghidată 23 2.2 Exercițiile practice (Drill and practice) 27 2.3 Simulările și experimentele virtuale 34 2.4 Jocurile pentru instruire 46 2.5 Testele pedagogice 53 Lucrare de verificare nr.2 62 2.6 Indicații și răspunsuri 64 2.7 Bibliografie 66 Unitatea de învățare nr. 3: PROIECTAREA APLICAȚIILOR MULTIMEDIA PENTRU EDUCAȚIE Obiectivele Unității de învățare 3 68 3.1. Proiectarea aplicațiilor multimedia pentru educație 69 Lucrare de verificare nr.3 79 3.2 Indicații și răspunsuri 80 3.3 Bibliografie 81 BIBLIOGRAFIE GENERALĂ 82 I Introducere Introducere De ce Instruirea asistată de calculator? Învățarea cu ajutorul calculatorului și a elementelor multimedia este o metodă didactică activă 1. Instruirea asistată de calculator permite realizarea unei educații bazate pe profilul intelectual al elevului. Pune elevul în situații de interacțiune și comunicare rapidă, realizate într-un mediu care permite o difuzare masivă a conținuturilor și o flexibilitate a timpului prin îmbinarea mijloacelor de comunicare sincrone cu cele asincrone. In cazul unei instruiri asistate de calculator, interactivitatea este generalizată, oferind celui care învată un feedback permanent, deoarece se produc efecte vizibile și imediate pe ecranul calculatorului. Instruirea asistată de calculator presupune o cercetare a elevului supravegheată și îndrumată de profesor, care îl ajută în realizarea operațiilor tehnice, a celor de documentare, în identificarea legăturilor între informații, conducându-l către o nouă cunoaștere. Învățarea cu ajutorul calculatorului permite instrumentarea de situații și contexte favorabile realizării de formalizări abstracte ale achizițiilor elevilor și incurajează personalizarea actului educațional prin oferirea unei libertăți de acțiune. Obiectivele modulului După studiul modulului Instruirea asistată de calculator, vei reuși... ■ Identificarea conexiunilor dintre tehnologii ale informației și societate ■ Identificarea principiilor de proiectare a aplicațiilor multimedia pentru educație ■ Aplicarea noilor tehnologii în practica școlară ■ Analizarea materialelor educaționale AeL 1 Bocoș, Mușata, Instruire interactivă - repere pentru reflecție și acțiune, Cluj, 2002 II Introducere Materiale auxiliare Materialele auxiliare utilizate pentru modulul Instruirea asistată de calculator se înscriu într-o gamă largă a aplicațiilor multimedia dedicate educației. Folosirea lor sparge monotonia parcurgerii unor pagini tipărite și adaugă o nouă dimensiune a procesului de comunicare. Materialele auxiliare recomandate pentru parcurgerea modulului Instruirea asistată de calculator sunt CD-urile din dotarea laboratorului informatizat din licee și școli. Aceste Cd-uri conțin ■ lecții AeL de biologie, chimie, fizică, geografie, informatică, istorie, matematică, tehnologii, limba și literatura română, economie, limba engleză; ■ encicplopedii; ■ editor pentru scrierea formulelor matematice; ■ editor multimedia pentru chimie; ■ tutoriale. Pentru recunoașterea acestora, exemplific grafic câteva elemente componente ale CD-urilor: CUPRINS Expandeazâ - Restrânge TUTORIALE OFFICE C 1 \/ C O PT MWISrERlM. EDUC Alici — J ■ V C V Id Ș, CERCETĂRII M| ' A Ol 1 Buil’,o teach 1 intelli-gently TUTORIALE INIȚIERE ÎN UTILIZAREA ” CALCULATORULUI STRUCTURA UNUI SISTEM DE CALCUL TUTORIALE ASM Microsoft Word - Limbo Engleză TUTORIALE AeL Ml Secțiunea 1: Descrierea documentelor MM Secțiunea II: Formatarea paginii $ Secțiunea III: Fonturi $' Secțiunea IV: Paragrafe $ Secțiunea V: Tabele § Secțiunea VI: Inserare $ Figura 1. Tutoriale III Introducere Figura 2. Lecții AeL pentru liceu Enciclopedia virtuala Nichita Stanescu Figura 3. Enciclopedia Nichita Stănescu IV Introducere Figura 4. Editor matematic Figura 5 Editor de formule chimice Structurarea modulului pe unități de învățare V Introducere Modulul Instruirea asistată de calculator este integrat mai multor domenii și face parte din categoria disciplinele didactice studiate în semestrul al III - lea. Din totalul de ore destinat modulului Instruirea asistată de calculator, 50% din ore sunt alocate aplicațiilor practice de laborator. Q X Stabilirea unităților de învățare Q X Construirea competențelor Q X Construirea conținuturilor Unitatea de învățare este o parte componentă a modulului de studiu, care are următoarele caracteristici: ■ Integrează competențe specifice ■ Determină formarea unui anumit comportament al cursantului, generat prin integrarea unor competențe specifice ■ Este unitară din punct de vedere tematic ■ Se desfășoară în mod sistematic ■ Se finalizează prin evaluare. Modulul este structurat pe următoarele trei unități de învățare: • Software educațional • Clasificarea aplicațiilor de instruire asistată de calculator • Proiectarea aplicațiilor multimedia pentru educație Pentru fiecare unitate de învățare din acest modul, am construit câteva competențe din perspectiva competențelor generale vizate de domeniul de studiu. Formarea lor este urmărită sistematic, pe parcursul fiecărei unități de învățare, iar pentru a determina gradul de formare a competențelor specifice, la sfârșitul fiecărei unități de învățare sunt prevăzute lucrări de evaluare. Conținuturile sunt informațiile de diverse tipuri, transmise prin intermediul textului tipărit, al bibliografiei recomandate, al altor forme de transmitere precum Internet-ul, casete audiu sau video, CD-uri. Conținuturile acestui modul au fost alese astfel încât să răspundă competențelor specifice anterior formulate. Temă de reflecție Identificați cu ajutorul cuprinsului unitățile de învățare ale modulului, apoi citiți titlurile și competențele specifice. VI Introducere Folosește spațiul alb pentru notițe! Cursurile destinate Proiectului pentru Învățământul Rural au forme grafice asemănătoare. Astfel, pe fiecare pagină, în partea dreaptă a fost prevăzut un spațiu alb care are un rol dublu, și anume: * 1. adnotările înscrise aici (elemente grafice sau de text) atrag atenția și te ajută la identificarea sau consolidarea unor informații importante; 2. spațiul alb poate fi folosit pentru notițe, completări, observații. Atenție! Folosește spațiul alb! El are rolul de a te ajuta în învățare. Conținuturile sunt întrerupte din loc în loc de diverse sarcini de lucru. Sarcinile de lucru sunt cuprinse în chenar și sunt anunțate prin titluri specifice și prin imagini sugestive. De exemplu, în chenarul de mai jos este formulată o sarcină de lucru. VII Introducere Există sarcini de lucru care necesită un răspuns. Pentru acestea am lăsat un spațiu în care puteți scrie. Dacă acest spațiu este prea mic în comparație cu necesitățile, atunci răspunsurile se pot da pe foi de hârtie, care pot fi atașate ulterior cursului. Este util să răspunzi cu consecvență la întrebările formulate, imediat după ce ai parcurs conținuturile tematice. În acest fel, îți este mult mai ușor să sintetizați materia parcursă și să te pregătiști pentru a răspunde la sarcinile de lucru, la lucrările de verificare notate de tutore, precum și la evaluarea finală. Dacă aveți neclarități în legătură cu sarcinile de lucru propuse, poți folosi sugestiile de rezolvare ale acestora, care se află la sfârșitul fiecărei unități de învățare. Pentru a identifica mai ușor răspunsurile, am numerotat sarcinile de lucru ale fiecărei unități de învățare cu numere succesive. Atenție! Este recomandat să se păstreze legătura cu tutorele, căruia să îi adresezi întrebări, la una din întâlniri prevăzute prin programă. În fiecare secvență a unităților de învățare sunt formulate unul sau mai multe Sarcini de lucru, Teste de autoevaluare și Aplicații practice. Ele sunt anunțate prin simboluri și titluri specifice, după cum urmează: Sarcină de lucru Enumeră minim 2 unitățile de învățare cuprinse în acest curs. Folosește spațiul liber de mai jos pentru răspuns. Test de autoevaluare Alege răspunsul corect! Câte teste de autoevaluare se găsesc în Unitatea de învățare nr. 1? a) 2 b) 3 c) 4 VIII Introducere d) 1 e) 8 Aplicație practică Vizitează Galeria foto din Enciclopedia Constantin Brâncuși! Răspunsurile la aceste sarcini de lucru și teste de evaluare se găsesc la sfârșitul unității de învățare respective, în secțiunea Indicații și răspunsuri și sunt asociate simbolului alăturat. Atenție! În cadrul orelor de laborator, prezintă tutorelui pentru evaluare și comentarii un portofoliu alcătuit din răspunsurile formulate pentru Temele de reflexie întâlnite în capitolele studiate. Cum se face evaluarea? Pentru modulul Instruirea asistată de calculator, evaluarea are două componente: evaluarea continuă și evaluarea finală. Evaluarea continuă este o modalitate de apreciere a activității cursantului, pe parcursul întregului semestru. Evaluarea continuă va fi făcută în principal pe baza Lucrărilor de verificare - notate de tutore. Aceste teste se găsesc la sfârșitul fiecăreia dintre unitățile de învățare ale modulului și sunt anunțate în cuprins. Prin lucrarea de verificare este evaluat gradul de îndeplinire a competențelor specifice fiecărei unității de învățare. Pentru fiecare item de evaluare, sunt precizate modul în care trebuie formulat răspunsul și baremul de notare. Lucrările de verificare, rezolvate individual, vor fi transmise tutorelui în modul și la datele anunțate la începutul semestrului. IX Introducere & Atenție! Notele obținute prin transformarea punctajelor în note de la 1 la 10, în urma corectării acestor lucrări de verificare, reprezintă o parte importantă a evaluării continue. S? Temă de reflecție Identificați cele trei lucrări de verificare - notate de tutore, pe care va trebui să le rezolvi. Folosește spațiul liber de mai jos, pentru a nota paginile la care se găsesc aceste lucrări. O altă parte a evaluării continue provine atât din portofoliul alcătuit din răspunsurile formulate la Temele de reflexie care va fi prezentat tutorelui pentru evaluare și comentarii în cadrul orelor de laborator, cât și din aprecierea activității de-a lungul semestrului și din timpul întâlnirilor cu tutorele. Pentru aceasta, vor conta: ■ respectarea calendarului de lucru, ■ calitatea întrebărilor formulate, ■ modul în care colaborați cu tutorele, ■ alte aspecte, după caz. Evaluarea finală constă într-un examen a cărei dată și modalitate de susținere se va transmite la începutul semestrului. X Introducere Atenție! Nota finală se obține din notă la evaluarea continuă, în proporție de 40% și nota obținută la examen, în proporție de 60%. Succes! XI Software educațional Unitatea de învățare nr.1 SOFTWARE EDUCAȚIONAL CUPRINS PAGINA Obiectivele Unității de învățare 1 2 1.1 Ce este Instruirea asistată de calculator? 3 1.2 Software educațional 6 Lucrare de verificare nr.1 17 1.3 Indicații și răspunsuri 19 1.4 Bibliografie 20 1 Software educațional Obiectivele Unității de învățare 1: După studiul acestei unități de învățare, vei reuși... ■ Analizarea conceptului de instruire asistată de calculator ■ Identificarea caracteristicilor proiectării sistemice și metodice a instruirii asistate de calculator ■ Identificare tipurilor de conținut educațional 2 Software educațional 1.1 Ce este Instruirea asistată de calculator? Instruirea asistată de calculator (IAC) reprezintă o metodă didactică sau o metodă de învățământ , care valorifică principiile de modelare și analiză cibernetică a activității de instruire în contextul noilor tehnologii informatice și de comunicații , caracteristice societății contemporane . Sinteza dintre resursele pedagogice ale instruirii programate și disponibilitățile tehnologice ale calculatorului (sistemului de procesare a informației) conferă acestei metode didactice calități privind : ■ informatizarea activității de predare- învățare-evaluare; ■ îmbunătățirea IAC prin intermediul unor acțiuni de: gestionare, documentare, interogare; ■ simulare automatizată interactivă a cunoștințelor și capacităților angajate în procesul de învățământ, conform documentelor oficiale de planificare a educației. Metoda IAC valorifică următoarele operații didactice integrate la nivelul unei acțiuni de dirijare euristică și individualizată a activităților de predare-învățare-evaluare : ■ organizarea informației conform cerințelor programei adaptabile la capacitățile fiecărui student ; ■ provocarea cognitivă a studentului prin secvențe didactice și întrebări care vizează depistarea unor lacune, probleme, situații problemă ■ rezolvarea sarcinilor didactice prezentate anterior prin reactivarea sau obținerea informațiilor necesare de la resursele informatice apelate prin intermediul calculatorului; ■ realizarea unor sinteze recapitulative după parcurgerea unor teme , module de studiu, lecții, grupuri de lecții, subcapitole, capitole, discipline școlare ; ■ asigurarea unor exerciții suplimentare de stimulare a creativității elevului; Proiectarea instruirii implică organizarea și ordonarea materialului care urmează să fie predat ^învățat ^evaluat la nivelul corelației funcțional-structurale dintre profesor și elev . Profesorul sau instructorul proiectează o acțiune bazată pe patru operații concrete : ■ definirea obiectivelor pedagogice ■ stabilirea conținutului ■ aplicarea metodologiei ■ asigurarea evaluării activității didactice, educative , respective . 3 Software educațional Proiectarea instruirii asistate de calculator (IAC) poate fi definită ca fiind dezvoltarea sistematică a specificațiilor procesului de instruire utilizând teoriile învățării și instruirii pentru a asigura realizarea calității procesului de instruire. Proiectarea instruirii este definită de un întreg proces: de analiză a necesarului de deprinderi și cunoștințe și a obiectivelor învățării; și de concepere a unui sistem de transfer și de livrare care să asigure satisfacerea acestor necesități . Proiectarea instruirii include : ■ dezvoltarea unor activități și materiale de instruire ; și ■ testarea și evaluarea tuturor activităților de instruire și învățare Proiectarea Instruirii este considerată o Disciplină . Proiectarea Instruirii este acea ramură a cunoașterii științifice care se ocupă cu cercetarea și teoretizarea strategiilor de instruire, cât și a proceselor de concepere și implementare a strategiilor de instruire . Proiectarea Instruirii este considerată o Știință . Proiectarea Instruirii este știința creării metodelor precise pentru conceperea, dezvoltarea, implementarea, evaluarea și exploatarea (menținerea) structurilor funcționale care facilitează învățarea pentru unități mici sau mari de subiecte științifice, indiferent de complexitatea structurii acestor unități . Proiectarea sistematică și metodică a procesului de instruire este avantajoasă deoarece : 1. Susține instruirea centrată pe învățare 2. Menține o instruire efectivă , eficientă, și atractivă 3. Susține comunicarea și colaborarea dintre proiectanți , profesori, specialiști în informatică aplicată și utilizatori 4. Facilitează diseminarea cunoștințelor pedagogice de către educatorii 5. Oferă soluții practice, posibile și acceptabile pentru problemele de instruire 6. Faza de analiză susține de asemenea elaborarea ulterioară a unor alte tipuri de materiale didactice 7. Asigură că ceea ce se predă este necesar pentru realizarea obiectivelor de învățare ale elevilor 8. Facilitează o evaluare corectă și precisă a procesului de instruire 4 Software educațional Temă de reflecție 1.1 Învățarea prin Descoperire este una din contribuțiile teoretice ale metodologiei proiectării instruirii în contextul utilizării tehnologiilor de procesare (prelucrare și transmitere) a informațiilor. Realizează un eseu liber pentru argumentarea afirmației de mai sus. Folosește spațiul liber de mai jos pentru răspuns. Indicațiile se află la pag. 19 5 Software educațional 1.2 Software educațional Noile tehnologii ale informației și comunicării favorizează dezvoltarea a numărate tipuri de aplicații pentru instruire. Acest lucru este în beneficiul direct și indirect al celor care învață. Din punct de vedere al procesului de predare-învățare-evaluare, toate aceste instrumente îndeplinesc unul dintre rolurile: ■ resursă pentru activități de predare-învățare; ■ suport în administrarea resurselor și timpului; ■ ajutor în activitatea celor care învață. Distingem două tipuri de aplicații utilizate la clasă: ■ Software-ul folosit ca suport pentru activitățile de predare -învățare. În cadrul acestei categorii fac parte utilitarele și materialele de referință, softul tematic. ■ Software-ul educațional propriu-zis. Aceste aplicații sunt elaborate pentru a-i ajuta pe elevi să-și însușească sau să dobândească anumite competențe pentru demonstrații, simulări, experimentări. Softul educațional reprezintă un program informatizat , proiectat special pentru rezolvarea unor sarcini sau probleme didactice / educative prin valorificarea tehnologiilor specifice instruirii asistate de calculator care asigură : ■ memorarea datelor, ■ organizarea datelor în fișiere , ■ gestionarea fișierelor , ■ simularea învățării ■ realizarea învățării ■ evaluarea formativă a învățării ■ controlul reglarea / autoreglarea și autocontrolul activității de învățare / educație . Unitatea didactică reprezintă secvența de instruire, relativ autonomă, rezultată în urma divizării conținutului unei discipline de învățământ în vederea facilitării activității de învățare. Unitatea didactică este caracterizată printr-o funcție pusă în evidență de structura sa și modul său de valorificare. Funcția unității didactice / de instruire este relevantă la nivelul activității de învățare, angajând procesul de asimilare rapidă a conținutului proiectat în contextul unei "secvențe de informații" care stimulează asigurarea saltului de la cunoașterea simplă la cunoașterea bazată pe înțelegere . Structura unității didactice / de instruire include un ansamblu de informații, deprinderi, priceperi, operații, etc. care trebuiesc realizate printr-o temă dată . Relațiile dintre aceste elemente, proiectate la nivelul interdependenței necesare între latura teoretică și latura aplicativă a învățării, conferă unității didactice coerența și consistența pedagogică . 6 Software educațional Valorificarea unității didactice / de instruire este posibilă în diferite contexte de proiectare pedagogică a unor conținuturi disciplinare, intradisciplinare sau chiar transdisciplinare . Operaționalizarea obiectivelor la nivelul activității didactice (lecției, etc.) permite ierarhizarea acțiunilor de predare - învățare - evaluare conform operațiilor de divizare pedagogică a conținutului instruirii propuse în contextul programei școlare sau prin inițiativa fiecărui profesor. Aceste operații presupun a bună cunoaștere a ceea ce urmează a fi învățat; a celor care învață (a elevilor); a condițiilor în care se produce învățarea . Tipuri de conținut educațional: 1) Utilitare și materiale de referință Dicționare, enciclopedii, editoare de expresii matematice, pentru chimie sau fizică, prin utilizarea cărora se răspunde eficient unei subcategorii tematice din curricula. Exemplul 1.2.1 Pentru scrierea formulei matematice următoare se poate utiliza editorul matematic MathMedia: Figura 1.2.1 Editarea unei formule matematice 7 Software educațional Figura 1.2.2 Editorul matematic MathMedia ♦Exemplul 1.2.2 Pentru scrierea structurii chimice următoare se poate utiliza editorul ChemMedia: Figura 1.2.3 Editarea unei structuri chimice 8 Software educațional Figura 1.2.4 Editorul ChemMedia Pentru construirea unui circuit de curent continuu se poate utiliza editorul ElectroMedia: Figura 1.2.5 Editarea unui circuit de curent continuu 9 Software educațional Figura 1.2.6 Editorul ElectroMedia 10 Software educațional gjo. * Exemplul 1.2.4 Enciclopedia C. Brâncuși conține galerii de imagini ale operelor de artă, ale atelierului de lucru, filme. Figura 1.2.7 Enciclopedia C. Brâncuși Sarcină de lucru 1.1 Identifică enciclopediile aflate pe Cd-urile din dotarea laboratorului informatizat. Folosește spațiul liber de mai jos pentru scrierea răspunsului. Indicațiile se află la pag. 19 11 Software educațional 2) Soft tematic Abordează subiecte/teme/ din diverse domenii ale curriculumului școlar, altele propunându-și oferirea unor oportunități de lărgire a orizontului cunoașterii în diverse domenii sau achiziția independentă a unor competențe profesionale; nu are integrată o strategie didactică, modul de lucru este stabilit de profesor. 3) Soft de investigare Elevului nu i se prezintă informațiile deja structurate (calea de parcurs) ci un mediu de unde poate să își extragă singur informațiile (atât cele declarative cât și cele procedurale) necesare rezolvării sarcinii propuse sau pentru alt scop pe baza unui set de reguli. În acest fel calea parcursă depinde într-o mare măsură de cel care învață (atât la nivelul lui de cunoștințe cât și de caracteristicile stilului de învățare). EP°- ♦Exemplul 1.2.5 Prin acest exemplu, elevul descoperă structura societății Egiptului antic: Marea Mediteranâ Egiptul de Jos si Mijlociu Alexandria Continuă călătoria imaginară apăsând tasta săgeata-sus! Marea Roșie Necropolă a Memfis-ului. complexul de la Saqqarah cuprinde in partea sa centrală incinta funerară a lui Zoser. cu Marea Piramidă în trepte. Prima capitală a Egiptului unificat. Memfis adăpostește Serapheum-ul. locul sacru unde a fost înmormântat taurul sacru Apis. Istorie | Figura 1.2.8 Călătorie imaginară pe Nil (1) 12 Software educațional Figura 1.2.9 Călătorie imaginară pe Nil (2) 4) Softul interactiv de învățare Softul interactiv de învățare are înglobată o strategie care permite feedbackul și controlul permanent, determinând o individualizare a parcursului în funcție de nivelul de pregătire al subiectului. Acesta este genul cel mai complex, din punct de vedere pedagogic, pentru că își propune printr-o interacțiune adaptativă să asigure atingerea de către utilizator, prin rularea lui integrală, a unor obiective educaționale. 13 Software educațional [ȘO ♦Exemplul 1.2.5 Exemplificarea elementelor unui trunchi de con circular drept: Leci i pei cru Trunchiul de con circular drept a r | Butii Io teach rĂEL jnte/tfaentlv Elementele trunchiului de con circular drept Trunchiul de con circular drept secționarea conului circular drept cu i se obține prin un plan parate’ < :u Daza. Elemente ale trunchiului de con circular drept: 4 b< 3za mare : Z?) 4 b< iza micâ : &\()\ r) • raza bazei mari: ()B = R 4 raza bazei mici : O'B'— r 4 aeneratoarea ; AA'- BB'— { Lr * îm âltimea : OO' — h Figura 1.2.10 Elementele trunchiului de con circular drept 14 Software educațional Calcul de elemente - trapeze de lucru zei mici: înâltimeo trunchiului (distanta dintre cel reprezentare Trunchiul de con circular drept Lecții pentru a r | Buili to teach M L L intelli gently Elemente si notatii : • raza bazei mari AO BO CO = R AO - B'O'=C’O' = r A A' BB’ CC = G generatoarea apasa aici G- = h- + (R - rY Figura 1.2.11 Calculul elementelor unui trunchi de con circular drept Temă de reflecție 1.2 Pentru disciplina pe care o predai, identifică un soft de investigare și unul interactiv de învățare printre lecțiile AeL aflate pe CD- urile din dotarea laboratorului informatizat. Folosește spațiul liber de mai jos pentru scrierea răspunsului. 15 Software educațional Test de autoevaluare 1.1 Răspunde cerințelor de mai jos, folosind spațiul liber dedicat. 1. Care sunt operațiile didactice integrate la nivelul unei acțiuni de predare - învățare - evaluare pe care le dezvoltă IAC? 2. Completează spațiile libere din textul de mai jos: „ Proiectarea instruirii este acea ramură a cunoașterii științifice care se ocupă de .......................................... strategiilor de instruire, cât și a proceselor de concepere și implementare a 3. Enumeră cinci avantaje ale proiectării sistemice și metodice a procesului de instruire. Variantele corecte de răspuns se află la pag. 19 16 Software educațional Lucrare de verificare nr.1 Răspunde corect cerințelor de mai jos. Răspunsul fiecărei cerințe valorează 10 de puncte. Punctaj minim: 80 de puncte. 1. Selectează răspunsul (le) corect (e)! Softul educațional reprezintă: a) un program informatizat b) aplicație proiectată special pentru rezolvarea unor sarcini sau probleme didactice / educative prin valorificarea tehnologiilor specifice instruirii asistate de calculator. 2. Selectează răspunsul (le) corect (e)! Proiectarea sistematică și metodică a procesului de instruire este avantajoasă deoarece : a) Susține instruirea centrată pe învățare b) Nu menține o instruire efectivă , eficientă, și atractivă c) Susține comunicarea și colaborarea dintre proiectanți, profesori, specialiști în informatică aplicată și utilizatori d) Facilitează diseminarea cunoștințelor pedagogice de către educatorii e) Oferă soluții practice, posibile și acceptabile pentru problemele de instruire f) Faza de analiză susține de asemenea elaborarea ulterioară a unor alte tipuri de materiale didactice g) Asigură că ceea ce se predă este necesar pentru realizarea obiectivelor de învățare ale elevilor h) Nu facilitează o evaluare corectă și precisă a procesului de instruire 3. Din categoria Utilitarelor și materialelor de referință fac parte mai multe tipuri de resurse utilizate în activitatea didactică. Enumeră trei astfel de aplicații! 4. Care sunt caracteristicile principale ale unui soft interactiv de învățare? Alegeți prin încercuire varianta corectă pentru următoarele afirmații: A - F 5. Proiectarea Instruirii este știința creării metodelor precise pentru conceperea, dezvoltarea, implementarea, evaluarea și exploatarea structurilor funcționale care facilitează învățarea. 17 Software educațional A - F 6. Profesorul proiectează o acțiune bazată numai pe definirea obiectivelor pedagogice. A - F 7. Software-ul educațional reprezintă aplicații care sunt elaborate pentru a-i ajuta pe elevi să-și însușească sau să dobândească anumite competențe pentru demonstrații, simulări, experimentări. A - F 8. Softul de investigare nu îi prezintă elevului informațiile deja structurate, ci îi furnizează un mediu de unde poate să își extragă singur informațiile (atât cele declarative cât și cele procedurale) necesare rezolvării sarcinii propuse. A - F 9. Proiectarea sistematică și metodică a procesului de instruire facilitează o evaluare corectă și precisă a procesului de instruire. A - F 10. Softul tematic are integrată o strategie didactică, modul de lucru este stabilit de profesor. 18 Software educațional 1.3 Indicații și răspunsuri Sarcină de lucru 1.1 Enciclopedia I. L. Caragiale Enciclopedia Nichita Stănescu Enciclopedia C. Brâncuși Test de autoevaluare 1.1 1. ■ organizarea informației conform cerințelor programei adaptabile la capacitățile fiecărui student ; ■ provocarea cognitivă a studentului prin secvențe didactice și întrebări care vizează depistarea unor lacune, probleme, situații problemă ■ rezolvarea sarcinilor didactice prezentate anterior prin reactivarea sau obținerea informațiilor necesare de la resursele informatice apelate prin intermediul calculatorului; ■ realizarea unor sinteze recapitulative după parcurgerea unor teme , module de studiu, lecții, grupuri de lecții, subcapitole, capitole, discipline școlare ; ■ asigurarea unor exerciții suplimentare de stimulare a creativității elevului; Revenire UI nr.1 pag. 3 2. Proiectarea Instruirii este acea ramură a cunoașterii științifice care se ocupă cu cercetarea și teoretizarea strategiilor de instruire, cât și a proceselor de concepere și implementare a strategiilor de instruire . Revenire UI nr.1 pag. 4 3. 1. Susține instruirea centrată pe învățare 2. Menține o instruire efectivă , eficientă, și atractivă 3. Susține comunicarea și colaborarea dintre proiectanți , profesori, specialiști în informatică aplicată și utilizatori 4. Oferă soluții practice, posibile și acceptabile pentru problemele de instruire 5. Facilitează o evaluare corectă și precisă a procesului de instruire Revenire UI nr.1 pag. 4 19 Software educațional În cadrul orelor de laborator, prezintă tutorelui pentru evaluare și comentarii un portofoliu alcătuit din răspunsurile formulate pentru Temele de reflexie 1.1 și 1.2. 1.4 Bibliografie 1. Adăscăliței, A. Adrian și Brașoveanu, Radu, Curs de Instruire asistată de calculator, Iași 2002-2003 2. SIVECO România, Lecții AeL 20 Clasificarea aplicațiilor de instruire asistată de calculator Unitatea de învățare nr.2 CLASIFICAREA APLICAȚIILOR DE INSTRUIRE ASISTATĂ DE CALCULATOR CUPRINS PAGINA Obiectivele Unității de învățare 2 22 2.1 Tutorialul sau lecția interactivă ghidată 23 2.2 Exercițiile practice (Drill and practice) 27 2.3 Simulările și experimentele virtuale 34 2.4 Jocurile pentru instruire 46 2.5 Testele pedagogice 53 Lucrare de verificare nr.2 62 2.6 Indicații și răspunsuri 64 2.7 Bibliografie 66 21 Clasificarea aplicațiilor de instruire asistată de calculator Obiectivele Unității de învățare 2: După studiul acestei unități de învățare, vei reuși... ■ Identificarea caracteristicilor unui tutorial ■ Analizarea exercițiilor practice ■ Identificarea rolului simulatoarelor și experimentelor virtuale în procesul de învățare - predare ■ Analizarea jocurilor didactice pentru instruire și a testelor pedagogice ■ Realizarea unei comparații între aplicații utilizate ca resurse de instruire asistată de calculator. 22 Clasificarea aplicațiilor de instruire asistată de calculator 2.1 Tutorialul sau lecția interactivă ghidată Tutorialul începe cu o secțiune introductivă care informează elevul asupra obiectivelor și natura lecției, demersul didactic către achizițiile finale ale elevului. Voi alege pentru exemplificare Microsoft EXCEL - una dintre secțiunile Tutorialului Office, care conține Microsoft WORD, Microsoft Excel și Microsoft PowerPoint. Exemplul 2.1.1 AeL Built to teach intelti-gently MANUAL INTERACTIV DE UTILIZARE Microsoft EXCEL Secțiunea III: Introducerea, salvarea și tipărirea datelor Obiective: In cadrul acestei secțiuni veți învăța despre: • Deschiderea registrului de lucru (funcția Deschidere) • Vizualizarea unei foi de calcul din cadrul registrului • Introducerea în foaia de calcul a unor date • Schimbarea datelor dintr-o celulă • Folosirea funcției Anulare pentru anularea modificărilor • Ștergerea datelor din interiorul unor celule selectate • Salvarea foii de calcul în care s-au efectuat modificări în format .html • Mutarea conținutului unor celule în cadrul foii de calcul, precum și dintr-o foaie în alta • Tipărirea unei foi de calcul • Salvarea modificărilor făcute (funcția Salvare) ( START | 1 Im |l |l ► || II || m- | * J|_i | Figura 2.1.1 Tutorial Office - Microsoft EXCEL Informația este apoi prezentată într-o formă elaborată . Sunt adresate sarcini de lucru la care elevul trebuie să le execute. 23 Clasificarea aplicațiilor de instruire asistată de calculator [Ș0- ■+ Exemplul 2.1.2 Figura 2.1.2 Tutorial Office - sarcina de lucru (1) Programul apreciază răspunsul și oferă reacție care să întărească înțelegerea și să crească performanța elevului. ♦Exemplul 2.1.3 Figura 2.1.3 Tutorial Office - sarcina de lucru (2) 24 Clasificarea aplicațiilor de instruire asistată de calculator Se poate observa că elementele constitutive ale unui Tutorial sunt : ■ Introducerea ; ■ Asigurarea Controlului elevului asupra desfășurării lecției; ■ Motivarea elevului - Prezentarea informaț iilor ; - Întrebă ri ș i ră spunsuri; - Analizarea ră spunsurilor; - Îndrumări suplimentare în funcț ie de corectitudinea răspunsurilor; ■ Remedierea cunoș tin ț elor asimilate ; ■ Secvenț ierea / Segmentarea Lecț iei; ■ Încheierea tutorialului. Figura 2.1.4 Etapele de desfășurare a unui tutorial Avantajele Utilizării Tutorialelor Tutorialele sunt recomandate pentru prezentarea informațiilor faptice, pentru învățarea unor reguli și principii, precum și pentru învățarea unor strategii de rezolvare a unor probleme. 25 Clasificarea aplicațiilor de instruire asistată de calculator Sarcină de lucru 2.1 CUPRINS Expandeazâ - Restrânge ț. FUTORIALL OFFICE * HJTORIALE INIȚIER E îh UTILIZAREA ” EALCUE ATIJRIILUT STRUCTURA UfiUI SISTEM DE CALCUL £ TUTORIALEASM TUTORIALEAeL Predarea Lecție Crearea Lecție Crearea Testului Utilizarea Editoarelor Aet ’țA Configurarea Sâlii de Clasa siveco KMiNUiSA V fl| 1 A Ol 1 Burii toteach .SaHCL mteJIi^gently PREDAREA LECȚIEI Lansare manual interactiv M Secțiunea 1: Lansarea lecției TI j_ Secțiunea II: Lansarea componentelor lecției Secțiunea III: Parcurgerea lecției de către elev j__ Secțiunea IV: Parcurgerea lestului de către elev Ca în imaginea de mai sus, identifică și apoi scrie tutorialele existente pe CD-ul destinat cursurilor interactive. Folosește spațiul liber de mai jos pentru scrierea răspunsului. Indicațiile se află la pag 63. 26 Clasificarea aplicațiilor de instruire asistată de calculator Aplicație practică 2.1 Parcurge secțiunile tutorialului destinate Predării Lecției AeL. 2.2 Exercițiile practice (Drill and practice) Exercițiul și Lucrările practice reprezintă o metodă didactică de învățământ în care predomină acțiunea practică / operațională reală . Această metodă valorifică resursele dezvoltate prin exercițiu și algoritmizare, integrându-le la nivelul unor activități de instruire cu obiective specifice de ordin practic . Metoda didactică de tip exercițiu implică automatizarea acțiunii didactice prin consolidarea și perfecționarea operațiilor de bază care asigură realizarea unei sarcini didactice la niveluri de performanță prescrise și repetabile, eficiente în condiții de organizare pedagogică relativ identice. 27 Clasificarea aplicațiilor de instruire asistată de calculator Exemplul 2.2.1 ■*Pentru exemplificare voi alege un exercițiu matematic. Să se realizeze o secțiune în piramidă, prin alegerea tipului secțiunii. Figura 2.2.1 Alegerea secțiunii diagonale 28 Clasificarea aplicațiilor de instruire asistată de calculator Figura 2.2.2 Secțiune diagonală în piramidă Figura 2.2.3 Alegerea secțiunii paralele cu baza 29 Clasificarea aplicațiilor de instruire asistată de calculator Figura 2.2.4 Secțiune paralelă cu baza în piramidă Exercițiul susține însușirea cunoștințelor și capacităților specifice fiecărei trepte și discipline de învățământ prin formarea unor deprinderi care pot fi integrate permanent la nivelul diferitelor activități de predare-învățare-evaluare. Orientarea cunoștințelor și capacităților spre o activitate cu finalitate practică urmărește transformarea realității abordate la nivel concret în condițiile unei munci efective realizate în laborator . Structura unui exercițiu practic este: Figura 2.2.5 Structura exercițiului practic 30 Clasificarea aplicațiilor de instruire asistată de calculator Proiectarea și realizarea exercițiului presupune valorificarea pedagogică a etapelor angajate psihologic în procesul de formare și consolidare a deprinderilor : a) familiarizarea elevului cu acțiunea care urmează să fie automatizată; b) declanșarea operațiilor necesare pentru desfășurarea acțiunii respective; c) integrarea operațiilor antrenate în structura acțiunii , consolidată deja la nivelul unui stereotip dinamic; d) sistematizarea acțiunii în funcție de scopul general și specific al activității respective; e) integrarea acțiunii automatizate în activitatea respectiva ; f) perfecționarea acțiunii automatizate în contexte diferite care asigură evoluția sa în termeni de stabilitate și de flexibilitate (Golu, Mihail 1978). Exemplul 2.2.2 Pentru exemplificare voi alege un exercițiu chimic. Să se determinarea structura ionilor următoarelor elemente: Aluminiu, Bor, Argon, Potasiu, Oxigen. Ioni. Compuși ionici Lecții pentru ■ AELISS Procesul de ionizare - Exercițiu Determinați structura ionilor următoarelor elemente: Structura stabila Oxigen Argon Potasiu Aluminiu Bor Figura 2.2.6 Procesul de ionizare: Argon 31 Clasificarea aplicațiilor de instruire asistată de calculator Ioni. Compuși ionici | Built t intelli Procesul de ionizare - Exercițiu Lecții pentru AEL Determinați structura ionilor urmâtoarelor elemente: Aluminiu Bor Argon Potasiu Oxigen Structura stabilo Figura 2.2.7 Procesul de ionizare: Potasiu Proiectarea exercițiului presupune orientarea aplicativă a cunoștințelor și capacităților în vederea realizării unor produse didactice semnificative , în special la nivelul educației tehnologice . Valoarea pedagogică a exercițiului reflectă gradul de integrare al deprinderii obținute în structura de proiectare și realizare a activității de învățare. Exercițiul intervine permanent în secvențe de instruire care solicită stăpânirea - recuperarea - aplicarea - analiza materiei în termenii unor obiective concrete care vizează nu numai consolidarea deprinderilor ci și dezvoltarea capacităților operatorii ale Exercițiile didactice pot fi clasificate: ■ în funcție de gradul de complexitate (exerciții simple, semicomplexe, complexe) sau ■ în funcție de dirijarea acțiunii automatizate (exerciții dirijate, exerciții semidirijate, exerciții autodirijate). Evoluția pedagogică a exercițiilor marchează saltul formativ, realizabil de la exercițiul automatismelor (care are o sferă de acțiune limitată) la exercițiul operațiilor, care angajează un câmp aplicativ mai larg, perfectibil la diferite niveluri de referință didactică și extradidactică. (Cerghit, Ioan, 1980). 32 Clasificarea aplicațiilor de instruire asistată de calculator Test de autoevaluare 2.1 Completează spațiile libere din următoarele afirmații. 1. Tutorialele sunt recomandate pentru prezentarea informațiilor faptice, pentru învățarea unor......................................., precum și pentru învățarea unor strategii de rezolvare a unor probleme. 2. Exercițiul și Lucrările practice reprezintă o metodă didactică de învățământ în care predomină acțiunea ...................... 3. Proiectarea și realizarea................presupune valorificarea pedagogică a etapelor angajate psihologic în procesul de formare și consolidare a deprinderilor elevilor. 4. Exercițiile didactice pot fi clasificate în funcție de ...............................(exerciții simple, semicomplexe, complexe). 5. Evoluția pedagogică a exercițiilor marchează saltul........................., realizabil de la exercițiul automatismelor (care are o sferă de acțiune limitată) la exercițiul operațiilor. Variantele corecte de răspuns se află la pag 63. 33 Clasificarea aplicațiilor de instruire asistată de calculator 2.3 Simulările și experimentele virtuale Simularea este o metodă de predare prin care se încearcă repetarea , reproducerea sau imitarea unui fenomen sau proces real. Elevii interacționează cu programul de instruire într-un mod similar cu modul de interacțiune al operatorului cu un sistem real, dar desigur situațiile reale sunt simplificate . Scopul simulării este de a ajuta elevul în crearea unui model mental util a unui sistem sau proces real, permițând acestuia să testeze în mod sigur și eficient comportarea sistemului în diverse situații. gpo ♦Exemplul 2.3.1 Această metodă este exemplificată prin referirea la lecția de biologie” Alcătuirea unei plante cu flori”, cu referire la „Organele de reproducere a unei plante cu flori”. Androccu Gfnecou Organele de reproducere ale plantelor sunt: androceul{partea bărbătească) și gineceulfpartea femeiască) Botanică | cl. a V-a Alcătuirea unei plante cu flori Organele de reproducere a unei plante cu flori lecții pentru păH A P I I teocH ZA L L 1 fnteW genlly Androceu I (foto I itatea staminel or) Figura 2.3.1 Androceul 34 Clasificarea aplicațiilor de instruire asistată de calculator lecții pentru Alcătuirea unei plante cu flori reproducere i Organele de reproducere ale plantelor sunt: androceuljpartea bărbătească) și gineceulfpartea femeiascâ) Botanică | cl. a V-a > Sta mina Filament * Antera Figura 2.3.2 Stamina Gfnoceu Alcătuirea unei plante cu flori tcclti pentru «^AEL1 B-uîlt to teocH Organele de reproducere ale plantelor sunt: androceuljpartea bărbătească) și gineceuljpartea femeiascâ) Botanică | cl. a V-a Figura 2.3.3 Secțiune în stamină 35 Clasificarea aplicațiilor de instruire asistată de calculator unei plante cu flori Alcătuirea unei plante cu flori Organele de reproducere i ® AEL Organele de reproducere ale plantelor sunt: androceul(partea bărbătească) și gineceulfpartea lemeiască) Botanică | cl. a V-a Built Io teocfc I oeJ1ik Grâuncior de polen Figura 2.3.4 Grăunciorul de polen 36 Clasificarea aplicațiilor de instruire asistată de calculator Față de tutorial și de exercițiul practic , simulările pot conține toate cele patru etape ale modelului de predare: ■ Prezentare ■ Ghidare - îndrumare ■ Exerciții practice ■ Verificare și notare Simulările pot conține: o prezentare inițială a fenomenului , procesului , echipamentului; ghidează activitatea elevului; oferă situații practice pe care elevul trebuie să le rezolve și atestă nivelul de cunoștințe și deprinderi pe care acesta le posedă după parcurgerea programului de instruire. Cele mai multe programe de simulare oferă o combinație ale primelor trei etape de predare sau sunt folosite numai pentru atestarea unor capacități. Exemplul 2.3.2 Un exemplu îl constituie simularea formării anotimpurilor. Lecția de geografie „ Mișcările Pământului”. Figura 2.3.6 Formarea anotimpurilor 37 Clasificarea aplicațiilor de instruire asistată de calculator Figura 2.3.7 Simularea rotirii pământului în jurul soarelui Mișcările Pământului Formarea anotimpurilor Ierbi pantru ffțțl A P| I Bu'lttoteocb L- L I intelli genlly Geografie | cl. a V-a La 2 1 martie, razele Soarelui cad perpendicular pe Ecuator si cei doi poli ai Pământului primesc aceeași cantitate de lumină și căldură In acest moment, ziua este egală cu noaptea pe toată suprafoța Pământului; această zi se numește echinocțiul de primăvară, Echinocțiul este un moment al mișcării de revoluție în care ziua este egală cu noaptea, deoarece razele Soarelui cad perpendicular pe Ecuator. 2 1 martie □ L....... . J L . ...............-I Figura 2.3.8 Echinocțiul de primăvară 38 Clasificarea aplicațiilor de instruire asistată de calculator Figura 2.3.9 Solstițiul de iarnă Care sunt avantajele utilizării activităților de simulare pe calculator? ■ creșterea motivației; ■ transfer de cunoștințe real prin învățare; ■ învățare eficientă; ■ control asupra unor variabile multiple ; ■ prezentări dinamice; ■ controlul asupra timpului. Figura 2.3.10 Structura simulărilor virtuale 39 Clasificarea aplicațiilor de instruire asistată de calculator Experimentul, valorificabil în activitatea de instruire, reprezintă o metodă didactică în care predomină acțiunea de cercetare directă a realității în condiții specifice de laborator, cabinet, atelier școlar, etc. gpo ♦Exemplul 2.3.3 Se experimentează conductibilitatea electrică a compușilor ionici. Lecții pentru Ioni. Compuși ionici @ AEL | Sg Conductibilitateo electrica a compușilor ionici r Alegeți un recipient conținând: Legenda O No* O cr în continuare vom testa conductibilitateo următoarelor substanțe: ■ Cristale de NaCI (sarea de bucătărie) ■ Topituro de NaCI (sare topita) ■ Soluție de NaCI (apa cu sare) In urma acestui experiment, vom putea trage următoarele concluzii: * Ionii ocupa poziții fixe în cristal și se atrag prin forțe electrostatice foarte puternice. De aceea, compușii ionici în stare solidă nu conduc curentul electric. * In topiturâ, substanțele ionice sunt bune conducătoare de electricitate. * Soluțiile compușilor ionici conduc curentul electric. Prin dizolvare în apă, ionii devin mobili. Ionii pozitivi (Na+) se orientează spre polul negativ al sursei, iar cei negativi (CI) spre polul pozitiv. Acest proces de dirijare a ionilor către electrozi și de neutralizare a lor se numește electroliza. Figura 2.3.11 Conductibilitatea electrică a compușilor ionici 40 Clasificarea aplicațiilor de instruire asistată de calculator Ioni. Compuși ionici lecții pentru ffiAEL Built to te intelliqent Conductibilitateo electrică a compușilor ionici Alegeți un recipient conținând: o o- în continuare vom testa conductibilitateo următoarelor substanțe: ■ Cristale de NaCI (sarea de bucătărie) ■ Topitura de NaCI (sare topita) ■ Soluție de NaCI (apa cu sare) In urma acestui experiment, vom putea trage următoarele concluzii: * Ionii ocupa poziții fixe în cristal și se atrag prin forțe electrostatice foarte puternice. De aceea, compușii ionici în store solida nu conduc curentul electric. • In topitura, substanțele ionice sun, bune conducă,oore de electricitate. ♦ Soluțiile compușilor ionici conduc curentul electric. Prin dizolvare în apa, ionii devin mobili. Ionii pozitivi (Na+) se orientează spre polul negativ al sursei, iar cei negativi (CI-) spre polul pozitiv. Acest proces de dirijare a ionilor către electrozi și de neutralizare a lor se numește electroliză. Figura 2.3.12 Substanțele ionice sunt bune conductoare de electricitate Realizarea instruirii bazată pe experiment, desfășurată sub îndrumarea profesorului , implică aprofundarea cunoștințelor științifice în contexte aplicative, tehnologice, specifice fiecărei discipline de învățământ . Experimentul devine efectiv o metodă de cercetare-descoperire, bazată pe procedee de observare provocată, de demonstrație susținută de obiecte reale (naturale) sau tehnice, de modelare cu funcție ilustrativă, figurativă, sau simbolică. Exemplul 2.3.4 În acest exemplu se experimentează virtual acțiunea forțelor în cazul pârghiilor de ordin I și ordinul III. 41 Clasificarea aplicațiilor de instruire asistată de calculator Figura 2.3.13 Pârghie în echilibru Figura 2.3.14 Pârghie dezechilibrată prin adăugarea greutăților 42 Clasificarea aplicațiilor de instruire asistată de calculator Figura 2.3.15 Pârghia de ordinul III: greutatea urcă Figura 2.3.16 Pârghia de ordinul III: greutatea coboară 43 Clasificarea aplicațiilor de instruire asistată de calculator Pârghia Lecții pentru pKl A p I | Bui,t to tej fegM HEL | jntelligenl Pârghie de ordinul III Punctul de aplicație al forței active se afla între punctul B (de aplicație al forței rezistente) și punctul de sprijin O. Pârghia de ordin III coboară Greutatea Figura 2.3.17 Pârghia de ordinul III: după coborârea greutății Proiectarea și organizarea metodei de tip experiment implică parcurgerea următoarelor etape : ■ motivarea psihopedagogică a elevului pentru situații de experimentare; argumentarea importanței experimentului care va fi realizat în cadrul activității didactice; ■ prezentarea ipotezei / ipotezelor care impun experimentul; ■ reactualizarea cunoștințelor și a capacităților necesare pentru desfășurarea experimentului, cu precizarea condițiilor didactice și tehnologice; ■ desfășurarea experimentului sub îndrumarea profesorului; ■ observarea și consemnarea fenomenelor semnificative care au loc pe parcursul derulării experimentului; ■ verificarea și analiza rezultatelor; definitivarea concluziilor în sens științific și pedagogic. 44 Clasificarea aplicațiilor de instruire asistată de calculator Test de autoevaluare 2.2 Alege, prin încercuire, varianta de răspuns corect pentru următoarele afirmații. Adevărat / Fals A - F 1. Experimentul este o metodă de cercetare-descoperire, bazată pe procedee de observare provocată. A - F 2. Avantajele utilizării activităților de simulare pe calculator sunt: creșterea motivației; transfer de cunoștințe real prin învățare; învățare eficientă; control asupra unor variabile multiple ; prezentări dinamice. A - F 3. Simulările nu atestă nivelul de cunoștințe și deprinderi pe care elevul le posedă după parcurgerea programului de instruire. A - F 4. Scopul simulării este de a ajuta elevul în crearea unui model mental util a unui sistem real. A - F 5. Realizarea instruirii bazată pe experiment implică aprofundarea cunoștințelor științifice în contexte aplicative, specifice numai disciplinei de învățământ fizica. Variantele corecte de răspuns se află la pag 63. 45 Clasificarea aplicațiilor de instruire asistată de calculator 2.4 Jocurile pentru instruire Jocul didactic reprezintă o metodă de învățământ în care predomină acțiunea didactică simulată. Această acțiune didactică simulată valorifică la nivelul instrucției (instruirii) finalitățile adaptive de tip recreativ care sunt proprii activității umane. [ȘO ♦Exemplul 2.4.1 Prin acest joc inspirat dintr-o lecție de chimie, se construiește, prin metoda drag and drop, instrumentarul folosit pentru distilare. Figura 2.4.1 Instrumentarul utilizat pentru distilare 46 Clasificarea aplicațiilor de instruire asistată de calculator Figura 2.4.2 Construirea pas cu pas a instalației Figura 2.4.3 Descrierea instalației și a modului de funcționare 47 Clasificarea aplicațiilor de instruire asistată de calculator ♦Exemplul 2.4.2 Să construim acum un puzzle! Prin metoda drag and drop, să refacem harta Americii de Nord punând în evidență principalele forme de relief. Muta forma dc relief pc pozrța oi corecta dc pe harta. lc<Hi pentru fij7* A C | I Bwlt to teacH *' t_ L | JnteHi genllv Geografie | cl. a V-a Relieful continentelor si relieful oceanelor America de Nord - principalele forme de relief Podișul Mexic Ijggrjgjjjl Figura 2.4.4 America de Nord 48 Clasificarea aplicațiilor de instruire asistată de calculator Muto pe harta denumirea formei de relief, pe poziția Munții Munții Stâncoti Podișul Preriilor 0 Geografie | cl. a V-a Relieful continentelor si relieful oceanelor America de Nord - principalele forme de relief ledfi pentru ® AELl^^X i corectâ. Munții Stâncoși Munții Appalochi Podișul Mexic Figura 2.4.5 America de Nord - principale forme de relief Relieful continentelor și relieful oceanelor led»' pentru AEL Buîlt Io teocfc I inictli qently America de Nord - principalele forme de relief Muta pc harta denumirea formei de relief, pe poziția oi corectâ. Ai terminat!) Murit ii Alaska Munții/ Podișul Preriilor Podi șu Mexic < fentajagma Figura 2.4.6 America de Nord 49 Clasificarea aplicațiilor de instruire asistată de calculator Jocurile pentru Instruire pot fi incluse în cadrul mai multor situații de instruire în vederea creșterii motivării elevului și a creșterii nivelului de efort pentru realizarea unor activități didactice specifice. Implică activ elevul în procesul didactic și încurajează interactivitatea socială prin intermediul realizării comunicațiilor necesare dintre participanți Jocul educativ include: ■ obiectivul jocului - definite foarte clar; ■ utilizarea jocului în instruire; ■ reguli - bine formulate; ■ număr de participanți; ■ echipament necesar; ■ proceduri; ■ penalizări Figura 2.4.7 Structura jocului de instruire ■■►Exemplul 2.4.3 Acum voi completa un „rebus”, urmărind instrucțiunile date. 50 Clasificarea aplicațiilor de instruire asistată de calculator Lecții pentru Soluții ACI 1 Built ta 4 MlL | intettlgt Proba de Fixare Exercițiu Completați "rebusul" I 1- Soluție ce conține cantitate maximă de substanță dizolvată 2. Amestec omogen de două sau mai multe substanțe 3. Soluție ce conține o cantitate mică de dizolvant 4. Substanță dizolvată 5. Salubilitatea gazelor scade cu creșterea ei 6. Substanță ce nu este solubilă în nici un solvent 7. Metal situat în grupa I principală utilizat la realizarea bateriilor Pe verticala A - B se obține denumirea unei substanțe în care se dizolva alte substanțe. 1□□□□□□□□ 2□□□□□□□ aoonnaaa ^ouuooo 5□□□□□□□□□□□ 6□□□□□□□□□□ 7 ooooo 6 ao Figura 2.4.8 Completarea rebusului Lecții pentru Soluții fjlt' A C | 1 Built ta teach MCL | inteUigcnUy Proba de fixore Exercițiu Completați "rebusul" I 1. Soluție ce conține cantitate maximă de substanță dizolvată 2. Amestec omogen de două sau mai multe substanțe 3. Soluție ce conține o cantitate mică de dizolvant 4. Substanță dizolvată 5. Solubilitaîea gazelor scade cu creșterea ei 6. Substanță ce nu este solubilă în nici un solvent 7. Metal s»tuatîn grupa I principală utilizat la realizarea bateriilor Pe verticala A - B se obține denumirea unei substanțe în care se dizolvă alte substanțe. Figura 2.4.9 Completarea rebusului și apoi validarea răspunsurilor prin activarea butonului R 51 Clasificarea aplicațiilor de instruire asistată de calculator Temă de reflecție 2.1 Prezintă în maxim 300 de cuvinte un eseu despre modul în care presupui că lecțiile asistate de calculator schimba metodele de predare și impactul acestei schimbări avut asupra elevilor. Folosește spațiul de mai jos pentru scrierea eseului. 52 Clasificarea aplicațiilor de instruire asistată de calculator 2.5 Testele pedagogice Testele pedagogice desemnează, în general, testele de cunoștințe care sunt probe standardizate utilizate în procesele de instruire pentru a măsura progresele sau dificultățile din activitatea de învățare . Obiectivele testelor pedagogice vizează măsurarea cunoștințelor și a capacităților fundamentale proiectate în cadrul programelor școlare. Această acțiune presupune implicit aprecierea gradului de înțelegere, aplicare, analiză și sinteză a informației , calitatea de apreciere fiind obținută într-o anumită perioadă de timp determinată, într-un domeniu al cunoașterii generale, de profil, de specialitate / profesionale. Exemplul 2.5.1 Testul următor exemplifică modalitatea de testare a cunoștințelor elevilor pentru lecția “Piramida regulată dreaptă”. Tetraedrul regulat este piramida triunghiulară regulată dreaptă, care are toate muchiile congruente, deci și toate fețele congruente. Câte fețe are tetraedrul regulat ? □ 4 □ 7 □ 3 05 Câte muchii are tetraedrul regulat ? 3)4 □ 6 ] 5 | 8 Figura 2.5.1 Test: Tetraedrul regulat Lecții pentru Piramida regulata dreapta AEL Test de evaluare a cunoștințelor - Tetraedrul regulat 53 Clasificarea aplicațiilor de instruire asistată de calculator Interpretarea testelor pedagogice ca teste de cunoștințe angajează o anumită concepție de elaborare a probelor pentru a permite fie un pronostic al reușitei, fie un inventar al situației sau al achiziției, fie un diagnostic de localizare a unei dificultăți, eventual indicând și sursa acestei dificultăți . În această accepție testele pedagogice pot fi definite ca teste de prognoză, teste de achiziții, teste de diagnoză, aplicabile în calitate de teste de cunoștințe instrumentale sau de teste de cunoștințe profesionale . Clasificarea testelor pedagogice, angajate în cunoașterea fondului informativ-formativ obținut de elev în cadrul activității didactice / educative, presupune deosebirea acestor teste de testele docimologice, folosite doar la concursuri, examene. 54 Clasificarea aplicațiilor de instruire asistată de calculator Exemplul 2.5.2 Cunoscând alcătuirea unei plante cu flori, elevul realizează prin acest test concordanța dintre noțiunile scrise în partea stângă și definirea lor - scrise în partea dreaptă a ferestrei active a ecranului. Figura 2.5.3 Test: Alcătuirea unei plante cu flori Figura 2.5.4 Validarea răspunsurilor 55 Clasificarea aplicațiilor de instruire asistată de calculator Testele pedagogice pot fi clasificate în funcție de două criterii complementare: a) criteriul obiectivului operațional prioritar ■ teste de sondaj inițial (aplicate la începutul unui curs , semestru , anului școlar, ciclului școlar); ■ test pentru anumite teme, capitole (aplicate după parcurgerea anumitor teme, capitole); teste de sinteză (aplicabile la sfârșitul anului școlar, după parcurgerea tuturor temelor, inclusiv a temelor de sinteză); b) criteriul metodologiei angajate prioritar: ■ teste de lucru sau de simulare; ■ teste bazate preponderent pe memorie sau pe gândire, ■ teste cu răspunsuri standardizate sau deschise. Avantajele utilizării activităților de testare pe calculator: Testările sunt utile în următoarele situații: 1. Înaintea Instruirii trebuie să aibă loc o pre-testare pentru: ■ a identifica deprinderile practice pe care le posedă elevul înainte de a începe instruirea propriu-zisă și nivelul de competență (capacitatea de a parcurge materia de studiu); ■ a concentra atenția elevului asupra importanței subiectelor care trebuiesc învățate; ■ a stabili nivelul inițial de la care se începe asimilarea de cunoștințe 2. Pe parcursul Instruirii se va proceda la o testare-formativă care ■ să evalueze progresul înregistrat de elev; ■ să ofere îndrumare corectivă; ■ să determine necesitatea acordării unor îndrumări adiționale; ■ să asigure reconcentrarea atenției elevului asupra rezultatelor dorite de programul de instruire. 56 Clasificarea aplicațiilor de instruire asistată de calculator 00 Exemplul 2.5.3 Exemplificare unei testări formative la matematică. Proiecții ortogonale pe plan Lecții pentru AEL Proiecția unui punct pe un plan - Exercițiu 1 1 H Aplicați i= N n* C' ABCDA'B'C'D’ este un cub. Atunci : </B' A’ Proiecția segm entului [AC] pe planu (A'B C) este : r'» C' IV Z" ✓ P r [AC] = |AA'| X IlA’ClI [ ICC'I I ✓ Z (ABC A B rv r” z / z i A % Proiecția segm entului [BD'ț pe alanu (ABC) es e : Dj ✓ \ C' X z P r [Bir] - |B»ll B r b ) z * (A B C A B C' t/ A rs Proiecția segm entului |BC '] pe planu (ABC) est e : Dj ✓ P r [BCl = |BC| 1 A / IBDJI [itDll z A B Figura 2.5.5 Evaluare formativă 57 Clasificarea aplicațiilor de instruire asistată de calculator Fixarea noțiunilor se realizează aici printr-un test despre rezistența electrică. Figura 2.5.6 Evaluare formativă cu 3 itemi 58 Clasificarea aplicațiilor de instruire asistată de calculator I est Rezistența electrica Test «Fixarea noțiunilor introduse IÎ9 AEL Bu«k fo feoch înteții genlly Fizică | cl. a Vlll-a Două conductoare identice geometric sunt confecționate din materia e diferite, având 2l, Introduceți conductorul (1) în circuit și închideți comutatorul K V: IOV A: 5A => Si Ui -2Q Știind câRi=2Q rezistența R. a celui deal doilea conductor ore valoarea O IO O 40 O 2Q Figura 2.5.7 Rezolvarea itemului 2 al testului Figura 2.5.8 Validarea răspunsului pentru itemul 2 59 Clasificarea aplicațiilor de instruire asistată de calculator 3. După terminarea Instruirii are loc o evaluare sumativă care cuprinde : testarea calitativă și cantitativă a învățării de către elev a materiei predate; luarea unor decizii privind: acreditarea cunoștințelor acumulate de către elev, continuarea la un nivel avansat a procesului de învățare și instruire, sau remedierea cunoștințelor insuficient sau greșit acumulate și înțelese de către elev. Care sunt caracteristicile unui Test? La realizarea unui test trebuie să se precizeze: ■ Scopul testului și conținutul de materie studiată care este verificat; ■ obiectivele testului; ■ numărul de întrebări și durata de timp a sesiunii de testare a cunoștințelor; ■ întrebările pot fi generate aleatoriu sau sunt aceleași; ■ întrebările trebuie să testeze obiectivele procesului de instruire; ■ în cadrul desfășurării sesiunii de testare profesorul poate acorda sau nu îndrumări suplimentare; ■ valoarea procentajului sau scorului de promovabilitate ca urmare a efectuării testului; ■ trebuie introdusă sau nu o limită de timp; ■ pot fi sau nu colectate date privind modul de parcurgere a testului de către elev; ■ trebuie prevăzută sau nu modalitatea de prezentare a rezultatelor. 60 Clasificarea aplicațiilor de instruire asistată de calculator Test de autoevaluare 2.3 Alege, prin încercuire, varianta(le) de răspuns corect(e) pentru următoarele afirmații. 1. Testele pedagogice desemnează, în general: a) teste de cunoștințe b) progresele in activitatea de învățare c) dificultățile din activitatea de învățare 2. Testările dinaintea instruirii au drept stop: a) să asigure concentrarea atenției elevului asupra rezultatelor dorite de programul de instruire b) a stabili nivelul inițial de la care se începe asimilarea de cunoștințe c) remedierea cunoștințelor insuficient sau greșit acumulate și înțelese de către elev 3. Testele de sinteză, aplicabile la sfârșitul anului școlar, după parcurgerea tuturor temelor, inclusiv a temelor de sinteză vizează prioritar: a) metodolog^a b) obiectivul operațional 4. Testele se caracterizează prin: a) numărul de întrebări și durata de timp a sesiunii de testare a cunoștințelor; b) poate fi sau nu impus modul de parcurgere a testului de către elev; c) calitatea de apreciere obținută într-o anumită perioadă de timp determinată; d) obiectivele testului; Variantele corecte de răspuns se află la pag 63. 61 Clasificarea aplicațiilor de instruire asistată de calculator Lucrare de verificare nr.2 Răspunde corect cerințelor de mai jos. Răspunsul fiecărei cerințe valorează 10 de puncte. Punctaj minim: 80 de puncte. Alege, prin încercuire, varianta(le) de răspuns corect(e) pentru următoarele afirmații: 1. Aplicațiile folosite în instruirea asistată de calculator sunt: a) tutorilalul b) jocurile didactice c) drill and practice d) testele pedagogice e) simulările virtuale f) experimentele virtuale 2. Pe parcursul Instruirii se va proceda la o testare-formativă care a) să evalueze progresul înregistrat de elev; b) să ofere îndrumare corectivă; c) să determine necesitatea acordării unor îndrumări adiționale; d) să stabilească nivelul inițial de la care se începe asimilarea de cunoștințe e) să asigure reconcentrarea atenției elevului asupra rezultatelor dorite de programul de instruire. Alege, prin încercuire, varianta de răspuns corect pentru următoarele afirmații: Adevărat / Fals A - F 3. Jocurile pentru Instruire pot fi incluse în cadrul mai multor situații de instruire în vederea creșterii motivării elevului și a creșterii nivelului de efort pentru realizarea unor activități didactice specifice. A - F 4. Experimentul reprezintă o metodă didactică în care predomină acțiunea de cercetare directă a realității în condiții specifice de laborator. A - F 5. Unul din dezavantajele utilizării activităților de simulare pe calculator este acela al prezentărilor dinamice. A - F 6. Metoda didactică de tip exercițiu implică automatizarea acțiunii didactice prin consolidarea și perfecționarea operațiilor de bază care asigură realizarea unei sarcini didactice la niveluri de performanță prescrise. A - F 7. Tutorialele nu sunt recomandate pentru prezentarea informațiilor faptice sau pentru învățarea unor reguli și principii. 62 Clasificarea aplicațiilor de instruire asistată de calculator 8. Precizează care sunt diferențele dintre tutoriale, exercițiul practic și simulările virtuale. 9. Enumeră categoriile de clasificare a exercițiului didactic. Scrie câte un exemplu pentru fiecare categorie în parte. 10. Care sunt caracteristicile unui test? 63 Clasificarea aplicațiilor de instruire asistată de calculator 2.6 Indicații și răspunsuri Test de autoevaluare 2.1 Răspunsuri corecte: 1. reguli și principii 2. practică 3. exercițiului 4. gradul de complexitate 5. formativ Revenire UI nr.2 pag. 25,27,30,32 1. A 2. A 3. F 4. A 5. F Revenire UI nr.2 pag. 38,40,43 Test de autoevaluare 2.3 1. a), b), c) 2. b) 3. b) 4. a), b), c), d) Revenire UI nr.2 pag. 55,59 64 Clasificarea aplicațiilor de instruire asistată de calculator Sarcină de lucru 2.1 TUTORIALE OFFICE TUTORIALE INIȚIERE ÎN UTILIZAREA CALCULATORULUI STRUCTURA UNUI SISTEM DE CALCUL TUTORIALE ASM TUTORIALE AeL 65 Clasificarea aplicațiilor de instruire asistată de calculator 2.7 Bibliografie 1. Adăscăliței, A. Adrian și Brașoveanu, Radu, Curs de Instruire asistată de calculator, Iași 2002-2003 2. SIVECO România, Lecții AeL 66 Proiectarea aplicațiilor multimedia pentru educație Unitatea de învățare nr.3 PROIECTAREA APLICAȚIILOR MULTIMEDIA PENTRU EDUCAȚIE CUPRINS PAGINA Obiectivele Unității de învățare 3 68 3.1. Proiectarea aplicațiilor multimedia pentru educație 69 Lucrare de verificare nr.3 79 3.2 Indicații și răspunsuri 80 3.3 Bibliografie 81 67 Proiectarea aplicațiilor multimedia pentru educație Obiectivele Unității de învățare 3: După studiul acestei unități de învățare, vei reuși... ■ Identificarea caracteristicilor principale de proiectare a aplicațiilor dedicate IAC ■ Examinarea criteriilor de elaborare a software-ului educațional pe baza lecțiilor AeL 68 Proiectarea aplicațiilor multimedia pentru educație 3.1. Proiectarea aplicațiilor multimedia pentru educație Proiectarea strategiei didactice și designului general din cadrul aplicațiilor software dedicate educației pot fi abordate din diferite unghiuri. Iată câteva dintre ele. _____________e Structura și dialogul Structura și dialogul. Sunt doi factori care analizează o experiență didactică la clasă. Prin structură se înțelege extensia prin care profesorul este sensibil la nevoile și dorințele elevului, iar prin dialog putem referi la extensia ce definește modalitatea prin care elevul poate influența și controla unitatea de instruire prin interacțiune cu profesorul. În designul unui software educațional structura poate fi convertită operațional în navigare - acea funcție care facilitează accesul și orientarea în materialul de curs ale cursantului, iar dialogul în feedback - acele indicații pentru utilizator prin care se răspunde la o inițiativă și se obține o evaluare a activității. _____________Q Organizarea cunoștințelor Organizarea cunoștințelor. Ordonarea și structurarea cunoștințelor unui conținut trebuie să țină cont de unitatea dialectică dintre psihologic și logic, dintre organizarea internă a cunoștințelor și structura lor formală1. Putem diferenția următoarele tipuri de reprezentare a conținuturilor: ■ Reprezentarea activă - realizată printr-un ansamblu de acțiuni ■ Reprezentarea iconică - realizată printr-un ansamblu de imagini grafice ■ Reprezentarea simbolică - realizată printr-un ansamblu de reguli și legi de transformare. ____________£ Mesajul transmis Mesajul unui material didactic. Accentul în designul propriu-zis al materialelor suport se pune pe manipularea laturii perceptibile a mesajului acestora - examinarea codului folosit și alegerea optimă, în concordanță cu conținutul, a imaginii, sunetului sau textului - acoperindu-se astfel parțial funcția metalingvistică a comunicării didactice. 1 Neacșu, Ioan, Instruire și învățare, București, Editura Științifică, 1990 69 Proiectarea aplicațiilor multimedia pentru educație [ȘO ♦Exemplul 3.1.1 Galerie video Lanțul slăbiciunii (Doua loturi camavi 19JS- Î93Q- <Pacat egrame (BVdtICO, România 1964 3(.- Jean (jeorgescu; I: Ion ('osma; Cu: Q'rifjore 'Castfiu (SirGc Figura 3.1.1Enciclopedia I. L. Caragiale - Galeria video 70 Proiectarea aplicațiilor multimedia pentru educație (JaCeriefoto Galeriile conțin peste 200 de imagini din arhiva Muzeului Literaturii Romane Afișe de piese Imagini din piese si filme Personaje desenate Poze cu Caragiale (jaferie <Foto (Documente Studii Critice Opere (jaCerie Video (jaterie JAudia Figura 3.1.2 Enciclopedia I. L. Caragiale - Galeria foto 71 Proiectarea aplicațiilor multimedia pentru educație Temă de reflecție 3.1 Identifică Galeria video pe CD-ul Enciclopedia I. L. Caragiale. Analizează legătura dintre conținutul, imaginea, sunetul materialului prezentate în exemplul 3.1.1. Ce observi? Folosește spațiul liber de mai jos pentru scrierea răspunsului. textul 72 Proiectarea aplicațiilor multimedia pentru educație Din punct de vedere didactic, activitatea de proiectare comportă o suită de elemente structurale ce pot constitui itemi orientativi de elaborare și analiză ale designului unui software educațional. Astfel avem elementele: ■ scop ■ participanți ■ conținut ■ norme și principii de realizare ■ metode și mijloace ■ forme de organizare ■ mod de desfășurare ■ rezultate ■ evaluare care formează o legătură indisolubilă dintre conținut și metodele de predare- învățare, realizată printr-un design eficient a materialului interactiv. Proiectarea pedagogică a softului educațional are la bază respectarea dimensiunilor proceselor cognitive ale taxonomiei revizuite Bloom -Anderson (reamintirea, înțelegerea, aplicarea, analiza, evaluarea, crearea), diferențiate după forma de cunoaștere ( cunoaștere factuală, cunoaștere conceptuală, cunoaștere procedurală, cunoaștere metagognitivă )2. _____________e Reguli de proiectare Reguli de proiectare: ■ să se urmărească simultan formarea capacităților și transmiterea de cunoștințe; ■ să se urmărească stabilirea unor acțiuni de structurare independentă a conținutului; ■ să se aleagă forme adecvate de punere a problemelor în raport cu obiectivele prioritare care să faciliteze manifestarea gândirii productive independente; ■ să se anticipeze și organizeze prin predare formarea și antrenarea unor strategii eficiente de gândire; ♦Exemplul 3.1.2 Elevul trebuie să răspundă cerinței de a identifica stratul situat la mare adâncime care conține vestigiile aparținând celui mai îndepărtat timp istoric. 2 Noveanu, Eugen și Istrate, Olimpius, Proiectarea pedagogică a lecțiilor multimedia, București, 2005 73 Proiectarea aplicațiilor multimedia pentru educație Built to teach intetti gently AeL Preistoria umanitatii Captarea atenției 8.000 000 Î.Hr. 7.000.000 Î.Hr 6.000.000 Î.Hr 3.000.000 Î.Hr. Z.500.000 Î.Hr 1.800.000 Î.Hr 300.0C Arheologia se ocupă cu descoperirea și cercetarea vestigiilor materiale ale trecutului. Cum interpretezi dispunerea vestigiilor prezentate în clip? Poziționează cursorul în zona care reprezintă solul! Istorie | Un loc istoric poate conține vestigii din timpuri istorice diferite. Stratul situat la cea mai mare adâncime conține vestigiile aparținând celui mai îndepărtat timp istoric. Figura 3.1.3 Preistoria umanității Preistoria umanității rsi AeL ț H eCOMTENT Arheologia se ocupă cu descoperirea și cercetarea vestigiilor materiale ale trecutului. Cum interpretezi dispunerea vestigiilor prezentate în clip? Poziționează cursorul în zona care reprezintă solul! Il _______I________________I___________________I______ 3.000.000 Î.Hr. 2.500.000 Î.Hr. 1.800.000 Î.Hr. 300.000 î.Hr. 250.000 Î.Hr. 35.000 Î.Hr. Prezent Figura 3.1.4 Preistoria umanității 74 Proiectarea aplicațiilor multimedia pentru educație _____________e Reguli de proiectare să se creeze structuri de conținut astfel încât să se varieze nivelurile de activitate mintală; să se creeze situații didactice de autocontrol. Voi exemplifica acum crearea unei situații didactice de autocontrol: elevul răspunde punctual unor cerințe, iar verificarea corectitudinii rezolvării se face în timp real prin apariția bifelor de culoare verde. Figura 3.1.5 Hidrogenul - test de verificare a cunoștințelor 75 Proiectarea aplicațiilor multimedia pentru educație Principalele operații care conduc la proiectarea activității de instruire pot fi adaptate și aplicate într-un software educațional ,astfel: ■ stabilirea obiectivelor; ■ elaborarea modalităților de evaluare finală a competențelor elevilor; ■ ordonarea pe unități de învățare a conținutului științific; ■ specificarea și detalierea secvențelor de studiu și a materialelor auxiliare; ■ elaborarea programului sub forma textului, a schemelor iconice, simbolice sau sub forma suporturilor audiovizuale; ■ aplicarea programului; ■ evaluarea; ■ reelaborarea programului _______________e Criterii de analiză Criteriile de analiză în ceea ce privește elaborarea materialului sub forma textului, a schemelor iconice, simbolice sau a suportului audio-video, vizează următoarele aspecte: ■ se dau suficiente informații și explicații pentru ca materialul de studiu să fie însușit și aplicat; ■ există concordanță între conținutul materialului de studiu și obiectivele operaționale; ■ sunt anticipate momente de relaxare, de trezire a atenției și evitarea monotoniei; ■ se adresează atât profesorului cât și elevului; ■ materialul vizual permite o reconstituire a materialului de studiu, plecându-se de la obiective sau rezultatele obținute3. 3 Neacșu, Ioan, Instruire și învățare, București, Editura Științifică, 1990 76 Proiectarea aplicațiilor multimedia pentru educație S? Temă de reflecție 3.2 Alege o lecție AeL corespunzătoare disciplinei pe care o predai. Analizează lecția și scrie în spațiul liber de mai jos, criteriile de analiză corespunzătoare acesteia. 77 Proiectarea aplicațiilor multimedia pentru educație 78 Proiectarea aplicațiilor multimedia pentru educație Lucrare de verificare nr.3 Răspunde corect cerințelor de mai jos. Răspunsul fiecărei cerințe valorează 25 de puncte. Punctaj minim:75 de puncte. 1. Enumeră trei dintre elementele proiectării strategiei didactice și designului general din cadrul aplicațiilor software dedicate educației. 2. Care sunt principalele operații care conduc la proiectarea activității didactice aplicabile într-un software educațional? Alege, prin încercuire, varianta de răspuns corect pentru următoarele afirmații: Adevărat / Fals A - F 3. Reprezentarea iconică a software-ului educațional se realizată printr-un ansamblu de imagini grafice. A - F 4. O regulă a proiectării software educațional este aceea că se urmărește formarea capacităților sau transmiterea de cunoștințe. 79 Proiectarea aplicațiilor multimedia pentru educație 3.2 Indicații și răspunsuri Se vor analiza lecțiile AeL incluse platformei eLearning sau de pe Cd-urile aflate în dotarea laboratoarelor informatizate. În cadrul orelor de laborator, prezintă tutorelui pentru evaluare și comentarii un portofoliu alcătuit din răspunsurile formulate pentru Temele de reflexie 3.1 și 3.2. 80 Proiectarea aplicațiilor multimedia pentru educație 1.4 Bibliografie 1. Neacșu, loan, Instruire și învățare, București, Editura Științifică, 1990 2. SIVECO România, Lecții AeL 3. Noveanu, Eugen și Istrate, Olimpius, Proiectarea pedagogică a lecțiilor multimedia, București, 2005 81 Bibliografie generală BIBLIOGRAFIE GENERALĂ 1. Neacșu, loan, Instruire și învățare, București, Editura Științifică, 1990 2. SIVeCo România, Lecții AeL 3. Adăscăliței, A. Adrian și Brașoveanu, Radu, Curs de Instruire asistată de calculator, Iași 2002-2003 4. Noveanu, Eugen și Istrate, Olimpius, Proiectarea pedagogică a lecțiilor multimedia, București, 2005 82 MINISTERUL EDUCAȚIEI CERCETĂRII TINERETULUI ȘI SPORTULUI UNIUNEA EUROPEANĂ MINISTERUL EDUCAȚIEI CERCETĂRII TINERETULUI Șl SPORTULUI UMPFE Proiect cofinanțat din Fondul Social European prin Programul Operațional Sectorial Dezvoltarea Resurselor Umane 2007-2013 Investește în oameni! Formarea profesională a cadrelor didactice din învățământul preuniversitar pentru noi oportunități de dezvoltare în carieră MERGI MAI DEPARTE Unitatea de Management al Proiectelor cu Finanțare Externă Str. Spiru Haret nr. 12, Etaj 2, Sector 1, Cod po°tal 010176, Bucure°ti Tel: 021 305 59 99 Fax: 021 305 59 89 http://conversii.pmu.ro e-mail: conversii@pmu.ro www.dacoromanica.ro P. CONSTANTINESCU-IAȘl DOCTOR IN LITERE ia artei bizantine cu 130 figuri IAȘI VIAȚA ROMINEASCĂ S. A. 19 2 7 C. 1U6 www.dacoromanica.ro PREFAȚA Literatura istorică romînească, cultivată de aproape un veac, a ajuns astăzi la un trecut care se impune; nu tot așa putem afirma despre istoria artelor, căci studiile serioase încep abia după 1900. Și obiectul fu arta romînească în deosebi, pentru arta străină lucrările pot fi numărate pe degetele unei mîni. Fănă acum cinci ani — la unele și azi, — în liceele de fete la care programa prevede istoria artelor in ultimii doi ani, se foloseau manuale străine, de obicei «Apollo» lui S. Reinach, succint șt costisitor; pentru ultimul an școlar nici până azi n’avem încă un manual de istoria artelor. Pentru acest obiect deci, suntem Jncă în faza începuturilor școlare din epoca lui Lazăr și Asachi. Dacă trecem peste eseul lui Odobescu din „Pseudo-Kinege-ticos", peste manualul lui Idieru învechit cași „Iconologia creștină" a profesorului eșan Mureșanu și peste studiile restnnse ale iui G. Balș asupra vechilor biserici din Serbia și Messembria, abia după război apar și la noi primele studii de istoria generală a artelor. Mai complectă e „Istoria artelor dela început și până la Renaștere" a d-lui Tafrali, tipărită la București în 1922, urmînd ca a doua parte să apară în curînd. Anul următor d. /orga tipărește cursul «Istoria artei moderne și contemporane» ținut la Universitatea din București; încă peste un an Cultura națională editează luxos schița d-lui Marin Simionescu-Rîmniceanu «Istoria artei»; de curînd d. A. Naum anunță b largă istorie a artei pu-hlicînd primele începuturi creștine; seria scurtă poate fi încheiată cu studiul nostru „Narthexul în artele bizantine, sudslave și ro-mîne" (Iași 1926). Paralel cu acest progres literatura istorică romînească se Îmbogățește cu studiile unei noi științe, bizantinologia, în strînse j-aporturi cu vechea noastră cultură. O ramură a acesteia, istoria www.dacoromanica.ro JV artei bizantine, s’a închegat în numeroase monografii, studii și manuale străine; o deosebită atenție trebue să i se acorde și la noi, întrucît întreaga artă veche romînească s’a desuoltat sub auspiciile ei. In istoriile amintite nu is’a acordat de cît un fragmentat capitol, cum era și firesc; studiul nostru privește numai o latură, de aceia am crezut să dăm luminei prezentul istoric, care în esență cuprinde un rezumat al cursului ținut la facultatea de teologie din Chișinâu, unde s’acreiatcea dintâi catedră de istoria artei creștine. Pornind dela necesitățile didactice ale facultății, am întocmit lucrarea sub forma unui istoric, care să cuprindă întreaga evoluție cronologică, și mai armonioasă astfel, a artei bizantine, iar nu ca un manual cu desuoltâri tehnice, mai puțin accesibile în-ir’un domeniu de defrișări. Pentru aceiași ușoară înțelegere am înlăturat toate «considerațiile războinice», polemicele și chestiunile controversate, oprindu-ne asupra esențialului ce ni s’a părut mai apropiat de adevăr; pentru a nu nedreptăți pe unii istorici, ne-am oprit și asupra afirmațiilor lor, fără a cita prea multe nume. Am înlăturat și aparatul științific necitînd de cît extrem de rar, de altfel și din motivul principal că încercăm o operă de popularizare. Lucrarea noastră oferă prin detaliile și subîmpăr-țirele planului său o serie de disertațiuni generale, în cadrul cărora își pot găsi locul complectările și descoperirele ulterioare- In asemenea condițiuni nu poate fi vorba de originalitate, nici cît privește alcătuirea marilor manuale străine; de altfel, in aceiași tovărășie cu ceilalți istorici de artă pe care i-am citat maî sus. Am menționat numai bibliografia operilor capitale ce ne-au servit de izvor; iar pentru cei ce vor lucrări de detalii, vor găsi o bogată bibliografie în „Indicele alfabetic" atașat lecției de deschidere a cursului nostru («Arta și creștinismul» Chișinâu 1928), întocmit pentru întâia oară în acest senz. In cuprins se va mai găsi o trunchiere: ne-am acupat exclusiv de arta bizantină ca produs al societății grecești din cuprinsul imperiului bizantin, neglijînd școlile slave, armeană și normandă. In schimbam inzistat în primul capitol asupra începuturilor și am extins introducerea artei creștine primitive din catacombe și primele două veacuri dela triumful Bisericei; este o alterare a titlului, conform necesităților de curs, care ne-a influențat de altfel și stilul. Am integrat însă anumite monumente, cărora li s’a dat www.dacoromanica.ro V tnai putină atenție de istoricii străini, ca Dobrogea șl Bulgaria de pildă. Am căutat facilitarea lectorului printr’un plan amplificat și numeroase tnșirâri, cu tendințe de repertoriu; iar pentru cei și mai puțin cunoscători am adăugat un indice cu explicarea termenilor de specialitate. Planurile și fotografiile sunt prelucrate după diferiți autori străini, pe care i-ain citat în general. Dacă cea dintăi istorie a artei bizantine în romînește, modestă compilație, va ajuta la stîrnirea interesului pentru cuprinsul acestui fragment de cultură, scopul nostru va fi fost atins de opera noastră, cu rost. BIBLIOGRAFIE Hoitzinger H.— „Handbuch der altkristlichen Architektur" Stuttgart 1889. Perate A.— „l’Archeologie chrdienne" Paris 1892. Idem „Les commencements de l’art chr&tien en Oc- cident" în A. Micbel „Histoire de l’art" / 1920. Paris. Strzygovschi I.— „Klein Asien" Leipzig 1903 Idem „ Ursprung der altkristlichen Kirchenkunst" Leipzig 1920 Bayet Ch.— „L’art bgsantin" Paris 1904. R. de Lasteyrie.—,,L’architecture religieuse en France" Paris 1912. Millet G.— „L’art bgsantin" și Idem „L’a t chr&tien de 1’Orient du milieu du XII s. au milieu du XIV s.“ în „Histoire de l’art" t.1 și III Paris 1903-5,1920—21. Gluck Heinrich.—„Die christliche Kunst des Ostens" Berlin 1924. Brehifer Louis.— „L’art bgsantin" Paris 1924. Diehl Ch.— „Manuel d’art bgsantin" I II Paris 1925—26. www.dacoromanica.ro CAP. I INTRODUCERE 1. Arta creștină primitivă. Religia nouă a lui Christos, la apariția ei, aducea tendința de a respinge orice manifestare de artă. învățămintele nouei religiuni împedicau pe credincios de a privi arta altfel de cit școala idolatriei și a imoralității; pentru primii creștini statuele sînt chipuri cioplite, pe care le urau, căci porunca decalogului „să nu-ți faci ție chip cioplit" era ascultată și sfințită de ei. Se mai adaogă la disprețul artei și faptul că creștinismul își are începuturile în Iudeia, țara refractară artei, unde singur templul din Erusalem cu bogățiile lui reprezintă acest sentiment, desvoltat la Greci și Romani în largă măsură. Și îndată ce Evreii emigrează în Grecia sau Roma, patria artei — „termen usual și indispensabil limbei pe care o vorbesc rasele latine și grecești",1) — uită rigorile mosaice. Grecii aveau tradiții strălucite de artă, pe care mișcarea helenistică le răspîndise larg și’n ținuturile asiatice. Nu se putea astfel ca populația, pătrunsă pănă în fibrele cele mai ascunse de cultură și civilizație, să nu simtă nevoia sa-tisfacerei acestei necesități interne moștenite, atunci cînd au intrat în familia cea mare a creștinismului. Vechea tendință era în ciocnire cu tendințele nouei religiuni, triumfătoare la început prin austeritatea ei asupra operelor păgînilor; dar prea le era acestor primi creștini imagina Domnului lor și a Apostolilor proaspătă în minte, ca să nu fi fost îmboldiți a le transpune în diferite chipuri zugrăvite. 1) Andr6 P6rat6 „Les comniencements de l’art chrâtien en Occident* in A. Michel „Histoire de l'art* I Paris 1920, p. .). www.dacoromanica.ro P. CONSTANTINESCU—IAȘI Cel dintâi monument de artă creștină sînt frescele rudimentare de pe zidurile unei cripte sub biserica Sf. Ioan și Pavel din Roma. Primii creștini se adunau la malul apelor, în locuri ascunse din păduri, unde erau chemați prin sunetele surde scoase de bataia ciocanelor în scînduri de lemn; sau in sinagogi, scholae sau casele unuia dintre ei. Creștinii din Roma și-au găsit de timpuriu un Ioc sigur pentru practicarea cultului lor, catacombele, unde se găsesc până azi cele mai numeroase semne și moaște ale celor dintâi creștini. Tot aici apar și primele simboluri. Imagina poporului era obișnuită să se îndrepte spre forme senzibile; unele din aceste forme sînt concretizate în simboluri, cea mai obișnuită fiind desenarea unui pește sau a crucei creștine. Primele producții înfățișează o artă sobră, dar și familiară, naturală, iar prin formă procede din arta veche. Era, deci, fatal ca toate manifestările artistice să se inspire de la modelurile, pe care le aveau înaintea ochilor lor zilnic, din arta cu tradiții adinei și străluciri de veacuri. Intre alte manifestări, cea mai apropiată de cerinti imperioase era alegerea unei clădiri sau înălțarea ei conform nevoilor rituale ale creștinismului. Pentru oficiarea diferitelor practici religioase cei vechi, mai ales Grecii și Romanii, aveau basilica; aceasta va servi și celor dintâi creștini în acelaș scop. Cea dintâi biserică e pomenită Ia 222, cu 20 ani mai veche ca cea din Edessa, cunoscută mai bine. In epocele de liniște ale imperiului și mai ales de largă tolerantă creștinismului, bisericele se înmulțesc; așa în epoca de pace dintre 560—302 se clădesc multe biserici, în cît numărul lor e bogat la finele secolului III — judecind după izvoare. Dacă dăm crezare afirmației lui Lasteyrie, nu s’a pastrat pănă azi nici o biserică anterioară lui Constantin cel Mare (325— 327); singurele monumente artistice, despre care se crede că merg până aproape de veacul întâi al erei creștine, aparțin catacombelor. 2. Catacombele. Uitate multă vreme, catacombele au eșit la iveală—ca Pompeii creștinismului — prin studii începute încă din sec. XVI și bine cercetate azi. Și dintre ele, morminte ale comunităților creș- www.dacoromanica.ro ISTORIA ARTEI BIZANTINE 9 tine, cele mai importante și aproape singurele sunt acele din Roma. La 31 Mai 1578 cîtiva lucrători săpînd o vie depe calea Salaria căzură într’o subterană zugrăvită, despre care merse curînd vestea atrăgînd atenția tuturor savantilor vremei. O muncă asiduă scoase la iveală cele mai însemnate cimitire, dela studiile Iui Bosio arheologia creștină se îmbogăți mereu cu cercetarea lor; opera capitală se datorește altui italian, de Rossi 1). Practica cultului religios în mormintele subterane era destul de răspîndită în Orient; Grecii și Romanii cunoșteau cavourile funerare, obișnuindu-se însă sa se închidă pe veci. La creștini mormintele rămîn deschise pentru cultul morților, trecuti în calendar cei mai multi; viata în comun a primilor creștini, cași împrumutul luat dela Evrei al mormintelor colective, explică rapida creștere a „cetății morților" (Perate). Constituția subsolului dimprejurul Romei, format din tufuri calcaroase, tari și uscate, a înlesnit saparea galeriilor în 4—5 etaje uneori și conservarea lor pînă azi cu toate podoabele artistice. Numai profanările perse-cutilor —mai grozave pe timpul lui Dioclitian—și ale barbarilor, sau ale creștinilor ambițioși ce-și săpau mormintele lîngă predecesorii lor sfințiți, distrugînd frescele înconjurătoare —au adus pagube apreciabile. După triumful Bisericei se părăsește obiceiul de-a se îngropa în catacombe, ele devin locuri de pelerinagii, vizitate timp de trei veacuri cu asiduitate; în preajma lor se stabilesc călugării speciali „mansionarii", „cubicularii“, „itinerarii". O lovitură puternică le dădu Papa Paul I la 756, cînd distribui moaștele la bisericile întregului apus; din veacul IX încep a fi uitate, singura deschisă rămase numai cimitirul St. Sebastian, «ad Cata-cumbas», nume extins asupra tuturora. La suprafață cimitirul păstra aspectul obișnuit, pentru a nu atrage prea mult atenția oficialității pagîne, cu toate că aparti-nînd patricienilor era respectat. O fațadă de cărămizi cu numele stăpînului, atrium cu bănci de marmoră, locuința păzitorului, fîntîna de abluțiune și triclinium pentru agapele comune. Printr’o deschizătură largă se cobora în galeria primă, în care se săpau cavouri și după complectarea ei se săpase altele în etaje sau îr,crucișîndu-se. Iu lungul zidurilor sunt sapate cripte și morminte cu sarco- 1) «Roma sotteranea» Roma 1864—1867. www.dacoromanica.ro 10 P. CONSTANTINESCU-IAȘI fagii numeroase; foarte strimte, pană la un metru lărgime, galeriile sunt înalte și boltite — etajele sunt unite prin scări. Chiar dela început se deosebesc două feluri de morminte: arcosoliuni pentru martiri și persoane notabile și locus, sepultura comuna. Locus-ul este o spărtură dreptunghiulara în părete, de dimensiunile mortului în genere, acoperită înafară de-o placă, tabula, pe care se desena inscripția epitafului sau diverse reprezentări. Ar-cosolium este un locus mai desvoltăt, acoperindu-se cu o placa de marmoră sub o absidă semicirculară sau dreapta și împodobită cu fresce sau desenuri, din cele mai artistic executate. Din loc în loc galeriile aveau cîte o liuninaria, pe unde se-făcea aerisirea sau se scotea materialul sapat de fossores, corporația în sarcina căreia cădea «construirea» catacombelor. In deobște se lucrau pe căile romane în cimitirele patricienilor trecuți la creștinism. Pe via Appia erau cimitirele lui Callkst și Pretextat, pe Ardeatina cimitirul Domitil, pe via Ostiensis cimitirul Comodilla, pe Flaminia al Sf. Valentin și altele pe via Nomentana, Tiburtina, Latina, Aurelia, Cornelia, Portuensis, La-bicena etc. Catacombe mai există la Neapole ale St. Ianuar, cu două mari vestibule probabil dela finele primului veac; în Sicilia la Siracuza, la Alexandria; iar cripte izolate în Siria și pretutindeni în jurul Mediteranei. 3. Decorația. Decorația catacombelor e mult mai interesantă ca archi-tectura lor; mai toate popoarele vechi aveau obiceiul să decoreze camerile funerare ale mormintelor, în cît și Evreii creștini acoperiră catacombele cu picturi, neutilizînd sculptura, care cerea un lucru în aer liber. Marmora, stucul, cărămida sunt des întrebuințate în arta nouă. Artiștii îi recrutează dintre decoratorii de mică importanța, care umpleau imperiul ca zugravi; adăugind și condițiile proaste de lumină, ne’nchipuim greutățile de care se loveau primele manifestări artistice creștine. Ficturele sunt lucrate prin procedeele frescei; cele din sec. I și II se deosebesc prin bogăția culorilor, care se perde mai tîrziu; în secolul III nu se mai știe cum să se reprezinte în pictură culoarea cărnii. Iar în privința gesturilor, îmbrăcămintelor și decorului în general, artiștii, neștiind nimic de mai înainte de www.dacoromanica.ro ISTORIA ARTEI BIZANTINE II cutare sfînt sau sfînta, sînt siliți să le împrumute toate dela arta veche nefiind la înălțimi de proprie imaginație. Influența artei antice se observa imediat. Un alt caracter al lor este castitatea ; nuditatea nu dispare, dar e inofensivă; toate figurele au cev i liniștit și naiv în atitudinea și execuția lor. In privința motivelor arta creștină primitivă scapă pe încetul de sub influența păgînismului și se îmbracă de idei creștine, de misticism și simbolism. Compozițiile se pot împărți în două epoci; anterioare și posterioare păcii Bisericei, cele mai interesante apar-ținînd înceouturilor. Cele mai simple ornamentări erau epitafele, cu invocația Domnului pentru odihna în pace a mortului, despre care se amintea sumar numele, anul morții, profesiunea; simplicitatea lor era mai impresionantă ca bogăția de amănunte a inscripțiilor păgîne. Mai tîrziu apar portretele mortului în fresce, inspirate ca formă de acele „clypeus"—medalioane cu chipul sculptat pe sarcofagii; sau uneltele ocupațiunii din viață, uneori chiar momente din timpul lucrului celui decedat. De aici s’a ajuns Ia scene din viața reală; sunt reprezentați: o precupeață, fossores, brutari, oameni transportînd un poloboc și mai ales minunata scenă „largitiones frumentariae“ — distribuția griului cu toate detaliile, în cripta marilor apostoli se află o friză largă cu reprezentarea descărcării mărfurilor la Tibru. Subiecte mitologice se regăsesc mai multe la Neapole, unde influența picturei pompeene era mai puternică; se reproduc: porți, coloane, tablouri cîmpenești, animale, vița de vie, un element favorit prin posibilitățile sale decorative și prin aluzia biblică. Anotimpurile se apropie mai mult de creștinism, ființele personificatoare fiind redate cu mai multă decență; deseori Isus e reprezentat în mijlocul lor. Dintre figurele mitologice au fost alese Amor și Psyche, personificarea dragostei veșnice și curate ce-i leaga și mai ales Orfeu, a cărui asemănare cu viața, blîn-deța și suferințele lui Iisus era vorbitoare; una din frumoasele reprezentări pe plafonul cimitirului Domitilla îl arată în mijlocul animalelor. Dar arta catacombelor este prin excelență simbolică. Prin caracterul funerar reprezentările se rapoartă la ideile de mîntuire, reînviere și pace veșnică, personificate prin imagini, care se aleg după vrîsta și starea mortului. Rugătoarea este un tip defemee www.dacoromanica.ro 12 P. CONSTANTINESCU-IAȘI voalată cu minele îndreptate în atitudine de rugă; uneori poate li un barbat sau o familie întreagă. S’a identificat la început cu Maica Domnului sau cu însăși Biserica, mai curind reprezintă sufletul mortului ce se roagă, bunătatea cerească însăși. In armonie cu Rugătoarea este chipul Bunului Făstor, cea mai veche, mai simplă și mai atrăgătoare reprezentare a Iui Iisus. De obicei un efeb antic în haine de păstor cu o oae pe umeri sau la picioarele sale — personificarea bunătății celui ce s’a jertfit ca un mei nevinovat pentru fericirea oamenilor. In legătură cu el un întreg ciclu pastoral: meiul ce reprezintă sufletul creștinului î 1 existența pămîntească și „muletra", oala cu lapte care reprezintă băutura eucharistică; uneori numai meiul sau muletra pot reprezenta pe Iisus. Din ciclul paserilor s’a ales păunul pentru frumusețea podoabelor sale și simbolul nemurirei; porumbelul ca adevarata pasere creștină prin curățenia albeței sale, simbolul mîntuirii lui Noe și al păcei, reprezintă sufletul creștinului după moarte. Din ciclul maritim: peștele, care dela antici prin delfini era raportat cultului morților, la creștini are o importanța capitală prin simbolul inițialelor care-i compun numele în grecește ihtys — Iisus Hristos theon gios sotir—și al pescarului apostol. Corabia ce va duce sufletul pe valurile vieței spre limanul mlntuirei, unde stra-juește farul, de asemeni reprezentat în fresce; din acelaș ciclu ancora, imagina speranței, uneori ținînd locul crucei prin forma unui T. Scene mai rari sunt acele ce reproduc persecuțiile, care puteau infiltra oarecare teamă și neîncredere în sufletul credinciosului ; cîteva fresce reproduc un amestec de naivitate creștină și imagini din cultul oriental mitriac al soarelui, atît de aproape păgînismului. Baza frescelor cu rost liturgic o formează ciclul alegoriilor biblice-, barca lui Noe cu înțâlesul sicriului din care esa sufletul mortului, Adam și Eva reprezentați abia în secolul IV în catacombele St. Ianuar din Neapole, sacrificiul lui Isac de Abraham împărțit în trei scene distincte; doua scene din viața lui Moisi și’n deosebi lovirea stîncii din care va izvorî apa mîntuirii; Tobie cu peștele în mînă, Iov, David ca un efeb, Ilie, cei trei tineri evrei din cartea lui Daniel, istoria Suzanei învinuită pe nedrept cași Iisus, Daniil în mijlocul fiarelor de care credința sa îl scapă și mai ales învierea lui Lazăr din noul Testament, amintind cre- www.dacoromanica.ro ISTORIA ARTEI BIZANTINE 1J dincioșilor viitoarea lor înviere, cași povestea lui Ionas cel salvat din pîntecele chitului. Reprezentarea raiului prin palmier, măslin și trandafir odihnea spiritul creștinului; ospetele cerești ca imagină dogmatică sunt foarte des reproduse; un alt grup reprezinți alegoric și liturgia eucharistiei, un preot întinde mîna deasupra unei mese cu pîne și pește, masa celor șapte discipoli pe malul Tiberiadei; uneori stînca pe care o lovește Moisi e însuși Iisus. cu apele spirituale. Scene nesimbolice sunt rare. După atîtea pregătiri apare și chipul lui Christos, la început rar și sub forma unui păstor; din faptele sale numai scena cu vindecarea hemo-roizei, întîlnirea cu Samariteanca și încununarea cu spini. Fecioara Maria apare tot așa de rar în Buna vestire, închinarea Magilor,. Fecioara cu profetul, în care fu recunoscut Isaiia. După pacea Bisericei apar noi compoziții. In primul rînd crucea, a cărei reprezentare era oprită mai înainte pentru a nu fi expusă profanării—se văd pănă azi caricaturi de crucificși cu cap de măgar; se înlocuia prin navă, ancoră, trident, litera T; între reprezentările artistice pomenim două din cimitirul Iui Cal-list: una între doi porumbei, cealaltă între doi mei. Dela Constantin apare monograma cu inițialele lui Christos sau diferite forme ale crucii, comissa, imissa, gamata ca o zvastică de azi etc. Din mozaicurile basilicale vin acum noi elemente: Christos învățînd și dînd legea în mijlocul apostolilor; apare nimbul ca simbol al puterei, căci e un atribut și la împarati. Christos triumfător, așezat ca un potentat pe tron tinînd crucea în mînă, între doi, mai apoi toți apostolii. Iisus judecător, introducerea aleșilor în rai și azistarea sfinților sunt scene care din secolul IV înmulțesc simbolismul după moarte; începe cultul sfinților și scene din conducerea sufletelor sub patronajul martirilor. Iisus apare în două icoane: tinăr imberb, Emanuel, pănă’n sec. V, de cînd se transformă în tipul istoric, matur, cu barba și sever, Pantocratorul, corespunzător triumfului Bisericei sale ; Maria apare hieratică, ca la bizantini. Ultimele fresce în catacombe sunt acele din secolele VI-IX, interesante mii mult pentru istoria sfinților, de cît pentru iconografie- www.dacoromanica.ro CAP. II Arta creștină din Orient dela Constantin la Iustinian (313-527) A. Caracterizări. Din sec. IV se’ncepe pentru arta religioasă creștină o epocă nouă prin libertatea cultului creștin. Constantin cel Mare, numit astfel de scriitorii creștini, nu numai că îmbrățișează împreună cu mamă sa, împărăteasa Elena, noua religie, dar prin edictul de la Milan din 313 ridică deasupra creștinismului o aripă proteguitoare considerîndu-I ca religie admisa în statul roman, fără ca să nesocotească vechile credințe de zei. Un alt fapt important, care determină un elan mai mare artei noi Creștine, este fundarea celei de-a doua capitale a imperiului roman, Constantinopolul pe temelia vechiului Bysanț. Locul, ales de Constantin cel Mare, era nici nu se putea mai bine nimerit: la gura Bosforului, acolo unde Asia se’ntîlnește cu Europa prin centrele lor mai de seamă de civilizație, unde se ciocneau curentele de cultură venite din Mesopotamia prin Syria și Anatolia cu acele grecești sau apusene romane; era firesc să rezulte din ciocnirea lor un centru eclectic și strălucit. Așezarea sănătoasă, asemănătoare cu acea a Romei, cheia Mărei Negre, pe unde treceau atîtea năvi cu mărfuri dela nord sore sud și dela est spre vest sau invers, era firesc să se populeze în curînd cu locuitori ageri și bogați, pe lingă mulțimea suitei curței imperiale. Adăugind și faptul că erau departe de tradițiile religioase ale Romei, ne’nchipuim cît de bogată era comanda operelor religioase creștine, condițiunele naturale și umane fiind atît de prielnice. www.dacoromanica.ro ISTORIA ARTEI BIZANTINE 15 Se naște o artă deosebită de acea a catacombelor, care se observă în formele architecturei, în procedeele decorației și'n formarea unui stil istoric, pentru că în manifestările artistice ale unui popor deosebim caracteristici in ce privește architectura, adică arta clădirei, decorația ornamentală, pictata sau in mozaic și stilul corespunzător gustului societății dintr’o anumită epocă. Caracteristicele noei arte bisantine sînt doua mai importante : este o artă oficiala și orientală. Arta creștina sub influența curții dela Constantinopol devine oficială-, se copiază îmbrăcămintea dela curte în reprezentarea veștmintelor personagiilor pictate sau redate în mozaicuri. In iconografie figurele sînt portretizate și individualizate, artistul este influențat de imagina cutărui împărat, membru al familiei imperiale sau personagiu de vază, pe care-1 redă în figurarea vreunui sfînt sau unui personagiu din vre-o scenă religioasă. Prin comparație cu strălucirea curții imperiale se ajunse la pompele cerești, neîntrecut de luminoase pentru cei drepți. In al doilea rind arta bisantină este o artă orientala prin importanța Constantinopolului și prin faptul că Orientul e centrul creștinismului. Mai întâi se păstrează amintirea helenismului clasic, care apoi e modificat de reînvierea influenței asiatice prin renașterea Persiei din secolul al III-lea d. Chr. în epoca numită a Sas-sauizilor (227—641 p. Chr.). In arta sassanidâ se pot distinge două școli; una mesopotamiană și alta persana mai la sud. In arhitectură artiștii persani sînt novatori. In ce privește planul domestic scopul era să se apere clădirea de lumină și căldură, să ferească locuința de curiozitatea oamenilor și să sorveascâ pentru inmagazinări. In realizarea acestui program architecții persani au meritul de a fi acoperit o navă dreptunghiulară cu o calotă; de asemenea artei persane se datorește construirea bolței deasupra unui plan dreptunghiular prin ajutorul unor sisteme architectonice numite „trompe d’angle" (trompe de unghiu) și bolta fără cintru. Pe lîngă forme technice pătrund și idei nouă; arta nu se mai pune, ca la Greci sau uneori la Romani, în serviciul reali-zărei frumosului, ci pentru serviciul și glorificarea puternicilor, ca’n Orient. Se știe că’n Egipt piramidele enorme, templele și monumentele funerarii se datorau Faraonilor, divinizați ca zei; în Assiria puternicilor regi sau în Chakleia pentru întărirea capitalei regilor din Babilon. www.dacoromanica.ro 16 P. CONSTATINESCU-IAȘI Deci și’n arta bisantină se vor observa două spirite: grec reprezentat prin amintiri architectonice, eleganță și armonie; și oriental, reprezentat prin forme nouă architectonice, motive ornamentale, bogăție și lux, slilisare. Se susținea că arta primă creștină datorește mult Romei, S’a dovedit în urmă, și mai ales de către profesorul Iosef Strzy-gowski, că’n primele trei secole a existat o renaștere orientală a tradițiilor vechi, care s’a înălțat chiar deasupra influenței he-Ienistice. Un rol important joacă și Constantinopolul în desvoltarea artei bisantine, formată din încrucișarea artei egiptene, siriene și grecești. înainte de a trece la studiarea acestor influenți, care s'au exercitat în creiarea artei bisantine, să descriem diferitele tipuri ale edificiilor religioase creștine, care au servit ca modele tuturor monumentelor religioase începînd din sec, IV și pănă cînd a durat această artă. B. Tipurile edificiilor religioase. 1. Basilica. Originele. Biserica creștină copiază basilica romană, care servea pentru afaceri judiciare sau comerciale. Unii învățați, în deosebi germanii, au susținut că e un produs al geniului creștin; alții, din Franța, susțineau că derivă din catacombele Romei. Basilica romană civilă e veche, cea dintâi a fost clădită la Roma de Marcus Porcius Cato în anul 184 a. Chr,; pe timpul imperiului sunt numeroase, de oarece ele răspund unor nevoi zilnice în administrația bogată a împărăției romane. Ele se găsesc împrăștiate pe toată întinderea lumei romane și se clădesc pănă în timpul lui Iustinian. Basilica era un portic acoperit, înălțat pe margenile forului; piața publică romană avînd accelaș rol pe vreme rea, cînd afacerile continuau sub apărarea coperișului. Unele au o navă unică; altele sînt constituite din o navă centrală mai înaltă, cu două colaterale, adică năvi mai înguste și mai joase pe laturile năvii principale. Absida lipsește sau nu e de cît un hemiciclu înălțat ; n’are transept, iar intrarea poate fi și pe una din laturile mari. (fig. 1). Asupra originei basilicei s’au mai emis și alte păreri; www.dacoromanica.ro ISTORIA ARTEI BIZANTINE 17 unii au căutat-o în templele triconce din Roma, în sinagogcle evreești sau în templele hyptere păgîne, adică temple cu portice descoperite (fig. 2). Contra acestor aserțiuni se ridică Lasteyrie, aducînd mai multe motive, pentru care templele păgîne nu puteau fi utilizate. Creștinii mai întâi urau păgînismul și tot ce-1 aminteau: apoi templele prezentau insuficiență spațioasă; se deosebesc și ca structura: templele sint hyptere sau periptere, au • * • • • • • • fig. l. Basilică civilă romană. O !• • • • • • • Fig- 2. Marele templu al Ini Jupiter Olimpianul din Selinonta. o parte din cella descoperită, pe cînd basilicele creștine au fost totdeauna acoperite, cît de rudimentar cel puțin. După atrium s’ar putea face oarecare asemănare între basilică și casele parti-ticulare romane, dar există și mai mari deosebiri între aceste două tipuri de clădiri; abside se clădesc la numeroase edificii. Origina basilicei e deci mai complexă: dela basilica forului a luat forma și năvile, dela locurile publice de reunire și dela monumentele funerare a luat absida, dela case particulare atriuin. Descrierea. Basilicele, mai ales posterioare, sînt de obiceiu cu intrarea la vest și absida la est, în direcția Sf. Mormînt; dela 2 www.dacoromanica.ro 18 P. CONSTANTINESCU-IAȘI această regulă sînt rarele excepții din Kurdistan și Trapezița. Ii fata edificiului principal se găsea un atrium, adică o curte dreptunghiulară cu o fintina de abluțiune la mijlocul ei, cu phiale ș' în cazul cînd atrium lipsește există un narthex, pridvor din coloane libere sau cu intervalele zidite; pot exista și ambele sisteme de intrări la acelaș edificiu. Urmează clădirea principală a bisericei, un dreptunghiu formînd o singură nava sau 3 navi una principala și două colaterale prin două șiruri de coloane înce-pînd dela intrare și pănă la absida sau altar; intre coloane arcade apar încă din secolul IlI-lea, uneori sînt și lintouri, stinghii puternic dreptunghiulare. Cîteodată apar și pilaștri în locul coloanelor care sînt cilindrice, (fig. 3). Cind apar și tribunele, galerii deasupra parterului, coloanele sunt în două rinduri suprapuse: ele nu se găsesc la basi-licele de primul ordin. Uneori colateralii și tribunele se’ntorceau spre nava centrală, basilica se numea atunci clialcidica. Năvile sncundare serveau cea din dreapta pentru barbați, stingă pentru femei (matrimonicon); deose- birea o respectă și artiștii; mozaicurile dela St. Apollinar-Nou reprezintă pe dreapta o procesiune de sfinți, pe stingă de sfinte. Lumina intra prin ferestre tăiate în zidul lateral al năvii și al fațadei, unde uneori se află un oculiis rotund ; ferestrele au ornamente in spațiul liber. Biserica are naos și berna sau sanctuarul, uneori mai ridicată absida. Intre naos și berna se introduce, începind din secolul IV-lea încă, transeptul, deacurmezișul naosului. El s’a ada-ugat din motivul de a înlesni credincioșilor vederea ceremoniilor; www.dacoromanica.ro ISTORIA ARTEI BIZANTINE 19 apoi prin introducerea lui reeșea forma de cruce, care era simbolică. In dreptul navii centrale e absida, totdeauna semicirculara și boltită; în jurul ei scări, iar în mijlocul acestora cathedra. In față este altarul, care e acoperit de un baldachin, ciborium; separat de public priit cancella, o balustradă din coloane mici acoperite (transemna). Altarul era o peatră servind de masă pe un suport sau mai deseori pe patru; de asemenea servește și ca mormînt. Sînt bisetici cu mai multe altare secundare. Cînd într’o biserică sînt mai multe moaște, se adună într’un singur „confesiuni*, de unde a rezultat cripta subterană. Berna e separată de navă și prin iconostase cu trei uși, cea din mijloc sfîntă. Intre absida și nava erau și solea, strane pentru cîntăreți cu pupitre (cunbon); galeriile se numeau catehumena. Absida era proeminentă la exterior, așa cum se vede și azi la mai toate bisericele noastre ; uneori nu trecea peste zid mai ales cînd avea pe laturi sacristiile: diaconiciun pentru \est-minte, la dreapta și protbesa pentru jertfe, la stînga. In afară uneori absidele sînt poligonale. Sînt basilici cu două și chiar trei abside; altele au pe laturi și absidiole. Acoperămîntul e’n șarpantă, adică din lemnărie, grinzi transversale pe o suprafață mai mult sau mai puțin orizontală. Bolta există încă la termele romane, a fost totuși întăi încercată pe colaterali fiind mai rezistenți. Absida e totdeauna cu boltă de formă sferica («cui de four ). Invălișul din olane; alteori din metal mai ales plumb sau plăci de staniu și bronz. Basilicele creștine au fost decorate. Decorația provine din două motive: dintr’un gust estetic și din nevoia de a acoperi imperfecțiile cladirei. Ea constă din: picturi, plăci de marmoră albă sau polichromă, mozaicuri; uneori numai stucul în alb, alteori pictat. Plăcile de marmoră se păstrează mai greu fiind adăugate, uneori nu numai în panourile de jos, ci pe tot păretele. Apoi mozaicuri pe păreți sau pavaje; în cazul întăi reprezintau scene sau personagii sfinte, în cel de-al doilea caz erau oprite, pentru a nu se profana sub picioarele credincioșilor, dar reprezentau motive florale, animale sau geometrice. Rareori sculpturi în biserici. In deobște biserica e mai puțin somptuoasă în afară, excepție făcînd numai fațada. www.dacoromanica.ro 20 P. CONSTANTINESCU-IAȘI 2. Edificii în forma de rotondă. Babtisterul. Baptisterul era o clădire specială, unde se introduceau neofiții pentru a fi botezați în noua religie creștină. Astăzi această clădire a dispărut din uz, de oarece născîndu-ne din părinți creștini sîntem botezați de copii, cînd e suficient un vas, cfistelnița. In primele secole, cînd oamenii maturi primeau creștinismul, baptisterul prezenta o importanță deosebită, deci i s’a acordat o atenție în architectura religioasă. Dela Constantin cel Mare fiecare biserica episcopală are un baptister; mai apoi alte biserici au adăugat la o parte a clădiret principale un baptister. Cel mai vechi este la Sf. Ioan de Lateran (Roma) zidit de Constantin. Baptisterul se construește în formă rotundă, ca cea mai potrivită, cu piscina în mijloc. Poate fi exagonal, mai deseori octogonal; dela planul pătrat se trece uneori la octogon prin patru absidiole așezate la colțuri, ca la thermele romane. Rareori treflate sau rotunde. In mijloc se află piscina de formă octogonală sau de aceiași formă ca a baptisterului; era sapată cu un parapet sus și un loc pentrix preot; uneori un ciborium. Capelele funerare. Capelele numite funerare sînt tot rotonde, ele imită unele morminte romane. Se clădesc și’n timpul creștinilor pentru familiile imperiale, astfel e Sf. Constanța. Acest plan s’a întrebuințat foarte mult alături de acel basi-Hcal; toate au o cupolă. Uneori planul se complică prin trei eșituri formînd ramurile unei cruci. Planul baptisterelor înglobate în patrat apare des în Syria, aici bolta ia imediat locul șarpantei lipsind lemnul și regiunea fiind bogată în peatră. Octogonul poate fi și un plan în formă de cruce. La Bin-birkilisse, o localitate vestită în Asia mică prin numărul considerabil al ruinelor monumentelor religioase, s’a întrebuințat des octogonul. Era clădit în patru diagonale, iar ferestrele în alte patru; deci era un octogon în diagonalele unei cruci, astfel că la un braț al crucei era absida, iar la cel alt intrarea. Biserica era mică, a servit deci ca martyrium sau mormîntul unui sfînt. Importantă este descrierea unui asemenea plan în scrisoarea lui Grigorie de Nyssa către Episcopul Amphilocius din Ikonium. Reconstițuindu-se planul de către Bruno Keil s’au observat unele www.dacoromanica.ro ISTORIA ARTEI BIZANTINE 21 I'ig- 4. Pantlieoiiul din Roma. deosebiri de octogonul precedent, Ia care toate arcurile stau la colțuri; la Nyssa exista un peristyl de 40 coloane. Asemănătoare cu octogonul din Nyssa erau biserica Apostolilor din Constantinopol și Mausoleul lui Constantin. După modelul ambelor tipuri s'au clă- dit și altele, așa octogonul dela Soasa și Ulu Bimar (fostă Isaura); ultimul, descris de Fritz Knoll, are aceiași formă și dimensiuni aproape ca acel din Bin-birkilisse ; altele dela Hiera-polis și Derbe. Aceste toate n’au galerii, in cit putem deosebi un al doilea tip de octogon cu tribune, descris de Grigorie de Nazianz în cuvîntarea dela moartea tatălui său, episcop înaintea sa (■}■ 374). Paralele siriene s'au clădit încă de timpuriu. Constantin cel Mare, la începutul secolului al IV, a ridicat un octogon în Antio-chia cu tribune, început la 331. Un alt octogon oval s’a găsit la Wiranscheir în Nordul Me-sopotamiei aproape de Diarbekir, care are tribune. In ce privește origina clădirei octogonale putem afirma că, deși Ia Roma se găsește acest tip architectonic (fig. 4), el a venit dela Greci, iar aceștia l-au luat din Orient. In epoca creștină, mai ales în Asia mică, se vede influența orientală și din mărturisiri. Diaconul Marcos în „Vita Porphyriis" spune că acest episcop de Gaza a clădit biserica din reședința sa după modelul templului iudeilor; ori această biserică era rotundă și cu două portice. In regiunea apropiată a Palestinei se găsesc monumente, ca fintîna lui Abraham din Ascalon sau fîntîna lui Hiob dela Kapernaum, care sînt octogoane. www.dacoromanica.ro 22 P. C0NSTANT1NESCU-IAȘI Octogonul căpătă curînd o întindere însemnata. Astfel se găsește din Armenia, clădirele turcești ale Seleucizilor, la Sulta-nieh în N. W. Persiei și pănă la Roma, unde deseori bolta se sprijină pe clădiri circulare, dacă nu octogonale. 3. Basilica cu cupolă. Basilica cu cupolă este o basilică obișnuită, dar șarpanta este înlocuită printr’o bolta, o cupolă {leasupra leagănului nave principale. Ca tip se poate lua biserica II din Binbirkilisse, printre cele mai vechi; reprezintă un tip deosebit avînd în locul porticului mic un narthex adevărat și tribune; are doua șiruri de coloane și o absidă. - Ca tip premergător este acea din Nikaia, construita din cărămidă, iar ca tip desvoltat este basilica dela Kodscha Kalessi lîngă Kesteli. Construită din peatră cubica, e tipul presbyterium-ului: absidă cu transept cu arc de triumf în potcoavă; în colțul din dreapta din fața bemei se ridică un turn, zidurile trecînd peste coperiș ca un tambur. Iar deasupra navei principale se ridică bolta asemănătoare cu acea dela Biserica roșie din Bischai, (Egipt), care e o calotă. Kodscha Kalessi a fost o mînăstire; ori întemeetorul lor în Asia mică, Vasile cel Mare, s’a reîntors în patrie la 357, după ce vizitase mînăstirele din Egypt, Syria și Mesopotamia. Strzygowski o dateaza cu cîțiva ani înaintea lui 400 d. Chr. Deci basilica cu cupolă apare poate încă din secolul IV, daca nu sigur pela începutul secolului al V-Iea. Cupola, care se bazeaza pe un plan circular, se clădește pe planul dreptunghiular al naosului. Trecerea se executa de architecți prin mai multe procedee. Cel mai vechi e acel al nișelor, care așezate la colțurile pătratului îi măresc numărul laturilor tinzînd a le micșora lațimea și a se apropia de forma circulară. Un astfel de exemplu este la basilica Clemens din Ankyra (Galatia) din secolul al IV. Mai tîrziu se introduc pendentiuii; se înălță 4 arcuri pe cele 4 laturi, iar locul dintre arcuri formează triunghiuri sferice, ale căror laturi superioare unindu-se dau un plan circular. Cupola se reazimă direct pe edificiu, eșind în relief înafara și dînd un aspect masiv și greoiu basilicei; așa se prezintă toate basilicele anterioare și mult încă posterioare lui Justinian. După Justinian, și chiar în timpul lui ca cel mai vechi tip: www.dacoromanica.ro ISTORIA ARTEI BIZANTINE 23 Sf. Sofia din Salonic, cupola începe să se înalte, ridicîndu-se deasupra edificiului prin intermediul unui cilindru sau prizme, numit tambur. El serverște pentru luminat, străbătut fiind de ferestre; pe de altă parte dă o înfățișare deosebită contribuind la înfru^ musetarea plasticei monumentale. 4. Biserica cu cupolă în cruce. Al patrulea tip de biserică creștină e biserica cu cupolă, cu planul în cruce. Acest tip se aseamănă cu anteriorul, dar se deosebește prin faptul că cele două arcuri de sub cupolă dela nord și sud se deschid departe în lături, în cît se proectează și’n afară ca brațele unei cruci. Crucea e alcătuită dintr’un braț lung rezultat din prelungirea naosului spre narthex și absidă, și un altul transversal prin dreptul transeptului prevăzut cu arcuri la mijloc. Dacă sînt șiruri de susținătoare, coloane sau pilaștri, ale tribunelor, atunci rămîn în catul de jos neîmpedicînd sus brațul crucei. Acest tip Strzygowski vroia să-l pue înainte de Justinian. La bază era un pătrat cu mai multe fete la colaterali; urme sînt în Palestina, Pisidia și la biserica Babuda din Syria. Asemenea mormîntul din Hermessos avea un portic cu coloane, un spațiu în lung acoperit și o absidă semirotundă, iar pe laturi doua nișe desvoltate. Aceste nișe mărindu-se mereu au ajuns absidiole, apoi adevărate abside ajungînd aproape în mărime pe cea principală spre est și formînd cu ea o cruce. Crucea fiind un simbol s’a întins foarte mult mai ales în secolul al IV, cu debșebire în picturi, lucrături în lemn și a trecut și în architectură. Isvoare ne vorbesc despre aceasta: Sf. Am-brosius pune în inscripția bisericei Sf. Apostoli din Milan dela 382 d. Chr. că e zidită în formă de cruce. Alt text cu amintirea crucei este cu privire la biserica lui Porphirion din Gaza. Aceiași formă se găsește cu mult anterioară creștinismului în Palestina; așa este fîntîna lui Iacob din Sichem; dar tipul n’a prins de cît în arta creștină. Un alt tip asemănător cu planul în cruce este sanctuarul treflat, atît de întrebuințat în Egipt, dar care își are origina din Syria. Cel mai de seama exemplu de biserică cu cupolă în cruce este Sf. loan din Ephes; unul din monumentele cele mai vechi de acest tip, dar asupra căruia a fost multă discuție, de oarece .suferise multe transformări ulterioare. www.dacoromanica.ro 24 P. CONSTANTINESCU-IAȘI De acelaș tip și anterioare lui 500 d. Chr. sunt bisericele tăiate in stîncă din Asia mică, care se găsesc dela Amaseia Ca-padociei pînă pe coastele sudice. Mai vestite sînt acele dela Aja-sin din Phrygia; la Ilamusch lingă Konia, la care exteriorul nu este vizibil fiind săpat în stincă. Apoi bisericele din Flrsandyn sauTschanlkilisse lingă Akser^i, Fhilippi din Macedonia, Myra din sudul Anatoliei. * * * Dintre toate tipurile de biserici enumerate pînă acum cele mai vechi, basilica și octogonul, au rămas în desuetudine, clă-dindu-se în tot decursul artei bisantine după ultimele planuri: biserica cu cupola sau cu planul în cruce, ce rămîne specifică din secolul IX. La această preponderență credem că au contribuit mai multe motive. Crucea era simbolul creștinismului, era deci firesc să placă atît de mult și’n architectură. Cupola, adusă din Orient, a predomnit odată cu toate gusturile importate din aceiași regiune, care a influențat considerabil arta bisantină. In fine atît cupola cit și forma de cruce dădeau un aspect deosebit și armonios în acelaș timp, mulțamind gustul artistic prin o plastică, aleasă monumentală. C. Cronologia și topografia monumentelor. 1. Cele mai vechi. Se clădeau biserici proprii de creștini chiar înainte de Constantin; urme însă nu ne-au rămas fiind construite dintr’un material ușor friabil. Constantin cel Mare clădește biserici în mai tot imperiul roman. Acele din capitala sa, Constantinopolul, se cunosc puține; așa e basilica Sf. Apostoli și primele zidiri ale bisericelor Sf. Irena și Sf. Sofia, refăcută mai tîrziu de Justinian. Mai toate au plan basilical. Un alt monument e biserica lui Constantin dela Sf. Mor-mtnt, care s’a pastrat; e formată din trei edificii distincte, deseori arse și reparate, în cît nu constitue un model fidel al artei con-stantiniene. Mai apropiată e biserica Nașterei dela Bethleem, care are deasemeni unele adaosuri, și biserica din Andaval. Octogonul lui www.dacoromanica.ro ISTORIA ARTEI BIZANTINE 25 Constantin din Antiochia începe a se clădi pela 331; e cel mai vechi tip de biserică rotondă; e prevăzut și cu tribune. Strzygowski datează ca făcînd parte tot din sec. IV un alt octogon oval dela Wlransheir aproape de Diarbekir, în nordul Mesopotamiei ca cel mai estic model. El mai atribue secolului al IV basilica cu cupolă Kodscha Kalessi lîngă Kesteli pe muntele Taurus, descrisă anterior. Headlam și Wulf o pun în sec. V; Strzygowski aduce ca argument apariția pe capitelurile coloanelor a unor volute caracteristice secolului III și IV. Fig. 5. Biserica 2 dela Binbirkilisse. Acelaș datează unele biserici dela Binbirkilisse ca ante-constantiniane. Chronica din Edessa vorbește de vechimea bise-ricei din’Asia mică, una o pune la anul 201 d. Chr. Unele biserici dela Binbirkilisse, ca II și VII (fig. 5) arată sigur secolul IV prin introducerea galeriilor laterale și a narthex-ului închis. La Otschajak există un dublu martyrium din acelaș secol, cînd apar și alte multe morminte de martiri. Din aceiași epocă basilica cu cupolă dela Jiirme (Galatia). După texte mai aparțin biserica Porphirion din Gaza, terminată în 401 și Sf. Apostoli din Milan cu o inscripție dela 382. www.dacoromanica.ro 2G P. CONSTA NTINESCLJ-I AȘI Intre clădirile civile putem enumăra Hippodromul lui Constantin din capitala sa și palatul lui Diocli(ian din Spalato (Dalmația), dela care au mai rămas urme destul de vizibile păna azi. Asupra datării monumentelor in genere este totdeauna de observat multă circumspectiune, pentru că dacă nu avem texte sau inscripții, caracterele stilului ne pot înșela uneori chiar cu secole. Multe din monumentele enumerate ca aparținînd secolului IV pot fi mai nouă, căci mai lesne ne vine a crede cu această supoziție de cît una contrară. Mai sigure sînt monumentele din secolul V și începutul secolului VI pînă la Justinian, pe care le vom înșira acum după regiuni. 2. Monumentele din Orient. In Orient creștinismul și-a avut sediul în primele lui începuturi, căci doar în Orient s'a născut; aici se păstra o tradiție, poate cea mai veche, artistică, era deci firesc ca sa se clădească monumente și cu deosebire religioase. Toate condițiunele naturale și uma-re concurau; un climat favorabil, bogă{ie în lemn, peatră și pămînt pentru cărămidă, o populație ferventă religioasă și bogată—au adus o comandă îmbelșugată chiar din aceste prime secole ale artei creștine. Asia mică. In Asia Mică găsim toate tipurile de biserici: basilica helenistică, basilica cu cupolă și cu plan în cruce, cași diferite clădiri rotunde. Ele au fost studiate de numeroși savanți ca: Wulf, Croufoots, Smirnov, architectul Fritz Knoll și mai ales losef Strzygowski în lucrările sale „Orient oder Rom" și „Klein Asien". Cele mai numeroase, vre-o 50, s'au descoperit din ruine la www.dacoromanica.ro ISTORIA ARTEI BIZANTINE 27 Fig. 7. Biserica 32 dcla Binbirkilisse. Biiibirkilisset care și înseamnă în limba turcă o mie și una de biserici. Sînt mai toate basilire și au fost numerotate I, II, III etc, pentru a se deosebi în studiere. Ele aparțin prin fațadă clădirilor syriene și prin material grupului syro-nordafrican (fig. 6 și 7). Foarte asemănătoare acestora este o basilică dela ledikapulu cu o singură navă: o dublă biserică dela Otscliajak clădită din cărămidă. Oe un alt tip helenistic, care provine din templele grecești prin transformarea peripterului in zidurile bise- ricei, aparțin numeroase biserici ca: basilica dela Aladscha Kisle, pe care Strzygowski nu știe sigur dacă s’o fixeze în secolul al IV sau al V-lea; bisericele din Sagalassos și Gill-bagtsche. Bisericele din Cilicia s'apropie și de tipul sirian. In sudvestul Asiei mici se găsesc basilici, care s’apropie de tipurile dela Binbirkilisse și acele dela sud; sînt basilicelc isaurice dela Elingirif Dagh, Derekj6i, Oreni lingă Karakodscha; biserica în formă de cruce dela Beget Jokosu lîngă Iatagan: biserica dela Ulubunar (Isaura) se caracterizează prin- tr'un narthex comp- Fig. 8. Diner din Frigia. j ț Mai există și un al treilea tip oriental, care spre deosebire-de bisericele helenistice cu narthex sau atrium la intrare, au fațade-cu turnuri laterale. Așa e biserica dela Tschardagh-Kjbi, importantă și prin arhitectura externă sau Ia Diner în Phrygia (fig. 8). www.dacoromanica.ro 28 P. CONSTANTINESCU-IAȘI Dintre monumentele ronde s’au găsit octogoane cu plan central la Soasa și Ulu-Bunar asemănătoare cu’n alt tip dela Binbirkllisse; apoi acele dela Hierapolis și Derbe. Basilici cu cupolă s’au găsit iarăși la Blnbirkilisse, iar premergătoare este acea din Nikaia de cărămidă; asemănătoare sînt la Kranitelides și Kesteli; apoi Adalia cu Dochmamin-Djamissi. Biserici cu cupolă in cruce în Asia mică înainte de 500 sînt la: Mț/ra în sudul Anatoliei la Dere Aghzij (fig. 9), Hennessos Fig. 9. Dere-Ahsy din Cilicia. în Pisidia. Bisericele tăiate în stîncă, atît de numeroase, aparțin aceluiași tip. Ele se găsesc dela Amaseia Capadociei pănă în sud; astfel la Ilamiisch la S. E. de Konia, Ajasin în Phrygia; sau biserica în peșteră dela Gerdme. O formă deosebită de cruce la Scupi din Capadocia (fig. 10), cu tipurile asemănătoare dela Siuir-His-sar și Panaghia din Tomarza. Syrla și Arabia. In Syria este o desvoltare deosebită a religiei creștine în decursul sec. IV—VI. Era un mediu bogat și o populație inteligentă și devotată religiei. Se păstrase în Syria o cultură și tradiție locală, care intrase în luptă împotriva clasicismului helen reprezentat de Constantinopole.- dar tendințele www.dacoromanica.ro ISTORIA ARTEI BIZANTINE 29 naționale au ajutat mult la triumful creștinismului, natural ostil culturei clasice păgîne. In Syria apar o sumedenie de monumente în vre’o 100 orașe, concentrate în jurul unor centre mai vestite încă din antichitate, ca Antiochia de pildă; ele au fost insă depopulate și ruinate la venirea Arabilor și Perșilor, în cît vechea civilizație reesă azi în urma cercetărilor care se fac de savanți și comisiuni speciale ale expedițiilor științifice. Aceste ruini au fost explorate și descrise mai întăi de De Vogiie în lucrările sale „Les egli-ses deTerre Sainte“ (Paris 1860), „La Syrie centrale"; de Laborde, Anton Baumstark și alții, iar de fczd Fig, 11. Turmanih (Syria). Fig. 10. Scupi din Capadocia. curînd de misiunea americană „Pinceton Uneversity". Din punct de vedere al influențelor monumentele siriene- se pQt împărți pe regiuni. Litoralul dela Antiochia la Qaza ș'r Cisjordania sînt helenistice prin apropiere de mare și insulele-grecești din Archipel; Nordul preferă mai mult orientalismul cașî regiunea Hauran; la est regiuni inferioare din punct de vedere-artistic. Planul bisericelor e’n deobște basilica cu 3 sau 5 năvi„ construită din peatră; cărămida e importată; sînt și clădiri ronder mai ales cele mai vechi; caracteristic tipului oriental e fațada frumos ornată și flancată de două turnuri. www.dacoromanica.ro 30 P. CONSTANT1NESCU-IAȘI Cele două sisteme, al basilicei și al edificiilor cu plan central, se găsesc perfect armonizate la basilica cu plan în cruce Sf. Simeon Stylitul, între Alep și Antiochia. E formată din o curte ortogonală, din care pornesc în cruce 4 basilici cu cîte 3 năvi; de admirat sînt arcadele, cele două rînduri de colonete lipite la păretele extern al absidei estice și mai ales înălțarea cupolei circulare pe un plan patrat sau octogonal. Fig. 12. Fațada dela Turmanin (după Vogiiâ). Un alt monument vestit este și basilica diu Turmanin (fig. 11) una din cele mai frumoase biserici prin plastica monumentală în deosebi; are a fațadă cu mai multe caturi (fig. 12) ornate cu ferestre din două băi, galerii cu coloane și o ușă principală arcuită în arc cintrat, la care se parvine printr’o scară cu 14 trepte largi. Două turnuri laterale întrecînd înălțimea bisericei, îi dau un aspect de măreție și putere. Alte asemenea basilici s’au mai găsit la Roueiha, Baquza (fig. 13), Mchabbak, Bakhira, Zebed, Deir Seta, Qualb-Luzeh (fig. 14) Diarbekir (fostă Amida), Rusafah, Tur Abdyn cu mai multe biserici (fig. 15 și 16), Behio, Dara, (fig. 17) etc. Bisericele de pe coastă, asemănătoare și cu cele din Cilicia Asiei mici, sînt de tip helenistic; în deobște ele au deci un atrium sau narthex. www.dacoromanica.ro ISTORIA ARTEI BIZANTINE 31 Cităm basilica cu cupolă dela Kasr-lbn-Wardan (fig 18), clădită la începutul sec. IV și asupra căreia vom reveni. Clădiri ronde sînt bisericele cu plan octogonal dela Bozra și Ezra dela începutul secolului VI, martiryon din Rusafah și biserica Fecioarei din Amida. drumul Damasc-Meca, cu influențe mai mult persane; e o îngrămădire de construcții în cuprinsul unei largi incinte. Mai interesante sunt două săli, una de formă basilicală și alta treflată cu cupolă amintind planul Iriconc originar în Syria din sec. V; dacă admitem vechimea sec. IV. au o mare importanță. Mai tîrziu, în secolul III, un alt stat arab creștin se întemeiază la conliniile Babyloniei, acel al Lakmizilor, ale căror monumente se cunosc mai puțin. 3. Egiptul. Poate nicăeri ca'n Egipt n'a triumfat mai mult www.dacoromanica.ro 32 P. C0NSTANT1NESCU-IAȘI creștinismul, dar atenția oamenilor de știință a fost atrasa mai mult spre Egiptul vechi. Monumente apar din două epoci: secolele IV-V și altele mai nouă din secolele VI-VII; cunoscute sunt de cînd au fost studiate de misiunea franceză a lui Cledat, care a făcut cercetări Ia Bauit cu roade frumoase. De la venirea Arabilor nu se mai pomenește de aceiași ferventă religioasă, putem spune uimitoare, în cît dispar și monumentele religioase. Le vom enumera pe cele principale și dup& epoca lui Justinian, căci mai departe n’o să mai revenim. Fig. 15. Mar Ibrahim din Tur Abdyn. Fig. 16. Mar Iakub din Salah. Programul bisericelor egiptene este o variație a basilicelor cu 3 abside; au un plan treflat, după unii originar din Syria. Linele se’nfundă în munți ca un speos sau hemispeos, o influență locală a artei vechi egiptene. De asemenea din secolul al III se des voltă o artă națională, coptă; subiectele sînt helenistice, iar technica orientală; spiritul egiptean se mai poate observa și la construcția zidurilor faraonice cu arcade eliptice, cintrate și ogivale. Un centru principal a fost Alexandria, dar nu ni s'a pastrat nici un monument sub forma veche a epocei, de cît vaste cisterne subterane. Din prima epocă, secolele IV-VI, face parte vestitul sanctuar dela Abu Mina, Sf. Mina, o basilică clădită de Arcadius în secolul V cu trei năvi, baptisterul octogonal, basilica www.dacoromanica.ro ISTORIA ARTEI BIZANTINE 33 1 1 c ■ ^1 ■ 1 l 1 ■ ■ J ! i B ■ * 1 0 + • —E— Fig. 17, Beliio (Syria). cimiteriala și o altă basilica cu două abside opuse, toate scoase la iveală de Kaulman. Iar din a doua epocă, secolele VI-VII, cea mai principală este biserica Sf. Ieremia dela Saqquara, de asemenea o basilică cu atenansele mînăstirești. După Strzygowski, care pomenește de ele prin comparație cu basilica dela Kodscha Kalessi, de origină foarte veche ar fi și basilicele cu cupolă dela Am-ba Schenute și Biserica roșă din Beschai; bolta acestora e o calotă, pe care Vasilie cel Mare întorcîndu-se în patrie la 337 ar fi adus-o în Anatolia. Din secolul VI mai sînt bisericele din pustiul Nitriei: Sf. Macarie, Suriani și Baramus sau biserica Abu-Sorgah din Cairo (fig. 19). Un alt colt creștin a fost și Muntele Sinai, unde s’au găsit mai ales numeroase manuscrise religioase cu miniafuri artistice. ¥ In ele se observă gustul pentru stilul monumental și elememente orientale, dar și tradiția pitorească a procedeelor antice se adaptează operelor creștine. Biserica M-rei Caterina, cu mozaicuri din secolul VI, are planul basilical cu nar-thex închis. Se cuvine să mai amintim de pînzele creștine descoperite în număr mare la Antinoe. 4. Orientul european. In imperiul ro-Fig. 18. Kasr-Ibn-Wardan (Syria). man de răsărit creș- tinismul s'a întins cu repeziciune, monumentele religioase apar numeroase, datorită în cea mai bună parte curentului din capi-3 www.dacoromanica.ro 34 P. C0NSTANTINESCU-1AȘI tală și legăturelor cu Orientul prin portul Salonicului de pildă. Deși Constantin cel Mare a clădit mult în Syria, la Antiohia și Jerusalem, n'a neglijat nici capitala. Se poate vorbi chiar pănă la Justinian, de-o puternică mișcare artistică, rezultată din ciocnirea diferitelor curente în luptă și cu tradiția păgînă, păstrată încă de unii împărați necreștini. Monumente profane înfrumusețau Constantinopolul: piețe înconjurate de portice ca forul Iui Constantin sau Augusteonul, coloane și arcuri de triumf, cisterna Maxima (407), Poarta de aur (447) sau enorma cisternă a Pulcheriei desfășurata pe o suprafață de 1063 m. 2; apoi se clădesc în două etaje cu nenumărate ♦ Fig. 19. Narthexul dela Abu-Sorgah din Cairo. coloane, ca admirabilele cisterne dela Bin-bir-Direck pe o suprafață de 20293 m. 2. In aceiași epocă se produce evoluția capitelului în Constantinopol, de unde se va răspîndi în întreaga lume bizantină. Dela capitelul compozit corintian se ajunge în secolul V la tipul nou, teodosian, din foi de acant spinos, așezate ca bătute de vînt în aceiași direcție sau în două rinduri de cîte opt foi. In acelaș timp se adaogă deasupra un impost, adică un trunchi de piramidă cu vîrful în jos, unit cu capitelul și iormînd astfel un element; capitelul-impost, ce apare întăi în 528 la Bin-Bir-Direk. Dintre vechile clădiri religioase din timpul Iui Constantin cel Mare nu ni s'a pastrat nici una; descrierea lor se găsește la unii din scriitorii timpului, Cea mai însemnată era biserica S-ții Apostoli, de forma unei cruci, precedată de atrium și narthex; la 546 fu refăcută de Justinian, transformată mai tîrziu de Turci in mos- www.dacoromanica.ro ISTORIA ARTEI BIZANTINE 35 .< * < - »r r chee. Dela 463 datează basilica St. loan din Stadion, în plan helenistic cu atrium, trei năvi și tribune, capitelul teodosian apare -cu bogăție, alături de compozitul cu capete de vultur. S'a păstrat încă atriumul și narthexul cu minunata sa fațadă, cu un pridvor vestic pe coloane de marmoră, o simetrie perfectă între des-xhizâturele spre atrium și naosul cu trei năvi. x) Poate de aceiași formă să fi fost și St. Irena cea veche construită de Marcian (450—457), cași St. Irena Iui Justinian; la Blacherne era o St. Maria basilică zidită de Pulcheria lui Marcian la 451 și altă circulară adaosă de Leon I (457-474). Al doilea mare centru al imperiului fu Salonicul, cu un loc însemnat în arta bizantină; aici apar diverse tipuri arhitectonice și’n deosebi a primit și răspîndit în toată Grecia tradiția helenis-“tică, alături de influențele orientale, cărora le era deschis portul chalcedonic. La Salonic s’a format tipul bisericei cruciforme cu -catehumene deasupra narthexului și cu pridvor anterior sau lateral. Cea mai veche clădire din Salonic este rotonda St. Gheor-ghe, fost hipogeu roman, face tranziția dela originele greco-romane la arta bizantină. Planul circular era prevăzut cu opt uși patrate în interior, una din ele s’a afectat intrării de creștini, cînd au transformat clădirea adăugîndu-i o galerie circulară dintr’un portic pe coloane. E împodobit cu cele mai vechi mozaicuri ale Salonicului, dela începutul sec. V, anun--țînd stilul monumental; sunt vestite în deosebi prin frumusețea ornamentației, bazată pe motive alexandrine, paseri și fructe. Toate celelalte biserici ale Salonicului sunt în plan dreptunghiular. Depe la mijlocul secolului Y -— de cînd Diehl presupune că datează mozaicurile — trebue considerată Eschi-giuma, identificată cu biserica S-ta Maria Acheiropoitos sau S-ta Paraschiva r B “ ș. A. ., 4 f----------- 1. A LJA J Fig. 20. Eschi-giuma din Salonic. 1) L. Br6hier,^«L’art bysanlin», p. 188. www.dacoromanica.ro 36 P. CONSTANTINESCU-IAȘI Fig. 21. Sf. Dumitru din Salonic. (fig. 20). Este o basilică asemenea celor din Roma și Ravena, cu un dublu narthex, trei nâvi și o absidă; arcadele tribunelor și ale parterului și curburile triplei băi a narthexului sunt acoperite cu mozaicuri „de-o eleganță și grație incomparabile" (Diehl). In cinstea patronului s’a ridicat biserica Sf. Dumitru pela începutul sec. V, pemor-mîntul sfîntului (fig. 21) ; în plan basilical de mari dimensiuni — 33 m. lățime la naos, —avea atrium cu hală, narthex și trei năvi cu-transept; distrusă de un incendiu în 1917, era „cea mai frumoasă basilică din Orient" (Br^hier). Anterioară veacului VI, cu toate-semnele de cărămidă cu monograma lui Justinian, este S-ta Sofia (fig, 22). Considerată ca un compromis între basilică cu cupolă și cruce greacă, are un narthex împărțit în cinci compartimente prin arcuri dublouri, naosul cu trei năvi și trei abside; resimte puternice influențe o- rientale și prin decorația capitelurilor. După triumful Bisericei monumentele se’nalță nu numai în orașele mari, ci oriunde erau așezări cu creștini numeroși. In Pe-loponez basilica păgînă dela Olijmpia se transformă pe timpul lui Arcadius (394) în biserică cu trei năvi și narthex dreptunghiular, comunicînd cu exteriorul prin două uși laterale. Spre nordul peninsulei balcanice s’au descoperit mai multe urme de bisericL www.dacoromanica.ro ISTORIA ARTEI BIZANTINE 37 creștine, pe care cercetătorii lor le consideră ca aparținînd epocii dinainte de Justinian. r) Sub ruinele moscheei din satul Klisse-cheoi Jîngă Sofia (Bulgaria) s'a descoperit o biserică cruciformă, puțin asimetrică din cauza terenului, dar importantă prin dimensiuni—44 m. lungime—și baptistcr (fig. 23), De plan cruciform cu brațul vestic mai lung puțin obișnuit în Orient, are atrium și narthex, însoțit pe laturi de două camere, din care cea sudică tre-bue să fie un baptister comunicînd prin două uși cu narthexul și naosul. Fig. 22. Si. Sofia din Salonic. Fig. 23. Basilica din Klisse-cheui (Bulgaria) In apropiere s'a descoperit biserica Sf. Ilie din Firdop, considerată ca aparținînd tipului bizantin de basilică cu cupolă din epoca imediat anterioară lui Justinian, finele sec.V începutul celui următor (fig. 24). De dimensiuni și mal mari, avea atrium și narthex de forme neregulate, trei năvi dispărțite prin coloane, centrala acoperită cu două bolți cilindrice; pe laturele narthexului două în- 1) Studiile în „Izvftstiea*, organul societății arheologice bulgare, Sofia 1912 și urm. www.dacoromanica.ro 38 P. CONSTANTINESCU-IAȘI căperi depășind fațada, servind cea nordică pentru scara turnului de deasupra, cea sudică de baptister. Basilica dela Hissar lingă Filipopole, fixată in sec, V, e puțin mai mică, cu atrium și nar-thex (fig. 25); avea trei năvi și trei abside, mai tirziu rămînînd cu două, colateralul sudic transformîndu-se în coridor prin închiderea coloanelor sudice; interesantă e apariția camerei păzitorului în fața narthexului. Amintim încă basi- lica sepulcrală din veacul IV și alta din veacul următor de sub actuala biserică Sf. Sofia din Sofia. Fig. 25. Biserica din Hissar (Bulgaria) Fig. 24. Biserica din Pirdop (Bulgaria) Creștinismul pătrunsese pănâ’n cofiniile nordice ale peninsulei, Dobrogea—Scitia minor — cunoaște ordinea religioasă din primele veacuri; vechea'colonie romană Tropaeum Trajani ridică mai multe biserici din perioada romană și bizantină. ’) In centrul orașului există o .basilica forensis" păgînă, dar care trebue să fi fost utilizată și de creștini, mai ales după ce există aici o episcopie. Cea mai veche e probabil „basilica fără criptă și atrium“ (fig. 26) cu trei năvi la narthex și naos, cu o singură absidă circulară, adăugîndu-i-se un pridvor cu trepte și alte clădiri. O 1) V. Pârvan «Cetatea Tropaeum* București 1912. www.dacoromanica.ro ISTORIA ARTEI BIZANTINE 39 formă mai apropiată de vechile basilici avea ,C“ sau .Cisterna", ridicată probabil de federații germano-turanici pe temelia unei cisterne mai vechi (fig. 27) în a doua jumătate a secolului V; narthex deschis spre vest, trei năvi și o singură absidă. Basilica de marmoră», clădită înainte de Justinian și devenită episcopală pe vremea lui (fig. 28); are a-trium cu portic anterior, narthex Fig. 27. Basilica Cisternă dela Tropaeum-Trajanij Fig. 26. Basilica fără atrium dela T ropaeum-Trajani larg deschis larg și acelaș sistem la naos ca anterioarele; în dreapta intrării un interesant baptister (fig. 29). înglobăm aceluiași capitol și biserica mai nouă .basilica cu dublu transept* sau .bizantină" (fig. 30) din veacul VI, de forma unei cruci, cu trei năvi și o absidă. 5. Africa. Imperiul bizantin se’ntindea și’n Africa de nord, dela Barca pănă’n Maroc; orașe cu populații bogate, care aveau nevoe de biserici, mai ales de cînd se’ntinsese erezia donatistă. Pănă la venirea Arabilor regiunele africane înseamnă un centru creștin important, care a dat la iveală mulți martiri, doctori și călugări, deși arta e’inferioară altor regiuni. Monumentele, mai ales din Algeria, au fost scoase la iveală în urma cercetărilor www.dacoromanica.ro 40 P. CONSTANTINESCU-IAȘI unor ofițeri franceji, trimiși în colonii ca militari, dar care știau să mânuiască și condeiul. Mult timp descrierile au rămas împrăștiate în diverse lucrări, pănă cînd Gsel le-a strîns într’un volum .Monuments antiques de l’Algerie“ (Paris 1901). El a demonstrat că foarte puține biserici din Africa de nord sunt anterioare sec. V și că multe au fost refăcute, dacă nu clădite din temelie în secolul VI, cînd soldații lui Justinian recuceresc Africa. Fig. 28. Basilica de marmoră dela Tropaeum-Trajani. Iu genere bisericele africane se aseamănă cu cele din Italia și Egipt pentru veacul IV; din această epocă sînt basilicele din Or-leansuille, Djemilak, S-ta Fi<ra 29. Baptisterul dela Tropaeum-Trajani. Salsa din Tipassa și mai puțin sigure la Zui și Matifu; la Tipassa basilica are trei năvi, un narthex măreț și un pridvor deschis cu două camere laterale. Construcția este proastă, arhitecții africani nu cunosc peatra lucrată »en taille", ei întrebuințează mult moeloane și proporțiile sunt mici; de aceia n’au rămas decît numai ruine pănă azi. In veacul V și VI sunt cele mai numeroase. Deși Africa a avut legături mai strînse cu Roma, monumentele ei s’au desvoltat sub ihfluența artei din Egipt și Syria. In ce privește planul se www.dacoromanica.ro ISTORIA ARTEI BIZANTINE 41 aseamănă cu basilicele siriene, dar fiind scoase prin cucerirea Arabilor de influența posterioară bizantină, sunt lipsite de cupolă. Sunt lipsite de atrium, care apare foarte rar; e'nlocuit printr'un narthex ce se poate construi în trei chipuri; pridvor deschis pe toată fațada vestică, ca la Benian, închis spre vest și liber spre naos ca la Cuicul sau un narthex masiv cu cîte o ușă in mediana păreților ca la Zama (fig. 31), de fapt cel mai răspîndit. Uneori Fig. 30. Basiiica bizantina dela Tropaeuin. Fig. 31. Intrările la bisericele din Benian, Zama și Cuicul (Africa). intrarea se face direct printr'o ușă largă, fără pridvor, străjuită de dotfă ziduri, ca la Timgad sau printr'un portic deschizîndu-se între două turnuri siriene, ca la Morsott. In interior năvile sunt foarte numeroase: cinci la Orleans-ville, șapte la Tipasa, nouă la Damus-el- Karita și dispărțite prin coloane, pilaștri sau chiar pilaștri cu coloane acolate; acoperite numai de arcade, niciodată de bîrne dreptunghiulare. Au cîte o singură absidă circulară, ca la Dal-el-Kus din Kef (fig. 32), de cele mai multe ori închisă într’un cadru dreptunghiular; întrebuințează rar tribunele, transeptul lipsește complect, deasupra ușelor apar lunetele ca arcuri de descărcare—toate caracteristici siriene. www.dacoromanica.ro 42 P. CONSTANTINESCU-IAȘf Ca’n Egipt apar unele clădiri în plan treflat la Agueinun, Ksar-Hellal, Henchir Damus—ce tre-bue să fi fost înălțate deasupra mormîntului vre-unui sfînt. Intre cele mai -însemnate monumente trebue de amintit bi-sericele din Cartagena, ca Da-mus-el-Karita cu un atrium larg în formă de hemiciclu sau basilica Dermeh cu cinci năvi. Biserica din Tebessa dela finele secolului V a dat Ioc la numeroase discuții: unii o presupun o basilică păgînă remaniată, Qsell că ar fi fost refăcută în sec. V, cînd s’au adăugat tribuni în lungul năvii; acest fapt ar fi necesitat o vastă remaniere în interior, pe care Lasteyrie neobservînd-o respinge presupunerea refacerei. Alte monumente: basilica din Fjg. 32. Dal-el-Kuss din Kef (Alnca). Kherbet-Guida (444), Tigzirt cu tribune ca la Qualb-Luzeli, Siagti cu un baptister octogonal. An-mina, capela din Thabraca cu un pavaj interesant reprezentînd în mozaic o basilică creștină din sec. IV, basilica din Henchir-Msaudin cu pavaje tot d'm mozaic sau numeroasele basilici de la Timgacl. 6. Monumentele occidentale. Influența orientală s'a răs-pîndit pănă’n cele mai depărtate meleaguri ale Apusului, mai accentuat în Italia; la Roma creștinismul pătrunsese de timpuriu, importat din Orient, cu care legă- Fig. 33. Sf. Agnes din Roma turele s'au pa strat continuu fervente. Comercianți și mai ales negustori sirieni se stabiliseră în - www.dacoromanica.ro ISTORIA ARTEI BIZANTINE 43 colonii puternice în principalele orașe ale Italiei—Roma, Neapole— în Galia și spre nord de-alungul Rhinului; odată cu mărfurile obișnuite importau mătăsuri și felurite țesături, manuscrise cu miniaturi, ivorii, orfâurării și alte obiecte propagatoare regulelor artistice din Orient. Acelaș serviciu îl aduceau călugării, monahismul își are lagărul în Egipt și Syria, de unde Athanasie îl propagă și în Apus; marii fondatori de mînăstiri în Apus au venit din Orient—călugării au fost totdeauna constructori, exercițînd o mare influență asupra artei. Chiar mai tîrziu la Roma influența bizantină înviorează în răstimpuri activitatea artistică; după Vasari însăși Renașterea florentină se datorește unei școale grecești—firește o bună parte de exagerare, dar și puțin adevăr. Cea mai, veche biserică a lui Constantin cel Mare e S-ta Constanta pe calea Nomentană dela Roma; pe un plan circular între coloane și zidurile exterioare o galerie circulară boltită „en berceau"; ușa dela intrare avea un pridvor care se lega de zidurile ce trebue să fi format atrium. Alături fiica sa ridică St. Agnes pe mormîn-tul tinerii cu acelaș nume; a fost mereu refăcută, dar primul plan s'a pastrat în mijlocul capelelor adaose (fig. 33): basilică cu trei năvi și tribune pe colaterali—rar exemplu Ia bise-ricele latine. Basilica Sf. Pudentina din locuința senatorului Pudens, de mici dimensiuni, aparține secolului IV — după tradiție zidită de Sf. Petru—, acelaș plan ba-silical, vestită prin frumoasele sale mozaicuri absidiale. S-ta Maria Antica e o basilică cu trei năvi și trei abside, atrium pătrat și decorat cu picturi. Cel mai desăvîrșit aspect al bisericelor occidentale îl avea St. Petru din Vatican, construită în sec. IV, mult modificată ulterior (fig. 34). In fața clădirei era un vestibul patrat cu marmoră, deschis spre atrium și cu fintîna la mijloc, din atrium se intră în biserică prin cinci uși, fiecare cu un nume propriu, pentru cele cinci năvi. www.dacoromanica.ro 44 P. CONSTANTINESCU—IAȘI In veacul al V-lea planul latin apare la: S-ta Maria Mag-giore, care imită basilica Ulpiana din Roma, de 100 ni. lungime, cu un pridvor deschis printr'o triplă intrare; St. Paulo fuori le mura, una din cele mai mari din Roma, cu numeroase intrări; baplisterul St. loan din Laterali care făcea față unei alte biserici. La începutul sec. VI papa Symmachus înalță San Martino a Monte, basilica cu trei năvi și absida unică, închisă la vest de Fig. 35. Sf. Sabina din Ro.nn. • ® • 9. © © e_ j Fig. 36. SI. loan dela poarta latinii. un zid plin. Mai apropiate de influenta orientală sunt bisericele cu narthex închis: Sf. Alexis refăcută de Honorius III, Sft. Sabina fundată la 424 cu trei năvi și trei abside (fig. 35); St. Petro in vincttlis se deschide intr’o piață largă, Sf. Ioan dela Poarta latină basilică cu trei năvi (fig 36), Sf. Clement cu un atriuin desvoltat, cu trei năvi și o absidă (fig 37). Al doilea centru însemnat al Italiei fu Ruuena, ale cărei monumente trebuesc în întregime aproape înglobate artei bizantine. încă înainte de a deveni capitala exarhatului înființat de Justinian, influențele orientale se evidențieazâ în clâdirele veacului V și începutul sec. VI, intrucît coasta dalmatică cunoaște arta orientală încă dela începutul sec. IV la palatul lui Dioclițian de lîngă Salona, azi Spalato. Pe un dreptunghi cu perimetru de 215 www.dacoromanica.ro ISTORIA ARTEI BIZANTINE 45 Fig. 37. SI. Clement din Roma m., ca într’o fortăreață, se desfășoară planul regulat al incintei întărite, marilor alee perpendiculare și împrejmuită de porticuri, vestibuluri circulare, o vastă rotondă cu cupolă, săli de ceremonii locuințe și un măreț octogon sepulcral, mai mici. Din clădirele cu care măreața fiică a Iui Teodosiu cel Mare, Galla Placidia, împodobi capitala sa, se păstrează încă la Ravena mausoleul ce-i poartă numele, zidit cam pe Ia 450. Este o construcție mică în formă de cruce, acoperită de o cupolă pe pendentivi, faimoasă prin luxoasele mozaicuri ce împodobesc arcadele, lunetele tamburului și bolta cupolei. Două compoziții sunt neîntrecute prin armonia culorilor, fineța portretelor și bogăția hainelor, așezate deasupra intrării și’n fundul capelei; în mijlocul unui peisaj redat cu naturalețâ și’nconjurat de blîndele oi ale catacombelor, Iisus, imberb și victorios, stă pe tron ca un rege maestos, binevoind a mîngiia o oiță c'o mină, în cealaltă ținînd crucea (fig. 38). Din acelaș veac baptisterul ortodocșilor, octogon acoperit de aceiași cupolă, cu exteriorul simplu, daj c'o decorație de cea mai pură inspirație alexandrină în interior; încrustații de marmoră la partea de jos a păreților, mozaicuri ornamentale la cele două rînduri de arcade, decorații arhitectonice la tambur, totul culminînd spre compoziția din vîrful cupolei cu botezul lui Iisus, înconjurat de apostoli, redați în noul stil istoric ca adevărate portrete. Clădiri de caracter oriental s'au construit Ia sud în Campania: grupul de basilici dela Nola pe mormintul sf. Felix, cunoscute numai din descrierile Iui Paulinus; basilica sf. Sever, cu cel dintâi im post bizantin în Italia și baptisterul Soter din Neapole, un patrat cu cupolă pe trompe d’angle și mozaicuri executate în ambele stiluri monumental și pitoresc. Spre nord curentul se’ntinse Ia Milan cu biserica St. Laurent dela finele sec. IV cu cupola pe pe lingă alte clădiri www.dacoromanica.ro 46 P. CONSTANTINESCU-IAȘI o colonadă internă și San Nazaro în formă de cruce. Prin Marsilia pătrunde în Galia și pe valea Rinului, unde se găsesc ce! puțin obiecte, dacă nu clădiri, de stil bizantin, considerînd Treves ca un avantpost al artei orientale (Strzygowski). Din scurta expunere a monumentelor mai importante ale artei creștin-orientale, ca să nu spunem încă complect bizantină, reesă condițiile prielnice ale desvoltării unei arte noi, datorită în Fig. 38. Mozaic dela mausoleul Gallei Placidia din Ravena (fotog. Alinări) bună parte comandei bogate și spiritului religios-artistic, ce vor duce spre manifestări culminante în epoca imediat următoare. Pe timpul lui Justinian, două veacuri după primele manifestări la suprafață, deja se poate fixa o artă definitivă; pentru a întălege caracterele ei, credem și noi necesar a mai augmenta capitolul cu menționarea sumară a diverselor influențe componente artei bizantine. D. Originele artei bisantine. 1. Originele siriene. Syria cunoscu o desvoltare deosebită și strălucită a religiei creștine în primele secole; apar o sumedenie de monumente de diferite tipuri, rezultate din contopirea influentelor helenistice, orientale și creștine. Basilica cu trei www.dacoromanica.ro ISTORIA ARTEI BIZANTINE 47 năvi și. trei abside e construită din petre mari in mare aparat, de aceia rar au boite. Narthexul e o poartă cu două turnuri laterale, iar în locul arhivei sînt arcade deasupra stilpilor; la unele mai apare atrium (fig. 39); acoperâmîntul e în șarpantă, în lemn. Uneori absida e’n forma potcoavei; coloanele sînt înlocuite prin pilaștri, ceia ce permite susținerea de arcuri mai mari. In general artistul urmărește să obțină efecte prin noutăți și eleganță; 'din Orient împrumută arcul sfârîmat și fațada decorativă cu poarta Gentrală flancată de două turnuri sau ornamentații bogate, ca muluri spiralate la intrări. Mai sînt și edificii cu plan central, octogonale și circulare; ambele sisteme fiind perfect armonizate la Sf. Simeon Stylitul din Kelat Sem’an. O altă problemă fu acea a bolții. Sub influența Persiei se întrebuințează și’n Syria două sis- teme de bolți: cupola susținută Fig. 39. Atrium dela Kanavat (Syria). pe patru trompe de unghiu transformîndu-se pătratul prin aceste într’un octogon; și cupola susținută pe pendentive; aceste din urmă în Syria sînt lucrate din peatră, căci arta siriană întrebuințează mai mult peatra, pe cînd cea bisantină cărămida și moe-loanele, diferență ce-aduce schimbări în architectură. Adevărata înrîurire siriană se vădește în decorația sculptată și la formarea iconografiei bizantine. Decorația sculptată se depărtează de simplitatea clasică îmbogâțindu-se cu ornamente geometrice și biologice. Ornamentele sînt mai mult gravate, în loc de a fi sculptate și vopsite; ele acopăr toate părțile unei clădiri. Ca motive orientale sînt des întrebuințate cornișa boltită și torul proeminent; abacul coloanei c mai lungit pentru susținerea arcului. Influența persană se poate observa, alături de caracteristici siriene, la edificiile din Mschatta Arabilor Sabeeni. Zidul ornat cu o friză înaltă sculptată din linii frînte, care formează triunghiuri cu rosete la mijloc: ambele mo- www.dacoromanica.ro 48 P. CONSTANTINESCU-IAȘI tive persane; iar între aceste motive siriene ca: palmete sau flori de acant, de variate închipuiri, ca la Behio (fig. 40). Alături de arcul persan sfărîmat se găsește poarta cu trei arcade helenistică; capiteluri corintiniene cu altele din foi de acant puțin sculptate. Aceste modeluri se găsesc și la Sf. Sofia din Con-stantinopol; ele au trecut din Mesopotamia prin Syria la Bysanț. Decorafia polichromă. In Antiochia, Ierusalem și'n orașele heleniste dela coastă se’ntrebuințează cărămida, iar în restul Sy-riei peatra; de unde nevoia de a ascunde origina materialului prin alte culori, întrebuințarea polichromiei, mozaicurilor și metalelor prețioase. Fig. 40. Lintou (lela Beliio (clup.1 Vogiid). Iconografia, adică zugrăvirea icoanelor, se leagă de regiunea siropalestiniană. In aceste regiuni se lucrau icoane cu figuri și scene din viața lui Isus Christos, care au rămas ca tipuri sfinte și pentru alte regiuni; caracterul general al acestei iconografii este de a fixa tipuri de neschimbat, transmise prin mînăstiri. 2. Originele egiptene. Egiptul cu Alexandria devine curînd un centru helenistic, apoi și mai ales creștin; tradiția națională renaște prin creștinism, care luptă în contra grecismului păgîn— acelaș fenomen istoric ca și’n Syria. Architectura se mărginește la biserici de tip basilical, care au putut da prea puțin Bysanțului. Sanctuarele vestite Sf. Mina dela Abu Mena sau Sf. Ieremia dela Saqquara se caracterizează doar prin trompe de unghiu și plan treflat; dar primele vin din Persia și al doilea din Syria. Egiptul n’a dat Bysanțului de cît cisternele cu coloane, cum sînt acele dela Bin-Bir-Direk, care prin mulțimea coloanelor amintesc colosalele temple hipostile dela Luxor sau Karnak. www.dacoromanica.ro ISTORIA ARTEI BIZANTINE 49 Decorapa a avut mai multă influentă. In plastica secundară monumentală clădirele egiptene se caracterizează prin introducerea alternativă de nișe și coloane pe păreții exteriori; sau un deosebit cadru la ferestre. Din punct de vedere propriu al decorației sistemul alexandrin constă din acoperirea zidului cu plăci prețioase și policrome; uneori chiar basoreliefuri. In sculptură se observă un amestec de motive helenistice și orientale, o evoluție dela stilul pitoresc, atît de familiar Egiptului, la stilul istoric. Sînt sculpturi în lemn, porfir sau ivoriu; opera cea mai admirabilă în ivoriu este placa din colecția Trivulce (fig. 41), datorită școalei din Alexandria. Arta helenistică din Egipt se caracterizează prin cochetărie luxoasă și realistă, decorație pitorească care trecu în arta romană și creștină. Tot artei egiptene se datorește și portretistica realistă, care ajută Ia formarea tipurilor istorice. Originele acestei picturi se datoresc helenismului, reprezentat prin ceramica vioae și realistă, grăbită și cochetă din epoca alexandrină a secolului Fig. 41- Ivoriu din colecția Trivulci III a. Chr. pe de o parte; iar (Diehl). pe de alta Egiptului cu arta sa monumentală. Figuri mari și sti-lisare: figurele sînt așezate în rînd fără nici o mișcare sau de-abea cu un acelaș gest. Aceste caracteristici aparțin și miniaturei sau sculpturei. Bysanțul sufere influența artei pitorești chiar înaintea trans- 4 www.dacoromanica.ro 50 P. CONSTANTINESCU-IAȘI formărei ei în Egipt. La răspîndirea tipurilor iconografice au ajutat foarte mult stofele prin ușurința transportului. Egiptul era recunoscut din antichitate pentru țesăturele sale istorice; în epoca creștină apar subiecte biblice, spre deosebire de elementele pitorești. 3. Originele anatoliene. Anatolia, mai ales acea occidentală, a fost grecizată și apoi creștinată, în cît curînd ajunse la o artă deosebită, avînd la bază o tradiție veche locală încă de pe vremea împărăției Hitiților și posibilitatea influențelor dela vest și est. Monumentele anatoliene sînt foarte importante în ce privește problemele architectonîce. Architectura variată era în floare aici; cei doi architecți ai Sf. Sofii din Constantinopol sînt Isidor din Millet și Anthemius din Tralles, orașe din Asia mică. In Asia mică se poate vedea, încă din primele timpuri creștine, contrazicerea dintre partea centrală de est și coastele ionice. Așa basilica helenistică, acoperită cu lemn în șarpantă, se găsește alături de alta construită după procedeele orientale. Deja pentru forma desvoltată cu tribune soluția fu din secolul IV chiar cupola dispusă în mod caracteristic central. Din unele părți ale Orientului au venit, e just, formele clădirei centrale și de aceia Asia mică centrajă prefera mal mult clădirea octogonală ca ceva propriu; iar în nordul Syriei și’n Armenia apare schema bisericei de mai tîrziu cu plan în cruce. Numeroasele basilici dela Binbirkilisse au una sau trei năvi cu o absidă orientală. Caracteristic e faptul că au arcada cuuir perfect semi cerc în locul arcului potcoavă; apoi pHaștri terminați prin semi coloane și fațade monumentale, ca’n Syria, con-stitue un tip oriental. Spre deosebire de acesta există și aici tipul helenistic cu atrium și narthex, construit din cărămidă. Al doilea tip al martyrium-ului conține amestecuri în construcția cupolei; sînt ușele cu cupola conică, care e persană și armeană, iar altele cu bolta fără cintraj, orientală. Acest plan e străin de arta greacă. Un al treilea mod de a clădi pare propriu Anatoliei, anume basilica cu cupolă, căci cupola anterioară am văzut-o la monumentele ronde. Basilica cu plan dreptunghiular are bolta tăiată de o cupolă sprijinită pe trompe de unghiu și pendentive. De www.dacoromanica.ro ISTORIA ARTEI BIZANTINE 51 aici a eșit biserica formă de cruce greacă, înscrisă într’un dreptunghiu; biserica cu cupolă a trecut și’n Syria, Egipt, Europa. In general architectura bizantină împrumută din Anatolia foarte mult, mai ales principiile bolții. In sculptară aceleași procedee de gravare, pe care le-am văzut și’n Syria; în general toate artele creștine nu excelează prin sculptură. Efectele se obțin după regiuni; la sud influențe heleniste aduc mai mult lux; la centru clâdirele mai sobre, or- Fig. 42’ Decorația fațadei dela GOreme (Diehl). namente geometrice, barbare. Procedeu neamintit este și obținerea de efecte prin contraste de lumină și umbră. Decorația fațadelor e simplă; la peșterile capadociene bisericele împodobesc fațadele cu două zone de arcaturi oarbe, ca la GOreme (fig. 42). Frescele sunt pătrunse de acelaș stil monumental și hele-nistic. Ambele au influențat Bysanțul. 4. Contopirea influențelor și rolul Bysanțului. Contopirea. Occidentul și Orientul european au fost în strînse legături cu Egiptul și Orientul propriu zis. Formînd un timp acelaș imperiu, imperiu roman de răsărit, aceiași administrație și limbă apropiau diferitele populații regionale și prin schimbări de serviciu sau interese administrative mulți călătoreau spre Capitală, din Orient; cu ei aduceau motive și gusturi artistice de proveniența patriei lor. Dar, în timp ce’n Apus Roma devenea un centru al împă- www.dacoromanica.ro 52 P. CONSTANTINESCU-IAȘI răției creștine, în Răsărit izvorăsc numai biserici naționale: Copții în Egipt, Nestorienii în Syria, Iacobiții, Manicheii etc. Prin comerț apoi se pot răspîndi motive orientale în Occident, mai ales prin aurării, emailuri, stofe, ivoriuri etc., ușor transportabile și de care Unele, ca manuscrisele cu miniaturi, reprezentau chiar soluții ar' chitectonice. In al treilea rînd mînăstirele s’au împrăștiat tot din Orient; călugării erau mari constructori, ei reprezentau mai ales arta na' țională a fiecărei regiuni, spre deosebire de comercianți, care aduceau cunoștinți despre orașele helenistice. Monumentele occidentale ca: Palatul lui Dioclițian din Spa' lato, Mausoleul Gallei Placidia din Ravenna, Baptisterul ortodox, monumentele din Africa de nord precum și acele din Constanți-nopol sau Salonic se deosebesc de cele romane. Au cîte 3, 5, 7, 9 năvi, introduc chorul dublu, desvoltă fațade cu două turnuri,, împrumută stîlpi cu jumătăți de coloană lucrate; toate venite din Egipt, Syria sau Orient. Chiar în Apusul european bogăția de forme, ivită misterios în așa numita artă romană, se reazimă direct pe atît de răspîn-dita architectură bisericească din Orient. Rolul Constantinopolaliii în formarea formei bizantine este mare, deși se credea într’o vreme că toate originele se găsesc in Syria. In architectură i-a venit basilica greco-romană, planul central, planul treflat din Egipt sau Syria, mai ales cupola și bolta fără cintraj; respinge biserica boltită anatoliană, porticul sirian, arcul sfărmat și preferă pendentivul. întrebuințează numai cărămida, desvoltă amplu decorația polichromă și decorația exterioară stilul istoric și monumental din Orient îi devine caracteristic. Constantinopolul pe lîngă acest gust în a alege anumite soluții architectonice și motive decorative își mai arată personalitatea artistică prin schimbarea elementelor împrumutate. El schimbă elementele orientale în architectură civilă prin dispariția curții și a cisternelor cu coloane. Din capitelul corintian face unul teo-dosian cu acant spinos pe lîngă cel obișnuit; din secolul V se adaogă impostul deasupra capitelului, care apare și’n Syria și Africa. Dau capitelul unit ca impostul, în Jocul volutelor capete de animale; aceste capiteluri se’mprăștie apoi în toată lumea. Byzanțul nu perde spiritul grec, căci nu devine copia artelor www.dacoromanica.ro ISTORIA ARTEI BIZANTINE 53 orientale, cî le aplică într’un chip ingenios și pentru satisfacerea necesităților locale. El întruchipează idealul ireal al răsăriteanului cu reprezentarea reală a apusanului. Cupola dă un centru de unde se pot desfășura infinitele motive orientale, înșirarea regulată a coloanelor dă o măsură și ordine în spiritul vestic; totul e strîns într’un spațiu dreptunghiular care strînge împreună realul și irealul—l) drept o sumară exemplificare. 1) H. Gltik „Die christliche Kunst des Ostens“, p. 24. www.dacoromanica.ro CAP. III Epoca lui Justinian Justinian (527—565) a fost unul din cei mai remarcabili împărați, pe care i-a avut cîndva imperiul bizantin. După desfacerea lui de imperiu roman de Apus, tendințele de deosebire creșteau din ce în ce, cu atît mai mult cu cît Apusul cădea sub loviturile barbarilor. Rămînea atunci Răsăritului să ducă făclia civilizației și Justinian a întăles-o aceasta. El a căutat prin tot felul de mijloace să valorifice prestigiul împărăției moștenite; unul dintre aceste a fost înălțarea de monumente profane și religioase. Datorită lui au apărut numeroase monumente, care duc arta bizantină la prima, ei strălucire; Kondacov o numise prima vrîstă de aur, cu drept cuvînt. Posibilitățile economice și politice, bogăția provinciilor întinse dela Gibraltar pănă’n Armenia, înlesneau bunele sale intenții. A. Monumentele. 1. Sf. Sophia din Constantinopol. Acest templu colosal s’a început să se clădească în anul 532, pe locul unei biserici consacrată întălepciunei (Sophia) dumnezeești pe timpul lui Constantin cel Mare. Justinian a dat ordin să se aducă material din toate părțile împărăției și dela diferite monumente, astfel că numai marmorele prin polichromia lor produceau un efect uimitor. împăratul singur supraveghea conducerea lucrărilor, care era de altfel încredințată celor doi architecti Anthemius din Tralles și fsidor din Milet, a căror inteligență și dibăcie sunt lăudate de scriitorii contemporani. Lucrau la ea 100 de șefi de ordine, fiecare având 100 de lucrători sub ascultare, erau deci 10000 de muncitori; ne putem. www.dacoromanica.ro ISTORIA ARTEI BIZANTINE 55 astfel explica dece numai în cinci ani s'a putut ridica -acest monument măreț și prin dimensiunile sale. Sf. Sofia măsoară 77 metri în lungime pe 71 metri lățime, e aproape deci un patrat; cupola are 65 metri înălțime și un diametru de 31 metri. Decorația extraordinar de bogată, numai coloanele, în număr de 107 din marmore prețioase; a costat în total 360 milioane franci. Architectura. Forma e mai mult a unui patrat masiv; aspectul exterior e cam greoiu, mai ales că cupolele abia se proectează numeroase deasupra acoperișului, în jurul cupolei centrale. Ea se sprijină pe 4 arcuri enorme susținute de 4 pilaștri. Azi exteriorul a mai fost îngreuiat de Turci, care au zidit enorme contraforturi și minareturile dela colțuri. In interior o navă largă principală; la dreapta și la stînga ei, adică la est și vest, două bolți cu cupole înafară; la sud și nord arcurile sînt închise de ziduri pline susținute de colonade. Spre semi cupola orientală sînt trei absidei cea din mijloc, principală, se prelungește spre est ter-minîndu-se prin o boltă în „cul-de-four“ (demi cupolă) și două abside secundare. Semi cupola occidentală are de asemenea trei abside, numai că absida principală are bolta ce se continuă pînâ la zidul din față, în care sînt cele trei uși, care comunică cu narthexul. Narthexul, o galerie închisă, se deschide în biserică prin nouă uși, care lasă să se vadă toate splendorile naosului; ușa principală, sau ușa regală, era rezervată cortegiilor imperiale. In fața bisericei se'ntindea altădată un atrium înconjurat cu portice, în mijlocul căruia o fîntînă de marmoră arunca apă; au rămas numai urme. Din această curte se intra în narthex prin 5 uși www.dacoromanica.ro 56 P. C0NSTANTINESCU-1AȘI (fig. 43). In interior două etaje; cel de sus format din tribune era destinat femeilor (gyneceul). Lumina venea prin numeroasele ferestre, care se tăiaseră în baza cupolei și care prin aplecarea lor îngrămădeau lumina de-afară in mijlocul bisericei făcînd să strălucească bogatele ornamentații; iar în timpul nopții, cînd candelabrele erau aprinse, strălucea departe pe mare întocmai ca un far al mîntuirii. Tig. 44. Interiorul SI. Solii (fot Sebah și Joaillier'. Bolta, enorm construită, s’a năruit în 558; architecții muriseră, dar Justinian trăia și a ordonat refacerea aducînd-o la dimensiunile mai mici de azi, în 562; și nu s’a mai dărîniat. Decorația. Interiorul întrecea dela prima vedere orice închipuire (fig. 44). Prin varietatea marmorelor aduse din toate părțile imperiului se obținea un efect de polichromie, care singur ar fi fost suficient; această marmoră împodobea păreții și pardoseala. Culoarea luminoasă alexandrină, atît de obișnuită în sec lele III și II a. Chr., era înlocuită prin aur și argint — procedeu oriental — amvonul, domul deasupra gateriei, altarul și ajte multe obiecte erau din aur. Marmorele pavajului erau orînduite în diferite direcții și www.dacoromanica.ro ISTORIA ARTEI BIZANTINE 57 combinații, că păreau opera unui pictor; panourile păretilor laterali desenau în centru figuri geometrice, în jurul cărora se’nco-Iăceau cele mai variate motive biologice. Deasupra lor, Ia baza cupolelor, absidelor și pe curburele lor se desfășurau numeroase mozaicuri cu fondul de aur, cele mai multe acoperite de Tu>ci cu tencueli pentru a nu apărea chipului omului, interzis de Coran. Se mai văd însă aripele a doi arhangheli pe pendentivii cupolei și acel depe zidul sudic al altarului, iar pînă mai deunăzi și un mozaic dela portalul sudic reprezentînd pe Fecioara cu copilul între Justinian prezentînd biserica și Constantin cu orașul. In fundul marii cupole strălucea o cruce colosală pe un cer cu stele. Coloanele năvii și ale galeriilor sunt împodobite cu capiteluri — importuri de marmoră albă din Proconez, cu cuburile fin cizelate, cu reliefuri aurite și forme variate; principalul motiv este acantul aplicat, procedeu rudimentar de origină siriană. Decorația era complectată cu nenumărate obiecte din metale prețioase de-o bogăție fantastică. Sub cupolă se’nalta amvonul din marmoră, încrustat cu ivorii, argintării și petre prețioase; deasupra lui domul acoperit cu plăci de aur și cu o cruce în vîrf. Iconostasul era lucrat din argint cizelat, sfînta masă din aur cu emailuri și petre prețioase se sprijinea pe coloane de aur, alte coloane de argint susțineau domul cu o mare cruce de aur; în fundul absidei era jilțul patriarhului din argint aurit — toate obiectele altarului ar fi cîntărit, după Procopius, 20.000 Kgr. de argint. Deși la exterior înșeală, Sf. Sofia uimește de veacuri pe top. vizitatorii ei; „nu este opera puterei și meșteșugului omenesc, ei opera dumnezeirii însăși" — exclama contemporanul Procopius. Top călătorii Apusului sau Răsăritului, creștini sau mahomedani au Iasat moștenire impresiile lor entuziaste despre acest monument, care în loc să primească razele dela soare, ea Însăși isvorăște lumină—• după expresia aceluiași Procopius. Monumentala importanță a Sf. Sofii constă în precizarea definitivă a principiilor unei noi arte, care purcede de-acum dela date sigure. 2. Monumente contemporane- In secolul VI Constantino-polul joacă un rol însemnat devenind arbitrul preponderenței artistice; de aici pornesc modele în toate regiunele, pe care le stăpînește în largi depărtări. Influentele merg pînă în Orient, în www.dacoromanica.ro 58 P. CONSTANTINESCU-IAȘI Persia — în Syria impune întrebuințarea cărămizii, — in Occident din Italia în sudul Franței Chiar dacă S-ta Sofia, prin impozantele dimensiuni și soluții, era greu de imitat, capitala avea alte resurse architectonice și decorative. Se presupune chiar că. exista In capitală o școală cu ateliere unde se pregăteau decoratori și sculptori pentru toate provinciile imperiului. Avem date istorice precise: împărăteasa Eudoxia trimite planul și material de sculptură pentru refacerea unui monument din Gaza la 401 r orașul Zenoviei pe Eufrat e refăcut de Isidor cel tinăr — care refăcu bolta dela Sf. Sofia — și Ioan diri Byzanț, un alt arhitect Teodor fu trimis de Justinian în Palestina și Sinai, însuși împăratul dă toate regulele după care să se clădească biserica Fecioarei din Ierusalem, la Kennesrin lîngă Alep aceiași mină —și'ncă multe alte pilde. Justinian acoperă mai întăi capitala cu diverse clădiri religioase, din care puține s’au păstrat în întregime sau în parte. După Sf. Sofia și mult mai imitată încă fu biserica S-ții Apostoli ridicată de Antemius și Isidor cel tinăr între 53d—546; în planul unei cruci cu cinci cupole și altarul la mijloc, fără abside, cu o decorație asemenea Sf. Sofii, un. rînd de coloane înconjurînd biserica susținea un al doilea etaj. A fost dărîmată de Turci pentru deschiderea pieței lui Mahomed Fig. 45. SI. Irena din Constantinopol. u> dar s-au pătrat copii la St. Ioan din Ephes, St Marc din Veneția și Saint Front din P6ri-gueux. La 532 înalță sau reface St. Irena (fig. 45), basilică cu cupolă, care prin așezarea transversală a bolților en berceau de lîngă cupola centrală dă un început de plan în cruce; un nar-thex cu cinci intrări pentru tot atitea compartimente, brațul vestic acoperit de-o cupolă joasă poate fi considerat ca un narthex interior. www.dacoromanica.ro ISTORIA ARTEI BIZANTINE 59 împreună cu Teodora construește între 527—536 biserica S-ții Sergiu șl Baofius în plan central cași rotondele din Bosra și Esra, cupola se reazemă pe un octogon de pilaștri și opt ex-edre, care apasă asupra păreților laterali prin mijlocirea arcurilor; un narthex lungăreț și mai îngust ca fațada clădireL Afară de aceste monumente existente, izvoarele mai pomenesc 0e: St. Hypathios cu atrium și narthex. Toți Sfinții cu narthex și oratoriu, S-ta Maria Chalcopratia cu un singur narthex, S-ta Maria a Isvorului peste alta mai veche, St. Mihai din Sosthene în plan dreptunghiular și alt St. Mihail în plan circular. Al doilea centru politic și artistic al epocii lui Justinian fu Rauena, oraș vestit și * Fig. 46. Sf. Vital din Ravena prin sediul celui mai însemnat rege barbar, Teodoric, ce-și veșnici numele de'un palat și mormînt.. Palatul lui Teodoric, azi în ruină, avea o fațadă luxoasă cu o ușă masivă, flancată de două turnuri și dublu etaj; mor-mîntul său e un edificiu circular cu două etaje, cel de sus înconjurat de un portic azi dispărut. Lui Teodoric se mai atribue biserica San Apolli- nare Nuouo de plan basilical, cu trei năvi, despărțite prin frumoase șiruri de coloane de-o măreție tăcută, o singură absidă! la exterior aspectul sombru e întrerupt de-o sărăcăcioasă decorație a păreților cu două rînduri de arcade oarbe. Decorația se datorește bizantinilor, care ridică prin Justinian și episcopul Maxi-mian (549) biserica San Apollinare in Classe, tipul cel mai perfect al vechii basilici cu intrarea pela vest, cu acelaș aspect tno-horit, care cadrează de altfel cu priveliștea de azi a Ravenei, orașul mort al amintirilor vii. Un incomparabil monument, .drept rival al Sf. Sofii pentru Exarhatul bizantin din Italia, fu St. Vi- www.dacoromanica.ro 60 P. CONSTANTINESCU-1AȘI tal, ridicat de Justinian între 530—547, în plan central (fig. 46). Excluzînd pridvorul modern care i-a schimbat exteriorul, clădirea e ingenioasă prin trecerea dela planul octogonal la circularul cupolei prin mijlocirea exedrelor cu două rin duri de coloane și susținerea ei cu arcurile laterale, cași prin eleganța alipirei unui narthex lungăreț la unul din unghiurele fațadei; interiorul evidențiază tehnica (fig. 47). Aceluiași grup helenistic combinat aparținea și catedrala Fig. 48. Catedrala din Parenzo Fig. 47. Interiorul St. Vital (lost Alinări) din Parenzo, zidită de episcopul Eufrasius (530—543) cu baptister și atrium (fig. 48 și 49); primul de formă octogonală chiar în fața bisericei, atriumul patrat și înconjurat de portice. Biserica însăși are o formă asemănătoare cu acea dela Qualb-Luzeh, în special narthexul, deschis înafară printr’o triplă bae pe doi pilaștri și două coloane; două rinduri de coloane împarte întreaga biserică în www.dacoromanica.ro ISTORIA ARTEI BIZANTINE 61 trei năvi, o singură absidă. Importanța monumentului constă în perzistența unuia din cele mai vechi atrium-uri, cu toate reparațiile ulterioare și’n decorație mozaicală asupra căreia vom revenL Epocii Iui Justinian s’au atribuit și alte monumente răspîn-dite în provinciile europene ale imperiului, asupra cărora s’a in-zistat mai puțin în manualele străine. Vechea mînăstire dela Daphni lîngă Athena are biserica Adormirea Maicii Domnului, ce se presupune înălțată sub forma primitivă cel puțin în secolul VI; urmele ei se văd înaintea fațadei actuale, care trebue să fi fost mai lungă și să se fi deschis tot spre vest. Clădirea avea un etaj și un portic trebue să fi decorat fațada, asemănător cu Fig. 49. Atrium dela Parenzo (Dichl). triplu pridvor rămas în ruinele St Simeon Stilitul; pridvorul se-întindea dela colțul nordestic la est înconjurînd probabil ca o curte dreptunghiulară mărginită de portice, la stingă intrării urme de clădiri alipite de pridvor. La Areopagu o veche biserică bizantină pare că aparține aceleiași epoci, St. Dionisie Areopagitu l) ; de dimensiuni mijlocii, avea un dublu narthex cu o singură intrare pela vest, naosul împărțit în trei năvi. In Bulgaria se cunosc pănă acum trei biserici atribuite veacului VI după material, plan și unele date istorice. 2) In vecină- 1) Gh. Sotiriu tn 'Arhailogikon Deltin» 2. Athena, 1916. 2) P. Mutafciev in «Izvfistiea» III, 1 și VII, Sofia, 1912, 1920. www.dacoromanica.ro 52 P. CONSTANTINESCU-IAȘI tatea Hissarului se găsește satul Singirlil cu două biserici, „basi-lica* și St. Gheorghe. Prima are o formă basilicală lungăreață și un narthex îngust în proporțiile obișnuite clădirelor bizantine, intrarea principală pe Ja vest, alături o ușă mai mică și alta pe la sud, naosul cu trei năvi și o absidă. La Ciobandere se văd urmele altei basiiici anterioară sec. V, cu modificări în această epocă (fig. 50). De plan basilical cu trei năvi și o singură absidă vestică, de dimensiuni mai mari ca anterioarele, cu un narthex lungăreț și masiv; spre exterior are o ușă largă, în axa ușei către naos, de care se desparte prin ușoare elemente arhitectonice că pare o continuare în colaterali. In față se găsește un al doilea narthex adăugat, liber numai spre sud, pe unde probabil se comunică; adaosurile formau o galerie, în fundul răsăritean al celei nordice se afla un baptister cu păreții externi în muche. Aceleași epoci a-partineși .basilica bizantină" delaTropaeum Tra-jani, despre care am vorbit în capitolul anterior. Influenta constantino-politană se'ntinse și'nspre Fig. 50. Biserica deia Cioban-dere (Bulgaria) Orient, în ținuturile asiatice. O largă discuție a prilejit descoperirea recentă a bisericei St. loan din Ephes, de mari dimensiuni (120 m. lungime pe 60 m. lărgime), în formă de cruce asemenea bisericii S-ții Apostoli din Constantinopol; despre ea Procopius afirma că era o demnă rivală a celei din capitală, Sotiriu o crede mai veche, deci servind de model celeilalte.x) La Antiohia se clădește biserica Dana, fără cupolă, cu un arc in formă 1) Gh. Sotiriu In «Arhailogikon Deltion», Athena 1922, pp. 216—213 www.dacoromanica.ro ISTORIA ARTEI BIZANTINE 63 de potcoavă ce a trecut la Arabi; aceleași influențe la cîteva biserici vechi din insula Cipru și la Sf. Caterina din Sinai, despre care am amintit. In Syria la Kasr-Ibn-Wardan, între Hama și Alep, se mai păstrează încă mai multe clădiri, datate sigur la 564, cele mai imposante din Syria nordică (Butler). E o biserică de plan basilical cu cupolă de tip anatolian, cu capiteluri constantinopo-litane și turnuri flancînd fațada (fig. 18); și un palat cu două etaje, trei năvi și trei abside așezate în plan treflat la etajul de jos, o mare sală cu cupolă Ia catul superior. După tradiții însăși palatul din Ctesiphon ar fi fost ridicat de arhitecții bizantini, trimiși de Justinian lui Chusroes odată cu materiale prețioase; faptul că-i lucrat în cărămidă, obișnuită în construcțiile bizantine, poate fi un indiciu încă mai sigur. Moscheele lui Omar din Ierusalem sau din Africa—Cairuan, Sfax, Mahedia — sunt construite după principiile arhitecților lui Justinian. B- Arhitectura 1. Clădirele civile s’au pastrat mult mai puține ca cele religioase, din principalul motiv că stăpînitorii lor au dispărut în proporție totală față de credincioșii bisericelor, pe care stăpînii musulmani i-au îngăduit de veacuri. Pentru locuințe avem azi cîteva urme de case particulare în Syria: cuprind mai multe corpuri cu două sau trei etaje, portice la fațadă și un turn la intrare'; așezarea camerelor în interior se făcea după sistemul obișnuit pănă azi în Orient, la parter o mare sală de recepție și locuințele bărbatului, la etaj ale femeei și copiilor. Ba casele orășenești, cum s’au pastrat la Serdjila și Deir-Sambil, acelaș aranjament, numai că uneori încăperile se orînduesc pe o singură linie în fundul curții; spre stradă ferestre și uneori un balcon. De folosință publică se construiau hanurile pandocheia cu 2—3 etaje formate din cîte o unică sală de largi dimensiuni, ca la Turmanin, Deir-Seman. Mozaicul dela Madaba ne arată înfățișarea marilor orașe din Palestina, cu străzile mărginite de porticuri, cu locuințele depărtate de străzi. Dintre palate Justinian restaură pe cel vechi zidit de Constantin cel Mare adăugind aripa numită Cbalce cu o cupolă măreață, apoi sala tronului sau Consistorium, triclinium celor 19 paturi cu sala de recepție. Din clădirele lui n’a rămas de cît așa nu- www.dacoromanica.ro 64 P. CONSTANTINESCU-IAȘI roita „casa lui Justinian”, formată din două etaje, cu un turn 1% est ce cuprindea o sală acoperită de cupolă pe pendentivi, cu o-poartă monumentală la vest, fațada spre mare se deschidea prim largi băi și un balcon. Se mai atribue lui Justinian și alte edificii publice: piața Augusteon pavată cu marmoră, Senatul din marmoră albă, băile lui Zeuxip din marmore polichrome, thermele lui Arcadius renovate și înfrumusețate cu portice și statui, cisternele colosale dela Binbirdirec, din care s’au mai pastrat urme,, cași din apeductul Iui Justinian cu două rînduri de arcade înalte, podul din Sangarios în Bithinia—toate lucrate cu o dibăcie tehnică.. Mai multe urme s’au pastrat din fortărețe ca o dovadă a ceia ce-a fost strălucita artă bizantină la: zidurile din jurul Con-stantinopolei, în Africa la Timgad, Haidra, Tebessa, in Asia la Dara, Antioihia, Niceea, Anazarbe. Se compuneau dintr’o triplă serie de întărituri, alcătuite din ziduri groase de 3—5 metri, drum de rond la partea superioară, contraforturi interne, șanțuri adînci cu parapete de pămînt sau zidărie, turnuri la colțuri prevăzute-cu metereze; de cele mai multe ori se reduceau la una sau două întărituri. înălțimea zidurilor varia între 8 și 10 metri, la Dara numai ajungînd Ia 20 m.; turnurile au de obicei 10 m., 17 la Tebesa și 20 la Constantinopol, șanțurile ajung la Constantinopol pînă la 15—20 m. și sunt uneori adevărate donjoane. Sunt mai multe tipuri de construcții: Orașe întărite cu o incintă continuă, fortărețe izolate pentru paza punctelor strategice sau a orașelor din apropiere sau mici posturi fără turnuri. Cele mai mărețe rămîn pănă azi acele dîn jurul Constantinopolei, zidite încă de Teodosiu II, prevăzute cu aproape 1000- turnuri pe o distanță de 5 klm. Lucrul lor dovedește aceiași pricepere arhitectonică și alcătuesc o reușită legătură între arta militară antică și medievală. 2. Arhitectura religioasă. Clădirele bisericești sunt de mai multe categorii: capele, adică sanctuare simple clădite în palatul imperial, mînăstiri și biserici. Mînăstirele se alcătuesc dintr’o curte-mare, pe margeni chiliile și în mijloc biserica principală (catoli-conul); atenansele în părți mai retrase sau aproape de intrare. Biserica e de patru tipuri' oblung, cintrat, combinat și radiat sau în cruce. Planul oblung nu e de cît vechea basilică cu una sau trei năvi și o absidă de lărgimea năvii principale; planul centrat e un poligon cu absida la unul din brațe sau un cerc înscris într’un plan patrat și cupolă. Planul combinat din amin- www.dacoromanica.ro ISTORIA ARTEI BIZANTINE 65 două este o factură oblungă cu o cupolă; din planul octogonal s’a trecut la acel combinat adăugîndu-se o travă între arcul estic și sanctuar și între arcul vestic și narthex. De aici se născu Sf. Sophia, care are planul lui Sf. Sergius și Bachus deformat prin extensiune în sensul axei mari. Acest tip a plăcut dela începutul secolului al VI. Planul radiat: o navă centrală aproape patrată, purtătoare de cupolă proectează pe fiecare din fetele sale un vas cu trei năvi, așa că reesă o cruce; sau o cruce într’un dreptunghiu cu o cupolă centrală. Acest plan place iarăși mult după Secolul al VI, mai ales Că architectura bizantină admite eșirea brațelor. Mai tîrziu brațele rămîn ascunse în interior, cum e Hodja Mus-tafa giami din sec. IX. Construcția se caracterizează prin atenție, metodă, ingeniozitate și eleganță. Materialul întrebuințat e peatra tăiată în dimensiuni mici, moeloane și cărămida: zidul la mijloc e din blocaj, la suprafață petre lucrate; Bizantinii cunosc un mortar bun din calcar, năsip sau cărămidă pisată și petricele mici chiar. Zidul din cărămidă și peatră, 'pe bitid pilaștri numai din peatră; susținătorii izolați ai arcurilor purtători de cupolă erau masivi; puteau fi și coloane. Pentru coloane se’ntrebuințează mo-nolituri, cînd încercuesc cu metal extremitățile cilindrului, iar pentru a remedia neegalitatea dintre capitel și capătul arcului au adăugat un impost intermediar. Cînd sunt lucrate din mai multe bucăți, s’au intercalat între ele foițe de plumb de un milimetru grosime, pentru mai sigură fixare. Arcurile lucrate din cărămidă și jnoloane, uneori alternații, susțin bolta, pe care pentrii a o ușura la margine o dublează cu arcuri din material mai tare. Contraforturile lipsesc, se găsesc numai lă Sf. Vital; dar două părți de zidărie neegal încărcate era oprit să se unească; în interiorul zidurilor se așezau grinzi de lemn, pentru a le feri de efectele cutremureior de pămînt Acoperămîntul, adică plafonul, cunoaște toate soluțiiler Clientului și heleniste; uneori mai multe sisteme la aceiași clădire (Sf. Sofia). Cupola din cărămidă e foarte frecventă; e obișnuită ca la Sf. Sergius și Bachus, turtită ca la Sf. Sofia sau înaltă, dar posterioară. Se intercalează un tambuf cu ferestre începînd chiar din secolul VI (Sf. Sofia din Salonic), care mai tîrziu ajunge un turn adevărat. Cupola era mică și din material ușor, din cără- 5 www.dacoromanica.ro 66 P. C0NSTANTINESCU-1AȘI midă de Rhodos de obiceiu, care era mai ușoară de 5 ori ca cea obișnuită; pentru a-i întări rezistența pornesc nervuri prin mijloc dela vîrf la bază. Cupola se clădește direct pe un plan circular; mai greu pe plan octogonal cînd intervin mijloace arGhitectonice intermediare, ca trompele de unghiu sau pendentivii; din plan patrat se trece în octogonal sau direct circular prin aceleași procedee. Puterea de’mpingere a calotei este contrabalansată prin demi cupole sau patru calote laterale. Bizantinii cunosc și bolta fără cintru, anume bolta en arete; ea provine din încrucișarea a două bolți semicilindrice, ale căror chei sînt în acelaș plan; rezistența cade pe cei patru stîlpi dela colțurile bolților. Chestiunea bolței, a pendentivelor și trompelor de unghiu e încă controversată. Astfel Rivoira și Lasteyrie dau bolței o origină romană văzînd întrebuințarea ei în Italia încă din secolul V. Lasteyrie susține că și trompa e de origină romană, căci există în ruinele dela Roma ale clădirei Minerva Medica, care nu-i posterioară sec. III, la thermele lui Caracalla (212—216) și chiar la unele clădiri pe calea Nomentană din sec. II; susține că Bizantinii i-au dat numai o extensiune mai mare. Dar tema o urmărește Lasteyrie pentru a dovedi că pendentivii au trecut de la Romani în Galia și a-și explica urma de pendentivi pe care i-a observat la un monument din Beurey-Beaugnay, după ornamente din sec. II sau III. Choisy afirmă că Romanii nu cunosc pendentivii, Bayet le atribue o origină persană dînd și exemplul construcției dela Zeitun din 282. Mai aproape de adevăr pare ultima afirmație, mai ales că și „trompe d’angle" se găsește tot în Persia la Servistan, iar bolta e cunoscută și de Assirieni. Secretul construcției bizantine stă în știința echilibrării diverselor elemente arhitectonice, bazată pe nevoia de-a opune o continuă rezistență apăsării bolților și cupolelor; din complexul așezării în jurul acestui punct central rezultă un nou principiu de echilibru, care face să se recunoască un plan bizantin dela prima vedere (Choisy). C. Monumentele picturii. 1. Mozaicurile. Arta bizantină a excelat prin pictura murală a mozaicurilor, în epoca lui Justinian mai mult ca’n orice www.dacoromanica.ro ISTORIA ARTEI BIZANTINE 67 altă epocă, față de celelalte genuri ale picturii. Prin bogăția materialului din care erau lucrate, prin polichromia strălucitoare și’n deosebi prin abuzul de albastru și aur, produceau un efect potrivit gustului de splendoare ce caracterizează epoca; pe de altă parte tehnica lor înlesnea redarea figurelor calme și impozante, atitudenelor mărețe și compozițiilor simetrice, care caracterizează stilul monumental și istoric al epocei. Ele sunt folosite de decoratorii monumentelor religioase cași de cei ai clâdirelor civile și sunt executate cu atîta măestrie, că rămîn operele cele mai de seamă ale artei bizantine din această epocă. Tehnica era destul de dificilă și atentă. Păretele era pregătit cu ajutorul a două pături de amestec din ciment, var și marmoră sfirmată, ca un ciment tare ce trebue să primească cuburile mozaicului. Acesta era pregătit în atelier din bucățele microscopice, între 3—4 milimetri, mai mici pentru față, colorate cu oxiduri metalice, care formează cu pasta sticloasă materialul de lucrat; la cuburile aurite și argintate metalul este așezat în foi foarte subțiri peste șmalț și acoperit de o peliculă de sticlă albă. Se amestecă apoi și cuburi de marmoră sau petre prețioase a căror intercalare nu ofensează ochiul, căci în genere mozaistul așează culorile fără nuanțe prea variate, ele sunt așezate a produce efect mai puternic de departe, întocmai ca picturele moderne cu culorile aruncate din vîrf de cuțit. Mozaicurile sunt murale sau pavaje, numite și istorice. Pavajele istorice sunt acele ce acopăr pămîntul bisericelor în interior, deosebindu-se de cele murale prin subiecte și material; se întrebuințează numai bucăți de marmoră, se decorează cu motive geometrice și biologice sau cu scene pitorești și mitologice, pentruca să nu se supue profanării subiectele religioase. Monumentele mai însemnate sunt: marele mozaic dela Kabr-Hiram lîngă Tyr, pe care Renan îl fixase la finele sec. VI, reprezentând în cadre de rinsouri sau în medalioane scene cîmpe-nești sau de vînătoare, anotimpurile și lunile, toate motive ale artei alexandrine. Aceleași subiecte la mozaicurile descoperite la Serdjila, Madaba, în țara lui Moab, la Ierusalem — toate dela începutul sec. VI; tot Ia Ierusalem din aceiași epocă mozaicurile cu labirintul și Minotarul, Psyche și Orfeu. Cel mai celebru ră-mîne deocamdată acel descoperit la Madaba și care reprezintă harta Palestinei: marea Moartă cu vase plutind pe valuri, pustiuri www.dacoromanica.ro @8 P. CONSTANTINESCU-IAȘI cu fiare sălbatece urmărind căprioare, ape cu pești, munți, sate șî orașe cu ziduri și porți, dintre care se disting ușor Bethleemul cu basilica Nașterei și Jerusalemul cu lungi porticuri, Numărul lor poate fi complectat cu pavajele africane: la Ued-Ramel în Tunisia se reprezintă un șantier de construcții în plină activitate, la Crafsa curse de cai la hipodromul atît de iubit de Bizantini, iar în alte localități apar mozaicuri cu figuri omenești de-un viu portretism. Monumentele mozaicurilor murale sunt răspîndite pe’ntreg cuprinsul imperiului bizantin, vorbind chiar numai de acele ce s’au pastrat datate sigur pănâ azi. Isvoarele amintesc încă de altele, a căror strălucire n’o cunoaștem, dar o presupunem: la S-ții Apostoli din Constantinopol o serie de compoziții povesteau episoade din viața lui Iisus în ordinea cronologică a faptelor și evitînd scenele dureroase, cu raritatea reprezentării autorului în costum de pictor; Choricius descrie mozaicurile dela bisericele St. Sergiu și St. Ștefan de Gaza cu Sf. Maria ținînd copilul în brațe și fundatorul bisericei dintăi alături de Fecioara înconjurată de sfinți. Un altul amintește de mozaicurile bisericelor St. Theodor, S-ta Maria Maggiore, St. Ștefan cu lungi compoziții de martiraje, S-ta Agata, S-ta Eufemia in Classe și altele din Ravena. Dintre mozaicurile păstrate pănă azi cele mai cunoscute sunt la Salonic și Ravena. In 1907 s’au descoperit sub adaosuri ulterioare cîteva reprezentări de sfinți la St. Dimitrie din Salonic, așezate- fie deasupra arcadelor ce despart cele două colaterale din stînga, fie pe pilaștrii intrării în altar: St. Dimitrie în picioare ca rugător, Fecioara pe tron cu copilul în brațe și întovărășită de doi îngeri, lisus, sfinți, sfinte și mai ales donatori îngenunchiați și de dimensiuni mai mici, împrăștiați printre personagiile sfinte —toate figurele lipsite de simbolism, în cel meii perfect stil monumental istoric; pe pilaștri sunt reprezentați St, Sergiu într’un luxos costum, Sf. Dimitrie între două personagii, un episcop cu a haină albă lungă și up înalt dregător, pe oare o inscripție îl arată drept fundatorul bisericei. Mozaicurile din urmă datează dela începutul sec. VII, primele din veacul V, toate sunt lucrate insă cu aceiași tehnică superioară, dibăcie desăvîrșită mai ales în redarea feței prin mijlocul cubușoarelor foarte finev pliurele ce cad natural în jos din cuburi aurite și argintate, realismul expresiv al feței ca adevărate portrete, atitudinele elegante și impozante, www.dacoromanica.ro ISTORIA ARTEI BIZANTINE 69 decoruri de elemente arhitectonice și peisagii—ce fac din aceste mozaicuri capod’opere. In Italia Ravena și Parenza se pot lua la întrecere, ele dau dovada cea mai sigură a strălucirei artei bizantine din sec. VI. La Ravena mozaicurile dela St. Apollinar cel nou ilustrează dominația gotică a Iui Teodoric prin cele trei zone depe păreții laterali: două serii de sfinți și sfinte ce se’ndreaptă din Ravena și Classis spre Iisus și Fecioara așezați pe tronuri, deasupra teorii de pTofeți și apostoli, în zona superioară minunele și patimele lui Iisus—cu atitudeni de măreție ca o depărtată amintire a clasicelor frize Panathenaice. *) Pentru a ne da seama de măfeția artei lui Justinian e suficient a vizita mozaicurile bisericei St. Vital, cel mai complect monument care decorează dela păfnînt și pănă’n concul absidei și bolta cupolei după un program ordonat și respectat cu sfințenie < Pe păreții laterali scene din vechiul Testament, figurele eVangheliștilor cu simbolurile lor, prbfeți și scene din viața lui Moisi; la arcul vestic Iisus și apostolii în medalioane, la arcul triumfal doi îngeri susțin monogramă lui Iisus între orașele sfinte Bethleem și Jerusalem; totul converge către centrul cupolei, unde printre elegante rinsuri pe fond de aur și verde, păsări și animale, patru îngeri măreți țin brațele întinse spre divinul mei—amintind simbolul catacombelor. Ca un contrast sau complectare în concul absidei troneaz'ă Iisus Christos, încă tînăr dar suveran, pe globul pămîntesc, între arhangheli și sfinți; apoi St. Vital într’un bogat costum și episcopul Ecclesius prezentîndu-și biserica. Pe laturele absidei acele admirabile (mozaicuri reprezentînd pompa imperială de-o parte, Justinian în Mijlocul curtenilor săi (fig. 51), d<? cealaltă Teodor^ cu doamnele strălucitoare de bogăție și frumusețe; adevărate portrete reprezintă episcopul Maximian, preoții binevoitori și senini, ofițerii severi și eunucii cu fețele plinei Mozaicurile absidei delâ St. Apollinare In Classe dovedesc acelaș amestec de stil simbolic și monumental; o cruce acoperită de petre prețioase strălucește pe un fond de stele aurii* deasupra bustul MîntuitorUlui spre care sfe’ndreaptă cele douăsprezece oițe, pe laturele medalionului Moisi și Ilie sburînd în nourii cerului, iar jos St. Apollinari în atitudine rugătoare, la mijlocul a două- 1) Ch. Dîehl, «Manuel d’art bysantin», I, p. 214. www.dacoromanica.ro 70 P. CONSTANTIN ESCU-IAȘI sprezece oițe. Pe timpul lui Justinian se mai afla la Ravena mozaicul absidei dela St. Mihail in Affricisco, astăzi la Berlin, cu Iisus In picioare între Sf. Arhangheli. De acelaș merit sunt mozaicurile și întreaga decorație dela Parenzo, catedrală păstrată cu sfințenie de norocul soartei pentru a ne da o idee complectă de arta veacului VI. La arcul triumfal apostolii cu haine albe se îndreaptă spre Iisus pe globul pămîntesc, pe curbură sfinte gătite cu bijuterii, la absidă Madona ținînd copilul pe genunchi între sfinți—St. Maur ii prezintă pe Eufrasius ctitorul; în hemiciclu la Fig. 51. Mozaic dela St. Vital în Ravena (tot. Alinări) capete două scene cu Buna Vestire și vizitarea; din mozaicurile fațadei nu s’a păstrat aproape nimic. Alături de aceste strălucite monumente mai putem cita cîteva fragmente ale timpului, ca: o cruce enormă pe fond de aur și albastru la absida bisSricei St. Irena din Constantinopol, Sf. Maria cu copilul la absida bisericei Panaghia Angelo-Ktistos din Kiti și la Panaghia Canacaria, ambele din Cipru. De frumoasă execuție e mozaicul dela S-ta Caterina din Sinai reprezentînd Schimbarea Ia față: Iisus în picioare și îmbrăcat în alb se’nalță într’o aureolă de azur, la picioare cei trei apostoli îngenunchiați, pe www.dacoromanica.ro ISTORIA ARTEI BIZANTINE 71 margeni Moisi și Ilie; în hemiciclu o serie de medalioane cu profeți, apostoli și ctitorii, pe zidul de deasupra arcadei o cruce susținută de doi îngeri și două scene din viața lui Moisi. 2. Fresce și icoane. Deși în epoca primitivă a catacombelor pictura se reducea numai la /reșce, după triumful Bisericei nu s’au pastrat de cît foarte puține exemple, ca acele amșitite din Egipt la Bauit și St. Eremiia. In timpul lui Justinian s’au împodobit numeroase biserici, dar nu ni s’a pastrat de cît amintirea frescelor; doar cîteva din zugrăvelile bisericelor rupestre din Ca-padocia pot fi avansate pănă’n sec. VI. Choricius descrie pictu-rele dela St. Sergiu din Gaza cu scene din Noul Testament re-prezentînd episoade din viața lui Iisus împărțite în trei serii cronologice : copilăria, minunele și patimele, toate executate în stilul istoric, ce prevalează pitorescul decorativ. Tot atît de rare s’au pastrat și icoanele vremei. Se pare că’n sec. VI se obișnuia deja encaustica pentru picturele sfinte și reprezentarea figurelor, aceste din urmă de mult en vogue în Egipt (Fayum). De acelaș caracter realist trebue să fi fost și icoanele în lemn cu chipurile lui Iisus și a Sf. Marii sau altor sfinți, din care se cunosc rari exemplare. De la Sinai a adus cîteva exemplare episcopul Porfir Uspenski cu chipurile Sf. Constantin și Elena, St. Sergiu și Bachus sau Iisus; la muzeul din Kiev se mai găsesc încă Ioan Botezătorul între Sf. Fecioară și Iisus, Sf. Maria cu copilul în brațe de mare asemănare cu portretele hele' nistice din mormintele egiptene; aceleași caractere și la exemplarele păstrate în muzeul din Cairo. 3. Miniaturele, adică ilustrarea manuscriselor, sunt strîns legate de pictură. Cărțile în antichitate se lucrau în două moduri: suluri, fâșii lungi cît textul de papirus și codex din mai multe foi de pergament; din epoca lui Ptolemeu gustul alexandrin introduce ilustrarea lor cu figuri, în deosebi ale regilor pentru care se alegea și materialul din pergament purpurat și litere aurite. Obiceiul trece la creștini, întîi la împărat; se spune astfel că în biblioteca lui Constantin cel Mare existau operele lui Homer și Evanghelii ilustrate somptuos, iar la Constantinopol aduse învățați alexandrini ca profesori ce trebue să fi desvoltat și gustul pentru miniaturi. Arta bizantină a fost înzestrat bogată cu acest gen al picturii și putem afirma cu siguranță * că, pă-strînd proporțiile, operele respective sunt foarte numeroase; ele www.dacoromanica.ro 72 P. CONSTANTINESCU-IAȘI înlesnesc pe istoricul artei bizantine prin faptul că’nlocuesc nenumăratele lipsuri în artele mari, reprezentînd în acelaș timp curentul popular, mai liber și mai variat ca producțiile artei oficiale — deseori sunt mai expresive pentru redarea adevăratei societăp contemporane, ca’n epoca iconoclastă de pildă. După metoda lui Kondakov, care a scris și o istorie a artei bizantine după miniaturi, manuscrisele au fost astfel rînduite în grupuri și familii, că stabilirea lor epocală s’a făcut mult mai aproape de adevăr. S’au luat prototipurile cărților sfinte: Biblii, Psaltiri, Octateuce ect. și s’au constatat asemănările și deosebirele stabilindu-se evoluția artistică, fără ca să se neglijeze caracteris-ticele individuale, care concurează la varietatea meritorie a artei bizantine. Metoda lui Kondacov n’a exclus prototipurile apărute și’n decursul desvoltării artei bizantine; ea are marele merit de-a fi dat legătura de unire dintre numeroasele manuscrise, împrăștiate prin depărtate biblioteci. Nu toate manuscrisele cu miniaturi din secolul VI sunt copii după modele mai vechi, unele de valoare aparțin epocii, a cărei artă o caracterizează tot atît de bine cași mozaicurile descrise. Și aici apare combinarea celor două curente: pitorescul alexandrin și antic ce se remarcă pănă la textele sacre și monumenta-lismul asiătic-oriental cu ornamentația bogată și tendințe istorice. Activitatea bogată s’a desfășurat în ateliere răspîndite pe tot cuprinsul împărăției: în Alexandria, Syria a produs evanghelii vestite, Mesopotamia, Asia mică și mai ales Bizanțul, care a produs între altele Dioscoridele. Cel mai numeros grup e format de manuscrisele religioase, dar sunt și cîteva profane. Calendarul din 354 fu executat la Roma de un artist oriental, păstrat pînă azi numai în copii de tot tîrzii, în gust hele-nistic; lunile sunt reprezentate cu voiciune, figurele încadrate de elemente arhitectonice, orașele importante sunt redate prin alegorii pompoase, sub un arc de triumf zeii tutelari ai imperiului. lliada din biblioteca Ambroziană și Virgil din Vatican aparțin începutului sec. V și sunt împodobite cu mici tablouri intercalate în text, 58 la primul, 50 la al doilea. lliada folosește un colorit viu, multă purpură, de nuanță pompeiană, scenele reprezintă adunări de zei, lupte de eroi, personificări, peisagii luminoase, toate motive antice în care spiritul creștin n’a pătruns încă; Virgil cuprinde ilustrarea Eneidei cu episoadele mai însemnate în stil an- www.dacoromanica.ro ISTORIA ARTEI BIZANTINE 73 tic și Georgicele cu scene idilice și mitologice, pare c’au lucrat mai multe mini. Cele mai frumoase miniaturi profane se găsesc în Diosco-ridele dela Viena, executat pentru prințesa Iuliana Ancia dela începutul sec. VI, după un original mai vechi însă, venit din Alexandria (Ainalof) sau din Asia mică (Strzygovski). Este un tratat de medicină, cu autorii reprezentați pe prima pagină, personificări și zeități, plante medicinale, scene de „genre" în gust alexandrin, procedeul bizantin apărînd doar la întrebuințarea culorilor vii, și’n deosebi portretul prințesei Iuliana, reprezentată pe un tron, eu haine luxoase, între personificările mărinimiei și gîndirei. Trecerea spre miniatura religioasă o face „Topografia creștină" a lui Cosmas Indicopleustes, un autor alexandrin dela mijlocul sec. VI, cuprinzînd hărți și desenuri asupra locurilor sfinte, reprezentarea pămîntului, oceanului, vînturilor, animalelor și plantelor; elementele creștine cuprind figuri de profeți și personagii biblice sau scene din ciclurile celor două Testamente: Moisi primind legile, sacrificiul lui Isac, răpirea lui Ilie, Daniil între lei, lapidarea Sf. Ștefan, convertirea Sf. Pavel și altele. Acest manuscris are caracter de tranziție și prin calitățile stilului: tradiția helenistică “ face un Ioc larg spiritului bizantin monumental în noi compoziții și tipuri ce vor rămîne. Manuscrisele religioase evidențiează noul stil cu mai multă fermitate, se cred că’ncep din sec. IV. Cea mai veche sigură este Geneza dela Viena din sec. V, 24 pergamente de purpură cu litere de aur și argint, lucrate pe cit se pare de cinci artiști cu miniaturi de gust alexandrin; sunt admirabile scene de „genre“, episoade idilice, alegorii și peisagii în gust antic, ca de pildă în-tîlnirea dintre Eliazar și Rebeca (fig. 52). Din secolul VI datează Biblia Cotton, păstrată la British Muzeum, de mari asemănări cu Geneza în compoziții, executate în curat stil bizantin. Ambele sunt în strînse legături cu Sulul lui losua dela Vatican. Este un pergament de 10,5 lungime cu miniaturi reprezentînd epopeea războinică a eroului biblic: lupte, asedii, personificările fluviilor și munților în gustul vechi alexandrin; cît privește vechiul Testament, la ilustrarea evangheliilor apare stilul monumental conform tradiției sgro-palesteniene; exemplarul dela Vatican este o copie mai slabă după un model vechi, după contrastul dintre concepție _ș.i execuție. www.dacoromanica.ro 74 P. CONSTANTINESCU-IAȘI Evangheliile prin cuprinsul lor sunt mai libere (le influenta antică, deși s’au lucrat și’n ateliere alexandrine cu miniaturi pitorești, ca dovadă că cele mai reușite sunt acele executate în atelierele orientale din Syria sad Antiohia de pildă; la Bizanț au prevalat papirusurile venite din Alexandria. In Mesopotamia fu ilustrată Evanghelia airiacă din Florența la 586 de un călugăr Rabula; mai fiecare pagină este împodobită cu ornamentații de ordin arhitectonic. împletite cu flori și plante, iar pe margeni miniaturi de mici dimensiuni reproducînd subiectele textului sau compoziții mari cit pagina, înscrise în motive geometrice cu scene de predilecție din patimele lui Iisus — valoarea lor constă în stabilirea unor tipuri ce vor răinîne în iconografia bizantină, ca Fig. 52. Miniatură din Geneza dela Vatican (Harței și Wickoff). de pildă Sf. Maria cu ovalul slăbit al feței. Din acelaș veac și apropiată e Evanghelia din Etșmiazin și cea dela Biblioteca națională din Paris provenind din Mardin, apibele cu ornamentații arhitectonice orientale și compoziții orînduite în stil monumental. Evanghelia din Rossano este cea mai importantă prin materialul de purpură și argint și mai ales prin bogăția artistică a minia-turelor, care ilustrează stilul epocii lui Justinian și anunță în acelaș timp caracterele artei din a doua epocă. Datează dela finele sec. VI, lucrat in Asia mică (Strzygovski) sau în Egipt (Haseloff) ca produs al curentului monastic; are reprezentări de evanghe-liști și sfinți în stil monumental, dar cele mai frumoase sunt cele douăsprezece mari compoziții ce par copii după mozaicurile vre- www.dacoromanica.ro ISTORIA ARTEI BIZANTINE 75 mei: de remarcat Judecata lui Pilat prin realismul îigurelor, măreția atitudinelor, exactitatea costumelor și bogăția culorilor. De mai mică importanță sunt Fragmentele din Sinope cu acelaș cuprins și stil cași Rossanensis la cele cinci miniaturi ca-re-1 ilustrează; datează din sec. VI, dar aparține unei familii posterioare de manuscrise cu miniaturele de-alungul textului. Colecții mai largi de texte formează Octateuce, adică primele opt cărți, din care se cunosc șase exemplare de mai tîrziu însă; nu e exclus ca ele să fi avut de model octateuce din epoca lui Jus-tinian. Tot așa trebue să se fi ilustrat Psaltirele încă din sec. IV, de cînd psalmii ocupă un rol însemnat în liturghie; din sec. V se cunosc cîteva ilustrări de fresce cu pasagii din Psaltire, miniaturi se cunosc tot mai tîrziu, ca Psaltirea din Paris, cu prototipuri siriene și anatoliene. In aceiași epocă s’au ilustrat și cărțile celor mai însemnați părinți ai Bisericei, deși cea mai veche operă, Grigorie din Nazianz, datează din sec. IX, dar cu amintiri de colorit antic. 4. Iconografia. Originele nouei iconografii trebue de căutat în Siria și Palestina, unde apar în diferite scene din viața lui Iisus figurele repetate apoi ca sfinte și’n alte regiuni pentru venerarea locurilor care le produsese întâia oară; aceasta se vede și din atenția artiștilor de-a reproduce-monumentele Jerusalemului, Bethleemului sau legendele palestiniene. Arta nouă păstrează anumite scene, pe care catacombele le fixaseră definitiv, ca sacrificarea Iui Isaac, DaniiI între Iei; ba încă face deosebit Ioc episoadelor din istoriile lui Iosua, Iosif și Moisi. După triumful bisericei Noul Testament e pus la largă contribuție sub influența exegeților, care’n toată voia propagă admirația pentru evanghelii; cuprinsul lor e mai ușor priceput prin imagini. Două feluri de evanghelii servesc ca izvor nouei iconografii: cronice cu tendințe oficiale și apocrife, mai populare și mai vii, cum putu descoperi Ainalof pentru unele reprezentări dela Ravena. Din sec. V se formează ciclul patimelor lui Iisus, cum spune Leontius din Neapole „Din dragoste pentru Domnul reproducem „noi suferințele sale în toate bisericele, casele, pe vestminte și „pretutindeni, pentru a le avea mereu sub ochi". x) Acum artistul îndrăznește, de pildă* să reprezinte până și scena dureroasă a 1) Citat după Ch. Diehl, op. cit., voi. I, p. 322. www.dacoromanica.ro 76 P. CONSTANTINESCU-IAȘI Crucificării, pe care nici sec. IV n’o cunoaște sub forma tranșantă a răstignirei plină de suferinți. Celelalte episoade trebue să fi fost întocmite de mozaiștii sanctuarelor palestiniene: învierea lui Lazăr, Intrarea în Ierusalem, scena cu Samariteanca, parabolele Fecioarelor, care se găsesc în aceiași formă pănă’n sec. XIII. Tot acum ~se fixează și temele istoriei lui David începînd dela frescele din Bauit și cîteva scene din ciclul Sf. Fecioare, desăvîrșit mai tîrziu; tot ca începuturi Judecata din urmă cu inovația zonelor suprapuse, reprezentarea antipodelor, a pămîntului sub forma unui munte cu soarele răsărind și alte teme rămase invariabile. încep să se fixeze și tipurile principalelor personagii. Jisus apare sub două hipostaze: tînăr imberb, ca un erou grec sub influența artei helenistice și matur, cu barbă neagră, cum a fost conceput în Syria; la început apar ambele tipuri, mai tîrziu arta monumentală bizantină preferă pe cel de-al doilea, accentuindu-i încă mai mult caracterul solemn. Trăsăturele Sf. Fecioare fură .fixate în și mai multe ipostaze4, «theotokos» devine gravă, cu fața lungăreață, atitudinea impozantă; „hodigitria* în picioare, ținînd copilul pe unul din brațe, celalt întins spre rugă; «blacher-nitissa» în bust, cu brațele ca rugătoare, pe pept Iisus în medalion ; „Kyriotissa“ în picioare, strîngînd copilul la pept; altele reproduc variante: stînd pe tron și binecuvîntînd sau în picioare fără copil, alăptînd — toate păstrînd însă aceleași trăsături ale feței. Tot acum se fixează profeții ca niște bătrîni cu părul și barbă lungă, arhanghelii ca Victoriile antice înaripate, evanghe-liștit cu atributele lor, unii apostoli ca St. Petru, Pavel și Andrei, St. loan Botezătorul cu fața osoasă și părul negru desordonat Caracterele nouei iconografii nu se pot reduce numai la imobilitate, cum s’a încercat a se determina de unii istoriografi. O bogăție de teme și tipuri, variante numeroase a compozițiilor, pitorescul și naturalismul helenistic alături de solemnitatea stilului istoric și monumental, combinațiile elementelor pur decorative— toate dovedesc că arta bizantină în sec. VI creiază și desăvîr-șește uh nou curent, ale cărui slăbiciuni nu se evidențiază încă. Artistul e pătruns încă de influența antichității, care răsare din nobleță atitudinelor, eleganța costumelor, ordinea compozițiilor; dar meritul cel mare al său fu de a da •religiei triumfătoare o manifestaie plastică proprie, cu tendinți de uniformizare din cauza caracterului teologic www.dacoromanica.ro ISTORIA ARTEI BIZANTINE 1T D. Sculptura și artele minore. In arta creștină sculptura decade la rolul de-a decora și împodobi bisericele, in deosebi sculptura monumentală scade cu cit ne apropiem de timpurile meii noi; două pricini au împins spre acest dispreț: grija de-a nu se reînvia spiritul păgîn care-și idealizase zeii în forme statuare și influența orientală care redusese sculptura la o gravură plată fără modelaj. In ruinele vechii Syrii nu s'au descoperit urme cel puțin de statui sau basoreliefuri j în Fig. 53. Capitel dela S-ta Solia (fot. Le Tourneau) schimb sculptura decorativă și acea legală de artele minore a produs numeroase și distinse opere. După texte și tradiție în forul dela Constantinopol ar fi existat statuele Iui Constantin și fiii săi într’un grup. iar în altul acelaș cu mama sa; în veacul următor ceilalți împărați își ridică statui în piețele publice, Theodosiu cel Mare și Arcadius. înalță coloane de triumf. Obiceiul e continuat în sec. VI, cînd se’nalță. statuele lui Justinian, Theodora, Belizariu, Justin II; statuea ecvestră a lui Justiuian se păstrase pănă’n sec. XV, cînd un desen al timpului o făcu cunoscută până azi. Dacă din aceste oper& www.dacoromanica.ro 78 P. C0NSTANT1NESCU-IAȘ1 nu ni s’a pastrat nimic, sau aproape nimic, în celelalte centre ale imperiului soarta a fost mai bună, 1. Sculptura In piatră și lemn. Din secolul anterior apăruse ■un caracter propriu bizantin la decorarea capitelurilor, care din compozitul corintian ia o formă proprie numit „teodosian", cum e la S-ta Sofia din Salonic (fig. 53); pentru a întări rezistența s’a adăugat curînd o bucată intermediară, impostul, decorat cu elemente vegetale stilizate, ca la Eschi-giuma din Salonic, de pildă (fig. 54). Și coloanele sufăr evoluția timpului, ele decad din măreția stilurilor grecești, sunt de necomparat prin simpleța lor; singurul element care se bucură de atenție e capitelul cum l-am descris. Pentru complecta Iui schimbare capitelul se unește cu impostul într’o unitate, în locul volutelor apar capete de animale cu tendinți de a deveni plate. Cel mai însemnat monument al sculpturii în peatră din Orient e amvonul din Salonic, azi la muzeul din Constant inopol, ce Fig. 54. Capitel dela Eschi-giuma (Hautes Etudes) datează din sec. V; e , împodobit cu basoreli- efuri ce reprezintă legenda Magilor, arătați în drumul lor spre Palestina și apoi în fața Sf. Marii și a copilului. La muzeul din Constantino-pol se află două statuete ale Bunului Păstor lucrate în stil helenistic în sec. VI; fragmente de coloane cu basoreliefuri reprezentînd scene familiare și cîmpenești; tot acolo bustul St. Marcu, basorelieful cu cei trei evrei în cuptor. Din veacul VI datează alte trei basoreliefuri, găsite nu de mult în biserica St. Ioan din Studion, reprezentînd pe lisus, Sf. Petru, Intrarea în Ierusalem și alte scene www.dacoromanica.ro ISTORIA ARTEI BIZANTINE 79 executate după principiile helenistice, dar observîndu-se deja influența orientală în rigiditatea trăsăturelor, lipsa proporțiilor corpului, stîngăcia execuției. Influențele orientale se remarcă evident la sarcofagiile din Ravena, un grup de citeva exemplare datînd din sec. V și începutul celui următor, decorate cu sculpturi pe capac șî păreții laterali Unele din ele reproduc scene evanghelice: Anunțarea, Buna Vestire, Magii, cu figurele așezate într’o simetrie ce amintește de teoriile mozaicurilor (fig. 55); altele însă refuză reprezentarea omului, întrebuințînd desenuri geometrice, mei, cerbi, păuni așezați simetric în jurul unui vas sau unei monograme. E un obicei general de-a acoperi peatra cu broderii fine, care par Fig. 55. Sarcofag dela Ravena (Diehl) abea scoase din daltă: o lume de păsări, animale. Doriși plante stilizate, executate uneori cu eleganță și desăvîrșită tehnică. Această decorație apare într’o biserică din timpul lui Justinian dela Aladja în Lycia, în balustradele dela St. Apollinar cel Nou, la ușele gineceului dela S-ta Sofia sau, după descrieri, la fiala aceleiași biserici. Singurul monument de mare valoare artistică, pastrat aproape intact pănă azi, de sculptură în lemn îl formează ușele bisericei S-ta Sabina, ce datează din sec. V. Sunt 18 panouri cu reprezentări în ordine simultană din Vephiul și Noul Testament, dela Moisi la episoade din viața lui Iisus; origina lor orientală este evidentă, dar și influența helenistică și-a depus con- www.dacoromanica.ro 80 P. CONSTANTIMESCU-1AȘI tributiile sale. Una din cele mai reușite scene este Răpirea Sf- Ilie (fig. 56) în stil pitoresc deșăvirșit prin redarea naturii cu munții și apele sale, arbori, țaranul speriat de această scenă, cinele care latră, caii cu parul )n nori, închinarea lui Habacuc; hcel mai bun exemplu ,de basorelief pitoresc care se cunoaște printre monu-mentele>sec, VJ“ (Ainalof). Acelaș caracter în scenele Ruga pe Ghetsemani, Vocajiunea lui Habacuc; altele Jnsă ca Glorificarea împăratului și a Bisericei denotă deja trecerea spre stilul monumental, amintind orînduirea mo?aiqu-rjlor. Deși au fost executate din ordinul papei Celestin I la 424, ele sunt opera unui artist grec și aparțin deci artei bizantine. 2. Ivorii. Sculptorul bizantin, atît de puțin în-demînatec în opere mari,, a reușit să împodobească numeroase obiecte c u plăci de ivoriu sau să-l lucreze In bucăți libere atît de bogat, că singure ele ne pot da o idee de valoarea artei bizantine in epoca lui Justinian. O artă luxoasă, după gustul Orientului unde practica Fig. 56. Ușa dela S-ta Sabina (fot. Alinări) ivoriulul era răspindltă, trebuia să facă ua de acest gen; din epoca lui Justinian au ramas diptice, cufărașe, pis-cide, scoarțe de cărtî, jilțuri episcopale și altele, toate mult asemănătoare îhtrfe ele. Astfel pornesc dela tradiția helenisticâ dela care păstrează tendința pitorească, dar se modifică sub influenta orientală: formele deVin inai disonante, atitudenele mai greoae^ relieful plat; și’n acest domeniu artiștii Veniți din Syria și Persia au determinat caracterele nou ei arte. www.dacoromanica.ro ISTORIA ARTEI BIZANTINE 81 Dipticele sunt cele mai răspîndite și’n deosebi dipticele .consulare", care se făceau cadou magistralilor de obicei la numirea lor în funcție; dela consuli au trecut și la alți funcționari, rude, prieteni, cărora se oferă la diferite ocazii. Sunt importante și pentru că pot fi ușor datate și se poate urmări evoluția artistică. Dela începutul sec. V sunt trei exemplare: dipticul din Monza cu Stilicon și soția sa, al lui Probianus și al lui Symachus; maitîrziu caracterul lor se schimbă, personajul principal este reprezentat pe tron sau în fața casei sale primind felicitări, pe a doua foae se reliefează scene de luptă, hipodrom sau alte momente din viața personajului. Din epoca lui Justinian putem cita ca mai reușite dipticele lui Anastasis, Magnus dela Paris, Philo-xenus sau al lui Vasile din Muzeul național al Florenței, stîn-gaci lucrat. Pe lîngă aceste diptice de stil clasic, atelierele bizantine au produs și mai numeroase de stil oriental, unele lucrate la Ravena. Așa sunt dipticele cu cinci compartamente dela Biblioteca națională din Paris, la Berlin și Etșmiazin; apar personagii cu liniile aspre, personificări, scene evanghelice — de remarcat dipticul din Tongres și acel din Berlin reprezenfind pe iisus și Sf. Fecioară. Un alt grup aparține cu totul școalei orientale, de origină siro-palestiniană cu strînse legături de arta persană. Monumentul cel mai însemnat este dipticul din Ravena fost la Murano, azi împrăștiat în mai multe colecții; Iisus pe tron și Fecioara primind pe Magi în mijlocul episoadelor din copilăria și minunile lui Christos sau a scenelor din arta creștină primitivă. Alte opere s’au pastrat în dipticul colecției Golenișev sau acel ce-a lasat numai îngerul dela British Muzeum. In legătură cu dipticele poate fi considerat ivoriul Barberiiii, numit așa după fostul proprietar, azi la Luvru. Este o placă cu o figură centrală și două zone cu reliefuri de stil helenistic; la mijloc un cavaler victorios, ale cărui picioare le îmbrățișează pămîntul personificat în Terra și încununat de o Nike în sbor— Justinian sau Constantin cel Mare după Strzygowski, care-1 pune în sec. IV. Sus doi îngeri plutind susțin medalionul cu bustul lui Iisus, jos barbarii supuși aduc daruri. Alte plachete de stil siro-alexandrin se află în tezaurul dela Trăves cu reprezentarea unor moaște aduse din Alexandria la Constantinopol în 552 sau acele ce decorau jilțul numit al Sf. Maret dela Grado, azi la Milano. 6 www.dacoromanica.ro 82 RCONSTANTINESCU-LAȘI Alte plachete împodobeau vase mari pentru păstrarea unor părți de relicve sau sarcofagii chiar, care se lucrau de obicei în atelierele alexandrine. Cel mai vechi monument, pe care l-am amintit, poate îi considerat ivoriul Trivulce din Milan (fig 41). re-prez°ntînd două scene de Sf. Mormînt, soldații adormiți și femeile sfinte; a fost fixat la finele sec. IV după fineța execuției, calitatea draperiilor și eleganța figurelor, doveditoare unor influențe antice. In aceiași epocă sau cel mai tîrziu la începutul sec. V poate fi fixat lipsanotecul dela Brescia, un sarcofag lungăreț acoperit peste tot cu sculpturi în patru zone: pe capac o serie de figuri în medalioane, la mijloc episoade din minunele și patimele încadrate sus și jos de scene împrumutate simbolului catacombelor; ca stil se observă un amestec de pitoresc cu tendinți de monumentalism. In acelaș grup se înglobează ț/ixidele, vase mici de obicei circulare, ce se .atîrnau la ciborium spre a servi de candele. Cele mai vechi, din sec. IV, sunt lucrate după influența antică cu reliefuri ușoare, reprezentînd scene de vînătoare sau bachice chiar, cum sunt exemplarele din muzeele Sancta Sanctorum dela Roma sau din Sens. Cu subiecte religioase, dar lucrate tot în stil alexandrin, sunt pixidele: din Bologna cu minunele lui Iisus, din Berlin cy Iisus printre apostoli și sacrificiul lui Isaac amintind perfect scena similară a sacrificiului Iphigeniei. In stil oriental sunt executate pixidele din colecția Basilevski, dela Roma (Vatican), din Werden, Rouen, muzeul Cluny—cu subiectele alese de obicei din evangheliile apocrife, dar cu amintiri clasice, în alegerea ornamentației, atenția pentru costume și fizionomia generală. Dintre jilțurile episcopale unul singur s’a pastrat, al episcopului Maximian din Ravena, aflat în sacristia catedralei, dar cu cele mai minunate sculpturi ale genului respectiv (fig 57). Este împodobit cu plăci de ivoriu, cele mai fin lucrate aflîndu-se pe fața anterioară: două benzi de admirabile ornamente vegetale și animale—rinsouri încolotăcind păuni, cerbi, lei—încadrează zona mijlocie cu cinci figuri în mărime reprezentînd pe St. Ioan Botezătorul și cei patru evangheliști într’o clasică atitudine. Plăcile spetezei, azi disfăcute dela locul lor, reprezintă scene din viața lui Iisus, tratate în stil pitoresc, dar cu o execuție mai slabă sau episoade din istoria lui Iosif, în relief mai pronunțat și’ntrun stil mai realist. In genere, atelierul care a produs această capod’operă trebue de căutat în Orient, după detalii care demască porturi și www.dacoromanica.ro ISTORIA ARTEI BIZANTINE 83 haine scitice sau persane, gustul pentru personificări ca’n școlile alexandrine și o predilecte pentru anumite subiecte. Se fixează locul în Egipt și data nu înainte de sec. VI, cînd tradiția alexandrină era impregnată de influențe persane. .Nici un mo-.ment din epoca anterioară nu ne arată o asemenea concordanță .între decorație și abilitatea tehnică mai presus de orice laudă** (Molinier). J) 3. Orfăurăria și artele metalului. Monumentele ariei minore au prezentat totdeauna și altă importanță de cît acea Fig. 57. Jîlțul lui Maximian (fot Alinări). proprie prin valoarea lor artistică; ele au contribuit la desăvir-șirea iconografiei purtînd la mari distanțe elementele artei noi și contribuind la înlesnirea influențelor dintre monumentele mari 1) Citat după Ch. Diehl, op. cit., I, p. 300, www.dacoromanica.ro 84 P. CONSTANT1NESCIMAȘI Așa de pildă evangheliile siriace au purtat spre Apus modelele mozaicurilor din Palestina, invers Biblia Cotton a servit ca model mozaicurilor narthexului dela St. Marc din Veneția. Exemplu celebru îl formează ampulele dela Monza, care copiind mozaicurile și frescele din Palestina le-a purtat departe nu numai spre Occident, ci și’n întreaga Syrie și pănă’n Mesopotamia sau Persia. Orfăurăria siriană a fost foarte la modă, a pătruns din centrul Asiei pănă’n Africa și Italia. Arta de-a lucra obiecte din aur și aigint era pe placul Bizantinilor, care au adus-o din Orient pentru împodobirea palatelor și înzestrarea bisericilor. Textele pomenesc despre tronul lui Justinian din sala „Consistorium“, bătut cu petre prețioase și podoabe de aur, surmontat de o cupolă de aur pe coloane și flancat de două Victorii; din aurul luat dela Vandali și-a lucrat un luxos serviciu de^masă cu basoreliefuri reprezentînd episoade din domnia sa; corporația orfăurarilor, foarte numeroasă în Constantinopol, a produs tot felul de obiecte eclesiastice: rruci, pa-tene, potire, lingurițe, tipsii etc. Din nefericire însă puține obiecte din cele lucrate la Constantinopol s’au pastrat: buclierul lui Justinian, găsit la Kertci (Rusia), un disc de argint cu un desen ușor reliefat reprezentînd un împărat călare între un soldat și o Victorie; un medalion de aur, ce se păstra la Paris, reprezentînd portretul lui Justinian pe-o față, iar pe verso împăratul calare și o Victorie; din acelaș atelier celebra cruce de argint aurit a lui Juștin II, bătută pe-o față cu petre prețioase, iar pe cealaltă cinci medalioane reprezintă Meiul, Iisus, împăratul și împărăteasa, între ornamente vegetale. Atelierele siro-palesteniene și egiptene au avut o activitate tot atît de prodigioasă. In Cilicia s’au găsit mai multe medalioane de aur cu subiecte evanghelice; la Kerynia din Cipru s’a găsit o adevărată comoară în două depozite formate din plăci mari de argint cu reliefuri din cruci, monograme sau sfinți și alt grup din nouă tăblii cu episoade din viața lui Moisi, executate în stil he-lenistic. In special plăcile mari, cu figuri orînduite în stil monumental, cu execuția elegantă și dibace, sunt considerate printre cele mai frumoase producții ale genului, datorate sec. VI. Cel mai de seamă monument îl constitue tezaurul ampulelor dela Monza, catedrala de lingă Milano, al căror rol în artă l-am aratat. Sunt niște vase mici plate, cu destinația de-a purta uleiul sfințit dela www.dacoromanica.ro ISTORIA ARTEI BIZANTINE 85 SI. Mormînt și pe care pelerinii le transportau de-aici pretutindeni-, cele dela Monza au fost aduse dela Roma pentru regina Teodolindă cam pela anul 600. Pe partea plată s’au reliefat ușor scene evanghelice, cîte una sau mai multe, lucrate de acelaș atelier după mozaicurile din Jerusalem, Nazareth și Bethleem; o scenă obișnuită e Adorarea Magilor, apoi Răstignirea sub forma unei cruci cu bustul lui Iisus deasupra, Inaltarea la cer, Sf. Maria și altele. La LuVrU se află uasul din Emesa, din sec. VI, cu o serie de medalioane reprezentînd bustul lui Iisus și altor sfinți, lucrați cu o tehnică asemenea altor obiecte ca: relicvarul de argint dela Sebastopol, azi la Ermitaj, cufărașul de argint din Sancta Sancto-rum, precum și numeroase obiecte dela British Muzeum, ca linguri de argint decbrate cu lei, capre, grifoni, cădelnițe și altele. Din aceleași ateliere „capsella® de argint dela Henchir-Zirara, azi Ia Vatican și alta dela Brivio, azi la Luvru, decorate cu scene evanghelice; potirul din colecția Tyler și două patene de argint cu împărtășirea apostolilor, descoperite lingă Alep și pe Oronte, locuri depărtate', dar foarte înrudite prin tehnică și subiect. Din artele luxoase fac parte și obiectele împodobite cu smalțuri, numite emailuri „cloisonP', care au luat mai tîrziu un avînt considerabil; se pare că chiar din sec. VI, pe lîngă emailul „champlev6“' cunoscut din antichitate, au împrumutat dela Perși cestălalt sistem. Intre obiectele apropiate epocii cităm: crucea tezaurului dela Monza dârbită în 603 de papa Grigorie cel Mare unui Rege longobard și care reprezintă Răstignirea pe un fond de aur; engolpionul Contesei Dzyalinska cu o cruce de sticlărie roșie și verde; relicvarul dela St. Croix de Poitiers, trimis de Justin II sfintei Radegunda, avea o decorare din sticlării și email; iar cel mai reușit* exemplar din cele rămase pare a fi o cruce din tezaurul Sancta Sanctorum împodobită cu scene evanghelice, lucrate dirt sticlării dispărute prin cloisoane de aur — cu desenări naive sunt reprezentate șase scene din viata lui Iisus în jurul reprezentării Nașterei la încrucișarea brațelor. Bijuterii au ramas destul de numeroase pentru a nd face o idee complectă asupra tehnicei și valorii lor artistice. La British Muzeum se găsesc inele de aur, verigi cu monograme sau figuri de sfinți; o bratară de aur cu un medalion la mijloc figu-rînd pe Sf, Fecioară rugătoare, pe cer paseri și lebede printre www.dacoromanica.ro 86 P. CONSTANTINESCU-IAȘI rinsouri. La Ermitaj un colier de aur din 20 medalioane cu bustul unui împărat și al unei împărătese, cu o placă' de aur reprezen-tind un luptător antic; o centură din 16 medalioane de aur din care patru mai mari reprezintă pe împăratul Mauriciu Tiberiu; brățări de aur, un colier de aur cu o cruce și 6 pendentivi și altul cu o cruce și 10 pendentivi. Tot aici tezaurul descoperit în 1909 în Egipt și împărțit azi la mai multe muzee, cuprinzînd pep-tare de aur compuse de medalioane mari cu chipuri imperiale sau reprezentări evanghelice și monede ale împăraților din sec. VI; coliere din plăci de aur, centuri din medalioane și monede mai mici de aur, brățări decorate cu medalioane de aur sau petre prețioase, cercei etc. 4. Țesături. Orientul a excelat din antichitate și pănăazi în arta țesutului; multe motive decorative dela Assirieni s’au inspirat din țesături, care au și dat artei mesopotamiene caracterul de stilizare. Industria textilă prinse și’n lumea creștină o desvoi-tare mare pentru satisfacerea multiplelor nevoi ale cultului, mai ales dela deplina lui libertate; ea crescu și mai mult din timpul lui Justinian, de cînd se importă vermele de matasă din China și se putu lucra în imperiu acest admirabil material de decorație. Vechile ateliere din Egipt cași manuîacturele din Syriaca-patară un nou avînt, care trece apoi și la capitală sau în centrele din Europa, Corint și Salonic de pildă. Scriitorii timpului expun obiceiul de a se împodobi bisericele cu pînze țesute fin sau împodobite cu motive de artă, ca perdele, tapete, draperii, descriind unele din ele. Paul Silentiarul ne-a lasat descrierea unor stofe de valoare din altarul Sf. Sofii din Constantinopol, lucrate din fire de matasă și aur; în „Liber potificalis1* sunt menționate stofele din Roma și Ravena. Altele serveau de costume și erau împodobite cu ornamente și scene religioase, astfel că pe drept cuvînt un scriitor contemporan afirmă că se poate găsi întreaga istorie a lui Iisus pe toga unui senator creștin, iar altul le numește „ziduri pictate ambulante". Din atelierele egiptene s’au descoperit două depozite însemnate în necropolele dela Antinoe și Achmin. In prima s’au păstrat sute de fragmente din tunici de in, rochii de tină brodate, stofe asemănătoare gobelinurilor, giulgiuri de voal brodat, fășii de matasă, eșarpe de muselină, țesături de matasă, voaluri zugrăvite cu chipul mortului. Deosebirea dintre aceste depozite www.dacoromanica.ro ISTORIA ARTEI BIZANTINE 87 constă numai în stil, cele dela Ahmin sufăr mai mult influența orientală după atenția pe care o dă ornamentației, pe cînd primele păstrează tradiția helenistică. Un alt centru a fost în Orient; atelierele sassanide, care împrumutaseră dela Chineji procedeele mătasei, fabricară numeroase stofe împrăștiate pănă’n Japonia—stofa Ito dela muzeul din Tokio datînd din sec. VII—și’n imperiu bizantin. In special subiectele de vînătoare și cu cavaleri au venit dela Perși; pal-lium dela St Ambrozie din Milau arată pe un prinț persan calare trăgînd de-un arc, motiv ce se repetă la o matasă dela St. Cu-nibert din Colonia și alta delu Sout-Kensington. Cavaleri vînînd lei decorează țesături aflate la Kaiser Friederich Muzeum din Berlin, S-ta Ursula din Colonia, St. Servais din Maestricht, Luvru; pedestrași luptînd cu leii la Berlin și Sancta Sanctorum; altele cu cavaleri ținînd sceptru în mină ca la Berlin sau muzeul Grassi din Leipzig. Chiar și mâtăsurile de origină și subiecte bizantine tratează în chip oriental: stofele din muzeele Cluny și Parc du cinquantenaire din Bruxelles sunt împodobite cu scene reprezen-tînd vizitii de circ între palmete. sau animale sălbatice în medalioane pe fond roș sau alb. In muzeul dela Lyon se afă o țesătură frumoasă reprezentînd un sfînt dispărțind doi luptători, la care se reclamă polihromia fondului; în genere tapiseriile, cași mozaicurile, caută să distingă figurele de fond prin culori vii de aur, violet și albastru. Subiectele sunt de două categorii: antice și religioase. De obicei pe manșetele minerilor, pe medalioanele tunicelor sau pe maigenile togelor se găsesc figuri mitologice și scene cîmpenești, obișnuite artei alexandrine; inovațiile artei bizantine constă într’o îmbogățire a culorilor și o compoziție mai simetrică sub influența stilului monumental. La Berlin este o matasă cu nimfe și arcași luptînd cu leii variind cu busturi de femei; acelaș subiect variind în mici detalii este repetat pe stofe din muzeele Kensington, Cluny, Lyon, Coire, Berlin, Niirnberg, Sancta Sanctorum. Un alt motiv antic reprezintă pe Dioscuri pe o coloană la picioarele căreia zac animalele jertfite, ca pe o pînză din muzeul Crefeld. Altă serie de țesături se caracterizează prin decorul pur ornamental de-o bogăție nemaipomenită de motive geometrice și vegetale, alteori animale înscrise în medalioane și stilizate. Subiectele religioase cuprind episoade din istoria Iui Iosif www.dacoromanica.ro 88 P. CONSTANTINESCU-IASI ca Ia tezaurul din Sens, Iisus dind psaltirea și Daniil intre lei de la muzeul industrial din Lyon; pe un mare pallium găsit la Ahmin sunt figura(i îngeri, sfinți și scene evanghelice simplificate; un alt palium reproduce pe lisus, Vizitarea și un apostol, iar un altul medalioane cu sfinți. Busturi de sfinți sunt cusuți pe mătăsuri dela Ravena, la Sens un personaj ce seamănă cu Daniil călcînd în picioare mai mulți lei, la Sancta Sanctorum o scenă larg reprezintă Buna Vestire și alta Nașterea. Și’n aceste subiecte influența orientală se observă la stilizarea animalelor afrontate, convenționalismul elementelor vegetale și așezarea personagiilor într’o simetrie uniformă. www.dacoromanica.ro CAP. IV Dela Justinian la Macedoniei (565-867) A. Dela Justinian la iconoclaști Conform unei legi universale de ondulațiuni succesive după o epocă de mari realizări urmează decadența, care a ținut mai bine de două veacuri, dela sfîrșitul sec. VI la începutul sec. IX; episodul iconoclast a turburat și mai mult apele decadenței pro-vocînd împrejurări puțin prielnice. Sforțarea lui Justinian sleise toate forțele imperiului și economicește și spiritual; evenimentele externe și interne care urmează imediat lui Justinian desăvîrșesc această 'Slăbire. La granițe imperiul e atacat de barbari, care reușesc să smulgă întinse teritorii: la nord Slavii se așează definitiv în regiunea norvestică a peninsulei balcanice, confirmați de Heraclius în stăpînire la începutul sec. VII; din răsărit Perșii se ridică pentru a treia oară sub Sasanizi cu Cosroes IL Ia vest Longobarzii desființează stăpînirea bizantină în nordul Italiei; și’n deosebi Arabii dau cea mai puternică lovitură punînd definitivă stăpînire pe unele provincii orientale și sudice ale imperiului. Din cauza războaelor și clădirei edificiilor de Justinian tezaurul statului ajunge la un deficit din care nu va mai putea eși •veacuri dearîndul pentru a putea produce opere artistice de valoare. Apoi mișcări revoluționare, lupte pentru tron, desechilibru economic fac ca nici o epocă să nu fie atît de tristă în istoria imperiului bizantin ca veacul VII și următorul. Orice preocupare culturală încetează, toată grija era îndreptată către apararea imperiului—conform vechiului dicton „inter arma silent musae" aproape nici un moment de artă de seamă nu mai apare; doar prQvincia menține încă vechiul prestigiu, datorită căruia se mai găsesc pe ici colea produse artistice, bine’nțeles fără puteri creatoare. www.dacoromanica.ro 90 P. CONSTANTINESCU-IAȘI 1. Monumente arhitectonice. Urmașii lui Justinian, în deosebi Justin II, au înaltat cîteva clădiri, despre care vorbesc textele sau există cu modificări pănă azi, înălțate după vechile principii arhitectonice. Justin II clădește Chrysotriclinium, care — după scriitori—se compunea dintr’un octogon cu opt abside și o cupolă împodobite cu mozaicuri, imitind astfel biserica S-ții Sergiu și Bachus. S’au pastrat însă cîteva biserici, la care constatăm o ușoară evoluție a tipului stabilit anterior. împăratul Mauriciu zidește biserica Diaconissa, pe care unii o identifică cu actuala Kalender-hane (fig. 58), deși prima construcție abia se recunoaște din numeroasele modificări. Este 0 Fig. 58. Kalendcr Hane (fot. Ebersolt. basilică cu cupolă și absidă circulară la est, azi înlocuită printr’un zid; un dublu narthex la vest, interiorul cu o galerie deschisă spre naos; cupola se’nalță pe patru masivi pilaștri, arcurile susțin patru bolți en berceau ce dau o formă ușoară de cruce la partea superioară a naosului La exterior liniile sunt simple, căci construcțiile interne nu ies la iveală, numai tamburul se’nalță puțin susținînd cupola. Probabil în acelaș veac s’a ridicat Hogea-Mus-tafa-pașa, identificată cu biserica St. Andrei și care reproduce planul St. Sofii (fig. 59). Un dublu narthex cu linii elegante, împărțit prin doi pilaștri în trei încăperi, care se continuă și’n naos; www.dacoromanica.ro ISTORIA ARTEI BIZANTINE 91 in mijloc patru pilaștri masivi susțin bolta, care-și continuă apă' sarea pe două semicupole la nord și sud formînd un fel de cruce Tipul general amintește influențe egiptene; se găsește la M-rea Soghai în Egiptul superior din a doua jumătate a sec. V, de unde trece la Athos și pănă pe valea Rhinului la Trier. *) Originalitatea acestor "biserici stă în faptul că fac tranziția dela planul basilicei cu cupolă la crucea greacă caracteristică sec. IX; brațul vestic al crucei formează ca o travâ degajată ce servește de narthex Lierior susținînd la efaj o galerie. Un al treilea monument, azi dispărut, S-ta Maria din Blacherne ridicată în timpul lui Justin II, desăvîrșește planul: două abside adăugate la nord și la sud formau o travă lungăreață, care tăia în formă de cruce năvile bisericei, impingînd peste colaterali bolțile en berceau ce susțineau cupola centrală. Mai multă originalitate dovedește arta bizantină in provincii: Armenia și Italia în deosebi ; omițind Armenia pentru motivele expuse la începutul lucrării, în Orient influența artei bizantine se constată asupra monumentelor musulmane din Syria și Palestina. Moscheia lui Omar din Jerusalein (687—690) este o operă bizantină prin planul său oc-togonal și cupola cu tambur cilindric; moscheia mare din Damasc și transformarea bisericei Sf. Ioan Botezăto- rul in moschee s’au făcut cu artiști 59, Hogea-Mustafa-pașa-trimiși din Constantinopol. giami. Pentru Italia dovezile sunt mai evidente. Roma era aproape un oraș bizantin la mijlocul sec. VII; un veac și jumătate se succedaseră numai papi de origină greacă sau siriană, numeroși călugări se refugiaseră aici de urgia arabă, la care se adăugară pelerini și negustori alcătuind o colonie puternică orientală în jurul bisericei S-ta Mariq în Cosmedin. întreaga societate romană se Influențase de bizantinism, Biserica adoptă sărbători grecești, arta se resimți și mai puternic de aceste influențe. 1) I. Strzygowski «Bizantinische DenkmSler» III, Wien 1903, p. VII, www.dacoromanica.ro 92 P. CONSTANTINESCU-IAȘI In arhitectură se Introduce dela Bizantini basilica cu tribune pe colaterali, care se clădesc vechilor clădiri cînd nu le au; papa Pelagiu II zidește una deasupra colateralului drept al bisericei St. Laurențiu peste ziduri în a doua jumătate a ăcc.. VI, Ia mijlocul sec. VII se adaogă bisericei Sf. Agnes. Alte imitări fa S-ții Apostoli zidită de Narses la finele sec. VI după biserica similara din Constantinopol în plan de cruce greacă; în plan circular se clădesc St. Theodor la poalele Palatinului .și S-ta Anastasia care reproducea planul bisericei învierea din Ierusalem. La finele sec. VII se clădește biserica St. George în Velabre pe urme tnai vechi în plan basilical, cu un narthex deschis printr’un pridvor pe patrii coloane și cu construcții patrate la flancuri; la începutul veacului VIII papa Grigorie III reface vechea biserică St. Chrysogon, nu mult înainte se clădește oratoriul S-ta Silvia descoperit sub biserica St Sava și celebrul oratoriu zidit de papa Ioan VII la St. Petru în cinstea Sf. Marii. 2. Monumente decorative. Mai bogate sunt monumentele picturii, s'au pastrat în special în Italia fresce și mozaicuri demne de eflorescenta epocii anterioare. Pictura profană ocupă un Iod însemnat în decorarea clâdirelor, așa la Blacherne împăratul Mau-riciu a pus «să se zugrăvească faptele mari însemnate ale vieței sale pănă la suirea pe tron. Mai curînd ne putem da seama de pictura vremei după ecoul din monumentele musulmane. Frescele descoperite în palatul omiad dela Kuseir-Amra reprezintă pe lîngă scene pitorești de vînătoare și diferite figuri simbolice desemnate cu inscripții grecești; tablouri istorice reprezintă un monarh pe tron în atitudine de basileus bizantin sau dușmanii Islamului învinși de califul arab. Aceiași decorație bizantină la moscheele amintite din Ierusalem și Damasc: frize de rinsouri coloratei diferit pe marmoră albă, mozaicuri reprezentînd elemente arhitectonice și arbori pe un fond de aur, colonete cu relieful meplat. Cele mai frumoase mozaicuri se găsesc în bisericele contemporane sau mai vechi din Roma și Ravena. La St. Laurențiu peste ziduri se mai resimte, ca un ultim ecou, stilul mozaicurilor romane, ce se termină strălucit la St. Cosma și Darhian; dar și aici Iisus tronînd pe glob aref un aspect oriental, îaj4 costumele sfinților și atitudinele solemne sunt bizantine. In prima jumătate a sec. VII se decorează St. Agaes cu un frumos mozaic Ia absidă reprezentînd patroana îmbrăcată ca o împărăteasă bizantină www.dacoromanica.ro ISTORIA ARTEI BIZANTINE 93 și împodobită cu strălucitoare bijuterii, între doi sfinți de prestanță monumentală. In absida oratoriului St. Venanțiu din Lateran figurează o compoziție cu Sf. Fecioară Ia mijloc ca Rugătoare, Iisus numai în bust o binecuvîntează din nouri, pe laturi sfinții îi fac cortegiu în atitudeni și costume de dregători bizantini; tot așa apar sfinții ,din absida bisericelor St. Ștefan Rotundul, unde fac cortegiu lui Iisiis in bust și St. Petru din Liens, unde Iisus e reprezentat Ca un războinic bizantin. Din mozaicurile' cu care Ioan VII împodobi oratoriul dela St. Petru n’au rămas de rit cîteva fragmente? cel mai frumos se păstrează la St. Maria Gosmedin reprezentînd Adormirea Maicii Domnului într’o armonioasă contopire de culori: Iisus copil din aur strălucește între îngerul în alb și Maica Domnului cu hainele albastre și violete, întreg ansamblu reprezenta pe Fecioara ca Orantă cu o mare diademă pe cap, Ia picioarele sale papa, unul din marii ei în-clinători, îi prezenta chivotul capelei; compoziții mai mici reprezentau scene din viața lui Iisus, pe laturi episoade din faptele S-ților Petru și Pavel, toate lucrate în cel mai curat stil bizantin. Cîteva mozaicuri s’au mai pastrat la Ravena, executate însă într’un stil ce dovedește complecta decadență nu numai a orașului, ci și a întregei arte bizantine din sec. VII; mozaistul se mulțămește să copieze modelele celebre ale monumentelor din timpul sau înainte de Justinian. In a doua jumătate a seC. VI se decorează capela arhiepiscopală reproducînd decorațiile dela St. Vital; în sec. VII absida dela S-ta Agata și arcul triumfal dela St. Mihail in Affricisco imită pe Iisus tronînd dela St. Apollinar cel Nou. La St. Apollinar în Classe se desăvîrșește decorația chorei și a arcului triumfal cu mozaicuri imitînd după St. Vital scenele clasice a oilor simbolice eșind din cele două orașe sfinte spre Iisus în medalion, tablourile eucharistice cu sacrificiile lui Abel, Melhisedec și Abraham și scena istorică în care împăratul Constantin IV remite arhiepiscopului Reparatus privilegiile bisericei din Ravena. S’au pastrat din această epocă și cîteva fresce, cele mai cunoscute la biserica Santa Maria Antica din Roma, lucrate în repetate rînduri din sec. VI pănă’n sec. XII, de aceia vom reveni ma tîrziu asupra lor. Din sec. VII sunt frescele descoperite la St. Sava, ca stil și tehnică bizantine; la absidă șapte capete de sfinți de frumoasă execuție și o serie de episoade din copilăria și mi- www.dacoromanica.ro 94 P. C0NSTANT1NESCU—IAȘI nunele lui lisus, întovărășite de inscripții grecești. Nici catacombele nu fură neglijate, ultimele decorații care i se adăugară în sec. VI și VII sunt de inspirație bizantină. La cimitirul Commodilla se reprezintă lisus imberb pe glob între sfinți; sau Fecioara pe tron și cu copilul în brațe între doi sfinți și o fcmee la picioarele sale; la aceiași criptă un St. Luca. Un Christos matur și solemn, binecuvîntînd după moda orientală, se află la cimitirul Generoza; S-ta Cecilia apare ca o tînără prințesă bizantină, îmbrăcată cu dalmatică de purpură și împodobită cu petre prețioase, în cripta ei din cimitirul lui Callist. In sec. VII la cimitirul St. Pontian apare un lisus bizaniin și frescele basilicei cimiteriale St. Valentin cu episoade din viața lui Christos și a Sf. Fecioare după textele apocrife. Despre celelalte arte abia se poate vorbi. O singură operă miniaturistică, manuscrisul copt al cărții lui fov, ne poate da o idee de- ilustrarea manuscriselor în sec. VII; deși descoperit la Neapole, caracterul bizantin se recunoaște la cele patru figuri ce reprezintă personagii istorice aparținînd unei familii regale, ase-semenea cortegiilor imperiale dela St. Vital. Decorațiile sculpturale se reduc la motivele epocei lui Justinian. Capitelurile nar-thexului delb Hogea-Mustafa-pașa-giami sunt împodobite cu volute ionice și surmontate de piese decorate cu foi de acant, ca la S-ta Sofia; capitelurile coloanelor de sub marele arc sunt ornate cu cîte uu medalion. Aceleași motive apar cu mai multă profuziune la monumentele musulmane din Syria, opere bizantine și din alte puncte de vedere. Decadența veacului VII părea c’a odihnit în acelaș timp sufletul bizantin, pe care o frămîntare puternică trebuia să-lpue într’o nouă mișcare pentru a creia capo d’opere demne de prima vrîstă de aur. B. Epoca iconoclaștilor. 1. Cearta icoanelor. Marea sguduire așteptată se produse imediat cu urcarea pe tronul imperiului a dinastiei Isauricilor, reformatori și distinși generali, dar aprigi dușmani ai icoanelor, împotriva cărora- luară măsuri atît de drastice că provocară tur-burări echivalente cu o mare revoluție; și cum mișcarea iconoclastă privea un gen important de artă, s’a resimțit și aceasta de www.dacoromanica.ro ISTORIA ARTEI BIZANTINE 95 mișcarea iconoclastă. Căușele ei au fost mai multe și unele destul de vechi. Cultul icoanelor părea să contrazică dogma creștină, religie prin excelență ideală și care interzicea reproducerea chipurilor sfinte; disprețul împotriva acestor semne materiale de credință fusese exprimat de timpuriu și’n diferite puncte ale imperiului. Conciliul din Elvira (306) interzicea expunerea obiectelor de cult pe păreți, Eusebiu considera cultul icoanelor de păgîn, Epiphane din Cipru sfășîe pînza cu chipul lui Iisus dintr’o biserică palestiniană, episcopul Xenaias din Syria Ie interzicea în eparhia sa în secolul V, iar în secolul următor colegul său din Marsilia, Se-renus, distruge toate icoanele din orașul episcopal. In special în Orient, unde spiritul asiatic eteric și ura veche iudaică împotriva idolatriei se păstra în lumea cultă, lupta în contra icoanelor luă un -caracter de masă, în contradicție cu lumea greacă totdeauna înțelegătoare realizărilor plastice. In veacul VI în Antiohia o mare mișcare se pornise împotriva icoanelor, în secolul VII deseori se străpungeau și se sfărmau chipurile sfinte, In timpul Isauricilor și mai ales pe timpul lui Leon III și Constantin V mișcarea iconoclastă ia un caracter oficial și violent, din mai multe pricini. In primul rînd cultul icoanelor luase în timpul evenimentelor triste ce preced pe Isaurici un avînt extraordinar, mulțimea căutînd deseori salvarea în icoane făcătoare de minuni, al căror chip sfînt se confunda cu însuși obiectul venerat. Erau icoane ce lăcrămau sau plîngeau, altele care vorbeau sau mergeau chiar; Ii se aduceau tot felul de jertfe și închinăciuni așteptîndu-se dela ele Ia cele mai curioase fapte—o adevărată idolatrie. Reacțiunea trebue să se producă: înfrîngerile suferite dela Arabi se considerau ca o pedeapsă dela D-zeu pentru reîntronarea păgînismului idolatru. Apoi împărații Isaurici, dornici de a reînvia imperiul, nu vedeau cu ochi buni această trecere a proprietarilor de icoane miraculoase—o mînăstire putea juca un mare rol în stat prin influența vreunei icoane—; în mî-năstiri se aciuiaseră mii de călugări ce trăiau din acest comerț și care se sustrăgeau astfel dela datoriile apărării patriei primejduite și’n mare nevoe de soldați. Leon III Isauricul, sirian de origină, dădu în 726 primul edict împotriva icoanelor, ordonînd să se distrugă toate imagi-nele din palate și biserici: xleși el puse multă moderație în apli- www.dacoromanica.ro 96 P. CONSTANTIMESCU-IAȘI carea dispoziției sale, mulțimea reacționă chiar dela început măcelărind pe oamenii împăratului ce smulgeau icoanele—înce-putui fu la poarta palatului Chalce. Cu Constantin V lupta devine și mai aspră, cu toate insultele pe care închinătorii icoanelor i le aruncau; conciliul din 753 condamnă formal cultul oricărei reprezentări de chip religios și ca urmare se distrug frumoase mozaicuri la Blacherne, S-ta Sofia, fresce, icoane de lemn, miniaturi aruncate în foc un mare autodafe dăunător artei. împărăteasa Irena se’ncercă să restabilească cultul, conciliul din Niceea dela 787 îl restaură oficial, dar adăugă distincția că nu trebue șă se confunde cu adevărata esență divină. Sub Leon Armeanul și mai ales sub Theofil lupta reîncepe cu aceiași furie, sunt urmăriți artiștii iconari, care pot număra și martiri printre ei, ca călugărul Lazăr; în sfîrșit la 843 împărăteasa Theodora restabili definitiv cultul. Stabilindu-se din nou autoritatea călugărilor și chiar în timpul persecuțiilor aceștia reclamînd o și mai mare credință în ei din partea prietenilor lor, spiritul teologic se întărește și respectiv arta religioasă. Cercetînd urmările luptei iconoclaste asupra artei constatăm astfel o întărire a vechei tradiții, care fixase anumite, forme ce vor rămîne de-acum și mai stabile, imuabile. Mînăstirea Studion, centrul susținătorilor icoanelor, devine un centru de artă monastică, de unde isvorîră manuscrise cu miniaturi și o tendință ce se va resimți în operele ulterioare. Din monotonia și toropeala epocii de după Justinian arta fu scoasă de această mișcare și printr’un element nou de valoare. Lipsind comanda oficială, totdeauna mai strimtă, apare un spirit independent în alegerea și tratarea subiectelor, ce-i drept de mai mică valoare artistică, dar capabil de-a deschide noi orizonturi în artă. Dar nici arta oficială a iconoclaștilor nu este lipsită de interes. împărății dornici de glorie spirituală au ordonat să li se înalțe palate și alte opere de artă, pătrunse de gustul antichității și de realism; arta profană stabilind un curent opus celui monastic, teologic, tradițional și sever. Din contopirea amîndoror curente va rezulta în acelaș timp o căutare a pitorescului și realismului, pe caie iconoclaștii îl cultivă din spirit profan, iar călugării din polemica de-a ridiculiza pe iconoclaștii contemporani. Se distrug scenele religioase și se înlocuesc cu scene pitorești din hipodrom, peisagii din natură sau portretele împăraților ico- www.dacoromanica.ro ISTORIA ARTEI BIZANTINE 97 nolaști și ale favoriților lor—o reînviere a stilului alexandrin care avea să folosească artei prin întărirea unui vechi curent artistic bizantin. 2. Arhitectura civilă și militară. Marele constructor al dinastiei Isauricilor fu împăratul Theofil, care imitînd pe Justinian și influențat de splendorile arhitecturii arabe din faimosul Bagdad, ridică mai multe clădiri civile, împodobite cu strălucite mozaicuri de artă profană. Intre vechiul Daphne și Chrysotriclinium clădește mai multe edificii: sala tronului numită Triconc după cele trei abside, cu o boltă aurită și păreții tapetați cu marmore polichrome, cași sala-terasă Sigma cu plafon; de aici în curtea Phiale, după fîntîna frumos împodobită dela mijlocul ei, cu porticuri largi pe margeni pentru a primi mulțimea din zilele marilor sărbători Bru-malia. împrejurul acestui corp central se’nșirau dependințe lucrate și decorate cu mult gust; sala Amorului cu panoplii de arme, Perla cu triclinum pe opt coloane de marmoră roză, sala de dormit cu o cupolă aurită, cași pavilioanele Camilas, sălile Musicos și Harmonia după varietatea armonioasă a placajelor de marmoră și a pavajului din mozaic ca o grădină de flori. Apoi sala lui Lausiacos și galeria lui Jus- tinianos împodobite cu mozaicuri de aur și un ultim pavilion dia patru camere cu abside și o cupolă, păreții acoperiți de fresce. După ce trimise pe dascălul săli la califii din Bagdad, zidi palatul Bryas, care imita întocmai arhitectura și decorațiile celor din Bagdad; pavilionul Muchrutas este arab și după nume și după construcție. Orientul strălucea de artă nu numai prin monumentele arabe 7 www.dacoromanica.ro 98 P. CONSTANTINESCU-IAȘl în Armenia și Asia mică arta creștină se ilustrase prin opere de seamă încă din veacul anterior; de aici veni și gustul pentru arta decorativă, cu care Teoîil își împodobi palatele sale. Minuni de tehnică se adăugară pentru a ridica faima palatelor sale, mai ales în ochii străinilor apuseni sau barbari dela nord, cum ni le descriu contemporanii, de oarece nimic n’a rămas din aceste splendori. Marea sală pentru ceremonii era o feerie: tronul de aur era apărat de un platan din acelaș metal, la poale se odihneau doi lei și doi grifoni tot de aur, în platan păalărele bătute cu nestimate; în momentul cînd pătrundea vre-un sol străin, ca prin farmec totul se punea în mișcare, leii mugeau, păsărelile cîntau, grifonii se’nălțau pe soclurile lor, spre groaza și admirația privitorilor. Autorul lor, un nepot de-al patriarhului Antonie, executase și Pentapyrgion, un cufăraș de aur de forma unui castel cu cinci turnuri depozitînd toate comorile orfăurăriei imperiale. Dacă isvoarele sunt atît de darnice în descrierea monumentelor profane, nu ne vorbesc nimic de arhitectura religioasă’, de altfel se pare că împărații iconoclaști nici nu s’au grăbit a înălță biserici. Singurul monument eclesiast de care se poate vorbi e biserica St. Mihail din palatul Bryas, în plan triconc după modelul obișnuit în Egipt și aplicat palatului Sacru, distrus și acesta. Abia în provincii s’au mai pastrat cîteva exemplare ale obscurei arte din epoca iconoclastă. In veacul VIII se’nalța St. Mina la Salonic, distrusă de-un incendiu și refăcută după alt plan *); de forma unui T, era înconjurată pe trei părți de un portic pe 12 coloane, amintind o formă de templu antic, ca acel dela Vienne (Franța). Din acelaș secol s’a datat vechea biserică S-ta Sofia din Sofia, în liniile largi arhitectonice păstrată pănă azi (fig 60). De dimensiuni mari, cu planul unei basilici în cruce latină, cu trei năvi și o cupolă, avea un narthex dărîmat veacul trecut, dar cu urme ce s’au putut reface. După forma de cruce latină a fost considerată ca aparținînd tipului occidental1 2); după turnurile dela flancuri se apropie însă de tipul siro-anatolian, mai ales că planul cruciform se găsește și’n Anatolia, chiar în forma lungăreață dela S-ta Sofia. 1) *O. Tafrali „Topographie de Thessalonique" Paris 1913. 2) B. Filov „Sofiiskata cărkva Sf. Sofiea* (bulgărește) Sofia 1913, pp. 47, 125-6. www.dacoromanica.ro ISTORIA ARTEI BIZANTINE 99 Fig. 61. S-ta Cecilia din Roma S’a mai pastrat refectoriu unei mînăstiri, clădită de Manuel, generalul Iui Teofil, în prima jumătate a sec IX. Mai curînd în regiuni depărtate de stăpînirea bizantină se poate urmări exemplificarea arhitecturii religioase bizantine; călugării persecutați de iconoclaști se refugiază în Italia și chiar mai departe, determinînd un nou curent de influență orientală în secolele VIII și IX. La Roma se desăvîrșește grecizarea din veacul anterior, care abia mai tîrziu va aduce reacțiunea schismei. Papa Pascal I construește oratoriu St. Zenon la S-ta Praxeda ca mormînt mamei sale, în plan patrat cu cupolă bizantină ; tot el înalță la 817 o frumoasă biserică în plan basilical pe monnîntul St. Cecilii, cu trei năvi și o singură absidă circulară, cu un dublu nar-thex format dintr’un pridvor deschis latin și un esonarthex închis bizantin cu două încăperi de flancuri ca Ia clădirele orientale (fig. 61). Doi călugări greci înființară abația Grotta Ferrata lîngă Roma, care cu toate remanierele păstrează narthexul primitiv bizantin; ușa care conduce la biserică are dispoziții latine, dar sculpturele sunt bizantine. *) Deși au fost discuții asupra datei înființării, unii atribuind-o veacului VIII, alții sec. X, acum trebue fixată și biserica Santa Maria dela Vale din Clvidale (Friul), cu sculpturi evident bizan tine; tot acum s’a datat și biserica St. Ștefan din TrigRa (Bithynia), ce-arreprezenta cel mai vechi model de cruce greacă. Dar influența bizantină a mers și mai departe, în Franța sudică și pe valea Rhinului până la varsare, de unde trecu canalul în Anglia. Cel mai vechi și sigur monument e capela lui Carol cel Mare dela Aix-la-Chapelle zidită la 804 după principiile bizantine fie că s’a inspirat dela St. Vital din Ravena, fie c'a avut de model rotondele din Syria și Asia mică (fig. 62); la planul circular cu un octogon interior se ratașează uri narthex cu două etaje și două turnuri orientale. Nu departe de Paris se constru- 1) O. Clausse -.Basiliques et mosalques chnStiennes* k Paris 1893, pag. 423. www.dacoromanica.ro 100 P. CONSTANTINESCU-1AȘI ește biserica din Germigny-les-Pris asemenea monumentelor din Armenia, ce fac parte tot din arta bizantină. Două mici clădiri, capelele din Biella și Munster sau St. Germain din Querqueville lingă Cherburg și Trinitatea din insula Honorat de Sârins pe coasta Mediteranii își fixează începuturile în această epocă și sub auspiciile artei bizantine. Pentru Anglia tradiția pomenește că încă din sec. VII un arhitect Wilfrid zidește o biserică la Hesscham. după principiile Orientului, de unde venise încă dela 667 un Teo-doros din Tarsos ca episcop de Canterbury; cel mai vechi dom din acest centru religios amintește, după o construcție modernă, basilicele din Asia mică. 3. Pictura, sculptura, arte minore. Pentru teritoriul pur bizantin s’au pastrat ceva mai numeroase dovezile artei decorative. Fig. 62. Capela din Fig. 63. Kilise-giami din Constantiuopol. Aix-Ia-Chapelle. datate sigur în această epocă. Mozaicurile dela Sf. Dimitrie din Salonic cuprind trei medalioane fixate cu ocazia restaurării pe timpul lui Leon Isauricul, reprezentînd pe sfintul patron între un episcop și-un pieot, de un caracter realist. La Sf. Sofia din acelaș oraș se decorează absida la finele sec. VIII cu o Sf. Fecioară pe tron și cu copilul în brațe, executați pe fond de ?.ur cu abilitate www.dacoromanica.ro ISTORIA. ARTEI BIZANTINE 101 tehnică și armonie de culori ț artistul n’a uitat încă meșteșugul greu al mozaicului, cum dovedește și crucea înscrisă într’un cerc de aur din bolta en berceau ce precede absida. Și’n acest gen monumentele mai numeroase se găsesc tot în Italia. Oratoriul St Zenon prin marmorele polichrome și mozaicurile de aur sunt „juvaer al artei orientale" (Bertaux); subiectele sunt luate din ciclul evanghelic: Schimbarea la față, Coborîrea în iad și una din cele mai vechi reprezentări a scenei Anastasis, tipică veacului următor. Alte mozaicuri reprezintă Schimbarea la față la S-ții Nereu și Achileu, Sî. Maria la Santa Maria în Domnica și la S-ta Cecilia zidită în această epocă. Asemenea mozaicurilor sunt frescele dela St. Clement din Roma cu temele înălțarea și Judecata deapoi sau cu tipul Sf, Fecioare după canonul bizantin; dela mormîntul Sf. Cyril reprezentînd pe Jisus primind pe mai mulți sfinți, asistat de Sî. Arhangheli. Artiști benedictini execută în prima jumătate a sec. IX fresce la capela de lîngă izvoarele rîului Voi turn us, nu departe de celebra M-re Mont-Cassino, cu subiecte din evangheliile apocrife obișnuite decorației bizantine. Influența bizantină este evidentă la decorația bisericei amintite din Cividale. Deasupra ușei dela intrare basoreliefuri de stuc formează o friză impresionantă prin gravitatea a șase personagii îemenine, care reprezintă sfinte îmbrăcate cu costumuri de prințese bizantine, purtînd pe cap voaluri de modă siriană; dedesubt o arcatură de stuc încoronează ușa, lucrată în stil oriental care amintește modeluri mesopotamiene. Miniaturele sunt pătrunse mai intens de spiritul profan al vremei; se dă o deosebită atenție ilustrării manuscriselor știin" țifice, caracterizată prin reînvierea tradiției antice și o mai largă atenție influenței orientale. La Vatican se păstrează un Ptolemeu, ilustrat la începutul sec. IX cu interesante miniaturi: stele reprezentate prin animale pe un glob albastru, 12 figuri pe jumătate goale înseamnă lunile, soarele printr’un efeb cu coroana de aur mînînd o bigă, la colțuri se văd imaginile zilei și nopței. Biblioteca națională din Paris păstrează o Evanghelie greacă din sec. IX cu ilustrațiuni reprezentînd litere mari împodobite, medalioane cu flori, fructe sau păsări, architecturi, figura omenească lipsind complect; la Sinai se găsesc mai multe manuscrise cu aceleași ornamentări lipsite de chipul omului, conform învățăturelor ico- www.dacoromanica.ro 102 P. CONSTANTINESCU-IAȘI noclaste. Ambroziana din Milan posedă un Grigore de Nazianz din sec. IX cu miniaturi tot atât de puțin artistic lucrate cași anterioarele, dar interesante la fel prin lipsa scenelor evanghelice, figurîndu-se numai cîteva din episoadele Vechiului Testament; dimpotrivă numeroase sunt miniaturele cu subiecte alegorice și mitologice. Acelaș caracter se mai poate observa încă la un manuscris din biblioteca națională cu fragmente din Părinții bisericei cu miniaturi reprezentînd scene pitorești sau cîteva subiecte din Vechiul Testament de cuprins anecdotic; interesante sunt aluziile la evenimentele zilnice contemporane, ca medicul șarlatan,-atleți, pictori în atelierele lor, etc. Miniatura religioasă produce ce mai reușită operă a genului în Psaltirea Chludof, numită astfel după colecția în care se afla; a fost lucrată probabil la Studion din Constantinopol, unde s’a desvoltat o școală de miniaturiști monastici, teologia refugiin-du-se în astfel de opere mai ușor de ascuns furiei iconoclaste care au produs mai multe Psaltiri foarte la modă în lumea credincioșilor. Textul din Moscova este ilustrat cu peste 200 vignete așezate pe marginile paginelor, executate cu un desen sigur și simplu, cu culori armonioase șterse, dar într’un stil viu și de-un realism impresionabil; subiectele sunt luate din lumea antică, puține e drept, din grupul numit istoric, cele mai multe din Vechiul și Noul Testament, iar altele și mai numeroase formează un grup numit liric (Diehl) de caracter simbolic și moral. Dintre cele mal reușite cităm reprezentarea unui Silen cu nimfe, personificarea Jordanului, lăudăroșii cu buzele legate de torțile cerului și de pămînt, Iisus în medalion deasupra lui Moise și David, scene din patimile lui Iisus și mai ales acele de cuprins polemic îndreptate împotriva iconoclaștilor de-un mare interes contemporan istoric,, ca sinodul dela 815 sau triumful ortodoxiei. Physiologus e pătruns de acelaș spirit fiind un alt produs al școalei monastice dela Studion, deși a apărut la finele sec. IX, în epoca Macedonicilor deci. Cuprinde o serie de miniaturi cu caracter realist reprezentînd animalele și alta de caracter simbolic cu scene alegorice teologice sau referitoare la cearta icoanelor; aici influența artei antice este mai puternică, apar numeroase personificări ale zilei, nimfe, centauri, sirene și admirabile scene de genre în gust alexandrin; o serie importantă cuprinde ilustrări ale vieței părinților bisericei. După 861 s’a ilustrat o lu- www.dacoromanica.ro ISTORIA ARTEI BIZANTINE 103 crare referitoare la Ignatius cu miniaturi împotriva acestui patriarh, despre care avem numai știri dela Nicetas; dela 905 datează cartea lui Iou aflată la Veneția, decorată în spiritul școalei monastice, fără nici un subiect din lumea antică. Influența mi-niaturelor bizantine din această epocă se transmise și’n Occident, în Italia și Franța în deosebi, unde mai toate frumoasele miniaturi ale textelor carolingiene sunt de inspirație orientală. Din celelalte arte minore au putut fi datate în această epocă cîteva iuorii. Așa sunt cufărașele dela Veroli cu decorații de rozete pe margeni încadrînd scene profane reprezentînd scene de vînătoare, hipodrom și război; altele decorate cu medalioane antice încadrînd scene mitologice șî pastorale, ca sacrificiul Ifi-geniei, răpirea Europei sau scene bahice ca la cufărașele dela Pirano, azi la Roma. Dela finele sec. VIII se crede a fi plachetele dipticului dela Viena și Bargello din Florența, în care se vede figurată împărăteasa Irina, luxos îmbrăcată, sub un dom luxos. Aceleiași epoci se datoresc cele mai vechi monumente de emailuri bizantine, după părerea lui Kondacov. Probabil dela 835 datează „paliotto" dela St. Ambrozie din Milan, din smalțuri ce încadrează basoreliefuri și icoane; sunt sarace în culori, dar pentru un început prezintă destulă importanță. www.dacoromanica.ro CAP. V Epoca Macedonicilor și Comnenilor (867—1204) Imperiul bizantin a trăit atîtea veacuri după imperiu roman de Apus datorită numeroaselor împrejurări favorabile, între care a fost și apariția la cîrma statului a unor conducători de valoare; după cearta icoanelor, care zguduise din temelie autoritatea statului și primejduise siguranța granițelor la unele puncte, urmează dinastia Macedonicilor, cea mai strălucită serie de împărați destoinici. Originari din Asia, orientaliști prin concepție și gust, au întins imperiul din nou și spre Apus, unde refac Italia bizantină cu centrul la Bari, și spre nord, unde se desființează imperiul bulgar la 1018 de Vasile II Bulgaroctonul. începe la 867 cu Vasile I, victorios împotriva Arabilor cărora le smulge drumurile spre Ierusalem, continuă cu generalii Phocas și Ioan Zimisces ce salvează imperiul de primejdia Rușilor distrugîndu-le statul dela Preaslav, strălucește prin domniile cărturarilor Leon Filozoful și Constantin Porîirogenitul și se’nchee cu Vasile II Bulgaroctonul, domn viteaz și puternic. După un nou război civil de vre-o 50 ani, în a doua jumătate a sec. XI dinastia Comnenilor reface gloria imperiului prin Alexios și viteazul Manuel, ca la 1204 să cadă sub loviturele cruciațilar din nevrednicia Anghelilor. In interior o administrație dibace și o ordine asigurată aduc o nouă renaștere economică, din care va folosi în primul rînd capitala; Constantinopolul e plin de fabrici și șantiere, bogățiile se adună pănă la un venit de 500 milioane franci anual. In asemenea împrejurări literile se pot desvolta în voe, nici o epocă n’a cunoscut atîția și variați scriitori ca acum: savanți ca Pho-tius, enciclopediști ca Mihail Psellos—chintesența spiritului bizantin cu toate calitățile și defectele sale—, istorici ca Ana Comnena, www.dacoromanica.ro ISTORIA ARTEI BIZANTINE 105 Nicetas Acominatos, Constantin Porfirogenitul și alții, literați ca Digenis Akritis și nenumărați hagiografi, cărora se datoresc adevărate enciclopedii. Evident că nici artele nu puteau rămîne mai prejos intr’o epocă în care toți gîndesc și ceteăc; comanda era asigurată de sus și de jos, e vremea realizărilor artistice de largă unvergură, în special capitala se’ntrece prin splendorile sale. Con-stantinopolul strălucește ca singurul far al Europei, emisarii Apusului încă barbar rămîn uimiți în fața minunelor sale, egalate doar de Bagdadul arab; toți scriitorii vremei ce-ajung pănă la el ne-au lasat amintirea puternicei impresii ce le-a făcut strălucirea civilizației bizantine: geograful arab Erdrisi, istoricul francez Ville-hardouin, cronicarul german Ansbertus, rabinul spaniol Beniamin pe Tpdella. Civilizația creștină este trecută Slavilor în această •epocă, influența bizantină pătrunde adînc în apusul Europei. * * * Arta fiind susținută de conducătorii statului ia din nou un caracter imperial-, atelierele lucrează numai pentru împărați, de multe ori își au sediul la palat, unde lucrează și artiști laici pe lingă cei religioși—se formează astfel o altă artă profană inspirată de antichitate și orientalism. Paralel lucrează atelierele în mînăstirele bogate, care produc mozaicuri, fresce și’n deosebi miniaturi bisericești, impregnate de tradițiile teologice, suferind totuși directivele artei oficiale. De fapt n’a existat contrarietate între aceste două școli care prezintă caractere comune, creind și o nouă iconografie. Imitația antichității stăpînea întreaga desvoltare culturală a vremei care-și modelează fondul și forma în senșul scriitorilor antici. Acelaș curent și’n artă: apar numeroase ilustrări de autori profani cu subiecte antice, frescele și mozaicurile palatelor reproduc scene din mitologia și istoria greacă, artele minore primesc temele helenismului alexandrin. In textele religioase apar aceleași subiecte S'iu sunt imitate gesturile și atitudinele sculpturelor antice la redarea personagiilor sfinte, faldurile hainelor cad în armonia demnă de-un talent clasic, chiar și tipurile contemporane au pneori frumusețea și regularitatea statuelor antice; profeții par oratori, Iisus imită unii Apollo arhaici, St. Luca din Focida pare un portret helenistic din epoca strălucită prin fineță și viață. Un al doilea caracter este orientalismul, care n’a fost nici «dată neglijat în arta bizantină, cu atît mai mult în timpul unei www.dacoromanica.ro 106 P. CONSTANTINESCU-IAȘI dinastii de origină asiatică; la aceasta s’adaugă acum influenta exercitată de arta musulmană, prin legăturele cu lumea arabă destul de frecvente în epoca îndelungată de pace dela Macedoniei la cruciate. Datorită capod’operilor din cele două capitale arabe se introduce gustul pentru luxul și ornamentația pură, pe care inspirația aprinsă a orientalului a concentrat-o în fantastice arabescuri; dela ei se introduc mărețe Inițiale combinate cu plante și animale, încadrări și frontispicii cu desene geometrice ce dau miniaturelor bizantine un nou colorit. Dar nici realismul nu fu neglijat prin căutarea pitorescului și a expresiei fidele. Apar peisagii și arhitecturi ca fondai, subiecte luate din viața de toate zilele, personagii contemporane; pe lingă figurele cunoscute, apar tipuri noi luate din mulțimea străinilor armeni, arabi, slavi, italieni, mongoli etc.—care mișunau în centrele principale ca’n porturile afluente din Levantul de azi. In special, sub influența artei imperiale sunt redate personagiile de seamă în atitudinele și trăsăturele potentaților dela curte, care țin să li se respecte în reprezentări realitatea figurelor lor. Cu vremea însă artiștii religioși se eliberează de această tutela, tendința teologică recîștigă întăetatea în operele populare mai întăi, la car,e reînvie însă vechiul hieratism ; toate figurele se reduc la trei tipuri: îngeresc, biblic și apostolic. Ambele școli de artă excelează prin caractere comune, evidențiate în calitățile desenului ferm și simplu, bogăția coloritului și a ornamentației, realism și pitoresc, aceleași inspirații antice și orientale; pentru a doua oară arta bizantină ilustrează creștinismul ca singura manifestare plastică în Evul mediu a acestui material sufletesc. A. Monumentele. Trecem peste monumentele arhitecturii civile, din care s’au. pastrat extrem de puține urme pănă azi, ca să ne ocupăm cie clădirele cu rost bisericesc; înșirarea lor, pe cît posibil cronologic, o vom expune-o pe centre, excluzînd monumentele din Armenia, Bulgaria și Rusia, înălțate de stăpînitorii naționali ai provinciilor, de oarece ele formează școli proprii, dependente de arta bizantină numai în liniile generale arhitectonice și decorative. www.dacoromanica.ro ISTORIA ARTEI BIZANTINE 107 1. Constantinopolul. Cea dinții biserică o ridică Vasile I în palatul său, numită Nea, „cea nouă*, de importanță âgală Sî. Sofii pentru această a două epocă de aut a artei bizantine î din nefericire nu ni s'a pastrat de cît amintirea în descrierile lui Photius și Porîirogenitus. Consacrată lui Iisus, Fecioarei și la alți trei sfinți, avea un atrium vast, unul din cele din urmă, cu două fîntîni de marmoră și peatră, împodobite luxos și porticuri ornate cu plăci de marmoră albă ca o singură suprafață; biserica avea planul unei cruci cu brațele egale și înscrise într'un patrat surmontat de cinci cupole, patru mai mici la unghiurile brațelor în jurul cupolei centrale. In interior aceiași strălucire ca la Sf. Sofia Iui Justinian, pe care Vasile voia să-I ajungă; mozaicuri și fresce, pavaje și placaje de marmore polihrome, dar mai ales mobilier și catapiteazmă din argint aurit sau bătut cu nestimate, de neîntrecut la altar. Deși Nea nu s’a pastrat, fu copiată de alte biserici, dintre care cu siguranță și unele din cele 43 biserici atribuite Iui Vasile I. Cea mai veche din această epocă este Gul-giaml„ identificată cu S-ta Theodosia, din a doua jumătate a sec. IX, cum reesă din liniile arhitectonice debarasate de numeroase restaurări; este o clădire de tranziție dela Kalender-hane, cu care se aseamănă prin alăturarea celor doi pilaștri masivi ai cupolei dinspre răsărit de absidă și prin slaba indicare la fațade a liniilor interne; totuși o formă nouă se’ntrevede la al doilea etaj, unde cele patru bolți en berceau dau o cruce greacă, iar la colțuri patru cupole joase abia sparg acoperișul. In acelaș plan cu aspect cam greoi este Atik-Mustafa-pașa-giami, probabil din sec. IX. Din sec. X se presupune a data Kilisse-giami, identificată in acest caz cu Theotocos—numită încă Mefa-giami—, deși Diehl o consideră mai tîrzie după planul general de desăvîrșită cruce greacă (fig. 63); în adevăr dela exterior zidăria din cărămidă și moe-loane evidențiază crucea prin frontoanele triunghiulare și liniile curbe ce duc dela tamburul cupolei la absidă. Un narthex spațios boltit duce la naosul cu cupola centrală pe patru pilaștri masivi, bine distincți de absidă, care despart și năvile, cea mijlocie terminată prin hemicicle armonioase spre narthex și altar; absida principală are cinci fațade, cupola se’nalță printr’un tambur mai înalt cu 12 fețe, patru calote o înconjoară la colțuri. Mai sigur datată este Budrun-giami, identificată cu Myre- www.dacoromanica.ro 103 P. CONSTANTINESCU-IAȘI laion lui Roman Lecapenul (920—944), azi în ruiniț (fig 64); un narthex interesant prin două nișe la păreții laterali, naosul cu patru pilaștri și cupola cu nervuri înălțată pe un tambur octo-gonal, la exterior aceiași evidențiare a formelor interne. Din epoca Comnenilor s’au conservat pănă azi patru biserici; Pana-chrantos, Chora, Pantocrator și Pantepopt. Fenari-Issa-Mesdjid identificată cu Panachrantos, e formată din două clădiri alipite, biserici în cruce greacă cu un narthex comun și pridvor pe două laturi, probabil adaos ulterior; Kalirie-giami sau Chora a fost JFig. 64 Budrun-giami din Constantinopol. clădită la începutul sec. Xfl în planul obișnuit epocei: patru pilaștri susțin cupo'.a, năvile laterale boltite en berceau, cu oare care variații. La 1124 Irena Comnen construește Zeirec-giaml închinată Pantocratorului din două biserici in cruce greacă și o capelă funerară, înaintea actualului narthex al bisericei nordice -se afla probabil un pridvor 1), la fațada bisericei sudice trecind șl la capelă un exonarthex spațios împărțit în mai multe încăperi. Fiecare biserică se termină prin trei abside, cele principale cu șapte fețe înafară, cu cîte un hemiciclu de fiecare latură centrală; la fiecare în mijloc patru coloane susțin, prin patru arcuri mari dar svelte, o cupolă largă și înălțată pe tambur poligonal, la unghiurele pătratului patru calote semisferice, la biserica sudică se mai adaogă o cupolă pe narthex. Interiorul este mult acuzat în afară prin frontoane curbe corespunzătoare bolților en berceau; clădirea este din cărămidă, dar a fost acoperită de plăci de marmoră. Tot din prima jumătate a sec. XII datează Eschi-Imaret-glami (Pantepopt) în pla- nul ultimelor biserici (fig. 65); unul din cele mai mari și complecte dublu narthexe, patru pilaștri susțin cupola poligonală, absida decorată cu nișe, liniile interne pronunțate cu tărie înafară. 2 Orient In orașele principale sau în provinciile impe- 1) Ebersolt el Thiers, «Les 6glises de Constantinople» Paris 1913, pag. 202. www.dacoromanica.ro ISTORIA ARTEI BIZANTINE 109 riului s’au construit cu aceiași ferventă, monumentele contribuind la evoluția stilului arhitectonic hi epocii. Salonicul era vestit prin industria sa înfloritoare, portul necontenit în mișcare și iarmaroacele, dintre care cel dela Sf. Dumitru cel mai vestit în imperiu; școlile sunt tot atît de strălucite, cași monumentele sale. La 1028 protospatarul imperial Christofor construește Kazangilar-giami (Theotocos), de mici dimensiuni, dar cu plan omogen, ca o tranziție către tipul definitiv al crucei grecești (fig. 66); din cărămidă, semicoloane și frontoane evidențiează narthexul și berceau-rile. Fig. 65. Eschi-Imaret-giami din Constantinopol Fig. 66. Kazangilar-giami din Salonic. o cupolă cu tambur înalt și masiv pe naos, două cupole puțin mai mici pe narthex, o absidă cu trei fete între două absidiole semicirculare, tribuni deasupra narthexului (fig. 67). Theotocos are mai multe variante; cea mai apropiată este Isakie-giami sau Sf. Pantelimon, armonioasă clădire în jurul cupolei centrale înal-tată pe tambur, a cărei originalitate constă în galeria trilaterală, azi dispărută, dar cu citeva urme la narthex (fig. 68); din legătura strînsă cu zidăria păretelui vestic al narthexului se vedec’a fost clădită odată cu biserica. :) In- seqolul al XI se ridică Escht- 1) Diehl, Letoumeau et Saladin Monuments chr£tiennes de Salonique Paris 1918, pp. 168, 170. www.dacoromanica.ro 110 P. CONSTANTINESCU-JAȘI Seral, după tradiție Sf. Ilie, în plan deosebit de celelalte, triconc și cu un narthex spațios aproape cit naosul (fig. 69). Din sec. Fig. 67. Kazangilar-giami (fot Letoumeau). XII datează probabil Ikișerif-giaml cu planul asemănător S-tului Mina, basilică în formă de T cu pridvor pe trei laturi deschis la sud spre mare, așa cum trebue să B fost și pe fațada principală, unde se mai văd încă urme de coloane; în biserică este o criptă cu pilaștri de cărămidă întinzîn-du-se sub pridvorul sudic și anterior. Athosul sau Sf. Munte se acoperi de mînăstiri din sec. X, cînd primii chinoviți înființară La-vra și pănă’n sec. XV, dîndu-se naștere unui tip propriu arhitectonic, luat apoi ca model de școlile slavo—și romîno-bizantine. Fig. 68. Isakie-giami din Salonic. Cele mai vechi biserici sunt Fro-tathon din Kariăs și Lavra; prima, înființată de Sf. Athanasie și www.dacoromanica.ro ISTORIA ARTEI BIZANTINE 111 refăcută în sec. XIII, reproduce tipul vechi bizantin, fără cupolă și narthex, cu trei abside. Lavra, înființată Ia 963 de acelaș și refăcută de Neagoe Basarab, are un plan desăvîrșit deosebindu-se și prin cea mai vastă cupolă de-la Sf. Munte (fg. 70); planul reprezintă o ultimă încercare de basilică cu cupolă, deși are două sinuri laterale destul de spațioase; o absidă la est flancată de două absidiole, un narthex dublu cu capele și un portic pe 12 coloane. Tipul este reprodus la Votopedl și /uiron: primul de Athanasie și trei Adrianopolitani la 972, cu un singur narthex adăugîndu-i-se ulterior un pridvor înfrumusețat Cu mozaicuri (fig. 71); Ivironul fundat de Georgios, tovarășul lui Athanasie, la 976, refăcut în sec. XV, cînd i s’a adăugat narthexul exterior cași la Lavra. mitropolia din Eregll (Heracleea), Dărnicia împăraților și sfetnicilor săi editează numeroase monumente în toate colțurile Greciei. Cea ma( veche este biserica din Scripu în Beoția (874) ca tip al începutului primitiv de cruce greacă; o construcție gre-oae de provincie cu ziduri groase și cupola masivă aproape circulară, forma crucel foarte clară înafarâ prin acoperișurile bolților en berceau, interiorul simplu cu două etaje dispărțite prin frize sculptate. Depe la finele sec. IX trebue să fie din cărămidă, cu acelaș as* www.dacoromanica.ro 112 P. CONSTANTINESCU-LAȘI pect greoi al zidurilor și cupola joasă; din sec. X sau începutul sec. XI biserica dela Tșanll-Klisse în Capadocia, prin construcție de acelaș stil greoi lucrată din peatră și cărămidă, iar prin plan mai înaintată apropiindu-se de Budrun-giami și Kazangilar-giami. Un grup de trei biserici: Sf. Luca din Fo-cida, Nea Moni din Chiosși Da-phni, prezintă asemănare și importanță prin planul complect de cruce, cupola cu trompe d’angle și frumoase mozaicuri. In primul sfert al sec. XI se înalță într’o vale retrasă din Fo~ cida M-rea Hosios Lucas, unde propăvâduise slîntul pe mor- mîntul căruia discipolii ridicaseră o basilică încă la 951; e formală din două biserici, S-ta Luca și Theotocos mai mică (fig. 72). întâia e una din cele mai însemnate biserici a artei bizantine prin armonia liniilor Arhitectonice : o cruce greacă precedată de un dublu narthex și surmon-tată de o cupolă spațioasă — și prin bogăți^placajelor de marmoră și mozaicuri, păstrate în întregime aproape intacte, ceia ce-i adaogă la valoare. împăratul Mo-nomahul clădește la mijlocul sec. XI Nea Moni din Chios, cu planul unei ba-silici în cruce greacă, în care colateralii sunt acope- Fig. 72. Sf. Luca riți de-o cupolă enormă (fig. 73); un narthex dublu de dimensiuni www.dacoromanica.ro ISTORIA ARTEI BIZANTINE 113 impunătoare prezintă Ia pridvor două hemi-cicle laterale eșind îna-fară, in față clădiri noi grecești. Pe clasicul drum dela Athena la E' leussis, azi in uitare, într’un Ioc retras mai multe clădiri arată M-rea Daphni cu biserica dela mijlocul sec. XIII (fig. 74); ace-laș plan ca la S-t Luca, la est absida centrală e’ntovărășitâ de două absidiole evidente la exterior, un dublu narthex cu pridvor adăugat probabil de Cistercieni, a cărora a fost mînâs-tirea pe vremea stăpînirei cruciaților. Fig. 73 Nea Moi din Chios Fig. 74. Daphni După modelul acestor tipuri clasice s’au ridicat in provinciile răsăritene din Europa și Asia, de Macedoniei, Comneni sau demnitarii lor, numeroase biserici din care vom cita pe cele studiate pănă’n prezent. Tipul dela Daphni se repetă la Sf. Sofia din Monemvasia, ridicată de Andronic II, cu un pridvor trilateral reconstruit după urmele vechi (fig. 75); la Athena sau împrejur rimi cîteva mici dar frumoase biserici Kaisarianl dela finele seo. X, Sf. Teodor dela 1049, Mitropolia mică, Sf. Nicodem și Kapri-careia, toate din oraș și cu o singură cupolă. Acelaș plan la Samari din Messenia ce datează din sec. XII (fig. 76), la Haghia Morii lingă Nauplia cu absida estică pe trei fețe între absidiolele 8 www.dacoromanica.ro 114 P. C0NSTANT1NESCU IAȘI mai scunde, construită de episcopul Leon de Argeș la 1149; Ia Merbaca ce datează din acelaș timp; la bisericele din insula Cipru: cu cinci cupole în cruce la Perlsterona lingă Nicosia și Hleroskyphos lingă Paphos sau cu cupolele pe o singură navă alungită la Sf. Barnaba lingă Salamina, S-ta Cruce, Chiti lingă Larnaka și catoliconul M-rei Sf- loan din Patmos dela 1088. Pe continent încă Ia Sf. Theodor din Arta, la Blacheine din Elida din sec. XII cu narthexul zidit de cruciați. la Gerakl în Laconia la Kosmosoteira din Feredjik în Thracia zidită la 1152; și tot în această epocă trebue de fixat biserica Sf. Neculai din -Deltion. Fig. 75 S-ta Sofia din Monemvasia Fig. 76. Samari lingă antica Feniche din Epir, judecind după forma turlelor puțin înălțate, după pignon și aparatul zidăriei din peatră și cărămidă în pături alternative :) planul are o formă puțin obișnuita, cu un pilastru la mijloc pe care se sprijină cele patru arcuri ale cupolei naosului (fig. 77). In Macedonia dela finele sec. XI mitropolia din Serres, cu frumoase mozaicuri, reproduce planul în cruce de dimensiuni mijlocii, cu un narthex puțin adine; în regiunea Scopiei M-rea 1 Descriitorul ei o consideră apropiată de epoca lui Justinian (Er. Ver-saki „Byzantiakos naos en Delvino* în „Arhailogikon Deltion* I, Athena 1925, p. 28. www.dacoromanica.ro ISTORIA ARTEI BIZANTINE 115 Nerezi dela 1164 cu cupolele pe tambur mai înalt și cu un narthex întunecat și împodobit cu sculpturi romanice. La Castoria se găsesc patru biserici, din care trei Teproduc aproape acelaș plan de basilică cu o navă mare și cupolă: Sf. Ștefan cu tribune deasupra narthexului, S-fii Anarghiri cu narthexul din trei compartimente, cel mijlociu înăl-țîndu-se deasupra celorlalte ca o navă deasupra colateralelor (fig. 78) și S-fii Taxiarhi din sec. XI; tot aici mica biserică Cube-litlssa în plan tricpnc , simplu și cu un narthex rudimentar, căruia s’a adăugat ulterior un pridvor pentru alungirea. brațului vestic (fig. 79). Ca .să terminăm cu bisericele grecești, amintim încă Adormirea din Niceea, reconstruită în sec. IX în plan basilical cu cupolă de mici dimensiuni, cu admi- Fig. 77. Deltion rabile mozaicuri contemporane în naos, din sec. XI în narthex. In împrejurimele vechii catedrale rusești dela Preaslau s’au descoperit ruinele mai multor biserici interesante prin arhitectura și mozaicurile lorbizantine; au fost studiate după război de arheologul bulgar Gospo-dinov; *) le atribuim epocii Macedonicilor după tipul arhitectonic și unele monezi dela loan Zimisces aflate acolo. Cea mai mare e biserica din Fig. 78. Anarghiri din Castoria .Cetatea de-afară' (16 m. pe 1) lor. Gospodinov „Razkopki vă okolnostita na Preaslava" tn Iz-vfestiea» 1922. www.dacoromanica.ro 116 P. CONSTANTINESCU-IAȘI 13 m.), cu zidurile groase și puține spărturi, naos și narthex: din o singură navă, dispărțite prin zid; alte două sunt mai midr cu planul mai amplificat și trei abside. In vecinătate alte trei monumente: biserica din Sâliște cu un narthex mai deschis, zidul nordic de cărămidă; biserica din Văbilănă doli (Valea izvorului) la răsărit de vechiul oraș e cea mai mică (fig, 80), se mai văd urme de coloane și capiteluri. Biserica numită Patleina, după Sf. Pantelimon, fu atribuită fără nici o dovadă serioasă țarului Simeon, deci bulgară, de Protici; x) are trei abside, 'o navă mică și un narthex format Fig. 80. Vfibilănă-doli din Preaslav dintr’un culoar central și două camere lungărețe cu urme de fintînă, ceia ce dovedește c’a servit de baptister, poate pentru Rușii stâpînitori o vreme aici (fig. 81). Disputată artei bulgare fu și Sf. Sofia din Ohrida, construită între 1025—1050 2), ceia ce exclude pe țarul Samuel ca ctitor, cum afirmă Strzygovski; e una din pele mai vechi basilici orientale în drum spre Occident, cu trei abside și un narthex împărțit în cinci compartimente, la 1327 i se adaogă pridvorul cu două etaje și două turnuri de un mitropolit bulgar (fig. 82). 3. Occident. Influența bizantină în Apus ia in această epocă o formă atît de pronunțată, că s’a dat naștere unei mult discutate teorii numită .chestia bizan- Fig. 81. Patleina'Preaslav 1) A. Protici „Sâștănosti i razvitie na big. cărkovna architektura“ Solia 1923. 2) G. Millet, L’6cole, grecque'1 2 Paris 1916, p. 41. www.dacoromanica.ro ISTORIA ARTEI BIZANTINE 117 -fină'; trecînd peste exagerări s’a putut ajunge la părerea că arta bizantină „In timpul primei jumătăți a Evului mediu Iu conducătoarea generală a artei în tot restul Europei" (Bayet). Vechile relațiuni politice și economice între Bizanț și apusul Europei n’avură aproape nimic de suferit din pricina rupturei religioase; cruciatele adăugară încă un nou aport de influențe orientale, în primul rînd artistice. Pănă în sec. XII nu apare definitiv o artă proprie Apusului, abia atunci se formează stilul romanic, care primi, cel puțin în Italia, injoncțiuni bizantine. Pentru toate operele de artă fină se adresa la Constantinopol, de unde s'aduceau orfăurării și maeștri dibaci în Italia, Tranța și pănă’n Germania. Fig. 82. St. Sofia din Ohrida Propaganda principiilor de artă bizantină se făcea și indirect prin mijlocirea școalelor creiate de maeștri greci. In /talia călugării benedictini dela M-tele Cassino învâțară arta mozaicurilor și a ilustrării manuscriselor fie dela dascălii, fie dela operele venite din Constantinopol și adaptîndu-le spiritului geologic apusan le răspîn-diră mai departe. La Roma be-nedictinii găsiră un mediu prielnic datorită tradiției locale; aici influența greacă venise și prin Ve- neția, de unde papii aduc mozaiști și pictori; cași'n Toscana, unde marii maeștri Duccio, Cimabue și Giotto se inspiră puternic dela operele picturii bizantine, confirmîndu-se vechile afirmații ale lui Vasari. Planul în cruce latină apare în Calabria la San Marco de Rossano din sec. XII și la Cattolica de Stilo din sec. XIII; sudul Italiei și Sicilla sunt provincii cu artă pur bizantină sau pe timpul dominației normande disputîndu-și cu succes întăetatea față de influențele romanice și arabe. Dar cu perseverență s’a exercitat în colțul nordestic spre fundul Adriaticei, ale cărei maluri au fost adeseori bizantine. Veneția era considerată ca o cetate greacă, cel mai însemnat monument al ei, St. Marc este o operă bizantină, cu toate adaosurile și remanierele ulterioare (fig. 83). începută la 1063 și terminată la 1095 avea alt aspect ca cel de azi, strălucirea mo- www.dacoromanica.ro 118 P. CONSTANTINESCU-IAȘI numentului se reducea Ia frumoasele podoabe din interior, fațada fiind lucrată din cărămidă cu reduse ornamente; pe o suprafață de 4000 m, d. are planul unei cruce grecești, cu cinci cupole și un narthex monumental cu cinci intrări largi, frumosul pridvor de azi a fost adăugat, prin reconstrucția modelului bizantin, de Giljano pela 1468; are și un baplister alături. Din Veneția influența bizantină trece la Torcello, o insulă însemnată pentru două monumente: catedrala și Santa Fosca, unite printr'o prelungirea pridvorului celei din urmă și avînd comun aceiași campanilă. Santa Fosca datează din sec. IX, reproducînd un plan asemănător lui Kilisse-giami de mai tîrziu, ceia ce ne face să întărim afirmația lui Clausse că vechea clădire latină a fost transformată în stil bizantin în veacul XII J); i s’a adăugat un portic trilateral din pilaștri și coloane. Catedrala este o basilică latină cu un narthex bizantin din șase coloane ce susțin un acoperiș cu un singur versant; e cunoscută mai mult pentru mozaicurile sale. In Franfa așa numita chestiune bizantină se confundă cu originele-artei romanice; în arhitectură noul Fig. 83. San Marc din Veneția occidental împrumută din Orient bolta în locul șarpantei, fațadele cb turnuri în locul atriumului. trava din fața altarului ce devine transept, bi—și trilobarea ferestrelor și arcadelor, pilaștrii cu semicoloane acolate. In stilul lombard elemente noi se’ntrezăresc încă înaintea sec. XII la fațadă în întrebuințarea arcurilor numai decorative și’n bordu-rele ferestrelor cu margenile adăugite; folosința narthexului bizantin se constată la cîteva biserici din Milano și mai vechi, ca St. Laurențiu și St. Ambrozie» In sudvestul Franței se formează în sec. XII o școală numită perlgordină, căreia s’atribue numeroase biserici cu cupolă pe pendentivi. Cel mai însemnat monument este Saint-Front din Pferigueu cu planul în cruce greacă și cinci cupole, copie după 1) G. Clausse, op. cit., p. 140. www.dacoromanica.ro ISTORIA ARTEI BIZANTINE 119 S-ții Apostoli din Constantinopol sau «St. Marc tradus în peairă* (Choisy) (fig. 84); s’a clădit pe urmele unei vechi biserici din sec. VI, pe trava căreia se află clopotnița marcînd mormîntul SI. Front ridicat în sec. X, De-un alt tip este biserica St. Etienne din Cahors, cu un pridvor îngust, un narthex spațios boltit cași naosul ce se termină prin trei absidiole semicirculare (fig. 85), ridicată la 1119; veche încă e biserica abațială din Soulllac. Dela mijlocul sec. XII celebra catedrală romanică din AngoulSme, Salut Etienne din Pdrigueux înainte de 1150, Saint Jean de Cole și Fig. 85. St. Etienne din Cahors Saint Aurit Senieur; din Perigord școala se’ntinse și mai departe în Limousin la Solignac, în Anjou la Fonteurault, în Gasconia și pănâ pe coastele Spaniei, în Catalonia ca la St. Petru din Pons (fig. 86) în plan triconc cu o lungă construcție introductivă. La alte clădiri influența bizantină se reduce la folosința narthexului oriental, uneori formînd o adevărată mică biserică, ca la catedrala din Tournus, Paray-le- Monial, Vgzelay și Mațon; narthexul bisericei abațiale din Cluny dela 1220 formează o biserică mare introductivă cu colaterali și tribune. In Germania școala arhitecturii romanice suferă aceiași in- www.dacoromanica.ro 120 P. CONSTANTINESCU-LAȘI fluență, cu centrul în valea Rhinului și mai ales în Colonia, unde apar biserici cu două abside opuse și cu turnuri rotunde sau pa* trate de origină orientală încă de timpuriu. Din sec. X Influența bizantină începe odată cu căsătoria Teofanei cu Fiul lui Otto cel Mare, demnă împărăteasă bizantină peste Germani pe timpul soțului și fiului ei; ea aduse arhitecți și decoratori din Constan-tinopol, după cum numeroși călugări greci pătrunseră în mînâs-tirele germane. Cupola bizantină apare, după cele două sisteme, cu trompe d’angle ca la St. Martin cel Mare și S-ții Apostoli din Colonia sau cu pendentivi ca la St. Maria a Capitolului din acelaș oraș, la care se mai observă și un portic trilateral. Influența bizantină este mai evidentă în momentele picturii, fresce și miniaturi sau în sculptură, menținîndu-se pănă’n sec. XIII datorită legăturelor cu Orientul ale dinastiei Hohenstaufen. B. Arhitectura. 1. Civilă. Fiecare împarat a căutat să-și ilustreze domnia prin construcții mărețe sau cel puțin să refacă pe cele vechi. Vasile I zidește Cenurgion format din numeroase camere, toate strălucitor împodobite. Marele salon avea 16 coloane egal distanțate din marmoră și onichită, acoperite cu sculpturi, partea de sus și absida erau împodobite cu mozaicuri; camera de culcat avea pavaje în mozaic reprezentînd, între altele, patru mari vulturi gata să sboare, păreții din mozaicuri și sticlării polichrome, plafonul strălucea de aur. Spre apus se înalță Pentacu-buclon, probabil după numele celor cinci cupole ce trebuia să-l fi acoperit, cu un oratoriu în cinstea Sf. Pavel; apoi alte pavilioane, fiecare cu cîte un anumit nume și rost, orîn- Fig. 8». st. Fetru duite după noi dispoziții arhitectonice, o din Pons. grădină cu toate felurile de flori, o piață largă pentru jocurile dela curte Tzycanisterion. Constantin Porfi-rogenitul continuă zidind porțile de argint și pavajele Chrysotri-clinium-ului, el însuși decorează cu figuri și ornamente de aur unul din apartamentele dela Pentacubuclon. Nicefor Phocas reface în întregime vechiul palat depe țăr- www.dacoromanica.ro ISTORIA ARTEI BIZANTINE 121 mul mării Bucoleon, adăugîndu-i un donjon bine întărit. Spre țărm un chei scobora în scările de marmoră până’n mare, galerii variate ducea spre Palatul sacru, din numeroasele depen-dinți n’a ramas decît așa numită casa lui Justinian, a cărei dată nu se poate definitiv preciza. Ioan Zimisces își pregăti mormîn-tul, împodobit cu aur și emailuri, în oratorul lui Iisus de lîngă palatul Chalce. Comnenii zidiră în fundul Cornului de aur palatul Blacherne, cu coloanele și păreții din marmoră, tronul imperial acoperit de aur și petre prețioase, deasupra atîrnînd o coroană de aur, mozaicuri și fresce polichrome, curți pavate cu marmoră, grădini cu canale de alabastru. Mai strălucitor de cît toate era Palatul sacru sau imperial, inexistent azi, dar fidel reconstituit în opera lui Labarte 1), după care se poate ușor descrie. N’avea un plan bine determinat, era o îngrămădire de clădiri fără ordine și datînd din diferite epoci, cum sunt pănă azi palatele din Orient 1 „Pe o suprafață de „400000 m. p. se răspîndeau șapte peristile, opt curți interioare, „patru săli de gardă, trei mari galerii, cinci săli de audiențe, ze-„ce apartimente destinate locuinței particulare a suveranilor, trei „sufragerii, o bibliotecă, o galerie de arme, trei terase, un me-„naj, două băi fără a socoti o mulțime de biserici și capele și „opt palate particulare zidite în incinta marelui Palat 2)“. Afară de aceste clădiri mai existau grădini și scări monumentale sau alte construcții mai noi, cărora se adăuga decorația luxoasă descrisă pe larg în cartea lui Porfirogenitul „Despre ceromonii". Ca o pildă: la intrare era un atrium format din două hemicicle, unul acoperit cu o absidă, unde veneau înalții demnitari și curteni așteptînd audiența sau apariția împăratului; mijlocul atrium-ului era ocupat de un bazen de bronz cu margenile de argint și cu un vas de aur la centru, la anumite solemnități plin cu fructe, din care putea lua oricine. Dar cu vremea fu părăsit pentru locuințele particulare construite de fiecare împarat; în sec. XII era întrebuințat doar drept închisoare, în veacurile următoare nu se mai repară nimic, așa că la venirea Turcilor era deja căzut în ruină. O singură clădire s’a pastrat, pe lîngă casa lui Justinian, așa numita Tekfur-Serai, probabil o parte din Blacherne, deși o 1) „Le palais imperial de Constantinople et ses aborts" Paris 1861. 2) Ch. Diehl, op. cit., p. 419. www.dacoromanica.ro 122 P. C0NSTANTINESCU-IAȘ1 cred aparținînd altor palate. Dincolo de prima incintă, se compune din două etaje dreptunghiulare, la cel de jos o sală de onoare luminată numai spre nord, la cel de sus o largă cameră (23 m. pe 10 m. și înaltă de 6,3 m.) foarte luminată; la parter o mare sală lungă de 17 m. deschisă prin arcade mari spre a-trium. Decorația externă se face din alternarea păturelor de cărămidă roșie cu marmorele albe și galbene în desenuri geome--trice, la care se mai adaogă incrustațiuni polihrome; arcadele parterului și ale ferestrelor sunt din marmore polihrome. Locuința bizantină în epoca Macedonicilor lipsește pentru, capitală, pentru a ne face o idee recurgem la ilustrările depe manuscrise sau la casele păstrate pănă azi dintr’o epocă pos-terioară, dar sigură înaintea cucerirei turcești. Sunt din două saa trei caturi, cu colonade la fațadă, balconașe la etaj, uneori cu pavilioane sau turnuri la flancuri, acoperișurile variind între pig-noane, bolți sau cum se mai obișnuesc și azi în Grecia; materialul e piatra albă și cărămida roșie, uneori marmore, cornișe cu sculpturi despart etajele; ferestrele au cadrul dreptunghiular sau cintrat sus, cu date și inscripții la timpan uneori. Interiorul este format din mai multe încăperi în jurul unei mari săli centrale «ca un hali modern, precedat deseori de un vestibul îngust; solul pavat cu marmoră sau cărămidă, ușile din afară din fer, cele interioare de lemn sau peatră. In acest gen sunt construite monumentele păstrate pănă azi: casa boerească dela Melnic în Macedonia din sec. X sau XI cu parter și două etaje, locuința dela Kum-Kapu din Tracia cu acoperișul în pignon și două case din Fanar din ultima epocă a artei bizantine. 2. Religioasă. Formele bisericelor variază prin deosebita predilecție pentru anumite tipuri, care se desăvârșesc acum. Ba-silica și octogonul dispar sau se găsesc foarte rar; tot așa de rare sunt basilicele cu cupolă de tipul Giil-giami. Frecventă e biserica cu planul în cruce, care e de două tipuri: greacă și bizantină. Intăia e o basilică cu cupolă care prelungește pănă la zid, în lungul colateralilor, bolțile semicilindrice; a doua are forma unei adevărate cruci, la fiecare braț cîte o boltă semicilindrică și’n genere de dimensiuni mai mici: lungimea dela ușă la absidă variază dela 8 m. la Kazangilar-giami din Salonic la 11 m. la Eski-Imaret din Constantinopol, o singură excepție la Pantocrator fcu 16 m. lungime. www.dacoromanica.ro ISTORIA ARTEI BIZANTINE 123 Evoluția architecturei. Materialul rămîne acelaș: peatră, marmoră și cărămidă, dar în aceastăepocă se caracterizează prin întrebuințarea lor în pături alternative așa ca să reiasă un aspect decorativ. Sînt unele biserici, cum era Sî. Apostol din Con-stantinopol, care au zidul lucrat din 3 straturi de cărămidă și unul de peatră, pe lîngă multe ornamentații numai din cărămidă arsă sap decorații rezultate din diferite așezări artistice ale cărămizilor în zid; astfel că nu mai e nevoe de o altă decorație externă pe suprafața zidului. Cupola e perfect formată în secolul VI, ea e copiată mereu dar artiștii se’ngrijesc să scoată forme nouă și s’o aplice mai ușor și mai elegant; de aceia tamburul, cuprins între arcurile mari și bolta cupolei, se’nalță mereu, în timp ce bolta se micșorează pentru a putea fi susținută. Tamburul e ornamentat cu coloane și semicoloane, arcuri și ferestre; e poligonal. Se mărește și numărul cupolelor, adăugîndu-se cu deosebire pe narthex, una, două sau trei chiar. La partea vestică se obișnuește mai mult narthexul, pe lîngă cel interior închis, mai apare și un al doilea narthex exterior. In interior se caută mai multă perspectivă j de aceia pilaștri groși sînt înlocuiți prin coloane; în secolul X susținătorii arcurilor de cupolă sînt înlocuiți fiecare prin cîte 4 Ia un Iog. Apar apoi cît mai multe linii curbe. In Grecia este un sprijin reciproc, o armonie între părțile unui plan; pe cînd în Apus fiecare boltă e separată, în Grecia acțiunea uneia este anihilată de a celorlalte. Intr’o biserică bizantină greul este cupola, care se sprijină pe tambur și pe arcurile butante exterioare, care formează ca un contrafort; iar în interior se sprijină pe 4 arcuri, cînd cupola e pe pendentive și pe 8 puncte de razem cînd e pe trompe de unghiu. De aici bisericele cu pendentive: între cele 4 arcuri mari, care pornesc dela baza pătratului pe cele 4 laturi ale acestuia, se’ntercalează câte 4 arcuri legate prin pendentive și sprijiniți și pe 4 pilaștri; e cea mai des uzată după secolul XI. Biserica cu trompe de unghiu are fot Ia bază cele 4 arcuri- mari, între care se introduc 4 trompe ca niște nișe proeminente Ia exterioiul edificiului, formîndu-se astfel un octogon. Arcurile și pilaștri sînt legați prin boite mici semicilindrice (berceaux) și arcade de zidul exterior; tot așa servesc și cupo- www.dacoromanica.ro 124 P. CONSTANTINESCU-IAȘI lele secundare din unghiurile pătratelor, așezate în jurul cupolei centrale. Decorația are rostul de-a varia uniformitatea clădirei, care prezintă păreți masivi și severi 1). De obicei fațadele bisericelor bizantine sunt decorate cu reliefuri reprezentînd figuri sau simboluri, cu arcade strimte și greoae împrumutate dela palatele persane și cu ornamente de cărămidă, din care se fac adevărate compoziții mai ales din sec. X, ca Ia St. Luca din Focida, St. Nicodim din Athena sau jocuri de lumină ca la S-ții Apostoli. Se pot deosebi două curente: Grecia păstrează mai mult gustul clasic: linii drepte și suprafețe simple: Constantinopolul e influențat de Orientul helenistic: arcaturi, gradarea reliefului și unghiuri slabe, ca la Kilisse-giami de pildă (fig. 87). La clâdirele care rămîneau Fig. 87. Fațada dela Kilisse-giami (Salzenberg). libere de narthex fațada Iasă să se vadă părțile arhitectonice ale interiorului: la Kazangilar-giami apar frontoane curbe, la St. Luca ornamente discrete ca pilaștri reliefați; frontoane frecvente apar la bisericele din Grecia, cel mai simplu e format din acoperișul înclinat înainte acoperind bolta en berceau paralelă cu fațada, ca la Scripu sau St. Ștefan din Castoria, uneori rămîne dedesupt ca la Merbaca, alteori berceaul narthexului continuă pe cel al năvii centrale ca la Mitropolia din Athena. 1) P. Constantinescu-Iașl «Narthexul tn artele bizantine, sudslave și lomtne» Iași 1926 pp 105—110. www.dacoromanica.ro ISTORIA ARTEI BIZANTINE 125 Orientul decora de obicei fațadele cu arcaturi, motiv răs-pîndit de arta helenistică; încep la bisericele capadociene, laNi-ceea se cunosc din sec. IX, în Mesopotamia au rost de contraforți prin soliditatea lor, la St. Luca două indică colateralii, la Daphni o friză de arcaturi oarbe, la Samari și Geraki cîte o arcadă de jos pănă sus; în Constantinopol și Salonic sunt foarte frecvente» pe timpul Comnenilor se’nmulțesc cu rostul de a reproduce multiplele părți ale construcției. Arcadele sunt uneori întovărășite sau înlocuite de nișe, apar în Anatolia ca ornament de cărămidă, trec la Constantinopol—Kilisse-giami—la Salonic și apoi în toată Grecia. Un alt sistem împarte fațadele în 2—3 etaje dis-părțite prin cornișe în zone cu arcaturi sau mai rar cu colonete; cel mai ușor mijloc de efect decorativ fu alternarea materialului de peatră și cărămidă, așezate în pături de frumoasă polichrome- C. Monumentele picturii. 1. Așezarea subiectelor. Decorația internă a bisericelor din această epocă e bogată și ordonată, deși la prima impresie a vizitatorului, uimit de multitudenea scenelor, s’ar părea că s’a. făcut la întîmplare. Fiecare parte a bisericei, cași întreaga clădire, are o anumită semnificare simbolică; un teolog din veacul VIU stabilește figurat că la alcătuirea locuinței lui D-zeu au concurat patriarhii, apostolii, profeții, chiriarhii și martirii—pomenirea fiecăruia trebue deci prevăzută în decorația bisericei, De altfel împărțirea arhitectonică înlesnea alcătuirea ciclurilor istorice sau așezarea în relief a unor personagii sfinte. Cupola reprezintă cerul, aici sălășluește stăpînul lumii Iisus Pantochratorul în toată gloria cerească, înconjurat de îngeri, apostoli sau profeți—întruchiparea atotputerniciei tatălui și fiului, care se confundă. Ideea liturgică a oficierii slujbei divine de către preot în aliar se împreună" cu reprezentarea Sf. Fecioare în fundul absidei, fie ca orantă întruchipînd Biserica, fie pe tron cu copilul în brațe ca Maica Domnului—în locul ocupat odinioară de Christos căci ea vine la rînd în erarhia cerească. In bolta din fața absidei aceiași idee așează Etimasia, tronul pe care-1 va ocupa Iisus la judecata de-apoi. Celelalte reprezentări ne scoboară către pă-mînt: împrejurul sfintei mese marii preofi ai Bibliei: Abraham„ Aaron, Melhisedec, chiriarhii în special din secolele IV și V— www.dacoromanica.ro 126 P. CONSTANTINESCU-IAȘI contemporani cu fixarea iconografiei—și diaconii ca să-i ajute la oficiere. In micele abside laterale se reproduc unele scene din vechiul Testament sau „divina leturghie" sub forma împărtășirei apostolilor de Iisus cu pine și vin. Biserica pămîntească e reprezentată de năvile naosului, ai cărui păreți și arcade oferă cîmpuri largi pentru compoziții sau procesiuni, cu tendinți de uniformizarea tipurilor, dar cu așezarea sfinților după importanța respectivă. Aproape de intrare sunt călugării. după care urrtiează martiră în momentele tragice ale morții lor, sau diaconii și episcopii. In curburile marilor arcuri sfinții războinici, mai ales Gheorghe și Dimitrie, ca apărători ai bisericei, iar în pendentivi cei patru evangheliști cu simbolurile lor. Pe păreții laterali mai iau loc episoade din viața lui Iisus și a Măriei, care trec și’n narthex: Buna vestire, Nașterea, Prezentarea, Botezul, învierea lui Lazăr, Schimbarea la față, Intrarea în lerusalem, Crucificarea, Scoborîrea în iad, Urcarea la cer și Adormirea Maicii Domnului. In narthex se obișnuește de acum chiar reproducerea sfîntului patron și a ctitorului bisericei, acesta către sfîrșitul epocii, probabil în legătură cu îngroparea mortului în această încăpere; dintre scenele biblice rămîne specifică Judecata din urmă, pusă în circulație din Apocalips. Din ciclul marilor scene două au fost reproduse cu predilecție, Crucificarea și Coborîrea în iad, pentru înțălesul lor mistic ■ li se acordă un loc de cinste: la St. Luca din Focida lingă Iisus pe păretele narthexului din fața intrării, pe păretele oriental al chorei la Daphni, pentru ca atenția credinciosului să fie mai cu-rînd atrasă. Ca un pendant se figurează: Spalarea picioarelor, Neîncrederea lui Toma, Adorarea Magilor, Trădarea lui Iuda sau episoade din viața Fecioarei, inspirate din evangheliile epocrife. Bisericele fiind construite pe un teritoriu așa de larg, era firesc ca aceste reguli să nu păstreze stabilitatea de fer, oarecare libertate în așezarea scenelor se vădește prin alegerea lor după chibzuinți locale; ideea călăuzitoare se respectă în general pă-nă’n cele mai mici monumente, modeste capele. Și această idee călăuzitoare se deosebește de scopul decorației primelor biserici. In sec. IV—VI se sărbătorește triumful creștinismului și se urmărește educarea credincioșilor neștiutori de carte, arta e’n formație, nici o pedică nu se pune imaginației făuritorilor ei. In epoca Macedonicilor Biserica își desăvîrșește www.dacoromanica.ro ISTORIA ARTEI BIZANTINE 127 succesul servindu-se de decorare pentru complectarea detaliilor liturgice; istoricismul dispare din altar, care rămîne numai sanctuarul Domnului, împăratul însuși trebue sa se mulțămească numai cu narthexul, biserica servește în totul idealului teologic. 2. Iconografia nouă. Schimbările produse în ideile directive se resimt în vederea altor compoziții și alegerea tipurilor noi. Din scenele ciclului vechiului testament numai cîteva mai sunt în favoare și anume în bisericele occidentale; întărirea credinței a împins pe credincioși spre legendele apocrife, de aceia ciclul apocaliptic este reprodus cu predilecție de decoratori. Fac parte compozițiile: Etimasia, Deisis, adică Maria și Ioan Botezătorul rugîndu-se pentru omenire în fața lui Cristos și mai ales grozava Judecată deapoi, în care Iisus apare ca un Iehova răzbunător pedepsind pe cei vinovați chiar în mormînt, scenă trecută de pictorul bizantin marelui Michel Angelo. O atenție deosebită se acordă ciclului evanghelic, iar nou cu totul se alcătuește ciclul Fecioarei Maria. Unele scene apăruseră încă din sec. V. cîndse fixează trăsăturele esențiale; altele, ca Schimbarea la față, deși apărută în sec. VI, se modifică cu totul în această epocă; altele apar acum, ca Anastasia sau coborîrea în iad, cum e reprezentată într’un mozaic dela Daphni. încă din veacul Vf, de cînd Constantinopolul fu salvat de atacurile Arabilor se spune prin intervenția Sf. Fecioare, se formă un cult deosebit pentru ea, care se organiză apoi în celebrul „Imn acatist" ca o laudă Sf. Marii. Sub inspirația evangheliilor apocrife se desăvîrșește noul cult, care trece în iconografie dela mozaicurile din sudul Italiei pănă la bisericele Kievului. Cel mai reușit episod fu al Adormirei Maicii Domnului cu noutatea așezării unui personaj în poziție orizontală, spre deosebire de linia verticală a reprezentării lui Iisus; a ramas definitiv în arta bizantină, e o scenă iubită de Sîrbi și Romîni în special, a inspirat acoperemintele de mormînt de mai tîrziu. Cele douăsprezece scene din evanghelie formează un tot, care inspiră și cele mai mici opere ale artei minore—mozaicuri portative, emailuri, iconițe etc. Tipurile se modifică într’un sens fericit. Se părăsește tendința imitării modelurilor antice pentru ca artistul să privească în jurul său și să se inspire din lumea reală r cearta pentru icoane și invasia noilor tipuri de străini în capitală, cași frămîntările www.dacoromanica.ro 128 P. CONSTANTINESCU-IAȘI politice au împins la noi inspirații cu tendințe de redare a personagiilor reale. Vechile figuri au trăsături noi, apostolii se de-finitizează în secolul X, Ioan premergătorul apare cu barba stufoasă și părul sălbatec, Solomon cu barba albă, sfinții după vrîs-tă, în deosebi călugării timpului sunt fidele fotografii. Și’n această direcție arta bizantină nu este la început, originalitatea este țărmurită; totuși între secolele IX și XI o reînviere înoește gruparea figurelor în chip mai Ingenios, caută o stabilitate în echilibru, o apropiere de naturalism prin înlăturarea detaliilor de prisos. Se produce un proces invers : dela istoricis-mul monumental din epoca lui Justinian se revine la pitorescul uitat al alexandrinului; arta e mai suplă, mai variată, mai elegantă și pătrunsă de sentimentul culoarei. 3. Mozaicurile. Compozițiile se lucrează pe un fond strălucitor de aur în oarecare ordine, care nu-i imuabilă; scenele fie că sunt simetrice sau nu, chiar o masă de figuri, păstrează, ordonanță în așezarea personagiilor. Prima formulă a nouei așezări a dat-o Vasile I la mozaicurile bisericei Nea, distruse odată cu clădirea, descrise însă de Photius: în vîrful cupolei Pantocratorul, la absidă Maica Domnului, în restul bisericei după dispozițiile menționate. Acelaș credit trebue să-l acordăm mozaicurilor bisericei S-fii Apostoli, pe care împăratul o reface șl o împodobește astfel că întrecea însăși decorația Sf. Sofii. După datele a doi scriitori se compuneau din: bustul lui Iisus la cupola centrală, Sf. Maria și alți sfinți orînduiți în patru grupe după. ramurile crucii; unele par a se atribui sec. VI—cum crede Hei-senberg—t totuși lipsesc toate caracteristicele vremei. După amănunțitele descrieri se poate constata rolul pe care l-au jucat aceste două monumente în renovarea decorației bizantine, pătrunsă de-un spirit mai viu. Din fericire s’au pastrat alte monumente mozaicale, care ne pot da o idee de strălucirea celorlalte. Tot Vasile I înzestrează Sf. Sofia cu o nouă îmbrăcăminte decorativă, descrisă pe larg de Salzenberg pela mijlocul veacului trecut. Consolidă marele arc occidental și-l împodobi, între altele, cu Sf. Maria medalion între Sf. Apostoli; în timpanul ușii dela narthex Iisus pe tron primind închinăciunea împăratului, în medalion Pacea și Lumina simbolizate, (fig. 88). Peste un veac se complectează decorația : patru cheruvimi colosali la pendentivi, între ferestre www.dacoromanica.ro ISTORIA ARTEI BIZANTINE 129 profeții, sub arcade doctorii Bisericei, Fecioara la absidă; în sec. XI Etimasia pe arcul oriental și alte multe mozaicuri au împo- Fig. 88. Mozaic dela St. Sofia (Salzenberg). dobit Sf. Sofia sub împărății următori, puține ramase din nefericire. Alte momente, din depărtatul Orient, din sudul Rusiei și pănă’n Italia sudică s’au conservat cu mici modificări; lăsăm Fig. 89. Mozaic dela Sf. Luca (Bautes fitudes). pentru un alt studiu mozaicurile dela Sf. Sofia din Kiev, Cefalu, Martorana și Monreale, ca să descriem pe acele din provinciile bizantine. 9 www.dacoromanica.ro 130 P. CONSTANTINESCU-IAȘI Aproape intacte s’au pastrat mozaicurile dela Sf. Luca din Focida îmbrăcată în interior de sus pănă jos în marmore multicolore ; Pantocratorul între Fecioară și Sî. Ioan, în zona a„doua 16 profeți, la absidă Sf. Maria prezintă copilul adorației deasupra altarului, apostolii în jurul porumbelului pe tronul Etimasiei, Sf. Arhangheli la marea arcadă, profeți, episodul Daniil; pe păreții bisericei procesiuni de martiri în atitudini calme, se disting cîteva portrete, între care Anastasis din narthex; cu toate greșelile de mișcare, operele necunoscutului decorator excelează prin profuziunea coloritului, ce-acopere și greșelile desenului. De ce n’am bănui oare c’această capo d’operă provincială n’a fost săvîrșită de-artiști aduși din Constantinopol, cum s’a întîmplat la Nea Moni din Chios, ale cărei mozaicuri au fost executate din ordinul unui împarat pela mijlocul sec. XI; din nenorocire multe au fost distruse de-un cutremur la 1881. In cupolă era Pantocratorul, în jurul lui 12 îngeri în picioare, la bază apostolii în medalioane, evangheliștii la locul lor alternînd cu heruvimi, în absidă Sî. Maria cu arhanghelii în cele două absidiole. Prin contrast aici abundă scenele de compoziții, dela Buna Vestire la Coborîrea în iad pe păreții naosului și narthexului, îigurele izolate fiind foarte rare î deasupra ușii dela intrare un bust colosal al lui Christos, în mica boltă a narthexului Fecioara Orantă. Bogăția strălucitoare a coloritului, pitorescul și eleganța desenului anunță cea de-a treia capo d’operă a epocei și cea mai desăvîr-șită, mozaicurile dela Daphni. Executate pela finele sec. XI s’au pastrat aproape intacte și sunt considerate ca «un fenomen surprinzător prin reala lor frumuseță» (Millet). Se aseamănă cu Sf. Luca: Pantocratorul cît întreaga boltă, 16 profeți între ferestrele tambhrului, Fecioara pe tron la absidă cu Sf. Arhangheli pe laturi Etimasia, în absidele laterale personagii din ciclul eucharistic. In biserică martirii sunt reprezentați în bust, în picioare sau în medalioane ; mai importante sunt cicluri,e sărbătorilor lui Iisus și Sf. Marii în 13 panouri cu Crucificarea și Anastasia la locul de cinste, după care urmează celelalte (fig. 99); în narthex patimele și legenda Fecioarei față în față. Intre aceste monumente se desfășoară o serie de mozaicuri împrăștiate pe’ntreg cuprinsul împărăției bizantine sau a provinciilor de sub influența ei. Din mijlocul sec. XI datează acele dela Sf. Sofia din Salonic i Urcarea la cer, pe cupolă, cu Pantocratorul in medalion, Fecioara cu haina violetă pe fond de aur și apos- www.dacoromanica.ro ISTORIA ARTEI BIZANTINE 131 tolii în picioare desparțiți de arbori; valoarea lor artistică stă în faptul că văzuți de jos par tot așa de vii, fețele cu expresie, formele anatomice bine studiate, întreg ansamblu armonios. Biserica Adormirei din Niceea are o dublă serie de mozaicuri: la absidă pe un fond de aur Fecioara în picioare cu copilul la sîn, la marele arc Etimasia cu doi îngeri pe capetele arcului, îmbracați în purpură și aur; narthexul fu împodobit la o altă epocă de heteriarchul Nicefor la mijlocul sec. XI, Fecioara Orantă Fig. 90. Intrarea în Ierusalem; mozaic dela Daphni (Hautes fitudes). Ia timpanul ușii, evangheliștii sub cupolă cu crucea în fundul ei. Gteva fragmente s’au pastrat la biserica Nașterii din Bethleem, lucrate se pare de-un mozaist Ephrem pe timpul lui Manuel Com-nen, fiind aici un regat latin înființat de cruciade; aceasta explică spiritul de împăcare prin reproducerea celor șapte concilii ecumenice, comune ambelor biserici. Deasupra intrării se desfășoară arborele lui Jesse cu toți prevestitorii nașterii închiși în medalioane, pe păreții naosului o procesiune de figuri în medalioane reproduce toți strămoșii Iui Christos, între ferestre îngeri www.dacoromanica.ro 132 P. CONSTANTINESCU-IAȘI îndreptîndu-se spre altar, în transept și choră scene evanghelice y totul se complecta printr’un portret al împăratului Manuel. La mitropolia din Serres (Macedonia) în curbura absidei e reprezentată împărtășenia apostolilor, care excelează prin aceleași caii' tățî; din aceiași epocă la Vatopedl Deisis dela timpanul ușii ș* Buna vestire in fa [a altarului. Artiștii bizantini trec și’n Italia, presărîndu-și operele în tot cuprinsul ei. Chiar lingă Roma, Ia Grotta-Ferrata s’au pastrat două bucăți: pe arcul triumfal e reprezentată Rusaliile, pe timpanul ușii Deisis reprezentînd pe un egumen prosternat la picioarele personagiilor sfinte. Cele mai frumoase opere bizantine din Italia se găsesc în Veneția, adevărat emporiu grec, la St. Marc, refăcută în mai multe rinduri, păstrîndu-se multe mozaicuri desăvîr-șite în sec. XIII și XIV, primele din sec. XI. La fațadă numai un singur mozaic s’a pastrat din sec XIII (fig. 91), în narthex Ge- »• f. Fig. 91. Fațada dela San Marc (Diehl). neza dela cupolă și bolti aparține aceluiași veac, pe timpanul ușii lisus între Fecioara și San Marc, dela finele sec. XI; în cupolele naosului apar coborîrea Sf. Duh cu 16 națiuni creștinate, urcarea la cer cu 16 figuri femenine, Ia altar Christos Emanuel www.dacoromanica.ro ISTORIA ARTEI BIZANTINE 133 cu 16 profeți; bolțile colateralilor și păreți! sunt împodobiți cu ciclurile marilor sărbători, minunile lui Iisus și viata Sf. Marc— toate executate de artiști bizantini, aduși de dogi din Constan-tinopol, în spiritul general teologic. S’au conservat și unele amintiri din sec. VI, ca redarea sfinților protectori ai Bisericei, figuri alegorice, personificări, simboluri—inscripțiile latine și unii sfinți locali—în total este acelaș spirit viu în strălucirea coloritului și alegerea tipurilor ca’n întreaga artă a epocii. Și cea mai bună dovadă este în asemănarea perfectă a scenelor din narthex re-prezentînd Geneza, dela facerea lumii la minunile lui Moisi în pustii, cu ilustrările bibliei Cotton din sec. VI, cu adăugirea detaliilor pitorești și realiste. Din aceiași epocă datează decorația baptisterului Sf. Marc, cu reprezentarea vieței Sf. Ioan Botezătorul în mai multe compoziții vii, ca cea din urmă producție a artei bizantine apartinînd epocei posterioare; dar Veneția servi și ca propagator artei bizantine în centrele învecinate: Murano, Torcello, Triest. Cele mai frumoase mozaicuri la basilica din Torcello, datînd din sec. XI-XII; la absidă mai vechi cu Madona în picioare și copilul, jos 12 apostoli; la diaconicon și păretele apusan bizantinii venețieni reproduc pe Iisus între arhangheli, la fațada deasupra ușii o minunată și vastă compoziție a judecății de-apoi (fig. 92) cu o colosală Anastasie și patru zone cu temele Etimaziei și judecata dispăr-țitoare. La 1100 se decorează absida dela Murano, la începutul sec. XIV c?le, două capele dela Sf. Just din Triest. După scriitori fațadele atriumului și bisericei Vaticane, cași întreg interiorul, erau împodobite cu mozaicuri strălucitoare: S-ta Sabina din Roma are pe păretele intern de deasupra intrării o mare inscripție de aur pe fond albastru, înconjurată de simbolurile Evangheliștilor și emblemele celor două Biserici. Abatele Desiderius aduce în sec. XI mozaiști din Grecia pentru împodobirea bisericei dela Monte Casino, sub porticele atriumului erau reprezentate scene din Noul Testament, pentru intrare comandă dela Constantinopol uși de bronz cu subiecte religioase. La Santa Maria Maggiore se’mpodobește fațada cu mozaicuri bizantine, la S-ta Maria in Transteuere se adaogă mozaicuri în sec. XII, între care și chipul Maicii Domnului alăptînd copilul; în 1218 papa Honorius ceru pentru decorarea Sf. Paul de peste ziduri mozaiști din Veneția, impregnați de spirit bizantin, cum se vede din ope- www.dacoromanica.ro 134 P. CONSTANTINESCU-IAȘI relelor. Mozaicurile tribunei baptisterului din Florența, executate în 1225, sunt opere complect bizantine. Un punct de asemănare Ia toate monumentele italiene cu influențe bizantine îl înfățișează decorația externă cu scene o’.ișnuite iconografiei orientale. Teracote smălțuite se găsesc la clopotnițele Sf. Apollinar Nuovo; Sf. Giovani et Paolo, Sf. Croce fn Gerusaleme, S-ta Mana în Transtevere, S-ta Francesca Romana și S-ta Maria Nuova, toate din Roma; la S-ta Maria in Selia și Sf. Virgilio din Rovio, Sf. Petino din Plutina (Abruzi) sunt transformate în rozace. Aceleași Fig. 92, Mozaic dela Torcello Dtehl). teracote smălțuite sau simple fresce împodobesc și bisericele din Spania aparținînd ?sec. XII, ca la St. Cugat lingă Barcelona, Elna lingă Perpignan, Ripoll, Tudella șf Estella din Navarra; urme mai vechi |a portalul din Bohi (Catalonia) și la clopotnițele S-ta Maria Și Sf. Clement din Tahull. ') 4. Mozaicurile purtătoare. Trecerea dela mozaicurile mu- 1) Puyg y Cadafalch Les 6glise de Moldavie» Bucarest 1924, pp 5,8. www.dacoromanica.ro ISTORIA ARTEI BIZANTINE 135 rale spre artele minore o făceau niște icoane sau tablouri purtătoare, pentru că se puteau lua in călătorii, lucrate în aceiași tehnică; apar din secolul X și erau expuse de obicei închină-ciunei în toate lăcașurile cu această destinație, la palatul imperial erau depuse în cufărașul cu odoare «pentapyrgion», de care am amintit. Mozaicurile purtătoare fiind foarte des folosite și prin strălucirea lor atrăgînd atenția poftitorilor de bogății, s’au distrus sau s*a perdut, așa că posedăm numai cîteva exemplare. Cele mai obișnuite reprezentau figuri sau cîte o singură scenă din marile cicluri, cele mai celebre sunt adevărate capo d’opere de compoziții; tipurile de predilecție sunt Iisus, Fecioara și sfinți, compoziții cunoscute reproduc ciclul celor 12 mari sărbători. De valoare artistică sunt cele două tablouri dela Opera del Daomo din Florența, cu cîte șase scene complecte, de-o fao-tură elegantă, ce par a fi executate în sec. XIV; cam tot de-atunci Maica Domnului cu copilul dela Chilandar, una din cele mai mari (0,64 pe 0,45)—Sf. Qheorghe luptîndu-se cu balaurul dela muzeul Luvru, Sf. Teodor Stratilat la Vatican, Sf. S amuel profetul și Sf. Teodor la Ermitage și altele numeroase împrăștiate și pe la alte muzee sau menționate numai în texte (E. Miintz „Les mosai'ques bysantines portatifes“ 1886). Cum era firesc, minăstirele athonite le-au pastrat cu mai multă credință pănă azi. încă din sec. XII se găsește la Vatopedi un Sf. Ioan gură de aur de puternic realism, Iisus Christos dela Esfigmenu din acelaș veac cu o draperie distins redată, Sf. Qheorghe și Dimitrie dela Xenofon de-o fineță rară, Sf. Nicolai dela Stavronikita, pe care Kondakov îl consideră ca cel mai reușit exemplar al genului, Sf. Ana și crucificarea dela Vatopedi, remarcabile prin fineța lucrului. O parte din ele au trecut în colecția Nelidov. De dimensiuni mici, sunt lucrate din culori microscopice pe un strat de ceară, cele mai multe din argint care reprezintă chiar cerul; apoi hainele în alb sau purpură, mantiile violete sau albastre, în genere multă fineță. Frescele. Datorită cercetătorilor mai noi s’au putut scoate la iveală cîteva importante opere ale genului, care luă pe’ncetul locul mozaicurilor cu cît ne apropiem de timpurile mai noi; într’o vreme aproape nu se cunoșteau de loc fresce mai vechi de sec. XIL In sudul Italiei, în Capadocia și’n Rusia întreagă—la Kiev, www.dacoromanica.ro 136 P. CONSTANTINESCU-IAȘI Cernigov, Novgorod, Nerediti, Pskov, Ladoga și alte centre— bisericele fură împodobite cu admirabile compoziții în genul nouei iconografii; ne vom ocupa numai de acele pur bizantine din A-natolia și Italia. Dintre provinciile anatoliene Capadocia îu mai intens creștinată dela început, numeroase mînăstiri și biserici fură ridicate, curioasă fu dispoziția de-a se sapa cele mai multe în stîncă; grupurile mai însemnate la Guereme și Soghanli cu sute de fresce păstrate pănă azi—scoase la iveală de neobositul părinte Jerpha-nion. Se pot împărți în două epoci, deosebite și ca tehnică: cele mai vechi sunt lucrate direct pe stîncă, într’o metodă mai simplă și pur ornamentative, de oarece motivele obișnuite sunt desenu-rile geometrice, rareori apare chipul omenesc—se crede că aparțin epocei iconoclaste. Cele mai numeroase și mai noi—din secolele IX și XI—sunt lucrate după ce stîncă a fost acoperită cu o pătură de tencuială și cuprind subiecte mai variate. Ele fac parte din școala vestică, populară, cu figuri de anahoreți, grupe în mase profunde, artistul rămînînd strîns legat de tradiție. Monumentele de inspirație arhaică datează dela finele sec. IX și începutul secolului X: capela dela Tavchanli-Kilisse lîngă Sinasos, narthexul bisericei din Toquale și mai ales vastul ciclu din biserica Queledjlăr. De caracter mai accentuat bizantin sunt acele care se desfășoară dela mijlocul sec. X pănă’n veacul XII: marea biserică dela Toquale-Kilisse, cu picturele cele mai frumoase din toată Capadocia, lucrate pe timpul lui Nicefor Phocas, sub a cărui domnie se mai zugrăvește alăturata biserică dela Ceaus-Iu. In 1061 se termină o parte din frescele dela Karabach-Kilisse la Soghanli, frescele bolții sunt mai vechi, cuprind scene din ciclul celor douăsprezece sărbători, lucrate după modele de bun gust. Din timpul lui Vasile II frumoasa decorație dela S-ta Barba din Soghanli: sfinți pe păreți, în cupolă scene din copilăria lui Iisus, Anastasis, în absidă Pantocratorul între simbolurile evan-gheliștilor. In acelaș stil și poate de acelaș artist sunt frescele a trei capele în cruce greacă dela Guereme: Quaraiilik—, Elmale —și Tșaregle—Kilisse, din sec. XII; sunt cele mai importante prin calitatea coloritului și naturaleța unor tipuri sau prin gruparea fericită a unor compoziții, între care crucificarea și urcarea Ia cer. Din sec. XIII datează picturele dela Quarche-Kilisse și Surech sau curioasele fresce dela capela din Guereme cu repre- www.dacoromanica.ro ISTORIA ARTEI BIZANTINE 137 zentarea vieței Sf. Ioan Botezătorul, în care elementele arhitectonice țin un loc important în decorație, iar costumele soldaților sunt caracteristice. Subiectele sunt obișnuite iconografiei pe care am văzut-o și la mozaicuri: din vechiul Testament numai „vizita îngerilor la Abraham" și „cei trei tineri din cuptor"; din ciclul marilor sărbători o deosebită predilecție pentru copilăria și minunile lui Christos, din viața Sf. Marii acele ce sevesc ca o introducere la povestea lui Iisus, deseori scene din viața sfinților. La curburele arcadelor și dealungul păreților laterali serii de sfinți, între care Procopiu războinicul, Eustațiu și Mihail din Chones; apoi ctitorii, unii îmbrăcați luxos, sunt reprezentați fie prezentînd biserica, fie îngenunchiați în fața patronilor lor. Un loc de cinste îl țin scenele împrumutate textelor apocrife, cum era și firesc pentru o artă cu totul populară; proto-evanghelia lui Iacob sau ciclul Fecioarei au servit de model pentru inspirația capadocienilor. Așezarea lor nu este mai puțin interesantă. La bolta nar-thexului sau pe zidurile laterale ale naosului sunt orînduite într’o friză la baza cupolei sau în registre suprapuse, păstrînd ordinea cronologică evanghelică; crucificarea și ascensiunea ocupă locul principal în curburele absidei și a cupolei, cînd nu tronează Pantocratorul înconjurat de cetele îngerești, evangheliștii la locul lor, profeții pe curburele arcadelor. In absida centrată figurează Deisis deasupra marilor doctori ai Bisericei, uneori sub scena împărtă-șirei apostolilor sau sfînta leturghie; pe păreții laterali scenele principale ale marilor sărbători sunt lipsite de adaosurile de prisos. Toate aceste scene sunt lucrate c’o tehnică rudimentară, artistul copiază modelele vechi și cu greu s’a deprins la noile subiecte; coloritul e viu, dar resursele restrînse. Importanța lor constă însă în faptul că sunt „mărturii aproape unice ale picturii bizantine în epoca macedoneană și reflectele depărtate, slabe, a ceia ce-a fost o mare artă." (Jerphanion). Lîngă Milet la Latmos s’au sapat biserici asemenea celor din Capadocia datînd încă din sec. VIII: grota Pantocratorului reprezintă o frescă din Iisus tronînd în mijlocul evangheliștilor, înconjurați de-o glorie susținută de doi îngeri; grota St. Pavel reprezintă, 'pe patron îngenunchind în fața Sf. Fecioare, cîteva scene evanghelice amintind mozaicurile sec. XI par opera unui perfect colorist. O altă grotă, lîngă mînăstirea Jedller, datînd din www.dacoromanica.ro 138 P. CONSTANTINESCU-IAȘI sec. XIII, e decorate cu scene din viața lui Iisus în gust realist depărtat de stilul monumental oficial. O biserică din Pergam a. lasat cîteva urme reprezentînd capetele Fecioarei și a lui Christos In mica insulă Nis din lacul Egerdir din Pisidia sunt fresce la biserica St. Ștefan din sec. XIII sau și mai vechi—întreaga Asia mică fu acoperită de asemenea "monumente, meritînd toate frumoasa apreciere a părintelui Jerphanion. Italia sudică concurează, la celalt capăt -al imperiului prin biserici în stîncă asemenea celor capadociene. Centrul influenței bizantine în mijlocul numeroaselor mînăstiri create de greci era totdeauna o chilie sapată în stîncă și decorată conform principiilor artistice fixate maî întăi la Constantinopol—legătura se constată și prin inscripțiile grecești datate între sec. X-XII? acelaș caracter îl păstrează chiar după ce regiunea trecu sub stăpînirea regilor normanzi și angiovini. Cele mai vechi sunt frescele dela Carpignano cu reprezentarea lui Iisus dela 959 imitînd miniaturele epocii, cripta Sf. Blasius din Apulia din sec. XII, picturele criptei din Vaste după o cunoscută operă cu miniaturi; la San Lorenzo lîngă Fazano o Deisis încununează absida și mai mulți sfinți vin să i se’nchine depe păreții vecini, ce par tot atît de vechi cași frescele dela Carpignano. La San Angelo depe muntele Raparo absida e decorată cu Deisis și împărtășenia apostolilor; la Palaggianeila sf. Mihail și Eustațiu lucrați Intr’un stil ales, ce par a aparține sec. XII; un alt frumos arhanghel și o Deisis la absida criptei San Giovanni lingă Brindisi. Pentru epoca posterioară mai putem cita: mica biserică Sf. Stefano dela Soleto cu judecata din urmă, Santa Maria de Carate cu Adormirea Maicii Domnului, de frumos colorit sau picturele mai recente dela Sf. Blasius cu-scena nașterei, Fresce bizantine sunt răspîndite pretutindeni în Italia. In regiunea Romei, cu toată slăbirea influenței orientale în sec. X și XI, la San Bastianello pe Palatin o pictură solemnă acopăr păreții în stilul și tehnica mozaicurilor din Ravena, la Sf. Ilie din Nepi artiști romani pictează motive bizantine în tehnica corespunzătoare; la capela Sf. Mihail depe muntele Vultur din sec. XI, In Quatro Santi Coronati din Roma frescele dela 1246 și picturele baptisterului din Parma din a doua jumătate a sec. XIII sunt opere pur bizantine. Dar cele mai strălucite rămîn frescele dela San Angelo in Formis din Campania, biserică rezidită de www.dacoromanica.ro ISTORIA ARTEI BIZANTINF 139 abatele Desiderius. La timpanul narthexului o frumoasă reprezentare a arhanghelului Mihail, deasupra Sf. Fecioară în medalion susținut de doi îngeri (fig. 93), caracterul și inscripțiile sunt grecești ; în interiorul narthexului sunt scene cu subiecte din legendele egiptene, la absida chorei Iisus pe tron între simbolurile evangheliștilor, deasupra sfinților și a lui Desiderius prezentind biserica; în colosala Judecată din urmă depe păretele occidental al.bisericei dela începutul sec. XII se remarcă dela un amestec Fig. 93. FrescM dela San Angelo in Formis (Hautes fitudes). al școalei bizantine cu cea latină. Pictorilor benedictini, cărora se datorește decorația dela San Angelo in Formis, se atribue încă frescele absidei basilicei din Foro Cla udlo, cdpii după mozaicuri bizantine și dela cripta din Ausonia din sec. XI. Subiectele sunt aceleași ca’n Capadocia, pare că artistul a căutat să îngrămădească în spațiile restrînse ale capelelor sau peșterilor toată iconografia bisericei mari, de aceia se văd aici îngrămădiri de scene din ciclurile evanghelice ca’n nici un mo- www.dacoromanica.ro 140 P. CONSTANTINESCU-1AȘI nument mare. Excelează mai ales în reproducerea repetată a a sfîntului patron, la picioarele căruia se prosternează ctitorii și donatorii, primii la fațadă, următorii oriunde găsesc un spațiu liber în interior. Adeseori din aceleași pricini ^acopăr picturele vechi cu altele noi; la altele se remarcă influența contemporanilor, unii sfinți sunt îmbracați cu costumele magnaților vremei. Calitățile frescelor italiene se remarcă în perfecțiunea desenului și a simplicității compozițiilor, coloritul mai slab la primele devine de-o vioiriune plină de viață, care amintește ajunul unei noi lumi în mișcarea artistică a Italiei. Pe lingă această școală populară s’adesvoltat alta oficială, pornind dela curtea imperială, la care nu se mai ține seamă strict de vechile prescripte, artiștii se inspiră și din clasicismul antic. Pătrunși de admirație pentru operele vechi, într’un spirit inteligent, își rezervă libertate în alegerea detaliilor; cunosc natura, portretul abundă, între calități le lipsește numai perspectiva. Această școală s’a remarcat mai mult în miniaturi; fresce pur bizantine nu ni s'au pastrat, totuși avem un ecou în reparațiile aduse bisericei Santa Maria Antica din Roma. Biserica, descoperită printre ruinele romane din forum, este acoperită în interior de numeroase zugrăveli, care încep din sec. VII și pănă’n pragul Renașterei; cele mai importante, din sec. IX—X, au inscripții grecești și se datoresc decoratorilor bizantini—„momentul cel mai însemnat al picturii din prima jumătate a Evului mediu". Dela intrare se remarcă St. Agnes și St. Ceci-lia îmbrăcate ca prințese orientale, nu departe chipul Iui Abba-cyros, sfint oriental din sec. VII; pe păreții colateralului stîng o adunare de sfinți la mijloc cu Iisus figurat după iconografia bizantină, apoi sfinți ai bisericei grecești, călugări din Palestina cu fețele ascetice—toate cu inscripții grecești. In abside: Ia stînga crucificarea cu inscripții latine, dar cu compoziție bizantină asemenea miniaturelor din evanghelia syriacă dela Florența, dede-supt Sf. Fecioară cu copilul pe tron printre ctitori și patroni. In absida principală sunt mai multe pături de fresce; cea mai veche reprezintă pe Sf. Maria așezată pe tron în costum de împărăteasă bizantină, cu o mantie de purpură violetă bătută în petre prețioase și cu copilul într’o mantie de aur. In concul absidei o mare frescă, împărțită în zone, reprezenta crucificarea între serafimi și o sumedenie de credincioși, între figuri înscrise în www.dacoromanica.ro ISTORIA ARTEI BIZANTINE 141 litere albe textele grecești cu profețiile patimelor; cu aceleași litere sunt desemnați sfinții părinți zugrăviți într’o zonă inferioară. Păreții absidei drepte sunt de asemeni acoperiți cu sfinți în maniera bizantină a sec. IX; pe un pilastru al colateralululuî sting o Anastasis bizantină cu Christ tînăr călcînd în picioare pe Satan, pe un alt pilastru Deisis și cîțiva sfinți cu menționări în grecește, iar pe un al treilea mama Macubeilor în picioare,, bine costumată și’n care se remarcă toate .știința, nobleță și eleganța* artei bizantine din sec. IX. Deși la Santa Mariase mai găsesc și alte fresce, în special din sec, VII și VIII, datorite papei Ioan VII, admirator al Sf. Marii, este un monument bizantin. .Nici Grecia și nici Orientul n’au pastrat fresce comparabile celor bizantine din biserica Palatinului* (Bertaux). 6. Icoanele sunt rar păstrate, datarea lor se face cu anevoe, trebu-esc însemnări sigure, căci după stil mai greu pot fi orînduite—deși izvoarele ne vorbesc de numeroase exemplare, iar călugării actuali sunt gata s’acorde o vechime legendară scîndurelor zu- grăvite în această epo- Fig 94. Icoana cu înger (Kondacov) că—zic eu Cea mai veche sigură pare a fi una reprezentînd pe SfPan-telimon, aflată la muzeul bisericesc din Kiev, și pe care Kondacov o fixează în jurul anului 900. Dintre multele icoane dela Mt. Athos, unde se găsesc bine conservate, din această epocă pare a fi Panaghia Fortaitissa dela Iviron; tot aici Fecioara lui Cucuzel și Panaghia dela Chilandar. La Sf. Clement din Ohrida două bucăți admirabile, atîr-nînd la intrarea altarului reproduc îngerii bunei vestiri, cu hainele de fină execuție, într’un stil ales dela sfirșitul veacului XI. (lig. 94). www.dacoromanica.ro 142 P. CONSTANTINESCU-IAȘI In Rusia se găsesc iarăși cîteva icoane din aceiași epocă și care e posibil să fi fost lucrate în atelierele bizantine: Fecioara din Smolensc din sec, XI cași Hodigitria din Muram, altele cîteva la Novgorod, Costroma, Igor și Kursk asemănătoare cu Fecioara din Blacherne; din Cazan, Vladimir și muzeul național din Moscova, toate din sec. XII; la Kiev încă o icoană a S-ților Apostoli pe reversul unei reprezentări de Deisis. In Geor-giea mai multe icoane au putut fi datate după inscripții: Fecioara din Kakhuli copie după Chalcopatia bizantină, icoana Mîntu-itorului dela Khopi și o copie după original bizantin mai vechi a Sf. Fecioare probabil din sec. XI, din aceiași epocă un Iisus dela Kcjkheri. In Occident s’au numărat cîteva chiar din secolul al VIII sau începutul sec. IX, cum e Madona dela S-ta Maria Maggiore, una din cele mai artistic lucrate; Madonele dela Santa Maria Siciliane și S. Maria în Via Lata, Si. Marc din Veneția, două exemplare la Santa Mergherita din Bisceglia cu patroana și St. Nicolae, pe fond de aur. Pe lîngâ aceste reprezentîrd figuri izolate, sunt și icoane cil compoziții din ciclurile evanghelice, cuprinzînd scenele clasice din grupul celor 12, dar nici pentru rna n’avem dovezi sigure c’aparțin acestei epoci. In muzeele dela Vatican și Palermo sunt cîteva de date sigur posterioare; la muzeul lui Alexandru UI din Petrograd o icoană prezintă o frumoasă crucificare patetică și realistă că au fixat-o unii în sec. XII. In tezaurul Santa Sanc-torum un capac de sicriu cu moaște e zugrăvit cu cinci scene în trei zone, la mijloc o desvoltată crucificare, datate din sec. X sau XI. Icoanele de lemn au jucat acelaș rol cași mozaicurile purtătoare. 7. Miniaturele. Ilustrarea manuscriselor aduce o formulă personală, liberă și nouă, căci artistul nu e atît de strîns legat față de regulele teologice impuse de (hiriarhi. In secolele IX și X, ca o urinare a epocei iconoclaste, se produce o reînviere a gustului de pitoresc și realism, se simte iarăși influența antichității, care dă o variație acestei arte, necunoscută marilor picturi. Se poate astfel studia evoluția întregei arte bizantine numai prin cercetarea manuscriselor ilustrate, cum pe drept cuvînt Konda-cov a scris o istorie a întregei arte bizantine considerată prin miniaturi. Miniaturiștii epopei macedonice nu sunt simpli copiști ai www.dacoromanica.ro ISTORIA ARTEI BIZANTINE 143 prototipurilor comune, pe care să Ie reproducă fără simț individual; două operațiuni denotă spiritul originalității lor: alegerea dintre mai multe subiecte și redarea cu caractere noi, ca de pildă îmbracarea personagiilor în costumele vremei și alegerea lor dintre tipurile străine contemporane—sunt deci realiști, Dovedesc chțar un progres în interpretări mai puțin solemne, mai independente și’ntr’o interpretare mai largă a tipurilor; apar chiar subiecte noi pentru ilustrarea textelor Menoiogului ce se formează în sec. X, a textelor apocrife și a Sî. Marii și chiar pentru începuturile de teatru fixate acum. Calitățile lor se dovedesc în cunoștințele anatomice, preciziunea contururilor, bogăția și lumina coloritului, frecvența portretelor de-un realism evident și viguros—calități aparținînd și mozaiștilor vremei. Reacțiunea antiiconociastă a produs o mare mișcare în mi-niaturistica veacului VIII, care se extinde și’n epoca Macedoni-ciior sub forma unor tendințe monastice de nuanță populară și intimă, deși pătrunsă de prdinea teologică, asemenea pictureior din manuscrisul Chludof și Physiologus. In fața lor se ridică încă odată tendințele profane prin amintirea clasismului antic, susținut de împărați pentru decorarea palatelor lor, chiar în ope-rile religioase apar subiecte profane în gustul simbolurilor mitologice și a pitorescului alexandrin; împărății iconoclaști contribuiseră cu intenții la pregătirea gustului profan, Macedonicii îi urmară. Manuscrisele profane sunt destul de numeroase, unele reproduc origineie antice, ca Oppian, Nicandru și Apollonius din Citrium. Oppian este numele autorului Cynegeticei, o carte de vînătoare scrisă prin scc III sau IV, copiată în sec. X într’un manuscris frumos ilustrat, ce se păstrează azi Ia biblioteca Marciană din Veneția; pe fonduri albastre și roze pompeene apar scene istorice și mitologice asemenea cu cele pe care Digene Akritas le folosi pentru împodobirea în mozaic a palatului său. In Biblioteca națională din Paris se găsește Theriaca Iui Nicandru, manuscris cu miniaturi din sec. XI cuprinzînd un mic tratat împotriva mușcătureior animalelor veninoase; sunt ilustrații cîmpenești în stil alexandrin, cași figureie alegorice sau tablourile de „genre“> pe cînd la scenele mitologice influența antichității este mai puternică. Tot o copie din sec. XI este tratatul lui Apollonius din Citium despre vindecarea fracturelor, păstrat în Laurențiana din www.dacoromanica.ro 144 P. CONSTANTINESCU-IAȘI Floren|a; miniaturale reprezintă diverse momente ale operației sau personagii interesante, redate într’un stil ales ce descoperă origina vreunui manuscris din sec. IV. Manuscrisele religioase se împart și’n această epocă după cuprins. Un grup care ia acum un avînt deosebit e format de Psaltiri, împărțite după ilustrare în două grupe: „aristocratice, cu miniaturi cit pagina, puțin numeroase și cu subiecte din istoria luiDavid; „monastice* cu miniaturi marginale, mai mici și mai numeroase și cu subiecte mai variate. Cel mai frumos exemplar este Psaltirea din Paris din sec. X cu 14 mari scene ca adevărate panouri în frescă; o încîntătoare scenă prezintă pe David cîntînd din harpă în mijlocul turmei sale și’n plină natură, asistat de personificările Melodiei, Echoului și a muntelui Bethleem (fig. 95) sau scenele Rugăciunea lui Isaiia, Trecerea Mării Roșii, David Fig. 95. David și Melodia, miniatură din Psaltirea dela Paris (Omont). între Intălepciune și Profeție. In acelaș spirit cu Parisinus s’au mai ilustrat cîteva manuscrise din biblioteca Vaticană: o colecție din Biblie din sec. X dăruită de patriciul Leon cu reprezentarea donatorului într’o atitudine pioasă în fata Fecioarei și alte scene www.dacoromanica.ro ISTORIA ARTEI BIZANTINE 145 cș par copii după mozaicurile vremei, Psaltirea cu o impozantă redare a lui David între cele două personificări amintite la Pa-risinus. In acelaș grup se filează marea Psaltire din biblioteca Marciana lucrată pentru Vasile II, al cărui chip e admirabil redat alături de episoade din viața lui David; psaltirele dela Vatopedi, Pantocrator, Milano și altele, mult inlerioare însă. Psaltirele monastice sunt ilustrate cu numeroase miniaturi marginale in spirit popular cuprinzînd scene din istoriile lui David, Iosii și Moisi sau numeroase episoade evanghelice, alegorii și simboluri morale sau politice; cele mai vechi se caracterizează prin-tr’un stil mai realist în genul lui Chludof din epoca iconoclastă, cele mai noi devin mai solemne sub influența Bisericei iarăși triumfătoare. Dintre numeroasele exemplare cităm acea dela Pantocrator, dela British Muzeum din 1066 și dela Vatican fostă Barberini. Din Octateace s’au pastrat șase exemplare din sec. XI și XIII, păstrate la Vatican (2), Vatopedi, Laurențiana din Florenți, biblioteca Seraiului din Constantinopol și la Smirna; cea mai interesantă e penultima cu 352 miniaturi, ce se crede a proveni din biblioteca Comnenilor. Miniaturele cuprind scene din faptele lui Iosua, figuri alegorice, compoziții largi din vechiul Testament și mai ales detalii etnografice, interesante pentru fixarea mediului care le-a produs; se pare să fi avut toate acelaș model siro-egiptean, dela care s’a inspirat și autorul solului lui Josua. Din partea întăi a Bibliei s’au mai ilustrat cartea lui Iov și Profeții, din care se cunoaște un exemplar împărțit între Florența și Turin. Un grup aparte și important îl formează homeliile lui Gri-gore din Nazianz, foarte en vogue în epoca iconoclastă pentru apararea luată icoanelor; au fost mai multe manuscrise ilustrate combinînd cele două școli profană și religioasă. Cel mai reușit din punct de vedere artistic e manuscrisul pastrat la Paris, lucrat d'n ordinul lui Vasile I pela 880 cu miniaturi reprezentînd episoade din viața sfintului și a contemporanilor săi sau scene din cele două Testamente, dintre care marile sărbători ocupă pagina întreagă. Caracterul stilistic este o îmbinare continuă a redactării literare și profane, care denotă pătrunderea influenței antice pănă în subiectele pur religioase cu reprezentările inspirate din arta monumentală istorică a mozaicurilor și frescelor. Dintre manu--crisele mai literare unul dela Ierusalem reproduce scene pitorești 10 www.dacoromanica.ro 146 P. CONSTANTINESCU-IAȘI din mitologia greacă ca Pelops și Oenamos, Artemis și Acteon, Achile și Chiron sau Egipteni adorînd idoli, stejarul din Dodona >i altele’; la iei e ilustrat și manuscrisul dela mînăstirea athonită Si. Pantelimon. Homeliile călugărului Iacob face parte din manuscrisele monastice; se găsesc două exemplare din sec. XII la Vatican și la Paris, care provine din biblioteca imperială, ilustrată foarte luxos cu episoade din viata Sf. Fecioare. Desvoltarea cultului Sf. Marii a dat naștere Imnului acatist, ilustrat cu un număr anumit de episoade; un exemplar mai frumos la biblioteca sinodală din Moscova. Grupului monastic aparține și „Scara spirituală" a lui Ioan Climaque, un egumen dela Sinai din sec. VI; o copie ilustrată foarte minuțios și bogat, datînd din sec. XI, se află la Vatican. Dintre viețile sfinților Menologul basilian fu executat la finele sec. X de șapte pictori care și-au lasat numele semnate; are peste 400 miniaturi cu redarea chipului fiecărui sfînt într’un element arhitectonic, de-o tehnică ireproșabilă fixînd iconografia bogată a atitor sfinți. Evangheliile epocii sunt dominate aproape toate de spiritul monastic, cu ilustrații mai sobre împărțite în două grupe: la frontispicii apar evangheliștii, ca la un exemplar din Iviron sau cu ilustrații marginale, ca la manuscrisul 74 din Biblioteca Națională cu 361 subiecte. Influența bizantină s’a pastrat în numeroase miniaturi răs-pîndite în mînăstirele sau muzeele de azi ale Occidentului. Miniaturi cu culori strălucitoare, cu adevărate emailuri, împodobesc cărțile cu istoria S-ților Maur și Benoit dela Vatican, ruloul „Exul-tet“ dela Bari și dela British Muzeum, acesta din urmă lucrat de călugării benedictini din ordinul lui Deziderius. In Germania frumoasa renaștere din timpul celor trei Otto s’a ilustrat în deosebi prin miniaturi de factură bizantină. In Psaltirea dela Sf. Gereon din Colonia ce pare să fi servit pentru o biserică greacă, în manuscrisele executate pentru episcopul Egbert din Trfeves între 977—99J ca Evangheliarul din Trfeves și Psaltirea din Cividale, acele lucrate în atelierele episcopului Bernward din Hildesheim dela finele sec. X sau acele executate în școala dela Reichenan, „Sacramentalul" lui Henric II pastrat azi la Miinchen. Influența perzistă și’n epoca Hohenstaufenilor; în sec. XI școala din Ratisbona, în sec. XII școala din Salzburg dau la iveală mai multe manuscrise cu miniaturi tipuri, draperii www.dacoromanica.ro ISTORIA ARTEI BIZANTINE 147 și compoziții bizantine; în sec. VIII este o regulă generală, linele scene din „Hortus deliciarum* din Landsberg sunt copiate după modele bizantihe; psaltirele landgrafuluț german din Thu-ringia, evangheliarul din Sosslar dela mijlocul sec. XIII, cași alte opere din Soest in Vestfalia, Saxonia și Thuringea sunt cdpii fidele ale operelor bizantine. D. Sculptura și arte minore. Nici in această a doua epocă de aur sculptura nu ia o desvoltare mai mare în arta bizantină, deși nu se cunoaște nici un text precis care s’o Ii oprit. Chiar partizanii icoanelor, care erau pentru reprezentarea plastică a chipurilor sfinte, n’au încurajat sculptura după victoria lor. S’a pastrat numai sculptura pe- Fig. 96. Parapepdela Lavra (Hautes E tu des), trei în basoreliefuri, care exprimă o formă oarecare, cași pictura, prin convenție. 1. Sculptura în peatră și bronz. In locul reliefului se obișnuește din ce în ce mai mult sculptura meplată și ajurată ca o dantelărie, de oarece rostul acestei plastice e numai decorativ. Apar parapete la ferestre sau ca închizători în diverse părți ale bisericei, sculptate cu motive zoomorfice și vegetale stilizate în gust oriental. La Scripu animale fantastice, la Torcello păuni în fața unei coloane, cerbi și vulturi heraldici la Sf. Luca, pe zidurile Mitropoliei din Ah na sau la’ filiala Lavrei (fig. 96) deco- www.dacoromanica.ro 148 P. CONSTANTINESCU-IAȘI rul reducîndu-se numai Ia desenele geometrice, cum mai apare încă la Kilisse-giamii, Melegob în Capadocia și la Sf. Marc din Venețiade o fină execuție. Cu aceleași motive ca la parapetă sunt împodobite frumoasele Iconostase care despart altarul, cala Samari și Sf. Luca, unde patru pilaștri.de marmoră albă decorați cu rozete și stele printre arabescuri; și mica biserică dela Sf. Luca are un iconostas sculptat cu foi de acant în jurul unui timpan ajurat. La fel și capitelurile-imposl, decorate cu struguri ca la Kilisse-giami, îngeri și serafimi la Giil-giami și Kahrie-giami, ocupînd toate fe{ele sau numai la colturi ca Ia Atic-Mustafa-pașa-giami; alteori numai simple cruci și stele sau importațiuni mai vechi siriene, ca la San Marc (fig. 97). Basoreliefuri propriu zise, lucrate sub influenta artei helenistice, sau mai pastrat doar cîteva, reproducînd subiecte religioase ca: Deisis Ia Sf. Marc din Veneția, Sf. Mihail la biserica din Episcopi și mai ales Sf. Maria la St. Marc, sau în muzeele din Ancona, Athena, Constantino-pol și Kaiser-Friderich din Berlin ; dintre cele mai artistic executate menționăm Fecioarele dela Giilhane și Santa Maria in Porto lingă Ravena, cu un aspect Fig. 97. Pilaslru dela San Marc (Diehl). de măreție antică ele reproduc subiecte profane, ca medalionul dela Campa An-garan din Veneția reprezentînd un îm parat în costum de ceremonie; tmitologice ca Hercule Ia San Marc, alegoria timpului Ia Torcello; istorice ca Alexandru Machedon urcîndu-se la cer dela San Marc sau din Hipodrom ca bucățile dela Berlin și Athena reprezentînd up te de gladiatori. www.dacoromanica.ro ISTORIA ARTEI BIZANTINE 149 In Apus sculptura bizantină setvește ca model pentru decorarea fațadelor și a portalurilor în deosebi. Școlile din Languedoc și Provence se ilustrează prin sculpturele dela St. Sernin din Tu-luza cu Iisus și cheruvimi, Ia St. Benoit sur Loire scene din Apocalips, la catedrala din Moissac cu subiecte din Apocalips la timpan și capiteluri împodobite ca la bisericele contemporane din Constantinopol, timpanul dela St. Etienne din Cahors cu Iisus, pilaștrii și portalul dela St. Trophime din Arles, la Sf. Gilles din Languedoc, la Sf. Marthe din Tarasconșila AngoISme cu balauri printre foi de stil oriental și Judecata din urmă. Aceiași origină orientală au și reliefurile domului din Bamberg în legătură cu școala din Languedoc. La descrierea palatelor imperiale am amintit în treacăt de unele obiecte lucrate în bronz, în care Bizantinii au excelat, deși ni s’au pastrat puține opere; textele vorbesc de animalele în bronz ce’mpodobeau una din fintînele atriumului dela Nea lui Vasile I. Bronzierii bizantini, în curentul vremei, preferă desenul în locul reliefului, cum se remarcă imaginele sfinților pe cîteva plachete dela Vatican și Berlin ce trebue să fi împodobit relicvarii și cufărașe. S’au lucrat în deosebi uși din care s’au pastrat acele dela S-ta Sofia din Constantinopol, din ordinul împăratului Teofil la 840, ornate cu rinsouri cu cruci, monograme sau alte motive (fig. 98); în sec. XI faima atelierelor bizantine trecu departe în Occident, de unde vin mereu comande, cum fu acea a lui Mauro și Pantaleon din Amalfi. Porțile catedralei din Amalfl se compun din 24 plăci fixate pe cele două batante, 16 decorate cu cruci aplicate, patru cu figuri reprezentînd pe Iisus. Sf. Maria, Petru și Andrei. După modelul lor Desiderius comandă uși pentru Mont Casino, pe care le plătește într’un atelier constantinopolitan Mauro din Amalfi; n’au nici o figură, numai cruci și inscripții. Pantaleon II dărui bisericei Monte San Angelo depe muntele Gargano uși ce reprezentau episoade din istoriile îngerilor, fiul său face uși cu decorul dela Amalfi pentru biserica din Atranti; un nobil din Salerno comandă uși mai mari ca cele din Amalfi pentru catedrala orașului său și care aveau ca reprezentări figuri și ornamente damaschinate, apărînd printre ele și donatorul în costum de nobil bizantin. In acelaș veac al Xl-lea se trimit uși din Constantinopo* www.dacoromanica.ro 150 P. CONSTANTINESCU-IAȘI pentru San Marc din Veneția. Dar cele mai frumoase fură ușile-comandate de Hildebrand, viitorul Grigore VII, pentru biserica Sf. Pauel de peste ziduri, executate cu cheltuiala Iui Pantaleon II de bronzierul Stauracios, unul din putinii meșteri cunoscuti; aveau 54 de panouri decorate cu figuri damaschinate, cruci, inscripții, sfinți, episoade din viata martirilor și scene din ciclul evanghelic. Mausoleul lui Bohemund de Antiohia dela Canosa este împodobit la începutul sec_ XII cu uși de bronz de model bizantin din ordinul lui Roger de Amalfi; catedrala din Troja are uși lucrate cam tot pe atunci de Oderisius de Be-nevent. Abia în a doua jumătate a sec. XII bron-zierii încearcă să părăsească meplatul pentru un basorelief mai pronunțat; Barisanus din Trani lucrează astfel la domurile din Trani și fiauello,. iar Bonnanus din Pisa pentru catedrala din Pisa împodobite cu rinsouri și fleoroane orientale—ei au mai lucrat și la alte mo- F g. 93. Ușa dela St. Solia din C'onstantinopol numente din sudul Ila-(Sebah et Joaillier). Hei șj Sicilia, aparținînd artei normande despre care nu ne ocupăm în studiul de fată. 2. Ivorii și petre gravate. Cași’n epocele anterioare s’a lucrat cu multă ardoare la sculptura migăloasă a ivoriilor, steatitelor și petrelor, din care s’au pastrat foarte multe exemplare, bine înjăles nu toate de valoare artistică. La selecționarea lui Molinier n’au ramas de cît vreo 20 bucăți adevărate capo d’opere, înainte de sec. XIII și impregnate de spiritul clasicismului grec. Astfel sunt cufârașele cu subiecte profane deco' www.dacoromanica.ro ISTORIA ARTEI BIZANTINE 151 rate cu cadre de rinsouri și rozete asiatice ce cuprind mici panouri reprezentind scene de vînătoare, din hipodrom, pastorale sau subiecte mitologice. Sunt vreo 30 bucăți păstrate în întregime din epoca Macedonicilor. împărțite după subiect cuprind: scene de hipodrom acele dela Xanten, Lyon, Ermitaj; mitologice la Muzeul național din Florența, Bolonia, Cluny; foarte reale scene de Vînătoare la cufărașul din Troyes cu doi cavaleri simetrici ; scene pastorale la Turnus și Florența. Influența orientală se distinge la un cufăraș din Volterra cu păuni, vulturi și alte animale redate plat și’nconjurate de împletituri și foi de viță. Dipticele, atît de iubite în epoca lui Justinian, prezintă cî-teva subiecte profane: placa din Berlin cu chipul lui Leon VI încoronat de Sf. Maria, altul mai mare dela Cabinet des medail-les reprezintă pe Iisus într’o măreață atitudine în picioare și costumat cu haine antice încoronînd pe împăratul Roman Dio-gene și împărăteasa Eudoxia. După ultimul diptic, lucrat între 1068—1071, s’au putut data încă altele cu subiecte religioase. Bogatul triptic Harbaville reprezintă apoteoza lui Iisus prin grupul Deisis cu 5 apostoli dedesupt, pe laturi 8 sfinți războinici; pe fața posterioară se află. o cruce mare cu ornamentații elegante, cura de altfel sunt redate toate figurele, puțin manierate prin alungirea lor. După mai multe discuții pare c’ar data cel mai de vreme dela mijlocul sec. XI. Din aceiași epocă trebue să dateze tripticul din Vatican o copie după Harbaville; cufărașul din Cortona cu numele împăraților Constantin și Nicefor asemănîndu-se la stil cu dipticul Iui Roman și Eudoxia; trei plăci dela Viena, Veneția și Dresda asemenea tripticului Harbaville reprezentind apostoli; dela Cabinet des medailles cu Răstignirea la mijloc și mai multe plăci cu chipul Sf. Marii la Utrecht de-o factură elegantă, la Liege manierată și din fosta colecție Spitzer. De un stil poate superior acestui grup este placa reprezentind Sf. Fecioara din colecția Stra-ganof, de-o execuție fină ca tehnică, cu chipul blînd și regulat, cu pliurele hainei în grupări, armonioase; poate fi egalată numai de un Christos din colecția Bodeleiană din Oxford, așezat pe tron într’o maestoasă atitudine. Cu subiecte din ciclul evanghelic sunt sculptate tripticele dela Oppenheim în Colonia cu Răstignirea, colecția Chalandon cu Coborîrea depe cruce, Mtinchen cu Adormirea Maicii Domnului, Berlin cu Scoborîrea în infern. www.dacoromanica.ro 152 P. C0NSTANTINESCU-1AȘI Cu subiecte religioase au mai fost ornate și cîteva cufăra-șe dela Darmstadt și Pesaro cu scene din Geneză, la muzeul din Florența cu sfinți, la Sout-Kensington cu istoria lui Josua, la Sens cu episoade din faptele lui David și Iosif, vestitul cufăraș din colecția Kirchșr cu tinerețea lui David, foarte discutat ca dată. Spre Apus meșteșugul s’a întins în centre mînăstirești, cum sunt ivoriile păstrate la Vatican și Sout Kensington provenind din a-bația din Lorsch. In această epoca apar și monumente aparținînd glipticei. Sunt gravuri în steatită reprezentînd sfinți sau scene întregi, dintre care unele de adevărată artă. La Vatopedi o placă reprezintă pe Sf. Gheorghe într’o atitudine maestoasă, alta din sec. XI întrunește cele 12 mari sărbători, cași placa dela catedrala din Toledo din sec. XII; la San Anzeno lîngă Florența și la Lentini în Sicilia sunt acoperite cu foițe de aur; cele mai fine sunt basorelieful din Bearn reprezentînd tronul Etimasiei cu patru sfinți dedesupt și patena dela Sf. Pantelimon din Athos cu Sf. Fecioara purtînd copilul între cei 12 apostoli. Steatitele prin material și finețea execuției țin mai mult de ivorii; de gliptică țin mai multe petre fine, camee cu chipurile lui Iisus planînd deasupra S-ților Dimitrie și Gheorghe, ca la Cabinet des Mâdailles, un safir cu Iisus și un iasp cu Sf. Maria Rugătoare la British Mu~eum; un alt iasp frumos gravat cu chipul Fecioarei și numele lui Nicefor Botaniatul dela Viena, singurul datat cu siguranță. Cea mai reușită bucată este patena dela Xe-ropotamos ce reprezintă pe Sf. Maria între doi îngeri și o procesiune de preoți și diaconi îngerești cu atributele euqharistice în prima bandă, în a doua apostolii îngenunchiați în fața Etimasiei; după stil se datează pela sec. XIII. 3. Orfăurărla și emailuri. Atît sculpturele în peatrăsau bronz, cît și ivoriile prin slăbirea reliefului s’apropie de arta or-făurăriei, aducîftd un aport producțiilor somptuase, atît de plăcute Bizantinilor. Textele grecești sau străine vorbesc deseori de bogățiile și luxul palatelor decorate cu daurite podoabe fixate sau mobile, de tezaurele liturgica cu care erau înzestrate bisericele, din care numai prin întîmplare ni s’au pastrat cîteva de oarece tocmai valoarea lor era o pricină de-a fi căutate. Cele mai mul-le se găsesc în Occident, datorită faptului că la predarea Cons-tantinopolei la 1204 unii dintre cruciați și mai ales venețienii www.dacoromanica.ro ISTORIA ARTEI BIZANTINE 153 își dădeau seama de importanta lor și prin calitățile artistice, transportîndu-Ie Ia locuri sigure, unde ne-au rămas pănă azi. După/cucerirea turcă s’au transformat în aur sunător sau altfel de obiecte pentru gustul noilor stăpînitori, dacă n’au pierit pradă numeroaselor incendii; numai în colturile retrase ca Ia Athos sau în provinciile depărtate ca’n Georgiea și Mingrelia, din imperiul răsăritean s’au mai păstrat unele comori de asemenea operei lucrate mai mult sub influenta artei bizantine oficiale și de ma, mică valoare în ce privește materialul de preț ta sine. In timpul cruciadei IV au fost transportate Ia Veneția și depozitate Ia San Marc cîteva basoreliefuri, din care cităm un cufăraș de argint aurit cu capul împărțit în cinci compartimente fiecare cu cîte un personaj reprezentînd pe Iisus și 4 sfinți din Trebizonda; în acelaș gen două plăci dela St. Denis lîngă Paris reprezentînd una o cruce cu petre prețioase, cealaltă Sf. Femei Ia mormîntul Iui Iisus, probabil din sec. XII. Din aceiași epocă datează două legături de cărți dela biblioteca Marciană reprezentînd Crucificarea Ia mijlocul îngerilor și sfinților în bust una, iar cealaltă cele 12 mari sărbători; din argint aurit sunt lucrate „staurotecile*, ca acea dela Alba Fucense din sec. XI și icoanele ca arh. Gavril dela M-rea Djumati din Georgiea din acelaș secol. Genului aparține o placă de aramă dela Torcello, azi Ia Sout-Kensington, reprezentînd pe Sf. Maria și datînd din sec. XI sau XII. Din mobilier eclesiastic cităm tezaurul dela Halberstadt'. o patenă de argint aurit, probabil din sec. XI, reprezentînd Ia mijloc Răstignirea într’un medalion cu arabescuri și sfinți pe mar-geni; două „artofora" pentru pînea sfințită se păstrează Ia San Marc și Aix-Ia-Chapelle, de forma unei biserici bizantine cu cupolă, decorate cu figuri alegorice orientale, datînd din sec. XII. La Cluny se păstrează altarul da aur oferit de împăratul german Henric II bisericei din Basel, executat în cel mai curat stil bizantin. încadrări de icoane se obișnuiau din cele mai vechi timpuri, nu ni s’au pastrat de cît din sec, XI sau XII. La muzeul episcopal din Vich înconjura mozaicul portativ reprezentînd pe Sf. Nicolae și era împărțită în 16 compartimente ornate cu vîrfuri argintate sau filigran de aur; alte două încadrează icoanele dela Ohrida cu personagii din Buna Vestire, arhangheli militari sau profeți; micele basoreliefuri se aseamănă în tehnică cu plăcile www.dacoromanica.ro 154 P. C0NSTANT1NESCU—IAȘI emailate dela San Marc reprezentînd pe Sf. Mihail. Cruci-engo-liploane, executate în acelaș sistem, se găsesc la Vatican reprezentînd pe-o față pe Iisus, pe cealaltă pe Sf. Maria între evan-gheliști. O călimară de argint dela catedrala din Padua e decorată cu personagii mitologice, cași cufărașul de argint dela catedrala din Anagni reprezentînd pe Heracles. Tot în Apus se' mai află cîteva obiecte liturgice ce se cred a aparține renaștere! otoniene, dar fără siguranță datate. Emailurile s’au cultivat cu predilecție, pentrucă corespundeau gustului de polihromie atît de mult la modă în arta bizantină, iar epoca Macedonicilor a fost pe drept numită vrîsta de aur a smalțurilor bizantine. ’) împărății obișnuiau să-și împodobească nu numai locuința lor, ci și toate lucrurile cu care veneau ei în contact: vestminte, arme, vase, cărți etc. cu plăci emailate, din care multe le ofereau cadouri prinților străini, de unde ni s’au putut păstră mai lesne; după exemplul lor nobili, au încurajat această artă, iar biserica s’a servit pentru a adăuga la măreția ei de smalțuri colorate împodobind cruci, patene potire, relicvare, icoane, cărți și altare în întregime. Atelierele din Constantinopol lucrau necontenit asemenea opere, după cum, ne spun textele, cu predilecție emailurile „cloisonee”, împrumutate din Persia și mereu en vogue din sec. VIII începînd. Datorită invențiilor chimice, la care contribuiră și Arabii, s’au aflat procedee noi pentru înmulțirea culorilor metalice, care se aplicau pe foițe de aur sau electron, pe urmele unui desen trasat la început cu un vîrf ascuțit, în mai multe cămăruțe ca alveolele unui fagure de miere; înălțimea smalțului era foarte mică, la cele mai fine de jumătate de milimetru indicînd prin aceasta epoca sec. X și XI. Pasta de email era formată din plumb și borax, amestecate cu oxidele metalice care dădeaujdiversele culori, ce se schimbau în variații multiple în urma topirei prin căldură; ca ultimă operație se șlefuiau suprafețele pentru a reliefa desenul și a-i da strălucirea specifică. Orfăurăria emailată este așa de bogată că se poate divide în religioasă și civilă; din cea dintâi fac parte cruci, staurotece, icoane, potire, triptice, scoarțe de cărți. Crucile sunt mici de purtat la fel, ca acea dela Martvili din Mingrelia, trimisă probabil dela 1) Ch. Diehl, op. cit., ]I Pari 1926, p. 687. www.dacoromanica.ro ISTORIA ARTEI BIZANTINE 155 Constantinopol celui dintâi mitropolit pela începutul sec. X sau ca cruciulița reginei Dagmar din Copenhaga, unul din cele mai frumoase emailuri din sec. XI. Sunt cruci mai mari de purtat cu mîna: la catedrala din Cosenza cu Iisus pe tron la mijloc și cei patru evangheliști la capete, la Velletri cu simbolurile evanghe-liștilor și meiul la mijloc, la Namur cu brațul orizontal dublat; altele reproduc Răstignirea la mijloc iar la brațe Sf. Ioan Botezătorul cu Maria și îngerul cu Etimasia. Staurotecele au uneori forma unei cruci cu dublă traversă într’un cufăraș continînd moaștele. Cel mai cunoscut e acel din Limburg datat sigur la mijlocul sec. X printr’o inscripție în versuri cu numele împăraților Constantin VII și Roman II, pentru care a fost executat; are forma unei cutii dreptunghiulare acoperită cu aur și emailuri, înlăuntru continînd crucea cu moaștele, ar pe dos o reprezentare figurează o cruce între două volute. Capacul prezintă o decorație bogată din cloisoane de smalț în figuri geometrice ce închid la mijloc nduă panouri mai mari cu Deisis și cei 12 apostoli, iar pe margeni opt busturi de sfinți;în interior 20 plăci emailate reprezintă archangheli, serafimi și heruvimi—toate de-un colorit strălucitor și fin ca la puține opere ale genului. Altele se găsesc la Gran ce reprezintă o cruce cu brațul dublat în mijlocul mai multor scene din viata lui Iisus, cu îngeri și sfinți pe margeni; la Laura ce se crede dela Nicefor Phocas, decorată cu sfinți în bust—ambele din sec, XI. Unele icoane au fost reliefate cu emailuri pentru redarea figurelor. La St. Marc două icoane cu chipul Sf. Mihail din sec. X sau XI redau în cea mai strălucita artă a emaileriei bizantine, pe un fond împodobit cu rinsouri, una un cap de reală carnație și un trup de efeb sau războinic, cealaltă numai bustul ca mîna binecuvîntînd; pe margenile celei dintâi sfinți în picioare sau în bust printre nestimate așezate în figuri geometrice. La Martvili o icoană reprezintă pe Sf. Maria datînd din sec. X; la Madona Nicopeia, icoana dela San Marc, numai cadrul este împodobit cu 16 emailuri reprezentînd Deisis și sfinți, icoana Iui Ioan Zitnisces dela Lavra cu 10 medalioane reprezentînd toți sfinții cu numele Ioan, Ia Khopi și Kozheri din Mingrelia. In ace-laș grup cele 12 medalioane din colecția Zvenigorodtki reprezentînd pe Iisus, Sf. Maria, apostoli și sfinți, ce împodobeau icoana Sf. Gavril dela M-rea Djumati; tot în această colecție www.dacoromanica.ro 156 P. CQNSTANTINESCU-IAȘI se găsesc nimburile emailate din sec. XI, asemenea celor dela Sf. dement din Ohrida și dela Ghelat în Mingrelia dela începutul sec. XII. Toate sunt lucrate c’un desen liber, c’un gust deosebit pentru polihromie, c’o tehnică deSâvîrșită, ce atestă influenta artelor orientale din Persia și Arabia. Din aceiași tendință de-a împodobi icoanele a eșit tripticul din Kakhuli de argint aurit, împodobit cu foi, în mijlocul cărora sunt plăcile de email; au fost executate înaintea sec. XII, de cînd datează placa de argint, după indicațiile uneia ce pomenește de Mihail VII din a doua jumătate a sec. XI. Reprezintă un cîmp larg de numeroase rinsoiuri, cu două enorme rozete de arabescuri la colturi și cu nenumărate figuri de sfinți în bust, printre nestimate de mari dimensiuni; apar și subiecte ca Etima-sia, Deisis, Pantocratorul, Sf. Fecioara în atitudinele obișnuite. Poate cea mai celebră operă a genului este Pala d’Oro dela Marc din Veneția, dar care nu mai prezintă o respectivă valoare azi din cauza continuelor prefaceri, e doar foarte luxoasă. A fost lucrată la Constantinopol pentru San Marc, după 1204 i se mai adaogă șase plăci aduse dela Pantocratdrul atbonit, iar în sec. XIV încă o adăugire face imposibilă recunoașterea după date a diferitelor emailuri. La partea superioară într’un mare medalion Sf. Mihail, în jurul lui șase plăci reprezintă ciclul marilor sărbători, probabil din sec. XII; fundul e format din 38 medalioane de-o factură mai veche. Partea inferioară reproduce la mijloc pe Iisus stînd pe tron între evangheliștii cu simbolurile lor îh medalioane, sus figurează Etimasia, apoi Sf. Maria orantă, împărăteasa Irena și soțul ei; dedesupt apostoli și profeți. Pe cele trei laturi sunt plăci mici reprezentînd scene evanghelice și episoade din viata Sf. Marc, ce se cred a fi opera Venetienilor în sec. XIV, deosebite de operele bizantinilor de-o perfectă execuție. Intre relicve și icoane trebuesc fixate legăturile evangheliilor, cărora li s’a dat aceiași atenție artistică decorindu-se cu sfinți și marile sărbători. O placă de aur emailat se află la Munchen din sec. X sau XI reprezentînd Răstignirea, altele la biblioteca Marciană repreziută pe Iisus și Sf. Fecioară între apostoli și sîinji; la Sienne o admirabilă legătură prezintă la mijloc Anastasis și Urcarea la cer între 50 plăci de email cu Deisis. apostoli, îngeri și sfinți—se fixează în a doua jumătate a sec. XI. Evangheliaru www.dacoromanica.ro ISTORIA ARTEI BIZANTINE 157 din Gotha, oferit de Otto II și Teoîana mănăstirei din Echter-nach, deși lucrată în Germania, prezintă emailuri în stil bizantin, Dintre vase potirele bizantine s’au pastrat mai multe Ia San Marc; sînt de două forme: ca o cupă sau ca un trunchi de con susținute de un picior mai înalt sau de formă joasă fără picior, cu două torți mari. Cele mai multe sînt lucrate din diferite petre tari și împodobite cu emailuri reprezentînd busturi de sfinți, inscripții, desenuri geometrice. Dintre ele pot fi citate cîteva, ‘fiindcă sînt și mai sigur datate: unul din iasp cu patena fixată de trei Iei poartă numele posesorului relicvarului din Limburg, altul de argint aurit poartă numele patricianului Sisinnios sec. X; iar altul probabil că a aparținut împăratului Roman IV după numele Roman, e împodobit cu Sf. Fecioară, Iisus, Sf. Apostoli și alți sfinți. O patenă dela San Marc reprezintă pe Iisus între Fecioara șiSf. Ioan Botezătorul, imprejmuiți de cei 12 apostoli în medalioane; un cuîăraș de argint dela Sancta Sanctorum are pe fețe chiriarhi în relief, iar pe capac Deisis între apostoli; engolpioane ca unul dela Vatican zis a Iui Constantin, amulete împotriva bolilor, po-licandre și sfeșnice ce țin mai mult de artele industriale. Orfâarăria civilă este reprezentată prin bijuterii și aur. Bijuteriile sînt: inele de căsătorie din aur cu chipurile lui Iisus și Fecioarei binecuvîntînd sau scene din ciclul evanghelic, ca la bucățile din muzeele dela Londra și Palermo ; altele mai simple poartă gravate o rugăciune sau o monogramă. Cercei în aur emailat și coliere ca niște plăci de același metal cu sirene, păsări sau alte ființe fantastice redate în stil oriental, ca la colecția Zwenigorodski aparținînd sec. XI sau XI; diademe cu reprezentarea sfinților în bust, ca la un frumos exemplar din sec. XII descris de Kondacov. Bucățile înșirate pot aparține și artei rusești, de origină sigur bizantină sînt două ^coroane aflate în tezaurul regal dela Buda-Pesta. Una a fost dăruită de Constantin Monomacul regelui Andrei I al Ungariei la mijlocul sec. XI, din care se păstrează nouă plăci de aur emailat; reprezintă pe împărat cu împărătesele Zoe și Theodora, două figuri alegorice și două dansatoare în costumul vremei și cu mișcări de multă grație într’un cadru de stil oriental. A doua fu trimisă de Mihail VII lui Geiza I la cîțiva ani după prima, de forma unei coroane radiate din triunghiuri și medalioane semicirculare, două plăci mai mari reprezintă pe Iisus tro- www.dacoromanica.ro 158 P. CONSTANTINESCU-IAȘI nînd și pe împăratul Mihail cu fiul său; partea superioară e adăugată mai tîrziu—totul formează faimoasa coroană a Sf. Ștefan. Bizantinii au fost nu mai puțin pricepuți și’n'altă artă minoră, sticlăria cizelată și colorată; ei fabricau pahare de sticlă Împodobite cu foi sau figuri omenești, arabescuri și flori, care se aplicau sub sticlă sau sub foite de aur—culorile obișnuite erau roșul și albastrul. Aceleiași arte aparțin și cubușoarele de sticlă emailată sau de aur, pe care le comandau mozaiștii atelierelor respective. La San Marc este un depozit de potire montate în argint aurit ornamentate cu figuri de animale sau rinsouri, patene de sticlă incoloră cu ornamente similare, lămpi de acelaș material și decorate cu discuri în relief sau pești; capo d’opera este o cupă montată în argint aurit și cu ornamente de aur și email repre-zentînd figuri inspirate din antichitate. 4. Țesături. Industria textilă, de care sunt legate țesetu-rile artistice, nu scade în epoca Macedonicilor, cu toate că Syria cu centrele importante de mătăsării fusese perdută; acum atelierele Constantinopolului produc mai mult ca nainte, în a doua jumătate a sec. IX amicul lui Vasile I, Danielis din Patras, poseda în Peloponez ateliere harnice producînd tot felul de stofe și mătăsării, unele fine după comanda împăratului. In epoca Com-nenilor se ridică îabricele de mătase dela Corint și Teba, vestite și’n Apus, unde până azi s’au pastrat foarte multe pînze de origină sau inspirație bizantină, multe trimise chiar de împărații bizantini ca daruri. Fabricarea țesăturilor era larg reglementată conform principiilor breslelor medievale, în special mărețile mantii destinate numai împăraților, pentru care erau împodobite luxos cu ornamente și scene istorice; exportul lor era interzis, doar spiritul abil al negustorilor italieni le putea sustrage prin contrabandă. Ca material se’ntrebuința inul pentru pînzeturile fine, stofe cu țesătura deasă pentru purpură, covoare pentru tapetat păreți! sau pentru acoperitul pavajului la locurile de rugăciune, toate de variate culori ce imitau nuanțele diferitelor fructe. Ornamentația se compunea din desenuri decorative repre-zentînd ovale cu palmete la mijloc, cum se găsesc la catedralele din Merseburg și Xanten. la Sî. Ștefan din Maiența; rozete sau frunze formînd margeni ca la Bamberg și San Marc. Adeseaori se reprezentau animale, papagali, hulubi, lebede, vulturi sau lei pe diferite fonduri de culoare, cum se găsesc la muzeele din Vich, www.dacoromanica.ro ISTORIA ARTEI BIZANTINE 159 Brixen, Sens, la Saint Germain și Saint-Rusebe d’Auxerre; una din cele mai Irumoase se găsește la catedrala din Metz prezen-tînd patru vulturi în sbor, numita „mantia lui Carol cel Mare“. La catedrala din Siegburg pe fond de purpură violetă, cu numele împăratului Roman, deci între 921—944; acelaș motiv pe o stofă din muzeul Diisseldorf cu inscripțiile lui Vasile II, deci la începutul sec. XI și la catedrala din Xanten cu lei verzi pe fond roș. Cea mai frumoasă bucată se află în sicriul cu osemintele lui Carol cel Mare dela Aix-la Chapelle, reprezentînd elefanți în Fig. 99. Țesătura dela Bamberg (Diehl) anedalioane pe un fond de purpură verde și galbenă; inscripții numesc pe doi dregători bizantini din sec. X. La M-rea S-ta Waldburga din Eichstaedt sunt reprezentați în cercuri grifoni, cu labele pe un elefant, la Sens fantastice păsări și grifoni, la muzeul industrial din Berlin cai înaripați înscriși în cercuri mari, toate de origină bizantină după modeluri orientale. La alte stofe apar figuri și compoziții monumentale pe fond de matasă colorată. Sunt scene religioase ca S-ții Arhangheli la San Marc cu o inscripție din sec. XII; alta reprezintă pe Iisus www.dacoromanica.ro 160 P. CONSTANTINESCU-IAȘI culcat cu doi îngeri planînd asupră-i și simbolurile evangheliștilor la colțuri—un epitaf din cele ce-apar mai tîrziu. Altele reproduc scene profane dela hipodrom, de vînătoare sau istorice, destinate să’mpodobească palatele imperiale. La Lyon stofa Mozac reprezintă împărați la vînătoare, în colecția Lienard un împarat conduce o quadrigă; la Bamberg un împarat calare și cu atributele puterei, căruia două femei încoronata îi oferă o cască și o coroană (fig. 99) pe o stofă de matasă. www.dacoromanica.ro CAP. VI Ultima evoluție a artei bizantine (secolul XIV—XV) A. Renașterea bizantină în secolul XIV 1. Evenimente politice. 0 nouă zguduire sdruncină imperiul bizantin; la 1204 Constantinopolul este cucerit de Latinii care întreprinseseră cruciata a patra. Odată cu desmembrarea imperiului bizantin se aduce ruină în capitală, prin dezastrul acestor apuseni, barbari în ochii civilizaților bizantini. Cauza ortodoxismului părea de asemenea perdută, căci toată peninsula balcanică, cel puțin în aparență, e cîștigată scaunului papal, de oarece Papa voia să se folosească de izbînda Latinilor pentru a-și întinde jurisdicția sa religioasă și politică Lipsind continuitatea tradiției artistice imperiale și vremurile fiind turburi era firesc ca comanda monumentelor să se micșureze, aproape nu există în Constantinopol. In fața Latinilor, popoarele dușmane mai înainte își dau acum mîna. împăratul Romîno-bulgarilor Assan II închee o alianță cu împăratul Ioan Vatatzes din Niceea împotriva Latinilor din Constantinopol ; legăturele se strîng din ce în ce mai mult între Ro-mîni, Bulgari și Bizantini; Asan II își dă fata după Teodoros II Lascaris, ajuns împărat la Niceea în 1254. După moartea lui Asan II puterea Bulgarilor scade, de care se folosesc Bizantinii din Niceea luîndu-le cetăți și teritorii; acest stat ajunge centrul lumei ortodoxe, iar cu suirea pe tronul imperial a lui Constantin Pale-ologul prestigiul cîștigat crește din ce în ce mai mult. In 1263 Michail Paleologul cucerește Constantinopolul din mîna Latinilor și-i alungă pe încetul din toate statele, meii ales franceze din Peloponez, întrunind și celelalte state bizantine, care li www.dacoromanica.ro 162 P. CONSTANTINESCU-IAȘI se formaseră la Mistra, Peloponez și Epir. Noul imperiu e însă mai mult umbra celorlalte. împărații bizantini din secolele XIII și XIV încurajează arta, care n’ajunge însă Ia vechea desvoltare; operile nouă sînt mai mult copii a celor vechi, mai ales în Constantinopol. Dar dacă capitala nu mai are preponderanța artistică, nu mai dă impulsiuni și modele,, sînt centre secundare prin faptul că sînt în provincii, care reprezintă renașterea artei bizantine. Despoții locali în fastul lor simt nevoia de a imita pe vechii împărați. In Serbia și Macedonia se văd urmele țarilor sîrbi, iar Mistra e capitala despoților greci din Peloponez; Arta Ia Marea Ionică, Trebizunda la Marea Neagră și Muntele Athos sînt de asemenea centre politice și artistice; Creta, puțin cunoscută, lasă să se întrevadă aceiași strălucire. O nouă artă ia naștere în condiții diferite de epocele anterioare: mozaicurile sunt înlocuite prin fresce, apare un tip arhitectonic mai simplificat în liniile interne, sculptura materialelor bogate aproape dispare, miniaturele merg spre decadență—în general modestia dimensiunelor și cheltuelilor conduce pe comanditari și executanți. Arta nouă nu-i lipsită însă de merite și noi calități. Se păstrează, dacă nu ia un mai mare avînt, luxul țesăturelor ce-apar în forme și subiecte decorative noi; cultul icoanelor dă Ia iveală opere superioare celor anterioare ; dar în deosebi un spirit nou de sinceritate, pitoresc și viață respiră din operile timpului, artiștii sunt maeștri ai coloritului și compoziției. Sunt stimulați și prin creiarea unei estetici artistice, Iiterații se ocupă de operile de artă lăudînd pe cele bune—lucru absolut nou în cultura bizantină. Prin aceste calități se adaogă o nouă evoluție, care contribue la variația specifică oricărei școli artistice; pe drept cuvînt se poate face legătura cu precursorii Re-nașterei italiene, care s’au inspirat din singura artă creștină a Evului mediu în prima sa jumătate prin decoratorii veacurilor XIII și XIV. 2. Căușele renaștere!. Istoricii s’au întrebat căror pricini se datorește eflorescenta artistică în împrejurări atît de puțin prielnice și, după cum s’au putut fixa originele artei bizantine, s’au stabilit două ipoteze, corespunzătoare celor două lumi între care a trăit cultura bizantină. Ipoteza occidentală susține că din sec. XIII Italia, sudică în deosebi, formîndu-și o mișcare proprie artis- www.dacoromanica.ro ISTORIA ARTEI BIZANTINE 163 tică a determinat un curent și’n provinciile bizantine, din care unele au suferit stăpînirea cruciată. S’au făcut dese apropieri între pictorii din Trecento și maeștri anonimi ai frescelor dela Mistra —dar capitolol e prea restrîns; s’au constatat urme puternice ale constructorilor latini în diferite opere arhitectonice bizantine, dar n’au importanța influențării unui stil. In adevăr influențe italiene s’au exercitat prin Dalmația asupra artei sîrbești, dare vorba de o școală națională desvoltată în afara imperiului bizantin. In mî-năstirele athonite au pătruns elemente apusene, desvoltarea artei italiene e paralelă în sec. XIV cu renașterea bizantină, deci alte cauze vor fi mai însemnate. Una din părerile mai noi atribue Syriei un rol precumpănitor prin reîntoarcerea artiștilor din sec. XIV către vechile izvoare siriene. Mozaicurile dela Kahrie giami ar fi fost transpunerea unor fresce dio sec. IX după un model sirian, cîteva miniaturi au prototipuri mult meii vechi dia aceiași regiune, care produse opere cercetate acum prin mînăstiri și de mini aturiștii sîrbi sau athoniți. Greșala acestor arhaizanți constă în negarea oricărei originalități a nouei epoci, de oarece recopiindu-se modele vechi nu mai poate fi vorba de calități noi, de-o renaștere. Și’n acest caz chiar nu se pot lipsi de valori proprii executanții veacului XIV, care în mulțimea modelelor aveau o putere de selecționare, un gust anumit și calități de renovare în nota timpului. Dar se poate vorbi de-o iconografie îmbogățită prin tipuri noi și compoziții originale, care dau artei din ultimele secole ale împărăției bizantine o strălucire de originalitate. Influențele siriene nu pot fi contestate, dar drumul lor putea veni și prin Bizanț. Două curente cunoscute, profan și teologic—monastic, se evidențiază ca’n tot lungul artei bizantine; curentul popular ar fi suferit acum meii mult influențe orientale, pe cînd cel oficial profan ar fi pastrat tradiția helenistică. Deci cele două vechi izvoare, care dovedesc că rolul Bizanțului nu scade nici în această epocă. In adevăr mișcarea culturală a Censtantinopolei e evidențiată prin numeroși studenți care veneau din toate colțurile imperiului pentru a duce acasă învățăturile capitalei, în sînul Bisericei teologia ortodoxă e frămîntată de continue polemici și idei; după o lege firească, în ultimele clipe ale helenismului spiritul bizantin se’mbogățește cu sforțări de agonie strălucită. Pe lîngă capitală insă, vechea tendință descentralizatoare, pe care feodalitatea a- www.dacoromanica.ro 364 P. CONSTANTINESCU-IAȘI pusană o introduce prin cruciate și’n Răsărit, reușește să stimuleze organizarea de state provinciale, care concurau ca’n vechea Eladă să contribue Ia patrimoniul comun al culturei bizantine. Arta din sec. XIII și XIV are un lung trecutzde inspirație; prin patetismul dramatic și realismul pitoresc, care o caracterizează, In genere, se subînțălege reluarea și amplificarea unor teme vechi cu medole noi. B. Arhitectura S’a vorbit mai mult de caracterele artei decorative, dar și arhitectura aduce un aport nou, care se remarcă imediat ce se compară monumentele tthonite de pildă cu bisericele din Con-stantinopol din epoca Iui Justinian sau Macedonicilor; un caracter specific este distingerea mai multor tipuri pe provincii, de oarece unitatea se produse în domeniul politic, împrejurările locale erau mai puternice ca tendința centralistă. Mai mult ca oricînd se pot clasa monumentele pe centre. 1, Monumente. Constantinopolul nu mai ține primul loc; Paleologii construesc prea puțin, restaurează și adaogă vechile clădiri. In veacul XIII înalță S-ta Maria a Mongolilor, numită astfel după ctitora ei, o fiică a Iui Mihail Paleologul măritată după chanul mongol; avea planul în forma unui „quatrefeuille“, cu cupolă centrală și un narthex cu două mici cupole. La 1294 pro-tostratorul lui Andronic II ridică cele două biserici reun’te sub numele Fetige-giaml, în cinstea Sf. Fecioare Pamakaristos; prima în cruce greacă, e precedată de un dublu narthex și flancată de două galerii laterale, Ia capătul galeriei sudice s’adaogă a doua clădire, care e o capelă funerară cu narthex. Constantinopolul propagă acum întrebuințarea triplului pridvor, ce se găsește la mai multe monumente din provincie, sau numai unilateral, pe cealaltă contrabalansînd galerii și capele; Teodor Metohitul adaogă exonarthexul dela Kahrie-giami (fig. 100); un Paleolog restaurează narthexul dela S-ta Sofia (1313—14). Salonicul trăește cea mai frumoasă epocă de desvoltare a istoriei sale; o viață prosperă economică și bogată în fapte politice—oferă un exemplu de comună medievală în Orientul european. In artă o continuitate a planului arhitectonic stabilit în veacurile anterioare. Iacub-pașa-giami (S-ta Ecaterina) se inspiră dela Sf. Pantelimon și anunță S-ții Apostoli; în jurul unui patrat www.dacoromanica.ro ISTORIA ARTEI BIZANTINE 165 mic în cruce greacă se desfășoeră un portic pe trei laturi, a cărui galerie occidentală formează narthexul cu patru încăperi. Suiuk-su-giami, identificată cu S-fil Apostoli și terminată la 1315, are planul clădirelor anterioare cu dispoziții mai bine orînduite: un patrat central în cruce greacă înconjurat de un portic de aceiași lățime pe toate trei laturile. Interesant e pridvorul cu o ușă cen* tralâ monumentală, deaspra căreia o inscripție pomenește de fundatorul său, patriarhul Nifon, acelaș ca la Kilisse-jiami, a Fig. 100. Kahrie-giami (Diehl) cărui copie frumoasă e pridvorul din Salonic (fig. 101); cupolele înălțate pe 5 tambururi poligonale, bine pronunțate cași toate liniile arhitectonice înafară. Sf. Neculal Orfanul din sec. XIII și XIV, are planul unei basilici cu o navă unică înconjurată de o galerie închisă, pe trei laturi; în acelaș plan biserica modernă Sf. Teodor, clădită pe ruinele unei vechi construcții bizantine. Dintre numeroasele mînăstiri pe care le număra Salonicul azi a rămas numai Ceauș-Monastir, înfințată de frații cretani Vlateii, cu planul cruciform și pridvor trilateral; n’a pastrat de cît partea centrală, consacrată Schimbării la față, cu o intrare foarte largă din pridvor spre naos. Cele mai strălucite monumente al epocii au fost ridicate la Mistra, capitala despoților de Morea, ramura cadetă a Paleologilor www.dacoromanica.ro 166 P. C0NSTANTINESCU-IAȘ1 și decorațtuni noi, din care șapte ig. 101. S-ții Apostoli din Salonic și la Athos, veche republică monahală în peninsula muntoasă a Chalcidicei. Bisericele dela Mistra, multă vreme necunoscute, în urma cercetărilor lui Millet ’), au dat la iveală tipuri arhitectonice dateazăj din epoca bizantină. Mitropolia, consacrată Sf. Dumitru, e poate cea mai veche (1311), zidită pe un Ioc înalt, de unde și variația planului; S-ții TheodorA\n Brontochion, începută înainte de 1296, din trei năvi cu o largă cupolă, are fațada liberă pentru decorare, s’a adăugat ulterior un pridvor larg de forma construcțiilor siro-anatoliene (fig. 102). Dela începutul sec. XIV datează Panaghia din Bronto-chion cu planul cruciform evidențiat și prinnarthex, flancat de două turnuri orientale (fig- 103); tot depe atunci Peribleptos cu un pridvor adăugat de Roman II. La mijlocul sec. XIV N Sofia, o frumoasă clădire cu narthex spațios (fig. 104); la finele veacului Euanghe-llstrla cu narthexul deschis spre naos prin doi pilaștri dela care pornesc arcadele mari ce susțin cupola alungind întreaga clădire (fig. . -105); în prima jumătate a [g sec. XV Pantanassa cu un frumos portic lateral asupra căruia vom reveni. Meii pu- ’ftrg tem aminti și alte biserici, Fig. 102. S-ții Theodori dela Mistra ridicate ulterior, respectînd planurile bizantine: Sf. Neculal cu un larg narthex, trei năvi alungite și cinci bolți (fig 106); Sf. loart 1) O. Millet „Les monuments bysantins de Mistra*, Paris 1910. lanuel Cantacuzino înalță S-ta www.dacoromanica.ro ISTORIA ARTEI BIZANTINE 167 are o singură navă, împărțită Sn trei spații prin două rinduri de picioare acolate păreților laterali; acelaș plan la Sf. Gheorghe și Fig. 103. Brontochion dela Mistra Fig. 104. SI. Sjfia dela Mistra mica biserică a Taxiarhilor; la capela Sf. Ne-culai se adaogă un pridvor închis depășind fațada. Athosul continuă începuturile din sec. XI cu numeroase mînăstiri ale căror catolicoane se con-struesc după un tip aparte ce va rămîne specific tuturor școlilor bizantine din sec. XIV și pănă’n ultimele clipe ale artei creștine din Orient. Pela 1200 prințul sîrb Milutin clădește Chilanda-rul în plan constan- Fig. 105. Evanghelistra dela Mistra Fig. 106. St. Nicolae dela Mistra tinopolitan cu un puternic dublu narthex, o cupolă centrală la www.dacoromanica.ro 168 P. CONSTANTINESCU-IAȘl mijlocul naosului treflat (fig 107); la 1341 Grigorlu de forma mai pufin alungită a planului triconc, ce rămine de-acuma stabil (fig. 108); la 13l>8 Pantocratorul cu planul complect asemănător (fig. 109), in acelaș veac se reface Esfiginenu pe urmele unei clădiri din sec. XI și Dlonlsiu dela 1375 asemenea Pantocratorului. După căderea imperiului bizantin Ia Sf. Munte se concentrează aproape singura activitate arhitectonică grecească conti-nuîndu-se firul artistic in liniile anterioare: la 1447 Sf. Panel, la 1502 Zografu In continuarea unei biserici din sec. XIII cu un nar-thex spa|ios, care luă numele de Fig. 108. Grigoriu dela Athos Fig. 107. Chilandar dela Atbos «liti» de timpuriu (fig. 110). La 1540 Cutlumușl cu’n narthex de perfectă simetrie, la 1542 Stauronichita o excepție dela planul bisericei de tipul athonit, la 1545 Xenophon cu narthexul zugrăvit de Matei și Elena Basarab, Ia 1548 Caracalu căruia i se mai adaogă un pridvor închis (fig. 111), la 1567 Dochlariu cucei mai mare dublu narthex din bisericele athonite (fig. 112) și cu pridvor în care e înmormîntat un mitropolit al Moldovei; în acelaș veac Xeropotamos cu cel mai mare liti din bisericele Athosului (fig. 113). Un alt centru însemnat bizantin fu, spre nordul peninsulei balcanice, Mesembria, port la Marea Neagră ce s'a bucurat de prosperitate economică și libertate politică chiar pe vremea atot- www.dacoromanica.ro ISTORIA ARTEI BIZANTINE 169 puterniciei Bulgarilor vecini. O dovadă a măreției trecute s’a păstrat în numeroasele ruini de biserici, despre care se spune c’ar Fig. 109. Pantocrator dela Athos Fig. 110. Zografu dela Athos fi fost 80 de toate; cele mai multe aparțin epocii Paleologilor, cînd se refac și puținele din epoca anterioară. Intre aceste se poate socoti Mitropolia veche în plan basilical cu trei năvi și un narthex spațios (fig. 114); din sec. XIII Mitropolia nouă cu plan basilical in trecere spre cruce cu fațada simplă adăugîndu-i-se mai tirziu un larg narthex. Cu planul în cruce distrugîndu-se Fig. 111. Caracalu dela Athos fo^onstmitiTst. Fîg' Atho^ de'a loan, trei năvi și tot atitea abside după tipul constantinopolitan; www.dacoromanica.ro 170 P. CONSTANTINESCU-IAȘI 5/. Io an Aliturghlos reproduce chiar planul bisericei Kilisse-giami din Constanlinopol (fig. 115). Biserica Pantocratorului are planul desăvîrșit în cruce greacă și-un narthex spațios cu clopotniță la etaj; de forme mal modeste Sf. Fig. 114. Mitropolia veche din Mesembria Fig. 113. Xeropotamos dela Athos Arhangheli și S-ta Paraschiva, o formă originală la Sf. Mihai cu un turn pentagonal deasupra narthexului. Pe timpul fărâmițării imperiului s'au creiat stătulețe și pe coastele Asiei mici, ca la Niceea și Trapezunta. In acest din urmă oraș, capitala Comnenilor detronați, se’nalță cîteva biserici în stilul general al epocii, între cele mai mari Hry-sokephalos, St. Eugen și S-ta Sofia. Hry-sokephalos reproduce un tip puțin obișnuit artei bizantine europene, un strălucit exemplu de bogată construcție Introductivă formată dintr’un .quadruplu narthex* mai mare ca naosul (fig. 116); acelaș plan de basilică cu cupolă apare și la S-ta Sofia, brațul vestic al crucei se alungește ca la o cruce latină, iar colateralii înalți și neboltiți dau aspectul Fig. 115. siloan Aliturghios de adevărată basilică (fig. 117); la fel St. Eugen. www.dacoromanica.ro ISTORIA ARTEI BIZANTINE 171 Afară de centrele cu clădiri masate, sunt împrăștiate în restul imperiului, numeroase biserici sau mînăstiri din insule și pănâ'n Macedonia. In Peloponez Ia Ka-lavrita, Crysopha, Haghia Triada, șiSo-ron și St. Uie din Geraki, toate din sec. XIV și'n plan triconc; Athena are S-ții Apostoli patru importante la Arta, vechea capitală a Epirului sub despoții Ducas, Parigoiitissa, Kato-Panaghia Sf. Vasile și Sf. Teodor. Ultimele par a data din sec. XIV, Parigoritslsa e’nalțată la finele sec. XIII de un Ducas îutr’un plan combinat: la parter pare o basilică boltită sus poartă cinci cupole din care centrala mai înaltă, un larg portic trilateral o înconjoară (fig. 118). Acelaș, ridică și Kato-Panaghia planul e de-o simpleță armonioasă prin cele trei năvi proporționate Fig. 116 Hrysochephalos Și lipsa de distincție a narthexului către din Trebizonda interior, unde abia două picioare de zid arată locul de demarcare, iar în afară două frontoane la înălțimea fațadelor laterale (fig. 119). Christeanu în Triphylia este o basilică Fig. 117. S-ta Sofia din Trebizonda (Diehl). cu cupolă și dublu narthex împărțit în mai multe încăperi boltite variat (fig. 120); planuri asemănătoare încă la Magula, Chrisophar Ptatoniki și Sophicon toate fără narthex și din pricina dimensiunilor reduse ale bisericelor. La St. Neculai din cîmp de lîngă lacul Copais se reproduce planuP dela Sf. Luca, dar fără narthex distinct, www.dacoromanica.ro 172 P. CONSTANTINESCU-IAȘI întroducîndu-se numai un pseudo-narthex între coloanele cupolei-In insule: biserica Morfu din Cipru dela finele sec. XIV n’are narthex, deși e de dimensiuni mai mari, intrarea direct în naos prin ușile celor trei năvi; în Creta adeseori narthexul £0- Fjg. 118. Parigoritissa din Arta. Fig. 119. Kato-Panaghia din Arta. municâ liber cu naosul, distingîndu-se numai prin structură; un portic lateral mai simplu la Kissamos. In Chios s’au s’a dat nu de mult la iveală cîteva biserici; Panaghia Crina din Sclavia cu narthexul distinct, la care s'a mai adăugat posterior un exonarthex, naos Iungăreț împărțit în încăperi pe picioare de zid, bolta centrală sprijinindu-se aproape de păreți (fig. 121); acelaș aspect Iungăreț, puțin obișnuit clădirilor din Europa bizantină, la Panaghia Sikelia și Sf. Gheorghe Sikusis, cu mai multe ,pieds-droits“ deosebind încăperi din care unele destinate construcției introductive (fig. 122). Spre nordul Greciei erau faimoase mînăstirele din Thesalia Kalabaka din sec. XIV M-fea Megalon Pilon din Tri- Kala și acele: aparținînd Materelor : Schimbarea la față la 1545 și Sf. Varlaam la 1548. In Macedonia lîngă Serres două biserici cu acelaș hram Sf. Nicolae, una pe locul vechii cetăți, alta în satul Dutli, sunt construite în stilul bizantin, probabil cînd Bizantinii reiau orașul www.dacoromanica.ro ISTORIA ARTEI BIZANTINE 173 dela Bulgari. Intăia, de mici dimensiuni, are planul triconc într'un masiv aproape patrat, cu un narthex îngust, cu două bolti pe el și o cupolă pe naos (fig. 123); SI. Neculai din Dutli, deși încă mai mică; are planul basilical cu cupolă centrală și fără narthex. In aceiași regiune la Meniklel biserica Sf. Ioan Botezătorul, ridicată de Andronic II Paleologul, prezintă planul obișnuit școalei grecești din sec. XIV; cu narthex spațios, prezintă două picioare de zid aproape de altar închizând un spațiu larg amintind de procedeul bisericilor anatoliene dela Scupi și Tomarza. Cu plan perfect asemănător se clădise mai înainte Sf. Clement din Ohrida (1296), de un alt Pale-olog (fig, 124); tot aci Fig. 121. Panagbia Crina Sf. Sofia Ia 1317, iar Fig. 122. din Chios mai sf NecuIai Sikclia . Fig. 123. Sf. Neculai din Serres Fig. 124. Sf Clement din Ohrida și Bogoslovo. La Melnic bisericile Sf. Treime în 1287 și Pan www.dacoromanica.ro 174 P. CONSTANTINESCU-IAȘI tanassa în 1289, Staghios Christos la Verria în 1315 și Sf. Petru într’o insulă din lacul Crespa. Celelalte biserici, pumeroase și frumoase, ale Macedoniei sunt clădite de despoții sîrbi, aparțin astfel artei sîrbești cu toate puternicele influențe bizantine. 2. Elementele arhitectonice și decorative. Planul în cruce greacă se menține pentru multe monumente, aproape pentru toate din sec. XIII și XIV din capitală și centrele mai importante; la Geraki și Athena par cdpii după^Sf. Luca din Phocida sau Daphni, tipul se’ntinde pănă dincolo de Dunăre Ja cele mai vechi biserici din Muntenia venit prin Bulgaria și Serbia. ’) Cu mici modificări apare la Fetige-giami, a cărei capelă funerară de-o desăvîrșită grație lasă să se vadă crucea din interior prin extradosuri elegant curbate înafară; la interior patru coloane subțiri susțin cupola, iar cele patru bolți cn arrfite ce formează crucea se’nalță peste pătratul central. O caracteristică generală este înalțarea cupolelor la dimensiuni noi, devenind mai înguste după raportul de 1 la 4, 6; se urmărește o cît mai largă libertate interiorului, de unde și deschiderea nar-thexului spre naos. In sec. XIII și XIV se revine și la formele mai vechi ale basilicei cu cupolă, multă vreme lasată în părăsire. La mijlocul sec. XII apare la numeroase biserici din Grecia: Calabaca, Sf. Teodora din Arta, Blacherne din Elida, S-ta Sofia din Ohrida; cele trei biserici amintite din Trebizonda cu originalitatea alun-girei spre o cruce latină, ceiace noi bănuim a fi un caracter propriu școalei bizantino-armenești depe litoralul sudestic al Mării Negre. Aceiași alungire la unele biserici dela Mistra cu dispoziția curioasă a unei basilici în planul de jos și a unei cruci la etajul superior. Tipul athonit pare o revenire la o formă mai veche originară din Egipt; încă de timpuriu arhitectului bizantin i-a venit ideia să’nlocuească berceau-rile laterale prin două abside, care eșind înafară dădeau aparența sanctuarelor treflate egiptene. La Athos apare încă din sec. X adaptându-se planului în cruce greacă prin unirea absidelor laterale de ramurile nordică și sudiQă; s’a răspîndit curînd și s’a generalizat, pentrucă oferea 1) P. Constantinescu-Ia;i „Vechimea bis. Sf. Dumitru din Craiova" Craiova 1926. www.dacoromanica.ro ISTORIA ARTEI BIZANTINE 175 călugărilor spatii pentru strane. Alte caracteristici privesc narthexul, care devine din ce în ce mai spațios luînd aspectul unei săli Împărțită în spații și numită .liti', după rugăciunele ținute aci Sâmbăta sau mărindu-se prin tribune si capele; numeroase clădiri accesorii se adaogă dela construcția introductivă la altar. Tipul s’a răspîndit în Bulgaria la clădirile mai noi, la bisericile sîrbești din școala Moravei și mai ales în Principatele romînești. Dintre vechile^elemente arhitectonice introductive atrium a dispărut complect; a rămas o curte simplă înaintea catolicoane-lor dela mînăstirele athonite, cu o fîntînă în amintirea fialei, ca acea dela Chilandar (fig. 125). S'a dat mai multă atenție narth-exului, care ajunge la dimensiuni neobișnuite în epocile anteri- Fig. 125. Fiala dela Chilandar (Diehl) oare; el înconjoară pe trei laturi trecînd dela construcția introductivă la'ntreg corpul bisericei. Priduorul trilateral de forma unei galerii deschise pe coloane se găsește la S-ta Sofia din Trepezunt, la Hrysokephalos avea unul la vest, astăzi meu păstrează porticul nordic; în Constantinopol la Fetige-giami, în Salonic la Iacub-pașa, Isakie-giami și S-ții Apostoli, unde se dublează pe fațada occidentală. Caracterul distinct al monumentelor dela Mistra este centura de capele, clopotnițe și mai ales porticuri ; în unele părți s’a redus numai la pridvorul venit dela Constantinopol, contrabalansat de anexe. Unul din cele mai frumoase la Pantanassa www.dacoromanica.ro 176 P. CONSTANTINESCU-IAȘI pe fațadele de nord și vest, se deschide spre mare și atrage privirea de departe (fig. 126). Tribunele dispăruseră de mult; In ultima epocă reapar însă sub o formă restrînsă la Athos. Împrumută tribunele dela basi-licb reducîndu-le numai deasupra narthexului, pentru nevoile călugărilor care păstrau aci cărțile sau lucruri de preț. Turnurile fațadei apar rar în ultima epocă; se păstrau la porți sau la colțurile incintei care împrejmuiau mănăstirile servind ca puncte de rezistență în fortificație. Doar cîteva turnulețe la S-ta Sofie, S-țij Teodori și Pantanassa dela Mistra sau la Sf. Mihai din Messem- Fig 126. Pridvor la Pantanassa (Stantes Etudes) bria. Locul lor îl iau clopotnițele de formă circulară sau poligonală, așezate de obicei deasupra narthexului. Apăruseră întăi în Occident pentru a susține clopotele, de unde și numele („docher* campanilla); cele mai vechi din arta bizantină se pare a fi apărut la Kazamgilar-giami și mai sigur la mitropolia din Serres, la Pantocratorul din Messembria e formată din două etaje. Orientalii întrebuințau „simandre* pe care le întrebuințau in turnuri speciale fiind portative; din sec. XIII întrebuințarea clopotnițelor, venite cu cruciații, se generalizează. Se găsesc în față sau pe laturile clădirei, dar separat ca la S-ta Sofia din Trebizonda și Vatopedi; lîngă fațadă ca la Mitropolia din Mjstra sau adăugate peste clă-direle vechi, ca la Samari și Mitropolia din Athena; la Athos; se Introduc abia la cele din urmă mînăstiri. Cupolele cresc și mai www.dacoromanica.ro ISTORIA ARTEI BIZANTINE 177 mult în înălțime, adeseori cu nervuri care o fac mai elegantă sau decorată cu colonete la exterior care-i adaogă la frumusețe; trecerea se face prin pendentive ca Ia un corp aparte. Decorația fațadelor se face în primul rînd prin diversitatea materialului. In regiunile orientale se întrebuințează peatra după vechiul obicei local, procedeul helenistic al construcției numai din cărămidă perzistă la Salonic, alternanța cărămizelorcu moeloane în diferite combinații e folosită în Grecia la toistra, Messembria, Arta, etc. Din simpla așezare a materialului brut știu arhitecții vremei să scoată minunate efecte decorative: cornișe în zigzag, rozete, arabescuri, linii încrucișate, combinate pe alocuri cu teracote smălțuite sau ornamente de tuf; unul din cele mai reușite exemple la S-ții Apostoli din Salonic (fig. 127). Teracote de mu- Fig. 127. S-ții Apostoli din Salonic (Le Tourneau) tipie culori apar în deosebi la Sf. Vasile din Arta, într’o friză din bucăți în formă de romburi, la Pantanassa, la Vorigaurelli în Pind; cu succes au fost aplicate la bisericile lui Ștefan cel Mare din Moldova. Arcadele din epoca Comnenilor se folosesc încă Ia Vlateion, Ia Sf. Mihai din Messembria; nișe apar Ia S-ții Apostoli din Salonic, la Sf. Ioan Aliturghios și la S-ții Arhangheli din Messembria ; la ultimele apar și cornișe de peatră. La altele fațadele sunt împărțite în două țrintr’un brîu, ca la Ivir, Chilandar și Esfigmen; de profil simplu e construit din peatră și cărămidă, la 12 www.dacoromanica.ro 178 P. C0NSTANTINESCU-1AȘI alte biserici e vopsit. Colonetele decorative au legături și cu ornamentația sculptată, vom reveni la capitolul respectiv. Decorația internă se bazează tot pe polichromie. Pentru acoperit păreții de goliciune se ’ntrebuințează mai rar marmora de odinioară, ce necesita mari cheltueli; mozaicuri la Kahrie-giamii, Brontochion, Hrysochefalos, Fetige-giami. Apar în schimb frescele, mult mai eîtine, care acopăr păreții în întregime pănă la bolți, împărțite în zone suprapuse. Pe jos pavaje istorice se . desfășoară ca și mai înainte, ca la S-ta Sofia, Hrysochefalos, Mitropolia și S-ta Sofia din Mistra; dintre mînăstirile athonite Vatopedi împodobește dublul narthex cu un pavaj de marmoră albă cu o cruce verde ce merge pănă ’n biserică. C. Monumentele picturii Pictura s’a desvoltat în centre provinciale, urmînd căile generale ale artei, după mai multe școli: în Macedonia se simte mai mult influența orientală obișnuindu-se redarea scenelor în frize neîntrerupte, pe cînd în școala cretană sunt dispărțite prin benzi roșii; la Mistra și mai ales la Athos monumentele picturii sa ratașează de școala cretană, care a dat și cîteva nume de artiști cunoscuți, ca Panselinos din Salonic și Teoîan din Creta. Deși s’au putut face apropieri între școala cretană și influențele italiene -picturele dela Peribleptos par opera unui prerafaelit—, izvorul principal trebue de căutat tot în tradiția bizantină. O a treia școală s’a desvoltat la Constantinopol, a cărei influență s’a exercitat mai mult în afara imperiului bizantin, Serbia, Bulgaria, Occident. In genere, operele sunt de așa valoare, că pe drept cuvînt s’au considerat ca o strălucită renaștere, caracterizată prin apariția unor personalități artistice distincte. Aproape prin excepție se mai întrebuințează mozaicurile pentru decorarea internă, o adevărată frenezie de zugrăveli acopăr de sus pănă jos nu numai bisericile, frescele apar și la alte clădiri de mai mică importanță. Pentru ca privitorul să poată înțălege rostul acestui câmp de imagini, se ’mpărțeau păreții zugrăviți în zone paralele, de obicei cinci, și fiecare în mai multe patratecu scene sau frize de personagii în picioare sau bust; de obicei sfinții ocupă friza de jos, deasupra urmînd compozițiile care iar locul personagiilor, devenind însă mai mici și mai variate. O origina- www.dacoromanica.ro ISTORIA ARTEI BIZANTINE 179 Iitate specifică frescelor din această epocă este apariția unei zone așezată imediat deasupra pavajului reprezentînd perdele, de obicei de culoare “galbenă, amintind probabil draperiile cu care se îmbrăcau odinioară păreții la partea de jos. Iconografia nouă se’mbogățește cu scene lăsate de-o parte de vechii artiști ce le considerau drept secundare sau cu povestiri pe care imaginația autorilor le complecta fără chiar să existe în texte; pe de altă parte vechile teme iau forme noi, cu amănunte servite de scrierile apocrife, iar spiritul realist și gustul pentru pitoresc al vremei aduc amănunte de cadre variate și plăcute ochiului. Scenele restrînse de odinioară se’mbogățesc cu detalii, care fac din ele adevărate mici cicluri, în deosebi din seria mai emoționantă a patimelor lui Iisus; de altfel și literatura vremei era mai bogată, evanghelii apocrife, cuvîntări, homelii dramatice serveau de inspirații. Acum se ilustrează rugăciunile și imnurile, ca imnul Acatist al Fecioarei, troparele; toate cu subiecte noi, care îmbogățesc iconografia, cum se constată și din Manualul picturii. O nouă originalitate este apariția personagiilor însemnate din antichitate, ca Platon, Aristot, Pitagora, Solon—, cum se constată la Iviron și mai ales la bisericele din Bucovina, însoțite aici de expresia „Hellene"; aceasta denotă influența antichității grecești. Inspirațiile care subsistă la baza nouei iconografii sunt multiple. Unii au căutat explicația în influența teatrului mistic, care e drept a jucat un rol însemnat în Evul mediu apusan dar fu mai puțin cunoscut în lumea bizantină; d. Brâhier susține de pildă că Homeiile călugărului Iacob au păstrat ilustrarea unei piese în șase acte din tinerețea Fecioarei. Alții cred că influența teologicilor vremei a fost mult mai puternică, mai ales că ei poartă o pecete mai omenească, conformă cu tendința humanistă a artiștilor; se dau și nume de scriitori, teologi sau esteți, ca Grigore Palamas, Manuel Philes sau Ioan Eugenicos. Inspirației bizantine trebue de adăugat influențele antică și italiană. Clasicismul grec a dat personagii profane, de care am amintit, a înlesnit formarea noului stil pitoresc și suplu; influența italiană se evidențiează în libertatea gesturilor și bogăția compozițiilor, în schițarea intențiilor, care apropie pe zugravii bizantini de precursorii Renașterei în aceleași trăsături impresioniste; aniiatribui-seră maeștrilor italieni și mozaicurile dela Kahrie-giami. www.dacoromanica.ro 180 P. CONSTANTINESCU-IAȘI 1. Mozaicuri. Deși puține, nu sunt mai prejos, din punct de vedere artistic, de capo d’operele anterioare. Sărăcia vremurilor le-au redus uimitor ca număr, nici placaje de marmoră, nici ornamentații sculpturale; mozaicuri numai la Kahrie-giami și Fetige-giami din Constantinopol. Un mare răsunet în istoria artei avu decorația mozaicală a dublului narthex dela Kahrie-giami, executată din ordinul logofătului Theodor Metochitul intre 1310— 1320, după cele mai sigure bânueli; doar citeva bucăți, ca Iisus din timpanul primei uși și o colosală Deisis, aparțin epocei Com-nenilor, căreia Kondacov îi atribuise o mai mare parte din mozaicuri. Nu se poate susține nici părerea unora c’ar fi o copie puternică a unor modele mai vechi, din sec. IX de pildă cum credea Schmidt, de origină siriană, sau a unor monumente he-lenistice din Alexandria cum crede Millet. Este o creație a timpului, de mare valoare, care a știut să îmbine regulele orientale cu cele helenistice pentru a le trece prin suflul dragostei de realism și pitoresc, de frămîntare sentimentală și intimitate apropia-bilă, ca să îmbrace totul într’un colorit armonios și strălucitor. Sunt produsul cel mai fericit al școalei pictorești dela Constantinopol, au servit ca model numeroaselor picturi din artele dependente de Byzanț, amintim doar minunatele fresce dela biserica Domnească din Curtea de Argeș. In cele două cupole ale narthexului sînt reprezentați Iisus deasupra patriarhilor și a celor 12 seminții Israel în prima, Mana între chipurile celor 16 regi și 11 profeți în cealaltă—ca o prefață la ciclurile vieții celor doi mari eroi creștini. La intrare aceleași chipuri, la al doilea narthex Deisis colosală și ctitorul Ia picioarele lui Christ; pe păreții narthexului interior 18 compoziții povestesc viața Fecioarei, fiecare tratată în stilul „genre“, distingîndu-se Rugăciunea Anei, Fecioara înaintea preoților; la narthexul exterior copilăria și minunele Iui Christos, ca Recense-mîntul în fața lui Quirinus (fig. 128), plină de familiaritate, realism și admirabilă așezare a personagiilor pentru a cîștiga atenția privitorului asupra celor principale, care dovedește o pricepere savantă a compoziției. Din aceiași epocă au mai rămas cîteva urme Ia Fetige-giami cu mozaicuri din școala constantinopolitană, reprezentînd Ia cupolă pe Iisus senin șî omenesc, înconjurat de profeți plini de viață; la Parigoritissa un Christos de dimensiuni enorme deco- www.dacoromanica.ro ISTORIA ARTEI BIZANTINE 181 rează fundul cupolei, cu profeți între ferestrele tamburului; dela mijlocul sec. XIV datează decorarea haptisterului dela San Marc cu reprezentarea morții lui Ioan Botezătorul în cel mai perfect stil ‘bizantin, 2. Frescele cunosc epoca de glorie din întreaga evoluție a artei bizantine, trecînd peste granițele imperiului, desvoltarea lor începe odată cu sec, XIV și se prelungește pănă’n sec, XVI. S’au pastrat numai o parte din frescele dela Mlstra, suficiente însă pentru a ne da o idee de măreția lor, Mitropolia a fost împodobită de doi pictori: unii reproduc în nava cea mare profeții și episoade din viața lui Iisus, în colateralul nordic sfinți războinici, Ei,î, 129. Mozaie dela Kahri-giami (Sebah). în boltă patimele Sf. DumitruJ,- ceilalți lucrează la jumătatea sudică trei frize cu minuneie Iui Iisus, în narthex Judecata din urmă. Deosebirea se constată ușor: primele aparțin școalei vechi din epoca Comnenilor, ultimele s’apropie de calitățile mozaicurilor dela Kahrie-giami; reprezintă școala din Macedonia. Cele mai strălucite, datorite școalei cretane. sînt frescele dela Peribleptos, care deși deteriorate în parte denotă un mare artist, și dela Pan.-tanassa, descoperindu-se calitățile pictorului obișnuit cu detalii și delicateță. Pe cupola centrală dela Peribleptos tronează Pantocratorul cu anturajul său, la absidă Sf. Maria pe tron deasupra scenei cu www.dacoromanica.ro 182 P. CONSTANTINESCU-IAȘI îngerii și, chiriarhii Bisericei prosternîndu-se în fața altarului, în bemă Urcarea la cer și împărtășirea apostolilor, în absida nordică Divina lituighie, în cea sudică Iisus Emanuel adorat de îngeri, pe păreții năvii centrale și la bolțile transeptului marile sărbători, în nava nordică 21 compoziții din viața Fecioarei, în nava sudică îngroparea lui Iisus. Nu toate sunt de aceiași valoare, unele însă sunt admirabile: procesiunea îngerilor din scena Divinei liturghii este de-un efect decorativ impresionant, măreția și frumusețea lui Iisus din scena Schimbării la față, pitorescul și viața din scena Crucificării, un spirit de fină compoziție la Adormirea Fecioarei cu detalii inspirate din antichitate, mișcarea îngerilor din Urcarea la cer e plină de viață—aceleași calități mai în toate episoadele vieții Sf. Marii, amintind desenurile elegante ale pictorilor florentini din prima jumătate a sec. XV. Frescele dela Pantanassa, mai puțin strălucite ca anterioarele, sunt pătrunse de-un spirit prea viu de mișcare, pînă la abuz chiar, denotînd însă aceleași calități de pitoresc și realism, aceleași cadre de arhitecturi și redarea naturei ca la Peribleptos. La marea absidă Sf. Maria, pe păreții năvilor cele două cicluri, în cupole profeți, apostoli și sfinți; dintre toate scenele remarcăm învierea lui Lazăr prin ansamblul compoziției și cadrul naturii, iar peste tot un colorit puternic și îmbinat cu multă știință și simț. In Macedonia se cunosc mai multe opere picturale, în genere datate din sec. XIII pănâ’n sec. XV, grupate pe școli; ne interesează numai frescele artiștilor bizantini. Dela finele sec, XIII sînt zugrăvelile bisericelor din Melnie, în deosebi acele dela Pantanassa reprezentînd gloria Sf. Fecioare pe zidul vestic și scene din marile sărbători la zidul sudic; la 1315 un pictor Caliergis, cunoscut ca „cel mai bun pictor al Thessaliei", iscălește frescele dela Haghios Christos dțn Verria. Din sec. XIV datează zugrăvelile mai multor mici biserici din insulele lacului Frespa : Sf. Petru cu scene din viața Sf. Marii, Sf. Fecioara cu Judeca de-apoi și ctitorii la fațada vestică; la Ohrida Sf. Clement cu scene din viața lui Iisus și la Zaum cu o Deisis monumentală. Cele mai interesante aparțin Macedoniei sîrbești: datorite generozității voivozilor sîrbi, de aceia le considerăm ca făcînd parte din arta sîr-bească, deși sînt impregnate de spiritul artistic al decoratorilor dela Mistra și Kahrie-giami. www.dacoromanica.ro ISTORIA ARTEI BIZANTINE 183 Cele mai tîrzii, alcătuind grupul de decadentă a picturii bizantine, sunt frescele dela Athos, interesante prin cîteva trăsături proprii: formează o strânsă unitate, respectă acelaș tipic transcris în faimosul „Manual de pictură**, au dat la iveală un legendar personaj Panselinos din Salonic și mai toate au fost continuu re-înoite pănă’n zilele noastre, fiind semnalate însă cu date exacte. Autorul principal al școalei picturale dela Athos ar fi fost un oarecare Manoil Panselinos, dat ca model pentru toți zugravii athoniți; persoana lui e puțin cunoscută și existența lui discutabilă, a fost plimbat prin mai multe secole, pentruca să fi trăit probabil la începutul sec. XVL Călugării dela Athos îi atribue numeroase picturi, poate lui să se datorească cîteva fresce admirabile dela Protathon din Kariăs; Millet îl crede ultimul reprezentant al școalei din Macedonia. I se opune alt artist, Teofane din Creta de existență mai sigură, căruia se datoresc fresce din sec. XVI, de cînd școala cretană luă locul celeilalte. In 1839 Didron, urmînd drumul altor cercetători la Athos, descoperi într’o mînăstire celebra „Erminieu — cum i s’a zis și pe romînește de bătrînii noștri călugări — atribuită călugărului Dionisie din Fuma, discipol depărtat al lui Panselinos pe cînd studia la Salonic. Manualul e împărțit în mai multe capitole și paragrafe, menționînd ordonanța fiecărui subiect, împărțirea tuturor părților bisericei cu scenele destinate și procedeele tehnice ale meșteșugului pictoricesc. Nu este o operă atît de veche, cum s’a crezut; autorul a trăit pela începutul sec. XVIII și dă la iveală reguli stabi’ite cu două veacuri mai înainte, dar care mărturisesc, e dreptul, o îndelungată experiență într’un domeniu ce nu mai putea da nimic nou. Pictura athonită reprezintă cea mai pură tradiție bizantină, nu se poate vorbi de-o influență apusană, cu toate ușoarele apropieri cari s’au făcut cu unele opere italiene. Monumentele picturii încep cu frescele dela Chilandar din 1293 și 1302, lucrate după regulele școalei sîrbești; peste cîțiva ani se zugrăvește Vatopedi dela care s’au mai pastrat unele scene din viața lui Isus și a Fecioarei, la Sf. Nicolae dela Lavra lucrează mai tîrziu Frangos Catellanos din Teba, în sec. XV. An-dronic din Bizanț pare să fie împodobit capela Sf. Gheorghe dela Sf. Pavel cu obișnuitele scene remarcabile prin coloritul variat și singularizarea tipurilor. Veacul de glorie fu al XVI-lea cu frescele dela Protaton, pătrunse de mișcare, eleganță și realism, dela nar- www.dacoromanica.ro 184 P. CONSTANTINESCU-IAȘI thexul Vatopedi, trapezele dela Lavra și Dionisiu; Teofan lucrează în 1535 la Lavra, iar cu fiul său Simeonla Stavronikita; alți cretani la Dionisiu, Dochiarim și Xenophon; șeful școalei e Ca-tellanos, care decorează în 1560 Sf. Nicolae dela Lavra. Din aceiași epocă frescele dela Sf. Procopiu, Cutlumuși, cași dela bi-sericele Meteores și Calabacca, unde sunt pomeniți marii maeștrii athoniți. In privința ordonanței, pe care Brockhaus o stabilise după Erminic, regulele nu se depărtau de celelalte monumente ale ultimei renașteri, numai că dispoziția era mai strict respectată. In cupole Pantocratorul cu gloria divină, în absidele altarului reprezentări în legătură cu sfînta slujbă, ca Iisus împărtășind, Sacrificarea Mîntuitorului sau meiul simbolist; în năvi marile sărbători și cele două cicluri în patru zone suprapuse; în narthex scenele de introducere și pregătirea credinciosului mai ales prin Judecata din urmă. O atenție deosebită se acordă trapezei cu scene potrivite unei săli de mîncare; cele mai frumoase sunt frescele re-fectorului dela Lavra, cu reprezentările ospățului mistic. Imnul acatist, sfinți, iar pe păretele oriental o colosală Judecată din urmă (fig. 129), cum se mai vede la Dionisiu și Xenophon. Ca un ultim ecou spre Apus a artei bizantine, maeștrilor greci se datoresc cîteva fresce din bisericele Italiei. In Campania la Castellamare, la sud în biserica San Stefano din Soleto, cripta din Vaste, biserica Santa Maria din Cerrate lîngă Lecce—toate din sec. XIV—sunt fresce întovărășite de inscripții grecești și perfect asemenea celor din Grecia. In sec. XV chiar picturele dela S-ta Caterina din Galatina, lucrate de un artist toscanez, păstrează iconografia bizantină, ca un vestigiu glorios a ceia ce fu influența răsăriteană spre Apus. 3. Icoanele. Alături de fresce pictura pe lemn a fost în floare, școli de iconari s’au alcătuit și desvoltat veacuri dearîndul răspîndindu-și operele pănă’n cele mai depărtate regiuni creștine ortodoxe; mai puțin ca frescele pot fi catalogate după date, deși numărul celor păstrate e apreciabil. Icoanele s’au cules de pioși credincioși, în epoca modernă, din orice țară, așa ne explicăm apariția multora în muzeele apusene, aduse de colecționari personali sau membri ai diferitelor misiuni spre locurile sfinte. Sunt lucrate pe lemn, puține în mozaic. La Chilandar este una reprezentînd pe Fecioara Hodigitria, probabil din sec XIV, pe www.dacoromanica.ro ISTORIA ARTEI BIZANTINE 185 fond de aur; un SI. Gheorghe dela Eregli (Heracleea) pare mai timpurie încă, Bayet mai citează alta reprezentînd Buna Vestire ce pare din aceiași școală cu mozaicuriledela Kahrie-giami. In Italia se găsesc mai multe opere, de valoare artistică redusă, datorită iconarilor bizantini prin tehnica și spiritul lucrărilor lor, ca Angelus Bizamanus din Otranto și Donatus sau greci ca Andrei Rico din Candia, Theodor și alții din sec, XIV și XV. Fig. 129. Frescă dela Lavra (Hautes Etudes). Din exemplarele pripășite amintim de icoana cu scene din viața pustnicilor Syriei și a Sf. Efrem, semnată de Emanuel Țan-furnari și aflată azi la Vatican, pare din sec. XVI. Tot acolo două panouri din sec. XVI cu S-ții Antonie și Ephrem, două triptice cu Deisis și cu Iisus înconjurat de sfinți și cîteva icoane slavonești din sec. XV și XVI cu temele obișnuite bizantine; în colecția Sterbini din Roma o Schimbare la față, la Ufîizi din Florența o Fecioară cu copilul și sfinți ce pare din sec. XIV. www.dacoromanica.ro 186 P. CONSTANTINESCU—IAȘI Cîîeva icoane interesante și vechi la Sf. Clement din Ohrida au fost descrise de Kondacov și sunt considerate ca cele mai strălucite ale genului: Iisus „psihosostis" și Sf. Maria „psihosos-tria' probabil din sec. XIII, Fecioarele Peribleptos și Hodigitria și o altă Sf. Mărie cu copilul înspăimîntat de viziunea viitoarelor Iui chinuri—toate faimoase și prin bogăția încadrărilor de argint. Athosul păstrează un număr și mai mare, nu toate interesante din punct de vedere artistic. La Chilandar este o Fecioară .Tricherusa" din sec. XIV, un Sf. Gheorghe la Zografu din sec. XV, la Vatopedi S-ții Apostoli și o Sf. Maria cu 12 apostoli, la Lavra faimoasa Fecioară a lui Cucuzel, fixată de unii în sec. XIII. 4. Miniaturele nu mai prezintă valoarea artistică de odinioară, lipsurile decadentei sunt evidente: desenul ușor tras și stîngaci, coloritul șters, caracterul general al inspirației prea popular; totuși mai apar unele opere de reală valoare resimțindu-se de spiritul realist și pitorescul vremei. S’au pastrat un număr destul de considerabil de manuscrise, dar nu ne putem opri de cît asupra cîtorva, fie din pricina oricărui interes artistic, fie din nesiguranța autorului miniaturelor. Așa e psaltirea sîrbă dela Miinchen cu 149 miniaturi lucrate după tradiția bizantină, dar cu inovații ce-au făcut să se presupună c’ar fi copia unui prototip sirian executată la Chilandar (Strzygovski); Diehl crede însă că trebue de atribuit strălucitei mișcări artistice din sec. XIV de proprie inspirație bizantină. ’) Manuscrisele se’mpart și’n această epocă în profane și religioase. O caracteristică a miniaturelor constă tocmai în bogăția textelor profane: Hipocrat, Dioscoride, Eschil, Euripide, Oppian, tratate de medicină, știință sau astrologie—în legătură cu dragostea pentru antichitate generală în epoca Paleologilor. De remarcat un Theocrit dela mijlocul sec. XIV, evident o copie mai veche după motivele alexandrine; un Oppian din sec. XV cu multe scene mitologice sau de genre, cu o admirabilă plecare la vînătoare; romanul lui Varlam și Iosafat, din care se găsesc texte la Paris și Iviron, cu subiecte vațiate și bine localizate, dd fină elegantă uneori. Hipocrat din biblioteca națională se remarcă prin cîteva portrete, a căror realistă redare alcătuește încă un caracter al miniaturelor epocei; un manuscris din Oxford dă o se- 1) Diehl, op. cit. voi. II, pp. 883-884. www.dacoromanica.ro ISTORIA ARTEI BIZANTINE 187 rie de portrete din familia Comnenilor. Zonaras, dela biblioteca din Modena e ilustrat cu efigii imperiale, trei Paleologi sunt schițați într’un Codinus din Biblioteca națională, alți Paleologi într’o operă a Iui Pachymeres dela Viena și într’o Evanghelie delaPe-trograd, capete într’un Dionis Areopagul dela Luvru. Poate cel mai însemnat e așa numitul text Skylitzes, o cronică dela începutul sec. IX la mijlocul sec, XI, scrisă pela mijlocul veacului XIV și ilustrată cu aproape 600 miniaturi; astăzi se află Ia BibliQteca națională din Madrid. Au lucrat mai mulți artiști: primele sunt mai severe și reale, următoarele de mari dimensiuni dar mai puțin artistice, ultimele de calități superioare. Miniaturei istorice aparțin: epitalamul Iui Andronic II cu reprezentări dela curtea bizantină, viața Iui Alexandru într’un manuscris din Veneția și mai ales cronica Iui Manases dela Vatican în traducerea bulgară. Miniaturele textelor religioase, cît de puține sunt nu se deosebesc de anterioarele. într’un manuscris dela Biblioteca națională e redat cu vioiciune sinodul dela 1351 și două efigii ale împăratului călugăr Ion Cantacuzen pentru care fusese executat; Ia Biblioteca națională din Moscova un Acatist de mare asemănare cu Evanghelia dela Petrograd; Comentariile asupra Iui Iov dela Paris sunt semnate de un oarecare Manuel Țicandilos și nu sunt lipsite de talent în redarea naturalului și familiarității. D. Sculptura și arte minore. Datorită influenței din Occident, unde școlile romanice și gotice produseseră cele dintâi opere sculpturale creștine de mare valoare, și’n arta bizantină se dă mai multă importanță sculptu-rei. Decorarea fațadelor cu ornamente reliefate, teracotele smălțuite ce continuă epoca Comnenilor și’n deosebi bogatele portaluri dela intrări sunt atîtea dovezi de spiritul nou, care prea tîrziu pătrunsese în arta bizantină, spre a o libera de regulele plasticei orientale. In deosebi bisericele sîrbești cu frumoase portaluri italiene și cele din Principatele romîne cu uși și ferestre romano» gotice aduc o notă nouă în arta creștină de Orient. 7. Sculptura s’a desvoltat dela’nceput în peatră, cu rostul decorării fațadelor. Bisericele Trapezundei sunt împodobite în primul rînd cu moeloane purtînd motive ornamentative, ca Ia Sf. www.dacoromanica.ro 188 P. CONSTANTINESCU-IAȘI Eugen și o friză cu istoria lui Adam și a Evei în timpanul S-tei Sofii; la Parigoritissa din Arta figuri la margenile arcadelor, ar-caturi gotice și colonete cu diferite aplicații la capiteluri. In interior capitelurile dela Kahrie-giami, Mitropolia și Panaghia dela Mistra sunt decorate în gust clasic; iconostasul dela Mitropolia din Mistra și monumentul funerar a lui Mihail Toronikes dela Kahrie-giami sunt sculptate cu rinsouri, palmete și chiar figuri omenești. Amvonul dela Sf. Clement din Ohrida și’n deosebi lin-tourile dela Chilandar (fig. 130) sunt împodobite» cu împletituri în stil arabesc de slab relief, la fel cu basorelieful dela Pantanassa reprezentînd pe Iisus. Fig. 130. Sculptură dela Chilandar Se pare că’n această epocă s’a dat mai multă atenție sculp-turei în lemn. Porțile dela Sf. Nicolai din Ohrida sunt împodobite cu reliefuri de sfinți războinici printre animale și centauri, fixate de Kondatov în sec. XIII sau XIV. Dar mai ales se lucrează bucă{i mici de lemn în genul meticulosului traforaj de azi, cu reproduceri de animale sau chiar figuri omenești aparte și’n minuscule compoziții; cele mai multe se găsesc la M-tele Athos, Meteorele sau alte centre mîffăstirești. Atelierele ce lucrau uși de bronz la Constantinopol au perzistat până la căderea lui sub Turci, de cînd sunt înlocuite prin uși greoae de fer, fără valoare artistică. La Vatopedi se mai găsesc încă două plăci cu personagii din Buna Vestire printre alte panouri cu ornamente da- www.dacoromanica.ro ISTORIA ARTEI BIZANTINE 189 maschinate, grifoni și vulturi; din acelaș veac XV și’n acelaș-stil sunt ușile dela Sliepce lângă Monastir. Orfăurâria produce opere de seamă în sec. XIV în argint simplu sau combinat cu emailuri, dar nu de valoarea secolelor anterioare. Cele mai multe obiecte se găsesc la Athos: Ia Va-topedi cadrul unei icoane Stodigitria este ornat cu zece basoreliefuri reprezentând sărbători, fondul și nimburile din email verde; alte două icoane ale Sf. Fecioare și Sf. Treime au cadre asemănătoare, printre ornamente apărînd îngeri, sfinți și apostoli; la fel mozaicurile purtătoare Sf. Ana și Răstignirea din sec. XIII-XV. Cadrele icoanelor St. Mihail și Gavril dela Djumati dinGeorgiea, Sf. Maria din Smolensk, M-rea Sf. Treimi de lîngă Moscova și o icoană din sec. XV dela Vatopedi prezintă aceleași elemente decorative. 2. Țesături. Pe lîngă fresce și icoane arta țesutului nu cunoaște în nici o altă epocă o desvoltare mai strălucită ca pe timpul Paleologilor și pînă’n ultimele clipe ale artei bizantine; multe din ele au dispărut, suficiente s’au pastrat în muzeele din Apus sau în țările moștenitoare culturii bizantine, printre care și România se prenumără cu cîteva tezaure de preț. Vestminte bisericești, meii numeroase ca’nainte, sunt lucrate din matasă cu desenuri pe stofă, ca la muzeul Kestner din Ha-novra din sec. XIII; altele din matasă împodobită cu bogate broderii, ca un epigonaton dela Tismana romînească cu Scobo-rîrea în iad, datată dela 1370, un epitrafir dela Esfigmenu din sec. XV cu busturi de sfinți, două sacosuri ale lui Photius din Moscova și „dalmatica lui Carol cel Mare“ dela Sf. Petru din Roma datînd din sec. XV, reprezentînd Schimbarea la față cu o mare supleță în mișcări, pe umere împărtășirea Apostolilor, iar Ia față Christos Emanuel între Sf. Maria și Ioan Botezătorul de pitoresc și măreție demne de frescele timpului. Văluri eucharistice se găsesc la Russikow dela Athos din sec. XV, Ia Sf. Clement din Ohrida tot depe atunci, la Chilandar cu Iisus binecuvîntînd pe Sf. Vasile și Ioan Chrisostom și alte două dela Sf. Clement cu Prezentarea Fecioarei și Răstignirea; cea meii veche probabil e cea dela Castell Arqueto din Piacenzia, oferită de un patriarh din Aquileia înainte de 1314, reprezentînd două episoade din împărtășirea Apostolilor. Epitafurile care acopereau Sf. Masă și reprezentau pe Iisus mort, de unde și numele www.dacoromanica.ro 190 P. CONSTANTINESCU-IAȘI de Sf. Aer la Romîni, au fost fixate sub această formă încă din sec. XII; cu vremea tema se complică adăugîndu-se îngeri care plîng, Sf. Maria, Sf. Ioan și Sf. Femei, toate cu tendința de-a adăuga pateticului durerei. Din numeroasele epitafuri ce s’au păstrat, cel mai vechi se găsește la Sf. Clement din Ohrida, dăruit de Andronic II, din matasă; seria se continuă cu opere din Serbia și’n deosebi din Principate, distinse unele cu inscripții grecești, altele slave, dar lucrate după toate principiile bizantine. Cea mai strălucită broderie bizantină din sec. XIV este epitaful dela Salonic, adevărată operă de lux cu broderie de aur și argint, cu următoarele scene : la mijloc Iisus mort cu îngerii aplecați deasupră-i și evangheliștii la colturi, pe maigeni două scene din împărtășirea apostolilor în grupuri armonioase și’n atitudini reale. www.dacoromanica.ro ÎNCHEERE Cu apariția creștinismului o eră nouă se’ncepu pentru omenire ; cu principiile nouă de ură împotriva creștinismului era natural ca manifestările vieții păgîne, și ’ntre acestea și înflorirea artistică, să fie stingherită. ’ Primii părinți s’au convins apoi că revoluția nu se poate face de cît servindu-se de mijloace vechi; și-atunci nevoile sufletești de exteriorizare a sentimentelor religioase și estetice și-au găsit cale liberă în manifestare prin înălțarea de monumente religioase. Tradiția antică e continuată după noua directivă în imperiul bizantin, care fiind un centru politic avea posibilitatea unei desvoltări artistice. Aceasta se observă cu atît mai clar cu cît principalele epoce de strălucire ale artei bizantine coincid cu epocele de strălucire politică. Astfel prima vrîstă de aur se da-torește Iui Justinian, a doua împăraților din dinastia macedoneană și a treia renaștere refacerei imperiului după loviturele aduse de Latinii cruciadei a patra. Arta bizantină are mai întăi meritul de a fi fixat cele dintâi forme ale artei creștine în secolul VI; mai tîrziu reprezintă pentru prima jumătate a Evului mediu singura regulatoare artistică a Europei. Iar prin influențele, care le-a exercitat din depărtatul Orient al Mesopotamiei și pînă pe coastele Atlanticului, a determinat curente artistice în regiunelecu tradiții vechi culturale pe de oparte, iar pe de alta a patronat primele manifestări de asemenea natură a unor state ca: Rusia, Serbia și Țările romînești. Prin studiile actuale bizantiniste a început să i se dea locul cuvenit în istoria omenirei și să se ’nlăture neîncrederea, cu care se privea pănă acum această artă de esteticianii și criticii educați numai Ia clasicismul antic sau modern. www.dacoromanica.ro 192 P. CONSTANTINESCU-IAȘI Găsesc aci nimerit prilejul de a arăta că atenția iubitorului de frumos nu trebue să se îndepărteze de produsele artei bizantine care numai în cîteva exemplare a ajuns perfecția, demnă de clasici, dacă va avea în vedere împrejurările istorice, în care ea s’a desvoltat. In adevăr pe deoparte cadrul strîns și tradițio-nist al religiei creștine, care fixa anumite modele de execuție, făcea ca inspirația artistului să fie limitată, oprită. Evoluția stilului architectonic, dar mai ales a iconografiei se va face cu greu și-odată stabilite anumite norme ele vor trece în „manualul* pe care sunt obligați artiștii să-l urmeze. Pe de altă parte arta bizantină se naște și durează în cea mai frămîntată perioadă a istoriei, în Evul mediu plin de lupte și barbarie, cînd preocupa-țiile înalte sunt stingherite pentru multă vreme și reduse la puține manifestări. In pustiul intelectual al scolasticismului occidental numai două popoare strălucesc prin cultură: Arabii pentru o durată mai scurtă și Bizantinii, care țin făclia Iuminei aproape un mileniu. www.dacoromanica.ro Indicator terminologic Abac. Partea superioară a unei coloane pe care se reazemă arhitrava sau capătul unui arc, de obicei un disc de peatră de formă tronc-conică sau piramidală. Absidă. Nișă mare de formă semicirculară sau circulară și boltită la altar sau laterale în dreptul stranelor dăscălești. Amvon. Tribună înaltă pe o parte a naosului, la care se urcă pe-o scară și de unde se fin predici sau se cetesc unele cărți sfinte; la bisericele mari sînt două, pentru evanghelii și Sf. Apostoli. Ampule. Vase mici turtite cu destinația de-a purta uleiul sfințit. Aparat mare. Tehnica de-a construi ziduri din petre mari, tăiate astfel ca să se prindă exact unele pe altele. Apocrif. Text suspect, bănuit a nu fi adevăratul. Arabescuri. Ornamentații din frunze, ramuri și figuri fantastice, împletite fără capăt, născocite de artiștii arabi. Arc butant. Arc mic care susține un zid înafară și terminat în jumătate de arc pe un zid mai mic sau stîlp. Arc triumfal arcul mare din fața altarului. Arhitravă. Grindă puternică așezată deasupra coloanelor sau pilaștrilor; la fațadă de dimensiuni mai mari. Atrium. Curte dreptunghiulară înaintea unei clădiri civile sau religioasă, cu sau fără portice pe margeni. Basorelief Sculptură în care figurele sînt scoase în relief pe jumătate. Berna. Sanctuarul» altarul; cu înțălesul general al părții estice din biserică mai înaltă ca naosul. Buclier. Scut ornamentativ de decorat păreții, cînd e de dimensiuni potrivite; mai mici e podoabă omenească. Calotă. Boltă sferică mai mică decît o semisferă. 13 www.dacoromanica.ro li Cancella. Balustradă joasă care dispărțea sanctuarul de credincioși. Capitel. Partea cea mai de sus a unei coloane, prin care fusul coloanei se leagă de plafon sau arcadă; de obicei e sculptat. Cathedra. Un scaun episcopal la început, mai apoi o tribună destinată șefului parohial și așezată în fundul absidei. Cella. Sanctuar ce apare dela început în catacombe sau la in- trarea cimitirelor. Chivot. Cutia în care se păstrează cumunicătura, de obicei reproducerea în mic a bisericei căreia aparține. Cliora. Naosul sau numai spațiul din fața altarului Ciboriam. Baldachin deasupra sfintei mese a altarului. Cintru, Figură în arc, în plin cintru e jumătate de circonferență sau mai puțin. Cintr a j=arcuit. Colonadă. Șir de coloane înaintea sau în jurul edificiilor. Conc Partea ascuțită a boitei unei abside. Cornișă. Partea cea mai de sus a unei fațade sub acoperiș. Detrempe. Zugrăveală cu vopseli de apă, clei și albuș de ouă. Diaconicon. Vestmîntar, o cameră la dreapta altarului. Diptic. Icoană formată din două tăblii unite printr’o legătură mobilă, astfel ca bucățile să se poată închide una peste alta. Dublouri. Arcurile mari ce susțin cupolele și turlele. Electron. Amestec de aur și argint. Email. Pictură din paste metalice și sticloase turnate pe un obiect și arse. Email champlere se deosebește de „cloisonâ* prin tehnică și timp, la aceste din urmă pasta se toarnă în niște alveole din lamele puțin înaltate. En arrăte. Boltă formată din încrucișarea a două bolti semi-cilindrice. En berceau. Boltă semicilindrică în formă de leagăn. En taille. Intăiuri sînt petrele mici gravate în adîncime. Encaustică. Preparație de ceară și esență de terebentină pen- tru a da strălucire obiectului pe care se pune. Encorbellement. Sistem de boltire prin apropierea elementelor componente unele de altele pănă la unirea lor prin cheia bolței. www.dacoromanica.ro III Engolpion. Iconiță ovală de preț, pe care o poartă arhiereii cu un lanț Ia gît. Escarpă. Povîrniș lucrat ca întăritură. Esonarthex. Narthexul interior. Frescă. Pictură murală pe păretele încă umed astfel ca boiaua să se ’nîiltre în tencuială. Friză. Partea fațadei cuprinsă între arhitravă și Cornișă, de obicei împodobită cu sculpturi. Flancat—susținut Ia margeni. Genre. Pictură de „genre”, adică scene pitorești-și familiare. Homelii. Predici asupra materiilor religioase, mai ales asupra evangheliei. Hypetru, Templu descoperit sau cu partea centrală mai înaltă, astfel ca sus pe laturi să vie lumina. Iconostas=tîmplă, catapiteazmă. Impost. Adaos deasupra capitelului, pe care se sprijină arcul unei bolți. Ivoriuri. Sculpturi în fildeș, dinți de elefant sau alte animale. Lintou. Lintel, stinghie deasupra unei uși sau a două coloane. Lunetă. Ochi circular descins sau decorat. Mepiat. Sculptură foarte puțin scoasă în relief. Moelop. Petre mici pentru zidărie. Mortar. Tencuială obișnuită de var cu nisip sau ciment. Mozaic. Pictură din bucățele foarte mici de steclă, peatră, aur, amestecate cu oxiduri metalice ce le colorează diferit, reunite pentru a reda desenuri sau figuri. Muluri. Eșiturele unui părete, de formă patrată sau rotundă, cu jghiaburi între ele spre a servi de ornament. Naos. încăperea bisericei dela narthex la altar, se mai numește și choră^se împarte în năvi prin șiruri de coloane. Narthex. Construcția introductivă formată dintr’o încăpere sau două, prima se poate numi și pridvor. Navă.=Vas, partea bisericii dela narthex la altar, uneori e transversală formînd transeptul; se cuprinde în naos. Octateuc. Textul primelor opt cărți ale bibliei. Oratoriu. Clădire mică de obicei deasupra unui mormînt. Pallium. Mantie împodobită. Panou. Suprafață plană încadrată cu borduri sculptate sau zugrăvite și care primește de obicei ornamentări. www.dacoromanica.ro W Peliculă. Peliță foarte sub{ire de diverse materii. Pendentiv. Triunghi sferic între marele arcuri ce susțin bolta. Peripter. Clădire înconjurată de coloane izolate pe toate fetele. Peristil. Șir de coloane formînd o galerie în jurul unei curți sau clădiri. Pilastru. Stîlp susținător de formă paralepipedic^. Piscina. Basen în mijlocul lbCuinței plin cu apă și pești la Ro-« mani; la creștini e basenul din mijlocul baptisterului unde se botezau neofiții. Pignon. Construcția arhitectonică în formă de fronton triunghiular sau circular la acoperiș, pentru a reda brațele crucii din interior. Plintă. Baza plată și patrată a unei coloane sau banda care esă înafară împrejurul temeliei unei clădiri în afară sau în interior PolIchrom.=Multicolor. Portic. Galerie de coloane pe laturele unei curți Sau la fațadele unei clădiri. Presbiterium. Altarul, se confundă Cu absida estică. Proteza. Partea din stingă altarului unde se fac jertfele sfinte. Relicvariî. Cutii cu moaște mai mici ca sarcofag iile. Rinsouri. Ornamente de foi și ramuri sculptate sau pictate. Ripidă. Placă de metal în formă de romb sculptată, fixată pe un picior. Rozace, rozetă. Ornamente de peatră sau metal în formă de stea pe o placă. Șarpantă. Acoperămînt orizontal de bîrne de lemn. Soclu. Partea de jos a zidăriei, deobicei mai lată. Solea. Un gang între altar și amvon pe unde trece preotul neobservat. Staurotec. Relicvari din metal sculptat. Subsellia. Bancă pe ambele laturi ale catedrei unde stăteau preoții după categorii. Surmontat. Acoperit la partea superioară. Tambur. Turlă, construcția dintre cupolă și acoperiș. Teorii. Grupe de figuri, sfinți, zugrăviți pe un părete. Tor. Mulură circulară la baza unei coloane. Torsadă. Ornament sculptat întors îm spirală. www.dacoromanica.ro V Transept. Spajiu cuprins între absidele laterale tăind transversal nava longitudinală a naosului. Trava. Spațiu din interior cuprins între coloane sau alte dis-pârlituri. Triconc. Treflat, de forma unui trifoi. Trompe d’angle.—Bolțile mici la unghiurile unui patrat pentru a face trecerea la plan circular. Viaduct. Pod pentru trecerea unui drum peste o vale. Volută. Ornament de doi culbeci la capitelul ionic. ■ < www.dacoromanica.ro Tabla de materie Pag. Prefața ........................III Cap. I Introducere . . . ...............................7 1. Arta creștină primitivă, 2. Catacombele. 3. De- corația. Cap. n Arta creștină din Orient dela Constantin la Jus> tinian (513—527), A. Caracterizări............................................14 B. Tipurile edificiilor religioase..........................16 1. Basilica. 2. Edificii în formă de rotondă. 3. Ba-silică cu cupolă. 4. Biserica cu cupolă în cruce. C. Cronologia și topografia monumentelor i . 24 1. Cele mai vechi. 2. Monumentele din Orient. 3. Egip- tul. 4. Orientul european. 5. Africa. 6. Monumentele occidentale. D. Originele artei bizantine............................46 1. Originele siriene. 2. Originele egiptene. 3. Origi- nele anatoliene. 4. Contopirea influențelor si rolul bizanțului. Cap. III Epoca Iu' Justinian. A Monumentele............................................54 1. S-ta Soîie din Constantinopol. 2. Monumente con- temporane. B. Arhitectura..........................................63 1. Clădirile civile. 2. Arhitectura religioasa. C. Monumentele picturii.................................66 1. Mozaicurile. 2*. Fresce și icoane. 3. Miniaturile. 4. Iconografia www.dacoromanica.ro 77 D. Sculptura și artele minore...................... 1. Sculptura în peatră și lemn. 2. Ivorii. 3. Orfă- urăria și artele metalului. 4. Țesături. Cap. IV Dela Justinian Ia Macedoniei (565-867) A. Dela Justinian la iconoclaști................... 1. Monumente arhitectonice. 2. Monumente de- corative. " B. Epoca iconoclaștilor............................ 1. Cearta icoanelor. 2. Arhitectura civilă și militară. 3. Pictura, sculptura, arte minore. Cap. V Epoca Macedonicilor și Comnenilor (867—1204) A. Monumentele..................................... 1. Constantinopolul, 2. Orient. 3. Occident. B. Arhitectura ............... 1. Civilă. 2. Religioasă. C. Monumentele picturii ............ 1. Așezarea subiectelor. 2. Iconografia nouă. 3. Mozaicurile. 4. Mozaicurile purtătoare. 5. Fres- cele. 6. Icoanele. 7. Miniaturele. D. Sculptura și arte minore........................ 1. Sculptura în peatră și bronz. 2. Ivorii și pietre gra- vate. 3. Orfăurăria și emailuri. 4. Țesături Cap. VI Ultima evoluție a artei bizantine. A. Renașterea bizantină în sec. XIV ............... 1. Evenimente politice. 2. Căușele renașterei. B. Arhitectura..................................... 1. Monumente. 2. Elementele arhitectonice și deco- rative. C. Monumentele picturii............................ 1. Mozaicuri. 2. Frescele. 3. Icoanele. D. Sculptura șl arte minore......................... 1. Sculptura. 2. Țesături. • Incheere....................................... Indicator bibliografic.......................... Tabla de materie................................ www, \dacor 89 94 106 120 125 147 161 164 178 187 191 193 198 coromanica.ro De acelaș: 1. Rolul României în epoca de regenerare a Bulgariei, Iași, 1919. 2. Unde duce colaborarea. Pagini de istorie contemporană, București, 1921. 3. Reforma învâțămîntului secundar, Propuneri, Bîrlad, 1923. 4. Reforma Constituției. Cercetări istorico-juridice, Bîrlad, 1923. 5. Liberalii romlni și vechii revoluționari bulgari, Iași, 1924. 6. Un colaborator francez la istoria Rominilor, Iași, 1923. 7. însemnări de artă romînească. Iași, 1925. 8. Bizantinismul în Romînia. Influente bizantine asupra artei romînești, București, 1925. 9. Narthexul în artele bizantine, sudslave și romîne, Iași, 1926. 10. Caracterizarea și împărțireh istoriei Romînilor, O nouă concepție, Iași, 1926. Îl.Vechimea biseripei Sf. Dumitru din Craiova, Craiova, 1926. 12. Arta și creștinismul. Indice bibliografic, Chișinâu, 1926. 13. Originalitatea pridvorului deschis in arhitectura romîneascâ, Iași, 1927. 14. Evoluția stilului moldovenesc, Iași, 1927. Sub tipar: 15. Din relațiile artistice romino-bulgare, Iași, PREȚUL 120 LEI www.dacoromanica.ro www.dacoromanica.ro „Nu e vorba că nu aș putea picta și altcumva, dar arta naivă mi-a dat mereu impresia că e un mod de a rezista la opresiunile sociale. În plus, naivii visează paradisul, și-l pictează atunci când nu-l pot trăi.” 1 2 Calistrat Robu Omul - ființă trecătoare 3 4 Calistrat Robu OmU - fință trecătoare Album de pictură Editura CreArt Iași, 2012 5 Editura CreArt Șos. Națională, nr. 42D, Iași, 700605 Tel. 0332460738 E-mail: artiftinchi@yahoo.com © Calistrat Robu Fotograf - Costel Iftinchi Coperta I - „Geneza”, Ulei pe pânză, Coperta IV - „Omul ființă trecătoare”, 1988, ulei pe sticlă, 35 x 24 cm. 6 Pictorul Calistrat Robu Considerat unul dintre cei mai importanți pictori naivi din România, a abordat în artă sa o tematică variată, politică, istorică și socială, bucurându-se de o recunoaștere națională și internațională. Artistul naiv este fascinat de cunoașterea realităților umane în confruntare cu implacabilele elemente: viața și moartea, realizând într-o manieră de inspirație suprarealistă și simbolistă lucrări remarcabile. Pictorul ne conduce pe un tărâm al viselor dominate de liniște și pace interioară pe de o parte, iar pe de altă parte, ca mesaj final, de grotescul unei societăți în declin. În lumea viselor, pe firul unei imaginații legendare, feerice, prezintă o întâmplare sacră a unei lumi glaciare, create în zorii unui timp sacru al începuturilor, unde ne trimite cu gândul la efemeritatea vieții, jurămintele mirilor uniți până la moarte păstrându-i uniți și după moarte. Două umbre, (moartea și somnul) stau in așteptare în preajma omului care se bucură de floarea tinereții. Prezența calului alb, ca o clarviziune a destinului, este un simbol solar ce duce sufletul pe tărâmuri visate. Calul și călărețul sunt intim legați. Calul îndeamnă pe cel care îl călărește spre ținta unei taine, pentru că el are capacitatea de a alunga umbrele ca un purtător al biruinței, al purității, onestității și frumuseții exprimate prin forma pură și culoarea pură. Fluturi zburând deasupra unor peisaje glaciare joacă rolul unor heruvimi sau serafimi dedicați realizării visului ne împlinit. Prin intuiția sa, artistul încearcă să ne lumineze rațiunea pentru credința într-o lume mai bună. Astfel, în lucrarea „Peștele zburător”, pictorul încearcă să dizolve conținutul fabulos al unui mit și recurge la un alt simbol, un hibrid între pește, melc și dragon chinezesc, un animal care este și mult an acvatic, teluric și zburător și care în suflul sau buclat pare că vrea sa înghită lumea și să ajungă la esența, izvorul vieții. Lucrarea fiind realizată în tehnica picturii pe sticlă (o tehnica solicitantă), este reprezentativă prin tratarea într-o manieră suprarealistă cu influențe folclorice. Tabloul „Fuga în noapte” sugerează o apropiere de cealaltă etapă a operei sale prin cromatica dominată de un albastru întunecat cu reflexe izolate de violet sau galben transmițând o stare de spaimă, incertitudine și dorința de evadare în necunoscut. Începând cu 1990-1991, se impune în opera artistului viziunea caracterizată prin grotesc ce vine ca o schimbare stilistică cu 7 tematica politică, drept urmare a evenimentelor din acea perioadă, ca semn de protest. Înclinată spre artă ca strigăt, majoritatea tablourilor au o tentă umoristică. Calistrat Robu devine adeptul unui concept de tip manifest, ajungând să șocheze prin tablourile sale, rămânând însă credincios muzei sale, manierei de tratare a personajelor prin care a devenit consacrat. Și dacă la majoritatea pictorilor naivi vorbim de un tărâm al fericiților iată ca aici ne aflam pe un teren al sub minării, un tărâm al judecății fiecăruia. Calistrat Robu se lasă purtat de fantezie, în pânzele sale făcându-și tot mai des loc subiecte cu un profund angajament social, dând expresie protestului, sau împotriva regimului și atitudinii acestuia. Întâlnim o reprezentare ironică, caricaturală a unor înalți demnitari printre care foști șefi de stat - Ceaușescu, Iliescu, Băsescu și alții. Dorind să picteze într-o manieră obiectivă, neutră, artistul manifestă mereu tendința de depășire a granițelor, transformând arta într-o armă politică, fiind considerat unul din cei mai importanți pictori politici. Admirat în mare măsură pentru curajul cu care abordează această tematică, ilustrează chiar fără prea multe scrupule moravurile societății în care trăim. Calistrat Robu nu se lasă impresionat de faptul ca ar putea întoarce autoritățile împotriva sa și pune la dispoziția publicațiilor numeroase din lucrările sale. Prin intermediul unor portrete subtil caricaturizate își dezvoltă un stil propriu, pictând grupuri exuberante de oameni în care surprinde viața pestriță, bogată în detalii a sărăciei și a strigătelor disperate de foame, în contradictoriu cu bunăstarea celor de la putere. În ciuda acidității proprii, stilului sau caricatural, artistul demonstrează o înclinație vădită pentru maniera descriptivă, fidelă a realității pe baza unor motive inspirate din lucrările lui Hieronymus Bosch. Realizează tablouri cu viziuni apocaliptice purtătoare de mesaje de revoltă și critică socială, cum ar fi „Moarte sărăciei!”, cu personaje de circ sau din viața sanatoriilor psihiatrice, chipuri originale ce oglindesc nesiguranța existențială și rețin atmosfera tipică. Revolta arată ca un iad boschian însă el nu reprezintă judecata de apoi și pedeapsa eternă ci iadul pământesc. Tematica are o pondere egală cu cea a compoziției picturale, punându-și amprenta asupra lucrărilor sale de formate mai mari. În lucrarea „Regele demon” artistul se confruntă cu coșmarul Revoluției din decembrie 1989, pe baza trăirilor personale artistul participând direct la evenimentele de atunci. A realizat o alegorie prin chipul hidos, monstruos, în trei ipostaze: în stânga bătrân, în dreapta tânăr, cu fizionomii de mască, ca un judecător în circumstanțele în care el poate să decidă moartea. Trupurile neprihănite ale tinerilor răpuși sunt pictate în nuanțe de alb - semn al purității și al inocenței într-un sacrificiu zadarnic, și vin în contradictoriu cu chipurile schimonosite, vampirice din prim-plan, reprezentând viziunea pictorului asupra violenței și a morții, compasiunea și revolta sa împotriva nedreptăților. Deasupra portretului, într-o adâncă obscuritate sunt cufundate siluete și chipuri stranii ce răspândesc un iz de mister încă neelucidat ce se ascunde în spatele monstrului revoluției. Reprezentat vă este și lucrarea pe sticlă „Soldatul bătrân” din perioada 1991-1992, din timpul mineriadelor, ca o ripostă împotriva brutalității și a violențelor înregistrate în timpul atacurilor minerilor în București. Artistul prezintă în tonuri sumbre chipul unui bătrân veteran cu o 8 expresie de suferință, purtând urmele adânc săpate de spaimă, în timp ce trupul și proporțiile membrelor sunt distruse, totul degajând o stare de neliniște și neputință, ca o alegorie a angoasei existențiale și a singurătății omului în fața violenței. Calistrat Robu și-a dezvoltat un limbaj pictural propriu la a cărui edificare nu lipsește inspirația de ordin religios. Artistul meditează la alegerea între credință și dreptate, exploatând mistica creștină a mântuirii. Marcat de un profund patriotism, pictorul își continuă ciclul de lucrări cu tematică politică, cu convingerea că din această încercare vor rezulta purificare și înnoire socială, lăsând posterității o zestre artistică de o incontestabilă valoare. Artist plastic, Daniela Gaftea, Membră UAP, prof. la Școala Populară de Arte, Bacău Referent artistic la C.J.C.P.C.T. Bacău. 9 Povestea călătorului prin viață Albumul pe care pictorul Calistrat Robu îl prezintă, e ca un act de identitate al creației sale, în care ne prezintă cele mai importante momente pe care omul le parcurge în drumul său pe pământ. Începând cu titlul, autorul ne amintește că suntem ființe trecătoare. El însuși un trecător prin viață, a dorit să lase totuși o amprentă pentru eternitate, folosindu-se pentru asta de culorile culese din curcubeu. Fiind o fire rebelă, ignorând regulile picturii, și-a ales ca mod de exprimare plastică stilul naiv, folosind cu măiestrie în egală măsură atât cartonul, lemnul, pânza sau luciul sticlei, toate devenind suporturi ideale pentru creațiile sale. În tablourile sale, pictorul reușește să refacă traiectoria omului de la origine și până în zilele noaste, prezentându-le într-o manieră proprie, umoristică. Diferite personaje expresive marchează anumite momente pe care Calistrat Robu simte că ar trebui retușate, prezentându-le într-o formă suprarealistă. Doar în tablourile sale putem observa o lume nouă în care pictorul și-a modificat compozițiile în funcție de cerințele sufletelor muritorilor de rând. Diferite confruntări dintre sărăcie și bogăție, sau dintre țuică și vin, aduc în prim plan, multe ascunzișuri ale realității traiului zilnic. Prin pictură, artistul se detașează de traiul zilnic în care este răvășit de problemele cotidiene, evadând în visurile ce le-a avut în copilărie, dând naștere la adevărate povești imaginare în care avem impresia că cei doi străvechi strămoși nu ar fi gustat din fructul oprit, rămânând mereu în grădina Edenului. În breasla artei naive, dacă majoritatea artiștilor se inspiră din viața și obiceiurile de la sate, aducându-ne aminte de vechi tradiții românești, Calistrat Robu își are inspirația culeasă din traiul actual al zilei, fiind mereu precum un „Observator” care relatează problemele cotidiene într-o exprimare proprie doar cu ajutorul culorilor. Pe un fond rece el aduce în prim plan, prin aplicarea unor tușe calde o mulțime de personaje sugestive care șochează privitorul datorită evenimentelor ce le prezintă cu multă exactitate și talent. Cu ajutorul pensulei, amestecând pe paletă culorile, Calistrat Robu, dorește și în final reușește să schimbe fața lumii, transformând totul, creând un nou univers, născându-se astfel o nouă eră a omenirii, în care răul dispare definitiv. Costel Iftinchi Redactor șef, Revista „Galeria Naivă” 10 Robul nimănui! Pe Calistrat Robu l-am cunoscut la Pitești, cu ocazia expoziției naționale. Dacă spun că este un naiv, nu reușesc să-l descriu întru totul. Mișcarea naivă din România este una foarte sensibilă. Dar tot îndrăznesc să zic că domnul Calistrat este printre puținii care nu se amestecă în mulțime. Are acel ceva care atunci când îi vezi o lucrare spui: e lucrarea lui Robu! În ultimii ani presa l-a evidențiat pentru lucrările sale dedicate unei lupte contra situației politice, dar mai ales a celei sociale a țării în care trăim. Dar nimic nu e nou sub soare! Asta e caracteristica naivului: de a fi sincer! (chiar și când adevărul doare). Și, contrar semnificației numelui său, nu e robul nimănui! Și nu e drept să limităm analiza operei lui Calistrat Robu doar la aceste ultime lucrări. Tablourile sale sunt elaborate, sunt vii, sunt adevărate metafore picturale, abundă în personaje. Și în acestea din urmă ne putem regăsi fiecare dintre noi. Trebuie doar să avem curajul să ne privim! Cosmin Bloju Referent CJCPCT Argeș Chiar de la primul contact cu pictura sa, ce se vrea etichetată drept naivă, surprinde solicitarea funambulescului nu totdeauna necesar și obsesia chagalliană de a popula cerul cu elemente de un fantastic deloc supranatural. După cum Marc Chagall își sprijină viziunile pe folclorul evreiesc din vechea Rusie, Calistrat Robu putea apela de pildă, pentru planul imaginar la literatura noastră populară. Fiind însă un plăcut narator, aplecat chiar spre ironia șugubeață a țăranului hâtru, el se sprijină pe imagini care recurg la materialitate tocmai spre a da mai multă credibilitate „vizionarismului”, așa cum procedează băsmuitorii când se jură pe ochii lor că tot ce-și închipuie e adevărat. Numai că artistul nostru e eclectic, probabil din lăcomia de a cuprinde cât mai mult. Și dacă indecizia construcției care aluzie la primitivism, insistența pe asprimea materiei împiedică zborul visului încât reveriile suprarealiste par tot atât de realiste ca și lumea cea obișnuită, caligrafiată pe alocuri cu minuțiozitatea unui ucenic al lui Bruegel. Cu tânărul Calistat Robu se întâmplă un fapt interesant. Evanescența viziunii fiind împiedicată de retorism, tot ce întreprinde pe plan considerat de el reverie suprarealistă nu e, de fapt, decât întregirea fabulației realiste, mai mult focalizarea atenției privitorului e solicitată în mod egal de ambele ipostaze. Din această concurență se naște senzația de prea mult, un fel de spectacol heterogen și cu situații contrariant-nostime. E clar că omul nostru a tras cu coada ochiului prin 11 câteva grădini exotice când n-avea nevoie de așa ceva, livada lui fiind promițătoare de poame autohtone-robuste. Mai la obiect Calistrat Robu are darul de a repeta calitățile, deloc neglijabile, ale picturii țărănești pe lemn, cu cea savoare a culorilor fruste, asemenea frazei neliteraturizate, cu desen naiv ce rupe cursivitatea ductului, și cu găsiri expresioniste de caricare a situațiilor. În această forță primară de comunicare ce amintește sfânta sinceritate a copiilor cu ochi uimiți de ceea ce ar putea fi la hotarul dintre viață și poveste, stă farmecul acestui povestitor fericit că-și poate plăsmui o lume pe măsura imaginației lui de țăran abia intrat în oraș. Toată grija ar fi să nu-l trezim din acest vis. Aurel Leon Cronica, 30 ianuarie 1987, pag. 9 Un pictor amator, Calistrat Robu, ce activează de ani buni în Cenaclul Combinatului de Fibre Sintetice Iași, vine să pledeze, prin cele două expoziții găzduite în ultimii ani de Galeriile „Cronica”, pentru bunele oficii de gazdă ale sticlei, ea îngăduind plasticianului să patineze cromatic pe luciul ei în toată libertatea. Solicitând „boarei” de culoare să-i ofere un pandantiv poznaș, registrului grav de albastru marin și verdurilor grase, Calistrat Robu își dezvăluie pornirea de a zâmbi șugubăț în fața celor mai dramatice teme. Și dacă în prima sa expoziție a cultivat fantasticul naiv descins din basmul popular, transferându-l însă - după exemplul lui Chagall - în anecdotica domestică, în cea de a doua a devenit foarte atent observator al vieții din jur, surprinzând ipostaze amuzante și povestindu-le cu har dintr-un cârlionț de linie și o emulsie de culoare. Prefăcându-se uimit de ceea ce descoperă, Calistrat Robu reușește o artă aparent descinsă din trăire copilărească dar, în fond, având în spate experiența maturului. E în pictura sa ceva din firea lui Ion Creangă, atât cât îi reușește poza de om simplu, neștiutor al formelor, dar pus pe șotii istețe. De astă dată, ancadramentul sticlelor prin care privitorul vede neastâmpărul culorilor e acordat la intențiile artistului de a apare într-un port adecvat limbajului, iar ambitusul cromatic e mai bine servit astfel. O evoluție interesantă cunoaște acest Calistrat Robu, care la început părea un mic Brueghel, vânând amănuntul pitoresc de dragul spectacolului și care ni se dezvăluie acum drept un virulent satiric gata să arunce peste bord toată recuzita regiei de dragul miezului de gând nou închis în rusticul arial de lemn învechit. Aurel Leon 12 Printre numele de rezonanță din domeniul picturii naive se numără și Calistrat Robu din Iași. Pasiunea pentru pictură și-a descoperit-o acum aproximativ 20 de ani și de atunci a încercat diverse forme de exprimare artistică precum ar fi pictura pe pânză, pe lemn sau pe sticlă, sculptura. Temele abordate în lucrările sale pornesc de la descrierea locurilor natale până la alegorii legate de principalele momente ale vieții: nașterea, nunta, moartea. O atenție deosebită este acordată de autor lucrărilor cu tentă socială, satirei sociale, vizând subiecte la ordinea zilei, surprinse cu un umor fin și redate cu multă vervă. Nu în ultimul rând trebuie să amintim aici icoanele pe lemn sau pe sticlă pe care le realizează într-un stil propriu, trecând firul tradiției prin filtrul personal și realizând astfel o reușită combinație de vechi și nou care conferă o tentă de inedit operelor sale. Viorel Rău Buletinul informativ al C.N.C.V.T.C.P. București Nr.6 (61) iunie 1997, pag. 4 În tonuri de albastru și carmin, Calistrat Robu construiește parabole enigmatice în care regnurile se amestecă și dimensiunile obiectelor se schimbă. Zâmbetul ștrengăresc din spatele șevaletului este secundat mereu de o anumită neliniște filozofică. Silvia Ciubotaru Forumul Cultural, nr. 4, aprilie 1994, pag. 4 În creația lui Calistrat Robu comicul și gravul, firescul și grotescul, în fine realul și imaginarul se opun și se împacă în cele din urmă în plăsmuirile insolite ale artistului care, ispitindu-ne parcă cu o anume malițiceitate, ne invită să participăm la un ritual păgân, desfășurat chiar sub ochii noștri, după un scenariu absurd. Aurel Istrati 13 Domnul Calistrat Robu, pictor naiv di Iași, este unul dintre ce mai activi artiști din țară, având o activitate expozițională bogată, care a început în 1976. Indiferent de tematica abordată, Calistrat Robu urmărește alcătuirea unor game cromatice personale, în care se armonizează tonuri de albastru și roșu. Echilibrul dispunerii elementelor picturale vădește un simț compozițional de marcă. Victor Parhon Director al Centrului Național de Conservare și Valorificare a Tradiției și Creației Populare București Calistrat Robu, bunăoară, mult mai experimentat și cu spirit al lucrurilor așezate mai pregnant, abordează cu nonșalanță tematica biblică, din care reține momentele legate de nașterea și răstignirea lui Iisus, cele legate de sărbătorile de Paști și de Crăciun, de Adam și Eva, motivul Infernului și Paradisului, cel al paștelui, la fel de familiare fiindu-i și evenimentele contemporane pe care le tratează cu umor fin sau le tratează la modul grotesc, biciuind plastic tarele de comportament ale semenilor. Cornel Galben Monitorul de Bacău, 26 august 1999, pag. 8. Pentru artistul ieșean, pictura a fost mereu o posibilitate de subversiune la regimul politic, și cum îi place să fie sincer, această alegere a fost și una deosebită de potrivită pentru a scăpa de consecințele nefaste. Unul dintre tablourile sale este interpretat de autorul lui drept o prezicere: „mai e un mandat și gata”. Nicola Dabija Adevărul de seară, 3 octombrie 2009, pag. 16. „Creația lui Calistrat Robu, sondează profunzimi și tensiuni unde fiorul epic este mereu intersectat de aceste onirice cu dimensionări neașteptate și cu promisiuni ce pot îmbogăți orizontul ideatic al artei naive de la noi și de oriunde.” Vasile Savonea 14 Calistrat Robu, deși a aflat de existența lui Mark Chagall nu se lasă influențat și continuă să plutească într-o copilărie dezinvoltă cu personajele sale anecdotice. Radu Negru Flacăra Iașului, 4 ianuarie 1984, pag.3 Temele sunt elaborate cu multă profunzime mergând în compoziția abordată la detalii care conturează obiceiul nunții plecând de la ritualul vechi, către modernizarea costumelor de mire-mireasă și ale nuntașilor sau în „Geneză” ilustrând ca simbol ouăle începutului vieții. Autorul surprinde și o scenă din interiorul unei cârciumi dovedind un spirit critic de observație. Etnolog Steliana Băltuță Muzeograf la Muzeul etnografic Botoșani, Revista -Țara de sus 15 16 Autoportret, 2011 Ulei pe sticlă 17 Masă bogată, 1988 Ulei pe lemn, 40 x 33 cm 18 Îndrăgostiți, 1983 Ulei pe pânză, 58 x 26 cm 19 Portretul lui Gabi Moisuc, 1980 Ulei pe sticlă, 41 x 38, cm. 20 Moartea, 1983 Ulei pe sticlă, 70 x 50 cm. 21 Justiția, 1991 5 7 Ulei pe sticlă, 38 x 28 cm. 22 Genocid, 1991 Ulei pe sticlă 23 Generalul comunist, 1991 Ulei pe sticlă, 42 x 26 cm. 24 Terasa Sărăriei, 1997 Ulei pe pânză, 70 x 50 cm. 25 Odihnă, 1992 Ulei pe pânză, 60 x 60 cm. 26 Omul ființă trecătoare, 1988 5 ~ Ulei pe sticlă, 35 x 24 cm. 27 Paradisul vinului, 1994 Ulei pe carton, 58 x 43 cm. 28 29 30 Rugăciune, 2000 Ulei pe pânză, 35 x 27 cm. 31 Nunta II, 2008 Ulei pe pânză, 120 x 82 cm. 32 Nunta I, 1996 Ulei pe pânză, 70 x 50 cm. 33 Măturătorul, 1996 Ulei pe pânză, 60 x 42 cm. 34 Regele nebun, 1995 Ulei pe pânză, 59 x 42 cm. 35 Generație, 1996 5 ~ Ulei pe pânză, 50 x 46 cm. 36 Nașterea Domnului, 1995 Ulei pe pânză, 50 x 40 cm. 37 Ispita, 1994 Ulei pe pânză, 56 x 46 cm. 38 Satul meu, 1996 Ulei pe pânză, 63 x 44 cm. 39 Alegeri,1996 Ulei pe pânză, 75 x 55 cm. 40 Peștele, 2002 Ulei pe pânză, 52 x 48 cm 41 Copil adormit, 1997 Ulei pe pânză, 60 x 60 cm. 42 Fuga din paradis, 2009 Ulei pe pânză, 125 x 84 cm. 43 Țiganii pe Sărărie, 2000 Ulei pe pânză, 75 x 55 cm. 44 Paradisul, 2000 Ulei pe lemn, 40 x 19 cm. 45 Un sat în Uniunea Europeană, 2007 Ulei pe pânză, 100 x 70 cm. 46 Sărăcie, 2009 Ulei pe pânză, 120 x 60 cm. 47 Lupta dintre sărăcie și bogăție, 2009 Ulei pe pânză, 120 x 82 cm. 48 Bogăție, 2009 Ulei pe pânză, 120 x 60 cm. 49 Moarbtea autorului crizei, 2011 Ulei pe pânză, 120 x 60 cm. 50 Adam și Eva, 2011 Ulei pe pânză, 120 x 60 cm. 51 Alungarea din rai, 2012 Ulei pe pânză, 100 x 70 cm. 52 Ciclop, 2011 Ulei pe pânză, 100 x 70 cm. 53 Apocalipsa, 2012 Ulei pe pânză, 100 x 70 cm. 54 Peștele, 2011 Ulei pe sticlă, 102 x 94 cm. 55 Geneză Ulei pe pânză, 56 57 58 59 60 61 63 64 65 66 67 68 69 Mărturii fotografice Expoziție personală Primul Salon de Artă Naivă, Iași, 1991 M. Grumăzescu, P. Silion, A. Năforniță, G. Boancă, C. Robu Masa festivă după vernisaj Expoziție colectivă 70 Familia Robu Tată și fiu Tabără de creație, Bacău, 2000 Pregătirea expoziției Viorel Rău, Calistrat Robu 71 Expoziția Națională de Artă Naivă, Pitești Expoziția Națională de Artă Naivă, Pitești Simpozionul Național de Artă Naivă „Victor Parhon”, Bacău, 2000 C. Robu, R. Robu, Gh. Ciobanu, C. Onuță E. Sida D. Stefănescu Expoziția Națională de Artă Naivă, Pitești C. Onuță, Gh. Boancă, C. Robu, R. Robu 72 Expoziția Națională de Artă Naivă, Pitești Expoziția Națională de Artă Naivă, Pitești Expoziția Națională de Artă Naivă, Pitești Expoziția Națională de Artă Naivă, Pitești 73 Expoziția Națională de Artă Naivă, Pitești 2007 Laureații celor două mari premii C. Robu (pictură) și C. Iftinchi (sculptură) Expoziția Națională de Artă Naivă, Botoșani, 2009 C. Robu, E. Robu, M. Mihalache, D. Ștefănescu, C. Iftinchi, I. Măric, S. Băltuță r ca * Expoziția Națională de Artă Naivă, Botoșani, 2008 D. Moldoveanu, C. Popescu, C. Voicu, A. Porțan E. Robu, I. Măric, C. Iftinchi, C. Robu Expoziția Națională de Artă Naivă, Botoșani, 2008 Artiști participanți 74 Saloanele de primăvară a artei nave, Bacău, 2012 C. Robu, M. Popa, R. Robu Saloanele de primăvară a artei nave, Bacău, 2012 Artiști participanți 75 76 Calistrat Robu Pictor Născut la data de 4 iunie 1952, în localitatea Pufești , jud. Vrancea. Studii: Liceul „Angel Saligni”, Iași, promoția 1972. Debut artistic -1976 Expoziții colective • Expoziția Națională de Artă Naivă - Pitești, 1986-2011; • Festivalul Național al Educației și Culturii Socialiste „Cântarea României” - 1986-1989; • Salonul Interjudețean de artă plastică naivă - Botoșani, 1988; • Expoziția de Artă Naivă, Iași - 1991; • Salonul Internațional de Artă Naivă - București, 1991, 1993, 1995, 1997, 1999, 2001, 2003, 2005, 2007, 2009, 2011; • Expoziția Națională de Artă Naivă „Saloanele Moldovei” - Iași, 1992-2003, 2007-2011; • Salonul de primăvară al Artei Naive - Bacău, 1992-2012; • Expoziția Națională de Icoane „Patimile și învierea mântuitorului” - București, 1995; • Salonul de Artă Naivă - Reșița, 1997; 77 • Expoziția Națională de Icoane „Crăciunul și Anul Nou în Creația Populară” - București, 2010; ’ ’ ’ • Expoziția Interjudețeană de Pictură „Frânturi de vitalitate” - Botoșani, 2008; • Expoziția Interjudețeană de Pictură naivă - Botoșani, Mediatica Luceafărul, 2009; • Salonul Internațional de Artă Naivă - Iași, Muzeul Mihai Eminescu, 2009, 2011; • Expoziția Națională de Artă Naivă - București, Centrul Cultural UNESCO, 2010; • Expoziția de pictură naivă și măști „Tradiții de iarnă la români” - Iași, 2010, 2011. Expoziții peste hotare • Chișinău, Republica Moldova - 1993; • Madrid, Spania - 1993; • Germania - 1994 • New York, SUA - 1994; • Veneția, Italia - 1995; • Viena, Austria - 1996; • Tailanda - 1997. Expoziții personale • Galeria „Cronica”, Iași - 1978, 1988, 1989; • Galeria „Trianon”, Iași - 1992; • Galeria Radio Tv, Iași - 1992; • Teatru de Comedie, București - 1997; • Muzeul de Artă „George Apostu”, Bacău - 1997; • București - 1998 • Muzeul de Artă, Pitești - 2010. Premii • Premiul I la etapa de masă la Festivalul Național al Educației și Culturii Socialiste „Cântarea României”; • Premiul I la etapa de județeană la Festivalul Național al Educației și Culturii Socialiste „ Cântarea României”; • Premiul II și titlul de laureat la etapa republicană a Festivalul Național al Educației și Culturii Socialiste „Cântarea României”, 1987; 78 • Premiul I pentru pictură pe sticlă la Salonul de artă plastică naivă, Botoșani, 1988; • Premiul I la etapa de masă la Festivalul Național al Educației și Culturii Socialiste „Cântarea României”; • Premiul I la etapa de județeană la Festivalul Național al Educației și Culturii Socialiste „ Cântarea României”; • Premiul II și titlul de laureat la etapa republicană a Festivalul Național al Educației și Culturii Socialiste „Cântarea României”, 1989; • Premiul I la Salonul Național de Artă Naivă, București, 1991; • Premiul II la Expoziția Națională de Icoane „Patimile și învierea mântuitorului” - București, 1995; ’ ’ • Premiul II acordat de Fundația Culturală Ethnos la Salonul Național de Artă Naivă, București, 1995; • Premiul pentru pictură „ Dr. Ioan Grigorescu” la Expoziția Națională de Artă Naivă, Pitești - 2007; ’ ’ • Premiul „SIF Moldova” la Salonul de Primăvară al Artei Naive , Bacău - 2008; • Premiul pentru pictură „Aurora Năforniță” la Expoziția Națională de Artă Naivă „Saloanele Moldovei”, Iași - 2008; • Premiul III la Salonul Internațional de Artă Naivă, București - 2009; • Premiul Centrului Internațional de Cultură și Arte „George Apostu” la Salonul de Primăvară al Artei Naive , Bacău - 2011. Bibliografie și reprezentare grafică Albumul Artă Naivă, realizat de Centru Național al Creației Populare, Ed. Top Print&Paper, București, 1997, pag. 35; Buletinul informativ al C.N.C.V.T.C.P. București, martie 1997, coperta IV; Buletinul informativ al C.N.C.V.T.C.P. București, iunie 1997, pag. 4,5; Catalogul SIAN, București 1999, realizat de C.N.C.V.T.C.P. București; Buletinul informativ al C.N.C.V.T.C.P. București, octombrie 2000, coperta I; CD - SIAN 2007 - realizat de C.N.C.P.C.T. București, 2007, proiect realizat cu sprijinul Ministerului Culturii și Cultelor; CD - e.naivi.ro - realizat de C.N.C.V.T.C.P. București, 2003; CD - SIAN 2005 - realizat de C.N.C.P.C.T. București, 2005, proiect realizat cu sprijinul Ministerului Culturii și Cultelor; Revista - Țara de sus, Revistă de conservare și promovarea culturii tradiționale, Editată de C.J.C.P.C.T. Botoșani, Nr. 3-4/2008, Anul III, pag. 10; 79 Revista - Țara de sus, Revistă de conservare și promovarea culturii tradiționale, Editată de C.J.C.P.C.T. Botoșani, Nr. 3-4(15-16)/2009, Anul IV, pag. 14; Albumul L'art naive de Natalia Brodskaya, Ed. Parkstone, New York, 2000, pag. 166, 167; Albumul-Catalog, Salonul Internațional de Artă Naivă - The International Salon of Naîve Art, ediția a IX-a, editat de C.N.C.P.C.T. București, 2007, pag.16; Tradiții culturale botoșănene - editat de Centrul Județean pentru Conservarea și promovarea Culturii Tradiționale Botoșani, Ed. Axa, Botoșani, 2008, pag. 74; Albumul-Catalog, Salonul Internațional de Artă Naivă, ediția a X-a, editat de CNCPCT București, 2009, pag. 22; Costel Iftinchi, 50 de ani de Artă Naivă în România, Enciclopedie, Ed. Pim, Iași, pag.543-546; Catalogul „Saloanele Moldovei”, Iași - 1992-2003, 2007-2011; Revista - Galeria naivă, Revista Artei Naive din România, Iași, nr. 1, martie 2011, pag. 28; Revista - Galeria naivă, Revista Artei Naive din România, Iași, nr. 2, vara 2011, pag. 23; Revista - Galeria naivă, Revista Artei Naive din România, Iași, nr. 3, toamnă 2011, pag. 28; Revista - Galeria naivă, Revista Artei Naive din România, Iași, nr. 4, iarnă 2011, pag. 25; Albumul-Catalog, SIAN 2011, editat de C.N.C.P.C.T. București, 2011, pag. 36; Revista - Galeria naivă, Revista Artei Naive din România, Iași, nr. 5, martie 2012, pag. 3; Revista - Galeria naivă, Revista Artei Naive din România, Iași, nr. 6, iunie 2012, pag. 25; Televiziunea Română în colaborare cu Centrul Național de Conservare și Valorificare a Tradiției și Creației Populare București, a realizat în 1997, un film documentar despre pictura naivă ce poartă semnătura lui Calistrat Robu. Lucrări în instituții: 9 • Galeria de Artă Naivă a Muzeului Județean de Artă, Argeș, Pitești; • Muzeul George Apostol, Bacău. Participă în diferite tabere de creație organizate în țară. 80 81 Apărut în 2012. Format 21x23 cm. Editura CreArt, Șos. Națională, nr. 42D Iași - România, tel. 0332460738 E-mail: artiftinchi@yahoo.com Printed în România 82 PICTlIRA. STUDIU TECHNIC CU DOUĂZECI PLANȘE HORS-TEXTE DE A. G. VE RO N A Membru al Comisiunei Monumenlelor Istorice CUVÂNT ÎNAINTE DE 1. D. ȘTEFĂNESCU 1944 www.dacoromanica.ro A. G. VERONA PICTURA STUDIU TECHNIC www.dacoromanica.ro ȘCOALA SUPERIOARĂ DE PICTURĂ MONUMENTALĂ ȘI ARTE DECORATIVE BISERICEȘTI A * SFINTEI ARHIEPISCOPII A BUCUREȘTILOR PICTURA STUDIU TECNIC FRESCO, FRESCO SECCO, TEMPERA, PICTURA ÎN ULEI, ENCAUSTICA; ÎNTREȚINEREA §1 RESTAURAREA PICTURILOR DE A. G. VERONA Membru al comisiunei monumentelor istorice CUVÂNT ÎNAINTE DE I. D. STEFĂNESCU EDITURA ȘI TIPARUL SFINTEI MONASTIRI NEAMȚU 19 4 3 www.dacoromanica.ro In 1858, marele nostru pictor N. Grigorescu, în •vârstă la vremea aceia de numai douăzeci de ani, s«a prins, prin învoială scrisă, care ni s»a păstrat, să împo» dobească cu icoane murale interiorul bisericei cu hra« mul Sfinților Voevozi din sfânta mănăstire Agapia. Monumentul, înălțat în cea dintâi jumătate a secolului al XVIIdea, după planurile celebrului Ianachi Ctisi „Raphael al Orientului", ajunsese aproape în întregime prefăcut. Avusese, la vremea lui, înfățișarea Trei»Ierar« liilor din Iași, biserică zidită în aceiași epocă. Cel pu{in, ca plan s trup prelungit, îngustă în interior, cu abside vizibile la exterior, cu o cupolă poligonală d’asupra crucii naosului și o a doua cupolă d’asupra pronausu» lui; ferestre înguste și înalte de tăetură originală, încă» drate în glafuri de piatră înflorită cu sculpturi, și uși de piatră în cadre rectangulare împodobite cu ciubuce. Interiorul fusese luminat de vestmântul bogat de pictură murală strălucitoare de aur, roșu viu și verde de sma» ragd, care înlocuia aci mozaicurile luxoase de la Trei* Ierarhi. Incendiul și ruina pricinuite de Eterie aduseseră prefaceri mari săvârșite între 1821 și 1823. Câte«va icoane pe lemn, păstrate în vestmântăria cea mică și purtând date, ne lămuresc în privința zugrăvelii celei nouă. Sfinții sînt înalți, svelți și amintesc pictura seco» (ului al XVIdea. Draperiile nu mai îmbracă trupul, care nici nu se simte, ci îl sugerează și chiar îl înlocuesc. Un rqșu sărac și lucitor domină tonurile, puține la nu» www.dacoromanica.ro IV măr. Aurul slujește drept modelator. Chipurile îngerilor și sfinților sînt caracterizate printr’o gingășie femenină și zâmbitoare, aceiași pentru toți, fără distincție. Intru totul, o pictură influențată de naturalism, care păstrează însușiri de stil și de monumentalitate. Curând, încep nefericitele lucrări de „moderni® zare" ale monumentelor bisericești ale Țării. Biserica Agapiei pătimește printre cele»dintâi. La 1858, se înfă= țișa cum o vedem astăzi. Un exonarthex, încununat de un fronton în gustul vremii, lungește trupul bisericei. O rază mare și ferestre disproporționate, deschise în peretele de Apus, îl umplu de lumină, fără nici un fo« los. Ferestrele lărgite și înălțate, peste tot, în cupola na» osului, păstrată singură, la abside și în pronaus, inundă de lumină interiorul și împlinesc înfățișarea unui salon de recepție. Grigorescu s«a întovărărășit cu trei sau patru zu» gravi. Unul, cel puțin, era meșteșugar bun și știa să copieze gravuri pe care le colora în chipul chromolito» grafiilor bune. Un al doilea, meșter de țară, nu avea nici îndemânare, nici gust. Cel d’al treilea urma aidoma pe Grigorescu întru tot ce se poate lua de la acesta. Iar Grigorescu avea numai douăzeci de ani. Intovâră» șise, cu câți»va ani în urmă, în Muntenia, o echipă de zugravi care „restaurau" picturile murale din câte»va biserici vechi, mai mult prefăcândude după gustul lor Și al vremii. Văzuse de curând lucrările executate în unele Biserici din București, de către artiști români ve« niți din Apus, în genul modern al picturii de „cheva» let". Pe cât știm, zugrăvise și el, în acelaș chip, icoane și picturi murale, în București și în mănăstirile dimprejurul Capitalei. La Agapia a avut la îndemână o serie întreagă, de gravuri după Raphael, Tiziano, Van Dyck, Rubens și Tintoretto, pe care le=am regăsit și așezat în muzeul mănăstirii, și, foarte probabil un număr de chromolito® grafii bune. Programul iconografic este trecut în con» tract și rfealizat întocmai: o selecție de scene și de figuri, fără multă legătură între ele și fără ideia unui „Qnsam» www.dacoromanica.ro V blu"; în cupolă, Pantocratorul, figura întreagă, proroci, apostoli și evangheliști iar, în absida principală, o temă veche păstrată de tradiție, în București, Feciora Maria cu Iisus copil» între îngeri și proroci; pe pereții hemi» ciclului, portretele a șase episcopi. In naos, s=a zugră» vit un număr de praznice: Fecioara Maria, purtând pe Iisus în slava cerului și încadrată de îngerași (compo» ziție italienească a Renașterei), Intrarea în Ierusalim, Ru« ga de la Gethsemani, Iisus spre Golgotha, Punerea în Mormânt și învierea, sub înfățișarea Mântuitorului care se înalță din mormânt cu stindardul în mână; pe pe» reți, portrete de sfinte mucenițe și pustnice, și portrete de sfinți militari. In pronaus, Sfânta Treime, după con» cepția apuseană (DumnezeuTatăl sub înfățișarea unui bătrân, Iisus Christos și Sfântul Duh, în chip de porumbel; câte»va scene răslețe din Vechiul Tes» tament scene din Geneză, Daniil, Plângerea Ierusa» limului); „Lăsați copiii să vină la Mine" și portretele Sfinților Eftimie, Antonie, Teodosie și Vlasie. Lipsesc scene capitale: Nașterea Domnului, Bo« tezul, Schimbarea la Față, Iisus pe Cruce, înălțarea, Ru« saliile și Adormirea Maicii Domnului. Temele nu for» mează un „ansamblu" din punct de vedere iconografic. Trecem peste greșelele de concepție iconografică, care se depărtează de tradiție. Din punct de vedere artistic, decorul nu are legătură cu monumentul arhitectonic. Scenele și figurile sînt tratate după estetica picturii de „chevalet". Cadre de aur le închid pe toate și le ase» muesc tablourilor atârnate, din distanță în distanță, pe zidurile unui salon. Spațiile libere covârșesc suprafața pictată și sînt acoperite cu o culoare vânătă imitând mar» mora cenușie cu vine albastre. Execuția tecnică este excelentă. Stratul de argilă, care poartă culorile, a fost alcătuit dintr’o pastă omogenă și perfect „sclivisită". Nicăeri nu se vede vr’o crăpătură. Culorile aderă bine și nu s=au cojit de loc. Iși păstrează, mai ales, calitatea, luminiozitatea și „materia" primitivă. Picturile lui Gri» gorescu, cam a treia parte din numărul total al scene» www.dacoromanica.ro VI lor și figurilor, se deosebesc ușor. Toate, dovedesc, maf întâi, întrebuințarea modelelor vii și simțul naturii. Cu» lorile sînt aeriene și calde. Draperiile, în genere grele și fără stil, nu izbutesc să alunge farmectil de neuitat al chipurilor. Defectele de desen, sensibile Ia mâini, în primele figuri, dispar la figurile din pronaus, unde în» tâlnim, la sfinții pustnici, mâini admirabile și ochi care impresionează. Decorul, în ulei, pe substrat de argilă din biserica Sfinților Voevozi din Agapia, este cea mai de seamă lucrare de pictură bisericească în gen apusean, din câte; s=au executat la noi, în țară, în secolul al XIX»lea, și mai târziu. A se stărui, în direcția aceasta, înseamnă a nu ține seama de tradiție și a desprețui două mari prin» cipii: acela al picturii bisericești, propiu zise, legată de cunoștința iconografiei, și acela al artei monumentale, care cere respectul liniilor, formelor și luminii monumentu» lui. Decorul Agapiei a fost salvat de geniul lui Grigo» rescu. întrucât privește celal’alte decoruri picturale de acest gen, nu este mântuire. Cele mai „frumoase" lu» crări ale lui Lecca, Mișu Pop, Tătărăscu rămân „mo» mente istorice" și încercări meritorii de a încetățeni un gen fals de artă. Din punct de vedere al artei pro» fane de „chevalet" vor avea merite de anume grad. In domeniul picturei bisericești ele rămân „interferențe*4 explicabile și scuzate prin spiritul și scăderile vremii. * Din 1909 până în 1920, am fost însărcinat cu cursul de estetică și acela de istoria artei la Școala de. Arte»Frumoase din București. Am avut norocul să cu» nosc în aceia ce se chema pe atunci numai „-Xcoa/a de Arte«Frumoase“, un număr de tineri cu însușiri ex» cepționale și care se distingeau prin dragostea și entu» ziasmul lor de artă și de muncă. Un spirit rar de idea» lism însuflețea școala. Era datorit corpului profesoral www.dacoromanica.ro vir compus din Mirea, Storck, Strâmbu, Gabriel Popescu, Paciurea, Doctorul Gcrota, Doamna Cuțescu Storck, Costin Petrescu, Serafim, Artachino și Bălăcescu. Cos^ tin Petrescu era printre cei mai legați de școală și mai iubiți. Se grupaseră în jurul lui elevii buni și mulți ab« solvenți. Lucrau, pregăteau și făceau planuri, și pe la; sfârșitul primăverii se împrăștiau în Țară. Făceau copir de pe vechile picturi ale bisericelor muntenești și mol» dovenești, ori ajutau pe Costin Petrescu la lucrările noi pe care le executa acesta. Toamna, se întorceau en* tuziasmați la școală, povesteau multe lucruri extrem de interesante și ne arătau copiile și studiile făcute pe vară.. Copiile erau executate pentru Casa Școalelor, din însăr>= cinarea lui Mihail Popescu, a cărui amintire o vor păstra toți cei ce știu cât a făcut el pentru arta bise»= ricească. Am ajuns astfel să cunosc destul de bine împrejurările. Intr’o vreme când mai nimeni nu se gândea la vechea noastră pictură bisericească, Costin Petrescu nu numai că a pus problema și a deșteptat cugetele, dar a și pregătit temeinic o serie de pictori bisericești, pe care ne=am rezemat până astăzi. Lui îi datorim tot ce s=a făcut până acum, în domeniul acesta, și mult din ceia ce se va putea realiza de azi înainte. Costin Petrescu a creiat atmosfera și a încălzit sufletul unui număr de tineri cu adevărat „chemați". El i<=a în®, vățat să cunoască „procedeele technice ale picturii mu» rale", aceia ce se numește în deobște „fresca" tradiți» onală. Fiu, nepot și strănepot de zugravi bisericești din Muntenia, Costin Petrescu are „fresca“ în suflet, în ochi și în degete. Experiența lui de pictură bisericească, exceptând aceea ce»a putut vedea și învăța în Apus, s»a întemeiat pe monumentele din Muntenia și din Moldova, deco» rate ori restaurate în secolii XVII și XVIII. Biserica Domnească de la Argeș a fost restaurată mai târziu, și numai o parte din decorul ei este bizantin, din secolul al XlVslea. Decoruri murale originale din secolii XV, XVI aproape nu avem în Moldova și în Muntenia. www.dacoromanica.ro VIII Peste tot e vorba de o pictură cu numeroase însușiri de pitoresc datorite compozițiilor de ordine monumentală tradițională, stilizării și armoniei tonale. „Ansamblurile" sînt în genere „pătate" de „bucăți" frumoase, care în» trerup ritmul. Portretele, de obicei, sînt extrem de interesante, mai ales din punct de vedere istoric al costumelor. întâlnim, mai pretutindeni, o artă monu» mentală târzie, secătuită de suflul antic și de inspirația creștină. Executată mai mult după cartoane, din me« morie sau după indicațiile erminiilor, de „fa«prestiști“, ori de meșteri de mâna a doua, ea este departe de arta bizantină, deși a fost mereu socotită drept artă bizantină. Și e și vorba, de fapt, de un altoi italienesc ori grec«italian insular, grefat pe trunchiul bizantin im» bătrânit, și desvoltat pe pământul t^rh noastre, sub influenta Apusului. Firește, nu caracterizăm aci picturile Transilvaniei, care nu erau încă cunoscute, și nici pe acelea din secolii XIV și XVI din Muntenia, Moldova și Bucovina, care au fost studiate numai de curând și, multe, după curățirea ori restaurarea lor. Intre 1900 și 1920, 1925, nici în Apus nu erau lămurite chiar pentru specialiști, noțiunile fondamentele privitoare la arta bizantină. Nu se cunoșteau decât puține decoruri originale, și acestea datau mai ales din epoca zisă de aur a artei bizantine. Picturile Muntelui Athos, în ma« joritate covârșitoare restaurate ori repictate în secolii XVI-XVIII, erau considerate drept modele de artă bizantină, cum au rămas, până astăzi, pentru oameni neinformați. Decorurile originale din Rusia, datând din epoca de glorie a artei bizantine, nu erau cunoscute (Starajo Lodoga, Pskov, Novgorod, Neredici, Vladimir, etc, edificii mănăstirești zugrăvite de artiști greci în veacurile XI, XII și XIII). Bisericile Serbiei vechi nu erau studiate. Acestea cuprind însă comori de artă mu» rală bizantină din secolii XI, XII, XIII și XIV. Cităm principalele: Nerez, decorată în 1164, Djurdjovi Stu» povi (1170), Studenica (1210), Zică (1220), Milesevo (1230) Pec (1233.1263), Sopocani (1270), Gradac (1290), www.dacoromanica.ro IX Arilje (1300) etc. De picturile bizantine din Bulgaria nu se aflase încă, și Boiana, bisericuța de lângă Sofia, pictată în 1259, cuprinde capo»d’opere de artă bizantină. Multe alte cunoștințe lipseau. Materialul de studiu era sărac. In grabă, și în legătură cu anume prejudecăți s=a creat un concept de pictură bizantină, care se în» temeia pe înfățișarea mozaicurilor din Ravenna pe picturi bizantine restaurate, ori post»bizantine. Pe temeiul acestui concept, s’a făurit acela de neo»bizantinism, și apoi mișcarea picturală pe care o cunoaștem și o ur» mărim și în decorurile pictorilor mai noi ale bisericilor noastre. Așa s=a născut ideea că întreaga iconografie ieste cuprinsă în erminiile Muntelui Athos, și se reduce, de fapt, la un program invariabil, legat de hotărâri bisericești și de tradiția, care indică scenele și figurile, de pictat, locul pe care trebue să»l ocupe fie»care, ba și înfățișarea exactă sub cari trebue să se prezinte. Cugetarea artistică, inspirația într’un cuvânt, este înlo» cuită prin cartoane sau indicații verbale, și are un caracter uniform și stereotip. Toată pictura „bizantină" se rezumă în realizarea materială, „în frescă" și într’un stil hotărât. Au apărut atunci „devizele" zugravilor și pictorilor bisericești, care pun la un loc programele iconografice cu prețurile, și „recepțiile" comisiunilor speciale, făcute, mai toate, în preziua sfințirii. Pe temeiul erminiei și devizelor, s=au declarat pe rând, „conforme cu dogmele sfintei noastre Biserici" cu tradiția, repre» zentarea lui Dumnezeu-Tatăl, sub chipul unui bătrân cu barbă albă, Mântuitorul îmbrăcat în veșmânt de diacon și împărtășind pe sfinții apostoli la poarta raiului. In» coronarea Sfintei Fecioarei, Sfântul Duh, în chip de porumbel, unit cu raze de chipul lui Dumnezeu Tatăl, și cu alte raze de Iisus Christos, ceia ce arată că Sfântul Duh purcede de la Tatăl, si de ta Fiut, etc. Fără nici un fel de conținut și inspirația sufletească, figurile sînt lipsite de vieață. Draperiile nu mai acoperă trupuri, nici nu sugerează trupurile, ci le înlocuesc. Uscate, lipsite de materie, ele nu au consistență și reprezintă mai de» www.dacoromanica.ro X grabă un sistem de linii și umbre de epure geometrice r „Pictură bizantină", ca aceia din bisericile Munteniei și Moldovei, asemenea aceleia de la Muntele-Atos și de la Bizanț (?1)“, după caracterizarea necunoscătorilor. * ♦ * Descoperiri numeroase au îmbogățit, într’un chip neașteptat, averea artistică a creștinătății, cu deosebire în domeniul picturii murale. Această împrejurare a contribuit să lămurească multe probleme și să lumineze întunecimi, care încurcau pe toți învățații. Arta paleo» creștină purta numele de artă primitivă creștină și de» numirea însăși arăta și o anumită prețuire a lucrărilor de artă din veacurile I"V. După studierea catacom» belor din Roma, Napoli, Sardinia, Sicilia, Alexandria, etc, s»au impus, însă, rând pe rând, atenției cercetă» torilor, bazilicile Romei (Santa Maria Pudenziana, Santa Prassede, Santa Costanza Santa Maria Maggiore, Santi Cosma e Damiano, San Stefano Rotondo, etc), para» clisele călugărești și mortuare din Egipt, cu acelea de la Baouit și El=Bagaouât, în frunte; bazilicele Africei și Siriei, Sfântul Gheorghe și Sfântul Dumitru din Salonic, bazilicele de Efes, Nicopoli și Philippi, sinagogile și bazilicele din Doura^Europos, și numeroase alte mo» numente extrem de interesante, pintre care opere de artă de o însemnătate covârșitoare și adevărate capo» d’opere. Alături de acestea, obiecte de arte sumptuare au venit să întregească ideia cu totul nouă la care a ajuns arheologia creștină, în această direcție. Am cu» noscut, astfel, minunate lucrări în fildeș și bronzuri sculptate, vase de aur, argint, „erma cloisonne" și „email champleve", broderii și mătăsuri cu figuri, icoane și, mai presus de toate, superbe manuscrise, datate din veacul al V»lea sau veacul VI»lea, copii sau replici ale unor originale din epoca paleocreștină, propriu zisă („Geneza" din Viena, Rotulus al lui Ioșua, www.dacoromanica.ro XI Biblia din Cotton, Casmos Indicopleustes, Evangeliarul din Rossano, etc). Cunoștințele asupra artei bizantine au trebuit să fie și ele adânc și întru totul revizuite. Vechea teorie a originilor acestei arte, întemeiată pe ideia unei deca» dențe a artei grecești sub îndoita înrâurire a creștinism mului și artelor asiatice, a trebuit părăsită cu desăvâr» șire. Și la fel, cu aceasta, caracterizările obicinuite „de artă oficială, hieratică și înțepenită în forme stră= vechi și stereotipe, care au fost copiate, veacuri de=a rândul, de meșteșugari incapabili să creeze sau să schimbe ceva din modelele moștenite din vechime". I«au curățit și studiat, întâi, picturile murale din Mistra Greciei, unde au apărut minunatele ansambluri de la Metropolie (viața Sfântului Dumitru), Peribleptos și Pantanassa („Dumnezeiasca Liturghie", viața Măriei povestită după apocrife, și numeroase teme evangelice). Mai peste tot, o uimitoare pictură bizantină din secolii XIII, XIV și XV: cortegii de îngeri îmbrăcați în veș= minte de lumină și alergând, mișcări variate și pline de vieață, „dramatism" în înțelesul Renașterii, portrete extrem de interesante, culori calde și luminoase, tonuri fundamentale (verde, roșu, galben) juxtapuse după procedeul impresionist, pe care toată lumea îl socotea „inventat" în secolul al XlXdea abia, în Apus, și mai presus de toate, viață, mișcare, exprimare de simțiri, care străbat în ochi mărturisitori și în linia elocuentă a trupurilor și draperiilor. O artă bizantină cu draperii, a căror materie se simte, și realizări care amintesc exemple ale clasicismului antic și Renașterea italie» nească. Nu au lipsit cercetători, care să vorbească de a influență a Italiei asupra artiștilor de la Mistra. Au venit însă, la cincisprezece ani după aceste descoperiri, acelea din Rusia, unde ies la lumină, curățite de adaosurile și negura vremii, picturile de la Staraja Ladoga (sec. XI), Neredici, Novgorod, Pskov, Sfântul Dumitru din Via» dimir, etc.) și, curând după acestea, ansamblurile pic» www.dacoromanica.ro XII turale ale Serbiei și Macedoniei, ale Bulgariei, Capa» dociei, Bazilicatelor și Catepanatului. Pe balustradele scării monumentale ale tribunei imperiale din Sfânta Sofie, la Kiev, se descoperiseră picturi în tempera, care înfățișează vânători, lupte, jo» curi de circ și ceremonii profane din hipodromul dela Bizanț, executate de artiști bizantini, în secolul al XI»lea. Acum apar în bisericile citate mai sus și în alte exemple, portrete splendide tratate cu o libertate și cu o știință de formă, într’un spirit, mai ales, absolut mo» dern. Nimeni, din cei ce au văzut lucrurile, nu va putea uita vr’odată îngerul cu părul de aur din biserica Adormirei Maicii Domnului din Moscova, și nici por» tretele de prooroci și de apostoli din Neredici ori Vladimir. In Serbia, lucrările de importanță capitală sînt numeroase și importante. La Nerez, sfinții apos» toii par desprinși dintr’o frescă de Michel» Angelo, și au fost zugrăviți, în tempera, de artiști bizantini la 1164-, patru sute de ani înainte de Michel An» gelo. La Milesevo, aceleași uimitoare descoperiri, por» trete de ierarhi și de apostoli, tratate cu o libertate și cu o vervă, care amintesc cele mai bune lucrări de acest gen din veacul al XIX»lea. La Pec, Mironosițele ve= nind în faptul dimineții la mormântul Domnului oferă •exemplul cel mai neașteptat de compoziție adânc gân» dită, echilibrată și plină de ritm. Mironosițele înseși par’că pășesc în sunetul unui imn solemn. La Sopo» câni, viața lui Iosif și aceia a Fecioarei Maria formează frize impunătoare de o noutate, de o bogăție și de o noblețe neîntâlnite nicăeri. Adormirea Maicei Domnu» lui, ea singură, constitue o friză cu multe scene, care redau povestirea în complexitatea și cu dramatismul intens, pe care«l păstreză imnele creștine închinate .acestui eveniment. Architecturile, cari înfățișează palatul Măriei și casele luxoase din vecinătate, amintesc cele mai frumoase exemple clasice, prin arta și înțelesul 4or. Pe terasele din stânga și dreapta scenii centrale, .stau și plâng femei îndurerate. Apostolii, rânduiți în www.dacoromanica.ro xnr jurul catafalcului Măriei ori răspândiți în imensul sa» Ion, în care se slujește prohodul, sînt portrete adevă» rate, tratate liber, cu precizie și energie de desen, și toate personale. îngândurați ori plini de jale, luând parte la drama care se desfășoară sub ochii noștri, apostolii de la Sopocani, executați de artiști bizantinr în secolul al XIILlea, te duc fără voe în cel d’af XVIdea secol, la cele mai vii realizări ale Renașterii. La Boiana, în Bulgaria, portretele lui Iisus Christos (Emanoil, Everghetul), și mai toate figurile de sfinți completează galeria portretelor bizantine. Decorurile din Ravenna, Daphair, Hosios Laucasr Sfânta Sofiea din Kiev, Cefalie, Capela Palatină din Palermo, Torcello San Marco din Venezia, etc. repre» zintă numai o fază a artei bizantine, care urmează strălucirii paleocreștine. La Santa Maria Pudenziana, în. Santa Maria Maggiore, în celel’alte mozaicuri ale Ro» mei, stărue spiritul antic. Portretele caracteristice, corn» pozițiile echilibrate, architecturile istorice și în genere întreaga viață, care se desfășoară liberă, bogată și ca» racteristică, pretutindeni, mărturisesc stăruința și geniul elenistic. In operele bizantine citate aci, toate se des» fășoară în ritmul și cu rânduiala ceremoniilor oficiale și bisericești, după un cod și după o tradiție, în care Roma imperială și Asia străveche apar la fiecare pas r artă imperială și hieratică, cu însușiri strălucitoare de lux, și tratate în spirit istoric și oficial, nobil, solemn,, de procesiune și de paradă. Turburările sângeroase ale iconoclasmului, pro» funda influență a Școalelor înalte de cultură, care adân» cesc și răspândesc studiul antichității și acela al teolo» giei creștine, înrâurirea literaturii apocrife, a călugărilor și Slavilor așezați la granițele ori în miezul imperiului bizantin, pricinuesc sguduiri puternice și apoi transfors mări fundamentale ale spiritului .creștin în lumea Bizan» țului. In lumea Apusului, puternice transformări fuse» seră impuse de războaele și așezarea Barbarilor; în. aceia a Orientului Asiatic, de cătră Arabi și mai pe www.dacoromanica.ro XIV urmă, de Cruciade. Următor acestor prefaceri politice, sociale și sufletești, Apusul crează, în domeniul artistic, -arta benedictină, romană«creștină, gotică și Renașterea. Orientul creștin, în legătură cu Bizanțul, dă naștere ■artei, pe care au dat»o la lumină bisericile săpate în -stâncă ale Capadociei, iar Bizanțul însuși cunoaște în» florirea fericită a Renașterii bizantine, rezultat al pro» priilor sale puteri și eforturi, a cărei minunate opere ne»au rămas ascunse până acum câți«va ani, și care înfățișează o lume strălucitoare de viată, de noutate și de farmec artistic. Arheologia și istoria artei creștine a învățat astăzi să deosibească arta paleocreștină (sec. I=V), de arta creștină apuseană, de cea orientală și de cea bizantină. In legătură cu împrejurări locale, puternic înrâurit de elenism și de Roma precum și de Bizanț și Orient, Apusul își are istoria lui artistică și o evoluție proprie, în cursul căreia străbate mai multe faze, amintite aci, până la Renaștere. Orientul creștin își are, la rândul lui, istoria și fazele sale caracteristice de evoluție, și o artă religioasă cu o iconografie, al cărei conținut și note esențiale încep să fie cunoscute, și cu însușiri pe care monumente de mare valoare le«au pus de curând într’o lumină, care nu mai îngădue confuzii. Istoria artei bizantine este în sfârșit, cu mult mai bogată și mai interesantă decât ne îngăduiau cunoștințele de până mai eri să o concepem. In lumina noilor descoperiri strălucesc, cu deosebire, creațiile picturale ale Renaște» ’rei bizantine din veacurile XI, XII și XIII, capod’opere de înțelegere a naturii, de înfățișare liberă a vieții și •cxpresiunilor sufletești, precum și de tratare savantă, de forme, linii și armonii tonale, care amintesc crea» țiile Renașterii italienești și cele mai de seamă opere de artă modernă. Valoarea decorurilor picturale este înălțată prin spiritul lor adânc creștin, izvorât dintr’un substrat de știință teologică și inspirație religioasă, în» țelese, sincere și mărturisitoare. Istoria artei creștine, în complexul și varietatea www.dacoromanica.ro XV -ei, aceia a artei bizantine în deosebi, prezintă două caractere, asupra cărora voim să atragem întreaga atenție a cititorului. Cel dintâi privește, fondul și anume lumea de idei și de simțiri din care au răsărit concep» țiile artistice, compozițiile cele bogate și figurile de -sfinți, frizele de scene și teoriile de portrete, care uimesc astăzi pe toți cercetătorii. Potrivit cugetării Sfin» ților Părinți și hotărârii Sinoadelor, pictura bisericească nu era socotită drept o artă de împodobiri a pereților și de „agrement" pentru credincioși. Bisericile nu erau •socotite galerii de artă și nici saloane de expoziții, ci „Casa lui Dumnezeu", în primul rând, și apoi „școale", în înțelesul cel mai înalt. Cea mai adâncă și mai folo» ■sitoare învățătură este aceia pe care o dă Biserica, și care duce la pătrunderea cuvântului Fiului lui Dumnezeu. Pictura bisericească a fost chemată să transforme în „chipuri și icoane", care pătrund în suflet mai puternic și mai trainic decât cuvântul, tot ceia ce forma „programul" acestei școale înalte: liturghiile și simbolismul lor, evangheliarul cu tâlcuirea, care se cere, rugăciunile și imnele închinate Mântuitorului, Măriei și Sfinților i textele și exegeza Vechiului Testament și a unei bogate serii de cărți de învățătură istorică și morală. Pictorii lucrau sub ordinele și călăuzirea Bisericei, la lumina înaltei autorități științifice a școalelor de teologie. In acest sens trebue să concepem și noi iconografia, care nu are nici o legătură cu manualele uscate, alcătuite de zugravi ori semiignoranți, într’o epocă târzie a lumii bizantine, după dispariția școalelor de teologie și cu scopuri practice de meșteșugar. Programele iconografice nu sînt aceleași, în cursul vremii, și nici aceleași pentru orice biserică. Ele nu se pot cuprinde într’un manual, și nu se reazimă pe culegeri și studii grăbite ale unor excursioniști cu informații sumare și pretenții mari. Programele iconografiei sînt indicații de studii. Ele condiționează și călăuzesc inspirația, care ,se hrănește din cercetări și cunoștințe adâncite de teo- www.dacoromanica.ro XVI logie și, prin aceasta, însăși valoarea artistică a orică» rei lucrări de pictură bisericească. Cel d’al doilea caracter al întregii picturi creștine, al celei bizantine, în special, este de ordin tecnic, și pri» vește simțul și știința de artă architectonică. Decorurile sînt pretutindeni în perfectă armonie cu liniile, formele și lumina monumentului. Artistul era stăpân pe știința de a schița și de a lucra definitiv, d’a dreptul pe ten» cuiala umedă ori umezită a pereților. El știa să cugete și să picteze „monumental", „architectonic", după car» toane pregătite dinainte, ori după schițe făcute direct pe zid. Pictura „face", pretutindeni, „un trup" cu edi» ficiul. Pare o creație firească a peretelui, o însușire a acestuia, care pune în valoare opera arhitectului, și de care aceasta nu se poate lipsi. Decorul își păstrează, apoi, farmecul și puterile lui: chiamă, povestește și comentează. * * * Natura studiilor noastre, o experiență de mai bine de treizeci de ani și cercetări făcute la noi în Țară, la toate monumentele istorice, în Grecia, Bulgaria, Ser» bia, Asia Mică, și aiurea în Apus, ne»au îngăduit să adâncim problemele pe care le»am atins în acest „Cu» vânt", în chip necesar, numai în treacăt. Strălucitul trecut artistic al neamului nostru, în domeniul bisericesc ne»a făcut să privim cu mult interes și cu multe gân» duri bune, aceia ce se lucrează astăzi, la noi, și mai ales perspectivele care se pot deschide pentru viitor. Norocul ne»a dăruit înalta onoare și fericirea de a le putea împărtăși înalt Prea Sfințitului Patriarh Nicodim al României, încă de pe vremea stăreției Sale la Mă» năstirea Neamțului și a păstoriei Sale în fruntea Me« tropoliei Moldovei. înalt Prea Sfinția Sa cunoștea bine datele problemei, din timpul studiilor teologice la Kiew, și din lunga și bogata înalt Prea Sfinției Sale expe» riență, de mai bine de cincizeci de ani, în slujba Bise» www.dacoromanica.ro XVII ricei Naționale. înalt Prea Sfinția Sa chibzuise de mult și pe toate laturile, chestiunea picturii bisericești, și cu» getase și la mijloacele de înfăptuire ale unei îndreptări temeinice. In chipul acesta și datorită înalt Prea Sfințitului Patriarh Nicodim, a luat naștere „Școala Superioară de Artă Bisericească", de pe lângă Arhiepiscopia Bucu» reștilor, în luna Noembrie 1940. O școală superioară, care are de scop să formeze pictori buni cunoscători ai picturei monumentale, din punct de vedere tecnic și practic, și inițiați în problemele grele ale iconogra» fiei ortodoxe. Școala nu pune condiții de intrare. De fapt, din pricina înălțimii la cari a fost ținut învăță» mântui din primii ani de funcționare, înălțime necesară, ea numără mai mult diplomați ai școalei noastre de Arte Frumoase și a celor străine. Membrii școalei nu plătesc nici un fel de taxă. întreg materialul de studii și de lucru este dăruit de Arhiepiscopie. învățământul este de ordine practică. Școala este de fapt un atelier. Alături de cursul de iconografie și de acela de istoria artei creștine, ilustrate amândouă cu proecții luminoase, stă cursul de pictură monumentală al pictorului A. G. Verona; curs și practică de atelier: desen și compo» ziție monumentală, tecnica frescei, tempera, fresco»seccox pictura cu caseină, etc. Domnul A. G. Verona era maestrul indicat din toate punctele de vedere. O operă întinsă de pictură, tablouri de „chevalet" și decoruri murale, de o mare bogăție de genuri, sinceră, puternică ca inspirație și savantă ca execuție, l»a așezat, de mult, în fruntea școalei noastre de pictură contemporană. Domnul Ve» rona ne era însă cunoscut și altfel. însărcinat să orga» nizeze participarea României la „Biennala" din Venezia„ în 1925, am avut din partea domniei sale cel mai competent, fericit și prietenesc ajutor. Secțiunea româ» nească a fost așezată, de critica Italiană și de cea stră» ină, alături de secțiunea franceză și de cea spaniolă. Am petrecut, apoi, mai bine de trei luni în fericita și www.dacoromanica.ro ■XVIII folositoarea domniei sale societate. Am călătorit îm» preună, în întreaga Italie, prin locuri, pe care le cunoș» team de mult și care mi»au părut altele, luminate de înțelegerea și cuvântul său de artist. Am avut prilejul să cunosc bogata sa experiență, simțul de observație și pătrundere cu care analiza concepțiile cele mai dife» rite de artă și operele cele mai complexe. M’a cucerit, mai ales, căldura lui sufletească, entuziasmul și gene» rozitatea de artist, chemat, și de profesor născut pen» tru instruire artistică și pentru călăuzire științifică ro« ■ditoare. Trei ani de»a rândul, de când lucrează în Școala Arhiepiscopiei, laolaltă cu pictorii elevi, pe vreme rea, și acum doi ani am avut cea mai groaznică iarnă, •chinuit de un reumatism, care ar țintui în pat pe un om mult mai tânăr ca dânsul, două, trei ceasuri, și mai bine, de două și de trei ori pe săptămână. Plin de dar, cu pensula în mână, Verona explică, arată, se încălzește, mustră, povestește și se entuziasmează. Vor» bește românește cu inimitabilul lui accent italienesc, uneori cu cuvinte străine românizate. Glasul are o ti» "vitură particulară de povestitor italian din popor. Ochii și mâna dreaptă alcătuesc, la rândul lor, o mimică nespus de expresivă și, uneori, explică, singure și mult mai clar, o idee pentru care gura nu are cuvinte. Pensula lămurește toate în chip magistral și definitiv. Elevii nu»și iau ochii de la el. * Din aceste lecții de atelier a eșit cartea pe care suntem fericiți să o prezentăm, și pe care el o dăru» •ește, în primul rând, ascultătorilor și ucenicilor lui. Tonul de conversație și de intimitate de atelier stăpânește toată expunerea. Forma chiar este aceia a •conversației. Multe sfaturi sînt amestecate cu chestiuni de principii picturale și cu descrieri de procedee pic» turale. Povestiri întrerupeau textul. A trebuit să supri» www.dacoromanica.ro XIX măm unele pasaje. Se simte apoi că a vorbit cu pen* sula în mână. De atâtea ori, a făcut apel la ea și la exemplul practic, pentru a completa ori lămuri o idee-Interferențele, incidentele și parantezele erau mult mai numeroase. Nici planul, din această pricină, nu era prea limpede. Am întâmpinat greutăți în ordonarea materiei, întreaga carte este formată din „Causeries" de atelier. Anu» mite cuvinte au un sens știut mai mult de domnul Verona, Cuvântul „simbolizare" înlocuește astfel, pe câte înțes legem, pe acela de „stilizare" 5 alteori pe un al doilea,, pe acela de „spiritualizare", sau altul, încă mai depăr» tat. Când vorbește de „simbolica" artei bizantine sau. de „simbolismul" acestei arte, credem că este vorba, de conținutul ei religios, sau altă dată de imaterialita» tea figurilor, de abstracția și de înălțimea gândirii. Cu® vântul „tecnică" înlocuește, la domnul Verona, pe acel de „procedeu" și, lucru foarte curios, și pe acela de „concepție picturală, de gândire". Cartea este extrem de interesantă și de folosi» toare. Cuprinde lămuriri precise asupra frescei și dife» ritelor practice picturale, „tempera", „fresco=secco“, pictura cu ceară, cu clei, cu ulei, aquarelă și pastel-Noțiuni elementare și sfaturi privitoare la întreținerea^ consolidarea și restaurarea tablourilor sînt adaose la sfârșit. Nici odată, nici o lămurire nu poartă pecetea împrumutului și erudiției uscate. Autorul expune experi» ența sa proprie. Vorbele poartă urma de var și de culori, „miros" a ulei și te transpun în atelier. Precizia sfaturilor îți dă încredere. Acestea pot fi toate de’ndată folosite, fără teamă, de un cititor atent și pregătit. Car» tea domnului Verona este un adevărat manual de pictură. Pentru elevii săi, la fiecare pagină, va apărea de bună seamă, și profesorul lor iubit, marele nostru pictor, entuziast, plin de convingere și de voință, gata să»i sprijine, cu o energie pe care o vor ține minte cât vor trăi, pe drumul în urcuș al artei monumen» www.dacoromanica.ro XX talc, la capătul căreia îl vom vedea, toți cei care am avut norocul să fim aproape de el, întotd’auna, cu vorba lui care zugrăvește, cu ochii și mâna porunci» toare, cu glasul cald, chemător și plin de îndemn. I. D, Ștefănescu Septembrie 1943. www.dacoromanica.ro PREFĂȚĂ In marea Sa înțelepciune, înalt Prea Sfințitul Patriarh Nicoditn al României a întemeiat Școala Superioară de Pictură și Sculptură Bisericească. Cer îngăduința să înfățișez, aci, înalt Prea Sfinției Sale omagiul meu cel mai respectuos. Eminentul profesor universitar I. D. Ștefânescu și-a pus toată activitatea și pregătirea lui științifică în slujba acestei instituțiuni. Am fost însărcinat eu însumi cu predarea cursurilor technice de pictură murală bisericească și de pictură de icoane. Am primit și însărcinarea de a conduce atelierul și de a călăuzi lucrările practice. ' Publicația de față cristalizează experența mea picturală de mulți ani și povețele date elevilor în Școala Superioară de Pictură și Sculptură Bisericească. Am insistat mult asupra technicei „Fres-co-uluia adevărat, de oare-ce socotesc procedeul acesta pictural superior oricărui altuia în arta monumentală. El ajută pe un pictor să spună tot ce are acesta mai măreț, mai puternic și mai artistic de spus, și să vorbească pentru veacuri. Sînt convins că și urările mele se vor împlini. Elevii mei vor da rezultate remarcabile pe terenul picturii monumentale. Mă îndeamnă la această nădejde și însușirile poporului român, care în arta sa etnografică vădește însușiri artistice superioare. Costumul, cusăturile, simțul lui de culoare sînt mărturii www.dacoromanica.ro XXII grăitoare. Costumul fetelor din Bucovina, fota acestora înfășurată întPanume chip în jurul trupului, ne amintesc cu putere un ritm și O exprimare clasică pe care nu o întâlnim la alte popoare. In artă avem de exprimat adevărul ca o realitate superioară și nu exprimăm o realitate care are de scop o imitare superficială a naturei. Artistul este născut cu însușiri anumite și chiar un învățământ îndelungat al meșteșugului, nu poate „să-l facău cu talent. Tot așa, este exclus să ne așteptăm la rezultate bune, când constatăm că pictorul nu are cunoștințe technice. Aceste cunoștințe permit tocmai artistului să se exprime mai ușor. Este desigur greșit a crede că numai cu meșteșugul se poate ajunge a realiza opere de artă. Numai cu cunoașterea meșteșugului și fără talent rămânem la o exprimare manieristă. Artistul lucrează în tinerețe cu sentiment, impulsiv și cu multă spontanietate. Mai târziu, ani dearândul el capătă multe cunoștințe. Patima ce-l stăpânește va face ca să pătrundă în multe taine ale acestui așa de greu meșteșug. Aceste secrete pe care el crede, că le-a descoperit, sunt cunoscute din vechime, însă nu va putea ajunge la ele decât lucrând mult și redescoperindu-le. O continuă observare a formelor și o conștientă activitate artistică nu numai că nu sunt piedici în exprimarea sentimentelor sale, ci, din contra, sporesc posibilitățile artistului de a lucra spontan și cu mult sentiment. Afirmați-unele contrare pe care le auzim prea des, sunt păreri de diletanți, menite să ascundă totala lor ignoranță de ordine technice. A. G. Vcrona București, August 1943. www.dacoromanica.ro CAPITOLUL I. PICTURA MURALĂ 1 www.dacoromanica.ro CAPITOLUL I. PICTURA MURALĂ In această carte m’am folosit de prețioasele arătări pe care le-am găsit în memoriile pictorilor și savanților din trecut, din documentele ajunse din fericire până la noi, deși prea puține la număr. Lunga mea activitate și munca depusă ca pictor mi-au folosit mult pentru a instrui în mod practic elevii. A lucra laolaltă cu ei și a-i îndruma pe terenul artei, este o necesitate a învățământului meu, căci pictura, în deosebire de alte arte, e o artă materială. Regretăm mult, că din tehnicele clasismului vechei Hellade, abea ne-a mai rămas ceva. Presupunem că multe prețioase învățături au dispărut în faimosul incendiu al bibliotecei din Alexandria. Din epoca imperială romană, avem interesantele scrieri ale arhitectului Vitruvius și acelea ale lui Plinius; din evul mediu, Hermeneia (cartea de la Muntele Athos) și opera călugărului german Teophil din al 12-lea secol. Primitivii Italieni ne-au lăsat foarte prețioase îndrumări și metodele conștiințioase, pe care le practicau pictorii urmași a lui Giotto. Pe acestea, Je aflăm din manuscriptul . lui Cennino Cennini, www.dacoromanica.ro 4 din al 14-lea secol, care a ajuns până la noi întâmplător. Scrierile lui Vasari ne vorbesc de producțiile Renașterei. Doctorul Mayerne ne comunică foarte interesantele procedeuri a le lui Ru-bens și convorbirile, pe care le avea, în privința tehnicei marelui artist flamand, cu Van Dyk. Multă învățătură primim de la un mare freschist Martin Knoller din al 18-lea secol, care a lucrat și profesat la Milano. In manuscriptul său despre «Fresco» ne vorbește de marele tehnician în «fresco», Anni-bale Caracci, a cărui tehnică a adoptat-o. Avem multe cărți despre pictură în sec. 19-lea, însă multe sunt scrise de savanți, și puține de pictori practicanțL Astăzi ne mândrim cu ceeace înțelepții strămoși au făcut pentru credința și cultura poporului, ridicând mănăstiri și acele biserici minunate, care stârnesc admirația tuturor. Din nefericire, puțini se gândesc la cauzele care au făcut, ca aceste podoabe ale trecutului să fie așa de greu egalate. După revoluția franceză, schimbările în viața socială, au avut drept consecințe o diminuare a activității artistice, mai cu seamă în exercitarea artei monumentale. Prin părăsirea tehnicei «fresco-ului», s’a favorizat manifestările unei arte, ași putea spune, meschine. Prin părăsirea «//'«co-ului» șî prin utilizarea picturii cu ulei, s’a încurajat lenevia și diletantismul în artă. La noi, în biserici, se văd picturi murale cu calități de artă monumentală până la începutul secolului al XlX-lea, însă nu mai târziu. Zugravii au uitat adevăratul meșteșug și de aceea nici n’au putut învăța pe urmașii lor. Cum în artă avem de exprimat sentimente isvo-rîte din viața sufletească a artistului (nu din fantezie ipocrită), cu toată sinceritatea, vom căuta a www.dacoromanica.ro POMPEI, Portret. (pictură murală). www.dacoromanica.ro 5 exprima această parte spirituală cu mijloace materiale, adică cu tehnica noastră. Trebue să avem putința de a ne exprima cu ușurință, și de aceea trebue să cunoaștem cât mai bine meșteșugul. Acest meșteșug este extrem de greu și chiar după o viață întreagă de muncă, de gândire și de atâtea experiențe, pe care le face un artist pasionat pentru artă, rămân încă multe de aflat. ' Este aproape de necrezut să constatăm, cât de multe știau meșterii din trecut. Deseori rămânem uimiți de gradul înalt de pregătire la care au ajuns. Exemple din legendele asupra lui Apelles, documentele care ne vorbesc de tehnicele lui Ti-ziano și a le lui Rubens sunt edificatoare. De aceea trebue să vă spun, ascultați bine! Numai acela care are patimă pentru această profesiune, numai acela va dobândi cunoștințele tehnice cu ușurință și va da rezultate mari. Și numai așa va merita să facă parte din societate, căci un pictor mediocru e mai prejos de orice. El e nefolositor în societate și nu avem nevoie de asemenea cetățeni, care ar putea exercita o profesiune mai ușoată și deveni utili societății. «Fresco >, sau mai bine zis «fresco buono'», fiind cea mai expresivă manifestație artistică al picturei murale, vom începe cu această tehnică. www.dacoromanica.ro DAVID, ÎNȚELEPCIUNEA ȘI POEZIA (miniatură din sec. X) www.dacoromanica.ro 1. «FRESCO-UL» Ne exprimăm mai bine în sens monumental, prin această tehnică și aci trebue să avem grijă, că totul trebue să fie în concordanță cu spațiul șî cu arhitectura. In general, pictura aceasta murală trebue să facă parte din zidul pe care este aplicată și nu trebue să ne dea iluzia unui gol. Ea nu are nevoie, ca pictura de chevalet, de un spațiu anume pentru fond, ci totul este bazat pe exprimarea «simbolică». Chiar în operile Renașterii, cu exprimarea mai realistă, se observă că nu se dă importanță decât esențialului de exprimat; exemplu, genialele «fresco-\m > ale lui Michel An-gelo din Capela Syxtină. Executate în sens sculptural, fiindcă acest genial artist era în primul rând sculptor, ele sînt uimitoare ca pictură monumentală*). Efectele monumentale plane se obțin cu ajutorul tonalităților sobre și printr’o conturare puternică, prin desenul stilizat. E o greșală a crede că nu se pot obține opere de artă, decât urmând anumite reguli rigide. Tehnica «/rescc-ului», ți- *) In epoca «Baroc-ului», pictorii folosesc în fresce alte principii. Spațiul, aerul, perspectiva și culoarea au mare importanță la aceștia, și s’au obținut rezultate plăcute, însă mai puțin severe și mai puțin impunătoare. www.dacoromanica.ro 8 nându-se seamă de caracteristica materialelor, este aptă a primi multe și variate aplicațiuni, probabil și ameliorări. Mantegna a obținut rezultate grandioase în pictura murală, deși a lucrat meticulos și a îngrijit detaliile. Tehnica «/resro-ului» este pasionantă, însă are și unele necesități neplăcute, în afară de o mulțime de detalii pregătitoare: necesitatea de a lucra pe șantier, pe schele și multe ori, la mari înălțimi, în mijlocul sgomotului mulțimei, în primul rând. Iubita singurătate a artistului nu poate fi satisfăcută. Eu cred că tehnica «/resro-ului» este succep-fibilă a evolua încă foarte mult. Admirăm capo-doperile realizate în vremi, totuși credem că multe cunoștințe noi pe terenul științific, ne vor permite să ajungem la rezultate superioare în exprimare, întrucât privește puterea geniului în creațiune, aceasta cred că rămâne nelămurită, deoarece nu cred că putem îndrăzni a judeca manifestațiile cele mai apropiate de divinitate. In exercițiul acestei tehnici, trebue să avem în vedere, că arta este în cea mai strânsă legătură cu lucrul mâinilor, că aplicarea mortarului are o mare însemnătate pentru aplicarea culorilor și rezultatul lucrărei. Acest fel de a proceda e diferit cu totul de acela al tablourilor de chevalet. «Fresco-u\ > cere o lucrare construită, asemenea unui lucru de zidărie. Nu cred că putem admite, așa de ușor, pentru lucrări monumentale, pretenția arhitectului, care se crede suveran în aceste chestiuni. O strânsă legătură a muncei pictorului cu aceia a arhitectului și o complectare a expresiei arhitectonice cu aceia a culoarei vor da desigur rezultate grandioase. In nici un caz nu trebue însă, cu insistență cerut, ca www.dacoromanica.ro 9 executorul lucrărilor de pictură să se grăbească, căci arhitectul care este sfătuitorul comanditarilor, uită prea ușor că el are astăzi multe unelte și mașini la dispoziție pe care pictorul nu poate să le aibă, lucrul lui rămânând bazat numai pe mâinile lui. Pe când arhitecții moderni sunt de părere că pictorul trebue să se supue în mod absolut exigențelor cerute de o monumentalitate, care corespunde construcției arhitectonice, pictorii doresc o anumită monumentalitate care va armoniza pictura cu clădirea. Pictura în «fresco» nu este ■o profesiune academică sau științifică. Ea cere, pe lângă cunoștințe vaste pe terenul artelor și o mare îndemânare în sens manual. învățământul acestei grele tehnice, este bazat pe arătarea continuă a meșteșugului în mod practic. Profesorul trebue să lucreze în mijlocul elevilor, trebue să picteze și să -corecteze mereu. In acest fel, elevii vor profita mult mai mult decât numai cu ținerea cursurilor teoretice, în felul învățământului academic. Apa din tencuiala proaspătă de var se evaporează destul de iute. Se formează un carbonat .de calciu și apare, la suprafață, o pieliță sticloasă, un fel de marmură, care face culorile insolubile în apă, și le leagă de fondul propriu zis. Se produc efecte ale materiei pictate, fermecătoare, luminoase și caracteristice ale «//rsco-ului adevărat. Nici o altă tehnică nu poate da asemenea rezultate. Varul formează baza acestei tehnice, și este și singura culoare de alb și singurul mijloc de a lega culorile. Toate cele afirmate de mulți pictori, că sunt alte materii colorante pentru alb, dovedesc, sau puțină seriozitate, sau ignoranță în ma- www.dacoromanica.ro 10 terie. La adevăratul <-fresco?>, se întrebuințează puține și anumite culori. Tehnica prezintă unele dificultăți, între altele faptul că culorile se usucă relativ repede și devin mai deschise decât în starea proaspătă. In frescoy trebue să știi bine ce și cum vrei să te exprimi. Trebue să lucrezi repede și nu e posibil să faci încercări, ca în tehnica uleiului. Modalitatea procedeului în această tehnică, foarte dificilă în aparență cere pictorului simplificare și insistență în ceeace privește partea esențială, fiindcă nici nu îngădue scurtul timp disponibil să te pierzi în detalii. Din această cauză, pictorii sunt obligați a vedea măreț, așa cum se cere unei picturi monumentale, chiar dacă prin natura lor, pictorii sunt înclinați a se exprima mai mărunt (în cazul picturii monumentale s’ar putea spune, mai meschin). Aci trebue să citez observația mea referitoare la o lucrare pictată în tehnica uleiului. Este vorba de un tablou al lui Tintoretto (Susana în bae) din Hofmuseum din Viena. Acolo se vede bine, cum sunt interpretate suprafețele luminate și cele în umbră. Se vede bine, că artistul a lucrat mult în «fresco >, pentru a ajunge să se exprime aproape monumental și în ulei. Spun acest lucru, pentru a vă determina să vă influențați din tehnica «.fres-co-ului > și în exercitarea picturii cu ulei, și a părăsi unele năravuri isvorîte din pictura migăloasă, pe care noi cei de astăzi le avem în majoritatea cazurilor. Această tehnică cere mai multe cunoștințe ale meșteșugului decât oricare alta. In timpul lucrului, pictorul este îmbătat de frumusețea teh-nicei și este mereu excitat, uitând de toate, lucrând până la istovire. Toate pregătirile trebuesc făcute www.dacoromanica.ro 11 dinainte cu toată conștiinciozitatea. Varul, bun pentru a fi întrebuințat la «fresco^, cum' voi arăta mai jos, va fi ars cu lemne, nu cu cărbuni de piatră. Prin ardere devine oxid de calciu și prin udare cu apă, devine hydroxid de calciu, adică var stins. Odată stins și neuscat, acest var, încă proaspăt, este var viu, pe când varul stins, uscat și iar udat și frecat cu apă, este var mort. Varul stins se evaporează și primește iar acidul carbonic-Nu trebue fărâmițat varul, când se stinge: bucățile care nu se dizolvă se îndepărtează. Piatra de* var trebue aleasă din varul care nu se prăfuește (varul, cum este Wiener Kalk, care se prăfuește, nu este bun; tot așa acela care conține magneziu sau gips). Piatra de var gras se stinge cu circa două și 1/2 părți apă. Acest amestec se pune-într’o groapă adâncă, cel puțin la 2m.y2—3 m. de-la suprafața solului în jos. Groapa trebue săpată, neted, să fie curată și, dacă se poate, căptușită cu scânduri (la fund și lateral). Varul, stins și introdus în groapă, se limpezește și toate părțile-necurate se depun la fund. Se lasă varul în groapă cât mai mult timp, cel puțin trei ani. Groapa, plină de var se acoperă cu scânduri și nisip, punân-du-se pământ până la nivelul solului. Varul stins de mult, însă neuscat scos din groapă, este admirabilul material pentru fresco. El trebue să aibă consistența cașului, și nu trebue să cadă depe mistria întoarsă. Varul proaspăt stins de curând, are aceeași compoziție chimică ca varul stins de- mult, însă are alte proprietăți. El este fără consistență, fără trup, și nu poate fi întrebuințat la. «fresco'f). Trebue să dăm atenție gropii cu var www.dacoromanica.ro 12 stins; din timp în timp, în vreme secetoasă, tre-bue turnat apă, în acel loc. Principalul la pictura în «.fresco^ este ca varul să lege bine culorile pe zid și să nu se șteargă, adică să nu fie solubile în apă. Câțiva meșteșugari freacă culorile cu puțin lapte (căruia i s’a scos grăsimea). Fac aceasta pentru a lega mai bine unele culori (ultramarin), însă trebue băgat de seamă a nu se exagera, căci riscăm să avem pete pe perete. Pentru executarea picturei în «fresco», sunt mai multe sisteme și felul de a picta corespunde aptitudinei fiecărui pictor, care va trebui să observe cu atenție unele legi stabilite prin experiențe seculare. Voi spune cum procedez eu pentru a ușura lucrul. Trebue însă să spun că este mai recomandabil să se urmeze, de e posibil, sfatul ^meu menționat la sfârșitul capitolului. despre «fresco». Dimineața, când la presiunea degetului, văd că se poate face pauzarea desenului pe tencuială, aplic hârtia cu compoziția desenată pe perete. O fixez și trec pe toate contururile cu un vârf de lemn, presând după nevoie, pentru a obține tot desenul destul de vizibil, ceeace se poate controla ușor cercetând sub hârtie. Aceste urme lăsate pe perete măresc mult puterea exprimată a desenului. Pregătesc deci numai porțiunea, pe care o voi putea termina într’o zi. Terminarea acestei porțiuni, se va face numai unde găsesc linii definite ale figurilor, clădirilor, etc. Nici de cum nu mă opresc în mijlocul unei tonalități, cum sunt fețele oamenilor, obiectelor neconturate sau a cerului. Desenez toate contururile foarte precis cu culoare roșie www.dacoromanica.ro 13 (ocru roșu sau terra de Sienna arsă); repede și cu mare atențiune. încep să lucrez sus și de acolo în jos, pentru a nu stropi cu culoare lucrarea ce execut. Dacă tencuiala este prea proaspătă, aștept, căci risc, în acest caz, să nu obțin tonuri precise, aceste fiind absorbite de peretele prea ud. Se poate picta numai atât timp cât permite consistența zidului, și ne dăm seama de acesta prin felul cum vedem că trăsătura pensulei este oprită sau reținută de peretele, care începe să nu mai aibă lichid. Când termin lucrul zilei, taiu cu mistria partea tencuelei pe care nu o mai pictez, și anume oblic. Când pun a doua zi tencuială nouă, am grija să ud bine această margine, pentru a nu avea pete și tonuri discordante cu cele pictate eri. încep să lucrez chiar la marginea nouă/știind că tonurile puse aci se usucă mai deschis. Pentru a judeca culoarea care se pune (considerând că culoarea proaspătă este întotdeauna mai închisă), trebue să vedem această culoare cp tonul uscat, pe care-1 vom compara cu partea pictată înainte. Tonul uscat se obține dacă punem culoarea pe o bucată de cretă sau pe o placă de ipsos. încep cu indicația părților umbrite la capul omenesc, cu culoarea de ocru închis, trecând chiar peste spațiul rezervat acestor umbre. Pun, unde îmi convine, tonuri verzi și modelez și cu tonuri roșii toată fața (carnația), având grija de a pune pentru fețele femeilor și a copiilor, în locurile de sub ochi, nas, buze, și sub bărbie, etc., tonuri verzi albăstrui, tonuri mai ușoare. Pictez umbrele, fără șovăire, cu ocru închis sau terra. de Sienna arsă sau terra verde arsă. Pictez găurile nasului cu terra www.dacoromanica.ro 14 de Sienna arsă, iar buzele cu cel mai tare roșu (terra Pozzuoli). Dau tonul local al carnației și pun (tonuri de lumină» acolo unde trebue. «Tonuri de lumină» sunt culori care conțin, dacă este nevoe, puțin var. Tot așa pictez, fără șovăire, părul sau barba, etc. Las un timp, relativ scurt, ca peretele să sugă ceva din lichidul culorii, ocupân-du-mă de părțileyîmbrăcămintei și revin, când cred, în modul următor: iau cu o pensulă mare din culoarea locală a carnației și acoper cu mare iuțeală, dela cap, de sus, peste păr, fața întreagă, pe lumină și umbră, până la haine, cu tonul local. Prin punerea acestui ton, nu se șterge nimic, căci peretele a tras suficient culoarea pusă. Obțin astfel nuanțe fermecătoare, care nți se pot obține amestecând culorile, căci sunt bazate pe transparența tonurilor suprapuse. Tot așa procedez cu îmbrăcămintea, tonul din umbră, tonul local și tonul pentru partea luminată. Țin totdeauna seamă de faptul ca trecerea de la tonul local la tonul umbrei, e mai culorată. Aceasta se poate dovedi în mod practic la o stofă colorată. După aceste indicațiuni, care nu pot înlocui arătarea practică a felului de pictat în <■ fresco?>, se poate conduce cineva și în alte împrejurări. Când observi că tencuiala nu mai prinde bine, chiar după o scliviseală nu prea puternică, atunci încetezi lucrul și tai cu mistria sau cu linialul tencuiala în sens oblic, spre afară. Aceasta se face, pentru a putea pune cu folos, noua tencuială a doua zi, fără a murdări restul. Se înțelege că se termină lucrul zilnic acolo unde găsești un contur precis: acolo pui mistria pentru tăiat tencuiala. Este bine să ai ajutorul unui foarte bun zidar, www.dacoromanica.ro DAPHNI, Figură de apostol (mosaic, sec. XI)’. www.dacoromanica.ro 15 care cu dibăcie să pună mortarul, fără să murdărească cu tencuială peretele pictat. Este, pe de altă parte, necesar a fi tu însuți un bun zidar, dacă lucrezi în "fresco», căci trebue să ai mereu în mână mistria cu care, aș putea zice, și pictezi la nevoie. Ai în adevăr nevoe, câteodată, să treci cu mistria pe deasupra tonurilor, mai ales a celor întunecoase. Această întrebuințare a mistriei cere o mână foarte ușoară, și nu se poate cere zidarului această calitate. In schimb, zidarul are obiceiul lucrului cu mortar și ușurința, cu care el pune și netezește tencuiala. Această dibăcie se învață abia după mulți ani de practică. * O supraveghere foarte severă a zidarului pe care-1 întrebuințăm la prepararea tencuelei pentru fresco, este absolut necesară. Varul stins de mult, însă încă proaspăt scos din hrubă (groapă) este cea mai mare garanție de durabilitate. Vom supraveghea munca zidarului, ca nu cumva să se servească de varul necurat sau să mai adauge alt material la mortarul pregătit. Asupra vârstei varului de întrebuințat la fresco, sunt multe păreri exprimate, încă din antichitate. Așa ne spune Plinius că varul destinat lucrărilor murale, trebuia să fie stins în groapa de 3 ani, conform legilor. Acest principiu a fost luat ca normă de atunci încoace și îl vedem trecut în cartea Muntelui Athos, unde găsim sfatul de a lua varul dintr’o gropniță veche de mult stinsă, însă neuscată, pentru a se face albul necesar pic-turei pereților. Se poate înțelege din acestea că www.dacoromanica.ro 16 Bizantinii foloseau un var pentru pictură, și alt var pentru zidărie. Varul de care vorbește cartea Muntelui Athos, trebue să fi fost un var stins demult și uscat, adică conrespunzător lui „bianco San Gio-vantii“, al lui Cennino, sau albului făcut din coaja de ou. Acum se discută calitățile vechiului var și unii afirmă că este greșită părerea despre calitățile superioare ale acestuia. Varul vechiu, socotesc unii, poate fi foarte bine și cu folos înlocuit de varul proaspăt stins. Se vede însă că nu sunt freschiști adevărați aceia care afirmă asemenea lucruri. Nu numai din punct de vedere pictural, dar și pentru lucrări de zidărie, un var stins de mult nu are defectele pricinuite de o stingere neomogenă, defecte pe care le constatăm zilnic la pereți, unde se produc umflături și beșici cauzate de varul nestins la timp. Din toate acestea rezultă că stingerea îndelungată, în timp, a varului are de scop stingerea complectă. In groapa în care este așezat, varul se și alege: materiile insolubile, care conțin «șpat» cad la fund și se despart de cele solubile. Această chestiune are pentru pictori un mare interes. Observațiile teoreticianilor nu cântăresc mult față de experiența practică. Vă pot afirma că lucrând cu un var bine stins de mine, acum treizeci de ani, într’o groapă adâncă, am obținut rezultate neașteptate. In afară de plăcerea deosebită de a lucra cu un material minunat în ce privește peretele, am obținut din acest var un alb neasemănat cu altul, un alb ideal. Pe mistrie părea caș. Când întorceam mistria nu se deslipea de ea. Când terminam fresca, apărea curând luciul acela prețios, care se observă numai la frescele bune. Acest lucru e cu totul di- www.dacoromanica.ro 17 ferit de cel obținut , în chip artificial, prin adaos de materii și călcarea suprafeții cu fierul cald. Se știe, în adevăr, că pentru a da luciu frescelor, se da pesțe tencuială, cu o pensulă lată, un strat subțire de săpunJ venețian. Se lucra, apoi, d’asupra în !fresco >, și, la scurtă vreme, când lucrarea era uscată superficial, se călca cu fierul cald întreaga pictură, apăsând ușor. Se obținea des un luciu puternic, care dădea impresia plăcilor de marmoră șlefuite. Eu recomand varul stins în groapă și neuscat cu vechime de cel puțin trei ani, așa cum ne spune Plinius. Firește, nu trebue șă neglijăm calitatea varului, căci sânt varuri slabe' și grase, și de multe feluri, care depind de calitatea pietrii ,de var. Trebue să ne ferim de varul care conține ipsos. In Țară, avem o piatră de var excelentă pentru zidărie și lucrări în "fresccn. * Sunt și alte sisteme de a lucra în ,!fresco >. Se poate lucra amestecând, în toate culorile, albul de var, pentru a obține efecte păstoase. Așa sunt "fre-sco-urile> din epoca Barocului, unde vedem puse alburi extrem de păstoase, care s’au menținut bine. In acest caz, vom amesteca culorile cu var păstos, ținând întotdeauna seama de tonul local, adică vom pune culoarea amestecată cu var cu ton atât de deschis cât este tonul local, și nu mai mult, însă mai păstos. La uscarea culorii se va vedea, că tocmai atâta trebuia. Cum am mai spus, culorile în "fresco» nu se cunosc bine când sunt încă ude. Dacă se întâmplă că ceva nu a reușit, e mai bine 2 www.dacoromanica.ro 18 să dăm jos tencuiala și să refacem din nou toată bucata, decât să încercăm corecturi sau retușe. Sistemul de a lucra în «.frescov> depinde de fiecare pictor, de însușirile și de putința lui de exprimare. Am mult de mulțumit experiențelor făcute după îndrumările primite din multe scrieri din trecut, din epoca greco-romană, din cele câteva însemnări ale primitivilor și mai cu seamă din manuscrisul lăsat de marele și ultimul freschist, Martin Knoller, <1786). M. Knoller a lăsat un manuscris, nu de mult •descoperit, care ne dă prețioase indicațiuni pentru ■executarea lucrărilor în «.frescov>. Aflăm de la el că utiliza cinabrul (vermillon), în «fresco^, grație unei preparări speciale menite să-l facă să suporte varul. Pentru a întrebuința această culoare pe zid, în inferior, lua bucăți de cinabru și le freca cu spirt de vin: usca culoarea și punea acest praf colorat în-fr’un recipient de lemn de fag. Turna apoi deasupra apă clocotită, în care stinsese o bucată de var. Această operație o repeta de câteva ori, limpezind -de fiecare dată apa turnată. Obținea astfel culoarea roșu de cinabru, care suporta varul, nu însă pentru exterior. In acest manuscris, se mai vorbește despre o splendită culoare de purpură, preparată din calai-£an roman (Romischer Vitriol). Acesta, bine ars în sobă, se freca cu vin alb în clocote, obținându-se astfel o frumoasă culoare purpurie. Despre albastrul de cărbuni, Martin Knoller, spune următoarele: «cărbunii de viță în aceeaș cantitate cu potasiu frecat, se pun într’un ceaun și se țin atât timp pe foc până ce amestecul nu se mai umflă. Atunci se pune acest lichid într’un recipient de piatră pe care www.dacoromanica.ro 19 se toarnă puțină apă tare. Lichidul devine albastru, depunându-se la fund un strat albastru închis. Din cercetările lui, ne interesează foarte mult cele găsite în vechile manuscrise din Biblioteca Va-ticană, și anume în scrierile din antichitatea greacă, întâlnim, întâi, un procedeu foarte curios: pictura pe tencuială proaspătă îmbibată cu ulei de in. Se prepară peretele întocmai ca pentru «fresco' și, pe tencuială proaspătă, se pune cu pensula lată ulei de in, atât timp cât nu mai este absorbit de peretele proaspăt, adică până atunci când acesta nu mai primește uleiul. Pe acest perete se face pauza desenului și se pictează cu pensule moi, ca pe o hârtie, în felul aquarelei, însă nu cu culori de aqu-arelă ci cu prafuri colorate muiate în apă simplă, fără nici un fel de adaos. După câteva zile se freacă această pictură cu o cârpă de lână și se obține un aspect lucios. Procedeul e recomandabil și dă rezultate foarte bune, însă pentru aceasta trebuesc îndeplinite cu strictețe trei condițiuni: Să avem, în primul rând, un perete foarte neted pregătit pentru «fresco». Când s’a netezit peretele, apoi și înainte de a se usca, trebue să-l îmbibăm bine cu ulei de in, și operația să fie mereu continuată până când tencuiala nu mai absoarbe. In sfârșit, și punctul acesta este cel mai important și mai greu de realizat, este vorba de frecatul suprafețelor cu o cârpă de lână. Se cere multă experiență și multă atenție pentru a obține efectele luciului, aceasta fiind esențialul. Culorile, prin natura lor, se usucă în mod diferit. Unele, mai curând, cum sunt co-balturile și culorile galbene; altele, cum sunt culorile roșii, se usucă mai încet. Vom ține deci socoteală de acest fapt pentru a prinde momentul o- www.dacoromanica.ro 20 portun când va trebui să începem cu frecarea picturii. Technica lui Martin Knoller este corespunzătoare aceleia a lui Annibale Caracci, și foarte indicată pentru lucrări mari. Mortarul, indicat de el, pentru pictură, este cel mai bun. L-am experimentat și eu (7 părți var și o parte nisip, câlți). * Zidul trebue să fie .uscat și să stea mai mult timp fără tencuială, liber, la aer. Mortarul vechiu trebue îndepărtat și chiar scos din locurile dintre Cărămizi (pentru < Fresco secco >, nu e nevoe de îndepărtarea vechiului mortar). Trebue udat mai multe zile la rând, ziua întreagă, chiar o săptămână, și văzut dacă toate cărămizile primesc apă îndeajuns. Cărămizile cu tonalitatea roșu închis, acelea care au un fel de glazură sticloasă trebuesc î idepărtate. Cărămizile presate cu o suprafață foarte netedă trebuesc sgâriate. Chestiunea zidului este foarte importantă, căci zidul prin faptul că a fost bine udat, trebue să dea apă mortarului supra-pus și nu trebue, ca tencuiala suprapusă să dea apă zidului, deoarece în acest caz, nu se va obține un zid tare. Dacă se observă pete albicioase pe cărămizi (salitru sau salpetru), acestea trebuesc îndepărtate, căci pătrund până la suprafață și strică pictura. Aceste pete nu pot fi îndepărtate după ce s’a executat pictura. Cărămizile, care au stat mai mult timp pe pământ, nu sunt bune pentru un zid destinat picturii, căci,.s’au îmbibat cu diferite săruri. Tencuiala trebue să ,fie făcută fără nici un 1 1 adaos de gips, ciment sau șo.dă. Pe zidul foarte bine udat, se va, pune priqiuj, strat de. nisip gros- www.dacoromanica.ro NOVGOROD, Necredința lui Toma. (pictură murală sec. XII) www.dacoromanica.ro 21 cior spălat și uscat, trei părți cu o parte vâr, bine amestecat. Dela circa 50 cm. depărtare, mortarul este aruncat cu putere pe perete. Stratul va avea un centimetru jumătate grosime. Mortarul se aruncă de jos în sus; puțin, din stânga la dreapta. Se poate aplica numaidecât a doua tencuială, circa după un sfert de oră. Grosimea de un centimetru și jumătate se va netezi cu linialul și mistria, nu prea mult însă, pentruca straturile următoare să se poată lega. In general toate aceste straturi pregătitoare sunt în proporția de circa 1—3. Aplicăm sistemul gras și slab. Când spunem gras, înțelegem mai mult var. Cu alte cuvinte, pe un fond mai slab se pune un strat mai gras, sistem de' altfel cunoscut din antichitate. Mortarul pentru_pictura în < fresco > va fi de șapte părți var cu o parte nisip, câlți muiați în apă de var și uscați, făcuți din fire de circa doi centimetri jumătate. Se vor amesteca, în var, răsfirați subțire, și treptat. Pe bolți se pune tencuială mai subțire; se sclivisește puternic, a doua zi, și se dă cu lapte de var. Apoi se pictează. Pe mortar, cu toată întrebuințarea de câlți, se poate observa câte odată o serie de crăpături, pe care le scoatem cu ușurință, dacă dăm cu lapte de var și presăm ușor, când zidul este încă proaspăt. (Există și un simili-fresco, pe tencuială proaspătă, pictura cu caseină). Mortarul se face numai pentru o zi sau două. Stratul în total a diferitelor așezări de mortar este de circa patru centimetri. La vechii Pompeeni e mult mai gros, lucru constatat din mortarul găsit. In < fresco >, când avem intenția de a obține o tonalitate foarte deschisă, vom da peste tencuiala www.dacoromanica.ro 22 zidului o spoială cu lapte de var. Consistența mortarului poate să fie și alta decât cea indicată. (O compoziție mai slabă, adică mai nisipoasă). In acest caz, mortarul pentru pictat este format din o parte nisip, o parte var și câlți în cantitatea necesară. Unii zugravi preferă un fond de tencuială mai aspru și netezesc mai puțin; alții, din potrivă, preferă un fond foarte neted. Sunf pictori care socotesc necesar să întrebuințeze cel puțin două ore pentru a netezi un metru patrat. Efectele optice determină compoziția fondului. Condiția principală pentru a obține un perete perfect este de a observa cu strictețe ca fondul să fie bine udat, varul stins de mult (varul ideal), nisipul bun, curat și bine uscat, și căiții în prealabil muiați mai multe zile în apă de var și uscați, tăiați mărunt. Aceste condițiuni garantează o mare durabilitate. Dacă se întâmplă dintr’o cauză neprevăzută ca cineva să nu poată continua, adică este întrerupt în lucru, atunci straturile trebue să se usuce întăi foarte bine și pe urmă să se ude mult înainte de a pune straturile următoare. Am amintit, în această privință, că fondul trebue să dea umiditate stratului superior, iar nu acesta fondului. La cei bătrâni, găsim des întrebuințarea prafului de marmură. De regulă, ei pun straturi mai subțiri pe straturi mai groase. Ultimul strat, acela pe care se zugrăvește, are uneori numai trei până la patru milimetri de grosime și e format din praf de marmoră și var, fără adaos de câlți ori pae. El este însă foarte bine netezit. Timpul de lucru, pentru «fresco» depinde de posibilitatea de a lucra pe materia proaspătă și de grosimea straturilor puse proaspete. Grosimea în- www.dacoromanica.ro ARTĂ PISANĂ, Crucifix. (pictură pe lemn, sec. XIII). www.dacoromanica.ro 23 tregului strat de tencuială va fi de circa patru centimetri. Natural că se va lucra mai mult timp când stratul proaspăt va fi mai gros. Trebue însă să fim prudenți pentru a nu strica întreaga lucrare, în cazul când nu am proceda logic. Este cu totul greșit a pune pe tencuieli pregătite și uscate un strat subțire proaspăt, pe care se pictează. Pe un strat subțire nu se poate ajung© la nici un rezultat, căci se usucă repede. Compoziția proectului pentru pictura interiorului se va face pe cât posibil pe loc. Aceasta pentru motivul că se poate stabili direcția luminii cu totul altfel pe planurile de decorat, decât dacă pictorul lucrează în altă parte și, de altfel, nici nu poate socoti puterea culorilor. Cum am mai spus, este necesar ca desenai, la rândul lui, să fie bine studiat și în amănunțime stilizat. Pentru executarea lucrărilor mai mari, este nevoe să se facă un studiu mare desenat și colorat și să se taie în părete această compoziție pentru a se putea face executarea parțială a executărei. Pauzarea desenului se face cu un vârf de lemn : o slabă presiune este suficientă pentru a marca pe tencuială tot desenul. (Aceste urme din pauzarea desenului pe tencuiala proaspătă nu con-stitue o dovadă că avem în fața noastră un «fresco» adevărat). Adaog că pauzarea desenului se face atunci când ultimul strat de tencuială destinat pic-turei este așa de consistent, că cedează încă la presiunea degetului. Majoritatea lucrărilor zise în < fresco» nu sunt «/resco-uri» adevărate, ci, în cele mai multe cazuri, preparații de zid în «fresco» adevărat, și execuții în «fresco secco» sau în «.tempera». La vechii Italieni, găsim straturi cu desene www.dacoromanica.ro 24 în sanguină. Grație împrejurării că nu s’a ciocănit vechiul strat, aceste desene au ajuns până la noi, și astfel constatăm că au studiat pe loc compoziția. * Varul proaspăt stins nu trebue folosit, fiindcă nu are nici o consistență. Băgați de' seamă să nu murdăriți varul când îl luați din groapă. îndepărtarea coajei, etc. se face prin sită. Varul trebue să fie cât-mai alb. Varul praf (Wiener Kalk), varul cenușiu, roșiatic (fier) nu sunt bune. Varul să nu conțină magneziu. Apa de var se face turnând apă pe var nestins. După câteva ore, apa de deasupra varului se limpezește, și se formează un strat foarte subțire, cristalin. Acest lichid limpede este apa de var, cu care se pictează și se șterg pensulele în timpul lucrului. Căiții trebuesc muiați în apă de var timp de câteva zile și pe urmă uscați. Nisipul trebue să fie colțuros și nu rotund. Nisipul de quarț este cel mai bun. Nisipul de marmoră are inconvenientul că, uscat apare mult prea deschis, albicios și împiedecă câteodată o armonie plină de culoare, în afară de cazul când un anumit efect este dorit. Are însă calitatea prețioasă de a fi de o luminozitate extraordinară. * Varul se dizolvă complect în apă tare, produ-cându-se o efervescență. Acest fapt dă posibilitatea de analiză și ne ajută să vedem dacă pictura pe perete este făcută în fresco . Această încercare se face prin aplicarea unei bucăți de vată îmbibată cu apă tare pe peretele pictat. Desigur, nu trebue www.dacoromanica.ro 25 să se frece, căci frecându-se suprafața, chiar dacă s’a pictat în tempera, se ajunge la peretele format din var și atunci evident se produce efervescență. * Culori pentru «fresco . Se va controla întâiu dacă culorile sunt bune pentru (fresco . Și anume In chipul următor. Se pune culoarea într’un recipient cu var stins cu apă (într’un pahar) lăsân-du-se câteva zile. Se va avea grijă ca culorile să fie din cele mai alese, culori pentru artă și nu culori industriale,-care sunt foarte des amestecate cu ghips, ce are inconvenientul de a nu lega fresco^. Alb din var vechiu: trecut prin sită și frecat bine pe piatră dă albul ideal. Galben: ocru (toate ocrurile), terra de Sienna naturală și galbenul de Neapole. Galbenul de Nea-pole (Jaune de Naples) se poate amesteca cu toate culorile pentru < fresco , dacă este adevărat și nu e imitațiune ; au fost discuțiuni cu privire la întrebuințarea galbenului de Neapole în pictura lui Ru-bens și s’a pretins că tonul galben din tablourile lui Rembrandt și Rubens nu este obținut din galben de Neapole ci din massicot, care este un carbonat de plumb ars; astăzi nu se mai poate obține < massicotul > din trecut, cu însușirile lui de soliditate și frumusețe de ton, (galben-lămâie); Galbenul de Cadmiutn (mijlociu) și Cadtniutn-Orange. Din galben de Chrom se poate întrebuința în Fresco numai Chrom orange. Roșu: ocruri roșii sau pământuri, oxid de fier și Căput Mortum . Terra de Pozzuoli și alte culori vulcanice sunt foarte bune și se usucă tare, www.dacoromanica.ro 26 însă trebue băgat de seamă că alte culori puse deasupra, nu se leagă cu fondul, deoarece culorile vulcanice, cum este galbenul de Neapole și Terra Pozzuoli alcătuesc un fel de ciment. Heliul roșu are durabilitate, însă trebue probat. Cinabrul trebue anume preparat pentru «fresco» numai, când e vorba de interioruri. Albastrul de ultramarin (artificial) este durabil,, însă trebue experimentat, căci de multe ori este amestecat cu gips. Amestecându-se ultramarin-ul cu o soluție de var, se observă la margine dungi de culoare cenușie. îndepărtând aceste dungi, rămânem cu o culoare albastră solidă. Se zice că Sorta /. C. 832 der Vereinigten Ultramarin Werker Vormals Levercusen este bun pentru «frescoy>. Cu această culoare, în «.fresco», noi pictorii avem multe necazuri. S’au observat în multe cazuri efecte ciudate cu ultramarinul, care a fost încercat cu var și anume, din cauza lipsei curentului de aer, a fost distrus, adică, lipsa aerului a întârziat uscarea. S’a mai constatat că în orașe, de multe ori, ultramarinul pierde culoarea sa albastră, probabil din cauza fumului din cărbunii din piatră. Pierderea acestei culori albastre se întâmplă însă și la țară. In acest caz, este probabil că ultramarinul a fost de proastă calitate și conținea ipsos. Un bun ultramarin se întrebuințează cu folos în «fresco», dacă se pune mai înainte pe tencuială un fond de ocru. Aceasta se face pentru a armoniza tonul albastru prea crud când se usucă. Se poate pune și un fond roșu. Cobaltul este solid în «fresco» însă, astăzi, foarte scump. Ultramarinul adevărat (Lapis Lazzuli) este inabordabil și costă mai scump ea. aurul. Este însă de o frumusețe rară. Oxidul de- www.dacoromanica.ro 27 Chrotn (Vert emeraude) atât cel transparent cât și cel mat, e o culoare solidă. Terra verde (pământ verde) Veronese și pământul verde de Boemia sunt frumoase, însă mult falsificate. Verdele de-cobalt este solid în «fresco». Există culori de verde cu bază de cupru, care se mențin bine în «fresco^,, însă nu se mențin bine în amestec cu alte culori.. Umbra, Terra verde arsă și Sienna arsă sunt culori' brune, destul de bune. întrebuințarea umbrei tre-bue să se facă cu mare băgare de seamă, deoarece ea are tendința să îmbâcsească tonurile. Negrul din oase și din viță de vie este bun_ De asemeni și negrul din cărbune de stejar. Cărbunele de desen (fusain) este bun pentru a dobândi nuanțe foarte plăcute de cenușiu. E și o culoare.-foarte solidă (cu var). Unele culori, ca Terra verde Veronese sau. negrul se amestecă greu cu apa, deaceea vom freca, aceste prafuri întăi cu puțin alcool și apoi adăugăm apa. Culorile derivate din păcură (anilinile) trebuesc întrebuințate cu mare prudență și întotdeauna controlate în var. Aceste culori sunt infinit de multe și atrag pe pictori. Unele experiențe au: dat rezultate destul de bune, mai cu seamă fiindcă găsim culori, care sunt căutate pentru «fresco», unde nu putem întrebuința anumite culori roșiir cum este garance (Krapp) și le înlocuim cu Heliu: roza sau Heliu roșu, pentru interioruri. Tot așa nu putem lucra în var cu albastru de Prusia și-B înlocuim cu Indantrenblau. Culorile de cadmium trebuesc bine controlate căci sunt deseori fașificate cu chrom, care nu rezistă bine în var. Culorile se pregătesc pentru pictura în fresco^. frecându-le bine pe piatră și punându-le în pahare www.dacoromanica.ro 28 cu puțină apă curată. Numai când vom lucra, vom întrebuința din aceste culori din pahare amestecându-le cu apă de var, căci altfel nu vom obține aderență suficientă. Această apă de var o vom avea întotdeauna alături. Când avem nevoie, pentru lucrări mai mari, monumentale, de cantități suficiente, vom amesteca tonurile dorite (pentru carnație, fonduri, etc.) cu apă simplă în recipiente, nu însă cu apă de var, căci altfel pierdem culorile amestecate, care se usucă și nu mai sunt bune. Dacă dorim o tonalitate mai deschisă se va pune în culorile amestecate 6 mică cantitate de var. Natural că prin aceasta se mărește și aderența culorii. Culorile uscându-se, se deschid, unele din ele chiar foarte mult, cum sunt Ultramarinul, Terra verde și Ocrul deschis. Se va .avea în vedere, în cazul unei prea puternice impresii cauzate de o culoare preponderentă, a se diminua aceasta prin intercalarea unor figuri sau ornamente mai mici, fără a se acoperi totul cu o supra-culoare, căci riscăm a avea tonuri prea grele. * Trebue să fim foarte atenți când începem cu pictura pe perete. Tonurile puse dimineața se usucă altfel decât cele puse spre seară. Nuanțele puse târziu se usucă mult mai închis. Mai cu seamă re-tușele făcute a doua sau a treia zi, când socotim că tencuiala este proaspătă încă, se usucă de multe -ori în mod cu totul rtearmonios. (Artistul cu experiență va găsi un mijloc (prin sclivisire) pentru a ocoli aceste dificultăți. Trebue să ne ferim de a întrebuința exagerat apă de var la suprafețele mâi www.dacoromanica.ro 29' mari, cu tonalități închise, căci se pot produce pete-care strică efectul dorit. Sunt culori care nu se leagă așa de bine cu peretele și deaceea trebuesc-puse mai din vreme. Aceste culori sunt galbenul de Neapole, Cadmium-Orange, Coeruleum albastru, verdele Cobalt, negrul și Terra Pozzuoli. Culorile nu trebuesc puse prea păstos, mai cu seamă la tonuri închise. Natural că se poate lucra mai păstos, dacă punem albul de var. Pensulele de întrebuințat în «.fresco sunt acelea făcute din păr de porc (cu părul mai lungueț). Pentru conturare, se întrebuințează pensule cu păr lung și moale, zise «schlepper . Toate pensulele se vor pune mai înainte în apă de var. Vopseaua se ia cu vârful pensulei stoarse de apă de var. * In timpul lucrului la lucrări monumentale, mai cu seamă la tavane, cupole, etc., e.ste bine a se uita mai des, de jos, la efectul realizat, căci în multe cazuri va fi nevoie de schimbări și de armonizări la culoare, care poate este prea puternică sau prea slabă ca efect. Trebue să avem întotdeauna în vedere o simplificare în exprimarea noastră și căutarea unui rezultat cu efecte plane. Să' nu tindem la o modelare exagerată. Efectele nu prea armonioase prin prea puternica exprimare parțială se pot remedia relativ ușor prin trecerea cu un burete îmbibat cu apă de var, peste peretele, care cere un efect liniștitor. Să fim, apoi, atenți ca în timpul lucrului să nu lucrăm cu pensula plină de apă de var, ci s’o stoarcem ușor, căci prea multă, apă produce pete supărătoare. www.dacoromanica.ro 30 Legătura culorilor cu peretele se face în scurtă •vreme, ceeace face că nu putem continua lucrul decât, a doua zi, pe tencuiala proaspătă, adăugită. Acest fapt însă, nu trebue să ne facă să credem -că stratul de "fresco^ este uscat. Aceasta nu e decât pedeasupra uscat. Numai, după două luni și uneori, după mai mulți ani el se poate considera uscat. In «fresco», culorile se usucă mai deschis, Insă trebue considerat faptul, că nu putem să ne dăm seama până la ce grad ajunge această schimbare de tonuri, în mai deschis, decât numai după -câteva luni. In mod practic, recomand, să se întrebuințeze o placă de ipos pe care se pun toate culorile disolvate în pahare, și se notează nuanțele cu numele lor, așa că ne putem da sama cu ușurință despre schimbarea tonurilor, după uscarea lor. * Se găsesc la Pompei picturi lucrate pe diferite fonduri colorate, pe alb, galben, roșu, albastru și negru. Multe din cele cu tonuri deschise sunt, cu •siguranță, "fresco-uri.» adevărate, însă găsim și multe picturi lucrate în «fresco secco», caseină, etc. Găsim și părți din picturi acoperite cu un strat subțire de ceară, ceeace ne face poate să credem că avem în fața noastră pictură în encaustică, pe -când de fapt, nu sunt decât metode de a prezerva unele culori de contactul aerului (pentru cinabru). Pe un ton local, vedem forma pronunțându-se cu mai mare tărie și contur, punându-se în umbră terra verde. Planurile sunt netezite și în multe locuri se găsesc culori puse păstos. Pentru noi, cei de astăzi, este surprinzător, cum de au putut lucra www.dacoromanica.ro MASACCIO, Portretul unui tînăr. www.dacoromanica.ro 31 acești Pompeieni, suprafețe așa de întinse, fără ca să putem găsi legătura straturilor alăturate de mortar. Explicația o găsim în ceeace ne spun mult meritosul pictor german A. Kaim, care s’a ocupat așa de mult cu chestiunile materialelor și controlarea materiilor colorante. încercările lui au dovedit că tencuielile puse în diferite straturi, au menținut umezeala prin presarea’ acestor straturi sau prin baterea tencuelei cu lemne late. Straturile nu trebuesc puse prea umede. Acest fel de a trata peretele permite de a lucra mai mult timp, și pictorul Kaim a constatat, că nu se face priza culorilor decât după 2 săptămâni, chiar la o temperatură foarte călduroasă, cum ar fi aceia a lunii Iulie. Pompeienii amestecau culoarea neagră cu ca-seină. S’a mai găsit, după cum spune pictorul Ra-ehlmann, că se amestecau culorile, foarte des, cu praf de marmoră, cum și straturi de praf de piatră cu albuș de ou, pe care se punea stratul colorat. S’a constatat, că nu toate lucrurile pom-peine erau resistente și că multe nu erau făcute așa. Cum ne povestește Vitruviu, marele arhitect roman din antichitate, vedem din scrierile lui, felul de a prepara tencuiala. Se aplica pe peretele bine udat, 6 straturi de mortar făcut din var și nisip. Acest nisip era în primele straturi, mai gros-cior și, în straturile următoare, mai fin. Aceste straturi se puneau succesiv, când erau încă proaspete. Ultimile straturi primeau praf de marmoră în locul nisipului. La aceste picturi se observă un fel de luciu și mulți s’au căznit să aplice acest aspect sticlos. Unii au spus, că acest luciu s’a obținut amestecându-se săpun în tencuială, așa cum se face www.dacoromanica.ro 32 la stucca lustro. Pictorul Kaim însă a dovedit că acest luciu s’a obținut prin simpla și multa netezire a zidului, fără nici un fel de alt material adăugat. S’a mai constatat de pictorul Ludwig, că bucăți de fresco , abea scoase din adâncimi întunecoase, care păreau proaspăt pictate, au pierdut după câteva zile, la lumină, toată vigoarea și păreau cenușii, așa că nu toate zugrăvelile aveau soliditatea așteptată. Se găsesc și la noi, mai rar pe la unele biserici, pereți pictați, foarte neteziți și cu un fel de luciu. Mai des se vede acest lucru în nordul Italiei și în Tirol, unde acest sistem s’a practicat până în zilele noastre. Zidarii italieni cu multă experiență spun că acest puternic luciu se obține numai prin călcarea peretelui cu fierul fierbinte, prin presarea puternică și rularea deasupra cu o sticlă în felul unui tăvălug. Se spune că se picta după obținerea luciului. Ca var, se întrebuința var din Dolomiți, adică var slab. Se mai spune, că întrebuințarea varului slab este favorabil încetinirii întărirei și peretele devine foarte des și tare. Alți pictori au obținut acest luciu prin adăogirea laptelui slab (smântânit) la tencuiala amestecată cu materiile colorante; cu fierul cald și oarecare presiune se obține un frumos aspect de luciu. In prețioasa sa carte despre materiale întrebuințate la pictură a profesorului Dorner, găsim indicate multe din cercetările făcute de diferiți pictori sau savanți, din care vedem câte studii fac artiștii conștiincioși pentru a desluși atâtea probleme, care ne-ar putea lumina și conduce într’un așa de greu meșteșug. In legătură cu (fresco», este pictura pe peretele uscat, bine uscat și se chiamă pictura (in secco». www.dacoromanica.ro 33 ♦ Această technică a < /z^sco-ului» adevărat este caracterizată prin continua tensiune, în timpul lucrului, la care este supus pictorul, fiindcă nu are disponibil decât câteva ore de lucru, mai mult sau mai puțin, o zi. Graba continuă, o zi după alta sd lucrează intensiv, adăogându-se tencuiala și întin-zându-o la nivelul precedentei cu o mare băgare de seamă. Tencuiala pusă este supusă la schimbări care depind de timpul când a fost așezată și care influiențează aspectul culorilor, cauzâhd efecte caracteristice. In trecut, se pare, că nu se întrebuința cartonul, căci la Bizantini, la Cimabue, la Giotto, până la Masaccio, nu putem constata acest mijloc de înlesnire a muncei, însă aceasta cauzează o inevitabilă pierdere a spontaneității. Cu toată genialitatea lui Masaccio, nu putem trece cu vederea unele ne-gligențe isvorâte din graba cu care a lucrat în tehnica «buonului fresco'). Tocmai pentru a putea da un rezultat mai bun și a proceda cu mai multă conștiinciozitate pictorii au fost nevoiți a pregăti cartoanele și a studia totul până în cele mai amănunțite aspecte. Este adevărat că procedeul fără carton lasă pe pictor cu totul liber și nu-1 leagă în lanțuri. El poate să se exprime liber cu pensula, poate să se folosească de linii fericite în ritmul compoziției, executată spontan și folosindu-se prospețimea și transparența unor suprafețe colorate. Toate aceste foarte prețioase avantaje, le poate avea un pictor stăpân pe meșteșug. El poate obține ușor efecte de transparență care ne încântă. Nu trebue să pierdem din vedere că executarea imen-a www.dacoromanica.ro 34 selor suprafețe fără cartoane sunt pentru noi cei de astăzi lucruri uimitoare și nu le putem explica decât prin faptul că cei vechi stăpâneau meșteșugul într’un chip nebănuit. Cercetătorii spun că frescele lui Giotto nu sunt decât în parte «//^sco-uri» adevărate, așa cum de altfel sunt multe < fresco-ur\» din vechile noastre biserici, adică, pe un fond de fresco adevărat, pictat sumar, se lucra în fresco secco sau în tempera, pentru a complecta toate detaliile. Inconvenientul acestei /metode de a executa lucrări în două tehnici, pe fond proaspăt și uscat, se vădește în lipsa de rezistență a culoarei suprapuse în «.fresco secco», sau în «tempera'». Acele culori, în picturile lui Ciambue, Giotto, etc., puse deasupra adevăratului «fresco», s’au cojit și au căzut ca praf de pe pereți. Din contra, primul strat, pictura lucrată în «fresco» adevărat a rămas luminoasă și foarte rezistentă. Mai trebue să observăm că întrebuințarea cartonului este bună atât timp cât pictorul cunoaște bine meșteșugul și nu devine sclavul unui carton făcut, nu Ia fața locului, ci în atelierul lui, departe de spațiile mari, pe care trebue să le decoreze. Cel mai avantajos procedeu, după mine, este, ase schița compoziția pe perete cu o pensulă lungă. In acest chip vom fi nevoiți să ținem seama de legătura picturei cu arhitectura. Aceasta, dacă avem însușiri de decorator. Desigur că procedeul «fresco-u\u\» inspiră mai mult pe artist, decât ori care altă tehnică. Tradiția libertăței în executare a continuat un timp. Pe urmă, însă, cu exagerata întrebuințare a cartonului și întrebuințarea ajutoarelor la executarea imenselor fresce, exprimarea în spiritul de artă a dimi- www.dacoromanica.ro MASACCIO, Sfânta Treime (detaliu). www.dacoromanica.ro 35 nuat. Pictura murală a devenit o decorațiune, o copie a cartonului, lucrându-se schematic, umplând spațiile cu culoare. Numai în schițe sau indicațiuni se mâi constată acel spirit în exprimare. Cred că tehnica «/r^sco-ului nU se poate învăța în academie, ci într’un atelier unde de fapt se lucrează mereu în mod practic. Trebue insistat ca elevul să lucreze mult și să ție minte cât mai mult de ceeace vede, forme și figuri, pentru a le putea reda liber pe tablou sau perete. Cum am mai spus, se cere o simbolizare sau stilizare a lucrării destinate picturii murale sau a picturilor cu tendințe de simbol. Această stilizare nu poate avea loc, dacă se stilizează-aspectele naturei în mod mecanic. Se poate simboliza, adică stiliza, dacă, în mod firesc, prin creațiunea artistului se ajunge la expresiunea dorită. Opere de artă se nasc din mâna artistului și misterul creațiunei nu poate fi explicat. Pictorul, ca și mozaistul, trebue să cunoască adânc meșteșugul. întrebuințarea ajutoarelor și ucenicilor, nu-1 scutește de a face personal tot ce este esențial în lucrarea sa. învățământul în artă, în timpurile clasicismului grecesc, ne arată că acest învățământ era foarte pedant și legat de studiul și copierea naturei. După stăpânirea formelor deabea artiștii se exprimau liber și puteau ajunge la rezultate care uimesc posteritatea. Când vedem ce poate arta contimporană, ne cuprinde o durere, constatând cât de ridicole sunt pretențiile atâtor neputincioși și nu putem găsi explicația acestei stări de lucruri, decât în faptul că *sunt complect ignoranți sau lipsiți de inteligență. In pictura monumentală a bisericelor din trecut, trebue atras atenția că decorul nu se prezenta www.dacoromanica.ro 36 așa cum îl vedem astăzi, în exterior necolorat și în interior foarte deteriorat. Erau splendid colorate. Scopul artistului era să creeze un spațiu supranatural. Cantitatea de lumină, care pătrundea în interiorul bisericei, era bine stabilită pentru a produce acel aspect mistic care face ca gândurile noastre să se ridice în sfere depărtate de viața reală. www.dacoromanica.ro 2. PICTURA «IN SECCO > (PE TENCUIALĂ USCATĂ). Peretele se prepară mult înainte de începerea decorării lui. El trebue să fie bine uscat, adică să fie în interiorul tencuelei uscat. Controlul peretelui se face aplicându-se o foaie de gelatină cu un liniai și se va observa dacă foaia de gelatină se sbârcește (sau se rulează). Trebue bine examinat peretele pe care lucrăm. Un perete defectuos, care se cojește, trebue făcut din nou. Găurile din perete se vor astupa cu mortar de var, udându-se bine. In nici un caz nu se va întrebuința ipsos. La un perete vechiu, bine uscat, este recomandat a se sgâria bine suprafața cu o perie de oțel; aceasta se face pentru îndepărtarea pojghiței dela suprafață și pentru a ușura aderența culorilor. Se va uda bine zidul, sau spoi peste tot cu lapte de var. Se poate lucra pe peretele udat, sau pe suprafața uscată. Se poate lucra cu toate culorile pe care le întrebuințăm la «fresco') adevărat. Varul curat, se freacă bine și se usucă. La întrebuințare, se va freca din nou și se va amesteca cu puțină caseină sau cu emulsiune de ou, pentru ca să adere mai bine. O serie mult mai mare de culori se poate folosi la "fresco secco», dacă întrebuințăm tempera de caseină sau de ou. In această tehnică, însă, diferențele de ton sunt mai" mari la uscarea culorilor decât la fresco» adevărat. După câteva zile se vor putea face eventuale retușeri. www.dacoromanica.ro 3. PICTURA CU CASEINĂ. Această technică este cunoscută din antichitate și o putem constata la lucrările Egiptenilor, la Greci, cum și la Romanii pompieni. Materialul întrebuințat este brânza de vacă proaspătă, albă, care a fost smântânită și care se freacă pe piatră, adăogându-se aproximativ a cincea parte var stins. La atingerea varului cu brânza se produce o materie lichidă de consistența smântânei. Caseina aceasta este cleiul cel mai puternic pe care tâmplarii îl întrebuințează la lipirea lemnului destinat mobilierului și mai cu seamă la lemnul expus la umezeală. Se poate întrebuința și var nestins, care poate da o soluție mai puternică, însă se pot ivi inconveniente, dacă brânza n’a fost bine frecată și bine amestecată cu var (în formă de praf). La această caseină, foarte puternică, cleioasă, tre-bue adăogit apă (aproximativ 4 părți apă). Se poate subția mai mult cu apă pentru a obține tonuri foarte ușoare. Trebue însă să se controleze tonul pus, a doua zi, când culoarea este uscată, pentru a vedea dacă nu se șterge. Dacă se face exact această emulsiune, putem fi siguri că vom obține o mare aderență a culorilor, căci tonurile suprapuse formează o materie compactă cu varul zidului. Caseina întrebuințată devine tare ca piatra. Aspectul culorilor, după uscare, este mai crud decât materia colorată făcută www.dacoromanica.ro G1OTTO, Portret [pictură murală în Capela Bardi (Santa Croce, Florența)] www.dacoromanica.ro 39 cu tempera de ou. Pictura cu cassină este foarte rezistentă și nu este solubilă în apă. Ea dă aspecte foarte luminoase. Și la prepararea unui tablou care va fi lucrat în urmă cu uleiu, se întrebuin-țază ca substrat tempera de caseină, pe care mulți pictori o preferă, în acest scop, picturei cu tempera de ou. Se poate lucra și cu caseină făcută cu amoniac, care este destul de bună, însă nu aderă așa de bine ca caseina de var. Se mai întrebuințează emulsiune de caseină pentru un amestec cu culori de ulei. Acestea, mai cu seamă, «blanc-d’ar-gent-ul», devin mai puțin grase și mai consistente. Caseina, făcută din brânză și var, este cel mai rezistent material pentru pictură «z7z secco». Chiar în aer liber, lucrări nu prea expuse se pot păstra mult timp. Dacă se lucrează pe suprafețe pe care s’a dat cu lapte de var, se pot obține tonalități admirabile. Pe suprafețe uscate, se recomandă a se lucra în straturi foarte subțiri. Culorile, în formă de praf, acelea care servesc și pentru «.fresco», se vor freca bine pe piatră cu apă, obținându-se o pastă groasă și, pe urmă, se amestecă cu caseină subțiată, adică în proporție de circa 4 sau 5 părți apă la soluția de caseină. Un procedeu, care seamănă cu fresco, constă în executarea unui desen puternic cu caseină pe fond uscat. Deasupra, se dă un strat cu lapte de var. Se poate lucra în diferite maniere: în liniuțe, în pete, etc. Prin acoperirea cu lapte de var se produc frumoase tonuri de gris. Pe aceste tonuri se pun culori în felul aquarelei și se pot obține efecte frumoase. Când se lucrează suprafețe mai mari este bine a se proceda treptat. Așa de pildă, se va acoperi cu lapte de var numai capul unei fi- www.dacoromanica.ro 40 guri și se va pune culori pe acest fond încă ud; — pe urmă se va continua, până la terminarea lucrării. Trebue lucrat repede, căci stratul cu lapte de var rămâne ud numai aproximativ 20-30 de minute. Trebue să fim atenți, ca să nu exagerăm cu revenirea. și acoperirea cu multe straturi de caseină. Aceasta poate cauza crăpături în culori. La re-tușări pe «fresco > se procedează în liniuțe, căci altfel caseina va apare prea greoaie. Caseina se întrebuințează cu folos pe fond tare. Pe fond flexibil, cum ar fi pe pânză, se va picta numai cu caseină subțire, bine diluată. www.dacoromanica.ro 4. PICTURA CU GĂLBENUȘ DE OU. Această technică a fost mult întrebuințată de primitivi, care reușeau acele tablouri pe planșe cu aspecte foarte luminoase și de un desen pur. Trăsătura pensului cu culoarea gălbenușului de ou este caracterizată prin linii precise și aceste contururi nu pot fi confundate cu acele executate în altă technică. A fost mult întrebuințată în trecut pe zidul uscat. Cu un burete înmuiat în gălbenuș de ou diluat se acoperea toată partea zidului, ca un fel de preparație. Culorile le amesteca bine cu apă, la urmă, punându-se o parte culoare și o parte gălbenuș de ou. Se poate mări efectul armonios al lucrării dacă lucrăm pe un fond dat cu lapte de var și dacă adăogăm puțin var la fiecare culoare. Acest procedeu dă rezultate frumoase și asemănătoare cu «fresco-ul» adevărat. Culorile uscându-se devin foarte tari. www.dacoromanica.ro 5. ENCAUSTICA. Encaustica se chiamă technica cu culori de ceară, care se fixează pe suport, cu ajutorul căldurii. In antichitate, la Greci și la Romani, se folosea acest procedeu pentru pictura panelelor (planșe). Ceara, amestecată cu materia colorantă și încălzită, se aplica cald pe planșă, se întindea cu instrumente speciale și se netezea cu fiare foarte încălzite. Această technică are neprețuite avantaje, căci ceara are calitatea de a nu se îngălbeni și nu este atinsă de apă. (Aceste picturi au un farmec deosebit). Mai are marele avantaj de a nu se oxida în legătură cu oxigenul aerului, cum se întâmplă cu uleiurile grase. Nu s’au dovedit schimbări chimice în resturile culorilor de ceară. Unii pictori afirmă că encaustica este ideală și pentru exterior. Culorile se pun în mici recipiente și sunt ținute mereu calde, căci se poate întâmpla ca culorile la prea mare căldură să se desfacă de ceară. Unii pictori adaogă rășină, pentru exterior, și ulei de nucă pentru interior. Sunt multe contraziceri (desigur că au rezultat multe inconveniente) cu privire la aceste technice, cauzate de o insuficientă aplicare a sistemului de urmat. Se recomandă a se întrebuința, în interior, o ceară care are un grad mat mare la topire șr care se chramă «cera punica». Iu www.dacoromanica.ro 43 acest caz, se vor putea mai ușor curăța pereții care au suferit de funingine. Se întrebuințează, încă din antichitate, balsame lichide sau ulei de terpentină în care s’a topit ceară cu materii colorante. Aspectul mat al acestor picturi se poate transforma în aspect ușor luciu, dacă frecăm suprafața cu o cârpă. Adăogirea uleiului dă rezultate puțin estetice. Nu recomandăm pictura de ulei pe perete. www.dacoromanica.ro 6. PICTURA CU CLEI. a). — Tempera cu clei animal. Leonardo da Vinci ne spune în scrierile sale să preparăm pânza cu clei (clei de animale, pe care îl întrebuințează lemnarii) și pe această pânză să pictăm cu culori frecate numai cu apă. Procedeul acesta, deși nu ni se pare prea solid, va putea fi întrebuințat la pictura decorativă. Pictura cu clei se întrebuința mai mult în trecut, 'culorile amestecându-se cu alb: se făcea un fel de «■gouacho . întâmpinăm piedici la zugrăvirea cu clei, datorită inconvenientului că culorile se îngroașă din pricina cleiului, care se întărește. De aceea zugravii pun oțet care are însă și el inconvenientul că influențează asupra culorii cum am arătat mai sus. Cleiul animal, de care vorbește Cennini, făcut din pielițele peilor de capră sau de miel, se întrebuințează la miniatură. Nu se recomandă cleiul făcut din pește. Culoarea făcută cu clei animal, procedeul obișnuit de zugravi pentru decorațiuni, se face în modul următor. Se pune într’o oală 50 gr. clei într’un litru de apă. Așezăm această oală într’o altă oală mai mare, încălzind încet până când cleiul s’a topit. In acest lichid subțire de clei, încă călduț, turnăm praf de humă albă, caolin sau cretă amestecând bine. Culorile vor fi frecate bihe, întâi cu apă, însă compact, și pe urmă cu soluția de clei amestecând de data aceasta totul bine. Prin adăogirea materiei solide, caolinul sau creta (nu însă www.dacoromanica.ro G1OTTO, Judecata din urmă (detaliu) [frescă în Capella degli Scrovegni (Padova)] www.dacoromanica.ro 45 ipsos), se obțin tonalități solide, care acoperă bine și nu produc pete. Zugravii au obiceiul să pregătească peretele cu săpun, pentruca culoarea să prindă mai bine. b) . — Procedeul cu făină de secară. Pictorii decoratori întrebuințează la lucrări de dimensiuni mari făină de secară disolvată în apă. Ei pun 125 grame de făină de secară în apă caldă (50 centimetri cubi). Adaogă 100 centimetri cubi de apă rece,, amestecă și pun 300 centimetri cubi de apă clocotită. Mai adaogă 125 centimetri cubi de ulei de in fiert și, mai târziu, 100 centimetri cubi de apă rece și iar 125 centimetri cubi de ulei de in fiert. La nevoe, se întrebuințează acest lichid adăogând atâta apă câtă trebue. c) . — Emulsiune cu ceară. Această emulsiune se face din ceară albă de albine cu apă și carbonat de amoniu: ceara albă curată (25 gr.) se topește în 250 centimetri cubi de apă clocotită. Se iau 10 grame de carbonat de amoniu amestecat cu puțină apă și se adaogă la ceară, obținându-se prin acest procedeu o fierbere. Se amestecă mereu până când nu se mai observă această fierbere, și lichidul se răcește. Se recomandă a se întrebuința apă de ploaie pentru o mai bună reușită a emul-siunei. Lichidul obținut este albicios, nu se strică. Era cunoscut și în vechime, mai cu seamă de pictorii de icoane bizantini. Această emulsiune cu. ceară se poate foarte bine amesteca cu verniuri, uleiuri grase, cu terpentin venețian, cu clei sau gelatină, cu diferite emulsiuni de tempera, cum sunt caseina, oul sau guma de cireși. Tehnica emulsiunei cu ceară dă rezultate de o luminositate extraordinară, mai cu seamă pe www.dacoromanica.ro 46 planșetele preparate cu fonduri albe. Se poate arde •cu fierul cald, pictura făcută. Se poate obține puțin luciu prin frecare ușoară cu o cârpă sau cu •o perie. Mai avem posibilitatea a obține o emul-siune, topind ceara în ulei de terpentină (3:1), și .amestecând gălbenuș de ou sau caseină. d). Pictura cu Wasserglas. Exista o tehnică picturală cu clei mineral format dintr’o compoziție numită Wasserglas și care este compusă din silicat de potasiu. Acest Wasserglas trebue să fie un Kaliwasserglas. Amestecat cu var stins, magneziu •și oxid de zinc, dă silicați cari nu sunt solubili în apă și se întăresc. Acest Wasserglas care lipește, se amestecă cu prafuri colorante, cari au fost mai înainte frecate cu lapte, căci altfel am avea dificultăți la întinderea culorilor. Materiile colorante sunt foarte puține la număr. www.dacoromanica.ro 7. TECHNICA ZISĂ „SGRAFITTO“. Se pregătește peretele ca și pentru «fresco ~> și, în ultimul strat de tencuială proaspătă, se amestecă culoarea aleasă, formându-se o materie colorantă pe care, fiind încă udă, vom da de două sau trei ori cu lapte de var. Când fondul a tras suficient, facem pauzarea desenului și, pe urmă, radem cu cuțitul anumit, cu tăetura înspre afară pentru a obține efecte în două culori. Se poate face și cu mai multe straturi colorate, pe care se lucrează cu caseină sau în fresco. Trebue însă lucrat foarte repede, căci avem numai câteva ore la dispoziție. www.dacoromanica.ro 8. PICTURA IN «TEMPERA». Această technică se caracterizează prin amestecul substanțelor oleioase cu apa, din care rezultă un lichid lăptos. Acestui amestec î se spune emul-siune. Există emulsiuni naturale și emulsiuni artificiale, cum sunt emulsiunile făcute cu cleiuri din plante, gumi, etc. Aceste amestecuri artificiale nu sunt așa de bune și rezistente pentru pictură, așa că ne vom ocupa numai cu emulsiunile" naturale.: ouăle, laptele, vârfurile plantelor tinere de smochine, etc. Amestecurile făcute cu emulsiuni naturale sunt foarte rezistente și pe suporturi grase chiar. Aceste emulsiuni naturale devin insolubile în apă, după câtva timp. Culorile se usucă repede, ceeace favorizează procedeul în timpul lucrului. O bună tempera se face prin emulsiune cu uleiuri grase, care se usucă bine (uleiuri de in, ver-niuri de ulei și verniuri din esențe de rășină). Se mai fac și cu emulsiuni de ceară. Trebue să ne ferim de a întrebuința prea mult uleiuri grase. Tempera prea grasă are inconvenientul picturei de uleiu. Constatăm, tot așa ca la uleiu, că pictura arată crăpături, se îngălbenește, sau chiar se îne-grește, dacă au fost exagerate materiile grase. Nu trebue adaosuri de sicative. Toate materiile cari pot ajuta la solubilitate în apă, trebuiesc evitate. Astfel, mierea, siropul, săpunul sau glicerina. www.dacoromanica.ro 49' a). — Tempera de ou. Pentru a obține o bună emulsiune de tempera de ou, se pun treptat substanțele într’o sticlă curată (sau cum experiența ne învață, într’o sticlă care conține un verniu sau lac). Vom pune deci: 1) Un ou proaspăt întreg,, adică gălbenușul cu albușul în sticlă, scuturând bine, ca albușul să se amestece cu gălbenușul-2). — Aceeași măsură cât cuprinde un ou întreg, adică cât o ceașcă de cafea, va servi ca să măsurăm cantitatea de ulei de in fiert și verniul de damar în egale cantități, adică câte o jumătate de ceașcă uleiu de in și jumătate verniu de damar sau de mastic. Aceste două măsuri de ou și materii grase le vom amesteca cât mai bine în sticlă și, pe urmă abia, vom pune două măsuri de apă și vom amesteca bine, obținând un lichid gălbui lăptos, care este tempera de ou. Dacă vom observa exact cele indicate, vom obține, fără greș, o emulsiune excelentă, în toate privințele. Fiind vorba de un lichid care conține ou, vom adăoga la urmă, amestecând bine, o linguriță de oțet de vin, pentru a preîntâmpina o eventuală descompunere, dacă nu se întrebuințează curând preparatul. Trebue să observăm că adaosul de oțet, mai cu seamă în cantități prea mari, cum au obiceiul să facă mulți zugravi, este dăunător, căci oțetul atacă unele culori ca ultramarinul și-l face cenușiu (tocmai această culoare, care și așa ne dă multe necazuri). Culorile de tempera din comerț nu sunt recomandabile,, fiindcă sunt făcute fără ou, cleiuri, miere etc. (Tempera făcută cu ou nu se poate conserva mult timp, și nu convine comercianților să ție în depozit astfel de mărfuri). 4 www.dacoromanica.ro 50 O bună tempera de ou se amestecă bine în •orice preparație de apă, și se caracterizează prin aspectul trăsăturii cu pensula pe o foae de hârtie, unde nu rămâne margine de grăsime, deși emulsi-unea conține o parte de ulei. Tempera de ou se poate face mai grasă, dacă punem mai mult ulei de in fiert decât verni l de damar sau mastic; și, invers, mai slabă, dacă punem mai mult verniuri. In orce câz, trebue bine observat să nu se pună apă, decât la urmă, adică după ce am amestecat oul cu uleiul și verniul. Recomand, în mod special, ca oul să fie proaspăt. Dacă trebue să pictăm cu tempera, pe fond de aur, atunci vom pune în emulsiune, o soluțiune cu piatră acră (alaun) în proporția de 1: 10 apă. Conservarea emulsiunei pentru un timp limitat se face în sticle bine închise, ținute la întunerec și la răcoare. Este mai bine a se face tempera de ou mai des, în mai mică cantitate, pentru a nu lăsa aceste lichide, care conțin ou, să putrezească. Recoman-dația de a se pune, chiar foarte puțin oțet, nu este tocmai de urmat, deoarece oțetul are o influență asupra ultramarinului, chiar în foarte mică ■cantitate, și-l decolorează. Trebue să scuturăm bine sticla cu emulsiune, căci părțile uleioase din lichid au tendința să se urce la suprafață. Vom face acest lucru întotdeauna, când vom întrebuința lichidul. Acest procedeu cu emulsiune de ou se cunoaște din antichitate și este foarte rezistent, în așa fel încât pensulele și paletele trebuesc spălate după lucru, căci tempera aceasta se usucă și devine foarte tare. Un pictor care într’adevăr iubește meșteșugul www.dacoromanica.ro ARTĂ ITALANĂ, Portret de apostol. (pictură murală, sec. XIV). www.dacoromanica.ro 51 va fi fericit să se folosească de technica temperei cu ou pentru multiple întrebuințări. După arătările mele practice, va putea obține efecte nebănuite în combinația cu technica picturei în ulei. Mai cu seamă, în pictura icoanelor, pe o preparație cu tempera și, deasupra, în tonuri transparente, cu pictura în uleiu sau rășină, se vor obține minunate rezultate. Și la pictura profană, în afară de pictura monumentală, la studierea portretelor sau a compozițiilor, la redarea frăgezimei florilor, etc. această tempera aduce un prețios ajutor. Este foarte greu de explicat cum se obțin aceste tonalități minunate, dar desigur se pricepe ușor, când se întrebuințează practic procedeul. Dibăcia pictorului, priceperea, mânuirea pensulei și a cuțitului de paletă cu o mână foarte ușoară, punându-se culori semi-transparente pe alte tonuri lucrate în tempera de ou, dă rezultate care înbărbătează mult pe pictorul executantJ). b). — Tempera cu albuș de ou. Acest procedeu se întrebuința în evul mediu pentru pictura pe pergament, pentru miniature la cărți bisericești etc. Se amesteca albușul de ou cu apă cu miere sau cu gumă arabică. Călugărul Teofil, în secolul XII, vorbește de întrebuințarea albușului, care a fost bătut în spumă, pentru a se picta cu culoare albă. Această tempera cu albuș de ou are inconvenientul că crapă ușor și de aceea este întotdeauna bine a se adăuga ceva gălbenuș, pentru a o face mai flexibilă. Dacă dorim să obținem o culoare mai păstoasă, ceeace nu găsim la culorile cu albuș de 1). Se prepară culorile în cantitate suficientă pentru o zi de lucru. Prafurile se freacă pe piatră cu emulsiune de ou subțiată cu apă. www.dacoromanica.ro 52 ou, atunci trebue să amestecăm albușul cu piatră acră (alaun). Se va dizolva o parte alaun în zece părți apă, 1x10. Din această soluție se va pune 72 din cantitatea de albuș, amestecând bine, și întrebuințând-o ca adaus la culorile din tub, cumpărate în comerț. Trebue să știm că piatra acră schimbă culoarea ultramarinului, așa că sânte n nevoiți a folosi, ca albastru, cobaltul. c). — Tempera ca clei din plante. Aceste emul-siuni nu au durabilitatea celor precedente și pot fi considerate ca- emulsiuni artificiale. Ele sunt solubile în apă și nu se pot amesteca bine cu materiile grase, cum putem constata la emulsiunile așa zise naturale. Tempera cu gumă arabică este solubilă în apă. Se deosebește de rășină și nu se leagă cu uleiuri grase sau eterice. Guma arabică în formă de praf se pune încetișor, în apa fierbinte, în proporție de una parte gumă la două părți apă (1 X 2). Această formă concentrată, se amestecă, cu puțină dificultate, (această emulsiune de gumă arabică cu uleiuri), aproape așa ca și la tempera cu ou. Pentru a se face să prindă (adere) culoarea făcută de emulsiune de gumă, — pe un fond gras, va fi nevoe să frecăm suportul cu o cârpă îmbibată cu fiere de bou, sau spirt de salmiac, sau mai simplu, cu cartofă crudă, pentru a scoate din fondul suportul grăsimea pe care o conține. Avantajul acestui procedeu consistă în faptul că toate culorile capătă o tonalitate foarte deschisă, și un caracter de pastel. Trebue să observăm că se recomandă a se folosi culorile, cari conțin pucioasă, cu emulsiune de gumă arabică, pentru a nu altera tonalitatea. Aceste culori sunt ultra- www.dacoromanica.ro 53 marinul, cinabrul (vermillonul) sau cadmium. Culorile obișnuite de aquarelă sunt făcute cu gumă. Se pune guma de traganth în apă sau alcool, ca să se umfle și, în urmă, se pune apă suficientă. Acest traganth muiat se trece printr’o cârpă. Proporția de apă: 96 părți și 4 părți traganth. Cu guma de traganth se face pastel. Guma obținută din copaci din cireșe, vișine, caise sau prune, se întrebuințează la facerea de emulsiuni în felul celor precedente. www.dacoromanica.ro PROTATON (Caries), Botezul Domnului; (pictură murală, sec. XIV). www.dacoromanica.ro CAPITOLUL IJ. PICTURA DE „CIIEVALET“ A. TECHNICILE 1. Pictura în ulei. Technicele precedente se folosesc, cu preferință, în pictura murală a decorațiilor de dimensiuni mari. Pictura în ulei este mai puțin indicată, în pictura murală, și mai mult pentru tablouri pe pânză sau planșete. In afară de pictura de icoane, în combinație cu tempera, pictura în ulei este mult întrebuințată în pictura profană in compoziții, portrete, peisajii, flori, etc. Ea este mai ușor de practicat în sensul că găsește în culori de ulei din tuburi o ușurare foarte mare, permite întreruperea lucrului și o executare mai puțin grăbită a lucră-rei. Deși această technică are și multe dificultăți, puțin cunosute diletanților, ea îngădue chiar novicilor să reușească câte odată tonalități încântătoare, grație transparenții materiei sau plasticității tonurilor puse cu materii păstoase și în aparență foarte opace. Opacitatea culorilor cu ulei este numai aparentă, căci de fapt culorile frecate cu ulei, chiar cele mai dese și opace, devin cu timpul semi-trans- www.dacoromanica.ro 56 parente. Acest lucru îl putem constata chiar la cea mai deasă culoare, la blanc d’argent (carbonat de plumb). In adevăr, punându-se un strat de acest alb de ulei pe o pată neagră sau brună închis, și acoperind această pată, observăm, după o trecere de câteva luni, că prin culoarea albă care a acoperit pata închisă se zărește destul de vizibil forma petei. In limba pictorilor, se spune că a crescut culoarea. Spun acest lucru pentru a atrage atenția asupra faptului că farmecul picturei cu ulei este condiționat de transparența sau semi-transpa-rența tonurilor până la aparenta opacitate a culorilor dese. Vom ține întotdeauna seama de această caracteristică a .technicei în ulei, chiar dacă adoptăm diferite sisteme de a lucra. Sistemul care duce la exprimarea spontană, la pictarea dintr’o dată, fără revenire, se chiamă «a la prima». El are avantajul a ne lăsa o mare libertate de exprimare și putința de a obține o mare luminositate și tonuri limpezi. Se pot ușor acoperi suprafețe mari, cu efecte decorative. Al doilea sistem, constă într’o preparare în culoare, pe deasupra căreia se pune pictura definitivă. Acest sistem este însă mai complicat, căci comportă multe variante. Aci intervin caracteristecele picturei în ulei, și anume acelea ale tonurilor suprapuse, mulțumită cărora se obțin culori fermecătoare. In general, în pictura cu ulei, trebue să luăm seama la punerea tonurilor reci și calde. Numim tonuri reci, culorile cu tendință spre albastru, iar culori calde cele ce tind spre galben. Și în pictura «a la prima» avem posibilități de a întrebuința preparația în tempera de ou, care se usucă repede și prezintă multe avantaje. Se www.dacoromanica.ro 57 poate acoperi anume «a la primai, toată suprafața cu culori de ulei. Mai jos, vom explica combinația technică a temperei cu ou cu pictura în culori de ulei sau rășine, sistem care ajută mult pe pictor să rezolve probleme foarte complicate. Acum vom arăta sistemul al doilea, adică prepararea și suprapunerea culoarei cu tendința de a termina lucrarea. Aceste două straturi colorate definitiv sunt cu totul diferite. Primul strat, substratul, trebue să fie făcut cu culoare plină de materie colorantă și să nu conțină lichide, să se usuce mai mult mat. Vom prepara deci, cu culori păstoase, însă mai puțin colorate. Vom căuta a exprima destul de complet modeleul formelor. Pre-parația trebue să fie bine uscată înainte de a se proceda la acoperire cu stratul definitiv. Dacă nu facem o preparație în tempera de ou, atunci este bine să adăogăm la albul tuburilor o mică cantitate de praf de carbonat de plumb (blanc d’argent), pentru a obține un strat solid și care acoperă bine. Prepararea substratului este facultativă, după înclinațiunea fiecăruia. Se poate prepara în gris, în verde, etc. După uscarea primului strat, procedăm la așezarea stratului definitiv care decide aspectul tabloului. Căutăm deci să facem o pictură, dintr’odată și să terminăm lucrarea. Fiindcă preparația în primul strat are tonalități pastose și o modelare exprimată desul de bine, vom avea posibilitatea de a proceda repede și cu multă siguranță. Ne vom sluji de transparența culorilor, de semitransparența tonurilor, punând puțin alb în culori cari altfel ar da naștere la efecte sticloase. In această pictură suprapusă, vom întrebuința, unde va fi nevoie, lichide formate din uleiuri ră- www.dacoromanica.ro 58 șinoase (damar sau mastic) cu puțin terpentin, sau terpentin venețian cu ulei de in îngroșat. Cu aceste lichide vom amesteca unele culori pe care vom pune tonuri puternice. Toate aceste procedee se referă la technice facultative. Fiecare pictor cu experiență îndelungată își formează o technică individuală. Totuși, pentru ușurarea celora cu mai puțină experiență, vom da câteva sfaturi. Primul sfat, pe care-1 repetăm mereu, și de care trebue ținut seamă în interesul trăiniciei lucrării, este acesta: „Pune un strat mai gras pe un strat slab“. Netezește cu un cuțit de paletă, atât cât trebue, locurile prea păstoase din preparație, sau șlefuește-le chiar cu piatră poroasă. Pentru o mai bună aderare a straturilor suprapuse pe acele locuri unde am fost nevoiți să radem sau să șlefuim, e bine să frecăm acolo, cu puțin din lichidul cu care pictăm. Dacă avem intenția să pictăm mai mult timp la o lucrare, adică să executăm o lucrare de „longue haleine“, atunci trebue să adoptăm sisteme speciale de lucru. Peste suprafețele pictate vom pune foarte subțire, mai mult fricționând, lichidul, de care ne servim în timpul lucrului, și care este format din ulei de in, verniu de damar sau mastic și esență de terpentin rectificat, în părți egale. Vom pune tonuri transparente unde trebue, chiar foarte subțiri, poate și numai ștergând cu o cârpă pentru a lăsa o nuanță de culoare. Dacă credem că nu am reușit să obținem efectul puternic pe care-1 căutăm, acoperim unde trebue cu un ton în culoare de tempera de ou și pe urmă continuăm în ulei. Technică aceasta, combinația de temperă cu ulei, ne va da multă satisfacție, dacă știm să ne servim de experiența dobândită în exercitarea meșteșugului nos- www.dacoromanica.ro 59 tru. In timpul lucrului este bine să cugetăm întâf și, pe urmă, să executăm repede. De altfel acest sfat este recomandabil în toate technicile. Pentru interpretarea realistă, la portrete, de pildă, este necesar a observa că persoana care-pozează trăiește în spațiu și esțe învăluită de aer. Trebue să avem deci senzația unui obiect înmuiat în aer, așa cum ar fi un deget băgat într’un pahar plin cu apă. Alta este ținta în pictura monumentală, decorativă, în pictura expresionistă, etc., unde căutăm o simplificare prin contururi și tonuri puternice sau căutăm efecte plate ca la pictura de afișe. Toate aceste sfaturi sunt date numai în vederea ușurării lucrului și nu sunt valabile, decât dacă temperamentul executantului se poate acomoda cu ele. Intru ce privește însă sfaturile cu privire la compoziția și amestecul culorilor, trebue să spunem că aci nu mai intervine o apreciere, căci sunt ob-servațiuni bazate pe realitate și nu pot fi trecute cu'vederea, fără a risca distrugerea picturei, câteodată chiar distrugerea totală a lucrării. Cum materialele colorante sunt de natură minerală sau pământuri, și de natură vegetală, * aceste culori, chiar cele mai puțin rezistente, dacă vom ști bine să le întrebuințăm se vor arăta destul de durabile.. Dacă însă vom proceda cu o completă ignoranță. la amestecul culorilor minerale vom avea rezultate dezastruoase. Așa de pildă, dacă amestecăm verdele Veronese, care este un arseniat de cupru; cu un galben de cadmium, care este un sulfat de cadmium, vom obține' un verde puternic ca iarba, care în foarte scurt timp, se transformă într’um frumos negru. Tot așa, bleu de Prusse trebue www.dacoromanica.ro 60 amestecat, cu cadmium. Culorile cari conțin fier, cum sunt oxidele roșii, pământurile roșii, nu se amestecă, la rândul lor, cu culori de pucioasă. Nu € recomandabil, în sfârșit amestecul sulfatului de mercur (vermillonul) cu albul de carbonat de plumb (blanc-d’argent). Carbonatul de plumb este indispensabil. Are multe defecte, dar are o consistență, care lipsește albului de zinc. Este adevărat că se fabrică acum un alb de zinc foarte consistent, însă pastozitatea blanc-d’argentului îi lipsește. Carbonatul de plumb are marele inconvenient că se întunecă mult, sau mai bine zis se îngălbenește până la brun. întunecarea culoarei acesteia se vede mai mult la pictura în ulei, unde este cauzată, în afară de natura plumbului și de uleiul cu care se amestecă, în fabricarea lui. Pen-"tru blanc d’argent se întrebuințează, la amestec, ulei de mac care nu se întunecă așa de mult ca uleiul de in, însă toate uleiurile, unele mai mult decât altele, învechindu-se, sunt supuse la întunecare. De aceea, să ne ferim de întrebuințarea exagerată a lichidelor oleioase. Nu trebuesc amestecate culorile de ultramarin cu materiile sulfuroase. Roșul de vermillon, care seamănă foarte mult cu Touge de cadmium, este totuși altceva. De mare fineță de ton, el se poate amesteca cu albul de zinc și dă tonalități fragede pentru fețele copiilor. Tendința vermillonului de a se înegri derivă din natura sulfatului de mercur. închiderea tonurilor, în general, este un defect al tuturor culorilor, cari nu sunt absolut stabile și sunt supuse după uscare :și trecerea unui anumit timp la schimbări. O prea mare scrupuhiozitate în întrebuințarea diferitelor materii colorante ne-ar împiedica și, poate, des- www.dacoromanica.ro MUNTELE ATHOS, Iisus la Emaus; (pictură murală Sec. XVI). www.dacoromanica.ro 61 gusta a mai picta. Cu albul de carbonat de plumb au pictat toți cei vechi și au realizat opere de artă, pe care dorim să le vedem continuate și cu sistemul și materiale moderne. întrebuințarea albului de carbonat de zinc este relativ recentă, căci cei vechi nu cunoșteau această culoare. Mai trebue să atrag atenția asupra faptului că în trecut, nu se fabricau cu mașini culorile, pentru pictura artistică ca astăzi. Ele se frecau cu mâna și cu mare răbdare. Acest procedeu avea de rezultat că materia colorantă nu era așa de fină ca culoarea de astăzi, deoarece e natural ca mașina care se învârtește de nenumărate ori, timp îndelungat, să frece culorile la maximum, acestea primind în consecință mai mult ulei decât ar trebui. Volumul lor se umflă uneori și cu adaosul unei cantități prea mari de ceară. Toate acestea le fac fabricanții de culori în interesul lor bănesc, fără să putem afirma că eticheta pusă pe tuburi cu indicația compoziției chimice, este falsă, căci într’ade-văr materia colorantă este cea indicată, nu însă cantitatea de ingrediente. De aci rezultă o materie cu o mult mai mică putere colorantă. Cei vechi frecau culorile cu mâna. In ciuda indicațiunilor din vechile manuscripte care cer să se frece mult culorile, găsim culori mult mai grăun-joase ca azi. In schimb erau mult mai colorante, și aveau mai multă consistență. Terminând, în mod provizoriu sau definitiv pictarea unui tablou, vom observa câteodată unele părți care au devenit mate, transparente și cu o tendință spre nuanțe de gris. Pentru a face ca toate părțile să fie vizibile, se acoperea, nu de mult, tabloul cu un vernis făcut din albuș de ou www.dacoromanica.ro 62 ^bătut câteodată cu puțin zahăr). Acest sistem, pe care-1 întrebuințau și artiștii mari, este cu totul de îndepărtat și denotă necunoașterea meșteșugului. Ei socoteau acest vernis cu albuș de ou drept un vernis provizoriu (înainte de definitiva acoperire cu un vernis care să îndeplinească condițiunile cerute), și credeau că albușul de ou se va putea îndepărta ușor depe suprafața tabloului înainte de adevărata vernisare. Acest lucru nu se întâmpla însă, căci albușul de ou, sub influența luminei, se întărește și se colorează în galben brun. El nu se poate îndepărta complet și cauzează multe neajunsuri. Pu-nându-se un strat de vernis (lac) pe suprafața unui tablou care a fost vernisat cu albuș de ou, se întâmplă ca albușul rămas dedesupt, — fiind o materie organică—să producă pete compuse din minusculi bureți (mucegai). Un tablou se vernisează, pentru a-1 face vizibil în toate părțile, în mod egal. La aceasta se ajunge, în chip mulțumitor, întrebuințându-se verniurile făcute din rășine de damar sau mastic, sau chiar de copal, nu însă verniuri grase, care sunt mai puțin recomandabile, căci acestea din urmă nu apără destul de bine suprafețele tablourilor de umezeala atmosferei. Umezeala, care trebue socotită ca dușmanul cel mai de temut al oricărei picturi, este și pricina petelor albăstrui sau' cenușii pe care le întâlnim în unele tablouri și care strică mult efectul lucrărilor. De aceea trebue să fiți atenți, ca suprafața tabloului să nu cumva să fie umedă. înainte de a vernisa, este recomandabil să ținem tabloul la soare sau în fața sobei. Vom reveni asupra acestei chestiuni la capitolul restaurării picturilor. www.dacoromanica.ro 2. Pictura în acuarelă. In această technică se lucrează cu culori anume preparate, cu rășine solubile în apă. Farmecul acestei technice consistă în frumusețea ultratranspa-rentă a culorilor și de aceea, se înțelege bine, straturile vor fi puse cât mai subțiri: suportul pictu-rei hârtia, fildeșul, pânza cât mai fină, pergamentul, etc. Se pricepe că fondul, pe care se lucrează, trebue să fie cât mai alb, mai luminos, căci lumina se reflectează prin stratul ultratransparent al culoa-rei. Fondul pe care se lucrează este hârtia, în cele mai multe cazuri. De aceea trebue să punem toată grija noastră a întrebuința o hârtie bună pentru acuarelă, o hârtie care nu se decolorează, sau mai bine zis, care nu se îngălbenește. O asemenea hârtie este aceea fabricată din cârpe de pânză de in și nu din lemn. Hârtie bună se găsește în comerț sub denumire de hârtia whatman, etc. și are anumite semne. Hârtia întrebuințată la acuarelă trebuie controlată, expunându-o la soare. Altă foae va fi însă ținută într’un saltar la întuneric. Așa se va constata dacă se îngălbenește. Suprafața hârtiei trebue să nu conțină nici un fel de grăsime, căci nu prinde culoarea. De aceea vom îndepărta acest inconvenient spălând hârtia cu o soluție făcută din fiere de bou curată și apă. La fel procedăm cu www.dacoromanica.ro 64 alte suporturi, cum este fildeșul sau pergamentul. In acuarelă întrebuințăm apă distilată sau apă fiartă. Apa de izvor, de canalizare sau de fântână nu este așa bună, căci conține var și, câteodată, urme de fier (Ia canalizare). Riscăm astfel să avem pete de rugină sau să se producă pete, din cauză că culoarea nu se întinde bine. Modul de a lucra în acuarelă se bazează pe transparența tonurilor, culori puse dintr’odată și nu necăjite cu multe suprapuneri. Puține culori, aproximativ patru sau cinci culori, vor fi suficiente pentru a exprima tot ce dorește executantul. Cel mai plăcut rezultat îl dau tonurile puse Ia locul lor și ne mai atinse pe urmă. înainte de a începe lucrul, udăm bine 'hârtia. După evaporarea apei, vom avea o mare înlesnire cu întinderea culoarei. Sisteme de lucru sunt multe. Acele din trecut erau bazate pe multe tonuri suprapuse în căutarea anumitor nuanțe. Astăzi se preferă pictura în felul afișelor. De multe ori se întrebuințează și un alb de zinc, însă acest sistem nu se potrivește cu adevărata acuarelă, ci se apropie de «gouache'». Pictura în «goMflcAtf» se execută cu culori opace. Materia colorantă este amestecată cu pământ alb, humă și, ca în acuarelă, cu rășină din plante. Această technică este fermecătoare, însă este înlocuită astăzi cu pictura în tempera, din cauza unei mai mari durabilități. In gouache se fac astăzi mai mult afișele. www.dacoromanica.ro 3. Pictura în pastel. Materiile colorante care s’au dovedit a fi solide, adică neschimbătoare la acțiunea luminei, așa cum se cere și în alte technice, se întrebuințează și la fabricarea bucăților de pastel cu care se lucrează. Cele mai bune și mai recomandabile pastele, nu sunt cele cumpărate gata, ci cele pe care și le face singur, cu puțină trudă, fiecare pictor. Aceste pastele sunt incomparabil mai bune, maî rezistente și mai cu seamă mai frumoase. Se vor lua prafuri colorante, din acele cunoscute ca solide,, și se vor amesteca cu lichide foarte puțin lipicioase (dacă conțin prea mult clei; sau un clei puternic, vom obține pastele cu totul improprii: ele vor lăsa prea puțină culoare pe suport și nu vor putea niciodată reda farmecul tonurilor catifelate, pe care le căutăm în technica pastelului). Așa fiind, vom amesteca anumite culori, care au tendința a se întări prea mult uscându-se, cu cleiuri foarte slabe, cum este coca făcută din făina de ovăz, trecută prin sită. Acest clei va servi pentru amestecul cu prafuri de garance roșie, roșu de cad-mium și albastru de Prusia, căci aceste culori au tendința a se întări prea mult. Se mai întrebuințează și alte cleiuri, cum este guma arabică ames-5 www.dacoromanica.ro 66 tecată cu miere, lapte smântânit. De obicei, însă prafurile se amestecă cu gumă de tragant. Se pun 3 grame de tragant într’un litru de apă ca să se ■dizolve (în baiti Mărie) și se încălzește gelatina obișnuită, până se face din acest tragant un fel de cocă, cu care fabricăm bucățile de pastel. Este bine ca aceste bucăți să fie mai mari, decât acele din comerț, fiindcă se pot mai bine manipula. Pentru culoarea de alb se întrebuințează, pe lângă aceea a albului de zinc, și huma albă, cretă bine frecată cu apă, gips. Pentru a se obține diferite tonuri, vom amesteca prafurile colorate cu alb de zinc în proporții diferite, ținându-se însă seama că o întrebuințare mărită a materiei colorante, necesită și o mai mare cantitate de materie cleioasă. Această cantitate mărită a cleiului este însă puțin avantajoasă pentru materialul pastelului, căci aceste pastele devin prea tari, nu colorează îndeajuns și pot chiar zgâria pânza, hârtia sau cartonul pe care se lucrează. Nu trebuesc prea multe culori ci, ca în toate technicele, să fim moderați în folosirea culorilor, căci astfel vom putea obține o mulțime de tonuri derivate din câteva culori principale. Aceleași culori pe care le întrebuințăm în tempera sunt utilizate și în pastel. In ceeace privește felul de a picta în pastel, trebue să afirmăm și în această technică, că modul de lucru este cu totul individual. Unii pun tonuri calde, pe care le acoperă cu tonuri reci; alții vi-ce-versa. In general, însă, trebue observat că farmecul acestei technice se bazează pe exprimarea farmecului pastelului produsă prin așezarea tonurilor fără brutalitate. In toate tratatele, cari vorbesc de pictura în pastel, se menționează și fixarea www.dacoromanica.ro MISTRA (Pantanassa), Stihirile Crăciunului; (pictură murală, Sec. XV). www.dacoromanica.ro 67 pastelului pe suport. Este adevărat că, chestiunea aderăreî culorii foarte fragile a pastelului este o problemă care a preocupat mereu pe technicieni, însă din nenorocire până acum nu a putut fi rezolvată în mod satisfăcător. Cu anumite fixative se poate obține o relativă aderență, dar aceasta este întotdeauna în paguba singurei calități care justifică întrebuințarea acestei technice, a farmecului culorii catifelate. Din experiențele îndelungate pe care le-am făcut, trebue să spun că întotdeauna, întrebuințând chiar un foarte slab fixativ, am observat o diminuare a calității picturale și ra’am convins că este mai indicat să las pastelul așa cum l-am lucrat. Este bine a se prepara fondul pe care se lucrează, pânza, hârtia sau cartonul în așa fel, încât culorile din bucățile de pastel pe care le întrebuințăm, să adere cât mai bine. Fondul la pastel trebue să nu fie nici prea neted, însă nici prea aspru. Se acoperă suprafața suportului cu băgare de seamă cu un strat subțire de cocă făcută din scrobeală, presărând un praf foarte subțire de piatră ponce (pierre ponce) în așa fel încât să obținem o suprafață egală fără dungi sau asperități supărătoare la pictat. Se poate întinde această cocă și cu un burete ud. Trebue să fim atenți și la încadrarea pastelurilor, ca suprafața pictată să nu se atingă de sticlă, care trebue întotdeauna să existe, dat fiindcă cea mai mică atingere strică pastelul. Pictura făcută în pastel este extrem de fragedă și de aceia trebue bine ferită de lovituri. In dosul tabloului este bine a se pune o hârtie sugătoare între tablou și ramă. Este neplăcut să constatăm că pastelurile lasă să cadă, după o trecere de timp, pra- www.dacoromanica.ro 68 furi colorate care se așează pe sticlă și produc o opacitate, în paguba \ izibilității tabloului. Va fi nevoie deci din timp, în timp, să scoatem tabloul din ramă și să-i curățăm sticla. www.dacoromanica.ro B. MATERIALE 1. Materiile colorante întrebuințate în pictura artistică In fiecare technică se folosesc anumite culori, care corespund materiilor necesare Ia lucru. Așa de pildă în „fresco“, trebue să ținem seama de culorile care suportă amestecul cu varul, baza acestei technice. Vom vorbi aci numai de materiile colorante recunoscute că au durabilitate relativă, nemenționând infinita cantitate de culori foarte nestabile, cum sunt multe din acelea făcute din sucuri de plante. Această chestiune are o mare importanță, pe care numai diletanții o nesocotesc, căci ce folos putem avea dacă reușim o lucrare, în care totul se bazează pe o exprimare coloristică cu tot farmecul ce poate da technică întrebuințată, când după o perioadă, câte odată chiar foarte scurtă ne pomenim cu tabloul complect decolorat, sau, cum se întâmplă la necunoașterea întrebuințării raționale a culorilor după natura materiei, adică a proprietății lor chimice, vedem lucrarea deteriorată sau cu totul înegrită. Avem la dispoziția noastră culori minerale, și culori făcute din plante sau derivate din substanțe www.dacoromanica.ro 70 animale. Găsim în natură culori din pământuri colorate, cum sunt ocrurile. Pe lângă cele din comerț, care sunt dese ori falsificate, există și multe ocruri naturale amestecate cu diferite materii necurate. De aceea vom fi fericiți dacă vom găsi, în natură, mai cu seamă dealungul apelor, straturi de pământ colorat, cât mai curate, pe care le vom ridica cu mare atenție și le vom spăla în mai multe ape. Se fabrică acum pe cale chimică culori foarte bune și din cele mai rezistente, cum este verdele emeraude (chromoxyd) sau albastru de cobalt, culori pe care cei vechi nu le cunoșteau. Neajunsurile pe care le constatăm sunt cauzate, pe lângă o greșită întrebuințare a materiilor colorante, de lichidele cu care se amestecă culorile și care influențează așa de mult aspectul lucrărilor. Vom indica culorile care se întrebuințează în general și care sunt socotite, după multe studii, ca prezentând mai mare durabilitate. Trebue să recunoaștem Societății germane pentru formarea unui sistem rațional de pictură, (fondată de cercetătorul pictor A. Keim) meritul unei baze solide pentru studiul culorilor. De aceste merituoase cercetări s’au servit de atunci în majoritatea cazurilor, toate fabricile de culori. Aceste culori sunt: Culori albe: Carbonatul de plumb, blanc d’argent sau albul de Cremnitz, albul de zinc; ocrul galben, ocrul ars, ocrul brun, terra di Siena. Cele mai frumoase ocruri sunt pământurile naturale : galbenul de Cadmium deschis, roșu și orange, galbenul indian, galbenul de Napoli, deschis și închis, ocrul roșu, culorile roșii de oxid de fier, grafitul, roșul de garance cinabru (vermillon), umbra, www.dacoromanica.ro val HEbi MrxW â'§h. i a'v VATRA MOLDOVIȚEI, Judecata lui Iisus; (pictură murală, Sec. XVI). www.dacoromanica.ro 7T albastrul de cobalt, albastrul de ultramarin, albastrul de Prusia, vert emeraude transparent și mat (verde oxid chrom), terra verde, negrul de fildeș (noir ivoire), negrul de viță. Aceste culori sunt recomandabile numai în principiu, căci procedeele diferite în fabricarea materiilor colorante, pot da rezultate neașteptate, la întrebuințare în diferitele technice. Este bine a se controla pe cât posibil aceste culori. Trebue să ținem seama că fiecare technică întrebuințează anumite culori. In „fresco11^ caseina, numărul lor este limitat. 2. Uleiuri. Aceste materii, ca și uleiurile eterice, rășinele lichide și ceara, sunt întrebuințate ca mijloace de subțiere sau dizolvare a culorilor, precum și pentru fixarea lor pe suport. Uleiurile pe care le întrebuințăm la pictură, cu foarte puține excepții, sunt provenite din plante. Aceste uleiuri au anumite proprietăți și se usucă în mod diferit, unele mai repede, altele mai încet, cum este uleiul de măsline. Din această diferență de uscare, care are o mare importanță pentru exercitarea picturei și a metodelor de lucru, rezultă combinarea lichidelor pe care pictorul le va crede necesare. Pentru pictură, au importanță uleiurile care se usucă, în afară de anumite cazuri. Aceste uleiuri sunt: uleiul de mac, uleiul de in și uleiul de nucă. Uscarea acestor uleiuri se accelerează prin expunerea la aer. Stratul de culoare de ulei este expus la dis- www.dacoromanica.ro 72 frugere în aer liber, căci după un timp oarecare, coaja care s’a format deasupra culorii de ulei, se descompune în urma influenței temperaturei și devine făinoasă. De aceea nu trebue să ne bazăm prea mult pe o rezistență îndelungată a picturilor în ulei la aer liber. Această rezistență a culorilor? pe care o căutăm și o dorim, este condiționată în primul rând de umezeala atmosferei, umezeala fiind cel mai mare dușman al picturii. Uleiurile au multe inconveniente prin tendința lor de a se întuneca sau îngălbeni. Părțile puse cu mai multă culoare, mai cu seamă cele puse cu cuțitul pe paletă, se îngălbenesc mai tare, de aceea, s’au făcut încercări de a îndepărta de pe straturile groase, de mult uscate, coaja superioară îngălbenită, constatându-se că partea expusă la aer și lumină este mai galbenă sau mai brună decât interiorul materiei. S’a constatat însă că, cu timpul, iarăși se îngălbenește culoarea și se presupune că aceasta e din pricina unei materii care se produce mereu în ulei. Această îngălbenire, care entuziasmează pe vizitatorii de muzee, dând tablourilor câte odată un ton auriu, are însă și foarte multe inconveniente pentru pictori, căci schimbă cu totul aspectul tonurilor puse. Așa se observă, mai cu seamă la tonurile reci, cum sunt culorile albastre, schimbări puternice. De aceia contimporanul lui Rubens, D-rul Mayerne ne spune, când vorbește de technica lui Van Dyck, că acesta obișnuia să picteze părțile albastre cu tempera, tocmai pentru a se feri de îngălbenire. Uleiurile sunt foarte des falșificate de negustori și în acest caz, această falșificare se poate cu greu constata de diletanți. Pentru pictori, cercetarea uleiurilor este o' chestiune importantă, www.dacoromanica.ro 73 însă anevoioasă. Aspectul uleiului, mirosul și proba făcută cu uscarea lui sunt importante. Amestecul uleiurilor cu rășini dau aspecte cu tendința spre violet. Aceste uleiuri, ca și cele minerale puse pe fondul negru, ne dau o colorație de albastru închis. Uleiurile sunt întrebuințate în cantitate diferită la fabricarea culorilor, după natura materiilor colorante. Mai sunt folosite și la facerea emulsiunilor în tempera. Principalele uleiuri pentru pictură sunt: uleiul de in, de mac și de nucă. Pentru anumite technici, cum este pictura pe porcelan și ceramică, se întrebuințează uleiul de garoafe. In primul rând, trebue să vorbim de uleiul fabricat din sămânța de in. Această sămânță, care trebue să fie bine coaptă și curată, va fi puțin fărâmițată și presată rece, adică nu va fi încălzită, cum se face de obiceiu, căci acest ulei subțire și deschis este cel mai bun pentru pictură. Este adevărat •că fabricanților nu le convine acest procedeu, căci presarea sămânței rece nu produce decât puțin ulei, Insă pictorilor le convine mult mai mult a da toată importanța calității și nu ieftinătății materialului. Acest ulei este foarte subțire, clar, galben deschis. Uleiul care arată un ton lăptos și este apos, nu e bun și denotă că a fost fabricat din semințe necoapte. Când se învechește, uleiul bun capătă o culoare mai închisă și un miros caracteristică al inului. El trebue păstrat la umbră, în sticle pline. Există, uleiuri de in care au fost extrase pe cale chimică, Insă care nu se usucă, astfel că sunt inutilizabile pentru pictură. Uleiul de in are tendința de a se www.dacoromanica.ro 74 întuneca cu timpul, mai cu seamă la umbră. La lumină însă constatăm că se deschide. De aceea negustorii au obiceiul a expune sticle pline cu ulei de in la soare, pentru a obține un uleiu deschis și limpede. Această calitate este foarte dorită de pictori, însă are marele inconvenient că, după întrebuințare, devine cu timpul așa cum a fost, adică se întunecă. Este ușor de făcut constatarea. Amestecăm o culoare de ocru cu ulei de in, de 'orice nuanțe, și acoperim cu această culoare o bucată de carton. Dacă luăm din acest carton o bucată și-l ținem în întuneric, vedem că s’a întunecat prea vizibil în comparație cu aspectul celeilalte bucăți a cartonului care a fost ținută la lumină, sau chiar la soare, și care este mult mai deschisă. Mai constatăm însă, că punând bucata aceasta deschisă la întuneric, se înegrește (?). Această însușire a uleiului de in, ne învață să ne folosim de el așa cum este și să socotim tonalitățile rezultate din amestecul culorilor cu ulei care nu a fost decolorat. Uleiul de in are așa de mari calități, încât nu poate fi înlocuit cu alt ulei, deși are neajunsuri. El se întărește mult cu timpul, este aderent și ocrotește mai bine culoarea. El mai are și minunate calități de transparență în tonalități: aurie, dacă îl expunem la soare, pe o farfurie, obținând astfel un uleiu de in îngroșat. Acest uleiu îngroșat și amestecat cu puțină terpentină venețiană, ne va permite să facem lazururi de o transparență deosebită și cu aspect de email. Uleiurile din comerț sunt deseori impure și turburi. De multe ori aceste defecte sunt datorite unor lichide apoase. In acest caz putem scoate apa și limpezi, punând o bucățică de var nestins în sticlă. www.dacoromanica.ro 75 Mai putem curăța uleiul turbure, prin punerea unei mici cantități de cretă în sticlă, pe care o scuturăm bine. Murdăriile conținute în uleiul de in, sunt trase la fundul sticlei prin depozitarea cretei. Alții curăță uleiul, amestecându-1 cu zăpadă, scuturând bine sticla și lăsând-o timp de o săptămână expusă la frig. Desghețând încet, vom vedea câte murdării conținea acest ulei. Inconvenientul e că vom obține un uleiu, deși curat relativ, totuși cu părticele de apă, ceeace nu este bine. Uleiul de in se conservă în sticle pline și bine închise. La aer el se îngroașă, și devine sicativ. Singurul indicat, pentru fabricarea culorilor, este uleiul subțire, pe când la pictare, se poate întrebuința uleiul îngroșat, mai cu seamă dacă. intenționăm să obținem tonalități netede și cu aspect de email. Substanțele oleioase sicative care se întrebuințează pentru accelerarea uscărei uleiurilor^ sunt puțin recomandabile și nefolositoare. Uleiul de mac se obține din presarea la rece a seminței de mac alb. Se întrebuințează mult la lucrări de. artă picturală din pricina calității pe care o are de a nu se întuneca, așa cum e cazul cu uleiul de in. De aceea este întrebuințat la fabricarea culorilor deschise. Uleiul de mac se usucă mar încet și este recomandat pentru pictură «a la prima», căci putem lucra mai mplt timp «în ud»_ Pentru pictura cu suprapuneri de culori nu se poate recomanda, fiindcă straturile de desubt se usucă cu greu și riscăm să vedem deteriorări produse de crăpături care, natural, se vor ivi, suprafața expusă, la aer uscându-se repede. Uleiul de nuc se obține prin presarea nucilor bine coapte. Acest uleiu este foarte subțire, mar deschis decât cel de in. El se întunecă mai puțiu www.dacoromanica.ro 76 decât acesta din urmă și fiind fluid este propriu lucrărilor în care desenul primează. Există și uleiuri care se usucă încet și, din această cauză, se întrebuințează în cazuri speciale, pentru amestecuri. Așa este uleiul de ricină, de migdale sau măsline. Uleiuri volatile din plante. Esența de terbenti-.nâ se obține din balsamul coniferelor (pinii marini). Esența de terebentină franțuzească, de două ori rectificată, este cea mai bună. Acest lichid pus pe hârtie, se volatilizează și nu trebuie să lase urme de grăsime. Sticla cu terbentină trebue închisă bine și conservată la întunerec, altfel vom avea inconveniente, căci la aer, se volatilizează și se îngălbenește. Pentru pictură trebue întrebuințată numai cea mai bună calitate și trebue să ne ferim de o mulțime de alte preparate sau esențe. Esența de terebentină se întrebuințează pentru a subția culorile și materiile rășinoase. Ea trebue folosită cu băgare de seamă, fără exagerare, căci riscăm multe inconveniente prin lipsa de adeziune a materiilor amestecate cu multă terebentină și prin tendința de a dizolva culorile ce se găsesc de desubt. Uleiurile minerale volatile, cum este petrolul, se întrebuințează destul de mult, însă cred că în prezent puțini sunt acei care îl folosesc. Acum câtăva vreme o firmă franțuzească recomanda produsele distilate și verniuri cu petrol Vibert și mul ți lăudau aceste produse, mai cu seamă esența de pe-irol. Am cumpărat și eu câteva flacoane și am lucrat cu acest petrol. Neconstatând nici un folos, nm părăsit acest procedeu, însă am uitat de fla-«coanele cu esență de petrol, ce mi-au rămas atunci, dlacoane închise ermetic, așa cum le-am cumpărat. www.dacoromanica.ro MUNTELE ATHOS, Mântuitorul chiamă la șina pe cei dintâi sfinți apostoli; (pictură murală, Sec. XIV). www.dacoromanica.ro 17 Din întâmplare le-am regăsit la țară, într’un colțr al atelierului meu, acum 2 ani, înainte de nenoro-rocita invazie rusească, și nu puteam să-mi explic culoarea lichidului acestor flacoane. Era de culoare brună. De când cumpărasem esența de petrol, trecuseră 38 de ani. Rămâne deci numai o legendă că esența de petrol este limpede ca apa și că rămâne așa. Această întâmplare dovedește cât de puțin crezământ trebue dat mult lăudatelor produse din comerț, care n’au fost bine controlate. Din nenorocire se obișnuește să se vorbească superficial în toate domeniile. Trebue să ne ferim însă cu deosebire de a vorbi cu ușurință în chestiuni technice. Uleiurile minerale mai puțin volatile, cum sunt Balsamul de Copaiva, uleiul de garoafe, camfora au diferite întrebuințări, mai cu seamă la. restaurări, însă în technica obișnuită nu sunt de recomandat. Terebentinele sunt produse rășinoase din diferite esențe de brad. Pe noi pictorii ne interesează cele mai clare esențe obținute din terebentine, cum și terebentina vcncțiană obținută dintr’un brad. care se chiamă <darice'>'>. 3) — Rășinile sânt produse vegetale și au pentru pictură o mare importanță. Rășina de Damar și cea de Mastic sunt întrebuințate la fabricarea neprețuitelor verniuri sau lacuri de Mastic și Damar, folosite în amestecul culorilor sau la vernisarea tablourilor. Vernisarea ferește tablourile de influențe vătămătoare a gazelor din aer precum și de umezeală. După un timp oarecare, aceste verniuri sunt și ele atacate de umezeala aerului. Sunt însă foarte ușor de regenerat. Fabricarea verniurilor este ușoar^. Se ia rășina aleasă, o fărămițim sau mai bine transformăm îu www.dacoromanica.ro 78 pulbere. Pentru a goni eventuala umezeală, o punem într’o pungă de pânză subțire de organdină sau de tul. Intr’un pahar curat punem, apoi, esența de terebentină rectificată și atârnăm punga cu praful de rășină în așa fel, încât să atingă numai puțin esența lichidă. Rășina se dezolvă, lăsând în pungă eventualele părți necurate. Obținem un verniu foarte deschis și transparent, care este mai bun decât cel care este în comerț. Pentru dizolvare, se va observa proporția de 1 parte rășină de Damar sau de Mastic și 2 părți esență de terebentină rectificatăJ). Foarte puțin recomandabil este obiceiul zugravilor care toarnă rășina în uleiul de terebentină și încălzesc. In afară de pericolul aprinderii, mai avem și inconvenientul de a obține un lichid plin de cocoloși, deoarece rășina nu se poate bine amesteca. Sunt multe feluri de Damar în comerț. Cel mai bun este originar din Batavia. Se vinde în bucăți de mărimea unei nuci, care ■ au aspectul pe dinafară prăfuit, însă în interior sunt transparente ca apa. Se poate face un verniu din Damar pentru pastel, dizolvându-1 în benzină în proporția de doi la sută. Nu se cumpără Damar în formă de praf, căci este întotdeauna falsificat. De asemenea nu e bine să se cumpere acel Damar din comerț, care se vinde în bucăți de mărimea pumnului. Rășina de Mastic este un produs al unui arbust numit Pistacia. Cel mai bun provine din insula Chios. El se obține prin crestături făcute în coaja pomului și scurgerea înceată a rășinei în formă de 1) Această proporție de 1 : 2 se întrebuințează pentru a obține un vernis mai gros, ce slujește la prepararea temperei de ou. Pentru vernisarea tablourilor se va lua o parte rășină (Damar sau Mastic) și trei părți esență de terebentină. www.dacoromanica.ro 79 picături sau lacrimi. De aceea se chiamă și „Mas-tix in Iacrimis“. Aceste picături sunt în exterior de culoare albicioasă, în interior limpede și puțin găl-bue. Se falșifică foate mult. Adevăratul Mastic, pus în gură, se înmoaie. Vom menționa și o rășină pe care noi pictorii o întrebuințăm mai rar, rășina de copal, și care este o rășină mai tare. Se dizolvă mai greu. La fabricarea terebentinei rămâne un rezid (restant) care este o rășină pe care o chiemăm colofoniu, și cu care se falșifică verniurile fabricate din rășine mai bune. Această falșificare se recunoaște prin faptul că verniurile de rășină după uscarea lor încă mai lipesc și pe urmă chiar se cojesc. Trebue să menționăm și o rășină mai moale, cum este șelacul. El provine din India și se găsește în comerț în forma de foițe sau de mai bună calitate ca șelac alb. Se întrebuințează mai cu seamă Ia facerea fixativului pentru desene în proporția de doi la sută în alcool. Din reșinele mai tari, se întrebuințează pentru facerea verniurilor și chihlimbarul. Această rășină se tratează la căldură mare și se dizolvă cu greu în uleiuri grase. Aceste ver-niuri sunt căutate de anumiți pictori care imită lucrările celor vechi cu patina lor galben brună. Ceara. Pe noi pictorii ne interesează ceara, care este un produs al albinelor și nu cea obținută din derivate de uleiuri minerale. Ceara de albine, curată, cu vechime de un an, are un aspect galben deschis. Ceara mai veche este de culoare mult mai închisă și trebue topită în mai multe ape. Din antichitate se întrebuința ceara la pictură, și toate popoarele culte s’au servit în toate technicile pentru a obține foarte bune rezultate. Nu se oxidează la aer cum se întâmplă cu uleiurile grase, și nu se www.dacoromanica.ro 80 îngălbenește. Ferește mai bine obiectele pictate, de umezeala aerului decât uleiurile. Ceara se adaugă unde trebuie la culorile de ulei din tuburi. Se fac soluții bune din ceară cu uleiuri eterice și verniuri de Damar sau Mastic. Cu ceara se poate face o admirabilă tempera, pe care am menționat-o, tempera din ceară, carbonat de amonium, puțină soluție de clei, caseină sau gălbenuș de ou (Ceara colla). Ceara se întrebuințează în technica encausticei, la restaurări de tablouri, și la retușe în «fresco». 4. Pânzeturi. Țesăturile întrebuințate la fabricarea pânzeturilor pentru pictură, sunt obținute din fibrele de in, de cânepă și de bumbac. Cele mai bune sunt de in și de cânepă. Calitatea lor superioară se constată după lungimea firelor, după țesutul care n’are decât puține noduri, și așa așezate că formează o pânză deasă. După felul așezării firelor, verticale pe orizontale, în diagonală etc. se distinge calitatea. Pentru lucrări de mărime redusă se pot întrebuința și țesături dese de bumbac. Aceste țesături se întrebuințează cu mare folos, dacă preparăm suprafața, pe care vom picta, așa cum trebue, observând cu scrupulozitate toate indicațiunile, date de mine. Foarte importantă este și montarea pânzeturilor pe șasiuri (rame) cu colțuri. Dacă nu sânt montate cum trebue, lucrul ne desgustă ușor și suferim multe pagube. Pânza trebue în așa fel montată pe șasiu, încât firele țesutului să meargă paralel cu o latură a ramei și vertical pe cealaltă. Șasiul trebue să fie www.dacoromanica.ro 81 perfect făcut în cumpănă, cee.ace se poate constata ușor cu un echer (dreptar). Șasiul va fi tăiat oblic în spre partea dinăuntru, pentru ca pânza întinsă să nu atingă marginea lemfiului, căci altfel vom avea multe necazuri cu semnele 'ce pot rezulta din presiunea pânzei din -timpul lucrului. Pânza se întinde începând dela mijlocul fiecărei lăture, punând câte un cui și întinzând' bine, cuiele vor fi așa zisele cuie țigănești, foarte ascuțite, scurte și cu capul lat întrebuințate de tapițeri. Dela mijloc, se pune, în dreapta și stânga câteva cuie, treptat în fiecare/latură, întinzând bine, până când ajungem la colțuri. Cuiele'se 'bat puțin în lemn, pentru a putea îndrepta la nevoie cu ușurință. Colțurile se pun la. urmă și, numai pentru îndreptare, se bat puțin. 5. Prepararea suporturilor (fondurilor de pictat) La prepârarea pastei, pe care o vom pune pe țesuturi, planșete sau cartoane, trebue să observăm, lucrul este de cea ‘mai mare importanță, exact indicațiunile date, procedeiele fiind experimentate de mult de profesioniști și cunoscute că au dat rezultate excelente. Este natural să admitem că există și alte procedee care pot fi bune, însă noi nu putem garanta decât pe acelea pe care le-am încercat.- Este necesar a se pune un fond pe suporturile pe care pictăm, deoarece căutăm întotdeauna a avea un fond luminbs care să reflecteze culorile puse pe deasupra. Mai cu seamă, țesătu-& www.dacoromanica.ro $2 rile au nevoe mai mult decât lemnul de planșete sau cartonul, să primească un strat din preparata •care formează fondul. Vă recomand â face singuri preparata fondului și veți avea satisfacții mult mai mare decât cu materialele preparate din comerț- La prepararea fondului vom întrebuința, clei, cretă (sau creta bolognese, caolina, bolus alb, făină de marmoră), alb de zinc. După cum •dorim a obține un fond mai mult sau mai puțin absorbant, vom pune materialele în cantitatea indicată. Cleiul trebue să fie un bun clei de tâmplar, sticlos, limpede și foarte tare, așa că arun-cându-1 pe o masă să sune aproape metalic. Dacă putem avea un clei bun de iepure, de fabricațiune franceză, se poate întrebuința cu mare folos. Creta se întrebuințează în forma unui praf foarte fin. Se poate lua, în locul cretei, gips analin, nu gips cu care lucrează sculptorii. In locul precedentelor se poate lua creta bolognese, huma albă, ca material consistent. Fondul care absoarbe culoarea este indicată pentru obținerea tonalităților deschise și mate. Acest fond este excelent pentru pictura în tempera. Fondul absorbant se va face •dintr’o soluție de clei în proporția aproximativ de 70 grame clei la 1 litru apă. Cu acest lichid vom acoperi cu o pensulă lată toată pânza. Punem în-fr’un recipient o măsură (pe care am ales-o ca unitate, de exemplu un pahar) : câte o măsură de •clei, cretă sau alt material indicat (creta bolognese, huma alb de zinc). Amestecăm bine și încet. Acest preparat se pune apoi pe pânză, numai dupăce s’a uscat stratul de clei. Am de observat că se va pune stratul de clei cu vârful pensulei, care să fie ceva mai stoarsă, așa ca cleiul să nu pătrundă în www.dacoromanica.ro MUNTELE ATHOS, Leturghia îngerească; (pictură murală Sec. XVI). www.dacoromanica.ro 83 interiorul pânzei, ci numai pe deasupra. Uscarea pânzei, pe care am dat-o cu clei, se va face în mod normal, fără să o expunem la soare sau căldură artificială. Pentru a obține o pastă omogenă a. fondului, vom începe a pune puțin lichid cleios pe cretă și pe albul de zinc și pe urmă, treptat, vom adăuga lichidul, ținându-se întotdeauna seama de măsurile indicate. Fondul absorbant poate să fie făcut cu un mic adaos de ulei de in fiert. Preparăm o materie din clei, cretă albă, alb de zinc și un sfert măsură de ulei. Putem să ne convingem de este sau nu reușită această preparație, punând pe fondul uscat o bucățică de culoare dintr’un tub de alb (blanc d’argent de ulei). Dacă preparația este bună, nu trebue să rămână nici o urmă de ulei pe fond. Dacă rămâne, se dovedește că cleiul e prea slab. In acest caz se poate da cu pensula un strat subțire de tempera cu ou. Vom avea grijă a nu pune un strat prea gros, căci riscăm să vedem fondul stricat prin crăpături. Dacă observăm, după uscarea fondului, că lasă încă urme pe degete, atunci știm că nu am pus destul clei sau, mai bine zis, că cleiul a fost prea slab. Un fond bine preparat trebuie să fie luminos și să nu schimbe tonul. Dacă-1 udăm puțin, devine cu un ton mai închis, nu însă negricios închis, cum se întâmplă câte odată la o pânză, greșit preparată, când o udăm. Un fond absorbant ne dă aspecte de tonuri foarte luminoase, culori aerante care seamănă cu acele de «fresco». Pictura aceasta, uscată, dă tonuri mate, foarte apreciate la lucrări decorative. www.dacoromanica.ro 84 Fondul preparat cu cretă și puțin ulei de in fiert (așa zisul fond pentru tempera). Acest fond este ceva mai gras decât cel precedent, însă mai indicat la pictura în temperă, fiindcă el nu schimbă, decât puțin, tonul pus pe el. Preparația care ne va servi pentru a acoperi pânza, cartonul sau scândura, se va face la fel ca ' cea precedentă, numai că, după ce am amestecat bine creta, albul de zinc și soluția de clei, vom lăsa puțin să se îngroașe, și vom adăuga picătură cu picătură o treime din măsura (pe care am luat-o ca normă) de ulei de in fiert. La nevoie, putem pune până la 1/2 de măsură, dacă dorim a obține un fond mai puțin absorbant. Această preparație o vom aplica cu pensula și numaidecât. In urmă, vom trage cu șpahtul (cuțitul) râzând toată suprafața, pentru a obține un fond subțire și egal. Acest fond se usucă ceva mai încet, decât cel precedent, fiind mai gras însă, după două zile, se poate întrebuința. Trebuie să preparăm din această soluție (materie) numai atât cât întrebuințăm, căci ea nu se poate păstra, de oarece se usucă, și conținând ulei se întărește definitiv. De aceea vom îngriji ca și instrumentele .de care ne vom servi, cuțitele, șpahte.le și pensulele să fie bine șterse și spălate cu săpun. Atrag atenția asupra uleiului întrebuințat. Se va lua întotdeauna un vernis de ulei gros: niciodată nu se va lua ulei de mac sau de nuc. Fondul neabsorbant. O altă preparație, care se .întrebuința mult, până în ultima vreme, este fondul gras, cu o apreciabilă cantitate de ulei de www.dacoromanica.ro 85 în fiert. Acest fond nu este absorbant. Se prepară la fel ca cele precedente numai, la urmă, se adaugă, până la 2 măsuri de in fiert gros. Acest fond se usucă mai încet și, de aceia, trebuie așteptat mai mult timp ca să se usuce (aproximativ o lună). Această preparație se va pune cu pensula și se va rade cu spahtul, pentru a obține un strat foarte subțire de fond. Pe pânze mai groase, sau pe scândură cu lemnul mai poros, se poate pune treptat și mai multe straturi. Unii pictori preferă un fond nu prea lins. In acest caz, se aplică pe ultimul strat netezit o bucată de pânză și se presează deasupra, pentru a obține structura țesăturii pe fond. Cu privire la adausul de ulei de in fiert ce se pune, trebuie să spun că se poate întrebuința și un lac făcut din rășina de copal, lac cu care se lucrează la trăsuri, lac englezesc. Să fim foarte atenți cu aceste fonduri grase, pe care nu ade-rează destul de bine materia colorantă. Recomand să se frece bine, cu o cârpă îmbibată cu alcool, aceste fonduri grase, înainte de a picta pe ele. Toate aceste materiale, atât pânze cât și panele de lemn sau cartoane, care au fost preparate cu un fond gras, dacă au stat mai multă vreme, produc un strat foarte subțire, aproape invizibil, de o materie grasă, un exudat care nu se usucă deloc și care izolează suportul de culoarea aplicată pe el. De aceea va fi grija noastră, de a curăța aceste suprafețe, frecând cu un cartof crud, tăiat în două și pe urmă, spălând bine cu apă. Lăsăm să se usuce bine. Se poate freca cu cârpa îmbibată în alcool sau cu esență rectificată de tereben- www.dacoromanica.ro 86 tin. Pe lângă aceste preparate pentru fonduri trebuie să menționez și fondurile colorate care sunt preferate de unii pictori. Prepararea scândurilor) a cartonului, hâi> tiei) etc. Din vechime, șe întrebuințează, pentru pictură, scânduri, planșete, panele din diferite -esențe de lemn. Planșete de pictat icoane se, făceau, la țioi, din scânduri de: tei, plop, ulm, brad, stejar, mai rar de salcâm. Lemnul trebuie să fie întotdeauna foarte bine uscat, lemn uscat de mai mulți ani. Lemnul are particularitatea că se întinde și se strânge mereu din cauza umezelii (chiar lemnul vechiu). Trebuie să ținem socoteală de această particularitate, căci stratul de pictură pus deasupra lemnului, nu poate urma aceste mișcări și de aceia se cojește.. Pentru a împiedjca mișcările materiei lemnoase, se punea pe vremuri, de-acurmezișul, în dosul scândurilor niște leațuri, îngropându-le în grosimea lemnului, fără a le lipi. Azi, avem avantajul a ne servi de placajele din comerț, făcute din diferite feluri de lemn, puse în curmeziș, care sunt în general un bun material de întrebuințat. Planșetele acestea făcute din placaj, trebuiesc acoperite în mod foarte subțire cu preparația țndicată la pânjză. Se va da un strat din cleiul menționat, peste tot lemnul, în față și în dos și, pe urmă, se va acoperi atât fața cât și dosul, luându-se din preparația pe vârful pensulului, atingând ușor (tup-fuind) cu pasta foarte subțire, toată suprafața, în mod egal. Această operație se repetă, dacă este nevoie, de mai multe ori, așa că vom obține un fond de o grosime egală. www.dacoromanica.ro MĂNĂSTIREA SUCEVIȚA, Cinul; (pictură murală 1590—1620). www.dacoromanica.ro 87 Materialul pentru preparația fondului este ca și cel pentru pânză; însă se poate întrebuința, cu folos, și gips (analin) la lemn. Fiind un fond tare nu riscăm să avem crăpături ca la pânză. Mai avem posibilitatea, la gips, de a rade, sau de a tăia eventual cu cuțitul, ornamentele care servesc la efecte decorative. Un alt sistem întrebuințat în trecut, era aplicarea unei pânze subțiri pe toată scândura. Pânza era înmuiată în clei și întinsă pe scândură, dela mijloc spre margini. Cei vechi mai aveau și obiceiul de a lipi fășii de pânze înmuiate în clei, puse pe încheietura scândurilor și pe urmă de a pune fondul din materialele descrise mai sus. Aceste fășii de pânză se lipesc și pe dosul planșelor, peste tot unde se împreunează scândurile. Cartonul, bine presat și dat cu soluția de clei, este bun de întrebuințat cu condiția» ca preparația să fie făcută cu atenție, așa cum am arătat pentru scândură. Fondul să fie dat pe față și pe dos, punându-se cartonul, așezat orizontal, la uscare. Mai bine este a se bate cu ținte cartonul proaspăt preparat, pe șasiu. Singura deosebire la prepararea cartonului pentru pictură e că punem peste tot cartonul (dos și față) o soluție de clei mai puternică decât proporția dată pentru pânză sau lemn. Proporția de clei bun este de 100 gr. la un litru apă. Și hârtia bună, făcută din cârpe, se poate întrebuința pentru a face un bun material, pe care vom lucra plăcut (mai cu seamă studiile pregătitoare). Vom încleia aceste hârtii pe planșete de lemn, Este bine a se da pe hârtie cu o soluție ușoară de caseină. www.dacoromanica.ro 88 Cum se prepară un fond care trebue aurit. Se dă cu un clei subțire fierbinte pe toată suprafața scândurei și se face un preparat din cretă cenușie, care se moae în apă, obținând o pastă foarte deasă. Se leagă cu un clei puternic. Preparatul se trece prin sită. Luăm din preparatul, îngroșat pentru umplutură, la eventuale lipsuri din lemn (crăpături etc.). Fondul propriu zis se aplică cu o pensulă, atingând ușor (tupfuind) suprafața lemnului. Dacă e nevoie, repetăm această operație. Pe acest fond punem fondul de cretă albă sau creta bolognese, în mai multe straturi foarte subțiri. Se face acest fond cu cretă albă fină amestecată cu o soluție de clei tare (adică, la un litru apă dizolvăm V2 Kgr. clei). Acest preparat gros se trece prin sită. Fondul bine uscat se șlefuește cu piatră poroasă. Trebue să obținem un fond absolut neted. Peste acesta, punem un poliment galben, format din bolus galben, care a fost frecat cât mai fin în apă și pe urmă amestecat cu apă cleioasă. Dacă punem poliment roșu, luăm albuș de ou și-l batem ca spuma. împreună cu bolus roșu, frecat foarte subțire și subțiat cu apă, îl aplicăm de două ori. Acest poliment roșu trebuie să se usuce bine. Pe el vom pune o soluție de alcohol și apă (10 părți apă și una alcohol). Imediat aplicăm foița de aur. După aproximativ 3 ore, vom putea freca cu piatră de agata, sau dinte de lup, pentru a obține o poleitură lucioasă. Părțile, care vor fi aurite, trebuesc tratate înainte de pictura propriu zisă. Această poleitură, cu aur adevărat, se face numai pentru interior. Pentru exterior, se face o poleitură cu mixion (ulei de in fiert) amestecând și minium cu vernis de ulei de www.dacoromanica.ro 89 în. Se pune de mai multe ori acest strat subțire și, după uscare, se șlefuiește bine. Pe acest fond se pune subțire mixion care este un lac foarte gros de ulei. Mixionul se lasă să se svânte cât trebuie, pentru ca să putem aplica, cu dibăcie, foițele de aur. www.dacoromanica.ro CAPITOLUL III. INDICAȚIUNI PENTRU CONSOLIDAREA^ RESTAURAREA ȘI RENOVAREA LUCRĂRILOR DE ARTĂ Termenul de «conservare» este mai potrivit decât vorba «restaurare», fiindcă din restaurare se poate foarte ușor ajunge la o schimbare radicală & originalului, ceeace este tocmai contrarul de ce-urmărim. Conștienți de acest lucru, vom căuta a păstra pe cât posibil, aspectul vechii opere. Se va cerceta cauza stricăciunilor, pentru a se găsi un remediu. O cunoaștere adâncă a meșteșugului este necesară în executarea acestor lucrări, însă cu o renunțare din partea noastră de a ne exprima, după firea noastră. O mare răbdare și multă abilitate ne vor da rezultatul dorit. Prima condiție este păstrarea caracterului operei vechi. Una din dificultățile mari, la restaurări, este aspectul armonios pe care l-a dobândit opera de artă, din cauza vechimei; acel aspect care face că tablourile vechi au atâta armonie produsă de timp. Această armonie este foarte expusă a fi distrusă și prin. aceasta pierdem tocmai o mare parte din interesul pe care-I are lucrarea în majoritatea cazurilor. Specialiștii www.dacoromanica.ro 92 restauratori vor studia technica cu care acele lucrări vechi au fost executate și cunoscând și materia colorantă cu care lucrau cei vechi, vor putea face, cu multă băgare de seamă minimul necesar, cerut de restauratori. înainte de toate, se va face o fotografie a operei, ca document necesar, pentru controlul lucrărilor. Se va nota tot ce trebue făcut. La tablourile lucrate pe pânză, se va cerceta cu atenție această pânză cum și eventualele stricăciuni produse de întinderea acesteia pe șasiu. Specialiștii întrebuințează lampa de quarț, razele Roentgen, etc. Noi trebue să ne mulțumim cu examinarea atentă a tabloului expus în plin soare. Vom vedea atunci multe lucruri interesante, căci prin semi-opa-citatea culorilor de rășină și uleiu, se văd mai ușor retușele făcute de demult. Această chestiune este foarte dificilă de soluționat căci, în tablourile vechi de câteva sute de ani, multe schimbări s’au petrecut și multe mâini au atins-o mai târziu, schimbând uneori cu totul originalul. Eventuale găuri la panele de lemn sau defecte la pânză, se vor chitui. Semnele lăsate la tablourile de pânză, în partea din dos, de lemnul șasiurilor (care s’a înfipt în pânză din cauză că șasiul (rama de lemn) nu a fost tăiat pieziș), sunt foarte des de observat și greu de îndepărtat. Dacă e posibil, se va scoate pânza veche și se va întinde cu mare băgare de seamă pe un alt șasiu; peste dungile lăsate în pânza din dos, se. va freca cu o cârpă udată și bine stoarsă, și apoi se va călca cu un fier puțin încălzit, punându-se dedesupt o cârpă. Colțurile șasiului trebuesc bătute cu mare băgare de seamă, deoarece pânzele sunt vechi și șubrede, și riscăm să le rupem. Dacă constatăm că pânza veche este www.dacoromanica.ro MĂNĂSTIREA SUCEVITA, Friza „filosofilor"; (pictură murală, 1620). www.dacoromanica.ro 93 prea defectuoasă, atunci o aplicăm pe o pânză nouă. Operația aceasta se va face cu o ușurință, relativ, destul de mare. Pânza bună, nouă, întinsă pe masă, se va acoperi cil o pastă de blanc d’argent de uleiu și tot așa, cât trebue, se va acoperi și dosul pânzei vechi. Culoarea aceasta de blanc d’argent se va colora, însă, amestecând puțin negru și ocru închis, pentru ca să nu se distingă prea mult culoarea ce va eși prin crăpături. Pânza nouă, trebue să fie cu cinci cm. jur împrejur, mai mare decât vechea pânză, fiindcă așa o putem întinde mai ușor. Pânza veche, se va lipi cu mare grijă pe cea nouă, netezând cu o batistă toată suprafața. întâi se va curăța, însă, dosul de toate asperitățile, dela mijloc spre margini. Pânza se poate lipi în mai multe feluri, însă cel 'mai practic mod este tot întrebuințarea pastei făcută din culoarea de alb de plumb frecată cu uleiu de iii cu o densitate mai mare decât albul din tub. Ea'se întărește ca piatra și nu lasă semne. Alte metode mult întrebuințate, sunt și acelea care se servesc de colofoniu, de o cocă făcută cu făină de secară, etc. La tablourile vechi se observa de multe ori unele părți, cari se cojesc. Ca precauțiune este de recomandat a se întrebuința balsamul de Copaiva subțiat cu terebentină. Vom acoperi cu un strat subțire de balsam de Copaiva suprafața tabloului, lipind (mai multe straturi, dacă este nevoe) cu hârtie velină. Dacă lipsesc părți din pânză sau sunt găuri care trebuesc complectate, se va căuta o pânză ca o țesătură asemănătoare și se va tăia întocmai mărimea de complectat. Trebue 'să fim foarte atenți la'pasta pusă dedesubt, care eventual va eși la suprafață sub presiunea ce ia naștere în opera- www.dacoromanica.ro <94 -țiunea lipirei. Vom îndepărta cu mare grijă toată materia de prisos, păstrând toată curățenia supra-•feței. Va fi foarte necesar să se umple locuri și a se cimenta cu un chit făcut din clei, cretă și puțin uleiu, în așa fel cum am arătat în capitolul materialelor. Toată operația consolidării pânzei se va executa pe o masă. Se va netezi, cu o cârpă, pornind dela mijlocul tabloului spre margini. Pe urmă, vom întoarce pânza și vom călca cu un fier, nu prea cald, tot dosul pânzei, netezind încet în toate direcțiile. Pe fața pânzei vom fi nevoiți a pune un strat de ceară de albine, dizolvată în uleiu de ter-pentin (1 x 4), pentru a se putea întrebuința fierul încălzit puțin, fiind și el uns cu ceară. Vom apăsa puțin cu aceasta într’un loc, având grijă să se lipească pânzele suprapuse și vom continua așa cu mare răbdare. Se vor întâmpla multe dificultăți în timpul operației, însă fiecare, cu ingeniozitatea lui, va căuta să rezolve problema. Toată murdăria <care rezultă din întrebuințarea cearei, se va îndepărta ușor, cu puțină vată înmuiată în terpentină. La terminarea lucrărei de consolidare se vor îndepărta straturile de hârtie îmbibată cu puțină terpentină. Vom fi nevoiți câte-odată a călca cu un fier cald toată suprafața, cu băgare de seamă ca acesta să nu fie prea cald. Se recomandă a da un strat de ceară albă de albine subțiată cu patru părți terpentin pe toată suprafața. Tot așa vom da cu această ceară și pe fierul cu care călcăm. Trebue să băgăm de seamă a nu ține fierul prea mult pe un loc, însă suficient pentru ca pânza nouă cu pânza veche să fie bine lipite și netezite. Mare răbdare și ingeniozitate se cere la aceste 'procedeuri, căci intervin multe dificultăți. Găurile www.dacoromanica.ro 95 mari în pânză trebuesc umplute și tratate cu mare atenție. Se vor lua bucățile de pânză de mărimea găurilor cu margini resfirate, punându-le în apă clocotită și bine uscate. Aceste petece se vor lipi cu materia oleoasă preparată pentru fonduri, cu alb de plumb (blanc d’argent). In urmă se vor călca ușor. Câte odată trebue să complectăm lipsurile, găuri mici, crăpături, etc. Pentru aceasta trebue să preparăm o pastă care să servească la chituit. Chitul trebue să conțină cât mai puțină apă, adică să nu piarză din volum. De aceea vom face un chit de clei și cretă, alb de zinc și uleiu de in fiert gros. La aceasta vom adăuga și puțină culoare, pentru a nu avea un chit alb și prea deschis. Din acest chit vom lua mici bucăți, de mărimea unui bob de mazăre, sau mai puțin, și le vom așeza pe o scândurică ca să se mai svânte. Vom aplica aceste bile de chit, în locurile respective, cu degetele. După oarecare timp, o vom șterge cu o cârpă foarte moale, îmbibată și bine stoarsă, aceste locuri chituite, pentru a îndepărta marginile eventuale, care cu greu se vor putea scoate mai târziu. Această materie, însă, are tendința să piardă din volum. De aceea trebue să avem mare răbdare și să repetăm această operație de mai multe ori. Unii restauratori adaugă o soluție de ceară în terpentin, călcând pe urmă cu un fier căldicel și netezind. La restaurarea operilor de artă ne preocupă, în primul rând, pe lângă consolidare, și curățirea suprafețelor. Această curățire este însă o chestiune care cere multă conștiinciozitate și mai cu seamă multă pricepere. Cuvântul pricepere este foarte relativ, căci nu cred că se poate afirma www.dacoromanica.ro 96 ceva precis în aceasta'privință. Ntt există precizie și metode sigure de curățire, căci materialele întrebuințate sunt, în aproape toate cazurile, mai grele, vătămătoare și cauzează stricăciuni incalculabile la opere de artă "superioară. Cel mai simplu și mai puțin periculos procedeu, pentru curățirea pereților cum și a tablourilor pe lemn sau pânză, etc. este întrebuințarea miezului de pâine. Se freacă cu o coajă de pâine "suprafețele, îndepărtându-se toată murdăria (funingine) etc. Această curățire este desigur, de multe ori, incomplectă și trebuesă căutăm ceva mai puternic, cum este apa cu săpun, întrebuințarea apei și săpunului este un procedeu universal și peste tot în uz în galerii și la restauratori. Pentru a întări efectul de curățire, se adaugă la apă, săpun și puțin oțet eteric. Mai se întrebuințează pentru curățirea tablourilor pictate cu uleiu, cartoful crud tăiat în două, după utilizarea căruia se spală cu apă peretele ori pânza. Sucul cartofului dizolvă cu ușurință murdăriile. Toate aceste procedeuri nu trebuesc considerate Ca excelente. Au neajunsurile lor. Așa, întrebuințarea apei ca mijloc de curățire, care pare a fi un lucru cu totul inofensiv nu C un lucru lipsit de pericol. In adevăr, suprafețele tablourilor pictate cu ulei, examinate cu o lupă, prezintă mii de crăpături și oferă întotdeauna posibilitatea apei să pătrundă până la fundul tabloului, dizolvând și materiile cleioase al preparației fondului. Tot așa și crăpăturile materiei colorante făcute cu uleiuri și rășine, 'care sunt cauzate de umezeală. De aceea să fim foarte prudenți cu întrebuințarea apei și, dacă nu putem face aRfel, să curățăm treptat, cu o bucățică de cârpă muiată sau cu puțin bumbac. www.dacoromanica.ro 97 Mai cu seamă trebue să îim foarte atenți să nu udăm dosul tabloului și să nu spălăm cumva pânza pe dos. Pe lângă aceste mijloace simple, mai întrebuințează unii restauratori fără scrupul tot felul de materii dizolvante, acide puternice, care dizolvă repede toate murdăriile, însă distrug în acelaș timp, toată opera de artă până la fond. Așa leșiile, apa tare, etc. Tablourile, făcute în gouache și tempera, nu se pot curăța decât cu o gumă. Voi indica, acum, materiile dizolvante ce se întrebuințează la curățirea tablourilor: Balsamul de Copaiva, amestecat cu terpentină, bun dizolvant și eventual mijloc de curățire în proporție de 1 Balsam și 5 terpentin. Benzina disolvă mai tare. Alco-holul disolvă rășinile (Alcoholul metilic disolvă puternic rășinile). Acetona se poate amesteca cu apă, uleiu și alcohol și dizolvă reșinile și uleiurile. Chloro-formul disolvă foarte puternic reșinile și uleiurile. Spirtul de salmiac ajută mult la dizolvare. întrebuințarea terpentinului cum și al alcoholului, este indicată. Apa și săpunul se poate întrebuința numai la curățirea murdăriei superficiale. Fondul aurit (aur adevărat) se curăță cu vată înmuiată într’o soluție de spirt de Salmiac, terpentin, balsam de Copaiva și alcohol. De multe ori, am observat că fondul de aur adevărat a fost acoperit cu aur de bronz. In acest caz, vom întrebuința cu băgare de seamă puțin chloroform. Umezeala este dușmanul cel mai de temut al tuturor technicilor de pictură, și toate materialele cu care lucrăm sunt influențate de continua acțiune a apei în interiorul zidului cum și pe suprafețele pictate. Mai cu seamă pe suprafețele tablou-7 www.dacoromanica.ro <)8 Tilor vernisate, mici, și mii de crăpături produc un aspect albicios și turbure. Suprafața tablourilor pare acoperită cu un strat de praf. Cauza este reșina cu care a fost vernisat tabloul, căci din cauza umezelii verniul s’a crăpat și a devenit opac. Opacitatea se explică ca și la o bucată de geam transparent, care lovit sau pisat devine opac. Pictorul Pettenkofer, a găsit un sistem, minunat și simplu, pentru a reînprospăta verniul fără a mai pune altul. Până la invenția lui se tot vernisau din nou tablourile, și așa straturile de verniu înmulțite întunecau operile de artă. Procedeul lui Pettenkofer, este următorul: se face o ladă specială de lemn, de mărimea tabloului, și se expune acolo tabloul la aburi de alcohol. Pentru aceasta se pune tabloul pe fundul lăzii și pe capacul lăzii se fixează un postav îmbibat cu alcohol (spirt denaturat). Trebue băgat bine de seamă, ca nu cumva să atârne o bucățică de postav sau să picure alco-holuț pe tablou. După ce s’a pus capacul, se va acoperi lada cu covoare, etc. Aburile de alcohol dizolvă reșinile din vechiul verniu și după un oarecare timp găsim tabloul proaspăt vernisat, fără să ne atingem de el. Aici însă trebue să observăm bine cât timp este necesar pentru a dizolva verniul, căci o prelungită expunere a tabloului la aburii alcoholului este vătămătoare. De aceea vom proceda astfel. Vom face o probă, înainte. Pe un fund de pahar, punem o bucată de postav, îmbibată cu alcohol, și într’un colț al tabloului așezăm paharul răsturnat, controlând cât timp trebue, ca ■crăpăturile verniului din tablou să se dizolve,. adică să dispară aspectul acela turbure albicios. Așa vpm putea fi siguri de durata timpului necesar pentru www.dacoromanica.ro 'T*Betijț MĂNĂSTIREA SUCEVIȚA, figuri din friza „filosofilor"; (pictură murată, 1620). www.dacoromanica.ro 99 a expune tot tabloul. Un alt mijloc, de regenerare a suprafeții tablourilor, este întrebuințarea balsamului de Copaiva cu terpentin rectificat, repe-tându-se cu mare răbdare până când dispar acele aspecte neplăcute. In privința restaurării operilor de artă, monumentale, tablouri de chevalet și icoane, există di-virgențe foarte mari între pictori, techniceni și sa-vanți. Unii vor numai păstrarea părții documentare, adică o consolidare, pe când alții sunt pentru complectare. Găsesc că o soluție logică este indicată. La operele de artă într’adevăr superioare, se înțelege dela sine că numai o consolidare - și minima curățire sânt indicate. Greutatea consistă insă în norocul de a găsi pe acei ce se pricep în deajuns în chestiunile de artă, pentru a le judeca. Majoritatea colecțiilor și muzeelor sunt victima nepricepuților. Foarte greu se găsesc artiști techni-cieni cari să fie și savanți, chimiști, etc. In bisericile cari servesc și acum cultului, și care au picturi interesante, fără însă a fi lucrări unice, sunt de părere a se face restaurări, consolidând unde trebue și delimitând, printr’un contur, locurile mai mari cari trebuesc complectate. Aceste complectări -trebue făcute tot în stilul vechei picturi, în technica temperei de caseină sau de ou. Conturul, pus împrejurul complectării, garantează că nu se face Un pastiș pentru a înșela lumea. Această complectare ■o cred necesară, pentrucă ochii credincioșilor să nu fie neplăcut impresionați de spații mari în tonuri neutre, cum se obișnuește a se face în restaurările obicinuite. Perttru păstrarea operilor de artă, este necesar a se produce curente de aer, când e vorba www.dacoromanica.ro 100 de picturi monumentale. Pentru tablourile pe pânză este bine a se pune în dosul ramei panele de lemn sau cartoane care să le ferească de umezeală. Retușe și restaurări, la lucrări monumentale,, în «fresco», nu se pot face în technica frescoului, în afară de cazul când înlocuim o bucată de perete pictat, punând tencuială proaspătă. Retușele, la fresco, se fac în tempera de ou, sau caseină; și mai bine cu o soluție de ceară și carbonat de amoniu, obținângu-se tonalități care au mare asemănare cu «fresco». Se pune praful colorant cu lichidul, însă gros, și se aplică cu vârful pen-sulului. Trebuie să spun, că numai în interior se retușează cu această soluție, pe când afară, la aer liber, se recomandă numai retușe cu caseină. înainte de a proceda la restaurare, trebue să știm bine despre ce este vorba, în ce technică a. fost făcută lucrarea în chestiune. Cercetarea aceasta, nu este lesnicioasă. Dacă este pictura în «fresco», sau «fresco secco», se constată ușor. Aplicăm cu o-cârpă o soluție de apă tare subțiată, pe perete;, vedem producându-se o fierbere, prin care se dovedește că avem var în fața noastră. Dacă este pictura cu clei, vedem că se disolvă în apă. Asupra temperii de ou, caseinii și cearii, apa nu are nici o influență. La caseină, se poate constata că. o bucățică de material pus pe foc, produce un miros de corn ars. La materialele organice, cum este tempera, clei, sau clei din plante, sau derivate de smoală, se produce, prin ardere, cărbune-Dacă facem proba cu alcoolul, vom constata că. acesta disolvă rășina, pe când el nu atacă cleiul,. www.dacoromanica.ro 101 caseiria sau oul. La foc, varul rămâne perfect alb. Dacă credem că, sub varul peretelui, se găsesc picturi, vom bate cu un toporaș de lemn, învelit cu o pânză, pentru a obține o deslipire a stratului de var. Putem să ne servim cu folos de o spahtulă, pentru a ridica cu băgare de seamă, straturile de tencuială. Mulți întrebuințează aplicarea unui strat, cu o puternică emulsiune de ca-seină, care, uscându-se face ca suprafața peretelui să se strângă și să se producă crăpături. Curățirea picturilor vechi, afumate, se face mai bine cu materiale inofensive. Așa se întrebuințează coaja de pâine, cu care se scoate relativ ușor murdăria și funiginea. Trebuie însă mai înainte văzut, dacă culoarea aderă suficient și nu se scutură. Dacă nu se îndepărtează murdăria cu pâne. Facem o soluție de oțet eteric, apă distilată și soluție de săpun, în părți egale. La nevoe, subțiem cu trei-patru părți apă. «Fresco-ul» nu va suferi de acest procedeu. Nu trebue făcută enorma gre-șală, care se obișnuia mai înainte, de a se folosi apa tare la curățatul pereților. Tot așa de barbar este a se freca cu hârtie de sticlă (glaspa-pier) peretele murdar. Deteriorările sunt în general cauzate de umezeală, dacă nu de o technică greșit întrebuințată. Se întâmplă la «fresco», care nu e legat bine, că pictura se prăfuește, adică nu aderă destul de bine. Atunci trebuie consolidată suprafața, încercând a se pune apă de var, cu un vaporizator. Mai ușor se prăfuesc (pulverizează) picturile făcute cu clei de animal. Restaurarea acestor picturi, pe care le întâlnim la unele biserici din trecut, prezintă mari dificultăți. In general, aceste picturi www.dacoromanica.ro 102 lucrate cu clei, nu prezintă mare valoare artistică. Totuși, din cauză că se întâmplă câte odată să găsim foarte interesante picturi și, mai cu seamă, să găsim picturi care reprezintă documente de în-, semnătate, trebuie să ne silim a restaura sau mai bine zis a conserva aceste dovezi. Procedeul este greu, căci la cea mai mică atingere, picturile se șterg. Aici nu poate fi vorba de a curăța, sau spăla peretele. Vom cerceta cu cea mai mare atenție suprafața ce trebuie consolidată și, pe urmă, acolo unde se prăfuește culoarea, vom da cu un vaporizator, apă limpede de var, pentru a întări culoarea. Se poate întrebuința și o soluție foarte subțiată de caseină sau de amoniac-caseină, care se poate întări cu o soluție de formalin de 4°/o La toate aceste restaurări, trebuie să avem în vedere ca nu cumva să schimbăm caracterul lucrării de restaurat. In rubrica aceasta a restaurărilor este și chestiunea scoaterii frescurilor depe pereți. Din antichitate avem dovezi despre procedeurile întrebuințate la Pompeieni *): Se tăia tencuiala împrejurul «/rasro-ului»; în locul golit se introducea o ramă. de lemn, care lega tabloul; se lipeau pe față fășii de hârtie cu clei de scrobeală; se punea un fel de grătar din sârmă prins pe rama de lemn. In dosul frescului se proceda la tăierea zidului cu un fe-restrău și, treptat, se puneau întărituri de fier, care trebuiau prinse. Terminându-se operația, se așeza «fresco-u\» la locul indicat, și se scoteau, cu băgare de seamă, hârtiile, înmuindu-le cu ' puțină ăpă. www.dacoromanica.ro CAPITOLUL IV. PROCEDEELE TECHNICE ALE ARTIȘTILOR DIN TRECUT Suntem convinși că nu toate operile din trecut sânt superioare și este o greșală a ridica în slava cerului tot ce este vechiu, numai fiindcă ne-a venit din trecut. Știm bine, că numai lucrările bune și lucrate cu rațiune și cu materiale solide au ajuns până la noi. In felul acesta s’a făcut o selecțiune de care noi cei de astăzi profităm. Au rămas multe scrieri manuscripte, etc., care ne vorbesc despre materialele și meșteșugul picturei. Din toate aceste scrieri vom putea alege câteva pasagii, care într’a-devăr au o mare valoare pentru noi. Vom afla lucruri prețioase despre materiale și technicele celor vechi, însă suntem stingheriți de faptul, că nu putem bine pricepe unele expresii, care par a fi ținute dinadins cu un sens obscur, cum era obiceiul, în trecut, a ține secrete procedeele în exercitarea profesiunei de artist. Poate că în scrierile din trecutul îndepărtat, expresiile însemnau altceva, decât ce credem noi astăzi. Așa în scrierile lui Vitruvius, Plinius, în Hermeneia, în Teophilos, www.dacoromanica.ro 104 Cennino Cennini, frații Van Eyk. etc.J). Mai ușor de înțeles sunt scrierile despre technicile școalei venețiene, flamande, a lui Rubens, Van Dyk, sau a școalei spaniole. S’au publicat multe cărți, în timpurile noastre, despre aceste procedee, din trecut, la care s’au adăugat multe păreri personale, care nu sunt întotdeauna juste. Știința de astăzi ne-a deslușit multe lucruri, pe care nu le știam. Cercetări microscopice ne învață multe în privința materialelor întrebuințate în trecut. Așa că s’au obținut rezultate însemnate pentru cunoașterea techni-cei celor vechi. In antichitate se întrebuința mult technica enca-usticei pentru pictura planșetelor, la icoane, etc. Numai la pictura pe pereți, în tempera sau fresco, se punea un strat de ceară, deasupra, pentru izolarea părților pictate cu cinabru. La vechii greci și romani, juca un mare rol întrebuințarea encausticei: ceara se amesteca cu culorile, încălzindu-se materialul colorant pe cărbuni și aplicându-1 cald pe suport. Se întindea, la nevoie, cu spahtule încălzite, și suprafața se netezea cu fierul fierbinte. Această technică are mare importanță pentru pictori, căci ceara nu este supusă la îngălbenire și nici la oxi-dare. Tot așa nu este influențată de umezeală, având și avantaje optice. Technica picturei cu ulei de astăzi nu este 1) In ceeace privește scrierile despre pictură ale celor vechi tre-bue să mărturisim că e foarte greu de a le traduce exact. Așa e cu Vitruvius, Dioscorides, Plinius, etc. Traducerile nu puteau să fie bine făcute de un pictor, fiindcă acesta nu e nici chimist, nici fizician, nici filolog. Tot așa, nici de un chimist, fiindcă acesta nu e pictor și nu e nici filolog. Numai o cunoaștere adâncă a meșteșugului ajutată de o cercetare științifică poate ajuta pe cineva să se apropie de înțelesul exact al acestor texte. www.dacoromanica.ro 105 tot una cu cea din trecut. Este absurd a se vorbi de invenția fraților Van Eyk ca descoperitori ai technicei de ulei. Pictura cu ulei a fost cunoscută din timpuri imemorabile. Așa știm că, în antichitate, din timpul lui Alexandru Machedon, s’a așezat un portret enorm pictat în ulei, pe o piață publică. El reprezenta pe Filip, tatăl lui Alexandru. Vechii Italieni cunoșteau de mult pictura în ulei. Tot așa călugărul Theophilos (german), vorbește despre uleiu și culori cu ulei întrebuințate de el. Mai târziu, Cennino, în cartea sa „Tratato della pittura“, are capitole întregi despre întrebuințarea uleiului. Technica uleiului, în trecut, era mai mult o pictură cu materiale de reșină și ulei, deci nu așa groasă, ca aceasta de astăzi. întrebuințarea ei era bazată pe felul de a lucra într’un anumit mod, acoperind picturile de tempera cu tonurile transparente, sau semi-opace ale culorilor de ulei, amestecate cu Mastic sau Damar. Felul de a picta în ulei de astăzi este cu totul altceva. Nu se mai ține nici o socoteală de durabilitate și mai cu seamă, nu se ține seamă de justa întrebuințare a materiei și de frumuseța rezultatului. Materialul, în această technică, determină aspectul lucrărilor, însă trebue ca acest material să fie logic întrebuințat și să nu se piardă avantagiile, pe care le poate da uleiul, amestecat eventual cu reșine. Substanțele colorante, amestecate cu ulei și Mastic, Damar sau altă reșină, bine întrebuințate, dau rezultate foarte frumoase. Aceste materii uleioase, transparente, sau semi-opace, întrebuințate peste pictura de tempera, dau rezultate pline de farmec. Altfel, tratate ca în zilele noastre, adică suprapunând, fără nici o rațiune, tonuri opace peste culori transparente și con- www.dacoromanica.ro 106 tinuând așa, și îngroșind stratul pictat, se pierd tocmai avantagiile pe care Ie poate da materia colorantă. La Bizantini era obiceiul a picta icoanele cu prea mult ulei fiert. Prepararea fondului pe planșete cu prea mult ulei și săpun a contribuit desigur la acel aspect negru și neplăcut pe care-1 vedem Ia majoritatea icoanelor. Multe icoane sunt înegrite din cauza fumului; însă multe au suferit cu timpul din cauza prostiei omenești, făcându-se mereu împrospătări, restaurări, sau schimbări. Tech-nica Florentinilor, Sienezilor și a Venețienilor, era la început o tempera. Această tempera, după Ce-nnini, se făcea din sucul fructelor proaspete, din smochine amestecate cu gălbenuș de ou și apă. La icoane se lucra, de multe ori cu o emulsiune de ceară, amoniac și clei (,,Ceracolla“)- Pentru lucrări monumentale, întrebuințau < frescoy> în sens mai rudimentar, care se complecta cu „fresco se-cco“, sau cu caseină sau mai curând cu tempera de ou. Mai târziu, după Masaccio, vedem întro-nându-se technica «fresco-ului» adevărat, adică executarea și terminarea lucrărei pe tencuială proaspătă. La vechii Italieni se făcea toată-pictura în tempera de ou. Se picta îmbrăcăminea și arhitectura înaintea părților cărnoase. Pe fondul albului pur, se punea culoarea cea mai puternică, cum ar fi lacul roșu, pentru a obține maximum de luminozitate. Se făcea un desen foarte studiat, cu un ton verzui și se colora cu „tera verde“: în lumină se punea alb pentru modelare. Tonul verzui se făcea din negru, ocru, galben și puțin alb, c-u denumire de „verdaccio“. Părțile carnației se făceau, ca ton local, cu un fel de ocru roșu (Sinope) și alb,, culoare numită „Cinabrese“, care însă nu era cina- www.dacoromanica.ro JAN VAN EYCK, Margareta (soția artistului); (tablou în ulei). www.dacoromanica.ro IOT bru. Suprapunerea tonurilor roșii pe tonurile verzui produce efecte armonioase. Vernisarea tablourilor se făcea cu ulei de in îngroșat la soare și amestecat cu o rășină. Acest vernis se aplica cu palma, pentru a nu se vernisa decât cu minimum' de materie. In țările nordice, în special la Flamanzi, constatăm că technica lor era mai mult o tempera slabă, însă, după Van Eyk, se întrebuința o technică în combinație cu culori de ulei și reșină. La Germani, constatăm o întrebuințare mai mare a uleiului, însă vedem cu ce grijă procedau, mai cu seamă din faptul că meșterii își făceau materialul lor cu o aplicațiune, care a dat rezultatele pe care le admirăm în operele maeștrilor lor. Așa la Albrecht Diirer, a căror technică o cunoaștem din scrisorile pe care le adresa prietenilor săi. El a fost în Italia unde a învățat mult, totuși a avut și unele-exprimări cu totul caracteristice și personale. Technica de atunci cunoștea perfect de bine procedeul, de a se servi de trăsături foarte subțiri, făcute cu pensula cu păr moale și lung, cu culoare de temperă de ou: deci cu un lichid apos, pe un substrat de culoare de ulei șr reșină, încă neuscat. In felul acesta se obțineau trăsături de o fineță. extraordinară, pe care nu le putem realiza într’o altă technică. Procedeul acesta se aplica cu mult folos la decorarea veștmintelor, la pictura brocate-lor, la giuvaericale, mai cu seamă la detalii, în general, cum sunt contururile sau trăsăturile de păr. Diirer excela în această technică și era mult preocupat de calitatea verniului, pe care-1 aplica. Acest verniu (lac), nu era acel lac comun făcut din ulei de in îngroșat, sau fiert, ci dintr’un lac combinat www.dacoromanica.ro 108 cu uleiurile eterice și verniu din esențe rășinoase. El numea acest verniu, lac alb. Diirer întrebuința uleiul de nuc și este probabil că prepararea tabloului era făcută cu tempera de caseină sau tempera de ou. „Imprimitura“ o făcea cu ocru și desena cu o culoare neagră, de acuarelă. Se servea de substratul în temperă în diferite culori, pentru .a obține un maximum de luminozitate, cu culoarea suprapusă. Și la Holbein se constată întrebuințarea •emulsiunei de ou. De altfel, până la secolul al XVIlI-lea și chiar mai târziu, vedem că se lucra •cu temperă în combinație cu materii oleioase și rășinoase. Cu timpul, chestiunile technice au pierdut din importanță. Meșteșugul a început să fie desconsiderat în ochii pictorilor. Se spunea că arta înaltă nu are nimic comun cu meșteșugul, și că pictorul este un suveran. Aceste opinii sânt împărtășite, din nenorocire, de mulți artiști și astăzi. La Italieni vedem o exprimare în artă condiționată ■de mediul în care trăiau. In desvoltarea triumfală a republicei Veneției, toate manifestările trebuiau •să contribuie la înălțarea gloriei neamului și de aceia se tindea la exprimarea artistică pe suprafețe mari, pe suprafețe nu numai murale, în fresco, •ci și pe tablouri lucrate pe pânză. Aci, la pânză, nu mai convenea întrebuințarea technicei celor bătrâni, ci trebuia găsită o technică cu efecte mai materiale. Era obiceiul de a se face o preparație netedă cu temperă, pe care se punea, sau se freca o lazură cu o culoare de ulei și reșină. Din cauza pânzei groase de cânepă, pe care Venețienii, mai ales, o întrebuințau la tablourile lor mari, era necesar să se facă o preparație-substrat cu o mate- www.dacoromanica.ro 109' rie mai păstoasă. Un manuscript, din biblioteca. Marciană ne spune lămurit, că se lua o parte, culoare de ulei des frecată, amestecată cu aceiașt cantitate de culoare de tempera, care era făcută din materia colorantă, frecată foarte des cu apă și amestecată cu cantitatea egală de gălbenuș de ou. Această culoare, așa preparată, dădea aspecte mai materiale, mai puternice decât obișnuita culoare, mai cu seamă că se picta pe suprafețe puțin netede, cum era țesătura groasă a pânzeturilor de cânepă. In afară de aceste considerații, nu trebuie să uităm că în epocele acele, unde arta însemna pentru preocupările societății și avea o importanță care nu se dă astăzi acestor chestiuni, nu se lucra, fără preocupări bazate pe o cunoaștere adâncă a. meșteșugului. In general, artiștii de atunci, na dădeau o importanță deosebită schițelor, ci totul tindea la executarea și realizarea unei opere desăvârșite.— Această operă trebuia să fie produsuL unei gândiri, cu o soluționare a problemei puse,, realizată din toate cunoștințele technice alfc artistului și nu o redare a unei impresii momentane, cala o schiță. Ei bine în technica picturei celor vechi, din părțile Flondrei, trebuie să admitem că technica. lui Van Eyk nu este altceva, decât o technică combinată cu tempera și uleiuri de in sau de nuc. Mai târziu se stabilește o nouă technică, punându-se albul de plumb, în părțile luminoase, așa cum se făcea pentru efectele plastice, nu ca o culoare de alb pur ci amestecat cu o culoare, care reda tonuL local.. Deși acest procedeu ni se pare astăzi foarte logic, el a făcut mare impresie printre contimporani,, după cum vedem din scrierile celor vechi. Din cu- www.dacoromanica.ro 110 florile pe care le întrebuința Diirer, constatăm că el căuta cel maî bun material. Din scrisorile ’lui •se vede ce importanță dădea el ultramarinului adevărat „Lapis-lazuliului‘\ Examinându-se microscopic materialul, se vede că întrebuința câte odată $i albastru de munte, pe care el credea un Lapis-Iazului. Tonurile albastre se aplicau în vremea aceia cu emulsiune de tempera și nu în ulei. La Venețieni vedem, ca o consecință a procedeurilor în technica <le fresco, mai târziu la executarea marilor lucrări pe pânză, cum artiștii lor căutau a reda o unitate în spațiu, și riu se pierdeau în exprimarea deta-liurilor. — Technica lor consista în a acoperi pânza țesută gros, cu o soluție de clei și, pe urmă, cu .așa zisa „Imprimitura“, care era o culoare de roșu, sau verde, preparată cu ulei de in și reșină aplicată pe toată întinderea pânzei. Pe această „Im-primitura“, se lucra cu o tempera grasă de ou, punându-se culoarea deschisă, în mod destul de păstos, la părțîle luminate; pe când, în umbră, se freca, cu puțină culoare, așa încât se obținea prin suprapunerea culoarei deschise pe fond mai închis un gris-albăstrui. Suprapunerea culoarei de tempera în diferite grosimi, Ia lumină, tonul mijlociu și umbra realizau o modelare generală, acoperindu-se așa toată pânza. Peste această materie de tempera se punea lazure mai mult sau mai puțin transparente, (puse mai mult cu palma mâinei), cu o cu-Joare de ulei-reșină obținând în felul acesta, tonuri splendide care caracterizau școala Venețiană. Technica aceasta, însă, era un procedeu «de longue haleine», și nu se mulțumea în general cu o simplă lazură, ci se lucra mult la un tablou, alternând stratul de tempera eu Jazura în ulei-reșină: nu se re- www.dacoromanica.ro 111 peta, în locuri anumite, acoperirea suprafețelor date cu o lazură, cu tempera de ou. De aceea ni se relatează că Tiziano, vorbind de procedeu, spunea că sunt necesare 30-40 „svelature“, adică lazururi făcute pe sub straturile deschise. Aceste lazururi produc efecte străvezii, care nu se pot obține cu o altă technică. Suprapunerea materiei colorante, mai mult sau mai puțin transparente, cum este verdele, roșu, sau galbenul, pe suprafețe deschise și diferit colorate, produce efecte optice de o mare ~ luminozitate. Așa dacă punem o lazură de galben transparent, cum este Aureolinul, pe un fond de verde făcut din galben de Neapole, acoperit cu verde, vom obține tonuri extraordinar de intensive. Dacă preparăm tonuri în tempera cu galben de Neapole, sau dacă preparăm substratul cu terra verde, și punem o lazură de roșu de „garance" pe ambele tonuri, vom observa cât de mult vibrează tonul obținut pe substratul de galben, în comparație cu acel pus pe terra verde. Recomand experimentarea acestui procedeu, pentru a se convinge cineva de efectele ce se pot obține, punând o lazură de roșu garance pe galben de Neapole și aceiași lazură pe un ton de alb cu verde terra. Toată pictura venețiană se baza pe aceste observații. Pe lângă aceste tonuri vibrante, Tiziano vorbea mult de necesitatea de a murdări culoarea, ceeace însemna, «a amorți» culoarea prea vibrantă, acolo unde trebuia, adică de a obține acele se-mi-tonuri, care fac farmecul picturei lui Tiziano, inițiatorul picturei moderne. Venețienii puneau, la sfârșit de tot, o lazură verde albăstruie, cu care amorțeau tonurile prea crude. Se vede acest lucru caracteristic al școalei Venețiene și în pictura lui www.dacoromanica.ro 112 Greco Theotocopuli, care a fost elevul lui Tiziano și a adus această technică în Spania. Materialele întrebuințate erau: Uleiul de nucă, verniul de Mas-tic, terpentina Venețiană, uleiul de in, ouăle, laptele și cleiurile de plante. Artiștii mari, Veronese, Velasguez, Goia și ultimul gigant al școalei Vene-țiene, Tiepolo, își făureau technice personale, deși bazate pe procedeurile școalei lui Tiziano, procedeu care, în fond, era un fel de pictură «a Ia prima >, după o lungă pregătire a substratului. Pictura lui Velasguez ne atrage mult și technică lui ne este sau, mai bine zis, ar trebui să fie un bun exemplu pentru pictura modernă. — Procedeul lui constă în a lucra pe fonduri roșii, sau brune, în tonuri de tempera cenușie, pe care aplica lazu-ruri groase, cu culori păstoase, în pictura «a la prima». Technică lui Rubens și a școalei sale, Van Dyk, T6niers. etc. ne este cunoscută din manuscriptul Doctorului Mayerne, care era prietenul lor și le adresa scrisori. Rubens picta pe fonduri deschise. Pentru lucrări mai mici, el recomanda să se lucreze pe planșe de lemn preparate cu fonduri albe de ipsos. Aceste fonduri albe le mânjea cu o culoare gris, luând cărbune pisat, alb de plumb și puțin clei, sau emulsiune de ou. Această culoare cleioasă, această murdărie a planșei albe, se aplica foarte repede cu un burete sau cu o pensulă mare, în așa fel ca dungile culoarei mai închise să rămână vizibile. Rubens întrebuința acest procedeu, pentru a nu fi stingherit în timpul lucrului, prin aspectul uniform al fondului alb ci se servea de mânjirea suprafeței, a dungilor, exprimându-se cu mai mare libertate și fantezie. www.dacoromanica.ro 113 El obținea extraordinare efecte, prin suprapunerea tonurilor semi-transparente de alb și ocru alb roșu, tonuri verzui, puse pe tonuri deschise de gris. Tot farmecul technicei sale rezidă în procedeul său. Numai la urmă, către terminarea lucrărei, el întrebuința roșu mai puternic în carnație. Sunt multe divergente de menționat în privința acestui roșu. Unii spun că e vorba de cinabru (vermillon); alții afirmă că este terra roșie de Sinopia (un pământ din Asia Minoră, care nu se mai găsește astăzi), iar alții în sfârșit, că este un roșu puternic de terra de Sienna foarte mult arsă. — Despre tech-nica lui Oreco se spune că lucra în felul lui Tiziano, însă că se servea mult de tonurile în gris obținut prin lazururi de alb. Pe aceste tonuri, el aplica culori puternice și, după terminarea și uscarea picturei, el aplica un ton general de verde albăstrui, ca o lazură generală. De altfel, acest procedeu era caracteristic pentru Venețieni, cu deosebire, că această lăture finală, la Oreco, era mai închisă într’un ton albastru verzui negricios. Poate că tonurile acestea închise erau cauzate de întrebuințarea verdelui de aramă, care se înegrește cu timpul. Atât Italienii cât și Flamanzii, în tablourile în ulei, acolo unde se găseau tonurile albastre, aveau obiceiul să coloreze acest albastru cu tempera de ou, pentru a păstra acestor tonuri toată luminozitatea. La Rubens, observăm că lucră pastuos în părțile luminoase, pe când, în umbre, el cerea dela elevi să lucreze subțire și transparent. Recomanda să nu se pună alb la umbră. Lichidele, cu care lucra, erau mai subțiri decât acele a lui Van Dyk.. www.dacoromanica.ro 114 Aceste lichide formate din ulei de nucă, sau ulei de in, amestecat cu materii reșinoase de Mastic, sau Damar, erau așa de rezistente, încât nu era nevoie de a mai vernisa tabloul, decât după oarecare trecere de timp. Procedeul era foarte nimerit, căci astăzi putem constata cât de proaspete au rămas tablourile făcute de mâna lu Rubens, și câtă dreptate avea el lucrând așa. Mulți contipo-rani îl combăteau și chiar elevii săi principali. Van Dyk și Teniers nu prea se țineau de stricta aplicare a technicei lui. Tablourile lor s’au întunecat însă mai mult. In rezumat putem defini procedeul de pictat a lui Rubens în felul următor. Pe un ton gris se pun tonuri calde de ocru, pe deasupra în planuri, culori mai reci și iar tonuri de umbre calde. Se întărește aspectul cu aplicarea culoarei pastuoase, precizându-se unele detalii. O alternativă deci de tonuri reci și calde, o technică de lucru «a la prima» pe o preparație bine chibzuită, și nu o pictură «a la prima» în felul celei de astăzi. Una din condițiile principale în exercitarea picturei era întrebuințarea pensulelor curate pentru fiecare culoare. Van Dyk recomanda întrebuințarea uleiului de in, spunând ca și Cennini, că este cel mai bun, Rubens și Van Dyk recomandau să se picteze pe cât se poate «a la prima». Bine înțeles, în sensul mentalității de atunci, adică servin-du-se de substratul preparat. Tablourile lui Van Dyk au un aspect mai întunecat decât acelea ale lui Rubens. Van Dyk a avut o mare înrâurire asupra multor pictori. Pictorii englezi au fost cu deosebire influențați de technică lui. Așa Oains-borough, Renolds, Lawrence etc. care au format www.dacoromanica.ro 113 celebra școală Engleză. Technica lui Rembrandt a interesat în mod cu totul deosebit și a fost cauza a multor discuții. Se poate caracteriza, în mod superficial, technica lui, spunând că el caută a obține o unitate în aspectele luminoase, armonizând partea luminoasă cu tonul local și părțile umbroase, și mai cu seamă depunând la locul ei valoarea fiecărei culori. El a excelat în realizarea unui clar-obscur, cum nimeni altul nu a mai obținut. N’avem decât să admirăm nemaipomenita adâncime de transparență în tabloul lui Rembrandt, din colecția casei Noastre Regale, „Estera în fața lui Ahasver“. Ni se înfățișează un aspect de aur topit în spațiul umbros. Pentru a vorbi de technica lui ar fi nevoie de mult spațiu, ceiace nu ar putea nici pe departe înlocui studierea tablourilor lui din colecțiile celebre. Aceste indicații sumare, asupra technicii unor supraoameni, iau locul lor aci, fiindcă doream să înflăcărez râvna entuziaștilor pentru arta noastră. Voesc să arăt că operele minunate, pe care le admiră o lume, sânt lucrul mânilor omenești, și sânt obținute cu materiale și mijloace ce ne stau șr nouă la îndămână. Să nădăjduiască fiecare și să aibă încredere în puterile lui. Puterile unui artist sunt mari și nu se pot asemui cu ale nimănui altuia. Artistul crează vieață și munca lui sporește înțelegerea și bucuria, cele mai scumpe averi ale omenirii. www.dacoromanica.ro TABLA DE MATERII Pag. Cuoânt înainte de I. D. Ștefănescu . . .III Prelată de A. G. Verona ..... XXI Cap. I. Pictura Murată (tecnici și materiale) . . 3 1. „frescosul" . .... 7 2. Pictura „in secco* . . . .37 3. „ cu caseină . . . .38 4. „ „ gălbenuș de ou . . . 41 5. Encaustica . .... 42 6. Pictura cu clei . . . . .44 7. Tecnica zisă ,sgraffitto* . . .47 8. Pictura în „tempera" . . . .48 Cap. II. Pictura de „cheoate? . . . .55 A. Tecnicele ...... 55 1. Pictura în ulei ..... 55 2. „ „ acuarelă . . . .63 3. „ „ pastel . . . .63 B. Materialele ...... 69 1. Culori ...... 69 2. Uleiuri . . . . . .71 3. Rășini, ceara . . . . .TI 4. Pânzeturi ...... 80 5. Prepararea suporturilor . . .81 Cap. III. Consolidarea, restaurarea și renooarea operelor de artă . . . . .91 Cap. IV. Procedeele tecnice ale artiștilor din trecut 103 Tabta.de materii . . . . .117 www.dacoromanica.ro PREȚUL 600 LEI www.dacoromanica.ro Emilia DAVID Poezia generației '80: intertextualitate și „performance” Aula Magna Inițiată de criticul și istoricul literar Lucian Chișu, colecția Aula Magna publică monografii și exegeze literare care au fost, la origine, teze de doctorat sau lucrări de absolvire a studiilor postdoctorale. Colecția vine în sprijinul tinerilor cercetători, fructificând -într-un nou format, consacrat tiparului - rezultatele investigațiilor acestora efectuate în timpul stagiului doctoral/postdoctoral, prin subiecte ce se integrează în aria tematică a filologiei. Colecția Aula Magna promovează o viziune actualizată, contemporană, asupra valorilor patrimoniului nostru literar. Cărțile se adresează atât specialiștilor din domeniul teoriei și istoriei literare, cât și publicului larg cititor. Emilia DAVID Poezia generației '80: intertextualitate și „performance” Colecția Aula Magna Editura MLR București, 2016 Coordonator colecție: Lucian CHIȘU Redactor: Andreea DRĂGHICESCU, Oana PURICE Concepție copertă: Mircia DUMITRESCU Copertă: Emilia PETRE Tehnoredactor: Luminița LOGIN Descrierea CIP a Bibliotecii Naționale a României DAVID, EMILIA Poezia generației 80 : intertextualitate și „performance” / Emilia David. - București : Editura Muzeul Literaturii Române, 2015 ISBN 978-973-167-265-6 821.135.1.09-1 Editura Muzeul Literaturii Române este recunoscută de C.N.C.S., având categoria B. Cod CNCS PN - II - ACRED - ED - 2012 - 0374 Părinților mei CUPRINS INTRODUCERE ............................................11 CAPITOLUL I - Jocul intertextualității și poetica performance-ului. Mize, instrumente, ipoteze de lucru........................19 1.1. Introducere ................................19 1.2. Intertextualitatea ca sursă a jocului ......24 1.3. Poezia generației ’80: o poetică a jocului și a performance-ului ......................36 CAPITOLUL II - Între „presiunea intertextuală” și intertextul cu realitatea. Traian T. Coșovei, Florin Iaru, Alexandru Mușina, Romulus Bucur .......59 11.1. Jocurile Infantei, muzicile și melancolia sau „lirismul funambulesc” al lui Traian T. Coșovei .........................59 11.2. Poezia lui Florin Iaru, un „text-party”. Punerea în scenă, performance-ul, jongleria și alienarea ..............................94 11.3. Alexandru Mușina: „epopeea tragi-comică a navetei” sau intertextul cu realitatea ..118 11.4. Romulus Bucur: „presiunea intertextuală” și nevoia de a trăi autentic...............156 CAPITOLUL III - Exploratorul de traversări de sensuri și autorul cu manual: Ion Stratan și Bogdan Ghiu. Mariana Marin scriind în jurnalul Annei Frank. Alte „regii” ale poeziei ............................................181 7 III.1. Ion Stratan: jocul pe „urmele unui imperiu sintactic” sau despre „o mare traversare de sensuri”...................................181 111.2. „Caietul de regie” (un manual) al autorului. Un actor (Bogdan Ghiu) și cîțiva actanți: poemul, limbajul, foaia albă, tăcerea și trăirea ...................................203 111.3. Mariana Marin: subterfugiul de a scrie în jurnalul Annei Frank. Un altfel de travesti și de joc .................................2 1 7 CAPITOLUL IV - „Travestiuri” intertextuale, înlănțuiri de performance-uri și duble măști în poetica lui Mircea Cărtărescu ...........................25 1 IV.1. Cosmogonia, ludicul „întors”, „jocurile mecanice” și virtualitățile operei viitoare.251 IV.2. „Travestiuri” intertextuale, duble măști și livresc filologic (dar nu numai) în cîteva „poeme de amor”..................................273 IV.3. Totul relativ din volumul Totul ...........309 IV.4. Levantul: o înlănțuire neîntreruptă de performance-uri scenice și poetice.........322 IV.5. „Poezia suportabilă”. Cultura rock a autorului, o sursă extraliterară de intertextualitate. Traducerile din Dylan și legătura dintre muzică și poezie ................35 1 IV. 6. Notă bibliografică. Mircea Cărtărescu în limba italiană..........................359 CAPITOLUL V - Poezia lui Matei Vișniec în contextul generației ’80 .......................364 V. 1. Cîteva premise pentru o raportare a profilului poetic al lui Matei Vișniec la „portretul de grup” al generației ’80 ......364 8 V.2. Arta „deghizării” în La noapte va ninge. Constelații și triunghiuri intertextuale.372 V.3. Performance-uri și cvartete intertextuale, ceremonial și „parodie serioasă”: alte simulacre ale normalității în utopia de o zi din Orașul cu un singur locuitor............399 V.4. Coregrafii suave, colaje atipice și „efecte domino” în cosmosul infinitezimal din fața cănii de ceai ..................437 V.5. „Poftim un caz” sau mai multe: jurnalul (londonez), poemul care-și cronometrează procesul de fabricație, erosul ludic și magia pîndei .....................................461 V.6. Despre „firimiturile care cad de la masa de lucru a poetului”. Canțonierul pentru Andra ......................................480 V.7. La masă cu Marx: inconvenientul de a fi chelner în restaurantul istoriei. Un volum recapitulativ...............................493 V.8. Note despre receptarea poeziei lui Matei Vișniec în Italia ................508 V.9. Concluzii ..............................511 CONCLUZII FINALE ...................................523 BIBLIOGRAFIE .......................................536 INDEX DE NUME.......................................566 9 INTRODUCERE Acest studiu critic reprezintă versiunea pentru tipar a unei părți a tezei de doctorat a autoarei, intitulată Mizele inter-textualității în literatura generației '80. Matei Vișniec - Aspecte ale bilingvismului și ale postmodernismului în contextul unei receptări pluriculturale a operei, realizată în cotutelă în cadrul Universității din București și, respectiv, a Universității din Torino. O a doua parte, dedicată unor teme fundamentale din opera lui Matei Vișniec, unul dintre scriitorii exponențiali ai generației ’80 și ai literaturii române actuale, a fost publicată aproape simultan cu aceasta, la sfîrșitul anului trecut, la Editura Tracus Arte. Reunind pentru o clipă perspectivele de cercetare avute în vedere, cu intenția de a recompune în mod sintetic ansamblul tematicii dezvoltate în lucrare, precizez că aceasta din urmă a cuprins trei direcții principale, cu scopul de a încadra din tot atîtea unghiuri de analiză profilul literar plurivalent al lui Matei Vișniec, un autor bilingv și bicultural, cunoscut astăzi în Franța, patria sa de adopție, ca și dincolo de hotarele culturii române, mai ales ca dramaturg. Publicarea recentă, în special cea în traducere franceză, a unor volume de poezie și de proză scrise și editate inițial în limba maternă, indică faptul că în prezent cota valorică a scriitorului se consolidează și se extinde și la aceste genuri și că descoperirea sa, în ipostaza de poet și prozator, este încă în curs. În Poezia generației '80: intertextualitate și „performance” - așa cum o anunță și titlul cărții - se propune, pe de-o parte o explorare care se extinde la un context literar amplu, și anume, 11 la mizele poeziei produse în deceniul nouă, cel al lansării și formării acestei „promoții” excepționale de scriitori, precum și la literatura postmodernă ulterioară. Dar, în același timp, demersul cuprins în paginile următoare a presupus și conturarea cît mai precisă a profilului individual al poetului Vișniec în „portretul de grup” al generației ’80, cea în care acesta a debutat și s-a afirmat în România, pînă în 1987 (anul expatrierii sale în Franța). Astfel se explică și faptul că interpretările referitoare la poetica fiecăruia dintre colegii săi includ constant raportarea comparativă la poezia lui Matei Vișniec, căreia îi este rezervat capitolul cel mai amplu. Așadar, analiza referitoare la opera poetică integrală a autorului aprofundează motivațiile și modalitățile inter-textuale adoptate de literatura română optzecistă și postmo-dernă, examinînd ocurențele conceptului de intertextualitate, nu doar în asociere cu alte tipologii de „relații transtextuale”, cu procedee conexe lor și cu alte „figuri” ale literaturii de grad secund (metatextualitate, hipertextualitate, parodie, pastișă, ironie), ci și în strînsă legătură cu conceptul de performance. Fac, deci, obiectul interpretării unele particularități stilistice ale acestei literaturi împreună cu motivațiile existențiale specifice postmodernismului poetic. În schimb, în volumul care cuprinde cealaltă parte a cercetării este prezentată opera lui Matei Vișniec în ansamblul ei, punînd accentul cu precădere asupra componentei drama-turgice. Investigarea a fost realizată din perspectiva traduc-tologiei, dar și din aceea a difuzării în Franța, în special în cadrul participărilor consecutive ale pieselor autorului la festivalul din Avignon, precum și în Italia, alăturînd referiri la alte spații și medii culturale - universitare și editoriale - care au manifestat o deschidere evidentă spre producția sa teatrală. Revenind la monografia de față, aceasta include, deci, analiza operei poetice a scriitorului, dar, în același timp, și pe cea a versurilor cîtorva dintre autorii de vîrf ai generației 12 ’80, pornind de la premisa că reconstruirea detaliată a „portretului de grup” în cheie intertextuală reprezintă un cadru cît mai adecvat care să legitimeze recitirea poeziei lui Matei Vișniec. În afara unei reparcurgeri complete a producției în versuri a autorului, lectura critică actuală comportă examinarea și interpretarea celei publicate de alți opt colegi pe parcursul anilor ’80. Așadar, sînt reconsiderate caracteristicile principale ale acelui pattern care a fondat și cosolidat poetica generației ’80, în interiorul căruia fiecare poet selectat își găsește locul în funcție de aderența propriei opere la conceptul multiform de joc și respectiv la cel de performance. În fine, acestea din urmă apar asociate într-o estetică a intertextualității, înțeleasă adesea ca modalitate de manifestare a ludicului (de tip livresc), ceea ce reconfirmă validitatea viziunii potrivit căreia postmo-dernismul românesc este o pluralitate de „încorporări ale unui model structural unic”.1 Corpusul de texte asupra căruia se va concentra prezentul demers interpretativ și comparativ va acorda o atenție specială operei în versuri a majorității autorilor incluși în culegerile-manifest Aer cu diamante și Cinci, ambele apărute în 1982, insistînd preponderent asupra contextelor, poemelor, ciclurilor și cărților care se revelează ca fiind cele mai ilustrative și mai productive din unghiul de cercetare ales. Este vorba despre volume individuale ale autorilor Mircea Cărtărescu, Traian T. Coșovei, Florin Iaru, Ion Stratan și, respectiv Romulus Bucur, Bogdan Ghiu, Mariana Marin și Alexandru Mușina, cărora le voi adăuga, desigur, pe cele ale lui Matei Vișniec. Intenția este de a pune în lumină mijloacele expresive și mizele asumate de fiecare poet în propriile texte, diferit sau în comun cu colegii de generație. Din perspectivă stilistică, stu- 1 Ion Bogdan Lefter, Flashback 1985. Începuturile „noii poezii”, Paralela 45, Pitești, 2005, p. 72. 13 diul presupune interpretarea procedeelor literare identificabile în acest corpus de opere și a semnificației acestora. Diferit de situația receptării postmodernismului și optze-cismului, în accepția lor de fenomene literare majore care au marcat cultura română, poezia lui Matei Vișniec, ca și teatrul său, sînt subiecte încă insuficient investigate în cadrul literaturii critice din mediul academic atît românesc, cît și italian. În cazul acestui scriitor, relectura în cheie intertextuală și metatextuală se va revela utilă pentru o reevaluare mai ales a accentelor care personalizează producția sa lirică în ansamblul optzecismului și care decid plasarea propriului profil în cadrele poetice ale generației, permițînd extinderea analizei la opere ale colegilor de „promoție” cu care autorul manifestă afinități tematice și stilistice mai pregnante. Demersul va evidenția în plus trăsăturile ce motivează apartenența lui Vișniec la postmodernismul românesc. A opera cu un concept atît de fecund precum intertextua-litatea înseamnă a propune accepții ale raporturilor operelor cu tradiția, memoria și istoria literară, cu limbajul și referentul, cu stilistica și cu atitudinea auctorială a scriitorului presupus de această literatură, în fine, cu receptarea, apelînd la varietatea de forme expresive în care se „încarnează” această „figură” a palimpsestului (citatul, aluzia, referința culturală, rescrierea, colajul etc.), precum și la modalitățile de „travestire” burlescă a textelor, prin parodie, pastișă, satiră, ironie. După o rapidă revizitare critică a noțiunii de intertextua-litate, strict funcțională precizării intențiilor și perspectivelor din care vor fi dezvoltate exemplificările ulterioare pe texte, analizele vor reflecta asupra fenomenului în accepția lui de proces dinamic de producere a operei, cu consecințe teoretice și aplicative prezente în poeticile optzecistă și postmodernă, în special din anii ’80. Va fi util să stabilim ce tip de ruptură (sintactică, semantică, stilistică) produce în discursul literar ocurența citatului, indi- 14 cele etalon al intertextualității, ca și nivelul de la care provin diferitele actualizări livrești (univers poetic, tematic, limbaj etc.) în textul citat, luat drept model, sau, din contră, considerat obiect al unei negații (Kristeva); cu alte cuvinte, să precizăm aderența sau inaderența la soluțiile propuse de un alt (de alți) scriitor (scriitori). E cazul poeziilor-replică sau al rescrierilor, de considerat ca posibile varietăți ale hipertextului. Alți „revelatori” de intertextualitate vor fi componentele extratextuale, precum titlul, subtitlul, prefața, notele de subsol, anexele, epigraful și alte elemente, toate susceptibile să semnaleze tipul de raportare al scriitorului secund la textul de premiere main (adaptînd - iată - terminologia lui Compagnon). Dintre numeroasele aspecte ale conceptului de intertex-tualitate, cercetarea de față este interesată în egală măsură și de cel al unei literaturi - la care aderă generația ’80 și post-modernismul românesc - ce ia act de saturarea propriului spațiu. În acest sens, miza procedeului privilegiat de comentariile care vor urma nu este atît legitimarea prin apel la predecesori iluștri, funcție tradițională în sfera de utilizare a noțiunii, ci mai degrabă de a descoperi în acumularea infinită de texte un spațiu benefic imaginației. Poezia deceniului nouă va fi deci investigată urmînd orientarea ei simultană către referențialitate, vizînd „autenticitatea” și tranzitivitatea reprezentării și, în același timp, către ficțiune, pînă la nivelele cele mai dense de substanță onirică. Tot în logica explorării textului ca procesualitate și dinamică internă, se vor sonda în recuzita de mecanisme literare a generației ’80 sugestii provenind din zona teoriei performance-ului (Richard Schechner, Michel Benamou, Jerome Rothenberg, Ihab Hassan, Steven Connor), în sfera căreia conștiința teoretică și jocul, mergînd pînă la ideea de textură artistică cu valențe de natură teatrală, sînt fundamentale, ca și-n experiențele intertextuale. Aceleași elemente au pătruns masiv și în literatura română optzecistă și postmodernă. Prezența lor în opere atrage cele 15 mai importante și mai productive modalități și strategii expresive ale postmodernismului literar, comunicînd în același timp noua viziune auctorială și, în sens mai general, ontologică, asimilată de așa-zisa „paradigmă postmodernă”. Spiritul critic „încorporat” în poem și jocul (ludicul) participă la stratificarea textelor pe nivele diferite de semnificație, intervenind în punctele lor de forță, în asociere cu toate acele procedee care fac din scriitură un proces, adică un produs dinamic, pe cale de a-și constitui propriul conținut și fizionomie, în raport cu viziunea despre lume, despre literatură și cu creația respectivului scriitor. Testarea principiilor postmodernismului prin folosirea unor exemplificări extrase din operele generației ’80, incluzînd-o pe cea a lui Matei Vișniec, face posibilă o analiză comparativă între accepția în sens larg a performance-ului, concept cu circulație extinsă în teoria anglo-saxonă și americană, și experiențele similare omologate de optzecism în evoluția lui spre postmodernism. Focalizînd ulterior perspectiva, poeticii optzeciste i se vor asocia cîteva caracteristici ale modelului performance-ului de tip teatral și, în fine, unele tehnici ale teatrului postmodern. Trăsăturile performance-ului, care se vor regăsi printre premisele interpretative ale acestei cărți, pot fi sintetizate în următoarele repere, indispensabile - cred - oricărei cercetări din unghi literar a eredității lăsate de prodigioasa generație. A performa presupune participarea ca actant (performer) într-un context public și-n prezența unui auditoriu (în literatură chiar și imaginar, dar invocat în text), căruia i „se explică” natura procesuală (de tip work-in-progress) a ceea ce se reprezintă ca pe o „scenă” de teatru, respectiv într-un text literar, fiind mai importantă ideea de act în curs de desfășurare decît rezultatul lui. În poem aceste funcții sînt exprimate predominant - am mai spus - prin metatextualitate și intertextualitate, precum și prin alte „figuri” ale literaturii de grad secund. 16 Mai mult, poetica optzecistă se naște în atmosfera Cenaclului de Luni ca discurs adresat unei asistențe formate nu doar din tinerii poeți care citeau versuri, ci și dintr-un public prezent, destul de numeros, care recepta savuroasele ședințe de cenaclu ca pe niște spectacole, reacționînd și delectîndu-se la comicul și ironia textelor, a clișeelor deconstruite, a citatelor culturale mai greu sau mai ușor decodificabile, la reciclarea replicilor (caragialiene) deja celebre, și, nu în ultimul rînd, la modul buf, amuzant (cealaltă față a seriozității și competenței critice) cu care erau primite de restul colegilor-scriitori poeziile abia citite. Însumînd perspectivele care au alcătuit la origine teza de doctorat a subsemnatei, e firesc să ne întrebăm cum se stabilesc în mod concret legăturile dintre producția dramatică și cea poetică (și narativă) a lui Matei Vișniec, pornind de la ilustrările conceptului de performance, cu alte cuvinte, de la ideea operei ca proces, autoreflexivă și fascinată de propria geneză și, generalizînd, între poetica postmodernă a teatrului și poezia generației ’80. În mod analog, se pot releva funcții și motivații similare între manifestările intertextualității, pe de o parte, în dramaturgia actuală (inclusiv în scriitura pentru scenă a lui Matei Vișniec), iar pe de altă parte, în poezia (și proza) literaturii „generației în blugi”. Volumul care se deschide acum va încerca să ofere cîteva răspunsuri și soluții întrebărilor și ipotezelor de lucru schițate în această Introducere. * Teza de doctorat la care s-a făcut referire a fost realizată în cotutelă, în cadrul universităților din București și din Torino, între anii 2011 și 2014. Cu această ocazie le adresez coordonatorilor tezei, Prof. Ion Bogdan Lefter și Prof. Bruno Mazzoni, cele mai vii mulțumiri pentru disponibilitatea și generozitatea intelectuală cu care au întîmpinat solicitările și necesitățile de studiu ale doctorandei, precum și pentru recomandările mereu 17 prompte pe care mi le-au oferit pe întreaga perioadă a documentării și, ulterior, în faza redactării lucrării. Doresc, de asemenea, să-i transmit gratitudinea mea și D-lui Prof. Marian Popescu, critic de teatru și director al Editurii Unitext, pentru reperele bibliografice transmise, referitoare la domeniul său de competență, dar și pentru a-mi fi facilitat procurarea unor volume de dramaturgie contemporană și de teorie a spectacolului, apărute la Unitext, fiind vorba de studii fundamentale despre noua performativitate dramatică și scenică. Aceste cărți mi-au fost utile atît pentru prima, cît și pentru a doua parte a tezei de doctorat, despre care am amintit la începutul prezentei Introduceri. În fine, mulțumiri speciale scriitorului Matei Vișniec, pentru colaborarea cu materiale și informații din arhiva personală, puse la dispoziție în scopul reconstruirii istorico-literare a unor aspecte mai puțin documentate și accesibile din opera sa poetică. * Menționez că volumul apare redactat conform normei ortografice anterioare reformei din 1993, întrucît și cealaltă parte a tezei de doctorat, publicată în noiembrie 2015, a fost scrisă în același fel, păstrîndu-se astfel criteriul uniformității la nivelul întregului text care a constituit lucrarea mea de doctorat. Am menținut grafia cu „â” în citatele preluate din cărți editate după 1993 care au adoptat noua normă, deoarece am considerat că forma originală a respectivelor texte trebuie reprodusă ca atare. Mulțumesc direcției Editurii Muzeului Național al Literaturii Române pentru a-mi fi acceptat această propunere. Emilia David Torino, 10 decembrie 2015 18 CAPITOLUL I Jocul intertextualității și poetica performance-ului. Mize, instrumente, ipoteze de lucru I.1. Introducere Profilul poetic al lui Matei Vișniec în cadrul generației în care s-a format și afirmat în România pînă în 1987, cînd scriitorul a decis să-și continue propriul parcurs literar în Franța, se distinge prin afinitățile profunde - nu toate identificate și suficient comentate - care-l asociază modelelor opt-zecismului. Prezenta analiză pornește de la o paradigmă interpretativă cuprinzătoare, cea a unei poetici a jocului și a performance-ului, ce include ample zone din poezia lui Vișniec, precum și din aceea a altor colegi de generație. Grila de lectură propusă se va aplica nu numai poeziei acestui autor și a altor poeți optzeciști, publicată în perioada postmodernă a literaturii române, adică începînd aproximativ din 1985, pragul cronologic cel mai larg acceptat pentru afirmarea mișcării, ci și volumelor de debut ale acestei „promoții”, apărute în primii ani ai deceniului nouă, în mai multe fiind deja evidente trăsături anticipatoare ale postmodernismului.1 1 Mircea Cărtărescu, cap. „Dezbaterea în jurul conceptului de postmodernism”, în Postmodernismul românesc, postfață de Paul Cornea, Humanitas, București, 1999, p. 184: „Este semnificativ faptul că exact în perioada 1983-1984, cînd în conștiința autorilor și a criticii apare conceptul de postmodernism, istoria generației ’80 ca fenomen viu și progresiv ia, practic, sfîrșit. 19 Obiectivele acestei monografii privesc studierea aspectelor și mizelor intertextualității în literatura română optze-cistă și postmodernă, cu intenția de a examina, în același timp, consecințele raportării eului auctorial față de text, de literatură și de lume. Abordarea propusă va permite operarea cît mai adecvată a asocierilor și disocierilor, atît în plan istorico-literar, cît și interpretativ, cu scopul de a încadra și de a defini exhaustiv profilul literar plurivalent al scriitorului Matei Vișniec, perceput deja de critica literară din anii ’80 ca diferit în ansamblul literaturii optzeciste (și postmoderne), dar unanim considerat, atunci ca și în prezent, printre numele prestigioase ale generației. Ca și alți colegi, autorul a publicat volume individuale de versuri - La noapte va ninge (1980), Orașul cu un singur locuitor (1982), Înțeleptul la ora de ceai (1984, Premiul Uniunii Scriitorilor din România decernat în 1985) -, care vor fi analizate în prezenta lucrare în oglindă cu producția poetică a generației. Stilul optzecist este, de fapt, fixat și în poezie, și în proză înainte de apariția la optzeciști a unei conștiințe postmoderne, așa încît, paradoxal, cea mai «postmodernă» grupare artistică a contemporaneității românești, se află, de fapt, pe drumul către postmo-dernism. [...]. Între 1984 și 1988 optzeciștii află că de ani de zile, asemenea domnului Jourdain, făceau literatură postmo-dernă fără s-o știe”. Cf. în același studiu observații similare asupra datării începuturilor postmodernismului românesc, p. 371. Aceeași poziție fusese exprimată de Ion Bogdan Lefter în momentele în care aceste evoluții tocmai aveau loc în literatura română, în eseul „Secvențe despre scrierea unui «roman de idei»”, din Caiete critice, nr. 1-2, 1986, pp. 139-143, eseu reluat în volumul aceluiași autor (de unde și citez), Postmodernism. Din dosarul unei „bătălii” culturale, Paralela 45, Pitești, 2000, pp. 20-23 (poziție pe care o dezvoltă și argumentează amplu, pînă la sfîrșitul contribuției respective. Vezi Bibliografia). 20 Pentru a schița planul general al lucrării, voi lua deocamdată ca reper poezia lui Vișniec și Cărtărescu, extinzînd însă exemplificările tematice și la alți poeți optzeciști. Cît îl privește pe Matei Vișniec, analiza va include și cele două volume, Poeme ulterioare, care grupează producția poetică scrisă între 1987-1999, și La masă cu Marx, publicat în 2011, întregind un parcurs poetic prelungit pînă în anii cei mai recenți. Pentru a comenta poezia lui Vișniec din această ultimă perioadă, care lasă mult în urmă modelul „poemului-standard optzecist”, descris de teoreticienii și criticii acestei literaturi (Lefter,2 Cărtărescu3 etc.) și, în parte, inclusiv propria formulă din anii ’80, voi apela tot la perspectiva teoretică a postmo-dernismului poetic. Acest lucru pentru că poezia e încă marcată de predominanța biografismului, continuînd direcția „hard”, „prozaistă” („personistă”), inițiată în literatura română contemporană de Mircea Ivănescu, sub influența lui Frank O’Hara, direcție foarte productivă începînd din anii ’90. Voi verifica, în funcție de litera și spiritul textelor, pertinența unei atare încadrări critice a „poemelor ulterioare” ale lui M. Vișniec, remar-cînd încă din faza premiselor apropierea evidentă a formulei sale poetice de cele ale reprezentanților fostului „nucleu central” al generației, dar și semnele premergătoare ale postmo-dernismului în poezia sa din anii ’80, ipoteză contestată, însă, de o parte a criticii.4 2 Ion Bogdan Lefter, „Partea întîi: Portret colectiv”, în Flashback 1985. Începuturile „noii poezii”, pp. 142-146. Pentru semnificațiile și aspectele conceptului de „generație literară” în literatura română a secolului XX și cu referire la generația ’80, cf. ibid., pp. 13-69. 3 Mircea Cărtărescu, cap. „Către postmodernism. Generația ’80”, în Postmodernismul românesc, pp. 149-155. 4 Idem, cap. „Poezia optzecistă”, în op. cit., p. 384. Autorul comentează poemul VIII din ciclul Descrierea poemului de Matei Vișniec, inclus în volumul Orașul cu un singur locuitor, ajun-gînd la concluzia următoare: „Acest poem ar trebui de fapt com- 21 Din unghi istorico-literar și interpretativ, este esențială asumarea marcatei individualități poetice a scriitorilor selectați pentru această cercetare, dincolo de apartenența lor la estetica optzecistă. Diversitatea definește și profilele celor doi poeți din a căror operă în versuri voi comenta cîteva versuri în aceste secțiuni introductive. Matei Vișniec este atras mai ales de dimensiunea speculativă, etică, politică și filozofică și, deopotrivă, de cea „textua-listă”, fin intelectuală, fără a fi „abstractă”, adică obscură, greu inteligibilă. Deși se dezvoltă pe coordonate comune mai multor tendințe ale poeticii optzeciste, poezia sa l-a singularizat pe Vișniec în contextul experiențelor generației. Aderența poetului la o formulă epică, ludic-parabolică și afișarea unei perspective detașat inocente sînt apanajele unei arte subtile a deghizării și simulării ridicate la rang de principiu, a punerii în scenă (inclusiv a propriei atitudini lirice) și a creării de situații dramatice, care trimit intertextual - cum voi arăta - la cealaltă identitate literară a scriitorului: dramaturgul. Ca și Cărtărescu, poetul este un regizor care controlează cu abilitate mecanismele poeziei și le tematizează „denudînd convenția” (Matei Călinescu).* 5 Deosebirile dintre acești poeți, semnalate mai sus, corespund în parte clasificărilor operate deja de unii dintre criticii și teoreticienii postmodernismului românesc. Dacă în privința lui Cărtărescu critica este unanim de acord că autorul ilustrează parat cu Eminescu al lui Marin Sorescu, unde această presiune contextuală (Eminescu «n-a existat», ci numele său e doar o etichetă pentru tot felul de conținuturi patriotarde) e valorificată pozitiv. Ca poet, Vișniec este un existențialist abstract, nicidecum un postmodern”. Voi propune o interpretare a acestui poem în care contextul intertextual semnalat de M. Cărtărescu în comentariul său manifestă - cred - valențe polisemantice. 5 Matei Călinescu, cap. „O nouă «față» a modernității”, în Cinci fețe ale modernității, prefață de Mircea Martin, trad. de Tatiana Pătrulescu & Radu Țurcanu, Univers, București, 1996, p. 252. 22 preponderent, în ansamblul poeziei optzeciste, formula adoptată de nucleul ei central, părerile sînt împărțite asupra încadrării operei poetice a lui Vișniec în modelele generației: după clasificarea lui Ion Bogdan Lefter, pe care o consider cea mai adecvată, acesta face parte din direcția „orgolioșilor moraliști” (autorii unei poezii „deschise marilor categorii filozofice și etice”, preocupate de „transcrierea obsesiilor ființei aflate față în față cu sine și cu lumea [...] orgolioase în retorica ei”).6 Alte clasificări asupra cărora mă voi opri se aplică doar parțial volumelor publicate de Vișniec în România. O imagine mai completă asupra profilului autorului ar rezulta din însumarea critică a acestor viziuni. Autorii respectivelor studii semnalează însă permeabilitatea paradigmelor, ale căror trăsături distinctive sînt prezente în proporții și cu accente diferite în opera fiecărui scriitor, la nivelul întregii generații. În fond, nu există o perfectă omogenitate în formularea criteriilor tematice adoptate de comentatorii fenomenului în definirea direcțiilor optzecismului poetic. Însăși apartenența sau nonapartenența poeților, inclusiv cea a lui Vișniec, la postmodernism apar diferit evaluate și motivate de critici, tocmai pe baza propriilor grile teoretice - distincte -care stabilesc profilele celor trei tendințe. Cercetarea se va axa pe interpretarea comparativă a textelor literare la care m-am referit în Introducerea lucrării. Le voi aborda din perspectiva stilistică, lingvistică și a relațiilor transtextuale prezente la nivel de micro și macro-text, privile-giind valențele unor teme postmoderne și ale unor procedee precum transgresarea generalizată a nivelelor realitate-litera-tură (deci metaliteratura), dialogismul, sincronia stilistică, ludicul, ironia și grotescul, farsa, parodia, kitsch-ul - care însoțesc adesea intertextul -, precum și reciclarea paraliteraturii, a limbajelor tehnico-științifice și a argoului. 6 Ion Bogdan Lefter, Flashback 1985. Începuturile „noii poezii”, p. 135. 23 O atenție specială va fi rezervată aspectului estetic-hedonist al unora dintre texte. Acesta ilustrează, în anumite cazuri integral, în altele doar pe suprafețe mai extinse sau mai restrînse, ceea ce Mircea Cărtărescu numește (preluînd sugestii ale lui Susan Sontag comentate de Ștefan Stoenescu),7 o „erotică textuală”, definind-o la unison cu alți critici drept una dintre trăsăturile esențiale ale literaturii postmoderne, care realizează în mod deliberat o așa-numită estetizare a existenței, în contrapunct cu atitudinea hermeneutică și metafizică, specifică modernismului. Receptarea însăși ia forma unei erotici, confirmînd „plăcerea textului”. I.2. Intertextualitatea ca sursă a jocului Teoria intertextului transformă spațiul invenției într-un teren al bricolajului și montajului textual, punînd accentul pe fragmentarea și eterogenitatea scriiturii,8 pe ideea de împrumut licit sau ilicit, în fond, pe stratificarea textului în nivele suprapuse de sens. În continuare, voi propune un succint bilanț critic al noțiunii, util în definirea perspectivelor metodologice și teore- 7 Mircea Cărtărescu, subcap. „Lumea postmodernă”, în Post-modernismul românesc, p. 66. 8 Rodica Zafiu, „Postmodernisme et langage”, în Euresis. Cahiers roumains d’etudes litteraires et culturelles/Romanian Journal of Literary and Cultural Studies, nr. 1-4, 2009, serie nouă, intitulat Le postmodernisme alors et maintenant, Ed. Institutul Cultural Român, București, pp. 136-144: 138-139. Punînd în evidență o serie întreagă de contraste și hibridizări stilistice din poezia cărtăresciană, autoarea notează „plăcerea punctuală” (fr. le plaisir ponctuel) pe care prezența acestora o creează în text, ceea ce este echivalent, și din motive intertextuale expuse în analiza sa, cu o punere în scenă a limbajului, în urma căreia acesta devine „langage-masque” și, în definitiv, o formă de performance în plan lingvistic. 24 tice din care vor fi dezvoltate exemplificările ulterioare pe texte. Pentru aceasta, voi selecta cîteva aspecte cheie care au fost semnalate în cadrul numeroaselor demersuri ale criticii și teoriei literare din ultimele decenii, de la apariția conceptului de intertextualitate, la sfîrșitul anilor ’60, și pînă în prezent. Analizele au în vedere ilustrarea intertextualității ca proces dinamic de producere a textului literar (reluînd o sugestie a teoreticienei noțiunii, Julia Kristeva),9 dar și accepțiile date acesteia de Gerard Genette în clasificarea mai generală a practicilor literare, pe care autorul logicii palimpsestului o propune, fără a le mai numi în mod nediferențiat intertextuale, ci „transtextuale”.10 Adaptînd noțiunea de dialogism a lui M. Bahtin și, avan-sînd - sub influența structuralismului și formalismului rus -, o accepție a textului ca sistem închis, Kristeva definește intertex-tualitatea ca noțiune polemică, indisociabilă de demersurile teoreticienilor din grupul Tel Quel, gîndind opera ca un proces în curs de desfășurare, și, deci, mai degrabă ca teren al unei interacțiuni complexe între diferite texte decît ca o structură cu un sens definitiv constituit. Această teorie are, însă, o limită și un defect ilustrate prin faptul că Michel Riffaterre, ca și Kristeva, au considerat că pînă și contextul istorico-social și receptorul trebuie puși pe același plan cu elementele contextului literar, încît nu există dialog posibil decît între opere. Întrucît textul poetic nu caută referentul în lume (realitate), ci în alte texte, Riffaterre nu poate decît să 9 Julia Kristeva, „Le mot, le dialogue, le roman”, în Semeiotike. Recherche pour une semanalyse, col. «Points», Seuil, Paris, 1969, pp. 144-145. Cf. și Nathalie Piegay-Gros, Introduction a l'inter-textualite, sub îndrumarea lui Daniel Bergez, Dunod, Paris, 1996, pp. 10-12. 10 Gerard Genette, „La transtextualite ou l’intertextualite redefinie”, în Palimpsestes. La litterature au second degre, col. «Points», Seuil, Paris, 1982, pp. 7-14. 25 proclame că raportarea la realitate este iluzorie și că există doar o „iluzie referențială”.11 Rețin, deci, ideea de dinamică a textului ca posibil indice al ludicului și al „spectacolului” literaturii. Antoine Compagnon observă, la rîndul său, această trăsătură, și anume o dynamis, o forță potențială operînd la nivelul citării și figurînd ca etalon al intertextualității. Această „figură” a discursului - se deduce -transformă condiția statică a unui context în proces dinamic de producere a sensului secund, comparabil cu mecanismele jocului și performance-ului literar, proces - reiau - care depinde fundamental de colaborarea cititorului, a celui care decodifică mesajul suprapus.12 Aceasta întrucît cele două registre de semnificație ale unui fragment (original și recontextualizat) se opun, precum sensul propriu și cel figurat, coexistînd și făcîndu-și necontenit concurență.13 Cît despre perspectiva lui Genette, noțiunea de intertex-tualitate nu mai desemnează literatura în totalitatea ei, ci devine o parte a „transtextualității”, concept de largă cuprindere, care include noțiunea de intertextualitate, așa cum o înțelegeau Kristeva, Barthes și grupul Tel Quel. Ca și aceștia, Genette menține totuși ideea că dincolo de text există tot textul. Dar diferența de viziune constă în faptul că intertextua- 11 Michel Riffaterre, „L’intertextualite contre l’illusion referentielle”, în La production du texte, Seuil, Paris, 1979, pp. 29-33. 12 Antoine Compagnon, La seconde main ou le travail de la citation, Seuil, Paris, 1979, p. 37: „Mais il fallait commencer de parler de la citation sans s’arreter au sens: le sens vient de surcroît, il est le supplement du travail; il fallait le distinguer de l’acte et de la production pour ne pas ignorer ceux-ci, pour ne pas confondre le sens de la citation (de l’enonce) et l’acte de citer (l’enonciation). Car le ressort du travail n’est pas une passion pour le sens, mais pour le phenomene, pour le working ou le playing, pour le manege de la citation”. 13 Ibid., p. 70. 26 litatea devine la acest teoretician o noțiune predominant operațională și mult mai puțin ideologică (neimplicînd raportul dintre textul literar și discursul social). Relația intertextuală capătă astfel un sens mai restrîns, al cărui impact marcat ideologic la Bahtin, Kristeva etc. scade considerabil, desem-nînd raporturile de „coprezență” sau „incluziune” a două sau mai multe texte, în vreme ce relațiile de „derivare” (obținute prin imitare sau transformare) definesc hipertextualitatea, procedeul asupra căruia autorul se concentrează cu predilecție. Revizitarea critică a unor fundamente teoretice mai vechi și mai noi ale strategiilor intertextuale conduce la ideea că - de pildă - autorul ca principiu productiv și explicativ al literaturii, ca și noțiunea de „intenție a autorului”, negate de teoreticieni formaliști, structuraliști, poststructuraliști, inclusiv de Roland Barthes,14 au fost în prezent reconsiderate, apărînd esențiale pentru stabilirea mizelor intertextualității și nu mai puțin pentru a decide o serie întreagă de aspecte privind proprietatea textului. Condițiile postulate de estetica receptării (Hans-Georg Gadamer) arată, totuși, că intențiile autorului nu pot epuiza toate semnificațiile unei opere, unul dintre factorii varia-bilității fiind, de exemplu, trecerea unui text dintr-un context istoric și cultural în altul. Mai important decît instanța aucto-rială devine cititorul, ultima verigă a sistemului, cea care va sesiza eventuala unitate a textului abia la punctul final al procesului de producere și receptare a scriiturii. Va fi deci productivă reconstruirea caracteristicilor receptării poeziei optzeciste așa cum a avut loc aceasta în anii ’80, raportînd paradigma critică obținută la receptarea acelorași texte în cultura română din deceniile ulterioare. 14 Roland Barthes, „La mort de l’auteur”, în Le bruissement de la langue, Seuil, Paris, 1984, pp. 61-62. 27 Unul dintre obiectivele principale ale acestui studiu este să identifice și să interpreteze motivațiile opțiunii pentru insertul intertextual la nivel de micro-text, secțiune, capitol etc., în fine, în poetica fiecărui scriitor. Voi lua în calcul momentul scrierii/publicării operei, integrarea volumului în contextul evoluției esteticii postmodernismului (optzecism/ post-optzecism), ținînd cont, de exemplu, și de faptul că la Matei Vișniec (dar nu numai) poezia scrisă în România are ca miză principală exprimarea unei tensiuni etice profund asumate, intențiile majore modificîndu-se inevitabil după 1989. De asemenea, observațiile pe text vor ține cont și de perspectiva teoretică propusă de Antoine Compagnon, care consideră citatul drept indicele etalon al relației intertextua-le. Adecvîndu-se condiției literaturii optzeciste și postmo-derne, care-și exhibă constant și conștient tehnicile și instrumentele, analiza va asocia aspectelor intertextualității efectele de tip metatextual și hipertextual, întrucît metatextul include frecvent citatul (forma cea mai explicită de intertext). La rîndul lui, citatul implică deseori o intenție parodică. Critica literară a identificat printre motivațiile posibile ale citării de tip postmodern intenția distanțării în manieră ironică, ludică, critică și recuperatoare a operei celui care citează de textul citat. Ironia postmodernă direcționează mișcarea recuperatoare spre reflecția critică, distilînd nostalgia (adesea inerentă anexării trecutului literar) cu ajutorul lucidității. Una dintre mize, probabil cea fundamentală, vizează transformarea propriei experiențe culturale în experiență existențială. S-a observat că la poeții Cenaclului de Luni parodierea acreditează în realitate o autoparodiere, dar și posibilitatea de a vorbi despre ei înșiși altfel, ironic, prin medierea altor autori. La capătul unei analize dedicate citatului eminescian în poezia generației ’80, Ioana Bot conchide că situarea în text a poeților optzeciști exprimă relativizarea autoironică a propriului discurs, în absența oricăror complexe față de prestigiul mode- 28 lelor.15 În fine, autoarea se referă în același context la o mimare a epigonismului din partea acestei generații, ca mod de autodefinire, tot printr-o atitudine eminesciană, a propriului demers poetic, precum și a sensului poeziei, după aproape un secol de evoluție a literaturii române. Concluzia cercetătoarei suscită o interogație ulterioară, la care prezentul studiu va încerca să răspundă: generația ’80 se raportează cu intenții identice față de toți scriitorii și contextele vastului orizont livresc pe care îi citează? O altă întrebare pertinentă ar fi: statutul textului postmodern face necesară o reformulare teoretică în privința atitudinilor deja cunoscute ale scriitorului față de autorii citați? S-a observat că una dintre funcțiile canonice ale citatului trimite la ideea de autoritate, de legitimare a propriei opere. Pe plan axiologic, autorul textului secund renegociază autoritatea și valoarea scrierii citate în moduri diferite: atribuindu-i statutul de text fondator și consolidîndu-i astfel autoritatea, chiar dacă opera respectivă nu avusese mai înainte o valoare culturală deosebită sau, din contră, degradîndu-l. În aceeași optică va fi productivă reevaluarea prin prisma postmodernă a posibilității de a mai vorbi despre „angoasa influenței”, a modelelor, postulată de Harold Bloom.16 Trebuie considerate drept elemente conexe studiului din unghi intertextual acele părți extra-textuale ale operelor literare, identificabile în titlu, subtitlu, prefață, cuvînt înainte sau notă a autorului și nu mai puțin notele de subsol, introducerea, anexele, bibliografia, epigraful (acolo unde există). 15 Ioana Bot, cap. „Comedia literaturii”, în Eminescu și lirica românească de azi. Citatul eminescian în poezia contemporană românească, Dacia, Cluj-Napoca, 1990, p. 103. 16 Harold Bloom, The Anxiety of Influence: A Theory of Poetry, Oxford University Press, New York, 1973. 29 Dintre acestea, titlul prezintă un interes special, întrucît include ambivalent atît propria denotație, cît și un „rezumat” al conținutului textului, indicînd în plus sensul repetitiv cultural la care trimite intertextul condensat în el. Ca exemplificare, iată cîteva titluri ale unor poeme de Matei Vișniec: Bum, glontele lui Cesare Pavese, Către poetul Lucrețiu, Din viața domnului K (din volumul Înțeleptul...) și, de ce nu, pe cele ale unor piese de teatru ale autorului precum Ultimul Godot, Richard III n'aura pas lieu ou scenes de la vie de Meyerhold (2001) și La machine Tchekhov (2005). La fel de relevante sînt cele ale lui Mircea Cărtărescu: ciclul Georgicele sau cele din volumul Faruri, vitrine, fotografii, împreună cu subtitlurile unor cînturi din Levantul, unde apar nume de scriitori (și inclusiv numele poetului), ca și de personaje din literatura română și universală. Sau, de pildă, titlurile unor poeme de Mariana Marin, printre care referențialul Scrisorile lui Emil (a se citi în continuare Hurezeanu) din volumul Atelierele (1980-1984), amînat de cenzură pînă în 1990, dar și cele din cartea anterioară, Aripa stîngă (1986), din ciclul parabolic-simbolic inspirat de povestea Annei Frank. În ultimul caz, expedientul de a transfera propriul mesaj de protest împotriva regimului în trama jurnalului celebrului personaj, victimă a nazismului, a asigurat publicarea la limita sacrificiului, dar fără s-o scutească pe autoare de „mutilarea la tinerețe” a propriei cărți. Volumul a devenit acceptabil grație relativizării referentului, care - aparent - nu mai viza critica realității autohtone, ci antisemitismul hitlerist... Dialogul intertextual care se instaurează în operele selectate pentru a fi examinate va revela o perpetuă tensiune între înțelegerea intertextualității ca fenomen al scriiturii și/sau ca efect al lecturii. Și pentru Compagnon, citatul, un „operator 30 trivial de intertextualitate”,17 implică două registre de sens, unul prezent în enunțul original, „de premiere main", și sensul obținut în urma decupajului-colaj, unde citatul capătă valori dialogice, delegîndu-i-se cititorului misiunea de a descifra variațiile acestui raport de interacțiune.18 Tot din perspectiva lecturii, aluziile autorului răspund unei logici care indică în cititorul avizat un colaborator și un interlocutor complice, dispus să accepte un fel de protocol de lectură, ce presupune înțelegerea indiciilor intertextua-lității sau, folosind cuvintele lui M. Riffaterre, „urma inter-textului”.19 Prin urmare, scriitura intertextuală se înfățișează cititorului ca o provocare hermeneutică. În textele optzeciste este util să investigăm în ce măsură cititorul este convocat de autor să perceapă eventuale deturnări de sens, adoptate pînă în 1989 ca modalități de ocolire a filtrelor cenzurii, mai mult sau mai puțin încifrate, care atrăgeau în spațiul literaturii secvențe a căror referință era prezentul istoric imediat. Magda Cârneci sesizează în acest sens receptarea postmodernismului în Europa de Est ca „instrument ideologic de opoziție fie și pasivă”, „evazio-nistă”,20 citatul funcționînd într-un asemenea context ca verigă între memoria individuală și cea colectivă. Ar fi pertinentă, cred, sondarea unei ipoteze de lucru privind o eventuală stabilire a unui corpus de texte ale generației ’80 interpretabil din acest unghi de vedere. Ocurența intertextului confirmă teza postmodernă că adesea „efectul de real” (Barthes), în poezie și proză, mai 17 Antoine Compagnon, La seconde main ou le travail de la citation, p. 44. 18 Ibid., p. 69. 19 Michel Riffaterre, „La trace de l’intertexte”, în La Pensee, nr. 215, octombrie 1980, pp. 4-18. 20 Magda Cârneci, Arta anilor '80. Texte despre postmodernism, Litera, București, 1996, p. 121. 31 ales în faza tîrzie a optzecismului și în anii următori de deplin postmodernism, este rezultatul unui împrumut textual, prin urmare, (și) al unui efect de lectură. Privite din această perspectivă, adoptarea practicilor intertextuale implică considerații suplimentare despre referință și despre raportul dintre literatură și lume. Fidel spiritului acreditat de Tel Quel și de post-structuralism, Barthes (ca și Riffaterre) indică sursele intertextului în alte texte, excluzînd realitatea propriu-zisă dintre obiectele referențialității.21 Împingînd demonstrația pînă la ultimele ei consecințe (demers care nu a lipsit nici din sfera teoretică, nici din practica literaturii), se poate afirma că patrimoniul operelor existente ia locul realității, iar intertextualitatea se substituie referentului. Postmodernismul (dar nu numai el), orientat deopotrivă spre referință și (auto)reflexivitate, ilustrează poziții teoretice mai recente conform cărora actele lingvistice din literatură sînt fictive (nereale) dar, odată intrate în literatură, mecanismul producerii lor devine identic cu cel al actelor lingvistice reale, generate în afara domeniului ficțiunii. Literatura se deschide programatic către lume și ontologie - cu atît mai mult în postmodernism, vîrstă a „dominantei ontologice” (M. Călinescu) - atîta vreme cît operele literare utilizează aceleași procedee referențiale, specifice actualizărilor nonfictive ale limbajului.22 Producția poetică a generației ’80 și, în cazul lui Matei Vișniec, inclusiv cea post-optzecistă, va fi deci analizată cu ajutorul acestor chei de lectură, apelînd pentru alte caracte- 21 Michel Riffaterre, „L’intertextualite contre l’illusion referencielle”, în La production du texte, pp. 29-33. 22 Antoine Compagnon, Il demone della teoria. Letteratura e senso comune, trad. în lb. italiană de Monica Guerra, Einaudi, Torino, 2000, pp. 143-146. Cf. Thomas Pavel, Mondi di invenzione, trad. în lb. italiană de Andrea Carosso, Einaudi, Torino, 1992, p. 57. 32 ristici ale ei și la modelul interpretativ al „poeziei tranzitive” teoretizat de Gheorghe Crăciun.23 El observă, ca și alți critici (Ion Bogdan Lefter, Mircea Cărtărescu, Ion Pop etc.) aderența masivă a limbajului poetic optzecist și postmodern la modelele vorbirii cotidiene, ceea ce marchează o distanță considerabilă față de poetica modernismului. Urmînd o sugestie metodologică a lui Antoine Compagnon, care permite o amplă ilustrare în literatura optzecistă și post-modernă (ultima prin excelență „citaționistă”),24 această cercetare va avea în vedere, în afara raporturilor așa-zis canonice, „normale”, care se instaurează între texte, și pe cele „anormale”, reprezentate de citările „excentrice”.25 Acestea din urmă nu transformă radical modalitățile de a cita, ci doar transgresează în mod punctual codul de funcționare al actului citării, dereglîndu-l. Atare „anomalii”, „perversiuni” - în accepția criticului - perturbă structura schimburilor posibile de la nivelul discursului și relativizează ideea de proprietate literară, fiind analizabile în ceea ce teoria literaturii numește plagiat, în inflația de citate sau în autocitare, procedee reperabile (primele), de exemplu, în resuscitarea prin aluzie culturală a operelor și a personajelor din trecutul literar, adesea fără să se precizeze paternitatea insertului decupat.26 Unele dintre ilustrările cele mai pertinente pot fi aduse din Levantul de Mircea Cărtărescu, care uzează de o serie întreagă de practici textuale asociabile citării „anormale”. Ceea ce este interesant de observat referitor la literatura contemporană e faptul că 23 Gheorghe Crăciun, Aisbergul poeziei moderne, cu un „Argument” al autorului, postfață de Mircea Martin, Paralela 45, Pitești, 2009. Cf. idem, În căutarea referinței, Paralela 45, Pitești, 1998. 24 Matei Călinescu, cap. „O nouă «față» a modernității”, în Cinci fețe ale modernității, p. 238. 25 Antoine Compagnon, La seconde main ou le travail de la citation, p. 11. 26 Ibid., pp. 362-363. 33 intertextul reia și resuscitează operele deja existente, personaje, situații etc., ajungîndu-se rareori la plagiat propriu-zis (dînd, evident, termenului accepția din domeniul teoriei literare). Dacă actul citării în accepție „normală” stabilește o legătură punctuală și parțială între două texte (respectiv, între sistemele lor semiotice),27 în schimb, în operele contemporane, inclusiv în cele optzeciste postmoderne, „disfuncțio-nalitatea” provoacă cuplajul dacă nu integral, totuși mai extins între structurile textelor aflate în relație intertextuală. Cazul extrem constă în producerea unei scrieri în care se suprapun -ideal - toate operele și toți autorii, toate limbile și discursurile, într-un text care reprezintă limbajul în totalitatea lui. În asemenea mostre experimentale intertextul situează cititorul în spațiul bibliotecii, indicîndu-i o cale de acces spre esența literaturii, spre Carte, cu ajutorul jocului și al contrafacerii carnavalești a citatelor sau prin intermediul citărilor inexacte, chiar inventate, cu prețul de a atenta în mod grav la regulile schimbului și la sensul proprietății literare.28 Acestea sînt pentru Compagnon „aberații” sau „profanări” în ordinea scriiturii, identificabile și-n volumele optze-ciste și postmoderne, și care vor face obiectul următoarei lecturi critice. Ele sînt interesante întrucît instaurează o exuberantă comedie a literaturii, orchestrată de efecte retorice de mare virtuozitate și eficacitate „hedonistă” în planul lecturii, demonstrînd din partea autorului un perfect control al textului și al mijloacelor expresive. Domeniul acestor epifenomene ajunge pînă la situarea pe un singur palier a planurilor discursului (motivele poemului, limbajul și metalimbajul), sau, în cazul textului narativ în versuri sau proză, la exhibarea constantă a convențiilor.29 În fața unui produs 27 Ibid., pp. 359-361. 28 Ibid., pp. 364-367. 29 Ibid., pp. 386-388. 34 literar astfel generat, rolul cititorului devine acela de a penetra între straturile textului, de a le face să comunice și să producă sens. Viziunea astfel rezumată cheamă inevitabil imaginea palimpsestului, consacrată de G. Genette. Erudiția imaginarului postmodern servește ca sursă și miză a invenției și ficțiunii, cum observă Michel Foucault cu referire la... Flaubert (un model al postmodernilor), acre-ditînd printre consecințele posibile echivalența dintre lume și bibliotecă, adică accepția cărții ca unul dintre eventualele modele de lume: „pour rever, il ne faut pas fermer les yeux, il faut lire”.30 În acest caz, încă o dată, literatura își desemnează ca obiect însăși intertextualitatea.31 Din unghi stilistic, în poezia și cu atît mai mult în proza optzecistă postmodernă pot fi analizate trăsăturile pe care Bahtin le atribuise romanului dialogic: coexistența a diferite tipuri de discurs, a diverselor fragmente de limbaje sociale, care conduc la ocultarea vocii autorului în polifonia ansam-blului32. Deja noțiunea de dialogism la Bahtin presupune o mare deschidere către lume, către „textul” social, în comparație cu alte accepții ale relației intertextuale, care supralicitează, în schimb, proprietățile formale în detrimentul funcției referențiale. Poezia postmodernismului românesc va fi deci investigată urmînd dubla ei orientare către un nou „realism”, mai apropiat de referențialitate, de cotidian, vizînd „autenticitatea” lumii și a ființei și, în același timp, către ficțiune (împinsă pînă la ficțiune generalizată), oniric. În termenii lui 30 Michel Foucault, „La Bibliotheque fantastique” (1967), în Travail de Flaubert, Seuil, Paris, 1983, pp. 104-107. 31 Nathalie Piegay-Gros, Introduction a l'intertextualite, pp. 133-135. 32 Mikhai'l Bakhtine, „Une source de l’intertextualite? Le dialo-gisme”, în Esthetique et theorie du roman, Gallimard, Paris, 1978, pp. 222-225. 35 M. Cărtărescu, a coexistat în poezia și proza optzecistă o „îmbinare de hiperrealism social și de sofisticare textuală”.33 În fine, vor fi identificate și comentate, paralel cu formele intertextualității, aderența textelor poetice selectate pentru a fi analizate la tipologia procedeelor și figurilor discursului care se bazează pe raporturi de „derivare” textuală34 - parodia, travestirea burlescă, pastișa, auto(ironia) -, acordînd o atenție specială travestirii, în accepția de rescriere într-un stil „inferior” a unei opere al cărei subiect rămîne neschimbat. Se va observa că în corpusul de poezii funcțiile și caracteristicile procedeelor amintite mai sus sînt uneori prezente în spațiul aceleiași opere. Este totodată interesant de identificat și de comentat consistența și predominanța diferitelor modalități expresive care intră în formula textuală a fiecărui autor și a fiecărei opere. I.3. Poezia generației ’80: o poetică a jocului și a performance-ului Intertextualitatea este doar una dintre figurile jocului, de aceea, pe lîngă valențele acesteia, rămîne de stabilit natura celorlalte manifestări ludice din poetica generației ’80. Ca și alte perspective estetice adoptate și modelate în mod creativ și original de literatura optzecistă, pornind de la stimuli descoperiți în experiențele și în studiile teoretice ale grupurilor și mișcărilor literare afirmate în Statele Unite imediat după al doilea război mondial, în formele în care a fost dezvoltată de generația ’80, poetica performance-ului se sprijină pe o idee mai larg răspîndită. Conform acesteia spectacolul, în accepția lui de joc și de exhibare a convențiilor teatrului, este o „formă unificatoare a postmoder- 33 Mircea Cărtărescu, Postmodernismul românesc, p. 159. 34 Nathalie Piegay-Gros, op. cit., pp. 56-65. 36 nismului”.35 Reluînd observația lui Michel Benamou citată anterior, Steven Connor, într-un capitol dedicat teatrului postmodern, atrage atenția asupra faptului că „accentul pus pe teatral ca materializare esențială a unei arte-ca-proces a condus la o nouă privilegiere a teatrului în alte forme culturale”.36 Întregind perspectiva, unul dintre cei mai reputați teoreticieni ai performance-ului, Richard Schechner, studiază forme de spectacol la limita dintre teatru și non-teatru, ajungînd la concluzia - afirmată inclusiv de epistemologii postmoderni-tății, printre care Jean Baudrillard - conform căreia manifestarea convențiilor teatrale este de fapt dominantă în cultura occidentală contemporană.37 Eludînd separarea dintre scena vieții și cea a spectacolului, reprezentarea realității în societatea contemporană suferă distorsiuni care conduc la o înmulțire a pragurilor tot mai incerte dintre lumi, făcînd cel puțin problematică deosebirea dintre simulare și realitate. Mai rețin din perspectiva lui Benamou expusă mai sus atenția pe care teoreticianul o acordă conștiinței teoretice și jocului, indisociabile de practicile artistice propriu-zise, recunoscute ca performance-uri.38 În plus, centralitatea jocului 35 Michel Benamou, „Presence and Play”, în Michel Benamou & Charles Caramello (editori), Performance in Postmodern Culture, Coda Press, Madison, Wisc., 1977, p. 3: „Performance, the unifying mode of the postmodern”. 36 Steven Connor, Cultura postmodernă. O introducere în teoriile contemporane, trad. de Mihaela Oniga, Meridiane, București, 1999, p. 188. 37 Richard Schechner, „News, Sex, and Performance Theory”, în Ihab Hassan & Sally Hassan (editori), Innovation/Renovation. New Perspectives of the Humanities, University of Wisconsin Press, Madison-Londra, 1983, pp. 191-208. 38 Michel Benamou, „Presence and Play”, în Michel Benamou & Charles Caramello (editori), în op. cit., pp. 4-5: „Poems and art «events» are performance, to be sure, but criticism itself, non longer content to gesticulate in the margins of texts, also takes hold 37 transpare și din definiția conceptului (de performance) avansată de Schechner: „comportament ritualizat condiționat de/ pătruns de joc”,39 autorul adăugînd că jocul reprezintă tocmai elementul care organizează și face comprehensibil performance-ul.40 La rîndul său, Ihab Hassan enumeră în coloana rezervată trăsăturilor postmoderne - din „Postface 1982” la volumul The Dismemberment of Orpheus -, noțiunile de joc, proces și participare, care figurează ca repere de prim ordin și pentru prezentul demers.41 Să mai notăm că jocul ca element al performance-ului, dar și ca una dintre atitudinile tipic postmoderne, se diseminează la nivel lingvistic și stilistic într-o mare diversitate de mijloace expresive: în mixarea registrelor stilistice, în of a part of the stage, and plays. [...]. Modernism solves the problem of negative theology by the use of symbols and myth, its compensations for a lost presence; hence an art oriented towards texts and pictures rather than events and performance. But the postmodern acknowledges what is at stake: the play of the will that takes place where presence once was. Nothing is more serious, then, than a free play. [...]. Between these two propositions, performance as presence, performance as play, we cannot, perhaps must not, decide”. Referitor la problema rezolvării „teologiei negative” de către modernism și la conceptele de prezență/absență și de centru, cf. și Jacques Derrida, L’ecriture et la difference, Seuil, Paris, 1967, pp. 432-433, ca și considerațiile lui Ihab Hassan din The Dismemberment of Orpheus: Toward a Postmodern Literature, Oxford University Press, New York, 1971 și din Para-criticismus, University of Illinois Press, Urbana, 1975. 39 Richard Schechner, Performance. Introducere și teorie, trad. în lb. română de Ioana Ieronim, Unitext, București, 2009, p. 56. 40 Ibid., p. 60. 41 Ihab Hassan, „Postface 1982: Toward a Concept of Postmoder-nism”, în The Dismemberment of Orpheus: Toward a Postmodern Literature, ed. a II-a, The University of Wisconsis Press, Madison, 1982, pp. 267-268. 38 coprezența genurilor literare canonice și necanonice (para-literare), în asocieri ludice de cuvinte și sunete, în relațiile transtextuale genettiene. În capitolele următoare ipoteza pe care o voi verifica va fi în ce măsură se pot găsi corespondențe în operele fiecărui scriitor între convențiile teatrului în conjuncție cu jocul și conștiința teoretică acută a autorului în secvențe de texte poetice care apelează la tehnici și strategii stilistice precum intertextualitatea, metatextualitatea, ironia, parodia, pastișa etc. Apelez în continuare la cîteva considerații ale lui Jerome Rothenberg, unul dintre poeții și teoreticienii proeminenți ai unui gen american de poezie, the performance poetry, model literar postmodern devenit cu timpul dominant în America. Mediul academic din România și probabil unii dintre poeții și criticii optzecismului au cunoscut această orientare estetică, așa cum o demonstrează, în 1995, o bună recenzie semnată de Diana Bolcu a volumului Postmodern American Poetry. A Northon Anthology (1944), publicată în numărul dedicat postmodernismului de revista Euresis,42 însă nereluată în noul volum la temă din 2009. Cronica se referă și la antologia de poezie americană The New American Poetry,43 editată de Donald M. Allen în 1960. În plus, Ion Bogdan Lefter - deja în eseul său apărut în 1986 în Caiete critice (citat anterior), care consemna, interpreta în mod aprofundat și oferea pentru prima oară fundamente de tip istorico-literar 42 Diana Bolcu, recenzie la volumul Postmodern American Poetry. A Northon Anthology [W. W. Norton and Company, 1944, with an Introduction by Paul Hoover], în Euresis. Cahiers roumains d'etudes litteraires, nr. 1-2, 1995, intitulat Le postmodernisme dans la culture roumaine [Univers, București], pp. 335-338. 43 Donald M. Allen (editor), The New American Poetry, Grove Press, New York, 1960. 39 pentru impunerea unui postmodernism românesc44 - menționează printre alte referințe antologia de texte poetice The Postmoderns,45 demonstrînd, deci, că poeticile diferitelor tendințe care s-au succedat în poezia americană după 1944, the performance poetry neputînd face excepție, au fost cunoscute în mediile românești interesate de postmodernism încă din primii ani ’80. Desigur, poetica performance-ului, pe care voi încerca s-o schițez aici, nu coincide cu toate principiile stabilite de Rothenberg pentru americana performance poetry, dar unele similitudini care țin în genere de teoria mult mai cuprinzătoare a postmodernismului apar ca evidente și-n opera unor poeții români optzeciști și mai tîrziu postmoderni. Nu pot fi integrate în cadrul practicilor poetice optzeciste sursele celor americane de tip etno-antropologic, care se inspiră din experiențele culturilor orale, așa-zicînd „primitive” și al căror model bazat pe ritual și pe eliberarea poeziei de predominanța textului au fost, de pildă, celebrate de 44 Ion Bogdan Lefter, „Secvențe despre scrierea unui «roman de idei»”, în Caiete critice, nr. 1-2, 1986, reluat în Postmodernism. Din dosarul unei „bătălii” culturale, p. 31, și mai departe, cu alte semnalări și comentarii, pînă la p. 38. Bibliografia la temă este lungă și consolidată în cultura română actuală. Mai citez doar un articol cu caracter mai general: idem, „Influențe, modele: le defi americain. Schiță istorică”, în Viața românească, nr. 5, mai 2008, pp. 20-22. 45 Donald Allen & George F. Butterick (editori), The Postmoderns, Grove Press, New York, 1982. Chiar dacă la reluarea eseului „Secvențe despre scrierea...” în volumul său citat anterior, Post-modernism. Din dosarul unei „bătălii” culturale, I. B. Lefter precizează că „secvențele despre dezbaterea internațională asupra postmodernismului [...] n-au mai fost publicate [în 1986] și văd acum lumina tiparului pentru prima oară”, deducem oricum că și acele pagini fuseseră scrise și, cu atît mai mult, că experiența acelor lecturi fusese consumată. 40 Tristan Tzara în Poemes negres.46 Aceste „poeme simultane” au ocazionat în timpul celebrelor soirees Dada autentice spectacole, interpretate pe mai multe voci, conținînd surprize fonice, onomatopeice, dar și vizuale etc., care transformau improvizațiile dadaiste în evenimente publice, happening-uri de natură dramatică, accentuat scenică.47 Însă o anumită latură rituală, cu alte cuvinte, atitudinea performativă ritualizată, creată de optzecism prin modalități proprii - în plan formal repetiția, reluarea la nivelul compoziției prin construirea de mici trame poetice cu recuzită și atmosferă dramatică sau ludic ceremonială - persistă în „scenariile” versurilor postmoderne, figurînd și ca o condiție indispensabilă în teoria performance-ului.48 Ar mai fi de remarcat că funcția ceremonialului (formă derivată a comportamentului ritual) se exprimă la Vișniec, din punct de vedere al construcției, și printr-o tehnică a progresiei textului, care avansează simultan cu scrierea fiecăruia dintre poeme. Doar în formula sa compozițională este atît de evidentă progresia în trepte, din aproape în aproape a secvențelor succesive de versuri. Pornind de la cîteva exemplificări din operele poeților generației ’80 și din cea a lui Matei Vișniec, se vor sintetiza în cele ce urmează acele trăsături care fac posibilă o perspectivă comparativă între accepția despre performance-ul din artă a lui 46 Tristan Tzara, Poemes negres, în (Puvres completes, vol. I, text selectat, editat și adnotat de Henri Behar, Flammarion, Paris, 1975, pp. 443-489. 47 Emilia David, „Le serate futuriste e le soirees Dada, il teatro futurista e quello dadaista - modelli somiglianti”, în Futurismo, Dadaismo e avanguardia romena: contaminazioni fra culture europee (1909-1930), L’Harmattan Italia, Torino, 2006, pp. 237-249. 48 Richard Schechner, Performance. Introducere și teorie, p. 14. 41 Jerome Rothenberg49 și experiențele teoretice și practice omologate de optzecism în evoluția lui spre postmodernism, asociind-o altor cîteva caracteristici ale teoriei performance-ului de tip teatral și, în fine, teatrului postmodern. Un prim aspect comun esteticii performance-ului se referă la o indiscutabilă permeabilitate a granițelor și a genurilor 49 Poetul și traducătorul american Jerome Rothenberg a devenit o referință dintre cele mai prestigioase în domeniile etno-poeticii și performance-ului aplicat poeziei, grație antologiilor de versuri ale culturilor tradiționale, ancestrale din Africa, America, Asia, Oceania, pe care le-a alcătuit „from tribal times to the present”, cum o indică titlul însuși al uneia, publicate în 1977, și care exprimă ideea de cuprindere a totalității „evoluției” unei anumite populații. Printre aceste comunități o include și pe cea a evreilor, din care face parte poetul însuși: Exiled in the Word. A Big Jewish Book: Poems & Other Visions of the Jews from Tribal Times to the Present (editată în colaborare cu Harris Lenowitz în 1977; revăzută și republicată în 1989). În aceasta ca și-n alte antologii de acest gen, Rothenberg propune colaje construite cu scopul de a stabili conexiuni între ritualul „primitiv” și, pe de altă parte, între arta contemporană și performance, descoperind similitudini de comportament și atitudine între „performeri” din epoci diferite. Același tip de experiență etno-poetică a propus-o (precum ilustrul model Tzara) și-n numeroasele volume din propria poezie, ca și-n studiile critice despre poetica performance-ului, unele grupate în Pre-Faces & Other Writings (1981). Reținem, deci, demersul de a recicla texte existente, introducîndu-le în literatura proprie, în primul rînd pentru efecte sonore, prin mijloace privilegiate și de postmodernism. Inclusiv pentru traduceri din autori relativ recenți - Schwitters, Lorca, Picasso -, Rothenberg extinde principiile traducerii și la colaj, la tehnicile asamblării și „însușirii” inter-textuale de fragmente din textele altor autori. În anii ’80 poetul-traducător va colabora cu muzicieni și va lua parte, uneori ca actor/performer, recitînd în cadrul spectacolelor din/despre poezia sa: Poland/1931 pentru Living Theatre, da și altele. 42 literare: pe de-o parte, a celor dintre literatură și viață,50 pe de alta, dintre arte și non-arte. În prima categorie de fenomene întîlnim conflicte sociale care se prezintă ca forme de teatru (reprezentarea istoriei la Matei Vișniec în poeme-parabole sau cea de tip esopic din „travestirea” totalitarismului și a cenzurii sub masca absolutismului fanariot din Cîntul al unsprezecelea - variantă din Levantul cărtărescian, precum și în anumite „puneri în scenă”, din Lecțiile lui Alexandru Mușina sau în poeme din acel filon tematic axat pe raportul dintre poezie și realitatea contingentă, socială, ce transformă literatura într-un denunț politic cu mesaj moral implicit în poezia Marianei Marin scrisă pînă în 1989). Și, reciproc, teatrul poate deveni „arena proiecției și/sau stimulării conflictului social” (în piese de Vișniec ca Spectatorul condamnat la moarte sau mai recenta Occident Express).51 În ceea ce privește granița fluidă dintre artă și non-artă, Rothenberg menționa anexarea de către poezie a mărcilor limbii comune, cotidiene, ca și a limbajelor speciale, tehnice etc., identificabile în texte alături de elemente ale limbajului poetic consacrat. Putem spune, cu alte cuvinte, că revizitarea dialogismului bahtinian este obligatorie în estetica postmo-dernă, obsedată de scriitura „carnavalescă”, polifonică,52 în 50 Cf. și Richard Schechner, Performance. Introducere și teorie, p. 8 și, respectiv, p. 156. 51 Jerome Rothenberg, „New Models, New Visions: Some Notes Toward a Poetics of Performance”, în Michel Benamou & Charles Caramello (editori), Performance in Postmodern Culture, p. 13. 52 Mikhail Bakhtine, L'CEuvre de Francois Rabelais et la culture populaire au Moyen Age et sous la Renaissance, Gallimard, Paris, 1970. Cf. și idem, Problemes de la poetique de Dostoievski, Gallimard, Paris, 1970 și Esthetique de la creation verbale, Gallimard, Paris, 1984. Am indicat operele în care autorul elaborează și dezvoltă teoria dialogismului. Cf. și Tzvetan Todorov, Mikhail Bakhtine, le principe dialogique, Seuil, Paris, 1981. 43 absența oricărei ierarhii și fără a mai fi operante distincțiile dintre genuri și specii artistice „înalte” și, respectiv, „joase”. Exemplul lui Rothenberg, prin care acesta opune opera vodevilului,53 găsește o ilustrare adecvată în poemul O seară la operă de Mircea Cărtărescu. Hibridizarea extinsă la toate nivelele, face dintr-o operă-performance un refuz al capodoperei, acreditînd în schimb conștiința efemerității ca și a propriei desuetudini. Consecința cea mai importantă se reflectă în atribuirea unui sens nou funcției artei, pe care Schechner nu-l mai consideră inerent aspectelor formale și estetice ale operei, ci calității ei așa-zis pragmatice, de a indica ce face concret artistul prin demersul său și cum îl prezintă într-un context dat.54 Deci, emfatizarea procesului de producere a operei, simultană și complementară cu prezentarea lumii din operă, este condiția primordială a performance-ului, ceea ce în literatură se exprimă prin prezența masivă a metapoeziei și intertextualității și implică frecvent includerea unor inserturi din viața autorului, utilizate și ele ca obiecte ale reprezen-tării.55 Estetica performance-ului din orice domeniu cuprinde, deci, toate fazele constituirii unui eveniment artistic cărora li se acordă importanță egală, astfel încît Rothenberg echivalează semnele inițiale ale prezenței artistului în pro- 53 Jerome Rothenberg, „New Models, New Visions... ”, în Michel Benamou & Charles Caramello (editori), op. cit., p. 13. 54 Richard Schechner, Performance. Introducere și teorie, p. 14. 55 Jerome Rothenberg, „New Models, New Visions... ”, în Michel Benamou & Charles Caramello (editori), op. cit., p. 14: „There follows further, in the contemporary instance, a stress on action and/or process. Accordingly the performance or ritual model includes the act of composition itself: the artist’s life as an unfolding through his performance of it”. 44 pria operă cu faza pregătirii56 „spectacolului” sau, mai exact, a ceea ce se va reprezenta în spațiul scenic în teatru sau, adăugînd, pe pagina de text în literatură. Un exemplu relevant este poemul Cum se va sfîrși această poezie de Matei Vișniec, din volumul Orașul cu un singur locuitor, unde progresia textului, vers după vers, pînă la final, avîndu-l ca protagonist pe poetul însuși, „pune în scenă” gîndurile și gesturile acestuia, înainte ca el să fi terminat de compus aceeași poezie. Vișniec este în propriile poeme un regizor versatil care tematizează dezinvolt și ironic mecanismele poeziei, exhibînd la modul cel mai deschis convențiile literare. Componenta dramatică a poeziei lui Vișniec, scrisă după acest model, constă tocmai în faptul că autorul nu numai că își organizează textul ca situație scenică, într-o sală imaginară și cu spectatori prezenți, dar în plus pseudo-acțiunile, monologurile adresate și dialogurile poetului au în primul rînd sensuri reflexive, de scenă (aici cu pantomimă) jucată pentru public/cititor. Anunțîndu-și cititorul în poem că de fapt acesta din urmă nu există încă, autorul transgresează aproape imperceptibil granița dintre text și metatext. „Descrierea” ironică a actului însuși al scriiturii, ca proces gradual, cu trimiteri explicite la recuzita lumii teatrului și prezentat ca spectacol-performance, înglobează lumea întreagă. Povestea scriiturii a înlocuit prezentarea de conținuturi, motive poetice mai previzibile. Un atare mecanism autoreferențial funcționează în același mod în performance-ul teatral propriu-zis, unde spectatorilor li se arată parcursul creării și evoluției regizorale a spectacolului, ceea ce antropologul și filozoful Gregory Bateson numea „metacomunicare”, cu posibilitatea de extindere a conceptului 56 Richard Schechner, Performance. Introducere și teorie, p. 15 și, respectiv, p. 91. 45 și la alte domenii, nu doar artistice.57 Este fundamental post-modernă, atît în versurile, cît și în teatrul lui Vișniec, intenția de a aboli granițele dintre artă și experiența directă a realității. Iată de ce acest tip de poezie postmodernă poate fi interpretat (și la alți colegi de generație) ca practică a performance-ului: Despre cum se va sfîrși această poezie / nu se știe încă nimic / [...] / nimeni nu vrea să piardă finalul / și fiecare locuitor al orașului / mă privește printr-un ochean / eu mă scol mă îmbrac / îmi beau cafeaua / știu că sînt exasperant / dar nu le pot spune atît de ușor / cum se va sfîrși această poezie / chiar și regele și consilierii / și-au adus cîteva fotolii / s-au așezat ceva mai în față / și așteaptă să vadă cum se va sfîrși / această poezie.58 Exemplificările din poezia generației pe această temă pot fi multiplicate, căci toți poeții care vor face obiectul prezentei analize sînt autori de performance-uri poetice, desigur, fiecare recurgînd la procedeu în proporții diferite și cu variații personale care-i individualizează. Un alt fenomen interesant, care definește predominant poetica lui Vișniec - poet, dar și redutabil dramaturg -constă în frecventa conjuncție a metapoeziei cu mărcile ceremonialului, care participă la „punerea în scenă” a lumii din text cu ajutorul celor mai diferite mijloace dramatice. Acest tip de viziune apare și la Traian T. Coșovei, cu diferențele specifice care vor fi expuse la timpul potrivit. Intervenția în text (dar și-n orice eveniment-performance) a autorului cheamă deseori în spațiul operei pe cititor ca performer, co-participant sau co-autor, astfel încît procesul constituirii operei se revelează cu atît mai „vizibil” și inte- 57 Gregory Bateson, Steps to an Ecology of Mind. Collected Essays in Anthropology, Psychiatry, Evolution and Epistemology, University of Chicago Press, Chicago, 1972, p. 178. 58 Matei Vișniec, Despre cum se va sfîrși această poezie, în Orașul cu un singur locuitor, Albatros, București, 1982, p. 66. 46 ligibil pentru citiror/beneficiar. Iată două exemple: în textele lui M. Cărtărescu - finalul deschis și reiterat din Levantul și convocarea directă a cititorului, ca și a Cititoarei în întreaga sa producție poetică. La M. Vișniec, sînt de reținut poemele adresate unui „voi” generic, „doamnei”, „domnului” sau altor interlocutori nenumiți întotdeauna cu precizie în versuri, dar prezenți, atîta vreme cît majoritatea poeziilor conțin părți ori sînt în întregime monologuri adresate de către un personaj-narator, alter ego al scriitorului. Așa cum la intrarea în teatru spectatorii sînt întîmpinați fie de regizor, fie de actori, la rîndul lui poetul se adresează cititorului, îl întîm-pină cu propriile mijloace retorice. Într-un sens mai general și mai tehnic, cititorul e invitat să decodifice pasajele inter-textuale și alte enigme ale literaturii de grad secund care abundă în poezia optzecistă. Eventualul refuz al acestei provocări hermeneutice lansate de autor cititorului ar bloca accesul ultimului către stratificarea multiplă a textelor. Așa cum un regizor împinge o piesă/un spectacol de teatru spre performance, implicînd în joc inclusiv tehnicienii și mașiniștii, un poet oferă în versurile sale detalii dintre cele mai subtile despre condițiile, mijloacele și strategiile prin care își scrie el poezia. Tema va fi dezvoltată în capitolele următoare, prin analiza versantului metapoetic din opera diferiților colegi optzeciști. În ceea ce îl privește pe M. Vișniec, voi propune în special exemplificări din ciclul Descrierea poemului, cuprins în volumul Orașul cu un singur locuitor, din cîteva piese de rezistență incluse în culegerea de Poeme ulterioare59 și din ultimele arte poetice „presărate” în placheta La masă cu Marx, negrupate de autor într-un ciclu de sine stătător, dar care pot fi delimitate tematic ca atare.60 La mai mulți dintre autori, metatextualitatea și intertextualitatea apar 59 Idem, Poeme ulterioare (1987-1999), Cartea Românească, București, 2000. 60 Idem, La masă cu Marx, Cartea Românească, București, 2011. 47 întrepătrunse, contribuind în mod decisiv la conturarea viziunii globale din opera fiecărui autor. În Levantul, de pildă, aceste valențe ale performance-ului se actualizează mai întîi într-un sens foarte apropiat de cel din teatru, prin ideea de a dramatiza Cîntul al unsprezecelea (variantă), în care există un performance-ramă - cu un fir tematic coerent, țesut din diferite tablouri, echivalente ale „modulelor teatrale”, care compun dispunerea perpetuu variabilă a mini-pieselor în poetica Teatrului descompus de Vișniec.61 Pe de altă parte, contactul cu modelul performance-ului de tip teatral se păstrează grație opțiunii autorului de a vorbi despre părțile textului numindu-le „vitralii”,62 ceea ce se traduce într-o invitație (lansată în mai multe rînduri) astfel încît cititorul să recepteze/vizioneze - am putea spune - poemul în ansamblul lui ca pe un spectacol în plină desfășurare, cu decoruri care se succed ca la sfîrșitul Cîntului al treilea.63 Ideea dispunerii succesive a acestor „scene”-tablouri conduce la comentariul lui Georges Banu64 rezervat „teatrului descompus”, idee pe care - iată - o intuiește și Cărtărescu: opera ca parcurs al unei „expoziții”, în interiorul căreia fiecare „tablou” se prezintă în raport cu celelalte în secvență paratactică. Aceasta este și una dintre trăsăturile teatrului postmodern. Sau, extinzînd perspectiva, după formula omo- 61 Idem, Teatru descompus sau Omul-ladă-de-gunoi, Cartea Românească, București, 1998. 62 Mircea Cărtărescu, Levantul, Humanitas, București, 1998, p. 144. 63 Idem, Levantul, p. 45: „Mașiniști, la manivelă! Derulați un alt decor!”. Natura structural dramatică a Levantului a fost observată inclusiv de o regizoare cu prestigiul Cătălinei Buzoianu, care a și pus în scenă opera în 1999, cu Theatrum Mundi. 64 Georges Banu, „Matei Visniec ou de la Decomposition”, în Matei Visniec, Theâtre decompose ou l’homme-poubelle, prefață de G. Banu și un „Avertissement” de M. Vișniec, L’Harmattan, Paris, 1996, pp. 7-9. 48 logată în O seară la operă, Levantul este o înșiruire de recitări de texte lirice și de cîntece, un spectacol debordînd de fibră dramatică (actoricească și regizorală), susținut spontan de numeroși interpreți, chiar personajele poemului. E util să facem distincția dintre teatru și performance teatral, întrucît acești termeni vor apărea deseori în aplicațiile care urmează, chiar dacă diferența de sens dintre cele două forme de manifestare scenică nu sînt întotdeauna sesizabile. Cum afirmă Richard Schechner, performance-ul teatral este o categorie amplă, conținînd în ea teatrul, extensibilă la „întreaga constelație de evenimente, cele mai multe dintre ele petrecîndu-se neobservat, care au loc în/între inter-preți și spectatori din momentul în care primul spectator intră în cîmpul performance-ului - perimetrul teatrului -pînă în clipa în care pleacă ultimul”.65 Coagulat din deconstruiri intertextuale și din alte tipuri de deturnări de sens ale unor piese sau teme clasice ale dramaturgiei, performance-ul teatral nu mai implică predominanța unui fir narativ, deși, uneori, se întreține încă iluzia existenței lui. Similar, în poezia-performance a generației ’80, discurs eminamente prozaic, firul așa-zis narativ nu permite dezvoltări epice propriu-zise, personajele rămînînd „de hîrtie”, reduse de obicei la statutul de marionete, măști, voci care reproduc replici ale altor personaje (mai) celebre, creaturi cu profiluri mecanomorfice, animale vorbitoare, grațioase sau înspăimîntătoare, reprezentări onirice, unele desprinse parcă din universul SF. În „scenariile” cu ramă epică din majoritarea partiturilor poetice ale lui Vișniec, mai ales cele din primele două volume, La noapte va ninge și Orașul cu un singur locuitor, se ascund de fapt niște pseudo-acțiuni, modelate după tiparul parabolei. 65 Richard Schechner, Performance. Introducere și teorie, p. 29. 49 Pe de altă parte, la Mircea Cărtărescu focus-ul este multiplu, în poem derulîndu-se mai mult de un eveniment sau, în alte cazuri, lumile convocate în discurs sînt paralele, mixte (cadrul citadin se intersectează cu mediul domestic, dar și cu imensitatea galaxiilor și cu fascinația microcosmosului sau a livrescului enciclopedic), toate „acțiunile” petrecîndu-se simultan. Schechner folosește în aceste cazuri termenul „multi-focus”. Exhibînd simularea epicului, pe de-o parte, și supra-punînd exuberant straturi de universuri, pe de alta, o asemenea poezie este interpretabilă din perspectiva performance-ului. Păstrînd aceeași cheie de lectură, semnificațiile jocului de tip performance enunțate mai sus se pot multiplica și adînci dacă într-un poem una dintre dimensiuni sau cea principală (aspect întîlnit frecvent la Vișniec) este de natură explicit dramatică, teatrală. Ideea de spectacol se declină, astfel, în sensul cel mai propriu al termenului, și anume în acela de punere în scenă bizară, cu mijloace de decor modeste și figurație minimă, dar cu sugestia omniprezentă a ceremonialului, în registru serios sau, ca la Vișniec, comic. Spectacolul se convertește în happening la Cărtărescu, cu scenariu calculat la scară cosmică, cu „regie” amplasată în mediu bucureștean, cu vitrine, reclame și sclipiri diamantine, răzbătînd din unghiurile cele mai neașteptate de „peisaj” ori de platou cinematografic, surprins în plin proces de producere a imaginilor poemului. Trebuie subliniat că spectacularul din piesele de rezistență ale nucleului central al generației ’80 se distinge, grație intertextualității, printr-o accentuată dramatizare a poeziei, prin travestirea ei carnavalescă în discurs preponderent scenic și registru ironic-parodic, ajungînd pînă la o extinsă comedie a literaturii și limbajului. Efectul de familiaritate și empatie cu cititorul este generat de explozia oralității din texte, ca și din titluri, și se propagă grație „aparte-urilor” auctoriale (auto)ironice și citatelor, parantezelor, figurilor 50 literaturii de grad secund prin intermediul cărora se vehiculează inclusiv precizări fanteziste ori mici chei de lectură. Imaginea scenariului cinematografic apare și la Vișniec pentru a simula fericirea - de fapt - absentă, într-un poem remarcabil, La noapte va ninge, care, așezat la finalul celui de-al doilea ciclu, Apologetica, al volumului de debut (cînd în mod obișnuit ar fi trebuit să ocupe locul „prologului”), obligă la reparcurgerea mentală în sens invers a opului și la coroborarea sensurilor, însumîndu-le ideal și pe cele din ciclul următor, Terapeutica. Vestea că va ninge este primită de locuitorii orașului cu bucuria unui miracol în care nu mai credeau, indicînd în subtext, la modul parabolic o imagine a normalității îndelung sperate. Dar, prin răsturnarea planurilor, euforia naivă răsfrîntă în lumina reflectoarelor revelează în fond artificialitatea unui scenariu fabricat cu mijloace cinematografice, expusă ca atare cititorului. Un alt exemplu care ilustrează această temă îl întîlnim la Florin Iaru în performance-ul literar și totodată scenic din Pasivul absent. Versurile introduc pregătirile regizorale dinaintea unui spectacol, efectuate de tehnicieni, inginer, actori, sufleor. Poezia înregistrează, deci, pas cu pas, progresia operei duble, pe cale de-a fi produsă. Piesa din poem povestește patimile lui Isus. Treptat, semnificațiile comenzilor tehnice încep să se transforme în aluzii la cotidianitatea sumbră și opresivă a istoriei concrete: „Spectacolul? Un dezastru. Ne-au lăsat galaxia fără astru / [...] / Au stins becuri. / Au aprins un soare. Au tras sforile spînzurătoare. Au cravașat anii. Au înmulțit banii. Au deșurubat spectatorii”.66 Semnificativ, singurul pasaj intertextual se reduce la o replică a lui Farfuridi: „ai curaj, ca mine”.67 Prin urmare, tehnicile relativizării, ironia, 66 Florin Iaru, Pasivul absent, în La cea mai înaltă ficțiune, Cartea Românească, București, 1984, pp. 105-106. 67 Ibid., p. 108. 51 parodia, ludicul și - iată - și intertextualitatea ascund fondul grav al unei lumi alienate, elementele fiind conotate atît existențial, în sens larg, cît și etic-politic. Manifestînd o anume afinitate cu americana the perfor-mance poetry, care nu trebuie exagerată, căci diferențele sînt substanțiale, se poate totuși afirma, cum anticipam în Introducere, că poezia optzecistă a fost o practică literară perfor-mativă, iar toate amintirile și declarațiile din interviuri ale poeților și criticilor referitoare la ambianța lecturilor din cadrul întîlnirilor acestora o confirmă. Iată mai întîi ce crede Nicolae Manolescu despre atmosfera „ședințelor”, criticul care i-a descoperit, le-a ascultat și comentat - primul - poemele la Cenaclul de Luni, fondat în 1977 și condus de domnia sa, cu acea disponibilitate intelectuală și generozitate proiectată spre valorile viitorului, ca mai apoi, an după an, să le întîmpine entuziast volumele de poezie publicate începînd din 1979, cînd a apărut primul, Ninsoarea electrică, al lui Traian T. Coșovei. Dincolo de ținuta profesionistă a discuțiilor, cu totul remarcabilă, profesorul Manolescu afirmă că tocmai atmosfera în care se purtau acestea l-a fermecat: Cenaclul de Luni s-a numărat printre cenaclurile unde nivelul discuțiilor a fost foarte, foarte ridicat. [...]. [Atmosfera] Era destul de degajată și de plăcută, pentru că, deși nu se menajau între ei, și-și spuneau, prieteni buni fiind, de altfel, unii cu alții, își spuneau verde-n față ce credeau, o făceau cu umor, se distrau, «masacrele» se refereau de obicei la oameni evident netalentați și care nu făceau parte din cercul prim al cenacliști-lor, erau aderenții, să spun așa, aderențele, marginalii, dar chiar cînd se judecau foarte sever între ei, o făceau cu zîmbetul pe buze, cu inteligență, cu foarte mult umor, chiar dacă observațiile erau dure în fond.68 68 Interviu cu Nicolae Manolescu, în Mihail Vakulovski, Portret de grup cu „generația '80”. Interviuri, Tracus Arte, București, 2011, p. 378. 52 Este semnificativ și faptul că aceleași confesiuni insistă asupra caracterului de poetică în act, pe cale de a se optimiza, rafina, căci era supusă la momentul rostirii unui examen critic acut din partea celor prezenți, ei înșiși experți în formare în scrierea literaturii. Tot astfel rememorează spiritul cenaclului și criticul Ion Bogdan Lefter, coleg al acelorași poeți și membru al nucleului principal, care a anunțat și argumentat teoretic la jumătatea anilor ’80, pentru prima oară în mod sistematic și aprofundat în cultura română, afirmarea unei noi atitudini și sensibilități literare, și anume, postmodernismul românesc, luînd parte apoi ca militant neobosit la toate „bătăliile” culturale pentru impunerea conceptului. În declarația sa, care surprinde pe deplin profilul multiform al cenaclului, spiritul critic și jocul - elementele cardinale în formula oricărui performance -apar numite printre atitudinile recurente ale ședințelor la care a participat: În cei șase ani și ceva cît a existat, Cenaclul de Luni a întreținut o atmosferă extraordinară, care nu poate fi decît schematizată prin descriere. Încerc, totuși, și aleg trei cuvinte: profesionalism, competitivitate, prietenie. Din ele derivă: exigență, spirit critic, ambiție, idealuri înalte, camaraderie, stimulare reciprocă - totul pe un fundal destins, deschis ironiei și jocului.69 În fine, o ultimă declarație din cele încă multe citabile, cea a poetului Bogdan Ghiu, care pune la rîndul său accentul pe inteligența reacției critice a ascultătorilor, exprimată ironic prin rîs, și care, însumată considerațiilor anterioare, justifică cu atît mai mult compararea primei modalități de receptare a poeziei generației ’80, în spațiul-laborator al cenaclului puternic marcat de joc, cu un scenariu de performance: 69 Ion Bogdan Lefter, Puzzle cu „noul val”. Addenda la falsul tratat de poezie Flashback 1985, Paralela 45, Pitești, 2005, p. 216. 53 Deja, însă, din timpul lecturilor, reacția critică se făcea marcată prin rîsete, se comunica prin rîs foarte mult, celebrele hohote de rîs, izbucniri de rîs ale lui Florin Iaru. [...]. Am rîs enorm, enorm, pentru toată viața. Pot să fiu trist pînă la moarte acuma, pentru că am rîs pentru cîteva generații de-aici înainte. Era o atmosferă extraordinară de competiție, de competență și de veselie. [...]. De altfel, pe atunci trăiam în cenaclu, neputînd publica pe hîrtie, ne publicam oral, cum spuneam noi.70 Tot în sprijinul recunoașterii apartenenței poeticii generației ’80 la toposul spectacularului și al jocului poate fi asociat ca element suplimentar limbajul folosit de critica literară, care, contaminîndu-se de imaginarul și mijloacele formale ale acestei literaturi, nu ezită să emită comentarii și judecăți de valoare prin apel la terminologia lumii spectacolului de teatru sau a circului. De pildă, referindu-se la volumul de debut al lui Florin Iaru, Cîntece de trecut strada (1981), Ion Bogdan Lefter îi precizează natura figurației lirice și a expresivității de ordin formal recurgînd la imaginile iluzionismului și ale clovneriei: „Cu aerul că scoate tot felul de minuni dintr-un joben lucios, Florin Iaru compune poeme destinse, în care procedeul cel mai frecvent e, ca să spun așa, «farsa» poetică, ticluită pe toate căile posibile și imposibile”.71 Chiar și despre „cel mai postmodern dintre moderniștii noștri de sfîrșit de secol și cel mai modernist dintre primii noștri postmoderni”, adică despre Ion Stratan, criticul formulează paragraful de deschidere dintr-o cronică la Lumina de foc (1990) - publicată inițial în Contrapunct și 70 Interviu cu Bogdan Ghiu, în Mihail Vakulovski, Portret de grup... Interviuri, p. 258. 71 Ion Bogdan Lefter, O oglindă purtată de-a lungul unui drum. Fotograme din postmodernitatea românească, Paralela 45, Pitești, 2010, p. 77. 54 reluată tot în volumul O oglindă purtată de-a lungul unui drum. Fotograme din postmodernitatea românească -, ca și cum ar fi vorba despre un regizor năstrușnic, un virtuoz al „punerii în scenă” de jocuri lingvistice: „El pune în scenă un spectacol lingvistic absolut deconcertant, schițînd contururi pe care apoi le «joacă» rapid, distorsionîndu-le, ameste-cîndu-le, făcînd din ele mărgelele de sticlă ale unei euforii permutaționale”.72 Sau, analizînd prima carte de versuri a lui Romulus Bucur, Greutatea cernelii pe hîrtie, același critic observă că există un „personaj”, mereu același, care „stă în centrul scenei de-a lungul întregii cărți, confesîndu-se sau descris la persoana a treia”. Acesta aduce „împrejuru-i, din prezențe, amintiri și sugestii, datele unei existențe banale la suprafața evenimentelor și profunde în planul gîndirii și simțirii”.73 Prin urmare, placheta întreagă este asimilabilă unui discurs adresat sub formă de monolog sau de „rezumat” al existenței, un poem precum Omul cu chitara apărînd drept o „înscenare” pe fondul melancoliei acute. Aceeași perspectivă a analizei transpare deseori și din cronicile lui Nicolae Manolescu dedicate poeziei generației. De exemplu, autorul plasează lumea magică, structural ludi-că din 1, 2, 3 sau ... (1980) a lui Traian T. Coșovei sub specia „lirismului funambulesc”,74 iar într-un pasaj din prezentarea volumului Poemele siameze (1983) identifică o trăsătură transversală din versurile creatorului acestuia, și anume: 72 Ibid., p. 191. 73 Idem, Flashback 1985. Începuturile „noii poezii”, pp. 172-173. 74 Nicolae Manolescu, Literatura română postbelică. Lista lui Manolescu, vol. I, Poezia, Aula, Brașov, 2001, p. 346. Părți substanțiale din conținutul fiecărei cronici dedicate autorilor din generația ’80, incluse în acest volum, au fost absorbite în profilul respectivului poet din lucrarea sa monumentală, Istoria critică a literaturii române, Paralela 45, Pitești, 2008. 55 Lirismul lui Traian T. Coșovei nu este din speța celui direct confesiv. L-aș numi spectacular. Poetul închipuie spectacole ale sufletului, mici scene și tablouri aparent fanteziste, pe care le scaldă în lumina multicoloră a unor reflectoare invizibile.75 Prin formula lirismului spectacular criticul indică de fapt caracterul ficțional al reprezentărilor care compun lumea poemelor lui Coșovei și propensiunea acestuia de a-și înscena sentimentele. Exemplele care se pot decupa din Nicolae Manolescu sînt mult mai numeroase, căci autorul acordă o atenție specială aspectelor ludice din versurile generației ’80. În capitolul despre poezie din studiul său dedicat postmo-dernismului autohton, Mircea Cărtărescu definește poemul optzecist „standard”, menționînd printre altele „ludicul pervaziv - de la nivelul jocului de cuvinte la cel al situațiilor «dramatice»”.76 Iată astfel indicate coordonatele unei adevărate estetici a jocului poeziei. În accepția autorului, respectiva formulă lirică dă naștere unui „spectacol total, o feerie senzorial-intelectuală ce redescoperă, pe urmele poeților de la Albatros, ale lui Dimov și Brumaru, Foarță și Dinescu, plăcerea fundamentală a lecturii”.77 Criticul Ion Pop a rezervat un studiu întreg accepțiilor și motivațiilor jocului în lirica românească modernistă, consa-crînd un capitol, îmbogățit în ediția din 2006,78 și poeziei generației ’80. În continuarea schemei propuse în această secțiune cu privire la modelul performance-ului și ludicului ca grile de lectură pentru interpretarea poeticii optzeciste și postmoderne se pot asocia sugestii din Jocul poeziei, apelînd mai ales la acele contexte în care Ion Pop pune în evidență 75 Idem, Literatura română postbelică. Lista lui Manolescu, p. 352. 76 Mircea Cărtărescu, Postmodernismul românesc, p. 371. 77 Idem. Evidențierea în caractere cursive îi aparține autorului. 78 Ion Pop, Jocul poeziei, Casa Cărții de Știință, Cluj-Napoca, 2006. 56 cîteva dintre resorturile apetenței pentru spectacol și înscenare a acestor poeți. Am notat deja că jocul însoțește demersul de reactualizare a specificului limbajului poetic pentru „promoția” din ultimul deceniu de dictatură, într-un moment în care grupul simțise mai puternic decît generația ’60 sau ’70 nevoia reformării poeziei românești, sub presiunea unei mai profunde implicări critice în realitatea imediată. Jocul poeziei devine joc cu limbajele convenționalizate, ars combinatoria ironică, parodică, „citaționistă”, într-o logică în care funcția polemică a ludicului reprezintă de fapt expresia revitalizării sensibilității. Unul dintre aspectele cele mai interesante transpare din modul așa-zis deturnat în care angoasele, melancolia, crizele de orice tip se rezolvă spectacular, „în înscenare și regie, în retorica mimată, «subversivă», a discursurilor moștenite, în exhibarea mozaicului pestriț al memoriei livrești integrate într-o biografie comună”, cu consecința că „regia universală, dezvăluirea culiselor marelui spectacol mundan nu alimentează o retorică a dezamăgirii”.79 Deturnarea este, așadar, un efect al lucidității critice, exprimată prin umor și ironie, citare, pastișă și parodie, ceea ce relativizează tensiunile și crizele, făcînd mai greu perceptibilă tragedia și implicarea existențială în învelișul cuvintelor, prinse în constelații caleidoscopice și multicolore, ce iau, în schimb, înfățișarea destinsă a spectacolului burlesc. O asemenea atitudine dezvăluie o anumită precaritate a jocului însuși. Cum constată și Ion Pop cu referire la lirica modernistă, dar observația se poate extinde fertil și la cea a generației ’80, „toposul spectacularului” se instaurează atît la nivelul reprezentării, universului exterior - ca «joc al lumii» [...], cît și la cel al înscenării de sine.80 Cu alte cuvinte „jocul 79 Ibid., pp. 416-417. 80 Ibid., p. 21. Evidențierile în caractere cursive îi aparțin autorului. 57 lumii”, susține criticul, este indisociabil de „jocul poeziei” sau, așa cum reformulează autorul mai departe, „jocul ironic cu convențiile e și înscenare a discursului, și reprezentare teatrală a eului”.81 Modernismul și neomodernismul îi transmit postmoder-nismului anilor ’80 o serie de trăsături ludice, pe care acesta le rafinează și intensifică pînă la apogeul virtuozității, de la cele analizabile din unghi strict formal (asonanțe, aliterații, jocul cu imaginile) pînă la predilecția pentru înscenarea ironică a poemului, la teribilismul și gustul pentru farsă moștenit de la avangardă, la imagistica barocă a lui Șerban Foarță și Leonid Dimov. Evident, și motivațiile se schimbă, cum se va putea constata. 81 Ibid., p. 26. Evidențierile în caractere cursive îi aparțin autorului. 58 CAPITOLUL II Între „presiunea intertextuală” și intertextul cu realitatea. Traian T. Coșovei, Florin Iaru, Alexandru Mușina, Romulus Bucur II.1. Jocurile Infantei, muzicile și melancolia sau „lirismul funambulesc” al lui Traian T. Coșovei Traian T. Coșovei este unul dintre reprezentanții generației ’80 în a cărui lirică „jocul poeziei” și „poezia jocului”, lumea ca joc și jocul ca lume, pentru a apela la conceptele lui Ion Pop amintite în capitolul precedent, își găsesc una dintre cele mai spectaculoase ilustrări. Considerațiile următoare vor încerca să surprindă modul în care se înfățișează și întrepătrund aspectele ludicului în volumele poetului apărute în deceniul nouă, dând naștere, în tripla lor valență, atît unor spectacole ale lumii și ale discursului poetic, cît și ale sinelui care le pune în scenă. Comentînd placheta Poemele siameze (1983), Nicolae Manolescu remarca trei caracteristici ale versurilor lui Coșo-vei, care pot fi extinse fertil și la alte volume: „tonul sărbătoresc, arta spectacolului și o surdă, incurabilă melancolie”.1 Asistînd la suprapunerea și decantarea acestor „principii” în retorta poeziei, sub efectul unei complicate ars combinatoria, cititorul ajunge să perceapă o dramă interioară camuflată 1 Nicolae Manolescu, Literatura română postbelică. Lista lui Manolescu, vol. I, Poezia, p. 354. 59 necontenit de exuberanța jocului imagistic fastuos, într-o logică în care spectacolul este preferat fără doar și poate expunerii directe a sentimentelor. Din prima carte, Ninsoarea electrică (1979), mă opresc mai întîi asupra primelor cuvinte, cele din epigraf, care o anunță, o reprezintă și o rezumă. Tocmai acestui segment dintr-o operă, Antoine Compagnon îi acordă statutul de citat prin excelență, adică de simbol și indiciu al relației textului citant cu un alt text și un alt autor. Într-o atare accepție, epigraful deschide o cale de acces privilegiată spre conținutul și sensul operei, autorul alegându-l ca „decorație ostentativă” pe pieptul său, indiferent dacă motto-ul va fi sau nu obiectul unei deturnări sau negări.2 Cuvintele lui Ovidiu din Ars amandi („Lucrurile vechi pe alții să-i bucure, eu fericit sînt / Că m-am născut într-un ev pe potriva inimii mele”) îi oferă lui Coșovei prilejul de a recunoaște pe ton ludic-ironic că sensibilitatea sa este în acord cu aceea care a fost denumită doar cîțiva ani mai tîrziu drept postmodernă. Indicația e importantă și pentru interpretarea celorlalte cărți, și ele prezentînd „simptomele” noii atitudini. De pildă, al doilea poem, dedicat lui Nicolae Manolescu, este o variație pe tema cea mai frecventă a ciclului cu care se deschide volumul: oroarea de nichel se referă de fapt la unul dintre semnele existenței mecanice, lipsite de expresie și relief și la ceea ce se opune umanului, golindu-l de substanță.3 Condiția mecanomorfă a reprezentărilor și a personajelor lirice, des prezentă în această plachetă, se situează în continuarea experiențelor avangardei, recontextualizată în ambianța sfîrșitului de secol ca expresie a revoltei împotriva 2 Antoine Compagnon, La seconde main ou le travail de la citation, p. 337. Cf. ibid., p. 228. 3 Traian T. Coșovei, Nichel, în Ninsoarea electrică, Cartea Românească, București, 1979, pp. 8-9. 60 formelor de viață și artă sclerozate, a lipsei autenticității trăirii și ca negare vehementă a înregimentării gîndirii tout court, asimilabilă în poemul Mașina de stropit străzile unei adevărate spălări a creierelor.4 Cît despre posibilitatea unei continuități de acest gen, diferit de alți colegi de generație, poetul însuși declara într-un interviu că nu este un adept al demolării tradiției proclamate de o anumită orientare a avan-gardelor istorice, preferînd „aripa creativă a spiritului avangardist”, care s-a perpetuat în literatura română postbelică și contemporană.5 Denunțarea rutinei din viața cotidiană (inclusiv a iubirii înfrînte de inautenticitate, de lipsa emoției) propune în Mereu același o dezvoltare a motivului eminescian din versul Glossei, „Toate-s vechi și nouă toate”. Acesta, ca și nuanțele tristeților, nostalgiilor, deziluziilor, este întotdeauna orchestrat de o muzică de alămuri, care degajă un aer ceremonial straniu.6 Ideea de orchestrație muzicală este dată și de repetiția deseori triplă a unor versuri cheie. Dintre poemele dedicate colegilor de generație (Magdei Cârneci, lui Florin Iaru, lui Mircea Cărtărescu) cuprinse în volumul Cruciada întreruptă, îl rețin pe cel destinat lui Ion Stratan, Una, două, sau poate chiar trei fantasme. L-am selectat mai întîi pentru că prefigurează prin titlu motivul ludic din majoritatea poemelor din volumul ulterior, iar mai apoi pentru inserția de citate așa-zis nonculturale, constînd în trei texte de reclame, cărora li se alătură o scurtă scenă de conversație. Iată, deci, două elemente ale oralității unei poezii, cea anticipator postmodernă, care va fi altfel decît poezia anterioară.7 4 Idem, Mașina de stropit străzile, în Ninsoarea electrică, pp. 31-32. 5 Interviu cu Traian T. Coșovei, în Mihail Vakulovski, Portret de grup cu „generația ’80”. Interviuri, p. 227. 6 Traian T. Coșovei, Mereu același, în Ninsoarea electrică, p. 17. 7 Idem, Una, două, sau poate chiar trei fantasme, în op. cit., p. 29. 61 Apare în repetate rînduri cuvîntul „singurătate”. În Recviem, parafrazînd, tatăl a vîndut și apa din fîntînă ca să-l scape de singurătate;8 recurentă este și dorința de a uita, de a se vindeca de sentimenul unei pierderi ireversibile,9 iar „nostalgia este așternută pe străzi”.10 Acompaniind aceste date temperamentale, prezente apoi în toate volumele din anii ’80, acordurile și ritmurile muzicale, orchestrele și muzicanții sînt și ei omniprezenți. Mașina de stropit străzile, citată anterior, ca și Stare de spirit,11 este o partitură în versuri cu adaosuri de sonorități onomatopeice, care conduc la ideea de improvizație pe tonuri de jazz și ritm lent, cu repetiții, reveniri și dezvoltări de motive literare. Len-toarea implacabilă orchestrează toposul anulării vitalului în prima poezie și îmbătrînirea sentimentelor în a doua. Poetul vorbește în Mașina de stropit străzile despre un demi-langage, o formă de opoziție față de tehnicismul placat în mod terifiant pe uman, înțeles și ca expresie a anchilozării gîndirii, căruia îi contrapune un idiom între muzică și poezie: „Clack, din palme, clack, clack și trece / mașina de stropit străzile / peste tinerii sărutîndu-se prin parcuri. / Clack, din palme, / clack, clack! / Surtout ne derangez pas je vous prie / la rondeur de mon demi-langaje.” Figurația se manifestă în mici spectacole, în fragmente de performance, făcînd posibile, în accepția lui Cărtărescu, o „comedie arcimboldescă a obiectelor”,12 dar și o atmosferă și o compoziție a „scenografiei”, esențialmente hibride, amestec de sentimente și obiecte tehnologice sau mecanice, de inflaționare sentimentală, „orchestrate”, în același timp, după 8 Idem, Recviem, în op. cit., p. 25. 9 Idem, Începusem să pierd, în op. cit., pp. 39-40. 10 Idem, Cîntec trist deasupra acoperișurilor, în op. cit., p. 23. 11 Idem, Stare de spirit, în op. cit., pp. 46-47. 12 Mircea Cărtărescu, Postmodernismul românesc, p. 373. 62 modele retorice desuete și discurs oral, elocvent, ancorat în concretul imediat. Mircea Cărtărescu indică totodată diferența față de intențiile și de „sensibilitatea” avangardelor: „Sentimentul dominant este de irealitate și melancolie. Recuzita (în care se distinge, de fapt, schimbarea cea mai semnificativă față de poeticile precedente) este una a simulacrului (nichel, vopsea, cauciuc) și a reconstrucției imperfecte a realității, ca în arta machetelor sau a simulării tridimensionale pe computer”.13 De unde și motto-ul din T. S. Eliot, pe jumătate ironic, de la al doilea ciclu: „Și reci sînt simțurile, și pierdut este motivul acțiunii” cu evidențierea sintagmei de către poet, pentru a revela spectacolul langorii sentimentale, dar și caracterul lui de simulacru. Un element specific lui Coșovei în ansamblul generației, precum și formă a jocului cu literatura este rețeta poeziei vizuale, cu ascendent în caligramele apollinairiene. Versurile se ordonează în trepte, tăiate geometric și ascultînd de intenții grafice precise. În poemul Pe cînd ea cobora scara așezarea în pagină sugerează chiar coborîrea iubitei cînd spre dreapta, cînd spre stînga, în timp ce parcurge mai multe niveluri de trepte.14 O posibilă reminiscență bacoviană, pe care Ion Bogdan Lefter o notează în legătură cu titlul cărții,15 a reverberat probabil și-n poemul Blestemata de roată, unde sentimentele eului liric par că derivă din apăsarea metalică și impresia de gravitate implacabilă care oprimă strivitor în Plumb. Tot aici (dar nu numai) apar anticipate cîteva trăsături ale lumii Infantei din volumul următor, 1, 2, 3 sau... , propunîndu-se o figură feminină himerică și percepția propriei iubiri ca „un 13 Ibid., p. 374. 14 Traian T. Coșovei, Pe cînd ea cobora scara, în op. cit., pp. 50-53. 15 Ion Bogdan Lefter, Flashback 1985. Începuturile „noii poezii”, p. 213. 63 joc de copii numai în trecere printr-o lume de oglinzi / împușcate cu pistoale cu doape la bîlci”.16 Analog, în poemul Rondul de noapte, numărătoarea pînă la trei, orchestra și muzicanții, tot acest decor reprezintă scena de pe care poetul își declamă singurătatea.17 Interesant de notat că, așa cum se întîmplă și în Orașul cu un singur locuitor al lui Matei Vișniec, percepția solitudinii atrage după ea ideea de spectacol, de punere în scenă. Îi desparte însă tonul discursiv, prea puțin prezent la Vișniec. „Starea de spirit” (sintagmă atît de dragă lui Coșovei, dar nenumită ca atare în text) apare încă o dată acompaniată de o muzică cu accente funebre și sugerată prin referințe inter-textuale la figuri care conduc spre ideea de crimă, măcel: capul boierului Moțoc, „urîtul cap al Mariei Antoaneta”, trupul înecat al lui Arhimede, bătălia de la Waterloo. Tot o bătălie, cea de la Rovine, este asociată oboselii existențiale. „Intermezzo-ul” reiterat de trei ori secundează sentimentul singurătății astfel „deghizat”.18 Secțiunea finală a cărții, Bunicul „entre deux guerres”, cuprinde poemul eponim dedicat lui Nichita Stănescu, care va fi comentat în legătură cu alt volum unde apare reluat într-un context intertextual foarte interesant. Precizez acum doar că soldații, îngerul, „distribuiți” și-n recuzita altor piese de rezistență, ca și anumite structuri discursive punînd accentul pe elocvență, mai mult decît pe imagine, sînt voit resemantizate de către tînărul (pe atunci) poet în spiritul și pe urmele maestrului, așa cum critica literară a și remarcat de altfel. Un ultim intertext, de data aceasta shakespearian (mac-bethian), apare într-un poem-pledoarie pentru onestitatea sentimentelor și a trăirii. Cînd „luminile orașului par un 16 Traian T. Coșovei, Blestemata de roată, în op. cit., pp. 59-63. 17 Idem, Rondul de noapte, în op. cit., pp. 56-58. 18 Idem, Mica disperare cu ochii albaștri, în op. cit., p. 68. 64 imens computer / calculînd ecuațiile mărunte ale / apartamentelor cu apă caldă”, Ofelia, cea care nu a abdicat de la dragostea ei pentru Hamlet, e rugată de poet, din cotidia-nitatea lui gri și prozaică, să-i fie contemporană în evul său „decadent”, unde peisajul metalic e sinonim cu simulacrul.19 Dedicația celei de-a doua cărți, „pentru Ioana Marina -«ce livre saturnien / orgiaque et melancolique»”, ascunde de fapt și un epigraf sub formă de citat, decupat din poemul Epigraphe pour un livre condamne, una dintre piesele aparți-nînd ciclului Nouvelles fleurs du mal din baudelairienele Les Fleurs du Mal. Deci, epigraf în Epigraphe, un epigraf-palimpsest, dedublat, secund, întărit de unul precedent. Este o cheie de lectură inconturnabilă, care, precum cea propusă de Baudelaire, avertizează cititorul că volumul care urmează a fi citit, „o carte specială, printre cele mai frumoase din poezia generației ’80”,20 nu este o lectură pentru neavizați, cu alte cuvinte, pentru mediocrul „homme de bien”, „paisible et bucolique”, asemeni celui presupus de Epigraphe... Sub falsul epigraf, mai apar plasate două așa-zis autentice epigrafe: primul constă în trei versuri din poemul Zone de Apollinaire, ultimul compus, dar așezat la începutul culegerii Alcools (1913), iar al doilea motto include două versuri de E. E. Cummings, care pun accentul pe cuvîntul „mouvement”. Zone a fost receptată, cum se știe, ca o apologie a cotidianului și modernității, un elogiu al lumii noi, în opoziție cu „le monde ancien”, „l’antiquite”. Poemele din epigraful fals și respectiv din primul autentic sînt, deci, un fel de manifeste ale celor doi poeți, exponențiali ai literaturii franceze, anunțînd fiecare schimbări epocale în momente diferite din evoluția poeziei moderne. Modest declarată, aceasta este de fapt și intenția din 1, 2, 3 sau... : să marcheze debutul unei 19 Idem, Zgomotul și furia, în op. cit., pp. 102-103. 20 Mircea Cărtărescu, Postmodernismul românesc, p. 376. 65 alte sensibilități, dar în mod diferit decît se anunțase în primul volum: Cele două cărți [...], Ninsoarea electrică și 1, 2, 3 sau..., au dat tonul unei alternative poetice: ori stilul «simfonic», profund, elegiac-agresiv, provocator și retoric. ori stilul tragi-comico-eroic, ludic și ironic pînă la sfîrșitul stației de tramvai a elegiei. Pentru că tot acolo se ajungea: la elegie ca expresie a reflexivității.21 Cartea este de fapt un carnaval în versuri și un roman de dragoste special, o elegantă, rafinată și melancolică demonstrație de „lirism funambulesc”, cum inspirat a caracterizat-o N. Manolescu,22 în care epicul este doar un expedient, și mai puțin o funcție a textului. Primele două poeme sau, dacă vrem, „capitole” din roman pun în temă cititorul despre această scriere, propusă ca maximă disponibilitate a literaturii de a valoriza jocul, ludicul și fantezia. Toate poeziile încep invariabil cu formula „1, 2, 3”, repetată de trei ori în primul vers și, de regulă, în trei versuri diferite pe parcursul poemului, indicînd cititorului, ca-n numărătorile din jocurile copiilor sau ca-n basme, o cale de acces spre o lume magică, închegată din mici povești, cînd hazlii, cînd melancolice, pline de frenezie, surpriză și infinite jocuri, dansuri, travestiri ale personajelor și întîmplări fermecătoare, care participă la o poetică generalizată a spectacularului. Textul este atent și abil construit încît să se deschidă spre o paletă amplă de procedee inter-, meta- și paratextuale, spre o etalare inepuizabilă de mijloace ludice. În 1, 2, 3 sau ce vă oferă 1, 2, 3, poetul-„narator” instituie și anunță tot în joacă natura pur ficțională, livrescă a poveștii: „și printre mătușile cu ochi ficși / nici nu exist, nici 21 Interviu cu Traian T. Coșovei, în Mihail Vakulovski, Portret de grup cu „generația '80”. Interviuri, p. 227. 22 Nicolae Manolescu, Literatura română postbelică., vol. I, Poezia, p. 346. 66 nu exiști”.23 Oferta declarată în titlu promite un adevărat program, care anticipează ceea ce doar peste cîțiva ani de la apariția volumului se va numi postmodernismul poetic românesc. Tema, „o istorie cu o Infantă”, e una minoră - pare a spune autorul -, fiind vorba de o „operă de trei parale”.24 Dar e foarte cunoscut faptul că expresia respectivă e polisemantică! Prin urmare, primele două poeme reprezintă un fals cuvînt înainte. Din unghi imagistic, atmosfera e comună filmelor de desen animat, iar grația acestor creaturi delicate, rupte dintr-o broderie, dar dinamice și amuzante, amintește de jucăriile cinetice ale lui Alexander Calder, sculpturi în miniatură construite din fire metalice, sfoară, cauciuc, cîrpe și alte obiecte reciclate, care au alcătuit pe la jumătatea anilor ’20 așa-zisul Circ Calder. Din contră, personajele lui Coșovei fac parte dintr-o „distribuție” și o „scenografie” somptuoasă, de baluri și menueturi neîntrerupte, plutind lent pe muzici de vals sau de alămuri, dar, precum cele zămislite de Calder, sînt miniaturale, un fel de împărăție a piticilor, generată de „melanholia” poetului: „Unu doi trei, unu doi trei, unu doi trei / Melanholia mea a ridicat și-a dat un nume / unui oraș ce nu există-n lume / - fiindcă-n orașul cît un solz de pește / e o Infantă care-l stăpînește.”.25 Calitatea și consistența protagoniștilor aparțin și ele toposurilor ludicului, apărînd descrise de autor cu un strop de maliție și desemnate cu ajutorul terminologiei specifice teatrului de păpuși. Unele dintre ele au ceva și din înfățișarea creaturilor mecanomorfe care au populat imaginarul avan-gardelor istorice: „un verișor paiață”,26 alte paiațe și arle- 23 Traian T. Coșovei, 1, 2, 3 sau ce vă oferă 1, 2, 3, în 1, 2, 3 sau..., Albatros, București, 1980, p. 8. 24 Idem, 1, 2, 3 sau la o Infantă, în 1, 2, 3 sau..., p. 49. 25 Idem, 1, 2, 3 sau visul Infantei, în op. cit., p. 10. 26 Idem. 67 chini, „manechine de gheață”,27 toate viețuind într-o „lume de păpuși”.28 Unchiul Chiriac, de pildă, „prins în sistemul bielă-manivelă” pare un personaj excentric, un fel de filozof, pe jumătate marionetă în 1, 2, 3 sau despre verișorul Anton: „era Unchiul Chiriac umplut cu zdrențe și cu bumbac”.29 Acest verișor din titlu este și el, ca și ceilalți, o reprezentare demnă de formula bergsoniană reprodusă literal și aproape identic în text, dar fără semnele citării, ceea ce -susține Compagnon - instituie o anomalie în ordinea scriiturii. Scopul citatului (și al anomaliei) e unul ornamental: „Ah, zise verișorul căzînd de pe cal / cu un gest picaresc și galant: / du mecanique plaque sur le vivant”. Autorul-păpu-șar, în rol de narator cîrcotaș, își caracterizează astfel personajele. Micile pățanii ale Infantei și ale curții ei apar drept farse, privite de autor cu tandrețe și simpatie complice. Totul palpită, vibrează într-un balet delicat, pe o scenă neobișnuit de amplă. Intrînd într-un asemenea tărîm imaginar, cu „arene, cortine și trape”, nu mai surprinde că orașul Infantei este un spațiu eminamente teatral. În acest sens, nu e întîmplător nici faptul că T. T. Coșovei a fost un mare pasionat de teatru.30 După indicațiile textuale ale păpușarului-poet, lumea aceasta oscilează între bal și bîlci, determinări antinomice, între care este cuprins un panoptic întreg de reprezentări ale toposului spectacular. În istoria Infantei, ca-n basme, casele sînt de biscuiți, iar străzile de marmeladă, căci spațiul se modifică necontenit, ca decorurile unui spectacol baroc. În fine, de la 27 Idem, 1, 2, 3 sau Infanta nu cunoștea legea lui Arhimede, în op. cit., p. 12. 28 Idem, 1, 2, 3 sau marele meu suflet, în op. cit., p. 86. 29 Idem, 1, 2, 3 sau despre verișorul Anton, în op. cit., p. 21. 30 Interviu cu Traian T. Coșovei, în Mihail Vakulovski, Portret de grup cu „generația '80”. Interviuri, p. 228. 68 basm, bal și bîlci, scenografia se poate metamorfoza în platou cinematografic de western.31 Că locul este magic o spune și ploaia care cade feeric, în cascade de confetti și pulbere de stele, orașul fiind perpetuu împodobit ca de sărbătoare și „scuturat de globuri și beteală”, de focuri de artificii, plutind „într-un preafrumos nicăieri și niciodată”,32 desprins de timp, „ridicat din cuvinte / într-un spațiu fără sfîrșit și fără început”.33 Sugestiile despre frenezia colorată a dansului ce va cuprinde la un moment dat tot acest univers sînt poate un ecou îndepărtat, captat și prelucrat original, care răzbate în versurile lui Coșovei din Leonid Dimov și în special din 7 poeme,34 iar feericul exuberant, „oniric”, trimite la imaginarul aceluiași poet, de pildă, la o piesă de referință precum Vis amalgamat (din miraculoasa Cartea de vise), unde, de asemeni, exista un „tîrg burlesc”.35 În 1, 2, 3 sau despre Infantă, dar și-n alte pasaje, autorul amintește natura pur ficțională a lumii Infantei, o „lume de hîrtie”, retro, „decadentă”, de fin de siecle, spune chiar poetul, decupată dintr-un secol apus, cu flașnetari, lustragii și doamne cu pălărie și voaletă, dar, paradoxal, actuală în același timp. Poeticii spectacolului/spectacularului i se subsumează cîteva „puneri în scenă”, precum performance-ul soarelui, interpret în „scenariul”-cadru care este cartea însăși (1, 2, 3 sau domnișoarele de scorțișoară). Din unghi formal, se poate observa că relația eului liric cu domnișoarele din titlu e defi- 31 Traian T. Coșovei, 1, 2, 3 sau Western, în 1, 2, 3 sau..., p. 33. 32 Idem, 1, 2, 3 sau despre Infantă, în op. cit., pp. 14-15. 33 Idem, 1, 2, 3 sau despre unchiul Chiriac, în op. cit., p. 18. 34 Leonid Dimov, În munți, din ciclul 7 poeme, în Opera poetică, vol. I, ediție îngrijită și prefață de Ion Bogdan Lefter, Paralela 45, Pitești, 2010, p. 116. 35 Idem, Vis amalgamat, din ciclul Cartea de vise, în Opera poetică, vol. II, ediție îngrijită și prefață de Ion Bogdan Lefter, Paralela 45, Pitești, 2010, pp. 47-48. 69 nită prin simetrii sintactice care amintesc de anumite pasaje din Caragiale, în versuri de un haz nebun: „Unu doi trei, unu doi trei, unu doi trei / și eu absurd, / și ele absurde / (domnișoarele sînt frumoase și surde) / ne potriveam de minune: / eu pe jumătate nebun, ele pe jumătate nebune / și prin frunzișurile ofilite / eu pe jumătate fericit / ele pe jumătate nefericite”.36 Un poem aduce în scenă o lume întreagă cuprinsă de euforia dansului.37 Ca și-n alte locuri, și aici jocul personajelor stimulează jocul de-a/cu literatura al poetului. Pretextul e dat de resemantizarea unui cunoscut pasaj homeric din deschiderea Iliadei, inserat în text din nou fără semnele citării: „Degeaba cînta zeița mînia ce-aprinse pe Ahil Peleianul”. Diferit de secvența originală, aici nu este prezent în prolog, nici la începutul vreunui „capitol” și nici nu reprezintă cauza vreunui eveniment capital, ci indică o reciclare și anexare ludică și parodică, întrucît contextul-sursă apare așa-zis „degradat”. Deturnarea de sens față de un citat canonic este flagrantă, iar în demers se citește plăcerea parodistului de a se juca cu propriul text (ce include un hipertext), dar și intenția de a învesti cititorul cu prerogativele unui deco-dificator. Rezultatul constă deci în coexistența unei duble lecturi, cea a parodistului-bricoler și cea a cititorului său. Revenind la istoria Infantei, ideea care se desprinde este că lumea din poemul lui Coșovei ignoră acest topos literar fundamental în epopeea homerică, stăpînită cum este de febra eliberatoare a dansului. Și chiar dansează tot universul, inclusiv califul și sultanul, absenți pînă în acel moment din carte, brusc uniți într-o multiculturalitate tolerantă, greu de găsit în realitate. Citatul homeric neasumat sudează semantic un context în care descoperim o lume aparent lipsită de drame, subjugată, în schimb, de plăcerea dansului. 36 Traian T. Coșovei, 1, 2, 3 sau domnișoarele de scorțișoară, în 1, 2, 3 sau..., pp. 38-39. 37 Idem, 1, 2, 3 sau dansul Infantei, în op. cit., pp. 44-46. 70 Fragmentul se încheie cu un alt citat nedeclarat ca atare în versul „i pak dau de știre domniei tale...”. Astfel, finalul insinuează că aceste versuri n-au fost altceva decît o scrisoare postmodernă, care ne proiectează la începuturile literaturii române, respectiv în evul din care datează textul fondator al ei, Scrisoarea lui Neacșu din Câmpulung (1521). Lectura fragmentului pastișat obligă în acest punct al textului la formarea unei imagini panoramice a literaturii române și a evoluției limbii ei, dar și la a considera literatura un rezultat al sedimentării de opere, atitudine care, din nou, prefigura în 1980 estetica postmodernistă. Finalitatea este ludică și în același timp „demonstrativă”, căci autorul arată modul în care poate fi anexată o mostră de limbaj cu caracteristicile ei proprii, „pentru a și-o aservi practicînd devieri”, în cazul de față, semantice.38 Sferei propriu-zise a infantilului ar mai trebui să-i adăugăm pofta de joacă a Infantei, dar și pe cea a autorului care, pentru a o delecta, a născocit - spune - un joc numai pentru ea, cunoscutul (pentru cititor) joc al spînzurătorii. Astfel că, respectînd convenția ludică, Infanta va trebui să completeze literele lipsă din cuvinte, iar în text, aceeași vocabulă, „sp_n_ur_toa_e”, îi rămîne de completat cititorului, atras cu măiestrie în universul Infantei. Astfel, toți participanții la actul literar, împreună cu lumea personajelor, se întîlnesc în paradisul copilăresc.39 În ansamblul ei, cartea se înfățișează ca o colecție de jocuri cu tot felul de strategii, scenariu în care creatorul ei manifestă o predilecție cu totul specială de a se juca de-a literatura. Astfel, el mărturisește cu un aer de falsă inocență că în încercarea de a concilia planurile operei, și anume pe 38 Annick Bouillaguet, L 'ecriture imitative. Pastiche, parodie, collage, Nathan, Paris, 1996, p. 51. 39 Traian T. Coșovei, 1, 2, 3 sau jocul Infantei, în 1, 2, 3 sau..., p. 41. 71 cel al construcției cu cel al prozodiei, s-a văzut constrîns din motive de rimă să-l „spînzure”, adică să-l suprime din text pe Unchiul Chiriac! Iată o explicație malițioasă a autorului care dă buzna în mijlocul „narațiunii” (e drept, într-o paranteză) ca să ne explice una dintre prerogativele sale, și anume omnipotența asupra lumii propriilor creaturi. În logica planurilor operei este vorba de un artificiu prin care se trece aproape imperceptibil din ficțiune în realitatea scriiturii ca proces.40 Și în poemul 1, 2, 3 sau la o Infantă, metatextul, intertextul și paratextul se împletesc la fel de inventiv. Deja titlul conține o pastișă a odei de tip pașoptist. Faptul că „străzile se terminau cu o poveste” duce cu gîndul la o proliferare de povești ascunse în istoria-cadru, dar și la ipoteza unei literaturi potențiale, care s-ar putea dilata imprevizibil. Autorul însuși își ajută cititorul, făcînd aluzie în același poem la „un livre qui se mord la queue”, sintagmă lipsită de orice alte indicații grafice asupra provenienței. Există în orașul-univers și un scriitor, care practică precum Coșovei o ars combinatoria.41 Este locul unde, autodesemnîndu-se, poetul vorbește cu modestie ironică de propria „operă de trei parale”, căci el, (viitorul) artist post-modern, a încetat de a mai fi creatorul divin, transformîndu-se într-un „truditor umil”.42 În continuare, întîlnim o rescriere după un vers de Arghezi, unde cititorul cărții - „Domnul” din Testament -43 este o cititoare - Infanta, iar „robul” - condiția creatorului. Aceeași referință cu accente neschimbate mai apare și-n 1, 2, 3 sau 40 Ibid., p. 40. 41 Idem, 1, 2, 3 sau la o Infantă, în op. cit., p. 49. 42 Steven Connor, Cultura postmodernă. O introducere în teoriile contemporane, p. 150. 43 Tudor Arghezi, Testament, în Cuvinte potrivite, prefață de Liviu Papadima, antologie și tabel cronologic de Mitzura Arghezi și Traian Radu, col. „Biblioteca pentru Toți”, Minerva, București, 1990, pp. 3-4. 72 trecerea: „Trece adevărul, trece minciuna / trece robul, rămîne stăpîna”.44 În ambele ocurențe, dar și în întreaga carte, iubita are predominant un statut apropiat de cultul figurii feminine din poezia trubadurilor, obiectul și sursa unui întreg cod de civilizație. Fragmentul se încheie tot cu un „pasaj de împrumut”, unul eminescian din Floare albastră,45 care anunță primele semne ale despărțirii, conotate tot ca la Eminescu în diferența de atitudine și reacție psihologică a foștilor îndrăgostiți (maturitatea detașată a lui, comunicată prin zîmbetul ironic și, în schimb, naivitatea senină, spontană a ei): „Ah, ea spuse adevărul / Eu am rîs, n-am zis nimica. ”. Din acest unghi, sensul scrierii cărții servește și ca explicație post-factum adresată Infantei. Prin urmare, avem de-a face cu o partitură-colaj în care se ivesc dialoguri intertextuale multiple: un citat (din Eminescu), o referință culturală („opera de trei parale”), o rescriere (pornind de la Arghezi), un citat mascat, deci infidel, menționat anterior („un livre qui se mord la queue”). Toate acestea demonstrează abilitatea deosebită a poetului-bricoler, pasionat al mozaicului (jocului) de citate, „infractor” dovedit în spațiul intertextualității. Deja într-unul dintre primele poeme, versurilor care anunță plecarea și autoizolarea Infantei plictisite de „cuvîntul frumos”, le răspunde un ecou (o rescriere) eminescian: „.Poți, dacă vrei, să mai rămîi.”. La Coșovei reluarea sună timid și dizar-monic față de exuberanța întîlnită anterior, dezordinea fiind conotată și de tonul muzicii: „muzica zgîria pereții cu unghii și gheare”.46 Tot astfel, ajungem să aflăm că „Infanta avea 44 Traian T. Coșovei, 1, 2, 3 sau trecerea, în 1, 2, 3 sau..., p. 84. 45 Mihai Eminescu, Floare albastră, în Poezii, cuvînt înainte de Tudor Arghezi, prefață și antologie de Zoe Dumitrescu-Bușulenga, col. „Biblioteca pentru Toți”, Minerva, București, 1987, p. 48. 46 Traian T. Coșovei 1, 2, 3 sau despre Infantă, în 1, 2, 3 sau..., pp. 14-15. 73 sufletul cam jos / și cam lăsat și cam posac și cam ursuz”, iar absurdul „iubirii în coadă de pește” din acest roman d'amour se explică poate prin faptul că ea îl citise pe Urmuz.47 În pasajele metatextuale autorul se adresează cititorului direct sau indirect. Într-una dintre aceste ocazii, interlocutorul e invitat pe ton baudelairian, dar deturnat în sens comic - „Ah, cetitor fățarnic”48 - să întoarcă pagina, ca să urmărească un alt „episod”, dar și să se protejeze, căci verișorul Anton împroașcă personajele și inclusiv pe autorul-narator cu „stihuri de cocă, / de cocos, de coca cola, de tequila...”. Sintagma extrasă din A mon lecteur nu e nici ea „flancată” de semnele citării, echiva-lînd deci cu o „perversiune” a scriiturii, în termenii lui Compagnon. Forma „cetitor” este doar o mostră de limbaj arhaic, procesul - să-l numim așa - al „antedatării” sintaxei și morfologiei aplicîndu-se sistematic, de fapt, în text din motive ludice, dar și pentru a marca simultaneitatea stilistică acomodantă a vîrstelor literaturii române, atitudine care va fi specifică postmodernismului. Mesajul baudelairian, mult mai acut și mai penetrant în original, apare relativizat prin ironie, în favoarea plăcerii textului. Aluzia la același pasaj din poetul francez este în schimb asumată în forma canonică, de citat, la finalul lui 1, 2, 3 sau fin de siecle, aici transcris în limba originală din rațiuni de rimă. Iată contextul: „călătoreau prin Europa / spre orașul cu căzi de baie, claxoane și fapte diverse / și tot felul de nimicuri vîndute de-un comis voiajor / care-ai putea fi tu, / «mon hypocrite lecteur»!”.49 În acest caz, intertextul reprezintă un mod subtil de a „trage” în poveste și pe cititor, de a-l transforma în personaj, pe scurt, de a-i schimba statutul în raport cu lumea ficțională, căreia îi rămăsese pînă atunci exterior. 47 Idem, 1, 2, 3 sau o lume nebună nebună nebună, în op. cit., p. 19. 48 Idem, 1, 2, 3 sau o scurtă întîmplare, în op. cit., p. 24. 49 Idem, 1, 2, 3 sau fin de siecle, în op. cit., p. 32. 74 Atmosfera ludică contaminează și logica întâmplărilor, care devine și ea comică, iar ironia ia masca autoironiei, în intenția de a tematiza diminuarea figurii autorului, altă trăsătură tipic postmodernă, cum am observat, marcînd o nouă intruziune a vocii auctoriale. Ca orice „narator” postmodern, deseori necreditabil, și acesta își pune în scenă mirările față de dezvoltările neașteptate și de ritmul alert al evenimentelor.50 Și mai intervine încă o dată autorul în strofa cu care se încheie acest fragment al micii epopei, ca să dea o sugestie suplimentară asupra sensurilor poveștii, ajungînd la ideea că „inima mea a iubit o Infantă / de pe lumea cealaltă...” De fapt, cîte o astfel de exclamație ușor teatrală (comentariu, concluzie, îndemn al autorului etc.) și cîte o paranteză cu sens de asemenea metatextual există în fiecare „episod” din „istoria” Infantei, pentru ca textul să exhibe plăcerea de a contraface citate, dar și iluzia ficțiunii. Este problematizat a rebours și statutul „poeziei contemporane”, a se citi postmoderne, enumerînd prin vocea personajelor cîteva prejudecăți - probabil - ale unei părți a criticii, cea nepregătită să primească experimentalismul și diversitatea poeziei optzeciste în raport cu ceea ce fusese literatura română anterioară. Ținta nemulțumirilor este, în registru autoironic, chiar volumul 1, 2, 3 sau...51 Cum am mai notat, o altă figură a ludicului o constituie jocurile de limbaj, foarte frecvente, uneori la hotarul a două limbi, exploatate pentru potențialul lor de surpriză fonică.52 Și rimele trec drept sursă de umor și de joc, împreună cu oralitatea recurentă a textului. Se revine treptat în realitatea cotidiană, biografică. Există un „capitol” în care autorul se distribuie ca personaj într-un 50 Idem, 1, 2, 3 sau bîlciul deșertăciunilor, în op. cit., p. 28. 51 Idem, 1, 2, 3 sau gloria nu cîntă, în op. cit., p. 50. 52 Idem, 1, 2, 3 sau fapt divers la Vladivostok, în op. cit., p. 30. 75 scenariu inventat pentru sine, aproape cinematografic, filmat -așa-zicînd - în Pasajul Universității, în care este urmărit „ca-n filme” și împușcat de personajul Unchiului Chiriac, fără a fi ucis, căci, notează amuzat Coșovei, „îl împușcaseră în dimineața de luni cu gloanțe de duminică”.53 Poetul și-a creat, prin urmare, o farsă, la granița dintre ficțional și realitatea biografică. Ultime intertexte. 1, 2, 3 sau călătoria Infantei se profilează în fond ca un drum spre moarte al iubitei, cum o confirmă rimele cu sonorități afine celor din Meșterul Manole din pasajele referitoare la zidirea Anei. Mai departe, întîlnim chiar un titlu mai explicit în acest sens. Referința la pînza Penelopei, la simbolul așteptării credincioase a partenerului apare într-un poem despre căutarea extenuată a iubitei imposibil de regăsit.54 În alt registru, „mătușile cuprinse de somn și plictis / și care își dansaseră de mult ultimul tango la Paris”, prin urmare, referința culturală la celebrul film se resemanti-zează în sens comic. Odată scoasă din contextul original și înșurubată în text, sintagma de împrumut cade pradă atracției secrete dintr-o altă accepție semantică, de parcă titlul filmului ar fi un element sudat, inseparabil, dintr-o expresie idiomatică.55 În fine, apar și două intertexte shakespeariene. Pentru versul final din 1, 2, 3 sau din străinătate,56 „Shall I compare thee to a summers’t day?”, sursa este Sonetul 18 (pus și pe muzică de David Gilmour din formația Pink Floyd), care în textul lui Coșovei întoarce sensurile poemului către o imagine luminoasă și pozitivă a iubitei, așa cum se desprinde ea din versurile shakespeariene, dedicate însă unui interlocutor de gen masculin. Citatul completează lacuna din 1, 2, 3..., anexînd în final toate semnificațiile sonetului. Și anume, în 53 Idem, 1, 2, 3 sau Rasputin, în op. cit., pp. 72-73. 54 Idem, 1, 2, 3 sau călătoria Infantei, în op. cit., p. 64. 55 Idem, 1, 2, 3 sau nimic nou despre Infantă, în op. cit., p. 74. 56 Idem, 1, 2, 3 sau din străinătate, în op. cit., p. 80. 76 textul-sursă iubitul, tandru și afabil, este comparat unei zile de vară, dar, spre deosebire de aceasta, destinată consumării inexorabile, celălalt devine nemuritor grație poeziei. Deci, povestea se termină cu o amplă reverență către Infantă. Ultimul poem adresat cititorului are funcția epilogului din teatrul „Marelui Will” (autorul o indică explicit referindu-se la carte ca la „shakespeariana-mi glumă”).57 Jocul și rîsul au fost doar măști pe-o scenă imaginară, căci sentimentele adevărate au rămas nemărturisite în „inima ascunsă, pudrată, travestită” a poetului-Prospero, cum afirmă N. Manolescu.58 Povestea cu lumea ei himerică, de basm, i-a fost refugiul protector, balsamul cu care și-a „doftoricit o inimă bolnavă de năluci și fantasme” la „Zidul Plîngerii”, o punere în scenă a melancoliei, travestite, înnobilate de joc, căci - nu-i așa? - patetismul este minat de ironie în evul postmodern.59 Ceea ce surprinde într-adevăr la această carte e postmo-dernismul ei deplin, atins deja în 1980! Motto-ul celui de-al treilea volum, Cruciada întreruptă (1982) - „Plecați, plecați, a spus zburătoarea. / Specia umană nu poate suporta prea multă realitate” -, aparținînd primului dintre cele patru cvartete ale lui T. S. Eliot, Burnt Norton, anunță preferința poetului pentru moda „retro”, contrafăcută de sensibilitatea totuși postmodernă. Aceasta presupune la Coșovei o desfășurare impresionantă de spectacole cu scenografii baroce, rafinate și elegante, în ordinea imagisticii, și de discursivitate expansivă, în plan formal, îndreptățind afirmația lui N. Manolescu potrivit căreia „auto- 57 Idem, 1, 2, 3 sau sfîrșit, în op. cit., pp. 92-93. 58 Nicolae Manolescu, Literatura română postbelică., vol. I, Poezia, pp. 346-347. Alte reminiscențe livrești au fost comentate de Ion Bogdan Lefter, în Flashback 1985. Începuturile „noii poezii”, pp. 216-217. 59 Traian T. Coșovei, 1, 2, 3 sau sfîrșit, în 1, 2, 3 sau..., p. 92. 77 rul scrie poezia cea mai puțin «referențială», adică realistă a generației lui”.60 Aceasta explică încă o dată o constantă a poeziei lui Coșovei, la care m-am mai referit, și anume predilecția autorului de a-și filtra sentimentele print-o grilă estetică, aceea a punerii în scenă a propriei interiorități. Cu toate că fondul subteran e unul melancolic și anxios, predomină atmosfera de bal fastuos, de plutire pe-o muzică lentă, învăluitoare, în spațiul textual al unei feerii imagistice. Prima poezie înfățișează un tu care se îndepărtează tra-versînd ființa poetului. Percepția cea mai persistentă este încă o dată cea a singurătății. Falimentele interioare au totuși și contrapuncte, volumul al treilea dispunînd de o partitură mai variată de tonalități. Melancolia, însingurarea și nuanțele emotive afine se fluidizează și estompează printr-o formă de ceremonial sau spectacol care face din nou posibilă paralela cu Matei Vișniec. Față de 1, 2, 3, sau, sintaxa manifestă o predilecție mai marcată pentru pauze accentuate (de unde frecvența liniilor de pauză), într-o frazare amplă, bazată pe paralelisme și repetiții ale unor construcții cheie din fiecare text, care apelează la o anumită tehnică a refrenului. Lexicul cu inflexiuni și intenții ludice este mai puțin prezent, dar acolo unde apare, creează surprize ale inventivității la fel de interesante. Tonul primește tot mai des elemente din fluiditatea elegantă a valsului, versurile curg lungi, cizelate pînă la geometrii cristaline, într-o disponibilitate laxă a asocierilor, generînd înlănțuiri baroce, strălucitoare. În amplul poem Cruciada întreruptă din prima secțiune eponimă cîmpul semantic predilect se referă la condiția poetului ca soldat pe cîmpul de luptă al existenței. Al treilea frag- 60 Nicolae Manolescu, Literatura română postbelică., vol. I, Poezia, p. 353. 78 ment este chiar o autoipostaziere a autorului ca „soldat de plumb”, posesor al unui „destin fierbinte de literă”, obscur, de nedescifrat.61 În partea a doua a textului, printre termenii antinomici ai pendulării dintre trecut și viitor, e menționată și oscilarea „între cărți și citate”, propunîndu-se astfel meta-textual o - poate - involuntară definiție a intertextualității din propria literatură. Partea a V-a revine asupra ideeii de îndepărtare și însingurare printr-o referință disimulată la Oda (în metru antic) eminesciană, menținînd o anumită ambiguitate asupra sensului singurătății. Finalul poemului indică o renunțare voluntară la iubirea asimilată unei oglinzi de sînge care-și pierde memoria, ceea ce conduce la o interpretare în sens pozitiv a solitudinii, așa cum apare și în prima strofă din Odă: „Pururi tînăr, înfășurat în manta-mi, / Ochii mei nălțam visători la steaua / Singurătății”. Astfel că acest fragment al Cruciadei. pare o rescriere a poemului lui Eminescu, aderentă la textul-sursă: „Veniți voi [lănci ascuțite] și spargeți această nemișcare - / cu strigăte victorioase purtați-mă în mantia sîn-gerie a tinereții!”.62 În Spălătoria de cuvinte, poetul - magician în evul postmo-dern - a „fiert cuvintele” și „le-a topit sufletul într-o alchimie absurdă”, rescriind întors un distih arghezian, recurent și în volumul anterior al lui Coșovei: „întinsă leneșă pe canapea -domnița nu mai suferă!”. Versul construit antitetic indică în poezia optzecistă bazată pe abilitatea tehnică, o ars combinatoria, în limitele căreia elocința, discursivitatea sînt chemate să producă o programatică plăcere a lecturii, în locul „suferinței” și confesiunii directe.63 61 Traian T. Coșovei, Cruciada întreruptă, în vol. Cruciada întreruptă, Cartea Românească, București, 1982, p. 28. 62 Ibid., p. 30. 63 Idem, Spălătoria de cuvinte, în op. cit., p. 35. 79 Toposul spectacularului își propagă și în această carte reverberațiile. Într-un poem cu atmosferă retro, barocă, la o masă de joc personajele dau răspunsuri excentrice, se vorbește despre muschetari, săbii și dantele și despre hotarul dintre epoci apuse care stau și ele sub semnul spectacolului și excesului.64 Manechinele, înlocuind prezențele umane, apar la colțul cîte unui decor: „Mîna mea se întinde în oglindă căutîndu-te / (un contur, o formă, / o / armată de manechine întoarse cu arc / hrănite cu chei, cu lacăte și zăvoare”.65 Inima poetului este locul unei „opere cu trape și măști”, unde actorii sînt cuvintele. Recuzita de spectacol persistă și aici.66 În cîteva poezii din secțiunea a II-a, Locurile prin care am trecut, se percepe, ca în toate volumele lui Coșovei, o muzică de fond, lăsată în surdină. Momentele de criză a identității sînt marcate de o „muzică de trompete civile și militare”.67 Rememorarea e însoțită deseori de semnele ceremonialului (muzica instrumentală sau cea a ploii), iar uneori „ritul” e unul degradat, coborît în comic și caricatural.68 Nu lipsește nici recuzita carnavalului, cu un rege de carton ars la sfîrșit, iar poetul își face apariția travestit în „actor de mîna a doua într-un rol de majordom”.69 Un fel de clovn elegant, deci. Printre numeroasele autoportrete există unul în proximitatea performance-ului poetic, constînd în prezentarea poeziei în act, pe cale de a se genera: „Voi încerca acum / o scurtă compoziție”.70 Coșovei apelează la cunoscuta rețetă dadaistă de producere a poemului, transcrisă în Manifeste sur 64 Idem, După douăzeci de ani, în op. cit., p. 37. 65 Idem, Sfîrșit de capitol, în op. cit., p. 42. 66 Idem, Nici un zgomot aici, în op. cit., p. 71. 67 Idem, Misterul și melanholia unei stări, în op. cit., p. 56 68 Idem, Pagină de jurnal, în op. cit., pp. 134-135. 69 Idem, Istorii pe apă. Frunze călătoare, în op. cit., p. 77. 70 Idem, Dormitoare comune, briantină ieftină, în op. cit., p. 65. 80 l'amour faible et l'amour amair (1921). Metoda lui Tristan Tzara presupune o permanentă relansare a creativității cu ajutorul hazardului, dînd artei ca joc o valoare exponențială. Este vorba, deci, de o modalitate „autentică” a scriiturii, aparent la îndemîna oricui. Tot astfel, literatura reprezintă, inclusiv pentru postmodernism, o sumă de disponibilități combinatorii, atît ale cuvintelor, cît și ale operelor acumulate în memoria bibliotecilor. Cum propune Coșovei prima și a doua oară cuvintele lui Tzara în propriul poem? În primul caz, comprimă enunțuri mai lungi (fără să indice grafic lipsele). Decupează practic din textul de premiere main, folosind semnele citării, fără să adauge nimic, așa încît să fie comprehensibilă metoda dada: „.luați un ziar. Foarfece. Decupați. / Amestecați bine și, iată, poemul vă va semăna!”.71 Consideră, deci, operația un citat, pe care-l reproduce, totuși, trunchiat. În al doilea caz, recuperează doar cîteva cuvinte din pasajul original, oricum prescurtat, și rescrie completînd, cu intenția de a da contextului alte semnificații prin devierea de la cele inițiale, ca un bricoler lucid, histrion al cuvintelor și al mecanismelor textuale. Poezia mai are și alte conotații metatextuale. În poemul următor, autorul dezvăluie metatextual rețeta sa cea mai personală, printr-o mise en abyme a operei întregi, și anume expunînd principiul propriei arte a spectacolului, prin care, în locul exprimării directe a sentimentelor, înclină să opteze pentru punerea lor în scenă: „Sufletul meu [.] își inventează propriile personaje abandonate în / singurătatea memoriei”.72 Ludicul rezidă în jocul de cuvinte și, încă o dată, în combinarea disponibilităților lor. În distihul „gura ta va cînta / ca o orgă a bucuriei”, în subsidiar se ghicește o referință 71 Idem. 72 Idem, Jucînd domino pînă seara tîrziu, în op. cit., pp. 67-68. 81 culturală, într-un context de intertextualitate așa-zis detur-nată.73 Sau, alteori, devierea provine din completarea fantezistă a unor sintagme, mizînd pe plurisemantismul cuvintelor, asociat capacității de a îmbina inventiv și surprinzător: „îndrăgostiții se despart în silabe și pleacă”.74 Ici colo se mai strecoară și cîte un vers teribilist, „La gîtul tău de nurcă, să-ți fiu un guler tandru, animal”,75 sau sprințar, „cînd orașul se duce să se spele pe dinți”.76 În schimb, în poemul În așteptarea cometei, care va fi și titlul volumului următor, printre tonurile posibile se profilează ironia amară, prea puțin prezentă anterior în inflexiunile versurilor lui Coșovei.77 În O anumită dificultate de a fi lirismul reflexiv și inter-textual este convertit în notație satirică, cu reverberații în cotidianul social. „Curajul de a mai fi rămas în viață” al lui Galilei și Femios sînt pretexte metaforice ce trimit la o realitate imediată în care se simțea vital nevoia denunțării unui prezent meschin.78 Ironia, citarea și referința culturală se împletesc pentru a întări această idee. Invocarea lui Galilei fiind transparentă, să observăm că Femios, aedul din Odiseea, care-i întreținea cu arta sa în absența lui Ulise pe locuitorii palatului și pe pețitorii Penelopei, este invocat pentru pasajul în care eroul epopeii organizează măcelul pretendenților, ordonînd aedului să intoneze imnuri nupțiale, pentru ca eventualii trecători să nu le audă vaietele. Femios a urmat ordinul fără să se opună. Referința se resemantizează, indicînd rolul poetului în logica prezentului, în opoziție atît cu actul lui Galilei de a abjura, cît și cu docilitatea lui Femios. 73 Idem, Ascultă numai, în op. cit., p. 89. 74 Idem, Alibi pentru o noapte, în op. cit., p. 104. 75 Idem, Să-ți fiu o dimineață fumurie, în op. cit., p. 117. 76 Idem, Într-o dimineață de toamnă, în op. cit., p. 106. 77 Idem, În așteptarea cometei, în op. cit., pp. 85-86. 78 Idem, O anumită dificultate de a fi, în op. cit., pp. 91-92. 82 Accentul satiric este motivat în strofa pe care o citez mai departe prin degradarea pe care o comportă trecerea de la referința culturală la banalitatea existenței concrete, conotînd dezastrul social al anilor în care scrie Coșovei aceste versuri. Așa încît Galilei și Femios devin prin antifrază subiecte de admirație, iar poetul ajunge să declare că iubește „Șoseaua București-Pitești și gemul de mere / pentru curajul lor de a mai fi rămas în viață”, adică încă în uz, într-o vreme a tuturor privațiilor posibile.79 Dacă primul element citat este oarecum neutru, al doilea apare conotat în sens satiric, sarcastic. Interpretarea de pînă aici este coerentă și cu versul următor, „Declar ce vreți”, și cu restul poemului, unde autorul, men-ținînd registrul persiflării, notează: „E bine / E foarte bine / în fiecare sîmbătă și duminică: Joia Tineretului”. Se face referire la o emisiune din grila stupidă a programelor propagandistice ale televiziunii naționale din vremea dictaturii. Iată cum figurile palimpsestului au rolul de a imprima în acest caz intertextualității o funcție critică, de denunț în ordinea socială, depășindu-se granițele literaturii spre un plan extraliterar. E vorba despre una dintre puținele ocazii în care Coșovei se dedică în anii ’80 acestor teme, contrazicînd remarca lui N. Manolescu de la care am pornit. Titlul addendei, Feciorul, și poezia inaugurală, eponimă, proiectează cititorul în universul caragialian al schiței Căldură mare, din care poetul decupează două replici pentru ași construi sensul din propriile versuri, imprimîndu-le în final o tonalitate comică, complet diferită de desfășurarea din textul-sursă și indicînd, astfel, că dincolo de dezvoltarea de semnificații noi, operația citării poate pune problema completării unei „scene” eliptice din opera avută drept reper. Pe scurt, după ce poemul avansează vers după vers, sugerîndu-se că poetul s-a abandonat unui vis nocturn, pe-o 79 Ibid., p. 92. 83 insulă locuită de nimfe și fauni, plutind suav pe ape într-o viziune barocă, finalul marcat de citarea începutului conversației absurde și comice dintre fecior și domnul venit în schiță să-și viziteze amicul (adică pe stăpînul feciorului) îl transformă pe protagonistul visător, pe poet, în personajul caragialian al proprietarului, cel care-i ordonase feciorului în alt text literar (Căldură mare) să spună oricărui posibil vizitator că el lipsește de acasă.80 Opera se alcătuiește deci ca un colaj, pe jumătate din cadrul oniric comentat mai sus și pe jumătate din fixarea în coordonatele micii trame caragialiene, schimbîndu-și pe parcurs toate datele inițiale: sens, decor, „lume ficțională”, statutul personajului-poet, obligat să intre în rolul altui personaj, cu consecința că registrul monologic devine dia-logic. Logica citatului îl transpune pe poet într-un personaj dublu, care „joacă” simultan două roluri, precum eroii de carnaval. În același timp, poemul astfel obținut, prin „scurtcircuitarea” textului 1, completează lipsa oricăror determinări din Caragiale referitoare la personajul stăpînului, total absent din „acțiune”, redus la o instanță activată în text doar de conversația celorlalți doi protagoniști. Deci, relația inter-textuală indică modul în care ia naștere scriitura postmo-dernă, saturată de livresc și acceptînd în spirit integrator simbioza cu patrimoniul literar al trecutului, derivînd de aici, statutul ei de literatură potențială, virtuală, în raport cu unele secvențe laconice din operele altor epoci. În poemul următor, citarea unei replici a lui Cațavencu („Ieri obscuritate, azi lumină”), scoasă din contextul discursului electoral în care apăruse inițial, unde suna comic și neproblematic, se aplică - înțelegem din text - în relație cu incertitudinile și neliniștile din sfera sentimentală ale eului liric: „și m-am întrebat dacă tu ai existat vreodată cu ade- 80 Idem, Feciorul, în op. cit., pp. 97-98. 84 vărat / în fiecare noapte refăcîndu-te într-un chin nesfîrșit”. Versurile care continuă pasajul produc relativizarea ironică a perspectivei.81 Urmează apoi un text dedicat lui Florin Iaru, unde apare printre alte ziare, citate din presa internațională, Vocea Patriotului Naționale din caragialiana Noapte furtunoasă, fiind semnalată astfel afinitatea comună celor doi colegi de generație pentru ilustrul model. E interesantă plasarea acestui poem chiar în continuarea celor două comentate anterior, construite pe dialogul intertextual cu maestrul Caragiale, cel mai statornic reper literar al poeziei lui Iaru însuși. Poeții dialoghează nu doar cu textele-sursă, ci și între ei, în cod caragialian. Din același corpus face parte și o poezie de dragoste ludică, în stilul degajat, exuberant, discursiv, consacrat în generația ’80 mai ales prin M. Cărtărescu, în care apar scene domestic-intimiste, iubita fiind o prezență miraculoasă, fetiță-femeie, cu micile ei naivități, cu o lume interioară și exterioară care-l farmecă pe poet. Ultimele versuri introduc mici îndrăzneli de limbaj erotic, denunțate prompt, în glumă, în registru de împrumut (tot caragialian) drept „Exagerațiuni, domle! / Exa-gerațiuni!”.82 În fine, alte ecouri caragialiene sau despre posteritatea culturală a universului din Momente și schițe apar într-o simpatică scenă de familie, Ceaiul de la ora cinci (intertextual încă din titlu), cu album de fotografii și mătuși cufundate în fotolii, autorul demonstrîndu-se încă o dată un acrobat al permutărilor intertextuale: „Mi-au servit cafea, mi-au pus dulceață / în galoși, - / mi l-au arătat pe Dl. Goe proaspăt ecranizat, / mi-au cetit note și comentarii, opere alese, cele mai / frumoase poesii... / M-au tras la rindea cu întrebările lor”.83 81 Idem, Un cer de stele, în op. cit., pp. 99-100. 82 Idem, Uneori, în op. cit., p. 114. 83 Idem, Ceaiul de la ora cinci, în op. cit., p. 118. 85 Imagistica din această carte și arta de a-și înscena sentimentele trec și-n următoarea, Poemele siameze, cum observă I. B. Lefter. Pe de-o parte, se derulează „un spectacol strunit cu virtuozitate, impecabil pe latură tehnică”, pe de alta, parafrazînd, continuăm să luăm act nu atît de melancolia și tristețea eului, ci de „un spectacol al melancoliei și tristeții, jucat în decor bogat, sărbătoresc”.84 În Fantasme, într-un „peisaj” de geruri crunte, poetul ia în considerare ipoteza de a dispărea cu lira sa „veninoasă și rea”. Simbolul gerului se repetă obsesiv în acest volum, conotînd sentimentul mai vechi al singurătății. Întrevede totuși prezența fantasmatică a unui „prieten al omului, un cititor ipocrit, un frate, zgîlțîind la fereasta dintre visuri și realitate”. Sintagma baudelairiană deja menționată în 1, 2, 3 sau... trimite, deși fără încărcătura demonică din original, la posibilitatea unei salvări de un mal de vivre vag precizat, „un păcat ce apasă”, „o lene geroasă născătoare de umbre și visuri”, o „suferință” mai senină decît acel „ennui” teribil, descris de Baudelaire, salvare care poate să vină din partea oricui, prieten sau cititor, fie și „ipocrit”. Demonismul inițial din percepția poetului francez s-a „îmblînzit” în spirit postmodern, devenind suportabil.85 Identificarea intertextuală cu personajul flaubertian din Madame Bovary, cu un eventual bovarism, nu se referă la nostalgia de a se proiecta într-o ipostază superioară, mai fericită, ci în ton retoric, voalat de resentiment, la posibilitatea anulării ființei. Tonul detașat, de meditație asupra propriei existențe, este semnalat și de prezența nedeclarată a unui pasaj caragialian decupat din O noapte furtunoasă: 84 Ion Bogdan Lefter, Flashback 1985. Începuturile „noii poezii”, p. 217. 85 Traian T. Coșovei, Fantasme, în Poemele siameze, Albatros, București, 1983, p. 31. 86 „Așezat la o masă frumos zugrăvită. Privind la comedie”8 Identificarea lui Flaubert cu cel mai interesant personaj al său este un pretext, în cazul eului liric, de a vorbi despre sine în legătură cu o iubită ingrată, oricum un „tu” misterios, prin determinări și obiecte care indică diminuarea („o frunză de tutun pentru fumurile tale deșarte”), ajungîndu-se pînă la sugestia inutilității propriei existențe. E interesant că inter-textul nu se referă la ordinea literaturii, ci devine o modalitate de raportare la existență, la viața concretă a poetului. Aceeași funcție a intertextului apare într-un poem următor, în care filtrul caragialian indică în mod mai insistent și în notă comic-sarcastică același sentiment al inutilității, al vieții ca farsă: „Să trăiești într-un număr de variete. / Să te cheme popescu să ai cont deschis la băncile singurătății”. Sugestia din primul vers citat (prezentă și-n poemul Madame Bovary) se prelungește prin asocierea figurii poetului cu un personaj care merge la Union, travestit în Rică Venturiano, „cu sticlele-n ochi, cu giubenul pe cap”, sau cu un personaj cu atît mai aproape de sensibilitatea optzeciștilor, „o mangafa de doi bani într-un tonomat italian. / Smiorcăindu-se pentru puțină muzică”. Lumea comediilor lui Caragiale -frivolă, grotescă, veselă, trepidantă, dar absurdă și lipsită de tragic - se amestecă în poem într-o ecuație în care istoria literaturii furnizează materiale de orice tip, situații, limbaje, atitudini pentru recontextualizări postmoderne, iar poetul, creator al acestei vîrste, nu ezită să se persifleze și autoparo-dieze în spatele acestor măști.86 87 Tot în orbita caragialiană gravitează și poemul Sunt și eu un june, care cheamă din nou pe scena poeziei lui T. T. Coșovei pe campionul retoricii, Rică Venturiano, alter ego parodic, dar și pe demagogul Coriolan Drăgănescu din schița 86 Idem, Madame Bovary, în Poemele siameze, pp. 37-38. 87 Idem, Negru de fum, albă zăpadă, în op. cit., pp. 43-44. 87 Tempora, numit ca atare în text.88 Versurile introduc o comparație între figura poetului, cu viciile amintite, teribilist și frivol, și iubita de-o perfecțiune inegalabilă (precum cea din poemul Aer cu diamante de Florin Iaru), comparație evident, în defavoarea primului. Virtuoz al șarjei, „personajul”, care se autodenunță retoric în fața iubitei, ajunge pînă la a pune semnul egal între sine și ideea de nimic. Diferit de Florin Iaru și Mircea Cărtărescu, în poemele cărora sensul comic și nota exuberantă din intertextele caragialiene triumfă asupra alienării condiției unor eroi lirici și unor situații, la Coșovei zîmbetul se preschimbă cel mai adesea în rictus, sarcasm, pe un fond constant de melancolie. În fine, în poemul Pentru că nu aveam de gînd (titlu completat de ultimul vers prin „să plec nicăieri”), intertextul din Cervantes ajută la o precizare mai nuanțată a atitudinii pasive căreia i se abandonează poetul. Golul interior și melancolia sînt agravate de deziluzie, mărturisită codificat prin aluzia că eul dă apă „la morile don-quijotești ale plicti-sului”.89 Prin urmare, adaosul „don-quijotești” antrenează o dublă deviere (joc): semantică și intertextuală. Dezordinea care îl induce pe poet la o existență statică pare a fi de ordin sentimental, așa cum lasă să se întrevadă din a doua referință intertextuală: „Stau sprijinit în lancie ca într-un plop fără soț”. O nuanță ironică însoțește motivul eminescian „contrafăcut” intertextual de Coșovei. Iată, deci, două artificii poetice care fac explicită forța aluvionară a cuvintelor și capacitatea lor de a intra în contact, sudîndu-se în expresii și contexte inedite și atrăgîndu-se în constelații de imagini, ce obligă la o receptare globală a lor, ca figuri (tropi) specifice poeziei lui T. T. Coșovei. 88 Idem, Sunt și eu un june, în op. cit., pp. 67-68. 89 Idem, Pentru că nu aveam de gînd, în op. cit., p. 97. 88 Sentimentul iernii interioare reapare în volumul În așteptarea cometei, iar muzica de jazz dintr-un poem pare un element cel puțin bizar în decorul de „cartiere dosnice” și blocuri, în care individul este un anonim în mijlocul unei mulțimi ce „se întinde ca o apă vorbăreață pe străzi”.90 Poetul își propune sarcastic să se prefacă fericit la auzul acestei muzici propagate prin. megafon. Aceleași observații sînt valabile și pentru Nici un semn, în care „muzica tîrnăcoa-pelor spulberînd trecutul” sună sinistru, în vreme ce bilanțul interior anunță un fel de apocalips, conotat și de retragerea poetului „din toate cuvintele”, din nou într-un scenariu hibernal cu sensuri figurate explicite.91 Asocierea muzicii cu sentimentele frustrării, melancoliei, însingurării, la Coșovei, ca și la Matei Vișniec, e probabil un ecou din Bacovia. Muzica nu mai poate fi asociată în acest caz ludicului, repre-zentînd în schimb o ipostază foarte specială a ceremonialului și a toposului spectacular. Contextele intertextuale sînt mai puțin numeroase decît în cărțile anterioare, așa încît mă opresc asupra unui singur poem, pentru a completa palimpsestul caragialian din comentariile la primele volume. Plecarea iubitei, înregistrată poetic pe un ton detașat, e asumată de protagonistul poveștii de dragoste printr-o replică ce amintește de D'ale carnavalului. Astfel că el „se magnetizează” cu jamaică. Grotescul atmosferei și scenografiei se desprind tocmai dintr-un carnaval: „Așa că toată lumea rîde, cîntă și dansează sub țîța de lupoaică / din care curge un lapte de paiațe și păpuși”.92 Prin trimitere la Căldură mare, încă o dată, cineva, nu Feciorul, îi repetă de trei ori poetului că nu-i nimeni acasă, iar cu aju- 90 Idem, Într-o dimineață gălbuie, în În așteptarea cometei. Poeme, Cartea Românească, București, 1986, p. 16. 91 Idem, Nici un semn, în În așteptarea cometei. Poeme, p. 32. 92 Idem, Nici un gînd astă seară, în op. cit., pp. 131-132. 89 torul colajului, transcriind ultima replică a schiței („Atunci feciorul este un stupid.”), Coșovei obține, grație decupajului imprevizibil placat pe finalul textului, un efect comic realmente interesant. Prin ruperea planurilor dintre operele citate, ale căror ecouri se grefează pe sound-ul ludic degajat de versurile anterioare, poemul devine dialogic, deschis mai multor soluții interpretative. Majoritatea poeziilor din volumul Rondul de noapte (1987) au fost deja publicate în volumele anterioare, încît tonalitatea apare mai dispersivă și organicitatea întregului mai greu de menținut. Fenomenul apare deja în cartea precedentă, unde aproximativ jumătate din piese se regăseau în cuprinsurile primelor plachete. Secțiunea inițială, omonimă titlului culegerii, cuprinde inclusiv poemul intitulat Rondul de noapte.93 Să ne amintim mai întîi că poezia apăruse, așa cum am mai menționat, în volumul de debut,94 cu mici variații însă față de versiunea ulterioară. Așezarea în pagină era atunci mai spectaculoasă, mai apropiată de modelele poeziei vizuale, iar la reluare, în versul al patrulea, s-a optat pentru înlocuirea termenului mai dur „chiuretată” cu mai blîndul „părăsită” („părăsită de toate amintirile”), ca și pentru suprimarea celui de-a doilea vers în contextul „a călătorit mult fiul nostru / prin Siberia și prin Alaska”, întrucît nu aducea un plus de semnificație indispensabil, renunțîndu-se și la repetarea lui „desigur că nu” în versurile finale: „nu, nu, desigur că nu, / desigur că nu”. Deci, nu este vorba de o reproducere pur și simplu a primei versiuni, ci de o revedere a ei. Cît privește plasarea poemului în Ninsoarea electrică, am notat deja la timpul potrivit că versul „Unu doi trei, unu doi trei, unu doi trei, 93 Idem, Rondul de noapte, în vol. Rondul de noapte, Ed. Militară, București, 1987, pp. 38-39. 94 Idem, Rondul de noapte, în Ninsoarea electrică, pp. 56-58. 90 unu doi trei” apărea la acel moment ca o prefigurare a „formulei magice” adoptate în volumul următor. Mai anticipează atmosfera din 1, 2, 3 sau. aluzia la clopotele care „bat aerul magnetic / pentru o nouă sensibilitate”, precum și figurația de desen animat din cîteva versuri succesive, unde personajele dansează înlănțuite, formînd un fel de trenuleț frenetic în decor exotic de basm: „În cadență mărșăluind suspendați unul de altul / ruda bătrînă și fiul - suspendați unul de altul / oamenii sandviș și tigrii și elefanții, / castelul de tablă și pasărea oarbă / trec într-o procesiune ciudată / o dată și încă / o dată”. Umbra Infantei reapare și ea în imaginea domnișoarei de heliu înconjurate de tigri și elefanți. După formula din numărătorile copiilor, tot acest prim „act” a servit drept prolog pentru intrarea în „scenă” a iubitei deghizate în poștaș. Regăsirea se consumă într-un scurt schimb de replici cu intenții recuperatoare în ordine sentimentală, dar fondul conversației e marcat de accentele neliniștii și alienării. Iată că, în ultima culegere de versuri a lui T. T. Coșovei apărută în deceniul nouă, fantoma sublimă a Infantei continuă să-l bîntuie pe poet. Mai semnalez un poem amplu apărut inițial tot în volumul Ninsoarea electrică, cu titlul Bunicul «entre deux guerres» și dedicat lui Nichita Stănescu,95 care apare rescris în două „piese” succesive în culegerea Rondul de noapte. Este vorba, deci, de o poezie care a oferit material pentru a dezvolta nu o singură rescriere, ci două. Că avem de-a face cu rescrieri și nu cu simple „îmbunătățiri” la revederea textului o indică faptul că diferențele între versiunea așa-zis de bază și cele două variante sînt semnificative, atît cît privește sensul, cît și opțiunea de a renunța sau de a adăuga versuri, cuvinte sau sintagme. Pe de altă parte, se poate vorbi 95 Idem, Bunicul «entre deux guerres», în op. cit., pp. 85-88. 91 despre poemele din ultima carte ca despre intertexte sau opere de grad secund, pornind de la Bunicul «entre deux guerres» (din Ninsoarea electrică), dar și de faptul că inclusiv textele așa-zicînd de seconde main, stabilesc între ele o relație intertextuală. Care este diferența între textul-sursă și intertextul 1 din Rondul..., cu titlu omonim? Poemul din volumul de mai tîrziu, Bunicul «entre deux guerres»,96 poartă aceeași dedicație - soldatul, luptătorul fiind la N. Stănescu unul dintre simbolurile predilecte. El rămîne întrucîtva eliptic în raport cu „sursa de inspirație”, întrucît lipsește din aceste versuri insistența asupra ideii de vanitate a „bătăliilor” și eroismelor existențiale, mult mai explicită în schimb în intertextul 2, Nu mai îmi pare nimic, unde chiar titlul înclină balanța sensului spre acest mod de interpretare. Ceea ce fusese lăsat de-o parte în mod deliberat în prima rescriere, apare recuperat în a doua, de unde a dispărut dedicația, dar, în schimb, la început, va fi recurentă sugestia de număr de circ sau de spectacol de divertisment la care vor asista invitații, construită diferit față de intertextul 1, și asociată tocmai inutilității de a trăi viața ca pe o „bătălie”, din care oricum soldatul se va întoarce invalid. Deci, este o punere în scenă despre caducitatea condiției „luptătorului”, adică a ființei umane tout court. Față de celelalte două variante, doar aici intervine direct vocea poetului clamîndu-și incapacitatea de a înțelege „adevărul” și, în al doilea rînd, pentru a preciza caracterul ficțio-nal al reprezentărilor sale, stimulat de propria memorie subiectivă. Cu alte cuvinte, se explică metatextual și postmo-dern mecanismul de punere în scenă a lumii din poem: „pentru mine care nu înțeleg nimic / (pentru mine care în 96 Idem, Bunicul «entre deux guerres», în Rondul de noapte, pp. 45-47. 92 această seară voi patina din memorie / pe gheața nehotărîtă a unei stări de spirit)”.97 Prin urmare, anumite versuri aparțin tuturor celor trei texte, între ele avînd loc o dublă autocitare, iar în poemul sursă și-n versiunea omonimă asistăm la o desfășurare dramatică (scenică) a discursului poetic, cu voci (personaje lirice) care intervin punînd întrebări retorice sau declamînd vitejia bunicului, fost soldat, în mod apropiat de stilul lui N. Stănescu, dedicatorul explicit al acestor stihuri. În al doilea intertext, recursul la aceste artificii retorice apare sensibil atenuat. Iată, deci, un exercițiu complex de „intertextualitate restrînsă” din poezia lui T. T. Coșovei, pe care poetul o pune în practică la distanță de opt ani de la debutul în volum, testîndu-și formulele expresive, variindu-și poezia și dînd astfel o probă de subtilitate și virtuozitate tehnică și de viziune, care scapă unui cititor grăbit, contrariat poate să descopere titluri de poeme reluate de la o carte la alta. În concluzie, poezia lui T. T. Coșovei din anii ’80 exhibă prin toate fibrele ei formele de expresie ale jocului, mai întîi printr-o artă proprie a spectacolului, constînd în deghizări sistematice ale sinelui, atrăgînd în discurs toposuri spectaculare dintre cele mai diverse (lumea teatrului, a performance-ului teatral, dar și literar, a balului, circului, copilăriei), în scenografii strălucitoare, fastuoase sau de desen animat, angajînd textul poetic în multiple jocuri de limbaj (asociații sintagmatice surprinzătoare, polisemii, discursivitate generoasă etc.). Intertextualitatea și metatextualitatea, literatura ca proces stimulează disponibilitatea inepuizabilă a autorului pentru joc, recursul la aceste ultime mijloace fiind comun întregii generații, ca o consecință a combinației de fervoare a trăirii și ca pasiune a lecturii. Ceea ce-l apropie pe poet de Matei Vișniec este, în primul rînd, predispoziția pentru înscenarea 97 Idem, Nu mai îmi pare nimic, în op. cit., p. 48. 93 și deghizarea propriilor sentimente în decoruri de teatru, somptuoase la Coșovei, mai modeste la colegul său, ultimul fascinat în schimb de moștenirea beckettiană și a poeticii teatrului absurdului și de prezența persistentă a muzicii de alămuri, neliniștitoare și melancolică. II.2. Poezia lui Florin Iaru, un „text-party”. Punerea în scenă, performance-ul, jongleria și alienarea Ca și poezia lui Traian T. Coșovei, și cea a lui Florin Iaru manifestă o apetență enormă pentru joc, dar coordonatele se schimbă vizibil: stilul și atmosfera fastuoasă de bal, eleganța tonului se convertesc la Iaru în oralitate explozivă și expansivă, în limbajul străzii, care include și argoul și expresia insolentă, mergînd pînă la idiomul periferiei, presărat de ecouri caragialiene. De aici iese la iveală, între atît de diferitele registre ale poeziei, vocea răstită și repezită a mahalalei, tonică și surprinzătoare. Plasticitatea și volubilitatea impresionantă a acestei vorbiri apelează la discursul dialogic sau polifonic, căci deseori, într-un poem, instanțele care vorbesc sînt multiple. În locul curgerii catifelate și fluide din poemele lui Coșo-vei, descoperim la Iaru pitorescul personajelor care strigă, țipă unele la altele, își aruncă replici alerte, savuroase, „cu fiere și mînie”, ca-n Adio. La Galați, din volumul Înnebunesc și-mi pare rău (1990). Poetul, în varianta Iaru, este un saltimbanc gata de orice clovnerii de atitudine și limbaj, profil diferit deci de efigia trubadurului restilizată în evul postmodern din versiunea Coșovei. Avînd remarcabile înclinații histrionice, la fel ca la Vișniec și Coșovei, lirica sa se generează deseori din plăcerea înscenării de emoții (reale sau inventate), caracterul imaginar al lumii poetice din text nemaiavînd nevoie într-o măsură atît de accentuată de poetica ceremonialului, de 94 muzica însoțită de accente grave, omniprezentă în schimb la primii doi. Masca clovnului, cu toată partitura de gesturi comice, bruște și inabile, ascunde cel mai des un strat subteran de nevroză și anxietate. Avem deja suficiente motive (altele se vor adăuga) ca să observăm că producția poetică a lui Florin Iaru este una eminamente performativă, scrisă cu scopul de a fi citită, recitată, jucată, așa cum se întîmpla, de pildă, la Cenaclul de Luni, unde autorul și-a găsit primul public profesionist. Deja forma discursului adresat presupune în accepția lui Iaru identificarea cititorului cu un spectator, căruia i se testează reacțiile și capacitatea de a se delecta, hedonismul textului fiind rațiunea de a fi a poeziei. De aici derivă încrederea în epicul care acoperă zone cît mai ample ale existenței, cea cotidiană (sentimentală, erotică, politică), dar și cea livrescă (cu pigment tehnico-știin-țific în lexic), convocînd în text o diversitate deconcertantă de limbaje. Sînt prezente de la cel cazon, la cel țigănesc și interlop, de la limbajul de cartier la cel al muzicii electronice, de la cel al reclamei publicitare, la cel cu substrat inter-textual, ultimul de factură nu numai caragialiană, dar, înce-pînd din volumul al doilea, la fel de intens bacoviană și eminesciană, pe măsură ce temele alienării, nevrozei, morții se accentuează, fără să lipsească nici sugestii din Minulescu, Coșbuc, Bolintineanu. Revenind la sursele hedonismului literar și la prezența epicului, autorul optează pentru poezia care-și creează un ritm propriu și un anumit story: Îmi place foarte mult poezia epică, care are elemente de epică foarte bogată, pentru că induce în primul rînd un «break» în plictiseala pe care o produce poezia în general în momentul de față și, în același timp, îți permite să creezi pe mai multe niveluri.98 98 Interviu cu Florin Iaru, în Mihail Vakulovski, Portret de grup cu „generația ’8ff” Interviuri, p. 26. 95 Plăcerea textului rezidă în mare parte în sonoritățile pe care Iaru reușește să le creeze printr-o tehnică personală, una fundamental ludică. Care sînt deci jocurile lingvistice ale poeziei? Unul este de natură omonimică, precum în titlul Hai Ku mine peste muntele Fudji din primul volum, Cîntece de trecut strada (1981), fiind un haiku plasat la început, căruia îi va urma simetric unul la finalul plachetei a treia și ultima (Înnebunesc și-mi pare rău, 1990). Este vorba și de un exercițiu intertextual și metatextual. În ultimul vers, apare substituit eminescianul „gînduri” cu un termen paronimic din ordinea scriiturii, „rînduri”, și efectul comic ca și plăcerea lecturii sînt asigurate, scop pentru care acest poet recurge la intertext de cele mai multe ori. Alte modalități presărate în jocul textului sînt efectele bazate pe proliferarea poemului pînă la impasul sensului și la instaurarea de distanțe semantice de-a dreptul comice, ca urmare a lansării cîte unei secvențe care, prin repetare și expansiune pe verticală, antrenează ca-ntr-o avalanșă noi înlănțuiri sintagmatice. Aceasta este doar una dintre tehnicile așa-zis aluvionare, ale proliferării necontenite, din poezia lui Iaru: „Hai hai / în vatra de sînge a străzii / în cartierul cu rufe / pe acoperișuri / prin cimitire după flori / în inima doamnei / în gura cheii / în mă-sa de amintire”.99 Depășind sfera fonică, și plasîndu-se în cea stilistică, excelentul tehnician al acestor versuri se joacă cu reclamele (citate necanonice și extraculturale) de-a antropomorfizarea 99 Florin Iaru, Batista neagră, în Cîntece de trecut strada, Albatros, București, 1981. Volumul de debut apare inclus în ed. Poeme alese (1975-1990), postfață de Nicoleta Cliveț, Aula, Brașov, 2002, pp. 15-16. Cu excepția poemelor care aparțin vol. Înnebunesc și-mi pare rău, pe care le voi cita din respectiva ediție (Cartea Românească, București, 1990), toate celelalte vor fi citate din antologia Poeme alese (1975-1990). 96 obiectelor, care ajung să „se miște” ca niște marionete.100 Astfel, intertextul final din Caragiale le umanizează în sens comic, fiind o aluzie la lumea maestrului, populată de ființe umane, dar care, la rîndul lor, plutesc într-un carusel de marionete. Legat de aceste observații, încă din acest prim poem al cărții cu rol de manifest poetic, se indică programatic opțiunea pentru prozaism, pentru plasarea unei povești, chiar absurde sau „destrămate”, pe o partitură de mijloace și materiale reciclabile, „de seconde main”, precum colajul de reclame sau replicile caragialiene. Ingeniozitatea și efectul de surpriză la nivelul fiecărei compoziții, voit întreținut pentru a lăsa impresia de operă compozită, primează asupra coeziunii întregului. La această indecizie asupra omogenității globale a textului contribuie natura colajului practicat: procedînd nu atît prin juxtapunere, ci prin inserție, adică izolînd reclamele unele de altele la o anumită distanță și degradîndu-le la statutul de clișee de limbaj, supuse în plus persiflării și antropomorfizării, efectul la nivelul întregului este de ruptură a planurilor limbajului. Alte jocuri au ca mecanism generator ideea permutării repetate a termenilor unei secvențe, proliferînd în versuri succesive, cu consecința că sensurile obținute sînt amuzante, exersîndu-se pe clapa pastișei comunicatului de presă: „Para-șutistul avea o parașută care avea un număr / dar nu se știe dacă numărul avea și el un parașutist / sau dacă parașuta avea numărul celui care-și pierduse numărul”.101 Pastișa stilurilor ia în calcul și absurdul poemelor dadaiste.102 Strategii infantile cu relevanță din nou fonică apar în poemul Jocuri prea multe jocuri, unde ludicul invadează și 100 Idem, Cîntec de trecut strada. Orice pălărie, în Poeme alese (1975-1990), pp. 7-9. 101 Idem, Comunicat, în op. cit., p. 36 102 Idem, Moartea primilor cubiști, în op. cit., pp. 25-26. 97 nivelul tematic, motivul central părînd a fi jocul de-a norma-litatea, o tentativă de-a o recupera pe aceasta din urmă, după o frustrare sentimentală. Exuberanța și pateticul sînt cele două jumătăți de mască, deopotrivă vizibile pe chipul poetului. Ca să-și înduplece singurătatea, îndrăgostitul inventează pentru sine o profuziune de jocuri, cu alte cuvinte, o sumă de ocupații inutile, hazlii sau absurde, care sînt mai mult năzdrăvănii copilărești, decît acte compensatorii potrivite cu situația respectivă: joacă popice, după care le fură, urcă unsprezece etaje „mai iute ca ascensorul”, nu călătorește în tramvai cu bilet, și-a tăiat „un picior un nas și-o ureche”, și încă alte și alte clovnerii. La final, plăcerea ludică acaparează și planul lingvistic, iar autorul cu masca pe chip („deschid numai mutra găurită cu dinții”) cîntă: Bibilică / Tribilică / Bismark / Trismark / Bine-ai venit, nașule / da / trine-ai venit!”.103 Poetul: un iluzionist care scoate din joben, cu aerul cel mai firesc, toată această colecție de jocuri. Duelul, cu care se încheie primul volum, este una dintre cele mai convingătoare probe de tehnicitate din poezia lui Iaru, dar și de capacitate de simulare și joc. Începutul oferă (false) coordonate epice, referitoare la - să le numim - „locul” și „subiectul acțiunii”, care strălucesc totuși prin imprecizie. „Cuvintele acțiunii” propun în schimb un altfel de joc de limbaj, de data aceasta miza fiind un anumit tip de accentuare și cadențare a rostirii, pornind de la perechi de cuvinte formate din cîte două și respectiv trei silabe cu rimă așa-zicînd alternată în „-are”: „Moarte motoare roată ratare carte / cotoare Perpedes Apostolescu / Lapte gros.”.104 Asocierile debordează de umor, iar mecanica juxtapunerii conduce la piederea sensului. Cuvintele se atrag cu o frenezie neobișnuită, planurile alunecă unele într-altele într-un mod implacabil, ajungînd ca în 103 104 Idem, Jocuri prea multe jocuri, în op. cit., p. 34. Idem, Duelul, în op. cit., p. 56. 98 a treia carte să atragă în înlănțuirea lor sugestii absurde sau sinistre, precum în „compoziția” Către energie: „totu-i vis și armonie / și orbul și-aruncă de fericire bastonul / și schiopul și-aruncă de fericire bastonul / și regele și-aruncă de fericire bufonul / și moartea și-aruncă de fericire paltonul”.105 În fine, tot o comedie, acum pe criterii eufonice, se pune în mișcare din cuvinte care au în comun particula finală „-fon”, autodesemnînd explicit scopul și tipologia jocului însuși. Această secvență e apoi urmată de repetiția silabelor „-gerii” și „rai”, cu ulterioara omofonie „-gerii” - „-gerai”, cu sugestii poate la o fericire celestă, evident, inaccesibilă: „Mintea mea țopăie pe discul uzat al absenței: / «Patefon eufon sau laringofon omofon?» / «Îngerii sîngerii sau în ce rai ingerai?»”. Menținerea sensului trece în plan secund sau mai exact, ca în multe dintre poemele sale, unde intervine sau nu eclipsa sensului, avem de-a face cu drame ale comunicării (afective) sau pur și simplu se încearcă punerea în criză a limbajului poeziei, în căutarea altuia nou, care să exprime o nouă sensibilitate, cea a generației ’80. Duelul „narat” în nouă părți are mobil pasional, iar ironia relativizantă și desfășurarea sofisticată de artificii stilistice și de construcție nu pot travesti complet participarea emotivă și regretul de la finalul unei povești de dragoste. În partea a VI-a, tot la modul ludic, Iaru indică explicit progresia poemului pe cale de a se scrie, simultană cu „acțiunea” fictivă, și ea în derulare. Astfel, în momentul culminant al acțiunii (deschiderea focului), „spectacolul” se oprește, iar cititorul și autorul, transgresîndu-și fiecare statutul, meditează împreună, în registru comic, asupra implicațiilor acestei iubiri: „În momentul focului / poemul ăsta vrea să se zică: /................../ - Ce spui, tu - îl întreabă cititorul / decăzut pe partea a 105 Idem, Către energie, în Înnebunesc și-mi pare rău, Cartea Românească, București, 1990, p. 7. 99 șasea. / [.] / Spun că n-am nici o vină / că am iubit o femeie amorsată / care va amorsa în brațele altcuiva”.106 Grație intervenției metatextuale a autorului, care mimează un dialog cu cititorul, deducem că atît acesta din urmă, convocat de Iaru în text, cît și orice alt cititor au parcurs „piesa” (aproape una de teatru) încă neterminată exact pînă la punctul declanșării focului, moment care pune în discuție toată desfășurarea anterioară, tematică și formală a poemului. Din „scenariu” mai fac parte atît un monolog cu reproșuri către iubită, mai degrabă amuzant, decît îndîrjit, cît și o aluzie așa-zis culturală la arma cu care s-a sinucis Hemingway. Duelul se consumă și moartea se insinuează cu o imprecație către supraviețuitor. Tabloul final proiectează vocea lirică într-o pînză de Honore Daumier,107 care s-a făcut remarcat în epoca sa prin umorul incisiv: „am urcat apoi în viscolul lui Daumier”. Scenele au lejeritatea secvențelor de desen animat și spiritul caricaturii, unde moartea chiuia „biciuind o diligen-ță în cer”. Din cocktail-ul versurilor nu lipsește nici ecoul de romanță: „trenul ăsta e o mașină mică”.108 Un ultim intertext. Aluzia la Petrarca și la condiția trecerii ireversibile a timpului, una dintre temele-cheie din Canzoniere, se transformă pînă la sfîrșitul poemului în revoltă fățisă cu trimitere la prezentul istoric imediat.109 Cu excepția acestei funcții, constînd în interpunerea unui filtru livresc pentru un mesaj greu de acceptat de cenzura vremii, toate celelalte ocurențe intertextuale, ca și o mare parte dintre cele prezente în volumele ulterioare au o motivație predominant ludică, cititorul și autorul fiind parteneri în a 106 Idem, Duelul, în Poeme alese (1975-1990), p. 59. 107 Honore Daumier a fost pictor, desenator și caricaturist, important reprezentant al realismului francez. 108 Florin Iaru, Duelul, în Poeme alese (1975-1990), p. 61. 109 Idem, Patimile după Petrarca, în op. cit., pp. 48-52. 100 savura cot la cot hedonismul dezlănțuit al polifoniei orale și, pe de altă parte, al rafinării procedeelor poetice din recuzita tehnică a lui Florin Iaru. În al doilea volum, La cea mai înaltă ficțiune (1984), se confirmă predispoziția specială a autorului pentru înscenarea emoțiilor și sentimentelor și, în general, a propriei lumi poetice, comună, observam, mai multor poeți ai generației (Vișniec, Coșovei, Cărtărescu, Mușina). O altă constantă este continua căutare a unor noi și cît mai ingenioase resurse expresive, elementul ludic deținînd mereu primatul printre celelalte modalități, ceea ce plasează poezia lui Iaru, în ansamblul ei, sub semnul improvizației și fanteziei lingvistice, devenite scop în sine al scriiturii. Desigur, riscul manierei nu este neglijabil. Iată cîteva exemple. În Stop-cadru la Huston, melancolia superioară din versul repetat de cinci ori „Rechem dulce tinerii mei ani”, decupat din Cea din urmă noapte a lui Mihai cel Mare de Bolintineanu, și transcris în caractere cursive, contrastează vizibil cu atmosfera și limbajul cazone, în care a fost imaginată travestirea poetului în soldat.110 De fapt, versul de împrumut, un citat parodic, nu e reprodus identic, în original avînd: „Și recheamă dulce tinerii săi ani”. Se tinde discret, deci, către parodia integrală, care presupune alterarea atît a semnificantului, cît și a semnificatului.111 Poezia curge în cascade de comic și oralitate, între comenzi imaginate ale superiorilor către soldați și alte dialoguri cu personaje secundare, pestrițe, de extracție suburbană (precum țiganca de la porci). Textul atrage în orbita lui și un vers din patetica Mama de Coșbuc, mascat, însușit pe tăcute, căci nu sînt semne ale 110 Idem, Stop-cadru la Huston, în vol. La cea mai înaltă ficțiune, inclus în Poeme alese (1975-1990), pp. 67-69. 111 Annick Bouillaguet, L'ecriture imitative. Pastiche, parodie, collage, p. 68. 101 operației citării; „«Ce vezi?», întreabă-o fată” prelungește contrastul emotiv, dar în altă direcție. În final, versului din Bolintineanu îi este alăturat - în mod licit și coerent cu textul de seconde main - un pasaj din ultimele două versuri ale Melancoliei eminesciene. Tonul afectiv se mai scurtcircuitează o dată, căci schimbul de replici despre viața de soldat în cazarmă aruncă totul într-un umor grotesc: „- Cum e acolo? / Bine”.112 „Punerea în scenă” din prima versiune High Fidelity se bazează pe interpretarea expresiei engleze din titlu ca pe un cuplu de personaje, High fiind protagonistul, iar Fidelity protagonista. Deghizarea inclusiv inter-lingvistică astfel obținută proiectează poezia ca o distractivă previziune despre viitorul fantezist al acestei perechi. I. B. Lefter113 recunoaște aici sonorități minulesciene, iar la nivelul imagisticii și atmosferei asociații „grațios-absurde [...] dintr-o scamatorie tip Șerban Foarță”: „Tu n-ai să vrei să faci copii / Eu n-am să pierd un alibi / [.] / N-avem cu cine dănțui / în treișpe-paișpe poezii. / E mare High. Dar și mai și-i / frumoasa lui Fidelity”.114 Ultima dintre cele trei scurte „partituri” cu titlu omonim, plasată spre finalul volumului, păstrează același stil (minulescian), pastișat fin, dar dezinvoltura inițială se schimbă într-o lucidă lipsă de iluzii, aptă să constate rutina cotidiană inconturnabilă, iar într-un plan paralel, ideea însăși de rimă face obiectul deriziunii parodice: „Apoi în high fidelity / iluzii verbe zeci de mii / istorii high fidelity / și vast ne va măcelări / copilul high fidelity // Și tra la la și tra la li”.115 Intertextualitatea și rescrierea se întîlnesc în High way fidelity, dedicată lui Tudor Jebeleanu, într-o parodie inte- 112 Florin Iaru, Stop-cadru la Huston, în op. cit., p. 69. 113 Ion Bogdan Lefter, Flashback 1985..., p. 237. 114 Florin Iaru, High Fidelity [Căzînd decent din farfurii], în Poeme alese (1975-1990), p. 69. 115 Idem, High Fidelity [Ne vom iubi, ne vom iubi], în op. cit., p. 121. 102 grală, adică într-un text poetic în care sensurile contextelor reluate apar flagrant deturnate față de cele din hipotext, iar „degradarea” implică inclusiv semnificantul. Așa se face că personajele din două basme mixate, Albă ca Zăpada și Scufița roșie vorbesc într-un limbaj trivial-argotic („gagico”, „tîrîtură”, „puicuțo”), dar debordînd de oralitate, iar Albă ca Zăpada însăși este în hipertext o prostituată. Că e vorba de-o parodie integrală o semnalează faptul că deturnarea merge în direcția „degradării” originalului, suplimentul de sens ținînd de intenția parodistului de a imprima recontextualizării o anumită pregnanță, prin trecerea fragmentelor selectate dintr-un registru în altul și prin coborîrea literarului în cotidianul compromis, corupt, care poate fi și metafora realității sociale, contingente, în sens extins: „- Ce faci aici, Albă ca Zăpada? / - Trotuarul, fac, lupule, numai trotuarul”.116 Beneficiarul dedicației este „al șaselea” din grupul de prieteni care a debutat în 1982 în volumul Cinci (în același an cu volumul-pereche al generației, Aer cu diamante, împru-mutînd titlul de la una dintre cele mai frumoase poezii ale lui Iaru), și care, așa cum notează afectuos coautorul Ion Bogdan Lefter, „gîndise grafic cartea”, inspirîndu-se din poeziile tinerilor poeți pentru a ilustra grupajul de versuri al fiecăruia. E vorba de Romulus Bucur, Bogdan Ghiu, Mariana Marin, Alexandru Mușina și de cel care a consemnat împrejurările acestui debut, din care citez, cel care avea să devină criticul și istoricul-literar cel mai constant al generației sale, Ion Bogdan Lefter. Făcînd cîte un scurt portret „actorilor” de atunci ai evenimentului literar, scrie și despre T. Jebeleanu cîteva rîn-duri, care explică poate cel puțin în parte de ce Iaru i-a dedicat această poezie: „Tudor ne-a delectat cu felul lui pontos de a răsuci vorbele și cu pornirea lui continuă de a ironiza totul. Avea [.] un soi de «moralism» vesel, o intuiție a caracterelor 116 Idem, High way fidelity, în op. cit., p. 73. 103 care e mai greu de ghicit în ceea ce lucrează el de obicei, însă care dăduse rezultate excelente în cartea noastră”.117 Sînt pastișate apoi, în scenarii erotice, stilul sentimental și cel al adresării politicoase cu ajutorul clișeelor,118 limbajul tehnic de dj, ipostază în care se va visa poetul, dansînd cu iubita pe muzică rock, într-un decor de apartament cu „metal gravid de touch-control / loudness dolby cristal monitor”.119 Este interesant faptul că Iaru continuă în poezia sa o anumită tendință a avangardelor istorice, aceea de a asocia și chiar de a substitui ironic umanul cu surogate mecanice, tehnologice, reificate, astfel încît iubita - păpușă mecanică, marionetă, incapabilă de emoții și sentimente - trimite la reprezentările lui Urmuz, Stefan Roll și ale suprarealismului.120 În alte poeme, universul se metalizează, agresat de grotescul și absurdul cu conotații sociale imediate. Scriind istorii cvasiabsurde, poetul împrumută preț de cîteva versuri stilul cîte unui coleg, al lui Coșovei, bunăoară, din luminosul 1, 2, 3 sau... , dar atmosfera de descompunere și alienare a ființei conduce mai degrabă spre Vișniec sau Mariana Marin: „Dar picioarele mele încete / scriau balete / undoitrei undoitrei undoitrei / la perete”.121 Același fond neliniștitor apare în Petrecere cu lăutari, dedicată lui Ion Stratan, unde decorul de sărbătoare carnavalescă lasă locul în a doua parte unui discurs despre criză, moarte, frică: „Nimic nu ne încîntă. Venele se deschid”.122 117 Ion Bogdan Lefter, „Pe cînd eram cinci și cu Tudor șase”, în Puzzle cu „noul val”. Addenda la falsul tratat de poezie Flashback 1985, pp. 122-123. 118 Florin Iaru, Trandafiri galbeni pentru iubita mea, în Poeme alese (1975-1990), pp. 75-76. 119 Idem, Laudă înaltei fidelități, în op. cit., p. 78. 120 Idem, Păpușa mecanică, în op. cit., p. 102. 121 Idem, Amintiri din oglindă, în op. cit., p. 99. 122 Idem, Petrecere cu lăutari, în op. cit., pp. 122-123. 104 Intervin și cîteva ecouri intertextuale în poemele care se organizează în jurul temei morții, aceasta apărîndu-i în cale travestită în Fătălăul lui Arghezi: „Dar nu era nimeni acolo să mă tragă de mînecă / pe cînd îmi ieși în față / Mortalia înfiorată / cu vreo cîteva tuleie”.123 Pe aceeași temă, în Moarte luminată ca ziua (titlu deconstruind un clișeu verbal) se reia cu discretă infidelitate o inversiune (cerută de rimă, dar tot anomalie e după Compagnon), și anume un pasaj bacovian din Cuptor, care suprasolicita în original imaginea descompunerii și putrefacției: „E miros de cadavre, iubito, / și azi, chiar sînul tău e mai lăsat”.124 Imaginea e ceva mai senină la Iaru, unde versul devine: „Chiar sînul tău, iubito, e astăzi mai lăsat”.125 Aluzii la realitatea frustă a anilor ’80, socială și politică, transpar într-o „punere în scenă” cu salon, amfitrion și doamne, ascultînd într-o ambianță lejeră și amuzantă o relatare stranie, unde intertextul ajunge să vorbească despre aprobarea cu urale a lui Mircea Daneliuc într-o sală de cinema. Asociind contextului aluzia la un microfon dintr-un vers anterior, reconstruim ca într-un puzzle referința la filmul regizorului din 1980, Proba de microfon, care conține accente subversive bine cunoscute.126 Aceeași realitate este și referentul poemului De-a wați ascunselea. Se propune și aici un joc, dar e, de fapt, unul simulat, neputîndu-se vorbi despre o condiție ludică naturală a „personajelor”. Titlul, parodie a celui omonim arghezian al unui poem pe tema morții, în care un tată își anunță fiii pe 123 Idem, Parisul vesel, în op. cit., p. 117. Cursivele îi aparțin autorului. 124 George Bacovia, Versuri și proză, ed. îngrijită, postfață, cronologie, note, repere critice și bibliografice de Ion Nistor, prefață de Ion Apetroaie, Albatros, București, 1990. 125 Florin Iaru, Moarte luminată ca ziua, în Poeme alese (19751990), p. 118. 126 Idem, Bună seara, doamnelor, bună seara, scumpele mele doamne, bună seara, bună seara, în op. cit., pp. 87-88. 105 ton discret și tandru de apropierea propriului sfîrșit, aici se referă în schimb la ceva foarte familiar contemporanilor lui Iaru, indicat deja în primul vers: „Criza energiei a alungat bulevardul 1 Mai / la periferie”.127 Versul următor, „N-auzi cîn-tări, nu vezi lumini de baluri”, decupat din sonetul Veneția de Eminescu, unde se încarcă de nostalgia reînvierii unei iubiri, se recontextualizează la Iaru pentru a fi asociat și sensului intertextual din titlu. Iese astfel în relief una dintre anomaliile sociale cele mai grave, rezervată locuitorilor Bucureștiului în ultimul deceniu al dictaturii. Parodia se ivește la confluența a două contexte decupate din autori diferiți. Doar eul poetic se comportă diferit, dar oricum anormal, cîntînd iubitei o baladă la pian „în piața de flori a singurătății”. Deci, avem o „punere în scenă” plasată în decor citadin, în timpul căreia îndrăgostitul se transformă într-un saltimbanc tragic, făcînd gesturi exagerate, bufe, pentru a-și încînta iubita, care altfel riscă să se sufoce într-o dragoste „lipsită de viitor”: „Nu știe vai dacă să rîdă cînd mă vede urcat / pe epava pianului în piața de flori și dîndu-mă / peste cap la plecare”. Prin urmare, realitatea exterioară nu poate să nu condiționeze intimitatea cuplului. Lexicul din sfera tehnicismului, folosit în ultima parte a poemului, accentuează condiția mecanică a existențelor, vidate de substanță vitală și distribuite în acest mic spectacol, care se extinde și la alți „martori oculari” cu care poetul dialoghează în text. Iubita, în locul unei eminesciene „ore de amor”, cere o compensație concretă, coerentă cu dezordinea socială care-i invadează viața: „- Dă-mi energia electrică - suspină ea - / dă-mi voltajul, dă-mi ampe-rajul / dă-mi parfumul electrizat / din care m-am coborît pînă la tine!”. Poem cu personaje, acest text este o dramatizare excelentă, din care nu lipsește nici frazarea prozaică. Astfel, jocul de-a normalitatea se dovedește un joc întrucîtva 127 Idem, De-a wați ascunselea, în op. cit., p. 102. 106 frustrant, în care învingătoare este calitatea spectaculară și spectacologică a textului. A treia carte, Înnebunesc și-mi pare rău, apare amînată de cenzură abia în 1990. După cum am observat, poezia lui Florin Iaru, dincolo de aerul ei ludic, savuros oral, și de inepuizabilele jocuri de cuvinte, conținea deja din volumul precedent trimiteri foarte explicite la cotidianitate, la stratul social și politic al realității contingente, aceasta fiind o trăsătură de ordin mai general în contextul generației, chiar dacă nu o întîlnim la toți poeții sau exprimată cu aceeași tensiune în opera tuturor. Dar referențialitatea de acest tip rămîne un reper în literatura optzecistă, iar, din această perspectivă, va trebui să notăm că unii dintre acești poeți s-au văzut constrînși să suporte rigorile cenzurii, la fel întîmplîndu-se și cu publicarea acestei culegeri de versuri. Autorul însuși explică amănuntele „cazului” său: deși sumarul volumului era complet încă din 1984-1985, titlul actual i-a fost contestat timp de doi ani; mai mult, jumătate din carte nu era publicabilă, pentru că - s-a invocat - versurile nu erau destul de. optimiste.128 Florin Iaru mai povestește că propusese cenzurii ca titlu alternativ Ferestruica, prin asociație cu „perestroika”, dar și cu „vizuina”, adică micul ghișeu decupat în ușa prin care comunica el cu lumea din subsolul de la Cartea Românească, unde lucra ca gestionar la Depozitul de Carte.129 Epigraful ales reconfirmă unul dintre registrele predilecte ale poeziei sale, cel caragialian, care nu este nici pe departe 128 Interviu cu Florin Iaru din 29 mai 2000, în Mihail Vakulovski, Portret de grup cu „generația '80”. Interviuri, p. 19. 129 Idem, loc. cit., p. 20: „Și asta a fost istoria titlului Înnebunesc și-mi pare rău. Pentru că asta a fost senzația, înnebunești înțelegînd care este realitatea și să nu poți să spui, să fii atît de nebun încît să nu spui «e întuneric», ci «e lumină», să nu spui «mi-e foame», ci «sînt sătul»”. 107 singurul. Tot printre reconfirmări, volumul de față reia inter-textual ecouri bacoviene, minulesciene și o serie de trăsături ale poeziei avangardei românești, pe care le voi comenta la timpul potrivit. În epigraf apar, deci, cîteva replici dintre Tipătescu și Zoe despre imposibilitatea fugii dorite naiv de prefect și, ca revers, despre luciditatea Zoei, spirit mult mai pragmatic. Dincolo de explicita afinitate literară a autorului pentru această lume frenetică și alienată ca și cea în care el trăia, replicile permit o recontextualizare în prezentul autohton al anilor ’80, dar și o interpretare în sens existențial extins: „- Zoe! mă iubești. / - Te iubesc, dar scapă-mă. / - Să fugim împreună. / - Ești nebun?”. Umbrele personajelor caragialiene reapar în a treia culegere de versuri, odată cu frînturi de replici sau cu urme de sintaxă din textele-sursă, căci protagoniștii lirici ai lui Iaru au în propriul cod genetic reminiscențe de sens și de limbaj din universul lui Caragiale: „Umbla cu cîrlige la degete / cu ouă la subsuori / avea un morcov / avea sticle în ochi / giuben în cap”.130 Asocierea cu marionetele urmuziene, de pildă, e și ea obligatorie. Și-n acest volum autorul își exhibă exuberant modelele, hipertrofia procedeului atingînd deseori grotescul, grație citării, pastișei și parodiei care se insinuează pervaziv. Insistînd asupra „criticii modelelor”, dar și a nevoii de a ieși din limitele oricărui model, oricît de prestigios ar fi, Florin Iaru explică într-un răspuns la o anchetă a revistei Caiete critice din 1983 motivația preferinței sale, dar și a „aripii bucureștene” din generația ’80, pentru „cel mai frapant” dintre acestea, ereditatea lui Caragiale: Trimiterile la un automatism geopsihic, de reacție, pur balcanic, nu sînt de ici de colo. Nu se poate să întîlnești în texte pe jupîn Dumitrache, Coriolan Drăgănescu, conu Leonida, să clopoțești, să 130 Florin Iaru, Vis cu aliniere planetară, în Înnebunesc și-mi pare rău, pp. 8-9. 108 te ambetezi (de lux, calm etc.), să suferi după Mița, să fii mangafa, să ieși la bere cu amicii aranjînd promovarea elevului Popescu, să fii la un pas de fandaxie - și, de oricîtă reavoință ai da dovadă, să nu te întrebi care e rostul acestei intruziuni a derizoriului atunci cînd discursul pare mai îndrăgostit ca niciodată.131 Jocurile de cuvinte revelează conjuncția inseparabilă dintre ludic și sentimental, dintre derizoriu și sensul grav, îmbinate contrapunctic, după o tehnică a sincopei ritmului foarte personală, din care derivă continue rupturi și devieri semantice și stilistice. De pildă, deconstruirea clișeelor de vorbire și gîndire procură o astfel de ocazie, ca în titlul Mini-conservă de moarte în sos picant. Este vorba de unul dintre poemele în care proliferează imaginile sciziunii, ale tăierii, tranșării generalizate, o ipostază a descompunerii ființei înseși. În aceleași versuri, jocul de cuvinte pornind de la polisemia limbajului și de la alternarea elementelor unei sintagme antrenează răsturnarea sensurilor, venind să atenueze mesajul neliniștitor: „anulez subsolul cu notele de subsol / tăietura umple gazonul, gazonul umple cu tăieturi / cîmpia ziarelor buimace”.132 Ideea descompunerii din unghiuri multiple de realitate revine în piesa de rezistență La cea mai înaltă ficțiune, care, așa cum o indică titlul, trebuia să facă parte din volumul anterior, dar nu a putut apărea acolo. Ni se prezintă un performance poetic cu indiscutabile calități scenice, teatrale, construit progresiv, sub ochii cititorului, din mai multe tablouri sau, dacă vrem, „module teatrale” (cum va spune Matei Vișniec în poetica sa la Teatrul descompus), dispuse 131 Idem, „Modelul Caragiale”, răspuns la o anchetă a revistei Caiete critice, nr. 3-4, 1983, reluat în Gheorghe Crăciun (îngrijit de), Competiția continuă. Generația '80 în texte teoretice, ed. a II-a, Paralela 45, Pitești, 1999, p. 160. 132 Idem, Mini-conservă de moarte în sos picant, în Înnebunesc și-mi pare rău, p. 11. 109 în succesiune paratactică, dar care poate fi reordonată cu toată libertatea de către cititor. Pretextul tematic e oferit de „punerea în scenă” a unei cine intime, întîlnirea galantă fiind în întregime imaginată dintr-o caragialiană „poftă de come-dii”.133 Ceea ce rezultă e un discurs cu aluzii politice transparente și un altul despre mecanismele propriei scriituri. Prima parte fixează elementele unui cadru domestic, unde va fi primită iubita. Aceste versuri vor fi reluate în ultima parte, dar dislocate unele de altele și intercalate de versuri noi care conduc alternativ la planul socio-politic și la cel sentimental. Decorul bucătăriei se completează treptat într-un spectacol carnavalesc de imagini și îmbinări inedite între concretul-abstractul și ludicul obiectelor afine întrucîtva și poeziei lui Emil Brumaru, cu verbe la condițional optativ, căci iubita există, dar în imaginație. Printr-un insert meta-textual, o voce din poem discreditează accesul acestei figurații minore, insignifiante, afirmîndu-se, de fapt, în subtext, în acord cu poetica postmodernă, tocmai contrariul. Notația de tip jurnal, „(10 octombrie 1981)”, confundă încă o dată genurile și speciile, sugerînd transformarea poemului citit pînă în acel punct în pagină de jurnal. O altă parte exhibă pe alocuri mostre de limbaj proletcultist cu rime și ambianță specifice, frînturi de limbaj de lemn, dar sensul este apăsat satiric și de denunț social. Este vizat cel mai agramat dintre aceste discursuri, cel al dictatorului, care, prin intermediul travestirii burlești, parodice, cu intenții degradante, se exprimă prin anacolut în maniera demagogului caragialian prin excelență, Nae Cațavencu. Iată un alt pasaj din poezia lui Iaru în care ironia și intertextualitatea nu servesc în principal unui hedonism pur literar, ci în care spiritul critic al procedeelor din textul de grad secund se pune în slujba 133 Florin Iaru, La cea mai înaltă ficțiune, în Înnebunesc și-mi pare rău, pp. 18-19. 110 finalității sociale și politice. Folosesc termenul „travestire burlescă” în sensul consacrat în teoria literaturii mai întîi de Genette, și anume, explicîndu-l ca procedeu al hipertextuali-tății obținut prin transformare, în accepția în care „travestirea”, chiar și atunci cînd menține partea de inventio, o modifică pe cea de elocutio, care presupune, cum am spus, o degradare stilistică, transferul în contextul nou fiind susceptibil să acumuleze un grad de incompatibilitate mai mare decît atunci cînd se apelează la parodie.134 Pe de altă parte, recursul la satiră, mai degrabă decît la parodie, se explică, prin apel la considerațiile Lindei Hutcheon, care stabilește distincția dintre cele două modalități în baza scopurilor lor. Cercetătoarea afirmă că, diferit de satiră, parodia nu poate avea drept țintă decît un text sau convenții literare, în timp ce prima poate fi utilizată ca vehicul literar pentru atacuri sociale, deci, extratextuale. În această accepție satira posedă „un etos marcat, codificat negativ”, denotînd sfera desconsiderării și disprețului, prin care se exprimă „furia autorului astfel comunicată cititorului”, recognoscibilă la extremitatea gamei de nuanțe ale ironiei, „unde se produce rîsul amar” provocat, încă o dată, de dispreț.135 Iată cîteva versuri: „Se bucurau oameni cinstiți, cu fețe lucioase / de febra satisfacției ce le intrase în case! / Exprimau bucurie: tovarașul inginer, maistrul Achim, / iar profesorul emerit zicea-n românește: Exprim / aceleași sentimente care și noi sîntem onești dar muncim! / Între punctul ochit și punctul lovit al trăgătorului / se zărea ochiul clar, înarmat al 134 Yannick Bouillaguet, L'ecriture imitative. Pastiche, parodie, collage, p. 138. 135 Linda Hutcheon, „Ironie, satire, parodie”, în Poetique, nr. 46, aprilie 1981, p. 146. 111 boborului / care în sfîrșit înțelegea, lua atitudine vie / proferînd cuvinte de care se temea virginala hîrtie”.136 În tabloul următor se revine asupra motivului sentimental în stil, declamativ, ironic și teatral, semnalat ca atare de poet: „Mă retrag decent într-un sandviș cu sentiment. / Ies la rampă și recit (vibrato, cu patos):”137. Urmează o imagine în care fragmentele de realitate și percepțiile apar descompuse după maniera cubistă, ceea ce ilustrează, cum anticipam, intenția de a continua un filon al avangardei românești, cel al reificării umanului, însă motivațiile s-au schimbat, agresiunii tehnologice adăugîndu-i-se cea de natură socială, politică și existențială, într-un sens mai extins: „Bărbatul acesteia, cu o nostimă măsură, aruncă gesturi / gelatinoase pe jos, pe banchetă, pe fereastră. / Pulovărul verde îmi intră în ochiul albastru / Dresul albastru îmi intră în ochiul gri / Un cap bulversat de Jamaică lunecă moale-ntre uși. / [...]. / Degetele gri îmi intră în ochiul negru”.138 Nu este singura sugestie venind dinspre avangardă care-i suscită atenția lui Iaru. Nicolae Manolescu nota în cronica dedicată volumului de față că este specifică poeziei generației, dar mai ales lui Mircea Cărtărescu, Florin Iaru și Magdalenei Ghica, o așa-numită „poetică a vorbirii” (în opoziție cu una a tăcerii, de sorginte modernistă), din care optzeciștii au preluat „discursul fățiș, aluvionar, și direct”. Din acest punct de vedere, Iaru îi apare criticului „atras de capacitatea discursului liric de a fi deschis, programatic, contestatar și persuasiv”.139 Într-adevăr, manifestele avangardei românești, cu precădere, 136 Florin Iaru, La cea mai înaltă ficțiune, în înnebunesc și-mi pare rău, p. 21. 137 Ibid., p. 19. Evidențierea în cursive îi aparține autorului. 138 Ibid., p. 20. 139 Nicolae Manolescu, Literatura română postbelică^, vol. I, Poezia, p. 335. 112 dar și anumite texte în versuri și în proză dadaiste și suprarealiste fac posibilă o poetică a subversiunii ludice, a carnavalescului destructiv și deopotrivă constructiv, în fine, a spectacularului rostirii, etalînd o retorică proprie cu caracteristici dramatice incontestabile, de discurs recitat pe o scenă. Urmează o altă parte, în tonalitate protestatară mai accentuată și mai directă decît cea analizată anterior, iar apoi un respiro, în care autorul propune metatextual o mise en abyme a propriului mecanism poetic, amintind de multiperspectivismul fanteziei sale, desfășurat în planuri și unghiuri diverse (orientate spre referențialitate), precum și de procedeul descompunerii acelorași planuri. Se ajunge la formula, cred, foarte potrivită pentru poezia sa, a „textului-party”, pe care-o lansează en passant: „vocea cu lentilă-n cuvinte / va filma, va filma / cău-tînd cele mai favorabile unghiuri / desfășurînd planurile strategic / și totul se descompune cuminte: / text-party”.140 Ultima parte reprezintă, cum am anunțat la început, un exercițiu de rescriere a primeia, prin reluarea versurilor inițiale, dar presărate în contexte noi, în vecinătatea altor stihuri și intercalate de replici de dialog, conducînd la ideea unei literaturi potențiale, infinit permutabile și deschise la combinări, la „un bairam de sensuri”, textul indicînd o dezordine a ființei și a scriiturii, înrudită cu descompunerea, dar și cu comedia. Rescrierea astfel concepută este sinonimă cu auto-citarea (sau „autotextualitatea”),141 procedeu care întărește caracterul reflexiv al scriiturii imitative sau de grad secund, obiectul principal al analizei din prezenta lucrare. Lucien Dallenbach încadra la rîndul său pasajele așa-zis autotextuale în sfera „intertextualității interne” (ca și Jean Ricardou), înțelese ca raport al unui text cu el însuși, propunînd pe 140 Florin Iaru, La cea mai înaltă ficțiune, în op. cit., p. 21. 141 Yannick Bouillaguet, L'ecriture imitative. Pastiche, parodie, collage, p. 143. 113 urmele lui Genette, în locul denumirii de „intertextualitate autarhică”, denumirea de „autotextualitate autarhică”.142 Autorul mai include în domeniul autotextualului și variantele unei opere, ca și „punerile în abis”.143 Tematic, La cea mai înaltă ficțiune e o desfășurare de personaje numeroase, care se agită, gesticulează nervos și comic în același timp, își aruncă replici rapide, interdicții, slogane. Se remarcă recurența verbului „a tăia” și complementul direct, repetat și el, „cărți”, căci motivul central este cenzura și alte privații de ordin social: „Compatrioți, puneți mîna pe cărți și tăiați!” sau „Neică, lasă curentul! Frizere, am spus să tai cărțile, / nu părul! / Măcelarule, lasă-mi ciosvîrta / în pace / Ne distram de minune - plictisind întreaga lume”.144 Dezagregarea se generalizează în Adio. La Galați, text-Babel, antrenînd limbajul în totalitate, descompus la nivel micro, al cuvîntului, și extinzîndu-se pînă la coexistența de replici disparate, din discursuri întrerupte, concurente, care se suprapun haotic într-o polifonie de voci ale străzii, cartierului, incluzînd-o și pe cea a poetului. Titlul, pastișînd oda pașoptistă, precum și frînturile de motive, sintaxă și lexic caragialești ne plasează într-o altă epocă, dar, de fapt, tot anomaliile prezentului sînt vizate. Din unghi intertextual, nu se pot identifica citate, ci doar aluzii și ecouri din Căldură mare, plus repetiția triplă a construcției-anacolut „care să mă înțelegi”. Singurul citat, „Omul, ce mîndru sună acest cuvînt”, evidențiat în cursive, apare extras semnificativ din Azilul de noapte de Maxim Gorki, o piesă de teatru despre alienarea socială a individului.145 142 Lucien Dallenbach, „Intertexte et autotexte”, în Poetique, nr. 27, 1976, pp. 282-296: 282. 143 Ibid., p. 283. 144 Florin Iaru, La cea mai înaltă ficțiune, în Înnebunesc și-mi pare rău, pp. 22-23. 145 Idem, Adio. La Galați, în op. cit., p. 33. 114 Citatul funcționează contrastiv, parodic chiar, în raport cu gradul de debilitare al umanității din text. Pe de-o parte, în poem există discursul adresat al unui poet, o victimă a datoriei - s-ar putea spune -, către un superior, avansînd discontinuu, prin cuvinte nerostite pînă la capăt, încît pare întrerupt dintr-o conversație la telefon de interlocutorul de la celălalt capăt al firului. Pe de altă parte, coexistă discursul atribuit unui vecin, agramat, precipitat, presărat în stil caragialesc de anacoluturi și mărci ale exprimării de mahala, cu oralitate bogată, și pitorescă; în fine textul mai conține și o relatare impersonală despre episoade de violență domestică petrecute într-un cartier suburban. Confuzia sistematică de limbaje se exprimă în final la modul ludic, prin deconstruirea în subtext a unui clișeu specific gîndirii omului mediu, pe care personajul ce-l încarnează nu reușește să-l reconstituie în întregime nici după trei tentative: „- Mai bine bogat și cinstit decît. astaa. mai bine hoț / și cinstit / ptiu! mai bine sărac și bogat. mai bine, mai bine.”.146 Întîlnim aici o trăsătură mai generală a poeziei lui Iaru, și anume, clișeele oralității. Demistificarea reprezintă un mod de a-și asuma realul în varianta lui derizorie. Iar ultimele versuri redau cuvîntul autorului, traumatizat de ideea „conștiinței datoriei împlinite” într-o societate sufocantă. Astfel că apare parafrazat Creangă și nostalgia acestuia față de copilărie. Poezia reprezintă deci cu totul altceva decît ceea ce se poate citi pînă în acel punct al textului: „Mai bine despre poezie să vorbim, despre / această inutilă amărăciune”. Toponimul din titlu indică locul unde, după absolvirea Facultății de Litere, Florin Iaru a lucrat ca profesor timp de cîțiva ani, într-o vreme cînd majoritatea colegilor de generație fuseseră constrînși să facă navete mediocre, unele, precum în cazul său, la mare distanță de casă. 146 Idem. 115 Apocalipsa limbajului este una veselă și simultană cu descompunerea individului. Un discurs asemănător propusese și Voronca în poemul său Ulise, însă aici stratul comic suprapus și inventivitatea scînteietoare accentuează pînă la dimensiuni grotești starea de nevroză ale cărei cauze sînt identificabile în realitatea biografică imediată: „Creierul se simțea în acele zile tot mai străin / într-un singur cap. / Gesturile fugeau de mine să lipăie pe pereți. / Ochiul se rotea - trist satelit de spionaj / peste o bătălie trucată. / Cuvintele dădeau tîrcoale nebuniei de zi cu zi. / Ospiciul mă refuza cu politeță: nu e cazul”.147 Versurile citate explică titlul volumului și motivul pentru care mecanismul limbajului ajunge să funcționeze aberant, de pildă, prin inversiuni năstrușnice: „de la frigider de la cuier de la călcatul de fier”. Aceeași atmosferă de mahala, cu aluzii erotice și taraf care „cîntă din ce în ce mai electrizat și scoate scîntei”, din care ar fi putut N. Manolescu să deducă influența „cîntecului de lume, vesel mahalagesc și suav mitocănesc”148 în poezia lui Iaru, apare în 40542 sau Uită-te la ei! Astea sînt sentimente?! Contrastul între oralitatea pe alocuri argotică și stilul aseptic al unui prospect de medicament, reprodus în final într-un chenar, este colosal de mare, exprimînd diferența dintre două forme extreme ale limbajului. Iată, deci, un eșantion de citat non-livresc, în proximitatea publicității, a cărui inserție într-un text literar, în accepția lui Compagnon, echivalează cu o perversiune sau anomalie la nivelul scriiturii.149 Dintre contextele intertextuale, mai rețin citarea explicită a sintagmei bacoviene „noian de negru” (în original apărea în 147 Ibid., p. 32. 148 Nicolae Manolescu, Literatura română postbelică..., vol. I, Poezia, p. 334. 149 Antoine Compagnon, La seconde main ou le travail de la citation, p. 367. 116 poezia Negru din volumul Plumb,150 unde se repetau obsesiv sugestii funerare), legată de o frustrare erotică, verbalizată cu accente ironic-ludice-sarcastice,151 și deformarea în manieră suprarealistă a unei sugestii macedonskiene dintr-un vers ales drept epigraf: „e vremea rozelor ce mor.”.152 Aici, în schimb, ochii iubitelor imaginare ale eului poetic care se rostogolesc pe străzi sînt comparați cu o „diafragmă bulbucată”. Imaginea de coșmar a mîngîierilor înspăimîntătoare pe care aceste priviri i le rezervă eroului liric dă ocazia unei ceremonii bizare, de la care nu lipsesc șampania și un recitativ, cu alte cuvinte, o declamație acompaniată de muzică. Se profilează astfel semnele unei nevroze mai aproape de spiritul bacovian decît de cel macedonskian, finalul oscilînd între cinic și excentric, cum indică ultimul vers, „chem un frigider ca pe un taxi”, a cărui dispoziție tipografică taie pagina în sens vag diagonal. Trăsături suprarealiste, altele decît acestea, apar și cu alte ocazii în poeziile lui Iaru, nefiind de altfel singurul poet din generație -mai sînt de menționat Cărtărescu și Vișniec - care le continuă. Prin urmare, caracterul imaginar, inventat al lumii sale poetice, travestirea angoasei, alienării prin ludic și transformarea intertextului în filtru pentru mesaje de tip subversiv în ordine socială și politică sau general existențială, împreună cu plăcerea „punerii în scenă” și a travestirii personajelor lirice reprezintă principalele afinități care apropie poezia lui Florin Iaru de cea a lui Matei Vișniec. Expresivitatea orală expansivă și extensivă a primului se manifestă la al doilea pe un arpegiu mai restrîns de registre, poezia lui cîștigînd în schimb teren grație spectacularității și stranietății reprezentațiilor, a simulărilor și disimulărilor, a recuzitei și scenografiei și grație calității eminamente teatrale a viziunii. Voca- 150 George Bacovia, Negru, în Versuri și proză, ed. cit., p. 9. 151 Florin Iaru, La negre, în Înnebunesc și-mi pare rău, pp. 73-74. 152 Idem, Historionul rozelor, în op. cit., p. 90. 117 litatea, frenezia și nevoia vitală de comunicare a personajelor lui Iaru, care ascund de fapt un fond subteran de neliniște, omniprezent și la Vișniec, sînt înlocuite la ultimul citat de oceane de liniște și de un ton egal, impersonal, doar în aparență neparticipativ. Spectacolul limbajului - asaltat de joc aproape în exces, cum s-a observat,153 debordînd de inventivitate și surpriză, în fine, potențat de expansiunea deconcertantă a procedeelor intertextualității și a altor figuri ale literaturii de grad secund (consecințe ale unei noi atitudini a eului poetic) - plasează poezia lui Florin Iaru în zona literaturii carnavalești și a comediei acesteia, alături de cei mai redutabili tehnicieni ai generației ’ 80 și, încă de la începuturi, în cadrul postmoder-nismului. II.3. Alexandru Mușina: „epopeea tragi-comică a navetei” sau intertextul cu realitatea Spre deosebire de poezia celor doi colegi de generație la care m-am referit anterior în acest capitol, cea a lui Alexandru Mușina se distinge printr-o tendință mai atenuată de a utiliza trimiteri intertextuale și nu este definitorie pentru el nici predispoziția atît de evidentă pentru viziunea de tip teatral, scenic. Există și în poetica sa „puneri în scenă”, deghizări de personaje, dar fără să putem vorbi de un histrionism structural. Poetul posedă în schimb o enormă abilitate de a fotografia și ordona realul cu ajutorul unor tehnici poetice laborios formate și strunite și care, pe lîngă realitatea biografică, cotidiană, captează și distorsiunile ei monstruoase, provenind din anomaliile mecanismului social. Devierile monstruoase declanșate de descompunerea la vedere a mecanismelor convențiilor care încorsetează viața cotidiană sînt semnul plăcerii de a perturba 153 Ion Bogdan Lefter, Flashback 1985..., p. 238. 118 simțul comun al realității, pentru a-i revela acesteia absurditatea rudimentară și mediocritatea infernală. Eul liric o radiografiază cu acuitatea unui observator neînduplecat, constrîns la o inițiere-asceză care ia forma călătoriei cu trenul. Mizele literaturii lui Mușina coincid cu motivațiile etice ale producției lirice a lui Matei Vișniec. Diferă, în mai multe privințe însă, „instrumentele” cu care cer doi întreprind explorarea realului. Cu toate că pasajele intertextuale nu lipsesc, citatele, adică forma cea mai canonică a intertextualității, sînt rareori prezente. Mușina preferă în schimb aluzia sau simpla referință culturală, mai rar rescrierea cîte unei frînturi de vers din opera unui alt poet. Acestei discreții față de „tropii” literaturii de gradul doi i se contrapun în mod persuasiv oralitatea limbajului și stratificarea registrelor acestuia, astfel încît în prima sa carte trăsătura predominantă este tocmai eterogenitatea lingvistică. Este o „poezie a cotidianului”, în sensul în care poetul însuși a definit-o, și anume, o „poezie despre viața noastră obișnuită, dar totodată care să exprime și «poezia» din această viață”, „rapidă, ironică, inventivă, «sinceră» și directă, lipsită de prejudecăți, dar nu și de o anumită pudoare”, în care ponderea predominantă o deține „banalul” cotidian.154 Registrul predilect din discursul poetic cu care Mușina s-a lansat în volumul Cinci155 e cel al conversației familiare, orale, reflectînd condiția și gîndirea vorbitorului mediu, ajungînd pînă la superficialitatea simpatică sau, alteori, la mediocritatea și limba de lemn a învățămîntului și pedagogiei de tip comunist. Acest debut în culegerea generațională l-a precedat pe cel din prima carte individuală, cu Lecțiile 154 Alexandru Mușina, „Poezia cotidianului”, în Astra, nr. 4, 1981, reluat în Gheorghe Crăciun (îngrijit de), Competiția continuă. Generația '80 în texte teoretice, ed. cit., pp. 165-168. 155 Romulus Bucur et alii., Cinci, Tracus Arte, București, 2011, pp. 80-93. 119 deschise ale profesorului de limba franceză A. M. și cu Budila-Express, pînă astăzi cele mai interesante opere scrise în anii ’80 ale autorului. Suprapunerea frînturilor de expresii și construcții gramaticale, corecte sau greșite, din limba franceză, semnalînd clișee profesionale fermecător expuse, co-notează, alături de alte elemente, devierea limbajului de la reproducerea canonică a realității. Aceasta era subminată ostentativ astfel încît să exprime altceva decît ar fi presupus discursul oficial, acceptat de literatura promovată de ideologie, dar și ca să traducă datele unei existențe constrînse să se opună încontinuu clișeizării, stereotipiei, sub incidența presiunii cotidianului politizat. Cînd e vorba despre erorile elevilor, acest strat lingvistic adăugat corectează ludic și subversiv monotonia gîndirii larg șablonizate sugerate în subtext, creînd contexte comice în contrast cu atmosfera frustă, uneori absurdă din restul „compoziției”. În schimb, cînd inserturile îi aparțin profesorului de franceză Alexandru Mușina, opțiunea pentru conjugarea verbului „a fi” (chiar preluînd în text erorile de ortografie și conjugare ale elevilor) trimite subtil la interogația hamle-tiană, astfel prelungită și modulată în sens minimalizator, parodic, nu întotdeauna cu finalități comice. Din contră, versurile acestea curajoase, directe, tăioase comunică un dramatism autentic, putîndu-se vorbi de o temă specifică generației, care a fost numită foarte potrivit și percutant prin formula „epopee tragi-comică a navetei”,156 cu implicații nu numai literare, dar și explicit sociologice. Explicînd fenomenologia perioadei ’80, cu reflexele ei sociale care s-au repercutat asupra generației ’80 (un mic segment al intelectualității românești), într-un moment istoric de generală închidere ideologică și de frustrare socială, 156 Ion Bogdan Lefter, Flashback 1985. Începuturile „noii poezii”, p. 241. 120 Ion Bogdan Lefter menționează printre efectele ei celebrele navete la care majoritatea tinerilor absolvenți de studii superioare erau constrînși de teribilele „stagiaturi” și „repartiții”. Dar iată că aceasta a fost, într-un mod pronunțat, o generație literară care a ales să contrapună îngrădirii rigoarea competenței și a calității morale a demersului lor: Faptul că am apărut ca scriitori într-o perioadă de criză și de «închidere» a fost - sînt convins - o circumstanță care, paradoxal, ne-a favorizat: în deceniile precedente regimul comunist aplicase strategii de absorbție instituțională a seriilor de tineri intelectuali, ceea ce n-a mai făcut cu noi. Am avut - în consecință - o viață mai grea, cu navete și mizerii, însă mai ferită de compromisuri. Și ne-am «refugiat» în acele spații underground, în care ne-am putut forma într-o paradoxală libertate a spiritului.157 Această subversiune, cînd discretă, cînd manifestă, din poezia lui Mușina (după ce o întîlnisem și la Iaru, atît în drama navetei din Adio. La Galați, cît și în intemperiile așa-zis extratextuale, legate de publicarea celui de-al treilea volum) și care va apărea masiv la Matei Vișniec, a fost de fapt asumată de scriitorii generației ca unul dintre criteriile valorice ale literaturii lor: „Talentului și culturii îi adaug simțul moral. Scriitorul tînăr încearcă să devină o conștiință; trebuie să devină. Intransigența în fața sa, a scrisului său și a lumii îi dă verticalitatea care îi permite să aspire la altitudine estetică”.158 Prin urmare, tenta dominantă a limbajului, prozaică și tranzitivă, care oglindește această realitate contingentă, este nuanțată de straturi de limbaj suprapuse și întrucîtva contrastante (idiomul ideologiei, frînturile din franceză etc.). 157 Idem, „De la modernism la postmodernism”, în Puzzle cu „noul val”. Addenda la falsul tratat de poezie Flashback 1985, pp. 76-77. 158 Idem, „Talent, cultură, verticalitate”, în Puzzle cu „noul val”..., pp. 18-20: 19. 121 Dar, pînă la Lecțiile deschise... și la Budila-Express, voi parcurge în ordine structura primului volum individual al lui A. Mușina, Strada Castelului 104, volum compozit și inegal, cum a afirmat critica prin mai multe voci. În partea întîi, Îndreptar sentimental (pentru studenții bursieri, anii I-IV), poemul inaugural După-amiaza lui Hyperion propune programatic o mostră de ritm și stil prozaic, discursul construindu-se în jurul motivului unei întîlniri cu prietenii găzduită în casa personajului-„narator”. Atmosfera degajată lasă loc cîte unei replici teribiliste, iar imaginea protagonistului coborînd din tavan sub chip de „păianjen cu cruce”,159 de unde își ascultase nevăzut prietenii, trimite la un Luceafăr parodic, minimalizat, desolemnizat, adus la nivelul banalității prozaice. Biografismul presupune deci egalizarea planurilor și instanțelor prezente în text. S-a observat că titlul convoacă intertextual unul dintre manifestele modernismului și ale artei pure, L ’apres-midi d’un faune de Stephane Mallarme.160 Evident, raportarea marchează un contrast, spiritul adolescentin al prietenilor care se întîlnesc să joace cărți și să discute la o țigară, într-o secvență concretă, plăsmuită din notații realiste, și poemul mallarmeean care descrie în manieră simbolistă experiențele senzuale ale unui faun amintindu-și de nimfele visate, nu au nimic în comun; din contră, intenția este de a marca, programatic, atitudini complet diferite de raportare la realitate și literatură. O referință eminesciană transpare și în poemul Întîm-plare XXI, unde întîlnirea cu iubita, relatată cu mijloace pseudonarative, are loc într-un cadru ceremonial straniu, la granița imaginarului livresc cu datele realității celei mai fruste și banale. Aerul protocolar al ținutei poetului („hainele 159 Alexandru Mușina, După-amiaza lui Hyperion, în Strada Castelului 104, Cartea Românească, București, 1984, p. 7. 160 Ion Bogdan Lefter, Flashback 1985. Începuturile „noii poezii”, p. 252. 122 albe, de gală”) creează o discordanță ludică în relație cu trenul marfar cu care acesta a ajuns la întîlnire. Iubita însăși se arată contrariată de comportamenul lipsit de politețuri formale al partenerului, care nu-i sărută mîna, deși ea se aștepta tocmai la un asemenea gest. Replica cu care i se adresează bărbatul iubit, deși intens ceremonială, pune în lumină ideea lipsei de comunicare dintre ei, așa încît coborîrea treptelor catedralei, ca-n subtextul eminescian din Luceafărul - moment al întîlnirii ratate dintre Hyperion și Cătălina - cono-tează o sugestie asemănătoare. Poezia se generează dintr-un mixaj de solemnitate livrescă și cotidianitate frustă și din conjuncția între proiecția imaginară, fantastică și detaliul strict realist. Aluzia culturală conduce spre o criză a realului, fiind eficace deci în ordinea existenței și doar în plan secund a literaturii: „Ea mă privi cu un fel de reproș / Mirată că nu îi sărut mîna sau nu îmi arăt / Bucuria de a o revedea; / Apoi îmi desprinse de pe umărul drept / Un gîndac auriu, și, fără să spună nimic, / Coborî încet treptele tocite / Ale centenarei noastre catedrale”.161 Același spirit adolescentin din După-amiaza lui Hyperion se profilează și în alte exerciții grațioase, ludice, din secțiunea a doua, Stop-cadru cu adolescenți și altele, cuprinsă în prima parte. Poetul, Prințesa clar de lună și motanul acesteia apar în decor de basm, ca la Coșovei,162 iar primul dintre aceștia, deghizat în Prințul Rozmarin, intră în pielea unui personaj fabulos, se răstește capricios, își „joacă rolul” în veșminte strălucitoare, în dialoguri vii, desprinse dintr-un teatru de marionete.163 Iubita este destinatara unei Scrisori de dragoste redactate în codul poeziei trubadurești. 161 Alexandru Mușina, Întîmplare XXI, în Strada Castelului 104, p. 31. 162 Idem, Rosignolul, în op. cit., p. 24. 163 Idem, Întîmplare XIII, în op. cit., p. 27. 123 Sensibilitatea suavă a adolescenței dă naștere în frumoasa poezie Maelstrom de după-amiază, Pygmalion unei scene cvasi erotice, în care protagonistul liric, un alt Pygmalion, proiectează în iubita inocentă imaginea unei statui perfecte, prototip al idealului feminin. Ea apare modelată spiritual chiar de el precum o operă de artă, iar inițierea presupune descoperirea treptată a ființei senzuale și corporale a iubitului-călăuză: „«Iată, i-am spus, cămările pline de fructe, / instalația de climatizare a nervilor mei, / Noul sistem de lumini, iată peștii fosforescenți, iată bazinele / Cele curate ale venelor mele». / Uimită privea; încă pe trup / Urme albe de marmură îi străluceau”.164 Ciclul următor, Poezia în pijama roz, compus din șase scurte „partituri”, impune o direcție interpretativă încă din titlu, propunîndu-se ca un scurt periplu pe tema sensurilor poeziei noi, expuse la modul ludic. Într-o lume conformistă, plină de coduri standardizate de gîndire și limbaj, precum cea din anii ’80, poezia „se comportă” nonconformist, fără solemnitate, fără pretenția vreunei finalități oraculare sau metafizice („poezia în pijama roz / crește napi în spatele casei”).165 Ea cultivă o nouă autenticitate a senzațiilor și sentimentelor („poezia în pijama roz cumpără doar / conserve cu eticheta / udată de ploi / doar așa simte că / natura încă există sau mîini / neîndemînatice ea încă / mai crede că marfa e o / bucată de timp sau un / început de speranță”),166 dar rămîne lucidă, conștientă de propriile mijloace și lipsită de exaltări și iluzii („ea nu își cunoaște încă destinul dar / știe că ursuleții nu / sînt decît niște biete / desene imprimate 164 Idem, Maelstrom de după-amiază, Pygmalion, în op. cit., p. 36. 165 Idem, Poezia în pijama roz [Poezia în pijama roz], în op. cit., p. 38. 166 Idem, Poezia în pijama roz [Poezia în pijama roz cumpără doar], în op. cit., p. 39. 124 așa / să distreze copiii”).167 În fine, ea nu are un domeniu predilect în care să se manifeste, și cu atît mai puțin un limbaj predestinat, existînd, de fapt, în cele mai obișnuite lucruri („ea este chiar în aceste fibre de / seară chiar în lemnul fără / vopsea de care se sprijină / spinarea subțire și / nici nu începe aici / ci doar aici se îmbracă”).168 Apar enunțate cîteva dintre principiile despre poezie teoretizate de autor în formula întoarcerii la „normalitatea necesară” a trăirii, a percepției, a semnificației, pe care o opunea, din perspectiva sa asupra unui „nou antropocentrism”, așa-numitei „metafizici” a modernismului, orientate „să conteste ponderea «realului», a «referențialului»”, și, prin urmare, să determine poemul „să nu comunice, ci să se comunice pe el însuși”.169 Ilustrarea acelor trăsături, dar și a ideii unui „nou proiect existențial”, derivînd dintr-un „nou angajament existențial”, care presupune o realitate în centrul căreia să se găsească ființa umană, „re-centrată”, după ce a fost „«pulverizată» de tehnologii, limbaje, coduri culturale și ideologice” (cu toate limitele acestui concept despre „noul antropocentrism”),170 are loc în partea a doua a volumului, Manualul tînărului liniștit. Aici, conceptul e asumat în mod declarat de profesorul de limba franceză Alexandru Mușina, protagonistul liric. Dacă poezia devine materie de manual, se ivește spontan întrebarea: în ce constă aspectul ei didactic? Ca și „lecțiile deschise”, „manualul” se adresează unui public larg, mai 167 168 169 Idem, Poezia în pijama roz [Poezia în pijama roz iubește], în op. cit., p. 41. Idem, Poezia în pijama roz [Poezia în roz cine ar], în op. cit., p. 42. Idem, „Le postmodernisme aux portes de l’Orient”, în Euresis. Cahiers roumains d’etudes litteraires, nr. 1-2, 1995, intitulat Le postmodernisme dans la culture roumaine, pp. 155-167: 166. Idem. 170 125 numeros decît elevii unei singure clase, și are un caracter demonstrativ și divulgativ în același timp. Ca instrument didactic, el urmează o metodă accesibilă și scopuri educative și formative precise. Să observăm mai întîi că realismul prozaic al cotidianului trece în poezie prin vocea unui personaj-narator, al cărui nume este identificat explicit cu cel al autorului, protagonist al unei inițieri prin bolgiile prezentului, în șapte etape și tot atîtea poeme. Fotografierea realității printr-o lentilă sarcastică se îmbină fericit cu „efectul de realitate” construit grație unui mecanism textual prin care transcrierea cotidianului frust, absurd e asumată de un prim strat de limbaj, cel prozaic și oral, al conversației de nivel mediu. La impresia de autenticitate contribuie colarea altor straturi lexicale deja descrise. Clișeele placate pe primul nivel de limbă, împreună cu deturnările grotești și ironice, care antrenează inclusiv registrul argotic, dereglează din punct de vedere stilistic curgerea neutră și uniformă a „relatărilor”, făcînd loc unei oralități diversificate și amuzante, dacă substratul mesajelor nu ar fi eminamente tragic, instituind un amplu intertext cu planul realității înseși, dense de semnificații și spectaculoase pînă și în aspectele ei monstruoase. Poetul pare să preia, prin urmare, o sugestie a lui Laurent Jenny,171 potrivit căreia includerea limbajelor orale în sfera intertextualității ca sisteme de semnificare non-literare este nu numai posibilă, dar chiar productivă pentru analiza textului literar. Mai amintesc în sprijinul acestei idei poziția Juliei Kristeva, deja semnalată anterior, în accepția căreia inter-textualitatea se extinde chiar și la sistemele simbolice non verbale (semiotice în sens mai larg). Se va observa în cele ce urmează cu ce rezultate este aplicabilă aceasta în poezia lui A. Mușina. 171 Laurent Jenny, „La strategie de la forme”, în Poetique, nr. 27, 1976, pp. 257-281: 261. 126 Referitor la Lecția a patra. La piață, Nicolae Manolescu crede că este vorba de un dialog intertextual cu imaginea pieței din poemul Ulise de Ilarie Voronca. Acolo perspectiva tradiționalistă, cea mai apropiată de realitate, apărea deja parodiată prin „metamorfozare voit excesivă” și prin mărirea densității limbajului, astfel că efectul de realitate urmărit de tradiționaliști era înlocuit la Voronca de reconstruirea tabloului acestui spațiu public prin intermediul imaginilor ce se înlănțuie după o logică proprie. Raportînd apoi aceeași descriere la cea reactualizată de „lecția” lui Mușina, criticul găsește o formulă interesantă, afirmînd că aceasta din urmă „include” piața poetului avangardist, „mărind gradul de îndepărtare de universul real cu o unitate”.172 Hipertextul actual are, după părerea lui N. Manolescu, „rolul unei prisme care curbează încă o dată liniile curbe ale parodiei originale”.173 Să observăm în ce constă gradul adăugat de deviere față de parodia autorului lui Ulise. Mai întîi să notăm că în piața lui Ilarie Voronca aerul sărbătoresc provine din faptul că fiecare legumă descoperită de ochiul încîntat al poetului este celebrată pentru o virtute proprie, încît toate par atinse de o magie și transformate în imagini dinamice, intens vizuale, care compun un mic spectacol, un performance de stradă plin de culoare și farmec: „te oprești la vînzătoarea de legume / îți surîd ca șopîrle fasolele verzi / constelația mazărei naufragiază vorbele / boabele stau în păstaie ca școlarii cuminți în bănci / ca lotci dovlecii își vîră botul înaintează”.174 Comparațiile propuse de autor personifi- 172 173 174 Nicolae Manolescu, Literatura română postbelică..., vol. I, Poezia, p. 341. Idem. Ilarie Voronca, Ulise [cu un portret de Marc Chagall, Colecțiunea Integral, București, 1928], în Marco Cugno & Marin Mincu, Poesia romena d'avanguardia. Testi e manifesti da Urmuz a Ion Caraion, Feltrinelli, Milano, 1980, p. 160. 127 că simpaticele „personaje” sau le transformă în obiecte sau animale care „evoluează” în asociații lingvistice spectaculoase („pătrunjelul mărarul / iepuri de casă [...] / vinete înnoptează iată tomatele ca obrajii transilvănencelor”). Descrierea se termină într-un crescendo, cu un imn adus cartofului, umanizat în figura cristică. Operația e indicată metatextual de poet, în versuri pe jumătate ironice, care reiau elemente de sintaxă și lexic arhaic: „și iată fața de hristos chinuit a cartofului / [.] / închini un imn cartofului / [.] / tu știi subterane abecedare / te-au hrănit dumnezeu și ploile / [.] / cartof icoana umilinții a răbdării / tu te mulțumești cu puțin și ne dai tot / [.] / tu ești al gliei glas pre / tine ochiul îngerilor fără haraci te veghează”.175 În schimb, la Mușina, ca-n toate celelalte lecții, protagonistul se suprapune figurii poetului însuși într-o ipostază minimalizatoare, „băiat cuminte enfant sage ca orice tînăr crescut cu grijă”, care, din sentimentul unei „datorii de onoare”, își ajută părinții să facă „aprovizionarea autumnală” de ziua recoltei, adică pentru o sărbătoare artificială, strict oficială, lipsită de sensul bucuriei autentice. Personajul-„nara-tor” se autopersiflează, deci, în această ipostază docilă, de cetățean pătruns de clișeul „datoriei de onoare”, care îi tiranizează atît viața profesională, cît și pe cea personală. Spre aceeași idee a autoparodiei sarcastic-umoristice conduce și echivalarea propriei imagini de cumpărător înfofolit în trei pulovere cu cea a unui știulete: „înfășurat ca un știulete în trei pulovere avansez”.176 Feeria din Voronca nu se repetă. Prozaicul realității înconjurătoare nu lasă loc „punerii în scenă” a naturii care avusese loc în piața miraculoasă a poetului avangardist. Din 175 Idem, Ulise, în ibid., p. 162. 176 Alexandru Mușina, Lecția a patra. La piață, în Strada Castelului 104, p. 51. 128 contră, singurele informații se referă la prețuri, iar contemplația este înlocuită de aducerea în poem a imaginilor obositoare și revoltătoare ale aplauzelor de la televizor, răsfrînte prin ferestrele caselor, de unde le „vizionează” și poetul în timp ce se deplasează spre locul „aprovizionării”. Sînt imaginile propagandei mediatice difuzate în acei ani pînă la absurd. „Lecția” se încheie în aceeași notă sarcastică, cu un clișeu al gîndirii mediocre și vulgare a individului comun („femeile ard / asfaltul rece vedea-v-aș / în bucătărie la cra-tiță le strig în gînd desigur”). Cu toate că versurile debordează de-o savuroasă autoironie și de secvențe montate în registru comic, fondul este unul profund neliniștitor. Spre deosebire de textul lui Voronca, parodia apare aici îngroșată grotesc, iar travestirea burlescă a protagonistului se exprimă prin grimasă și gust amar. În Lecția a șasea. În clasă se desfășoară sub ochii cititorului o sinteză a colajului lingvistic, atît de specific acestui ciclu. Mai întîi, apar șabloanele caracteristice eticii muncii, răspîndite în gîndirea înregimentată a societății: „nobila misiune / plutește ca o aureolă pe fruntea tot mai înaltă”,177 cu ultimele cuvinte decupate din retorica poeziei proletcultiste. În același vers și-n următorul, sînt introduse în discurs replicile rostite zilnic de profesor către elevi („bonjour / mes eleves / bonjour camarade professeur”), pentru a mări cu un grad - parafrazîndu-l pe N. Manolescu - impresia de alienare și de tiranie repetitivă a acelorași gesturi și cuvinte. Versurile curg, iar clișeele pedagogice, atît de gîndire, cît și de limbaj, se completează, numind metode educative și corective interzise într-o societate liberă, discreditate prin antifrază, într-o îmbinare deconcertantă de replici adresate colocvial elevilor și desprinse dintr-un fel de jargon școlar. În același discurs intră și frînturi de reflecție ale profe- 177 Idem, Lecția a șasea. În clasă, în op. cit., p. 52. 129 sorului, cu privire la eficacitatea propriilor instrumente pedagogice: „instrucție și educație zicea grasul ăla terorizant jap / cam demagog ar avea jap dreptate pedagogia avem / o datorie de onoare tourner / a întoarce a învîrti jap a se învîrti dragul meu pune mîna / pe carte / și nu te rînji la mine jap ha ha nu scrie în frunte”.178 Limbajul se dă în spectacol, într-o cascadă spumoasă de expresii care rulează în succesiune și alternanță neîntreruptă registre diferite, și, în același timp, este pus ulterior în valoare cu ajutorul gestului. Urmează un fragment de discurs oral, decupat din discuțiile colegilor, profesori asemeni poetului, pe tema unei mici revolte, provocate - se deduce - de întîr-zierea salariilor: „iar nu au adus ăștia de sus banii birocrații / nu știu ce-i munca proști domnule proști proști proști”. În fine, polifonia se completează cu un final turnat pe modelul unei reclame publicitare: „las să cadă / instrumentul indispensabil alb-gălbui în gura știrbă și neagră / a servietei diplomat 314 la munte sau la mare în orice-mprejurare”.179 Prima și ultima Lecție „relatează” simetric o ducere și o întoarcere cu trenul, cea din urmă conținînd în afara unor mostre de limbaj și de gîndire de lemn, amănunte realiste, amuzante și sinistre în același timp, imagini ale abrutizării și primitivismului unor comportamente și scene din epopeea navetistului: „oamenii muncii / se întorc pe meleagurile natale / respiră aerul tare și rece se îmbrîncesc aruncă / spre stivele albe spre betoanele sparte / uitate de edilii orașului recipientele spumă / de drojdie turț țuică eau-de-vie tzouika se înfășoară / în fîșurile largi în pufoaicele găurite”.180 Convocînd toate aceste limbaje standardizate, poetul le desconstruiește funcțiile canonice cu ajutorul ironiei și jocu- 178 179 180 Idem. Idem, p. 53. Idem, Lecția a șaptea. La cap, în op. cit., p. 54. 130 lui, antifrazei și colajului verbal. Rezultatul este că Lecțiile. ajung să arunce în aer principiile etice și pedagogice ale societății românești a anilor ’80. Ciclul întreg se propune drept o inițiere (prima) în infernul acestei societăți și-n retorica ei goală, odată ce s-a luat cunoștință de degradarea formelor de comportament și de gîndire liberă. Ciclul Experiențele (o himeră a realului) apare doar schițat în acest volum, fiind completat abia în următorul. Avertismentul care precedă cele doar două „experiențe” propuse are rolul nu atît de a semnala caracterul necreditabil al parcursului de cunoaștere asumat de autor, ci de a-i indica registrul desubli-mant, lipsit de emfază sau excepționalitate. Prima se configurează ca experiență a iubirii, care-și dovedește însă finitudinea, iar a șasea (între ele existînd un hiatus, în sensul că nu apar în carte secvențele de la doi la cinci) se concentrează asupra cunoașterii morții. Ambele se derulează ca dialoguri cu un „ei” generic, luînd forma parabolei cu acel tip de final care se întoarce asupra textului. În grupajul din Istoria pantofului mov au intrat, pe lîngă alte poeme, două post-scriptum-uri, ambele citabile. Primul anunță o ieșire din scenă melancolică, cu sentimentul oboselii, tîrziului („Am fost proprietarul acelor cuvinte, / Acelor zîmbete de adolescent, / Acelor pulpe roz de fecioară. / Am fost un nume pe fișa eternității / Acelui sentiment”).181 Al doilea este impregnat de nostalgia adolescenței care se îndepărtează.182 Ideea din ultimul se prelungește și-n poemul Istoria pantofului mov, care rescrie motivul indicat de titlu, din basmul Cenușăresei.183 Din penultimul ciclu al cărții, La vie en prose, mai rețin versurile din Un tînăr aproape ateu, la 1980 d. H., unde prota- 181 Idem, P.S., în op. cit., p. 64. 182 Idem, P.P.S., în op. cit., p. 65. 183 Idem, Istoria pantofului mov, în op. cit., p. 71. 131 gonistul liric declară că îl imită pe Kavafis, încercînd să facă poezie din sentimentul oboselii.184 Îl vor fi apropiat de poetul grec afinități tematice pentru o anumită conduită morală, precum și nostalgia, senzualitatea care se profilează cu cono-tații mai concrete în acest final de volum, fiind amplu ilustrată mai ales începînd cu Aleea Mimozei n. 3 din 1993, deși dimensiunea corporală a erosului nu lipsește nici din cartea Lucrurile pe care le-am văzut. Alte motivații ale acestei admirații se desprind din O apocrifă a lui Kavafis, unde se întreține o ambiguitate fertilă în privința identității eroului liric, figurile celor doi poeți părînd că se oglindesc una în cealaltă: „A fost poet zgomotos al mahalalei, / Urla prietenilor de soiuri diverse / Despre libertate, despre scris, / Că nu vrea să fie poet de curte, laureat”.185 În logica intertextualității, se poate spune că figura lui Kavafis este luată drept model. După radiografia banalului și prozaicului din Lecțiile deschise., se anunță în ultimul ciclu din Strada Castelului 104, intitulat Lecția de engleză, o „epifanie banală”, iar revelația este încă o dată aceea a oboselii puse în scenă, cînd în decor fastuos, regal, cînd de teatru de marionete. „Oprirea în strălucire”, cu speranța de a recupera „restul strălucitor al adolescenței”, marchează un moment existențial, dar și finalul cărții.186 Lecțiile deschise. apar reluate în primul din cele șase cicluri din volumul Lucrurile pe care le-am văzut (1979-1986), publicat în 1992, în timp ce al doilea, Experiențele, completează pînă la opt pe cele două apărute în primul volum. Aceste texte continuă modelul dialogat la care m-am referit, între aceleași persoane gramaticale (eu-ei), avînd tot mizele „lecțiilor”, dar sarcasmul cedează în favoarea unui discurs mai interiorizat, mai pronunțat reflexiv, fără accentele subversive, 184 Idem, Un tînăr aproape ateu, la 1980 d. H., în op. cit., p. 86. 185 Idem, O apocrifă a lui Kavafis, în op. cit., p. 88. 186 Idem, Lecția de engleză, în op. cit., p. 100. 132 tăioase, deja comentate. Avem de-a face, mai degrabă, cu un parcurs de cunoaștere, descriind etapele și obiectul unei inițieri în marile teme ale existenței. Toate aceste „probe” sînt însoțite de metamorfoze ale ființei, dar adesea domină lipsa de comunicare. După prima, dedicată iubirii pur spirituale, Experiența a treia propune latura pur carnală a erosului, reprezentată liric nu fără anumite rezistențe din partea aspirantului la inițiere.187 O extracție. A șaptea experiență ar consta într-o incizie chirurgicală pe o secțiune a creierului, comparabilă cu o posibilă „spălare pe creier”,188 iar ultima are în centru înțelepciunea, ironia indicînd dificultatea enormă de a trece de o asemenea probă: „«Stai aici!» mi-au spus. «Rezistă. / Vom veni peste 3000 de ani». Eu am deschis / Ochiul. „«Ești cel mai bun!», / Mi-au spus. «Ne întoarcem cu aprobarea / Pentru a fi trecut în rîndul Sabeilor»”.189 Deci, pentru a deveni înțelept, precum sabeii, poetul este condamnat la rezistență, la a experimenta existența pentru 3000 de ani. Forma parabolică a acestor texte imprimă ciclului un grad de abstracție pe care Lecțiile... nu îl au, din contră, ele se disting printr-o poeticitate mai marcată și o oralitate exuberantă. Ciclul următor reia din culegerea generațională Cinci amplul poem Budila-Expres, care, din punct de vedere valoric, dar și tematic, trebuie asociat Lecțiilor deschise. Reapar conotațiile din „epopeea navetei”, sensurile extinzîndu-se la semnificații general existențiale, raportate încă o dată, dar mai direct, la ființa poetului și, acum, și la rosturile poeziei înseși. Scade drastic, pînă la anulare, tonul ludic din scenariul 187 Idem, Experiența a treia. Descîntec de dragoste, în Lucrurile pe care le-am văzut (1979-1986), Cartea Românească, București, 1992, p. 27. 188 Idem, O extracție. A șaptea experiență, în Lucrurile pe care le-am văzut, p. 35. 189 Idem, Experiența a opta. Lipirea de retină, în op. cit., p. 36. 133 Lecțiilor. Prima parte (1. Introducere) instituie un fel de amurg al gîndirii și al sentimentelor, „experiența” relatată din „catacombele realității” proiectînd confesiunea într-un prezent perpetuu al ratării. Expresia „am pierdut totul” se repetă la începutul a două strofe succesive.190 Enumerațiile elementelor realiste în care apare reiterat adverbul „totuși” fac aproape neverosimilă ideea că, după acest apocalips al ființei, a mai supraviețuit ceva și încă își mai urmează cursul în orizontul perceptibilului. Golirea de sens, aceeași din Lecții. și Experiențe, este nuanțată de constatarea acută a înfrîngerii, sentiment predominant încercat de protagonistul liric și-n a doua parte a poemului 2. Senzație, în care condiția cotidianului, plăsmuită din evenimente sordide, nu se poate ridica la mai mult decît o fericire cu surogate și nu poate depăși mediocritatea cruntă a banalului și a derizoriului, înregistrate de un ochi rece și caustic: „Sau se sparge conducta, vecina țipă / După poștașul întîrziat cu pensia, bețivii urinează / Pe zidul caselor de vizavi”. Realitatea deviază în spectralitate, halucinație absurdă sau coșmar, iar în acest vid interior supraviețuirea iluziei agravează starea de rău existențial structurală: „Mașini greoaie ca niște hipopotami stropesc / Pavajul încins, vînzătoa-rele din cofetării / Fac strip-tease și, goale, se bat cu frișcă, din cînd în cînd / Cîte-un director se umflă ca un balon, se înalță, / Apoi se sparge, dispărînd din univers / [.] / Sau traversăm zidul putrezit al Grădinii și culegem / Globuri de aur cu care îmblînzim viitorul sau deschidem / Nasturii aerului și posedăm furioși / Trupul cald încă al iluziei”.191 Cele cîteva referințe culturale menționate în strofa următoare, provenind din domenii diferite ale cunoașterii, repre-zentînd ființa livrescă a poetului, cea care l-ar ajuta să reziste 190 Idem, Budila-Expres, în op. cit., pp. 37-38. 191 Ibid., pp. 38-39. 134 unei realități decăzute, devin inutile precum amintirile. Înclinația spre ludic, reminiscență a inocenței copilărești, nu pare a fi nici ea o compensație suficientă. Între referințele culturale invocate s-au menționat Gondwana, ținutul de acum milioane și milioane de ani, ca și istoria primordială reprezentată de „pelasgii mîncători de scoici”, precum și cea antică a vaselor din Micene. Pe același plan, filosofia și literatura contemporană sunt prezente în text prin cîteva nume de referință, precum Herbert Read, poetul și criticul britanic, istoric al artei, militant pacifist, sau filozoful Herbert Marcuse, ale cărui opere au însoțit mișcările studențești din anii ’60 din toată lumea, în fine, scriitorul postmodern John Berryman sau autohtonul Eminescu. Secvența următoare, 3. Context, pune în discuție raportul dintre poet și poezie și pe cel dintre poezie și realitatea „ținuturilor boreale, / Dincolo de sciții cei îmbrăcați în blănuri”, în care se derulează mașinal și inexpresiv viața personajului-narator.192 Acest fragment face legătura cu atmosfera și „scenariul” lecțiilor, căci un alt motiv recurent este călătoria sisifică cu Budila-Express, dezvoltată amplu și-n partea a patra. Poetul conversează despre toate acestea cu jucăriile, care nu sînt totuși cele din copilărie, ci niște marionete statice, trăind „într-un aer de celofan” deja „împachetate”, imagine a existenței suspendate, golite de vitalitate, pe care el însuși o experimentează „în așteptarea minunii”, poate încă posibile. Urmează trei definiții minimalizatoare ale poeziei, percutante în sarcasmul lor tăios, aceasta fiind echivalată cu o „trebuință” pasageră și imatură, marginală și inutilă, așa cum apare ea văzută din „catacombele realității”. Este o îndeletnicire aproape imposibilă în obscuritatea existențială din „polul frigului”, cum numise poetul în prima „lecție deschisă” orașul spre care călătorea zilnic în Budila-Express, 192 Ibid., p. 40. 135 Întorsura Buzăului, aici indicat prin sintagma „ținuturile boreale”: „Ei mă întreabă despre poezie, acea trebuință / Țîfnoasă și plină de rușine a adolescenței, / Despre poezie, precupeață grasă și care / Ne-a luat pe nimic inimile de puștani și le-a pus pe ață, / Despre poezie, cuvînt plicticos, / Pe care dicționarele îl mai pomenesc / Din conformism și vocație inerțială”.193 Partea următoare dezvoltă, cu ajutorul unor paralelisme și simetrii, ca într-o partitură orchestrală, tema cu variații a călătoriei în Budila-Express, imagine plurivalentă asociabilă celei cu vaporul din feliniana E la nave va, prima lipsită însă de luxul aristocratic din versiunea italiană. În ciuda sonorităților englezești din denumirile localităților presărate pe ruta Expressului, este vorba, de fapt, de modeste localități autohtone. Se face simțită umanitatea pestriță de la bordul vehiculului gigantic și ruginit și se remarcă, de asemenea, indivizii din situații de viață, profesionale, sociale sau private, complet absurde și grotești, pe care privirea autorului le captează zilnic în ipostaza lui de călător ciudat, neînțeles, dintr-o adevărată divina commedia, explorată doar la nivelul bol-giilor infernului. Vademecumul astfel descris devine o imagine răsfrîntă a umanității tout court. Ca și în Lecțiile deschise. autorul pune în practică o expresivitate deturnată, bazată pe elipsă și anastrofă, astfel că, la fiecare început de strofă, sintagma „și noi am” pare să anunțe o comparație cu un „ei” care au călătorit în locuri miraculoase și au trăit altfel, dar de fapt continuarea neagă de fiecare dată o atare perspectivă, discursul plin de vervă și dinamism revelînd scene fruste și frustrante, care au făcut să picure „în oase” „fluidul neîncrederii oarbe”: Și noi am visat în cîmpul cu iarbă, pînă ce / Vacile ne-au înghițit, mestecat, defecat, și noi / [.] / Ne-am întors vii și teferi seară de seară / În Budila-Express // Budila-Express! Budila-Express! 193 Idem. 136 Budila-Express! / Și noi am știut și noi am iubit, / Și noi am avut și-am putut, am scris și-am citit! / Budila-Express, garnitură cu bou-vagoane, / [.] / Iute și verde-murdară printre grămezile de cartofi / Pline de cioburi și capace de bere, / Budila-Express ruginind nevăzut / Precum tinerețea la încheieturi.194 Pastișa speciei imnului din ultima strofă citată, care încheie într-un crescendo ritmic și satiric partea a patra, nu poate ascunde la lectură amărăciunea concluziei că, de fapt, a fost vorba de o supraviețuire la limită, lipsită de orice emfază și iluzie. De la „tabloul” amplu, în mișcare, demn de o epopee, se trece în secvențele concluzive la spațiul unei „camere oarecare, fără pereți”, atît de generică încît poate reprezenta simbolic camera craniană a poetului însuși. Caracterul imaginar, fantastic al părții a cincea, Filtru, face posibilă o asemenea interpretare, întrucît spațiul respectiv apare invadat de o armată numeroasă de personaje aparținînd tuturor regnurilor și avansînd sacadat, cum o sugerează lunga enumerare, cadențată și ea, strict nominală și coordonată copulativ. „Distribuția” care intră în scenă e aiuritoare din punct de vedere lexical, iar personajele par a fi similare marionetelor încremenite în așteptare în partea a treia. Tot acest spectacol, reprezentînd la scară redusă umanitatea întreagă din restul poemului, dar mai ales pe conformiștii incapabili de revolte, apare redus la dimensiunile de basm ale figurației din Guliver în țara piticilor și poartă cu ea, paradoxal, „amintirea copilăriei conservată în heliu lichid”.195 Dar mesajul pe care acești figuranți îl vor transmite pe un ton exortativ poetului-spectator, ca într-un fragment de reprezentație teatrală, constă în repetarea replicii „Trebuie, e necesar, se cere”, transcrise în original cu majuscule. Acestui imperativ existențial căruia trebuie să i se plieze toată viața 194 195 Ibid., pp. 42-43. Ibid., p. 44. 137 poetului, amintind de formula tiranicei „datorii de onoare” din Lecțiile deschise. și care se extindea atît la sfera profesională, cît și la cea privată, protagonistul îi răspunde afirmativ în spațiul reprezentației, și, ca urmare, îmbătrînește brusc. Iată, deci, o „punere în scenă”, o ipostază a spectacularului care nu conduce către sensuri ludice, ci se închide într-o parabolă a necomunicării, neînțelegerii impregnată de sensul ratării, în fond, într-o „relatare” a experienței falsificării sistematice a realității și a pervertirii interioare, peste care cade brusc cortina poemului. Patetismul este mascat de o reprezentare rece, așa-zis obiectivă, purgată de orice urmă de sentimentalism, în care accentul cade pe interioritatea personajului-narator. Ultima parte (6. Ilustrație) adoptă aceeași manieră de a semnifica, transpunînd decorul de mai sus într-o ilustrată, după o prealabilă reducere a figurației la doar cîteva elemente, echivalentă unei mise en abyme a textului. Tonul degajat, persiflant se aplică în context unui material divulgativ, de promovare turistică a teritoriului autohton, reluînd maniera patriotardă, propagandistă, atît de cunoscută în epocă. Unghiul de deturnare a sensurilor este considerabil. S-a preferat reducerea întregii figurații la un colaj fotografic foarte convențional, cu finalități turistice, publicitare, dorindu-i cititorului o călătorie agreabilă cu trenul Budila-Express, după o bună rețetă de marketing, formula fiind propusă în nu mai puțin de patru limbi. Colajul înfățișează o imagine cu efecte kitsch, alăturînd pe niște afișe cu peisaje naturale o „frumusețe locală cu basma roz” și „o fanfară de îngeri în costume naționale”.196 După ce a experimentat valențele narative ale poeticității, scriind poeme-povești, poeme-parabole cu un story încorporat, testînd și disponibilitățile combinatorii ale registrelor lexicale dominate de o oralitate vizibilă, iată că Mușina îl 196 Ibid., p. 45. 138 cheamă pe scena poemului și pe cititor. Dacă în alte ocazii, în Lecții. de pildă, este invocat ca să asculte vocile dialo-gice ale personajelor lirice care „conversează” în text, aici scopul se schimbă. Ilustrata, semnată într-o paranteză finală cu numele real al poetului, travestit pentru ocazie în fotograf, dar și-n autor al unui performance poetic excepțional, reduce astfel toată tensiunea semnificațiilor anterioare la o imagine neproblematică, parodică, de un exotism îndoielnic pentru privitor / cititor, în intenția aparentă de a interpune o diferență critică fățișă în raport cu unele fenomene sociologice, unele dintre cele mai alienante din realitatea anilor ’80. Dar proce-dînd astfel, autorul știe că va obține exact efectul contrar. Prin urmare, cititorul nu mai este convocat în text ca să audă vocile captate de poet, care manifestă în acest sens o abilitate specială de a le absorbi (ca și Iaru), ci ca să privească o ilustrată care, în fond, comunică un mesaj deviat despre realitatea pe care pretinde că o reprezintă fotografic. Titlul ciclului următor, Breviarul anestezic al maestrului Fornicatus, și precizarea plasată între paranteze în loc de subtitlu, Pentru întîia oară prezentat sub formă de ode spre a fi pe înțelesul tuturor, exprimă cu mijloacele paratextua-lității ideea unui fals tratat, fiind vorba mai degrabă de o parodie a literaturii didactice. Dar nici despre ode nu se poate vorbi, căci lirismul din aceste versuri este unul reflexiv, lipsit totuși de ariditate, figurația apărînd ceva mai abstractă decît cea foarte animată și prozaică a Lecțiilor. Intenția sintezei existențiale transpare încă o dată, iar titlurile tind să configureze o geografie completă a reprezentărilor lumii și materiei, precum și o hartă a corespondențelor la nivelul organicului, afectelor și formelor intelectului: Oda I. Hermetica, Oda a IV-a. Estetica, Oda a VII-a. Organica, Oda a IX-a. Bucolica, Oda a XI-a. Cinetica, Oda a XIII-a. Nevrotica etc. 139 În Oda a XVI-a. Thanatica, ideea că totul este perisabil sau destinat decadenței se exprimă printr-o suită de „definiții” sarcastice ale sentimentelor, formulate în stilul deja cunoscut din primul volum: „Un tractor ce curăță străzile: viitorul. / O gașcă de prim-miniștri îngropați / În dialoguri oficiale: speranțele. / Un capac imaculat de closet: zîmbetul cu care / În-tîmpinăm copiii proaspăt întorși din grădinițe. / Un salam bine uscat: amintirile”.197 Ultima odă anunță o naștere neeroică, avînd ca principiu matern teama, prin urmare, falsul tratat se încheie cu o concluzie asemănătoare celor din ciclurile anterioare, afirmînd ca unică certitudine tot o supraviețuire sau o (re)naștere la limita existenței, într-un „aici” și „acum” incerte: „Teama e o mamă bună, iubitoare. / În uterul ei înveți să trăiești. / [.] / Așa am învins: am dormit. / Pe-afară s-au scurs ziarele, tancurile, sentimentele, / Imperii s-au tocit, imperii au ieșit din mare. // Am supraviețuit. Am învins. Sînt aici. / Aici lîngă tine”.198 Între Experiențe și Ode există o continuitate de viziune evidentă. Ambele grupaje de versuri se concentrează asupra simbolurilor efemerității din ființa umană (biologicul, metamorfoze chimice etc.), într-un registru care oscilează între reprezentări fantastice și onirice, iar ceea ce le deosebește e modul de a se situa al poetului: deține centralitatea în primele, acesta participînd direct, ca experimentator la manifestările realului, dar impunîndu-și în celelalte un anumit grad de obiectivitate. Ludicul își face prezența prin modalități diferite, testînd un anumit experimentalism, în versuri din care nu lipsesc însă referințele la prezentul imediat al profesorului Alexandru Mușina, asperitățile din Lecții. și Budila-Express fiind mult atenuate aici. Poetul încearcă o nouă formulă stilistică, în 197 Idem, Oda a XVI-a. Thanatica, în op. cit., p. 66. 198 Idem, Oda a XVIII-a. Sol, în op. cit., pp. 69-70. 140 Alexia, scurt ciclu de opt poeme formînd împreună o primă parte, Elementele, cărora le adaugă o a doua, intitulată Mica elegie. În prima poezie autorul pare un jongleur care presară în versuri animale colorate, dar mai ales onomatopee, diminutive, omofonii, aliterații și formule din jocurile de copii, pe care le redistribuie și-n strofele următoare, construind mici trame amuzante. În ciuda ludicului expansiv, profesorul constată degradarea din jur: Pîs, pîș, leul de iarbă. Leul de antimoniu. / Pîș, pîș, pisica. Și șoarecele. Guzganul. / Cataclop calul cel roșu, calul verde, / [.] / Elevii mei / Conduc betoniere, autocisterne, excavatoare, / Vînd carne poporului. Cosesc, ară. Îmbătrînesc. // Pîs, pîș, leul de miniu. Leul de cositor. / Pîș, pîș, pisica-n hambar. Și șoarecele. Guzganul. / Cataclop, cataclop calul roșu, / Pe care verdele călăreț. / Calul verde, pe care, / «Ai tu pe tine culoarea aceasta?».199 Cuvintele astfel potrivite produc devieri, iar, din această cauză, de la jocul „inocent” se alunecă spre imaginile neliniștitoare ale angoasei. Sau, printr-o altă strategie ludică, se recurge la forma terținei, iar în ultimul vers figurează întotdeauna termenul fantezist „godemișul” (entitate nedefinită dar omniprezentă, dinamică), vocabulă preferată pentru sonoritatea jucăușă: „Cine face să tremure păpurișul / În nopțile fără lună și vînt? / Godemișul. // Cine pune roțile autobuzelor în mișcare, cine umple / De surîs fața coafezelor cînd își iau bacșișul? / Godemișul. // Cine bagă adolescentele-n draci, cine ține / Zi de zi și noapte de noapte afișul? / Godemișul”.200 În poemul Jocul se glisează cu mare ușurință de la jocul de cărți și zaruri la hazardul negativ al existenței,201 iar în Mica elegie, Zenon este chemat să destrame iluzia care înconjoară atot- 199 Idem, Cele amestecate, în op. cit., p. 75. 200 Idem, Godemișul, în op. cit., pp. 80-81. 201 Idem, Jocul, în op. cit., pp. 84-85. 141 puternică orice reprezentare. Peștera, topos prin excelență al iluziei, pare o referință la cea platoniciană.202 Ciclul concluziv, Hebdomadarul profesorului A. M., este de fapt un jurnal al „personajului” numit în titlu, valabil nu doar pentru perioada menționată, ci care se poate reitera monoton săptămînă de săptămînă, unde verva ludică nu exprimă conținuturi exuberante, ci, ca în alte ocazii, trimite spre o realitate derizorie, cea a vieții înseși a naratorului-protago-nist. Toate titlurile conțin rime interne, comunicînd o naivitate mimată, și sînt toate fanteziste și ironice în raport cu versurile pe care le anunță. În Luni. Oamenii sînt buni intertextul ia drept pretext celebra Ballade des dames du temps jadis a lui Francois Villon, motivul ubi sunt? avînd ca referent pe prietenele din adolescență ale eului, surprinse în ipostaze simpatice, nonconformiste, banale și fermecătoare în același timp. Că autorul l-a avut în vedere pe poetul damnat din Evul Mediu francez tîrziu o confirmă încercarea de a construi sonorități inventate ale unei limbi vechi, el însuși desemnîndu-se cu ajutorul numelui cvasi trubaduresc, Ens Bertrans.203 Nota lirică rezervată zilei de marți îi dă profesorului ocazia destul de bizară de a dedica ode obiectelor din sala de clasă, toate antropomorfizate: „mîna mea / chiar dacă a-nțepenit tot pe voi vă arată / tabele cu «etre» și cu «avoir» dumneata / doamnă față de masă-ți mai amintești / de coatele mele senzuale și adormite de antebrațele / mele osoase vi-sînd trupul tău”.204 Ca în Lecții., autorul mizează din nou pe un evantai de registre, care dau naștere unei oralități volubile, chemate să dea relief ludic micilor evenimente și întîmplărilor pitoresc-mărunte din viața tînărului profesor. De pildă, nota de jurnal 202 Idem, Mica elegie, în op. cit., p. 91. 203 Idem, Luni. Oamenii sînt buni, în op. cit., p. 95. 204 Idem, Marți. Oamenii sînt frați, în op. cit., p. 96. 142 pentru miercuri le prezintă pe colegele profesoare, unele frumoase, altele mediocre, ființe prozaice, dar totuși atră-gătoare,205 iar cea de sîmbătă transcrie cu un sentiment de oboseală, dar și cu o anumită simpatie îngăduitoare, motivele de sfadă, de admirație sau criticile secrete, care-i preocupă pe colegi în conversațiile lor vădit provinciale: „ești băiat bun cu umor și prietenul meu pe ea o înșeală / soțul cu o coafeză trecută însă are / doi copii minunați și e-n cor și la teatru / [.] / și se ceartă se ceartă se ceartă se ceartă dar / și-au făcut casă cu etaj și încălzire centrală”.206 „Însemnarea” din ultima zi e dedicată amintirii perioadei studenției, cînd protagonistul locuia într-un cămin modest împreună cu alți colegi ei înșiși poeți („romi” și „nino”) și mergea la cursuri și apoi prin locuri fascinante și boeme ale capitalei, precum Capșa sau Gambrinus.207 Episodul biografic al fericitei camaraderii Mușina-Bucur-Stratan, colegi de cameră în căminul „6 Martie”, este povestit cu vervă și amuzament nostalgic de Romulus Bucur, care își amintește perfect momentul în care cei trei s-au întîlnit în camera cu pricina.208 Tinerețea dezarmantă de atunci și atmosfera generală a vieții de student, nu tocmai exaltantă, sînt privite cu luciditate și indulgență 205 Idem, Miercuri. Oamenii au cercuri, în op. cit., p. 97. 206 Idem, Sîmbătă. Oamenii se macină, în op. cit., p. 100. 207 Idem, Duminică. Oamenii se vindecă, în op. cit., p. 102. 208 Interviu cu Romulus Bucur, 22 octombrie 2000, în Mihail Vakulovski, Portret de grup cu „generația '80”. Interviuri, p. 42: „M-am trezit într-o cameră cu mai mulți tipi, era un individ, un vlăjgan dubios cu plete și mustăți, cum am scris eu, care mi-a întins mîna, s-a recomandat Ion și a dispărut, pe urmă era un individ pe un pat, într-un colț, care citea Hemingway, Pentru cine bat clopotele, primul s-a întors, l-a facut idiot, s-au luat la ceartă ș.a.m.d., eu stăteam acolo, pe patul meu, într-un colț, și nu înțelegeam ce se întîmplă, și am aflat că și ăștia sînt poeți, unul era Ion Stratan, altul era Alexandru Mușina”. 143 (auto)ironic-sarcastică, (auto)compătimitoare, prin trimitere parodică la începutul Odei (în metru antic), pe care a ales-o ca referință intertextuală și T. T. Coșovei într-unul dintre propriile poeme analizate anterior. Iată, deci, o altă situație în care miza intertextualității este una pur existențială, așa cum o și teoretizase autorul: „Veșnic tînăr vag adus de spate / înfășurat în hanoracul vechi kaki / în bucurești unde toți oamenii sînt gri”.209 Cum am observat și-n alte ocazii, prietenia reală care i-a legat pe poeții generației, determinîndu-i să-și dedice unii altora poeme, este și una dintre componentele poeziei lor biografiste și existențiale, întoarse spre realitatea propriilor sentimente și emoții, parte a marii realități, cotidianități care i-a captat și fascinat, concurînd lumea textului și a literaturii. Ei se citează reciproc creînd o intertextualitate de tip special, fondată mai degrabă pe contactul cu realitatea biografică, cea de ființe concrete decît cu literatura pe care fiecare o scria. Din acest punct de vedere, este interesant să citim în paralel Duminică. Oamenii se vindecă cu 1 poem & % al lui Romulus Bucur, publicat inițial în grupajul de versuri din Cinci, în care apar în oglindă, atît cu poemul lui Mușina citat mai sus, cît și cu rememorarea lui Bucur însuși din interviul citat anterior, aceleași trei personaje, colegi de cameră în căminul „6 Martie”, surprinse în „scena” sosirii lui Bucur printre ei. Cînd îi povestește lui Vakulovski episodul după ani și ani, poetul are în minte acest text, căci ambele amintiri literare, poem și declarație, sînt formulate în cuvinte aproape identice, dovadă mai vie decît oricare alta că literatura și viața se suprapun perfect: „proaspăt sosit în București / în căminul 6 martie / am fost întîmpinat / de un vlăjgan dubios / ce mi s-a 209 Alexandru Mușina, Duminică. Oamenii se vindecă, în Lucrurile pe care le-am văzut (1979-1986), p. 102. 144 recomandat ion // spre seară l-am găsit / făcîndu-l idiot / pe un tip lungit / în patul de alături / care citea hemingway”.210 Ultima „piesă” din volum pune punct confesiunii din cea comentată anterior, sugerînd prin titlul Envoi că hebdomadarul prezentat a fost un fel de scrisoare (eventual deschisă) către cititor (genul fiind apropiat jurnalului), în care eroul liric apare din nou cu numele medieval din primul poem al ciclului (Ens Bertrans). El anunță că s-a mutat „din castel” (de la domiciluil real al autorului din Strada Castelului?) „într-o vizuină”, iar cînd va veni din nou iarna (existențială) este pregătit s-o întîmpine, cu armele somnului și ale tăce-rii.211 Epilogul nu dezminte celelalte finaluri ale ciclurilor celor mai importante din poezia optzecistă a lui Mușina, în contextul unei poezii încă o dată curajoasă, care angajează ființa în realitatea biografică referențială. Intertextualitatea rămîne un aspect secundar al discursului, iar jocul nu are decît rareori valențele unui topos spectacular, fiind cel mai des golit de funcția hedonistă, eliberatoare, așa cum am notat, s-a manifestat pînă în prezent la ceilalți poeți ai generației din nucleul central al grupului. Poezia publicată în cartea următoare, Aleea Mimozei n. 3, se schimbă vizibil, fiind mai ales o poezie de dragoste, scrisă în mod diferit, căci sensibilitatea care percepe senzualitatea s-a modificat și, odată cu ea, și discursul amoros. De la stilul apropiat de parabolă și de tonul răspicat, frontal al sentinței din ciclurile Experiențelor și Breviarului..., comun și poeziei Magdalenei Ghica, se trece în această nouă plachetă de versuri, prima publicată în anii ’90, la o poezie mai directă, dînd semne că maturitatea privirii este acum predominantă. 210 Romulus Bucur, 1 poem & %, în Romulus Bucur et alii., Cinci, p. 13. 211 Alexandru Mușina, Envoi, în Lucrurile pe care le-am văzut (1979-1986), p. 103. 145 Cu toate acestea încercarea de recuperare a adolescenței rămîne una dintre mizele cărții. Diferența față de alte vîrste e marcată și în cîteva versuri din poemul Ploile din Mostar, ilustrare vie a ideii că iubita se naște la douăzeci de ani nu din realitate, ci din lectura volumului de poezii al poetului sîrb Pero Zubac, al cărui poem citat în text a fost ales și ca titlu: „La douăzeci de ani o poezie / E mai mult decît o femeie, e chiar o femeie, e o placentă / Din care se poate naște o femeie. «Ploile / Din Mostar» desigur te-au inventat. / [.] / Încercam / să-l imit pe Zubac, să-mi inventez / O femeie iubită”.212 Realitatea se plăsmuiește dintr-un joc specular de reflectări, ecuația viață-literatură fiind multiplicată în oglinda versului într-o infinită reiterare. Începînd cu acest volum, autorul pune în practică, într-un mod mai apăsat, un deziderat teoretizat deja în „Poezia cotidianului”, acela al „redescoperirii propriei corporalități”: „Nu trebuie să ne mire așadar puternica senzualitate, senzo-rialitate aș putea spune, din poeziile celor mai talentați tineri, senzualitate care, unor urechi «fine», le sună a vulgaritate, obscenitate chiar”.213 Iată, în poemul Tea, care va da titlul unei cărți de versuri ulterioare, un astfel de exemplu, în care sensibilitatea erotică descoperă cu eleganță admirativă senzualitatea concretă a partenerei, versurile fiind construite cu ironie fină și cu un aer detașat, matur: „Cabrată și în pulover alb, / Tînără și strălucitoare. Din staniol. / În seara aceea am cîștigat nesfîrșit / La flipperul / Gloriei mele. // [.] / Apoi ne-am oprit sus, pe terasă la cofetărie. / Balneoclimaterică era așezarea / Și tu blondă și-n blugi. // [.] / Am rîs. Am vorbit. Am plătit. / Pe cer răsăreau stelele de jucărie”.214 212 Idem, Ploile din Mostar, în Aleea Mimozei n. 3, Pontica, Constanța, 1993, pp. 7-8. 213 Idem, „Poezia cotidianului”, în Gheorghe Crăciun (îngrijit de), Competiția continuă. Generația '80 în texte teoretice, ed. cit., p. 166. 214 Idem, Tea, în Aleea Mimozei n. 3, p. 13. 146 Senzațiile se corporalizează tot mai mult, se intensifică, realul, oricare ar fi el (al iubirii mai ales în acest stadiu al scriiturii), este mai fascinant pentru poet decît livrescul, ceea ce ne sugerează să observăm din nou că adevăratul intertext preferat de Mușina rămîne cel cu realitatea. Cît despre teoreticianul Alexandru Mușina, Nicolae Manolescu îi recunoaște calitățile încă din prefața din 1982 la volumul colectiv Cinci, unde reproduce o replică percutantă a lui Alexandru Ivasiuc, care afirmase că tînărul de atunci „are cap teoretic”.215 Mai sînt poate oportune cîteva precizări sintetice, după ce istoria literară a generației a înregistrat deja mai multe luări de poziție referitoare la conceptul autorului despre „noul antropocentrism”, lansat dintr-o situare polemică față de conceptul de postmodernism, adoptat inițial de grupul de colegi de la București și care s-a impus ulterior în mediul literar al capitalei, fiind apoi tot mai larg acceptat în alte spații culturale autohtone. Mă refer la polemica de idei care a debutat cu ocazia apariției celebrului număr 1-2 din 1986 al revistei Caiete critice, prelungită de ecouri ulterioare în anii următori, și anume, doar la articolele publicate de Alexandru Mușina în Astra și respectiv de Ion Bogdan Lefter în Caiete critice,216 întrucît au 215 Nicolae Manolescu, „Bilete de papagal, seria a doua”, în Romulus Bucur et alii., Cinci, p. 5. 216 Mai departe, voi cita cîteva idei afirmate de cei doi autori după cum urmează: poziția lui A. Mușina apărută în articolul său „Le postmodernisme aux portes de l’Orient”, inclus în numărul tematic dedicat postmodernismului în 1995 de revista Euresis (pp. 155-166) și anticipată de două articole ale autorului publicate în Astra, în 1984 și 1985 (dintre care rămîne fundamental de citat „Șase «teze» și o «addenda»”, nr. 12, 1985, pp. 8-9), și pe cea a lui I. B. Lefter, inclusă în volumul său Postmo-dernism. Din dosarul unei bătălii culturale, care reia articolul „Secvențe despre scrierea unui «roman de idei»”, din Caiete critice, nr. 1-2 din 1986, citat anterior (pp. 138-152), articol din 147 rămas pînă astăzi repere fundamentale pentru înțelegerea mizelor „bătăliei” culturale, care a dus pînă la urmă, prin evoluția firească a literaturii române contemporane, la impunerea termenului de postmodernism. La o lectură atentă a celor două texte programatice, scrise simultan de cei doi „combatanți”, se observă cu claritate că, în ciuda rezistenței lui A. Mușina la conceptul de postmodernism, care circula deja incipient și fără teoretizările necesare în mediile culturale și chiar în presa culturală națională, esența modelului concepual pe care tînărul poet și critic dorea s-o afirme, era deja prezentă cu toate punctele ei cheie în poziția teoretică avansată de Ion Bogdan Lefter. Avînd atuul unei reevaluări retrospective, la aproape treizeci de ani de la momentul declanșării „disputei”, cînd la noi interesantul -ism este o realitate culturală consolidată și un model estetic fertil, continuat inclusiv de promoțiile ulterioare optzecismului, surprinde astăzi obstinația cu care a fost negată, la jumătatea anilor optzeci, pertinența aplicării în cultura română a termenului și conceptului respectiv, considerat de A. Mușina „la brusque «mode» du terme post-modernisme, utilise ces dernieres temps avec une petulence digne d’une meilleure cause, mais aussi avec une absence de discernement (dans certains cas) qui donne a reflechir”217 care un fragment a fost preluat sub titlul „La reconstruction du moi de l’auteur”, în același număr tematic din Euresis (pp. 168171). Eseurile critice în limba franceză ale ambilor autori au fost ulterior repropuse în noua serie din Euresis, împreună cu alte contribuții apărute în 1995, în numărul monografic Le postmodernisme alors et maintenant, nr. 1-4, 2009, de asemenea citat mai înainte. Pentru a integra alte observații privind eseul lui A. Mușina, cf. comentariul dedicat aceleiași contribuții critice de către Mircea Cărtărescu, în Postmodernismul românesc, pp. 194-199. 217 Alexandru Mușina, „Le postmodernisme aux portes de l’Orient”, în Euresis. Cahiers roumains d'etudes litteraires, nr. 1-2, 1995, intitulat Le postmodernisme dans la culture roumaine, p. 155. Evidențierea în cursive îi aparține lui A. M. 148 Voi confrunta afirmațiile vădit polemice de mai sus cu demersul analitic, atent documentat al lui I. B. Lefter care, cu toată prudența și echilibrul critic necesare, pornește de la premisa că „trebuie să privim faptele din interior, cu atenția trează la devenirea literaturii române și cu grija adecvării conceptelor pe care le folosim la realitatea ei”.218 În continuare, examinînd recurența utilizării termenului „postmodernism” în presa culturală, dar și-n prefețe și alte texte referitoare la subiect ale criticilor literari ai momentului, autorul oferă o lungă serie de repere, utilă alcătuirii unei posibile statistici care să dea seamă de circulația efectivă a conceptului. Explicînd că pentru prima oară în perioada postbelică, în acei primi ani ’80, se înregistra „în comentariile din presa culturală un asemenea «sentiment al schimbării» în literatura noastră”, I. B. Lefter nota că noutatea acestei transformări din poezie, proză și critică rezidă în ineditul deschiderilor culturale, al structurilor stilistice, compoziționale și de atitudine auctorială. Precizările asupra atitudinii auctoriale, ultimul element adus în discuție, răspund obiecției lui A. Mușina, potrivit căreia postmodernis-mul tinerilor scriitori români s-ar identifica cu acela american doar în virtutea procedeelor literare aplicate în texte în literatura de peste ocean. Ideea este dezvoltată mai departe de I. B. Lefter prin considerente menite să accentueze faptul că, în definitiv, apariția postmodernismului românesc este expresia unei noi sensibilități supraindividuale, generaționale, în termenii lui Mușina, a unui „nou angajament existențial”,219 fiind cerută cu necesitate de evoluția culturii române, care i se profila deja de 218 Ion Bogdan Lefter, „Secvențe despre scrierea unui «roman de idei»”, în Postmodernism. Din dosarul unei bătălii culturale, p. 22. 219 Alexandru Mușina, „Le postmodernisme aux portes.”, în loc. cit., p. 166. 149 atunci autorului „Secvențelor...” ca fiind orientată spre „ansamblul postmodernității” tout court. Necesitatea schimbării paradigmei este motivată de același critic, pe de-o parte, de ideea epuizării pattern-ului modernist din literatura anilor ’60 și ’70, iar, pe de alta, de simptomele tot mai evidente din literatura acelorași ani, manifestate în operele scriitorilor pe care astăzi îi considerăm îndeobște precursori ai postmoder-nismului. Acestea au fost, în accepția lui I. B. Lefter, semnele trecerii către o altă structură în planul atitudinilor auctoriale și al mecanismelor stilistice: Intrarea în circulație a termenului la noi s-a produs abia în jurul anilor 1980 pentru că abia atunci a fost cerut de evoluția internă a literaturii autohtone. Pe căi proprii, ea și-a elaborat structuri noi, conforme cu prefacerile de sensibilitate, gîndire și comportament petrecute către sfîrșitul de secol și de mileniu care se apropie. [.]. Datele care ne stau la îndemînă deocamdată mă fac să cred că trasăturile de specificitate nu ne vor împiedica să constatăm ralierea noastră la avansarea într-o direcție structural omogenă a întregii culturi europene. [.]. Urmează să studiem atît specificitatea noastră, cît și omogenitatea la care participăm.220 În fine, faptul că, pentru stabilirea unei matrice postmoder-ne, ponderea esențială revenea postulării unei „noi angajări existențiale”, caracterizate în planul atitudinii auctoriale de „o tendință de recîștigare a valorilor umane, «personaliste»” și de „o nouă deschidere către real, către «autenticitatea» lumii și a ființei care (se) transcrie”,221 se revelează cu claritate în argumentarea autorului prin antepunerea unor așa-zise „simptome ale atitudinii postmoderne” față de poziția secundă, acordată în schimb „simptomelor stilistice”. Există, deci, o ordine precisă 220 Ion Bogdan Lefter, „Secvențe despre scrierea.”, în Postmo-dernism., p. 51. 221 Ibid., p. 48. 150 a expunerii de care trebuie să se țină seamă. Iată și cîteva dintre aceste atitudini, care, din nou, contrazic observația autorului Lecțiilor. citată anterior: „«întoarcerea autorului» în text, rebiografizarea persoanelor gramaticale printr-o nouă angajare existențială, implicarea mai acută în realitatea cotidiană”.222 Prin urmare, nu numai că unul dintre dezideratele conceptuale formulate de Mușina sînt prezente în perspectiva „concurentă”, reprezentată aici de eseul lui I. B. Lefter, dar respectivul principiu chiar deține acolo primatul în articularea întregii paradigme teoretice. În al doilea rînd, înainte de a trece la descrierea unui model teoretic al postmodernismului românesc, în faza de evoluție în care se prezenta conceptul la momentul redactării articolului, e de remarcat că autorul „Secvențelor.” prezintă și comentează și un „dosar” consistent de „extrase din texte participante la dezbaterea americano-europeană asupra postmodernismului”, rezumînd poziții deja cunoscute unor colegi de generație, care au contribuit la formația culturală a acestora, în anii studenției și în cei imediat următori, așa cum o atestă nu doar alte articole ale lui I. B. Lefter,223 dar și mărturisiri ale scriitorilor optzeciști, culese de Mihail Vakulovski în volumul său de interviuri Portret de grup cu „generația '80”.224 În aceeași carte de interviuri, Mușina însuși declară (pe 2 mai 1999) că: Noi am învățat să scriem poezie, pe de o parte, inspirîndu-ne din cîțiva poeti care ne plăceau, din perioada ’45-’48: Tonegaru, Stelaru, Geo Dumitrescu și, pe de altă parte, din poezia ame- 222 Ibid., p. 49. 223 Idem, „Influențe, modele: le defi americain. Schiță istorică”, în Viața românească, nr. 5, mai 2008, pp. 20-22. 224 Mihail Vakulovski, Portret de grup cu „generația '80”. Interviuri, cf. interviu cu F. Iaru, p. 14; interviu cu R. Bucur, p. 53; interviu cu T. T. Coșovei, p. 226. 151 ricană a secolului XX. De la poeții americani am învățat foarte mult. Cartea lui Serge Fauchereau, Introducere în poezia americană contemporană, a fost fundamentală pentru noi.225 Dar autorul aderă la modelul american doar în măsura în care poezia exprimă comunicarea directă, fără un recurs frecvent la referințe intertextuale sau livrești, avînd în centrul ei biografia poetului, fiind, deci, dispusă să lase în plan secund mecanismele poetice care pun accentul pe tehnica și virtuozitatea discursului. Ponderea esențială o deține, în schimb, mesajul transmis. Constatînd astfel non-apartenența unor poeți ai generației la această accepție a conceptului (e vorba în special de cei aparținînd nucleului central al grupului), singura în care a crezut că s-ar putea vorbi în cultura românească despre postmodernism, A. Mușina contesta de fapt, postmodernismul românesc fondat pe alte definiții decît cele formulate de el. Pe acei poeți îi va plasa în propria clasificare, în categoria restrictivă a „poeziei «textului», care pune în relație eul individual cu textul, orice manifestare a eului [...] fiind o generare / resuscitare / reasamblare de texte(e)”. Deci, i-a încadrat pe colegii Iaru, Cărtărescu, Stratan, Coșovei ca autori ai unei poezii care se definește în special prin demersul de „proliferare a semnificatului”, negîndu-le, prin urmare, apartenența propriei producții lirice la o poetică a cotidianului, care să aibă o miză existențială, altfel spus, elementul care a reprezentat pentru Mușina esența poeziei generației.226 Ce alte principii ar mai fi trebuit să ilustreze paradigma postmodernă în accepția sa? Pe de altă parte, Mușina nu admite că postmodernismul românesc putea exista în anii ’80 în lipsa unei postmoder-nități, adică a unui pattern specific lumii occidentale, care să 225 Interviu cu A. Mușina, în ibid., p. 91. 226 Alexandru Mușina, „O poezie pentru mileniul III”, în idem (îngrijit de), Antologia poeziei generației '80, prefață de A. Mușina, Vlasie, Pitești, 1993, pp. 5-10. 152 reflecte mutațiile post-industrialismului, cu tot ceea ce implică tehnologia, cultura și mentalitatea într-o societate a comunicării și spectacolului. Din acest punct de vedere, în concepția autorului, postmodernismul din varianta proprie s-ar fi propus drept alternativă la modelul vest-european și american, prea puțin sau deloc existent în România anilor ’80, și și-ar fi găsit rațiunea de a fi în asumarea trăsăturilor istoriei reale, „tragice”, cea în plină derulare la acel moment în spațiul autohton. În acest punct, demonstrația autorului Lecțiilor... își vădește unul dintre punctele vulnerabile, întrucît este dificil de acceptat că o literatură, oricare ar fi ea, e obligată să exprime doar realitatea economică și industrială din societatea căreia îi aparține. De aceea, replicile lui Mircea Martin227 sau Mircea Cărtărescu,228 dar și pozițiile altor critici, au nuanțat din unghiuri diferite, cu argumentări detaliate și subtile această chestiune, acreditînd fără impedimente posibilitatea unui „postmodernism fără postmodernitate”. De-a lungul istoriei culturii s-a demonstrat în mod repetat că nu există un determinism strict între condiționările socio-economice ale unei societăți și structurile literaturii din cultura respectivă. Aceste domenii au evoluții proprii și nu întotdeauna perfect simultane. De altfel, opere literare și volume întregi, mai ales de poezie, apărute chiar în acei ani au venit în sprijinul consolidării unei atare perspective, fiind unul dintre cele mai puternice argumente în acest sens. De asemenea, obiecția că proiectul literar al postmoder-nismului, în versiunea teoretică elaborată la București, nu 227 Mircea Martin, „En guise d’introduction: D’un postmodernisme sans rivages et d’un postmodernisme sans postmodernite”, în Euresis. Cahiers roumains d'etudes litteraires, nr. 1-2, 1995, pp. 11-22: 7-10. 228 Mircea Cărtărescu, Postmodernismul românesc, p. 367. 153 poate fi „în nici un caz” un proiect existențial nu a avut suport concret în realitatea conținută în textele literare ale generației și ale poeților formați în capitală. La lectură, se vădește fără fundament afirmația că lipsește din poezia acestora din urmă caracteristica pulsației existențiale. Cît despre așa-zisa „«metafizică» a postmodernismului”,229 care îi apare autorului definită prin ideea de „bulimie” lexicală și lingvistică în sens larg, prin productivitate excesivă a textului și prin „prezență” (categorie al cărei sens rămîne insuficient explicat de teoretician), eseul lui Michel Benamou, „Presence and Play”,230 citat în capitolul introductiv al acestei lucrări, poate constitui una dintre referințele cele mai pertinente pentru a informa cititorul că „prezența” ține mai degrabă de modernism decît de spiritul postmodern, fiind substituită de ideea de joc. Trăgînd o concluzie, conceptul „noului antropocentrism” al lui Alexandru Mușina, bazat pe „«metafizica umanului obișnuit», pe reconsiderarea valorilor lui aici și acum și pe «re-centrarea individului pulverizat de tehnologii, limbaj și coduri culturale», în căutarea unei realități - parafrazînd -re-construite în / și prin scriitură, în centrul căreia se găsește ființa umană”,231 era cuprins deja în perspectiva teoretică contestată de autor și elaborată în paralel (și chiar ilustrată în propria literatură) în acei ani (și mai tîrziu) de colegii de generație de la București, și nu numai de ei. Desigur, nu toate operele acestor scriitori și nici fiecare în mod complet nu au putut fi catalogate drept postmoderne nici atunci și nici în anii 229 Alexandru Mușina, „Le postmodernisme aux portes”., în loc. cit., p. 166. 230 Michel Benamou, „Presence and Play”, în Michel Benamou & Charles Caramello (editori), Performance in Postmodern Culture, pp. 4-5. 231 Alexandru Mușina, „Le postmodernisme aux portes.”, în loc. cit., p. 166. 154 următori. Dar, în orice caz, nu rezistă unui examen critic obiectiv ideea de a-i nega majorității poeților și prozatorilor generației ’80 calitatea de a fi / a fi fost postmoderni. Primul contraargument se referă la evidența că acești autori scriu punînd în practică atît ideile „noului antropocentrism”, cît și alte perspective teoretice despre postmodernism (adică pe cele postulate de teoreticienii occidentali), întrucît conceptul autohton, urmat de ei și acceptat pînă astăzi, a circulat și evoluat în direcția unei progresive clarificări și a unei îmbogățiri cît mai cuprinzătoare a propriilor semnificații, fiind folosit într-o accepție integratoare inclusiv în sensul sperat în 1986 de tînărul teoretician Mușina, adică fără să fi fost manipulat, cum se temea acesta. Din rațiuni care țin de evoluția firească a mecanismelor istoriei literare, accepția elaborată la București s-a impus asupra celei mai restrictive, avansate de A. Mușina. În fine, să mai observăm că în 1993, cînd scrie prefața la Antologia poeziei Generației '80, pe care a alcătuit-o și îngrijit-o, poetul-critic evită în continuare termenul postmo-dernism, afirmînd că „poeții generației ’80 pot fi subsumați postmodernismului doar prin forțarea termenului și prin obnubilarea esenței demersului lor poetic, de a re-descoperi realul (la toate nivelurile sale, desigur, inclusiv cel cultural, dar nu punînd accentul pe dimensiunea culturală a lumii) și prin încercarea de a da un sens absurdului lumii înconjurătoare, de a lupta împotriva entropiei”.232 Prin urmare, predomină și-n această nouă formulare scopul existențial al poeziei, dar se fac anumite concesii dimensiunii livrești a experienței, ceea ce nu se întîmplase în eseul discutat anterior, în care „manieriștii”, adică virtuozii procedeelor literare din nucleul central al grupului, erau considerați complet în 232 Idem, „O poezie pentru mileniul III”, în idem, Antologia poeziei generației '80, p. 6. 155 afara oricărei accepții a postmodernismului. Așadar, printre mizele majore ale modelului generațional admis de Mușina, figurează acum și „conștientizarea faptului că poezia e un text, care se raportează nu numai la obiectele și senzațiile imediate, ci și la tot ce s-a scris (spus) deja”.233 Fără doar și poate, dezbaterea a fost mult mai amplă, iar „actorii” care au purtat-o mult mai numeroși. Mizele ei au contat realmente în demersul de stabilire a matricei suprain-dividuale a literaturii generației ’80. II.4. Romulus Bucur: „presiunea intertextuală” și nevoia de a trăi autentic La prima vedere, poezia lui Romulus Bucur se arată mai puțin expansivă și incisivă din unghiul asumării angajamentului existențial față de cea a colegului Alexandru Mușina. Dar, la un bilanț al primelor trei cărți ale sale, Greutatea cernelii pe hîrtie (1984), Literatură, viață (1989) și Dragoste & Bravură (1995), ultima trecînd deja pragul anilor ’80 și al evenimentelor de la finalul lor, se remarcă imediat o nevoie constantă de autenticitate, comunicîndu-se ca tensiune existențială ce răzbate pe fundalul scenariilor conturate din frînturi de replici ale unor personaje lirice, din monologurile poetului-narator sau din secvențele de întîmplări biografice (reale sau imaginare), desprinse din realul cotidian și aduse în poem. Contemplația melancolică și fondul de ironie tristă fac aceste versuri mai puțin vehemente decît cele ale aceluiași prieten, Mușina. O altă deosebire între cei doi rezidă în faptul că în primele două volume ale lui Romulus Bucur, tensiunea interioară este rareori canalizată spre sfera socialului - aici diferențiindu-se și de Matei Vișniec -, aceasta rămînînd să se manifeste la înalte intensități în declinarea 233 Ibid., p. 7. 156 relațiilor care pun față în față eul și poezia, raport extins la cel al eului cu propria existență. În această ultimă ecuație, rolul cheie îl deține cultivarea autenticității ființei, în dubla ei legătură cu literatura și cu dragostea. Modestiei asumate a tonului, lipsit de emfază sau de accente discursiv-retorice, îi corespund moderația și echilibrul în folosirea procedeelor menite să transforme poezia în spectacol exuberant și scînteietor. Din aceeași „recuzită”, aici minimală, face parte și intertextualitatea. Economia de „instrumente” și, în schimb, construcția poemelor mereu riguroasă, atentă la controlul mijloacelor, abil „regizată”, deci, care face ca prezența procedeelor din text să capete aerul unei încorporări firești - astfel că din nou apare tentația comparației cu Vișniec -, sînt cîteva dintre trăsăturile proprii formulei „tehnice” a lui Romulus Bucur. Toate aceste elemente de „regie” apar coerente cu nota cea mai personală a producției sale poetice, care ține de caracterul apăsat biografic al „materialului” liric. Într-o cronică la prima carte, apărută în 1986 în revista Viața românească, Ion Bogdan Lefter nota că pe linia simplității poeziei lui Cummings, în centrul scenei lirice se află același personaj în ipostază confesivă sau narînd la persoana a treia aproape întotdeauna „mici istorii cu aspect biografic”, plăsmuite din „datele unei existențe banale la suprafața evenimentelor și profunde în planul gîndirii și al simțirii”.234 Mircea Cărtărescu plasa comentariul său despre colegul de generație în cadrul unei introduceri la ceea ce numește „una dintre poeticile «marginale» din anii ’80”, dar - cum s-a dovedit mai tîrziu - cu anvergură spectaculoasă în perspectiva evoluției poeziei românești din deceniile următoare, și 234 Ion Bogdan Lefter, „Romulus Bucur. Biografisme, caligrafii”, în O oglindă purtată de-a lungul unui drum. Fotograme din postmodernitatea românească, p. 20. 157 anume, tendința „«biografistă», «prozaistă» sau, cu un cu-vînt rostit de Frank O’Hara, «personistă»”,235 și pe care însuși Cărtărescu o va urma, alături de alte formule, direcție inaugurată la noi de Mircea Ivănescu sub influența poeziei americane. În poetica optzecistă a nucleului central al generației, din care face parte și Romulus Bucur, stînd alături de colegii publicați în volumul colectiv Aer cu diamante (1982), stilul prozaic și colocvial atrage alte modalități expresive care imprimă demersului poetic acel efect de autenticitate, căutat constant. Entuziasmul pentru direcția „biografistă” este evident la Bucur încă din prima sa plachetă, care poartă drept blazon un vers al lui Alfred Tennyson, extras din Ulysses, „I am a part of all that I have met”, cu ecouri prelungite în titlul primei secțiuni, Odiseu în Purgatoriu. După poemul inaugural, Eu frunză de oțel, o punere în temă elocventă despre resursele scriiturii, implicînd și reflecția etic-moralistă și tehnicitatea jocului cu registrele, din altele se va lua act de succesiunea vîrstelor poetului, marcînd tot atîtea etape ale ființei, datate concret și supuse unor bilanțuri provizorii, menite să sondeze devenirea și identitatea celui care se confesează mai mult sau mai puțin inocent. De pildă, Vineri 11, 11 a.m. reconstituie cu mijloacele prozaismului frust momentul nașterii, descris ca experiență mai degrabă traumatică. Trecerea pragului dinspre adolescență, amestec tandru de fragilitate și imaturitate, spre tinerețe, care reprezintă și momentul scrierii acestor versuri, echivalează cu abandonarea unui travesti, sugerînd ideea că viața este un spectacol în desfășurarea căruia personajele schimbă mai multe măști: „îți căutai / imaginea adolescenței / pe străzi și în gări / între cărți și muzică pop / elanuri generoase și teama / de a nu fi ridicol / cu revolte gratuite sau nu / Mircea Cărtărescu, Postmodernismul românesc, pp. 393-394. 158 235 mască pe care s-o abandonezi în drum”.236 Problema autenticității este situată tot la începuturile poeziei, în acest text în care biografismul pare ilustrat în mod aproape manifest: „aflam că fusese vorba / ca mama să renunțe la sarcină / la mine adică”.237 Pledoaria pentru păstrarea unei anumite candori, inclusiv în sens moral, a adolescenței este o notă recurentă în primul volum, sensibilitatea adolescentină dînd o anumită luminozitate percepțiilor și reprezentărilor. În Copil găsit persistența prospețimii sentimentelor și a „codului” interior al adolescenților apare figurată într-un discurs poetic cu voci care alternează: „«Șansa ta / [...] / e că mai crezi / în cuvintele / care ne însoțeu / adolescența: / dragoste, prietenie, cinste». // Sună toamna și-ți lasă / la ușă un copil găsit”.238 Să notăm că aceste versuri apar deja în culegerea Cinci din 1982, ceea ce explică într-o anumită măsură apartenența lor la o primă vîrstă a poeticii autorului. Maturitatea începe să fie grăbită de primele „pierderi”, despre care va scrie în poemul omonim, prozaismul făcîndu-și loc în viața sa, transcris ca atare în timbrul versurilor care conturează alte ipostaze ale biografismului evident din propria producție. După „întîmplările cu poetul încă student”, care este și titlul uneia dintre piesele din deschiderea volumului, urmează în ordinea realului, ironia blazată produsă de revenirea în orașul natal, de profesorat și alte momente banale, care alcătuiesc biografia non-fictivă și prin nimic romanțată a protagonistului liric: dar îți mai rămîne întotdeauna ceva de pierdut / [.] / bucuria pe care ar trebui s-o simți / cînd trenul mai are cinci minute / pînă să 236 Romulus Bucur, Greutatea cernelii pe hîrtie, Albatros, București, 1984, pp. 6-7. 237 Ibid., p. 6. 238 Idem, Copil găsit, în Greutatea cernelii pe hîrtie, p. 20. 159 intre în orașul / în care te-ai născut ai crescut / și revii / după terminarea studiilor / [.] / catedrala pe care n-ai vizitat-o niciodată / poate ca să-ți mai rămînă ceva / cînd vei reveni ca turist.239 Aici, ca și-n Plimbarea de seară sau în Ulise, personajul care monologhează pe aceeași temă nu are - precum cel homeric - nostalgia nostos-ului, căci, sociologic vorbind, în anii ’80, ca și-n cazul lui Mușina, întoarcerea din studenția bucureșteană în orice alt oraș nu putea fi decît o „pierdere”. Distanța critică de subtextul mitic ia forma diminuării. Romulus Bucur este și el un poet fascinat de jocul lingvistic, în care investește resurse dintre cele mai spectaculoase. Printre ele, iată semantizarea sunetelor, antropomorfizarea lor, ca într-un scurt poem anticipînd ca dimensiune Haiku-urile, dedicat „Oanei” și primei vocale din numele ei240 sau în 1,52, concentrînd într-o desfășurare de dimensiunea doar a cîtorva versuri procedee care aparțin ludicului infantil și care presupun presărarea de cifre și semne matematice printre cuvinte, jocul cu majusculele și cu paran-tezele.241 Titlul devine, ca într-un gest de negare a funcției lui paratextuale, primul vers al poemului, iar fragmentarea imprevizibilă a cuvintelor la sfîrșit de vers semnalează un fel de radicalizare a folosirii mai vechiului procedeu numit ingambament. Acestor „ingrediente” li se mai asociază dedramatizarea sentimentului (femeia iubită rămîne oricum pentru poet o Ea cu majuscule și o Eva) grație suprapunerii imaginii iubitei cu magia copilăriei și a jucăriilor. E de reținut, deci, preferința lui Bucur pentru forma concentrată, pe cît posibil scurtă, a versurilor, și pentru un anumit experimentalism de tip grafic și tipografic, care va fi aprofundat în volumele ulterioare, 239 Idem, Pierderi, în op. cit., p. 15. 240 Idem, Oanei, în op. cit., p. 14. 241 Idem, 1,52, în op. cit., p. 16. 160 mai ales în Cîntecele (1998), ajungîndu-se la forme de poezie vizuală cu totul remarcabile: „1,52 / metri / are ea / + 1 șoricel / de catifea / cu codița înmuiată / în sulfamidă / pentru rănile / prietenilor / dar asta nu contea / ză prea / mult important e că / există und(E)v(A)”.242 Aceeași imagine a iubitei, fetiță-femeie-zînă bună, este tipul de personaj predilect care traversează și poeziile (ca și viața) lui Mircea Cărtărescu, Traian T. Coșovei și Matei Vișniec, la ultimul, în special în lirica sa care depășește pragul anilor ’80. Existența miraculoasă a protagonistei și discursul ei tandru și copilăresc, reprodus în text pentru puternicul efect de hedonism literar, reușesc să-l reconcilieze pe poetul-„ursuleț prostuț” cu orașul monoton și fad: „ursuleț prostuț / am să-ți spun povești / și am să-ți dau / clătite cu gem / de mure”.243 A fost ales ca epigraf un vers din E. A. Poe, în care evidențierea pronumelui „she” cu ajutorul unui caracter tipografic diferit pune în relief candoarea partenerei, dar nu mai puțin satisfacția partenerului de a o descoperi astfel: „I was a child and she was a child”. Întorcîndu-ne la ideea relației dintre autenticitate și scriitură, e util să citim Omul cu chitara în paralel cu Examenul, ambele arte poetice care conduc și la explicarea titlului acestei prime plachete. Apare interesant, în același timp, faptul că poemul lui Wallace Stevens, The Man with the Blue Guitar, subtextul livresc de la care pornește Bucur pentru a-și construi prima poezie citată, își prelungește sensurile și-n cealaltă (Examenul). Puse în oglindă, „compozitia” lui Stevens și cea al lui Bucur fac să transpară la autorul optzecist o anumită relativizare a atitudinii față de poezie, un sentiment lucid de blazare și scepticism absent la Stevens, care va migra și-n 242 243 Idem. Idem, Clătite cu gem de mure, în op. cit., p. 51. 161 volumul următor. Distanța dintre sensibilitatea modernistă a poetului american și cea a unuia postmodern se măsoară în această detașare resemnată în legătură cu destinul poeziei: „Nu vei isteriza mulțimile / cu ea / și nici măcar albastră / nu e”.244 Formei dialogate din textul precursor (chitaristul-cantautor, a se citi poetul, vorbea cu un „ei” generic) Bucur îi preferă monologul autoadresat, pe ton autoironic, cuvintele prin care se definește („«blazat / circar / fanatic»”) punînd încă o dată în relief centralitatea ideii de autenticitate a ființei, astfel că relativizarea poeziei atrage după ea și diminuarea figurii creatorului ei. Autoironia își mărește efectul prin paralelisme sintactice cu funcție ludică. În ultimele versuri, „denudarea” procedeului aplicat în cele anterioare apare deschis afișată, rima prezentă doar în acestea e și ea discreditată de joc, dînd naștere unui mic performance poetic, în care, diferit de versiunea lui Stevens, teoria a fost încorporată în text împreună cu mesajul: „(văzut de sus văzut de departe / omul părea că n-are moarte / văzut de departe văzut de sus / omul părea că e în plus // în mica lume de plastilină / cînd ironia era regină)”.245 Aceste ultime versuri se citesc cu impresia că la final s-a mai spus un adevăr sceptic despre condiția general umană. Ce rămîne din Stevens, după acest demers de distanțare critică? Ideea afirmată de ambii poeți, de cel american în prima parte a poemului său, de cel român în versurile din Examenul, unde, după ce personajului i se atribuie numele și alte date anagrafice ale autorului real, relatările autobiografice sînt contrazise imediat în realismul lor nud de versurile „de parcă un plus de detalii reale / ar spori greutatea cernelii / pe hîrtie”.246 În schimb, poetul lasă să se înțeleagă, conform ideii lui despre autenticitate, că restul „datelor”, și 244 Idem, Omul cu chitara, în op. cit., p. 23 245 Ibid., p. 24. 246 Idem, Examenul, în op. cit., p. 40. 162 anume cele care țin de intensitatea trăirii interioare, sînt de fapt cele care conferă poeticitate și substanță. În mod asemănător (nu identic) se exprimă Wallace Stevens în poemul său, explicînd interlocutorilor că realitatea imediată care intră în versuri este fundamentală, dar, odată pătrunsă în text, ea devine altceva, sublimare a realității pentru poetul modernist, un mod de a se raporta la adevărul ființei și al lumii înconjurătoare fără intenția de a le mai înnobila pentru cel postmodern. În ciclul al doilea, Dragoste & Bravură, jocul de-a viața și de-a poezia, de-a performance-ul liric este prezent și în variațiile pe temă din „piesa” cu titlu omonim, precum și din Poemul frunză de smochin. În cel dintîi, replica ironic-distrată a iubitei, „Din mustață îți cresc păduri / în care se ascund inamici. / RADE-O!”, anunță privațiunile la care se va supune în curînd protagonistul, în timpul iminentului stagiu militar. Poemul e scris în seara de dinaintea plecării, un fel de „ultima noapte de dragoste”, iar intenția ascunsă în text constă în a nota tot ce se întîmplă, chiar și cuvintele tandre rostite de cuplu, întreținînd astfel iluzia că transcrierea e simultană cu trăirea și pronunțarea acelor declarații. Formula poeziei ca proces, poezia încă în act după ultimul cuvînt citit (din Dragoste & Bravură) tinde să acrediteze aici efectul de autenticitate a scriiturii împins la extrem, „înscenat”, efect totuși relativizat ludic cu ajutorul unei paranteze auctoriale cu care se termină provizoriu - se sugerează - performance-ul liric: „(Bineînțeles transcrierea nu poate reda toate inflexiunile vocii ei și oricum totul se va termina în zori)”.247 Și în Poemul frunză de smochin scriitura continuă ideal dincolo de ultimul cuvînt din text, versurile pe care le citim fiind doar o pregătire pentru altele viitoare. Prima parte se referă la descoperirea unei idei pentru scrierea unui text 247 Idem, Dragoste & Bravură, în op. cit., p. 49. 163 poetic. Lumea poemului dictează asupra celei reale într-o primă accepție a autenticității din ecuația literatură-viață. Poetul își acuză iubita pe nedrept că, vorbindu-i, ea reproduce de fapt cuvinte din prima secvență cu care începe Poemul frunză de smochin. Sfîrșitul, o împletire debordantă de farsă și de joc metatextual, se întoarce asupra „compoziției” întregi, negînd că ceea ce s-a scris pînă la ultimul vers e o poezie, revenindu-se astfel la ideea textului ca pretext preliminar pentru o literatură viitoare: mai c-aș putea face / o poezie șmecherească / despre asta nu vrei / o pară? / - mălăiață? / - nu te prosti uite cum cad / nu-i păcat? / -asta ai luat-o din poezia mea / (nu contează că acolo erau mere) / așa că mă duc repede / și-o scriu.248 În ciuda livrescului intertextual din titlul ultimului ciclu al cărții, Post scriptum sau finis coronat opus, ca și din cel al poemului Nel mezzo del camin., unde se profilează motivul „morții adolescente”, tonul este neutru, desublimat, colorat discret de-o vagă ironie: „și îți vei aminti de întoarceri ne-glorioase / mai ales de ele mai puțin de lumina / micilor triumfuri // pisică la pîndă într-un ungher / moartea ta ado-lescentă”.249 În alt poem pe aceeași temă, versul „va veni moartea și va avea ochii tăi” sună identic unuia de Cesare Pavese din placheta sa eponimă, Verră la morte e avrâ i tuoi occhi (1950), ultima scrisă înainte de a se sinucide, cînd literatura și viața își disputau la modul cel mai concret și tragic ființa poetului. Dacă Pavese se referea la ochii iubitei, Bucur circumscrie discursul la propriul sine. Grafic, nu apare indicat în niciun fel un eventual „împrumut” de ordin intertextual. Pe aceeași tonalitate lipsită de emfază, dar nu și 248 Idem, Poemul frunză de smochin, în op. cit., p. 46. 249 Idem, Nel mezzo del camin., în op. cit., p. 56. 164 de profunzime, gîndul morții egalizează lucrurile, sentimentele, devoalîndu-le condiția derizorie.250 Oboseala și eșecul sentimental sînt acompaniate încă din acest prim volum de versuri reproduse în limba engleză din hiturile grupurilor rock sau ale cantautorilor în special americani sau englezi în vogă în anii ’70-’80. Bucur citează poeții din acest spațiu cultural, dar face obiect al citării și muzica (aspect postmodern specific zonei popular culture), sursă de intertextualitate extraliterară, asemănătoare ca gen celei generate de reproducerea în textul poetic a discursurilor sociale. Estetica postmodernă consideră că „industria rockului constituie cel mai bun exemplu de vandabilitate flexibilă a trecutului cultural, prin acea reciclare regulată a propriei sale istorii sub forma reluărilor, remake-urilor, revenirilor și preluărilor unor versiuni”.251 Prin urmare, se poate afirma că rockul este la rîndul lui un gen muzical așa-zis intertextual. Vizibilă și-n poezia lui Cărtărescu, preferința pentru rock, precum și cea pentru literatura și stimulii culturali ai lumii anglo-americane, indică la Bucur un entuziam necondiționat față de acest model. Astfel, în Episod, vocea mamei, care răspunde la telefon în locul iubitei ce nu dorește să mai fie căutată, o împrumută pe cea din hitul Silvia's mother said, al grupului Dr. Hook & The Medicine Show (1972), remixat și de Bon Jovi.252 Autorul versurilor din cîntec transcria la rîndul său o experiență autobiografică. Același comentariu pentru Hic & nunc, inc., în care se pomenește despre „o melodie de-a lui leonard cohen”,253 pentru ca-n volumul Dragoste & bravură să apară 250 Idem, Spărgeam lemne, în op. cit., p. 58. 251 Steven Connor, Cultura postmodernă. O introducere în teoriile contemporane, p. 260. 252 Romulus Bucur, Episod, în Greutatea cernelii pe hîrtie, p. 29. 253 Idem, Hic & nunc, inc., în op. cit., p. 32. 165 citat într-un vers, „we are ugly but we have the music”, din single-ul Chelsea Hotel al aceluiași artist.254 Ultimul poem citat pune din nou problema autenticității vieții și scrisului, poetul observînd că literatura sa e mai autentică decît propria ființă dar, pe un alt plan, că tot literatura, modul său de a exista livresc, îi obnubilează viața sentimentală: „totdeauna-ntre tine și ea / poezia blestemată / memorie sună a ceva / deja citit și ce parcă / dacă ai scrie / afurisită nu / tot afectat / tot artist / ar suna”.255 Alte inserturi intertextuale, care funcționează ca plan de oglindire suplimentar pentru reflecții cu caracter general asupra raportului dintre ființa poetului, timp și poezie mai apar în două poeme publicate inițial în Cinci, nereluate în primul volum: în Noapte cu Avram Iancu, unde retorica tradiționalistă, dar și solemnitatea sînt respinse fără drept de apel („«Ning capete de voievozi români» scrii / și ștergi imediat”)256 și în Song of Myself, titlu whitmanian care anunță autoironic un monolog tăios către sine, recitat parcă pe-o scenă și într-o sală de teatru goale: „dar lasă romulus bucur lasă / va veni o vreme cînd / ai să primești șuturi cu o cizmă nou-nouță / și vei avea și tu o pereche / pentru atari treburi / sub masă”.257 Cartea a doua, Literatură, viață, apărută în 1989, are în centru același protagonist-narator, direcția principală rămî-nînd tot cea biografistă, exersată în stilul prozaic deja omologat. Poemul inițial repropune un moment și chiar o 254 Idem, dincolo de oglindă, în Dragoste & bravură, Marineasa, Timișoara, 1995, p. 22 . 255 Ibid., pp. 21-22. 256 Idem, Noapte cu Avram Iancu, în Romulus Bucur et alii., Cinci, p. 12. 257 Idem, Song of Myself, în Romulus Bucur et alii., Cinci, p. 15, reluat în Romulus Bucur, Poeme alese 1975-2005, Aula, Brașov, 2008, p. 24. 166 dată a nașterii identice cu cele ale poetului, fixîndu-și ca reper secund anul 1980, cînd „terminam facultatea / trăgeam linie / sub un capitol / din biografie”.258 Reflecția asupra vîrstelor însoțește tot volumul, încît se poate vorbi de mai multe bilanțuri existențiale, toate parțiale. Unul se anunță în 20 & 2, reluat din Cinci, altul pe la jumătatea parcursului, nel mezzo del cammin - ca să-l parafrazez pe Bucur însuși, dar și pe Dante -, în poet (încă) tînăr, și ultimul, intitulat chiar bilanț, situat în ultimul ciclu (Addenda la post-scriptum). În legătură cu titlul ciclului final, se poate observa cu ușurință că, spre deosebire de cel simetric din primul volum, de fapt, cartea de față nu conține pînă la acesta un post-scriptum. Prin urmare, falsa addendă dă loc unei parodii atît speciei paratextuale omonime, cît și celei a post-scriptumului. Primul și ultimul dintre poemele menționate mai sus pot fi citite în oglindă, întrucît în ambele poetul socotește în ce constă avuția sa între cele două momente cuprinse în plachetă. În 20 & 2, care reprezintă cel mai probabil o cifră aniversară, poemul fiind autoadresat („mie însumi”) și datat „11 mai 1978”, se precizează ironic și orgolios chiar sensul literaturii la o vîrstă cînd „fiecare an scurs e o victorie”, și anume: „poezia = flori de cerneală / picurată în apă / spre slava femeilor ce le vrei îngenuncheate”.259 Versul median din terțina citată explicitează cu mijloacele poeziei vizuale căderea oblică a picăturii de cerneală, repropunînd un procedeu mai vechi care prefigurează alte jocuri tipografice din Cîntecel(e). Unul dintre modurile de a se raporta la lume este cel cultural, livresc, aici ca și-n poemul pereche: „tot ce ai - un bilet de cinematograf / + o nedumerire sau așa ceva”, iar paranteza auctorială imediat următoare („nu scrii james dean 258 Idem, Și eu am trăit, în Literatură, viață, Cartea Românească, București, 1989, p. 7. 259 Idem, 20 & 2, în Literatură, viață, p. 11. 167 din teama / - conformistă - de a nu fi acuzat / de cosmopolitism”) introduce ideea fricii de cenzură. Dintr-un alt unghi, impresia prezentă la tot pasul e că poezia lasă la vedere mărcile unui control precis al mijloacelor poetice.260 În bilanț, tonul solar-ludic se atenuează spre melancolia tristă, adăugînd achizițiilor mai mult de ordin intim și intimist („un colț al tău o-mbrățișare / cald locul în fotoliu lîngă sobă / vreo patru-cinci castane și-o măceașă”) conștiința mai matură a „unei mîini de obiecte amintind / victorii și înfrîngeri”. Nu lipsesc nici acum referințele culturale, căci poeții generației ’80, chiar cînd scriu o lirică vădit existențială, nu-și pot defini viața decît printr-un amestec inseparabil de trăire și livresc: „o frunză de trifoi cu patru foi / și-o aripă de flutur / păstrate-n edgar allan poe și în baudelaire”.261 În același ton minor, confesiv, egal, reflectează protagonistul în poemul median amintit la început, poet (încă) tînăr, stabilind ca limite temporale vîrsta adolescenței, fragilă și visătoare, fascinată să umple „cu muzică / golul dintre cuvinte”, și momentul scrierii acestor versuri, la treizeci de ani, cînd, în pragul maturității, a trecut deja de primele revolte lucide, esențiale. În acest moment al bilanțului, vîrstele ființei apar proiectate simultan și nu succesiv, ca în imaginea palimpsestului. Versul final, „En l’en trentieme de mon âge”, decupat din Testamentul lui Francois Villon, e recon-textualizat într-un sens vag autoironic, dar tot testamentar, simplificarea extremă a mijloacelor poetice împiedicînd oportunitatea oricărui patos al vocii.262 Se acutizează, însă, în această carte tocmai relația dintre cele două realități trecute în titlul ei, iar din perspectiva celui de-al doilea termen, „viață”, se pune un accent 260 Idem. 261 Idem, bilanț, în op. cit., p. 55. 262 Idem, poet (încă) tînăr, în op. cit., p. 35. 168 special asupra binomului dragoste & scriitură, cu observația că viața primează asupra literaturii. Primul semn al acestei stări de lucruri se ivește într-un context în care, autocitîndu-se, poetul reproduce obsedat - cum declară -sintagma centrală „greutatea cernelii pe hîrtie”, nu numai pentru poetica din primul volum, ci din toată producția sa literară. Mărturisește cu falsă inocență că, în afara ei, a uitat tot restul și că poate are nevoie de o altă imagine puternică precum aceasta care „să rămînă / - ea singură - / după ce a transformat faptele în cenușă”.263 Pasajul și gestul auctorial își sporesc semnificația întrucît autocitarea aceluiași titlu (adevărată poetică la R. Bucur) migrează și-ntr-o altă piesă biografistă, duhul crizantemei.264 Prin urmare, în căutarea unei noi formule poetice, Bucur ajunge să tematizeze mai accentuat decît în prima carte dificultatea trăirii în raport cu literatura, aspirînd constant la un grad de autenticitate al acestui binom care să-l satisfacă. Unul dintre simptomele prin care se exprimă această limită constă într-o anumită relativizare a atitudinii față de poezie, întrebarea asupra utilității scrisului punîndu-se, de fapt, încă de la începuturi, amară și lipsită de iluzii, dacă observăm că un poem precum Și ai să ajungi figurase deja în volumul colectiv din 1982: „Și ai să ajungi vreun bard județean / povestind despre curajul tău / din tinerețe / și despre prietenii tăi poeți / și despre intrigile care împiedică / apariția nemaipomenitei tale / cărți // [...] / întrebîndu-te mereu / la ce bun / la ce bun acest poem”.265 Același sentiment al inutilității practice a poeziei revine în acest volum, tot în primul ciclu, Nu trageți în pianist, în o muncă folositoare, unde, odată 263 Idem, anul acela, în op. cit., p. 15. 264 Idem, duhul crizantemei, în op. cit., p. 32. 265 Idem, Și ai să ajungi, în Romulus Bucur et alii., Cinci, p. 23, reluat în Literatură, viață, p. 16. 169 enunțată ideea, sec și prozaic în primele trei versuri („decît să scrii / poezii / mai bine ai face / o Muncă Folositoare”), continuarea dezvoltă o relatare despre compensațiile concrete găsite ca alternativă a scrisului.266 Mai este interesant de observat că, spre deosebire de prima carte, în următoarele poetul renunță să scrie titlurile poemelor cu majuscule, recurgînd sistematic la minuscule (un alt mod de a exprima lipsa de emfază), dar, iată, că-n această poezie preferă caracterele majuscule pentru a da mai multă pregnanță ideii sale despre condiția ingrată a literaturii. Pentru remarcabila salată de fructe, Mihail Vakulovski avansează ipoteza unor ecouri din Franz Hodjak, și el autor al unei Salate orientale, sau din poezia Ce aș face eu dacă aș fi un cufăr de Anemone Latzina.267 A fost deja observată, de pildă de Mircea Cărtărescu și Ion Bogdan Lefter, influența culegerii Vînt potrivit pînă la tare (1982) și, în genere, a poeților germani din România asupra optzeciștilor și post-optzeciștilor. Asocierea cea mai firească se poate face, evident, cu poemul afin al lui Franz Hodjak, observînd totuși că, spre deosebire de generația ’80 considerată în ansamblul ei, poeții germani manifestă o mai profundă angajare socială și politică prin propria poezie. Oralitatea, discursul narativ, prozaismul, accentul pe mesaj și gustul pentru experi-mentalism îi apropie, fără doar și poate, pe cei doi poeți. În versurile sale, Bucur nu insistă asupra rețetei și a execuției (dînd termenului sensul literar, cu referire adică la metoda compoziției) precum Hodjak, ambele sînt riguroase, dar nu excesiv, autorul german precizînd în cheie politică: „nu 266 Idem, o muncă folositoare, în Literatură, viață, p. 26. 267 Mihail Vakulovski, Portret de grup cu „generația '80”. Poezia, Tracus Arte, București, 2010, p. 67. 170 contează întrucît nu ești pus sub supraveghere”.268 Poetul român, în schimb, are grijă să menționeze printr-o aluzie mai greu poate de descifrat că această salată de fructe (a colegului era de legume) „nici nu-i ceva nou / pe timpuri era chiar și un cîntec”, deci, cu alte cuvinte, existase cîndva rețeta, dar de la un moment dat nu mai este practicabilă. Motivul, explicabil printr-o glosă de tip sociologic, ține probabil de faptul că primele trei ingrediente, fructe exotice (ananas, portocale, banane), nu se puteau procura în anii ’80 decît cu mare greutate.269 Dacă a funcționat în acest poem, inter-textualitatea are ca și la alți colegi de generație, un rol vădit existențial, de cutie de rezonanță pentru ceva care transcende planul literar propriu-zis. În același sens are loc persiflarea referințelor intertex-tuale, dar și a rimei, adică a unor „efecte” cărora li se preferă „mesajul” versurilor. Este un mod de a relativiza preeminența procedeului în raport cu conținutul ce se dorește comunicat. Din arsenalul intertextualității, în poemul Adio. La Axiopolis, pe care titlul îl indică drept elegie, dar e vorba de fapt de-o falsă elegie, autorul selecționează atît aluzii mitologice la un scenariu funebru (Cerber, Charon), cît și un citat semnalat grafic ca atare, și, mai mult, căruia i se indică sursa în Tristele lui Ovidiu. Poetul însuși apare drept un „exilat” în realitatea concretă a unui „acum” strivitor scris cu majuscule („În jurul meu grăbit se înalță / un țarc ne-ndurat din cuvîn-tul ACUM”), asaltat de cele două personaje infernale și de-rulînd în propria memorie „filmul” trecutului cu frînturi livrești, mai întîi dintr-o adolescență fericită, petrecută în compania Cireșarilor și a lui Don Quijote, și apoi din 268 Peter Motzan (îngrijit de), Vînt potrivit pînă la tare: Tineri poeți germani din România, antologie, trad. de Ioan Mușlea, Kriterion, București, 1982, p. 22. 269 Romulus Bucur, salată de fructe, în Literatură, viață, p. 23. 171 studenția bucureșteană, cu locuri dragi, concrete (ca restaurantul Dunărea).270 Insertul intertextual este atras într-un alt joc interesant în poemul Richard al treilea, I, 1, fals titlu pentru o piesă de teatru inexistentă. Mecanismul intertextual sudează în discursul poetic un vers citat canonic din Iarna de Alecsandri și o referință specifică basmului legată de iubita asimilată crăiesei. Între cele două elemente s-a interpus o intervenție auctorială, care devoalează procedeul colajului astfel obținut, pe fundalul realist, biografic al unei zile cumplite de iarnă, în care poetul, înfruntînd serioase intemperii, aspiră să-și poată întîlni totuși iubita. Se păstrează și aici tăietura imprevizibilă a versurilor, care-l obligă pe cititor să ia în considerare un alt mod de a imagina nu doar secvențialitatea recitării la final de vers, dar și locul și momentul cezurilor. Pasajul din Alecsandri dă o notă de feerie ironiei relaxate care impregnează poemul: „te oprești sub un bec / («Fulgii zbor, plutesc prin aer»?) / și dînd dovadă de un eclectism / luminat aștepți crăiasa / zăpezii îți amintești / cuvinte ciudate de pildă hipotermie / pulovărul e totuși gros căciulă / și mănuși nu ți-ai luat”.271 Cu acest volum autorul a depășit riscul unei anumite uniformități a vocii, precum și pe cel al folosirii vizibil discrete a mijloacelor, care tindeau în primul să estompeze mesajul, în fond, intens și profund. În următorul, apărut în 1995, limbajul cîștigă în incisivitate și pluralitate de registre, se „liberalizează” în favoarea unor termeni mai duri, mai stridenți, chiar din zona argoului, proces care se aplică și tematicii erotice, în contextul începutului de democratizare a mentalităților și a societății românești din primii ani ’90. 270 Idem, Adio. La Axiopolis, în op. cit., p. 30. 271 Idem, Richard al treilea, I, 1, în op. cit., p. 37. 172 Semnele civilizației de consum intră în poezie amendate uneori de accente critice acute. Fidel însă temelor centrale ale poeziei sale, Romulus Bucur experimentează aceeași căutare a autenticității trăirii, punînd încă o dată în balanță literatura și viața, viața ca literatură și literatura ca viață, privind-o pe ultima mai ales din perspectiva erosului. O mărturisește și epigraful cărții, care împrumută vocea lui Florin Mugur - „Rău ne-am iubit, rău voi muri, voi scrie-o carte -”, dar și dedicația, împărțită între livrescul afinităților elective mai vechi cu E. E. Cummings și realitatea concretă a cuiva care i-a traversat viața, probabil o iubită („luminiței, cu dragoste”). Păstrînd în dedicație simetria binomului din titlul Dragoste & bravură, cartea e destinată ideal „luminiței, cu dragoste & (memoriei) lui e. e. cummings, cu bravură”. Structura volumului este și ea semnificativă și repropune în respectivele subtitluri (a trei cicluri succesive) fiecare element din titlu. Există, deci, o primă parte intitulată dragoste, una intermediară &, plus ciclul concluziv bravură. Procedeele din primele cărți revin potențate în aceasta, mai expansiv, mai accentuat ironic, într-un discurs care cîștigă în dinamism și experimentalism formal. Aspectul poate cel mai important constă în verbalizarea tensiunii generate de conștientizarea unei bariere livrești care condiționează trăirea erotică, conducîndu-l pe poet să pună sub semnul întrebării gradul de autenticitate al propriei existențe, în mod inseparabil, reale și livrești. Aceasta se constată încă din primul poem al cărții, *** (aș avea chef să-l pomenesc pe pero zubac), trimitere inevitabilă spre o piesă de rezistență a colegului Mușina, deja comentată și inspirată de Ploile din Mostar ale aceluiași poet sîrb. Bucur își asumă în text, tot la modul ironic, faptul de a nu deține exclusivitatea asupra subiectului: „aș avea chef să-l pomenesc pe pero zubac / - nici n-aș fi primul de altfel -”. Iubita a rămas doar 173 o amintire, iar în dialogurile imaginare cu ea, personajul-narator ar vrea să discute mai ales despre filozofie, istorie, dar ajunge la ideea că „nici n-are rost / nici nu pot / epuiza subiectele posibile”.272 În relația literatură-viață livrescul intervine uneori în acest volum ca o barieră, cum observă și criticul Ion Pop.273 Dificultatea trăirii erotice sub presiunea unei autenticități pe care cuplul nu o poate atinge la nivelul dorit apare mai explicită ca oricînd în fragmentul în proză față în față, experimental ca temă (erotismul fizic al corpului feminin, adăugat laturii livrești și a existenței), limbaj (dezinhibat erotic) și ca tip de text (un poem în proză într-o carte de poezie). Bucur precizează în dedicație, dar și-ntr-un fragment de interviu274 că a urmat formula și tehnica unui poet francez, Claude Royer, pe care l-a tradus în românește împreună cu Alexandru Mușina și Ioan Moldovan. Opera acumulează notații legate de fiziologia femeii iubite și de dinamica erotică a cuplului, apelînd inclusiv la stilul diaristic și la cel narativ impersonal, de pură înregistrare a detaliului realist (păstrînd persoana a treia). În momentele intime se vorbește de cărți, cele în cauză - ironie evidentă -sînt paradoxal texte religioase, Biblia de la București și Testamentul de la Bălgrad, și partenerul care ține cronica acestei întîlniri amoroase analizează în fragmente discontinue cauzele eșecului sentimental. Astfel constată metatextual că literatura nu poate epuiza realul, și nici cuprinde la un grad de autenticitate convenabil sau explica a posteriori experiența amoroasă trăită în toată pulsația ei complicată, deși grija pentru 272 Idem, *** (aș avea chef să-l pomenesc pe pero zubac), în Dragoste & bravură, p. 10. 273 Ion Pop, Viață și texte, Dacia, Cluj-Napoca, 2001, p. 241. 274 Interviu cu Romulus Bucur, în Mihail Vakulovski, Portret de grup cu „generația '80”. Interviuri, p. 51. 174 transcrierea fidelă a acesteia este obsesivă: „și n-ai omis nimic n-ai denaturat nimic”?275 Eșecul amoros este înregistrat cu detașare ludică, acomo-dantă, în stilul degajat, binecunoscut, al poeziei generației, punînd încă o dată la îndoială calitatea autenticității din text, care tinde să se reducă la un simplu efect de autenticitate: ar trebui instituită o rețea de analogii. de exemplu să definim două mulțimi una a elementelor ținînd de scris și una a elementelor ținînd de sex și o regulă de corespondență între ele. apoi s-o ambiguizăm în așa fel încît să nu fie prea clar cînd e vorba de una și cînd de cealaltă. cred că i-ar fi făcut plăcere ca joc intelectual dacă n-ar fi fost ea în cauză.276 Experimente pe aceeași temă mai apar la Romulus Bucur în alte două texte, puzzle+-ed277 din volumul următor, Cîntecel(e) și în Translation Workshop,278 distingîndu-se de poemul comentat anterior printr-un limbaj erotic din care nu lipsesc îndrăzneli argotice. Predispoziția de a ficționaliza realitatea pune bariere în calea trăirii (erotice): „dă-mi mîna / nu spune nimic // sîntem singurele ființe vii / din orașul acesta / care nici el nu exis-tă”.279 Sau în alt loc solitudinea, neimplicarea în real sînt produse de „presiunea intertextuală” indusă de o imagine eminesciană din Sonet I, încît, precum iubita de acolo, poetul de aici se abandonează lecturii de „scrisori din roase plicuri”, iar tot ca îndrăgostitul eminescian, cel optzecist își imaginează un scenariu fericit, actualizat și adaptat la epoca 275 Idem, față în față, în Dragoste & bravură, p. 16. 276 Ibid., p. 15. 277 Idem, puzzle+-ed, în Cîntecel(e), Paralela 45, Pitești, 1998, pp. 38-39. 278 Idem, Translation Workshop, în Poeme alese 1975-2005, pp. 71-73. 279 Idem, *** dă-mi mîna, în Dragoste & bravură, p. 20. 175 comunicării tehnologice, cînd iubita îi face declarații de dragoste la telefon.280 În același mod, amintind de sonetul lui Eminescu, eroul liric se îndepărtează de realitate: „la stînga la dreapta / oricum n-are nici o / importanță tot acasă / ajungi / într-o ficțiune confortabilă”.281 În (alt) cîntecel, primind pe stradă, direct de la poștaș, scrisoarea iubitei, n-o deschide, preferînd să fredoneze cu căștile pe urechi o melodie rapp, din care transcrie în poezia-cîntec(el) cuvinte și acorduri muzicale, cu sonorități onomatopeice.282 Al doilea ciclu, &, reprezintă un fel de interludiu între celelalte două, un limb care găzduiește hiatusul, dar și legătura dintre viață & literatură, dintre dragoste & bravură, ultima etalată cu o doză semnificativă de ironie. Iov, ediție revăzută & adăugită reprezintă, după cum o anunță titlul, o actualizare a celui din grupajul publicat cu mai mult de zece ani în urmă în Cinci și care se numea Iov '81. Să observăm diferențele care fac din versiunea secundă un poem mai spectaculos din punct de vedere al efectelor tehnice și aduc un plus de claritate pentru înțelegerea ipostazei de Iov (post)modern a poetului. Rezistă în ambele motto-ul dintr-un hit („Here I sit broken-hearted / Paid a nickel and only farted”) al grupului The Ronettes, adecvat mesajului din text, dar autorul precizează într-o notă finală inclusă doar în acest volum că sursa este una academică: „Epigraful e luat din studiul lui Alan Dundes, Here I Sit. A Study of the American Latrinalia, The Kroeber Anthropological Society Papers, n. 34, spring 1966, pp. 91-105”. Bucur a simțit nevoia să-și apere poemul, întrucît - cum explică el însuși (în notă) - i s-ar fi reproșat de către cei care nu au reușit să facă legătura între acest 280 Idem, *** (privești pe fereastră), în op. cit., p. 24. 281 Idem, *** (străzile lungi și drepte), în op. cit., p. 38. 282 Idem, (alt) cîntecel, în op. cit., p. 28. 176 început și finalul „Acolo șezum & plînsem.”, decupat din Psalmul 136 (tradus de Dosoftei), că versul concluziv ar fi fost extras „dintr-un prost roman românesc”.283 Prin urmare, începutul și sfîrșitul partiturii lui Iov se plasează între o secvență intertextuală necanonică, neliterară și una, în schimb, canonică. Primeia i se asociază în text și un scurt fragment de discurs radiofonic, ascultat de perso-najul-narator într-o dimineață banală din viața sa, și două versuri dintr-un cîntec sentimental de mahala („Magdaleno spune drept / cine te-a mușcat de piept”), reverberînd din apartamentul vecin, distih adăugat doar în versiunea secundă. Datele realității prozaice, imediate se întrepătrund cu parodia rostirii personajului biblic numai în „ediția revăzută & adăugită”, referințele deictice la divinitate apărînd în caractere majuscule. Restyling-ul mai presupune adăugarea unor versuri noi în partea a doua, a treia și a patra a poemului, inversarea altora în prima strofă din secvența a treia și alinierea în pagină pe verticală a cuvîntului „vertebrală”, la sfîrșitul părții a treia, astfel încît versul respectiv, din punct de vedere vizual, trasează un unghi drept, în contextul în care Iov își încheie discursul revoltat adresat divinității cu eco în psalmii arghezieni, constatîndu-și propria insignifianță, într-un scenariu iremediabil prozaic: „«fă ce vrei» am murmurat / - spînzurat de propria-mi coloană vertebrală”.284 Versurile noi din secvența a patra se referă la un bolnav părăsit („lăsat / să moară pentru că / mîine e anul nou / și toată lumea / a plecat mai devreme acasă”). Acest vers împreună cu cel tradus de Dosoftei și cu un insert în limba franceză, sunînd ca o interogație existențială în ciuda rimei jucăușe - toate fiind pasaje marcate în caractere aldine spre deosebire de versiunea din 1982 -, accentuează patetismul 283 284 Idem, Iov, ediție revăzută & adăugită, în op. cit., p. 53. Ibid., p. 52. 177 personajului biblic, alter ego al protagonistului liric.285 Forma morfologică și lexicală veche din pasajul preluat din Psalmul 135 moderează și relativizează cu discreție angoasa din vocea noului Iov. Și-n acest volum autorul se lansează în probe de virtuozitate metatextuală remarcabile, precum în secvența le la mon(a)de c'est moi,286 dedicată lui Mircea Cărtărescu, repro-punînd în subtext formula flaubertiană „Madame Bovery c’est moi”, într-un text care se întrerupe imprevizibil, lipsa finalului făcînd posibilă iluzia unei literaturi potențiale, cum am mai observat și la alți autori optzeciști. O altă demonstrație de bravură în același sens întîlnim și-n elegie în notă ironic-onirică, ce-și conține rețeta.287 Printre ultimele cotexte intertextuale, un celebru vers eminescian din Scrisoarea I („cînd cu gene ostenite seara suflu-n lumînare”) îi dă lui Bucur ocazia să reflecteze că, doar cu cîțiva ani în urmă, aluzia culturală îl ajuta să le vorbească elevilor într-un mod codificat despre una dintre privațiile de ordin sociologic impuse de dictatură. Retrospectiv, contextul devine motiv de meditație asupra mutațiilor sociale din prezentul anilor ’90.288 Aici, ca și-n A Color TV, poezia reflectă în montajul ei semnele stridenței și superficialității care au invadat societatea românească post-decem-bristă și inconsistența mediocră a consumismului. Ciclul despre „bravură” încearcă deci o deschidere spre spațiul public, social, însă, așa cum observă foarte pertinent Ion Pop, „«bravura» e o precară angajare în existența și în limbajul zilei, alcătuit adesea din noi prefabricate”.289 Mode- 285 286 287 288 289 Idem. Idem, le la mon(a)de c'est moi, în op. cit., p. 54. Idem, elegie în notă ironic-onirică, în op. cit., p. 55. Idem, scrisoare, în op. cit., p. 58. Ion Pop, Viață și texte, p. 243. 178 rația tonului vocii și ceea ce apăruse drept un discurs poetic lipsit e spectaculozitate, dar concentrat asupra valorilor intimității și asupra profunzimii reale a trăirii, frapează acum prin diversitatea de formule adoptate înamplul triptic revoluționar, dînd impresia unei dispersii nu tocmai fertile în economia operei. Discursul sarcastic atrage în corpul poemului sloganuri așa-zis post-revoluționare („noi muncim nu gîndim”), frazări caragialiene (conotînd extins spiritul nostru balcanic pigmentat de accente locale) și totodată replici propriu-zise din absurdul lumii marelui maestru, expresii argotice, alături de reclame publicitare în vogă în anii ’90. Astfel, a doua parte, egalite, se referă la o umanitate derizorie, punînd în mișcare un mixaj carnavalesc de limbaje și registre, toate egalizate într-o polifonie ce tinde spre un vacarm tumultuos, tragi-comic, expresie a unei oboseli cronice de social. Aceste pasaje îl apropie pe Bucur de abundența pestriță a vocilor din poemele lui Florin Iaru, dar este evidentă și o anumită intenție a autorului de a exaspera limbajul, de a-l aduce într-o stare de criză, care exprimă în fond una existențială. Spre aceeași idee conduce contrapunctul elegiac din a treia secvență, fraternite.290 Această nouă formă de căutare a autenticității concretului trebuie asociată celorlalte analizate, cu observația că în poetica lui Romulus Bucur există permanent o dispută reală între viață și literatură, viața reușind să o ia înaintea literaturii, mai ales în al doilea și al treilea volum. Realitatea modificată din primii ani de după 1989, cu toată retorica și confuzia ei carnavalescă, îi pare poetului mai intensă decît tentațiile scriiturii, punînd încă o dată în discuție, dar altfel, sensul gestului de a face literatură. 290 Romulus Bucur, triptic revoluționar, în Dragoste & bravură, pp. 64-67. 179 În această ecuație, intertextualitatea continuă să se insinueze cu moderație și discreție în poeme, trăirea rămînînd totuși mereu supusă probei autenticității. În poezia lui Bucur intertextualitatea înclină balanța de partea existenței, și mai puțin de cea a ornamentului stilistic. Cu Romulus Bucur se întrerupe pentru moment analiza dedicată „prozaizanților”, adică poeților care scriu o poezie „aplicată mai ales realității date, cotidiene, «prozaice», discursive și descriptive”,291 ținînd cont, bineînțeles, de diferențele de accente din opera fiecăruia. Aceste diferențe au fost semnalate pe parcurs și raportate nu doar la poetica nucleului central al generației - urmînd ca din aceeași tendință să fie recuperat în penultima secțiune și cel care o reprezintă la modul cel mai deplin, Mircea Cărtărescu -, dar și poetica lui Matei Vișniec. Respectivele accente indică, printre alte caracteristici mai numeroase, gradul de implicare al fiecărui autor în realitatea imediată, modulîndu-se diferit ideea de autenticitate a trăirii, „declinată” altfel în fiecare caz în parte. În afara tonului prozaic, prezent în proporții extinse și la Matei Vișniec, afinitățile dintre poezia acestui grup și poetica sa trebuie explorate fructuos tocmai din unghiul atitudinii față de realitate. 291 Ion Bogdan Lefter, Flashback 1985. Începuturile „noii poezii”, pp. 134-135. 180 CAPITOLUL III Exploratorul de traversări de sensuri și autorul cu manual: Ion Stratan și Bogdan Ghiu. Mariana Marin scriind în jurnalul Annei Frank. Alte „regii” ale poeziei III.1. Ion Stratan: jocul pe „urmele unui imperiu sintactic” sau despre „o mare traversare de sensuri” În cazul lui Ion Stratan critica a remarcat încă de la primul său volum, Ieșirea din apă (1981), că în contexul nucleului central, dar și în ansamblul generației ’80, avem de-a face cu un poet mai dificil și mai abstract decît alți colegi fascinați de cerebralitate și concept, a cărui descendență explicit barbiană e filtrată prin verbul lui Nichita Stănescu. Putem distinge în poezia publicată în anii ’80 două etape distincte. Prima, mai senină și solară, coincide cu apartenența la atmosfera studențească a Cenaclului de Luni și la camaraderia luminoasă de acolo. Dovadă vie stau numeroasele poeme dedicate colegilor (lui T. T. Coșovei, F. Iaru, R. Bucur, B. Ghiu). În ciuda naturii abstracte a versului, această producție poetică de început manifestă o vizibilă disponibilitate pentru jocul lingvistic, de obicei fonetic și morfo-sintactic, dar și al rimei, iute și lapidară ca și versurile. Ludicul ca trăsătură a viziunii apare rar în această primă fază, ca, de altfel, și-n cea imediat ulterioară, care tinde, încă din culegerea a doua, Cinci cîntece pentru eroii civilizatori (1983), să se încifreze pînă la ermetic. 181 Ciclurile El și Pentameronul, apărute inițial în volumul colectiv al generației Aer cu diamante (publicat în același an cu Cinci), vor constitui respectiv părțile penultima și ultima ale amplului poem-ciclu care dă titlul cărții a doua. Schimbările survenite în aceste texte, la trecerea din Aer cu diamante în Cinci cîntece pentru eroii civilizatori, alături de altele și mai vizibile la o analiză comparativă a volumelor, sînt și ele semnificative pentru evoluția liricii lui Ion Stratan, care comportă orientarea către o formulă mai degrabă tardo-modernistă decît postmodernă în sensul deplin al conceptului. Cum s-a observat deja, din poezia lui nu lipsesc procedeele postmoderne, însă atitudinea și sensibilitatea reflectate de aceste versuri sînt mai marcat moderniste.1 Scopul însuși al recursului la modalitățile intertextuale este unul de natură modernistă, cum afirmă Cărtărescu, vizînd participarea demersului asumat de colegul său de generație la ideea „marelui text la care contribuie toți poeții, deghizați în umilul anonimat al Spiritului creator”.2 Aceste caracteristici și altele secundare, afine, l-au determinat pe Ion Bogdan Lefter să-l considere pe Stratan drept „cel mai postmodern dintre moderniștii noștri de sfîrșit de secol și cel mai modernist dintre primii noștri postmoderni”3 și, prin urmare, să-l plaseze în clasificarea sa rezervată poeziei generației printre „conceptualizanți”, ca și pe Bogdan Ghiu sau Călin Vlasie; adică printre poeții creatori de lumi abstracte, autorii unei poezii lapidare și concentrate. Precizîndu-i ulterior profilul, Ion Bogdan Lefter îl situează pe Stratan la o extremă a paradigmei sale interpretative, cea care corespunde celui mai înalt grad de conceptualizare.4 1 Mircea Cărtărescu, Postmodernismul românesc, p. 383. 2 Idem. 3 Ion Bogdan Lefter, O oglindă purtată de-a lungul unui drum. Fotograme din postmodernitatea românească, p. 191. 4 Idem, Flashback, 1985. Începuturile „noii poezii”, p. 135. Pentru reprezentarea grafică a celor trei direcții, cf. idem, op. cit., p. 137. 182 Campion al calamburului în cascadă, exersat în context paradigmatic sau sintagmatic, în prima sa plachetă de versuri, Stratan privilegiază între procedee ruptura bruscă și continuarea deconcertantă, demonstrînd o capacitate ludic combinatorie remarcabilă. Din același unghi interpretativ se poate înțelege și mesajul din primul poem, Aveți aici, unde, în „urmele unui imperiu sintactic” se întrevede efortul unui alchimist al limbajului, care este dispus să „distrugă” inițial sintaxa curentă a poeziei, pornind în explorarea alteia noi cu gestul psalmistului arghezian, orgolios întemeietor de lumi.5 Paralelismul cu Arghezi va fi justificat și de alte observații. Revenind la poem, deși în aparență acesta pare o punere în temă despre conținutul cărții adresată cititorului, la o lectură atentă putem nota că destinatarul discursului poetic e mai degrabă poezia: „pentru tine închei o mică asigurare / încă nu știu pe ce / pentru tine curg zilele mele / zile de plajă pe nisipul clepsidrei”.6 Această reflecție neîntreruptă, metalingvistică, asupra actului poetic este una dintre puținele punți de legătură cu lirica lui Matei Vișniec, însă, dacă Stratan o gîndește dintr-un unghi și cu o sensibilitate mai apăsat modernistă, marcată de sensul gravității, al misterului, al „eroismului” personal și de percepția asemănătoare celei a lui Nichita Stănescu a raportului poet-poezie-limbaj, metapoetica lui Matei Vișniec se manifestă într-o neîntreruptă punere în scenă de tip teatral; astfel, face loc unor performance-uri poetice, care presupun semnele încorporate în text ale conștiinței critice, generînd, deci, o poetică derivată din estetica postmodernă, care menține anumite reminiscențe din universul Necuvintelor, marginale totuși în economia operei. 5 Ion Stratan, Aveți aici, în Ieșirea din apă, Cartea Românească, București, 1981, p. 5. 6 Idem. 183 În aceeași direcție, se poate citi spre finalul poemului Hermes din al doilea volum, ideea despre „o mare traversare de sensuri”, anunțînd o călătorie virtuală, care se încarcă acum de înțelesuri inițiatice, ermetice.7 Atitudinea predominant modernistă a multor poeme se degajă și din Sala de zbor, care lasă să se profileze o altă inițiere, coerentă cu pregătirea „zborului”, în noile teritorii ale poeziei. Nu se poate vorbi de un performance poetic, întrucît figurația din text preferă categoriile atemporale, mizînd pe misterul experienței, pentru a cărei rezolvare este invocat curajul novicelui. Gravitatea apare camuflată discret de ironie. Tonul șăgalnic cu care se tratează marile teme apare mai explicit în Developare, unde imprecizia formelor indică o stare de latență în așteptarea a ceva (o „developare”) care să limpezească contururile reprezentărilor și să dea consistență realului. Convocarea în discurs a lui Heidegger, ludic-sprințară și ironic-parodică, e funcțională pentru a lansa o interogație căreia - se sugerează - filozofia nu e în măsură să-i ofere o soluție, dar literatura îi iese în întîmpinare cu o strategie fertilă în planul jocului de tip lexical: „e frig în lume, moș martin haide-ger, moș martin, haide / [...] / crede-mă, crede-mă, moș martin haide-ger / în pomul copiilor un copil frigider // s-ar putea să exist / s-ar putea să exiști / în seara asta în care, limbă fierbinte / cîinii au șters / partea de nord a orașului”.8 Această tonalitate lejeră este mereu pusă în slujba unei teme de fond, importante. Ludicul cadențat de construcții lexicale binare, care-și răspund în prima strofă în virtutea sufixelor sau a rimelor interne, e contrazis în a doua de o pledoarie lapidară pentru distincția lucidă dintre simulare și 7 Idem, Hermes, în Cinci cîntece pentru eroii civilizatori, Albatros, București, 1983, p. 14. 8 Idem, Developare, în Ieșirea din apă, pp. 15-16. 184 realitate, propusă ca mică scenă în travesti: „îți arăt dinții / și crezi că rîd / plîng și crezi / că mă doare”.9 Tot un fel de tablou în stil modernist este și prima secvență a frumosului Dejun pe iarbă, un discurs poetic despre amintire, asimilată unui peisaj pe jumătate marin și pe jumătate geometric, avînd în comun golirea de vitalitate: „printre tufe de romburi / piramide și sfere foșnitoare // [...] / pînă și o privire lasă deșeuri / pe care nu te înduri să le arunci / într-o preerie de cristal / a memoriei amintirii”.10 Imaginarul lui Stratan va fi populat și-n al doilea volum de universul acvatic. În final, fermitatea tăioasă a unui vers ce sună apodictic apare imediat atenuată de o replică ultrabanală și de-o asociere sintagmatică ambivalentă, tehnică aplicată sistematic în poezia autorului: „«omul poate fi învins dar nu nimicit dă-mi te rog sarea» // undeva dejunează femei cu sînii lăsați / de dumnezeu”.11 Ceea ce rezultă este, deci, o butadă parodică. Jocul are la Stratan valențe protectoare. Atîta vreme cît frumusețea, care e și una dintre temele importante ale cărții, nu poate nici ea să-i insufle poetului „gîndul lui marc aureliu”, adică un gînd așa-zis eroic, plin de încredere, poetul scriind și în Deux ex machina despre viața sa inexpresivă, acestuia îi rămîne soluția compensatoare a jocului de-a inventarea sonorităților. Ele se află la granița dintre o nouă morfologie și semantică și sînt bazate pe cupluri de cuvinte cu genuri gramaticale spectaculoase sau chiar ușor forțate: „- între timp, nimic / s-a culcat cu nimica / și-au cuibărit în pieptul meu frica”.12 Un ultim exemplu similar asupra căruia mă voi opri este cel din Jucăria, unde ludicul infantil proli- 9 Idem, Dentistule tristule, în op. cit., p. 21. 10 Idem, Dejun pe iarbă, în op. cit., p. 34. 11 Ibid., p. 36. 12 Idem, Deux ex machina, în op. cit., p. 23. 185 ferează din aproape în aproape, atrăgînd în curgerea versului un vîrtej de îmbinări semantice, terminat în sugestii onomatopeice, care mai de care mai jucăușe, pentru a introduce - de fapt - pe scena poemului ideea morții: „dragi copii cu / religii familii și state / cu zilele numărate / de-o maimuță pe abac / puști și tac și pac și tac / tirani cu prozaice jucării / [.] // așteptați jucării cu motoare / dar vine noaptea unor stele / întoarse cu spatele / locotenenta morții, zîmbitoare”.13 Alături de frumusețe, moartea e deja o obsesie în primul volum.14 Ca și-n poezia avangardei românești și mai ales în cea a lui Ilarie Voronca, predomină vizualul, ochiul cumulînd funcțiile de organ al vederii, dar și al amintirii și sondării interiorității profunde (Luneta scurtă). Așa cum s-a observat, poemul titular, Ieșirea din apă, eponim cu cel din prima plachetă, anunță ivirea autorului în teritoriile literaturii, un prim pas modest, urmînd ca abia mai tîrziu poetul să aspire la o cucerire definitivă a poeziei. Strigătul entuziast al călătorului pe ape, „se vede pămîntul”,15 repropune probabil semnificațiile reciclate ale instituirii și întemeierii din poemele despre geneza universului, într-un fel de poetică a „eroilor civilizatori”, cu referințe explicite și recurente la lumea antică, babiloniană, egipteană. El are rolul de a semnala o poezie cu multiple virtualități expresive, pe care autorul le expune în exerciții mai mult sau mai puțin demonstrative în această primă carte. Farsa și jucăria din zahăr ars peste care cade cortina poemului se referă nu atît la condiția poeziei, cît la cea a existenței: „se vede pămîntul // pe care transcriem această farsă / și povestită de altcineva / va părea mică, infinit de mică reală ca o stea // o machetă din zahăr ars / cu sfîrșitul lumii / pe care- 13 Idem, Jucăria, în op. cit., p. 59. 14 Idem, Grand Hotel de Magdeburg, în op. cit., p. 25. 15 Idem, Ieșirea din apă, în op. cit., p. 45. 186 o vom mînca doar eu / și mama mea”.16 Detașarea ironică, contemplativă, care proiectează finalul în derizoriu, fixează poezia primului volum între gnomismul lapidar, minimalizator, răsfrînt asupra poetului și a existenței tout court, și imaginea creatorului ca un erou al civilizației literare, aflat la primele sale încercări de a se situa in raport cu obiectul cuceririi. Există și cîteva poeme în a doua parte a cărții care denotă atitudini așa-zis postmoderne. De pildă, în versurile dedicate lui Iaru, Black-hole, se propun ca un eșantion liric â la maniere de., adică în stilul aluvionar al jocurilor cu ton amuzant și năstrușnic, al sonorităților din Jocuri prea multe jocuri, plăcerea ludică acaparînd sensurile care se înlănțuie mai mult sau mai puțin absurd, în progresie verticală, paradigmatică: „pentru a folosi acest dagherotip de sentimente / învață gastronomie / sau mai bine astronomie / cu gaura aia neagră în piept”.17 Dacă piesa de mai sus este o pastișă amicală a timbrului poetic al unui coleg, Istoria utopiei, poezie așa-zicînd metalingvistică, începe pe un portativ stănescian, nu foarte original („totul se întîmpla ca și cum / aș fi reușit să trec în cuvinte”), continuînd cu un portret al protagonistului liric, descompus și reflectat în oglinda literei: „cîteva felii de gît pe lama literei / în tăvi de argint mă oglindesc absent”. Finalul de efect, lasă să se înțeleagă, de fapt, că trecerea în cuvinte nu protejează de trecerea timpului devorator, ceea ce se exprimă și prin recondiționarea unui simpatic clișeu literar: „uite o casă pe care scrie «casă» / uite un cer pe care scrie «cer» / și uite-mă pe mine, prin care trece timpul / de la origini pînă în prezent”.18 16 Ibid., p. 46. 17 Idem, Black-hole, în op. cit., p. 48. 18 Idem, Istoria utopiei, în op. cit., p. 56. 187 Tot în spirit mai degrabă postmodern, în două poeme erotice, Pîine și circ și Ziarul pisicii, frustrarea se comunică prin apel la un vers eminescian. În prima, în ciuda accentului sarcastic, tensiunea lirică frapează. Moartea sentimentelor ia chipul unui circ pompeian în ruine, incendiat la crematoriul Cenușa. Titlul ales proiectează scenariul în derizoriu: „nici o ruptură, / liniștit, timpul gri / - mă vrei, mă mai vrei? - / reface la crematoriul cenușa / un circ din pompei”.19 În a doua, iubita „fără milă”, înfățișată „retractilă”, ca o felină indiferentă, este căutată teribilist printr-un anunț redactat după o rețetă de la mica publicitate. Ecoul eminescian se grefează pe contextul ironic, garantînd hedonismul secvenței: „casa felinei - blănuri încete / cozi împletite într-un perete / [.] / găsit siameză, dat dispărută / femeia, casa și opt copii // vino, pis, vino, de ce nu vii”.20 Alte ecouri inter-textuale, printre puținele prezente în acest volum, mai apar sub forma referinței parodice în Orfeu, Euridice, Hermes, ultima fiind o artă poetică al cărei titlu se referă la imagini tutelare ale poeziei. Figurile mitice sînt înfățișate la început sub masca ridicolă de „jolly-jocker”. Cele trei personaje apar descrise ca piese de colecție la o licitație de obiecte de artă, cu sugestia că Orfeu și Euridice, rămași etern întorși unul către celălalt, și-au pierdut în prezent forță mitică, fiind asimilați unor „manechine / cojite de dor”.21 Claviatura pe care Stratan experimentează potențialitățile poeziei este deci amplă în volumul de debut, iar miza propusă e cea de a testa limitele sonore, morfologice și sintactice ale discursului poetic, disponibilitățile combinatorii ale unui „imperiu sintactic” personal, pregătindu-se pentru „o 19 Idem, Pîine și circ, în op. cit., pp. 60-61. 20 Idem, Ziarul pisicii, în op. cit., p. 62. 21 Idem, Orfeu, Euridice, Hermes, în op. cit., p. 70. 188 mare traversare de sensuri”, într-o etapă cînd ermetismul este doar incipient. Îmbinarea de atitudini moderniste și procedee postmo-derne sau, invers, de atitudini postmoderne și modalități expresive moderniste este deconcertantă. Într-un context în care circumscrie analiza doar la ambivalența opțiunilor stilistice, constatînd coprezența de versuri rimate, dar și albe, de metrică amplă, dar concentrată, de ecouri intertextuale din diverși autori, Ion Bogdan Lefter ajunge la concluzia că o asemenea „conviețuire de elemente retorice diferite împinge comentariul critic într-un impas tipologic și terminologic”. La un nivel mai general, autorul considerațiilor citate crede că „trăsături de limbaj poetic sau de atitudine postmoderne sînt amestecate într-un aiuritor discurs abstract, conceptual, eminamente modernist; deși e - totuși, în același timp unul fals-abstract, fals-conceptual etc., etc., într-o sistematică întoarcere pe dos a tuturor trăsăturilor «definitorii»”.22 Prin urmare, avem de-a face cu o operă proteică și multiformă. Cît privește al doilea volum, apreciat ca probă a maturității depline a lui Stratan, deja poemul inițial, intitulat Legenda zilei, poate fi interpretat și ca legendă a cărții, cu alte cuvinte, ca text emblematic care prefigurează tonul și atmosfera predominante. Acestea din urmă apar din capul locului modificate în sensul încifrării semnificațiilor. Imaginarul mai accentuat conceptual, devine în această etapă de-a dreptul ermetic. Replierea eului în sine însuși conduce spre o percepție abstractă a lucrurilor, mijlocită de urechea-scoică, amintind de foșnetul barbian al mărilor cu sare, cum a remarcat și N. Manolescu.23 Virtualitatea, lipsa de contururi reale sînt și ele invocate 22 Ion Bogdan Lefter, O oglindă purtată de-a lungul unui drum. Fotograme din postmodernitatea românească, p. 192. 23 Nicolae Manolescu, Literatura română postbelică. Lista lui Manolescu, vol. I, Poezia, p. 371. 189 programatic, împreună cu semnele unei puteri oculte, secrete: „efigiile altei puteri, atinsă / uneori într-un / întuneric ascuns în întuneric / din negru bănuit și orbitor”.24 Este momentul genezei, al trecerii acestui scenariu al potențialității în substanță, antrenînd simultan ivirea timpului. Amplul poem-ciclu Cinci cîntece pentru eroii civilizatori se încheie simetric tot cu o imagine despre timp, acesta fiind de fapt finalul propriu-zis al experienței poetice conținute în carte, căci ultimele texte par a ieși din această ramă tematică. În Maria me ta kitrina, opțiunea poetului se îndreaptă explicit spre ideea de cuplu primordial, existînd într-un teritoriu al formelor pure în afara timpului, în increat, cum ar fi spus Ion Barbu, gata să întreprindă o călătorie fără determinări precise. Cuvintele iubitei abolesc categoriile realului (amintirea, ecoul), spațiul apare condensat, redus la dimensiuni minime, iar viețuirea concretă în aceste coordonate ale imaginarului nu poate însemna decît o constrîngere.25 Preferința netă pentru un univers embrionar se desprinde și din figurația poemului „cosmogonic” Hermes, unde actul întemeierii vizează de fapt geneza limbajului. Opera în cinci părți corespunde fazelor unei adevărate inițieri, care stă tot sub semnul ermetismului. În ochiul poetului se derulează în prima secvență un spectacol fascinant al golului primordial, care indică deopotrivă lipsa materiei, dar și a cuvintelor. Cosmogonia, care trimite la cea eminesciană, se va produce nu în teritorii astrale, ci coerent cu figurile imaginarului stratanian, în vaste spații marine, coraline: poate ochiul meu care luminează / s-a oprit asupra atolului asupra / acelui recif acelei margini de vulcan / asupra acelei colonii de mărgean asupra acelei oaze / asupra acelui crater pe lună asupra 24 Ion Stratan, Legenda zilei, în Cinci cîntece pentru eroii civilizatori, pp. 6-7. 25 Idem, Maria me ta kitrina, în op. cit., pp. 8-9. 190 acelei / scobituri în copacul cunoașterii care trebuie / tradus într-o limbă. Iată fosforescente bariere / de sunet / neinventate de nisipoase cuvinte.26 Ecourile cosmogoniei eminesciene, descrise cu ajutorul unor categorii negative pentru a denumi alcătuirile indistincte ale începuturilor și ale formelor de existență ivite din nimic, revin în partea a treia, în care inima, lăcașul afectivității, este tot un spațiu gol, căci - se specifică în versurile precedente - eul profund este lipsit de simțuri. Secvența următoare este rezervată numirii reprezentărilor vagi, arhetipale, înfățișate anterior, toate vidate de consistența concretă a corpurilor sau obiectelor reale. Intrarea în cuvinte e o alegere obligatorie; i s-ar fi preferat nenumirea la care se făcea aluzie în partea inițială: „doar pentru a îneca un / verb logodit cu răul / dă-le nume”.27 Similar, în alt poem din primul ciclu al cărții (Marea rotundă), scris în descendență barbiană, depășirea stadiului de pură latență a materiei sau starea paradoxală de simultaneitate a „creatului” și „increa-tului” e obiect de dezgust: „Odată o pasăre aducea oul în care se afla ea însăși / în embrion / [.] / Acum cască ochii și gustă dezgustul”.28 Sugestia se prelungește și-n Prologul la poemul-ciclu titular, unde vorbirea indică un fel de cădere din paradis: „Dar am / vorbit. Am rupt vraja”.29 Revenind la Hermes, numele prezente în text sînt cu totul fanteziste, fără corespondent în realitate. În secvența con-cluzivă, după preparativele pentru o călătorie virtuală, întreprinsă în vederea acelei „mari traversări de sensuri”, la care participă de data aceasta și inima, și odată depășite etapele inițierii ce va aprofunda raporturile dintre eu și univers, 26 Idem, Hermes, în op. cit., p. 10. 27 Ibid., p. 13. 28 Idem, Implozia, în op. cit., p. 20. 29 Idem, Prolog, în op. cit., p. 29. 191 poemul se încheie cu transpunerea în versuri a finalului din Craii de Curtea-Veche, inițiatic, interpretabil și acesta inclusiv în cheie ermetică. Visul povestit în Amurgul Crailor vizează și aici un parcurs simbolic către moarte, încheind rotund experiența inițiatică, asupra căreia Ion Bogdan Lefter oferă oportune precizări suplimentare.30 „Compoziția”, cu o remarcabilă articulare conceptuală, tinde spre o mistică a limbajului și a poeziei de tip modernist, fără să poată ocoli în anumite pasaje și opacitatea îmbinărilor de sintagme. Ciclul-poem titular, riguros construit și desfășurat în cinci secțiuni („cîntece”), conținînd fiecare între cinci și șase părți, propune ambițios tot o inițiere în marile experiențe ale existenței, așa cum indică respectivele titluri, Rostirea, Sinele, Iubirea, Un fel de gînd și Desfacerea. Oscilează din nou între procedee stilistice postmoderne și atitudini grave, moderniste sau între parodie, sarcasm și ironie sobră și, la alt pol, între atmosfere de mister, meditație metafizică și spirit conceptual. Recuzita mitică a „pieselor” cosmogonice, populate de eroi civilizatori de la începutul literaturilor lumii, este intens prezentă în aceste versuri prin imagini coagulate în jurul simbolurilor piramidelor, Sfinxului, Babilonului și al elementelor din mitologiile grecești și romane (Polifem, Hecatele, Arahne). Chiar înainte de ciclul dedicat iubirii, Lumile și rodia, cel anterior, Oglindă în cupolă, se încheie cu o erotică ușor malițioasă, în care elocvența obținută prin resursele lapidărității și laconismului capătă un plus de eficacitate grație umorului discret, lipsit de iluzii. Actorul liric mărturisește direct că iubește, iar într-un plan secund, o reiterează și codificat, dar nu cum exemplificase Eco, referindu-se la Liala,31 ci făcînd 30 Ion Bogdan Lefter, Flashback 1985. Începuturile „noii poezii”, pp. 313-314. 31 Umberto Eco, „Marginalii și glose la Numele rozei”, în Secolul 20, nr. 8-9-10, 1983, p. 103. 192 aluzie la Amarcord, filmul-capodoperă al lui Federico Fellini din 1973, titlu care apare explicit în text. Ca și-n contextul prezentat de teoreticianul italian, e vorba probabil tot de o iubire disperată, cum o demonstrează tensiunea subterană, comunicată de registrul imaginilor. Inspirat de filmul felinian, Stratan plasează această erotică sub cupola circului și a oniricului, personajul feminin desprinzîndu-se parcă dintr-o trupă de clovni. Ca și-n titlul filmului, și aici e vorba de o amintire. De fapt, vocabula „amarcord” e un derivat prin compoziție din expresia în dialect, din zona de origine a regizorului (Emilia-Romagna), „a m’arcord”, cu semnificația „îmi amintesc”, și a devenit un fel de neologism în limba italiană, referindu-se la rememorarea în cheie nostalgică. La Stratan tonul discret sarcastic nu pare a anunța o amintire luminoasă, ci o atmosferă ireală, fantasmatică, învăluită în aburul unei amintiri frustrante: Totul cuprins / de un cort / Amarcord / [...] / iubesc - am spus dezgropînd literele / unui ceas solar la o margine de apă // Atît rămîne - / restul e zgură / restul - pretext / pentru Grația dură / Anii tăi, anii mei trec / pe același fundal / între-un flash și un bec / tot mai greu, mai brutal // depărtat și atît / tu albă / tăcută / înconjurată / de infinitul tău / gît.32 Mircea Cărtărescu a observat cu mare finețe, comentînd inserturile din Caragiale din poezia colegului său, că ele „surprind prin contextualizarea lor întotdeauna stranie”,33 bizareria provenind din împrejurarea că apar în momentele de mare tensiune lirică. La o privire atentă, se poate remarca un aspect interesant: în majoritatea pasajelor intertextuale din poezia autorului, referințele, aluziile culturale sau mai rarele citate au același statut. 32 Ion Stratan, Invocație, 5 (Totul cuprins), în Cinci cîntece pentru eroii civilizatori, pp. 49-50. 33 Mircea Cărtărescu, Postmodernismul românesc, p. 383. 193 Aceleași note interpretative sînt valabile și pentru o altă poezie erotică, Palingeneză, unde umorul ludic mai apăsat contribuie la obținerea de efecte stilistice surprinzătoare prin înglobarea unei sugestii eminesciene din Floare albastră. Regretul este marcat în ton totuși șăgalnic, iar uitarea, de care se temea iubita lui Eminescu, are ca obiect versul, tratat în cheie parodică, depreciativă. Critica implicită se răsfrînge atît asupra figurii poetului, cît și a iubitei (ambiguitate fertilă, în acest caz): „și în zbor pierdut e versul / de nu l-ai uita, încalte / norul ce-ți îmbracă mersul”.34 Iată, deci, în acestea din urmă, partituiri care pot fi asociate unui întreg filon al poeziei de dragoste postmoderne de la începutul anilor ’80, ilustrat de poeți precum Cărtărescu, Iaru, Coșovei sau Bucur. Aproximativ aceeași notă domină în toate poemele ciclului rezervat erosului (Lumile și Rodia). De pildă, Arahne trimite deja din titlu la figura mitică a unei tinere și faimoase țesătoare din Lidia, prezentă în Metamorfozele ovidiene și-n Georgicele lui Virgiliu, numele ei referindu-se la păianjenul în care fusese transformată de zeița Atena, ca pedeapsă pentru trufia ei. Stratan reelaborează subtil semnificațiile mitului, făcînd din iubită o Arahne, care deleagă patru păienjeni-aghiotanți să țeasă fire între ea, dorul poetului (de ea) și propria ei ființă. Păianjenii-„păpușari” împletesc de fapt un „decor” și un „scenariu”, avansînd în lucrul lor ca într-o călătorie pe mare, în care și eroul liric se va îmbarca, textura pînzei confundîndu-se cu depănarea firelor timpului. La final, Arahne încarnează și atributele Anei din Legenda Meșterului Manole, pe care eul poetic o invocă cu speranța unei apropieri cît mai rapide.35 34 Ion Stratan, Palingeneză, în Cinci cîntece pentru eroii civilizatori, p. 53. 35 Idem, Arahne, în op. cit., p. 51. 194 În Intrarea, din același ciclu dedicat iubirii, fastul artificial al veșmintelor mundane dintr-o seară la operă contrastează cu autenticitatea sentimentelor comunicate iubitei franc, cu ajutorul unui scurt citat (nesemnalat grafic ca atare) din cîntul XXVII al Infernului, cînt rezervat de Dante așa-numiților falși sfătuitori (it. consiglieri fraudolenti) repre-zentați de persoana contelui Guido da Montefeltro. Acesta îi adresează lui Dante replica citată de Stratan - „senza tema d’infamia ti rispondo” („îți răspund fără teama de-a fi ținta infamiei”) - cînd acesta îl întîlnește în călătoria sa prin cele trei regnuri și-i cere să-și reveleze identitatea.36 Franchețea personajului dantesc se explică prin faptul că e convins că interlocutorul a trecut deja pragul tărîmului morții și nu va putea povesti niciodată celor vii ceea ce va auzi. Om politic versatil, Guido da Montefeltro folosise toate tertipurile pentru a-și atinge scopurile în timpul vieții, inclusiv în Toscana, terra d'origine a lui Dante. Plasarea citatului este și-n acest caz foarte surprinzătoare, dovedind o artă combinatorie extrem de elaborată din partea lui Stratan, replica dînd o pregnanță specială discursivității altfel discrete a textului. Din același ciclu mai semnalez un fel de haiku, un mini-poem (terțină) de dragoste, cu un titlu voit fantezist, III, întrucît cifra respectivă nu corespunde nici unei logici a structurii și compoziției din grupajul în care este inclus: „doamne, ochii ei / puteau să și / vadă”.37 Penultimul grup de poeme, El, din cvintetul celor incluse în Cinci cîntece pentru eroii civilizatori, debutează și se închide simetric, ca și altele, cu aceleași versuri: „Literele s-au șters / Palimpsest fața mea / Sub vîntul de est”. Ele reiau sugestiile întemeierii din imaginea-cheie a „ieșirii din apă” în perspectiva cuceririi unui nou univers lingvistic și poetic.38 36 Idem, Intrarea, în op. cit., p. 54. 37 Idem, III, în op. cit., p. 55. 38 Idem, Literele s-au șters și, respectiv, Nimic nu mai e a treia zi după scris, în op. cit., p. 59 și p. 71. 195 Prima „piesă” e o colecție de elemente ludice, desprinse din lumea basmului, de sonorități reluate în ecou, combinație în care intră și un vers din Cîntecul de primăvară al lui Șt. O. Iosif, sunînd amuzant și ironic în noul context. Stilul și tonul aparțin încă primei etape, vizibil ludice și deschise spre toate potențialitățile permutărilor de rimă, încît poemul se înfățișează ca o incantație jucăușă în așteptarea unui început, a unei nașteri miraculoase întru poezie. Predomină, ca și-n alte poeme din volum, imaginile nașterii, dar aici este vorba de o geneză sub semnul jocului, al „prozaicului” și „profanului”, din care lipsesc scenariul simbolurilor mitice și gravitatea viziunii cosmice, cu finalități conceptuale sau ini-țiatice: „dintr-o ninsoare / de sărbători cu dihori / și dihoare // dintr-o lingură, dintr-o auroră / dintr-o proră și dintr-un pupat / dintr-o cucerire de lume / dintr-o lepădare în pat // [.] / fiindcă fiindcă, naște-te / să-nțeleg un întreg / naște-te din nașterea / în care-am să intru / naște-te dintr-un dintru”.39 În culegerea Cinci cîntece. a treia compoziție a ciclului El se intitulează Brusc, fără o vorbă, și, în schimb, A doua seară eram cu amicii în volumul colectiv Aer cu diamante, diversitate ce se traduce de fapt în existența a două poeme complet diferite. Primul citat este o partitură erotică cu ton de elegie, preferat probabil pentru continuitatea tematică în raport cu următorul, vorbind despre o iubită „citibilă doar în Braille”, o „desfrunzită Afrodită”,40 în timp ce al doilea apare decupat dintr-o seară studențească, cu poetul, aici narator, înconjurat de prieteni. Peste atmosfera strict „biografistă” din primele două versuri - registru destul de rar în poetica lui Stratan din anii ’80 și care marchează diferența față de poemul intrat în volumul de autor - apare juxtapus un distih 39 Idem, Literele s-au șters, în op. cit., p. 60. 40 Idem, Brusc, fără o vorbă, în Cinci cîntece pentru eroii civilizatori, p. 67. 196 eminescian „mascat”, preluat fără nici o aluzie la actul citării, din pasajul despre zborul cosmic al Luceafărului, moment menit să-i amintească astrului originea lui superioară față de condiția umană. Citarea din poezia lui Stratan a formulei vedice (preluate și de Schopenhauer) cu aceeași semnificație, Sat wam asi, întărește și confirmă ideea concentrată în preluarea din Eminescu. În realitate, ambele referințe culturale sînt propuse parodic, căci restul poemului minimalizează severitatea gnomică a acestor formule, proiectînd ratarea ascensiunii și imposibilitatea unui destin cristic, miraculos, eul liric definindu-se sarcastic drept „cabotin”, „saltimbanc” și „farseur” și erijîndu-se în iluzionist improvizator, dintr-un puternic sentiment de frică: „Mi-au dat confetti și farfurii / E pur si muove să spun, iepurii vii / Să scot din colțul gurii cu mîinile / Ținută-n zîmbet, să-nmulțesc pîinile / Ai, ai, nella strada, cabotin, saltimbanc / Farseurul lui pește și-al vinului franc // mi-e frică, mi-e frică / și scot din năframă năframa mai mică”.41 Tensiunea căutării adevărului cu majusculă crește pînă la nivel paroxistic, așa-zicînd expresionist, poetul confundîndu-se acum cu un distrugător febril care așteaptă o dezlegare pentru starea lui de damnat aproape mistic. Asocierea cu psalmistul arghezian este poate oportună și-n acest context. Încheie acest ciclu poemul Nimic nu mai e a treia zi după scris, cu constatarea prăbușirii în uitare a vechilor civilizații antice din Alexandria și Tyr, de la care atenția se deplasează spre ideea propriei înfrîngeri, agravate de percepția precarității interioare: „Umbra mea nu numește nimic”.42 Finalul din versurile „Literele s-au șters / Palimpsest fața mea”, care 41 Idem, A doua seară eram cu amicii, în Mircea Cărtărescu et alii., Aer cu diamante, Humanitas, București, 2010, pp. 76-77. 42 Idem, Nimic nu mai e a treia zi după scris, în Cinci cîntece pentru eroii civilizatori, p. 80. 197 reiterează începutul celor Cinci cîntece., contrazice posibilitatea unei eventuale fuziuni între eul liric și universul literelor, ales ca metonimie a poeziei. Vocea care ar putea rosti această formulă magică, „voce adevărată și grea”, nu-i aparține poetului. La o analiză comparativă, ultimul grupaj de versuri din poemul ciclic Cinci cîntece., intitulat Pentameronul, care fusese inclus și-n volumul colectiv Aer cu diamante, de unde citez în cele ce urmează, revelează diferențe la nivelul „pieselor” mediane, iar al treilea și ultimul sînt practic înlocuite de altele. Cel inițial rămîne, în schimb, identic în cele două ediții. În volumul individual Argumentul a fost suprimat, alegere nu tocmai benefică pentru ansamblul lui. Acesta stabilește deja tonul autosarcastic și satiric, care reverberează apoi în desfășurarea versurilor ulterioare. Poezia, definită ca tic „nervos și obtuz”, figura poetului tratată în registru minor („De-aș apărea să vă cînt din liră degeaba! Coroana de urzici pe creștet mărește geniul și graba”) și deschiderea spre realitatea concretă, socială, punînd în valoare o venă satirică, a cărei forță protestatară nu-și lasă bănuită intensitatea, toate deci se împletesc într-un prolog amintind din nou problematica psalmilor arghezieni. Este edificator în acest sens versul „Vreau să fiu înțeles cu scîrbă și ură”. Scrisul „profan” al poetului apare comparat și aici cu logosul primordial, conținînd în sine calitățile substanței și existenței reale, destinate însă să rămînă impenetrabile. Derizoriul care definește statutul creatorului, rapsod lipsit de aură, implică în accepția aceluiași apelul la indulgența cititorului, iar eul liric intră în rolul elevului Popescu din schița lui Caragiale, punîndu-se astfel în mișcare un resort al intertextualității care selecționează drept comună trăsătura nepromovabilității, altfel spus, a inacceptabilității personajului: „Vă scriu aceste rînduri rugîndu-vă / să-l promovați pe 198 elevul Popescu”.43 Intertextul potențează astfel tonul tăios-revoltat al poemului. Satira socială transpare explicit în versuri precum în: „S-a tras cortina de piatră, cortina de bronz / Și cortina de fier. Aplaudă un spectator prizonier. / Filatura, turnătoria mare e-n toi, pentru-ale conștiinței nevoi”. A doua partitură din Pentameronul prelungește datele din profilul poetului deja schițate în Argument. Eului liric i se refuză miracolul limbajului. Împlinirea prin cuvinte, singura la care aspiră, îi este negată. El se simte protejat în limbul metalingvistic al cuvintelor, tărîm care - în spirit modernist - trece ca superior celui real: „Cuvîntul lumină lumina. / Și a fost ziua mea. / Și-am iubit și-am băut / Scutit să port scut”.44 Pe ansamblul textului, influența lui N. Stănescu este evidentă în tematica și frazarea versului. Sintaxa maestrului lasă și ea urme la Stratan: „M-a uitat. M-a murit”. Lipsesc din volumul individual versurile care se referă în accepția lui Stratan la o epifanie, altfel spus, la o pătrundere în lumea cuvintelor prin privire („Și mi-a spus. Vederea să-ți fie / Epifanie”), dar și alte trei strofe, scrise în stilul descîn-tecelor folclorice și-n limbaj cu nuanțe muntenești, volubil și colorat, vivace pînă la prezența elementelor de argou: „«Albie de porci te fac / O, ce bucurie / Cu vărsat am să te-mbrac / Și lături o mie»”.45 În Cinci cîntece..., al treilea este un monolog către Divinitate, desemnată repetat prin apelativul cel mai probabil peiorativ „Tu înșivă”, tot pe linia psalmilor lui Arghezi, și la fel ca în cele anterioare, împingînd revolta în sarcasm și ironie amară. Aspectul cel mai interesant constă aici în inventarea unor termeni, neînregistrați de dicționarele limbii: 43 Idem, Pentameronul. Argument, în Mircea Cărtărescu et alii., Aer cu diamante, p. 82. 44 Idem, Pentameronul. Doi, în ibid., p. 85. 45 Ibid., p. 86. 199 „înfrunzatici”, „mlădițoși”, „cocteilare (sură de realuri)”, „biocurente (brize)”, „(sete aburoasă și) afundă”.46 Nu lipsesc pasaje aproape opace, mai dificil de interpretat. În schimb, în culegerea colectivă, poemul al treilea schițează profilul eului liric prin împrumut de trăsături de la cel al lui Sisif, prizonier supus zeilor disprețuitori și atotputernici. Există o ambivalență fertilă între referințele la figura poetului în raport cu poezia sa și același personaj văzut în relație cu societatea opresivă în care trăiește. Ambele ipostaze sînt îngroșate parodic cu ajutorul unui colaj de citate caragialiene decupate din Căldură mare și O scrisoare pierdută (citate din nou nedeclarate și neasumate ca atare), semn că alienarea din universul predecesorului depășește sfera literaturii, fiind la baza unui întreg complex mental național: „Să urc bolovanul pînă la capăt / Pe-o stradă. Să urlu, să cînt, să mor să nu cadă. Sugrum hidra lîngă un zid. Zeii întreabă - Nu-i mort, n-a murit? / Atunci feciorul este un stupid. Și ne-njură / Grozav, coane. Parol, rezon, coane. Ce ură!!!”.47 Zeii îl pedepsesc pe noul Sisif, pronunțînd un verb din nou inventat de autor, „Să-l împușcărim!”, format din contaminarea semantică dintre „a împușca” și „a trimite în pușcărie”. Spre aceeași sugestie tematică conduce și un alt împrumut ilicit din Moartea lui Fulger de Coșbuc, împreună cu transformarea parodică a unei celebre replici, „Ave, Caesar, morituri te salutant”, adresată de gladiatori împăratului în arenă înainte de a începe luptele, și care devine la Stratan „Ave moriturus. Imperatores te salutant”. Poetul-Sisif este cel salutat de către zeii zeflemitori, simboluri ale unei puteri strivitoare. Distihul final pare o nouă aluzie caustică la 46 Idem, Pentameronul. Trei, în Cinci cîntece pentru eroii civilizatori, pp. 76-77. 47 Idem, Pentameronul. Trei, în Mircea Cărtărescu et alii., Aer cu diamante, p. 87. 200 realitatea istorică imediată: „Aici, unde noi am ajuns, este mai bine ca binele. / Egali în prostie. Aici este finele”.48 Tonul se menține neschimbat în al patrulea poem din Pentameron, unde citim o satiră autoadresată, o „odă” pretinde Stratan, pe tema eșecului existențial. Schimbările în volumul individual sînt minime față de grupajul din Aer cu diamante și au fost operate în ideea eliminării unor termeni din sintagme mai teribiliste. Aceeași opțiune a dictat eliminarea versurilor: „- Tu, soare al țărmului! - mi se spunea. Solul traducea / Din româna mea. - Ce zici? - You, son of a bitch!”,49 renunțîndu-se astfel la sugestiile din jocul paroni-mic „sun-son” și „beach-bitch”, un joc de-a traducerea, considerat de Compagnon o anomalie, ca și citatele contrafăcute, precum cele comentate anterior. Ultima „compoziție”, în versiunea din cartea de autor, întru totul diferită de cea simetrică din Aer cu diamante, indică distanța destul de mare parcursă de lirica autorului într-un interval foarte scurt de timp (circa un an), de la conceptual-abstract - cu toată latura complementară de experiment lingvistic, traversat uneori de ludic -, spre ermetic. Peisajul schițat e unul arctic, calotele glaciare inva-dînd inclusiv organicul, corporalul. Macro- și microcosmosul sînt unite în imagini ale curgerii și dezagregării. Ultimele versuri se concentrează în notă tardo-modernistă asupra trecerii ireversibile a timpului. Printre „pierderi”, în raport cu poemul din 1982, să notăm opacizarea și dilatarea greoaie a versului, cristalin, lapidar și ironic în celălalt poem. În acesta din urmă revine tonalitatea crudă și implicată social, specifică și altor „partituri” ale Pentameronului, iar inutilitatea poeziei este o convingere care derivă din rațiuni sociale și politice legate de atmosfera irespirabilă a dece- 48 Ibid., p. 88. 49 Ibid., pp. 89-90. 201 niului nouă. Apare citată o strofă dintr-un cîntec care pare a fi în aparență unul de mahala, pigmentat de accente sentimentale, dar care se referă ambivalent și la realitatea pedepselor carcerale rezervate deținuților politici. Versurile următoare fac aluzie, prin apel la șarjă, la oportunismul și compromisurile din lumea culturală: „«Pentru tine, Tanțo dragă / Am săpat o vară-ntreagă / La canalul care leagă / Dunărea de Marea Neagră» // Limbi de jeg. Lașitate. Covor / De redacții. Fără gură. Fără reacții. / Vicleni și mițoși. Sugaci, în etate / În stare de orice ebrietate”.50 În acestea din urmă, N. Manolescu vede „mimarea simbolismului decadent, bacovian”,51 căci, într-adevăr, există în ele o elocvență a lapidarului atent construită pînă în finalul poemului, unde se revine la imaginea poetului ca rapsod ratat, recurentă și-n versurile inițiale ale Argumentului, închizînd încă o dată circular un ciclu important. Imaginea e asamblată dintr-un colaj de sugestii cara-gialiene, iar „epifania” așteptată revelează doar un sentiment de epuizare vitală și poetică: „Mărturisesc. Am scris totul / În beții, lupanare. Sînt Mațe-Fripte. / Privesc la comedie, plîng. / Curat murdar. Căldură mare”.52 Poetul se autopersiflează, proiectîndu-se într-un personaj caragialian, un Rică Venturiano mai patetic decît în original, deopotrivă comic și tragic. Satira și autosarcasmul au aici o justificare existențială ca și-n alte „piese” ale ciclului. Cu excepția acestor poeme și a altora indicate oportun în analiza de față, poetica lui Ion Stratan tinde mai mult decît cea a colegilor de generație spre viziuni și soluții stilistice proprii modernismului tîrziu, ulterior epocii lui Nichita Stănescu. Epuizează, așadar, sugestiile „clasice”, făcînd po- 50 Ibid., pp. 91-92. 51 Nicolae Manolescu, Literatura română postbelică., vol. I, Poezia, p. 373. 52 Ion Stratan, Pentameronul. Cinci, în Mircea Cărtărescu et alii., Aer cu diamante, p. 92. 202 sibile apropieri de poezia lui Matei Vișniec și de întoarcerea către realitatea cotidiană, fără ca aceasta să reprezinte cifra de lectură predominantă a producției poetice strataniene, fascinate în schimb de o problematizare a limbajului din perspectivă mistică și metafizică. III.2. „Caietul de regie” (un manual) al autorului. Un actor (Bogdan Ghiu) și cîțiva actanți: poemul, limbajul, foaia albă, tăcerea și trăirea Ca și Ion Stratan, Bogdan Ghiu este un poet „conceptua-lizant”. Dacă pentru primul plăsmuirea de lumi abstracte își alege ca spațiu imaginar și ca atitudine repere poetice predominant moderniste, cultivînd - adică - programatic intranzi-tivitatea, autoreflexivitatea, abstracțiunea și o percepție centripetă, aproape metafizică, a sensurilor poeziei, în cazul celui de-al doilea, metapoezia presupune o mult mai masivă trecere a textului de partea „texistenței”53 (trecere epurată într-o măsură consistentă de realitatea cotidiană, exterioară). În schimb, în mod complementar, opțiunea de a-și structura numeroase poeme ca performance-uri literare, fascinate de procesul scriiturii, mai degrabă decît de rezultatul ei, plasează poezia acestui autor în tabăra postmodernilor, de la publicarea grupajului de versuri incluse în volumul colectiv Cinci și în mod mai decis odată cu Manualul autorului (1989). Aceleași trăsături generale, altfel ilustrate și nuanțate, dar, în definitiv, profund afine, justifică o lectură paralelă mai degrabă a poemelor lui Ghiu și a celor lui Matei Vișniec. Genul proxim poate fi indicat la acești doi poeți, extrem de personali în ansamblul generației ’80, într-o poetică a metalimbajului, care se deschide spre joc, spre „punerea în 53 Mircea Cărtărescu, „De ce scriu? În ce cred?”, în Revista de istorie și teorie literară, XXXV, nr. 3-4, 1987, pp. 131-132. 203 scenă”, mult mai explicită la Vișniec, doar implicită la colegul său. Plăcerea metatextului ajunge la Vișniec să-i impregneze întreaga producție lirică, cu grade de deschidere din ce în ce mai generoase spre biografic și spre un hedonism literar atent cultivat, insinuîndu-se în toată opera, pînă în romanul recent Negustorul de începuturi de roman (2013), care e presărat cu savuroase poeme de acest tip. Bogdan Ghiu este astăzi un intelectual în sensul cel mai propriu al termenului, un poet cel puțin la fel de interesant ca la începuturi, și care, între timp, și-a consolidat o identitate culturală de-o remarcabilă anvergură, realmente poliedrică și multiformă. Deja poeziile din anii ’80 revelaseră pasiunea autorului pentru eseu și pentru poezia-eseu, ceea ce s-a transformat pentru el într-o practică predilectă a scrisului. Astfel, Ghiu a ajuns să scrie cărți și articole despre filosofia comunicării mediatice, teorie socială, eseuri pe tema artelor contemporane, cu precădere vizuale, și asupra statutului actual al artistului în raport cu societatea postmodernă, rămî-nînd în continuare sedus de problematicile limbajului, inclusiv în poezie, unde acesta apare concurat tot mai apăsat de existența concretă, cum se întîmplă, de pildă, în volumul (Poemul de carton) Urme de distrugere pe Marte din 2006. La această schiță de profil succintă trebuie adăugată lunga și prestigioasa activitate de traducător din opera unor scriitori, esteticieni, dar mai ales filosofi și gînditori cu precădere contemporani, dintre care amintesc doar cîteva nume: Georges Bataille, Michel Foucault, Pierre Bourdieu, Gilles Deleuze și maestrul său, Jacques Derrida. Cînd își aduna în Cinci cele douăzeci și patru de poeme sub titlul Extrase din „Manual”, poetul avea deja în minte proiectul și numele volumului individual, Manualul autorului, amînat de cenzură pînă în 1989. Cele două plachete stabilesc o continuitate evidentă de viziune pentru poetica autorului din întregul arc al anilor ’80. În fond, poemele 204 compuse în acest deceniu alcătuiesc ideal un fals tratat sau manual despre mizele, conceptele și instrumentele poeziei în accepția lui Bogdan Ghiu, asimilabil unui „caiet de regie” pentru o punere în scenă originală, avîndu-l ca protagonist pe poetul-regizor, înconjurat rînd pe rînd de alți cîțiva „actanți”, care reprezintă tocmai elementele poeziei și ale scrisului. Specificitatea acestei literaturi provine nu din caracterul ei așa-zis „abstract”, trăsătură poate prea mult exagerată de comentatori, ci din disponibilitatea relaxat și calm reflexivă de a glosa din unghiuri multiple despre limbaj, poem și un întreg scenariu de „obiecte” cu care primele menționate intră în relație, implicînd ființa poetului, care gîndește neîntrerupt poezia ca act în curs de desfășurare, într-un raport din ce în ce mai strîns cu propria existență intimă, sentimentală. Ca și-n eseurile propriu-zise, în versurile lui Ghiu se constată aceeași tensiune benefică a reformulărilor, relansărilor de idei, a organizării strict logice a discursului, a opțiunii pentru notația albă, așa-zis prozaică, fără să lipsească nici patetismul discret al elegiei sau al nostalgiei. De obicei, autorul optează pentru dimensiunea comprimată a textului, asemenea unui regizor care montează într-un teatru sărac (în sens grotowskian), cu decor minim, dar foarte expresiv. În deschiderea grupajului din Cinci a fost plasat un prolog, în care versurile („rîndurile”) apar, ca la Matei Vișniec, antropomorfizate, personificate, manifestîndu-se autonom de voința autorului și exhibîndu-și condiția modestă, lipsită de orice solemnitate metafizică. De cealaltă parte, eul poetic își declară cu aparentă inocență facultatea limitată, doar parțială, de a decide în locul cuvintelor.54 Acesta este primul stadiu al poeticii sale, marcat de distincția ceva mai netă între lumea interioară a poemului, cu legi și o realitate proprie, și cea a poetului, a 54 Bogdan Ghiu, Prolog în carte, în Romulus Bucur et alii., Cinci, p. 26. 205 cărei concretețe nu depășește în placheta din Cinci lumea creatorului, circumscrisă și ea tot reflecției asupra primeia. Tendința poeziei de început a lui Ghiu, concentrată predominant „să descrie” toate posibilitățile textuale și meta-textuale ale scriiturii, tendință - cum spuneam - prezentă în doze mai puțin consistente și la M. Vișniec, a suscitat în mod firesc asocierea cu textualismul prozei generației, idee asupra căreia voi reveni. Prin urmare, înclinația speculativă a lui Ghiu este la Vișniec compensată de ludic și de apetența pentru sensul foarte pronunțat dramatic și scenic, iar în poemele mai tîrzii de o anume concretețe senzual-erotică. Rapid, însă, paralelismul dintre cele două lumi din versurile lui Bogdan Ghiu devine imperfect și respectivele universuri (al textului și al existenței) încep să-și găsească puncte de contact, lumea cuvintelor fiind structurată, în fond, după modelul celei reale: „Ce bine / că poemele apar și există / în afara trupului. / Dar ele / continuă să aibă / forma organelor noastre. / Ce bine / că ele nu dau naștere / la oa-meni”.55 Natura acestor entități literare pare a fi superioară celei umane. În schimb, în alte texte poetice raportul se echilibrează: „Cu creionul pe albituri / hașurînd desenez murdăria / pe care trebuia să o las cu trupul”.56 Avansînd cu lectura, observăm că aceste „compoziții” împrumută tot mai mult trăsături umane, așa cum rezultă din nota de subsol ironică la Poeme, potrivit căreia sîntem avertizați de „teama poemelor de a sta singure”.57 Aceste versuri anunță o temă recurentă și-n volumul individual, cea a spațialității și dimensionalității poeziei, ascultînd de un fel de viziune arhitecturală a literaturii, care-l individualizează pe acest autor în contextul generației ’80. Că 55 Idem, Poem, în ibid., p. 30. 56 Idem, Poem, în ibid., p. 31. 57 Idem, Poeme, în ibid., p. 32. 206 dragostea și poezia nu sînt domenii atît de îndepărtate o confirmă și un alt scurt exercițiu poetic, intitulat în Manualul., ca multe altele, aproape invariabil, Poem. El prefigurează în doar patru versuri o altă idee favorită a lui Ghiu: afirmînd inexistența poemului, se acreditează în schimb ideea unei literaturi virtuale (pe cale de a se naște din spectacolul actului reflexiv mereu exhibat): „Mă gîndesc acum la un poem de dragoste / așa cum mă gîndesc la tine. / Elegia de-a nu putea să mi-l reprezint, / Elegia de-a nu putea scrie nici măcar DESPRE el”.58 În anumite momente, foarte rar, între cele două personaje predilecte ale poeziei se ajunge la un fel de incompatibilitate, care îl aduce pe poet în pragul crizei existențiale, la care se face aluzie cu accente de patetism discret în paranteza dublu metapoetică din final: „Femeia îndesată pe gîtul poemului / [.] / ar vrea / să zădărnicească totul. // [.] / (Scriu un poem cu latura de 1 metru / de pe care să mă arunc)”.59 Iată, deci, că poezia se orientează spre realitate, implicînd trăirea la cel mai înalt grad. Raportul literatură-trăire e privit din alt unghi în Testament, unde scrisul și viața apar ca ireconciliabile (după o convingere a autorului dezvoltată mult mai tîrziu într-un interviu), dar a căror apropiere, chiar îmbinare, este intens dorită: „Acum, acum, să pot trăi - / în locul meu să las un poem să scrie poeme”.60 Interviul respectiv ne permite să înțelegem existența unei fenomenologii a scriiturii, bazate pe o aparentă opoziție între cele două „stări”: trăirea și scrisul se exclud, spune autorul, dar de fapt scriitura absoarbe în ea trăirea, deși manifestarea 58 Idem, Poem, în ibid., p. 37. 59 Idem, Poem, în ibid., p. 38. 60 Idem, Testament, în ibid., p. 39. 207 acesteia din urmă îi pare în primă instanță absentă. Se profilează astfel o altfel de trăire, poate mai puțin vitală: Scrisul e o placă. Tocmai de aceea am avut obsesia suprafeței. E o placă, un epitaf, desparte. E o suprafață, orice suprafață e dublă, e o linie de graniță între tumultul, între starea aceea fu-zională amestecată care este trăirea. Cînd trăiești nu poți să scrii, cînd scrii nu mai trăiești. Trăiești scrisul, adică îl scrii și nu știu dacă trăirea scrisului mai este trăire. De-asta pe mine mă fascinează autorii care au scris mult și care le-au îmbinat.61 De aici efortul constant din volumul individual de a face să fuzioneze viața și textul. În fine, reflecția asupra subiectului trebuie circumscrisă în cazul lui Ghiu, poate mai mult decît în altele, dezbaterilor poststructuraliste despre autoge-nerarea literaturii în absența autorului, fiind vorba de ecouri binecunoscute poetului. Cît despre latura de performance poetic, dovadă a unui experimentalism cu efecte atent construite și destul de consistent în ansamblul operei, se poate distinge o gamă extinsă de modalități expresive și de motive. Dintre ultimele, tematizarea etapelor și „operațiilor” scrisului, care conduc către un rezultat tot parțial, e prezentă în versuri precum: „Poemele precedente / nu sînt decît calea / pînă la acest poem”.62 Pentru aceste versuri poetul oferă în interviul menționat mai sus o explicație proprie,63 realmente surprinzătoare, dar retrospectivă, căci a fost formulată în anul de grație 2000: Eu cred că scriind am făcut televiziune, am făcut media. În ce sens? Uitați-vă la acele poeme goale de conținut care nu fac decît să anunțe un conținut. [.]. Eu am scris mediul poeziei. 61 Interviu cu Bogdan Ghiu, în Mihail Vakulovski, Portret de grup cu „generația '80”. Interviuri, p. 262. 62 Bogdan Ghiu, Poem, în Romulus Bucur et alii., Cinci, p. 33. 63 Interviu cu Bogdan Ghiu, în Mihail Vakulovski, op. cit., p. 264. 208 Mediul în sens de cum ar fi televiziune, radio. [...]. Cred că de fapt eu am scris poezie mimînd, făcînd de fapt media, făcînd să nu zic presă, comunicînd cum se comunică în presă, în care, după cum știți, de la Marshall McLuhan încoace, mediul este mesajul. Eu am creat un mediu de comunicare. Nu știu dacă am comunicat efectiv sau dacă am, efectiv, ceva de comunicat. De aici pînă la o estetică a poeziei formulată în termenii unei estetici a spectacolului și a simulării, definită de teoreticieni și epistemologi ai postmodernismului, precum Steven Conner, Richard Schechner sau Jean Baudrillard, trecerea devine mai mult decît posibilă. Este vorba de modul în care, eludînd separarea dintre scena vieții și cea a spectacolului, manifestarea convențiilor teatrale capătă de fapt un rol dominant în reprezentarea realității din societatea și cultura occidentală contemporană.64 „Mediul” despre care scrie Ghiu seamănă cu un cadru (o scenă, chiar în formă de platou de televiziune), de pe care se pregătește (mai precis se „imaginează” și „gîndește” în sens tehnic) spectacolul iminent, mereu amînat. La fel stau lucrurile și în alt poem, de dimensiunile unui haiku, unde poetul tematizează (pune în scenă) pe ton histrionic finalul unui text. Există la Ghiu o întreagă poetică o golurilor și a plinurilor (de obicei supuse golirii): „Vai, / nu pot continua (nici un pic) / acest poem / atît de minunat”.65 În fine, un alt cvintet de versuri readuce în atenție problematica spațialității și a altor motive derivate (dislocarea, înlocuirea etc.) din care se deduce o adevărată poetică a volumelor și planurilor fizice destinate amplasării poemului într-un spațiu propriu, predilect, ceea ce reprezintă un alt 64 Richard Schechner, „News, Sex, and Performance Theory”, în Ihab Hassan & Sally Hassan (editori), Innovation/Renovation. New Perspectives of the Humanities, pp. 191-208. 65 Bogdan Ghiu, Poem, în Romulus Bucur et alii., Cinci, p. 34. 209 element foarte personal în scriitura autorului: „Aici e locul gol de poem. / (Locul golit de poem) / Scriu ca să îndepărtez, ca să / înlocuiesc, ca să dau la o parte poemul. (Ca să-l pun deoparte)”.66 Trebuie notate aici ca deosebit de interesante cîteva intuiții din acest moment al operei, pe care Ghiu le va dezvolta și-n producția sa poetică ulterioară, în contact cu stimuli de natură filosofică și lingvistică la care are acces studiind și traducînd din Foucault și Derrida, de pildă. Motive precum spectacolul unei poezii fără subiect sau centralitatea spațiali-tății, a dispunerii instrumentelor poeziei în spațiu, dînd efectiv în versuri sugestii despre cum limbajul (cuvintele) intersectează spațiul, sînt descoperite apoi cu alte nenumărate variații și subtilități, începînd din anii ’90, în lecturile sale predilecte, printre care Les mots et les choses, tradusă împreună cu Mircea Vasilescu.67 Scriind un volum ca (Poemul de carton) Urme de distrugere pe Marte, citat anterior, poetul ajunge chiar să gîndească poezia ca literatură spațială, fascinată de latura vizuală, grafic-tipografică. Autorul explică această grijă pentru volume susținînd că poezia este, în continuarea a ceea ce am notat mai sus, nu doar un mediu care-și conține mesajul, dar și un „loc” propice și necesar unde să poată avea loc comunicarea (schimbul de mesaj) cu cititorul. Îndoindu-se că ceea ce scrie poate fi poezie propriu-zisă, Ghiu insistă, în schimb, asupra ideii că exercițiile sale poetice configurează un cadru („un spațiu”) care să găzduiască o comunicare fie ea și eventuală. E de subliniat poziția anticipator postmodernă de a atribui poeziei drept rol esențial pe cel de a comunica cu destina- 66 Idem, Poem, în ibid., p. 37. 67 Michel Foucault, Cuvintele și lucrurile, trad. de Bogdan Ghiu & Mircea Vasilescu, studiu introductiv de Mircea Martin, dosar de B. Ghiu, RAO International Publishing Company, București, 2006. 210 tarul mesajului. În fine, versurile citate mai sus conțin și o teorie implicită despre faptul că textul ascunde de fapt un alt poem la care nu avem acces, și din nou, germenii unei literaturi potențiale, imaginare: Nici nu știu dacă e vorba de poezie. Nici nu știu dacă eu am ajuns să scriu poezie. Poezia e o poziție, mai mult un desen, o poziție, un spațiu. A pune cuvinte pe hîrtie înseamnă a delimita un spațiu. E aproape arhitectură, poezia este arhitectură și urbanism. A avea un spațiu în care comunicarea este posibilă, nu neapărat efectivă, nu neapărat trebuie să și comunicăm în acel spațiu, dar dacă vrem să putem. [.]. Îmi place să creez un plan de posibilă comunicare în care, dacă va veni cineva să se așeze, să poată s-o facă. Deci, un spațiu gol.68 Glosa ține loc și de comentariu pentru începutul la Manualul autorului. Acele Propoziții matinale sînt, în fond, o introducere a cărții, prezentată sub formă de fals tratat de poezie, dar - de ce nu? - și de arhitectură și pictură. Consistența, contururile, stările așa-zicînd de agregare și chiar psihice ale „lucrurilor” și obiectelor apar observate în funcție de plasarea lor în lumina dimineții.69 Privirea care le surprinde e deci una de poet, cu competențe de arhitect și pictor. Înainte de a începe analiza acestor versuri, trebuie amintit că avem de-a face cu o altă carte amînată de cenzură timp de patru ani, deși e vorba despre una dintre cele mai puțin sus-pectabile de vehemență subversivă. Cum explică și autorul, de la un anumit moment, indiferent de conținut, ținta stigmatizării începuse să fie apartenența „nesănătoasă” a sa (dar și a altor colegi) la Cenaclul de Luni: „Era o cenzură de nume 68 Interviu cu Bogdan Ghiu, în Mihail Vakulovski, Portret de grup cu „generația '80”. Interviuri, p. 265. 69 Bogdan Ghiu, Manualul autorului, Cartea Românească, București, 1989, p. 5. 211 și de apartenență, de identitate de grup, nu o cenzură de text sau personală”.70 Dinamicile și motivele invocate de gardienii culturii naționale pentru a pune sistematic obstacole în afirmarea generației ’80 ar trebui să facă obiectul unei istorii a literaturii alcătuite inclusiv pe criterii sociologice, extrem de necesară la noi pentru mai buna înțelegere a diferenței de poetică și de atitudine etică a acestei promoții în raport cu cele imediat precedente. O primă Artă poetică indică, în stilul mai vechi al autorului, dorința eului de a aparține în totalitate lumii poemului, percepută ca mai fascinantă sau cel puțin la fel de interesantă ca lumea din afara poeziei: „Vreau să trăiesc în timpul cuvintelor. / În timpul pe care cuvintele îl aduc”.71 Tot ca la începutul grupajului din Cinci, în primele exerciții lirice de aici revine intenția de a disocia sentimentele de cuvinte, viața de text: „De cîtă vreme ostenim / să ținem deoparte / inima de cuvinte?”.72 Dar deja cvasiuniformitatea titlurilor din Cinci este abandonată în favoarea unora tranzitive, unele de-a dreptul biografiste, imitînd uneori nota de jurnal, ceea ce marchează ulterior deschiderea liricii lui Ghiu spre biografism, spre realitatea din afara versului, constatată încă din volumul generațional (Așteptîndu-te, Legătura dintre noi, Cu fetița mea, Loc natal, Scrisoare de foarte aproape, Eu, tu și cuvintele noastre, Pe cînd, scriind, tu întîrzii să apari sau, de pildă, Sibiu, octombrie 1984 și Noiembrie, în București, ora 0 : 53). În afara lărgirii și a permeabilității tot mai accentuate a granițelor dintre text și realitate, o altă marcă a noutății o reprezintă gama mai extinsă de forme ale scriiturii, variind de la poem scurt, la poem în proză, poem-eseu (Fizică sau Cu 70 Interviu cu Bogdan Ghiu, în Mihail Vakulovski, în op. cit., p. 252. 71 Bogdan Ghiu, Artă poetică, în Manualul autorului, p. 6. 72 Idem, Printre dealuri transilvane, în op. cit., p. 7. 212 tine), și mergînd spre formule tot mai experimentale, precum poemul cu finalități pseudo-didactice și fals utilitare, avînd în centru relația operă-realitate-cititor. În astfel de compoziții versurile alternează cu proza, ca în Sfaturi (mai mult sau mai puțin) practice, sau i se propune cititorului „o temă pentru acasă”, în rama unor performance-uri literare care introduc în scenariul liric un nou actant sau actor: cititorul. Printre poemele în proză, superbul Legătura dintre noi s-ar putea intitula, de pildă, „declarație de dragoste cu foaie de hîrtie și poem”. Spre deosebire de unele poezii ale lui Romulus Bucur, la Ghiu instrumentele scrisului nu pun piedici comunicării erotice și autenticității trăirii, din contră, contactul sentimental și substanța textuală a versurilor se completează, cresc unul din cealaltă într-o logică a glisării umanului în scriptural și invers, după reguli ludice: În timp ce scriu, de cealaltă parte a paginii (pe verso) ești tu. Te ascunzi și foaia te ascunde. Scriind, te (pre) simt, îți simt trupul tremurător, inegal, nemișcat, una cu pămîntul. Te pipăi. Mă împiedici să scriu corect, frumos. De ce stai sub foaia mea de hîrtie, dincolo de ea? Ieși afară, vino deasupra, lîngă mine, în locul meu! Îmi susții foaia de hîrtie. Contactul nostru e chiar această foaie de hîrtie. Textul pe care îl scriu se datorează (mai ales) reliefului trupului tău.73 Tot despre sensul existențial al scriiturii sau, cu alte cuvinte, despre poezia care-l apropie pe poet de iubită, și despre iubirea ce devine sursa scrisului, este vorba și-n Acum: „Acum suflu cu putere în pînza paginii, / în jos, / să te ajung din urmă. / Tu ești tot timpul viitorul textului meu. / Ce urmează să spun”.74 73 Idem, Legătura dintre noi, în op. cit., p. 9. 74 Idem, Acum, în op. cit., p. 36. Pentru ideea legăturii indestructibile dintre viața scriitorului și propriul text, specifică și textualismului în proză, cf. articolul lui Gheorghe Iova, „Despre text”, în Gheorghe Crăciun (îngrijit de), Competiția continuă. Generația '80 în texte teoretice, ed. cit., pp. 290-293, în special pasajul: „Pentru cel care 213 Ca și-n alte ocazii, foaia de hîrtie mediază legătura autorului cu iubita, dar și cu lumea, în sens larg: Pe hîrtie scriu și totodată prin hîrtie pipăi, orbește, încercînd să ghicesc ce acoperă ea. [.]. Încet-încet, hîrtia va deveni ea însăși un obiect printre celelalte, peste care, la rîndu-i, se va așterne o altă foaie de hîrtie, nouă («ca o tăcere»). De aici încolo, totul se desfășoară uluitor de iute și de previzibil. Obiectul începe să crească. Una într-alta, hîrtiile nu mai știu ce conțin, ce acoperă. Se acoperă unele pe altele, se șterg una de alta, se suprapun, se sfîșie între ele, căutînd să-și afle centrul, încercînd fiecare să ajungă, într-un fel, 75 prima, în ordinea aderenței, ori în cea a lizibilității.75 Prin urmare, drumul invers, de la realitate către scriitură, e mediat tot de foaia de hîrtie, care împreună cu alte foi, într-o secvențialitate descrisă de Ghiu, ajunge să livreze sensul lumii întregi, în ultima parte a fragmentului citat din poemul în proză, Regulamentul organic, imitînd o tehnică asemănătoare celei a palimpsestului. Sensul global se precizează treptat, prin decodificarea mesajului conținut de fiecare foaie, variabil în funcție de rolul pe care poetul îl acordă relațiilor posibile dintre lume și foaia de hîrtie: „[Foile] cu cît se îndepărtează de rostul lor inițial, acela de mediator de gradul întîi, cu atît devin mai rebele”.76 textuează, semnul este corporal, este de aceeași natură cu propria lui ființă. El are conștiința că ceva se transformă în text și asta nu poate fi decît propria lui ființă. Textul este înaintare, adaos la adaos, nu are început și sfîrșit. Textul înaintează dinspre mine și înspre mine, eu sînt un punct de continuitate în text. Cel care textuează acoperă cu ființa lui locurile în care masa textuală a lumii (produsă, utilizată, stocată neîncetat) își mai are originea în ceea ce nu este textual. Masa textuală trebuie să fie și ea un lucru al lumii, egal cu lucrurile lumii”. 75 Idem, Regulamentul organic, în Manualul autorului, p. 39. 76 Ibid., pp. 39-40. Pentru completarea celor cîteva precizări despre o posibilă poetică a paginii la Ghiu, dar și despre perspectiva unei poezii ca spațiu „mediatic” de comunicare, afirmate de poet, cf. și 214 Iată deci formele principale pe care le ia „texistența” a la maniere de Ghiu. Variații la temă întîlnim și-ntr-un metapoem cu titlu vădit narativ, Încercînd să te mai aduc o dată pe lume, unde litera indică indistinctul, starea de tumult specifică trăirii, asimilabilă atmosferei din peștera platoniciană, iar foaia, la acest poet mediul separator predilect între viață și scriitură, are rolul de a facilita limpezirea, odată cu trecerea la scris. E vorba despre puținele aluzii intertextuale explicite din poezia optzecistă a autorului, coerentă și cu ideea unei spațialități precise a literaturii: „Tu (eu), în întuneric (înecat în peștera unei litere), și undeva (lateral, dedesubt) o pagină albă (orbitoare, rece, ascuțită”).77 Tot un metapoem se propune și-n Sensul mic, sau un metapoem de gradul doi, căci parantezele auctoriale apar deja în prima specie menționată. Scrisul tinde aici către un act absolut, anunțînd obsesia totului prin aluzie la pagina scrisă de dimensiuni infinite, imagine intertextuală cu surse multiple: „presimt că pagina asta e mult prea mare pentru mine, că nu se va termina niciodată”.78 Din spectacolul scriiturii face parte și tăcerea, element indispensabil, tematizat în mai multe texte, fie sub formă de discurs cu accente teatrale adresat poemului,79 fie prin Gheorghe Iova, „Cititorul”, în Gheorghe Crăciun (îngrijit de), Competiția continuă, pp. 293-299 și, respectiv, fragmentul: „Scena cedează ecranului și paginii, reprezentării planiforme. Surogatului de lume care este scena, i se alătură și substituie surogatul de înscenare care e ecranul. Astfel, pagina repurtează încă o mare victorie. Ar trebui început cu afirmarea paginii (suprafață plană, loc al orientării) în lume”. 77 Bogdan Ghiu, Încercînd să te mai aduc o dată pe lume, în Manualul autorului, p. 12. 78 Ibid., p. 13. 79 Idem, Poem, în op. cit., p. 14. 215 desfășurarea logică a modelului formal al raționamentului, cu premisă și concluzie.80 „Punerea în scenă” trece cu suplețe de la ariditatea logicii la „travestirea” eului poetic în personaj de basm sau de carnaval al cuvintelor. Aici și nu numai spectacolul nu depășește granițele predilecte ale poeziei lui Ghiu: legătura dintre limbaj și poet: „Cuvintele te vor Împărat. Nu se / vor supune decît unui Împărat. / Cuvintele se vor conduse cu dibăcie spre punct”.81 Dar, aflăm că poetul are două posibilități: să fie ori „cuvîntător” ori „cuvînt”. Vocabulele devin consubstanțiale ființelor și obiectelor. Sau, reformulînd, Ghiu tratează „cuvintele ca pe niște adevărați semeni”, într-un context în care reflectînd asupra libertății compoziționale, respinge indirect ideea de vers: „Ce pot fi versurile? / Încă o construcție, un alt ghetou / al cuvintelor?”.82 Atunci cînd scrie, poetul nu face deosebire între sine și materia lingvistică, insuflîndu-i ultimeia aceeași sevă vitală. Această „metafizică a cuvintelor”, cum o numește autorul însuși, conștientă totuși de limitele unei ontologii fără metafizică, așa cum a fost postulată condiția postmodernă, are anumite repere în Nichita Stănescu, însă evoluțiile și elaborările conceptuale despre care am amintit aici sînt consubstanțiale unor direcții de explorare cu totul personale, filtrate prin poeticile grupului Tel Quel și derridiene. În afara metapoemelor, volumul conține mai multe erotice (inclusiv elegii), precum Poem de dragoste, dedicat strălucirii cristaline a cuplului în lumina dimineții.83 Iar Fragment, poem în proză, „anticipează” o intertextualitate neinventată încă de teoreticienii fenomenului, care stabilește 80 Idem, Cînd nu apari, în op. cit., p. 62. 81 Idem, Iar tu, în op. cit., p. 41. 82 Idem, Prietenie, în op. cit., p. 56. 83 Idem, Poem de dragoste, în op. cit., p. 46. 216 raporturi între texte nu prin citare sau prin figuri ale adjonc-țiunii, ci simplifică, omite, șterge și rescrie, în ideea de a reduce densitatea și greutatea paginilor scrise de alți autori, limitînd rostul literaturii, în spiritul poeticii deja amintite, la crearea unui simplu spațiu (gol) de comunicare: „Eu, să scriu printre rîndurile altora, peste ele... Să fac iar albă, ușoară pagina neagră, scrisă greu, apăsat. Nu scriu pentru a umple pagini, ci pentru a le curăța pe unicele care există, pentru a pune la îndemînă pagini albe, curate”.84 Teoria astfel enunțată este extinsă apoi și-n relație cu viitorul, în penultimul text din carte, Daniel, Virgil, cu subtitlu și mai ludic „(o celebrare și o explicație)”: „Rostul poeților este să devină pagină albă, vie, orbitoare, în care stă îngropat sensul viitoarelor scrieri”.85 Și ca spiritul postmo-dern al poeziei sale să fie și mai explicit, autorul adaugă, parafrazînd un alt text, că „misiunea și destinul poetului” sînt acelea de a sfîșia cu vîrful hîrtia, ca să treacă dincolo de ea, adică în lume. Iată cîteva dintre accentele cele mai personale ale poeziei lui Bogdan Ghiu, care pun limpede în evidență distanța dintre apetența conceptuală, predominant modernistă, a lui Ion Stratan, și viziunea deja postmodernă a unui coleg ce avea să devină un foarte interesant teoretician al comunicării mediatice. III.3. Mariana Marin: subterfugiul de a scrie în jurnalul Annei Frank. Un altfel de travesti și de joc Mariana Marin, ca și Matei Vișniec, scrie o poezie deschisă spre latura etică a existenței, obsedată de marile teme ale 84 Idem, Fragment, în op. cit., p. 50. 85 Idem, Daniel, Virgil, în op. cit., p. 65. 217 ființei, supunînd mereu lumea și pe sine celor mai dure și lucide examene de conștiință. Poetica aceasta își afirmă orgolioasă propria discursivitate subtilă și o solitudine asumată, mizînd exclusiv pe profunzimea introvertită a trăirii. Este vorba de direcția „orgolioșilor moraliști”86 (al treilea dintre modelele poetice ale generației ’80 în clasificarea lui I. B. Lefter), în cadrul căreia regăsim și profilul lui Matei Vișniec, apropiat și totuși diferit nu numai de cel al Marianei Marin, dar și de al celorlalți colegi care ilustrează această tendință. Mai întîi de toate, elementul care-l individualizează pe autorul Orașului cu un singur locuitor între aceste formule este absența tonului și a pozei retorice, a solemnității și emfazei, prezente în schimb la Ion Mureșan sau Petru Romoșan (uneori cu nuanțe vizionare și rostire inspirată în lirica primului). Acestea sînt alte două repere ale generației mai explicit înrudite cu poezia Marianei Marin. În ciuda grației tandre afișate mai ales în primul volum, Un război de o sută de ani (utopii și alte poeme de dragoste) (1981), premiat în același an de Uniunea Scriitorilor, și a puternicei amprente feminine, versurile Marianei Marin revelează o personalitate deopotrivă puternică, ireverentă pînă la curajul subversiunii fățișe față de sistemul totalitar, și - totuși - fragilă interior, bîntuită constant de obsesia morții. Deși la un moment dat apare redundantă și pîndită de retorism, din pricina repetării voite a „marilor adevăruri” tragice ale propriei ființe și ale acelor ani întunecați în care a debutat și a scris primele culegeri, poezia ei a avut și are o forță expresivă excepțională, chiar dacă, în aparență, autoarea nu a cultivat o grijă specială pentru formă, mizînd ca și alți colegi din grupul „orgolioșilor moraliști” pe impactul mesajului, realmente extrem de percutant. Totuși, nu se poate spune aproape nici un moment că poemele suferă de lipsa coagu- 86 Ion Bogdan Lefter, Flashback 1985. Începuturile „noii poezii”, p. 135. 218 lării viziunilor, ci din contră. Fără să recurgă la joc, parodie sau alte mijloace ludice, poeta își consolidează treptat o tehnică a juxtapunerii de instantanee aparent disparate, privite din unghiuri diferite de perspectivă și extrase din reminiscențe biografice, sentimentale, emoționale în sens mai larg, sau decupate din fragmente de realitate socială, ascultînd de un fel de tehnică cinematografică foarte personală și de o organizare pseudo-epică, făcînd însă improbabilă o desfășurare narativă propriu-zisă. Referințele intertextuale nu sînt puse aproape niciodată în slujba jocului sau ornamentului estetic, plăcerea textului „secretîndu-se” din alte surse, și anume dintr-o senzualitate așa-zicînd feminină a vocii în poemele din prima carte, intertextul servind în schimb unor scopuri existențiale și etice, orientate preponderent în sensul denunțului politic. Mesajul moral al acestei poezii se radicalizează în volumele al doilea și al treilea, după ce grupajul de versuri apărut în volumul generațional Cinci indica deja două maniere de a scrie. Se poate vorbi, deci, de o poezie a începuturilor cu o atmosferă și o imagistică adolescentină, „mai «afectivă», mai calină, mai glumeață, mai blînd ironică”,87 care evoluează în paralel cu o formulă mai complicată, mai apăsat retorică, uneori tezistă, ducînd spre transformarea ironiei în patetism grav și prefigurînd lirica viitoare, tăioasă, aspră, scrisă în notă solemnă, oraculară, tragică. Dar să observăm mai întîi specularitatea temelor și motivelor din poemul inițial, Sîngeroșii utopiști, și din cel final, Campanie la miazănoapte, între care se derulează aventura poetică a primei cărți. Primul este dedicat Maestrului generației, criticul Nicolae Manolescu, cel care nu doar i-a încurajat pe fiecare pe drumul propriu, ajutîndu-i să se afirme, dar i-a și protejat de atacurile fals estetice și, în fond, politice, venite din 87 Nicolae Manolescu, Literatura română postbelică. Lista lui Manolescu, vol. I, Poezia, p. 382. 219 partea reprezentanților culturii politizate și înregimentate, dominantă în peisajul literar al deceniului nouă. La aceste accepții ale poeticii generației ’80 se referă și piesa de rezistență din deschiderea plachetei, care debutează cu șase versuri reluate spre final, insistînd asupra cadenței ceasurilor ce vor despărți net trecutul literar de un prezent al acțiunii concrete. Un „ei” generic invadează scena poemului, pregătindu-se pentru o „vînătoare” simbolică, în timp ce șlefuirea unghiilor funcționează ca sinecdocă pentru sugestia ascuțirii armelor. Adversarul este literatura anterioară („ceasurile” argheziene, convențiile), iar „desantul” grupului are loc în favoarea unei poezii noi, îndreptate spre interioritatea profundă a ființei, privilegiind implicarea totală a acesteia din urmă în actul scrisului. O asemenea literatură presupune un alt fel de cititor, mai activ, mai implicat și mai curajos, căruia poeta i se adresează direct: Ea a deschis ușa cu gesturi mici / dar adevărul e că nu a mai găsit nimic / din ultimii cititori rătăciți în sala de lectură. / Un război de o sută de ani, i-au surîs // și a bătut ceasul din turn / și ei s-au ridicat de la masă; // și a strălucit ceasul pe mîna marelui pădurar / și ei au început vînătoarea; // și a țipat ceasul de fier / și ei și-au înnoit unghiile lor istorice.88 Prin reluare și rescriere, se ajunge de la versul plasat la început („și ei și-au șlefuit unghiile”) la reformularea care depășește planul strict literar („și ei și-au înnoit unghiile lor istorice”), ceea ce anunță un nou mod de a face poezie, implicînd o atitudine „războinică” (în sensul titlului) față de realitate, agresivă, de explicită ruptură cu trecutul și prezentul contemporan, literar și extraliterar. Nu este, prin urmare, atît de dificilă decodificarea subiectului desemnat prin pronumele „ei” și nici a formulei „sîngeroșii utopiști”. 88 Mariana Marin, Sîngeroșii utopiști, în Un război de o sută de ani. Utopii și alte poeme de dragoste, Albatros, București, 1981, pp. 5-7. 220 Scopul „războiului” este revelat de un citat extras de autoare din Jocul cu mărgele de sticlă de Hermann Hesse, care stabilește și legătura de sens între titlul și subtitlul poemului, lăsînd să se înțeleagă că perioada foiletonului, respectiv „epoca foiletonistică”, reprezintă tocmai negarea și dezertarea de la „conștiința intelectuală” lucidă și critică, pe care încearcă să o mențină trează „pretutindeni grupe izolate și mici, decise să devină devotate spiritului și să se străduiască din răsputeri pentru a salva pînă după scurgerea acestei perioade un grăunte din tradiția sănătoasă”.89 Poezia e asimilabilă dintr-o atare perspectivă gestului și atitudinii morale, reclamate ca indispensabile și, care, într-adevăr, „provoacă la atitudine”.90 De fapt, ambivalența imaginii războiului de o sută de ani apare și-n alte contexte. De pildă, în Viclenia cîntărețului orb, ea este asociată prezenței benefice, indispensabile a poetului, în momente de „întuneric” al spiritului: „Ehei, viclenia cîntărețului orb! / Cînd îți întinde o mînă / ai putea ilumina o sută de ani, în plină iarnă / a spiritului”.91 Iar în Ieșirea la mare războiul se referă la existența care trebuie trăită, cu tot imprevizibilul cu care ea obligă pe fiecare individ să se măsoare: „viața deschisă brusc la picioarele noastre / ca începutul războiului de o sută de ani”.92 Poemul concluziv reia simbolul grădinii de trandafir, recurent în opera poetică a autoarei ca spațiu al memoriei și al căutării înfrigurate a adevărului, arătînd distanța parcursă între timp, care a condus explorarea pînă la un prag al exasperării și damnării interioare. Revelația este aceea a unei 89 Ibid., p. 7. 90 Costi Rogozanu, „Prefață fără citate”, în Mariana Marin, Zestrea de aur, antologie de autor cu un text critic de C. Rogozanu, Ed. Muzeul Literaturii Române, București, 2002, p. 8. 91 Mariana Marin, Viclenia cîntărețului orb, în Un război de o sută de ani. Utopii și alte poeme de dragoste, p. 20. 92 Idem, Ieșirea la mare, în op. cit., p. 64. 221 noi „religii” a scrisului, cu conotațiile expuse deja mai sus, care schimbă total ființa, supunînd-o unei asceze severe. Spațiul grădinii e singurul „loc” unde eul ar putea continua să existe. Ultimele versuri conțin însă un pasaj extras din Ecclesiast și repetat, astfel că tonul capătă nuanțe profetice. Poezia nu este un refugiu ideal, ci unul incomod, care-și obligă creatorul la „vărsare de sînge și pustiu”, la o implicare existențială problematică, impregnată de obsesie și suferință: Acum, cînd grădina de trandafir este închisă în mine / ca într-o cămașă de forță / și îmi picură pe limbă un suflet prea mare și toxic; / cînd vreau cu adevărat să înțeleg [...] // poate voi avea curajul să mărturisesc: / «Să aduci pe lume o religie plesnind de sănătate / și să o dai celor mai singuri în viață decît în moarte. / Vărsare de sînge și pustiu să fie doar pentru tine / și ai tăi. / În urma carelor de luptă vei vedea atunci visătoare / litere de foc. / 93 Acolo, animal tînăr, ți-e dat să trăiești și să mori».93 Totuși, încrederea în poezie triumfă dincolo de utopiile înfrînte, despre care aflăm pe parcursul volumului în mod repetat: „și utopiile - cîinii tăi de casă / ți se preling printre degete ca niște țigări aprinse”.94 Protagonista versurilor își cultivă propriile iluzii, dar ajungînd să constate cu o anumită disperare prăbușirea acestora, care o conduce în Utopii și alte poeme de dragoste să-și alimenteze, la limită, utopia propriei dispariții. Pentru a conota prăpastia creată între obstinația cu care și-a întreținut himerele și falimentul lor, apelul la metatext și autocitarea titlului, cărora li se asociază o referință culturală, indică, pe alt plan, atenția cu care autoarea își construiește subtil poemele, relansînd simetric, din aproape în aproape, motive, sintagme, către un final de efect, pregătit: 93 Idem, Campanie la miazănoapte, în op. cit., p. 76. 94 Idem, Campionat de popice, în op. cit., p. 43. 222 Gata de hohot, / - în acea după-amiază de septembrie, / în care Gulliver scîncea în coapsa ta dreaptă / și tu îi citeai Utopii și alte poeme de dragoste. / Gata să crezi în iubirea aproapelui / și tocmai de aceea să strîngi bine perna în brațe / (și să-i întorci și obrazul celălalt) / Gata de dispariție / Pentru că altfel nu se mai poate / și nimeni nu-ți spune nimic.95 Revenind la primele pagini ale volumului, deja din al doilea poem începe să se profileze figurația predilectă, emblematică pentru a doua tendință de început a poeziei Marianei Marin și pentru opera ei ulterioară. Flagelarea memoriei, revolta perpetuă, excentricitatea, boala, mînia, nebunia sînt semnele unei intensități interioare paroxistice, interpretate de Ion Bogdan Lefter prin prisma unei adevărate mistici neo-romantice, cu consecința că versurile acestea, care vor miza pe „nobila «nebunie» a personajului”, tind să „dubleze obsesiile autentice cu o retorică a obsesiilor”.96 Din această cauză finalul poemului încheie rotund bucla deschisă la început, insistînd tocmai pe persistența trăirii obsesive a eului liric și pe oscilația între contradicții interioare - forța și fragilitatea, revolta tragică și nonconformismul adolescentin - care îndreptățesc aplicarea grilei neo-romantice ca mască a damnării reale a Marianei Marin: Mînia ei: / o corabie cu pînze în mijlocul camerei. / Nebunia ei: / corbi, cîți mai mulți corbi / și statuia celebră din piață. / Perversiunea ei: / scîncetul unui robinet sinucigaș. / Nebunia ei: / un război de zăpadă. // A trăit așa mult, mult timp. / Și în fiecare dimineață se trezea cu un singur gînd.97 95 Idem, Utopii și alte poeme de dragoste, în op. cit., p. 48. 96 Ion Bogdan Lefter, Flashback. Începuturile „noii poezii”, p. 342. 97 Mariana Marin, O nuia de sticlă, în Un război de o sută de ani, pp. 8-9. 223 Ideea unui nou mod de a trăi, una dintre „utopiile” constante și pozitive ale poetei, apare și-n Pe malul liniștit al vulcanului, care exprimă încă o dată o aspirație așa-zis generațională, hrănită benefic de compania prietenilor („În fiecare zi prietenii îmi aduceau o altă imagine / a lumii”). Aparent, iluzia noii lumi suscită entuziasme, încredere, dar și teama de faliment, spaima, autoarea părînd a ști de la început că asemenea fantasme sînt sortite eșecului. Poemul are un aer ironic-jucăuș, oarecum distrat, care va dispărea curînd din maniera de a scrie a Marianei Marin: Sentimentele s-au învechit mai repede / decît mersul împiedicat al bunicii în jurul globului / (vom inventa singuri-singurei calendarul, / abecedarul, planetariul, / groparul, singuri-singurei.) / și bunica n-a mai aflat nimic / despre ce s-a întîmplat într-o gară pustie / [.] / La început spaima nu apărea pe fața oricui; / nici nu se încurca printre atîtea vorbe.98 Sentimentul existenței strivitoare din bacoviana Poema finală („Altfel, e greu pe pămînt”)99 împrumută cîteva acorduri unui terțet al Marianei Marin, intensificînd sugestia sursei cu imagini expresioniste de măcel vag, ceea ce confirmă astfel unul dintre reperele direcției Ivănescu-Bacovia-Eminescu, specifică „orgolioșilor moraliști”: „E greu aici, sub cerul liber / - trăiesc în mijlocul unui patinoar înroșit / noaptea ascult căderea oaselor moi.”.100 Ultima sugestie trimite inclusiv la o frîntură de vers din Lacustră („aud materia plîngînd”),101 menținînd tonul la nivelul patetismului discret, reținut. Retorica nebuniei proliferează pînă la inflație în poemele următoare, în Nunta („nebunia mi-a crescut în ochi ca o 98 Idem, Pe malul liniștit al vulcanului, în op. cit., pp. 12-13. 99 George Bacovia, Poemă finală, în Versuri și proză, ed. cit., p. 59. 100 Mariana Marin, Trăiesc, în Un război de o sută de ani, p. 27. 101 George Bacovia, Lacustră, în Versuri și proză, ed. cit., p. 4. 224 gheară”)102 sau în Colecționara, asociată disperării și sentimentului irecuperabilului. În ultima citată, poeta optează din nou pentru reluarea de versuri în interiorul aceluiași poem, procedînd prin intensificarea efectului în secvența rescrisă. A se compara: „îmi privesc de aproape nebunia” și „îmi vărs cu poftă nebunia”; sau negația simplă față de insistența în negație: „nu mai aștept venirea iernii în acest an” și, mai departe, „nu, nu mai aștept venirea iernii în acest an”.103 În Poem de dragoste, titlu recurent în volum, dar aproape niciodată în relație denotativă cu textul, scopul retoric, persuasiv al discursului, apare exhibat în primul vers („Am căpătat o uriașă forță de convingere”), reiterat spre final („Desigur, căpătasem o uriașă forță de convingere”), tema fiind de fapt oroarea de îmbătrînirea inutilă, „într-o palidă furie”, exprimată cu vehemență sarcastică: „Am îmbătrînit fără să știm mai nimic / despre corăbiile în care bunul Dumnezeu / ne-a numărat oasele [.] / Am îmbătrînit ca niște proști”.104 Ecoul eminescian din O, rămîi, convertit patetic de retorica nebuniei, referințele metatextuale la poemul care tocmai se scrie, despre moartea iluziilor și lipsa de alternative, toate se contopesc în cele trei părți din Ad usum delphini, care poartă drept moto cîteva versuri din Il miglior fabro (sic!) de Virgil Mazilescu. El scria la rîndul său oarecum asemănător, despre „o cîntare tristă”, „cu fruntea pe masă între flori”, cum citim în același moto.105 Poeta își fixează în Mazilescu unul dintre reperele pe care le citează repetat, ceea ce se întîmplă încă o dată și în această carte, în Ultimul poem de dragoste în grădina de trandafir, reluat fără modificări în grupajul din Cinci. 102 Mariana Marin, Nunta, în Un război de o sută de ani, p. 24. 103 Idem, Colecționara, în op. cit., pp. 30-32. 104 Idem, Poem de dragoste, în op. cit., pp. 36-37. 105 Idem, Ad usum delphini, în op. cit., p. 39. 225 Maestrul boem fusese apropiat unora dintre poeții generației ’80. Matei Vișniec îl menționează la rîndul său, în rememorările legate de începuturile sale literare și de atmosfera de la restaurantul Uniunii Scriitorilor, din romanul Negustorul de începuturi de roman.106 Afinitățile dintre Mariana Marin și Virgil Mazilescu sînt motivate de un mod comun de a înțelege rosturile poeziei și de aderența la un anumit profil existențial, care astăzi apare îndoit tragic. Afiliat onirismului poetic, șaptezecistul și optzecista au fost uniți de sentimentul disperării și al exaltării, de percepția acută a morții și de gustul autodistrugerii, dar și de literatura trăită cu o implicare totală, ca unică rațiune de a fi. Poezia care se hrănește la propriu din existența poetului și-i angajează ființa în cel mai înalt grad, așa cum citim, de pildă, în Blocadă continentală („- Ce parte a trupului îți mai rămîne după ce / ai scris poezii, mamă?”), relansează ideea noii religii a scrisului, care să salveze de sufocarea sentimentelor și de neputința cuvintelor de a crea revoluții adevărate. Patetismul autentic al acestor versuri se ivește tocmai din incapacitatea dramatică de a transforma această implicare necondiționată a ființei într-un act eficace, creator de seisme sociale. Conștiința acestei limite e conținută deja în moto-ul din romanul Vicarul de Wakefield de Oliver Goldsmith, care prefațează și completează versurile Marianei Marin cu o idee greu de asumat la persoana întîi în condițiile impuse de cenzură. Citatul intertextual, în acest caz, funcționează ca strategie de ocultare a subversivității mesajului, cu intenția ca masca altei voci să atenueze suspiciunea asupra adevăratelor intenții ale poetei: „N-aveam a ne teme de revoluții / și nici de învins piedici; / toate aventurile noastre se / petreceau la gura sobei; / iar toate călătoriile noastre din / patul albastru în cel cafeniu”.107 106 Matei Vișniec, Negustorul de începuturi de roman, Cartea Românească, București, 2013, pp. 198-199. 107 Mariana Marin, Blocadă continentală, în Un război de o sută de ani, p. 46. 226 În Ultimul poem de dragoste în grădina de trandafir, motivul în jurul căruia se coagulează discursul este anticipat în moto-ul din Regele Lear, care insistă asupra „sincerității” mesajului. Versurile propun un apel, în primul rînd adresat sieși, al vocii lirice care se exprimă ca pe-o scenă, la luciditate și adevăr. Memoria proprie și căutarea febrilă a adevărului se contrapun lipsei de memorie a „Patriei Luminoase”, care îi revelează adevăruri crude, teribile. Se profilează deja un discurs sarcastic și satiric, despre perversitatea violentă a puterii, șarjat fără ostentație, dar marcat de clare accente de denunț: În grădina de trandafir a spitalului / am descoperit legea conservării memoriei vesele, / - astfel de adevăruri din care se vor hrăni într-o zi / urmașii mei, roiurile de cenușă și oase. / Dar, Tu, Patrie Luminoasă! / E una care uită mai bine decît Tine? / Cîte ziduri ți-au mai căzut? / cîți dinți? Și cîte trupuri se mai zbat între fălcile Tale celeste? [.] / Am căutat peste tot adevărul / și nicăieri nu l-am văzut mai bine / decît între fălcile Tale celeste!108 Nota revoltat-grotescă este indicată și de majuscule, precum și de antifraza extinsă la nivelul întregului text. La același efect participă versurile citate din poemul Mîncau la o masă lungă și bogată de Mazilescu, în contextul: „Hai în patria ta luminoasă! / Te vor primi «la o masă lungă și bogată / așa după cum este obiceiul prin părțile noastre răsă-ritene.»”.109 Invitația pare că face aluzie la un festin al complicității, refuzată chiar cu prețul mortificării propriei ființe, așa cum anunță finalul. Autoportretul din Dăscălița aduce o notă ceva mai confortabilă, de autoironie indulgentă, ceea ce nu șterge fondul derizoriu al cadrului. Apar tratate aparent în joacă teme 108 Idem, Ultimul poem de dragoste în grădina de trandafir, în op. cit., p. 70. 109 Ibid., pp. 70-71. 227 existențiale cu impact devastant, precum stagiatura și naveta tinerilor profesori pe meleagurile (rurale ale) patriei, aspecte analizate anterior și la alți colegi de generație, Iaru și Mușina, de pildă, în manieră sarcastică, agresivă, apelînd deseori la procedeele intertextualității. Avem, deci, și un punct de vedere al unei poete. Tînăra profesoară apare bulversată de avalanșa de senzații și de noutatea năucitoare a situației ei de absolventă navetistă, de femeie tînără sofisticată, care se simte complet străină într-un mediu precum cel descris de Mușina, cu „oameni urîți și negri-cioși”, care o privesc straniu. Surpriza de a se descoperi astfel e comunicată în ton cu scenariul și decorul noii existențe printr-un clișeu mediatic frecvent în propaganda vremii, alăturat unei expresii prozaice, voit nepoetice, ținînd de limbajul colocvial: „Într-o dimineață, / să te trezești în brațe cu o realitate doldora, / - ca producția de oțel pe cap de locuitor!”. Profesoara navetistă se apără, căutînd o strategie de rezistență în amintiri și afecte: „viața ta se lipește strîns de geamurile murdare / - și își cheamă în ajutor rudele și prietenii, / pisica și cîinele, / zăpada de anul trecut și mătăniile.”.110 Comicul narațiunii și autoironia complice nu pot anula tensiunea subterană produsă de sentimentul lipsei de viitor, distinct și în poezia pe aceeași temă a celorlalți colegi de generație: „Uite, pe iubitul acesta nou, / îl vei părăsi la fel de sărac și cu părul alb”.111 Finalul personajelor din Cei trei muschetari, materie pe care o va prezenta elevilor, va migra din ficțiune și în realitate, după mecanismul ludic care amintește de poemul arghezian De-a v-ați ascuns... În schimb, între Dăscălița lui Goga, „cuminte prea devreme, copil blajin, sfielnică, bălaie”, și fata hiperlucidă, autoironică, excentrică, în trenci alb, pare că nu există nici o apropiere, poate 110 111 Idem, Dăscălița, în op. cit., p. 49. Idem. 228 doar aceea că pentru ambele cununa „de zile și de visuri / Au împletit-o rele ursitoare”... Cum spuneam, cele cîteva piese de rezistență intitulate „poem de dragoste” sînt - de fapt - poezii din care dragostea lipsește, așa cum se întîmplă în cel omonim, unde întrebarea retorică, cu sens intertextual, conotează lipsa oricărei urme de romantism. E vorba de o elegie în notă complet prozaică, anti-sentimentală, pe ton neutru, vag sarcastic: Ce este un Montague? // Seara cînd mă întorc obosită acasă, / nu se întîmplă nimic. // Mă așez în fața televizorului, / îmi aprind o țigară, / sting lumina, închid ochii. // Poc! Poc! / Pieile roșii.112 O altă temă importantă care se profilează în ultimele poeme ale cărții, migrînd apoi în cele ulterioare, este oroarea de monstruozitatea interioară și exterioară, cu semnificații plurisemantice: „Uneori monstruozitatea vine din noi”, avertizează poeta.113 Sau, specular în amplul poem Bruta, „putreziciunea, cu miros dulce de măr”, dar și cea care însoțește analiza introspectivă (iubirea, iluziile) atrag falimentul întregii existențe.114 Pînă la publicarea volumului al doilea, au mai apărut în Cinci douăsprezece poeme, reunite sub titlul La întretăierea drumurilor comerciale, titlu păstrat ca primă secțiune din Atelierele. Aproape toate sînt piese de rezistență, dintre care Elegie (prima), Asistența de noapte și Limba scrisă sub pleoape au fost reluate atît în Aripa secretă (1986), cît și-n Atelierele, culegere publicată în 1990, deși compusă între 1980 și 1984, deci, după ce fusese ani la rînd blocată de cenzură, iar Elegie (a doua), Leprozeria, Pumaho și Partida doar în Atelierele. Placheta este semnificativă și pentru că unele dintre poeme continuă formula din prima carte, în timp ce celelalte, 112 Idem, Poem de dragoste, în op. cit., pp. 58-59. 113 Idem, Un măr dulce, dulce, în op. cit., p. 61. 114 Idem, Bruta, în op. cit., pp. 66-68. 229 elegiile - Asistența de noapte și chiar Leprozeria și Pumaho -mizează deja pe mesajul etic comunicat în mod direct, răspicat, din care tind să dispară reminiscențele epice, în favoarea confesiunii. Aceste poezii trec în cărțile de mai tîrziu fără modificări (există o singură excepție pe care o voi comenta) ele fiind suficient de subversive deja în această primă versiune, încît apare destul de paradoxal că unele dintre ele au putut trece de cenzură. Leprozeria este un fel de scrisoare deschisă către scriitorul Sebastian Reichmann, care emigrase deja după „tezele din iulie” în Franța, așa cum mai tîrziu îi va dedica epistole în versuri altui poet exilat, Emil Hurezeanu, coleg de generație. De altfel, Reichmann îi va traduce în limba patriei sale de adopție placheta de versuri asupra căreia mă voi opri, ce avea să apară la Paris în ediție bilingvă, în 1990.115 În poemul-dialog, Mariana Marin îi scrie interlocutorului despre „bolile sociale” care, „aidoma bolilor de piele, / proliferează subtil”,116 referindu-se la maladiile sistemului în care ea rămăsese prizonieră, după ce mai înainte făcuse aluzie la anul invadării sovietice a Ungariei. Îi mai povestește prietenului despre rigorile autocenzurii, exprimîndu-se sarcastic prin antifrază („Ce bine e să stai mai tîrziu / cu un ghemotoc de 115 Idem, Au carrefour des grandes routes commerciales, trad. de Sebastian Reichmann, Est-Samuel Tastet, Paris, 1990. E semnificativ și faptul că poezia Marianei Marin beneficiază, ca puține altele din generația ’80, de un volum antologic în ediție bilingvă, româno-italiană, apărut în 2013 la București, Zestrea de aur - La dote d'oro. Pentru referința completă asupra publicației, cf. Bibliografia. Volumul include poeme extrase din toate culegerile poetei. De asemenea, cu excepția antologiei Nuovi poeti romeni, apărută în 1986, poezii ale sale au fost selecționate în toate celelalte antologii bilingve româno-italiene, menționate în Bibliografia finală. 116 Mariana Marin, Leprozeria, în Romulus Bucur et alii., Cinci, p. 66. 230 hîrtie lipit de cerul gurii”), conștientă de „nuditatea” (a se citi sinceritatea prea brutală) poeziei ei, nepotrivită cu „veacul eunuc”. Singura modificare operată la trecerea poemului în Atelierele are loc în contextul „de la tandrețea de Atunci”, radicalizat în „de la crima de atunci”,117 pasaj care pregătea încheierea „scrisorii” cu versurile imediat următoare: „la cinismul de Acum, / cărțile morților au licitat viețile sfinților / și ai învățat să pierzi”. Persoana a doua singular se referă indubitabil la adresantă, iar veștile nu sînt atît de ordin biografic, privat, ca într-o corespondență normală între vechi prieteni, ci transmit tensiunea unei profunde dezordini etice și politice, care implică direct identitatea poetei. Titlul grupajului, citat anterior, reapare într-un vers din poemul Pumaho, unde i se și clarifică semnificația. „Întretăierea drumurilor comerciale” este de fapt locul rău, abisul moral și existențial, bolgia asemănătoare cu cea dantescă, despre care scrie Mariana Marin în toată opera ei poetică: „La întretăierea drumurilor comerciale / se poate muri prin utopie sau uitare de sine” și, mai departe, „La întretăierea drumurilor comerciale, / memoria scapă esențialul, ca într-un fel / de uriașă măcelărie, unde mirosurile / se destind și pe cer e numai fum”.118 Un fel de vortex fără scăpare, monstruos și infernal, „între Scylla și Charybda”, ca în Partida (din același ciclu). Imaginea măcelului și descompunerii organice fusese deja dezvoltată în versurile imediat anterioare, iar citatul din inocenta și feerica Iarna pe uliță de Alecsandri, încorporat în text odată cu înlocuirea substantivului mai neutru „rîu” cu „cer”, contribuie la intensificarea sugestiei crude, care prelungește carnagiul în imaginea sinistră a crematoriului. În fine, în lunga strofă concluzivă, 117 Idem, Atelierele (1980-1984), Albatros, București, 1990, p. 20. 118 Idem, Pumaho, în Romulus Bucur et alii., Cinci, pp. 67-68. Evidențierea în cursive îi aparține poetei. 231 poeta rescrie și așază în ordine diferită versuri anterioare ale poemului, reconfigurîndu-le și mai explicit politic. Toposul măcelăriei se extinde la întreaga condiție existențială a poetei, care se înverșunează să noteze tot ceea ce observă în jur, ca singură modalitate de a se mărturisi celorlalți. A înregistra realitatea din jur la modul fotografic, în toată nuditatea ei, „doldora” - cum se exprimă Mariana Marin - de oroare, este și unul dintre punctele principale ale programului estetic al generației: „Trebuie notat totul, / chiar dacă mă pocnești, / în această uriașă măcelărie, / unde mai crezi că te poți salva / printre hălci de ardei gras, / unde ai visat și ai scris, / ca o manșetă roasă de viață”.119 În acest punct, Pumaho anticipează tehnica notației seci, albe, din convenția jurnalului Annei Frank, adoptată în Aripa secretă ca modalitate extremă de transcriere a propriei existențe, percepute ca fiind în pericol de extincție. Partida evoluează treptat, din aproape în aproape, pe schema poeziei despre insinuarea morții care avansează în ritmul mutărilor de la jocul de șah. Așteptarea „cu sufletul la gură” a desfășurării evenimentelor coincide cu așteptarea „întoarcerii limbii scrise sub pleoape”, sintagmă care dă titlul ultimului poem din ciclul cuprins în Cinci.120 Imaginea pare a numi limba autenticității ființei, prin care se exprimă trăirea și conștiința, necenzurate și netrucate. O asemenea condiție poate fi atinsă printr-un somn dulce, la granița cu moartea, așa cum îl concepe Virgil Mazilescu, din al cărui poem, Prima poveste pentru Ștefana, Mariana Marin citează din nou cîteva versuri ce au cadența unui frumos cîntec de leagăn: „dormi dormi somnul te duce de pe lume / te spală și te piaptănă și te împarte / copiilor săraci te-am și uitat”.121 Este 119 Idem. Evidențierea în cursive îi aparține poetei. 120 Idem, Limba scrisă sub pleoape, în op. cit., p. 77. 121 Idem, Partida, în op. cit., p. 75. 232 interesant că relația intertextuală cu poezia lui Mazilescu nu ia niciodată forma conflictului sau a negării sursei. Din contră, insertul se integrează în noul context într-o optică a complementarității și continuității tematice, de-o armonie remarcabilă și într-un raport de osmoză neîntîlnită la alți scriitori ai generației. Atitudinea e comparabilă cu cea a unui omagiu indirect, nemărturisit ca atare. Așteptarea limbii de sub pleoape e un prilej de introspecție: „Atît de multă moarte / Pentru atît de puțin trup? / [...] / Dar la urma urmei de ce atîta uitare de sine / în pumnul strîns și colorat / De sîngele vînăt și gros?”.122 Adevărul existenței și al „conștiinței tumefiate” are implicații și asupra scrisului. Se sondează posibilitatea de a „suci gîtul metaforei”, urmînd ca alte consecințe literare să fie enunțate în piesa lirică următoare. În acesta, interpretarea poate să difere în funcție de încadrarea lui în diversele contexte de receptare, mai întîi, în Aripa secretă, în scenariul Annei Frank și apoi în Atelierele, unde încheie ciclul Elegiilor. Poemul „înalt”, „amețitor”, a cărui vreme a trecut, este acela modernist, autoreflexiv, solemn și orfic, închis în propria esență și refractar la realitatea concretă, banală, cotidiană. Cumulînd secvențele din volumele ulterioare, unde reapare aceeași idee, în accepția Marianei Marin poezia va vorbi despre realitatea referențială, care se va limita la „gîndul negru și sîrma ghimpată”, în timp ce înalte și amețitoare aveau să fie realitatea și sentimentul singurătății, surse privilegiate ale scriiturii ei: „Vremea poemului înalt, amețitor, / a trecut. / Gîndul negru și sîrma ghimpată / vor ține minte doar aceste elegii // și o feroce singurătate, / amețitoare, înaltă.”.123 Cu publicarea volumelor al doilea și al treilea ale Marianei Marin, în care intransigența mesajului moral se 122 123 Idem. Ibid., p. 77. 233 acutizează pînă la rostirea fermă, categorică, intrăm într-o zonă a literaturii care trebuie explorată și interpretată cu ajutorul instrumentelor sociologiei, iar studierea comparată a acestor cărți permite cititorului de astăzi să înțeleagă în primul rînd în ce termeni și cu ce consecințe devastatoare s-a declinat în anii ’80 (ca și-n alte momente) raportul dintre opresiunea sistemului, exercitată prin cenzură, și libertatea de expresie a scriitorului. În al doilea rînd, o astfel de analiză arată în mod detaliat care au fost mecanismele și tipul de presiune prin care s-a manifestat cenzura, atunci cînd a admis totuși publicarea unor texte literare sau volume întregi, precum și atunci cînd a respins apariția celor mai curajoase și incomode dintre aceste opere. Cum e deja cunoscut, Aripa secretă, a doua plachetă a autoarei în ordine cronologică, editată în 1986, după ce i se ceruseră „retușuri” importante și repetate, trebuia să fie de fapt a treia, căci - explică istoricii literari ai generației în calitatea lor de „martori oculari”124 - autoarea predase deja înainte manuscrisul Atelierelor, judecat ca indezirabil pînă la căderea regimului. Publicarea lui în 1986 a avut loc în urma unui așa-zis „pact cu diavolul”, după ce editorul, Florin Mugur, desemnat de autoare la reeditarea din 2002 ca „adevăratul lector al acestei cărți”, îi sugerase că posibilitatea de salvare de la condamnarea definitivă în sertar ar fi fost să „închine” culegerea -în mod de-a dreptul neverosimil.- păcii, așa cum apare scris, de fapt, pe ultima copertă. În acest volum, Mariana Marin a camuflat mesajul incendiar al majorității poeziilor ei în rama jurnalului Annei Frank. Printr-un asemenea subterfugiu, se reușea și recuperarea unor texte din Atelierele în discursul tinerei victime a Holocaustului, discurs devenit în textul de Ion Bogdan Lefter, O oglindă purtată de-a lungul unui drum, p. 100. 124 234 seconde main parabolic, de împrumut. S-a obținut astfel o relativizare a semnificațiilor, deplasînd accentul protestului de pe contextul social și politic autohton, pe un totalitarism de factură nazistă, depășit și datat din punct de vedere temporal, îndepărtat și ca localizare spațială a evenimentelor. Autoarea va dedica reeditarea Aripii secrete (cuprinsă în ediția antologică Zestrea de aur) din 2002 editorului său de atunci, Florin Mugur. „Travestiul” la care s-a recurs în acest caz revelează o logică a ocultării, la limita supraviețuirii sensului (și a literaturii), sens deturnat, dar încredințat restabilirii lui de către cititor printr-un pact vital pentru text, asemănător celui descris de Mircea Cărtărescu,125 cu ocazia invitării sale la 125 Mircea Cărtărescu, Festa della Poesia, 7 mai 2004, Universitatea din Torino, înregistrare transcrisă (p. 4). Poetul a răspuns în limba română, fiind tradus în italiană pentru publicul prezent de Prof. Bruno Mazzoni (Universitatea din Pisa). Din motive practice, am transcris atunci, din înregistrarea audio, doar părțiile în limba italiană, nepăstrînd fișierul audio. Citatul din corpul textului reprezintă traducerea în română a versiunii italiene pe care o furnizez în această notă: „La censura non funzionava perfettamente. Non era la Stasi della Germania democratica. [.]. Tutto era nego-ziabile. Piuttosto di frequente, lo scrittore, l’editore e il censore stavano davanti a un calfe per discutere dell’opera. E ovvio che nessun libro poteva essere pubblicato prima di passare tra le maglie della censura. Potevano capitare le cose seguenti: lo scrittore poteva essere invitato a introdurre nel libro alcune pagine che, in realtâ, egli non desiderava che venissero pubblicate. In questo modo, il censore poteva fare il suo compito, tagliando le pagine che erano state aggiunte. Alcune poesie che contenevano elementi di critica riguardo al sistema politico venivano pubblicate, ad esempio, con una nota a pie pagina, del genere: «Roma, 1974». Roma poteva essere criticata in qualsiasi momento, peggio era se la cittâ fosse Bucarest. Questo gioco ha funzionato per alcuni anni con la punta massima nel 1984, finche piano piano le porte si sono chiuse nel 1985”. 235 ediția din 2004 a manifestării internaționale anuale dedicate poeziei universale de către Universitatea din Torino, unde poetul a fost întrebat cum funcționa cenzura în România comunistă: Cenzura nu funcționa perfect. Nu era [organizată ca] Stasi din Germania democrată. [.]. Totul era negociabil. Destul de des, scriitorul, editorul și cenzorul se întîlneau la o cafea să discute despre operă. Evident că nici o carte nu putea fi publicată înainte să treacă prin filtrele cenzurii. Se puteau întîmpla următoarele lucruri: scriitorul putea fi invitat să introducă în carte unele pagini, care, de fapt, nu dorea să fie publicate. Astfel, cenzorul putea să-și facă datoria, tăind paginile care fuseseră adăugate. Unele poezii care conțineau elemente de critică la adresa sistemului politic apăreau publicate, de exemplu, cu o notă de subsol, de genul: «Roma, 1974». Roma putea fi criticată în orice moment, mai rău era dacă orașul în cauză ar fi fost Bucureștiul. Acest joc a funcționat cîțiva ani cu apogeul în 1984, cînd încet încet porțile s-au închis în 1985. Și-n cazul Marianei Marin, perioada de referință este exact cea indicată de Cărtărescu și coincide cu anii de izolare culturală autoimpusă a României, tot mai accentuată, față de lumea liberă, ani de criză internă generalizată, nu doar în privința libertăților de exprimare. Așadar, volumul al treilea, Atelierele, apărut în condiții de libertate în 1990, restituie versiunile inițiale (originale) ale poemelor deja absorbite în Aripa secretă, încît compararea textelor va oferi o ilustrare elocventă, aplicată, cu privire la omisiunile, substituțiile și intervențiile pe text care făceau o operă publicabilă, și, din contră, sînt indicative pentru ceea ce nu putea trece de standardele cenzurii. „Jocul” acesta forțat, dramatic, tragic chiar, i-a garantat autoarei publicarea cărții, deși N. Manolescu, drastic în judecata emisă, califică drept foarte discutabilă strategia lui Florin Mugur, acuzat de blocare în rudimentele mentalității 236 cenzurii care se practica în „obsedantul deceniu”, iar apariția culegerii, în acele circumstanțe, o „farsă”.126 Cum am arătat, autoarea n-a fost de aceeași părere nici atunci și nici cînd și-a reeditat volumul. Recursul la scenariul parabolic îi este comun și lui Matei Vișniec (ca și altor colegi precum Petru Romoșan și Ion Mureșan), din a cărui poezie nu lipsește nici protestul politic exprimat în mod nemediat. În primul ciclu din Aripa secretă, cu un titlu cvasi inofensiv, Anul acesta cireșele, tonul pare studiat încît să se mențină la un nivel convenabil pentru criteriile cenzurii. Deși cartea se deschide cu un poem omonim cu titlul ei, semnificația sintagmei titulare rămîne obscură, efect pe care poeta nu îl perpetuează la începutul ciclului ulterior, denumit tot Aripa secretă. Acest al doilea și ultim ciclu, cel mai consistent, este așa-zicînd „prefațat” de o notă a Marianei Marin, în care ea leagă subtil clandestinitatea Annei Frank („victimă a obtuzității spirituale care s-a însoțit de atîtea ori în istorie cu moartea”,127 refugiată în „aripa secretă” a clădirii din Amsterdam, de unde va fi deportată în lagărul nazist de la Bergen-Belsen), de propriul destin, într-o lume frapant de asemănătoare, „într-o Europă nu mai puțin contradictorie și neliniștitoare, grăbită parcă să reintre într-o altă zodie întunecată”. Pentru a nu trezi suspiciunea cenzurii, autoarea ține să precizeze că poemele sale reprezintă o operă de ficțiune, proiectată doar ca să imagineze destinul Annei Frank salvată din lagăr și continuîndu-și viața ca scriitoare. În mod indirect, poeta se „reîncarnează” în această victimă a nazismului, ajunsă la maturitate și care ar fi reflectat în 126 Nicolae Manolescu, Literatura română postbelică., vol. I, Poezia, p. 384. 127 Mariana Marin, Aripa secretă, Cartea Românească, București, 1986, p. 19. 237 literatura pe care ar fi scris-o un alter ego ideal, cu care vocea lirică din carte se identifică, intrînd în „rolul” personajului Anna ca într-o piesă de teatru tragică și asumîndu-și un discurs și o retorică specifice: „Destinul Annei Frank a rămas multă vreme un fel de seismograf de tip moral și un semn de întrebare”.128 Deci, poemele inițiale aduc cîteva note biografiste, identificabile în elegia erotică delicată, fie cu personaje de basm (Poem de dragoste), fie pe teme mai larg existențiale (Mantaua unui poem de dragoste, Scaieți verzi), anunțînd în ultima citată un fel de relaxare a obsesiilor, în așteptarea cuceririi unei sperate libertăți interioare. Dar nu poate să nu surprindă un text precum Definiție, în care autoarea se simte parcă obligată să explice propria accepție despre sensul cuvîntului „pace” din bizara prezentare de pe coperta cărții ei, alegere care o va fi tulburat destul de mult: „Dincolo de ipocrizia / cu care unii au înconjurat cuvîntul pace, / l-au umilit prin toate dezacordurile, / i-au rîs în față, / l-au mituit pe ascuns, / l-au îndepărtat de adevărata lui semnificație, // e plînsul meu / care nu se vede”.129 Ca să intre în rol, Mariana Marin reparcurge în primele poezii episoadele biografice cunoscute ale personajului ei, ipostaziat în decorul simplificat al mansardei din Amsterdam, iar dacă în Poemul. La 13 ani deosebirea dintre vocile lor e indubitabilă, în Prinsengracht 263 discursul nu are un emițător la fel de ușor de identificat, cele două identități părînd că s-au contopit. Conștientă de acest artificiu, poeta mizează pe el pentru a-și transcrie pe pagină propria confesiune, protejată de redutabilul „travesti”. O ambiguitate atît de fertilă dă naștere unei poetici a vocilor cu diverse strategii. Astfel, poeta are mai multe opțiuni: 128 129 Idem. Idem, Definiție, în Aripa secretă, p. 15. 238 să se adreseze direct personajului la persoana a II-a singular, asigurînd-o de înțelegerea ei consolatoare care vine din experiența existențială, mai degrabă decît dintr-una pur intelectuală (Elegie), sau să recurgă la persoana a III-a, cu intenția unei duble obiectivări, mai întîi față de ea însăși și apoi în relație cu povestea „împrumutată”, ca-n Terapeutică din anii ciumei brune. Sau să creeze cadrul unui posibil dialog între poeme: în Îmi vorbește Anna Frank sau Vorbește Anna Frank vocea e a protagonistei din jurnal, dar - din nou - cu posibilitatea dedublării identității, așa cum se întîmplă în ultima poezie citată, unde masca asigurată de titlu îi permite autoarei să treacă la persoana I enunțuri cu referent în dezastrul social al anilor ’80, fără ca textul să fie eliminat de cenzor din cuprinsul cărții: „Diseară se va stinge din nou lumina. Camuflajul ferestrelor. / Mi-e frig. Mi-e frică. Sînt paralizată. / La capătul puterilor”.130 Treptat, poeta îi transferă interlocutoarei sale ideale forme și imagini recurente ale propriului imaginar, ceea ce explică reluarea unor sintagme cheie din producția ei poetică, dar și a unor idei care țin de mecanismele literare. Se detașează în aceste contexte opțiunea pentru prerogativele privirii, în detrimentul puterilor ficțiunii: Un război de o sută de ani / la întretăierea drumurilor comerciale, / - știai ce te-așteaptă! Iată-te deci, Anne Frank, / rotind ușor mașinăria privirii bolnave [.] / Să oprești ficțiunea pe treptele castelului de apă / de la sfîrșitul a două războaie [.] / Sau (mai bine) să pornești mașinăria privirii / în mansarda în care te ascunzi / spre spaima și freamătul celor care te citesc?131 Un poem precum Asistență de noapte, apărut mai întîi în Cinci, pune o problemă fundamentală pentru poezia Marianei Marin, aceea de a stabili - parafrazînd-o pe poetă - gra- 130 Idem, Vorbește Anna Frank, în op. cit., p. 58. 131 Idem, Castelul de apă, în op. cit., p. 24. 239 nița dintre adevărul din experiență și cel din imaginație. Altfel spus, cîtă trăire autentică intră în poem și cît artefact (tehnică poetică, retorică a suferinței sau a disperării): „Cît adevăr în experiență atunci? / Și cît în imaginație?”.132 Co-mentînd deja primul volum al colegei sale de generație, Ion Bogdan Lefter sesizează cu acuitate tensiunea singulară pe care acest raport o implică în poezia Marianei Marin: Impactul de neocolit dintre aceste două extreme - implicarea totală a confesiunii directe și detașarea manipulării lucide a poeziei - dă versurilor Marianei Marin un dramatism remarcabil, ieșit din efortul de a păstra nealterată confesiunea în fața grilei trădătoare a poeziei. [.]. Scepticismul celui care, știind totul despre poezie, știe că poezia nu poate spune «totul» se lovește de sentimentul (motivat în ordine morală) că «trebuie» spus totul.133 Cum am mai notat, tot obsesia de a spune totul despre realitatea existențială decide și recursul la mijloacele intertex-tualității. Astfel, un titlu complicat precum Sondekommando propune un poem despre monstruozitatea complicității cu puterea criminală, imputabilă individului comun, manipulat de istorie și inconștient de colaboraționismul pe care-l perpetuează. Mecanismul pervers apare explicat indirect, prin intermediul unui fragment citat din Mother Night de Kurt Vonnegut, în chip de notă. Vocabula din titlu denumește, așadar, un detașament special format la Auschwitz din prizonieri care trebuiau „să-i însoțească pe condamnați spre camerele de gazare, iar apoi să le tîrască trupurile afară”, urmînd să fie la rîndul lor uciși.134 Pornind de la acest element de reconstituire istorică, trecut într-o notă de subsol, poeta găsește un corespondent pentru situația apropiată de lumea proprie, 132 Idem, Asistență de noapte, în op. cit., p. 28. 133 Ion Bogdan Lefter, O oglindă purtată de-a lungul unui drum, p. 98. 134 Mariana Marin, Sondekommando, în Aripa secretă, p. 29. 240 simulînd că discursul se menține în rama poveștii antinaziste: „Cărătorii de cenușă de azi, / viitoarea cenușă de mîine, / noi am întrecut în splendoare Inchizițiile de altădată / (chiar dacă uneori - pe la începuturi - / le-am plîns din pudoare la piept, sărutîndu-le dreapta). / Sinucigași în slujba sinucigașilor”.135 Imaginea obsesivă a „întretăierii drumurilor comerciale” revine (a cîta oară?) și-n poemul Amsterdam, acumulînd noi valențe semantice, în prelungirea celor deja menționate, și conotînd răscrucea - în sens existențial și literar -, cu alte cuvinte fundătura, drumul disoluției, pe care ființa se pierde ca-ntr-un labirint: „Tu spui aici e locul unde pierind se scrie / același vers hrănindu-se din tine și barbar. // Hilară mi se pare azi rătăcirea ta. / Hilară și viața, lipsită de noroc”.136 Poemul este reluat în Atelierele, ca Elegie XVII. Poeziile din volume sau cicluri diferite comunică multiform între ele, precum Elegie din Aripa secretă (reluată fără variații în Atelierele) cu Limba scrisă sub pleoape, completînd împreună o definiție personală a poemului. Acestuia nu numai că i-a trecut vremea în care a fost autoreflexiv și desprins de realitatea imediată și de trăirea autentică, dar ireversibil este acum și timpul atitudinilor romantice. Inclussiv „complexul neo-romantic” pe care îl afișase poeta în prima carte apare acum negat, mai întîi prin rescrierea lucidă a unui distih eminescian în Elegie („E dusă vremea / ce fruntea-mi de copil voia să ardă”),137 precum și prin recunoașterea în cheie critică a acelui „patetism puțin «peste marginile admise»”, despre care pomenește în Mesaj către Anne.138 Versul din Elegie intră, deci, în dialog cu Trecut-au anii. în pasajul: „Povești și 135 136 137 138 Idem. Idem, Amsterdam, în op. cit., p. 31. Idem, Elegie [E dusă vremea], în op. cit., p. 41. Idem, Mesaj către Anne, în op. cit., p. 66. 241 doine, ghicitori, eresuri, / Ce fruntea-mi de copil o-nseninară, / Abia-nțelese, pline de-nțelesuri”.139 Spre deosebire de contextul eminescian, accentul cade pe stingerea ardorii, care anunță o vreme a resemnării, foarte diferită de vîrsta eresurilor copilăriei din textul-oglindă, și, în continuarea versurilor din Limba scrisă sub pleoape, pe un prozaism al realității (și implicit al scriiturii), împins pînă la sordid: „E dusă carnea suplă din cuvinte / și iar ne vrea / noroiul peste care se întinde”.140 O altă Elegie, reluată și ea în volumul ulterior, îi anticipează semnificația titlului acestuia din urmă. Explorarea realității este și un drum către sine, o introspecție în propria conștiință, îi mărturisește poeta Annei Frank: „Eu am avut curajul de-a lucra la rădăcina Răului, / de a deschide acolo atelierele / «celui care vrea să se apropie de sine», / celui care nu vrea să cucerească decît adevărul său”.141 Generalizarea temporală din versul final, în versiunea din Aripa secretă, impusă probabil de cenzură, e înlocuită în versiunea originală, apărută în cartea următoare, de o determinare stringentă, acută („de pe acum”), care aduce în prezentul imediat o interogație deja problematică precum: „Auzi și tu viscolul care ne spulberă [de pe acum] viitorul?”. Prin urmare, motivul simbiozei dintre cele două „personaje” feminine este legat de tragedia viitorului lor confiscat. Complicitatea lor nu e un simplu subterfugiu retoric, ci, din partea poetei, o nevoie interioară de a se autoanaliza și autoproiecta într-o imagine exemplară, atît de profundă și cuprinzătoare încît să reverbereze într-o sinteză a temelor operei ei - suferința, moartea, revolta împotriva sistemului -, ceea ce a ajutat-o să-și disciplineze și limpezească propria 139 Mihai Eminescu, Trecut-au anii, în Poezii, ed. cit., p. 171. 140 Mariana Marin, Elegie [E dusă vremea], în Aripa secretă, p. 41. 141 Idem, Elegie [Tu nici nu știi], în op. cit., p. 43. 242 poetică. În fine, alte trei texte, care au suferit modificări la includerea lor în prezentul volum, apar în forma autentică în cel amînat în timpul comunismului. În Textul care a privit la stînga, apoi la dreapta substituțiile sînt semnificative, din nou, tocmai pentru modul în care trebuiau cifrate mesajele literaturii în „epoca foiletonistică”. De pildă, versul „normalizat”, „Acela - povestea înfrigurată Margot, în seara mansardei”,142 suna în original, în afara scenariului despre Anna Frank, foarte diferit, dar mult mai verosimil în raport cu realitatea contingentă: „Dictatorul -povestea înfrigurat un prieten”.143 Iată, deci, că subiectul micii narațiuni era imposibil de numit în maniera în care a făcut-o Mariana Marin în versiunea necenzurată. Textul glisează, deci, într-un metatext, sau mai degrabă, într-o mise en abyme despre rosturile poeziei (literaturii) în vremea dictaturii, codificat în Aripa secretă pînă la o aluzivitate care să-i asigure acceptabilitatea. Îmblînzirea poemului începe încă din titlu în Racul, inclus în Atelierele ca Racul istoric, propus - adică - acolo vădit în cheie politică. Evident că-n prima versiune, discursul nu este adresat Annei, deci era firesc ca numele să nu apară la sfîrșitul primului vers. De asemenea, deicticele nu indică un „tu” care să se refere la personajul jurnalului, ci un „noi” mult mai concret, denumind atît pe cititori, cît și pe poetă. Citez, indicînd între paranteze diferențele din orginal în versurile centrale, în acest poem despre incapacitatea maselor de a reacționa în fața răului istoric: „Floare a morții indiferența ta, Anne. / [Ne retragem] Te retragi din lume cu perseverența racului. / [Îl lăsăm] Îl lași pe el, / să aibe el dreptatea, / să [ne] te îngroape el 142 Idem, Textul care a privit la stînga, apoi la dreapta, în op. cit., p. 51. 143 Idem, Textul care a privit la stînga, apoi la dreapta, în Atelierele (1980-1984), p. 76. 243 în liniștea serii, / să se bucure el de mirosul [nostru] tău / cînd i se deschid călimări / și [ni] ți se bat în cuie cuvintele, flori ale morții”.144 Ultimul vers vizează cenzura., iar ideea mormîn-tului în „liniștea serii” este un alt ecou eminescian. În schimb, titlul corectat, În aripa secretă, intră într-o relație (chiar dacă nu una dintre cele mai canonice) pe care o putem numi, pe urmele lui Dallenbach, „auto-textuală” cu cel din Atelierele (Casa morții), sugerînd că mansarda simbolică dintr-o aripă a clădirii din Amsterdam, ca și lumea în care a trăit Mariana Marin, era o (anti)cameră a morții. Încă o dată s-a optat în versiunea publicată în timpul regimului pentru încifrarea titlului, incomprehensibil în absența notei explicative de la începutul volumului, voalîndu-l pe celălalt, mult mai „tranzitiv”. De fapt, sintagma „casa morții” avea și un sens mai restrîns, conducînd la o tematică așa-zis feminină, și anume, la o dramă extinsă a feminității din acei ani întunecați. Protestul poetei se exprimă prin opțiunea îndîrjită de a aduce pe lume doar copii de hîrtie, refuzînd astfel să se supună încălcării propriului drept la intimitate, perpetuată de regim ca politică de stat: „Între voi n-au mai rămas / decît acești copii de hîrtie / care traversează dimineața străzile. / Refuzul de-a continua altfel specia, / de-a fi o casă a morții / într-o altă casă a morții”.145 În ultimul volum, Atelierele (1980-1984), cu poezii compuse în anii ’80 (de fapt, al doilea care ar fi trebuit să apară), multe dintre poeme reprezintă - cum am anticipat - versiunile necenzurate ale pieselor de rezistență din cărțile anterioare și, inclusiv, din grupajul cuprins în Cinci, organizate în trei cicluri: La întretăierea drumurilor comerciale, Elegii (douăzeci la număr, unele figurînd înainte cu alte titluri, plus Limba scrisă sub pleoape) și ciclul care dă și titlul plachetei, Atelierele. 144 Idem, Racul, în Aripa secretă, p. 64. Pentru versiunea necenzurată, cf. idem, Atelierele (1980-1984), p. 192. 145 Idem, În aripa secretă, în vol. Aripa secretă, p. 71. 244 Protestul etic, politic - fără doar și poate - este formulat în majoritatea poemelor în mod explicit, categoric. Proporțiile dezastrului social și uman sînt direct transcrise în vers, putîndu-se vorbi de o literatură rezistențială în raport cu puterea, dar și cu canoanele de acceptabilitate ale literaturii perioadei. Sentimentul disperării, al nevrozei și rezistenței ajunse la capăt predomină. Toate acestea explică interzicerea publicării cărții pentru o perioadă de timp relativ lungă. Fiecare ciclu apare precedat de un epigraf, dintre care, poate cel mai incisiv în accepție morală este primul, un distih al Terezei Culianu din În iarba verde, cu trimitere directă la o temă deja exprimată anterior, cea a maculării și a corupției, presupunînd o complicitate amplă, generală, nu doar în rîndul celor care încarnează sursa răului, dar și a celor care o întrețin cu tăcerea lor: „Blăniță albă altădată, / tare ești tu încleiată”. Dedicînd cartea „Prietenilor”, celelalte două cicluri poartă ca moto-uri versuri a trei dintre colegii de generație, cel din Stratan fiind extras dintr-un context deja comentat, interpretabil în cheie etic-politică, iar cele preluate din Ghiu și Iaru avînd primul o accepție existențială în sens mai extins, al doilea provenind din finalul poemului de dragoste Aer cu diamante. E interesant de observat că nu atît versurile poetei tind să se contamineze de cele fără mesaj în sens moral din poemele colegilor, ci că, paradoxal, se întîmplă un fenomen contrar. Astfel pasajul din Iaru, „și restul cuvintelor pînă la moarte”, se pătrunde de mortificarea și alienarea din lumea poetei,146 ca și distihul din Ghiu, „Scriu un poem cu latura de 1 metru / de pe care să mă arunc” (Poem). În schimb, cele două versuri strataniene („Aici, unde noi am ajuns, este mai bine ca binele. / Egali în prostie. Aici este finele”) din a treia 146 Florin Iaru, vers din Aer cu diamante, în Mariana Marin, Atelierele (1980-1984), p. 44. 245 parte a Pentameronului publicat în Cinci - împreună cu poezia din care am citat mai sus a lui Ghiu - fuseseră scrise pe aceeași lungime de undă și stil, apropiate - deci - de filonul moral și politic al autoarei.147 Cu toate că Stratan, ca și Ghiu, a scris mai puțin decît ceilalți colegi de generație o poezie orientată către acel tip de realitate, în moto-uri Mariana Marin decupează cu precizie versuri care afirmă de fapt unitatea de program poetic și de atitudine existențială a acestei promoții literare, care a respins compromisul cu puterea politică într-o manieră mult mai netă în comparație cu generațiile imediat anterioare ei. Dintre „compozițiile” noi, o superbă erotică pe tema morții, Plasa de apă, din care a dispărut orice accent retoric, e precedată de cîteva versuri afine de Paul Celan din Cîntec pentru o doamnă în umbră, iar printre „prietenii” contemporani, autoarea le acordă un loc special în Fără ei poeților germani din România, care tocmai publicaseră în 1982 culegerea de versuri deja amintită, Vînt potrivit pînă la tare. M. Marin recunoaște în poezia implicată politic a poeților germani formați și afirmați cu puțin înaintea generației ’80 un model direct de atitudine intelectuală față de realitatea concretă, socială, un impuls formator al spiritului civil, atît de necesar, și în care află o solidaritate fraternă, ideală sau reală, pentru propriul demers. Referința intertextuală trebuie asociată altora deja menționate în acest început de analiză a volumului, întrucît, alături de Scrisorile lui Emil [Hurezeanu] toate acestea formează o constelație a afirmării spiritului liber, contestatar și în explicită opoziție intelectuală cu regimul politic din România comunistă: „Fără prietenii mei - tinerii poeți germani din România - / subiectivitatea și-ar mai fi supt și acum degetul / în fața realității. / Ușor nătîngă și îngrozită de 147 Bogdan Ghiu, versuri din Poem și Ion Stratan, versuri din Pentameronul, în Mariana Marin, op. cit., p. 73. 246 propria sa umbră, / n-ar fi înțeles niciodată de ce / poezia a fost invadată de mirosul măcelăriilor / și al sălilor de disecție cu program continuu. / [.] / «Ceea ce sînt» ar fi deschis prea tîrziu ochii / spre «Ceea ce sîntem»”.148 Mariana Marin nu se mulțumește să înregistreze realitatea sumbră, sordidă, care o înconjoară, ci trece la demascarea sistematică a acesteia. În Ieșirea din criză, sloganul vehiculat în titlu este denunțat și deconstruit în tonalitate crudă, grotescă, șarjînd replicile pînă la tonul tiradei, pe o scenă a istoriei agonice, căreia se încearcă să i se smulgă măștile înșelătoare: „Ce inutilitate, ieșirea din criză! / Ce farsă! [.]. / Vom rămîne toată viața cu viermele ăsta harnic / (un fel de cancer al pielii) / care a început să ne atace intimitatea”.149 În plan individual, „farsa”, agresiunea socială torturează pînă la paroxism și dezechilibru mintal: „. și rămîn aici, în S-E, / chicotind în fața atrocității”. Eul se transpune într-un personaj de spital psihiatric, imagine emblematică a societății totalitare, supus unei cure de spălare a creierului, precum anumite personaje din teatrul lui Matei Vișniec. Iată, deci, că Mariana Marin recurge la punerea în scenă nu pentru a relativiza sau masca sentimente intime, ci pentru a denunța oroarea generalizată, bine camuflată de mecanisme sociale perverse, iar criza interioară, nerecunoscută ca atare, își descoperă proporțiile monstruoase grație lucidității vocii „narative”. În timpul „terapiei”, persoana a treia devine brusc persoana întîi a tristei „reprezentații”: Nu vrei să încercăm metoda clasică Schultz / pentru combaterea insomniei, spui tu. / «Stai calm, relaxat. / O liniște plăcută te cuprinde. / Un somn plăcut te cuprinde. / Pleoapele sînt grele ca de plumb. / O liniște plăcută mă cuprinde. Sînt calm, relaxat». / Ce farsă, inutilitatea! Ce criză! / Și ce atroce grohăit.150 148 Mariana Marin, Fără ei, în Atelierele (1980-1984), pp. 35-36. 149 Idem, Ieșirea din criză, în op. cit., p. 37. 150 Ibid., p. 39. 247 Nu se poate ști cu exactitate unde se află granița dintre abilitatea poetică și transformarea suferinței în trăire autentică, însă efectul de realitate este unul pe deplin verosimil. Tot astfel, în Scrisorile lui Emil, rezistența interioară găsește puncte de sprijin doar în încrederea în propria poezie: „Experimentam totul febril. / Totul trebuia să se întîmple -îmi spuneam / și în afara încrederii mele dureroase în poezie / nu mai rămînea niciodată nimic în zațul zilei”.151 Dar confesiunea directă, potrivită cu formula corespondenței private, amicale, se comunică la imperfectul estompat al memoriei, care ține deja de un trecut pe cale să se îndepărteze. Astfel, versurile finale adresate lui Emil Hurezeanu, colegul autoexilat în 1982 (data respectivă apărînd precizată între paranteze), sună peste timp ca o teribilă și sarcastică premo-niție: „La Meyerling, / în pragul unei sinucideri imperiale. / În Torida, îți amintesc, / sinuciderea unui creier la marginea imperiului // sub pămîntul tot mai lucid // cînd putregaiul ochilor mei bolnavi / e mîncat de porci în sîngele zorilor”.152 Aceeași atmosferă, decupată cu realismul necruțător specific acestui volum, compus din frînturi epice ale unor amintiri concrete, se încheagă în poemul Poeți, pictori, prozatori (cel mai frumos poem de dragoste al lumii), unde îi regăsim din nou pe prietenii poetei, colegi de generație literară, în atelierul pictorului Ion Dumitriu, martori ai unei istorii suspendate tragic, amînîndu-le destinele creatoare. În cronica sa la volumul de față, Ion Bogdan Lefter povestește amănuntele concrete ale întîlnirii grupului în acea împrejurare, în care discutaseră despre condiția lor și a realității tot mai aspre a acelor primi ani ’80,153 „datele” respective trecînd în atmosfera poemului, ca una dintre cele mai ilustrative modalități ale tranzitivității literaturii Marianei 151 Idem, Scrisorile lui Emil, în op. cit., p. 88. 152 Ibid., p. 89. 153 Ion Bogdan Lefter, „Adevărul vieții de dincolo de text”, în O oglindă purtată de-a lungul unui drum, pp. 101-104. 248 Marin, poetică extrem de fidelă în raport cu cotidianitatea imediată, biografică. Forma dialogică a textului repropune același efect de realitate desprins din episodul concret al întîlnirii, transcris însă cu tonul inciziei glaciale: „Sentimentul că totul băltește - chiar tu o spuneai. [...]. / Sentimentul că totul a murit și sîntem paralizați / că au apărut în suflet scursurile și șobolanii; / că supurăm fix și harnic deodată; / că ni s-a grefat totul direct pe subconștient, / direct pe nervul optic”.154 Piesa de rezistență care încheie cartea mai coboară o treaptă spre sentimentul stingerii energiei vitale, iar parcursul „atelierelor”, cărora poeta le atribuise cîndva sensul unor explorări în căutarea de sine și a adevărului propriei ființe, se sfîrșește cu revelația inutilității experienței poetice trăite. Vocea care însoțește cititorul din primul volum se retrage de pe scena tumultuoasă a piesei, ca un Cațavencu agonic, rămas singur, rostind grotesc ultima replică fără să mai anunțe reconciliant începerea unei petreceri, ci primele acorduri ale unei muzici funebre, la care participă și un alt vers din meditația amară Trecut-au anii: „O, ceas al tainei asfințit de seară // Căci orice e poem a fost uitare / și stingere-n cenușa care l-a aprins // Muzica! Muzica!”.155 Asocierea contrastantă, Eminescu-Caragiale, specifică mai multor poeți ai generației, are și aici rolul de a adînci valența satirică a textului în puncte de maximă tensiune ale lui. În cadrul producției poetice a „moraliștilor-orgolioși”, primele volume ale Marianei Marin și ale lui Matei Vișniec (într-o anumită măsură e și cazul lui Petru Romoșan) adoptă formula unui narativism placat pe scenarii parabolice cu semnificații etice, morale și adesea politice, epurate la Vișniec de orice urmă de retorică, acesta lăsînd inițiativa unui „narator” fals inocent, depășit de stranietatea în care 154 Mariana Marin, Poeți, pictori, prozatori (cel mai frumos poem de dragoste al lumii), în Atelierele (1980-1984), p. 90. 155 Idem, Atelierele, în op. cit., p. 105. 249 plonjează, personaj care înregistrează detașat, aparent neparticipativ întîmplări absurde. Viziunea sa teatrală este generalizată în economia operei, iar recursul frecvent la parabolă apare stimulat de joc (absent însă la autoarea Atelierelor) și ceremonial. Mariana Marin, în schimb, are meritul de a fi împins la limită poezia realului cotidian, aspirînd la o tranzitivitate a socialului care să se apropie cît mai fidel de imaginea fotografică sau cinematografică. 250 CAPITOLUL IV „Travestiuri” intertextuale, înlănțuiri de performance-uri și duble măști în poetica lui Mircea Cărtărescu IV.1. Cosmogonia, ludicul „întors”, „jocurile mecanice” și virtualitățile operei viitoare Mircea Cărtărescu este autorul unei poezii predominant tranzitive, a „realismului biografic”,1 deschisă amplu spre totalitatea cosmică, creatorul unei poezii discursive, orale și deopotrivă livrești, descriptive, expansive și „extensive”,2 în fine, a ceea ce s-a numit în estetica literaturii optzeciste „poezie totală”. Versurile sale sînt produsul unei regii sofisticate și a unei manipulări experte a convențiilor literare, dovedind o virtuozitate combinatorie - lexicală și stilistică -cu totul remarcabilă în ansamblul generației ’80. În cazul operei sale poetice, precum și-n al celei a lui Matei Vișniec, în volumele care aparțin cronologic optzecismului, cîte trei publicate de fiecare pînă în 1985, se profilează deja trăsături ale postmodernismului, variat ilustrat ulterior în poezia ambilor, scrisă pe parcursul anilor ’90 și 2000. Cît îl privește pe Mircea Cărtărescu, trebuie făcută precizarea că Dragostea, deși publicată în 1994, este o culegere 1 Mircea Cărtărescu, „Realismul poeziei tinere”, în Gheorghe Crăciun (îngrijit de), Competiția continuă. Generația '80 în texte teoretice, pp. 119-121: 120. 2 Ion Bogdan Lefter, Flashback 1985. Începuturile „noii poezii”, p. 135. 251 compusă, de fapt, între 1984-1987. Levantul, apărut în 1990, reprezintă o operă care depășește cu atît mai mult optze-cismul, nu doar în sens cronologic, indicîndu-i apartenența deplină la postmodernism. În alt plan, cartea deține o pondere substanțială pentru stabilirea mizelor intertextualității în cadrul oricărei analize a poeziei autorului care se dorește completă. Întregește profilul poetului, diversificîndu-l cu trăsături și atitudini noi, post-optzeciste, dar diferite decît cele prezente în Levantul, volumul mai recent Nimic, apărut în 2010, dar alcătuit din poeme ale perioadei 1988-1992. Pe scurt, în demersul care urmează, mizele intertextualității și ale jocului, numeroase și „distribuite” în planuri stratificate, simultane, angrenînd la rîndul lor desfășurări panoramice, totalizatoare, vor fi explorate în întreaga operă în versuri a lui Mircea Cărtărescu, așa cum se va proceda în capitolul următor și cu prezentarea poeziei lui Matei Vișniec. Prima carte, Faruri, vitrine, fotografii, editată în 1980 și care obține premiul de debut al Uniunii Scriitorilor - după ce autorul își văzuse pentru prima oară publicat Poemul de dragoste (nereluat ulterior în volum) în România literară, în cunoscutul medalion dedicat de Nicolae Manolescu tinerilor „Poeți studenți din București”,3 - reprezenta deja o prefigurare a multora dintre potențialitățile viitoare ale poeziei sale. Volumul anticipează, ca și-n cazul altor colegi de generație, elemente postmoderne, revelînd în același timp reminiscențe ale unor modele rapid depășite, chiar vehement contestate mai tîrziu, într-o poetică aflată încă în faza căutărilor fertile. Privită în ansamblu, succesiunea eterogenă a celor cinci cicluri care alcătuiesc Faruri, vitrine, fotografii propune o complementaritate proteică, ilustrativă și pentru tendințele mai puțin sau altfel frecventate în anii următori, precum cea din primul ciclu, Căderea. 3 Nicolae Manolescu, „Poeți studenți din București”, în România literară, XXI, nr. 20, 18 mai 1978, pp. 4-5. 252 Mai degrabă decît să reprezinte două vîrste poetice, cum apreciase Andrei Bodiu,4 aceste cicluri deschid calea către direcții distincte din poezia cărtăresciană. Autorul va continua să scrie despre tentația cuprinderii totului și să se raporteze constant la o perspectivă cosmică, desigur, modificînd tonul, proporțiile dintre elementele care intră în ecuația lirică, figurația din poeme etc. Primele explorări coerente cu ambiția constantă de cuprindere a totalității, atît de caracteristică literaturii lui Cărtărescu, se conturează deja în acest text amplu în șapte părți, cifră recurentă în structura poemului Totul din volumul eponim, care „aduc în scenă” în mod simbolic o geneză, o adevărată cosmogonie, plăsmuită pe principii geometrice de ascendență barbiană și stănesciană. În interiorul generației sale, numai Ion Stratan mai încercase un asemenea demers, întemeindu-și cosmogonia în spații acvatice și minerale. Cea cărtăresciană este una terestră, iar tonul oracular, grav se convertește în final, printr-o bruscă contrazicere a orizontului de așteptare al cititorului, în inflexiuni apăsat coloc-viale, printr-o revenire la concretul imediat, prozaic și anun-țînd prăbușirea, degradarea, reversul genezei, sau, cu termenul din titlu, „căderea”. Contrapunctul final de-dramatizează în mod voit tonul oracular din restul poemului: „Toamna s-a cărăbănit, dracu s-o ia, / și nu mai putem să mergem la o bere. [...]. alchimia nu mai duce la nimic, dracu s-o ia / căci în ampulla niciodată un prunc / ci aceeași sibilă”.5 Dar spectacolul facerii este grandios, are anvergura și figurația enormă specifică unei cosmogonii, care este în același timp și o naștere a poeziei, presupunînd o revizitare a 4 Andrei Bodiu, Mircea Cărtărescu. Monografie, antologie comentată, receptare critică, Aula, Brașov, 2000, p. 16. 5 Mircea Cărtărescu, Căderea, în Faruri, vitrine, fotografii, Cartea Românească, București, 1980, p. 34. 253 unor toposuri, sintagme, modele metrice ale liricii premoderne, dar și pașoptiste, apoi eminesciene, trecînd prin tipare interbelice (Barbu, Arghezi, Bacovia) și, în fine, postbelice (Nichita Stănescu și Leonid Dimov). Înainte de O seară la operă și Levantul, Căderea exhibă cîteva dintre potenția-litățile și preferințele intertextuale constante din poezia de mai tîrziu. Urmărirea de către cititor al acestui scenariu la scară cosmică presupune parcurgerea etapelor ivirii și închegării materiei, simultană cu o metamorfoză a formelor fluide, antrenate într-o perpetuă curgere, și cu o evoluție cromatică de asemenea completă, așa cum a demonstrat într-o analiză a poemului Ion Bogdan Lefter,6 remarcînd trecerea de la nuanțele reci pînă la cele incendiare ale spectrului. Procesul organic și alchimic ascultă de un simbolism precis, dens, îmbogățit de sugestii mitice. Aici perspectiva este încă predominant vizuală, în vreme ce în articolul său de peste cîțiva ani, „Cuvinte împotriva mașinii de scris”, Cărtărescu anunța că trăsătura noii poetici, cea postmodernă, avea să marcheze transgresarea dinspre vizual spre auditiv.7 Această 6 Ion Bogdan Lefter, Flashback 1985. Începuturile „noii poezii”, pp. 182-189. 7 Mircea Cărtărescu, „Cuvinte împotriva mașinii de scris”, în Caiete critice, nr. 1-2, 1986, reluat în Gheorghe Crăciun, Competiția continuă. Generația '80 în texte teoretice, pp. 115-118. Cît privește dorința poetului de a-și edita poezia pe suport auditiv, acest lucru s-a realizat în anii 2000. Sînt de semnalat apariția CD-urilor Vreau să-mi spui, frumoasă Zaraza (2009), care cuprinde fragmente în lectura lui M. Cărtărescu din Levantul, din tripticul Nostalgia și din romanul Orbitor, precum și versiunea completă a nuvelei care dă titlul acestui audiobook. Tot la Huma-nitas au mai apărut alte trei CD-uri cu opere în proză: Parfumul aspru al ficțiunii (2003), De ce iubim femeile (2005) și Ruletistul (2011), ultima reprezentînd prima parte din Nostalgia, iar la 254 schimbare de accent de pe importanța de tip modernist acordată intenției vizuale pe predominanța auditivului va reprezenta unul dintre conceptele fundamentale ale poetului în raport cu ideea receptării operei postmoderne. O atare evoluție confirmă încă o dată inclusiv relevanța dimensiunii performative și, prin aceasta, pertinența de a interpreta poezia generației ’80 sub speciaperformance-ului poetic: Eu însumi am visat să îmi «editez» poezia sub formă de casete cu bandă magnetică. Sînt un auditiv. [...]. Poezia celor mai mulți scriitori din generația mea pierde la lectura «cu ochii». Ea este produsul cenaclurilor, al unei anumite strategii orale, care o marchează în cele mai intime resorturi ale ei. Este un tip de poezie care ține cont enorm de public și mai ales de cea mai ignorată trăsătură a poeziei în modernism: de voce, de vocea celui care a creat poezia.8 Revenind la Căderea, se observă că indistincția, ambiguitatea formelor și structurilor se precizează treptat, plasma tuturor posibilităților se diferențiază, parcurgîndu-se apoi panta descendentă, spre ariditate și prăbușire. Una dintre figurile latenței, în care vegetează germenii totalității, dar și imaginea poeziei ca sediu al perfecțiunii este urna greacă, imagine desprinsă din Ode to a Grecian Urn de Keats, cu care se încheie prima parte a poemului, inaugurată simetric de invocarea lirei, alt simbol orfic: „port în cioc discul în care / cu carnea ca a mărului și epiderma volatilă, / mai puțin aspră și mai cumpătată, / există toate lucrurile cu toate amănuntele lor. / acolo se poate întîmpla orice, dar nu se întîmplă nimic, / precum preafrumoasa urnă greacă”.9 Editura Casa Radio, Levantul, respectiv Cîntul al XI-lea (variantă), (2004). 8 Ibid., p. 118. 9 Idem, Căderea, în Faruri, vitrine, fotografii, p. 9. 255 În aceeași primă secvență, ca și-n cele imediat următoare, se pot nota ecouri din scenariile abstracte ale lui Nichita Stănescu sau „personaje” (îngeri, păsări, „atleții / vîslind în eter cu umerii candizi și duri”) în ipostaze care amintesc în părțile II și III atmosfera primelor volume ale aceluiași poet. Influența autorului celor 11 Elegii a marcat, în fond, pe majoritatea poeților generației, inclusiv pe Vișniec, în proporții mai mult sau mai puțin consistente, pe unii la nivelul figurației imaginare, pe alții, prin poetica „necuvintelor”. Citez ocurențe interpretabile din acest unghi din partea I: Aici punctul devine linie / care vălurește și procreează / și se-mprăștie-n suprafață; / iar cînd fața devine sferă, ea devine / toate fețele deodată, în aerul scund și ivoriu. / iar cînd sfera devine ochi ea se distruge pe sine. // [...]. / Am cap de pasăre, însă nu sînt pasăre, / am trup de om, dar nici om nu sînt, / am ochi de aur desenați cu calamul, / desigur orbi.10 În ultimele două secvențe, în care se consumă degradarea, iar metamorfoza cvasibarocă a manifestărilor ia forma instabilității regresive, a coborîrii în spirală spre regnurile larvar și mineral, referințele livrești provin din sfera maleficului și a monstruosului. De pildă, în partea a șasea, apariția unui personaj precum Apemantus trimite la piesa shakespeariană Timon din Atena, fiind vorba de un filozof cinic și mizantrop, în vreme ce Echidna, figură a mitologiei grecești, e un monstru cu corp de femeie și coadă de reptilă. Potrivit legendei, ea a fost ucisă de Argos cel cu o sută de ochi pentru că avea obiceiul să devoreze trecătorii. Atmosfera de sfîrșit de lume atrage în vortexul ei un vers al mitropolitului Dosoftei, „plângu și mă tânguiesc când mă gândesc / la moarte”.11 10 Idem. 11 Ibid., p. 28. 256 Deja în acest fragment, lumea în descompunere, decăzută la condiția infernală, induce la activarea unei estetici a urîtului și a răului, vehiculîndu-se un regim imaginar apropiat de cel afin arghezian („noroiul, putregaiul și insecta” care „varsă licori și vîsc pe ce-a fost crin”). În notă gravă, oraculară, precum cea din psalmi, se și încheie acest tablou cu cîteva interogații neliniștite care-l vizează direct pe poetul-personaj, el însuși damnat în propriul univers, constrîns să accepte „căderea”: „Cine mă vrea, cine mă cere / cine mă arde, cine / îmi umple urechile și rinichii și glandele salivare / cu urlet?”.12 Tonul blestemului din partea finală a poemului este și el apropiat de cel al psalmistului arghezian. În ultima parte se consolidează perspectiva apocalipsei materiei, iar amorful, „mîlul”, interpretabil și-n sens psihanalitic, invadează toate spațiile, de la cele concrete la cele psihice, într-o exacerbare haotică a mișcării universale, supusă lichefierii și forfotei indistincte dinaintea prăbușirii finale. Apar invocați Robert Burton, autorul sumbrului și scepticului tratat Anatomy of Melancholy (1606), scriitor afectat în realitatea biografică de-o patologie depresivă, iar în continuarea „distribuției” din părțile anterioare, personajul malefic Sycorax, care în Furtuna shakespeariană nu evoluează direct, ci e doar menționat în discursul altor personaje, încarnînd rolul de vrăjitoare (mama lui Caliban), antagonistă lui Prospero. Printre rînduri, citim o concluzie parțială: „adevărul este inadmisibil / în MaelstrOm”, ultimul element integrîndu-se perfect în scenariul infernal descris mai sus, după ce îl fascinase și pe E. A. Poe, autor - de pildă - al prozei A Descent into the Maelstrom (1841). Urmează apoi o serie de referințe livrești care atrage în text o întreagă demonologie, ce suprapune planului imaginilor de apocalips un plan suplimentar de rezonanță, simbolic, marcat în sens clasic-mitologic, foarte consistent. 12 Ibid., p. 30. 257 La festinul diabolic participă așadar Lucifer, dar și locotenentul lui, Astaroth, demonii Adramalech Valafar și Abadon (în text Abaddana, cel citat în Apocalipsa Sfîntului Ioan, ca fiind cel ce va conduce oastea abisului, compusă din miriade de lăcuste cu chipuri umanoide, cărora li se ordonă să-i chinuie pe oameni). Pe scena poemului defilează o cohortă coșmarescă de personaje și obiecte de tortură, care amintesc de imaginarul lui Hieronymus Bosch, pictor, de altfel, citat de Cărtărescu în alte versuri ale sale: „și harpiile urlă cu putere strivite-n ferestre. / aerul e plin de demoni, țepușe, căldări cu oțet / colți, șevalete și ghilotine / ruguri și clești înroșiți, scări și roți”.13 Complexitatea viziunii face loc și unui citat cu sens metatextual, decupat din Pliniu cel Tînăr, demonstrînd forța și capacitatea cu care autorul poate articula și controla un univers poetic multicompartimentat, presărat în acestă primă „partitură” importantă din operă într-un mixaj interesant cu sugestii clasic-mitologice și cu reminiscențe moderniste și tardo-moderniste: „Non enim excursius his ejus / sed opus ipsum est” (Aceasta nu este o digresiune de la opera principală, ci opera însăși). Atît sursa cît și mesajul cad la fel de imprevizibil în economia textului, în acest poem programatic în raport cu tot ce va urma în literatura lui Cărtărescu și care anunță deja obsesia totului, ca și o forță imaginativă ieșită din comun. O altă trăsătură anticipatoare, prezentă în Căderea și apoi în toată poetica ulterioară, constă în îmbinarea manierismului scriiturii - plăsmuit în acest prim stadiu prin reciclarea neironică și neparodică a multor stimuli din tradiția poetică anterioară, autohtonă și străină din toate timpurile -cu vizionarismul de factură romantică (de unde pasiunea pentru viziuni cosmogonice, pluralități de lumi și regnuri aflate în continuă metamorfoză). 13 Ibid., p. 33. 258 Următoarele două cicluri, Calea regală și Fotografii, prefigurează alte direcții și tematici pe care le vom regăsi în volumele de mai tîrziu. În primul apar proiectarea realității banale, microcosmice la nivel macrocosmic și coexistența detaliului minor, concret cu viziunea larg cuprinzătoare, descrisă la scară cosmică, precum și explorarea corporalității, fiziologiei (Contact), unite în metamorfozele cuplului îndrăgostit, evoluînd în atmosfere la granița incertă dintre real și oniric (Eros și Anteros). În grupajul Fotografii se profilează pe pelicula versului mai multe „imagini” sumbre, de un gri dens, care trimit subtil, aluziv, la „microrealismul biografic”, spre realitatea conotată în sens social și politic, iar în poemul Ridicarea privirii în rang, din același ciclu, trimiterile la un referent acut social capătă reverberație tragică: „E un deisis / de împărat bizantin cu mantia vopsită în stron- țiu / cu mîini mecanice, făcînd un gest / de binecuvîntare, dar 14 spre ce?”.14 Această ultimă dimensiune a poeziei cărtăresciene se prelungește în ciclul cu titlu intertextual Georgicele. Ce legătură există între aceste douăsprezece partituri despre o lume rurală grotescă, tragi-comică și opera lui Virgiliu? Ciclul îi este dedicat criticului Ion Pop, după ce Căderea îl avusese ca dedicator pe Nicolae Manolescu, iar Calea regală pe Ovid S. Crohmălniceanu; adică acelor personalități exponențiale din Republica Literelor românești care au contribuit în mod decisiv la promovarea generației ’80, încurajînd-o și susținînd-o în demersul ei contestatar față de canoanele impuse pe criterii ideologice în literatura ultimului deceniu de dictatură, ultimii doi critici menționați fiind coordonatorii cenaclurilor de poezie și, respectiv, de proză din acei ani de la Universitatea din București. Cu toții au fost adevărați 14 Idem, Ridicarea privirii în rang, în Faruri, vitrine, fotografii, p. 68. 259 Mecena pentru destinele tinerilor poeți care tocmai debutau la începutul deceniului nouă. Georgicele lui Virgiliu, în schimb, îl au ca dedicator pe Mecena cel adevărat, care insistase și-l stimulase pe autor -cum se poate deduce din partea a treia - să scrie cartea. Poemul didascalic, capodopera prin excelență a literaturii latine, conține un mesaj politic și ideologic explicit, fondat pe valorile pozitive, tradiționale care - în spiritul textului -își găseau împlinirea practică în viața agricolă și pastorală. În mod antitetic față de „rescrierea” cărtăresciană, opera lui Virgiliu venea cu naturalețe în sprijinul politicii benefice a lui Augustus de a da un nou suflu pasiunii pentru agricultură vechilor proprietari care primiseră fonduri confiscate. În schimb, Georgicele lui Cărtărescu au ca referent o lume dezrădăcinată, alienată social și fără repere, ca urmare a politicii de distrugere a civilizației rurale autohtone, urmărite sistematic de regimul comunist. Singura trăsătură care mai unește cele două opere este convenția epicului, altminteri registrele cărtăresciene privilegiază grotescul, sarcasticul și satiricul. Mai pregnantă decît în ciclul anterior, ironia devine acum necruțătoare, caustică, iar resuscitarea spiritului sămănătorist și poporanist prin neosămănătorismul și neo-pășunismul larg propagate de canonul literar oficial din ultimele decenii de dictatură face la Cărtărescu obiectul unei crunte degradări parodice, pentru a pune în evidență o tragedie de tip sociologic de ample dimensiuni ce se desfășura în România acelei perioade. În spectacolul burlesc al acestei umanități deteriorate în ființa ei profundă la impactul cu pseudo-civilizația industrială se exhibă tonurile kitschului, satirei cu scop de denunț etic și moral, atrăgînd în discursul poetic demascarea și deconstruirea clișeelor propagandei oficiale, iar în plan tematic problematici sociologice care fac necesară glosa critică, utilă unei receptări adecvate în prezentul nostru, de acum îndepărtat de momentul istoric surprins, mai ales dacă ne referim la generațiile cele mai tinere de cititori. Iată 260 cîteva: opresiunea și teroarea generalizată (Georgica a III-a), încălcarea drepturilor omului printr-o politică demografică aberantă (Georgica a XII-a), expatrierea aleasă de cei care n-au vrut să se adecveze sistemului (Georgica a II-a), dar și ignoranța placidă a altora (Georgica a V-a și a VI-a). Lumea rurală e văzută în concretețea ei nudă, sumbră, care nu mai cunoaște nici o urmă de idilic. La nivel intertextual, ținta este acea poezie celebrativă, proprie tendințelor literare deja amintite, și absolutizarea virtuților universului rural, iar una dintre armele expresive ale lui Mircea Cărtărescu este limbajul subliniat colocvial. Mai multe dintre temele anunțate mai sus se regăsesc în Georgica a III-a. Referințele intertextuale la lirica presărată de accente naționalist-mesianice a lui Goga dau ocazia unei deturnări parodice, cu funcție degradantă,15 schimbarea de registru, caricaturală, fiind mediată de tonul apăsat prozaic și de stilul digresiv. Este dificil să putem vorbi de un efect comic în acest caz, deși ridicolul nu lipsește. Secvența reprezintă punerea în scenă a unui coșmar al personajului principal al ciclului, țăranul generic, victimă a lumii pervertite, a hibridității confuze și agresive dintre condiția rurală și cea urbană, dintre lumea naturală, „agrară” și cea a experimentelor sociale de „modernizare” forțată din deceniile postbelice, în fine, dintre kitsch și puținele reminiscențe de autenticitate: cînd oi muri zice și moare și e bocit / de satul adunat și de rudele din haga / și amsterdam se fac fotografii / [...] / voi feciori, / arați mai departe cîmpia mănoasă / și veți da de o bombă neexplodată / și nebotezată / [...] / și nu uitați că vă vede iisus, octavian goga / și sînta maria / feții mei mai zice în somn țăranul / treziți-mă că s-a luat după mine / șeful de post cu / bulanul.16 15 Yannick Bouillaguet, L'ecriture imitative. Pastiche, parodie, collage, pp. 85-87. 16 Mircea Cărtărescu, Georgica a III-a, în Faruri, vitrine, fotografii, pp. 77-78. 261 Adresarea către fii, cu același apelativ folosit de Arghezi în De-a v-ați ascuns...,1 rezonează aici, în mod subtil, cu semnificațiile care în poemul sursă eludează tragicul cu mijloacele ludicului. Relația intertextuală cu același poem arghezian devine explicită în Georgica a IV-a, unde ultimele două versuri reprezintă reproducerea „mascată”, cu alte cuvinte, nesemnalată grafic ca atare de Cărtărescu, a finalului din cunoscutul text al predecesorului pe care poetul optzecist îl simte cel mai afin între autorii interbelici.17 18 Ludicul discret cu care tatăl le anunță fiilor propria moarte se transformă în „rescriere” într-un discurs șarjat, coroziv, împletire de sarcasm și agresivitate față de o realitate complet ostilă și haotică. Iată, prin urmare, cum la Mircea Cărtărescu formele ludi-cului sînt confiscate în favoarea funcției critice, împinse în satiric. Paradoxal, se poate vorbi de un ludic „întors”, care pierde funcția de joc și prerogativa comicului. Ca și cele deja comentate, alte ecouri intertextuale din acest ciclu răspund, împreună cu unele mijloace expresive, mesajului moral și politic, care apropie aceste versuri de Lecțiile lui Mușina, de filonul afin din poezia Marianei Marin, sau, cum se va observa în ultimul capitol, de lirica lui Matei Vișniec. Mai mult, în Georgica a VI-a, referința la elegiile lui Properțiu vizează probabil nu atît prima parte a operei dedicată Cynthiei, ci secțiunile a treia și a patra, unde temele sociale și civile devin predominante, mai ales în Elegiile romane.19 În aceeași cheie de lectură, citarea versului bacovian în contextul „nevastă ca să mor cu zîmbetul pe buze / te uită 17 Tudor Arghezi, De-a v-ați ascuns..., în Cuvinte potrivite, pp. 100-102. 18 Mircea Cărtărescu, Georgica a IV-a, în Faruri, vitrine, fotografii, p. 79. 19 Idem, Georgica a IV-a, în op. cit., p. 81. 262 cum ninge decembre, citește-mi / ceva din marcuse”,20 și alegerea, ca subiect al lecturii în intimitatea casnică, a filosofului critic față de „socialismul real” și civilizația industrială (dar nu mai puțin față de societatea industrială capitalistă), ca și față de morala lor represivă, pun în criză atmosfera - în schimb - protectoare, centripetă și oarecum idilică a cuplului imaginat de partitura bacoviană. Fericirea repetat declarată pe parcursul poemului are un aer artificial, neverosimil. În această lume golită de valori autentice, tentația elementelor de cultură kitsch pune în relief ostentația și stridența, semne ale derutei axiologice trăite în cea mai reală dintre realități de o parte a societății căreia comunismul alesese să-i grăbească programatic dispariția. Prin urmare, cum s-a mai remarcat deja, catalogarea acestor versuri ca „spirituale, fără să fie profunde”21 sau marcate - s-a zis - de spirit parodic, dar care „nu acoperă totuși sensul grav al reflecției”,22 denotă fără doar și poate o lectură de-o severitate nemeritată pentru Georgicele lui Mircea Cărtărescu, rezultat al unei evaluări întrucîtva diforme. De la îmbinarea omogenă a registrelor și nivelelor concretului, perceptibilului, experimentată în ciclurile anterioare, se ajunge în Jocuri mecanice la o coeziune remarcabilă între real și imaginar sau între realism și un așa-zis suprarealism. Ciclul final al cărții revelează seducția totului, astfel că din realismul crud al Georgicelor, lăsînd în urmă gravitatea viziunii cosmogonice din Căderea, cititorul plonjează acum într-un univers plasat tematic sub specia jocurilor mecanice, într-o lume mult mai degajată, în care realitatea alunecă firesc în oniric. Iată ce declara scriitorul cu ocazia 20 Idem, Georgica a IX-a, în op. cit., p. 88. 21 Nicolae Manolescu, Literatura română postbelică^, vol. I, Poezia, p. 393. 22 Eugen Simion, Scriitori români de azi, vol. IV, Cartea Românească, București, 1989, p. 486. 263 deja amintită a participării sale la ediția din 2004 a manifestării internaționale, Festa della Poesia (dedicate anual poeziei universale de către Universitatea din Torino), despre această direcție a poeziei sale, recognoscibilă, de fapt, la nivelul întregii opere: Este vorba despre continuarea unei mari tradiții a avangardei românești, dar, în plus, eu urmez și alte filoane diferite de scriitură. Aceasta nu este direcția mea principală. Mă identific cu o anumită zonă a suprarealismului, pe care aș denumi-o onirism, și care în deceniul al șaptelea al secolului abia terminat a reprezentat o renaștere a acestei componente a suprarealismului românesc. Onirismul poetic este foarte important pentru produc- 23 ția mea în proză.23 Fiind vorba în acest ciclu doar de una dintre direcțiile tematice ale poeziei lui Cărtărescu, și anume cea construită cu ajutorul registrului tehnic și mecanic, această supra-realitate din „sala de jocuri mecanice” crește direct din realitatea cotidiană, întrepătrunsă cu aceasta, relativizînd granițele realului, care cedează tentației virtualului, plăcerii jucătorului de a naviga într-o pluralitate de dimensiuni și de a experimenta efecte speciale și extaze senzoriale dintre cele 23 Mircea Cărtărescu, Festa della Poesia, 7 mai 2004, Universitatea din Torino, înregistrare transcrisă, p. 5. Poetul a răspuns în limba română, fiind tradus în italiană de Prof. Bruno Mazzoni (Universitatea din Pisa). Pasajul din text reprezintă traducerea în română a următoarei versiuni, pe care am păstrat-o transcrisă doar în limba italiană: „Si tratta della prosecuzione di una grande tradizione dell’avanguardia romena e, inoltre, seguo altri percorsi diversi di scrittura. Non e questa la mia linea principale. Io mi identifico con una zona particolare del surrealismo, che chiamerei onirismo e che nel settimo decennio del secolo appena concluso ha rappresentato una rinascita di questa componente del surrealismo romeno. L’onirismo poetico e partico-larmente importante per la mia produzione in prosa”. 264 mai surprinzătoare. Ca și-n proza autorului, jocul este un declanșator ideal al lumilor onirice. Așa cum poetul este un virtuoz al manipulării registrelor și recuzitelor literaturii, care știe să obțină, grație forței viziunii și abilității sale tehnice, efecte uimitoare, tot astfel jucătorul din „sala de jocuri mecanice” se abandonează aventurii de a explora noi universuri, în scenarii de desen animat („te-ai prelins pe cîntarul automat, în fișicuri”), de videoclip în care epocile trecute și cea actuală se suprapun într-o simultaneitate ideală („și cu scheletele de mamuți și scheletele de tiranozauri / buldozere ne-au cules odată cu zăpada murdară și cu ziarele / vechi”) și, în fine, de poveste desprinsă din cărți de Jules Verne, așa cum o indică apariția submarinului Nautilus, migrat aici din poemul anterior, Imortalizarea.24 Prin urmare, formula jocului mecanic poate fi înțeleasă în sens dublu, cel literar privind tocmai posibilitățile ilimitate aflate la dispoziția poetului de a accesa meniurile de procedee, convenții, registre stilistice și motive poetice pe care i le pune la dispoziție „depozitul” literaturii actuale. Alegerea „decorului” are consecințe și asupra naturii ficționale a protagoniștilor, un cuplu care, în planul realității ficționale, se află într-o excursie la Predeal, iar pe alt palier de sens, suprapus și derivat din primul, alege, dintre posibilele ocazii de divertisment, „sala de jocuri mecanice”, unde - în urma cuplării ambelor regime de semnificație - protagonistul ajunge să traverseze vîrstele omenirii, contaminîndu-se de substanța metalică a cadmiului: „trecînd prin orășelul montan / lăsăm în urma noastră o trenă de scurtcircuite / iluminînd televizoare și lămpi / apoi a plouat și cadminul de pe noi a început să se ia”. Ideea mai veche a ființelor umane reificate, preluată și în poetica avangardelor istorice și recurentă inclusiv în poezia altor colegi de generație, dar contextua- 24 Idem, Jocuri mecanice, în Faruri, vitrine, fotografii, pp. 106-107. 265 lizată acum în scenariul „artificial” al jocurilor interactive, cumulează valențe suplimentare. Putem citi în aceste versuri primele ocurențe ale unei tematici constante din poezia (și proza) ulterioară și care ilustrează aici, la un stadiu incipient, ceea ce Ion Manolescu a teoretizat în domeniul prozei prin formula „textualismului mediatic sau virtual”.25 Poezia din acest ciclu și volum se apropie și anticipează - grație propensiunii lui Cărtărescu spre universuri create în mod artificial - procedeele artei cibernetice, care vor popula o anumită zonă a literaturii române postmoderne, mai ales în anii și deceniile următoare. Ion Manolescu, care avea să ilustreze el însuși o atare tendință în propria operă în proză, selecționa printre trăsăturile „textua-lismului mediatic sau virtual” imageria și simulările tridimensionale, jocurile interactive. Această vocație anticipatoare în materie de lumi virtuale, imaginare, generate de jocurile pe computer, care în 1980 existau deja în Occident, dar în proporție mult mai limitată în România, explică și moto-ul (auto)ironic al ciclului, decupat surprinzător tocmai din Simion Ștefan, tipăritorul Noului Testament de la 1648 („și altele multe carele nu să știu / rumâ-nește ce sînt...”). Într-o limbă literară cultă aflată încă la începuturi, cărturarul alegea să definească conceptul de circulație a cuvintelor printr-o comparație din domeniul civilizației monetare a epocii, cînd banii de aur erau valabili pretutindeni. Povestea de iubire, cadru al acestui poem, dar și al altora din prezentul ciclu, îi înfățișează pe protagoniști drept niște marionete sau obiecte acționate cu cheiță, prin urmare, nu doar ca jucători care stăpînesc cu abilitate regulile de func- 25 Ion Manolescu, „La prose postmoderniste et le textualisme mediatique”, în Euresis. Cahiers roumains d'etudes litteraires et culturelles/Romanian Journal of Literary and Cultural Studies, nr. 1-4, 2009, serie nouă, intitulat Le postmodernisme alors et maintenant, pp. 125-131: 125-126. 266 ționare a jocurilor, dar și ca „victime” ale infinitului „carusel”, captive în mecanismele implacabile ale acestuia: vrăjitoarea de tablă zburînd pe mătură și scufundîndu-se / ne-a vînat în final cu năvodul de cucuvele / ne-au călcat roțile de formula unu și ne-au prins hainele, / nervii, țesuturile. / ce mai avem de îmbrățișat cînd tu nu mai ești decît un abur / de staniol latescent / iar eu un lubrefiant pe care aleargă pistoanele cu patine.26 Automatismul jocurilor mecanice devine o cheie de lectură pentru anchiloza care a cuprins relația cuplului, iar îmbrățișarea din ultimele versuri, care face să trosnească scheletul universului, e imaginea finală a acestei iubiri proiectate la scară cosmică, deopotrivă în lumile paralele ale jocurilor, ca și-n realitatea concretă: am rătăcit unul prin altul într-o răvășire de guinee și simțuri / bandajați în războaie astrale / m-ai luat de mijloc și rulmenții pe care se rotesc pămîntul și / bolțile / au scrîșnit, și dezastre se derulau în ploaia care acoperea / cu popoare de muselină cheița de aur.27 Utilizînd recuzita „jocurilor” și a strategiilor creatoare de „efecte speciale”, în acest ciclu autorul mizează pe profuziunea lexicală, cu alte cuvinte, pe acumularea aluvionară de termeni și sintagme din registre stilistice cît mai diferite, precum și pe densitatea intertextuală, realizată prin citate neasumate ca atare, așa-zicînd mascate, și prin aluzii culturale. Rolul intertextualității este în aceste ocurențe acela de a oferi tehnicii și inventivității o altă gamă de posibilități pe „claviatura” căreia să se manifeste, în ideea de a obține plăcerea textului. Sursa hedonismului din poezia cărtăresciană își află punctul de plecare în aceste „partituri”, care debordează de fantezie 26 Mircea Cărtărescu, Jocuri mecanice, în Faruri, vitrine, fotografii, p. 108. 27 Ibid., p. 109. 267 ironic-asociativă, de umor, grefate pe scenarii imaginare de film science-fiction, gen preluat de postmodernismul literar pentru interesul „ontologic” pe care-l suscită, facînd adică posibile crearea și explorarea unor lumi multiple sau a altor lumi față de cea reală, ca, de pildă, în Vînarea balenei albe. Aici sugestia din titlu e un pretext pentru ca dragostea în decor citadin, cotidian, să poată vira în fantasticul subacvatic, redus de fapt la o perspectivă cu o singură dimensiune, asimilabilă unei scenografii confecționate din carton, care absoarbe și „aplatizează” toate celelalte planuri în cel de la suprafața concretului, într-o imagine-reprezentare sau imagine-tablou.28 Trăsătura este specifică - cum observa Steven Connor - și teatrului, și-n general spectacolului postmodern: alergînd prin pădurea grefată pe mecanismele sateliților / țiuind purpuriu, subteran, agresiv, / bărbatul se trezește în vizorul unei arme înaripate în curcubee / ca serafimii / lui fra angelico, cilindru înghețat. / femeia are părul îmbîcsit de rotițe, de rubine, de arcuri [...]. / ahab plecă pe o mare proaspăt vopsită cu rechini abțibilduri.29 Protagonistul pseudo-tramei din versurile citate este căpitanul care-și leagă destinul de vînarea balenei albe în Moby Dick de Herman Melville. În poemul lui Cărtărescu acesta e un personaj obținut prin colaj. În versurile finale, portretul lui seamănă izbitor cu cel al robotului din filmul Terminator, căci creatura se deplasează „printre blocuri și centrale electrice din cartier”,30 smulsă din spațiul-timp în care a fost prezentată inițial, printr-o dublă metamorfoză naratologică, precum cele comentate de Bouillaguet pe urmele 28 Steven Connor, Cultura postmodernă. O introducere în teoriile contemporane, p. 187. 29 Mircea Cărtărescu, Vînarea balenei albe, în Faruri, vitrine, fotografii, pp. 116-117. 30 Ibid., p. 118. 268 lui G. Genette: prin transformarea cadrului spațio-temporal al „acțiunii” (fr. transdiegetisation) și prin modificarea semnificației propriei povești (fr. transmotivation).31 Așa că nu poate să mire într-un asemenea scenariu apariția partenerei (narațiunea se derulează constant la persoana a III-a) însoțită de poetul boem, contemporan, Dimitrie Stelaru. Cît privește domeniul intertextualității din acest ciclu, el se întinde pe toată vastitatea literaturii și culturii universale, iar „întîlnirile” din intertext nu sînt mai puțin aiuritoare. În Poem de amor, conviețuiesc în versuri succesive formule aproape idiomatice cu sens sinonimic, una de extracție cara-gialiană („compătimeam împreună”), alta transcrisă din limbajul colocvial al străzii („ardeam gazul”), truc stilistic pe care poetul îl va mai pune în practică și-n scrierile viitoare. Într-o atmosferă în care „nimic nu era metafizic”,32 cuplul conversează pe teme livrești, asociind în secvență un filozof și un regizor, autori contemporani (Marcuse și Antonioni), dar și pe colegul de generație Stratan și, în aceeași poezie, pe Pișcu. Ulterior, după o descriere a iubitei în termeni prozaici, care fac din ea o ființă superficială și frivolă, Cărtărescu strecoară în virtutea rimei și a plăcerii contrapunctului două versuri care fac aluzie la o iubită candidă, miraculoasă precum cea eminesciană din Călin (file din poveste): „și să-ți aducă pe brațe orgasmul ca o meduză în care / umorile și reflexele curg / și cineva să te destindă și să te prindă / și în fața ta frumoasă el să-ți puie o oglindă / să te vezi pe tine însăți, visătoare, surîzîndă...”.33 31 Yannick Bouillaguet, L'ecriture imitative, p. 101. 32 Mircea Cărtărescu, Poem de amor, în Faruri, vitrine, fotografii, p. 93. 33 Ibid., p. 97. Pentru sursa intertextului, cf. Mihai Eminescu, Călin (file din poveste), în Poezii, ed. cit., p. 67: „Și în fața ta frumoasă o să ție o oglindă, / să te vezi pe tine însăți, / visătoare, surîzîndă...”. 269 Cum anticipam, versurile „de împrumut” nu sînt indicate ca atare în text (variațiile în raport cu sursa fiind minime), ceea ce, în logica analizei lui Compagnon, echivalează cu un plagiat care, cumulat frecvenței semnelor intertextualității în poemele acestui ciclu, exhibînd o densitate neobișnuită a livrescului, intră, în termenii aceluiași teoretician, în sfera noțiunilor de „inflație” și „joc de citate”.34 Încă de la începuturi, ele plasează această literatură cu înclinații carnavalești sub specia „mozaicului de citate”,35 și-n definitiv a profuziunii enciclopedice, subsumabile categoriei anomaliilor și perversiunilor literare, dar, care - știm cu toții - fac deliciul lecturii unei opere. Referința culturală se lasă captată în jocuri sonore paro-nimice într-un vers din Romanța peștelui-torpilă, în contextul „ludovic spiess cîștigă la ludovici și pistoli (dar și drahme)”, iar poemul continuă cu altă sugestie intertextuală (despre artist „în rolul ofeliei din lamermoor”),36 referentul rămînînd circumscris domeniului muzicii clasice. Ultimul insert aparține operei celei mai celebre a lui Gaetano Donizetti, Lucia di Lammermoor (1835), inspirate de romanul The Bride of Lammermoor de Walter Scott. Doi îndrăgostiți, Lucia și Edgard (sau în original Lucy și Edgard) - căci rar se întîmplă ca vocea lirică să spună în acest volum „eu” - devin victimele urii purtate de familiile din care fac parte, scenariu care repropune, inclusiv prin alte teme și aventuri, „trama” din Romeo și Julieta, și, în special, iubirea intensă, complet devotată a Ofeliei pentru Hamlet. De aici, suprapunerea intertextuală Ofelia-Lucia din versul lui Cărtărescu. 34 Antoine Compagnon, La seconde main ou le travail de la citation, pp. 363-367. 35 Ibid., p. 367. 36 Mircea Cărtărescu, Romanța peștelui-torpilă, în Faruri, vitrine, fotografii, p. 113. 270 Contextul distihului este deturnat comic (acesta fiind de fapt tonul întregului poem), din moment ce Ludovic Spiess nu putea fi distribuit într-un asemenea rol. Ni se propune deci o parodie și un colaj, specifice gustului autorului pentru literatura „carnavalescă”. Tot de o „licență” este vorba și-n versurile următoare, unde suprapunerea epocilor ca și derularea viitorului în prezent apar deopotrivă posibile. La tot pasul este cultivată ruperea de planuri, discursul cu replici absurde ale „personajelor”, ceea ce imprimă un absurd-fan-tastic reprezentărilor, aglomerate dintr-o intenție explicită de bric-a-brac. Toposul filmării este și aici recognoscibil, ca și alte indicii ale generării de imagini (inclusiv poetice), iar pe pelicula atotcuprinzătoare a versului încape și „un tablou de vermeer”, împreună cu Șestov și Kierkegaard, deveniți actori lirici. Aceeași tehnică apare cultivată și-n Cuirasatul Tod, unde pretextul epic este dat de titlul nuvelei La corazzata Tod [Nava de război Tod] de Dino Buzzati, a cărei “intrigă” oscilează între farmecul literaturii fantastice pentru copii și genul romanului polițist. Subiectul e inspirat de sfîrșitul celui de-al doilea război mondial, cînd un căpitan de navă din armata germană, pentru a nu se întoarce în patria sa învinsă, decide să se abandoneze unei aventuri navale pe tărîmuri îndepărtate. Nava construită de Reich, de dimensiuni incredibile și dotată cu arme nemaivăzute, al cărei nume se traduce în limba germană prin „moarte” (tod), sfîr-șește prin a duce o bătălie nu împotriva americanilor sau a altor dușmani reali, ci a unor nave ieșite din adîncurile mării, dintr-un fel de infern secret. În afara comicului, a dialogurilor amuzante și a reluării de secvențe de mai multe versuri în interiorul poemului, aici citim și două lungi inserturi auctoriale, care explică fantezist rolul ironiei. Printre figuranți își fac apariția, în același vers sau la ceva distanță, în spiritul unei reprezentări așa-zis de- 271 mocratice a literaturii și culturii universale, prezente la orice pas, personaje (Raskolnikov), scriitori (Emil Brumaru) și pictori (expresionistul Emil Nolde, persecutat de nazism, ale cărui atmosfere grotești transpar și-n acest Cuirasatul Tod).37 Ultima poezie din volum, Dioramă, are în titlu o ima-gine-rezumat a conținutului, căci, precum redarea vizuală și spațială construită într-un tablou ori într-un muzeu încît să-i poată crea spectatorului iluzia realității, tot astfel poemul amplasat în decor bucureștean propune un bilanț existențial și poetic, dar aflat sub semnul surogatului, pigmentat de notele dezamăgirii și blazării. Poetul îl are ca interlocutor imaginar pe colegul de generație Emil Hurezeanu, cel care va emigra în anii următori (fiind convocat și-n scrisorile poetice ale Marianei Marin, comentate în capitolul anterior): „și extaza noastră fîțîind fesele înfășurate-n mulaje de ipsos / și imprimeuri / se duse cu ei. Hurezene, iată soarta extazelor: mozolite prin paturi / [...]. / am cunoscut destul, am avut destul, verbul nostru a învățat / șmecheriile chimiei industriale / ce a avut de cîntat a cîntat”.38 Reluarea de cinci ori a numelui regizorului Visconti este motivată suplimentar de imaginea finală, în care poezia abia citită este asimilată unui „film” al existenței, cuprinzînd deopotrivă experiența concretă și livrescă a autorului. Desfășurarea unei „distribuții” enorme conduce la ideea că filmul proiectat reproduce viața ca pe o comedie umană, într-o punere în scenă redusă la dimensiunile unei diorame în versuri. Pe de altă parte, se poate nota că lumea ca spectacol, cu atmosfera și recuzita descrise mai sus, este una dintre valențele jocului în poezia lui Mircea Cărtărescu. Abundența neobișnuită a referinței intertextuale din acest poem, compunînd o adevărată enciclopedie sau un muzeu al 37 Idem, Cuirasatul Tod, în op. cit., pp. 119-122. 38 Idem, Dioramă, în op. cit., p. 125 și, respectiv, p. 128. 272 literaturii și culturii, explică și anticipează ponderea pe care o va avea livrescul și-n poezia din cărțile următoare ale autorului, căci pentru generația ’80 și, în special, pentru Mircea Cărtărescu, trăirea presupune, în afara experienței concrete, o doză consistentă de experiență a bibliotecii, culturală și filologică în sens larg. Enumăr „actorii” din poem în ordinea și, în alt plan, în simultaneitatea încă o dată „carnavalescă” din text, fără alte precizări: Voronca (și titlul plachetei sale Plante și animale), Picasso, Iaru și Magda [Cîrneci], Călinescu și Vianu, [statuia din Facultatea de Litere a lui] Densusianu, Joyce, Dante, Canetti, reținînd că aceștia „dansau în carnea minții mele giga și panțarola”.39 Urmează Plotin și San Antonio, „statuia lui Eminescu”, Dostoievski, Nobel, Cărtărăscu [sic!], Benn, Ibsen, Marino, Cocea, Lichtenberg, Cassanova, Mircea Ciobanu, Rilke, Cervantes, Celine, Rabelais (citîndu-se „jocurile din Gargantua”), Eliade, Pound. Motivațiile cu care autorul recurge la referința și la aluzia intertextuale sînt deja prezente în acest volum și în parte comentate. IV.2. „Travestiuri” intertextuale, duble măști și livresc filologic (dar nu numai) în cîteva „poeme de amor” Înainte de a analiza aspecte și teme incluse în alte volume, iată cîteva declarații de poetică formulate de Mircea Cărtă-rescu, în dubla sa postură de poet, dar și de teoretician - unul dintre cei mai importanți ai optzecismului și postmodernis-mului românesc -, în completarea celor deja rezumate pînă în prezent. Într-un fragment fără titlu, inclus în secțiunea Harta poeziei din antologia de texte teoretice ale generației ’80, 39 Ibid., p. 127. 273 autorul, consecvent cu ideea sa că plenitudinea existenței cu toate planurile și dimensiunile ei trebuie exprimată pe spațiul limitat al fiecărui poem, pledează pentru o „poezie totală”. Ceea ce va comunica efectiv poezia sa - element foarte semnificativ - va fi „cît mai mult din miracolul existenței”, ur-mînd ca propriul act artistic „să adauge cît mai mult miraculos acestui univers”. Extazul se ivește tocmai din faptul că poeții generației privesc existența în toate formele ei de manifestare, nu pentru că aceștia i-ar decupa în versuri părțile cele mai strălucitoare, sau pentru că ar propune cu predilecție viziuni idilice, ci din contră. Citindu-i poezia, nu putem decît să confirmăm concordanța dintre declarațiile teoretice și experiența practică, cu precizarea că fac excepție de la acest tip de viziune grupajul Georgicelor, ciclul final din Totul și din Dragostea, ca și o parte cel puțin din volumul Nimic. Privit în ansamblul lui inepuizabil de forme și reprezentări, universul este pentru Cărtărescu un spectacol total, receptat cu exuberanță și frenezie, în notă comic-parodică sau comic-nostalgică, frenezie însă complet absentă în literatura anilor ’80 la alți poeți precum Matei Vișniec sau Mariana Marin. Elementele cotidianității prozaice dobîndesc, în schimb, în poezia sa, o dimensiune spectaculară: Fiecare poem tinde să devină o lume în care se întîmplă cît mai multe lucruri, în care se văd, se miros, se pipăie cît mai multe obiecte, în care se scot cît mai multe întrebări, în care se scot cît mai multe efecte speciale, în care se trec în revistă cît mai multe istorii: geologice, biologice, literare, în care se concentrează într-o fabuloasă opulență cît mai multă substanță și cît mai mult spirit.40 40 Mircea Cărtărescu, contribuție teoretică la secțiunea Harta poeziei, în Gheorghe Crăciun (îngrijit de), Competiția continuă. Generația '80 în texte teoretice, pp. 94-96: 95. 274 Deja în cartea de debut s-au putut citi mai multe ilustrări pornind de la aceste reflecții poetice și altele vor urma. În fine, autorul menționează printre trăsăturile care nu pot lipsi din poezia generației limbajul colocvial și frazarea ce reproduce ritmul limbii vorbite, idee susținută și-n articolul deja citat, „Cuvinte împotriva mașinii de scris”, din 1986, unde Cărtărescu descria latura inerent performativă, profund orală, care face indispensabilă lectura versurilor optzeciste și postmoderne în prezența unui public. În alt articol din 1987, publicat inițial în România literară (pentru mai buna înțelegere a căruia putem considera drept premise afirmațiile din fragmentul care figurează în secțiunea Harta poeziei din antologia amintită mai sus), Cărtă-rescu militează - și-și va dezvolta conceptul și-n studiul său Postmodernismul românesc (1999) - pentru „realism”, și anume, pentru ideea că poezia are ca obiect principal de expresie realitatea: „Un personaj din Aleph-ul lui Borges «versifica» metru cu metru întreg globul terestru. Iată în registru burlesc, arhetipul poetului. El nu poate fi pasionat de altceva decît de realitate, fie și pentru faptul că, așa cum spune La Palisse, altceva nu mai există”.41 După ce precizează că literatura românească în versuri a traversat o serie întreagă de accepții ale „realismului”, exemplifică anumite caracteristici a ceea ce înțelege prin „«realismul biografic», în esența lui postmodernist”, care coincide cu biografismul și include, în plus, obsesia totului: „O poezie mai sinceră, mai umană, mai puțin convențional-rafinată, mai largă în cîmpuri existențiale și stilistice și, nu în cele din urmă, mai plăcută la lectură”.42 Iar, referindu-se la propria generație, poetul-teoretician este înclinat să creadă că istoriile literare 41 Idem, „Realismul poeziei tinere”, în România literară, nr. 17, 1987, reluat în Gheorghe Crăciun (îngrijit de), op. cit., pp. 119-121: 120. 42 Ibid., p. 121. 275 viitoare vor recunoaște în discursul poetic al colegilor săi o atît de „înaltă fidelitate” față de referent, de lumea „reală”, cum rareori s-a mai întîmplat să existe în literatura română. Rămîne de discutat în cele ce urmează în ce măsură elementele care implică cel mai mult domeniul intertextualității și poetica jocului sînt prezente în definiția poemului standard optzecist. Cît privește latura jocului, se poate afirma că poezia autorului este impregnată de ludic la toate nivelele și-n toate straturile ei. Teoretizînd modelul poetic optzecist (cel care va da naștere postmodernismului românesc), Cărtărescu pornește de la premisa că una dintre caracteristicile majore ale acestuia va fi „ludicul pervaziv”, extins la un amplu mozaic de contexte, „de la nivelul jocului de cuvinte la cel al situațiilor «dramatice»”, adică al „punerilor în scenă” frecvente, în general în registru comic, generînd la fel de des comedii ale literaturii43. Multe dintre celelalte trăsături converg spre a configura o astfel de atmosferă: „ironia și umorul”, imagismul „ca de desen animat al textelor plin de obiecte și personaje”, „oralitatea lejeră, împinsă pînă la familiaritate, a expresiei” în tandem cu „stilul «jos», de cultură «populară»”, împreună cu ecourile metatextuale „distorsionate bizar” și cu cele intertextuale. Toată această regie tehnică e declarat concepută și „montată” pe scena fiecărui poem pentru a obține „un spectacol total, o feerie senzorial-intelectuală” care să recupereze „plăcerea fundamentală a lecturii”.44 Evidențierea termenului îi aparține autorului, iar alăturarea în sintagmă a adjectivului „fundamentală” explică cu atît mai mult de ce „pervazivi-tatea” jocului este o miză atît de importantă. Un asemenea model își află concretizarea cea mai sistematică în versurile lui Cărtărescu, identificabile nu în mod 43 Idem, Postmodernismul românesc, p. 371. 44 Idem. 276 izolat, ci, cu puține excepții, în opera întreagă scrisă în anii ’80. Poezia sa este o sinteză completă a tuturor elementelor de mai sus, conținute în definiția poemului standard. Alte principii și considerații privind perspectiva teoretică a lui Mircea Cărtărescu despre poezia optzecistă și postmo-dernistă, ca și o serie de observații punctuale referitoare la producția colegilor din „nucleul central” al generației au fost deja prezentate în capitolele anterioare. Altele se vor mai adăuga pe parcurs. Una dintre ilustrările vii ale poemului tipic optzecist o reprezintă volumul Poeme de amor (1983), al doilea publicat de autor, cea mai elocventă probă de înnoire a discursului amoros din literatura română postbelică de pînă atunci, care parcurge gama întreagă de nuanțe sentimentale, de la sublim la grotesc, (auto)ironizînd programatic patetismul și exhi-bînd ireverent aspecte caricaturale ale erosului, menite să pună uneori figura feminină într-o lumină defavorabilă și într-o postură „nepoetică”, destul de puțin cunoscută în poezia autohtonă. Autorul se exprimă în cel mai dezinhibat limbaj din toată producția poetică a generației, în versuri în care sentimentul este constant pus în scenă, inventat și tratat în mod fantast, cu viraje imprevizibile din cotidianul banal în oniric, fantastic sau simulacru. Cum observă Nicolae Manolescu, „a doua carte a lui Mircea Cărtărescu reprezintă cea mai radicală și mai completă încercare de subversiune, din literatura noastră, a poeziei înțelese ca expresie sau confesiune sentimentală”.45 Mijloacele mistificării sînt mai multe. Printre acestea se detașează inventarea de amintiri (comună optzecismului) și dedublarea temei iubirii, care alimentează simultan o poezie de dragoste, dar și un discurs intertextual și metatextual, sofisticat și spumos despre poezia de dragoste românească și universală. 45 Nicolae Manolescu, Literatura română postbelică..., vol. I, Poezia, p. 397. 277 Referitor la prima modalitate, autorul însuși acreditează ideea că majoritatea amintirilor din versurile sale nu sînt de natură biografică sau că, oricum, provin doar în mică măsură dintr-o asemenea substanță: Amintirile mele sînt mai curînd construite decît rememorate. [...]. Practic, foarte puține lucruri din ceea ce povestesc eu în scrierile mele, în proză sau în versuri, s-au petrecut cu adevărat, dar ele s-ar fi putut petrece. Deci, sînt adevăruri regîndite, reconstruite, refăcute pe baza unor structuri interioare.46 Trecînd printr-un proces de „reconstruire”, amintirile biografice sînt reelaborate și transpuse prin filtrul literaturii, încît imaginea realității, astfel reflectată ca într-o oglindă, să comunice granița și distanța dintre lumea obiectelor din viață și cea ficțională, speculară, din text. Prin urmare, într-o bună măsură, biografismul lui M. Cărtărescu are o consistență fictivă, himerică: Raporturile dintre faptele concrete din această viață și cele scripturale trebuie să treacă printr-o transformare, pentru că faptele din realitate au un fel de interfață cu faptele din text. Este relația dintre un obiect și imaginea lui din oglindă, unde dreapta devine stînga, distanțele se modifică, se alterează etc. [...]. Nu poți atinge un obiect din oglindă, îți atingi propriile degete dacă întinzi mîna. [...]. Eu nu sînt un biografist, nu fetișizez realitatea, ci prefer să mă gîndesc la ea ca la o realitate mentală, o realitate construită și virtuală, așa cum am spus.47 Cu o exuberanță și o inventivitate excepționale, mobilizate în vers pentru a crea un continuum paradoxal prin suprapunerea între lumea filologiei cu cea a realității, și, pe de altă parte, pentru a aduce în planul prezentului cele mai 46 Interviu cu Mircea Cărtărescu, în Mihail Vakulovski, Portret de grup cu „generația '80”. Interviuri, p. 111. 47 Ibid., p. 119. 278 disparate momente din trecutul umanității (real sau cultural), poetul optează să trateze erosul cu ajutorul unei retorici fondate pe forța hedonismului literar și a performanței stilistice, ceea ce ridică un semn de întrebare asupra implicării reale a persoanei lui și, în consecință, asupra statutului realității din această poezie. Raportul dintre text și existență, într-o ecuație poetică în care realitatea e captată prin filtrul subiectivității poetului, fiind modelată de accentele cele mai personale ale acesteia, este reductibil la formula „texistenței” biografiste, propusă de Cărtărescu în 1987 ca formulă-manifest caracterizînd întreaga generație.48 Dar, critica literară a observat că natura acestei subiectivități - în speță biografismul, și cu precădere cel al anilor ’80 - este condiționată (cînd nu apare chiar blocată) de ironie, autoironie, intertextualitate și alte mijloace ale literaturii de grad secund. Detaliile biografice reale, 48 Mircea Cărtărescu, „De ce scriu? În ce cred?”, în Revista de istorie și teorie literară, XXXV, nr. 3-4, 1987, pp. 131-132, cu pasaje reluate în traducere italiană în antologia Marco Cugno (îngrijit de), La poesia romena del Novecento, Ed. dell’Orso, Alessandria, 1996, în eseul introductiv „La poesia romena del Novecento: dal simbolismo alla Generazione ’80”, p. LXV, și apoi în Beatrice Tottossy (îngrijit de), Si scrive. Rivista di letteratura, nr. unic 1997 (Cremona), p. 364, surse italiene din care preiau la rîndul meu pasajul următor: „A trent’anni si e prodotto un rivolgimento nella mia vita e nella mia scrittura, in seguito al quale il testo e l’esistenza, un tempo separati sul retto e sul verso della carta, si sono fusi in un nastro di Mobius che si potrebbe chiamare, all’occorrenza, texistență. Da cui la mia repulsione per il modernismo e il mio tentativo di interpretare (in modo personale) cio che e stato chiamato postmodernismo, nel quale io non vedo una corrente letteraria, ma il superamento di ogni idea di «corrente» e di «direzione» nell’arte, il che potrebbe portare all’idea che l’arte e una grandezza vettoriale”. Evidențierile în caractere cursive îi aparțin autorului. 279 prezente în texte uneori în exces, nu ajung să înlăture distanța vizibilă față de perspectiva unei implicări existențiale totale. De pildă, Rodica Zafiu și Bruno Mazzoni, autorii unei interesant eseu,49 susțin că versurile lor îi acreditează în text pe poeții optzeciști ca persoane sociale, a căror identitate profundă rămîne totuși greu de descifrat pînă la capăt. În cazul lui Cărtărescu, această afirmație este pertinentă în special pentru poezia de dragoste optzecistă, în timp ce la Vișniec „travestirea” sentimentelor apare în anii ’80 ca sistematică, în special dacă se va lua ca reper primul și o parte din al doilea volum al autorului. Conchid, deci, împreună cu R. Zafiu și B. Mazzoni, că dedublarea vocii (și a identității reale) are loc prin două modalități principale: (auto)ironia și figurile intertextualității. Referitor la realismul acestei lirici, criticul Ion Pop, în acord cu observația formulată de cei doi autori citați anterior, nota aceeași nevoie de a preciza natura și semnificația conceptului pus în circulație de poetica optzecistă și postmo-dernă, aducînd în discuție, pe lîngă argumentul infuziei livrești și al lucidității critice, estetice, care însoțesc constant actul scrierii, funcționînd ca elemente atenuante în calea 49 Bruno Mazzoni & Rodica Zafiu, „Poesia romena di fine millenio”, în Giorgio Manacorda (îngrijit de), Poesia '98. Annuario, Castelvecchi, Roma, 1999, pp. 187-188: „Un aspetto interessante di questa poesia e costituito dalla natura della soggettivita, affermata manifestamente come biografismo, ma di fatto bloccata mediante l’ironia e l’autoironia. I poeti della generazione ’80 introducono sistematicamente nei testi il proprio nome e una serie di dettagli biografici reali [...], ma insieme tendono a tenersi fuori, con intelligenza ironica, da una piu intrinseca implicazione esistenziale. Lo sdoppiamento ironico, il ricorso alla citazione, l’allusione e il gioco di parole sono in grado di instaurarli nel testo in quanto persone sociali e socievoli, la cui identita profonda non viene comunque messa in crisi dalla scrittura”. 280 implicării identității profunde a persoanei poetului, ideea de joc și de travestire a existenței, practicate masiv de literatura generației. Criticul observă că: „În jocul lumii, ca și în cel al poeziei, ei par a intra dintr-o dată maturi, conștienți de calitatea spectacolului existențial, de capcanele lumii și ale cuvintelor”.50 Tot ca o consecință derivînd dintr-o conștiință poetică foarte accentuată, care-i modelează constant demersul, la Cărtărescu (și colegii săi) „tensiunile și angoasele se rezolvă spectacular, în înscenare și regie, în retorica mimată”, „subversivă” a discursurilor moștenite, în exhibarea mozaicului pestriț al memoriei livrești, integrate laolaltă într-o biografie „comună”.51 Prin urmare, lui Ion Pop „realismul” acestei poezii - avînd ca autori niște manipulatori perfecți, care știu să controleze atît „jocul lumii”, fără să cadă în capcana vreunei intenții idealizatoare sau a inocenței, cît și „jocul poeziei”, ale cărui „trucuri” tehnice le cunosc prea bine - îi apare orientat predominant spre o „prezentificare a culturalului, a depozitului livresc”.52 Concluzia exegetului, inspirată de aceste considerații, califică „realismul” poeziei generației ca unul „foarte relativ și ambiguu”.53 O precizare se cuvine: nu putem extinde acest verdict care sună puțin sever, la întreaga „promoție”, căci prezența livrescului este diferit diseminată la fiecare autor în raport cu ceilalți, la unii infuzînd mai discret poezia, așa cum e cazul lui Matei Vișniec și al Marianei Marin, dar și al altora. Statutul realității din poezia generației este discutat cu argumente interesante și de Catrinel Popa, care îi observă, la rîndul ei, caracterul de construct și de elaborare critic-teo- 50 Ion Pop, Jocul poeziei, p. 416. 51 Idem. 52 Ibid., pp. 420-421. 53 Ibid., p. 420. 281 retică. În accepția autoarei este vorba despre o literatură care, „deși are pretenția că ar celebra realul, nu de puține ori, îl subminează cu discreție”.54 Astfel, într-o secțiune aplicativă, rezervată lui M. Cărtărescu, cercetătoarea își structurează demonstrația pornind de la premisa că „interesul pentru realul concret, palpabil, perceput în toată complexitatea sa extraordinară, se îmbină cu o conștiință acută a «realității» literaturii”.55 Evident, conceptul de realitate se declină polivalent în cadrele optzecismului, ca și după. Întorcîndu-ne la al doilea volum al aceluiași scriitor, surprinde și încîntă totodată moto-ul primei ediții (1983), și anume, „Odi et amo”, care reprezintă titlul și versul inițial din poemul (carme) 85 al poetului latin Catullus, din volumul său Liber. De notat că în ediția Dublu album - Disc 1 din 2011,56 unde apar reluate diferite piese de rezistență din Poeme de amor (17 din totalul de 27), s-au preferat ca epigraf cîteva versuri de John Lennon, ceea ce modifică grila de lectură comunicată inițial de poet cititorului, invitînd acum la o perspectivă mai relaxată și mai acomodantă asupra temei iubirii. În schimb, contextul preluat din Catullus emfatizează -e drept, în notă ironică - contrastul de sentimente pe care dragostea îl provoacă, aducînd astfel în prim plan unul dintre toposurile literaturii universale din toate timpurile.57 54 Catrinel Popa, Labirintul de oglinzi. Repere pentru o poetică a metatranzitivității, cuvînt înainte de Mihai Zamfir, Polirom, București, 2007, p. 193. 55 Ibid., p. 240. 56 Mircea Cărtărescu, Dublu album - Disc 1, Humanitas, București, 2009. 57 Contextul catullian este următorul: „Odi et amo. Quare id faciam, fortasse requiris. / Nescio, sed fieri sentio et excrucior”. Iată și o versiune personală a traducerii: „Urăsc și iubesc. Din ce motiv fac aceasta, poate că te întrebi. / Nu știu, dar simt că mi se întîmplă, și mă chinuie”. Acest carme aparține secțiunii a treia a cărții, 282 În Să ne iubim, chera mu, din prima secțiune a cărții (eponimă cu titlul volumului), se citește una dintre primele mostre de poezie în care sentimentele se exprimă indirect. Acestui stadiu de poetică optzecistă a autorului îi aparține, așa cum el însuși o numește, o poezie „cu corelativ obiectiv”. Asemenea perspectivei rezumate în articolul „Ce este biografismul?”, Cărtărescu exemplifică în 1987 teoria lui T. S. Eliot din „Tradiție și talent individual” (1919), adică a posteriori în raport cu scrierea acestor poeme, remarcînd că poezia ca manifestare impersonală a spiritului creator nu exprimă emoții autentice, „naturale”, produse de sentimentele biografice ale autorului, ci emoții artistice. O atare modalitate de exprimare este mediată de recursul la un „corelativ obiectiv”, pe care poetul român îl explică reproducînd cuvintele lui Eliot. „Corelativul obiectiv” se referă la „o serie de obiecte, o situație, o înșiruire de evenimente care să alcătuiască formula acelei emoții anume”.58 Teoria, aplicată cu maximă fidelitate față de litera textului eliotian mai ales de poeticile modernismului, a fost preluată cu adaptări, „corupînd-o” spre alte scopuri mai decis postmoderne, și de generația ’80 în faza ei optzecistă, cu rezultate mai mult decît interesante. În partea a doua a articolului, Cărtărescu își declara la data scrierii, adică deja în plin postmodernism, opțiunea pentru conceptul prezent în titlu, „biografismul”, axat în special pe subiectivitatea personalității reale a scriitorului, exhibată direct și într-un limbaj specific, prozaic, orientat în așa fel încît să producă „efecte de sinceritate”: compusă din așa-numitele epigrammata, epigrame în distihuri elegiace, în care tema dominantă este dragostea autentică a poetului pentru Lesbia. 58 Mircea Cărtărescu, „Ce este biografismul?”, în Amfiteatru, nr. 6, iunie 1987, reluat în Gheorghe Crăciun (îngrijit de), Competiția continuă. Generația '80 în texte teoretice, pp. 122-125: 122-123. 283 Recuzita este realistă, chiar «hiperrealistă», locul și timpul poeziei fiind aici și acum. Ce simt, ce văd, ce gîndesc în împrejurările obișnuite ale vieții mele de om obișnuit formează conținutul poeziei, care devine preponderent ca importanță față de formă. Personajul sînt eu fără mască, mizînd nu pe vălurile stilistice, ci pe ce este cu adevărat interesant (dacă este ceva) în personalitatea mea.59 În acest stadiu al prezentei analize, mă limitez la a anticipa că primatul conținutului a fost „cucerit” în mod progresiv, devenind manifest în anumite poezii din Dragostea și cîștigînd mai mult teren în Nimic. Revenind la „poezia cu corelativ obiectiv” practicată de Cărtărescu și de alți colegi în perioada optzecismului și la scopul ei de a evita expunerea directă a propriilor sentimente, autorul îi mai comentează o dată principiile într-un interviu din 30 iunie 1999, acordat lui Mihail Vakulovski, la Motoare (București), referindu-se la Poema chiuvetei din volumul Totul (1985): Astăzi forma aceasta de poezie tipic „optzecistă” mi-e destul de antipatică. [...]. Era un fel de a face poezie cu corelativ obiectiv, cum ar zice T. S. Eliot: pentru că ne era jenă să ne exprimăm direct atitudinea față de lume, de realitate, atribuiam sentimentele obiectelor, făceam un fel de desen animat în care în loc de oameni apăreau lucruri care se văitau, care plîngeau, care clamau, care cereau dragoste. În acest fel puneam o distanță între noi și sentimentele noastre. Genul acesta de poezie a mers în anii ’80 și, după părerea mea, el s-a și terminat în anii ’80.60 Cu aceeași ocazie, autorul mai declară: „a persistat undeva ideea că nu este foarte decent, nu e foarte poetic [...] să spui direct te iubesc”, explicînd astfel motivația cu care s- 59 Ibid., p. 124. 60 Interviu cu Mircea Cărtărescu, în Mihail Vakulovski, Portret de grup cu „generația '80”. Interviuri, p. 177. 284 a recurs în anii ’80 la amintita „rețetă” expresivă. Prin urmare, optzeciștii sînt produsul unei sinteze între o poetică de sorginte modernistă, eliotiană, și o poetică postmodernă, care tinde să elimine acea distanță între persoana poetului și fondul lucrurilor, simțită ca necesară în prima formulă. În poemul Să ne iubim, chera mu, jocul puțin teatral al vocilor de îndrăgostiți, deghizate în obiecte care „clamează” sentimente de dragoste, este dublat de jocul registrelor stilistice, glisînd liber unele spre celelalte, în imediată proximitate (tehnica e a sinonimiei cu efecte comice: „zăpăcindu-te, ambetîndu-te...”, alăturînd termenul colocvial și pe cel cara-gialian, sau în altă secvență, „să ne iubim, să ne amăm”, îmbinarea e de limbaj standard și de pură invenție lexicală). La rîndul lui, jocul intertextualității parodice atrage în text frînturi rescrise de replici caragialiene („ambetîndu-te...”) și de vers eminescian („oh, mai rămîi”), combinate cu pasaje desprinse din jargonul tinerilor și cu parafrazări ale Bibliei („să ne iubim, să ne amăm, să creștem și să ne înmulțim”).61 Mai mult, din domeniul medical cu limbajul standardizat de rigoare, versul deviază brusc în universul luminos al studenției („să ignorăm influența exercitată în psihicul nostru / de complexul grozăvești”),62 iar referința culturală, „travestită” semantic în apelativ fantezist, colocvial, intră în rimă cu alt apelativ pitoresc („să ne iubim, unamuno, nebuno”). Poetul împinge toate componentele și planurile poemului spre un fel de magnetism infinit, paralel cu acela dezvoltat de motivul tematic principal, care dă naștere unei comedii dezlănțuite a literaturii și a producerii acesteia. 61 Mircea Cărtărescu, Să ne iubim, chera mu, în Poeme de amor, cu o postfață de Zoe Dumitrescu-Bușulenga, Cartea Românească, București, 1983, p. 13. 62 Ibid., p. 14. 285 Pentru mascarea sentimentului se recurge la poemul cu măști sau, în termenii poeticii lui Eliot, la poezia cu corelativ obiectiv. Finalul, cu revenirea în concret, la personaje așa-zicînd omenești, pune contrapunctic o surdină - se deduce -peste explozia planetară de dragoste și voluptate care a cuprins obiectele toate, însuflețite și neînsuflețite: „să ne cunoaștem mai bine, melcule, zice, / să ne îmbrățișam depoule, hîrtiuțo, tomberonule... / iar noi la țîșnitoarea din capătul aleii Alexandru ne stropeam / unul pe altul cu apă / chiar lîngă policlinică, și pînă și copacii / miroseau a dentist”.63 Iubita este atît ființa ideală, partenera căreia îi pune la picioare Bucureștiul, văzut cînd la modul intelectual și sofisticat, ca metropolă plină de feeria străzilor, librăriilor, ca-n versul „parcă ești un păun, cu Bucureștiul înfoiat în spatele tău”,64 cînd ca un oraș gri, cu cartiere muncitorești, camioane și mortar. Dar, în același poem, se întîmplă ca aceeași iubită să devină „o mare putere străină”, o „cauciucată zarază”.65 În ambele accepții, tonul din discursul poetului este tandru-ironic, putîndu-se colora, după caz, cu nuanțe sarcastice, dar și de imprecație comică. Gama este vastă, amplă, ca și repertoriul de manifestări legate de sentimentul explorat. Figura feminină îi apare eului drept un continent (nu foarte lesne de cucerit), în ipostaza dublă de obiect de admirație, dar nu mai puțin, de țintă a unor critici teribile. De pildă, într-o partitură despre o iubire „defunctă”, cum se exprimă amuzant Nicolae Manolescu,66 comentînd condiția sentimentului din majoritatea eroticelor cărtăresciene, fatalitatea se exprimă printr-un contrast intertextual, căci versul inițial „lasă-ți lumea ta uitată” dintr-un poem emines- 63 Ibid., p. 15. 64 Idem, Era timpul florilor, în Poeme de amor, p. 16. 65 Ibid., p. 18. 66 Nicolae Manolescu, Literatura română postbelică., vol. I, Poezia, p. 396. 286 cian cvasiomonim lansează o chemare așa-zis întoarsă față de cea din contextul original, care nu se referă la consumarea fericită a iubirii, ci la abandonarea ei, in ideea de a pune capăt suferinței: „lasă-ți lumea ta uitată / așterne un strat de pudră peste imperiul tău ieșit ca un coș pe tenul bronzat al / amiciției noastre”.67 Această „față” a discreditării programatice a sentimentalismului capătă accente caustice în poezii din toate cele trei secțiuni ale volumului, inclusiv în ultimul, Sonete. Nu existase înainte de aceste poeme un filon tematic cu tradiție în literatura română. Iubitei i se servesc direct declarații nu tocmai galante, precum: „Ești altfel făcută decît mine. Tu mă înspăimînți. / Ești un monstru, mi-e frică de tine”.68 Iar registrul apelativelor conține vocabule precum: „pistruiato și fufo”. În alte versuri se plusează în retorica reproșurilor. Poetul se adresează de fapt unei „prietene” amintindu-i ceva ce se întîmplase pe vremea cînd se jucau împreună, cu douăzeci de ani în urmă față de momentul scrierii poemului: „Ai fost proastă. M-ai dezamăgit. Mă lepăd de tine / [...] / puteai să fii tovarășa mea de hoinăreli prin parc sau pe la / scara unu acum vreo douăzeci de ani / n-aș fi știut că ești altfel decît mine sub șorțuleț / ne-am fi jucat așa de fru-mos...”.69 Pare să fi fost un moment uluitor, dar astfel prezentat sună a ceva între comic și (fals) infantil. În fine, în sonetul 4 plouă cu declarații impertinente pe seama iubitei, înfățișînd-o într-o ființă ridicolă, plină de defecte: „tu parcă ești cîștigată la zaruri / și pierdută prin condiția ta de femeie și iar cîștigată / și iar pierdută și iar cîștigată și pînă la urmă înfiptă ca malachit / în cine știe ce ac de cravată / [...] / tu dansezi chiar lîngă stație / leșinată de 67 Mircea Cărtărescu, Era timpul florilor, în Poeme de amor, p. 17. 68 Idem, Posedai tot felul de obiecte electrice, în op. cit., p. 30. 69 Idem, Lacul din parcul circului, în op. cit., pp. 42-43. 287 narcisism și de grație / [...] / tu parcă jonglezi printre genele nichelate cu sfera ta de cordială stupiditate”.70 Dar, în alte poezii se recuperează, astfel că figura iubitei apare tratată cu tandrețea celui sedus de fascinația ei. Atunci, microcosmosul feminin e considerat superior macrocosmo-sului și feericului citadin, precum în Nimic despre tehnica de supraviețuire, unde se începe cu o „enormă declarație de amor”, cum scrie inspirat tot Nicolae Manolescu,71 referindu-se însă la alt poem important al volumului, Femeie, femeie, femeie... (care intrase cu un an în urmă și-n grupajul de autor din Aer cu diamante, alături de poemele comentate anterior, Să ne iubim, chera mu, Poem de amor, precum și de alte două texte, Poema chiuvetei și Dămuța).72 După debutul copleșitor, demn de un trubadur postmo-dern („pe lîngă tine, constelațiile sînt niște șleampete”),73 poetul, pe urmele unui Stephan Roll și asemenea altor colegi de generație (Coșovei, Iaru), își asociază iubita, cîteva versuri mai jos, și cu un obiect fantastic, mecanomorfic („confederație tandră de sisteme și aparate”), viziune prezentă deja în „partitura” anterioară Obosit, rupt... („femeie de ebo-nită”)74 sau în Jucărie mecanică („Ea a strigat / acționată de un mecanism complicat”).75 Iar în poemul declarat intertex-tual încă din titlu, S-a dus amorul..., anchiloza sentimentală face să se instaleze între cei doi „un mecanism complex” care „crea o tensiune-ntre noi / un fel de lipsă de speranță 70 Idem, sonetul 4, în op. cit., p. 114. 71 Nicolae Manolescu, Literatura română postbelică..., vol. I, Poezia, p. 396. 72 Mircea Cărtărescu, în Mircea Cărtărescu et alii., Aer cu diamante, pp. 11-26. 73 Idem, Nimic despre tehnica de supraviețuire, în Poeme de amor, p. 46. 74 Idem, Obosit, rupt..., în op. cit., p. 23. 75 Idem, Jucărie mecanică, în op. cit., p. 28. 288 rigidă”,76 protagonista transformîndu-se precum în urmu-ziana Pîlnia și Stamate într-un jalnic rudiment: „și tu pe aisbergul tău permiteai / [...] / pîntecului tău să se umple de metal brut, zgrunțuros, albăstrui”. Ca și poezia cu corelativ obiectiv, în care se exprimă o dorință de erotizare a universului, reflectînd-o, de fapt, cifrat pe cea a protagoniștilor (umani ai) cuplului, participă în egală măsură la o poetică a măștii, a travestirii discursului amoros opțiunea diametral opusă, de a ilustra moartea sentimentelor prin artificiul reificării „actorilor” din poveștile de dragoste, ocultîndu-i astfel directețea și nocivitatea. Revenind la Nimic despre tehnica de supraviețuire, să notăm că referința la Bruegel, asociată presupusei ipocrizii a iubitei - defect atenuat de alipirea locuțiunii „de catifea” la numele pictorului -, are o funcție metonimică, așa-zicînd explicativă, întrucît patronimul artistului trimite la caracteristicile universului crud care îi este specific. Imaginea iubitei capătă atribute oximoronice. Titlul și conținutul poemului S-a dus amorul..., ostentativ anti-sentimental, propun o ilustrare vie a prozaicului îngroșat pînă la sordid („asfaltul pute mai seducător ca oricînd a mormoloci”), sprijinindu-se pe un registru împins în acest vers la limita de jos a colocvialului. Limbajul contrastează puternic cu scenariul de tip romantic eminescian. În textul predecesorului, întregul discurs era adresat femeii adorate, ca o celebrare superlativă a miracolului iubirii, care continua să iradieze în amintirea îndrăgostitului după ce sentimentul devenise trecut. În schimb, inflexiunile din vocea poetului-„narator” postmodern sînt neutre, nu au un interlocutor precis, anunțînd sec, la începutul ultimei părți: „nu mai iubeam pe nimeni...”.77 Mai mult, spre final apar reproduse în text 76 Idem, S-a dus amorul..., în op. cit., p. 121. 77 Ibid., p. 48. 289 replici de-o banalitate manifestă, bufe în nuditatea lor simplă și pedestră, dintr-un „dialog” între un muncitor și un șofer de camion, ultimul lăsîndu-se dirijat de primul ca să poată parca impunătorul vehicul. Protagonistul cărtărescian nu emite nici o părere de rău, iar dacă titlul n-ar orienta cititorul către un mesaj precis, acesta ar fi poate puțin derutat de faptul că motivul central, livrat totuși cu accentele sentimentale din varianta eminesciană, apare egalizat și „de-dramatizat”, devenind insignifiant în rutina atmosferei dintr-o zi lipsită de vreun relief, voit aplatizat printre micile întîmplări dintr-un cartier în construcție al capitalei. Secțiunea mediană, Monștri ai elegiei (al cărei titlu trimite prin epigraf la Wallace Stevens), include piesele cele mai consistente din volum și ilustrează pregnant acea inter-textualitate de tip filologic, cu alte cuvinte, o rețea extinsă de relații intertextuale bazată pe o gamă la fel de amplă de procedee și desfășurări de efecte stilistice, ce dovedesc abilitatea autorului de a manipula mecanismele cele mai subtile ale arsenalului transtextualității genettiene. Fiind de formație filolog, astăzi profesor universitar la Facultatea de Litere a Universității din București, o asemenea competență din partea lui M. Cărtărescu este pe deplin explicabilă, ca și în cazul altor poeți ai generației, foste „vedete” ale Cenaclului de Luni, precum Iaru, Coșovei sau Romulus Bucur, care sînt la rîndul lor absolvenți ai Literelor bucureștene. Dar nu toți filologii generației au urmat această direcție. De pildă, Mariana Marin, Alexandru Mușina și chiar Matei Vișniec (doar în parte filolog) optează pentru uzul mai redus al acestor mijloace. Femeie, femeie, femeie... este mai degrabă o comedie colosală a declarației de dragoste, în care planurile cele mai diferite se suprapun încă o dată, conducînd la viziuni onirice, burlești, într-un discurs care ia în considerare toată claviatura speciilor de poezie, de la odă la blestem. Dimensiunea vizionară a 290 poeziei autorului desprinsă din suprarealism creează aici „peisaje” învecinate cu scenele de desen animat, cu fantasticul feeric din filmele pentru copii sau cu viziuni „mediatice” în sensul celor teoretizate de Ion Manolescu. De la „jocurile mecanice” din primul volum, se trece la aceste imagini ce par generate pe computer, recuzita simulacrului fiind orchestrată de un umor acomodant, care umanizează artefactul: „și mi-am zdrențuit inima, diafragma, plămînii umblînd ore în șir pe aleea / circului delirînd și gesticulînd cu pajiștea, magnolia, pekinezii, lacul cu murdării, așteptînd să mi se înfigă între ochi cablul de racordare la casetofonul stelar”.78 Lamentația îndrăgostitului se proiectează ca spectacol galactic, atrăgînd monologul adresat al protagonistului într-o regresiune în timp, pînă la călătoria intrauterină în corpul iubitei, fantastic-onirică. Aluzia la suspinele lui Petrarca și, s-ar putea adăuga, la cele ale poeților români premoderni, e recontextualizată în recuzita și scenariul postmoderne, făcîndu-se uz de limbajul dezinhibat, atît de specific poeziei lui Mircea Cărtărescu, iar depresia se comunică pe acest ton excesiv, dar eminamente comic, prin întrebări sarcastice. Tonul e abandonat în secvența a patra a poemului, care constă într-un singur vers, nostalgic, tipic pentru acea predispoziție recuperatoare neoromantic-vizionară a literaturii autorului, care se exprimă - cum am remarcat - prin formula intertextualității parodice: „acum tu ești o superstiție, o hiperrealitate cu zeci de miliarde de fețe”.79 În O seară la operă asistăm la o deconstruire programatică a modelelor literare existente, începînd chiar de la Argument, specie de paratext auctorial - de fapt - inadecvată într-un poem, fie el chiar lung și predominant narativ. Conținutul frazei din Argument reprezintă o autoironie pe seama 78 Idem, Femeie, femeie, femeie..., în op. cit., p. 68. 79 Ibid., p. 70. 291 figurii poetului, a cărui voce tinde să se confunde în „corul” polifonic al personajelor, anunțînd deja pe ton de farsă că obiectul lecturii va fi rezultatul unei ars combinatoria personale, ivite, pe de-o parte, din revizitarea ironic-parodică a tradiției erotice autohtone, iar, pe de alta, din învestirea cu calități poetice a unor limbaje și forme expresive considerate nepoetice de aceeași tradiție. Ultimul cuvînt din Argument, „sonet”, indică o nouă deturnare de semnificație, căci textul O seară la operă nu păstrează nici un atribut al venerabilei specii, dar include în final, colat practic poemului și cu efect de net contrast, sonetul cărtă-rescian cu care se deschide și închide volumul Poeme de amor. E vorba de secțiunea finală, care cuprinde douăzeci de „sonete”... postmoderne, libere de orice constrîngere a „formei fixe” din trecutul ilustru al clasicei specii. Deși îi lipsește împărțirea strofică originală, menținîndu-se totuși alte caracteristici ale tiparului englez al sonetului, în celelalte două poziții subliniate programatic (de autor) pe care le mai ocupă în carte, sonetul pe teme shakespearian-eminesciene80 (iubirea sublimată, sursă a creației perene) trădează chiar și acolo o fină nuanță de parodie față de atitudinea structural romantică pe care încă o mai conține. Aceeași funcție poetică, de revitalizare atît a ilustrei specii defuncte, cît și a emoției pe care-o suscită o temă universal și infinit reiterabilă, revine și-n alt volum, Cincizeci de sonete,81 unde același grupaj de versuri figurează tot ca prolog, „prefațînd” un mic canzoniere în care apar incluse majoritatea pieselor din 1983, dar și altele, tot variații contemporane ale genului, compuse în anii ’80, în fond, rescrieri 80 Ion Bogdan Lefter, „Sonetistul”, în Observator Cultural, V, nr. 217, 20-26 aprilie 2004, p. 11, reluat în O oglindă purtată de-a lungul unui drum, pp. 34-39. 81 Mircea Cărtărescu, Cincizeci de sonete, Brumar, Timișoara, 2003. 292 așa-zicînd nonconformiste, „pervertind” în mod asumat modelul vechi.82 În fiecare dintre aceste două cărți, textul sonetului obligă la lecturi diferite și inclusiv la raportarea semnificațiilor celor paisprezece versuri la ansamblul „opurilor” respective, for-mînd o rețea de „intertextualitate internă”,83 asemănătoare unui joc de oglinzi. Este totodată fundamentală tripla distribuire a poemului-manifest în volumul Poeme de amor, întrucît aici se creează un perspectivism circular și o imagine-cadru asupra cărții, la care cititorul este invitat indirect să reflecteze. Evaluarea globală trebuie să ia în considerare sonetul și ca secvență poziționată în mijloc, adică flancată de parodia și umorul dezlănțuite atît din poemul propriu-zis O seară la operă, cît și din următorul cu care se învecinează imediat, Mangafaua. Se poate vorbi, deci, de un perspectivism intertextual (atît restrîns, cît și intern) comparabil cu o oglindire pluridirec-țională și asemănător configurației unei săli de spectacol, oglindire care s-ar putea descrie astfel: dinspre sală către scenă și de acolo în culise, dar și-n sens contrar, lărgind unghiul 82 Ion Bogdan Lefter, „Sonetistul”, în O oglindă purtată de-a lungul unui drum, p. 36. De fapt, sonetul shakespearian-emi-nescian mai apare o dată și-n primul volum al antologiei operei poetice a lui M. Cărtărescu, Plurivers, Humanitas, București, 2003. Ion Bogdan Lefter oferă în referința citată o serie întreagă de precizări istorico-literare utile interpretării sonetului. 83 Jean Ricardou, „Claude Simon, textuellement”, în Jean Ricardou (îngrijit de), Claude Simon: analyse, theorie [vol. apărut în urma colocviului de la Cerisy, 1974], Union Generale d’Editions 10/18, Paris, 1975, pp. 7-19. Autorul definea „intertextualitatea internă” ca relație a unui text cu el însuși, iar „intertextualitatea restrînsă” referindu-se la raporturi intertextuale între textele aceluiași autor. Dezvoltă primul concept și-n Nouveaux problemes du roman, col. „Poetique”, Seuil, Paris, 1978, pp. 270-279, definind „supra-textul” (fr. le surtexte) drept un text care propune o lectură despre el însuși. 293 vizual și spre cei de la balcoane, care privesc împrejur și sînt priviți la rîndul lor. Ca în atmosfera dintr-o seară la operă... De fapt, tipul de reprezentație anunțat în titlu e degradat caricatural cu mijloacele pastișei și parodiei pînă la tonul de melodramă, iar replicile interpreților, Maimuțoiul și Femeia, alcătuiesc literalmente un „duet” care declină tema iubirii în stiluri diverse ale poeziei erotice românești din secolele XIX (nu se omite nici madrigalul) și XX. Se parcurg registre descendente, de la sublimul tonalității romantice, la jargonul tinerilor din generația contemporană poetului („galeșo”, „apetisanto”) și pînă la exuberanța limbajului cu aluzii vulgare în argou erotic („dacă mă chinuiești ca pe hoții de cai! / dacă o dată vroiai! / ...căci odată vroiai”).84 Ideea de melodramă nu este sugerată doar de tratarea temei - iubirii absolute - în registre inferioare, ci și de muzicalitatea versurilor, unele în rimă, în ciuda inegalității și diversității tipologiei lor. Acestea sînt cantabile, declamabile, adevărate replici de duet, teatrale, savuroase, reprezentabile pe o scenă, amintind apariția melodramei în cadrul genului dramatic, dar și structura asemănătoare și ea melodramei, unde alternează scene „dramatice”, „serioase”, cu scene de un patetism violent, deturnat în comic insolent sau, din contră, de o candoare neverosimilă, „jucată”. Iată începutul poemului, care repropune un vers din Nicolae Labiș, reluat pe parcurs: „Sînt iar îndrăgostit. E un curcubeu”.85 De altfel, toată prima parte e scrisă în stil extaziat, cu „inocență” mimată. Experiența actuală în teoria comunicării arată că melodrama e în definitiv modelul cel mai frecvent de reprezentare utilizat în cultura și societatea occidentală contemporană. Caracterul intertextual-parodic al rescrierii e indicat indirect de o explicație din subsolul textului, care se vrea - 84 85 Mircea Cărtărescu, O seară la operă, în Poeme de amor, p. 85. Ibid., p. 75. 294 din nou - „inocentă”86 (într-o epocă literară lipsită de iluzii!) și care afișează o modestie mimată (cum îi stă bine artistului postmodern). M. Cărtărescu afirmă la persoana a treia că, în concepția autorului, Maimuțoiul „reprezintă spiritul de imitație al artistului tînăr”, și că, „înainte de a-și găsi o voce originală, el reia stilurile «clasice» ale poeziei care îl precede și pe care el, primul, le iubește și le admiră cel mai mult”.87 Să fie doar atît? E bine știut că poetul postmodern este mai întîi de toate fascinat de „performanța stilistică” a autorilor din trecut. Prin urmare, a cita predecesorii în literatura română optzecistă înseamnă asumarea tendinței de a valoriza acest tip de performanță.88 În plus, sensul ironiei, parodiei și pastișei postmoderne se asociază cel mai frecvent - cum s-a mai observat în alte capitole - unei așa-zise idei de datorie și unei atitudini de 86 Umberto Eco, „Marginalii și glose la Numele rozei”, în loc. cit., p. 103. 87 Mircea Cărtărescu, O seară la operă, în Poeme de amor, p. 79. E interesant că în volumele ulterioare în care apare inclus poemul, această declarație de intenție a poetului dispare, împreună cu caracterele italice cu care apăreau transcrise citatele din diferiți scriitori. 88 Rodica Zafiu, „Postmodernisme et langage”, în Euresis. Cahiers roumains d'etudes litteraires et culturelles/Romanian Journal of Literary and Cultural Studies, nr. 1-4, 2009, serie nouă, intitulat Le postmodernisme alors et maintenant, p. 137. Cf. în același nr. din Euresis, pp. 329-330, considerațiile Adinei Dinițoiu din cronica la vol. Mircea Cărtărescu, Postmodernismul românesc, unde autoarea explică demersul poetului de a căuta „predecesori” ai postmodernismului în literatura română anterioară secolului XX dintr-o intenție de legitimare, întrucît aceasta îi permite reactivarea unei „pluralități de alternative” artistice care pot fi reciclate în spirit postmodern. Semnatara cronicii exprimă și anumite rezerve față de poziția estetică a lui M. Cărtărescu referitor la acest demers. 295 deferență față de textul parodiat și de valorile lui.89 Ceea ce precizează autorul în nota de subsol citată anterior se poate explica tocmai prin încadrarea demersului său în așa-numitul „etos reverențios”, despre care vorbește L. Hutcheon. Miza poemului constă - cred - în modul în care Cărtă-rescu „pune în scenă” acest reviriment, alăturînd dimensiunii critice, dar recuperatoare în raport cu trecutul, partea creatoare, indispensabilă oricărei parodii postmoderne, ajun-gînd astfel să arate limitele, dar și puterile reprezentării.90 Un alt atribut al operei de tip postmodern, ilustrat programatic în aceste versuri, constă în afișarea unei așa-zise familiarități (confidențe) parodice, provenind din melanjul ironic-contrastant de reactualizări ale trecutului, ceea ce presupune intenția auctorială de a cultiva un anumit grad de accesibilitate în opera de artă.91 În prima apariție a iubitei aceasta este încarnată într-un personaj-narator cu identitate incertă și prezentată în registru comic-vulgar, „frigidă printre ceasornicăriile în călduri”, ea trecînd drept un fel de Barby-girl.92 Ideea apare însă reformulată în versul următor, la modul livresc-enciclopedic, modulat în sens ironic-caricatural prin expresia biblică „noli me tangere” („nu mă atinge”),93 ceea 89 Linda Hutcheon, „Ironie, satire, parodie”, în Poetique, nr. 46, aprilie 1981, p. 148. 90 Idem, Politica postmodernismului, trad. de Mircea Deac, Univers, București, 1997, p. 104. 91 Idem, „Postmodernism Goes to the Opera”, în Euresis. Cahiers roumains d'etudes litteraires et culturelles/Romanian Journal of Literary and Cultural Studies, nr. 1-4, 2009, pp. 54-66: 55-56. 92 Mircea Cărtărescu, O seară la operă, în Poeme de amor, p. 76. 93 Expresia „noli me tangere” îi este atribuită lui Isus. Potrivit Evangheliei după Ioan (20, 17), ar fi fost o replică adresată Mariei Magdalena imediat după învierea Mîntuitorului. Un asemenea refuz a suscitat o anumită uimire în rîndul exegeților, neînțelegîndu-se exact cauza care l-ar produce, așa încît unele traduceri ale Bibliei, în locul sintagmei („nu mă atinge”), au 296 ce indică în limbaj psihanalitic și sociologic un tabu al contactului fizic, care se traduce în interdicție morală; sugestia se propagă apoi printr-un fragment de vers horațian din Carmina I, 1, dulce mecus meum („onoarea mea cea dul-ce”,94 adresat inițial lui Mecena). Toate sînt contexte parodice, care fac din iubită o marionetă, obsedată de cochetărie și superficială pînă la platitudine. Alte efecte intertextuale provin din utilizarea mijloacelor dialogismului în așa-zisul „act” al doilea al poemului, unde un personaj narator, același din prima parte, din a treia, a patra și a cincea, deapănă pe fundalul unei confesiuni burlești „amintiri din copilărie” banale, dar pitorești. În treacăt fie spus, părțile amintite sînt construite în aparență ca disparate, efortul unificator fiind lăsat în seama cititorului. În registru biografist, prozaic-blazat, alunecînd spre derizoriu, apar alăturate referințe la personaje din literatura pentru copii propagandist-sovietică (Unchiul Stiopa Milițianul) sau în limbaj infantil peltic, colorat ca de periferie (mediul însuși captat aici în text), sînt reproduse replici de vorbire directă indicate ca atare în text. În tabloul următor, există un poet, personaj-narator, care tocmai scrie o odă - secvență echivalînd unei puneri în abis, dar pe un „portativ” colocvial, a poemului întreg -, iar oda este și ea... dialogată. Urmează apoi o „partitură” savuroasă preferat soluția „nu mă reține (în loc)”. S-a considerat că noua interpretare este mai apropiată de litera Evangheliei. Pentru textul nostru efectul comic e garantat, în schimb, de prima versiune a traducerii. Fraza a constituit tema multor opere de artă din Evul Mediu și Renaștere, inspirînd pictori precum Michelangelo Buonarotti, Paolo Veronese etc. 94 Horațiu, Carmina, I, 1: „Maecenas atavis edite regibus, / o et praesidium et dulce decus meum”. Iată și traducerea pasajului: „O, Mecena, coborît din strămoși regești, / o tu care ești apărarea și onoarea mea cea dulce”. 297 care demonstrează cum se mai poate scrie despre sentimentul de jubilație la întîmpinarea primăverii în era postmo-dernă. Versurile compun o rescriere inventivă de un umor irezistibil, orchestrată în stilul conversației familiare, cu ajutorul unui limbaj exaltat în fața miracolului simplu al reînvierii naturii, pornind de la strofele lui Alecsandri din Primăvara: „Salutare primăvară, / Timp frumos bine-ai venit!”; sau: „Bună dimineața, soare! / sărut mîna, colț de iarbă! bonjur, mugurei! / [...] / e nemaipomenit, ciripesc păsărelele! / mișună urechelnițele, au ieșit femei frumoase la ambasador!”. Lipsa de iluzii a scriitorului postmodern se dezvăluie pe de-a întregul în scepticismul din versul „nu sînt sigur că afară / mai există primăvară / mi-e să nu găsim o phrynne / polifagă”,95 unde „phrynne” corespunde unei referințe culturale la curtezanele din Grecia secolului IV î. Chr. Personajul-narator povestește o scenă de triunghi amoros în care Maimuțoiul, în fața iubitei, interpretează elocvența și gesturile galante ale unui Rică Venturiano mult mai îndrăzneț. Să comparăm replicile doar aluzive ale lui Rică, de genul „Madam, cocoană, ai mizericordie de un june român” (O noapte furtunoasă, Scena II, Actul II) cu cele impertinente, directe și ironice ale protagonistului cărtărescian, simetrice primelor: „madam, domnișoară, dumneavoastră și tu, / voulez-vous / VOULEZ-VOUS?”.96 Este vorba și-n acest context de un poem cu măști, în care personajele „joacă rolurile” altor „eroi” celebri din istoria literaturii, autorul degra-dînd parodic registrul stilistic inițial, pentru a obține distanța comică dorită, și în definitiv, pentru a arunca o mască protectoare peste sentimentalitatea autentică, ceea ce confirmă ipoteza avansată de Rodica Zafiu și Bruno Mazzoni conform 95 Mircea Cărtărescu, O seară la operă, în Poeme de amor, pp. 78-79. 96 Ibid., p. 79. 298 căreia subiectivitatea postmodernă este atenuată prin (auto)ironie, prin recursul la citat, aluzie sau joc de cuvinte.97 Secvența a treia continuă cu periplul rescrierii poeziei erotice, pornind de la modelele genului din literatura română și de la limbajele colocvial și argotic, pline de alterări fonetice, morfo-sintactice și de alte mărci ale graiului muntenesc din trecut, pentru care Cărtărescu are o predilecție specială, justificată sentimental de originile mamei,98 particularități cărora trebuie să le asociem structuri lexicale și morfologice în stil caragialesc („voi să fiu amurezată”), arhaisme și un fond lexical, dar și accente de atmosferă din Levantul („hurioară”, „gheaură”, „bosfor”), care instaurează o „intertextualitate restrînsă” realmente fertilă și interesantă. Sînt reciclate prin deturnare comică de la formele și sensurile canonice, doina („placată” cu stridențe nepermise în modelele clasice de poezie populară), motive din Luceafărul, „parfumul bogat de roze” macedonskian, „figuri de ceară” din minulescienele Romanța cheii, Romanța mortului, Seară rurală, Fapt divers, stilul abstract barbian, psalmii arhezieni și estetica Florilor de mucigai. Într-un moment autoreflexiv, după ce Maimuțoiul și Femeia, măști ale autorului, au improvizat într-un travesti remarcabil stilurile literaturii din secolul al XIX-lea, cei doi constată, dezvăluind convenția intertextuală, că lui Nichita Stănescu nu i-au acordat spațiu în performance-ul lor.99 Precizez într-o paranteză că în Levantul vocile se multiplică derutant, dar în ceea ce privește poezia reprezentanților modernismului românesc - Bacovia, Blaga, Barbu și Arghezi - timbrul poetic 97 Bruno Mazzoni & Rodica Zafiu, „Poesia romena di fine mille-nnio”, în Giorgio Manacorda (îngrijit de), Poesia '98. Annuario, pp. 187-188. 98 Mircea Cărtărescu, Ochiul căprui al dragostei noastre, Huma-nitas, București, 2012, p. 79. 99 Idem, O seară la operă, în Poeme de amor, p. 82. 299 al fiecăruia, recreat de Cărtărescu, este recitat de poeții înșiși, convocați în epopee ca personaje propriu-zise. Din partea artistului postmodern este un mod de a nu da curs în acest stadiu al operei unei „confruntări” cu ilustrul predecesor. Refuzul influenței apare însă în Levantul, cum se va observa mai departe. Voi reveni. Secvența a patra din Mangafaua completează evantaiul de ipostaze ale iubirii cu fragmente de dragoste filială, patetică, din care nu lipsește tenta ironică. În fine, contrastul cel mai puternic apare între părțile a cincea și a șasea ale poemului. În a cincea se revine la stilul cu inserturi inter-textuale, plăsmuind imaginea iubitei din acel amestec fermecător de suferință mimată și ironie caricaturală, cu dezinvolturi subliniate aici în mod voluntar pînă la insolențe de atitudine servite partenerei în limbaj aluziv erotic. Aducerea în versuri a tribulațiilor sentimentale la care obligă această relație mediocră se plasează în contrapunct izbitor cu sonetul din ultimul tablou (al șaselea), la care m-am referit la începutul analizei. Metapoezia este afirmată în această capodoperă a poeziei optzeciste și postmoderne prin ceea ce îi este mai specific procedeului, și anume, prin asumarea în propriul demers, programatică și parodică, a naturii livrești, strict filologice a tradiției literare autohtone. Gestul se repetă în Levantul, unde sursele intertextualității se extind la alte literaturi, ope-rînd în același timp o selecție deloc întîmplătoare, cum se va observa. În raport cu O seară la operă, Mangafaua, o altă piesă de rezistență, reprezintă o aprofundare ulterioară a mecanismelor și modalităților de expresie tipice intertextualității înțelese ca fenomen al scriiturii de grad secund, „materialul de disecție” fiind încă o dată selecționat din literatura română, și anume, doar din cîțiva autori. Printre aceștia, Cara-giale, cel mai citat dintre ei la nivelul întregii generații, 300 deține, prin urmare, primatul. Mangafaua poate fi interpretată din acest unghi de vedere și împrumutînd termeni din limbajul picturii, ca un detaliu lucrat cu enormă minuție și virtuozitate artizanală, decupat dintr-o operă cu figurație abundentă ca o frescă panoramică. Din alt unghi, urmînd sugestiile lui Antoine Compagnon, care permit multiple ilustrări în poetica postmodernă (prin excelență „citaționistă”),100 se va observa că acest text reprezintă o mină de aur pentru exegetul interesat să identifice anomaliile, „perversiunile” de tip intertextual care - în accepția criticului - perturbă structura schimburilor posibile de la nivelul discursului, ajungînd astfel să relativizeze ideea de proprietate literară, fiind analizabile prin procedee și convenții actualizate uneori în text fără a se preciza paternitatea insertului așa-zicînd decupat.101 Așadar, poemul Mangafaua uzează de diverse practici textuale asociabile citării „anormale”, sau, cu alte cuvinte, infidele, „contrafăcute” prin modificarea contextului-sursă. Și aici, ca și în O seară..., modalitatea principală de rescriere constă în transformare, procedeu mai complex decît cel al imitației, cum îl descrie Gerard Genette, întrucît pentru primul se recurge la reutilizarea decontextualizată, fragmentară sau modificată a anumitor elemente din opera luată ca reper.102 Încă din titlu, Mangafaua se reclamă din piesa caragialiană D'ale carnavalului, respectiv de la porecla 100 Matei Călinescu, cap. „O nouă «față» a modernității”, în Cinci fețe ale modernității, p. 238. 101 Antoine Compagnon, La seconde main ou le travail de la citation, pp. 362-363. 102 Gerard Genette, Palimpsestes. La litterature au second degre, pp. 12-14. Cf. Sophie Rabau, „Le mouchoir de Scarlett (et celui de Lea). Entre ressemblance et reconnaissance”, în Critique, nr. 663-664, august-septembrie 2002, intitulat Copier, voler: les plagiaires, pp. 616-626: 618. 301 inocentului personaj Crăcănel dată chiar de femeia iubită, și de la ideea „traducerii” amoroase. Titlul poemului mai trimite intertextual și paratextual și la moto-ul volumului care reprezintă obiectul prezentei analize. Coerent cu acest paratext, Cărtărescu alege pentru Mangafaua un epigraf din același poet latin, selectînd de data aceasta un fragment denigrator la adresa Lesbiei, iubita desăvîrșită a lui Catullus, unde ea este acuzată în termeni extrem de duri că - para-frazînd - „se prăsește” cu derbedeii Romei. Prin urmare, mesajul din acest moto se grefează pe contextul afin din D'ale carnavalului, piesa de unde Cărtărescu „decupează” și remodelează în propriul text cele mai numeroase secvențe, așa cum o indică și majoritatea titlurilor date celor opt secvențe ale poemului.103 Alte pasaje intertex-tuale atrag contexte caragialiene din piesa O noapte furtunoasă (precum subtitlul părții a treia, Compătimind împreună) și din schița Bubico (adică dintr-o specie literară înrudită cu textul dramatic). Ca și-n capodopera comentată anterior, stilurile părților sînt diferite, dar, spre deosebire de O seară la operă, aici tonul este și mai apăsat prozaic, împins definitiv în grotesc. Se rescrie un vers (tot prozaic) din Minulescu („căci azi nu mai sînt eu”)104 și altul din Luceafărul („de ce nu vii tu? Vină”),105 subiectul „tramei” obligînd la o asemenea alegere. În schimb, este din nou pregnantă latura dramatică, teatrală, din pluralitatea de voci care evoluează într-un scenariu seducător, creînd o ulterioară carnavalizare a lim- 103 Demersul este afin cu ceea ce Annick Bouillaguet a numit drept parodie integrale în L'ecriture imitative. Pastiche, parodie, collage, p. 6: „Il s’agit lâ soit d’un long fragment, soit d’une rnuvre qui se constitue directement â partir d’une autre, dument repertoriee et facilement identifiable”. 104 Sursele minulesciene pot fi poemele Cîntecul unui om și Romanța celui răstignit... 105 Mihai Eminescu, Luceafărul, în Poezii, ed. cit., p. 143. 302 bajului și a atmosferei, după ce piesa care reprezintă principalul reper al citării tematiza, inclusiv ea, jocul generalizat cu măști. Cărtărescu propune încă un poem în travesti, poem-spectacol, căci personajele țes o nouă textură dramatică, încarnînd scene, motive și rostind frînturi de replici (rescrise) din discursuri caragialești. Intertextualitatea se bazează aici pe referințe multiple la opere diferite ale aceluiași scriitor - Catullus și respectiv Cara-giale -, pe cînd în O seară... exista o listă întreagă de autori citați. Tehnica este tot cea a deturnării prin rescriere, vizînd ocultarea paternității operei „de premiere main” și, în alt sens, proliferarea colajului de citate, ceea ce a permis producerea unui număr important de asocieri noi, exhibînd ostentativ mecanismul și sursele intertextului. Cum în Mangafaua intruziunea absurdului și a grotescului au un rol considerabil, deturnarea este mijlocul de exprimare cel mai adecvat, căci ea „depășește parodia și pastișa, condamnate la comic”, pliindu-se cu suplețe și pe registrul „seriosului” și sublimului.106 Cum explică Laurent Jeanpierre, procedeul folosit în asemenea contexte se compune din trei faze succesive - „selectarea” unui material dintr-o operă anterioară, „modificarea” și, în fine, „combinarea” acestui material cu altele - funcțio-nînd similar pentru toate figurile intertextualității: citat, aluzie culturală, colaj etc.107 Astfel, subtitlul primei părți, Chestiune de traducere, nu are legătură cu paragraful „a”, scris în stil de reportaj și presărat cu clișee de limbaj. În aceste versuri personajul 106 Laurent Jeanpierre, „Retournement du detournement”, în Critique, nr. 663-664, august-septembrie 2002, intitulat Copier, voler: les plagiaires, pp. 645-659: 647. 107 Idem. Iată pasajul în original la care mă refer: „Elle [la theorie du detournement] est constituee de trois moments: separation d’un materiau â l’interieur d’une rnuvre dejâ existente; modification de cet element selectionne; combinaison d’autres elements”. 303 protagonist își descrie orașul natal, București, cu candoarea unui copil de gimnaziu. Fragmentul „b” propune un discurs delirant-absurd, de un comic integral, de fapt o pastișă a stilului tehnico-științific, mai precis a lexicului fizicii și medicinei. Abia în secvența „c” într-o scurtă confesiune în proză, dar rimată!, îl aflăm pe personajul-narator într-o ipostază meditativă, calm-detașată, dar și comic-parodică, așezat pe un scaun de dentist, ceea ce trimite intertextual la figura lui Crăcănel-Mangafaua. Compoziția textului în secțiuni și paragrafe, fiind la rîndul ei interpretabilă drept cadru pentru o pastișă a discursului juridic, poate configura, prin urmare, o pastișă de gradul doi (pastișă în pastișă). Începînd cu tabloul al doilea al poemului, acest personaj-narator își prezintă iubita, căreia poetul îi atribuie indirect, prin subtitlul intertextual al aceluiași fragment, Femeie, ochi alunecos..., eticheta de cochetă. În relație cu replica lui Pampon, sintagma din Cărtărescu a fost întrucîtva modificată dar, dacă vom cumula sugestia semantică din Caragiale cu cea a inter-textului, vom obține o diferență așa-zicînd metonimică. Ur-mînd reflecția lui Pampon, se deduce că la Caragiale frivolitatea apare drept trăsătură definitorie a naturii feminine. Variația față de textul predecesorului constă în citarea voit inexactă, la singular (eufemistică) și cu intonație diferită, strict constatativă, a incriminatei replici: „femeie! ochi alunecoși, inimă zburdalnică!”.108 Secvența a doua a contextului original („inimă zburdalnică...”) apare la Cărtărescu abia în titlul părții 108 Replica lui Pampon se află în D'ale carnavalului, Scena IX, Actul II, și în aceeași scenă apare repetată: „Mișelule, să ne deslușim, ’ai? După ce mă ataci la sacrul meu amor; amăgești o ființă nevinovată... o femeie... femeie! ochi alunecoși, inimă zburdalnică!...”, în Ion Luca Caragiale, Teatru, ed. a III-a, îngrijită de Al. Rosetti, Șerban Cioculescu & Liviu Călin, prefață și tabel cronologic de Liviu Călin, col. „Lyceum”, Albatros, București, 1982, p. 177, p. 178 și, respectiv, p. 179. 304 a șasea, întregind astfel la distanță și prin dislocare, mesajul inițial. După începutul descriptiv, continuarea speculativă și urmarea confesivă, rezumate anterior în această parte a poemului, protagonistul-narator, posibil alter ego al autorului, pare să trădeze o fărîmă din identitatea ultimului, atunci cînd scrie că îi revine în minte „țoncănitul pantofilor ei pe culoarele universității”. Se trece apoi la dezvăluirea sarcastică a maladiei de care suferă iubita: infidelitate - se subînțelege -, căci „erotopatie” (termenul științific din text) denumește generic tulburări în sfera pulsiunilor sexuale.109 Fragmentul al patrulea este o probă de virtuozitate a colării de fragmente literare, pornind chiar de la titlul din nou caragialian, Docoment olograf. În textul sursă este vorba despre biletul care dezvăluie infidelitatea (patologie, iată, răspîndită în cuplurile ce populează nivelele plurale de sens ale poemului) și din al cărui conținut se reia în intertext doar secvența despre plecarea Mangafalei la Pitești (toponim ce înlocuiește originalul Ploiești). Replica din Cărtărescu nu există formulată literalmente de Caragiale, căci poetul optzecist procedează respectînd cei trei timpi ai „deturnării” (Laurent Jeanpierre), adaptînd textul-model. Dintre termenii care nu-i aparțin operei de grad secund, cei caragialieni rămîn nemarcați ca „împrumuturi”. De pildă, „ambetată” răsare din discursul Ziței în O noapte furtunoasă, Actul I, Scena 7, dar și Mița lui Crăcănel se exprimă astfel în Actul I, Scena III. În schimb, apar evidențiate de Cărtărescu - doar în ediția din 1983 - contextele preluate literal din Oda bucuriei de N. Stănescu, poezie aflată sub specia misterului, intranzitivității („ci vino tu, stare măreață a sufletului”), iar în versul următor, o replică din chemarea Cătălinei către Luceafăr, pronunțată în vis, la finalul strofei a XII-a (eminesciene): „De ce nu vii tu? Vină!”.110 109 110 Mircea Cărtărescu, Mangafaua, în Poeme de amor, p. 87. Ibid., p. 88. 305 Ambele ocurențe au funcție de contrast în raport cu prozaicul vădit al situațiilor din Caragiale, din cea mai explicită piesă pe tema trădărilor grotești și a triunghiurilor conjugale, dezmințind titlul secvenței 4, căci în locul unui document olograf, poetul propune un colaj savant alcătuit, adică exact contrariul a ceea ce declară. Aici triunghiul conjugal este format din student (un alter ego?), o Ea, și soldatul vasile gh. mangafa. „Istoria” se urzește în jurul figurii soldatului înșelat, dar nici studentul nu va fi scutit să repete pe cont propriu deziluzia primului. Confuzia sentimentală a personajului așa-zicînd „tradus” (soldatul) se exprimă în secvența 5, intitulată „Nu plînge, ești volintir!”, într-un discurs cu aspect de raport militar, căci și-n acest caz subzistă subtextul caragialian: Crăcănel, înșelat a opta oară, jurase în Actul II, Scena IX să se înroleze voluntar în Garda Națională dar, fiindcă aceasta tocmai se desființase, la următoarea trădare promite că se va însura. Se poate spune că își va pune masca pe chip, așa cum cere convenția carnavalului, devenind altă persoană, detașată de povestea trădării. Absurdul caragialian face ca Pampon să încurajeze decizia lui Crăcănel pînă la final, repetîndu-i în mod nemotivat din punct de vedere logic tot replica anacronică din subtitlul acestei părți. În rescrierea cărtăresciană, ipoteza căsătoriei ca soluție eliberatoare pentru Crăcănel nu-i trece prin minte soldatului vasile gh. mangafa, el însuși într-o stare de profundă alienare. Intertextualitatea se insinuează aici doar la nivelul deducției exegetice, în absența altor semnale ale „împrumutului”, preluînd în textul de seconde main111 sugestia înrolării militare din opera-sursă. În secvența a șasea se reia un vers de la începutul celei secunde, ca și aluzia la existența mecanică, sordidă a fostului 111 Ibid., p. 89. 306 îndrăgostit, gata să-i servească o declarație sarcastică iubitei ingrate („lamentabilă divă”). La nivelul practicii inter-textuale, contextul atrage partea de citat lipsă din replica lui Crăcănel, reluată doar parțial de titlul secvenței a doua a poemului, replică întregită acum de continuarea tot cu rol titular, Inimă zburdalnică. Identificarea cu Mangafaua din Caragiale apare recunoscută ca atare abia în titlul secvenței a șaptea, unde personajul trădat împrumută vocea Vetei din O noapte... („misterele parisului le-am citit de trei ori”),112 el nefiind decît o altă Vetă plictisită, implicat ca și simpatica doamnă din alt secol într-o „chestie de traducere”. Prin urmare, nici un context caragialian nu apare indicat în italice de poet, așa cum a procedat în schimb cu citatele propriu-zise, „împrumuturi” fidele din alți scriitori, convertite în sens parodic, și în preluarea cărora a păstrat semnificantul original. Materialul din Caragiale a fost, în schimb, prelucrat, reelaborat, acordîndu-i-se o importanță de ordin stilistic capitală în economia textului. În ultima parte, trece prin filtrul pastișei stilul de cronică plastică sau de documentar, din care nu lipsesc nici clișeele de reportaj în limbaj de lemn.113 Pînă și peisajul bucureștean face obiectul unui colaj amuzant, dublat de farmecul invenției, căci „marea policromă” nu există în realitate. Inserția imprecației baudelairiene din Au lecteur, „cititor ipocrit, semen al meu și frate”114 (recurentă - cum am observat - și-n 112 113 Idem. Annick Bouillaguet expune în studiul său critic L'ecriture imitative. Pastiche, parodie, collage, citat în mod repetat, trăsăturile care-l individualizează pe pastișor, pp. 44-45: „Le premier principe adopte par le pasticheur consiste â mettre en reuvre tous les moyens â disposition pour permettre la reconnaissance du texte pastiche par le lecteur. [...]. Il doit faire coexister l’illusion de la reconnaissance et sa denonciation”. Mircea Cărtărescu, Mangafaua, în Poeme de amor, p. 90. 114 307 poemele altor colegi de generație) face legătura în fragmentul următor (ultimul) cu două versuri plasate în secvență consecutivă (reproduse cu caractere italice de Cărtărescu), distih emblematic din arta poetică argheziană a Florilor de mucigai („căruia-i scriu cu puterile neajutate / nici de taurul, nici de leul, nici de vulturul”).115 Un asemenea mixaj conduce la ideea profund postmodernă că literatura este artefact, produs al virtuozității tehnice și al căutării estetice perpetue, generat de asocieri atent construite. Se naște astfel un dialog inedit, între doi poeți profund afini, Baudelaire, model al lui Arghezi, la rîndul său, model al lui Cărtărescu, care se propune - prin urmare - ca dialog inter-textual de gradul doi. În finalul discursului poetic se profilează un copil, personaj SF, un compromis între regnul tehnologic și uman, creatură ce pare construită mai degrabă în retorta de lumi virtuale a computerelor.116 Nirvana se întrevede sub forma unui balon tras pe sîrmă, deja o intuiție recurentă în imaginea dirijabilului din Levantul. Ultima voce este și ea problematică (din unghiul dialo-gismului), emițînd inflexiuni pline de umor și absurd, într-un monolog în care se contopesc (prin rescriere) replici ale unui „amorez” din categoria lui Rică Venturiano (în care se identifică probabil atît studentul, cît și soldatul), dar și mesaje din vocea stăpînei din Bubico, într-o intertextualitate hibridă și stratificată, rezultat al colajului dintre texte - atît în proză, 115 Idem. Pentru sursa intertextului, cf. Tudor Arghezi, Flori de mucigai, în Cuvinte potrivite, ed. cit., p. 105. 116 Ion Manolescu, „La prose postmoderniste et le textualisme mediatique”, în Euresis..., nr. 1-4, 2009, intitulat Le postmoder-nisme alors et maintenant, p. 127: „L’innovation fondamentale des textualistes mediatiques consiste â rapporter la fiction â un univers cree artificiellement: un monde alternatif dont les virtualites sont programmees sur l’ordinateur pour concurrencer au meme titre la realite et son miroir meta-textuel”. 308 cît și dramatice - din opera unui predecesor, fără doar și poate, ilustru: „lacrima lui își înfipse un dinte în garoafa mea de buton. / îl priveam prin lornion. / îi vorbeam prin aerul friabil ca o tejghea: / [...]. / (dar n-am mai sfîrșit. cînd să intru în uliță / mi-au ieșit în cale ogarii lui maioru’ din colț / și micul ceas de argint al papadopolinei / lătra cu spume, ca un apucat)”.117 Poetul reușește să obțină în a doua carte mai decis postmodernă, în special în a doua și a treia parte (unde folosește masiv procedee specifice acestei estetici), o perfectă omogenizare a lumii livrești, filologice, cu firescul lumii „reale”, banale, dar savuroase și intens colorate, de-o umanitate înduioșătoare, în ciuda nevrozei ei cronice. IV.3. Totul relativ din volumul Totul Fascinația totului, tentația cuprinderii, absorbirii și exprimării totalitații sînt preluate în titlul volumului al treilea și desfășurate amplu în conținutul lui, revelînd - însă - în spirit postmodern triumful fragmentului și al relativului. Tensiunea acestei poezii, ca și a cărților celor mai importante de proză ale autorului, se naște din conjuncția între aspirația romantică de explorare și cucerire a Totului și luciditatea unghiului de vedere postmodern, care obligă la relativizarea percepției despre lume. Amprenta cea mai specifică a literaturii cărtă-resciene constă tocmai în această sinteză care, așa cum observă Andrei Bodiu, conduce la „suprapuneri, întrepătrunderi, combinări de Toturi”118 aleatorii și indeterminate precum și la corespondențe infinit reiterabile între macro și microcosmos, în virtutea autoreflectării totalității în fiecare unitate infinitezimală și, în sens invers, a părții în întreg. 117 Mircea Cărtărescu, Mangafaua, în Poeme de amor, pp. 90-91. 118 Andrei Bodiu, Mircea Cărtărescu. Monografie, antologie comentată, receptare critică, p. 27. 309 Ultima idee se degajă deja din primul dintre cele trei epigrafe care „prefațează” - să spunem așa - volumul de față: „Totul se află în toate părțile, fiecare lucru este toate lucrurile, soarele e în toate stelele și fiecare stea e toate stelele și soarele” (Plotin). Multiplicitatea realului, polimorfismul inepuizabil al manifestărilor vizibilului care se reflectă în reprezentări speculare, în fine, relativitatea ca principiu ordonator sînt dezbătute pe larg de Mircea Cărtărescu în spiritul și cu instrumentele axiologice și estetice puse la dispoziție de teoria postmodernismului în studiul său de sinteză dedicat temei și citat aici în mod repetat. Eșecul atingerii totalității din plan epistemologic se exprimă la nivel poetic prin recursul insistent la componenta ludică și livrescă, la ironia acomodantă, „slabă” și la strategiile intertextualității, parodiei, pastișei, participînd toate la plăsmuirea acelui iluzoriu fascinant de tip postmodern, dominat de sentimentul irealității și melancoliei.119 Paralel, în cele cinci secțiuni, apare extinsă și adîncită explorarea posibilităților limbajului poetic și a întrepătrunderii stilurilor precedente în propriul discurs. Sinteza obținută privilegiază realitatea fotografică, hiper-realistă și împletirile dintre senzațional și fabulos, dintre survolul panoramic, ce captează imagini esențiale, și detaliul derizoriu, banal, așadar, coexistența dintre trăire și livresc. În cartea din 1985, poetul își propune, cum observă și Radu G. Țeposu, să „reia, în chip programatic, tot ceea ce făcuse pînă acum pe fragmente, punînd în forma sintezei întregul program liric”,120 cîștigînd în adîncimea viziunii și-n vigoare. 119 Mircea Cărtărescu, Postmodernismul românesc, p. 101. 120 Radu G. Țeposu, Istoria tragică & grotescă a întunecatului deceniu literar nouă, Eminescu, București, 1993, p. 46. 310 Iată în cele ce urmează cîteva aspecte care încearcă să expună modalitățile și funcțiile intertextualității în conjuncția lor cu alte elemente în poezia lui Mircea Cărtărescu din volumul Totul. De pildă, Noapte de decemvrie, poem din a doua secțiune a cărții, intitulată Viziuni, atrage în constelația lui inter-textuală alte două, cel eponim macedonskian și Decembre de George Bacovia, cu ultima avînd în comun punctul de plecare, și anume, viziunea erosului intimist specifică romantismului tîrziu, Biedermeier - care se concentrează asupra temei refugiului și replierii eului din fața istoriei sau societății -, viziune pigmentată la predecesorul modernist de note decadentiste. Evident, un atare reper e supus modelării în tonalitate și stil postmoderne. Forța imaginativă a poetului transformă intimismul static al cuplului din versiunea bacoviană într-o proiecție onirică, la capătul unei incursiuni fantastice a iubitei pe deasupra unui București de basm, nins feeric. Povestea regăsirii cuplului se desfășoară într-un scenariu de jubilație ludică. Factorul declanșator al viziunii este la Cărtărescu singurătatea poetului, motiv milenar, de altfel, aici personificată în rolul unui Superman feminin, care străbate „din înalt” orașul, pe arcul curcubeului și își recuperează iubita din camera ei, purtînd-o pînă în apartamentul iubitului. Deci, în locul imaginii canonice a cuplului tandru, fericit în spațiul domestic, iată o proiecție de tip cinematografic, oscilînd între desen animat sau film pentru copii și videoclip. Prima posibilitate ar fi motivată și de decorul scînteietor și colorat al orașului, surprins în seara de colind, în aerul de sărbătoare, poleit miraculos de imaginația poetului. Predominanței vizuale, care se extinde la nivelul întregii cărți, i se alătură aici o puternică tentă olfactivă, afină lumilor dimoviene, în ton cu ceremonialul ocaziei: 311 îmi închipuiam satele mirosind a covrig, / orășelul copiilor mirosind a vată de zahăr și amandine, / fondante, sarailii și praline / și frigoriferele din cofetării, încărcate / cu diplomaturi cu frișcă și coji de portocală însiropate. / zăceam lîngă mașina de scris și visam...121 Mașina de scris, în decorul casnic, nu este aici simbolul repudiat al modernismului, precum în articolul deja citat, „Cuvinte împotriva mașinii de scris”. Din contră, zgomotul ei monoton devine un resort al reveriei. Feeriei de basm din scenariul cărtărescian i se opune la ambii predecesori menționați, amîndoi postromantici, imaginea glacială a unei ierni teribile, gerul lui Macedonski re-prezentînd în plan simbolic lipsa inspirației poetice („urgia”, „răstriștea”), motiv de damnare cu care se și deschide poemul. La Cărtărescu nu apare nimic din imaginea tezist romantică a geniului părăsit de forțele creatoare. Eul poetic, protagonistul poveștii, este aici un tînăr îndrăgostit, un individ obișnuit, dar și un fantast, un imaginativ. Ambii maeștri folosesc termenii „gheara” și „fiara”, Macedonski asociindu-l pe primul „beznei”, în contrapoziție cu flacăra inspirației, iar pe al doilea „restriștii” interioare, deci, figu-rînd tot ca elemente din pattern-ul romantismului așa-zis „înalt” („Și bezna lungește o strașnică gheară”, respectiv, „Sălbatică fiară, răstriștea-l sfîșie”),122 în timp ce la poetul postmodern cele două vocabule se referă la intensitatea sentimentului de tristețe, încercat de orice tînăr îndrăgostit (din nou, fără vreo aluzie, nici măcar ironică, la o temă „gravă” ca genialitatea) și care funcționează ca „motor” al 121 Mircea Cărtărescu, Noapte de decemvrie, în Totul, Cartea Românească, București, 1985, p. 42. 122 Alexandru Macedonski, Noaptea de decemvrie, în Excelsior, cuvînt înainte de Liviu Călin, Eminescu, București, 1971, pp. 190-199: 191-192. 312 poveștii fantastice care va urma. Cum se știe, tristețea, dar și nostalgia și melancolia sînt sentimente în tonalitate așa-zis minoră, de tip Biedermeier, mai potrivite cu spiritul repliat, desublimat al postmodernismului. Aspirația spre absolut a geniului macedonskian este sortită falimentului, în timp ce dorința mai terestră a poetului optzecist se va împlini la modul spectacular, descris mai sus. În continuare, versurile lui Cărtărescu rezonează cu ecoul celor bacoviene. Dacă autorul postsimbolist și decadent visează să asculte simfonia zăpezii,123 cel contemporan, imaginînd tot camera iubitei, are nostalgia unor piese rock cîntate de AC/DC. Rock-ul este considerat de teoreticienii postmodernității drept unul dintre elementele pop culture preluate de estetica aceluiași curent. Motivațiile invocate sînt multiple, dar sintetizez aici doar cîteva: ca și literatura, industria rock-ului repropune (reciclînd-o) propria istorie, grație variantelor reorchestrate, revivial-urilor, remake-urilor de orice tip, realizate cu ajutorul unor tehnici similare colajului, pastișei și altor procedee care pot fi asociate intertextualității din domeniul literaturii.124 O altă trăsătură, să spunem, postmodernă a rockului se referă la accesibilitatea acestui stil muzical, ceea ce îl apropie de orice alt simbol al culturii de masă contemporane. De asemenea, caracterul lui hibrid, care acceptă - în spirit integrator - mijloace, forme media (film, videoclip, noile tehnologii) și influențe muzicale diverse, face din el o cultură a tinerilor, emblemă a toleranței etnice, identitare, a cosmopolitismului în sens larg. Cum se poate constata cu ușurință, începînd din al doilea volum, prin citarea a numeroase denumiri de formații sau de 123 George Bacovia, Decembre, în Versuri și proză, ed. cit., pp. 8-9. 124 Steven Connor, Cultura postmodernă. O introducere în teoriile contemporane, p. 260. 313 interpreți, prin reproducerea de versuri sau doar de frînturi din hituri ale anilor ’70-’80, muzica rock devine o sursă substanțială de intertextualitate neliterară. Voi reveni la acest aspect. Întorcîndu-mă la Noapte de decemvrie, zborul celor două personaje îndrăgostite pe cerul Bucureștiului este un moment de performance, la care asistă de jos un public entuziast, fascinat de neobișnuitul spectacol. Finalul, în notă tandru-prozaică, prezintă regăsirea cuplului, negînd soluția unui happy-end canonic, la care s-ar fi putut aștepta cititorul după o asemenea peripeție, preferîndu-i-se, în schimb, o întîlnire lipsită de efuziuni sentimentale, dar emoționantă în intimitatea ei discretă. Efectul de realitate este astfel recucerit.125 Iată, deci, un mixaj interesant de atitudine, atmosferă, tonalitate între textele a trei poeți diferiți, cu toții continuatori ai romantismului, pe tema iernii, dragostei și a poeziei, care reia elemente „alogene” și adaugă mărci personale pentru a oferi un exercițiu de creative writing în stil postmodern. Cum am mai spus, o altă miză principală a poeticii cărtă-resciene constă în a testa potențialitățile limbajului, contaminările și comutările bruște între registre înalte și joase, literare și nonliterare, anomaliile morfologice cu funcție ludică, umoristică. Astfel, discursul lingvistic al autorului, amplu, ramificat, „enciclopedic” - s-a zis - se adecvează anvergurii spectaculoase și forței imaginative investite în aceste versuri. Cărtărescu instaurează în propria poezie o deschidere larg „democratică” spre toate posibilitățile de exprimare, inclu-zînd și limbajul romanței mahalagești, în Ecou de romanță, care împreună cu alte „partituri” din același ciclu (Idile), continuă demersul din Poeme de amor, îmbinînd stiluri și forme literare concurente în „puneri în scenă” excentrice, dezinvolte, pe teme erotice. Registrele dominante sînt cel al cîntecului sentimental de mahala, pigmentat cu inserturi 125 Mircea Cărtărescu, Noapte de decemvrie, în Totul, pp. 45-46. 314 argotice („pe bune”) și cel caragialesc, dar mai participă la „colaj” și cîte un termen folcloric („lele”), cîte o alterare agramată („cioclopedică”, „levorver”) sau cîte un cuvînt cu iz arhaic, popular („te lepezi”). În fine, două sugestii eminesciene completează mozaicul stilistic și intertextual. Prima aluzie, plasată în net contrast cu toate aceste elemente, dar și cu pasajul prozaic în care partenerul încearcă să-și seducă interlocutoarea, e circumscrisă simplei reluări a termenului poetic „filomele”,126 consacrat de epoca romantică, ce trimite la perspectiva edenică, mitică, din Epigonii („Zile cu trei sori în frunte, / Vezi dumbrăvi cu filomele / Cu izvoare-ale gîndirii și / cu rîuri de cîntări”). Se marchează astfel distanța subliniat parodică față de naivitatea și simplismul plebeu al cuplului actual, în raport cu viziunea sublimă din contextul eminescian de referință. A doua se referă prematur la finalul poveștii amoroase, pe care - în mod paradoxal și comic, în același timp - locvacele amant, furat de elocință, și-l imaginează și i-l prezintă partenerei ante factum, în această invitație la rendez-vous, ce ține loc de declarație de dragoste în notă minoră. E suspectă exaltarea cu care acesta își reprezintă atît deliciul întîlnirii, cît și finalul relației sentimentale, combinînd într-un melanj amețitor exuberanța melodramatică și dinamismul prozaic al cuplurilor din D'ale carnavalului cu suavitatea romantică din discursul vehiculat în Adio-ul eminescian. Distihul din Eminescu, ca și frînturile de replici din Caragiale, astfel centrifugate după regulile bricolajului intertextual, aduc pe o singură scenă pe Rică Venturiano, Chiriac și pe Spiridon din O noapte..., dar și pe popa Pripici, descoperitorul scrisorii pierdute din piesa geamănă, cu alte cuvinte, o întreagă distribuție de pretendenți și colportori, gravitînd în universul 126 Idem, Ecou de romanță, în Totul, p. 126. Pentru sursa inter-textului, cf. Mihai Eminescu, Epigonii, în Poezii, ed. cit., p. 27. 315 erotic al marelui maestru. Din unghi intertextual, e interesant de notat că poetul contopește toate aceste voci în cea a personajului său, fără să indice grafic prezența citatului în ultimul context eminescian pe care l-am rezumat, dar dezvăluind titlul poemului Adio, aparent întîmplător și tot în discursul îndrăgostitului. Totodată, cele două mici schimbări operate în raport cu originalul îl absolvă pe bricoler de vina ocultării sursei, întrucît a eliminat din primul vers substantivul „serei”, iar în al doilea a modernizat forma arhaică „dentîi”: „De faci așa, de nu ai rezon, / ah, levorver și șpangă și vitrion / (c’est la vie...) / crudelo, așa voi sfîrși. / oricum, cu ochii cei dintîi / eu n-o voi mai privi-o. / ...sau la adio!”.127 De la reactivarea cîntecului de lume (mahalagesc) în notă sentimentală și registru muntenesc, demers în care se întîl-nește cu Florin Iaru, alt caragialian împătimit, la subtilitatea manevrării procedeelor intertextuale, poetul ajunge să plăsmuiască un personaj de carnaval, un bufon sentimental cu mai multe măști, dar și un poem cu măști, jucîndu-se cu modele poetice/nepoetice și limbaje atît de diferite. Alte astfel de personaje se construiesc, dar altfel, și anume, după pattern-ul eliotian, în poemele de amor avînd „corelativ obiectiv”, între care deja comentata Poema chiuvetei, dar și Uriașa, ultimul introducînd în volum ipostaza iubirii materne, cu modulații mitic-simbolice și psihanalitice, care se prelungesc și-n proza lui M. Cărtărescu. Experiența intertextuală continuă pe tema erotică și cu aceeași intenție a explorării lingvistice în Iarna cu tine, unde tot prin contrast figura feminină e construită pornind de la deformarea celei din poemul Annabel Lee de A. E. Poe, scris în 1848, la care autorul ei se referă ca la o baladă, chiar dacă 127 Ibid., p. 127. Evidențierea în cursive îmi aparține și indică insertul eminescian. Pentru sursa intertextului, cf. Mihai Eminescu, Adio, în Poezii, ed. cit., p. 161. 316 forma metrică se abate de la modelul canonic. Pe scurt, poetul american dezvoltă, ca și-n alte poezii ale sale, tema romantică a morții unei tinere extrem de frumoase. Perso-najul-narator își amintește de dragostea lui pentru Annabel Lee, atît de puternică încît pînă și îngerii fuseseră invidioși, destinînd-o morții. Motivul iubirii absolute, nemuritoare este convertit de Cărtărescu într-o parodie a iubirii, păstrînd din poemul lui Poe doar numele splendidei și castei Annabel. Deturnarea parodică uzează și aici de armele ironiei (tematică, dar și lexicală) și, de asemenea, de predominanța prozaicului subliniat pînă la nuanțe grotești. În termeni de limbaj, deriziunea se comunică cu savoare irezistibil comică în forme agramate presărate în rimă, dar și în restul versului, ca și prin tonalitatea modificată, astfel încît accentul recitării să cadă pe ultima silabă: „iarna cu tine... ții tu minte, annabel lee, / era în noiembre și la îngeri le căzuse scheletilii / cu milioanele, pe capote de dacii”.128 Nota voit cinică, antisentimentală din final e atenuată și deturnată de licențele de tip morfologic pline de haz, ca și de forma negativă a verbului conjugată simetric la persoanele I și a II-a în versuri scurte, ce infirmă din partea protagonistului orice eventuală dorință de regăsire a cuplului: „nu-mi pare rău, a fost foarte frumos. / a fost foarte educativ. / ah annabel, annabel lee, / n-am să reviu, / n-ai să revii. / (deși ne doare inimilii)”.129 Acest poem și rescrierea din La o artistă (în ciclul Momente, al cincilea) permit din unghi intertextual o lectură în oglindă, ambele fiind construite după același principiu, prin contrast față de textul sursă la care se raportează. Aici Cărtărescu se distanțează atît de modelul romantic al iubitei angelice din poezia eponimă eminesciană,130 creatură asimi- 128 Idem, Iarna cu tine, în Totul, p. 90. 129 Ibid., p. 92. 130 Mihai Eminescu, La o artistă, în Poezii, ed. cit., pp. 16-17. 317 lată unei note rătăcite din muzica sferelor, cît și de prototipul femeii fatale, încarnat în lirica baudelairiană de Jeanne Duval, „maîtresse des maîtresses”, cum își numește poetul francez partenera de viață în poemul Le Balcon: o femeie senzuală, infidelă, simbolul pasiunii carnale devoratoare care-și înlănțuie victima pînă la dependență. Și acest prototip este numit ca atare în versul cărtărescian, în imaginea „mulatrei lui baudelaire”. Poemul optzecist surprinde o despărțire iminentă, care se consumă fără emoții sau tensiuni, la modul amical, aproape consolator din perspectiva poetului-personaj narator, presu-punînd obișnuita doză de ironie, de prozaism, care se transmite și prin opțiuni lexicale precise. Limbajul și atitudinile afișate schimbă la Cărtărescu discursul amoros pînă la punctul în care acesta devine în anii ’80 cel mai degajat și mai îndrăzneț din întreaga poezie contemporană, precum și din ansamblul propriei generații. Sensibilitatea romantică pentru care iubita reprezintă un obiect de cult e contrazisă de hedonismul unui cuplu de peste un secol, cu o percepție mult mai concretă și lipsită de iluzii, ca și de inocență: „Am prins zile mișto și am făcut multă dragoste / dar totul e ca un anotimp încheiat. / tu vei mai uimi și pe alții cu clasa ta. / eu voi mai scrie alte poezele”.131 Metapoemul titular, care coincide cu partea a patra a cărții, reprezintă o nouă tentativă de a configura cuprinderea totalității, aspirație exprimată mai întîi la nivel tematic, printr-o sinteză a marilor problematici ale existenței și cunoașterii, explorate poetic din perspectiva gîndirii postmoderne. Astfel, categoriile esteticii și epistemologiei postmoderne, comentate pertinent în studii critice anterioare dedicate subiectului, postulează relativizarea Totului și triumful unor principii filosofice și artistice precum indeterminarea, ambiguitatea, hazardul și hibridizarea, avînd ca punct de plecare acea 131 Mircea Cărtărescu, La o artistă, în Totul, p. 176. 318 corespondență între fragment și ansamblu, la care poetul ne invită să medităm deja din primul moto al volumului. După cosmogonia din Căderea, în acest poem caleidosco-pic, revine în secțiunea a III-a reflecția asupra nașterii principiului universal, trimițînd inclusiv printr-o figură mai puțin frecventă a intertextualității, anagrama („ambarțumian”), la vocația lui Ion Barbu (Dan Barbilian) de a crea imagini cosmogonice, amintind și o sintagmă din faimoasele Uvedenrode, reprodusă în cursive în ultimele versuri: „peste mode și timp”.132 Redundanța intertextuală este deci voită, făcînd manifestă sursa citării. Viziunea se completează în reprezentarea totodată fantastică și onirică a unei creaturi vag antropomorfe, desprinse din imageria universurilor virtuale, dotate cu trăsături androgine și care își face apariția și în cîteva puncte nodale din Levantul. Capacitatea vizionară a lui Cărtărescu găsește aici un teren fertil pentru a-și desfășura anvergura. În întinderea planetară de lumi din poem, prima și una dintre cele mai interesante se ivește din asimilarea cu „o pagină din uqbar”.133 Autorul are la dispoziție, deci, un plan suplimentar de iradiere și adîncire a potențialităților operei, care se articulează din ampla rețea intertextuală de referințe livrești. Este un mod de a pune în relație, într-un fel de perspectivism al lumilor posibile, propriile universuri cu cel borgesian din nuvela Tlon, Uqbar, Orbis Tertius, scrisă în 1940 și inclusă în Ficciones. Trama acesteia se derulează la granița dintre mai multe nivele de realitate (și irealitate), căci majoritatea personajelor din Uqbar (ținut fictiv) citate în text sînt reale, însă întîmplările la care participă țin de domeniul invenției. 132 Idem, Totul, în vol. Totul, p. 146. Pentru sursa intertextului, a se vedea, Ion Barbu, Poezii, prefață și tabel cronologic de Dinu Pillat, Albatros, București, 1992, p. 30. 133 Ibid., p. 144. 319 Ceea ce mai apropie poemul și, în sens mai larg, literatura lui Cărtărescu de celebra nuvelă borgesiană este fascinația Cărții și a cărților, ca și pasiunea pentru enciclopedii și alte cărți-bibliotecă, prezentă și la scriitorul argentinian. Cît despre autorul Totului, în acest volum și, analog, pe spațiul restrîns al poemului eponim de pildă, ambiția sa este de a scrie echivalentul unei enciclopii, opera întreagă propunîndu-se, în fond, ca o enciclopedie. Prin urmare, citarea paginii din Uqbar funcționează și ca o mise en abyme a cărții. Ultima parte din secvența a treia este dedicată lui Victor, fratele geamăn dispărut, una dintre obsesiile tematice ale scriiturii cărtăresciene, înfățișat aici într-o viziune onirică, prenatală, cu un statut privilegiat - în accepția autorului - în comparație cu muritorii de rînd. Victor este figurat ca o mică divinitate atotputernică, privind lumea ca pe o reprezentare grotescă, teatru de marionete, poetul introducînd în text aluzii la Bacalbașa, creatorul personajului Moș-Teacă (care editează cu I. L. Caragiale revista umoristică Moftul Român) și la N. T. Orășeanu, directorul mai multor gazete satirice, printre care și Nichipercea, adăugînd astfel umanității din versuri o pată de culoare caricaturală. În secvența a IV-a, revine ideea condiției umane reduse la cea a marionetei, iar din amintita operă borgesiană, personajul Bioy Casares rătăcește ca și acolo prin biblioteci infinite. Cultivînd glisarea perpetuă între realitate și lumile imaginare, lui Casares (prieten al lui Borges cu care ultimul a și scris sub pseudonimul Bustos Domecq, Seis problemas para don Isidro Parodi),134 precum și altor personalități din lumea reală (de pildă Thomas de Quincey), Borges le atribuie în Tlon, Uqbar, Orbis Tertius caracteristici fantastice. 134 În limba italiană cartea a fost tradusă de Vanna Brocca, cu titlul Sei problemi per don Isidro Parodi, Ed. Riuniti, Roma, 1978 [ed. a II-a, Studio Tesi, Milano, 1990]. 320 Prefigurînd simbolistica Levantului, apare în secvențele a IV-a și a VII-a „trandafirul din centrul lumii”,135 imagine anticipată deja în amplul poem Iluminare (din ciclul Viziuni), o desfășurare la scară planetară de geneze ale micro și macro-cosmosului organic, o altă probă de forță imaginativă și de vocație vizionară, mediată de stările visării și de levitație („levitam”, „eu visez”).136 În „scena” următoare, poetul transcrie în versuri succesive și folosind tehnica enumerării cîteva zeci de nume din enciclopedia universală a culturii și a gîndirii, urmate de denumirile unor obiecte banale, de elemente naturale, procese fiziologice, formînd împreună „totul / totul acolo, răsfirat pe asfaltul fierbinte de bălegar”.137 Reunirii acestui tot fragmentar îi asociază atributele unui „eu, omul secționat”, pasajul încheindu-se cu revelația insignifianței condiției ontologice a lumii vizibile: „totul, dar ce este totul? De unde privesc / dumnezeu nu se vede mai mare decît / o pioneză, iar totul e numai o plombă din gura lui”.138 În ultima secvență, viziunea florală se identifică cu imaginea lui Victor reflectîndu-se în cea a trandafirului mallarmean: „trandafirul absent din orice buchet”, la care se poate avea acces prin iubire, inclusiv prin forma ei gemelară, văzută de Cărtărescu ca ipostază androginică. Așa cum naratorul borgesian din opera citată se lasă purtat printr-un labirint bibliografic în încercarea de a verifica existența Uqbar-ului, tot astfel poetul și cititorul pornesc într-un periplu enciclopedic care aspiră să compen-dieze totul, fie el și fragmentar. 135 Mircea Cărtărescu, Totul, în vol. Totul, p. 155. 136 Idem, Iluminare, în op. cit., p. 57 și, respectiv, p. 58. 137 Idem, Totul, în Totul, p. 150. 138 Ibid., p. 151. 321 Revenind la ultimul ciclu al volumului, Momente, care reprezintă în intenția autorului o incursiune prozaică în „realismul” cotidian, contingent, se remarcă în poemul Pace și realism insistența asupra cuvîntului „ceața”, repetat de aproape douăzeci de ori, care dobîndește astfel conotații precise în ordinea existențială a poetului, aceea de individ social și de scriitor.139 Ambele ipostaze identitare, proiectate în viitor, atrag previziuni marcate de autoironie sarcastică, eul liric nereușind să se imagineze nici acoperit de laurii gloriei, nici în imaginea mirelui sau a căminului fericit. Cadrul nunții eminesciene din Călin i se pare ridicol, reprezentîndu-și în schimb ca posibilă atmosfera din Intriga lui Ensor, pînză pe care figurile umane formează un grup coșmaresc în jurul cuplului nupțial, iar stridența culorilor aprinse, violente provoacă o senzație puternică de angoasă. Versurile au o duritate și o directețe care anunță o schimbare a poeticii autorului spre biografismul epurat, mai simplu și mai direct, care va miza mai puțin pe imagini și pe efectele stilistice. IV.4. Levantul: o înlănțuire neîntreruptă de performance-uri scenice și poetice În continuarea comentariilor incluse în Introducere, adaug cîteva precizări complementare, referitoare la apartenența Levantului la o poetică a performance-ului și jocului și, totodată, la mizele și formele de expresie ale intertextualității prezente în aceeași „izvodire poeticească”140 asumată explicit ca postmodernă de Mircea Cărtărescu. 139 Idem, Pace și realism, în Totul, pp. 200-205. 140 Ion Budai-Deleanu, Țiganiada, ed. îngrijită de Florea Fugariu, repere istorico-literare de Andrei Rusu, Minerva, București, 1981, p. 10. Este una dintre sintagmele prin care autorul își denumește epopeea eroi-comică în „Epistolia închinătoare”, model pentru cea cărtăresciană. 322 În logica performance-ulm, pe parcursul interacțiunii dintre „interpret” (instanța emițătoare), cu alte cuvinte actor/ poet, și spectator/cititor nu se fac eforturi de menținere a iluziei realității ficționale referitor la ceea ce se comunică pe scenă141 sau în pagină. În teatru piesa se termină, dar reprezentația poate continua cu o scurtă reflecție între actori și public despre spectacolul însuși. În poezie se întîmplă simetric, ca de pildă în ampla epopee levantină, unde Auctorele face irupție în text de mai multe ori, subliniind în mod apăsat cum tocmai se va glisa dinspre o parte narativ-onirică spre un nou episoad din „trama” revoluționară, anticipînd deci evenimentele viitoare; alteori, la sfîrșitul unor cînturi, comentează savuros întîmplări deja derulate. Criticul Nicolae Manolescu se referă în cronica pe care o rezervă cărții la cîteva dintre inserturile auctoriale cele mai importante.142 Pauzele, schimbările de scenă - dacă mi se admite sintagma - sînt semnalate ca și în performance-urile teatrale, unde spectatorii asistă la pregătirile pentru spectacol (la costumarea actorilor, montarea unor piese de decor etc.): de pildă, poetul precizează ironic la ce moment al compunerii operei se află și cît i-a mai rămas de scris. La Matei Vișniec, unele finaluri de poem indică, așa cum se va vedea, ieșirea din lumea limbajului și a textului pentru o întoarcere în realitatea non-ficțională. Această revenire în real, comună literaturii și teatrului contemporan, corespunde și uneia dintre mizele fundamentale ale poeziei generației ’80 (și ulterior postmoderne), finalitate existențială, care presupune - spre deosebire de opera modernistă, concentrată predominant asupra propriilor strategii și mecanisme de producere - o redirecționare a sensurilor spre actualitatea 141 Richard Schechner, Performance. Introducere și teorie, p. 41. 142 Nicolae Manolescu, Literatura română postbelică..., vol. I, Poezia, pp. 407-408. 323 istorică, contingentă. În acest sens, insistența asupra inter-textualității indică de fapt o coextindere și o intensificare a realului în interiorul textului, complementară fascinației pentru labirintul Bibliotecii. Din acest punct de vedere, Levantul oscilează între întoarcerea spre realitate și rămînerea în ficțiune, fără să-și tranșeze în mod net statutul așa-zis „ontologic”. Finalul infinit reiterabil din Cîntul al doisprezecelea situează cartea în Bibliotecă, în imensitatea bibliografică din care se naște, re-propunînd în spirit borgesian triumful infinității textului, ceea ce-l determină pe N. Manolescu să afirme că „jocul de-a literatura pare mai important lui Cărtărescu însuși decît orice altceva”.143 Această soluție a finalurilor multiple tematizează în fond statutul instanței auctoriale, căci poetul își luase deja rămas bun de la cititor, fară să mai dea vreun semn asupra propriei prezențe. Gestul de distanțare a creatorului de lumea din operă, afirmat prin cultivarea indeciziei voite asupra subiectului enunțător, semnalează, în fond, opțiunea scriitorului de a aduce cartea însăși în prim plan. Actul lecturii reluat la nesfîrșit, atribuit lui Manoil, face din Levantul un poem infinit. În schimb, alte contexte problematizează orientarea către realitatea extratextuală. Unul dintre acestea apare în Cîntul al nouălea, în momentul în care poetul Mircea Cărtărescu este pe punctul de a deveni personaj, după scurta luptă cu Manoil, care-l trage literalmente în „trama” textului, nu înainte ca Auctorele să aibă răgazul de a mai scrie o declarație autobiografică lipsită de iluzii despre propria persoană (reală) și despre împrejurările în care a scris această operă. Prima parte din scurta autoprezentare încadrată în chenar trimite intertextual la o uzanță similară din literatura Evului Mediu Tîrziu și renascentistă (vezi Rabelais), mai ales din 143 Ibid., p. 407. 324 genul tratatelor sau falselor tratate, conform căreia autorul compune cîteva rînduri (mai mult sau mai puțin ironice) în deschiderea cărții, precizîndu-și identitatea, odată cu titlul operei și anul scrierii. Aici declarația este chiar o confesiune biografistă în cel mai tipic și direct stil postmodern, cu miză existențială și valoare așa-zis „testamentară”, adresată cititorilor, cînd Auctorele înțelege că statutul i se poate schimba ireversibil într-unul de personaj. Este, fără doar și poate, un moment de inocență jucată, în context ludic, cînd „procesul de fabricare” al textului se află încă în curs, dînd ocazia unei „puneri în abis” a cărții, lipsită de orice emfază, chiar minimalizatoare și blazată în privința motivațiilor scrisului: „Eu, Mircea Cărtărescu, am scris Levantul într-un moment greu al vieții mele, la vîrsta de 31 de ani, cînd, nemaicrezînd în poezie (toată viața mea de pînă atunci) și în realitatea lumii și în destinul meu în această lume, m-am hotărît să îmi ocup timpul clocind o iluzie”.144 Cît privește rețeaua mai vastă ca oricînd de referințe inter-textuale, precum și receptarea critică a acestui versant într-adevăr esențial al „poemationului eroi comico-satiric” (pitoreasca terminologie a precursorului Budai-Deleanu i se potrivește din mai multe motive pe care le voi rezuma), e evident că ne aflăm pe un teren explorat în bună parte. Există pînă în prezent studii prestigioase care stabilesc inventare complete ale scriitorilor și personalităților din cele mai diferite domenii ale cunoașterii, convocați cu toții în epopee prin citat, aluzie culturală și alte procedee intertextuale.145 144 Mircea Cărtărescu, Levantul, p. 146. 145 Ion Bogdan Lefter, „În Levant, citind Levantul”, (I) și (II), în Contrapunct, I, nr. 44, 2 noiembrie 1990, p. 5 și, respectiv, în nr. 45, 9 noiembrie 1990, p. 5, reluat în idem, O oglindă purtată de-a lungul unui drum, pp. 25-32; cf. și Nicolae Manolescu, Literatura română postbelică..., vol. I, Poezia, pp. 403-410, și, 325 Interpretările existente, cele la care mă voi referi direct, dar și altele, au propus fine analize, revelînd sursele, dar și afinitățile profunde, care se stabilesc între textul-model și cel de seconde main. În acest sens, mi se pare esențială reconstruirea „genealogiei” poemului, pornind în primul rînd de la reperele genului epopeic urmate de Levant, numite ca atare de mai mulți critici, dintre care rețin pozițiile lui Ion Bogdan Lefter și Nicolae Manolescu: și anume Țiganiada lui Ion Budai-Deleanu și Conrad de Bolintineanu (operă unde eroul se numește tot Manoil), precum și poemele epice aparținînd romantismului „înalt”, revoluționar (High Romanticism), ca, de pildă, Childe Harold de Byron și - s-a mai observat - „ereditatea” lui Hugo, ultimele fiind modele citate explicit de Cărtărescu. Totodată, prin pre-eminescianul Bolintineanu, al cărui profil conține și amprenta inovatorului pașoptist în materie de limbaj poetic, creatorul postmodern ajunge să se revendice din sursele marii tradiții romantice, europeană și românească, Eminescu fiind o prezență tutelară în această operă și în general în poetica lui M. Cărtărescu. Influența, în acest caz, e diseminată, așa cum a arătat Ion Bogdan Lefter, nu doar în pastișarea stilului, sonorităților și a altor aspecte ce țin de reluarea directă a eminescianismului cu ajutorul „figurilor” literaturii de grad secund, ci afinitățile merg în profunzime, pînă la a reconstrui în epopee proiectul „complexității creative la care ajunsese marele nostru romantic”.146 Recuperator el însuși al unei dimensiuni neoromantice și vizio- de asemenea, Florin Manolescu, „Exegi monumentum.: Mircea Cărtărescu’s The Levant” în Euresis. Cahiers roumains d'etudes litteraires et culturelles/Romanian Journal of Literary and Cultural Studies, nr. 1-4, 2009, intitulat Le postmodernisme alors et maintenant, pp. 180-188. Lista e, desigur, mai lungă. 146 Ion Bogdan Lefter, „În Levant, citind Levantul”, reluat în idem, O oglindă purtată de-a lungul unui drum, p. 30. 326 nare, în Levantul Cărtărescu „pune în abis vizionarismul eminescian (atracția pentru vis și fantezie, invocate și elogiate repetat în text)”, împărtășind la modul ludic și intertextual-parodic inclusiv „vocația temelor mari, ținînd de «filozofia» vieții și a morții” și relansînd, pe urmele predecesorului, la distanță de circa un secol „pariul unei «demiurgii» creatoare”.147 Așa încît una dintre motivațiile principale ale „opului” e reprezentată de dimensiunea lui cognitivă, aceea de a fi o „anabază”, cum o semnalează în text autorul însuși, intenție asupra căreia insistă și Florin Manolescu în eseul său la temă, numind printre alte repere pe eroul homeric Ulise, și mai recenta explorare întreprinsă de Saint John Perse în poemul Anabase (1924).148 Tot de „recuzita” pașoptistă și postpașoptistă ține și alegerea limbii, un idiom pe atunci încă nefixat de norme implacabile, cu virtualități care lăsau încă enorme libertăți expresive și de variație pe toate palierele lui, placat de autorul postmodern cu alterațiile fonetice și morfologice, coloc-viale, plebee, dar foarte pitorești, specifice graiului muntenesc. Aceasta este textura lingvistică de bază, stratul-matrice de la care poetul contemporan experimentează geneza unei limbi proprii a epopeei sale, un esperanto punînd în practică o gamă luxuriantă de derivări fanteziste, de eufonii ludice, provenite inclusiv din dezacorduri gramaticale sau din false accentuări ale cuvintelor. Arsenalul de procedee de acest tip este vast, antrenînd în mecanismele lui și componente noi, deviante, precum hibridizarea plurilingvă, kitsch-ul cosmopolit într-o proliferare de registre care aderă exuberant și omogen unele la altele în ansamblul de etaje lingvistice. 147 Idem. 148 Florin Manolescu, „Exegi monumentum...: Mircea Cărtărescu’s The Levant”, în loc. cit., p. 184. 327 Cultivarea anacronismului (inclusiv lingvistic), explică Mircea Martin, este coerentă în estetica postmodernă cu ideea de reciclare, reactualizare și recontextualizare a tradiției literare, ceea ce face ca „desuetudinea” să nu mai existe ca element valorizat negativ, ci din contră, ea devine substanță, ingredient al noii sinteze.149 Prin urmare, dacă Budai-Deleanu era conștient că pentru a scrie o epopee ar fi trebuit să aibă la dispoziție o limbă pe deplin formată, ceea ce româna nu era pe atunci, iar „neajun-gerea limbii”, insuficient „lucrată și dreasă”, îl descuraja, determinîndu-l să-și minimalizeze demersul și să-l califice în nota de subsol de la finalul din Cîntecu 1 drept „un feliu de izvodire de șagă”,150 Cărtărescu își concentrează eforturile ca să inventeze o limbă de uz personal pentru epopeea sa, lăsînd să treacă în plan secund idiomul în care se exprimase toată modernitatea culturii române. Din considerente bazate pe afinități lingvistice („fiind că limba italienească este mai aproape întru toate de a noastră”),151 autorul Țiganiadei încearcă să compenseze lipsa de instrumente ale limbii de la momentul istoric la care scrie, mărturisind că pentru găsirea formelor metrice adecvate s-a 149 Mircea Martin, „D’un postmodernisme sans rivages et d’un postmodernisme sans postmodernite”, în loc. cit., p. 12: „Theoriquement parlant, il n’y a plus de desuetude dans le postmodernisme, c’est-â-dire, qu’elle n’est plus valorisee negativement, â l’exception, peut-etre, de certaines formes artistiques modernistes plus recentes. Ainsi, les dits elements anciens, «desuets», sont consideres sous d’autres angles, on leur confere d’autres fonctions, ils sont, en un mot, recycles. [...]. Dans la mentalite postmoderniste, le retour au passe ne se fait plus obligatoirement dans le sens et dans le but d’une actualisation. Au contraire, on cultive l’anachronisme en misant maintenant non sur le contretemps, mais meme sur la desuetude”. 150 Ion Budai-Deleanu, nota de subsol, în Țiganiada, p. 51. 151 Ibid., pp. 51-52. 328 inspirat din modelele populare italiene ale octavei, tipar strofic pe care l-a transformat totuși în sextină. Deci, una dintre „ingredientele” împrumutate din Țiganiada se dovedește a fi octava de tip popular, cultivată de Boiardo, Ariosto și Tasso, dar adusă la un grad de rafinament deosebit de autorul lui Orlando furioso în prima jumătate din Cinquecento, deci, un gen de strofă cu largă circulație orală deja în Quattrocento, întîlnită sub forma cunoscutului cantare, text narativ destinat recitării în public, care continua tradiția eroică importată din Franța.152 În poemul în versuri din literatura italiană se împletesc filonul epic, cavaleresc, inspirat de evenimente istorice deja prezente în romanul medieval arturian, cu filonul sentimental, prelucrat de triada de poeți menționați mai sus, pînă la stadiul în care Ariosto, mai ales, ajunge să instituie triumful fanteziei, miraculosului și oniricului. Ca și capodoperele quattrocentiste, în special a lui Pulci (Morgante) și a lui Matteo Maria Boiardo (Orlando innamorato), urmate de cea ariostescă, Levantul postmodern menține atributele transmiterii orale către un public prezent în sens fizic în fața poetului și, tot ca în poemele narative renascentiste și din vremea Umanismului, pasiunea aventurii, suspansul, semnele prezenței autorului în propria operă. Formula completă, „distilată” în aceste versuri, tinde spre o reiterată captatio benevolentiae, pentru a garanta, în schimb, o cotă ridicată de hedonism literar. Recapitulînd, care sînt sursele principale ale lui Cărtă-rescu? Alături de componenta romantică și neoromantică, cealaltă axă fundamentală a tradiției reciclate în Levant, deschizînd și ea un teren la fel de fertil intertextualității per-vazive a textului, a fost pusă în lumină tot de Ion Bogdan 152 Guido Baldi & Giuseppe Zaccaria, Dal testo alla storia, dalla storia al testo, vol. B, Umanesimo, Rinascimento, l'etă della Controriforma, Paravia, Torino, 2000, p. 206. 329 Lefter în ceea ce criticul numește „balcanism literar”, direcție prezentă în literatura română „de la Budai-Deleanu, la Anton Pann, de la Grigore Alexandrescu la Ion Barbu, ajungînd pînă la Dimov și Șerban Foarță”. Urmînd sugestii din ambele, Cărtărescu reface cele două componente fundamentale ale tradiției culturale românești, cea occidentală, latină, și cea oriental-bizantină, non-latină, asociere care îi proiectează epopeea ca sinteză la răscrucea dintre spiritul apusean și cel răsăritean. Cît despre a doua sursă, Cărtărescu o reconstituie ca tipar de civilizație autohton, în dubla ei valență: pe de-o parte, de influență vitală, plină de culoare și „suculență”, valorificată în literatură ca „amestec de autenticitate «joasă și de înalt rafinament»”, iar, pe de alta, din unghi critic, ca „tară morală și de comportament, devenită fatalitate și stigmat”.153 Criticul observă că autorul Levantului revendică tocmai în „balcanism” o „posibilă tradiție coerentă a actualelor căutări postmoderne de la noi”,154 ceea ce, se poate adăuga, lasă fără obiect violența reproșurilor lansate de unii colegi de generație și din alte medii, la mijlocul anilor ’80, în privința unei imitări prea puțin oportune, s-a afirmat, a modelului american în spațiul românesc. Cît despre urma modelului Budai-Deleanu, aceasta trebuie căutată - de fapt, a și fost identificată - în comentarii mai mult sau puțin amănunțite, în opțiunea pentru un subiect istoric, inspirat din realitatea imediată a propriei epoci, care face necesară receptarea ambelor opere inclusiv în cheie socio-politică. „Jucăreaua” barocă publicată în 1812, în același an care corespunde datării „Epistoliei închinătoare”, se năștea dintr-o frustrare istorică a scriitorului, legată de figura 153 Ion Bogdan Lefter, „În Levant, citind Levantul”, în O oglindă purtată de-a lungul unui drum, p. 29. 154 Idem. 330 domnitorului,155 dar și ca transpunere literară a programului Școlii Transilvane, axat pe afirmarea conștiinței și unității naționale și pe demonstrarea originii latine a românilor, susținută atunci pentru prima oară în cultura română cu argumente solide de tip științific. O atare poziție apare explicată ludic, prin asociere, în alegoria țiganilor („să înțăleg ș’alții carii tocma așa au făcut și fac, ca și țiganii oarecînd”).156 În opul postmodern, chiar „deghizată” în parabola absolutismului fanariot, transpare cu toată forța atmosfera dictaturii cu îngrădirile sociale și interdicțiile bine cunoscute din sfera culturală. Cîntul al unsprezecelea (variantă), de fapt prima versiune scrisă în ordine cronologică, fără speranța de a fi publicată pînă în 1989, este o desfășurare de „tablouri” multiformă, „pusă în scenă”, adică dramatizată la modul propriu, concentrînd în rama ei o altă reprezentație - o „cursă de șoarici” shakespeariană - avînd în centru cultul personalității tiranului, mecanismele cenzurii, și, ca urmare, condiția scriitorului și responsabilitatea / lipsa de responsabilitate etică a acestuia în epoci totalitare. Alte implicații politice și etice ale poemului, ca de pildă, alegerea modelului socio-politic cel mai adecvat după înlăturarea Prințului (motiv prezent și-n Țiganiada), se profilează deja pe parcursul cînturilor epo-peei. Utopia instalării democrației în Valahia, ideal dezbătut de Zoe și de Manoil, devine rațiunea de a fi a eforturilor tuturor prietenilor ce călătoresc în nacelă. Primele aluzii la actualitatea istorică apar deja în Cîntul al treilea, cînd Manoil și pirații ajung la Zante, unde o întîlnesc pe Zenaida (sora lui Manoil) și citesc o scrisoare a lui Iancu Aricescu, întemnițat de Vodă pentru fabulele sale. Florin Manolescu precizează că e vorba de fapt despre un document real, o scrisoare a lui Ion Ghica către Vasile 155 156 Ion Budai-Deleanu, „Epistolie închinătoare”, în Țiganiada, p. 11. Ibid., p. 12. 331 Alecsandri, în care își află punctul de plecare întreaga aventură „revoluționară”.157 Lupta lui Aricescu cu cenzura se duce după aceleași cutume care dictau mutilarea și interzicerea cărților în România deceniilor postbelice.158 Pentru a constata asemănarea izbitoare cu acestea din urmă, relatarea epistolară ar putea fi comparată cu precizările lui Cărtărescu despre cenzura din anii ’80, făcute la Torino cu ocazia manifestării Festa della poesia, declarații deja citate în capitolul de față. În scrisoarea lui Aricescu apare dezvăluit planul care va duce la eliminarea tiranului, pus în aplicare de viteji după alte etape pregătitoare. Ca observație stilistică, trebuie notat că această epistolă conține, pe lîngă fabula Lupul și alte lighioaie, al cărei mesaj perceput ca subversiv l-a privat pe autorul ei de libertate, și un mic poem de dragoste, compus după tipare retorice specifice epocii în care e localizată „diegeza” sau „fabula”, dezvăluind în acrostih numele Zenaidei. Interesant e că la un moment dat tot Iancu Aricescu va încarna și ipostaza scriitorului care se pliază regimului (de unde o serie de consecințe de ordin etic-moral cu privire la rolul intelectualului și la raportul acestuia cu puterea politică sub dictatură), căci acesta va trăda secretul conspirației revoluționare, în speranța de a-și redobîndi libertatea. De fapt, tot poemul este un performance neîntrerupt, un spectacol total, pe parcursul căruia majoritatea personajelor recită, uneori acompaniate de muzică, sau își trimit texte scrise (epistole presărate cu alte texte, inclusiv poetice, în cuprinsul lor), care împreună cu alte secvențe din desfășurarea Levantului pastișează aproape toate speciile lirice cunoscute în literatura română pînă la Cărtărescu, plus altele nonautohtone. Apogeul spectacolului are loc în Cîntul al 157 Florin Manolescu, „Exegi monumentum...: Mircea Cărtărescu’s The Levant”, în Euresis..., nr. 1-4, 2009, p. 180. 158 Mircea Cărtărescu, Levantul, pp. 37-38. 332 unsprezecelea (variantă), redactare lăsată de-o parte la sfatul lui Ovid S. Crohmălniceanu,159 căci era mult prea subversivă la momentul scrierii, și reatașată operei (ca variantă) la publicarea cărții în 1990. Prin urmare, într-un poem structural dramatic cum este Levantul, acest ultim cînt dramatizat, nu numai că este în mod intenționat construit pe dimensiunea scenică și regizorală, dar secvența posedă o densitate teatrală programatică, orientată spre o expresivitate apăsat grotescă, accentuată de conjuncția mijloacelor circului cu politicul. Titlul, Deșertarea deșertărilor au cum pier pă lume împărățiile ce să credea vecinice că sunt, în cod lingvistic pașoptist, cu inflexiuni din Eccleziast, asociate ideii de perisabilitate a formelor de dictatură, oferă deja o primă cheie de lectură în registru comic-burlesc, sugestie la care participă și subtitlul, „tragodie comicească în cinci perdele alcătuită dă Chir Auctore la anul 1988 de la Nașterea Domnului în tîrgul Bucurescilor”. Revenind la substanța subliniat dramatică a cîntului, atrage în primul rînd atenția faptul că în cuprinsul lui se derulează o succesiune de performance-uri scenice, care se adaugă celor deja numeroase și foarte diferite din rama Levantului: în Perdeaua Întîia, Soitarul anunță că pregătește o „mascaradă cu păpuși”,160 un divertisment pentru curtea domnească, acesta fiind spectacolul principal din Cîntul al unsprezecelea, și anume, cursa de șoarici precum cea din Hamletul shakespearian, în jurul căreia se grupează alte momente de improvizație teatrală, suținute de curteni și de membri ai familiei domnitoare. Prima didascalie prezintă o distribuție enormă de personaje de circ, pitorești, aproape identice celor de desen animat sau de film picaresc: muzicanți, scamatori, purtători de făclii, înghițitori de săbii, dansatoare cu șerpi, funambuli etc. 159 160 Idem, Ochiul căprui al dragostei noastre, pp. 86-87. Idem, Levantul, p. 222. 333 Personajul Regizorului, care nu se identifică în persoana Soitarului, propune un spectacol în stilul conformist-enco-miastic de tip „Cîntarea României”, incluzînd toate stilemele retoricii din poezia proletcultistă și-n general din cultura de propagandă din deceniile dictaturii: „Muzichia-n imne nobili a cînta să se silească”.161 În sintagmele adresate lui Vodă se reciclează același limbaj: „Prinos și închinare... învrednicit strateg”.162 Nu întîmplător, la spectacol vor asista din public și „poeticii Curții”, desemnați în text cu termenul „lachei”.163 Curtea întreagă astfel adunată este descrisă într-o didascalie de la începutul Perdelei a doua în tente comic-grotești, anti-cipînd primele indicii ale cultului personalității dedicat figurii tiranului. Iată deja o situație „scenică” bufă, savuroasă, ridicolă, în ton cu moda vestimentară a epocii resuscitate, secvența fiind plasată în rama cîntului, dar în afara „mascaradei cu păpuși”: ...este Vodă însuși, dus pe umere de Sulea, un țigan gigantic, care îndeplinește slujba ereditară de gîde. Țiganul fornăie pe nări ca un taur, pe cînd Vodă zîmbește și face cu mîna tuturor care îl preamăresc. [...]. În urma lui se ivesc pe scări boerii protipendadei, cum și cei mai de mîna a doua, pitari și serdari, toți călare pe umerele cîte unui rob țigan. Uriașele tombatere li se ciocnesc unele de altele cu sunete pîsloase. În primul rînd se află beizadeaua, răsturnat pe brațele a patru țigance mai mult despuiate, altele două făcîndu-i vînt cu ramuri de dud. Muzichia pornește în ritm îndrăcit.164 Modul de a comunica al beizadelei este aparte-ul, procedeu scenic care intră în constelația de momente perfor-mative ale cîntului, formînd împreună, dar fiecare în mod 161 Ibid., p. 223. 162 Ibid., p. 227. 163 Ibid., p. 225. 164 Ibid., pp. 226-227. 334 autonom și divers, părți complementare de spectacol la cel pus în scenă de Soitar („cursa de șoarici”). Printre acestea, trebuie considerată și secvența în care Vornicelul trece în revistă „demoazelele” beizadelei de prin tîrgurile țării, cu referent direct la apetitul sexual notoriu al unui personaj istoric real din familia prezidențială. Lectura acestor nume e făcută de Vornicel pe-o arie din Don Juan, ceea ce introduce în atmosfera premergătoare spectacolului propriu-zis o scenă de vodevil, „regizată” ca rescriere parodică, întrucît presupune o coborîre satirică de la registrul operei, la unul inferior. Iată un element, dar nu singurul, care permite în acest cînt o ilustrare a demersului propus de Linda Hutcheon în eseul „Postmodernism Goes to the Opera”. Unele dintre argumentele invocate de autoare sînt pertinente și pentru contextul cărtărescian, întrucît descriu opera postmodernă ca melanj între aspectele familiar-parodic și autoreflexiv, supus și unui proces de „re-istoricizare” a semnificațiilor convențiilor, accesibilitatea - mai specifică teoreticiana - deținînd printre trăsăturile actuale o pondere relevantă.165 Totodată, opera și, în general, muzica postmodernă încorporează (ca și literatura) totalitatea enciclopedică a experienței (livrești), ceea ce devine posibil în special în cazul vodevilului, gen muzical deschis spre hibridizarea stilurilor și coexistența paradoxală a evenimentelor și ideilor.166 Astfel, se va observa că fragmentul Vornicelului este un pasaj de vodevil, dar și cîntul întreg descris în termenii de mai sus se poate configura ca mostră de operă postmodernă, inclusiv în virtutea introducerii în trama textului a unui eveniment istoric important, care face obiectul unei nara- 165 Linda Hutcheon, „Postmodernism Goes to the Opera”, în Euresis..., nr. 1-4, 2009, pp. 55-56. 166 Ibid., p. 58. 335 țiuni167 - Hutcheon discută un exemplu în care apărea Revoluția Franceză -, ceea ce o determină pe autoare să asimileze conceptul de operă postmodernă cu cel de „metaficțiune istoriografică”, aplicat și literaturii și dezvoltat în alte studii ale sale.168 Urmează un alt performance muzical, reprezentat de „corul fecioarelor înșelate”, care se aude din off, în stilul folcloric al blestemului. Ele denunță lipsa de onestitate sentimentală a beizadelei.169 Contextul coregrafic și muzical în care apare Censorul, la sfîrșitul Perdelei a doua și apoi în ultima, legitimează ulterior aplicarea teoriei Lindei Hutcheon la Levantul cărtărescian. Personajul nefast se înfățișează în fața Curții adunate pe o arie de Flechtenmacher, compozitor din Moldova care a compus - interesant pentru logica acestei demonstrații - vodeviluri, cuplete, melodrame, operete (fiind printre altele autorul primei opere românești, Baba-Hârca, jucată în premieră în 1848). Se insinuează astfel în repertoriul cîntului tema strict contemporană a cenzurii, iar personajul Cenzorului explică în dansul lui infernal („clănțănind un foarfece uriaș, țopăind și holbînd ochii”) tot codul branșei, de la metodele folosite în cultura română postbelică, la speciile literare cele mai greu acceptate spre publicare: „Eu pîndesc orice mișcare / Eu retez orice-aripioare, / Eu pui semne de întrebare / Pe oricare margine. / Refren: Hîrști, hîrști, hîrști cu foarfica / La orice alusia! / Eu sunt censorul lui vodă, / Aghioase, imne, odă / Publicarisesc de zor. / Fabuli însă au satire / Ciopîrțesc făr’ de-ostenire”.170 La sfîrșitul Perdelei, poetul transformă 167 Ibid., p. 62. 168 Idem, cap. „Re-prezentarea trecutului”, în Politica postmoder-nismului, pp. 67-98. 169 Mircea Cărtărescu, Cîntul al unsprezecelea (variantă), în Levantul, pp. 230-231. 170 Ibid., p. 232. 336 acest one man show într-o scenă colectivă la care participă, repetînd refrenul, toată adunarea, „cu vodă în frunte”. În Perdeaua a treia are loc în sfîrșit spectacolul anunțat la început de Soitar, „mascarada cu păpuși”, avîndu-i ca protagoniști pe cunoscuții Marioara și Vasilache. Interacțiunea dintre marioneta Vasilache și un boier din public, stimulat de jocul „actorului”, face și ea parte din modelul canonic al performance-ului înțeles ca gen teatral.171 De fapt, Vasilache are o „partitură” foarte scurtă, căci Soitarul, cu aprobarea Censorului, propune asistenței un alt subiect de spectacol, Moartea lui vodă Tartarot, adevărata „cursă de șoarici”. În registru carnavalesc și cu mijloacele specifice discreditării puterii, noul spectacol premerge irupției căuzașilor în palatul domnesc și înlăturării de pe tron a lui Vodă. Dacă celelalte performance-uri din cînt au avut un rol secundar, acest moment comunică cu totalitatea tramei poemului, reprezen-tînd completarea ei și veriga logică ce conduce spre dezno-dămîntul poveștii istorice, perfect congruente cu întîmplările petrecute în realitatea non-ficțională din decembrie 1989. Se reprezintă inclusiv împușcarea tiranului într-o scenă de farsă și de bîlci, iar după spectacol cititorul asistă la o nouă scenă, ea însăși spectaculară, care poate fi comentată și ca răspuns al puterii autoritare la mesajul „cursei de șoarici”, oferind o nouă ilustrare a cultului personalității.172 Pe cerul capitalei apare montgolfiera conspiratorilor dar, deși în text performance-ul s-a încheiat, personajele Curții îi apostrofează pe viteji cu replici din limbajul lui Caragiale, privindu-i prin lunetă cum se apropie. Deci, suprapunerea dintre elemente din discursul lui Titircă Inimă-Rea și cel al boierilor de curte dă naștere în aceste secvențe unui poem cu măști, cu alte cuvinte unei forme ulterioare de spectacol, aici 171 172 Ibid., p. 234. Ibid., pp. 239-240. 337 în cîntul final, după ce și-n rama poemului Levantul, alți protagoniști schimbaseră măști între ei în acest mod. De pildă, Zoe Trahanache își menține caracteristicile identitare din lumea caragialiană, rămînînd și-n epopee progresistă și ploieșteancă, la fel de întreprinzătoare în chestiuni politice, dar pasiunea ei pentru politică a evoluat, așa încît se exprimă în limbajul lui Cațavencu. De fapt, și-n discursul figurii manieriste a inventatorului Ampotrophagous migrează vocabularul progresului și mentalitatea versatilului politician, iar la sfîrșitul Levantului, Zotalis și Iaurta, intrînd în posesia puterii, vorbesc cu ajutorul replicilor aceluiași personaj. Iată, deci, o altă formă de intertextualitate, diferită de cele întîlnite pînă acum, care constă în mixarea mentalităților și limbajelor la nivelul categoriei personajului. Cațavencu trece, deci, prin reîncarnări și remodelări multiple sau, invers, mai multe personaje cărtăresciene schimbă între ele o singură mască. Ajunși în acest punct, eroii care l-au însoțit pe protagonistul Manoil în mirobolanta aventură - o inițiere completă, de cunoaștere a adevărurilor intime, profunde ale poeziei și literaturii, dar și o meditație asupra arcanelor și enigmelor istoriei trecute și prezente - se retrag din text, finalul Perdelei a patra a poemului revenindu-le pe rînd lui Manoil, care intră într-un dialog aspru cu Vodă, un adevărat denunț al autorității totalitare amintind intertextual de trama istorică din Hamlet și de situația mult mai tragică a Valahiei în comparație cu Dania eroului shakespearian, iar mai apoi Auctorelui, care iese astfel la rampă în calitate de personaj. Monologul acestuia din urmă - se precizează în didascalie -ar fi ideal să fie interpretat de însuși Mircea Cărtărescu, ceea ce indică intenția unei identificări complete între personajul Auctorelui și persoana biografică, reală a acestuia, de unde caracterul de confesiune directă, imediată al contextului, care poate fi raportat la cea similară din Cîntul al nouălea, comentată anterior. Acest discurs are un statut special și o 338 miză existențială marcată, perfect coerentă cu importanța acordată biografismului în acea perioadă a operei cărtă-resciene. Fragmentul poate fi citit și independent de trama Levantului, dar acolo unde apare îi coferă acestuia o consistență și o ancorare concretă în realitatea palpabilă a propriului creator, precum și o orientare nu atît spre domeniul erudiției enciclopedice, ca-n finalul din cealaltă versiune a cîntului, cît spre referentul real. Monologul ia forma reflecției sceptice și a mărturisirii autobiografice despre sensul propriei experiențe umane și de cunoaștere, traversate de gustul amar al relativității și al deziluziei implacabile: Dacă nu ești tot universul și dacă universul nu este etern și nesfîrșit, tu nu exiști și nimic nu există. [...]. M-am agitat, am plîns, am iubit, am gîndit, am avut toate viciile și toate virtuțile. Am încercat să înțeleg totul. Dar viața mi se va stinge și va urma o noapte nesfîrșită. Nu voi mai fi. De aceea spun acum tot ce am înțeles trăind: Nimic, nimic nu există.173 Declarația pare să anunțe încheierea unei etape în maniera de a scrie a poetului, care se va concretiza apoi în volumul de versuri intitulat semnificativ Nimic. În rama poemului, textul este - o repet - un monolog al Auctorelui care urcă pe scena unui teatru gol și se „încarnează” în fața singurului spectator, cititorul, cum precizează didascalia.174 Iată, deci, situația limită (în accepție postmodernă, respectiv biografistă), cea mai directă, de comunicare prin intermediul operei, între instanța auctorială și cititorul potențial. În Perdeaua a Cincea se revine la trama colorată și frenetică. Asistăm la uciderea tiranului și la proclamarea lui Vodă Manoil într-o desfășurare rapidă de decoruri și 173 174 Ibid., p. 250. Idem. 339 coregrafii muzicale impresionante, așa-zis baroce, sub jerbe de artificii și ploi de confetti, în „acorduri wagneriene”, „swinguri de big band”, „marșuri de fanfară” și chiar hore. Ultimul monolog al lui Manoil pare un ecou limitat doar la planul istoric al deziluziei, care dă nota dominantă în monologul Auctorelui, citat anterior. Cu aceeași poză hamletiană, Manoil meditează la eșecul personal în ipostază de lider pe scena istoriei, dînd astfel voce dificultății intelectualului -natură reflexivă și sceptică - de a se implica direct într-o lume a acțiunii, care nu-i e proprie. Din punct de vedere intertextual, discursul lui Manoil se compune la început din cinci versuri reluate identic din Cîntul al unsprezecelea,175 iar mai apoi, din alte patru, care repetă cu variații o secvență din același cînt. Ne găsim, deci, în prezența unei autocitări realizate în două moduri diferite, pe care Compagnon le-ar socoti tot „perversiuni” ale scriiturii de seconde main. Acest cînt satisface și un alt criteriu indispensabil pentru a putea postula, inclusiv în accepția lui Richard Schechner, existența unui performance artistic, și anume - cum am mai notat în Introducerea la acest volum - este vorba de ideea succesiunii actelor, gesturilor, momentelor interpretate care trebuie să se înlănțuie în așa fel încît să configureze un parcurs marcat de etape distincte: „pregătirea” ca workshop (reprezentată de mici spectacole ale unor personaje deja numite, care precedă punerea în scenă principală, așa-zisa „mascaradă cu păpuși”), „probele” (conduse de Soitar cu intervenția Censorului) și abia apoi montarea cea mai revelatoare sau „cursa de șoarici”, intitulată Moartea lui vodă Tarantot, urmată de etapa „consecințelor”, adică a reacțiilor celor prezenți la experiența de joc consumată. 175 Idem, Cîntul al unsprezecelea, în Levantul, p. 197. 340 De altfel, poemul întreg este conceput ca o regie de teatru, montaj perfect controlat de regizorul-autor, iar conștiința tehnică (în definitiv critică) a „scenariului” apare exhibată ca atare, scriitorul invitînd cititorul să recepteze opera ca pe o „vizionare” și nu doar ca pe o simplă lectură: „Mașiniști, la manivelă! Derulați un alt decor!”.176 Derivă de aici viziunea organizării textului conform cu necesitățile specifice operelor de tip figurativ și, în primă instanță, cu cele ale spectacolului de teatru, dar și cu principiul succesiunii paratactice din parcursul unei expoziții de pictură. Secvențialitatea decorurilor sugerată de Cărtărescu, adică a diverselor tablouri narative sau descriptive din trama Levantului, conduce la ideea textului literar structurat ca aducere în primul (și singurul) plan a tuturor elementelor, odată cu egalizarea vechilor ierarhii dintre ele, ilustrînd astfel o idee profund postmo-dernă a discursului literar, care se lasă conceput cu ajutorul mijloacelor expresive ale teatrului, la care m-am mai referit. Autorul însuși califică drept postmodern procedeul în alt cînt, al unsprezecelea, asociindu-și demersul literar tehnicii cinematografice, deci tot unei arte figurative bazate pe dimensiunea vizuală, insistînd pe aspectul autoreflexivității acestui mod de reprezentare, exemplificat ludic pentru „cititoare” prin trimitere la o peliculă celebră a lui Fellini: Tu, care cetești Levantul tolănită pe sofa, / La bulgari văzuși alalteri filmul E la nave va? / Cătră fine îți arată studioul de filmare, / schela urieșă unde mișcă marile vapoare, / De tu crezi că e aievea un tangaj mehanicesc. / Postmodern e procedeul, deci și eu îl folosesc. / Află dar că bătălia ce-i găsi în aste pagini / Prin efecte speciale, suprapuneri dă imagini, / Decupaje, animare, totul pe calculator, / E minuțios filmată, ca-n Războiul Stelelor.177 176 Idem, Cîntul al treilea, în Levantul, p. 45. 177 Idem, Cîntul al unsprezecelea, în Levantul, p. 183. 341 Revenind la textura de referințe culturale din poem și observînd prezențele din literatura română a secolului trecut, îi regăsim pe Manoil în ținutul miraculos al poeziei și visării, „Halucinaria”, alături de „fea” Hyacint, care ține în palme globul de cristal, conținînd în el întregul univers, „lumile în lumi, telescopate” și esența (auto)cunoașterii.178 Asocierile cu simbolistica oului primordial (principiul cosmic) revin aici ca și-n alte opere cărtăresciene, în reprezentări care fac apel la unele reminiscențe suprarealiste împletite cu elemente ale onirismului ludic și jubilatoriu, apropiate mai ales de viziunile dimoviene.179 „Lumile din glob” visate de Dimov apar la un moment dat, de pildă, în poemul În munți din 7 poeme,180 însă semnificațiile sînt doar în parte afine. Mai puțin pervaziv decît la predecesorul său, burlescul reprezentărilor se transformă la Cărtărescu în scenarii narative precis decupate, căutarea adevărurilor ultime despre poezie și existență căpătînd în Levantul o tensiune liminară, perceptibilă ca atare în mod distinct. Eroul are acces la acest spațiu al anamorfozelor și metamorfozelor, configurat prin apel la comparații cu vastele spații romantice din Nerval, Novalis și Tieck, grație reveriei și visării. Numele personajului variază acum, Manoil fiind desemnat de numele creatorului mitic, Manole, în cîntul dedicat tocmai procesului creator și rosturilor cunoașterii poetice, în secvența în care personajul se autodescoperă ca poet, printre profilurile tutelare ale literaturii române. „Mehanismul” Poeziei se înfățișează hibrid ca o asociere de principii mecanice, simboluri creștine, imagini construite pe computer, de tipul celor teoretizate de Ion Manolescu în legătură cu conceptul său de „textualism mediatic” (pus în 178 Idem, Cîntul al șaptelea, în op. cit., pp. 97-98. 179 Ibid., p. 102. 180 Leonid Dimov, 7 poeme, în Opera poetică, vol. I, p. 117. 342 circulație după publicarea Levantului), fără să lipsească din profilul abstract al ființei-zeitate ce ține în mînă trandafirul miraculos, nici emblema fluturelui devorator și nici cea a androginului, familiare și prozei autorului.181 Originea fantastic-vizionară de tip romantic a imageriei e din nou activată în text, iar reprezentările respective, aici ca și în tot poemul, declanșează o adevărată hipnoză vizuală. Creatura cu chip uman și trăsături de hermafrodit, modificată în aceste versuri pînă la posibila similitudine cu aspectul luceafărului-strigoi, reapare în Cîntul al zecelea, cel rezervat elogiului fanteziei, învestită drept principiu generator al poeziei. Andrei Bodiu era de părere că orice analiză pertinentă a epopeii trebuie să aibă ca punct de plecare „situarea în cîmpul comentariului a conceptului de fantezie”,182 remarcînd că nucleul asianic al operei (în sensul teoretizat de Gustav Rene Hocke)183 îl reprezintă tocmai fantezia. Citind din același unghi interpretativ anumite poezii din volumul precedent, Totul, Gheorghe Perian notează la rîndul său „plăcerea poetului de a trăi în iluzie, fără a renunța însă cu totul la simțul realității”. Dezvoltînd ideea, care poate fi extinsă și la întreg conținutul Levantului, criticul precizează că specificul acestor poeme „stă în caracterul de autoamăgire, de joc al închipuirii, provenind de cele mai multe ori dintr-o stare de reverie denunțată în text sau numai presupusă”.184 Într-o astfel de ambianță, nimfa îi prezintă personajului-poet pe cei șapte „corifei” ai poeziei românești, pe care cititorul îi recunoaște după versurile pe care fiecare le recită. 181 Mircea Cărtărescu, Cîntul al șaptelea, în Levantul, p. 105. 182 Andrei Bodiu, Mircea Cărtărescu. Monografie, antologie comentată, receptare critică, p. 36. 183 Gustav Rene Hocke, Manierismul în literatură, Univers, București, 1998, pp. 28-29. 184 Gheorghe Perian, Scriitori români postmoderni, Ed. Didactică și Pedagogică, București, 1996, p. 85. 343 Un alt „spectacol” se derulează, deci, în tonalitate solemnă și decoruri auguste, căci acestea sînt în „scenariul” poemului spiritele tutelare ale poeziei autohtone, în raport cu care autorul își stabilește propriul loc și propria descendență în literatura națională. „Recitalul” fiecăruia reprezintă din perspectivă inter-textuală o rescriere în maniera specifică respectivului autor. Pastișele „pun în scenă” trăsături distinctive ale stilului precum și motivele și temele din poezia lui Eminescu (precursorul prin excelență al modernismului) și apoi din cea a poeților care au inaugurat, fiecare, direcții noi în lirica românească din prima parte a secolului trecut: Tudor Arghezi, Ion Barbu, George Bacovia, Lucian Blaga. Amintesc, în fine, reluînd o observație a lui Ion Bogdan Lefter,185 că în Levantul pastișa e procedeul folosit preponderent în comparație cu parodia, mai ales cînd Cărtărescu convoacă în versuri profilurile cele mai ilustre ale poeziei moderne și contemporane, ca și pe Eminescu. Dintre postbelici, au fost aleși Nichita Stănescu și un poet care declamă chiar începutul Levantului, într-un act de autocitare, asimilabilă pentru Bouillaguet - cum am mai observat anterior - „autotextualității”, procedeu menit să sublinieze caracterul reflexiv, tipic scriiturii imitative. Gestul auctorial corespunde în același timp unei „puneri în abis” a poemului, intenția fiind aceea de a-și situa propriul demers poetic în raport cu performanța stilistică și cu ponderea liricii acestor predecesori iluștri. Din Arghezi se recuperează diversitatea universului său poetic, versurile recitate rescriind atmosfera psalmilor, din Barbu este amintită lumea „levantină” a Isarlîk-ului, iar alte sonorități, precum metrica împreună cu cîteva aspecte formale refac dimensiunea poeticii abstracte din ciclul Joc 185 Ion Bogdan Lefter, „În Levant, citind Levantul”, în O oglindă purtată de-a lungul unui drum, pp. 29-30. 344 secund. Din Bacovia transpar obsesia damnării și semnele ftiziei în decor decadent, pe cînd din Blaga se decupează frînturi remontate într-un nou discurs liric despre „corola de minuni a lumii”, „mirabila sămînță” și despre căutarea febrilă - în cheie expresionistă - a divinității, în timp ce „didascaliile” referitoare la acest protagonist al spectacolului modernismului îl proiectează în cadrele poeticii panismului. Pentru întîlnirea dintre postbelici, ultimii doi citați, Cărtărescu „regizează” un monolog al lui Manoil care cono-tează, în fond, o anumită „reconciliere” față de un reper al poeziei refuzat cel puțin pentru o parte a producției lui în versuri. Este singurul despre care eroul liric emite o părere critică în acest spațiu așa-zicînd consacrat al Levantului, un fel de limb ideal. În privința celorlalți nu face considerații cu scop evaluativ. Declarația că și-au strîns mîinile și au vorbit, dar că nu l-a cunoscut pe Nichita Stănescu, capătă un sens suplimentar față de cel pur denotativ, indicînd o anumită distanță estetică și nu doar de ordin interpersonal, un refuz camuflat cu eleganță de a-i recunoaște influența. Persistă discret un fel de rezervă față de o anumită zonă (cea de „lut”) a poeziei stănesciene: „Eu privii aceste pleoape și strînsei aceste mîne, / Și vorbirăm împreună, dară nu te-am cunoscut. / Drămuiam în poezia-ți cît e aur și cît lut, / Făr-atunci a înțelege că de aur doar o vînă / dacă-n munte se găsește stins în peatra cea bătrînă, / E tot muntele de aur și minune e a lumii”.186 Intertextualitatea omniprezentă din Levantul dă naștere unei istorii complete a poeticii și poeziei românești. În privința poeticii, să mai reținem printre tipologiile de texte și modelele literare reactivate și distilate în epopee, pe lîngă cele lirice din secolul al XIX (cîteva dintre cele mai interesante fiind menționate de N. Manolescu),187 altele aparți- 186 Mircea Cărtărescu, Cîntul al șaptelea, în Levantul, pp. 114-115. 187 Nicolae Manolescu, Literatura română postbelică..., vol. I, Poezia, pp. 408-409. 345 nînd prozei, și mai ales propensiunea spre genuri cvasiine-xistente în literatura română a sfîrșitului decadei a noua, precum romanul postmodern de tip SF inspirat de lumile tehnologice, ajungînd pînă la vizionarism fantastic (la care se referă Florin Manolescu),188 alături de altele paraliterare etc., ceea ce-l determină pe ultimul exeget citat să afirme: „Cărtărescu «rewrites» the Romanian poetry in a gesture of total intertextuality”.189 Dintre speciile de scriitură asociabile paratextualității este interesant modul în care apar resemantizate „argumentele” plasate în deschiderea fiecărui cînt. Prezente deja în uzanța din Cinquecento-ul italian, de pildă la Ariosto și Tasso, și, aproape simultan, în spațiul francez, în epoca renascentist-umanistă a lui Rabelais,190 spre deosebire de acestea, cele cărtăresciene sînt o pastișă a genului, căci ele nu rezumă cu fidelitate motivele și aventurile conținute, ci reprezintă doar aluzii, „urme” minime de sens în raport cu textul, cu finalitate pur ludică. În concluzie, textul postmodern postulează miza plăcerii atît ca efect al producerii, cît și al receptării lui. Referindu-se din acest unghi la funcțiile parodiei (dar ele pot fi extinse și la domeniul pastișei, colajului și al altor figuri ale transtextua-lității), Yannick Bouillaguet remarcă: „Le texte de seconde main est souvent un texte allegre, ou se lit le plaisir du createur. Il postule un lecteur de seconde vue, un decrypteur. Le plaisir, alors, naît de la coexistence d’une double lecture (celle du parodiste, celle de son lecteur) comme d’un texte 188 189 190 Florin Manolescu, „Exegi monumentum.: Mircea Cărtărescu’s The Levant”, în loc. cit., p. 185. Idem. Jean Ricardou, Nouveauxproblemes du roman, pp. 143-144. Autorul consideră atît titlul, cît și le resume, în cazul nostru „argumentul”, elemente lipsite de autonomie în raport cu textul, apar-ținînd a ceea ce el numește „epitext”, adică un text despre text. 346 double”.191 Evident, aceasta se întîmplă nu doar în cazurile în care autorul are în vedere parodia așa-zis „neserioasă”, ci și pe cea „serioasă”, unde efectul comic nu este indispensabil. Un exemplu. Printre numeroșii scriitori, artiști din toate domeniile, printre miturile, simbolurile universale etc., care migrează dintr-un poem într-altul în opera cărtăresciană, apare relevantă contopirea legendei Meșterul Manole, mit fondator al culturii române, cu un fapt atestat istoric, precum construirea podului peste Dunăre de către arhitectul roman Apolodor. În viziunea lui Cărtărescu, creatorul care-și sacrifică soția, nu la cererea lui Negru-Vodă ca-n legendă, ci a împăratului Traian, este Apolodor. Se cunoaște faptul că în alte culturi din Sud-Estul Europei și din Balcani motivul central al aceleiași legende se leagă de o serie întreagă de acte de construcție, printre care cel al unei mănăstiri, dar și cel al unui pod.192 Prin urmare, cu ajutorul colajului inter-textual, legenda Meșterului... apare recontextualizată într-o „parodie serioasă”, cu ajutorul unui proces asemănător celui naratologic al „transdiegetizării” (fr. transdiegetisation -transpunerea cadrului spațio-temporal al acțiunii),193 jertfa devine una romană, în vremea războaielor de cucerire a Daciei, iar rezultatul concret al sacrificiului, în viziunea poetului, duce la formarea poporului român. E o formă de înnobilare a istoriei originii românilor, căci accentul se deplasează de pe ideea înfrîngerii și cuceririi 191 Yannick Bouillaguet, L'ecriture imitative. Pastiche, parodie, collage, p. 19. 192 Mircea Eliade, I riti del costruire. Commenti alla Leggenda di Mastro Manole, La Mandragola e i miti della „Nascita miracolosa”, Le erbe sotto la croce, introd. și trad. de Roberto Scagno, Jaca Book, Milano, 1990. 193 Gerard Genette, Palimpsestes. La litterature au second degre, pp. 340-343. 347 militare, pe cea a sacrificiului arhitectului Apolodor și al soției sale, pentru ca romanii să poată pătrunde în Dacia.194 Analizînd mecanismele parodiei, Linda Hutcheon notează la rîndul său că distanța critică dintre hipertext și hipotext (textul „încorporat” ca sursă și punct de plecare) nu provoacă neapărat „prejudicierea” operei parodiate. Acea tipologie a „parodiei respectuoase” ia mai degrabă forma omagiului și deferenței.195 Apropiindu-mă de finalul acestui capitol, mă voi opri asupra unor ultime observații și elemente de detaliu referitoare la aspectele intertextuale ale poemului. Una dintre ocurențele catalogabile ca „anomalii” în domeniul citării apare în cîteva versuri în care poetul pretinde că traduce din limba greacă.196 După ce explică în același context sensul cuvîntului „Lefteria”, „ce-n grecește însemnează Neatîrnare”, trece apoi imediat să transcrie în text pretinsa transpunere lingvistică a unui discurs exortativ pe tema libertății (era poate acesta un expedient pentru a înșela cenzura cu privire la un subiect greu de exprimat într-o carte în anii dictaturii).197 Fragmentul respectiv pune o problemă capitală a intertex-tualității: cea a proprietății literare. Contrar autorilor care comit „plagiate”, imitînd sau reproducînd invariabil pasaje din textele propriu-zise ale altor autori, Cărtărescu, apelînd la masca traducerii, își și declară explicit în versuri, cu modestie jucată, slaba competență traductivă din grecește în româ-nește,198 ceea ce echivalează unui joc de-a proprietatea literară, adică - în jargonul teoriei literaturii - unei „abateri” foarte 194 195 196 197 198 Mircea Cărtărescu, Cîntul al doilea, în Levantul, p. 25. Linda Hutcheon, „Ironie, satire, parodie”, în Poetique, nr. 46, aprilie 1981, pp. 146-147. Mircea Cărtărescu, Cîntul al doilea, în Levantul, p. 28. Ibid., pp. 28-32. Ibid., p. 28. 348 subtile între „anomaliile” scriiturii intertextuale.199 Fragmentul parodic își secretă singur hipotextul, afirmînd fidelitatea față de un text fictiv, imaginar... Un caz extrem de „perversiune” sugerat de Levantul constă în „inflația de citate”, la care trebuie să adaug printre fenomenele observate anterior „autocitarea” (fr. la prostitution), „jocul de citate”, precum și „contrafacerea citării”.200 Ocurențele „anomaliei totale” presupuse de teoria lui Compagnon și practicate de Cărtărescu în această operă, tind să instaureze o exuberantă comedie a literaturii, orchestrată de efecte retorice de mare virtuozitate și eficacitate hedonistă în planul lecturii, demonstrînd, în același timp, din partea autorului un perfect control al textului. În aceste condiții, miza intertextualității rezidă în a descoperi în acumularea infinită de opere un spațiu benefic imaginației. În același sens trebuie interpretată citarea lui Borges la începutul Cîntului al doilea, reperul exponențial al scriitorului român, pentru care inventivitatea este scopul suprem al literaturii. Sursa este citată în textul „secund” prin emblemele cele mai caracteristice, labirintul și oglinda, dar - în mod surprinzător - în versuri cu ritm și frazare tipic eminesciene. M. Cărtărescu, inclusiv în această operă, caută conjuncția dintre vizionarismul (neo)romantic și infinitul reprezentat de labirintul scriiturii de grad secund, raportîndu-și, precum Borges, propria literatură la memoria cărților existente: „Borges, ce-i mai zic și Înger cu aripe de argint, / Cărui mumă-i fu oglinda iară tată labirint”.201 Mai mult, Borges este astfel așezat explicit într-o genealogie simbolică cu valențe mitice din care se revendica și celălalt model tutelar, 199 Antoine Compagnon, La seconde main ou le travail de la citation, pp. 362-364. 200 Ibid., pp. 363-364. 201 Mircea Cărtărescu, Cîntul al doilea, în Levantul, p. 18. 349 Eminescu. De altfel, e verosimil ca versurile citate să facă aluzie la îngerul înaripat din Epigonii. Așadar, alăturarea celor două spirite „seminale”202 pentru opera cărtăresciană, față de care poetul postmodern își construiește din unghi intertextual un „portret în oglindă”, se face în virtutea aderenței lor la o literatură a imaginarului, inepuizabil generator de lumi. În mod preponderent, funcția intertextului răspunde aici nevoii de a convoca reperele tradiției literare anterioare pentru a le pune la dispoziția ludică și hedonistă a autorului (pastișor sau parodist). Situarea textului actual prin dispută sau competiție față de trecut e o miză greu de sesizat, cvasi inexistentă în litera poemului (în schimb, un caz mai explicit de astfel de raportare e totuși cel referitor la N. Stănescu). Poetul postmodern își elogiază înaintașii, pe fiecare dintre „corifeii” citați anterior, urcîndu-i literalmente pe cîte un piedestal și desemnîndu-i programatic ca „statui”, din aceleași rațiuni pe care le-a expus Linda Hutcheon, și anume, pentru a-și delimita spații de libertate creatoare personale, dar fără a atribui „dialogului” cu acești predecesori caracterul opoziției fățișe, ci optînd pentru forme acomodante, apropiate „elogiului”. Patrimoniul literar nu mai este un obstacol, nu-l inhibă pe poetul postmodern, ci, din contră, funcționează ca stimul al ex-perimentalismului stilistic, al lecturii agreabile și delectării de a recicla tropi, repertorii lexicale, genuri literare etc., într-un univers al scriiturii, care, deși saturat de literatura celorlalți, rămîne totuși infinit și disponibil. Din unghi intertextual, în Levantul se întîlnesc mijloace foarte elaborate din punct de vedere filologic, imaginarul 202 Matei Călinescu, Conceptul modern de poezie, Eminescu, București, 1972, p. 338. Criticul a vorbit despre „influența seminală” a lui Eminescu exercitată asupra liricii moderne românești. 350 poetului fiind prin excelență unul de natură filologică. Mirajul erudiției enciclopedice, livrescul, în zecile de forme prezente în text, sînt mai dense ca oriunde. Motivația acestei insistențe rezidă în fascinația totalității, una dintre utopiile cele mai statornice ale postmodernismului și, în ultimă instanță, în intenția de a produce o operă în care se suprapun ideal toate textele și toți autorii, tinzînd să reprezinte limbajul în totalitatea lui. În aceste opere intertextul situează cititorul în spațiul bibliotecii, indicîndu-i o cale de acces spre esența literaturii, spre Carte. IV.5. „Poezia suportabilă”. Cultura rock a autorului, o sursă extraliterară de intertextualitate. Traducerile din Dylan și legătura dintre muzică și poezie Înainte de a face cîteva considerații cu privire la temele anunțate de acest subtitlu, precizez că în capitolul următor, dedicat lui Matei Vișniec, voi recupera cîteva aspecte referitoare la volumul de versuri Dragostea, apărut în 1994, mai precis la poezia așa-zis erotic-casnică, dimensiune a sentimentului abordată de ambii poeți și care face posibilă o analiză paralelă a afinităților din opera în versuri a amîn-durora. Micile canțoniere au în centru iubita-fetiță-soție, reactualizînd cu un plus mai consistent de concretețe imaginea iubitei miraculoase din poetica suprarealistă. Cărtărescu a scris cea mai mare parte a acestor poeme în perioada 19841987, adică înainte de a compune Levantul, dar imediat după ce lui Vișniec îi fuseseră publicate cărțile sale optzeciste. Ultimul va ilustra o asemenea formulă în ani ulteriori față de redactarea volumului cărtărescian Dragostea. De pildă, dacă ne referim doar la ciclul Opt poeme de dragoste (pentru Andra), se observă că placheta în care este inclus, Poeme 351 ulterioare, publicată în 2000, conține versuri scrise între 1987 și 1999. În orice caz, putem considera că pentru amîndoi este vorba de o producție lirică foarte interesantă care trece pragul temporal și poetic al optzecismului (din acest unghi Cărtă-rescu își caracteriza opul, pe coperta a patra, ca „trecut din copt”), urmînd modele postmoderne mai directe și așa-zicînd mai „radicale”, de atitudine și stilistică, în comparație cu altele anterioare. Cît despre demersul cărtărescian, avem de-a face cu primul poet din generația ’80 care dezvoltă filonul iubirii în decor domestic-intimist, tratate cu prospețime și sensibilitate adolescentină, putîndu-se vorbi despre o direcție tematică propriu-zisă a poeziei sale. Formele intertextualității din Dragostea nu apar ca semnificativ diferite de cele deja analizate în alte cărți ale autorului. În fine, s-a observat că acest volum completează, încheie și depășește un anumit tip de viziune, cel care definește poetica lui Cărtărescu din anii ’80, prefigurînd-o pe cea din Nimic. Persistă încă imaginea caleidoscopică a universului-spectacol, dar biografismul devine preponderent, iar versurile cu miză majoră pe densitatea și diversitatea deconcertantă de efecte tehnice încep să cedeze locul, în ciclurile finale din Dragostea, unui lirism mai simplificat care tinde să se esențializeze. Procesul se desăvîrșește în ultima plachetă, Nimic, expresie tonică a unei poetici care-și afirmă răspicat diferența față de formula trilogiei Poeme de amor, Totul și Dragostea. Noul volum se plasează în strictă continuitate temporală față de cel precedent, acoperind după indicația autorului ani 1988-1992, chiar dacă acesta s-a hotărît să-l publice abia în 2010. Privind sincronic, este interesant de remarcat că redactarea Levantului și cea a acestor ultime poeme editate au fost întrucîtva simultane în prima jumătate a perioadei 352 precizate. Prin urmare, Cărtărescu reușește în acei ani să scrie în ambele formule, fapt destul de semnificativ din punct de vedere istorico-literar. Noua culegere de versuri revendică deci programatic, în numeroasele „partituri” metatextuale, diminuarea și chiar renunțarea la feeria de imagini, la viziuni cosmice, onirice, într-un cuvînt la „poezia-poezie” (prima piesă a volu-mului),203 în favoarea unei poezii „suportabile”, cu accent puternic pe latura existențială, pe concretețea vieții poetului, cea pe care a ales s-o declare pe pagină. În același timp, luăm act de o poetică dispusă să-și asume conștient o anumită modestie a noilor mijloace expresive în raport cu ambițiile de ordin tehnic ale celei anterioare, așa cum se degajă din Occidentul, ultimul titlu în sumarul cărții: „poezia cea mai bună e poezia suportabilă, / nimic altceva: doar suportabilă. / noi am făcut zece ani poezie bună / fără să știm ce poezie proastă am făcut. / am făcut literatură mare, și acum înțelegem / că ea nu poate trece de prag, tocmai fiindcă e mare, / prea mare, sufocată de grăsimea ei”.204 Este o doză considerabilă de directețe, chiar violentă, în această artă poetică, în care se reflectează la modul cel mai concret la nevoia accesibilității, cu alte cuvinte, la una dintre valorile cardinale ale artei postmoderne. Se exprimă aici o conștiință critică atentă la transformările din poezia autohtonă de la sfîrșitul anilor ’80, vizibile și-n demersul promoțiilor literare următoare. Noua formulă declară explicit, uneori chiar din titluri, preeminența acordată trăirii, vieții oricît de banale și fruste, în detrimentul literaturii, abilității combinatorii și fanteziei, vehiculînd un biografism împins pînă la ultimele consecințe. 203 Mircea Cărtărescu, Cum stau, în Nimic, Humanitas, București, 2010, p. 7. 204 Idem, Occidentul, în op. cit., p. 111. 353 Ca exemplificare, iată poemul intitulat Fiindcă refuz să mai scriu despre ce n-am trăit, scriu despre dimineața asta de septembrie '89 (singura concesie sunt rimele). Dar între teorie și practică există întotdeauna clivaje, iar poetul post-modern se vede constrîns să facă mai mult de o concesie, căci pentru a explica cititorului refuzul convenției, nu poate decît să recurgă la ea, folosind-o și denudînd-o în același timp, ca-n ilustrarea aproape didactică din Gilda. Iată că intenția redării „fotografice” a realității este inevitabil consubstanțială căutării „efectului de realitate”. Autorul repudiază în poeme pe care declară că tocmai le scrie semnele gravității, emfazei și damnării cu o fermitate care trece pragul spre vehemența discursivă. Chiar și pe un anumit tip de cititor îl apostrofează: „«montgolfier al disperării» - ce rahat emfatic! / «tristețea satanică» - imbecil! / primește acest poem imbecil, cititorule / atât de des jignit cu poeme bune. / mi-e milă de tine, / tipesă amatoare de poezie, / adolescent semipederast. / hai, plimbă-ți dosul prin magazine, cară-te la Băneasa, / lasă dracului cartea asta”.205 Se profilează, deci, o dimensiunea anarhică, reflex al modelului beat, adaptat la datele sensibilității locale. Este recuperată în acest ultim volum o anumită agresivitate, care lipsise din literatura generației. Cărtărescu mizează pe anumite durități, verbale și de atitudine, inexistente anterior în poezia autorului, aceasta fiind acum mai permeabilă la elemente de kitsch, ca în Filmez Calea Moșilor cu o cameră video Panasonic.206 Nu mai e vorba de coca-cola, realitate exotică pînă-n 1989, menționată în recuzita unor versuri optzeciste, ci de o scenă cu 205 Idem, Poem foarte bun, cu tristeți satanice și un montgolfier al disperării, în op. cit., p. 31. 206 Idem, Filmez Calea Moșilor cu o cameră video Panasonic, în op. cit., p. 101. 354 arabi și fete autohtone, „-ncurcate / în lanțuri de aur, cercei și brichete, fete mișto / cu țoale fosforescente”. Poetul se limitează aici să livreze o imagine captată - conform titlului - cu mijloace video, direct din realitatea pestriță a străzii. Poezia actuală include, deci, obiecte și reprezentări din recuzita pop culture, mai noi și mai vechi. Dintre cele vechi, se detașează citarea frecventă a numelor de cîntăreți sau a frînturilor de piese rock, referințe pe care doar Cărtărescu, în ansamblul generației, le încorporează masiv în propria poezie, începînd deja cu volumul Poeme de amor. Diferența față de primele este că acum această sursă de intertextualitate neliterară și nefilologică o concurează și chiar depășește pe cea de natură erudită, cultă cu majuscule, mai puțin densă aici în raport cu poetica anterioară. Lucrurile nu sînt atît de simple, căci autorul va demonstra în prefața sa la culegerea de traduceri din Bob Dylan că unii cîntăreți de pop-rock au fost poeți în toată puterea cuvîntului, chiar dacă arta lor rebelă s-ar acomoda cu mari dificultăți să fie considerată o artă cu majuscule. Din ce motive apar atît de des emblemele culturii rock la M. Cărtărescu? Pe de-o parte, din considerentele invocate și de teoria postmodernismului, pe care le-am enumerat în altă secțiune a acestui capitol, căci - să nu se piardă din vedere -ultimele versuri publicate pînă-n prezent de unul dintre cei mai importanți teoreticieni ai mișcării afirmate în România scrie și aici o poezie tot postmodernă, cu anumite radicalizări, dar care nu ies din modelul general al conceptului, ci marchează doar o etapă succesivă în literatura sa. Deci, muzica rock, prin mesajul și procedeele ei de compunere, tinde către accesibilitate și mizează pe reciclare, parodie, pastișă și intertextualitate, ca și pe hibriditate, toleranță, multiculturalism și cosmopolitism. Dar pe lîngă aceste motive așa-zicînd obiective, strict legate de estetica postmodernă, autorul aduce în discuție și o 355 mulțime de rațiuni subiective, expuse pe larg în aceeași prefață, „Flashback cu Boba Dylana”. Pe scurt, ar fi următoarele: o pasiune puternică pentru formații precum Beatles (deține primatul), Pink Floyd, Dire Straits, The Doors, Jethro Tull și altele, dar și pentru cîțiva interpreți ca John Lennon și Bob Dylan, care i-au însoțit mai întîi adolescența și apoi studenția, acordurile și cuvintele din aceste piese dragi prelungindu-se în propriile poeme și în viața cotidiană, între prieteni și colegi de clasă și apoi de cenaclu universitar, în poveștile de dragoste trăite, ca și-n cele imaginate. În muzica rock, Mircea Cărtărescu - și autorul chiar citează destule titluri de piese ale lui Dylan sau ale altora - descoperă o continuare a poeziei și a stării de poezie, „viziuni surrealiste și apocaliptice”207 dar și „aromele psihedelice dragi minții mele”,208 într-un cuvînt, o atmosferă (poetică) potrivită cu anumite atitudini din versurile proprii. Astfel se explică de ce imaginea Beatleșilor se suprapusese fotografiei cu cei patru „camarazi de poezie” care publică împreună Aer cu diamante, aflați „direct sub influența hașișului tare”209 al muzicii britanicilor, cum mărturisește Cărtărescu, el proiectîndu-se în imaginea „poetului” grupului, Lennon, cum se va citi în rescrierea Lasă să fie. Perspectiva este completată de alte afirmații ale autorului monografiei Postmodernismul românesc, potrivit cărora lumea și realitatea lyrics-urilor formațiilor rock fuseseră asociate cu acelea din partiturile în versuri ale poeților optzeciști, „visătoare, utopice, psihedelice”, întrucît și în unele și în celelalte apare reflectat nu atît realul lumii înconjurătoare tout court, cît mai ales libertatea interioară a creatorilor lor.210 207 208 209 210 Idem, „Flashback cu Boba Dylana”, în Bob Dylan, Suflare în vînt, 100 de poeme traduse de Mircea Cărtărescu, Humanitas Fiction, București, 2012, p. 11. Ibid., p. 10. Ibid., p. 11. Idem, Postmodernismul românesc, p. 374. 356 Mai mult - remarcă autorul - se pot stabili chiar afinități de ordin stilistic între poetica postmodernismului și versurile acestor cîntăreți-compozitori-poeți, pe care prefațatorul le percepe ca fiind „atât de consonante cu poezia de azi, scuturată de podoabe”.211 Construind portretul starului ale cărui texte puse pe muzică le-a tradus cu frenezie, recurgînd la informații disparate dar detaliate, de tip bibliografic, discografic, altele culese în calitate de spectator la un concert ținut de Dylan la Iowa City (care a coincis cu un sejur în Statele Unite al lui Cărtărescu), imaginea cantautorului nu e numai cea a unui mare solist, un „corifeu” al muzicii de oriunde și oricînd, dar - mai mult - și cea a unui „extraordinar poet”. Tocmai conjuncția aceasta între cele două roluri pare să-l fascineze pe Cărtărescu, convins că-n cele mai bune compoziții rock sau folk muzica și poezia sînt de fapt inseparabile. Așa se face că-l regăsim recitînd două dintre traducerile amintite într-un concert al lui Alexandru Andrieș, alt poet, compozitor și interpret rafinat al propriilor piese.212 Muzica lui Bob Dylan și a altor cîntăreți de rock sau folk se leagă apoi de amintirea întîlnirilor din vremea studenției, cu colegii săi, poeți ai generației ’80, cu care discuta atunci despre poezie: Traian T. Coșovei, Mariana Marin, Romulus Bucur, Florin Iaru, Nino Stratan și... Matei Vișniec, despre ultimul mărturisind: „N-am să uit niciodată cum mă duceam pe la Matei Vișniec ca să trag muzică. [.]. Am păstrat multă vreme casete cu John Lennon - Plastic Ono Band - pe care, pe lîngă muzică, se-aud clar vocile noastre conversînd despre poezie”.213 211 212 213 Ibid., p. 14. Este vorba de înregistrarea unui concert pe Cd-ul lui Alexandru Andrieș, Excelsior 03.12.2012, A&A Records, București, 2013. Mircea Cărtărescu, „Flashback cu Boba Dylana”, în Bob Dylan, Suflare în vînt, p. 11. 357 Iată, deci, că muzica aceasta este atît referință și emblemă a „culturii populare”, un reper al esteticii postmoderne, dar și o realitate așa-zicînd existențială, foarte personală, legată de poezia și poeții generației ’ 80 și, deci, de spiritul occidental, fie și incipient sau foarte parțial, în care s-au format. Numele lui Dylan apare în volumul Nimic mai întîi în poemul Visul meu e un magnetofon, alături de cel al lui Iisus, Guass și a lui Vonnegut (jr.), poetul declarîndu-și neputința simțită la maturitate (cînd scrie aceste versuri) de a se mai compara cu aceștia. Există în această plachetă o intenție explicită de redimensionare a aspirațiilor mai vechi, comunicate în primele sale cărți de versuri, și o afirmare simultană a modestiei care vine din refuzul iluziei și dintr-o ancorare în realitate, căreia i se percep limitele în mod lucid și sceptic. Se redimensionează, deci, și atitudinea eului liric, iar printre manifestările ei, o anumită pretenție de superioritate - de care autorul se autosuspectează în relație cu poezia sa anterioară - este acum ironizată. Această conștiință nu doar teoretică, dar și intelectuală în sens larg, profund autoironică și placată pe concretul existenței, neagă orice posibilă emfază: Cît de puțin îți trebuie să fii fericit - / când am terminat cu meditațiile despre infinit / când mi s-a resorbit delirul de grandoare / când mi s-a șters marca de pe oase și lănțișoare / când nu m-am mai crezut / deodată Iisus, Bob Dylan, Gauss și Vonnegut / (jr.).214 Figura lui Dylan revine împreună cu alte nume ale cîtorva dintre cei mai mari artiști ai muzicii rock-pop-folk din luminoșii ani ’70, Fred[die] Mercury, Paul McCartney, Elton John, Paul Simon, [John] Lennon și Ringo [Star], solistul de la Led Zeppelin, Lou Reed și Tom Waits, citați cu familiaritate și ironie, parodiați și prezentați în acest volum mai recent nu în culmea gloriei și tinereții, ci așa cum și-i imaginează poetul la momentul cînd scrie, atinși de semnele trecerii timpului, trăind din amintiri. Tot astfel se înfățișează 214 Idem, Visul meu e un magnetofon, în Nimic, p. 15. 358 Cărtărescu și pe sine, înconjurat de studenți entuziaști, în barul Facultății de Litere din Universitatea în care predă, și care vor să afle despre Cenaclul de Luni și despre frumusețea ireversibilă din trecutul generației ’80. Mai revin ca în Dragostea, dar cu o vehemență a vocii sporită, tonalitățile și „gestica” blazării, într-o cotidianitate insignifiantă, mergînd în alte poeme pînă la o retorică a ratării și depresiei. Remixul cărtărescian din Let it be, complex ca structură și desfășurat cu ajutorul unei ample game de procedee ale literaturii de grad secund (metatextualitate, intertextualitate de diferite tipuri, parodie), se încheie cu o secvență de spectacol, mai exact cu un performance. Pe scena poemului, starurile rock („la care se alătură și sala”) apar împreună într-un megarecital, după ce au asistat și „intervenit” pe parcurs în scurte dialoguri paralele cu discursul autoreflexiv al poetului, dar separat de „povestea” acestuia, cîntînd o piesă finală, nu alta decît Let it be, „rescrisă” de Cărtărescu: „Corul tuturor vedetelor, la care se adaugă și sala: / lasă să fie / lasă să fie / lasă să fie / lasă să fie / va fi un răspuns / lasă să fie”.215 Iată în sinteză cîteva dintre aspectele - credem - cele mai relevante din parabola completă a intertextualității și jocului în poezia lui Mircea Cărtărescu, cel mai intertextual dintre poeții generației, cultura rock reprezentînd o verigă diferită, dar la fel de importantă în vasta și complicata rețea de ecouri predominant literare și filologice, care se ramifică asemenea unui sistem limfatic în corpul operei, vivificînd-o. IV.6. Notă bibliografică. Mircea Cărtărescu în limba italiană Cît privește bilanțul traducerilor existente pînă în prezent în limba italiană, Mircea Cărtărescu este cel mai tradus autor 215 Idem, Lasă să fie, în op. cit., p. 89. 359 din generația ’80. Toate poartă semnătura lui Bruno Mazzoni, titularul Catedrei de Limba și Literatura Română de la Universitatea din Pisa și un neobosit ambasador al culturii române în Italia, ceea ce este și o garanție a calității excelente a acestor transpuneri lingvistice. Cît privește poezia, în 2003, a apărut la editura romană Pagine o culegere de versuri, Quando hai bisogno d'amore. Cd doppio [Cînd ai nevoie de dragoste. Dublu Cd], titlu care repropune formula similară (cu un bun impact în materie de marketing editorial), adoptată deja în 1998, cînd se publica la București Dublu CD (în volum unic) și reluată după circa zece ani, în 2009, odată cu ediția a doua a cărții, Dublu album - Disc 1 și respectiv Disc 2, apărută de data aceasta în două volume, dar cu conținut identic. Dintre textele traduse după ediția în limba originală (1998), în selecția italiană au intrat nouă de pe primul „disc” și altele unsprezece de pe cel secund, alcătuind deci un Cd mai mic, dar bilingv. În densa prefață a cărții, același Bruno Mazzoni oferă o prezentare a profilului poetic al lui M. Cărtărescu în cadrul generației ’80, cu oportune trimiteri de ordin istorico-literar la constituirea și afirmarea optzeciștilor în cenaclurile Facultății de Litere a Universității București și mai ales în Cenaclul de Luni. În introducerea sa, pornind de la cîteva texte cuprinse în volum, Profesorul Mazzoni pune în relație poezia lui Cărtărescu cu alte repere ale liricii autohtone, configurînd o „hartă” a literaturii române la care poetul se raportează. Astfel, în ultima parte, referirile la Levantul îi permit prefațatorului să remarce vocația postmodernist recuperatoare a întregii poetici cărtăresciene, iar diversitatea de forme în care se manifestă rescrierea, incluzînd toate figurile literaturii de grad secund și nu mai puțin ampla claviatură a ironiei, îi prilejuiește comentatorului o analogie cu exuberantul 360 „genio ariostesco” din Orlando furioso, capodopera poemului narativ din Cinquecento-ul italian: Bogăția materialelor reutilizabile, dar cu atît mai mult modalitățile pe care Cărtărescu le pune în practică pentru a le da o nouă sevă - experimentînd forme diversificate și complexe ale rescrierii, de la parodie la pastișă, de la intertextualitare, la citări camuflate și pînă la burlesc - ni se pare că amintesc într-o bună măsură strategiile de compunere ale ... Furiosului.216 De asemenea, în 2015 a apărut la Roma (Nottetempo) o a doua culegere de versuri, tot bilingvă, care reia în sumarul ei „piesele” cuprinse în prima, cu excepția poemului Blues după Magritte, și, în același timp, prezintă publicului italian alte șaisprezece titluri noi, selectate din diferite cărți de poezie ale lui Mircea Cărtărescu. Prefața ediției este semnată încă o dată de Prof. B. Mazzoni.217 Din proza autorului, pînă în prezent s-au tradus și publicat la editura Voland din Roma tripticul Nostalgia (2003), romanele Travesti (2000), primul volum din Orbitor și anume, Abbacinante. L'ala sinistra (2007) și al doilea Abbacinante. Il corpo (2015), care mențin, deci, titlul și subtitlul din original, precum și volumul de proze scurte De 216 Bruno Mazzoni, „Quando hai bisogno d'amore...”. în Mircea Cărtărescu, Quando hai bisogno d'amore. CD doppio, a cura di Bruno Mazzoni, Pagine, Roma, 2003, pp. 2-3. Se reproduce în continuare textul original al comentariului: „La ricchezza dei materiali di riuso, ma ancor piu le modalita che Cărtărescu esercita per dare loro nuova linfa - sperimentando forme diversificate e complesse di riscrittura, che spaziano dalla parodia al pastiche, dall’intertestualită alla citazione camuffata fino al burlesco - ci paiono ricordare in buona misura le strategie compositive del .Furioso”. 217 Mircea Cărtărescu, Il poema dell'acquaio, volum prefațat, tradus și îngrijit de Bruno Mazzoni, Nottetempo, Roma, 2015. 361 ce iubim femeile, în traducere Perche amiamo le donne (2009), și nuvela Zaraza, aceasta din urmă fiind inclusă deja în Catalogul ilustrat din anul 2001 al Editurii Voland.218 Mircea Cărtărescu a fost prezent în repetate rînduri în Italia, cu ocazia lansărilor acestor traduceri și pentru a participa la alte evenimente culturale: la diferite ediții ale Salonului de Carte de la Torino, de pildă în 2004, în aceeași perioadă în care Universitatea din Torino a organizat manifestarea anuală, Festa della Poesia, dedicată în acel an literaturii române, sau la ediția din 2012, cînd România a fost oaspete de onoare în cadrul aceluiași Salon, împreună cu Spania. Alte ocazii i-au fost oferite autorului de participarea la Festivalul Literaturii de la Mantova (2008) sau de decernarea, în 2005, a Premiului „Giuseppe Acerbi” pentru proză, eveniment care a făcut posibilă publicarea unui volum monografic de contribuții critice consacrat literaturii române, intitulat Letteratura della Romania, număr special al publicației premiului, Quaderni del Premio letterario Acerbi.219 În fine, autorul este inclus în două antologii apărute în Italia, dintre care una deja citată în alte capitole, La poesia romena del Novecento (1996), îngrijită și tradusă de Marco Cugno, unde apar în versiune bilingvă poemele Înserarea, Iarna cu tine, Poema chiuvetei (din Totul) și Mircea Cărtărescu în toamna lui '87 (din Dragostea). De asemenea, Cărtărescu a fost selecționat alături de alți colegi de generație, dar și de cîțiva poeți 218 Toate aceste titluri sînt consultabile, cu referințe complete, și-n Bibliografia finală. 219 Diferite contribuții despre literatura lui Mircea Cărtărescu sînt prezente în secțiunile „Gli autori selezionati” și „Gli autori premiati”, în Letteratura della Romania, nr. special din Quaderni del Premio letterario Giuseppe Acerbi, 6, 2005, Il Segno dei Gabrielli Editori, Verona, pp. 209-231. 362 nouăzeciști, în Approdi. Antologia di poesia mediterranea, publicată tot în 1996 și îngrijită de Emanuele Bettini.220 O prezență editorială pe care-o putem considera, fără doar și poate, consistentă. 220 Marco Cugno (îngrijit de), La poesia romena del Novecento, pp. 436-450. Pentru a doua selecție în antologie, cf. în Bibliografie nota referitoare la Emanuele Bettini (îngrijit de), Approdi. Antologia di poesia mediterranea, Marzorati, Settimo Milanese (Milano), 1996. 363 CAPITOLUL V Poezia lui Matei Vișniec în contextul generației ’80 V.1. Cîteva premise pentru o raportare a profilului poetic al lui Matei Vișniec la „portretul de grup” al generației ’80 După lungul periplu din capitolele anterioare, care au creionat pluralitatea de formule poetice afirmate în poezia generației ’80 ce configurează împreună un model structural unic, suficient de „democratic” și deschis ca să le integreze armonios pe toate, a venit momentul să comentez acum din unghiul intertextualității, al poeticii performance-ului și jocului - introducînd în ecuație totalitatea producției în versuri a lui Matei Vișniec -, afinitățile generaționale și aspectele ireductibile, cele mai personale, ale profilului acestui poet. Dat fiind că această cercetare a fost la origini, cum am mai amintit, o teză de doctorat dedicată operei lui Matei Vișniec, pe parcursul fiecărei secțiuni rezervate analizei corpusului de volume de versuri optzeciste am punctat ceea ce am considerat că face posibilă o investigare paralelă între poetica sa și cea a altor opt colegi de generație. Considerațiile următoare se vor focaliza cu un plus de detalii asupra motivațiilor perspectivei comparative, aducînd totodată o serie de argumente în privința apartenenței acestui autor la postmodernismul poetic românesc deja din anii ’80, afiliere care nu a fost atît de evidentă pentru o parte a criticii autohtone de atunci și de mai tîrziu. 364 Privind fenomenul literar al generației ’80 în ansamblul lui, se poate spune că Matei Vișniec recurge în poezia sa publicată în deceniul nouă - în volumele La noapte va ninge (1980), Orașul cu un singur locuitor (1982) și Înțeleptul la ora de ceai (1984), premiat în anul următor de Uniunea Scriitorilor - la procedeele și efectele stilistice comune întregii literaturi optzeciste. Însă, spre deosebire de toți poeții comentați anterior, care apelează și ei la tehnicile „deghizării” eului, și anume, la figurile relativizării (ironie, inter-textualitate, parodie, pastișă, alte forme ludice etc.), precum și la elemente specifice universului dramatic (dar deseori din considerente diferite în comparație cu țintele tematice ale lui Vișniec), acesta din urmă face din „punerea în scenă”, din predispoziția spre farsa lirică, pe scurt, din formele de expresie ale simulării principiul ordonator al poeticii sale din anii ’80. La Cărtărescu, de pildă, ca și la Coșovei sau Iaru, aceste modalități vizează predominant sfera sentimental-ero-tică, în timp ce filonul etic-politic deține o pondere mai însemnată în textele în versuri ale primului. Acestuia trebuie să-i mai alăturăm, evident, numele Marianei Marin și pe cel al lui Alexandru Mușina. Universul imaginar al lui Matei Vișniec - construit din mici povești stranii sau absurde, organizate ca parabole cu sensuri filozofice, etice, politice, existențiale în sens larg, în fond, niște micro-narațiuni cu pretext epic luînd forma monologului, dialogului, regiei de teatru exibate ca atare în decoruri de spectacol postbeckettian și costume marcat scenice - denotă inclusiv în poezie o puternică amprentă a sensibilității de dramaturg a autorului, manifestă și-n frazarea replicilor pe care le schimbă personajele lirice. Cum am mai observat și cum va reieși inclusiv din considerațiile următoare, sensibilitatea poetică și cea dramatică sînt două tărî-muri permeabile în opera lui M. Vișniec, care se oglindesc reciproc pe tot parcursul literaturii acestuia. 365 Totodată, îl individualizează în contextul generației natura însăși a propriului univers poetic și în special factura viziunilor și a fanteziei, ca și atitudinea auctorială bazată pe notația rece, hiperlucidă și sceptică, delegată deseori unui personaj-narator. Relatarea pur constatativă din aceste versuri nu transcrie experiențe consumate, ci viziuni imaginate. În primul volum, La noapte va ninge, și în ciclul Orașul cu un singur locuitor din următorul, anormalitatea, misterul, absurdul, paradoxalul sînt percepute cu aerul nor-malității și ordonate cu o precizie studiată, explicită la nivelul formal al micro-textelor, precum și la cel al organizării ciclurilor. Ambianța pare construită printr-o estetizare a detaliului de natură „scenică” și „regizorală”, dar în absența oricărei atitudini retorice, grandilocvente. Din contră, aerul și recuzita „reprezentațiilor” sînt afine celor din „teatrul sărac” al lui Gerzy Grotowski sau din teatrul „spațiului gol” al lui Peter Brook. Senzația de stranietate și de artefact (superior) rezultă din conjuncția vidului cotidian și a absurdului, turnate în tiparele acelei ordini precise, geometrice a versului, de care am amintit, ca și din tonul egal, „neutru”, intens reflexiv al vocii lirice, care transformă evenimentele și plăsmuirile imaginare în spectacole cu personaje mecanice sau travestite. Impresia generală e că toți protagoniștii evoluează pe cîte o „scenă” (cel mai adesea de teatru, dar și de film sau de roman), autorul distribuindu-se și pe sine în mini-performance-uri, ieșind direct la rampă sau purtînd, ca și alți colegi de generație, măști ale propriului eu. Prin urmare, poezia lui Matei Vișniec se sprijină structural și sistematic pe suportul a două limbaje: cel lingvistic și cel non-lingvistic, ambele caracterizate de o puternică amprentă dramatică. În privința tonului și timbrului, Nicolae Manolescu observa: „El e un participativ ce nu se recunoaște, mărturisindu-se 366 ca și cum ar contempla. Timbrul e totuși al unui sentimental. Ironia devine evidentă”.1 Intensitatea subterană a trăirii, disimulată abia în poezia de mai tîrziu, e prezentă și-n formula poemului-standard optzecist, dar, de pildă, la Romulus Bucur apare cu accente diferite, sau pe alt registru dacă ne referim la Mariana Marin, mai direct și mai apropiat de Vișniec ca tematică și atitudine. Însăși afișarea distanțării și a „inocenței” este rezultatul unei strategii dramatice. Matei Vișniec practică în poezia sa o adevărată artă a detașării față de evenimențialul concret sau imaginar prezent în text, efect care indică una dintre cele mai originale trăsături ale versurilor sale. Luciditatea omniprezentă selecționează registrele scepticismului și (auto)ironiei. Perpetua nedumerire, tragicomică, în care plutește protagonistul liric, victimă a unor mecanisme sociale imposibil de înțeles, nu induce în cititor o stare de angoasă, chiar dacă acesta percepe cu claritate fondul neliniștitor, absurd sau aberant al parabolelor lui Vișniec. Stranietatea „întîmplă-rilor” e comunicată cu o anume grație, care ține și de tonul moderat al vocii, niciodată agasantă. Încordarea și singurătatea aproape absolută care-l agresează pe personajul-narator se transformă, grație ingenuității jucate, într-o seninătate afabilă, meditativă, oarecum suspectă. Atenuarea voită a spaimelor și a fondului grav al evenimentelor, practicate conștient prin melanjul de seriozitate și farsă, e comună întregii generații și indică în spirit postmo-dern primatul seducției textului și al lipsei de inocență a literaturii. Desfășurarea, atent construită și manipulată cu abilitate tehnică spre poanta din finalul poemului, nu lasă loc perplexității efective a cititorului, ci produce, de fapt, un efect de estompare a anomaliei omniprezente, cu ajutorul 1 Nicolae Manolescu, „Poeți studenți din București”, în loc. cit., p. 4. 367 unei lejerități magice, fluide, care impregnează toate nivelele de construcție a textului, invitînd cititorul la o reflecție tot rece și așa-zicînd obiectivă. Demersul tinde încontinuu spre relativizare, spre devierea plauzibilului în farsă. Iată, deci, o întreagă știință a „travestiului” liric aplicată în decoruri și scenarii schimbătoare, fără a fi și fundamental diferite. Pe de altă parte, gravitatea reală iese astfel mai pregnant la iveală, ca sub efectul unei soluții revelatoare. În planul expresiei, versurile lui Vișniec se disting printr-o limpezime nescontată, dat fiind universul coșmaresc care evoluează sub privirea cititorului, înrudit atît cu cel kafkian, la care se trimite intertextual în poemul Era o zi ploioasă, domnule judecător (dar și-n altele) din volumul Orașul cu un singur locuitor, precum și la cel beckettian și post-beckettian. Prin urmare, simplitatea acestor mici „istorii” comprimate este doar aparentă, în subsidiar grația din planul suprafeței dezvăluie robustețea unor mize majore. În spirit postmodern, poetul simte nevoia să estompeze nuanțele gravității, inter-punînd frecvent în calea acesteia o bună doză de distanță critică și (auto)ironică. Toate aceste date de fond din lirica lui Matei Vișniec, mai veche și mai nouă, îl determină pe Alex Ștefănescu să descopere în ea o „eleganță stilistică desăvîrșită”, „firească”, „englezească”.2 Transparența mesajului (chiar parabolic) este un alt ingredient din formula lirică atît de personală a autorului, ceea ce ridică un mare semn de îndoială asupra pertineței încadrării de către Radu G. Țeposu a acestei poezii în direcția „fantezismului abstract și ermetic”.3 Cu excepția unor 2 Alex Ștefănescu, „Matei Vișniec la o nouă lectură”, în Matei Vișniec, Orașul cu un singur locuitor [antologie de versuri 19802004], cu un cuvînt înainte al autorului și o postfață de Alex Ștefănescu, Paralela 45, Pitești, 2004, pp. 228-229. 3 Radu G. Țeposu, Istoria tragică & grotescă a întunecatului deceniu literar nouă, ed. cit., p. 29. 368 secvențe sporadice, care sînt mai degrabă pastișe ale liricii abstracte de tip barbian și stănescian, Vișniec nu poate fi definit în mod pertinent drept un poet abstract și cu atît mai puțin ermetic. Dintre toate trăsăturile teoretizate de autor ca definitorii pentru această tendință, doar „devitalizarea” decorului poate fi aplicată analizei liricii lui M. Vișniec. În schimb, celelalte sînt de-a dreptul nepotrivite: „fantezismul abstract și ermetic [...], prelungire rafinată a realismului, cu reprezentări holografice ale universului, cu proiecții reci ale fantasmelor în decor galactic, devitalizat și sideral. Limbajul lor e analogic, epurat de sevele oralității, cizelat, artificios într-o bună măsură, pentru a capta structura cristalină a ideii, a conceptului”.4 Last but not least, ar mai fi de remarcat că inclusiv imaginarul erudiției sau, cu alte cuvinte, rafturile Bibliotecii menționate de Vișniec în poemele sale sînt în bună parte diferite de cele „accesate” de colegii de generație. Frecventările livrești cele mai recurente din textele autorului instaurează un dialog fertil cu diferiți scriitori și artiști (Lucrețiu, Kafka, Toulouse-Lautrec, Voronca, Beckett etc.), dar - de pildă - prea puțin cu Caragiale, și unul deosebit de intens și de relevant din punct de vedere al stabilirii mizelor intertex-tualității, cu filozofii Antichității. Amintesc că formația universitară a lui Vișniec este una de tip istoric-filozofică. În fine, un alt filon de prim ordin în economia operei sale în versuri e reprezentat de metapoezie, un fel de echivalent în proză a ceea ce s-a afirmat în cadrul literaturii optzeciste ca tendință textualistă sau pur și simplu ca textualism. Este vorba despre o zonă poetică în care se vor putea recunoaște multe dintre cele mai interesante aplicații - cu reverberație larg generațională - ale performance-ului. Paralel, o altă sursă a acestuia provine din adaptarea și manipularea tehnicilor reprezentației de tip teatral, în care poetul excelează. 4 Ibid., p. 30. 369 Ce apropie poezia lui Matei Vișniec de modelul generației ’80? Mai întîi de toate o accentuată conștiință critică, din care derivă controlul perfect al mijloacelor poetice, manifestat în special în abilitatea de a concepe poezia ca regie, ca manipulare a instrumentelor și potențialităților genului în vederea unor efecte precise. Iată un exemplu extras din al doilea ciclu, Apologetica, al volumului de debut, unde poetul-iluzionist, o autodesemnare ingenioasă pentru atitudinea auctorială de aici, similară celei a regizorului, își invită cititorul să ia act de modul în care uzează el de propria fantezie, inventîndu-și personaje lirice și aducîndu-le pe scena poemului să dialogheze chiar cu el însuși. Avem, prin urmare, o poezie (meta-poezie, de fapt) livrată împreună cu „modul de folosire”, adică cu „explicarea” demersului critic care o generează, revelînd totodată o altă trăsătură comună generației, narativitatea, identificabilă și în tăietura amplă a versului. Iată o particularitate indispensabilă, în fond, dintr-o formulă plăsmuită de un poet cu o sensibilitate dramaturgică cu totul specială: Mă plimbam pe una din plajele pustii / ale imperiului un bărbat înalt trecea / pe lîngă mine cine ești spuneam eu plictisit / eu sînt regele spunea el foarte bine eu / sînt iluzionistul iată adineaori mă plimbam / singur pe această plajă mă plictiseam / și mi-am spus ce-ar fi să-l aduc pe rege / pînă aici să treacă pe lîngă mine și / eu să-l întreb plictisit cine ești?5 Sau, la fel de explicit își exercită poetul-regizor-iluzionist prerogativele de stăpînitor absolut al lumii sale fictive în prima „piesă” din ciclul al treilea, Terapeutica, intitulată pur denotativ Eu apăsam pe un buton. Poemul începe ca o poveste pentru copii, continuă cu imagini vag suprarealiste și 5 Matei Vișniec, Un bărbat înalt trecea, în La noapte va ninge, Albatros, București, 1980, p. 51. 370 se încheie metapoetic cu motivul poeziei asimilate unui mecanism stăpînit cu virtuozitate de propriul creator, amintind de contexte similare din Cărtărescu sau Iaru și de montajul de tip cinematografic: „doar în gări sătule / somnambulii / treceau cu pleoapele arzînd pe străzile / moi gardurile înalte se prăbușeau peste / landourile pline eu apăsam pe un buton / gardurile reveneau la poziția inițială”.6 În al doilea rînd, e comună generației apetența pentru ironie, căreia Vișniec îi inventează mize de natură să-i singularizeze profilul în ansamblul „promoției” ’80, și anume „travestindu-și” gustul ironic, pe de-o parte, în distanță pur constatativă, iar pe de alta, în ingenuitate jucată, seducătoare. Iată, deci, că una dintre rațiunile de a fi ale „tropului”, în accepție postmodernă, este aceea de a discredita tocmai ingenuitatea. Despre ironia poeziei citite în cenaclu, Matei Vișniec face considerații foarte interesante într-un răspuns la o anchetă a revistei Caiete critice (1983), explicîndu-i diversitatea de utilizări, dar și distingînd nuanțele acesteia în funcție de două vîrste succesive ale producției literare lunediste. Sensul ironiei e precizat de Vișniec în raport cu reacțiile de încîntare amuzată pe care lecturile savuroase le suscitau în publicul prezent. Întîlnirile de la începuturi au adus la un numitor comun ironia, rîsul, forme variate ale ludicului și efectul literar reușit, percepute și „gustate” ca atare de asistență: Era mai mult o bucurie exprimată prin rîs, era un mod de a ne exprima încîntarea în fața unor extrem de interesante rezolvări la nivel de limbă literară, și la nivel de «găselniță» în ce privește conexiunea, așezarea în ritm, în auz și în gîndire.7 6 Idem, Eu apăsam pe un buton, în La noapte va ninge, p. 71. 7 Idem, „Poezia într-o lume normală”, în Caiete critice, nr. 3-4, 1983, reluat în Gheorghe Crăciun (îngrijit de), Competiția continuă. Generația '80 în texte teoretice, pp. 191-193: 193. 371 Într-un moment secund, autorul explică cum ironia și-a diversificat accepțiile, devenind în conjuncție cu rîsul indicele „cantității de invenție și inedit din textele citite”. Nu doar un efect, ci un principiu creator printre cele de maximă relevanță, tot mai cizelat și perfecționat: „Au intervenit rafinamentele, decantările, subtilitățile și subterfugiile”.8 De la plăcerea pur literară a poetului, expert în manipularea ludică a potențialităților și convențiilor literare, deplasarea se face -cum se deduce din context - nu numai spre rafinarea ulterioară a procedeului, dar și spre aplicarea lui într-o accepție mult mai cuprinzătoare, care privește și sfera tematic-socio-logică, ceea ce a presupus la un moment dat trecerea de la rîs la „crispare”. Descrierea acestei etape a ironiei vizează întreaga generație, dar anumite aspecte, precum acea „necruțătoare sinceritate în fața celor văzute și gîndite” sînt formulate din prisma propriului demers literar: Ironia, în sensul în care ea a fost condusă și rezolvată, cel puțin în «Cenaclul de Luni», nu mai avea nici o legătură cu rîsul. Ea a devenit treptat autoironie, a devenit o tehnică de integrare a lumii, o necruțătoare sinceritate în fața celor văzute și gîndite, o strategie pentru abordarea tuturor subiectelor posibile și o imensă bucurie de a trăi.9 Alte afinități generaționale și diferențe vor fi recuperate pe parcursul analizei care urmează. V.2. Arta „deghizării” în La noapte va ninge. Constelații și triunghiuri intertextuale Stilul expozitiv, de notație neutră, aproape științifică, prezent deja în titlul cărții de debut, adoptat de personajul „naiv” caracterizat anterior, transmite de fapt, prin tehnici ale simulării și disimulării atent calibrate, mizele majore, 8 Idem. 9 Idem. 372 așa-zicînd grave, din poezia lui M. Vișniec, camuflînd abil fluxul autentic al tensiunii lirice. Iată, deci, o primă soluție din vastul repertoriu de mijloace ale „deghizării”, pus la dispoziția eului liric. Dictată de refuzul exhibării interio-rității și folosind din plin modalitățile jocului, atitudinea aceasta este comună și altor „antisentimentali” ai generației. La nivel formal și de construcție, poetica simulării dezvoltă și ea strategii specifice: deturnarea sistematică a modelelor de specii poetice tradiționale de la care se pornește, pastișate, parodiate, apar transformate pînă la a deveni irecognoscibile. De pildă, baladescul în falsa Balada scării de piatră, stilul imnic religios în Despre zeu, romanța din poemul eponim și așa mai departe, tehnica extinzîndu-se și la cărțile ulterioare. Un alt tertip constă - cum se va remarca - în devierea în ludic a sugestiilor moderniste și tardomoderniste. În fine, o amintesc pe cea mai evidentă dintre mijloacele „travestirii”, și anume, recursul la un nucleu epic care nu depășește pînă la sfîrșitul poemului cadrele unei simple scheme narative, golite totuși de substanță diegetică propriu-zisă. Revenind la nivelul construcției, a fost deja observată dispunerea materiei din La noapte va ninge într-un triptic cu structură asemănătoare unui sistem filozofic, ceea ce echivalează cu o instituire ironică a poeziei. Ion Bogdan Lefter interpretează cele trei titluri ale ciclurilor volumului -Genetica, Apologetica și Terapeutica - indicind denumirile a tot atîtea discipline filozofice: Ontologia, Etica, Estetica.10 Să precizez referitor la prima parte că geneza poeziei la Vișniec are loc în sens ontologic, existențial, țintind sensurile „grave”, predominant etice și politice. Prin urmare, se propune aici o introducere aprofundată în propriul univers Ion Bogdan Lefter, O oglindă purtată de-a lungul unui drum, p. 208. 10 373 (fiecare poem, cu excepția celui final, începe cu vocabula „despre”), dar și o reflecție neconvențională asupra temei enunțate în titlu. Cît despre semnificațiile denumirii celui de al doilea ciclu, amintesc că una dintre accepțiile termenului „apologetica” se referă la un discurs în apărarea unui subiect, temă sau individ. Prin urmare, ce ar avea Matei Vișniec de apărat prin discursul său poetic? Pentru a răspunde sintetic acum și mai detaliat pe parcursul acestei secțiuni, trebuie notat că majoritatea pieselor de rezistență din acest grupaj de versuri pun probleme - o repet - de tip etic și chiar explicit politic. În pseudo-fabulele dialogate care sună ca pe scenă, tematica generală e dominată de relația poet-rege (a se citi: poet-putere politică) sau de motive precum complicitatea, ipocrizia, indiferența și, contrapuse acestora, responsabilitatea, în raport cu aceeași instanță autoritară, și curajul individual. Încă de la început se regăsesc cîteva dintre temele de mai sus, diseminate într-o serie de poeme care pot fi citite în cheie etic-politică, aceasta nefiind singura lectură posibilă. În textele optzeciste, și mai ales în cele ale lui Vișniec, este util să investigăm proporția ridicată a contextelor în care cititorul este convocat prin intertext să perceapă deturnări de sens, adoptate pînă în 1989, de o bună parte a poeziei generației, ca modalități de ocolire a filtrelor cenzurii. Fără îndoială că miza principală a formelor literaturii de grad secund și în special a intertextualității din aceste versuri vizează și ea tot motivații de tip etic și politic. Vișniec nu a fost singurul poet care a introdus în literatura deceniului nouă secvențe al căror referent era prezentul istoric imediat, absurd și revoltător, ci cel care a ilustrat la modul cel mai consecvent această atitutine pe parcursul celor trei volume scrise pînă la expatrierea sa din România. Privind profilul generației din unghi etic-politic, cum am mai menționat, Magda Cârneci precizează că receptarea 374 postmodernismului în Europa de Est nu s-a limitat la valențele pur literare, ci că formele românești de manifestare a acestuia din anii ’80 au funcționat și ca instrument ideologic de opoziție, fie și pasivă, față de realitatea sistemului totalitar.11 În acest sens, fiind îndreptățit de textele poetice să dea ideii de opoziție o nuanță mai pregnantă, cititorul acestei literaturi nu poate să nu observe că figurile intertextualității sînt învestite de autorii deja citați ca să exprime concomitent cu alte ținte tematice, mize morale și politice. Dintre acestea, de pildă, am ilustrat funcționarea citatului ca verigă între memoria individuală și cea colectivă, „reglată” astfel încît să instituie semnificații așa-zis subversive față de canoanele admise de cultura oficială. Acest tip de poeme pot fi reunite, alături de altele, într-un corpus de texte destul de consistent ale generației ’80. Care sînt accentele specifice poeziei lui M. Vișniec privite dintr-o atare perspectivă? Ocurențele și diversitatea lor sînt cît se poate de semnificative, căci acest versant tematic este prezent în mod pregnant în poetica autorului, constituind unul dintre punctele ei principale de forță. Există o anumită gradație a protestului, mergînd de la tonalitatea aluzivă, pînă la denunțul explicit. Critica a recunoscut încă din deceniul nouă predilecția poetului pentru acest filon. Iată cîteva exemple. În cronica rezervată volumului, Nicolae Manolescu opera în 1980 distincția între „meditații politice”, luîndu-și probabil un anumit risc în a o recunoaște atît de explicit, și alte poeme în care „planul metafizic e mai pronunțat”.12 Ion Bogdan Lefter înregistrează, de asemenea, tot în 1980 „politicul” printre 11 Magda Cârneci, Arta anilor '80. Texte despre postmodernism, p. 121. 12 Nicolae Manolescu, „«La noapte va ninge»”, în Literatura română postbelică., vol. I, Poezia, p. 376. 375 mizele poeziei colegului său.13 În fine, Ion Negoițescu remarca mai tîrziu că parabolele lui Vișniec țintesc spre denunțarea realității absurde a regimului totalitar: „Versurile lui Matei Vișniec se lasă purtate de mirajul alegoriei, închegată în parabole, anecdote lirice, istorioare cu fond didactic, banalul și miraculosul colaborînd la denunțarea absurdului, mai ales social”.14 Unul dintre primele poeme din La noapte... e un exercițiu parodic și totodată un prilej de a pastișa cunoscuta schemă sintactică și discursivă din Tatăl nostru. Printr-o ruptură bruscă în raport cu desfășurarea anterioară, poanta din final introduce implicații noi, care revelează în profilul zeității invocate atributele tiranului: „Și primește-ne nouă recunoștința / căci sfera ta e mai rotundă / decît a noastră / și cifra ta unu e mai unică / decît a noastră / și plutonul tău de execuție / e mai disciplinat / decît al nostru”.15 Aluzia la unicitatea cifrei unu poate fi interpretată și ca o pastișă subtilă a stilului elegiilor lui Nichita Stănescu. Prin aceeași grilă se poate comenta și poezia următoare, Despre mișcare, cu titlu fals denotativ ca și-n alte contexte, unde ideea de mișcare se referă la comunicarea „din gură în gură” a unui mesaj incendiar, pe care poetul - prin vocația și rațiunea sa de a fi - are capacitatea să-l amplifice pînă la a-l face să explodeze. Iată o ilustrare a modului în care, grație mecanismului poetic perfect reglat, sensurile minore din planuri ale particularului reverberează în generalizări ce implică sensurile majore: „Cîte o femeie îmi cere un foc / eu mă aplec / și rostesc politicos cuvîntul / la urechea primului jucător 13 Ion Bogdan Lefter, „Șansa inocenței jucate”, în Luceafărul, XXIII, nr. 50, 13 decembrie 1980, p. 2, reluat în O oglindă purtată de-a lungul unui drum, p. 206. 14 Ion Negoițescu, cap. „Matei Vișniec - poet și dramaturg”, în Scriitori contemporani, Dacia, Cluj-Napoca, 1994, p. 468. 15 Matei Vișniec, Despre zeu, în La noapte va ninge, p. 9. 376 / cuvîntul trece astfel din gură / în gură / pînă cînd se aprinde // Delicat apoi aprind toate țigările / și toate intrările / și toate ieșirile”.16 Răsucirile și progresiile de planuri dau loc în poezia lui Vișniec unei elaborări grațioase, atent studiate. Poemul Despre Seneca, afin și el tematicii celorlalte comentate anterior, ar putea avea ca subtitlu o sintagmă precum: „despre coerența etică”. Mica narațiune din aceste versuri se referă la o luptă prelungită a poetului, însoțit de tatăl său, cu un grup de soldați. Îndîrjirea confruntării contrastează cu eleganța soldaților și cu aspectul de ritual ireproșabil al ospitalității cu care sînt întîmpinați cei doi pe măsură ce lupta înaintează. În acest scenariu în care verticalitatea etică se cîștigă prin sacrificiul personal, aluzia la discuțiile despre Seneca purtate de combatanți în mijlocul bătăliei întărește tocmai ideea nevoii de a fi coerenți cu propriul ideal, atunci cînd autoritatea politică decide să-i elimine în mod aleatoriu pe propriii opozanți. Seneca, unul dintre modelele etice ale poetului, condamnat de două ori la pedeapsa capitală, a acceptat senin a doua sentință venită din partea lui Nero, cel pe care îl călăuzise în timpul primilor cinci ani de guvernare, considerînd-o în perfectă armonie cu principiile stoicismului, al cărui exponent fusese. Vișniec citează repetat numele lui Seneca precum și pe Socrate în volumele scrise pînă la plecarea sa din România din motive străine unei fascinații exclusive pentru livrescul filozofic, ci mai degrabă pentru a-și fixa repere solide etic-morale, din perspectiva unei conștiințe obsedate de raportul dintre puterea politică și limitele puterii de exprimare a scriitorului, artistului, în fine, intelectualului în sens mai amplu. Ca și-n exemplul precedent, folosind același mecanism prin care fiecare resort îl activează din aproape în aproape pe următorul, poetul își propune într-un al doilea 16 Idem, Despre mișcare, în op. cit., p. 10. 377 moment să deschidă textul spre un grad ridicat de generalitate (astfel aflăm că tatăl și fiul nu erau singurii combatanți), cu atît mai mult cu cît este vorba de transmiterea unui mesaj moral, chiar dacă aceasta se face într-un cod mai încifrat decît cel anunțat de poemul precedent: soldații sînt din ce în ce mai eleganți / și pe măsură ce înaintăm / în adîncul coloanelor / sîntem serviți cu lichioruri fine / și purtăm discuții despre Seneca / și despre economia politică / iată-ne ajunși la capăt / cu hainele sfîșiate, cu pumnii sîngerînd / asemeni celor din primele rînduri.17 O altă piesă de rezistență cu substrat etic-politic, exprimat cu ajutorul referinței culturale și a intertextualității dedublate, stratificate, este O vizionare, reflecție asupra existențelor tumultuoase, marcate de excepționalitate, deopotrivă în sens pozitiv și negativ, ale cîtorva dintre marii scriitori ai lumii și asupra crimelor istoriei cărora majoritatea acestora le-au căzut victime. Toți au fost ceea ce se poate numi conștiințe exponențiale ale vremii lor și au avut parte de drame personale tot atît de exemplare. Ni se propune, deci, o vizită imaginară, așa-zis „inocentă”, într-un muzeu ipotetic al scriitorilor sinucigași, tonalitatea ghidului reflectînd cinismul celor care fac din momentele cele mai critice din viața unui mare spirit produse comerciale destinate - ca orice alte mărfuri - consumului turistic de masă. Astfel, tensiunea mizelor etice sau morale care i-au frămîntat pe cei ajunși exponate de muzeu e pusă cu atît mai mult în relief. Din lista de nume ies în evidență ultimele trei, Socrate, Lorca și Voronca (ultimul scris integral cu majuscule). Se face distincția între primii convocați în text, scriitori care și-au pus capăt zilelor din motive strict personale și, dimpotrivă, triada citată, compusă din intelectuali uciși de sisteme politice coercitive. 17 Idem, Despre Seneca, în op. cit., p. 12. 378 Primul „obiect” vizitabil este „spațiul expozițional” rezervat lui Ernest Hemingway, cel care, după tentative repetate, a reușit să se ucidă cu arma personală: „Pe aici vă rog, pe aici / iată, în această încăpere / s-a sinucis Ernest Hemingway / iată și pușca sa de vînătoare / pictată deasupra șemineului”.18 La exemplaritatea destinului său „au contribuit” și ultimii ani, pe care scriitorul îi trăise în profund dezechilibru psihic, după o viață sub semnul aventurii împinse la limită, presărată cu călătorii, succese răsunătoare, culminînd - cum e arhicunoscut - cu decernarea premiului Nobel. Urmează Serghei Esenin și, simetric, împrejurarea concretă, teribilă, pe care se presupune că și-a ales-o ca să-și provoace dispariția la treizeci de ani, cînd, deja dependent de alcool și internat de mai multe ori în spitale psihiatrice, s-ar fi spînzurat cu o curea de valiză de țevile sistemului termic dintr-o cameră de hotel. E doar una dintre ipotezele asupra morții sale. Acesteia i s-a alăturat cu timpul supoziția eliminării din motive politice. Periplul sinistrei vizite continuă cu Jack London, care, din alegere, dar și din necesitate, a dus un stil de viață vagabond, cu neajunsuri economice în tinerețe care-l împiedicaseră să-și termine studiile universitare. London reprezintă, deci, o altă existență consumată între extreme, între nevoia de a exercita ani de-a rîndul meseriile cele mai umile ca să ajungă apoi la condiția unuia dintre scriitorii cei mai bine retribuiți ai timpului său. Vișniec nu explicitează în mod direct alte nivele de intertextualitate, deși ele există în subtext și se dedublează: dramaturgul suedez Dagerman, alt exponat de muzeu, scrisese o operă în casa dramaturgului Strindberg, ca apoi să se sinucidă la 31 de ani. Și-n cazul său motivele morții sînt ambigue, însă supoziția cea mai cunoscută e cea a morții provocate prin supradoză de antidolorifice. 18 Idem, O vizionare, în op. cit., pp. 29-30. 379 Yasunari Kawabata, primul scriitor japonez laureat cu Premiul Nobel, a fost un stoic în viziunea sa despre budismul Zen, dar peren chinuit de depresie. În afară de Maiakovski și Pavese, apar în text și scriitori autohtoni, Urmuz și - aminteam - Voronca, însă în cazul lor „regizarea” sinuciderii în spațiul închis al unei camere este o licență poetică, utilă totuși pentru simetria ansamblului și tonului implacabil egal al fiecărui vers din poem. În fine, Socrate, a cărui moarte este atribuită unui „lor” generic, figurează ca unul dintre personajele preferate ale lui Matei Vișniec, reprezentînd - cum spuneam -, ca și Seneca, repere etice absolute prin perspectiva vieților dar și a morții atroce care le-a fost rezervată de tiranii vremii lor. Prezența lui Socrate, fondator al eticii și filozofiei morale și, în definitiv, al filozofiei tout court, se poate justifica (autorul nu o explicitează) prin faptul de a fi fost considerat primul martir occidental al libertății de gîndire. Simpatia lui Vișniec față de acest „corifeu” al spiritului a fost atrasă de datele sale biografice, nenumite ca atare în textul poetic, dar presupuse în subtext, care fac posibilă o formă de inter-textualitate bazată aproape exclusiv pe deducția cititorului. Coordonatele istoric-culturale care ne-au fost transmise relatează că reprezentanții autorității n-au putut tolera metoda maieutică a filozofului pentru care garanția adevărului nu provenea din adeziunea spontană, necritică la ideile celuilalt, ci presupunea în schimb convingerea reciprocă a interlocutorilor. Diferit de sofiști, Socrate a ales să-i atace în mod direct pe politicieni, dialogînd cu ei și demonstrîndu-le propria inconsistență. A devenit astfel un inamic politic periculos. Acuzația de ateism și de corupere a tinerilor la provocarea dezordinii sociale nu l-au determinat pe Socrate să se autoexileze, după practica curentă a vremii, întrucît și departe de Atena ar fi continuat să dialogheze cu tinerii și să pună în discuție toate adevărurile apriorice. 380 Socrate își mai face apariția în volumul următor, Orașul..., nu ca interlocutor ci doar ca martor tăcut al unei confesiuni a personajul-narator, alter ego al poetului. În declarația „nu știu ce să mai întreb” se citește de fapt nostalgia și angoasa lipsei unui interlocutor. În orașul cu un singur locuitor, protagonistul nu poate instaura nici un fel de dialog (socratic), de unde și neputința de a înțelege ceva despre propria existență: „Nu știu unde mi se naște absența / nu știu ce să mai întreb / și unde / să mă opresc”.19 Adăugînd referinței inter-textuale un nivel secund, se poate comenta că repetiția la forma negativă „nu știu” e interpretabilă drept citat prin asociere cu dialogul platonician Apărarea lui Socrate, în care, spre deosebire de celelalte dialoguri, unde la început se enunță ideea centrală, primele cuvinte sînt „Eu nu știu”, căci în spirit socratic, filosofia începe de la admiterea ignoranței. Poemul e o parodie a poeziei gnomice, dar și a spiritului modernist fascinat de esențe, mistere etc., și nu mai puțin o autoironie pe care personajul-narator și-o servește în notă comică.20 Alte motive care conduc, după principiul vaselor 19 Idem, 10. Mărturisiri spontane. A doua apariție a lui Socrate, în Orașul cu un singur locuitor, p. 17. 20 Bogdan Crețu, Matei Vișniec - un optzecist atipic, Ed. Universității Al. I. Cuza, Iași, 2005, p. 87. Sînt interesante interpretările din a doua parte a cărții, rezervate de autor poeziei opt-zeciste a lui Matei Vișniec, dar modul în care au fost evaluate pozițiile teoretice ale generației ’80 (în special cele ale unora dintre reprezentanții ei cei mai importanți) și inclusiv problematica folosirii conceptului de „postmodernism românesc” în prima parte, apare deformat din punct de vedere metodologic în raport cu ceea ce reprezintă în mod normal pertinența și rigoarea necesare unui demers literar profesionist. Deficitul de consistență și uneori de coerență a argumentației din comentariile autorului lasă să transpară o fragilitate structurală a perspectivei exprimate. Vehemența limbajului și a tonului utili- 381 comunicante, tot la dialogul platonician citat, sînt prezente în versurile din Fuga în oraș din același volum. Reflexe la politic transpar și din Despre 0.1.2.3., unde ideea de servitute impusă prin opresiune apare transpusă în tipare de basm, dar semnificația conduce spre o pseudo-fabulă cu tîlcuri grave: Soldat 0.1.2.3. / ești învinuit / că n-ai păzit bine / livada împăratului // Știai doar că trecătorii / scrijelesc fel de fel / de cuvinte și lucruri / pe scoarța arborilor / știai că toate acestea / răzbat multiplicate / pe coaja fructelor / și mai știai că aceste fructe / se servesc / la masa împăratului.21 Cum se va observa, aici ca și-n alte texte, poetul mizează pe un mecanism infailibil al înlănțuirii logice din aproape în aproape, dar care nu cultivă în nici un fel abstracțiunea. Din contră, cadrul epic al basmului, narativitatea și tonul coloc-vial, conversațional, al multor poezii ale lui Matei Vișniec infirmă categoric această posibilitate. Poemul astfel „deghizat” pare o replică rostită pe o scenă de teatru de păpuși, desprinsă dintr-o piesă mai amplă. Nu este singurul caz în care secvențe de acest tip par schițe sau părți, scenarii potențiale, care ar putea fi dezvoltate în desfășurări dramatice mai ample și mai articulate. De fapt, unele chiar au dat naștere unor „module” teatrale sau chiar unor piese de teatru. Sensul simetriilor, repetițiilor construite cu precizie geometrică în Despre sticlele de șampanie este răsturnat de poanta finală, care, uzînd și ea de aceeași schemă sintactică, introduce în schimb o antiteză, astfel că ideea care se desprinde la terminarea lecturii prezintă personajele lirice, „eu zate în aceste părți ale lucrării lui B. Crețu nu lasă loc acelei detașări indispensabile în exercițiul actului critic. 21 Matei Vișniec, Despre 0.1.2.3., în La noapte va ninge, p. 16. 382 și cu fratele meu”, ca pe niște roboți captivi într-un angrenaj social infernal, privați de capacitatea opțiunii.22 Despre sinucidere este un monolog al poetului, cu aspect epic de poveste nemaiauzită și deopotrivă tulburătoare, imaginată din cîteva secvențe grațioase și narată de acel personaj candid, atît de familiar poemelor lui Vișniec. Miezul „grav” al poveștii propune în schimb o meditație asupra asumării responsabilității sau, privită din alt unghi, asupra opțiunii comode de a persista în lașitate, evaziune și compromis: E o zi / cînd fluturele vine / și mi se așează pe țigara aprinsă / eu îl privesc uluit / cum se face scrum / îmi dau seama că este vorba / de o sinucidere / cu substrat politic / dar nu înțeleg de ce a ales / tocmai țigara mea.23 Iată, deci, cîteva semnificații etic-politice din poemele primului ciclu, cel mai unitar, din cartea de debut. Stilul conversațional, degajat, din „fabula” Despre ochiul drept s-a deschis spre prozaicul explicit, aerul versurilor fiind din nou acela al unui schimb de replici derulat pe o scenă. Motivul scenetei, deconstruirea raportului de forță dintre victimă și călău, aici cu variația păzit-păzitor, este recurent și-n teatrul autorului, de pildă în Spectatorul condamnat la moarte, piesă scrisă tot în anii aceia, respectiv în 1985. Tonul e aproape comic, de compătimire reciprocă, între personaje care au încetat să mai fie antagoniste: Am aflat că nu prea vezi cu ochiul drept / zise leul / da, nu prea văd, zise păzitorul leului / ce nenorocire, ce nenorocire, / [...] / Dar tu, zise păzitorul leului / ai labele paralizate, nu-i așa, / așa e, așa e, zise leul.24 22 Idem, Despre sticlele de șampanie, în op. cit., pp. 20-21. 23 Idem, Despre sinucidere, în op. cit., p. 25. 24 Idem, Despre ochiul drept, în op. cit., p. 14. 383 Sînt, de fapt, numeroase contextele în care poezia din anii ’80 i-a infuzat teatrul, căci există la Vișniec un vast dialog intertextual intern operei, care se instaurează între componenta poetică și cea dramatică, și mai recent, între poezie (inclusiv mai nouă) și romanele autorului. Enumăr cîteva, iar altele vor fi recuperate pe parcurs. Iată, mai departe, o situație de simultaneitate din punct de vedere cronologic între poemul Nici nu trebuie să fiți trist din prezentul volum,25 tot pe tema suspectei alianțe victimă-călău, care a fost dezvoltat în 1979 în piesa Artur, osînditul.26 Sau tot în mod concomitent par a fi fost scrise versurile din O vizionare, comentat anterior, și textul dramatic Apa de Havel (1980),27 al doilea avînd un aer pronunțat de farsă, chiar dacă reapar cîteva dintre numele prezente în poem, intenția etică fiind absentă din piesă. Sau, inversînd raportul cronologic între genul „sursei” și cel al „operei de seconde main”, există cazuri în care primele texte pentru scenă ale autorului, nepublicate în România înainte de 1989 (Artur, osînditul nefăcînd excepție), au oferit pretexte tematice poeziei. De exemplu, poemul 8. Cîteva lămuriri. Întîlniri de o secundă, din al doilea volum de versuri,28 propune o atmosferă și un scenariu asemănător cu cel din piesa scurtă, scrisă în 1978, Călătorul prin ploaie,29 mai optimistă însă, existînd acolo și o poveste de dragoste. 25 Idem, Nici nu trebuie să fiți trist, în op. cit., p. 78. 26 Idem, Artur, osînditul, în Teatru. Groapa din tavan, vol. II, prefață de Valentin Silvestru, ed. a II-a, Cartea Românească, București, 2007, pp. 89-146. 27 Idem, Apa de Havel, în Teatru. Păianjenul în rană, vol. I, prefață de Mircea Ghițulescu, ed. a II-a, Cartea Românească, București, 2007, pp. 71-88. 28 Idem, 8. Cîteva lămuriri. Întîlniri de o secundă, în Orașul cu un singur locuitor, p. 15. 29 Idem, Călătorul prin ploaie, în Teatru. Groapa din tavan, vol. II, pp. 447-586. 384 Ecuația intertextuală este întregită de poemul eponim Călătorul prin ploaie, oarecum eliptic, ale cărui semnificații se clarifică doar prin raportarea la celelalte două opere menționate aici. Versurile apar incluse tot în cartea secundă, dar în ciclul al doilea, spre deosebire de poezia numerotată, care figurează în cel dintîi.30 Nu este singura ocurență pe care Vișniec o dezvoltă ca triunghi intertextual. Mai amintesc aici doar firul care leagă piesa Paparații sau despre cronica unui răsărit de soare avortat, scrisă inițial în franceză în 1995,31 și textele poetice Automatul de limonadă32 și De unde atîta poezie,33 ceea ce indică faptul că anumite motive continuă să rămînă în laboratorul de idei al autorului ani de-a rîndul. În acest caz, nucleul reluat face dintr-un obiect mecanic, precum un aparat automat de distribuit limonadă, o sursă involuntară de poezie, ceea ce în subtext se traduce și prin ideea postmo-dernă că poeticitatea există în lucrurile cele mai puțin susceptibile să o conțină. În definitiv, predilecția lui Matei Vișniec pentru „intertex-tualitatea restrînsă” este un indiciu al naturii autoreferențiale, introspective și voit comprimate a universului ficțional al poetului, care evită expansiunea spațială și formele centrifugării sau divagației. Alte referințe culturale din sfera filozofiei, dar care nu au ca finalitate exprimarea unei fascinații livrești pentru acest domeniu, sînt presărate într-un poem-dialog, nouă punere în 30 Idem, Călătorul prin ploaie, în Orașul cu un singur locuitor, p. 51. 31 Idem, Paparații sau despre cronica unui răsărit de soare avortat, în Istoria comunismului povestită pentru bolnavii mintal, Litera, Chișinău, 2004, pp. 223-276. 32 Idem, Automatul de limonadă, în Înțeleptul la ora de ceai, Cartea Românească, București, 1984, p. 55. 33 Idem, De unde atîta poezie, în Poeme ulterioare (1987-1999), p. 50. 385 scenă cu frazare specifică, în care cîțiva discipoli ai lui Platon și maestrul discută prin grădinile Academiei din Atena, ajungînd la ideea că a vorbi despre domeniul gîndirii înseamnă mai întîi de toate a înțelege legătura acestuia cu lumea fizică, pornind - adică - de la datele realității sensibile. Este vorba Despre lecția de filozofie, iar maestrul conversează cu Aristotel, Musaios, discipol renumit prin experiențele extatice cărora li s-a consacrat, și cu Timaios, numele ultimului trimițînd inevitabil la dialogul platonician eponim, textul care a influențat cel mai mult filozofia și știința posterioare și care a rămas secole de-a rîndul schema principală de gîndire folosită de filozofi pentru a explica realitatea.34 Personajul Timaios este filozoful originar din Locri, care a aparținut Școlii pitagoreice (sec. V î. Chr.) și care ar fi avut legături cu maestrul atenian, chiar dacă nu toți cercetătorii sînt de acord cu acest lucru. Iată încă un caz de intertextualitate așa-zis derivată, subterană, apelînd la elemente de conținut implicite, subînțelese. În astfel de cazuri, relația intertextuală obligă la un anumit efort hermeneutic, întrucît nucleul de sens nu este manifest în simpla aluzie culturală, adică în litera textului, deducția avînd loc în mai mulți pași succesivi. Colajul cu efect comic se propune ca altă figură a inter-textualității, materialul pe care se exercită mixajul de texte fiind limbajul milităresc, cu comenzi specifice, standardizate și, totodată, stilul epistolar mediu utilizat în corespondența soldaților cu familiile rămase acasă, stil mai lax și mai colorat, dar ascultînd și el de tipare proprii. La ambele, M. Vișniec mizează pe latura amuzantă. Poemul se înfățișează ca farsă și parodie a gîndirii și a formelor de expresie clișei-zate, modalitate prezentă la toți poeții nucleului central al generației ’80. Procedeul amintește întrucîtva de experimentele avangardei. În urma bricolajului lingvistic, poetul obține 34 Idem, Despre lecția de filozofie, în La noapte va ninge, p. 22. 386 enunțuri în general corecte gramatical, dar care gravitează într-un absurd atenuat de hazul „mecanicii” îmbinărilor, ce amintesc de logica aberantă din Urmuz. Sursele citării - e evident -sînt extraliterare, compensînd livrescul „cu cifru” din textul poetic comentat anterior. Ca în multe alte situații, punerea în pagină a fiecărui vers ține cont de distribuția accentelor, specifică recitării pe scenă, în prezența unui public: După o vreme sergentul nu mai are monezi / și introduce scrisorile necitite ale soldaților / la dreapta / la stînga e vreme frumoasă aici strugurii s-au culcat / pe la noi aviația inamică / e din ce în ce mai scumpă la / picior arm la umăr arm pentru onor înainte / de a naște / stînga-mprejur îți spun / că bunicul s-a dus / pe loc repaos care / sănătate / v-o doresc / și / vouă.35 Despre întîmplare este primul text în versuri în care biografia autorului intră în propria literatură, și nu oricum, ci la modul ludic, anunțînd, deci, încă de la începuturi o altă afinitate cu poetica generației, chiar dacă poezia scrisă de Vișniec în anii ’80 nu-și fixează în biografism una dintre mizele ei capitale.36 Acea agresivitate mascată de un ceremonial de gesturi elegante, care apărea în Despre Seneca, se propagă și-n poemul Despre dușmanul meu personal, în care Ion Bogdan Lefter citește o „satiră deghizată”.37 Pe de-o parte, falsa recunoaștere sau, schimbînd unghiul, teama de consacrare și stagnare par a fi motivele propuse prin antifrază, unul dintre tropii preferați ai autorului. Variația intră în tiparele meta-poeziei, dar e „regizată” ca scenă scurtă dintr-un potențial text dramatic: 35 Idem, Despre corespondența soldaților, în op. cit., pp. 18-19. 36 Idem, Despre întîmplare, în op. cit., p. 27. 37 Ion Bogdan Lefter, Flashback 1985. Începuturile „noii poezii”, p. 389. 387 Eu și cu fratele meu / ne plimbăm pe aleile egale ale parcului / dușmanul meu personal trece zîmbind / pe lîngă noi / cu pălăria ridicată / [...] / vestea s-a răspîndit în oraș / și locuitorii s-au și așezat de-o parte și de alta / și ne așteaptă cu pălăriile ridicate / iar de undeva, din față / se aud deja sunetele grele / ale cioplitorilor de statui.38 Tema raportului tensionat dintre poet și putere, centrală în cadrul mai larg a ceea ce se poate delimita ca filon etic-politic în literatura lui Matei Vișniec, e relansată în ciclul al doilea. În Voi ieși să-mi cumpăr un ziar se comunică la modul direct fronda manifestă față de psihoza autorității de a controla orice gest. Titlul revendică tocmai nevoia acută de normalitate socială a individului, temă prezentă pe spații largi în poetica generației, dar expusă aici de Matei Vișniec cu un aplomb periculos de ferm. Pe un ton aparent neparticipativ, sînt enumerate o serie de comportamente „deviante” pe care ceilalți i le atribuie poetului, reluînd, în fond, la scară micro, presupoziții similare celor alimentate de spaima patologică a dictaturilor de puterea subversivă a intelectualului, asimilat aprioric cu un redutabil inamic public, în orice moment și pentru orice împrejurare, de la cele mai rebele pînă la cele mai inofensive și banale: De cîteva zile sînt căutat / prin toate gările planetei / s-a răspîn-dit zvonul că sînt pe cale să mă întorc / și să preiau conducerea muzeului municipal / [...] / se svonește că toate cărțile / au povestit de fapt, pe ascuns, viața mea / și că orice trecător / care ține mîinile în buzunare / ar fi luat deja legătura / cu mine.39 Poetul își ia în final libertatea de a ridiculiza această instanță impersonală, dar omniprezentă din text (autoritatea), cu aceeași distanță imperturbabilă, tăioasă pe dedesubt, 38 Matei Vișniec, Despre dușmanul meu personal, în La noapte va ninge, p. 17. 39 Idem, Voi ieși să-mi cumpăr un ziar, în op. cit., p. 36. 388 comic-cinică, specifică acelei stranietăți seducătoare din poemele sale. Astfel, poanta finală, amintind de procedeele discreditării și ale farsei din estetica bahtiniană a carnavalului, dar și de o anumită tehnică a reducerii la absurd a situațiilor, lasă să se degaje în planul secund (de adîncime) o doză de tensiune lirică abil „deghizată”: „eu însumi sînt întrebat / dacă nu m-am văzut pe mine însumi / nu, răspund eu / și trec liniștit spre muzeu / trăgînd un tun după mine”.40 Din corpusul rezervat tematicii etic-politice, poemul anterior poate fi asociat cu autoportretul din Autoapologie, titlu doar aparent înșelător, căci, dacă în versurile inițiale pare contrazis de un eu liric gata să accepte cu o modestie jucată toate zvonurile care circulă pe seama sa, bune sau rele, același element paratextual e confirmat apoi, odată cu descrierea jumătății rebele a propriei naturi, nonconformiste și chiar apăsat răzvrătite în sens etic-civic. Părînd a fi preocupat de această latură a personalității, de fapt poetul dorește s-o pună în evidență: Cealaltă parte pornește pe străzi / [...] / Scrie cuvinte grele pe gardurile proprietarilor / Culege reviste porno din fața agențiilor de mercenari / Își face de cap deci prin toate orașele asediate / Își pune semnătura pe toate cărțile / Care sînt arse în acea zi în piața publică.41 Alte două mini-„piese” în versuri reiau cu variații interesante conflictul poet-rege, și el recurent: Orașul va fi plin de flori,42 unde suveranul rămîne emblema unei puteri discreționare nefaste, și Mergeam amîndoi,43 care anticipează, ca și poemul Fabulă din placheta apărută în 2000,44 un 40 Ibid., p. 37. 41 Idem, Autoapologie, în op. cit., p. 47. 42 Idem, Orașul va fi plin de flori, în op. cit., p. 55. 43 Idem, Mergeam amîndoi, în op. cit., p. 63. 44 Idem, Fabulă, în Poeme ulterioare, p. 24. 389 simbol emigrat în romanul Dezordinea preventivă,45 șobolanul, topos explicitat pe larg în opera narativă și modificat astfel încît să reprezinte pervertirea etică și morală în societatea de masă contemporană. Iată, deci, un „personaj” persistent, care traversează mai multe „scene” ale operei integrale. Tot în filonul acesta își găsește locul și dialogul comic, împins pînă la caricatura grotescă dintre rege și fratele perso-najului-narator, rezumat în poem de cel din urmă. În decorul unei scene bufe - o sală de baie dintr-o cazarmă militară -, regele vine și închide robinetele (gest interpretabil în registrul interdicției), ca apoi să-i povestească unuia dintre recruți istoria bizară a unei fotografii proprii executate în mod repetat, ceea ce îl îndeamnă pe cititor să asocieze contextul cu un episod tot la fel de amuzant din cronica politică a vremii: tabloul dictatorului în care fuseseră retușate detaliile nereușite ale unui urechi. Datele caracteristice ale persona-jului-rege le reproduc întocmai pe cele din realitatea non-fictivă care le-a inspirat. Dintre acestea, Vișniec selecționează megalomania și demagogia. Povestind circumstanțele întîmplării, dictatorul „recită” în fața soldatului inclusiv replicile fotografului oficial, într-o formulă scenică de dialog în dialog. Autorul îi atribuie deci regelui o alură teatrală, care face din el un actant tratat în registru grotesc: „să-ți povestesc cum a fost / spuse regele tocmai intram în cupeu / cînd Fred fotograful oficial îmi zice / la ureche majestate ar fi grozavă o fotografie / aici în fața portierei astfel încît / să poată fi văzute și trofeele sub roți”.46 Omagiu minerilor din '29 are ca referent aparent tot o realitate politică concretă, non-ficțională, indicată denotativ 45 Idem, Dezordinea preventivă, cu o introducere a autorului, Cartea Românească, București, 2011. 46 Idem, Robinetele curgeau mai departe, în La noapte va ninge, p. 77. 390 în titlu, și anume, celebra grevă a minerilor din Lupeni. Dar, probabil, „ținta” reală este una nenumită, o altă grevă, care mai avea încă rezonanță la sfîrșitul deceniului, cea din Valea Jiului de la începutul lui august 1977, cea mai amplă mișcare de protest din perioada comunistă. După cruntele reprimări împotriva liderilor mișcării de protest și după șocul instaurării unui adevărat regim polițienesc de către forțele de ordine și de Securitate, ecourile revoltei au continuat să persiste îndelung. Poezia este o probă de virtuozitate în construirea de simetrii sintactice și morfologice, care se păstrează pe tot parcursul poemului, fiecare vers fiind identic cu celelalte. La nivelul semnificațiilor, în toate apare exortația absurdă de a vinde un obiect celor care îl posedă deja (de pildă, „oglinzi celor care au oglinzi”, „piane celor care au piane” etc.). Devierea are loc în ultimele două versuri, unde contextul nu mai este inocent, căci „produsul” destinat vînzării devine în sens așa-zicînd metonimic „un glonte roșu, greu și încăpător”.47 Se sugerează - deci - că acesta va fi folosit încă o dată, dîndu-se ideea unei cantități importante, ca și cea a efectului pe care-l va produce în planul realității. Este aici un dozaj studiat cu minuție între aluzie, deducție logică, joc cu sintaxa, toate „placate” pe o situație istorică funestă. Intenția este de a calibra mesajul încît acesta să treacă la limita acceptabilității pragul cenzurii și să comunice ceva esențial cititorului. Exemple concluzive. În Funiile pe care de atîta timp48 se poate decodifica în subtext una dintre tacticile reprimării, nucleu în jurul căruia dramaturgul Vișniec va dezvolta la începutul anilor ’90 una dintre cele mai jucate piese scurte ale sale pe scenele de oriunde, Voci în lumina orbitoare I, din culegerea modulară Teatru descompus (apărut inițial la 47 Idem, Omagiu minerilor din '29, în op. cit., p. 56. 48 Idem, Funiile pe care de atîta timp, în op. cit., pp. 82-83. 391 Paris în 1996).49 Ca și-n versiunea dramatică, un individ, aici fratele poetului, este constrîns cu forța - textual - legat cu funii, ca să pozeze pentru o sută de pictori-călăi. În „modulul” teatral scris în libertatea exilului parizian cadrul opresiv este mult mai explicit indicat în mini-piesă, dar, în schimb, aici, dramatismul situației este accentuat de faptul că printre pictori se numără „naratorul” parabolei, fratele victimei. În ambele texte autorul reflectează asupra arbitrarietății crimei și asupra perfidiei strategiilor de spălare a creierelor, ce deveniseră practici curent aplicate în Europa de Est de poliția politică a regimurilor totalitare: „Nu, vă rog, nu / urlă sufocat fratele meu / în timp ce noi, cei o sută de pictori / îi sfîșiem chipul în cele o sută de pînze / nu trebuia, nu, mai șoptește stins / fratele meu / Cînd, în sfîrșit, portretele sînt gata / retezăm tăcuți / bucățile de funie / și trupul fratelui meu / se rostogolește / în groapa comună”.50 Distanțate de aproximativ zece ani, cele două piese de rezistență dialoghează fertil într-un raport interesant de „intertextualitate restrînsă”, nucleul inițial poetic, mai aluziv și parabolic, evoluînd într-o partitură pentru scenă cu un succes enorm, bazat pe un mesaj sarcastic, învestit cu o nouă poeticitate. În fine, El ne forțează porțile de bronz aduce în discuție un alt tip de constrîngere, specifică sistemelor obsedate de controlul absolut al conștiințelor libere.51 Poetul îi mărturisește iubitei că locuința le e supravegheată de pe trotuarul opus. Clima de suspiciune care paraliza relațiile interumane, prezența invadatoare a „supraveghetorilor” sînt elemente care fac necesare astăzi glose de tip sociologic pentru o interpretare corectă a poeziei de acest tip, cum am observat 49 Matei Visniec, Voix dans la lumiere aveuglante, în Theâtre decompose ou l'homme-poubelle, pp. 55-64. 50 Matei Vișniec, Funiile pe care de atîta timp, în La noapte va ninge, p. 82. 51 Idem, El ne forțează porțile de bronz, în op. cit., p. 92. 392 și-n cazul unor poeme sau cicluri ale altor colegi de generație (la Mariana Marin chiar în volume întregi). Prin urmare, o sursă importantă de inspirație, de „citare” -s-ar putea spune - e pentru Matei Vișniec realitatea politică și socială a anilor în care scrie aceste poeme, cu întîmplările lor tragice sau grotesc-comice, din care decupează sensuri și „semne” percutante. Schimbînd unghiul de vedere tematic, se va nota că nevoia de autenticitate și de sinceritate a sentimentelor e un alt motiv comun generației ’80. Simularea frumuseții interioare și a tandreței reprezintă o formă de travesti pe care eul poetic o respinge, mărturisindu-i dezinvolt iubitei falsitatea cabotină a propriului comportament, și-n același timp, o frică patologică de singurătate. Îndrăgostitul este un actor care-și repudiază masca. Degajarea tonului lasă să transpară o infuzie discretă de vervă antisentimentală: Fată frumoasă, dă-mi voie să-ți spun / O istorie tristă: astăzi m-am prefăcut bun, / tandru și inteligent / [...] / ți-am spus noapte bună și ți-am mulțumit / pentru seara minunată pe care mi-ai oferit-o / și la întoarcere / dintr-o dată drumul m-a înfricoșat / și am ridicat de jos o piatră / destul de grea / ca să mă pot apăra la nevoie / și am mers așa, am mers iubito / și nu m-a atacat nimeni.52 Tot nota antisentimentală definește și atitudinea partenerului din Ne vom lua o trăsură (inclus în ciclul următor),53 însoțind în aceste versuri intenția de a repudia directețea trăirii, experimentată și-n poetica lui Mircea Cărtărescu (dar nu numai). Ca-n Romanță fără muzică de Minulescu, unde îndrăgostitul visează să presare în pat „buchete de trandafiri și chiparoasă”, eroul liric al lui Vișniec își imaginează o mie de trandafiri, cîștigați însă la jocurile mecanice. Decorul 52 Idem, Dă-mi voie să-ți spun, în op. cit., p. 61. 53 Idem, Ne vom lua o trăsură, în op. cit., p. 89. 393 hibrid, un colaj între recuzita de secol XIX și contemporaneitate, ca și tonul expansiv, degajat fac prea puțin verosimil idealul romantic de iubire perorat de protagonist: „și ne vom lua și noi o trăsură / din acelea care merg la marginea mării”. Contrastul devine flagrant în ultimele două versuri, în care se afișează o indiferență vădită, accentuat prozaică a personajului masculin, la declarațiile de dragoste poate prea exaltate ale iubitei, anulînd în mod intenționat, chiar ostentativ, crescendoul erotic acumulat între timp: „eu îți voi mîngîia buzele în tăcere / tu vei spune te iubesc te iubesc te iubesc / eu voi privi în jur voi tuși / voi da drumul la tranzistor”.54 De la „deghizarea” sentimentelor la „deturnarea” speciilor și modelelor literare, se ajunge la un poem precum Romanță, din care, în răspăr cu titlul, e absentă orice urmă de emoție. Ritmul sacadat îl pastișează pe cel bacovian, tonul e ritmat și cantabil, iar recuzita tipică lui Vișniec încheagă un scenariu traversat de acel absurd lipsit de tragic, care reflectă mai degrabă plăcerea ludică și gustul pentru farsă și nonconfor-mism din poemele avangardiștilor români: „Ce liniștit, ce liniștit / cădea apoi dintr-un vagon / un domn înalt cu papion / noi renășteam mai fără rost / și un soldat nedumerit / înnebunea în post”.55 Tot spre imaginarul avangardist conduce și lectura scrisorii în versuri din ciclul al treilea din La noapte..., misivă al cărei titlu, Dragul meu, coincide cu formula de adresare din primul vers. La finalul scrisorii-poem, cititorul este salutat, printr-o formulă de asemenea tipică genului epistolar („adio, pe curînd”), de către Toulouse-Lautrec, personaj excentric, pictor al exuberanței din Montmartre și ilustrator al spectacolelor de la Moulin Rouge, dar și un pasionat de teatru, 54 55 Idem. Idem, Romanță, în op. cit., p. 65. 394 creator de scenografii și realizator de programe pentru Theâtre de l’ffiuvre. Poemul constă din întrepătrunderea unor instantanee calei-doscopice. Reprezentările plutesc într-o atmosferă hieratică, în vecinătatea absurdului urmuzian. Decorul fantast cu balerine, asociat invaziei mecanicului, degajă în prima strofă o puternică impresie de contrast, accentuată de eterogenitatea planurilor, care se „înșurubează” imprevizibil unele într-altele: „Balerinele noastre au fost împușcate în metrou / eu număram tocmai robinetele din încăperi / întregul devenise o discreție a morții / și ciclopii își umpleau cizmele cu noroi”.56 Tematic, impresia de moarte, la care participă în strofa următoare cea de vid și aleatoriul suprapunerilor și centrifugărilor de imagini fragmentare de la nivelul construcției, trimite la biografia artistului, aflată sub semnul dereglării, excesului și tragediei, la care se face aluzie în versurile din a doua parte a poemului. Distihul „Și încă mă zgîrie o pendulă în regiunea interzisă / a bazinului de înot” aduce în pagină un alt element biografic, frust, mai mult decît pitoresc. Toulouse-Lautrec nu numai că a fost îndrăgostit de lumea balerinelor de vodevil și că a reprezentat pe pînzele lui cele mai faimoase bordele pariziene, dar istoricii de artă povestesc că în anumite perioade, ca să poată lucra mai comod, chiar își stabilise atelierul în case de toleranță, atras de acele existențe vulnerabile și monstruoase ca și el. Acolo a contactat sifilisul, aventură nefastă cu ecou în versurile abia citate, dacă la lectură se va ignora sintagma „de înot” sau dacă nu se va citi deloc versul secund. Scrisoarea versificată este vag ireverentă, ca și opera artistului, iar finalul buf, relaxat întărește aspectul de comedie cu nuanțe terifiante, jucată de un actor a cărui existență grotescă de pe scena realului e perpetuu amenințată de 56 Idem, Dragul meu, în op. cit., p. 72. 395 pierderea sensului: „La culcare am spus atunci și cei o mie / de soldați s-au repezit asupra mea / și m-au prefăcut într-o saltea / plutitoare, vezi ea m-a salvat apoi de la înec”.57 Din aceste ultime considerente, portretul lui Toulouse-Lautrec apare întrucîtva afin cu cel al personajului „absurd” din poezia lui Matei Vișniec. Recuzita avangardei pare a împrumuta acestui poem și anumite prezențe și obiecte asociate năstrușnic, peste care se așterne o pînză vag suprarealistă: un galon găsit într-o sticlă de sifon, hamacuri electrice, soldați cu parașute. Agresivitatea gratuită, simptom al tulburării grave în ordinea realului, e practicată în descendență avangardistă de colecționarii de piane care tîrăsc „uriașele mecanisme” prin tot orașul în Noi, colecționarii.58 În alte versuri, apar păsări vorbitoare, iluzio-niști, somnambuli, călăreți, balerine și o întreagă figurație spectaculară, descinzînd și ea din arena de circ a imaginarului avangardist. Poetul postmodern cunoaște perfect limitele demersului său, astfel că Nimeni nu va scrie un singur rînd poate fi interpretat mai întîi ca ironizare a propriului univers imaginar, care se întinde pe spațiul unui oraș, anticipînd, deci, viziunea din volumul al doilea, cu atît mai mult cu cît unul dintre personajele lirice pare contrariat o clipă de o undă de neîncredere în bătăliile reiterate și revoltele exprimate în cuprinsul cărții. În plan stilistic-critic, versurile semnalează conștiința lucidă a riscului repetării: „M-am plictisit de cînd / ne tot învîrtim prin orașul acesta violet / spune tata cu oarecare tristețe / în curînd nimeni nu ne va lua / în seamă și nimeni nu va mai scrie / un singur rînd în ziarul local”.59 Dar „lupta cu orașul” și cu poezia vor continua, cum o anunță și titlul 57 Ibid., p. 73. 58 Idem, Noi, colecționarii, în op. cit., p. 74. 59 Idem, Nimeni nu va scrie un singur rînd, în op. cit., p. 80. 396 eponim al ciclului secund din volumul următor. Ba chiar se poate observa că La noapte... se încheie cu Un drum îngust neted, adică cu o doză tonică și șarmantă de autoironie, după ce tot parcursul poemului îl înfățișase pe cel care spune în versuri „eu” ca pe un personaj irezistibil, epatînd pe oricine ca un star, în nota de farsă care îi stă atît de bine autorului: „Treceam pe stradă cu mîinile în buzunare / fluieram aveam o floare în gură o femeie / leșina în preajma mea bărbații se dădeau / la o parte mașinile se opreau / [...] / în urma mea rămînea un drum îngust lung neted / despre mine n-aș vrea să credeți cine știe ce”.60 La noapte... marchează căutarea formulei personale, care se profilează deja cu precizie în multe dintre poeme, ajun-gînd la cristalizarea deplină în Orașul cu un singur locuitor, unde poetul alege dintr-o pluralitate de soluții una predilectă din punct de vedere tematic, și alta, derivînd din aceasta, cu valențe metapoetice. Aparțin încă etapei inițiale, de atelier, experimentul ludic cu rol de pretext compozițional, precum în cîteva „partituri” comentate de Ion Bogdan Lefter.61 În altele, în schimb, ies la iveală trimiteri intertextuale care vizează deja din acest volum distanțarea ironică de anumite modele. Același critic crede că poezia lui Vișniec prezintă afinități cu aceea a lui Emil Brumaru și Nicolae Prelipceanu. Cît privește cele cîteva sugestii venind din literatura interbelică, în afara comentariilor punctuale care-i viza anterior pe Bacovia și Minulescu, se mai pot nota ecouri fugare la sonorități barbiene în Balada plutitorului, nereluată de pildă în antologia de la Paralela 45 din 2004, citată anterior, și nici în ediția Cartier din 2011.62 Dintre criticii care s-au aplecat asupra aspectelor inter-textuale, Nicolae Manolescu a avansat ipoteza unor afinități 60 Idem, Un drum îngust neted, în op. cit., p. 94. 61 Ion Bogdan Lefter, Flashback 1985. Începuturile „noii poezii”, p. 391. 62 Matei Vișniec, Opera poetică, vol. I, Cartier, București, 2011. 397 pentru poezia lui Marin Sorescu, argumentîndu-și poziția cu ajutorul a patru elemente care ar fi trecut și-n formula lui Vișniec din anii ’80: „Soresciene nu sînt atît motivele [...], cît amestecul de seriozitate și de farsă, aspectul de badinaj al versurilor, enormitățile strecurate abil în mijlocul locurilor comune, anumite trouvailles-uri sau poante poetice”.63 Diferența specifică rezidă - o afirmă criticul - în natura temperamentului rezervat, „fundamental melancolic”, care imprimă poeziei lui Vișniec o notă mai degrabă gravă, decît ludică. Să nu pierdem totuși din vedere că tonul este și el un efect al „punerii în scenă”, mai mult decît expresia directă a interiorității. Alți critici au sesizat influența lui Nichita Stănescu, pe care Vișniec chiar a recunoscut-o, dar subordonînd-o unei accepții precise cu privire la conceptul de model literar, care, în fond, este proprie întregii generații. În sinteză, autorul susține că raportarea la un tipar ales este fertilă doar dacă ea provoacă o reacție de netă transgresare estetică a acestuia. Mai mult, împingînd mai departe reflecția, poetul subliniază apăsat că diferențierea trebuie să se afirme cu suficientă vigoare încît textul secund să „nu mai trădeze nici un punct comun cu modelul”: Numai în măsura în care creația care se revendică din model nu mai trădează nici un punct comun cu modelul, depărtîndu-se așadar din punct de vedere estetic de model, relația model-creație a funcționat normal. Depășirea modelului, prin reacție constructivă la ceea ce reprezintă el ca achiziție estetică, este sensul real al raportării la model.64 63 Nicolae Manolescu, Literatura română postbelică..., vol. I, Poezia, p. 375. 64 Matei Vișniec, „Poezia într-o lume normală”, în Gheorghe Crăciun (îngrijit de), Competiția continuă. Generația '80 în texte teoretice, p. 192. Evidențierea în caractere cursive îi aparține autorului. 398 Exemplificîndu-și afirmația cu referire la reperul oferit de Nichita Stănescu, unul dintre cele adoptate de generația sa, Vișniec apreciază în mod pertinent că poezia optzecistă „nu mai conține nimic fibros din poietica acestuia”, întrucît „filozofia scriiturii pe care a gîndit-o Nichita a fost topită într-un sens bun într-o nouă poietică”. În concluzie, scrie autorul, „Nichita este un model numai în măsura în care obligă la altceva”.65 Înrîurirea stănesciană nu trebuie însă exagerată, întrucît -coerent și cu teoria autorului - aceasta nu se vădește determinantă în propria poezie, cum de altfel, la o evaluare atentă, nici o alta nu se demonstrează ca definitorie. Privind opera în ansamblu, capacitatea de asimilare și, în alte cazuri, lipsa oricărei nevoi de modele dovedesc deplina maturitate și individualitatea marcată a acestei poetici. În prezența sau în absența ecourilor modelatoare, rămîne remarcabilă forța imaginativă a tînărului poet de atunci, care-și construiește încă din cartea de debut un univers extrem de personal și care l-a singularizat fără doar și poate în ansamblul excepționalei generații ’80. Tot în această etapă se remarcă și cîteva trăsături comune poeticii postmoderne care se va consolida în anii următori: ironia relativizantă și alte figuri ale literaturii de grad secund (parodia și pastișa, recursul la tehnici complexe ale intertextualității), tonul relaxat, conversațional sau colocvial, narativitatea și prozaicul, antisentimentalismul și implicita „deghizare” a eului. V.3. Performance-uri și cvartete intertextuale, ceremonial și „parodie serioasă”: alte simulacre ale normalității în utopia de o zi din Orașul cu un singur locuitor În volumul secund de versuri, apărut în 1982, Matei Vișniec selectează din recuzita mai amplă a cărții anterioare 65 Idem. 399 coordonatele acelui teritoriu imaginar cu totul original, încredințîndu-le spre „folosire” unui personaj-narator și ex-tinzînd procedeul parabolei, pentru a dezvolta utopia de o zi a „orașului cu un singur locuitor”. Procedînd astfel, autorul își adjudecă drepturi depline asupra paternității acestui to-pos, pe care-l explorează în incursiuni ample, minuțioase, în cicluri întregi și subcicluri, cu variații și nuanțe de atmosferă, decor, regie, care-i afirmă și mai apăsat marca inconfun-dabilă a propriei poetici în ansamblul generației ’80. Această individualitate ține aici de capacitatea de a crea un univers ficțional coerent, guvernat de-o forță singulară de a proiecta în imaginar, „punîndu-și în scenă” propriul eu cu mijloacele specifice regiei de teatru și ceremonialului de tip performance, cum o anticipam în capitolul introductiv. Originalitatea covîrșitoare a demersului din Orașul cu un singur locuitor este rezultatul fantazării, al plăsmuirii de spectacole imaginare, operație asimilată însă unei motivații existențiale, ca și-n cazul celorlalte cărți de versuri ale autorului. Despre atmosfera din Orașul... Nicolae Manolescu remarca cu finețe calitatea ei asemănătoare picturii metafizice a lui De Chirico și totodată imaginarului pînzelor suprarealiste. „Anxietatea surdă, mai mult tristă decît apăsătoare”,66 misterul, stranietatea geometriilor precise, plasate în cadre ce includ obiecte sau imagini neliniștitoare, aterizate parcă din altă dimensiune în tablou, sînt puncte de referință cît se poate de potrivite și pentru poemele lui Vișniec. Lumea acestuia este recognoscibilă în elementele cotidianității banale, dar „scenariul” în care sînt „distribuite” aproape în fiecare poem le conferă o funcție ceremonială, rituală, profund impregnată de substanță dramatică, scenică. O altă componentă a atmosferei provine din introducerea în text a unor elemente și trimiteri culturale care țin de reflecția filozofică, 66 Nicolae Manolescu, Literatura română postbelică..., vol. I, Poezia, pp. 377-378. 400 de acel tip de livresc specific formației intelectuale a autorului, epurate însă de orice urmă de ariditate care să altereze fluxul liric, emotiv al versurilor. Suspendarea reflecției și notația calmă, imperturbabilă instaurează un lirism al reveriei vag abstracte, al imaginației care secretă perpetuu viziuni subsumabile unei precise poetici a teatrului. Manipularea mijloacelor este și ea superioară. Principiul lumii geometrizate din pictura lui De Chirico se exprimă la Vișniec în „regizarea” minuțioasă a structurii volumului, tot ternară. Primul ciclu, Orașul cu un singur locuitor, format din unsprezece „secvențe” numerotate, pur-tînd titluri de obicei duble - la care trebuie adăugate alte două subcicluri, unul dedicat alter egoului Leukodemos (Orașul cu un singur locuitor. Continuare. Întîmplări cu Leukodemos), iar celălalt iubitei Makta (Apariția Maktei. Cîteva întîmplări cu preafrumoasa Makta, și acestea nume-roate) -, e urmat de grupajul Lupta cu orașul. Visul poetului înainte de a redeveni cal. Al treilea ciclu, Descrierea poemului, propune un alt tip de scriitură, metapoezia, dar aici „decorul” urbei explorate în mod sistematic se schimbă. Coerența și coeziunea acestei lumi trezește în mintea cititorului ipoteza că sumarul cărții este alcătuit din piese ale unui poem-mozaic de lungi dimensiuni. Prin urmare, conștient că universul său stă sub semnul fantasmei, poetul își plasează utopia, nu fără complicitate ironică, într-o construcție riguroasă, încît poeziile astfel ordonate și intitulate să pară serioase și solide capitole de roman. Strategiile simulării și „deghizării” funcționează și-n această carte la toate nivelele. Versurile din Orașul cu un singur locuitor îi vor inspira lui Vișniec piesa scurtă Vagabondul,67 din volumul Teatru des- 67 Matei Vișniec, Vagabondul, în Teatru descompus sau Omul-ladă-de-gunoi, inclus în Omul din cerc. Antologie de teatru 401 compus, grupajul de „module” teatrale scris direct în franceză, posterior producției poetice cu aproximativ zece ani. Același scenariu obsesiv devine una dintre tramele paralele din „romanul caleidoscop” (M. Vișniec) mai recent, Negustorul de începuturi de roman (2013). Autorul confirmă astfel o predilecție certă pentru așa-zise triunghiuri intertextuale în interiorul propriei opere, sau pentru arpegiul „intertextuali-tății restrînse”. Există, deci, aici un raport de intertextualitate extins la trei genuri literare distincte și care dă ocazia unor „dialoguri” inedite între cele trei variații la temă. Revenind la scenariul în versuri din Orașul..., să notăm că deja primul poem, 1. Masa de prînz. Misteriul acestei lumi, prezintă o figurație stranie și un personaj funest, cinic, dar și alienat în același timp („în urechea voastră / acolo rîd de zilele și întîmplările voastre”).68 Forma „misteriul” din titlu apare astfel indicată doar în ediția originală, subliniind ludic, încă o dată, bizareria acelei lumi. În „modulul” teatral, reluarea comportă și rescrierea, căci aflăm din capul locului că locuitorul a rămas singur, după o noapte în care toți ceilalți locatari părăsiseră în grabă strania urbe. Același va fi punctul zero al tramei și-n roman, unde - în mod și mai explicit - protagonistul se simte victima unei farse sinistre a tuturor împotriva sa, a unei adevărate agresiuni tacite a acestora. Toate gesturile și acțiunile pe care le va face protagonistul nu vor fi altceva decît strategii menite să-i alimenteze iluzia normalității. În primul poem, în schimb, singurul locuitor din Euforia pare a trăi din plin voluptatea singurătății. Frica atroce de solitudine din versiunile scenică și, respectiv, în proză nu există în versuri, unde personajul se abandonează inițial cu o scurt 1977-2010, cu o prefață și cu o „Notă” a autorului, Paralela 45, Pitești, 2012, pp. 168-174. 68 Idem, 1. Masa de prînz. Misteriul acestei lumi, în Orașul cu un singur locuitor, p. 7. 402 anume încîntare în liniștea nesfîrșită a tărîmului imaginar. Accesul în poveste al cititorului este pregătit încă din prima strofă de un avertisment cu privire la stranietatea tulburătoare și la misterul toposului imaginar din centrul ei. Primul pas în universul acesta fictiv este întîmpinat cu o interdicție care să descurajeze eventualii temerari: „Sînt singurul locuitor al orașului / nu vă sfătuiesc să luați masa cu mine / v-aș putea întreba de unde veniți, unde mergeți / și de ce misterul acestei lumi / iese prin porii lumii / ca o boală de piele”.69 B. Crețu crede că în scenarii de acest tip „poetul începe să devină conștient de fragilitatea tertipurilor sale de a eluda profunda izolare a cărei victimă este”, ceea ce - susține comentatorul - îl transformă în „prizonierul propriei utopii”.70 Cartea propune, așa cum observă Ion Negoițescu, o meditație asupra utopiei,71 iar luciditatea privirii celui care o explorează în propria scriitură ajunge inevitabil să descopere eșecul unei atare iluzii. Semnele degradării orașului transformă treptat viziunea utopică într-un topos al antiutopiei. Himera „locuirii” (nu doar în sens propriu) a unui astfel de spațiu poate rezista doar o singură zi, îi declară „ultimului turist posibil” personajul-narator, sublim prizonier al ținutului fantasmatic. Mirajul de o clipă al insularității pe un tărîm ce pare miraculos (ca-n orice utopie) se spulberă însă curînd. Dimensiunile spațiale se aplatizează în urma unei prăbușiri tăcute, secrete: „e foarte greu de crezut, spune / înțeleptul către turist / dar într-o singură noapte întunericul / a turtit toate casele, toți arborii, / dimineața orașul era întins ca o tobă // știu că n-o să credeți, spune / înțeleptul către turist / dar a fost cel mai frumos oraș, ultimul oraș posibil / în el am locuit eu, o singură zi, / a fost / 69 70 71 Idem. Bogdan Crețu, Matei Vișniec - un optzecist atipic, p. 87. Ion Negoițescu, cap. „Matei Vișniec - poet și dramaturg”, în Scriitori contemporani, p. 468. 403 orașul locuit o singură zi, vi se pare / că există ceva mai profund și mai înălțător?”.72 Preciziei cu care poetul numerotează textele îi corespunde în plan tematic încercarea personajului de a lua în stăpînire și de a controla orașul: „Dimineața mă trezesc înfricoșat / alerg în turnul municipal și de acolo / număr casele străzile pustii, arborii negri, tremurători / toate / sînt la locul lor”.73 În versiunea dramatică, precum și-n cea în proză, una dintre primele inițiative ale locuitorului „euforic”, adică din Euforia (distanța ludică a autorului se comunică în text și prin acest artificiu toponomastic), a fost să strîngă și să claseze obiectele de pe străzi pe categorii.74 Tot din al doilea poem se deduce că starea de absurd deja instituită și acceptată de rezidentul singur îi amenință seninătatea inițială, obligîndu-l să distribuie simulacrele norma-lității pe care și le construiește într-o neîntreruptă „punere în scenă” a propriei existențe, cu scenografie și regie atent lucrate: „Sînt singur, înconjurat de aerul toamnei, / prin fața gurilor de aer trec, / zîmbesc, fluier, / încerc să par nepăsător și puternic”.75 De aceea, logica regizorală a costumării și a ceremonialului corespunde unei strategii de dominare - la modul simbolic - a acestui univers și a propriei vulnerabilități, prin iluzia participării la un spectacol reiterat perpetuu, care să „îmblînzească” și să estetizeze realitatea, dînd iluzia identității 72 Matei Vișniec, 11. Ultimul turist posibil, în Orașul cu un singur locuitor, p. 18. 73 Idem, 2. Rondul de zi. Numărarea caselor. Plimbările de seară, în op. cit., p. 8. 74 Idem, Vagabondul, în Teatru descompus sau Omul-ladă-de-gunoi, inclus în Omul din cerc. Antologie de teatru scurt 19772010, p. 171. 75 Idem, 2. Rondul de zi. Numărarea caselor. Plimbările de seară, în Orașul cu un singur locuitor, p. 8. 404 plurale, ireductibile la cifra unu: „La ora opt îmbrac uniforma cu dungi aurii / și-mi încep rondul prin piața pustie”. Seara își schimbă costumația, căci și discursul pantomimic al actelor personajului se modifică, el preschimbîndu-se din „sever păzitor” în trecător pasionat de exercițiul reflexiv: „dar iată și ora cinei: ziua mea s-a sfîrșit / îmi voi pune mantaua de seară, și fără îndoială, jobenul înalt / și tot pe acolo pe unde în timpul zilei am fost un sever păzitor / voi face acum o lungă plimbare / plină de gînduri interesante”.76 Spre deosebire de lumea din versuri, nici în roman și nici în „modulul” teatral nu se menține recuzita ceremonialului și a ritualului elegant cu costumație de scenă, indispensabilă alimentării iluziei că protagonistul participă la o altă ordine, chiar artificial construită - a spectacolului - care să se suprapună peste golul din realitate. În al treilea poem, se profilează ideea că acest cosmos este amenințat de o topire lentă, ireversibilă, ca într-o viziune halucinatorie, onirică, precum cea a ceasurilor daliniene, iar zgura din urma topirii incendiază ființa locuitorului solitar: „Sînt zile în care liniștea imaginează mari suprafețe de timp / și casele încep să se topească încet, visător / pereții devin mari depozite de aluat / de pe epoleții lor grinzile fierbinți mi se varsă în creștet”. De aceea, singurele acțiuni compensatorii care pot avea loc sînt orientate în sens ludic, în regim imaginar. Personajul derapează comic „pe dîrele unsuroase de asfalt”: „și dau indicații stricte toboșarilor din vitrine - / tot ce poate fi salvat să ia poziție de drepți”.77 Locatarul unic s-a obișnuit deja să considere normală anomalia înconjurătoare, tinzînd să-i inducă și cititorului această percepție. Poemele au uneori structura unor monologuri, iar alteori sînt combinate cu replici dialogate, scenice. 76 Idem. 77 Ibid., p. 9. 405 Cum observă și Nicolae Manolescu, în aceste spectacole, „false evenimente”, personajele au gesturi de marionete. Pregătirile scenice nu declanșează însă un spectacol care să aducă bucuria miraculoasă a energiei eliberate prin joc: „Impresia cea mai puternică ce se naște din aceste viziuni este aceea de simulare. [...]. Tema adevărată a acestei poezii este aceea a așteptării în vederea căreia se organizează întreaga gală”.78 Cum notam la început, înseși titlurile sînt „deghizate”, așa cum personajul e un simulator, un actor. De pildă, fiecare dintre părțile titlului din al doilea poem, 2. Rondul de zi. Numărarea caselor. Plimbările de seară, descriind parabola unei zile în orașul Euforia, poate deveni un titlu de nuvelă sau de roman. Narativitatea, prozaicul deja prezente în prima parte a volumului se accentuează în ultimele cicluri. În micro-romanul „orașului cu un singur locuitor” din Negustorul de începuturi..., motivele incluse deja în textul teatral apar dezvoltate pînă la consecințele extreme, închi-zînd parabola potențialităților ficționale pe tema dată. În mini-piesă, numele locatarilor din imobilul unde locuiește personajul singur sînt diferite față de cele din mini-roman, în schimb atmosfera haotică, de sfîrșit de lume cu un singur supraviețuitor, se compune din aceeași „scenografie” de obiecte împrăștiate, părăsite în fugă. Absurdul domină ca și acolo la fiecare pas, căci personajul își propune să-și continue cu obstinație viața normală de dinainte de dispariția celorlalți locatari ai orașului, la birou ca și acasă, perpetuînd gesturi mecanice hilare și obișnuințe de individ social la care nu are curajul să renunțe: își scrie scrisori pe care tot el le strecoară în cutia poștală personală, își vizitează mama absentă la fiecare două săptămîni, citește în fiecare dimineață un ziar din anii trecuți din colecția stocată în biblioteca orașului etc. 78 Nicolae Manolescu, Literatura română postbelică..., vol. I, Poezia, pp. 378-379. 406 În apocalipsul stranietății instaurate în mini-roman, personajul își multiplică alienarea încercînd să-și satisfacă mai vechea curiozitate de a cunoaște secretele orașului: intră nestingherit prin locuințele superiorilor, ale dușmanilor, prin toate instituțiile vitale ale urbei, citește corespondența privată a celorlalți, răscolește prin valize, sertare, cutii, încer-cînd multă vreme să păstreze un anumit spirit de continuitate cu trecutul și cu el însuși. În plan stilistic, voința acestei continuități artificiale se reflectă în simetrii sintactice, care potențează spectralitatea anomaliei. În poem, în schimb, legăturile cu mediul social apar drastic reduse. Universul se circumscrie centripet la infinitezimalul unității, timpul este comprimat la o secundă, simetric, percepția spațiului e limitată la dimensiunea unui singur pas, toate acestea proiectîndu-se în imagini ale singurătății absolute și fragilității interioare, transpuse în spectacol, mai precis într-un one man show de excelentă calitate dramatică, ce ocupă întregul ciclu inițial al cărții: „în orașul cu un singur locuitor / timpul are o singură secundă / ochiul meu vede o singură dată / urechea mea ascultă un singur sunet / [...] / în serile ploioase moartea mea se naște, / rușinată, din capul mirat al cifrei unu”.79 Captiv în universul care tinde să devină punctiform, e inevitabil ca personajul să nu fie bîntuit fie și pentru o clipă de sentimentul morții, proiecția călătoriei din final avînd sensul unei potențiale eliberări din această lume prea strîmtă. E, deci, firesc ca Ion Bogdan Lefter să compare poetica singurătății din Vișniec cu cea bacoviană și să aducă pe un teren comun de discuție ceea ce Ion Pop a analizat în opera poetului interbelic drept „procedeul generalizării singularului ca modalitate de întărire a sentimentului singurătății 79 Matei Vișniec, 5. Plimbări prin fața secundei. Dorința de a călători, în Orașul cu un singur locuitor, p. 11. 407 absolute”.80 Este și o dovadă ulterioară că poezia lui M. Vișniec continuă direcția Ivănescu-Bacovia-Eminescu. Prin urmare, spre deosebire de universul lui Mircea Cărtărescu, fascinat de expansiunea scenariilor proiectate oniric la nivel planetar și de ecloziunea lumilor din lumi aflate în perpetuă metamorfoză, cel al lui Vișniec, interiorizat pînă la nevroză de către un personaj introvertit, costumat în actor, de un „înțelept” intransigent, sedus de demonul speculației, care sondează neîncetat limitele inacceptabile din unghi moral, etic și politic ale propriei existențe, tinde să se resoarbă spre esența Big Bang-ului, dizolvat la modul propriu de absurd și decădere. Similar cu situația din poem și piesă, și-n textul în proză se fac simțite simptomele alienării și ale dorinței de autodistrugere: în cursul plimbărilor prin oraș, personajul sparge vitrine, condamnă la moarte și întemnițează opere de artă care-i displac și, prin alte gesturi, tinde să-și consacre un adevărat cult al personalității, dedîndu-se la tot felul de acte absurde: de exemplu, își celebrează fastuos aniversările singurătății. Tot din spaimă de singurătate înșiră oglinzi de o parte și de alta a străzilor, care să-i creeze iluzia prezenței celorlalți. Textul dramatic se încheie cu imaginea protagonistului, care a ales să nu mai locuiască în casa proprie, ci prin gări, pe sub poduri, unde a început să cerșească, iar în ciuda orașului nemilos de gol, în fiecare dimineață își găsește pălăria așezată la picioare plină de monezi. În micro-roman, autorul dilată scenele, adăugînd detalii evenimențiale și situații noi, dar și o dimensiune reflexiv-angoasată mult mai marcată cu referire la identitatea personajului, care-l umanizează. De pildă, multe întrebări au ca subiect problema normalității, absentă din universul său opresiv. Astfel, recurge la artificiul invenției unui personaj secundar, „Vocea interioară” - de 80 Ion Bogdan Lefter, Flashback 1985. , p. 392. 408 fapt - a locuitorului însuși, singura parteneră de dialog neîntrerupt, căreia în textul în versuri îi corespunde compania cîinelui Leukodemos, alter ego al autorului, asupra căruia voi reveni. Precum într-o piesă de teatru, protagonistul începe să-și pună în scenă și să joace efectiv roluri, sentimente: plăcerea de a lua ceai, încîntarea de a îngriji parcul, bucuria de a vizita instituții publice etc. La fel se întîmplă și-n poezia lui Matei Vișniec. Inclusiv ideea de dedublare prin intermediul Vocii conduce către o viziune dramatică, prezentă - cum am spus - și-n roman. Diferit de finalul din mini-piesa Vagabondul, în micro-roman locatarul singur cade pradă delirului, se declară rege, proclamînd o Constituție represivă, după model absolutist, iar după o luare în posesie grotescă a orașului, la limita alienării totale, ajunge să-și dorească „condamnarea la moarte” a ... propriilor facultăți mentale. Printr-un demers la granița dintre metatextualitate și in-tertextualitate, același personaj își stabilește o listă de activități posibile dintre care una, în aparență „inocentă”, consistă în a (auto)indica explicit autorul și modelul literar -postmodernismul - al romanului-cadru Negustorul...: „Să-și completeze cultura generală. Proust. Faulkner. Thomas Mann. Să se inițieze puțin în romanulpostmodern. Vișniec"8 În fine, adaug cîteva ultime considerații care privesc firul narativ al poveștii despre „orașul cu un singur locuitor” din versiunea în proză, utile pentru înțelegerea plasării acestei trame în compoziția romanului propriu-zis. Să privim cu atenție două metatexte cu funcție de mise en abyme a cărții ca și a micro-romanului. Există într-una dintre scrisorile lui Bernard către Guy Courtois (experții în înce- 81 Matei Vișniec, Negustorul de începuturi de roman, p. 241. Sublinierea îmi aparține. 409 puturi de romane ai Agenției Literare Courtois de la librăria Verdeau din Paris), reproduse în text, un prim rezumat-raport despre scrierea în proză a personajului din orașul atît de special, exprimînd unilateral punctul de vedere al semnatarului misivei. Agenția Literară îi cerea Domnului M (scriitor și narator în Negustorul de începuturi...) să redacteze chiar în librăria lor fragmente de literatură, ca profesioniștii menționați mai sus să-i poată cunoaște stilul și tipul de scriitură. Domnul M aștepta de la Agenție fraza de început pentru capodopera sa viitoare, care să-l propulseze printre premianții Nobel și printre valorile universal recunoscute. Părerea lui Bernard despre mostra textuală este una moderat pozitivă, deși acesta se arată sceptic în privința posibilităților de a continua fecund un astfel de text.82 E posibil ca personajul să preia aici o impresie a autorului real, care, chiar e plauzibil să creadă că nu avem de-a face cu un subiect de natură să poată fi dezvoltat într-o construcție literară de mari dimensiuni. După toate regulile scriiturii postmoderne, Matei Vișniec își disimulează propriile intenții în vocea „eroilor” săi, scriind nu numai o operă care-și conține regulile, astfel expuse la vedere, dar, ca un postmodern care nu se dezminte, își exercită controlul asupra textului aflat în acel pasaj încă în curs de a fi redactat. Luăm act de această precizare auctorială, formulată în registru (auto)ironic și (auto)parodic, considerînd acest fir narativ desprins din Negustorul de începuturi un micro-roman sau un roman comprimat, nu doar un prolog pentru o desfășurare narativă ulterioară. Avem, deci, o mise en abyme, prima, referitoare la această tramă, una dintr-o pluralitate în stadii diferite de derulare narativă în Negustorul... Totuși, autorul nu se comportă la fel cu toate celelalte crochiuri de roman, cu alte cuvinte, pe acelea nu le comen- 82 Ibid., p. 121. 410 tează. Excepția pe care și-o permite față de acest „segment” al cărții e justificată de ampla paranteză metatextuală pe care acesta i-o prilejuiește („ingredient” aproape indispensabil oricărei opere canonice postmoderne) și de potențialul de originalitate tematică și intertextuală pe care-l conține. Al doilea comentariu autoreflexiv plasat în același nucleu despre „orașul cu un singur locuitor” vine din partea lui Bernard și pune în evidență - în cheie ironic-parodică - plusurile și minusurile stilistice și compoziționale ale textului. Le amintesc, întrucît în unele dintre ele citim repere critice pertinente, din nou, unde părerile emise se pot suprapune parțial cu cele ale autorului real: romancierul posedă remarcabile capacități de a povesti și absorbi „întîmplări”, iar opțiunea pentru elipsă ca modalitate de construcție, variabilitatea unghiului de observație în spațiul unei povești sînt de notat între calitățile scriiturii. În rest, Bernard se revelă un comentator cîrcotaș, întrucît ceea ce indică el ca lipsuri e indubitabil că nu se susține la o analiză chiar mai puțin aprofundată. Desigur, fac deliciul lecturii, salvînd-o de ariditatea „tehnică”, unele afirmații amuzante, chiar comice și acele critici prea apăsate, atribuite lui Bernard, de natură să minimalizeze figura și statutul scriitorului postmodern, o entitate prin excelență autoironică și ludică. Evident că nu tot ce spune personajul este creditabil (cartea întreagă se dorește o comedie a literaturii!), autorul invitînd în subtext cititorul să nu cadă în cursa lecturii naive, necritice, a acestei a doua savuroase mise en abyme.83 Acestea sînt, prin urmare, coordonatele inclusiv de ordin naratologic ale secvențelor dezvoltate în roman, pornind de la toposul „orașului cu un singur locuitor”, carte în care Matei Vișniec egalizează planurile tematice, le deturnează sensurile, înlocuind așteptările create de tramele nedepănate 83 Ibid., pp. 181-182. 411 pînă la capăt cu mize ale seducției literare, într-o scriitură modulară, „explodată” în final, care preferă estetica fragmentară, hibridă a alternanței și contiguității de tablouri. În fine, Negustorul. este o carte extrem de rafinată sub aspect stilistic și compozițional, traversată de coridoare intertextuale multiple, avînd ca axe principale trăsăturile dominante ale scriiturii mai vechi și mai noi a lui Matei Vișniec (umorul, farsa, hedonismul ridicat aici printr-o artă impecabilă la rangul de principiu unificator). În text, se întîlnesc caleidoscopic constantele de viziune ale operei integrale, accentuate pînă la soluții grotești și burlești remarcabile (obsesia inițial lirică a „orașului cu un singur locuitor”, aversiunea față de entuziasmul acritic specific psihologiei societății de masă consumiste, biografismul, erotismul filtrat și sublimat de poezie, conjuncția dintre senzualitatea corporală și cea așa-zis textuală). În plus, fac obiectul unei parodii dezlănțuite - și este un element de noutate în proza autorului - emblemele scriiturii „perfecționate” de tehnologia electronică. În poemul 6. Alte întîmplări triste. Fugară, subțire, nebună, titlul ne invită aparent să ne imaginăm o iubită, dar - de fapt - personajul-narator prezintă un prim episod din „lupta cu orașul”, interlocutoarea sa fiind „bestia”, adică un rău difuz, imposibil de circumscris cu precizie.84 Tot aici apare pentru prima oară în Orașul. cîinele Leukodemos, alter ego preferat al lui Vișniec, după ce, deja în primul volum figuraseră „kaii de culoare albă” în O istorie banală,85 și un poem cu titlul Despre cîinii de culoare albă.86 84 Idem, 6. Alte întîmplări triste. Fugară, subțire, nebună, în Orașul cu un singur locuitor, p. 13. 85 Idem, O istorie banală, în La noapte va ninge, p. 34. 86 Idem, Despre cîinii de culoare albă, în op. cit., p. 15. 412 „Traducînd” acest nume, format din două cuvinte grecești, limba referințelor filozofice la care apelează din cînd în cînd autorul, posibilele semnificații sînt următoarele: dacă „leuko” indică adjectivul „alb”, „demos”-ul reprezintă în schimb o subdiviziune teritorială a Aticei dinainte de era creștină, care cuprindea și regiunea Atenei, ea însăși împărțită din punct de vedere administrativ în „demos”-uri, fiecare avînd propriile culte religioase și forme de organizare. Leukodemos numește, prin urmare, o alegorie a comunității, a cetății sau, mai precis, un simplu reprezentant al ei (asemeni poetului), deghizat în animal. Mai departe: asocierea dintre cîine și ideea de sacrificiu uman,87 așa cum e reprezentat Lekodemos în Despre cîinii de culoare albă, este de natură mitică.88 Continuînd interpretarea în plan mitic-simbolic, funcția de psihopomp a cîinelui apare coerentă cu lumea lui Matei Vișniec, animalul fiind o călăuză a omului în moarte, mediator între lumi, după ce îi va fi fost aproape 89 în timpul vieții.89 Revenind la poemul pe care tocmai îl comentez, să observăm că Lekodemos nu este un alter ego, ci chiar partea „albă”, „pură”, autentică din ființa poetului. Încolțindu-l, fiara îi spune poetului: „nefericitule, din tine / nu există cu adevărat / decît kîinele tău / Leukodemos”.90 Tabloul al optulea anunță predilecția pentru metapoezie, una dintre formele de performance poetic manifestă mai ales în ciclul final al volumului. Neputinței de a evada din perimetrul opresiv al „orașului”-univers (motiv obsesiv și-n teatrul autorului) îi corespunde pierderea de o clipă (chiar 87 88 89 90 Jean Chevalier & Alain Gheerbrant, Dicționar de simboluri, vol. I, A-D, Artemis, București, 1994, p. 328. Ibid., p. 326. Idem. Idem, 6. Alte întîmplări triste. Fugară, subțire, nebună, în Orașul cu un singur locuitor, p. 13. 413 figurată în notă ironică) a controlului asupra cuvintelor scrise pe foaia de hîrtie, ceea ce se întîmplă chiar în timp ce poetul compune acest poem. Prin urmare, legile lumii fictive și cele ale scriiturii din carte sînt cvasi-identice. După ce a povestit lumea din text, eul se mută în lumea despre text (a metatextului), observînd-o, deci, pe prima din exterior, în ideea de a o supune în acest mod: „e nebun, el, călătorul îndîrjit, prin gara / înghețată a orașului nu trece decît / cuvîntul niciodată. / [.] / E groaznic, toate cuvintele scrise pînă acum / mi s-au desprins de pe fața albă a foii / și au început să plutească prin încăpere / să mi se înalțe la cer”.91 Referința la „un animal blînd cu ochi liniștitori pe nume Leukodemos” revine în subciclul care-i e dedicat. În prima „piesă”, acesta e doar o amintire. Personajul-narator mărturisește că îi invocă numele „într-un ritual / pe care l-am deprins odinioară în vechile călătorii”, nutrind speranța de al aduce înapoi.92 Ca-n scenariul mitic, poetul-personaj simte lipsa interlocutorului-„prieten”, așa cum i se va adresa în ultimul poem din același grupaj. În al doilea, cîinele a revenit în compania celui care relatează în text, vorbește pe un ton blazat și este preocupat de tot felul de subiecte, de la banalitățile cotidiene, pînă la meditații filozofice și etice (se precizează chiar natura acestora!), citîndu-se, de pildă, numele lui Seneca (nu e prima oară), lungile dezbateri despre Platon, „frumoasele principii ale lui Aristot” și se aduce pentru prima oară în discuție numele lui Lucrețiu, interesînd probabil în acest context pesimismul existențial, dar și încrederea acestuia în ratio: „Așa am ajuns la filozofie la etică / am discutat despre Seneca despre Lucrețiu / am dezbătut pe larg frumoasele 91 Idem, 8. Cîteva lămuriri. Întîlniri de o secundă, în op. cit., p. 15. 92 Idem, Orașul cu un singur locuitor. Continuare. Întîmplări cu Leukodemos, I, în op. cit., p. 19. 414 principii ale lui Aristot / cu ochii umeziți și sufletele tremu-rînde / l-am dezbătut zile în șir pe nefericitul Platon”.93 Întîmplările cu Leukodemos, adică dialoguri prezentate pe tonul cel mai firesc al companiei dintre doi prieteni, oferă o bună ocazie de a fantaza încă o dată, în spațiul vid al „orașului”, pe tema reperelor etice și estetice deja cunoscute și de a „pune în scenă” colocviul meditativ ca proiecție ideală a fantasmelor singurătății, introducînd tot acum în formula versului tonul familiar, tandru, impregnat de un ton grav, dar presărat ici colo cu discrete note amuzante. Astfel, în partea a V-a, dezbaterea amicală ajunge să constate decăderi multiple în lumea spiritului ca și în alte domenii ale existenței, ducînd la scufundarea lentă a orașului chiar sub ochii celor doi interlocutori, scufundare care o anunță pe aceea plină de consecințe din capodopera de mai tîrziu, Corabia. În secvența a III-a, Leukodemos, jumătatea ideală, o provoacă la luptă pe cealaltă, confirmîndu-se astfel supoziția că lupta cu orașul e în fond o luptă interioară, regizată după tiparul celor dintre eroii de basm. Natura scindată a perso-najului-narator pune față în față doi combatanți redutabili: partea cea mai autentică și răzvrătită și cea pasivă, mai repliată în sine și mai conformistă. Cele două se confruntă în registrul discursului teatral (strofa a II-a) și, respectiv, al retoricii basmului (ultima strofă): îmi spune: bestie, luptă cu mine // eu încerc să fantazez / îi spun este cu siguranță o eroare / eu sînt vilegiaturist eu am și o insignă / de pompier amator și în general / îmi plac piesele unui oarecare Shakespeare / acolo în două trei ore / totul revine la normal // [.] / dar el își smulge coiful și platoșa / și jambierele și-și aruncă scutul și-și / frînge lancea și vine la mine / cu 93 Idem, Orașul cu un singur locuitor. Continuare. Întîmplări cu Leukodemos, II, în op. cit., p. 21. 415 pieptul gol și cu brațele goale / și-mi spune iată / luptă cu mine / pînă cînd nu se luminează de ziuă.94 Poemele al IV-lea și al VI-lea înregistrează sfîrșitul iluziei. Primul - iluzia eliberării de solitudinea absolută, ultimul - pe cea a existenței concrete a lui Leukodemos, alter egoul fratern, salvator. Discursul din cel din urmă ia forma unei scrisori afectuoase și nostalgice, „singura scrisoare din lume / trimisă unui kîine”. Imposibilitatea dublului prelungește astfel criza insularității, ce rămîne irezolvabilă: dar și tu, bunule prieten, nu erai decît o iluzie / [...] // iar dacă traversam vreo gară pustie / tu erai uriașa oglindă / care se prăbușea tocmai atunci / în sala de așteptare // [.] / erau vremuri frumoase, fericitule, / ori de cîte ori ajungeam pînă la țărm / tu erai corabia / care tocmai atunci a plecat.95 Nici scurta poveste de dragoste cu „preafrumoasa Makta”, cu care se încheie primul ciclu din Orașul., nu modifică fundamental coordonatele utopiei negre. La momentul în care poetul începe să-o depene, iubita a devenit o amintire tandră: „Vreau să vă povestesc totuși cîteva întîmplări minunate / cu preafrumoasa Makta / moartă anul trecut, de prea multă liniște, în parcul municipal”.96 Iar în al patrulea poem, cuplul intră în criză din cauza vacuității și a pustietății așa-zis cosmice în care se găsește în „orașul”-univers. Singurătatea este atît de radicală încît riscă să epuizeze seva vitală a unicilor locuitori. Cele cinci piese ale micului canțonier sînt fermecătoare poeme de dragoste, esențialmente narative, cu tonalități pro- 94 Idem, Orașul cu un singur locuitor. Continuare. Întîmplări cu Leukodemos, III, în op. cit., p. 22. 95 Idem, Orașul cu un singur locuitor. Continuare. Întîmplări cu Leukodemos, VI, în op. cit., p. 25. 96 Idem, Apariția Maktei. Cîteva întîmplări cu preafrumoasa Makta, I, în op. cit., p. 26. 416 zaice marcate și limbaj degajat, infuzat de situații comice, fantaste, mimînd din nou o ingenuitate simpatică, bufă, din partea partenerului masculin. Unele scene, dinamice, de balet mecanic, par decupate din filme de desene animate și pigmentate cu cîte un amănunt absurd, care amuză prin doza de surpriză pe care-o conține. Cu toate acestea, densitatea lirică, emoția sînt palpabile, fără să lase loc exprimării directe a sentimentului, ci optîndu-se pentru „travestirea” lui în coregrafii grațioase. Atmosfera debordează de acea stranietate fermecătoare, prezentă la orice pas în poemele lui Vișniec, alături de recuzita existenței banale și de firescul ușor recognoscibil, combinație care-l atrage pe cititor să urmărească cu toată curiozitatea mica epopee sentimentală din ostila urbe, surprins de ușurința cu care cele două ordini de realitate se succed și îmbină. Pe Makta am cunoscut-o în modul cel mai obișnuit cu putință / era dimineață și orașul / aluneca tăcut pe șenilele sale / obosit și îndurerat de moartea unui canar / eu ieșisem să cumpăr flori pentru eroii eliberatori / cînd Makta s-a repezit la mine și mi-a spus: «nu cumva ai la tine un măr subțire, transparent, / un măr frumos și 97 simplu vreau să spun / un măr cu adevărat indivizibil?».97 Aerul mereu trăsnit, așa-zicînd „deviat” al întîmplărilor amintește întrucîtva de fantezia prodigioasă a prozei lui Ștefan Agopian și de narativitatea subtil prozaică a poeziei lui Mircea Ivănescu, unde banalul se topește într-un halou meditativ și livresc, plin de mister și ironie. Farsa și sensurile grave coexistă, așa cum o demonstrează simbolul mărului (adică al iubirii perfecte), deturnat ironic și strecurat în text ca din întîmplare. În Fanteziile unui măr din ciclul următor, Makta apare drept „singura mea imagine despre 97 Idem. 417 sublim” și, într-adevăr, peste întreaga poveste plutește senzația imponderabilului și prospețimea miraculoasă a gesturilor inaugurale, de început de lume: ne-am amintit încet de primele ploi și de prima / dimineață a lumii / treceam prin aer ca printr-o linie subțiere / iar seara ne deschideam palmele și contemplam / stropii de apă / acolo, în interiorul lor / materia se transforma atît de încet în spirit / încît se lăsa urmărită pe larg.98 În acest subciclu intens vizual care, grație narativității extinse și stilului prozaic, se derulează concomitent ca tramă de roman și ca scenariu de film, iar, dacă ținem cont și de retorica teatrală a discursurilor, și ca reprezentație de teatru, în poemul al doilea îndrăgostitul are în voce inflexiunile și știința elocinței unui Rică Venturiano. Tonul comic-pedant, excesiv de formal, discursul clișeizat, expresivitatea corporală și costumația par cele potrivite pentru recitarea unui astfel de rol: Într-una din zile am urcat la mansarda ei / cu flori în mînă și cu jobenul ridicat / am bătut delicat tremurător o dată de două ori / mi-a deschis chiar ea preafrumoasa Makta și atunci / i-am spus răspicat domnișoară ne-am cunoscut / acum trei zile în Piața Euforiei / drept care mă simt dator să vă invit la dans.99 Dar și partenera are capacități histrionice incontestabile, motivîndu-și refuzul și amînarea rendez-vous-ului pentru ziua următoare printr-o tiradă savant construită după reguli retorice precise. Ea îi expune într-o bufonerie șăgalnic-absurdă, cu tente melodramatice care stimulează hedonismul lecturii, probleme planetare de maximă importanță, altele 98 Idem, Apariția Maktei. Cîteva întîmplări cu preafrumoasa Makta, IV, în op. cit., p. 30. 99 Idem, Apariția Maktei. Cîteva întîmplări cu preafrumoasa Makta, II, în op. cit., p. 27. 418 strict subiective și unele pur fanteziste, înșiruite într-un crescendo, care - se deduce - ar împiedica-o să dea curs imediat galantei invitații: o, tinere, mi-a răspuns Makta zîmbind / ești destul de amabil dar iată chiar astăzi / am aflat că materia dispare discret din univers / și tristețea m-a cuprins cumva profund și ireversibil / pe lîngă toate acestea undeva pe o insulă pustie / un cîine a înnebunit în fața unui os / și acum latră îndurerat prin memoria mea / pînă și principiile motorului cu reacție / mi se par astăzi mult mai puțin romantice / de aceea îți zic vino mîine.100 În acest remarcabil duet, mecanismele retorice și histrio-nismul superior al personajelor dau loc unui spectacol teatral strălucitor sub aspectul invenției, unde poeticitatea e filtrată prin mijloace pur scenice, ilustrînd ceea ce Alex Ștefănescu a numit în poezia lui Vișniec „comic de situație”.101 Dar cred că în asemenea contexte se poate vorbi și de un comic de limbaj. În fine, pentru a se sustrage dereglării cosmice și anomaliilor de tot felul ce vor duce la extincția „orașului”, poetul-personaj îi propune Maktei soluția livrescă de a fugi împreună într-o bibliotecă, un spațiu securizant, deci, care să-i salveze de lumea exterioară. Cartea din care vor citi, singura existentă, nu are un autor sau un titlu recognoscibil, nu este nici Cartea, ci departe de pretenția ca ar revela secretele universului sau alte semnificații capitale, aceasta pare un tratat - surprinzător totuși - „despre viața misterioasă a castanilor”!102 Intertextualității i se rezervă pînă aici un rol minor în volum, în favoarea fanteziei imaginative. 100 Idem. 101 Alex Ștefănescu, „Matei Vișniec la o nouă lectură”, în Matei Vișniec, Orașul cu un singur locuitor [antologie], p. 227. 102 Matei Vișniec, Apariția Maktei. Cîteva întîmplări cu preafrumoasa Makta, III, în Orașul cu un singur locuitor [volum], p. 29. 419 Din ciclul al doilea, se rețin la lectură trei direcții tematice principale, dintre care primele două predomină din punct de vedere cantitativ: poeme intertextuale, poeme cu mesaj etic-politic, dintre care majoritatea conțin și aluzii inter-textuale, și metapoeme. Înainte de a le comenta, remarc tendința spre deschiderea orizontului centripet al „orașului” către alte lumi potențiale, exprimată la modul ipotetic, condițional-optativ trecut, căci în acest stadiu al antiutopiei, prezentul aspirației se vede deja compromis de-o amară luciditate. Personajul-narator are inițiativa de a construi o gară, ceea ce îl împinge să fantazeze despre oraș ca spațiu ideal de tranzit și ca punct nodal către toate direcțiile posibile: „chiar acolo în mijlocul arborelui urma / să ridic o uriașă sală de așteptare [.] // și fiecare stradă ar fi fost un peron lung / și tăcut și de la fiecare fereastră a orașului / s-ar fi cumpărat bilete pentru toate direcțiile”.103 Trei dintre poemele intertextuale vin să anticipeze constelația de motive prezente mai tîrziu în volumul de „module” teatrale Theâtre decompose ou l'homme-poubelle (1992). De pildă, mașina de curățat orașul, descrisă în versuri, o amintește pe cea mult mai funestă, din textul dramaturgic Le depanneur,104 unde vehiculul sorta, aduna și îngropa morții de pe cîmpul de bătălie. Ambele invită cititorul să mediteze la tema aplatizării gîndirii și a spălării creierelor ca formă generică a prăbușirii în neantul rutinei, avînd ca revers deresponsabilizarea etică a individului în societatea actuală, temă ce traversează întreaga operă a lui Matei Vișniec. Traian T. Coșovei dedicase și el un splendid poem unei astfel de mașini infernale, apăsînd pe alte nuanțe de sens. (Amintesc în treacăt că motivul spălării creierelor este dezvoltat în aceeași culegere de texte pentru scenă în alte trei „module”). 103 Idem, Istoria căii ferate, în op. cit., p. 60. 104 Matei Visniec, Le depanneur, în Theâtre decompose ou l'homme-poubelle, pp. 17-19. 420 De asemenea, embleme ale agresiunii sistematice împotriva umanului și a naturalului, reprezentate de animale rapace, devoratoare, precum cel din Descărnarea,105 își fac apariția și-n mini-piesa Voix dans le noir I din Theâtre decompose...106 În fine, paradisul iluzoriu din interiorul unui măr, în care protagonistul-narator trăiește fantasmatic o vreme, descoperind că perfecțiunea nu se află totuși acolo, va fi inspirat motivele doar în parte comune din „modulul” L 'homme a la pomme107 inclus în același volum dramatic. Este interesant de remarcat că în nici unul dintre aceste texte poetice ce pot fi citite fiecare în paralel cu un altul, autorul nu se limitează niciodată la simpla transpunere în textură scenică, modificarea operîndu-se întotdeauna și în planul semnificațiilor. Din aceste considerente, „intertextualitatea restrînsă” practicată de Vișniec este cu atît mai interesantă, cu cît modulările implică în realitate toate palierele unei opere, autorul dovedind că manipulează o artă redutabilă a nuanțării și a modelării temelor cardinale din propria operă. Iată analizat mai pe larg un context în care intertextua-litatea propriu-zisă a produs mai multe rescrieri. Respectivele ocurențe - sursa și textele, să le numim, de seconde main - intră și aici sub incidența „intertextualității restrînse”. E vorba despre poemul Era o zi ploioasă, domnule jude-cător,108 care presupune o lectură în oglindă cu romanul Domnul K. eliberat.109 Ambele se referă la personajul kaf- 105 Matei Vișniec, Descărnarea, în Orașul cu un singur locuitor [volum], p. 48. 106 Matei Visniec, Voix dans le noir I, în Theâtre decompose ou l'homme-poubelle, pp. 43-46. 107 Idem, L'homme a la pomme, în op. cit., pp. 39-41. 108 Matei Vișniec, Era o zi ploioasă, domnule judecător, în Orașul cu un singur locuitor [volum], p. 72. 109 Idem, Domnul K. eliberat, cu o introducere a autorului, Cartea Românească, București, 2010. 421 kian Joseph K., care migrează și într-un al doilea poem de Vișniec. Iată că și Domnul K. atrage o constelație inter-textuală în jurul său. Prin urmare, autorul a selectat un motiv unic, ca apoi să-l extindă de la poem(e) pe spațiul unui roman întreg. Este un caz extrem de rescriere, dacă evaluăm dimensiunile pe care le comportă „amplificarea textului”, situație care o repetă și depășește în ordine cantitativă pe cea a dezvoltării toposului „orașului cu un singur locuitor”, discutată anterior.110 Se vădește încă o dată că numeroase texte în versuri - dialoguri sau monologuri lirice - conțineau in nuce, grație formei lor adresate unei asistențe, schițe și subiecte pentru piese de teatru mai ample. Era o zi... e un discurs direct adresat judecătorului, o depoziție a inculpatului care mărturisește completului șocul descoperirii libertății, stare total necunoscută aceluiași personaj înainte de a comite o crimă absurdă. Prin urmare, acesta încearcă să explice cutremurul interior suferit și, în consecință, culpa, prin faptul de a nu fi știut în ce mod să se prevaleze de propria libertate. Sînt foarte utile precizările lui M. Vișniec din nota introductivă la roman, început în 1988 și continuat după evenimentele din 1989, clarificări care pot funcționa ca o grilă de interpretare și pentru poem. E interesant că în opera în proză autorul optează ironic pentru inversarea literelor din numele personajului, care din Joseph K., eponim în poem cu cel kafkian, devine Kosef J. Schimbarea reflectă, la nivel tematic, răsturnarea situației față de contextul așa-zis „sursă”, unde trauma fusese provocată de șocul privării arbitrare de libertate. Rescrierea insti- 110 Gerard Genette, Palimpsestes. La litterature au second degre, pp. 306-313. Procedeul „amplificării” implică atît o „extindere tematică” (fr. extension thematique) cît și una de tip stilistic (fr. expansion stylistique), care conduc la o dezvoltare a textului provenind din sinteza celor două modalități. 422 tuie o „parodie serioasă” a modelului.111 Intertextualitatea se manifestă multiplu și în contrast creator față de textul luat ca termen de comparație. În fine, protagonistul reapare în volumul de versuri ulterior, în poemul Din viața domnului K.112 Acolo e o figură banală, angrenată într-un scenariu de gesturi cît se poate de comune ce acoperă arcul temporal cotidian, de la momentul trezirii pînă la întoarcerea de la slujbă. În 111 Ca și Gerard Genette, Linda Hutcheon admite posibilitatea existenței unei așa-zise „parodii serioase”, considerînd că efectul comic nu este indispensabil pentru ca parodia să poată fi identificabilă. Dar ironia nu poate lipsi din mecanismul parodiei, procedeu care se naște tocmai din repetiția (reluarea) ironică. Cf. Linda Hutcheon, „Ironie et parodie: strategie et structure”, trad. din lb. engleză de Philippe Hamon, în Poetique, nr. 36, noiembrie 1978, pp. 472-473: „L’ironie et la parodie [...] operent toutes deux sur deux niveaux, un niveau de surface primaire en premier plan, un niveau secondaire et implicite en second plan. Ce dernier niveau, dans les deux cas, tire sa signification du contexte dans lequel il se trouve. La signification ultime du texte ironique ou parodique reside dans la superposition des deux niveaux, dans une sorte de double exposition (au sens photographique du terme) textuelle”. Despre funcția ironiei ca mijloc de interconexiune cu parodia cf. și idem, A Theory of Parody: the Teaching of XXth Century Art Forms, Methuen, New York, 1985. Despre aceeași relație autoarea precizează în introducerea la studiul său ulterior, Irony's Edge: The Theory and Politics of Irony, Routledge, London-New York, 1994, pp. 1-8: 3-4: „I had figured out, even to my own satisfaction, how irony worked in parody, partly because my earlier modeling of their interrelations at that time was in terms of microcosm to macrocosm: irony seemed to me to be structured as a miniature (semantic) version of parody’s (textual) doubling”. În introducerea menționată anterior autoarea specifică, în descendență bahtiniană, că „«scena» ironiei este scena socială și politică” (p. 4). 112 Matei Vișniec, Din viața domnului K., în Înțeleptul la ora de ceai, p. 86. 423 ultimele două versuri, absurdul apare îndulcit de aerul ludic, copilăresc. Situația de „poveste pentru copii” decredibili-zează tragismul sugerat de final, transformîndu-l în efect comic și ludic. Iată, prin urmare, două transformări operate de Vișniec cu intenții diferite în raport cu pattern-ul din Kafka, ajungînd la rezultate diametral opuse, cu alte cuvinte, la două modalități parodice divergente. Dar, corespondențele intertextuale nu se opresc într-un așa-zis triunghi, ci ipotetica figură geometrică are în acest context și o latură mai puțin vizibilă care, privită cu atenție, face posibilă imaginea cvartetului. E vorba despre O meditație, inclus tot în ciclul secund al Orașului cu un singur locuitor, care se prezintă ca monolog la persoana I, unde protagonistul își rezumă în registru marcat prozaic viața personală, invadată de mecanica implacabilă a acelorași acte cotidiene infinit repetate. Datele anagrafice, inserate în text, împreună cu schema de curriculum vitae în formulă neconvențională, propun un poem „biografist” despre individul mediu, resemnat în condiția lui, una pe care, în fond, o consideră satisfăcătoare. Acesta își începe ziua identic cu personajul liric înfățișat însă la persoana a III-a în poemul Din viața domnului K.: se trezește la ora șase și își prăjește banal două ouă etc. Dacă în primul sînt omise informații privitoare la ocupația și familia protagonistului, la vîrsta și opinia lui despre propria existență, în O meditație aceste completări configurează mai ferm biografia unui „om fără însușiri”, „erou” potențial într-o piesă de teatru sau într-un roman: La ora șase obișnuiesc să mă trezesc / de unul singur îmi aprind aragazul / și-mi fac la repezeală două ouă prăjite / beau un ceai pregătit de aseară și / în geanta mea de fiecare zi / îmi pun trei felii de pîine și două bucăți de salam // așa se scurge viața mea: sînt funcționar / la o fabrică de jucării // [...] / în fiecare zi mă întorc acasă / după ora 15 mă așez la masă / cu soția mea și cu 424 cele trei fetițe / pe care nu le prea înțeleg // vreau să spun că am 46 de ani / și cred că voi mai trăi încă 20 / este adevărat că viața pe care o duc pare / total imbecilă / dar nu mă plîng de nimic.113 Astfel, cvartetul Domnilor K. apare complet pe scena poeziei lui Matei Vișniec. Diversele „întrupări” ale lui Joseph K. în opera scriitorului optzecist sînt motivate de faptul că acesta este un personaj emblematic pentru tipul de viziune pe care poetul însuși o afișează asupra protagonistului liric din poetica sa optzecistă, un individ condamnat să fie singurul locuitor dintr-un univers-oraș sufocant. Extinzînd, vom afirma că Vișniec este un autor din familia scriitorilor kafkieni, fascinați de imaginarul absurdului și angoasei existențiale, creatori fantaști care-și proiectează viziunile despre lumi monstruoase, aberante, în scenarii parabolice și fantastice. Prin urmare, se poate formula următoarea concluzie: în triunghiul intertextual din viziunea „orașului cu un singur locuitor”, scena de joc a volumului, se înscrie un interesant cvartet de Domni K., dacă adăugăm romanul, plus modulul teatral. În alte contexte, referința intertextuală poate fi un pretext în jurul căruia se generează o atmosferă potrivită cu conținutul cultural respectiv. Acesta este mecanismul care stă la baza scenariului din Starea vremii în dimineața în care Pyta-gora și-a elaborat celebra teoremă. E aproape o demonstrație didactică despre modul în care poetul își delimitează un perimetru tematic în care să fantazeze apoi liber. Simetria și proporția perfecte din teoremă ar fi fost influențate - potrivit figurației de pe scena poemului - de dispunerea armonioasă, geometrică, a materiei din ziua în care filozoful și-a conceput arhicunoscuta definiție matematică: „în spațiu se legănau imense cuburi de aer / iar linia orizontului se înroșise de 113 Idem, O meditație, în op. cit., p. 66. 425 așteptare // [...] / toate aceste condiții fiind întrunite / Pytagora și-a elaborat celebra teoremă”.114 Cît despre filonul politic dezvoltat pe schema metapoe-mului, în Șarpele orașului, personajul-poet din Orașul Euforia meditează sarcastic la complicitatea mai mult sau mai puțin voluntară a artistului cu puterea. Poetul se autodenunță aici în ipostaza de privitor pasiv, care consimte tăcut la spectacolul feroce al crimei repetate cotidian, pasivitate voluntar exagerată în text, care nu-l absolvă pe protagonist de nevroza remușcării. Tema, de imediată actualitate în anii ’80, revine în toate cărțile de poezie ale autorului, în gradații variabile, de la discursul aluziv, oblic, la mesajul direct, penetrant. Chiar și cînd nu depășește vălul parabolei, repetarea insistentă sfîrșește prin a scoate în relief tema, semnalînd-o tot mai clar atenției cititorului. „Travestiul scenic” lasă aici spațiu suficient ca sub mască să poată fi recunoscut sensul doar parțial „deghizat”: dar eu nu, eu / sînt un degenerat / eu în loc să fiu cu locuitorul euforic sub ghilotină / eu aplaud totul dintre pernele de pluș / și scriu încrezut și înrăit / despre importantul eveniment / îmi public poemul în cele mai serioase / reviste / și cu banii pe care-i adun / mă îmbăt groaznic în camera mea / nevăzut de nimeni.115 Tot în decorul curții regale și în sfera evenimențială respectivă evoluează „trama” din Decapitarea. În alt exercițiu metatextual, Socrate figurează ca posibil „apărător” al personajului-narator, care fantazează la timpul viitor despre un gest ireverent, inacceptabil, care ar putea atrage asupra sa condamnarea regelui. Mica poveste e imaginată ludic, poetul încarnînd ingenuitatea ștrengărească a unui copil incapabil 114 Idem, Starea vremii în dimineața în care Pytagora și-a elaborat celebra teoremă, în op. cit., p. 70. 115 Idem, Șarpele orașului, în op. cit., p. 44. 426 să prevină consecințele isprăvii lui.116 Lanțul intertextual include, deci, la un nivel mai profund și veriga dialogului platonician Apărarea lui Socrate, ceea ce adaugă doar aparent un grad în plus de dificultate în receptarea mesajului, fără să-i compromită, în realitate, semnificația, întrucît discursul poetic este astfel articulat încît să permită înțelegerea sensului global chiar în absența contextului livresc. Poezia propune deci o lectură stratificată. „Naratorul” din versuri participă la o Audiență la regele Priam, fiind singurul pe care tiranul nu-l pedepsește pentru adevărurile incomode dezvăluite cu nonșalanță despre prostul mers al cetății. Din contră, pare dispus să accepte negocierea. Regia scenică a poemului punctează o altă temă comună imaginarului mai multor scriitori români din acea perioadă, printre care și cei ai literaturii exilului, ca de pildă Bujor Nedelcovici: redutabila putere simbolică a scriitorului care înfruntă puterea abuzivă a dictaturii, repurtînd victorii mai mari sau mai modeste împotriva ei. Se remarcă forma dramatizată a discursului, gata deja să fie montat pe-o scenă, ca și opțiunea așa-zis regizorală a autorului de a distribui în text pe cineva care spune „eu”. Vișniec mizează pe faptul că astfel devine greu de sesizat diferența - dacă chiar există -între prezența sa ca actant în „piesă” și cea a unui alter ego: eu mi-am șters sudoarea de pe ceafă / și am făcut un pas înainte majestate în oraș / soldații își fac de cap totul merge de-a- ndoaselea / cred că povestea asta trebuie terminată cît mai / repede / Priam tuși aduse două cafele îmi întinse / un scaun păi să mai vedem / păi să mai discutăm.117 Atmosfera apăsătoare a unei lumi pe punctul de a fi strivită de Zece mii de picioare de uriaș e descrisă în cheie 116 Idem, Fuga în oraș, în op. cit., p. 46. 117 Idem, Audiență la regele Priam, în op. cit., p. 58. 427 politică. În ciuda simplității împrumutate din tramele de povești pentru copii, riscul interpretărilor alternative nu există: de la fiecare fereastră se văd / cîte zece mii de picioare de uriaș / fiecare copil fiecare învățătoare / au în inima lor cîte zece mii de picioare de uriaș // prin grădina mea trec în fiecare zi / cîte zece mii de picioare de uriaș / și chiar acum / se face liniște în aer / undeva zece mii de picioare / se tîrăsc prin zapada inițială se apropie încet.118 Astfel că „lupta cu orașul”, începută deja din primul volum, continuă în acest ciclu eponim și în poemul cu același titlu, cu devorarea reciprocă între personajul alter ego și trecători, în rama unei povești narate la persoana a treia. Treptat, lupta cu spectralitatea urbei - incluzînd aici mai multe aspecte analizate pînă în prezent și inclusiv pe cele etic-politice - se mută din lumea din text în cea despre text. Ca și performance-ul din teatru (și în general din teatrul postmodern), cel literar își comunică contingența. Revenind la afirmațiile lui Benamou, rezumate în primele paragrafe ale acestei cărți, respectiv la binomul „prezență și joc”, constatăm împreună cu Steven Connor - care a tratat și el subiectul - că tocmai natura vulnerabilă a temporalității de tip postmodern face perpetuu transformabilă și precară ideea de prezență, împiedicînd coagularea formelor. Autorul își ilustrează teoria recurgînd la opera dramatică a lui Richard Foreman, obsedată de „mobilitatea neîntreruptă a subiectului, scopului, perspectivei”, proces care „secretă” încontinuu apariția semnificației.119 Observația este pertinentă și pentru înțelegerea poeziei postmoderne, pentru care același Connor consideră adecvată metafora „periplului”.120 118 Idem, Zece mii de picioare de uriaș, în op. cit., p. 61. 119 Steven Connor, Cultura postmodernă. O introducere în teoriile contemporane, pp. 191-192. 120 Ibid., pp. 162-163. 428 Fluxul contingent al temporalității din poem apare astfel conotat de imaginea hărții care „proiectează etapele unei călătorii în succesiunea acestora pentru călător”, formînd o narațiune, la rîndul ei, „temporală”, mai degrabă decît o secvență vizuală conținînd simultan toate punctele parcursului. Iată cum la Matei Vișniec, progresia poemului datorată unei „mecanici” precise - grație căreia declanșarea fiecărui resort îl activează prompt pe următorul și, pe de altă parte, antrenînd întoarcerea finalului asupra textului - vine să modifice radical orizontul de așteptare al cititorului, oferind una dintre numeroasele mostre ale „prezenței” postmoderne ca proces, într-o operă permanent pe punctul de a se transforma în altceva. Titlul Dante. O coborîre în infern trimite intertex-tual la călătoria de cunoaștere cu sens inițiatic, care i-a adus poetului revelația ultimă, deschizîndu-i accesul spre secretele divinității. La Vișniec, în locul explorării ascensionale, este vorba, în schimb, de o fugă extenuantă pe orizontală a protagonistului, în condiții care-i îngreunează infinit efortul, un alt obstacol implacabil fiind timpul. Situația unei „fugi prin iarbă” ridicole, cinic-parodice, în alternativă la călătoria dantescă, este completată printr-o simetrie de tip intertextual de compania viermelui, personaj recurent în primele volume ale autorului, care pare a fi călăuza poetului, „alesul”, prin tărîmul infernal, sau, potrivit versurilor, „cel care îmi povestește / despre mine, despre tine, despre civilizația / contemporană”. De fapt, o anti-călăuză, întrucît călătorul-narator îl consideră „dușmanul meu”, „disprețuitorul”, neevitînd nici calificativul sarcastic „vierme împuțit”.121 Aluzia la modelul italian este justificată de faptul că Dante însuși și-a compus capodopera - despre o călătorie inițiatică 121 Matei Vișniec, Dante. O coborîre în infern, în Orașul cu un singur locuitor, p. 57. 429 investită cu sensuri absolute - în stil narativ, constelînd-o cu dialoguri construite în ramă dramatică, dar convocînd în text numeroase personaje ilustre (pe Virgiliu-călăuza desăvîrșită, înțelepți și poeți ai Antichității, pe Ulise etc.). Vișniec deconstruiește complet relația călăuză-discipol din Divina Commedia, alegînd registrul apăsat depreciativ, iar în versul inițial din ultima strofă, „m-am săturat de parabole, vierme împuțit”, pare a-și nega propria formulă poetică, făcînd indirect aluzie la una nouă, poate chiar cea prezentă deja în ciclul căruia îi aparține poemul, eliberată de constrîngeri formale și care lărgește generos orizonturile cărții la alte personaje și „întîmplări”. Întrebarea din strofa finală mută încă o dată sensurile din Dante. O coborîre în infern, făcînd în mod paradoxal din creatura disprețuită un alter ego. Intertextualitatea se suprapune metatextualității, pe fundalul unei experiențe de cunoaștere și de maturitate existențială și artistică, la finalul căreia poetul ajunge să-și fie propriul dușman: „alergătorule prin iarbă, ce te-ai face dacă / ai avea șase oglinzi la picioare și / o oglindă în cerul gurii și alta / la apusul soarelui cînd rămîi singur?”.122 Încheie ciclul splendidul performance poetic Despre cum se va sfîrși această poezie, comentat în capitolul introductiv, ca și Lupta cu orașul. Ele fac legătura între lumea din text și lumea despre text și anunță nucleul tematic din ultimul grupaj de versuri. În plan formal, deja din primul volum își făcuseră simțită prezența stilul dialogic, conversațional, narativitatea prozaică și pseudo-epicul ca ramă a textului. În al doilea, aceste atribute se extind pe zone tot mai ample, găsindu-se un echilibru ideal între „precizia viziunii și fantezia eliberată, spontană”,123 iar ciclul final, Descrierea poemului, așa cum anticipam, va 122 123 Idem. Ion Bogdan Lefter, Flashback 1985. Începuturile „noii poezii”, p. 395. 430 conduce „lumea deja cunoscută către propriul ei mecanism generator”,124 într-un lung performance poetic fascinant, de intertextualitate îngemănată cu metatextualitatea. Sînt mai multe elementele care permit gruparea tuturor pieselor din ciclul final, Descrierea poemului, într-un perfor-mance unic, pe baza continuității „paratactice”, în primul rînd de ordin tematic. Dovada cea mai concludentă că lucrurile stau astfel există în al doilea text, care reia la început primul distih din cel anterior: „Despre cum îmi scriu poemele / în lungi după-amieze de toamnă”. Un alt semn de continuitate apare în ideea scrisului ca luptă reiterată cu poemul, limbajul și lumea exterioară, motive relansate pe parcursul ciclului. Ca și experiența etică, cea metapoetică se profilează ca parcurs de cunoaștere și inițiere, iar importanța ei se exprimă în intensitatea emotivă așa-zicînd „palpabilă” în fiecare vers al ciclului. După ce a explorat universul din text în ciclurile anterioare, acesta este privit din exterior, din „cabina de regie” a poeziei. Unghiul de observație e atotcuprinzător, căci pentru Matei Vișniec, ca de pildă, pentru Mircea Cărtărescu, literatura reprezintă o experiență existențială completă, care implică totalitatea vizibilului și cognoscibilului: Despre cum îmi scriu poemele / în lungi după-amieze de toamnă / aș fi vrut să vă povestesc cîte ceva // despre singurătatea mărului tăiat în două / și despre încercările lui de a renaște // [...] / despre începutul înjumătățirii și începutul / singurătății mai adînci decît un ochean [...] // despre coafura și fardul, manichiura / și colierul doamnei, învăluită în parfum / și în speranțe, vai bătrîna doamnă // [...] / despre lancea eroului liberator.125 124 Ibid., p. 396. 125 Matei Vișniec, Descrierea poemului, I, în Orașul cu un singur locuitor, p. 81. 431 Textul al doilea începe cu o imagine caricaturală, șarjată, despre „chinurile facerii” poeziei, și continuă cu o parodie sarcastică a motivului crucificării, care ascunde în subtext ideea agresiunii sadice a orașului („scena” spre care privim și-n acest ciclu) împotriva poetului, devenit inamicul de moarte al locuitorilor acestuia. Tensiunea lirică atinge cote foarte ridicate. Alături de alte lecturi, este posibilă și cea în sens politic: scriu despre cei care mă pîndesc prin ocheanele de mine șlefuite / [...] / despre cei care hohotesc în somn visîndu-mă / mort și sfîșiat de cele patru himere ale orașului / ori bătut în cuie la poarta orașului alături / de acele semne prin care automobiliștii / sînt anunțați că trebuie să moară.126 Lupta cu poemul a înlocuit-o în al treilea text pe cea cu orașul, iar primul începe să se comporte ca un mecanism infernal care se autogenerează tinzînd să devoreze lumea reală, ca apoi să să-și întoarcă ferocitatea asupra lui însuși. Poetul pare a se teme de tendința autoreferențială a scriiturii sale, pe care încearcă s-o limiteze. Este aici și o critică subtilă a ideii de autoreferențialitate textuală, dar mai degrabă a accepției moderniste a conceptului, care în era postmodernă își schimbă țintele și se concentrează mai mult asupra manipulării precise, la vedere, și a stăpînirii mecanismelor de producere a literaturii. Încleștarea se accentuează în secvența următoare, a patra, unde forța destructivă a poemului pare să copleșească pînă și rezistența celui care-l compune de a nu se lăsa fagocitat de text. Scrisul devine un blestem, o infirmitate: „mîna mea arsă pînă la încheietură / mă ascultă tot mai puțin / din topirea ei pe această pagină renaște / un animal autonom și orgo- 126 Idem, Descrierea poemului, II, în op. cit., p. 82. 432 lios”.127 În „piesa” a cincea, consecința cea mai importantă este sintetizată în verdictul din versurile finale, rostit cam la jumătatea „parcursului”: „iar în masa mea cineva a înfipt o spadă uriașă / pe care scrie lupta cu poetul este inutilă / inutilă, inutilă, mă auziți?”.128 Textul poate mistui în propriu-i mecanism canibalic orașul întreg, cum aflăm din secvența a șasea. Fantezia imagistică investită în acest tablou și-n următorul amintește de grotescul damnaților din pînzele lui Bosch. În partea a VIII-a, pe un ton volubil, ironic, poetul introduce o idee comună întregii generații ’80: emoția în fața unui obiect poetic (fie că e loc comun, ca în cazul de față, sau aspect inedit) este un efect de realitate și nu atît de frecvent expresia unui sentiment „inocent”. Prin urmare, conștiința critică a poetului optzecist transferă realitatea în versuri prin expunerea directă a mijloacelor și mecanismelor textuale pe care le pune în mișcare, urmînd o ars combinatoria abil stăpînită: „O, luna doamne, / de cînd nu s-a mai scris un poem sincer / despre lună și atunci îmi vin dintr-o dată / în minte subiectul, acțiunea, urma prăpastiei în carne, / conflictul, personajele principale, / Seneca și compilatorii Calpurnius și Macabeus, elementele stilistice și formale”.129 Brainstorming-ul filologic la care se face aluzie ar fi însă util pentru un roman! Aluzia culturală care-i alătură pe Seneca și pe Calpurnius s-ar putea referi la panegiricul Laus Pisonis compus în sec. I, d. Chr., în onoarea lui Gaius Calpurnius, consul din puternica familie Piso, care a organizat o conjurație contra lui Nero, în urma căreia împăratul a găsit pretextul de a cere eliminarea filozofului. Calpurnius Siculus este însă și numele unuia dintre compilatorii operei, autorul rămînînd necunoscut. În al doilea rînd, textul laudativ oferă un cadru despre viața literaților epocii și despre 127 Idem, Descrierea poemului, IV, în op. cit., p. 85. 128 Idem, Descrierea poemului, V, în op. cit., p. 87. 129 Idem, Descrierea poemului, VIII, în op. cit., p. 92. 433 casa lui Piso ca templu al culturii, cînd, la începutul principatului lui Nero, producția literară reînflorește sub impulsul lui Seneca (un fel de Mecena) și al împăratului însuși. Contextul celor trei personaje citate de Vișniec exprimă deci nu doar aspecte literare, ci și extraliterare, adică politice, din epoca lui Seneca. În continuare, personajul-narator, un poet, constată cu ironie că, după lungi și complicate tentative de la care aștepta epifania cuvîntului, versurile pe care le aude în jurul său, odată așezat să scrie, sînt, de fapt, ... ale lui Eminescu. Autorul post-modern ia act cu detașare de presiunea celui mai ilustru model din literatura națională și de cea a orizontului de așteptare creat în mod inconștient de acesta în imaginarul cititorilor, dar avînd la dispoziție tot arsenalul de idei și mijloace rezumat mai sus, plus senzații și amintiri personale, alte surse literare și non-literare. Parodia din aceste versuri e în același timp o auto-parodie, care-i dă poetului posibilitatea de a vorbi despre sine cu ironie, inclusiv prin apel la alți scriitori. În context, Vișniec, un postmodern, citează raportîndu-se la trecutul literar luat ca model, dar distanțîndu-se în manieră critic-ludică și fără ca trecutul să-i provoace „angoasa influenței”. În spiritul generației ’80, un demers similar presupune definirea propriei poetici printr-un ocol liric (trimiterea la Eminescu), devoalînd o strategie retorică prin care sensul și mizele poeziei noi se precizează în acest mod, după circa un secol de evoluție a literaturii române. Astfel configurată, „situația” poetică își exhibă din nou natura scenică: alerg spre casă cu o poftă nebună de scris / locuitorii orașului s-au și așezat pe două rînduri / și așteaptă așteaptă așteaptă / eu alerg fără să-i văd tulburat și plin de înfiorare / cineva îmi deschide ușa cineva îmi trage / scaunul cineva îmi așează hîrtia cineva îmi întinde / tocul și toți, mai apoi: lună, tu, stăpîna nopții...130 130 Ibid., pp. 92-93. 434 Alte elemente care permit o lectură în cheie postmodernă a textului sînt tematizarea ironic-ludică a actului scriiturii sub formă de spectacol cu public, asemeni unui performance teatral, și triplul accent autoironic, intertextual și meta-textual, pus pe ideile de laborator poetic și pe minuțioasa pregătire așa-zis filologică, necesară pentru compunerea acelorași versuri. „Modulul” liric următor se întoarce la finalitatea existențială și la vocația civilă, etică, a poeziei, culminînd cu cea a orașului pe cale de a se prăbuși. Se reiau semnificații „grave” cu ajutorul unor imagini care migrează din celelalte cicluri ale volumului (din A fost găsit un mort,131 poem cu problematici filozofice expuse cu simplitate și concizie transparente, precum și secvența anterioară, VIII). Poetul-personaj observă că lectura versurilor sale trezește în cititori acel spirit civic, care - trebuie adăugat - chiar există în doze consistente în poezia lui Vișniec și se reflectă ca atare în ceea ce M. Vakulovski numește prin lirica despre „psihologia cetățeanului”,132 hăituit, suspicios, ce se știe supravegheat, observat și pus în situația de a se identifica „cu orașul și cu mașina de curățat orașul care se ia după el”:133 fiecare poem vorbește / [.] / despre orașul ud care se scufundă în propriile / sale temelii despre temeliile negre care se / subțiază continuu sub apăsarea zilei și dispar / la rîndul lor sub axele de simetrie ale zilei / despre groaza trecătorului care le citește pe / toate acestea în ochii altui trecător și atunci / își schimbă între ei poemele ca pe niște haine / sperînd fiecare într-o viață mai bună.134 131 132 133 134 Idem, A fost găsit un mort, în op. cit., p. 64. Mihail Vakulovski, Portret de grup cu „generația '80”. Poezia, p. 398. Idem. Matei Vișniec, Descrierea poemului, IX, în Orașul cu un singur locuitor, pp. 94-95. 435 Față de stadiul viziunii din Întîmplările cu Leukodemos, imaginea orașului-corabie, sortit naufragiului inevitabil, se precizează tot mai limpede și-n tonalități care cîștigă progresiv în directețe, pînă la mesajul fățiș din Corabia. Convenția ceremonialului, a costumării teatrale și, în general, orice urmă de scenariu al retoricii sînt dezavuate cu o anumită ostilitate a vocii în penultima secvență. Odată „demascate” de autor ca mijloace „tehnice”, poezia pentru care pledează acum e una crudă, agresivă și ireverentă pînă și la adresa celui care o produce, în timp ce cealaltă, cea deja compusă și parcursă înainte de cititor, se vede amenințată de impasul de a comunica acele mesaje esențiale asupra realului concret. Odată cu conștientizarea riscului, imaginea autorului decade la cea a compilatorului Macabeus, figurant și-n secvența a VIII-a a ciclului Descrierea poemului, ca și-n modulul teatral Le philosophe135 (din Theâtre decompose...), unde ascundea o natură de metafizician. Aici gestul de a-i arunca în apă cărțile echivalează cu o imposibilitate a poeziei. Tot despre un declin al imaginii poetului citim în secvența concluzivă, unde vocea confesivă îi aparține acum clovnului, „bufonul orașului”, figură surîzător-pitorească, dar în același timp profund tragică, centrală în piesa Angajare de clovn (1987), și, în fond, alter ego statornic al lui M. Vișniec. Autodiminuarea ironică invită la lectura în cheie politică și a acestui ultim poem, iar imaginea neputinței, a neînțelegerii și a singurătății clovnului capătă accente sarcastice și satirice, dincolo de patetismul discret. Din perspectiva acestui final, explorarea autoreferen-țialității cedează în fața implicării existențiale, într-un ciclu care rezumă și aruncă în joc toate componentele majore ale poeziei autorului. Versurile inițiale urmăresc traiectoria con- 135 Matei Vișniec, Le philosophe, în Theâtre decompose ou l'homme-poubelle, pp. 35-38. 436 cretă a poemului, care trece prin realitatea imediată a arhitecturii bucureștene, traiectorie desenată ca o „axă de simetrie”: Din poemul meu citit pînă la capăt / nu rămîne decît o axă de simetrie / care pornește chiar din această încăpere / străbate parcul, bulevardul Știrbei-vodă, autoservirea / Athenee Palace [sic!], seminarul teologic baptist și / se sfîrșește la Gara de Nord, chiar pe gura obosită / a orașului.136 Poetul se vede deja pedepsit de rege și prevestește cu amărăciune o perspectivă nefastă pentru urbea damnată. Ultima strofă marchează ieșirea din amintirea orașului, dar și o ieșire din lumea textului către realitate. Punctul de forță în acest grupaj final constă în jocul simultan, pe-o dublă scenă, cea a orașului și cea a versului, cu alte cuvinte, în actul dedublat de a scrie și de a explica cum se scrie poezia sau, în cuvintele lui N. Manolescu, „de a descrie lumea și deopotrivă felul în care poate fi descrisă lumea”, în „poeme-textuale care își conțin modul de producere și de întrebuințare”.137 Este evident că această tendință apropie poetica metatextuală a lui Matei Vișniec de cea a lui Bogdan Ghiu, cu un plus din partea primului, mai vizibil poate ca oriunde, de implicare în realul social. V.4. Coregrafii suave, colaje atipice și „efecte domino” în cosmosul infinitezimal din fața cănii de ceai Poetica metatextuală este interesantă și productivă și în ultimul volum publicat în România, Înțeleptul la ora de ceai (1984), unde dezinvoltura prozaică, oralitatea omniprezentă în secvențe de cotidianitate citadină, mărcile mai vizibile ale 136 Matei Vișniec, Descrierea poemului, XI, în Orașul cu un singur locuitor, p. 97. 137 Nicolae Manolescu, Literatura română postbelică., vol. I, Poezia, p. 380. 437 biografismului și „regia” ludică a performance-urilor poetice se adaugă sau consolidează trăsăturile postmoderne indicate în secțiunile precedente, apropiind formula lui Vișniec, de pildă, de cea a grupului de poeți din Aer cu diamante și legitimînd cu atît mai mult încadrarea sa ca postmodern. În via crucis parodică, propusă în cele zece secvențe ale poemului Fuga, cu care se deschide primul ciclu, Viața arhaică, antifraza din apelativele eului liric adresate persecutorilor săi înlocuiește imprecațiile, formulate asemănător retoricii blestemelor de tip folcloric, cu rugăminți politicoase și urări ceremoniale în beneficiul agresorilor. Astfel, efectul negativ se întoarce, grație unui calcul compozițional precis, asupra celui care îl proferează. Epitetul „arhaică” din titlul ciclului vizează doar accidental ipostaze biblice, sensul denotativ fiind la fel de relativ și dacă ne referim la celelalte două denumiri ale grupajelor de versuri următoare, „Viața simbolică” și „Viața concretă”. Obișnuința constatată încă din cărțile anterioare de a-și concepe reprezentările poetice prin asociere cu ideea unor sinteze cognitive, conduce la o situare a imaginarului în perspectivă mitică sau oricum general umană („viața arhaică”), simbolică și, în același timp, concretă, ultima valență repre-zentînd condiția și substanța inițială a lumii care evoluează în decorul fantast al poemelor lui Vișniec. Este și un indiciu că explorarea simultană a acestor straturi de sens are o miză cognitivă precisă, ce se profilează ca act hermeneutic. Deconstruirea (pastișa) genului imprecației ia forma „pervertirii” și „deghizării” atît la nivel formal, cît și tematic, prin apel la structuri morfo-sintactice de tip folcloric și la limbajul psalmilor biblici, pentru ca personajul-poet să se declare „tîlhar”, vinovat, deci. E doar o aparență, acesta nefiind dispus, de fapt, nici un moment să-și recunoască vina abstractă, nenumită, pentru care trebuie să dea socoteală. 438 Este poate aici și un ecou arghezian, dar distanța față de model e oricum semnificativă. „Performerul” - să-l numim astfel - nu țintește fățiș, precum cel din psalmii lui Arghezi, să provoace ireverent o instanță superioară, absconsă, ba din contră. De asemenea, nu funcționează nici o fraternizare reală a victimei cu călăul, temă altfel recurentă în literatura lui Vișniec. Tipul de atitudine afișată indirect, prin antifrază, este aceeași pe care Seneca sau Socrate o rezervaseră călăilor lor, refuzînd să se apere cu acel gen de argumente la care se așteptau acuzatorii sau, pur și simplu, să admită culpa. Urmăritul este perfect conștient de faptul că hăituitorii îi atribuie tot lui vinovăția proprie, iar în vers ideea se comunică prin modulări de lexic specifice discursului biblic, trimițînd la contextul tematic al patimilor lui Isus: și mîine la ora făgăduită să veniți a mă întîlni / la locul ales / și să aveți cu voi trompete subțiri pentru / glăsuirea adevărului // [...] / și dacă vedeți că sînt ființă cuvîntătoare / fără un cuvînt aruncați asupra mea vinovățiile voastre.138 Personajul-„performer” apare drept un fugar dat în urmărire generală, convins totuși (în secvența finală) că va triumfa: Iar eu, rămas singur, fără urmăritori / și fără dușmani în preanea-gră pocăință / mă voi ademeni și la același gînd voi / căuta dezlegare și patimile toate în cruntă / uscăciune vor pieri și pielea mi se va / desface și adevărul va ieși la rîvnita iveală.139 Accentul se pune în realitate pe hotărîrea inflexibilă de a nu se preda spontan, preferînd o hăituire oricît de lungă și de teribilă: „și din cîinii mei cei mai neobosiți / vă voi trimite pentru paza de noapte unul / ori doi și tihnite somnuri veți avea / și tot eu vă voi aminti la împlinirea sorocului / că din nou alergarea noastră poate începe”.140 138 Matei Vișniec, Fuga, VIII, în Înțeleptul la ora de ceai, p. 21. 139 Idem, Fuga, X, în op. cit., p. 24. 140 Idem, Fuga, IV, în op. cit., p. 14. 439 Ironia și autoironia sînt utilizate în contexte escatologice. Poetul se autodenunță în imaginea soldatului-gornist, a îngerului vinovat de a fi dat semnale subversive cetății. Plurisemantismul versurilor face din nou posibilă o lectură în cheie etic-politică, gravitatea mesajului fiind disimulată de contraste lexicale și gramaticale cu efect umoristic, obținute prin utilizarea simetrică și repetată insistent a unor construcții morfologice de tip popular și colocvial: și pentru fiecare frîntură a zilei vă voi / spune în ce loc anume timpul mă încearcă nepăsător / cu sculatul / cu umblatul / [...] / ori cu răbdatul ori cu adăpatul ori cu / mocoșitul ori cu privitul femeii / ori cu descleștarea minții mele în fața vedeniei / ori cu alte lucruri ascunse și stăruitoare pe toate / le veți ști.141 Cei pe care poetul îi imploră să-l prindă viu reprezintă o lume a ororilor, a „celor cu mîna lipită de gîrbaci”.142 Ca un alt Crist, eul are premoniția morții apropiate (profilîndu-se ca o strivire sub roți de care), într-o secvență de metapoezie, prin care se reflectează nu atît la mecanismele literaturii, cît la rolul poetului și al înțeleptului într-un timp istoric „învrăjbit”. Scurta epopee - monolog adresat în tonalitate cînd de colind, cînd de oracol sau psalm, uneori de rugăciune „deturnată” și alteori de comedie - trimite atît la imaginea lui Isus, cît și la cele ale lui Seneca sau Socrate, voci interzise ale cetății. Deci, volumul debutează în forță cu versuri de-o calitate tehnică remarcabilă, o demonstrație de virtuozitate în manipularea registrelor și resurselor lexicale și culturale, într-o carte ale cărei semnificații la fel de complexe, greu de comentat la vremea publicării, erau de natură să-i plaseze cota valorică la nivelul cel mai de sus în producția poetică a generației ’80. 141 Idem, Fuga, VI, în op. cit., p. 18. 142 Idem, Fuga, VII, în op. cit., p. 19. 440 După această piesă de rezistență care precizează încă de la început nota definitorie din atitudinea personajului-poet, desfășurarea motivelor și temelor permite să se observe continuarea cursei solitare a protagonistului, în timp ce lupta cu sine și cu ceilalți capătă valențe noi. Acestea cheamă pe scena poemului noi modalități și registre expresive. Analiza nu mai are în vedere examinarea separată a fiecărui ciclu, întrucît poetul însuși își ia libertăți depline în organizarea „materiei”, cele trei părți fiind suficient de omogene din punct de vedere tematic încît să permită permutarea textelor poetice dintr-un ciclu în altul fără pierderi la nivelul coerenței viziunii. Originalitatea formulei parabolice, odată omologată și verificată în contexte anterioare, revine și-n ultima carte a lui M. Vișniec din anii ’80, pentru a înfățișa universul-oraș la stadiul lăsat la sfîrșitul volumului precedent, acela de naufragiu în curs, care se consumă cu dislocări de suprafețe și teritorii. Opțiunea pentru parabolă, observă Ion Bogdan Lefter, este comună și colegilor de generație Petru Romoșan și Nichita Danilov, enunțurile mizînd constant pe două planuri de semnificație, cel aparent, de suprafață și cel parabolic propriu-zis. Îi desparte însă dezinvoltura prozaică și preferința pentru decoruri citadine, pe alocuri bucureștene, recognoscibile în doze consistente doar la autorul Orașului..., „cel mai cotidian în recuzită”.143 Trebuie remarcat din capul locului că atitudinea calm impasibilă, cu care erau înregistrate anomaliile din acest univers în momente anterioare, tinde acum spre paroxismul alienării, existînd chiar cîteva aluzii la sinucidere. Schizofrenia protagonistului, ca și a celorlalte personaje, funcționează la Vișniec ca formă de denunțare a unei lumi opresive, cea a totalitarismului, sau a altor modalități mai mult sau mai Ion Bogdan Lefter, O oglindă purtată de-a lungul unui drum, p. 212. 143 441 puțin opresive de „spălare a creierelor”. Stadiul prezent al antiutopiei poate fi configurat prin raportare la atmosfera din Lacustră, dilatată aici la nivel planetar. Universul și „orașul” fac acum obiectul unei explorări așa-zicînd microscopice, precizia și amănunțimea descrierii fiind comparabile cu o operație chirurgicală. „Metoda” ca și impactul emotiv fac din demersul autorului un spectacol despre incizia, secționarea, radiografierea lumii și a mecanismelor degradării și prăbușirii ei. „Regia” ceremonialului și a costumării scenice este mai puțin prezentă, întrucît iluzia utopică a dominării realității orașului prin estetizare s-a transformat deja din volumul anterior într-o conștientizare hiperlucidă a imposibilității ei. Liniștea nefirească, suspectă persistă și este cu atît mai alienantă, agresînd singurătatea cronică a personajului-nara-tor. Ambele elemente revin în Parcă se aude o trompetă, unde într-o atmosferă bizară, rău prevestitoare, un domn de-o eleganță scenică puțin pedantă („m-am descurcat de minune / costumul e negru, fularul e lung și foarte alb”)144 așteaptă ceva neprecizat. Timpul a fost suspendat, iar liniștea atît de profundă încît pereții se înclină de densitatea ei. Cu alte puține excepții, veșmintele de ceremonie îi mai sînt necesare personajului fantast, un alter ego, în penultima piesă din carte, unde poetul s-a pregătit calm și prozaic să participe la înscenarea propriei ieșiri din scenă și din singurul univers la care a avut acces, către ceva - din nou - neprecizat. Un alt gen literar (adică teatrul)? Un alt mod de a scrie poezie? Ultimele versuri, introducînd cîteva semne așa-zis ritual-ceremoniale, cu posibil efect apotropaic („în ultimul moment mi-am cumpărat / un joben subțire și foarte lucios”),145 144 Matei Vișniec, Parcă se aude o trompetă, în Înțeleptul la ora de ceai, p. 28. 145 Idem, O plimbare cu trenul, în op. cit., p. 93. 442 relativizează sensul tragic, dînd finalului posibilitatea plurală de a interpreta moartea ca renaștere spre un altceva. Cartea următoare, apărută în 2000, acoperă perioada 1987-2000. Să credem că din 1984 a urmat o perioadă fără poezie? Cum trenul în care călătorește eroul liric „se va răsturna chiar la capătul călătoriei”, grija puțin exagerată pentru „regia” costumației orientează lectura spre o „înscenare” a propriei dispariții simbolice, asimilabilă unui rit de trecere sui generis, în plan concret anunțat din prima strofă ca o sinucidere. Iată, poate, scopul „deghizării” elegante. Între aceste două ipostaze liminare ale personajului-narator, alter ego al instanței auctoriale, care sînt cele intermediare? O atitudine reiterată, mai puțin prezentă în volumele anterioare, este aceea a autoflagelării și autoacuzării pentru monstruozitatea și decadența etică a orașului. Astfel, cîinele Obosit și murdar cu ochii injectați din poemul eponim îi atribuie poetului responsabilitatea pentru eroarea nașterii zeului care a și murit imediat în oraș, în timp ce Anaxagora, unul dintre spiritele fecunde ale Antichității, gînditor din familia filozofilor uciși de politicienii vremii lor pentru ideile pe care le-au susținut, este găsit și el mort. Anaxagora, primul filozof important al Atenei, fusese condamnat la moarte pentru ateism, ca și Socrate. Pericle, pentru care era învinuit de adversarii lui politici, apărîndu-l, i-ar fi putut obține eliberarea, dar gînditorul s-ar fi ucis oricum, neputînd să suporte ofensa primită. Referința inter-textuală se oprește din nou asupra unei figuri tutelare a filosofiei, în același timp un model de verticalitate morală. Dacă ar trebui să deducem o schemă generală de evoluție a personajului-narator aceasta ar presupune un scenariu în care protagonistul parabolelor este condus din aproape în aproape, de regia stabilită minuțios dinainte, să evolueze în scene cu semnificații precise, urmînd registre ludice sau sarcastice, înscrise în rama de apocalipsă comică ori de pate- 443 tism reținut. Iată o partitură grotescă, presărată cu imprecații plastice, rostite ca o replică teatrală de personajul cîinelui: „cîinele se oprește lîngă gura mea / și începe să plîngă / îmi zice trezește-te, bestie umană, / făcătură, nu vezi că se lasă frigul, nu vezi?”.146 Mergînd tot pe firul intertextualității, unul dintre motivele pentru care M. Vișniec îl invocă într-un text pe Lucrețiu se referă la una dintre ideile filozofiei lui epicureice, aceea de a-și incita cititorul să se elibereze de angoasa morții și a zeilor. O altă conexiune, căreia i s-ar putea asocia din poem imaginile diluviului ce dizolvă peisaje urbane, pare a fi inspirată de pesimismul existențial al poetului latin, care-l stimula să formuleze în capodopera De Rerum natura profeții apocaliptice, viziuni cvasihalucinatorii. Așadar, în dialogul adresat Către poetul Lucrețiu, cel menționat în titlu e desemnat tot ca un alter ego, aflîndu-se în iminența de a se îneca printre fîșii de oglindă în care i se reflectă chipul. Trecerea spre moarte se face lent, ca o alunecare în vis: „oglinda în care te privești / se desface în fîșii subțiri și / cu ușurință apoi plutesc peste apa / în care tu te îneci”.147 Ideea autodistrugerii ia forma unei exhortatio de pe acoperișul orașului, de unde personajul se expune provocator, nu fără o doză de exhibiționism și ostentație, în bătaia săgeților de arc, furios că ținta inimii este programatic ratată de trăgători.148 Sau, în poemul Mă voi închide în pavilionul de vînătoare, pe un ton degajat, adresîndu-se tandru iubitei cu alintul „fată frumoasă”, îi spune „mă voi gîndi la ochii tăi somnoroși prin care / trec diafan zilele unui motan roșu”, însă ultima vînătoare la care va participa este - cum se deduce cu ajutorul intertextului - o sinucidere mai degrabă 146 Idem, Obosit și murdar cu ochii injectați, în op. cit., p. 50. 147 Idem, Către poetul Lucrețiu, în op. cit., p. 67. 148 Idem, O tragere cu arcul, în op. cit., p. 52. 444 simbolică, dar în „scenografia” reală în care a murit Hemingway. Detaliile sînt aceleași pe care le-am comentat în poezia O vizionare din volumul de debut, de unde migrează cîteva „piese” de „recuzită”: iar în ziua a treia mă voi închide în pavilionul / de vînătoare pentru o ultimă vînătoare / voi alerga prin propria mea piele după un // animal uriaș care seamănă cu mine // [...] / pe mine însumi mă voi ținti / în tîmpla asudată și arma care a tras va sta multă / vreme deasupra cărților prăfuite în biblioteca / mea de la țară.149 Rostite cu aerul normalității celei mai obișnuite, lipsite de ornamente și de emfază, aceste mesaje transmit o tensiune autentică, ceea ce împiedică riscul căderii în retoric. Lumea devastată, aridă și nevrotică e traversată din nou de o fanfară, deși nici un element al cadrului nu o face necesară sau cel puțin comprehensibilă în Încă puțin. Se face aluzie la iluzionistul care a înnebunit, altădată eul însuși se identifica în această figură. Prin translare de planuri, partea finală îl plasează în acest decor pe poet vorbind la persoana I, în așteptarea colegului scriitor Groșan, ambii, deci, parti-cipanți la „scenariul” absurd al lumii autarhice din text. Insertul biografist, concentrat pe un amănunt prozaic, menit să stîrnească cititorului un zîmbet, indică legătura profundă dintre cele două lumi, cea „ficțională” fiind o continuare așa-zis firească a celei reale. E interesant că fizionomia stranie a universului lui M. Vișniec nu exclude formule precum cea biografistă. Așa cum Cărtărescu, de pildă, mixează biogra-fism și onirism pe spațiul aceluiași poem, tot astfel Vișniec testează coexistența parabolei orașului - cu substanța ei fantastă, absurdă, impregnată de un alt fel de notă suprarealistă -, cu același model biografist. În plus, întîmplările noi din acest volum, unele mai apropiate de realul cotidian, 149 Idem, Mă voi închide în pavilionul de vînătoare, în op. cit., p. 68. 445 dar care implică și personaje sau obiecte mai vechi, sînt transplantate în scenariul orașului tulburător „confecționat” deja în cartea anterioară, populîndu-l. În acest stadiu, cele două ordini sînt reciproc permeabile: De trei zile fanfara cîntă în parc / automatul a fugit din restaurant lăsînd ușile deschise // [...] / iluzionistul / a înnebunit rătăcește pe străzi arborii / casele dispar în urma sa // [...] / acum stau în cofetărie la corso și-l / aștept pe groșan care are să-mi dea 25 / de lei mă tot uit pe fereastră la stop / în sfîrșit se face verde pietonul furios / trece pe cealaltă parte a străzii.150 Fondul de angoasă și tendința spre autoflagelare a perso-najului-poet se amplifică în Primul poem pentru cîini, care este de fapt al doilea, dacă socotim și „scrisoarea” către Leukodemos din volumul apărut în 1982, și fără să mai luăm în calcul subciclul întreg despre același alter ego. Ca în multe dintre poeziile autorului, funcționează și aici la nivelul sensului „efectul domino”, altfel spus, fiecare resort liric îl activează pe următorul, iar la sfîrșitul lanțului acumularea tensiunii lirice duce spre un punct culminant care conține miezul semnificației. Alteori, formula de final abandonează succesiunea logică a parcursului, coerența fiind deviată complet într-o rezolvare comică sau antisentimen-tală, absurdă sau teribilistă. În aceste versuri s-a optat pentru prima strategie. Liniștea implacabilă și neliniștea surdă, aspectul descompus al peisajelor care se desprind de arbori, simptome ale dezordinii mentale, împreună cu scena călăului care „se porcăia îngrozitor cu osînditul” irită sensibilitatea protagonistului-poet împingîndu-l la o revoltă greu de stăpînit, așa încît consecințele auto-torturii se răsfrîng și asupra altor martori inocenți: 150 Idem, Încă puțin, în op. cit., p. 82. 446 Primul poem pentru cîini s-a născut / într-o după-amiază de toamnă dintr-un / țipăt prelung al creierului dintr-o / încremenire stropii de aer se scurgeau / de pe gurile hăituite micile trupuri / adormeau în gările mici ale patriei // [...] / atunci, poetul, care stătea în fața ferestrei / a strîns din dinți și a izbit cu fruntea / în fereastră cioburile s-au împrăștiat / peste tufele de mirt și chiar în vasul de argint / din care i se dă cîinelui de obicei / să bea apă.151 Dacă poemele comentate pînă în prezent în această secțiune cîștigă în profunzime la o lectură plurisemantică, rămînînd - adică - deschise interpretării pe mai multe paliere de sens, există în Înțeleptul... cîteva orientate spre o semnificație etic-politică mai explicită. De pildă, Ciclopul adoptă simbolul personajului conotat cultural în titlu pentru a pune în relație monstrul (a se citi „tiranul”) și pe „învățăceii aleși” într-o ecuație lirică despre complicitatea intelectualilor cu oroarea puterii.152 Sau dezvăluirea mecanismelor executării politice prin stratageme obscure e o temă pentru o eventuală piesă de teatru, deja schițată aici în decorul auster, minimal, al unei case devenite neprimitoare pentru proprietarul ei, vidată de intimitatea casnică de altădată: ferestrele erau acoperite de mult / cu cearceafuri albe // aceeași masă în mijlocul încăperii / o sticlă de apă și un pahar / o singură haină atîrnată în cuier // priveam la toate acestea / și aș fi vrut să se întîmple ceva / și chiar atunci cîinele meu / a fost împușcat pe la spate.153 Urmează apoi un grup de trei „compoziții” lirice succesive, foarte diferite între ele, dar interpretabile prin aceeași grilă de lectură. Prima propune o imagine - s-o numim - 151 Idem, Primul poem pentru cîini, în op. cit., p. 87. 152 Idem, Ciclopul, în op. cit., p. 41. 153 Idem, Întoarcerea acasă, în op. cit., p. 69. 447 panoramică asupra orașului, aceea a unui univers perfect ordonat, dar sub aparența normalității, ordinii și salubrității impecabile, se ivește, în realitate, o lume docilă, aplatizată, supravegheată încît nici o revoltă să nu poată fi imaginabilă. Sub pretextul inocenței privirii care fotografiază „peisajul”, al doilea vers din acest poem, intitulat x x x, creează un puternic contrast față de primul, efectul devierii incluzînd și o nuanță comică. Anonimatul a fost probabil o tentativă de a îndepărta atenția cenzorului de la mesajul altfel transparent: Străzile sînt curate și lungi / parcul e verde nici un om spînzu-rat printre / arbori // autobuzele merg în tăcere / cîte locuri atîția călători / toate mîinile așezate calm pe genunchi [...] // nu se aud zgomote nimeni / nu lovește cu pumnul în masă / nimeni nu strigă nimic după chelner // trecătorii se deplasează unul cîte unul / cîinii merg încet în urma trecătorilor.154 Scenariul dramatic de conversație cosmopolită, în fața unei cafele, cu rafinata doamnă Vernescu, proprietara, este expedientul discursiv prin care poetul ne comunică fascinația sa pentru Franța, cînd încă nu spera probabil ca aceasta să devină patria sa adoptivă. Doamna Vernescu și mirajul Franței sînt elemente care stabilesc din nou raporturi multiple de „inter-textualitate restrînsă” cu restul operei autorului. Proprietara face parte din distribuția mai multor piese de teatru, printre care fragmentul Le clochard [Vagabondul] din Theâtre decompose, citat anterior, iar atracția spre cultura franceză reapare în romanul Sindromul de panică în Orașul Luminilor, apoi în piesa De la sensation d'elasticite lorsq'on marche sur des cadavres (2009), ca și în diferite interviuri cu autorul. Subiectul acestei conversații agreabile, din care textul restituie doar replicile chiriașului adresate interlocutoarei, care, în tinerețea ei trăise la Viena și la Paris, face încă o dată 154 Idem, *** [Străzile sînt curate și lungi], în op. cit., p. 77. 448 posibil acel dialog fertil între toate genurile de scriitură din literatura autorului, dar și alte tipuri de raporturi in-tertextuale. Versul reprodus din Le pont Mirabeau presupune ca, de fapt, cititorul să aibă în vedere refrenul din același poem („Vient la nuit sonne l’heure / Les jours s’en vont je demeure”), în sintonie cu tonul nostalgic, care nu poate disimula dorința personajului captiv de a evada din universul său mărginit, și nici conștiința imposibilității de a o face. Contrastul între fantazarea erudită în jurul himerei și realitatea anostă se insinuează în gustul amar al cafelei și în cel fad al șerbetului, în fiecare zi tot mai neplăcute decît în cea precedentă. Regretul și comedia, conversația erudită și tonul de badinaj fac din aceste versuri o excelentă pagină desprinsă în parte din autobiografia reală a lui Matei Vișniec: Franța e minunată uneori te cuprinde / tristețea că nu te-ai născut francez / și atunci e bine să-ți amintești de acel // vers din Apollinaire „sous le pont / Mirabeau coule la Seine” e atît de / profund Apollinaire și atît de aproape de // sufletul nostru de visători și înduioșați / doamnă cafeaua nu are zahăr și credeți-mă / șerbetul ăsta își pierde gustul pe zi ce trece.155 După aceste - să le numim - „antecedente”, comentate în ordinea prezenței lor în volum, urmează poemul Corabia, unul dintre cele mai cunoscute din poezia autorului, care, așa cum o recunoaște Nicolae Manolescu în Istoria critică..., precum și în interviul acordat lui M. Vakulovski, contribuise întrucîtva la interzicerea Cenaclului de Luni. Canava cu o textură care se pretează dezvoltării într-o mizanscenă, poemul reproduce o situație conversațională relativ simplă, cu semnificații politice de-o directețe neobișnuită pentru momentul istoric la care a fost scrisă: spre exasperarea călătorilor, o corabie se scufundă ireversibil, dar halucinant de 155 Idem, O dimineață cu doamna Vernescu, în op. cit., p. 79. 449 lent, în ani și ani, așa încît cei de la bordul ei ajung să înțeleagă că naufragiul ambarcațiunii este similar altor situații mai complicate din existența lor, ca de pildă, unele procese sau fenomene sociale și politice în curs. Matei Vișniec explicita astfel, cu claritate aproape didactică, ceea ce gîndea despre viitorul apropiat al lumii românești din anii ’80. Corabia este, deci, un text jucat, de-o oralitate savuroasă, cu frazare și „regie” tipic scenică. Comicul se insinuează treptat, călătorii găsindu-se în situația de a repeta tot mai jenați gestul de rămas bun, în așteptarea naufragiului inevitabil ce întîrzie parcă la nesfîrșit să se producă. În final se insinuează o notă de umor, întrepătruns oricum de revoltă și iritare. Se joacă totuși o comedie a naufragiului bine dozată de accentele contrastante de viziune, pe care le-am menționat, ceea ce dă o notă de carnavalesc premoniției autorului astfel „deghizate”, perspectivă la care participă și infuzia consistentă de luciditate tăioasă, manifestă în întreaga „punere în scenă”: Corabia se scufunda încet noi ziceam / și ce dacă se scufundă corabia și mai / ziceam orice corabie se scufundă / într-o zi și ne strîngeam mîinile / ne luam rămas bun // [...] // dar corabia se scufunda atît de încet încît după un an încă ne era rușine / nouă celor care ne-am dat mîinile și / în fiecare dimineață ieșeam unul cîte unul / măsuram apa hm nu mai e mult se / scufundă încet dar sigur // dar corabia se scufunda atît de încet / încît după o viață de om încă / mai ieșeam unul cîte unul și priveam / cerul și măsuram apa și scrîșneam din dinți / și spuneam asta nu e o corabie / asta e o ... / asta e o...156 Formula poetică aplicată recurge la resurse și valențe complementare ale ludicului: de la spectaculozitatea rostirii de tip dramatic, la dojazul aproape matematic al momentelor 156 Idem, Corabia, în op. cit., pp. 80-81. 450 „tramei”, care urmează o undă de propagare implacabilă, mecanismul textual activînd treptat și punînd succesiv în mișcare fiecare resort textual, pînă la completarea „poveștii”. Manolescu își amintește cu precizie, în capitolul dedicat dramaturgiei autorului din Istoria critică... (nu există acolo și un capitol rezervat poeziei) momentul în care poemul a fost citit și evaluează ponderea acestui episod în cadrul istoriei cenaclului, mult mai complicată, de fapt, care a luat sfîrșit odată cu suprimarea ședințelor, în chip mai mult sau mai puțin întîmplător, dar curînd după această lectură: Matei Vișniec a citit poezia într-o seară la Cenaclul de Luni, prin iunie 1983, când lecturilor obișnuite le luau locul unele excepționale, așa-zicând de sfârșit de stagiune. A ieșit un întreg scandal și în toamnă nu ne-am mai putut reîntâlni, ca în anii trecuți, cenaclul fiind desființat. Cauza desființării era, desigur, una mai adâncă, dar poezia lui Vișniec și-a avut rolul ei. Cenzura a ghicit, ca și noi toți, de altfel, substratul politic. Nu era vorba de nici o tristețe metafizică, fie și impregnată de un comic de situație. Corabia era cronica unei morți așteptate și anume a comunismului, trepidând de nerăbdare și decepționată de amânare.157 Într-un alt pasaj, criticul revine asupra aceleiași ocazii și observă „caracterul politic deschis” al unor lecturi citite în cenaclu, exemplificînd tocmai cu poetica lui Vișniec și menționînd în același context poeziile lui Ștefan Augustin Doinaș, prezent ocazional printre cenacliști ca invitat de onoare. Manolescu mai face și alte precizări importante legate de acest subiect. Mai întîi că Cenaclul de Luni a avut fără doar și poate „o tentă politică”: „Noi polemizam cu un anume tip de literatură, cu o anume viziune oficială asupra literaturii, de la tematică până la stilistică”.158 157 Nicolae Manolescu, cap. „Dramaturgia”, în Istoria critică a literaturii române, pp. 1390-1391. 158 Interviu cu Nicolae Manolescu, în Mihail Vakulovski, Portret de grup cu „generația '80”. Interviuri, p. 385. 451 A afirma valoarea estetică în acest mod în anii ’70-’80 echivala în accepția spiritului rector al Cenaclului cu „un act politic”, care s-a concretizat, pe de-o parte, implicit, ca „polemică la adresa unor forme oficiale literare”,159 iar, pe de alta, într-un sens manifest, explicit, de reacție „directă, te-matică”.160 Poezia lui Matei Vișniec ilustrează în demonstrația criticului ultima accepție. Mai amintesc că episodul autobiografic al Corabiei revine în capitolele inițiale din romanul total Sindromul..., în secvențele în care protagonistul începe să cunoască lumea industriei editoriale pariziene și pe pitorescul și grotescul domn Cambreleng, poemul reprezentînd în logica operei narative citate un fel de carte de vizită pentru scriitorul abia ajuns din Estul continentului. Corabia, reprodus integral, închide romanul, recontextualizîndu-și sensurile. În continuarea acestei teme, adică a filonului așa-zis politic, dar și independent de acesta, distopia orașului, recurentă în ultimul volum din anii ’80, atinge limite extreme, ajungînd pînă la negarea totală a sensului în cîteva poeme care, grupate, ar putea alcătui un subciclu. Nimicul acaparează tot domeniul realului ca-n versurile din M-am uitat în buzunarele mele, unde ideea este pusă în scenă cu ajutorul unei pantomime, transformate aproape imperceptibil într-un scenariu apocaliptic, dilatat la nivel macrocosmic. Reperele personajului - gîndirea, fantezia, realitatea contingentă a orașului, prezența celorlalți - se adîncesc în vid ca absorbite de o forță secretă: M-am uitat în buzunarele mele: nimic / m-am uitat în jur am desfăcut larg palmele: / nimic / m-am gîndit mai adînc, m-am concentrat / cu ochii închiși: nimic // [...] // am izbit cu pumnul în peretele alb / și rînd pe rînd toți pereții orașului / s-au 159 160 Ibid., p. 386. Idem. 452 prăbușit ca niște cărți de joc / am trecut printre trupurile strivite / am privit în ochii lor: / nimic.161 Iată că expedientul a ceea ce am numit „efect domino” nu e numai o tehnică compozițională predilectă, ci și o imagine poetică asociată aneantizării orașului. Într-un text poetic ulterior, experiența invaziei golului se extinde de la percepția individuală la cea generală. Cu calmul nefiresc specific, poetul se declară cronicarul acestei stări de fapt, pe care o înregistrează ca atare într-o istorioară condensată, decupînd elementele derizorii, grotești sau comice. Finalul propune o întoarcere metatextuală asupra poemului cu efect ludic, relaxant, explicitînd „rețeta” aplicată, ca și-n poemul anterior: „toată lumea s-a apucat să vorbească despre / aceste întîmplări și au tot vorbit / și nu s-au ales cu mare lucru // am scris despre ei un catren pe care / se vede că l-am pier-dut”.162 Jocul de-a v-ați ascunselea cu catrenul din ultimul vers este o modalitate de a dizolva orice urmă de tragic, depășind revolta din M-am uitat în buzunarele mele, în favoarea unui registru al constatării vag amuzate. În fine, al treilea poem la temă expune tot o trecere graduală de la particular la general, mecanica versurilor sprijinindu-se pe derularea unei cauzalități implacabile ce funcționează însă aberant.163 Cu alte cuvinte, simpla evocare mentală a unei referințe culturale atrage brusc consecința tragică îndeobște cunoscută de cititori. Mecanismul deviază, iar relația cauză-efect produce anomalii și în ordine etică. În final, această stranie succesiune de fenomene conduce la irupția vidului. Anomalia se propagă cu rezultate interesante și la alte nivele ale scriiturii. De pildă, După-amiază cu sfîrșit de 161 Matei Vișniec, M-am uitat în buzunarele mele, în Înțeleptul la ora de ceai, p. 42. 162 Idem, Omul, în op. cit., p. 44. 163 Idem, Bun glontele lui Cesare Pavese, în op. cit., p. 60. 453 secol poate fi citit ca un colaj atipic. Titlul sună asemănător cu acelea ale unor tablouri din vremea avangardelor istorice. Se pot cita aici denumirile pînzelor cubiste ale lui Picasso, La Femme â l'evantail (1908) sau Femme â la mandoline (1910) dar, mai ales, colajele maestrului, precum Compotier avec fruits, violon et verre (1912) și ciclul dedicat chitarelor între 1912 și 1914, pentru care utiliza materiale diverse, hîrtie, foaie de ziar, sfoară etc. Colajul lui Vișniec „asamblează” imagini din două secole, cel al poetului și cel al trăsurilor cu cai, fără ca decupajul să încorporeze părți din opere deja existente, ci tehnica e afirmată ca modalitate de construcție și de juxtapunere temporală într-o simultaneitate ideală, specific postmodernă. Lumea încremenită într-o liniște atît de profundă încît să provoace suspendarea timpului, gravitației și a sunetelor e asociată sugestiilor agresiunii legate de figura poetului, ultimele prezentînd anumite afinități cu atmosfera încordată din tablourile lui De Chirico. Cadrul prinde contur din secționarea unor fotografii, din care ulterior se recompune un puzzle prin unirea cîtorva fragmente disparate. Criteriul selecției a privilegiat imagini care întrețin o tensiune difuză și sentimentul de neliniște surdă, în proximitatea scenelor incoerente de coșmar. Peisajul anesteziat al după-amiezii apare astfel perturbat, iar impresia de suspendare a obiectelor în spațiu și liniștea nefirească sporesc senzația de apăsare: Un cîine lătra la o picătură de apă / cămașa era smulsă de pe trupul meu / cu tot cu piele // rîsul părea jupuit de pe botul cîinelui / poemul părea jupuit de pe creier // trăsurile alunecau încet pe stradă / caii întorceau capul după trecători // liniștea n-a trecut de propriul meu trup / căderea s-a oprit din lipsă de sunet.164 164 Idem, După-amiază cu sfîrșit de secol, în op. cit., p. 46. 454 Aceeași atmosferă de apocalipsă tăcută domină și-n poemul imediat următor, tehnica poetică adoptată apropiind acum viziunea de tip colaj a lui Vișniec de cea a pictorilor dadaiști și suprarealiști, de pildă a lui Duchamp sau Ernst. Asocierile reprezentărilor ascultă de un mecanism logic, identic celui care generează în plan stilistic sinecdoca. Părțile se manifestă în „decor” independente de întregul cărora aparțin. Logica metonimiei și a sinecdocei, împinse la extrem și aplicate lumii reale, o simplifică pe aceasta din urmă pînă la dimensiunea insignifianței, a lipsei totale de substanță sau, în alte cazuri, a monstruosului și a infirmității ontologice, agravate de durata dilatată a gesturilor. Mecanica vidului transformă umanul în reprezentare mecanomorfică: „Prin orașul lipsit de străzi / trec cîntînd pietonii lipsiți de trupuri // mîna mănîncă singură / pe o masă în bufetul gării / la fiecare două ore ciugulește cîte un bob de strugure”.165 Limbajul se contaminează de anomalia lumii, atras spre vortexul ei, într-o viziune a mecanomorfozei generalizate, cu angrenaje care merg în gol: „Peste cuvîntul oraș / plutește cu-vîntul ceață / cuvîntul om privește prin cuvîntul fereastră”.166 Tirania staticului care paralizează orice gest se sprijină, diferit de contextele anterioare, pe jocul abolirii raporturilor cauză-efect, în sensul că existența primului termen al binomului nu mai implică legătura cu elementul secund. Dereglarea cosmică pare să dureze de la începutul lumii, vacuitatea atotcuprinzătoare suspendă universul într-un timp infinit, necronometrabil, iar implicațiile evenimențiale cunoscute în istoria culturii (existența literaturii lui Dante și suprimarea lui Danton) cad în vid, numele celor doi rămî-nînd doar să dea loc unui simplu joc fonic, bazat pe principiul simetriei: „Nici trăsurile n-au mai tras la scară / ziarele 165 166 Idem, Călătorii sumare, în op. cit., p. 47. Idem. 455 au ieșit la ora șase dar / nimeni n-a mai cumpărat nimic // a fost o zi care nu s-a mai terminat niciodată // [...] / nici Dante n-a mai scris nimic / nici Danton n-a mai fost ghilotinat”.167 Mecanismul cauză-efect este altfel demontat în Orbii au început să culeagă flori, mizîndu-se acum pe inversarea legilor care-l instituie. Avînd în fundal efigia osînditului crucificat, în timp ce peste întreaga „scenografie” planează amenințător prevestirea căderii „imperiului roman” (indicație polisemantică, utilă probabil pentru a deruta atenția cenzurii), o mare parte a „actorilor” din prim- planul scenei - bufonii, regele și soldații - se retrage în spații închise, torturante sau oricum constrîngătoare. Numai orbii, surzii și înecații sparg staticitatea și evoluează într-o „coregrafie” suavă, însă absurdă, care întoarce literalmente pe dos legile logicii, dar care este coerentă cu imaginea de „comedie metafizică”, definitorie în accepția lui Radu G. Țeposu pentru imaginarul poeziilor lui M. Vișniec: „orbii au început să culeagă flori / surzii au început să cînte / înecații ies încet din mare / și se duc la casele lor”.168 Comentariul rezervat de același autor volumului Înțeleptul..., pornind de la Poemul care se citește pe sine, este - cred - potrivit și pentru figurația din Orbii...: În astfel de bijuterii poetice, Matei Vișniec amestecă, în modul cel mai înalt, acuitatea reprezentărilor spirituale cu frisonul unei existențe vulnerabile, amenințate de dezintegrare și pierderea sensului. Universul hieratic al poemelor e fulgerat adesea de halucinații imprevizibile, terifiante, care aduc în decorul fantast un aer de comedie metafizică.169 Logica inversă a relației de cauzalitate descrise mai sus se destramă însă spre final, luînd o altă întorsătură, pentru ca 167 Idem, Poem crepuscular, în op. cit., p. 56. 168 Idem, Orbii au început să culeagă flori, în op. cit., p. 63. 169 Radu G. Țeposu, Istoria tragică & grotescă a întunecatului deceniu literar nouă, p. 117. 456 poemul să se completeze în cheie etică: „pînă și calul meu s-a ridicat în două picioare / și acum culege fructe calde din pom / le doboară cu ajutorul unui băț pe care / sînt sigur / îl va păstra subsuoară / și pentru alte ocazii”.170 Personajele din acest spectacol au migrat dintr-o carte într-alta - bufonii, regele, înțeleptul, iluzionistul, poetul, calul, orbii, mărul, automatul de limonadă, famfara -, iar alte elemente de recuzită s-au adăugat pe parcurs. Privind o clipă din perspectiva receptării în Italia, se va putea observa că împreună cu poemul Orbii au început să culeagă flori, au mai fost selecționate în antologia bilingvă româno-italiană, îngrijită de M. Cugno,171 Poem crepuscular și Primul poem pentru cîini, ilustrînd stadiul ultim al distopiei „orașului cu un singur locuitor”, două dintre ele conținînd trimiteri și la sfera anomaliei etice care domină lumea operei. Textul titular, cu care se închide volumul, Înțeleptul la ora de ceai, oferă o idee precisă asupra viziunii condensate a cosmosului la dimensiuni infinitezimale, la care ajunge poezia lui Matei Vișniec din anii ’80, imagine în miniatură a „orașului”-univers, tărîmul cel mai tipic pentru poetica sa. Personajul înțeleptului, ultimul alter ego al poetului, destinat să rămînă singur la capătul acestei călătorii de cunoaștere prin bolgiile prezentului, substituie acum imaginea iluzionistului, bufonului, a cîinelui Leukodemos și a lui Lucrețiu. În fond, solitudinea a fost încă de la început starea cea mai reprezentativă a vocii din poeme, exprimată de toate aceste măști și ale cărei angoase au fost proiectate grațios într-un megaspectacol văzut ca exhibare a interiorității și expiere ludică, pusă la cale cu ajutorul lucidității și al inteligenței, în primul rînd de ordine dramatică. 170 Matei Vișniec, Orbii au început să culeagă flori, în Înțeleptul la ora de ceai, p. 63. 171 Marco Cugno (îngrijit de), La poesia romena del Novecento, pp. 417-419. 457 În aceste versuri înțeleptul este un fel de Gulliver, care contemplă detașat „materia” în totalitatea ei, adică apo-calipsa „piticilor”, consumîndu-se într-o mizanscenă comic-cinică în cana lui cu ceai, în cosmosul strîmt și grotesc, redimensionat la coordonate infime, de desen animat sau de teatru de păpuși: „văd un punct lucitor, o încăpere discretă / în care locuiește materia, acum / o văd toată, în întregime, / trecătorii se urcau pe fereastră se rostogoleau / în cana de ceai se aruncau în lichidul gălbui se / înecau acolo, bolborosind agitîndu-și mîinile subțiri”.172 Capacitatea de concentrare a viziunii sensurilor profunde în repere infinitezimale este cu totul remarcabilă la Matei Vișniec. Imaginea terifiantă a cănii în care plutește sîngele „trecătorilor” și al „materiei” transformă întreg universul într-un joc de-a masacrul,173 permițînd patetismului discret, evitat la suprafața textului, să irupă în pagină și să dea nota finală a poeziei autorului din anii ’80. Mă voi opri în continuare la cîteva ultime considerații privind latura metatextuală a acestei poetici. Metatextul apare în piesele de rezistență ca persiflare a autoreferențialității de tip modernist și a lipsei referentului, afirmate de structuralism, și ca depășire ironică a unui procedeu literar practicat de poet în descendența lui N. Stănescu, pe care optzecistul îl deconstruiește prin expunerea ostentativă a mijloacelor poetice, precum în Poemul care se citește pe sine, unde se livrează un fel de demonstrație aplicată a ideii că, împins la limită, artificiul întoarcerii textului către el însuși produce anularea ultimului, atrăgînd totodată și abolirea limbajului din univers.174 Soluția salvatoare, evadarea din text, are loc către real, ca și-n alte compoziții din același volum. 172 Matei Vișniec, Înțeleptul la ora de ceai, în vol. Înțeleptul la ora de ceai, p. 95. 173 Ibid., pp. 95-96. 174 Idem, Poemul care se citește pe sine, în op. cit., pp. 37-38. 458 Tot la un performance poetic se asistă și în Ieșirea prin gura neagră a cuvîntului, jocul cu „textualismul” plasînd scriitura în imediata continuitate a realității. Ca și-n exemplul anterior, limbajul și lumea par două cosmosuri perfect comunicante. Ieșirea din univers prin gura poemului nu echivalează cu o fugă de realitate, ci îi adaugă acesteia o dimensiune complementară, ancorînd astfel textul mai puternic în domeniul realului și adîncind perspectivismul lumilor posibile: Poate dacă am să scriu toată noaptea / o să-mi treacă / dimineața voi fi trist dar fericit și poate / umbra gigantică a zilei mi se va lipi de palme // există o moarte sigură moartea prin / cuburile inexistente de gheață / există o ieșire sigură din univers ieșirea / prin gura neagră a cuvîntului univers // de mult îmi doream să scriu versuri / despre propria mea dorință de a scrie / iată, în această seară cînd urmele lucrurilor / s-au topit / e deja timp pentru o nouă poveste.175 Un alt fel de metapoezie întîlnim în Tîrziu de tot, unde, în mod mai puțin tezist, finalul care se întoarce asupra textului încorporează exhibarea actului scriiturii, acreditînd ideea că mesajul operei coincide cu durata procesului ei de fabricație și că poemul aspiră să-și transcrie inclusiv receptarea, înglobînd, deci, în el o fază ulterioară celei a propriei produceri: „toată noaptea a scris și a băut / iar spre dimineață i-a citit chelnerului / cu ochii roșii / această poezie”.176 Fibra performance-ului din Nu se mai găsesc locuri la ora asta este tot una de natură dramatică, întrucît atît cina de la restaurant, acompaniată de muzică de jazz, cît și ceea ce urmează să se întîmple într-un sîmbure de caisă are loc -cum se anunță în versuri - într-un soi de sală de spectacol. Lipsa de locuri se referă, deci, la spațiul poemului. Se expri- 175 Idem, Ieșirea prin gura neagră a cuvîntului, în op. cit., p. 51. 176 Idem, Tîrziu de tot, în op. cit., p. 32. 459 mă astfel la modul ludic faptul că una dintre numeroasele „scene” ale poeziei lui M. Vișniec este cea a metapoeziei și că, așa cum am mai constatat, pe scena metapoemului pot avea loc spectacole cu recuzita orașului. Cele două „spații de joc”, plus cel al intertextualității pot coincide sporind densitatea lumilor posibile și a etajelor lor de sens. Acest lucru este posibil întrucît ordinea poemului și cea a limbajului ascultă de legile lumii reale: „Scaunele sînt ocupate / în poem nu mai e loc pentru nici un cuvînt // [...] / în interiorul sîmburelui de caisă e foarte întuneric / și nici locuri nu se mai găsesc la ora asta”.177 În fine, citim și o mostră de biografism prozaic, în nota colegilor de generație din nucleul principal al grupului, care se prezintă ca o pagină de jurnal, consemnînd liniar întîm-plările banale ale unei zile din viața de student a poetului, în decorul Bucureștiului boem: s-a dus la teatru (la Nottara), și-a aprins o țigară pe la Gambrinus, a conversat cu Mihaela, sa întors acasă prin Cișmigiu etc. Formula jurnalului exersată spre sfîrșitul volumului e semnificativă pentru importanța care i se va atribui în cartea de versuri de mai tîrziu, Poeme ulterioare. Finalul subliniat prozaic, ca și tonul colocvial, egal, strict narativ, chiar și titlul, insistă asupra caracterului tranzitiv, de pură notație, pe care și-l revendică Textul, canava mult mai frecventă în placheta de versuri „ulterioare”, citată mai sus. Legînd desfășurarea bio-grafistă a poemului de momentul în care acesta a fost scris, primul vers conține și o nuanță „textualistă”, care cuplează încă o dată pentru Vișniec scriitura la rosturile existențiale: Am scris acest text în ziua de 20 februarie / într-o duminică știu că tocmai ieșisem / de la teatrul bulandra // prin dreptul berăriei gambrinus mi-am aprins / o țigară și mihaela mi-a spus că ea se duce / acasă că e răcită eu am luat-o prin / cișmigiu // [...] / m-am 177 Idem, Nu se mai găsesc locuri la ora asta, în op. cit., pp. 57-58. 460 învîrtit o vreme prin față pe la / union dar toate biletele se vînduseră / ne se mai putea intra așa că m-am dus // acasă și am dat drumul la tranzistor.178 La un bilanț al poeziei lui Matei Vișniec compuse și publicate în anii premergători expatrierii, se poate nota că autorul scrie, demonstrînd capacități de prestidigitator în decuparea și ordonarea de planuri, cu o foarte ridicată conștiință a procesua-lității operei și, în general, a propriului demers literar, oferind texte îndelung finisate, lucrate cu o eleganță și o rigoare cu totul remarcabile, care ilustrează o mare parte dintre formulele adoptate de poetica generației ’80, individualizîndu-se totodată prin soluții foarte personale. Poetul este în această fază un inovator care și-a construit un univers propriu și un stil in-confundabil, care-i motivează pe deplin apartenența la post-modernismul poetic românesc. V.5. „Poftim un caz” sau mai multe: jurnalul (londonez), poemul care-și cronometrează procesul de fabricație, erosul ludic și magia pîndei Revenirea cu o carte de poezie în 2000 nu putea să nu producă surpriză. Aceasta s-a întîmplat după ce Matei Vișniec s-a stabilit în Franța, a ales - adică - să trăiască într-o cultură diferită și să scrie în două limbi, una maternă și alta de adopție, mai ales teatru, dar fără să renunțe la poezie, începînd să fie publicat și, treptat, inclusiv reprezentat pe scene importante franceze, iar din 1990 și românești, pentru a deveni cel mai jucat dramaturg de origine română în prima sa patrie și unul dintre cei mai apreciați și cunoscuți în cadrul secțiunii Off a Festivalului de la Avignon, la ale cărui ediții textele sale dramatice au fost montate an de an, fără întrerupere, începînd 178 Idem, Textul, în op. cit., p. 84. 461 din 1993. De asemenea, teatrul său intrase deja din primii ani ’90 în circuitul festivalurilor internaționale. Pînă la editarea volumului Poeme ulterioare, apăruseră în Franța unele dintre piesele noi de teatru, compuse direct în limba franceză, care i-au adus autorului cele mai mari succese de public și critică, constante pînă astăzi, precum L'histoire des ours pandas racontee par un saxophoniste qui a une petite amie â Francfort, Theâtre decompose ou l'homme-poubelle, La femme comme champ de bataille ou Du sexe de la femme comme champ de bataille dans la guerre en Bosnie, iar L'histoire du communisme racontee aux malades mentaux, scrisă în 1998, avea să fie publicată chiar în 2000. De asemenea, încă din primii ani după expatrierea sa, Matei Vișniec și-a tradus singur sau cu ajutorul unor colaboratori alte cîteva texte dramatice create în România, ca de pildă Caii la fereastră sau Trei nopți cu Madox, și acestea puse în scenă în mod repetat în toată perioada așa-zis franceză a autorului, piese recuperate de editorii români după decembrie ’89, simultan cu publicarea celor mai noi. Identitatea de dramaturg a scriitorului s-a afirmat fertil în anii care au precedat Poemele ulterioare (ca și după apariția acestora), beneficiind de deschideri culturale greu de prevăzut în primii ani ’80, cînd Vișniec s-a lansat și cînd avea să devină în România doar în cîțiva ani „un poet deja-cunoscut, cu cotă foarte ridicată”,179 care „se număra printre vedetele noului val”180 și printre „vîrfurile generației anilor ’80-’90”,181 cum îl caracterizează colegul său de generație Ion Bogdan Lefter, fiind și premiat în 1985 de Uniunea Scriitorilor pentru ultimul volum de versuri care i-a apărut în țară (recunoaștere amintită deja anterior). 179 180 181 Ion Bogdan Lefter, O oglindă purtată de-a lungul unui drum, p. 215. Idem. Ibid., p. 216. 462 Cele două identități, poetul și dramaturgul, au colaborat și s-au modelat reciproc dintotdeauna în literatura lui Matei Vișniec. Am analizat în secțiunea precedentă elementele care infuzează la toate nivelele fondul liric din poezia optzecistă a autorului, imprimîndu-i marca unei sensibilități și a unui tip de viziune structural dramatice. Cît privește nivelul strict tematic, să observăm că motivele poetice din lirica optzecistă au alimentat anumite scenarii din scriitura pentru scenă elaborate în aceiași ani (de exemplu, Spectatorul condamnat la moarte, 1985) și altele de mai tîrziu, așa cum am mai precizat. La capătul explorării complete a acestei poezii, se impune constatarea că domeniile au continuat să interfereze, influențele reciproce fiind vizibile între poezie și teatru și în intervalul 1989-2014, cum o indică reluarea unor versuri din poemul La masă cu Marx din volumul eponim (publicat în românește în 2011 și alcătuit din poezii compuse cel mai probabil de-a lungul întregului deceniu ce a urmat de la editarea Poemelor ulterioare), în piesa De la sensation d'elasticite lorsqu'on marche sur des cadavres, apărută în 2010 (dar scrisă cu un an în urmă). Sau, de pildă, variația pe temă din poemul Un punct orbitor inclus în culegerea Poeme ulterioare și modulul teatral Voix dans le noir III din Theâtre decompose..., redactat în 1992. Mai mult, motive dezvoltate în versuri au trecut și în romanele publicate în anii 2000, cum se va vedea, în timp ce atmosfera din Cafeneaua Pas-Parol, scris în 1982 (dar apărut după un deceniu) e comparabilă cu cea din poezia autorului din aceiași ani ’80. Prin urmare, universul tematic al operei prezintă nuclee care stabilesc legături între toate cele trei genuri abordate de autor, firul conducător fiind deocamdată reprezentarea traumelor istoriei recente a Europei de Est și viziunea critică, lucidă, asupra oricăror forme de aplatizare a gîndirii libere în societatea contemporană. 463 Zona permeabilă, cea mai comună în anii ’80, care a legat poezia de teatru a fost acel filon consolidat în descendența teatrului absurdului, căruia Vișniec i-a preluat și, în parte, i-a deconstruit mecanismele, grație infuziei de scepticism și ironie, precum și golirii textelor de un fior metafizic autentic, apelînd la resursele ludicului și la alte tehnici ale relativizării și disimulării. E vorba mai precis despre acel absurd „încapsulat” în parabole, despre tipul de atmosferă ciudată și neliniștitoare care plutește în „orașul cu un singur locuitor”. La aceasta trebuie adăugată „frazarea” predominant dramatică a poemelor, predilecția pentru construirea de „povești”, scenarii cu personaje care conversează în registru prozaic, colocvial, ca și grija pentru decor și recuzită, vizibilă la orice pas. În fine, tendința constantă spre „deghizare”, simulare, ceremonial și proiectarea eului în alter egouri multiple conduc tot spre o simbioză a viziunii poetice cu mecanismele teatrului. Astfel că, numeroase „partituri” lirice par fragmente din piese de teatru mai ample sau pot fi atribuite unor protagoniști din producția dramatică a autorului, inclusiv în baza „intertextualității restrînse” pe care am semnalat-o cu mai multe ocazii, după cum secvențe întregi din piese pot fi integrate în poeme sau considerate ele însele ca fragmente lirice de sine stătătoare. De la un moment dat, M. Vișniec chiar reproduce versuri din cărțile de poezie în texte dramatice (am exemplificat mai sus cu De la sensation d'elasticite...) și chiar în roman (Corabia figurînd în Negustorul...). Nu în ultimul rînd, procedeele intertextualității, metatextualității, pastișei și parodiei apar în toate cele trei tipuri de scriitură ale poetului. Printre notele de continuitate, se reține în primă instanță caracterul existențial în care rămîne ancorată poezia lui Vișniec, odată depășită miza etic-politică din producția anilor ’80 și evoluțiile istorice la care reflecta cu scepticism poemul Corabia. Reluarea vizează în mod mult mai puțin insistent scenarii 464 lirice cvasi absurde, plasate în cadre pseudo-suprarealiste,182 iar identitatea, eliberată acum de povara politicului constrîn-gător, este minată de mobiluri strict individuale, care conduc la pulverizarea eului „în mii de cioburi”.183 Alteori, dezgolirea ființei, mărturisită pe ton de pură farsă unui necunoscut întîlnit la restaurant, echivalează cu ștergerea sau anularea identității, accelerate de pierderea memoriei: „Luați loc, domnule, așezați-vă / la masa mea eu sînt gol în-trucît / chelnerul se plimbă prin oraș / îmbrăcat în hainele mele”.184 Se mizează pe impactul comic al situației, în ciuda temei grave din subtext. Lejeritatea elegantă a discursului este, prin urmare, o altă constantă de viziune. În alte poeme, fragmentarea identității în euri concurente este proiectată „scenic” în imaginea fostului chiriaș dat afară din pielea poetului-personaj de chiriașul nou. Prezența celor două personaje în „scenariul” din Spune bună ziua rânjind ar putea fi interpretată și într-un sens pozitiv, de pluralitate benefică a ființei.185 Să fi simțit Matei Vișniec vreodată că presiunea identității de dramaturg, de pildă, a fost atît de puternică încît s-o suprime pe cea a poetului? Nici textul de față, și nici cele dramatice, impregnate în fond, de poeti-citate, nu par să orienteze spre o asemenea interpretare. E adevărat că poezia a fost absorbită de teatru într-o proporție destul de consistentă, dar fără ca aceasta să-i creeze scriitorului dezechilibre interioare de asemenea proporții. Din contră, dacă citim nota introductivă a autorului la antologia Orașul cu un singur locuitor (2004), care reunea „compoziții” din anii ’80, dar și o mare parte din sumarul Poemelor ulterioare, deducem că Matei Vișniec motivează 182 Matei Vișniec, Mintea mai gândește o singură dată, în Poeme ulterioare, p. 66. 183 Idem, Pe țurțurii subțiri, în op. cit., p. 14. 184 Idem, Cofetăria centrală, în op. cit., p. 53. 185 Idem, Spune bună ziua rânjind, în op. cit., p. 6. 465 ludic și seducător hiatusul dintre primele poezii și cele de după stabilirea sa în Franța, în termenii unei relații de dragoste miraculoase și pline de pasiune, ca orice experiență sentimentală esențială, care nu a încetat, de fapt, niciodată: Când mă gândesc cât de mult am iubit-o... Timp de peste 20 de ani am iubit-o. De pe la vârsta de 11 ani am iubit-o când am scris prima poezie și am publicat-o într-o revistă școlară la Rădăuți. Ca un nebun am iubit-o, ani și ani de zile, zi și noapte. [...]. Iar după fiecare poem izbutit sufeream și mai mult întrucât mi se părea că nu schimbă imediat și în mod radical mersul istoriei și fața lumii, așa cum consideram normal că trebuie să se întâmple cu poezia. Ca un câine bătut am iubit-o, ca un vagabond care-și iubește libertatea, ca un hoț de cai care-și iubește calul furat.186 Mărturisirea confirmă, în această formulă discursivă cu efect hedonist redutabil, faptul că între cele două teritorii din imaginația sa (poezia și teatrul) a existat un dialog neîntrerupt. Nu se poate vorbi, deci, de o ruptură sau de un abandon al scriiturii în versuri, nici ca practică literară (dovadă cele două plachete „ulterioare”), și cu atît mai puțin ca lume imaginară. Dar, autorul admite că a scris mai puțin poezie, cerîndu-i acesteia iertare, iar ea, iubita „tulburătoare și perfidă”, l-a înțeles...: Am iubit-o cu furie dar n-am iubit-o până la capăt. Treptat, fără să-mi dau seama, poezia mea s-a transformat în teatru, a fost aspirată de piesele mele, s-a topit în replicile personajelor mele... Iar după aceea s-a topit chiar într-o cu totul altă limbă. [...]. N-am iubit-o până la capăt dar ne-am despărțit frumos. Când am simțit că nu-i mai puteam da totul, i-am cerut iertare și ea m-a înțeles.187 186 187 Idem, „Ca un hoț care-și iubește calul”, în Orașul cu un singur locuitor [antologie], p. 5. Idem. 466 Circularitatea viziunii ar face posibilă includerea unora dintre poemele acestui volum în cele anterioare. De pildă, Mă voi așeza la masa rotundă, care descrie în amănunt un întreg ceremonial celebrat în atmosfera intimă și elegantă a ustensilelor de servit ceaiul, amintind de poezia obiectelor casnice a lui Emil Brumaru, ar fi putut figura în Înțeleptul la ora de ceai. Instantaneul liric surprinde un fel de magie senzorială, în care se insinuează totuși o notă de neliniște.188 Aparține aceluiași „stil” Doar peste câțiva ani, unde dilatarea timpului nu mai participă la scenarii cvasiabsurde și nici nu mai este un simptom al distopiei universului-oraș, ci o modalitate spectaculoasă de a vorbi despre o iubire abia înmugurită, care are nevoie de timp ca să se poată împlini. Poetul mizează și acum pe falsa inocență, brodînd surprize ludice, întorsături de sensuri dintre cele mai interesante, pentru a lăsa să se înțeleagă că întîmplările acelei banale dimineți și rarefierea timpului anunțau de fapt o întîlnire cu totul excepțională. Versurile au eleganța unei plutiri tandre și melancolice: Mi s-a părut mie ciudată ziua / de dimineață / pe la ora șapte seara scăpasem din mână / ceașca de ceai / iar la prânz nu atinsese încă pământul // părea o zi extrem de lungă / extrem de lentă / fiecare minut era mai lung decât o limbă de fluture / te vedeam pe alee / cu brațele deschise venind spre mine / și știam că întâlnirea avea să fie / doar peste câțiva ani.189 O altă temă recurentă din cărțile anterioare este cea a nimicului existențial, legată inițial de vacuitatea „orașului cu un singur locuitor”, dar repropusă acum în afara acelui scenariu, insistîndu-se asupra spectralității și mecanicității alie- 188 Idem, Mă voi așeza la masa rotundă, în Poeme ulterioare, p. 19. 189 Idem, Doar peste câțiva ani, în op. cit., p. 41. 467 nante a vidului.190 În jurul aceleiași idei este construită și O poveste tristă, unde degetul filozofului, ca o săgeată, „s-a înfipt în inima nimicului”. Menționez că această poezie apare introdusă în sumarul Poemelor ulterioare abia în ediția apărută în 2011 la editura Cartier.191 E interesant că într-un volum tîrziu al lui Mircea Cărtă-rescu (2010), apărut la diferență de zece ani față de cel pe care-l comentez în această secțiune, grupînd poeme ale autorului compuse între 1988-1992, una dintre temele predilecte este tot nimicul. Abordările sînt diferite, Vișniec optează încă pentru scheme parabolice, imprimînd textelor sale poetice un grad de generalitate care lipsește din cele cărtă-resciene, unde starea de vid afectează direct instanța enunță-toare. Pentru denunțarea acestei stări adoptă modalități specifice preponderent biografismului postmodern, comune unei tendințe mai larg răspîndite în anii ’90-2000 în literatura română, ale cărei trăsături le-am sintetizat în Capitolul IV. Cărtărescu mizează, de fapt, pe o nouă poetică, cu teme, procedee conexe și o „retorică” specifică. Individul obișnuit trece în prim plan, cu emoțiile sale concrete, „efectul de sinceritate”, despre care scria autorul în articolul „Ce este bio-grafismul?”, citat anterior, căpătînd un rol esențial. Derivă de aici cultivarea insistentă a derizoriului și renunțarea la efectele stilistice de orice gen, în favoarea unei poezii „naturale”, directe, confesive. Prin urmare, pentru ambii poeți, confruntarea cu nimicul este o consecință - să spunem așa - în firea lucrurilor, coerentă cu parcursul fiecăruia și cu cel al poeziei românești post-optzeciste. La Mircea Cărtărescu este vorba doar în aparență de o continuitate prin ruptură cu poetica sa din primii ani ’80. Autorul explică sensul acestei opere (Nimic) 190 Idem, Nimeni, nimic, niciunde, în op. cit., p. 21. 191 Idem, Opera poetică, vol. II, p. 181. 468 printr-un cumul de motive de ordin poetic și existențial, ca „fruct al mai multor negativități convergente: sațietatea vi-zionarismului din celelalte cărți, deprimarea psihică, singurătatea resemnată”.192 Pe de altă parte, poetul a ezitat să propună cartea spre publicare imediat după ce a scris-o, sceptic probabil la ideea că în cultura română o asemenea noutate la nivelul viziunii s-ar fi putut bucura de atenția și receptarea adecvate, rezultat scontat, în schimb, într-o cultură mare, „capabilă de inițiative și invenție, și unde o atitudine nouă este imediat bonificată”.193 În definitiv, structura și concepția din Totul, fascinația și utopia totalității, și, în același timp, relativismul postmodern cu care o explorează, nu excludeau, ba din contră, presupuneau constatarea la un moment dat a „nimicului” din Nimic. Dincolo de motivațiile avansate de autor, „nimicul” este la Cărtărescu și un aspect dintr-un program poetic propriu-zis, elementul care închide circular parabola poeziei sale. Asemănător, dar din alte considerente, utopia urmată de distopia universului lui Matei Vișniec, configurate în jurul toposului citadin cunoscut, aveau să conducă în mod inevitabil la percepția netă și distinctă a golului existențial, exprimată în stilul și din perspectiva proprie a autorului, diferită de cea a colegului său de generație. De fapt, starea de „nimic” însoțește constant poezia lui Vișniec, fiind o premisă, dar -paradoxal - și o consecință a viziunii despre universul-„oraș cu un singur locuitor”, anunțînd o epuizare a posibilităților oferite de tematica respectivă. Reminiscențele din poemele de mai tîrziu, profilînd apocalipsa reiterabilă din acest spațiu fictiv, țin de motivații larg existențiale. Din aceeași evoluție a poeticii celor doi autori, din centralitatea acordată trăirii și existenței concrete, derivă în 192 193 Mircea Cărtărescu, Jurnal, Humanitas, București, 2001, p. 229. Idem. 469 această etapă la ambii și impresia de notație aproximativă, de neglijență față de planul expresiei, directețea, tendința pronunțată spre confesiune ca și recursul la notația diaristică, toate acestea reprezentînd în cazul lui Vișniec elemente de noutate în propria formulă, dar - cum s-a observat - și dovada unei „relaxări” din partea unui scriitor care mizase fundamental și rodnic, în toată perioada respectivă, pe alt domeniu: teatrul. Mai trebuie adăugat că poezia lui Vișniec tinde să se apropie tot mai mult în această fază de poetica biografistă, directă, intimistă, care continuă direcția „hard”. Cît privește stilul apropiat de jurnal, cel al notației de mici evenimente banale sau prozaice, nici acesta nu lipsise din scriitura în versuri anterioară, dar cronica întîmplărilor reale, inspirată de episoade strict biografice era concurată și depășită de cea a evenimențialului învăluit în fantastic, oniric și absurd. Impasibilitatea înregistrării camufla de fapt sensuri așa-zis grave, - o repet - existențiale și o participare afectivă de-o intensitate vulcanică, notația nefiind, deci, una pur tranzitivă. În poemele noi se atenuează întrucîtva tensiunea sensurilor etice, tonul contemplativ, mai detașat, este acum mai „autentic”. Relaxarea generală permite filtrarea conținu-turilor cu ajutorul unor procedee ludice, care vizează la modul cel mai direct efectul de seducție textuală. Legat de acest ultim aspect și de dorința neobosită de a experimenta noi formule, amintesc interesul constant al autorului în anii 2000 pentru forme diaristice inedite inclusiv în romane și, deci, pentru genul respectiv. De pildă, în Sindromul de panică în Orașul Luminilor, în afara paginilor din jurnalul protagonistului, denumit în titlul capitolului 13 „jurnal real”, și de comentarii ale acestuia referitoare la genul literar în cauză, opera narativă mai conține „jurnalul unei pisici” (capitolul 17, cu titlu identic) și „jurnalul unei cocoașe” (capitolul 38). 470 Acum, tendința spre declarația confesivă ia locul mai des punerii în scenă a gîndurilor și sentimentelor. De pildă în 2 ianuarie, în rama notei de jurnal, suprapusă metatextului, poetul pare a fi găsit modelul cel mai adecvat pentru o pledoarie în favoarea autenticității ființei: Pe data de doi ianuarie n-am mai putut, m-am așezat / la mașina de scris și am scris / [...] / așa m-am adresat apoi singurului / meu invitat de la miezul nopții - eu: ai progresat, / ai computer, încearcă acum să spui măcar / un singur adevăr despre tine.194 Introspecția poate avea loc la modul cel mai direct în poem. În lipsa oricărui scenariu ficțional, textul se compune dintr-o succesiune de întrebări lapidare, dar care interoghează sensurile mari ale existenței eului, cu invitația finală de a privi încă o dată în propria interioritate: „minutul s-a scurs, să / recapitulăm: / când? cum? de ce? din ce / motive? unde ți-ai lăsat ochiul, / inima, gândul? te-ai măsurat / cu el? cu ei? cu ceilalți? / înfrânt? încă? și acum?”.195 Aceeași directețe, afișată interogativ chiar din titlul Până când? Până când? Până când?,196 face din nou concesii poeticii post-optzeciste adoptate cu diferențele specifice de majoritatea colegilor de generație care au continuat să scrie în anii ’90 și 2000. Convenția notei de jurnal, observată și de alți critici ca element de noutate în volumul Poeme ulterioare, pare să convină, de pildă, unei reflecții fugare pe tema aplatizării diferenței dintre oameni și obiecte, aduși deopotrivă la numitorul comun al simbolurilor societății de consum.197 Notația este mai elaborată în Journal, titlu deci programatic, unde consemnarea nu se limitează la fotografierea „deco- 194 Matei Vișniec, 2 ianuarie, în Poeme ulterioare, p. 10. 195 Idem, Să recapitulăm, în op. cit., p. 23. 196 Idem, Până când? Până când? Până când?, în op. cit., p. 34. 197 Idem, Era sâmbătă, în op. cit., p. 31. 471 rului” natural destul de aglomerat din Bois de Boulogne, în duminica de „31 martie 1996”.198 Intervin întrebări, reflecții și constatarea metatextuală că poezia a făcut din autorul ei, timp de 30 de ani, un cronicar al propriei existențe. Observația e interesantă, întrucît vine din partea unui scriitor care a practicat pentru tot atîta timp și jurnalismul. Poezia ca notație trebuie citită ca definiție retrospectivă a poeticii lui Vișniec, pe care acesta o extinde la întreaga operă în versuri, dar și ca delimitare a unui spațiu personal, securizant, alcătuit din cuvinte, împotriva trecerii timpului. Periplul de o zi al figurației numeroase și variate, traversînd marele parc în aer liber, trimite la cel pluridecenal, desfășurat sub ochii „cronicarului” de-a lungul întregii sale existențe, în compania statornică a cuvintelor: 31 martie 1996, pe malul lacului, / la Cascadă, în Bois de Boulogne // [...] / Un domn înaintează cu ajutorul / a două cârje albe / copii pe biciclete mici / iar eu notez cuvinte pe un / caiet făcut din hârtie reciclată // Iată: sînt 30 de ani de când notez / cuvinte / între timp au fost asasinați câțiva / președinți / s-a prăbușit un imperiu / iar cuvintele, ele, nimic.199 Cotidianitatea citadină face obiectul unui instantaneu reușit în 200 de cafele pe oră, unde, precum Voronca în splendidul său Ulise, poetul exultă în versuri narative și registru prozaic în fața trepidației matinale din metropolele reale care-i trec prin minte, cînd prospețimea primei cafele și a primei țigări sînt incomparabile cu orice altceva. Și aici congruența între spiritul și atitudinea postmodernă a poeziei anilor ’90-2000 și formula lui Vișniec sînt perfecte. Și Cărtărescu dedicase un adevărat cult cafelei în Levantul, dar într-o altfel de „scenografie”. Voronca însuși rezervase un 198 199 Idem, Journal, în op. cit., p. 36. Idem. 472 imn burlesc ceaiului în același Ulise, și deopotrivă capitalei franceze: „Grozav îmi plac orașele mari dimineața, când străzile se trezesc cu / furie, când barmanii fac 200 de cafele pe oră, când mii / de oameni își / aprind țigara aceea care nu se compară cu nimic, / țigara de dimineață”.200 O altă secțiune de jurnal o formează - să spunem - cîteva „impresii de călătorie”: de la Ventimiglia și mai ales de la Londra. Trecerea pe la fosta graniță dintre Franța și Italia îi trezește autorului reflecții despre frontierele abstracte ale existenței în poemul La Ventimiglia, care anunță încă din titlu obiectul aparent al notei.201 În schimb, sejurul la Londra - probabil cel din perioada cuprinsă între lunile august 1988 și octombrie 1989, cînd Matei Vișniec a lucrat pentru Secția Română de la Radio BBC - a fost consemnat poetic într-un triptic amuzant, format din La Londra, Londra - exercițiu și Cum a fost la Londra, menținînd în titlu, în două din cele trei cazuri, aluzia la convenția jurnalului de călătorie. Triadei i se poate asocia și ultima secvență din volum, Meditație în fața unui pub închis, plasată în continuarea penultimului citat. Primul poem afișează la prima vedere admirația naivă, extaziată a unui călător care descoperă o lume de-o ordine și de-o eleganță impecabile, în contrast cu ceea ce experiența personală îi permisese pînă atunci să experimenteze. Ironia vocii, tonul șăgalnic, rimele interne și cele finale, precum și simetria căutată a îmbinărilor comunică însă un alt mesaj: autorul s-a amuzat în fața eleganței pedante, anacronice a domnilor cu baston ca și de descoperirea ordinii britanice desăvîrșite, dar le-a găsit monotone și de aceea suspecte și constrîngătoare, în definitiv, nepotrivite cu spiritul creativ, 200 Idem, 200 de cafele pe oră, în op. cit., p. 18. 201 Idem, La Ventimiglia, în op. cit., p. 26. 473 dinamic, mai „dezordonat” al turistului ce pare aterizat în acel oraș ca din altă dimensiune cosmică: La Londra, domnilor, ce aer / ce spleen, ce străzi și ce / confort / ce lume bună, ce metrouri / ce mirodenii din import // portarii toți știu să se poarte / nu vezi o scamă pe peron / nu vezi un câine fără zgardă / nu vezi un domn fără baston.202 Dacă în această primă „incursiune” standardul de civilizație și exotismul locului par a-i suscita privitorului admirația fie și amuzată (fără să se lase cucerit de stilul londonez), în variația pe temă de la pagina următoare (care se poate citi ca o completare a primeia prin alte cîteva detalii de „recuzită”), există cîte o notă care-i contrariază literalmente călătorului orizontul de așteptare, creîndu-i adevărate perplexități. Convenția e tot una ludică: „La Londra, domnilor, / englezii / lucrează, ehe, în bănci / încearcă să ieși la ora unu pe Bankstreet / bărbații în costume negre / mănâncă sandwich-uri pe bani”.203 În ciuda faptului că ochiul surprinde imagini stereotipate ale stilului de viață englez, totuși tenta dominantă rămîne aceea a încîntării ingenue. Ambele note de călătorie pot figura ca scenete într-un spectacol de varietăți, iar din punct de vedere literar, se prezintă ca pagini alăturate, expuse la vedere, pe masa de lucru a poetului, scrise cu intenția de a cultiva provizoratul și improvizația. Dacă ne referim și la celelalte două „piese”, se descoperă aici și o valorizare a remake-ului și rescrierii, a „reorchestrării” unei teme din mai multe perspective și folosind game și arpegii diferite, practică de asemenea postmo-dernă, curentă și-n muzica ultimelor decenii. „Jurnalul londonez” continuă, deci, cu cealaltă pereche de poeme. În primul, Cum a fost la Londra, cu toate că reia 202 Idem, La Londra, în op. cit., p. 27. 203 Idem, Londra - exercițiu, în op. cit., p. 28. 474 exclamația admirativă de la finalul ultimului comentat („O, ce frumos a fost la Londra”) și, din nou, poza uimită și amuzată la vederea metropolei engleze, fiecare motiv de celebrare a orașului e urmat de un contrapunct critic, expus ca atare, în timp ce, în prima variație pe temă această nuanță rămînea doar subînțeleasă. De pildă, Londra „este înconjurată de apă / tot așa cum neputința / este înconjurată de un pumn”, sau splendoarea catedralei Saint Paul e relativizată de blocurile noi dimprejur.204 În aceeași notă comic-severă, mirajul societății de consum apare descris cu surpriză jucată. În ultima secvență londoneză, Meditație în fața unui pub închis, adjectivul final din titlu pare să anunțe, de fapt, o închidere cu consecințe mai profunde, care vine din partea spațiului cultural observat, așa cum se deduce și din biografia autorului, ce împrumută caracteristici celei a protagonistului acestor „explorări”. Fidel formulei diaristice, poetul datează și localizează și această notă zilnică: „Restaurantul THE OLD SHIP / este închis lunea cel puțin până la ora 17 și 11 / minute / când s-au scris aceste rânduri / 20 sau 21 sept. / Londra”.205 O altă temă continuată într-o direcție nouă este cea sentimental erotică. În volumele din anii ’80, dragostea a fost destul de puțin prezentă. Cu excepția subciclului Apariția Maktei. Cîteva întîmplări cu preafrumoasa Makta din Orașul..., unde iubirea este copleșită de stranietatea universului centripet, care se închide tot mai mult într-un fel de solitudine cosmică. Începînd cu poemele acestui volum, sentimentul este tratat cu relaxarea și disponibilitatea specifică liricii erotice a generației ’80, care, între timp, depășise modelul „poeziei cu corelativ obiectiv”. Vișniec adaugă mizelor existențiale, mai vechi și mai noi, încă o dimensiune fundamentală. 204 Idem, Cum a fost la Londra, în op. cit., p. 68. 205 Idem, Meditație în fața unui pub închis, în op. cit., p. 69. 475 În această plachetă, în soluțiile cele mai interesante iubirea și jocul apar asociate. Ludicul copilăresc este starea predilectă a cuplului, care-și este autosuficient în firescul prozaic al gesturilor cotidiene. Lumea exterioară, condiționările ei și cataclismele istoriei rămîn cu totul străine cercului protector pe care cuplul și-l construiește în jurul lui: „pâș pâș prin nisipul ud / pe deasupra furtuna / oameni speriați, corăbii care se / scufundă / țărmurile ronțăie de ape, / cutremure, știri proaste // nu ne pasă / eu și tu / două languste”.206 Pînda gesturilor aduce pe scena poemului momente delicate din scenariul apropierii sentimentale, fiecare „semn” avînd o importanță capitală pentru - să le numim - „alfabetul” sau „dicționarul” erotic care se va scrie. Ca oriunde în poezia autorului, inocența, aici din întrebarea finală „ce semne să fie acestea?”, nu este creditabilă, cu atît mai mult cu cît indiciile din text demonstrează din partea „naratorului” o cunoaștere subtilă a „codului” descris: „Tip-til, el și ea / el și ea, pâș-pâș / pînă la ultima secundă / nici o atingere decisivă / doar puțină pândă // apoi, descifrarea lucrurilor mici / anumite gesturi fără / însemnătate / priviri încrucișate din întâmplare / (dar nu prea multe)”.207 Filonul erotic evoluează interesant în alte „secvențe” care nu au fost cuprinse în acest volum, asupra cărora voi reveni. Apetența pentru joc se află la originea unor performance-uri poetice asemănătoare unor numere spectaculoase de iluzionism. E de ajuns ca personajul-poet să rostească unele formule magice în Cum a fost cu revelația, pentru ca lectura biografiei sale să fie întreruptă de un vizitator inoportun, și ca la un semn de baghetă, să alunece prin tunelul timpului. Cerînd ca în basme oprirea fluxului temporal, poetul suspendă și derularea poemului, inventîndu-și astfel o schemă „diege- 206 Idem, Eu și tu, în op. cit., p. 12. 207 Idem, Doar puțină pândă, în op. cit., p. 38. 476 tică” plină de umor. Limbajul aparține lumii magice a jocului de copii, iar „revelația” nu se produce, dar avem într-un singur poem concentrate o meditație ludică asupra timpului, lipsită de gravitatea pe care tema ar presupune-o în alte formule lirice, un metatext și un performance: „Cum a fost cu revelația, iată / eram adâncit în lectura / autobiografiei mele sumare / când, la pagina 101, ce să vezi? / un vierme // mă întreb serios: ce să caute el / acolo, în timp ce rezumatul vieții mele / suferă serios de punct culminant”.208 Aici, dar se poate formula o regulă generală pentru poezia lui Matei Vișniec, discursul, constelat de mărci ale oralității și adresării directe, jucat - deci - ca pe o scenă, se prezintă ca dialog cu cititorul generic sau cu cîte un personaj tăcut, fiind destinat implacabil să se transforme în monolog, întrucît textul poetic respectiv nu reproduce aproape niciodată replica vreunuia dintre interlocutori. Personajul-narator, de multe ori un poet, manifestă însă o disponibilitate vizibilă spre formula conversațională, mulțumindu-se să schimbe partenerii ocazionali și spațiile de joc (restaurantul, gara sau alte locuri publice). Implicarea în poem a interlocutorului e, pe de-o parte, un mod de a atrage cititorul în ipostaza de martor privilegiat al întîmplărilor narate, pe de alta, corespunde unei nevoi „scenice” a emițătorului de a „evolua” în fața unui public, de a-și crea, cu alte cuvinte, un mic context dramatic, în care el se comportă ca un one man show, în fața unei cafele, la o masă de bistrot etc. Una dintre formele metatextualității care se propagă pînă în această carte privește tematizarea genezei poemului, cuprinsă în întregime în versurile acestuia, derulîndu-se eventual în paralel cu alte motive. În afara „produsului” poetic propriu-zis, la sfîrșitul lecturii, cititorul ia act și de condițiile și coordonatele „parcursului de fabricație” în urma căruia a 208 Idem, Cum a fost cu revelația, în op. cit., p. 63. 477 luat ființă respectiva „compoziție”. Durata acestui proces coincide cu întinderea operei și, prin urmare, ia sfîrșit odată cu citirea pînă la capăt a textului. De pildă, împrejurarea concretă în care a fost scris performance-ul poetic În stația pustie apare declarată explicit pe pagină, elementele exterioare scrisului - o stație de metrou, unde personajul-poet e observat de o doamnă în timp ce compune - reprezentînd împreună cu actul poetic mesajul care se comunică: În timp ce scriu acest poem / doamna cu 2 sacoșe galbene / mă pândește // [...] / eu continuu să scriu / doamna cu 2 sacoșe galbene / mă pândește / face câțiva pași de dans, mă / ocolește / încearcă să privească peste umărul meu / să vadă ce scriu // eu continuu să scriu, metroul / nu vine, suntem doar noi doi în / stația pustie.209 Din acest punct de vedere, poemul Tristan Tzara la înce- putul secolului poate fi interpretat ca o variație pe aceeași temă. Actul scrierii implică în mod inevitabil vibrația existențială, iar autorul postmodern o include ca atare în text, arătînd astfel că scrisul, literatura și restul trăirii alcătuiesc un întreg indivizibil.210 Relația între cei doi termeni - scriitură și trăire - își demonstrează perfecta complementaritate în Era,211 unde rostul poeziei devine acela al unui „recipient” ideal în care „se colectează” întîmplări existențiale comune, ezitări de tot felul, gînduri etc. Repetarea identică a unor cuvinte în structuri sintactice simetrice, cu variația finală care imprimă o altă direcție progresiei sensurilor care s-au acumulat pînă atunci, indică forța de cuprindere și de expresie pe care literatura o are în raport cu trăirea, cu alte cuvinte, gradul înalt pînă la care poezia poate avea motivații existențiale: „era să plec, era să rămân / era să fiu, era să mă-nsor / era să-mi amintesc cum a / fost cu 209 Idem, În stația pustie, în op. cit., p. 15. 210 Idem, Tristan Tzara la începutul secolului, în op. cit., p. 37. 211 Idem, Era, în op. cit., p. 20. 478 tine // era să mă-ntorc, era să rămân / era să caut un sens // [...] / era să scriu despre toate acestea”.212 Jocul cu posibilitățile metatextului implică ideea unei literaturi potențiale. Titlul Fragment dintr-un poem mai lung anunță un text deschis, care lasă cititorului libertatea de a imagina o posibilă extindere, de a întreprinde un eventual parcurs de rescriere, căci nu e clar dacă partea lipsă este începutul, sfîrșitul sau alte „bucăți” ale întregului.213 În funcție de ceea ce se adaugă, poemul va necesita o altă interpretare. Este poate aici și ideea unei imperfecțiuni asumate, o intenție explicită de a cultiva fragmentaritatea, exercițiul, remake-ul, în locul poemului finisat, „rotund”, lucrat și desăvîrșit pînă în cele mai mici detalii. Ecourile intertextuale sînt mai puțin frecvente în Poemele ulterioare ca urmare a faptului că miza însăși a procedeului, una de natură etic-politică la Vișniec, și care a coincis cu principala rațiune de a fi a poeziei autorului din anii ’80, a fost surclasată de alte motivații (existențiale) odată cu trecerea timpului. Iată cîteva semne importante ale revenirii poetului Matei Vișniec, unele tinzînd spre reluarea temelor mai vechi, altele propunînd elemente formale inovative, care reprezintă puncte de interes inclusiv pentru romane (stilul diaristic, meta-textualitatea orientată spre „textualismul” liric) sau aspecte care completează filoane tematice mai puțin și altfel ilustrate în poetica autorului din anii ’80. Numitorul comun al acestor tendințe e dat de confirmarea apropierii poemelor „ulterioare” ale autorului de formulele cele mai productive ale poeticii postmoderne românești din anii ’90-2000. Ca și dramaturgul, poetul demonstrează că scrie informat de evoluția canoanelor literare și că este interesat de căutarea unor noi stimuli, chiar dacă poezia nu mai reprezintă miza principală 212 213 Idem. Idem, Fragment dintr-un poem mai lung, în op. cit., p. 48. 479 a literaturii sale. Totodată, Vișniec păstrează o „înaltă fidelitate” (cum ar spune Iaru, dar în limba engleză) față de mărcile de originalitate care l-au consacrat: rigoarea compozițională, coerența impecabilă a scenariilor lirice în ciuda devierii în absurd, parabolicul regizat cu mijloacele teatrului. V.6. Despre „firimiturile care cad de la masa de lucru a poetului”. Canțonierul pentru Andra Grupajul de versuri Alte firimituri de la masa poetului, poeme insignifiante, căutări, cîteva poeme de dragoste are un statut mai special în cadrul producției poetice a lui Matei Vișniec, mai întîi pentru că nu a fost inclus într-una dintre cărțile autorului apărute pînă în prezent. A fost publicat inițial în antologia Orașul cu un singur locuitor editată la Paralela 45 în 2004 și reluat în al doilea volum al ediției din 2011 de la Cartier, Opera poetică, cu titlul schimbat Colecționarul de răni, unde subtitlul pus între paranteze, „Versuri noi”, indică faptul că, deși acest ciclu e plasat în „tomul” secund al ediției după Poeme ulterioare, el nu face parte din cea din urmă plachetă și, de fapt, din nici o alta. Șaptesprezece poezii plus grupajul de alte Opt poeme de dragoste (pentru Andra) - un mic canzoniere postmodern - au trecut din antologie și-n volumul de la Cartier, și tot aici au mai fost grupate încă zece poeme care vor reapărea și în cea mai recentă plachetă a lui Matei Vișniec, La masă cu Marx, din 2011. Privind spre alte orizonturi ale receptării, vom constata că din cuprinsul ciclului Alte firimituri... au fost selecționate în volumul bilingv româno-francez, Orașul cu un singur locuitor - La ville d'un seul habitant (2010), doar cele Opt poeme de dragoste... și alte trei poezii.214 214 Idem, Orașul cu un singur locuitor - La ville d'un seul habi-tant, trad. în franceză de Nicolas Cavailles, viziune grafică și ilustrații de Mircia Dumitrescu, Ed. Muzeul Literaturii Române, București, 2010, pp. 82-97. 480 Caracterul fragmentar al grupajului este asumat de scriitor încă din titlul ales, avînd o justificare și la nivel tematic, întrucît varietatea motivelor tratate semnalează natura eterogenă a materiei. Din mănunchiul de poeme, unele resuscitează atmosfera post-apocaliptică din universul-„oraș cu un singur locuitor”, acum populat de creaturi monstruoase. Partenera de dialog a personajului-narator este chiar fosta iubită Makta.215 Din aceeași recuzită comparabilă cu imaginarul picturii metafizice (a lui De Chirico, de exemplu) sau suprarealiste face parte imaginea călătorului „descompus”, ale cărui părți corporale i se detașează de trup.216 Din lumea onirică a circului, înghițitorul de săbii, omul care scuipă foc, iluzionistul, dansatoarea pe sîrmă, piticul gras, femeia uriașă, dresorul de urși și clovnii urîți, toți acești creatori de iluzii și simulări sclipitoare se întîlnesc în scenariul tipic lui Vișniec, de parabolă cu sensuri transparente. Grație unei regii perfect dozate, rigoarea aproape geometrică a frazării și montajului de text și tonul colocvial al repetițiilor produc efecte de coerență și simetrie cu totul remarcabile la nivelul desfășurării poemului. Gestul autoflagelator al înghițitorului de săbii care, odată coborît de pe scenă, își continuă numărul ore în șir doar pentru el, echivalează cu o tragică nevoie de autenticitate, posibilă totuși într-o lume a simulării generalizate: „Ce s-a întîmplat în ziua aceea / nu știe decît înghițitorul de săbii / el singur a fost martor la întîmplare / vă jur, el singur, înghițind săbii toată după-amia-za / în piața orașului el singur a văzut tot”.217 Acesta, ocu-pînd al doilea loc în interiorul ciclului, este unul dintre cele zece poeme, reluate în volumul La masă cu Marx, celelalte apărînd în schimb grupate la sfîrșit: Dacă toate au un 215 Idem, Respirația viermilor uriași, în Opera poetică, vol. II, p. 172. 216 Idem, O singură piele, în op. cit., p. 171. 217 Idem, El singur a fost martor, în op. cit., p. 166. 481 început, Păscut de o sută de cai, Așteptam învierea florilor, Ochi, inimă, creier, Tot ce v-a dezamăgit la naștere, Știe cînd trebuie să o ia la dreapta, Proastă cum e, Căutătorul de aur pierde tot și Se aude un țipăt. „Piesa” titulară, Firimiturile care cad, readuce în prim plan asumarea de către poet a unei condiții modeste a poeziei și înțelegerea scriiturii ca dimensiune inseparabilă de cea a trăirii, ceea ce face din acest grupaj de versuri o secțiune de tranziție între Poeme ulterioare și La masă cu Marx. Materia ce nu mai ajunge să se coaguleze într-o poezie, dînd ultimului termen sensul lui canonic, este „descrisă” în cheie metapoetică. Ca în alte experiențe anterioare, cuvintele sînt umanizate sau ajung să se comporte ca niște obiecte. Miza jocului cu ordinea limbajului și cu aceea a lumii reale rămîne importantă în poetica autorului, iar surpriza combinațiilor conduce uneori la ivirea unor implicații etice de largă cuprindere: Firimiturile care cad de la masa de lucru a poetului / fac uneori un zgomot asurzitor / se aud țipete, bufnituri // [...] / poate că aceste urme de sînge / duc la cuvîntul singurătate, își spune poetul / ieșit el însuși la o plimbare prin orașul ciuruit de absențe / poate că în fața cuvîntului om nu mai dau tîrcoale / decît cîinii.218 Procedeul apare repropus în Cabaretul cuvintelor (redactat mai întîi în franceză în 2012) și, cu rezultate spectaculoase în cîteva dintre poemele de dragoste incluse în Negustorul de începuturi de roman (publicat - o amintesc - în 2013). Astfel că este posibilă urmărirea unei evoluții a folosirii lui, demonstrînd, pe de-o parte, că „textualismul” lui M. Vișniec e o revizitare în cheie critică a conceptului afirmat deja la sfîrșitul anilor ’70 mai întîi în roman și, pe de alta, că această evoluție, cu punctul culminant în versurile din Negustorul..., 218 Idem, Firimiturile care cad, în op. cit., p. 165. 482 a produs un hedonism literar de foarte bună calitate, o „erotică textuală”, ultima sintagmă fiind cu atît mai adecvată în cazul textelor în versuri presărate printre capitolele din romanul citat, cu cît motivul în jurul căruia gravitează este ero-sul. Dozele de hedonism sînt aici printre cele mai consistente și mai seducătoare din întreaga operă poetică a autorului, virtuozitatea sa excelînd realmente pe aceste arpegii. O temă nouă anunțată în ciclul Alte firimituri... se referă la o divinitate - un fel de deus absconditus -, al cărei mesaj rămîne incomprehensibil219 sau care se dovedește a fi ci-nică.220 Sugestia se prelungește și-n poemul Știe cînd trebuie să o ia la dreapta, unde ființele umane sînt asimilate unor marionete acționate de un regizor-păpușar, care le distribuie într-un spectacol derizoriu. Ideea din aceste ultime poezii poate fi interpretată și în continuarea toposului „orașului” din volumul secund: s-a dovedit, cineva ne-a învățat pe de rost / ne-a observat în toate împrejurările / ne-a pus în situații imposibile ca să vadă cum / funcționează lașitatea, durerea, frica / am fost, de fapt, noi oamenii / tot atîtea repetiții generale / iar acum EL care a notat totul / poate să aleagă una din viețile noastre / și să o declare cîștigătoare: spectacolul sezonului.221 Una dintre notele cele mai inovatoare și mai interesante din lirica ulterioară anilor ’80 este identificabilă în filonul pe teme erotice, de pildă, în versiunea în care apare ilustrată în ciclul Opt poeme de dragoste (pentru Andra). Ca în culegerea de versuri Dragostea de Mircea Cărtărescu, unde același tip de iubire, cea pentru propria soție, secretă o poetici-tate cu totul specială, și la Matei Vișniec sentimentul își revelează complexitatea și varietatea enormă de nuanțe, sensul 219 Idem, O voce răgușită, în op. cit., p. 177. 220 Idem, S-a auzit un hohot de rîs, în op. cit., p. 179. 221 Idem, Știe cînd trebuie să o ia la dreapta, în op. cit., p. 200. 483 existențial profund al acestuia fiind explorat cu disponibilitatea totală de a-i experimenta toate posibilitățile de surpriză, de joc și de împlinire spirituală și umană în sens larg, și nu mai puțin literar. Dragostea este pentru Matei Vișniec un tărîm al libertății și confruntării autentice cu celălalt. Pentru ambii poeți, iubita-fetiță-soție face obiectul unui cult literar celebrat însă cu mijloace și sensibilitate postmo-dernă, de aici rolul major atribuit jocului, umorului, ironiei, autoironiei, prozaicului, toate topindu-se într-o retorică cu accente specifice în versurile fiecăruia. O poezie exuberantă, dezinhibată, în registru oral, coloc-vial, cu îndrăzneli simpatice de limbaj și atitudine, în care cititorul contemporan se regăsește cu ușurință. Gestica și „scenariile” în care evoluează cele două cupluri au ca scenă viața curentă, cotidiană. Matei Vișniec face astfel încă un pas spre lumea referențială și spre tranzitivitatea poeziei. Totuși, diferențele sînt vizibile și se explică mai întîi prin rațiuni, de pildă, cronologice, care privesc redactarea respectivelor poeme. Dragostea acoperă perioada 1984-1987, ciclul Alte firimituri... fiind scris în anii următori, după 1996.222 Aceasta motivează probabil accentul mai ferm asupra jocului erotic-senzual al dragostei la Matei Vișniec, ceea ce corespunde unei ulterioare - s-o numim - emancipări tematice a discursului amoros în literatura română. Ea îi va succeda celei deja semnificative din anii ’80, datorată în cea mai mare parte generației ’80. Ambele poetici mizează pe joc, dar la Vișniec ludicul este substanța însăși a dragostei. Personajul-narator, cum se întîmplă și-n romanul Negustorul..., este „un caz de dependență ludică”.223 Persistă imaginea „inocentului”, iar în acest ciclu, a unui îndrăgostit „fericit, topit, terminat”, cum se 222 Informația mi-a fost pusă la dispoziție de către autor. 223 Matei Vișniec, Negustorul de începuturi de roman, p. 89. 484 declară protagonistul în a treia „piesă” a canțonierului, În fiecare noapte ea,224 dispus în aparență la orice concesie. El este timid și copilăros, un personaj discret, amuzant, stîn-gace, mereu uimit și depășit de calitățile partenerei, energică, independentă, ironică și aproape mereu malițioasă cu partenerul, fiindu-i superioară în orice privință, precum în poezia trubadurilor, dar - iată - în era autoironiei postmoderne! De pildă, în al optulea poem, Gaura de șarpre, iubita, care-și manifestă vizibil supărarea, caută apoi împăcarea într-un mod ștrengăresc, plin de candoare. Personajele gesticulează, își modulează vocile, ca și cum ar interpreta într-un desen animat. Inclusiv „povestitorul” are un discurs impregnat de mărcile oralității și comunică cu publicul cititor sau spectator ca și cum ar recurge la formula aparte -ului: Ce-mi face ea / cînd e supărată pe toată lumea / ce poate fi la gura ei / cînd e supărată ea rău rău pe toată lumea // noroc de gaura de șarpe în care mă ascund / împreună cu șarpele de altfel care se face mic mic // nici eu, nici șarpele nu îndrăznim / să ieșim din gaura de șarpe / singurul loc în care ea nu intră singură / pentru că se teme de întuneric // știu că sînteți acolo / spune ea cu voce mieroasă / trecînd de la o gaură de șarpe la alta / gata, terminați cu prostiile / spune ea cu voce mieroasă, ieșiți pînă / nu mă supăr din nou.225 Aceeași cheie de lectură pentru Îmi sărută degetul de pe trăgaci, unde disponibilitatea ludică inepuizabilă a cuplului face posibilă o „regie” burlescă, cu amenințări poznașe și hohote de rîs demne de o joacă de copii. Și aici tot iubita este partenerul neastîmpărat și exuberant, pe cînd iubitul e personajul „ingenuu”: Cuvintele care mă învață ea / cînd începe ea să chicotească / eu unul nu îndrăznesc să le scriu pe această pagină // [...] / eu urlu de 224 Idem, 3. În fiecare noapte ea, în Opera poetică, vol. II, pp. 186-187. 225 Idem, 8. Gaura de șarpre, în op. cit., pp. 193-194. 485 rușine, îmi vine să iau o pușcă / și să trag în cuvintele care mi s-au lipit de cerul gurii / dacă am fi la școală, îi spun, te-aș spune dirigintei, / tuturor profesorilor, directorului Bejenaru // [...] / dacă aș fi la școală, îi spun / aș cere să fiu mutat în altă bancă.226 Jocurile dragostei - hîrjoana copilăresc-erotică, capriciile iubitei, revelația splendorii ei iradiind lumină, retractilitatea iubitului și descoperirea spațiilor proprii de libertate - îl conduc pe poet la o perspectivă adolescentină asupra sentimentului, dar „tratată” în subtext cu maturitate versată, calmă, generoasă și elegantă. Tot ca în Negustorul..., personajul masculin, „naratorul” adică, este de fapt un magician, un partener capabil de o infinită delicatețe și inventivitate erotică. El i se „supune” iubitei cel puțin cît trubadurii Evului Mediu, de fapt, e un gentleman desăvîrșit și un seducător perfect tocmai grație propriilor „defecte” și a absenței (mimate a) conștiinței unor atare calități, dar mai ales un virtuoz al artei de a scrie despre iubire. Asocierea cu poeticile trubadurilor e plauzibilă inclusiv în roman, întrucît personajul-scriitor îi compune adoratei primul poem înainte ca aceasta să-i fi intrat în viață, chiar înainte să o fi cunoscut! „Erotica textuală” și trama erotică din Negustorul... ca și din versurile incluse în aceeași operă narativă reprezintă deja, cum am mai spus, o evoluție față de libertățile stilistice și de atitudine revendicate în Opt poeme. Dar, comparațiile rămîn posibile. Probabil că textele din micul canzoniere care pot fi cel mai ușor asociate poemelor-capitol din roman sînt primul, N-a fost chiar așa rău - dacă se va interpreta în cheie erotică inițierea avînd drept maestru iubita, ambiguitatea semantică întreținută de poet fiind aici fertilă textului -, și Ce să-i mai cer, o apologie a împlinirii erotice. În prima „partitură” citată, cel „neînvățat” și „stîngaci”, precum copiii distrați, e certat și corectat cu tandrețe. Discursul este și aici dramatizat: 226 Idem, 5. Îmi sărută degetul de pe trăgaci, în op. cit., pp. 189-190. 486 Nu așa, îmi spune ea, nemulțumită / nu așa prostule, neghiobule, neînvățatule / nu ți-am arătat eu ultima dată, unde te uiți, / nu așa, ci pe dinăuntru // eu simțeam cum mi se topesc degetele / simțeam cum îmi îngheață vorbele în gît // [...] / ea a rîs, m-a mîngîiat cu tandrețe pe lobul urechii / [...] / hai că n-a fost chiar așa rău / încă două trei zile și ieșim la lumină prost mic / ce ești, stîngaciule...227 Revenind la comparația cu romanul-cadru din care se desprind în Negustorul... alte începuturi sau trame romanești, să observăm că cele 11 „piese” diseminate acolo ar putea compune și ele un alt canzoniere, întrucît ceea ce le leagă este intenția autorului de a puncta în mod eficace etapele exuberantei povești de dragoste: de la prima poezie, cînd partenerul, înainte s-o fi cunoscut, îi dedică iubitei versuri, pînă la prima noapte de pasiune, și de la apogeul jocului seducției, pînă la vestea că „toate poveștile de dragoste se termină prost”. Aceste poeme către Domnișoara Ri, care „prefațează” capitolele propriu-zise din ceea ce se poate delimita ca roman de dragoste în ansamblul Negustorului de începuturi., nu depășesc niciodată o pagină, dar apar numerotate ca și cum ar fi fiecare un capitol în sine. Sînt, în primul rînd, ca și părțile în proză pe aceeași temă, jocuri de seducție textuală. Precum în Opt poeme..., și acestea apar impregnate de narativitate, ludic, umor și dialog scenic al vocilor. Hibridizarea constitutivă operei explică și ambivalența poezie-proză din aceste versuri, astfel că unele dintre ele devin și replici în părțile scrise în proză ale cărții (vezi versul inițial din capitolul-poem 18 și fraza din incipit a capitolului 24). Ca și în cele Opt poeme., și-n strofele din roman, atitudinea personajului-narator (fiind vorba doar de unul dintre naratori) e cea tipică modelului amor cortese actualizat prin filtrul sensibilității postmoderne. Apelativele din adresarea 227 Idem, 1. N-a fost chiar așa rău, în op. cit., p. 184. 487 către iubită vehiculează formule demne tot de codul fin amors. Retorica (fals) medievală, impregnată la tot pasul de efecte comice, îi sugerează naratorului îndrăgostit, arlechin al elocinței amoroase, că e mai adecvat să nu-și tutuiască iubita, ci să-i comunice acesteia sentimente și gînduri intime în registrul reverențios și plăcut desuet al distanței respectuoase, folosind tot felul de sintagme seducătoare, debordînd de erotism jucăuș, precum în versurile: „Domnișoară Ri nu cumva să citiți acest poem / este un poem obraznic / de altfel s-a scris singur pe sine / fără să ceară permisiunea nimănui / este poemul care face ce vrea el / vă sărută cum vrea el / și 228 cît vrea el”.228 Virtuozitatea stilistică a scriiturii imprimă romanului aspectul de joc perfect controlat cu convențiile prozei și poeziei. În bună tradiție postmodernă, la o lectură completă a Negustorului... se observă că Matei Vișniec egalizează planurile tematice, le deturnează sensurile, înlocuind așteptările mizelor esențiale declarate ca atare în text cu mize care vizează la orice pas seducția literară. Se poate spune că la un autor atît de experimentat ca Vișniec, o notă comună aici, ca și-n alte romane ale scriitorului, o reprezintă transformarea procedeelor literare sau a tehnicilor narative în joc savant cu mijloacele scriiturii. Dar în această operă scriitorul își ia cele mai mari libertăți, radicalizînd formulele în favoarea alchimiei combinatorii, a fragmentarismului ridicat la rangul de principiu ordonator și compozițional. „Romanul” de dragoste (să-l numim astfel) din ampla proză caleidoscopică Negustorul... - ultima incluzînd o colecție întreagă de începuturi sau de nuclee de roman - nu este doar o ficțiune poetică, sofisticată și rafinată a unei povești sentimentale, narate de un personaj-scriitor și pe care ludicul o deschide către un potențial enorm de surpriză, dar e 228 Idem, Negustorul de începuturi de roman, p. 214. 488 și povestea scrierii bestsellerului publicat de Domnișoara Ri, intitulat Patch Love (la care cititorul nu are acces), inspirat din aceeași relație sentimentală și „profesională” cu naratorul dominant, adică scriitorul menționat anterior. Romanul Domnișoarei Ri transcrie inacceptabil de fidel această poveste de dragoste, folosind inclusiv bruionul partenerului, arhivat în computerul lui. E în act o concurență înverșunată, pe de-o parte, între scriitura care aspiră să reproducă, a se citi să copieze, viața trăită, să facă din ultima, în sensul cel mai concret, un obiect de plagiat - și acesta pare a fi romanul Domnișoarei Ri, fără ca ea să fie nicidecum o inexpertă în materie de scris literar - și, pe de alta, o traspunere extrem de rafinată din punct de vedere tehnic a trăirii, aparținîndu-i partenerului ei, personajul-scriitor (pe care tînăra și-o însușește într-o anumită măsură, acesta fiind al doilea plagiat al protagonistei, și mai grav decît primul). Versiunea protagonistului masculin probează încă o dată la Matei Vișniec, mai distinct ca oriunde, o capacitate cu totul remarcabilă de a scrie (și) proză pe această temă. Cum se știe, exemplele de gen din literatura română, inclusiv cea actuală, care ating un asemenea nivel al scriiturii, continuă să fie rarissime. Nu același lucru se poate afirma despre literatura franceză, chiar spațiul cultural de adopție al autorului. Cît privește strict acest roman d'amour din Negustorul..., e vorba, deci, de un (micro)roman despre existența care invadează scriitura în mod ilicit, producînd o dezordine profundă între ordinea realității și cea a ficțiunii și avînd drept consecință deposedarea agresivă, pe plan personal, a partenerului-scriitor de dreptul la propria intimitate, dar - cu atît mai grav, afirmam mai sus - și la rezultatul propriului efort literar. Textul incriminat pare a fi în mare parte experimentul narativ al celui deposedat: unul despre literatura care caută să fixeze prin mijloace proprii prospețimea noutății și pasiunea sentimental-erotică, în paralel cu lumea de 489 fantasme, elanuri, decepții, vise, încercări literare și gînduri ale unui protagonist-scriitor. Pe un alt plan, cartea lui Matei Vișniec pune la modul comic-parodic problema unei literaturi artificiale, „programate” și generate cu ajutorul unor mijloace considerate „profesioniste” (soft-uri, programe speciale elaborate de computer) și al unor operatori specializați, ei înșiși scriitori, precum cei de la agenția literară care livrează începuturi de roman. Ideea scriiturii compuse sau doar ajutate de mecanisme și instrumente sofisticate, exterioare instanței aucto-riale, e extinsă la nivelul întregului „roman caleidoscop”. În definitiv, termenul englezesc patch din titlul cărții partenerei, aplicat mediului informatic, indică rezultatul unei diferențe care permite actualizarea unui file, pornind de la o versiune precedentă. În cazul de față, scriitura violată de către Domnișoara Ri, modificată la modul în care ea însăși o explică, poate fi asimilată unui efect patch, obiectul „corecturii” făcîndu-l chiar romanul partenerului, citit de ea pe ascuns de pe computerul acestuia. Dacă textul ultimului include intervențiile respective, înseamnă că avem de-a face cu o operă redactată în colaborare, fără acordul unuia dintre scriitori, cu alte cuvinte, cu o formă de violare a drepturilor de autor. Într-o a doua accepție, afină întrucîtva primeia, termenul patch se referă la operații informatice care au scopul de a elimina din sursa conceperii unui program elementele care îi oferă protecție, așa încît să devină posibilă chiar și-n mod ilegal folosirea programului în absența licențelor necesare. Din această perspectivă, translat în Negustorul., efectul patch adaugă un aspect interpretabil tot ca anomalie, mai exact, ca „perversiune” (cum se exprimă Compagnon)229 în ordinea relațiilor textuale de tip intertextual: încălcarea proprietății literare prin plagiat. Copiind conținutul trăirii, al poveștii de dragoste consumate cu scriitorul-narator - programa- 229 Antoine Compagnon, La seconde main ou le travail de la citation, p. 363. 490 tă, se pare, de Agenție tot în vederea unei finalități literare -(conținut prezent în parte și-n romanul acestuia) și intro-ducînd intervenții neautorizate de partener în manuscrisul lui, Domnișoara Ri a compromis inviolabilitatea și originalitatea textului inventat de protagonistul masculin, făcîndu-l permisiv folosirii ilegale pentru ea însăși. Tema este, prin urmare, tipic postmodernă, luînd, în plus, ca pretext complicațiile scriiturii programate electronic sau tehnologic și alte nenumărate artificii ale generării unei opere de ficțiune în mod „artificial”. Conjuncția literatură-viață apare reactualizată de Matei Vișniec și trecută prin meta-textualitate și intertextualitate, odată cu punerea în practică a unui vast arsenal de modalități și strategii literare. Închid paranteza despre Negustorul de începuturi și revin la cele Opt poeme..., unde, ca și-n versurile presărate în roman, miza existențială obligă la coexistența în pagină a trăirii și a procesului prin care aceasta din urmă devine poezie. Ambele, viața și literatura, evoluează spectaculos pe spațiul și durata poemului, luînd sfîrșit odată cu lectura dusă pînă la capăt a acestuia. Să comparăm una dintre cele opt piese din canțonier cu altele din roman. În a șaptea, jucîndu-se de-a pedepsirea iubitei-mireasă și cerîndu-i pentru aceasta să se dezbrace, partenerul-poet are revelația unei străluciri peste fire a corpului ei. El alege să-și încheie poemul scris între timp, ca să poată continua explorarea noii frumuseți abia descoperite: de aceea i-am spus, vreau să te văd goală în fața mea / jos pantofii, jos voalul de mireasă // fără pantofi și fără voal ea deveni / incandescentă, dorința mea de răzbunare se topi / brusc // [...] / am uitat brusc cei douăzeci de ani de logodnă / toate manevrele ei de mironosiță / bașca amanții, absențele chinuitoare, scrisorile lipsă // hai că nu-i așa grav, i-am spus // mai sînt cinci, șase secunde pînă la sfîrșitul poemului / hai sărută-mă.230 230 Matei Vișniec, 7. Mai sînt cinci, șase secunde, în Opera poetică, vol. II, p. 192. 491 Tot astfel, printr-o piruetă între trăire și literatură, pentru a testa consistența realității, personajul-scriitor din roman îi cere Domnișoarei Ri o probă de existență, motivînd, cu aceeași plăcere pentru confuzia ludică a celor două ordini, că a ajuns să se îndoiască de prezența concretă a femeii iubite în viața sa: Din cînd în cînd, infinita mea domnișoară Ri, / mă cuprinde cîte o teamă, cîte o îndoială / mă întreb dacă existați, cu adevărat // [...] // iată de ce vă implor să acceptați / acest test de existență: // vă rog să citiți versul următor / de două ori / dacă existați / și o singură dată / dacă nu existați.231 În legătură cu versurile din ciclul Alte firimituri..., să mai notăm că, în Adormită cum era și caldă, adorata îi smulge îndrăgostitului declarații de dragoste colosale și îl farmecă cu magia secretă a unui altfel de erotism, care selectează din corporalitate elemente de seducție prea puțin scontate, inclusiv cînd încalcă legămîntul celor șapte nopți de dragoste promise, durată pe care se construiește și piesa Frumoasa călătorie a urșilor panda povestită de un saxofonist care avea o iubită la Frankfurt, redactată inițial în franceză în 1993. Campion al jocurilor textuale și al simulărilor de tot felul, poetul reușește încă o dată să obțină un poem superb din combinarea „eroticii textuale” cu textul despre eros și să demonstreze că mai recent și teatrul a influențat poezia, nu doar invers: Ne înțeleseserăm pentru șapte nopți dar după a cincea / odată o văd adormită în brațele mele // nici tu banii înapoi, nici îmbrățișări voluptuoase / nu-i nimic, hoață mică, te voi iubi în somn / te voi iubi în timp ce mă visezi / te voi iubi în timp ce-ți numeri banii și-ți cumperi cu ei / sandale, șaluri, inele de argint // [...] / adormită cum era și caldă / respirînd ușor cu un zîmbet pe față / parcă mi-a plăcut chiar mai mult.232 231 Idem, Negustorul de începuturi de roman, p. 257. 232 Idem, 6. Adormită cum era și caldă, în Opera poetică, vol. II, p. 191. 492 Tot din unghi intertextual, poate fi comentată și relația dintre poemul al treilea, În fiecare noapte, ea,233 și piesa de teatru La femme-cible et ses dix amants, scrisă în 2005. În ultima, soțul povestește exact același conținut, fiind vorba acolo de personaje de circ, respectiv de Aruncătorul de cuțite beat și Femeia care are un cuțit înfipt în ochiul stîng.234 E de remarcat și faptul că, nici în aceste poezii, și nici în altele pe teme diferite, Matei Vișniec nu face concesii imaginilor așa-zis comerciale sau consumiste, stridențelor de vreun fel sau kitsch-ului, ingrediente foarte „la modă” în anii ’90 și 2000. Versurile sale rămîn fidele eleganței și grației stilistice pe care le-a cultivat încă de la început. V.7. La masă cu Marx: inconvenientul de a fi chelner în restaurantul istoriei. Un volum recapitulativ Cel mai recent volum publicat, La masă cu Marx (2011), prelungește și confirmă datele de fond ale unei experiențe poetice maturate în timp, roadele de acum recapitulînd toate vîrstele și modalitățile scriiturii în versuri a lui Matei Vișniec, rafinate și perfecționate pe îndelete. Și aici, dubla identitate a autorului, de poet și de dramaturg, se manifestă cu pregnanța egală din cărțile anterioare. Între timp, scriitorul a continuat să cunoască, tocmai între apariția Poemelor ulterioare și această carte, o recunoaștere cu totul remarcabilă pe scenele importante ale teatrului european și nu numai, măsurabilă în montări excelente, dar și în premii la fel de importante. Simbioza poezie-teatru este mai puternică aici ca oricînd, cum o demonstrează dezvoltarea unor nuclee tematice cu 233 Idem, 3. În fiecare noapte, ea, în op. cit., vol. II, p. 165. 234 Matei Visniec, La femme-cible et ses dix amants, col. „Nocturnes Theâtrales”, Lansman, Carnieres-Morlanwelz, 2005. 493 relevanță de prim ordin în economia globală a operei, în paralel, în versiune lirică și dramatică, dar și forma adresată, „scenică” a multora dintre poeme, care presupun aproape întotdeauna prezența unui interlocutor, cititor sau spectator, cu care poetul și eurile sale intră într-un dialog ideal, imaginar, limitat cel mai adesea la monologul emițătorului. Acesta din urmă este un histrion subtil, creator de atmosfere fantaste, de intremezzo-uri intens reflexive cărora e capabil să le nege orice emfază a tonului sau de parabole pe temele istoriei. Multe dintre acestea se prezintă ca performance-uri poetice cu deschidere scenică etc. Sau ca forme de spectacol atractive, fermecătoare, pe care le expune publicului, cu ajutorul înclinațiilor sale de iluzionist, în one man show-uri. Există și „reprezentații” cu doi protagoniști, prezenți amîn-doi în „scenă” sau, caz mai interesant, „interpretați” tot de vocea unui personaj-„povestitor”, un alter ego al poetului. Eterogenitatea temelor și manierelor se estompează în omogenitatea vocii care schimbă roluri distincte, aducînd toate diferențele vîrstelor poetice într-un prezent fără asperități, care le retopește organic încă o dată, în acest volum cu tentă mai vizibil recapitulativă. Intertextualitatea este acum o miză pe care se pariază într-o măsură limitată. Referințele sînt și de data aceasta culturale în sens extins, ca în poezia de început a autorului, miza înscriindu-se cu precădere în motivații etice cu sens general existențial. Una dintre situațiile descrise se ivește în poemul în cinci secvențe La masă cu Marx, fără doar și poate, o piesă de rezistență a poeticii recente a autorului și care, dincolo de simpla referința istorico-culturală, dă din nou ocazia unei atracții interesante, mai exact a unei permeabilități inter-textuale, între opera în versuri și cea dramatică. Astfel, prima secvență din La masă cu Marx închide într-o parabolă cu sensuri explicite o obsesie tematică a lui Matei 494 Vișniec: ideea consecințelor trecerii prin istorie a trioului nefast Marx, Engels, Lenin, altfel formulată, problema responsabilității niciodată asumate printr-un proces public -etic și juridic - al comunismului de tip sovietic, așa cum s-a întîmplat în schimb în cazul nazismului, condamnat la Nurnberg și ulterior, în alte sedii. Nota cea mai acută, de natură să amplifice tensiunea autentică din aceste versuri, este marcată de transpunerea motivului de la scara istorică la biografia fiecărui martor așa-zis întîmplător la festinul istoriei, cu implicații colosale, care s-au prelungit pînă la prăbușirea dictaturilor din Europa de Est. Discursul se personalizează, vizînd nu numai generația autorului, ci, prin extensie, și pe cele imediat anterioare: „Nu e ușor să fii cel mai tînăr cînd începe o revoluție”,235 observă personajul „povestitorului”, martor perplex la banchetul istoriei: „m-am uitat în ochiul lor și acolo nu m-am văzut decît pe mine / singur în fața unei chiuvete cu apă neagră / cu mîinile înfundate pînă la cot în apa neagră / spălînd cești, farfurii și platouri / și foarte multe cuțite”.236 Prima secvență introduce ideea prin recurs la eficacitatea scenică, ceea ce determină un grad înalt de tranzitivitate a mesajului. După ce a inspirat piesa L'histoire du communisme racontee aux malades mentaux (1998) / Istoria comunismului povestită pentru bolnavii mintal, tematica, explorată din alte unghiuri și cu alte mijloace în acest „bilanț” în versuri, scurt, dar edificator, apare acum concentrată în imaginea ospățului pantagruelic, reprezentat în registru deopotrivă sarcastic și grotesc, care are loc în restaurantul istoriei, în prezența unor oaspeți infernali, Marx, Engels și Lenin. Apariția celorlalți participanți, inclusiv a personajului-narator, face dificilă 235 Matei Vișniec, La masă cu Marx, 2, în vol. La masă cu Marx, p. 54. 236 Idem, La masă cu Marx, 1, în op. cit., p. 53. 495 deosebirea între cei care sînt responsabili de masacrul care a însîngerat istoria recentă și cei care vor suporta în schimb consecințele. Se profilează în acest punct sugestia complicității inocente a „ultimilor veniți”, care mîncaseră „mai mult din politețe”.237 În rama epică și-n tiparul monologului adresat către un public prezent se dezvoltă un scenariu al trivialității culinare, al foamei ciclopice care-i cuprinde pe călăii istoriei, luînd proporții de coșmar și producînd o răsturnare completă a finalităților eliberatoare din carnavalescul rabelaisian: Mîncaserăm ca porcii, cu poftă, cu gurile avide / de sosuri și arome, / aveam burțile pline și ochii spălăciți de sațietate // [...] / mirosea a sînge și a carne tocată, a oțet și a piele pîrlită / a farfurii linse și a sudoare / eram mîndri de noi de cele întîmplate / istoria stătuse cu noi la masă și acum dansa cu piciorele / goale // [...] / și chiar atunci se auzi întrebarea: ȘI ACUM CINE SPALĂ VASELE?238 Această secvență inițială, intens vizuală și olfactivă, apare reprodusă integral în ambele versiuni ale piesei De la sensation d’elasticite lorsqu ’on marche sur des cadavres / Despre senzația de elasticitate cînd pășim peste cadavre,239 inclusă în a doua scenă în franceză și, respectiv, în prima din textul în limba română. Contextul piesei este cel în care protagonistul, Sergiu Penegaru, poet și traducător din limba franceză, el însuși o victimă a istoriei, află că nu va mai fi publicat și că nici traducerile sale din scriitori neintegrabili 237 238 239 Ibid., p. 52. Idem. Matei Visniec, De la sensation d’elasticite lorsqu’on marche sur des cadavres, Lansman, Carnieres-Morlanwelz, 2010, pp. 4-6, și respectiv, Matei Vișniec, Despre senzația de elasticitate când pășim peste cadavre, în Occident Express. Despre senzația de elasticitate când pășim peste cadavre, Paralela 45, Pitești, 2009, pp. 76-77. 496 „realismului socialist”, precum Eugene Ionesco, nu au vreo șansă să fie publicate. Revenind la poem, personajul-narator afișează, ca de obicei, o candoare mimată, încarnînd identitatea unui soldat, unul dintre milioanele de participanți involuntari la istoria timpului său, cu care angajează un fel de bătălie personală, pierdută din capul locului, căci, chiar și inocenții se „murdăresc” involuntar într-o asemenea bolgie „culinară”, cum citim în a doua, dar și în a patra secvență. Iată cîteva versuri din ultima menționată: „Stalin, cînd mănîncă, stropește îngrozitor / acum miros tot a supă, părul meu e plin de bucăți de carne / țîșnite din gura lui Stalin / pe gît mi se scurg șiroaie de sudoare amestecate / cu stropi de salivă ieșiți din gura lui Stalin”.240 Sugestia contaminării apare îngroșată în registru grotesc-hiperbolic. În secvența a doua, „misiunea” de chelner-soldat a protagonistului, înrolat fără putința de a se eschiva în tranșeele banchetului violent, capătă dimensiuni comice, derizorii: „Te trimite Lenin după sare / n-ai încotro, alergi pînă la orizont și aduci sare / te trimite Stalin după muștar / n-ai ce să faci, te tîrăști pe burtă pe sub ciorchinii de struguri / sapi un tunel prin pîinea care îți baricadează drumul / și ajungi la borcanul cu muștar”.241 În ciuda mesajului grav, poetul este atent să garanteze hedonismul lecturii, uzînd abundent, în acest scop, și de arma ironiei, ceea ce-l ajută să evite patetismul direct sau moralismul. Un alt „amănunt”, esențial însă în „trama” parabolei, transmis de confesiunea soldatului, se referă la faptul că tot în grija acestuia rămîne îngroparea a o sută de milioane de morți, după ce „ai mîncat cu Marx pînă la vîrsta de 30 de 240 Matei Vișniec, La masă cu Marx, 4, în vol. La masă cu Marx, p. 56. 241 Idem, La masă cu Marx, 4, în op. cit., p. 54. 497 ani”, cu alte cuvinte, pînă în momentul cînd Vișniec a decis să se expatrieze. Explicația contextului imediat anterior se găsește, în schimb, la finele piesei Istoria comunismului..., unde rubrica rezervată termenului „comunism” dintr-un mic glosar de nume și concepte legate de respectiva ideologie precizează că punerea în aplicare a ei „s-a soldat în decursul secolului al XX-lea cu peste o sută de milioane de morți”.242 Glosarul este alcătuit de autorul însuși. Sensul „complicității” involuntare cu călăii și cel al responsabilității colective revin pe tonul fals ingenuu, bine cunoscut în stilul scriitorului, adăugînd alte nuanțe care configurează în subsidiar complexitatea dramatică a temei de fond. Printre mijloacele de denunțare a incapacității mediilor de informație și educative de a construi discursuri adecvate care să restituie memoria istorică și care să amendeze inclusiv neasumarea publică fermă a unei drame de proporțiile genocidului provocat de comunism - iată, scenarii poetice precum La masă cu Marx, menite să preia asemenea problematici în scop compensatoriu. Li se alătură în opera dra-maturgică a lui M. Vișniec ilustrări în proximitatea genului de teatro di narrazione sau, după terminologia franceză, de theâtre recit, în sfera căruia am comentat și piesa Istoria comunismului... Modalitățile discursului, aici construit în tiparele poemului narativ, sînt similare: scenariu epic, viziune sarcastic-grotescă a istoriei transpusă în imaginea circului denaturat în atrocitate, aerul lejer de comedie și bufonerie, ca mască sub care se ascund sensuri „grave”: Știu că povestesc repede și că ar fi trebuit să încep cu sfîrșitul / dar am de îngropat o sută de milioane de morți / și nu e ușor să îngropi o sută de milioane de morți cînd suferi / de miopie progresivă / nu, nu e ușor să îngropi o sută de milioane de morți cînd / ai mîncat cu 242 Idem, Istoria comunismului povestită pentru bolnavii mintal, Aula, Brașov, 2001, p. 57. 498 Marx pînă la vîrsta de 30 de ani / cînd ți-a rămas un gust atît de amar în gură / cînd ai acreli în stomac și vomiți la fiecare cinci minute / ia te uită, iarăși cade totul pe mine, Marx și Engels picotesc în fotolii / Lenin își bea ceaiul, Stalin își fumează pipa // [...] // nu e ușor să îngropi o sută de milioane de morți / într-o singură groapă comună / cînd ai luat masa cu ei în groapa comună / cînd te-ai născut cu ei în groapa comună, cînd ai fost cu ei la școală / ai 243 crescut cu ei în groapa comună.243 Autorul contextualizează, deci, tema și implicațiile ei în propriul prezent biografic și, tot din perspectiva istoriei sfîr-șitului anilor ’80, optează în piesa de teatru Recviem pentru introducerea doar în versiunea românească (publicată în 2001), în scenele 5 și 11, a trioului Stalin, Lenin și, de data aceasta, Troțki, spre deosebire de Istoria comunismului..., unde în locul acestuia figura Engels. În Scena 5 din Recviem, trioul apare în scenă jucînd cărți și savurînd mirosul de pămînt, care a înlocuit ceaiul în ceștile aburinde.244 Se remarcă și aici toposul ceștii de ceai, fundamental în ultimul poem din volumul Înțeleptul..., ca loc de coincidență al microcosmosului cu macrocosmosul, în care se revelează esența lumii. În Scena 11, în schimb, reluarea insistentă a afirmației „omul nu e mașină” trimite la restul desfășurării piesei, și anume, problematizează motivațiile sacrificiului soldaților în „războiul” care-și particularizează semnificațiile, nefiind altele decît cele discutate mai sus în legătură cu poemul La masă cu Marx.245 Matei Vișniec a urzit și-n acest caz o textură cu efecte de prim ordin în ansamblul operei, împletind elemente comune a trei piese de teatru și ale acestui poem-monolog, mai precis, 243 Idem, La masă cu Marx, 5, în vol. La masă cu Marx, p. 55. 244 Idem, Recviem, în Istoria comunismului povestită pentru bolnavii mintal, ed. cit., pp. 75-76. 245 Ibid., pp. 85-86. 499 reproducînd într-una dintre scrierile dramatice prima secvență în versuri, deja comentată, în timp ce celelalte două piese, anterioare din punct de vedere cronologic versurilor, au funcționat probabil ca sursă dublă de inspirație. Perspectivismul cvartetului intertextual a fost astfel încă o dată posibil. De la o meditație „dramatizată” pe tema istoriei și a memoriei recente a Europei - temă nereluată în această carte -autorul trece apoi și explică retrospectiv în Tot ce v-a dezamăgit la naștere tocmai natura traumelor explorate de poezia sa. A celor esențiale, fără doar și poate: Cine să fiu altcineva decît colecționarul de răni / da, domnilor, am venit aici ca să cumpăr / cîteva dintre rănile dumneavoastră ascunse // nu, domnilor, cicatricele hidoase nu mă mai interesează / eu colecționez acum răni mai sensibile / traume secrete / răni transmise peste trei generații / dureri moștenite prin naștere.246 Tot un sens generic existențial, din care nu lipsesc accentele etice, motivează acum reminiscențele din viziunea orașului părăsit. Din scenariile mai vechi, deopotrivă poetice și teatrale, apare ca simptomatică recurența trenului, ambiva-lentă, vehicul cu o anumită aură hipnotică, permițînd traversarea lumilor și întreținînd iluzia deschiderii personajului captiv în universul său mic spre alte experiențe de cunoaștere. La fel ca în piesa Occident Express (2009), în poemul Un tren lung cu ferestrele în flăcări, protagonistul așteaptă un tren inaccesibil. Dacă în primul text era vorba de trenul pierdut al istoriei, aici accesul e obstaculat de incendiul care a cuprins imensa mașinărie. Fascinația totală a potențialului călător în fața trenului ce trece prin gară invadat de flăcări face ca povestea să vireze în absurd. Să ne amintim dintr-o altă „partitură”, compusă tot în versuri, că personajele lui Vișniec găsesc perfect normală călătoria într-un tren care se 246 Idem, Tot ce v-a dezamăgit la naștere, în La masă cu Marx, p. 13. 500 dezintegrează în timpul ultimului său parcurs. Dorința exasperată de a evada dintr-o lume excesiv de limitată spre orice altceva explică aparenta senilitate a acestor voiajori bizari: „iar cînd trenul cel lung și negru, cu ferestrele în flăcări / a trecut fără să oprească prin fața mea / nimic nu mi s-a părut neobișnuit / am continuat să-i fac semne prietenoase cu mîna / chiar și după ce a dispărut la orizont”.247 În alt poem șinele de tren rămase în oraș, după ce vehi-colul cu pricina n-a mai trecut pentru mult timp, devin un punct de reper minim, de orientare - adică - pentru locuitori, odată ce urbea s-a comprimat pînă la inexistență.248 În schimb, în poezia următoare din carte, lipsa de orizont și de repere condamnă un cortegiu funerar să rătăcească cîțiva ani în jurul orașului, fără să poată găsi drumul spre cimitir. Regia parabolei accesează aici tastele absurdului macabru.249 Densitatea absurdului și stranietății este consubstanțială celei din al doilea volum de versuri al autorului. Pînă și cîinele, călăuza gînditoare a poetului-personaj, revine în poemul Cineva mă așteaptă totuși în gară, titlu explicit narativ și oral, ca majoritatea din La masă cu Marx. Dar, aspectul cel mai interesant ține de gestul autopastișării propriului stil, prin urmare, reluarea e programatică, cu atît mai mult cu cît însăși ideea de alter ego apare ironizată apăsat, pentru a fi reafirmată ludic în final. Poezia se transformă astfel într-un grațios joc de-a convenția: De atîta vreme mă repet / și uite că nimeni nu spune nimic / mă așteptam să fiu abandonat fără milă / să fiu părăsit de tine / de eul meu interior / de dublul care-mi locuiește eul / de gardianul mincinos al / dublului meu / de toți complicii eului meu care vede dublu / de toată suflarea, ca să spun așa // [...] / și uite că totuși în 247 Idem, Un tren lung cu ferestrele în flăcări, în op. cit., p. 18. 248 Idem, Ise topesc roțile în timpul mersului, în op. cit., p. 34. 249 Idem, Purtători de semne bizare, în op. cit., p. 35. 501 gară / repetitiv și singur / mă așteaptă cîinele meu trezit din somn.250 Tot o revizitare a unei maniere mai vechi, inspirată poate de pictura Dada sau suprarealistă, guvernează și formula din Doi melci lipiți de obrazul meu, unde desfășurarea fără cusur a unui parcurs logic conduce, de fapt, la un scenariu absurd, aberant, care instaurează încă o dată mecanica vidului și a infirmității ontologice, cauza monstruozității fiind acum de natură lingvistică. Gesturi de afecțiune între doi prieteni, indicate de sintagme lexicale adecvate și coerente cu ansamblul, precum „a da mîna” sau „a da totul”, sînt însă luate în sens propriu, adică descompuse fiecare în elementele de sudură care le alcătuiesc, încît ajung să desfigureze tot la propriu persoana care le execută. Falia dintre nivelele de sens ale limbajului și realității aruncă în aer mecanismul comunicării, iar dereglarea se propagă mecanic cu efecte coșmarești pînă la final, anulînd orice posibilitate a raporturilor inter-umane: „Dînd mîna cu el / mîna sa mi-a rămas în mînă / așa este el, generos, mi-am spus în timp ce / încercam să mă debarasez de mîna sa caldă / care mă strîngea tot mai tare”.251 Printre punctele de continuitate se numără și poemele de dragoste, care trebuie considerate și analizate alături de cele din frumosul canzoniere cu opt piese comentat anterior. De pildă, în Uluitor de frumoasă era ea sensibilitatea și emoțiile maturității află în iubită aceeași luminozitate catifelată, intactă, ba chiar sporită de trecerea timpului. Ca în piesa a șaptea a canțonierului, revine acum impresia „incandescenței” și a splendorii speciale a partenerei care îmbătrînește frumos. Chiar în decorul banal și prozaic al bucătăriei, ea pare o zînă bună care transfigurează totul cu magia ei. 250 Idem, Cineva mă așteaptă totuși în gară, în op. cit., p. 29. 251 Idem, Doi melci lipiți de obrazul meu, în op. cit., p. 44. 502 Lirismul cerebral, modulat de hedonismul literar per-vaziv, reflectă aici o anumită complexitate umană a privirii care înregistrează datele realului imediat. Este abordat tot acum un aspect nu atît de frecvent în poezia pe teme erotice, anume adorația pentru o iubită care nu mai este tînără. Cuplul își păstrează însă toată prospețimea tinereții. În replică cu o poezie a lui Nichita Stănescu, partenera rămîne o „leoaică” fericită: „Fusese ea frumoasă și înainte de a îm-bătrîni / dar acum adaosul de zile îi pria // [...] / uluitor de frumoasă era ea îmbătrînind / orice atingere se prefăcea în sidef / în bucătărie, cînd spăla vasele / farfuriile de tablă se transformau în argint / iar argintăria în veselă de aur”.252 E de remarcat că o continuitate cu ciclul Opt poeme... se justifică și prin alte elemente, de pildă, unitatea de ton, prozaismul, ludicul dezinhibat, precizia viziunii turnată în forme mereu diferite de construcție, procedeul de a încheia în mod neașteptat poemul față de logica secvențială, infailibilă a desfășurării precedente. Jocul revine în forță, contaminînd mai multe nivele, de pildă, cel lingvistic sau semantic; iubirea apare ca triumf al ludicului în Desculță, unde alternanța dintre planul propriu al limbajului și cel figurat conduce la „un discurs îndrăgostit” (inclusiv în sens barthesian) exuberant, debordînd de sensuri ludice. Acesta îi e adresat cititorului, în formă de monolog, iar conjugarea fantezistă a verbului „a se descălța” în paralel cu declinarea adjectivului „desculț”, repetate sprințar în tot poemul în alăturări surprinzătoare, asemănătoare unor salturi sau piruete funambulești, transformă ritmul și atmosfera din versuri într-un spectacol strălucitor, la care contribuie și oralitatea prozaică. Cu puține resurse lingvistice, dar uzînd de trucul diseminării a două cuvinte din aceeași familie lexicală 252 Idem, Uluitor de frumoasă era ea, în op. cit., p. 21. 503 pe un spațiu restrîns de text, poetul obține o mostră remarcabilă de virtuozitate concentrată. Ideea „descălțării”, a denudării fizice, sau, în alte contexte, a eliberării de tot felul de determinări prezentate ca împovărătoare - care se referă pe rînd la corpul iubitei, la locuință, timp, întuneric, noapte, dimineață, cafea - comunică mai întîi o disponibilitate infinită a cuplului de a-și trăi iubirea ca extaz erotic mediat de joc, disponibilitate care se resemantizează, propagîndu-se în tot universul, descătușat în final de orice gen de constrîngeri. Partenerul este și aici „dat gata” de descoperirea neașteptată a seducției pe care o emană imaginea iubitei desculțe, acesta fiind și resortul întregii înlănțuiri de efecte de surpriză ce declanșează infailibil plăcerea textului. Este remarcabil și firescul, umanul nealterat de livresc, de pildă, care se respiră în poemele de dragoste ale lui M. Vișniec: Ce să fac? am cedat / era atît de frumoasă / și mai ales mă așteptase desculță / asta m-a dat gata, goală o mai văzusem / dar niciodată desculță // atenție, i-am spus, sunt un bărbat fragil / există emoții care mă fac să mă topesc // [...] ora se descălțase de minute, minutele de secunde / întunericul se descălțase de lumină / noaptea se descălțase de dimineață / iar dimineața se pregătea și ea să vină desculță / cu micul dejun pe o tavă / inutil să mai spun că pînă și cafeaua / se descălțase de cești / iar ceasul deșteptător zburda în jurul patului / descălțat de timp.253 De la menținerea în reperele stricte ale lumii „orașului cu un singur locuitor”, care îl fascinează încă pe autor, pînă la „zburdălnicia” discursului amoros precum cel citat, Matei Vișniec demonstrează că poate să scrie profesionist în registre tematice foarte diferite, impunînd textelor regii la fel de diversificate. Idem, Desculță, în op. cit., p. 24. 504 253 După La masă cu Marx, intertextualitea dintre poezie și teatru atrage în rețeaua ei alte două poeme. „Direcția” e dinspre teatru spre textele în versuri. De o vreme ea mă hrănește numai cu mere are drept punct de corespondență piesa L'histoire des ours pandas... (1993), unde legătura dintre povestea de dragoste și simbolul merelor are implicații care țin de o anumită mitologie personală a protagonistului, și aici alter ego al scriitorului. Dacă acolo merele erau o emblemă a împlinii miraculoase a iubirii,254 aici se profilează ideea saturării și a unei iubiri în criză, sufo-cante.255 În schimb, Femeia care are amanți256 este o variație pe temă a poemului afin și deja citat, În fiecare noapte, ea, al treilea dintre cele opt ale canțonierului. Ambele gravitează în jurul piesei La femme-cible et ses dix amants (2003) / Femeia-țintă și cei zece amanți. Revine în manieră explicită ideea (auto)ironizării ipostazei de poet-filozof, „personaj” care a reflectat o viață întreagă la „lucruri fundamentale”. Tonul mărturisirii, plăcut și amuzant, de șuetă între amici, asociat oralității încă din titlu (Dacă aveți cu ce nota), persiflează prompt o anumită pretenție didactic-sapiențială. Concluziile la capătul acestei explorări febrile a esențelor nu par să fie foarte pozitive, gravitatea fiind și ea programatic minimalizată: da, domnule, sunt pe cale să mă scufund / și nimeni nu mai poate face nimic pentru mine / sunt de profesie filozof, toată viața / 254 Matei Visniec, L'histoire des ours pandas racontee par un saxophoniste qui a une petite amie a Francfort, în „Petit boulot pour vieux clown”, suivi de „L'histoire des ours pandas racontee par un saxophoniste qui a une petite amie a Francfort”, Actes Sud-Papiers, Paris, 1998. Pasajele respective sînt mai multe, respectiv, p. 71, p. 90, p. 101. 255 Matei Vișniec, De o vreme ea mă hrănește numai cu mere, în La masă cu Marx, p. 26. 256 Idem, Femeia care are amanți, în op. cit., p. 25. 505 m-am gîndit la esență, la sensul nașterii și la alte asemenea lucruri fundamentale / v-aș enumera cîteva dintre concluziile mele / dacă aveți cu ce nota.257 Modestia bilanțului reflexiv se transformă în altă „partitură” în ridiculizare propriu-zisă, într-o variație pe temă unde colocvialitatea își inventează un adevărat spectacol al adresării către cititor, persoana dominantă fiind a doua singular, care presupune, deci, prezența unui interlocutor. Autorul confesiunii manifestă o jovialitate ireverentă față de părerile filozofului care crede că a înțeles ceva din univers, ceea ce în planul discursului se concretizează într-o clown performance, grație dramatizării mai pronunțate a monologului. Pretenția de a rosti oracular adevăruri ultime nu-i poate aparține, evident, unui poet postmodern: Să pufnești în rîs nu alta / să te tăvălești pe jos de rîs, nu alta / cînd spune filozoful ce a înțeles el din lume / din misterul universal / să rîzi și să vomiți în același timp, nu alta / să-l scuipi în față / să scuipi pe cuvintele lui, nu alta // cînd spune el filozoful ce a văzut el / ce sclipire în întunericul universal / să-ți vină să-l iei la palme nu alta.258 Se continuă doar în mică măsură tehnica notației, mai amplu ilustrată în volumul anterior. Notele diaristice, cîte sînt, schițează reflecții fugare, replieri în sine ale eului, în poeme de o strofă.259 În schimb, direcția metapoetică apare încă destul de consistentă. Una dintre cele mai reușite piese ale seriei se poate citi în versurile din În timp ce-mi făceam reverența, care deschid în cadrul acestui filon subtema retragerii poe- 257 Idem, Dacă aveți cu ce nota, în op. cit., p. 50. 258 Idem, Ca și cum s-ar fi înecat, în op. cit., p. 58. 259 Idem, Fusese prevăzut și Cu un singur picior, în op. cit., p. 22 și, respectiv, p. 30. 506 tului din poezie. Se propune o ieșire „scenică”, fară îndoială elegantă, iar timpii procesualității poemului coincid cu durata reverenței, dilatată în urma unor consecințe imprevizibile ale gestului. Din pricina hazardului ludic, figurat într-o viziune onirică cu accente comice, clovnești, ieșirea din text nu poate avea loc pînă la sfîrșitul compunerii acestei poezii, așa încît s-ar putea spune că retragerea s-a soldat cu... un poem: Am vrut să mai fac o ultimă reverență / și să mă retrag / dar, în ultima clipă, / în timp ce făceam reverența / pasul mi-a alunecat / corpul meu imens s-a prăbușit peste oraș / a strivit bisericile, circul, clădirea administrației / a lăsat o gaură imensă în piața centrală / cînd am vrut să mă ridic / era prea tîrziu / cuvintele au țîșnit singure / speriate de atîta cădere.260 Alteori, actul scrierii, „aici și acum”-ul acestuia înaintează vers cu vers pe pagină, înregistrîndu-și progresia dificilă, pe parcursul unei zile întregi. Rezultatul îi pare poetului modest, nesatisfăcător. Și în acest Cu atît procesul scriiturii, expus ca atare, este cuprins în întregime în cîteva versuri.261 Tot o etapă din scenariul retragerii marchează și această „compoziție”, făcînd să se apropie mai mult „nimicul” cărtă-rescian de cel al lui Matei Vișniec, în timp ce ultima poezie din carte anunță fantast o combustie și, implicit, o închidere de orizont, de care cititorul ia act.262 Cum remarcam într-un alt moment, cu cîteva pagini în urmă, există însă în volum o asigurare dată de poet că va continua să scrie,263 unde lasă să se-nțeleagă că rolul poeziei este acela de a comunica cu cititorul (actant vital la Matei Vișniec) 260 Idem, În timp ce-mi făceam reverența, în op. cit., p. 66. 261 Idem, Cu atît, în op. cit., p. 82. 262 Idem, Nimeni, niciodată, nu-și va imagina, în op. cit., p. 83. 263 Idem, Am fost sincer, în op. cit., p. 79. 507 eventual, și cu ajutorul altor limbaje și coduri semiotice. Se referă, oare, autorul la teatrul său? La alte versuri? În fine, dimensiunea metapoetică dezvoltă o valență întîlnită deja în cărțile anterioare, mai intens explorată aici și generalizată în prima parte a Cabaretului cuvintelor, și care prelucrează o cunoscută sugestie stănesciană, poetul actual cîștigînd vizibil în raport cu predecesorul în tranzitivitatea sensului. Limbajului i se aplică legile de existență ale lumii reale, cuvintele apar antropomorfizate, puse să „joace” roluri propriu-zise. Este coerentă esteticii postmoderne deschiderea limbajului către existență și către realitatea referențială, dar insistența asupra procedeului riscă să cadă într-un anumit automatism, în ciuda bogatei fantezii investite în aceste soluții. Din acest punct de vedere, poemele astfel construite sînt inegale, cele mai interesante rămînînd acelea în care respectivele vocabule apar dramatizate, transformate în personaje care se exprimă pe o scenă, rostesc monologuri, așa cum Vișniec folosește aceeași tehnică în Cabaretul..., imprimînd textelor o eficacitate în primul rînd de ordin scenic. Ca formă de metatextualitate, versuri precum cele din Acum sînt asimilabile performance-ului poetic, dacă acceptăm ideea că un anumit cuvînt creează în jurul lui un mic „spectacol” în care el chiar „interpretează” rolul protagonistului: „Într-o sublimă, unică, mult infinită dimineață / cînd multe lucruri erau mai mult decît posibile / cuvîntul acum se împiedică brusc / de el însuși // [...] / sunt un cuvînt fără viitor / nu știu de fapt nici de unde vin și nici / spre ce mă îndrept”.264 V.8. Note despre receptarea poeziei lui Matei Vișniec în Italia Comparativ cu receptarea operei dramatice a autorului în Italia, pe care am rezumat-o într-un studiu monografic recent 264 Idem, Acum, în op. cit., p. 73. 508 apărut,265 cea a producției în versuri se prezintă vizibil mai modestă. Faptul nu surprinde atîta vreme cît nu există nici măcar o antologie a poeziei generației ’80 tradusă în limba italiană, iar volumele de autor sînt încă foarte puține.266 Revenind la Matei Vișniec, actualmente sînt disponibile trei selecții distincte, efectuate din mai multe cărți ale autorului, respectiv din Înțeleptul la ora de ceai, din cele două plachete publicate în 2000 și în 2011, ca și din ciclul Alte firimituri de la masa poetului, poeme insignifiante, căutări, cîteva poeme de dragoste, reluat și adăugat în al doilea volum al ediției Opera poetică din 2011 (editura Cartier), comportînd inclusiv schimbarea de titlu semnalată anterior. Prin urmare, Poem crepuscular, Orbii au început să culeagă flori și Primul poem pentru cîini din Înțeleptul... au intrat în antologia bilingvă româno-italiană, La poesia romena del Novecento,267 menționată repetat în acest studiu. Lucrarea apărută în 1996 cuprinde o selecție realizată de Marco Cugno, însoțită de note, aparat critic și de un amplu eseu introductiv, „La poesia romena del Novecento: dal simbolismo alla «Generazione ’80»”, semnate de același autor. Printre cei 49 de poeți antologați, Matei Vișniec reprezintă generația ’80 împreună cu Mircea Cărtărescu, Florin Iaru, Mariana Marin și Marta Petreu. Toate cele trei poeme sînt impregnate de o 265 Emilia David, Consecințele bilingvismului în teatrul lui Matei Vișniec, Tracus Arte, București, 2015, pp. 457-492. 266 Fiind un moment de bilanț în prezenta analiză a poeziei generației ’80, în afara volumelor în limba italiană ale unor scriitori care au făcut obiectul actualei cercetări și care au fost indicate anterior, mai adaug o referință, deși opera în versuri a autorului respectiv nu a fost selecționată în corpusul deja examinat. Prin urmare, este disponibilă în limba italiană o antologie a poeziei lui Nichita Danilov, La finestra del tramonto. Antologia 1980-2011, trad. și studiu introductiv de Danilo De Salazar, Aracne, Roma, 2012. 267 Marco Cugno (îngrijit de), La poesia romena del Novecento, pp. 417-419. 509 atmosferă stranie, alienantă și absurdă, cu aluzii la sentimentul de nevroză colectivă, ușor de identificat în prezentul concret al acelor ani, cînd scriitorul se găsea încă în România. Aceste texte ca și cele care vor fi enumerate mai departe au fost comentate în paginile acestei cărți. Din al treilea volum de versuri al lui Matei Vișniec a mai fost selecționat într-o altă antologie editată în 1986 Poemul care se citește pe sine. Este vorba de Nuovi poeti romeni, îngrijită de același Marco Cugno în colaborare cu Marin Mincu și tradusă de primul antologator,268 unde poetul figurează printre cei 27 de autori, alături de alți optzeciști: Traian T. Coșovei, Ion Mureșan, Magdalena Ghica, Petru Romoșan. Alte cîteva traduceri însoțite de textele originale, publicate în revista bilingvă on-line Orizzonti culturali italo-romeni / Orizonturi culturale italo-române în mai 2012 sînt selectate, în schimb, din opera poetică a autorului scrisă în Franța.269 Transpunerile în limba italiană îi aparțin lui Roberto Merlo, Profesor de Limba și Literatura Română la Universitatea din Torino și care repropune în continuarea traducerilor sale, pe cele deja menționate, realizate de Marco Cugno, fost profesor titular la aceeași Catedră. Grupajul de versuri este precedat de un profil bio-bibliografic al scriitorului (îngrijit de R. Merlo). Aceste traduceri recente au fost ocazionate de întîlnirea lui Matei Vișniec cu publicul italian din martie 2012, în cadrul dialogului-lectură care a avut loc la Bistrot de Venise, unul dintre locurile rafinate ale Veneției, unde se respiră cultură de bună calitate. Evenimentul a fost organizat de Institutul de Cultură și Cercetare Umanistică din Veneția, cu spri- 268 Marco Cugno & Marin Mincu (îngrijit de), Nuovi poeti romeni, trad. de Marco Cugno, Vallecchi, Firenze, 1986, pp. 287-288. 269 Roberto Merlo, „Matei Vișniec, poeta tra due mondi. Selezione di versi in traduzione”, în Orizzonti culturali italo-romeni / Orizonturi culturale italo-române, II, nr. 5, mai 2012, www.orizzonticulturali.ro/it _poesia_Matei-Visniec.html. 510 jinul Institutului Cultural Român din București pe data de 20 martie 2012. Astfel, din Poeme ulterioare (2000) a fost reținută poezia Ceva dur și metalic, iar din La masă cu Marx, în afara primelor patru secvențe ale poemului titular, s-au adăugat și versiunile transpuse în limba italiană din alte piese de rezistență, precum Purtătorii de semne bizare și Dacă aveți cu ce nota. În fine, completează grupajul două poeme extrase din ciclul Colecționarul de răni (Versuri noi): Dacă toate au un început și Tot ce v-a dezamăgit la naștere. Închei nota cu precizarea că romanele autorului precum și volumele Scrisori de dragoste către o prințesă chineză și Cabaretul cuvintelor, în care Vișniec experimentează o scriitură la granița mai multor formule și genuri literare, de la poemul în proză, la nuclee epice concentrate și pînă la monologul dramaturgic, își așteaptă și ele traducătorii. Pentru un scriitor atît de valoros, intrarea mai consistentă a poeziei și a prozei sale pe piața editorială italiană capătă aspectul unei urgențe. V.9. Concluzii În continuarea considerațiilor concluzive din secțiunea V.7., primele idei care se pot desprinde din prezenta cercetare se referă la trăsăturile distinctive ale poeziei lui Matei Vișniec în raport cu aceea a colegilor de generație care au făcut obiectul acestei analize, și, la o privire panoramică, la elementele de apropiere și afinitățile cele mai profunde (ca și diferențele) în comparație cu poeticile optzecismului și post-modernismului românesc, pe care autorul le-a adoptat și ilustrat la o cotă valorică foarte ridicată. În al doilea rînd, se impune tot acum formularea cîtorva concluzii cu privire la semnificațiile jocului, ale perfor-mance-ului și ale intertextualității în ansamblul poeziei „promoției” ’80, care au reprezentat axele tematice princi -pale ale interpretării propuse în această carte. 511 Cît despre primele puncte ale bilanțului, unul dintre aspectele de natură să individualizeze opera poetică a lui Vișniec în contextul generației ține de condiția - cred - privilegiată a scriitorului de a dispune simultan de două seturi diferite de mijloace: poetice dar și dramatice. Evident că recuzita și tehnicile teatrului, simulările și travestiurile, în dubla lor valență de efecte literare, dar și de atitudini existențiale, apar și la alți colegi de generație, însă la autorul Orașului cu un singur locuitor nu este vorba doar de o utilizare abilă a mijloacelor teatrului în poezie, cît mai ales de o sensibilitate pregnantă, în definitiv, de o a doua natură a personalității, la fel de puternică precum cea poetică, și care-i modelează și îmbogățește substanțial opera în ansamblul ei. Prin urmare, „meniul” de procedee și efecte literare pe care le descoperim în această poezie este frecvent cel utilizat de poeții optzeciști, însă - așa cum am arătat -proporțiile și gradațiile sînt diferite. Privind-o din perspectiva jocului, se poate afirma că literatura generației ’80 apare saturată de semnele ludicului. Pentru această poetică jocul este o forma mentis. Caracterul imaginar al confesiunii, din care derivă imposibilitatea cititorului de a distinge între lucruri întîmplate și simple ficțiuni, se exprimă într-o capacitate evidentă de a arunca în joc toate potențialitățile inventivității și simulării, care fac din disponibilitatea ludică una dintre ipostazele existențiale predilecte. Intertextualitatea, parodia, pastișa, ca figuri ale literaturii de grad secund, contribuie la spectacolele prezente în poemele tuturor autorilor analizați. Prin urmare, natura eului rămîne în parte camuflată de performanța stilistică cu totul remarcabilă din aceste versuri, instanța emițătoare fiind cel mai adesea „travestită” într-un personaj narator, ceea ce subliniază intenția detașării dictate de o conștiință critică acută, chemată să garanteze „regia” perfectă a textului și un control infailibil asupra recuzitei de mijloace și 512 efecte. Subiectivitatea exhibată în formulele biografismului este condiționată, chiar estompată uneori de ironie, autoironie, intertextualitate, ca și de alte mijloace ale relativizării. Așadar, natura conceptului de „realism” din accepția poeticii optzeciste și postmoderne se vădește a fi drept una proteică și poliedrică, presupunînd în primul rînd ideea de totalitate: și anume, deopotrivă infuzia livrescă și luciditatea critică, ce însoțesc constant actul scriiturii, dar simultan și ideea de joc și de travestire a existenței, funcționînd ca elemente atenuante în calea implicării identității profunde a persoanei poetului. În fine, „realismul” din poemele generației include o doză substanțială de realitate propriu-zisă, exterioară, socială, urbană, mai tranzitivă și mai referențială ca oricînd, în ciuda devierii în oniric (Cărtărescu), absurd (Vișniec), mecanomorfic și a „dezintegrării” și „punerii în scenă” la care participă. Obsesia totului ca și sensul realismului sînt expresia unui continuum paradoxal, rezultat din suprapunerea lumii filologiei și culturii cu cea a realității și totodată din aducerea în planul prezentului a celor mai disparate momente din trecutul real sau livresc al umanității. Prin urmare, eclectismul asumat al poeticii optzeciste, deja postmoderne la jumătatea anilor ’80, propune o altfel de cosmogonie poetică al cărei principiu fondator constă tocmai în voința totalizatoare, ceea ce permite atingerea omogenității în non-omogenitate. Această recucerire a totalității din care a dispărut sensul liniar al evoluției are loc în/prin tipul de „retorică” specifică postmodernismului. Conștiința limbajului permite recuperarea trecutului și, odată cu ea, a memoriei existențiale și culturale, stocîndu-le în diversele modele discursive pe care poetul le are la dispoziție. Iată una dintre valențele prin care se poate explica rolul existențial al acestei literaturi, garantat de regăsirea totalității înseși prin limbaj (în definitiv, prin retorică). 513 Poemul ca „regie” atent lucrată sau ca montaj profesionist al părților și efectelor compoziției se oglindește în viziunea, în fond, comună tuturor autorilor analizați în prezentul studiu, viziune prin care, în forme mai mult sau mai puțin explicite, versurile ajung să înfățișeze procesualitatea textului, cu „scenografia”, „recuzita” și „actorii” lui, dar și cu durata confecționării produsului literar expusă la vedere. Derivă de aici recurența imaginii platoului de filmare sau a scenei de teatru ori performance. Au fost sesizate, prin urmare, și exemplificate analogiile teoretizate de critica de oriunde a postmodernismului dintre procesualitatea actului teatral de tip performance și cele ale poeziei generației ’80. Mai mult, transferul de mijloace și procedee ale artei spectacolului în literatură implică efectiv recursul la limbajul dramatic, atît lingvistic, cît și non-lingvistic, și la un întreg repertoriu de „instrumente” specifice discursului scenic, regizoral. Deși, cu excepția „costumației” protagonistului din Orașul cu un singur locuitor, decorurile lui Matei Vișniec nu sînt fastuoase precum cele așa-zis baroce ale lui Traian T. Coșovei, afinitățile cele mai profunde în direcția construirii de scenarii teatrale se stabilesc tocmai cu autorul volumului 1, 2, 3 sau... Melancolia, singurătatea și eleganța din poemele lui Coșovei găsesc termeni de comparație la Vișniec, fără ca la ultimul să se poată vorbi de sărbătorescul balurilor și muzicilor atît de des prezente în imaginarul primului. Însă substanța dramatică a viziunii se revelează realmente consistentă și la Coșovei. Fără doar și poate că analogiile în această direcție se pot extinde la alți colegi de generație, ca de pildă Florin Iaru, însă comicul sprințar al acestuia și opțiunea pentru o structură mai laxă a textului poetic, diferită deci de montajul precis, cizelat pînă la geometric de la Vișniec, contrastează întrucîtva cu construcțiile cristaline ale poetului-dramaturg. Ceea ce-i apropie e mai degrabă percepția alienării și a unui anumit automatism mecanomorfic al existenței. 514 Prin urmare, jocul se manifestă în poezia generației atît ca atitudine existențială (subsumabilă ideii de simulare a eului), cît și ca principiu din care derivă un întreg repertoriu de mijloace formale, exploatabile pe scena poemului. Este interesant totodată de observat granița imprecisă dintre potențialitățile jocului ca atitudine existențială și cele care reclamă în aceeași sferă (a ludicului) ponderea mai marcată a inventarului de procedee. Rămîn de recapitulat mizele principale ale intertextua-lității și modalitățile de actualizare ale procedeului în poezia „promoției” ’80. Date fiind funcțiile în parte comune ale formelor literaturii de tip palimpsest, motivațiilor intertextuale li se pot adăuga și cele ale pastișei, parodiei, ironiei și colajului. Revenind la poeticile deceniului nouă, una dintre mizele inerente intertextualității a fost cea transmisă de mesajul etic și politic, exprimată prin filtrul literar (cu predilecție filologic) sau cultural în sens mai larg (la Vișniec, de pildă, domeniul de referință, fiind cel al biografiilor exemplare ale unor gînditori ai Antichității, dar și literatura, pictura și arta în general). Grila intertextuală a permis astfel poeziei, într-o cultură și o societate din ce în ce mai îngrădite de controlul drastic al cenzurii, să vehiculeze în forme travestite cultural adevăruri și revolte altfel nepronunțabile sau oricum imposibil de comunicat unui public cititor. Nu au lipsit, cum s-a putut constata, nici fronda directă, fățișă, posibilă probabil tocmai pentru că discursul poetic acceptat și acceptabil recurgea la modalități aluzive, modulate, instaurînd o dublă contestare a modelelor dominante, oficiale: atît în sens estetic, cît și politic. Cel care a aplicat cu cea mai mare consecvență procedeul în cadrul generației ’80 este Matei Vișniec: atunci cînd a recurs la forme voalate de parabolă, dar și în poemele directe, fățișe, ireverente în raport cu realitatea politică. Au publicat o astfel de poezie și Mariana Marin, Alexandru 515 Mușina, Mircea Cărtărescu, Florin Iaru și, într-o măsură mai redusă, Ion Stratan, Bogdan Ghiu și Traian T. Coșovei. Merită subliniat faptul că optzeciștii au practicat o intransigență manifestă față de reprezentarea oficială a realității cotidiene, sociale și față de compromisurile pe care le presupusese în deceniile anterioare afirmarea literară. Derivă din prezenta analiză o posibilă clasificare a poeților generației pe criteriul predominanței celor două mize în literatura fiecăruia (etică și respectiv cea a performanței stilistice), ambele subordonate motivației existențiale (cea fundamentală pentru toți), clasificare ce se suprapune, cel puțin pentru autorii studiați, modelului stabilit de Ion Bogdan Lefter. „Volubilii prozaizanți” sînt înclinați să recurgă masiv la intertextualitate, epuizîndu-i mijloacele expresive și potențialul de invenție, aplicîndu-se cu o minuție artizanală în acest demers de descompunere și exhibare a mecanismelor ce reglează relațiile dintre texte. În paralel, „orgolioșii moraliști” - Vi șniec făcînd parte dintre ei -, pentru care accentul pe latura etică și pe angajarea existențială fără rezerve reprezintă principala rațiune de a fi a poemului, optează pentru figuri exemplare ale culturii, repere absolute în sens etic, moral și politic, arătînd un interes mai limitat pentru ducerea pînă la ultimele consecințe a explorării resorturilor și efectelor „tehnice” puse la dispoziție de practicile intertextuale. În ceea ce-l privește, autorul Orașului... își ancorează discursul poetic în denunțarea mecanismelor absurde ale realității, pe care o demontează pînă la nivelul microscopicului. Figurile literaturii de grad secund recurente cel mai frecvent în textele acestor scriitori sînt referința culturală și aluzia, cele din urmă indicînd o relație in absentia, implicită, și un procedeu mai discret, care nu expune literalmente textul la care se face trimitere. Restrîngînd unghiul de vedere la poezia lui Matei Vișniec, vom observa că, deși tendința etică predomină, autorul 516 reușește să instaureze un echilibru stabil între cele două tipuri de viziune, menținut nu doar de aplicarea tehnicilor intertex-tualității, dar și a altor procedee atent și rafinat „manipulate” în versurile sale. Practica intertextuală din poezia anilor ’80 se completează cu soluții excelente, provenind inclusiv din alte surse filologice, în teatrul autorului din perioada franceză, unde rescrierea pornind de la motive dezvoltate de alți mari dramaturgi (Ionesco, Beckett, Cehov) conduce la o inter-textualitate stratificată, care nu ignoră nici acum mesajul etic și temele responsabilității individuale și colective. În fine, unul dintre fenomenele cele mai interesante din întreaga operă poetică a lui Matei Vișniec rezidă în raporturile multiple de „intertextualitate restrînsă” pe care aceasta o întreține în primă instanță cu teatrul său dar și cu romanele, predilecție coerentă cu natura deliberat comprimată a propriului univers „ficțional”. Pe de altă parte, există cazuri în care intertextualitatea propriu-zisă (cea considerată în raport cu opera unui alt scriitor) a produs o rescriere repetată, ce presupune - de exemplu - o lectură în oglindă a trei poeme (două incluse în volumul Orașul... și altul în următorul) cu romanul Domnul K. eliberat. Toate textele se referă la personajul kafkian Joseph K. (pentru Vișniec, Domnul K.), care atrage în jurul lui o constelație intertextuală de tip palimpsest. Autorul a re-semantizat, prin urmare, un topos unic, ca apoi să-l extindă de la poeme pe spațiul unui roman întreg. Este un caz extrem de rescriere, dacă evaluăm dimensiunuile pe care le comportă amplificarea textului în variația pe temă din proză, unde procedeul instituie o „parodie serioasă” a modelului. Prin urmare, intertextualitatea se manifestă multiplu și în contrast creator față de opera luată ca termen de referință. „Întrupările” lui Joseph K. sînt ipostaze complementare ale personajului de împrumut, emblematic și pentru tipul de viziune pe care Vișniec însuși o vehiculează asupra protagonistului liric din 517 poetica sa optzecistă, un locuitor însingurat dintr-un univers-oraș autarhic. Mai mult, așa cum am observat anterior, se poate afirma că Vișniec este un autor din familia scriitorilor kafkieni, fascinați de imaginarul absurdului și angoasei existențiale, creatori fantaști care-și proiectează viziunile despre lumi monstruoase sau aberante în scenarii parabolice, fantastice. Am notat că, în fond, în triunghiul intertextual din anti-utopia „orașului cu un singur locuitor”, se înscrie un interesant cvartet de Domni K. Perspectivismul intertextual este o resursă intens explorată de Vișniec, de natură să întărească impresia de unitate și omogenitate a operei în totalitatea ei. Aceste rețele sau arhipelaguri de „intertextualitate restrîn-să” prezintă cu atît mai mult interes cu cît scriitorul se revelează un virtuoz al nuanțării și modelării temelor esențiale din propria literatură. Revenind la perspectiva de ansamblu a cărții, să reamintim că mizele intertextualității se precizează mai întîi în funcție de cele două exigențe rezumate mai sus: aspectul etic și cel filologic-hedonist, al jocului de-a performanța stilistică. Odată discutate primele, în cele ce urmează vor fi sintetizate motivațiile secunde și condițiile generării lor. Dovedindu-se o strategie privilegiată a jocului, intertex-tualitatea din poemele generației ’80 instaurează o fermecătoare plăcere a textului, pe care o savurează deopotrivă cititorul și creatorul. Dacă ne vom limita la a înțelege logica folosirii citatului parodic, prima considerație în ordinea importanței se va referi la acel tip de situare mai degrabă reverențioasă în raport cu trecutul literar, atitudine pe care Linda Hutcheon o considera simptomatică pentru ficțiunea postmodernă. Autoarea observa, cum am notat și în capitolele anterioare, că întrepătrunderea dintre hipertext și hipotext (adesea implicînd indicii intertextuale) în cadrul a ceea ce aceeași teoreticiană desemna prin sintagma „etos 518 respectuos”, este asimilabilă ideii de „datorie” sau chiar unei deferențe față de textul parodiat sau citat. Este vorba despre acele „parodii serioase”, care iau deci forma „omagiului” și „reverenței”. Nu întîmplător, în astfel de opere, pastișa e procedeul folosit preponderent în comparație cu parodia (ultima fiind mai susceptibilă prin sensul ei clasic, pre-postmodern, să creeze „prejudicii” textului citat, pe cînd pastișa nu are în general în vedere o intenție satirică). Aceasta este poziția dominantă și-n majoritatea poemelor lui Vișniec în care apar implicații de ordin inter- și hiper-textual, ca și în cele ale lui Cărtărescu, de pildă, atunci cînd în Levantul apar convocate profilurile tutelare ale poeziei românești moderne și contemporane. Într-o accepție a literaturii în care aceasta din urmă reintegrează, recuperează și sincronizează trecutul cu prezentul într-un efort totalizator, cîmpul literar al valorilor devine mai permisiv ca oricînd. Reverența și permisivitatea nu presupun disputa agresivă, făcînd inoperantă „angoasa influenței”, dar nu exclud totuși ideea de poziționare și de (re)negociere a valorii textului/autorului luat ca reper, funcție așa-zis tradițională a intertextualității. Scena „întîlnirii” alter egoului cărtărescian cu poeții majori din literatura română menționați mai sus este una dintre cele mai edificatoare în acest sens. Distanța critică, ironică se menține, nu cu scopul de a discredita modelul, ci de a-și afirma propria libertare în „cîmpul literar”, scriitorul operei de grad secund continuînd totuși să se revendice ca un produs al tradiției culturale. Ideea că își înfruntă predecesorul ca pe un rival nu dispare nici în accepția postmodernă și nici în cea a generației ’80, chiar dacă tonul rămîne unul elegant, iar „negocierea” ia forma acomo-dantă a unei puneri de acord. Scriitorii postmoderni și cei optzeciști examinați în lucrarea de față utilizează parodia și citatul (mai mult sau mai puțin canonic) în dialogul cu opera predecesorilor ca stra- 519 tegii eliberatoare și în scopuri proprii literaturii lor. A relua un text - prin intertext - înseamnă implicit propunerea unui comentariu. Așadar, influența retrospectivă a demersului literar secund se manifestă și-n noua vizibilitate-lizibilitate acordată astfel operei mai vechi, cea citată. De pildă, în Mangafaua de M. Cărtărescu, intertextua-litatea se bazează pe referințe multiple la texte literare diferite ale aceluiași scriitor - Caragiale -, dar și ale altora. Tehnica este tot cea a „deturnării” prin rescriere și adaptare, trecîndu-se la permutarea elementelor „originale” la nivel de replică, precum și la proliferarea colajului de citate, ceea ce, trebuie repetat, permite producerea unei cantități impresionante de asocieri noi, surprinzătoare. Fragmentarea unor sintagme caragialiene celebre și dislocarea lor la distanță în noul text, unde apar atribuite altor protagoniști, sînt modalitățile alese pentru a exhiba latura dramatică, teatrală a operei de seconde main, ceea ce creează un plan secund al carnavalizării (limbajului și atmosferei), după ce piesa care a reprezentat cadrul de referință al citării tematiza ea însăși jocul generalizat cu măști. Poemul în travesti, cu personaje care țes o nouă textură dramatică, încarnînd scene, motive și rostind frînturi de replici (rescrise) din discursuri caragia-lești, este o constantă în poezia lui Cărtărescu, dar și la Iaru și Coșovei. În poemele aceluași trio, „travestirea” are un rol privilegiat în discursul amoros. Surprinde în literatura generației frecvența citatelor sau inserturilor foarte scurte nemarcate grafic și deci „mascate”, ceea ce, stricto sensu, echivalează cu „plagiatul” (evident, cel din accepția teoriei literare). Acestea sînt mai degrabă indiciul unei rupturi față de concepția canonică a scriiturii și a citării, un gest asimilabil deci jocului. Ca și motivația cu care se recurge la colaj, refuzul semnelor citării - formă de atentat la proprietatea literară - nu are niciodată în intenție 520 lezarea unui autor, ci plăcerea de a manipula ludic o scriere în propria ei identitate. Nu în ultimul rînd, s-a dovedit fertil dialogul intertextual dintre operă și epigraf sau dedicație (ca și alte componente care gravitează în jurul operei), ceea ce extinde logica „schimburilor” textuale și la domeniul paratextualității. Conexe logicii intertextuale, pastișa și parodia sînt exploatate de această literatură pentru efectul de ruptură pe care-l produc, instaurînd în raport cu textul secund un tip specific de dialog. Parodia a fost identificată atît cu funcția clasică a procedeului, de „degradare” a unui subiect nobil, cît și cu cea tipic postmodernă, de „omagiu” la adresa precursorului. În cazul pastișei, exercițiul propus de autorul care expune procedeele textului-sursă denaturîndu-le, îl obligă, de fapt, pe cititor să le găsească noi semnificații. Ca și intertextualitatea propriu-zisă, pastișa se naște din tensiunea între ideea de recunoaștere și cea de sabotare, dar nu atît a unei opere, cît a unui gen a cărui autoritate e percepută ca o constrîngere. „Deturnarea” are, deci, o dublă finalitate: mai întîi ludică, orientată să încînte cititorul, contribuind în același timp la consacrarea sau reconfirmarea modelului, și, pentru cei mai avizați, una așa-zis didactic-argumentativă, concentrată să demonstreze cum funcționează un anumit stil sau gen literar, transgresîndu-i regulile. Pastișorul este cel care încearcă să scrie ca sau poate mai bine decît scriitorul imitat, fascinat de performanța stilistică, ideal spre care tinde, fiind dispus ca pentru o vreme să-și ignore stilul, încarnîndu-l, ca la teatru, pe cel din scriitura celuilalt. Dacă în sensul clasic, tradițional, parodia presupune răfuiala cu autorul hipotextului, pastișa incită la o competiție cu propriile posibilități. Cît despre preferința literaturii generației pentru colaj, acesta din urmă indică o posibilă recuperare a totalității, dar lansează și o vehementă contestare a ideii de gen literar. 521 Jocul, plăcerea textului, raportarea la memoria literaturii sînt tot atîtea ipostaze care fac din această practică a scriiturii de grad secund, esențială în poezia generației ’80, un exercițiu al reflecției în act, afirmînd implicit că jocul e unul expert, lipsit de inocență și performat de profesioniști de prim ordin ai scrisului. 522 CONCLUZII FINALE Cercetarea cuprinsă în această monografie a avut ca obiectiv explorarea poeziei generației ’80, mai precis a trăsăturilor producției în versuri din volumele apărute în special în deceniul nouă al secolului XX aparținînd cîtorva reprezentanți proe-minenți ai acesteia și, în paralel, studiul s-a concentrat în mod comparativ asupra operei poetice a lui Matei Vișniec, publicată din anii ’80 și pînă în prezent și elaborată în strînsă legătură cu ansamblul modelelor literare ale optzecismului și postmodernismului românesc. Profilul poetic al autorului, el însuși unul dintre cei mai valoroși scriitori ai „promoției”, a ocupat în paginile cărții același rol predilect care-i fusese rezervat în teza de doctorat a subsemnatei, constituind, deci, reperul în funcție de care s-au orientat direcțiile de investigare și interpretare ale întregului demers critic. Considerațiile și concluziile referitoare la poezia generației ’80 se sprijină pe consultarea unor materiale bibliografice reperate în special la Biblioteca Centrală Universitară și la Biblioteca Facultății de Litere din București. Am recurs și la biblioteci private, precum și la anticariate bucureștene. Pentru procurarea studiilor critice care privesc domeniile conceptelor de intertextualitate și de performance, am apelat la fondurile Bibliotecii Naționale din Torino și la cele ale cîtorva biblioteci din cadrul universității aflate în același oraș italian (cel mai frecvent la Biblioteca Departamentului de Limbi și Literaturi Străine „Giorgio Melchiori” și la cea a Facultății de Filosofie și de Științe ale Educației, ultima oferind servicii optime de împrumut în rețeaua națională și internațională, de care am beneficiat în mod repetat). 523 Așadar, în prezenta lucrare, „tabloul” generației se compune pe parcursul unei analize care fotografiază transversal poezia lui M. Vișniec și a altor opt colegi, recitită prin grila cîtorva procedee interesante, în primă instanță, intertextua-litatea, cu potențialitatea ei extinsă de a suscita jocul și performance-ul literar, în conjuncție cu alte „figuri” ale literaturii de grad secund. Toate elementele din modelul interpretativ enunțat mai sus vin să potențeze ideea de dinamică a textului, cu alte cuvinte, de structură cu un sens nedefinitiv constituit, deja consubstanțială mecanismelor intertextualității, așa cum apare formulat conceptul încă de primii teoreticieni ai fenomenului, poziții confirmate de abordările mai recente, pe care studiul actual le trece în revistă și le convoacă în scopuri proprii. Constatînd forța potențială a unui text, activată, de pildă, de citat - indicele etalon al intertextualității -, în măsură să transforme condiția statică a unui context în proces dinamic de producere a sensului secund, demersul actual stabilește mizele cele mai importante ale acestei figuri a palimpsestului în poezia generației ’80, precizînd și ilustrînd totodată accepțiile conceptului de performance aplicat aici poeziei, precum și maniera în care alte modalități expresive și efecte stilistice sînt atrase în spectacolul extraordinar al acestei literaturi. S-a putut constata că și-n sfera de aplicații din teoria performance-ului, concept cu iradiere extinsă în mai multe arte și domenii, este centrală procesualitatea operei. Pe de altă parte, am pornit de la ideea larg acceptată de criticii în studii postmoderne și ai performance-ului, aceea că exhibarea convențiilor teatrului este o „formă unificatoare a postmodernismului” (Michel Benamou), apărînd de fapt ca dominantă în cultura occidentală contemporană. Am notat, deci, că performance-ul literar și cel teatral au în comun mai multe caracteristici, punctul de conjuncție între respectivele 524 viziuni constînd tocmai în percepția operei ca proces, acompaniată de conștiința teoretică și de centralitatea jocului. Totodată, este evident că poezia optzecistă împrumută numeroase elemente din recuzita spectacolului de tip teatral precum și din regulile performance-ului practicate în legătură cu aceeași artă. De aceea, producția poetică a grupului este asociabilă mai mult ca oricînd și pentru prima oară în mod sistematic în literatura română temelor, formelor și procedeelor noii performativități scenice. Iată, deci, teme transversale ale cercetării integrale, cuprinse inițial în teza de doctorat și propuse pentru publicare în două volume distincte, așa cum am precizat anterior. Relevanța perspectivei este dublă. Pe de-o parte, ea e dată de cuprinderea corpusului de autori și texte care fac obiectul studiului comparativ. Am specificat deja că în afara operei poetice complete a lui Matei Vișniec, își găsesc locul în așa-numitul „tablou de familie” alte opt portrete dintre cele mai valoroase ale literaturii române actuale. A doua motivație se referă la pluralitatea instrumentelor implicate în demers, care vin dinspre zona teoriei literaturii, dar și a artelor spectacolului, a esteticii postmodernismului, ca și din domeniul propriu-zis al filologiei. Am explicat pe parcurs afinitățile cele mai profunde ca și diferențele care apropie sau, după caz, îndepărtează formula Vișniec de cea a fiecăruia dintre poeții selecționați pentru analiză. În primul rînd, elementul care îl individualizează pe autor în contextul poeziei generației este condiția sa dublă, de poet care-și exercită abilitățile cu totul remarcabile de creator de versuri, dispunînd simultan și de setul complet de mijloace ale scriiturii teatrale, și, în special, de sensibilitatea unui dramaturg larg recunoscut la nivel național și internațional. Am remarcat că substanța lirică a alimentat la modul propriu o serie de piese de teatru, atît la nivel tematic, cît și prin infuzia efectivă de poeticitate direct în fibra dramatică a textelor, fiind 525 vorba deseori de motive cu relevanță de prim ordin în literatura scriitorului. Fiind comune tuturor acestor poeți posibilitățile expresive oferite de limbajul scenic - înclinația spre farsa lirică, spre „punerea în scenă” exhibată ca atare, simulările și travestiu-rile de orice tip, în dubla lor valență de efecte literare, dar și de atitudini existențiale -, îi sînt proprii, fără doar și poate, lui Matei Vișniec adresarea constantă către un interlocutor prezent sau presupus ca atare (cititorul, dar și alți parteneri întîmplători), pe care-l abordează, implicîndu-l în spectacole dintre cele mai diferite, de la performance-urile impregnate de stranietatea din Orașul cu un singur locuitor și din alte poezii ulterioare care dezvoltă același nucleu tematic, unde personajul-protagonist exersează nenumărate tertipuri pentru a „îmblînzi” urbea insolită și propria singurătate, la „scenografii” de spectacol postbeckettian, în atmosfera cărora evoluează eul liric în costume de circ sau oricum de scenă. Li se asociază acestora „regizarea” poemului ca atitudine predominantă la nivelul viziunii. Ce alte trăsături conferă o individualitate marcată demersului acestui poet? Un al doilea aspect fundamental este miza existențială, orientată în sens etic și evident politic, a literaturii lui Vișniec, care se configurează mai ales în anii ’80 după o formulă cu totul personală, cel mai adesea parabolică, fascinată de figurații hieratice, fantasmatice, bîntuite de vid și de absurd. Ca și în teatru, în faza românească, fundamentele poeziei sale se construiesc în parte prin revizitarea poeticilor teatrului absurdului, pe care viziunea sa le reînnoiește și adaptează la lumea contemporană, demontîndu-le sistematic procedeele și mecanismele. O altă particularitate care-l singularizează pe Matei Vișniec în „portretul de grup” al generației este simțul fabulos al jocului, extins așa-zicînd la toate cele 360 de grade ale poeziei sale. La nivelul artizanal al angrenajelor textului, jocul cu conven- 526 țiile literare, dar și cu secvențialitatea impecabil simetrică, logică a compoziției, cu planurile poemului convertite de poanta finală în direcții deviante față de restul desfășurării discursului, are un caracter generalizat. În sfîrșit, ludicul ca atitudine existențială, valorizat și supralicitat de ironie, de persiflare, de lumea circului, iluzionism, absurd, este întotdeauna consubstanțial dragostei. La o lectură completă a versurilor autorului, se pot preciza elementele de continuitate, dar și noutățile din poetica perioadei franceze, „ulterioară” expatrierii poetului și cuprinsă în volumele Poeme ulterioare și La masă cu Marx. Revenirea la poezie, de care se ia act în volumele publicate în anii 2000, este marcată, în afara reluărilor de teme mai vechi, de aspecte formale noi care au devenit stimuli de prim ordin inclusiv pentru romanele scriitorului (stilul diaristic, metatextualitatea orientată spre „textualismul” liric). Așadar, noutatea cea mai relevantă este dată de confirmarea apropierii poeziei „ulterioare” a autorului de formulele cele mai productive ale poeticii postmoderne românești din ultimele decenii, poetul demonstrînd că scrie informat de evoluția canoanelor literare din cultura primei sale formații. Examinarea critică a poeziei din anii ’80 și cu atît mai mult a celei „ulterioare” conduce la concluzia că versurile lui Matei Vișniec conțin în propria substanță majoritatea trăsăturilor care definesc modelele postmodernismului poetic românesc. Oralitatea generoasă, prozaismul, jocul, (auto)ironia, (auto)pastișa, (auto)persiflarea, deschiderea multiformă spre limbajele și procedeele specifice teatrului - dintre care unele conexe esteticii performance-ului poetic, dar și scenic, fiind cultivate constant pe întreg parcursul propriei producții lirice, sînt calitățile care acreditează o astfel de concluzie. Deja în deceniul nouă, nedumerirea calmă, ingenuitatea jucată ca și aparenta neimplicare în discurs a eului, transformat în personaj-narator, apar ca tot atîtea strategii ale relativizării. Alte caracteristici ale 527 postmodernismului, precum biografismul, sînt și ele prezente atunci în versuri, în doze mai discrete, dar în conjuncții interesante cu alte efecte, de pildă intertextuale, metatextuale etc. Coerența cristalină a „montajelor” ca și secvențialitatea logică a părților poemului fac inoperante etichetele criticii care reclamă lirismul abstract sau ermetic al acestei poezii. Opacizarea discursului prin cultivarea acelei ambiguități care face mesajul greu accesibil la lectură sau cerebralitatea ca scop în sine, nu-l atrag în nici un caz pe poet. Natura intertextualității pentru care optează Vișniec își află sursele în recuzita filozofiei sau în repere culturale conexe acestei discipline (de pildă, biografiile cîtorva gînditori ai Antichității), ca și-n literatură, pictură și artă în general, însă „scenariile” în care apar presărate aceste referințe nu cheamă în cauză principii, metode sau demonstrații, cu alte cuvinte, instrumentele de lucru ale disciplinei, ci pun în circulație elemente de cultură generală, accesibile unui cititor instruit, pentru care efortul hermeneutic face parte din plăcerea lecturii. Am remarcat în același timp că miza majoră a intertextua-lității din poezia anilor ’80 este una etică cu finalitate politică, filtrul garantat de procedeu dovedindu-se mai mult decît necesar în logica receptării din perioada în care Vișniec scrie și publică în România. Mecanismul intertextual calibrează mesajul astfel încît acesta să treacă pragul cenzurii la limita acceptabilității și să comunice, mai ales, ceva esențial cititorului. Se poate, deci, afirma că intertextualitatea a funcționat adesea și ca strategie indispensabilă de eludare a cenzurii, așa cum se întîmplă, de pildă, la Vișniec, în versurile Marianei Marin, dar și în cele ale altor colegi de generație care au lansat mai mult sau puțin sistematic mesaje similare prin literatura lor. În acest sens, la capătul analizei propuse, se poate conchide că poetul care a aplicat cu cea mai mare consecvență procedeul în cadrul generației ’80 este Matei Vișniec. 528 Fără doar și poate, există la Vișniec o gradație diferită a protestului, de la aluzia camuflată în pliurile intertextualității și în forme voalate de parabolă, pînă la texte ce pot fi selecționate din toate volumele publicate înainte de a se expa-tria, unde denunțul politic se exprimă cu o directețe evidentă, uneori fățișă, ireverentă, făcînd ca astăzi să pară paradoxală, de pildă, publicarea și cu atît mai mult premierea de către Uniunea Scriitorilor a cărții a treia, Înțeleptul la ora de ceai, în care figurau poeme precum Corabia, Fuga, Eu sînt un trist tovarăș de călătorie sau O dimineață cu doamna Vernescu. Criticul Nicolae Manolescu își amintește perfect, cum am mai precizat, că la Cenaclul de Luni au existat numeroase texte cu caracter politic deschis, exemplificîndu-și afirmația prin citarea poeziei lui Matei Vișniec. Cît privește intertextualitatea, am notat că autorul aplică întreaga gamă de figuri ale literaturii de grad secund (adău-gînd aici și pastișa sau parodia, dar și alte procedee), construind raporturi transtextuale stratificate, înlănțuiri, rețele, triunghiuri și cvartete intertextuale spectaculoase. Analiza a inclus, în afara intertextualității canonice, cu alte cuvinte, a reluării unui fragment de text sau a unei simple aluzii din opera unui alt autor, un aspect mai puțin frecventat de ceilalți, și anume latura autoreflexivă a aceleiași modalități de tip palimpsest (cea a „intertextualității restrînse”), prin care, grație condiției duble a lui Vișniec, despre care am amintit, iar mai recent, chiar triple - de poet, dramaturg și romancier la fel de valoros -, temele și nu mai puțin formele de expresie ale celor trei genuri ajung să migreze dintr-o ordine literară într-alta, cu consecințe dintre cele mai fructuoase. Evaluînd cu atenție fiecare unghi deschis de perspecti-vismul labirintic al întregii producții literare, am sondat direcțiile conexiunilor, vîrstele operei la care au avut loc aceste transferuri și contaminări de semnificații în funcție de ritmicitatea internă și de evoluția fiecărui gen. Sînt rare ocurențele 529 în care autorul reproduce versuri într-o operă teatrală. Predomină, în schimb, opțiunea de a rescrie un motiv sau o idee în canoanele a două genuri diferite, Vișniec demonstrîndu-și astfel dubla abilitate de a scrie profesionist ca poet și respectiv ca dramaturg, pornind de la un pretext tematic unic. Intră aici traumele istoriei recente, postbelice ale Europei de Est, ipostazele erosului și alienarea individului, victimă a regimurilor totalitare, dar și a oricăror forme de manipulare a gîndirii critice, inclusiv cele vehiculate de civilizația de consum. Deci, așa cum bilingvismul operei dramaturgice (interpretat în volumul pereche al celui de față) îi permite scriitorului româno-francez să compună, pornind de la o singură temă, cîte două versiuni lingvistice cu valențe culturale și estetice cuantificabile în două coduri de civilizație diferite, tot astfel este evident că Matei Vișniec a fost fascinat încă de la debut de dedublarea propriului eu între poezie și teatru, ceea ce l-a stimulat să dezvolte în regim dublu motive-cheie din propria operă, plasmîndu-le după convențiile ambelor. Cum am mai afirmat, logica dublului este concurată începînd din anii 2000 de cea a triplului, odată cu scrierea și publicarea romanelor și a altor texte la granița dintre narativ și dramaturgic (mai exact, dintre poem în proză și scriere pentru scenă), producție la care am facut aici referiri doar succinte. Metapoezia, altă componentă cardinală a poeticii lui Vișniec, oferă potențialităților jocului o scenă suplimentară pe care acestea să evolueze, exhibînd cu ajutorul funcțiilor ei așa-zicînd clasice motivațiile ultime ale actului poetic și sensurile lumilor din text, și arătînd în același timp din ceea ce se compune procesul scriiturii, care-i sînt resorturile generatoare, durata și alte detalii „tehnice”. Toate acestea conduc la o lectură proiectată programatic să suscite din unghiuri de receptare diferite plăcerea textului. Temele noi din poezia autorului - erosul ca melanj de exuberanță a discursului, de joc infantil și de senzualitate surprinsă 530 cu eleganță princiară în laturile ei subtile, nescontate, ca și propensiunea spre notația de jurnal (cu tot contextul biografist de rigoare) -, împreună cu extensiile metatextualității (de la Descierea poemului pînă la ultimele poezii din la Masă cu Marx), aduc o consistență sporită hedonismului literar din versurile lui M. Vișniec, revelînd, pe de altă parte, intenția autorului de a-și înnoi constant propriile formule, în pas cu evoluția discursului poetic din literatura română a anilor ’90 și 2000. Revenind la privirea panoramică asupra generației, așadar, mizele intertextualității se precizează la acest nivel în funcție de aceleași două constante: aspectul etic și cel filologic-hedo-nist al literaturii, al doilea, evident, inseparabil de seducția jocului de-a performanța stilistică. Mircea Cărtărescu, împreună cu Florin Iaru și Traian T. Coșovei sînt autorii care își scriu textele optînd pentru folosirea capilară a mecanismelor și principiilor intertextualității, conștienți că eterogenitatea elementelor din decupajele lor, ca și „anomaliile” de tot felul, clasificate deja în opuri teoretice, sînt surse privilegiate de rafinament și ingrediente dintr-o „erotică textuală” redutabilă. Operele lor de rezistență pun la dispoziție materia cea mai potrivită pentru exegetul interesat să identifice acele „perversiuni” care - în accepția lui A. Compagnon - perturbă structura schimburilor posibile de la nivelul discursului. Predomină în această literatură procedeul transformării (în trei timpi: selectare-modificare-combinare), mai complex decît cel al imitației, întrucît presupune reutilizarea decontextualizată a anumitor elemente din textul de premiere main. Repertoriul „aberațiilor” scriiturii imitative, întocmit de Compagnon, și identificabil și în poezia generației ’80, lasă să se contureze în sugestia saturării enciclopedice imaginea muzeului în miniatură, cu alte cuvinte, fascinația totalității, una dintre atitudinile cele mai seducătoare și mai multiforme din această literatură. Cît despre preferința pentru colaj, se 531 poate afirma că estetica fragmentului și a discontinuității pe care acesta se bazează, deschide textul spre ideea de operă potențială, componibilă la infinit. Cu toate că natura multor intertexte este una pur filologică sau culturală, unele dintre aceste ocurențe vizează sensuri care se actualizează exclusiv pe plan istoric, politic, adică în realul concret, probînd și acestea, ca și altele de origine extraliterară, miza existențială profundă a poeziei optzeciste. Din acest punct de vedere, literatura Vechii Europe, precum și aceea care aparține națiunilor mai recent reatașate structurilor aceluiași (Bătrîn) Continent s-a văzut constrînsă să se autolegiti-meze, să se apere cu mijloacele și valorile proprii de derivele etice, politice și ideologice care au amenințat-o din exterior. Deseori, excesul de autoreflexivitate și de metaliteratură a funcționat ca răspuns/mecanism autodefensiv. Precizez că printre sursele tradiției literare reactivate la mai mulți poeți ai generației și totodată la Vișniec, ereditatea avan-gardei istorice, în acord cu teoria postmodernismului american, este respinsă de unii dintre aceștia, însă doar la nivel teoretic, întrucît practica literară o integrează armonios, în mostre excelente de lirism, chiar dacă nu întotdeauna din primii ani ’80. Iată, deci, o literatură, cea a generației ’80, care inclusiv prin intertextualitate solicită într-o măsură covîrșitoare complicitatea cititorului, capabil să sesizeze ceea ce se comunică indirect și să considere intertextul ca pe o mască pe care trebuie s-o ridice singur de pe chipul actorului. Iată o altă legătură dintre cele mai directe dintre intertextualitate și jocul cu măști, specific teatrului. Citatul, aluzia, parodia, pastișa, plus „repertoriul” paratextualității - imaginarul de tip palimpsest - fac din cititor un partener ideal al jocului cu și de-a literatura, angajat într-un proces hermeneutic de regresie spre sursa împrumutului sau de navetă în căutarea „urmei” disimulate a textului-sursă. 532 În fine, un aspect central al intertextualității literare de tip postmodern, prezent în teatrul lui Matei Vișniec - în special -, fără să lipsească nici din poezie, privește modul în care are loc raportarea la predecesori și, împrumutînd expresia lui Compagnon, la textele acestora. Pe urmele Lindei Hutcheon, am ilustrat în mai multe rînduri, în contexte în care parodia implică frecvent intertextul, că scriitorii generației ’80 se comportă asemeni altor postmoderni, făcînd, adică, din aceste două procedee ale relativizării și distanțării critice instrumente predilecte în scopul propriei eliberări de influența trecutului literar. Cum am observat, despărțirea de autoritatea modelului se face de regulă la modul cel mai acomodant cu putință, fiind asimilabilă ideii de „datorie” sau chiar unei „deferențe” („omagiu”) față de textul citat și parodiat și de valorile lui. Eleganța imitatorului sau a celui care citează îl obligă pe același la o atitudine reverențioasă, incluzivă, generos integratoare și aparent neconcurențială. Reunind perspectivele se pot observa alte cîteva teme transversale, prezente - chiar dacă în declinări diferite - în ambele volume desprinse din lucrarea de doctorat. Reformu-lînd și completînd o idee enunțată anterior, se poate afirma că opera dramatică a lui Vișniec, ca și teatrul postmodern, manifestă în egală măsură predilecția pentru autotematizare și autoreflectare. Punctul de conjuncție între aceste viziuni e reprezentat tocmai de percepția operei ca proces, cu alte cuvinte, ca performance. Dar și poezia generației ’80 este -s-ar putea afirma - obsedată atît de mijloacele și formele expresive ale spectacolului de teatru (puneri în scenă, montaje etc.), cît și de procesualitatea operei, de propriul „mod de întrebuințare” și funcționare, de plăsmuirea poemului chiar sub ochii cititorului, pe scurt, de dinamica textului desfășurată caleidoscopic, nu doar în sens intertextual, ci mult mai extins. Ideea de dinamică productivă, prezentă deja în primele încercări de definire ale fenomenului intertextualității, pla- 533 sează încă o dată poezia optzecistă și post-optzecistă analizată în aceste pagini sub semnul artei ca procesualitate, ca exercițiu expert al reflecției în act, trăsătură care-i revelează încă din anii ’80 natura incontestabil postmodernă, natură comună și motivațiilor performance-ului. La finele acestei cărți, se poate formula concluzia că poetica generației ’80, fascinată de recuperarea totalității cu mijloacele relativizării, a confirmat gradul înalt în care poezia are ca miză principală existența. În acest scop, pe suprafața paginii au fost convocate toate manifestările realității, referențiale și livrești, într-o mișcare amplă, simultană, de mecanism perfect reglat, presupunînd, pe de-o parte, exhibarea actului scriiturii, performanța stilistică, deopotrivă cu plăcerea și seducția ludică ce le însoțește, iar pe de alta, exprimarea mesajelor etice și morale, într-un deceniu în care realul fusese în mare parte confiscat la modul propriu de absurd. Această poetică a aruncat în joc toate resursele cucerite anterior de literatura română, dar și altele foarte numeroase, interogîndu-se cu o urgență esențială în ce măsură poezia mai este capabilă să reflecte realitatea: actualitatea istorică și criza ce păreau atunci implacabile, odată cu existența privată, intimă, intelectuală a individului, în toată complexitatea ei. Totodată, a fost pus în lumină modul în care aceeași lirică explorează în paralel cu multiplicitatea realului concret formele generate de conștiința acută a „realității” literaturii, cu alte cuvinte, „efectele de real”, textul ca un construct reflectînd la statutul lui metareal. Anvergura mizelor a făcut ca această poezie să evolueze la un nivel cu totul strălucit în literatura română de sfîrșit de mileniu și să posede setul aproape complet de caracteristici „tehnice” ale liricii postmoderne și, în general, ale poeziei de valoare certă contemporane ei. De asemeni, o apropie de acestea aerul de normalitate, tipul de sensibilitate și de experiență existențială infuzate în versurile poeților pe atunci 534 foarte tineri. Orizontul lor interior ca și formația culturală îi asociază în problematicul deceniu nouă din România „tabloului de familie” al literaturii colegilor de breaslă din Occident, regăsindu-se în producția literară a generației majoritatea elementelor proprii modului de a gîndi și de a simți specific civilizației și valorilor lumii libere. Cum s-a observat în alte studii critice, dezinvoltura spiritului liber a fost tocmai motivul pentru care la un moment dat au fost percepuți ca indezirabili, iar Cenaclul de Luni a fost suprimat. În interiorul acestei generații, Matei Vișniec este unul dintre reprezentanții exponențiali, un scriitor care și-a construit o identitate bilingvă și biculturală, europeană și esențial poliedrică, recunoscută ca atare în orizonturi care se lărgesc progresiv. 535 BIBLIOGRAFIE Precizări preliminare În cazul eseurilor și articolelor apărute în mai multe reviste literare - Euresis (nr. 1-2 din 1995 și, respectiv, nr. 14 din 2009, dedicate postmodernismului), precum și Critique (nr. 663-664 din 2002) și Poetique (nr. 27 din 1976), rezervate temei intertextualității -, contribuții pentru care cititorul va dori să consulte referințele complete, se va proceda la căutarea după titlul periodicului, în secțiunea Reviste de literatură și teorie literară românești și franceze, iar nu după numele autorilor, întrucît în textul cărții de față am citat contribuții de autori diferiți, apărute într-un singur număr al fiecăreia dintre revistele menționate mai sus. Prin urmare, numărul respectiv al publicației periodice va fi indicat o singură dată în Bibliografie, evitîndu-se astfel repetiția inutilă a coordonatelor acestuia. Cînd este vorba de mai multe articole sau eseuri care aparțin unor autori diferiți, incluse într-un volum unic (de pildă, colectiv), citarea bibliografică rezervată contribuțiilor respective se va face prin indicarea în notele de subsol a referințelor la numărul complet de pagini, urmat de numărul paginii/paginilor de unde provine ideea sau aspectul discutat în text. Volumul va figura tot o singură dată în Bibliografie. Dacă, în schimb, se va cita dintr-o revistă sau lucrare colectivă o singură contribuție, atunci numărul total de pagini al acesteia trece direct în Bibliografie. Pentru a elimina riscul unor eventuale neînțelegeri la indicarea în notele de subsol a două cărți ale lui Matei Vișniec cu titlu identic - Orașul cu un singur locuitor, care corespunde 536 atît celui de-al doilea volum de poezii al autorului din 1982, cît și antologiei de versuri publicate în 2004 -, în afara modalității standard adoptate pentru redactarea notei, voi adăuga, după caz, precizarea „volum” și, respectiv, „antologie”. În secțiunea rezervată în această Bibliografie prezentării operei dramatice a lui Matei Vișniec, pentru fiecare text se specifică după titlu, între paranteze rotunde, data scrierii primei versiuni lingvistice a respectivei piese, indiferent dacă aceasta a fost redactată în limba franceză sau în română. Descrierile bibliografice mai detaliate apar între paranteze drepte. În fine, mai precizez că în cîteva situații am optat pentru indicarea numelui lui Matei Vișniec - scriitor bilingv și bicultural, căruia i-a fost consacrată teza de doctorat - și la variațiile Matei Visniec sau Matei Visniec, prima apărînd cel mai frecvent pe coperțile cărților autorului publicate în Franța, ca și-n eseuri critice și articole de presă dedicate operei sale în aceeași cultură. Bibliografie primară I. Opera lui Matei Vișniec Poezia în limba română La noapte va ninge, Albatros, București, 1980. Orașul cu un singur locuitor, Albatros, București, 1982. Înțeleptul la ora de ceai, Cartea Românească, București, 1984 [volum disponibil și în versiune electronică, LiterNet, București, 2004: http://editura.liternet.ro/descarcare/102/pdf/ Matei-Visniec/Inteleptul-laora-de-ceai.html]. 537 Poeme ulterioare (1987-1999), Cartea Românească, București, 2000. Orașul cu un singur locuitor [antologie de versuri 19802004], cu un cuvînt înainte al autorului [„Ca un hoț care-și iubește calul furat”] și o postfață de Alex Ștefănescu, Paralela 45, Pitești, 2004 [antologia cuprinde o mare parte din producția publicată în România pînă în 1987, volumul Poeme ulterioare și două noi cicluri de versuri: Alte firimituri de la masa poetului, poeme insignifiante, căutări, cîteva poeme de dragoste, sfîrșit și Opt poeme de dragoste (pentru Andra)]. Orașul cu un singur locuitor - La ville d 'un seul habitant, traducere în franceză de Nicolas Cavailles, viziune grafică și ilustrații de Mircia Dumitrescu, Editura Muzeul Literaturii Române, București, 2010 [ediția reunește o selecție de poezii din volumul La noapte va ninge, din ciclul Lupta cu orașul. Visul poetului înainte de a deveni cal, reluate din cartea care dă și titlul prezentei culegeri, împreună cu trei cicluri ale volumului Înțeleptul la ora de ceai, cu alte titluri din sumarul Poemelor anterioare și cu ciclurile Alte firimituri de la masa poetului, poeme insignifiante, căutări, cîteva poeme de dragoste, sfîrșit și Opt poeme de dragoste (pentru Andra), întregul grupaj de versuri fiind în mare parte reperabil în antologia apărută la Paralela 45, 2004, citată anterior, care reunește un număr mai mare de poeme]. La masă cu Marx, Cartea Românească, București, 2011 [volumul include ilustrații de Andra Bădulescu, May Oana Isar, Joela Vișniec, Smaranda Isar, Iuri Isar și Matei Vișniec]. Opera poetică, vol. I-II, Cartier, București, 2011 [ediția cuprinde opera poetică a lui Matei Vișniec, publicată în primele trei volume apărute în anii ’80, în Poeme ulterioare (2000) și ciclul, aici cu titlul schimbat, Colecționarul de răni, deja inclus în antologia Orașul cu un singur locuitor, unde apărea cu titlul Alte firimituri de la masa poetului, poeme insignifiante, căutări, cîteva poeme de dragoste, sfîrșit]. 538 Securi decapitate, ediție bibliofilă bilingvă româno-fran-ceză, Tracus Arte, București, 2011 [ediția reunește poeme selectate din volumul anterior La masă cu Marx, precum și ilustrațiile din aceeași plachetă]. Proza în limba română Cafeneaua Pas-Parol (1982), cu o prefață de Mircea A. Diaconu, Cartea Românească, București, 1992 [ediția a II-a, 2008]. Sindromul de panică în Orașul Luminilor, Cartea Românească, București, 2009. Domnul K. eliberat, cu o introducere a autorului, Cartea Românească, București, 2010 [roman început în 1988, apoi reluat și terminat în 2010]. Dezordinea preventivă, cu o introducere a autorului, Cartea Românească, București, 2011 [disponibil și-n versiune e-book, Cartea Românească, 2012]. Negustorul de începuturi de roman, Cartea Românească, București, 2013 [ediția a II-a, Polirom, București, 2014]. Iubirile de tip pantof. Iubirile de tip umbrelă, Cartea Românească, București, 2016. Teatrul în limba română Țara lui Gufy (1982), Ion Creangă, București, 1992. Angajare de clovn (1987), prefață de Marian Popescu, Unitext, București, 1993 [volum publicat în urma concursului anual Cea mai bună piesă a anului, ediția 1991, organizat de UNITER și cîștigat de Matei Vișniec; include și Evan-gheliștii de Alina Mungiu, piesă căreia i-a revenit același premiu la ediția ulterioară]. Teatru, vol. I-II, Cartea Românească, București, 1996 [prima culegere substanțială de piese de teatru publicate în România, dar scrise de autor între 1977 și 1990; ediția a II-a, 2007, 2 vol. A se vedea mai departe]. 539 Văzătorule, nu fi un melc, prefață de Mircea Ghițulescu și o „Notă a autorului”, Expansion-Armonia, București, 1996 [conține piesa Toi, qui vois, ne sois pas un escargot, scrisă inițial în franceză (1995), încă inedită]. Negustorul de timp și Frumoasa călătorie a urșilor panda povestită de un saxofonist care avea o iubită la Frankfurt, colecția „Teatru/Biblioteca București”, Eminescu, București, 1998 [volumul reunește cele două texte dramatice indicate în titlu, ambele scrise mai întîi în franceză, dintre care Le marchand du temps (1992), încă inedită în Franța, și L'histoire des ours pandas racontee par un saxophoniste qui a une petite amie â Francfort (1993)]. Teatru descompus sau Omul-ladă-de-gunoi, Cartea Românească, București, 1998 [volumul cuprinde placheta de texte dramatice Theâtre decompose ou l'homme-poubelle (1992)]; ediția a II-a revăzută și cu titlu schimbat, Omul pubelă -Femeia ca un câmp de luptă, cu o „Notă a autorului”, Cartea Românească, 2006 [în volum figurează și versiunea autotra-dusă a piesei La femme comme champ de bataille ou Du sexe de la femme comme champ de bataille dans la guerre en Bosnie (1996)]. Istoria comunismului povestită pentru bolnavii mintal, Aula, Brașov, 2001 [în afara textului eponim, scris inițial în franceză, L'histoire du communisme racontee aux malades mentaux (1998), volumul grupează Recviem - piesă compusă inițial cu titlul Le retour â la maison, inclusă în placheta Attention aux vieilles dames rongees par la solitude (2003) -și versiunile autotraduse din franceză la L'histoire des ours pandas racontee par un saxophoniste qui a une petite amie â Francfort și La machine Tchekhov (2000)]. Istoria comunismului povestită pentru bolnavii mintal, Litera, Chișinău, 2004 [volumul se deschide cu textul titular și reunește Caii la fereastră și autotraducerea din franceză Despre sexul femeii - cîmp de luptă în războiul din Bosnia, 540 citate anterior, precum și autotraducerile piesei Paparazzi sau Cronica unui răsărit de soare avortat (1995) și ale ultimelor două texte dramatice prezente în ediția Aula, 2001]. Mansardă la Paris cu vedere spre moarte, cuvînt înainte al autorului [„Cuvintele mele cerșesc încarnarea”], postfață de Mirela Nedelcu-Patureau, Paralela 45, Pitești, 2004 [În afara piesei eponime, Mansardă la Paris... (2004), culegerea mai include alte trei texte dramatice de Matei Vișniec, scrise ca și prima mai întîi în limba franceză: Richard III n'aura pas lieu ou scenes de la vie de Meyerhold (2001), Paparazzi ou la Chronique d'un lever de soleil avorte, citată în ediția Litera, 2004, și Le mot „progres” dans la bouche de ma mere sonnait terriblement faux (2005), aici tradusă cu titlul Hotel Europa complet]. Omul cu o singură aripă, Paralela 45, Pitești, 2006 [în afara piesei eponime, scrise mai întîi în franceză, Comment pourrais-je etre un oiseau ou L, comme oiseau (1996), volumul reunește altele două, menționate anterior: Văzătorule, nu fi un melc și Negustorul de timp]. Istoria comunismului povestită pentru bolnavii mintal, cu un argument al autorului [„Să nu uităm, chiar dacă iertăm”], Paralela 45, Pitești, 2007 [împreună cu textul ce dă titlul volumului, ediția mai conține piesa scurtă Recviem, deja menționată anterior]. Teatru. Păianjenul în rană, vol. I, prefață de Mircea Ghițu-lescu, ediția a II-a, Cartea Românească, București, 2007 [volumul include piesele: Ușa (1976), Sufleorul fricii (1978), Dinții (1979), Omul care vorbește singur (1980), Apa de Havel (1980), Țara lui Gufi (publicată în ediția Ion Creangă, 1992), Trei nopți cu Madox (1984, scrisă inițial în română, apoi autotradusă și dezvoltată), Spectatorul condamnat la moarte (1985), Caii la fereastră (1986), Păianjenul în rană (1987), Angajare de clovn (1987), Ultimul Godot (1987)]. 541 Teatru. Groapa din tavan, vol. II, prefață de Valentin Silvestru, ediția a II-a, Cartea Românească, București, 2007 [volumul reunește piesele: Călătorul prin ploaie (1978), Artur, osînditul (1979), Bine, mamă, da' ăștia povestesc în actu' doi ce se-ntîmplă-n actu'-ntîi (1979, apoi autotradusă în franceză); Groapa din tavan (1980), Buzunarul cu pîine (1984), Și cu violoncelul ce facem? (piesă scrisă mai întîi în franceză, 1990)]. Cuvântul „progres ” rostit de mama sună teribil de fals -The Word „Progress” in my Mother's Lips Doesn't Ring True [ediție bilingvă româno-engleză, traducere în engleză de Joyce Nettles; text redactat inițial în franceză, 2005], Charmides, Bistrița, 2008. Imaginează-ți că ești Dumnezeu, Paralela 45, Pitești, 2008 [volumul cuprinde cea mai mare parte a pieselor scurte scrise inițial în franceză la începutul anilor 2000 și publicate pentru prima oară în Franța în 2004 în culegerea Attention aux vieilles dames rongees par la solitude - chiar dacă nu se păstrează succesiunea din ediția Lansman -, plus alte patru texte noi: Crezi c-or să ne bată?, Welcome America!, Cabinetul de încălțăminte de damă și Nu mă durea nimic și așteptam să mor]. Mașinăria Cehov & Nina sau despre fragilitatea pescărușilor împăiați, cu o notă a autorului, [„Scrisoare către Cehov”], Humanitas, București, 2008 [volumul include cele două piese menționate în titlu, scrise mai întîi în franceză, prima prezentă și în ediția Litera, 2004, și Nina, ou de la fragilite des mouettes empaillees (2008)]. Femeia-țintă și cei zece amanți, Paralela 45, Pitești, 2009 [piesă scrisă mai întîi în franceză, La femme-cible et ses dix amants (2003)]. Occident Express. Despre senzația de elasticitate când pășim peste cadavre, Paralela 45, Pitești, 2009 [volumul reunește piesa Occident Express (2009), scrisă în română și autotradusă, și De la sensation d'elasticite lorsqu 'on marche 542 sur des cadavres (2009), redactată aproape concomitent în cele două limbi]. Scrisori de dragoste către o prințesă chineză, traducere din limba franceză de Daniela Magiaru, Humanitas, București, 2011 [Față de celelalte opere în proză ale autorului, acest volum prezintă o scriitură mai eclectică, ce se compune din proze poetice cu caracter dramatic. Cuprinde o parte care dă și titlul cărții și o alta intitulată Cum am dresat un melc pe sînii tăi]. Cabaretul cuvintelor. Exerciții de muzicalitate pură pentru actorii debutanți, Cartea Românească, București, 2012. Omul din cerc. Antologie de teatru scurt 1977-2010, cu o prefață a autorului [„Ce este o piesă scurtă”] și cu o „Notă” a aceluiași, Paralela 45, Pitești, 2012 [volumul grupează cîteva texte scrise în română înainte de 1987 și incluse în cele 2 volume Teatru, Cartea Românească, 2007 (Sufleorul fricii, Ușa, Apa de Havel, Omul care vorbește singur, Buzunarul cu pîine, Păianjenul în rană, Ultimul Godot), plus alte piese scrise inițial în franceză - precum placheta integrală Theâtre decompose ou l'homme-poubelle și textele dramatice cuprinse în volumul Imaginează-ți că ești Dumnezeu -, la care se adaugă prima și ultima scenă din Occident Express, precum și alte cîteva fragmente autonome publicate pînă în prezent doar în limba română]. Procesul comunismului prin teatru, prefață de Daniela Magiaru și cu un „Preambul” al autorului, Humanitas, București, 2012 [volumul include un triptic din filonul istorico-po-litic: Istoria comunismului povestită pentru bolnavii mintal, „Richard al III-lea” se interzice sau scene din viața lui Meyer-hold și Despre senzația de elasticitate cînd pășim peste cadavre]. Omul din care a fost extras răul, Cartea Românească, București, 2014 [volumul cuprinde trei piese foarte recente: în afară de cea eponimă (2012), De ce Hecuba? (2013) și Cabaretul Dada (2013)]. 543 Ediții de texte dramatice de Matei Vișniec disponibile în versiune electronică Despre sexul femeii - câmp de luptă în războiul din Bosnia, LiterNet, București, 2002, http://editura.liternet.ro/ carte/27/ Matei-Visniec/Despre-sexul-femeii-camp-de-lupta-in-razboiul-din-Bosnia.html. Paparazzi sau Cronica unui răsărit de soare avortat, LiterNet, București, 2002, http://editura.liternet.ro/ descar-care/20/pdf/Matei-Visniec/PAPARAZZI-sau-Cronica-unui-rasarit-de-soare-avortat.html. Istoria comunismului povestită pentru bolnavii mintal, LiterNet, București, 2003, http://editura.liternet.ro/carte/50/ Matei-Visniec/Istoria-comunismului-povestita-pentru-bolnavii-mintal.html. Poezia și proza în limba franceză La ville d'un seul habitant. Poemes, cu un text introductiv de Gilles Boulan, traducere de Nicolas Cavailles, Lansman, Carnieres-Morlanwelz, 2010. La ville d'un seul habitant. CD, Editions de la Gare, Vitry-sur-Seine, 2010 [cuprinde un recital din poezia autorului, susținut în 2010 în limba franceză de compania de teatru Delagare, traducere de Nicolas Cavailles]. Le syndrome de panique dans la Ville Lumiere [roman], traducere de Nicolas Cavailles, Non Lieu, Paris, 2012. A table avec Marx [poeme], traducere de Benoît-Joseph Courvoisier, revizuită și acceptată de autor, Editions Bruno Doucey, Paris, 2013. Monsieur K. libere [roman], traducere de Nicolas Cavailles, Non Lieu, Paris, 2013. Teatrul în limba franceză Les partitions frauduleuses (1993), Crater, Paris, 1995 [pe lîngă textul eponim, volumul conține și piesa Angajare 544 de clovn, scrisă inițial în limba română (1987), traducere în limba franceză de Claire Jequier & Matei Vișniec]. Trois nuits avec Madox [rescriere în limba franceză, 1994; prima versiune în limba română, 1984], colecția „Nocturnes Theâtrales”, Lansman, Carnieres-Morlanwelz, 1995. Le dernier Godot (1987), traducere de Gabriela Ionescu, Editions du Cosmogone, Paris, 1996 [pe lîngă textul eponim, volumul include și piesa L'histoire des ours pandas racontee par un saxophoniste qui a une petite amie â Francfort (1993)]. Les chevaux â la fenetre [text scris inițial în limba română (1986)], traducere de Claire Jequier & Matei Vișniec, Crater, Paris, 1996. Theâtre decompose ou l'homme-poubelle (1992), prefață de Georges Banu [„Matei Visniec ou de la Decomposition” (pp. 7-9)] și un „Avertissement” de Matei Vișniec, L’Harmattan, Paris, 1996. Comment pourrais-je etre un oiseau? (1996), Crater, Paris, 1997. Reluat cu titlul Comment pourrais-je etre un oiseau ou L, comme oiseau, în culegerea de teatru francofon Theâtre et bouffe, vol. XIV, prefață de Eric Durnez, „Collections Theâtrales”, Ecritures-Theâtrales Grand Sud-Ouest, Montreuil-sous-Bois, 2011. „La femme comme champ de bataille ou Du sexe de la femme comme champ de bataille dans la guerre en Bosnie” suivi de „Paparazzi ou La chronique d'un lever de soleil avorte” Actes Sud-Papiers, Paris, 1997 [ediția I Paparazzi..., Crater, Paris, 1996. Cele două piese au fost scrise inițial în franceză, în 1996 și, respectiv, în 1995]. „Petit boulot pour vieux clown”, suivi de „L'histoire des ours pandas racontee par un saxophoniste qui a une petite amie â Francfort”, traducerea piesei Angajare de clovn de Claire Jequier & Matei Vișniec, Actes Sud-Papiers, Paris, 1998 [prima ediție a celei de-a doua piese a apărut la Editions du Cosmogone, Lyon, 1996. L'histoire des ours pandas. este scrisă de autor direct în franceză între 1992 și 1993]. 545 Lettres aux arbres et aux nuages (1996), în culegerea de texte dramatice de autori francofoni Breves d'ailleurs (theâtre), Actes Sud-Papiers, Paris, 1999. Mais qu'est-ce qu'on fait du violoncelle? (1990), Crater, Paris, 1999. L'histoire du communisme racontee aux malades mentaux (1998), urmată de „Quelques notes complementaires” de Matei Vi șniec, Lansman, Carnieres-Morlanwelz, 2000. Le roi, le rat et le fou du roi (2001), cu „Notes de l’auteur”, colecția „Nocturnes Theâtrales”, Lansman, Carnieres-Morlan-welz, 2002. Attention aux vieilles dames rongees par la solitude (2003), Lansman, Carnieres-Morlanwelz, 2004. „Du pain, plein les poches” et autres pieces courtes, Actes Sud-Papiers, Paris, 2004 [volumul mai conține, în afara piesei care dă titlul prezentei ediții, compuse în 1984, piesă tradusă din limba română de Virgil Tănase după ce a fost revăzută de autor în Franța, alte trei texte dramatice scrise în România: Le Dernier Godot (Ultimul Godot, 1987), traducere de Gabriela Ionescu, Le deuxieme tilleul â gauche (Al doilea tei la stînga, 1986), autotradus de Matei Vișniec împreună cu Claire Jequier, și L'araignee dans la plaie (auto-traducere la Păianjenul în rană, 1987)]. Mais, maman, ils nous racontent au deuxieme acte ce qui s'est passe au premier [autotraducere; prima versiune în română, 1979], Espace d’un Instant, Paris, 2004. La femme-cible et ses dix amants (2003), colecția „Noctur-nes Theâtrales”, Lansman, Carnieres-Morlanwelz, 2005. La machine Tchekhov (2000), „Notes de l’auteur”, „Bibliographie et explications” și „Quelques informations sur les personnages” de Matei Vișniec, colecția „Nocturnes Theâtrales”, Lansman, Carnieres-Morlanwelz, 2005. Richard III n'aura pas lieu ou scenes de la vie de Meyer-hold (2001), cu o „Note de l’auteur”, colecția „Nocturnes Theâtrales”, Lansman, Carnieres-Morlanwelz, 2005. 546 Une baignoire revolutionnaire (2000), în culegerea de texte dramatice de autori francofoni La baignoire et les deux chaises, le Off: recueil de six pieces courtes, prefață și ediție de Jean Michel Ribes, Editions de l’Amandier, Paris, 2005. Le spectateur condamne â mort [text redactat inițial în limba română (1985)], traducere de Claire Jequier & Matei Vișniec, Espace d’un Instant, Paris, 2006. Le mot „progres” dans la bouche de ma mere sonnait terri-blementfaux (2005), Lansman, Carnieres-Morlanwelz, 2007. Les detours Cioran ou Mansarde â Paris avec vue sur la mort (2004), postfață de Gilles Losseroy și „Un hommage subjectif...” de Matei Vișniec, colecția „Nocturnes Theâtrales”, Lansman, Carnieres-Morlanwelz, 2007. Enquete sur la disparition d'un nain de jardin (2008), cu o „Note de l’auteur”, colecția „Urgence de la Jeune Parole”, Coediție Lansman & Theâtre de la Digue, Carnieres-Morlan-welz, 2008. Jeanne et le feu (2007), cu un „Avant-propos de l’auteur”, L’ffiil du prince, Paris, 2009. La vieille dame qui fabrique 37 cocktails Molotov par jour (2000), în vol. Rire et sourire, VII, „Collections Theâtrales”, Ecritures-Theâtrales Grand Sud-Ouest, Montreuil-sous-Bois, 2009. De la sensation d'elasticite lorsqu 'on marche sur des cadavres (2009), Lansman, Carnieres-Morlanwelz, 2010. Les chevaux â la fenetre - Mais qu'est-ce qu'on fait du violoncelle? [cuprinde, în afara textului eponim deja citat, o a doua piesă, de asemenea menționată anterior], Espace d’un Instant, Paris, 2010. Nina ou de la fragilite des mouettes empaillees (2008), colecția „Theâtre a vif”, Lansman, Carnieres-Morlanwelz, 2011. Lettres d’amour a une princesse chinoise et autres pieces courtes, Actes Sud Papiers, Paris, 2012. 547 Nouvelle methode pour gagner un herisson â la roulette ou la martingale du herisson (2010), în culegerea de teatru francofon Desordre et folie, vol. XVI, prefață de Bertrand Jarrigeon, „Collections Theâtrales”, Ecritures Theâtrales Grand Sud Ouest, Montreuil-sous-Bois, 2012. La legende du Danube - La fee bleue, Editions de la Gare, Vitry-sur-Seine, 2013 [volumul cuprinde două piese scurte cu aceleași titluri]. Le spectateur condamne a mort et autres pieces, traducere de Claire Jequier, L’Espace d’un Instant, Paris, 2013 [volumul grupează piesele Bine, mamă, da' ăștia povestesc în actu' doi ce se-ntîmplă-n actu'-ntîi, Spectatorul condamnat la moarte, Caii la fereastră, Angajare de clovn și Teatru descompus sau omul-pubelă, primele patru traduse în colaborare cu Claire Jequier]. Si les mots m'etaient contes., versiunea în limba franceză a volumului Cabaretul cuvintelor, redactată între 2011 și 2012 și pusă la dispoziție de autor, încă nepublicată în volum la data predării tezei de doctorat. Volumul a apărut la sfîrșitul lui 2014, cu titlul Le cabaret des mots, Non Lieu, Paris. II. Corpus de texte selectat pentru analiză. Optzecism și postmodernism poetic Volume individuale Bucur, Romulus, Greutatea cernelii pe hîrtie, Albatros, București, 1984. —, Literatură, viață, Cartea Românească, București, 1989. —, Dragoste & bravură, Marineasa, Timișoara, 1995. —, Cîntecel(e), Paralela 45, Pitești, 1998. —, Poeme alese 1975-2005, Aula, Brașov, 2008. Cărtărescu, Mircea, Faruri, vitrine, fotografii, Cartea Ro- mânească, București, 1980. 548 —, Poeme de amor, cu o postfață de Zoe Dumitrescu- Bușulenga, Cartea Românească, București, 1983. —, Totul, Cartea Românească, București, 1985. —, Levantul, Cartea Românească, București, 1990 [Huma- nitas, București, 1998]. —, Dragostea (poeme, 1984-1987), Humanitas, București, 1994. —, Dublu CD. Antologie de poezie, Humanitas, București, 1998. —, Cincizeci de sonete, Brumar, Timișoara, 2003. —, Plurivers, vol. I și II., Humanitas, București, 2003. —, Dublu album - Disc 1 și 2, Humanitas, București, 2009. —, Nimic (poeme, 1988-1992), Humanitas, București, 2010. S-au mai consultat următoarele opere și ediții: —, Visul [în edițiile ulterioare Nostalgia], Cartea Româ- nească, București, 1989. —, Nostalgia, Humanitas, București, 1993. —, Travesti, Humanitas, București, 1994. —, Orbitor (Aripa stîngă), Humanitas, București, 1996. —, Jurnal, Humanitas, București, 2001. —, Orbitor (Corpul), Humanitas, București, 2002. —, Parfumul aspru al ficțiunii [audiobook, fragmente în lectura autorului din Levantul, Nostalgia și Orbitor, precum și din nuvela Vreau să-mi spui, frumoasă Zaraza], Humanitas, București, 2003, reeditat în CD-ul audiobook Vreau să-mi spui, frumoasă Zaraza, Humanitas, 2009. —, De ce iubim femeile, Humanitas, București, 2004. —, Levantul [audiobook, fragmente în lectura autorului; cuprinde Cîntul al XI-lea, (variantă)], Editura Casa Radio, București, 2004. —, De ce iubim femeile [audiobook, fragmente în lectura autorului], Humanitas, București, 2005. —, Orbitor (Aripa dreaptă), Humanitas, București, 2007. 549 —, Ruletistul [audiobook, fragmente în lectura autorului, incluzînd prima parte din tripticul Nostalgia], Humanitas, București, 2011. —, Zen. Jurnal (2004-2010), Humanitas, București, 2011. —, „Flashback cu Boba Dylana”, în Bob Dylan, Suflare în vînt: 100 de poeme, traducere și prefață de Mircea Cărtărescu, Humanitas Fiction, București, 2012, pp. 7-15. —, Ochiul căprui al dragostei noastre, Humanitas, București, 2012. Opere de M. Cărtărescu în limba italiană: —, Travesti, traducere de Bruno Mazzoni, Voland, Roma, 2000. —, Zaraza, traducere de Bruno Mazzoni, în Catalogo illustrato 2001 al Editurii Voland (Roma). —, Nostalgia, traducere și volum îngrijit de Bruno Mazzoni, Voland, Roma, 2003. —, Quando hai bisogno d'amore. Cd doppio, traducere, introducere și volum îngrijit de Bruno Mazzoni, Pagine, Roma, 2003. —, Abbacinante. L'ala sinistra, traducere și volum îngrijit de Bruno Mazzoni, Voland, Roma, 2007. —, Perche amiamo le donne, traducere de Bruno Mazzoni, Voland, Roma, 2009. —, Abbacinante. Il corpo, traducere și volum îngrijit de Bruno Mazzoni, Voland, Roma, 2015. De același autor au mai fost citate în volum fragmente din intervenția sa, prezentată cu ocazia participării la ediția din 2004 a manifestării internaționale Festa della Poesia, organizate de către Universitatea din Torino și dedicate în acel an literaturii române (înregistrare audio transcrisă). Coșovei, Traian T., Ninsoarea electrică, Cartea Românească, București, 1979. —, 1, 2, 3 sau..., Albatros, București, 1980. —, Cruciada întreruptă, Cartea Românească, București, 1982. 550 —, Poemele siameze, Albatros, București, 1983. —, În așteptarea cometei. Poeme, Cartea Românească, București, 1986. —, Rondul de noapte, Editura Militară, București, 1987. Ghiu, Bogdan, Manualul autorului, Cartea Românească, București, 1989 [ediție definitivă 2004]. Iaru, Florin, Cîntece de trecut strada, Albatros, București, 1981. —, La cea mai înaltă ficțiune, Cartea Românească, București, 1984. —, Înnebunesc și-mi pare rău, Cartea Românească, București, 1990. —, Poeme alese (1975-1990), postfață de Nicoleta Cliveț, Aula, Brașov, 2002. Marin, Mariana, Un război de o sută de ani. Utopii și alte poeme de dragoste, Albatros, București, 1981 [ediția a II-a, Axa, Botoșani, 2001]. —, Aripa secretă, Cartea Românească, București, 1986. —, Atelierele (1980-1984), Albatros, București, 1990. —, Zestrea de aur, antologie de autor cu un text critic de Costi Rogozanu, Editura Muzeul Literaturii Române, București, 2002. Ediții traduse —, Au carrefour des grandes routes commerciales, traducere de Sebastian Reichmann, Est-Samuel Tastet Editeur, Paris, 1990. —, Les ateliers, traducere de Alain Paruit, Est-Samuel Tastet Editeur, Paris, 1991. —, Zestrea de aur - La dote d'oro, traducere în italiană de Clara Mitola, prefață de Claudiu Komartin, Pavesiana, București, 2013. Mușina, Alexandru, Strada Castelului 104, Cartea Românească, București, 1984. —, Lucrurile pe care le-am văzut (1979-1986), Cartea Românească, București, 1992. 551 —, Aleea Mimozei n. 3, Pontica, Constanța, 1993. Stratan, Ion, Ieșirea din apă, Cartea Românească, București, 1981. —, Cinci cîntece pentru eroii civilizatori, Albatros, București, 1983. Volume colective, antologii de poezie, volume teoretice ale autorilor generației '80 Bodiu, Andrei et alii. (îngrijit de), Romanian Poets of the '80s and '90s, Paralela 45, Pitești, 1999. Bucur, Romulus et alii., Cinci, Tracus Arte, București, 2011 [această a II-a ediție reprezintă reproducerea anastatică a primeia, apărute la editura Litera, București, 1982. Volumul cuprinde grupaje din versurile poeților Romulus Bucur, Bogdan Ghiu, Ion Bogdan Lefter, Mariana Marin, Alexandru Mușina]. Cărtărescu, Mircea et alii., Aer cu diamante, Humanitas, București, 2010 [această a II-a ediție reprezintă reproducerea anastatică a primeia, apărute la editura Litera, București, 1982. Volumul cuprinde grupaje din versurile poeților Mircea Cărtărescu, Traian T. Coșovei, Florin Iaru și Ion Stratan]. Crăciun, Gheorghe (îngrijit de), Competiția continuă. Generația '80 în texte teoretice, Editura Vlasie, Pitești, 1994 [ediția a II-a, Paralela 45, Pitești, 1999]. Mușina, Alexandru (îngrijit de), Antologia poeziei generației '80, prefață de Alexandru Mușina [„O poezie pentru mileniul III”], Editura Vlasie, Pitești, 1993 [ediția a II-a, Aula, Brașov, 2002]. Antologii și alte materiale bibliografice în limba italiană Bettini, Emanuele (îngrijit de), Approdi. Antologia di poesia mediterranea, Marzorati, Settimo Milanese (Milano), 1996 [selecția textelor și introducerea la secțiunea de poezie 552 românească, „Ai confini orientali della latinita mediterranea”, de Marco Cugno. Autori antologați, pp. 414-473: Liviu Anto-nesei, Romulus Bucur, Mircea Cărtărescu, Traian T. Coșovei, Nichita Danilov, Magdalena Ghica, Florin Iaru, Mariana Marin, Alexandru Mușina, Marta Petreu, Petru Romoșan, Ion Stratan, Andrei Bodiu, Ioana Es. Pop, Simona Popescu]. Cugno, Marco (îngrijit de), La poesia romena del Novecento, Edizioni dell’Orso, Alessandria, 1996 [Selecție, note și aparat critic de Marco Cugno, care semnează și studiul introductiv, „La poesia romena del Novecento: dal simbolismo alla ‘Generazione ’80”, pp. V-LXXXII; dintre cei 49 de autori pre-zenți în antologia bilingvă, optzeciștii selectați sînt: Matei Vișniec, Florin Iaru, Mariana Marin, Marta Petreu, Mircea Cărtărescu]. Cugno Marco & Marin Mincu (îngrijit de), Poesia romena d'avanguardia. Testi e manifesti da Urmuz a Ion Caraion [antologie bilingvă], Feltrinelli, Milano, 1980. Cugno Marco & Marin Mincu (îngrijit de), Nuovi poeti romeni, traducere de Marco Cugno, Vallecchi, Firenze, 1986. Danilov, Nichita, La finestra del tramonto. Antologia 1980-2011, traducere și studiu introductiv de Danilo De Salazar, Aracne, Roma, 2012. Tottossy, Beatrice (îngrijit de), Si scrive. Rivista di letteratura, număr unic, 1997 (Cremona). [Secțiunea „Percorsi letterari europei” cuprinde și o „Antologia romena”, selecție de Marco Cugno, pp. 366-413. Printre autorii antologați: Traian T. Coșovei, Alexandru Mușina, Magda Cârneci, Marta Petreu, Ion Mureșan, Mariana Marin, Bogdan Ghiu, Cristian Popescu, Ioan Es. Pop, Iustin Panța, Andrei Bodiu, Horia Gârbea. Texte introductive de Alexandru Niculescu, „Il linguaggio lirico dei poeti romeni di oggi”, pp. 358-360, și de Marco Cugno, „La poesia negli anni di transizione: la Romania postcomunista”, pp. 361- 365]. 553 Bibliografie secundară Eseuri, studii critice, articole și alte opere citate în teză Allen, Donald M. (editor), The New American Poetry, Grove Press, New York, 1960. Allen, Donald & George F. Butterick (editori), The Postmoderns, Grove Press, New York, 1982. Arghezi, Tudor, Cuvinte potrivite, prefață de Liviu Papadima, antologie și tabel cronologic de Mitzura Arghezi & Traian Radu, Colecția „Biblioteca pentru Toți”, Minerva, București, 1990. Ashley, David, History Without a Subject: The Post-modern Condition, Westview Press, Boulder, CO, 1997. Bacovia, George, Versuri și proză, ediție îngrijită, postfață, cronologie, note, repere critice și bibliografice de Ion Nistor, prefață de Ion Apetroaie, Albatros, București, 1990. Bahtin, Mihail [Bakhtine, Mikhai'l], Problemes de la poetique de Dostoievski, Gallimard, Paris, 1970. —, Francois Rabelais și cultura populară în Evul Mediu și Renaștere, traducere de S. Recevscki, Univers, București, 1974 [ediția originală L'CFuvre de Francois Rabelais et la culture populaire au Moyen Age et sous la Renaissance, Gallimard, Paris, 1970]. —, „Une source de l’intertextualite? Le dialogisme”, în Esthetique et theorie du roman, Gallimard, Paris, 1978. —, Esthetique de la creation verbale, Gallimard, Paris, 1984. Baldi, Guido & Giuseppe Zaccaria, Dal testo alla storia, dalla storia al testo, vol. B, Umanesimo, Rinascimento, l'etâ della Controriforma, Paravia, Torino, 2000. Barbu, Ion, Poezii, prefață și tabel cronologic de Dinu Pillat, Albatros, București, 1992. 554 Barthes, Roland, Le Plaisir du texte, colecția „Points”, Seuil, Paris, 1973 [traducere în limba română de Marian Papahagi, postfață de Ion Pop, Echinox, Cluj-Napoca, 1994]. —, „La mort de l’auteur”, în Le bruissement de la langue, Seuil, Paris, 1984, pp. 61-62. Bateson, Gregory, Steps to an Ecology of Mind. Collected Essays in Anthropology, Psychiatry, Evolution and Episte-mology, University of Chicago Press, Chicago, 1972. Benamou, Michel & Charles Caramello (editori), Perfor-mance in Postmodern Culture, Coda Press, Madison, Wisc., 1977. Bloom, Harold, The Anxiety of Influence: A Theory of Poetry, Oxford University Press, New York, 1973. Bodiu, Andrei, Direcția '80 în poezia română, Paralela, 45, Pitești, 2000. —, Mircea Cărtărescu. Monografie, antologie comenată, receptare critică, Aula, Brașov, 2000. Borges, Jorge Luis & Adolfo Bioy Casares, Sei problemi per don Isidro Parodi, traducere de Vanna Brocca, Editori Riuniti, Roma, 1978 [ediția a II-a, Studio Tesi, Milano, 1990]. Bot, Ioana, capitolul „Comedia literaturii”, în Eminescu și lirica românească de azi. Citatul eminescian în poezia contemporană românească, Dacia, Cluj-Napoca, 1990. Bouillaguet, Annick, L'ecriture imitative. Pastiche, parodie, collage, Nathan, Paris, 1996. Brook, Peter, Spațiul gol, traducere de Marian Popescu, prefață de George Banu, seria „Magister”, Unitext, București, 1997 [I ediție, The Empty Space, Athenaeum, New York, 1968]. Budai-Deleanu, Ion, Țiganiada, ediție îngrijită de Florea Fugariu, repere istorico-literare de Andrei Rusu, Minerva, București, 1981. Caragiale, Ion Luca, Teatru, ediția a III-a, îngrijită de Al. Rosetti, Șerban Cioculescu & Liviu Călin, prefață și tabel 555 cronologic de Liviu Călin, colecția „Lyceum”, Albatros, București, 1982. Călinescu, Matei, Conceptul modern de poezie, Eminescu, București, 1972. —, Capitolul „O nouă «față» a modernității”, în Cinci fețe ale modernității, prefață de Mircea Martin, traducere de Tatiana Pătrulescu & Radu Țurcanu, Univers, București, 1996 [ediție originală Five Faces of Modernity, Duke University Press, Durham (NC), 1987]. Călinescu, Matei & Douwe Fokkema, Exploring Postmo-dernism, John Benjamins Publishing Company, Amsterdam-Philadelphia, 1990. Cărtărescu, Mircea, „De ce scriu? În ce cred?”, în Revista de istorie și teorie literară, XXXV, nr. 3-4, 1987, pp. 131-132. —, Postmodernismul românesc, postfață de Paul Cornea, Humanitas, București, 1999. Cârneci, Magda, Arta anilor '80. Texte despre postmo-dernism, Litera, București, 1996. Chevalier, Jean & Alain Gheerbrant, Dicționar de simboluri, traducere de Daniel Nicolescu, Doina Uricariu, Olga Zaicik, Laurențiu Zoicaș, Victor-Dinu Vlădulescu, Micaela Slăvescu, vol. I, A-D, Artemis, București, 1994. Compagnon, Antoine, La seconde main ou le travail de la citation, Seuil, Paris, 1979. —, Il demone della teoria. Letteratura e senso comune, traducere în limba italiană de Monica Guerra, Einaudi, Torino, 2000 [ediție originală Le Demon de la theorie, Seuil, Paris, 1998]. Connor, Steven, Cultura postmodernă. O introducere în teoriile contemporane, traducere de Mihaela Oniga, Meridiane, București, 1999 [ediție originală Postmodernism Culture. An Introduction to Theories of the Contemporary, 1989]. Crăciun, Gheorghe, În căutarea referinței, Paralela 45, Pitești, 1998. —, Aisbergul poeziei moderne, cu un „Argument” al autorului, postfață de Mircea Martin, Paralela 45, Pitești, 2009. 556 Crețu, Bogdan, Matei Vișniec - un optzecist atipic, Editura Universității Al. I. Cuza, Iași, 2005. David, Emilia, „Le serate futuriste e le soirees Dada, il teatro futurista e quello dadaista - modelli somiglianti”, în Futurismo, Dadaismo e avanguardia romena: contaminazioni fra culture europee (1909-1930), L’Harmattan Italia, Torino, 2006, pp. 237-249. —, „Des avant-gardes historiques aux postmodernismes roumains et europeens. Les enjeux de l’intertexte”, în Harri Veivo (îngrijit de), Transferts, appropriations et fonctions de l'avant-garde dans l'Europe Intermediaire et du Nord, 19091989 [volum apărut în urma colocviului internațional organizat de Centrul Interuniversitar de Studii Maghiare și Finlandeze al Universității „Sorbonne Nouvelle” - Paris 3 și de Institutul Finlandez din Paris împreună cu Universitatea Paris „Sorbonne Nouvelle”, 23-24 septembrie 2011], vol. 16, seria „Cahiers de la Nouvelle Europe”, L’Harmattan, Paris, 2012, pp. 273-290. —, Consecințele bilingvismului în teatrul lui Matei Vișniec, Tracus Arte, București, 2015. Derrida, Jacques, L'ecriture et la difference, Seuil, Paris, 1967. —, „Des Tours de Babel”, în Joseph F. Graham (îngrijit de), Difference in Translation, Cornell University Press, Ithaca, 1985, pp. 209-248. —, Le monolinguisme de l'autre, Galilee, Paris, 1996. —, Psyche. Inventions de l'autre, Galilee, Paris, 1998. —, ,,Qu’est-ce qu’une traduction «relevante»?”, în Quinziemes assises de la traduction litteraire (Arles 1998), Actes Sud, Paris, 1999, pp. 21-48. Diaconu, Mircea A., Poezia postmodernă, Aula, Brașov, 2002. Dimov, Leonid, Opera poetică, vol. I-II, 2010, vol. III, 2011, ediție îngrijită și prefață de Ion Bogdan Lefter, Paralela 45, Pitești [Primele două volume ale ediției, cele din care s-a citat, cuprind: primul, ciclurile Versuri (1966), 7 poeme (1968) 557 și Pe malul Stixului (1968); iar al doilea, Carte de vise (1969), Semne cerești. Rondeluri (1970), Eleusis (1970), Deschideri (1972), Amintiri (1973) și La capăt (1973)]. Eco, Umberto, „Marginalii și glose la Numele rozei”, traducere de Maria Pașca Chirițescu, în Secolul 20, nr. 8-9-10, 1983, pp. 87-106 [ediție originală „Postille a Il nome della rosa”, în Alfabeta, nr. 49, iunie 1983, „glose” atașate apoi la toate editările italiene ale romanului, succesive celei din 1983]. Eliade, Mircea, I riti del costruire. Commenti alla Leggenda di Mastro Manole, La Mandragola e i miti della „Nascita miracolosa”, Le erbe sotto la croce, introducere și traducere de Roberto Scagno, Jaca Book, Milano, 1990. Eminescu, Mihai, Poezii, cuvînt înainte de Tudor Arghezi, prefață și antologie de Zoe Dumitrescu-Bușulenga, colecția „Biblioteca pentru Toți”, Minerva, București, 1987. Fitch, Brian T., „L’Intra-intertextualite interlinguistique de Beckett et la problematique de la traduction de soi”, în Texte, n. 2, 1983, pp. 85-100. Foucault, Michel, „La Bibliotheque fantastique” (1967), în Travail de Flaubert, Seuil, Paris, 1983, pp. 104-107. —, „What Is an Author?” (1977), în David Lodge & Nigel Wood (editori), Modern Criticism and Theory. A Reader, Longman, Londra-New York, 1999. —, Cuvintele și lucrurile, traducere de Bogdan Ghiu & Mircea Vasilescu, studiu introductiv de Mircea Martin, dosar de Bogdan Ghiu, Rao, București, 2006 [ediție originală Les mots et les choses, Gallimard, Paris, 1966]. Genette, Gerard, Palimpsestes. La litterature au second degre, colecția „Points”, Seuil, Paris, 1982. —, Seuils, colecția „Poetique”, Seuil, Paris, 1987. —, L'wuvre d'art. Immanence et transcendence, Seuil, Paris, 1994. —, Discours du recit, colecția „Points Essais”, Seuil, Paris, 2007. 558 Grotowski, Jerzy, Spre un teatru sărac, traducere de George Banu & Mirella Nedelcu-Patureau, prefață de Peter Brook, postfață de George Banu, seria „Magister”, Unitext, București, 1998 [I ediție, Towards a Poor Theatre, Odin Teatrets Forlag, 1968]. Harvey, David, La crisi della modernitâ, traducere de Maurizio Viezzi, Il Saggiatore, Milano, 2002 [ediție originală The Condition of the Postmodernity, Basil Blackwell, Oxford, 1990]. Hassan, Ihab, The Dismemberment of Orpheus: Toward a Postmodern Literature, Oxford University Press, New York, 1971 [ediția a II-a, The University of Wisconsis Press, Madison, 1982, care cuprinde fundamentala „Postface 1982: Toward a Concept of Postmodernism”]. —, Paracriticismus, University of Illinois Press, Urbana, 1975 [Include eseul „POSTmodernISM. A Paracritical Bibliography”]. —, The Postmodernt Turn. Essays in Postmodern Theory and Culture, Ohio State University Press, Columbus, 1987. Hocke, Gustav Rene, Manierismul în literatură, Univers, București, 1998. Hutcheon, Linda, „Ironie et parodie: strategie et structure”, traducere din limba engleză de Philippe Hamon, în Poetique, nr. 36, noiembrie 1978, pp. 467-477. —, „Ironie, satire, parodie”, în Poetique, nr. 46, aprilie 1981, pp. 140-155. —, A Theory of Parody: the Teaching of XXth Century Art Forms, Methuen, New York, 1985. —, Irony's Edge: The Theory and Politics of Irony, Routledge, Londra-New York, 1994. —, Politica postmodernismului, traducere de Mircea Deac, Univers, București, 1997 [ediția originală The Politics of Postmodernism, Routledge, Londra-New York, 1989]. 559 —, Teoria degli adattamenti. I percorsi delle storie fra letteratura, cinema, nuovi media, Armando, Roma, 2011 [ediția originală A Theory of Adaptation, Routledge, Londra-New York, 2006]. Kristeva, Julia, „Le mot, le dialogue, le roman”, în Semeiotike. Recherche pour une semanalyse, colecția „Points”, Seuil, Paris, 1969, pp. 144-145. Lefter, Ion Bogdan, „Șansa inocenței jucate”, în Luceafărul, XXIII, nr. 50, 13 decembrie 1980, p. 2. —, „Secvențe despre scrierea unui «roman de idei»”, în Caiete critice, nr. 1-2, 1986, pp. 138-152, reluat în volumul Postmodernism. Din dosarul unei „bătălii” culturale, pp. 19-52 [Pentru informații bibliografice complete asupra acestui volum, a se vedea mai departe respectivul titlu]. —, „În Levant, citind Levantul”, (I) și (II), în Contrapunct, I, nr. 44, 2 noiembrie 1990, p. 5 și, respectiv, în nr. 45, 9 noiembrie 1990, p. 5. —, (în colaborare cu Monica Spiridon & Gheorghe Crăciun), Experimentul literar românesc postbelic, prefață de I. B. Lefter, Paralela 45, Pitești, 1998 [Cuprinde studiile introductive „Literatura anilor ’60-’70: experimentul ca despărțire de neo-modernism (schiță tipologică și scurt inventar)” de I. B. Lefter, pp. 21-34; „Experimentele unui deceniu (1980-1990)” de Gheorghe Crăciun, pp. 35-48; și „Experimentalismul bine temperat și paradoxele continuității” de Monica Spiridon, pp. 9-20]. —, Experiment in Post-War Romanian Literature, traducere de Della Marcus, Ruxandra-Ioana Patrichi & David Hill, Paralela 45, Pitești, 1999 [Volumul reprezintă traducerea în limba engleză a cărții Experimentul literar românesc postbelic, citat imediat anterior]. —, Postmodernism. Din dosarul unei „bătălii” culturale, Paralela 45, Pitești, 2000 [ediția a II-a adăugită, 2002]. 560 —, (coordonator), Scriitori români din anii '80-'90. Dicționar bio-bibliografic, vol. I, A-F, 2000, vol. II, G-O, 2001, vol. III, P-Z, 2001, Paralela 45, Pitești. —, 5 poeți: Naum, Dimov, Ivănescu, Mugur, Foarță, Paralela 45, Pitești, 2003. —, Despre identitate. Temele postmodernității, Paralela 45, Pitești, 2004. —, „Sonetistul”, în Observator Cultural, V, nr. 217, 2026 aprilie 2004, p. 11. —, Flashback 1985. Începuturile „noii poezii”, Paralela 45, Pitești, 2005. —, Puzzle cu „noul val”. Addenda la falsul tratat de poezie Flashback 1985, Paralela 45, Pitești, 2005. —, „Influențe, modele: le defi americain. Schiță istorică”, în Viața românească, nr. 5, mai 2008, pp. 20-22. —, O oglindă purtată de-a lungul unui drum. Fotograme din postmodernitatea românească, Paralela 45, Pitești, 2010. Lehmann, Hans-Thies, Postdramatic Theatre, traducere și introducere de Karen Jurs-Munby, Routledge, New York, 2006 [ediție originală Postdramatisches Theater: Essay, Verlag der Autoren, Frankfurt am Main, 1999. Se semnalează și versiunea în limba română Teatrul postdramatic, traducere din germană de Victor Scoradeț, Unitext, București, 2009]. Lyotard, Jean-Francois, La condition postmoderne: rapport sur le savoir, Editions de Minuit, Paris, 1979. Macedonski, Alexandru, Excelsior, cuvînt înainte de Liviu Călin, Eminescu, București, 1971. MacRobbie, Angela, „Postmodernism and Popular Culture”, în Lisa Appignanesi (îngrijit de), Postmodernism: ICA Documents 5, Institute of Contemporary Arts, Londra, 1986 [reluat și tradus în Lisa Appignanesi (îngrijit de), Postmo-dernism, Free Association Books, Londra, 1989]. Magiaru, Daniela, Matei Vișniec. Mirajul cuvintelor calde, Editura Institutul Cultural Român, București, 2010. 561 Manolescu, Nicolae, „Poeți studenți din București”, în România literară, XXI, nr. 20, 18 mai 1978, pp. 4-5. —, Literatura română postbelică. Lista lui Manolescu, vol. I, Poezia, Aula, Brașov, 2001. —, secțiunea „Generația ’80. Postmodernismul”, capitolul „Poezia”, pp. 1303-1357 și capitolul „Dramaturgia”, rezervat exclusiv lui Matei Vișniec, pp. 1390-1393, în idem, Istoria critică a literaturii române, Paralela 45, Pitești, 2008. Martin, Mircea, Generație și creație, Editura pentru Literatură, București, 1969. —, „Portret de grup”, în Echinox, X, nr. 10-11-12, 1978, p. 3. —, Singura critică, Cartea Românească, București, 1986. Mazzoni, Bruno & Rodica Zafiu, „Poesia romena di fine millenio”, în Giorgio Manacorda (îngrijit de), Poesia '98. Annuario, Castelvecchi, Roma, 1999, pp. 183-203. Merlo, Roberto, „Matei Vișniec, poeta tra due mondi. Selezione di versi in traduzione”, în Orizzonti culturali italo-romeni / Orizonturi culturale italo-române, II, nr. 5, mai 2012: www.orizzonticulturali.ro/it_poesia_Matei-Visniec. html. (Consultat la 25.05.2014). Milesi, Laurent, „Inter-textualites: enjeux et perspectives (en guise d’avant-propos)”, în Eric Le Lavez & Marie-Claude Canova-Green (coordonatori), Texte(s) et intertexte(s), Rodopi, Amsterdam-Atlanta, GA, 1997, pp. 7-34. Mincu, Marin, Poezie și generație, Eminescu, București, 1975. Montalbetti, Christine, Le voyage, le monde et la bibliotheque, Presses Universitaires de France, Paris, 1997. Motzan, Peter (îngrijit de), Vînt potrivit pînă la tare: Tineri poeți germani din România [antologie], traducere de Ioan Mușlea, Kriterion, București, 1982 [ediția a II-a, îngrijită și cu o prefață de Ion Bogdan Lefter, Tracus Arte, București, 2012]. Mureșan, Rodica, „Matei Vișniec: absurd și ipostaze parodice”, în Dacia literară, nr. 31, 1998, pp. 39-41. 562 Murphy, Richard, Theorizing the Avant-garde: Modernism, Expressionism, and the Problem of Postmodernity, Cambridge University Press, Cambridge, 1999. Mușat, Carmen, Strategiile subversiunii. Incursiuni în proza postmodernă, ediția a II-a, Cartea Românească, București, 2008. Mușina, Alexandru, „Șase «teze» și o «addenda»”, în Astra, nr. 12, 1985, pp. 8-9. Negoițescu, Ion, capitolul „Matei Vișniec - poet și dramaturg”, în Scriitori contemporani, Dacia, Cluj-Napoca, 1994. Papadima, Liviu, Literatură și comunicare: relația autor-cititor în proza pașoptistă și postpașoptistă, Polirom, București, 1999. Pavel, Thomas, Mondi di invenzione, traducere în limba italiană de Andrea Carosso, Einaudi, Torino, 1992 [ediție originală Fictions Worlds, Harvard University Press, Cambridge-Londra, 1986]. Perian, Gheorghe, Scriitori români postmoderni, Editura Didactică și Pedagogică, București, 1996. Piegay-Gros, Nathalie, Introduction â l'intertextualite, sub îndrumarea lui Daniel Bergez, Dunod, Paris, 1996. Pop, Ion, Poezia unei generații, Dacia, Cluj-Napoca, 1973. —, „Semne noi de lirism”, în Echinox, X, nr. 8-9, august-sept. 1978, p. 3. —, „Noua poezie nouă”, în Echinox, XI, nr. 8-9, august-sept. 1979, p. 3. —, Viață și texte, Dacia, Cluj-Napoca, 2001. —, Jocul poeziei, Casa Cărții de Știință, Cluj-Napoca, 2006 [prima ediție, Cartea Românească, București, 1985]. Popa, Catrinel, Labirintul de oglinzi. Repere pentru o poetică a metatranzitivității, cuvînt înainte de Mihai Zamfir, Polirom, București, 2007. Rabau, Sophie (coordonator), L'Intertextualite, Colecția „GF”, Flammarion, Paris, 2002. Ricardou, Jean, Pour une theorie du Nouveau Roman, colecția „Tel Quel”, Seuil, Paris, 1971. 563 —, „Claude Simon, textuellement”, în Jean Ricardou (îngrijit de), Claude Simon: analyse, theorie [volum apărut în urma colocviului de la Cerisy, 1974], Union Generale d’Editions 10/18, Paris, 1975, pp. 7-19. —, Nouveaux problemes du roman, colecția „Poetique”, Seuil, Paris, 1978. Riffaterre, Michael, „L’intertextualite contre l’illusion referentielle”, în La production du texte, Seuil, Paris, 1979, pp. 29-33. —, „La trace de l’intertexte”, în La Pensee, nr. 215, octombrie 1980, pp. 4-18. Rothenberg, Jerome & Harris Lenowitz, Exiled in the Word. A Big Jewish Book: Poems & Other Visions of the Jews from Tribal Times to the Present, Copper Canyon Press, Post Townsend (WA), 1977 [ediția a II-a, 1989]. —, Pre-Faces & Other Writings, New Directions, New York, 1981. Schechner, Richard, „News, Sex, and Performance Theory”, în Ihab Hassan & Sally Hassan (editori), Innovation/ Renovation. New Perspectives of the Humanities, University of Wisconsin Press, Madison-Londra, 1983. —, Performance. Introducere și teorie, traducere în limba română de Ioana Ieronim, Unitext, București, 2009 [Conține eseul „Teoria performance-ului”, pp. 25-190. Ediție originală Performance Theory, Routledge, New York, 2003]. Schlanger, Judith, La Memoire des teuvres. Nathan, Paris, 1992. Sell, Mike, Avant-Garde Performance and the Limits of Criticism: Approaching the Living Theatre, Happenings/ Fluxus, and the Black Arts Movement, University of Michigan Press, Ann Arbor, 2005. Silverman, Hugh J. (editor), Postmodernism: Philosophy and the Arts, Routledge, Londra, 1990. Simion, Eugen, Scriitori români de azi, vol. IV, Cartea Românească, București, 1989. 564 Soviany, Octavian, Textualism, postmodernism apocaliptic, vol. I, 2000, vol. II, 2001, Pontica, Constanța. —, Apocaliptica textului, Palimpsest, București, 2008. Todorov, Tzvetan, Mikhail Bakhtine, le principe dialo-gique, Seuil, Paris, 1981. Tzara, Tristan, Poemes negres, în (Eiivres completes, vol. I, text selectat, editat și adnotat de Henri Behar, Flammarion, Paris, 1975. Țeposu, Radu G., Istoria tragică & grotescă a întunecatului deceniu literar nouă, Eminescu, București, 1993 [ediția a II-a, Dacia, Cluj-Napoca, 2002]. Vakulovski, Mihail, Portret de grup cu „generația '80”. Poezia, Tracus Arte, București, 2010. —, Portret de grup cu „generația '80”. Interviuri, Tracus Arte, București, 2011. Voronca, Ilarie, Ulise, cu un portret de Marc Chagall, Colecțiunea Integral, București, 1928. Reviste de literatură și teorie literară românești și franceze Critique, nr. 663-664, august-septembrie 2002, intitulat Copier, voler: les plagiaires [Editions de Minuit, Paris]. Euresis. Cahiers roumains d'etudes litteraires, nr. 1-2, 1995, intitulat Le postmodernisme dans la culture roumaine [Univers, București]. Euresis. Cahiers roumains d'etudes litteraires et culturelles/ Romanian Journal of Literary and Cultural Studies, nr. 1-4, 2009, serie nouă, intitulat Le postmodernisme alors et main-tenant [Editura Institutul Cultural Român, București]. [Volumul cuprinde contribuții noi și în parte diferite, care au înlocuit unele articole din Euresis, numărul citat imediat anterior]. Poetique, nr. 27, 1976 [revistă de teorie și analiză literară], intitulat Intertextualites [Seuil, Paris]. 565 INDEX DE NUME Agopian, Ștefan 417 Alecsandri, Vasile 172, 231, 298, 332 Alexandrescu, Grigore 330 Alighieri, Dante 167, 195, 273, 429, 430, 455, 456 Allen, Donald M. 39, 40, 554 Anaxagora 443 Andrieș, Alexandru 357 Antonioni, Michelangelo 269 Apetroaie, Ion 105, 554 Apollinaire, Guillaume 65, 449 Apolodor din Damasc 347, 348 Arghezi, Mitzura 72, 554 Arghezi, Tudor 72, 73, 105, 183, 199, 254, 262, 299, 308, 344, 439, 554, 558 Arhimede 64, 68 Ariosto, Ludovico 329, 346 Aristotel 386 Bacalbașa, Constantin 320 Bacovia, George 89, 105, 117, 224, 254, 299, 311, 313, 344, 345, 397, 408, 554 Bahtin, Mihail - Bakhtine, Mikhai'l 25, 27, 35, 43, 554, 565 Baldi, Guido 329, 554 Banu, Georges 48, 545, 555, 559 Barbu, Ion (Dan Barbilian) 190, 254, 299, 319, 330, 344, 554 Barthes, Roland 26, 27, 31, 32, 555 Bataille, Georges 204 Bateson, Gregory 45, 46, 555 Baudelaire, Charles 65, 86, 168, 308 Baudrillard, Jean 37, 209 Beckett, Samuel 369, 517, 558, 566 Behar, Henri 565, 566 Benamou, Michel 15, 37, 43, 44, 154, 428, 524, 555, 566 Benn, Gottfried 273, 566 Berryman, John 135, 566 566 Bettini, Emanuele 363, 552, 566 Bismark, Otto Eduard Leopold von 98, 566 Blaga, Lucian 299, 344, 345, 566 Bloom, Harold 29, 555, 567 Bodiu, Andrei 253, 309, 343, 552, 553, 555, 567 Boiardo, Matteo Maria 329, 567 Bolcu, Diana 39, 567 Bolintineanu, Dimitrie 95, 101, 102, 326, 567 Borges, Jorge Luis 275, 320, 349, 555, 567 Bosch, Hieronymus 258, 433, 567 Bot, Ioana 28, 29, 555, 567 Bouillaguet, Annick 268, 269, 302, 307, 344, 346, 347, 555, 567 Bourdieu, Pierre 204, 567 Brocca, Vanna 555, 567 Brook, Peter 366, 555, 559, 567 Brueghel, Pieter (Bruegel cel Bătrîn) 567 Brumaru, Emil 56, 110, 272, 397, 467, 567 Bucur, Romulus 7, 13, 55, 59, 103, 119, 143-145, 147, 151, 156-161, 164167, 169-171, 173-176 178-181, 194, 205, 208, 209, 213, 230, 231, 290, 357, 367, 548, 552, 553, 567 Budai-Deleanu, Ion 325, 326, 328, 330, 331, 555, 567 Burton Burton, Robert 257, 567 Butterick, George F. 554, 567 Buzoianu, Cătălina 567 Buzzati, Dino 271, 567 Byron, George Gordon 326, 567 Calder, Alexander 67, 567 Călin, Liviu 304, 312, 555, 556, 561 Călinescu, George 273 Călinescu, Matei 22, 32, 33, 301, 350, 556 Canetti, Elias 273, 567 Caragiale, Ion Luca 70, 84, 85, 87, 97, 108, 109, 193, 198, 249, 300, 303-307, 315, 320, 337, 369, 520, 555, 567 Caramello, Charles 555, 567 Cârneci, Magda - Ghica, Magdalena 31, 61, 374, 375, 553, 556, 567 Carosso, Andrea 563, 567 Cărtărescu, Mircea 8, 13, 19, 21, 22, 24, 30, 33, 36, 44, 47, 48, 50, 56, 61, 62, 567 65, 85, 88, 101, 112, 117, 148, 152, 153, 157, 158, 161, 165, 170, 178, 180, 182, 193, 194, 197, 199, 200, 202, 203, 235, 236, 251, 253, 254, 258, 260264, 266-270, 272-285, 287, 288, 290-296, 298, 299, 300, 302, 304, 305, 307-314, 316- 322, 324330, 332, 336, 338, 341349, 351-357, 359-362, 365, 371, 393, 408, 431, 445, 468, 469, 472, 483, 509, 513, 516, 519, 520, 531, 548, 550, 552, 553, 555-567 Casares, Bioy 320, 555, 567 Cassanova, Giacomo 273, 567 Catullus, Gaius Valerius 282, 302, 303, 567 Cavailles, Nicolas 538, 544, 567 Celan, Paul 246, 567 Celine, Louis-Ferdinand 273, 567 Cervantes [Saavedra], Miguel de 88, 273, 567 Chevalier, Jean 556, 567 Chirițescu, Maria Pașca 558, 567 Ciobanu, Mircea 273, 567 Cioculescu, Șerban 555, 567 Cliveț, Nicoleta 551, 567 Cocea, Nicolae Dumitru 273, 567 Compagnon, Antoine 15, 26, 28, 30-34, 60, 68, 74, 105, 116, 201, 270, 301, 340, 349, 490, 531, 533, 556, 567 Connor, Steven 15, 37, 72, 165, 268, 313, 428, 556, 567 Cornea, Paul 556, 567 Coșbuc, George 95, 101, 200, 567 Coșovei, Traian T. 7, 13, 46, 52, 55, 56, 59, 60, 61, 63, 64, 66-73, 76- 83, 86-91, 93, 94, 101, 104, 123, 144, 151, 152, 161, 181, 194, 288, 290, 357, 365, 420, 510, 514, 516, 520, 531, 550, 552, 553, 567 Crăciun, Gheorghe 33, 109, 119, 146, 213, 215, 251, 254, 274, 275, 283, 371, 398, 552, 556, 560, 567 Creangă, Ion 115, 539, 541, 567 Crețu, Bogdan 403, 557, 567 Crohmălniceanu, Ovid S. 259, 333, 567 Cugno, Marco 362,363, 457, 509, 510, 553, 567 Culianu, Tereza 245, 567 568 Cummings, Edward Estlin 65, 157, 173, 567 Da Montefeltro, Guido (om politic din Italia sec. XIII) 195, 567 Dagerman, Stig 379, 567 Dallenbach, Lucien 113, 114, 244, 567 Daneliuc, Mircea 105, 567 Danilov, Nichita 441, 509, 553, 568 Danton, Georges Jacques 455, 568 Daumier, Honore 100, 568 David, Emilia 18, 41, 509, 557 De Chirico, Giorgio 400, 401, 454, 481, 568 De Salazar, Danilo 553, 568 Deleuze, Gilles 204, 568 Densușianu, Ovid 568 Derrida, Jacques 204, 210, 557, 568 Dimov, Leonid 56, 58, 69, 254, 330, 342, 557, 561 Dinescu, Mircea 56, 568 Dinițoiu, Adina 568 Doinaș, Ștefan Augustin 451, 568 Donizetti, Gaetano 270, 568 Dosoftei (Dimitrie Barilă, scriitor și mitropolit) 177, 256, 568 Dostoievski, Feodor Mihailovici 273, 568 Duchamp, Marcel 455, 568 Dumitrescu, Geo 151 Dumitrescu, Mircia 480, 538 Dumitrescu-Bușulenga, Zoe 549, 558, 568 Dumitriu, Ion 248, 568 Dundes, Alan 176, 568 Duval, Jeanne 318, 568 Dylan, Bob - Boba Dylana 355-358, 550 Eco, Umberto 192, 295, 558, 568 Eliade, Mircea 273, 347, 558, 568 Eliot, Thomas Stearns 63, 77, 283, 284, 286, 568 Eminescu, Mihai 73, 79, 106, 135, 176, 194, 197, 224, 242, 249, 269, 273, 302, 310, 312, 315-317, 326, 344, 350, 408, 434, 540, 555, 556, 558, 561, 562, 565, 568 Engels, Friedrich 495, 499, 568 Ensor, James 322, 568 Ernst, Max 455, 568 Esenin, Serghei 379, 568 Fauchereau, Serge 152, 568 Faulkner 569 Faulkner, William 409, 568 Fellini, Federico 193, 341, 568 Flaubert, Gustave 35, 87, 558, 568 Flechtenmacher, Alexandru 336, 568 Foarță, Șerban 56, 58, 102, 330, 561, 568 Foreman, Richard 428, 568 Foucault, Michel 35, 204, 210, 558, 568 Frank, Anna 7, 8, 21, 30, 158, 181, 217, 232-234, 237-239, 242, 243, 568, 570 Fugariu, Florea 555, 568 Gadamer, Hans-Georg 27, 568 Galilei, Galileo 82, 83, 568 Garcia Lorca, Federico 568 Genette, Gerard 25, 26, 35, 111, 114, 269, 301, 347, 422, 423, 558, 568 Gheerbrant, Alain 556, 568 Ghica, Ion 112, 145, 331, 510, 553, 567, 568 Ghițulescu, Mircea 540, 541, 568 Ghiu, Bogdan 7, 8, 13, 53, 54, 103, 181, 182, 203, 204, 205-217, 245, 246, 437, 516, 551-553, 558, 568 Gilmour, David 76, 568 Goga, Octavian 228, 261, 568 Goldsmith, Oliver 226, 568 Gorki, Maxim 114, 568 Groșan, Ioan 445, 568 Grotowski, Gerzy 366, 559, 568 Guass, Carl Friedrich 358, 568 Guerra, Monica 556, 568 Hamon, Philippe 559, 568 Hassan, Ihab 15, 37, 38, 209, 559, 564 Hassan, Sally 34, 209, 564 Heidegger, Martin 184, 568 Hemingway, Ernest 100, 143, 379, 445, 569 Hesse, Hermann 221, 569 Hocke, Gustav Rene 343, 559, 569 Hodjak, Franz 170, 569 Hoover, Paul 569 Hugo, Victor 326, 569 Hurezeanu, Emil 30, 230, 246, 248, 272, 569 Hutcheon, Linda 111, 296, 335, 336, 348, 350, 423, 518, 533, 559, 569 570 Iaru, Florin 7, 13, 51, 54, 59, 61, 85, 88, 94-96, 98108, 110, 112-118, 121, 139, 151, 152, 179, 181, 187, 194, 228, 245, 273, 288, 290, 316, 357, 365, 371, 480, 509, 514, 516, 520, 531, 551-553, 569 Ibsen, Henrik 273, 569 Iisus 358, 569 Iosif, Șt. O. 196, 569 Iova, Gheorghe 569 Ivănescu, Mircea 21, 158, 224, 408, 417, 561, 569 Ivasiuc, Alexandru 147, 569 Jeanpierre, Laurent 303, 305, 569 Jebeleanu, Tudor 102, 103, 569 Jenny, Laurent 126, 569 John, Elton 135, 282, 327, 356, 357, 358, 556, 566, 569 Joyce, James 273, 542, 569 Kafka, Franz 369, 424, 569 Kavafis, Konstantinos Petrou 132, 569 Kawabata, Yasunari 380, 569 Keats, John 255, 569 Kierkegaard, Soren 271, 569 Kristeva, Julia 15, 25, 26, 126, 560, 569 La Palisse, Jacques II de Chabannes de 275, 569 Labiș, Nicolae 294, 569 Latzina, Anemone 170, 569 Lefter, Ion Bogdan 17, 20, 21, 23, 33, 39, 40, 53, 54, 63, 69, 77, 86, 102-104, 118, 120-122, 147, 149, 150, 151, 157, 170, 180, 182, 189, 192, 218, 223, 234, 240, 248, 251, 254, 292, 293, 325, 326, 330, 344, 373, 375, 376, 387, 397, 407, 408, 430, 441, 462, 516, 552, 557, 560, 562, 569 Lenin, Vladimir Ilici 495, 497, 499, 569 Lennon, John 282, 356, 357, 358, 569 Lenowitz, Harris 564, 569 Lichtenberg, Georg Cristoph 273, 569 London, Jack 379, 423, 569 Lucrețiu (Titus Lucretius Carus) 30, 369, 414, 444, 457, 569 Lupu, Neacșu (autorul Scrisorii lui Neacșu din Câmpulung) 569 571 Macedonski, Alexandru 312, 561, 569 Maiakovski, Vladimir 380, 569 Mallarme, Stephane 122, 569 Manacorda, Giorgio 562, 569 Mann, Thomas 409, 569 Manolescu, Florin 326, 327, 331, 332, 346 Manolescu, Ion 266, 291, 308, 342 Manolescu, Nicolae 52, 55, 56, 59, 60, 66, 77, 78, 83, 112, 116, 127, 129, 147, 189, 202, 219, 236, 237, 252, 259, 263, 277, 286, 288, 323,-326, 345, 366, 367, 375, 397, 449, 451, 529, 532 Marcuse, Herbert 135, 269, 569 Maria Antoaneta (regină a Franței) 569 Marin, Mariana 13, 30, 43, 103, 104, 181, 217, 218, 220, 221, 223, 226, 230, 234, 236, 240, 242,-247, 249, 250, 262, 272, 281, 290, 357, 365, 367, 393, 509, 515, 528, 551-553 Marino, Giovan Battista 273, 569 Martin, Mircea 153, 210, 328, 556, 558, 562, 568, 569 Marx, Karl 9, 21, 47, 463, 480, 481, 482, 493, 494, 495, 497-501, 505, 511, 527, 531, 538, 539, 544, 569 Mazilescu, Virgil 225-227, 232, 569 Mazzoni, Bruno 17, 235, 264, 280, 298, 299, 360, 361, 550, 562, 569 McCartney, Paul 358, 569 McLuhan, Herbert Marshall 209, 569 Mecena (Gaius Cilnius Maecenas) 260, 297, 434, 569 Melville, Herman 268, 570 Mercury, Freddie 358, 570 Merlo, Roberto 510, 562, 570 Mincu, Marin 510, 553, 562, 570 Minulescu, Ion 95, 302, 393, 397, 570 Moldovan, Ioan 174, 570 Motzan, Peter 562, 570 Mugur, Florin 173, 234, 236, 561, 570 Mureșan, Ion 218, 237, 510, 553, 562, 570 Musaios (discipol al lui Orfeu) 386, 570 Mușina, Alexandru 7, 13, 43, 59, 101, 103, 118123, 125-128, 138, 140, 572 143-145, 147-149, 151, 152, 154, 155, 156, 160, 173, 174, 228, 262, 290, 365, 516, 551-553, 563, 570 Mușlea, Ioan 562, 570 Nedelcovici, Bujor 427, 570 Negoițescu, Ion 376, 403, 563, 570 Nero (împăratul roman) 377, 433, 570 Nerval, Gerard de (Gerard Labrunie) 342, 570 Nistor, Ion 554, 570 Nobel, Alfred 273, 379, 380, 410, 570 Nolde, Emil 272, 570 O’Hara, Frank 21, 158, 570 Orășanu, N. T. 570 Ovidiu (poetul latin Publius Ovidius Naso) 60, 171 Pann, Anton 330, 570 Papadima, Liviu 554, 563, 570 Pătrulescu, Tatiana 556, 570 Pavel, Thomas 32, 563 Pavese, Cesare 30, 164, 380, 453, 570 Perian, Gheorghe 343, 563, 570 Pericle (politician atenian) 443, 570 Perse, Saint John 327, 570 Petrarca, Francesco 100, 291, 570 Petreu, Marta 509, 553, 570 Picasso, Pablo 273, 454, 570 Piegay-Gros, Nathalie 563, 570 Pillat, Dinu 554, 570 Pișcu, Daniel 269, 570 Piso, Gaius Calpurnius (consul roman) 433, 570 Platon 386, 414, 570 Plotin 273, 310, 570 Poe, Edgar Allan 161, 257, 316, 317, 570 Pop, Ion 33, 56, 57, 59, 174, 178, 259, 280, 281, 407, 553, 555, 563, 570 Popa, Catrinel 281, 282, 563, 570 Popescu, Marian 18, 109, 198, 539, 553, 555, 570 Pound, Ezra 273, 570 Prelipceanu, Nicolae 397, 570 Properțiu (Sextus Aurelius Propertius Carus) 262, 570 Proust, Marcel 409, 570 Pulci, Luigi 329, 570 Pytagora 425, 426, 570 573 Quincey, Thomas de 320, 570 Rabau, Sophie 563, 570 Rabelais, Francois 273, 324, 346, 554, 570 Radu, Traian 72, 554 Read, Herbert 135 Reed, Lou (cantautor, chitarist american) 358 Reichmann, Sebastian 230, 551, 570 Ricardou, Jean 113, 293, 346, 563, 564, 570 Riffaterre, Michel 25, 26, 31, 32, 564, 571 Rilke, Reiner Maria 273, 571 Rogozanu, Costi 551, 571 Roll, Stefan (Gheorghe Dinu) 104, 288, 571 Romoșan, Petru 218, 237, 249, 441, 510, 553, 571 Rosetti, Alexandru 555, 571 Rothenberg, Jerome 15, 39, 40, 42-44, 564, 571 Royer, Claude 174, 571 Rusu, Andrei 555, 571 San Antonio 273, 571 Scagno, Roberto 558, 571 Schechner, Richard 15, 37, 38, 41, 43, 44, 45, 49, 50, 209, 323, 340, 564, 571 Schopenhauer, Arthur 197, 571 Schwitters, Kurt 571 Scott, Walter 270, 571 Seneca, Lucius Annaeus 377, 378, 380, 387, 414, 433, 439, 440, 571 Shakespeare, William 415, 571 Siculus Calpurnius (poet compilator) 433, 571 Silvestru, Valentin 542, 571 Simon, Paul 358, 564, 571 Socrate 377, 378, 380, 381, 426, 439, 440, 443, 571 Sontag, Susan 24, 571 Sorescu, Marin 398, 571 Spiess Spiess, Ludovic 271, 571 Starr, Ringo (din grupul The Beatles) 571 Stănescu Stănescu, Nichita 64, 91-93, 181, 183, 199, 202, 216, 254, 256, 299, 305, 344, 345, 350, 376, 398, 399, 458, 503, 571 Stelaru, Dimitrie 151, 269, 571 Stevens, Wallace 161, 162, 290, 571 Stoenescu, Ștefan 24, 571 Stratan, Ion - Stratan, Nino 7, 8, 13, 54, 61, 104, 143, 574 152, 181-183, 185, 188190, 193-196, 199-203, 217, 245, 246, 253, 269, 357, 516, 552, 553, 571 Strindberg, August 379, 571 Șestov, Lev 271, 571 Ștefan, Simion 266 Ștefănescu, Alex 368, 419, 538, 571 Tasso, Torquato 329, 346, 571 Tennyson, Alfred 158, 571 Tieck, Ludwig 342, 571 Timaios din Locri (filozof din școala pitagoreică) 386, 571 Todorov, Tzvetan 565, 571 Tonegaru, Constant 151, 571 Tottossy, Beatrice 553, 571 Toulouse-Lautrec, Henri- Marie-Raymond de 369, 394, 395, 396, 571 Troțki, Lev Davidovici 499, 571 Tzara, Tristan 41, 42, 81, 478, 565, 571 Țeposu, Radu G. 310, 368, 456, 565, 571 Țurcanu, Radu 556, 571 Urmuz (Demetru Demetrescu-Buzău) 74, 104, 127, 380, 387, 553, 571 Vakulovski, Mihail 144, 151, 170, 174, 208, 211, 212, 278, 284, 435, 449, 451, 565, 571 Vasilescu, Mircea 210, 558, 571 Verne, Jules 265, 571 Vianu, Tudor 273, 571 Villon, Francois 142, 168, 571 Virgiliu (Publius Vergilius Maro) 194, 259, 260, 430, 571 Visconti, Luchino 272, 571 Vișniec, Matei - Visniec, Matei 8, 9, 11-14, 16-23, 28, 30, 32, 41, 43, 45-51, 64, 78, 89, 93, 94, 101, 104, 109, 117, 119, 121, 156, 157, 161, 180, 183, 203, 205, 206, 217, 226, 237, 247, 249, 251, 252, 256, 262, 274, 280, 281, 290, 323, 351, 357, 364371, 373-377, 379-388, 390-394, 396-401, 403, 404, 407-413, 417, 419425, 427, 429-431, 434439, 441, 442, 444, 445, 449-458, 460-465, 468473, 475, 477, 479- 484, 575 488-491, 493, 495-500, 504, 505, 507-519, 523533, 535-539, 541, 544547, 553, 557, 561-563, 572 Vlasie, Călin 182, 552, 572 Vonnegut, Kurt 240 Vonnegut, Kurt (jr.) 358 Voronca, Ilarie 116, 127, 128, 186, 273, 369, 378, 380, 472, 565, 572 Waits, Tom (cantautor și actor american) 358, 572 Zaccaria, Giuseppe 554, 572 Zafiu, Rodica 280, 295, 298, 299, 562, 572 Zamfir, Mihai 563, 572 Zenon (filozof grec presocratic) 141, 572 Zubac, Pero 146, 572 576 Din numărul mare de teoreticieni ai organizațiilor, selecția pentru această lucrare s-a făcut ținând cont de mai multe criterii: originalitatea ideilor și a stilului - personalitățile prezentate impunându-se în lumea științifică prin ideile lor novatoare și modul atractiv de expunere; recunoașterea academică - toți fiind citați de diverși specialiști în articolele și lucrările lor, numele apărându-le în multe tratate științifice ca autorități de ale căror idei nu se poate face abstracție; aplicabilitatea - ideile lor au fost puse în practică, au generat cercetări și studii noi și au stat la baza multor schimbări produseîn instituții și companii cât mai diverse. O Z ui 2 0. ai < 5 Nj < i— O Z or w _ o </> Q Iancu FILIPESCU Bruno ȘTEFAN TEORETICIENI AI ORGANIZAȚIILOR ȘI MANAGEMENTULUI Dicționar și crestomație - 1 - Iancu FILIPESCU Bruno ȘTEFAN TEORETICIENI AI ORGANIZAȚIILOR ȘI MANAGEMENTULUI Dicționar și crestomație Editura POLITEHNICA PRESS BUCUREȘTI, 2011 - 2 - Copyright ©, 2011, Editura Politehnica Press. Toate drepturile asupra acestei ediții sunt rezervate editurii. Adresa: Calea Griviței, nr. 132 78122, Sector1, București telefon: 021.402.94.76 Descrierea CIP a Bibliotecii Naționale a României FILIPESCU, IANCU Teoreticieni ai organizațiilor și managementului : dicționar și crestomație / Iancu Filipescu, Bruno Ștefan. - București : Politehnica Press, 2011 Bibliogr. ISBN 978-606-515-188-8 I. Ștefan, Bruno 65 Redactor: Daniela Magdalena DAVID Coperta: Adriana BUTMĂLAI Bun de tipar: 15. 03. 2011 ISBN: 978-606-515-188-8 - 3 - INTRODUCERE Homer povestea în Odiseea că, în timpul Războiului Troian, Odiseu (în traducerea latină, Ulise) l-a angajat pe Mentor să aibă grijă de educația fiului său Telemachus, să-l învețe ”cum să fie rege”. Mentor era un vechi prieten de familie, sfătuitor al lui Odiseu și el i-a fost trimis acestuia de zeița înțelepciunii Pallas Athena ca să-l protejeze de acțiunile răzbunătoare ale zeului Poseidon. Mentor a devenit substantiv comun grație teologului, poetului și scriitorului francez Franșois Fenelon (1651-1715), care a descris în romanul Aventurile lui Telemachus (1699) educația pe care acesta o dă fiului lui Odiseu. De mai bine de trei secole mentorul este un consilier înțelept care împărtășește altora o educație acumulată în timp, care-i protejează pe cei tineri de capcanele din jur cu sfaturile lui. Secolul al XX-lea a fost secolul în care numărul mentorilor în organizații a crescut într-un ritm nemaiîntâlnit. Organizațiile au devenit tot mai diferite unele de altele; și-au dezvoltat modalități de funcționare tot mai diverse; au impus comportamente distincte membrilor lor și au fost clasificate în funcție de diverse tipologii. Pentru înțelegerea acestora mai mulți specialiști proeminenți și-au adus contribuțiile. Și în secolele anterioare au existat gânditori care au elaborat lucrări memorabile despre aceste aspecte. Sun-Tzu a scris Arta războiului cu 500 de ani înainte de Hristos, iar sfaturile lui despre cum poți să-ți învingi concurența i-au inspirat pe mulți teoreticieni contemporani, de la Michael Porter la Richard Pascale ori Kenichi Ohmae: Desfășoară-ți forțele pentru a-ți apăra punctele strategice; fii vigilent când te pregătești, nu indolent. Studiază în detaliu situația reală, așteaptă în ascuns ca inamicul să dea dovadă de neglijență. Așteaptă până când își părăsește pozițiile fortificate, apoi pune mâna pe lucrurile la care ține cel mai mult [...]. A supune forțele inamice fără luptă reprezintă culmea măiestriei. Cea mai bună strategie este să contracarezi strategia celuilalt, apoi să-i ataci aliații, după aceea să-i ataci soldații; cea mai proastă este să-i ataci cetățile (Sun-Tzu, Arta războiului. Arată-te puternic când ești slab și slab când ești puternic, București, Editura Samizdat, 2004, 23). - 4 - Niccolo Machiavelli (1450-1527) a scris în 1513 cartea Il Principe (publicată postum, în 1532) în care a arătat cum se poate câștiga și menține puterea. Această carte a fost apreciată de numeroși șefi de state și oameni de afaceri, iar aforismele și cugetările lui sunt valabile și azi pentru mulți manageri și organizații: Scopul scuză mijloacele [...] Se pune astfel problema dacă este mai bine să fii iubit decât temut, sau invers. Răspunsul este că ar trebui să fii și una și alta; dar întrucât este greu să împaci aceste două lucruri, spun că, atunci când unul din două trebuie să lipsească, este mult mai sigur pentru tine să fii temut decât iubit [...] Oamenii jignesc mai degrabă pe cel iubit decât pe cel temut... Pe oameni trebuie să îi iei cu binele sau să îi distrugi cu totul, fiindcă ei se răzbună pentru un rău ușor care le-a fost pricinuit, dar nu se răzbună în schimb pentru ceva grav [...] Singurul mod de a te apăra de lingușeli este să îi faci pe toți să înțeleagă că nu te jignesc spunându-ți adevărul. Dar când toți îți vor spune adevărul, nu te vor mai respecta... Cel ce-și învinge dușmanii printr-o stratagemă este mai de prețuit decât cel ce-i învinge prin forță [...] Este mai bine să însărcinezi cu o misiune un singur om dotat cu o competență obișnuită, decât s-o încredințezi la doi oameni superiori cărora le-ai acordat aceeași autoritate (Niccolo Machiavelli, Principele, București, Editura Minerva, 1995, trad. în l. română de Nicolae Luca). Despre strategiile organizațiilor a scris și Adam Smith (1723-1790) în An Inquiry into the Nature and Causes of the Wealth of Nations (1776), (Avuția națiunilor: o cercetare asupra naturii și cauzelor ei), în care a abordat două principii importante: principiul avantajelor economice oferite de diviziunea muncii (pe măsură ce organizațiile devin tot mai specializate în diferite sarcini de producție, acestea devin tot mai «îndemânatice» și mai eficiente în realizarea acestor sarcini) și principiul existenței unei «mâini invizibile» în piață (organizațiile își ajustează produsele și prețurile ca răspuns la schimbările intervenite în valoarea și tipul cererii și ofertei). Pentru Adam Smith două sunt caracteristicile unei organizații de succes: exploatarea unor deprinderi și capacități specifice și adaptarea la piață. Principiile strategiei concurențiale (vizarea victoriei și angajarea luptei după ce s-au analizat atuurile pentru obținerea ei; angajarea luptei numai pe un teren care posedă anumite atuuri; concentrarea forțelor; riscul calculat; apărarea libertății de acțiune; constituirea de atuuri) au fost descrise în mod detaliat de Carl von Clausewitz (1780-1831) în lucrarea Vom Kriege (1831): strategia alege terenul, momentul, mijloacele de angajare; tactica are - 5 - grijă de conducerea luptei însăși”. Pentru teoreticianul militar prusac ”domeniul economic se aseamănă unui câmp de luptă, iar afacerile înseamnă război [...]. Războiul înseamnă continuarea politicii prin alte mijloace [...]. Ca să asiguri pacea trebuie să te pregătești de război (Carl von Clausewitz, Despre război, București, Editura Antet, 2001, trad. în l. română de Corneliu Soare). Sfaturi, teorii sau referiri la organizații găsim de-a lungul secolelor în numeroase texte, de la cele religioase la cele juridice sau literare. Toți conducătorii importanți ai lumii au avut în jurul lor sfătuitori asemenea lui Mentor, Sun-Tzu sau Machiavelli. Cei mai mulți dintre ei au preferat anonimatul și nu și-au făcut publice ideile. Sfârșitul secolului al XIX-lea marchează o schimbare radicală odată cu acceptarea organizațiilor ca obiect de studiu în mediul academic. În 1887, Emile Durkheim a ținut la Universitatea din Bordeaux primul curs de sociologie din lume, iar 11 ani mai târziu s-a înființat prima școală de afaceri la Universitatea Chicago (1898). În anii următori au apărut primii mari teoreticieni ai organizațiilor: Frederick W. Taylor a publicat în 1911 Principiile managementului științific, în care a abordat proiectarea științifică a muncii pe baza studiului timpilor și mișcării. Max Weber a scris în aceeași perioadă în lucrarea Economie și societate (apărută postum, în 1922) despre trăsăturile birocrației, fiind considerat fondatorul administrației moderne. Amândoi s-au centrat pe analiza structurilor organizaționale, a puterii deținute de oameni în instituții, a scopurilor și activităților acestora. Anii '30 au adus în atenție teoria relațiilor umane odată cu experimentele de la Hawthorne descrise de Elton Mayo în lucrarea Problemele omului în civilizația industrială (1933) și de Fritz J. Roethlisberger și William J. Dickson în Managementul și lucrătorul (1939), inaugurând o nouă direcție de analiză: a relațiilor formale și informale dintre indivizi la locul de muncă. Tot atunci a publicat și Chester Barnard lucrarea Funcțiile executivului, care a abordat problema comunicării și a promovării valorilor într-o organizație. Aceste lucrări - alături de cele ale lui Henry Fayol, Emile Durkheim, Sigmund Freud, Karl Marx, Wight E. Bakke, Goetz Briefs, Charles H. Cooley, George H. Mead, Robert Michels, Georg Simmel etc. - au impus definitiv organizația ca obiect de studiu în universități. În primele decenii după cel de-al Doilea Război Mondial teoreticienii organizațiilor au creat adevărate școli în jurul lor. Douglas McGregor a adunat în anii '50 la Massachusetts Institute of Technology (MIT) un număr de savanți care s-au impus rapid în lumea științifică, precum Warren Bennis, Edgar Schein ori Chris Argyris. La aceeași - 6 - universitate Kurt Lewin a înființat Centrul de cercetare a dinamicii grupului, care a strâns în jurul său personalități precum Stanley Schachter sau Leon Festinger. În același timp Frederick Herzberg, Abraham Maslow sau Rensis Likert creau institute și departamente în cadrul unor universități de prestigiu, ca Michigan, Cleveland, Brooklyn. Herbert A. Simon a pus la Universitatea Carnegie-Mellon din Pittsburgh bazele unui colectiv de studiu al proceselor decizionale, din care s-au evidențiat James G. March și Richard M. Cyert. La Departamentul de Sociologie al Universității din Chicago s-au reunit Charles H. Cooley, George Herbert Mead, Everett C. Hughes, Robert Ezra Park, Erving Goffman, care au elaborat o teorie cu privire la socializarea și formarea personalității în jurul problemelor legate de comunicare, numită ”interacționism simbolic”. Institutul Tavistock din Marea Britanie i-a adunat pe Eric Trist, Fred Emery, Albert K. Rice și a dezvoltat o strânsă colaborare cu institutele de cercetări de la Stanford, Michigan, MIT. La London Business School au predat Henry Mintzberg, Charles Handy, Sumantra Ghoshal și Gary Hamel. Mintzberg a predat și la INSEAD, o altă școală de afaceri celebră din Franța, alături de Jean-Claude Thoenig și Claude Rameau. Mai târziu, Harvard Business School s-a impus prin gânditori care au avut o mare audiență, precum Mary Parker Follett, Alfred Chandler, John C. Whitehead și în ultimele decenii Rosabeth Moss Kanter și Michael Porter. Ea a devenit după anii '90 cea mai importantă școală de afaceri din lume, fiind absolvită de numeroși șefi de state, de guverne, laureați ai Premiului Nobel, manageri ai celor mai importante companii multinaționale. În anii 1960-1980 numărul teoreticienilor în organizații a continuat să crească. Peter Drucker s-a impus ca mare maestru al managementului, Daniel Bell și Alvin Toffler au devenit autorități necontestate în exploarea viitorului organizațiilor, Michel Crozier împreună cu Erhard Friedberg au studiat fenomenele birocratice dincolo de ideile lui Max Weber. Georges Friedmann a instituit primul curs de sociologie a muncii. Harold Garfinkel a introdus moda etnometodologiei. Lucrările lui Paul Lawrence și Jay Lorch (Organizația și mediul, din 1967), Tom Burns și George Stalker (Managementul inovației, 1961), Daniel Katz și Robert Kahn (Psihologia socială a organizațiilor, 1966), James G. March și Herbert A. Simon (Organizațiile, 1958) au devenit cele mai studiate cărți despre organizații în toată lumea universitară. Anii '80 au adus o creștere explozivă a lucrărilor despre organizații. Tom Peters și Robert Waterman au ajuns adevărate vedete cu lucrarea În căutarea excelenței (1982). Charles Handy a apărut în numeroase emisiuni televizate foarte populare, după apariția cărții Epoca iraționalului (1989). - 7 - Peter Senge își prezenta ideile din cartea A cincea disciplină (1990), despre organizațiile care învață, într-un mod care îmbina divertismentul cu informarea. Atitudinea presei, a politicienilor și a managerilor față de ideile dezvoltate de teoreticienii organizațiilor (și față de personalitatea acestora) a fost una favorabilă. În jurul lor s-au creat facultăți și departamente în universități, iar cărțile lor au fost periodic retipărite - prilej pentru organizarea unor manifestări științifice importante și pentru scrierea unor recenzii în revistele de specialitate, menite să lanseze noi discipoli. Ultimii ani i-au făcut celebri pe Jakob Schrenk, George Ritzer, Peter Sloterdijk, Jurgen -Frank Richter, Chen Chao-Chuan, Jonas Ridderstrâle și Kijel A. Nordstrom, cu abordări privind cinismul, epuizarea, globalizarea, stereotipurile, în care stilul spumos, savuros din punct de vedere literar e compus din îmbinarea analizei academice cu anecdota și abordările paradoxale. Atenția specialiștilor s-a îndreptat în ultimul deceniu spre companiile multinaționale, spre expansiunea lor în țările asiatice (India și China), spre căutarea unor alternative la abordările clasice (capitalism versus socialism, dreapta versus stânga etc.) și spre dezideologizarea ideilor și soluțiilor propuse. Multitudinea perspectivelor și specializările tot mai aprofundate ale câte unui domeniu organizațional au sporit importanța firmelor de consultanță (McKinsey, SCL, BCG, Allen & Hamilton etc.), care au creat o adevărată industrie a specialiștilor în organizații, tot mai îndepărtată de modelul tradițional: cu mai puține legături cu mediul academic, dar cu influențe mai puternice în lumea marilor companii, în lumea politică, în lumea presei și a publicității. *** Încă de la apariția primilor teoreticieni, organizațiile au fost abordate din perspective multiple: manageriale, sociologice și psihologice. Frederick Taylor a instituit perspectiva managerială, Max Weber pe cea sociologică, iar Sigmund Freud pe cea psihologică. Cele trei abordări au avut evoluții distincte și personalități care și-au impus ideile în variate medii, de aceea unele perspective s-au impus în anumiți ani mai mult decât celelalte: anii '30 au fost dominați de perspectiva psihologică, anii '40-'50 de cea managerială, anii '60-'80 de cea sociologică, ultimele două decenii din nou de cea managerială, iar în ultimii ani asistăm la o revenire în forță a abordărilor sociologice. Fiecare curent a avut maeștrii, discipolii și forurile lui de prezentare (universități, institute, reviste și firme de specialitate); fiecare a produs studii serioase și cărți care au avut succes la publicul larg: - 8 - fiecare a impus anumite concepte și paradigme care l-au făcut atractiv și interesant. Toți au căutat să găsească soluții la problemele organizaționale. În analiza organizațiilor s-au implicat și jurnaliști, filosofi, ingineri, istorici și politologi, unii dintre ei reușind să cucerească publicul cu abordările lor novatoare sau cu stilul atractiv. Ultimii ani au cunoscut o avalanșă de studii, cărți și articole despre organizații. Putem vorbi chiar de o industrie a literaturii organizaționale aflată în plină dezvoltare, căci nu trece o lună fără să apară o nouă carte, un nou articol senzațional, care aduce în atenția publicului noi concepte, noi teorii și noi maeștri. Dacă în deceniile trecute sursa lor de proveniență era o renumită școală de afaceri americană sau britanică (Harvard, Stanford, MIT, Wharton, London, Oxford etc.), în ultimii ani sursele s-au multiplicat. Europenii au concurat cu succes școlile americane și au favorizat ascensiunea unor gânditori originali, precum suedezii Leif Edvinsson, Jonas Ridderstrâle și Kijel A. Nordstrom, olandezul Geert Hofstede, germanii Jakob Schrenk și Peter Sloterdijk, francezii Jean-Claude Thoenig și Jean-Noel Kapferer. Cu succes s-au afirmat din spații mai îndepărtate australienii Lex Donaldson și Stewart Clegg, indianul Coimbatore K. Prahalad, chinezii Chen Chao-Chuan și Chan Kim. Parhalad chiar profețea că în viitorul apropiat țările sărace vor produce cele mai interesante teorii organizaționale și idei de afaceri, pentru că acolo oamenii au aspirații mari și sunt dornici să se afirme. Iar Prahalad trebuie creditat nu doar pentru că a fost de două ori la rând considerat cel mai original gânditor de afaceri al lumii de către The Times și Suntop Media în topul Thinkers 50, ci și pentru că ascensiunea din ultimii ani a Indiei și Chinei a adus în atenția publică teoreticieni profunzi, pe care țările occidentale îi descoperă acum cu uimire. Universitățile din China și India absorb acum profesori care până de curând reprezentau elita intelectualității americane, iar bursele acestor universități devin din ce în ce mai atractive pentru tinerii discipoli. Din numărul mare de teoreticieni ai organizațiilor am ales pentru această lucrare 195 de personalități importante. Selecția nu este una definitivă, iar ea s-a făcut ținând cont de mai multe criterii, în primul rând, originalitatea ideilor și a stilului în care sunt prezentate. Cărțile și articolele celor prezentați în această lucrare s-au impus în lumea științifică prin ideile novatoare și modul atractiv în care au fost scrise. Recunoașterea academică a fost cel de-al doilea criteriu. Și din acest punct de vedere toți sunt citați de diverși specialiști în articolele și lucrările lor, numele lor apărând în multe tratate științifice ca autorități de ale căror idei nu se poate face abstracție. Aplicabilitatea a fost cel de-al treilea criteriu. Ideile lor au fost puse în practică, au generat cercetări și studii noi și au stat la baza multor schimbări produse în instituții și companii cât mai diverse. - 9 - O grupare a teoreticienilor în funcție de specializările lor, certificate prin diplome universitare, ne prezintă următoarea situație: Repartiția teoreticienilor despre organizații după studiile universitare Sociologie = 74 Adorno, Theodor Herseni, Traian Barnes, John Arundel Homans, George C. Bell, Daniel Hughes, Everett C. Berger, Peter Jackall, Robert Blau, Peter Michael Kanter, Moss Rosabeth Boudon, Raymond Lafaye, Claudette Bourdieu, Pierre Lazega, Emmanuel Burawoy, Michael Luckmann, Thomas Burns, Thomas (Tom) Merton, Robert King Callon, Michel Mills, Charles Wright Carroll, Gleen R. Naville, Pierre Chao-Chuan, Chen Neustadtl, Allen Clawson, Dan Nichols, Theo Clegg, Stewart R. Parsons, Talcott Collins, Sharon Perrow, Charles Cooley, Charles H. Pettigrew, Andrew M. Coser, Rose Laub Popitz, Heinrich Crozier, Michel Powell, Walter Dahrendorf, Ralph Rice, Albert Kenneth Dalton, Melville Ritzer, George DiMaggio, Paul Joseph Rothschild, Joys - 10 - Douglas, Mary Sainsaulieu, Renaud Dupuy, Francoise Scott, Richard W. Durkheim, Emile Segrestin, Denis Etzioni, Amitai Selznick, Philip Fligstein, Neil Silverman, David Freeman, John Simmel, Georg Friedberg, Erhard Stinchcombe, Arthur L. Friedmann, Georges Suchman, Mark C. Garfinkel, Harold Thoenig, Jean-Claude Giddens, Anthony Touraine, Alain Goffman, Erving Tripier, Maryse Gouldner, Alvin Ward Vaughan, Diane Graham, Laury Weber, Max Gremion, Pierre Whitley, Richard Gusti, Dimitrie Woodward, Joan Hanann, Michael T. Worms, Jean-Pierre Sociologie și management = 14 Bakke, Wight, E Kapferer, Jean-Noel Bennis, Warren Kermally, Sultan Blanchard, Kenneth H. Lawrence, Paul Roger Briefs, Gotz Michels, Robert Cole, Robert E. Miles, Raymond Donaldson, Lex Rubinstein, Saul A. Guillen, Mauro F Thompson, James D. Psiho-sociologie = 18 Blasi, Joseph Raphael Mayo, Elton G. Dickson, William J. Mead, George Herbert Festinger, Leon Milgram, Stanley Fromm, Erich Moreno, Jacob Levy Hofestede, Geert Moscovici, Serge Kahn, Robert Louis Pugh, Derek S. Lewin, Kurt Scott, Benoit Denise Likert, Rensis Tannenbaum, Arnold S. March, James C. Wosinska, Wilhelmina - 11 - Psihologie = 27 Adams, John Stacey Katz, Daniel Alderfer, Clayton Paul Kelman, Herbert C. Asch, Solomon Lee, Yuet-Ting Argyris, Chris Maslow, Abraham Blake, Robert McClelland, David Bramel, Dana McGregor, Douglas Emery, Frederick E. Mouton, Jane Srygley Erikson, Erik Piaget, Jean Freud, Sigmund Schachter, Stanley Fiedler, Fred Sherif, Muzafer Goleman, Daniel Tellier, Yvan Herzberg, Frederick I. Trist, Eric L. Jaques, Elliot Vroom, Victor H. Johns, Gary Economie, management = 27 Barnard, Chester Irving Mises, Ludwig von Bartlett, Christopher A. Morgan, Gareth Beaud, Michel Nonaka, Ikujiro Collins, James C. Nordstrom, Kjell A. Child, John Ouchi, William Cyert, Richard M. Pffefer, Jeffrey Edvinsson, Leif Prahalad, Coimbatore K. Ghoshal, Sumantra Ridderstrale, Jonas Follett Parker, Mary Snow, Charles C. Handy, Charles Salancik, Gerald R. Hersey, Paul Walton, Richard E. Lencioni, Patrick Waterman, Robert H. Lindblom, Charles E. Williamson, Oliver E. Lorsch, Jay W. Inginerie și management = 11 Ansoff, Igor Porter, Michael E. Deming, Edwards W. Richter, Frank - Jurgen Fayol, Henry Roethlisberger, Fritz J. Juran, Joseph Moses Senge, Peter M. Mintzberg, Henry Taylor, Frederick W. Peters, Thomas (Tom) - 12 - Economie și psihologie = 5 Kunda, Gideon Schein, Edgar H. Lawler, Edward E. III Simon, Herbert A. Reynaud, Pierre-Louis Filosofie = 7 Foucault, Michel Schaff, Adam Jaspers, Karl Theodor Sloterdijk, Peter Marcuse, Herbert Taleb, Nassim Nicholas Marx, Karl Politologie = 3 Axelrod, Robert Lipsky, Michael Allison, Graham Tillett Istorie = 3 Adair, John Parkinson, Northcote C Chandler, Alfred Jurnalism = 4 Braverman, Harry Schrenk, Jakob Dearlove, Des Toffler, Alvin Drept = 2 Druker, Peter Vickers, Geoffrey Sunt câteva comentarii de făcut în legătură cu această listă. În primul rând, iese în evidență dominația sociologilor. Din rândul lor majoritari sunt sociologii postbelici. „Epoca de aur” a sociologiei organizației (anii 1955-1975) a făcut celebri mulți gânditori originali. Nu lipsesc din listă nici fondatorii și nici noile speranțe. Mai toți sociologii prezenți sunt legați de mediul universitar într-o măsură mai mare decât teoreticienii din management. Fie că au migrat de la o universitate la alta, fie că au rămas fideli unui singur centru universitar, ei au considerat mediul academic ca fiind cea mai importantă rampă de lansare a ideilor lor. Cei mai mulți au - 13 - avut legături puternice și cu centre și institute de cercetare. Pe unele le-au înființat ei în cadrul facultăților sau în regim privat, iar pe altele le-au făcut cunoscute pe plan internațional prin sondajele și cercetările pe care le-au coordonat în cadrul acestora. Față de colegii lor din management care au ales colaborarea cu firmele de consultanță, sociologii au colaborat în primul rând cu institutele de cercetare, deoarece sociologia, prin natura ei, impune măsurarea fenomenelor și proceselor sociale. În lucrările și articolele publicate, ei își dezvoltă ideile pornind de la cercetările pe care le-au realizat. Această dublă poziționare - în facultăți și institute de cercetare - a crescut prestigiul sociologiei ca disciplină și ca profesie la nivel global. În topul celor mai importante 200 universități din lume realizat de Times Higher Educations la sfârșitul lunii septembrie 2010 nu am găsit nicio universitate în care sociologia să nu fie prezentă ca disciplină de studiu. Mai mult, căutând în programele universităților tehnice și ale școlilor de afaceri din afara acestui clasament am descoperit existența unor departamente sau facultăți de sociologie, nu doar a cursurilor de profil (de sociologia organizațiilor, sociologia muncii, sociologie industrială, introducere în sociologie sau sociologie generală). La universitățile tehnice din Malaysia, Portugalia, Armenia, Slovenia, Turcia, Elveția, Filipine, Danemarca, Irlanda, Franța, SUA, Marea Britanie, Germania am identificat mastere în sociologie, iar departamentele și facultățile de sociologie de la universitățile din China, India, Rusia, Australia au în echipele lor specialiști a căror faimă a depășit granițele țării lor. Cursurile de sociologia organizațiilor abordează mecanismele sociale ce permit crearea și funcționarea instituțiilor, impactul lor în viața socială, structura birocratică a acestora, sistemele de motivare și stilurile de conducere etc. În al doilea rând, se distinge notorietatea specialiștilor în management. Dacă sociologii și-au făcut publice ideile în reviste de specialitate, la congrese și conferințe științifice, teoreticienii în management au ales calea publicității prin televiziuni. Acest lucru le-a dezvoltat nu doar anumite aptitudini actoricești, ci și un talent de a simplifica idei complexe și un stil de prezentare foarte atractiv. Stilul vivace, în care umorul face trecerea ușoară de la o idee la alta, se regăsește nu doar în emisiunile și conferințele la care ei participă, ci și în cărțile pe care le scriu. În plus, mobilitatea lor, ușurința de a călători de la un capăt al lumii la altul, a facilitat propagarea rapidă a ideilor lor. Reclama uriașă pe care au făcut-o la televiziuni cărților lor le-a sporit influența în firmele de consultanță și în școlile de afaceri cu care colaborează. - 14 - Cei mai mulți teoreticieni în managementul organizației țin cursuri la universități din țări diverse, oferă consultanță la mai multe firme specializate și companii multinaționale. Supraexpunerea publică i-a obligat să-și îmbogățească repertoriul cu idei pe care le-au preluat din alte părți. ”Majoritatea ideilor de management sunt departe de a fi originale”, consideră Stuart Crainer și Des Dearlove. Ei le redescoperă și le reformulează într-un mod convingător, în așa fel încât vedem cum ”abilitățile și capacitățile specifice” menționate de Adam Smith devin ”capital intelectual” la Leif Edvinsson și ”competențe esențiale” la Gary Hamel și Coimbatore Prahalad. Iar teoriile sociologice privind ”stilurile de conducere” (dezvoltate de Kurt Lewin, Rensis Likert etc.) devin teorii ale ”leadershipului” la mai toți specialiștii în management. Teoriile motivaționale dezvoltate de sociologi și psihologi au devenit ”proprietatea” managementului, uneori fără menționarea surselor de proveniență. Sociologii și psihologii i-au acuzat deseori pe cei din management că le confiscă teoriile și le încalecă teritoriile de studiu, preferând intruziunea în locul colaborării. Fiind o disciplină relativ tânără, managementul s-a dezvoltat prin preluarea studiilor altor specialiști. El s-a axat în principal pe analiza impactului organizațiilor și a dinamicii lor interne asupra deciziilor managerilor și a comportamentelor acestora în relațiile cu mediul intern și extern. În al treilea rând, remarcăm ponderea mare a psihologilor. Studiile psihologilor prezentați în această lucrare au rigoare, sunt reluate în variate ipostaze și chiar dacă uneori sunt exprimate într-un limbaj greoi, ele au răzbit dincolo de mediul academic, devenind bunuri comune ale culturii universale. Spre deosebire de sociologi și manageri, psihologii pornesc de la câteva cazuri particulare (uneori de la un singur caz) și identifică o serie de aspecte extrem de pătrunzătoare, cum ar fi supunerea la autoritate, stresul organizațional, raporturile de forță, frustrările angajaților, relațiile pe care un individ le întreține cu membrii organizației și cu structurile acesteia etc. Dezvoltându-se preponderent în laboratoare și multe din rezultatele ei fiind confidențiale, psihologia s-a extins în ultima vreme în mediile militare și în lumea serviciilor secrete, părăsind tot mai mult universitățile. Difuzarea unor astfel de studii (cum ar fi cele despre manipulare, propagandă, controlul minții etc.) o readuce în forță în lumea academică. În al patrulea rând, constatăm aportul altor discipline la studiul organizației. Deși cu o pondere redusă, inginerii s-au impus cu autoritate, aproape în exclusivitate în partea managementului. Nu numai că ei sunt fondatorii acestei discipline (Taylor și Fayol), dar au impus ”cercurile calității” (Deming și Juran), iar în managementul strategic au dat - 15 - personalități strălucite (Ansoff și Porter). Filosofii și istoricii și-au lăsat și ei o amprentă importantă în analiza instituțiilor, la fel ca și jurnaliștii, politologii și juriștii. Mai ales managementul a atras gânditori cu alte specializări inițiale: Peter Drucker era jurist de formație, Alvin Toffler și Des Dearlove sunt jurnaliști, Graham Allison politolog, iar John Adair istoric. În al cincilea rând, remarcăm specializările multiple ale autorilor. Cel puțin un sfert dintre ei au absolvit două facultăți în care au studiat organizațiile din perspective diverse: economice și psihologice, sociologice și manageriale, istorice și manageriale etc. Tot o pondere însemnată ocupă și cei care au absolvit inițial o facultate cu o anumită specializare și au continuat apoi masteratul sau doctoratul în altă specializare. Ei au adus în studiile și lucrările lor un bagaj cultural important, care este vizibil atât prin bogăția limbajului folosit, cât și prin citatele și exemplele din autori cât mai diverși. Acest fapt a făcut ca studiile lor să capete multă prețiozitate și un stil elevat. Încercând să-i imite, mulți autori de cărți despre organizații au folosit un limbaj de lemn, greoi, îngrămădind citate și teorii unele după altele cu o falsă prețiozitate, fără legătură între ele, făcând ca manualele și cursurile despre organizații să devină aride, lipsite de atractivitate. Deși unele au oarecare circulație în lumea academică datorită funcțiilor înalte deținute de autorii lor, acestea nu au fost luate în considerare în lucrarea de față din cauza lipsei de originalitate. Mulți decani, rectori, directori de institute de cercetare sau firme de consultanță au fost omiși din această antologie deoarece aportul lor teoretic la dezvoltarea organizațiilor a fost minor. Acest lucru nu înseamnă că lista teoreticienilor este închisă; într-o ediție ulterioară ea va fi îmbogățită cu noi nume ale unor autori interesanți. În fața perspectivelor diverse din care au fost abordate organizațiile, unii teoreticieni au încercat adunarea lor într-o singură disciplină. Așa a apărut în ultimii ani ”comportamentul organizațional”, un mix socio-psiho-managerial, ce s-a impus cu repeziciune în mediul universitar, căci permitea tuturor specialiștilor să se întindă asupra disciplinelor rivale într-o perspectivă integratoare. Cursul cu același nume al lui Gary Johns se predă acum în multe universități din lume, iar Stewart Clegg popularizează noua disciplină cu mult succes nu doar în Australia, ci și în SUA, Marea Britanie, Franța, Japonia, Coreea, Brazilia etc. Lucrările despre comportament organizațional n-au reușit încă o sistematizare a eforturilor tuturor specialiștilor în organizații, iar ele sunt uneori atât de diverse încât par a nu avea nimic în comun. Acest lucru a dus, paradoxal, nu la reducerea cercetărilor și a studiilor în sociologia, psihologia și managementul organizației, ci la intensificarea acestora. Sociologii și psihologii au preluat - 16 - din management stilul dinamic, antrenant și uneori colocvial și au intrat în circuite universitare globale. Managerii dezvoltă proiecte în parteneriat cu sociologii și psihologii, definind mai clar granițele dintre discipline. Firmele de consultanță managerială colaborează tot mai strâns cu sociologi și psihologi, iar institutele de cercetări sociale atrag specialiștii în management pentru sporirea vizibilității lor. Revenirea în forță a sociologilor și psihologilor pe piața ideilor despre instituții în ultimul deceniu, concomitent cu apariția unor gânditori în management tot mai originali arată că organizațiile continuă să rămână pe mai departe o sursă importantă de inspirație pentru teoreticieni. Autorii 25 septembrie 2010 - 17 - ADAIR, JOHN (n. 1934). Ofițer, istoric britanic. Profesor de leadership. Absolvent al St. Paul's School din Londra, master în litere la Oxford University și doctor în filosofie la King's College London (1966). El este, de asemenea, membru al Societății Regale de Istorie (1966). Profesor de istorie militară și consilier de leadership training la Academia Militară Regală Sandhurst (1961-1967). Director de studii al St. George's House din Windsor Castle și director asociat al Industrial Society (unde a devenit pionierul conducerii centrate pe acțiune). În 1979 a devenit primul profesor de studii al leadershipului din lume la University of Surrey din Marea Britanie (1979-1984). Profesor invitat al University of Exeter (1990-2000). A întemeiat Fundația de Leadership Adair și a contribuit la fondarea primului Centru de Studii al Leadershipului din Europa. Recent, guvernul chinez i-a acordat titlul de profesor de onoare ca semn de recunoaștere a contribuțiilor sale în domeniul leadershipului. A publicat peste 30 de cărți și articole despre dezvoltarea managerială. ”John Adair a descoperit că liderii eficienți sunt preocupați de trei aspecte ale managementului. Acestea sunt sarcina, echipa (sau grupul) și individul. Cele trei aspecte sunt interdependente. Sarcina presupune stabilirea unor planuri și a unor obiective clare. Necesitățile echipei implică interacțiunea, sprijinul, comunicarea și divizarea activităților. Necesitățile individului includ comportamentul individual și sentimentele. Acestea diferă de la o persoană la alta. Oamenii se așteaptă ca șefii să le acorde sprijin, să-i ajute să creeze sinergia lucrului în echipă și să se ocupe de necesitățile lor individuale. Este necesar ca sarcina, echipa și individul să se suprapună. Pentru a realiza sarcina colectivă, a menține rețeaua și a satisface fiecare persoană în parte trebuie să fie îndeplinite anumite funcții. Acestea (abordarea funcțională a leadershipului mai este cunoscută și sub numele de conducere centrată pe acțiune) sunt: a) definirea sarcinii; b) planificarea; c) instruirea; d) controlul; e) evaluarea; f) motivarea; g) organizarea; h) oferirea unui exemplu. Aceste funcții ale leadershipului trebuie să fie utilizate cu măiestrie, ceea ce se poate realiza îndeplinindu-le cu din ce în ce mai multă abilitate. În exercitarea acestor funcții, este necesar ca liderii să dea dovadă de următoarele - 19 - atribute/ calități/ caracteristici: 1. Influență asupra grupului. Să genereze o voință a echipei de a înfăptui sarcina/ obiectivul. 2. Autoritate. Să aleagă un curs al acțiunii cu rapiditatea impusă de situație și să-l respecte până la sfârșit, cu fermitate, hotărâți să-și atingă scopul. 3. Sângele rece. Să rămână calmi și imperturbabili când sunt puși la încercare sau în condiții grele. 4. Rațiunea. Abilitatea de a ordona resursele și informațiile disponibile în mod sistematic și cu simț practic, pentru a ajunge la rezultate eficiente. 5. Punerea în aplicare/ responsabilitatea. Să depună un efort susținut și să prezinte încredere în ceea ce privește finalizarea unei însărcinări sau atingerea unui obiectiv”. (Kermally, Sultan, Maeștrii managementului resurselor umane, 2009, pp. 104-106) Ceea ce diferențiază cărțile lui John Adair de alte publicații pe aceeași temă este tocmai sublinierea faptului că un lider nu conduce ci slujește. Astfel, un lider adevărat își slujește cu credință echipa și nu se pune niciodată pe primul loc. Aici, John Adair oferă exemplul lui Lao-Tzi, care spunea că înțeleptul conduce fără ca oamenii să-și dea seama. Liderii înțelepți se consultă cu echipa lor, încearcă să câștige prietenia tuturor și sunt sinceri, evitând manipularea și comportamentele agresive. Citându-l pe mareșalul Slim, John Adair spunea: „Poziția de lider nu-ți dă niciodată dreptul să comanzi. Îți impune însă datoria de a-ți trăi viața astfel încât ceilalți să-ți respecte ordinele fără a se simți umiliți”. Sunt multe persoane care consideră că angajații nu vin la muncă decât pentru a pierde vremea. De regulă, acest tip de lideri sunt foarte puțin ascultați și înțeleși de ceilalți. Un lider adevărat are grijă de oamenii din subordinea sa și trebuie să învețe să țină la ei. El seamănă cu păstorul bun care nu uită niciodată de nevoile oilor pe care le conduce. Principiul ultim folosit de Adair în descrierea unui bun lider este modul în care acesta este un exemplu sau nu pentru ceilalți. „Exemplul nu este soluția principală în educarea celorlalți - este singura.— Cu alte cuvinte, un lider bun este un exemplu demn de urmat. Este ușor să recunoaștem un lider după câteva virtuți universale. Liderul este entuziast, cald, integru, curajos, creativ, dur, corect. Entuziasmul este în fruntea listei, pentru că nu există lider care să nu aibă această calitate. Cine vrea să ajungă în vârful ierarhiei, trebuie să reflecteze și să lucreze pe trei planuri: 1) calitățile pe care le are, cine este; 2) situația în care se află, ce știe să facă și 3) funcția pe care o are, ce anume face. Cele trei abordări răspund unei întrebari: de ce este acceptată o persoană ca lider? O persoană poate fi numită manager, dar nu este lider până când numirea sa nu este validată de cei pe care îi conduce. Atunci când oamenii încep să utilizeze cuvântul lider în ceea ce îl privește pe managerul lor, se poate afirma că acesta a devenit cu adevărat lider. Liderul creează o atmosferă pozitivă, optimistă, care îi face pe oameni dornici să accepte provocările noi care le stau în față. El are autoritatea morală de a lansa provocări. De aceea, liderul ar trebui să arate că nu s-a cruțat nici pe el însuși. - 20 - Trebuie să-și poată arăta cicatricele, atunci când i se cere. "Când cineva îți dă un ordin, există o fracțiune de secundă în care creierul tău calculează dacă să-l îndeplinească sau nu", spune John Adair. Ce atitudine va avea liderul față de propriii oameni, aceea va fi și atitudinea lor față de lider. Cu alte cuvinte, ceea ce liderul dă, va primi în schimb. Există lideri la diferite niveluri: liderul de echipă, liderul operațional, care conduce o parte semnificativă a întregului și liderul strategic, care conduce întreaga organizație. Liderii sunt necesari acolo unde predomină schimbarea, unde atmosfera este dinamică. "Schimbarea poate fi exprimată întotdeauna folosind mesajul metaforic al unei călătorii. Te afli unde te afli, nu știi unde vei fi mâine, dar știi că nu vei mai fi aici - dacă stai nemișcat sau calci apa, te vei îneca. Liderii sunt cei care cunosc drumul", remarcă John Adair. Liderii care-și merită numele cred în oameni, iar această credință este primul pas care-i face pe oameni să dea tot ce pot. Încrederea lor este, uneori, înșelată, dar rezultatele sunt mai bune decât dacă nu ar avea încredere în oameni. Pentru mulți, banii par a fi cheia motivației personale, dar adevărata motivație este dragostea, și anume dragostea de sine în primul rând, spune John Adair. Liderii adevărați sunt modești, dar în atitudinea lor se văd încercările dure prin care au trecut. O funcție importantă a liderului este aceea de a menține vie speranța. Când lucrurile merg rău în plan profesional sau personal, este important să se mențină o atmosferă de speranță. Acest lucru sporește șansele de succes. A vorbi despre munca proprie cu colegii este o cale fără de care nu se poate îmbunătăți activitatea pe care o desfășori. Adresându-se celor care nu se cruță și se străduiesc să ajungă la perfecțiune în munca de conducere, lucrarea Liderul inspirațional are suficiente întrebări și răspunsuri pentru a pune la punct o filosofie sau o concepție proprie, care rămâne să fie testată de fiecare în parte. „Numai cei exigenți cu ei înșiși le pot insufla celorlalți idei mărețe”, spune John Adair. (Sursa:http://www.dailybusiness.ro/tipareste-stire/liderul-inspirational-cum-sa-motivam- sa-incurajam-si-sa-avem-succes-5388). De consultat: Adair, John (1997). Leadership Skills. The Training Extras Series. http://books.google.ro/books?id=GRI2UHkPTosC&pg=PA61&dq=Adair,+John+(1997).+ Leadership+Skills Lucrări: Adair, John [2003] (2003). Liderul inspirațional. Cum să motivăm, să încurajăm și să avem succes. București: Editura Meteor Press. Adair, John și Reed, Peter (colab.) [1987] (2004). Nu boss ci lider. Cum să conduci pe drumul spre succes. București: Editura Meteor Press (trad. din l. engleză de Cora Radulian). Adair, John [1990)] (2007). Arta de a lua decizii. București: Editura Meteor Press. www.businessballs.com/action.htm; www.johnadair.co.uk/ www.chimaeraconsulting.com/adair.htm - 21 - ADAMS, JOHN STACEY (n. 1925). Psiholog american, cunoscut mai ales pentru elaborarea teoriei motivaționale a echității. Acestă teorie a fost dezvoltată de Adams în anul 1962 și publicată în 1965, în studiul: Inequity in Social Exchange. În L. Berkowitz (ed.). Advances in Experimental Social Psychology. New York: Academic Press, pp. 267-300. “Teoria echității afirmă că lucrătorii compară eforturile pe care le-au făcut la locul lor de muncă și recompensele pe care le obțin cu eforturile și rezultatele unei alte persoane sau grup relevant. Când aceste eforturi sunt egale, lucrătorul ar trebui să simtă că există un schimb corect între el și organizație. Un astfel de schimb corect contribuie la satisfacția în muncă. Când raporturile nu sunt egale, muncitorii percep existența inechității, se confruntă cu insatisfacția muncii, cel puțin în cazul în care schimbul îi pune în dezavantaj față de ceilalți.” Dar în ce sens este teoria echității o teorie motivațională? Spus cât mai simplu, indivizii sunt motivați să mențină o relație de schimb echitabilă. Inechitatea este neplăcută și producătoare de tensiune, și oamenii vor consuma o energie considerabilă pentru a reduce inechitatea și a realiza echitatea. Cu ce tactici se poate realiza aceasta? Psihologul John Stacey Adams a sugerat următoarele posibilități: • distorsionând percepția asupra propriilor eforturi și recompense; • distorsionând percepția asupra eforturilor și recompenselor persoanei sau grupului cu care se face comparația; • alegând o altă persoană sau grup pentru comparație; • modificând eforturile și recompensele personale; • părăsind relația de schimb. Pentru a clarifica implicațiile motivaționale ale teoriei echității, să luăm în considerație cazul lui Terry, un manager de nivel mediu dintr-o companie de bunuri de consum. El are cinci ani vechime și o diplomă M.B.A. și consideră că lucrează bine. Salariul său este de 45 000 de dolari pe an. Terry descoperă că Maxine, o colegă de muncă cu care se identifică îndeaproape, câștigă același salariu ca și el. Totuși, ea nu are decât un an experiență și o diplomă de subinginer și el consideră activitatea ei mai degrabă medie decât bună. Astfel, din punctul de vedere al lui Terry, există următorul raport între recompense și eforturi: TERRY 45 000 USD MAXINE 45 000 USD____________ Activitate bună, M.B.A., 5 ani = Activitate medie, subinginer, 1 an - 22 - Teoria echității. O teorie procesuală care afirmă că motivația își are sursa în compararea eforturilor pe care cineva le face într-un anumit post și a recompenselor pe care le obține, cu eforturile și recompensele altei persoane sau grup. După părerea lui Terry, el este plătit mai puțin decât merită și probabil că simte inechitatea. Ce ar trebui să facă pentru a rezolva această inechitate? Psihologic, el poate distorsiona recompensele pe care le primește, presupunând că el este luat în considerare pentru o promovare care îi va aduce retribuția la un nivel corespunzător eforturilor. Comportamental, el ar putea încerca să-și amplifice recompensele (solicitând o creștere de salariu imediată) sau să își reducă eforturile. Reducerea eforturilor ar putea include o descreștere a muncii depuse sau un absenteism excesiv. În final, Terry ar putea să demisioneze din organizație pentru a se angaja în altă parte pe un post pe care el îl percepe mai echitabil. Să privim acum și cealaltă față a medaliei, presupunând că Maxine vede relația de schimb în același fel cu Terry, cu aceleași eforturi și aceleași recompense. Observați că și ea sesizează inechitatea, de această dată din perspectiva unei supraretribuiri. Este lesne de înțeles că este puțin probabil ca Maxine să caute să găsească echitatea mergând în biroul șefului și solicitând o reducere de salariu. Totuși, ea și-ar putea crește eforturile lucrând mai mult sau înscriindu-se la un program M.B.A. Sau ar putea să-și distorsioneze viziunea asupra performanței lui Terry pentru a o face să pară mai apropiată de a sa. Așa cum cum se vede din acest exemplu, teoria echității este într-un fel destul de vagă referitor la alegerea de către indivizi a uneia dintre diferitele strategii de reducere a inechității. Sexul persoanei și echitatea. Ca o prelungire la exemplul precedent, este extrem de interesant de știut că atât femeile cât și bărbații au o anumită tendință de a se compara cu persoane de același sex. Adică, atunci când judecă corectitudinea recompenselor pe care le primesc, bărbații tind să se compare cu alți bărbați, iar femeile cu alte femei. Așa se explică parțial de ce femeile sunt plătite mai prost decât bărbații, chiar pentru aceeași muncă. Dacă femeile își restrâng comparațiile în ceea ce privește echitatea numai la alte femei (care sunt plătite mai prost), ele vor fi mai puțin motivate să corecteze ceea ce noi, observatorii, considerăm a fi o inegalitate a salariilor. Confirmarea cercetării asupra teoriei echității. Cea mai mare parte a cercetării asupra teoriei echității s-a mărginit la recompensele economice și s-a concentrat pe modificarea eforturilor sau a recompenselor ca metodă de a reduce inechitatea. În general, cercetarea confirmă foarte bine teoria echității atunci când inechitatea apare din cauza subretribuirii. De exemplu, când muncitorii sunt subplătiți într-un sistem de plată în regie, ei tind să-și reducă eforturile muncind mai puțin ceea ce aduce eforturile la nivelul recompenselor (scăzute). Totodată, atunci când lucrătorii sunt subretribuiți inferior într-un sistem de plată în acord cu bucata (de exemplu, sunt plătiți cu 1 dolar pentru fiecare interviu de cercetare de piață efectuat), ei tind să producă mult, dar de proastă calitate, ceea ce le dă posibilitatea să-și ridice recompensele în vederea atingerii echității. Există de - 23 - asemenea posibilitatea ca inechitatea prin subretribuire să conducă la demisie, presupunându-se că anumiți muncitori subretribuiți să caute echitatea într-un alt mediu organizațional. Predicțiile teoriei referitoare la inechitatea prin supraretribuire au fost confirmate mai puțin. Teoria susține că o astfel de inechitate poate fi redusă comportamental prin creșterea eforturilor sau prin reducerea recompenselor. Confirmarea redusă pentru aceste strategii sugerează fie că oamenii tolerează supraretribuirea mai bine decât subretribuirea fie că ei utilizează distorsiunea perceptuală pentru a reduce inechitatea supraretribuirii. Implicații manageriale ale teoriei echității. Cea mai directă implicație a teoriei este aceea că perceperea subretribuirii va avea o mare varietate de consecințe motivaționale pentru organizație, incluzând productivitatea mică, calitatea redusă, furtul și/sau fluctuația de personal. Pe de altă parte, a încerca rezolvarea problemelor organizaționale prin supraretribuire (un fel de mituire deghizată) s-ar putea să nu aibă efectul motivațional dorit. Arta este păstrarea unui echilibru al echității. Dar cum se poate obține acest echilibru? Managerii trebuie să înțeleagă că sentimentele legate de echitate își au originea într-un proces de comparare socială bazat pe percepție și în care lucrătorul ,,stăpânește ecuația”. Adică, angajații decid ce trebuie considerat relevant în ceea ce privește eforturile, recompensele și persoana cu care se compară și managerii trebuie să fie atenți la aceste decizii. De exemplu, a oferi recompensa unei munci mai interesante poate să nu redreseze inechitatea dacă retribuția este considerată o recompensă mai relevantă. Similar, bazarea salariului numai pe performanță poate să nu fie percepută ca echitabilă dacă angajații consideră vechimea în muncă ca un efort important. Este crucială totodată înțelegerea rolului persoanelor pentru comparație. Chiar dacă cea mai bună ingineră din departamentul de proiectare câștigă cu 2000 de dolari mai mult decât oricine altcineva din cadrul departamentului, ea tot ar putea să aibă sentimentul inechității dacă își compară salariul cu cel al celor mai prosperi colegi din alte companii. La fel, muncitorii manuali ar putea să încerce senzația de inechitate în legătură cu salariile fantastice pe care companiile le plătesc celor care lucrează în locuri exotice, cum ar fi minele sau câmpurile petroliere îndepărtate, ignorând adesea eforturile obligatorii ale acestora, cum ar fi separarea de familie sau cheltuielile ridicate. Cunoașterea persoanelor alese pentru comparație poate sugera strategii pentru reducerea inechității percepute. De aceea, poate că firma ar trebui să plătească și mai mult pentru a o reține pe valoroasa sa ingineră. De asemenea, un articol detaliat despre munca în locuri îndepărtate publicat în revista companiei va reduce inechitatea simțită de muncitorii manuali”. (Johns, Gary, Comportament organizațional, 1998, pp. 164-166) Lucrări: Adams, James S. (1965). Inequity in Social Exchange. În Berkowitz, L. (ed.). Advances in Experimental Social Psychology. New York: Academic Press, pp. 267-300. http://en.wikipedia.org/wiki/Equity_theory - 24 - ADORNO, THEODOR, LUDWIG W. (19031969). Filosof, sociolog, muzicolog și compozitor german. Membru de seamă al Școlii de la Frankfurt. Liceul l-a urmat la Frankfurt, apoi a studiat la universitatea din același oraș (azi, Universitatea J.W. Goethe) filosofia, psihologia, sociologia, istoria artei și muzicologia. Doctor în filosofie (1924). Din cauza nazismului, emigrează în Marea Britanie, unde obține un post în învățământ la Oxford. Se stabilește în SUA, unde participă la realizarea unui proiect de cercetare sociologică, condus de Paul Lazarsfeld (Princeton Radio Project), privind impactul radioului asupra populației americane (1938). După sfârșitul celui de al Doilea Război Mondial, se reîntoarce în Germania, unde participă activ la viața politică și intelectuală a tinerei Republici Federale Germane. Profesor la Universitatea din Frankfurt (1949-1950). Se reîntoarce în SUA, unde întreprinde o anchetă sociologică în legătură cu rubrica astrologică din Los Angeles Times. Renunță la cetățenia americană (1955). În 1957 obține o catedră de filosofie și sociologie. Director al Institutului de Cercetări Sociale. Școala de la Frankfurt își redefinește metoda și conținutul, ca teorie critică. Critic al pozitivismului și empirismului. Împreună cu Max Horkheimer introduce conceptul de industrie culturală. Una din cele mai importante contribuții ale sale în domeniul sociologiei se găsește în cartea The Authoritarian Personality (1950). “Theodor Adorno et al. (1950) au studiat structura personalității indivizilor cu tendință de prejudecată, perspectiva teoretică fiind de natură psihodinamică, iar metodele derivate din psihologia clinică și socială. Au fost interogate peste 2000 de persoane, cele care au obținut cele mai multe și cele mai puține puncte pe „Scala lui Adorno” făcând obiectul unei cercetări aprofundate cu scopul de a pătrunde în adâncul personalității lor. Studiul efectuat în SUA demonstra că stereotipurile și mentalitățile etnocentrice sunt specifice indivizilor cu o structură autoritaristă a personalității, ce valorizează puterea și fermitatea, iar gândirea lor este organizată în funcție de categoriile sociale rigide „noi/ei”. Astfel de oameni sunt foarte conformiști, disciplinați, cinici, intoleranți și preocupați de putere. Ei sunt în mod special orientați spre autoritate și sunt atrași de mișcările social-politice care cer supunere față de un lider puternic. Asemenea trăsături se extind dincolo de convingerile politice ale oamenilor și sunt reflectate în toate aspectele vieții lor sociale. De exemplu, în familiile lor, autoritarii își vor supune copiii unor activități cu disciplină puternică, iar în credințele lor religioase vor sublinia ascultarea și supunerea. Pe scurt, acești oameni sunt susținători înfocați ai valorilor conservatoare și sunt foarte rezistenți la schimbarea socială. Theodor Adorno și colab. (1950) au stabilit că relațiile indivizilor autoritari cu membri outgroup-urior se caracterizează prin etnocentrism. - 25 - Studiul pleca de la premisa că un cadru familial sever și amenințător ar genera acest tip de persoană autoritară, dar acesta nu este dat pentru totdeauna, ci evoluează sub impactul mediului social. Indivizii autoritari își reprimă tendințele agresive față de părinți și le proiectează asupra grupurilor minoritare, considerate indezirabile, servind drept supapă pentru sentimentele de frustrare, reprimate pe o perioadă îndelungată în contextul familial. Astfel, agresivitatea este proiectată spre exterior, ceea ce are drept consecință faptul că individul se supune de bunăvoie autorității, manifestând în același timp ostilitate la adresa celor pe care îi consideră străini de ingroup. Resentimentele față de părinți și față de autoritate în general se traduc printr-un exces de conformism, însoțit de dorința de a distruge în același timp autoritatea stabilită, tradițiile, instituțiile. Cea mai importantă contribuție a studiului a fost aceea de a constata că etnocentrismul era tributar personalității autoritare. Acestei cercetări i s-au adus obiecții de natură teoretică și metodologică, cum ar fi subestimarea factorilor situaționali și social-culturali; în același timp nu explică de ce în anumite perioade din istorie sau în medii sociale determinate, stereotipurile etnice se propagă în mod uniform și instantaneu. J.J. Ray (1985) este cel mai activ critic al teoriei personalității autoritare, în general, și al scalei F, în particular, el subliniind că autoritarismul și scala F sunt specifice conservatorilor (de dreapta) și-i neglijează pe cei de stânga; atitudinile și comportamentele autoritare trebuie evaluate separat, cu scale diferite; scala F măsoară doar credințele clasei muncitoare, astfel încât reflectă prejudecățile psihologilor din clasa mijlocie”. (Cristina Chiru, Personalitate autoritaristă. În Chelcea, Septimiu și Iluț, Petru, Enciclopedie de psihosociologie, 2003, pp. 254-255) De consultat: Adorno, Theodor W. (2001). The Culture Industry: Selected Essays on Mass Culture. London: Routlege. http://books.google.ro/books?id=Q4gW1qyO1DMC&printsec=frontcover&dq=Adorno,+ Theodor+W. ++(2001). +The+Culture+Industry Lucrări: Adorno, Theodor W., Frenkel-Brunswik, E., Levinson, D.J. și Stanford, R.N. (1950). The Authoritarian Personality. New York: Harper & Row. Adorno, Theodor W. (1966) Negative Dialectics. London: Routledge. Adorno, Theodor W. [1970] (2005). Teoria estetică. Pitești: Paralela 45 (trad. din lb. germană de Andrei Corbea, Gabriel Decuble și Cornelia Eșanu). Adorno, Theodor W. [1974] (2007). Minima Moralia. Reflecții dintr-o viață mutilată, București, Grupul Editorial ART (trad. din l. germană de Andrei Corbea). http://en.wikipedia.org/wiki/Theodor_W._Adorno - 26 - ALDERFER, CLAYTON PAUL (n. 1940). Psiholog american. Este profesor emeritus la Rutgers University din New Jersey, directorul Graduate School of Applied and Professional Psychology și editor la The Journal of Applied Behavioral Science. În 1997 Asociația Americană de Psihologie i-a acordat premiul pentru excelență în studiul organizației. Colaborează cu Universitatea Columbia și conduce firma de consultanță Alderfer & Associates. Alderfer a dezvoltat o teorie a motivației bazată pe nevoi, numită teoria ERD (prescurtarea originală în limba engleză este ERG, Existence, Relatedness, Growth), și provenită din clasificarea nevoilor realizată de Maslow. Autorul formulează câteva ipoteze diferite despre relația dintre nevoi și motivație. Numele ERD provine de la comprimarea sistemului format din cinci categorii al lui Maslow într-unul cu trei categorii - nevoi legate de existență, relații și dezvoltare. 1. Necesități de existență. Acestea sunt nevoile care sunt satisfăcute de anumite condiții materiale. Din această cauză ele corespund întru totul nevoilor fiziologice ale lui Maslow, dar și acelor nevoi de siguranță satisfăcute mai degrabă de condițiile materiale decât de relațiile interpersonale. Ele includ necesitățile de hrană, adăpost, plată și condiții sigure de lucru. 2. Necesități relaționale. Aceste nevoi sunt satisfăcute de comunicarea liberă și schimbul de sentimente și concepții cu ceilalți membri ai organizației și corespund destul de bine nevoilor de apartenență ale lui Maslow și acelor nevoi de autostimă care implică feedback de la ceilalți. Totuși, Alderfer subliniază că nevoile relaționale sunt satisfăcute în principal de interacțiunea deschisă, sinceră, cinstită, și mai puțin de lucruri plăcute, dar neesențiale. 3. Necesități de dezvoltare. Acestea sunt satisfăcute de implicarea personală puternică în mediul de muncă. Ele cuprind atât utilizarea completă a abilităților și deprinderilor individuale cât și dezvoltarea creativă de noi abilități și deprinderi. Nevoile de dezvoltare corespund nevoilor de autoîmplinire ale lui Maslow și acelor aspecte ale nevoilor de stimă care implică realizare și responsabilitate. Sistemul de clasificare a necesităților realizat de Alderfer nu diferă radical de cel al lui Maslow, Alderfer fiind de acord cu Maslow în aceea că, pe măsură ce nevoile de nivel inferior sunt satisfăcute, dorința de a satisface nevoi de nivel superior crește. Ca urmare, când nevoile existențiale sunt satisfăcute, nevoile relaționale câștigă putere motivațională. Alderfer explică astfel că, odată satisfăcute necesitățile mai ”concrete”, energia poate fi dirijată spre satisfacerea necesităților mai puțin concrete. El este de acord cu Maslow că nevoile mai puțin concrete -necesitățile de dezvoltare - devin din ce în ce mai presante și mai dorite pe măsură ce sunt satisfăcute. Contribuția lui Alderfer la înțelegerea motivației este însă - 27 - reprezentată de diferențele între teoria ERD și ierarhia nevoilor. Mai întâi, în comparație cu aceasta din urmă, teoria ERD nu presupune că o necesitate de rang inferior trebuie satisfăcută înainte ca o necesitate mai puțin concretă să devină operațională. Astfel, teoria ERD nu propune o ierarhie rigidă a necesităților și anumiți indivizi, ca urmare a pregătirii și experienței lor, pot căuta relații sau dezvoltare chiar dacă nevoile lor existențiale nu sunt încă satisfăcute. Din acest motiv, teoria ERD se pare că răspunde unei mai mari varietăți de diferențieri individuale în ceea ce privește structura motivațională. În al doilea rând, teoria ERD afirmă că, dacă nevoile de nivel superior nu sunt satisfăcute, va crește dorința indivizilor de a-și satisface nevoile de nivel inferior. Aceasta este o diferențiere importantă față de Maslow. După Maslow, dacă necesitățile de stimă sunt puternice dar nesatisfăcute, o persoană nu va reveni la interesul său în legătură cu nevoile de apartenență deoarece acestea au fost satisfăcute în mod necesar. (Maslow afirma că nevoile satisfăcute nu mai sunt motivaționale). După Alderfer, totuși, nerealizarea nevoilor de ordin superior va determina oamenii să coboare la o categorie de nevoi mai concretă. De exemplu, un programator care nu este capabil să stabilească relații sociale mulțumitoare cu superiorii sau colegii săi și-ar putea crește interesul în realizarea necesităților sale existențiale, de exemplu prin solicitarea unei măriri de salariu. Astfel, conform lui Alderfer, o necesitate aparent satisfăcută poate acționa ca factor motivator, substituindu-se unei nevoi nesatisfăcute. Dată fiind descrierea anterioară a teoriei ERD, putem identifica cele două premise fundamentale ale sale: cu cât nevoile de nivel inferior sunt satisfăcute mai mult, cu atât mai dorite sunt necesitățile de rang superior; cu cât nevoile de rang superior, sunt mai puțin satisfăcute, cu atât mai dorită este satisfacerea necesităților inferioare. Teoria ERD este interesantă în mod deosebit pentru implicațiile sale în motivarea extrinsecă și intrinsecă. Evident, motivatorii extrinseci satisfac probabil în special necesitățile existențiale și relaționale, în timp ce motivatorii intrinseci satisfac probabil în special nevoile de dezvoltare. Totuși, Alderfer afirmă că toate trei cele categorii de nevoi pot fi operaționale în același timp. Astfel, șansa de a satisface necesități de dezvoltare printr-o muncă stimulatoare și provocatoare se poate dovedi motivațională chiar dacă pentru motivatorii intrinseci. De exemplu, o persoană căreia i se refuză un post ce i-ar satisface nevoile de dezvoltare s-ar putea să răspundă pozitiv la o supraveghere deschisă, de încredere și dispusă la ajutor”. (Johns, Gary, Comportament organizațional, 1998, pp.155-156). De consultat: Alderfer, Clayton P. În www.misc.thefullwiki.org/Clayton_Alderfer Lucrări: Alderfer, Clayton P. (1972). Existence, Relatedness and Growth: Human Need in Organizational Settings. New York: Free Press. Alderfer, Clayton P. (1977). A Critique of Salancik and Pfeffer's Examination of Need-Satisfaction Theories. Administrative Science Quarterly, 22, no. 4, pp. 658-669. - 28 - Alderfer, Clayton P. (1980). The Methodology of Organizational Diagnosis. Professional Psychology, no. 11, pp. 459-468. Alderfer, Clayton P. (1980). Consulting to Underbounded Systems. În Alderfer, Clayton P. și Cooper C. L. (ed.). Advances in Experiential Social Processes, 2, pp. 267-295. Alderfer, Clayton P. (1987). An Intergroup Perspective on Group Dynamics. În Lorsch, J. W. (ed.), Handbook of Organisational Behavior, pp. 190-222. Alderfer, Clayton P. (2005). The Five Laws of Group and Intergroup Dynamics. [Organizational Diagnosis Class: Handout]. en.wikipedia.org/wiki/Clayton_Alderfer psychology.wikia.com/wiki/Clayton_Alderfer ALLISON, GRAHAM TILLETT (n. 1940). Politolog american. A absolvit Universitatea din Harvard (1962), masterul la Oxford (1964) și doctoratul în științe politice la Harvard (1968). Și-a petrecut întreaga carieră academică la Harvard, ca profesor. Este directorul Centrului Belfer pentru Științe și Afaceri Internaționale și președintele Consiliului Rockefeller pentru Relații Externe. A lucrat la Pentagon și la Ministerul Apărării, coordonând strategia față de statele din fosta URSS. Decizia este rezultatul unui proces de negociere între trei elemente importante: opțiunile valorice ale liderilor, rutinele organizației și competiția internă dintre funcționari. În lucrarea Esența deciziei pornește de la afirmația lui J. F. Kennedy că esența deciziei îi poate scăpa până și celui care ia decizia. El a dezvoltat un model de proces organizațional și un model de politică birocratică. Consideră că birocrația stabilește limite acțiunilor unui lider și dictează adesea rezultatul final. Atunci când se află în fața unei crize, liderii nu privesc criza în ansamblul ei, ci o desfac și împart sarcinile pe baza unei linii organizaționale prestabilite. Din cauza timpului și resurselor limitate, în loc să evalueze toate posibilele cursuri de acțiune ei se concentrează asupra primei propuneri care tratează adecvat problema și pe care o consideră satisfăcătoare. Liderii optează pentru soluții care limitează incertitudinea pe termen scurt. Organizațiile urmăresc seturi, repertorii și proceduri atunci când decid acțiunile. Datorită resurselor importante și timpului necesar planificării și mobilizării acțiunilor în cadrul unor organizații mai mari, liderii se limitează la planul preexistent. Liderul trebuie să obțină un consens împreună cu colegii săi, altfel riscă să fie neînțeles sau ignorat, de aceea foarte importantă e componenta anturajului în momentul deciziei finale. Dacă liderul a decis asupra unui anume curs de acțiune, un consilier care dorește să aibă influență trebuie să lucreze în cadrul deciziei pe care - 29 - liderul a luat-o. Dacă un lider nu reușește să obțină consensul, adversarii săi pot să beneficieze de aceste dezacorduri. Un lider eficace trebuie să creeze consensul echipei, pentru a transmite grupului ca întreg decizia. Liderii au nevoie de charismă, personalitate, aptitudini de convingere și relații personale multiple pentru a-și impune eficient deciziile. Cel mai adesea deciziile guvernamentale apar ca un compromis / negociere între o pluralitate de instituții ce reprezintă statul: lobby-uri, ministere, departamente și subdepartamente, agenții etc. Nu numai că decizia este astfel numitorul comun al unor asemenea negocieri birocratice, dar ea poate fi de multe ori schizofrenică și contradictorie, căci fiecare instituție își urmărește propria agendă și, în cadrul lor, fiecare angajat este stimulat de interese proprii. Lipsa informațiilor și accesul selectiv la ele, grupurile de presiune din cadrul organizațiilor, distribuția de recompense și sistemul de recrutare a personalului determină organizațiile să aibă propriile lor priorități, percepții și probleme. Acestea influențează decizia în mod semnificativ. Acțiunile sunt determinate de rutine organizaționale, mai puțin de lideri. Instituțiile manifestă o flexibilitate limitată și o oarecare rezistență la schimbare, de aceea practică un comportament birocratic. Ele își definesc performanțele nu în funcție de așteptările superiorilor, ci în funcție de creșterea bugetului, a forței de muncă și a expansiunii teritoriale. Gradul de implicare în aplicarea unei decizii este dat de puterea pe care indivizii o obțin în urma negocierilor. Aceasta presupune creșterea autorității formale, controlul asupra resurselor, informațiilor, capacitatea de a afecta obiectivele altor indivizi. De consultat: Power, Samantha și Allison, Graham T. (ed.) (2000). Realising Human Rights: Moving from Inspiration to Impact. New York: St. Martin's Press. http://books.google.ro/books?id=T0W8Ag_I2_IC&printsec=frontcover&dq=Allison,+Grah am+T Lucrări: Allison, Graham T. și Zelikow, Philip D. [1971] (2010). Esența deciziei. O explicație a crizei rachetelor din Cuba. Iași: Editura Polirom (trad. din l. engleză de Mihaela Raileanu). en.wikipedia.org/wiki/Graham_T._Allison ANSOFF, IGOR (1918 -2002). Inginer și matematician american de origine rusă. S-a născut la Vladivostok și a emigrat cu familia în SUA în 1937. A studiat ingineria la Institutul de Tehnologie Stevens, apoi a absolvit Universitatea Brown, unde a obținut un doctorat în matematică aplicată. După aceea a lucrat la departamentul de matematică al unei instituții de cercetare militară și a - 30 - fost vicepreședinte la Lockheed Aircraft Corporation. Din 1963 a părăsit mediul industrial în favoarea celui universitar, devenind profesor la Școala de Administrare a Afacerilor ”Carnegie-Mellon's”, apoi la Universitatea Vanderbilt și la Institutul European pentru Studii Avansate în Management din Belgia. În 1983 a devenit profesor emeritus de management strategic la Universitatea Internațională a SUA, din San Diego. A consiliat sute de corporații multinaționale, printre care Phillips, General Electric, IBM, Sterling etc. S-a făcut remarcat cu lucrarea Strategia corporatistă (Corporate Strategy. An Analytic Approach to Business Policy for Growth and Expansion, 1965), în care a dezvoltat un model pe baza căruia pot fi luate deciziile strategice și cele de planificare. Pentru Ansoff metodele tradiționale de planificare se bazau pe o extindere pe termen scurt a proiecțiilor bugetare. Concurența crescândă și turbulențele pieței făceau greu posibile strategiile pe termen mediu și lung. Dar acestea sunt fundamentale pentru anticiparea viitorului unei organizații. Ansoff a identificat patru tipuri de decizii organizaționale, ce țin de strategii, politici, programe și proceduri de operare. Ultimele trei sunt concepute pentru a rezolva probleme curente, ceea ce înseamnă că procesul de decizie poate fi ușor delegat. Deciziile strategice sunt diferite pentru că se aplică unor situații noi. Strategia este definită ca fiind ”concepția cu care firma își desfășoară activitățile, specificând procentul de creștere, domeniul de expansiune și direcțiile sale, punctele forte majore ce urmează a fi exploatate și profitul realizat.” Elementele cheie ale unei strategii sunt: 1. domeniul de aplicare a produsului pe piață (o idee clară despre afacere și despre produs); 2. vectorul de creștere (o modalitate de explorare a modului în care poate fi realizată creșterea economică); 3. avantajul competitiv (care îi permite firmei să concureze în mod eficient); 4. sinergia (sau formula 2+3=5, adică modul în care întregul este mai mare decât suma părților, modul în care organizația atrage mai multe oportunități decât membrii ei luați separat). Ansoff spunea că managerul are un număr restrâns de posibilități strategice, care se pot delimita în majoritatea cazurilor în funcție de cele două dimensiuni ale matricei vectoriale a dezvoltării: misiune sau piețe (public sau cerere) și tehnologie sau produs (firme sau oferte). Acest model cu două dimensiuni are în vedere prezentul (actualitatea) și noul, care conduc spre patru variante competitive sau posibilități de bază: 1. pătrunderea pe piață - se poate realiza numai dacă încurajează clienții să consume mai mult sau își va atrage potențialii clienți ori clienții altora, datorită avantajelor oferite în comparație cu concurenții (prețuri, disponibilitate, servicii post-vânzare etc.); 2. dezvoltarea produsului - în funcție de preferințele consumatorului își va diversifica produsele și se va adapta la cerințele pieței; 3. dezvoltarea pieței - în condițiile în care păstrează aceleași tehnologii, va atrage noi clienți prin: pătrunderea pe noi piețe spațiale, descoperirea unor noi utilități pentru produsul existent, adăugarea de noi canale de distribuție, adoptarea unor prețuri diferite pentru clienți diferiți; - 31 - 4. diversificarea - se aseamănă cu strategia de ocolire ori inovare, opțiune ce prezintă un risc mare. Tabel: Matricea vectorială a . dezvoltării (Ansoff) Produs Prezent (actual) Nou Prezent (actual) Pătrundere pe piață Dezvoltarea produsului Nou Dezvoltarea pieței Diversificare Meritul matricei lui Ansoff este că prezintă simplist un proces complex, oferind posibilitatea de a formula concis strategii pornind de la elementele esențiale, strategii ce vizează: recomercializarea, utilizarea nouă, reformularea, îmbunătățirea produsului, înlocuirea acestuia, extinderea pieței, diversificarea lui. Matricea Ansoff se bazează pe conceptul simplu de analiză a decalajului: vezi unde te găsești, afli unde vrei să te găsești și identifici lucrurile pe care trebuie să le faci pentru a ajunge acolo. Acest decalaj pus în evidență prin această matrice permite luarea unor decizii imediate privind rentabilitatea unei firme, eficiența producției, distribuției și comercializării produselor sau serviciilor. Dintre toate deciziile strategice diversificarea este cea mai riscantă, căci intrarea pe o piață necunoscută cu un produs nefamiliar presupune deținerea unor abilități, capacități și tehnici noi. Mulți dintre cei care își diversifică activitățile pierd, de aceea este necesară o planificare atentă și o minuțioasă analiză înaintea luării deciziilor. Problema turbulențelor produse de mediu este una importantă pentru Ansoff, de aceea acestea au fost clasificate în cinci niveluri: 1. repetitive (schimbarea este lentă și previzibilă); 2. extinderea (o piață stabilă, în creștere treptată); 3. schimbarea (o creștere incrementală, în care cerințele clienților se modifică destul de repede); 4. discontinuu (caracterizată prin schimbări previzibile dar și schimbări complexe); 5. surprinzătoare (schimbări care nu pot fi prezise și care bulversează piața, produsele și serviciile). În lucrarea Management strategic (Strategic Management, 1979) Ansoff a descris planificarea strategică, pe care o vedea integrată într-un sistem multidisciplinar în care un loc important trebuie să-l aibă analiza grupului, dinamica și procesele lui, mediul politic și cultura organizațională. A dezvoltat o nouă clasificare a procesului decizional, care a devenit cunoscută sub numele de Strategie-Structură-Sistem sau modelul 3S. Acest model a fost ulterior îmbunătățit prin integrarea analizei concurenței. ”Orice organizație trebuie să țină cont de organizațiile similare de pe piață. O analiză riguroasă a acestora ferește firma de surprize neprevăzute și o obligă să pună accent pe punctele ei forte”. Lucrări: Ansoff, Igor (1965). Corporate Strategy. An Analytic Approach to Business Policy for Growth and Expansion. New York: McGraw-Hill. Ansoff, Igor (1979). Strategic Management. New York: John Willey & Sons. Antoniou, Peter și Sullivan, Patrick (2006). The Igor Ansoff. Anthology. Charleston SC: BookSurge Publishing. www.easy-strategy.com/igor-ansoff.html www.qfinance.com/business-strategy-thinkers/igor-ansoff - 32 - ARGYRIS, CHRIS (n. 1923). Psiholog american. A urmat cursurile Universității Clark, unde a lucrat cu Kurt Lewin, apoi a obținut un master la Kansas State University (1949) și doctoratul în comportament organizațional la Cornell University (sub coordonarea lui William Whyte). Profesor de administrație industrială la Universitatea Yale (19501960). Profesor de științele educației și comportament organizațional la Harvard Business School. Profesor emeritus la aceeași instituție. Director al Companiei Monitor din Cambridge, Massachusetts. Este unul dintre reprezentanții de marcă ai mișcării relațiilor umane. A adus contribuții substanțiale la înțelegerea comportamentului organizațional, la învățarea organizațională, la dezvoltarea organizațiilor. “Argyris este de părere că anumite organizații stau în calea satisfacerii unor necesități umane de bază: nevoia de exprimare și nevoia de succes în munca depusă. O asemenea situație nu conduce la motivarea angajaților și are ca rezultat obținerea unor rezultate nesatisfăcătoare. Între anii 1950 și 1960, Argyris și-a concentrat atenția asupra relațiilor dintre persoane și organizații. El este de părere că unele dintre practicile adoptate de organizații și manageri (de exemplu, funcțiile care presupun o înaltă specializare și o anvergură managerială redusă) împiedică angajații să se maturizeze. Deoarece oamenii tind către dobândirea unei personalități mature, ar putea lua naștere reacții negative: 1) angajații ar putea părăsi organizația; 2) ar putea urca în ierarhia acesteia din dorința de a-și mări independența; 3) ar putea visa cu ochii deschiși, ar putea deveni agresivi, ar putea regresa (ceea ce presupune revenirea la forme infantile de comportament) sau ar putea apela la mecanisme defensive; 4) ar putea deveni apatici sau ar putea evita orice implicare; 5) ar putea crea și legaliza grupări informale care să aprobe propria lor apatie, propriul dezinteres, reducerea productivității, agresivitatea și așa mai departe. Pusă în fața acestei reacții, conducerea ar putea deveni mai autoritară, ar putea impune măsuri mai restrictive la nivel de organizației». Argyris a expus o teorie care sugerează că oamenii au tendința de a adopta un comportament specific Teoriei X nu pentru că ar fi delăsători, ci pentru că, în practică, organizațiile îi tratează ca pe niște persoane imature. Astfel, el a elaborat Teoria imaturitate -maturitate. Conform acesteia, personalitatea umană evoluează de la imaturitate către maturitate într-un continuum în care au loc o serie de schimbări cheie. - 33 - Acestea sunt următoarele: Imaturitate Maturitate Pasivitate Activitate Dependență Independență relavtivă Câteva moduri de comportament Numeroase moduri de comportament Interes sporadic, superficial Interes mai profund Perspectivă pe termen scurt Perspectivă pe termen lung Atitudine de subordonat Atitudine de egal sau de superior Lipsa conștiinței de sine Conștiință de sine și autocontrol După părerea lui Argyris, numeroase organizații continuă să adere la un sistem de valori birocratic/piramidal. Sistemele de acest tip conduc la apariția neîncrederii în cadrul organizației, iar angajații nu sunt recunoscuți ca personalități mature. Pentru a permite fiecărei persoane să-și manifeste caracteristicile personalității mature, organizația trebuie să-și asume un sistem de valori umane democratice. Într-un astfel de mediu, fiecare persoană își poate crea relații bazate pe încredere, iar angajații vor avea motivația de a face eforturi în vederea creșterii eficienței. Organizația va deveni astfel un loc de muncă mai captivant”. (Kermally, Sultan, Maeștrii managementului resurselor umane, 2009, pp. 84-85) În lucrarea Integrarea individului și organizația (Integrating the Individual and the Organization, 1964), Chris Argyris subliniază următoarele idei cu privire la relațiile dintre individ și organizație: I. Omul și organizația constituie două entități distinct, fiecare dintre ele având legi proprii și putând fi studiate separat. Pe de o parte, omul dispune de energie psihologică ce îi explică atitudinea și comportamentul, energie ce prezintă câteva caracteristici: 1. există la toți indivizii; 2. exprimarea ei nu poate fi blocată permanent; 3. variază cantitativ după starea de spirit a individului, fiind nelimitată și instabilă. Energia psihologică crește când omul atinge succesul psihologic și descrește proporțional când atinge eșecul psihologic. Organizația, pe de altă parte, dispune de o structură inițială de organizare formală cu reguli, regulamente și legi, care influențează trebuințele individului pozitiv sau negativ. II. Între om și organizație există relații de incompatibilitate. Acestea se creează ca urmare a necorespondenței dintre trebuințele omului exprimate prin tendințele lui de a obține succesul psihologic și cerințele organizării formale. Această luptă permanentă a omului împotriva organizației determină promovarea de organizații viabile și eficace. Incompatibilitatea dintre om și organizație generează perturbări care se traduc prin frustrare, eșec și conflict. Perturbările în cadrul organizației apar atunci când: 1. dorința de succes psihologic crește în cadrul organizației; 2. gradul de subordonare, de dependență, de pasivitate crește; 3. munca devine foarte specializată; 4. crește rigoarea cu care sunt aplicate principiile organizării formale tradiționale. - 34 - III. Rezolvarea relațiilor de incompatibilitate dintre om și organizație se realizează prin crearea unor structuri informale nedorite de organizație, dar eficiente pentru individ. Relațiile informale sunt create, în concepția lui Argyris, ca o replică la structura formală a organizației, incompatibilă cu succesul lor psihologic. Activitățile informale includ: absenteismul, fluctuația, agresiunea împotriva colegilor, alienarea, lipsa implicării personale sau solicitarea unor compensații crescânde (la nivelul eșaloanelor inferioare). La nivelul eșaloanelor superioare astfel de activități se referă la conformism, frica de risc, respingerea ideilor noi, conducerea prin crize, deciziile ineficace, ostilitatea față de alte departamente. Ambele activități determină comportamente caracterizate prin faptul că: 1. consumă o mare cantitate de energie psihologică; 2. deși sunt integrate organizației, aduc acesteia, prin caracterul lor neconstructiv, numeroase dificultăți; 3. conduc la eșec psihologic, frustrare și conflicte. Mecanismele informale sunt destinate micșorării conflictelor dintre om și organizație. Efectele acestora sunt de două feluri: 1. fac suportabilă conviețuirea dintre om și organizație, creând iluzia satisfacerii trebuințelor individuale, contrare restricțiilor organizației; 2. duc la apariția unor dificultăți care, în realitate adâncesc conflictul dintre om și organizație. Ca o soluție la problemele incompatibilității dintre om si organizație Argyris recomandă aplicarea unui model bazat pe învățarea organizațională. Chris Argyris a publicat împreună cu Donald Schon, în 1974, lucrarea Teorie aplicată în practică (Theory in Practice. Increasing Professional Effectiveness), în care au creat două modele organizaționale. Primul dintre ele pleacă de la premisa că fiecare om caută să manipuleze și să modeleze lumea în conformitate cu aspirațiile și dorințele individuale. În Modelul 1 managerii se concentrează asupra stabilirii scopurilor individuale. Se retrag în sine și nu verbalizează preocupările sau neînțelegerile, tinzând să creeze o conspirație a tăcerii, în care fiecare se simte obligat să-și țină capul plecat. Apărarea este activitatea prioritară, iar cel mai bun mijloc de apărare este atacul. Organizațiile Modelului 1 sunt caracterizate de ceea ce Argyris și Schon au numit ”învățare în buclă simplă” - aceasta are loc ”atunci când depistarea și corectarea erorilor organizaționale îi permit organizației să aplice în continuare politicile actuale și să-și atingă obiectivele curente”. În schimb, organizațiile aferente Modelului 2 pun accentul pe ”învățarea în buclă dublă”, pe care Argyris și Schon au descris-o drept momentul în care ”eroarea organizațională este depistată și corectată într-un mod care implică modificarea normelor, politicilor și obiectivelor fundamentale”. În organizațiile specifice Modelului 2 managerii acționează în baza informațiilor de care dispun. Ei dezbat problemele, reacționează la schimbare și sunt pregătiți pentru aceasta. Învață de la alții. Se formează un cerc virtuos plecând de la învățare și înțelegere. - 35 - În lucrarea Sfaturi rele și capcana managementului: Cum pot ști managerii, când primesc și când nu primesc sfaturi bune (Flawed Advice and the Management Trap: How Managers Can Know When They're Getting Good Advice and When They're Not, 2000), Chris Argyris spune că cele mai multe dintre sfaturile, opiniile și comentariile furnizate de cadre universitare, consultanți, analiști și comentatori nu au efecte pozitive pentru că ”sunt prea impregnate de aserțiuni abstracte, inconsecvențe și deficiențe logice pentru a putea fi utilizate ca bază concretă a unor acțiuni concrete în situații concrete”. De consultat: Argyris, Chris (1999). On Organizational Learning. Blackwell Publishing. http://books.google.com/books?id=JmTIWYs3yhwC&printsec=frontcover&dq=Argyris,+C hris+(1999) Lucrări: Argyris, Chris (1957). Personality and Organization. New York: Harper & Row. Argyris, Chris (1964). Integrating the Individual and the Organization. New York: John Wiley & Sons. Argyris, Chris și Schon, Donald (1974). Theory in Practice. Increasing Professional Effectiveness. San Francisco, CA: Jossey-Bass. Argyris, Chris (1985). Strategy, Change and Defensive Routines. Pitman Press. Argyris, Chris (1999). On Organizational Learning. Blackwell Publishing. Argyris, Chris (2000). Flawed Advice and the Management Trap: How Managers Can Know When They're Getting Good Advice and When They're Not. Oxford, England: Oxford University Press. www.en.wikipedia.org/wiki/Chris_Argyris www.actionscience.com/argbib.htm www.infed.org/thinkers/argyris.htm ASCH, SOLOMON ELLIOTT (1907-1996). Psiholog american, fondator al psihologiei sociale experimentale. A adus, de asemenea, contribuții notabile și la psihologia gestaltistă și la cea cognitivistă. Studiile și le-a făcut la City College of New York. A obținut titlul de doctor în filosofie la Universitatea Columbia (1932). A fost profesor, timp de 19 ani, la Colegiul Swarthmore. Asch a devenit celebru, mai ales, prin experimentele privind efectele presiunii grupului asupra modificării și distorsiunii judecăților membrilor săi. - 36 - —El a prezentat studenților o linie etalon și alte trei linii, dintre care una avea aceeași lungime ca și cea etalon. Subiectul este introdus într-un grup de complici și i se cere ca, atunci cînd îi vine rândul, să aprecieze care din cele trei linii corespunde ca mărime liniei etalon. În total au loc 18 încercări, iar complicii furnizează aprecieri eronate începând cu cea de a șasea. Deși sarcina este cât se poate de simplă și de clară, grupul izbutește să deformeze judecățile indivizilor. În grupul experimental, răspunsurile greșite sunt în proporție de 32%. Cei din grupul de control, în care indivizii formulau judecăți fără a fi supuși influenței grupului, au comis un număr foarte redus de judecăți eronate. Se pot distinge trei tipuri de distorsiuni: a) de percepție - unii subiecți ajung să perceapă lucrurile în modul în care sunt enunțate de grup; b) de judecată - unii subiecți continuă să perceapă lucrurile diferit, dar consideră că nu se poate ca o majoritate să greșească; c) de acțiune - unii subiecți nu își modifică nici percepția nici judecata, însă temându-se de consecințe (de exemplu, crearea unei imagini negative) se conformează și se declară de acord cu grupul. „Este imposibil de a disocia calitatea și tipul presiunilor de grup care acționează asupra individului de condițiile situaționale. Structura situațiilor determină direcția și intensitatea forțelor grupului. De aceea cercetările noastre s-au centrat pe relația individului cu grupul, în fața unui fapt elementar și simplu. Nu este niciun dubiu în privința faptului că rezultatele obținute sunt funcție directă de contradicția dintre poziția majorității și relațiile observate. Aceste considerații generale stabilesc în mod clar necesitatea de a varia condițiile stimul, pentru a observa efectele asupra forțelor grupului. În această idee am crescut sau diminuat divergența dintre percepție și poziția majorității. Putem rezuma direcția rezultatelor obținute astfel: procentajul de independență crește atunci când majoritatea se îndepărtează de rezultatul exact. Cu toate că independența crește pe măsură ce contradicția se mărește, există o categorie de indivizi care continuă să se conformeze chiar și în condiții extreme. Am variat în mod sistematic claritatea structurală a sarcinii, folosind judecăți asupra unui stimul absent. În acord cu alte cercetări, am găsit că efectul majorității crește pe măsură ce situația devine mai ambiguă, iar subiecții sunt mai puțin jenați și trăiesc conflictul mai puțin intens. Este semnificativ de notat că majoritatea are efectele cele mai pronunțate când acționează în mod stresant”. (v. Asch, Solomon. Influența interpersonală. Efectele persuasiunii grupului asupra modificării și distorsiunii judecăților. În Perez, Antonio Juan și Boncu, Ștefan, Influența socială, Texte alese, 1996, pp. 100-111) Când subiecții făceau comparația independent, răspunsurile corecte erau în proporție de aproape 100%. Când au fost introduși în grup, opiniile participantului real (ceilalți erau complici ai experimentatorului) s-au schimbat radical: din cei 123 de participanți la studiul lui Asch 75% au dat măcar un răspuns greșit ca - 37 - urmare a influenței opiniei grupului. 50% dintre subiecți au cedat opiniei greșite a grupului în cel puțin jumătate din încercări. În medie, în 32% din situații, participantul real s-a conformat deciziei - greșite - a grupului. Remarcabil este faptul că 25 la sută dintre participanți nu s-au conformat opiniei greșite a grupului. Factorii care afectează nivelul de conformitate sunt: 1. mărimea grupului. Atunci când pe lângă participantul real mai sunt unul sau doi participanți, cel testat dă de regulă răspunsuri corecte. Atunci când grupul conține de 3 ori mai mulți membri, subiectul testat - cel mai probabil - se va conforma opiniei grupului; 2. unanimitatea. Tendința de a adopta opinia grupului este accentuată dacă toți cei din grup au aceeași opinie - chiar greșită. Când unul diferă în opinie, nivelul conformismului subiectului real scade semnificativ; 3. vârsta. Adolescenții (între 12 și 16 ani) sunt mult mai susceptibili de a se conforma opiniei grupului. Mecanismele fundamentale ce duc la conformitatea de grup par a fi: - nevoile informaționale: avem nevoie de multe ori de ideile, perspectivele altora pentru a ne orienta mai bine în lume; - nevoile normative: probabilitatea de a fi acceptați de ceilalți este mai mare dacă suntem de acord cu ei, decât dacă ne opunem vederii lor. ”Noi nu controlăm total ceea ce percepem. „Hainele cele noi ale împăratului” vor exista în mintea celui care „le vede” atât timp cât toată lumea pretinde că le vede. Dacă este atât de ușor pentru un grup să deformeze judecata unui individ chiar în locul în care ea se formează, în creier, atunci fiecare trebuie să fie supervigilent. Pentru a fi descoperit și apărat un „adevăr” care să existe dincolo de orice conformism e nevoie de judecata unui individ cu un curaj mai puternic decât teama de a fi respins: Galilei, Luther, Darwin, Freud, Einstein sau Martin Luther King. Descoperirile sau opțiunile lor s-au realizat, în epocă, împotriva curentului majoritar. Astăzi, chiar fără a încerca să schimbăm lumea, avem nevoie de același curaj și de aceeași integritate pentru a trăi o viață în adevăr. Altfel nu putem să evităm modelele impuse de societate sau relațiile superficiale care abundă în jurul nostru.” (idem., pp. 100-101) De consultat: Asch, Solomon E. „Influența interpersonală. Efectele persuasiunii grupului asupra modificării și distorsiunii judecăților”, în Perez, Antonio Huan și Boncu, Ștefan -Influența socială. Texte alese, 1996, pp 100-101. Asch, Solomon E. (1961). The Metaphor: A Psychological Inquiry. În Henle, Mary (ed.). Documents of Gestalt Psychology. University of California Press, pp. 324- 333. http://books.google.ro/books?id=SOk8TFBYWHIC&pg=PA324&dq=Asch,+Solomon+E. Lucrări: Asch, Solomon E. (1951). Effects of Group Pressure upon the Modification and Distortion of Judgment. În Guetzkow, H. (ed.) Groups, Leadership and Men. Pittsburgh, PA: Carnegie Press, pp. 177-190. Asch, Solomon E. (1951). Opinions and Social Pressure. Scientific American, 193, pp. 31-35. - 38 - Asch, Solomon E. (1956). Studies of Independence and Conformity: A Minority of One Against a Unanimous Majority. Psychological Monographs, 70, Whole, no. 416, pp.1-70. http://en.wikipedia.org/wiki/Asch_conformity_experiments eng. www.age-of-the-sage.org/psychology/social/asch_conformity.html AXELROD, ROBERT (n.1943). Politolog american. Masterat în matematică obținut la Universitatea din Chicago (1964). Doctor în științe politice la Yale University (1969). Profesor de științe politice și politici publice la University of Michigan. Membru al Academiei Naționale de Științe (SUA). Premiul Newcomb Cleveland al Asociației Americane pentru Progres Științific. Premiul Academiei Naționale pentru Științe. Președinte al Asociației Americane de Științe Politice (20062007). A ținut cursuri și consultații despre promovarea cooperării pentru Națiunile Unite, Banca Mondială, Departamentul American de Apărare și diferite organizații din domeniul sănătății, comerțului și educației. A aplicat teoriile jocului și complexității la studiul cooperării și competiției. ”Axelrod se folosește de cazul «dilemei prizonierului» pentru a analiza condițiile în care, în absența unei autorități centrale, indivizii care-și urmăresc propriul interes vor elabora norme de cooperare. Dilema prizonierului implică o situație în care doi jucători fac o alegere din două posibile: cooperarea (c) sau non-cooperarea (n). Modelul de recompensă este alcătuit în așa fel încât dacă ambii jucători optează pentru c, amândoi primesc o recompensă medie. Dacă ambii aleg n, primesc o recompensă mică, dacă un jucător selectează c, iar celălalt selectează n, ultimul, fraierul, nu primește nicio recompensă, în timp ce primul (profitorul) primește o recompensă importantă. Jucătorii nu au voie să-și transmită nicio informație în afară de opțiunile pe care le fac, iar jocul se desfășoară în mai multe etape. Fiecare jucător este provocat să găsească stimulente și să încurajeze formarea normelor necesare pentru a-l determina pe partener să coopereze. Cu toate acestea, informațiile fiecărui jucător sunt limitate și orice structură normativă trebuie modelată pe măsură ce se dezvoltă. În cadrul unui proiect nou, Axelrod (1984) a invitat alți teoreticieni ai jocului din mai multe discipline să participe la o competiție computerizată pentru alegerea celei mai bune strategii de joc, fiecare propunând un program a cărui regulă de bază este de a face la fiecare mișcare alegerea cooperantă sau necooperantă. Un astfel de program oferă o descriere procesuală completă a șirului de decizii luate în timpul întrecerii. Din 14 strategii propuse, cea mai reușită a fost regula decizională „dinte pentru dinte”, o strategie care începe cu alegerea - 39 - cooperantă, după care selectează alegerea făcută de celălalt jucător la mișcarea precedentă. Această strategie simplă a oferit cea mai bună răsplată jucătorului care a adoptat-o în cadrul unei serii extinse de condiții simulate. Axelrod (1984) îi expune pe scurt calitățile: ”Rețeta succesului constant de care se bucură dinte pentru dinte constă în combinația sa de amabilitate, represalii, iertare și explicație. Amabilitatea [care nu generează niciodată lipsă de cooperare] îl ferește pe jucător de necazuri de care nu are nevoie. Represaliile descurajează cealaltă tabără să insiste când se încearcă eliminarea adversarului. Iertarea ajută la restabilirea cooperării reciproce, iar explicația îl face inteligibil pentru celălalt jucător, reușindu-se astfel obținerea unui cooperări pe termen lung” (Axelrod, Robert, 1984, p. 54). Deși s-ar putea susține că dilema prizonierului este «doar un joc», ea simbolizează o dilemă importantă, ce apare în multe situații din viața reală, de la curtea școlii la diplomația internațională”. (Scott, Richard W., Instituții și organizații, 2004, pp. 135-136) Turneul lui Axelrod: punctajul diferitelor mutări Jucătorul A Cooperează Trădează Cooperează Jucătorul B perdantului Destul de bine RECOMPENSA cooperării reciproce 3 puncte Foarte rău RĂSPLATA FRAIERULUI 0 puncte Foarte bine TENTATIVA de trădare 5 puncte Destul de rău PEDEAPSA pentru trădare reciprocă 1 punct De ce este strategia dinte pentru dinte [Tit for Tat strategies] cea mai bună? În primul rând, e de părere Axelrod, pentru că este o strategie prietenoasă, amicală [nice strategy], care oferă întotdeauna cooperarea. Chiar dacă este amabilă, această strategie obține rezultate mult mai bune decât strategiile rele, ostile [mean strategies], care încep totdeauna prin a fi egoiste. Acest fapt nu este valabil numai pentru strategia dinte pentru dinte; toate strategiile amicale au obținut, în ansamblu, rezultate mai bune decât strategiile ostile. Generalizând și aplicând rezultatele analizelor sale în domeniul biologiei evoluționiste, Axelrod a ajuns la concluzia că viețuitoarele înclinate să coopereze cu semenii lor au șanse mai mari în cadrul selecției naturale decât cele egoiste. Iată descoperirile cheie ale lui Axelrod: 1) urmărindu-și propriul avantaj, strategia dinte pentru dinte le ajută pe toate celelalte strategii amabile să fie la rândul lor în avantaj. Cu alte cuvinte, numărul de puncte acumulate de dinte pentru dinte și de celelalte strategii amabile cu care joacă este maxim, pentru că toate aceste strategii încep prin a propune cooperarea și continuă să coopereze până la sfârșitul jocului. În general, strategiile amicale se sprijină reciproc; - 40 - 2) în total contrast cu strategiile amicale, strategiile ostile își anulează reciproc șansele de succes atunci când joacă una împotriva celorlalte. Toate jocurile dintre strategii conflictuali se sfârșesc cu rezultate foarte slabe; 3) atunci când se întrec strategiile amicale contra celor ostile, strategiile amicale se descurcă bine întrucât ripostează de la prima acțiune ostilă a adversarului. Din perspectiva analizei acestor jocuri strategice, rezultă că egoismul îngust trebuie evitat atât în afaceri, cât și în procesele de evoluție, deoarece, aplicat consecvent, se dovedește o strategie autodistructivă pentru toți competitorii. Însă respingerea clară a egoismului nu echivalează cu afirmarea deplină a altruismului, pe care cei mai mulți oameni îl asociază cu moralitatea. Strategia dinte pentru dinte dă rezultate bune pentru că este o strategie „amabilă—, oricând gata să coopereze; dar „amabilitatea— nu înseamnă slăbiciune: dinte pentru dinte este pregătită să riposteze ori de câte ori adversarul încearcă să fie agresiv. Prin urmare, ce ar trebui să facă un om de afaceri dacă vrea să acționeze rațional? Respingând egoismul feroce și rapace, întrucât este irațional și contraproductiv, Robert Axelrod susține așa-numitul „interes luminat—: fiecărui individ ar trebui să-i pese de ceilalți, deoarece cooperarea și reciprocitatea sunt mult mai profitabile decât un conflict generalizat. Dar, în ultimă instanță, motivația care stă la baza acestei viziuni este un soi de realism pragmatic, preocupat de maximizarea beneficiilor, avantajelor și profiturilor pe care le poate obține individul angrenat în afaceri. Este vorba tot despre un calcul egoist, temperat însă de înțelegerea faptului că, pe termen lung, avantajele proprii pot fi mai mari dacă se realizează un echilibru între competiție și cooperare. În pofida percepției comune a afacerilor doar ca o competiție dură și nemiloasă, o afacere este în esența ei o activitate de cooperare. Tranzacțiile nu ar avea loc în absența unor fructe ale cooperării de pe urma cărora pot să profite, mai mult sau mai puțin, ambele părți. Cooperarea și nu competiția reprezintă cel mai important aspect al afacerilor și, deși competiția rămâne importantă, cadrul cooperării fundamentează numeroase obligații pe care un om de afaceri trebuie să și le asume. Deschiderea față de cooperare nu este o chestiune de bunăvoință altruistă: omul necooperant pierde prin faptul că este un singuratic și chiar dacă uneori reușește să profite de pe urma bunătății altora, el se privează de fructele acțiunii cooperante și se restrânge la puținul pe care-l poate realiza prin eforturile sale nesusținute de către ceilalți. Nimeni nu se îndoiește de faptul că afacerile urmăresc să realizeze un profit, menit să satisfacă un interes personal. Într-o abordare rațională, interesul propriu este mai bine servit de o atitudine cooperantă față de ceilalți decât de un comportament consecvent agresiv. Prin natura lor, afacerile sunt concurențiale, însă competiția economică își are temeiurile în cooperarea dintre acționari, manageri, salariați, consumatori, furnizori și chiar dintre concurenți. Cu alte cuvinte, afacerile bune și sănătoase sunt guvernate de reguli, menite să asigure beneficii pentru toți partenerii. Unele dintre aceste reguli sunt norme juridice, pe care majoritatea oamenilor de afaceri le consideră obligatorii pentru toată lumea. Dar legea nu poate oferi soluții clare și indisputabile în toate situațiile particulare, uneori foarte complexe, care pot surveni în relațiile comerciale. Atunci când legea nu are nimic de spus, moralitatea este singurul ghid pe care ne putem baza pentru a lua cele mai bune decizii. Teoretic - 41 - și practic, oamenii de afaceri trebuie să respecte anumite norme morale. Care sunt cele mai solide, cele mai drepte și cele mai eficiente reguli morale de care e bine să țină seama un om de afaceri plin de succes? Robert Axelrod demonstrează că strategia dinte pentru dinte (deschidere necondiționată și apoi reacție adaptată) este cea mai eficientă strategie posibilă pe termen lung. De consultat: Axelrod, Robert (1984). The Complexity of Cooperation: Agent-Based Models of Competition and Collaboration. New Jersey: Princeton University Press. http://books.google.com/books?id=J0dgRGMdjmQC&pg=PR14&lpg=PR14&dq=Axelrod, +Robert+(1984) Lucrări: Axelrod, Robert (1984). The Evolution of Cooperation. New York: Basic Books. Axelrod, Robert (1997). The Complexity of Cooperation: Agent-Based Models of Competition and Collaboration. New Jersey: Princeton University Press. www-personal.umich.edu/~axe/ polisci.lsa.umich.edu/faculty/raxelrod.html BAKKE, WIGHT EDWARD. (1903-1971). Sociolog și economist american. Licență în filosofie la Northwestern University (1926), continuă studiile în științele sociale la Yale Divinity School (1926-1929). Doctor în sociologie (1932). A predat sociologia (1932-1934) și economia (19341938). Profesor la Centrul de Management și Studiul Muncii de la Yale University. Director al Institutului pentru Relații Umane de la Yale University. Bakke este cunoscut, mai ales, prin cercetările sale de mare amploare din timpul Marii Depresiuni și publicate în anul 1940, în două volume: The Unemployed Worker și Citizens without Work: A Study of Effects on Enployement upon Workers Social Relations and Practices. El a explorat impactul psihologic, social, cultural și economic al șomajului la bărbații din New Haven, Connecticut. În studiul lui a îmbinat observarea etnografică, interviul și analiza de caz, arătând care sunt modalitățile prin care oamenii împărtășesc valorile culturale și cum este afectată stima de sine a unui om fără un loc de muncă (frustrare, pierderea demnității, frică, disperare, depresie). Bakke a descris ingeniozitatea cu care familiile ”ajustează” efectele negative ale șomajului (apelul la economii, la credit, tăierea cheltuielilor, utilizarea câștigurilor - 42 - soțiilor și copiilor înainte de a apela la asistența publică sau la ajutorul de șomaj). Acest proces de decădere este un semn clar că șomerii au tendința de a da vina pe ei înșiși pentru situațiile în care sunt puși, față de care au un control scăzut. ”Șomerul se simte ca un om căruia i-a fost jefuit stilul de viață, autoritatea ca susținător al familiei, viitorul, locul în societate, respectul de sine”. Pe de altă parte, Bakke a observat că toate aceste pierderi nu au fost în întregime un lucru rău, căci au produs o democratizare subtilă a vieții de familie: soțiile au căpătat o mai mare autonomie. Studiul a arătat clar că redresarea psihologică și economică nu se poate realiza fără întoarcerea oamenilor la lucru. ”Șomajul în masă este un atentat la democrație”, iar ideea complicității lucrătorului cu această stare, dornic să trăiască din ajutorul de șomaj fără să muncească este o idee falsă. De aceea, Bakke a militat pentru conștientizarea rolului guvernului de furnizor de locuri de muncă și de securitate economică pentru cetățenii lui. În cea de-a doua lucrare a abordat problema integrării oamenilor în organizații. Potrivit lui, organizațiile determină în mare măsură individul, dar și acesta determină la rândul său organizația. Așteptările organizației și perceperea de către individ a acestora influențează ambii factori, producându-se un tip de relație individ-organizație în care fiecare acceptă o doză de frustrare și eșec. Dar fiecare trebuie să fie activ și să se protejeze pentru a nu antrena consecințe mai ample. Organizațiile și oamenii care le populează sau le folosesc doresc să-și împlinească așteptările printr-un proces de fuziune, în care încearcă să se modeleze reciproc. Forțele de integrare, dar și cele de diferențiere sunt mereu prezente. Din dorința de a reduce ambiguitățile și incertitudinile toate organizațiile au o tendință spre rutină; de aceea pe termen lung toate inhibă creativitatea, ingeniozitatea și imaginația și încremenesc într-o structură care a avut succes la un moment dat. De consultat: Wight E. Bakke (2007). În Pugh, Derek S. și Hickson, David J. Great Writers on Organisations. Ashgate Publishing Company, pp. 117-119. http://books.google.ro/books?id=QHC95CJAnAMC&printsec=frontcover&dq=Pugh,+Dere k+S.+and+Hickson,+David,+J.,+2007,+Great+Writers+on+Organizations... Lucrări: Bakke, Wight E. (1940). The Unemployed Worker și Citizens without Work: A Study of Effects on Enployement upon Workers Social Relations and Practices, 2 vol. New Haven: Yale University Press. Bakke, Wight E. (1953). The Fusion Process, New Haven: Yale Labor and Managemets Center. Bakke, Wight E. (1954). Labor Mobility and Economic Opportunity. M.I.T. Press. www.novelguide.com/.../egd_01_00055.html rmc.library.cornell.edu/ead/.../KCL05960.html - 43 - BARNARD, CHESTER IRVING (18861961). Economist american. A obținut o bursă în științe economice la Harvard și s-a angajat înaintea absolvirii la American Telephone and Telegraph ca statistician, companie în care a lucrat toată viața, ajungând președintele sucursalei New Jersey Bell. În timpul celui de-al Doilea Război Mondial a lucrat ca asistent special al ministrului de finanțe și a fost coautorul unui raport care a stat la baza politicii nucleare americane. A fost președintele Fundației Rockefeller (1948-1952) și președintele Fundației Naționale pentru Știință (1952-1954). Chester Barnard consideră că rolul managerului nu este de a maximiza profitul acționarilor, ci de a motiva contribuția fiecărui actor ale cărui resurse sunt importante pentru organizație. Cea mai cunoscută lucrare a lui este Funcția executivului (The Function of the Executive, 1938) și ea reprezintă o antologie a conferințelor pe care le-a ținut după ce a ajuns președinte AT&T. Barnard a subliniat funcțiile directorilor organizației și rolul lor în comunicare. A evidențiat importanța comunicărilor formale și informale pentru succesul organizațional și a susținut că o cooperare între muncitori și supraveghetorii lor era crucială pentru îmbunătățirea productivității. În viziunea lui, cheia pentru cooperare era comunicarea: "Discursul este forma universală de cooperare umană, și poate cea mai complexă". El pornește de la premisa că oamenii trebuie să coopereze, întrucât individul singur are o putere limitată de alegere și acțiune. Aceste limite ale unui individ sunt definite de Barnard ca fiind acele obstacole sau piedici care stau în calea dorinței acestuia de a face ceea ce și-a propus să facă. Iar limitele individului sunt cele determinate pe de o parte, de situația în care acționează (factorii fizici ai mediului cu care se confruntă) și, pe de altă parte de capacitățile sale biologice. Singura cale de a înfrânge aceste limite individuale este în concepția lui Barnard acțiunea socială de cooperare. De exemplu, când doi oameni acționează împreună pentru a realiza un lucru ei își sporesc capacitățile individuale, iar când recunosc aceasta formează în mod deliberat o organizație. O organizație apare deci când sunt întrunite cel puțin două condiții: 1) există persoane capabile să comunice între ele și 2) doresc să contribuie prin acțiune la realizarea unui scop comun. Deci intenția de a contribui prin acțiune la realizarea unui scop comun înseamnă de fapt, acceptarea de către individ a necesității a coordonării și cooperării prin renunțarea la conducerea personală. De aceea, responsabilitatea unui manager este: 1. de a crea și menține un cod moral pentru organizație; 2. de a stabili sisteme de comunicare formală și informală și 3. de a asigura asentimentul oamenilor pentru cooperare. Pentru aceasta managerul poate folosi stimulentele pozitive și negative pe care i le oferă funcția, dar poate și ”să schimbe mentalitatea sau atitudinile ori motivele pentru ca stimulentele existente să poată deveni efective... În plus sunt necesare și anumite grade de persuasiune pentru a asigura și menține contribuțiile care sunt cerute de către organizație”. - 44 - Toate organizațiile au o latură informală, care scapă reglementărilor formale. Latura informală cuprinde totalitatea interacțiunilor dintre indivizii care urmăresc un scop ce nu e reglementat legal. Dar toate acțiunile indivizilor și ale organizației sunt direct sau indirect corelate și interdependente. De aceea, un manager trebuie să asigure sisteme de comunicare care să permită organizațiilor să-și desfășoare activitățile cât mai ușor și fiecărei persoane să se dedice realizării obiectivelor organizației. Obligația managerului este de a cultiva valorile și de a veghea la atingerea scopurilor instituției. ”Caracteristica distinctivă a responsabilității managerului constă în faptul că aceasta presupune nu doar conformarea față de un cod moral complex, ci și crearea unor coduri morale pentru ceilalți”. De consultat: Barnard, Chester [1938] (1968). The Function of the Executive. Harvard University Press. http://books.google.com/books?id=W9BsFQf834wC&printsec=frontcover&dq=Barnard, +Chester+(1968). Lucrări: Barnard, Chester (1938). The Function of the Executive. Harvard University Press. Barnard, Chester (1939). Dilemmas of Leadership in the Democratic Process. Princeton University Press. Barnard, Chester (1948). Organization and Management. Harvard University Press. Barnard, Chester (1958). Elementary Conditions of Business Morals. În California Management Rewiew, vol. 1, no.1, pp. 1-13. http://en.wikipedia.org/wiki/Chester_Barnard BARNES, JOHN ARUNDEL (1918- 2010). Sociolog britanic. Master și doctor în sociologie (Oxford, Marea Britanie). Profesor de sociologie la University of Cambridge. A scris despre politica din Zambia colonială, despre organizarea socială în Arnhemland și ținutul muntos al Noii Guinee. De asemenea, a analizat rețelele sociale, eticile profesionale, comunitățile de pescari din vestul la Cambridge. În ultima jumătate a secolului al XX-lea au fost adoptate numeroase coduri etice, cu scopul de a defini și promova practici acceptabile din punct de vedere moral (cf. Barnes, 1980, pp. 159-164). Codurile pot interzice sau încuraja proceduri specifice anumitor profesii, însă rareori includ o limită decisivă în privința minciunii. De exemplu, o carte pe tema eticii profesionale a lucrătorilor pune minciuna într-o lumină favorabilă spunând că „regulile împotriva acțiunilor - 45 - principale care dăunează condițiilor de trai (viața, sănătatea, hrana, adăpostul, echilibrul mintal) sunt puse întotdeauna înaintea regulilor care interzic minciuna sau înșelătoria (ori violarea codurilor unei agenții)”. (Reamer, 1982, p.101) Proiecția minciunii și toleranța față de aceasta își găsesc manifestarea plenară în organizații. Oamenii învață să mintă în interesul instituțiilor încă de la angajare. Aceleași opinii sunt exprimate într-un context mai larg al eticii profesionale de către Goldman (1980, p.71) care susține că: „Oamenii trebuie într-adevăr mințiți din când în când, înșelați sau induși în eroare de acțiuni politice, însă numai atunci când se află în joc interese fundamentale” (Bok, 1980) notează că atunci când profesioniștii acționează ca membri ai unor colectivități, ei se aventurează mai ușor în afirmații mincinoase decât atunci când sunt pe cont propriu. Autoarea citată folosește expresia deformation professionelle, pentru a eticheta ceea ce de obicei se întâmplă „când profesioniștii dezbat între ei practici de înșelare”. Un „devotament strict față de veridicitate”, care își are locul în cadrul afacerilor de zi cu zi, va fi slăbit pentru a favoriza condițiile speciale impuse de o anumită profesie, incluzând, de exemplu, protejarea intereselor clientului și progresul științei. Acest gen de înșelătorie, spune Bok, este deghizat în eufemisme precum „dublă contabilitate”. Guvernele și trusturile mai mari, mai puțin universitățile și organizațiile profesionale, ne oferă cele mai precise aproximări ale tipului ideal de birocrație; conform lui Weber, distanța dintre limbajul tehnic și discursul obișnuit este mai mare și are mai multe șanse să inducă în eroare [...]. Proaspeții recruți ai birocrației își aduc cu ei propriile coduri etice; acestea pot intra în contradicție cu sarcinile atribuite de obicei nou-veniților de către superiorii lor. Phillips (1991) oferă dovezi, majoritatea obținute de la furnizori anonimi, asupra conflictului moral pe care l-au suferit anumiți membri ai serviciului public britanic datorită opoziției între dorința lor personală de a spune adevărul și obligația profesională de a inventa afirmații false pentru politicienii care îi angajaseră, sau, după cum spune și autoarea, obligația de a denatura anumite evenimente în favoarea politicii guvernamentale [.]. Această presiune este resimțită mai intens de către noii membri ai birocrației decât de aceia ajunși în vârful piramidei. Proaspeții membri care se plâng de acest lucru pot fi transferați într-o altă ramură a serviciului public, unde există mai puține șanse de a apărea contradicții între îndatoririle lor oficiale și propria conștiință, însă în același timp există și mai puține probabilități de avansare. Aceia care reușesc să fie avansați sunt oameni „care pot combina abilitatea cu robustețea conștiinței”. Această robustețe este foarte bine descrisă în comentariul făcut de către un birocrat britanic ieșit la pensie: „Economia de adevăr este esența oricărui răspuns ce trebuie dat în parlament”. De curând, quakerii din Marea Britanie au inițiat o anchetă asupra standardelor de integritate ale serviciului public, în urma demisiei unuia dintre membrii acestei confesiuni, care fusese promovat recent într-un post de rang inferior din aparatul executiv și care nu a reușit să înghită ceea ce el a considerat a fi o viață mincinoasă. - 46 - Înșelătoria și manipularea într-o birocrație poate lua forma minciunilor spuse angajaților în privința proiectelor de avansare și a reducerii locurilor de muncă. Drept urmare, asistăm la paradoxul că, atunci când scandalurile birocrației ies la lumină, descoperim deseori că mulți dintre autorii lor sunt cetățeni cinstiți, stâlpi ai societății. Într-adevăr, tocmai pentru că persoane importante ajung să se implice în asemenea înșelătorii, situațiile sunt considerate scandaluri și se bucură de o largă publicitate. Atunci când suntem indignați de aceste scandaluri, ar trebui să ne amintim că înșelătoria, în special minciuna care are scopul de a proteja confidențialitatea informației, este o trăsătură acceptată a activității birocratice. Asemenea guvernului sau membrilor poliției, birocraților li se cere să fie cinstiți și mincinoși în același timp”. (Barnes, John A., Sociologia minciunii, 1998, pp. 172-175) De consultat: Barnes, John A. (1990). Models and Interpretations: Selected Essays. Cambridge: Cambridge University Press. http://books.google.com/books?id=kvpNh9- MxxAC&printsec=frontcover&dq=Barnes,+John,+A.+(1990).+Models Lucrări: Barnes, John A. (1990). Models and Interpretations: Selected Essays. Cambridge: Cambridge University Press. Barnes, John A. [1990] (1998). Sociologia minciunii. Iași: Institutul European (trad. din lb. engleză de Cristina Vrăjitoru) (disponinbil la www.assa.edu.au). BARTLETT, CHRISTOPHER A. Economist american. Pregătire universitară în domeniul economic la Universitatea din Queensland (Australia, 1964). Master și doctor în administrarea afacerilor la Harvard Business School (1971 și respectiv 1979). Profesor de Business Administration la Harvard Business School. Domenii de cercetare: organizații și management multinațional, implicațiile managementului asupra dezvoltării resurselor umane și a capitalului intelectual, privite ca obiective strategice. Membru al Academiei de Management și al Academiei de Afaceri Internaționale. Manager consultant la numeroase mari corporații. Este autor, împreună cu Sumantra Ghoshal, al lucrării Management fără frontiere ( Managing Across Border. The Transnational Solution, 1989), care a fost listată de către Financial Times, printre cele mai influente 50 de lucrări de - 47 - management și care a fost tradusă în nouă limbi de circulație internațională. Ei au identificat patru tipuri de întreprinderi internaționale: Firma multinațională Firma globală Firma internațională Firma transnațională Punctele forte Capacitate sporită de reacție la nivel local Eficiența globală și avantajele de cost Transferul de cunoștințe și competențe în zone mai puțin avansate Capacitate de reacție la nivel local+eficiență globală+capacitate de transfer know-how Structura Este o federație descentralizată de firme locale, legate între ele printr-o rețea de persoane de control (plecate de la firma din țara de origine pentru a ocupa posturi importante în străinătate). Realizează produse standardizate, în special în țara de origine, în timp ce unitățile din străinătate sunt folosite ca sisteme de distribuție pentru a valorifica ocaziile oferite de piața globală. Este o federație coordonată de firme locale, controlate de sisteme sofisticate de management și de o conducere corporatistă. Compania-mamă oferă doar know-how-ul superior. Este o rețea de unități specializate sau diferențiate, care acordă atenție administrării legăturilor integratoare dintre firmele locale, precum și dintre acestea și centru. Filiala devine o unitate distinctă. Producția și dezvoltarea se desfășoară acolo unde există condiții propice. Exemple Unilever, Philips, ITT Ford, Exxon, Toyota IBM, Ericsson Coca Cola, Procter&Gamble Mediul afacerilor globale se schimbă și soluțiile din trecut nu mai sunt valabile. Autorii subliniază dificultățile expansiunii prin achiziții și nivelul periculos de ridicat al diversificării firmelor care au achiziționat la întâmplare companii în încercarea lor de a se extinde. De asemenea, ei consideră învechită presupusa independență a diferitelor afaceri, tehnologii și piețe geografice, care este foarte importantă pentru modul în care sunt concepute majoritatea corporațiilor structurate pe divizii. O asemenea independență este contrară imperativului primordial: integrarea și crearea unui "sistem coerent de furnizare a valorii”. Noile strategii sunt sofisticate și multidimensionale. "Adevărata problemă o constituie managerii înșiși. Aceștia se conduc după un model din trecut. Adevărata provocare constă în formarea și păstrarea unor manageri capabili să funcționeze în noul tip de organizație transnațională". Unul din fenomenele studiate de Bartlett și Ghoshal în lucrarea Corporația individualizată (The Individualized Corporation: A Fundamentally, New Approach in Management, 1997) este iluzia succesului care înconjoară unele organizații cu o aură strălucitoare. "A te mulțumi cu rezultate sub limita posibilităților este o problemă cu mult mai mare decât o criză", spuneau ei, dând ca exemplu compania Westinghouse, cândva un gigant industrial, care a ajuns să-și vândă ultimele afaceri - 48 - în 1997, transformându-se în CBS Corp. ”Timp de peste 20 ani, trei generații de conducători au răspuns de masivul declin al unei corporații americane de vârf. Cu toate acestea, în 80% din timp s-a crezut că firma merge bine. Directorii erau foarte competenți și devotați. Urcaseră pas cu pas pe treptele ierarhiei și făceau ceea ce trebuia. Totuși s-au făcut răspunzători de un declin masiv”. Explicația dată de cei doi specialiști acestei iluzii a grandorii este aceea că puține companii au capacitatea de a se reînnoi. ”Nu poți reînnoi o companie fără a-i revitaliza pe oameni. Managerii de la vârf au susținut întotdeauna acest lucru. După un deceniu de restructurare și reducere a personalului, ei au ajuns să-l și creadă. Acum, că sunt convinși de acest lucru, ce înseamnă el de fapt?” Autorii afirmă că ”revitalizarea” oamenilor constă, în principiu, în schimbarea lor. Problema este că adulții nu-și modifică atitudinea decât în condițiile unei tragedii personale. Lucrurile care se întâmplă la serviciu au rareori un asemenea efect. Dacă organizațiile vor să-și revitalizeze oamenii, trebuie să schimbe mediul pe care-l creează în jurul lor. ”Atmosfera apăsătoare din majoritatea companiilor mari seamănă cu cea din centrul orașului Calcutta într-o zi de vară. În management raționăm foarte mult. Dar dacă intri într-o fabrică sau într-o unitate, în 15 minute simți atmosfera locului”. Pentru a permite o schimbare și implementarea unei strategii revoluționare trebuie schimbate condițiile, ambianța, mediul, ”mirosul locului”. ”Mirosul poate fi creat și întreținut - uitați-vă la 3M. Până la urmă sarcina managerului este să-i determine pe oamenii obișnuiți să obțină rezultate extraordinare”. Pentru aceasta este nevoie de o combinație paradoxală de sforțare și disciplină, cum e de exemplu la Intel. ”La Intel există o confruntare constructivă. Ți se cere să formulezi înainte un punct de vedere. Reversul medaliei este că, la sfârșitul unei ședințe, se ia o decizie la care trebuie să aderi. Sforțarea și disciplina reprezintă forțele yin și yang ale afacerilor”. Acești factori nu fac din atenția acordată strategiei, structurii și sistemelor un lucru depășit. Afacerile pot fi administrate încă acordându-se atenție strict acestui trio binecuvântat. Ele sunt moștenirea lăsată de inginerul Alfred Sloan de la General Motors. ”Sloan a creat o nouă doctrină a managementului. Doctrina lui Sloan este minunată, dar necazul este că ajunge inevitabil să creeze condițiile existente în centrul Calcuttei în plină vară”. Calea de a scăpa de smog este dată de scopul urmărit (”compania este și o instituție socială”), de proces (—organizația ca ansamblu de roluri și relații”) și de oameni (”a-i ajuta pe indivizi să atingă potențialul maxim”) (Crainer, Stuart și Dearlove, Des, Guru in Business, 2008, pp. 95-99) De consultat: Bartlett, Christopher A. și Ghoshal, Sumantra (2002). Managing Across Borders:The Transnational Solution. Harvard Business Press. http://books.google.com/books?id=rRQnEbhHm8MC&dq=Bartlett,+Christopher+and+Ghosh al,+Sumantra+(2002). - 49 - Lucrări: Bartlett, Christopher A. și Ghoshal, Sumantra (1989). Managing Across Borders:The Transnational Solution. Harvard Business Press. Bartlett, Christopher A. și Ghoshal, Sumantra (1997). The Individualized Corporation: A Fundamentally. New Approach in Management. New York: Harper Collins Publishers. Bartlett, Christopher A., Ghoshal, Sumantra și Beamish, Paul W. (2003). Transnational Management: Text, Cases and Reading in Cross Border Management (4th ed.) Burr Ridge,III: Irwin/McGraw-Hill. Quelch, John A. și Bartlett, Christopher A. (2006). Global Marketing Management (ed. 5-a). Ohio: Southwestern Publishing Company. dor.hbs.edu/fi_redirect.jhtml?facInfo=bio...cbartlett en.wikipedia.org/wiki/Sumantra_Ghoshal BEAUD, MICHEL (n. 1935). Economist francez. Studii superioare de economie, drept și științe politice (1953-1958). Doctor în științe economice (1964). Titlul tezei: Creșterea economică a Germaniei de Vest. Agregat în științe economice (1966), conferențiar universitar la Lille (1967-1968), apoi la Centrul Universitar Experimental de la Vincennes (1969-1970). Profesor de economie la Universitatea Paris VIII, apoi la Saint Denis (1971-1990). În anul 1983 el creează împreună cu alți colegi G.E.M.D.V. (Grupul de interes științific pentru studiul mondializării și dezvoltării). „G.E.M.D.V. are ca obiectiv crearea unei sinergii între elaborarea tezelor de doctorat, centrele și echipele de cercetare și alte echipe privind analiza mondializării; studierea dezvoltării în lume; concepțiile, realitățile și politicile economice». Președintele acestui grup de cercetare (1983-1990). Profesor la Universitatea Paris T (1990-1998). Conduce Comisia privind riscurile globale ale schimbărilor climatice (1989-1993). Profesor emeritus la Universitatea Paris VII. La scară mondială se conturează trecerea într-o nouă etapă: o dovedesc dezbaterile asupra dezindustrializării și emergenței unei „societăți postindustriale”, „neoindustriale” sau chiar „hiperindustriale” ori a unei economii a serviciilor, invizibilă, imaterială, a informației sau a cunoașterii. P. Drucker merge până la a vedea în transformările curente, sfârșitul capitalis-mului: cunoașterea este pe cale de a se substitui capitalului, iar capitalismul o nouă realitate socio-economică. În ceea ce ne privește, considerăm, contrar acestei ultime teze, că astăzi capitalismul este mai puternic și mai vivace ca oricând; ceea ce se inaugurează este o nouă epocă a capitalismului, caracterizată prin mobilizarea crescândă a tehnoștiinței - de către firme - în vederea inovării, a creării de noi produse și procedee, ca și prin lupta permanentă, într-o acerbă competiție, pentru recrearea situațiilor monopoliste. - 50 - Pentru Beaud, capitalismul nu poate fi redus doar la dimensiunea economică; trebuie să ținem seama și de dimensiunile sociale, ideologice, politice și etice. ”Cum am putea nega fascinanta creativitate a acestui sistem care, în doar câteva secole, a făcut saltul de la meseriile mecanice puse în mișcare de apa curentă sau de motorul cu aburi la roboții industriali, la telematică sau la biotehnologii, de la imprimerie la Internet, de la descoperirea Americii la explorarea spațiului cosmic? El a generat fenomene cum ar fi industrializarea, salarizarea, șomajul, precaritatea, dezvoltarea orașelor, cuceririle coloniale, crizele, războaiele, procesul de decolonizare, mondializarea și multe alte procese majore”. Din acest moment, dincolo de trecerea de la industrie la sectorul serviciilor, fenomenul esențial în curs de desfășurare este dublul proces de recul relativ al capitalismului industrial - caracterizat prin investirea masivă în echipamente materiale și prin recurgerea la scară largă la energie - la un capitalism «postindustrial» - mobilizând în permanență progresele și potențialitățile științei și tehnologiei și orientând cercetarea și dezvoltarea în vederea inventării necesităților și consumurilor de mâine; pe scurt un capitalism tehnoștiințific. Înțelegerea schimbărilor actuale în termenii unei a treia revoluții industriale, ai unei noi revoluții științifice și tehnice sau a intrării într-o nouă eră tehnologică ar limpezi aspectele unui proces a cărui esență, în optica noastră, rezidă în apropierea tehnoștiinței de către marile firme capitaliste și mobilizarea ei în scopuri specifice acestora. Într-adevăr, pretutindeni - de la agricultură până la transporturi, de la industrii până la diferitele activități terțiare (sănătate, cultură, informare, destindere, administrații etc.) - sub impulsul principal al puternicelor grupuri capitaliste, sunt mobilizate noi cunoștințe științifice și tehnice (privind materia, energia, viața, electromagnetismul, stocarea și transmiterea informațiilor); sunt puse în practică mari sisteme tehnoștiințifice, concepute și inițiate de echipe în cadrul cărora fiecare stăpânește o anumită latură a tehnoștiinței; sunt astfel create și dezvoltate noi piețe și noi mărfuri - produse, echipamente, servicii - reconcepute prin noi cunoștințe tehnice de natură științifică. Aceasta conduce la o nouă și profundă transformare a modurilor de viață și de funcționare a societății, printr-o dinamică dominată de urmărirea profitului menit să asigure reproducerea lărgită a capitalului și influențată mai mult ca oricând de logici sociale ce fac trimitere în permanență la viitor. În centrul acestui capitalism tehnoștiințific se află o nouă marfă: nu mai e vorba de un produs material utilizat în mod cu totul autonom, nici de un simplu serviciu, ci de o marfă complexă: produse materiale și servicii (programe informatice, abonamente la diferite rețele, contracte conexe diverse etc.) - care se pot procura separat, dar care nu au valoare unele față de altele, legate fiind printr-o combinație de tehnologii, pe care le stăpânesc și le înnoiesc neîncetat un număr restrâns de întreprinderi - sunt inserate în rețele sau sisteme ce le impun logicile și normele lor” (Beaud, Michel, Istoria capitalismului de la 1500 până îm 2000, 2001, pp. 333-334). Lucrări: Beaud, Michel [2000] (2001). Istoria capitalismului de la 1500 până în 2000. Chișinău: Editura Cartier (trad. din l. franceză de Claudiu Constantinescu). Beaud, Michel (2010). Histoire du capitalisme. 1500-2010. Paris: Editions du Seuil. fr.wikipedia.org/wiki/Michel_Beaud - 51 - BELL, DANIEL A. (1919-2011). Sociolog american. A lucrat mai întâi ca jurnalist timp de 20 de ani, după care a obținut doctoratul la Universitatea Columbia în 1960, unde a predat sociologia 10 ani. S-a mutat apoi la Harvard, unde este profesor emeritus. Este director la Fundația Suntory, membru al Academiei Americane de Arte și Științe, premiat de multe universități americane și japoneze. A primit premiul Tocqueville al guvernului francez în 1995 și premiul Parsons al Asociației Americane de Sociologie în 1992. Se descrie ca "un socialist în economie, un liberal în politică și un conservator în cultură". Este cunoscut pentru contribuțiile sale la postindustrialism. Cele mai cunoscute lucrări ale sale sunt Sfârșitul ideologiei (1960), Contradicțiile culturale ale capitalismului (1976) și Venirea societățiipostindustriale (1973). ”Societatea postindustrială este o societate în care elementul predominant nu mai este afacerea ci ceva în care intelectualul este predominant. Majoritatea societății nu va fi, desigur, intelectualii, dar sensul societății, spiritul său, domeniile de conflict, de progres și de angajare vor exista, cu prioritate, în domeniul ocupațiilor intelectuale. Majoritatea instituțiilor societății va fi constituită dintr-un vast dispozitiv de conglomerate de universități, instituții de cercetare și corporații de cercetare” (Bell, 1973, pp.11) El consideră că societatea postindustrială se definește prin trecerea de la producție la servicii, centralitatea industriilor bazate pe științe, creșterea noilor elite tehnice și apariția unui nou principiu de stratificare. Bell a observat că la începutul anilor '60 marxismul nu mai trezea pasiuni intelectualilor americani deoarece devenise irelevant pentru experiențele americane. Inegalitățile sociale și economice care erau criticate de Marx au fost rezolvate prin intermediul structurilor politice și economice. Epuizarea politicilor de stânga și lipsa de relevanță a ideologiei în politica americană au fost consecința unor modificări structurale majore. Cele mai importante modificări au fost deplasarea economiei de piață tradiționale, creșterea sectorului public, sprijinirea cercetărilor științifice de către mediul privat, un accent sporit pe raționalism și eficiență, stimularea democrației participative, creșterea consumului, dezindustrializarea (scăderea numărului oamenilor angajați în fabrici) etc. Informațiile, precum și cei care știu să le creeze, să le asambleze și difuzeze, sunt mai apreciate decât forța de muncă. Informația este costisitoare când este produsă, dar ieftină când este reprodusă. "În viitor telecomunicațiile vor fi decisive pentru sistemele sociale și economice în care oamenii vor trăi și vor lucra". Bell a prezis apariția unei societăți globale condusă de servicii și informații, dominată de oameni de știință și tehnocrați. "Într-o astfel de lume, cea mai mare parte a forței de muncă ar fi cea a gulerelor albe, conflictul de clasă s-ar risipi, iar informațiile și expertiza tehnologică ar deveni mărfuri... Creșterea importanței circulației informațiilor duce la o schimbare calitativă a societății. O înclinație spre planificare înseamnă că există o ordonare sistematică a anarhiei pieței libere pe bază de strategii, planuri și prognoze, aducând un control anterior de neconceput". - 52 - Pentru Daniel Bell tehnologia este baza creșterii productivității, iar aceasta transformă economia și societatea. Forța de muncă ocupată în agricultură va scădea simțitor, iar dezindustrializarea va pune problema relocării lucrătorilor în zona serviciilor. Cunoașterea și informația devin din ce în ce mai mult resurse strategice și de înnoire a societății, așa cum capitalul și munca au constituit resursele strategice ale societății industriale, iar pământul a reprezentat resursa fundamentală a societății agrare. E Evoluția societăților , din perspectiva lui Daniel Bell Caracteristici Societatea agrară Societatea industrială Societatea postindustrială Mod de producție Cultivare Fabricație Servicii Sector economic Primar Agricultură, minerit, pescuit, forestier, petrol și gaz Secundar Producție de bunuri materiale, consum îndelungat sau scurt, industrie grea Terțiar: Transport, servicii civile Sectorul patru: Comerț, finanțe, asigurări bunuri imobiliare Sectorul cinci: Asistență medicală, cercetare științifică, recreație, învățământ, administrație de stat Motorul inovator Energiile naturale (energie eoliană, hidroenergie, energie musculară) Descoperirea de noi surse de energie (petrol, gaz, cărbune și energie nucleară) Informație (procesarea datelor), calculatoare și sisteme de transmitere a informațiilor Mijloace strategice Materie neprelucrată Capital Cunoaștere Tehnologie Artizanat Tehnologie mașinală Tehnologie intelectuală Ocupația de bază Muncitor agricol sau muncitor manual Muncitor semicalificat, tehnician Om de știință, profesiuni tehnice de înaltă calificare Metoda de lucru Bun-simț, a încerca și a învăța din erori, experiență Empirism, experimente Teorii și abstracțiuni, modele, simulări, teoria deciziilor, analiza de sisteme Orizont temporal Orientarea spre trecut Adaptările ad-hoc Orientarea spre viitor, scenarii și planuri de viitor Finalitate Lupta cu natura Lupta cu natura modificată Lupta între persoane Principiul director Tradiționalism Creștere economică Codificarea cunoștințelor teoretice - 53 - În Contradicțiile culturale ale capitalismului (The Cultural Contradictions of Capitalism, 1976), Bell a spus că tensiunile vor persista și în societatea postindustrială între cerințele concurente, bunăstarea socială oferită de stat, egalitatea politică și libertatea de exprimare. Stimularea consumului va duce la o distrugere a ethosului capitalist (așa cum este descris de Max Weber). Cel mai grav se va vedea acest lucru în căderea culturii. Acest lucru va antrena o cădere a discursurilor în spațiul public, o superficialitate a dezbaterilor populare. De consultat: Daniel, Bell (1976). Welcome to the Post-Industrial Society. Physics Today, February, pp.46-49. http://www.google.com/webhp?hl=ro#hl=ro&source=hp&biw=&bih=&q=Daniel+Bell+(19 76).+—Wlecome+to+the+Postindustrial+Society” Bell, Daniel [2006] (2010). China's New Confucianism: Politics and Everyday Life in a Changing Society. Princeton University Press. http://books.google.com/books?id=jYm5HrsKwswC&pg=PR21&lpg=PR21&dq=Bell,+Da niel+[2006]+(2010).China's+New+Confucianism&s Lucrări: Bell, Daniel (1960). The End of Ideology: On the Exhaustion of Political Ideal in the Fifties. New York: Basic Books. Bell, Daniel (1973). The Coming of Post-Industrial Society: A Venture in Social Forecasting. London: Heinemann. Bell, Daniel (1976). The Cultural Contradictions of Capitalism. London: Heinemann. Bell, Daniel [2006] (2010).China's New Confucianism: Politics and Everyday Life in a Changing Society. New Jersey: Princeton University Press. www.en.wikipedia.org/wiki/Daniel_Bell www.answers.com/topic/daniel-bell www.press.princeton.edu/titles/8611.html BENNIS, WARREN (n. 1925). Economist și expert american în management. Autoritate în domeniul dezvoltării organizaționale, al leadershipului și al schimbării. A urmat cursurile Colegiului Antioch și și-a luat doctoratul în științe economice și sociale la MIT; a predat apoi la Sloan School of Management. A fost succesorul psihologului Douglas McGregor ca șef al catedrei de studii organizaționale. A fost administratorul Universității de Stat New York din Buffalo și rector al Universității Cincinnati. Apoi, profesor de administrarea afacerilor la University of Southern California. Este consultant la multe din firmele cuprinse în Fortune 500. Bennis Warren a fost descris ca un mare maestru al leadershipului. A publicat numeroase cărți și articole. - 54 - “Organizațiile din zilele noastre, spunea Bennis într-un interviu, evoluează transformându-se în confederații, rețele, grupuri, echipe mixte, sisteme temporare, grupuri operative ad-hoc, module, matrice - aproape orice în afară de piramide, cu sistemul lor demodat de conducere de la vârf către bază. Noul tip de lider va încuraja părerile contrare, formulate pe o bază sănătoasă, apreciindu-și subordonații suficient de curajoși pentru a le exprima. Aceasta nu marchează sfârșitul leadershipului, ci mai degrabă necesitatea unei forme noi, mult mai subtile și mai indirecte de influență pe care liderii vor trebui să o adopte pentru a fi eficienți. În noua noastră realitate, capitalul intelectual (capacitatea intelectuală, cunoștințele și imaginația) a detronat capitalul financiar de pe poziția sa de componentă vitală a succesului; liderii vor fi nevoiți să-și însușească un set de deprinderi cu desăvârșire noi, care nici nu au fost înțelese, nici nu se predau în școlile noastre de afaceri și, din toate aceste motive, sunt foarte rar transpuse în practică. Bennis a adăugat că viitorul nu are perioadă de garanție. Liderii viitorului vor avea nevoie de acea pasiune care te îndeamnă să înveți fără încetare, de o ureche rafinată și selectivă, care să poată sesiza consecințele morale și etice ale acțiunii lor și de înțelegerea scopului muncii și a organizațiilor umane (Brown, Tom, Crainer, Stuart, Dearlove, Des și Rodriguez, Jorge N., Business Minds, 2002, Financial Times/ Prentice Hall). Bennis a subliniat patru însușiri care vor conduce la succesul noului leadership. Acestea sunt: 1) noul lider înțelege puterea și o folosește în practică; 2) noul lider le amintește în permanență oamenilor ce anume este important; 3) noul lider generează și menține climatul de încredere; 4) între noul lider și subordonații săi există o alianță profundă”. (Kermally, Sultan, Maeștrii managementului resurselor umane, 2009, pp. 113-114) Teoria lui Bennis vine ca o contrapondere la teoria militară a eroului; el susține că talentul de lider nu e ceva rar - liderii se fac, nu se nasc; liderii sunt de regulă oameni obișnuiți, nu persoane fascinante. Calitățile de lider nu au legătură cu controlul, direcția și manipularea ci cu ”capacitatea de a crea o viziune convingătoare, de a o transpune în fapte și de a o susține”. Liderii de succes au creat o viziune în care ceilalți oameni cred și pe care și-o însușesc. Viziunea se transmite printr-o comunicare eficientă, bazată pe folosirea analogiei, metaforei și ilustrației expresive, ca și pe emoție, încredere, optimism și speranță. Încrederea este ”liantul emoțional dintre discipoli și lideri”. Liderii trebuie să dea impresia de consecvență. O altă trăsătură a liderilor este ”deplierea sinelui”. Succesul liderilor nu se întemeiază pe charismă sau organizarea timpului, ci pe perseverență și cunoașterea sinelui, pe asumarea riscurilor, hotărâre și sfidare, dar, mai presus de toate, pe capacitatea de a învăța. ”Persoana care învață privește dincolo de eșec sau de greșeli. Problema cea mai mare a liderilor este, în esență, succesul timpuriu. Acesta nu-ți dă șansa să înveți din adversități și probleme.” În plus, liderii au o ”înțelepciune emoțională”. Ea se caracterizează prin capacitatea de a-i accepta pe oameni așa cum sunt, de a aborda lucrurile exclusive prin prisma prezentului, de a trata pe toată lumea, chiar și pe cei mai apropiați, cu o foarte mare atenție, de a avea încredere în ceilalți chiar dacă acest lucru pare riscant, de a acționa fără a cere tot timpul aprobarea și recunoașterea altora. - 55 - "De regulă, liderul este cel care-i recrutează pe ceilalți, făcându-și viziunea atât de palpabilă și de seducătoare încât aceștia o percep la rândul lor și aderă la ea din tot sufletul. Inevitabil, liderul trebuie să inventeze un stil de conducere care să se potrivească grupului. Modelele standard, mai ales cel bazat pe comandă și control, pur și simplu nu dau rezultate. Șefii de grupuri trebuie să acționeze hotărât, dar niciodată arbitrar. Ei trebuie să ia decizii fără a limita autonomia percepută a celorlalți membri. Realizarea și întreținerea unei atmosfere în care ceilalți să poată lăsa o urmă în univers constituie actul de creație al liderului". (Crainer, Stuart și Dearlove, Des, Guru în business, 2008, pp. 42-45) De consultat: Bennis, Warren și Biderman, Patricia W.(ed.) (2010). Still Surprised: A Memoir of a Life in Leadership. Published by Jossey-Bass. http://books.google.ro/books?id=p5Mu0jt9dMoC&pg=PA253&dq=Bennis,+Warren+and+ Biderman,+Patricia+W.+(2010) Lucrări: Bennis, Warren (1989). On Becoming a Leader. Hutchinson Business Books. Bennis, Warren și Goldsmith, Joan (1997). Learning to Lead. Nicolas Brealey Publishing. Bennis, Warren și Nanus, Burt [1999] (2000). Liderii. Strategii pentru preluarea conducerii. București, Editura Business Tech Internațional (trad. din l. engleză de Lia Decei). Bennis, Warren și Thomas, Robert (2002). Geeks and Geezers: How Era, Values and Defining Moments Shape Leaders. Harvard Busiess School Press. Bennis, Warren și Biderman, Patricia W. (ed.) (2010). Still Surprised: A Memoir of a Life in Leadership. Published by Jossey-Bass. n.wikipedia.org/wiki/Warren_Bennis changingminds.org > Disciplines > Leadership ♦ BERGER, PETER LUDWIG (n. 1929). Sociolog și teolog american de origine austriacă. În Statele Unite a studiat la Wagner College, apoi la New School for Social Research (New York). Doctor în filosofie (1954). Între 1954 și 1956 a predat la Academia Evanghelică din Bad Boll (Germania). Din 1956 până în 1958, Berger a fost profesor la Universitatea din Carolina de Nord, apoi profesor la Seminarul Teologic de la Harvard. A mai predat la New School for Social Research (New York), Rutgers College și la Boston College. Profesor de sociologie și teologie la Universitatea Boston și director al - 56 - Institutului de Studii ale Culturii, Religiei și Afacerilor Externe. Peter L. Berger este cunoscut, mai ales, prin lucrarea publicată împreună cu Thomas Luckmann: Construirea socială a realității (1966). Alături de Luckman, a adus contribuții importante la orientarea instituționalistă din cadrul teoriilor despre organizații. Pentru Peter Berger realitatea este o construcție socială realizată în primul rând cu ajutorul limbajului. Limbajul este ”cel mai important sistem de semnale din societatea umană” pentru că definește și creează interacțiunea socială. —Orice activitate umană este supusă obișnuinței, deprinderii, habitudinii. Orice acțiune care se repetă frecvent se încheagă într-un tipar, o matrice care poate fi apoi reprodusă cu economisire de efort și care, ipso facto, este percepută de cel care o execută ca fiind un tipar. Obișnuința implică de asemenea că acțiunea respectivă va putea fi executată din nou în viitor în același mod și cu aceeași economie de efort. Acest lucru este adevărat atât pentru activitatea socială cât și pentru cea nesocială. Chiar și un individ solitar aflat pe o proverbială insulă pustie își formează anumite tipare prin activități obișnuite. Când se trezește dimineața și-și reia încercarea de a construi o plută din trunchiuri de copaci, el își poate spune: «Din nou la treabă!», pentru a realiza încă o etapă a unei lucrări constând, să zicem, din zece etape. Prin urmare, până și omul singur se află în compania cel puțin a procedeelor sale de lucru. Acțiunile intrate în obișnuință și devenite deprinderi își păstrează pentru individ, desigur, înțelesul lor, deși semnificațiile implicate sunt întipărite ca rutină, în stocul general de cunoștințe, de la sine înțelese pentru el și păstrate la îndemână pentru proiectele sale de viitor. Obișnuința are marele avantaj psihologic că restrânge posibilitățile de alegere. Deși teoretic pot exista o sută de moduri de a construi o plută din trunchiuri, obișnuința le reduce la unul singur. Aceasta eliberează pe individ de povara «tuturor acelor felurite decizii», oferindu-i astfel o destindere psihologică bazată pe structura instinctuală nedirecționată a omului. Obișnuința furnizează activității direcționarea și specializarea care lipsesc din constituția biologică a omului, reducând astfel acumularea tensiunilor care rezultă din eforturile nedirecționate. Și, oferind un mediu stabil în care activitatea umană să se desfășoare cea mai mare parte a timpului doar cu un minimum de deliberări, ea disponibilizează energia pentru decizii care pot deveni necesare în diferite alte ocazii. Altfel spus, fundalul activității de rutină deschide perspective pentru deliberare și inovație. Prin semnificațiile pe care omul le conferă activităților sale, obișnuința face inutilă redefinirea fiecărei situații de fiecare dată, iar și iar. În predefinițiile sale pot fi incluse situații variate. Activitatea care urmează să fie desfășurată în aceste situații poate fi anticipată. Chiar și unor conduite alternative li se pot atribui norme standard [...]. Empiric vorbind, partea cea mai importantă a procesului de habitualizare, de dobândire a obișnuințelor, din activitatea umană coexistă cu instituționalizarea acesteia din urmă. Întrebarea devine atunci: cum au apărut instituțiile? Instituționalizarea apare oricând există o tipizare reciprocă, între cei care - 57 - acționează, a acțiunilor devenite deprinderi. Altfel spus, orice astfel de tipizare este o instituție. Ceea ce trebuie să fie subliniat aici este reciprocitatea dintre tipizările instituționale și tipologia nu numai a acțiunilor, ci și a actorilor, a celor care acționează în instituții. Tipizările acțiunilor intrate în obișnuință, formând instituții, devin întotdeauna bunuri comune. Ele sunt accesibile tuturor membrilor grupului social respectiv, iar instituția tipizează la rândul ei actorii individuali și acțiunile lor individuale. Instituția impune ca acțiunile de tip X să fie îndeplinite de actorii de tipul X. De exemplu, instituția legii prescrie ca decapitarea cuiva să fie hotărâtă în anumite împrejurări și executată într-un anumit mod, de indivizi anumiți (călăi de meserie, să zicem, membri ai unor caste impure sau fecioare sub o anumită vârstă, ori cei sugerați de oracol). Instituțiile mai implică istoricitatea și controlul. Tipizările reciproce ale acțiunilor se fac în cursul unor istorii comune. Ele nu pot fi create instantaneu. Instituțiile au întotdeauna o istorie al cărei produs și sunt. Este imposibil să înțelegi cu adevărat o instituție, fără înțelegerea procesului istoric prin care ea a apărut. Prin însăși existența lor, instituțiile controlează comportarea umană prin realizarea unor tipare prestabilite de conduită, care o canalizează, de preferință, într-o anumită direcție dintre multe altele, teoretic posibile. Este important să subliniem aici că acest caracter de control este inerent instituționalizării ca atare, anterior sau independent de stabilirea oricăror mecanisme specifice de confirmare și de susținere a unei instituții. Aceste mecanisme (ansamblul cărora constituie ceea ce se numește în general sistem de control social) există, desigur, în multe instituții și în toate conglomeratele de instituții denumite societăți. Eficiența lor în procesul de control are, însă, un rol secundar, suplimentar. Așa cum vom vedea mai departe, controlul social principal este inclus în însăși existența instituției [...]. La nivel preteoretic, orice instituție dispune totuși de un corpus de cunoștințe transmise sub formă de „rețete”, adică de cunoștințe care furnizează regulile de comportare adecvate instituțional. O astfel de cunoaștere constituie motorul motivațional al conduitei instituționalizate. Ea definește domeniile de conduită instituționalizate și desemnează situațiile în care se încadrează în ele. Ea definește și construiește rolurile care vor fi îndeplinite în contextul instituțiilor respective, controlează și prezice, ipso facto, orice asemenea conduită. Întrucât această cunoaștere este obiectivată social drept cunoaștere, deci ca un corpus de adevăruri general valabile despre realitate, orice deviere radicală de la ordinea instituțională apare ca o îndepărtare de realitate. O astfel de deviere poate fi calificată ca depravare morală, boală mentală, nebunie sau doar pură ignoranță. Cu toate că astfel de deosebiri nuanțate pot avea consecințe evidente asupra felului în care este tratat deviantul, toate au în comun un statut cognitiv inferior în lumea socială respectivă. În acest fel, lumea socială respectivă devine, tout court, lumea. Ceea ce este considerat drept cunoaștere în societate ajunge să coexiste cu ceea ce poate fi cunoscut, sau, în orice caz, oferă cadrul în care orice nu este cunoscut încă va deveni cunoscut în viitor. Aceasta este cunoașterea dobândită în cursul socializării și care mediază interiorizarea în conștiința individuală a structurilor obiectivate ale lumii sociale. În acest sens, cunoașterea se plasează în centrul dialecticii fundamentale a societății. Ea „programează” canalele prin care exteriorizarea produce o lume obiectivă. Ea obiectivează această lume prin limbaj - 58 - și prin aparatul cognitiv bazat pe limbaj, adică o ordonează în obiecte care urmează să fie percepute ca realitate. Ea este apoi interiorizată din nou în cursul socializării ca adevăr obiectiv valabil. Cunoașterea despre societate este astfel o realizare în ambele sensuri ale acestui cuvânt - în sensul perceperii realității sociale obiectivate și în sensul producerii continue a acestei realități. De exemplu, în cursul diviziunii muncii se dezvoltă un corpus de cunoștințe care se referă la activitatea specifică implicată. Prin baza sa lingvistică, această cunoaștere este deja indispensabilă pentru „programarea" instituțională a acestor activități economice. Va exista, să spunem, un vocabular care precizează diferitele procedee de vânătoare, armele care trebuie folosite, animalele care vor fi vânate etc. Va mai exista și o colecție de rețete care trebuie să fie învățate pentru ca vânătoarea să decurgă eficient. Această cunoaștere servește prin ea însăși ca o forță catalizatoare, de control, un ingredient indispensabil al instituționalizării acestui domeniu al comportării. Pe măsură ce instituția vânătorii se cristalizează și persistă în timp, același corpus de cunoștințe servește ca descriere obiectivă (și, accidental, empiric verificabilă) a sa. Prin această cunoaștere, este obiectivat un întreg segment al lumii sociale. Va apărea o „știință" obiectivă a vânătorii, corespunzătoare realității obiective a economiei vânatului. Nu trebuie să mai spunem că, în acest caz «verificarea empirică» și „știința" nu trebuie înțelese în sensul definit de canoanele științelor moderne, ci mai curând în sensul unei cunoașteri care poate fi confirmată de experiență și care ulterior devine sistematic organizată ca un corpus de cunoștințe. Și în acest caz un corpus de cunoștințe este transmis următoarei generații. El este însușit ca adevăr obiectiv în cursul socializării și este astfel interiorizat ca realitate subiectivă. Această realitate are, la rândul său, puterea să modeleze individul. Ea va produce un tip special de persoană, anume un vânător, ale cărui identitate și biografie ca vânător au sens numai într-un univers constituit din corpusul menționat de cunoștințe, fie ca întreg (o societate formată integral din vânători, să zicem), fie parțial (în propria noastră societate, în care vânătorii se asociază între ei într-un subunivers propriu). Cu alte cuvinte, nicio parte a instituționalizării vânătorii nu poate exista fără cunoașterea specifică care a fost produsă și obiectivată social în legătură cu această activitate. A vâna și a fi vânător implică a exista într-o lume socială definită și controlată de acest corpus de cunoștințe. Mutatis mutandins, același lucru se aplică oricărui domeniu de conduite instituționalizate". (Berger, Peter L. și Luckmann, Thomas, Construirea socială a realității, 1999, pp. 66-68; 80-82) De consultat: Berger, Peter L. (1997). Redeeming Laughter: The Comic Dimension of Human Experience. New York and Berlin: Walter de Gruyter & Company. http://books.google.ro/books?id=3bzB9Qk9emIC&printsec=frontcover&dq=Berger,+Peter+L. Lucrări: Berger, Peter L. și Luckmann, Thomas [1966] (1999). Construirea socială a realității. București: Ed. Univers (trad. din l. engleză de Alexandru Butucelea). en.wikipedia.org/wiki/Peter_L._Berger evans-experientialism.freewebspace.com/berger_luckmann.htm - 59 - BLAKE, ROBERT R. (1918-2004). Psiholog american. Și-a desfășurat activitatea științifică la Departamentul de Psihologie al Universității din Texas at Austin (1950-1960). Pionier în domeniul dinamicii organizaționale. Licență în psihologie la Berea College (1940) și master în psihologie la University of Virginia (1941). Doctor în psihologie la University of Texas at Austin (1947). Profesor de psihologie la aceeași universitate (1947-1964). Președinte al organizației Scientific Methods. Diplomat în Industrial and Organizational Psychology și membru al Asociației Americane de Psihologie. Împreună cu Jane Mouton a elaborat Grila managerială, care le poartă numele (1961). Grila managerială identifică mai multe stiluri de conducere, care sunt evaluate în funcție de două aspecte: grija față de oameni și grija față de producție. —Grila managerială rezultă din combinarea a două componente fundamentale ale comportamentului managerial. Una dintre acestea este preocuparea pentru producție (Concern for production), cealaltă este preocuparea pentru oameni (Concern for people). «Preocuparea pentru» nu presupune angajarea în atingerea unor anumite ținte specifice și nici a rezultatelor în sine, ci înseamnă stilul de management care guvernează acțiunile conducătorului, adică modul în care el se ocupă de producție și de personal. Preocuparea pentru producție nu se aplică doar la produsul fizic de fabricație. Termenul de «producție» poate fi aplicat la planurile de cercetare, la conturile contabile, la volumul de vânzări, la calitatea serviciilor oferite sau la numărul deciziilor strategice luate la nivelul superior. Preocuparea pentru oameni include, de asemenea, interesul pentru prietenie, pentru motivarea personalului în realizarea sarcinilor, pentru respectul de sine al persoanei, pentru plata echitabilă a salariilor etc. Orice abordare managerială adoptată de un conducător conține mai mult sau mai puțin din fiecare din cele două dimensiuni [...]. Plasarea celor două componente fundamentale pe axa unui grafic permite desenarea unei grile, care relevă foarte simplu nu numai multitudinea combinațiilor tipice, întâlnite în comportamentul cotidian al managerilor, dar și combinația preferată a celor două preocupări, așa cum se vede din - 60 - figură. Diferitele poziții în grilă reprezintă diferite modele tipice de comportament. Grila sugerează posibilitatea unei evoluții simultane, atât către o preocupare înaltă față de producție (scorul 9), cât și pentru oameni (de asemenea, scorul 9), adică tipul 9.9., denumit managementul de grup sau de echipă. Grila indică faptul că toate gradele de preocupare pentru producție și pentru oameni sunt posibile dar, pentru simplifi-care, au fost ilustrate cinci stiluri particulare de conducere. Managementul 9.1., adică managementul sarcinilor (Produce or perish style) se concentrează predominant asupra producției. Un manager de tipul 9.1. este un coordonator perfect al sarcinii, care impune nici mai mult, nici mai puțin decât respectarea planificărilor și a indicațiilor pe care le dă oamenilor. Dacă ceva merge prost, înseamnă că cineva a greșit și trebuie identificat și sancționat. Superiorii sunt cei care iau deciziile, iar subordonații trebuie să le execute. Dezacordul față de decizii este privit aproape ca o insubordonare. Managementul de tip 9.1. poate obține o producție înaltă, cel puțin pe termen scurt, dar are și o serie de deficiențe. Energia creatoare a subordonaților este canalizată în direcția învingerii sistemului și nu în direcția îmbunătățirii acestuia. Dezacordurile sunt anulate și suprimate în loc să fie rezolvate, conciliate. Subordonații fac ceea ce li se cere și nimic mai mult, arătându-se indiferenți și apatici [...] Managementul de tipul 1.9., sau cum a fost denumit, stilul Country club, pune accentul doar pe preocuparea față de oameni. Nu-i împinge pe oameni să lucreze, pentru că «poți duce un cal la adăpat, dar nu-l poți face să bea». Oamenii sunt încurajați și sprijiniți, iar greșelile lor sunt trecute cu vederea, deoarece «fac și ei ce pot». Cuvintele cheie sunt colectivul, discuția liberă, cafeaua băută împreună, iar o glumă bună la timp ajută lucrurile să meargă. O regulă neoficială este «fără discuții despre muncă în timpul pauzelor». Dar și acest tip de management are deficiențe. Managerul încearcă să evite dezaprobările sau criticile la adresa celorlalți, iar problemele de producție sunt neglijate. Nimeni nu trebuie să fie supărat, chiar dacă activitatea nu este desfășurată cum ar trebui [...] Managerii pot trece frecvent de la tipul 1.9. la tipul 9.1. Ei strâng uneori chingile pentru a crește producția, în tipul 9.1., dar când relațiile umane încep să sufere, ei pendulează înapoi la tipul 1.9. Managementul 1.1. Slaba preocupare atât pentru producție, cât și pentru oameni este caracteristică tipului 1.1., al «managementului minimei rezistențe» (Impoverished style). Este dificil de închipuit o întreagă organizație supraviețuind timp îndelungat cu acest tip de management, dar este destul de frecvent întâlnit în cazul managerilor individuali sau al șefilor de echipă. Managementul de tip 1.1. este caracterizat prin evitarea responsabilității sau angajării personale și lăsarea oamenilor să lucreze cum cred ei de cuviință. Conducătorii care adoptă acest tip de management fac exact cât este necesar ca să poată spune dacă ceva merge prost: „eu le-am zis să facă, nu este vina mea". Ei au puține contacte și nu se angajează în rezolvarea niciunei probleme care le stă în față. Tipul 1.1. caracterizează în mod tipic, o persoană frustrată, care a fost ocolită la promovare, înlăturată sau a rămas ani de-a rândul într-o muncă de rutină (după cum sugerează Argyris). Managementul 5.5. Mijlocul grilei manageriale este ocupat de tipul 5.5., al „căii de mijloc" (Middle-of the road style), caracterizat prin oscilări în jurul situației optime. Acest stil al căii de mijloc îi împinge pe oameni suficient pentru a obține o producție acceptabilă, dar cedează exact cât este necesar pentru a ține - 61 - moralul ridicat. Este considerată prea idealistă pretenția de a le satisface pe amândouă. Asemenea manageri folosesc stilul «bățul și morcovul», într-un mod cumsecade, dar ferm și au încredere în capacitatea subordonaților lor de a îndeplini sarcinile. Managementul de tip 5.5. practică maniera «căderii la pace», favorizând mai mult soluțiile acceptabile, decât pe cele optime. Managementul 9.9. Spre deosebire de managementul de tip 5.5. și de toate celelalte, „managementul de echipă” (Team style), tipul 9.9., dovedește o mare preocupare atât pentru producție cât și pentru oameni, neacceptând ideea că aceste două preocupări ar fi incompatibile. Managementul de echipă încearcă armonizarea intereselor oamenilor și a producției. Moralul este pus în legătură cu sarcinile. Spre deosebire de tipul 5.5., tipul 9.9. încearcă descoperirea celor mai bune și mai eficiente soluții și propune atingerea celei mai mari producții posibile, la care contribuie toți cei implicați, găsindu-și astfel propriile surse de satisfacție. Oamenii își satisfac propriile necesități prin activitățile depuse și prin lucrul desfășurat împreună cu alții și nu prin contacte gen «Country club». Managerii de tipul 9.9. presupun că angajații care știu care sunt interesele lor și ale colegilor lor în ceea ce fac, nu au nevoie de îndrumarea și controlul șefilor. Responsabilitatea managerului este de a face ca activitatea să fie planificată și organizată de către aceia care au un interes în aceasta, nu neapărat să execute sarcina personal. Obiectivele trebuie să fie clare pentru toți. Deși ambițioase, ele trebuie să fie realiste. Este de presupus că pot apărea conflicte, dar problemele sunt înfruntate direct și deschis, nu ca niște dispute personale. Aceasta încurajează creativitatea. Îmbunătățirea susținută a structurii organizaționale și dezvoltarea celor care fac parte din ea sunt obiective și rezultate posibile ale stilului managerial de tip 9.9. [...]. Stilul 9.9. de conducere este întotdeauna cel mai bun, de vreme ce oferă dezvoltare și încredere pe termen lung [...]. Blake și Mouton pretind că prin diferite combinații ale celor două dimensiuni rezultă cinci principale stiluri de management (tabelul): 1) stilul permisiv (1.1.); 2) stilul club social (1.9.); 3) stilul autoritar (9.1.); 4) stilul consultativ (5.5.); 5) stilul participativ (9.9.)”. (Pugh, Derek S. și Hickson, David J., Managementul organizațiilor, 1994, pp.172-175) De consultat: Blake-Mouton. Managerial Grid - Leadership Training from MindTools.com. According to the Blake Mouton model, this is the pinnacle of managerial style. ... ideas of Theories X and Y, and other participative management theories. http://www.mindtools.com/pages/article/newLDR_73.ht Lucrări: Blake, Robert R. și Mouton, Jane S. (1981). The Versatile Manager: A Grid Profile. (Homewood) Il Dowe Jons Irving. Blake, Robert R. și Mouton, Jane S. (1985). The Managerial Grid III. Gulf Publishing Company. www.gridinternational.com/pdf/RRBlake.pdf http://www.business.com/directory/management/management_theory/organization_behavio r_and_culture/blake,_robert/weblistings.asp - 62 - BLANCHARD, KENNETH HARTLEY (n. 1939). Sociolog și expert american în management. Licență în filosofie la Cornell University (1961). Master în sociologie și consiliere la Colgate University (1963). Doctor în administrația educațională și leadership la Cornell University (1967). Este profesor de comportament organizațional la Universitatea din Massachusetts, Amherst. A fondat firma de consultanță și de formare în domeniul managementului internațional The Ken Blanchard Companies și a consiliat companii de prestigiu, precum Chevron, Lockheed, ATI, Holiday Inns, UNESCO etc. Este coautor împreună cu Spencer Johnson al lucrării Manager la minut, vândută în peste 13 milioane de exemplare. De câțiva ani, cercetările în domeniul leadershipului i-au condus pe anumiți teoreticieni să dezvolte teorii care țin seama de ansamblul sistemului în care este plasat liderul. Vom examina pe scurt teoria care ni se pare cea mai promițătoare pentru viitor. Această teorie a lui Hersey și Blanchard folosește modelul cu două dimensiuni de la Ohio State University. Bureau of Business Research. Hersey și Blanchard preferă să folosească aceste două dimensiuni mai degrabă decât pe cele care au fost dezvoltate de Michigan Research Center (preocupare pentru sarcină și pentru persoană) și reluate de Blake și Mouton, pentru că acestea se referă la atitudini, în timp ce acelea se referă la comportamente situaționale. Mai mult, Blake și Mouton postulează că stilul de leadership din cadranul II este cel mai bun. Or, multiplele studii empirice au demonstrat că nu există un normativ al stilului de leadership: totul depinde de situație. Modelul Ohio State măsoară comportamentul persoanei, în timp ce celălalt măsoară predispoziția individului spre sarcină și spre persoane. Hersey și Blanchard au încercat să elaboreze un model situațional în care eficacitatea devine a treia dimensiune. Ei încearcă să țină seama de variabilele situaționale, ca și de relația dintre lider și subordonați. Pentru a ține cont și de această din urmă variabilă, Hersey și Blanchard folosesc conceptul de maturitate a unui grup împrumutat de la Argyris. În rezumat, Argyris pretinde că un grup se dezvoltă de la imaturitate la maturitate în același fel cum un individ se dezvoltă de la copilărie (imaturitate) la maturitate. Un lider nu trebuie să se comporte în același fel cu un grup imatur și cu un altul care a atins maturitatea. Dar există pericolul ca atitudinile liderului față de un grup imatur să împiedice grupul să evolueze spre o maturitate deplină. Deci, Hersey și Blanchard au dezvoltat o teorie situațională (aspectul diagnostic este foarte important) care ține seama de lider, de subordonați și de dimensiunea eficacitate. Acest model descrie un fel de a face diagnosticul unei situații și de a determina stilul de leadership propriu acestei situații. Autorii nu privilegiază un stil anume și cred că sunt situații în care o puternică concentrare asupra sarcinii și puține relații cu persoanele sunt adecvate și viceversa. Acest model postulează că un lider trebuie să-și modifice stilul de - 63 - leadership în funcție de diagnosticul stabilit; dacă nu va putea s-o facă, va fi ineficace. Teoria ciclului de viață al leadershipului încearcă să descopere relația optimă care există între gradul de comportament centrat pe sarcini și numărul comportamentelor centrate pe relații pe care un lider le folosește, pe de o parte, și nivelul de maturitate, pe de altă parte. Hersey și Blanchard definesc maturitatea printr-o motivație de împlinire, zel și abilitate în asumarea responsabilităților și un nivel de educație și experiență în relație cu sarcina. Un grup de subordonați imaturi reprezintă inversul acestor caracteristici. Figura următoare ilustrează această teorie. Leadership situațional Stilurile eficace ale unui leader (TARE) Compo mc ■ta- nc Foarte centrat pe interrelații JI puțin pe <f^f sarcini X q Foarte centrat , ™ ** sarc’n’ $’ foarte centrat pe interrelații \ - legate ret de B'ii Puțin centrat pe sarcini și puțin centrat pe interrelații ■ Foarte centrat 1 pe sarcini și : puțin centrat i pe interrclații 1 (SLAB) <------------- Comportamente legate * (TARE) de sarcini peste medie medie medie sub medie M4 M3 M2 Ml MATURITATEA SUBORDONAȚILOR QJ CD Sursa: P. Hersey și H.R. Blanchard. op cit. Se constată că, pentru un grup de subordonați imaturi, comportamentul liderului va fi mai centrat pe sarcină și mai puțin pe relații. Liderul va trebui să furnizeze structurile de muncă, să spună când și cum trebuie îndeplinită o sarcină etc. Hersey și Blanchard au denumit acest stil „comandă”. La cealaltă extremă se situează grupul de subordonați având o bună maturitate. Liderul va lăsa grupul să lucreze și se va ocupa mai degrabă să stabilească legături cu alte părți ale organizației, să prevadă și să planifice viitorul și să furnizeze resursele de care are nevoie grupul. Liderul de acest tip (puțin centrat pe sarcină și pe relațiile cu grupul) rămâne disponibil pentru a rezolva o problemă precisă și evident el ajută la repartizarea sarcinilor fiecăruia și schimbă informații adecvate. Hersey și Blanchard au numit acest stil „delegare”. Două alte stiluri bine definite corespund altor două situații, ilustrate în figura anterioară, și care sunt „convingere” și „participare”. - 64 - Hersey și Blanchard prezintă și un demers pentru trecerea de la stilul de leadership din pătratul corespunzând stilului adecvat pentru un grup imatur (comandă) la un stil corespunzând pătratului 4, stil adecvat pentru un grup care a atins maturitatea (delegare). Demersul lor se inspiră din demersurile dezvoltate de curentul schimbării planificate și dezvoltării organizațiilor. În mare, autorii menționează că, pe măsură ce grupul răspunde eficient la stilul de leadership inițial, liderul trebuie să recunoască și să-și întărească eficacitatea, diminuându-și rolul de inițiere de activități structurante și mărind expresia considerației. Acest respect pentru subordonați îi face să fie mai siguri pe ei, mai puțin dependenți și să manifeste mai puține nevoi de activități structurante. Aceste noi comportamente fiind la rândul lor întărite de lider, acesta poate, la rândul său, să ajungă în final, când grupul a atins maturitatea, să-și micșoreze și expresia considerației și eforturile de structurare. Acești autori, în afară de a lega eficacitatea liderului de situație, au stabilit o corelație între stilul de leadership și sursele de putere folosite de lider. Reluând cele șapte surse de putere dezvoltate de Harrison, Hersey și Blanchard au stabilit că eficacitatea liderului va crește dacă el va folosi judicios tipul de putere care este în concordanță cu stilul corespunzând și situației. Astfel, stilul potrivit cu subordonații de nivel M2 este de tip convingere, sursele de putere cele mai adecvate la această situație fiind puterea de recompense și puterea legitimă. Într-o măsură mai mică, în funcție de faptul că grupul se află în pragul nivelului M2 sau aproape a ajuns la nivelul M3 de maturitate, puterile de relații (M1) sau de referință (M3) pot fi mai eficiente. Lista completă a utilizării diferitelor puteri legate de maturitatea grupului și de stil este ilustrată de figura următoare. Sursele puterii adecvate diferitelor niveluri de maturitate Tare Moderată Slabă (peste medie) (medie) (sub medie) M4 \ Expert M3 Referință , M2 Ml Recompensă Coerciție, Relații Si. / Informare / \ Legitimă Sursa: P. Hersey și H.R. Blanchard, op.cit. Aceiași autori își completează teoria dezvoltând instrumente care permit măsurarea eficacității de lider în raport cu o situație dată și sursele de putere pe care le folosește”. (Tellier, Yvan, Leadership și management. În Tellier, Yvan și Rovența-Frumușani, Daniela, Resurse umane și dezvoltare organizațională, 1999, pp. 146149) - 65 - De consultat: Tellier, Yvan, Leadership și management. În Tellier, Yvan și Rovența-Frumușani, Daniela, (ed.). Resurse umane și dezvoltare organizațională. București: Editura Cavallioti, 1999, pp. 126-173). www.sociologie - cabanova.casm.ro). Lucrări: Hersey, Paul și Blanchard, Kenneth H. (1972). Management of Organizational Behavior: Utilizing Human Resources. (3rd ed.) New Jersey: Prentice Hall. Hersey, Paul și Blanchard, Kenneth H. (2001). Management of Organizational Behavior: Leading Human Resources. New Jersey: Prentice Hall. www.kenblanchard.com/ www.scribd.com/.../Paul-Hersey-And-Kenneth-H-Blanchard-The-Life-Cycle-Theory-Of-Leadership http://www.business.com/directory/management/management_theory/leadership_movemen t/hersey,_paul/weblistings.asp BLASI, JOSEPH RAPHAEL (n. 1949). Psiholog social american. A absolvit psihologia socială la Universitatea din Pittsburg și doctoratul la Harvard. Predă la Școala de management și relații de muncă a Universității Rutgers din New Jersey, SUA. A predat la Harvard (1975-1990), Princeton, Yale, Cambridge. Este membru al Institutului pentru Studii Avansate din Princeton și cercetător asociat la Biroul Național de Cercetări Economice din Cambridge, unde se ocupă de relația dintre recompense, putere, prestigiu și performanță în cadrul organizațiilor. Lucrarea Capitalismul comun la locul de muncă (Share Capitalism at Work: Employe Ownership, Profit and Gain Sharing and Broad-based Stock Options, 2010), scrisă împreună cu Douglas Kruse și Richard Freeman, analizează relațiile dintre capital și muncă. Firmele care acordă acțiuni angajaților lor au mai mari șanse să reziste pe piață în timp de criză decât celelalte firme, pentru că motivează mai puternic muncitorii să se implice în identificarea oportunităților de dezvoltare. Blasi introduce termenul de capitalism partajat, în care lucrătorii au devenit proprietari parțiali ai firmelor, fiind și acționari și angajați. Acest sistem induce o nouă atitudine față de muncă căci pune accent mai mare pe bunăstarea salariaților și pe distribuția echitabilă a beneficiilor. Prin comparație cu marile corporații care oferă salarii și beneficii mari doar managerilor, instituind o lăcomie uriașă la vârf, o nemulțumire mare la bază și scandaluri publice de corupție, companiile cu mulți proprietari oferă un nou model capitalismului american. Tratarea angajaților ca parteneri îi încurajează să gândească și să - 66 - acționeze mai responsabil pe piață, fiind o alternativă la capitalismul șmecher practicat de firmele bancare sau firmele implicate în mari scandaluri precum Enron, Word.com. etc. Autorii argumentează cu cifre faptul că firmele americane care oferă acțiuni angajaților funcționează mai bine decât celelalte. Niciuna din companiile care au dat acțiuni angajaților n-au dispărut din cauza falimentului, prin lichidare sau preluări de către alte companii, în timp ce 25% din celelalte firme au dispărut. Și rentabilitatea lor a fost mai mare, pentru că au impus o mai mare corectitudine economică, o distribuire mai echitabilă a profiturilor și au instituit o formă de democrație economică ce completează democrația politică. Participarea la proprietatea unei firme ajută la crearea bogăției și face locurile de muncă mai performante. De consultat: Blasi, Joseph, Kroumova, Maya și Kruse, Douglas (1996). Kremlin Capitalism. Privatizing the Russian Economy. Cornell University Press. http://books.google.ro/books?id=K35KBff0SDEC&printsec=frontcover&dq=Blasi,+Joseph ,+Kroumova,+Maya+and+Kruse,+Douglas+(1996) Lucrări: Blasi, Joseph, Kroumova, Maya și Kruse, Douglas (1996). Kremlin Capitalism. Privatizing the Russian Economy. Cornell University Press. Blasi, Joseph, Kruse Douglas și Bernstein, Aaron (2003). In the Company of Owners. The Truth about Stock Options. New York: Basic Books. Blasi, Joseph, Freeman, Richard și Kruse, Douglas (2010). Share Capitalism at Work: Employee Ownership, Profit and Gain Sharing and Broad-Based Stock Options. Chicago: Forthcoming. http://www.smlr.rutgers.edu/faculty/Vita/CVBlasi.pdf emeritus, la Universitatea Carolina de Nord. În anul 1975 Peter Blau a fost președintele Asociației Americane de Sociologie. A studiat, în principal, structurile sociale și pe cele organizaționale, în mod special birocrațiile. A elaborat o hartă care include diverse forțe sociale (mobilitate socială, oportunități ocupaționale, eterogenitate, mai larg structura populației) care - 67 - influențează comportamentul uman, pe care Miller McPherson a numit-o spațiul Blau. —Cercetarea făcută de Peter M. Blau, în 1948 și 1949, se referă la două servicii publice americane: o agenție locală pentru forțele de muncă și un serviciu însărcinat cu verificarea aplicării legislației federale în întreprinderi. Peter Blau întreprinde, în răstimp de șase luni, în fiecare dintre aceste două servicii o anchetă etnografică minuțioasă, cuprinzînd observații detaliate ale activităților, precum și discuții cu fiecare dintre agenții unităților care au făcut obiectul celor mai aprofundate investigații. Pe Peter Blau îl preocupă îndeosebi modalitățile de aplicare a reglemen-tărilor formale în interiorul acestor două servicii publice, felul în care reglementările respective afectează raporturile dintre angajați, precum și relațiile acestora din urmă cu persoanele cărora li se adresează sau pe care le controlează. Blau refuză să considere, cum făcea Selznick, că orice comportament informal este o simplă deviere de la prescripțiile formale. În opinia lui, recurgerea la relațiile interpersonale, normele informale și neaplicarea regulilor prescrise țin de modele logice de comportament care participă la dezvoltarea organizației birocratice. De fapt, el refuză să considere că birocrațiile sunt sisteme rigide și avansează ipoteza că ele ar conține sâmburele propriei lor transformări. Disfuncții și funcții latente. Primele rezultate prezentate se referă la ancheta întreprinsă în cadrul agenției pentru forțele de muncă. Această agenție are misiunea de a face legătura între ofertele și cererile de locuri de muncă din sectorul vestimentației. Ea conține patru diviziuni, din care una a făcut obiectul unor investigații mai detaliate. Sectorul respectiv numără douăzeci și patru de membri, împărțiți în patru unități specializate: două dintre ele se ocupă de locurile de muncă pentru persoane necalificate, una de muncitorii handicapați, iar ultima este însărcinată cu relațiile cu publicul și activitățile de birou. Agenții celor trei unități operaționale au sarcina de a strânge ofertele de locuri de muncă, de a evalua, pe baza unei convorbiri individualizate, profilul profesional al solicitanților, de a-i orienta pe unii dintre aceștia spre posturile vacante și, în cazurile în care profilul nu corespunde niciunei oferte, de a trimite o adresă către compania de asigurări-șomaj. Peter Blau își concentrează analiza asupra reformei sistemului de control al productivității agenților din sectorul studiat. Este introdus un nou sistem de înregistrare statistică a activităților desfășurate, mult mai detaliat decât cel anterior, care să țină evidența ofertelor și cererilor de locuri de muncă primite, a numărului de convorbiri avute cu solicitanții, a numărului de plasamente efectuate, a procentului de solicitanți orientați spre un loc de muncă disponibil și a ponderii pe care o ocupă, printre aceștia, cei angajați efectiv etc. Peter Blau analizează efectele acestor date statistice asupra productivității, dar și asupra raporturilor dintre funcționari, asupra relațiilor pe care aceștia le au cu șeful lor sau cu solicitanții de locuri de muncă. Astfel, utilizarea și efectele recursului la tehnicile statistice devin obiecte de studiu. Peter Blau se vede, nevoit în primul rând, să aducă precizări noțiunilor de disfuncție și de funcție latentă elaborate de Robert K. Merton. Analiza introducerii aparatului statistic pune în evidență anumite efecte neprevăzute. Îndeosebi înregistrarea numărului de interviuri efectuate îi determina pe agenți să accelereze ritmul de lucru și să-i - 68 - Peter Blau a demonstrat că procedurile informale folosite de funcționari sunt mai eficiente decât respectarea reglementărilor oficiale. refuze uneori pe solicitanții de locuri de muncă înainte de a le fi găsit o slujbă. Dacă această consecință poate fi asimilată unei disfuncții, cu totul altfel stau lucrurile într-un alt caz, tot atât de neașteptat: o serie de înregistrări, care-i constrâng pe agenți să se concentreze asupra ratei plasamentelor reușite, îi determină, totodată, să-i trateze pe solicitanți într-un mod mai imparțial, mai ales fără a ține seama de considerentele etnice. La biroul de informații, unde funcționarii nu erau evaluați pe baza aceleiași grile, cazurile de discriminare erau mai numeroase. Aparatul statistic, conceput pentru a controla productivitatea agenților, are, ca să reluăm terminologia lui Merton, o funcție latentă pe care Peter Blau o subliniază: acest aparat se dovedește a fi un instrument de limitare a discriminărilor și de stimulare a tratării echitabile a utilizatorilor, chiar și atunci când reglementările formale, concepute în mod expres pentru a îndeplini acest rol, apar ca ineficiente. Peter Blau sugerează în acest context că orice măsură purtătoare a unei funcții latente poate fi mai eficientă decât o alta concepută special pentru a îndeplini aceeași funcție, din momentul în care ne putem aștepta ca atingerea obiectivului urmărit să întâmpine anumite rezistențe. Pe de altă parte, evaluarea statistică a activităților agenților tinde să favorizeze competiția între ei. Peter Blau constată că agenții nu reacționează la fel la presiunea pe care o exercită acest mod de evaluare. Grupul ai cărui membri se distanțează de consemnele care trebuie respectate, în special prin stabilirea unor forme de cooperare între colegi, se dovedește, în ultimă instanță, mai productiv decât grupul mai angajat în competiție. Comportamentele informale, arată deci Peter Blau, nu pot fi asimilate sistematic unor disfuncții; din contră, ele pot chiar contribui, într-o manieră mai eficientă decât reglementările standardizate, la atingerea obiectivelor organizației. Ocolirea regulilor birocratice. Cea de-a doua anchetă realizată de Peter Blau privește un serviciu a cărui misiune este aceea de a verifica aplicarea legislației federale în întreprinderi. Atunci când constată infracțiuni, agenții de control adresează un avertisment întreprinderii contraveniente, care are la dispoziție un termen pentru a se pune în acord cu legea. În cazul unor infracțiuni ulterioare sau al unor recidive, întreprinderea vinovată poate fi acționată în justiție. Ca și în situația precedentă, Blau constată că obiectivele instituției sunt cel mai ușor atinse atunci când constrângerile formale nu sunt respectate de către agenții obligați să le urmeze. Firmele anchetate erau distribuite individual anchetatorilor de către șeful de serviciu. Fiecare agent avea, așadar, misiunea de a controla mai multe întreprinderi în care urma să realizeze o monitorizare. Evaluarea fiabilității informațiilor culese și constatarea unor eventuale infracțiuni se bazau pe un ansamblu vast și complex de legi și de reglementări care necesitau cercetări intense, consultarea șefului de serviciu și, uneori, asistență din partea unui jurist. O regulă internă prevedea că, în cazul în care întâmpinau vreo dificultate în exercitarea misiunii lor, anchetatorii aveau obligația de a se adresa șefului de serviciu, interzicându-li-se să ceară sfatul colegilor lor, ori să se adreseze direct - 69 - juristului. Controlul și evaluarea fiecărui agent în parte de către șeful de serviciu erau, astfel, facilitate. Or, Peter Blau constată că anchetatorii se întâlnesc frecvent la birou. Iar dacă, în parte, contactele dintre ei prilejuiesc conversații particulare, altele se leagă, dimpotrivă, de anumite chestiuni profesionale, de la cereri precise de informații, până la discutarea unor probleme complexe. Autorul sugerează că această practică neoficială este urmarea directă a faptului că recursul la superior generează anxietate, câtă vreme agenții știu că acest lucru nu duce numai la acordarea unui ajutor, ci și la evaluarea competențelor lor. Dar el arată mai ales că acest model informal de cooperare și de consultare reciprocă îndeplinește nu numai funcții psihologice, ci și sociale: • în primul rând, el transformă un ansamblu de indivizi atomizați, subordonați aceluiași superior ierarhic, într-un grup unit prin legături de întrajutorare. Acest lucru face ca relațiile dintre membrii serviciului să se stabilizeze, numeroase conflicte fiind, astfel, preîntâmpinate; • în al doilea rând, coeziunea socială din interiorul grupului de colegi contribuie la îmbunătățirea muncii: ea face ca legea să fie mai eficient aplicată, ameliorând calitatea deciziilor fiecăruia; • în al treilea rând, această formă de cooperare stimulează interesul agenților pentru munca pe care o desfășoară și duce la o creștere a competenței lor. Totuși, acest model informal de cooperare nu îndeplinește numai funcții pozitive. Mecanismele înseși prin care sunt îndeplinite aceste funcții sunt, în general, purtătoare de disfuncții, printre care se numără pronunțata reticență a agenților față de trecerea pe alt post sau în alt serviciu. Caracterul profund novator al acestei cercetări rezidă în punerea accentului pe potențialul de transformare pe care îl conțin organizațiile birocratice. Reglementările, oricât de numeroase, nu paralizează activitatea, întrucât agenții puși să le urmeze sau să le aplice le ocolesc. Ne aflăm, astfel, foarte departe de ipoteza lui Merton referitoare la existența unei personalități birocratice rigide și tipicare. Dimpotrivă, Peter Blau evidențiază capacitățile de acțiune ale membrilor birocrațiilor, faptul că ei sunt capabili să atingă obiectivele fixate, în ciuda existenței unor reguli constrângătoare, capacitățile lor de cooperare și de negociere. Aceste direcții de reflecție vor fi dezvoltate de școala franceză de sociologie a organizațiilor”. (Lafaye, Claudette, Sociologia organizațiilor, 1998, pp. 26-30) De consultat: Blau, Peter M. (2003). Formal Organizations: A Comparative Approach. Stanford University Press. http://books.google.ro/books?id=oPWGkjcKQQUC&printsec=frontcover&dq=Blau,+Peter+ M.+(2003) Lucrări: - 70 - Blau, Peter M. (1956). Bureaucracy in Modern Society. New York: Random House. Blau, Peter M. (1960). A Theory of Social Integration. The American Journal of Sociology, vol. LXV, no. 6, p. 545. Blau, Peter M. (1964). Exchange and Power in Social Life. New York: John Wiley & Sons. Blau, Peter M. și Duncan, Otis Dudley (1967). The American Occupational Structure. New York: John Wiley & Sons. Blau, Peter M. (1970). A Formal Theory of Differentiation in Organizations. American Sociological Review, 35, pp. 201-218. Blau, Peter M. (1974). On the Nature of Organizations. New York: John Wiley & Sons. Blau, Peter M. (ed.) (1975). Approaches to the Study of Social Structure. New York: The Free Press. A Division of Macmillan Publishing Co. Inc. Blau, Peter M. (1977). Inequality and Heterogeneity: A Primitive Theory of Social Structure. New York: The Free Press. A Division of Macmillan Publishing Co., Inc. Blau, Peter M. și Schwartz, Joseph E. (1977). Crosscutting Social Circles: Testing a Macrostructural Theory of Intergroup Relations. New York: Academic Press . Blau, Peter M. (2003). Formal Organizations: A Comparative Approach. Stanford University Press. http://en.wikipedia.org/wiki/Peter_Blau BOUDON, RAYMOND (n. 1934). Sociolog francez considerat, alături de Alain Touraine, Michel Cozier, Edgar Morin și Pierre Bourdieu, unul dintre cei mai importanți sociologi francezi din a doua jumătate a secolului al XX-lea. Studii de filosofie la Sorbona, continuate la L'Ecole Normale Superieure, la Universitatea din Freiburg (Germania) și la Columbia University. Doctor în filosofie (1967). Profesor la Universitatea Paris IV (Sorbona) și la Universitatea din Bordeaux. Președinte al Academiei Europene de Sociologie, membru al Institut de France, British Academy, American Academy of Arts and Science. În prezent este profesor emeritus la Centrul de Studii Sociologice al Universității Paris IV (Sorbona). Sub influența lui Paul Lazarsfeld, Boudon pledează pentru utilizarea metodelor cantitative și a matematicii în sociologie. A elaborat și utilizat paradigma efectelor perverse în înțelegerea proceselor de schimbare socială: Pentru a rezuma această noțiune, în câteva cuvinte, am putea spune că există efecte perverse atunci când doi indivizi (sau mai mulți,) aflându-se în căutarea unui obiectiv dat, creează o stare de - 71 - fapt, «neurmărită» ce poate fi neplăcută, fie pentru unul dintre ei, fie din punctul de vedere al fiecăruia. (Boudon, Raymond, Efecte perverse și schimbare socială, 1998, p. 38) Acest tip de efecte produce schimbarea socială. —În materie de schimbare socială, sociologia pare să provină, privind în urmă, din secolul al XlX-lea. Pentru unii, lupta claselor continuă să fie factorul dominant al unei evoluții concepută ca necesară. Pentru alții, «progresul» tehnologic conduce inevitabil la o transformare globală a societăților. În funcție de înclinația fiecăruia, dezvoltarea mijloacelor de comunicare în masă, progresul biologiei moleculare, multiplicarea firmelor multinaționale, intelectualii și cei care dețin cunoașterea sunt prezentați pe rând ca purtători a ceea ce Hegel numea Geschichtlichkeit — istoricitatea. Este clar că schimbări localizate au provocat reacții în lanț interminabile (apariția plugului cu brăzdar de fier a provocat schimbări importante la nivelul societăților globale). Este adevărat că, atât conflictele sociale, cât mai ales conflictele între clasele sociale, sau, mai precis, între „organizațiile” reprezentând mai mult sau mai puțin direct clasele sociale, au provocat în anumite conjuncturi istorice efecte de iradiere ce au cuprins societățile în ansamblul lor. Este de asemenea adevărat că, în anumite circumstanțe, anumite categorii de agenți sociali pot juca un rol deosebit de important, ca, de exemplu, studenții în cursul anilor '60. Deși importanța lor este incontestabilă, aceste cazuri nu pot totuși să constituie baza unei teorii generale a schimbării sociale. În afara efectelor de iradiere ale conflictelor provocate de opoziția dintre interesele grupurilor sociale, o sursă importantă a schimbărilor sociale o constituie efectele perverse. Criza din domeniul educației din anii '60 este cu siguranță, în mare parte, rezultatul unor astfel de efecte: convingerea că intensificarea masivă a educației nu putea aduce decât binefaceri a fost dezmințită de fapte. În particular, egalizarea șanselor școlare nu a adus și egalizarea șanselor sociale. Teorii naive au făcut din această contradicție produsul opoziției dintre clasa dominantă și clasa dominată. Se poate demonstra inutilitatea ipotezei, precum și faptul că această contradicție derivă mai degrabă din efectele perverse. Așa cum demonstrează și sociologia politică modernă, stările de tensiune sau de criză politică reprezintă adesea în aceeași manieră manifestarea efectelor perverse. Fără îndoială, tensiunile politice rezultă câteodată din opoziția intereselor. Dar aici nu este vorba decât de un caz particular important. Michels, mai apoi Olson, au arătat că adesea tensiunile politice iau naștere din tendința instituțiilor reprezentative spre oligarhie. Această tendință este urmarea efectelor perverse. Într-o manieră generală, Rousseau, și, mai aproape de timpul nostru, Hotelling, Hirschman, Buchanan și Tullock au arătat că este imposibil de definit instituții care să garanteze o reprezentare corectă a intereselor fiecăruia. Nedreptatea, inegalitățile, conflictele nu sunt neapărat reflectarea fenomenelor de dominație. Adesea, ele sunt produsul interdependenței între agenții sociali și al imposibilității de a defini o organizare optimală a interdependenței. Domeniul educației, ca și al politicii demonstrează astfel adesea că crizele sociale și schimbarea socială nu - 72 - rezultă din efectul mecanic al factorilor „dominanți" sau din conflictele având structura unui joc fără miză, ci din efectele perverse generate de interdependența agenților sociali”. (Boudon, Raymond, Efecte perverse și ordine socială, 1998, pp. 33-34) In legătură cu acțiunea efectelor perverse în învățământul superior, R. Boudon aduce și următoarele constatări: “Istoria universităților franceze în cursul ultimului deceniu este complexă și instructivă din punct de vedere al analizei instituțiilor de învățământ, dar și al teoriei sociologice. Universitățile franceze sunt fondate pe un sistem instituțional care generează o multitudine de efecte perverse, atât din punct de vedere colectiv, cât și individual, care se conjugă și se consolidează unele pe altele. Într-un alt cadru, ar fi interesant să se schițeze organigrama acestor efecte. Se obține astfel un exemplu interesant de analiză sistemică. Numeroase reforme care au avut loc după 1968 și care au încercat să corecteze sistemul au fost în mod evident impregnate atât de ideologie, cât și de juridism: nu este suficientă contabilizarea participării în scris pentru a o avea efectiv. Nu a fost evident că sensul ascuns al revoltei din 1968 a coincis cu sensul său manifest și că această revoltă s-a îndreptat de fapt împotriva autorității. Sunt gata să recunosc că aceste remarci nu păcătuiesc prin exces de optimism. Dar pesimismul meu este acutizat de faptul că o bună parte din ceea ce se numesc «elitele franceze» este satisfăcută de acest sistem universitar așa cum este el. Sistemul marilor școli, care diferențiază Franța de Germania, de exemplu, este prezent pentru a liniști. Îi liniștește pe cei care-și pot trimite copiii la aceste universități. Liniștește pe toată lumea pentru că garantează formarea cadrelor la nivelul de formare ridicat de care are nevoie țara. Cât despre intelectuali, interesul lor se găsește în afara universităților, chiar și atunci când, ocazional, ei sunt universitari. În ciuda bunei intenții a reformatorilor din 1968, în ciuda vechiului refren despre democratizare, sistemul universitar francez nu se constituie într-un model. El îndeplinește mediocru funcțiile tradiționale ale universității ca mediu de producere și transmitere a cunoașterii. Nu este sigur că contribuie optimal la ameliorarea bunăstării colective. Publicul căruia îi este destinat, studenții, nu își regăsește nicio condiție ușor de asumat. Pe deasupra, în final, și nu este cel mai mic dintre efectele determinate de structura sa instituțională, el rămâne la fel de elitist ca întotdeauna. Fără îndoială, că bilanțul nu este în întregime negativ. Se poate, după cum am văzut, ca marginalitatea studentului să fi scăzut ca o consecință neașteptată a evoluției sistemului. Structurile oligopolisitice înlocuiesc vechile structuri monopoliste fără ca sistemul să determine însă condiții reale de concurență, cu efecte de cooperare între universități. Noul sistem determină o liberalizare, o intensificare a vieții intelectuale. A atenuat efectele arhaice ale vechilor structuri clientelare. A permis unui număr de persoane considerabil și în creștere accesul la produsele oferite de sistemul universitar. A deschis posibilitățile de opțiune oferite studenților, oferind astfel, în viitor, șanse interdisciplinarității și efectelor sale benefice. Dar sistemul este departe de o funcționare optimă din punctul de vedere al producerii de cunoștințe noi, apreciată ca fiind finalitatea tradițională a - 73 - Conform teoriei individualismului metodologic, sociologul pornește de la ipoteze, deduce consecințe și întrebuințează modelul astfel produs în scopul explicării, lămuririi sau înțelegerii realității. În aceste condiții nu se impune respectarea unui imperativ de descriere oarecare (monografie, observație participativă, anchetă etc.) întrucât modelele pot dezvălui fenomene pe care nicio observație, fie ea și desăvârșită, nu le poate descoperi. universității. De asemenea, este fără îndoială departe de a fi optim în ceea ce privește rentabilitatea individuală și colectivă a investițiilor individuale și colective pe care le absoarbe”. (Boudon, Raymond, Efecte perverse și ordine socială, 1998, pp. 125-126). Raymond Boudon este cel mai cunoscut reprezentant al individualismului metodologic (sau al acționalismului) din Franța, care se bazează în esență pe două postulate complementare. În primul rând, individul reprezintă nivelul pertinent al analizei sociologice în măsura în care numai acesta poate da sens acțiunii sale. În acest caz, sociologul se înarmează cu o ficțiune euristică: actorul social conștient și responsabil de faptele sale (homo sociologicus). Al doilea postulat: juxtapunerea unui ansamblu de acțiuni finalizate este cea care produce faptele sociale (efecte de compoziție). Pentru Boudon informarea indivizilor este întotdeauna limitată, de aceea analiza comportamentelor lor (atitudini, credințe etc.) pune în evidență motivele care l-au determinat să adopte acel comportament. E mai important să studiem intențiile indivizilor decât să le atribuim o raționalitate perfectă improbabilă. În lucrarea L'Inegalite des chances (1973) scoate în evidență două mecanisme generatoare de inegalitate. În virtutea celui dintâi, mediul social în care crește un tânăr determină avantaje/ dezavantaje cognitive și culturale esențiale pentru reușita școlară. A doua sursă de producere a inegalităților - și cea mai importantă - provine din faptul că familiile apreciază în mod diferit riscurile, costurile și avantajele investiției școlare (indivizii din clasele sociale inferioare acordă în medie o valoare mai mică învățământului ca mijloc de obținere a succesului supraestimând riscurile investiției școlare). Dacă reprezentăm sistemul școlar ca un ansamblu de puncte de bifurcație în care fiecare tânăr și fiecare familie hotărăsc modalitățile de orientare, este posibil să considerăm raționale acele hotărâri (și nu ca rezultanta cine știe cărei ironii a reproducerii sociale). Soluțiile alese de familii sunt cu siguranță variabile - și contribuie la alimentarea inegalității sociale - dar ele derivă pur și simplu din constrângeri diferențiate social. Boudon este mai puțin interesat de producerea principiilor microsociologice cât de maniera în care pot apărea și se pot modifica fenomenele macrosociale. Din această perspectivă el refuză noțiunea de lege, preferând-o pe cea de model. ”Se înțelege că un model, în măsura în care se întemeiază pe condiții ideale, se aplică doar la o serie limitată de situații reale și că, mai mult, trebuie considerat ca o aproximare” (La Place du desordre, 1984, pp. 79). Socialul este produsul comportamentelor individuale care, îmbinate, provoacă efecte ce nu sunt - 74 - neapărat cele așteptate, numite de Merton ”consecințe neașteptate”, de Marx ”contradicții”, de Sartre ”contra-finalitate”, de Pareto ”acțiuni non-logice” și de Boudon ”efecte perverse”, și care apar ”când doi indivizi (sau mai mulți) care urmăresc un obiectiv dat generează o stare de lucruri neproiectată și nedorită din punctul de vedere al unui individ sau al amândurora”. De consultat: Boudon, Raymond (1986). Theories of Social Change: A Critical Appraisal. University of California Press. http://books.google.ro/books?id=esaMpbrp1QYC&pg=PP2&dq=Boudon,+Raymond+ (1986).+Theories+of+Social+Change Lucrări: Boudon, Raymond (1973). L'Inegalite des chances. Paris: Armand Colin. Boudon, Raymond (1984). La Place du desordre . Paris: PUF. Boudon, Raymond (1986). Theories of Social Change: A Critical Appraisal. University of California Press. Boudon, Raymond (1990). Texte sociologice alese. București: Editura Humanitas, (Studiu introductiv și selecție de Ion Aluaș și Traian Rotariu. Trad. din l. franceză de Traian Rotariu). Boudon, Raymond (ed.) [1992] (1997). Tratat de sociologie. București: Editura Humanitas (trad. din l. franceză de Delia Vasiliu și Anca Ene). Boudon, Raymond [1993] (1998). Efecte perverse și ordine socială. București: Editura: Eurosong & Book (trad. din l. franceză de Ana-Luana Stoicea, Roxana Țurcanu, Anca Babeș și Monica Petrovici). fr.wikipedia.org/wiki/Raymond_Boudon BOURDIEU, PIERRE (1930-2002). Sociolog francez. Studii de sociologie și antropologie la universitățile Paris (1960-1962) și Lille (1961-1964). Absolvent al Școlii Normale Superioare din Paris (1964), agregat în filosofie și director de studii la Ecole Practique des Hautes Etudes și apoi profesor la College de France, Pierre Bourdieu este unul dintre cei mai de seamă sociologi francezi. Director al Centrului European de Sociologie. ”Dacă opera apare extrem de diversă din punctul de vedere al domeniilor exploatate: socioantropologia Algeriei (1958), educație și cultură (1964, 1970), sisteme de norme și valori și moduri de clasare socială (1979, 1989), epistemologia științelor sociale (1968), ea se remarcă, mai ales, prin ambiția teoretică și conceptuală, iar în cele din urmă prin marea sa unitate tematică. Însuși stilul său, deliberat auster, precum și sensul propunerilor - 75 - sale, unde domină alternativ denunțarea și injoncțiunea, nu sunt desigur străine de succesul repurtat de operele sale. Neobosit animator de echipă, eminent director de revistă (a fondat, în 1975, Actes de la Recherche en Sciences Sociales), profesor apreciat (din 1982 deține catedra de sociologie de la College de France), se poate afirma incontestabil că, din generația sa, Bourdieu este sociologul cel mai cunoscut de către publicul cultivat; însă rămâne totodată unul dintre cei mai discutați în sânul comunității profesionale”. (Gresel, Franșois et al., Dicționar de științe umane, 2000, pp. 45-46) —Spațiul social este construit în așa fel încât agenții sau grupurile sunt distribuite aici în funcție de poziția lor în distribuțiile statistice stabilite după două principii de diferențiere care în societățile cele mai avansate - precum Statele Unite, Japonia sau Franța - sunt, fără îndoială, cele mai eficiente: capitalul economic și capitalul cultural. Rezultă că agenții au cu atât mai multe în comun cu cât sunt mai apropiați conform acestor două dimensiuni și cu atât mai puține cu cât sunt mai îndepărtați conform acelorași criterii. Distanțele spațiale de pe hârtie echivalează cu distanțele sociale. Mai exact, așa cum arată diagrama din La Distinction, unde am încercat să reprezint spațiul social, agenții sunt distribuiți în prima dimensiune după volumul global al capitalului posedat sub diferite forme și în a doua dimensiune după structura capitalului, adică după ponderea relativă a diferitelor forme de capital, economic și cultural, în volumul total al capitalului. Astfel în cadrul primei dimensiuni, fără îndoială cea mai importantă, deținătorii unui mare volum de capital global, precum patronii, membrii profesiunilor liberale și profesorii universitari, se opun în mod global celor mai puțin înzestrați cu capital economic și capital cultural, precum muncitorii necalificați; dintr-un alt punct de vedere însă, adică din punctul de vedere al ponderii relative în patrimoniul lor a capitalului economic și a capitalului cultural, profesorii (mai bogați, relativ, în capital cultural decât în capital economic) sunt în foarte puternică opoziție cu patronii (mai bogați, relativ, în capital economic decât în capital cultural) și aceasta fără îndoială în Japonia, ca și în Franța, - ar trebui verificat. Această a doua opoziție stă, ca și prima, la originea diferențelor dintre dispoziții și, prin aceasta, dintre luările de poziție: este cazul opoziției dintre intelectuali și patroni sau, la un nivel inferior al ierarhiei sociale, dintre învățători și micii comercianți, opoziție care în Franța ca și în Japonia de după război se traduce, în politică, într-o opoziție între stânga și dreapta (așa cum s-a sugerat în diagramă, probabilitatea de a înclina, în politică, spre stânga sau spre dreapta depinde cel puțin în aceeași măsură de poziția pe dimensiunea orizontală și de poziția pe dimensiunea verticală, adică cel puțin în aceeași măsură de ponderea relativă a capitalului cultural și a celui economic în volumul capitalului posedat și de volumul însuși al acestuia). Mai general, spațiul pozițiilor sociale se reproduce într-un spațiu al luărilor de poziție prin intermediul spațiului dispozițiilor (sau al habitus-urilor); sau, în alți termeni, al sistemului de abateri diferențiale care definește diferitele poziții în cele două - 76 - dimensiuni majore ale spațiului social îi corespunde un sistem de abateri diferențiate în proprietățile agenților (sau al claselor alcătuite din agenți), adică în practicile și bunurile pe care le posedă. Fiecărei clase de poziții îi corespunde o clasă de habitus-uri (sau de gusturi) produse de condiționările sociale asociate condiției corespunzătoare și, prin intermediul acestor habitus-uri și al capacităților lor generatoare, un ansamblu sistematic de bunuri și proprietăți, unite între ele printr-o afinitate de stil. Una dintre funcțiile noțiunii de habitus este de a exprima unitatea de stil ce unește practicile și bunurile unui agent unic sau al unei clase de agenți (cum sugerează Balzac sau Flaubert prin descrierile de decor - pensiunea Vauquer în Le Pere Goriot sau felurile de mâncare și băuturile consumate de diferiți protagoniști din l'Education sentimentale - care reprezintă o modaliate de evocare a personajului). Habitus-ul este principiul generator și unificator care retraduce caracteristicile intrinseci și relaționale ale unei poziții într-un stil de viață unitar, adică un ansamblu unitar rezultat dintr-o selecție de persoane, bunuri, practici”. (Bourdieu, Pierre, Rațiuni practice, 1999, pp. 13-15) Formula propusă în La Distinction este: practică = (habitus x capital) + sector Sectorul este proiecția, într-un spațiu social localizat, a opoziției între dominanți și dominați. El este un univers în care caracteristicile agenților sunt definite prin locul pe care aceștia îl ocupă într-un anumit spațiu al relațiilor obiective. Fie că e vorba de modă, știință sau politică, structura sectorului este o stare de raporturi de forță între agenți (dominanți și dominați) sau instituțiile implicate în luptă. Miza luptelor al căror loc de desfășurare este sectorul este monopolul legitimității sau, cu alte cuvinte, păstrarea și/sau subversiunea structurii de distribuție a capitalului sectorului și obținerea unui profit specific. Așadar, toți agenții implicați într-un sector au în comun un număr de interese fundamentale. De aceea, cei care participă la lupte contribuie la reproducerea jocului, deoarece întrețin credința în valoarea mizelor. În orice sector agenții sociali cu capital sunt victimele ”magiei sociale”, a instituțiilor care ridică la rang de interes specific mizele legate de funcționarea fiecărui sector al practicii. Miza aceasta este totodată interesul și iluzia -illusio înseamnă în latină: a juca și a (se) înșela, a-și bate joc și a fi batjocorit. Înțelegem acum conceptul de investiție definit ca ”tendința de a acționa care apare în relația dintre un spațiu de joc ce propune mizele (sectorul) și un sistem de dispozitive corespunzătoare jocului (habitus)” (Questions de sociologie, 1980, p. 34). Dacă investiția există, agenții sociali pot avea - conștient sau nu - strategii pe termen lung în vederea valorificării, prin jocul metamorfozei capitalului, a patrimoniului lor global. (după Lallement, Michel, Istoria ideilor sociologice. vol II, 1998, pp. 145-147) - 77 - Violența simbolică poate fi observată în contractele individuale de muncă, în regulamentele de ordine interioară și în numeroasele legi și norme care reglementează relațiile într-o organizație și care, toate, asigură puterea claselor dominante asupra celor dominate. Pierre Bourdieu a utilizat termenul de violență simbolică pentru a desemna principalul instrument aflat la îndemâna actorilor sociali, ”o violență blândă, insensibilă, invizibilă chiar pentru victimele ei, ce se exercită, în cea mai mare parte, pe căile pur simbolice ale comunicării și cunoașterii, sau, mai exact ale necunoașterii, ale recunoașterii și chiar, la limită, ale sentimentului. —Lumea socială funcționează simultan ca un sistem de relații de putere și ca un sistem simbolic”. Altfel spus, luptele pentru putere se duc în societate inclusiv la nivel simbolic și constau în tendința de apropiere a bunurilor simbolice apreciate ca semne distinctive la nivelul întregului social. Bunurile simbolice oferă adevărate spectacole de violență simbolică asupra consumatorului de simboluri - membru al societății respective. Este deci o violență invizibilă, nepercepută niciodată ca atare. Violența simbolică este deci, —violența societală ocultă, care asigură sistemul dominației și conferă legitimitate procesului de autoreproducere a relațiilor de putere”. Sfera publică este invadată de simboluri și impunerea lor ca legitime se concretizează în maniera violenței la nivelul ideilor, reprezentărilor despre realitatea înconjurătoare. Vehicularea de simboluri politice, economice, sociale etc. în mass-media creează identități colective și le modelează stabilind dimensiuni și forme concrete ale culturii într-o societate sau alta. Cultura care face obiectul acțiunii pedagogice este necesară, în sensul că este inextricabil legată de un anumit tip de condiții sociale, coerența și funcționalitatea structurilor de semnificații care o alcătuiesc conferindu-i inteligibilitate, dar este, în același timp, arbitrară, întrucât nu decurge din niciun principiu universal (fizic, biologic ori spiritual), nu face parte din —natura lucrurilor” și nici nu este expresia unei naturi umane universale, ci decurge, dimpotrivă, dintr-un raport obiectiv de forță. Ceea ce este transmis în calitate de cultură legitimă nu este decât arbitrarul cultural care exprimă interesele obiective (materiale și simbolice) ale grupului sau clasei dominante. Acțiunea pedagogică legitimează acest arbitrar prin însuși faptul că, selectând și transmițând un model cultural ca pe singurul demn de a fi transmis, îl aduce în opoziție cu celelalte, ascunzând adevărul despre caracterul său arbitrar. La fel de arbitrar este și modul de impunere a culturii —legitime” (metode și mijloace de inculcare, determinate istoric). Orice instanță (agent sau instituție) care exercită o acțiune educativă dispune de autoritate pedagogică în calitate de mandatar al unor grupuri sau clase (și nu al societății în ansamblul ei, așa cum sugera Durkheim și Parsons), în calitate de deținător prin delegație (o delegație limitată) al dreptului de exercitare a violenței simbolice. Raporturile de forță dintre grupurile sau clasele sociale se manifestă ca raporturi între diferite instanțe educative. Instanțele care sunt mandatate să transmită arbitrarul cultural al grupurilor și claselor dominante sunt cele care exercită acțiunea pedagogică dominantă. Familia reprezintă agentul unei acțiuni pedagogice primare care —fixează” în individ habitusul primar de clasă, primele scheme de percepție, de gândire și de acțiune care vor funcționa ca fundament și principiu de selecție în procesul - 78 - încorporării tuturor experiențelor ulterioare, astfel încât experiențele diferite trăite de un individ —se integrează în unitatea unei biografii sistematice care se organizează pornind de la situația originară de clasă, experimentată într-un tip determinat de structură familială”. (Bourdieu Pierre și Passeron, Claude Jean, La Reproduction. Elements pour une theorie du systeme d'enseignement. După: Mahler, Fred, Sociologia educației și învățământului. Antologie de texte contemporane de peste hotare, 1977, p. 188) De consultat: Bourdieu, Pierre (1998). The State Nobility: Elite Schools in the Field of Power. Stanford University Press. http://books.google.ro/books?id=do9o- jIrzXgC&printsec=frontcover&dq=Bourdieu,+Pierre+(1998).+The+State+Nobility Lucrări: Bourdieu, Pierre și Passeron, Claude Jean (1970). La Reproduction. Elements pour une theorie du systeme d'enseignement. Paris: Minuit. Bourdieu, Pierre (1979). La Distinction. Critique sociale du jugement. Paris: Minuit. Bourdieu, Pierre (1998). Despre televiziune. București: Editura Meridiane (trad. din l. franceză de Bogdan Ghiu). Bourdieu, Pierre (1998). The State Nobility: Elite Schools in the Field of Power. Stanford University Press. Bourdieu, Pierre [1994] (1999). Rațiuni practice. O teorie a acțiunii, București, Editura Meridiane (trad. din l. franceză de Cristina și Costin Popescu). Bourdieu, Pierre (1999) Regulile artei: geneza și structura câmpului literar, București, Editura Univers (trad. din lb. franceză de Bogdan Ghiu și Toader Saulea). Bourdieu, Pierre. (2000). Les Structures sociales de l'economie. Paris: Seuil. Bourdieu, Pierre (2009). Schiță pentru o autoanaliză. București: Editura ART (trad. din l. franceză de Bogdan Ghiu). www.isj1text.ble.org.uk/pubs/isj87/wolfreys.htm www.pdfgeni.com/.../Pierre-Bourdieu-distinction-taste-pdf.html - Statele Unite ale Americii www.swopinstitute.org.za/node/187 BRAMEL, DANA. Psiholog american. Profesor de psihologie la State University of New York at Stony Brook. Domenii de cercetare: percepția socială, psihologia muncii, politicile psihologiei sociale, rolul identității în relațiile intergrupale. - 79 - Împreună cu Ronald Friend a publicat mai multe lucrări despre grupurile de muncă, despre puterea de luarea a deciziilor și despre rolul sindicatelor. Reexaminând experimentele de la Hawthorne, a evidențiat natura ideologiei ascunse a lui Mayo și a colaboratorilor săi. Ideea că lucrătorii erau mai fericiți și mai productivi în cadrul unui stil de gestionare diferit nu a fost chiar adevărată. A existat o rezistență a lucrătorilor la exploatare și, în unele cazuri, ea a crescut luând forme diverse. ”Conflictul între lucrători și conducere a avut întotdeauna la bază un antagonism de interese... Fronda lucrătorilor nu se datorează doar neînțelegerilor și lipsei de comunicare, așa cum a declarat în mod repetat Mayo, iar rezistența lucrătorilor nu a fost doar o problemă individuală... Mayo și Roethlisberger au făcut un fals portret al lucrătorului docil, care a avut la bază o funcție ideologică importantă. Ei au contribuit la raționalizarea unui sistem de exploatare, care a inclus cooptarea sindicatelor industriale.” Politica lui Franklin Roosevelt avea nevoie de sprijinul clasei muncitoare pentru a stopa puterea sindicatelor. În acțiunea lui de expansiune și control asupra forței de muncă, de distrugere a ideologiei marxiste, s-a folosit de experimentul Hawthorne generalizând ideea parteneriatului administrației cu muncitorii, permițând capitalului să smulgă controlul sindicatelor asupra forței de muncă, în numele ”gestionării științifice a muncii”. Politica ”New Deal” a salvat capitalismul cu ajutorul teoriei ”relațiilor umane”, perfecționând un proces de exploatare a muncitorilor, distrugând sindicatele și partidele de stânga. Rezistența muncitorilor a fost înfrântă când problemele lor nu au mai fost considerate probleme sociale, ci probleme individuale, iar ele au fost abordate separat. Tratându-le ca deficiențe de comunicare, de neînțelegere interindividuală și nu ca probleme specifice grupurilor, generate de relațiile de producție ori de tipul de proprietate, Elton Mayo și colaboratorii lui au distorsionat în mod conștient rezultatele cercetării de la Hawthorne. Au lansat mitul muncitorului docil, fericit să colaboreze cu exploatatorii lui. De consultat: Bramel, Dana și Ronald Friend. [1981] (2003). Hawthorne, the Myth of the Docile Worker, and Class Bias in Psychology. În Handel, Michael Jeremy. The Sociology of Organizations: Classic, Contemporary and Critical Readings. Sage Publications Inc., pp. 97-107. http://books.google.com/books?id=zuZ3HEi4dXIC&pg=PA97&lpg=PA97&dq=Ronald+Fr iend.+Hawthorne,+the+Myth+of+the+docile+worker,+and+class+bias+ Lucrări: Bramel, Dana și Ronald Friend (1981). Hawthorne, the Myth of the Docile Worker, and Class Bias in Psychology. American Psychologist, 36, pp. 867-878. www.comnet.ca/~pballan/HAWTH.htm www.globaljusticecenter.org/papers2006/cohen1ENG.htm - 80 - BRAVERMAN, HARRY (1920-1976). Ziarist american. Teoretician marxist —preocupat de analiza efectelor economiei capitaliste moderne asupra organizării muncii. A fost stimulat să facă acest lucru de ceea ce el considera drept natura nerealistă a unei mari părți din ceea ce se scrisese despre munca productivă. Braverman însuși avea o experiență practică foarte largă, care a stat la baza analizei sale: s-a calificat, mai întâi, ca muncitor în prelucrarea cuprului, precum și în cazangerie și la montarea conductelor. A fost angajat pe un șantier naval, într-un atelier de reparații a căilor ferate și în două uzine de laminate din tablă de oțel - în toate trăind impactul schimbărilor tehnologice asupra muncitorilor. Mai târziu, ca ziarist, editor de cărți, apoi de responsabil într-o editură, a trăit din nou impactul tehnologiilor moderne, de data aceasta asupra personalului administrativ, cum ar fi cel din marketing, contabilitate și activitățile de rutină din producția de carte. Teza lui de bază este că într-o economie capitalistă toate aceste aspecte duc la dezumanizarea muncii și la transferul puterii, într-o măsură din ce în ce mai mare, de la muncitori în mâinile proprietarilor și managerilor. Lucrarea lui, în care a dezvoltat această teorie, Labour and Monopoly Capitalism. The Degradation of Work in the Twentieth Century, a primit, în 1974, premiul C.Wright Mills al Societății de Studiere a Problemelor Sociale”. (Pugh, Derek S. și Hickson, David J., Great Writers on Organizations, 2007, pp.155-157.) Credincios lui Marx, Braverman nu vine cu o teorie proprie despre capitalism sau cu o corectare a marxismului, ci cu o reînnoire a lui. El nu a tratat științele și tehnologiile ca ceva neutru sau inevitabil. În societățile capitaliste, dezvoltarea științelor și tehnologiilor duce la intensificarea procesului de alienare a indivizilor. Dar nu utilajele de producție sunt inamicul muncitorilor, ci sistemul în care ele sunt integrate. La sfârșitul secolului al XIX-lea firmele au fost înlocuite de mari unități de capital. Acestea exercită o tot mai mare dominație a piețelor. Nu este întâmplător că managementul s-a dezvoltat la sfârșitul secolului al XIX-lea. Prin această disciplină s-a reînnoit și s-a extins controlul asupra forței de muncă. Toți teoreticienii s-au străduit să găsească modalitățile ”științifice” prin care oamenii să fie determinați să lucreze mai mult și mai eficient, dar acest ”mai mult și mai eficient” era privit din perspectiva patronilor și nu a muncitorilor. Lucrătorii calificați care au dominat industria decenii îndelungate au fost înlocuiți de muncitori necalificați, rapid instruiți și condamnați la activități monotone și repetitive. Degradarea forței de muncă a fost un proces la care managementul și-a adus o contribuție majoră. Și sociologia industrială a contribuit la acest proces prin teoriile despre satisfacțiile muncii. Științele sociale au devenit proprietate - 81 - Accentul pe care oamenii de știință îl pun pe mărfuri, capital sau producție îi îndepărtează de problemele umane. Managementul s-a transformat în adjuvant de capital și a dus la o degradare continuă a relațiilor de muncă. transformată în adjuvant de capital. Cei mai mulți oameni au de-a face cu locuri de muncă prost plătite. Pentru cei mai mulți, munca ocupă cel mai mult timp al vieții active și la muncă se petrec cele mai importante momente ale vieții. Momentele frumoase sunt cele care subminează organizația: relațiile de prietenie, bârfele în pauze prelungite, discuțiile interminabile despre lucruri conexe muncii, chiulul și absenteismul, simularea muncii și păcălirea șefilor, risipa de resurse și furtul etc. Fără aceste aspecte munca ar fi nu doar plictisitoare, ci și umilitoare și debilizantă. Capitalismul a ajuns să domine toate aspectele vieții cotidiene, până și viața de familie. Femeile au fost scoase din rolul lor tradițional, prin care aduceau valoare în gospodărie și au ajuns să producă valoare la locul de muncă pentru capitaliști. Declinul familiei s-a făcut cu sprijinul inovațiilor tehnologice, cum ar fi descoperirea pilulelor contraceptive. Creșterea divorțurilor, a numărului de copii născuți în afara unor familii, stimularea sexualității în spațiul public - toate acestea au dus la decăderea rolului familiei. Această agresiune sistematică, susținută de oligarhii societăților contemporane, a redus capacitatea oamenilor simpli de a rezista. Dispărând puterea lucrătorilor calificați și a modelului familial tradițional, marii mase de muncitori necalificați i s-a dat iluzia succesului în carieră iar, prin stimularea consumului, corporațiile de capital au mărit exploatarea, îndatorându-i pe cei mai mulți oameni (dezinformați și manipulați) către băncile aflate în proprietatea lor. Marea majoritate a oamenilor sunt obligați să-și petreacă viața într-un mod chinuitor. Și, când mă gândesc la tot talentul și energia care zilnic se depun în conceperea de metode și mijloace de a face chinul tot mai rău, toate în numele eficienței și productivității, când de fapt pentru gloria mai mare a capitaliștilor cei mari, mă întreb ce e de mai mare mirare: capacitatea oamenilor de a crea un astfel de sistem monstruos sau toleranța oamenilor de a suporta un acord atât de evident distructiv al bunăstării și fericirii ființei umane... Iluzia boom-ului economic e alternat sistematic de crize profunde pentru a întări și mai mult dependența marii majorități de capitalurile de monopol”. La începutul secolului al XX-lea lucrătorii încă aveau putere asupra agresiunii capitalului monopolist. Lupta de clasă a fost în realitate între muncitorii calificați și cei necalificați (sprijiniți de oligarhi). Noile utilaje au slăbit puterea profesioniștilor. În țările socialiste puterea nu a fost a profesioniștilor ci a necalificaților, în spatele cărora s-a ridicat o oligarhie socialistă, cu nimic diferită de oligarhia capitalistă. Din acest motiv, economia țărilor socialiste a fost nevoită să treacă printr-un proces de liberalizare, care a dus la colapsul ideii de socialism. Birocratizarea excesivă și militarizarea societăților au fost formele prin care capitalurile de monopol au distrus socialismul. Harry Braverman, membru al Partidului Muncitoresc Socialist American și apoi al - 82 - Uniunii Socialiste și coeditor al revistei Americane Socialiste își exprima îndoiala în anii '70 cu privire la succesul URSS și al țărilor socialiste, dar refuza să abandoneze ideea că societatea capitalistă poate fi răsturnată și calvarul clasei muncitoare poate fi îndulcit. Acest lucru nu poate fi realizat decât dacă cei mai mulți înțeleg că instituțiile sociale, birocrațiile, statele și capitalurile de monopol sunt mai puternice decât oamenii obișnuiți. Pentru aceasta ei trebuie nu să rejecteze marxismul, ci să-l înțeleagă mai profund. De consultat: Braverman, Harry (1994). Real Meaning of Taylorism. În Fischer, Frank și Sirianni, Carmen (ed.). Critical Studies in Organization and Bureaucracy. Philadelphia: Temple University, pp. 55-61. http://books.google.com/books?id=v8Vzk3YqA9gC&pg=PA55&lpg=PA55&dq=Harry+Br averman Lucrări: Braverman, Harry (1974). Labour and Monopoly Capitalism. The Degradation of Work in the Twentieth Century. New York: Monthly Review Press. en.wikipedia.org/wiki/Harry_Braverman faculty.rsu.edu/.../Braverman/Presentation/Braverman.pdf http://www.faculty.rsu.edu/~felwell/Theorists/Braverman/BravermanBook.htm BRIEFS, GOTTFRIED ANTON (GOETZ) (1889-1974). Economist și sociolog german. A început să studieze istoria și filosofia la Universitatea din Munchen. În 1911 a susținut doctoratul cu o teză despre industria băuturilor alcoolice. În 1919 a devenit profesor la Universitatea din Freiburg. A predat la Wurzburg, Berlin, Viena, Berna și Salzburg. În 1928 a fondat Institutul de Sociologie Industrială la Berlin. În 1936 a emigrat în SUA și a devenit profesor la Universitatea Georgetown din Washington. Împreună cu mai mulți emigranți a format ”Cercul Konigswinter” în cadrul Institutului pentru Societate și Economie. A fost guvernamentale atât în Germania, cât și în SUA: ministerului de interne (1915), membru al Comisiei de asigurări de șomaj din cadrul ministerului muncii (1929), membru în cabinetul Republicii de la Weimar, consultant la Departamentul de Justiție, la cel al Apărării din SUA. A formulat teoria moralității marginale cu activ în structurile expert economic al Briefs este creatorul conceptului de economie socială de piață, văzut ca o sinteză a liberalismului și a teoriei social-creștine. referire la inhibițiile morale și la handicapul apartenenței la o clasă inferioară. A considerat că democrația este amenințată de asociațiile mamut, de uniunile și - 83 - federațiile de asociații. Acestea sunt mereu atractive politic și politicienii care doresc să-și sporească puterea și le apropie mereu, deresponsabilizându-le civic, deturnându-le de la scopul pentru care au fost create inițial. Democrația e mai puternică atunci când există mai multe asociații mici, decât asociații mari, ”uniuni fortificate”. ”Salariile și nivelul prețurilor se mențin prin puterea cartelurilor și sindicatelor, împotriva tendințelor naturale ale piețelor, adâncind criza, șomajul, congestia fondurilor publice”. Briefs a dezvoltat conceptul de ”dominație străină asupra angajatului”. Pentru el, lucrătorul este dependent total de întreprinzător. Acesta din urmă știe foarte puțin sau nimic despre problemele lucrătorilor. Valorile și aspirațiile lor sunt străine unele de altele. Angajatul va rămâne la locul de muncă, dar munca în sine îi devine străină, el nu va găsi armonia interioară cu ea. Cartea lui Anti-Spengler (1920) a fost citată ca o contrapondere la nihilismul european al vremii. Denumirea de sociologie industrială —nu a devenit curentă decât din 1945 încoace, deci după cel de al Doilea Război Mondial. Excepție face numai sociologia uzinală, care figurează, sub numele de sociologie a întreprinderii (Betriebssoziologie), într-un important dicționar de sociologie, apărut în 1931, sub redacția lui Alfred Vierkandt (Handworterbuch der Soziologie, 2 vol., Stuttgart). Articolul la care ne referim a fost redactat de Goetz Briefs, un economist german cu orientare sociologică și are peste 20 de pagini de format mare, pe două coloane cu litere mărunte, deci întinderea unei broșuri. Este în același timp și prima lucrare de sistematizare a sociologiei uzinale. Ea nu a avut însă o influență simțitoare decât în Germania acelor vremuri [...] Goetz Briefs, după ce examinează pe scurt întreprinderea industrială ca obiect al sociologiei uzinale, tratează pe larg despre „fenomenele sociologice ale întreprinderii”, pe care le grupează în trei categorii: - influența mediului social asupra întreprinderii, - întreprinderea ca fenomen social, - retroacțiunile relațiilor sociale din întreprindere asupra mediului social în care se desfășoară. După Goetz Briefs, o întreprindere industrială este o unitate de esență instituționalizată, orientată în chip planic, deci conștient organizat, utilizând mijloace adecvate spre realizarea unor obiective precise: producerea de bunuri materiale menite să satisfacă anumite trebuințe ale oamenilor. Ea prezintă interes științific pentru sociologie în măsura în care este o formație socială bazată pe cooperarea între oameni și reglementată de anumite reguli sau norme. Sociologia uzinală (Betriebssoziologie) se ocupă de întreprindere ca formație socială instituțională, în care un număr oarecare de oameni cooperează cu ajutorul unui sistem de mijloace pentru satisfacerea unor trebuințe curente de bunuri materiale”. (Herseni, Traian, Sociologie industrială, 1974, pp. 41; 51) Lucrări: - 84 - Briefs, Goetz (1937). The Proletariat, a Challenge to Western Civilization. New York and London : McGraw-Hill Book Company, Inc. Briefs, Goetz (1948). Can Labor Sit in the Office? Sociological Aspects of Union Management Cooperation. New York: National Industrial Conference Board. en.wikipedia.org/wiki/Gotz_Briefs www.helmut-zenz.de/hzbriefs.html ww.kirchenlexikon.de/b/briefs_g_a.shtml - BURAWOY, MICHAEL. Matematican și sociolog american. A absolvit mai întâi matematica la Universitatea din Cambridge (Anglia) în 1968, master în sociologie la Universitatea din Zambia (1972). A susținut doctoratul la Universitatea din Chicago (1976). Este profesor de sociologie la Universitatea Berkeley din California, dar a predat la mai multe universități: Chicago, Yale, Wisconsin, Northwestern etc. A fost președintele Asociației Americane de Sociologie (2004) și vicepreședinte al Asociației Internaționale de Sociologie (2006-2010). Președintele Asociației Internaționale de Sociologie pe perioada 2010-2014. kt Burawoy consideră că dacă studiem locurile de muncă prin observație participativă, prin etnografie, descoperim multe lucruri inedite. De obiecei, studiile sunt încărcate de teorii și cercetătorii depun mult efort să le confirme sau să le infirme și mai puțin să descopere natura reală a relațiilor umane la locul de muncă. A lucrat un an și jumătate ca ofițer de personal în minele de cupru din Zambia; a lucrat 10 luni ca operator la un magazin de motoare din Chicago, luni întregi în fabrici de textile și piese auto, apoi într-un combinat siderurgic din Ungaria, într-o fabrică de mobilă de la Cercul Arctic din Rusia, într-o fabrică de cauciuc din Moscova și întruna de bere din SUA. Metoda preferată de studiu a fost observația participativă și metoda etnografică. ”Așa am ajuns în inima clasei muncitoare”. A pus accentul pe natura colonială a tranziției de la socialism în țările din estul Europei. Pe parcursul carierei sale a susținut marxismul, încercând să-l reconstituie în lumina cercetărilor sale și, într-un sens larg, urmare a provocărilor istorice apărute după dispariția lui în Europa de Est. ”Ca marxist încerc să aduc viziunile de la ateliere în mediul academic, recuperând viziunile de jos ca alternative pentru viitor”. A urmărit soarta angajaților din fabricile foste comuniste, scriind despre marginalizarea acestora, plecarea înapoi în mediul rural și revenirea la economia de subzistență. A studiat fenomenul globalizării din perspectiva unor personaje comune (ingineri software, reciclatori fără adăpost, activiști ai luptei împotriva cancerului la sân etc.). - 85 - De la observarea fabricilor a trecut la studiul universităților și al sociologiei, afirmând că există patru categorii: sociologia publică (prezentă mai ales la alegeri), sociologia politică (ce are o audiență extra-academică), sociologia profesională (care se adresează unei audiențe familiarizate cu cadre teoretice) și sociologia critică (care produce cunoaștere reflexivă, de interes academic). Sociologii trebuie să stăpânească toate aceste categorii în activitatea lor, și de aceea ei trebuie să cunoască metoda cazului extinsă; extensia studiilor de caz se realizează pe patru axe: 1. de la observație se trece la participare în munca de teren; 2. din punct de vedere temporar munca de teren în sociologie trebuie extinsă de la câteva luni , cât i se alocă de obicei, la câțiva ani, eventual schimbând și spațiul pe care îl observăm prin participare; 3. sociologul trebuie să-și extindă aria de la observarea proceselor specifice terenului la identificarea forțelor care acționează asupra acestuia; 4. a patra extensie se referă la teoria sociologică care, contrar perspectivei interacționiste ce pretinde că extrage teoria din terenul pe care-l studiază, ar trebui să preceadă orice anchetă sociologică. Trebuie luate în calcul și teoriile profane, populare, de simț comun. ”Sociologia trebuie să atingă viețile oamenilor, iar etnografia este metoda care reușește cel mai bine acest lucru.” Ea trebuie să vorbească în afara universității, să se angajeze în mișcările sociale și să ofere publicului o înțelegere profundă a fenomenelor și proceselor sociale. De consultat: Burawoy, Michael (ed.) (2000). Global Ethnography:Forces, Connections and Imaginations in a Postmodern World. University of California Press. http://books.google.ro/books?id=9umOdByD8JAC&printsec=frontcover&dq=Burawoy,+ Michael&hl Lucrări: Burawoy, Michael (1979). Manufacturing Consent: Changes in the Labor Process Under Monopoly Capitalism. University of Chicago Press. Burawoy, Michael (1985). The Politics of Production. Factory Regimes under Capitalism and Socialism. New Left Books. Burawoy, Michael (ed.) (1991). Ethnography Unbound. Power and Resistance in the Modern Metropolis. University of California Press. Burawoy, Michael (ed.) (2000). Global Ethnography. Forces, Connections and Imaginations in a Postmodern Word. University of California Press. en.wikipedia.org/wiki/Michael_Burawoy http://burawoy.berkeley.edu/ www2.asanet.org/governance/burawoy.html BURNS, THOMAS (TOM) (1913-2001). Sociolog britanic. Fondatorul și primul profesor al Departamentului de Sociologie de la Universitatea Edinburgh (1965-1981). De asemenea, a predat și la - 86 - universitățile Harvard și Columbia. Membru al Academiei Marii Britanii. Este cunoscut, mai ales prin studiile privind organizarea BBC, industria electronică și sistemul național de sănătate. Totodată, Burns a realizat cercetări de sociologie urbană și asupra impactului pe care inovațiile tehnologice îl au asupra schimbărilor structurilor organizaționale. —În colaborare cu psihologul G.M. Stalker, Burns a studiat posibilitatea de a introduce progresul electronic în firmele scoțiene tradiționale, acordând atenție modului în care încercau acestea să pătrundă într-un domeniu industrial modern și în rapidă expansiune, în condițiile restrângerii piețelor produselor tradiționale. Dificultățile întâmpinate de aceste firme în adaptarea la noua situație, cu tehnologie și piețe în continuă evoluție, l-au condus la descrierea a două tipuri „ideale” de structuri organizaționale, constituind extremele unei axe, de-a lungul căreia pot fi plasate majoritatea organizațiilor. Tipul mecanicist de structură organizațională este adaptat la condiții relativ stabile. În cadrul acestui tip, problemele și sarcinile conducerii sunt descompuse în componente specializate pentru compartimente, fiecărui individ atribuindu-i-se o sarcină bine definită. Există o ierarhie clară a controlului, iar responsabilitatea pentru competența generală și coordonare revine managementului de nivel superior. Comunicarea pe verticală și interacțiunea (între superiori și subordonați) este accentuată, insistându-se pe loialitatea față de companie și pe ascultarea superiorilor. Acest sistem este destul de apropiat de birocrația rațional-legală, descrisă de Weber. Tipul organic (sau organicist) de structură organizațională este adaptat condițiilor instabile, atunci când apar continuu probleme noi și nefamiliare și care nu pot fi descompuse și nici distribuite specialiștilor spre rezolvare. Are loc astfel o continuă ajustare și redefinire a sarcinilor individuale, iar contribuția specialistului este lărgită în detrimentul laturii restrictive. Interacțiunile și comunicarea (informații și recomandări, în locul ordinelor) pot avea loc la orice nivel cerut de proces, generându-se o mai mare angajare în atingerea obiectivelor organizației, ca întreg. În organizațiile cu acest fel de structură nu se întâlnesc organigrame, indicând funcțiile și responsabilitățile exacte ale fiecărui individ și utilizarea lor poate fi chiar respinsă ca stânjenitoare în funcționarea eficientă a organizației”. (Pugh, Derk S. și Hickson, David J., Great Writers on Organizations, 2007, pp. 65-68) Organizațiile inovatoare depind de structurile informale, de legăturile pe orizontală, care nu figurează în structurile formale și în organigramele firmelor ierarhice. Acestea din urmă, organizate pe verticală, descurajează frecvent astfel de legături, în detrimentul lor pe termen lung. Pentru managerii instituțiilor structurate mecanicist ierarhiile permit o circulație a informațiilor care le oferă mai multă siguranță. Pentru organizațiile structurate organic, profesionalismul și experiența joacă un rol fundamental în rezolvarea problemelor, iar acest lucru obligă la o continuă adaptare și redefinire a nevoilor membrilor în relație cu ceilalți și cu mediul extern. - 87 - Cele două tipuri de organizații nu sunt structurate ierarhic în același mod, dar rămân stratificate; pozițiile sunt diferite din punctul de vedere al luării deciziilor; autoritatea e dată când de funcția de conducere, când de profesionalismul decidenților. Relația dintre cele două forme este elastică, iar o organizație oscilează între stabilitatea relativă și schimbările relative. Caracteristicile sistemelor mecaniciste și organice Caracteristici Forma mecanicistă Forma organică Condiții specifice Stabilitate Schimbătoare Distribuția sarcinii Diferențiere specializată a sarcinilor funcționale Cunoașterea specială și experiența față de sarcina comună Natura sarcinii individuale Natura abstractă a fiecărei sarcini individuale urmată de tehnici și scopuri mari (raționalitate instrumentală) Natura realistă a sarcinii individuale, impusă de situația generală (raționalitate substanțială) Cine definește sarcinile Reconcilierea sarcinilor la fiecare nivel al ierarhiei (ierarhia e răspunzătoare de căutarea elementelor relevante) Ajustarea și redefinirea continuă a sarcinilor individuale prin interacțiune cu alții Scopul sarcinii Definire precisă a drepturilor și obligațiilor și a metodelor tehnice atașate fiecărui rol funcțional (fișa postului) Anularea conducerii autoritare văzută ca limitare a drepturilor și obligațiilor Cum este asigurată supunerea la sarcini Transpunerea drepturilor și obligațiilor în responsabilități Dezvoltarea angajamentului dincolo de o definire tehnică a situației Structura de control, autoritate, comunicare Ierarhică și contractuală Rețea, comunitate presupusă de interese Localizarea informațiilor La vârf, unde se stabilesc sarcinile În rețea Comunicarea Verticală, între superior și subordonat Orizontală, în forma consultărilor reciproce Gestionarea comportamentului de muncă Instrucțiuni și decizii luate de superiori Informare și sfat Valori Insistența pe loialitate și obediența față de superiori Angajament față de sarcini și față de dezvoltarea firmei Prestigiu Oferit de recunoașterea mediului intern, local, decât de cel cosmopolit, general Oferit de recunoașterea de către specialiștii mediului exterior firmei Trecerea de la modul mecanicist la cel organic e dificilă pentru că organizațiile sunt structuri de rețele, de relații, de interese, de lupte pentru putere. Ele dezvoltă sisteme patologice. Există soluția departamentelor, dar ele generează o - 88 - junglă mecanicistă, în sensul că apare un nou sistem de interese care dereglează intenționat lucrurile și soluția comitetelor, ineficiente și acestea pentru că afectează loialitatea și cariera membrilor. De consultat: Burns, Tom (2001). Organization and Social Order, un unfinished work by Professor Tom Burns (1913-2001).www.tomburns.org.uk/ Lucrări: Burns, Tom (1963). Industry in a New Age. New Society, vol. 1, no. 31. Ian., pp. 17-20. Burns, Tom și Stalker, George M [1961] (2001). The Management of Innovation. Oxford: Oxford University Press (books.google.ro). en.wikipedia.org/wiki/Tom_Burns_(academic) CALLON, MICHEL (n. 1945). Sociolog și inginer minier francez. După 1967, profesor de sociologie la Mines Paris Tech și cercetător la Centre de Sociologie l'Innovation, pe care l-a condus în perioada 1982-1994. A adus contribuții notabile la sociologia științei și a tehnicii. Sub influența filosofului francez Michel Serres a utilizat conceptul de «traducere» în sociologie. Președinte al Society for Social Studies of Science (1998-1999). Alături de Bruno Latour și John Law este autorul teoriei actori-rețea. —La începutul anilor '70, scoicile au dispărut din rada portului Brest din cauza animalelor de pradă și a unui pescuit excesiv, ele fiind amenințate de aceeași soartă și în golful Saint-Brieuc. Trei cercetători de la CNEXO (Centrul Național de Exploatare a Oceanelor) au propus atunci un program de cercetare menit să identifice condițiile în care, în Franța, s-ar putea adapta o tehnică japoneză de creștere a scoicilor (ceea ce nu este chiar atât de simplu, deoarece scoicile din zona Saint-Brieuc aparțin altei specii decât cele japoneze). Michel Callon arată că lansarea programului respectiv și reușita lui depind de o asociere inedită între mai mulți actori: comunitatea științifică, pescarii, organele puterii locale și... scoicile Saint-Jacques. Departe de a fi endogenă, producerea de cunoștințe necesită mobilizarea și cooperarea tuturor acestor actori. Pentru a-i convinge pe fiecare că este în interesul său să participe la realizarea programului, cei trei cercetători de la CNEXO operează cu ceea ce Michel Callon numește o serie de traduceri: astfel, ceea ce, pentru întreaga comunitate științifică, este o chestiune de cunoaștere - 89 - fundamentală, trebuie retradus în termeni de supraviețuire economică pentru pescari, într-o problemă de perpetuare a speciei pentru scoici și în termeni de imagine de marcă pentru organele puterii locale (municipale și regionale). Tradus astfel, programul de cercetare devine o necesitate pentru fiecare dintre actori. Cercetătorii fac din el un punct de trecere obligatoriu: de el depinde existența scoicilor Saint-Jacques, onoarea comunității științifice, veniturile pescarilor și faima regiunii. Ei devin purtătorii de cuvânt ai acestui ansamblu eterogen, în măsura în care numai ei pot face să comunice între ele aceste universuri separate. Dar a traduce, arată Michel Callon (art.cit., p.204), înseamnă și a deplasa. Într-adevăr, mobilizarea diferiților actori este însoțită de o serie de deplasări și chiar de redefiniri identitare. Astfel, larvele scoicilor, până atunci risipite și purtate de curenții marini, sunt colectate și ținute într-un dispozitiv conceput anume pentru ele. Apoi, mișcările lor sunt retraduse în măsurători, curbe și grafice destinate comunității științifice. Tot astfel, la cererea cercetătorilor, pescarii devin, într-o primă fază, observatori atenți ai mișcărilor larvelor și efectuează prelevări. Ulterior, ei se vor transforma în crescători. De pe urma acestor «asociații» inedite și a operațiunilor de traducere necesare pentru ca inovația să prindă contur, se înfiripă o rețea sociotehnică (Callon, 1989, op. cit.). Aceasta poate fi definită ca un ansamblu de culoare care îi leagă între ei pe actorii umani (cercetători, pescari, finanțatori etc.) și nonumani (scoici Saint-Jacques, larve, curenți marini, instrumente de măsură etc.). Așa cum este concepută aici, noțiunea de rețea pune accentul pe extinderea considerabilă a relațiilor și a asociațiilor necesare producerii de inovații. Pe de o parte, ea scoate în evidență faptul că dezvoltarea inovațiilor implică depășirea granițelor organizaționale: lumea exterioară se regăsește chiar în centrul laboratorului sau al serviciului de dezvoltare, a cărui reușită depinde de capacitatea lui de a introduce aici noi actori. Pe de altă parte, și contrar modalităților celor mai uzuale de a concepe analiza rețelelor, aici sunt incluse persoane umane și entități nonumane între care există relații variate: de subordonare și de schimb, tehnice și financiare, dar și chimice și biologice. Actorii umani și nonumani contribuie, astfel, la interdefinirea lor, adică la definirea reciprocă a identității, intereselor și relațiilor lor, care nu sunt bătute în cuie. Lista actorilor pertinenți este, așadar, deschisă, lucru de care, în general, noțiunea de sistem de acțiune nu permite să se țină seama”. (Lafaye, Claudette, Sociologia organizațiilor, 1998, pp.104-106) De consultat: Hecht, Gabrielle și Callon, Michel (2009). The Radiance of France: Nuclear Power and National Identity After World War II. Massachusetts Institute of Technology. http://books.google.ro/books?id=8yl2BbxqFY0C&printsec=frontcover&dq=Gabrielle+și+Call on,+Michel +(2009). - 90 - Lucrări: Callon, Michel (1986). Elements pour une sociologie de la traduction. La domestication des coquilles Saint Jacques et des marins-pecheurs dans la baie de Saint Brieuc. L'Annee sociologique, no. 36, pp.169-208. Callon, Michel și Law, John (1989). La protohistoire d'un laboratoire. În Callon, Michel (ed.). La Science et ses reseaux. Genese et circulation des faits scientifiques. Paris: La Decouverte, pp. 66-115. Hecht, Gabrielle și Callon, Michel (2009). The Radiance of France: Nuclear Power and National Identity After World War II. Massachusetts Institute of Technology. http://anthem-group.net/category/michel-callon/ www.csi.ensmp.fr/Perso/Callon/ CARROLL, GLENN R. Sociolog american. A absolvit sociologia la Universitatea din Indiana în 1975, masterul la Universitatea Stanford în 1977 și doctoratul la aceeași universitate în 1982. Profesor de management la Haas School of Business, University of California, Berkeley (1982-2000). Profesor de studiul organizațiilor și sociologie la Stanford University. Graduate School of Business (din 2000). A predat la multe universități din lume: Singapore, Maastricht, Hong Kong, Berna, Munchen, Berlin etc. Este editor la multe reviste de specialitate. A publicat împreună cu Michael T. Hannan mai multe cărți, cele mai cunoscute fiind și Dinamica populațiilor organizaționale (Dynamics of Organizational Populations: Density, Competition and Legitimation, 1992) și Demografia corporațiilor și industriilor (The Demography of Corporations and Industries, 2000). A abordat problema ecologiei populațiilor organizaționale, considerând că organizațiile sunt în mod inerent rezistente la schimbare. Numărul de organizații crește până la o densitate optimă, ce poate fi calculată. Atunci când se schimbă condițiile socio-economice și culturale, unele organizații vor eșua, lăsând locul pentru alte tipuri. Carroll a adaptat metoda darwinistă de evoluție a instituțiilor, considerând că cercetarea organizațiilor trebuie să fie una multidisciplinară: sociologică, economică, managerială, biologică etc. Studiind schimbările de populație prin care trec instituțiile de-a lungul timpului, Carroll și Hannan au abordat problemele Dacă analizăm evoluția în timp a populației unei corporații, inclusiv a fondatorilor, transformările structurale, creșterea, mortalitatea, îmbătrânirea, segregarea și densitatea angajaților vom descoperi că demografia organizațională, îmbinată cu teoria ecologică, ne oferă o perspectivă originală asupra proceselor fundamentale care se petrec într-o organizație. - 91 - demografice: îmbătrânirea lucrătorilor, dependența de mărime, segregarea populației, densitatea etc. Procesele demografice joacă un rol central în influențarea culturii organizaționale. În ciuda schimbărilor continue de personal (cu temperamente, caractere și personalități distincte), instituțiile își mențin identitatea prin câteva elemente: angajarea, socializarea, cifra de afaceri și densitatea personalului. Studiind nașterea organizațiilor, Carroll a arătat că fondatorii muncesc din greu înainte ca firma să fie lansată în mod oficial. Unele activități culminează cu nașteri de succes, dar cele mai multe se nasc moarte sau mor în primele luni de la naștere. Rata ridicată de mortalitate arată gradul ridicat de dificultate al activității întreprinzătorilor. În industria automobilelor doar 11% din firme au reușit să treacă la etapa de producție. Mediul unei firme este format în mare parte din alte firme; ea e dependentă de densitatea acestora. Densitatea populației are două efecte: legitimarea și concurența. Legitimarea este procesul prin care un anumit mod de a face lucrurile ajunge să fie văzut ca natural și luat în seamă. Legitimarea crește șansele fondatorului de a înființa firma și a reduce mortalitatea. Concurența apare atunci când organizațiile se bazează pe același bazin de resurse, cum ar fi capitalul și clienții. Concurența are efect opus legitimării: scade șansele fondatorului și crește rata mortalității. Creșterea densității populației sporește atât legitimarea cât și concurența. Nașterea unei organizații afectează mediul, pentru că trebuie să se adapteze, îmbunătățindu-și performanța, crescând presiunea asupra rivalilor, creând un cerc al învățării și concurenței. Cei care au ieșit din acest cerc, evitând concurența prin diversificare tehnologică sau geografică, au murit. Au supraviețuit cei care au știut să se adapteze concurenței. Întreprinderile mici și tinere sunt mai vulnerabile, deoarece nu știu cum să facă față noutăților; de multe ori își schimbă structura, profilul. Organizațiile mature controlează mediul și știu să se adapteze la el. Dar și firmele gigant mor când mediul evoluează rapid și nu își selectează personalul cu abilități specifice noilor tehnologii. Supraviețuiesc nu companiile care nu au concurenți, ci cele care au concurat timp îndelungat. De consultat: Carroll, Glenn R. și Hannan, Michael T. (2004). The Demography of Corporations and Industries. New Jersey: Princeton University Press. (http://books.google.ro/books?id=YodoS1i8gN0C&printsec=frontcover&dq= Hannan,+Michael+T.+(2004). Lucrări: Carroll, Glenn R. și Hannan, Michael T. (1992). Dynamics of Organizational Populations: Density, Competition and Legitimation. New York: Oxford University Press. Carroll, Glenn R. și Hannan, Michael T. (1995). Organizations in Industry: Strategy, Structure and Selection. New York: Oxford University Press. Carroll, Glenn R. și Treece, David J. (1999). Firm, Markets and Hierarchies. The Transaction Cost Economics Perspective. New York: Oxford University Press. - 92 - Carroll, Glenn R. și Hannan, Michael T. (2000). The Demography of Corporations and Industries. New Jersey: Princeton University Press. www.haas.berkeley.edu/faculty/pdf/carroll.pdf CHANDLER, ALFRED DuPONT Jr. (19182007). Istoric american. Doctor în istorie. Cariera sa profesională a început ca cercetător asociat la The Massachusetts Institute of Technology. Profesor la Graduate School of Business Administration din cadrul Universității Harvard. A obținut premiul Pulitzer și premiul Bancroft pentru lucrarea sa The Visibile Hand: The Managerial Revolution in American Business, 1977. “Este specializat în istoria economiei, lucrările sale fiind axate pe studiul afacerilor, în particular al administrării acestora. El a afirmat cu insistență că această arie a domeniului istoriei recente a fost foarte neglijată [...] În toate lucrările lui Chandler există preocuparea față de tema creșterii și rolului marilor întreprinderi de afaceri în perioada pe care o numește anii de formare a capitalismului modern: 1850-1920. Multe din studiile sale sugerează că în această perioadă a fost creată o nouă instituție economică, firma complexă, multiunitară, controlată de o nouă clasă de manageri, funcționând în cadrul unui nou sistem capitalist. Acești manageri noi a trebuit să dezvolte strategii diferite de cele ale predecesorilor lor și să se arate deosebit de inventivi în crearea unor structuri în care să le implementeze. Cauzele acestor transformări pot fi găsite în modificările cererii, care au dus la apariția producției și a distribuției de masă”. (Pugh, Derek S. și Hickson, David J., Managementul organizațiilor, 1994, p.31) Ca istoric al afacerilor Chandler a observat că există o relație foarte puternică între strategie și structură. Pentru el structura unei organizații rezultă din strategia adoptată. Strategia este determinată de țelurile fundamentale și obiectivele pe termen lung, împreună cu direcțiile de acțiune adoptate și cu resursele alocate în vederea realizării lor. Structura este organizarea pusă la punct pentru a administra activitățile declanșate de strategia adoptată. Drept urmare ea implică existența ierarhiei, distribuirea activităților și crearea unor linii de autoritate și comunicare. Chandler a constatat că orice organizație este dependentă de colectarea sistematică, depozitarea și manipularea informațiilor. Organizațiile moderne s-au dezvoltat atunci când au coordonat mai bine decât mecanismele pieței creșterea productivității și reducerea costurilor. Ierarhiile tind să devină din ce în ce mai tehnice, profesionale și independente de proprietate, modificând structura economiei în ansamblul ei. Contrar teoriei lui Adam Smith despre ”mâna - 93 - invizibilă” care reglează piața, Alfred Chandler a promovat ideea ”mâinii vizibile” conform căreia structurile administrative și manageriale ale firmelor sunt motorul dezvoltării economiei. Această mână vizibilă se poate observa în tipurile de capitalism promovate după război de diverse țări: ”capitalism cu caracter personal” în Marea Britanie, ”capitalism competitiv” în SUA și ”capitalism de cooperare” în Germania. În toate aceste trei modele marile firme industriale au fost motorul Principiul mâinii invizibile (A. Smith) potrivit căruia forțele pieței coordonează alocarea de resurse a fost înlocuit de principiul mâinii vizibile a managerului (A. Chandler), care aduce nu doar un plus de raționalitate, ci și noi structuri (proiectate pe baza unor strategii) care schimbă relațiile de pe piață. creșterii economice: au focalizat capitalul, au educat națiunile să învețe să lucreze cu tehnologii avansate și să capete abilități manageriale și au servit ca bază pentru creșterea firmelor mici. În analiza istoriei afacerilor a dezvoltat teoria ”celor trei piloni”: producție, marketing și management, precum și noțiunea de ”capacități organizaționale”. Pentru el firma e mai mult decât o rețea de contracte individuale sau proiecția viziunii antreprenorului ei. Oamenii din interiorul firmelor dezvoltă obiceiuri eficiente și inovatoare. Munca în echipă implică o investiție în capitalul uman, care este mai importantă decât investiția în tehnologii. Pentru sociologi, Chandler a deschis noi direcții de cercetare, arătând că există diferențe foarte mari între marile corporații, firmele mici, organizațiile non-profit și organizațiile guvernamentale. Teoriile motivaționale, despre leadership, satisfacție ori birocrație trebuie nuanțate în funcție de aceste tipuri de organizații. De consultat: Chandler, Alfred D. (1975). Strategy and Structure: Chapters in the History of the American Industrial Enterprise. Cambridge, MA: MIT Press. http://books.google.ro/books?id=xvz4WOOYzmAC&printsec=frontcover&dq=Chandler,+Alfred, Lucrări: Chandler, Alfred D. (1962). Strategy and Structure: Chapters in the History of the American Industrial Enterprise. Cambridge, MA: MIT Press. Chandler, Alfred D. (1977). The Visibile Hand: The Managerial Revolution in American Business. Cambridge, Mass and London, England: The Belknap Press of Harvard University Press. www.caslon.com.au/biographies/chandler.htm www.answers.com/topic/alfred-d-chandler-jr CHEN, CHAO-CHUAN. Filolog și sociolog american de origine chineză. A absolvit filologia la Institutul Changsha, China (1978), MA în lingvistică la SUNY Buffalo (1991) și doctorat în comportament - 94 - organizațional la SUNY Buffalo. Este profesor la Rutgers Business School din New Jersey și la Stern School of Business din New York. În concepția lui Chao-Chuan Chen și Yueh-Ting Lee ascensiunea Chinei se bazează pe o îmbinare originală a teoriilor vechi de management asociate cu confucianismul, daoismul, Sun Tzu, Mao Zedong și Deng Xiaoping cu teoriile moderne ale experților din Vest. În cultura chineză există o mare diversitate de teorii manageriale, filosofice și ideologice și un dinamism care produce un amestec original al acestora. Managerii chinezi au o bogată educație în domeniul afacerilor. Pentru a demonstra acest lucru el a realizat interviuri cu directori de top, insistând asupra modului în care valorile lor de afaceri sunt influențate de diverși filosofi și gânditori. S-a axat asupra conducerii paternaliste practicată de liderii de afaceri din Taiwan, Hong Kong și China continentală. Leadershipul paternalist este puternic legat de confucianism și este definit prin trei elemente: conducere autocratică, conducere binevoitoare și lider moral. Confucianismul spune că liderul are dreptul legitim de a exercita autoritatea asupra subordonaților și fiecare subordonat are datoria morală să-și asculte superiorii. Dreptul de a conduce este însoțit de grija și respectul față de angajați. Esența este crearea unei armonii între conducători și conduși, a unui echilibru între autoritate și îngrijire. Liderul are datoria morală să fie un model pentru angajați, să-i trateze pe aceștia corect, cu bunătate și să nu abuzeze de autoritatea lor. Creșterea economică a Chinei s-a datorat și teoriilor filosofice care guvernează gândirea managerială. Filosofia chineză înglobează teoriile manageriale moderne și ideologiile politice într-o viziune mai cuprinzătoare despre lume și viață, despre relațiile dintre oameni și despre rolul organizațiilor în societate. Interesele sale de cercetare ating problema recompenselor și compensațiilor, a justiției organizaționale și gestionarea eco-culturală. A scris despre organizațiile multiculturale și despre problemele etnice apărute în instituții. Lucrări: Chen, Chao-Chuan și Lee, Yueh-Ting (2008). Leadership and Management in China. Philosophies, Theories and Practice. Oxford University Press. globalbusiness.rutgers.edu/Chao_Chen_CV.pdf CHILD, JOHN (n. 1940) Economist britanic. Profesor de comerț la Birmingham Business School, Marea Britanie. Master în economie și doctor în management la Cambridge University (1984). Specialist în marketing la Rols-Royce Ltd. Profesor de comportament organizațional la Aston Business School, decan la Aston Business School (1986-1989). Membru al - 95 - Academiei Britanice de Management (2002). Doctor onorific al Helsinki School of Economics (1996) și al Universității Corvinius din Budapesta (2009). Membru al Grupului European de Studii Organizaționale (din 2006). A fondat la Universitatea din Cambridge Centrul de Afaceri Internaționale și Management. Premiul Asociației Internaționale de Managmenet pentru contribuțiile sale la studiul managementului chinez. Decan și director la The China-European Community Management Centre in Beijing. Domenii de interes: management și reformă economică în China; organizare și performanța alianțelor strategice, noi forme organizaționale. John Child abordează problemele organizatorice într-un mod didactic: cum pot învăța managerii și studenții MBA cele mai importante lucruri despre cum se conduc organizațiile: despre noi forme de organizare internă, despre tipurile de organizare a rețelelor, sistemele de integrare, de control, politicile de recompensare, alianțele strategice, guvernarea corporatistă. Lucrările lui sunt mai degrabă ghiduri pentru afaceri de succes, dar și pentru organizațiile non-profit. Organizațiile sunt sisteme care trebuie să se adapteze unor medii complexe; acest lucru presupune codificare (repartizarea datelor pe categorii), abstractizare (reducerea numărului de categorii) și difuzare de informații (prin intermediul agențiilor de publicitate). Child identifică două moduri de adaptare la medii complexe: reducerea complexității și absorbția ei. Reducerea complexității presupune înțelegerea princi-palelor modalități de adaptare la mediu. Absorbția complexității presupune crearea de opțiuni și strategii de acoperire a riscurilor, adesea prin alianțe. John Child consideră că organizațiile trebuie privite ca sisteme adaptative la complexitatea mediilor lor. De aceea, în abordarea lor trebuie să ținem cont de aspecte noi, precum rețelele sociale (inclusiv cele virtuale), sistemele de codificare, captare și difuzare a informațiilor, integrarea, controlul, alianțele strategice, încrederea, învățarea, guvernarea corporativă, tehnicile de supraviețuire pe piață, designul organizațional etc. De consultat: Child, John (1984). Organization: A Guide to Problems and Practice. New York: Harper & Row. http://books.google.ro/books?id=mpOtotiPfNIC&pg=PA208&dq=Child,+John+(1984).+ Organization Lucrări: Child, John (1984). Organization: A Guide to Problems and Practice. New York: Harper & Row. Child, John (1994). Management in China during the Age of Reform. Oxford University Press. Child, John (2005). Organization. Contemporary Principles and Practice. Blackwell Publishing. Child, John, Faulkner, David și Tallman, Stephen (2005). Cooperative Strategy: Managing, Alliances, Networks and Joint Ventures. Oxford University Press. www.business.bham.ac.uk/.../childj.shtml - 96 - CLAWSON, DAN. Sociolog american. Este profesor la Universitatea din Massachusetts, Amherst și membru al Comitetului de coordonare a studenților, artiștilor și scriitorilor, care construiește legături între mediul academic și mișcarea forței de muncă. A fost editor la Contemporary Sociology (1995-1997) și al revistei Asociației Sociologilor Americani. A absolvit sociologia la Washington University, St. Louis, Missouri (1970), masterul (1975) și doctoratul (1978) la State University of New York at Stony Brook. Clasa de mijloc are o poziție foarte fragilă chiar și în țările foarte dezvoltate. În SUA intră în șomaj mai multe persoane decât absolvă un colegiu, chiar și în anii de boom economic. Dacă statele nu iau măsuri de susținere a lor se produce o sărăcire atât a claselor bogate, cât și a celor sărace și o revenire la capitalismul primitiv, exploatator. Studiind sindicatele din SUA a observat că există o adversitate puternică la adresa lor. El consideră că tocmai adversitatea aceasta le obligă să genereze noi strategii; ea e o sursă de putere și reînnoire. Sindicatele trebuie să se democratizeze și să extindă participarea și inițiativa membrilor, să construiască relații noi cu sectoare ale clasei muncitoare - mai ales cu femeile și lucrătorii de culoare. Ele trebuie să-și arate comunității utilitatea în alte moduri decât până acum, dovedindu-se creative și atractive. Luptele dintre diverse sindicate nu sunt transparente, iar publicul nu are toate informațiile pentru a evalua corect disputele; de aceea el folosește mai mult presupuneri și prejudecăți decât informații. Lipsa informațiilor îi îndepărtează pe oameni de sindicate, acuzându-i pe liderii acestora de jocuri ascunse, dubioase. Cum e evident că disputele dintre sindicate vor continua, cea mai bună strategie e ca acestea să facă dezbaterile publice, la fel cum fac partidele în campaniile electorale. Și să-și angajeze strategi. Angajatorii vor fi încântați și vor găsi modalități de a incita fiecare parte împotriva celeilalte. Luptele publice vor întări sindicatele și le vor democratiza, ducând la o creștere a numărului de membri, la o expansiune pe piață, la identificarea unor noi oportunități. Sindicatele au pierdut pentru că nu s-au implicat în amplele mișcări sociale (feminism, homosexualitate, drepturile civile, antirazboi etc.). Doar o suire pe valul unui mare fenomen social va scoate sindicatele din era New Deal în care le-a țintuit Roosevelt vreme de 80 de ani. O strategie de revigorare a sindicatelor implică mai multe elemente: atragerea lucrătorilor minoritari, abordarea oprimării femeilor, feminizarea conducerii sindicale, solidaritatea internațională între uniunile sindicale, crearea unor spații publice în care lucrătorii să poată vorbi despre preocupările lor, implicarea agresivă - 97 - în mass-media, instigarea la nesupunere civilă în masă, campania ”o locuință pentru fiecare angajat”, atragerea VIP-urilor ca purtători de mesaj etc. Ca marxist, Clawson consideră că internaționalizarea capitalului și globalizarea neoliberală permit sporirea controlului marilor magnați asupra forței de muncă și reprezintă o amenințare gravă la adresa ”modelului social european”. Doar solidaritatea internațională în domeniul muncii îi poate obliga pe aceștia la o politică mai puțin rapace. Împreună cu Michael Burawoy militează pentru ieșirea sociologiei în spațiul public, în afara universităților și institutelor de cercetare, pentru angajarea sociologilor în mișcări sociale și în ajutarea publicului să înțeleagă mai profund fenomenele și procesele sociale care se petrec în jurul lui. De consultat: Clawson, Dan (ed.) (2007). Public Sociology: Fifteen Eminent Sociologists Debate Politics and the Profession in the Twenty-First Century. University of California Press. http://books.google.ro/books?id=QbN- LCQQq6oC&printsec=frontcover&dq=Clawson,+Dan+(2007).+Public+Sociology Lucrări: Clawson, Dan (1980). Bureaucracy and the Labor Process: The Transformation of U.S. Industry 1860-1920. New York; Monthly Review Press. Clawson, Dan, Neustadtl, Alan și Scott, Denise (1992). Money Talks: Corporate PACs and Political Influence. New York: Basic Books. Clawson Dan, Neustadtl, Alan și Weller, Mark. (1998). Dollars and Votes: How Business Campaign Contributions Subvert Democracy. Philadelphia PA: Temple University Press. Clawson, Dan (1998). Required Reading: Sociology's Most Influential Books. Amherst MA: University of Massachusett Press. Clawson Dan, Gerstel Naomi și Zussman Robert (2002). Work and Families: Expanding the Bounds. Nashville TN: Vanderbilt University Press. Clawson, Dan (2003) The Next Upsurge: Labor and the New Social Movements. Ithaca NY: Cornell University Press. Clawson, Dan (ed.) (2007). Public Sociology: Fifteen Eminent Sociologists Debate Politics and the Profession in the Twenty-First Century. University of California Press. wfnetwork.bc.edu/leaders_entry.php?id... www.umass.edu/sociol/faculty_staff/clawson.html - 98 - CLEGG, STEWART R. (n. 1947). Sociolog australian. Născut și educat în Marea Britanie, Clegg a emigrat în Australia în 1976, unde a lucrat în mediul academic peste 30 de ani. A obținut licența în sociologie la Universitatea Aston din Birmingham (1971) și doctoratul la Universitatea Bradford (1974). A fost înainte muncitor pe șantierele de construcții, crainic la radio, editor de cărți și reviste. Este directorul Centrului pentru Studii de Management și Organizare și profesor la Școala de Management a University of Technology, Sidney, dar a predat și la universitățile din Maastricht, Copenhaga Business School, EM Lyon. Este membru al Centrului Internațional de Studii Sociale Comparate din cadrul Universității Vrije din Amsterdam. A spublicat mai multe cărți și articole și este editorul seriei SAGE - Organization Studies, editată de trustul de presă CBS. Este unul dintre cei mai importanți specialiști în organizații, lucrările lui fiind traduse în multe limbi: spaniolă, coreeană, portugheză, franceză etc. A fost inclus în topul celor mai importanți 200 gânditori de afaceri din lume, realizat de Harvard Business School. Clegg a introdus teoria "circuitelor puterii”, considerând că puterea circulă, ca și curentul electric, pe un circuit cu trei canale distincte: episodic, dispozițional și de facilitare. Circuitul episodic are loc la nivelul micro și este constituit din exercitarea neregulată a puterii în funcție de sentimente, de conflicte, de comunicare, de relațiile zilnice dintre indivizi. Circuitul dispozițional este constituit la nivel macro pe baza regulilor care structurează relațiile dintre membri și autoritatea legitimă. Circuitul de facilitare este constituit la nivel macro de tehnologie, de mediu, de designul locurilor de muncă, de rețele și de sistemele de sancțiuni și pedepse. Toate cele trei circuite independente interacționează la ”punctele de trecere obligatorii”, care sunt canalele pentru emancipare. Clegg aplică teoria circuitelor puterii la studiul lui Michel Crozier din Franța despre puterea muncitorilor care întrețin aparatele și echipamentele. Controlul asupra punctelor de trecere obligatorii le-a permis acestora să-și negocieze libertățile și creșterile salariale. La fel, strategia unei organizații este considerată un punct de trecere obligatoriu, căci face legătura între lumea interioară a instituției și mediul în care-și desfășoară activitatea. Tocmai de aceea importanța managerilor nu mai poate fi minimalizată. Stewart Clegg consideră că organizația trebuie văzută ca un sistem al fluxurilor. ”Ele creează și recreează spații și semne, semnificații și simboluri, subiecte și obiecte care se deplasează prin circuite de putere. Fluxurile instituționale sunt caracterizate prin diferite «structuri de guvernare». Multe fluxuri sunt riscante, pentru că circuitul lor întinde puterea să curgă dincolo de capacitatea de monitorizare.” (Clegg S.R., 2000. The Rythm of the Saints, www.mngt.waikato.ac.nz/ejrot/Vol1 _1/clegg.pdf). - 99 - "Putem identifica șapte erori de planificare strategică, în termeni de șapte goluri: 1. diferența între fantezie și capacitățile manageriale de organizare; 2. diferența dintre obiectivele clare și posibil reale și cele imprevizibile; 3. diferența între planificare și punerea în aplicare; 4. diferența dintre schimbarea planificată și evoluția emergentă; 5. decalajul mijloace și scopuri; 6. diferența dintre management și organizare (adică dintre capul care planifică și organismul ce trebuie planificat) și în cele din urmă; 7. decalajul dintre ordine și dezordine. Departe de gestionarea acestor lacune, planificarea strategică în mod intenționat le generează și le întreține". (Clegg, Stewart, Carter, Chris și Kornberger, Martin, Get Up, I Feel Like Being a Strategy Machine. În European Management Review, nr. 1, 2004, p. 22) Departe de a fi înlocuită, birocrația creează procese complexe de hibridizare: pe de o parte, o descompunere a lanțurilor și rețelelor și o externalizare a unor activități, iar pe de altă parte, o recompunere a structurilor organizaționale, o sporire a supravegherii și controlului, prin înlocuirea birocratului cu șeful de proiect. De consultat: Clegg, Stewart R. și Hardy, Cynthia (1999). Studying Organization: Theory and Method. Sage Publications http://books.google.ro/books?id=qd2AMTw51S8C&printsec=frontcover&dq=Hardy,+ Cynthia+(1999).+Studying+Organization Lucrări: Kono, Toyiohiro și Clegg, Stewart R. (2001). Trends in Japanese Management. London: Palgrave. Clegg, Stewart R., Courpasson, David și Phillips, Nelson. (2006) Power and Organizations. Thousand Oaks, CA: Sage Publications. Clegg, Stewart R. și Haugaard, Mark (ed.) (2009). Handbook of Power. London: Sage Publications. Clegg, Stewart R. (ed.) (2010). Directions in Organization Studies (volumes I-IV). London: Sage Publications. http://uts.academia.edu/StewartClegg http://en.wikipedia.org/wiki/Stewart_Clegg COLE, ROBERT E. Economist și sociolog american. Licență în economie la Hobart College (1959). Master în muncă și relații industriale la Universitatea din Illinois (1962). Doctor în sociologie al Universității din Illinois (1968). Asistent și profesor de sociologie la University of Michigan (1967-1990). Profesor de sociologie la Haas - 100 - School of Business and Department of Sociology, UC Berkeley (19902002). Cercetător asociat la ITEC, Doshisha University, Japan (2007). Membru ales al International Academy of Quality. Omron Distinguished Professor of Management of Technology, Director of Management of Technology Program, Doshisha Management School, Japan (2003-2006). A abordat teme precum: organizațiile japoneze, mangementul tehnologiei, managementul cunoașterii, învățarea organizațională, transformările din organizații. Managementul calității totale (TQM) este o strategie organizațională fundamentată pe ideea că performanța în atingerea unei calități superioare este realizată doar prin implicarea cu perseverență a întregii organizații în procese de îmbunătățire permanentă. Obiectivul este creșterea eficienței și eficacității în satisfacerea clienților. —La mijlocul anilor '70, smulse din starea lor de suficiență de concurența feroce a fabricilor japoneze de automobile și produse electronice, firmele americane au început să exploreze și să experimenteze o serie de practici care vor fi ulterior etichetate sub numele de management al calității totale (TQM - total quality management). Conform descrierii lui Cole (1999), oamenii de afaceri americani nu au reacționat foarte repede, nefiind siguri în ceea ce privește natura provocării pe care o înfruntau sau a atitudinii pe care trebuiau să o adopte. A urmat o perioadă de limpezire, în care comunitățile de actanți au elaborat interpretări și le-au selectat (v. Weick, 1995; 2000). Deși experții de mare calibru au oferit explicații, companiile de consultanță au dat sfaturi, asociațiile profesionale (cum ar fi Societatea Americană pentru Calitate) au oferit justificări normative, iar unele programe de premiere (cum ar fi Premiul Național Baldrige pentru Calitate) au oferit prestigiu și stimulente financiare, consensul asupra componentelor managementului calității totale a fost unul redus. Mișcarea nu a fost suficient teoretizată și nici nu a fost susținută de structuri normative și reglatoare adecvate, care ar fi ajutat-o să se propage pe scară largă sau să aibă efecte profunde în această țară. Au fost discutate pe larg unele practici, cum ar fi cercurile de evaluare a calității, dar până la urmă ele s-au ales mai degrabă cu vorbărie decât cu vreun folos concret. Companiile au simțit nevoia unei schimbări, însă direcțiile de acțiune și rețetele care le-au fost oferite nu au conținut îndrumări clare. Poate cea mai importantă schimbare asociată cu managementul calității totale a fost încadrarea cognitivă a calității, care deturna atenția de la problemele inginerilor din țară la clienții externi și de la o mentalitate de tipul „găsește și repară” la o mentalitate de tipul „anticipează și îmbunătățește”. Și deși mania calității părea că și-a trăit traiul, ea a oferit un fundament pentru unele lecții utile de management organizațional (vezi Cole, 1999). Nu toate încercările de propagare instituțională se soldează cu succes”. (Scott, Richard W., Instituții și organizații, 2004, p. 151) - 101 - De consultat: Whittaker, Hugh D. și Cole, Robert E. (2006). Recovering from Success: Innovation and Technology Management in Japan. Oxford University Press. http://books.google.ro/books?id=MnL0kNX05fwC&pg=PA249&dq=Cole,+Robert,+E.+(2006) Lucrări: Cole, Robert E. (1973). Japanese Blue Collar. The Changing Tradition. University of California Press. Cole, Robert E. (1989). Strategies for Learning: Small-Group Activities in American, Japanese and Swedish Industry. Berkeley: University of California Press. Cole, Robert E. (1999). Managing Quality Fads: How American Business Learned to Play the Quality Game. New York: Oxford University Press. Cole, Robert E. și Scott, Richard W. (ed.) (2000). The Quality Movement and Organization Theory. Thousand Oaks: Sage Publications. Whittaker, Hugh D. și Cole, Robert E. (2006). Recovering from Success: Innovation and Technology Management in Japan. Oxford University Press. ieas.berkeley.edu/faculty/cole.html www2.haas.berkeley.edu/.../cole_robert.aspx COLLINS, JAMES C. III (JIM). (n. 1958). Expert american în management. A început cariera la Graduate School of Business la Universitatea Stanford (1988-1995), după care și-a deschis propriul laborator de management în Boulder, Colorado. Continuă să predea la Universitatea din Virginia. A consiliat peste 100 de organizații precum: Hewlett-Packard, Microsoft, Johnson&Johnson, Merill Lynch, Fannie Mae etc. Este senior executiv la CNN International. Este autorul unor cărți de succes precum Excelența în afaceri, 2001, și Afaceri clădite să dureze, 2004. Încercând să afle cum poate o companie să facă trecerea de la bine la excelență, a analizat 1.435 companii incluse în Fortune 500, pe care le-a grupat după mai multe criterii. Analizându-le pe cele excelente a văzut că o serie de teorii despre succes nu au funcționat în cazul lor (precum teoria achizițiilor și fuziunilor, a schimbărilor tehnologice, a schimbărilor radicale, a fricii de a rămâne în urmă etc.). Trecerea de la bun la excelent nu a fost o problemă de circumstanțe, ci una de alegere conștientă și disciplină. Excelența e dată de mai multe elemente: • un lider care să își canalizeze nevoile propriului ego dincolo de propria persoană, către țelul mult mai mare al clădirii unei companii. Să fie modest, - 102 - Ceea ce distinge o organizație de succes de una oarecare este o rezistență uimitoare și un angajament de nezdruncinat față de ideologia inițială. Un lider de nivelul 5 își alege întotdeauna echipa potrivită și instituie o cultură a excelenței. rezervat, timid, dar cu o mare voință, cu o ambiție îndreptată către instituție, nu spre el însuși. Să provină din interiorul instituției, nu din afară și să își aleagă cu grijă succesorul. Nu trebuie să fie spectaculos, celebru și nu trebuie să se laude; • alegerea echipei potrivite chiar de la început, înainte de elaborarea strategiei. Companiile excelente nu au angajat niciun om când au avut îndoieli legate de el. Au dat imediat afară oamenii nepotriviți. Faptul că o persoană este potrivită are de-a face cu trăsăturile de caracter și cu capacitățile înnăscute și mai puțin cu cunoștințele în domeniu, formația profesională sau iscusința; • viziunea despre dezvoltarea firmei trebuie actualizată permanent prin confruntarea cu faptele brute ale realității. Pentru asta au dezvoltat o cultură a comunicării libere în organizație. Oamenii au fost stimulați să se confrunte cu faptele brute și să acționeze asupra implicațiilor acestora; • strategia se bazează pe înțelegerea clară despre la ce poate fi organizația cea mai bună, nu la ce vrea să fie cea mai bună. Pentru a fi cel mai bun din lume trebuie să fii motivat nu doar de o foarte bună pregătire profesională, ci și de o pasiune foarte mare; • dezvoltarea unei culturi a disciplinei înlătură ierarhiile și birocrația. Culturile birocratice iau naștere pentru a compensa incompetența sau lipsa de disciplină, ce derivă din faptul că există oameni nepotriviți în echipă. Cultura disciplinei presupune o hărnicie și o dăruire uimitoare, în care oamenii au libertate și responsabilitate deplină; • evită capriciile tehnologice, dar devin pionieri în aplicarea unor tehnologii. Au folosit tehnologia drept accelerator al avântului, nu ca un creator al lui. Au adoptat noi tehnologii doar după ce au înțeles modul în care ea se potrivea felului de-a fi al firmei; • trecerea de la bun la excelent nu s-a produs dintr-odată, ca urmare a unei singure acțiuni definitorii, a unui mare program, lovituri sau inovații. Ci ca urmare a unui efort continuu, consecvent de promovare a valorilor și scopurilor esențiale. Aceste reguli se aplică nu doar instituțiilor care funcționează ca agenți economici, ci și organizațiilor neguvernamentale, cu scop social, artistic, cultural. Toate companiile sunt vulnerabile la declin, dar declinul este în mare parte autoprovocat de o închidere în circumstanțe, într-o istorie, de o exagerare a înfrângerilor, de slăbiciuni psihologice, de orgolii. De consultat: James C. Collins (2006). În Parker, Ciaran. The Thinkers 50: The World's Most Influential Business Writer and Leaders. Praeger Publishers, pp. 30-32. books.google.com/books?isbn=0275991458... Lucrări: - 103 - Collins, Jim C. și Porras, Jerry [2004] (2006). Afaceri clădite să dureze. București: Ed. Curtea Veche (trad. din l. engleză de Ana Lepădatu) . Collins, Jim C. [2001] (2007). Excelența în afaceri. București: Ed. Curtea Veche (trad. din l. engleză de Eugen Damian). Collins, Jim C. (2009). How the Mighty Fall: And Why Some Companies Never Give In.New York: Harper Collins Publishers. www.jimcollins.com/ en.wikipedia.org/wiki/James_C._Collins COLLINS, SHARON M. (n. 1947). Sociolog american. Este director la Departamentul de Sociologie al Universității din Illinois, Chicago. Colaborează cu Academia Națională de Științe și cu Fundația Ford și este în comitetul de conducere al Asociației Americane de Sociologie. Desfășoară activități de cercetare în domeniile inegalităților la locul de muncă, atitudini rasiale și schimbarea stratificărilor sociale în instituțiile multietnice. Persoanele aparținând minorităților rasiale sau etnice sunt adesea supuse unor discriminări, accentuându-se stratificările sociale în defavoarea lor. Fără o acțiune afirmativă din partea autorităților guvernamentale, discriminările tind să sporească, luând forme tot mai diverse. E cunoscută mai ales prin lucrarea Directorii negri de companii, realizată pe baza a 76 interviuri cu manageri de culoare din 52 mari corporații. Cartea analizează modul în care afro-americanii au pătruns în funcții de conducere în corporații în anii '60, pe fondul tulburărilor sociale generate de mișcarea pentru drepturile civile. La presiunea guvernului, negrii au fost angajați mai întâi în acele funcții de conducere care deserveau populația de culoare și aproape deloc în cele indispensabile pentru funcționarea societății. Managerii negri au creat un stil de viață și au contribuit la creșterea bunăstării forței de muncă de culoare. Climatul în organizațiile conduse de ei a devenit mai conservator și mai rece. Discriminările rasiale nu au dispărut imediat. Câștigurile lor au fost mai mici decât ale albilor aflați în poziții similare. În fața discursurilor albilor că diferențele rasiale au dispărut, câștigurile negrilor au început să scadă. Abandonarea sprijinului guvernamental va crea tulburări civile. Talentul și competențele nu sunt suficiente pentru avansarea în carieră a unui negru. Mobilitatea negrilor nu reflectă o scădere a discriminării rasiale, ci debutul unui nou sistem de segregare, vizibil mai ales la nivelul femeilor și copiilor. - 104 - De consultat: Collins, Sharon M. (1997). Black Corporate Executives. The Making and Breaking of a Black Middle Class. Philadelphia: Temple University Press. http://books.google.com/books?id=sOd7U8jvP2cC&printsec=frontcover&dq=Sharon+M. +Collins&s Lucrări: Collins, Sharon M. (1997). Black Corporate Executives. The Making and Breaking of a Black Middle Class. Philadelphia: Temple University Press. COOLEY, CHARLES HORTON (1864-1929). Sociolog american fondator al interacționismului simbolic, asociat cu Școala de la Chicago și cu George H. Mead. A fost unul din fondatorii Asociației Americane de Sociologie. "Charles Horton Cooley a fost un cunoscut profesor al Universității din Michigan. Numele lui este legat de câteva lucrări cunoscute în multe țări ale lumii: Human Nature and the Social Order (1902), Social Organization (1909), Social Process (1918), Life and the Student (1927) și un volum postum: Sociological Theory and Social Research. —În centrul operei lui se află o idee de bază, și anume aceea că sinele (înțeles ca parte a ființei sociale) și societatea sunt gemeni, adică aflați într-o legătură organică și indisolubilă. După părerea lui, relația dintre sine și societate nu e doar una speculativă, ci și una empirică. Ea poate fi determinată răspunzând la întrebarea: cum își însușește individul normele și valorile sociale? Având ca premise aceste ipoteze, în mod firesc ideile lui s-au desfășurat în direcția cunoașterii și înțelegerii formării sociale a omului, ca proces natural legat esențial și intim de ceilalți oameni. După părerea lui Charles Horton Cooley, obiectele sau faptele din care e constituită realitatea socială sunt părți constitutive ale cunoașterii individului, ale sinelui individului. Spunând toate acestea, el a vrut să depășească bariera conceptuală proprie disjuncției carteziene, ce s-a făcut între cunoașterea și gândirea subiectului, pe de o parte, și lumea exterioară, obiectivă, pe de altă parte. Așa se face că el a insistat asupra ideii că acestea se află într-o permanentă interpenetrare. Un individ separat, spune Charles Horton Cooley, este o abstracție necunoscută experienței. Aceeași apreciere trebuie făcută și despre societate, atunci când este privită separat de indivizi. Societatea și individul nu denotă fenomene separate, ci sunt simple aspecte colective și distributive (tratarea membrilor unui grup în mod individual) ale aceluiași lucru. Când vorbim despre societate, noi ne fixăm cunoștințele e asupra unei viziuni generale a intereselor oamenilor, când - 105 - vorbim de indivizi negăm aspectul general și ne gândim la ei ca și când ar fi separați. Sociologul american a fost de părere că sinele unui individ își are originea în relațiile acestuia cu alți indivizi. Sinele nu e în primul rând individual și, apoi, social; el se ivește în mod dialectic prin relație și comunicare reciprocă. Conștiința cuiva despre sine este o reflectare a ideilor despre sine pe care el le atribuie ca fiind ale altor indivizi. Imaginea altora despre sine devine imaginea proprie despre sine. Tocmai de aceea nu poate exista un sine izolat. Nu există o rațiune a lui eu, fără rațiunea corelativă a lui tu, eu sau ei. Pentru a ilustra caracterul reflectoriu al sinelui, Charles Horton Cooley l-a comparat inspirat cu o oglindă, spunând că fiecare, pentru fiecare altul, e o oglindă ce-l reflectă pe altul [...] Zilnic ne privim chipul în oglindă și ne îmbrăcăm în fața ei. Ne interesăm de toate acestea, deoarece le considerăm indisolubil legate de noi. Procedând astfel, suntem satisfăcuți sau nu de ele, în măsura în care corespund sau nu dorințelor noastre de a arăta (chipul și îmbrăcămintea) într-un anumit fel. Tot astfel, în imaginație, noi căutăm în mintea altora gândurile și aprecierile lor despre cum arătăm, despre comportamentele și acțiunile noastre, despre caracterul nostru, despre prietenii noștri și așa mai departe. În mod firesc, în urma acestui proces de reflectare, noi suntem afectați în mod diferit. Sintagma sinele oglindă (looking-glass self) este compusă din trei elemente principale: 1) imaginea modului în care noi arătăm în mintea unui alte persoane; 2) imaginea judecății lor despre această oglindire; 3) o simțire de sine particulară, ca de plidă mândrie sau umilire. Pentru a concretiza această Teoria ”oglinzii sinelui” spune că imaginea de sine este formată în mare p a rte de mesajele pe care le primim de la alții și de interpretarea pe care o dăm acestor mesaje. sintagmă, Charles Horton Cooley a oferit un exemplu, o întâlnire între Alice, care are o pălărie nouă și Angela, care tocmai și-a cumpărat o rochie nouă. El a susținut că în acest caz avem următoarele situații: 1) Alice cea reală, cunoscută numai de cel ce a făcut-o; 2) ideea ei despre sine, de exemplu: Eu, Alice, arăt bine cu această pălărie; 3) ideea ei despre ideea Angelei despre ea, de exemplu: Angela gândește că eu arăt foarte bine cu această pălărie; 4) ideea ei despre ce gândește Angela că ea gândește despre sine, de exemplu: Angela gândește că și eu sunt mândră de cum arăt cu această pălărie; 5) ideea Angelei despre cum gândește Alce despre sine, de exemplu: Alice gândește că arată splendid cu această pălărie. Și desigur, cinci faze analoage despre Angela și ținuta ei. Din toate acestea se desprinde ideea că societatea este o țesătură și o construcție a sinelui propriu. Eu îmi imaginez conștiința ta și, în special, ce gândește conștiința ta despre ce gândește conștiința mea despre conștiința ta. Eu îmi prezint conștiința în fața conștiinței tale și aștept ca tu, la rândul tău, să o prezinți pe a ta în fața conștiinței mele. Cine nu poate sau nu va îndeplini aceste solicitări nu se află cu adevărat în joc. Perspectivele multiple sunt aduse într-o stare de congruență printr-un schimb multilateral și continuu de impresii și evaluări, între conștiințele noastre și ale altora. Societatea este internalizată în psihicul individual, devenind o parte a sinelui prin interacțiunea multor indivizi care leagă și topesc conținuturile lor spirituale într-un tot organic” (Mihu, Achim, Sociologie, 2008, pp. 184-186) - 106 - Cooley s-a concentrat asupra grupurilor primare ”adică acele zone caracterizate prin asocierea intimă face-to-face și prin cooperare. Ele sunt primare mai ales prin faptul că sunt fundamentale în formarea societății și a idealurilor indivizilor. Rezultatul de asociere intim, psihologic este o fuziune a individualităților într-un ansamblu comun... Poate cea mai simplă modalitate de descriere a acestei plinătăți este că ea este o noi.” Această unitate nu este bazată pe armonie, ci mai ales pe competitivitate, ambiție și afirmarea pasiunilor, iar ”aceste pasiuni sunt socializate prin simpatie”. Cele mai importante grupuri primare sunt familia, grupurile de joacă pentru copii și cele de vecinătate. Grupurile primare sunt construite pe solidaritatea difuză a membrilor săi, fiind o pepinieră pentru dezvoltarea căldurii umane și a simpatiei. Progresul uman presupune extinderea simpatiei umane la niveluri mai largi (comunități locale, națiune etc). La aceste niveluri întâlnim însă grupuri secundare. Acestea sunt grupuri mari, cu o coeziune socială slabă, constituite pentru a desfășura o activitate, în vederea atingerii unui scop și care au o durată determinată (de exemplu echipajul unei nave maritime, grupurile de cercetare, detașamentele militare, clasele de elevi sau studenți, biserica, etc.) De multe ori în grupurile secundare sunt incluse și grupurile primare, acestea din urmă coexistând, ca de exemplu în cadrul unor asociații familiale. De consultat: Cooley, Charles H. (1998). On Self and Social Organization. University of Chicago Press. http://books.google.ro/books?id=Duzk5w- MOR0C&printsec=frontcover&dq=Cooley,+Charles+H Lucrări: Cooley, Charles H. (1902). Human Nature and the Social Order. New York: Charles Scribner's Sons. Cooley, Charles H. (1908). Social Organization: A Study of the Larger Mind. New York: Charles Scribner's Sons. Cooley, Charles H. (1918). Social Process. New York: Charles Scribner's Sons. Cooley, Charles H. (1998). On Self and Social Organization. University of Chicago Press http://en.wikipedia.org/wiki/Charles_Cooley www.answers.com/topic/charles-cooley COSER, ROSE LAUB (1916-1994). Sociolog american născută în Germania. Din anul 1943 și până în anul 1945 a studiat filosofia la Ecole Libre de Hautes Etudes (Paris), apoi la New School for Social Research (New York). La Universitatea din Columbia a studiat cu profesori precum Robert Lynd și Robert K. Merton. Doctor în sociologie (1957). Profesor asociat la Welesley College (1951-1959), profesor asociat la Northeasten University (1965-1968). Profesor la State University of New York (1968-1987) și la Boston College. - 107 - S-a afirmat în domeniile sociologiei medicinei și sociologiei familiei. A studiat birocrația din spitale și efectele ei asupra îngrijirilor medicale. A fost vicepreședinte al Asociației Americane de Sociologie și președintele Societății Sociologilor din America de Est (1985-1986). În studiile despre bolile mentale și medicale ea a arătat efectele organizării birocratice asupra pacienților și personalului. În completarea teoriei lui Merton, ea a subliniat ambiguitatea și multiplicitatea. Studiul ei despre formarea profesională a rezidenților a demonstrat statutul lor ambiguu. În ceea ce privește multiplicitatea, ea a demonstrat că un repertoriu mai mare de roluri oferă oportunități mai mari și conexiuni mai ample la lumea exterioară. Apărătoare a feminismului, a militat pentru reducerea discriminării salariale a femeilor. Ea însăși emigrantă, a scris despre cei care-și părăsesc țara și în special despre curajul femeilor de a se muta într-un stat străin. Pentru Coser, umorul este parte integrantă a relațiilor umane și un rol important în structurarea vieții noastre. A abordat funcțiile umorului în spitalele de boli mentale, în lumea evreiască și tipurile diferite de umor în funcție de sex, rasă, opțiuni politice. De consultat: Coser, Rose Laub (1995). In Defense of Modernity. Role Complexity and Individual Autonomy. California: Stanford University Press. http://books.google.com/books?id=Lb4gQvM3N8QC&printsec=frontcover&dq=Coser,+ Rose,+Laub Lucrări: Coser, Rose Laub (1969). Life Cycle and Achievement in America. New York: Harper & Row. Coser, Rose Laub (1974). The Family, its Structure and Functions. New York: St. Martin's Press. Coser, Rose Laub (1979). Training in Ambiguity: Learning Through Doing in a Mental Hospital. New York: Free Press. Coser, Rose Laub (1995). In Defense of Modernity. Role Complexity and Individual Autonomy. California: Stanford University Press. http://openlibrary.org/authors/OL239559A/Rose_Laub_Coser CROZIER, MICHEL (n. 1922). Sociolog francez. Studii liceale în comerț și licență în drept. Doctor în drept și în arte. Ofițer al Legiunii de Onoare, comandor al Ordinului de Merit, laureat al Premiului Tocqueville în 1997 pentru întreaga activitate, membru al Academiei de Științe Morale și Politice (1999). Director al Centrului pentru Sociologia Organizațiilor. Director al CNRS. - 108 - Profesor la Harvard, California, Nanterre. Președintele Societății Franceze de Sociologie (1970-1972). A obținut o bursă pentru a studia sindicatele americane. —După ce a analizat și criticat funcționarea organizațiilor administrative și industriale (1963), demersul său s-a extins asupra societății globale (1970) pentru a studia blocajele ei și condițiile de dezvoltare a capacităților sale colective de inovație (1987). Pe plan teoretic, Crozier și echipa sa au propus o paradigmă susceptibilă să lămurească fenomenele sociale, pe care au conceput-o sub formă de relații între sisteme și actori. În acest fel, ei au căutat să reînnoiască sociologia organizațiilor printr-o sociologie a acțiunii organizate. Crozier și-a petrecut cea mai mare parte a carierei la CNRS și la Institut d' Etudes Politiques din Paris” (Francois Gresel et al., Dicționar de științe umane, 2000, p.76). În anii '60 a întemeiat Centrul de Sociologie a Organizațiilor, unde s-au format numeroși sociologi ai organizațiilor și specialiști în domeniul resurselor umane. Membru al Academiei de Științe Morale și Politice (1992).) Împreună cu Erhard Friedberg a elaborat analiza strategică în sociologia organizațiilor. —Le Phenomene bureaucratique (1964, op.cit.) este mai mult decât o continuare reușită a analizei lui Robert Merton asupra disfuncțiilor birocrației. Într-adevăr, Michel Crozier extinde câmpul reflecției la tematica relațiilor de putere, pe care o reconceptualizează. De altfel, această lucrare este, în multe privințe, un model de analiză sociologică, întrucât dezvoltă o reflecție teoretică remarcabilă, susținută de investigațiile empirice întreprinse în interiorul a două mari organizații: Administrația Cecurilor Poștale și SEITA (Societe Nationale d'Exploitation Industrielle des Tabacs et des Allumettes). Ne vom referi doar la cazul SEITA, care prezintă virtuți pedagogice deosebite. Obiectul cercetării întreprinse de Michel Crozier în sânul acestei organizații, pe care în lucrare o numește Monopolul Industrial, îl constituie explorarea surselor și condițiilor dezvoltării fenomenului birocratic. Mergând pe linia lui Merton, Crozier numește organizație birocratică orice organizație paralizată de existența unui prea mare număr de proceduri. Analiza sa se sprijină pe investigații aprofundate, întreprinse în trei uzine din regiunea pariziană și validate de o anchetă asupra altor douăzeci de uzine de pe întreg teritoriul Franței. El urmărește îndeosebi trei aspecte ale funcționării SEITA: 1. normele care reglează activitatea grupului de muncitori și raporturile de autoritate; 2) relațiile dintre membrii conducerii; 3) organizarea atelierelor și relațiile dintre diferitele grupuri profesionale care le alcătuiesc. Vom detalia doar acest ultim aspect. Organizarea atelierelor din cadrul SEITA. Personalul atelierelor SEITA se împarte în trei categorii: șefi de atelier, muncitoare cu calificare redusă, împărțite în manipulante de mașini și în gestionare și, în sfârșit, muncitori de întreținere cu o calificare destul de înaltă, care nu depind ierarhic de șefii de atelier, ci de un inginer din conducere. Acești muncitori de întreținere sunt, de altfel, repartizați definitiv la câte un atelier, iar fiecare din ei răspunde singur de trei utilaje pe care trebuie să le regleze, să le întrețină și să le repare, dacă defecțiunea - 109 - nu e prea mare. Caracteristica principală a organizării SEITA constă în separarea strictă a acestor trei categorii de personal cu sarcini clar delimitate și cu cariere distincte. Organizarea muncii, în care raționalizarea și specializarea sarcinilor sunt foarte pronunțate, iar fabricația este reglementată prin norme de producție și prime de randament, nu stimulează cooperarea între membrii personalului. Un set de reguli impersonale încearcă să rezolve dinainte problemele ce pot apărea, astfel încât nimic nu este lăsat la voia întâmplării, pe seama voinței arbitrare a indivizilor sau a negocierii. Michel Crozier dă ca exemplu regula vechimii, în funcție de care se face repartizarea muncitoarelor pe posturi. Orice post rămas vacant în urma unei plecări, a unei absențe sau a unei întreruperi îi revine uneia dintre muncitoarele cu cea mai mare vechime, dacă vreuna dintre acestea dorește să-l ocupe; dacă nu se oferă nimeni, postul respectiv va fi repartizat din oficiu muncitoarei cu cea mai mică vechime. Asemenea reguli încearcă să evite conflictele, inventariind dinainte problemele ce pot interveni și oferind o soluție ad-hoc. Cu toate acestea, dacă se urmărește funcționarea obișnuită a atelierelor SEITA, se constată că acest set de reguli și precepte are o putere relativă. Relația dintre diferitele grupuri profesionale. Examinarea atentă a relațiilor existente între diferitele grupuri profesionale conduce la următoarele constatări: a) muncitoarele din sectorul de producție manifestă puțin respect față de șefii de atelier de care depind ierarhic; b) ele dau dovadă de o ostilitate ascunsă față de muncitorii din sectorul de întreținere, pe care îi acuză că nu se grăbesc să repare utilajele. La rândul lor, muncitorii din sectorul de întreținere le consideră pe muncitoare neatente și nu prea harnice, deși manifestă față de ele un anume paternalism. Dacă evaluarea generală este mai curând negativă, relația personală dintre muncitorul de întreținere care repară mașina și muncitoarea care lucrează la mașina respectivă este considerată, din punctul de vedere al amândurora, mai curând bună; c) în sfârșit, muncitorii din sectorul de întreținere se dovedesc a fi agresivi față de șefii de atelier, pe care-i consideră lipsiți de competență, în timp ce aceștia din urmă par să accepte resemnați această situație, mai puțin în cazul în care sunt cei mai tineri și mai bine pregătiți. Michel Crozier își propune să demonstreze că relațiile dintre aceste trei grupuri profesionale sunt relații de putere, care se manifestă în modul cel mai acut cu prilejul evenimentului care le implică funcțional pe toate trei, și anume, cu prilejul unei defecțiuni. Defecțiunea este singurul eveniment important care nu poate fi prevăzut și pentru care nu s-a reușit elaborarea unui set complet de reguli impersonale imperative. Pe de altă parte, prin competența lor tehnică, muncitorii din sectorul de întreținere sunt, în cadrul atelierului, singurii care pot găsi o soluție în cazul unui asemenea eveniment. Muncitoarele din sectorul de producție și șefii de atelier sunt, așadar, dependenți de bunăvoința acestor muncitori. Mai mult decât atât, regulile existente întăresc acest raport de dependență, deoarece prevăd ca, în cazul în care defecțiunea depășește un anumit interval de timp, muncitoarele să treacă la îndeplinirea unor operațiuni de manutențiune, retribuite cu un salariu mai mic. Toate acestea conduc la instaurarea unui climat de incertitudine, cu atât mai important cu cât avem de-a face cu un univers în care totul este prevăzut până în cele mai mici detalii. Singurii care pot profita de aceste incertitudini sunt muncitorii din sectorul de întreținere, care dispun, în atare condiții, de o sursă de putere deloc neglijabilă. Muncitoarele din - 110 - Teoria cercului vicios birocratic spune că centralizarea și normele impersonale merg mână, în mână, sporind procesul de birocratizare. Prezența inevitabilă a zonelor de incertitudine creează relații paralele de putere care, reglementate, sporesc zonele de incertitudine și măresc birocrația. sectorul de producție, dar și șefii de atelier, vor încerca să obțină de la ei cel mai bun tratament posibil. Relațiile ierarhice obișnuite sunt, astfel, scurtcircuitate. O asemenea situație generează frustrări, iar cei care le resimt ajung să exercite presiuni pentru instaurarea unor noi reguli impersonale, apte să circumscrie mai bine sursele de incertitudini existente, creând astfel ceea ce Michel Crozier numește un cerc vicios birocratic. Cercul vicios birocratic. Demonstrația poate fi rezumată în felul următor: a) cercurile vicioase birocratice apar în organizațiile a căror funcționare se bazează pe reguli impersonale; b) regulile nu reușesc niciodată să prevadă totul; în plus, numărul lor dă naștere unor contradicții: rămân, deci, întotdeauna unele zone de incertitudine; c) membrii organizației încearcă să țină sub control aceste zone de incertitudine, pentru a-și spori puterea în cadrul organizației; d) când reușesc să o facă, apar noi relații, care sunt generatoare de frustrări pentru ceilalți actori; e) aceștia ajung atunci să facă presiuni în direcția instituirii de noi reguli impersonale, menite să țină sub control sursele de incertitudine reperate; f) noile reguli astfel apărute produc, în confruntarea lor cu regulile anterioare, noi surse de incertitudine, pe care anumiți actori sau grupuri de actori din organizații vor încerca să le exploateze în folosul lor”. (Lafaye, Claudette, Sociologia organizațiilor, 1998, pp. 40-43) Pentru Crozier fenomenul birocratic trebuie înțeles ca un fenomen cultural. Predictibilitatea, protecția împotriva arbitrarului, sentimentul de securitate - toate acestea fiind funcții importante ale birocrației - sunt expresia unor valori fundamentale existente în societate. Ele stau la baza tuturor organizațiilor educaționale, industriale, politice, administrative militare etc. ”În realitate, toate organizațiile, fie că sunt politice sau nu, funcționează pe baza unor relații de putere.” De consultat: Crozier, Michel (2009). The Bureaucratic Phenomenon. New Jersey: Transaction Publihers. http://books.google.com/books?id=MNlKVJWocmYC&printsec=frontcover&dq=Crozier, +Michel+(2009). Lucrări: Crozier, Michel (1955). Petits fonctionnaires au travail. Paris: Ed.du CNRS. Crozier, Michel (1964). Le Phenomene bureaucratique. Paris: Seuil. Crozier, Michel (1971). La Societe bloquee. Paris: Seuil. Crozier, Michel și Friedberg, Erhard (1977). L'Acteur et le systeme. Paris: Seuil. Crozier, Michel (2000). A quoi sert la sociologie des organisations?. Paris: Arslan. http://www.asmp.fr/fiches_academiciens/CROZIER.HTM - 111 - DAHRENDORF, RALPH (1928-2009). Sociolog germano-englez. A studiat filosofia și sociologia la Universitatea din Hamburg între 1947 și 1952. Doctor în filosofie (1952). A continuat activitatea de cercetare academică la London School of Economics, sub conducerea lui Karl Popper. Doctor în sociologie (1956). Profesor de sociologie la universitățile din Hamburg ~ (1956-1970), Tubingen (1960-1964) și Konstanz (1966- 1969). Între anii 1968 și 1969 a fost membru al parlamentului landului Baden Wurttenberg, iar între anii 1969 și 1970 membru al parlamentului german. Membru în Comisia Europeană. Între anii 1974 și 1984 a fost directorul London School of Economics. Președinte al Societății Germane de Sociologie (1967-1970). În ianuarie 2005, a devenit profesor cercetător la Centrul de Cercetări Sociale din Berlin. Membru al Camerei Lorzilor din Marea Britanie. S-a remarcat mai ales prin studiile sale despre conflictul de clasă în condițiile capitalismului industrial. În timp ce marxismul tradițional pune accentul pe opoziția dintre proprietarii mijloacelor de producție și salariați, Dahrendorf susține că conflictul de clasă are la bază în primul rând diferențele de autoritate din interiorul unei organizații, precum corporațiile și birourile administrative. Potrivit lui, ”inegalitatea de autoritate este inevitabilă, deși excesele ei pot fi întrucâtva diminuate prin drepturile politice ale cetățenilor”. Capitalismul a suferit după al doilea război mondial schimbări majore, apărând structuri de clasă diverse și sisteme fluide ale relațiilor de putere. Diferențele dintre clase nu mai sunt date de posesia asupra unor bunuri, de proprietatea asupra mijloacelor de producție, ci de tipurile de autoritate. Acestea determină veniturile, prestigiul, nivelul de calificare și șansele de viață. —Istoria conflictului industrial oferă numeroase exemple din majoritatea modelelor și tipurilor sociale pe care le propune teoria conflictului de grup în asociațiile guvernate de autoritate. Aceste exemple sunt cu atât mai interesante cu cât protagoniștii conflictului industrial au rămas în esență aceiași pe parcursul dezvoltării industriale. Am văzut cum capitalul și munca au cunoscut un proces de descompunere de-a lungul ultimilor ani. Clasa capitalistă unită din epoca lui Marx s-a subîmpărțit în numeroase elemente, adică directori, simpli proprietari, bancheri; în interiorul clasei muncitoare omogene de acum o sută de ani au apărut noi linii de demarcație în funcție de calificare, venit sau prestigiu; în fine, aceste două clase s-au mărit și au devenit mai complexe prin apariția unei noi clase mijlocii a birocraților și funcționarilor de birou. Toate aceste schimbări nu au modificat totuși decât într-o foarte mică măsură structura de autoritate a întreprinderii industriale. Sunt în continuare patroni și angajați, - 112 - întreprinzători și muncitori; conducerea și munca constituie încă și astăzi cvasigrupurile situate dedesubtul organizațiilor, ele însele purtătoare ale dinamicii dezvoltării sociale a industriei. Însă modalitățile interrelațiilor s-au schimbat din vremea în care Luddites luptau în Anglia împotriva alienării încercând să sfărâme mașinile din uzinele izolate sau chiar din vremea când forțele de poliție subvenționate de conducere încercau să împrăștie cu forța muncitorii greviști. Și aceasta dintr-un motiv simplu, și anume că violența conflictului industrial a scăzut considerabil. Diminuarea aceasta se datorează în primul rând înseși părților aflate în conflict. În al doilea rând, sindicatele și asociațiile patronale au pus la punct un sistem complex și protocolar de rezolvare a conflictului. Înainte de a se recurge la manifestări violente ale conflictului, acestea se întâlnesc pentru a discuta revendicările, apelează la un mediator sau, după caz, la un arbitru, pe scurt încearcă să-și rezolve neînțelegerile prin cuvânt și nu prin luptă. Reducerea violenței a fost favorizată din plin de ameliorarea nivelului de trai al muncitorilor. În majoritatea țărilor care pot fi astăzi considerate postcapitaliste, privațiunea totală pentru lucrătorul industrial a lăsat locul unei privațiuni relative la începutul secolului nostru până într-atât încât costul victoriei sau al înfrângerii în conflict a scăzut. Este de remarcat că reducerea violenței este cauza și efectul instituționalizării conflictului industrial: organizându-se pentru a-și apăra interesele, directorii și muncitorii au făcut schimbări care, la rândul lor, au favorizat apariția rezolvării pașnice a conflictelor”. (R. Dahrendorf, Classes et conflits de classe dans la societe industrielle, apud, Lallement, Michel, Istoria ideilor sociologice, vol.2, 1998, p.174) Pentru Dahrendorf nu proprietatea, ci controlul și dominarea mijloacelor de producție sunt sursele structurale ale conflictelor sociale, pentru că ele duc la o distribuire inegală a autorității. Neînțelegerea piețelor și inegalitatea șanselor de viață creează ambiguități, nesiguranță și nevoia de autoritarism. Șansele de viață sunt legate de opțiuni, iar prin opțiuni Dahrendorf înțelege proporționalitatea între îndreptățiri și ofertă, cu alte cuvinte ceea ce poate face concret un individ cu libertățile (îndreptățirile) pe care le are sau, și mai simplu, valoarea pozitivă, funcționalitatea drepturilor sale. ”Opțiunile sunt posibilitățile de alegere date în cadrul structurilor sociale, alternative ale acțiunii.” Politicile progresiste au fost cele care au sporit opțiunile și deci drepturile cât mai multor cetățeni. De consultat: Dahrendorf, Ralph (1959). Classes in Post-Capitalist Society. În Dahrendorf, Ralph. Class Conflict in Industrial Society. Stanford, CA: Stanford University Press, pp.241- 248. http://media.pfeiffer.edu/lridener/courses/DAHREND1.HTML Lucrări: Dahrendorf, Ralph (1959). Class Conflict in Industrial Society. Stanford, CA: Stanford University Press. - 113 - Dahrendorf, Ralph [1988] (1996). Conflictul social modern. Eseu despre politica libertății. București: Editura Humanitas (trad. din l. germană și postfață de Radu Nicolau). en.wikipedia.org/wiki/Ralf_Dahrendorf DALTON, MELVILLE. Sociolog american. Doctor în sociologie la Universitatea din Chicago. Profesor la University of Kansas și la Washington University, St. Louis. Din anul 1953, profesor asociat la Departamentul de sociologie și cercetător la Institute of Industrial Relations, University of Chicago. În lucrarea sa, Men who Manage (Bărbații care conduc, 1959), el publică rezultatele cercetărilor sale din șase firme, oferind o imagine a structurii organizaționale prin evidențierea clicilor aflate în conflict, și luptele lor interminabile pentru a câștiga cât mai multă putere și pentru a-și asigura cât mai multe beneficii. Angajat într-o întreprindere chimică din Midwest, el a observat practicile manageriale. A surprins structura informală a organizației și a comparat-o cu organizarea formală, arătând diferențele dintre acestea: deși autoritatea formală a unei instituții decide responsabilitatea și rolul fiecărui individ, în realitate clicile informale decid anumite operațiuni de afaceri care urmează să fie efectuate. Clica se referă la un mic grup de persoane care au un interes comun. ”Clicile și intrigile politice nu afectează activitățile productive, dar afectează în mod esențial căile prin care acestea sunt realizate. Clicile sunt de mai multe tipuri: clici pe verticală (simbiotice sau parazitare), clici pe orizontală (agresive sau defensive) și clici întâmplătoare.” Puterea liderilor acestor grupuri informale se bazează pe influența personală și mai puțin pe autoritatea ce decurge dintr-o funcție. Planurile și strategiile unui manager sunt modificate de nivelurile inferioare pentru a se potrivi relațiilor sociale existente între angajați. Observând marile trusturi și companii din China, Dalton spune că acestea stabilesc o convenție tacită cu clicile dominante și, pe baza acestei convenții, construiesc un sistem de recompense informale. Între clici se dă o luptă pentru câștigarea unei părți cât mai mari de putere și recompense, iar această luptă ce se duce pentru satisfacerea intereselor lor personale afectează interesele organizației și se face simțită la nivelul fiecărui aspect al vieții organizaționale. Ea este însă camuflată astfel încât să pară în armonie cu ideologia oficială. (http://faculty.babson.edu/krollag/org_site/org_theory/granovet_articles/dalton_menmng.html) De consultat: Dalton, Melville [1950] (2003). Conflicts Between Staff and Line Managerial Officers. În Handel, Michael Jeremy. The Sociology of Organizations: Classic, Contemporary and Critical Readings. Sage Publications Inc., pp. 149- 156. - 114 - http://books.google.ro/books?id=zuZ3HEi4dXIC&printsec=frontcover&dq=Handel, +Michael,+Jeremy+(2003).+The+Sociology+of+Organizations& Lucrări: Dalton, Melville (1950). Conflicts between Staff and Line Managerial Officers. American Sociological Review, 15, no.3, pp. 342-351. Dalton, Melville (1959). Men Who Manage; Fusions of Feeling and Theory in Administration. New York: John Wiley & Sons. www.soc.ucsb.edu/faculty/sutton/soc267.htm DEARLOVE, DES. Jurnalist englez și expert în management. A absolvit studii politice, economice și de jurnalism. A lucrat ca editor la The Times și a colaborat la mai multe reviste de specialitate: Across the Board, Strategy & Business, Chief Executive Magazine. Împreună cu Stuart Crainer a publicat mai multe lucrări și a fondat topul Thinkers 50 - cei mai importanți gânditori de afaceri din lume. Împreună au creat o firmă de consultanță Crainer-Dearlove, lucrând cu clienți precum Ashridge, dar și cu Institutul pentru Cercetări Avansate în Management, Forumul pentru Comunicații în Afaceri, Durham Business School, London Business School etc. ”Multe dintre ideile manageriale de astăzi sunt privite cu foarte mult scepticism. Gândirea managerială este exacerbată - și de foarte multe ori viciată -cu afirmații emfatice și exagerări din ce în ce mai mari. Se poate observa că noile priorități sunt determinate în egală măsură de mass-media și de obiectivele de cercetare ale savanților sau de nevoile afacerii. În funcție de perspectiva din care priviți fenomenul, acesta poate fi pus pe seama câștigurilor substanțiale pe care le pot obține cei care vor cuceri lumea cu ideile lor strălucite sau poate fi considerat un semn al disperării tot mai mari cu care managerii încearcă să înțeleagă ceea ce se petrece în lumea afacerilor”. (Crainer, Stuart și Dearlove, Des, Guru în business, 2008, p. 13) ”Managerii au în continuare o ușoară stinghereală când se gândesc la importanța profesiei lor. Managerii simt nevoia de a se justifica altfel decât juriștii sau medicii. Ei sunt profesioniști, dar unde-i răsplata? În definitiv, copiii nu-și exprimă dorința arzătoare de a deveni directori - iar cei care fac acest lucru sunt duși mai degrabă la psiholog decât să vadă pentru prima oară o linie de fabricație în funcțiune. Managerii se justifică de cele mai multe ori cu cărțile de vizită și cu funcțiile lor, ca și prin mașinile de serviciu și marea varietate de avantaje - 115 - Des Dearlove consideră că a fi un lider autentic presupune sinceritate cu tine însuți și respectarea valorilor și în nici un caz încercarea de a rivaliza cu stilul de leadership al altora. Paradoxal, ceea ce putem învăța de la cei mai cunoscuți lideri, precum Nelson Mandela sau Bill Gates este tocmai cum să fim noi înșine. suplimentare de care se bucură. Ei caută să se legitimeze prin dobândirea de cunoștințe.” (ibidem, p. 19). ”Ca răspuns la acuzațiile aduse școlilor de afaceri cu privire la faptul că au rămas fără idei, trebuie arătat că specialiștii în consultanță se pricep de minune să preia rezultatele muncii academice și să le popularizeze. Acest lucru este fără îndoială adevărat. La fel de adevărat este și reversul: școlile de afaceri se pricep să reformuleze idei și să le îngroape așa cum câinii îngroapă oasele cele mai gustoase. Studiile efectuate de școlile de afaceri - adeseori scrise într-un limbaj întortocheat - sunt publicate în jurnale academice și rapoarte de cercetare extrem de scumpe și cu circulație limitată (Tom Peters a evidențiat că o mulțime de idei din lucrarea În căutarea excelenței au fost extrase de fapt din studii care zăceau îngropate în școlile de afaceri)” (ibidem, p. 27). De consultat: Dearlove, Des (2007). Business by Richard Branson Way: 10 Secrets of the World's Greatest Brand Builder. Capstone Publishing Ltd. http://books.google.ro/books?id=nVjdOcHRUh0C&printsec=frontcover&dq=Dearlove, +Des+(2007) Lucrări: Dearlove, Des [1999] (2001). Bill Gates - secretele succesului. București: Editura Teora (trad. din lb. engleză de Alexandru Desculescu). Dearlove, Des (2007). Business by Richard Branson Way: 10 Secrets of the World's Greatest Brand Builder. Capstone Publishing Ltd. Brown, Tom, Crainer, Stuart, Dearlove, Des și Rodrigues, Jorge. [2002] (2008). Business Minds. București, Editura Publica (trad. din l. engleză de Delia Brumar). Crainer, Stuart și Dearlove, Des [2003] (2008). Guru în business. Cei mai importanți gânditori în management. București: Editura Meteor Business (trad. din l. engleză de Dan Criste, Viorica Horga și Emanuela Șoimaru). www.crainerdearlove.com/ DEMING, EDWARDS WILLIAM (1900-1993). Inginer, fizician și statistician american. A obținut licența în inginerie electrică la Universitatea Wyoming (1921), masterul în matematică la Universitatea din Colorado (1925) și doctoratul în fizică la Yale (1928). În 1939 a - 116 - devenit statistician principal la Biroul de Evidență a Populației din SUA și apoi profesor de statistică la Universitatea New York (din 1945). A avut un rol major în procesul de reconstrucție a Japoniei după cel de-al Doilea Război Mondial. Prelegerile lui despre munca în echipă și responsabilitatea comună, despre creșterea calității și extinderea pe piețele internaționale s-au pliat pe viziunea dominantă a japonezilor despre muncă și viață. I-a fost acordat în 1960 de către prim-ministrul Japoniei în numele împăratului Hirohito Ordinul Tezaurului Sacru, clasa a II-a, iar Uniunea Oamenilor de Știință și Inginerilor din Japonia îi acordă anual Premiul Deming, din 1951. Deming consideră că organizațiile trebuie să practice ”managementul pentru calitate”, atât la nivel de vârf, cât și la nivelurile inferioare. ”Calitatea este un proces de învățare ce este în responsabilitatea tuturor. Primul pas este transformarea individului. Odată începută această transformare, individul va da un nou sens vieții sale, evenimentelor, cifrelor și interacțiunilor dintre oameni. Când începe să învețe el va fi un bun exemplu pentru ceilalți, va fi un bun ascultător, îi va învăța și pe alții și îi va ajuta pe oameni să se retragă din activitățile lor curente fără un sentiment de vinovăție”. Sistemul de cunoștințe profunde pe care oamenii trebuie părți: Edwards Deming a identificat șapte boli mortale ale organizațiilor: 1. Lipsa de consecvență în urmărirea scopului. 2. Accentul pe profituri pe termen scurt. 3. Evaluarea anuală a performanțelor individuale. 4. Mobilitatea managerilor. 5. Înțelegerea organizației numai pe baza cifrelor vizibile. 6. Costuri medicale excesive. 7. Costuri excesive de garanție, alimentate de avocați care lucrează numai cu taxe de urgență. să îl dețină este compus din patru 1. Înțelegerea proceselor globale care implică furnizori, producători, clienți, beneficiari de bunuri și servicii; 2. Cunoașterea gamei și a cauzelor variațiilor în calitate și utilizarea de eșantioane statistice în măsurători; 3. O teorie a cunoașterii ce implică definirea conceptelor ce explică realitatea și limitele a ceea ce poate fi cunoscut; 4. Cunoștințe de psihologie, despre natura umană. Managementul pentru promovarea calității este definit de Deming în 14 puncte: 1. Propuneți-vă mereu să îmbunătățiți produsele și serviciile, pe baza unui plan, pentru a deveni competitivi și pentru a putea rămâne în afaceri; 2. Adoptați noua filosofie: industria și economia sunt întotdeauna în schimbare și ele vor accepta tot mai puține defecte, neconformități, întârzieri la livrare; 3. Nu vă bazați pe operațiunea de verificare pentru a face lucruri de calitate. Introduceți metode de control statistic pentru a stabili conformitatea cu cerințele specificate; - 117 - 4. Nu mai atribuiți contracte doar pe baza prețului cerut. În schimb, reduceți costul total colaborând cu un singur furnizor cu care dezvoltați o relație de lungă durată bazată pe încredere și loialitate; 5. Îmbunătățiți constant și pentru totdeauna fiecare activitate de planificare, producție și deservire; 6. Instituiți pregătirea la locul de muncă; 7. Adoptați și instituiți poziția de lider. Asigurați tuturor angajaților instrumentele necesare pentru desfășurarea corespunzătoare a activităților. Responsabilitatea șefilor de echipă trebuie concentrată pe calitate; 8. Scăpați de teamă și creați încredere; încurajați comunicarea astfel încât fiecare angajat să-și poată spune punctul de vedere în mod deschis și liber; 9. Desființați barierele existente între angajații din diverse compartimente. 10. Eliminați sloganurile, îndemnurile și țintele pentru forța de muncă; 11. Eliminați normele cantitative pentru forța de lucru și obiectivele cantitative pentru management. Ele nu trebuie să devină un obstacol în calea productivității sau a calității; 12. Îndepărtați barierele care le răpesc oamenilor mândria competenței profesionale. Renunțați la evaluarea anuală sau la sistemul meritelor; 13. Instituiți un program eficient de informare și autoperfecționare a întregului personal; 14. Implicați-i pe toți angajații companiei în procesul de transformare. Creați o structură corespunzătoare, la nivelul conducerii de vârf, care să asigure îndeplinirea celor 13 puncte. Deming și-a sintetizat concepția în câteva fraze cheie: ”Atunci când oamenii și organizațiile se concentrează în primul rând pe calitate, aceasta va tinde să crească, iar costurile să scadă pe termen lung. Când oamenii se concentrează în primul rând asupra costurilor, acestea tind să crească, iar calitatea să scadă în timp”. ”Nu există niciun substitut pentru cunoaștere”. ”Lucrurile cele mai importante nu pot fi măsurate pe termen lung”. ”Experiența nu ne învață nimic de la sine”. ”Prin ce metodă?... Numai metoda contează”. ”Orice problemă este în partea de sus; managementul este cauza tuturor problemelor organizațiilor”. ”Operatorul (muncitorul, maistrul) nu poate aduce îmbunătățiri majore sistemului de producție. El poate prezenta cel mult unele inovații și evidenția aspecte ale lucrului, probleme specifice unui anumit loc de muncă. Responsabilitatea pentru calitate în proporție de 90% o are eșalonul conducerii superioare a întreprinderii”. Deming a introdus noțiunea de ”ciclu de proiectare al produsului” bazat pe cinci elemente: 1. proiectarea produsului pe baza unor modele adecvate; 2. realizarea acestuia și testarea sa atât în laborator, cât și în linia de fabricație; 3. ”aruncarea” produsului pe piață; 4. testarea acestuia la beneficiar, iar cu ajutorul unor cercetări de marketing depistarea opiniei utilizatorilor despre produs, dar și a faptului că ”neutilizatorii” acelui produs nu l-au cumpărat; 5. reproiectarea produsului în lumina reacției consumatorilor relativ la calitate și preț. - 118 - De consultat: Deming Edwards W. (2000). The New Economics for Industry, Government, Education. MIT Press. http://books.google.ro/books?id=RnsCXffehcEC&pg=PR9&dq=Deming+Edwards+W +(2000).+The+New+Economics Lucrări: Deming Edwards W. (1966). Some Theory of Sampling. Dover Publications. Deming Edwards W. (1986). Out of the Crisis. MIT Press. Deming Edwards W. (2000). The New Economics for Industry, Government, Education. MIT Press. http://www.clubafaceri.ro/info_articole/managementul_calitatii/3431/Principalii+precursori +ai+managementului+calitatii.html http://en.wikipedia.org/wiki/W._Edwards_Deming DICKSON, WILLIAM J. (1860-1941). Psihosociolog american. Reprezentant de seamă al orientării relațiilor umane. A fost colaborator al lui Elton Mayo și a avut o contribuție importantă la realizarea experimentelor de la Hawthorne efectuate între 1924 și 1932. Împreună cu Fritz J. Roethlisberger a prezentat principalele concluzii ale acestor experimente în volumul Management and the Worker (1939). Scopul inițial a fost studierea impactului pe care iluminatul îl are asupra productivității muncii. Cercetările au demonstrat că atenția acordată oamenilor crește productivitatea muncii pe termen lung. Experimentele s-au extins și asupra altor aspecte ale productivității muncii, prin manipularea condițiilor existente (sistemele de salarizare, umiditatea, pauzele de odihnă etc.). Fiecare schimbare a dus la o creștere a productivității, atât în cazul fiecărui muncitor, cât și în cazul grupurilor, lucru explicat de Dickson prin faptul că ”muncitorii au participat cu interes la aceste experimente pentru că au înțeles că au fost făcute cu scopul îmbunătățirii performanțelor”. Acesta a fost numit ”efectul Hawthorne”. Concluziile lui Roethlisberger și Dickson au fost: 1. aptitudinile indivizilor sunt predictori imperfecți ai performanței la locurile de muncă. Deși acestea dau anumite indicii privind potențialul fizic și mental al indivizilor, cantitatea produsă e puternic influențată de factorii sociali; 2. organizarea informală afectează productivitatea. Relațiile pe care supraveghetorii le dezvoltă cu muncitorii influențează modul în care aceștia execută ordinele; - 119 - 3. normele de grup afectează productivitatea. Grupul stabilește ceea ce e ”corect” și cât anume trebuie să lucreze un muncitor; 4. locul de muncă este un sistem social. El trebuie văzut ca un sistem social format din părți interdependente. Vezi: Roethlisberger, Fritz Jules De consultat: Roethlisberger, Fritz J. și Dickson, William J. (2003). Management and the Worker. În Early Sociology of Management, vol. V. London and New York: Routledge & Taylor & Francis Group. http://www.google.ro/search?q=Dickson%2C+William%2C+J.+(2003).+Management+and +the+Worker Lucrări: Dickson, William J. și Roethlisberger, Fritz J. (1966) Counseling in an Organization, Boston: Graduate School of Business. Administration, Harvard University. Roethlisberger, Fritz J. și Dickson, William J. [1939] (1979). Management and the Worker. London and New York: Routledge & Taylor & Francis Group. http://management.thinkahead.net.in/tag/f-j-roethlisberger-and-william-j-dickson Wilson School DiMAGGIO, PAUL JOSEPH (n.1951). Sociolog american. Studii la Swarthmore College și la Harvard University. Doctor în sociologie (1979). Profesor la Departamentul de Sociologie al Universității Princeton (din 1992 până în prezent). Director științific al Centrului pentru Arte și Studiul Politicilor Culturale al Woodrow Reprezentant al neoinstituționalismului în sociologia organizațiilor. —Studiul lui DiMaggio (1991) asupra eforturilor depuse de specialiști pentru crearea condițiilor culturale care susțineau dezvoltarea și menținerea muzeelor de artă la sfârșitul secolului al XIX-lea în America se plasează, de asemenea, la nivelul câmpului organizațional, dar se limitează la o singură societate. În prezentarea sa procesuală, DiMaggio își concentrează atenția în primul rând asupra aspectelor cultural-cognitive ale proiectului profesional: crearea unei distincții între formele de artă înaltă și cele de artă trivială, precum și crearea și selectarea modelelor culturale adecvate constituirii muzeelor de artă ca tipuri distincte de organizații. Studiul descrie luptele duse între grupuri rivale, precum și între interesele noilor tipuri de specialiști - curatori, istorici ai artei, experți în - 120 - achiziții - și cele ale directorilor de muzee. Se arată cum fundațiile filantropice, mai exact Corporația Carnegie, joacă un rol determinant în activitatea de promovare a intereselor noilor specialiști din muzee. DiMaggio afirmă că potențialul activ și interesele sunt mai vizibile atunci când punctul central de interes este crearea noilor aranjamente instituționale și nu activitatea de rutină a celor deja existente”. (Scott, Richard W., Instituții și organizații, 2004, p. 126) Analizând factorii non-economici care creează inegalitate socială, DiMaggio a arătat impactul pe care ”capitalul cultural” îl are asupra indivizilor în carieră. Absolventele unor colegii de prestigiu tind să se căsătorească cu parteneri mai bine poziționați în societate decât absolventele unor colegii mediocre. Studiind impactul noilor tehnologii digitale asupra claselor sociale, el a arătat că persoanele cu un statut social ridicat au acces mai ușor la noile tehnologii, sporindu-și avantajele economice. În același timp însă, oamenii din clasele de jos care au un capital cultural bogat se mută relativ ușor în clasele de mijloc și nu se blochează în rețelele sociale ale claselor lor de apartenență. Noile tehnologii sporesc tenacitatea tinerilor și permeabilitatea structurilor de clasă. Teoria neoinstituționalismului pe care DiMaggio o dezvoltă împreună cu Walter W. Powell descrie modul în care instituțiile interacționează și afectează societatea, modelând comportamentul membrilor. Instituțiile își desfășoară activitatea într-un mediu compus din alte instituții, numit mediu instituțional. Fiecare instituție este influențată de mediul mai larg, care exercită o presiune spre conformare. Pentru a face față acestor presiuni, organizațiile trebuie să-și reafirme deseori legitimitatea. Acest lucru duce la un ”izomorfism instituțional”: organizațiile adoptă anumite practici de afaceri nu pentru că sunt eficiente în sine, ci pentru că ele furnizează legitimitate în ochii celor interesați: creditori, acționari, guvern, ONG-uri, presă, etc. Acest izomorfism poate fi văzut în organizațiile care adoptă stilurile întâlnite în lumea marilor corporații pentru a părea mai eficiente. Organizațiile sunt mai degrabă imitative decât creative și inovatoare. Conformitatea apare nu din teama unor posibile pedepse, ci ca o obligație socială. Oamenii fac anumite alegeri în instituții nu pentru că sunt cele mai bune posibile, ci pentru că nu pot concepe alte alternative. Iar aceste alegeri au în ele o substanță politică deși oamenii își declară neutralitatea politică. Politica folosește instituțiile ca vehicule pentru conformarea indivizilor, obligând instituțiile să-și rescrie regulamentele pentru a se putea adapta noilor medii instituționale. DiMaggio consideră că asistăm la un izomorfism instituțional: organizațiile adoptă practici de afaceri pentru a-și spori legitimitatea în ochii creditorilor, guvernului, clienților, acționarilor etc. Din acest motiv devin mai puțin creative și inovatoare și seamănă tot mai mult între ele. - 121 - De consultat: Zukin, Sharon și DiMaggio, Paul J. (ed.) (1990). Structure of Capital. The Social Organization of the Economy. Cambridge University Press. http://books.google.ro/books?id=LsE6AAAAIAAJ&pg=PA150&dq=DiMaggio,+Paul+J.+ (ed.)+(1990).+Structure+of+Capital Lucrări: DiMaggio, Paul J. și Powell, Walter W. (ed.) (1991). The New Institutionalism in Organizational Analysis. Chicago: University of Chicago Press. DiMaggio, Paul J. și Louch, Hugh (1998). Socially Embedded Consumer Transactions: For What Kinds of Purchases do People Use Networks Most?. American Sociological Review (October), 6, pp.19-37. DiMaggio, Paul J. (ed.) (2001. The Twenty-First Century Firm: Changing Economic Organization in International Perspective. Princeton: Princeton University Press. DiMaggio, Paul J., Hargittai, Eszter, Celeste, Coral și Shafer, Steven ( 2004). From Unequal Access to Differentiated Use: A Literature Review and Agenda for Research on Digital Inequality. Social Inequality, edited by Kathryn Neckerman. New York: Russell Sage Foundation. sociology.princeton.edu/Faculty/DiMaggio/ en.wikipedia.org/wiki/New_institutionalism DONALDSON, LEX. Sociolog și economist australian de origine britanică, născut la Liverpool în Marea Britanie. Este profesor de design organizațional și decan al Școlii Postuniversitare de Management de la Universitatea din New South Wales, Sydney. Master la Aston și doctorat la Londra. Visiting profesor la universitățile din Aston, Iowa, Londra, Maryland, Northwestern și Stanford. În anul 2003 a fost nominalizat pe locul 73 în topul celor mai importanți specialiști în management din lume, realizat de către Academia de Management din SUA. El pledează pentru o abordare pozitivistă și funcționalistă a organizațiilor. Pozitivistă în sensul utilizării doar a teoriilor validate prin folosirea unor metode științifice și funcționalistă în sensul că modul de organizare are consecințe asupra performanțelor și există tendința de a se adapta în timp prin sporirea consecințelor pozitive. Organizațiile trebuie să adopte structurile care se potrivesc situației în care evoluează și să-și schimbe strategiile și dimensiunile în funcție de urgența - 122 - sarcinilor. ”Cele mai bune structuri sunt cele care se potrivesc situației în care se află organizația.” Teoria despre ”urgența organizațiilor” spune că atunci când o instituție trece printr-o diversificare a activităților, cel mai eficient e să treacă la o divizare a ei. Există o serie de variabile care interacționează între ele și afectează performanța. Performanța scăzută duce la adaptare organizațională, pe când performanța ridicată duce la creșterea organizației. Factorii care afectează pozitiv sau negativ performanța sunt: ciclul de afaceri, concurența, datoriile, riscul divizării, diversificarea și managerii. Lex Donaldson consideră că organizațiile funcționează după paradigme, teorii și principii metodologice separate, care nu sunt integrate și care, uneori, sunt contradictorii. Proliferarea diverselor teorii de management bulversează organizațiile. El este adeptul unui integralism conceptual. Pentru Lex Donaldson organizațiile variază în funcție de alegerile strategice și politicile pe care le fac. Managerii au multe opțiuni, dar aleg ținând cont de maximizarea intereselor personale și a puterii proprii. În plus, deciziile manageriale sunt dictate de situații și de interesul întregii organizații. De consultat: Donaldson, Lex (1995). American Anti-Management Theories of Organization: A Critique of Paradigm Proliferation. Cambridge University Press. http://books.google.ro/books?id=lpj19gnqSsAC&printsec=frontcover&dq=Donaldson,+Le x+(1995 Lucrări: Donaldson, Lex (1985). In Defence of Organization Theory: A Reply to the Critics. Cambridge University Press. Donaldson, Lex (1995). American Anti-Management Theories of Organization: A Critique of Paradigm Proliferation. Cambridge University Press. Donaldson, Lex (1996). For Positivist Organization Theory: Proving the Hard Core. Thousand Oaks, California: Sage Publications. Donaldson, Lex (1999). Performance-Driven Organizational Change: The Organizational Portfolio. Thousand Oaks, California: Sage Publications. Donaldson, Lex (2001). The Contingency Theory of Organizations. Thousand Oaks, California: Sage Publications. www.iese.edu/.../LexDonaldson/LexDonaldson.asp?... www2.agsm.edu.au/.../LexDonaldson/.../LexDonaldson2007.pdf DOUGLAS, MARY (1921-2007). Antropolog britanic. A absolvit Oxford University în 1943, iar în 1950 și-a susținut doctoratul în urma unei cercetări de teren în Congo. A predat 25 ani antropologia socială la University - 123 - College din Londra. În 1977 a ajuns în SUA ca director la Centrul de Studiere a Culturii din cadrul Fundației Russel Sage din New York, iar în 1981 s-a mutat la Northwestern University. A predat și la Universitatea Princeton timp de 3 ani, iar în 1988 s-a întors în Marea Britanie. A fost aleasă membru al Academiei Britanice și Comandor al Ordinului Imperiului Britanic. Pentru Mary Douglas instituțiile apar dintr-un impuls care a strâns laolaltă interesele convergente ale indivizilor și un amestec nedefinit de constrângere și convenție. Dacă doresc să supraviețuiască, ele trebuie să-și cucerească legitimitatea printr-un act de întemeiere distinctă în cadrele lumii. Stabilitatea presupune încremenirea într-o formă recognoscibilă și controlarea memoriei membrilor ei. A fost interesată de modul în care oamenii dau sensuri realității lor și de modul în care această realitate este exprimată prin simbolurile lor culturale. Oamenii creează în mod activ semnificații în viața lor socială, în vederea menținerii societății lor. Cultura este un instrument al acțiunilor sociale curente, este mijlocul prin care acestea se realizează, prin care membrii spun că anumite lucruri sunt ”bune” sau ”rele”. Ea se menține, se construiește, se modifică printr-o ”colonizare a minții celuilalt”. Ideile, credințele și reprezentările devin cunoștințe dacă reușesc să facă trecerea de la individual la colectiv. Pentru aceasta ele trebuie să fie credibile. ”Credibilitatea depinde de consensul moral; prin ea comunitatea se întinde pe sine”. Toate comportamentele umane, chiar și cele aparent lipsite de importanță, ascund o semnificație de bază legată de procesele cognitive prin care diferite culturi și societăți funcționează: interpretările date de oameni evenimentelor care au loc în jurul lor sunt potențiali ”spioni” care ajută la reconstruirea sistemului de principii în care oamenii trăiesc la un loc. La întrebarea care dă titlul unei lucrări importante: Cum gândesc instituțiile, Mary Douglas spune că nu trebuie să restrângem analiza doar la nivelul persoanelor care populează organizațiile, ci trebuie să înțelegem cultura în care acești oameni trăiesc și în care instituțiile există. Și această analiză trebuie să meargă spre formarea și consolidarea legăturilor sociale și spre descrierea mecanismelor care reglementează funcționarea lor. Capacitatea oamenilor de a decide rațional asupra unor aspecte de colaborare și de solidaritate este ”gândire instituțională”. Aceasta impune tipuri de clasificări, operațiuni logice și metafore cheie, precum cele despre echitate, justiție, cauzalitate, spațiu etc. ”Ele răspund nevoilor individuale de ordine, coerență și control al incertitudinii”. Nevoia de cooperare impune o serie de reguli și oamenii renunță la interesul personal în favoarea construirii bunurilor colective. Ei creează instituții; instituțiile realizează clasificări; clasificările determină modul de gândire și acțiune al oamenilor; acest mod de gândire întărește instituțiile existente. ”Instituțiile orientează în mod sistematic memoria persoanelor fizice și modul lor de a percepe în forme compatibile cu deciziile care s-au aprobat.” Instituțiile sunt în cele din urmă structura societății: ele permit oamenilor să se stabilească în grupuri, sunt intermediare între oameni și lumea în care trăiesc, oferind chei de interpretare a realității. Dacă funcționează bine, sunt capabile să rezolve - 124 - problemele colective de viață și oferă răspunsuri adecvate la contextele sociale. ”S-a spus foarte bine că indivizii suferă din pricina limitării impuse de raționalitatea lor și este la fel de adevărat că, prin crearea organizațiilor, ei își extind capacitatea de a mânui informația dincolo de limitele respective. Am arătat deja că instituțiile trebuie întemeiate pe un mecanism cognitiv, precum și felul în care se realizează acest lucru. Câștigul reciproc de pe urma tranzacțiilor multiple nu creează suficientă siguranță față de strategiile unei alte persoane. El nu justifică încrederea necesară. Mecanismul cognitiv întemeiază instituția simultan în cadrul lumii naturale și în conștiința indivizilor, odată cu descoperirea că structura formală a instituțiilor corespunde structurilor formale existente în zonele din afara habitatului uman. În primul rând, pentru a exista cel puțin posibilitatea unui discurs, trebuie să existe un acord asupra tuturor categoriilor fundamentale. Instituțiile sunt singurele care pot defini similaritatea. Elementele componente sunt atribuite diferitelor grupuri, prin intermediul cărora instituțiile își găsesc propriile analogii cu lumea înconjurătoare. Pe de o parte, consumul emoțional necesar creării unui set de analogii provine din neliniștile sociale. Pe de altă parte, există o tensiune între stimulentele oferite indivizilor raționali pentru ca aceștia să-și consume timpul și energia rezolvând problemele dificile ale grupului și tentația de a sta deoparte și de a lăsa analogiile întemeietoare ale societății din jur să preia controlul”. ”Orice instituție începe să controleze memoria membrilor săi. Îi face să uite experiențele incompatibile cu imaginea sa virtuoasă și să-și reamintească evenimentele care susțin o anumită perspectivă asupra naturii, una complementară cu instituția însăși. Ea este cea care furnizează categoriile gândirii pentru membrii săi, stabilește termenii necesari cunoașterii de sine și impune identități. Și aceasta nu este tot. Instituția mai trebuie să asigure stabilitatea edificiului social prin sacralizarea principiilor justiției... Nu putem admite ca regulile justiției noastre să depindă de ceva artificial. O asemenea idee este imorală, ba chiar reprezintă o amenințare la adresa sistemului nostru social, a tuturor valorilor și sistemelor sale de clasificare. Justiția este conceptul care pecetluiește legitimitatea... Fiind elaborată cu scopul precis de a oferi instituțiilor justificarea și stabilitatea necesare, justiția se întemeiază pe convenții. Astfel, nici măcar unul din elementele justiției nu este corect în sine, deoarece corectitudinea depinde de gradul său de generalitate, de coerența sa schematică și de adecvarea la celelalte principii general acceptate. Justiția este un sistem intelectual mai mult sau mai puțin satisfăcător, proiectat pentru a asigura coordonarea unui ansamblu specific de instituții [...] Instituțiile impun ca egalitatea șanselor să fie introdusă în rândul principiilor fundamentale, cele care conferă legitimitate. Ele se folosesc de lipsa egalității din regimurile rivale pentru a le demonstra caracterul ilegitim [...] Fără menajamente trebuie să spunem că opiniile noastre morale sunt pregătite de instituțiile sociale. Se întâmplă extrem de rar și este foarte dificil ca un individ să aleagă o poziție etică numai pe baza unor motive raționale și individuale. Propriile noastre judecăți sunt pregătite în interiorul instituțiilor sociale în care trăim”. (Douglas, Mary, Cum gândesc instituțiile, 2002, pp. 81;155-158; 165) - 125 - De consultat: Douglas, Mary (1986). How Institutions Think. Syracuse: Siracuse University Press. http://books.google.ro/books?id=EjQzxQw5HLIC&pg=PR2&dq=Douglas,+Mary+(1986). +How+Institutions+Think Lucrări: Gross, Jonathan L., Rayner, Steve și Douglas, Mary (1985). Measuring Culture: A Paradigm for Analysis of Social Organization. Columbia University Press. Douglas, Mary [1986] (2002). Cum gândesc instituțiile. Iași: Polirom (trad. din l. engleză de Radu Pavel Gheo). www.dircost.unito.it/dizionario/pdf/Pallante-Douglas.pdf www.mnsu.edu/emuseum/.../Douglas.html www.semioticon.com/people/Douglas.html - DRUCKER, PETER FERDINAND (1909-2005). Jurist american de origine austriacă. Născut la Viena, a obținut doctoratul în Germania în drept public și relații internaționale. În 1933 s-a stabilit la Londra ca director de resurse la o bancă, iar din 1937 s-a stabilit în SUA. A fost consultant economic la diferite bănci și companii de asigurări și consilier pentru strategii de afaceri și management pentru un mare număr de corporații americane. Profesor de filosofie și politologie la Colegiul Bennington (1942-1949). Profesor de management la New York University Business (1950-1970). Profesor de științe sociale la Claremont Graduate School, California (1971-2005). A publicat 38 de cărți și câteva sute de articole. Este considerat inventatorul managementului. —Opera lui Drucker începe cu o examinare a managementului de nivel superior și a rolului său critic în instituția reprezentativă pentru societatea industrială modernă, și anume marile corporații. Pornind de aici, el a identificat managementul ca fiind zona centrală a problemei și pe manageri ca elementul dinamic al oricărei organizații. Managerii, prin controlul pe care îl au asupra structurilor de luare a deciziilor în corporațiile moderne, sunt cei care însuflețesc organizațiile și societatea. Managerilor li se asigură resurse umane și materiale cu care să lucreze și, pornind de la acestea, ei creează întreprinderi productive care determină bunăstarea societății. Această apreciere devine tot mai evidentă pe măsură ce avansăm în era tehnologiei cunoașterii, făcând ca resursele umane să - 126 - devină tot mai importante pentru performanțele și eficiența organizațiilor. Totuși, după părerea lui Drucker, managerii, deși devin o resursă de bază în orice organizație, ei constituie sunt o resursă tot mai rară, mai scumpă și mai perisabilă. Așa stând lucrurile, apare extrem de important ca managerii să poată fi folosiți cât mai eficient posibil în stadiul actual al cunoașterii practicii și funcțiilor acestora. Drucker abordează această problemă a eficacității manageriale în majoritatea studiilor sale”. (Pugh, Derek S. și Hickson, David J., Managementul organizațiilor, 1994, pp. 104). Peter Drucker spune că managerii trebuie să conducă prin obiective, să-și asume mai multe riscuri pe o perioadă mai lungă, să ia decizii strategice, să creeze echipe integrate și bine motivate, să transmită informațiile repede ți clar și să demonstreze competență și devotament. Managerii răspund de rezultate. Pentru a fi eficienți, conducătorii de instituții trebuie să răspundă la câteva întrebări: ”Ce trebuie făcut?”, ”Ce e benefic pentru bunul mers al afacerii?”. Apoi trebuie să dezvolte planuri de acțiune, să își asume responsabilitatea deciziilor, dar și responsabilitatea comunicării, să se axeze asupra oportunităților în detrimentul problemelor, să conducă ședințe productive, să gândească și să vorbească în spirit colectiv (”noi”) mai degrabă decât individual (”eu”). Eficiența este o disciplină care poate fi învățată. Un executiv eficient trebuie ”să facă productive resursele”, găsind surse de motivare a salariaților care să înlocuiască teama. Drucker a creat conceptul de ”management prin obiective”, mutând accentul pe productivitate și nu pe efort, pe autocontrol și nu pe control ierarhic, pe responsabilitatea individuală, nu pe cea colectivă. A abordat și problematica inovației și a sistemului antreprenorial, utilizând conceptul de societate antreprenorială. —Avem nevoie de o societate antreprenorială în care inovația și sistemul antreprenorial sunt normale, ferme și permanente. Așa cum managementul a devenit organul specific al unei instituții contemporane, de integrare al societății noastre bazate pe organizații, tot așa și inovația și sistemul antreprenorial trebuie să devină parte integrantă a activității din organizațiile economice și din societatea noastră. Aceasta presupune ca toate conducerile din întreprinderi să facă din inovație și din sistemul antreprenorial o practică normală, continuă și zilnică a propriei lor activități și a activității organizației lor” (Drucker, Peter F., Inovația și sistemul antreprenorial, 1993, p. 168) Un director eficient consideră angajații o ”resursă” nu un ”cost”, deoarece aceștia pot realiza performanțe în domeniile lor de activitate și pot spori cunoașterea dacă sunt conduși eficient. ”Dezvoltarea depinde mai curând de energia umană decât de bogăția economică.” - 127 - —Antreprenorii inovează. Inovația este instrumentul specific sistemului antreprenorial. Este actul care înzestrează mijloacele cu o nouă capacitate de a crea bogăție. Într-adevăr, inovația creează un mijloc. Un mijloc nu există până când omul nu găsește o întrebuințare pentru ceva din natură, pe care, în felul acesta, îl înzestrează cu o valoare economică. Până atunci, fiecare plantă este o buruiană și fiecare mineral este doar o altă piatră. Până acum un secol, nici uleiul mineral care ieșea din pământ, nici bauxita - minereul din care se extrage aluminiu - nu erau mijloace. Erau niște neplăceri: ambele făceau pământul nefertil. Mucegaiul era o calamitate, nu un mijloc. Bacteriologii făceau eforturi disperate pentru a-și proteja culturile de bacterii împotriva contaminării cu această ciupercă. Apoi în anii '20, un medic londonez, Alexander Fleming, a realizat că această «calamitate» era exact distrugătorul de bacterii pe care îl căutau bacteriologii, iar mucegaiul a devenit un mijloc valoros. Același lucru era adevărat și pentru sfera socială și pentru cea economică. Nu există resurse mai mari în economie decât «puterea de cumpărare». Dar, puterea de cumpărare este creația unui antreprenor inovator. Fermierul american n-avea, de fapt, deloc putere de cumpărare la începutul secolului al XX-lea, el nu-și putea cumpăra utilaje entru fermă. Pe piață erau multe mașini de recoltat, dar oricât de mult și le-ar fi dorit, fermierul nu putea să le plătească. Atunci, unul din mulții inventatori de mașini de recoltat, Cyrus McCormick, a inventat cumpărarea cu plata în rate. Aceasta a permis fermierului să plătească mașina de recoltat mai degrabă din viitoarele câștiguri, decât din cele trecute și, dintr-o dată, fermierul a avut puterea de cumpărare pentru achiziționarea echipamentului necesar pentru fermă. Tot așa, oricare ar fi schimbările, potențialul de producere a bogăției din mijloace deja existente constituie o inovație. Pentru transportarea unui autocamion de pe șasiu pe un vas de marfă nu se punea problema tehnologiei. Containerul a apărut dintr-o nouă percepere a vasului de marfă, mai degrabă ca un mijloc de manevrare a mărfurilor, decât ca un «vapor»; ceea ce conta, într-adevăr, era ca timpul de staționare în port să fie cât mai scurt posibil. Această inovație banală a îmbunătățit productivitatea cargoboturilor și a salvat, probabil, navigația. Fără ea, expansiunea extraordinară a comerțulului din ultimii patruzeci de ani - dezvoltarea cea mai rapidă a oricărei activități economice majore, înregistrată vreodată - nu ar fi putut avea loc. Ceea ce a făcut într-adevăr posibil învățământul general - mai mult decât întoarcerea maselor spre valoarea educației, decât pregătirea sistematică a profesorilor în școli de pregătire specială, sau decât teoria pedagogică - a fost acea inovație minoră, manualul. (Manualul a fost, probabil, invenția unui reformator ceh din domeniul învățământului Johann Amos Comenius, care a proiectat și a folosit primele abecedare latine la mijlocul secolului al XVII-lea). Fără manual, nici chiar un profesor foarte bun nu poate să predea la mai mult de 1-2 copii în același timp; cu el, și un profesor destul de slab se descurcă onorabil cu 30-35 de cursanți. Inovația, așa cum arată aceste exemple, nu trebuie să fie tehnică, și nu trebuie să fie neapărat «un lucru». Puține inovații tehnice pot să concureze în termeni de impact cu inovații sociale ca ziarul sau asigurarea. Cumpărarea în rate - 128 - transformă, fără exagerare, economia. Oriunde este introdusă, ea schimbă economia de la una de ofertă la una de cerere, aproape indiferent de nivelul productiv al economiei (ceea ce explică de ce cumpărarea în rate este prima practică pe care orice guvern marxist care vine la putere o suprimă imediat; așa cum au făcut comuniștii în Cehoslovacia, în 1948, și în Cuba, în 1959). Spitalul, în forma sa modernă de inovație socială a iluminismului secolului al XVIII-lea, a avut un mare impact asupra îngrijirii sănătății, mai mult decât multe progrese în medicină. Managementul sau «cunoștințele folositoare» care permit unui om să facă, pentru prima oară, productivi oameni cu diferite calificări și cunoștințe care muncesc împreună într-o «organizație», este o inovație a acestui secol. El a transformat societatea modernă în ceva de o nouă calitate, ceva, printre altele, pentru care nu avem nici teorie politică, nici teorie socială: o societate a organizațiilor [...]. Deci, «inovația» este mai degrabă un termen social decât unul tehnic. Ea poate fi definită în felul în care J. B. Say a definit sistemul antreprenorial, ca schimbare a randamentului posibilităților. Or, așa cum ar tinde să procedeze un economist modern, ea poate fi definită mai curând în termeni de cerere, decât de ofertă, sau ca schimbând valoarea și satisfacția obținută de consumator din posibilități. Care din cele două este mai potrivită depinde de cazul specific, și mai puțin de modelul teoretic. Trecerea de la laminorul pentru oțel integral la «minilaminor», al cărui proces tehnologic începe cu fierul vechi, și nu cu minereul de fier, și se încheie cu un produs finit (de exemplu, bare și tije în blocul oțelului care apoi trebuie prelucrat), este cel mai bine descrisă și analizată în termeni de ofertă. Produsul final, utilitatea finală și clienții reprezintă același lucru, deși costurile sunt substanțial mai mici; probabil că aceeași definiție, în termeni de ofertă, se potrivește și containerului. Dar audiocaseta sau videocaseta, deși la fel de tehnică, dacă nu mai mult, este mai bine descrisă în termeni de valoare față de consumator și satisfacție a consumatorului, întrucât ea este o inovație socială de genul revistelor lui Henry Luce de la Time-Life-Fortune din anii '20, sau capitalul bursei de la sfârșitul anilor '70 și începutul anilor '80. Deocamdată nu putem dezvolta o teorie a inovației. Dar știm deja suficient ca să spunem când, unde și cum se caută sistematic ocazii de inovații și cum judecă cineva șansele de succes sau riscurile de eșec. Știm suficient ca să dezvoltăm, deși încă în contur, practica inovației. Pentru istoricii tehnologiei, a devenit aproape un clișeu faptul că una din cele mai mari realizări ale secolului al XIX-lea a fost inventarea «inovației». Înainte de 1880, sau cam așa, invenția era misterioasă; cărțile începutului de secol XIX vorbesc fără încetare de «sclipirea de geniu». Însuși inventatorul era o figură jumătate romantică, jumătate ridicolă, meșterind într-o mansardă părăsită. Prin 1914 când a izbucnit Primul Război Mondial, «invenția» a devenit «cercetare», o activitate sistematică, cu un scop bine definit, care este planificată și organizată, cu o mare precizie, atât în evaluarea rezultatelor vizate, cât și a celor care ar putea fi realizate. Acum trebuie să se facă ceva similar pentru inovație. Antreprenorii vor trebui să învețe să practice inovația sistematică”. (Druker, Peter F., Inovația și sistemul antreprenorial, 1993, pp. 27-28; 29) - 129 - Peter Drucker a inspirat și influențat concepțiile managerilor și mediul de afaceri, identificând și examinând cele mai actuale probleme cu care se confruntă liderii, începând de la strategia de corporație, stilul managerial, până la schimbările sociale. De consultat: Drucker, Peter F. (2007). Innovation and Entrepreneurship: Practice and Principles. Published by Elsevier Ltd. http://www.google.ro/search?q=Drucker+Peter&hl=r... Lucrări: Drucker, Peter F. [1985] (1993). Inovația și sistemul antreprenorial. București: Editura Enciclopedică. Drucker Peter F. [1993] (1999), Societatea postcapitalistă. București: Editura Image. Drucker, Peter F. [1992] (2001) Organizațiile viitorului. București: Editura Teora. Drucker, Peter F. [1998] (2006). Despre profesia de manager. București: Meteor Press. Drucker, Peter F. [1996] (2007). Despre decizie și eficacitate. București: Meteor Press. en.wikipedia.org/wiki/Peter_Drucker www.druckerinstitute.com/ DUPUY, FRAN£OIS (n.1947). Sociolog francez. Licențiat în istorie veche la Universitatea din Paris (1969). Diplomat în științe politice (Paris, 1971). Cercetător la Centrul de Cercetări în Științele Sociale ale Muncii (1972). Cercetător asociat la Centrul de Sociologie a Organizațiilor (1976). Cercetător la Centrul Național de Cercetări Științifice (1978). Profesor invitat la CEDEP-INSEAD (1980-1999). Profesor invitat la University of California, Irvine (1984, 1985, 1990). Creează primul laborator francez de consiliere, care are ca bază sociologia organizațiilor (1990-1994). A condus operațiile de consiliere privind dezvoltarea comerțului cu produse electronice, a reformei d'Aire France. După 1995, consultant independent la Credit Lyonnais și la Societe Generale, SNCF. Profesor de management la Indiana University. Kelley School of Business (1997-2000). Profesor de psihosociologia organizațiilor la INSEAD (1999). Președinte al Mercer Delta Consulting France, apoi consilier științific al ansamblului de companii - 130 - al grupului Mercer din Franța (2001-2005). După 2005, profesor la INSEAD și consultant independent. —Nu există birocrație fără flexibilitate, mai mult, în modelul francez, flexibilitatea este mai importantă decât birocrația, scriau într-un mod oarecum provocator Francois Dupuy și Jean-Claude Thoenig (1983, op. cit., p.52). Peter Blau (1955, op.cit.) combătuse deja, într-o lucrare cu titlu sugestiv - The Dynamics of Bureaucracy - teza rigidității organizațiilor birocratice, arătând că reglementările paralizează rareori activitatea, din moment ce ele sunt adesea ocolite de către agenții care ar trebui să le respecte sau de cei care răspund de aplicarea lor. Deși nu se referă la cercetările lui Peter Blau, Francois Dupuy și Jean-Claude Thoenig, care au lucrat multă vreme în cadrul Centrului de Sociologie a Organizațiilor, se înscriu pe aceeași linie. Spre deosebire de toți cei care consideră că administrația franceză este rigidă, impersonală și greoaie, cei doi cercetători pun accentul pe flexibilitatea ei, flexibilitate ce rezidă în numeroase aranjamente și în excepțiile de tot soiul care sunt negociate aici. Firul călăuzitor al demonstrației îl constituie administrația prefectorială. Francois Dupuy și Jean-Claude Thoenig constată că tocmai într-un univers ca prefectura, din care orice relație directă cu publicul este, în principiu, eliminată (există un ghișeu, dosarele au un caracter abstract), această relație apare ca esențială și pe ea se pune cel mai mare preț. Funcționarii care au contacte cu exteriorul se bucură de o mai mare autonomie în raport cu colegii sau cu superiorii ierarhici. Cu cât au mai multe contacte, cu atât se arată mai receptivi față de aranjamente. Francois Dupuy și Jean-Claude Thoenig au recurs la expresia «aranjamente negociate» pentru a desemna negocierile și aranjamentele menite să flexibilizeze reglementările ce se stabilesc la toate nivelurile ierarhiei. Într-un fel, funcționarii aflați în contact cu exteriorul se transformă în «mijlocitori». Și invers, orice public își stabilește, în interiorul organizației, un fel de corespondent, un mediator, adică își găsește pe cineva în stare să-i faciliteze demersurile. Aceste contacte cu exteriorul și aranjamentele pe care le prilejuiesc nu sunt, însă, atât de simple pe cât par la prima vedere. Ele, arată autorii, produc mai curând o anume ambivalență în cazul funcționarilor. Pe de o parte, apar ca sursă a eficienței (anumite dosare sunt rezolvate mai repede, probleme a priori insolubile sunt rezolvate etc.) și dovedesc latura umană a administrației, care știe să se deschidă către cazurile particulare. Pe de altă parte, ele pot fi trăite ca manifestări de inechitate și favoritism, îndeosebi de către aceia care nu dispun de nicio posibilitate de a face astfel de aranjamente. Agenții care recurg la asemenea practici rezolvă contradicția în felul următor: aranjamentele pe care le mijlocesc ei înșiși li se par necesare și justificabile, ca excepții de la regulă, menite să deblocheze o situație; în schimb, aranjamentele făcute la nivelurile superioare ale ierarhiei sunt sistematic interpretate ca manifestări de favoritism, fiind denunțate ca atare. Rezultatul este, evident, adâncirea prăpastiei, relevate de Michel Crozier (1964) dintre diferitele niveluri ierarhice. Francois Dupuy și Jean-Claude Thoenig demonstrează, în esență, că administrația franceză este, contrar ideilor generale, acceptate, o organizație cu rădăcini la nivel local, care se bazează pe o serie de contacte cu exteriorul și ai cărei funcționari dispun de o anumită autonomie de acțiune, îndeosebi în domeniul aplicării regulilor”. - 131 - (Lafaye, Claudette, Sociologia organizațiilor, 1998, pp. 53-54) Lucrări: Dupuy, Franșois și Toenig, Jean-Claude (1983). Sociologie de l'administration frangaise. Paris: Armand Colin. Dupuy, Franșois și Thoenig, Jean-Claude (1985). L'Administration en miettes. Paris: Fayard. Dupuy, Franșois (1991). Perspectives internationales de la relation telematiques bancaire. Communication au Colloque de I'EFMA, 5-6, fevrier 1, Bruxelles. us.macmillan.com/author/francoisdupuy www.francoisdupuy.com/.../index_biographie.html DURKHEIM, EMILE (1858-1917). Sociolog francez, unul dintre părinții fondatori ai sociologiei. Elev al L'Ecole Normale Superieure. Studii în Germania sub îndrumarea lui Wilhelm Wundt. A susținut doctoratul în filosofie în 1892 cu teza Diviziunea muncii sociale, una dintre primele cărți de sociologie, în care și-a prezentat principalele idei teoretice. In 1887 a predat la Universitatea din Bordeaux primul curs de sociologie, iar din 1902 s-a mutat la Sorbona, unde a înființat prima catedră de sociologie din Franța. A întemeiat în 1898 revista L'Annee sociologique, devenită curând cea mai prestigioasă revistă de profil din Franța. Fondatorul școlii franceze de sociologie. Pentru Emile Durkheim organizația nu este numai ceva care absoarbe, cu intensitate egală, sentimentele și energia membrilor ei; ea este și puterea care le reglează. Fiecare organizație are o înclinare colectivă ce îi este caracteristică și din care derivă atracțiile individuale, iar nu invers. Pentru Durkheim, agentul moralizator al omului ca ființă socială este societatea. Societatea este producătoarea de reguli morale și creatoarea conștiinței sociale. Conștiința comună este ansamblul similitudinilor sociale, suma sentimentelor asemănătoare care se manifestă în conștiințele individuale, care determină la rândul ei o ”solidaritate mecanică”. Odată cu creșterea gradului de diferențiere sau individualizare apare solidaritatea organică. Diviziunea muncii este sursa solidarității sociale. Ea nu e doar un fenomen economic, ci are și un caracter moral. Dreptul este cel mai vizibil simbol al solidarității sociale; el organizează viața socială în forme cât mai precise. Regulile juridice exprimă condițiile esențiale ale vieții colective pentru orice tip de societate. Ele impun două tipuri de sancțiuni: represive și restitutive. Sancțiunile penale sunt expresia rezistenței colectivității în fața unei - 132 - crime, un act criminal fiind cel care ofensează stările puternice ale conștiinței colective. Diviziunea muncii sociale este direct proporțională cu densitatea morală a societății, iar aceasta din urmă crește odată cu creșterea densității fizice. Creșterea densității sociale poate apărea în trei moduri: 1. mărirea concentrației spațiale a oamenilor; 2. formarea și dezvoltarea orașelor; 3. creșterea numărului și eficienței modalităților de comunicare. Chiar dacă societățile pot crește în volum (mărime absolută), ele nu cresc neapărat în densitate. O societate care se mărește, dar în care numărul contactelor sociale nu crește, poate rămâne segmentară și nu evoluează într-o diviziune a muncii. Oamenii își diferențiază specialitățile cu scopul de a diminua competiția și pentru a coexista. Diviziunea muncii sociale diferențiază pentru a uni și pentru a aduce oamenii mai aproape. Dacă este împinsă prea departe, ea devine sursă de dezintegrare: individul se izolează și își diminuează conștiința colectivă. Atunci apare anomia, definită ca o lipsă a unor reglementări sociale capabile să asigure cooperarea între funcțiile specializate. "Prima grijă a unui șef inteligent și experimentat va fi să suprime ocupațiile inutile și să distribuie munca astfel ca fiecare să fie suficient de ocupat, să sporească activitatea funcțională a fiecărui lucrător și ordinea va renaște în mod spontan în același timp în care munca va fi economicește amenajată". Pentru a spori solidaritatea socială, munca trebuie împărțită în funcție de distribuția aptitudinilor în societate, căci cu cât societatea este mai avansată, cu atât este mai greu ca meseriile să corespundă abilităților personale ale fiecărui individ. Durkheim spune că societatea ne îndeamnă să "ne limităm orizontul, să ne alegem o sarcină precisă și să ne angajăm în ea cu totul, în loc să facem din ființa noastră un soi de operă de artă completă, perfectă, care își trage valoarea din ea însăși și nu din serviciile pe care le aduce". Omul este o ființă duală, căci omului fizic (definit prin stări personale care reflectă personalitatea individuală) i se adaugă omul social (definit prin stări comune tuturor indivizilor, simbolizând societatea) și acesta din urmă are nevoie de o societate pe care să o exprime și pe care s-o servească. Copiii și bătrânii reprezintă aproape în întregime omul fizic și nu omul social, pentru că societatea lipsește din conștiința celor dintâi și începe să dispară din conștiința celorlalți. (preluare după site-ul: http://www.roportal.ro/articole/emile-durkheim-studiu-de-autor-58.htm) De consultat: Durkheim, Emile (2009). De la division du travail social. Etude sur l'organisation des societes suprieures. BiblioLife. http://www.google.ro/search?q=Durkheim%2C+Emile+(2009).+De+la+division +du+travail+social.+ Lucrări: Durkheim, Emile [1897] (1993). Despre sinucidere. Iași: Editura Institutul European (trad. din l. franceză de Mihaela Calcan). - 133 - Durkheim, Emile [1912] (1995). Formele elementare ale vieții religioase. Iași: Editura Polirom (trad. din l. franceză de Magda Jeanrenaud și Silviu Lupescu). Durkheim, Emile [1893] (2001). Diviziunea muncii sociale. București: Editura Albatros (trad.din lb. franceză de Cristinel Pantelimon). Durkheim, Emile [1895] (2002). Regulile metodei sociologice. Iași: Editura Polirom (trad. din l. franceză de Dan Lungu). www.durkheim.itgo.com www.emile-durkheim.com EDVINSSON, LEIF (n. 1946). Economist suedez. A făcut studii la Enkoping, Uppsala și Universitatea din Lund, a absolvit un master în administrarea afacerilor (MBA) la Universitatea din Berkeley, California. A fost vicepreședinte al băncii S-E din Suedia, consilier al Centrului Internațional pentru Comerț al ONU, membru în consiliile de conducere ale multor instituții, precum Colegiul pentru Medicină Moleculară Karolinska din Stockholm, Colegiul Henley din Marea Britanie. Este profesor la Universitatea din Lund, la Universitatea Politehnica din Hong Kong și susține prelegeri și conferințe la Harvard, Stanford, London, Stockholm etc. Conduce firma specializată în crearea de modele în domeniul capitalului intelectual Universal Networking Intellectual Capital (www.unic.net). În 1997 a lansat împreună cu Michel S. Malone lucrarea Capitalul intelectual: realizarea valorii reale a companiei prin descoperirea potențialului intelectual ascuns (Intellectual Capital: Realizing Your Company's True Value by Finding Its Hidden Brainpower), pentru care i s-a atribuit în anul următor premiul Brain of the Years la concurență cu Bill Gates și Paul McCartney. A realizat la Skandia prima cuantificare a capitalului intelectual, demonstrând că aceasta depășește 10 miliarde lire sterline. Pentru Edvinsson există o diferență între managementul cunoștințelor și capitalul intelectual. ”Managementul cunoștințelor se referă la stocarea, transferul și migrarea cunoștințelor. Capitalul intelectual se referă la potențialul de câștig al organizației.”. Ideile sunt resursele cele mai bogate aflate la dispoziția unei organizații. Ele produc fisuri în legislație, provoacă managerii și sfidează clasificările. Nimeni nu știe mai bine acest lucru decât cei care lucrează cu ideile: școlile de afaceri și firmele de consultanță. Firmele tind în mod obișnuit să ignore know-how-ul și potențialul angajaților, dar valoarea lor iese în evidență abia după dispariția acestora. Așa cum calculatorul își diminuează valoarea financiară imediat după cumpărare, dar îi crește valoarea pe măsură ce e utilizat pentru că stochează - 134 - Capitalul intelectual este o combinație de capital uman -inteligența, aptitudinile, cunoștințele și potențialul membrilor unei organizații - și capital structural - resurse absorbite de clienți, activități, baze de date, mărci și sisteme. Este capacitatea de a transforma cunoștințele și valorile intanbigile în resurse creatoare de avuție, înmulțind capitalul uman cu capitalul structural. informații tot mai importante, la fel o firmă are o valoare financiară cuantificabilă, dar și o altă valoare poate chiar mai importantă. Iar aceasta iese în evidență când demisionează o persoană importantă, când firma pierde un client-cheie, când oamenii fac treabă de mântuială și nu-și transformă cunoștințele, relațiile și valorile în resurse creatoare de bogăție. Pentru a demonstra valoarea capitalului intelectual a produs CD-uri despre CI. Activele necorporale, precum cultura, valorile, relațiile, cunoștințele constituie sursa principală de bogăție a unei firme. Accentul pus de țările occidentale pe drepturile de autor și de proprietate intelectuală a dus la o creștere a avuției acestor țări. Stimularea capitalului uman a dus la apariția unor produse și servicii noi, vândute pe piețe globale, precum și la relații sociale, de capital și politice noi, care au reconfigurat hărțile avuției popoarelor și organizațiilor. Peter Drucker vorbea de "economia bazată pe cunoaștere". Leif Edvinsson spune că imaginația este mai importantă decât cunoașterea, dar în ea se investește cu cea mai puțină inteligență. Firmele sau guvernele creează structuri birocratice care omoară imaginația și nu sporesc bunăstarea. Țările nordice sunt în topul celor mai bogate țări ale lumii pentru că pun preț pe activele lor necorporale, în ciuda condițiilor climaterice vitrege. Printre indicatorii CI care pot fi măsurați găsim: ponderea muncitorilor calificați, rata de alfabetizare, abonamentele la internet, cheltuielile publice pentru educație, protecția dreptului de proprietate intelectuală, numărul de computere pe cap de locuitor, numărul de abonați la telefonia mobilă, percepția publică a diplomelor și a calificărilor, impozitul pe profit, deschiderea culturală, globalizarea, transparența, imaginea țării, brevetele pe cap de locuitor, cooperarea dintre universități, exporturile și importurile de capital, numărul cercetătorilor la suta de mii de locuitori, numărul articolelor științifice publicate în reviste recunoscute, mediul de afaceri, eficiența guvernului, ușurința de a deschide o firmă etc. De consultat: Bounfour, Ahmed și Edvinsson, Leif (ed.) (2005). Intellectual Capital for Communities. Nations, Regions and Cities. Butterworth-Heinemann. http://books.google.ro/books?id=xRqJcQvxnToC&printsec=frontcover&dq=inauthor:"Leif +Edvinsson... Lucrări: Edvinsson, Leif și Malone, Michael S. (1997). Intellectual Capital: Realizing Your Company's True Value by Finding Its Hidden Brainpower. New York: Harper Business. Edvinsson, Leif (2002). Corporate Longitude. What You Need to Know to Navigate the Knowledge Economy. Financial Times, Prentice Hall. - 135 - Bounfour, Ahmed și Edvinsson, Leif (ed.) (2005). Intellectual Capital for Communities. Nations, Regions and Cities. Butterworth-Heinemann. http://www.corporatelongitude.com/ EMERY, FREDERICK EDMUND (19251997). Psihosociolog australian. Pionier al dezvoltării organizaționale. Doctor în psihologie (1953). A predat la Departamentul de psihologie al Universității din Melbourne (Australia). A adus contribuții importante în domeniul sociologiei rurale. Membru în conducerea Institului Tavistock din Londra (1957-1969), unde a colaborat mai ales cu Eric Trist. Activitate de cercetare la Departamentul de Sociologie al Australian National University. Profesor invitat la Wharton's Department of Social Systems Sciences și la The Center for Advanced Studies in the Behavioral Sciences at Stanford (SUA). A publicat 30 de cărți singur sau împreună cu colaboratorii lui. “Aceste studii, ca și altele, efectuate de Institutul Tavistock, i-au condus pe Emery și Trist la conceptul de sistem socio-tehnic deschis, prin care caracterizau o întreprindere. Sistemul este deschis fiindcă primește intrări din mediul său exterior și îi furnizează acestuia ieșiri, îndeplinind toate operațiile de conversie de pe parcurs. Ei privesc o organizație nu ca pe un sistem fizic închis, în interiorul căruia se poate obține o configurație de forțe care asigură un echilibru stabil, ci ca pe un sistem deschis în sens biologic (conform lui L. von Bertalanffy), în cadrul căruia echilibrul obținut de organism sau de organizație este esențialmente dinamic, efectuând schimburi continue prin frontiera sa cu mediul său extern. Într-adevăr, ei consideră că sarcina fundamentală a managementului organizației, ca întreg, constă în corelarea întregului sistem cu mediul său, prin intermediul reglării schimburilor efectuate prin frontieră, și nu a regulilor interne. O conducere care consideră mediul extern ca pe un dat, concentrându-se doar pe realizarea unei organizări interne oricât de eficiente, adoptă o atitudine periculoasă. Acest lucru nu presupune că managementul de la vârf nu trebuie să se preocupe de problemele interne, ci că implicarea sa trebuie orientată către oportunitățile sau presiunile exercitate de mediu. Problema este că mediul se transformă cu o rată din ce în ce mai înaltă, tinzând către o complexitate din ce în ce mai pronunțată. Factorii de mediu, asupra cărora organizația nu are niciun control sau chiar nicio informație, pot interacționa, provocând schimbări semnificative. Emery și Trist au clasificat mediile conform gradului lor de complexitate, începând cu cele stabile și nestructurate (corespunzătoare unei competiții perfecte din punctul de vedere al unui economist), - 136 - până la cele «turbulente», în care variațiile apar nu numai din cauza organizațiilor concurente implicate, ci și din partea câmpului însuși (de exemplu, piața). Ei prezintă un studiu de caz asupra unei organizații care nu a reușit să-și dea seama că mediul s-a transformat dintr-unul stabil, într-unul relativ turbulent. Această firmă de produse alimentare din Marea Britanie a ocupat, timp îndelungat, 65% din piață cu produsul ei principal: o anumită conservă de legume. Pe această bază, compania a investit într-o linie automată de fabricație, ceea ce a implicat adoptarea unei anume rigidități, date de necesitatea producerii de loturi unice mari. Dar chiar în momentul introducerii noii facilități, mediul suferea deja schimbări însemnate asupra cărora organizația nu avea niciun control. Dezvoltarea tehnologiilor de conservare prin frig și aplicarea lor pe scară largă a făcut ca alimentele congelate să devină accesibile majorității consumatorilor și a furnizat pieței o alternativă. Concurența a fost mărită în mod direct de surplusul alimentar, pe care producătorii de alimente congelate din SUA l-au aruncat pe piață la un preț scăzut. pentru că nu erau adecvate congelării, utilizarea acestor legume de către un număr mare de firme britanice, specializate pe conserve de fructe, dar care aveau un surplus de capacitate din cauză că fructele pe care le prelucrau aveau o natură sezonieră, precum și de apariția lanțurilor de prăvălii și supermarketuri, care doreau să-i vîndă produsele sub marca lor. Deoarece micii producători vindeau mult mai ieftin, neavând costuri de marketing și dispunând de materie primă la un preț mai mic, ei au fost capabili să ocupe peste 50% din piața aflată în declin, acceptând canalele de vânzare oferite de supermarketuri. Acesta este un exemplu evident al caracterului direct al interacțiunii factorilor de mediu, producându-se o turbulență considerabilă în câmpul operațional al organizației, care, în cazul companiei de conserve a cerut o redefinire pe scară largă a destinației produsului, a pieței și a gamei sortimentale, pentru a se putea atinge o nouă stare de echilibru dinamic”. (Pugh, Derek S. și Hickson, David J., Managementul organizațiilor, 1994, pp.201-202) De consultat: Trist, Eric L. și Murray, Hugh (ed.) (1990). The Socio-Psychological Perspective. The Social Engagement of Social Science: A Tavistock Anthology,vol. I. University of Pennsylvania Press. http://www.moderntimesworkplace.com/archives/ericsess/sessvol1/sessvol1.html Trist, Eric L. și Murray, Hugh (ed.) (1993). The Socio-Technical Systems Perspective. The Social Engagement of Social Science: A Tavistock Anthology, vol. II. University of Pennsylvania Press. http://www.moderntimesworkplace.com/archives/ericsess/sessvol2/sessvol2.html Trist, Eric L., Emery, Fred și Murray, Hugh (ed.) (1997). The Socio-Ecological Perspective. The Social Engagement of Social Science: A Tavistock Anthology, vol. III. University of Pennsylvania Press. http://www.moderntimesworkplace.com/archives/ericsess/sessvol3/sessvol3.html Lucrări: - 137 - Emery, Frederick E. și Trist, Eric L. (1960). Socio-Technical Systems. În Churchman, West C. și Verhulst, M. (ed.). Management Science. Models and Techniques, vol. II. Pergamon Press. Emery, Frederick E. și Thorsrud, Einar (1976). Democracy at Work: the Report of the Norwegian Industrial Democracy Program. Leiden: Martinus Nijhoft. Social Sciences Division. en.wikipedia.org/wiki/Fred_Emery www.springerlink.com/index/R811V6L2162411G0.pdf - ERIKSON, ERIK (1902 -1994). Psiholog danezo-german și american. A absolvit Facultatea de Arte din Viena, apoi Institutul de Psihanaliză din Viena. A fost ginerele lui Freud. A emigrat în SUA, unde a devenit primul psihanalist. A predat la Yale University în cadrul Institutului de Relații Umane, apoi la Berkeley University din California, la Austen Riggs Center din Massachusetts și la Harvard University. —Este unul dintre cei mai renumiți și citați teoreticieni ai psihanalizei din SUA. A efectuat studii asupra copilului, dar și asupra unor probleme specifice ale adolescenților și adulților. Erik Erikson l-a cunoscut pe Sigmund Freud la Viena, înainte de a se stabili în America (în 1933) și a fost influențat de ideile acestuia toată viața, deși nu s-a sfiit să aducă inovații teoriei maestrului lui. Pe noi ne interesează îndeosebi considerațiile lui Erik Erikson ce extind, cu o mai mare forță și mult mai departe cunoașterea și înțelegerea procesului de formare a ființei sociale în sensul determinării identității, ca una din părțile ei importante (respectiv sinele ca autoimagine, ca autocunoaștere, ca autoînțelegere). Spre deosebire de Sigmund Freud care a susținut că omul devine ce este datorită trecerii lui printr-o suită de stadii sexuale, Erik Erikson a considerat că personalitatea și ființa socială se constituie dintr-un șir de stadii psiho-sociale. Totodată el a legat dezvoltarea omului de ciclul vieții constituit din mai multe crize cărora trebuie să le facă față. După părerea lui, acest proces urmează opt stadii, după cum urmează: 1. Încredere sau neîncredere. Conform ideilor lui Erik Eirkson, în stadiul oral individul își dezvoltă un sentiment adânc și pătrunzător al încrederii sau neîncrederii în alți oameni. Gradul de încredere la care ajunge copilul față de lume, de alți oameni și de sine însuși se bazează într-o mare măsură pe capacitatea îngrijirii pe care o primește din partea mamei lui. Dacă nevoile copilului sunt satisfăcute imediat, dacă este strâns la piept cu căldură, dezmierdat, se vorbește și se joacă cu el, acesta își dezvoltă un sentiment despre lume ca despre un loc în care te afli în siguranță, în care oamenii sar în ajutor și sunt de încredere. În caz contrar, dacă copilul este supus unei îngrijiri capricioase, superficiale, neacceptabile, în - 138 - mintea lui se naște un sentiment de neîncredere fundamentală față de lume și oameni, combinat cu o atitudine de teamă. 2. Autonomie sau rușine și îndoială. În viziunea lui Erik Erikson, stadiul Erik Erikson a arătat că există opt etape de dezvoltare a personalității umane. Ele sunt predefinite și evoluția dintr-o etapă în alta poate afecta etapele următoare. Fiecare etapă implică dezvoltarea mai multor sarcini, care se referă la doi termeni în antiteză. De exemplu, sarcina în perioada infantilă este încredere-neîncredere. La prima vedere am crede că trebuie să învățăm în această perioadă numai despre încredere, nu și despre neîncredere, dar Erikson a subliniat clar că trebuie să existe o balanță între cele două; trebuie să avem mai multă încredere dar ca să nu devenim niște " proști" trebuie să știm când să nu avem încredere. Dacă această etapă este însușită în mod corect, vom rămâne cu o virtute care ne va ajuta în etapele următoare. anal ocazionează nașterea conflictului dintre autonomie și sentimentele de rușine și teamă. El extinde domeniul ce se presupune că dă naștere acestui conflict de la accentul limitat din teoria psihanalitică pus pe învățarea regulilor proprii utilizării toaletei pentru a include și alte așteptări din partea copilului. Este vorba despre necesitatea copilului de a-și dezvolta aparatul lui motor și muscular (să umble, să se cațere, să deschidă și să închidă, să tragă și să împingă, să țină și să dea drumul) și astfel să devină un individ suficient sieși, mândru de tot ce face, dorind să facă totul singur (să desfacă hârtia ce învelește o bomboană, să scoată o vitamină dintr-un flacon, să deschidă apa la robinet). Dezvoltarea unui sentiment al autonomiei depinde de stăpânirea mai multor îndemânări de bază ce îl ajută pe copil să se elibereze de dependența de părinți și de alți adulți care îl consideră a fi neajutorat. Autonomia este periclitată dacă eforturile copilului de a-și fi propriul stăpân sunt depreciate sau frustrate și dacă greșelile lui legitime sunt transformate în ocazii pentru batjocură sau pedeapsă. Trebuie, de asemenea, notat faptul că, pentru a aspira spre autonomie copilul are nevoie de un sentiment de încredere bine consolidat. Dacă el nu reușește să facă față cu succes problemelor stadiului oral el va fi handicapat în eforturile lui ulterioare pentru dezvoltarea personalității și ființei sociale. 3. Inițiativă sau vinovăție. Erik Erikson a corelat stadiul falic al copilului cu începuturile acestuia de a-și dezvolta un sentiment al inițiativei. De acum el nu numai că poate acționa independent, ci mai mult, își poate stabili propriile sale obiective. Autonomia este legată de un nou sentiment de competitivitate, orientat nu atât față de frați și surori, cât spre cei mai în vârstă și care dețin puterea în familie, adică spre părinți. Principalul conflict al acestei perioade este între inițiativă, care îi permite copilului să plănuiască și să desfășoare activități, și vinovăție față de ceea ce el vrea să facă și nu se poate întotdeauna. Această opoziție reprezintă o ruptură între acea parte a personalității și a sinelui ce rămâne a unui copil, plin de exuberanță și dorință de a face noi lucruri și de a testa noi puteri și partea ce revine unui adult, ce examinează în mod constant acțiunile și motivațiile copilului pentru a le determina dacă sunt sau nu dezirabile. Rezultatul acestui conflict dintre inițiativă și vinovăție este determinat de rezolvarea conflictului - 139 - oedipal, ce devine punctul central al interacțiunii părinte - copil în cursul derulării stadiului falic. Dacă copilul, aspirând spre putere și o poziție mai bună este prea sever stopat, rezultatul va fi o pierdere de inițiativă și poate chiar o impotență sexuală ce va împiedica dezvoltarea ulterioară a identității sinelui adult și a competenței individului. Copiilor cărora li s-a dat o mai mare libertate și prilejul să organizeze jocuri motorii, cum ar fi participarea la curse, mersul pe bicicletă, săniușul, patinajul, lupta corp la corp, au un simț al prieteniei mai puternic. Inițiativa este de asemenea mai susținută în cazul în care părinții răspund întrebărilor copiilor lor și nu ridiculizează sau inhibă imaginația în organizarea jocurilor. 4. Sârguință sau inferioritate. Acest conflict este tipic stadiului de latență în care copilul iese din familie și își face ucenicia ca membru al societății și culturii. El învață să muncească și să se bucure de muncă, să producă și să fie atent și silitor. Eforturile inițiale ale copiilor de a mânui unelte îi asistă să crească și să-și formeze un concept de sine pozitiv. Aceștia sunt ani importanți pentru dezvoltarea stimei de sine. Pe măsură ce compară propriile lor capacități și putințe cu ale celor de seama lor, ei își construiesc un sentiment despre ceea ce sunt. Dacă se simt inadecvați prin comparație ei se pot întoarce cu o conștiință mai primitivă asupra necesității de a face ceva propriu stadiului falic. Pe de altă parte, ei pot să acorde muncii un loc atât de important încât să neglijeze relațiile cu ceilalți. Magnatul industrial care trăiește, respiră și visează afaceri și care rar își vede familia este, după părerea lui Erik Erikson, conformistul și egoistul sclav al tehnologiei. O asemenea persoană ar putea fi pusă într-o asemenea direcție de viață încă din timpul anilor de școală. 5. Identitate sau confuzia rolurilor. Este un stadiu propriu adolescentului care începe odată cu pubertatea. În esență, principala problemă a individului este acum să descopere cine este, ca o ființă socială și mai precis ca un tânăr bărbat sau o tânără femeie cu un viitor ce menține o anumită continuitate cu trecutul și care deschide căi spre realizarea țelurilor și rolurilor proprii adultului: căsătorie, familie și carieră. Din păcate, nu puțini dintre adolescenții de vârstă mijlocie nu au ajuns niciodată dincolo de acest stadiu. Ei încă nu știu cine sunt eroii tinereții lor (ca spectatori ai jocurilor sportive, de exemplu) sau căutând în alte părți alianțe ocazionale cu parteneri sexuali extramaritali. 6. Intimitate sau izolare. În stadiul genital, semnalat de Sigmund Freud, satisfacerea mutuală a relațiilor sexuale dintre partenerii heterosexuali ce se iubesc, au încredere unii în alții, devine imposibilă. Acum relațiile sexuale sunt libere de componentele progenitale, centrate spre sine, obsesive și sadice, și devine posibil ca individul să se angajeze deplin în a urmări alte obiective, recreative și, în mod special, ocupaționale. Și, în final, realizarea intimității permite sexualității să conducă spre scopurile ei biologice, respectiv procrearea. 7. Generativitate sau stagnare. Generativitatea este grija pentru așezare și ghidarea generației următoare. Se referă la vârsta mijlocie sau, altfel spus, la perioada în care copiii au devenit adolescenți și părinți și s-au statornicit în munca sau în profesia lor. Acest stadiu dă naștere unui nou potențial, situației în care - 140 - individul începe să se preocupe de alții, în afara familiei sale (soț, soție, părinți și copii), de generațiile viitoare și de natura societății și a lumii în care aceștia vor trăi. Cei care nu reușesc să atingă un sentiment al dăruirii față de alte generații pot ajunge într-o stare de egocentrism, în care nevoile și confortul personal constituie grija lor preferată. 8. Integrarea ego-ului sau disperare. După părerea lui Erik Erikson, integrarea ego-ului uman cu sinele trebuie privită ca o experiență ce transmite individului un sentiment al ordinii lumii și un sens spiritual. Această iubire a ego-ului cuprinde o acceptare a vieții pe care cineva a trăit-o, fără regrete majore pentru ceea ce cineva ar fi putut-o eventual face diferit. Ea include acceptarea propriilor părinți ca niște oameni care au făcut tot ce s-a putut și care prin urmare necesită să fie iubiți, chiar dacă nu au fost perfecți. Ea implică o acceptare a apropierii morții, ca un sfârșit inevitabil al vieții trăite așa cum individul a știut să o trăiască. La cealaltă extremă se află individul care își consideră viața trecută ca o serie de prilejuri pierdute și de sensuri greșite. Acum el își dă seama că e prea târziu pentru un nou început. Rezultatul este un sentiment al disperării, gândul la ceea ce ar putea să fie”. (Mihu, Achim, Sociologie, 2008, pp. 172-176) Lucrări: Erikson, Erik (1950). Childhood and Society. New York: Norton. Erikson, Erik (1958). Young Man Luther. A Study in Psychoanalysis and History New York: Norton. Erikson, Erik (1968). Identity: Youth and Crisis. New York: Norton. http://en.wikipedia.org/wiki/Erik_Erikson www.essortment.com > People & Culture ETZIONI, AMITAI (n.1929). Sociolog american de origine germană, născut la Koln. În anul 1951 se înscrie la Hebrow University, unde studiază operele sociologilor clasici și ale sociologilor contemporani. Doctor în sociologie (Universitatea Berkeley, California în 1958). Din anul 1958, profesor de sociologie la Columbia University, timp de 20 de ani și șeful Departamentului de Sociologie. Consilier la Casa Albă pentru președinții SUA Jimmy Carter și Bill Clinton. Din anul 1981, profesor la George Washington University și director al Institutului de Studii ale Politicilor Comunitare. În anul 1964, el a publicat o lucrare care este un studiu amplu privind organizațiile complexe, respectiv organizațiile moderne. Președinte al Asociației Americane de Sociologie (1994-1995) și - 141 - Etzioni spune că drepturile și aspirațiile individuale trebuie protejate, iar acest lucru se poate realiza prin crearea unui sentiment de comunitate. Mișcarea comunitaristă pe care a lansat-o viza întărirea legăturilor cu familia și școala, în ideea de a întări valorile pozitive și pentru a-i implica pe oameni în organizarea societății. președinte fondator al International Society for the Advancement of Socio-Economics (1989-1990). În anul 2001, a figurat în topul primilor 100 de intelectuali americani. A publicat peste 20 de cărți. Pentru Etzioni societatea modernă este o societate a organizațiilor. Organizațiile sunt unități sociale deliberat construite pentru realizarea unor scopuri precise. Este unul din fondatorii școlii structuraliste, susținând că structurile organizaționale induc comportamentele indivizilor. Organizațiile recompensează pe cei care se conformează reglementărilor și ordinelor sale și îi pedepsește pe cei care nu se conformează la acestea. Etzioni identifică trei grade de participare a membrilor în organizația lor: alienarea, implicarea calculată și implicarea morală. Organizațiile se diferențează nu numai după tipul de putere și tipul de implicare, dar și prin alte aspecte, precum: rolul leadershipului, puterea de penetrare a metodelor, normelor și reglementărilor, câmpul organizațional. Etzioni distinge trei tipuri de organizații: coercitive, utilitare și voluntare: în primul tip se utilizează forța fizică (cămașa de forță, recluziunea). Exemple: închisorile, spitalele psihiatrice. În al doilea tip se recompensează munca cu bani; omul este pus să producă ceea ce este util societății (de exemplu gulerele albe și gulerele albastre din industrie). Ultimul tip se caracterizează prin premierea nefinanciară, etică a talentului, cum este cazul asociațiilor. Valorizarea omului are loc prin calitatea morală a actelor sale altruiste. Etzioni este considerat un ”guru” al comunitarismului. A criticat frecvent individualismul exagerat (abdicarea celor mai mulți de la responsabilitățile comunale și civice, scăparea de sub control a grupurilor de interese, prăbușirea consensului moral). Pentru el rețelele comunitare se bazează pe patru principii: 1. respectul pentru drepturile individuale trebuie însoțit de asumarea unor responsabilități sociale; 2. indivizii liberi prosperă cel mai bine în comunități viabile; 3. libertatea și ordinea socială merg mână în mână; 4. o societate nu trebuie să fie doar civilă, ci și bună, ea trebuie să aibă un miez de valori împărtășite, care trebuie cultivate continuu în familie, școli, comunități și comunitatea comunităților. Pentru Etzioni comunitarismul este un proiect ce pornește de la legăturile dintre oameni. Aceste legături și nu indivizii izolați construiesc temelia vieții sociale. De consultat: Amitai Etzioni (2007). În Pugh, Derek S. și Hickson, David J. Great Writers on Organizations. Ashgate Publishing Company, pp.120-123. http://books.google.ro/books?id=QHC95CJAnAMC&printsec=frontcover&dq=Pugh,+Dere k+S.+and+Hickson,+David,+J.,+2007,+Great+Writers+on+Organizations... Amitai Etzioni. În Sociosite: FAMOUS SOCIOLOGIST http://www.sociosite.net/topics/sociologists.php#ETZIONI - 142 - Lucrări:. Etzioni, Amitai (1959). Authority Structure and Organizational Effectiveness. Administrative Science Quarterly, 4, no.1. pp.43-67. Etzioni, Amitai (1960). Two Approaches to Organizational Analysis: A Critique and a Suggestion. Administrative Science Quarterly, no. 5, pp. 257-278. Etzioni, Amitai (1961). A Comparative Analysis of Complex Organizations: On Power, Involvement, and Their Correlates. New York: Free Press. Etzioni, Amitai (1988). The Moral Dimension: Toward a New Economics. New York: Free Press. Etzioni, Amitai (1993). The Spirit of Community. New York: Crown Books. Etzioni, Amitai (1999). The Limits of Privacy New York: Basic Books. Etzioni, Amitai [2001] (2002). Societatea monocromă. Iași: Editura Polirom (trad. din l. engleză și note de Monica Antohi). Etzioni, Amitai (2004). From Empire to Community: A New Approach to International Relations. New York: Palgrave, Macmillan. www.amitaietzioni.org/ www.bola.biz/motivation/etzioni.html FAYOL, HENRI (1841 -1925). Inginer francez. Fondator al managementului științific. Student la Școala Superioară de Mine din Saint Etienne. Activitate la combinatul minier și metalurgic Commentry-Fourcham-boult-Decazeville. Inginer, iar apoi după vârsta de 30 de ani, membru al conducerii. Director general (1888-1918). —El se numără, de asemenea, printre cei a căror reputație se bazează pe o singură lucrare, care a fost retipărită frecvent sub formă de carte, celelalte lucrări ale sale sunt puțin cunoscute. Versiunea engleză, intitulată General and Industrial Management, a apărut prima dată în 1949, în traducerea lui Constance Storrs. A existat o controversă asupra redării titlului cărții și în special a termenului «management». S-a argumentat că această echivalare ar putea implica ideea că Fayol este preocupat numai de managementul activității industriale, în timp ce în prefață, acesta scrie: «Managementul joacă un rol foarte important în conducerea activităților, a tuturor întreprinderilor, mari sau mici, industriale, comerciale, politice, religioase sau de alte tipuri». Într-adevăr, în ultimii ani de viață a studiat problemele serviciilor publice de stat și a ținut cursuri la Ecole Superieure de la Guerre. Astfel este evident că - 143 - intenția sa a fost să inițieze o analiză teoretică adecvată unei largi game de organizații. Fayol spune că: „Toate activitățile din întreprinderile industriale pot fi împărțite în următoarele grupe: 1. activități tehnice (producere, prelucrare, asamblare); 2. activități comerciale (cumpărare, vânzare, schimburi); 3. activități financiare (formalizarea și optimizarea capitalului), 4. activități de protecție (a proprietății și a persoanelor; 5. activități contabile (gestiune, bilanț, raportări statistice); 6. activități manageriale (planificare, organizare, conducere, coordonare, control)”. Pentru Fayol managementul unei organizații este reprezentat de cinci caracteristici fundamentale: 1. prevedere și planificare (”examinarea viitorului și întocmirea planului de acțiune”); 2. organizare (”crearea structurii materiale și umane a întreprinderii”); 3. conducere (”menținerea activității în rândul personalului”); 4. coordonare (”corelarea, unificarea și armonizarea tuturor activităților și eforturilor”); 5. control (”supraveghere, astfel încât totul să se desfășoare în conformitate cu regulile stabilite și ordinele transmise”). A formulat cele 14 principii (—doctrine administrative”) care trebuie se stea la baza activității manageriale: 1. diviziunea muncii: specializarea permite individului să devină expert și astfel să fie mai productiv; 2. autoritatea: dreptul de a da ordine și responsabilitatea pentru exercitarea acestui drept; 3. disciplina: angajații se supun ordinelor conducerii doar dacă aceasta își exercită rolul cu competență; 4. unitatea de comandă și acțiune: fiecare muncitor trebuie să aibă un singur șef, fără alte subordonări ierarhice contradictorii; 5. unitatea de direcție: oamenii angajați în același fel de activități trebuie să aibă aceleași obiective, conform unui plan unic; 6. subordonarea interesului individual în raport cu interesul colectiv: conducerea trebuie să vegheze ca interesele firmei să fie întotdeauna prioritare; 7. retribuirea: plata este un factor motivațional puternic; 8. centralizarea sau descentralizarea: gradul acestora depinde de felul activității economice și de calitatea personalului; 9. lanț ierarhic: ierarhia e necesară pentru a asigura unitatea de direcție; 10. ordine: cea materială minimizează timpul irosit și manipulările inutile de material; cea socială se realizează prin organizare și selecția personalului; 11. echitate: e nevoie de o combinație de bunăvoință și spirit de dreptate în felul cum sunt tratați angajații; 12. stabilitatea pe funcții: costă timp și bani pregătirea unor oameni competenți. 13. inițiativă: ea permite organizației să devină mai puternică; - 144 - 14. spiritul de echipă: un conducător trebuie să încurajeze zelul și să folosească toate aptitudinile angajaților recompensând meritele fiecăruia, fără a trezi posibile gelozii sau a tulbura relațiile armonioase existente”. (Pugh, Derek S. și Hickson David J., Managementul organizațiilor, 1994, pp. 91-95) Lucrări: Fayol, Henry (1916). Administration industrielle et generale. Paris: H. Dunod et E. Pinat. Fayol, Henry [1916] (1949). General and Industrial Management. Pitman Press (trad. în l. engleză de Constance Storrs). answers.yahoo.com/.../index?... - Statele Unite ale Americii www.12manage.com/methods_fayol_14_principles_of_management.html FESTINGER, LEON (1919-1989). Psiholog social american, care a elaborat teoria disonanței cognitive și teoria comparării sociale. A absolvit City College of New York (1939) și a obținut titlul de doctor în filosofie la Universitatea din Yowa (1942), unde l-a avut coleg pe Kurt Lewin, un alt pionier al psihologiei sociale. Cea mai mare parte a carierei sale și-a petrecut-o la universitățile din Yowa, Rochester, Michigan, Stanford, Massachusetts Institute of Technology și New School for Social Research. De asemenea, a adus contribuții importante la studierea comunicării sociale. Comunicarea socială informală. ”Acest program de cercetare și-a propus să identifice și să explice condițiile comunicării informale între persoane și ale proceselor de comunicare în general. Credem că o mai bună înțelegere a dinamicii unei astfel de comunicări duce la o înțelegere mai bună a diverselor moduri de funcționare a unui grup [...]. Întrucât ne interesăm de procesele spontane de comunicare ce au loc în timpul funcționării grupurilor, trebuie mai întâi să facem distincția între diversele tipuri de comunicare după condițiile teoretice care dau naștere tendințelor de a comunica. Un bun criteriu ne este furnizat de observația că există mai multe surse sau origini ale presiunilor de a comunica ce pot acționa asupra unui membru al grupului [...]. Presiuni spre uniformitate într-un grup. O sursă majoră a forțelor ce determină membrii grupului să comunice o reprezintă presiunea spre uniformitate care poate exista în interiorul grupului din diferite motive. Aceasta este o presiune care, pentru un motiv sau altul, acționează în sensul că membrii grupului se pun de - 145 - acord cu privire la un anume deznodământ sau se conformează unei scheme specifice de comportament. Este un truism, desigur, a spune că aceste presiuni trebuie să fie exercitate prin intermediul unor procese de comunicare între membrii grupului. Trebuie totuși să precizăm, la nivel conceptual și operațional, condițiile în care apar asemenea presiuni spre conformare, astfel încât, în orice situație specifică, să fie posibil să spunem dacă aceste presiuni există sau nu. În discuția ce va urma, vom face apel la două surse majore ale presiunilor spre uniformitate: realitatea socială și mobilitatea grupului. Realitatea socială. Pentru a fi valide, opiniile, atitudinile și credințele indivizilor trebuie să aibă o bază. Noi ne propunem să facem abstracție de fundamentele validității subiective a acestor opinii, atitudini și credințe și să ne ocupăm de continuum-ul pe care ne putem imagina că se găsesc. Am putea numi acest continuum scala gradelor de realitate fizică. La o extremitate a continuum-ului găsim o dependență totală de realitatea fizică. Spre a ilustra această situație, să luăm exemplul următor: o persoană aflată în fața unei ferestre poate să-și închipuie că aceasta se poate sparge sau că geamul este incasabil. Ea poate foarte ușor să ia un ciocan, să lovească suprafața și să se convingă foarte repede dacă opinia pe care și-a format-o este sau nu corectă. După ce va fi spart geamul, opinia altei persoane care i-ar spune că geamul e incasabil ar avea cu siguranță un impact foarte redus asupra sa. Prin urmare, se pare că acolo unde există un grad înalt de dependență de realitatea fizică pentru validarea subiectivă a opiniilor și credințelor cuiva, dependența de alte persoane în ceea ce privește încrederea ce trebuie acordată acestor opinii este foarte slabă. Pentru a ilustra situația de la cealaltă extremitate a continuum-ului, unde dependența de realitatea fizică este redusă sau chiar nulă, am putea invoca următorul exemplu: la aflarea rezultatelor alegerilor naționale o persoană se gândește că în cazul în care candidatul ce a fost surclasat ar fi câștigat, lucrurile ar fi stat mult mai bine. De ce depinde validitatea acestei credințe? Depinde, în bună măsură, de faptul că alți indivizi împărtășesc sau nu opinia. Dacă în jurul individului există alții ce cred în același lucru, atunci opinia lui e validă pentru el însuși. Dacă nu e nimeni care să gândească la fel, atunci opinia aceasta nu e validă. Astfel, acolo unde dependența de realitatea fizică e redusă, dependența de realitatea socială e mare. O opinie, o credință, o atitudine este corectă, validă și adoptată în măsura în care ea este ancorată într-un grup care are credințe, atitudini și opinii similare. Totuși, această concluzie nu poate fi complet generalizată. Pentru a valida opinia cuiva nu e nici pe departe necesar ca toată lumea să gândească la fel; trebuie numai ca membrii grupului la care individul respectiv raportează această opinie sau atitudine să aibă opinii sau atitudini similare [...]. Din discuția precedentă rezultă că în cazul în care apare o diferență de opinii, de atitudini, de credințe între indivizii ce sunt membri ai unui grup de referință adecvat, vor apărea presiuni de a comunica. Mai rezultă, de asemenea, că cu cât mai puțin realitatea fizică va conta pentru validarea opiniei sau credinței, cu atât mai mare va fi importanța referentului social, a grupului, și cu atât mai mari vor fi presiunile de a comunica. - 146 - Teoria "disonanței cognitive” se referă la elementele contradictorii ale cogniției și comportamentului, de exemplu de ce oamenii continuă să fumeze deși știu că fumatul dăunează sănătății. Festinger spune că indivizii nu cred atât în logică, cât într-o nevoie psihologică de consonanță între cogniții. Reducerea disonanței poate avea loc fie printr-o schimbare a comportamentului persoanei, fie prin una atitudinală (ori încetează să fumeze, ori încep să creadă că fumătorii nu sunt cu adevărat supuși riscurilor). Locomoția grupului. Într-un grup, presiunile spre uniformitate pot să apară din cauză că o astfel de uniformitate este necesară sau de dorit pentru grup în mișcarea sa spre un scop. Putem formula următoarele considerații cu privire la amploarea presiunilor spre uniformitate: a) ele sunt mai mari în măsura în care membrii își dau seama că atingerea scopului grupului va fi facilitată de uniformitate; b) presiunile spre uniformitate vor fi, de asemenea, cu atât mai mari cu cât pentru atingerea scopurilor membrii vor fi mai dependenți de grup. Dependența membrului de grup e determinată, între altele, de ușurința cu care el poate înlocui cu alte grupuri care i-ar permite atingerea scopurilor individuale sau de grup. Am evocat două surse ale presiunii spre uniformitate în grup. Aceleași legi empirice ar trebui să se aplice și la comunicările rezultând din presiunile spre uniformitate, fără a ține seama de motivele specifice ale existenței presiunilor spre uniformitate [...]. Ipoteze asupra comunicării rezultând din presiunile spre uniformitate. Comunicările ce apar ca urmare a presiunilor spre uniformitate în grup pot fi considerate drept comunicări instrumentale. În astfel de cazuri comunicarea nu e un scop în sine, ci mai curând mijlocul prin care cel ce comunică speră să influențeze persoana căreia i se adresează, încât să reducă divergența existentă între ei. Ca atare, vom examina factorii ce determină: a) momentul când un membru comunică; b) cui i se adresează; c) reacțiile receptorului la mesajul pe care-l recepționează. a) Factorii determinanți ai amplorii presiunii de a comunica: Ipoteza 1.a.: Într-un grup presiunea resimțită de membrii care comunică cu alți membri ai grupului asupra “itemului x” crește direct proporțional cu divergența percepută de membrii grupului asupra opiniei privind „itemul x”. Reamintim că nu luăm în considerație decât comunicarea ce rezultă din presiunile spre uniformitate; dat fiind acest fapt putem aprecia că nu există divergență de opinie, deci dacă uniformitatea există deja în grup, presiunea de a comunica nu se va face resimțită. Trebuie să ne așteptăm ca presiunea de a comunica să crească pe măsură ce ne îndepărtăm de starea de uniformitate a grupului. Ipoteza 1.b. Presiunea resimțită de un membru al grupului de a comunica cu alți membri în ceea ce privește «itemul x» crește direct proporțional cu gradul de pertinență al «itemului x» pentru funcționarea grupului. Dacă „itemul x” nu e important pentru grup în sensul că el nu este asociat niciuneia din valorile sau activitățile ce constituie fundamentele existenței grupului, sau dacă el nu e însemnat pentru mobilitatea grupului, vom avea o presiune de a comunica puțin sau deloc, chiar dacă există divergențe de opinie percepute. Pe măsură ce «itemul x» devine mai important pentru grup (mai pertinent), tendințele de a comunica, oricare ar fi divergența percepută, trebuie să devină tot mai vizibile [...]. - 147 - Ipoteza 1.c. Presiunea resimțită de membrii unui grup de a comunica cu alți membri în ceea ce privește «itemul x» crește direct proporțional cu coeziunea grupului. Coeziunea grupului e definită aici ca rezultanta tuturor forțelor ce acționează asupra membrilor pentru ca ei să rămână în grup. Aceste forțe pot să depindă de atracția sau non-atracția exercitată de prestigiul grupului, de membrii grupului sau activitățile în care aceștia se angajează. Dacă atracția totală către grup este nulă, n-ar trebui să apară presiuni de a comunica, membrii pot foarte ușor să părăsească grupul sau să rămână. Pe măsură ce forțele ce determină indivizii să rămână în grup cresc, (date fiind divergențele percepute de opinie o oarecare pertinență a item-ului pentru funcționarea grupului), presiunile de a comunica vor crește [...] b) Factorii ce determină alegerea receptorului comunicării. Ipoteza 2.a. Presiunea de a comunica în privința unui „item x” cu un membru specific al grupului va crește pe măsură ce crește divergența de opinie între acest membru și cel ce comunică. În ipoteza 1.a. am emis deja ideea că presiunea de a comunica în general va crește pe măsură ce non-uniformitatea percepută în grup crește. În plus, presiunea ce determină un membru să comunice va fi mai puternică în fața acelora ale căror opinii sunt diferite de ale sale, și va fi nulă, desigur, în fața membrilor grupului care la momentul respectiv împărtășesc opinia celui ce comunică [...] Ipoteza 2.b. Presiunea de a comunica cu privire la „itemul x” cu o persoană scade pe măsura în care aceasta nu este membru al grupului sau nu e dorită în această calitate. Din ipoteza aceasta rezultă că mesajele tind să fie adresate în principal celor ce, în interiorul grupului, au opinii extreme. Astfel de relații nu se aplică decât în interiorul grupurilor psihologice, adică ansamblurilor de persoane care există psihologic ca grupuri pentru membri. Există tendința de a nu adresa mesaje celor ce nu sunt membri ai grupului [...]. Ipoteza 2.c. Presiunea de a comunica în privința «itemului x» cu un membru specific va crește pe măsură ce membrii își dau seama că actul de comunicare va schimba opinia acestui membru în direcția dorită. O comunicare ce apare din cauza presiunilor spre uniformitate este destinată să determine receptorul să-și schimbe opinia astfel încât să devină într-o mai mare măsură de acord cu cel ce comunică. Dacă un membru e perceput ca fiind foarte rezistent în privința schimbării opiniei, presiunea de a comunica cu el scade. Dacă grupul crede că membrul deviant se va schimba, ca urmare a comunicării, în sensul creșterii divergenței între el și ceilalți membri, va apărea o presiune de a nu mai comunica cu el. În aceste condiții va exista tendința de a nu comunica cu membrul respectiv în privința itemului. Ca atare, ipoteza pare să se confirme. Atunci când într-o discuție se întâlnește o gamă largă de opinii, factorii care se referă la ipoteza noastră trebuie să fie deosebit de importanți pentru membrii cu opinii medii. O comunicare destinată să influențeze un membru extrem, spre a-l face să se apropie de medie, poate în același timp să determine membrul ce se află la cealaltă extremitate să se îndepărteze de medie. Prin urmare, ar trebui să ne așteptăm, potrivit acestei ipoteze, ca membrii ce au opinii moderate (medii) să comunice mai puțin (din cauza conflictului) și să adreseze mai puține mesaje grupului în ansamblul său (ei vor încerca să influențeze membrii extremi pe rând) [...]. c) Factorii ce determină schimbarea în receptorul comunicării. Ipoteza 3.a. Cantitatea de schimbare a opiniei ca urmare a faptului de a fi primit un mesaj - 148 - va crește pe măsură ce presiunea spre uniformitate din grup va crește. Doi factori distincți contribuie la efectul enunțat în ipoteză. Cu cât presiunea spre uniformitate este mai mare, cu atât mai mare va fi influența exercitată de mesaje și, în consecință, cu atât mai mare va fi schimbarea la care ne putem aștepta. Dar existența presiunilor spre uniformitate nu va reieși din încercările tot mai numeroase de a schimba opiniile altora, ci și din faptul că ele vor produce o mai mare deschidere către schimbare la membrii grupului. Cu alte cuvinte, se poate atinge uniformitatea schimbând opiniile altora și / sau schimbând propriile opinii. Ne putem aștepta astfel ca odată cu creșterea presiunii spre uniformitate, membrii să manifeste o rezistență mai scăzută la schimbare, cei doi factori vor contribui la o mai mare schimbare a opiniei când presiunea spre uniformitate este mai mare [...]. Ipoteza 3.b. Cantitatea de schimbare a opiniei ce rezultă din recepționarea unui mesaj va crește pe măsură ce va fi mai mare forța ce determină receptorul să rămână în grup. Cu cât un membru dorește mai mult să rămână în grup, cu atât grupul are putere asupra lui. Înțelegem prin putere capacitatea de a produce o schimbare reală în opinii și atitudini, și nu numai schimbarea comportamentelor manifeste, ce poate fi produsă, de asemenea, printr-o amenințare. Dacă o persoană este incapabilă să părăsească un grup din cauza restricțiilor provenind din exterior, grupul poate utiliza amenințări pentru a schimba comportamentul manifest. Totuși, schimbări latente ale opiniilor și atitudinilor nu pot fi produse în grup decât prin intermediul forțelor ce fac ca membrul să rămână în grup. Evident, forța maximă pe care grupul o poate folosi în privința unui membru nu poate fi superioară sumei forțelor ce acționează asupra acestui membru pentru ca el să rămână în grup. Cu cât aceste din urmă forțe sunt mai mari, cu atât mai eficiente vor fi încercările de a-l influența pe membru [...]. Ipoteza 3.c. Cantitatea de schimbare a opiniei ce rezultă din receptarea comunicării în legătură cu «itemul x» se va diminua cu atât mai mult cu cât opiniile și atitudinile implicate vor fi caracteristice pentru apartenența la un alt grup sau vor corespunde unor nevoi importante ale persoanei. Dacă opinia pe care o persoană și-a format-o asupra unei probleme este susținută într-un alt grup decât cel ce încearcă să o influențeze, persoana va fi mai rezistentă la încercarea de influențare. Alte surse de rezistență le reprezintă, fără îndoială, factorii de personalitate, nevoile ego-ului și alte nevoi similare [...]. d) Factorii ce determină schimbarea în relația dintre membri. Ipoteza 4.a. Tendința de a schimba compoziția grupului psihologic (a exclude membrii din grup) crește odată cu divergența percepută de opinie. Am menționat deja două din reacțiile membrilor unui grup ca răspuns la presiunile spre uniformitate; încercarea de a-i influența pe ceilalți și dispoziția mai accentuată de a se lăsa influențați. Există și o a treia reacție psihică, ce servește la instaurarea stării de uniformitate. Se poate obține uniformitatea respingând pe cei ale căror opinii sunt divergente în raport cu grupul și redefinind astfel apartenența la grupul psihologic. Cu cât divergența între opinia membrilor grupului și cea a membrului deviant este mai mare, cu atât mai puternice sunt tendințele de a exclude membrul extremist din grupul psihologic. Membrii grupurilor au realmente tendința de a exclude pe cei cu opinii divergente [...]. Ipoteza 4.b. Când există nonconformare, tendința de a schimba compoziția - 149 - grupului psihologic crește direct proporțional cu coeziunea grupului și cu pertinența problemei pentru grup. Am discutat anterior creșterea presiunilor de a comunica odată cu creșterea coeziunii și a pertinenței problemei. In mod similar, cele două variabile marchează tendința de excludere a unor indivizi pentru neconformare. Teoretic, ar trebui să ne așteptăm ca orice variabilă ce afectează presiunea spre comunicare (ce provine din presiunile spre uniformitate) să influențeze în același mod și tendințele de a respinge nonconformiștii. Cu alte cuvinte, creșterea presiunii de a comunica asupra unei chestiuni va fi în concordanță cu tendința crescută de a respinge persoanele ce nu sunt de acord în privința unei chestiuni specifice [...]. Presiunile pentru schimbarea poziției individului în grup. O altă sursă importantă a presiunilor spre comunicare este presiunea care acționează asupra membrilor grupului spre locomoție (schimbarea poziției lor) în grup sau spre a trece de la un grup la altul. Astfel de presiuni ce determină mobilitatea pot proveni din atracția pe care o exercită activitățile unei poziții diferite sau un status mai înalt etc. Astfel, un nou membru al grupului poate să dorească să devină un personaj mai important în grup, un membru al unei organizații poate să-și dorească să urce în ierarhie, un membru al unei întreprinderi poate să-și dorească să fie promovat sau un membru al unui grup minoritar poate să-și dorească să fie acceptat de grupul majoritar. Toate acestea sunt exemple de presiuni ce determină o mobilitate în structura socială. Existența unei presiuni acționând asupra unei persoane într-o direcție specifică determină cu siguranță comportamentul ei în acea direcție. Acolo unde mobilitatea în direcția dorită nu e posibilă, cel puțin temporar, va exista o presiune de a comunica îndreptată în acea direcție. Existența unei presiuni într-o direcție specifică va produce un comportament în acea direcție. Acest tip de comportament se va regăsi în comunicare [...]. Contactele rare din viața cotidiană tind să ridice obstacole în calea comunicării. Fără îndoială, e ușor să comunicăm o noutate unei persoane cu care ne întâlnim frecvent sau uneia căreia i-am mai transmis astfel de vești în trecut. Structurarea grupurilor de tip ierarhizat tinde să restrângă cantitatea și tipul contactelor între membri situați la același nivel al ierarhiei și restrânge, în aceeași măsură, conținutul comunicării între niveluri. Aceste restricții se constituie în blocaje ale unor tipuri de comunicare [...]. Experiența emoțională. Un tip important de acte de comunicare rezultă, fără îndoială, din existena unei stări emoționale la cel ce comunică. Bucuria, furia, ostilitatea par să producă presiuni de a comunica. Actele de comunicare ce rezultă din existența unei stări emoționale par să fie mai curând consumatorii decât instrumentale [...]” (Festinger, Leon, Comunicarea socială informală. In Juan Antonio Perez și Boncu, Ștefan, Influența socială. Texte alese,1996, pp. 84-99) De consultat: Festinger, Leon (1957). A Theory of Cognitive Dissonance. Evanston, IL: Row, Peterson. - 150 - http://www.google.ro/search?q=Festinger%2C+Leon+(1957).+A+Theory+of+Cognitive +Dissonance Lucrări: Festinger, Leon (1949). The Analysis of Sociograms Using Matrix Algebra. Human Relations, 10, pp. 153-158. Festinger, Leon (1950). Informal Social Communication. Psychological Review, 57,pp.271-282. Festinger, Leon (1954). A Theory of Social Comparison Processes. Human Relations, 7, pp. 117-140. Festinger, Leon (1957). A Theory of Cognitive Dissonance. Evanston, IL: Row, Peterson. Festinger, Leon (1972). Însemnătatea matematicii pentru experimentele controlate în sociologie. În Tamaș, Sergiu și Culea, Haralambie (ed.). Cunoașterea faptului social. București: Editura Politică, pp. 99-108. Festinger, Leon (1996). Comunicarea socială informală. În Perez, Juan Antonio și Boncu, Ștefan (ed.). Influența socială. Texte alese. Iași: Editura Universității ”Alexandru Ioan Cuza”, pp. 84-99. http://en.wikipedia.org/wiki/Leon_Festinger FIEDLER, FRED E. (n. 1922). Psiholog american. Profesor de psihologie și management la Universitatea Illinois (1951-1959) și la Universitatea din Washington (din anul 1969) și director al Grupului de Cercetare Organizațională. Specialist în psihologie organizațională și industrială. În prezent este profesor emeritus. Studiile lui Fiedler asupra leadershipului s-au realizat mai mult pe grupurile de muncă și mai puțin pe organizațiile din care acestea fac parte. În anul 1967 prezintă teoria contigenței a leadership-ului, cunoscută ca modelul contingenței al lui Fiedler. Teoria lui Fiedler susține că asocierea dintre orientarea liderului și eficiența grupului este dependentă (contingentă) de măsura în care situația este favorabilă exercitării puterii și influenței. Sunt folosite trei dimensiuni pentru a analiza situația: 1 Relațiile lider-membri. Când relațiile dintre lider și membrii grupului sunt bune liderul este agreat și respectat, el se află într-o situație favorabilă pentru exercitarea influenței. Subordonații sunt loiali și gata Teoria contingenței a lui Fred Fiedler afirmă că asocierea dintre orientarea liderului și eficiența grupului este dependentă (contingentă) de măsura în care situația este favorabilă exercitării influenței. Ca atare, unele situații sunt mai favorabile pentru leadership comparativ cu altele, ceea ce necesită orientări diferite din partea liderului. - 151 - să-și ofere sprijinul și este de așteptat că vor avea încredere în lider și îi vor urma ordinele fără să se plângă. O relație proastă va dăuna influenței liderului, ducând la insubordonare și la sabotaj. Fiedler acordă acestei relații cea mai mare importanță. 2) Structurarea sarcinii. Când aceasta este foarte structurată, liderul va fi capabil să exercite o influență considerabilă. Obiectivele precise, procedurile clare și posibilitatea de a măsura direct performanța îi dau liderului capacitatea de a fixa standardele de performanță și de a-i responsabiliza pe subordonați. Sarcinile sau îndatoririle însoțite de îndrumări sau indicații, programate, oferă liderului mai multă influență decât cele vagi, neclare. 3) Puterea poziției. Puterea poziției liderului este autoritatea formală (oficială), garantată de organizație, de a spune altora ce să facă. Cu cât liderul deține mai multă putere cu atât este mai favorabilă situația de leadership. Ea îi permite să recompenseze sau să sancționeze un subordonat (prin mustrări, mijloace financiare, angajări sau concedieri), liderul aflându-se într-o situație favorabilă exercitării controlului. Fiedler a dezvoltat o metodă de măsurare și clasificare a liderilor pe baza unui chestionar în care le-a cerut acestora să aleagă dintre toate persoanele cu care au lucrat pe aceea cu care s-au înțeles cel mai puțin. Evaluarea Ultimului dintre Colaboratorii Preferați (UCP) s-a făcut pe baza unui număr de caracteristici: plăcut - neplăcut, prietenos - neprietenos etc. Liderii preocupați de relații acordă acestor caracteristici un scor înalt (descriu UCP relativ favorabil) în pofida dificultăților pe care le au cu colaboratorul problematic. Deși îl pot caracteriza ca nedemn de încredere sau lipsit de considerație, liderii admit că UCP este simpatic, amabil și relaxat. Prețuind relațiile atât de mult, liderii fac în detaliu aceste distincții pentru a se asigura că îl tratează cu corectitudine pe UCP. Liderii orientați pe sarcini fac această descriere a UCP în funcție de capacitatea acestuia de a contribui la atingerea obiectivelor grupului, ca atare îi acordă un scor scăzut, UCP fiind nu numai neplăcut sau neloial, ci și plicticos, nesincer și certăreț. Scorurile UCP arată o trăsătură de personalitate care reflectă structura motivațională a liderului. Liderii cu scor mare UCP sunt motivați să mențină relații interpersonale, pe când cei cu scor mic sunt motivați să îndeplinească obiectivele. Scorul nu este o măsură a considerației și structurii care sunt comportamente observate, ci o atitudine a liderului față de relațiile de muncă. Amândouă stilurile de leadership pot fi eficiente în situații potrivite. Favorizarea situațională este partea de "contingență” sau de "dependență” din teoria lui Fiedler. Caracterizarea situației unui lider arată cât îi este ea de favorabilă pentru a-și exercita puterea și influența. Cu cât liderul are mai multă putere, mai multă influență și poate exercita un control mai strict, cu atât mai redusă este dependența de bunăvoința altora și cu atât mai ușor îi va fi să îndeplinească sarcina de leadership. Liderii orientați spre sarcini tind să aibă performanțe mai bune în situațiile favorabile, cât și în cele nefavorabile. Liderii orientați spre relații obțin performanțe mai bune în situațiile intermediare. Performanțele liderului depind atât de stilul personal cât și de situația în care acționează. Pregătirea și experiența cresc - 152 - performanțele liderului atâta timp cât situațiile îi sunt favorabile. Orice manager poate obține succese dacă este pus în situații adecvate stilului său de conducere. De consultat: Fred E. Fiedler (2007). In Pugh, Derek S. și Hickson, David J. Great Writers on Organizations. Ashgate Publishing Company, pp. 238- 238. http://books.google.ro/books?id=QHC95CJAnAMC&printsec=frontcover&dq=Pugh,+ Derek+S.+and+Hickson,+David,+J.,+2007,+Great+Writers+on+Organizations... Lucrări: Fiedler, Fred E. (1967). A Theory of Leadership Effectiveness. New York: McGrow-Hill. Fiedler, Fred E. (1978). Situational Control and Dynamics Theory of Leadership. In King, Bert S., Streufert, Siegfried și Fiedler, Fred E. Managerial Control and Organizational Theory. New York: John Wiley & Sons. Fiedler, Fred E. și Garcia, Joseph E.(1987). New Approaches to Effective Leadership: Cognitive Resources and Organizational Performance. New York: John Wiley & Sons. en.wikipedia.org/wiki/Fred_Fiedler en.wikipedia.org/.../Fiedler_contingency_model - http://www.getcited.org/mbrx/PT/2/MBR/11058693 FLIGSTEIN, NEIL. Sociolog american. Licență în psihologie la Reed College, Portland, Oregon (1973). Master în sociologie la University of Wisconsin (1976). Asistent invitat la Division of Social Sciences, University of Chicago (1981-1982). Asistent și profesor la Departamentul de Sociologie al Universității din Arizona (1979-1991). Profesor la Departamentul de Sociologie al Universității din California, Berkeley (1991). Șeful Departamentului de Sociologie al Universității din California, Berkeley (1992-1996). Directorul Centrului pentru Cultură, Organizații și Politici Instituționale din cadrul Universității din California (1997). Profesor la Departamentul de Sociologie al Universității din Carolina (1997). Profesor invitat la Departamentul pentru Știință și Politici Științifice, Universitatea din Florența (1998-1999). Șeful asociat al Catedrei de Sociologie a Universității din Carolina (din 2007). - 153 - ”Fligstein a verificat o serie de argumente alternative care ar putea explica adoptarea de către firmele mari a structurilor multidivizionale (modelul M). El și-a strâns datele necesare pentru a acoperi cele cinci decenii ce încep cu anii 1929-1939 și se încheie cu perioada 1969-1979, incluzând informații despre primele o sută de mari corporații industriale din Statele Unite din cadrul fiecărei perioade. Pe parcursul primului deceniu studiat, firmele mai vechi, care utilizau strategii centrate pe produs în schemele lor de dezvoltare și care erau conduse de manageri din departamentele de vânzări sau de finanțe arătau o disponibilitate mai mare față de adoptarea modelului M decât firmele cărora le lipseau aceste caracteristici. Între 1939 și 1949 au continuat să funcționeze aceiași factori, dar în ecuație apare și o altă variabilă ce devine relevantă. Dacă o firmă era plasată în același domeniu industrial cu firme similare, dar care adoptaseră deja modelul M, atunci firma respectivă avea și ea mari șanse să adopte structura multidivizională. Toți factorii amintiți anterior - cu excepția vechimii firmei - au continuat să fie corelați în mod semnificativ cu adoptarea modelului M și pe parcursul ultimelor două decenii incluse în studiu. Analiza lui Fligstein furnizează dovezi concrete ce sprijină două versiuni diferite de teze instituționale. Concluziile ce leagă formele structurale de strategii susțin ideile lui Williamson (1975), care afirma că managerii organizațiilor încearcă să proiecteze structuri de guvernare care vor reduce din costurile de tranzacție. Concluzia ce asociază adoptarea modelului M de existența unui număr de firme similare care au utilizat deja această structură susțin concepția lui DiMaggio și Powell (1983) asupra proceselor mimetice și, poate, normative care intră în acțiune în medii instituționale nesigure. Concluziile lui Fligstein au fost reproduse ulterior în mai multe studii, dintre care unele sunt prezentate în cele ce urmează. Ele sugerează următorul model generalizat: în primele faze ale procesului de instituționalizare, adoptarea practicii de către organizații reprezintă o opțiune a acestora, care poate reflecta nevoile sau interesele lor specifice și variate. Pe măsură ce procesul de instituționalizare progresează, presiunile culturale și normative ating punctul în care adoptarea practicii instituționale reprezintă mai degrabă o cerință decât o opțiune. Diferențele dintre organizații sunt mai puțin semnificative atunci când este vorba de imperative instituționale mai puternice. Cu toate că, într-un sens, logica acțiunii a suferit un transfer - de la o logică a utilității la una a adecvării - într-un alt sens, situația cu care este confruntă fiecare organizație s-a modificat, astfel încât interesul tuturor organizațiilor de a adopta practica respectivă este din ce în ce mai ridicat. În lucrarea The Architecture of Markets, Fligstein abordează piața dintr-o perspectivă cultural-politică. Acțiunile sociale se petrec în locuri numite câmpuri sau spații sociale organizate. Grupurile din câmp care au mai multă putere folosesc regulile culturale acceptabile pentru ași reproduce puterea. Acest proces face ca acțiunea din câmpuri să fie continuu conflictuală și moștenită politic. - 154 - O atitudine diferită ar putea fi văzută ca deviantă, ca o dovadă de neatenție sau de rămânere în urmă. De asemenea, o atitudine diferită ar putea provoca pierderea legitimității și, eventual, chiar a resurselor materiale aferente”. (Scott, Richard W. , Instituții și organizații, 2004, pp. 200-201) De consultat: Fligstein, Neil (2002. The Architecture of Markets: An Economic Sociology of Twenty- First-Century Capitalist Societies. New Jersey: Princeton University Press. http://www.google.ro/search?q=Fligstein%2C+Neil+(2002.+The+Architecture+of+Market Lucrări: Fligstein, Neil (1985). The Spread of the Multidivisional Form Among Large Firms, 1919-1979. American Sociological Review, no. 50, pp.377-391. Fligstein, Neil (1987). The Intraorganizational Power Struggle: The Rise of Finance Presidents in Large Corporations, 1919-1979. American Sociological Review, no.52, pp. 44-58. Fligstein, Neil (1990). The Transformation of Corporate Control. Cambridge: Harvard University Press. Fligstein, Neil (2001). The Architecture of Markets: An Economic Sociology of Twenty-First-Century Capitalist Societies. New Jersey: Princeton University Press. sociology.berkeley.edu/profiles/fligstein/ - www.ecsoc.ru/en/db/msg/6502 - FOUCAULT, MICHEL (1926-1984). Filosof și istoric francez. Studii la l'Ecole Normale Superieure din Paris. Licențiat în filosofie și psihologie (1947). Asistent de psihologie la Universitatea din Lille (19501953). Profesor la College de France (1970-1984). —Filosof francez ale cărui lucrări privitoare la legăturile dintre limbaj, cunoaștere, putere și controlul social au afectat considerabil gândirea multor sociologi. Teza fundamentală a lui Foucault era că limbajul și cunoașterea formează o bază pentru putere prin rolul pe care-l joacă în construcția socială a realității [...]. Cunoașterea și limbajul s-au dovedit deosebit de puternice când au fost folosite în scopul de a controla corpul uman. Din perspectiva lui Foucault, de exemplu, nu există sexualitate umană obiectivă, în afara modului în care este folosit limbajul pentru a gândi, scrie și vorbi despre ea. Acesta, la - 155 - rândul său, își pune amprenta asupra modului în care ne cunoaștem corpul, mod ce la rândul său servește interesele controlului social. Cele mai cunoscute scrieri ale lui Foucault sunt cele consacrate închisorii, nebuniei și sexualității”. (Johnson, Alen G., Dicționarul BLACKWELL de sociologie, 2007, p. 405) ”Deși și-a atenuat mult în ultimele sale scrieri (La volonte de savoir, 1976; L'usage des plaisirs, 1984) pozițiile pe care le susținea în Histoire de la folie â l'âge classique (1961) sau în Surveiller et punir (1971), opera lui M. Foucault este cel mai adesea abordată prin prisma acestei din urmă lucrări consacrate apariției închisorilor. M. Foucault nu este sociolog, dar întrebările pe care și le pune despre putere, excludere, întemnițare, nebunie, boală... l-au făcut nu o dată să se abată de la calea bătută a filosofiei, aventurându-se pe tărâmurile istoricului, psihologului și ale sociologului. Astfel în Surveiller et punir, Foucault se întreabă la ce imperative răspunde nașterea instituțiilor carcerale (închisori, spitale, fortărețe) care se dezvoltă masiv începând cu a doua jumătate a secolului al XVIII-lea în Europa? Pentru Foucault această dată corespunde unui moment de cotitură în istoria pedepsirii. Intr-adevăr, până atunci pedepsirea este pusă în scenă: la execuții participă condamnatul și populația, torturile și supliciul au loc în piața publică. Apoi, la finele secolului al XVIII-lea, în afara câtorva scânteieri, sumbra sărbătoare punitivă este pe cale a se stinge (p.14). In secolul Luminilor, când se celebrează neobosit Rațiunea și Libertatea, se conturează o schemă de umanizare a pedepselor. Execuția este treptat înlocuită cu un sistem de întemnițare; nu se mai pune problema de a tortura ci de a corecta, de a îndrepta printr-un adevărat sistem de ortopedie socială. Dar umanizarea aceasta nu este produsul pur al unei rațiuni binevoitoare, ci mai degrabă reacția de incapacitate: cea a Vechiului Regim care nu mai poate face față profundelor mutații ce-l macină, începând cu creșterea demografică ce mărește populațiile de vagabonzi, de școlarizați și de spitalizați... Pentru a stăpâni această situație neprevăzută, puterea prinde rădăcini și mai adânci în trupul societății, printr-o acțiune subtilă asupra corpului social; ea constată că este mult mai eficient să supravegheze decât să pedepsească întrucât producând figura delincventului, este mai ușor de justificat controlul strâns asupra populației. Incepe astfel era normalizării: în închisori, dar și în cazărmi, spitale, școli, uzine, se instituie o nouă disciplină care urmărește să așeze indivizii în spațiu după principiul îngrădirii, este momentul marii închideri. Fie că încercăm să situăm vagabonzii și cerșetorii, fie militarii, mâna de lucru sau elevii, principiul este același: aceste mase mișcătoare trebuie așezate în locuri împrejmuite (cazarmă, închisoare, școală...), apoi spațiul trebuie împărțit și funcționalizat, atribuind fiecărui individ locul și rangul său. Pe scurt, prin supraveghere, normalizare și îndepărtare poate fi urmărit copilul sau nebunul, delincventul sau bolnavul... De-acum înainte, de ce să ne mire, conchide Foucault, dacă pușcăria seamănă cu uzinele, cu școlile, cu cazărmile, cu spitalele, care seamănă toate cu închisorile?” (Lallement, Michel, Istoria ideilor sociologice, vol.2, 1998, p.132) - 156 - Pentru Foucault arhitectura unei organizații este legată de structura ei socială și de sistemul de autoritate. Clădirile firmelor mari sunt construite deseori chiar în sensul fizic ca o ierarhie: cu cât poziția unei autorități este mai înaltă cu atât biroul său se află mai sus. Sintagma ”etajul de sus” este folosită uneori pentru a desemna pe cei care dețin puterea supremă în organizații. Geografia unei organizații afectează funcționarea ei, mai ales acolo unde sistemele se bazează pe relații informale. Proximitatea fizică facilitează formarea grupurilor primare, în timp ce distanțarea fizică polarizează grupurile, ducând la opoziție între ”noi” și ”ei” între departamente. Modul de dispunere a camerelor, holurilor, birourilor și spațiilor deschise din clădirea unei organizații oferă indicii despre sistemul de supraveghere dezvoltat de autorități. În organizațiile moderne, toată lumea - chiar și cei aflați în poziții relativ înalte de autoritate - este supusă supravegherii. Atât în mod direct, prin urmărire directă, cât și indirect, prin construirea de dosare, cataloage și fișe despre angajați. Sociologia este o știință a relațiilor de putere. Puterea nu este un fenomen de dominație masiv și omogen; este ceva care circulă, care nu funcționează decât în lanț, în circuit. Ea nu este localizată, nu se află în mâinile cuiva, nu este însușită ca un bun sau ca o bogăție. Puterea funcționează, se exercită în rețea, asupra rețelei, indivizii exercită și îndură puterea. Indivizii nu sunt ținta inertă sau care consimte a puterii, ea nu li se aplică lor. Indivizii sunt relee, puterea trece prin ei, se modifică, se intensifică, își schimbă direcția prin ei; individul este un efect de putere. Puterea nu este lucrul cel mai bine împărțit din lume; nu există distribuție democratică sau anarhică a puterii. Puterea se constituie în mecanisme infinitezimale, ascendente, discrete și discreționare. Puterea nu trebuie studiată în intenții sau decizii, ci în practici și efecte reale. Ea induce pasivitate și reclamă libertate. Michel Foucault consideră că putem descifra ”microfizica puterii” în toate organizațiile: un regim de observare, supraveghere, clasificare, ierarhie, reguli și control social. ”Formațiunile discursive” (structurile de cunoaștere) constituie și exercită putere asupra obiectelor sociale (inclusiv asupra corpurilor umane). De consultat: Michel Foucault (2003). Birth of Clinic. Routledge Classics. http://www.google.ro/search?q=Michel+Foucault+(2003).+Birth+of+Clinic Lucrări: Foucault, Michel [1976] (1995). Istoria sexualității Timișoara: Editura Vest (trad. din l. franceză de Beatrice Stanciu și Alexandru Onete). Foucault, Michel [1963] (1998). Nașterea clinicii. București: Editura Științifică (trad. din l. franceză de Diana Dănișor). Foucault, Michel [1969] (1999). Arheologia cunoașterii. București: Editura Univers (trad. din lb. franceză, note și posfață de Bogdan Ghiu). Foucault, Michel [1975] (2005). A supraveghea și a pedepsi. Nașterea închisorii, ediția a II-a. Pitești: Paralela 45 (trad. din l. franceză și note de Bogdan Ghiu). http://plato.stanford.edu/entries/foucault/ - 157 - en.wikipedia.org/wiki/Michel_Foucault FREEMAN, JOHN (1944-2008). Sociolog american. Licențiat la Washington University și la Lee University in Lexinton (Virginia) (1966). Master (1970) și doctor în sociologie (1972). Asistent la University of California, Berkeley's School of Business Administration (1975). Din anul 1985 și până în anul 1993 a fost editor la Administrative Science Quarterly at Cornell University's Johnson School of Management. Profesor de științe comportamentale la Universitatea Cornell și apoi la Universitatea Berkeley, California. Director la Lester Center for Entrepreneurship and Innovation la aceeași universitate. Împreună cu Michael Hannan a elaborat perspectiva ecologică în abordarea organizațiilor. —Scopul lor comun a fost de a lărgi perspectiva din care sunt privite organizațiile. Ei au analizat organizațiile așa cum privesc un bioecolog sau naturalist viața animalelor. Ei văd populațiile de organizații supraviețuind, prosperând ori decăzând în anumite medii, exact așa cum populațiile de iepuri, de exemplu, supraviețuiesc sau prosperă într-o situație ecologică anume, dar mor într-alta. La fel cum înțelegerea vieții animalelor sălbatice a fost sporită prin studiul ecologiei, tot așa poate fi sporită și înțelegerea organizațiilor. Perspectiva ecologică lărgită merge dincolo de problemele pe care le are fiecare organizație în parte prin interacțiunea sa cu mediul, considerând-o o parte a unei populații care coexistă sau concurează cu alte populații de organizații. Mediul fiecăreia este constituit, în principal, de alte organizații, astfel încât existența fiecăreia este legată de cea a organizațiilor de același tip și a organizațiilor de alte tipuri. De aici conceptul de ecologie a populației organizațiilor”. (Pugh, Derek S. și Hickson, David J., Managementul organizațiilor, 1994, p. 73) Fiecare organizație intră în interacțiune cu mediul pe o piață unde există și alte firme similare. Acest lucru dă naștere unei competiții. Dacă mediul favorizează o anumită formă de organizare, acea firmă care o are va crește și va avea profit. Din cauza concurenței firmele mor. Moartea ține de vârsta și dimensiunea firmei: o Teoria ecologiei populației organizației spune că structura internă (circulația informațiilor, constrângerile politice) și presiunile mediului (juridice, fiscale) obligă firmele să treacă prin procese de selecție și învățare adaptativă. Concurența le obligă să caute nișe, piețe, să le cucerească și să le stăpânească. Câștigă firmele cele mai adaptate pieței. - 158 - firmă mai veche și cu mai mulți angajați are șanse mai mici să dispară de pe piață, pentru că are și alte tipuri de resurse și relații și dezvoltă mai multe produse și servicii pe care se poate sprijini. De consultat: Hannan, Michael T. și Freeman, John (1998). Organizational Ecology. Harvard University Press. http://books.google.ro/books?id=UVHDye2683gC&printsec=frontcover&dq=Hannan, +Michael+and+Freeman,+John+Organizational+Ecology. Lucrări: Hannan, Michael T. și Freeman, John (1998). Organizational Ecology. Harvard University Press. Freeman, John și Pino Audia (2006). Community Ecology and the Sociology of Organizations. Annual Review of Sociology , no.32, pp. 145-69. berkeley.edu/news/.../07_freemanobit.shtml www.universityofcalifornia.edu/.../johnhfreeman.html FREUD, SIGMUND (1856-1939). Medic, neurolog și psihiatru austriac, întemeietor al psihanalizei. A studiat medicina la Viena, unde a lucrat sub conducerea lui Wilhelm von Brucke, apoi a continuat studiile la spitalul Salpetriere cu Jean Martin Charcot, care i-a trezit interesul pentru psihopatologie. In 1886 a deschis la Viena un cabinet de psihanaliză, formându-și un cerc de discipoli precum Alfred Adler, Carl Gustav Jung, Eugen Bleuler, Ernest Jones. ”Sigmund Freud a elaborat una din cele mai cunoscute și interesante concepții despre personalitatea umană și ființa socială. In concepția lui, o ipoteză fundamentală este aceea că ființa socială este o parte oarecum marginalizată a personalității. Aceasta din urmă este constituită din trei componente, și anume: una biologică (id-ul), una psihologică (ego-ul) și o componentă sociologică culturală (superego-ul). Prima, id-ul, reprezintă partea centrală a psihicului uman. El este rezervorul nevoilor instinctuale, prezente în individ de la naștere pe tot parcursul vieții lui. Este vorba, în special, de libido, adică de nevoile sexuale primare. Din acestea țâșnesc impulsuri animalice, haotice, ce cresc tensiunea energiei psihice și care solicită Pentru Freud instinctele sexuale și agresive sunt sublimate în activități sociale precum prietenia sau lupta împotriva dușmanilor. Sublimarea implică sacrificarea satisfacerii imediate a dorințelor, creând astfel suferință. Cu cât este mai mare gradul de civilizație, cu atât mai mare este suferința. - 159 - continuu și instantaneu satisfacerea lor. Descărcarea tensiunii prin satisfacerea nevoilor și aducerea energiei psihice la o stare de echilibru este trăită cu plăcere, în schimb, blocarea satisfacerii acestei tensiuni dă naștere unei stări de durere. Personalitatea copilului, în primii ani după naștere, este constituită aproape în întregime din id. Odată cu trecerea timpului, copilul învață, îndeosebi și decisiv cu părinții, că nevoile id-ului nu pot fi întotdeauna satisfăcute și că trebuie, deseori, să fie reprimate. În felul acesta, progresiv, se naște ego-ul, adică componenta rațională a personalității, prin care individul încearcă să echilibreze cerințele imperative ale id-ului la solicitările mediului social și cultural. În această fază apar primii germeni ai ființei sociale. Spre deosebire de funcționarea id-ului, ego-ul operează prin procese secundare. El permite organismului, pus în fața cerințelor realității, să caute satisfacerea nevoilor instinctuale pe căi noi și mai complexe. Există trei forme importante ale funcționării ego-ului: 1) el modelează descărcarea impulsurilor id-ului prin amânare sau inhibiție, când acest lucru este necesar. Ca un rezultat al experienței câștigate în acest fel, se dezvoltă o conștiință perceptivă a nevoilor interne sau subiective; 2) el percepe, evaluează și integrează impulsurile ce apar; 3) el dezvoltă capacități de integrare a nevoilor instinctuale interne în modele corespunzătoare de descărcare. Prin toate aceste trei mijloace sunt dezvoltate modele de răspuns ce fac posibilă înfăptuirea impulsurilor id-ului. Superego-ul este acea parte a personalității individului care se identifică cu ființa socială. Ea încorporează normele și valorile societății, cerințe culturale și interdicții stabilite de către părinți. Superego-ul este și versiunea interiorizată a autorității normative (mai ales morale) a societății și culturii și funcționeză îndeosebi prin intermediul sentimentelor de rușine și mândrie pentru a influența deciziile ego-ului. Ținând seama de cele spuse până acum, putem concluziona că ego-ul are două sarcini majore. Prima este de a reconcilia impulsurile care cer autosatisfacerea lor, ce vin dinspre id, cu cerințele în sensul unei comportări acceptabile social și cultural, ce vin dinspre superego. A doua sarcină este aceea de a media între personalitate și sine, privite ca un întreg, și mediul social și cultural. Dacă ego-ul realizează o balanță armonioasă între personalitate și ființa socială și între acestea privite ca un întreg și societate și cultură, atunci individul este bine adaptat, dacă ego-ul eșuează în realizarea acestor sarcini, atunci personalitatea și ființa socială pot fi în mod sever alterate. O altă ipoteză formulată de Sigmund Freud susține că spiritualitatea omului este constituită din câteva niveluri fundamentale în care își au temeiul cele trei componente ale personalității: inconștientul (lăcașul id-ului), preconștientul (unde se naște ego-ul) și conștientul (ce reprezintă mediul superego-ului). Nivelul conștientului se referă la ceea ce se află imediat în atenția noastră perceptivă. Această arie a spiritualității este relativ îngustă, deoarece ea contribuie doar cu o mică fracțiune la înțelegerea a ceea ce s-a petrecut în personalitate. Sigmund Freud atribuie o mult mai mică importanță fenomenelor de conștiență decât o fac alți cercetători. Deși oamenii atribuie motivații conștiente acțiunilor și comportărilor lor, omul nu este atât de rațional cum ne place nouă să credem. O mare parte din motivațiile noastre nu țin de nivelul conștienței. Nivelul conștienței al spiritualității este cel mai strâns legat de operațiunile ego-ului ale personalității și - 160 - ne permite să facem față obiectivității sau să găsim căi de a ne apăra împotriva acesteia”. (Mihu, Achim, Sociologie, 2008, pp. 163-165) Abordând fenomenele sociale în Psihologia mulțimilor și analiza eului Sigmund Freud spune că acestea se caracterizează prin legături emoționale intens regresive, care îi deposedează pe indivizi de autocontrol și independență. Formarea unui grup este asemenea regresiunii într-o hoardă, în care conducătorul redevine tatăl primitiv. Punând accent pe prevalența sentimentului de vină în psihicul uman și pe imposibilitatea atingerii unei fericiri desăvârșite, Freud afirmă că disconfortul omenirii nu are soluție. Toate civilizațiile, indiferent cât de bine sunt proiectate, pot să ofere numai o ușurare parțială. Pentru că violențele dintre oameni se datorează nu relațiilor injuste de proprietate sau nedreptăților politice, care pot fi corectate prin lege, ci mai degrabă instinctului morții redirecționat spre exterior. Singura speranță pe care o putem avea este a unei vieți în care povara represivă a civilizației să fie oarecum contrabalansată de satisfacerea instinctelor și de dragostea sublimată pentru omenire. De consultat: Freud, Sigmund (1961). The Interpretation of Dreams. Plain Label Books. http://www.google.ro/search?q=Freud%2C+Sigmund+(1961). +The+Interpretation+of+Dreams Lucrări: Freud, Sigmund. (2010). Introducere în psihanaliză. Opere esențiale, vol.1. București: Editura TREI (trad. din l. germană de Ondine Dăscălița, Roxana Melnicu și Wilhelm Reiner). Freud, Sigmund. (2010). Psihologia inconștientului. Opere esențiale, vol. 3. București: Editura TREI (trad. din l. germană de Gilbert Lepădatu, George Purdea și Vasile Dem. Zamfirescu). Freud, Sigmund. (2010). Studii despre societate și religie. Opere esențiale, vol. 9. București: Editura TREI (trad. din l. germană de Roxana Melnicu, George Purdea și Vasile Dem. Zamfirescu). http://www.utm.edu/research/iep/f/freud.htm FRIEDBERG, ERHARD (n. 1942, Viena). Sociolog francez. Friedberg este austriac prin naștere și educație. A absolvit în 1966 Institutul de Studii Politice din Paris, iar în 1979 a susținut doctoratul la Freie Universitât, West-Berlin. Cea mai importantă parte a activității sale științifice - 161 - a desfășurat-o în Franța, unde a condus numeroase cercetări sociologice empirice, în diverse domenii: întreprinderi private, în special cele din industria franceză a automobilelor, în sfera politicilor publice (elaborând politici industriale și politici culturale) din Franța. A realizat o analiză comparativă a sistemului de învățământ superior din Franța cu cel din Germania. Intre anii 1993 și 2007 a fost directorul Centrului de sociologie al organizațiilor din Paris. Este membru în numeroase consilii de conducere ale unor întreprinderi private și publice din Franța și Europa și este autorul a numeroase studii privind teoria și practica acțiunii organizate. Profesor la Universitatea IEP din Paris (1999-2007). Directorul masteratului privind politicile publice și cele ale științei: Sociologie de l'action: organisation, marche, regulation politique. ”O viziune prea idilică asupra dezvoltării reflecției organizaționale nu este de natură să ne inspire încredere. Ea este fragmentată de o competiție surdă între perspectivele de cercetare relativ izolate (cf. de exemplu Hickson, ed. 1988) și a fost locul unor discontinuități și al unor căderi aproape de neînțeles, iar analiza sa ar fi extrem de instructivă pentru înțelegerea structurilor de putere și a modurilor de reglementare ale acestui domeniu științific. Cu această rezervă, ce trebuie să ne însoțească mereu, să încercăm totuși să evidențiem câteva linii de forță ce reies destul de clar din structura acestui capitol. Cred că ele ar putea fi concentrate în jurul a două puncte: complexificarea obiectului social, simultană cu banalizarea sa ca obiect de studiu. Complexificarea este vizibilă în deconstrucția progresivă, dar radicală, la care a fost supus modelul clasic de organizație. De la noțiunea simplă a unui ansamblu de funcții coerente, clar delimitate și ierarhizate, care sunt înlănțuite și puse în mișcare de o singură raționalitate, la rândul ei formalizată în scopuri clare și univoce, s-a trecut la noțiunea, deopotrivă vagă și complexă, de arenă sau context de acțiune în care se desfășoară și se ciocnesc numeroase strategii de comportament în serviciul unei multitudini de interese divergente, dacă nu chiar contradictorii. Ordinea locală ce prevalează nu este nici dată, nici independentă de aceste procese de interacțiune și de negociere. Ea este produsul acestora și, ca atare, este precară și contingentă, fiind amenințată de o limitare triplă. Limitarea raționalității participanților care, din motive atât cognitive cât și contextuale, nu sunt capabili decât de raționalități locale și relative. Limitarea interdependenței funcționale a participanților care încearcă în mod perfect natural să își limiteze dependențele reciproce și astfel, reușesc întotdeauna să își decupleze cel puțin parțial, funcția, sarcinile lor, de ale celorlalți. In sfârșit, limitarea integrării normative a participanților datorată naturii incomplete și precare a legitimității ansamblului care este întotdeauna amenințată, chiar Pentru Friedberg organizația trebuie înțeleasă ca un proces (întotdeauna de natură politică) de construire și menținere a ”ordinii locale”, adică de ordonare a interacțiunii actorilor individuali și colectivi în rețele aflate în interdependență strategică. - 162 - erodată de dezvoltarea unor loialități sectoriale. În paralel, se observă ceea ce am numi o banalizare a obiectului de studiu, care treptat pierde acel ceva ce îi conferea particularitatea, ce permitea să se distingă clar un interior și un exterior. La originea acestei banalizări se află, în primul rând, punerea în discuție a noțiunii de frontieră organizațională. Ceea ce, în viziunea clasică, era clar delimitat apare acum ca fluctuant, elastic, schimbător și este din ce în ce mai dificil să se facă o distincție clară între un interior și un exterior. Aceasta depinde în principal de problema aflată în studiu și nu depinde de o așa-zisă stare de fapt. Dar tot felul de alte considerații contribuie de asemenea la această diluare progresivă a organizației în mediul său, în sens larg. Punerea în evidență a ambiguității ce caracterizează luarea de decizie în interiorul, cât și în exteriorul cadrului formal al organizației, recunoașterea inconsistenței și a caracterului adesea anarhic al legăturilor mijloace-scopuri în organizații, acceptarea conflictului ca element normal al vieții organizației, punerea în evidență a omniprezenței unor fenomene de decuplare chiar în sânul organizațiilor - sunt tot atâtea elemente ce fac ca distincția dintre o organizație formalizată și structuri de acțiune colectivă mai difuze să nu mai poată fi o distincție de natură, ci numai de nivel. Organizațiile nu constituie decât forma cea mai artificială și deci cea mai vizibilă și cel mai ușor de studiat în mod empiric din clasa generală a structurilor de acțiune colectivă producătoare de ordine, pe care împreună cu Crozier și Friedberg (1977) putem să le numim sisteme de acțiune concrete. Această evoluție ar trebui să aibă drept consecință - și sperăm acest lucru - conștientizarea în creșterea și acceptarea caracterului local și în mod necesar contingent al cunoașterii realizate de analiza organizațiilor și a acțiunii organizate, iar conștientizarea ar trebui să aibă un efect dublu: - pe de o parte, o întoarcere (deja perceptibilă, se pare) la o metodologie calitativă și mai clinică ce se mulțumește să construiască inductiv modele de explicare și de interpretare certe, cu validitate locală, dar și cu mare fecunditate euristică și care nu încearcă - printr-o analogie complet deplasată cu demersul științelor exacte - să testeze ipoteze pe vaste eșantioane în vederea stabilirii unor legi generale ale unei teorii a organizațiilor; - pe de altă parte, o modestie în creștere a pretențiilor normative ale disciplinei. Punerea în evidență a importanței decisive a contextului și recunoașterea caracterului socialmente construit și deci cultural al organizațiilor fac într-adevăr extrem de dificilă stabilirea unor precepte normative, chiar și restrânse. Pe termen lung ar trebui să înceapă să apară o viziune mai puțin pozitivistă, mai umană și mai realistă a schimbării organizaționale, conform căreia rolul analistului nu mai este acela de a spune ce este bine și ce este rău sau de a elabora pe baza științei sale modelul bun de funcționare. Rolul său este de a oferi ceea ce J. D. Reynaud (1989) a numit un ajutor acordat deciziei: este vorba de elaborarea unui cunoașteri concrete a realității umane subiacente organizației, ce îi poate ajuta pe conducătorii acesteia să conceapă și să pună în aplicare un proces de învățare și de dezvoltare a capacităților tuturor participanțiilor, permițându-le astfel să joace în mod diferit jocul cooperării și al conflictului, ce formează suportul acțiunii organizate”. (Friedberg, Erhard, Organizația. În Boudon, Raymond, ed., Tratat de sociologie,1997, pp. 431-432) - 163 - De consultat: Friedberg, Erhard (1997). Organizația. În Boudon, Raymond (ed.). Tratat de sociologie. București: Editura Humanitas, pp. 397- 438. www.sociologie- casm.cabanova.ro Lucrări: Crozier, Michel și Friedberg, Erhard (1977). Acteur et le systeme. Les contraintes de l'action collective. Paris: Seuil. Friedberg, Erhard (1979). Staat und Industrie in Frankreich. Berlin: Cahier de l' IMN du Wissenschafts-Zentrum. Friedberg, Erhard (1987). L'Analyse sociologique des organisations. Paris: Ed. L' Harmattan. Friedberg, Erhard (1993). Le Pouvoir et la regle. Paris: Seuil. Castel, Patrick, și Friedberg, Erhard (2010). Institutional Change as an Interactive Process: The Case of the Modernization of the French Cancer Centers, Organization Science, Mars, vol. 21, no. 2, pp.301-330. fr.wikipedia.org/wiki/Erhard_Friedberg http://mpa.sciences-po.fr/sub500/sub50109.html FRIEDMANN, GEORGES (1902-1977). Sociolog și filosof francez. După studii de chimie industrială a urmat L'Ecole Normale Superieure (Paris), studiind în principal filosofia. A menținut o strânsă legătură între sociologie și filosofia occidentală. Agregat în filosofie (1926). Fondator și conducător al cursului de sociologie a muncii. —Sociologie du travail a luat naștere și s-a dezvoltat în cadrul seminariilor lui Friedmann asupra naturii și evoluției procesului muncii; câțiva cercetători de frunte (între care Michel Crozier și Alain Touraine) au fost puternic influențați de el; o mare parte din programul de cercetare adiacent a fost structurat după modul său de selectare și punere a problemelor. Majoritatea scrierilor lui Friedmann a fost dedicată criticii fragmentării muncii și tehnicismului. Studiile sale asupra fragmentării muncii și a distrugerii abilităților meșteșugărești prefigurează mult mai târziu (și mai cunoscuta) critică a descalificării din opera lui Harry Braverman. Munca fragmentată, potrivit lui Friedmann (și Braverman) este o caracteristică a capitalismului, produsă de tendința de separare a execuției de control; ea descalifică muncitorii. Prin comparație, munca meșteșugărească calificată nu numai că este mai interesantă, dar ea dă naștere unor transformări morale și etice în indivizii angajați: trăsăturile ei tehnice execută o forță educativă și umanizantă asupra celor ce o practică. Friedmann a fost mai degrabă obsedat de munca calificată și meșteșugărească, crezând suficient de mult în această teză pentru a-și face ucenicia ca muncitor metalurgist”. - 164 - (Marshall, Gordon, ed., OXFORD. Dicționar de sociologie, 2003, pp. 248-249) —Sociologia muncii trebuie să fie considerată, în extensiunea sa cea mai vastă, ca studiul, sub diferitele lor aspecte, al tuturor colectivităților umane care se constituie cu ocazia muncii. Noi vom vedea orientările principale ale cercetărilor, direcțiile conform cărora, atrase de către probleme și nevoi, ele s-au grupat până acum. Orice colectivitate de muncă prezentând anumite trăsături minime de stabilitate (despre care va fi vorba cu prilejul conceptelor de structură și de organizare) poate fi un obiect de studiu pentru sociologia muncii: o întreprindere industrială tot atât de bine ca și un transatlantic sau un vas de pescuit, o mare exploatație agricolă intensivă, dar și ferma unui mic agricultor unde lucrează câțiva muncitori cu familia fermierului, un mare magazin „Preț Unic”, dar și o prăvălie întrebuințând câțiva vânzători, un atelier meșteșugăresc și un birou de prefectură, un echipaj de avion reconstituindu-se la intervale regulate pe o linie aeriană sau personalul unei întreprinderi de transporturi auto a SNCF. Trei observații se impun aici. Inainte de toate, să notăm că, după concepția propusă, expresia de „sociologie industrială” a fost puțin câte puțin pe nedrept folosită pentru a desemna studiul sociologic al colectivităților de muncă nonindustriale. Desigur, această extindere a noțiunii de industrie se explică, în parte, prin progresele mecanizării și ale automatizării în multe domenii în care ele n-au avut până atunci niciun acces. Sunt munci «industriale» în acest sens în comerț, în birouri și chiar în agricultură, pe care Henry Ford o definea deja prin 1925, ca o industrie producătoare de alimente. Totuși, pare mult mai clar și mai just a vorbi de sociologia industriei, sociologia agriculturii, sociologia comerțului, sociologia administrației etc... Evoluția tehnică transformă din ce în ce mai mult ramuri de activități ca transporturile aeriene, maritime, feroviare, de circulație, în întreprinderi industriale și nu există niciun inconvenient a încadra studiul lor în sociologia industriei. A doua observație se referă la legitimitea unei sociologii a administrațiilor. Există o întreagă ramură de cercetări consacrate administrației și mari reviste care, prin titlul lor, se consideră că fac „știința administrației”, administrative science. In ce măsură suntem noi autorizați să vorbim de o „sociologie a administrațiilor”? Este administrația o anumită formă originală a activităților de muncă? Nu e ea mai curând o categorie care se aplică la toate activitățile de muncă, un oarecare fel de a le pregăti, de a le efectua, de a le asigura rezultantul, rodnicia? Astfel pare să înțeleagă esențialul acesteia autori foarte diferiți prin vârsta, formația, mediul lor, de la Henri Fayol la Herbert Simon. „A administra - spune Fayol (1916, p.5) - este a prevedea, a organiza, comanda, coordona și controla”; în ceea ce privește pe Simon (1948, p.1), completând definiția obișnuită („administrația este arta de a Pentru Georges Friedman fragmentarea muncii și tehnicismul fac parte dintr-un proces de separare a execuției de control; ele descalifică muncitorii. Munca meșteșugărească și calificată este mai interesantă și dă naștere unor transformări morale pozitive în indivizi. Distrugerea abilităților meșteșugărești este o consecință a expansiunii birocrației în societate. - 165 - obține ca lucrurile să fie făcute”, getting things done), el subliniază că ea implică în aceeași măsură procese de decizie ca și procese de acțiune. O bună organizare administrativă trebuie să asigure, însumând strâns sarcinile ei, o corectă luare de hotărâri și o acțiune eficientă. Orice colectivitate de muncă are un aspect administrativ, sarcini administrative, chiar și cea mai restrânsă prăvălie sau atelier meșteșugăresc. Reciproc, cele mai mari unități administrative, polipi, cum sunt astăzi organizațiile internaționale, UNESCO, spre exemplu, nu sunt pur administrative. Această administrație este în realitate complementară, în sânul unei vaste colectivități de muncă, tuturor grupărilor umane din lume consacrate educației, științei, culturii și susținute, patronate sau stimulate financiar de către ea. Disociate de aceste grupări, birourile UNESCO-ului ar fi fără obiect, s-ar mișca în vid. La fel o mare direcție din minister, spre exemplu, în Franța, Direcția generală a învățământului tehnic, are ca un complement organic ansamblul de așezăminte care, de la centrele de ucenicie la marile școli inginerești, se îngrijește la diverse niveluri, de formația profesională. Nu există deci stricto sensu o sociologie a administrației în același sens cum există o sociologie a industriei sau a comerțului. Căci administrația se găsește pretutindeni. Totuși, extensiunea și complicarea crescândă a serviciilor „terțiare”, în civilizația tehnică a secolului al XX-lea, au făcut să apară ansamblul de birouri care merită un studiu particular (Crozier, 1956); dar, inițiind acest studiu, nu va trebui niciodată să se uite că unde este muncă există și administrație (mai mult sau mai puțin integrată sau aparentă, mai mult sau mai puțin dezvoltată și eficace). Din cele spuse anterior rezultă o a treia observație asupra expresiei de „relații industriale”. Aceasta a însemnat încetul cu încetul, în întrebuințarea curentă, ansamblul de relații între șefi și funcționari, patroni și salariați, ca și asociațiile formate de către unii și de către ceilalți, mijloacele de negociere, de arbitraj și de luptă de care uzează în raporturile și conflictele lor. Denumirea a devenit tot atât de criticabilă ca și cea de «sociologie industrială». La fel, după cum este abuziv a vorbi de „sociologie industrială” pentru a desemna, în fapt, toată sociologia muncii, tot astfel e un izvor de confuzie utilizarea expresiei «relații industriale» pentru a acoperi relațiile între patroni și muncitori în toate ramurile activităților economice și administrative. Orice colectivitate de muncă, de la prăvălia cea mai modestă la „întreprinderea-mamut”, de la personalul unui submarin la acela al unei ferme etc. ..., implică relații de muncă în industrie, în comerț, în agricultură, în administrație (cu rezervele menționate anterior) și în interiorul acestor mari categorii, în fiecare din ramurile lor, spre exemplu, siderurgie, cărbune, textile etc. ... În același timp, noțiunea de relații de muncă se distinge în mod precis de cea de relații umane, definite ca „interrelații de ordin psihologic și social care se produc în executarea muncii în comun” [...] Sociologia relațiilor umane se impune de îndată ce luăm în considerație organizația sub unghiul psihologiei sociale. „Sistem de activități personale coordonate conștient”, organizația poate fi definită, în această perspectivă, ca un sistem social care el însuși se împarte într-un sistem de statute și un sistem de roluri [...] Dar putem preciza de pe acum că statutul unui membru al unei colectivități de muncă implică „o interacțiune de sentimente și interese într-o relație de dependență reciprocă” (Roethlisberger și Dickson, 1939, p. 365), pe când rolul său pune în joc convingeri, - 166 - idei preconcepute, judecăți care însoțesc atitudinile sale. De aici se trece ușor la noțiunea de moral, pentru care absenteismul, rotația personalului (turnover), productivitatea sunt criterii comode, dar nu necesar semnificative, cum au arătat celebrele studii ale lui Survey Research Center din Michigan și în special cele ale lui Robert Kahn și Daniel Katz. După acesta din urmă (Katz, 1949, pp. 145-171), nici satisfacția intrinsecă a postului de muncă, nici aceea a salariului și a posibilităților de promovare, nici chiar identificarea cu întreprinderea nu corelează pozitiv un muncitor cu producția sa. Singură, mândria de a aparține colectivității de muncă posedă acest caracter. Dar oricare ar fi valoarea intrinsecă a acestor cercetări, ele sunt menționate aici doar cu titlu de exemplificare și pentru a marca că aceste probleme de satisfacție și de insatisfacție, de atitudini, de percepție a nevoilor în relație cu nivelul de viață și salariile, de reacții la schimbările din procesul tehnic de producție sau în structura de organizare pot fi studiate din unghiul relațiilor umane și clasate util sub această rubrică. Și aici sociologul nu trebuie să uite relativitatea atitudinilor și situațiilor de muncă în raport cu societățile globale, cu sistemele economice și cu normele culturale: relativitate, din care nu facem deloc o necesitate abstractă, ci o posibilitate, care este totdeauna necesar să fie luată în considerație în mod concret, în fiecare caz particular, fără adăugarea niciunui principiu dogmatic, al unui «primat» universal și a priori”. (Friedmann, Georges și Naville, Pierre, Traite de Sociologie du Travail, vol. 1, 1961, pp. 13; 13 -14). De consultat: Friedmann, Georges (1992). The Anatomy of Work: Labor, Leisure and the Implications of Automatisation. New Brunswick: New Jersey: Transaction Publishers. http://books.google.ro/books?id=wlVWrcq3fTcC&pg=PA206&dq=Friedmann,+Georges+ (1992). +The+Anatomy+of+Work: Lucrări: Friedmann, Georges (1946). Problemes humains du mechinisme industriel. Etude de sociologie du travail. Paris: Gallimard. Friedmann, Georges (1956). Le Travail en miettes. Paris: Gallimard. Friedmann, Georges și Naville, Pierre (1961, 1962). Traite de sociologie du travail (2 vol.). Paris: A. Colin. Friedmann, Georges (1963). Ou va le travail humain? Nouvelle ed revue et augumente. Paris: Gallimard. Friedmann, Georges (1966). 7 etudes sur l'homme et la technique. Paris: Denoel-Gonthier. Friedmann, Georges (1992). The Anatomy of Work: Labor, Leisure and the Implications of Automatisation. New Brunswick; New Jersey: Transaction Publishers. fr.wikipedia.org/wiki/Georges_Friedmann www.universalis.fr/.../georges-friedmann - 167 - FROMM, ERICH SELIGMANN (1900-1980). Psihiatru și psihosociolog american de origine germană. Reprezentant de seamă al psihologiei umaniste. Studii academice la Universitatea Frankfurt pe Main, în domeniul jurisprudenței (1918). Studii de sociologie cu Alfred Weber (fratele marelui sociolog Max Weber), cu filosoful psihiatru Karl Jaspers și cu Heinrich Rickert la Universitatea din Heidelberg. Doctor în sociologie la Heidelberg (1922). S-a format ca psihanalist la Universitatea din Munchen și la Institutul de Psihanaliză din Berlin. Membru al Institutului de Cercetări Sociale de la Frankfurt (din 1928). A emigrat în SUA în 1934 și a predat la mai multe universități: Columbia, Yale, Michigan, la The New School for Social Research. În 1950 s-a mutat în Mexic și a predat 15 ani la Universitatea Națională Autonomă din Mexic. Părinte al Școlii culturaliste americane. În opera sa se găsesc puternice influențe sociologice și antropologice marxiste. A realizat o critică a birocrației occidentale, considerată ca alienată și a propus, în schimb, un nou tip de organizație, cea a gestiunii umane, nealienată. ”În acest domeniu, oamenii sunt confruntați cu o dihotomie ireală și înșelătoare. Ei cred că trebuie să aleagă între un sistem anarhic, care nu cuprinde nici organizare, nici control și un gen de birocrație tipică societăților industriale occidentale. Dar această alternativă nu este singura: există și alte posibilități. Voi pune față în față, în cele ce urmeză, metoda „birocrației umaniste”, sau a gestiunii umane și metoda „birocrației alienate”. Metoda „birocrației alienate” prezintă diferite caracteristici. Ea este, în primul rând, un sistem cu sens unic: ordinele, sugestiile, planificarea emană de sus și sunt orientate spre baza piramidei. Nu există loc pentru inițiativa individuală. Persoanele sunt „cazuri”, fie că este vorba de cazuri de asistență, de cazuri medicale sau chiar, oricare ar fi sistemul de referință, de cazuri care pot fi înscrise toate pe o cartelă perforată, fără menționarea însă a elementelor individuale în care rezidă întreaga diferență dintre o „persoană” și un „caz”. Metoda noastră birocratică este o metodă iresponsabilă în măsura în care ea nu „răspunde” la nevoile, la imperativele și la perspectivele individuale. Această iresponsabilitate ține, în esență, de persoana devenită un „obiect” al birocrației și considerată ca un caz. Într-adevăr, nu poți fi responsabil de un caz, în timp ce poți fi responsabil de o persoană. Această iresponsabilitate a birocratului prezintă și un alt aspect care caracterizează de mult birocrația. Simțindu-se parte a mașinii birocratice, birocratul dorește mai presus de orice să nu aibă responsabilități, adică să nu ia decizii criticabile. El preferă să evite să ia decizii care nu sunt formulate cu claritate de către codul său și, în caz de îndoială, trimite persoana care i se adresează la un alt birocrat, care, la rândul lui, face același lucru. Oricine a avut de-a face cu o organizare birocratică știe că riscă să fie trimis de la un birocrat la altul și uneori, după mari eforturi, să iasă pe ușa pe care a intrat fără - 168 - să fi fost vreodată ascultat altfel decât în maniera proprie birocraților - când amabilă, când nerăbdătoare - dar aproape întotdeauna caracterizată printr-un ciudat amestec de neajutorare, de iresponsabilitate și de superioritate a birocratului față de «solicitant». Metodele noastre birocratice dau individului sentimentul că nimic nu poate fi pus în mișcare, nici organizat fără ajutorul mașinii birocratice. Rezultatul este că ea paralizează inițiativa și creează un sentiment profund de neputință. În ce constă gestiunea umană a întreprinderii și care sunt metodele ei? Principiul esențial al unei astfel de gestiuni este următorul: în ciuda importanței întreprinderii, a ciberneticii și a planificării, individul trebuie să fie în măsură să se afirme în fața șefilor săi, a situațiilor și a mașinilor și să înceteze să fie o rotiță neputincioasă, fără participare activă în sistemul social. Numai afirmându-se, el își poate elibera energiile și își poate restabili echilibrul mental. Acest principiu poate fi enunțat în felul următor: în birocrația alienată, puterea are un sens unic, în timp ce în gestiunea umană, ea are un sens dublu; „subiectele” (voi denumi „subiecte” pe cei care sunt supuși controlului birocrației) supuse unei decizii luate de sus reacționează după interesele lor și după voința lor proprie; reacțiile lor nu numai că ajung la cei care iau deciziile, dar îi și obligă să reacționeze. „Subiectele” cărora li se aplică decizia au astfel dreptul să se opună celor care o iau. Această contestare presupune, înainte de toate, că, dacă un număr suficient de „subiecte” cere ca birocrația (la orice nivel s-ar situa aceasta) să explice și să justifice procedeele sale, responsabilii deciziilor să răspundă la această cerere. Aceste prime sugestii au putut să genereze multiple obiecții în spiritul lectorului și prefer să le discutăm de îndată pentru a nu-i distrage atenția de la ceea ce va urma. Să vorbim mai întâi de gestiunea întreprinderilor. Prima obiecție este, fără îndoială, că participarea activă a „subiecților” este incompatibilă cu o gestiune și o planificare centralizată eficiente. Această obiecție ar fi plauzibilă: a) dacă nu ar exista niciun motiv de a crede că metodele actuale ale birocrației alienate sunt patogene; b) dacă nu s-ar face apel decât la metode verificate și încercate, care exclud orice soluție nouă și imaginativă; c) dacă s-ar cere ca principiul de eficiență maximă să rămână principiul director chiar în cazul în care s-ar putea găsi noi metode. Urmând propunerile din această carte și admițând gravul pericol pe care metodele birocratice îl introduc în ansamblul societății noastre, această obiecție nu mai este atât de hotărâtoare pe cât vor să o creadă cei care sunt satisfăcuți de funcționarea sistemului american actual. O examinare concretă și detaliată a problemelor devine posibilă tocmai dacă se recunosc dificultățile, fără a se decreta de îndată că ele nu pot fi depășite. Se va trage atunci concluzia că dihotomia dintre o centralizare absolută și o descentralizare totală constituie o polarizare inutilă și că trebuie să ne preocupe de fapt o centralizare optimală și o participare optimală a membrilor. Centralizarea optimală este gradul de centralizare care ar permite, la scară mare, o organizare și o planificare eficiente; participarea optimală este participarea care nu ar face imposibilă centralizarea și, totuși, ar acorda un maximum de responsabilitate participanților. Evident, această formulare este prea generală Fromm introduce ideea unui ”umanism normativ”: omul, prin natura sa, are anumite nevoi care se definesc în mod obiectiv și de care poate că el nu este conștient. De aceea poate avea iluzia fericirii, chiar dacă aceasta nu este autentică. - 169 - pentru a permite o acțiune imediată. Când un inginer este confruntat cu o problemă atât de importantă ca aplicarea științei în tehnică, el nu se descurajează, ci recunoaște necesitatea unei cercetări pentru a o rezolva. În schimb, când este vorba de probleme umane, dificultățile tind să descurajeze majoritatea oamenilor. Nelimitate în a rezolva problemele tehnice, imaginația și spiritul nostru de inițiativă sunt deosebit de restrânse când este vorba să rezolve probleme umane. Fără îndoială, s-ar putea invoca faptul că noi nu posedăm aceeași cunoaștere a omului ca a naturii și a tehnicii, dar acest răspuns nu este convingător. De ce în acest domeniu nu posedăm cunoașterea necesară? Sau, mai precis, de ce nu întrebuințăm noi cunoașterea de care dispunem? Nimic nu se poate demonstra fără un studiu aprofundat, dar sunt convins că este mai puțin dificil să conciliem centralizarea și descentralizarea optimale decât a fost să găsim soluții tehnice pentru călătoriile spațiale. Dacă această cercetare nu a fost întreprinsă, motivul e că la ora actuală nu se dă prioritate descoperirii de soluții mai acceptabile din punct de vedere uman pentru organizarea noastră socială. Să precizăm totuși că în cursul ultimelor decenii a existat un mare număr de experiențe și de discuții asupra acestei probleme, în special în domeniul psihologiei industriale și în cel al gestiunii științifice a întreprinderilor[...]. O ultimă obiecție ar putea fi ridicată în sensul că această dublă responsabilitate în actul de decizie ar fi o sursă de conflicte interminabile între „subiecți” și vârf și, prin aceasta, să devină paralizantă. Privită abstract, problema poate să pară insurmontabilă, dar, dacă se admite posibilitatea unor astfel de schimbări, nu rezultă conflicte atât de ascuțite și insolubile. La urma urmelor, conducătorii au același interes ca și participanții pentru bunul mers al întreprinderii. De îndată ce birocratul devine „vulnerabil”, adică acceptă să răspundă la dorințele și la revendicările celor care depind de el, cele două părți se interesează mai mult de problemele puse decât de apărarea pozițiilor lor respective: autoritate sau contestare. Vedem o dovadă în acest sens în multe universități din SUA și din străinătate, unde, odată participarea admisă, nu mai există ciocniri între administrație și studenți. O schimbare a metodelor de gestiune, care din alienante să devină umane, ar duce cu necesitate la modificarea trăsăturilor șefului de întreprindere „ajuns”; tipul de om mereu în defensivă, care se cramponează de imaginea sa de birocrat și căruia îi este teamă să devină vulnerabil înfruntând direct și deschis pe alții, n-ar mai avea căutare. Dimpotrivă, o persoană deschisă, imaginativă și debarasată de temerile sale ar avea toate șansele să reușească dacă metodele de gestiune ar fi ele însele modificate. Aceste considerații arată cât de greșit este să pretindem că anumite metode de gestiune sunt imuabile, sub pretextul că înșiși conducătorii nu doresc și nici nu consimt ca ele să fie schimbate; nu se ține de seama de faptul că noile metode ar impune și un nou principiu de selecție a conducătorilor; aceasta nu implică, de altfel, ca majoritatea responsabililor să fie înlocuiți prin noul tip de șef. În sistemul actual sunt numeroși cei care nu pot să-și utilizeze posibilitățile lor de deschidere, în timp ce într-un alt sistem ei ar fi perfect capabili de acest lucru”. (Fromm, Erich, Texte alese, 1983, pp. 355-360) De consultat: - 170 - Fromm, Erich [1947] (1999). Man for Himself: An Inquiry into thePsychology of Ethics. Edn. Greenwich, Conn: Fawcett Premier. http://books.google.ro/books?id=442AUfGqnhIC&printsec=frontcover&dq=Fromm,+Erich+ (1999).+Man+for+Himself Lucrări: Fromm, Erich (1947). Man for Himself:, An Inquiry into Psychology of Ethics. Edn. Greenwich, Conn: Fawcett Premier. Fromm, Erich (1950). Psychoanalyisis and Religion. New Haven: Yale University Press. Fromm, Erich (1955). The Sane Society. Greenwich, CT: Fawcett Premier Books; Fromm, Erich (1956). The Art of Loving. New York: Harper & Row. Fromm, Erich (1968). The Revolution of Hope: Toward a Humanized Technology. Hardcover, Paperback. Fromm, Erich (1968). The Nature of Man. Macmillan Pub Co. Fromm, Erich (1970). The Crisis of Psychoanalysis. Essays on Freud, Marx, and Social Psychology. New York: Holt, Rinehart and Winston. Fromm, Erich (1973). The Anatomy of Human Destructiveness. New York: Holt, Rinehart and Winston. Fromm, Erich (1983). Texte alese. București: Editura Politică (trad. din l. franceză și engleză de Nicolae Frigioiu). Fromm, Erich (1984). The Working Class in Weimar Germany. A Psychological and Sociological Study. London: Berg Publishers. en.wikipedia.org/wiki/Erich_Fromm webspace.ship.edu/.../fromm.html - Statele Unite ale Americii GARFINKEL, HAROLD (n. 1917). Sociolog american, creator al etnometodologiei. A fost asistentul lui Talcott Parsons și elevul lui Alfred Schutz. Format la sociologia lui T. Parsons și interesat de fenomenologie și logică, a fondat etnometodologia. Doctor în sociologie la Harvard University. Profesor la Departamentul de Sociologie al Universității din California, Los Angeles. —Etnometodologia. Subdomeniul etnometodologiei este strâns înrudit cu fenomenologia. Harold Garfinkel (1974), unul dintre primele sale personalități, a fost și cel care a inventat acest termen, corespunzător celui utilizat de obicei în antropologia culturală, pentru a se referi la „cunoștințele practice” legate de modul de operare în cadrul unei arene sociale, cunoștințe dezvoltate și dobândite de către participanți. Etno- pune accentul pe crearea de cunoștințe la nivel local și indigen, iar metodologie subliniază faptul că respectivele cunoștințe implică necesitatea unor distincții și reguli pentru a dirija activitatea de cercetare concretă. Cercetătorii care aparțin acestei orientări au studiat mai întâi comportamentul angajaților din - 171 - Etnometodologia se bazează pe următoarele principii: 1. Afirmarea raționalității profane a actorului. 2. Afirmarea caracterului problematic al ordinii sociale și redefinirea raporturilor dintre individ și structuri. 3. Importanța limbajului în structurarea lumii sociale ca realitate obiectivă. Redefinirea noțiunii de membru. 5. Sublinierea rolului educației în producerea și conservarea ordinii sociale. 4 cadrul unei organizații sau al altor categorii de participanți - cum ar fi jurații - angrenați într-o sarcină colectivă. Acești cercetători și-au pus următoarea întrebare: Cum „dau sens” asemenea indivizi situațiilor cu care ei se confruntă? Cum își construiesc ei, în colectiv, regulile și procedurile care le permit să facă față cerințelor cotidiene?. Au fost întreprinse studii detaliate pe baza observării participanților - în secții de poliție, centre de ajutor social și clinici de psihiatrie, pe lângă alte locuri -, scopul urmărit fiind acela de a clarifica natura acestor acorduri instituționalizate (vezi Garfinkel,1967; Cicourel,1968; Zimermann,1969). După cum au arătat DiMaggio și Powell (1991), etnometodologii au reanalizat modelul lui Parsons și i-au adus unele completări, subliniind mai degrabă componentele cognitive ale comportamentului decât pe cele evaluativ-normative și au discutat apoi modelul economic neoclasic de luare a deciziilor, accentuând natura tacită, de rutină, a alegerii în cadrele organizaționale”. (Scott, Richard W., Instituții și organizații, 2004, pp. 63-64) Etnometodologia este știința procedurilor pe care indivizii le utilizează în activitatea cotidiană, considerându-le de la sine-nțelese, pentru a duce la bun sfârșit sarcinile ce decurg din apartenența și poziția lor în cadrul unei organizații. Aceste proceduri reprezintă metode profane (neștiințifice) de investigare și organizare a acțiunilor cooperative și a împrejurărilor în care acestea se desfășoară (ceea ce toată lumea știe și ceea ce toată lumea face), care conferă sens, coerență, unitate, continuitate atât structurilor sociale cât și conduitelor individuale. Ele pot fi puse în evidență introducând în viața colectivității o perturbare care face străin ceea ce e familiar membrilor grupului. Pus în fața unei perturbări, grupul pune în funcțiune procedee ingenioase, dar care fac parte din rutinele vieții lui, pentru a face acțiunea explicită, descriptibilă și pentru a restabili normalitatea. O normalitate este definită ca familiaritate, ca ceva natural, care vine de la sine și are sens pentru toți. Conformitatea normativă a conduitei membrilor unei organizații se construiește în interacțiune, prin efortul concertat al acestora de a face mulțimea acțiunilor lor cotidiene comprehensibilă pentru ei înșiși și pentru ceilalți. Caracterul contextual inevitabil al acțiunii este în acest fel remediat și e posibilă producerea obiectivității faptului social. Acțiunea nu mai e înțeleasă în termenii determinismului socio-cultural asociat pasivității actorului, cu alte cuvinte ca acțiune consensuală ce decurge dintr-un sistem de valori, norme și reguli obiective interiorizate și puse în practică în mod mecanic de agenți, ci ca un proces de producere continuă a coerenței, inteligibilității, regularității, deci a obiectivității în practica obisnuită. Valorile nu mai sunt înțelese ca principiu al acțiunii, ci ca resursă de care actorii dispun pentru a da un sens acțiunii lor. - 172 - Viața socială se constituie prin intermediul limbajului - nu al celui savant, ci al limbajului natural, comun, care implică o multitudine de forme simbolice (gesturi, intonație, mimică, pauze, ezitări, tăceri, obiecte etc.) ce dobândesc sens în funcție de contextul interacțional în care apar. Analiza secvențială a conversațiilor evidențiază proprietățile acțiunii sociale, modul în care organizarea socială este înfăptuită local de către participanții la o interacțiune socială. In acest sens, membru al unei colectivități sau organizații este acel individ care stăpânește limbajul ce face posibilă descriptibilitatea acțiunii și normalizarea situațiilor. Un nou venit într-un grup atrage o perturbare a normalității. Conformarea la norme e un proces de negociere ce necesită competențe interacționale și procedee interpretative. Competențele interacționale desemnează capacitatea de a recunoaște, primi, trata și crea procese de comunicare (care sunt în același timp surse de informare). Procedeele interpretative permit actorului să elaboreze răspunsuri adecvate fără a repeta aceleași soluții, să se acomodeze unor situații schimbătoare, să producă schimbarea, menținând în același timp un sens al structurii sociale, o coerență a acțiunilor sale. Aceste procedee interpretative sunt: 1. reciprocitatea perspectivelor (diminuarea diferențelor de interpretare); 2. naturalețea comunicării; 3. exprimarea eliptică, incompletă, vagă, cu subînțelesuri și particularități lingvistice; 4. feedback-ul comunicațional; 5. reflexivitatea discursului; 6. folosirea expresiilor indexicale și argotice. Socializarea este un proces stadial constând în dezvoltarea progresivă a unei organizări cognitive (procedee interpretative) și în achiziția simultană a unei organizări sociale (a unui sistem de norme). Indivizii interpretează situațiile și elaborează răspunsuri (comportamente) corespunzătoare acestei interpretări. Acest proces articulează reguli generale și situații interacționale particulare, fiind generator de variații numeroase ale structurilor de suprafață (normelor) care par a organiza (ordona) acțiunea cotidiană. De consultat: Garfinkel, Harold (ed.) (1986). Ethnomethodological Studies of Work. Routledge & Kegan Paul Inc. http://www.google.ro/search?q=Garfinkel%2C+Harold+(ed.)+(1986).+Ethnomethodologic al+Studies+of+Work Lucrări: Garfinkel, Harold (1967). Studies in Ethnomethodology. Englewood Cliffs: Prentice Hall. Garfinkel, Harold (ed.) (1986). Ethnomethodological Studies of Work . Routledge & Kegan Paul Inc. Garfinkel, Harold și Rawls, Anne (2002). Ethnomethodology's Program. Editions Hardcover. Garfinkel, Harold și Rawls, Anne (2008). Toward a Sociological Theory of Information. Editions Hardcover. en.wikipedia.org/wiki/Harold_Garfinkel - 173 - GIDDENS, ANTHONY (n. 1938). Sociolog britanic. Studii de sociologie și psihologie la Hull University (1959). Master la la London School of Economics. Doctor în sociologie la King's College Cambridge. În 1961 a început activitatea didactică la University of Leicester, unde a predat psihologia socială, continuând-o la University of Cambridge, unde, mai târziu, a creat Comitetul pentru Științe Sociale și Politice, ca parte a Facultății de Economie. Din anul 1997 și până în 2003, Giddens a fost director la London School of Economics. Profesor emeritus la London School of Economics. A fost consilierul premierului Tony Blair și consultant al multor partide de centru-stânga. Din 2004 este baron și membru în Camera Lorzilor. Este autorul a 34 cărți și peste 200 articole, eseuri și recenzii. Lucrarea sa, Sociologie s-a vândut în peste 600 000 exemplare și este manual de referință pentru multe universități din lume. Este considerat unul din cei mai importanți sociologi contemporani și este cunoscut mai ales prin teoria sa privind structurarea și abordarea holistică a societății moderne. "Multă vreme, în devoltarea societăților occidentale s-a menținut modelul lui Weber, apropiat de cel al lui Foucault. În activitățile guvernamentale, administrația spitalelor, universități și organizațiile de afaceri, birocrația părea să fie dominantă. Chiar dacă, așa cum a arătat Peter Blau, întotdeauna se dezvoltă o selecție socială informală în cadrele birocratice și ea este în realitate cea care funcționează, se părea că viitorul avea să adeverească anticipațiile lui Weber: o birocratizare constantă crescândă. Birocrații încă mai există în Occident, dar ideea lui Weber - că o ierarhizare clară a autorității având puterea și informația concentrate la vârf - este singurul mod în care se poate conduce o organizație de mari dimensiuni, începe să pară arhaică. Numeroase organizații se restructurează în așa fel încât să devină mai puțin și nu mai mult ierarhizate. În acest proces, multe corporații de afaceri din Occident urmează așa-zisul „model japonez". Se spune adesea că succesul economic al Japoniei este datorat în principal caracteristicilor distincte ale corporațiilor japoneze mari, care diferă substanțial de majoritatea firmelor de afaceri din Occident. Companiile japoneze se deosebesc în mai multe privințe de caracteristicile pe care Weber le asocia cu birocrația: • luarea de decizii de sus în jos. Marile corporații japoneze nu formează o piramidă a autorității, așa cum a trasat-o Weber, fiecare nivel fiind răspunzător numai față de cel aflat mai sus. Lucrătorii de la nivelurile inferioare ale organizației sunt consultați în legătură cu politicile pe care conducerea intenționează să le aplice și chiar cei mai importanți funcționari se întâlnesc cu regularitate cu ei; - 174 - • mai puțină specializare. În organizațiile japoneze, angajații sunt mult mai puțin specializați decât omologii lor din Occident. Să luăm exemplul lui Sugao, așa cum a fost descris de către William Ouchi (1982). Sugao este un absolvent de facultate care tocmai s-a angajat la Mitsubeni Bank din Tokio. El va deține în firmă o poziție de asistent de manager, petrecându-și primul an învățând în general cum funcționează diferitele departamente ale băncii. Apoi va lucra într-o sucursală locală un timp, în calitate de casier, după care va fi adus înapoi la sediul central al băncii pentru a învăța despre finanțe comerciale. Apoi va fi detașat din nou la o sucursală, unde se va ocupa cu împrumuturile. De acolo se va întoarce probabil la un sediu central, pentru a lucra la departamentul personal. Între timp vor fi trecut zece ani, iar Sugao va fi ajuns șef de secție. Dar procesul rotirii slujbelor nu se oprește aici. Se va muta din nou la o altă sucursală a băncii, unde va avea de-a face probabil de astă-dată cu finanțarea micilor întreprinzători, apoi se va întoarce la sediul central într-un alt post. Când Sugao va ajunge la apogeul carierei sale, după aproximativ 30 de ani de la începutul său ca stagiar, va fi familiarizat deja cu toate sarcinile importante. Prin contrast, un stagiar tipic în managementul bancar din America de aceeași vârstă se va specializa cu siguranță de la bun început într-un anumit domeniu bancar, unde va rămâne până la vârsta de pensionare; • siguranța postului. Marile corporații din Japonia sunt obligate să-și mențină oameni angajați pe viață: funcționarul are o slujbă garantată. Salariul și responsabilitatea depind de vârstă - de perioada individului lucrată la firma respectivă - mai curând decât o luptă competitivă pentru promovare; • orientarea către lucrul în grup. La toate nivelurile corporației, oamenii sunt implicați în mici «echipe» de colaborare sau grupuri de lucru. Grupurile, și nu membrii individuali sunt evaluate ca performanță. Spre deosebire de omologii lor occidentali, «statul de funcțiuni al organizației» din companiile japoneze - hărțile sistemului de autoritate - indică doar grupuri, nu poziții individuale. Acest lucru este important deoarece contrazice presupusa lege de fier a oligarhiei; • contopirea muncii cu viața privată. În tabloul făcut de Weber birocrației, există o clară demarcație între munca oamenilor din cadrul unei organizații și activitățile lor din afara ei. Acest lucru este de fapt adevărat pentru majoritatea corporațiilor occidentale, în care relația dintre firmă și angajat este doar economică. Spre deosebire de acestea, corporațiile japoneze se îngrijesc de multe dintre nevoile angajaților lor, pretinzând în schimb un nivel înalt al loialității față de firmă. Angajații japonezi, începând cu lucrătorii din prăvălia de la parter și până la funcționarii din vârful clădirii, poartă adesea uniforma companiei. Este posibil să se întâlnească pentru a cânta „cântecul companiei” în fiecare dimineață și iau parte cu regularitate la activitățile recreative organizate de către corporație, la sfârșit de saptămână. (Câteva corporații occidentale, cum ar fi IBM și Apple, au acum cântece ale companiei). Lucrătorii primesc beneficii materiale din partea companiei, în plus față de salariile lor. De exemplu, firma producătoare de aparatură electrică Hitachi, studiată de către Ronald Dore (1980), asigură cazare pentru toți angajații necăsătoriți și aproape jumătate dintre angajații bărbați - 175 - căsătoriți. Copiii acestora puteau beneficia, pentru educație, de împrumuturi din partea companiei, care poate ajuta financiar și în cazul unor nunți sau înmormântări. Studiul efectuat asupra unor uzine conduse de japonezi în Marea Britanie și în Statele Unite indică faptul că luarea unor decizii «de jos în sus» se dovedește valabilă și în afara Japoniei. Lucrătorii par să răspundă pozitiv față de nivelul mai înalt de implicare pe care-l oferă aceste uzine (White și Trevor, 1983). Pare de aceea rezonabil să tragem concluzia că modelul japonez oferă câteva lecții relevante pentru conceptul weberian de birocrație. Organizațiile care se pot asemăna cu tipul ideal al lui Weber sunt probabil mult mai puțin eficiente în realitate decât par, deoarece nu permit angajaților de la nivelurile inferioare să câștige sentimentul autonomiei față de sarcinile lor de lucru sau al implicării în acestea. Înfățișând exemplul corporațiilor japoneze, Ouchi susținea că există limite evidente ale ierarhiei birocratice, așa cum era definită de Weber. Suprabirocratizarea organizațiilor duce la „fisuri interne” în funcționare din cauza naturii lor rigide, inflexibile și lipsite de implicare. Formele de autoritate pe care Ouchi le numește clanuri - grupuri în care există legături personale strânse între membri - sunt mai eficiente decât tipurile de organizare birocratică. Grupurile de lucru din firmele japoneze sunt un exemplu, dar în interiorul organizațiilor occidentale se dezvoltă adesea și sisteme informale de tip «clan». Unele corporații japoneze au avut un succes ramarcabil pe piața mondială, printre care multe firme, cum ar fi Toyota, Sony sau Mitsubushi, care au devenit nume de marcă în Occident. Să ne ocupăm în continuare mai amănunțit de corporațiile globale și de companiile de afaceri pe scară mare. Sunt de obicei denumite corporații transnaționale (sau multinaționale). Termenul «transnațional» este preferabil, întrucât desemnează mai curând companiile care activează peste granițele naționale decât pur și simplu în interiorul unora sau mai multor națiuni. O corporație transnațională este o companie care are uzine sau filiale în două sau mai multe țări. Cele mai mari companii transnaționale sunt gigantice, valoarea totală a vânzărilor depășind produsul național brut al multor țări. Jumătate dintre cele o sută de unități economice, printre cele mai mari din lume, sunt azi naționale, în timp ce cealaltă jumătate sunt corporații transnaționale! Întinderea operațiilor acestor companii este uluitoare. Primele 600 de companii mari transnaționale dețin mai mult de o cincime din producția totală, industrială și agricolă, în economia globală. Aproximativ 70 dintre aceste companii gigant asigură jumătate din totalul vânzărilor globale (Dicken, 1992). Veniturile primelor 200 de mari companii au crescut de zece ori de la mijlocul anilor '70 până în anii '90. De-a lungul ultimilor 20 de ani, activitățile companiilor transnaționale au devenit tot mai globale; doar trei dintre cele mai mari 315 companii din lume în 1950 aveau fabrici de producere a pieselor în peste 20 de țări, față de peste 50 în prezent. Acestea constituie încă, o mică minoritate; majoritatea companiilor transnaționale au sucursale în două până la cinci țări [...] 80 dintre primele 200 de corporații transnaționale din lume au - 176 - sediul în Statele Unite și contribuie la puțin peste jumătate din totalul vânzărilor. Participarea companiilor americane a scăzut totuși semnificativ din anii '60, perioadă în care companiile japoneze au avut o creștere spectaculoasă: în 1960 doar cinci companii japoneze se aflau printre primele 200 față de 28 în 1991. Contrar credinței comune, cea mai mare parte a investițiilor companiilor transnaționale are loc în interiorul lumii industrializate. Cu toate acestea, implicarea companiilor transnaționale în țările Lumii a Treia este în curs de extindere, Brazilia, Mexicul și India deținând cele mai înalte niveluri ale investițiilor străine. Începând cu 1970 cea mai rapidă rată a creșterii investițiilor corporațiilor a fost cea din țările recent industrializate din Asia: Singapore, Hong Kong, Coreea de Sud și Malayesia. Extinderea corporațiilor transnaționale din ultimii 30 de ani nu ar fi fost posibilă fără progresele din transporturi și comunicații. Călătoria cu avionul permite în prezent oamenilor să se deplaseze în jurul lumii cu o viteză care ar fi părut de neconceput cu doar o jumătate de secol în urmă. Dezvoltarea unor cargoboturi extrem de mari (supertrailere), împreună cu cea a containerelor care pot fi transferate direct dintr-un tip de transport într-un altul, fac posibilă transportarea rapidă a materiei prime. Tehnologiile comunicaționale permit în prezent comunicarea aproape instantaneu între părți opuse ale lumii. Sateliții au fost utilizați pentru telecomunicații comerciale încă din 1965, când primul satelit permitea desfășurarea a 240 de conversații telefonice simultan. Actualmente sateliții asigură 12 000 de conversații simultane! Companiile transnaționale de mari dimensiuni au acum propriile lor sisteme de comunicații prin satelit. De exemplu, corporația Mitsubishi are o rețea masivă, prin intermediul căreia sunt transmise cinci milioane de cuvinte către și de la sediul central din Tokyo, în fiecare zi. Corporațiile transnaționale și-au asumat un rol esențial în economia mondială a secolului al XX-lea. Ele au o importanță fundamentală în diviziunea internațională a muncii - distribuția mondială a locurilor de muncă. Așa cum economiile naționale au devenit tot mai concentrate - dominate de un număr limitat de companii foarte mari - la fel s-a întâmplat și cu economia mondială. În cazul Statelor Unite și al mai multor țări industrializate de marcă, firmele care domină pe plan național au totodată o prezență pe plan internațional diversificată. Multe sectoare ale producției mondiale (cum ar fi agro-afacerile) sunt oligopolii, adică producția este controlată de trei sau patru corporații, care domină piața. De-a lungul ultimelor două-trei decenii, oligopoliile internaționale s-au dezvoltat în producția de automobile, microprocesoare, industria electronică și de alte bunuri de consum comercializate în lumea întreagă. H.V. Perlmutter împarte corporațiile transnaționale în trei tipuri. Primul constă din corporațiile transnaționale etnocentrice, în care politica companiei este stabilită și, pe cât posibil, pusă în practică, de la sediul central din țara de origine. Companiile și uzinele deținute de corporația-mamă peste tot în lume sunt extensii culturale ale companiei inițiale, iar practicile ei sunt standardizate la nivel internațional. O a doua categorie este cea a corporațiilor transnaționale policentrice, în care sucursalele de peste Ocean sunt conduse de către firmele - 177 - locale din fiecare țară. Sediul din țară sau țările de origine a companiei principale stabilește linii mari, în interiorul cărora companiile mari își girează propriile afaceri. În ultimul rând, corporațiile transnaționale geocentrice au o structură managerială internațională. Sistemele lor manageriale sunt integrate pe o bază globală, iar managerii din primul eșalon sunt foarte mobili, deplasându-se dintr-o țară în alta, după necesități (Perlmutter, 1972). Trei tipuri de companii transnaționale ■ Corporații transnaționale etnocentrice (conducerea putemic centralizată asupra birourilor de la mare distanță) ▲Corporații transnaționale policentrice (conducerea centrală stabilește liniile mari de activitate a sucursalelor, conduse de firme locale) • Corporații transnaționale geocentrice (structură de management integrat global, cu manageri care se deplasează dintr-o țară într-alta) Dintre toate corporațiile transnaționale, companiile japoneze tind să fie cele mai etnocentrice, după estimările lui Perlmutter. Operarea lor la nivel mondial este, de obicei, strict controlată de către corporația-mamă, uneori cu implicarea apropiată a guvernului japonez. Ministerul Japonez al Comerțului Internațional și al Industrei (MITI) joacă un rol direct în supravegherea întreprinderilor străine stabilite pe teritoriul japonez decât în cazul guvernelor occidentale. MITI a produs o serie de planuri de dezvoltare care au coordonat răspândirea peste ocean a firmelor japoneze în ultimele două decenii. Unul dintre tipurile distinctive japoneze de corporații transnaționale constă din marile companii comerciale sau sogo shosha - conglomerate colosale care se preocupă în principal de finanțarea și asigurarea comerțului, oferind servicii financiare, organizatorice și informaționale altor companii. Aproximativ jumătate din exporturile și importurile japoneze se desfășoară prin primele cele mai mari zece sogo shosha. Unele, cum ar fi Mitsubishi, au de asemenea, propriile lor interese bazate pe producerea de bunuri. În pofida succesului lor schimbarea organizațională se accelerează în rândul companiilor care operează la nivel global. Există diferențe mari între corporațiile de mari dimensiuni de la sfârșitul anilor '90 și cele de la începutul secolului. Robert Reich spunea despre corporațiile din Statele Unite: Corporația tipic americană nu mai plănuiește și nu mai implementează producția unor volume - 178 - mari de bunuri și servicii; nu mai servește într-o varietate largă de fabrici, mașini, laboratoare, inventare și alte achiziții tangibile; nu mai folosește armate întregi de lucrători și manageri intermediari... De fapt, corporația tipică nici nu mai este americană. Este tot mai mult doar o fațadă, în spatele căreia fac echipă un mănunchi de grupuri descentralizate și subgrupuri care intră în contact continuu cu unități lucrative la fel de răspândite din lumea întreagă (Reich, 1992). Compania globală care a fost cel mai radical descentralizată într-o perioadă scurtă de timp este Asea Brown Boveri, una dintre cele mai mari firme de inginerie din lume. Venitul ei anual se ridică la peste 30 de miliarde $ USA. Ea a fost împărțită în 1200 de organizații diferite, legate între ele destul de slab. Președintele ei, Percy Barvenik, spune: Creștem continuu, dar și scădem continuu; compania a disponibilizat mulți angajați în cursul acestui proces. Numărul de funcționari de la sediul firmei din Zurich a fost redus de la 4000 la mai puțin de 200 (Naisbitt, 1995). Un observator comenta: „În anul care urmează toate companiile mari vor găsi că este din ce în ce mai greu cu - și, în general, vor avea performanțe mai scăzute decât - companiile mai mici, mai rapide, mai inovatoare. Ideea fixă că într-o economie globală uriașă corporațiile multinaționale domină lumea afacerilor este cât se poate de greșită. Cu cât economia mondială devine mai mare și mai deschisă, cu atât va fi mai dominată de companiile mici și mijlocii" (ibid., p.47). Stanley Davis susține că firmele de afaceri, ca și alte organizații, devin din ce în ce mai mult rețele, care implică luarea de decizii de jos în sus mai mult decât invers. Ele se comportă astfel ca răspuns la presiunile ce decurg din globalizare, odată cu structurile noi, puternice ale schimbării pe care le stimulează. Acolo unde schimbarea devine mai profundă și mai rapidă, birocrațiile în stil weberian sunt prea greoaie și prea înțepenite în procedurile lor fixe pentru a se putea acomoda rapid. Așa cum spune Davis: Fie că organizațiile se micșorează ca urmare a redimensionării, cresc prin alianțe sau rămân la aceleași dimensiuni, ele își reorganizează totuși spațiul interior. Atunci când divizezi un întreg în părți, spațiul dintre părți este cel care le unește. Spațiul este intangibil, iar intangibilitatea este din ce în ce mai evidentă atât în economia nouă cât și în noile ei organizații. Imaginea industrială a structurii, de exemplu, este arhitectura de tip malaxor a clădirilor. Imaginea structurii în economia nouă este însă mai asemănătoare cu construcția atomilor, alcătuiți din energie și informație, nu din oțel (Davis, 1988). Reducerea timpului este cheia reorganizării activităților în spațiu. Într-o piață globală, firmele se află sub presiune din partea clienților pentru a livra cât se poate de rapid, iar clientul poate fi chiar la capătul celălalt al globului. Sistemul de producție numit «just in time», inițiat de Taiichi Ohno de la Toyota, a fost adoptat de către multe organizații de afaceri din afara Japoniei. Se numește „just in time” fiindcă materialele ajung la fabrică doar cu puțin timp înainte de a fi folosite. De aceea, nu este nevoie ca ele să fie depozitate într-un spațiu de producție o perioadă mai îndelungată. În esență, producția „just in time” înseamnă integrarea tuturor elementelor într-un proces de producție - incluzând aici implicarea - 179 - conducerii de la vârf - pentru a reduce din operațiile superflue care duc la pierderi de timp (J. Blackburn, 1990). Corporațiile europene și americane au încercat în ultima vreme să adopte unele dintre aceste practici. Michael Hammer și James Champy (1993) dau un exemplu de la IBM Credit Corporation, o sucursală a IBM. Până de curând, cererile de credite erau rezolvate într-o serie de etape, fiecare îndeplinită ca o sarcină specializată separată. Cu alte cuvinte, compania era o birocrație în sensul dat de Weber. Procesul luării de decizii în legătură cu acordarea de credite dura în medie cam șapte zile, dar uneori putea necesita o perioadă de până la două săptămâni. Între timp, unii dintre solicitanții de credite preferau alte locuri. Pentru a vedea dacă această situație putea fi simplificată și redusă, un grup de consultanți manageriali au înaintat ei înșiși o astfel de cerere de finanțare, cu care au parcurs toate etapele procesului de autorizare. Persoanelor din fiecare birou li s-a cerut să trateze cererea așa cum o făceau de obicei, doar să o facă imediat, să nu o adauge la teancul de hârtii de pe masa lor. Consultanții au descoperit că munca reală dura cu totul doar 90 de minute. Restul - cea mai mare parte a celor șapte zile - era ocupat de înaintarea cererii de la un departament la altul. Întregul proces necesita o schimbare pentru a îmbunătăți eficiența, nu doar pașii individuali. Specialiștii din fiecare birou au fost înlocuiți cu funcționari cu atribuții generale care puteau urmări procesul de creditare de la început până la sfârșit. Rezultatul a fost extraordinar. Circuitul de șapte zile a fost redus la patru ore și era nevoie de mai puține persoane decât pentru modelul vechi, anevoios. Organizațiile din societățile moderne se preocupă de reorganizarea spațiului și timpului. Astăzi, tehnologia informației și comunicațiile electronice fac posibilă transcenderea spațiului și controlul asupra timpului în moduri necunoscute chiar în trecutul relativ apropiat. Faptul că informații complexe, stocate în computere, pot fi transmise instantaneu în jurul lumii, modifică unele aspecte ale vieții noastre. Procesele de globalizare, care sunt atât produsele cât și forța motrice din spatele acestor tehnologii, contribuie de asemenea, la schimbarea formei multor organizații. Aceasta este îndeosebi adevărat pentru corporațiile de afaceri, care trebuie să concureze între ele pe piața mondială. Organizațiile trebuie să aibă un loc, nu-i așa? Este exact ceea ce gândea Foucault. Într-un anume sens, opinia sa este valabilă. Zona de afaceri dintr-un mare oraș, cu șirul ei impunător de clădiri care se înalță spre cer, constituie o mărturie a acestui adevăr. Aceste clădiri, care găzduiesc birourile conducerii și personalului marilor corporații, bănci și așezăminte financiare, tind să se concentreze pe arii restrânse. Dar în același timp, organizațiile mari de azi se află «nicăieri». Ele constau din multe grupuri și indivizi dispersați, care alcătuiesc grupuri de oameni lucrând împreună în același spațiu fizic al clădirii cu birouri. Aceasta se întâmplă parțial datorită ușurinței cu care comunică azi oamenii între ei, instantaneu pe tot globul, o trăsătură care va fi dezvoltată în continuare de rețelele informaționale . O altă cauză este și creșterea mai curând a importanței informației decât a bunurilor fizice, în structurarea existenței noastre sociale. Locurile fizice și bunurile nu au posibilitatea de a ocupa același spațiu, dar locurile fizice și informația pot produce o serie de impulsuri electronice. Astfel că - 180 - organizațiile nu sunt la fel de constrânse „să fie” undeva în aceeași măsură ca mai înainte. Unde se află, de exemplu, Bursa de Mărfuri? În centrul Londrei, acolo unde comercianții se agită într-o încăpere schimbând între ei diferite „hârtii”? Toate acestea au luat sfârșit. Bursa de Mărfuri nu mai este, ca piețele de altădată, un loc fizic pentru cumpărarea de mărfuri en gros și de acțiuni. S-ar putea spune că ea se află peste tot și nicăieri. Bursa de mărfuri constă dintr-un număr mare de dealeri, majoritatea lucrând pe computer în birouri și decoruri diferite, aflați într-un continuu contact direct traversând lumea, cu omologii lor din New York, Paris, Tokyo și Frankfurt. Corporația de mari dimensiuni este din ce în ce mai puțin o mare afacere decât o „rețea de întreprinderi” - o organizație centrală care concentrează laolaltă firme mici. I.B.M., de exemplu, care își păzea cu strictețe mai înainte autosuficiența, s-a asociat în anii '80 și începutul anilor '90 cu câteva duzini de companii cu sediul în SUA și peste 80 firme cu sediul în străinătate, pentru a împărți planificarea strategică și a depăși împreună problemele legate de producție. Unele corporații rămân puternic birocratice și puternic centrate într-o anumită țară. Majoritatea însă nu mai sunt localizate undeva anume. Vechea corporație transnațională își desfășura activitatea mai mult de la sediul central, iar unitățile ei de producție și sucursalele de peste ocean erau controlate de acolo. Astăzi, odată cu transformarea spațiului si timpului menționată anterior, grupuri situate în orice parte a lumii pot conlucra cu altele, prin intermediul comunicațiilor și a computerului. Națiunile încă mai încearcă să influențeze fluxul informației, al resurselor și al banilor dincolo de granițele lor. Dar tehnologiile comunicaționale moderne fac ca acest lucru să fie tot mai dificil, dacă nu imposibil. Cunoștințele și finanțele pot fi transferate pe glob sub formă de impulsuri electronice care se deplasează cu viteza luminii ". (Giddens, Anthony, Sociologie, 2000, pp. 322-330) De consultat: Giddens, Anthony (1991). Modernity and Self- Identity, Self and Society in the Late Modern Age. Stanford University Press. http://www.google.ro/search?q=Giddens%2C+Anthony+(1991).+Modernity+and+Self- +Identitiy Lucrări: Giddens, Anthony (1979). Central Problems in Social Theory: Action, Structure and Contradiction in Social Analysis. Berkeley: University of California. Giddens, Anthony (1984). The Constitution of Society. Berkeley: University of California. Giddens, Anthony (1991). Modernity and Self- Identitiy, Self and Society in the Late Modern Age. Stanford University Press. Giddens, Anthony. [1990] (2000). Consecințele modernității. București: Editura Univers (trad. din l. engleză de Sanda Berce). Giddens, Anthony [1989] (2000). Sociologie. București: Editura ALL (trad. din lb. engleză Radu Săndulescu și Viviana Săndulescu). Giddens, Anthony [1998] (2001). A treia cale și criticii ei. Iași: Polirom (trad. din l. engleză de Cătălin Constantinescu) en.wikipedia.org/wiki/Anthony_Giddens - 181 - GOFFMAN, ERVING (1922-1982). Sociolog american de origine canadiană. În 1945 a obținut licența în discipline umaniste la Universitatea din Toronto, iar apoi și-a continuat studiile la Universitatea din Chicago, obținând masteratul în discipline umaniste în 1949, iar doctoratul în 1953. A petrecut un an pe una din insulele arhipelagului Shetland, timp în care a adunat materiale pentru o disertație despre comunitatea locală; ulterior a lucrat, în calitate de consultant, la Institutul Național pentru Sănătate Mintală din Washington, apoi la University of California, Berkeley (1958-1968), unde a predat sociologia, și la University of Pennsylvania, Philadelphia (1968-1982). A fost în perioada 1981-1982 președintele Asociației Americane de Sociologie. Goffman este un reprezentant de seamă al perspectivei dramaturgiei sociale, care consideră viața socială ca un teatru în care actorii creează impresii despre sine și joacă în fața unui public, fiind și ei, în același timp, spectatori pentru alți actori. "Lumea ca scenă și viața ca teatru sunt clișee cu vechime. Shakespeare însuși a spus-o demult într-una din piesele sale celebre. Intenția lui Goffman nu a fost de a teatraliza viața cotidiană, ci de a releva structura întâlnirilor sociale, în care sinele se angajează, interacționează și vrea să conserve acea definiție a vieții sociale care îi este favorabilă. Spre deosebire de actorul teatral, actorul individual este un sine real ce se confruntă cu situații reale și imprevizibile, pe care trebuie să le analizeze rapid și eficient, întrucât de rezultatul interacțiunilor pe care le instituie depinde propria integritate. Actorul teatral joacă roluri prescrise și pe de-a-ntregul predictibile în spațiul scenic-regizoral. Sinele real este un actor care permanent inventează rolurile propice situațiilor în care interacționează, întrucât pentru acesta, cum spune Goffman, viața poate să nu fie chiar o loterie, dar interacțiunea este. Abordarea dramaturgică se concentrează tocmai asupra acestei permanente reinventări a interacțiunii sub aspectul ei nonverbal, care introduce multe efecte neintenționate și neprogramate, chiar dacă acest aspect, atât de puțin intenționat, face parte dintr-o situație de comunicare ce se vrea a fi cât mai mult sub controlul sinelui emitent. Erving Goffman își orientează analiza numai către partea teatrală, nonverbală și contextuală a interacțiunilor. Referințele sale la mesajele verbale sunt într-adevăr foarte rare. El urmărește gesturile și mimica actorului ca personaj, expresivitatea acestora și simbolistica decorului sau a scenografiei, interpretându-le de fiecare dată din perspectiva auditorului sau a spectatorilor, adică a impresiilor induse. În definitiv, ori de câte ori transmitem și recepționăm mesaje verbale, privim cu atenție la interlocutor pentru a prospecta tonalitatea vocii, jocurile privirii, mimica și gesturile. Acestea validează mesajele verbale ale actorului, dau sens interpretărilor asistenței, iar actorul - personaj, la rândul său, le receptează și eventual corectează emisia de mesaje. Spectacolul este unul interactiv și construit ad-hoc, întrucât personajul vrea să inducă anumite impresii despre sine". - 182 - (L. Vlăsceanu, Prefață la E. Goffman, Viața cotidiană ca spectacol, 2003, pp. 15 -16) —La începutul anilor '60, Erving Goffman publică o lucrare, Aziluri, centrată asupra unui tip specific de organizații, care se străduiesc să instituie frontiere etanșe între membrii lor și lumea exterioară. Goffman a lucrat timp de un an într-un spital psihiatric, iar observațiile făcute de el în acest răstimp constituie materialul empiric al analizei a ceea ce el numește instituții totale. Prin conceptul de „instituție totală”, Erving Goffman înțelege un loc de reședință și de muncă, în care un mare număr de indivizi, puși în aceeași situație, rupți de lumea exterioară pentru o perioadă relativ îndelungată, trăiesc împreună o viață izolată [recluse] ale cărei forme sunt explicit și minuțios reglementate (Asiles, ed.cit., p.41), ca în cazul spitalelor psihiatrice, al închisorilor sau al comunităților religioase. Recluziunea constituie trăsătura fundamentală a instituțiilor totale care instituie în acest scop o ruptură totală între membrii organizației - claustrații - și mediul social exterior din care face parte structura respectivă. Goffman prezintă amănunțit tehnicile care contribuie la pierderea autonomiei celui claustrat: mortificare, depersonalizare, instituirea unui sistem de privilegii. Scopul tehnicilor de mortificare este acela de a-l face pe cel claustrat să se desprindă de personalitatea lui anterioară. Ele urmăresc să introducă o ruptură între trecutul și viitorul celui claustrat. Prima dintre aceste tehnici este izolarea: cel claustrat este rupt de lume, în special de mediul familial, douăzeci și patru de ore din douăzeci și patru. Vizitele sunt bine reglementate și, uneori, interzise. Ceremoniile de admitere țin tot de tehnicile de mortificare, în măsura în care constau, cel mai adesea, din privațiuni și chiar din umilințe. Aceste ceremonii diferă de la o instituție la alta: înregistrare identitară, atribuirea unui număr matricol, inventarul efectelor personale, dezbrăcare, dezinfecție, împărțirea uniformelor instituției, diferite ritualuri de inițiere, noviciat etc. Prin intermediul acestor formalități de admitere, instituția totală îl despoaie pe noul-venit de obiectele și semnele apartenențelor anterioare și îi impune o nouă apartenență. Marcajele corporale, relele tratamente și ultragiile contribuie, la rândul lor, la degradarea imaginii de sine a claustraților și subliniază ruptura cu trecutul: tonsura în anumite comunități religioase, gesturile și cuvintele de respect din armată, bătăile și tratamentele speciale în închisori sau lagăre... În sfârșit, confesiunea și denunțul sunt, în general, considerate ca norme. Tehnicile de depersonalizare marchează o etapă suplimentară prin aceea că încearcă să rupă legătura dintre individ și actele sale. Înregimentarea, care constă într-o ținere sub control a tuturor momentelor și aspectelor -morale și fizice - ale vieții membrilor, prin promiscuitate și în imposibilitatea individului de a se izola, într-o supraveghere continuă și Prin conceptul de instituție totală, Erving Goffman înțelege un loc de reședință și de muncă în care un mare număr de indivizi, puși în aceeași situație, rupți de lumea exterioară pentru o perioadă relativ îndelungată, trăiesc împreună o viață izolată ale cărei forme sunt explicit și minuțios reglementate, ca în cazul spitalelor psihiatrice, al închisorilor sau al comunităților religioase. - 183 - cu obligația de a participa la activități colective este numai una dintre ele. O altă tehnică de acest tip rezidă în sancționarea mijloacelor de apărare față de instituție -neimplicare, obrăznicie, ironie, deriziune etc. - la care ar putea recurge claustrații. Instituirea unui sistem de privilegii, care are ca efect deplina supunere a individului față de instituție, vine să întregească panoplia de tehnici ce produc ruptura față de lumea exterioară. Sistemul de privilegii este alcătuit dintr-un ansamblu de prescripții, restricții și interdicții pe care claustrații sunt siliți să le respecte, din recompense sau favoruri limitate, de care aceștia pot beneficia în schimbul supunerii lor mentale și fizice și din pedepse infantilizante. Cum se adaptează claustrații la instituția totală? Erving Goffman distinge patru mari moduri de adaptare care pot coexista în unul și același individ și pot varia în funcție de moment și de situație: închiderea în sine, care constituie o formă de dezangajare; nesupunerea, constând în permanenta sfidare a personalului instituției; instalarea, care se traduce printr-o acomodare la constrângerile instituției; convertirea, care marchează adoptarea de către cel claustrat a punctului de vedere al instituției [...]. Reîntoarcerea la viața din afara instituției totale este marcată - dacă are loc -printr-un sentiment de reînviere însoțit de o puternică anxietate datorată stigmatelor vieții în recluziune și pierderii obișnuințelor curente impuse de viața în societate. Ce reprezentări împărtășește personalul instituțiilor totale și cum îi tratează acesta pe claustrați? Personalul, spune Goffman, recurge la o serie de scheme interpretative ce urmăresc să raționalizeze caracteristicile instituției totale. Claustrații sunt sistematic identificați prin prisma scopului instituției: un om internat este neapărat nebun, după cum un deținut de drept comun este un delincvent, iar un deținut politic este un terorist periculos. Personalul oscilează, totuși, permanent între două moduri antagoniste de a-i trata pe claustrați. Pe de o parte, aceștia sunt reificați, transformați în dosare, în numere matricole, în făpturi dezumanizate care circulă de la un serviciu la altul. Pe de altă parte, cei claustrați trebuie tratați cu o anumită omenie, mai ales prin acordarea de îngrijiri medicale. În mod paradoxal, acest imperativ umanitar poate face din cel claustrat un obiect neînsuflețit, ca atunci când necesitatea de a-l apăra de el însuși pe un sinucigaș impune închiderea sa, ori chiar legarea lui de pat". (Lafaye, Claudette, Sociologia organizațiilor, 1998, pp. 107-109) De consultat: Goffman, Erving (1966). Behavior in Public Places: Notes on the Social Organization of Gatherings. New York: The Free Press. http://www.google.ro/search?q=Goffman%2C+Erving+(1966).+Behavior+in+Public+Place Lucrări: Goffman, Erving [1959] (2003). Viața cotidiană ca spectacol. București: Editura Comunicare.ro. (trad. din l. engleză de Simona Drăgan și Laura Albulescu). Goffman, Erving [1961] (2004). Aziluri. Eseuri despre situația socială a pacienților psihiatrici și a altor categorii de persoane instituționalizate. Iași: Editura Polirom (trad. din l. engleză de Anacoana Mîndrilă). http://en.wikipedia.org/wiki/Erving_Goffman - 184 - GHOSHAL, SUMANTRA (1948-2004). Expert indian în management. Studii universitare de fizică la Delphy University și de management la Institut of Social Welfare and Business Management. A lucrat la Indian Oil Corporation. Bursă de studii în SUA. Master (1983) și doctor în management (1985) la MIT Sloan School of Management. A întemeiat și a condus Indian School of Business în Hyderabad. Membru al Advanced Institute of Management (Marea Britanie). Profesor de management internațional și strategic la London Business School. Activitatea sa s-a concentrat pe identificarea matricei structurale a marilor corporații. S-a făcut remarcat pentru prima dată pe plan internațional prin lucrarea Management fără frontiere (1989) și apoi cu Corporația individualizată (1997) scrise în colaborare cu Christopher A. Bartlett. Pentru ei pe piață apar forme organizatorice noi, cu o moștenire managerială și etnică ce constituie o sursă de avantaj competitiv, dar și de balast. Există la ora actuală firme multinaționale (sau multiautohtone), firme globale, firme internaționale și firme transnaționale. Independența acestora e tot mai redusă datorită tehnologiilor, globalizării și apariției unor strategii tot mai sofisticate. Acest lucru obligă firmele să opereze schimbări la vârf pentru revitalizarea lor. Pentru că puține companii au capacitatea de a se reînnoi, sunt necesare uneori acțiuni radicale, de schimbare a oamenilor. Adulții nu-și modifică atitudinea decât în urma unei tragedii personale, iar la slujbe astfel de situații se întâmplă rar. De aceea, trebuie o schimbare a mediului, a atmosferei apăsătoare care se simte în multe firme, printr-o combinație de sforțare și disciplină. Calea împrospătării atmosferei este dată de scopul pe care-l urmărim, de oamenii cu care lucrăm și de procedurile pe care le adoptăm. v.: Bartlett, Christopher De consultat: Bartlett, Christopher A. și Ghoshal, Sumantra (2002). Managing Across Borders:The Transnational Solution, 4th ed.Burr Ridge,III: Irwin/McGraw-Hill. http://www.google.ro/search?q=Ghoshal%2C+Sumantra+(2002).+Managing+Across Lucrări: Bartlett, Christopher A. Și Ghoshal, Sumantra (2002). Managing Across Borders: The Transnational Solution. Harvard Business Press. Bartlett, Christopher A., Ghoshal, Sumantra și Beamish, Paul W. (2002). Transnational Management: Text, Cases and Reading in Cross Border Management, 4th ed.Burr Ridge,III: Irwin/McGraw-Hill. en.wikipedia.org/wiki/Sumantra_Ghoshal - 185 - GOLEMAN, DANIEL (n. 1946). Psiholog american. Doctorat la Harvard. Președinte al Consorțiului de Cercetare pentru Inteligența Emoțională în Organizații din cadrul Universității Rutgers. Redactor la The New York Times pe teme de știință, nominalizat de două ori la Premiul Pulitzer. Scrie la cele mai prestigioase reviste de psihologie și a primit premiul pentru întreaga carieră Career Achivement din partea American Psychological Association. Este membru al American Association for the Advancement of Science. Preluând conceptul de inteligență emoțională inventat de John Mayer și Peter Salovey, Daniel Goleman a scris în 1995 lucrarea Inteligența emoțională, care a devenit imediat best-seller. Aceasta ne arată cum, atunci când ne înțelegem sentimentele, situația în care ne aflăm devine mai limpede. Descoperim chiar un nou mod de a privi cauzele bolilor care ne macină familia și societatea. Preluând rezultatele cercetărilor asupra creierului și comportamentului, autorul propune extinderea conceptului de inteligență. Este binecunoscut termenul de IQ - coeficientul care măsoară inteligența umană înnăscută și care nu prea poate fi ameliorat pe parcursul vieții. O asemenea înțelegere nu explică, de pildă, situațiile în care persoane cu un IQ mediu sau relativ scăzut au cunoscut un mare succes. De aceea, autorul a deschis calea unei psihologii care acordă un interes egal și inteligenței sentimentelor. Inteligența emoțională (EQ) presupune în primul rând conștientizare de sine, autodisciplină și empatie. Ea dă seama de felul în care ne controlăm impulsurile și sentimentele. Autorul demonstrează că inteligența emoțională poate fi îmbunătățită. Deși copilăria este extrem de importantă în punerea unor baze solide pentru dezvoltarea inteligenței emoționale, ea poate fi îmbunătățită și cultivată inclusiv la vârsta adultă. "Inteligența emoțională ne ajută în viață mai mult decât IQ-ul. Ultimul poate fi de folos pentru a obține un job bun, dar nu poți interacționa cu oamenii, nu poți să fii un bun lider sau un bun părinte dacă nu-ți dezvolți inteligența emoțională". Alături de Richard Boyatzis și Annie McKee, cercetători în domeniul emoțiilor, Daniel Goleman a explorat rolul jucat de inteligența emoțională în leadership. Bazându-se pe conexiunile demonstrate de neurologie între succesul/eșecul unei organizații și stilul de conducere, autorii susțin că sănătatea organizației depinde de capacitatea liderului de a-și gestiona emoțiile. Dacă un lider emană energie și entuziasm în orice condiții, organizația sa prosperă, dar dacă liderul transmite emoții negative și disonanță, atunci întreaga organizație are de suferit. Îndrumați de autorii lucrării Inteligența emoțională în leadership, liderii pot Prin conceptul de inteligență emoțională, Daniel Goleman înțelege ”abilitatea unei persoane de a-și controla emoțiile, capacitatea de a face față frustrărilor, autocunoaștere, autodisciplină, perseverență, empatie și capacitatea de a se înțelege cu oamenii.” - 186 - învăța să-și evalueze, să-și dezvolte și să-și perpetueze competențele ce țin de inteligența emoțională, precum empatia sau autocunoașterea; pot deveni astfel o sursă de inspirație pentru ceilalți și pot cultiva metode rezonante de formare și de conducere a echipelor. Orice persoană care acționează ca un lider pentru un grup de discipoli, indiferent de nivelul ierarhic, exercită o funcție de conducere; prin urmare, este direct interesat de cunoștințele care îi vor aduce creșterea performanțelor individuale și de grup și îi vor da satisfacția unei relații reușite cu sine și cu ceilalți. Conducerea bazată pe inteligența emoțională inspiră și stimulează pasiunea și entuziasmul și, de asemenea, susține motivația și devotamentul. Cei care și-au dezvoltat abilitățile emoționale au început să se cunoască mai bine, să manifeste mai multă empatie, să dea dovadă de mai multă stăpânire de sine și să beneficieze de relații interumane mai armonioase. Goleman tratează subiecte precum stilurile de conducere disonante, motivația schimbării sau realitatea emoțională a unei echipe. Inteligența emoțională în leadership presupune următoarele abilități: 1. autocunoașterea. Liderul își evaluează în mod realist forțele și e capabil să râdă de el însuși la fel cum își manifestă umorul față de alții; 2. stăpânirea emoțiilor. Liderul este un om de încredere, integru, pe care nu îl sperie ambiguitatea unei situații căreia trebuie să-i facă față; 3. motivația. Liderul manifestă o dorință puternică de a-și atinge obiectivele, este optimist și dedicat organizației; 4. empatia. Este specialist în a recunoaște și încuraja talentele celorlalți, este sensibil la diversitatea culturală a angajaților, se pricepe să-i satisfacă pe clienți; 5. abilitățile sociale. El inițiază și gestionează cu succes schimbarea în organizație, este persuasiv și este foarte bun în crearea și conducerea echipei. Dimensiunea emoțională este esențială în determinarea eficacității conducătorilor, în mai mare măsură decât cea rațională, bazată pe un efort intelectual sporit. Pe baza unei cercetări realizate în rândul a peste 3000 manageri de la Hay Group, Goleman a identificat șase tipuri de lideri: liderii autoritari, care își mobilizează oamenii pentru înfăptuirea unei viziuni; liderii adoptivi care creează legături emoționale și armonie; liderii îndrumători care își formează angajații pentru viitor; liderii coercitivi care cer supunere imediată; liderii democrați care creează consensul prin participare; liderii inițiatori care se așteaptă ca subalternii să obțină rezultate excelente și să se autoconducă. Stilurile adoptate de lideri variază în funcție de situații. ”Inteligența emoțională este fundamentul competențelor care contează în asigurarea eficacității profesionale.” Un coeficient ridicat al inteligenței emoționale e asociat cu o mai bună performanță în următoarele domenii: management participativ, capacitatea de a calma oamenii, conștientizarea propriei persoane, balanța între viața personală și cea profesională, capacitatea de a fi direct și de a-ți păstra calmul, clădirea și menținerea relațiilor, mersul până la capăt, luarea deciziilor, confruntarea cu angajații-problemă, managementul schimbării. - 187 - De consultat: Goleman, Daniel, Boyatzis, Richard și McKee, Annie (2002). Primal Leadership: Learning to Lead with Emotional Intelligence. Harvard Busienss School. http://www.google.ro/search?q=Goleman%2C+Daniel%2C+Boyatzis%2C+Richard+and+ McKee%2C+Annie+(2002).+Primal+Leadership Lucrări: Goleman, Daniel [1995] (2001). Inteligența emoțională. București: Editura Curtea Veche (trad. din l. engleză de Irina-Margareta Nistor). Goleman, Daniel, Boyatzis, Richard și McKee, Annie [2003] (2007). Inteligența emoțională în leadership. București: Editura Curtea Veche (trad. din lb. engleză de de Sabina Dorneanu). Goleman, Daniel [2007] (2010). Inteligența socială. Noua știință a relațiilor umane. București: Curtea Veche (trad. din lb. engleză de Ileana Achim). Goleman, Daniel [2009] (2010). Inteligența ecologică - cunoaște costul ascuns al fiecărui produs cumpărat și cum influențează acesta lumea în care trăim. București: Editura Curtea Veche (trad. din l. engleză de Anca Parepa). http://www.danielgoleman.info/ GOULDNER, ALVIN WARD (1920-1980). Sociolog american. Profesor de sociologie la Universitatea Washington, la Universitatea din Buffalo (1967-1972), președinte al Societății pentru Studiul Problemelor Sociale (1962), profesor la Universitatea din Amsterdam. "Primele lucrări au fost recunoscute ca importante în cadrul sociologic ortodox al vremii - mai ales în cazul scrierii Patterns of Industrial Bureaucracy (1954), dar chiar și în această etapă a adoptat o atitudine critică față de perspectiva funcționalistă dominantă. Eseul său Anti-Minataur: The Myth of a Value-Free Sociology, publicat în 1964, reprezintă o interpretare controversată a operei lui Max Weber, susținând că sociologul german nu a crezut de fapt că sociologia ar putea fi obiectivă, deși numele lui Weber a fost deseori folosit în mod eronat pentru susținerea unei asemenea afirmații. Gouldner a fost influențat de la început de tradițiile europene de gândire (v. Enter Plato: Classical Greece and the Origins of Social Theory, 1967), el însuși stabilindu-se în cele din urmă în Europa. Cea mai influentă lucrare a sa este The Coming Crisis of Western Sociology (1970), care oferă un argument substanțial și exhaustiv în sprijinul așa-numitei sociologii reflexive. Împotriva viziunii că știința în general și sociologia în particular sunt preocupate de producerea unor adevăruri obiective, Gouldner contrazice ideea - 188 - existenței unei cunoașteri independente de subiectul cunoscător, susținând că sociologia este intim legată de contextul politic și socio-economic existent. Este deci important să fim conștienți de această conexiune și de rolul sociologiei ca parte a modului în care ne privim noi înșine și viitorul nostru. Cartea a criticat toate abordările centrale ale sociologiei moderne, însă cea mai mare parte a fost dedicată criticii sistematice a structural-funcționalismului lui Parsons. Opera sa mai târzie nu a avut același impact, dar urmărește teme similare. A insistat asupra necesității unei încercări de critică teoretică totalizatoare a culturii moderne și a fost interesat de natura intelectualilor ca o nouă clasă. Critica adusă marxismului și intelectualilor face o distincție între cei care se consideră pe ei înșiși creatori ai unei cunoașteri obiective despre societate și istorie, pe de o parte, și gânditorii critici mai puțin preocupați de adevărul obiectiv decât de înțelegerea istoriei cu scopul de a o schimba, pe de altă parte. Simpatiile sale se îndreaptă limpede spre cei din urmă. În acest context, susține că ideologia nu trebuie considerată doar ca o teorie falsă folosită în interesul unui grup dominant, deși deseori aceasta este realitatea; ea este dezvoltată de intelectuali, dar are o rază de acțiune mai largă și poate deveni un mijloc de transformare socială. Aceste idei sunt expuse în The Dialectic of Ideology and Technology (1976), The Two Marxismus (1980) și Against Fragmentation (1985)”. (Marshall, Gordon,ed., OXFORD. Dicționar de sociologie, 2003, pp. 261-262) —Între 1948 și 1951, Alvin W. Gouldner este preocupat de reorganizarea unei întreprinderi de industrializare a ipsosului, compusă din două mari secții: o carieră de extracție a ipsosului și o uzină în care piatra este transformată în material de construcții. Întreprinderea, situată într-un oraș american de mărime medie din regiunea Marilor Lacuri, aparține unei companii industriale: General Gypsum Corporation. Aici lucrează peste două sute de persoane, dintre care șaptezeci și cinci la carieră și circa o sută cincizeci în uzina de prelucrare. Reorganizarea studiată se datorează unei schimbări în conducere, impusă de decesul fostului director. Compania numește un succesor care dorește să raționalizeze funcționarea întreprinderii. În acest scop, el introduce un ansamblu de reglementări și proceduri care codifică strict organizarea tehnică și umană a întreprinderii. Pe Gouldner îl vor interesa, pe de o parte, trecerea de la o organizare ce funcționa pe baza unor relații de încredere personalizate la o organizare întemeiată pe proceduri formalizate, iar pe de altă parte, formele de însușire și de respingere a acestei raționalizări. Pe timpul fostului director, întreprinderea studiată funcționa după un model tolerant și prezenta foarte multe similitudini - pe care, însă, Gouldner nu le scoate în evidență - cu ideal-tipul autorității cu caracter tradițional. Într-adevăr, trăsăturile sale esențiale erau vechimea forței de muncă și rolul important jucat de legăturile de familie și comunitare în recrutarea angajaților. Fostul director întreținea relații directe și personalizate cu toți angajații, acceptînd, și chiar încurajând participarea lor la viața socială din afara întreprinderii, ceea ce se traducea prin acordarea cu ușurință de învoiri. Pe de altă parte, întreprinderea nu avea un regulament de ordine interioară, ci funcționa pe baza cutumei. Timpul de lucru nu era strict planificat, - 189 - după cum nu existau delimitări clare între bunurile care aparțineau întreprinderii și cele care aparțineau salariaților. În acest mod de organizare, exigențele industriale ale producției par să se „împace" cu exigențele implicării salariaților în viața socială și familială. Gouldner subliniază totala întrepătrundere a raporturilor profesionale din cadrul întreprinderii cu raporturile sociale din comunitatea în interiorul căreia ființează aceasta. Astfel, analiza sa evidențiază caracterul armonios al relațiilor dintre întreprindere și mediul ei exterior. Dar bătrânul director moare, iar succesorul său, tânăr și licențiat, reorganizează întreprinderea din temelii. Modul de administrare anterior i se pare marcat de un prea mare laxism. El începe, așadar, să raționalizeze întreaga gestiune a întreprinderii care i-a fost încredințată. Se instituie un regulament interior și se fixează orare de pontaj stricte, cu obligația întocmirii unor rapoarte zilnice și săptămînale asupra muncii efectuate. Se introduce o nouă grilă de salarii, mai ierarhizată. Concedierea unui muncitor cu mulți ani de vechime, acuzat că a sustras o ladă de dinamită, dezvăluie o mai clară delimitare între ceea ce aparține întreprinderii și ceea ce constituie proprietatea privată a salariaților. Angajarea începe să se facă de pe baza unor criterii care nu mai țin seama de legăturile de familie. Vechile cadre, fidele fostului director, sunt îndepărtate și înlocuite cu tineri ingineri licențiați. Raționalizarea intervine și în domeniul mijloacelor de producție, considerate învechite, iar investițiile sunt dirijate spre achiziționarea de noi materiale. Gouldner identifică în acest nou mod de administrare o funcționare birocratică, în măsura în care natura raționalizării întreprinse face ca administrarea să se apropie de tipul de autoritate cu caracter rațional-legal. Reorganizarea este însoțită de un declin al interacțiunilor informale - sau, mai bine zis, personalizate - și generează o ruptură în relațiile ierarhice. Comunicarea internă este scurtcircuitată: noul director nu mai poate conta pe sprijinul vechilor cadre formate la locul de muncă pentru a-i convinge pe muncitori de justețea noii linii de conduită, după cum nu se poate bizui nici pe rețeaua legăturilor personale pentru a se informa în legătură cu ceea ce se întâmplă în întreprindere. Apar reacții de respingere a reorganizării, care se manifestă într-o grevă spontană extrem de violentă. Greva îi atrage atenția lui Gouldner asupra dificultăților pe care le întâmpină procedurile raționale pentru a se impune și a-și dovedi legitimitatea, dificultăți pe care Weber nu le sesizase, cu siguranță din cauza caracterului abstract al analizei sale. Gouldner sugerează, sub influența lui Talcott Parsons, că ideal-tipul rațional-legal îmbină două forme de autoritate distincte: una întemeiată pe expertiză și alta bazată pe sancțiune. În timp ce prima implică liberul consimțământ, cea de-a doua este impusă. În acest context, el avansează ipoteza că nu există un model unic de birocrație, ci că, în interiorul aceleiași întreprinderi, pot exista mai multe forme de birocratizare, care corespund unor modalități diferite de promulgare a regulilor. După ce constată modurile de însușire și de respingere a diferitelor măsuri birocratice instituite de noul director, Gouldner deosebește trei tipuri de birocratizare: • birocratizarea „artificială”, numită astfel deoarece regulile, fixate de o autoritate exterioară, nu sunt respectate de nimeni. Este cazul, îndeosebi, al regulii care interzice fumatul. Impusă prin intervenția unui «cabinet» exterior, această regulă nu are nicio legitimitate în interiorul întreprinderii. Ea este permanent - 190 - încălcată, atât de către superiorii ierarhici, cât și de către subordonați, și duce la constituirea unui mic grup privilegiat de fumători; • birocratizarea „reprezentativă”, întemeiată pe elaborarea în colectiv a regulilor. Gouldner o ilustrează pornind de la normele de securitate în vigoare în cariera de extracție a ipsosului. El arată că aceste norme făceau obiectul unor reactualizări, cu prilejul întâlnirilor periodice dintre muncitori și maiștri. Negociate în colectiv, normele de securitate erau considerate îndreptățite și erau foarte rar încălcate; • birocratizarea „punitivă”, bazată pe impunerea regulilor și pe sancțiuni în cazul nerespectării lor. Analiza urmărește regulamentul privitor la absențe. Interesul demonstrației lui Gouldner constă în faptul de a fi arătat că nu toate regulile de tip punitiv emană de la conducere, ci că ele pot constitui, de asemenea, o armă în luptele dintre diferitele grupuri din cadrul aceleiași organizații. Astfel, regulile privitoare la absenteism au fost instituite sub presiunea exercitată de muncitorii de la uzina de prelucrare. Aceștia erau de părere că muncitorii de la carieră lipseau mai des decât ei de la slujbă. Ei au făcut, deci, presiuni asupra conducerii pentru ca în regulamentul de ordine interioară să fie inclusă o dispoziție comună menită să restrângă considerabil absenteismul. Cercetarea lui Gouldner este importantă îndeosebi prin analiza extrem de subtilă - actuală și astăzi - a trecerii de la un mod de administrare la altul. Originalitatea ei constă tocmai în obiectul studiat: ruptura care apare în urma schimbării modului de conducere. Se observă, astfel, că legitimitatea unei raționalizări nu vine de la sine și nu are cum să se impună de la sine. Se observă, de asemenea, că măsurile de raționalizare fac ca întreprinderea să se concentreze asupra problemelor interne și o rup de comunitatea exterioară în care se integrase până atunci. Focalizarea studiului asupra funcționării interne a întreprinderii nu este deci o simplă opțiune a cercetătorului, ci un rezultat al însuși procesului de reorganizare birocratică. Putem însă răsturna perspectiva, întrebându-ne ce efecte produce pătrunderea mediului în organizație". (Lafaye, Claudette, Sociologia organizațiilor, 1998, pp. 20-23) De consultat: Gouldner, Alvin W. (ed.) (1950). Studies in Leadership: Leadership and Democratic Action. New York: Publisher: Harper & Brothers. În http://www.sociosite.net/topics/sociologists.php#GOULDNER Lucrări: Gouldner, Alvin W. (1954). Patterns of Industrial Bureaucracy. New York: Free Press. Gouldner, Alvin W. (1970). The Coming Crisis of Western Sociology. New York: Basic Books. Gouldner, Alvin W. (1976). The Dialectic of Ideology and Technology. New York: Seabury Press. www.encyclopedia.com/.../1O88-GouldnerAlvinW.html de.wikipedia.org/wiki/Alvin_W._Gouldner - 191 - GRAHAM, LAURIE. Sociolog american. Profesor la Universitatea Purdue. Abordează problematica relațiilor de muncă și a managementului conflictelor. Pregătirea academică: diplomă în sociologie la Universitatea Northern-Iowa. Master și un doctorat în sociologie la Universitatea Purdue. Expertă în problemele managementului muncii din industria automobilelor. Lucrarea sa, On the Line at Subaru-Isuzu: the Japanese Model the American Worker (1995), este utilizată de studenții și masteranzii în sociologie din SUA. Ea oferă o descriere amănunțită a proceselor de angajare, a training-ului și a vieții din fabrică de la linia de ansamblare a uzinei Subaru-Isuzu Automobile (SIA), de lângă Lafayette-Indiana. Într-un efort de a înțelege mai bine impactul modelelor japoneze asupra muncitorilor americani, Graham a muncit timp de șase luni la această linie de asamblare, ca observator participant (nedeclarat), din iulie 1989 până în ianuarie 1990. Studiul său se întemeiază pe convorbirile informale avute cu 46 femei și 104 bărbați, colegi de muncă, incluzând atât manageri cât și muncitori, pe observațiile sale zilnice, pe analiza documentelor distribuite de către companie. Laurie Graham se concentrează pe trei aspecte ale muncii: angajarea și procesul de selecție, orientare și formare, munca în fabrică și modelul japonez de producție care încurajează diviziunea în rândul lucrătorilor și un alt tip de control. Procesul de selecție a angajaților se bazează pe un set de teste și interviuri foarte sofisticate, prin care să poată fi identificați acei indivizi capabili să muncească fără a avea suportul sindicatului. Cei selectați trec apoi printr-un stagiu de orientare și formare, prin care li se comunică valorile companiei și li se modelează atitudinile. La locul de muncă, angajații se confruntă cu o monitorizare strictă, cu o presiune a grupului, ore suplimentare obligatorii și favoritism. Detaliind frustrările lucrătorilor în fața liniei de asamblare și a vitezei operațiilor pe care trebuie să le realizeze, Graham arată tehnicile pe care angajații le utilizează pentru a îmbunătăți condițiile de muncă, reuniunile informale cu autoritățile, oportunitățile de comunicare și cooperare. Modelul japonez de organizare se bazează pe o selecție atentă a personalului, stimulente pentru motivația individuală, flexibilitate în gestionarea activităților, capacitatea de a disloca angajații în alte locații dacă este necesar. El e caracterizat de o perspectivă unitară care evidențiază obiectivele comune ale organizației și ale angajaților și tratează conflictul ca o aberație cauzată mai degrabă de lipsa de competență managerială decât ca o expresie a intereselor divergente. De consultat: Laurie Graham (2003). On the Line at Subaru-Isuzu: the Japanese Model and American Worker. În Handel, Michael Jeremy. The Sociology of Organizations: Classic, Contemporary and Critical Readings. Sage Publications Inc., pp. 131-142.). - 192 - http://books.google.ro/books?id=zuZ3HEi4dXIC&printsec=frontcover&dq=Handel,+ Michael,+Jeremy+(2003).+The+Sociology+of+Organizations& Lucrări: Graham, Laurie (1995). On the Line at Subaru-Isuzu: the Japanese Model and American Worker. Cornell University. www2.tech.purdue.edu/.../lgraham/index.html - GREMION, PIERRE (n. 1937). Sociolog francez. Cercetător la Centrul de Sociologie al Organizațiilor (1966). Participant la realizarea proiectului: —Administrația franceză în schimbare". Împreună cu Jean-Pierre Worms a realizat cercetări privind instituțiile regionale și instituțiile guvernamentale locale (1968). După aceea, Pierre Gremion, împreună cu Pierre Hassner, a studiat relațiile dintre est și vest, publicând lucrarea: Paris-Praga. Stânga franceză și evenimentele din Cehoslovacia. După căderea Zidului Berlinului, a publicat o serie de lucrări privind politica și intelectualii după cel de-al Doilea Război Mondial. Cercetător emeritus al Centrului de Sociologie al Organizațiilor. —Pierre Gremion sistematizează și duce mai departe reflecțiile lui Jean-Pierre Worms. El atrage atenția asupra faptului că, în studierea oricărei organizații, trebuie inclusă analiza «resortisanților» - elemente, indivizi și grupuri care sunt de resortul organizației respective - , asupra cărora ea exercită o anumită acțiune și care, la rândul lor, o influențează și chiar o modifică. Orice organizație se încadrează într-un sistem de putere mai larg: analiza elementelor sale constitutive contribuie în mod hotărâtor la înțelegerea acțiunii ei. Astfel, constată Pierre Gremion, eșaloanele teritoriale ale administrației de stat (prefecturi, direcții departamentale ale infrastructurii etc.) trebuie să răspundă mereu, în egală măsură, la două exigențe contradictorii: una izvorâtă din poziția lor într-un ansamblu ierarhic, în cadrul căruia ele sunt considerate ca executante în raport cu nivelul central și o alta izvorâtă din presiunile exercitate asupra lor de către societatea locală pe care o administrează. Această activitate de arbitraj definește deopotrivă puterea lor și rolul lor social, întrucât ele țin sub control două surse de incertitudine cruciale: în raport cu eșalonul central, controlează «reacțiile locale», iar în raport cu societatea locală, controlează intențiile eșalonului central. În cazul serviciilor teritoriale ale aparatului de stat, presiunile din partea mediului se exercită prin intermediul notabilităților locale (deputați, consilieri generali, primari ș.a.), care - 193 - joacă, totodată, și rolul invers de releu principal al acțiunii administrației de stat în rândurile populației. Rolul notabilităților este marcat de o profundă ambivalență, de vreme ce ei sunt, deopotrivă, agenți locali de presiune asupra statului și garanți ai acțiunii acestuia în raport cu societatea civilă. Cum se petrec lucrurile concret? Administrația este însărcinată să aplice un ansamblu de măsuri definite prin lege și prin hotărârile de aplicare. Accesul la serviciile teritoriale ale statului este, în general, necesar, pentru obținerea unor înlesniri procedurale utile în tratarea unei probleme specifice sau rezolvarea unui dosar. Administrația de stat acceptă să intre în joc de îndată ce interlocutorii ei oferă garanții de reprezentativitate. Această relație de negociere duce la o întărire a puterii ambilor parteneri: funcționarul iese din rolul pur executiv, iar notabilul își dovedește capacitatea de a negocia o procedură în folosul celor care l-au mandatat. Există, așadar, o anume solidaritate între funcționarii și notabilitățile locale. Aceasta indică existența unui adevărat sistem social - sistemul politico-administrativ local -, care dispune de o anumită autonomie și reglează, la nivel local, raporturile dintre stat și societatea civilă. Așadar, pentru a-și duce la bun sfârșit activitățile, orice organizație ajunge să-și constituie intermediari relativ stabili în mediul în care ființează, în vederea reducerii incertitudinii cu privire la acest mediu. Asemenea relații sunt mai mult sau mai puțin stabile. Astfel, membrii pot oricând căuta sprijin la intermediarii locali cu care au o relație privilegiată, pentru a-și întări poziția în raporturile de putere din interiorul organizației. În paralel, intermediarii vor încerca să profite de relația lor cu organizația pentru a-și întări rolul lor în rândul publicului sau al clientelei pe care o reprezintă. În sfârșit, dacă este foarte integrat, cuplul organizație-intermediari poate constitui o organizație în organizație" (Lafaye, Claudette, Sociologia organizațiilor, 1998, pp. 62-63) Lucrări: Gremion, Pierre (1976). Le Pouvoir peripherique. Bureaucrates et notables dans le systeme politique frangais. Paris: Editions du Seuil. Gremion, Pierre și Haroun, Jamous (1978). L'ordinateur au pouvoir: Essai sur les projets de rationalisation du gouvernement des homes. Paris: Editions du Seuil. Gremion, Pierre (2006). Modernisation et progressisme. Fin d'une epoque (19681981). Editions Esprit. www.cso.edu/page_pole.asp?langue=en&ppol_id... GUILLEN, MAURO F. Sociolog și expert american în management. Master (1989) și doctorat în sociologie (1990) la Universitatea Yale. Licențiat în economie politică (1987) și doctor în economie (1991) la Universitatea Oviedo, Spania. Profesor de management și de sociologie - 194 - la Wharton University of Pennsylvania. Director al Joseph H. Lauder Institute of Management & International Studies. Domenii de interes: teoria organizațională, sociologia economică, management internațional, strategii bancare internaționale. ”Mauro Guillen a elaborat analize istorice detaliate, comparând propagarea ideologiilor manageriale în secolul al XX-lea în Statele Unite, Germania, Marea Britanie și Spania. El face diferența dintre teoria managementului - transmisă în rândul intelectualilor prin invazia de cărți, articole și comunicări de specialitate - și practica managementului, adică folosirea tehnicilor de către profesioniști, așa cum se prezintă ea în urma analizelor și studiilor de caz. S-a descoperit că managementul științific, una din primele și cele mai importante ideologii manageriale, este mult mai bine propagat în rândul profesioniștilor decât în rândul intelectualilor și a pătruns în Statele Unite și în Germania mult mai devreme decât în Marea Britanie și în Spania. Guillen afirmă că, printre alți factori, deosebirile dintre cele patru societăți în ceea ce privește presiunea internațională, preocuparea pentru muncă, implicarea statului și grupurile profesionale ajută la explicarea diferențelor în propagarea modelelor descoperite [...]. Biggart și Guillen (1999) compară metodele de dezvoltare a economiei din patru țări - Coreea de Sud, Taiwan, Spania și Argentina -, insistând asupra industriei producătoare de componente de automobile și de asamblare a automobilelor. Ei sugerează că direcțiile divergente de dezvoltare a economiilor acestor țări pot fi explicate prin introducerea în ecuație a modelului instituțional de organizare specific fiecărei societăți analizate, precum și a oportunităților oferite de piețele mondiale. Ca urmare a evoluției sale istorice specifice, fiecare societate dobândește un set de sisteme logice de organizare: convingeri, norme, practici de rutină. Aceste sisteme logice - ca și rețelele lui Whitley - sunt sisteme de idei înzestrate cu o coerență internă și care a) înăbușă dezvoltarea unor modele alternative, chiar dacă acestea sunt „mai eficiente”; b) furnizează depozitari ai unor abilități specifice, care le permit firmelor și altor actanți din spațiul economic să desfășoare anumite activități în cadrul economiei globale cu mai mult succes decât alții. Toate cele patru țări în discuție au recunoscut importanța producției de automobile ca strategie de dezvoltare economică, dar au adoptat căi diferite și au ajuns la diferite grade de succes. La ora actuală, Coreea de Sud și Spania se situează în primele rânduri ale exportatorilor de mașini asamblate, iar Spania exportă și piese de automobil. Taiwanul exportă piese, în timp ce Argentina nu a reușit să devină un concurent semnificativ pe piețele internaționale. Biggart și Guillen susțin că modelele organizaționale preexistente au fost cele care au determinat gradul de succes al fiecărei strategii. De exemplu, modelul existent în Coreea de Sud, chaebol (grupuri mari de firme dominate de familii), i-a ajutat pe coreeni să se dovedească eficienți în procesul de asamblare, dar structura respectivelor grupuri a împiedicat furnizorii să-și creeze legături de afaceri eficiente și independente în vederea exportului de componente auto” (Scott, Richard W., Instituții și organizații, 2004, pp. 150-151; 166) - 195 - De consultat: Guillen, Mauro F. (2003). The Limit of Convergence: Globalisation and Organizational Change in Argentina, South Korea and Spain. New Jersey: Princeton Press. http://www.google.ro/search?q=Guillen%2C+Mauro%2C+F.+(2003).+The+Limit+of+Con vergence& Lucrări: Guillen, Mauro F. (1994). Models of Management: Work, Authority and Organization in Comparative Perspective. Chicago: University of Chicago Press. Guillen, Mauro F. (2001). The Limit of Convergence: Globalisation and Organizational Change in Argentina, South Korea and Spain. New Jersey: Princeton Press. Guillen, Mauro F. și Garcia-Canal, Estaban (2010). The New Multinationals: Spanish Firm in a Global Context. New York: Cambridge University Press www-management.wharton.upenn.edu/guillen/ GUSTI, DIMITRIE (1890-1955). Sociolog român, întemeietorul Școlii Sociologice de la București. Cursuri la Facultatea de Drept și la Facultatea de Științe de la Universitatea din Iași (1898). Studii de filosofie și de sociologie la Universitatea din Berlin (1899-1900) și apoi de psihologie, etnologie, economie, istorie și antropogeografie la Universitatea din Leipzig (1900-1904). Doctor în filosofie (1904) și se specializează în drept, criminalistică, științele statului și statistică la Universitatea din Berlin (1905-1909). Audiază cursurile lui Emile Durkheim la Paris (1908). Profesor la Catedra de Istoria Filosofiei Grecești, Etică și Sociologie a Universității din Iași (1910-1920). În 1918 întemeiază Asociația pentru Studiul și Reforma Socială, care în anul 1921 se transformă în Institutul Social Român, cu sediul la București (1921-1948). De asemenea, Dimitrie Gusti înființează revista Arhiva pentru Știința și Reforma Socială (1918-1943). Șeful Catedrei de Sociologie și Politică din cadrul Facultății de Litere și Filosofie din București (1920-1948). Membru corespondent (1918) și apoi membru plin al Academiei Române (19291948). Ministru la Ministerul Instrucțiunii Publice, Cultelor și Artelor - 196 - (1932-1933), director al Fundației Culturale Regale (1934-1938). În 1936 a întemeiat Muzeul Satului din București. Director fondator al revistei Sociologie Românească (1936-1944). Președinte al Asociației Științifice pentru Enciclopedia României, sub egida căreia s-au publicat patru volume (1938-1943). În anii 1938-1939 este președintele Serviciului Social. Devine președintele Academiei Române (1946-1948). În anul 1948, prin desființarea sociologiei ca disciplină universitară, profesie și instituție, este scos din învățământ și exclus din Academia Română. Dimitrie Gusti este primul sociolog modern al României. Sociologia studiază unitățile de viață socială, care au ca esență voința socială, motivarea activității sociale creatoare, iar ca manifestări cele constitutive: economice, spirituale, și cele regulative: politico-administrative și juridice, condiționate de cadrele naturale (cosmic și biologic) și cele sociale (psihic și istoric). Pe baza acestei concepții, D. Gusti a elaborat metoda monografică care a ghidat cercetările de teren interdisciplinare ale Școlii. Pentru Dimitrie Gusti, cunoașterea interdisciplinară a unităților de viață socială constituie temeiul științific al acțiunilor sociale, precum cel al reformelor și politicilor sociale. De asemenea, a creat un sistem instituțional al învățământului, cercetării și acțiunii sociale. Organizațiile (instituțiile) sunt unități de viață socială, iar cercetarea lor are un caracter interdisciplinar. —Se pot stabili trei tipuri de astfel de unități sociale - activitățile sociale împărțindu-se variat, de la caz la caz, între ele: punctul de vedere al clasificării este gradul de consistență, obiectivare și durată, fără diferențe, decât graduale: 1. comunități sociale. Sunt unități sociale care au păstrat și în formele complexe de viață ceva din autonomia unității sociale elementare prin ea însăși. Adică sunt forme organice, aproape complete de viață socială, cu o legătură puternică înlăuntru și o durată mare, care constrâng aproape până la anihilare membrii componenți, în sensul că aceștia n-au libertatea să le aleagă și nici să le părăsească după voie. O astfel de comunitate este, de pildă, familia; 2. instituții sociale. Sunt unitățile sociale create ulterior prin cristalizarea și obiectivarea deprinderilor sociale în așa fel încât să se poată desprinde de anume indivizi, putând să-i înlocuiască pe unii cu alții. Instituțiile nu mai au membri, ci funcționari, slujitori. Aceștia au în genere libertatea să intre sau să părăsească instituția, dar înlăuntrul ei trebuie să-i respecte, întru toate, normele. Instituția cea mai mare a zilelor noastre este Statul, cu organele lui administrative; 3. grupări sociale. Sunt unități sociale libere, create prin voința părților, care se constituie ușor și se desfac ușor, iar înlăuntru asigură membrilor destulă inițiativă personală. Ele se dezvoltă în mai toate societățile și sunt bazate pe simpatia pură sau pe diferite interese. Astfel sunt cluburile, asociațiile sportive, literare etc. - 197 - Unitățile sociale înșirate au o structură lăuntrică obiectivă, formată din totalitatea raporturilor funcționale dintre indivizii care le compun. Astfel apar structurile ierarhice, cele de solidaritate, de diviziune a muncii etc. Se înțelege, structurile acestea n-au un caracter întotdeauna static, ele se schimbă deodată cu ritmul de viață al unității. Schimbarea însăși ne duce la alt element al societății: procesul social. Prin schimbarea structurii în timp, datorită pe de o parte indivizilor sau împrejurărilor din afară, pe de altă parte contactului cu alte unități sociale, se obține o transformare treptată a unității sociale, ceea ce numim proces social. El ne arată unitatea socială în evoluție sau disoluție, în devenire”. (Gusti, Dimitrie, Sociologia unităților de viață socială. În Gusti, Dimitrie și Herseni Traian (ed.) Îndrumări pentru monografiile sociologice, 2002, pp. 378-379) De consultat: Gusti, Dimitrie (ed.) (1938). Enciclopedia României, vol I. București: Imprimeria Națională. http://www.biblioteca.ase.ro/resurse/resurse_electronice/carte_capitole.php?cid=45 Lucrări: Gusti, Dimitrie (1941). La Science de la realite sociale. Introduction ă un systeme de sociologie, d'ethique etpolitique. Paris: Alcan. Gusti, Dimitrie (1946). Sociologia militans. Cunoaștere și acțiune în serviciul națiunii. București: Institutul de Științe Sociale al României. Gusti, Dimitrie (1968). Opere, vol 1. București: Editura Academiei Române. Gusti, Dimitrie [1915] (1995). Sociologia națiunii și a războiului. București: Editura Floare Albastră. Gusti, Dimitrie și Herseni Traian (ed.) [1940] (2002). Îndrumări pentru monografiile sociologice. București: Editura Universității din București. http://www.google.ro/search?q=Gusti%2C+Dimitrie&btnG=C%C4%83utare+de+c%C4%8 3r%C5%A3i&tbs=bks%3A1&tbo=1 HANDY, CHARLES. (n. 1932). Filosof, istoric și consultant managerial irlandez. Specialist în teoria organizațiilor și management. Absolvent la Oxford College (studii clasice, istorie și filosofie) și la Sloan School of Management din cadrul prestigiosului Massachusetts Institute of Technology. Doctor în drept la Trinity College (Dublin). Marketing Executive la Shell International Petroleum Company (1956-1965). Cofondator al London Business School (1967), International Faculty Fellow, MIT (1966-1967). - 198 - Profesor la London Business School (1978-1994). Chairman of the Royal Society of Arts (1987-1989). Este considerat un mare vizionar în domeniul managementului. —Modelul său motivațional este alcătuit din trei componente: necesități, rezultate și eficacitate (factorul E). Necesitățile au fost clasificate de Maslow [...] și au fost explicate de Hertzberg [...] Aceste necesități sunt relative, dinamice și se modifică în timp. Rezultate. Ar trebui să evaluăm efectul rezultatelor obținute. Eficacitate. Rezultatele concordă cu necesitățile dumneavoastră? Acesta este feedbackul oferit de modelul propus? Fiecare model de calcul operează între limitele unui contract psihologic. Acest tip de contract este unul implicit între angajat și angajator. Fiecare angajat așteaptă ca obiectivele sale personale să fie îndeplinite în urma angajării într-o organizație, iar aceasta se așteaptă ca angajatul să realizeze obiectivele stabilite de organizație. Angajații vor fi motivați atunci când viziunea lor asupra contractului psihologic va coincide cu viziunea organizației. Nu există nicio teorie corectă a motivației, ci doar omul și circumstanțele particulare. Care sunt implicațiile practice ale acestui model? Managerii trebuie să mediteze mai profund și mai limpede asupra viziunii lor în privința contractului psihologic ce operează în organizația pe care o conduc. Morala: contractul psihologic este un factor semnificativ în înțelegerea stilului de conducere și a organizării activității. Dacă managerii doresc să schimbe metoda de a controla sau pe aceea de a influența organizația, trebuie să fie conștienți că modifică și contractul psihologic. Morala: contractul psihologic se află adesea în miezul oricărei probleme legate de schimbare. Dacă rezultatul dorit al unei decizii, la care s-a ajuns cu ajutorul unui calcul al motivațiilor, nu este corespunzător, de exemplu, dacă, după părerea sa, calculul așteptărilor este greșit și E nu conduce la rezultatele sperate, angajatul trăiește experiența «disonanței». Disonanța are ca urmare apariția stresului la locul de muncă și trebuie să-și găsească o rezolvare prin mărirea factorului E în calculul motivației. Leadershipul. Handy este de părere că diversele teorii despre leadership, cum ar fi teoriile particularităților, teoriile despre stil și teoriile contingenței, au câte ceva de oferit în examinarea cauzelor care conduc la eficiența acestuia. Însă leadershipul depinde, totuși, de lider (de stilul său preferat, de valorile sale, de încrederea în sine și de contribuția sa), de subordonați (de acel stil de leadership preferat de ei într-o situație dată, de contractul lor psihologic, de experiența și de cultura lor), de sarcină (de complexitatea sa, de scara timpului său, de importanță) și de mediu (cultura organizațională, structura și tehnologia organizației, natura subordonaților, poziția liderului). Eficiența unui lider se materializează dacă acesta, subordonații săi și însărcinarea primită corespund reciproc. Corespondența depinde de mediu, de situația în care se află organizația și de lider. Abilitatea acestuia de a se adapta devine un factor important. În plus, un lider trebuie să-și asume rolul de ambasador și comportamentul unui model". (Kermally, Sultan, Maeștrii managementului resurselor umane, 2009, pp. 156-158) - 199 - Firmele care vor domina lumea vor fi organizate în formă de trifoi. Prima frunză reprezintă nucleul profesional, format din specialiști și manageri, pe care organizațiile îi leagă cu "lanțuri de aur”: salarii mari, beneficii și mașini. Din partea lor se așteaptă să fie prezenți unde sunt chemați, să facă tot ce li se spune. A doua frunză reprezintă munca externalizată. Toate activitățile ce pot fi făcute de altcineva sunt transferate către persoane care și-au făcut o specializare din ele și le execută mai bine și cu costuri mai mici. A treia frunză este forța de muncă flexibilă. Handy consideră că pe viitor câteva forme de organizare vor deveni dominante. În primul rând "organizațiile-trifoi" - "create în jurul unui grup de manageri și de lucrători susținut de antreprenori externi și angajați cu jumătate de normă". Modelul îl regăsim la firmele de consultanță, la agențiile de publicitate și la diverse societăți de servicii. Ce-a de-a doua formă de organizare este "organizația-federală" - "alcătuită din alianțe și asocieri, care asigură independența unităților și diviziilor, păstrând în același timp unitatea corporatistă". Al treilea tip este "organizația-înțeleaptă", în care informațiile, inteligența și ideile sunt resursele fundamentale și în care indivizii și firmele trebuie să învețe tot timpul. Nimeni nu va mai lucra doar ca manager sau ca inginer ori secretară. Viteza, flexibilitatea și transparența comunicării au dus la divizarea lumii afacerilor între "elefanți" și "insecte". Spre deosebire de marile corporații ("elefanții"), "insectele" sunt mici, agile, inventive, imprevizibile și adaptabile. Sunt tot mai mulți contractori, liber profesioniști, mici furnizori specializați, de care elefanții depind din ce în ce mai mult. Liderii nu vor rămâne mult timp în poziții de conducere, întrucât în acest fel pierd contactul cu celelalte structuri ale organizației. "Înainte de toate, liderii sunt oameni și fac greșeli. Jobul liderilor buni, atâta vreme cât sunt buni, pentru că în final toți sfârșesc rău, este să facă agenda corporației, să stabilească prioritățile și strategia și felul în care se aplică aceasta." Oamenii trebuie să învețe să lucreze în marile corporații sau cu ele în mod obișnuit. Astfel ei vor ști ce înseamnă disciplina, vor înțelege noțiuni ca bugete, strategii de marketing sau finanțe. "Marile companii te mănâncă din interior, uneori însă într-un sens pozitiv". Când te îndepărtezi de ele vezi că în jurul tău sunt și alte lucruri, dar experiența într-o companie multinațională te va ajuta să le vezi mai profund. "1/2 x 2 x 3 este formula pentru succes. Organizațiile de succes și-au redus la jumătate forța de muncă în 5 ani, i-au plătit dublu pe cei care au rămas, ca să producă de 3 ori mai mult". Oamenii trebuie să se obișnuiască cu o existență independentă. Mai mult de jumătate dintre ei nu vor mai avea o slujbă permanentă cu normă întreagă. Munca de portofoliu va avea consecințe uriașe, de aceea e important ca sistemul de educație să pună accentul pe dezvoltarea abilităților native, pe descoperirea talentului care-l face pe un individ să fie cel mai bun. Pentru că tot mai multe firme nu vor mai "poseda" oameni pe care să-i aibă angajați, va trebui să dezvolte alte relații cu ei, asemănătoare relațiilor dintre o țară și cetățenii ei. "Companiile înțeleg că mare parte din active stau în ceea ce se află în mintea oamenilor cu care lucrează, de aceea dezvoltă cu ei alte forme de negociere. Noul model de creștere - 200 - stă în crearea unui mediu în care insectele să se poată înmulți și să-și poată dezvolta abilitățile și talentele”. De consultat: Handy, Charles (1976). Understanding Organizations. London: Penguin Press. http://books.google.ro/books?id=TnTvtW8FNlgC&pg=PA387&dq=Handy,+Charles+ (1976).+Understanding+Organization Lucrări: Handy, Charles (1976). Understanding Organizations. London: Penguin Press. Handy, Charles (1984). The Future of the Work. Oxford: Blackwell. Handy, Charles (1986). Gods of Management. London: Business Books. Handy, Charles (1988). The Making of Managers. London: Longman. Handy, Charles (1989). The Age of Unreason. London: Business Books. Handy, Charles [2001] (2007). Elefantul și puricele. București: Editura CODECS (trad. din lb. engleza de Olivia Podobea). Handy, Charles [1989] (2009). Epoca irațiunii. București: Editura CODECS. Handy, Charles (2009). Pelerina goală. București: Editura CODECS. en.wikipedia.org/wiki/Charles_Handy www.businessballs.com/charleshandy.htm HANNAN, MICHAEL T. Sociolog american. Licență în sociologie la College of the Holy Cross, Worcester Mass (1965). Master în sociologie la University of North Carolina, Chapel Hill. Doctor în sociologie la University of North Carolina, Chapel Hill (1970). Director al secțiunii de Studii Organizaționale la Institute for Mathematical Studies in the Social Sciences, Stanford University (1980-1983). Profesor de sociologie la Cornell University (1984-1991). Profesor de comportament organizațional și resurse umane la Graduate School of Business, Stanford University (19911999). Profesor de teoria organizației la Durham Business School (din 2005) și profesor de sociologie la Stanford University. Profesor de management la Graduate School of Business, Stanford University (din 1999). A luat Premiul Max Weber acordat de Asociația Americană de Sociologie în 1992 și 2002. Hannan abordează, mai ales, schimbările din organizații, ecologia organizațională, metodologia și teoria sociologică. Împreună cu John Freeman a elaborat pespectiva ecologică în abordarea organizațiilor. —Scopul lor comun a fost de a lărgi perspectiva din care sunt privite organizațiile. Ei au analizat organizațiile - 201 - așa cum privește un bioecolog sau naturalist viața animalelor. Ei văd populațiile de organizații supraviețuind, prosperând ori decăzând în anumite medii, exact așa cum populațiile de iepuri, de exemplu, supraviețuiesc sau prosperă într-o situație ecologică anume, dar mor într-alta. La fel cum înțelegerea vieții animalelor sălbatice a fost sporită prin studiul ecologiei, tot așa poate fi sporită și înțelegerea organizațiilor. Perspectiva ecologică lărgită merge dincolo de problemele pe care le are fiecare organizație în parte în interacțiunea sa cu mediul, considerând-o o parte a unei populații care coexistă sau concurează cu alte populații de organizații. Mediul fiecăreia este constituit, în principal, de alte organizații, astfel încât existența fiecăreia este legată de cea a organizațiilor de același tip și a organizațiilor de alte tipuri. De aici conceptul de ecologie a populației organizațiilor". (Pugh, Derek S. și Hickson, David J., Managementul organizațiilor,1994, p. 73) Schimbarea are loc mai ales prin dezvoltarea unor noi forme de organizare decât prin reformarea scontată a celor existente. Multe firme nu reușesc să se adapteze situațiilor și decad. De exemplu sindicatele, firmele din presă ori numeroasele instituții care n-au făcut față tehnicilor moderne. Densitatea unei populații e determinată de mulțimea organizațiilor care intră și ies din cadrul ei, de numărul celor nou înființate sau al celor care vin din altă parte și de numărul celor care încetează să mai funcționeze sau ies din cadrul populației pentru a deveni ceva diferit. Piețele acceptă o anumită densitate, în funcție de resursele disponibile. Există perioade de creștere a densității populației, când rata de înființare a firmelor e ridicată, dar și perioade de descreștere, când concurența sporește și firmele dispar. Mortalitatea unei populații, prin închideri sau retrageri din domeniu, sporește atunci când crește gradul de legitimitate și când know-how-ul e greu de obținut. Depopularea piețelor sau mortalitatea organizațiilor e influențată și de vârsta și dimensiunea firmelor. Cele mai vechi, care au oferit stabilitate în producerea bunurilor și serviciilor o perioadă mai îndelungată, au mai multe șanse de supraviețuire. De asemenea, organizațiile mari rezistă mai mult pentru că scot la iveală și alte tipuri de resurse și nici nu se schimbă așa ușor ca cele mici. v.: John Freeman. De consultat: Carroll, Glenn R. și Hannan, Michael T. (2004). The Demography of Corporations and Industries. Princeton University Press. http://www.google.ro/search?q=Glenn%2C+Carroll+and+Hannan%2C+Michael+T.+ (2004).+The+Demography+of+Corporation Lucrări: Hannan, Michael T. și Freeman, John (1988). Organizational Ecology. Cambridge: Harvard University Press. - 202 - Carroll, Glenn R. și Hannan, Michael T. (1992). Dynamics of Organizational Populations: Density, Competition and Legitimation. New York: Oxford University Press. Carroll, Glenn R. și Hannan, Michael T. (1995). Organizations in Industry: Strategy, Structure and Selection. New York: Oxford University Press. Carroll, Glenn R. și Hannan, Michael T. (2000). The Demography of Corporations and Industries. Princeton NJ: Princeton University Press. Hannan, Michael T. (2005). Ecologies of Organizations: Diversity and Identity. Journal of Economic Perspectives, vol.19, no. 1, pp. 51-70. www.rau.ro/intranet/JEP/2005/1901/19010051.pdf www.stanford.edu/~hannan/ https://gsbapps.stanford.edu/.../biomain.asp?id... HERSENI, TRAIAN (1907-1980). Sociolog român. Întemeietor al sociologiei și psihosociologiei industriale românești. Membru de seamă al Școlii de Sociologie, de sub conducerea lui Dimitrie Gusti. Studii superioare la Facultatea de Litere și Filosofie, unde s-a specializat în sociologie (1924-1928). Bursă de studii în Germania (1929-1930). Doctor în sociologie (1934). Asistent (19321938) și apoi conferențiar de sociologie rurală la Catedra de Sociologie, Etică și Politică, condusă de Dimitrie Gusti (1938-1942). La Institutul Social Român a funcționat ca referent și apoi ca director de studii (1938-1942). Profesor, titular al cursului de Sociologie Națională, la Universitatea din Cluj (1943-1945). Șef al secției de Sociologie Sanitară la Institutul de Igienă și Sănătate Publică din Cluj. Cercetător și apoi șef de sector la Centrul de Cercetări Antropologice din București (1956-1958). Șeful secției de Psihologie Socială la Institutul de Psihologie al Academiei Române (1959-1973). I se acordă titlul științific de doctor docent. A participat la campaniile monografice (interdisciplinare), începând cu cea de la Nerej-Vrancea (1927), unde și-a început cercetările de sociologie pastorală. A condus echipa monografică de la Drăguș-Făgăraș (1939). A participat la investigațiile interdisciplinare din Țara Hațegului și Ținutul Pădurenilor (satul Bătrâna). În calitate de șef al Secției de Psihologie Socială, din cadrul Institutului de Psihologie al Academiei Romîne, a condus cercetarea grupurilor de muncă, a sprijinit înființarea și desfășurarea activității laboratoarelor psihosociologice uzinale, în special a celui de la Combinatul Chimic de la Făgăraș. De asemenea, a coordonat echipa de cercetare a proceselor de industrializare și urbanizare de la Boldești-Prahova. A elaborat o istorie a sociologiei românești și universale. Din - 203 - perspectivă fenomenologică a urmărit determinarea specificității realității sociale (ca regiune ontologică) și a evidențiat unitatea ontologică a științelor socio-umane. A determinat specificul sociologiei ca știință autonomă și relațiile acesteia cu celelalte științe, considerând sociologiile de ramură ca fiind capitole ale sociologiei generale. În acest sens, a scris lucrări dee sociologie industrială, geografică, a culturii, a moralei, literaturii etc. Sunt remarcabile contribuțiile sale la lămurirea unor probleme de sociologie rurală și pastorală, precum și elaborarea unei teorii generale a vieții sociale. —Structura socială a unei întreprinderi se poate deduce, într-o măsură oarecare, din organigrama ei, adică din schema de organizare, care coboară de-a lungul nivelurilor ierarhice, cu numeroase diviziuni laterale, de la directorul general până la masa mare, de „fund" sau de „bază", a muncitorilor și a personalului auxiliar de la același nivel (paznici, îngrijitoare etc.). Organigrama nu ne dezvăluie însă decât structura socială oficială, formală a întreprinderii. Pe baza ei și a cunoașterii legilor, statutelor și regulamentelor, a tehnicii utilizate, a modului de funcționare, a mijloacelor de producție și a diferitelor diviziuni sau subunități, ne dăm seama de relațiile obligatorii dintre diferitele colective și persoane individuale, cu toate acestea ele nu ne arată decât ceea ce se cere să se întâmple, nu ceea ce se întâmplă cu adevărat. Structura reală nu ne-o arată relațiile formale, prescrise de actele normative, ci relațiile informale, efective, care se apropie mai mult sau mai puțin de organigramă, dar nu coincid sută la sută cu ea. Din nou dăm peste problema, atât de caracteristică, a oricărei unități sociale omenești, problema decalajului dintre ideal și realitate, dintre normă și aplicare, dintre ceea ce ar trebui să fie și ceea ce este, dintre model și înfăptuire, de astă dată între planul de drept (de jure) și cel de fapt (de facto). Starea de fapt, nu ne-o dezvăluie organigrama, ci sociograma întreprinderii, graficul pe care trebuie să-l întocmim singuri, după ce am cercetat amănunțit sistemul informal de relații, atât al celor dintre grupuri, cât și al celor dintre persoane. Vom afla astfel, de pildă, că inginerii tineri se feresc să dea față cu cutare inginer-șef, pentru că este brutal și neînțelegător, dar caută insistent pe cutare inginer cu experiență, care manifestă bunăvoință și simpatie față de ei; că lucrătoarele se feresc să intre în biroul nu știu cărui șef, pentru că acesta se poartă necuviincios cu ele și preferă să recurgă la intermediari sau la șefi mai mărunți, dar care știu cum să se poarte ș.a.m.d. Obținem astfel tabloul real al vieții de întreprindere. Ce importanță are cunoașterea acesteia? Teoretic ea ne arată deosebirea dintre cele aflate pe hârtie și cele aflate în realitate, adică ne ajută să înțelegem mai bine ce este întreprinderea sau oricare dintre diviziunile acesteia, modul de a fi concepute și de a fi realizate de oameni, iar practic ne ajută să depistăm aspectele negative și să le deosebim pe cele pozitive, să reducem sau să eliminăm pe unele, să întărim și să generalizăm pe celelalte. - 204 - Conducătorii eficienți ai vieții sociale nu se orientează după ceea ce ar trebui să fie, crezând că așa stau lucrurile, ci după ceea ce este, după real, pentru a-l îndrepta în caz de nevoie și a-l dirija efectiv spre ceea ce ar trebui să fie. Cine reformează numai idealurile, nu atinge realitățile, dar cine reformează realitățile, are șansa să atingă și idealurile. Deci nu sunt două căi de urmat, ci numai una, pentru a ajunge la ameliorările dorite și urmărite”. (Herseni, Traian, Sociologie industrială, 1974, pp. 79-80) Lucrări: Ralea, Mihai și Hariton, Traian (Herseni, Traian) (1962). Sociologia succesului. București: Editura Științifică. Ralea, Mihai și Herseni, Traian (1966). Introducere în psihologia socială. București: Editura Științifică. Herseni, Traian (ed.) (1969). Laboratorul uzinal de psihologie, sociologie și pedagogie. București: Editura Științifică. Herseni, Traian (ed.) (1970). Industrializare și urbanizare. Cercetări de psihosociologie concretă la Boldești. București: Editura Academiei. Herseni, Traian (ed.) (1972). Combinatul Chimic Făgăraș (1922-1972). Sibiu: Întreprinderea Poligrafică. Herseni, Traian (ed.) (1973). Psihologia colectivelor de muncă (Întreprinderea industrială). București: Editura Academiei. Herseni, Traian (1974). Sociologie industrială. București: Editura Didactică și Pedagogică. Herseni, Traian (1982). Sociologie. Teoria generală a vieții sociale. București: Editura Științifică și Enciclopedică. Gusti, Dimitrie și Herseni, Traian (ed.) [1940] (2002). Îndrumar pentru monografiile sociologice. București: Editura Universității din București (ediție îngrijită și postfață de Septimiu Chelcea și Iancu Filipescu). http://books.google.ro/books?id=KjkQAQAAIAAJ&q=%22Traian+Herseni%22&dq=%22 Traian+Herseni%22&hl=ro&ei=ZSKwTJGoDpHIswaAsbzRDQ&sa=X&oi=book_result& ct=result&resnum=3&ved=0CC0Q6AEwAg wapedia.mobi/ro/Traian_Herseni www.romanian-philosophy.ro/en/index.php?title=Traian_Herseni HERSEY, PAUL (n. 1930) Expert american în științe comportamentale. Fondatorul Centrului pentru Studierea Leadershipului (1960). Profesor de studiul leadershipului la Nova Southeastern University. A predat la universități de prestigiu precum Northern Illinois, California, Arkansas, Ohio, San Diego etc. Chairman of the Department of Management and Dean of the School of Business. Director de proiect al Centrului - 205 - SPRIJIN INSrRUIRE DELEGARE DIRECIONARE Centrarea pe sarcina de Relații Industriale, Universitatea din Chicago. Director la Kaiser Aluminum & Chemical Company, și la Departamentul de Sănătate de la Sandia Corporation. Împreună cu Kenneth Blanchard a elaborat modelul tridimensional de eficacitate al liderului, numit ulterior leadership situațional. Ideea de bază este că liderii de succes își ajustează stilul de conducere în funcție de maturitatea angajaților și de pregătirea lor pentru a face față sarcinilor. Există patru niveluri de maturitate: • nivel scăzut: subordonații au competență și voință scăzută, le lipsește implicarea și motivația, sunt incapabili și neîncrezători; • nivel scăzut spre ridicat: subordonații au o competență scăzută dar voință ridicată, le luipsesc abilitățile, dar sunt dornici să depună efort, sunt incapabili dar încrezători; • nivel moderat spre ridicat: subordonații sunt competenți, dar au voință scăzută, sunt capabili și neîncrezători; • nivel ridicat: subordonații sunt competenți și cu voință ridicată, au abilitatea de a avea performanță, sunt capabili și încrezători. Pentru fiecare din cele patru niveluri de maturitate stilul de leadership potrivit este o combinație între comportamente orientate spre relație și comportamente orientate spre sarcină. Comportamentul orientat spre sarcină arată măsura în care liderul oferă direcție pentru acțiunile subordonaților, stabilește obiective pentru aceștia, definește rolurile și modul de îndeplinire a lor. Comportamentul orientat spre relație arată măsura în care liderul angajează o comunicare bidirecțională cu angajații, îi ascultă, le oferă sprijin și încurajare. Stilurile de conducere posibile rezultă din diferitele combinații ale celor două comportamente și din nivelurile de maturitate a grupului: 1. Stilul delegativ: conducătorul permite subordonaților să elaboreze și să adopte decizii și, totodată, să-și asume responsabilitatea acestora; este caracterizat de o relație slabă și orientare slabă pe sarcină. 2. Stilul participativ: liderul împarte ideile și responsabilitățile cu subordonații; este caracterizat de o centrare puternică pe relațiile interumane și de o orientare slabă pe sarcini. 3. Stilul explicativ: șeful explică subalternilor direcțiile sarcinii într-o manieră persuasivă și de sprijin; e caracterizat de orientare puternică atât pe relații cât și pe sarcini. 4. Stilul direcționar: liderul oferă direcțiile sarcinilor și supraveghează atent activitatea muncitorilor; e orientat puternic pe sarcină și slab pe relații umane. Conducătorii care se raportează la modelul situațional al lui Hersey și Blanchard trebuie să posede capacitatea de a implementa stiluri alternative în - 206 - funcție de nevoi și de maturitatea grupului. Nu există un stil bun sau rău; sunt însă situații în care un stil sau altul e folosit în mod neadecvat gradului de competență și de motivație al subordonaților. v. Blanchard, Kenneth, H. De consultat: Hersey, Paul și Miller, Mark (2009). The Secret: What Great Leaders Know - and Do. San Francisco: Berrett-Koehler Publishers Inc. http://books.google.ro/books?id=KMEijkraEl0C&printsec=frontcover&dq=Miller,+Mark+ (2009). +The+Secret:+What+Great+leaders+Know+ Lucrări: Hersey, Paul și Blanchard, Kenneth H. (1972). Management of Organizational Behaviour: Utilizing Human Resources (3rd ed.) New Jersey: Prentice Hall. Hersey, Paul și Blanchard, Kenneth H. (2001). Management of Organizational Behaviour: Leading Human Resources. New Jersey: Prentice Hall. Hersey, Paul și Miller, Mark (2009). The Secret: What Great Leaders Know - and Do. San Francisco: Berrett-Koehler Publishers Inc. en.wikipedia.org/wiki/Paul_Hersey www.situational.com/ HERZBERG, FREDERICK IRVING (19232000). Psiholog american, care a avut un rol remarcabil în dezvoltarea managementului. A absolvit City College din New York și Universitatea din Pittsburgh, specialitatea psihologie. A fost profesor de psihologie la Universitatea din Cleveland și apoi profesor emeritus de management la Universitatea din Utah. Herzberg a devenit faimos mai ales prin elaborarea teoriei celor doi factori: factori de igienă și factori motivatori. De asemenea, Herzberg a adus contribuții importante la îmbogățirea conținutului muncii. “Pe parcursul mai multor ani, Herzberg a realizat, împreună cu colegii săi, un program de cercetări asupra motivației în muncă a oamenilor, precum și a efectelor acesteia asupra satisfacției obținute și asupra sănătății mentale. El se întreabă dacă metodele obișnuite în organizarea muncii în afaceri și în industrie sunt sau nu adecvate nevoilor globale și fericirii individuale ale omului. Herzberg și colegii săi au întreprins un studiu pe un număr de 200 de ingineri și contabili, constituind o secțiune reprezentativă pentru industria din Pittsburgh. Aceștia au fost chestionați asupra momentelor în care s-au simțit extraordinar de bine exercitându-și profesia. Cercetătorii au încercat să identifice motivele acestor stări de mulțumire, cerând persoanelor investigate să descrie succesiunea evenimentelor care le-au provocat. S-a repetat întrebarea și în legătură cu momentul celor mai - 207 - intense nemulțumiri în activitatea profesională. Răspunsurile au fost apoi grupate, pentru a se determina care sunt împrejurările care provoacă satisfacții și insatisfacții în muncă. Descoperirea majoră a studiului a fost că factorii de satisfacție sunt puternic diferiți de cei care provoacă insatisfacție. Factorii care produc satisfacția în muncă sunt cinci: 1) realizarea, 2) recunoașterea, 3) atracția față de muncă, 4) responsabilitatea și 5) avansarea. Lipsa acestor cinci factori se asociază totuși rareori cu insatisfacția în muncă. Atunci când au fost analizate motivele insatisfacției, acestea au fost de un tip complet diferit: 1) strategia și conducerea companiei, 2) relațiile cu șeful de echipă, 3) salariul, 4) relațiile interpersonale și 5) condițiile de muncă. Deoarece factorii de satisfacție și cei de insatisfacție sunt grupați în categorii atât de distincte, Herzberg a ajuns la concluzia că cele două stări de spirit nu sunt opuse, ci se referă la două categorii diferite de trebuințe personale. Setul de factori asociați insatisfacției în muncă sunt cei care rezultă din nevoia individuală dominantă de a învinge dificultățile fizice și sociale. Folosind o analogie biblică, Herzberg leagă aceste lucruri de concepția tip Adam asupra naturii umane. Când a fost izgonit din Rai, Adam a fost pus imediat în fața sarcinii de a-și satisface trebuințele provenind din natura sa umană: nevoia de hrană, de căldură, de evitare a durerii, de siguranță, de proprietate etc. Încă din acel moment, omul a trebuit să se preocupe de satisfacerea acestor nevoi, împreună cu cele determinate de conviețuirea socială. Astfel, am învățat, de exemplu, că în unele societăți, ca să-ți satisfaci aceste necesități, este nevoie de bani, care devin astfel un factor motivator important. In contrast, factorii asociați cu satisfacția în muncă sunt cei ce apar din necesitatea oamenilor de a-și realiza potențialul lor uman de perfecționare. In termeni biblici, aceasta reprezintă concepția tip Avram asupra naturii umane. Avram a fost creat de Dumnezeu, după chipul și asemănarea Sa. El era capabil de fapte deosebite, de dezvoltare personală, de depășire a propriilor limite, de autorealizare. Oamenii posedă și ei, în natura lor, aceste năzuințe, care sunt, de fapt, caracteristice speciei umane. Ei au trebuințe pe care trebuie să și le înțeleagă, să și le atingă, iar prin atingerea lor, să se dezvolte. Aceste necesități sunt factori de motivație foarte putemici. Ambele naturi umane, atât de tipul Adam, cât și de tipul Avram, își caută satisfacția în muncă, dar în mod diferit. Natura Adam năzuiește să evite insatisfacția, fiind preocupată în mod fundamental de mediul în care muncește. Ea reclamă eficiență în strategiile organizaționale, condiții de muncă, siguranță, salariu etc., lipsa acestora afectând-o. Deoarece acești factori sunt exteriori muncii, Herzberg îi numește factori de igienă a muncii. La fel cum lipsa igienei duce la boală, dar prezența condițiilor igienice nu aduce, prin ea însăși, sănătate, tot astfel lipsa condițiilor de igienă a muncii provoacă insatisfacție, dar prezența ei nu duce automat la satisfacție. Satisfacția în muncă este furnizată de natura Avram, care se preocupă de însuși conținutul muncii, de realizarea personală, recunoașterea, responsabilitatea, dezvoltarea proprie etc. Aceștia sunt factorii motivatori sau de creștere, prezența lor generând satisfacție. Absența lor nu duce la insatisfacție, dacă factorii de igienă sunt adecvați, dar duce la absența unei satisfacții reale. Astfel, pentru Herzberg, este fundamental faptul că satisfacția și insatisfacția în muncă nu sunt opuse, de vreme ce avem de-a face cu seturi distincte de factori, relevând aspecte diferite ale naturii umane. Opusul satisfacției în muncă - 208 - deci, nu este insatisfacția în muncă ci lipsa satisfacției în muncă. Iar opusul insatisfacției în muncă nu este satisfacția ci lipsa insatisfacției în muncă. Factori motivatori Factori de igienă • Conținutul muncii • Avansare • Recunoaștere • Responsabilitate • Dezvoltare personal • Promovarea • Strategia și conducerea companiei • Condițiile de muncă • Salariul și avantajele • Relațiile cu șeful • Relațile cu colegii • Supravegherea și statusul Descoperirea acestui studiu original, anume că seturile de factori care provoacă satisfacția și insatisfacția în muncă sunt distincte în mod fundamental, a fost consolidată prin mai multe studii ulterioare. Pe baza mai multor cercetări, în care au fost cuprinși peste 1600 de salariați din diferite posturi, în companii de afaceri sau alte tipuri de organizații și din mai multe țări, Herzberg a prezentat un rezultat care a indicat faptul că majoritatea covârșitoare a factorilor de satisfacție în muncă (81%) este cea a factorilor motivaționali ai creșterii și dezvoltării personale. O mare majoritate a factorilor care duc la insatisfacții (69%) erau de tip igienic, legați de mediul muncii. Cum ar putea să fie utilizată această abordare igienico-motivațională în creșterea motivației și a satisfacției angajaților? În primul rând, este clar că nu prin factorii de igienă. Desigur, aceștia pot și trebuie să fie îmbunătățiți, pentru a nu provoca insatisfacții în muncă, dar strategiile organizaționale superioare, condițiile de muncă, salariile și supravegherea adecvate sunt, din ce în ce mai mult, considerate ca ceva cuvenit și nu un stimulent pentru obținerea unor realizări superioare. În acest scop sunt necesari alți factori, precum natura mulțumitoare a muncii, recunoașterea, responsabilitatea, oportunitățile pentru realizare și avansare. Herzberg recunoaște că acești termeni sunt utilizați actualmente în contextul activităților profesionale, dar adesea într-un mod superficial, sau în discursuri fără urmări. De aceea, el recomandă o abordare de tipul industrial-ingineresc, bazată pe definirea posturilor, dar privind acest lucru dintr-un punct de vedere opus lui Taylor. În locul simplificării și raționalizării activităților pentru creșterea eficienței, teoria igienico-motivațională recomandă ca activitatea să fie îmbogățită, astfel încât să conțină factorii motivaționali care pot face ca oamenii să fie utilizați mai eficient, prin generarea satisfacțiilor din conținutul muncii lor. Principiul creșterii responsabilității în muncă reclamă ca postul să fie astfel conceput, încât să includă oportunitatea creșterii psihologice a angajatului. Este important ca noile sarcini să permită acest lucru. A adăuga doar o activitate neinteresantă pe lângă cele existente, cum se întâmplă adesea, nu este suficient. Acest lucru reprezintă doar o încărcare pe orizontală a activității profesionale. Dimpotrivă, creșterea responsabilității în muncă cere o completare pe verticală, pentru a include oportunitățile de dezvoltare și creștere profesională, responsabilitatea, recunoașterea și posibilitățile de a învăța ceva nou. Abordarea recomandată ar fi înlăturarea unei părți a controlului, înlocuind-o cu răspunderea pentru propriile fapte; lăsarea în grija angajatului a unei unități - 209 - complete și firești de lucru; delegarea unei autorități decizionale suplimentare către unul din angajați; creșterea gradului de autonomie în activitatea profesională; relații directe cu angajații, și nu prin intermediul șefilor de echipă; introducerea unor sarcini noi, mai complexe etc. Au fost efectuate de către Herzberg și colegii săi un număr de experimente, unde aceste schimbări s-au introdus cu efecte considerabile. De exemplu, într-un studiu asupra unui oficiu de bursă prin corespondență al unei companii mari: au fost făcute unele sugestii, prin care au fost respinse simplele încărcări pe orizontală ale posturilor. Operațiunile de transmitere a rapoartelor zilnice ale companiei ar fi trebuit executate de diferiți angajați, cererea de informații dificile putea fi satisfăcută numai de anumiți funcționari, astfel încât restul acestora puteau să atingă rate de productivitate superioare, acești funcționari fiind rotiți pe la mai multe posturi, ca să răspundă la sarcini mai variate, iar apoi puteau fi trimiși înapoi la locul lor de muncă. În loc de aceasta, s-au introdus alte schimbări, care să le îmbogățească munca: corespondenții erau făcuți direct răspunzători de calitatea și corectitudinea informațiilor de bursă cuprinse în scrisorile pe care le semnau personal (anterior, scrisorile erau verificate și supraverificate de două persoane, care răspundeau de acuratețea lor), fiecărei unități i s-a repartizat un expert, pe care funcționarii puteau să-l consulte (anterior, supraveghetorul trebuia să rezolve singur toate dificultățile majore), controlul funcționarilor experimentați a scăzut de la 100% la 10%, iar corespondenții erau îndemnați să răspundă la întrebări într-un stil mai personal, în loc de a folosi formule standard. Astfel, posturile au fost îmbogățite, cu rezultate superioare atât în privința performanței cât și în cea a satisfacției. În cadrul altor studii, tehnicienii de laborator (funcționarii cuprinși în experiment) erau încurajați să scrie rapoarte de stadiu personale, în afara celor elaborate de șeful laboratorului și li s-a permis să achiziționeze ei înșiși materiale și echipament. Reprezentanții pentru vânzări au primit deplina responsabilitate pentru aprecierea frecvenței comenzilor clienților, dându-li-se libertatea de a decide prețul în proporție de 10% pentru majoritatea produselor. Șefii de echipă din fabrică au fost autorizați să modifice schemele, să angajeze forța de muncă, să-și numească adjuncții etc. În fiecare caz, rezultatele s-au îmbunătățit considerabil, atât în privința performanței, cât și în a satisfacției. Cu cât munca subordonaților își sporește responsabilitățile, cu atât mai inutilă devine activitatea unui supraveghetor tradițional. Dar acest lucru nu duce la desconsiderarea muncii supraveghetorilor. În companiile studiate, ei au constatat că au căpătat libertatea de a-și dezvolta componentele mai importante ale muncii lor, acordându-i un caracter managerial mai pronunțat decât înainte. Foarte curând a devenit clar că a conduce oameni ce au propria lor autoritate este o muncă mult mai satisfăcătoare și mai plăcută decât verificarea fiecărei mișcări executate automat. Pentru a putea iniția și coordona o astfel de schimbare, trebuie ca organizarea muncii să aibă în vedere motivația în muncă, iar serviciile să furnizeze nivelul adecvat de igienă în elaborarea strategiei - 210 - companiei, în supravegherea tehnologică, în condițiile de muncă etc., satisfăcând atât natura Adam, cât și natura Avram a ființei umane active”. (Pugh, Derek S. și Hickson, David J., Managementul organizațiilor, 1994, pp.188-192) De consultat: Herzberg, Frederick, Mausner, Bernard și Bloch Snyderman, Barbara (1993). The Motivation to Work. New York: John Wiley & Sons. http://books.google.ro/books?id=KYhBB6kfSMC&pg=PR14&dq=Mausner,+Bernard+and +Bloch+Snyderman,+Barbara+(1993).+The+Motivation+to+Work Lucrări: Herzberg, Frederick, Mausner, Bernard și Bloch Snyderman, Barbara (1959). The Motivation to Work. New York: John Wiley & Sons. Herzberg, Frederick (2008). One More Time: How Do YOU Motivate Employees? Harvard Business Press. en.wikipedia.org/wiki/Frederick_Herzberg www.encyclopedia.com/.../1G1-172987197.html HOFSTEDE, GEERT (n. 1928). Inginer și psihosociolog olandez, specialist în studiul interacțiunilor dintre culturile naționale și cele organizaționale. Diplomat în inginerie mecanică la Universitatea Delft (1953). Studii doctorale în științe sociale și doctor în psihosociologie la Universitatea din Groningen (1964-1967). Profesor de antropologie organizațională și management internațional la Universitatea din Limburg. A predat la universitățile din Tilburg și Maastricht. Director al Institutului de Cercetări în Cooperarea Interculturală. Pentru Hofstede cultura este inima organizațiilor. El o definește ca o ”programare colectivă mentală”, ca ”software-ul organizațional” care-i distinge pe membrii unui grup de alte categorii de oameni. Cultura constă în acele tipare de gândire pe care le împărtășesc indivizii unei colectivități și pe care le transmit nou-veniților. ”Cultura se reflectă în semnificațiile pe care oamenii le atribuie diferitelor aspecte ale vieții, în modul de a privi lumea și rolul lor în cadrul acesteia, în valorile lor, adică în ceea ce ei consideră a fi bun sau rău, în convingerile lor colective, adică în ceea ce consideră a fi adevărat sau fals, în modalitățile de exprimare artistică, adică în ceea ce consideră frumos și urât. Deși în principiu se găsește în mintea oamenilor, cultura se cristalizează în instituțiile și produsele tangibile ale unei societăți, care consolidează, la rândul lor, programele mentale.” - 211 - Cultura se manifestă prin mai multe forme. "Simbolurile sunt cuvinte, gesturi, ilustrații sau obiecte care prezintă un aspect particular ce este recunoscut numai de către aceia care sunt implicați într-o anumită cultură. Eroii sunt personaje vii sau decedate, reale sau imaginare, care posedă caracteristici prețuite mult într-o cultură și care servesc drept modele de comportament. Ritualurile sunt activități colective, inutile tehnic în atingerea scopului final, dar care într-o cultură sunt esențiale din punct de vedere social: sunt desfășurate ca un scop în sine. Valorile sunt tendințe cuprinzătoare care se referă la a prefera anumite situații altora. Ele sunt nucleul culturii". La începutul anilor '70, împreună cu colegii săi a realizat unul dintre cele mai ambițioase programe de cercetare sociologică privind valorile legate de muncă, bazat pe două investigații, în care au fost analizate răspunsurile date la întrebările cuprinse într-un chestionar a peste 116 000 de angajați de la IBM, din peste 50 de țări din întreaga lume. Hofstede identifică patru dimensiuni de bază ale diferențelor dintre culturile naționale. Fiecare cultură națională poate fi poziționată de la o scală cu un grad ridicat până la un grad scăzut pe fiecare din cele patru dimensiuni, obținându-se astfel un profil cultural distinct. Cele patru dimensiuni sunt: 1. distanța față de putere (distanța ierarhică); 2) evitarea (controlul) incertitudinii; 3) individualism/ colectivism; 4) masculinitate/feminitate. Cercetările ulterioare făcute împreună cu canadianul Michael Bond, care s-au ocupat mai mult de culturile orientate, au dus la descoperirea unei a cincea dimensiuni: orientare pe termen scurt / lung. 1. Distanța față de putere (distanța ierarhică) se referă la gradul în care membrii unei societăți acceptă o distribuție inegală a puterii, incluzându-i pe cei care dețin o putere mai mare ca și pe cei cu putere mai mică. În culturile cu distanță mică față de putere, inegalitatea este minimizată, superiorii sunt accesibili și diferențelor față de putere nu li se acordă o mare importanță. Superiorii și subordonații se consideră reciproc colegi. Cei aflați la putere trebuie să încerce să arate că sunt mai puțin puternici decât sunt. Angajaților le este rareori teamă să fie de acord cu ei și așteaptă să fie consultați înainte de adoptarea deciziilor. În societățile cu distanță mare față de putere, inegalitatea este acceptată ca fiind naturală, superiorii sunt inaccesibili și diferențele față de putere sunt subliniate: un loc pentru fiecare și fiecare la locul lui. Deci angajaților le este în mod frecvent teamă să-și exprime dezacordul față de șefi. Printre țările cu distanță mică față de putere găsim Austria, Danemarca, Noua Zeelandă și Israel. Grupa țărilor cu distanță mare față de putere cuprinde țări precum: India, Filipine, Venezuela și Mexic. Dintr-un grup de 40 de societăți, Canada și SUA se clasează pe locurile 14 și 15, rămânând de partea celor cu distanță mică față de putere, comparativ cu media, care este de 20. 2) Evitarea (controlul) incertitudinii se referă la gradul în care membrii societății se simt neconfortabil în situații nesigure și ambigue, cum ar fi cele legate de schimbare. Culturile cu un grad ridicat de evitare a incertitudinii accentuează regulile și reglementările, munca din greu și stabilitatea. Oamenii simt nevoia de claritate și ordine. Ei se simt amenințați de situațiile incerte și trăiesc într-o stare de anxietate și stres mai accentuate. Angajații consideră că regulile companiei nu - 212 - trebuie încălcate, chiar și atunci când se dovedește a fi în interesul companiei și se așteaptă să lucreze în aceeași firmă până la pensionare. Culturile cu un grad scăzut de evitare a incertitudinii sunt mai puțin preocupate de reguli, conformare și protecție, iar munca din greu nu este privită ca o virtute. Este totuși apreciată asumarea de riscuri. Angajații se așteaptă să lucreze pentru aceeași firmă perioade mult mai scurte de timp. Culturile cu un grad ridicat de evitare a incertitudinii cuprind țări precum: Japonia, Grecia și Portugalia. Culturile cu un grad scăzut de evitare a incertitudini includ Singapore, Danemarca și Suedia. SUA și Canada sunt mult sub medie, clasându-se a noua și respectiv a zecea din 40 de țări. 3) Individualism/ colectivism. Societățile individualiste tind să sublinieze independența, inițiativa individuală. Într-o cultură individualistă, de exemplu în SUA și Marea Britanie, accentul cade pe inițiativa și realizarea personală și fiecare are dreptul la o viață și o opinie proprie. Societățile colectiviste favorizează interdependența. Cadrul social este mai reglementat, iar oamenii sunt membri ai unei familii extinse sau clanuri, care-i protejează în schimbul loialității lor. Accentul cade pe apartenență, iar țelul este să fii un bun membru. Implicarea colectivistă în organizație este una morală și cere un angajament deplin. Statele Unite, Australia, Marea Britanie și Canada sunt printre cele mai individualiste societăți. Venezuela, Columbia, Pakistan și Iranul sunt printre cele mai colectiviste. Japonia se situează la mijloc. 4) Masculinitate/feminitate. Culturile mai masculine diferențiază clar rolurile sexelor, susțin dominația bărbaților. Ceea ce contează este performanța, banii și standardele materiale ridicate, ambiția este forța motrice. Bărbații trebuie să fie insistenți și dominanți; femeile trebuie să fie grijulii și să se ocupe de educația copiilor. În cazul culturilor mai feminine rolurile sexelor sunt mai flexibile și există credința în egalitatea dintre ele, ceea ce contează este calitatea vieții: oamenii și mediul sunt importanți, serviciul conferă motivația, ceea ce este mic este frumos. Conform studiului lui Hofstede, Japonia este cea mai masculină societate, urmată de Australia, Mexic și Venezuela. Țările scandinave sunt cele mai feminine. Canada se situează aproape la mijloc, în timp ce Statele Unite sunt într-o oarecare măsură masculine, situându-se la jumătatea distanței dintre Canada și Japonia. 5) Orientare pe termen scurt/lung. Culturile având o orientare pe termen lung (timpul confucianist) tind să sublinieze stăruința și perseverența, chibzuința și o mai mare atenție față de diferențele de poziție. Culturile ce au o orientare pe termen scurt accentuează fermitatea și stabilitatea personală și o bună reputație. China, Hong Kong, Taiwan, Japonia și Coreea de Sud sunt caracterizate de orientări pe termen lung. Hofstede și Bond spun că orientrea pe termen lung explică în parte antreprenoriatul est-asiatic foarte prolific. Statele Unite, Canada, Marea Britanie sunt mai orientate pe termen scurt. (Hofstede, Geert, Managementul structurilor multiculturale,1996, passim) De consultat: Hofstede, Geert (2001). Culture's Consequences: Comparing Values, Behaviors, Institutions, and Organizations Across Nations. Thousand Oaks, CA: Sage Publications. - 213 - http://www.google.ro/search?q=Geert+Hofstede+(2001).+Culture's+Consequences%3A+ Comparing+Value Lucrări: Hofstede, Geert [1991] (1996). Managementul structurilor multiculturale. București: Editura Economică (trad. din l. engleză de Gabriela Ochiană). Hofstede, Geert (2001). Culture's Consequences: Comparing Values, Behaviors, Institutions, and Organizations across Nations (2nd ed.). Thousand Oaks, CA: Sage Publications. Hofstede, Geert și Hofstede, Jan Geert (2005). Cultures and Organizations: Software of the Mind (Revised and expanded 2nd ed.). New York: McGraw-Hill. www.geerthofstede.com/ HOMANS, GEORGE CASPER (1910-1989). Sociolog american, fondator al sociologiei comportamentale și al teoriei schimbului. A absolvit literatura la Harvard College. Sub influența sociologului Lawrence Joseph Henderson a intrat în Cercul Pareto de la Harvard. In 1939 a devenit profesor de sociologie la Harvard. După război a fost profesor la Boston, apoi la Manchester, Cambridge și Kent. In 1964 a fost ales președintele Asociației Americane de Sociologie. Teoria lui George Homans despre ”schimburile sociale” spune că la baza unor fenomene sociale precum competiția și cooperarea, autoritatea și conformismul, stau evaluările individuale ale costurilor și beneficiilor. —Reprezentant al teoriei sociale americane, cunoscut probabil cel mai bine pentru afirmația sa că teoria ar trebui să se bazeze pe o serie de propoziții despre comportamentul individual, care urmau să fie derivate din legi de acoperire. Pentru Homans, cele mai generale legi de acoperire se găsesc în psihologia contemporană. In Social Behavior: Its Elementary Forms (1964), Homans propune un set de propoziții care formează baza teoriei schimbului, ce susține că la baza unor fenomene sociale, precum competiția și cooperarea, autoritatea și conformismul stau evaluările individuale ale costurilor și beneficiilor. Teoria schimbului, având ca punct de plecare indivizii și nu grupurile, instituțiile sau societățile și găsindu-și fundamentul în psihologia comportamentală, a atras de la început un număr considerabil de critici. Cu toate acestea, câteva teorii ulterioare, inclusiv, teoria alegerii raționale, au fost puternic influențate de ea. Dincolo de contribuțiile aduse la teoria socială, Homans a fost - 214 - întreaga viață interesat de studiul grupurilor mici, de sociologia industrială și de sociologia istoriei". (Marshall, Gordon, ed., Oxford. Dicționar de sociologie, 2003, pp. 272-273) —Transpusă în termeni științifici, schema noastră conceptuală include indivizii și trei elemente relative la comportamentul lor: activitatea, interacțiunea și sentimentul. Vom începe cu acest ansamblu de concepte pe care le vom completa ulterior. Utilizându-le, vom încerca să expunem o serie de ipoteze pentru a descrie comportamentul persoanelor în grup. Aceste ipoteze țin de trei niveluri diferite. Cu riscul de a ne repeta, vom lua un exemplu extras din materialul pe care l-am studiat. Primul nivel constă în a descrie evenimentele individuale: într-o zi, într-o fermă din County Clare, Mary Shaughnessy își ia copilul în brațe, îl alăptează și îl dezmiardă. Al doilea nivel, urmărește să descrie comportarea medie a unui număr limitat de persoane, într-un spațiu limitat și într-un timp, de asemenea, limitat: la țăranii irlandezi femeile nu se despart de copiii lor nici când lucrează, și datina cere să li se satisfacă toate dorințele. Al treilea moment al analizei descrie o comportare comună a multor grupuri și persoane - nu neapărat mame și fii - în diverse situații de interacțiune. Putem spune că, spre exemplu, cu cât interacțiunile între două persoane sunt mai frecvente și mai importante, cu atât mai mult afecțiunea pe care și-o poartă una alteia va crește de obicei [...] Cu cât interacțiunile între oameni sunt mai frecvente, cu atât sentimentul de afecțiune reciprocă este mai important. Dar am mai văzut că, atunci când o persoană dă un ordin pe care alta trebuie să-l îndeplinească, intensitatea interacțiunii tinde să scadă și să se fixeze la măsura a ceea ce solicită mediul extern. Pe de altă parte, sentimentul pe care îl încearcă subordonatul față de superiorul său se apropie mai mult de respect decât de prietenie. Relația dintre un responsabil și subordonații săi depinde așadar de aceste două efecte". (Homans, George, The Human Group, 1965, pp. 43-44; 444) Homans definește schimbul social ca pe o relație față-în-față între două persoane, determinată de nevoi psihologice și economice și având, prin urmare, un caracter utilitarist. El își sintetizează teoria schimbului în cinci propoziții: 1. "Dacă în trecut, o situație particulară stimul-răspuns a oferit ocazia în care activitatea individului a fost recompensată, atunci, cu cât situația stimul-răspuns e mai apropiată de cea trecută cu atât mai des el va performa acea activitate sau una similară." 2. "Cu cât mai des, într-o perioadă de timp dată, activitatea unui om recompensează activitatea altuia, cu atât mai des acesta din urmă va performa activitatea respectivă." 3. "Cu cât un individ valorizează mai mult unitatea de activitate pe care i-o furnizează altul, cu atât mai mult el va performa activitatea pe care acesta i-o recompensează". - 215 - 4. ”Cu cât mai des un om a primit o activitate recompensatoare din partea altuia în trecutul apropiat, cu atât mai puțin valorizată va fi unitatea de activitate primită”. 5. ”Cu cât mai des regula justiției distributive va eșua în dezavantajul cuiva, cu atât mai mult el va afișa comportamentul afectiv numit furie”. (1961, pp. 53-75). Schimbul social constituie un comportament condiționat, reprezentând o experiență repetată, generatoare de recompense. Schimbul este declanșat de amintirea recompenselor trecute, având ca finalitate obținerea unui profit de orice fel și fiind guvernat de principiul justiției distributive: ”un individ într-o relație de schimb cu altul se va aștepta ca recompensele fiecăruia să fie proporționale cu eforturile proprii și ca profiturile nete să fie proporționale cu investițiile”. De consultat: Homans, George C. (1992). The Human Group. New Brunswick, New Jersey: Transaction Publishers. http://books.google.ro/books?id=OmZWeLrvPnkC&printsec=frontcover&dq=Homans, + George+C.+(1992).+The+Human+Group Lucrări: Homans, George C. (1949). The Perspective of Elton Mayo: Some Corrections....... The Review of Economics and Statistics, 31, no.4, pp.319-321). Homans, George C. [1951] (1965). The Human Group. London: Routledge and Kegan, Paul Ltd. Homans, George C. (1958). Social Behavior as Exchange. American Journal of Sociology, 63, pp. 597-606. en.wikipedia.org/wiki/George_C._Homans www.infed.org/thinkers/george_homans.htm HUGHES, EVERETT CHERRINGTON (1897-1983). Sociolog american. Studii de sociologie la Universitatea din Chicago. Elev al lui Robert Ezra Park. Doctor în sociologie (1928). Profesor de sociologie la Universitatea McGill din Montreal (1927-1938) și apoi la Universitatea Columbia (1938-1961). Președinte al Societății de Antropologie Aplicată (1949). Președinte al Asociației Americane de Sociologie (1962-1963). Membru al American Academy of Arts and Sciences (1964). Profesor emeritus (1976). Elevii săi - 216 - proeminenți au fost Erving Goffman și Howard Becker. Membru de seamă al celei de a doua Școli de la Chicago. — Sociologia profesiilor și a muncii concepută și practicată de E.C. Hughes este o celebră apicație a demersului interacționist. Figură centrală a „celei de a doua școli din Chicago”, E.C. Hughes, fost elev al lui Robert Park, a realizat și patronat numeroase monografii și anchete de teren. Perspectiva abordată de E.C. Hughes este cu atât mai interesantă de examinat cu cât se află într-o opoziție perfectă, în acest moment, cu metodologia și temele sociologiei dominante. Plasându-se împotriva structural-funcționalismului, Hughes se disociază de ideea că grupurile profesionale (avocații, medicii...) sunt produsul unei diviziuni naturale a muncii. Dar sociologul demonstrează că ele sunt roadele unei activități de construire din partea actorilor care încearcă să stabilizeze și să instituționalizeze recunoașterea socială. De asemenea, pentru a înțelege structurarea situațiilor de muncă, E.C. Hughes a privilegiat studiul meseriilor marginale și aceasta în virtutea unei duble justificări. Deținătorii de meserii cu statut modest nu sunt prea ispitiți „să opună cercetătorilor simboluri prețuite (etica profesională, cunoașterea științifică) la care aceștia sunt, în virtutea propriilor lor poziții sociale, înclinați să adere”. Apoi studiile despre aceste meserii slujesc drept referent comparativ pentru a da seamă de logica diviziunii muncii, de controlul procesului muncii și de desfășurarea carierelor în celelalte profesii. Hughes consideră că unele comportamente sau unii factori de structură în relația de muncă se regăsesc atât în meseriile cele mai apreciate cât și în cele marginale. Astfel, the dirty work („munca de jos” sau „murdară”), ignorată de studiile „oficiale” de sociologia muncii, este totuși o trăsătură comună a relațiilor portar-locatar, medic-infirmieră sau gardian-director de închisoare. In logica lui E.C. Hughes, este de asemenea important să nu privim diviziunea muncii ca pe un fapt preexistent ci să ne întrebăm asupra condițiilor producerii sale. Altfel spus, în opoziție cu tradiția funcționalistă, E.C. Hughes consideră că diviziunea muncii trebuie înțeleasă ca rezultat al unor procese sociale. In acest cadru, și reintegrată într-o analiză globală despre meserie și societate, meseria nu mai este definită ca un ansamblu special de activități, ci pe baza rolului pe care un individ îl exercită într-un univers profesional. Astfel, noțiunea de rol capătă formă, aici, prin activarea importantă a conceptului de „carieră”. „In dimensiunea sa obiectivă, observă E.C. Hughes, o carieră este alcătuită dintr-o serie de statute și slujbe clar definite, din succesiuni de poziții, realizări, responsabilități și chiar aventuri. In dimensiunea sa subiectivă, o carieră se compune din schimbări în perspectiva în care persoana își percepe existența ca totalitate și interpretează semnificația diverselor sale caractersitici și acțiuni, precum și tot ce i se întâmplă”. (Lallement, Michel, Istoria ideilor sociologice, vol.II, 1998, p. 218) De consultat: - 217 - Becker, Howard S., Geer, Blanche, Riesman, David și Weiss, Robert S. (ed.) (2009). Institutions and the Person: Festschrift in Honor of Everett C. Hughes. State University of New Jeresey. http://www.google.ro/search?q=Blanche%2C+Riesman%2C+David+and+Weiss%2C+Rob ert%2C+S.+(ed.)+(2009).+Institutions+and+the+Person& Lucrări: Hughes, Everett C. (1936). The Ecological Aspect of Institutions. American Sociological Review, 1, pp.180-189. Hughes, Everett C. (1958). Men and Their Work. New York: Glencoe: Free Press. Hughes, Everett C. [1971] (1984). The Sociological Eye. Selected Papers. (Transaction Edition, with a New introduction by David Riesman and Howard S. Becker). New Brunswick:Transaction Books. Hughes, Everett C. (1994). On Work, Race, and the Sociological Imagination. (Edited and with an Introduction by Lewis A. Coser). Chicago and London: The University of Chicago Press. Becker, Howard S., Geer, Blanche, Riesman, David și Weiss, Robert, S. (ed.) (2009). Institutions and the Person: Festschrift in Honor of Everett C. Hughes. State University of New Jersey. en.wikipedia.org/wiki/Everett_Hughes JACKALL, ROBERT. Sociolog american. Profesor de sociologie la Williams College, Massachusetts (din 1976). Șeful catedrei de Sociologie și Antropologie (19841991; 1993). Profesor de sociologie și gândire socială (1991-1997). Autor al cărții Workers in a Labyrinth: Jobs and Survival in a Bank Bureaucracy și a numereoase studii publicate în volume și reviste, precum: Business Review, America, Commonwealth, Science, and Contemporary Sociology. Împreună cu Henry M. Levin a realizat Worker Cooperatives in America. În lucrarea Labirinturile morale: lumea corporativă a managerilor (Moral Mazes: The Word of Corporate Managers, 1988), Jackall descrie marile corporații ca fiind într-o stare constantă de bulversări. Când un nou director preia un post, vine cu o echipă nouă. Corporațiile răspund adesea la capriciile și înclinațiile directorilor sau staff-ului. Chiar și gesturi sau comentarii mărunte declanșează în rândul subordonaților activități intense pentru a face ceea ce cred că aceștia au sugerat. În multe cazuri rezultatele sunt dezastruoase. Birocrația instituie o conformitate și o aplecare spre detalii tuturor angajaților. Ei nu doar că trebuie să se adapteze la personalitatea managerilor, ci și să se supună și să acționeze într-un - 218 - Jackall spune că există o subcultură corporatistă, construită pe structura morală a celor mai alfabetizați și mai bogați cetățeni ai țării. Ceea ce este drept în societate este ceea ce își doresc oamenii puternici din corporații. Dorințele lor sunt lege pentru subalterni și devin reguli pentru societate. mod cât mai natural. Cei care nu-și exprimă natural adeziunea față de ideile managerilor nu reușesc să avanseze și chiar părăsesc corporația. De cealaltă parte, managerul nu vrea să ia decizii până când ideile lui nu sunt acceptate și caută semne favorizante din partea subalternilor. În acest sens, el instituie standarde și recompensează nu talentul și munca susținută ori cinstea, ci fidelitatea și entuziasmul. Principiul fundamental al organizațiilor este satisfacerea intereselor șefilor. Rolul angajaților este să legitimeze aceste interese. Moralitatea organizațională constă în a face ceea ce vrea șeful într-un mod cât mai natural și entuziast. Adevărul e irelevant, iar manipularea simbolică e omniprezentă. Manager de succes este cel care își face din angajați suporteri și aliați. ”Birocrația transformă toate preocupările practice în probleme morale. Devin morale și intră în etica profesională a angajaților coruperea autorităților, protejarea și acoperirea șefilor, substituirea unor acte, falsificarea datelor contabile, aranjarea unor licitații etc.” (p. 111). Denunțătorii sunt nu doar excluși, ci suportă hărțuielile membrilor organizației, fiind acuzați ei înșiși că sunt corupți și imorali. Birocrația instituie o dublă gândire și discursuri contradictorii: declară că susține legalitatea, dar încalcă cu ușurință legile; își laudă performanțele, dar încalcă standardele de performanță. Pentru a-și perfecționa dubla gândire și vocabularul alternativ, organizațiile apelează la experți externi care îi învață arta inversării simbolice (cum să comunice public, cum să-și transforme scuzele în acuze, cum să ofere justificări, un etos birocratic interpretativ). Recesiunea din ultimii ani a dezvăluit principiile care guvernează marile corporații: oameni bine școliți, la facultăți de top, sunt angajați să crească în scurt timp, prin orice mijloace, valoarea activelor, fără să investească în bunăstarea angajaților sau în stabilitatea pieței. În acest sens, creează complexe instrumente derivate care nu produc valoare companiei, dar care derutează piața. Inventează o serie de inginerii financiare care se dovedesc fatale când piața scade, dar reușesc astfel să satisfacă cererea acționarilor. Cer în schimb bonusuri, prime, beneficii. Pentru a se proteja, oferă cadouri politicienilor, funcționarilor din administrațiile publice, finanțează campanii electorale, concedii și activități diverse. Angajații trebuie să acopere aceste cheltuieli și, mai mult, să considere morale aceste activități. De consultat: Robert Jackall (2003). The World of Corporate Managers. În Handel, Michael Jeremy. The Sociology of Organizations: Classic, Contemporary and Critical Readings. Sage Publications Inc., pp. 157- 169. http://books.google.com/books?id=zuZ3HEi4dXIC&pg=PA157&lpg=PA157&dq=Robert+ Jackall.+. +În+Michael+Jeremy+Handel+The+Sociology+of+Organization Lucrări: - 219 - Jackall, Robert și Levin, Henry M. (ed.) (1984). Worker Cooperatives in America. University of California Press. http://books.google.com/books?id=TKMCngV9fQwC&pg=PA3&lpg=PA3&dq=M.+Levin +Worker+Cooperatives+in+America. Jackall, Robert (1988). Moral Mazes: The Word of Corporate Managers. Oxford University Press. Jackall, Robert (1997). Wild Cowboys: Urban Marauders and the Forces of Order. Harvard University Press. Jackall, Robert și Hirota, Janice M. (2003). Image Makers: Advertising, Public Relation and the Ethos of Advocacy. Chicago: The University of Chicago Press. www.williams.edu/anthsoc/Jackall_interview_Chaskor.pdf JAQUES, ELLIOT (1917-2003). Psiholog și medic canadian. Studii de psihologie la Universitatea din Toronto, iar mai târziu medicina la Johns Hopkins Medical School. A susținut la Harvard un doctorat în relațiile sociale. Membru al Colegiului Regal de Psihiatrie, profesor la Universitatea din Washington și din Buenos Aires. Membru fondator al Institutului Tavistock pentru Studiul Relațiilor Umane, unde a condus un studiu, care a durat mai mulți ani, asupra lucrătorilor și conducerii de la Glacier Metal Company, o fabrică din Londra al cărei director executiv era Wilfred Brown, el însuși un bine cunoscut autor în domeniul managementului. ”Investigațiile de la Glasier pot fi comparate cu studiile de la Hawthorne, în privința impactului produs în gândirea managerială. Pe baza acestei lucrări, Jaques și-a luat doctoratul în filosofie la Departamentul de Relații Sociale al Universității Harvard. A fost psihanalist kleinean și a lucrat ca psihoterapeut și terapeut social la Glacier Metal Company. A fost profesor de științe sociale și director al Institutului de Studii Sociale și Organizaționale al Universității Brunel și a lucrat în cadrul Ministerului Sănătății, al Bisericii Anglicane, precum și în cadrul multor organizații comerciale și publice din Europa și America. Jaques și colaboratorii săi au utilizat, în cadrul investigării Glacier, tehnica cercetării aplicate. Ei au colaborat cu membrii firmei pentru a studia forțele psihologice și sociale care determină comportamentul grupului și modalitățile mai eficiente de rezolvare a stresului social, pentru a facilita schimbarea socială acceptată și dorită”. - 220 - —Una dintre cele mai importante descoperiri din investigația Glacier este faptul că oamenii simt nevoia să aibă un rol al lor și un status cu o definiție clară și acceptabilă, atât pentru ei înșiși cât și pentru colegii lor. Acolo unde există vreo confuzie asupra limitelor rolurilor lor, sau unde mai multe roluri sunt îndeplinite de către aceeași persoană și, nu sunt suficient de clare, rezultatul este nesiguranța și frustrarea. Studierea întrunirii managerilor divizionali a arătat că aceasta funcționează uneori ca un comitet de conducere executiv, care ia decizii pentru fabrica din Londra, alteori ca un grup pentru discuții fără putere decizională, cu directorul coordonator, iar alteori ca un consiliu de conducere mascat al întregii companii (incluzând și fabrica scoțiană). În această combinație a diferitelor funcții, același grup avea puteri diferite asupra organizației, în funcție de capacitatea în care se manifesta. Dar aceste puteri nu erau clare, deranjându-i în mod direct pe membrii săi. Chiar atunci când un rol e bine definit, el poate conține elemente pe care individul le găsește inacceptabile sau dificil de îndeplinit. Într-o organizație care adoptă un management consultativ, un șef poate deveni din ce în ce mai dornic să-și exercite autoritatea. Jaques descrie unele mecanisme prin care se caută să se evite responsabilitatea și autoritatea. Unul dintre ele este exercitarea doar a unei funcții consultative. Astfel, directorul general n-a reușit să înțeleagă faptul că el deținea și rolul de director executiv al fabricii din Londra și a adoptat doar un rol de director coordonator în cadrul întrunirii managerilor divizionali, ceea ce a lăsat un loc gol în ierarhia executivă. Un alt mecanism este utilizarea incorectă a procesului consultării colective formale, care le oferă adesea subordonaților o posibilitate de a nu-și asuma responsabilitatea, făcând posibil contactul direct și simplu între conducere și reprezentanții angajaților. Astfel, pentru a face ca managementul consultativ să funcționeze, consultarea trebuie să urmeze lanțul ierarhic, în caz contrar apare un conflict cu cei peste a căror competență decizională s-a trecut. O altă posibilitate de eschivare este pseudodemocrația, de tipul afirmației: «Nu sunt decât un simplu membru în acest comitet», când de fapt respectivul are funcția cea mai mare dintre cei prezenți. Sau un superior care evită rolul de conducător, printr-o delegare excesivă a responsabilităților. Una din cele mai importante concluzii este existența unui rol de conducător clar conturat în orice grup și faptul că membrii acestuia se așteaptă să fie îndeplinit corect". (Pugh, Derek S. și Hickson, David J., Great Writers on Organizations, 2007, pp. 26-34) De consultat: Elliott Jaques (1990). Working-Through Industrial Conflict: The Service Department at the Glacier Metal Company. În Trist, Eric și Murray, Hugh (ed.). Tavistock Anthologies: The Social Engagement of Social Science. vol.1. University of Pennsylvania Press. http://www.moderntimesworkplace.com/archives/ericsess/sessvol1/sessvol1.html - 221 - Lucrări: Jaques, Elliot (1951). The Changing Culture of a Factory. London: Tavistock Press. Jaques, Elliot (1976). A General Theory of Bureaucracy. London: Heinemann. Jaques, Elliot (2002). Social Power and the CEO: Leadership and Trust in a Sustainable Free Enterprise System. Greenwood Publishing Group. Jaques, Elliot (2002). The Life and Behavior of Living Organisms: A General Theory. Greenwood Publishing Group. Jaques, Elliot [1956] (2001). Measurement of Responsibility. London: Routlege. (books.google.ro/books?isbn=041526443X.). en.wikipedia.org/wiki/Elliott_Jaques JASPERS, KARL THEODOR (1883-1969). Filosof și psihiatru german. Studii academice de drept și filosofie. A absolvit Facultatea de Medicină (1902). Medic într-un spital de psihiatrie din Haidelberg. Profesor la Universitatea din Heidelberg și la Universitatea din Basel, Elveția. A adus însemnate contribuții în domeniile psihiatriei, filosofiei și teologiei. Unul dintre cei mai de seamă filosofi existențialiști. A adus contribuții importante și la studiul științei moderne, tehnicii și muncii. —Tot ce se realizează prin tehnică necesită întotdeauna muncă. Iar acolo unde omul muncește, el aplică o anumită tehnică. Tipul tehnicii este cel care determină modul de muncă. Schimbările la nivelul tehnicii atrag după sine schimbări ale metodelor de muncă. O transformare radicală a tehnicii are drept consecință întotdeauna o transformare radicală a muncii. Atât tehnica cât și munca au devenit probleme abia odată cu transformarea ce a avut loc în secolul al XIX-lea. Niciodată acestea două nu au fost atât de multilateral și minuțios discutate, ca de atunci încoace. Vom evoca mai întâi ce este munca propriu-zisă și ce a fost ea dintotdeauna. Numai în raport cu acest etalon putem recunoaște specificul muncii în noua lume tehnică. Definiția muncii. Munca poate fi definită în trei moduri: 1. Munca este efort corporal. 2. Munca este activitate planificată. 3. Munca este însăși esența umană, căci spre deosebire de ceea ce face animalul, ea înseamnă crearea unei lumi proprii. În primul rând: munca este efort corporal. Ea este încordare, consum de energie musculară, ceea ce duce la oboseală și epuizare. În acest sens, animalul muncește în aceeași măsură ca și omul. În al doilea rând: munca este activitate planificată. Ea are o intenție, un scop. Efortul este vrut, urmărind dobândirea mijloacelor necesare satisfacerii trebuințelor. Acest tip de muncă îl deosebește pe om de animal. Animalul își satisface nevoile în mod nemijlocit prin intermediul naturii. El - 222 - găsește aici de-a gata tot ce îi trebuie. Omul își poate satisface trebuințele numai prin mijlociri conștiente și planificate. Acestă mijlocire are loc prin muncă. Obiectul muncii sale îl găsește, ce-i drept, în natură, dar numai în urma prelucrării acesta devine apt pentru satisfacerea nevoilor sale [...] Pentru efectuarea muncii nu este suficientă îndemânarea naturală a omului. Individul devine într-adevăr îndemânatic abia prin însușirea unor reguli generale ale muncii. Munca este activitate corporală și intelectuală. Activitatea intelectuală este mai dificilă. Ceea ce a fost însușit prin exercițiu practic, poate fi efectuat în mod reflex, aproape inconștient, într-un mod infinit mai facil. Suntem înclinați, adeseori, să ne refugiem din munca creatoare în cea mecanică, din munca intelectuală în cea fizică. In zilele în care savantul nu înaintează în activitatea de cercetare, el poate foarte bine să dea recomandări ca expert. In al treilea rând: munca este un comportament fundamental al ființării umane. Ea transformă lumea naturală preexistentă într-o lume umană. In aceasta constă deosebirea radicală dintre om și animal. Modul cum se prezintă lumea înconjurătoare este în fiecare epocă rezultatul efortului colectiv, intenționat sau neintenționat, al omului. Lumea sa, condițiile generale în care el trăiește, rezultă din munca comună. De aici, exigența perenă a diviziunii și organizării muncii. Diviziunea muncii. Este imposibil ca fiecare om să poată face totul. Pentru anumite activități sunt necesare îndemânări particulare. Cel specializat într-un domeniu poate produce bunuri de calitate superioară și în cantitate mai mare decât o poate face cel neexersat. Apoi, nu toată lumea posedă mijloace și materiale necesare oricărui tip de muncă. Astfel, munca în comunitate va conduce curând la diviziunea muncii, tocmai pentru că ea este diversă prin însăși natura ei. In funcție de natura muncii, se constituie tipuri de profesii. Acestea se diferențiază după conținutul pregătirii generale, obiceiuri, convingeri, în: țărani, meșteșugari, negustori etc. Apare astfel tendința legării omului de un anumit tip de muncă. Organizarea muncii. Acolo unde există diviziunea muncii, apare necesitatea cooperării. Activitatea particulară pe care o desfășor are sens numai dacă prin ea particip la cooperare în cadrul unei societăți întemeiate pe servicii reciproce. Munca își are sensul numai înăuntrul unei organizări a ei. Această organizare se dezvoltă pe de o parte de la sine, în absența unui plan, prin intermediul pieței, iar, pe de altă parte, în mod planificat, prin repartizarea muncii. Societatea însăși se caracterizează în mod esențial tocmai prin faptul dacă activitatea dinăuntrul ei se desfășoară, în totalitate, în mod planificat sau pe baza pieței libere [...] Ce-i drept, diviziunea și organizarea muncii influențează structurile esențiale ale ființării umane factice în societatea noastră. Dar pentru conștiința tuturor celor ce muncesc hotărâtoare sunt natura muncii, scopul, semnificația ei, modul în care toate acestea sunt conștientizate de către ei. In discutarea acestor probleme, se pleacă de la presupoziția, considerată cu prea multă ușurință ca de la sine înțeleasă, că ceea ce determină munca ar fi sistemul trebuințelor umane: de hrană, îmbrăcăminte, locuință etc. Acest lucru este adevărat numai în parte. Satisfacția muncii, în măsura în care nu se reduce pur și simplu la plăcerea punerii în mișcare a mușchilor sau la valorificarea îndemânării, este condiționată de conștiința participării la producerea propriei noastre lumi înconjurătoare. Cel ce muncește devine conștient de sine în oglinda a ceea ce a produs el însuși. Seninătatea sa izvorăște din sentimentul participării la un mod de - 223 - ființare creat în mod colectiv, al edificării în comun a unor lucruri durabile. Dar conținutul muncii poate fi mult mai larg. Hegel vorbește despre „munca religioasă care produce opere ale evlaviei, ce nu sunt destinate unui scop finit... Această muncă este aici până și în cult... munca în calitate de creație pură și de muncă perenă este scop pentru sine însuși și ca atare niciodată încheiată...". Această muncă merge „de la mișcarea pur trupească a omului ce dansează până la uriașele edificii... toate aceste munci intră în sfera sacrificiului... activitatea în genere este o abandonare, dar nu doar a unui lucru exterior, ci a subiectivității interioare... în acea producere sacrificiul este activitate spirituală și efortul, care, ca negație a conștiinței de sine particulare, reține scopul ce trăiește în interioritate și în reprezentare, producându-l în exterioritate pentru contemplare". Hegel a indicat astfel posibilități ale sensului muncii, astăzi aproape uitate. Divizarea conținutului muncii în satisfacerea trebuințelor vitale ale ființării umane factice și în satisfacerea unor exigențe de lux este superficială. Sensul muncii este mult mai cuprinzător. Ceea ce, dintr-o atare perspectivă este considerat drept lux - toate formele și bunurile ce nu sunt indispensabile satisfacerii funcțiilor vitale - ascunde în sine tocmai esențialul: în ce calitate și în ce mod își creează omul lumea în care el dobândește conștiința de sine, de ființa însăși, de transcendență și de esența sa propriu- zisă". (Jaspers, Karl, Texte filosofice, 1986, pp. 197-201) Lucrări: Jaspers, Karl (1986). Texte filosofice. București: Editura Politică (Selecția textelor: Bruno Wurtz și George Purdea. Trad. din l. germană și note: George Purdea). ro.wikipedia.org/wiki/Karl_Jaspers http://mythosandlogos.com/Jaspers.html JOHNS, GARY. Psiholog canadian. Profesor de management la Universitatea Concordia (Montreal, Canada). Doctor în psihologie (Wayne State University). Membru al Asociației Canadiane de Psihologie și al Asociației Americane de Psihologie. A fost președinte al Societății Canadiene de Psihologie Industrială și Organizațională. Consultant-editor la Journal of Organizational Behavior (1998-2006). Profesor invitat la numeroase universități din țară și străinătate. Este intersat de probleme precum: comportamentul organizațional, metodologia cercetării științifice, absenteismul la locurile de muncă, impactul contextului asupra comportamentului organizațional. - 224 - —Îmbogățirea muncii este proiectarea postului în așa fel încât să crească motivația intrinsecă și calitatea vieții în legătură cu munca. În general, îmbogățirea muncii implică creșterea potențialului motivațional al posturilor prin acționarea asupra caracteristicilor lor esențiale. Nu există reguli prestabilite pentru îmbogățirea muncii. Procedurile de îmbogățire specifice depind de un diagnostic atent al muncii ce trebuie îndeplinită, al tehnologiei disponibile și al contextului organizațional în care trebuie să aibă loc îmbogățirea. Totuși, multe din schemele de îmbogățire a muncii combină sarcinile, stabilesc relațiile cu clienții, reduc supravegherea, formează echipe și fac feedbackul mai direct. A) Combinarea sarcinilor. Aceasta implică repartizarea unei sarcini care ar putea fi făcută de mai mulți muncitori unuia singur. De exemplu, într-o fabrică de mobilă, un strungar, un montator, un șlefuitor și un vopsitor ar putea deveni patru „realizatori de scaune”; fiecare muncitor ar face atunci toate cele patru operații. O astfel de strategie ar trebui să crească diversitatea aptitudinilor folosite și ar putea contribui la identitatea sarcinii pe măsură ce fiecare muncitor se apropie de realizarea unei munci unificate de la început până la sfârșit. B) Stabilirea de relații externe directe cu clienții. Aceasta implică punerea angajaților în contact cu oamenii din afara organizației care depind de produsele sau serviciile lor. O astfel de strategie ar putea implica utilizarea unor deprinderi noi (interpersonale), crește identitatea, semnificația muncii și feeadbackul asupra performanței. Luați următorul exemplu: La fabrica pentru amestecuri pentru prăjituri Duncan Hines din Jackson Tennessee, muncitorilor din secție li se dau scrisorile de la clienții care au avut probleme cu produsul. Una dintre lucrătoare a sunat o consumatoare a cărei prăjitură nu a crescut și a încercat să-și dea seama de ce, punând întrebări de genul: „Cât timp ați bătut amestecul?” sau „La ce temperatură l-ați copt?”. Directorul general Procter& Gamble spune: „Le-am spus lucrătorilor: acesta este singurul loc unde producem amestecuri pentru prăjituri și sunteți responsabili de calitatea lor și dacă vreți să discutați cu clienții ne face plăcere să vă lăsăm să o faceți”. C) Stabilirea de relații cu clienții interni. Aceasta implică punerea angajaților în contact cu oamenii care depind de produsele și serviciile lor în cadrul organizației. De exemplu, cei care întocmesc facturile și expedițiile într-o fabrică ar putea fi repartizați permanent mai degrabă anumitor vânzători decât să proceseze comenzile oricărui vânzător pe măsură ce acestea ajung. Avantajele sunt similare celor în cazul stabilirii de relații directe cu clienții externi. D) Reducerea supravegherii și a dependenței de alții. Scopul este aici de a crește autonomia și controlul asupra muncii proprii. De exemplu, managementul ar putea permite funcționarilor angajați să-și verifice singuri munca pentru a depista erorile, în loc de a se baza pe altcineva pentru a face acest lucru. Similar, firmele ar putea să le permită muncitorilor să comande materialele necesare sau să contracteze servicii externe până la o anumită sumă de bani fără a solicita permisiunea [...]. F) Formarea de echipe de lucru. Managementul poate folosi această formă ca o alternativă la o înșiruire de «mici» operații pe care lucrătorii le fac atunci când un produs sau serviciu este prea mare sau complex pentru a putea fi făcut de o singură persoană. De exemplu, lucrătorii sociali care au anumite aptitudini ar putea mai degrabă să acționeze ca o adevărată - 225 - echipă pentru a ajuta un client, decât a-l trece de la o persoană la alta. În mod similar, se pot forma echipe stabile pentru realizarea unui întreg produs, cum ar fi un automobil sau o ambarcațiune, în locul unei abordări tip linie de asamblare. Astfel de abordări ar trebui să conducă la dezvoltarea formală sau informală a unei Pentru Joseph Juran managementul calității cuprinde trei procese importante: 1. planificarea calității; 2. ținerea sub control a calității; 3. îmbunătățirea calității. Aceste trei procese sunt interdependente. diversități de aptitudini și la creșterea identității muncii. G) Un feedback mai direct. Această tehnică este de obicei utilizată conjugat cu alte aspecte ale concepției postului care le permit lucrătorilor să se identifice cu „propriul” lor produs sau serviciu. De exemplu, o firmă de produse electronice poate să le ceară muncitorilor săi să-și „semneze” produsele cu o etichetă care include un număr de telefon cu taxă inversă. Dacă un client întâmpină anumite probleme, el îl va contacta direct pe montator. În Suedia, muncitorii care construiesc camioane cu ajutorul echipelor de asamblare sunt responsabili de activitatea de service și garanție pentru camioanele «lor» vândute în țară”. (Johns, Gary, Comportament organizațional, 1998, pp. 195-197) Lucrări: Johns, Gary [1996] (1998). Comportament organizațional. Înțelegerea și conducerea oamenilor în procesul muncii. București: Editura Economică (trad. din l. engleză de Ion Ursachi, Ion Postolache și Raluca Arion). dbonline.concordia.ca/.../FMPro?-...johns...gary... www.pearsoned.ca/johns/ JURAN, JOSEPH MOSES (1904-2008). Inginer și jurist american născut în România. În 1912 familia lui a emigrat în SUA. Este licențiat în inginerie electrică la Universitatea din Minnesota (1924), doctor în științe juridice al Universității Loyola, Chicago (1935). A fost profesor de inginerie industrială la Universitatea din New York (din 1935), expert la Western Electric și apoi expert al Administrației SUA pentru economie mondială. Este unul din inițiatorii ”miracolului japonez” în domeniul calității, alături de Edwards Deming. În 1954 a început să predea în Japonia la Hakone, Universitatea Waseda, Osaka și Koyasan. A primit Ordinul Tezaurului Sacru de la împăratul Japoniei pentru dezvoltarea controlului calității și facilitarea relațiilor de prietenie între SUA și Japonia și Medalia Națională pentru Tehnologie (înmânată de președintele Bush în 1992 pentru contribuția la - 226 - stabilirea principiilor și metodelor prin care întreprinderile își pot dezvolta propria capacitate de a fi competitive pe piața globală). A predat în peste 30 de țări cursul "Conducerea calității". Pornind de la principiul lui Vilfredo Pareto conform căruia 80% din probleme provin de la 20% din cauze (sau "câteva vitale și multe banale"), Juran a considerat că succesul presupune ignorarea de către manageri a celorlalte 80% din cauze, pentru identificarea corectă a problemelor vitale. În timp ce problemele "sporadice" pot fi rezolvate de către lucrători, problemele "cronice" cad în sarcina managerilor. Pentru îmbunătățirea continuă a calității, Juran propune șapte pași esențiali: 1. convingeți-i pe ceilalți de necesitatea îmbunătățirii calității; 2. identificați "proiectele vitate", utilizând diagrama lui Pareto; 3. asigurați un progres în cunoașterea problemelor; 4. conduceți analiza pentru descoperirea cauzelor problemelor; 5. determinați efectul schimbărilor propuse asupra personalului implicat și descoperiți posibilitatea de a învinge rezistența la aceste schimbări; 6. acționați pentru realizarea schimbărilor preconizate, asigurând inclusiv pregătirea personalului implicat; 7. introduceți un sistem corespunzător de supraveghere a noului nivel al calității, care să nu frâneze procesul îmbunătățirii continue. "Realizarea calității trebuie să constituie rezultatul unui efort colectiv. Ea reclamă din partea tuturor celor interesați - lucrători, specialiști și conducători -participarea în comun la elaborarea și înfăptuirea unui plan care să asigure realizarea calității". "Întreprinderea industrială posedă un grad înalt de integrare, necesită o conducere atentă a eforturilor personale, pentru a se ajunge la o balanță echilibrată între nevoile întreprinderii și cerințele individuale". Juran a introdus termenul de "spirală a calității" pentru a desemna întreaga traiectorie a produsului, de la cercetarea pieței pentru identificarea nevoilor, trecând prin proiectare, producție, vânzări, servicii post-vânzare, ajungând din nou la cercetare. "Dacă facem un lucru, să-l facem bine de la început! Este important să realizăm o abordare corectă a îmbunătățirii calității, deoarece un anumit număr de procedee existente se află la originea apariției rebuturilor și a altor deficiențe calitative. Evident procesul îmbunătățirii calității caută să elimine aceste procedee în mod succesiv. Rezultă astfel o necesitate, deoarece o treime din activitatea noastră este consacrată refacerii exact ceea ce puteam face foarte bine la început. În replică, prin planificarea calității se urmărește să se execute acele produse care sunt vandabile și să se introducă procesele de fabricație care elimină risipa. Dacă noi nu planificăm calitate, vom continua să generăm aceste risipe și va trebui să căutăm permanent mijloacele pentru a le suprima. Trebuie să limităm aceste probleme, să îmbunătățim procesul de planificare. Trebuie să ținem seama, de asemenea, că planificarea a fost făcută de amatori, care deși sunt foarte buni în domeniul lor, nu cunosc metodologia asigurării calității. Am încercat să rezolvăm - 227 - problema dezvoltând trei aspecte noi: participarea pe o scară amplu elaborată, o abordare structurată și pregătirea (formarea) de adevărați profesioniști [...]. Înainte de orice, aș vrea să spun că, după mine, întreprinderile nu ar trebui să aștepte să apară o criză pentru a-și reconsidera propria abordare a calității. Ideal ar fi ca ele să anticipeze apariția crizei și să nu aștepte ca ea să ajungă până la ele”. (Extras din interviul acordat de profesorul Joseph Juran revistei Quality Magazine, 14 Dec. 1989) De consultat: Juran, Joseph M. (2004). Architect of Quality: The Autobiography of dr. Joseph M. Juran. New York: McGraw-Hill. http://www.google.ro/search?q=).+Architect+of+Quality%3A+the+Autobiography+of+dr.J oseph+M.+Juran.+ Lucrări: Juran, Joseph M. (1951). Quality Control Handbook. New York: McGraw-Hill. Juran, Joseph M. (1964). Managerial Breakthrough. New York: McGraw-Hill. Juran, Joseph M. (1967). Management of Quality Control. New York: McGraw-Hill. Juran, Joseph M. și Gruyna. F.M. (1973). Calitatea produselor. Tratat practic de planificare, proiectare, realizare și control. București: Editura Tehnică (trad. din l. engleză). Juran, Joseph M. (1987). La Qualite dans les Services. Paris: Ed. AFNOR. Juran, Joseph M. [1988] [2000]. Planificarea calității. București: Editura Teora (trad. din l. engleză). Juran, Joseph M. (2004). Architect of Quality: The Autobiography of dr.Joseph M. Juran. New York: McGraw-Hill. http://en.wikipedia.org/wiki/Joseph_M._Juran http://www.clubafaceri.ro/info_articole/managementul_calitatii/3431/Principalii+precursori +ai+managementului+calitatii.html http://www.euroqual.pub.ro/download/40-1.pdf KAHN, ROBERT LOUIS (n. 1918). Psihosociolog și statistician american. A absolvit filologia la Michigan (1939) și s-a angajat ca supraveghetor la Oficiul forței de muncă și operator de interviu la Census Bureau. În 1952 a susținut doctoratul în psihologie socială cu Teodor Newcomb. A fost director de sondaje la Institutul de Cercetare Socială de la Michigan, publicând Dinamica interviului în 1957 cu Charles Cannell. A susținut cursul de comportament organizațional, - 228 - Kahn s-a întrebat ce fac oamenii pentru a spori eficiența organizației și ce fac organizațiile pentru a spori sănătatea și bunăstarea angajaților. Aceste întrebări l-au determinat pe Kahn să caute alternative la structurile birocratice convenționale, la mecanismele de soluționare a nemulțumirilor și a celor de motivare a salariaților. publicând Psihologia socială a organizațiilor în 1966 împreună cu Daniel Katz. A fost preocupat de ceea ce fac oamenii pentru a contribui la eficiența organizațiilor și de modul în care o organizație contribuie la sănătatea și bunăstarea angajaților. A dezvoltat un cadru teoretic privind organizațiile, care cuprinde: 1. intrările energetice; 2. transformarea acestora în materii prime; 3. Ieșirile energetice; 4. reciclarea. Intrările energetice se referă la angajați, materii prime, capital, dar și statut, recunoaștere, recompense, satisfacții, relații. Procesul de transformare implică folosirea energiilor pentru a crea produse sau servicii. Ieșirile energetice reprezintă produsele sau serviciile care sunt distribuite consumatorilor. Reciclarea se referă la faptul că rezultatele sunt folosite ulterior de organizație (veniturile dobândite în urma vânzării produselor devin intrări care sunt folosite pentru perfecționarea unor noi produse). Toate organizațiile tind spre dezorganizare, entropie sau deces. Homeostazia organizațională presupune realizarea unui echilibru între subsisteme și o adaptare la influențele externe. Organizațiile mari sunt alcătuite din mai multe subsisteme, fiecare primind intrări de la alte subsisteme pe care le transformă în ieșiri care sunt utilizate de alte subsisteme. Un eșec al unui subsistem nu afectează întregul sistem. Kahn identifică mai multe subsisteme: 1. de producție (transformă intrările în ieșiri); 2. de întreținere (mențin implicarea socială a lucrătorilor); 3. Adaptative (adună informații despre problemele și oportunitățile din mediu și răspund cu inovații care permit organizației să se adapteze); 4. de susținere (efectuează achiziții și distribuie produsele în afară); 5. manageriale (fixează obiective și politici, alocă resurse, soluționează decizii). Lucrări: Kahn, Robert L. și Boulding, Elise (1964). Power and Conflicts in Organizations. New York: Basic Books, Inc. Katz, Daniel și Kahn, Robert L. (1966). The Social Psychology of Organization. New York: John Wiley & Sons. www.isr.umich.edu/home www.drda.umich.edu/news/michigangreats/kahn.html KANTER, MOSS ROSABETH (n. 1943). Sociolog american. A absolvit Colegiul Bryn Mawr. Profesor de administrația afacerilor la Harvard Business School. Doctor în sociologie la University of Michigan - 229 - (1967). —Ca sociolog credincios tradiției lui Max Weber, ea a întreprins un studiu asupra comunității economice a Americii. I s-a acordat calitatea de Fellow al Fundației Guggenheim și premiul McKinsey pentru un articol apărut în Harvard Business Review, în 1979, intitulat Power Failure in Management Circuits. Studiile ei amănunțite asupra aspectelor umane ale funcționării unei companii industriale, cuprinse într-o lucrare numită Men and Women of the Corporation, au fost încununate, în 1977, cu premiul C. Wright Mills al Societății de Studiere a Problemelor Sociale, pentru cea mai bună lucrare despre problematica socială. Kanter a fost cuprinsă de către The Times of London în lista celor mai puternice femei ale lumii. Realizatorii clasamentului Thinkers 50 o plasează printre cei mai importanți și mai influenți gânditori din domeniul managementului. Este o autoritate în strategie, inovație și managementul schimbării. Premiul Academiei Americane de Management (2001). În Men and Women of the Corporation, autoarea —s-a concentrat asupra rolurilor esențiale dintr-o companie intitulată cu numele cod INDSCO, de la Industrial Supply Corporation (Corporația de Furnituri Industriale): rolurile managerilor, ale secretarelor, ale soțiilor. Managerii, cu excepția unei minorități, sunt bărbați, secretarele și soțiile sunt femei, iar lucrarea lui Kanter le analizează rolurile. Ar părea ciudat să se considere soțiile ca parte a corporației, deși în fapt (chiar dacă nu și în teorie) așa sunt definite și tratate. Pe de altă parte, soții micului număr de femei manageri nu au fost puși într-o atare poziție, fiind considerați în afara INDSCO [...] Răspunsurile la incertitudinile performanței și nevoia unei comunicări ușoare exercitau presiuni mari, din cauza cărora conducerea devenise un cerc închis. Omogenitatea este primul criteriu în selecție, iar conformismul social, un standard comportamental. Femeile erau, în mod clar, integrate în categoria celor impredictibili și de neînțeles și, cu rare excepții, erau excluse. Mulți manageri au declarat că nu se simt bine când trebuie să interacționeze cu ele. «Îmi consumă mult timp» sau «Se răsgândesc întruna» sau «De câte ori fac o supoziție, ea se dovedește incorectă», erau comentariile tipice. Unii dintre manageri erau dispuși să admită că acest lucru spune câte ceva și despre ei înșiși, ceea ce devenea, de asemenea, un mobil pentru preferința lor de-a activa doar cu cei asemenea lor. Secretara avea un rol foarte specific în cadrul corporației. Ea fusese definită ca «soția de birou», ceea ce reprezintă o analogie relevantă, pentru că termenul de «soție» denotă o relație tradițională, nu una birocratică (în sensul lui Weber). Scara promovării unei secretare, una dintre componentele birocratice ale rolului, era foarte scurtă; majoritatea femeilor atingeau vârful carierei înainte de a împlini 30 de ani și acolo rămâneau. Singura cale de promovare pentru o secretară era promovarea șefului ei. Aceasta determina atât rangul formal al secretarei, cât și puterea ei reală; sarcinile ei rămâneau mai mult sau mai puțin aceleași, la toate nivelurile”. - 230 - (Pugh, Derek S. și Hickson, David J., Managementul organizațiilor, 1994, pp. 120-121) —Organizațiile ar trebui să faciliteze accesul la putere. Împuternicirea angajaților încurajează inovațiile. O organizație inovatoare are nevoie, la toate nivelurile, de o forță de muncă neblocată în ritmul unei însărcinări de rutină, care o împiedică să se adapteze cu ușurință la un nou răpăit de tobe. Pentru ca schimbarea să fie mai degrabă un mod de viață decât un șoc ocazional, traumatizant, atât «indienii», cât și «căpeteniile» lor trebuie să se implice în generarea și controlarea schimbărilor - în timp ce continuă să se ocupe de sarcinile lor obligatorii. (Kanter, Moss Rosabeth, The Change Masters: Corporate Entrepreneur at Work, 1983, p.181) Organizațiile inovatoare ar trebui să-și implice angajații, încurajându-i să-și prezinte ideile noi. Cultura organizației ar trebui să înlăture segmentarea acesteia - numai personalul aflat la nivelul mediu și la cel superior este implicat în crearea inovațiilor. Angajații care sunt împuterniciți și care sunt implicați în acest proces ajung să fie mult mai satisfăcuți de munca lor și, ca urmare, mai productivi. Într-o organizație inovatoare, managementul resurselor umane presupune ca oamenilor să li se ofere ocazia de a se manifesta și de a-și aduce contribuția la realizarea obiectivelor strategice. Angajații pot fi stimulați - antrenați în rezolvarea problemelor și mobilizați în vederea schimbărilor - prin implicarea în structuri participative care le permit să se aventureze în afara rolului lor obișnuit, acceptând provocarea unor aspecte semnificative. Ei câștigă experiența lucrului într-o echipă de egali la un proiect special - ca să folosim termenul preferat de Victor Turner pentru dramele extrem de complicate -, ceea ce îi înalță deasupra activităților de rutină, monotone și repetitive de la locul lor de muncă dintr-o structură aflată în plin progres”. (Kanter, Moss Rosabeth, The Change Masters: Corporate Entrepreneur at Work, 1983, p. 203) Scriind despre organizațiile postindustriale, Kanter afirma: Strategiile postantreprenoriale oferă promisiunea unei satisfacții sporite și a recompenselor pentru angajați, dar multe dintre aceste beneficii sunt posibile prin ceea ce face fiecare persoană în parte - și echipa - și nu prin ceea ce oferă de la sine organizația... entuziasmul trezit de proiectele în cadrul cărora oamenii sunt autorizați să acționeze pe baza propriilor idei face ca munca să fie mai satisfăcătoare și mai captivantă, amplificând sentimentul lucrului dus la bun Kanter spune că toată lumea aplaudă inovarea, însă doar după ce inovatorii s-au luptat cu forțele ostile lor și ideilor lor. Inovarea este mai degrabă un act de curaj, decât de creație. Multe idei originale mor pentru că lumea din jur nu le acceptă, iar autorii lor refuză să se bată cu puternicii zilei pentru impunerea lor. Sau, mai rău, ies înfrânți din aceste bătălii. Curajul de a inova presupune o rezistență în fața agresiunii sociale și o fire rebelă. - 231 - sfârșit. Ocazia de a se intra efectiv în afaceri pe cont propriu, în interiorul sau în afara unei mari corporații, pune mai multe posibilități de control în mâinile unor grupuri mai mici. Și, pentru că aceste consecințe ale trecerii la strategiile postantreprenoriale motivează oamenii într-o mai mare măsură, corporația ar trebui să aibă parte de beneficii prin creșterea productivității”. (Kermally, Sultan, Maeștrii managementului resurselor umane, 2009, pp. 120-121) ”Când o companie intră în declin liderii trebuie nu doar să rezolve problemele operaționale, financiare și strategice care par să fie sursa dificultăților. Sunt confruntați cu o cultură organizațională foarte defetistă, care are nevoie ea însăși de o schimbare de curs către o cultură a încrederii - astfel încât obiceiurile și comportamentele să favorizeze rezolvarea problemelor dintr-o companie aflată în criză. O infuzie de resurse, fie ea și mică, făcută în lucruri care le arată oamenilor care le sunt valoarea și potențialul, e primul pas în crearea unui climat emoțional pozitiv. Uneori o renovare și redecorare a birourilor va crește puțin moralul echipei... O cultură a încrederii se sprijină pe trei piloni: responsabilitate, colaborare și inițiativă. Încrederea creează disponibilitatea de a investi - de a pune la bătaie banii, timpul, reputația, energia emoțională și alte resurse. Această investiție - sau absența ei - canalizează capacitatea altora de a face performanță. Încrederea stă la baza a ceea ce înseamnă performanță... Când încrederea s-a pierdut, revenirea se face adesea prin înlocuirea oamenilor-cheie. E izbitor cât de rapid poate un lider nou să deblocheze potențialul și talentul oamenilor care lucrau și înainte în acea companie, dar care erau descurajați de norme, reguli și birocrație. A pune oameni noi la vârf e bine și pentru că aceștia nu sunt contaminați de greșelile trecutului, de resentimente și de negativismul asociat secvențelor de eșecuri; în plus, pot aduce o nouă perspectivă. Deși executivii care au condus compania printr-o perioadă de declin își recunosc greșelile și încearcă abordări noi, e aproape imposibil să genereze în echipă energia necesară pentru un turnaround. Se spune că, pentru a face curățenie, e nevoie de o nouă mătură”. (Kanter, Moss Rosabeth, Cum poți opri declinul. În Money Express, 30.03.2010) De consultat: Kanter, Moss Rosabeth (1985). The Change Masters: Corporate Entrepreneur at Work. Unwin Paperbacks. http://www.google.ro/search?q=Kanter%2C+Moss%2C+Rosabeth+(1985).+The+Change+ Masters%3A+Corporate+Entrepreneur Lucrări: Kanter, Moss Rosabeth (1977). Men and Women of the Corporation. New York: Basic Books. Kanter, Moss Rosabeth (1983). The Change Masters: Corporate Entrepreneur at Work. Unwin Paperbacks. - 232 - Kanter, Moss Rosabeth (1986). Holiday Gift - Celebrating Employee Achievements. Management Review, December. Kanter, Moss Rosabeth (1989). When Giants Learn to Dance. Simon & Schuster. Kanter, Moss Rosabeth [1997] (2007). Frontierele managementului. București: Meteor Press (trad. din lb. engleză de Amelia Croitoru și Dan Criste). dor.hbs.edu/fi_redirect.jhtml?...bio...rkanter en.wikipedia.org/wiki/Rosabeth_Moss_Kanter www.managementconsultingnews.com/.../kanter_interview.ph KAPFERER, JEAN-NOEL. Economist și sociolog francez. Diplomat în științe economice al Universite de Paris I-Sorbonne. MBA la Ecole des Hautes Etudes Commerciales, Paris. Doctor în filosofie la Northwestern University (SUA). Profesor la Departamentul de Marketing al Ecole des Hautes Etudes Commerciales, Paris și președinte al Fundației pentru Studiul Zvonurilor. Membru al Asociației pentru Cercetarea Consumului. Membru al Asociației Americane de Psihologie și al Asociației Americane de Marketing. Este recunoscut ca unul dintre marii experți în domeniul managementului brandului, în teoria și metodele de comunicare și persuasiune. A adus contribuții notabile la cercetarea și teoria zvonurilor. “Puține condiții sunt atât de favorabile zvonurilor ca cele oferite de viața profesională, într-o fabrică, la birou, într-o întreprindere sau în administrație. Într-adevăr, zvonurile înfloresc atunci când oamenii au sentimentul că au pierdut controlul asupra propriului viitor. În afară de directorul general și de alte câteva cadre de conducere, majoritatea lucrătorilor se găsește exact în această situație: totul se hotărăște fără ei. În general, sunt anunțați după ce hotărârea a fost luată: închiderea uzinei, concediere, schimbarea sediului social, procentul de creștere a salariilor, mărimea primelor, promovări, angajări... Întreprinderea reprezintă un templu al secretului: cu atât mai numeroase vor fi zvonurile. În sfârșit, întreprinderea particulară sau publică e un loc social aflat sub tensiune, unde interesele sunt în permanent conflict. Zvonurile reflectă țesătura relațiilor ierarhice, a raporturilor muncitori-patronat, a antagonismelor dintre indivizi. Teren al frustrărilor reținute, în Franța, locul de muncă este și un loc al anxietății: riscul șomajului planează asupra fiecăruia, dar inegal, iar sectoare întregi În lucrarea The New Strategic Brand Management, Kapferer spune că managementul unui brand este mai mult decât comunicarea lui, iar momentul nașterii sale este extrem de important, pentru că își pune amprenta asupra întregii sale vieți. - 233 - ale economiei trăiesc sub amenințarea unei săbii a lui Damocles. Astfel, toți factorii favorabili zvonurilor se găsesc la un loc. Zvonurile se nasc tocmai ca reacție la acești factori. În condițiile creșterii economice, demontarea unei mașini ar fi interpretată ca semn al înlocuirii ei cu una nouă, mai eficientă. Ca urmare, zvonul va interpreta o astfel de schimbare ca prim semn al desființării unui atelier sau a altuia. În acest fel, zvonul organizează și reduce starea latentă de anxietate: furnizează un obiect precis pentru polarizarea atenției. Lumea știe atunci împotriva cui luptă și ce atitudine trebuie să adopte: muncitorii se pot mobiliza pentru o revenire precisă, redobândindu-și și controlul asupra unei porțiuni din propriul destin [...] O armă sindicală. Am mai spus-o, zvonul reprezintă o contraputere. Într-o întreprindere mediile de informare ale direcției sunt tăcerea, notele de serviciu, jurnalele de întreprindere, comunicatele, conferințele. Zvonul, foaia volantă și buletinul sindical sunt mediile de informare ale organizațiilor de lucrători. Care sunt diferitele întrebuințări ale zvonului? Zvonul e mobilizator. De exemplu, la Renault, CGT (Consiliul General al Lucrătorilor) răspândește cu regularitate zvonul că se va vinde insula Seguin, unde e instalată uzina Billancourt. Acest zvon care pare a porni de la bază e de natură să mobilizeze simpatizanții sindicatului, contribuind la buna imagine a acestuia, la relațiile sale cu oamenii. În timpul alegerilor delegațiilor personalului și ale comitetului de unitate, delegații sindicatului răspândesc zvonul că dacă nu vor fi realeși, avantajele sociale ale imigranților vor fi parțial suprimate. În 1984, într-un castel din apropierea Parisului, conducătorii unei ramuri a Regiei s-au întâlnit cu reprezentanți străini pentru a negocia posibile schimburi comerciale și pentru a pune bazele unei cooperări industriale. Scopul reuniunii nu a fost tocmai clar pentru sindicate, așa că au lansat zvonul că ramura respectivă va fi vândută străinilor. Nu a fost greu apoi să se organizeze o manifestație în fața castelului pentru împiedicarea îngrijorătoarelor negocieri secrete. Zvonurile condiționează spiritele, creează și întrețin climatul dorit. Am putut constata acest lucru în exemplele în care Georges Besse apărea ca un conducător ce avea să facă reduceri drastice, să taie în carne vie. Zvonul cu mașinile Renault 5 era destinat cadrelor de conducere pentru că agita spectrul rediscutării «drepturilor dobândite», iar cel cu sălile de rugăciune era destinat mai ales imigranților musulmani. Chiar dacă cele două zvonuri ar fi fost spontane, ar fi putut tot atât de bine să facă parte dintr-o strategie de comunicare. Zvonul contracarează planurile, o iau înainte și organizează rezistența: se opune acceptării pasive a faptului împlinit, aflat în general prea târziu. Astfel, în 1985, cu ocazia reînnoirii contractului de cooperare comercială între Regia Renault și URSS, Regia a amenințat că va suspenda contractul de vânzare a materialelor și echipamentelor de inginerie, pentru că URSS propunea un preț prea scăzut. S-au iscat și aici zvonuri ce anunțau importante concedieri: dacă echipamentele nu se - 234 - vând, sectorul mașini-unelte va da faliment, ceea ce va determina reducerea personalului. Zvonul obligă direcția să vorbească, să rupă tăcerea: se vehiculează informații false ca să se afle adevărul. Lansând în permanență vești alarmiste, sindicatele încearcă să ghicească intențiile celor ce răspund de întreprindere: e de ajuns apoi să se analizeze care sunt dezmințite și care nu. Folosind această tactică de tir continuu, sindicatele inversează relația cu patronatul. Acesta pierde inițiativa informației, neputând decât să reacționeze la zvonurile lansate de sindicate. Problema e acută: pentru a relua inițiativa și a pune capăt situației de pasivitate ce presupune doar dezmințirea sau confirmarea, direcția poate fi tentată să adopte politica tăcerii de no comment. Dar procedând astfel, ar crea atmosfera favorabilă persistenței zvonurilor, a exacerbării lor; tăcerea ar putea fi interpretată ca semn al stânjenelii sau al îngrijorării de a fi demascată. Se întâmplă de asemenea ca direcția însăși să folosească zvonurile: în cazurile în care dorește să testeze atmosfera din întreprindere, să aprecieze care va fi reacția la bază față de vreo măsură impopulară, lansează un zvon, așteptând viteza și forța reacției sindicale”. (Kapferer, Jean-Noel, Zvonurile, cel mai vechi mijloc de informare din lume, 1993, pp. 200-201; 202-204) De consultat: Kapferer, Jean-Noel (2008). New Strategic Brand Management: Creating and Sustaining Brand Equity Long Term. Publisher: Kogan Page Ltd. http://www.google.ro/search?q=Kapferer%2C+JeanNoel+(2008).+New+Strategie+Brand+M anagement Lucrări: Kapferer, Jean-Noel [1987] (1993). Zvonurile, cel mai vechi mijloc de informare din lume. București: Editura Humanitas (Prefață de Septimiu Chelcea și trad. din l. franceză de Marina Vazaca). Kapferer, Jean-Noel (1993). Strategic Brand Management: Creating and Sustaining Brand Equity Long Term. Publisher: Kogan Page Ltd. Kapferer, Jean-Noel. (2002). Căile persuasiunii: modul de influențare a comportamentelor prin mass-media și publicitate. București: Comunicare.ro Kapferer, Jean-Noel și Bastin, Vincent (2009). Luxury Strategy: Break the Rules of Marketing to Build Luxury Brands. Publisher: Kogan Page Ltd. www.hec.edu/Faculty/Professors.../Kapferer www.kapferer.com/ KATZ, DANIEL (1903-1998). Psiholog american. A absolvit psihologia la Universitatea din Buffalo (1925), după care s-a înscris la doctorat la Universitatea Syracuse, unde a lucrat cu Floyd H. Allport, unul din pionierii psihologiei - 235 - sociale. În 1928 a devenit profesor la Universitatea Princeton, unde a predat 15 ani. În 1940 s-a alăturat unui grup de oameni de știință de la Washington, condus de Rensis Likert, care a analizat impactul politicilor federale din timpul celui de-al Doilea Război Mondial asupra populației. Acest grup a format nucleul Institutului de Cercetare Socială, care s-a mutat la Brooklyn College. În 1947 Katz s-a mutat la Michigan și a devenit președintele Departamentului de Psihologie al Universității. Împreună cu Theodore Newcomb a instituit programul de doctorat în psihologia socială de la Michigan. În onoarea lui, universitatea a creat un prestigios eveniment anual - Conferința Katz-Newcomb. Contribuțiile lui științifice au fost recompensate cu multe premii și onoruri: Medalia de aur a Asociației Americane de Psihologie, Premiul Lewin pentru studiul psihologic al problemelor sociale, Premiul Academiei Americane de Arte și Științe, al Asociației Americane pentru Cercetarea Opiniei Publice etc. Lucrarea Psihologia socială a organizațiilor (The Social Psychology of Organization, 1966), scrisă în colaborare cu Robert Kahn, abordează instituțiile ca sisteme deschise, aflate în dependență de mediu, în care se petrec cicluri repetate de intrări, transformări, ieșiri, reînnoiri, activități de întreținere. Fiecare subsistem dezvoltă o dinamică proprie, mecanisme de adaptare, de compromis, de control. Dinamica proprie subsistemelor pune în evidență principiul maximizării beneficiilor. Diviziunea muncii creează structuri de autoritate (uneori democrate, alteori opresive, dar și indiferente), precum și roluri sociale și tranzacții interpersonale, care ordonează organizațiile atât pe palierul formal, cât și pe cel informal. Dincolo de costurile materiale necesare funcționării unei instituții, există și costuri psihologice plătite de membrii acesteia, care-și petrec o parte a vieții în ele și investesc emoții, sentimente, energii în relație cu ceilalți membri, cu clienții, furnizorii sau cu publicul. Organizațiile sunt informative și energetice, iar fluxul de informații e fundamental pentru funcționarea lor. Fie că sunt interne sau externe (în relația cu mediul) comunicațiile sunt de tip buclă: se dezvoltă mai ales în rețele. Există mai multe rețele comunicaționale care își creează propriile bucle, un feed-back operațional și mecanisme de decizie. Leadershipul este inerent oricărei organizații. El include puterea referențială (bazată pe atribuțiile funcției), puterea de expert (bazată pe cunoștințe) și capacitatea de lider. Toate trei caracteristici oferă șefilor autoritate și puterea de a pedepsi și recompensa. Fiecare schimbare din mediu implică schimbări interne în organizații. Răspunsurile liderilor la provocările mediului definesc politicile organizaționale. Internalizarea obiectivelor organizaționale variază în funcție de nevoile și valorile indivizilor. Fluxurile informaționale au o putere minoră în oprirea schimbărilor organizaționale provocate de mediul extern. Ele pot explica modificările care urmează să se producă, pot motiva oamenii. Grupurile externe au o influență mai mare, iar afilierile membrilor unei organizații la diverse instituții, asociații sau - 236 - bresle pot inhiba procesele de schimbare nedorite. Problema schimbării și a stabilității în cadrul organizațiilor este o problemă legată de intrări, ieșiri și de relații și de atitudini. "Atitudinea este o predispoziție a individului față de aprecierea unui obiect, a simbolului acestuia sau a unui aspect al lumii, ca fiind pozitivă sau negativă. Opinia este expresia verbală a atitudinii, însă aceasta din urmă se poate exprima și în comportamentul non-verbal. Atitudinile cuprind elemente afective (sentimentele generale de simpatie sau antipatie) și cognitive (care reflectă obiectul atitudinii, caracteristicile lui, legăturile cu alte obiecte". (Katz, Daniel si Kahn, Robert, The Social Psychology of Organizations, 1966, p.168) Lucrări: Katz, Daniel și Schanck, Richard L. (1938). Social Psychology. New York: John Wiley & Sons. Katz, Daniel și Kahn, Robert L. (1966). The Social Psychology of Organization. New York: John Wiley & Sons. http://hrfolks.com/knowledgebank/History%20of%20Mgmt/Social%20Psychology%20of% 20Organizations.pdf KELMAN, HERBERT C. (n. 1927). Psiholog social american. A urmat studiile elementare la Viena și la Amwepen. Studii secundare la New York. Doctor în psihologie socială la Universitatea Yale (1951). Activitatea didactică a realizat-o la Universitatea Harvard, Departamentul de Relații Umane (din 1957). În 1962, el devine profesor de psihologie la Universitatea Michigan. Aici funcționează și ca cercetător la Centrul de Cercetare pentru Soluționarea Conflictelor. În anul 1968 se reîntoarce la Universitatea Harvard, ca profesor de etică socială. În anul 2004 a devenit profesor emeritus. A predat la Universitatea din Lima, Peru, la Brooklin College din New York, la Universitatea Complutense din Madrid. Kelman a studiat influența socială. Potrivit lui, diversitatea dinamicilor de influență socială poate fi înțeleasă prin intermediul a trei procese sociale distincte: complezența, identificarea și interiorizarea. "Complezența se produce în cazul în care preluarea răspunsului se bazează pe mijloace de control pe care sursa le are asupra țintei, deci pe recompensele și pedepsele pe care ea este capabilă să le aplice. Identificarea reprezintă un gen de influență prezentă în contextele în care agentul de influență este atractiv, simpatic sau există o relație satisfăcătoare între el și țintă. Interiorizarea se întemeiază pe credința sursei și pe convergența dintre - 237 - răspunsul ei și sistemul de valori al persoanei țintă. Cele trei procese corespund unor niveluri diferite de influență, unul superficial în cazul complezenței și unul profund în cazul interiorizării”. În anul 2003, Kelman a condus realizarea unui program pentru analiza și soluționarea conflictelor internaționale. —Experimentul ale cărui rezultate vor fi raportate aici s-a născut din niște premise teoretice ce țin de analiza diferitelor procese de schimbare a atitudinii, schimbare provocată de influența socială. Nu e cu totul imposibil să prezentăm în detaliu acest cadru teoretic, dar vom expune pe scurt principalele lui trăsături. Punctul de plecare al analizei teoretice este observația din paragrafele referitoare la faptul că schimbările induse prin influență socială în atitudini și comportamente pot avea loc la diferite niveluri. Presupunem că diferențele în natura sau nivelul la care se produc schimbările corespund celor între procesele prin care individul acceptă influența (sau se conformează). Cu alte cuvinte, procesele răspunzătoare pentru producerea schimbării care se petrece atunci când un individ adoptă un comportament indus pot fi diferite, în ciuda faptului că rezultatul, comportamental vizibil, pare să fie același. Distingem trei procese de influență: complezența, identificarea și interiorizarea. Complezența are loc atunci când individul adoptă influența pentru că speră să obțină o reacție favorabilă de la o altă persoană sau de la grup. El adoptă comportamentul indus nu pentru că ar crede în conținutul lui, ci pentru că se așteaptă ca prin conformare să câștige anumite recompense sau aprobări și să evite pedepse sau dezaprobări. De aceea, satisfacția ce derivă din complezență se datorează efectului social al acceptării influenței. Avem de-a face cu identificarea atunci când individul acceptă influența pentru că dorește să stabilească sau să mențină o relație satisfăcătoare, ce consolidează definiția de sine, cu o altă persoană sau cu un grup. Această relație poate lua forma identificării clasice, în care individul preia rolul celuilalt, sau poate lua forma unei relații de rol reciproc. Individul crede în răspunsurile pe care le adoptă prin identificare, dar conținutul lor specific este mai mult sau mai puțin irelevant. El adoptă comportamentul indus pentru că îl asociază cu relația dorită. De aceea, satisfacția ce derivă din identificare se datorează actului de conformare ca atare. Interiorizarea survine atunci când individul acceptă influența pentru că conținutul comportamentului indus - ideile și acțiunile ce-l compun - este recompensator intrinsec. El adoptă comportamentul indus pentru că acesta este congruent cu sistemul său de valori; poate să-l găsească util pentru soluționarea unei probleme sau adecvat nevoilor sale. Comportamentul adoptat în acest mod tinde să devină integrat în sistemul de valori al individului. De aceea, satisfacția derivată din internalizare se datorează conținutului noului comportament. Cele trei procese reprezintă trei moduri calitativ diferite de a accepta influența”. (Kelman, Herbert, Complezență, identificare și interiorizare. În Perez, Juan Antonio și Boncu, Ștefan, Influența socială. Texte alese, 1996, pp. 149-150) De consultat: - 238 - Kelman, Herbert, C. (1996). Complezență, identificare și interiorizare. În Perez, Juan Antonio și Boncu, Ștefan (ed.). Influența socială. Texte alese. Iași: Editura Universității ”Alexandru Ioan Cuza”. (În www.sociologie - casm.cabanova.ro). Lucrări: Kelman, Herbert C. (1953). Attitude Change as a Function of Response Restriction. Human Relations, no.6, pp.185-214. Kelman, Herbert. C. (ed.) (1965). International Behavior: A Social-Psychological Analysis. New York: Holt, Rinehart and Winston. Kelman, Herbert C. (1968). A Time to Speak: On Human Values and Social Research. San Francisco, CA: Jossey-Bass. Kelman, Herbert C. și Ezekiel, R. S., în colaborare cu Kelman, R. B. (1970). Cross-National Encounters: The Personal Impact of an Exchange Program for Broadcasters. San Francisco, CA: Jossey-Bass. Kelman, Herbert C. și Lee, Hamilton (1990). Crimes of Obedience. Toward a Social Psychology of Authority and Responsibility. New Haven: Yale University Press. www.wcfia.harvard.edu/faculty/hckelman/ http://en.wikipedia.org/wiki/Herbert_Kelman KERMALLY, SULTAN. Economist, sociolog și expert britanic în management. Studii universitare în domeniile economiei, sociologiei și dreptului. Diplome de absolvire în finanțe, contabilitate, marketing și educație. A predat în țări, precum: Marea Britanie, Olanda, Belgia. Membru al Chartered Institute of Marketing. Director la Economist Conferences. A lucrat cu o serie de mari maeștri ai managementului, precum Peter Drucker, Michael Porter, Philip Kotler, Tom Peters, Richard Pascale etc. A scris 10 cărți de management. Este cunoscut mai ales pentru lucrările care analizează teoriile marilor maeștri în relațiile umane și în management. Pentru Kermally impactul cu adevărat revoluționar al informaticii nu este legat de dezvoltarea inteligenței artificiale, capacitatea de procesare a informațiilor, ci de dezvoltarea abilităților cognitive în elaborarea strategiilor, în luarea deciziilor, în explorarea realității. O parte tot mai mare din producția economiei moderne este sub forma imobilizărilor necorporale, bazate pe exploatarea de idei mai degrabă decât pe lucrurile materiale. Organizațiile adoptă un management al cunoașterii într-un ritm tot mai accelerat. Ele trebuie să adune informații despre clienți, despre angajați, despre concurenți și să le folosească în mod curent. Cunoașterea e sursă - 239 - de inovare. Aplicarea cunoștințelor îmbunătățește capacitatea de organizare, schimbă obiectivele, strategiile și modifică piețele. Managementul cunoașterii schimbă cultura organizațională și sporește încrederea. În mod tradițional managerii gestionează oameni - acest lucru ocupă 80% din funcția de conducere. Oamenii reprezintă cea mai mare parte a activelor unei organizații. Succesul unei organizații depinde de înțelegerea nevoilor umane și a comportamentului, de relațiile de colaborare, de sistemul de recrutare a personalului, de strategiile adoptate, de motivarea și comunicarea cu personalul și cu clienții, de adaptarea la piață, de climatul și cultura instituțională etc. Aceste elemente ale succesului au fost constant studiate și îmbunătățite, iar dezvoltarea lor arată importanța managementului cunoașterii. De consultat: Kermally, Sultan (1997). Management Ideas. Reed Educational and Professional Publishing. http://www.google.ro/search?q=Kermally%2C+Sultan+(1997).+Management+Ideas Lucrări: Kermally, Sultan [2004] (2009). Maeștrii managementului resurselor umane. București: Meteor Business (trad. din lb. engleză de Ana-Veronica Mircea). Kermally, Sultan [2003] (2009). Maeștrii marketingului. București: Meteor Business (trad. din lb. engleză de Ana-Veronica Mircea). www.sultankermally.me.uk KUNDA, GIDEON. Economist și psiholog israelian. Expert în management. Profesor la Departamentul pentru Studiul Muncii de la Universitatea din Tel Aviv. A obținut licența în economie și masterul în psihologie la Universitatea Ebraică din Ierusalim. A susținut doctoratul în management și studiul organizațiilor la Sloan School of Management din cadrul MIT în 1987. A fost director al Institutului de Cercetare Socială de la Universitatea din Tel Aviv (1992-1995), profesor invitat la Universitățile Stanford (California) și Gothenburg (Suedia). Este cunoscut mai ales pentru lucrarea Ingineria culturală (pentru care a primit premiul Asociației Americane de Sociologie), în care face o analiză etnografică a marilor corporații americane. Descriind interacțiunile de zi cu zi și ritualurile care țin o cultură în viață, făcând interviuri în profunzime și analizând textele corporative, Kunda arată cum se proiectează și se impune cultura într-o organizație, cum este ea experimentată de membri, cum remodelează sistemul de recompense, inițiativa și creativitatea. Aceste eforturi zilnice sunt însă și o formă subtilă de control normativ asupra comportamentului angajaților. Cultura este - 240 - folosită ca o strategie de control. Simpozioanele, întâlnirile în weekend în afara localității, pauzele de cafea au rolul de a modela o cultură organizațională în conformitate cu așteptările liderului. În lucrarea Gurus, Hired Guns and Warm Bodies: Itinerant Experts in a Knowledge Economy, scrisă împreună cu Steve Barley, se ocupă de organizarea socială a muncii temporare a inginerilor în Silicon Valley. Aceștia sunt în același timp și insideri și outsideri, lucru ce creează probleme legate de identitate - statutul ambivalent îi obligă la o redefinire ca experți și la o profesionalizare mai accentuată. E vorba de un profesionalism itinerant, focalizat doar pe expertiza tehnică, care include o mai mare abilitate de a dezvolta relații, rețele pentru supraviețuirea pe piață. Pentru antreprenori, acest profesionalism ambulant îi scutește de probleme legate de organizarea forței de muncă, de aranjarea mediului instituțional și reduce semnificativ costurile de producție. Ei trebuie să facă o distincție clară între angajații cu normă întreagă și contractorii externi. Cei mai mulți experți angajați temporar apreciază acest stil de lucru: fac mai mulți bani decât dacă ar fi angajați full-time, simt că se profesionalizează mai repede și își sporesc șansele pe piață, sunt bucuroși că au scăpat de activitățile neplăcute de la birou și au putut să se concentreze pe aspectele tehnice ale muncii lor, au timp pentru a se educa, a-și spori compentențele și a investi în relațiile sociale și au libertatea de a lucra noaptea sau în intervale orare pe care și le stabilesc singuri în funcție de activitățile contractate. De consultat: Kunda, Gideon (2006). Engineering Culture: Control and Commitment in a High-Tech Corporation. Temple University Press. http://books.google.ro/books?id=1m80en3ktv4C&printsec=frontcover&dq=Kunda,+Giden +(2006)+Engineering+Culture Lucrări: Kunda, Gideon (2006). Engineering Culture: Control and Commitment in a High-Tech Corporation. Temple University Press. Kunda Gideon și Bartley Stephen R. (2006). Gurus, Hired Guns and Warm Bodies: Itinerant Expert in a Knowledge Economy.New Jersey: Princeton University Press. www.temple.edu/tempress/titles/582a_reg.html LAFAYE, CLAUDETTE. Sociolog francez. În prezent este profesor la Departamentul de Sociologie al Universității Paris VIII. Este membră a Grupului de Sociologie Politică și Morală. Domenii de cercetare: sociologia acțiunii publice, sociologia mobilizărilor - 241 - colective, sociologia angajamentelor asociative, sociologia organizațiilor. —Sociologia organizațiilor constituie, de mulți ani deja, un pol deosebit de productiv în cadrul științelor sociale. Numărul mare al cercetărilor și frecventa depășire a barierelor dintre discipline poate da, uneori, impresia unei fărâmițări a domeniului și a unei diminuări a lizibilității sale. Întrucât cunoașterea nu progresează liniar, înclinăm să vedem în această abundență o reală capacitate de reînnoire. Mărturie stau lucrările care se străduiesc să pună bazele unei sociologii a întreprinderii, precum și aporturile analizelor izvorâte din cadre conceptuale inițial foarte îndepărtate de analiza organizațiilor. Bogăția sociologiei organizațiilor decurge, poate, și din faptul că mulți dintre autorii care au contribuit la dezvoltarea ei urmăreau și înțelegerea unor fenomene sociale mai vaste. Weber, Merton, Parsons sunt cunoscuți în primul rând prin faptul că au dezvoltat o sociologie generală. Teoria raționalității limitate, elaborată de March și Simon, depășește cu mult cadrul îngust al organizațiilor. Obiectivul lui Crozier și al lui Friedberg este acela de a contribui la o analiză a acțiunii organizate în sens larg, adică a acțiunii colective, și nu numai a organizațiilor. La rândul ei, sociologia întreprinderii urmărește efectele «societale» produse de instituția-întreprindere. Forța sociologiei organizațiilor se datorează, fără îndoială, tocmai acestei capacități de a depăși granițele propriului său domeniu tematic. Se crede adesea că unul din atuurile sociologiei organizațiilor constă în succesul pe care îl înregistrează ea în întreprinderi. Ne putem, totuși, întreba dacă acest succes nu este rodul unei neînțelegeri: în ciuda tentațiilor care o animă câteodată, sociologia organizațiilor nu este o știință a gestiunii sau a managementului. Vocația sa principală nu este aceea de a oferi soluții tehnice actorilor și, cu atât mai puțin, conducătorilor organizațiilor, chiar dacă cunoștințele pe care ea le produce îi pot determina pe aceștia să reflecteze la propriile lor practici, la practicile colaboratorilor lor și la instrumentele cu care se «înarmează». Obiectul sociologiei organizațiilor este, în primul rând, identificarea și înțelegerea formelor sociale și a modurilor de cooperare la care recurg oamenii pentru a-și duce la bun sfârșit acțiunile”. (Lafaye, Claudette, Sociologia organizațiilor, 1998, pp. 113-115) De consultat: Lafaye, Claudette (1998). Birocrația ca punct de pornire. În Sociologia organizațiilor. Iași: Editura Polirom. www.sociologie-casm.cabanova.ro Lucrări: Lafaye, Claudette(1990). Situations tendues et sens ordinaires de la justice au sein d'une administrations municipale. Revue Francaise de Sociologie, 31,2, pp.199-203. Lafaye, Claudette [1996] (1998). Sociologia organizațiilor. Iași: Editura Polirom (trad. din l. franceză de Mihaela Zoicaș și Elisabeta Stănculescu). - 242 - Breviglieri, M., Lafaye, Claudette și Trom, D. (ed.) (2009). Sens de la justice, sens critique. Paris: Economica. http://www.univ-paris8.fr/sociologie/?page_id=22 LAWLER, EDWARD EMMET III. (n. 1938) Psiholog și expert american în management. Este profesor de afaceri și psihologie organizațională la Marshall School of Business de la Universitatea Carolina de Sud și fondator urmat făcut Facultatea de psihologie la Universitatea Brown și doctoratul la Universitatea Berkeley din California. A predat la Universitățile din Michigan și Yale. Este autor și coautor a 43 de cărți. A dezvoltat o teorie a coeziunii raționale care explică modul în care se dezvoltă angajamentul și apare solidaritatea instituțională. El consideră că organizațiile trebuie să fie proiectate în moduri care să stimuleze și să faciliteze schimbarea. Ele trebuie să fie cât mai strâns legate de mediul lor, să recompenseze experimentele, să introducă noi practivi și tehnologii, să-și îmbunătățească continuu performanțele și să caute avantaje competitive. Marile companii (Procter&Gamble, Johnson&Johnson, Toyota etc.) s-au schimbat în timp pentru a face față pieței. Aceste schimbări au inclus strategii, procese de comunicare, practici de management al resurselor umane - toate acestea au facilitat capacitatea organizațiilor de a se schimba. Când companiile își doresc să evolueze, dezvoltă un parteneriat tot mai strâns cu cercetători și experți străini. Oamenii de știință și companiile manageriale le ajută să se concentreze pe obiective, să analizeze mai atent datele studiilor, să disemineze rezultatele și le țin în stare de alertă. Companiile cu adevărat performante adoptă și o altă abordare a capitalului uman: atrag talentele, le motivează, le implică în acțiunile decizionale. Cel mai adesea companiile se confruntă cu o penurie de oameni talentați, capabili să inoveze și să vină cu idei de afaceri valabile. Un studiu făcut de Lawler pe 4500 manageri din America, Europa și Asia arată că recompensele acordate salariaților nu sporesc angajamentul față de companie și descurajează schimbul de informații. Lawler a identificat câteva soluții pentru dezvoltarea unei companii: 1. crearea unei strategii clare și convingătoare; 2. identificarea capacităților necesare pentru a implementa acea strategie; 3. căutarea celor mai talentați oameni trebuie să se facă la nivel mondial, indiferent de naționalitate; 4. reținerea persoanelor cu abilități și obținerea angajamentului lor față de firmă; 5. înțelegerea faptului că oamenii doresc lucruri diferite de la companie și au priorități care se schimbă continuu, în funcție de etapele vieții lor; 6. crearea oportunităților de dezvoltare a carierei (rotație, scări tehnice, posturi externe etc.); 7. sprijinirea - 243 - momentelor de ascensiune, căci atunci angajații își dezvoltă capacitățile la maximum; 8. menținerea unui schimb de cunoștințe și a unei responsabilități pentru îndeplinirea obiectivelor; 9. recompensarea publică a celor care au avut performanțe și stimularea recompenselor de grup, de echipă; 10. achiziționarea strategică a cât mai multor oameni talentați. Lawler consideră că în ziua de azi capitalul financiar este disponibil cu ușurință, dar nu și cel uman, care să poată să preia banii și să creeze bunuri și servicii de valoare. Companiile s-au bazat în special pe bărbați de 30-50 ani. Explorarea talentelor din grupa femeilor, a celor de peste 55 ani, din regiuni periferice, a minorităților (etnice, rasiale, cu handicap fizic etc.) va schimba funcționarea corporațiilor. De consultat: Lawler, Edward E. (2008). Talent: Making People Your Competitive Advantage. New York: Aldine-de Gruyter. http://books.google.ro/books?id=gxWf0DmR0hIC&printsec=frontcover&dq=Lawler,+Edw ard+(2008).+Talent:+Making+People Lucrări: Lawler, Edward E. (2003). Treat People Right. San Francisco, CA: Jossey-Bass. Lawler, Edward E. și Worley, Christopher (2006). Built to Change. San Francisco, CA: Jossey-Bass. Lawler, Edward E. (2008). Talent: Making People Your Competitive Advantage. San Francisco, CA: Jossey-Bass. Lawler, Edward E. și Boudreau, John (2009). Achieving Excellence in Human Resources Management. Stanford University Press. www.edwardlawler.com/ http://ceo.usc.edu/research_scientist/lawler.html LAWRENCE, PAUL ROGER (n. 1922). Sociolog și economist american. Studii universitare de sociologie și economie la Albion College. Profesor de comportament organizațional la Harvard Business School, unde a predat timp de 40 de ani. În prezent profesor emeritus. Membru al Academiei Americane de Management și al Asociației Americane de Sociologie. A publicat 25 de cărți și numeroase articole privind structurile adecvate și funcționările organizațiilor. Reprezentant al abordării organizațiilor în raport cu mediul lor. A publicat împreună cu Jay Lorsch lucrarea Organizația și mediul. Integrarea și gestionarea diferențelor, în care a aplicat teoriile darwiniste la organizații. - 244 - Paul Lawrence spune că acolo unde incertitudinea mediului este mare, formalizarea structurii este scăzută, relațiile interpersonale sunt centrate pe sarcină, orientarea temporală este pe termen lung. Acolo unde incertitudinea este scăzută, formalitatea structurii este ridicată, relațiile interpersonale sunt centrate pe persoane, iar orientarea temporală este pe termen scurt. Cu cât gradul de incertitudine al mediului este mai mare, cu atât diferențierea între firme este mai mare. —Lawrence și Lorsch își încep analiza întrebându-se de ce oamenii încearcă să-și construiască organizații. Răspunsul lor este că organizațiile le permit oamenilor să găsească soluții mai bune la problemele de mediu ce le stau în față. Aceasta evidențiază imediat trei elemente cheie în abordarea lor, care ajută la înțelegerea comportamentului organizațional; 1) oamenii sunt cei care au scopuri și nu organizațiile; 2) oamenii trebuie să coopereze ca să-și cooordoneze diferitele lor activități în cadrul unei organizații; 3) eficiența organizației este judecată prin prisma adecvării cu care sunt satisfăcute nevoile membrilor, prin interacțiunile planificate cu mediul. Tot pentru a face față condițiilor externe de mediu, organizațiile trebuie să ajungă să-și dezvolte departamente specializate, fiecare din ele având ca sarcină majoră tratarea unui anumit aspect al condițiilor exterioare firmei. De exemplu, într-o firmă de producție, cu secții de producție, departamente de vânzare și de proiectare, unitatea de producție se ocupă de sursele de echipament de producție, sursele de materie prime și piața muncii; unitatea de vânzări abordează problemele pieței, ale clienților și ale concurenței; unitatea de proiectare trebuie să facă față dezvoltării tehnologice, reglementărilor guvernamentale și așa mai departe. Această diferențiere a funcțiilor și sarcinilor este însoțită de diferențe în orientarea emoțională și cognitivă între managerii diverselor unități și, de asemenea de diferențe în structura formală a diverselor departamente”. (Pugh, Derek S. și Hickson, David J., Managementul organizațiilor, 1994, pp. 49-51) De consultat: Abramson, Mark A. și Lawrence, Paul R. (ed.) (2007). Transforming Organizations. Rowman & Littlefield Publishers. http://www.google.ro/search?q=Abramson%2C+Mark%2C+A.+and+Lawrence%2C+Paul %2C+R.+Transforming+Organizations Lucrări: Lorsch, Jay W. și Lawrence, Paul R. (1969). Organizational Development: Diagnosis and Action. Reading Mass Lawrence, Paul R. și Lorsch, Jay W. [1967] (1986). Organization and Environment, Harvard Business School Press. Abramson, Mark A. și Lawrence, Paul R. (ed.) (2007). Transforming Organizations. Rowman & Littlefield Publishers. - 245 - hbswk.hbs.edu/faculty/plawrence.html pine.hbs.edu/external/facPersonalShow.do?... www.paulrlawrence.com LAZEGA, EMMANUEL. Sociolog francez. Profesor de sociologie la Universitatea din Paris-Dauphine. Membru al Institutului Universitar al Franței, director al Observatorului Rețelelor Intra și Inter-organiaționale. El este, de asemenea, coeditor al Revue Frangaise de Sociologie, membru în corpul editorial al Social Networks and International Sociology. Este autorul a numeroase studii și cărți. Domenii de cercetare: mesosociologie structurală, sociologie economică și rețele intra- și interorganizaționale. A elaborat paradigma rețelelor, cu valoare euristică în sociologie: Analiza rețelelor sociale este o metodă sociologică de modelare a unui sistem de interdependențe în cadrul unui mediu social. Ea este utilizată, în special, ca metodă de cartografiere a fluxurilor de schimburi sociale și economice. Din acest punct de vedere, orice fenomen social, studiat de sociologie, este posibil să fie abordat structural, dacă are o dimensiune relațională de o manieră sistematică. Ea permite studierea proceselor sociale fundamentale, ale căror forme de solidaritate, de control social și de reglementare etc. sunt puțin vizibile în fapt (Emmanuel Lazega, 2007). —Analiza rețelelor, arată Emmanuel Lazega (art. cit.), permite studierea atât a funcționării interne a organizațiilor, cât și a relațiilor dintre organizații și mediul lor. La nivel intern, analiza rețelelor îngăduie descrierea relațiilor de prietenie, de consiliere sau de influență care traversează frontierele formale fixate de organigramă. Astfel, în cadrul unei mari întreprinderi industriale, o asemenea analiză, întreprinsă pe baza prelucrării documentelor de arhivă dintr-o perioadă de mai mult de treizeci de ani, a permis să se identifice structura relațiilor dintre membrii organizațiilor, ramificațiile spre exterior ale acestei structuri, precum și evoluția ei. Analiza scoate la iveală polarizarea dintre două mari tabere antagoniste, care țin sub control angajările făcute pe bază de recomandări. O a treia poziție, ocupată de membri care nu aparțin niciuneia dintre cele două mari tabere, asigură integrarea fragilă a întreprinderii. Aceasta nu va face, însă, față unor conflicte interne, care vor conduce la concedierea liderilor grupului intermediar. Acest exemplu demonstrează că analiza rețelelor poate constitui un instrument ce poate - 246 - permite reperarea precisă și cuantificată a mecanismelor profunde de reglare, pe care pune atâta preț analiza strategică. Analiza rețelelor urmărește totodată legăturile dintre organizații, precum și natura resurselor care circulă între acestea, arătând în primul rând că aceste relații se caracterizează printr-un mare număr de schimburi noneconomice. Sunt identificate trei direcții de cercetare. Prima urmărește formarea și menținerea rețelelor care se constituie prin prezența acelorași inidivizi în consiliile de administrație ale mai multor întreprinderi. Cea de a doua direcție studiază influențele rețelelor de lobby asupra definirii politicilor publice. În sfârșit, cea de a treia direcție pune în legătură șansele de supraviețuire ale întreprinderilor concurențiale și legăturile informale pe care acestea le stabilesc între ele pentru a gestiona incertitudinile legate de cerere”. (Lafaye, Claudette, Sociologia organizațiilor, 1998, pp. 102-103) De consultat: Lazega, Emmanuel (1992). The Micropolitics of Knowledge: Communication and Indirect Control in Workgroups. New York: Aldine-de Gruyter. http://books.google.ro/books?id=u14PNI- ey1MC&printsec=frontcover&dq=Lazega,+Emmanuel Lucrări: Lazega, Emmanuel (1992). The Micropolitics of Knowledge: Communication and Indirect Control in Workgroups. New York: Aldine-de Gruyter. Lazega, Emmanuel (1994). Analyse de reseaux et sociologie des organisations. Revue Frangaise de Sociologie, 35, pp. 293-320. Lazega, Emmanuel (2001). The Collegial Phenomenon: The Social Mechanisms of Cooperation Among Peers in a Corporate Law Partnership. Oxford: Oxford University Press. Lazega, Emmanuel (2007). Reseaux sociaux et structures relationnelles. Paris: PUF. http://findarticles.com/p/articles/mi_m4339/is_3_24/ai_99699583/ http://www.hiil.org/organ-bios/emmanuel-lazega/ LEE, YUEH-TING. Psiholog american de origine chineză. A emigrat în SUA în 1986 și s-a înscris la Facultatea de Psihologie. A obținut doctoratul în psihologie la Universitatea Stony Brook din New York. Este profesor la Departamentul de Psihologie al Universității din Toledo, Ohio, a fost decanul Colegiului de Arte și Științe al aceleiași universități, președintele Departamentului de - 247 - Studii Etnice de la Universitatea Minnesota. A susținut cursuri la multe universități din SUA. Realizează consultanță și training pentru corporații multinaționale. S-a specializat pe analiza stereotipurilor culturale, a diferențierilor de apreciere și pe gestionarea confliectelor. Pornind de la ideea frecvent întâlnită că ”Raiul e un loc cu casă americană, mâncare chinezească, poliție britanică, mașină germană și artă franceză, iar Iadul e un loc cu casă japoneză, poliție chineză, mâncare englezească, artă germană și mașină franțuzească”, Lee a început să studieze stereotipurile. A văzut că ele nu sunt adevărate, dar sunt încărcate de umor și acest lucru le face să circule și să devină adevărate în urma acestei circulații. Ele aduc prejudicii nejustificate și lansează mituri. ”Stereotipurile sunt convingeri cu grad ridicat de probabilitate pentru a clasifica oameni, obiecte și evenimente. Trebuie să avem stereotipuri pentru a grupa atâta informație despre o lume adesea incertă și necunoscută.” Pe de altă parte, ele ajută la menținerea rasismului, sexismului și bigotismului. Lee a dezvoltat un model de evaluare a stereotipurilor și cunoștințelor: evaluare-potență-precizie. Conform modelului, evaluarea (pozitiv-negativ), potențialul (activ-inactiv) și precizia (exactitate-inexactitate) nu sunt variabile dihotomice; ele pot fi măsurate pe o scală. Oamenii de afaceri clasifică atitudinile și comportamentele angajaților aparținând altor grupuri sociale sau etnice, dar înțeleg greșit rădăcinile culturale ale acestor comportamente. Studiind numeroase organizații din China și SUA, Lee a identificat cinci elemente care afectează conducerea și personalitatea: altruismul, modestia, flexibilitatea, onestitatea și perseverența. El consideră că filosofia chineză oferă modele de management eficiente pentru dezvoltarea unei firme. De consultat: Lee, Yueh-Ting, McCauley, Clark R. și Draguns, Juris G. (ed.) (1999). Personality and Person Perception Across Cultures. Lawrence Erlbaum Associates, Inc. http://books.google.ro/books?id=HhomB47x_SgC&pg=PA39&dq=Draguns,+Juris+G.+ (ed.)+(1999).+Personality+and+Person+Perception+Across+Culture Lucrări: Lee, Yueh-Ting, McCauley, Clark R. și Draguns, Juris G. (ed.) (1999). Personality and Person Perception Across Cultures. Lawrence Erlbaum Associates, Inc. Lee, Yueh-Ting, Worchel, Stephen, McCauley, ClarK R. și Moghadamm, Fathali (2004). The Psychology of Ethnic and Cultural Conflict. Praeger Pub Text. Chen, Chao-Chuan și Lee, Yueh-Ting (2008). Leadership and Management in China Philosophies, Theories and Practice. Oxford University Press. en.wikipedia.org/wiki/Yueh-Ting_Lee -http://findarticles.com/p/articles/mi_m1200/is_n26_v149/ai_18466361/ - 248 - LENCIONI, PATRICK. Expert american în management. Este fondator și președinte al The Table Group, Inc., o firmă de consultanță în management. A lucrat înainte la Bain & Company, Oracle Corporation și Sybase. Este considerat de Fortune 500 unul din cei mai importanți 10 guru în afaceri apăruți în ultimii ani. A lucrat cu mii de oameni aflați în funcții executive, din companii precum Southwest Airlines, Microsoft, New York Life, Visa sau FeedEx. Sa făcut remarcat prin lucrarea Cinci disfuncții ale muncii în echipă, vândută în peste 2,5 milioane exemplare. ”De-a lungul experienței mele de lucru cu persoanele care dețineau funcția de CEO în diverse companii și cu echipele lor de conducere, două adevăruri mi sau părut evidente. Mai întâi, adevărata muncă în echipă, în majoritatea organizațiilor, rămâne la fel de greu de definit ca întotdeauna. În al doilea rând, organizațiile nu ajung să facă muncă în echipă pentru că, fără să-și dea seama, cad pradă celor cinci capcane firești, dar periculoase, pe care eu le denumesc cele cinci disfuncții ale muncii în echipă. Aceste disfuncții pot fi interpretate greșit, ca fiind chestiuni distincte ce ar putea fi abordate izolat. În realitate, ele formează un model total intercorelat, fiecare fiind susceptibilă de un potențial letal pentru succesul echipei. Acest lucru se evidențiază deja la o primă examinare a fiecărei disfuncții și a modelului pe care-l compun acestea. Să clarificăm lucrurile: 1. prima disfuncție este absența încrederii manifestată în rândul membrilor echipei. În esență, aceasta pleacă de la respingerea ideii de a fi vulnerabili în cadrul unui grup. Membrii grupului, care nu sunt realmente deschiși unii față de alții referitor la greșelile și slăbiciunile lor, fac imposibilă crearea unei baze pentru încredere; 2. faptul de a nu construi încrederea devine distructiv, pentru că dă tonul pentru a doua disfuncție: teama de conflict. Echipele lipsite de încredere sunt incapabile să se implice în dezbateri de idei noi și pline de pasiune. În schimb, ele recurg la discuții vagi și comentarii reținute; 3. lipsa de conflicte sănătoase devine o problemă, pentru că dă naștere la o a treia disfuncție: lipsa angajamentului. Fără să-și fi făcut publice opiniile în cursul dezbaterii pasionate și deschise, membrii echipei nu ajung să se implice în decizii decât extrem de rar, deși pot simula acordul în timpul ședințelor; 4. din cauza acestei lipse de angajare reală și de implicare, membrii echipei dezvoltă o evitare a responsabilităților, a patra disfuncție. Fără a se implica într-un plan clar de acțiune, chiar și cei mai responsabili și mai eficienți oameni ezită la acțiuni și comportamente neproductive pentru bunul mers al echipei; Lencioni crede că cei mai mulți directori nu-și dau seama că sănătatea internă a unei companii este cheia succesului acesteia. Iar sănătatea depinde de construirea unei echipe de conducere performante. - 249 - 5. lipsa responsabilităților creează un mediu propice pentru apariția celei de-a cincea disfuncții. Neatenția la rezultate intervine atunci când membrii echipei pun nevoile lor individuale (cum ar fi orgoliul, cariera sau reputația), ori chiar necesitatea unei decizii personale, mai presus de țelurile colective ale echipei. Și astfel, ca un lanț cu o verigă ruptă, munca de echipă se deteriorează dacă i se permite, fie și numai unei singure disfuncții, să înflorească. O altă cale de a înțelege acest model este abordarea opusă - una pozitivă -și să ne imaginăm cum se comportă membrii unei echipe sudate: 1. au încredere unii în alții. 2. se implică în conflicte nedisimulate iscate de diverse idei. 3. se implică în decizii și planuri de acțiune. 4. se trag unii pe alții la răspundere atunci când cineva acționează împotriva planurilor create împreună. 5. se concentrează asupra obținerii unor rezultate colective. Dacă totul pare simplu, aceasta se datorează faptului că sunt într-adevăr niște lucruri simple, cel puțin în teorie. În practică, totul este extrem de dificil, pentru că e nevoie de niveluri de disciplină și de perseverență la care puține echipe pot ajunge”. (Lencioni, Patrick, Cinci disfuncții ale muncii în echipă. O fabulă despre lideri, 2006, pp. 177-179) De consultat: Lencioni, Patrick (2002). The Five Dysfunctions of a Team: A Leadership Fable. New York: John Wiley & Sons Inc. http://books.google.ro/books?id=rPx9HRwfVpoC&printsec=frontcover&dq=Patrick+Lencioni& hl=ro&ei=mL7BTInNAY3OswbU4o2WCA&sa=X&oi=book_result&ct=result&resnum=1&ve d=0CCsQ6AEwAA#v=onepage&q&f=false Lucrări: Lencioni, Patrick [2002] (2006). Cinci disfuncții ale muncii în echipă. O fabulă despre lideri. București: Editura Curtea Veche (trad. din l. engleză de Consuela Stoicescu). Lencioni, Patrick [2007] (2009). Trei indicii ale unei slujbe mizerabile. București: Editura Injoy Books (trad. din lb. engleză de Raluca Rus). www.tablegroup.com www.bigspeak.com/patrick-lencioni.html - 250 - LEWIN, KURT (1890-1947). Psiholog social american de origine germană. Reprezentant de seamă al psihologiei sociale moderne, fondator al cercetării dinamicii grupurilor. Absolvent și doctor în psihologie al Universității din Berlin. După emigrarea în SUA în 1932, Lewin și-a desfășurat activitatea la Cornell University și la Iowa Child Welfare Research Station (University of Iowa). Fondator al Centrului de Cercetare a Dinamicii Grupului de la Institutul Tehnologic din Massachusets (MIT). În 1939, un grup de cercetători, conduși de Lewin, a identificat, pe baza experimentelor, trei stiluri de leadership. —O serie de experiemente de acum clasice ale lui Lewin, Lippitt și White, citate de Hare (1962) și raportate în Lippitt și White (1960) sunt la originea numeroaselor cercetări care au încercat să stabilească repercusiunile diferitelor stiluri de leadership: autoritar, democratic și permisiv asupra numeroaselor situații ale grupului. Aceste prime experimente au fost făcute pe grupuri sportive de băieți de aproximativ 11 ani. Copiii aveau aceeași vârstă, manifestau un interes egal pentru proiectele grupului și aveau în comun anumite trăsături demne de interes pentru cercetători. S-au antrenat adulți pentru exercitarea leadershipului după cele trei stiluri diferite. Situațiile provocate au permis cercetătorilor să studieze efectele celor trei stiluri asupra climatului și randamentului grupurilor și reacțiile copiilor care trebuiau să se adapteze la noul stil când li se schimba grupul [...]. Modul cel mai practic de definire a celor trei stiluri de leadership pare a fi de a le compara sub raportul a patru aspecte esențiale: 1) determinarea politicilor; 2) alegerea tehnicilor și elaborarea etapelor activităților; 3) repartizarea sarcinilor și a colegilor de lucru; 4) atitudinea de autoritate față de elogii și de critici [...]. Inspirați de filosofii atât de divergente în privința autorității, adulții responsabili cu grupurile de tineri studiate de Lippit și White (1960) au manifestat comportamente foarte diferite când jucau rolurile de autoritate în funcție de stilurile autoritar, democratic sau permisiv. Autoritarii dau mai des ordine decât celelalte două tipuri de conducători: această atitudine derivă din voința lor de a controla scopurile urmărite de grup și mijloacele de a ajunge la ele. Ei merg, de altfel, până la comenzi care slăbesc voința grupului. Autoritarii, fie prin elogii, fie prin critici, au tendința de a evalua munca membrilor plecând de la propria lor perspectivă, în loc să țină seama de exigențele sarcinii (cum fac conducătorii democratici). Ei interpretează statutul lor în grup ca acordându-le misiunea de a aproba sau dezaproba pe ceilalți membri. Democrații oferă numeroase sugestii grupului pentru a-l ghida în muncă; ei se deosebesc astfel de autocrați și de permisivi. Ei sugerează acolo unde autoritarii ordonă. Ei respectă libertatea grupului, dar nu-l abandonează în îndeplinirea sarcinii (ceea ce fac permisivii). În plus, sugestiile pe care le fac nu îi împiedică să apeleze din belșug la autoconducerea grupului. Dacă cei care practică un stil de conducere - 251 - permisiv dau tot atâtea informații cât conducătorii democratici (proporțional cu participarea lor totală, care este, totuși, mai restrânsă), ei nu o fac decât la cererea explicită a grupului. Dacă grupul nu face apel la ei, rămân cantonați în retragerea lor pasivă. Democrații se disting în plus față de autoritari și permisivi fiind mai încrezători și mai veseli [...] White și Lippitt (1960) trag șase concluzii generale din cercetările lor asupra conducerii autoritare, democratice și permisive: a) leadershipurile democratic și permisiv nu sunt echivalente. Munca făcută sub o autoritate permisivă s-a dovedit mai puțin productivă și mai puțin valabilă. Grupul are mai mult tendința să se joace decât să lucreze. Băieții și-au exprimat insatisfacția în timpul întâlnirilor. La întrevederile private, băieții și-au manifestat preferința pentru autoritatea democratică; b) democrația poate fi eficace. Cantitativ, munca făcută sub un regim democratic s-a relevat mai considerabilă. De altfel, băieții s-au arătat mai motivați să lucreze într-o atmosferă democratică (ei nu se opreau din lucru când conducătorul părăsea temporar grupul). Munca a fost mai originală; c) un leadership autoritar poate crea multă ostilitate și agresivitate: apariția țapilor ispășitori. Grupurile conduse autoritar dau dovadă de mai multă ostilitate. Copiii distrugeau ușor proprietatea materială a grupului. Ostilitatea se revarsă foarte des asupra țapilor ispășitori; d) o conducere autoritară poate crea insatisfacție ascunsă. Patru băieți au părăsit grupurile conduse autoritar. 95% dintre băieți preferau conducătorii democratici. În momentul schimbării grupului, cei care treceau de la un stil de conducere autoritar la un altul democratic trăiau o stare de destindere, exprimată printr-o anumită relaxare a efortului și a disciplinei. Această relaxare momentană însoțește întotdeauna trecerea de la un sistem în care persoanele sunt conduse din exterior, prin norme foarte rigide, la un altul mai democratic, care face apel la o disciplină prin controlul membrilor grupului. Să ne gândim la numeroasele case de educație în care disciplina s-a încredințat elevilor înșiși. După câteva luni s-a instalat haosul, creând impresia că democrația este de nepracticat la tineri. Dacă tinerilor li s-ar fi dat timpul să-și termine educația socială înainte de a ajunge la această concluzie, s-ar fi putut judeca eficacitatea democrației și efectele tranziției de la un regim autoritar la altul mai liberal; e) în stilul de conducere autoritar, băieții s-au arătat mai dependenți și mai puțin originali. Conversația era mai puțin variată, rămânea cantonată la situația imediată. Comportamentele indivizilor se asemănau mai mult decât într-un grup condus democratic; f) a fost mai mult spirit de grup și prietenie în grupurile conduse în mod democratic. Spontaneitatea era mai mare. Se făceau mai multe comentarii amicale sau inspirate din spiritul de echipă. Se felicitau reciproc. Erau gata să-și împartă proprietatea lor privată”. (Tellier, Yvan, Leadership și Management. În Tellier, Yvan și Rovența-Frumușani, Daniela, Resurse umane și dezvoltare organizațională, 1999, pp. 139-141) - 252 - Kurt Lewin este autorul teoriei câmpului de forțe. Un câmp de forțe este definit ca ”totalitatea faptelor coexistente, percepute a fi reciproc interdependente”. Conform acestei teorii, comportamentul este dependent de câmpul de forțe care există în momentul apariției lui. Analiza pornește de la situația de ansamblu din care sunt extrase diferite părți componente. Persoana concretă aflată într-o situație concretă poate fi reprezentată matematic, folosind vectori. De consultat: Lewin, Kurt [1936] (2008). Principles of Topological Psychology. York, Pa: Maple Press Company. http://www.google.ro/search?q=Lewin%2C+Kurt+[1936]+(2008).+Principles+of+Topolo gical+Psychology. Lucrări: Lewin, Kurt, Lippitt, Ronald O. și White, Ralph K.(1939). Patterns of Aggressive Behavior in Experimentally Created Social Climates. Journal of Social Psychology, no.10, pp.271-299. Lewin, Kurt (1948). Resolving Social Conflicts. New York: Harper & Row. White, Ralph K. și Lippitt, Ronald O. (1960). Autocracy and Democracy: An Experimental Inquiry. New York: Harper Collins. Lewin, Kurt [1936] (2008). Principles of Topological Psychology. York, Pa: Maple Press Company. www.infed.org/thinkers/et-lewin.htm http://psychology.about.com/od/profilesofmajorthinkers/p/bio_lewin.htm LIKERT, RENSIS (1903 -1981). Psihosociolog american. Licența în sociologie la University of Michigan (1926). Doctor în psihologie la Columbia University (1932). A înființat Institutul de Cercetări Sociale din cadrul Universității din Michigan (1946). Până la retragerea sa din activitatea științifică (1969), a condus una din cele mai importante instituții de cercetare a comportamentului organizațional. După retragerea sa, a creat o firmă de consultanță, Rensis Likert Associates, care i-a permis aplicarea principiilor sale despre conducerea organizațiilor. — Rezumând aceste idei, Likert distinge patru stiluri de management. Primul stil este autoritar subiectiv, în care conducerea se folosește de frica provocată de amenințări, comunicarea se realizează de sus în jos, de la șef la - 253 - subordonat. Subordonații și șefii se află, din punct de vedere psihologic, foarte departe unii de alții, iar majoritatea deciziilor sunt luate la nivelul ierarhic superior etc. Al doilea stil este autoritar binevoitor, în care șefii acordă recompense, atitudinea subordonaților este una de supunere față de superiori, informația de jos în sus este limitată la ceea ce șeful vrea să audă. Deciziile strategice sunt luate la vârful ierarhic, deși unele decizii pot fi delegate nivelurilor inferioare etc. Al treilea stil este consultativ, în care conducerea acordă recompense, eventuale penalizări și pretinde un anumit grad de implicare din partea subordonaților. Comunicarea se realizează în ambele sensuri, dar cea de jos în sus conține, în afară de ceea ce șeful vrea să audă, doar informații limitate, transmise cu precauție. În acest stil, subordonații pot avea o oarecare influență asupra activității din sectoarele lor. Deciziile strategice sunt luate la nivelul superior, iar cele cu caracter mai restrâns la niveluri mai joase. Cel de-al patrulea este stilul participativ. Conducerea acordă recompense economice și folosește deplin participarea grupului și implicarea membrilor acestuia la realizarea obiectivelor de înaltă performanță, la îmbunătățirea metodelor de lucru etc. Comunicarea este exactă și funcționează în toate sensurile, pe verticală și pe orizontală. Subordonații și superiorii sunt apropiați din punct de vedere psihologic. Elaborarea deciziilor din cadrul organizației se face mai ales prin procedee colective, fiind integrată în structura formală a acesteia. Structura organizației constă dintr-o serie de grupuri corelate, legate de restul organizației prin intermediul unor persoane considerate «verigi de legătură», care fac parte simultan din mai multe grupuri. Managementul din categoria a patra generează o productivitate superioară a muncii, participarea mai profundă a personalului și relații mai bune între conducere și salariați. În general, managerii de înaltă performanță sunt cei care și-au organizat personalul în grupuri eficiente, ai căror membri au o atitudine cooperantă și un înalt nivel al satisfacției în muncă, aplicând stilul de management de tip participativ. Există și excepții: competent din punct de vedere tehnic, centrat pe activitate, managementul de tip autoritar poate atinge o înaltă productivitate (în special dacă este susținut de un sistem riguros de tehnici de control). Dar membrii grupurilor în care șefii de echipă utilizează metode coercitive au o atitudine defavorabilă față de activitatea lor și față de conducere, ceea ce poate duce la un nivel ridicat de rebuturi și deșeuri. De asemenea, apar niveluri ridicate ale fluctuației forței de muncă, neînțelegeri frecvente între conducere și personal, conflicte de muncă etc. Managementul, după Likert, este întotdeauna un proces relativ. Pentru a putea fi eficienți și pentru a comunica, liderii trebuie să-și adapteze permanent comportamentul, ca să țină cont de ce-i pe care-i conduc. Nu există reguli specifice care să funcționeze bine în toate situațiile, ci numai principii generale care trebuie interpretate astfel încât să se țină cont de așteptările, valoarea și pregătirea celor cu care managerul intră în contact. Sensibilitatea față de aceste valori și așteptări este o calitate esențială a liderilor, iar organizațiile trebuie să creeze climatul și condițiile care să-i încurajeze pe toți managerii să se comporte cu toți oamenii pe care îi conduc corespunzător cu valoarea și așteptările lor. Ca sprijin în această sarcină, managerii dispun astăzi de măsuri relevante, care au fost dezvoltate de specialiștii din științele sociale. Există - 254 - metode de evaluare obiectivă a unor variabile, cum ar fi loialitatea membrilor unei organizații față de aceasta, gradul în care realizarea sarcinilor grupurilor ajută la realizarea obiectivelor organizației, gradul de motivație al personalului, gradul de încredere stabilit între diferitele niveluri ierarhice sau între diferite componente ale organizației, eficiența și exactitatea proceselor de comunicare, gradul în care superiorii sunt informați corect despre așteptările, reacțiile, dificultățile, problemele și nereușitele subordonaților, precum și sprijinul pe care îl consideră util și încurajările pe care le așteaptă”. (Pugh, Derek S. și Hickson, David J., Managementul organizațiilor, 1994, pp. 167-168) Considerând stilul de conducere o variabilă cheie a sistemului social al unei organizații, Likert elaborează patru tipuri de sisteme: a) unul având stilul autoritar subiectiv, ca variabilă cheie; b) un sistem social cu variabila cheie, sistemul autoritar obiectiv; c) altul cu sistemul consultativ, ca variabilă cheie și d) un sistem social cu sistemul participativ, ca variabilă definitorie. Cercetările realizate au evidențiat că sistemele organizaționale, întemeiate pe stilul participativ sunt mai performante decât celelalte. Likert este partizanul managementului de tip participativ. A elaborat scala de măsurare a atitudinilor (de la 1 la 4), cunoscută ca Scala Likert. A stabilit caracteristicile conducerii eficiente: 1. motivația în muncă trebuie să fie stimulată de principii și tehnici moderne și nu de către vechiul sistem de recompense și amenințări; 2. angajații trebuie să fie considerați ca oameni care au propriile nevoi, dorințe și valori și acestea trebuie menținute și îmbunătățite; 3. organizația trebuie să țină strâns unite grupurile care se constituie și să fluidizeze schimbul de informații dintre ele; 4. relațiile de susținere trebuie stimulate în cadrul fiecărui grup, pentru a dezvolta loialitatea și respectul reciproc. De consultat: Rensis Likert (2008). Participative Management Systems. În Sapru, K. R. (ed.). Administrative Theories and Management Thought. New Delhi: Prentice Hall of India Private Ltd., pp. 229- 241. http://books.google.ro/books?id=qI4f7G97mkC&pg=PA437&dq=Sapru,+K.R.+(ed.)+ Administrative+Theories+and+Management Lucrări: Likert, Rensis (1961). New Pattern of Management. New York: McGraw Hill. Likert, Rensis (1967). The Human Organization: Its Management and Value. New York: McGraw Hill. en.wikipedia.org/wiki/Rensis_Likert www.accel-team.com/human_relations/hrels_04_likert.html - 255 - LINDBLOM, CHARLES E. (n. 1917). Economist și politolog american. Profesor de științe economice la Universitatea Yale și director al Institutului Yale pentru Studii Politice și Economice. Membru al Fundației Gugenheim. Consilier economic al Misiunii de Asistență a SUA, pentru India. Președinte al Asociației Americane de Științe Politice. Președinte al Asociației pentru Studii Economice Comparative. Profesor emeritus la Universitatea Yale. “Lindblom se întreabă cum trebuie luate deciziile și cum sunt elaborate ele de fapt. Descrierea pe care o face modului de elaborare a deciziilor, precum și explicațiile oferite se limitează mai ales la administrația publică și la sistemele politice, dar ele pot fi aplicate și altor structuri organizaționale. Cum este abordată problema elaborării deciziei de către manageri, administratori sau oricare altcineva confruntat cu această necesitate? De la bază sau de la vârf? Lindblom oferă un exemplu imaginar din domeniul public. Un administrator trebuie să-și formuleze strategia ținând seama de inflație (ceea ce poate fi aplicabil și în cazul unui director de marketing, atunci când își conturează strategia de stabilire a prețurilor). Pentru a ajunge la originea problemei, trebuie încercată identificarea tuturor variabilelor posibile, indiferent cât ar fi de numeroase, cum ar fi o schemă completă a posturilor, profituri rezonabile, protejarea economiilor, rate de schimb stabile etc. Apoi, trebuie încercată evaluarea efectului asupra valorii fiecărei variabile, provocat de variațiile celorlalte. Odată încheiată această etapă, administratorul poate trece la estimarea soluțiilor alternative dintr-un număr virtual infinit de combinații posibile. Pentru realizarea aceasta, el are nevoie să acumuleze o mare cantitate de informație. Trebuie, de asemenea, reconsiderate bazele teoretice, de la planificarea centraliază totală, pe de o parte, până la piața complet liberă, pe de alta. Toate aceste informații și alternative, admițând că ar putea fi vreodată colectate în totalitate, ar fi imposibil de cuprins. În loc de a încerca așa ceva, administratorul s-ar putea declara mulțumit cu obiectivul comparativ simplu al unei perioade de stabilitate a prețurilor. În acest caz, sunt trecute cu vederea majoritatea valorilor sociale, atenția fiind focalizată doar pe obiectivele imediate și nemijlocit relevante. Vor fi comparate doar un număr limitat de alternative, majoritatea deja familiare din ocaziile anterioare, iar punerea în discuție a teoriilor sau a principiilor va fi evitată. Se poate lua apoi o decizie care să asigure, pentru un timp, un succes parțial. Această primă abordare a deciziilor aspiră la idealul rațional deductiv. Aceasta pretinde ca toate valorile implicate să fie confirmate și suficient de precis formulate pentru a putea fi ordonate într-o scală de priorități, ca principiile rezultate să indice care informații sunt necesare comparării strategiilor alternative posibile, ca fiecăreia dintre acestea să i se asigure setul complet de informații și ca, în final, o deducție logic calculată să conducă la cea mai bună alternativă [...]. Cu toate acestea, este dificil de găsit un exemplu de astfel de abordare sinoptică. - 256 - Nici susținătorii ei nu pot indica unde se aplică. Ea reprezintă mai degrabă un ideal decât ceva aplicabil, deoarece nu reușește să se adapteze la trăsăturile reale și problematice ale deciziilor, ale celor care încearcă să le ia, ale procesului de elaborare a deciziilor [...]. Din această cauză, procedura elaborării deciziilor, utilizată de obicei de analiști și de factorii de decizie, nu este una sinoptică. Lindblom o numește strategia incrementalismului fragmentat, adică efectuarea unor comparații limitate, succesive, foarte departe de abordarea sinoptică pretinsă de idealul rațional deductiv. Deși incrementalismul fragmentat nu poate fi unicul set de adaptări utilizate în rezolvarea dificultăților practice ale procesului decizional, Lindblom este de părere că este preponderent. În cadrul său, schimbările se produc prin creșteri minore, în procese incoerente și necoordonate (incremental înseamnă «o creștere elementară în valoarea unei variabile importante». Nu există o frontieră precisă între incremental și static, care nu este decât o etapă de-a lungul continuumului temporal). În cadrul acestei strategii, este produsă o serie nedefinită și aparent dezordonată de mici schimbări cu scopul evitării răului prezent, și mai puțin către un scop definit. Multe aspecte ale problemei rămân evident nerezolvate. În rezumat, incrementalismul fragmentat este restrictiv, serial și restaurator. În locul analizei raționale a tuturor posibilităților, analiștii sau factorii de decizie simplifică problema, luând în considerație doar laturile în care circumstanțele ar putea diferi - dacă ar fi alterate. Se examinează doar schimbarea marginală și, deci, posibil de înțeles, și se ia în considerație numai un număr restrâns de consecințe pentru fiecare alternativă. Mai departe, sarcina poate fi făcută mai ușoară, limitând și numărul alternativelor. Posibilitățile cele mai îndepărtate sau mai improbabile sunt lăsate deoparte, chiar dacă sunt importante, pentru că altfel nu s-ar putea lua nicio decizie”. (Pugh, Derek S. și Hickson, David J., Managementul organizațiilor, 1994, pp. 137-138; 139-140) De consultat: Dahl, Robert A. și Lindblom, Charles E. (1991). Politics, Economics and Welfare. New Brunswick, New Jersey: Transaction Publishing. http://www.google.ro/search?q=Linblom%2C+Charles+E.+(1991).+Politics%2C+Economics Lucrări: Dahl, Robert A. și Lindblom, Charles E. (1977). Politics and Markets: The Word's Political Economic Systems. New York: Basic Books. Lindblom, Charles E. și Cohen, David K. (1979). Usable Knowledge: Social Science and Social Problem Solving. Yale University Press. Dahl, Robert A. și Lindblom, Charles E. (1991). Politics, Economics and Welfare. New Brunswick, New Jersey: Transaction Publishing. Lindblom, Charles E. (2001). The Market System: What It Is, How is Works and What Make of It. Yale University Press. www.yale.edu/polisci/people/clindblom.html en.wikipedia.org/wiki/Charles_E._Lindblom - 257 - LIPSKY, MICHAEL. Politolog american. Licență în politologie la Colegiul Oberlin și doctorat la Universitatea Princeton. Profesor la Institutul de Politici Publice din Georgetown și director de program la Centrul Demos din New York. Profesor de științe politice la universitățile Massachusetts, Wisconsin, Washington, Harvard. A fost membru în conducerea Fundației Ford. Specialist în administrația publică. Lipsky folosește conceptul de birocrație la nivelul străzii, care se referă la persoanele ce se ocupă cu punerea în aplicare a politicilor, umblând pe străzi și fiind în contact regulat cu cetățenii: polițiști, pompieri, asistenți sociali. Autorul a identificat mai multe probleme specifice acestor categorii de birocrați: resurse limitate, o marjă de negociere, relații afective cu unii clienții (de simpatie sau antipatie). Acești lucrători din serviciul public nu lucrează pentru profit, ci pentru binele comun. Ceea ce presupune un angajament profund la un ideal de servicii: medicii nu se uită la ceas când sunt chemați să salveze viața unui om, oamenii de la deszăpezire nu stau la program doar 8 ore când au de făcut drum prin troiene, profesorii trebuie să hrănească disciplina și curiozitatea elevilor, ofițerii de poliție trebuie să mențină ordinea și să descurajeze comportamentele distructive. Aceste activități nu presupun o muncă simplificată. În ciuda proliferării normelor și reglementărilor care fac aceste activități cât mai riguroase și mai impersonale, ele au în continuare o mare flexibilitate, iar puterea și influența acestor persoane continuă să se exercite dincolo de norme. Punerea în practică a politicilor publice este un lucru ce reflectă mai degrabă valorile individuale ale fiecărui birocrat de la nivelul străzii și mai puțin voința factorilor de decizie. Deși imparțialitatea este o calitate obligatorie la angajarea unui birocrat (care înseamnă punerea în aplicare a legii în mod echitabil față de toți cetățenii), în realitate există o mare discriminare, dată de tratamentul diferențiat care se aplică unor persoane în virtutea apartenenței, reale sau presupuse, la anumite grupuri sociale. ”În analiza pe care o face asupra relațiilor dintre funcționarii instituțiilor publice și clienții acestora, Michael Lipsky identifică o serie de situații în care apar tratamente diferențiate. Astfel, funcționarii vor fi tentați să îi favorizeze în distribuirea resurselor pe clienții care par să aibă cele mai multe șanse de eligibilitate conform criteriilor birocratice. De asemenea, birocrații vor avea tendința să îi favorizeze pe cei din interacțiunea cu care pot obține o anumită gratificație, anumite beneficii. Tratamentul diferențiat apare mai ales atunci când există mulți solicitanți pentru resursele respective și nu există un control pentru felul în care au fost atribuite acestea, precum și în situația în care funcționarii trebuie să hotărască dacă unii clienți răspund mai bine la tratament decât alții. În condițiile în care munca funcționarilor publici implică un stres destul de mare, aceștia vor face apel la stereotipuri pentru a-și - 258 - simplifica munca și vor acționa în conformitate cu acestea. Grupurile supuse cel mai adesea discriminării sunt: minoritățile etnice, rasiale, religioase, grupurile de imigranți, femeile, minoritățile sexuale, persoanele cu abilități speciale, vârstnicii. Domeniile de manifestare a discriminării cele mai investigate au fost sistemul educațional, piața muncii, locuirea. Aceste grupuri vulnerabile din punct de vedere social devin vulnerabile și din puncte de vedere economic. Cei care sunt ținta prejudecăților și a discriminărilor într-o societate anume vor întâmpina dificultăți de integrare pe piața muncii (nu își vor găsi locuri de muncă pe măsura calificării sau vor fi plătiți la nivel inferior celor care aparțin grupurilor favorizate) și vor avea dificultăți în obținerea beneficiilor publice. Toate acestea îi fac vulnerabili din punct de vedere economic și îi includ în categoria grupurilor cu risc ridicat de sărăcie. Pentru reducerea discriminării au fost dezvoltate o serie de strategii menite să asigure egalitatea de șanse în zonele în care au fost în mod sistematic subreprezentate a persoanelor care fac parte din grupuri supuse în mod tradițional discriminării. În Statele Unite aceste strategii poartă numele de acțiune afirmativă, în timp ce în Marea Britanie sunt cunoscute sub denumirea de discriminare pozitivă. Aceste strategii nu presupun o „discriminare inversă”, ci au menirea să asigure egalitatea de șanse pentru toți cetățenii, indiferent de grupul căruia îi aparțin. Discriminarea pozitivă și acțiunea afirmativă presupun pe de o parte recunoașterea dezavantajelor acumulate de grupurile respective, precum și dezvoltarea de politici și de practici care ajută la depășirea dificultăților.” (Mălina Voicu - Discriminare http://www.iccv.ro/index.php/ro/component/content/article/84-ds-d/136-ds-discriminare) De consultat: Lipsky, Michael (2010). Street Level Bureaucracy. Dilemmas of the Individual in Public Services. Russel Sage Foundation Publications. http://books.google.ro/books?id=WjUBulsr2O0C&printsec=frontcover&dq=Lipsky,+ Michael+(2010).+Street+Level+Bureaucracy Lucrări: Lipsky, Michael (1970). Protest in City Politics: Rent Strikes, Housing and the Power of the Poor. Rand McNally. Lipsky, Michael (1983). Street Level Bureaucracy. Dilemmas of the Individual in Public Services. Russel Sage Foundation Publications. Lipsky, Michael și Smith, Steven Rathgeb (1993.) Nonprofits for Hire: The Welfare State in the Age of Contracting. Harvard University Press. www.explore.georgetown.edu > Faculty http://okpolicy.org/blog/government-operations/guest-blog-michael-lipsky-the-public- service-includes-state-and-local-workers - 259 - LORSCH, JAY W. Expert american în management. A absolvit managementul la Colegiul Antioch din cadrul Universității Columbia (1955). Doctorat în administrarea afacerilor la Harvard Business School (1964). Profesor de relații umane la Harvard Business School (din 1965). Membru al American Academy of Arts and Science. În prezent profesor emeritus. Cunoscut pentru aplicarea științei comportamentale la studiul organizațiilor. Teoria "contingenței” spune că nu există vreo structură organizațională inerent mai eficientă decât altele. Dimpotrivă, pentru că organizațiile diferă în privința sarcinilor pe care le îndeplinesc și a mediilor cu care au de-a face, structura organizațională potrivită este în fiecare caz o funcție a unor factori precum tehnologia, piața și predictibilitatea sarcinilor. Împreună cu Paul Lawrence a scris despre impactul factorilor de urgență asupra structurii organizaționale, denumindu-și propria abordare "teoria contingenței”. Pentru ei nu există o cale pentru gestionarea instituțiilor care să poată fi numită ca "cea mai bună". Incertitudinile și schimbările rapide dictează de multe ori care este cel mai bun stil de management. Structura forței de muncă a cunoscut schimbări majore în ultimii ani. Diferențele de putere, generatoare de conflict, au ajutat la atingerea obiectivelor. Într-un studiu făcut în SUA pe trei medii industriale diferite (mase plastice, produse alimentare, containere), ei au arătat că gradul de incertitudine a fost strâns legat de structura organizatorică internă. Când incertitudinea a fost mare a apărut cu mai mare necesitate diferențierea vânzărilor de producție, de departamentele de cercetare din cadrul firmelor. Departamentele au avut nevoie de un grad mai mare de diferențiere internă pentru dezvoltarea unor mecanisme adecvate care să rezolve problemele legate de condițiile externe. Totuși, cu cât este mai mare gradul de diferențiere internă, cu atât este mai mare nevoia unui mecanism potrivit pentru integrarea și rezolvarea conflictelor dintre diferitele segmente. Strategiile de diferențiere includ: crearea personalului administrativ de asistență pe lângă directorii de producție, atragerea unor specialiști externi, crearea unor departamente adiționale dependente de producție, de teritoriu sau de clienți, delegarea de autoritate pentru luarea deciziilor de sus în jos la nivelul departamentelor, descentralizarea, etc. Toate aceste strategii au ca scop funcționarea mai eficientă a diferitelor părți ale organizației. Pe de altă parte prea multă independență acordată unităților subordonate creează situații care vin în detrimentul instituției, de aceea managerii trebuie să gândească strategii de integrare. - 260 - Strategiile de integrare sunt realizate cu ajutorul unor concepte, cum ar fi: ierarhia autorităților, regulamente foarte stricte de funcționare și organizare, comitete specializate pe probleme, aria de control, circulația informațiilor. Ierarhia autorității într-o întreprindere se mai numește „chain of command”, adaptat în „lanț ierarhic”. Stabilirea cu exactitate a acestei ierarhii de autoritate este primul instrument al integrării. Diferențierea și integrarea conlucrează pentru a asigura eficiența întreprinderii. Opțiunea pentru una sau alta într-o măsură mai mare sau mai mică este în concordanță cu munca ce trebuie desfășurată și cu factorii mediului extern la care trebuie să răspundă întreprinderea. Criza din ultimii ani a ridicat problema salariilor directorilor executivi și a membrilor din consiliile de conducere. Discuțiile publice au mers din nou spre problema diferențierii și a integrării. Jay Lorsch consideră că trebuie regândite rolurile consiliilor și al fiecărui membru, trebuie făcută o analiză a circulației informațiilor între departamente, a relațiilor cu clienții, a succesorilor și a riscurilor. Liderii trebuie să gestioneze contextul organizațional mai degrabă decât să se concentreze pe operațiunile de zi cu zi. El nu trebuie să se scufunde în detalii. Trebuie să învețe să-și comunice strategia, să selecteze oameni-cheie și să definească valorile pe care angajații trebuie să le respecte. În plus, el trebuie să dovedească organizației loialitate. Cei mai mulți lideri din bănci și din instituțiile implicate în mari scandaluri financiare știau că job-ul lor era limitat și se purtau ca atare, urmărindu-și interesul personal în dauna instituției. Succesul depinde de capacitatea liderilor de a transmite convingător devotamentul lor față de instituție. Fără acest devotament apar aroganța, epuizarea, corupția și eșecul. De consultat: Paul Lawrence și Jary Lorsch (2007). În Pugh, Derek S. și Hickson, David J. Great Writers on Organizations, Ashgate Publishing Company, pp. 69-73. http://books.google.ro/books?id=QHC95CJAnAMC&printsec=frontcover&dq=Pugh,+ Derek+S.+and+Hickson,+David,+J.,+2007,+Great+Writers+on+Organizations... Lucrări: Lorsch, Jay W. și Lawrence, Paul R. (1969). Organizational Development: Diagnosis and Action. Reading, Mass. Addison-Wesley Publishing Company. Lorsch, Jay W. și Lawrence, Paul R. (ed.) (1972). Managing Group and Intergroup Relations. Homewood, Ill: Richard D. Irwin Inc. Lawrence, Paul R. și Lorsch, Jay W. [1967] (1986). Organization and Environment. Harvard Business School Press. Lorsch, Jay W., Berlowitz, Leslie și Zelleke, Andy (ed.) (2005). Restoring Trust in American Business. The Academy of Arts and Sciences. Cambridge Mass: MIT Press. hbswk.hbs.edu/faculty/jlorsch.html http://dor.hbs.edu/fi_redirect.jhtml?facInfo=bio&facEmId=jlorsch - 261 - LUCKMANN, THOMAS (n. 1927). Sociolog german de origine slovenă. A studiat sociologia la universitățile din Viena și Innsbruck. Mai târziu, în SUA a studiat la New School for Social Research din New York. A fost profesor la Universitatea Konstanz din Germania. Membru al Academiei de Știință și Artă din Slovenia. Din 1994 este profesor emeritus. Este doctor onorific al Universităților din Linkoping (Suedia) și Ljubljana (Slovenia). A predat la universități din New York, Frankfurt, Harvard, Stanford, Wollongong (Australia). A fost influențat de sociologia fenomenologică, promovată de Alfred Schutz, abordând problematica constructivismului social. Luckman este cunoscut, mai ales prin lucrările The Social Construction of Reality (1966) publicată împreună cu Peter L. Berger și Structures of Life-World, , cu Alfred Schutz. Pentru Luckmann limbajul reflectă cultura unei societăți, arată modul în care ea își clasifică și evaluează mediul înconjurător și relațiile individuale. Descifrarea lui permite înțelegerea diviziunilor din cadrul unei instituții sau societăți, a raporturilor de putere și a sistemelor de control social. Luckmann a fost preocupat de modul în care ființele umane sunt modelate de fapte și acțiuni sociale, dar și cum oamenii se implică în mod conștient în modelarea și crearea de lumi sociale. Ordinea socială este construită de jos, nu impusă de sus. El consideră că o descriere exactă a fenomenelor vieții oamenilor oferă o bază pentru științele sociale. Fenomenologia descoperă structurile universale ale existenței umane în orice moment și în toate timpurile. Una dintre aceste structuri este legată de formele de comunicare între indivizi și de interpretarea sensurilor acțiunilor. Limbajul are un rol fundamental în cunoașterea vieții cotidiene, fiind definit ca ”cel mai important sistem de semnale din societatea umană”. Experiența cea mai importantă cu ceilalți se petrece în situații de tip „față în față”, care este cazul prototip al interacțiunii sociale. Toate celelalte cazuri derivă din acesta. Relațiile cu ceilalți în situații de acest tip sunt foarte flexibile. Tipizările interacțiunii sociale devin din ce în ce mai anonime pe măsură ce se îndepărtează de situația față-n-față. Limbajul s-a născut din viața cotidiană și se raportează în principal la aceasta. Limbajul își are originile în situațiile față-n-față, (concretul realității lui „aici” și „acum”), dar poate fi cu ușurință desprins de ele (ideea abstractizării). Într-o situație față-n-față, limbajul dispune de calitatea de reciprocitate, care îl distinge de orice alt sistem de semnale. De asemenea, are calitatea obiectivității. Limbajul are o flexibilitate comunicativă atât de vastă încât permite obiectivarea unei mari varietăți de experiențe, pe care le tipizează, închizându-le în categorii largi, care au înțeles pentru cei din jur. - 262 - Datorită capacității sale de a transcende „aici și acum”-ul, limbajul leagă între ele diferite zone din realitatea cotidiană și le integrează într-un întreg cu sens. Aceste transcenderi au dimensiuni spațiale, temporale și sociale. O întreagă lume poate fi actualizată prin limbaj, în orice moment. Această putere de transcendere și de integrare a limbajului se păstrează și atunci când nu conversăm în mod real cu ceilalți. În privința relațiilor sociale, limbajul îi „face prezenți” pentru noi nu numai pe cei care sunt fizic absenți în acel moment, ci și pe cei dintr-un trecut amintit sau reconstituit, ca și pe cei proiectați ca figuri imaginare din viitor. Limbajul este capabil să transceandă cu totul realitatea vieții cotidiene. Modalitatea lingvistică prin care se realizează o astfel de transcendere se numește limbaj simbolic. Limbajul construiește enorme edificii de reprezentări simbolice. El este capabil să construiască simboluri foarte abstracte față de experiența zilnică, dar și să le „readucă” în viața obișnuită și să le înfățișeze ca elemente obiective reale ale cotidianului. Individul trăiește zilnic într-o lume de semnale și simboluri. (Peter Berger, Thomas Luckmann, Construirea socială a realității, 1999, pp.50-52) De consultat: Schutz, Alfred și Luckmann, Thomas (1989). The Structures of the Life-World, vol.2. Northwestern University Press. http://books.google.ro/books?id=NoMdU5GunA8C&printsec=frontcover&dq=Luckmann,+ Thomas Lucrări: Berger, Peter L. și Luckmann, Thomas [1966] (1999). Construirea socială a realității. București; Editura Univers (trad. din l. engleză și note de Alex. Butucelea). Schutz, Alfred, Luckmann Thomas, Zaner Richard M. și Engelhardt, Tristam Jr. (1973) Structures of the Life-World (Studies in Phenomenology and Existential Philosophy). Northwestern University Press. evans-experientialism.freewebspace.com/berger_luckmann.htm http://hirr.hartsem.edu/ency/luckmann.htm MARCH, JAMES GARDNER (n. 1928). Psiholog și sociolog american. Licență și master la University of Wisconsin și doctorat în filosofie la Yale University. Profesor de management din 1953 la Carnegie Institute of Technology, iar din 1970 la Stanford University. Membru al Academy of Science, the American Academy of Artis and Science, National Academy of Education. Membru al Royal Swedish Academy of Science. Doctor honoris - 263 - causa a numeroase universități din SUA și din străinătate. A colaborat cu departamentele de științe politice și sociologie de la mai multe universități. Este cunoscut mai ales prin cercetările privind organizațiile și procesele de decizie din cadrul acestora. “March este autorul, alături de fostul său coleg, Simon, al conceptului de raționalitate limitată. Pe lângă atenția deficitară, capacitatea mentală este și ea limitată. Mintea unui factor de decizie cuprinde atât cât poate. Poate prelucra o cantitate limitată de informație, un număr redus de alternative (v. și Charles Lindblom). În aceste condiții, dacă luarea deciziei se intenționează a fi rațională, raționalitatea acesteia va avea limite severe. Deciziile vor fi luate cunoscându-se mult mai puține lucruri decât s-ar putea în principiu. După atenția deficitară și raționalitatea limitată urmează preferințele imprevizibile. Oamenii se răsgândesc în privința a ce doresc. Chiar și atunci când știu ce vor, ei pot să-și ignore preferințele și să urmeze sfaturile altora sau tradițiile. De asemenea, ei își pot exprima dorințele într-un mod ambiguu. Preferințele lor pot intra în conflict cu ale altora. În acest punct, limitările cognitive ale raționalității se cuplează cu cele politice. March, alături de celălalt fost coleg al său, Cyert, recunoaște că o firmă și, de fapt, orice altă structură organizațională, reprezintă o coaliție schimbătoare de interese politice multiple. «Structura unei firme nu se dă, ci se negociază. Obiectivele unei firme nu se dau ci se discută». Coalițiile, pentru a folosi cuvintele lor, includ managerii, lucrătorii, acționarii, furnizorii, juriștii, funcționarii fiscali și alți agenți ai statului, precum și toate subunitățile sau departamentele în care este divizată organizația. Fiecare dintre acești factori are preferința sa în privința structurii și obiectivelor firmei. Din acest motiv, definitorii sunt negocierea, tocmeala și nu raționalitatea detașată. Aici apare punctul de întâlnire între limitele politice și cele organizaționale, determinate de anarhiile organizate. Deși nu toate organizațiile sunt dominate de o anarhie organizată, acest fenomen se petrece pe anumite perioade, mai ales în cazul companiilor publice sau al organizațiilor educaționale, cum sunt universitățile, colegiile și școlile”. (Pugh, Derek S. și Hickson, David J., Managementul organizațiilor, 1994, pp.131-132) March și Cyert consideră firma ca un ”grup de participanți la cereri disparate” (angajați, directori, acționari, clienți, furnizori, administratori) care au cu toții interese în sistem. Procesul de decizie poate fi analizat împărțindu-l în trei componente: obiectivele sau scopurile, așteptările sau speranțele, alegerea organizației. Scopurile firmei nu pot fi descrise în termeni de preferință a majorității; ele sunt definite în cursul negocierii între coalițiile existente asupra recompenselor dorite ca răsplată a participării lor. Astfel aceste scopuri nu sunt Conform teoriei ”raționalității limitate” capacitatea oamenilor de a urmări un scop rațional întâmpină anumite limite cognitive. În loc să caute soluția optimă, oamenii adoptă strategia satisfăcătorului, adică acceptă o soluție ”suficient de bună”, într-o așa-numită zonă de indiferență. - 264 - total raționale și sunt adesea stabilite sub forma constrângerilor, sunt controlate prin bugete și prin diviziunea funcțiilor. Aspirațiile organizației funcționează ca un filtru ce îndepărtează informațiile care nu convin și le reține doar pe acelea care corespund așteptărilor. Alegerile organizației sunt operate cu ajutorul procedurilor care încearcă cel mai adesea să evite incertitudinea, să mențină regulile existente, să utilizeze reguli simple. Aceste proceduri sunt de cele mai multe ori standard și influențează obiectivele individuale ale membrilor și percepția lor asupra stării mediului. De consultat: March, James G. (1999). The Pursuit of Organizational Intelligence. Blakwell Publishers Inc. http://books.google.ro/books?id=VnsMOtmlMoMC&pg=PA192&dq=March,+James,+G.+ (1999).+The+Pursuit+of+Organizational Lucrări: Cyert, Richard M. și March, James G. (1963). A Behavioral Theory of the Firm. Oxford: Blackwell Publichers Inc. March, James G. (1988). Decision and Organization. Blakwell Publishers Inc. March, James G. (1999). The Pursuit of Organizational Intelligence. Blakwell Publishers Inc. www.getcited.org/mbrx/PT/99/.../11058704 encyclopedia.farlex.com/March,+James+G MARCUSE, HERBERT (1898-1979). Filosof și sociolog american de origine germană. Membru al Școlii de la Frankfurt. Studii academice de lingvistică, filosofie și economie politică la universitățile din Berlin și Freiburg. La Freiburg devine asistentul lui Martin Heidegger și redactează teza de doctorat privind ontologia și teoria istoricității la Hegel. Membru al Institutului de Cercetări Sociale de la Frankfurt (1932). Emigrează în SUA (1933), din cauza persecuțiilor naziste. Se angajează la Institutul de Cercetări Sociale din New York. Profesor de filosofie și științe politice la Universitățile Columbia, Harvard, Brandeis din Boston (19541966), la Universitatea din San Diego, California (din 1967). A realizat o critică a societății capitaliste occidentale pe baza unei concepții inspirate din opera lui Marx și Freud (freudo-marxism). Întemeietor al noii stângi. Critic al empirismului pozitivist din sociologie. - 265 - ”Caracterul terapeutic al conceptului operațional apare cel mai limpede atunci când gândirea conceptuală este pusă metodic în slujba cercetării și îmbunătățirii condițiilor sociale existente, în cadrul instituțiilor societale existente, adică în sociologia industrială, în cercetarea motivațiilor, în marketing și în sondajele opiniei publice. Când forma dată a societății este și rămâne sistemul suprem de referință al teoriei și practicii, acest gen de sociologie și psihologie nu este greșit. Este mai uman și mai rentabil să existe relații bune între muncitori și patroni, condiții de muncă plăcute și dorințele clientelei să fie în armonie cu dezideratele afacerilor și ale politicii. Raționalitatea acestui fel de știință socială apare însă într-o lumină diferită dacă societatea dată, rămânând cadrul de referință, devine obiectul unei teorii critice care vizează însăși structura acestei societăți, prezentă în toate faptele și condițiile particulare și determinând locul și funcția lor. În acest caz, caracterul lor ideologic și politic iese în evidență, iar elaborarea unor concepte adecvate sub raport cognitiv impune depășirea concreteței înșelătoare a empirismului pozitivist. Conceptul terapeutic și operațional devine fals în măsura în care izolează și atomizează faptele, le stabilizează în cadrul întregului represiv și acceptă termenii acestui întreg drept termeni ai analizei. Traducerea metodologică a universalului în concept operațional devine atunci o reducție represivă a gândirii. Drept exemplu, aleg o lucrare «clasică» a sociologiei industriale: Studiul despre relațiile de muncă în uzinele Hawthorne ale companiei Western Electric, a lui Roethlisberger și Dickson. Este un studiu vechi, iar de atunci metodele au devenit mult mai precise. După părerea mea, însă, substanța și funcția lor au rămas aceleași. Mai mult, acest mod de gândire nu numai că a pătruns de atunci în alte ramuri ale științelor sociale și în filosofie, ci, totodată, a contribuit la modelarea subiecților umani pe care îi studiază. Conceptele operaționale se concretizează în metode de control social mai bun: ele devin parte integrantă a științei administrării, sectorul relații umane. Iată cum se exprimă, în Labor Looks At Labor, un muncitor din industria automobilului: «Neputând sparge grevele noastre, neputându-le opri prin tactica înfruntării directe, administratorii au studiat relațiile umane în domeniile economic, social și politic pentru a descoperi cum să neutralizeze sindicatele». Studiind plângerile muncitorilor despre condițiile de muncă și salarii, cercetătorii au fost izbiți de faptul că majoritatea erau formulate în «termeni vagi, nepreciși», le lipseau «referiri obiective» la «standarde general acceptate» și aveau caracteristici «în mod esențial diferite de însușirile asociate în mod curent cu faptele obișnuite». Cu alte cuvinte, plângerile erau formulate în declarații generale ca: «Spălătoarele sunt insalubre», «Munca este periculoasă», «Salariile sunt prea mici». Călăuzindu-se după principiul gândirii operaționale, cercetătorii au tradus sau reformulat aceste enunțuri astfel încât generalitatea lor vagă să poată fi redusă la corespondente particulare, la termeni care desemnau situația particulară ce generase plângerea și descriau «cu precizie condițiile din uzină». Forma prea generală a fost dizolvată în enunțuri care identificau operațiile și condițiile particulare care au dat naștere plângerii, și, ca urmare, aceasta a fost luată în considerație și s-au modificat operații și condiții particulare. De pildă, fraza: - 266 - «Spălătoarele sunt insalubre» a fos tradusă prin: «Cu cutare prilej am intrat în acest spălător și lavoarul era murdar». Ancheta a stabilit că faptul acesta era, în mare măsură, imputabil neglijenței câtorva salariați; s-a inițiat o campanie împotriva aruncării pe jos a hârtiilor murdare, împotriva scuipatului pe jos etc.; un om a fost apoi însărcinat cu menținerea permanentă a curățeniei în spălător. «Astfel, numeroase plângeri au fost reinterpretate și au devenit prilejul unor îmbunătățiri». Iată alt exemplu: muncitorul B, care lucrează cu bucata, declară în termeni generali că tariful pe bucată este prea scăzut. Interviul cu el dezvăluie că «soția sa este în spital și că el își face griji în privința onorariului pe care trebuie să-l plătească medicului». În cazul acesta, conținutul latent al plângerii constă în faptul că, în urma îmbolnăvirii soției sale, câștigul prezent al lui B este insuficient pentru a acoperi obligațiile sale financiare curente». O astfel de traducere modifică sensibil semnificația propoziției concrete. Enunțul netradus formulează o condiție generală în generalitatea ei («Salariile sunt prea mici»). El trece dincolo de condițiile particulare din fabrica particulară și de situația particulară a muncitorului. În această generalitate - și nu numai în ea - enunțul formulează o acuzare de mare amploare care consideră cazul particular ca manifestare a unei stări universale de lucruri, insinuând că aceasta nu poate fi îmbunătățită prin măsuri luate în cazul particular. Astfel, enunțul netradus stabilea o relație concretă între cazul particular și întregul din care el este un caz, iar acest întreg include condițiile ce depășesc respectiva muncă, respectiva fabrică, respectiva situație personală. Acest întreg este eliminat din traducere și tocmai această operație face posibilă remedierea. Muncitorul poate că nu-și dă seama de acest lucru, iar pentru el plângerea sa poate avea într-adevăr semnificația particulară și personală pe care traducerea o evidențiază drept «conținut latent» al ei. În plus, limbajul pe care-l folosește își afirmă validitatea obiectivă împotriva conștiinței sale: el exprimă condiții care există, deși nu există «pentru el». Concretețea cazului particular dobândită de traducere este rezultatul unei serii de abstracții de la concretețea lui reală, care rezidă în caracterul universal al cazului. Traducerea leagă enunțul general de experiența personală a muncitorului care îl emite, dar se oprește înaintea punctului în care muncitorul s-ar simți «Muncitorul» și în care munca sa i-ar apărea drept «Munca» clasei muncitoare. Este necesar să precizăm că în traducerile pe care le efectuează, cercetătorul operațional nu face altceva decât să urmeze procesul realității și poate chiar traducerile muncitorului însuși. Nu el este vinovat de blocarea experienței muncitorului și funcția lui nu este de a gândi în termenii unei teorii critice, ci de a-i învăța pe supraveghetori să «folosească metode mai umane și mai eficiente față de muncitorii lor» (numai termenul «umane» pare neoperațional și cere să fie analizat). Întrucât modul acesta de cercetare și gândire, inspirat din «management», pătrunde în alte dimensiuni ale efortului intelectual, serviciile pe care el le aduce devin tot mai inseparabile de validitatea lui științifică. În acest context, funcționalizarea are un efect într-adevăr terapeutic. Odată ce nemulțumirea personală este izolată de nefericirea generală, odată ce conceptele universale, care militează împotriva funcționalizării, sunt dizolvate în referiri particulare, cazul - 267 - devine un incident tratabil și maniabil. Cazul, desigur, rămâne incidentul unui universal - niciun mod de gândire nu se poate lipsi de universal, dar de un gen foarte diferit de cel avut în vedere în enunțul netradus. Din clipa în care se va rezolva problema onorariului medicului, muncitorul B va recunoaște că, în general, salariile nu sunt prea mici și că a fost vorba numai de o strâmtorare în situația lui individuală (care se poate ivi și în alte situații individuale). Cazul său a fost subsumat unui alt gen - cel al cazurilor de strâmtorare personală. El nu mai este «Muncitorul» sau «Salariatul» (adică membrul unei clase), ci muncitorul sau salariatul B de la uzina Hawthorne a companiei Western Electric». Autorii lucrării Management and the Worker erau perfect conștienți de această implicație. După ei, una din funcțiile fundamentale care trebuie să fie puse la punct în sânul unei organizații industriale este «funcția specifică a muncii personale», iar această funcție cere ca organizatorii însărcinați cu relațiile dintre patroni și salariați «să țină seama de ceea ce se petrece în mintea fiecărui muncitor, să-l considere pe acesta ca pe un salariat având istoria sa personală» sau «ocupând în fabrică un loc al său care-l pune în contact cu anumite persoane sau grupuri de persoane». Și, invers, autorii condamnă ca fiind incompatibilă cu „funcția specifică a muncii personale» atitudinea de a avea în vedere salariatul «tipic» sau «mediu» și «ceea ce se petrece în mintea muncitorului în general». Putem rezuma aceste exemple confruntând enunțurile inițiale cu traducerea lor în forma funcțională. Vom lua ambele versiuni de bune fără a le verifica. 1. «Salariile sunt prea mici». Subiectul propoziției îl reprezintă «salariile», nu remunerarea particulară a unui muncitor particular pentru o muncă particulară. Omul care face această declarație se gândește poate numai la propria sa experiență; forma însă pe care o dă afirmației sale depășește experiența sa personală. Predicatul atributiv „sunt prea mici» presupune o referire care nu apare în propoziție: prea mic pentru cine sau pentru ce? Termenul de referință ar putea fi individul care emite enunțul sau colegii săi cu aceeași muncă; dar substantivul general (salarii) antrenează întreaga mișcare de gândire exprimată în propoziție și face ca restul elementelor propoziției să dobândească același caracter de generalitate. Termenul de referință rămâne neprecis - «prea mici, în general» sau «prea mici pentru oricine care, ca și vorbitorul, este salariat». Propoziția este abstractă. Ea se referă la condiții universale cărora nu li se poate substitui niciun caz particular; semnificația ei este «tranzitivă» față de fiecare caz individual. Într-adevăr, propoziția cere să fie «tradusă» într-un context mai concret, un context însă în care conceptele universale nu pot fi definite de o serie particulară de operații (ca, de pildă, istoria personală a muncitorului B și funcția specială pe care o îndeplinește în uzina W). Conceptul «salarii» se referă la grupa «salariați», integrând toate istoriile personale și toate muncile speciale într-un univers concret. 2. «În urma îmbolnăvirii soției sale, câștigul prezent al lui B este insuficient pentru a acoperi obligațiile sale financiare curente». Notăm că în această traducere subiectul din enunțul 1 a fost deplasat. Conceptul universal «salarii» este înlocuit cu «câștigul prezent al lui B», expresie a cărei semnificație este pe deplin - 268 - definită de seria particulară de operații pe care B trebuie să le execute pentru a asigura familiei sale hrana, îmbrăcămintea, locuința, medicamentele etc. «Tranzitivitatea» semnificației a fost înlăturată; gruparea «salariați» a dispărut odată cu subiectul «salarii»; iar ceea ce rămâne este un caz particular care, despuiat de semnificația lui tranzitivă, devine susceptibil de tratamentul standard acceptat de uzina al cărei caz îl constituie. E ceva rău în asta? Nimic. Traducerea conceptelor și a propoziției ca întreg este validată de societatea căreia i se adresează cercetătorul. Terapia este eficientă pentru că uzina sau guvernul își pot permite să suporte o parte considerabilă a cheltuielilor, pentru că ele sunt dispuse să o facă și pentru că pacientul acceptă să se supună unui tratament care promite să fie un succes. Conceptele vagi, imprecise, universale, care apăreau în plângerea netradusă erau, într-adevăr, vestigii ale trecutului; persistența lor în vorbire și gândire era, într-adevăr, o piedică (deși una minoră) în calea înțelegerii și colaborării. Întrucât sociologia operațională și psihologia operațională au contribuit la ușurarea condițiilor inumane, ele sunt elemente ale progresului intelectual și material. Totodată, însă, ele constituie o dovadă a raționalității ambivalente a progresului, care acordă satisfacții prin puterea sa represivă și este represiv în satisfacțiile acordate. Eliminarea semnificației tranzitive a rămas o trăsătură a sociologiei empirice. Ea caracterizează până și numeroase studii care nu sunt menite să îndeplinească vreo funcție terapeutică în folosul unor interese particulare. Rezultatul este următorul: odată eliminat excesul de semnificație «nerealist», investigația este menținută în limitele vastului domeniu în care societatea validează sau invalidează propozițiile. Prin însăși metodologia sa, acest empirism este ideologic”. (Marcuse, Herbert. Omul unidimensional. În Scrieri filosofice, 1977, pp. 337-344) De consultat: Marcuse, Herbert (2001). Towards a Critical Theory of Society. Routledge. http://www.google.ro/search?q=Marcuse%2C+Herbert+(2001).+Towards+a+Critical+ Theory+of+Society. Lucrări: Marcuse, Herbert (1977). Scrieri filosofice. București: Editura Politică (trad. din l. germană de Ion Herdan, Sorin Vieru, Vasile Dem. Zamfirescu). Marcuse, Herbert [1955] (1996). Eros și civilizație. O cercetare filosofică asupra lui Freud. București: Editura Trei (trad. din l. engleză de Cătălina și Louis Ulrich). Marcuse, Herbert (2001). Towards a Critical Theory of Society. Routledge www.marcuse.org www.uta.edu/huma/illuminations/kell12.htm - 269 - Alienarea muncii este definită de Marx ca lipsa de control a muncitorului asupra producției și produsului său. Consecința alienării este o înstrăinare psihologică și socială a angajatului. Modul de distribuție a profitului întărește alienarea. MARX, KARL (1818-1883). Filosof german, fondator al comunismului revoluționar și al materialismului istoric în sociologie. Studii de drept, filosofie, literatură la universitătățile din Bonn și Berlin. Doctor în filosofie (1841). Jurnalist și editor. “Într-o operă colosală prin dimensiuni și promisă imensului destin deja cunoscut, se disting patru profiluri coordonate: 1) profilul filosofic - cel al «tânărului Marx» - din care se pot reține Sfânta familie (1845) și Mizeria filosofiei (1847), combatere sarcastică a ideilor lui P.J. Proudon; 2) profilul sociologic, alcătuit din scrierile lui politice (Luptele de clasă în Franța -1850, 18 Brumar sub Louis Bonaparte - 1852, Despre războiul civil din Franța -1871), în care apare limpede concepția lui despre clase; 3) profilul economic, unde se evidențiază Contribuții la critica economiei politice (1859), Salariu, preț și profit (1865) și mai ales Capitalul (18671894); 4) fără a uita nenumăratele articole de circumstanță, polemice și percutante, ca faimosul Manifest al Partidului Comunist (1848), pe care l-a redactat împreună cu F. Engels” (Gresel, Franșois, Panoff, Michel, Perrin, Michel și Tripier, Pierre, Dicționar de științe umane, 2000, p.193). —Tradiția europeană a analizei instituționale a fost declanșată de Karl Marx, a cărui influență a pătruns atât în științele economice și politice, cât și în sociologie. Cu toate că Marx a inspirat o serie corespunzătoare și variată de teorii și mișcări politice, de o importanță fundamentală pentru teoria instituțională este acea latură a operei sale care implică polemica cu marele filosof idealist german Hegel, precum și reinterpretarea concepțiilor acestuia din urmă. Hegel considera că istoria reprezintă autoîmplinirea, de-a lungul timpului, a unor idei abstracte sau a unui spirit (Geist). Acest spirit autogenerator este reflectat în lumea obiectivă, pe care cei mai mulți dintre noi o considerăm în mod greșit drept adevărata realitate. Intră în sarcina ființei umane să depășească această stare de alienare, în care lumea îi apare a fi altceva decât spiritul amintit (Hegel, [1807] 1967; Tucker, 1972). Este bine cunoscut faptul că Marx răstoarnă pur și simplu argumentația lui Hegel. Pentru Marx, lumea materială este cea adevărată, iar alienarea pe care o simțim se petrece din cauză că omenirea este înstrăinată de sine însăși în cadrul structurilor politice și economice existente. Marx, care și-a elaborat ideile în primele decenii ale revoluției industriale, considera că structurile esențiale sunt cele economice. - 270 - Activitatea productivă fusese transformată în muncă obligatorie. În interiorul unui sistem capitalist, munca nu mai putea să fie o expresie a producti-vității creatoare, ci pur și simplu muncă alienată. Caracterul și semnificația muncii și a relațiilor de muncă erau - în opinia lui - modificate de structurile de oprimare și exploatare. Aceste structuri - care implică și convingeri, reguli și raporturi de putere specifice - sunt produsul ideilor și activităților ființelor umane, dar ele apar ca exterioare și obiective în ochii celor care participă la ele. Ideile și ideologiile reflectă și încearcă să justifice realitatea materială, și nu invers (Marx, [1844], 1972, [1845- 1846] 1972). Prin urmare, în anumite privințe (importante, dar limitate istoric), Marx a oferit una din primele formulări ale construcției sociale a realității”. (Scott, Richard W., Instituții și organizații, 2004, pp. 32-33) De consultat: Marx, Karl (2007). Capital: A Critique of Political Economy. Volume 1. Part I. Cosimo Inc. Marx, Karl (2007). Capital: A Critique of Political =ro&ei=Mk6lTMTgPM7M swbi0fydCA&sa=X&oi=book Lucrări: Marx, Karl și Engels, Friederich (1958). Ideologia germană. În Marx, Karl și Engels, Friederich Opere, vol. 4, București: Editura Politică. Marx, Karl (1968). Manuscrise economico-filosofice din 1844. În Marx, Karl. Scrieri din tinerețe. București: Editura Politică, pp. 507-627. en.wikipedia.org/wiki/Karl_Marx MASLOW, ABRAHAM (1908-1970). Psiholog american cunoscut, mai ales, prin elaborarea piramidei nevoilor. A studiat trei semestre dreptul la City College of New York, după care a trecut la Cornell University, apoi revine la City College of New York. S-a mutat la Universitatea din Winscosin. Tot aici și-a obținut și titlul de doctor în psihologie (1934). Maslow a început să predea psihologia, ca profesor titular, la Brooklyn College. În anul 1951 a devenit șeful Catedrei de Psihologie de la Brandeis University, unde și-a continuat activitatea de cercetare. A funcționat în această calitate până în anul 1969. - 271 - Piramida nevoilor arată că dorințele umane sunt înnăscute și se constituie într-o ierarhie, similară ciclului vieții omului. Indivizii își doresc întotdeauna mai mult. ”Un om trebuie să fie ceea ce poate fi; el trebuie să fie adecvat adevăratei sale firi”. Nevoile oamenilor sunt dinamice. “Abraham Maslow a fost un psiholog care, de-a lungul a câtorva ani, a dezvoltat și finisat o teorie generală a motivației umane. După Maslow, ființele umane au cinci seturi de nevoi care sunt aranjate într-o ierarhie, începând cu cele mai de bază și mai imperative. Aceste nevoi cuprind: 1. nevoi fiziologice. Acestea sunt nevoile care trebuie satisfăcute pentru ca persoana să poată supraviețui, cum ar fi hrana, apa, oxigenul și adăpostul. Factorii organizaționali care ar putea satisface aceste nevoi includ un salariu minim și condiții de muncă care să permită existența; 2. nevoi de siguranță. Acestea reprezintă nevoi de securitate, stabilitate, eliberare de anxietate și un mediu structurat și ordonat. Condițiile organizaționale care ar putea să satisfacă aceste nevoi se referă la condiții de lucru sigure, reguli și regulamente corecte și realiste, siguranța postului, un mediu de lucru confortabil, programe de pensii și de asigurări, plata peste nivelul minim de supravețuire și libertatea de a se sindicaliza; 3. nevoi de apartenență. Acestea includ nevoi de interacțiune socială, afecțiune, dragoste, companie și prietenie. Factorii organizaționali care ar putea satisface aceste nevoi cuprind posibilitatea de a interacționa cu alții la locul de muncă, supravegherea amicală și dispusă la ajutor, șansa de a lucra în echipă, posibilitatea de a dezvolta noi relații sociale; 4. nevoi de stimă. Acestea se referă la nevoia sentimentului de a fi potrivit, competent, independent, puternic și încrezător, ca și aprecierea și recunoașterea acestora de către alții. Factorii organizaționali care ar putea satisface aceste nevoi includ oportunitatea de a stăpâni sarcini ce conduc la sentimentul de realizare și responsabilitate. Totodată, premii, promovări, un nume prestigios al postului, recunoașterea profesională și altele asemenea pot satisface aceste nevoi atunci când sunt resimțite ca deplin meritate; 5. nevoi de autoîmplinire. Aceste nevoi sunt cel mai greu de definit. Ele implică dorința de a dezvolta potențialul real al persoanei până la posibilitățile lui maxime exprimând abilitățile, talentele și emoțiile acesteia într-un mod care să o mulțumească cât mai mult. Maslow sugerează că oamenii care se autoîmplinesc au percepții clare asupra realității, se acceptă pe ei înșiși și pe ceilalți și sunt independenți, creativi și apreciativi cu lumea din jurul lor. - 272 - Dat fiind faptul că indivizii pot avea aceste nevoi, în ce sens pot ele constitui baza unei teorii a motivației? Altfel spus, care este mai exact premisa motivațională a ierarhiei Maslow a necesităților umane? În câteva cuvinte, categoria de nevoi nesatisfăcută aflată la cel mai scăzut nivel are potențialul motivațional cel mai înalt. Astfel, niciuna dintre nevoi nu este «cel mai bun motivator»: motivația depinde de poziția persoanei în ierarhia necesită-ților. După Maslow, indivizii sunt motivați să-și satisfacă nevoile fizio-logice înainte de a dovedi interes pentru nevoile de siguranță, iar acestea din urmă trebuie satisfăcute înainte ca nevoile sociale să devină motivaționale, și așa mai departe. Când o necesitate nu este satisfăcută, ea exercită un puternic efect asupra gândirii și comportamentului individului și în acest sens nevoile sunt motivaționale. Totuși, atunci când nevoile de la un anumit nivel din ierarhie sunt satisfăcute, individul își îndreaptă atenția spre nivelul superior următor. Observați că implicit aceasta înseamnă că o nevoie satisfăcută nu mai este un motivator eficace. Îndată ce cineva are resurse fiziologice suficiente și se simte în siguranță, acela nu va mai căuta factorii care satisfac aceste nevoi, ci se va orienta spre alte surse de mulțumire. După Maslow, singura excepție de la această regulă sunt nevoile de autoîmplinire. El credea că acestea sunt nevoi de «dezvoltare» și devin din ce în ce mai puternice pe măsură ce sunt satisfăcute. Indivizii care se află în categoriile de nevoi de nivel inferior (fiziologice, de siguranță și de apartenență) par a fi mai susceptibili spre motivația extrinsecă, forma sa concretă corespunzând nevoii celei mai presante. Observați că aici vom întâlni pe scară largă banii și substituenții acestora (de exemplu, programele de asigurări și de pensii). Totuși, motivația intrinsecă intră în joc pe măsură ce indivizii urcă în ierarhie și nevoi de rang superior (stima față de sine și autoîmplinirea) devin proeminente. În cazul acesta, patronii trebuie să proiecteze activitatea astfel încât oamenii să se ,,automotiveze”. (Johns, Gary, Comportament organizațional, 1998, pp. 153-154) Mai târziu, Maslow va introduce încă două tipuri de necesități: nevoia de a ști și înțelege (6) și cea estetică (7): “ Chiar și după ce ajungem să cunoaștem un lucru, simțim imboldul de a-l cunoaște, pe de o parte, mai detailat, microscopic, iar pe de altă parte, de a dobândi o cunoaștere tot mai largă în direcția unei filosofii a lumii, a unei teologii, și așa mai departe. Acest proces a fost numit de unii căutarea sensului. Vom postula așadar existența unei dorințe de a înțelege, sistematiza, organiza, analiza, a căuta relații și sensuri, a construi un sistem de valori [...]. Trebuințele estetice. “Despre ele știm și mai puțin decât despre altele, și totuși mărturia istoriei, a disciplinelor umaniste și a esteticienilor ne interzice să sărim peste acest teritoriu. Încercările de a studia fenomenul de pe o bază clinică și personalistă, la anumiți indivizi, au arătat că unele persoane au o trebuință estetică într-adevăr primară. Urâțenia le îmbolnăvește (în forme specifice, iar un mediu frumos le vindecă” (Maslow, Motivație și personalitate, 2008, pp. 110; 111). De consultat: - 273 - Maslow, Abraham (2000). The Maslow Business Reader. New York: John Wiley & Sons. http://www.google.ro/search?q=The+Maslow+Business+Reader Lucrări: Maslow, Abraham (1940). Test of Dominance-Feeling (Self Esteem) in College Women. The Journal of Social Psychology, no. 12, pp. 255-270. Maslow, Abraham (1942). Self-Esteem (Dominance-Feeling) and Sexuality in Women. Journal of Social Psychology, no. 16, pp. 259-294. Maslow, Abraham și Skoda, M. J. (1952). Volunteer-Error in the Kinsey Study. Journal of Abnormal & Social Psychology. 47 (2), pp. 259-262. Maslow, Abraham (2000). The Maslow Business Reader. New York: John Wiley & Sons. Maslow, Abraham. [1954] (2008). Motivație și personalitate. București: Editura TREI (trad. din l. engleză de Andreea Răsuceanu). http://en.wikipedia.org/wiki/Abraham_Maslow MAYO, ELTON GEORGE (1880-1949). Sociolog și psiholog american de origine australiană. Fondator al psihosociologiei industriale. El a realizat primele cercetări în acest domeniu, interesându-se de problemele și efectele activităților repetitive în industrie, ca urmare a aplicării taylorismului. În Statele Unite a fost, mai întâi, profesor la Wharton School a Universității Pennsylvania (1923-1925) și apoi la Universitatea Harvard, unde și-a petrecut cea mai mare parte a activității sale (1926-1947). Aici, a contribuit la înființarea Departamentului de Psihologie Industrială. Între anii 1927 și 1932, a realizat, împreună cu colaboratorii săi, celebrele anchete de la uzinele Hawthorne, ale companiei Western Electric din Chicago, grație cărora s-au degajat principiile fondatoare ale Școlii relațiilor umane. Cei mai impotanți colaboratori ai săi au fost F. J. Roethlisberger și W. J. Dickson, care au prezentat principalele concluzii ale acestor experimente în volumul Management and the Worker (1939). Reprezentanții acestei orientări au conceput organizațiile ca sisteme socioumane. Ei au evidențiat faptul că membrii oricărei organizații vin aici cu atitudini și sisteme proprii de valoare, care nu sunt neapărat în concordanță cu obiectivele urmărite de organizația respectivă. În consecință, aceste teorii consideră că tensiunile ce pot lua naștere dintr-o asemenea divergență conferă relațiilor umane o importanță primordială, deoarece trebuie explicate comportamentele - 274 - membrilor organizației: aceștia trebuie să fie motivați sau stimulați pentru a contribui la atingerea obiectivelor organizației”. (Lafaye, Claudette, Sociologia organizațiilor, 1998, p. 35) “Experimentele de la Hawthorne - este vorba de cinci studii separate, cu metode distincte - au demonstrat toate foarte convingător un lucru: randamentul muncitorilor este determinat de natura relațiilor, la nivel orizontal și vertical, cu colegii de echipă și cu conducerea. Atelierele de la Hawthorne, de lângă Chicago, ale Companiei Western Electric reprezentau o întreprindere gigant: 40 000 de salariați (dintre care 29 000 de muncitori) și produceau echipamente telefonice pentru concernul «American Telephone and Telegraph». La data când au început experimentele, forța de muncă din atelierele de la Hawthorne era formată preponderent din emigranți (polonezi, cehi, germani, italieni, armeni etc.) sau din prima generație de descendenți ai acestora; sindicatele muncitorești din aceste ateliere erau slabe. Climatul social erau deosebit de favorabil: la aceste ateliere nu avuseseră loc greve de mai bine de 20 de ani. Asistența medicală era relativ corespunzătoare: exista un sistem de pensionare, existau asigurări medicale bine organizate. I. Experimentul cu iluminatul industrial (noiembrie 1924 - aprilie 1927) a fost montat de conducerea companiei și s-a desfășurat înainte de venirea echipei de cercetători de la Universitatea Harvard. Prin acest experiment s-a încercat punerea în evidență a relației dintre nivelul iluminatului industrial și randamentul muncii. Sau selectat trei ateliere cu sarcini diferite și, la intervale scurte, nivelul iluminatului a fost sporit. În două dintre ateliere randamentul muncii a crescut. La cel de-al treilea, randamentul a rămas același. Pentru a se putea trage concluzii, s-a hotărât constituirea unui grup care să lucreze în condiții în care intensitatea luminii să varieze. Rezultatele acestui grup urmau să fie comparate cu randamentul unui alt grup, executând aceeași sarcină, însă în condițiile obișnuite din atelier (cu lumina constantă). Rezultatul a fost surprinzător. Randamentul ambelor grupuri (experimental și de control) a crescut în aceleași proporții. S-a hotărât, într-o a treia fază a experimentului, izolarea grupului experimental într-o încăpere iluminată artificial (lumina naturală era total oprită). La acest grup experimental iluminatul a fost continuu și gradat scăzut. Din nou randamentul a crescut pentru ambele grupuri. Experimentul cu iluminatul a durat doi ani și jumătate și a pus în evidență faptul că iluminatul în sine nu are decât un efect minor asupra productivității și că sporirea randamentului este condiționată de alți factori, involuntar introduși în experiment. În această fază a cercetărilor intervine Elton Mayo și echipa sa de la Universitatea Harvard. II. Test-room - sala de observație a montajului de relee (aprilie 1927 -iunie 1929). Cercetătorii, sub conducerea lui Elton Mayo, intenționau inițial să rezolve câteva probleme legate de oboseală și de atitudinea față de muncă: valoarea pauzelor, cauza oboselii timpurii, influența divizării zilei de muncă, de ce scade productivitatea muncii după-amiaza. Se estima durata cercetării la un an, fără a exista de la început un plan riguros de cercetare. Pe măsura înregistrării primelor - 275 - rezultate, tema cercetării a fost schimbată și s-a ajuns la concluzia că investigarea trebuie să se prelungească. Ea a durat șase ani. Experimentul s-a desfășurat pe o grupă de șase muncitoare tinere, calificate, de origine poloneză. Cercetătorii au obținut mai întâi acordul a două muncitoare, prietene între ele, de a fi introduse în experiment. Acestea au convins alte patru muncitoare și astfel, pe baza preferințelor și a acordului muncitoarelor, s-a constituit grupul experimental. Cele șase muncitoare, în prima fază a experimentului, cu o durată de două săptămâni, au fost supuse observației, înregistrându-se randamentul fiecăreia (excepție făcea cea de-a șasea muncitoare din echipă, care avea sarcina de aprovizionare a celorlalte). Sarcina de muncă a celorlalte cinci muncitoare era de asamblare a câte 35 de relee de dimensiuni foarte mici și de fixare a acestora cu șuruburi. Această muncă repetitivă avea o durată de circa un minut și nu cerea o calificare foarte înaltă, în schimb presupunea o oarecare dexteritate. De remarcat este faptul că Elton Mayo s-a oprit asupra acestui gen de muncă pentru că ea oferea posibilități avantajoase de măsurare a randamentului (dat fiind ciclul scurt de reluare a operațiilor de muncă). În această primă fază, muncitoarele aveau același regim de lucru: 48 de ore pe săptămână, repartizate în șase zile lucrătoare, iar sistemul de remunerație era cel colectiv. În faza a II-a, muncitoarele au fost transferate în test-room, într-o încăpere asemănătoare cu atelierul obișnuit, dar la care erau amplasate mai multe aparate de înregistrare. În plus, în această încăpere era plasat un cercetător-observator care, în afara înregistrării comportamentului muncitoarelor, avea sarcina de a menține o atmosferă amicală în grupa de studiu științific și nu de a îndeplini o acțiune de normare a muncii. La intervale de o oră erau consemnate temperatura și umiditatea din camera de test. De asemenea, periodic erau înregistrate temperaturile atinse în Chicago, viteza vântului, nivelul precipitațiilor. Starea sănătății muncitoarelor era verificată printr-un minuțios examen medical; durata somnului era și ea consemnată. În această fază a experimentului, care a durat cinci săptămâni, deși condițiile de muncă erau aceleași ca în prima fază, randamentul a crescut, ajungând la 2500 de relee săptămânal pentru fiecare lucrătoare. În faza a III-a, cu o durată de opt săptămâni, s-a introdus salariul colectiv, în funcție de cantitatea de piese realizate. Randamentul muncitoarelor a crescut. Aceste trei faze au alcătuit prima etapă, cea preliminară a cercetărilor cunoscute sub numele de test-room. A urmat o etapă a pauzelor intercalate, cuprinzând patru faze. Faza a IV-a, cu o durată de cinci săptămâni, a constat din introducerea a câte două pauze, de cinci minute fiecare, la libera alegere a muncitoarelor: una la ora 10, iar alta la ora 14. Randamentul a crescut (ziua de muncă s-a redus cu 1,9%). Faza a V-a a durat patru săptămâni și a marcat, prin mărirea pauzelor de la cinci la zece minute, o sporire simțitoare a randamentului (ziua de muncă s-a redus cu 3,9%). Faza a VI-a, tot de patru săptămâni, a înregistrat, prin introducerea a șase pauze de câte 5 minute, o ușoară scădere a randamentului (ziua de muncă s-a redus cu 5,7%). Muncitoarele au acuzat «ruperea ritmului» prin numărul sporit de pauze mici. Faza a VII-a a avut o durată mai mare: 11 săptămâni. Pauzele au fost din nou reduse la două: una de 15 minute, la ora 9,15 (însoțită de o gustare caldă) și alta de 10 minute, la ora 14,30. Randamentul a marcat o tendință de creștere. Muncitoarele - 276 - s-au declarat foarte satisfăcute. În această fază, două dintre muncitoare au fost înlocuite în echipă pentru că nu cooperau cu celelalte partenere din grupul experimental. Cu aceasta, a început o nouă etapă a experimentului: reducerea zilei și a săptămânii de lucru, care a avut patru faze. Faza a VIII-a, cu o durată de șapte săptămâni, s-a desfășurat în aceleași condiții ca și faza a VII-a, dar ziua de muncă a fost scurtată: munca se termina la 16,30, în loc de ora 17. Randamentul a crescut. Faza a IX-a a avut o durată de patru săptămâni și a fost continuarea fazei precedente: ziua de lucru s-a scurtat și mai mult. Sfârșitul zilei de muncă a fost fixat la ora 16,00. Randamentul echipei nici n-a crescut, nici n-a scăzut. Producția totală a înregistrat o scădere. Faza a X-a a avut o durată de 12 săptămâni. În raport cu celelalte faze anterioare, această fază apare ca o fază de control: sfârșitul zilei de muncă este restabilit la ora 17,00, ca în faza inițială. Randamentul a scăzut rapid (la circa 2800 de relee săptămânal), iar muncitoarele au început să se plângă de oboseală, deși în faza inițială - când lucrau tot atâtea ore și în aceleași condiții - nu acuzaseră o astfel de stare. În faza a XI-a, cu o durată de 9 săptămâni, munca de sâmbătă dimineața a fost suprimată. Randamentul s-a menținut la același nivel. Ultimele două faze, a XII-a și a XIII-a, au constituit etapa de mare lămurire. În faza a XII-a, având o durată de 12 săptămâni, s-a revenit la condițiile fazei a III-a, adică la munca fără pauză, la ziua de muncă de opt ore, la săptămâna de lucru de șase zile. Randamentul a sporit față de faza a III-a, ajungând la 2800 de relee montate săptămânal. Faza a XIII-a, cea mai lungă: 31 săptămâni, a constat din reintroducerea pauzelor, ca în faza a VII-a, adică pauza de 15 minute, la 9,30 (când se oferea o gustare) și de 10 minute, la ora 14,30. Randamentul atinge acum un nivel maxim, ajungând la circa 3000 de relee săptămânal. Grupul este bine integrat. Experimentul, după cum se vede, a constat în introducerea unor modificări ale condițiilor de muncă, paralel cu observarea efectelor pe care aceste modificări le antrenează asupra randamentului și asupra comportamentului muncitoarelor. Pentru interpretarea rezultatelor experimentului, după Pierre Bandin, trebuie să se ia în considerare o serie de șase factori: 1) conducerea - de tip democratic: orice modificare a regimului de muncă era discutată în prealabil cu muncitoarele din echipă; se cerea acordul lor. De asemenea, erau întrebate și în legătură cu consecințele acestor modificări; 2) statutul social a fost simțitor ridicat prin faptul că muncitoarele erau înconjurate de atenție, erau consultate în legătură cu toate problemele de muncă, ele dobândind astfel sentimentul propriei lor importanțe. Fiecare schimbare introdusă în regimul de muncă era privită ca o promovare socială a grupei, fiind întâmpinată cu satisfacție, nu cu rezistență (rezistența la schimbare); 3) coeziunea grupei - deosebit de puternică: formarea grupei s-a realizat, după cum am văzut, pornind de la două muncitoare prietene care și-au chemat, la rândul lor, alte prietene de muncă. Când, în etapa a VII-a, tendința de cooperare a unor membre ale echipei a scăzut, două dintre muncitoare au fost eliminate din echipă. La menținerea coeziunii grupei a contribuit și împletirea obiectivelor individuale cu cele generale, rezultat al remunerării în funcție de producția colectivă; 4) obiectivele grupei erau cunoscute de întreaga echipă; 5) conducerea informală a influențat puternic rezultatele: din faza a VIII-a a - 277 - experimentului, o muncitoare de origine italiană a exercitat un puternic rol în echipă, fiind conducătorul ei informal; 6) sentimentul de securitate a fost prezent în tot timpul experimentului. Teama de a-și pierde postul de muncă era inexistentă la muncitoarele cuprinse în experiment. Theodore Caplow grupează rezultatele experimentului astfel: a) randamentul avea tendința de creștere cu fiecare nouă modificare, cu fiecare schimbare a condițiilor de muncă; b) în anumite limite, reducerea orelor de lucru antrenează o ameliorare a randamentului. Această reducere nu trebuie să depășească însă o oră; în caz contrar, producția zilnică începe să descrească; c) muncitorii manifestă tendința de a prefera o pauză unică, dar lungă, decât mai multe pauze scurte. De asemenea, ei preferă o săptămână de lucru de cinci zile decât de șase zile, cu orar redus; d) sensibilitatea muncitorilor la factorii meniți să sporească productivitatea este foarte variabilă; unii dintre muncitori nu sunt deloc sensibili la astfel de probleme (Caplow, 1970, p.50) [...] IV. Un moment distinct în cadrul experimentelor de la Howthorne l-a constituit campania de interviuri (septembrie 1928 - decembrie 1931). Și aici se pot distinge două etape: etapa interviurilor dirijate și etapa interviurilor non-dirijate. Etapa întâi, concepută ca un studiu-pilot în două ateliere ale companiei, s-a desfășurat între septembrie 1928 și februarie 1929. Scopul general al campaniei de interviuri era acela de a cunoaște opiniile muncitorilor cu privire la întreprindere, la conducere și la condițiile de muncă. În etapa interviurilor dirijate, pe baza unui ghid de convorbire, se cereau informații directe în legătură cu: temperatura, ventilația, riscurile de accidente, avantajele financiare, posibilitățile de avansare, relațiile cu șefii direcți. Se puneau întrebări standard: Cum vă tratează șeful dv.? Este el rezonabil? Cum considerați condițiile fizice de lucru? etc. Datorită faptului că răspunsurile se făceau prin DA/ NU, că unele probleme erau omise, că apăreau numeroase digresiuni, cercetătorii s-au decis să abandoneze această metodă și să aplice tehnica interviurilor non-dirijate. Ca și interviurile dirijate, acestea erau anonime: muncitorii puteau, de această dată, vorbi pe larg despre propriile lor interese și dorințe. Schimbarea tehnicii de cercetare, în această a doua etapă, a dus la dublarea și triplarea timpului de convorbire (de la patru la zece minute), ca și la creșterea volumului de informație (de la două foi de protocol s-au înregistrat câte zece foi de protocol). S-au înregistrat 21 126 de interviuri, dintre care, în etapa a II-a, 8000 de interviuri non-dirijate cu muncitorii, consemnându-se 80 000 de răspunsuri, care au fost clasificate după urgența problemelor ce se cereau rezolvate, după tonul pozitiv sau negativ al declarațiilor. Preluându-se sistemul sociologului Vilfredo Pareto, plângerile muncitorilor au fost clasificate în: A - plângeri subiective; B - plângeri obiective verificabile; C - plângeri nonlogice. S-a făcut distincția între conținutul manifest și conținutul latent al doleanțelor. Cei Teoria relațiilor umane spune că la locul de muncă putem identifica și cauzele și soluțiile la problemele lipsei de satisfacție a muncitorilor, militantismului sindical, conflictului industrial și chiar anomiei comunității mai largi. Sentimentele și normele din cadrul grupurilor creează o structură informală în cadrul oricărei organizații, care trece dincolo de scopurile și prescripțiile structurii formale a acesteia. - 278 - doi ani de interviuri au dus la obținerea unor informații pe baza cărora au putut fi ameliorate operațiile și condițiile de muncă; au fost furnizate date în legătură cu formarea cadrelor. Interviurile au arătat cât de strâns legată este munca de personalitatea muncitorului, randamentul fiind dependent de o pluralitate de factori. Totodată, interviurile au avut și un puternic caracter terapeutic. Bazându-se pe această constatare, după criza economică, la Western Electric, în 1936, se înființează primul serviciu de counseling psihosociologic în industrie. Fritz J. Roethlisberger și William J. Dickson, prezentând raportul asupra experiențelor de la Howthorne (1939), subliniază importanța serviciului de counseling, dar atrag atenția că acest serviciu nu reprezintă un «panaceu». William J. Dickson fixează astfel principiile counseling-ului: a) deși face parte din întreprindere, nu are funcție activă aici; b) nu este inclus în structura ierarhică a întreprinderii; c) ascultă și acceptă (nu-și exprimă punctul de vedere, nu sfătuiește); d) dirijează discuția spre problemele vieții personale: e) păstrează secretul profesional. V. Ultimul din seria experimentelor de la Hawthorne este experimentul din sala de cablaj (noiembrie 1931 - mai 1932), el fiind, în fond, încercarea întocmirii unei monografii de atelier. S-a constatat că muncitorii «frânau» voluntar producția conform cu imaginea pe care și-o formau despre ceea ce ar fi trebuit să fie norma lor. Cu alte cuvinte, alături de norma oficială, grupa de muncitori își stabilește un nivel propriu al producției. Cei care nu respectă norma impusă de grup sunt supuși foarte subtil unor presiuni, sunt depreciați de către ceilalți. Pentru a studia interrelațiile în cadrul echipelor de muncă și variația comportamentului în munca industrială, o echipă de montaj a cablurilor terminale, formată din 14 muncitori și muncitoare, a fost deplasată din atelier în camera experimentală. S-au combinat metodele folosite în experiențele anterioare. În sala de experiment era plasat un observator; în paralel, un alt cercetător intervieva muncitorii cuprinși în acest experiment. Salariul colectiv, în funcție de randamentul echipei, ar fi trebuit să stimuleze creșterea producției. În realitate, s-a constatat că, în condițiile unui sistem fix de salarizare și ale unui program de lucru neschimbat, echipa supusă experimentelor, care avea fixată norma la 7200 de montaje, realiza constant doar 6600 de montaje. S-a tras concluzia că organizarea socială informală impune anumite norme, că grupul de muncă exercită - așa cum va preciza mai târziu G. Homans (1951) - o presiune asupra membrilor grupei. Conform lui Fritz J. Roethlisberger și William J. Dickson, «logica eficienței» nu corespunde totdeauna cu «logica sentimentelor». În sala de cablaj, randamentul acceptat de muncitori corespundea - după propria imagine a muncitorilor - nivelului remunerației; respectarea nivelului stabilit al randamentului le oferea muncitorilor sentimentul de securitate în raport cu conducerea companiei. Se impune însă o precizare: «organizarea informală nu este întotdeauna o sursă de rezistență față de organizarea formală» (Bandin, 1965, p.47). Acest lucru l-au pus în evidență experimentele de la Hawthorne: în sala de cablaj, organizarea informală frâna producția, în timp ce observarea montajului de relee a dus la concluzia că sporirea randamentului se datorează tocmai acestei organizări informale, care totdeauna exercită un control social asupra individului, fapt confirmat tot la Hawthorne (1942-1943) printr-o - 279 - cercetare asupra absenteismului în trei întreprinderi metalurgice. În sala de cablaj, echipa investigată era formată din nouă cablori, trei sudori și doi inspectori. Munca presupunea montarea unor cabluri pe tablourile telefonice. Unii lucrau cu cabluri, alții cu selectori (primii erau considerați superiori). Atelierul era împărțit în două unități, iar sistemul de remunerație era plata la piesă. Fiecare muncitor declara pontatorului cât a realizat. Dacă tot atelierul depășea norma, atunci cel care avea randament mai mare primea un salariu mai mare (dar numai atunci). Dacă lucrul era oprit involuntar, la cererea muncitorilor se acordau prime de compensație. Trebuiau realizate circa 825 de conexiuni/oră. S-a constatat că cei care lucrau ca selectori, fiind considerați inferiori, ca revanșă, blocau sistemul de primire: lucrau sub normă, declarând mult, cerând mai multe prime de compensație. Alții lucrau mult, dar declarau puțin, spre a nu se abate de la norma de grup”. (Chelcea, Septimiu, Metodologia cercetării sociologice, 2007, pp. 499-504) De consultat: Mayo, Elton [1933] (2003). The Human Problems of an Industrial Civilization. Routledge. http://www.google.ro/search?q=Mayo%2C+Elton+(2003)+The+Human+Problems+ Lucrări: Mayo, Elton (1933). The Human Problems of an Industrial Civilization. New- York: Macmillan. Mayo, Elton (1945). The Social Problems of an Industrial Civilization. Cambridge Mass, Harvard U.P. wikipedia.org/wiki/Elton_Mayo; http://www.envisionsoftware.com/articles/Hawthorne_Effect.html McCLELLAND, DAVID (1917-1998). Psiholog social american, cunoscut, mai ales, prin teoria motivațională a nevoilor de realizare, afiliere și putere. Studii la Universitatea din Wesleyan și Universitatea din Missouri. Doctor în psihologie la Universitatea Yale. Profesor la Universitatea Harvard (1960-1970). Aici a fost șeful Departamentului de Relații Sociale. Teoria necesităților a lui McClelland subliniază condițiile în care anumite nevoi conduc la modele particulare ale motivației. —Psihologul David McClelland a muncit câteva decenii pentru a studia structura nevoilor umane și implicațiile sale motivaționale. După teoria necesităților a lui McClelland, nevoile reflectă caracteristici personale relativ stabile pe care - 280 - individul le capătă prin experiența sa anterioară de viață și expunerea la mediul său social. Contrar lui Maslow și Alderfer, McClelland nu a fost interesat în specificarea unei relații ierarhice între nevoi. Mai degrabă, el a fost preocupat de consecințele comportamentale specifice ale necesităților. Cu alte cuvinte, în ce condiții anumite nevoi vor conduce probabil la niște modele particulare ale motivațiilor. Cele trei nevoi pe care McClelland le-a studiat mai mult au o relevanță specială pentru comportamentul organizațional - nevoile de realizare, afiliere și putere. Indivizii care au o mare nevoie de realizare (n Ach) au o puternică dorință de a executa bine sarcini provocatoare. Mai precis, ei prezintă următoarele caracteristici: 1. O preferință pentru situațiile în care se poate asuma responsabilitatea personală pentru rezultate. Aceia care au un ”n Ach” mare nu preferă situațiile în care rezultatele sunt determinate de șansă, deoarece succesul într-o astfel de situație nu asigură un sentiment de realizare. 2. O tendință de a stabili obiective de dificultate medie care corespund unor riscuri calculate. Succesul în cazul unor obiective ușoare nu asigură sentimentul de realizare, în timp ce obiective exagerat de dificile pot fi de neatins. Calcularea riscurilor de succes este stimulatoare pentru persoanele cu ”n Ach” mare. Nevoia de realizare. O dorință puternică de a executa bine sarcini provocatoare. Nevoia de afiliere. O dorință puternică de a stabili și menține relații personale amicale, compatibile. 3. O dorință de feedback asupra rezultatelor. Un astfel de feedback permite indivizilor cu ”n Ach” mare să-și modifice strategiile de atingere a scopurilor în vederea obținerii succesului și le semnalează momentul când succesul a fost atins. Oamenii cu ”n Ach” mare sunt preocupați de depășirea propriilor recorduri, precum și pe ale celorlalți. Ei sunt preocupați adesea de inovare și implicare în obiective pe termen lung. Totuși, aceste lucruri nu sunt făcute pentru a plăcea celorlalți sau împotriva intereselor celorlalți. Mai degrabă, ele sunt făcute deoarece oferă satisfacție intrinsecă. Astfel, ”n Ach” va apărea ca un exemplu de nevoie de dezvoltare și autorealizare. Oamenii care au o mare nevoie de afiliere (n Aff - Need for Affiliation) au o dorință puternică de a stabili și menține relații personale amicale, compatibile. Cu alte cuvinte, le place să-i placă pe ceilalți și doresc ca și ceilalți să-i placă pe ei! Mai exact, ei au o abilitate de a învăța repede rețelele sociale și o tendință de a comunica frecvent cu ceilalți, fie “față în față”, fie prin telefon sau scrisori. De asemenea, ei preferă evitarea conflictelor și a competiției cu ceilalți și uneori arată o puternică conformitate cu dorințele prietenilor lor. Motivația ”n Aff” este în mod evident un exemplu de nevoie de apartenență și relațională. Oamenii care au o mare nevoie de putere (n Pow - Need for Power) doresc mult să aibă influență asupra celorlalți. În alte cuvinte, ei doresc Nevoia de putere. O dorință puternică de a-i influența pe ceilalți, având un impact mare și făcând impresie. - 281 - să aibă un mare impact sau să facă o impresie deosebită asupra lor. Oamenii care au un ”n Pow” mare caută medii sociale în care să poată avea influență. Când se află în grupuri mici, ei se comportă într-o manieră care să-i pună în centrul atenției. Există o tendință printre cei cu ”n Pow” mare de a fi campionii pozițiilor riscante. De asemenea, anumiți oameni care au un ”n Pow” mare arată o mare preocupare pentru prestigiul personal. Nevoia de putere este o nevoie complexă deoarece puterea poate fi utilizată într-o varietate de moduri, unele care servesc pe amatorul de putere și altele care servesc alți oameni sau organizația. Totuși ”n Pow” pare să corespundă nevoii de autostimă a lui Maslow. McClelland prezice că oamenii vor fi motivați să caute și să se comporte mai bine în slujbe care se potrivesc cu nevoile lor. Astfel, oamenii cu un ”n Ach” mare ar trebui să fie motivați puternic de posturile din vânzări sau de poziții antreprenoriale, cum ar fi administrarea unei mici afaceri. Astfel de posturi oferă feedback-ul, responsabilitatea personală și ocazia de a stabili obiectivele amintite anterior. Oamenii care au un ”n Aff” mare vor fi motivați de posturi în domeniul activităților sociale sau de relații cu clienții, deoarece aceste posturi au ca principală sarcină stabilirea de relații bune cu ceilalți. În sfârșit, ”n Pow” va conduce la o motivare înaltă în posturi care îți dau posibilitatea de a avea un impact puternic asupra celorlalți, posturi cum ar fi cele din jurnalism sau management. De fapt, McClelland a descoperit că managerii cei mai eficace au o nevoie redusă de afiliere, o mare nevoie de putere și abilitatea de a dirija puterea în scopuri organizaționale. McClelland este atent în a arăta că nu există o corespondență unu la unu între structura de nevoi a unei persoane și comportamentul său. Nevoile sunt numai unul dintre determinanții comportamentului, care este influențat și de valori personale, obiceiuri, abilități ca și de ocaziile din mediul înconjurător. Astfel, o persoană cu un ”n Ach” mare nu va dovedi întotdeauna o motivație superioară unei persoane cu o altă structură a nevoilor. De exemplu, o persoană cu un ”n Aff” mare ar putea să se comporte ceva mai bine decât o persoană cu un ,,n Ach” mare în cazul unei munci în echipă în care se impune o performanță bună și pentru a fi un bun coechipier este nevoie de amiciție. Aici, dorința persoanei ”n Ach” de a-și stabili un set de obiective personale și de a-și asuma responsabilitatea este frânată de cerințele sarcinii de muncă”. (Johns, Gary, Comportament organizațional, 1998, pp.156-157) De consultat: McClelland, David (1987). Human Motivation. Cambridge University Press. http://books.google.ro/books?id=vic4AAAAIAAJ&printsec=frontcover&dq= McClelland,+David+(1987).+Human+Motivation Lucrări: McClelland, David (1953). The Achievement Motive. New York: Appleton-Century-Crofts. - 282 - McClelland, David (1961). The Achieving Society. Princeton, New Jersey: Van Nostrand. McClelland, David (1964). The Roots of Consciousness. Princeton, New Jersey: Van Nostrand. McClelland, David (1975). Power: The Inner Experience. New York: Halstead. McClelland, David (1987). Human Motivation. Cambridge University Press. http://www.businessballs.com/davidmcclelland.htm http://www.netmba.com/mgmt/ob/motivation/mcclelland/ McGREGOR, DOUGLAS (1906-1964). Psiholog social american. Licența la Wayne State University (1932), doctor în psihologie experimentală la Harvard University (1935). Suplinitor la Harvard University (19351937). Asistent și apoi profesor la MIT Sloan School of Management și președinte la Antioch College (19451954). McGregor a considerat că această perioadă când a activat într-o poziție administrativă înaltă, i-a influențat profund concepțiile despre funcționarea organizațiilor. De asemenea, a predat la Indian Institute of Management (Calcutta). —În 1956 McGregor a publicat lucrarea The Human Side of Enterprise (Componenta umană a întreprinderii), în care prezintă două seturi de premise referitoare la comportamentul uman. Acestea sunt expuse drept Teoria X și Teoria Y. Pentru a motiva angajații, managerii trebuie să folosească ambele seturi de necesități. A grupat cele cinci categorii de necesități ale lui A. Maslow în necesități de «ordin inferior», care încorporează necesitățile fiziologice și pe cele de securitate și necesități de «ordin superior», din care fac parte cele de afiliere, de apreciere și de autoîmplinire. McGregor acceptă ideea că omul este un animal nemulțumit. Imediat ce îi este satisfăcută una dintre necesități, o alta îi ia locul. Procesul continuă la nesfârșit. Însă el ține să sublinieze că o necesitate satisfăcută nu e un factor de motivare a comportamentului. Așa cum s-a întâmplat și în cazul lui Maslow, teoria sa asupra motivației a avut un impact semnificativ în sfera managementului resurselor umane. McGregor a prezentat două abordări ale acestuia. Abordarea conform Teoriei X, cu supozițiile pe care le implică acestea, generează de obicei rezultate insuficiente, însă abordarea conform Teoriei Y, cu supozițiile sale, conduce la performanțe și rezultate mai bune. Modul de transpunere în practică a managementului resurselor umane depinde de supozițiile asupra comportamentului angajaților. Dacă le adoptă pe cele specifice Teoriei X, managementul se va baza pe îndrumare și control, pe când în cazul Teoriei Y, va fi vorba de implicare și de delegare a responsabilității. Prin urmare, care sunt ipotezele de bază de la care pornesc managerii? - 283 - Abordarea conform Teoriei X și a ipotezelor sale: • prin natura lor, oamenilor le displace munca. In consecință, trebuie să fie amenințați (apelându-se la acțiuni disciplinare) pentru a depune eforturi eficiente, fiind, în același timp, ținuți sub control; • omul obișnuit preferă să fie îndrumat și nu este dornic să-și asume responsabilitatea. Se concentrează asupra nevoii de securitate. Teoria X, scrie McGregor, oferă o explicație a consecințelor unui anumit tip de strategie managerială; nu explică și nici nu descrie natura umană, cu toate că există această intenție. Deoarece ipotezele sale impun limite ce nu sunt necesare, ea ne împiedică să remarcăm posibilitățile inerente altor strategii manageriale. Ceea ce creează uneori impresia unor noi strategii -descentralizarea, managementul prin obiective, supervizarea consultativă, «conducerea democratică» - nu e nimic altceva decât idei vechi în haine noi, pentru că procedurile la care se apelează pentru a le implementa sunt derivate din aceleași presupuneri eronate despre natura umană. Managerii sunt deziluzionați în permanență de «noile abordări» ale componentei umane a întreprinderii, cărora li se face reclamă pe scară largă, fiind comercializate cu dexteritate. Adevărata dificultate constă în faptul că aceste noi abordări nu sunt nimic altceva decât tactici diferite - programe, proceduri, mecanisme - a căror strategie neschimbată se bazează pe Teoria X. Abordarea conform Teoriei Y și a ipotezelor sale: • prin natura lor, ființele umane depun efort în activitățile desfășurate; • controlul și sancțiunile nu sunt singurele metode de a le impune oamenilor să muncească; • angajatul nu are nevoie de îndrumare dacă se dedică obiectivelor organizației și dacă munca îi oferă satisfacții; • omul obișnuit își va asuma responsabilitatea dacă există condiții corespunzătoare. Angajaților le place să folosească imaginația și creativitatea pentru a lua decizii în vederea rezolvării problemelor. Alegerea uneia dintre cele două abordări depinde de circumstanțe. În situația în care este necesar controlul personalului, e indicată Teoria X. Un asemenea caz, ar fi, de pildă, cel al unei hale de producție. Dacă este posibilă obținerea devotamentului angajaților, se recomandă o abordare bazată pe Teoria Y. Într-un astfel de caz, personalul va acționa în mod independent, asumându-și controlul pentru a-și duce la îndeplinire sarcinile. Îndiferent de situație, iată ce scria McGregor: S-a afirmat de foarte multe ori că, în zilele noastre, știm să facem față oricăror probleme de natură tehnologică și că, în următoarea jumătate de secol, progresele majore din sfera economică vor fi legate de componenta umană a întreprinderii. Însă aceste progrese sunt improbabile atâta timp cât managerii continuă să organizeze, să conducă și să controleze resursele umane pe baza unor premise - tacite sau explicite - de tipul celor implicate de Teoria X. Prin contrast cu lustruirea și peticirea actualelor strategii manageriale, o adevărată schimbare impune, în primul rând, acceptarea unor ipoteze mult mai puțin limitative în privința naturii resurselor umane pe care încercăm să le ținem sub control și, în al doilea rând, o adaptare promptă și selectivă a implicațiilor acestor noi ipoteze. Teoria Y este o invitație la schimbare. O serie de autori s-au referit la Teoria X un stil autoritar de management, iar Teoria - 284 - Y considerând-o un stil participativ. Managerii autoritari preferă să preia controlul și să se concentreze mai degrabă asupra sarcinilor decât asupra oamenilor. Managerii participativi se consultă cu angajații și îi implică în luarea deciziilor”. (Kermally, Sultan, Maeștrii managementului resurselor umane, 2009, pp. 58-61) De consultat: McGregor, Douglas (2006). The Human Side of Enterprise. New York: McGraw-Hill. http://www.google.ro/search?q=McGregor%2C+Douglas+(2006).+The+Human+Side Lucrări: McGregor, Douglas (1960). The Human Side of Enterprise. New York: McGraw- Hill. McGregor, Douglas (1967). The Professional Manager. New York: McGraw-Hill. McGregor, Douglas, Bennis, Warren G, Schein, Edgar H. și McGregor, Caroline (1968). Leadership and Motivation. MIT Press. www.accel-team.com/human_relations/hrels_03_mcgregor.html http://en.wikipedia.org/wiki/Theory_X_and_theory_Y MEAD, GEORGE HERBERT (1863-1931) Sociolog, filosof și psiholog social american. Licență și master în filosofie la Universitatea Harvard, unde a studiat cu William James. Master în psihologie la Leipzig (Germania), unde a studiat cu Wilhelm Wundt. A predat la Universitatea din Michigan (alături de Charles H. Cooley și John Dewey) și apoi la Universitatea din Chicago. Este repezentant de seamă al interacționismului simbolic. Ca și Charles Horton Cooley, a abordat relația dintre individ și societate și, în special, modul în care ea determină formarea sinelui și relaționarea cu alții. ”În centrul gândirii sale se află ideea existenței unei strânse și reciproce relații între individ (cu comportarea și acțiunea lui) și societate (îndeosebi grupul social imediat din care face parte individul). La întrebarea: Care este factorul primordial: individul sau societatea?, Mead a răspuns fără echivoc. El a considerat individul nu ca pe un creator al societății, ci ca pe un produs al acesteia. Sinele (ca parte a ființei sociale), spunea el, este în mod esențial o organizare sau o structură socială ce se naște ca urmare a inserției și implicării tot mai adâncite a individului în realitatea socială. Sinele, după ce se ivește și se consolidează, manifestă o autonomie față de societate, concretizată în atitudini și comportamente specifice. Faptul lasă impresia că sinele este un solitar absolut. Depășind însă aparențele, constatăm că este - 285 - imposibil să înțelegem un sine fără să luăm în considerație experiența lui socială. George Herbert Mead a subliniat ideea că sarcina fundamentală a celor ce studiază procesul de devenire a sinelui este aceea de a explica modul în care societatea «intră în» (gets into) individ, îi determină comportarea și cum, astfel, ea devine parte componentă principală a conștiinței lui sau a sinelui lui (selfhood, adică a sineității lui). Relația dintre individ și societate se realizează, după părerea lui George Herbert Mead, în special, prin acte de comunicare socială, prin tranzacții între indivizi care sunt mutual orientați unii față de alții. Cheia mecanismelor prin care sunt efectuate actele sociale este gestul. El poate aparține unor niveluri diferite: cel al gesturilor nesemnificative, caracterizate prin inexistența unei conștiințe de sine, separate unele de altele, și care pot fi găsite pe scară animală și cel al gesturilor semnificative, proprii conștiinței de sine, ce însoțesc și determină cele mai multe dintre legăturile umane. La scară animală, gestul presupune un răspuns imediat dat de stimul. Lătratul și apropierea agresivă a câinelui A este un stimul pentru câinele B să reacționeze în același fel sau să fugă. În cazul comunicării dintre oameni, intră în joc gesturile semnificative. Acestea sunt legate de simbolurile lingvistice și poartă un conținut care este mai mult sau mai puțin același pentru diferiți oameni și, prin urmare, semnificând același lucru pentru ei. Individul, când emite un act de comunicație, își imaginează răspunsul adresantului prin luarea rolului altuia, punându-se în poziția altora, precizând un anume efect. Animalele nu se pun în poziția altora, ele nu gândesc: «El, câinele B, va acționa în următorul fel, iar eu, câinele A, voi acționa în acest fel». Oamenii, în schimb, utilizează gesturi semnificative, fapt care îi obligă să interpreteze fiecare dintre ei semnificația actelor de comunicație ale celorlalți. De aici decurge concluzia conform căreia conștiința de sine nu este dată, ci este într-o stare de continuă devenire. Plecând de la aceste idei, George Herbert Mead a elaborat o veritabilă teorie a genezei sinelui prin abilitatea individului, gradual dezvoltată în copilărie, de a lua rolul altcuiva. Pot fi menționate câteva trepte în formarea sinelui: 1) la început, copiii nu posedă capacitatea de a folosi simboluri semnificative. Datorită acestui fapt, când ei se joacă, comportarea lor seamănă cu a unor cățeluși ce se joacă unii cu alții. În acest stadiu, apar primele semne ale sinelui, ca o prelungire a biologicului. Joaca este un comportament ce facilitează interacțiunea socială; 2) mai înainte de a învăța limbajul, copilul face primii pași în cadrul interacțiunii sociale, bazați pe receptarea și folosirea unor gesturi cu valoare de simboluri sociale, dar nu de natură lingvistică. Așa ceva se constată și în cazul animalelor (furnici, albine, păsări etc.). Interacțiunea, chiar la nivel biologic, este un gen de comunicație, altfel acțiunile comune nu s-ar putea petrece. Astfel, dansul unor păsări bărbătești este un semn natural, un produs și o semnificație a unei stări de tensiune organică, a disponibilității fiziologice pentru împerechere. Tensiunea din spatele dansului nupțial solicită, pentru eliberarea ei, o comportare din partea perechii. La fel, omul trebuie mai întâi să participe la o conversație a gesturilor pentru a putea comunica, apoi cu ajutorul limbajului. Copilul trebuie inițiat în lumea simbolurilor sociale. Este nevoie ca el să împărtășească semnificațiile pe care le au toate cele ce există și se petrec în - 286 - grupul lui social (bineînțeles, în acest timp, în familie); 3) cu vremea, copilul învață atitudinile și comportamentele pe care alții le au față de fenomenele, relațiile și procesele ce se petrec în realitatea lor socială imediată. Totodată, ei învață atitudinile pe care ceilalți oameni, din preajma lor, le au față de ei și sunt încurajați să se privească pe ei înșiși ca pe un lucru și să găsească răspunsuri adecvate în legătură cu propria lor comportare. Procesul prin care copilul învață să-și controleze comportarea în lumina atitudinilor unui individ este numit de către George Herbert Mead luarea rolului altuia. Mai întâi, copilul internalizează atitudinile față de ei înșiși ale unor indivizi particulari, în mod deosebit ale părinților. Acum interacțiunea socială este limitată la interacțiunea cu indivizi specifici și comportarea este, în mare măsură, determinată de experiența copilului cu acei care nu sunt pentru ei pur și simplu alții, ci sunt alții semnificativi. În această etapă, jocul lui constă, în cea mai mare măsură, din simple luări de roluri foarte cunoscute. El se joacă (play) «de-a mama», «de-a tata». Jocul copilului de-a lua simple roluri permite transformarea graduală a simplei conversații în gesturi, cum ar fi într-o abilitate matură, de a folosi simboluri semnificative în interacțiunea cu ceilalți indivizi. Deși el învață să se pună pe sine, în imaginație, în poziția partenerului său, copilul încă nu leagă mintal rolurile pe care diferiți alții le joacă cu unul din afara lor. Astfel, el înțelege relația mamei sau a tatălui cu sine, dar nu poate înțelege că mama lui nu este totodată și mama tatălui lui. De asemenea, în acest stadiu, jocurile sunt foarte simple, chiar dacă implică mai mulți copii. Astfel jocul «de-a ascunselea» presupune numai două tipuri de roluri ale partenerilor. În acest joc, fiecare copil este în poziția de a fi «vânat», cu excepția unuia dintre ei, care «mijește». Un copil nu trebuie să știe decât rolul individului care este «vânat» și al individului care «vânează»; 4) cu timpul, copilul ajunge să joace rolul altora, cum ar fi al medicului, al surorii medicale, al poștașului, al șoferului de autobuz, al vânzătorului etc. Aceștia fiind din afara cercului familiei, nu mai sunt alții semnificativi, dar ei sunt reprezentativi pentru societate ca un întreg. De acum, individul trece de la jocul simplu (play, ca cel «de-a ascunselea») la jocul complex (game, în engleză, care nu are echivalent în limba română). Diferența dintre play și game constă în numărul de participanți și în existența sau absența unei structuri de reguli. Jocul simplu are reguli elementare. Jocul complex, în schimb, are un ansamblu de reguli structurate logic. El diferă, de asemenea, și prin numărul celor ce se joacă. Jocul dintre doi indivizi presupune doar simpla luare a rolului. Jocurile complexe, cu mai mulți indivizi, solicită luarea rolului altuia, generalizat. Aceasta înseamnă că fiecare jucător are o idee despre comportarea fiecărui alt jucător, față de fiecare altul și față de sine însuși. Cu ajutorul regulilor ce guvernează jocul, copilul își formează și dezvoltă abilitatea de a lua locul altor jucători și de a determina răspunsurile acestora. Aceste reguli sunt numite seturi de răspunsuri solicitate de o atitudine particulară. Stadiul final în procesul de formare a sinelui are loc, după părerea lui George Herbert Mead, atunci când individul ia rolul altuia generalizat -adică atitudinea întregii comunități. Individul devenit pe deplin matur este cel ce ia atitudinile altora față de diferite faze și aspecte ale activității sociale anume, în care - 287 - ei sunt angajați ca membri ai unei societăți organizate sau ai unui grup. Numai în măsura în care el ia atitudinile grupului organizat social, căruia îi aparține, referitoare la activitatea socială, organizată și cooperativă sau seturi de asemenea activități în care grupul ca atare este angajat, individul își dezvoltă un sine complet. Înseamnă că sinele matur se naște atunci când un altul generalizat este internalizat, altfel spus când comunitatea exercită un control asupra comportării și activității membrilor săi individuali. Esența sinelui, după părerea lui George Herbert Mead, constă în reflexivitatea lui. Sinele este individual numai datorită relațiilor lui cu alții. Prin capacitatea individului de a lua în imaginația sa atitudinile (rolurile) altora, sinele devine un obiect al propriei sale reflecții. Sinele, atât ca subiect, cât și ca obiect, constituie esența calității de a fi social. Individualitatea particulară a fiecărui sine este un rezultat al combinației specifice, niciodată asemănătoare, pentru doi oameni, a atitudinii altora ce formează altul general. De aici decurge concluzia că deși individualitatea își are rădăcinile în socialitate, fiecare individ aduce o contribuție specifică la desfășurarea procesului social”. (Mihu, Achim, Sociologie. 2008, pp. 189-193) De consultat: Mead, George Herbert (2001). Essays in Social Psychology. New Brunswick: Transaction Publishers. http://books.google.ro/books?id=mIDlpVTGoy0C&pg=PR11&dq=Mead,+George,+Herbert +.+Essays+in+Social+Psychology Lucrări: Mead, George Herbert (1934). Mind, Self and Society. Chicago: The University of Chicago Press. www.iep.utm.edu/m/mead.htm plato.stanford.edu/entries/mead/ MERTON, ROBERT KING (1910-2003). Sociolog american. Merton este considerat a fi unul din cei mai de seamă sociologi contemporani. Este unul dintre inițiatorii paradigmei structural-funcționaliste (funcție manifestă și latentă, disfuncție, roluri) și fondator al sociologiei științei. Absolvent al Temple University din Philadelphia. Doctor în sociologie la Universitatea Harvard (1936). A predat la universitățile Harvard și Tulane (Louisiana), iar din anul 1941 și până în anul 1978, Merton a fost profesor la Departamentul de Sociologie al Universității Columbia. A fost directorul Biroului de Cercetare Socială Aplicată (1942-1971) din cadrul aceleiași universități din New York. - 288 - Doctor honoris causa la peste 20 universități și premiat de multe academii din lume. Merton a promovat o deschidere a sociologiei spre influența filosofiei politice și a individualismului metodologic. A fost susținător al teoriei sociologice de rang mediu, ca o cale de mijloc între ceea ce C.W. Mills denumea teoria impozantă (eșafodaj de abstracții netestabile) și empirismul abstract. El consideră că în viața socială alegerile pe care le fac oamenii ca indivizi sunt structurate social, lăsându-le acestora un spațiu pentru un anumit grad de creativitate și autodeterminare, dar structurile sociale le impun și limite alternativelor între care ei aleg. A introdus și conceptul de profeție care se autorealizează, precum și tehnica focus grupului. —Spre sfârșitul anilor '40, un grup de savanți de la Columbia University, sub coordonarea lui R. K. Merton, au redeșteptat interesul pentru birocrație și birocratizare, pentru originea și consecințele lor asupra comportamentului din interiorul organizațiilor (v. Merton et al., 1952). Este bine cunoscut faptul că o serie de studii aplicate asupra unor organizații diverse, efectuate de studenții lui Merton - cel al lui Selznick (1949) despre Tennessee Valley Authority (TVA), cel al lui Gouldner (1954) despre o fabrică și o exploatare minieră de ispos, cel ale lui Blau (1955) despre un birou federal și unul de stat și cel al lui Lipset, Trow și Coleman (1956) asupra unui sindicat al tipografilor -, au fost esențiale pentru constituirea unei zone distincte de cercetare, cea a organizațiilor”. (Scott, Richard W., Instituții și organizații, 2004, p. 42) —Robert K. Merton, care, alături de Talcott Parsons, a fost unul dintre inițiatorii curentului structuro-funcționalist din sociologia americană, propune o reinterpretare, rămasă celebră, a ideal-tipului weberian. Această analiză este completată de alta, apărută patru ani mai târziu, despre efectele structurii birocratice asupra personalității membrilor organizației. Într-un anumit fel, Merton ia în serios ideal-tipul autorității rațional-legale, atribuindu-i rolul preconizat de către Weber în recomandările lui metodologice, de etalon cu care trebuie comparată realitatea empirică cu scopul de a măsura astfel diferențele. Această comparație îl determină să se delimiteze de perspectiva weberiană în două puncte esențiale: - Weber s-a concentrat asupra regularității și a eficacității formei birocratice. Merton, dimpotrivă, pune accentul pe dificultățile cu care se confruntă birocrația în încercarea ei de a-și atinge obiectivele - element pe care Weber l-a lăsat în afara ariei sale de investigație; - Weber a pus în evidență congruența dintre caracteristicile modului de administrare birocratic și trăsăturile societății în care se dezvoltă acesta. Merton se ocupă cu precădere de efectele structurii birocratice asupra individului, deschizând astfel calea unei analize a funcționării interne a organizațiilor. Merton face următoarea constatare: cu cât birocrațiile concrete se apropie - 289 - mai mult de ideal-tipul weberian (reguli abstracte, ierarhie funcțională, caracterul impersonal al relației de autoritate etc.), cu atât mai mult apar consecințe neprevăzute, sub forma unor disfuncții, a unor rutine, care paralizează activi tatea organizației. Modul de administrare birocratic tinde spre o raționalizare maximă; cu toate acestea, procedurile pe care le instituie conduc la efectul contrar celui urmărit. Acest mod de administrare «secretă» disfuncții care -i afectează regularitatea și eficiența. In articolul său din 1940, Merton ajunge chiar să avanseze ipoteza dezvoltării unei «personalități birocratice» la funcționarii de toate gradele care își desfășoară activitatea în cadrul unui hățiș de regulamente și de proceduri formalizate. Sarcina lor principală nu mai este aceea de a răspunde cererilor clienților sau utilizatorilor, ci de a se orienta într -un labirint de reguli și de consemne scrise. Disfuncția majoră ce rezultă de aici este aceea că procedurile sunt aplicate în litera, iar nu în spiritul lor. Ele nu mai sunt repere în bunul mers al activității, ci devin dumnezei. Datorită respectării ad litteram a regulamentelor, funcționarii ajung ritualiști, tipicari, rigizi și incapabili să se adapteze rapid. Printre altele, Merton are meritul de a fi pus accentul pe tendințele de impersonalizare generate de organizarea birocratică, tendințe pe care Weber le semnalează, fără însă a sesiza toate consecințele lor asupra funcționării concrete a birocrațiilor. Cu toate acestea, ipoteza unei personalități birocratice rămâne un subiect de meditație. Dacă presiunea structurilor birocratice dezvoltă în mod incontestabil comportamente de felul celor descrise de Merton, nu există totuși efecte mecanice. Noțiunea de personalitate birocratică este în această privință mult prea omogenizantă. Contribuția lui Merton la dezvoltarea sociologiei organizațiilor și, de aici, a ansamblului științelor sociale, este considerabilă. Îndeosebi noțiunea de disfuncție este fundamentală: ea constituie cealaltă față a termenului de funcție, concept-cheie al sociologiei americane postbelice. Astfel, în timp ce funcțiile sunt definite ca acele consecințe observate care contribuie la adaptarea sau la ajustarea unui sistem dat, disfuncțiile sunt consecințele observate care stânjenesc adaptarea sau ajustarea sistemului. Pe de altă parte, Merton va sistematiza analiza funcționalistă, distingând între noțiunile de funcție manifestă (consecință observată ce corespunde funcției atribuite), funcție latentă (consecință observată ce corespunde unei alte funcții decât celei atribuite) și disfuncție. Aceasta din urmă se va bucura de un mare succes în analiza funcționării organizațiilor, devenind, dincolo de analizele tipic sociologice, un instrument de bază al intervenției manageriale în întreprindere”. (Lafaye, Claudette, Sociologia organizațiilor, 1998, pp. 18-20) ”Procesul poate fi descris succint astfel: 1) o birocrație eficientă se bazează pe acțiuni predictibile și pe un devotament strict față de reglementările în vigoare; 2) devotamentul față de reglementări evoluează spre transformarea reglementărilor în valori absolute, ele încetând să mai fie doar mijloace pentru atingerea unui scop; 3) acest proces interferează cu adaptarea la condițiile particulare, neprevăzute de cei care au elaborat reglementările generale; 4) astfel, tocmai elementele care în general conduc spre eficiență, produc ineficiența în - 290 - anumite situații particulare. Membrii grupului, care nu au fost capabili să se elibereze de înțelesurile pe care reglementările le au față de ei, sunt rareori pe deplin conștienți de caracterul lor inadecvat. Cu timpul aceste norme sunt mai degrabă exprimate simbolic, decât strict utilitare. Până acum, am discutat despre sentimentele adânci ce duc către o disciplină riguroasă ca fiind pur și simplu date. Totuși, anumite caracteristici ale structurii birocratice pot contribui la apariția acestor sentimente. Viața unui birocrat este planificată în termeni de carieră în etape cu ajutorul unor mecanisme de promovare având la bază vechimea în muncă, mărirea salariului, a contribuției pentru pensie etc., toate acestea fiind concepute să stimuleze disciplina și conformarea la reglementările oficiale. În mod tacit, se așteaptă de la funcționar să își adapteze gândurile, sentimentele și acțiunile în funcție de cariera lui viitoare. Dar tocmai aceste dispozitive, proiectate să crească probabilitatea de conformitate, sunt cele care duc la o preocupare excesivă pentru respectarea strictă a reglementărilor care, la rândul ei, produce timiditate, conservatorism, și tehnicism. Transformarea sentimentelor din scopuri în mijloace este încurajată de semnificația simbolică a mijloacelor (a regulilor). O altă caracteristică a structurilor birocratice tinde să producă același rezultat în linii mari. Funcționarii au simțul unui destin comun pentru toți cei care lucrează împreună. Ei împărtășesc aceleași interese, mai ales că există o concurență relativ redusă din moment ce promovarea se bazează pe vechime. Agresiunea în interiorul grupului este astfel redusă la minimum și, prin urmare, acest aranjament este conceput pentru a fi funcțional pentru birocrație. Cu toate acestea, esprit de corps și organizarea socială informală care se dezvoltă de obicei în astfel de situații fac adesea ca personalul să își apere mai degrabă interesele proprii, în loc să-și servească superiorii ori clienții. Așa cum spunea președintele Lowell, dacă birocrații cred că statutul lor nu este recunoscut în mod corespunzător de către un șef nou ales, atunci ei vor omite să îi raporteze accestuia informații esențiale, ceea ce va face ca superiorul să ia decizii eronate pentru care va fi responsabil. Or în cazul în care șeful nou ales încearcă să domine și să controleze totul, încălcând astfel sentimentul de autointegritate al birocraților, el se poate simți depășit de situație atunci când i se aduc atât de multe documente la semnat încât nu are timp nici măcar să le semneze, dar să le mai și citească. Aceasta este o ilustrare a organizării informale defensive care tinde să se dezvolte ori de câte ori există o amenințare evidentă la integritatea grupului. Ar fi mult prea ușor și parțial eronat de atribuit o astfel de rezistență din partea unor birocrați doar unor simple interese de grup. Interesele de grup se opun oricărei noi ordini, care elimină sau cel puțin face incert avantajul specific al grupului oferit de regimul actual. Acest lucru este, fără îndoială, întâlnit în parte, în rezistența birocratică la schimbare, însă un alt proces este, probabil, mult mai important. Așa cum am văzut, birocrații se identifică afectiv cu modul lor de viață. Ei au o mândrie de breaslă care îi face să reziste modificării rutinei, cel puțin, să se opună schimbării care este percepută ca fiind impusă de alții. Această mândrie ilogică de breaslă este des întâlnită chiar și printre hoții de buzunare — dacă dăm crezare cărții lui Sutherland, Hoțul profesionist — care, în ciuda riscurilor, se antrenează să devină specialiști în prestigiosul meșteșug al șterpelitului din buzunare. - 291 - Într-o lucrare de marcă, Hughes a aplicat conceptele de «secular» și «sacru» diferitelor tipuri de diviziune a muncii; «sacralitatea» de castă și prerogativele de status contrastează puternic cu secularismul tot mai intens al diferențierii muncii în societatea noastră. Cu toate acestea, după cum sugerează discuția noastră, în anumite meserii și în tipuri aparte de organizare poate interveni procesul de sanctificare (văzut ca o contrapondere la procesul de secularizare). Am putea spune că prin formarea de sentimente, dependența emoțională de simboluri și statusuri birocratice, precum și implicarea afectivă în domeniile de competență și autoritate, dezvoltă prerogative care generează atitudini de legitimitate morală ce sunt stabilite ca valori de sine stătătoare și care nu mai sunt privite doar ca mijloace tehnice pentru o administrare eficientă. Se poate constata tendința ca anumite norme birocratice, inițial introduse din motive tehnice, să devină rigide și sacre, deși, după cum ar spune Durkheim, acestea sunt laique en apparence. Durkheim a discutat acest proces general în descrierea de atitudini și valori, care persistă în solidaritatea organică a unei societăți foarte diferențiate. În lucrările sale, Weber este aproape exclusiv preocupat de rezultatele obținute în structurile birocratice: precizie, seriozitate, eficiență. Aceeași structură poate fi examinată din perspectiva ambivalenței. Care sunt limitele organizațiilor concepute pentru a atinge aceste obiective? Din motive pe care le-am menționat deja, structura birocratică exercită o presiune constantă asupra funcționarului să fie «metodic, prudent, disciplinat». Dacă birocrația trebuie să funcționeze eficient, aceasta trebuie să atingă un înalt grad de anticipare a comportamentelor, un grad înalt de conformare cu modelele de acțiune prestabilite. Astfel devine evidentă importanța fundamentală a disciplinei care poate fi prezentă în aceeași măsură în birocrațiile religioase sau în cele economice, ca și în armată. Disciplina poate fi eficientă doar dacă modelele ideale sunt susținute de sentimente puternice (care presupun un devotament față de sarcinile de serviciu, un acut simț al limitelor propriei competențe și autorități) și de efectuarea metodică a activităților de rutină. Eficacitatea unei structuri sociale depinde în cele din urmă de inculcarea unor atitudini și sentimente corespunzătoare grupului de participanți. După cum vom vedea, în birocrație există pârghii pentru a le inspira și dezvolta oamenilor aceste sentimente. În momentul de față, este suficient să observăm că, în scopul de a asigura disciplina, aceste sentimente sunt de multe ori mai intense decât este tehnic necesar. Există o marjă de siguranță (rezistență), ca să spunem așa, în presiunea exercitată de către aceste sentimente asupra unui birocrat pentru a se conforma obligațiilor sale. Dar această presiune conduce la un transfer de sentimente dinspre obiectivele organizației spre detalii specifice de comportament stabilite prin reguli. Respectarea normelor, concepute inițial ca mijloace, se transformă în scop în sine; astfel are loc procesul uzual de transformare de obiective prin care «o valoare instrumentală devine o valoare finală». Disciplina, înteleasă ca fiind starea de conformare la reglementări, indiferent de context, este văzută nu ca o măsură concepută pentru a atinge anumite scopuri, ci ca o valoare imediată în viața unui birocrat. Această presiune, care rezultă din transformările obiectivelor inițiale, evoluează spre rigiditate și spre o incapacitate de adaptare rapidă. Formalismul, chiar ritualismul, se dezvoltă cu o insistență incontestabilă în respectarea - 292 - scrupuloasă a procedurilor formalizate. Acest lucru poate fi exagerat până la nivelul în care interesul principal în a respecta normele interferează cu atingerea scopurilor organizației. În acest caz avem de-a face cu renumitul fenomen al tehnicismului [...]. O altă caracteristică a structurii birocratice este accentul pe depersonalizarea relațiilor ce își are locul său în incapacitatea birocratică a funcționarului. Tipul de personalitate al birocratului este modelat în jurul acestei norme a impersonalității. Acest aspect cât și tendința de a gândi în șabloane, care se dezvoltă din rolul esențial pe care îl joacă regulile abstracte, tind să ducă la conflicte în relațiile birocratului cu clienții săi. Deoarece funcționarii reduc la minimum relațiile personale și se bazează pe gândirea în șabloane (categorizare), particularitățile cazurilor individuale sunt deseori ignorate. Insă clientul, care, în mod justificat, este convins de caracteristicile particulare ale problemei sale, se opune comportamentului rigid al funcționarului. Comportamentul stereotipic nu este adaptat la exigențele problemelor individuale. Tratamentul impersonal al problemelor de rezolvat, care sunt uneori de mare importanță personală pentru client, dă naștere la acuzații din partea clienților că birocrații ar fi «aroganți» și «atotcunoscători». Astfel, la Biroul Forței de Muncă Greenwich, șomerul care își plătește asigurarea detestă ceea ce el consideră a fi „atitudinea impersonală și, uneori, bruschețea și rigiditatea cu care îl tratează funcționarii» [...]. Unii bărbați se plâng de atitudinea de superioritate, de aroganța pe care o au angajații biroului. O alta sursă de conflict cu publicul provine din structura birocratică. Birocratul, parțial indiferent de poziția sa în cadrul ierarhiei, acționează ca un reprezentant al puterii și al prestigiului întregii structuri. În rolul său oficial, funcționarul este învestit cu anumită autoritate. Acest lucru duce adesea la o reală sau aparentă atitudine dominatoare, care poate fi doar exagerată de discrepanța dintre poziția sa în cadrul ierarhiei și poziția sa față de public. Protestele și apelurile clientului la alți funcționari sunt adesea ineficiente sau în mare măsură anulate de către menționatul anterior esprit de corps la care funcționarii aderă în cadrul unui grup mai mult sau mai puțin solidar. Această sursă de conflict poate fi redusă în companiile private, deoarece clientul poate protesta eficient prin transferarea activității sale la o altă organizație concurentă din sistem. Dar, datorită naturii monopoliste a organizației publice, această alternativă nu este posibilă. În plus, în acest caz, tensiunea se intensifică din cauza discrepanței dintre ideologie și starea de fapt: se pretinde că angajații la stat sunt «slujitorii cetățenilor», când de fapt ei sunt deasupra cetățenilor, și rareori este posibilă reducerea tensiunii prin orientarea cetățenilor spre alte agenții care să le ofere serviciile necesare. Această tensiune este în parte atribuită confuziei în înțelegerea statusurilor de birocrat și de client; clientul se poate considera social superior funcționarului, care de fapt la momentul contactului deține poziția dominantă. Astfel, în ceea ce privește relațiile dintre funcționari și clienți, o sursă structurală de conflict derivă din presiunea ca funcționarul să trateze clientul în mod formal și impersonal, când de fapt clientul dorește considerație individuală, personalizată. Conflictul poate fi privit până la urmă ca fiind rezultatul introducerii unor atitudini și relații sociale nepotrivite. Conflictul în cadrul structurii birocratice rezultă dintr-o situație - 293 - contradictorie, și anume, atunci când relațiile personalizate sunt substituite cu relații sociale structural impersonale. Birocrația, așa cum am văzut, este organizată ca un grup secundar, formal. Răspunsurile normale implicate în această rețea organizată de așteptări sociale sunt susținute de atitudinile afective ale membrilor grupului. Având în vedere că grupul este orientat de norme secundare de relații impersonale, orice lipsă de conformare la normele în vigoare va da naștere unor forme de antagonism din partea celor care consideră legitime aceste norme. Prin urmare, înlocuirea tratamentului personal cu cel impersonal în cadrul structurii birocratice este respins pe scara largă și este caracterizat prin epitete, cum ar fi favoritism, nepotism etc. Aceste epitete sunt în mod clar manifestări ale sentimentelor rănite. Funcția unor astfel de resentimente aproape automate poate fi văzută clar în cerințele structurii birocratice. Birocrația este o structură de grup secundar menită să execute anumite activități care nu pot fi efectuate în mod satisfăcător în cadrul unui grup primar. Prin urmare, un comportament care contravine acestor norme formalizate devine obiectul dezaprobării emoționale. Acesta constituie un mijloc de apărare de importanță funcțională împotriva tendințelor care pun în pericol eficiența activităților sociale necesare. Mai precis, aceste reacții nu sunt practici rațional determinate cu scopul explicit de a atinge această funcție. Mai degrabă, privit din punct de vedere al interpretării individuale a situației, un astfel de resentiment este pur și simplu un răspuns imediat ca reacție la «lipsa de corectitudine» a celor care încalcă regulile jocului. Oricum, aceste reacții servesc funcția latentă de a menține elementele esențiale structurale ale birocrației prin reafirmarea nevoii de relații formale, secundare, și prin sprijinul acordat pentru a preveni dezintegrarea structurii birocratice care ar surveni dacă relațiile formale ar trebui să fie înlocuite cu relații personalizate. Acest tip de conflict poate fi descris ca fiind, în general, intruziunea atitudinilor tipice grupului primar atunci când atitudinile tipice grupului secundar reprezintă cerințele instituționale, așa cum conflictul birocrat - client derivă adesea din interacțiunea impersonală când de fapt individul pretinde un tratament personalizat”. (Merton, Robert K., Bureaucratic Structure and Personality. În Social Theory and Social Structure, 1957, pp. 195-206) De consultat: Merton, Robert K. (1957). Bureaucratic Structure and Personality. În Social Theory and Social Structure. Glencoe: Free Press. http://www.sociosite.net/topics/texts/merton_bureaucratic_structure.php Lucrări: Merton, Robert K. [1940] (1968). Social Theory and Social Structure. New York: Free Press. Merton, Robert K. (1987). The Focussed Interview and Focus Group: Continuities and Discontinuities. Public Opinion Quarterly, no. 51, pp. 550-566. Merton, Robert K. [1949] (2003). Influența cercetării empirice asupra teoriei sociologice. Sociologie românească, vol.1, nr.3, pp. 3-13. www.bookrags.com/biography/robert-k-merton/ - Statele Unite ale Americii -www.newworldencyclopedia.org/.../Robert_K._Merton - 294 - MICHELS, ROBERT (1876-1936). Sociolog și economist german. A studiat la universitățile din Londra, Paris, Munchen, Leipzig, Halle și Torino. A predat la Universitatea din Marburg, apoi la Torino, Basel, Perugia și Roma. A cercetat un număr mare de probleme, printre care: naționalismul, fascismul, secularismul, puterea, elitele, intelectualii și mobilitatea socială. Este foarte cunoscut mai ales prin lucrarea sa, Partidele poltitice (1911). Teza este aceea că partidele politice se birocratizează, chiar și în regimurile democratice, și se transformă în organizații oligarhice. El a formulat legea de fier a oligarhiei, după care într-o organizație puterea este confiscată de unui grup restrâns de persoane. ”Referindu-se în special la Partidul Social Democrat din Germania, Michels a analizat rolul liderilor politici în formarea cererilor, a aspirațiilor și în susținerea populară a inițiativelor partidului. El a fost interesat în special de modurile în care dinamica organizațională împiedică realizarea obiectivelor radicale. A concluzionat că toate organizațiile au tendințe oligarhice. Aceasta este o lege de fier a oligarhiei care spune că există organizații care dau naștere la o dominație a celor aleși asupra alegătorilor, a celor mandatați asupra mandatarilor, a celor delegați asupra delegatorilor. Cine spune organizații spune oligarhie. Potrivit lui Michels, pe măsură ce un partid politic crește și devine mai birocratic, este din ce în ce mai mult dominat de funcționari subordonați mai curând scopurilor organizaționale interne decât schimbării sociale și de intelectuali ai clasei mijlocii care-și urmăresc propriile interese, diferite de obicei de cele ale partidului. El a scos în evidență și procesul de îmburghezire din interiorul partidului, prin care lideri ai clasei muncitoare încep să Legea de fier a oligarhiei spune că toate organizațiile, indiferent de modul democratic sau autoritar pe baza căruia au fost construite la început, se vor dezvolta în mod inevitabil în oligarhii. Motivele țin de tendința liderilor de a se organiza și a-și consolida puterea și interesele, de recunoștința față de ei a unor membri și de pasivitatea maselor. aparțină clasei mijlocii ca rezultat al mobilității sociale, susținând astfel mai puțin obiectivele radicale. În consecință, chiar și în organizațiile conduse democratic se dezvoltă o ruptură între conducători și cei conduși [...]. Teoria lui Michels s-a aplicat și sindicatelor, fiind folosită pentru a analiza modurile în care, ca organizații, ele devin mai curând scopuri în sine decât mijloace pentru atingerea unui scop”. (Marshall, Gordon, OXFORD. Dicționar de sociologie, 2003, p. 362). —Când liderii de origine burgheză sau muncitorească sunt, în calitate de funcționari, strâns legați de organismul partidului, interesul lor economic coincide în general cu interesul acestuia. Dar în acest fel este eliminat doar un singur aspect al primejdiei. Celălalt aspect, mai grav deoarece este mai general și inevitabil, constă în opoziția dintre masa membrilor și grupul liderilor, pe măsură ce partidul - 295 - se dezvoltă. Partidul, ca o formațiune exterioară, mecanism, mașină, nu se identifică neapărat cu totalitatea membrilor înscriși și cu atât mai puțin cu clasa. Devenind un scop în sine, fixându-și obiective și acționând în numele intereselor proprii, partidul se izolează încetul cu încetul de clasa pe care o reprezintă. Într-un partid, interesele maselor organizate care îl compun sunt departe de a coincide cu cele ale birocrației care îl personifică. Interesul, întotdeauna conservator, al corpurilor funcționarilor necesită în situații politice date o politică defensivă, chiar regresivă, în timp ce interesele clasei muncitoare ar necesita o politică îndrăzneață, agresivă. În alte cazuri, rare, e adevărat, lucrurile stau invers. Însă există o lege socială inevitabilă, care stipulează că orice organ al colectivității, generat de diviziunea muncii, își creează de îndată ce este consolidat, un interes special, un interes care ființează în sine și pentru sine. Însă în cadrul organismului colectiv nu pot exista interese speciale fără a se afla în opoziție față de interesul general. Mai mult, straturile sociale care îndeplinesc funcții diferite tind să se izoleze, să-și instituie organe capabile să le apere interesele particulare și să se transforme în cele din urmă în clase distincte. Fenomenele sociologice, ale căror trăsături generale le-am schițat aici și în capitolele precedente, au numeroase puncte vulnerabile de care pot profita adversarii democrației. Ele par să demonstreze că societatea nu poate supraviețui fără o clasă dominantă, că aceasta este condiția necesară a primeia și că această clasă conducătoare, supusă unei frecvente reînnoiri parțiale în privința alcătuirii, este unicul factor de durată în istoria dezvoltării umane. Conform acestei concepții, guvernul sau statul - după preferințe - nu reprezintă nimic altceva decât organizarea unei minorități. Iar această minoritate impune restului societății ordinea juridică, ce pare o justificare, o legalizare a exploatării la care se supune mulțimea sclavilor, în loc să fie emanația reprezentării majorității”. (Michels, Robert, Les Partis Politiques, 1971, pp. 289-290) De consultat: Michels, Robert [1911] (1999). Political Parties: A Sociological Study of Oligarchical Tendencies of Modern Democracy. New Burnswick, New Jersey: Transaction Publishers. http://books.google.ro/books?id=ijae_UIez38C&pg=PA22&dq=Michels,+Robert+(1999).+ Political+Parties: Lucrări: Michels, Robert [1911] (1971). Les Partis Politiques. Paris: Flammarion. http://en.wikipedia.org/wiki/Robert_Michels; socserv.mcmaster.ca/econ/ugcm/3ll3/michels/polipart.pdf MILES, RAYMOND. Ziarist și expert american în comportament organizațional. Licență în jurnalism și master în relații industriale la University of North Texas. Doctor în comportament organizațional și relații industriale la Stanford University. Profesor la Haas School of Business, - 296 - Berkeley, California (din 1963). Director al Institute of Industrial Relations, UC Berkeley (1982-1983). Din 1992, profesor emeritus. “Miles și Snow se întreabă cum și de ce diferă organizațiile din punct de vedere strategic, structural, tehnologic și administrativ. De ce unele oferă o gamă largă de produse și servicii și altele una mai restrânsă? De ce unele sunt structurate funcțional și altele în jurul liniilor de producție și serviciilor? De ce unele sunt mai centralizate și altele mai descentralizate? Pentru Miles și Snow răspunsurile pot fi găsite la Thompson în ceea ce el a denumit alinierea organizației la mediu. Pentru a alinia cu succes o organizație la mediu, managementul trebuie să rezolve în permanență trei probleme. Acestea sunt problemele antreprenoriale, tehnice și administrative. Problema antreprenorială constă în alegerea unui domeniu al pieței general sau a unui câmp de acțiune în care organizația poate fi viabilă, precizarea unei anumite piețe - obiectivele și decizia cu privire la produsele și serviciile potrivite pentru această piață. Rezolvarea acestei probleme presupune totuși și rezolvarea problemei tehnice, luând cuvântul tehnic într-un sens foarte larg. Trebuie găsite modalitățile de realizare a produselor sau de furnizare a serviciilor, precum și tehnologiile adecvate. Apoi, problema administrativă constă în organizarea și conducerea activității. Scopul trebuie să fie un ciclu de adaptare eficace. Aceasta înseamnă că problema antreprenorială, cea tehnică și cea administrativă sunt abordate într-un mod coerent, reciproc complementar, care să permită organizației luate ca întreg să supraviețuiască”. (vi, Raymod E. Miles și Charles C. Snow. În Pugh, Derek S. și Hickson, David J., Managementul organizațiilor, 1994, pp. 67-72) Analizând diferențele dintre organizații în funcție de mai multe aspecte (elemente structurale, tehnologice, administrative și strategice), Raymond Miles și Charles Snow au identificat mai multe tipuri de organizații: 1. Organizația în defensivă. Militează pentru o piață bine definită, restrânsă și stabilă, dorește să ocupe o poziție proeminentă pe piață, fiind axată pe calitatea serviciilor, calitatea înaltă a angajaților, costuri acceptabile, restrânse, controlul mediului (creșterea siguranței). Este dispusă la integrare pe verticală, putând fi preluată sau preluând la rândul ei alte organizații. Are o dezvoltare cu precauție și e surprinsă de schimbări majore pe piață. 2. Organizația care prospectează. Se axează pe descoperirea și exploatarea oportunităților pieței. Oferă o gamă largă de produse, inovează, pune accent redus pe profitabilitate, dar mare pe inovare. Antreprenorii sunt atenți la piață. Dezvoltarea se bazează pe creșterea producției și serviciilor. Trecând ușor de la o activitate de muncă la alta, au un personal flexibil, specializat, capabil să comunice, să formeze grupuri mici, să caute tot timpul în afara organizației ce e nou. 3. Organizații care reacționează. Au o atitudine inconsecventă față de mediu și față de schimbare. De regulă, s-au construit de un părinte fondator foarte puternic, care a formulat strategii de succes, dar n-a permis dezvoltarea ideilor și alternativelor. Au o puternică dependență de practicile, habitusurile, tehnologiile și modurile de organizare care s-au dovedit foarte profitabile inițial, dar care au constrâns instituția, și a căror schimbare e dificilă. - 297 - 4. Organizații care analizează. Încearcă să obțină maximum de profit cu minimum de risc. Tind să dezvolte un control asupra producției, punând accent pe planificare. Nu inițiază, ci urmează schimbările. Aceste modele vor fi înlocuite de unele matriciale ce îmbină organizarea birocratică cu cea pe proiect. Un șef poate fi și șef de departament, dar și de proiect; el lucrează atât cu oamenii din interior, cât și cu cei din exteriorul organizației, în interdependență, în rețea. De consultat: Miles, Raymond, Miles, Grant și Snow, Charles C. (2005). Collaborative Entrepreneurship. Stanford University Press. http://www.google.ro/search?q=Snow%2C+Charles+C.+(2005).+Collaborative+Entreprene urship Lucrări: Miles, Raymond (1975). Theories of Management: Implications for Organizational Behavior and Development. New York: McGraw-Hill. Miles, Raymond și Snow, Charles C. (1978). Organizational Strategy, Structure and Process. New York: McGraw-Hill. Miles, Raymond și Snow, Charles C. (1994). Fit, Failure and the Hall of Fame: How Companies Succeed or Fail. New York: The Free Press. Miles, Raymond, Miles, Grant și Snow, Charles C. (2005). Collaborative Entrepreneurship. Stanford University Press www2.haas.berkeley.edu/.../miles_raymond.aspx www.provenmodels.com/589/strategic-choice-typology/charles-c.-snow--raymond-e.-miles/ MILGRAM, STANLEY (1933-1984). Psiholog social american, cunoscut, mai ales, prin studiile sale experimentale privind obediența. Studiile le-a urmat la Queens College din New York și la Universitatea Harvard, unde a obținut și doctoratul în psihologie socială (1960). Profesor la Universitatea Yale și la Graduate Center of the City University of New York. —Experimentul lui Milgram (1963), ale cărui desfășurare și rezultate le voi descrie imediat, este foarte cunoscut grație elocvenței lui surprinzătoare. El demonstrează faptul că oamenii normali, sănătoși psihic, sunt capabili să-i ucidă pe alții fără un motiv anume, doar la ordinul unei autorități, și încă a uneia neamenințătoare, cum era în versiunea originală persoana cercetătorului, îmbrăcat în halat alb de laborator. Se consideră că acest experiment se deosebește de exprimentele lui Asch, Sherif și Schachter, despre influența majorității asupra - 298 - Majoritatea organizațiilor cultivă obediența și promovează indivizii ascultători. Oamenii își abandonează umanitatea și moralitatea pe măsură ce personalitatea lor se modelează de către structurile instituționale în care trăiesc și lucrează. Oamenii obișnuiți sunt capabili de abuzuri la adresa unei persoane nevinovate, atâta timp cât se supun unei autorități care își asumă întreaga responsabilitate. individului, deoarece în acest caz individul, și nu grupul, a exercitat presiunea. În realitate, influența autorității reprezintă, de asemenea, o categorie de influență a majorității, deoarece autoritatea nu se reprezintă de obicei pe sine însăși, ci o instituție socială și exigențele acesteia declanșează ordinul (presiunea) transmis individului de autoritate. Dacă un grup îl constrânge pe individ să se comporte într-un anumit fel, impunându-i un standard de comportament, autoritatea în schimb obține supunerea prin rostirea ordinelor. Această tendiță poartă numele de ascultare. Ascultarea înseamnă supunerea arătată de individ autorității ca răspuns la ordinele primite. Conformismul în ipostaza supunerii oarbe în fața autorității. Experimentul clasic al lui Milgram. Oare supunerea oarbă rezidă în natura anumitor oameni sau a unor grupuri special educate, cu alte cuvinte actele de cruzime sunt săvârșite de oameni cu inimă de piatră? Faptul că oameni cu suflet bun sunt în stare să săvârșească benevol acte de cruzime este oare mai degrabă o consecință a unui anumit concurs de împrejurări? Răspunsurile la aceste întrebări ne-au fost oferite de Milgram (1965) în celebrul său experiment, controversat din punct de vedere etic. Grupul respondenților a fost alcătuit dintr-un număr de 40 de bărbați, care se prezentaseră voluntar la Laboratorul Universității Yale, ca răspuns la un anunț din ziar, care informa că cercetările urmăresc procesele memoriei și ale învățării, participanții la cercetări urmând a fi recompensați pentru contribuția lor. Când participantul a intrat în laborator, cercetătorul, îmbrăcat în halat alb, i-a explicat că unul dintre ei doi va juca rolul elevului care va avea de învățat câteva asociații lexicale, celălalt va interpreta rolul profesorului care va trebui să-i transmită elevului șocuri electrice pentru greșelile săvârșite. Pentru fiecare greșeală succesivă elevul urma să primească șocuri din ce în ce mai puternice. Cercetătorul propunea apoi două persoane venite în laborator să tragă la sorți între ei rolurile elevului și profesorului. Tragerea la sorți a fost aranjată de așa manieră, încât persoanei anchetate îi revenea neapărat rolul profesorului. Cercetătorul și profesorul l-au condus pe elev într-o încăpere alăturată, unde profesorului i s-a făcut o probă de șoc electric cu o tensiune de 45 V. Apoi acesta a urmărit cum cercetătorul l-a legat pe elev de scaun și i-a conectat la încheietura mâinilor electrozi. Odată întorși în încăperea principală, profesorul a fost rugat să se așeze la pupitrul care genera electroșocuri (fapt care nu era însă adevărat) începând cu 15, 30, 45 V și crescând în serii de câte 15 V până la tensiunea maximă de 450 V. Pe pupitru erau inscripționate zonele de intensitate a tensiunii șoc slab, moderat, puternic, - 299 - foarte puternic, până ce, în sfârșit, în dreptul valorii de 450 V, era desenat un craniu, semn că tensiunea generată de acel buton provoca moartea elevului. De fiecare dată când era măsurat electroșocul după fiecare greșeală săvârșită - se aprindea un led și se auzea un sunet de clopoțel. Elevul săvârșea greșeli conform unui orar prestabilit de cercetător și, mai mult decât atât, tot conform orarului, protesta. Așadar atunci când profesorul a ajuns la intensitatea de 75 V, a auzit oftatul de durere sonor al elevului, apoi horcăitul acestuia. La 120 V elevul a țipat că șocul devine prea dureros și a strigat să fie eliberat. La 270 V a putut fi auzit urlând de durere, iar la 300 V elevul a refuzat să mai continue experimentul, pentru ca la 330 V să nu mai dea semne de viață. Atunci cercetătorul l-a informat pe profesor că lipsa unui răspuns trebuie considerat ca fiind un răspuns eronat și să continue administrarea șocurilor de pedeapsă. Dacă profesorul refuza (în această etapă sau în altele de până atunci), cercetătorul îi recomanda pe un ton calm, dar autoritar: Continuați, vă rog și adăuga eventual: Este absolut necesar să nu vă întrerupeți sau Nu aveți de ales; lucrați mai departe, vă rog. Înainte de a vă prezenta rezultatele cercetării, merită menționat faptul că Milgram s-a așteptat la rezultate destul de dure, dar numai el. Când deja le cunoștea, a întrebat un număr de 40 de psihiatri (care știau foarte bine de ce acte de cruzime este capabil un om), câți participanți la experiment ar fi în stare să ajungă până la capătul scării valorice, adică câți dintre ei ar fi capabili să apese butonul de 450 V, care semnifică doza mortală de electroșoc. Aceștia au răspuns în unanimitate că... nimeni nu ar face acest lucru. Hai, fie, o persoană dintr-o mie; un sadic, un om bântuit. S-a dovedit că 63% dintre participanți au apăsat butonul care inducea curentul cu cea mai înaltă tensiune. Două treimi dintre oamenii normali au reacționat la ordinul autorității, manifestând supunere oarbă, ucigând un om nevinovat, ce avea probleme cu memorarea unor asociații lexicale”. (Wosinska, Wilhelmina, Psihologia vieții sociale, 2005, pp. 159-160) De consultat: Milgram, Stanley (1974) Obedience to Authority: An Experimental View. New York: Harper& Row. http://www.google.ro/search?q=Milgram%2C+Stanley+(1974)+Obedience+to+Authority Lucrări: Milgram, Stanley (1973). Perils of Obedience. Harper's Magazine. December, pp. 62-77. Milgram, Stanley (1974) Obedience to Authority: An Experimental View. New York: Harper& Row. http://en.wikipedia.org/wiki/Stanley_Milgram http://en.wikipedia.org/wiki/Milgram_experiment MILLS, CHARLES WRIGHT (1916-1962). Sociolog american, reprezentant al sociologiei critice, radicale. În anul 1939, își ia licența în filosofie și sociologie - 300 - Mills spune că în societate un grup restrâns de mari proprietari, lideri politici și militari dețin și ”administrează” puterea pentru realizarea intereselor proprii. Puterea determină prestigiul și ierarhizarea socială a oamenilor și a grupurilor sociale. “O societate în care este larg răspândită, atât la nivelul elitei, cât și al masei, ideea că ea reprezintă o rețea de grupuri care se înșală unele pe celelalte, este o societate care nu poate produce oameni cu simț moral interior; o societate a descurcăreților nu produce oameni cu conștiință morală; o societate care asociează succesul cu a avea cât mai mulți bani și condamnă eșecul ca cel mai mare viciu, ridicând banii la rangul de valoare absolută, va produce un agent îngust, dar precis și un mod suspect și necinstit de a fi.” la Universitatea din Texas. În anul 1941 își susține doctoratul în sociologie și antropologie la Universitatea din Wisconsin. Predă la început în cadrul universităților din Wisconsin și Maryland, iar din 1945 până la sfârșitul vieții la Universitatea Columbia din New York. Pe lângă activitatea de la catedră a participat la cercetări de teren. Astfel, el investighează la New York migrația portoricană. Este un profund analist al puterii politice, respectiv al locului și rolului elitei militaro-industriale în politica americană, precum și al societății de masă. De asemenea, Mills evidențiază manipularea și depersonalizarea cărora le cad victime gulerele albe (clasa mijlocie) în societățile dezvoltate. —Piața personalității. În lumea micului întreprinzător, oamenii vindeau mărfuri; în noua societate a salariaților, ei își vând în primul rând serviciile. Utilizatorul de servicii manuale cumpără munca, energia și îndemânarea muncitorului; în majoritatea meseriilor de birou, utilizatorul de servicii cumpără și personalitatea angajaților. A lucra pentru un salariu pe proprietatea industrială a altuia implică ideea că pentru patron trebuie sacrificate timp, forță, energie; a lucra ca funcționar implică adesea sacrificiul propriei personalități pentru o serie întreagă de consumatori, clienți, directori. Utilizarea trăsăturilor de caracter în sarcinile deseori monotone care trebuie îndeplinite este o cauză frecventă a incapacității de a rezista într-un post; de aceea, orice teorie a pauperizării trebuie să țină seama de aspectele psihologice ale muncii în cazul gulerelor albe. Într-o societate de salariați, dominată de spiritul comercial, apare în mod inevitabil o piață a personalităților. Căci pe parcursul transformării capitale care înlocuiește îndemânarea manuală cu arta de a manevra oamenii, de a le vinde și de a-i servi, trăsăturile personale, chiar și cele mai intime, ale slujbașului alunecă în domeniul schimburilor și devin factori comerciali, bunuri de consum pe piața muncii. De fiecare dată când un individ transmite puterea pe care o are asupra propriei sale personalități altui individ în schimbul banilor, de fiecare dată când își vinde trăsăturile de caracter esențiale opiniei pe care ceilalți și-o fac despre el, acel individ creează o piață a personalității. Prestigiul gulerelor albe. Rangul social al salariaților este unul dintre elementele cele mai valabile pe care ne putem baza pentru a-i defini ca o clasă și acesta este punctul esențial al oricărei tentative ce ar viza să-i situeze în structura socială contemporană [...]. De fapt, psihologia lor poate fi adesea definită ca o cursă pentru prestigiu [...]. Caracteristicile gulerelor albe se exprimă, cum le arată și - 301 - numele, în aspectul exterior. Ocupația le permite, ba chiar îi obligă să poarte la lucru haine de oraș. Deși li se cere o ținută sobră, costumul lor nu este totuși o uniformă, el nu se deosebește cu nimic de hainele care se poartă, în general, în oraș. Standardizarea și producerea în serie ale hainelor la modă au eliminat numeroase distincții care contau enorm înainte de secolul al XX-lea, dar nu au suprimat diferența, încă foarte netă, între funcționar și muncitor. Muncitorul poate purta, desigur, în afara programului, haine de oraș standardizate, dar funcționarul le poartă și la serviciu. Această diferență iese în evidență dacă comparăm bugetul pentru îmbrăcăminte al muncitorilor și al funcționarilor, în special la fete și la femei. După adolescență, funcționarele cheltuiesc mult mai mult pe haine decât muncitoarele cu venit egal; e valabil și pentru bărbați, dar într-o mai mică măsură”. (Mills, Charles W. Les Cols blancs. Essai sur les classes moyennes americaines, 1966, pp. 191; 244-245) De consultat: Mills, Charles W. (1951). White Collar: The American Middle Classes. Oxford University Press. http://www.archive.org/details/whitecollarameri00mill. Digitizing sponsor: Internet Archive. Lucrări: Mills, Charles W. (1951). Withe Collar: The American Middle Classes. Oxford University Press. (ediția franceză a apărut în 1966: Les Cols blancs. Essai sur les classes moyennes americaines, Paris: Maspero). Mills, Charles W. (1956). The Power Elite. Oxford University Press. Mills, Charles W. [1959] (1975). Imaginația sociologică. București: Editura Politică (trad. din l. engleză și prefață de Petru Berar). http://en.wikipedia.org/wiki/C._Wright_Mills www.cwrightmills.org/ MINTZBERG, HENRY (n. 1939). Inginer mecanic și expert canadian în management. Este recunoscut, pe plan internațional, ca unul dintre marii specialiști din domeniul managementului. De asemenea, el a adus importante contribuții și în domeniul sociologiei organizațiilor. Licențiat în inginerie mecanică la Mechanical University, Canada. Master și doctor în management la Sloan School of Management din cadrul prestigiosului Massachusetts Institute of Technology. Este profesor la Universitatea McGill din Montreal, Quebec, Canada. A fost de-a lungul anilor consultant în management și profesor asociat la mai multe universități, printre care INSEAD și Universitatea din Aix-en-Provence (Franța). În prezent este - 302 - profesor titular la Facultatea de Administrație a Universității McGill din Montreal. Mintzberg este membru fondator și președinte al Asociației Internaționale de Management strategic. A primit distincția Omul de știință al anului 2000 din partea Academiei Americane de Management. Financial Times l-a clasat printre cei zece gânditori din lume din domeniul managementului. —Există o diferență substanțială între ceea ce fac managerii cu adevărat și ceea ce se spune, în general, că fac. Pe baza studiilor întreprinse în această direcție, el a demonstrat că munca managerilor se caracterizează printr-un ritm susținut, întreruperi, etape scurte, varietate și fragmentare a activităților și printr-o preferință pentru contactele verbale. Managerul își petrece o mare parte a timpului în întâlniri programate în prealabil, întreținând, pe de altă parte, o întregă rețea de contacte interpersonale. De asemenea, el îndeplinește o mare varietate de roluri, din care o mare parte sunt sociale. Mintzberg stabilește, în acest sens, zece roluri manageriale, grupate în trei domenii: interpersonal, informațional și decizional. Rolurile manageriale, după Henry Mintzberg Roluri interpersonale • Figură reprezentativă • Lider • Legătură Roluri informaționale • Monitor • Difuzor • Purtător de cuvânt Roluri decizionale • Antreprenor • Factor de soluționare a conflictelor • Factor de alocare a resurselor • Negociator Rolurile interpersonale se referă la relațiile pe care managerul le intreține cu ceilalți. Cele trei roluri din această categorie sunt: de figură reprezentativă, de lider și de legătură. În rolul de figură reprezentativă managerul servește mai Pentru Henry Mintzberg, jobul de manager este în mod fundamental acela de a gestiona informațiile, în mod notabil de a vorbi și în special de a asculta. Conducerea, ca și înotul, nu poate fi învățată numai citind. Nimeni nu a reușit să fabrice lideri în școală. Șefii eficienți sunt cei cinstiți și atenți, care nu merg cu mulțimea și judecă cu propriile capete. Cei care sunt în vârful echipei sunt în afara ei; vor să o conducă, nu să facă parte din ea. degrabă ca simbol al organizației. Exemple ale rolului de figură reprezentativă sunt pregătirea unei cuvântări pentru un grup de acționari, întreținerea clienților sau semnarea documentelor legale. Ca lider, managerul îmbină interesele organizației cu cele ale subordonaților. Al treilea rol interpersonal, cel de legătură, se referă la relațiile pe orizontală, relații pe care studiile pe cazuri concrete, le-au arătat ca fiind foarte importante pentru activitatea managerială. Managerul trebuie să-și mențină o întreagă rețea de relații și contacte în exteriorul organizației. Acestea ar putea să cuprindă discutarea unui proiect cu un coleg din alt departament sau luarea de contact cu delegația unei țări în care intenționează să facă afaceri în viitor. Rolurile informaționale. Activitățile manageriale, precizează H. Mintzberg, presupun strângerea, difuzarea și - 303 - transmiterea de informații și, corespunzator acestora, managerul îndeplinește trei roluri informaționale: de monitor, de difuzor și de purtător de cuvânt. Managerul este persoana cheie în ceea ce privește monitorizarea a tot ceea ce se întâmplă în organizație, primind informații despre evenimente atât interne, cât și externe și transmițându-le celorlalți. Acest proces caracte-rizează rolul de difuzor de informații, presupunând transmiterea de informații faptice și valorice. Deseori, managerul trebuie să dea informații privind organizația unor persoane din exteriorul acesteia, asumându-și astfel rolul de purtător de cuvânt, atât pentru marele public, cât și pentru persoanele cu rol decizional. Rolurile decizionale. Ca majoritatea teoreticienilor în management, Mintzberg consideră activitatea de luare a deciziilor drept o parte crucială a muncii manageriale. În domeniul decizional, Mintzberg include patru roluri, bazate pe diferitele tipuri de decizie: antreprenor, factor de soluționare a perturbărilor, factor de alocare a resurselor și negociator. Ca antreprenor (întreprinzător), managerul ia decizii privind schimbările în mersul organizației. El trebuie să inițieze schimbările și are un rol activ în a decide ceea ce trebuie făcut. Aceasta poate include sugerarea unui produs sau serviciu care va plăcea consumatorilor. Principial, managerul acționează din proprie inițiativă. Din acest punct de vedere, rolul de factor de soluționare a perturbărilor este diferit, deoarece în acest caz managerul trebuie să ia decizii care decurg din evenimente imprevizibile și care nu sunt sub controlul său. Abilitatea de a reacționa la evenimente, ca și planificarea activităților, este o trasătură managerială importantă, dupa părerea lui Mintzberg. Spre exemplu, managerul se ocupă de problemele apărute ca urmare a conflictelor dintre subordonați. Rolul de factor de alocare a resurselor apare ca extrem de important în majoritatea analizelor organizaționale. Evident, un manager trebuie să ia decizii privind alocarea de resurse financiare, umane, de echipamente, de timp și așa mai departe. Mintzberg subliniază faptul că, prin aceste decizii, managerul planifică timpul, programează munca și autorizează acțiunile. Rolul de negociator este încadrat de Mintzberg în categoria decizională, deoarece reprezintă «o exploatare a resurselor în timp real». Un manager trebuie să negocieze cu alții și, în cadrul procesului, să fie capabil să ia decizii legate de repartizarea resurselor organizaționale. Pentru Mintzberg, aceste zece roluri dau cea mai adecvată descriere a ceea ce managerii fac de fapt, o descriere mai exactă decât acelea oferite de diferitele școli și curente în management; în aceste roluri, informația este crucială: managerul stabilește prioritățile informaționale. Cu ajutorul rolurilor interpersonale, el primește informații și, prin rolurile decizionale, le utilizează. Proporțiile diferite în care fiecare manager îmbină aceste roluri ne demonstrează că managementul nu poate fi redus la un set de reguli științifice și programe. Managementul este o artă și trebuie ca managerii să încerce să învețe în permanență din propria lor situație. Autocunoașterea este esențială. Mintzberg a adus o contribuție majoră la studiul comportamentului organizațional prin aceea că a subliniat complexitatea rolurilor pe care managerii trebuie să le joace și diversitatea de abilități de care au nevoie, incluzând leadership, comunicare și negociere. De asemenea, lucrările lui au ilustrat echilibrul complex căruia trebuie să-i facă față atunci când un manager - 304 - joacă roluri diferite pentru audiențe diferite. O bună cunoaștere a comportamentului organizațional este în centrul obținerii acestor abilități și al realizării echilibrului”. (Gary, Johns, Comportament organizațional, 1998, pp. 14 -15) Tipologia organizațiilor formale. După părerea lui Mintzberg, există cinci structuri de bază ale căror trăsături se regăsesc în majoritatea studiilor publicate. El le numește: structura simplă, birocrația mecanicistă, birocrația profesională, forma divizională și adhocrația. Trăsătura de bază care le distinge pe fiecare dintre acestea este că, în cadrul fiecăreia, predomină una dintre cele cinci părți de bază ale organizației (această repetiție a numărului cinci l-a făcut pe Mintzberg să-și intituleze lucrarea din 1983, Structura în cinci părți). În structura simplă, partea cheie care predomină este vârful strategic, care, într-o fabrică, ar putea fi comitetul director, președintele sau directorul executiv și echipa lor personală. În birocrația mecanicistă, este tehnostructura care include și personalul din domeniile: planificare, financiar, instruire, cercetare operațională, studii de muncă și programarea producției. În birocrația profesională, partea cheie este nucleul operator, reprezentat de cei din baza productivă a organizației. Dacă într-o fabrică, aceștia ar putea fi lucrătorii din aprovizionare, cei de la vânzări, de la desfacere, operatorii mașinilor, în birocrația profesională sunt doctorii și asistentele (într-un spital) sau corpul didactic (într-o unitate de învățământ). În forma divizională, cheia este linia de mijloc, adică personalul care îi conduce pe managerii ierarhic intermediari între vârful strategic și nucleul operator. Într-o fabrică, aceștia ar include șefii de producție și șefii de la vânzări, managerii și șefii de colective imediat inferiori. Iar în adhocrație, partea cheie este reprezentată de personalul de suport. Într-o fabrică tipică, acesta poate cuprinde relațiile cu publicul, relațiile conducere-muncitori (sindicatul), serviciul prețuri, salarizare, chiar și bufetul sau cantina; de asemenea, cercetarea și dezvoltarea. În adhocrație accentul se pune pe compartimentul cercetării și dezvoltării. Fiecare dintre cele cinci părți exercită o presiune asupra organizației. În măsura în care condițiile favorizează o anumită parte, organizația se va autostructura într-una din formele amintite, în funcție de direcția din care se exercită presiunea respectivă. Prima formă, structura simplă, în care vârful strategic exercită presiunea cea mai putemică în direcția centralizării, este foarte simplă, după cum o arată și denumirea sa. Are puțină sau chiar deloc tehnostructură, personal de suport în număr redus, diferențiere minimă între departamente și o ierarhie cu puține trepte. Coordonarea se face prin control direct, de sus în jos, de la vârful strategic, în care puterea este în mâinile directorului general: așadar, structura simplă nu necesită o planificare formală, sau instruire, sau proceduri similare și poate fi flexibilă și «organică» (v. și Burns). Condițiile care favorizează structura simplă sunt condițiile clasice ale firmei conduse de proprietar. O organizație mică este un mediu simplu, dar dinamic, care poate fi înțeles de către conducător. Cele mai multe organizații trec prin forma de structură simplă în anii lor de formare, deși multe dintre ele rămân suficient de mici pentru a o continua. Ele pot fi foarte - 305 - variate, de la un magazin de automobile la un magazin cu amănuntul, de la un departament guvenamental nou format la o mică fabrică. Sunt persoane cărora le place să lucreze într-o asemenea organizație, urmare a sentimentului datoriei pe care îl creează și datorită flexibilității sale. Alții resimt dominația de la vârf. Ei o văd ca paternalistă și autocrată și în contradicție cu timpurile moderne. De asemenea, organizația este precară: un atac de cord poate să lichideze literalmente mecanismul coordonator al organizației. Birocrația mecanicistă este cu mult mai sigură (v. și Weber, despre birocrație). Ea nu depinde de o singură persoană. Presiunea cea mai puternică vine de la tehnostructură, de la cei din domeniile: planificare, financiar, programarea producției și alții din aceeași categorie. Presiunea se exercită în direcția standardizării. Odată ce munca a fost definită și împărțită în sarcini standard, de rutină, ea poate fi controlată prin reguli formale și reglementări. Controlul devine aproape o obsesie. Birocrația mecanicistă urmează imediat structurii simple, din punctul de vedere al centralizării, dar puterea este împărțită între vârful strategic și tehnostructură Un oficiu poștal, o fabrică de oțeluri, o închisoare, o companie aeriană, o linie de asamblare pentru autovehicule, toate sunt de acest tip. Ele îndeplinesc condițiile care să favorizeze această structură, mai ales dacă sunt organizații mari, vechi, presupunând o muncă repetitivă, într-un mediu stabil: aceste organizații sunt adesea, la rândul lor, controlate de la sediul central al vreunei corporații mai îndepărtate sau de un organism guvernamental. Această organizație este eficientă în munca repetitivă, dar este supusă conflictelor între vârf și bază și între departamente. Pentru cei mai mulți dintre angajați, munca pe care o fac nu are niciun sens. Managerii acestei organizații își cheltuie o prea mare parte din energie încercând să coordoneze toate componentele structurii. A fost foarte potrivită în perioada revoluției industriale, dar, ca și structura simplă, nu mai este adecvată perioadei actuale. Cea de-a treia configurație, birocrația profesională, se caracterizează prin presiunea nucleului operator în direcția unei autonomii profesionalizate. În această organizație domină specialiști cu o înaltă calificare profesională. Aceștia trebuie angajați deoarece munca este prea complexă pentru a fi coordonată și controlată într-un alt mod. Așadar, totul conduce spre specializare și sunt folosiți acei oameni care au deja abilități profesionale standardizate. Aceasta înseamnă profesioniști deja instruiți și specializați, pe a căror competență te poți bizui; este situația din universități, spitale, școli, firme de contabilitate, oficii de asigurări sociale și unele firme care întrebuințează personal cu o înaltă calificare (de exemplu, în design vestimentar). Deoarece aceia care nu au pregătirea necesară nu pot interveni, specialiștii sunt relativ independenți. Autonomia lor în muncă este de obicei întărită de cererea mare pentru serviciile lor. În timp ce birocrația mecanicistă este condusă cu ajutorul autorității ierarhice, birocrația profesională pune accentul pe puterea experților. Birocrația mecanicistă își creează propriile standarde, pe când personalul birocrației profesionale acceptă standarde din afară, impuse de corpuri profesionale, cum ar fi cel al medicilor sau contabililor [...]. Forma divizională (structura pe divizii) este larg răspândită în corporațiile industriale particulare, dar poate fi întâlnită și în universitățile americane, cu mai multe campusuri, sau în administrația medicală, care controlează mai multe spitale - 306 - și, în general, în toate economiile socialiste, în care ministerele guvernamentale controlează un număr mare de întreprinderi. Această structură se află «deasupra» birocrației mecaniciste, deoarece există un cartier general care controlează mai multe asemenea birocrații mecaniciste. În aceasta, acționează o foarte puternică linie de mijloc, după terminologia lui Mintzberg, elementul cheie în jurul căruia funcționează organizația. Aceasta conduce spre «balcanizare», deoarece fiecare divizie este relativ independentă, cu propriile servicii de marketing, aprovizionare și producție (sau echivalent) ș.a.m.d., operând fiecare pe propria piață de desfacere. Într-adevăr, forma divizională este în general rezultatul unei birocrații mecaniciste diversificate pe mai multe piețe, înțelegând prin aceasta produse diferite sau arii geografice diferite. Cu toate că fiecare divizie se bucură de o mare autonomie, cartierul general decide cât capital va avea fiecare, urmărește indicatorii numerici ai performanței: profituri, vânzări și rata de revenire a investiției. De aici, apar problemele. Cartierul general intervine prea mult în deciziile diviziilor și atenția pe care o acordă indicatorilor numerici duce la neglijarea altor considerente, cum ar fi calitatea produselor sau respectarea mediului înconjurător. Mintzberg bănuiește că, deși această formă divizională este cea mai modernă, ea ar fi, dintre cele cinci structuri, cea mai vulnerabilă la schimbările legislative și sociale. Pe de altă parte, o agenție spațială, o companie de filme de avangardă, o uzină care face prototipuri complexe, pot fi desemnate ca fiind adhocrații. Sunt organizații tinere, bazate pe cercetare, care trebuie să fie inovatoare, în condiții care se schimbă rapid. Elementul cheie într-o adhocrație este personalul de suport în cercetare-dezvoltare, dar tot element cheie poate fi și nucleul operator, experții de care depinde inovația. Spre deosebire de birocrația profesională, adhocrația nu caută folosirea repetitivă a abilităților profesionale standardizate. În loc de aceasta, își grupează specialiștii înalt calificați în echipe de proiect, sperând că astfel vor apărea noi idei. Această formă de organizare duce la o coordonare intra- și interechipe, prin «ajustare mutuală» (v. Thompson), adică prin cooperare directă. Controlul birocratic unificat poate impiedica această colaborare. Dintre toate cele cinci tipuri de organizații, adhocrația respectă cel mai puțin principiile clasice ale managementului (așa cum au fost formulate, de exemplu, de Fayol). Adhocrația este și organică și descentralizată. Există două tipuri de adhocrație: o adhocrație operatorie, care lucrează direct cu clienții, cum ar fi o agenție de publicitate și o birocrație administrativă, care se servește pe ea însăși, cum ar fi NASA, în domeniul explorării spațiale americane. Inevitabil, adhocrația creează și probleme, nu numai inovații. Oamenii vorbesc mult și asta înseamnă consum de timp. Există și confuzii, referitor la cine ce face. Este structura care dă naștere la competiții și conflicte interne. Cu toate acestea, dacă structura simplă și birocrația mecanicistă sunt structuri ale trecutului, birocrația profesională și forma divizională sunt structuri ale prezentului, în mod clar adhocrația este structura viitorului. S-ar putea să nu fie singura. Mintzberg se gândește și la o altă structură a viitorului, una în care ideologia este importantă. Aceasta poate fi probabil întâlnită în kibbutz-urile evreiești și în fabricile japoneze. El o numește structură misionară. Într-adevăr, organizațiile ajung aproximativ la una din cele cinci forme prezentate de Mintzberg, atunci când presiunea uneia din părți este mai puternică. - 307 - Când două sau mai multe presiuni se echilibrează, se ajunge la o structură hibridă și fiindcă organizațiile caută mereu structuri care să fie în armonie atât internă, cât și cu exteriorul este posibil să apară noi varietăți de structuri”. (Pug, Derek S. și Hickson, David J., Managementul organizațiilor, 1994, pp. 36-42). De consultat: Mintzberg, Henry (2005). Manager NOT MBAs: A Hard Loock at the Soft Practice of Managing and Management. Berett-Kohler Publichers Inc. http://www.google.ro/search?q=Mintzberg%2C+Henry+(2005).+Manager+NOT+MBA Lucrări: Mintzberg, Henry (1973). The Nature of Managerial Work. New York: Harper & Row. Mintzberg, Henry (1978). Structuring of Organizations. Prentice Hall. Mintzberg, Henry (1992). Structures in Fives: Designing Effective Organizations. Prentice Hall. Mintzberg, Henry (2004). Manager, nu MBA. București: Meteor Press (trad. din l. engleză de Dan Criste). Mintzberg, Henry [1994] (2008). Ascensiunea și declinul planificării strategice. București: Editura Publica (trad. din l. engleză de Smaranda Nistor). http://en.wikipedia.org/wiki/Henry_Mintzberg http://www.provenmodels.com/88/ten-managerial-roles/mintzberg,-henry MISES, LUDWIG VON. (1881-1973). Jurist austriaco-american, cel mai de seamă reprezentant al Școlii austriece de drept și economie. A urmat studiile la Universitatea din Viena, susținând doctoratul în drept în 1906. A predat la aceeași universitate ca Privatdozent în perioada 1913-1934 și a fost în același timp secretar al Camerei de Comerț. A fost consilier al lui Otto de Habsburg și al multor șefi de state și miniștri. În 1934 a părăsit Austria, mutându-se la Geneva, unde a fost profesor la Institutul Universitar de Studii Internaționale până în 1940. A emigrat apoi în SUA, devenind profesor la Universitatea din New York până în 1969. A fost unul dintre cei mai importanți teoreticieni ai liberalismului, fiind prieten cu mari gânditori precum Max Weber, lordul Lionel Robbins, Fr. Hayek, George Reisman etc. Cea mai importantă lucrare a lui este Acțiunea umană (1949), considerată ”Biblia economică a omului civilizat” (Murray Rothbard). - 308 - "Deseori se afirmă că managementul birocratic este incompatibil cu guvernarea democratică și cu instituțiile democratice. Este fals. Democrația implică supremația legii. Dacă lucrurile ar sta altfel, funcționarii ar fi despoți iresponsabili și arbitrari, iar judecătorii ar fi cadii inconsecvenți și capricioși. Cei doi stâlpi ai guvernării democratice sunt: supremația legii și bugetul. Supremația legii înseamnă că niciun judecător sau funcționar nu are dreptul să se amestece în treburile și afacerile indivizilor, doar dacă o lege validă o cere sau îl împuternicește să acționeze astfel. Nulla poena sine lege, adică nicio pedeapsă, dacă nu este cerută de lege. Dacă legiuitorii descoperă că legea este inadecvată, ei pot să înlocuiască această lege nesatisfăcătoare cu alta mai bună. Ei sunt mandatarii suveranului -poporul; datorită acestui fapt, sunt suverani și responsabili față de alegători. Dacă alegătorii dezaprobă metodele folosite de reprezentanții lor, la următoarele alegeri ei vor vota alți oameni care știu mai bine cum să adapteze acțiunile lor la voința majorității. Același lucru este și cu puterea executivă. Și în acest domeniu există doar alternativa între regula arbitrară a funcționarilor despotici și regula poporului împuternicit de instrumentalitatea legii. Este un eufemism să numim guvern acela în care conducătorii sunt liberi să facă orice cred ei că este cel mai bine pentru bunăstarea poporului, numit stat asistențial, și să-l punem în contrast cu statul în care administrația este legată de lege și cetățenii pot să își susțină drepturile împotriva autorităților care încalcă legea. Acest așa-numit stat asistențial reprezintă, de fapt, tirania conducătorilor. (Trebuie să ne dăm seama că nici măcar un guvern despotic nu poate funcționa fără reguli și directive birocratice, pentru că altfel ar degenera într-un regim haotic cu tirani locali și s-ar dezintegra într-o mulțime de mici regimuri despotice.) Scopul statului constituțional este, de asemenea, să asigure bunăstarea poporului. Trăsătura caracteristică ce îl deosebește de despotism este aceea că nu autoritățile, ci reprezentanții aleși de popor trebuie să decidă ce este mai bine pentru bunăstarea poporului. Numai acest sistem îl face pe popor suveran și îi garantează dreptul la auto-determinare. În cadrul acestui sistem, cetățenii nu sunt suverani numai în ziua alegerilor, ci și între alegeri. Administrația, într-o comunitate democratică, nu este restricționată numai de lege, ci și de buget. Controlul democratic este controlul prin buget. Reprezentanții poporului au cheile de la trezorerie. Niciun bănuț nu trebuie cheltuit fără acordul Parlamentului. Este ilegal să se folosească fondurile publice pentru orice alte cheltuieli decât cele pentru care au fost alocate de Parlament. Managementul birocratic înseamnă, în democrație, management în strânsă concordanță cu legea și bugetul. Nu este datoria personalului din administrație și nici a judecătorilor să se întrebe ce trebuie făcut pentru bunăstarea poporului și cum ar trebui cheltuite fondurile publice. Aceasta este sarcina suveranului -poporul - și a reprezentanților lui. Tribunalele, diferitele ramuri ale administrației, armata, marina execută ceea ce legea și bugetul le ordonă. Nu ei, ci suveranul este cel care face politica. Majoritatea tiranilor, despoților și dictatorilor sunt sincer convinși că regulile lor sunt benefice pentru popor, că modul lor de guvernare este «pentru popor» [...]. - 309 - Managementul birocratic este managementul obligat să se supună regulilor și regulamentelor detaliate, fixate de autoritățile unui organism superior. Obiectivul birocratului este să îndeplinească ce anume îi ordonă să facă aceste reguli și regulamente. Libertatea lui de a acționa conform propriilor convingeri este serios limitată de aceste reguli. Business-managementul sau profit-managementul este managementul direcționat de motivul profit. Obiectivul său este de a obține un profit. Cum succesul sau eșecul de a ajunge la acest final poate fi supravegheat de contabilitate nu numai pentru întregul concern de afaceri, dar și pentru fiecare parte a lui, este posibil să fie descentralizat atât managementul, cât și contabilitatea, fără a primejdui unitatea operațiilor și atingerea scopurilor lor. Responsabilitatea poate fi împărțită. Nu este nevoie să se limiteze libertatea de acțiune a subordonaților prin reguli și regulamente, altele decât cele care stau la baza tuturor activităților de afaceri, și anume de a face operațiunea profitabilă. Obiectivele administrației publice nu pot fi măsurate în termeni monetari și nu pot fi verificate prin metode contabile. Să luăm un sistem polițienesc de mărime națională cum ar fi FBI-ul. Nu există unitate de măsură disponibilă care să stabilească dacă cheltuielile efectuate de una din ramurile locale sau regionale sunt prea mari. Cheltuielile unei secții de poliție nu sunt rambursate de managementul excelent și nu variază direct proporțional cu succesele obținute. Dacă șeful întregului departament ar trebui să lase mână liberă șefilor din birourile subordonate în ceea ce privește cheltuielile, rezultatul ar fi o mare creștere a costurilor, pentru că fiecare ar fi zelos să îmbunătățească pe cât posibil serviciile din ramura sa. Ar deveni imposibil pentru șef să țină cheltuielile în limitele alocate de reprezentanții poporului sau chiar în orice limite. Nu este din cauza conștiinciozității cu care regulile administrative fixează cât de mult poate fi cheltuit de fiecare birou local pentru curățenia clădirilor, pentru repararea mobilei și pentru încălzire și iluminat. Într-un concern de afaceri, asemenea lucruri pot fi lăsate, fără nicio ezitare, la discreția managerului local responsabil. El nu va cheltui mai mult decât necesar pentru că sunt banii lui; dacă risipește banii concernului, el va primejdui profitul ramurii respective și deci, indirect, propriul său interes va avea de suferit. Situația este diferită pentru șeful local al unei agenții guvernamentale. Cheltuirea a cât mai multor bani poate, de cele mai multe ori, îmbunătăți modul de conducere a afacerilor. Ar trebui să i se impună, prin regulamente, să facă economii. În administrația publică nu există nicio legătură între venituri și cheltuieli. Serviciile publice doar cheltuiesc bani; neînsemnatul venit obținut din surse speciale (de exemplu, vânzarea publicațiilor Oficiului de Editură al Guvernului) este, mai mult sau mai puțin, accidental. Veniturile din taxele vamale și din impozite nu sunt «produse» de aparatele administrative. Sursa lor este legea, nu activitatea oficiilor vamale sau a colectorilor de impozite. Nu este meritul colectorului venitului intern că rezidenții din districtul său sunt mai bogați și plătesc impozite mai mari decât cei din alte districte. Timpul și efortul cerute de conducerea administrativă a colectării impozitului pe venit nu sunt direct proporționale cu mărimea veniturilor impozitate. În administrația publică nu există preț pe piață pentru rezultate. Acest lucru face indispensabilă operarea birourilor publice conform unor principii total - 310 - diferite de cele aplicate pentru obținerea profitului. Acum suntem în măsură să dăm o definiție managementului birocratic: managementul birocratic este metoda aplicată în conducerea afacerilor administrative al cărei rezultat nu are valoare bănească pe piață. Țineți minte: nu spunem că o conducere de succes a afacerilor publice nu are valoare, ci că nu are preț pe piață, valoarea sa nu poate fi evaluată într-o tranzacție pe piață și, în consecință, nu poate fi exprimată în termeni bănești... Managementul birocratic este managementul acelor afaceri ce nu pot fi supuse controlului calculului economic. Omul de rând compară operațiunile din birourile administrative cu munca din sistemul de profit, care îi este mai familiar. Atunci descoperă că managementul birocratic este risipitor, ineficient, încet și împodobit cu panglică roșie. El pur și simplu nu înțelege cum oamenii rezonabili îndură un astfel de sistem injust. De ce să nu adopte metodele des încercate din afacerile private? Oricum, astfel de critici nu sunt pertinente. Ele interpretează greșit trăsăturile specifice administrației publice. Ele nu sunt conștiente de diferențele fundamentale dintre guvern și întreprinderile private ce urmăresc obținerea profitului. Ceea ce ele numesc deficiențe și greșeli ale managementului oficiilor administrative sunt caracteristici definitorii. Un birou administrativ nu este o întreprindere ce urmărește obținerea profitului; el nu poate folosi niciun calcul economic; el trebuie să rezolve probleme care sunt necunoscute managementului afacerilor. Este exclus ca el să-și îmbunătățească managementul prin remodelarea lui în conformitate cu tiparele afacerilor particulare. Este o greșeală să judecăm eficiența unui departament guvernamental comparându-l cu munca dintr-o întreprindere supusă influenței factorilor pieței. Există, bineînțeles, în administrația publică din orice țară neajunsuri care sar în ochi oricărui observator. Uneori oamenii sunt șocați de mărimea proastei administrări. Dacă cineva încearcă să ajungă la rădăcinile ei, va descoperi că uneori nu este numai rezultatul neglijenței sau lipsei de competență. Uneori se arată a fi rezultatul condițiilor speciale politice sau instituționale sau rezultatul unei încercări de a ajunge la un compromis privind o problemă pentru care nu s-a putut găsi o soluție mai bună. O cercetare amănunțită a tuturor dificultăților implicate poate convinge un cercetător onest că, datorită statutului forțelor politice, nici el nu ar fi putut să rezolve problema într-un mod mai puțin criticabil. Este în zadar să sprijinim o reformă birocratică prin numirea unor oameni de afaceri ca șefi ai diferitelor departamente. Calitatea de întreprinzător nu ține de personalitatea întreprinzătorului; ține de poziția pe care acesta o ocupă în structura societății de piață. Un fost întreprinzător căruia i se dă în sarcină un birou guvernamental nu mai este un om de afaceri, ci un birocrat. Obiectivul lui nu mai poate fi profitul, ci supunerea la reguli și regulamente. Ca șef al unui birou, el poate avea puterea de a modifica unele mici reguli și anumite proceduri de ordine internă. Dar realizarea activității biroului este determinată de reguli și regulamente care sunt dincolo de puterea sa. Este o iluzie larg răspândită că eficiența birourilor - 311 - guvernamentale poate fi îmbunătățită de specialiști în management și de metodele lor de management științific. Oricum, asemenea planuri provin dintr-o proastă concepere a obiectivelor guvernului. Ca orice fel de aplicație practică, și managementul specializat este condiționat de disponibilitatea unei metode de calcul. O astfel de metodă există în afacerile care au ca scop obținerea profitului. Aici exprimarea profitului și pierderii este vitală. Problema managementului birocratic este exact lipsa unei astfel de metode de calcul. În domeniul întreprinderilor ce urmăresc obținerea profitului, obiectivul activităților specialistului în management este clar determinat de supremația motivului «profit». Scopul său este să reducă costurile fără să pericliteze valoarea pe piață a rezultatelor sau să reducă costurile mai mult decât preconizata reducere a valorii pe piață a rezultatelor ori să ridice valoarea pe piață a rezultatelor mai mult decât creșterile necesare ale costurilor. Dar în domeniul guvernamental, rezultatele nu au valoare pe piață. Ele nu pot fi nici cumpărate, nici vândute [...]. Un birocrat se deosebește de un non-birocrat pentru că el lucrează într-un domeniu în care este imposibil să apreciezi rezultatul efortului unui om în termeni monetari. Națiunea cheltuiește bani pentru întreținerea acestor birouri, pentru plata salariilor și pentru cumpărarea tuturor materialelor și echipamentelor necesare. Dar ceea ce primește pentru această cheltuială nu poate fi apreciat în bani, oricât de important și de valoros ar fi acest «out-put». Aprecierea lui depinde de libertatea de acțiune a guvernului. Este adevărat că evaluarea diferitelor bunuri vândute și cumpărate pe piață depinde, în aceeași măsură, de libertatea de alegere, dar este libertatea de alegere a consumatorilor. Dar cum consumatorii sunt oameni diferiți, o comunitate anonimă și neomogenă, judecățile pe care le fac și care se transformă într-un fenomen impersonal - prețul pieței - sunt astfel separate de originea lor arbitrară. Mai mult, ele se referă la bunurile ca atare, și nu la cei care le-au produs. Legătura dintre vânzător și cumpărător, ca și relația șef-angajat în afacerile ce urmăresc obținerea de profit, sunt lucruri de fapt și impersonale. Există o înțelegere din care fiecare parte obține un profit. Ei contribuie reciproc la existența celuilalt. Dar lucrurile sunt diferite în managementul birocratic. Aici legătura dintre șef și subordonat este personală. Subordonatul depinde de judecata șefului asupra personalității, și nu asupra muncii sale. Atâta timp cât funcționarul poate să se bazeze pe șansele sale de a obține o slujbă într-o afacere privată, această dependență nu poate deveni atât de agresivă, încât să îi marcheze întregul caracter. Dar altfel stau lucrurile în condițiile tendinței prezente de birocratizare generală. Până acum câțiva ani, scena americană nu știa de birocrat ca tip particular de ființă umană. Întotdeauna au fost birouri și au fost conduse, din necesitate, într-un mod birocratic. Dar existau puține clase de oameni care considerau munca în birourile publice ca singura lor chemare profesională. Exista un schimb continuu de personal între slujbele guvernamentale și cele private. Sub tutela conducerii civile, serviciul public a devenit o carieră obișnuită. Numirile erau bazate pe examinări și nu mai depindeau de apartenența politică a candidaților. Mulți au rămas în serviciul public - 312 - pe viață. Dar și-au păstrat libertatea personală pentru că puteau întotdeauna să se gândească la o slujbă în domeniul privat [...] Eșecul birocrației europene nu s-a datorat în mod sigur incapacității personalului. A fost un rezultat al inevitabilei slăbiciuni a oricărei afaceri din administrația publică. Lipsa unor standarde, care să dovedească în mod clar succesul sau insuccesul îndeplinirii datoriilor oficiale, creează probleme de nerezolvat. Omoară ambiția, distruge inițiativa și curajul de a face mai mult decât minimul necesar. Face ca birocratul să se uite la instrucțiuni, și nu la succesul material și real”. (Mises, Ludwig von, Managementul birocratic, 1994. Preluare după http://mises.ro/146/) De consultat: Mises, Ludwig von [1944] (2007). Birocrația și imposibilitatea planificării raționale în regim socialist. București: Institutul Ludwig von Mises (trad. din l. engleză de Dragoș Pâslaru și Livia Paraschiv). http://mises.ro/458/ Lucrări: Mises, Ludwig von [1957] (2002). Acțiunea umană. Un tratat de economie economică. București: Institutul Ludwig von Mises (trad. din l. engleză de Dan Cristian Comănescu) (http://mises.ro/43/). Mises, Ludwig von [1944] (2007). Birocrația și imposibilitatea planificării raționale în regim socialist. București: Institutul Ludwig von Mises (trad. din l. engleză de Dragoș Pâslaru și Livia Paraschiv). ro.wikipedia.org/wiki/Ludwig_von_Mises www.mises.ro MORENO, JACOB LEVY (1889-1974). Medic psihiatru și sociolog american. Născut în România. Moreno a studiat la Viena medicina, matematica și filosofia. A avut ca profesori pe Otto Potuel și Sigmund Freud. Doctor în medicină (1917). Medic în Austria (1917-1924). În 1925 emigrează în SUA unde, ajutat de un grup de colaboratori, practică studierea sociometrică a unor grupuri mici. Primele rezultate sunt publicate în lucrarea Who Shall Survive? (1934). În 1937, el fondează revista Sociometry, devenită după martie 1956 una dintre publicațiile oficiale ale Societății Americane de Sociologie. La New York s-a constituit Academia Moreno. Centrul - 313 - Internațional de Psihodramă, Sociometrie și Psihoterapie de Grup. După 1950, Moreno face călătorii dese în străinătate unde își prezintă concepția și metodele de investigație sociometrice. A întemeiat psihodrama, sociometria și psihodrama și s-a numărat printre pionierii psihoterapiei de grup. —Înțelegerea concepției lui J. L. Moreno trebuie să pornească în mod firesc de la opinia sa asupra socialului în general. «Universul social» are, după părerea lui J.L. Moreno, trei dimensiuni, aflate într-o strânsă legătură reciprocă: «Societatea externă» (external society), «matricea sociome-trică» (sociometric matrix) și «realitatea socială» (social reality). «Societatea externă», sau, altfel spus, «oficială», «macroscopică» este reprezentată de totalitatea grupurilor reale și vizibile, mari și mici, care au sau nu o formă precis stabilită, ca de pildă: familia, atelierul, școala, armata, biserica etc. Cum ea se descoperă simțurile, este relativ ușor de descris și de înfățișat într-un tablou general. «Matricea sociometrică» sau «realitatea microscopică» este constituită din structura socială afectivă (preferențială), detectabilă doar prin analiza sociometrică. Pentru a obține un tablou al elementelor din care este formată această dimensiune socială este necesară o investigație competentă și repetată, înarmată cu tehnici speciale «Matricea sociometrică» și «societatea externă» nu pot exista prin ele înseși: una este condiționată de cealaltă. Ca laturi dialectice ale uneia și aceleiași realități, ele se unesc în diferite forme adecvate, cu scopul de a naște procesul actual al vieții sociale. În subteranul socialului există nenumărate constelații «intime» care exercită în mod permanent o presiune asupra «societății externe». Aceasta din urmă, la rândul ei, poate să opună o anumită rezistență cu caracter conservator față de tendințele inovatoare sau să joace un rol pozitiv față de încercările de dezintegrare socială. Contradicțiile dintre aceste două laturi ale vieții sociale, prin intermediul unor forme de compromis, au ca rezultat «realitatea socială», ultima dimensiune a vieții sociale. În aceste condiții, dacă cineva cunoaște structura «societății externe» și «matricea sociometrică», poate să recunoască elementele care intră din cele două dimensiuni în formele «realității sociale». (Mihu, Achim, Sociometria. Eseu critic, 1967, pp.16-17) în lumea «intimă» a societății. Sociometria este un instrument de măsurare a relațiilor interpersonale (de atracție, respingere și indiferență afectivă), a gradului de coeziune a echipei, a puterii liderilor informali. Moreno o definește ca ”o metodologie de detectare și urmărire a vectorilor de energie corespunzători relațiilor interpersonale dintr-un grup”. De consultat: Mihu, Achim (1967). Cercetarea sociometrică. În http://www.sociologie-casm.cabanova.ro/). Moreno, Jacob Levy (1987). The Essential Moreno: Writings on Psychodrama, Group Method and Spontaneity. Springer Publiching Company. http://www.google.ro/search?q=Moreno%2C+Jacob%2C+Levy+(1987).+The+Essential+ Moreno - 314 - Lucrări: Moreno, Jacob Levy [1987] (2009). Scrieri fundamentale. Despre psihodramă, metoda de grup și spontaneitate. București: Editura TREI (trad. din l. engleză de Ioana Maria Novac). Moreno, Jacob Levy [1987] (2009). Povestea vieții mele. București: Editura TREI (trad. din l. engleză de Cristina Felea). ro.wikipedia.org/wiki/Jacob_Levy_Moreno http://www.psihodramaclasica.ro/index.php MORGAN, GARETH. Economist canadian. Master în administrație publică la The University of Texas at Austin (1970). Licență în economie la London School of Economics and Political Science, University of London (1965). Doctor în filosofie al University of Lancaster, England (1980). Profesor de comportament organizațional și relații industriale la Schulich School of Business, York University (Canada). Membru al Chartered Institute of Public Finance and Accountancy (1968). Contribuții: managementul schimbării, un nou mod de gândire despre organizații și management; haos și complexitate și metodologia cercetării. Metaforele sunt mereu utilizate de lideri atunci când doresc schimbarea organizațională, rezolvarea unor conflicte, reorganizarea echipelor, regândirea produselor și a serviciilor. Managerul trebuie să folosească metaforele pentru a găsi moduri adecvate de a vedea, de a înțelege, de a modela situațiile cu care are de-a face. Acest lucru nu e un moft, ci o calificare indispensabilă, deoarece toată lumea folosește metafore și ia decizii pe baza lor. Pentru Morgan, liderii trebuie să devină calificați în "arta de a citi" situațiile în care încearcă să organizeze sau să gestioneze, de a adapta scenariile și strategiile manageriale la situațiile în care se găsește organizația. Dacă sunt flexibili și deschiși reușesc să privească din unghiuri noi, deschizând o gamă largă de posibilități. "Toate teoriile despre organizații se bazează pe imagini implicite sau metafore care ne învață cum să vedem, să înțelegem și să gestionăm organizațiile [...]. Utilizarea metaforei presupune un mod de gândire și un mod de a vedea, care pătrunde în modul în care înțelegem lumea noastră, în general". Când spunem "șeful este un câine" folosim imaginea câinelui ca să atragem atenția asupra unor aspecte animalice ale șefului. Dar aceasta este o înțelegere parțială a individului, o denaturare a personalității lui. La fel și teoriile despre organizații: folosind metafore ele creează puternice distorsiuni și devin modalități de a nu - 315 - vedea. ”Una din problemele fundamentale ale managementului modern este că modul de a gândi mecanic este atât de înrădăcinat în concepțiile noastre de zi cu zi, încât devine dificil să organizăm instituțiile în alte moduri”. Cea mai mare parte a secolului a XIX-lea a fost dominată de metafore mecaniciste. Directorii au încercat să găsească ”pârghii”, ”instrumente” care să facă organizațiile să ”meargă unse”, ”ca un ceas”, considerându-i pe muncitori ca ”rotițe”, ”mecanisme” într-un angrenaj. Metaforele mecaniciste făceau parte dintr-o viziune despre organizații și despre oameni, bazată pe control și coordonarea strictă a activităților. Ulterior metaforele s-au schimbat. Metaforele arhetipale pentru organizații (și conceptele lor asociate) sunt: • mașini (eficiență, program, ceas, angrenaj, standardizare, producție, măsurare, control, proiectare); • organisme (sisteme, condiții de mediu, de adaptare, cicluri de viață, reciclare, nevoi, evoluție, supraviețuire, sănătate, boală); • creier (învățare, prelucrarea informațiilor, mentalități, inteligență, feedback, rețele, cunoștințe, inovare); • culturi (societate, valori, credințe, legi, ideologie, ritualuri, diversitate, tradiție, istorie, viziune, misiune, înțelegere, familie); • sisteme politice (drepturi și interese, putere, agendă ascunsă, autoritate, alianțe, cenzură, lideri, managementul conflictelor); • psihic (inconștient, represiune, regresie, ego, negare, proiecție, mecanisme de apărare, durere, plăcere, disfuncție); • flux și transformare (permanentă schimbare, echilibru dinamic, debit, înțelepciune sistemică, atracție, haos, proprietăți emergente, paradox, dialectică); • instrumente de dominare (alienare, represiune, impunere a valorilor, respectare, charismă, forță, exploatare, discriminare, interes corporatist). ”În vremuri de schimbare este vital să fim la curent cu ipoteze și teorii despre cum trebuie ghidată practica managerială și trebuie să fim capabili să ne modelăm și remodelăm scopurile cu ajutorul lor”. Nicio metaforă nu poate oferi vreodată o imagine completă a situației existente în anumite momente. Dar o metaforă specială furnizează argumente importante în luarea deciziilor. Metaforele transmit cantități enorme de informații și oferă posibilitatea receptorilor să înțeleagă mesajul. Mai mult chiar, integrează indivizii în grup, inducându-le un sistem de operare, modelându-le modul de a gândi. De consultat: Morgan, Gareth (2006). Images of Organization. Sage Publications Inc. http://www.google.ro/search?q=Morgan%2C+Gareth+(2006).+Images+of+Organization Lucrări: Morgan, Gareth (1997). Images of Organization (2nd edition). Newbury Park, CA: Sage Publications. - 316 - Morgan, Gareth (1997). Imaginization: New Mindsets for Seeing, Organizing and Managing, (new management edition) San Francisco: Berrett-Koehler. Morgan, Gareth (1998). Images of Organization: The Executive Edition. San Francisco: Berrett-Koehler. www.imaginiz.com/ www.schulich.yorku.ca/.../Morgan+Gareth MOSCOVICI, SERGE (n. 1925). Psiholog social francez de origine română. Studii de psihologie la Sorbona. Director de studii la Ecole Practique des Hautes Etudes și director al Laboratoire Europeen de Psychologie Sociale. A predat la universități din SUA (Princeton, Yale, Stanford) și din Europa (Geneva, Louvain, Cambridge). Membru al Academiei Ruse, membru de onoare al Academiei Ungariei. Fondator al psihologiei sociale moderne. —Ce este o «societate gânditoare»? Aceasta este întrebarea noastră și ceea ce am vrea să observăm și să înțelegem studiind (a) circumstanțele în care grupurile comunică, iau decizii și caută fie să descopere, fie să ascundă ceva și (b) realizările și credințele lor, adică ideologiile, științele și reprezentările lor sociale. Nici nu ar putea fi altfel; misterul este profund, deși înțelegerea este facultatea cea mai comună. S-a crezut într-o vreme că această facultate, înainte de orice, era stimulată prin contact cu lumea exterioară. Numai că am ajuns să înțelegem că, de fapt, ea provine din comunicarea socială. Studii recente asupra unor copii de vârstă foarte fragedă au arătat că originile și dezvoltarea semnificației și a gândului depind de interferența socială, ca și cum copilul ar veni pe lume gata echipat pentru relații cu ceilalți: cu părinții și cu toți cei care stau în preajma sa și îi poartă de grijă. Lumea obiectelor nu constituie decât un fundal pentru persoane și interacțiunile lor sociale. Când punem întrebarea: ce este o societate gânditoare?, respingem în același timp concepția care, cred eu, domină în științele umane, potrivit căreia societatea nu gândește sau, dacă o face, aceasta nu este un atribut esențial. Negarea faptului că societatea «gândește» poate să îmbrace două forme diferite: (a) a pretenției că mințile noastre sunt mici cutii negre, cuprinse într-o mare cutie neagră, care, pur și simplu, primește informații, cuvinte și gânduri ce sunt condiționate din Reprezentarea socială este o instanță intermediară între concept și percepție care permite atât cunoașterea realității, cât și crearea ei; ea orientează și organizează conduitele și actele de comunicare socială. Reprezentările sociale premerg existenței unui individ. Omul se naște într-o cultură și învață să se socializeze într-o cultură. Reprezentările sociale generează stimuli și răspunsuri. - 317 - afară pentru a le transforma în gesturi, judecăți, opinii și așa mai departe. De fapt, știm bine că mințile noastre nu sunt mici cutii negre, ci, în cel mai bun caz, găuri negre, cu o viață și o activitate proprii, chiar atunci când acest lucru nu este evident și când indivizii nu schimbă nici energie și nici informație cu lumea externă. Nebunia, această gaură neagră a raționalității, demonstrează, fără putință de tăgadă, că lucrurile stau în acest mod; (b) se susține că indivizii și grupurile sunt mereu și complet sub guvernarea unei ideologii dominante, care este produsă și impusă de clasa lor socială, de stat, biserică sau școală și că ceea ce ei gândesc sau spun reflectă o astfel de ideologie. Cu alte cuvinte, se susține că, de regulă, nu gândesc, nu produc nimic original, ci, dimpotrivă, că reproduc și, în schimb, sunt reproduși. În ciuda naturii sale progresive, această concepție este în acord esențial cu Le Bon, care afirma că masele nici nu gândesc, nici nu creează, acest lucru fiind rezervat numai indivizilor, elitei organizate. Aici descoperim, ne place sau nu, metafora cutiei negre, cu excepția faptului că acum îi sunt atribuite idei gata făcute, iar nu obiecte. Ar putea fi așa, dar nu ne putem pronunța, deoarece chiar dacă ideologiile și impactul lor ar fi fost discutate pe larg, ele nu au fost investigate pe larg. Lucrul acesta a fost înțeles de către Marx și Wood: Totuși, în comparație cu alte zone, studiul ideologiei a fost destul de neglijat de către sociologi, care se simt mai bine studiind structuri sociale și comportamente, decât credințe și simboluri (Marx și Wood, 1975, p.382). Ceea ce sugerăm este că indivizii și grupurile, departe de a fi receptori pasivi, gândesc pentru ei înșiși, produc și comunică neîncetat propriile lor reprezentări și soluții la întrebările pe care ei înșiși și le adresează. Pe străzi, în cafenele, birouri, spitale, laboratoare etc., oamenii analizează, comentează, combină în mod spontan «filosofii» neoficiale, cu un impact decisiv asupra relațiilor lor sociale, asupra alegerilor lor, asupra modului în care își cresc copiii, își fac planuri etc. Evenimente, științe și ideologii le oferă doar hrană pentru gândire”. (Moscovici, Serge, Fenomenul reprezentărilor sociale. În Nicolau, Adrian, ed., Psihologia câmpului social: Reprezentările sociale, 1995, pp. 16-18) Lucrări: Moscovici, Serge [1994] (1997). Psihologia socială sau mașina de fabricat zei, ediția a III-a. Iași: Polirom (trad. din l. franceză de Ioana Popârda. Selecția textelor și postfață de Adrian Neculau). Moscovici, Serge (2001). Epoca maselor. Iași: Institutul European (trad. din l. franceză de Diana Morărașu și Maria-Mariana Mardare). Moscovici, Serge și Buschini, Fabrice [2003] (2007). Metodologia științelor socioumane. Iași: Polirom (trad. din l. franceză de Vasile Savin). en.wikipedia.org/wiki/Serge_Moscovici www.serge-moscovici.fr - 318 - MOUTON, JANE SRYGLEY (1930-1987). Psiholog american, matematician și teoretician al managementului. A fost studenta și colaboratoarea lui Robert Blake. Licența la Universitatea din Texas (1950); master în matematică la Universitatea de Stat din Florida (1951); doctor în psihologie la Universitatea din Texas at Austin (1957). A publicat împreună cu Robert Blake numeroase cărți și articole; în timp ce erau consultanți la Exxon, au elaborat Grila Managerială, care le poartă numele (1961). Ulterior au fondat corporația Scientific Metod Inc. pentru a oferi servicii de consultanță. Grila managerială rezultă din combinarea a două componente fundamentale ale comportamentului managerial. Una dintre acestea este preocuparea pentru producție, cealaltă este high preocuparea pentru oameni. Din îmbinarea lor rezultă mai multe stiluri de conducere. ■Si • 9,1: Stilul autoritar: Preocupare puternică față de rezultate și slabă preocupare față de oameni. Problema o reprezintă integrarea -preocuparea excesivă față de rezultate; nu ar trebui să aibă drept efect neglijarea oamenilor care trebuie să obțină aceste rezultate. „ , . . „„ , , „ LOw i 2 3 4 a 6 7 a 9 muți • 1,9: Stilul permisiv, ”Country club”: Preocupare puternică față de oameni și slabă preocupare față de rezultate. Dezechilibru în direcția opusă, deoarece este acordată prea multă atenție oamenilor, în detrimentul desfășurării activităților de producție. • 1,1: Stilul indiferent, ”laissez-faire”: Semn al unui leadership pasiv sau apatic, acest stil este caracterizat printr-o slabă preocupare față de oameni și producție deopotrivă. • 5,5: Stilul consultativ: Acesta este cel mai utilizat stil de leadership, reprezentând o abordare de compromis în care o parte din fiecare dimensiune este sacrificată pentru păstrarea status quo-ului. • 9,9: Stilul participativ: Stilul ideal, cu cea mai mare eficacitate. Liderul încearcă, prin încurajarea efortului întregii echipe, să rezolve problemele ridicate de ambele dimensiuni în același timp. Fiecare membru al echipei este preocupat de ambele dimensiuni și nu doar liderul. În grila managerială a lui Blake și Mouton, stilul managerial preferat în aproape toate situațiile este stilul 9,9. Productivitatea și starea de spirit, moralul echipei sunt în echilibru la un nivel optim. Această înaltă stare de echilibru este de obicei atinsă prin alcătuirea unei echipe în care sunt implicați toți angajații. Munca este divizată, iar managerii implică un număr cât mai mare de oameni în planificarea, stabilirea obiectivelor și adoptarea deciziilor. Oamenilor le sunt furnizate toate informațiile relevante, li se încredințează sarcini importante și se - 319 - simt utili și necesari. Acest tipar managerial presupune o anumită “filosofie” asupra a ceea ce reprezintă managementul și o strategie efectivă de implementare a acestei filosofii. Stilul 5,5 creează echilibru, însă nu și la nivelurile înalte ale organizației. De consultat: Blake-Mouton. Managerial Grid - Leadership Training from MindTools.com. According to the Blake Mouton model, this is the pinnacle of managerial style. ... ideas of Theories X and Y, and other participative management theories. http://www.business.com/directory/management/management_theory/organization_behavior_ and_culure/blake,_robert/weblistings.asp http://www.mindtools.com/pages/article/newLDR_73.ht Lucrări: Blake, Robert R. și Mouton, Jane S. (1981). The Versatile Manager: A Grid Profile. (Homewood) Il Dowe Jons Irving. Blake, Robert R. și Mouton, Jane S. (1985). The Managerial Grid III. Gulf Publishing Company. www.gridinternational.com/pdf/RRBlake.pdf en.wikipedia.org/wiki/Jane_Mouton NAVILLE, PIERRE (1904-1993). Scriitor, om politic și sociolog francez. Studii la l'Ecole Alsacienne, unde a obținut bacalaureatul în filosofie, apoi la Sorbona. După război încheie studiile de filosofie, devenind consilier de orientare profesională, înainte de a se angaja la Centre de la Recherche Scientifique. Numit director de cercetare (1947), el colaborează cu Georges Friedmann la Centre d'Etudes Sociologique. Specialist în psihosociologia muncii. Se dedică studierii unor teme precum: automatizarea, societatea industrială și psihologia comportamentului. Se interesează și de strategii și teoreticienii războiului, în principal de Karl von Clausevitz. —Elementul cel mai simplu al muncii astfel divizate a devenit postul. «Postul de muncă - spune un recent Manual al agentului tehnic - este cea mai mică unitate tehnologică și economică concurând la producția atelierului». La capătul acestei evoluții munca este redusă la «parcele», fiecare muncitor repetând la infinit un număr limitat de mișcări, atât de strict codificate cât este posibil. Atelierul sau echipa de lucru în atelier se prezintă, mai întâi, ca o mărime aditivă, ca o acumulare de posturi diferite, dar discontinue, adunate laolaltă pe spații din ce în ce mai largi, unde parcul de mașini-unelte este repartizat fără grijă imediată - 320 - pentru legăturile funcționale. Munca la bandă nu modifică această structură decât din punctul de vedere al mobilității: obiectul defilează în fața unei serii de posturi stabile; o succesiune de operații pot fi efectuate atunci în mod continuu, dar fiecare operație rămâne de tip parcelar și repetitiv rapid. Totuși, principiul secvenței se introduce astfel într-un ansamblu de lucrări. Adăugat automatismului crescând al operațiilor efectuate de mașini și costului crescând al mașinilor înseși, acest principiu trebuia să ducă încetul cu încetul la o nouă formă de repartiție a sarcinilor. Această formă este legată de integrarea mașinilor și a sarcinilor. Sistemul de muncă integrată, spune J. Diebold, «are o semnificație revoluționară și implică o schimbare fundamentală în modul în care s-a lucrat timp de două secole. El intră în conflict direct cu însuși conceptul de diviziune a muncii, care a fost cheia organizării muncii de la epoca manufacturii acelor cu gămălie a lui Adam Smith până la aceea a liniei de producție a unui avion cu reacție» (Automation and Automatic Equipment News, martie, 1958). De la atelierul (sau de la echipa) aditiv s-a ajuns la atelierul (sau echipa) cumulativ și integrat. Diviziunea sarcinilor nu mai este atunci formula unei simple separații între operații directe și manuale. Mai mult decât o diviziune, ea este o repartizare de funcții comandată de structura în linie a mașinilor automate. Această repartizare de funcții fiind integrată, presupune un nou tip de cooperare. Funcțiile integrate nu se mai potrivesc cu discontinuitatea sarcinilor, nici la mașini, nici la oameni. Munca nu mai este parcelată în sensul vechi al cuvântului. Ar fi mai potrivit să spunem că ea devine funcțional elementară. Solidaritatea tuturor momentelor sistemului mecanic integrat este aceea care atrage după sine cooperarea noilor funcții elementare. Aceste funcții se detașează de operațiile umane de fabricație directă: ele se mulează de aici înainte pe operațiile funcționale ale utilajelor sau mai precis pe controlul lor. Această evoluție, modificând foarte serios formele diviziunii muncii, n-a făcut decât să pună și mai mult în valoare funcția de comunicare semnalată deja în secolul al XVIII-lea. Comunicarea între diferitele «parcele» discontinue ale unui proces de muncă a devenit comunicare neîntreruptă (flow process) între toate fazele muncii. Mai mult, această comunicare se dedublează: cea care dirijează sistemul mecanic nu mai coincide cu cea care integrează oamenii. Totuși, ele sunt două manifestări ale aceluiași proces [...]. Clasificarea funcțiilor și a posturilor de muncă. În tipurile tradiționale de diviziune a lucrărilor în atelier, sarcina muncitorilor păstrează o relație directă cu funcționarea mașinilor (sau a linilor de montaj). Unei porțiuni determinate de muncă mecanică (mașini sau instalații) îi corespunde o porțiune determinată de muncă umană. Această relație devine mai laxă odată cu progresul automatismului și mai ales al automatizării. Mașina sau suita integrată de mașini execută ele însele o serie de operații mecanice la care muncitorul zis încă «de fabricație», nu mai participă direct. Propriile lui sarcini nu prezintă nici omologie nici analogie cu acelea ale mașinii; la limită, ele se rezumă la control de comenzi. Elementele «parcelare» ale muncii devin atunci, am spus, funcții derivate de operații-tip, efectuate de mașini și nu ajustate la acestea. Aceste funcții constau în a controla cu ochiul sau prin intermediul aparatelor comanda anumitor categorii de funcționări. Pentru a înțelege noul sens al repartizării funcțiilor trebuie deci să revenim la analiza «operațiilor unitare», care intră în - 321 - procesele continue de fabricație și a felurilor de automatisme și de comenzi de mașini care asigură mersul ansamblului [...]. În zorii mașinismului modern, Marx clasifica în felul următor tipurile de muncitori rezultând din «diviziunea muncii tehnologice» (în atelier): 1) operatori de mașini-unelte și de mașini motrice; 2) muncitori necalificați, «alimentatori»; 3) ingineri-mecanici, montori etc. ... La prima vedere, această clasificare, stabilită în acești termeni în jurul anului 1850, pare să corespundă încă majorității atelierelor moderne dacă ținem seama de câteva schimbări de vocabular. Ceea ce înseamnă că Marx a înțeles mai profund decât contemporanii săi tendința industriei spre automatismul integrat; de altfel, el dezvăluia deja în clasele de funcții muncitorești criteriile care făceau să se presimtă această evoluție. Astăzi, noi putem introduce totuși diverse modificări plecând de la analiza funcțională a operațiilor mecanice (sau electrice, hidraulice, chimice etc.) menționate anterior. Mai întâi, proporțiile diferitelor clase de posturi s-au modificat profund: numărul de ingineri și cadre tehnice a crescut proporțional, cel al de muncitorilor necalificați propriu-ziși tinzând să se diminueze sau să se integreze în ansamblul operatorilor (muncitori specializați și calificați). La aceste posturi se adaugă acelea de întreținere, care au devenit o categorie specială bine individualizată. Apoi, clasificarea nu mai corespunde unei simple diviziuni (și în consecință nici unei adunări): ea exprimă o secvență logică reală care este următoarea: a) lucrări de studiu și de pregătire; b) lucrări de fabricație; c) lucrări de întreținere. Considerând numai posturile lucrărilor b și c, putem în mod schematic să deosebim următoarele: A - posturi de intrare și de ieșire a proceselor (încărcare, descărcare, poziționare); B - posturi la întreruperile totale sau parțiale ale procesului automat (manipulare și control); C - posturi de control și supraveghere la tablourile centrale; D - posturi de întreținere. Această schemă privește sistemele automate integrate și se prezintă, bineînțeles, în formă mult mai complexă în practică. Dar ea reprezintă formula fundamentală a repartizării sarcinilor în atelierele și întreprinderile cele mai moderne. Anchetatorii britanici (Department of Scientific and Industrial Research, Automation in Perspective, 1957) au schițat o clasificare a noilor posturi în industria automatizată care distinge: 1) machines-minders, operatori de mașini-transfer sau de mașini în întregime automate; ele încarcă, descarcă, inspectează, supraveghează opresc sau pun în mișcare mașinile; 2) monitors, care comandă viteza, ritmul, calitatea producției prin supravegherea la distanță a panourilor de control; 3) computer-operators sau operatori de calculatoare. Și aici este vorba de posturi funcționale, unde o încastrare a responsabilităților se substituie simplei diviziuni a sarcinilor. În practică, orice descriere a formelor noi ale «diviziunii muncii», care ar trebui numită de acum înainte repartiția funcțională a sarcinilor, trebuie să țină seama în mod deosebit de structura specifică a proceselor de producție. Posturile particulare de operatori par la prima vedere la fel de ușor de schimbat între ele ca și posturile clasice de muncitori specializați. Totuși, rolul lor nu-și capătă întregul sens decât în ansambluri mai mult sau mai puțin integrate; deci funcția echipelor și a grupelor de lucru întregi, tipul de legătură și de cooperare între posturi sunt acelea care explică repartiția sarcinilor. Diviziunea nu mai poate clarifica prin ea însăși mersul ansamblului. Mobilitatea între posturi trebuie, de asemenea, luată în considerație din acest punct de vedere. - 322 - Trecerea de la munca parcelară la munca integrată. Înainte de a reveni la structura echipelor trebuie să amintim că excesele diviziunii muncii începuseră de multă vreme să-și atingă limitele cel puțin în sectoarele avansate ale industriei. Accelerarea ritmurilor individuale de producție aducea cu sine inegalități ce prejudiciau coordonarea procesului de producție. Cu cât producțiile devin mai complexe, cu atât monotonia scade randamentul și cu atât presiunea asupra muncitorului devine insuportabilă. Repartiția sarcinilor în părți egale este din ce în ce mai greu de făcut. Munca la banda rulantă manifestase deja toate aceste inconveniente [...]. Procesul clasic de subdiviziune a sarcinilor s-a ciocnit de exigențele muncii la bandă, de progresul automatizării, de noile imperative de precizie și calitate și, în fine, de prețurile prea ridicate pe care le atrage după sine. Pe plan uman, diviziunea contribuia, pe de altă parte, la izolarea sau gruparea muncitorilor fără unitate funcțională, la scăderea statutului lor profesional și la creșterea constrângerii în muncă. În definitiv, principiul «multiplilor comuni», stabilit de Babbage la mijlocul secolului al XIX-lea și devenit legea atelierelor industriale, a fost compromis. Acest principiu, care rezumă ceea ce am spus despre diviziunea tradițională a muncii se enunță astfel: «Când, după natura produsului fiecărei manufacturi, s-a fixat numărul de procese între care este cel mai avantajos de divizat munca la fel și numărul de indivizi angajați, toate celelalte manufacturi care nu utilizează un multiplu direct al acestui număr vor produce articolul la un cost mai ridicat». Altfel spus, cu cât scara de operație este mai mică și cu cât e mai mic numărul total de persoane între care munca este divizată, cu atât sunt mai puține șanse ca ele să fie utilizate din plin de muncitorii specializați sau parcelari [...]. Dar schimbările tehnice aduse de integrarea mașinilor automate au modificat datele problemei. Ele au permis un flux de producție continuu și mai rapid, fără ca diviziunea sarcinilor individuale să fie legată de producții unitare pe individ. Principiul multiplilor comuni își pierde astfel semnificația clasică. El este înlocuit printr-o nouă doctrină a repartiției globale a forțelor de muncă în funcție de producția globală, ea însăși măsurată în unități finale și nu parțiale. Repartiția sarcinilor se organizează atunci de-a lungul unui ciclu sau flux care îmbrățișează, înainte de fabricația propriu-zisă, concepția, pregătirea, aprovizionarea, iar după ea controlul și condiționarea. După J. Diebold, automatizarea atrage după sine o autentică revoluție industrială: «O mașină-transfer de 39 de posturi [și o suită de mașini-transfer de 200 sau mai multe posturi, adăugăm noi] nu este numai o manufactură de ace cu gămălie modernizată. Ea este ceva mai mult: un sistem mecanic care poate îmbrățișa o vastă succesiune de transformări». (Times Review of Industry, IV, 1958) Structura echipelor. Echipele sau grupurile de lucru tind atunci să ia o nouă înfățișare, care exprimă noul sistem de repartiție a sarcinilor. Echipele funcționale înlocuiesc echipele aditive. Colecțiile de muncitori de niveluri vecine reunite în atelier cedează locul echipelor integrate de personal variat a căror cooperare imediată este necesară. Noua formă de repartizare a sarcinilor se manifestă în noua structură a echipelor. De aceea, adeseori în țările anglo-saxone acestor echipe li se dă numele de crew, echipaj, a cărui solidaritate trebuie să fie la fel de efectivă ca și aceea a unei nave. H. Popitz a distins această nouă formă sub - 323 - denumirea de gefugeartige Kooperation (cooperație articulată), în opoziție cu teamartige Kooperation, care este aceea a echipei tradiționale. Acest tip de echipă era prefigurat de vechile grupe de muncă în turnătorie, siderurgie, construcții, unde o serie de meserii și funcții diferite trebuiau să conlucreze în același moment la aceeași muncă. El fusese înlocuit prin parcelarea muncii cu mașini-unelte individuale și la bandă. Îl vedeam reapărând azi sub aspecte diferite, cu ansambluri automate integrate [...]. Notăm aici că structurile diferențiate ale echipelor (sau forme de repartiție a sarcinilor, care sunt echivalentul lor) atrag după sine comportamente mult mai variate decât ar presupune deosebirea făcută adesea între grupările formale (organizarea oficială a muncii) și informale (grupuri spontane de afinități, în cadrul sau în afara muncii. La un nivel intermediar se stabilesc comportamente de grup, care, cu toate că depind cu strictețe de alura tehnică a muncii, exprimă atitudinea echipelor cu privire la instituțiile generale ale întreprinderii: direcție, cadre și chiar secții sindicale, comitete de întreprindere și delegați ai personalului. L. Sayles a încercat o analiză judicioasă a acestor comportamente, pe care el le reduce la patru tipuri, rezumate în următorul tabel: Model de comportament Structură de interacțiune în funcție Comportament manifest Apatic Posturi individuale, mai ales în atelierele puțin concentrate cu sarcini multiple. Echipe amestecate (sarcini diferite). Linii lungi de montaj Mai ales pasiv, activ în mod sporadic Capricios Echipe operaționale (indivizi executând sarcini asemănătoare. Linii scurte de montaj Instabil, fugitiv, foarte demonstrativ Strategic Operații individuale. Echipe omogene și operații de asamblare Activitate interesantă procedând din calcul Conservator Operații individuale, inclusiv numeroase funcții izolate Restrâns la chestiuni de interes personal Se înțelege de la sine că aceste tipuri pot comporta o infinitate de variante și combinații cu atât mai mult cu cât întreprinderea va fi de mai mari dimensiuni. Dar ele ilustrează un gen de analiză care ține seama, în același timp, de formele tehnice ale muncii și de comportamentele sociale față de direcțiile întreprinderilor, cât și față de cadrele sindicale. Interschimbabilitate și permutare. Diviziunea muncii, făcând să scadă nivelul de calificare al funcțiilor de muncitori specializați, a dus la interschimbabilitate, cel puțin potențială, a oamenilor între posturi de muncă asemănătoare. Adaptarea rapidă la mașini specializate ușura aceste mutații. În același timp, se putea observa o tendință de același fel la o întreagă categorie de profesioniști, mai ales la muncitorii de întreținere, capabili să dețină funcții care comportă exercitarea mai multor meserii. În ce le privește, benzile rulante au permis schimbări de posturi care nu modificau secvența lucrărilor. În sfârșit, în echipele integrate, permutările, regulate sau excepționale, devin adesea o regulă. Formele noi ale repartiției sarcinilor antrenează deci permutări constante, accentuând astfel deosebirea față de vechile forme meșteșugărești de diviziune a - 324 - muncii, bazate pe fixitatea postului și pe «proprietatea» muncitorului asupra postului. Astfel, după Cox și Frisby, s-ar putea observa două forme tipice de interschimbabilitate a posturilor: 1) interschimbabilitate între munci necalificate, bazată pe ușurința executării sarcinii (de exemplu: transport de piese); 2) interschimbabilitate între posturi specializate sau calificate, bazată pe flexibilitatea sau polivalența adaptărilor, capacităților și cunoștințelor. La nivelurile inferioare, interschimbabilitatea se ciocnește de apărarea de către muncitori a cunoștințelor dobândite, a adaptărilor realizate, a particularităților muncii. Numai la un nivel mai ridicat apare posibilitatea unor permutări și schimbări prevăzute și organizate, favorizată de integrarea echipelor și de o formație adecvată. Se întâmplă, totuși, să întâlnim sisteme de permutare perfect reglementate pentru serii de posturi necalificate sau numai «specializate». În cazurile acestea din urmă putem distinge două forme esențiale de interschimbabilitate: prin rotație sau permutație și prin schimbare de destinație (lăsăm la o parte aici rulajele în timp, tratate în altă parte). Rotațiile privesc echipa în care fiecare membru execută o parte a muncii totale care i-a fost încredințată și care permută la intervale variabile. Fiecare membru al echipei știe de la început când și cum se vor produce schimbările. Se pot îmbina mai multe permutări: de exemplu, o rotație generală poate fi efectuată în fiecare lună sau în fiecare săptămână, și alte permutări subordonate să intervină în fiecare zi (sau chiar în cursul zilei). Schimbările de destinație survin mai ales atunci când atelierul lucrează pe loturi sau pe serie scurtă. Muncitorii pot atunci să treacă pe grupe sau individual de la o sarcină la alta” [...]. (Friedmann, Georges și Naville, Pierre, Traite de sociologie du travail. În Aluaș, Ion și Drăgan, Ion, Sociologia franceză contemporană, 1971, pp. 465-473) Lucrări: Naville, Pierre (1942). La Psychologie, science du comportement. Paris: Gallimard. Naville, Pierre (1948). Psychologie, marxisme, materialisme. Paris: Libraire Marcel Riviere. Naville, Pierre (1945). Theorie de l'orientation professionnelle. Paris: Gallimard. Naville, Pierre (1954). La vie de travail et ses problemes. Paris: Armand Colin. Naville, Pierre și Friedmann, Georges et al. (1961;1962). Traite de sociologie du travail (2 vol.). Paris: Armand Colin. en.wikipedia.org/wiki/Pierre_Naville www.alternatives-economiques.fr/pierre-naville---mesure-et-logique-du- social_fr_pub_676.html - 325 - NEUSTADTL, ALAN (n. 1957). Sociolog american. A absolvit sociologia la Colegiul Bates în Lewiston, masterul și doctoratul în sociologie la Universitatea din Massachusetts, Amherst. Profesor la Universitatea din Maryland, College Park. Editor al revistei IT&Society. Cercetările lui se axează pe distribuția puterii între grupuri de interese, pe rețelele de acțiune corporatistă. Pe baza unor interviuri extensive, Alan Neustadtl împreună cu Dan Clawson și Denise Scott au arătat modul în care firmele își fac lobby pentru a obține avantaje substanțiale. Oferind cadouri politicienilor, le creează un sentiment de obligație și își câștigă dreptul de a schimba legislația și de a dirija fondurile publice în favoarea lor. Reușesc să obțină contracte importante, reducerea taxelor și a datoriilor la stat și devin extrem de profitabile și eficiente pe piață. Deși afectează grav interesul general, nicio reformă nu poate opri legătura dintre economie și politică, dintre oamenii de afaceri și oamenii politici. Limitarea contribuțiilor pe care un politician le poate primi de la o firmă sau de la o persoană nu face decât să reducă accesul la informații; sub variate forme politicianul reușește să-și vândă favorurile politice pe sume consistente. Finanțatorii campaniilor electorale subminează democrația, căci interesele oamenilor de afaceri sunt diametral opuse celor ale publicului. Ei subminează și economia de piață, deoarece distorsionează activitatea firmelor concurente, afectează calitatea produselor și instituie o stare profund imorală în societate. De consultat: Clawson, Dan, Neustadtl, Alan și Weller, Mark (1998). Dollars and Votes: How Business Campaign Contributions Subvert Democracy. Temple University Press. http://books.google.ro/books?id=zocAptjbhmYC&printsec=frontcover&dq= Clawson,+Dan,+Neustadtl,+Alan+and+Weller,+Mark+(1998),+Dollars+and+Votes: Lucrări: Neustadtl, Alan, Clawson, Dan și Scott, Denise, (1992). Money Talks: Corporate Pacs and Political Influence. New York: Basic Books. Clawson, Dan, Neustadtl, Alan și Weller, Mark (1998). Dollars and Votes: Business Campaign Contributions Subvert Democracy. Temple University Press. http://mediaresearchhub.ssrc.org/alan-neustadtl NICHOLS, THEO. Sociolog britanic. Profesor la Universitatea din Cardiff, Țara Galilor. A predat și la Universitatea din Bristol, din New South Wales - 326 - (Australia), Beijing (China). A fost președintele Asociației Britanice de Sociologie și Asistență Socială. A studiat relațiile de muncă, sănătatea și siguranța la locul de muncă în mai multe țări, în special în Turcia și China. El demonstrează că tehnologia și automatizarea nu reduc alienarea la locul de muncă. În ciuda investițiilor în tehnologie și siguranță, decesele, vătămările și problemele de sănătate ale muncitorilor rămân probleme grave în majoritatea țărilor. Eșecul angajatorilor de a preveni în mod corespunzător relele care se abat asupra angajaților ridică probleme etice despre dreptul oamenilor de a avea asigurată sănătatea la locul de muncă. Când muncitorii au conștientizat această problemă și au discutat-o cu angajatorii, Nichols a constatat că s-au îmbunătățit condițiile de siguranță și sănătate. Dar acest lucru s-a întâmplat doar în cazul unei minorități; cei mai mulți angajați se tem să discute aceste probleme. De aceea, ele trebuie impuse prin lege de autorități și trebuie urmărită respectarea lor. Fenomenul fordismului legat de munca la liniile de asamblare este acum înlocuit de un post-fordism, o japonizare și o McDonaldizare a activității de muncă: linia de asamblare s-a mutat în stradă, în birouri, în școli și spitale, ducând la apariția unei megaculturi, a unui stil de viață ce s-a impus cu repeziciune grație globalizării accentuate. Analizând industria refrigerării și a produselor semipreparate din China, Brazilia, Turcia, Africa de Sud, Marea Britanie, Taiwan și Coreea de Sud, Theo Nichols arată că aceasta are impact asupra structurii sociale, asupra relațiilor de producție, asupra relațiilor cu administrația, cu sindicatele. Ea impune un mod de organizare a muncii specific unei lumi globalizate. Are loc o evadare din economia informală; munca temporară a femeilor a devenit permanentă, fără a primi și avantajele muncii salariaților stabili, fapt ce a dus la o plată proastă și la o activitate nesindicalizată. De consultat: Kahevici, Erol, Sugur, Nadir și Nichols,Theo (ed.) (1997). Work and Occupation in Modern Turkey. London: Mansell Publishing Group. http://books.google.com/books?id=5gvFfqps4IsC&pg=PA200&lpg=PA200&dq=Nichols, Theo+and+Sugur,+Nadir+(1997).+Work+and+Occupation+in+Modern+Turkey Lucrări: Nichols, Theo (1986). The British Worker Question: A New Look at Worker and Productivity in Manufacturing. London: Routledge & Kegan Paul. Nichols, Theo (1997). The Sociology of Industrial Injury. Mansell Publishing Group. Nichols, Theo și Cam, Surhan (2005). Labour in a Global World: Case Studies from the White Goods Industry in Africa, South America, East Asia and Europe. Palgrave Macmillan. www.cardiff.ac.uk/socsi/contactsandpeople/academicstaff/M-P/professor-theo-nichols- overview.html - 327 - NONAKA, IKUJIRO (n. 1935). Politolog și economist japonez. Profesor de management. Studii în științe politice și economie la Universitatea Waseda. Doctor în Business Administration la University of California, Berkeley (1972). Membru în Consiliul de conducere al Fuji Electric Co (1958-1970). Profesor la Departamentul de Business Administration la Universitatea Nazan din Japonia (1977-1979). Profesor la Departamentul de științe sociale al Academiei de Apărare a Japoniei (1979-1982). Profesor la Institute of Innovation Research, Hitotsubashi University (1997-1998). Profesor la Hitotsubashi University Graduate School of International Corporate Strategy (2000-2006). “Nonaka și-a făcut un nume în domeniul managementului cunoașterii. Toate organizațiile, mari sau mici, cu profit sau nonprofit, sunt nevoite să ia decizii în contextul schimbărilor care au loc în interiorul organizației respective și în mediul înconjurător. Schimbările din mediul socio-cultural, schimbările condițiilor de piață, schimbările de ideologie politică și așa mai departe, toate acestea afectează modul în care facem afaceri în zilele noastre. Pentru supraviețuirea pe termen lung, monitorizarea acestor schimbări și colectarea informațiilor devin imperative. Colectarea informațiilor și întocmirea bazelor de date de diverse tipuri nu este suficientă. Aceste informații trebuie incluse în context, fiind apoi folosite. Iar acest procedeu conduce la crearea și folosirea cunoștințelor”. (Kermally, Sultan, 2009, Maeștrii managementului resurselor umane, pp. 141-142) —Alături de colegul său Hiro Takeuchi, profesorul Nonaka a plasat cunoașterea pe primul loc în agenda de afaceri. Crearea, împărtășirea și folosirea cunoștințelor depind de managementul resurselor umane ale organizației. Cei doi au prezentat modelul SECI - socializarea, externalizarea, combinarea și internalizarea proceselor generate, transferul și transformarea cunoștințelor în cadrul organizației [...]. Socializarea este o metodă de a capta cunoștințele individuale tacite. Se petrece în timpul împărtășirii experiențelor și al învățării meseriei la locul de muncă. Aceste experiențe sunt împărtășite cu sinceritate și fiecare persoană trebuie să fie motivată pentru a se implica în procesul de socializare. Are loc conversia cunoștințelor tacite individuale în cunoștințe tacite de grup. Externalizarea este procesul de conversie a cunoștințelor tacite de grup în cunoștințe explicite. În acest stadiu, cunoștințele tacite sunt convertite în modele, prototipuri și ipoteze. Ele se pot folosi pentru a da naștere unor produse sau proceduri noi. Combinarea transformă cunoștințele explicite în alte cunoștințe explicite, prin înglobare în documente, manuale și așa mai departe. Internalizarea reprezintă procesul de transformare a cunoștințelor explicite în cunoștințe tacite. Oamenii își internalizează experiențele specifice unor anumite îndatoriri sau funcții. Acest proces înseamnă «a învăța făcând». Organizațiile trebuie să ordoneze aceste procese pentru a ajunge să se bazeze pe cunoaștere. Însă, pentru ca metoda - 328 - să fie eficientă, întrebarea fundamentală «Eu cu ce mă aleg?» trebuie adresată fiecărei persoane. Răspunsul depinde de cultura organizației, de leadership și de tipul motivației perzentate”. (Kermally, Sultan, Maeștrii managementului resurselor umane, 2009, pp. 150-152) Pentru Nonaka practica este o întruchipare a cunoștințelor. Preocuparea fundamentală a unui manager o reprezintă crearea și implementarea cunoștințelor în și pentru organizație. Instituțiile sunt entități vii, care presupun o autoorganizare continuă și o transformare care modifică interacțiunile umane, scopurile și produsele organizației. Crearea de cunoștințe organizaționale începe cu cunoștințele tacite, subiective, care permit o profundă înțelegere a potențialului individului și a instituției. Este un proces în spirală, numit de Nonaka ”microcomunitate de cunoaștere”. Un produs sau un serviciu de succes modifică și cunoașterea tacită a clienților. Ea dă valoare și genearază un avantaj competitiv nu numai firmei în relație cu alte firme, ci și clienților, care se simt părtași la procese inovatoare. Cunoașterea este atât una tacită (o contopire a experiențelor, educației, sentimentelor, motivației și personalității), cât și una explicită (în forma documentelor, manualelor, programelor soft etc.). ”Cunoașterea este ca un aisberg: 20% este la suprafața apei și corespunde cunoașterii explicite, iar 80% este sub apă și reprezintă cunoașterea tacită”. Managementul cunoașterii înlesnește crearea, comunicarea și aplicarea cunoștințelor de toate felurile pentru a obține cea mai mare valoare din derularea unei activități specifice. El facilitează stabilirea unor relații superioare cu beneficiarii, partenerii și furnizorii și îmbunătățește calitatea produselor sau serviciilor. De consultat: Krogh, George von, Nonaka, Ikujiro și Nishiguchi, Toshihiro (ed.) (2000). Knowledge Creation: A Source of Value. New York: Palgrave. http://books.google.ro/books?id=zn1knDbcfnsC&pg=PR6&dq=Nonaka+Ikujiro(2000).+ Enabling+Knowledge+Creation Lucrări: Nonaka, Ikujiro și Takeuchi, Hirotaka (1995). The Knowledge Creating Company: How Japanese Companies Create the Dynamics of Innovation. New York: Oxford University Press. Krogh, Georg von, Ichijo, Kazuo și Nonaka, Ikujiro (2000). Enabling Knowledge Creation. New York: Oxford University Press. Nonaka, Ikujiro (2003). Hitotsubashi on Knowledge Management (with co-authors), New York: John Wiley & Sons, Asia). en.wikipedia.org/.../Ikujiro_Nonaka www.missouriwestern.edu/orgs/.../tad30-1-pg19-23-pdf.pdf - 329 - NORDSTROM, KJELL A. (n. 1958). Expert suedez în management. Studii universitare la Stockholm School of Business, unde a și obținut doctoratul (1991). Profesor la Institute of International Business și la Stockholm School of Business. Specializat în domenii, precum managementul strategic, corporațiile multinaționale și globalizarea. Expert consultant și membru în consiliile de administrație ale unor companii, precum Nokia, Pharmacia, Sony sau Volvo. Nordstrom A. Kjell este nr. 1 în Europa și nr. 9 în lume în Thinkers 50, topul global al gânditorilor de management. Este considerat “copilul teribil” al noii lumi a afacerilor. În anul 2003, împreună cu Jonas Ridderstrâle, a publicat lucrarea Karaoke Capitalism. Management for Mankind, care s-a bucurat de un mare succes internațional, fiind tradusă în 23 de limbi. În limba română a apărut în anul 2007 (Karaoke Capitalism). —Nu vă trebuie un doctorat în administrarea afacerilor sau în economie ca să vă dați seama că tot ce este legat de cunoaștere a reprezentat dintotdeauna un element vital pentru succesul oricărei firme. În același timp însă, nu orice tip de cunoaștere este și strategică. De fapt, mare parte din cunoașterea strategică e disponibilă pentru oricine. Cunoașterea operativă ne poate ajuta în activitățile zilnice, dar numai cunoașterea strategică ne oferă avantajul competitiv. Așa cum spunea și filosoful grec Eschil: înțelept este cel care are habar de lucrurile folositoare, și nu de cele multe. În esență, performanța echivalează cu tot ceea ce știți, ceea ce puteți învăța și ceea ce își doresc clienții minus ceea ce știu și ceea ce pot învăța ceilalți. Numai prin adaos putem crea profituri. Restul este necesar, dar nu suficient pentru a da naștere avantajului competitiv. În prezent, ceea ce diferă este faptul că schimbările curente sporesc valoarea economică a cunoașterii. După cum am văzut, indivizii și organizațiile cu aptitudini unice au practic oportunități nelimitate de a-și pune la lucru calitățile dincolo de granițele geografice. În plus, densitatea - relația valoare / greutate -celor mai pline de succes oferte pentru clienți se schimbă. Costurile materiale ale unei mașini tipice GM abia dacă reprezintă 16% din costurile totale. Acest aspect se regăsește și la celelalte producătoare de autoturisme. O treime din costul unui Boening 777 nou constă în software. Nu v-am convins? Haideți să aruncăm o privire spre calculatorul de pe biroul dumneavoastră. În 1984, din costul total partea de hardware deținea 80% și software 20%. În zilele noastre, situația este exact pe dos. Economia actuală devine tot mai ușoară. Gândiți-vă cât cântărește în realitate puterea creierului, 400 de grame de eșarfă Hermes este a dumneavoastră pentru infima sumă de 1964,9 de dolari, 400 de grame de țigări costă în jur de 100 de dolari, 400 de grame dintr-o carte de management obișnuită valorează cam 20 - 25 de dolari, în vreme ce 400 de grame de oțel laminat pot fi obținute pentru 19 cenți. În alte cazuri, biții - 330 - înlocuiesc atomii. Multe oferte pentru clienți au fost deja dematerializate. Costurile de producție și distribuție pentru un exemplar de Encyclopedia Britanica, tipărită pe hârtie, se situează undeva pe la 250 de dolari. Pentru biții de pe un CD-ROM vorbim despre un dolar și jumătate (iar pe net valoarea scade spre zero). Mai exact, în 1999, un dolar din importuri și exporturi abia dacă reprezenta 30% din ceea ce se putea face cu el în urmă cu 30 de ani. Competențele s-au scumpit, bunurile de consum s-au ieftinit [...]. Așadar, dacă averea se strânge cu înțelepciune, cum clădim organizațiile ca să sporim înțelepciunea? Cum sărim de la promisiuni la performanță? Mai întâi, trebuie să recunoaștem că, până și într-o lume a competiției bazate pe competență, natura bazei de cunoaștere a unei organizații nu este singurul lucru care contează. La fel de importantă sau poate chiar mai semnificativă este și abilitatea de a utiliza efectiv aceste resurse în cursa simultană de exploatare a actualelor avantaje competitive și de a crea altele noi. Pentru a reuși, companiile trebuie să proiecteze și să pună în practică o arhitectură organizațională care să le permită să lase frâu liber potențialului maxim al creativității corporatiste. Arhitectura inovației, pe de altă parte, depinde de caracteristicile rețelei de înțelepciune a firmei. Pentru a descrie o asemenea rețea, sunt necesare patru dimensiuni parțial interrelaționate: spațiu, scop, aptitudini și viteză. Ultimele două se referă la ceea ce, de obicei, se numește intensitatea cunoașterii, în timp ce primele două surprind «întinderea» cunoașterii. Acțiunile întreprinse de o companie vor stabili poziția între aceste dimensiuni și de aceea au și un impact anume asupra potențialului actual și viitor”. (Ridderstrâle, Jonas și Nordstrom, Kjell A., Karaoke Capitalism, 2007, pp.156-159) De consultat: Ridderstrâle, Jonas și Nordstrom, Kjell A. (2000). Funky Business - Talent Makes Capital Dance. Stockholm: BookHaus Publishing AB. http://books.google.ro/books?id=I8wWzmiz2EsC&pg=PA41&dq=Nordstrom,+Kjell+A+ (2000).+Funky+Business+-+Talent+Makes+Capital+Dance Ridderstrâle, Jonas și Nordstrom, Kjell A. (2003). Karaoke Capitalism. Daring to Be Different in a Copycat World. Stockholm: BookHaus Publishing AB. http://books.google.com/books?id=rCyNsNh44EC&printsec=frontcover&dq=Karaoke+ Capitalism Lucrări: Ridderstrâle, Jonas și Nordstrom, Kjell A. (2000). Funky Business - Talent Makes Capital Dance. Stockholm: BookHaus Publishing AB. Ridderstrâle, Jonas și Nordstrom, Kjell A. [2003] (2007). Karaoke Capitalism. București: Publica (trad. din l. engleză de Monica Șerban). en.wikipedia.org/wiki/Kjell_A._Nordstrom www.internationalspeakers.com/.../kjell_nordstrom - 331 - OUCHI, WILLIAM G. (n. 1943). Expert american în management de origine japoneză. Profesor universitar de management. A absolvit Williams College (1965) și a făcut masterul la Universitatea Stanford. Doctor în administrarea afacerilor la Universitatea din Chicago. Profesor la Anderson School of Management a Universității din California. Este consultant al multor departamente guvernamentale, fundații, universități sau firme importante. “Pentru Ouchi, problema cheie cu care se confruntă lumea de afaceri americană (și, în general, vestică) este reacția managerilor la ceea ce s-ar putea formula ca japonezii se pricep la management mai bine decât noi. Ouchi și colaboratorii au întreprins studii detaliate ale modului de funcționare ale companiilor japoneze, atât în Japonia, cât și în Statele Unite. El a indicat o cultură organizațională japoneză specifică (înrudită cu cultura japoneză, în general și derivată din aceasta) capabilă să ducă la productivități mai ridicate decât culturile organizaționale vestice tipice. El caracterizează această cultură, utilizând cuvinte care ar putea suna prea blânde, ba chiar dulcege, în urechile managerilor apuseni, dar a căror înțelegere constituie cheia succesului japonez. Comparativ cu cultura firmelor vestice, cea din organizațiile japoneze se întemeiază pe mai multă încredere, subtilitate și intimitate în relațiile profesionale. Muncitorii și managerii au considerabil mai multă încredere în superiorii lor decât confrații lor apuseni, ceea ce reprezintă o cheie importantă către productivitate și progres. De exemplu, și managerul american și cel japonez doresc să aibă succes, dar pentru cel japonez aceasta presupune o abordare pe termen mult mai lung. Pentru un american, succesul înseamnă ca trimestrul financiar să-i aducă un profit exprimat prin cât mai multe cifre, chiar dacă aceasta creează probleme sau pierderi în alte părți ale organizației. Asta nu mai este problema mea! reprezintă o reacție tipică. Managerii japonezi acceptă sacrificii, dacă nivelul profitabilității globale a firmei trebuie ridicat, fiind încredințați că li se va recunoaște acest lucru și că vor fi recompensați prin apariția unor oportunități viitoare. În orice caz, câștigul lor net este determinat de realizările generale ale firmei, nu de cele ale secțiunii în care activează. Subtilitatea relațiilor este demonstrată de superiorii care cunosc personalitatea individuală a subordonaților lor, folosind ceea ce știu atunci când formează echipele de lucru cu eficiență maximă, fără a se lăsa împiedicați de rigiditatea regulilor profesionale sau sindicale. Intimitatea este manifestată prin grija, sprijinul și altruismul disciplinat, care fac posibilă existența vieții sociale eficiente chiar și la locul de muncă. În lumea vestică, aceste lucruri au fost considerate caracteristice doar vieții de familie, completată probabil de existența câtorva prieteni adevărați. In Japonia, tradiția angajării pe viață a făcut ca existența socială să se împletească cu cea economică. Oamenii care locuiesc la căminul companiei fac sport în echipele acesteia, activează în comitetele sau grupurile ei de lucru și știu că acest lucru va dura practic tot restul vieții lor profesionale; vor deveni, în mod necesar, mai apropiați unul de altul. Ei nu își pot permite să-și manifeste egoismul sau lipsa de - 332 - onestitate, deoarece știu că vor face față unor consecințe nedorite imediate și pentru mult timp. Cea mai importantă caracteristică a organizațiilor japoneze este angajarea permanentă a personalului, deoarece acesta este capitolul în care sunt grupate multe aspecte de viață și de muncă. Angajarea pe viață, deși este dorită de angajați și reprezintă un țel al managerilor, nu este generalizată în Japonia. Se aplică doar bărbaților, considerându-se că femeile se retrag din momentul căsătoriei. Chiar și pentru bărbați, nu toate firmele își pot asigura stabilitatea necesară pentru a suporta un astfel de sistem, dar companiile mari sau departamentele guvernamentale îl aplică. Organizațiile își constituie o rezervă de noi angajați, prin recrutarea anuală, direct de pe băncile școlii sau ale universităților. Începând din acel moment, promovarea este asigurată în întregime din interior; cei având experiență în activitățile unei companii nu vor putea deveni interesați pentru o alta. Odată angajat, un salariat rămâne în companie până la vârsta obligatorie de pensionare, de 55 de ani. Această limită de vârstă relativ joasă creează oportunități de afirmare pentru cei tineri. Până la pensie, un angajat nu este dat afară pentru niciun motiv, în afara unor infracțiuni grave. Concedierea este o pedeapsă aspră, deoarece persoana în cauză nu mai are șansa să se angajeze la nicio companie importantă, trebuind să se mulțumească să lucreze, pentru un salariu scăzut, într-o firmă mică. În acest fel, presiunea ca angajatul să țină seama de cerințele organizației și să se încadreze în aceasta este foarte intensă. În ceea ce-i privește pe manageri, aceștia nu-și încetează activitatea până la 55 de ani. La data retragerii, ei primesc, pe lângă o sumă importantă de bani și conducerea vreunei firme satelit, care funcționează pe lângă orice companie mare. Acolo ei desfășoară o activitate cu un program redus, pentru circa 10 ani, în cursul căreia se asigură că furnizează companiei principale serviciile și produsele cerute, la calitatea și în termenele specificate. Această sarcină este importantă, deoarece compania se bazează în întregime pe un singur furnizor pentru fiecare produs; nu se concepe să se apeleze la firme concurente. Această abordare diferă foarte mult de cele din vest, unde piața muncii, pentru toate nivelurile de calificare și experiență, precum și transferurile dintre companii reprezintă ceva perfect acceptabil. Existența acestei piețe a muncii pretinde managerilor să caute oportunități rapide de promovare, ceea ce atrage necesitatea evaluării rapide a nivelului lor de performanță. Pe de altă parte, managerii japonezi (bărbați, în general, cu foarte rare excepții) simt siguranța angajării pe viață. Ei fac parte dintr-un sistem în care evaluarea performanțelor se face după o procedură foarte lentă. În primii 10 ani de muncă în organizație, un manager se poate aștepta să primească același salariu și să promoveze aceleași trepte ca și ceilalți angajați. Acest lucru descurajează «oportunismul», deoarece managerul nu are niciun motiv să-și impună avansarea pe socoteala altora, încurajând o atitudine deschisă, de cooperare. Tipul de birouri japoneze, deschise, cu manageri de mai multe ranguri lucrând în aceeași încăpere, încurajează de asemenea un comportament deschis, pentru că fiecare poate vedea cine are de-a face cu cine, cine ascultă de cine, cine are influența cea mai mare etc. - 333 - Angajarea pe viață permite de asemenea crearea unor cariere nespecializate. Un manager începător este trimis să lucreze în toate departamentele companiei. Nu doar pentru perioade scurte de secundariat, premergătoare ocupării unui post specializat, cum se întâmplă în cadrul unora dintre sistemele vestice de perfecționare, ci pe parcursul unei cariere variate, durând zeci de ani. În Vest, acest lucru l-ar deranja pe un manager, deoarece nu ar avea răgazul să capete specializarea necesară ca să se lanseze pe piața muncii. Generaliștii, care posedă un bagaj mare de cunoștințe despre o anumită companie și despre activitatea acesteia în mai multe direcții, nu au prea multă căutare în rândul celorlalte. In Japonia nici nu au nevoie să o aibă. Un efect important al experienței de generalist, în combinație cu sistemele de plată globale, bazate pe realizările companiei, nu individuale, nici ale departamentului, este flexibilitatea pronunțată a structurii organizației. Se pune mult mai puțin accent pe precizarea responsabilităților pentru fiecare operație în parte și mult mai mult accent pe comunicare și pe elaborarea deciziilor prin consens. Această ambiguitate deliberată în elaborarea deciziei încurajează asumarea colectivă a responsabilităților. Deciziile importante cer mai mult timp, deoarece fiecare dintre managerii care pot fi afectați trebuie să fie consultați în privința opțiunilor posibile. Atunci când se obține consensul, acesta generează o intensă angajare. Acest lucru este realmente vizibil în faptul că un document prin care este generată o schimbare poartă pe el vizele a peste douăzeci de manageri, până să ajungă să fie ștampilat de director. Manifestarea valorilor colective este prezentă în toată cultura organizațională japoneză. Este un fapt de viață evident pentru japonezi ca toate realizările importante să fie rezultatul muncii colective, în echipă. După standardele americane, sistemele japoneze de contabilitate și bilanț managerial sunt rămase în urmă. Pentru firmele japoneze sunt mult mai importante centrele de profit și stabilirea și acoperirea costurilor pentru serviciile comune ale diferitelor departamente. Realizările generale sunt nota dominantă, nu pozițiile relative ale părților componente ale firmei. O companie americană care opera în Japonia a constatat că sistemul de premiere a ideilor valoroase nu funcționa, până în momentul în care a renunțat la practica americană de a premia individual pe autorul inovației, oferind în schimb o primă colectivă. Această primă este folosită de întregul grup, pentru a organiza o petrecere sau o excursie împreună, subliniindu-se astfel caracterul colectivist al culturii japoneze. Modelul organizațional japonez diferă foarte mult, sub toate aspectele importante, de cel american, ceea ce se poate vedea din următorul tabel: Organizații japoneze Organizații americane Angajare pe viață Angajare pe durate limitate Evaluare și promovare lente Evaluare si promovare rapide Cariere nespecializate Cariere specializate Mecanisme de control implicite Mecanisme de control explicite Decizii colective Decizii individuale Responsabilitate colectivă Responsabilitate individuală Atitudine colectivă Atitudine segmentară - 334 - Organizațiile apusene sau americane nu se pot transforma în organizații de tip japonez - și nici nu s-ar dori acest lucru, pentru că în cultura lor orientată către individ ar găsi opresivă accentuarea atitudinii colective. Există totuși vreun element de cultură japoneză aplicabil în mod rezonabil în Vest? Ouchi crede că da. El își amintește reacția unei persoane căreia îi descria stilul japonez: «Știți că exact așa este și la IBM?!». Alte companii în cadrul cărora s-au identificat unele elemente ale stilului managerial japonez sunt Procter&Gamble, Eastman-Kodak, companiile de armament și multe alte firme mai mici. Ouchi folosește termenul de Teoria Z pentru a descrie modelul japonez adaptat în Vest. Terminologia sa se leagă de Teoria X, precum și de Teoria Y a lui Douglas McGregor. Teoria Z se construiește pe temelia Teoriei Y, mergând mai departe, adăugând concepțiile provenite din modelul japonez. Astfel, organizațiile americane de tipul Z folosesc angajarea pe termen lung (deși nu în mod necesar pe viață, ca în Japonia), investesc mult în acțiuni de perfecționare a angajaților, care astfel capătă calificarea necesară companiei și adoptă o politică de promovări lentă (după standardele americane - în niciun caz 10 ani, ca în Japonia). Cu toate că posedă metodologia de analiză financiară și operațională, aceste organizații se bizuie mult și pe informațiile umane în elaborarea deciziilor, acordând mai multă atenție caracterului «adecvat» al opțiunii alese, pentru a se stabili dacă se «încadrează» în cultura companiei. Această «adecvare» reprezintă o chestiune foarte importantă pentru aceste organizații, care au grupuri manageriale mai omogene și concepții mai egalitariste, centrate mai mult pe colectiv. Pe de altă parte, organizațiile de tip Z constată că este foarte dificil să adopte schimbări de acest tip, fără a-și modifica întreaga cultură, ceea ce cere timp. In mod inevitabil, ele suferă pierderi la nivel profesional, manifestă tendințe de sexism sau rasism, pentru că încearcă să recruteze mai ales persoane de tipul celor angajate deja. Chiar și așa, aceste companii se înscriu printre cele cu succese organizaționale pe termen lung, constituind și o sursă pentru vânătorii de «capete», deoarece s-a constatat că ele transformă un număr neobișnuit de mare de tineri promițători în directori generali de succes”. (Pugh, Derek S. și Hickson, David J., Managementul organizațiilor, 1994, pp.115-119) De consultat: Ouchi, William G. (2009). The Secret of TSL: The Revolutionary Discovery. That Raises School Performance. Simon and Schuster. http://books.google.ro/books?id=PdxMQ9qQxEC&printsec=frontcover&dq=Ouchi,+William,+ G..+(2009).+The+Secret+of+TSL) Lucrări: Teoria Z spune că pentru a se ajunge la finalizarea unei acțiuni este nevoie de realizarea consensului între manageri și executanți. Încrederea este punctul crucial al acestei relații, iar ea e asigurată prin angajarea pe termen lung într-o companie. Acest lucru îi orientează pe angajați și manageri spre acțiuni pe o durată mai lungă, spre colaborare și susținere reciprocă. - 335 - Ouchi, William G. (1980). Markets, Bureaucracies and Clans Administrative. Science Quarterly, no. 25, pp.129-141. Ouchi, William G. (1981). Theory Z: How American Business Can Meet the Japanese Challenge. New York: Addison-Wesley. Ouchi, William G. (1984). The M-form Society: How American Teamwork Can Recapture the Competitive Edge. New York: Addison-Wesley. Ouchi, William G. (2003). Making Schools Work: A Revolutionary Plan to Get Your Children the Education They Need. Simon and Schuster. Ouchi, William G. (2009). The Secret of TSL. The Revolutionary Discovery That Raises School Performance. Simon and Schuster. http://www.businessballs.com/mcgregor.htm#theory_z_william_ouchi http://en.wikipedia.org/wiki/William_Ouchi Follett Parker consideră că societățile se dezvoltă prin sprijinirea centrelor comunitare locale (școli, biserici, ONG-uri). ”Ele sunt piatra de temelie a democrației, căci în ele găsim ceea ce au mai extraordinar oamenii, găsim pasiuni, ambiții, dorințe și o mare putere asociativă”. Follett înțelegea organizațiile ca rețele de grupuri locale, constituite pe principiul auto-guvernării. Ele facilitează creșterea indivizilor și a grupurilor. PARKER FOLLETT, MARY (1868-1933) Asistent social american, consultant în management și pionier în teoria organizației, considerată de mulți specialiști ”mama” managementului științific. A absolvit Academia Thayer din Braintree și apoi Societatea de Învățământ Superior pentru Femei din Cambridge (o versiune anterioară a Colegiului Radcliffe din cadrul Universității Harvard), obținând summa cum laude în economie, drept, filosofie și administrație. A urmat studii postuniversitare la Paris și Oxford, dar i-a fost refuzată înscrierea la doctorat la Harvard pe motiv că e femeie. A început să lucreze în Roxbury, Boston ca asistent social voluntar în 1900, devenind apoi președinta mai multor centre comunitare de dezvoltare. A fost consultanta președintelui Theodore Roosevelt pe tema organizațiilor neguvernamentale și voluntare. A fost consultanta Ligii Națiunilor Unite și a Organizației Internaționale a Muncii de la Geneva (1928). A fost prima femeie invitată să conferențieze la London School of Economics (1933). A scris mai multe cărți, dintre care Noul stat (1918), Experiența creativă (1924) și Dinamica administrației (1942, publicată postum) au influențat teoriile lui Chester Barnard, Elton Mayo, Kurt Lewin, Douglas McGregor. - 336 - A scris prima dată despre importanța relațiilor umane în dezvoltarea afacerilor, considerând că oamenii sunt esențiali pentru orice activitate economică. A pus accent pe stimularea participării angajaților și pe acordarea unei mai mari responsabilități acestora. Instituind mai multe centre comunitare, Follett a văzut că democrația funcționează numai dacă persoanele fizice se organizează în grupuri de cartier, iar nevoile, dorințele și aspirațiile lor stau la baza acestor centre. Ea considera organizațiile mai degrabă ca rețele de grupuri sociale, decât ca structuri ierarhice, ghidate de relațiile umane care se stabilesc între indivizi. Înaintea lui Warren Bennis, Follett spunea că managerul cu cel mai mare succes ”este cel care vede o altă imagine, netranspusă încă în fapt, care deschide căi noi, oferă posibilități noi”, ”cineva care vede întregul, mai degrabă decât cineva special”. Liderul eficient este cel educat, care are pregătire managerială. Abilitățile de bun negociator, de creator de relații armonioase sunt calități care se pot învăța, nu sunt înnăscute. A analizat problema conflictului, evidențiind trei căi de abordare a lui: dominația, compromisul și integrarea. Ea propunea descompunerea tuturor elementelor de conflict în ”părțile lor constituente” și eliminarea reducționismului de tipul ”ori-ori”. ”Există adeseori posibilitatea unei soluții mai bune decât cea oferită de oricare dintre cele două variante propuse”. Acestea includ soluțiile ”win-win”, cele bazate pe acceptarea diversității umane, pe leadership situațional. ”În loc de închiderea față de ceea ce este diferit, ar trebui să considerăm ceea ce este diferit ca fiind binevenit, căci prin diferență va aduce un conținut bogat vieții. Fiecare diferență, care este cuprinsă într-o concepție mai largă, hrănește și îmbogățește societatea; orice diferență care este ignorată hrănește societatea și în cele din urmă o corupe” (Parker Follett M., The New State, 1918, p. 40). Diversitatea este elementul cheie în dezvoltarea comunităților. Interacțiunile umane trebuie cultivate, căci ele sporesc creativitatea. ”Individul este creat de procesul social și este hrănit zilnic de acest proces. Ceea ce avem ca indivizi este ceea ce a stocat societatea în subsolul vieții sociale... Individualitatea este capacitatea de unire a unor elemente din acest subsol. Măsura individualității este adâncimea și lățimea relațiilor adevărate. Sunt un individ nu în măsura în care sunt în afară de, ci în măsura în care sunt o parte din alți indivizi. Răul este non-relație” (Parker Follett, M., The New State,1918, p. 62). Relațiile sociale se dezvoltă prin angajament, prin implicare ”Nimeni nu ne poate da democrația; trebuie să învățăm democrația”, spunea ea. ”Pentru a fi un democrat nu trebuie să decizi cu privire la o anumită formă de asociere umană, ci să înveți cum să trăiești cu alți oameni... acest proces de grup conține secretul vieții colective, acesta este cheia pentru democrație, este lecția fundamentală pentru fiecare individ”. (Parker Follett, M., The New State, 1918, p. 22-23) Mary Parker Follett consideră că rolul unui conducător nu e numai acela de a stabili productivitatea, ci și situații de justiție socială. El trebuie să fie animat ”de dorința de a căuta valorile reale implicate de pe ambele maluri și abilitatea de a aduce o interpenetrare a acestor valori” (Parker Follett, M., Dynamic - 337 - Administrations, 1942, p. 181). ”Puterea începe cu organizarea de arce reflex. Apoi acestea sunt organizate într-un sistem - mai multă putere. Ulterior organizarea acestor sisteme dă naștere unui roganism - mai multă putere. La nivel de personalitate eu câștig și mai mult control asupra mea ca să unesc tendințele diferite. În relațiile sociale puterea este centrul auto-dezvoltării, este rezultatul inevitabil al procesului de viață” (Parker Follett, M., Creative Experience, 1924, p. 193) Dacă puterea nu este educată, cultivată, se alunecă spre controlul coercitiv. ”Puterea coercitivă este blestemul universului. Ea sărăcește fiecare suflet uman cu care intră în contact” (Parker Follett, M., Creative Experience, 1924, p. XII) De consultat: Parker Follett, M. [1918] (1998). The New State - Group Organization, the Solution for Popular Government, New York: Longman, Green and Co. http://books.google.ro/books?id=sjmWVXTY8mwC&pg=PR48&dq=Follett+Parker+M.&hl=ro Lucrări: Parker Follett, M. (1896). The Speaker of the House of Representatives, New York: Longman Green & Co. Parker Follett, M. (1918). The New State - Group Organization, the Solution for Popular Government, New York: Longman, Green and Co. Parker Follett, M. (1924). Creative Experience, New York: Longman Green and Co. (reprinted by Peter Owen in 1951). Parker Follett, M. (1942). Dynamic Administration: The Collected Papers of Mary Parker Follett, London: Pitman (edited by Henry Metcalf and Lionel Urwick) Parker Follett, M. (1949). Freedom & Coordination: Lectures in Business Organization, London: Management Publications Trust (edited and with an introduction by Lionel Urwick) Graham, P. (ed.) (1995). Mary Parker Follett: Prophet of Management, Boston: Harvard Business School Press www.follettfoundation.org/mpf.htm http://sunsite.utk.edu/FINS/Mary_Parker_Follett/Fins-MPF-01.html http://www.infed.org/thinkers/et-foll.htm PARKINSON, NORTHCOTE CYRIL (19091993). Istoric și ofițer britanic. Profesor la Universitatea din Malaya (Malayezia). A absolvit istoria la Universitatea din Cambridge în 1932 și a susținut doctoratul la King's College din Londra în 1934. A fost militar în armata regală britanică. A predat istoria la Universitatea din Liverpool - 338 - Legile expansiunii birocratice: 1. Orice activitate se extinde atât cât să umple întregul timp afectat efectuării ei. 2. Cheltuielile cresc atât cât să egaleze veniturile. 3. Expansiunea înseamnă complexitate și complexitatea decădere; cu cât mai complex, cu atât mai aproape de moarte. Axioma 1. O oficialitate dorește să-și sporească numărul subordonaților și nu al rivalii'lor. Axioma 2. Oficialitățile își dau de lucru unele altora. (1946-1949). A fost profesor și la universitățile din Singapore, Illinois, California, Berkeley, Harvard. Este autorul faimoaselor Legi privind expansiunea birocației. Prima lege a fost publicată în The Economist (1955). Apoi a fost publicată împreună cu alte studii în volumul Parkinson's Law: The Pursuit of Progress : J. Murray,1958). După cum se arată în primele propoziții ale articolului "Legea lui Parkinson” din The Economist din 15 noiembrie 1955: —Este o observație cunoscută aceea că orice activitate se extinde continuu pentru a umple timpul afectat efectuării ei. Astfel o doamnă în vârstă își poate petrece întreaga zi pentru a scrie și a expedia o carte poștală nepoatei sale. Îi va lua o oră să găsească o carte poștală, va pierde o altă oră căutându-și ochelarii, jumătate de oră căutând adresa...” Articolul continuă, subliniind că legea are și două adăugiri axiomatice care o ajută să se refere la orice organizație: Factor 1 - O oficialitate dorește să-și sporească subordonații și nu rivalii. Factor 2 - Oficialitățile își dau de lucru unele altora. Pentru a dovedi afirmațiile sale, Parkinson arată, de exemplu că, între anii 1914 și 1928, numărul vapoarelor din Marina Regală a scăzut cu 67,74% în timp ce numărul oficialilor și funcționarilor din port a crescut cu 40,16%, iar cel al Amiralității cu un uimitor 78,45%. Ca să demonstreze cum are loc expansiunea birocrației, Parkinson arată cazul unui angajat A care, la un moment dat, se va simți supraîncărcat cu sarcinile pe care trebuie să le facă la birou. În aceste condiții, el are de ales între trei posibilități: 1. fie să-și dea demisia; 2. fie să solicite ajutorul unui coleg B; 3. fie să solicite dreptul de a avea alți doi subordonați, C și D. Aproape întotdeauna el va alege a treia variantă deoarece prima e respinsă din start, iar a doua îi creează un rival nedorit, care ar putea să fie promovat înaintea lui. Având doi subalterni, A îi va pune în concurență, rămânând mediator între ei. Cei doi subalterni nu numai că nu îi vor amenința poziția de șef lui A, ci vor prelua toată munca lui până când, la rândul lor, se vor simți suprasolicitați și vor cere și ei câte alți doi subordonați pentru fiecare. Aflat acum în fruntea unui departament cu o ierarhie clară, A va fi îndreptățit să spere la o promovare în sistem, deoarece munca lui a devenit mult mai complexă: trebuie să-i controleze, să le planifice concediile, să citească numeroasele rapoarte pe care i le fac subalternii, să sancționeze chiulurile, să tempereze comportamentele unora care pot crea disfuncționalități, conflicte și tensiuni etc. Ierarhizarea birocratică și promovarea în ierarhie se asociază cu creșterea de personal administrativ urmând regulile expansiunii birocratice, fără a avea vreo legătură cu cantitatea muncii sau a activităților ce trebuie finalizate. Pe baza acestei - 339 - legi, creșterea procentuală într-un departament de administrație publică poate fi calculată aplicând formula: în care: x este numărul de personal nou solicitat anual; k este numărul de personal ce așteaptă promovarea prin angajarea de noi subordonați; p reprezintă diferența dintre vârsta angajării și cea a pensionării; m este numărul de ore/persoană necesare pentru a rezolva problemele administrative din departament; n este numărul de unități efectiv administrate; y reprezintă personalul inițial total. Aplicând această formulă în contexte și perioade diferite, Parkinson a constatat că personalul birocratic crește anual cu o proporție cuprinsă între 5,17% și 6,56%, indiferent de variația cantității de muncă ce trebuie realizată. Lucrarea lui Parkinson a fost un best-seller pe plan internațional, traducându-se imediat în 14 limbi. Iată pe scurt câteva din legile lui Parkinson: 1. Prima lege a lui Parkinson: Orice activitate se extinde atât cât să umple întregul timp afectat efectuării ei. 2. A doua lege a lui Parkinson: Cheltuielile cresc atât cât să egaleze veniturile. 3. A treia lege a lui Parkinson: Expansiunea înseamnă complexitate și complexitatea decădere; sau, și mai simplu, cu cât mai complex, cu atât mai aproape de moarte. 4. Legea amânării, a lui Parkinson: Amânarea este cea mai îngrozitoare formă a negării. 5. Legea cercetării medicale: Căutarea plină de succes atrage subvenția cea mai mare, ceea ce face cercetarea, în continuare, imposibilă. 6. Legea doamnei Parkinson: Căldura produsă de un creier înfierbântat nu poate trece decât către o minte mai puțin înfierbântată. 7. Noua lege a lui Parkinson: Cuvântul tipărit se extinde pentru a umple întregul spațiu tipografic disponibil. 8. Principiul lui Parkinson: Este în firea bursierului să convingă pe membrii fundației că ei au sugerat proiectul de cercetare și că el nu a fost decât un biet discipol, fiind de acord cu ceea ce au propus ei. 9. Descoperirea lui Parkinson privind revistele: Progresul știintei variază invers proporțional cu numărul revistelor editate. 10. Legea telefonului: Eficacitatea unei conversații telefonice este invers proporțională cu timpul afectat convorbirii. 11. Legea celor 1000: O întreprindere care are mai mult de 1000 angajați devine un imperiu care se autoperpetuează, creând atât de multă muncă internă, până când nu mai are nevoie de vreun contact cu lumea exterioară. 12. Legea banalității: In marile organizații va fi acordată o importanță disproporționată unor probleme mici. - 340 - 13. Principiul șopronului pentru biciclete: Întrucât toți funcționarii au convingerea că își pot exprima părerea despre construirea unui șopron pentru biciclete, ei vor prefera asemenea subiecte evitând dezbateri serioase în cursul cărora sărăcia informațiilor lor ar putea fi dezvăluită colegilor. Legile lui Parkinson susțin deci două lucruri aparent opuse și totuși valabile: 1. limitează sarcinile la cele importante pentru a scurta timpul de muncă; 2. limitează timpul de muncă pentru a limita sarcinile la cele importante. Ideea ascunsă în spatele acestor legi este aceea că timpul este pierdut pentru că este disponibil. Și în domeniul finanțelor Parkinson a evidențiat câteva legi. Prima spune că indiferent cât de mulți bani câștigăm, tindem să îi cheltuim pe toți și încă puțin pe lângă asta. Întotdeauna cheltuim mai mult decât câștigăm. Primul corolar al acestei legi e spus de Parkinson astfel: "Independența financiară se obține violând Legea lui Parkinson”. Al doilea corolar: "Dacă cheltuielile dumneavoastră vor crește mai încet decât cresc câștigurile și investiți diferența de bani, veți deveni independent financiar de-a lungul perioadei în care munciți". De consultat: C. Northcote Parkinson (2007). În Pugh, Derek S. și Hickson, David J. Great Writers on Organisations. Ashgate Publishing Company, pp. 135-137. http://books.google.com/books?id=QHC95CJAnAMC&printsec=frontcover&dq=Hickson, +David+J.+Great+Writers+on+Organisations Lucrări: Parkinson, Northcote C. (1957). Parkinson's Law, and Other Studies in Administration. Houghton Mifflin. en.wikipedia.org/.../C._Northcote_Parkinson www.heretical.com/miscella/parkinsl.htmlwww.heretical.com/miscella/parkinsl.html www.dictsociologie.netfirms.com/.../legea_lui_parkinson.htm PARSONS, TALCOTT (1902-1979). Sociolog american. A studiat biologia, sociologia și filosofia la Amherst College, unde a obținut BA (1924), apoi la London School of Economics. Doctor în sociologie și economie al Universității Heidelberg (Germania), profesor la Departamentul de Sociologie al Universității Harvard (1937-1972). A lucrat cu cei mai mari sociologi ai timpului: Alfred Weber, Pitirim Sorokin, George Homans, Robert K. Merton, Alfred Schutz, Elton Mayo, Harold Garfinkel etc. A - 341 - înființat Departamentul de Relații Sociale la Harvard, alături de Gordon Allport și Norbert Wiener. A lucrat la Centrul de Studii Avansate în Științele Comportamentale de la Palo Alto, California. Reprezentant de seamă al structural-funcționalismului. —De la început, Parsons încearcă să ofere o teorie sociologică integrată, totalizatoare, adunând într-un întreg diferite intuiții ale fondatorilor sociologiei. El încearcă în special să integreze individualismul lui Weber și holismul lui Durkheim. Parsons se concentrează asupra ideilor, normelor, ca și asupra integrării acțiunilor individuale, orientate de norme în sisteme sociale cuprinzătoare”. (Marshall, Gordon, OXFORD. Dicționar de sociologie, 2003, p.413) —Una dintre caracteristicile structurale marcante ale societății moderne occidentale este, așa cum constată Talcott Parsons, preeminența pe o scară relativ mare a unor organizații cu funcții specializate. Structura de rezistență a acestor organizații este alcătuită din roluri instituționale ce se caracterizează printr-o separație între statutul și responsabilitățile titularilor, pe de o parte, și treburile lor personale, pe de altă parte. Pe baza acestei descrieri ce se inspiră din analiza weberiană, Parsons lansează, în 1956, un program de cercetare asupra organizațiilor formale și schițează primele elemente ale unui cadru de analiză. Proiectul constă în inventarierea diferitelor tipuri de organizații formale și în verificarea pertinenței schemelor de analiză elaborate pentru explicarea sistemelor sociale în general. In următorii ani, Parsons însuși își va confrunta cadrul de analiză cu organizațiile educative și psihiatrice. Care este contribuția acestui teoretician al sociologiei americane la cunoașterea organizațiilor? In primul rând, lucru deloc neglijabil, Parsons acordă organizațiilor formale statutul de obiect de studiu legitim, depășind decupajele academice potrivit cărora întreprinderile ar ține de economie, organizațiile guvernamentale ar face obiectul politologiei, iar de instituțiile școlare s-ar ocupa specialiștii în probleme educative. In al doilea rând, Parsons înscrie analiza organizațiilor într-o teorie generală a structurii sociale și a sistemelor sociale. Parsons consideră că organizațiile sunt sisteme sau, mai bine zis, subsisteme, cu funcții diferite, ale sistemului social ce le înglobează. Ele au, așadar, aceleași proprietăți formale ca și celelalte sisteme sociale, chiar dacă sunt concepute în vederea atingerii unor scopuri anume, cum ar fi producerea de bunuri și servicii, educația tineretului sau apărarea națională - scopuri proprii întreprinderilor, instituțiilor școlare și armatei. Organizațiile realizează aceste obiective prin relațiile pe care le întrețin cu mediul în care operează. Așadar, ele nu sunt izolate, ci evoluează în interiorul unui univers alcătuit din alte subsisteme cu care stabilesc legături funcționale. Parsons consideră că între diferitele componente ale structurii sociale există o relație de interdependență: unele au nevoie de celelalte pentru a-și atinge propriile obiective. In realitate, o organizație nu este niciodată complet reductibilă la scopul pe care caută să-1 atingă. O întreprindere nu este numai o organizație economică axată pe producție și pe profit, fie și numai - 342 - pentru simplul motiv că bunurile produse trebuie să corespundă anumitor norme impuse de societatea înglobantă. Instituția școlară nu este numai o organizație educativă ce transmite cunoștințe, ci trebuie să se preocupe și de selectarea cunoștințelor demne de a fi transmise, de recrutarea cadrelor didactice, de administrarea localurilor și a materialului didactic etc. Armata, la rândul ei, nu se limitează la a asigura apărarea teritoriului național, ci dedică mult timp educării membrilor săi în spiritul loialității față de instituția din care fac parte. Prin urmare, pentru a fi operaționale, organizațiile trebuie să se asigure că o serie de funcții - comune tuturor sistemelor sociale - sunt îndeplinite. In teoria lui Parsons, aceste funcții sunt în număr de patru. 1) Funcția de reproducere a normelor și a valorilor definește orientările fundamentale ale organizației, care vor călăuzi activitatea membrilor săi. Această funcție asigură, totodată, rezolvarea problemelor legate de punerea sau nu de acord a scopurilor urmărite de o organizație cu normele și valorile societății globale. 2) Funcția de adaptare mobilizează resursele necesare îndeplinirii scopurilor urmărite. Aici poate fi vorba, evident, de resursele naturale, dar și de capital, de muncă și de resursele intelectuale. 3) Funcția de execuție se referă la realizarea scopurilor și, în acest sens, se ocupă de administrarea resurselor materiale și umane necesare. 4) Funcția de integrare urmărește atât armonizarea diferitelor elemente ale organizației, cât și implicarea și loialitatea membrilor acesteia. Analiza organizațiilor se sprijină, așadar, la Parsons pe un model teoretic abstract. Organizațiile sunt concepute după modelul societății: ele reproduc structura societății și constituie angrenajele de bază ale acesteia. Practic, organizațiile nu sunt niște mici insule complet rupte unele de altele, ci participă împreună la funcționarea societății în care sunt inserate. În mod logic, Parsons ajunge să propună o clasificare a organizațiilor, pornind de la scopurile și de la principalele funcții pe care acestea le îndeplinesc în cadrul sistemului social global. El pune deci accent pe scopurile urmărite de organizații și pe rolurile pe care le îndeplinesc acestea în vederea unei funcționări armonioase a sistemului social global. Aceste orientări vor marca vreme îndelungată sociologia organizațiilor, îndeosebi la nivelul vocabularului. Totuși, alături de concepția care conferă un loc central arhitecturii sistemului organizațional, alte lucrări abordează organizațiile sub unghiul comportamentelor membrilor lor”. (Lafaye, Claudette, Sociologia organizațiilor, 1998, pp. 32-34) De consultat: Talcott, Parsons (1949). Essays in Sociological Theory. Oxford University Press. www.onread.com/book/Essays-in-Sociological-Theory-154741 Lucrări: Parsons, Talcott (1937). The Structure of Social Action. New York: McGraw-Hill. Parsons, Talcott (1951). The Social System. New York: Free Press. - 343 - Parsons, Talcott (1960). A Sociological Approach to the Theory of Organizations. In Parsons, Talcott (ed.). Structure and Process in Modern Societies. New York: Glencoe Press. Mayew, Leon H (ed.) (1981). Talcott Parsons on Institutions and Social Evolutions. (Texte alese). University of Chicago Press. en.wikipedia.org/wiki/Talcott_Parsons PERROW, CHARLES (n. 1925). Sociolog american. Doctor în științe sociale la Universitatea Berkeley (California), din anul 1960. A predat și a realizat cercetările sale, mai ales, în domeniul organizațiilor, la Universitatea din Pittsburgh și la Universitatea Yale. Vicepreședinte al Societății Estice de Sociologie (SUA), membru al Centrului de Studii Avansate în Științele Comportamentale (1981-1982; 1999), membru al Academiei de Științe Avansate. Este profesor emeritus al Universității Yale. Probleme de studiu: dezvoltarea birocației în secolul al XIX-lea; mișcările radicale din anii '60, teorii marxiste ale industrializării și crizei contemporane, originile capitalismului american etc. —Gradul de rutină al lui Perrow. După Perrow, factorul cheie care diferențiază tehnologiile este gradul de rutină al sarcinii de transformare care-i revine compartimentului sau organizației. Gradul de rutină tehnologică este în funcție de doi factori: A) excepțiile. Preia organizația intrări standardizate și predă ieșiri standardizate (puține exccepții)? Sau are de-a face cu o varietate de intrări ori scoate în mediu o varietate de ieșiri (multe excepții) ? Tehnologia devine mai puțin rutinieră pe măsură ce se înmulțesc excepțiile; B) probleme. Când apar excepțiile, problemele ivite se pot analiza mai ușor sau mai greu? Respectiv, poate să se producă un proces decizional programat sau muncitorii trebuie să recurgă la procese decizionale neprogramate? Tehnologia devine mai puțin rutinieră pe măsură ce problemele devin mai greu de analizat. După cum demonstrează tabelul următor, excepțiile și problemele pot fi aranjate ca dimensiuni ale matricei tehnologiilor. Aceasta cuprinde următoarele tehnologii: a) tehnologiile de breaslă tratează intrări și ieșiri relativ standardizate. Tâmplarii folosesc lemnul pentru a face mobilă și școlile publice încearcă să educe elevii «obișnuiți». Dar când apar excepții (o comandă specială, un elev încet la carte), analiza acțiunii corecte se poate dovedi dificilă; b) tehnologiile rutiniere, cum ar fi operațiunile de la linia de asamblare sau școlile tehnice, tratează și ele intrări și ieșiri standardizate. În acest caz însă, când apare o excepție (o nouă linie de produs sau o nouă materie de predat) răspunsul corect devine destul de evident; c) tehnologiile nerutiniere, trebuie să trateze frecvent intrări și ieșiri excepționale, - 344 - iar analiza tuturor acestora este adesea dificilă. Prin definiție, unitățile de cercetare sunt pregătite să lucreze cu probleme excepționale și dificile. Analog, spitalele psihiatrice întâlnesc pacienți cu o gamă largă de tulburări. Luarea deciziei asupra etapelor terapiei poate fi problematică; d) tehnologiile de inginerie întâlnesc multe excepții la intrări sau la ieșirile solicitate, dar ele pot fi tratate prin răspunsuri standardizate. De exemplu, oameni de condiție fizică foarte diferită merg la băi și fiecare are un scop anume (pierderea în greutate, fortificarea musculaturii). In ciuda varietății, recomandarea unui regim individual este o decizie destul de ușoară. Matricea tehnologiilor după Perrow Exceptii Analiză difcilă Puține Tehnologii de breaslă Atelier de mobilă. Școală publică Multe Tehnologii nerutiniere Departamente de cercetare. Spitale psihiatrice Probleme Analiză Tehnologii rutinere Tehnologie de inginerie ușoară Linie de asamblare Construcții de mașini grele. Instruire în meserie Clinici balneoclimaterice Putem ordona cele patru tehnologii clasificate de Perrow astfel: rutinieră, de inginerie, de breaslă, nerutinieră [...]. După Perrow, tehnologiile rutiniere ar trebui să funcționeze cel mai bine sub o structură mecanicistă, în timp ce tehnologiile nerutinere cer mai mult structuri organice. In primul caz, excepții puține de la cursul normal al evenimentelor și probleme ușor de analizat sugerează un grad mare de formalizare și centralizare. In cel de-al doilea caz, multe excepții și probleme dificile sugerează că puterea decizională ar trebui plasată acolo unde «se desfășoară acțiunea». Tehnologiile de breaslă și de inginerie sunt între aceste cazuri. Cercetările au susținut în general afirmația că tehnologiile mai rutiniere adoptă structuri mai mecaniciste”. (Garry, Johns, Comportament organizațional, 1998, pp. 506; 508) De consultat: Perrow, Charles (1999). Normal Accidents: Living with High - Risk Technologies. New Jersey: Princeton University Press. http://books.google.com/books?id=VC5hYoMw4N0C&printsec=frontcover&dq=Perrow,+ Charles&source= Lucrări: Perrow, Charles (1970). Organizational Analysis: A Sociological View. London: Tavistock Press. Perrow, Charles (1972). Complex Organizations: A Critical Essay (Third edition, 1986). New York: McGraw-Hill Publishing Company. - 345 - Perrow, Charles (1984). Normal Accidents: Living with High - Risk Technologies. New Jersey: Princeton University Press. Perrow, Charles (2002). Organizing America: Wealth, Power, and the Origins of Corporate Capitalism. New Jersey: Princeton University Press. www.yale.edu/sociology/faculty/.../perrow/ cisac.stanford.edu/people/charlesperrow/ PETERS, THOMAS (TOM) J. (n. 1942). Inginer și expert american în management. Licență și masterat în inginerie la Cornell University. Studii universitare în administrarea afacerilor la Stanford Business School, obținând aici titlurile de master și doctor în filosofie. În anul 2004, Universitatea de Stat în Management din Moscova i-a acordat titlul de doctor honoris causa. Tom Peters a fost, alături de Robert Waterman, timp de mulți ani, expert la McKinsey & Company, o reputată firmă de consultanță managerială. —În această perioadă, ei au efectuat un studiu asupra performanțelor în domeniul afacerilor americane. In Search of Excellence (În căutarea excelenței) a Liderii ating excelența atunci când reușesc armonizarea strategiei firmei cu cultura organizațională. Atunci salariații au o energie mult mai mare. Entuziasmul produce inovație. Regulile sunt mai flexibile și întăresc devotamentul. Comunicarea se dezvoltă, iar valorile ies puternic în relief. devenit cel mai popular volum despre management din ultimii ani, din care s-au vândut aproape cinci milioane de exemplare în întreaga lume. Peters își conduce acum propria sa organizație, înființată ca un cadru pentru dezvoltarea și propagarea ideilor sale. Peters și Waterman erau preocupați să examineze și să tragă concluzii asupra unor companii mari (care obțin un profit anual de peste 1 miliard de dolari), înființate de mai mult timp (peste 20 de ani). Din Fortune 500, lista celor mai mari companii americane, au fost alese 43, care îndeplineau anumite criterii de performanță. Ele trebuie să fi avut, pe o perioadă de peste 20 de ani, ritmul de creștere și venitul financiar mai înalte decât media și să aibă, în cadrul domeniului lor, reputația unei inventivități neîntrerupte, în răspunsul la evoluția pieței. Pentru fiecare dintre aceste firme, au fost studiate toate informațiile publicate pe durata a mai mult de 20 de ani. În plus, cam jumătate dintre ele au fost investigate, în mod exclusiv, prin interviuri luate managerilor de nivel superior. În restul firmelor, a fost realizat un număr limitat de interviuri [...]. Interviurile aveau ca subiect succesul conducerii și abordarea activității managerile din aceste companii deosebite. Peters și Waterman și-au dat imediat seama că nu se pot limita doar la aspectele formale ale - 346 - managementului: schemele organizaționale, planul bugetar, rapoartele contabile, graficele de control. Aceste instrumente și concepte puternic analitice au un caracter inerent conservator. Ele pot furniza prognoze și planificări detailate și permit un control strict; prioritatea va fi reducerea costurilor și nu creșterea profitului, de exemplu. Mai presus de orice, filosofia din spatele utilizării acestor tehnici îngust-raționale este evitarea și eliminarea oricăror greșeli, ceea ce le face incompatibile cu experimentarea. O astfel de abordare nu ar fi în stare să surprindă natura deosebită, inovativă, a firmelor performante. Trebuie luate în considerație procese dintr-o gamă mult mai largă. Cercetarea trebuie să acopere multe aspecte care ar putea fi categorisite ca neformale, intuitive, iraționale, rebele, dar imposibil de ignorat. Toate aceste aspecte trebuie stăpânite, pentru că au aceeași relevanță în reușita sau eșecul companiilor, ca și structurile și strategiile formale”. (Pugh, Derek S. și Hickson, David J., Managementul organizațiilor, 1994, pp. 109-110) Referindu-se la vechile standarde manageriale, Tom Peters spune: ”Nimeni nu mai este justificat de funcții, de departamentul din spatele lui. Vom deveni investitorii propriului capital de talent, cu șanse de profit incredibile. Organizațiile vor deveni rețele de «centre de talent». Noile soluții sunt: inovația, designul, marketingul experiențial, tehnologia, aplatizarea ierarhiilor, creativitatea, pasiunea, încurajarea rebelilor și a femeilor în posturi cheie”. "In momentul în care te gândești să fii un bun lider, trebuie să te gândești la cât de bun părinte ești", consideră Tom Peters. Un bun lider știe să urmărească și să îndeplinească anumite așteptări. Practic, când bărbații lideri conduc o companie, au încredere în propriile puteri, sunt orientați spre comandă și spre rezultate. In ceea ce le privește pe femeile-lider, acestea pun pe primul plan relațiile interumane și pe locul secund rezultatele. Regulile pieței globale s-au schimbat: corporațiile și-au pierdut influența, informațiile au creat clienți pretențioși, angajați foarte bine pregătiți, cererile s-au mutat de la produse bune la servicii și experiențe incredibile. Cele opt atribute ale excelenței sunt, în opinia lui Peters: 1. predispoziția spre acțiune: preferința de a face ceva, în loc să se vehiculeze o idee pe nesfârșite cicluri de analiză și la comitetele de raportare; 2. a rămâne aproape de client: a afla preferințele clienților și a le satisface; 3. autonomie și antreprenoriat: a diviza corporația în firme mici și a le încuraja să gândească independent și competitiv; 4. productivitate prin oameni: a crea la toți salariații conștiința că eforturile lor sunt esențiale și că se vor bucura la rândul lor de răsplata succesului realizat de către firmă; 5. firma să fie condusă de valori: a insista ca managerii să rămână preocupați de afacerile esențiale ale firmei și să promoveze o cultură puternică. - 347 - 6. menținerea în cadrul afacerii de bază: a rămâne în cadrul afacerii pe care firma o cunoaște mai bine (a decide care este specialitatea esențială a companiei și a lupta pentru dezvoltarea acesteia); 7. organizare simplă, alocarea personalului strict necesar: a menține un număr minim de niveluri ierarhice, cu puțini salariați la nivelurile superioare; o singură dimensiune structurală trebuie să aibă prioritate (produsul, funcțiunea, zona geografică); 8. păstrarea elasticității și a fermității: a stimula un climat de înalt devotament față de valorile esențiale ale campaniei, corelat cu preferințele salariaților care acceptă valorile de bază (o combinație paradoxală a dirijării de la centru cu autonomia individuală). De consultat: Thomas J. Peters și Robert H. Waterman (2007). În Pugh, Derek S. și Hickson, David, J. Great Writers on Organisations. Ashgate Publishing Company, pp. 168- 172. (http://books.google.com/books?id=QHC95CJAnAMC&pg=PA168&lpg=PA168&dq= Thomas+J.+Peters+and+Robert+H.+Waterman.+În+Pugh,+Derek+S Lucrări: Peters, Thomas J. și Waterman Robert H. (1982). In Search of Excellence. New York: Warner Books Edition. Peters, Thomas și Austin, Nancy (1985). A Passion for Excellence. New York: Random House. Peters, Thomas (1987). Thriving on Chaos: Handbook for a Management Revolution.New York: Random House. Peters, Thomas (1992). Liberation Management. New York: Knopf Doubleday Publishing Group. Peters, Thomas (1997). The Circle of Innovation: You Can't Shrink Your Way to Greatness. New York: Knopf Doubleday Publishing Group. Peters, Thomas (2005). Talent. New York: DK Pub. Peters, Thomas J. (2010). The Little Big Things: 163 Ways to Pursue Excellence. New York: Harper Collins Publishers. en.wikipedia.org/.../Tom_Peters https://gsbapps.stanford.edu/.../biomain.asp?id... http://books.google.com/books?id=ZSaSce9FTc4C&dq=Thomas+J.+Peters&source PETTIGREW, ANDREW M. Sociolog britanic. Profesor de strategii și organizații la Said Business School at the University of Oxford. Studii universitare de sociologie și antropologie la Liverpool University. Doctor - 348 - în sociologie industrială la Manchester Business School (1971). A obținut titluri academice la Yale University, Harvard University, London Business School și Warwick Business School. Pettigrew evidențiază în studiile sale aspectele sociale și politice ale organizațiilor și ale strategiilor lor, în opoziție cu economia pură. Este ofițer al Ordinului Imperiului Britanic (2009). Pettigrew a fost interesat de studiul elitelor manageriale. El susține că a existat o întreagă generație de lideri care a activat într-o cultură în care modelul de afaceri era axat exclusiv pe creștere. Ei trebuia să învețe repede, să crească repede și să câștige rapid. Nu au avut timp pentru reflecții și pentru a pune modelul sub semnul întrebării. Când creșterea a încetat, liderii marilor corporații s-au ascuns în spatele unei copertine aurite. Acum ei trebuie să accepte o reglementare cât mai strictă a activităților lor, lucru care le va diminua puterea. Performanțele organizațiilor depind în mod decisiv de lideri, de aceea ei trebuie studiați și analizați. Noii lideri se confruntă acum cu o lume în care principalele cuvinte sunt supraviețuire, recuperare, reînnoire. Accentul cade pe cinci aspecte: 1. responsabilitate: mai mult ca niciodată, responsabilitățile firmelor față de actorii implicați - atât interni, cât și externi - se află în centrul atenției. Problemele de asumare iresponsabilă a riscurilor nu vor dispărea. Este evident că aspirațiile conducerii în materie de responsabilitate corporativă trebuie modelate în funcție de realitățile existente și trebuie să fie aplicabile, dacă se dorește ca inițiativele să aibă vreun înțeles sau efect; 2. putere: știm mai multe despre puterea din cadrul organizațiilor decât despre modul în care organizațiile își exercită puterea la nivel extern. Cele mai mari companii exercită o putere semnificativă în lume, în special în țările în curs de dezvoltare, iar liderii acestor organizații trebuie să realizeze foarte bine care este puterea organizației lor și să o aplice cu prudența cuvenită. Se dorește ca puterea corporației moderne să fie însoțită de responsabilitate; 3. legitimitate: scandalurile financiare pe care le vedem în prezent ne-au determinat să ne punem problema legitimității. O organizație legitimă poate fi astfel pusă la adăpost de anumite tipuri de presiuni externe. În egală măsură, pierderea legitimității în ochii pieței poate afecta grav capacitatea unei organizații de a funcționa și poate limita accesul la resurse și la sprijinul grupurilor interesate. Organizațiile care țin la propria reputație se vor preocupa de angajarea lor în discuția pe tema legitimității, discuție apărută ca urmare a crizei actuale; 4. guvernare: îndeosebi în sectorul financiar e vizibilă incapacitatea directorilor nonexecutivi de a limita puterea directorilor prea încrezători în forțele proprii. Un grad mai mare de guvernare este necesar în cadrul organizației - și nu doar ca reacție la presiunea organismelor de reglementare externe. Scopul, acțiunea și eficacitatea consiliilor de administrație sunt puse în discuție. Rolul central al consiliului este oare acela de a proteja interesele acționarilor, sau are atribuții și un - 349 - set de responsabilități mai extinse? Liderii cei mai prevăzători se vor angaja în astfel de dezbateri; 5. reglementare: rolul statului în viața corporativă va fi examinat curând, iar o creștere a activității de reglementare este inevitabilă. Reglementarea este considerată, în mod normal, drept preocuparea legislativă a statului, iar gradul în care statele aleg să aplice reglementări variază semnificativ (să comparăm reacția Statelor Unite la scandaluri precum Enron și World Com, care au condus la promulgarea legii Sarbanes Oxley, cu preponderența cu care Marea Britanie apelează la coduri de practică mai degrabă decât la legislație). Firmele vor reacționa la reglementări, apelând la numeroșii lobbyiști politici și specialiști în reglementare internă, pentru a influența acțiunile legislative ale statelor sau ale organismelor de reglementare, odată ce legislația este implementată. De aceea, incertitudinea va persista: nimeni nu știe în acest moment cât va dura criza și ce probleme mai pot apărea. Dar știm că impactul deciziilor care vor fi luate curând se va resimți mult timp după ieșirea din recesiune. Organizațiile trebuie să înceapă să se concentreze asupra elaborării unor strategii de cooperare, pentru a putea înainta din nou. De consultat: Pettigrew, Andrew M. și Fenton, Evelin M. (ed.) (2000). The Innovating Organization. Sage Publications. http://books.google.com/books?id=Nsmva5UwZY8C&dq=Pettigrew%2C Andrew M. The Innovating Organization&hl=r Lucrări: Pettigrew, Andrew M. (1985). The Awakening Giant. Blackwell Publishing. Pettigrew, Andrew. (1990). Longitudinal Field Research on Change, Theory and Practice. Organization Science, no.1, pp.267-292. Pettigrew, Andrew M. (1992). The Character and Significance of Strategy Process. Research, Strategic Management Journal, 13, pp.5-16. Pettigrew, Andrew M. (1997). What is a Processual Analysis?. Scandinavian Journal of Management, 13, pp.337-348. Pettigrew, Andrew M. și Fenton, Evelin M. (ed.) (2000). The Innovating Organization. Sage Publications. Pettigrew, Andrew M., Woodman, Richard W. și Cameron, Kim S. (2001). Studying Organizational Change and Development: Challenges for Future Research. The Academy of Management Journal, vol. 44, no. 4, pp. 697-713. Pettigrew, Andrew M. (2003). Strategy as Process, Power and Change. In Cummings, Stephen și Wilson, David (ed.) Images of Strategy. Blackwell Publishing, pp. 301-330. en.wikipedia.org/wiki/Andrew_Pettigrew - - 350 - PFEFFER, JEFFREY. Expert american în comportament organizațional. Licență și master la Carrnegie Mellon University (1968) și doctor în filosofie la Stanford University (1972). Și-a început cariera didactică la Școala de Afaceri de la Universitatea Illinois și apoi profesor de comportament organizațional la Universitatea Stanford din California, Berkeley (din 1979). Profesor invitat la Harvard Business School, la London Business School și la IESE Barcelona. In prezent este profesor de comportament organizațional la Graduate School of Business (Stanford University). Membru în numeroase consilii de administrație: Audible Magic, Nonprofits Quantum Leap, precum și la San Francisco Playhouse. Este autor și coautor la 12 cărți și a publicat peste 120 de articole. Premiul Richard I. Irwin al Academiei de Management. Teme de cercetare: relația dintre timp și bani; putere și leadership în organizații; managementul resurselor umane etc. ” Pfeffer și Salancik susțin că organizațiile ar trebui înțelese în funcție de interdependența lor cu mediul înconjurător. Ei pledează în favoarea unei perspective a dependenței de resurse. De exemplu, explicarea nemulțumirii în rândul angajaților unei linii de restaurante expres, pe baza unor relații interumane proaste și prin salarii nesatisfăcătoare este irelevantă pentru situațiile în care organizația poate apela la o rezervă de forță de muncă tânără, ușor de angajat și care nu se grăbește să-și asume costurile unor relații umane mai bune sau ale unui sistem de salarizare corespunzător, de vreme ce și concurenții ei procedează la fel. Organizațiile nu sunt autodirecționate și autonome. Ele au nevoie de resurse, incluzând fonduri, materiale, personal și informații, iar pentru a le obține, ele trebuie să interacționeze cu cei care le controlează. Aceasta le impune o permanentă luptă pentru autonomie, pe măsură ce se confruntă cu constrângerile externe. Ele devin niște cvasipiețe, în care influențele se manifestă nu numai în secțiunile interne, dar și între acestea și interesele externe. Interdependența cu ceilalți constă în disponibilitatea resurselor și solicitarea acestora. Ea este de mai multe tipuri. De exemplu, există o dependență directă a unei organizații care se ocupă de vânzări de clienții ei, după cum există o dependență indirectă între două organizații de vânzări, care nu se află într-un contact reciproc, prin intermediul unui set de potențiali clienți pentru care concurează”. (Pugh, Derek S. și Hickson, David J., Managementul organizațiilor, 1994, pp. 62) Jeffrey Pfeffer susține că majoritatea practicilor general acceptate în lumea managerială sunt extrem de distructive atât pentru relația de lucru, cât și pentru performanța organizațională. Există o corelație directă între profit și un bun management al oamenilor. Cultura și capacitatea unei companii - derivate din felul - 351 - în care își administrează oamenii - sunt adevăratele și durabilele surse de avantaj competițional. Ideea că reducerea forței de muncă este soluția magică pe timp de criză distruge nu numai lucrătorii și economia, ci și organizațiile și profiturile oamenilor. Firmele se confruntă cu costuri importante dacă aleg măsura concedierilor. Unele sunt legate de cheltuielile pentru rezilierea contractelor și cele de consiliere. Altele afectează moralul și productivitatea, odată ce angajații sunt infectați de anxietate (”Oare voi fi eu următorul concediat?”). Dar altele sunt mai grave. Cercetări substanțiale privind efectele asupra sănătății fizice și psihice a angajaților întăresc ideea: „concedierea ucide oameni—. Există de altfel dovezi empirice ce arată că nici flexibilitatea pieței forței de muncă nu este în mod necesar un lucru bun pentru o țară. Un studiu recent asupra a 20 de țări din Organizația pentru Cooperare și Dezvoltare Economică, pe parcursul a 20 de ani, realizat de doi economiști olandezi, a relevat că a avut loc o creștere mai mare a productivității muncii în țările cu un sistem cu reglementări mai stricte ale sistemului de relații industriale - adică în țările cu mai multe măsuri formale prohibitive împotriva concedierilor de tot felul. Studiile arată că firmele care au făcut concedieri nu au fost mai atractive decât ale omoloagelor cotate la bursă, nici imediat, nici mai târziu. Firmele care au avut cele mai mari creșteri în ultimii 10 ani au avut cele mai mici reduceri de personal. Aproape o treime din companiile care au făcut disponibilizări au reangajat o parte din oamenii plecați. Dar concedierile au afectat moralul și au crescut nesiguranța angajaților. A crescut ”neimplicarea activă”, definită drept munca de sabotare a rezultatelor angajatorului. La fel și furtul, stresul și nemulțumirea. Reducerile de personal afectează masiv economia. Oamenii care își pierd slujba își pierd și din venituri, așa că vor cheltui mai puțin. Chiar și lucrătorii care nu și-au pierdut locul de muncă, dar le este pur și simplu teamă de această posibilitate, vor cheltui mai puțin. Cu o cerere agregată mai redusă în economie, vânzările vor scădea. Cu vânzări mai mici, companiile vor concedia și mai mulți oameni, iar ciclul va continua. Acesta este motivul pentru care țările în care este mai greu de dat afară oamenii - așa cum este Franța, Suedia, Japonia - au rezistat mai bine la criza economică globală. Lucrătorii din aceste locuri au mai multă încredere că locul lor de muncă este protejat, așa că nu trebuie să-și reducă cheltuielile atât de dramatic. În ciuda tuturor cercetărilor ce arată că reducerile de personal fac rău unei companii, managerii de pretutindeni continuă să recurgă la ele. Aceasta ridică o întrebare evidentă: de ce? Parțial, răspunsul se găsește în imensa presiune pe care o resimt liderii de corporații - din partea mediei, a analiștilor, a omologilor - de a face precum toți ceilalți, indiferent de situație. Un răspuns mai adecvat este legat de slaba înțelegere a talentelor. Organizațiile care pun preț pe cercetare, pe dezvoltarea infrastructurii și mai ales pe oamenii cu care lucrează, pe educația lor, acelea cad mai greu în timp de criză. Inovația e esențială; criza este expresia unei oboseli manageriale. v.Gerald R. Salancik - 352 - De consultat: Pfeffer, Jeffrey (1998). The Human Equation: Building Profits by Putting People First. Harvard Business School Press. http://books.google.com/books?id=vM4KVbyIDEC&printsec=frontcover&dq=Jeffrey+ Pfeffer&source= Lucrări: Pfeffer, Jeffrey și Salancik, Gerald R. (1978). The External Control of Organizations: A Resource Dependence Perspective.New York: Harper & Row. Pfeffer, Jeffrey și Sutton, Robert (2007). Faits et foutaises dans le management. Vuibert (trad. în l. franceză de Sabine Rolland). faculty-gsb.stanford.edu/pfeffer/ http://moneyexpress.money.ro/articol_20327/efecte_de_concediere.html PIAGET, JEAN (1896-1980). Psiholog, biolog, epistemolog și logician elvețian. Studiile universitare la Universitatea din Neuchâtel, unde obține, în anul 1920, doctoratul. După un semestru de studii petrecut la Universitatea din Zurich, unde s-a interesat de psihanaliză, a lucrat la laboratorul lui Alfred Binet, din Paris, unde a studiat problematica inteligenței. În 1921 a ocupat postul de șef de lucrări la Institutul Jean J. Rouseau din Elveția. A fost, succesiv, profesor de psihologie, sociologie și filosofia științelor la Universitatea Neuchâtel (1925-1929), profesor de istoria gândirii științifice la Universitatea din Lausanne (1938-1951), profesor de sociologie la Universitatea din Geneva (1939-1952), apoi profesor de psihologie experimentală (1940-1971). Profesor invitat la Universitatea Sorbona (1952-1963). În anul 1955 a fondat Institutul de Epistemologie Genetică, pe care l-a condus până la moartea sa. A adus contribuții fundamentale în domenii, precum: psihologia genetică, psihologia copilului și psihologia învățării, epistemologie. —Jean Piaget (1896-1980) a constatat că behaviorismul nu poate explica corespunzător învățarea și nici natura și dezvoltarea personalității și a ființei sociale și a propus o teorie cognitivă, punând accentul pe procesul de dezvoltare a gândirii individului. El elaborează o teorie etapistă sau gradualistă ce pune accent pe gândirea copilului, pe concretizarea ei în stadii de dezvoltare cognitivă. Teoria lui Jean Piaget este construită din patru stadii fundamentale, în cursul cărora copilul își însușește capacitățile de a gândi în forme ce continuu cresc în complexitate. - 353 - Fiecărui stadiu îi sunt fundamentale anumite procese ce formează matricea schimbării și creșterii cognitive. Formele mai avansate de învățare sunt posibile numai când individul a acumulat o experiență anterioară și a reușit să realizeze o interpretare de un anumit grad de dificultate. Cele patru perioade de dezvoltare încep cu stadiul senzomotor (de la naștere la aproximativ doi ani). Aceasta este etapa în care copilul învață ce sunt obiectele cu care el intră în contact și cum anume să le manipuleze. El învață, de asemenea, semnificația timpului și a spațiului, dar îi lipsește echipamentul conceptual necesar de a gândi la obiecte, timp și spațiu în mod abstract. Al doilea stadiu este cel al gândirii preoperaționale (2 - 7 ani). În timpul acestei perioade, copilul ajunge să gândească în termenii unor categorii simple. El poate reprezenta obiectele simbolic și, prin urmare, poate concepe permanența obiectului, chiar în absența lui. Însă gândirii lui îi lipsește flexibilitatea. De exemplu, el consideră că din două obiecte, cel mai mare trebuie să fie și cel mai greu. În acest stadiu, copiii sunt foarte egocentrici: ei văd în întregime lumea din propria lor perspectivă, deoarece nu sunt în stare să ia rolul altora. Dacă un copil este întrebat: «Câți frați ai, el va răspunde «Unul», dar dacă va fi întrebat «Câți ani are fratele tău?» este probabil ca el să răspundă: «Niciunul». În timpul celui celui de-al treilea stadiu, numit operațional concret (de la 7 la 11 ani), copilul este strâns legat de obiectele și evenimentele ce sunt prezente, fiind capabil, de asemenea, să mânuiască concepte referitoare la conservarea masei, lungime, volum, viteză. Gândirea lui, în acest stadiu, este mai evoluată în flexibilitate și mai puțin egocentrică decât în stadiile anterioare. În timpul stadiului final al operațiunilor formale (11 ani și după), tinerii pot ajunge acum la o gândire formală, abstractă. Ei pot să gândească în termenii teoriilor și ipotezelor și pot manipula concepte ca cele ale matematicii și moralei ce nu sunt legate de mediul înconjurător. Jean Piaget a deschis calea spre o perspectivă nouă de explorare a domeniului gândirii logice. Totodată, el a influențat o vastă cercetare în ultimele decenii, în cadrul căreia un loc aparte îl ocupă cea dedicată socializării și enculturației. Cu toate acestea, ideile lui nu au fost ferite de o critică întemeiată. El a vorbit despre «media» capacităților copilului și a acordat o atenție relativ mică influențelor pe care educația și cultura le exercită asupra personalității copilului. De asemenea, Jean Piaget a spus puține lucruri despre dezvoltarea emoțională și dezvoltarea personalității și, atunci când a făcut-o, a semnalat doar legăturile acestora cu creșterea cognitivă. Complementare teoriei lui Jean Piaget sunt ideile lui Lawrence Kohlberg, numite teoria dezvoltării morale”. (Mihu, Achim, Sociologie, 2008, pp. 182-184) De consultat: Piaget, Jean (1995). Sociological Studies. London: Routledge. http://books.google.com/books?id=NhxH0zJTsogC&printsec=frontcover&dq=Piaget,+Jean +(1995).+Sociological+Studies& Lucrări: - 354 - Piaget, Jean (1995). Sociological Studies. London: Routledge. Piaget, Jean [1952] (2005). Psihologia copilului. Chișinău: Editura Cartier (trad. din l. franceză de Liviu Papuc). Piaget, Jean [1961] (2008). Psihologia inteligenței. Chișinău: Editura Cartier (trad. din l. franceză de Dan Răutu) ro.wikipedia.org/wiki/Jean_Piaget www.piaget.org POPITZ, HEINRICH (1925-2002). Sociolog german. Studii de filosofie, sociologie și economie la universitățile Heidelberg, Gottingen și Oxford. Doctor în filosofie (1949). Profesor de sociologie la Universitatea din Basel (1957). Profesor de sociologie la Universitatea din Freiburg in Breisgau. Întemeiază și conduce Institutul de Sociologie la această instituție de învățământ superior (1964-2002). Profesor la New School for Social Research, New York (1971-1972). A adus contribuții importante în studiul puterii și normelor, la sociologia tehnicii și în sociologia industrială. Popitz înțelege prin putere "capacitatea de a concura împotriva forțelor străine”. Există patru forme de putere: 1. capacitatea de a provoca daune; 2. controlul oamenilor prin amenințări și promisiuni; 3. autoritatea dată de funcții și de normele pe care se bazează aceasta; 4. stăpânirea instrumentelor tehnice care au impact asupra vieții oamenilor. Violența este o formă specifică de exercitare a puterii. Ea nu este un accident, un caz extrem sau de ultimă instanță, ci o opțiune a acțiunii umane, întotdeauna prezentă. Deși ordinea socială se bazează pe premisa de non-violență, în realitate aceasta este cea care determină structura conviețuirii sociale. Oamenii au capacitatea de a schimba prin propriile eforturi lumea în care trăiesc și propria existență. Acest lucru se poate realiza în trei moduri. În primul rând prin imaginația exploratorie - care cercetează, adună probe, interoghează, descoperă, inventează noi cunoștințe. În al doilea rând prin imaginația creatoare -care modelează din punct de vedere tehnic și artistic produsele și serviciile existente și duce la apariția altora noi. În al treilea rând prin fantezia semnificativă - care îndreaptă, justifică sau caută un nou sens situației existente. Prin aceste moduri oamenii pot schimba realitatea sau imaginea celorlalți asupra realității. Dovedind capacitatea de a cunoaște și de a modela realitatea socială, ei își arată astfel puterea. Fantezia se obiectivează în putere. Puterea este expresia creativității unor oameni care reușesc să-și impună modurile de a înțelege realitatea, a talentelor care reușesc să creeze noi condiții sociale sau să le modeleze pe cele existente, ori a celor care reușesc să creeze o conștiință de sine a grupului. Puterea - 355 - suspendă realitatea existentă și inventează o realitate diferită. Puterea este expresia unui joc al imaginației, este capacitatea individului de a se conecta la cunoștințele și gândurile celorlalți oameni și de a le modela, a le distruge și recrea. Sociologia industrială se ocupă cu studiul puterii și autorității în cadrul relațiilor industriale, organizatorice, al impactului puterii asupra angajaților, relațiilor de afaceri și asupra mediului. Puterea definește interacțiunea dintre organizații și societate. Analiza puterii este necesară pentru a înțelege structurile sociale și dinamica organizațiilor. Din această perspectivă trebuie să înțelegem sensul social al pedepselor: ca formă de protecție a puterii și de normare a comportamentelor deviante. Pedeapsa întărește solidaritatea grupului, dezvoltă sistemele de drept și moralitate și consolidează ierarhii sociale. Simpla existență a sancțiunilor este o manipulare conștientă a informațiilor. Odată aplicată, sancțiunea sporește intensitatea sentimentelor colective, solidaritatea de grup, contribuie la respectarea voluntară a legilor mult dincolo de standarde. "Pedeapsa își păstrează eficacitatea atâta timp cât majoritatea nu primește ceea ce merită. Majoritatea trebuie să se considere privilegiată." Prin sancționarea unor cazuri periferice, pedeapsa produce o descurajare generală și sporește ignoranța publică. De consultat: Popitz, Heinrich (1992). Phanomene der Macht. Tubingen: Mohr. http://books.google.ro/books?id=weziY1yzJqgC&printsec=frontcover&dq=Popitz,+ Heinrich&hl=ro&ei=- Lucrări: Popitz, Heinrich, Barth, Paul, Hans și Jures, Ernst August (1957). Technik und Industriearbeit. Soziologische Untersuchungen in der Huttenindustrie. Tubingen: J.C.B. Mohr. www.soziologie.uni-freiburg.de/Personen/popitz/ de.wikibooks.org/wiki/.../_Popitz,_Heinrich PORTER, MICHAEL EUGENE (n. 1947) Inginer și expert american în management. A obținut licența în ingineria aerospațială și construcții de mașini la Universitatea Princeton (1969), apoi masterul (1971) și doctoratul (1973) în economia afacerilor la Universitatea Harvard. La 26 ani a devenit profesor la Harvard, fiind cel mai tânăr profesor al acestei universități. A fost consilier în cadrul Congresului SUA, al Consiliului Competitivității, al multor companii americane și internaționale: Procter&Gamble, Caterpillar, Royal Duch Shell, Sysco), al multor președinți și șefi de guverne (Marea Britanie, - 356 - Irlanda, Singapore, Taiwan, Rusia, Peru, Nicaragua, Armenia, Canada, India, Portugalia, Thailanda etc.). Este autor a 18 cărți și a numeroase articole (din care 6 au primit premiul McKinsey pentru cele mai bune articole ale anului) și a ocupat locul 1 în topul Thinkers 50 - topul celor mai importanți gânditori din lumea afacerilor. Strategia competitivă este principalul subiect de studiu pentru Porter și titlul celei mai cunoscute cărți a lui, tipărită în 1980 și ajunsă la a 63-a ediție. Japonia a creat în 2001 premiul Porter pentru companiile cu cele mai mari performanțe strategice. Este distins cu numeroase ordine, medalii și premii. Porter consideră că ”în orice domeniu, indiferent că este autohton sau internațional ori că produce un bun material sau un serviciu, regulile concurenței se materializează sub forma a cinci forțe competitive: 1. apariția unor concurenți noi. Față de concurenții noi trebuie să existe o reacție competitivă, pentru care vei utiliza în mod inevitabil o parte a resurselor, reducându-ți astfel profiturile; 2. amenințarea reprezentată de produsele substituente. Dacă pe piață există variante viabile la produsul sau serviciul pe care-l oferi, prețurile pe care le poți practica tu vor fi plafonate; 3. puterea de negociere a cumpărătorilor. Dacă clienții au putere de negociere, aceștia vor uza de ea. Marjele de profit se vor reduce, iar rentabilitatea va fi afectată; 4. puterea de negociere a furnizorilor. Dată fiind puterea pe care o au asupra ta, furnizorii își vor mări prețurile și-ți vor afecta rentabilitatea; 5. rivalitatea dintre concurenții existenți. Concurența face necesară efectuarea unor investiții în marketing, cercetare-dezvoltare sau reducerea prețurilor, ceea ce îți diminuează profiturile. Tăria colectivă a acestor cinci forțe competitive determină capacitatea firmelor dintr-un domeniu de a realiza, în medie, un randament al investițiilor superior ratei minime de rentabilitate. Tăria celor cinci forțe variază de la un domeniu la altul și se poate modifica pe măsură ce un domeniu evoluează”. (Porter Michael E., Avantajul concurențial, 2006, p. 48) Modelul lui Porter despre cele cinci forțe competitive: I Amenințarea I subslituentelor I j Puterea de < Rivalitatea dintre j Puterea negociere a I competitorii I de negociere a furnizorilor [ existenți [ cumpărătorilor I | Amenințarea I noilor entranți - 357 - Comportamentul competitorilor poate fi evaluat și prevăzut în mod coerent prin aplicarea acestui model, creând premisele unei strategii de succes. Bazele unei strategii competitive pot fi puse dacă sunt luate în calcul cele șase principii de poziționare strategică: 1. scop: începe cu scopul corect: profitabilitate superioară și pe termen lung; 2. avantaj competitiv strategic: strategia companiei trebuie să îi permită să creeze valoare, adică să ofere un set de beneficii diferite de ale competitorilor; 3. lanț valoric distinct: strategia trebuie să se reflecte într-un lanț al creării de valoare diferit de al competitorilor, adică să aibă resurse sau moduri diferite de lucru în privința producției, managementului resurselor umane, marketingului, logisticii, serviciilor etc.; 4. să știe la ce renunță: o strategie robustă va renunța la anumite calități ale produsului, servicii sau activități pentru a se putea concentra pe altele; 5. armonie: strategia definește modul în care toate elementele se îmbină armonios și se susțin unele pe altele; 6. continuitate: strategia trebuie să asigure continuitatea direcției și îmbunătățirea continuă a tehnologiilor. —Sarcina strategului este să înțeleagă și să învingă competiția, forțele pieței”, spunea Porter. Puterea unei companii este dată de trei tipuri generice de strategii: avantajul costului, diferențierea și focalizarea. Prima dintre strategiile generice constă în producerea la costuri scăzute la un anumit nivel de calitate. —Unele dintre modalitățile prin care companiile obțin avantaje de cost sunt îmbunătățirea proceselor și a eficienței, accesul la o sursă de materiale ieftine, externalizare eficientă sau chiar evitarea unor costuri. Iar dacă firmele competitoare nu sunt capabile să reducă și ele costurile într-o manieră similară, compania va putea să-și mențină avantajul competitiv tocmai pe baza acestui leadership al costurilor”, spune Porter. Printre principalele avantaje ale acestei strategii a costurilor reduse sunt accesul la capital pentru investiții, dezvoltarea unui set de abilități pentru o producție eficientă, un nivel ridicat de expertiză în procesul de producție și obținerea unor canale de distribuție eficiente. A doua strategie implică dezvoltarea unui produs sau a unui serviciu valorizat de către consumatori ca fiind mai bun sau diferit de ceea ce oferă competiția. Valoarea adăugată de unicitatea produsului îi permite companiei să stabilească un preț ridicat pentru acesta. Avantajul acestei strategii constă în accesul la surse de cercetare, în oameni foarte creativi și inventivi, într-o echipă puternică de vânzări care poate comunica eficient avantajele produsului și în reputația pe care și-o construiește compania în piață. A treia strategie presupune concentrarea pe un segment de nișă de piață, în ideea că nevoile unui grup pot fi servite mai bine dacă te concentrezi exclusiv pe ele. —Acesta este și motivul pentru care companiile care folosesc strategia de focus se bucură de cele mai multe ori de un grad ridicat de loialitate din partea clienților. Iar loialitatea clienților acționează psihologic în piață, descurajând alte companii să intre în competiție directă cu firma respectivă”, apreciază Michael Porter. - 358 - "Pentru a avea succes pe termen lung, o companie trebuie să selecteze una din aceste strategii. Altfel, cu mai mult de o strategie o companie se va afla blocată la mijloc și nu va câștiga un avantaj competitiv. O firmă «prinsă la mijloc» are aproape întotdeauna garantat un profit redus. Ea pierde clienții care achiziționează cantități importante de produse și care solicită prețuri mici sau își reduce profiturile pentru a «fura» clienții firmelor cu costuri mici. De asemenea, o astfel de companie va pierde afacerile de top în favoarea companiilor care fie au reușit să se diferențieze, fie au profituri mari. Odată «prinsă la mijloc» o organizație va avea nevoie de timp și de eforturi susținute pentru a evada din această poziție. Există tendința ca firmele aflate în dificultate să treacă, de-a lungul timpului, de la o strategie la alta. O astfel de abordare este aproape întotdeauna sortită eșecului", spune Porter. — Strategia trebuie să aibă continuitate. Nu poate fi reinventată constant. Inovația se află în centrul prosperității economice. Companiile trebuie să fie puțin schizofrenice. Pe de o parte, trebuie să mențină continuitatea strategiei, iar pe de altă parte, trebuie să știe cum să îmbunătățească mereu". (Porter, Michael E., Strategie concurențială, 2006, pp. 144-146) Din 1990, Michael Porter s-a ocupat de competiția dintre țări, iar lucrarea Avantajul competitiv al națiunilor arată care este procesul de trecere a unei țări de la statutul de forță militară la cel de forță economică. Întrebându-se de ce unele națiuni reușesc să facă față competiției internaționale, iar altele nu, el a analizat procesul prin care o națiune devine "patria-mamă" pentru succesul pe plan internațional al unei anumite industrii. "De ce în mica Elveție își au sediul liderii internaționali ai băncilor, industriei farmaceutice, industriei ciocolatei și comerțului? De ce liderii industriei constructoare de camioane grele și utilaj minier își au sediul în Suedia? De ce liderii pe plan mondial în producția de mașini de lux și chimicale își au sediul în Germania? De ce SUA a dat naștere liderilor mondiali în producția de PC-uri, creatorilor de soft și cărți de credit?" Răspunsul lui Porter a fost acela că intensitatea concurenței autohtone este cea care determină adeseori succesul la scară globală. Rivalitatea internă puternică determină apariția competitivității. Națiunile care au mulți rivali puternici impun o linie de management care să mențină avantajele competitive spre a le putea apoi exporta. A fi puternic pe plan internațional înseamnă a deține serioase avantaje pe plan intern în lupta cu concurența. Factorii care determină dinamica sunt mai importanți decât cei care determină avantaje constante. Astfel, producerea de inovații (factor dinamic) este mai importantă decât costurile (factor static). El identifică patru criterii generale ("diamantele" sau "rombul național") care individual și împreună pot determina avantajele competitive ale națiunii. Acestea sunt: 1. condițiile referitoare la factorii de producție (pământ, forță de muncă și capital, dar și comunicațiile, activitățile de cercetare, universitățile, oamenii de știință, specialiștii); - 359 - 2. condițiile cererii - dacă pentru un anumit produs sau serviciu cererea națională este foarte mare, acest lucru poate oferi domeniului respectiv un avantaj în concurența la nivel global; 3. industriile înrudite și de suport - dacă furnizorii oferă servicii la un cost mai scăzut decât cel de pe piața externă, atunci industriile conexe contribuie la obținerea unei producții competitive pe plan internațional; 4. strategie, structură și rivalitate - națiunile în care practicile manageriale țin cont și se dezvoltă în direcția resurselor naționale avantajoase pe care le dețin, au o industrie competitivă. Rivalitatea internă îmbunătățește și dezvoltă resursele, stimulează dezvoltarea noilor rivali, atragerea de noi clienți, extinderea cerințelor locale, încurajează industriile conexe și canalizează politicile guvernamentale în direcții mai eficiente. De consultat: Porter, Michael E. (1998). The Competitive Advantage: Creating and Sustaining Superior Performance Theory. New York: Free Press. http://books.google.com/books?id=H9ReAijCK8cC&printsec=frontcover&dq=bibliogroup: "The+Michael+E.+Porter+Trilogy" Lucrări: Porter, Michael E. (1990). The Competitive Advantage of Nations. New York: Free Press. Porter, Michael E. (1998). The Competitive Advantage: Creating and Sustaining Superior Performance Theory. New York: Free Press. Porter, Michael E. și Teisberg, Elizabeth O. (2006). Redefining Health Care: Creating Value-Based Competition on Results. Boston: Harvard Business School Press. Porter Michael E. [1991] (2001). Strategie concurențială. București: Editura Teora (trad. din l. engleză de Cosmin Crișan). Porter Michael E. [1985] (2006). Avantajul concurențial. București: Editura Teora (trad. din l. engleză de Smaranda Nistor și Lucian Oganovici). Porter Michael E. [1988] (2008). Despre concurență. București: Editura Meteor Press (trad. din lb. engleză de Mariana Țuțuianu). http://brainbond.ro/Porter.pdf http://www.profesiionline.ro/articole/1062235/Michael-Porter-numarul-unu-mondial-in-domeniul-strategiei-de-business--Trei-scenarii-de-business-pentru-un-singur-final--profit-peste-competitie.html - 360 - POWELL, WALTER W. (n. 1948). Sociolog american. Licență la Universitatea de Stat din Florida (1971), master la Stony Brook SUNY din New York (1975) și doctorat în sociologie la aceeași universitate (1978). Profesor de sociologie și comportament organizațional la Stanford University. A predat la universitățile Yale, Massachusetts, Arizona. Este directorul Consorțiului scandinav pentru cercetare organizațională SCANCOR. Este membru al Institutului Santa Fe din Mexic. Este cunoscut în special prin promovarea neoinstituționalismului și teoria rețelelor. Lucrările sale se situează în domeniile teoriei organizaționale și sociologiei economice. Powell a devenit cunoscut pentru analiza instituțională pe care a făcut-o în studiul publicat împreună cu Paul DiMaggio, —The Iron Cage Revisited: Institutional Isomorphism and Collective Rationality in Organizational Fields” (1983). Premiul Max Weber al Asociației Americane de Sociologie. Membru al Royal Swedish Academy of Science (2007). ”Câțiva cercetători au analizat și efectul pe care îl are complexitatea instituțională asupra structurii organizației. De exemplu, Meyer și cu mine am sugerat ideea că organizațiile care se confruntă cu medii instituționale mai complexe și mai fragmentate - cum ar fi autoritățile multiple și /sau sursele de finanțare multiple - își vor crea structuri interne mult mai complicate și mai elaborate, menținând totodată complexitatea procesuală a activității lor (Scott și Meyer, 1983). Powell (1988) a descoperit dovezi ce concordă cu ipoteza noastră într-un studiu care compara o editură academică și un post de televiziune. El a ajuns la concluzia că «organizațiile de genul postului de televiziune WNET, care sunt plasate în medii în care asupra lor sunt orientate cereri contradictorii, au șanse foarte ridicate să elaboreze structuri organizaționale complexe, cu componente administrative disproporționat de mari și unități ce-și depășesc excesiv atribuțiile”. (Powell, Walter W., Institutional Effects and Organizational Structure and Performance. În Zucker, Lynne G. ,ed., Institutional Patterns and Organizations: Culture and Environment, 1988, p. 116). Powell susține că inovarea este tot mai frecvent rezultatul unor rețele interorganizaționale de întreprinderi și organizații, decât rezultatul activității unei firme individuale. Colaborarea dintre instituții sporește procesul de învățare și creștere a firmelor. Proximitatea fizică între firme facilitează fluxul de informații și de resurse. Aglomerarea de rețele sporește inovarea organizațională. De consultat: - 361 - Powell, Walter W. și Steinberg, Richard (2006). Tne Nonprofit Sector: a Research Handbook. Yale University. http://books.google.com/books?id=ligvLcLFIEC&printsec=frontcover&dq=Powell,+ Walter+W.+and+Steinberg,+Richard&source= Lucrări: Powell, Walter W. și DiMaggio, Paul J. (ed.) (1971). The New Institutionalism in Organizational Analysis. Chicago: University of Chicago Press. DiMaggio, Paul J. și Powell, Walter W. (1983). The Iron Cage Revisited: Institutional Isomorphism and Collective Rationality in Organizational Fields. American Sociological Review, no. 48, pp.147-160. Powell, Walter W.(1988). Institutional Effects and Organizational Structure and Performance. În Zucker, Lynne G. (ed.). Institutional Patterns and Organizations: Culture and Environment. Cambridge: Ballinger. en.wikipedia.org/wiki/Walter_W._Powell PRAHALAD, COIMBATORE KRISHNARAO (1941-2010). Fizician indian și expert în management. A studiat fizica la Universitatea din Mandras și a susținut doctoratul în management la Harvard (1975). A predat la mai multe școli din SUA și India, devenind apoi titularul Catedrei de Administrare a Afacerilor de la Școala de Afaceri Ross a Universității din Michigan. A fost desemnat de două ori la rând cel mai influent gânditor în domeniul managementului în Top Thinkers 50 (2007 și 2009). De patru ori i s-a acordat Premiul McKinsey pentru cel mai bun articol. A primit mai multe titluri de doctor honoris causa de la universități prestigioase (din Marea Britanie, Irlanda, SUA). A fost membru în consiliul de conducere al unor mari companii și instituții, precum NRC Corporation, Pearson PLC., Hindustan Unilever Ltd., The World Resource Institute și The Indus Entrepreneurs (TiE). A primit Premiul Lal Bahadur Shastri pentru contribuțiile sale în management de la președintele Indiei în anul 2000. Prahalad consideră că succesul unei afaceri depinde de abilitatea de a "stoarce" maximum de calitate cu resurse minime și apoi de a vinde produsul la un preț extrem de mic, strategie care are implicații "cosmice" atât pentru proprietarii companiilor, cât și pentru clienții acestora. Tot el spune că cele mai interesante companii ale viitorului nu vor veni din Silicon Valley, ci din locuri la care cei mai mulți directori de firme nici măcar nu se gândesc, pentru că au fost marginalizate. Prahalad consideră că orice companie trebuie să se concentreze pe resursele sale competitive și chiar să se identifice cu ele. - 362 - Împreună cu Gary Hamel a introdus termenul de ”competențe esențiale”. ”O competență esențială este o combinație de aptitudini și tehnologii care-i permite unei companii să le ofere clienților un anumit beneficiu. Spre exemplu, în cazul firmei Sony acest beneficiu este posibilitatea de a ține produsul în buzunar, iar competența esențială este miniaturizarea. Cele mai valoroase competențe sunt cele care oferă o cale de acces la o diversitate de piețe potențiale. A investi primul într-o competență esențială este ca și cum ai investi în opțiuni. Cel care deține primul o competență posedă o opțiune de participare la afacerile de pe acele piețe finale care se formează pe baza competenței respective. Crearea competențelor constă mai mult în acumularea unor cunoștințe decât în realizarea unor salturi uriașe din punct de vedere al inventivității [...]. O competență esențială o reprezintă bagajul de cunoștințe oferit de aptitudinile individuale și unitățile organizatorice. Astfel, este puțin probabil ca ea să se regăsească în întregime într-un singur individ sau într-o echipă mică. Scopul este așadar acela ca atenția conducerii să se concentreze asupra acelor competențe care joacă un rol central, nu marginal, în succesul competitiv pe termen lung”. (Hamel, Gary și Prahalad, Coimbatore K., Competiția pentru viitor, 2008, p. 75) Pentru a fi considerată «competență esențială», o aptitudine trebuie să îndeplinească trei criterii: 1. valoarea percepută de client; 2. diferențierea de concurență; 3. extensibilitatea. —Competențele nu se regăsesc în bilanț: o fabrică, o rețea de distribuție, o marcă sau un brevet de invenție nu poate fi o competență - acestea sunt mai degrabă lucruri decât aptitudini. Însă talentul de a administra acea fabrică, acea rețea de distribuție, acea marcă sau acel brevet poate constitui o competență esențială. Spre deosebire de activele materiale, competențele nu se uzează, deși în timp își pot pierde valoarea. În general, cu cât o competență este folosită mai mult, cu atât ea se perfecționează mai mult și devine mai valoroasă”. (Hamel, Gary și Prahalad, Coimbatore K., Competiția pentru viitor, 2008, p. 78) Prahalad consideră că firmele n-au valorificat îndeajuns ocaziile pe care le oferă fenomenul globalizării. Ele nu reușesc să înțeleagă faptul că s-au schimbat nu numai regulile jocului, ci și rolul jucătorilor. ”Clientul” este un personaj mai puternic și mai plin de inițiativă. Clienții nu mai sunt ființe abstracte care trebuie mulțumite. Datorită internetului, ei sunt agenți care creează și participă la tranzacții. În lucrarea Comoara de la baza piramidei, Prahalad susține că săracii acestei lumi (—baza piramidei”) formează o piață foarte puțin exploatată de companiile occidentale. —Adevărata speranță a firmelor nu stă în puținii bogați ai țărilor aflate în curs de dezvoltare, nici chiar în consumatorii cu venituri medii al căror număr este în continuă creștere, ci în miliardele de săraci plini de aspirații, care se întâlnesc pentru prima oară cu economia de piață”, explica el. Săracii au fost atât de des tratați cu condescendență, încât oamenii de afaceri nu mai pot să - 363 - vadă ideile novatoare pe care ei le pot aduce și care pot transforma întregul peisaj competitiv al industriei globale. —Leadershipul este legat de speranță, de schimbare și de viitor. Dacă pornești cu aceste premise, liderii sunt cei care sunt dornici să asculte pentru că viitorul nu este clar”, declara C.K. Prahalad. Companiile multinaționale, care intră pe piețele sărace oferind produse accesibile unor mase mari de consumatori și ascultând în același timp opiniile partenerilor locali, vor avea succes pe termen lung. De consultat: Prahalad, Coimbatore K. și Ramaswamy, Venkatram (2004). The Future of Competition: Co-Creating Value with Customers. Boston, MA: Harvard Business School Press (ttp://books.google.ro/books?id=GO8wefdWmLIC&printsec=frontcover&dq=Prahalad,+C.K. Lucrări: Abernathy, William J., Sheldon, Alan și Prahalad, Coimbatore K. (1974). The Management of Health Care. Cambridge, MA: Ballinger Publishing Co. Prahalad, Coimbatore K. și Doz, Yves L. (1987). The Multinational Mission, Balancing Global Integration with Local Responsiveness. New York: Free Press; London: Collier Macmillan. Prahalad, Coimbatore K. și Ramaswamy, Venkatram (2004). The Future of Competition: Co-Creating Value with Customers. Boston, MA: Harvard Business School Press. Hamel, Gary și Prahalad Coimbatore K. [2004] (2008). Competiția pentru viitor. București: Editura Meteor Press (trad. din lb. engleză de Dan Criste). Prahalad, Coimbatore K. (2009). Comoara de la baza piramidei. Eradicarea sărăciei prin profit. București: Editura Publica (trad. din l. engleză de Carmen Dobre). http://en.wikipedia.org/wiki/C._K._Prahalad http://www.bus.umich.edu/Positive/POS- Research/PositiveSessions/Pos%20Links%20Prahalad%20bio.pdf PUGH, DEREK SALMAN (n. 1930). Psihosociolog britanic. Studii la Universitatea din Edinburgh (19531957). Profesor la College of Advanced Tehnology din Birmingham (azi, Universitatea din Aston) (1960-1967). Profesor la London Business School (1968-1969). Profesor de Management Internațional și director al Departamentului de Cercetare la School of Management din cadrul Open University, Marea Britanie. Între anii 1961 și 1970 a inițiat și condus Grupul - 364 - de Cercetare în Administrație Industrială de la Aston. Profesor emeritus (2007). —Programul Aston a contribuit la teoria organizațiilor prin cuplarea unor metode de cercetare și a unor ipoteze ale psihologiei cu concepțiile sociologice și economice ale organizațiilor și asupra funcționării acestora. Abordarea grupului are trei elemente esențiale. În primul rând, faptul că organizațiile, împreună cu membrii lor, sunt complexe și dinamice, pretinde ca multe dintre proprietățile lor să fie studiate în mod corelat și gradual, nu ca niște fenomene de tipul «sau-sau». Este necesară o abordare variată a unei lumi schimbătoare cu multe nuanțe de gri, și nu în tonuri de alb și negru. Aceasta implică, de asemenea, că felul în care ia ființă și funcționează o organizație nu se datorează unui singur motiv, existând mai multe influențe posibile (datorate unor cauze multiple și variate). Tot ceea ce se întâmplă nu se datorează numai mărimii organizației sau numai tehnologiei acesteia, ci trebuie să se datoreze, într-un anumit grad, mai multor factori, de aceeași natură sau diferiți, acționând cu toții împreună. În al doilea rând, faptul că organizațiile supraviețuiesc venirii și plecării membrilor lor, cere un studiu al aspectelor administrative, independente de personal, utilizând informația despre sectoarele lor de lucru, sistemele de control și ierarhiile formale. Pentru acestea, indivizii pot fi intervievați ca simpli informatori, în loc să li se ceară să indice punctul lor de vedere personal asupra organizației, cum s-ar întâmpla dacă ar trebui să răspundă unor chestionare referitoare la ei înșiși. În al treilea rând, datorită faptului că organizațiile sunt niște unități de lucru, atât ele cât și membrii lor trebuie priviți din mai multe perspective, pentru a da cea mai completă imagine posibilă. «Răspunsul la obsedanta întrebare: omul face organizația sau organizația îl face pe om?» trebuie să fie acela că influența este reciprocă și continuă». De aceea, Programul Aston își propune să stabilească legătura dintre: 1. structura organizațională și funcționare; 2. compoziția grupului și interacțiune; 3. personalitatea individuală și comportament. Ambițiile de la început de a include subiecte referitoare la societatea înconjurătoare nu au fost realizate. Aceste subiecte au început să fie incluse mai târziu, atunci când cercetarea și-a extins limitele dincolo de frontierele Marii Britanii, la organizațiile din alte societăți”. (Pugh, Derek S. și Hickson, David J., Managementul organizațiilor, 1994, p. 10-11) De consultat: Derek S. Pugh (2003). Measurement of Organization Structures. În Handel, Michael Jeremy. The Sociology of Organizations: Classic, Contemporary and Critical Readings. Sage Publications Inc., pp. 66-75. http://books.google.ro/books?id=zuZ3HEi4dXIC&pg=PA455&dq=Michael+Jeremy+Hand el+%28ed.%29%282003%29.The+Sociology+of+Organizations:+Classic,+Contemporary, +and+Critical+Readings&hl=ro&ei=_ Lucrări: - 365 - Pugh, Derek S. și Hickson, David J. (1976). Organizational Structure in its Context: The Aston Programme I. Gower Publishing. Pugh, Derek S. și Hinnings, G.R. (ed) (1976). Organizational Structure -Extention and Replication: The Aston Programme II. Gower Publishing. Pugh, Derek S. și Payne, R.L. (ed.) (1977). Organizational Behavior in its Context: The Aston Programme III. Gower Publishing. Pugh, Derek S. (ed.) (1990). Organizational Theory. Selected Classic Readings. Penguin Press. Pugh, Derek S. și Hickson, David J.[1964] (1994). Managementul organizațiilor. București: Editura CODECS (trad. din l. engleză de Gabriel Bădică, Laura Bologea et al.). Pugh, Derek S. și Hickson, David J. (2007). Great Writers on Organisations. Ashgate Publishing Company. www.open.ac.uk/oubs/.../derek-pugh.php www.derekpugh.com/ REYNAUD, PIERRE-LOUIS (1908-1981). Economist și psiholog francez. Profesor la Facultatea de Drept, Științe Politice și Economice. Universitatea din Strasbourg. A condus Laboratorul de Psihologie Economică al Institutului de Drept și Economie Comparată. —Psihologia și sociologia modernă sunt confruntate cu problema dificilă a întreprinderii. Profunda transformare tehnică, pe de o parte, și exigențele dezvoltării umane, pe de altă parte, sunt două aspecte adesea greu de împăcat. Psihologia economică nu pretinde în niciun fel să nege aspectele de «mentalitate colectivă» și «fapt social» în întreprindere, dar abordează problema servindu-se de criteriile ei speciale: aspectele subiective ale comportamentului, așa cum apar din examinarea individului (și, prin extindere, din examinarea grupului mic, care a fost abordat prin metode psihologice), constituie și aici linia ei de studiere a problemei. Deoarece activitatea întreprinderii este esențial economică, aceste studii «interioare» ale conduitei sunt în întregime de resortul psihologiei economice. În perioada cea mai recentă, cercurile conducătoare ale marii industrii (Huvelin: societatea Kleber-Colombes), precum și specialiștii orientați spre știința aplicată (Forestier, directorul Școlii Naționale de Chimie din Strasbourg) au subliniat foarte puternic măsura în care întreprinderea modernă are o urgentă nevoie de acest tip de studii. Într-adevăr, mișcarea științei și tehnicii pune, în toată amploarea ei, problema adaptării omului la meseria lui, ca și a meseriei la nevoile omului. Există trei fenomene care se produc simultan și care tulbură condițiile psihologice ale muncii: 1) depersonalizarea prin munca de masă și progresele automatizării; 2) exigența unui nivel tehnic din ce în ce mai ridicat, a unei «aduceri la zi» din ce în ce mai riguroase, din partea specialiștilor; 3) importanța crescândă a muncii de - 366 - imaginație și de inovație; este nevoie mai mult decât oricând de oameni de sinteză, capabili să rezolve «problemele de sector» și să aibă vederi «prospective». Desigur, se pot cere aceste capacități - care par întrucâtva incompatibile între ele - unor indivizi diferiți: specialistul va putea să cunoască «totul» într-un domeniu foarte restrâns, iar individul înzestrat cu calități «prospective» să aibă «inspirații despre orice», dar cine nu observă oare că această soluție nu este fericită nici din punctul de vedere al progresului material, nici, mai ales, din punctul de vedere al dezvoltării umane? Psihologia economică, în lumina cunoștințelor dobândite, are sarcina să propună sugestii în aceste două domenii. Aceste cunoștințe și propuneri le vom prezenta succesiv, abordând: 1. aspectul productivist în raporturile omului cu întreprinderea; 2. aspectul umanist al valorificării capacităților omului prin întreprindere. 1. Aspectul productivist: utilizarea factorului uman în întreprindere. Apare aici o întreagă latură importantă a psihologiei industriale: este cât se poate de evident că scopul ideal ar fi să se cunoască perfect «capitalul uman» disponibil (din punct de vedere calitativ) și să se ajungă la deplina folosire a posibilităților populației active printr-o pregătire și stimulare suficientă a acestor posibilități. De fapt, bilanțul uman psihologic și deplina folosire calitativă constituie două aspecte importante ale psihologiei economice, și specialiștii acestei discipline insistă asupra necesității urgente a progresului rapid în acestă direcție. Posibilități umane considerabile se pierd și descoperirea recentă prin examene psihologice ale unor indivizi cu calități excepționale care ar fi rămas destinați unor ocupații modeste dacă nu ar fi fost supuși unor teste demonstrează necesitatea respectivelor cercetări. Este simplu să se tragă concluzia că indivizii de acest nivel sunt probabil mult mai numeroși dacă ne gândim la toată populația care nu a fost examinată științific. Tradițional dacă luăm în considerație plasarea indivizilor în activitatea economică, problema comportă două aspecte diferite: a) orientarea profesională sau căutarea ocupației celei mai potrivite posibilităților individului; b) selecția profesională, care constă în alegerea celui mai calificat individ pentru o meserie determinată. În ambele cazuri este necesar să se obțină despre subiecții examinați un «bilanț psihologic» precis și utilizabil pentru economie. De la primele lucrări ale lui Munsterberg în Statele Unite (1911) și cele efectuate de Laby în Franța (1908-1921) s-au făcut progrese considerabile pe planul teoretic. Lucrările lui Laugier, Bonnardel, Naville arată precis modul în care s-a trecut progresiv de la folosirea testelor «mecaniciste» la probe care sesizează mai exact ansamblul personalității. Se cunosc mai precis inconvenientele anumitor procedee sumare în vederea angajării salariaților (curriculum vitae, simpla convorbire sau chiar examenele de tip curent). Cei mai buni specialiști se pot dispensa de procedee ca analiza scrisului sau «morfopsihologia», [în special aspectul chipului], pentru a aplica «baterii de teste» (numărul lor este un factor de siguranță) cu adevărat eficace (90 până la 95% confirmări în cele mai bune cazuri) [...]. După examinarea condițiilor de angajare a salariaților se cer examinate, de asemenea, condițiile aplicațiilor psihologice în domeniul muncii curente și în special acelea ale psihotehnicii. Desigur, nu lipsesc și în această direcție studii bine concepute. - 367 - Dr. Bonnardel, Le Gall, Jardillier, Faverage și alți mulți specialiști au sugerat mereu mijloace noi: folosirea testelor proiective, caracterologia, studierea temperamentelor; apoi domeniul notațiilor profesionale în care s-au făcut mari progrese și multe alte mijloace de cercetare, cu care am putea prelungi această enumerare. Totuși, în realitate, psihotehnica s-a lovit în Franța și în multe alte țări de o dublă ostilitate: aceea a patronilor, susținuți de «șefii lor de personal», care se tem ca psihologii să nu le răpească o parte din autoritate; apoi aceea a salariaților înșiși și a multor sindicate care, de asemenea, se tem ca examenul psihologic să nu fie un pretext de retrogradare sau chiar de înlăturare din serviciu. Abordând problema sub un nou unghi de cercetare, psihologia economică se pare că poate aduce contribuții utile în acest domeniu. Indicatorii psihologici sunt mai ușor de mânuit decât testele (al căror număr foarte mare este, uneori, descurajant) și ei pot fi folosiți atât pentru personal cât și pentru șeful întreprinderii. Este importantă constatarea că în ansamblu, urmărind nivelurile crescânde ale indicatorului, se disting cele trei mari categorii de munci pe care le-am semnalat: a) munca de masă, în general incompatibilă cu un puternic dinamism mental, dar care cere, în schimb, alte calități de stabilitate, care ar putea fi scoase în evidență prin folosirea unor simple teste tradiționale. b) munca specializată și calificată, a cărei importanță crescândă este subliniată de indicatori potriviți acestui scop; însăși forma indicatorului oferă informații prețioase asupra orientării generale a calificării: calitățile de judecată și simț comun sunt deosebit de utile personalului de încadrare (se știe că aceste calități sunt foarte strâns legate de gradul de influență), iar cele referitoare la cunoștințe tehnice, comerciale, financiare indică imediat sectorul căruia subiectul trebuie să-i fie repartizat. Atitudinea în muncă trebuie întotdeauna considerată ca fiind la fel de esențială atât în ceea ce privește personalul intermediar, cât și celelalte categorii, deoarece această caracteristică este aceea care le valorizează pe toate celelalte; c) munca de intervenție și inovație este a treia categorie din cele amintite, care răspunde și ea datelor indicatorului. Am văzut că numeroase lucrări au fost consacrate problemelor de inovație. Dar nu toți subiecții care se situează la valorile superioare ale indicatorului sunt propriu-zis inventatori, sunt însă aproape totdeauna inovatorii și inventatorii - care de obicei prezintă ca trăsătură comună pasiunea pentru problemele care îi preocupă - se recrutează din rândurile lor. Nu putem reproduce aici toate sugestiile psihologiei economice asupra invenției. Trebuie să remarcăm totuși că, în prezent chiar și contrar celor ce se afirmă adesea, invenția rămâne (sau redevine) parțial individuală pentru domenii în care echipa nu poate fi decât un organ de pregătire a muncii respective. Totuși, dacă trăsăturile psihologice scoase în evidență de indicatori urmăresc să precizeze cantitatea și orientarea energiei mentale consacrate activității economice, rămâne de studiat un vast domeniu, acela al «inhibărilor», adică al obstacolelor care se opun utilizării complete a posibilităților mentale, stânjenind individul în dezvoltarea normală a personalității lui, supunându-l la traumatisme conștiente sau subconștiente. Acest studiu leagă problema producției de aspectul «umanist» al activității economice. - 368 - 2. Aspectul umanist: întreprinderea în serviciul omului. Activitatea economică are ca scop dezvoltarea omului și psihologia economică aplicată se ocupă cu studierea problemelor individului în cadrul întreprinderii și în ansamblul vieții economice. A. Istoria raporturilor dintre psihologie și întreprindere arată că cercurile industriale nu au înțeles decât treptat interesul acestei probleme. Numai în perioada foarte recentă ele au început s-o considere în adevărata ei lumină. a) La început, problema care a atras atenția asupra psihologiei mâinii de lucru a fost exclusiv aceea a productivității: sistemul Taylor, bazat pe acordarea de prime, susținea că stimulentul bănesc era singurul care trebuia luat în considerație. Desigur, se făcea o raționalizare a muncii și analizarea gesturilor, ca și calculul minuțios al primelor, manifesta deja o intenție de progres; dar acest progres era prea material, bazat pe o psihologie de «simț comun» foarte sumară și prea puțin «umanistă». b) Într-o a doua etapă, atenția a fost atrasă de necesitatea de a depăși stimulentele pur materiale și de a crea o bună ambianță psihologică în întreprindere. Cercetările făcute de Elton Mayo în Statele Unite au jucat în această direcție un rol esențial. În lucrările: Human Problems of an Industrial Civilization, 1933 și The Social Problems of Industrial Civilization, 1949, el a explicat sensul și rezultatele cercetărilor pe care le-a întreprins din 1927 și până în 1939 la atelierele Hawthorne ale companiei «Western Electric» și a căror concluzie era că nu numai instinctul câștigului, ci întreaga personalitate a lucrătorilor este angajată în procesul de producție. Sentimentul de participare la o operă comună este esențial. Prin aceasta se explică anumite rezultate aparent paradoxale obținute de Mayo, care, alegând o echipă de muncitori, a experimentat cu ea diverse sisteme de ritmuri de muncă și de repaus. Înmulțind numărul pauzelor, el a obținut o creștere a productivității. Mayo a avut apoi curiozitatea să încerce procedeul contrar, micșorând numărul pauzelor, și rezultatul a fost, ca și în primul experiment, tot o ameliorare a productivității. S-a dovedit că elementul esențial era tot autovalorizarea echipei alese; ea se străduia de fiecare dată să dea rezultate cât mai bune, știind că era obiectul unui interes îndreptat asupra ei. Metodele concepției denumită a «relațiilor sociale» au fost după aceea aplicate în anumite întreprinderi. În același spirit au fost dezvoltate ulterior, mult mai larg, metodele «relațiilor publice» și ale «relațiilor umane». Observațiile făcute asupra psihologiei muncitorești și chiar asupra psihologiei grupurilor umane în general arată, în special, modul cum funcționează condițiile de inhibare psihologică în diversele medii sociale. Chiar mai înainte de apariția ideilor actuale asupra dinamismului, specialiștii observau că productivitatea era diminuată de conflictele de ordin psihologic dintre direcție și personal. Mișcarea «Relațiilor sociale» se străduiește să definească tulburările posibile și să studieze «patologia psihologică» a întreprinderii. În general, se observă la salariatul neadaptat la regimul atelierului un comportament «rigid», însoțit de manifestările unui sentiment de inferioritate foarte tipic. În acest caz, conduita este «ambivalentă», constând când din ostilitate sau izolare, când din supunere și umilință prea forțat manifestate; greșelile în muncă sunt dese, ca și cum spiritul, preocupat de gânduri bolnăvicioase, nu ar mai poseda suficientă putere de concentrare a atenției. - 369 - Dezechilibrul poate să atingă diferite trepte: 1. lipsa de participare a lucrătorului la sarcina ce-i revine prejudiciază productivitatea. Salariatul rămâne «în afara jocului», el nu se simte membru al întreprinderii, dar, în concluzie, el este mai mult indiferent decât ostil; 2. dacă situația se agravează, se ajunge la o nouă etapă: frustrarea. Această dispoziție de spirit a fost studiată de diverși sociologi americani, ca Lewin, Krech și Crutchfield; interesatul nu suferă numai de indiferența, dar și de ostilitatea (reală sau presupusă) a conducătorilor sau cadrelor (rolul contramaistrului este important) față de el; subconștientul lui este adesea mai tulburat decât gândurile conștiente. În aceste cazuri, absenteismul și accidentele de muncă se înmulțesc; 3. în sfârșit, într-o a treia fază se trece la generalizarea răului. Apare o cristalizare a ostilității personalului împotriva patronatului și fenomenul prezintă efectiv o analogie cu acela care se produce într-o situație saturată când masa «aglomerează». Incidentele, altercațiile, sabotajele, grevele (acestea din urmă fiind provocate mai mult de ostilitate, decât de interes) se înmulțesc. Elton Mayo preconiza diverse mijloace pentru a face «să circule înțelegerea în întreprindere de la vârf și până la bază»: el recomanda în special instituirea unor «consilieri» psihologi însărcinați să stea de vorbă cu salariații nemulțumiți nu pentru a remedia cauzele nemulțumirilor, ci pentru a le produce o «defulare» (contrariul refulării), dându-le ocazia să-și exprime neplăcerile. Bineînțeles, aceste procedee s-au dovedit curând insuficiente. În special în Franța, concepția «relațiilor sociale» a evitat procedeele «psihanalitice», recurgând la următoarele mijloace: a) un sistem de informare reciprocă a direcției și a personalului. Directorul are libertatea de a alege între mai multe metode pentru a-și face cunoscut punctul de vedere personalului (convorbirea directă în cadrul unei reuniuni de ansamblu, note explicative în ziarul de întreprindere etc.). Salariații dispun, de asemenea, de diferite modalități pentru a-și formula părerile (un anumit număr de întreprinderi franceze folosesc referendumurile, sondajele asupra unor probleme generale sau speciale); b) crearea unor servicii de relații sociale care sunt, în principiu, încredințate unor psihologi de profesie și unor diverși specialiști (medici, juriști etc.) care îi sfătuiesc pe salariați, fiecare în domeniul respectiv. Serviciul poate participa la un ziar de întreprindere, poate contribui la organizarea distracțiilor etc.; c) organizarea generală a întreprinderii: ameliorarea locurilor de muncă, lupta contra oboselii și o mai bună asigurare a lucrătorilor împotriva accidentelor. Și mai interesante decât acestea sunt inițiativele care urmăresc să studieze cu atenție dificultățile posturilor de muncă (job evaluation), remunerațiile și condițiile de avansare. Totuși, metodele «relațiilor sociale», în ansamblul lor și în special în forma lor americană, rămân echivoce: se pune întrebarea dacă ele sunt destinate să-i «liniștească» pe salariați și să-i determine să fie mai productivi - ceea ce ne întoarce la un «utilitarism inteligent» al patronilor - sau sunt un mijloc de dezvoltare umană? B. Problema întreprinderii și psihologia economică modernă. Problema promovării omului în întreprindere trebuie să fie abordată în lumina unui studiu psihologic al mediului respectiv la fața locului. Înnoirea psihologiei muncitorești, precum și o mai bună cunoaștere a mentalităților patronilor sunt de natură să lămurească această problemă și s-o înfățișeze în toată amploarea ei. a) Psihologia - 370 - muncitorească este astăzi mai bine cunoscută datorită unor numeroase lucrări, cum ar fi cea a lui Friedmann, intitulată Ou va le travail humain?; ea a contribuit la orientarea cercetărilor spre o conciliere a tehnicii cu umanismul, acordând o atenție specială unor probleme ca, de exemplu, diviziunea muncii. O echipă reunită în jurul lui Michel Crozier, Alain Touraine, J. D. Reynaud a studiat din punct de vedere psihologic și mai ales sociologic mentalitatea muncitorească, în timp ce Dumazedier arăta, la rândul său, importanța crescândă a problemei mijloacelor recreative pentru muncitori [...]. Din lectura acestui ansamblu de lucrări se poate deduce că perioada concepției «relațiilor sociale» (în special în forma ei utilitaristă) a trecut. O mai bună analiză a mentalității muncitorești arată că concepțiile fundamentale ale muncitorilor îi orientează tot mai mult spre problemele de formare și dezvoltare a personalității sub toate aspectele, organizarea timpului liber fiind și ea cuprinsă în aceste probleme. Marcel David, considerat un precursor în acest domeniu, este unul dintre cercetătorii care au contribuit în cea mai mare măsură la îndrumarea studiilor asupra mediului muncitoresc în acest sens. Sondajele asupra psihologiei muncitorești nu lasă nicio îndoială în ceea ce privește importanța crescândă a acestei necesități de promovare. Patronii arată că următoarele cinci deziderate apar aproape invariabil în aceeași ordine: 1) salariul (care trebuie să fie satisfăcător și just apreciat); 2) siguranța (stabilitatea locului de muncă); 3) promovarea (posibilitatea de a avansa și a se perfecționa); 4) considerația acordată (lucrătorii, ca și funcționarii, nu mai vor să fie numai niște «numere»); 5) participarea. Dacă se consideră că exigența unui salariu satisfăcător nu este numai de ordin material, ci se referă, de asemenea, și la considerația acordată muncii, se va constata că evoluția actuală a opiniei muncitorești coincide cu imperativele psihologiei economice aplicate asupra dezvoltării energiilor mentale și a ridicării nivelurilor de comportament. b) Psihologia patronilor continuă și ea să cunoască la ora actuală o profundă evoluție, care poate fi observată în special la tinerele generații. Faptul că cercurile patronale se asociază de bunăvoie în grupări pe care le numesc «Tinerii patroni» sau «Tinerele camere de comerț» și că asociațiile cu titlul de «tinere» se înmulțesc, de asemenea, în cercurile de «întreprinzători agricoli» reprezintă un fenomen plin de semnificație. Atunci când enumerau punctele pe care ar trebui să le studieze psihologia economică («marea comandă din 1954»), Katona și Lauterbach așezau, în primul rând, «motivația și comportamentul în afaceri» și indicau imediat că explicația tradițională a urmăririi profitului era cu mult depășită. «O cantitate enormă de dovezi de ordin economic și în același timp psihologic arată că aceasta este o ipoteză mult prea simplistă». Într-o serie de lucrări, Albert Lauterbach (Man Motives and Money,New York, 1954) a insistat asupra importanței necesității de stabilitate și siguranță pe care o manifestă industriașii. Anchetele noastre în numeroase țări din regiunea mediteraneeană ne-au arătat că mobilul conservării întreprinderii familiale, cu obiceiurile și chiar dimensiunile ei tradiționale, era adesea predominant față de acela al dorinței unui câștig mai mare. Este știut că până în anii din urmă afectivitatea și mobilurile de ordin emoțional au fost puțin studiate în cazul patronilor. În momentul de față, ideea de putere în psihologia - 371 - patronului este abordată în diverese moduri; conceptul de dominație evidențiat de Francois Perroux comportă, alături de elementele materiale, o analiză psihologică esențială: dincolo de urmărirea câștigului, întreprinderile cele mai dinamice au în vedere și o largă putere economică. Ele se străduiesc uneori să obțină această putere prin acțiunea grupurilor de presiune. Studiul acestor grupuri nu este numai sociologic, și Jean Meynaud l-a legat foarte just de psihologia patronilor (și, de asemenea, a altor grupuri politice sau economice). Cele cinci mijloace folosite de aceste grupuri pentru a-și atinge scopurile (persuasiune, amenințări, finanțare, sabotaj, uz de forță) implică, desigur, un întreg context mental în care problemele de nivel și cele de atitudini intervin într-o anumită măsură: persuasiunea reciprocă și acordul dezvăluie un nivel mediu al mentalităților mai ridicat decât acela care este legat de închiderea temporară a atelierelor (lock-out) și grevă. C. Reforma întreprinderii și psihologia economică. Concepțiile adoptate în ceea ce privește psihologia patronilor au, desigur, o mare importanță pentru problema reformei întreprinderilor. O dezbatere s-a angajat între cei care consideră că «antagonismele de clasă nu pot să dispară în cadrul regimului economic actual» [...] și cei care consideră că dezvoltarea psihologică și sociologia umană scapă determinismului instituțiilor. De fapt, se constată că multe probleme particulare sunt rezolvate zilnic fără o raportare specială la ideologii și, sub diverse denumiri, se produce o orientare spre formule de economie generalizată. Ele comportă diferite variante: Bloch-Laine, în lucrarea intitulată Pour une reforme de l'entreprise, propune introducerea unei «democrații economice» în întreprindere: această democrație urmează să fie realizată printr-o mai mare precizare a raporturilor și nu implică o alegere între capitalism și socialism, ci numai un comportament raționalizat prin control. Colegiul directorilor ar urma să fie controlat de o comisie de supraveghere la care ar participa capitalul, salariații și acolo unde ar fi cazul, autoritățile publice. O magistratură economică și socială ar garanta autenticitatea conturilor și ar avea competența să rezolve conflictele colective [...]. În cele din urmă, studiile psihologice asupra întreprinderii oferă, în dezvoltarea lor, un mare paralelism cu acelea care au ca obiect alte medii economice: s-a insistat în primul rând asupra unui singur mobil, cel achizitiv, atât la liberali cât și la socialiști. Industriașul nu era decât o varietate de homo oeconomicus. Odată cu experiența, vederile s-au nuanțat și s-a constatat că în acest domeniu, ca și în celelalte activități economice, conduitele se clasau conform nivelurilor atât pentru patroni, cât și pentru salariați. a) La treapta de jos a scării se găsesc comportamente de pasivitate, de obișnuință sau de imitație; b) la jumătatea distanței se situează comportamente cu mobiluri pur achizitive (fără mult dinamism și amploare); c) când orizonturile se lărgesc se constată că personalitățile se apropie. Atunci se constată apărând la conducătorul patronal, la lucrătorul sindicalist sensul solidarității umane și formulele de sinteză sunt din ce în ce mai preferate celor de opoziție. Totuși, chiar la cele mai înalte niveluri se constată, de asemenea, conduite în care factorii afectivi ai înfruntării și ostilității rămân importanți: dacă ierarhia conduitelor și dezvoltarea dinamismului se supun unor legi de ansamblu, nu trebuie să se uite că atitudinile fac să intervină în procesele de - 372 - raționalizare obstacole uneori serioase. Un mare industriaș care se dovedește «genial» în conducerea afacerilor poate fi «obtuz» și agresiv în raporturile cu personalul lui: aptitudinile și viața afectivă sunt, într-o anumită măsură, realități independente”. (Reynaud, Pierre-Louis, La Psychologie economique. Paris: PUF, Que sais-je?, 1964, pp. 99-114). Lucrări: Reynaud, Pierre-Louis (1962). Economie generalisee et seuils de croissance. Etude de la psychologie economique du developpement URSS - Tunisie - Portugal. Paris: Editions Genin. Reynaud, Pierre-Louis (1964). La Psychologie economique. Paris: PUF, Que sais-je?. Reynaud, Pierre-Louis (1966). L'Ouverture psychologique des divers peuples a la vie de relation (extraversion-intraversion) et la developpment economique. Tiers-Mond, 7, no. 26, pp. 353-370. Reynaud Pierre-Louis (1974). Precis de psychologie economique. Paris: PUF. RICE, ALBERT KENNETH (1908-1969). Sociolog britanic. Studii de antropologie la Universitatea Cambridge. Activează ca membru al Serviciului Social Colonial în Kenia. Între 1945 și 1948 este director la Industrial Welfare Society. Din anul 1948 și până la moartea sa (1969) desfășoară o bogată activitate științifică la Institutul de Relații Umane, Tavistock (Londra). —Această abordare socio-tehnică a fost aplicată de Rice și la funcțiile de șefi de echipă din cadrul unei firme indiene de produse textile [The Ahmedabad Experiment]. El a constatat că nu este suficient să i se prezinte unui șef de echipă o listă cu responsabilitățile prevăzute de postul său (v. Fayol), insistând, eventual, și asupra modului în care trebuie să-și trateze muncitorii (v. Likert). Problemele unui șef de echipă apar din necesitatea coordonării unui sistem al relațiilor între sarcină și muncitor, trebuind să dirijeze și «condițiile la frontieră», adică relațiile dintre acest sistem și sistemul mai larg, din care face parte. Pentru a realiza acest lucru cu eficacitate, este necesar să dispună de un aranjament ușor de identificat al sarcinilor, pentru a putea spori la maximum responsabilitatea și autonomia grupului însuși, posibilitățile de control intern și pentru a se elibera ca să poată îndeplini - 373 - sarcinile cheie ale managementului frontierelor. Într-o țesătorie automatizată, de exemplu, atribuțiile de muncă rămăseseră neschimbate de pe vremea războaielor manuale de țesut. Activitatea era divizată în sarcini componente, numărul de muncitori alocați fiecăreia fiind determinat prin studiul tuturor acțiunilor separate. Fiecărui lucrător specializat, i se aloca un număr diferit de războaie: țesătorii operau 24 sau 32 de războaie, încărcătorii încărcau 48, depanatorii supravegheau 75, ajutoarele serveau la 112, cei care aprovizionau cu bobine alimentau 224 de războaie etc. Acest aranjament a făcut ca managerul secției să interacționeze cu 28 de lucrători pe schimb, în cursul procesului de producție, ajutoarele să interacționeze cu 14 persoane, cei de la intervenție cu 9, un țesător cu 7 etc., fiecare dintre aceste interacțiuni având loc individual și fiind integrate doar la nivelul întregului schimb, fără a exista o structură internă și stabilă de grup. Rice a întreprins o reorganizare, prin care a creat 4 grupuri de câte 6 lucrători, având fiecare un șef, o sarcină completă și un nou set de atribuții independente în procesul de producție. Frontierele dintre grupuri puteau fi acum ușor de distins, ceea ce făcea activitatea managerială a liderilor de grup mult mai ușoară. Ca rezultat, au apărut îmbunătățiri considerabile în eficiența cu care se lucra și o scădere considerabilă a numărului de defecțiuni”. (Pugh, Derek S. și Hickson, David J., Managementul organizațiilor, 1994, pp. 200-201) De consultat: Rice Albert K. [1951] (1990).The Use of Unrecognised Cultural Mechanisms in an Expanding Mashine Shop: With a Contribution to the Theory of Leadership. În Eric Trist și Murray, Hugh (ed.). The Sociol-Psychological Perspective,vol.1. University of Pennsylvania Press, pp.405-419. http://www.moderntimesworkplace.com/archives/ericsess/sessvol1/sessvol1.html Lucrări: Rice, Albert K. (1958). Productivity and Social Organization: The Ahmedabad Experiment. London: Tavistock Publications (Reprinted in 1987 by Garland). Rice, Albert K. (1963). The Entreprise and its Environment: A System Theory of Management Organisation. London: Tavistock Publications (Reprinted in 2001 by Routledge/Taylor & Francis). Rice, Albert K. (1965). Learning for Leadership: Interpersonal and Intergroup Relations. London: Tavistock Publications. (Reprinted in 1999 by Karnac Books). Rice, Albert K. și Miller, Eric J. (1967). Systems of Organisation: Control of Task and Sentient Boundaries. London: Tavistock Publications (Reprinted in 2001 by Routledge & Taylor & Francis). www.ofek-groups.org/en/index.php?option=com... - 374 - RICHTER, FRANK-JURGEN. Inginer mecanic și expert german în management. Doctor în filosofie al Universității Stuttgart. Studii în domeniul managementului în Germania, Franța, Mexic și Japonia. Vorbitor de limbă japoneză și manciuriană. A publicat numeroase cărți și articole despre managementul din zona Asia-Pacific, managementul internațional și competiția economică. Membru al Euro-Asia Management Studies Association. Specialist în domeniul organizațiilor. Este președintele Horasis: The Global Vision Community. A fost directorul Forumului Economic Mondial (care a organizat conferințele de la Davos). A lucrat în Asia (în special în Tokyo și Beijing) unde a condus afacerile unei companii multinaționale europene. El consideră că multe cărți despre afacerile asiatice sunt scrise dintr-o perspectivă jurnalistică sau academică, dar puține cunosc cu adevărat practicile de afaceri, condițiile de piață, organizațiile de afaceri și politica economică a țărilor asiatice. În acest continent, guvernele joacă un rol activ în procesul de industrializare, au ministere ale comerțului. Orientarea pe termen lung a permis firmelor să-și extindă operațiunile în mod constant. Acest lucru a reprezentat un avantaj major în comparație cu firmele occidentale care se concentrau pe profitul trimestrial. Reglementările fiscale au sporit transparența și au redus corupția. Guvernele au fost obligate la o liberalizare și descentralizare. Noul val de antreprenori - centrat în jurul internetului și industriilor biotehnologice - creează corporații noi. China va rămâne un factor cheie pentru strategiile viitoare de dezvoltare a companiilor multinaționale. Declinul SUA a început când marile corporații au externalizat producția în Asia. Au creat milioane de locuri de muncă, au îmbunătățit calitatea vieții și au ajutat milioane de oameni să iasă din sărăcie. În următorii ani China și India vor înlocui SUA ca motor al creșterii economice mondiale. După plecarea fabricilor din Europa și SUA spre Asia va urma și plecarea specialiștilor. Cele două țări vor fi liderii inovărilor și dezvoltărilor tehnologice. Anticiparea și interpretarea tendințelor în lumea exterioară sunt necesare pentru a dezvolta strategii corporative durabile. Liderii trebuie să adopte schimbări în organizațiile lor în funcție de tendințele lumii globale. Globalizarea nu e cu adevărat globală - sunt țări și zone care beneficiază mai puțin de pe urma ei. Această creștere a inechităților duce la o pierdere a identităților culturale. Pentru a reduce inegalitățile există trei soluții: 1. dialogul: el permite înțelegerea a ceea ce e diferit, ciudat și neînțeles; 2. standarde: interacțiunea dintre persoane, instituții și națiuni trebuie să fie reglementată prin standarde cât mai înalte; 3. comerțul liber: reducerea subvențiilor și a favoritismelor statelor va genera un progres durabil. Criza economică oferă ocazii rare pentru reforma instituțională. Multe firme și instituții au profitat de criză pentru a se reinventa. Au renunțat la extindere în favoarea construirii concentrate, care creează valoare pe termen lung. La cele - 375 - mai multe firme schimbarea este lentă sau inexistentă, iar motivul este dat de viziunea anglo-saxonă, dominată de orientarea pe termen scurt și de expansiunea teritorială. Asia reprezintă și pentru firmele occidentale oportunitatea de a se reconstrui, de a lua contact cu viitorul apropiat și de a rula afaceri în inima unei economii bazate pe cunoaștere. De consultat: Richter, Frank-Jurgen și Teramoto, Yoshia (1996). Population Ecology versus Network Dynamics. În Richter, Frank-Jurgen (ed.). The Dynamics of Japanese Organizations. London: Routledge, pp. 151 - 166. http://books.google.com/books?id=HfU-LeaUgqoC&pg=PA90&lpg= PA90&dq=Richter,+FrankJurgen+(ed..)+(1996)+The+Dynamics+of+Japanese+organizations.. Lucrări: Richter, Frank-Jurgen (ed.) (1996). The Dynamics of Japanese Organizations. London: Routledge. Richter, Frank-Jurgen (2000). Strategic Networks: The Art of Japanese Interfirm Cooperation. New York: International Business Press. Richter, Frank-Jurgen (ed.) (2000). The Dragon Millennium: Chinese Business in the Coming World Economy (questia.com/library/book/the-dragon-millennium-chinese-business-in-the... - 130k). Parthasrathi, Banerjee și Richter, Frank-Jurgen (ed.) (2001). Intangibles in Competition and Cooperation: Euro-Asian Perspective. Palgrave. Richter, Frank-Jurgen, Mar, Pamela și Lee, Kuan Yew (2002). Recreating Asia. Vision for a New Century. New York: John Wiley & Sons. Kidd, John B și Richter, Frank-Jurgen (2006). Development Models, Globalization and Economies: A Search for the Holy Grail?. Palgrave Macmillan. Minevich, Mark, Richter, Frank-Jurgen și Hoque, Faisal (2006) Six Billion Minds: Managing Outsourcing in the Global Knowlesge Economy. Aspartore Books. www.horasis.org/management.php www.business-in-asia.com/books/DRRichterint3.htm RIDDERSTRALE, JONAS (n. 1966). Expert suedez în management. Studii universitare la Stockholm School of Business. MBA și doctor în business internațional. Profesor la Stockholm School of Business (Suedia), unde a fost responsabil pentru programul de management avansat. Profesor invitat la Ashridge Business School (Marea Britanie) și IE Business School (Spania). - 376 - În lumea karaoke-capitalismului alegi cine vrei să fii, așa cum într-un club karaoke alegi pe cine vrei să imiți și te înarmezi cu aptitudini de cunoaștere. Competența și banii te vor plasa în noua elită a viitorului. ”Trăim într-un club karaoke cosmopolit, ce ne oferă o multitudine de opțiuni. Putem fi orice sau oricine vrem”. Dar acest club nu este deschis tuturor, ci doar celor care au bani sau competență. Director al Scandinavian Center for Management Development. Membru al Swedish Management Group. Consultant și membru al unor numeroase companii multinaționale. Face parte din comitetul editorial al The Capstone Business Encyclopaedia. Cercetările sale s-au concentrat pe domenii, precum: inovația strategică, noile modele organizaționale și stilurile de leadership în era informațională. Numărul 1 în Europa și numărul 9 în lume în Thinkers 50, topul global al gânditorilor de management. În anul 2003, împreună cu Kjell A. Nordstrom, a publicat lucrarea Karaoke Capitalism. Management for Mankind, care s-a bucurat de un mare succes internațional, fiind tradusă în 23 de limbi. În limba română a apărut în anul 2007 (Karaoke capitalism. Management pentru omenire). —Principiile jocului Lego. Firma dominantă a secolului al XX-lea se supune modelului organizațional ierarhic. În timp ce bilanțul contabil e dus în scaunul cu rotile într-un salon pentru pacienți internați pe termen lung, supermodelul birocratic se află deja în drum spre morgă. Acest tip de organizare naște un număr important de principii și concepții care sunt complet anacronice în comparație cu schimbările pe care le experimentează corporațiile. Designul ierarhic presupune că avantajul competitiv este un dat în sine, etern și bine păstrat în sânul companiei. Într-o lume a stabilității, a predictibilității și a schimbării liniare, provocarea înseamnă a găsi o soluție organizațională care să exploateze în mod eficient această rețetă veșnică. Teoretic vorbind, construirea unor structuri complicate duce la simplificarea joburilor. Când oamenii îndeplinesc aceeași sarcină simplă și bine definită, adică învață făcând (sau mai corect spus, prin repetiție), rezultatele se bucură de o eficiență sporită. De vreme ce rețeta nu se modifică niciodată, nu e nevoie ca oamenii și unitățile să interacționeze, odată ce ai descoperit soluția - felul în care se împarte forța de muncă. Iată și problema, însă. Pentru câte companii crearea unor noi produse și servicii este opțională? Numiți cinci firme care supraviețuiesc în prezent și se descurcă de capul lor, fără parteneri sau aliați. Nouă nu ne vine în minte niciuna. Cu toții avem nevoie de prieteni. Ca să vă dăm un singur exemplu, numărul de alianțe strategice dintre biotehnologie și marile companii farmaceutice a crescut cu 80% în ultimii cinci ani. Astăzi, noile oferte pentru clienți reprezintă adesea rezultatul combinării și recombinării companiilor, a răspândirii cunoașterii pe zone geografice vaste, pe unități organizaționale, pe arii tehnologice și posibil chiar dincolo de hotarele - 377 - corporatiste - cu viteza luminii. Imaginați-vă următoarele. Echipa de dezvoltare a DVD recorder-ului de la Philips s-a împărțit în trei divizii: semiconductoare, sisteme optice și consumatori electronici. Pe deasupra, colaborarea tehnologică implicită a fost stabilită cu cinci rivali, dintre care îi amintim pe cei de la Sony, Ricoh și Yamaha. Dacă ați încerca să supra-impuneți o piramidă ierarhică specifică unor astfel de echipe, ați da greș neîntârziat. Mesajul nostru este să uitați de ierarhie și să dezvoltați o rețea competitivă de înțelepciune. Apoi, accelerați ciclul a ști - a face, găsind o nouă soluție organizațională care utilizează creativitatea la maximum. Așa cum spunea și fostul nostru coleg, profesorul Gunnar Hedlund, provocarea actuală constă în proiectarea unei arhitecturi bazate mai degrabă pe principiul recompunerii, decât al descompunerii - deschideți ușa birocrației și lăsați piața înăuntru. Nu numai că puteți demonta un model Lego, dar îi puteți pune piesele la loc într-o multitudine de forme, în funcție de ceea ce vreți să creați. Orice se potrivește”. (Ridderstrâle, Jonas și Nordstrom, Kjell A., Karaoke Capitalism, 2007, pp.167- 169). De consultat: Ridderstrâle, Jonas și Nordstrom, Kjell A. (2000). Funky Business - Talent Makes Capital Dance. Stockholm: BookHaus Publishing AB. http://books.google.com/books?id=yizNHcM1aSwC&dq=Ridderstrâle,+Jonas+și+Nordstrom +Kjell,+A+(2000).+Funky+Business+-+Talent+Makes+Capital+Danc+- Lucrări: Ridderstrâle, Jonas și Nordstrom, Kjell A. (2000). Funky Business - Talent Makes Capital Dance. Stockholm: BookHaus Publishing AB. Ridderstrâle, Jonas și Nordstrom, Kjell A. [2003] (2007). Karaoke Capitalism. București: Publica (trad. din l.engleză de Monica Șerban). en.wikipedia.org/wiki/Jonas_Ridderstrâle www.ashridge.org.uk/website/.../WebContent?...Jonas. RITZER, GEORGE (n. 1940). Sociolog american. Profesor la Universitatea din Maryland. Licența la City College din New York (1962), masteratul la Universitatea din Michigan (1964). A lucrat o scurtă perioadă la Ford Motor Company, după care s-a înscris la doctorat la Universitatea Cornell (1968). A predat la universitățile Tulane, Kansas, Surrey (Marea Britanie), Shanghai (China), Tampere (Finlanda), Bremen (Germania), Sardinia (Italia). A devenit cunoscut prin lucrarea McDonaldizarea societății, în care prezintă procesul prin care principiile restaurantului fast-food McDonald încep să domine din ce în ce mai multe sectoare ale societății. Lucrarea se fundamentează - 378 - pe teoria raționalității formulate de Max Weber, care descrie modul în care lumea occidentală modernă a reușit să devină tot mai rațională, adică dominată de eficiență (alegerea mijloacelor optime pentru realizarea unui scop), previzibilitate (anticiparea unei situații, ceea ce presupune disciplină, uniformizare, rutină, ordine), calculabilitate (elaborarea standardelor numerice atât pentru produse, cât și pentru procese) și tehnologii care controlează oamenii (eliminarea incertitudinii comportamentelor umane). S-a ajuns la un soi de imperialism cultural, caracterizat paradoxal de sporirea ineficienței, costuri mari, o distracție iluzorie și o falsă calitate. Globalizarea duce la consumul unor mari cantități de lucruri inutile. ”Lumea socială este caracterizată tot mai mult de ”nimic”. Tot mai mulți oameni își caută satisfacția în consum, însă a devenit evident că acesta nu poate oferi sensurile și recompensele care până acum erau obținute prin muncă. Dimpotrivă, indiferent cât consumăm, indiferent cât de mult ajungem să cumpărăm, nu facem decât să ne adâncim și mai mult într-o spirală fără sfârșit a frustrării. Căci obiectul consumului nostru este tocmai nimicul produs în serie, o masă amorfă de lucruri care vin de nicăieri și sunt produse oriunde. Nu mai avem timp. Acesta este paradoxul: suntem atât de ocupați, încât ne-am descotorosit de tot ceea ce ne umplea timpul într-un mod semnificativ, iar ceea ce am pus în loc nu ne va mai oferi satisfacțiile pe care le obțineam din toate acele lucruri pe care le-am lăsat deoparte. Ne-am aruncat cu capul înainte spre nimic. Dar ce vom face atunci când această epocă a prosperității va lua sfârșit, așa cum se întrevede deja?” "Catedralele consumului” - acele mall-uri uriașe, parcuri tematice (Disneyland), cazinouri, hoteluri mamut, nave de croazieră - s-au impus nu numai în SUA, ci și în alte țări. Marea recesiune începută în 2007 afectează un număr mare de persoane angajate la ele. Din simboluri luminoase ale unei economii globale, ele au devenit dinozauri, relicve ale unei epoci care nu se va întoarce curând. De consultat: Ritzer, George (2010). The McDonaldization of Society 6. Publisher: Pine Forge Press. http://books.google.ro/books?id=qT2SyiWSJlMC&printsec=frontcover&dq=Ritzer,+George &hl=ro&ei=owuoTPLEGsTAswb3lNClDA&sa=X&oi=boo Lucrări: Ritzer, George [1993] (2003). McDonaldizarea societății. București: Editura Comunicare. ro. (trad. din l. engleză de Victoria Vușcan). Ritzer, George [2007] (2010). Globalizarea nimicului. București: Editura Humanitas (trad. din l. engleză de Raluca Popescu). en.wikipedia.org/wiki/George_Ritzer www.georgeritzer.com/ - 379 - ROETHLISBERGER, FRITZ JULES (18981974). Inginer și teoretician american al managementului. A obținut licența în inginerie la Universitatea Columbia (1921) și masteratul în filosofie la Universitatea Harvard. Și-a început carierea la Departamentul de Cercetări Industriale de la Universitatea Harvard, condus de E. Mayo, iar mai târziu a devenit profesor Harvard Bussines School. Reprezentant de seamă al orientării relațiilor umane. —Toate studiile experimentale demonstrează că în organizarea socială există ceva mai mult decât ceea ce se observă în mod formal. Numeroase modele de interacțiune umană, care există în realitate, nu se regăsesc în organizarea formală, în timp ce altele sunt reprezentate necorespunzător [...]. Organigramele unei companii descriu relațiile funcționale dintre unitățile de lucru, dar nu exprimă deosebirile sociale, mișcarea sau echilibrul descrise în prealabil. Ierarhia valorilor, care se referă la prestigiu și tinde să acorde lucrului manual o importanță mai mare decât lucrului la banda rulantă, este foarte slab reprezentată în organizarea formală; dintr-o organigramă nu se pot observa, de obicei, nici grupurile primare, adică acele grupuri care provin din relațiile interpersonale cotidiene la locul de muncă. Coordonatele logice, pe orizontală și pe verticală, ale funcțiilor înlocuiesc modelele de interacțiune care există la ora actuală între oameni cu poziții sociale diferite. Organizarea formală nu poate ține seama de sentimentele și de valorile ce decurg din organizarea socială și prin care indivizii și grupurile de indivizi se diferențiază, sunt conduși și se integrează în mod formal. Indivizii, prin asociațiile lor în uzină, stabilesc relații personale. Ei formează grupuri informale în cadrul cărora fiecare persoană capătă o anumită poziție și un anumit statut. Natura acestor grupuri informale este foarte importantă, după cum s-a dovedit în camera experimentală, Relay Assembly Test Room (RATR) și în camera de observație, Bank Wiring Observation Room [...]. Experiența din RATR arată că atunci când inovațiile sunt introduse cu prudență și în funcție de sentimentele reale ale muncitorilor, aceștia dezvoltă, în general, un tip spontan de organizare informală, care nu numai că va exprima cu mai multă acuratețe valorile și semnificațiile care le sunt proprii, dar, probabil, se va armoniza mai bine cu scopurile conducerii. Deși, studiile de organizare informală de la uzina Hawthorne vizează angajații, ar fi inexact să credem că fenomenul se produce numai la acest nivel. Organizarea informală se manifestă la toate nivelurile, de la bază la vârf. Organizarea informală, atât la nivelul conducerii, cât și la cel al bazei, poate fie să faciliteze, fie să împiedice cooperarea și comunicarea. În ambele cazuri, la toate nivelurile organizației, organizările informale există ca o condiție necesară a colaborării. Fără ele, organizarea formală nu ar putea supraviețui multă vreme. - 380 - Organizarea formală și cea informală sunt, așadar, aspecte interdependente ale interacțiunii sociale”. (Roethlisberger, Fritz J. și Dickson, William J., Management and the Worker, 2003, pp.559- 560) De consultat: Roethlisberger, Fritz J. și Dickson, William J. (2003). Management and the Worker. În Early Sociology of Management. Taylor & Francis. http://books.google.ro/books?id=VMYQrt6fZr8C&printsec=frontcover&dq=Dickson,+ William,+J.+(2003).+Management+and+the+Work Lucrări: Roethlisberger, Fritz J. și Dickison, William J. [1939] (1979). Management and the Worker. Cambridge: Harvard University Press; Roethlisberger, Fritz J. (1968). Man in Organization. Essays. Hardcover. http://en.wikipedia.org/wiki/Fritz_Roethlisberger http://www.mgmtguru.com/mgt301/301_Lecture1Page10.htm ROTHSCHILD-WHITT, JOYCE (n. 1948) Sociolog american. Doctorat în sociologie la Universitatea Santa Barbara din California (1977). Profesor de sociologie la Boston College, apoi la University of Toledo. Profesor de sociologie la Virginia Polytechnic Institute (din 1991) și la State University Blacksburg, Virginia (din 2003). Domenii de interes: sociologia muncii și a organizațiilor, economie și societate/ restructurare economică și schimbare globală; democrația asociațională; locul de muncă și democrația economică, gen și muncă. Pornind de la modelul weberian de organizare, bazat pe autoritate și individualism, autoarea identifică mai multe condiții pentru dezvoltarea organizațiilor colectiviste, egalitare și democratice. Ea consideră că acestea sunt subreprezentate în societate, iar lipsa lor accentuează aspectele negative ale capitalismului. Cooperativele există în țări din toată lumea, iar ele au un mod de funcționare care schimbă relațiile dintre angajați, administrație și societate. Ele dezvoltă un tip de compromis care îmbunătățește comunicarea și relațiile umane, dar care alunecă ușor spre refuzul total al democrației. Rothschild le consideră ”instituții alternative”. Analiza condițiilor structurale și a mediului în care funcționează arată modul în care ele susțin sau compromit realizarea idealurilor colectivist-democratice. Din păcate, oligarhizarea, deplasarea de la obiective spre sporirea puterii interne, arată fragilitatea organizațiilor participativ-democratice. - 381 - Pornind de la scandalul Enron, Rothschild a realizat interviuri în profunzime cu 300 de denunțători din firme și a constatat că peste 80% dintre cei care au vorbit public despre neregulile din firme au fost concediați, nu înainte de a fi discreditați. În cele mai multe organizații, sentimentele de bine și rău, codurile de etică profesională și morala religioasă dispar în fața a ”ceea ce trebuie”. Organizațiile acceptă multe greșeli din partea angajaților, dar nu și lipsa de complicitate. Teama de represalii întărește opacitatea firmelor. ”Dacă vrem ca societatea să fie protejată de fraude masive, trebuie să consolidăm legislația în așa fel încât să le permitem angajaților din organizații să vorbească frecvent în public, înainte ca ele să-și piardă încrederea clienților și să fie implicate în scandaluri publice. Organizațiile au un drum lung de parcurs în procesul de învățare a toleranței și a comunicării publice”. Analizând cheltuielile de călătorii și divertisment din diverse companii, Rothschild a ajuns la concluzia că acestea fie sunt forme de acoperire a unor nereguli fiscale, fie impun elaborarea unor politici clare, scrise, de călătorie pentru angajați. De consultat: Rothschild, Joyce și Whitt, Allen J. (1989). The Cooperative Workplace: Potentials and Dilemmas of Organisational Democracy and Participation. Cambridge University Press. http://books.google.ro/books?id=vJw4AAAAIAAJ&printsec=frontcover&dq=Rothschild,+ Joyce+and+Whitt,+Allen+J.+(1989)&... Lucrări: Lindenfeld, Frank și Rothschild-Whitt, Joyce (1982). Workplace Democracy and Social Change. Boston MA: Porter Sargent Publishers. Rothschild, Joyce și Whitt, Allan J. (1989). The Cooperative Workplace: Potentials and Dilemmas of Organisational Democracy and Participation. Cambridge University Press. www.mpia.vt.edu/faculty.php?page=rothschild www.scienceblog.com/community/older/2002/A/20027089.html RUBINSTEIN, SAUL AVERY. Sociolog și expert american în management. Este profesor la Universitatea Rutgers din New Jersey. A absolvit sociologia la Swarthmore College (1976) și masterul în administrație și politici sociale la Harvard Business School (1980). A susținut doctoratul în management la Massachusetts Institute of Technology (1996). Este directorul Centrului - 382 - pentru Transformare la Locul de Muncă din cadrul Universității Rutgers (din 1998). El consideră că angajații sunt tot mai interesați de lucruri ce țin de domeniul exclusiv al managementului. Acest interes a schimbat rolurile și responsabilitățile în cadrul organizațiilor și a impus liderilor să dezvolte noi forme de organizare care se potrivesc acestei nevoi. Interesul pentru învățare a sporit calitatea muncii și comunicarea internă. Organizarea de la General Motors s-a extins în mai multe instituții. Acolo echipa de lucru este formată din 6-15 persoane, iar ea are responsabilități în mai multe domenii: planificarea și programarea lucrului, inventarul, controlul, constrângerile bugetare, instruire, reparații, absenteism, programarea concediilor etc. Interdependența dintre echipe a făcut ca managementul să devină o preocupare a tuturor angajaților. Lipsa sindicatelor a sporit participarea și comunicarea. Oamenii din instituții au învățat să apeleze la instanțele de judecată pentru a-și proteja drepturile, iar acest obicei s-a dezvoltat mai puternic în SUA tocmai datorită faptului că sindicatele sunt inexistente în cele mai multe organizații. Consilierii din întreprinderi au un rol pe care liderii de sindicat l-au abandonat și nici supraveghetorii și șefii direcți nu îl pot suplini. Gestionarea participării forței de muncă duce la o îmbunătățire semnificativă a productivității. De consultat: Rubinstein, Saul A. și Kochan, Thomas A. (2001). Learning From Saturn: Possibilities from Corporate Governance and Employee Relations. Ithaca: Cornell University Press. http://books.google.ro/books?id=PCFU7rEAyksC&printsec=frontcover&dq=Saul+A.+Rubin stein&hl=r Lucrări: Rubinstein, Saul A., Bennett, Michael și Kochan, Thomas A. (1994). Saturn Partnership Co-Management and the Reinvention of the Local Union. Massachusetts Institute of Technology. Rubinstein, Saul A. și Kochan, Thomas A. (1997). Toward a Stakeholder Theory of the Firm: the Case of the Saturn Partnership. Massachusetts Institute of Technology. Rubinstein, Saul A. și Kochan, Thomas A. (2001). Learning From Saturn: Possibilities from Corporate Governance and Employee Relations. Ithaca: Cornell University Press. http://www.smlr.rutgers.edu/faculty/Vita/CVRubinstein.pdf - 383 - SAINSAULIEU, RENAUD (1935-2002). Sociolog francez. Doctor de stat în litere și științe umane. Profesor la Institutul de Științe Politice din Paris. A condus Centrul de Studii Sociologice și a întemeiat Laboratorul de Sociologie a Schimbărilor Instituționale, din Paris. Președinte al Asociației Internaționale a Sociologilor de Limbă Franceză (1992- 1996). Unul din principalii teoreticieni francezi ai sociologiei organizațiilor. A realizat numeroase cercetări privind cultura și construirea identității indivizilor din organizații, precum și schimbarea ca formă de dezvoltare în întreprinderi. Astfel, în anii '80, el a inițiat un important program de cercetare: —Modernizarea întreprinderilor în Franța și în Polonia”. “Analiza schimbării propusă de Renaud Sainsaulieu (1987, op.cit.) se articulează în jurul conceptului de dezvoltare, larg utilizat de economiștii interesați de viitorul societăților din lumea a treia. Renaud Sainsaulieu transferă în domeniul întreprinderilor concepția potrivit căreia dezvoltarea și schimbările pe care ea le implică nu pot rezulta decât din anumite inițiative locale bazate pe învățarea progresivă și a altor practici de producție și de gestiune. Această concepție asupra schimbării atribuie un rol esențial fenomenelor culturale: ele sunt acelea care vor determina posibilitățile de învățare. Mergând pe linia lui Crozier și Friedberg (1977, op.cit.), Renaud Sainsaulieu consideră că dezvoltarea socială a unei întreprinderi rezultă nu atât dintr-o acțiune de schimbare decisă ex nihilo, cât dintr-o serie de reacții colective complexe la presiunile mediului extern și ale funcționării interne. «Jocurile» strategice obișnuite și ajustările culturale pe care le prilejuiesc ele pot conține, astfel, o dinamică a învățării și pot fi purtătoare de creativitate și de înnoire. Înțelegerea schimbării ca dezvoltare apare, în multe privințe, ca o variantă a schimbării ca efect al învățării. Într-adevăr, acest ultim termen stă în centrul ambelor abordări. Neîndoielnic, demersul lui Renaud Sainsaulieu este interesant, deoarece acordă o atenție deosebită resurselor existente, proceselor în germene și transformărilor deja începute, precum și șanselor acestora de a se răspândi și generaliza. O perspectivă asemănătoare a orientat și ipotezele unui program de cercetări centrat pe analiza inovațiilor din serviciile publice; programul respectiv a urmărit îndeosebi identificarea resurselor locale de înnoire, precum și a modalităților de generalizare a lor. Totuși, această abordare se delimitează de analiza strategică, înțelegând schimbarea nu ca o criză, ca adaptare sau ca dezvoltare, ci ca manifestare a unei multitudini de deplasări și de interdeplasări ale actorilor, schemelor cognitive și dispozitivelor implicate. Înnoirea se poate, astfel, înfăptui în modalități diferite, în funcție de resursele angajate de actori în organizațiile respective. Pe de altă parte, noțiunea de deplasare [deplacement], inspirată de Michel Callon și Bruno Latour, oferă un - 384 - cadru mai flexibil pentru înțelegerea unei game variate de inovații și de schimbări, atrăgând atenția asupra modului în care unele dintre acestea sunt însușite și, în consecință, modificate”. (Lafaye, Claudette, Sociologia organizațiilor, 1998, pp. 57-58) Lucrări: Sainsaulieu, Renaud (1982). Identite au travail: les effets culturels de l'organisation. Paris: PFNSP. Sainsaulieu, Renaud (1987). Sociologie de l'organisation et de l' entreprise. Paris: PFNSP. Sainsaulieu, Renaud [1989] (1993). Fondaments sociologiques et perspectives pour la gestion des ressources humaines en entreprise. Paris: PFNSP. Piotet, Francoise și Sainsaulieu, Renaud (1994). Methodes pour une sociologie de l' entreprise. Paris: Presses de la Fondation Nationale des Sciences Politiques & ANACT. Sainsaulieu, Renaud (1997). Sociologie de l'entreprise. Organisation, culture et developpement, 2e edition. Presses de Sciences Po et Dalloz. fr.wikipedia.org/wiki/Renaud_Sainsaulieu en.wikipedia.org/wiki/Renaud_Sainsaulieu http://www.pressesdesciencespo.fr/fr/livre/?GCOI=27246100028050&fa=author&person_id=33 SALANCIK, GERALD, R. (1943 -1996). Expert american în management. D. B. Kirr Professor de organizare la Graduate School of Industrial Administration at Carnegie Mellon University. — Pentru Pfeffer și Salancik, strategiile posibile pe care le poate utiliza o organizație ca să-și echilibreze dependențele sunt de patru feluri. Ea poate: 1) să se adapteze sau să modifice constrângerile; 2) să modifice interdependențele prin fuziune, diversificare sau extindere; 3) să ajusteze mediul înconjurător, fie prin direcționare la diferite organizații, fie prin înființarea de joint ventures cu alte organizații, fie prin alte tipuri de asocieri; 4) să modifice legalitatea sau legitimitatea mediului înconjurător prin acțiuni politice. Există numeroase modalități de a aplica primul tip de strategie, privind adaptarea sau modificarea constrângerilor externe. O organizație poate acorda o atenție secvențială (v. March) solicitărilor la care este supusă, ocupându-se mai întâi de una, apoi de alta, pe măsură ce devin mai puțin presante. De exemplu, pentru o vreme, clienții pot avea prioritate, apoi atenția se poate îndrepta către economiile financiare pretinse de proprietari sau creditori [...]. Fuziunea, diversificarea sau extinderea sunt modalități de aplicare a celui de al doilea tip de strategie, modificarea relațiilor de interdependență. Fuziunile permit acest lucru prin aducerea în organizație a - 385 - controlului resurselor critice, stabilizând schimbările acestora. Aceste manevre pot avea loc înapoi, lateral sau înainte, prin încorporarea furnizorilor, concurenților sau cumpărătorilor. Diversificarea modifică și lărgește rețeaua de interdependență a unei organizații, eliminând orice dependență exagerată într-un singur domeniu [...]. În al treilea rând, ajustarea mediului înconjurător este o strategie mai frecvent urmată decât absorbția totală prin fuziune. Directoratele colective, în cadrul cărora consiliile de conducere includ manageri ai mai multor organizații, cartelurile pentru controlarea furnizorilor, acordurile comerciale, apartenența la asociațiile comerciale, la consiliile coordonatoare pe ramură și la corpurile consultative, încheierea de joint ventures, în care două sau mai multe organizații lucrează împreună și alte asemenea sunt foarte obișnuite. Asemenea legături ajută la informarea organizațiilor participante în legătură cu ceea ce se întâmplă în afara lor și asigură o angajare reciprocă [...]. În al patrulea și ultimul rând, dacă niciuna din celelalte strategii nu le sunt la îndemână, organizațiile recurg la acțiunea politică. Ele se străduiesc să obțină și să mențină impozite, tarife sau subvenții favorabile sau să-și rezerve lor sau membrilor lor anumite licențe (în cazul practicării medicinei sau a avocaturii, de exemplu, care este restrânsă la categorii de oameni strict calificați) sau să-i acuze pe alții de încălcarea regulamentelor (ca în situația în care concurenții sunt acuzați de încheierea unor convenții monopoliste prohibitive. Aceste activități politice întreprinse de organizații au un caracter permanent, manifestate prin finanțarea unor partide politice, prin influențarea unor membri ai guvernelor sau corpurilor legislative și prin reprezentarea în agenții și consilii guvernamentale sau de alte naturi conexe”. (Pugh, Derek S. și Hickson, David J., Managementul organizațiilor, 1994, pp. 63-64) Salancik s-a concentrat asupra conflictelor din instituții generate de resursele limitate, de incertitudinea mediului, de interdependență, de lacunele legislative și dominația jucătorilor puternici. Aceste influențe externe constrâng opțiunile și reduc controlul indivizilor asupra propriilor lor acțiuni. Pentru a înțelege comportamentul unei organizații trebuie să înțelegem contextul în care el se manifestă, modul în care contextul social își exercită influența, jocurile politice, ceremoniile și ritualurile publice. Designul organizațional și deciziile manageriale sunt în mare parte forme de răspuns la provocările contextuale, fac parte din aceste ceremonii și ritualuri. De aceea, organizațiile au o natură socială. Dacă instituțiile sunt produsele contextelor sociale, și acțiunile și credințele oamenilor trebuie înțelese în funcție de contextele în care au loc. Recompensele extrinseci domină și modifică recompensele intrinseci. Din perspectivă macro, contextul definește aspecte precum legitimitate, norme, așteptări, instituții. Din perspectivă micro, contextul definește aspecte precum conformitate, angajament, relații cu clienții. Dependența unei organizații depinde de: 1. magnitudinea resurselor, raportată la intrări și ieșiri (cât de serioase ar fi consecințele reducerii resurselor); 2. libertatea pe care o au cei ce controlează o resursă (cu cât o resursă e controlată mai puternic, cu atât dependența e mai mare și firma e într-o situație mai dificilă; 3. gradul de monopol al resurselor și absența resurselor alternative. De consultat: - 386 - Pfeffer, Jeffrey și Salancik, Gerald R. (1978). The External Control of Organizations: A Resource Dependence Perspective.New York: Harper & Row. http://books.google.com/books?id=iZv79yE_AC&dq=Pfeffer,+Jeffrey+and+Salancik,+Ger ald,+R.+(1978).+The+External+Control+of+Organizations... Lucrări: Pfeffer, Jeffrey și Salancik, Gerald R. (1974). Organisational Decision Making as a Political Process: The Case of a University Budget. Administrative Science Quarterly, June, Volume 19, no. 2, pp.135-151. Sttaw, Barry M. și Salancik, Gerald R. (1977). New Directions in Organizational Behavior. Saint Clair Press. Pfeffer, Jeffrey și Salancik, Gerald R. (1978). The External Control of Organisations: A Resource Dependence Perspective. New York: Harper & Row. SCHACHTER, STANLEY (1922-1997). Psiholog american. Inițial a fost student la Istoria Artei la Universitatea Yale, ca apoi să-și ia masteratul în psihologie. În anul 1947 a trecut la Massachusetts Institute of Technology, unde a colaborat cu Kurt Lewin, creatorul Centrului de Cercetare a Dinamicii Grupului și care avut o mare contribuție la formarea sa profesională. După moartea lui Lewin (1947), acest centru se mută la Universitatea din Michigan, intrând în componența Institutului de Cercetări Sociale. Doctor în psihologie (1949). A studiat, experimental, relația dintre nevoia de afiliere și anxietate, ajungând la concluzia că tendința de afiliere crește pe măsură ce anxietatea devine mai intensă. A realizat și studii privind conformarea, obezitatea etc. Împreună cu Jerome E. Singer a realizat un experiment (1962) pe baza căruia au elaborat o teorie cognitiv-fiziologică a emoțiilor. —Ce se întâmplă cu «renegații» care opun rezistență puterii exercitate de majoritate? Schachter (1951) a creat pentru experimentul său grupuri de câte opt și zece persoane, numite cluburi, a căror sarcină a fost să poarte discuții pe teme diferite. Un club discuta despre filme, altul despre radio, alt grup urma să discute cazul unui delincvent minor. În acest din urmă grup se urmărea analizarea modului în care era tratat tânărul, variind de la o abordare extrem de liberală, de-a dreptul prietenoasă, de tipul celei care sugera să fie «supus unei psihoterapii atente», până la sentințe intransigente. De data aceasta a fost supus analizei grupul (majoritatea), iar colaboratorul era singura persoană a cărei sarcină consta în a se comporta în trei feluri diferite în trei grupuri diferite în cadrul aceleiași teme, adică a aceluiași club. - 387 - Cele trei modalități de comportament presupuneau următoarele roluri «jucate» de persoana care colabora cu cercetătorul: a) rolul de «renegat», care s-a opus de la bun început părerii grupului, fără să cedeze până la sfârșit; b) rolul conformistului «drăgălaș», care la început susținea o părere diametral opusă celei a grupului, dar care, sub influența argumentelor grupului, și-a modificat părerea în direcția dorită de grup; c) rolul de conformist «desăvârșit», care a fost de acord de la bun început cu părerea exprimată de grup. S-a dovedit că în momentul în care membrii grupului întâmpinau rezistență, în primele două cazuri, începeau să-l convingă cu fervoare pe oponent despre justețea punctului lor de vedere. Dacă acesta continua să opună rezistență, grupul încerca să-l «convertească», depunând eforturi pentru încă o vreme. Dar dacă și următoarele încercări se dovedeau ineficiente, grupul sfârșea prin a-l marginaliza pe membrul încăpățânat, nemaicomunicând cu el și nepermițându-i să ia cuvântul pentru a-și exprima părerea, ca și cum i-ar fi protejat pe alții de o eventuală molipsire de părerile neacceptate. Pe scurt, nonconformistul extremist a fost tratat ca un «renegat». Efectul marginalizării lui a fost foarte puternic, mai ales în grupul în care Schachter a creat legături puternice de apartenență prin sentimentul de mulțumire datorat atitudinii lor extrem de bătăioase. Un asemenea grup pornea cu o deosebită asprime, ba chiar cu ostracism, la atacurile menite să-l pedepsească pe membrul nesupus. Cu totul altul a fost raportul grupului față de conformistul «drăgălaș», adică față de cel care chiar după primul val de convingere a împărtășit părerile grupului. După «convertire», grupul l-a tratat pe membrul lor foarte prietenos”. (Wosinska, Wilhelmina, Psihologia vieții sociale, 2005, pp. 155-156) ”În 1959, Stanley Schachter a emis ipoteza că teama, îngrijorarea, condițiile stresante de orice fel constituie factori de natură să provoace și să amplifice nevoia noastră de afiliere. Conform teoriei emise de către Schachter, un pericol extern stârnește frica, ceea ce motivează subiectul să caute și să agreeze compania altor oameni, amenințați de același pericol. În studiul clasic al lui Schachter, menit să testeze starea de tensiune împărtășită, un grup de studente în psihologie au fost invitate să participe la o serie de experimente în care li s-a spus că urmau să suporte șocuri electrice. Participantelor din prima condiție li s-a indus o stare de anxietate intensă, prin anunțul că șocurile administrate vor fi dureroase; participantelor din cea de a doua condiție li s-a indus o stare de anxietate redusă, fiind prevenite asupra unor șocuri electrice slabe, abia sesizabile. După crearea celor două stări diferențiate de anxietate, participantele au fost anunțate că trebuie să mai aștepte circa zece minute, deoarece aparatura mai necesita câteva mici ajustări. Fiecărei studente i s-a oferit posibilitatea să aștepte începerea experimentului fie de una singură, fie în compania unei alte participante. După înregistrarea tuturor opțiunilor, experimentul s-a încheiat (v. Cazul 1 din figura următoare). Rezultatele au susținut ipoteza lui Schachter că dorința de a fi împreună cu altcineva se va manifesta mai frecvent în cazul participantelor cu grad ridicat de anxietate: 20 dintre cele 32 de studente din prima condiție au ales să - 388 - aștepte cu altcineva, pe când numai 10 din cele 30 de participante cu anxietate scăzută au făcut această opțiune. Schachter s-a întrebat apoi și de ce oamenii speriați de iminența unui pericol preferă să nu fie singuri. Se puteau emite două ipoteze: fie că prezența altcuiva ar distrage atenția persoanei speriate de la stimulul provocator de anxietate, fie că participantele la experiment doreau compania datorită nevoii de comparație socială - căutând în cealaltă persoană o sursă de informații și un etalon cu care să își evalueze propriile reacții. În eventualitatea că prima ipoteză era corectă, oricine ar fi fost o companie dezirabilă; în cealaltă eventualitate, nevoia de comparație socială ar fi făcut dezirabilă numai compania unei alte persoane aflate în aceeași situație. Într-un al doilea experiment, tuturor participantelor li s-a indus o stare de anxietate intensă, fiind prevenite că vor suporta șocuri electrice puternice și dureroase. După care li s-a propus să aleagă între a aștepta fiecare de una singură sau împreună cu altcineva. De această dată, caracteristicile celeilalte persoane au reprezentat variabila independentă. Unui prim grup de participante i s-a oferit alegerea între a sta singure sau în compania altor participante la același experiment, în vreme ce un al doilea grup au avut de ales între a sta singure sau împreună cu alte studente, care nu participau la experiment, ci așteptau niște profesori. Rezultatele Cazului 2 din figura alăturată arată că preferința pentru a fi în compania cuiva nu se explică prin dorința de distragere a atenției: studentele care aveau de ales între a fi singure sau în prezența altor participante aflate în aceeași situație au optat pentru cea de a doua variantă, pe când cele care puteau să aștepte doar în compania unor studente neimplicate în experiment au preferat să fie singure. Acest fapt indică destul de categoric nevoia de comparație socială drept principal motiv de afiliere în situații de teamă, demonstrând că nu orice companie poate fi de folos în astfel de situații. Se pare că atunci când ne temem sau ne îngrijorează ceva, am - 389 - prefera să fim alături de alte persoane apăsate de aceleași temeri și de aceleași griji. Experimente ulterioare au probat validitatea acestei interpretări în contexte diferite. De exemplu, în 1989, James Kulik și Heike Mahler au constatat că pacienții aflați în așteptarea unei operații pe cord au preferat să stea în același salon cu alți pacienți în stare postoperatorie, sperând să obțină de la aceștia informații despre ceea ce îi așteaptă pe masa de operație, precum și încurajări reconfortante, întrucât veneau din partea unor persoane ce trecuseră cu bine printr-o experiență extrem de riscantă și, implicit, generatoare de anxietate”. (http://www.scritube.com/sociologie/Afiliere-atractie-iubire19139234.php) De consultat: Festinger, Leon, Schachter, Stanley și Back, Kurt (1963). Social Pressures in Informal Groups. Stanford: Stanford University Press. http://books.google.com/books?id=1zSsAAAAIAAJ&printsec=frontcover&dq=Festinger,+ Leon,+Schachter,+Stanley+and+Back,+Kurt+(1963).+Social+Pressure Lucrări: Festinger, Leon, Schachter, Stanley și Back, Kurt (1950). Social Pressures in Informal Groups. Stanford University Press. Schachter, Stanley (1959) The Psychology of Affiliation. Stanford: Stanford University Press. Schachter, Stanley și Singer, Jerome E. (1962). Cognitive, Social and Psychologycal Determinants of Emotional State. Psychological Rewiew, no.69, pp.379-399. Schachter, Stanley (1971). Emotion, Obesity and Crime. New York: Academic. http://en.wikipedia.org/wiki/Stanley_Schachter SCHAFF, ADAM (1913 -2006). Economist și filosof polonez. A studiat economia la Ecole des Sciences Politiques et Economiques din Paris și filosofia în Polonia, specializându-se în epistemologie. Doctor în filosofie la Universitatea din Moscova. Între anii 1952 și 1953, el a fost directorul Institutului de Filosofie și Sociologie al Universității din Varșovia. Membru al Academiei de Științe din Polonia și al Clubului de la Roma. Doctor honoris causa al universităților din Nancy, Paris și Ann Arbor. Schaff a fost și director al Centrului European de Coordonare a Cercetării și de Documentare în Științele Sociale din Viena, Austria. Adam Schhaff a fost, alături de Gunter Friederichs, coordonatorul unui raport către Clubul de la Roma, intitulat: Microelectronica și societatea (1982). - 390 - —După cum s-a afirmat mai înainte, automatizarea completă va elimina pe termen lung o mare parte din munca umană, în sensul tradițional al termenului. Ce vrea să spună această subliniere și de ce a fost adăugată? Am adăugat-o în mod deliberat și datorită convingerii că automatizarea completă a producției și serviciilor, cu toate că va elimina munca umană, nu poate să elimine activitatea umană de diferite tipuri și specii. Pentru a înțelege sensul acestei poziții trebuie să definim ceea ce înțelegem prin muncă. Cuvântul muncă înseamnă aici, în concordanță cu înțelegerea comună, activitatea umană realizată cu intenția obținerii unui efect în producție (producerea de bunuri) sau în servicii (satisfacerea altor nevoi umane), prin intermediul cheltuielii de energie fizică sau mentală. Tocmai pe această bază facem distincție între munca manuală și mentală (cerebrală). În cazul societăților bazate pe schimbul de bunuri și pe munca salariată, definiția trebuie să includă și intenția obținerii unui salariu de către individul angajat în producție sau în servicii. Orice muncă este activitate, întrucât presupune cheltuiala deliberată de energie umană, așa cum se întâmplă în orice activitate. Dar nu orice activitate este muncă, întrucât nu orice activitate este realizată cu intenția obținerii unui salariu prin producerea de bunuri în vederea satisfacerii nevoilor materiale ale vieții umane sau prin prestarea unor servicii: ea poate fi o activitate creativă (artistică, științifică etc.) sau o activitate în care ne angajăm pe perioada timpului liber etc. Pentru a evita confuziile terminologice și pentru a facilita înțelegerea mai profundă, insistăm că automatizarea completă va elimina în mare parte munca din producție și din servicii, dar nu va însemna sfârșitul activității umane și, în acest sens, al ocupației umane. Ea va conduce la înlocuirea a ceea ce a fost anterior munca de către ocupația creativă și divertisment. Așadar, pretenția noastră pe care o vom argumenta ulterior, că munca ar putea fi înlocuită de alte forme de activitate umană (ocupație), care vor restitui omului scopul său în viață sau, cu alte cuvinte, propriul său sens al vieții, este pe deplin realistă”. (Schaff, Adam, Ocupația și munca. În Friederichs, Gunter și Schaff, Adam, Microelectronica și societatea, 1985, pp. 444-445) Lucrări: Schaff, Adam (1966). Introducere în semantică. București: Editura Științifică. Schaff, Adam (1982). Istorie și adevăr (trad. din l. germană de Alexandru Boboc și Ioan Mihăilescu). București: Editura Politică. Friederichs, Gunter și Schaff, Adam (ed.) [1982] (1985). Microelectronica și societatea. București: Editura Politică (trad. din l. engleză de Ana Maria Sandi și Ion Mihăilescu). http://en.wikipedia.org/wiki/Adam_Schaff www.generation-online.org/p/pschaff.htm - 391 - SCHEIN, EDGAR H. (n. 1928). Psiholog social și expert american în management. Master în psihologie socială la Harvard University (1949). Doctor în psihologie socială la Stanford University (1952). Asistent al lui Douglas McGregor la Massachusetts Institute of Technology. Profesor de management la Sloan School of Management din cadrul MIT. Domenii de cercetare: motivarea individului, persuasiune coercitivă, dezvoltare și cultură organizațională; evoluția carierei; cultură corporativă. Membru al Asociației Americane de Psihologie și al Academiei de Management. În prezent este profesor emeritus. —Studiul pe care Schein îl întreprinde asupra motivației începe, ca și în cazul lui McGregor, cu examinarea presupunerilor pe care le fac managerii asupra celor pe care îi conduc. El sugerează că ar exista trei seturi de astfel de presupuneri, pe care le prezintă în ordinea aproximativă a apariției lor istorice și cărora le adaugă încă un set considerat de el a fi cel mai adecvat. 1) Modelul rațional-economic, reprezentând viziunea împărtășită de managerii care consideră că muncitorii sunt motivați mai ales de stimulentele economice, așa cum sunt ele întrebuințate de organizație. Muncitorul este esențialmente pasiv și leneș, refuză orice responsabilitate și trebuie deci să fie condus de un manager. Această concepție stă la baza teoriei lui Taylor asupra managementului, care a fost comentată de McGregor sub denumirea de Teoria X. O astfel de abordare a dus la dezvoltarea industriei de masă, dar a fost părăsită odată cu creșterea puterii sindicatelor și apariția meseriilor mai complexe, care pretindeau angajatului să dea mai mult decât «două mâini». 2) Modelul social, dezvoltat pe baza înțelegerii necesităților muncitorului de a se impune în cadrul interacțiunilor cu ceilalți și mai ales cu cei din echipa sa. Normele stabilite în grup și presiunile exercitate de colegi au mult mai mult efect asupra producției decât sistemul formal de stimulente materiale și controlul managerial. Cercetările întreprinse de Elton Mayo și colaboratorii săi la uzinele Hawthorne au avut un mare impact, contribuind la transformarea ideilor manageriale, ca și studiile lui Trist și ale colegilor săi privind situația din minerit. Implicațiile pentru manageri sunt explicitate în lucrarea lui Likert asupra necesității adoptării unui stil de conducere «axat pe angajat» sau a unui management participativ de echipă. 3). Modelul autoafirmării reprezintă o altă abordare, care subliniază că o organizație tipică îndepărtează orice semnificație din munca depusă de angajați. Este inhibată astfel tendința inerentă a angajaților de a-și exercita capacitatea de înțelegere, competența și aptitudinile într-o manieră matură, ceea ce duce la alienare și insatisfacție. Studiile clinice ale psihologului Abraham Maslow au exercitat aici o mare influență. El susține că autoafirmarea (împlinirea potențialului psihologic distinctiv al fiecăruia) constituie cea mai importantă necesitate umană, mai presus de împlinirea economică și socială. Implicațiile acestei abordări au fost dezvoltate în Teoria Y a lui McGregor, în Modelul II al lui Argyris și în principiul lui Herzberg privind creșterea responsabilității muncii. - 392 - 4. Modelul complex, dezvoltat de Schein, susține că teoriile anterioare sunt prea simplificate și generalizate. Necesitățile umane intră în mai multe categorii și variază în funcție de stadiul de dezvoltare în care se află individul sau de circumstanțele vieții sale. Astfel, motivațiile pot varia de la un individ la altul, de la o situație la alta, de la un moment la altul. Și impactul stimulentelor materiale variază: banii, de exmplu, care satisfac de regulă necesități economice fundamentate, le pot servi unora să-și împlinească nevoia de autoafirmare. Ce îi motivează pe milionari să lupte să-și adune cel de-al doilea sau al cincilea milion al lor? În același timp, salariații sunt capabili să-și găsească noi motivații datorită experienței muncii acumulate în organizație, fiind în stare să răspundă diferitelor tipuri de strategii manageriale. Cea mai importantă implicație pentru manageri este cerința de a fi buni diagnosticieni. Ei trebuie să fie destul de flexibili ca să-și poată varia conduita, având nevoie să-l trateze în mod corespunzător pe fiecare angajat, în fiecare situație. Ei pot să utilizeze oricare dintre modelele precedente, cel economic, cel social sau cel al autoafirmării”. (Pugh, Derek S. și Hickson, David J., Managementul organizațiilor, 1994, pp. 183-184) Edgar Schein este autorul teoriei ancorelor carierei, care pornește de la imaginea de sine a individului, de la sinele lui, așa cum acesta s-a conturat odată cu avansarea lui în carieră. Raportat la această imagine se poate contura structura (constructul) psihologică ce sintetizează cele mai importante achiziții ale individului în plan atitudinal-valoric și comportamental la care acesta nu va renunța în niciun chip, desemnată prin termenul de ancoră a carierei. Există trei elemente care caracterizează ancorele carierei: 1. dinamismul; 2. stabilitatea; 3. puterea. Ancorele carierei, care dau angajaților motivația intrinsecă, sensul pentru care ar vrea să vină la serviciu, sunt în opinia lui Edgar Schein în număr de opt: 1. competențe tehnice/funcționale. Interesul primar al unei persoane cu astfel de competențe este să exceleze într-un anumit domeniu de activitate. Managerul eficient trebuie să-i ofere recunoașterea ca expert și să-l ajute să-și păstreze competențele prin oferirea de cărți, participarea la conferințe, încurajarea publicării etc.; 2. competențe de management general. Interesele unui astfel de angajat sunt opuse celor tehnice; el este interesat de diverse funcții ale companiei, sintetizează informații și își folosește abilitățile interpersonale. Motivația ideală ar fi oferirea de promovări și măriri de salariu, șansa să supervizeze proiecte sau să participe la ședințe importante; 3. autonomie / independență. Acești oameni vor să fie lăsați în pace, să lucreze după propriile reguli, fără a li se spune ce trebuie să facă. Cea mai eficientă recompensă e să fie lăsați să se manifeste în legea lor, supraveghind însă rezultatul muncii (nu metodele de obținere a rezultatelor); 4. securitate și stabilitate. Acești angajați apreciază un mediu predictibil, în care regulile sunt clar definite și cunoscute. Au nevoie de apreciere și de garanții că lucrurile pe care le fac vor fi necesare un timp îndelungat; - 393 - 5. creativitatea antreprenorială. Acesti angajați doresc să inițieze proiecte și să conducă ce au creat. Au nevoie de recunoaștere publică; 6. simțul datoriei. Sunt persoane care doresc să se dedice unei cauze. Au nevoie să vorbească de legătura dintre serviciu și interesele lor sociale; 7. provocare pură. Există angajați care doresc să iasă victorioși în toate încercările și uneori devin persoane dificile în organizație. Lor trebuie să le fie propuse noi încercări; 8. stilul de viață propriu. Acești angajați își organizează activitatea în funcție de propriul stil de viață și au nevoie de flexibilitate și înțelegere. Vor să fie evaluați după rezultatele finale, nu după orele de muncă prestate la slujbă. O relație echilibrată între ancore (imaginea de sine, motivele, aspirațiile, valorile individului) și caracteristicile profesiei/poziției ocupate de acea persoană este o premisă necesară pentru ca ea să fie mulțumită de sine, dedicată sarcinilor și să manifeste încredere în organizație. Lipsa unui asemenea echilibru sporește frustrarea, demotivarea și performanțele scăzute. Osmoza sau discrepanța dintre ancore și profesiuni explică succesul sau eșecul profesional, stabilitatea sau instabilitatea carierei. (după Viorel Apetrei, Cum să motivezi angajații. Fără buget. În revista Cariere, nr. 7, 2007) (http://www.cariereonline.ro/articol/cum-sa-motivezi-angajatii-fara-buget) De consultat: Schein, Edgar H. (2004). Organizational Culture and Leadership. San Francisco, CA: Jossey-Bass. http://books.google.com/books?id=xhmezDokfnYC&printsec=frontcover&dq=Schein,+ Edgar+H.+(2004).+Organizational+Culture+and+Leadership Lucrări: Schein, Edgar H. (1978). Career Dynamics. Matching Individual and Organizational Need. Addison-Wesley. Schein, Edgar H. (1980). Organizational Psychology, ed. III-a. Prentice-Hall. Schein, Edgar H. (1985). Organizational Culture and Leadership. San Francisco, CA: Jossey-Bass. en.wikipedia.org/wiki/Edgar_Schein mitsloan.mit.edu >... > Directory SCHRENK, JAKOB (n.1977). Ziarist german. A absolvit Deutsche Journalistenschule din Munchen. A obținut doctoratul și predă sociologia la Institut fur Soziologie, Ludwig-Maximilians-Universitat, Munchen. Este autorul cărții de succes: Arta exploatării de sine. - 394 - —De mii de ani oamenii visează la o muncă plăcută, pe care să și-o poată organiza după voie. În secolul XXI această utopie ar putea deveni, în sfârșit, realitate. Cu fiecare dimineață în care ne trezim să mergem la serviciu, ne mai apropiem un pic de acest țel. Un vis prinde viață. Slujba care ne place și pe care ne-o organizăm cum vrem. Cu o mică mare problemă: că visul ar putea fi, de fapt, un coșmar. Angajatul modern nu trebuie să ajungă la serviciu în fiecare zi la aceeași oră. «Tu decizi singur când ajungi», se spune. «Mai stai puțin în pat, dacă ai nevoie să dormi mai mult. Doar am încredere în tine». Vocea angajatorului e prietenoasă și calmă. Când soarele strălucește, oricare dintre noi poate să-și ia liber și să dea câteva telefoane direct de la ștrand sau de acasă. Colegii sunt cei mai buni prieteni. E de la sine înțeles că ne tutuim cu șeful. Cine nu și-ar dori o slujbă la care să-și poată urmări țelurile și dorințele, unde să nu lucreze monoton și mecanic, ci să rezolve probleme interesante, o slujbă la care să aibă parte de provocări și despre care, întors seara acasă, să poată spune satisfăcut: «Am realizat ceva, lucrurile depind de mine?». Însă, când te întinzi relaxat în fotoliu, se întâmplă să sune, dintr-odată, telefonul. «Trimite-mi repede documentele alea», te roagă colegul. Și atunci deschizi laptopul, cauți informațiile, verifici prezentarea. Te afli deja acasă, dar asta nu înseamnă că ziua de lucru s-a încheiat. Acesta e unul dintre momentele în care visul începe să se destrame. 20% mai puțin personal, 20% mai multă productivitate. Tot mai multă muncă se împarte pe umeri tot mai puțini. Independența în luarea deciziilor poate însemna și că angajatul stă la birou trei nopți la rând pentru a termina un proiect. Răsplata: un alt proiect. Vocea angajatorului poate fi și tăioasă: «Dacă nu vă îndepliniți obiectivele, va trebui să desființăm departamentul». Fiecare trebuie să-și administreze singur munca. Cuvântul de ordine este: «Dă totul!». Noua lume a muncii este contradictorie și diametral opusă principiilor cu care ne obișnuiserăm în secolul XX. Ierarhii plate, muncă în echipă, timp de lucru flexibil, responsabilitate individuală - formele moderne de muncă îi oferă angajatului libertate și îl expun totodată unor noi constrângeri și așteptări. La sfârșitul anilor '90 capitalismul atingea o nouă treaptă a evoluției sale. Inovațiile precum Internetul, cargourile uriașe sau diversele revoluții logistice sunt totodată condiția și rezultatul unei noi ordini economice mondiale. Bunurile și informațiile ajung în timp record în toate colțurile lumii. Iar aceste schimbări globale ne privesc pe toți. Odată cu boomul internetului lumea a fost conectată, computerul a devenit cea mai importantă unealtă de lucru, cotațiile la bursa au sărit în aer și mulți studenți la informatică s-au trezit peste noapte milionari. La sfârșit banii s-au terminat, dar episodul isteric nu a rămas fără consecințe. La flacăra miliardelor arse, New Economy a topit imaginea vechiului angajator și a făurit o versiune 2.0, care a depășit de mult branșa IT sau alte industrii ale viitorului, devenind valabilă și în vechea economie, pentru milioane de angajați obișnuiți, bancheri, agenți de asigurări, frizeri, vânzătoare și așa mai departe. Angajatul modern nu mai trebuie să arate ca revoluționarii moderni ai internetului - care purtau tricou la întâlnirile de afaceri și jucau fotbal de masă în timpul orelor de program - pentru a fi adeptul acelorași valori de bază: flexibilitate, implicare, spirit întreprinzător. Angajați de la - 395 - IBM sau Siemens, Volkswagen sau BMW se condamnă singuri la muncă în weekend, nu mai notează orele suplimentare pe care le fac și sunt disponibili chiar și în concediu pentru colegii lor. Nu mai e nevoie ca un șef să amenințe cu reținere din salariu sau cu avertismente. Am ajuns să internalizăm controlul, el se află în capul nostru. Dorim ceea ce trebuie să dorim. Capitalismul se extinde tot mai mult conform unor reguli proprii, la fel ca universul de la Big Bang încoace. Tendința economiei occidentale de a cuceri chiar și cele mai inaccesibile locuri de pe pământ a fost numită de Rosa Luxemburg «acaparare de teritorii». Globalizarea a dat acestui fenomen vechi o cu totul altă dimensiune. Noutatea e că principiile de piață și cultura muncii se răspândesc nu doar în universul afacerilor, ci, tot mai mult, și în lumea interioară a individului. Economia dezlănțuită acaparează acele domenii clar definite înainte drept strict neeconomice, cum ar fi timpul liber sau sentimentele noastre. Slujba ne promite recunoaștere și diversitate, distracție și emoție, aventură și prietenie, se apropie, în formele pe care le capătă, de viața privată și sfârșește prin a o devora. Putem denumi acest lucru «acaparare a teritoriului interior». Ca și globalizarea, acest proces colectiv-psihologic distruge ordini vechi și face loc unora noi. Sub ochii noștri, se construiește o lume nouă, a cărei hartă nu o cunoaștem încă. Curioși, confuzi și un pic temători, angajații moderni se deplasează pe aceste pete albe de pe glob, terra incognita a muncii. Cine se aventurează într-o lume nouă nu ar trebui să se mai uite pe hărțile vechi. Poate că sunt cunoscute, clare și bine structurate, însă nu mai indică nicio direcție. Noțiunile centrale ale societății industriale - condica de prezență, principiul seniorității, contractul colectiv de muncă - ar putea ajunge curând în manualul de istorie. Biografia profesională liniară, care promitea sau te amenința cu o carieră fără întreruperi, pe viață, turele care începeau invariabil la 8 dimineața, pentru a se încheia în jur de 16:30 - toate acestea sunt realități de mult depășite. În fabrici și în birouri nu se mai lucrează după principiul «Command and Control» - comandă și executare -, ci se preferă autonomia individuală și structurile matriciale. Cum se lucrează și cum se trăiește în ziua de azi? Cum ar putea arăta harta noii lumi a muncii? Această carte este relatarea unei călătorii prin noul univers al muncii. Pentru a-l explora, nu a trebuit să zbor în Japonia, unde angajații își părăsesc locurile de muncă doar pe targă sau în coșciug. Nici nu a fost nevoie să mă întâlnesc cu informaticieni din Silicon Valley - nu, a fost de ajuns să mă uit în jurul meu, în Germania. Am vorbit cu angajați din bănci care urăsc ierarhiile și își iubesc munca sau cu zilieri care își doresc un loc de muncă stabil. Din ghidurile de carieră am învățat cum se transformă angajatul modern într-un brand și cum face din propria lui viață un centru de evaluare. Această carte vorbește despre electricieni din orășelul Zittau care străbat 850 de kilometri până la muncă și despre copii mici care învață chineza pentru a face față pe piața globală a viitorului. Am făcut jogging cu angajați ai operatorului de telefonie mobilă O2 și am învățat de la doctorul Werner Mang, chirurgul vedetelor, cum un nas frumos ajută inclusiv în carieră. - 396 - În noua lume a muncii nu s-au schimbat doar climatele și regulile de comportament, ci s-a creat în primul rând un nou model, un prototip al angajatului modern. Aceste coduri și reguli nu se regăsesc în nicio carte de căpătâi, ci se compun din orgoliu și dorință individuală, din ambiția de a îndeplini un rol informal în organizație și din rupturi macroeconomice. Împreună, ele formează «arta exploatării de sine», iar aceasta presupune trei virtuți de bază. Locul de muncă trebuie câștigat: joburile devin tot mai nesigure, concurența, tot mai acerbă; pentru a răzbate, angajatul trebuie să realizeze tot mai mult. El ajunge să se considere pe sine însuși o companie, ale cărei departamente trebuie verificate, analizate și optimizate continuu, își rafinează modul individual de a se prezenta și încearcă să descopere noi piețe - și toate astea la nivel global. Angajatul stand-by: grație telefonului inteligent (smartphone), WLAN-ului (rețea wireless) și calculatorului, angajatul modern este disponibil permanent, doar atunci când proiectul a fost dus la bun sfârșit. În ultimul weekend liber, angajatul modern își programează un curs de perfecționare. Munca plătită ocupă un loc tot mai mare în viața lui, iar el renunță la timpul liber pentru companie. Pentru hobby-uri, prieteni și familie îi rămâne tot mai puțin timp. Nu-i nimic: jobul oferă și el multă diversitate și divertisment. Libertatea care ne ține captivi: angajatul modern nu mai este controlat strict; el își organizează munca după propriile standarde, își folosește imaginația și pasiunile și se identifică în întregime cu ceea ce face. și, pentru că «la muncă» nu sunt utile doar cunoștințele de specialitate, ci și sentimentele și personalitatea, jobul începe să acapareze noi regiuni din creier și îl eliberează pe angajat, câștigând însă, paradoxal, o putere tot mai mare asupra lui. Există, probabil, puțini oameni la care să se potrivească exact toate cele enumerate. Pe de altă parte, nu mai există nici o profesie complet neatinsă de frământările descrise anterior. Mai important însă decât schimbările concrete de rutină a muncii și de comportament - care pot fi observate deja - este că se modifică însăși imaginea noastră despre muncă, felul în care vorbim și gândim despre slujbă, ceea ce așteptăm de la ea și de la noi. În trecut, angajatul tipic era pasiv, făcea ce i se spunea și se bucura când putea să plece, în sfârșit, acasă. Noul angajat-model este întreprinzătorul entuziast, un artist al exploatării de sine. E o imagine care, fără îndoială, va influența, în viitor, mult mai pregnant munca noastră. Artistul exploatării de sine nu e un tehnocrat plicticos. El este produsul contraculturii care a zdruncinat, în anii '60 ai secolului trecut, vechea societate burgheză, a avut o influență importantă asupra culturii și societății și a înlocuit valori tradiționale precum ordinea, disciplina, curățenia și punctualitatea cu un sistem nou, profund individualist: «Fii tu însuți! Fă ce vrei! Fii diferit!». Revoluționarii anului '68 aveau, fără îndoială, o atitudine anticonsumistă. Se ignoră totuși deseori faptul că individualismul lor și dorința lor de exprimare sunt cât se poate de compatibile cu capitalismul. Nu e o întâmplare că atâția foști hipioți - cum ar fi șeful de la Apple, Steve Jobs, sau mogulul filmului George Lucas - au ajuns miliardari și și-au pus amprenta asupra noii lumi economice. În zilele noastre, bancherii și arhitecții tineri vorbesc despre meseria lor folosind aproape aceleași cuvinte ca adepții mișcării hippy la Woodstock: împlinire - 397 - individuală, o viață mai bună, fericire, schimbare și distracție. Această viziune euforică, artistică asupra muncii se contopește într-un mod ciudat cu discursul managerial, care pune accent pe starea economiei, pe cointeresarea financiară a angajaților și pe imperativul creșterii productivității. Așa sună noul refren al muncii: slujba devine centrul aspirațiilor sociale și al existenței individuale. Alte segmente ale vieții, care nu au nimic de-a face cu valoarea economică adăugată, sunt neglijate. Ia ființă o monocultură a muncii. Să nu fiu înțeles greșit: această carte nu predică întoarcerea la vechea societate industrială. Cine ar mai avea chef de monotonie, comenzi și disciplină? E bine că din ce în ce mai multor oameni le place ce fac și că ei își pot organiza munca așa cum cred de cuviință. Însă, pentru a evita pericolele, trebuie să înțelegem structurile și mecanismele noii lumi a muncii, trebuie să fim atenți și să nu dăm crezare tuturor promisiunilor frumos poleite”. (Schrenk, Jakob, Arta exploatării de sine sau minunata nouă lume a muncii, 2010, pp. 7-14). De consultat: Schrenk, Jakob (2010). Arta exploatării de sine sau minunata nouă lume a muncii. București: Editura Humanitas (www.humanitas.ro/files/media/arta-exploatarii-de-sine.pdf ). Lucrări: Schrenk, Jakob [2007] (2010). Arta exploatării de sine sau minunata nouă lume a muncii. București: Editura Humanitas (trad. din l. germană de Dana Gheorghe). http://www.perlentaucher.de/autoren/21161/Jakob_Schrenk.html SCOTT, DENISE BENOIT. Sociolog și psiholog american. A obținut licența în psihologie la Universitatea din Hartford și doctoratul în sociologie la Universitatea din Massachusetts. Profesor la Departamentul de Sociologie și la Institutul de Cercetare Socială și Demografică din cadrul Universității Masachusetts, Amherst. A primit în 2010 o bursă Nehru-Fulbright pentru a preda în India la Universitatea Garhwal HNB în Srinagar. Ea consideră India un teren fertil pentru studiul schimbărilor economice, politice și culturale care au un efect enorm asupra oamenilor din întreaga lume. A analizat diferențele de gen în marile corporații. Evoluția femeilor în poziții manageriale și modul în care această evoluție a afectat viața de familie, locurile de muncă, relațiile publice, etc. Scott arată cum planurile personale și profesionale se intersectează. Costurile sociale ale funcțiilor executive sunt mai mari la femei, afectându-le relațiile de familie. Implicarea femeilor în domeniul fiscal, în zona de lobby așează pe alte relații interesele corporațiilor și interesele - 398 - femeilor. Nu e vorba de o masculinizare a femeilor sau de o feminizare a lumii afacerilor, ci de o reinventare a relațiilor de afaceri. Deși dezavantajate față de omologii lor de sex masculin, femeile aflate în funcții de conducere își construiesc rețele și relații, folosesc din plin legăturile de rudenie. De consultat: Scott, Denise Benoit (2001). The Costs and Benefits of Women's Family Ties in Occupational Context: Women in Corporate-Government Affairs Management. Community, Work & Family,4,1, pp 5-27. users.manchester.edu/Student/DLClousing/.../AnnotatedBibliographyScott.pdf Lucrări: Scott, Denise Benoit (2001).The Costs and Benefits of Women's Family Ties in Occupational Context: Women in Corporate-Government Affairs Management. Community, Work & Family, 4, 1, pp 5-27. Clawson, Dan, Neustadtl, Alan și Scott, Denise Benoit (1992). Money Talk: Corporate PACs andPolitical Influence.New York: Basic Books. Scott, Denise Benoit (2007). The Best-Kept Secret: Women Corporate Lobbyists, Politics and Power in the United States. Rutgers University Press. http://www.geneseo.edu/news_events/three-suny-geneseo-faculty-members-receive- fulbright-awards SCOTT, RICHARD W. (n. 1932) Sociolog american. Profesor emeritus la Departamentul de Sociologie al Universității Stanford. Doctor în sociologie (Universitatea din Chicago). Activitatea didactică a desfășurat-o la Stanford. De asemenea a ținut cursuri la Graduate School of Education și School of Medicine. Director și fondator al Centrului de Cercetare a Organizațiilor de la Universitatea Stanford. Scott definește organizațiile ca acele colectivități ai căror participanți urmăresc interese multiple, atât diferite, cât și comune, dar care recunosc însemnătatea perpetuării organizației ca reprezentând o resursă importantă. A adus importante contribuții la studiul organizațiilor din perspectiva abordărilor instituționaliste, abordând teme, precum: teoria instituționalistă și organizațiile; potențialul activ al organizațiilor, evaluarea instituțiilor prin analiza variației și analiza procesuală, procesele și agenții instituționali, procesele de dezinstituționalizare. - 399 - Cei trei piloni ai instituțiilor. "Sistemele de reglementare, sistemele normative, cele cultural-cognitive - fiecare dintre aceste elemente a fost identificat de unul sau altul dintre teoreticienii din domeniul științelor sociale ca o componentă vitală a instituțiilor. Cele trei elemente creează o mișcare continuă «de la conștient la inconștient, de la ceea ce este întărit prin lege la ceea ce este considerat implicit» (Hoffman, 1997, p.36). O abordare posibilă ar fi analiza tuturor acestor fațete ca elemente ce contribuie, în moduri interdependente și reciproc consolidante, la un puternic cadru social care înglobează și etalează forța și elasticitatea notorie a acestor structuri [...]. Să analizăm tabelul următor. Coloanele conțin trei elemente - cei trei piloni, identificați ca susținători sau creatori ai instituțiilor. Rubricile orizontale definesc câteva dintre principalele aspecte care generează ipoteze diferite și dispute între teoreticienii ce evidențiază un anume element în detrimentul celorlalte. Acest tabel va servi ca ghid, iar în cele ce urmează voi examina fiecare element separat. Cei trei piloni , ai organizațiilor Reglator Normativ Cultural-cognitiv Fundamentele supunerii Eficacitate Obligații sociale Realități implicite Înțelegere comună Fundamentele ordinii Reguli reglatoare Perspective comune Scheme constitutive Mecanisme Coercitive Normative Mimetice Logică Utilitate Adecvare Corectitudine Indicatori Reguli, legi, sancțiuni Certificare Acreditare Convingeri comune Logică împărtășită a acțiunilor Fundamentele legitimării Confirmate legal Călăuzite de morală Comprehensibile Recognoscibile Susținute cultural Pilonul reglator. În sensul cel mai larg, toți cercetătorii subliniază aspectele reglatoare ale instituțiilor: instituțiile constrâng și reglementează comportamentul. Cercetătorii mai strict asociați cu acest pilon reglator se disting prin importanța pe care o dau proceselor de reglementare explicite: activități de stabilire a regulilor, de monitorizare și sancționare. În concepția lor, procesele de reglementare presupun capacitatea de a stabili reguli, de a verifica respectarea lor de către ceilalalți și, dacă este necesar, de a oferi recompense sau de a impune pedepse, într-o încercare de a influența comportamentul viitor al participanților. Aceste procese pot funcționa prin intermediul unor mecanisme difuze și informale, implicând tradiții și cutume cum sunt ostracizarea sau punerea la stâlpul infamiei, ori pot să fie foarte formalizate și atribuite unor actanți specializați, cum sunt poliția și tribunalele [...]. Forța, teama și interesul sunt componentele principale ale pilonului reglator, dar ele sunt adesea moderate de existența regulilor, indiferent dacă acestea iau forma codurilor comportamentale informale sau a regulilor și legilor oficiale. După cum subliniază Weber ([1924], 1968), aproape niciun conducător nu se mulțumește să pună la temelia regimului său exclusiv forța. Toți - 400 - încearcă să cultive încrederea în legitimitatea acestuia. De aceea, actanții puternici își pot impune uneori voința asupra celorlalți, bazându-se pe folosirea pedepselor sau amenințarea cu sancțiuni. Ei pot, de asemenea, oferi motivații pentru a-și asigura docilitatea celorlalți. De exemplu, în multe programe federale lipsește autoritatea exprimată în mod programatic, dar ele se asigură de cooperarea autorităților locale prin furnizarea unor fonduri destinate sprijinirii unor programe specifice. Totuși, cazurile cele mai comune implică uzul autorității, când puterea coercitivă se legitimează printr-un cadru normativ care susține și limitează în egală măsură exercitarea puterii (v. Scott, 1987). Pilonii reglator și normativ se pot consolida reciproc [...]. Pilonul normativ. Un al doilea grup de teoreticieni consideră că instituțiile se întemeiază în primul rând pe un pilon normativ (v. tabelul precedent). Accentul se pune aici pe regulile normative care introduc în viața socială dimensiunea prescriptivă, dimensiunea evaluării și cea a necesității sau obligației. Sistemele normative includ atât valori, cât și norme. Valorile sunt concepții referitoare la ceea ce este preferabil sau dezirabil, precum și la elaborarea unor standarde în cadrul cărora comportamentul sau structurile existente pot fi comparate și evaluate. Normele specifică în ce fel trebuie făcute lucrurile; ele definesc mijloacele legitime pentru atingerea unor scopuri spre care aspirăm. Sistemele normative definesc scopuri și obiective (cum ar fi câștigarea unui meci sau obținerea unui profit), dar desemnează și căile cele mai potrivite pentru a le atinge (cum ar fi regulile care specifică modul în care va fi jucat meciul sau concepțiile despre practicile corecte în afaceri). Unele valori și norme se pot aplica tuturor membrilor colectivității; altele se aplică numai anumitor tipuri de actanți sau poziții. Ultimele dau naștere rolurilor, care sunt moduri de concepere a scopurilor și activităților adecvate unor anumiți indivizi sau unor poziții sociale specifice. Aceste convingeri nu sunt simple anticipări sau predicții, ci prescripții - perspective normative - asupra manierei în care ar trebui să se comporte anumiți actanți. Perspectivele sunt impuse de alți actanți remarcabili aflați în această situație și de aceea actantul implicat le simte ca pe niște presiuni externe. Oricum, actantul ajunge să internalizeze aceste perspective, dar în grade diferite. Din punct de vedere formal, rolurile pot fi inventate. De exemplu, într-un context organizațional, anumite funcții se definesc prin deținerea anumitor drepturi și responsabilități și prin diferite grade de acces la resursele materiale. Rolurile pot să apară și ele informal pentru ca, în timp și prin interacțiune, să apară și perspectivele normative diferențiate care să dirijeze comportamentul. De obicei, se consideră că sistemele normative impun restricții asupra comportamentului social - și așa este. Dar, în același timp, ele legitimează și permit acțiunea socială. Ele conferă drepturi, dar și responsabilități, privilegii, dar și îndatoriri, autorizează, dar și obligă [...]. Pilonul cultural-cognitiv. O a treia categorie de instituționaliști, care sunt în primul rând antropologi (ca Geertz și Douglas) sau sociologi (ca Berger, Meyer și Zucker), au evidențiat poziția centrală ocupată de elementele cultural-cognitive ale instituțiilor - concepțiile împărtășite care constituie natura realității sociale și cadrele prin care se produce semnificația (a se consulta din nou tabelul). Atenția - 401 - acordată dimensiunilor cultural-cognitive ale instituțiilor este trăsătura distinctivă majoră a neoinstituționalismului din sociologie. Acești instituționaliști iau în serios dimensiunile cognitive ale existenței umane. Acțiunea de mediere între lumea stimulilor din exterior și răspunsul organismului individual reprezintă o acumulare de reprezentări simbolice internalizate ale lumii. «În paradigma cognitivă, ceea ce face o ființă este, în mare parte, o funcție a reprezentării interne a ființei respective despre mediul în care trăiește» (D'Adrande, 1984, p.88). Simbolurile - cuvinte, semne, gesturi - au efect prin conturarea semnificației pe care o atribuim obiectelor și activităților. Semnificațiile se ivesc în interacțiune și sunt menținute și transformate întrucât sunt utilizate ca să dea sens cursului neîntrerupt al evenimentelor. Evidențierea importanței simbolurilor și semnificațiilor ne readuce la premisa centrală a lui Max Weber. După cum am amintit în capitolul I, Weber consideră acțiunea ca fiind socială doar în măsura în care actanții asociază semnificații comportamentului. Pentru a înțelege sau explica o acțiune - orice acțiune - analistul trebuie să țină cont nu doar de condițiile obiective ci și de interpretarea lor subiectivă de către actanții [...]. Eticheta (cu cratimă) de «cognitiv-cultural» reprezintă acceptarea faptului că procesele interpretative interne sunt modelate de cadrele culturale externe. După cum propune Douglas (1982), ar trebui «să tratăm categoriile culturale ca pe recipientele cognitive în care interesele sociale sunt definite și clasificate, susținute, negociate și supuse disputelor» (p. 12). Pentru teoreticienii cultural-cognitivi, de multe ori docilitatea apare deoarece alte tipuri de comportament sunt de neconceput; rutinele sunt respectate din cauză că sunt de la sine înțelese, ele reprezentând modul în care facem aceste lucruri [...]. O concepție cultural-cognitivă asupra instituțiilor accentuează rolul fundamental jucat de construcția mediată social a unui cadru comun de semnificații [...] Cei trei piloni și legitimitatea. «Ca să supraviețuiască și să prospere în mediul lor social, organizațiile au nevoie nu numai de resurse materiale și informații tehnice. Ele au nevoie și de acceptare socială și de credibilitate» (Scott et al., 2003, p.237). Sociologii se folosesc de conceptul de legitimitate pentru a se referi la aceste condiții [...]. Mai mult, spre deosebire de resursele materiale sau informațiile tehnice, legitimitatea nu este o resursă care, odată investită, să poată fi combinată și transformată în scopul obținerii unor produse noi și diferite, ci o valoare simbolică ce poate fi prezentată astfel încât să fie vizibilă pentru cei din exterior [...]. În primele lor stadii, activitățile instituționale se dezvoltă ca tipare de comportament repetate care evocă semnificații împărtășite de către participanți. Legitimitatea acestei categorii presupune conectarea ei la cadre, norme sau reguli culturale mai largi. «Legitimitatea explică ordinea instituțională conferind o validitate cognitivă semnificațiilor sale obiectivate. Legitimitatea justifică ordinea instituțională acordând demnitate normativă imperativelor sale practice» (pp. 92-93). Înscriindu-se într-un curent ideatic paralel, Weber ([1924] 1968) susține că puterea devine legitimată ca autoritate în măsura în care este susținută de norme sociale predominante, fie ele tradiționale și charismatice sau birocratice (v. și Dornbusch și Scott, 1975). Și, evidențiind dimensiunea cultural-cognitivă, Meyer și cu mine propunem că «pentru o organizație, legitimitatea organizațională - 402 - să se refere la gradul ei de susținere culturală» (Meyer și Scott, 1983, p.201) [...]. Cei trei piloni determină trei baze de legitimare înrudite, dar ușor diferențiat (v. tabelul). Accentul reglator este în conformitate cu regulile: organizațiile legitime sunt cele întemeiate pe baza unor cerințe legale sau cvasilegale relevante și care operează în conformitate cu aceste cerințe. O concepție normativă pune accentul pe o bază morală, mai profundă, pentru evaluarea legitimității. Sistemele de control normative pot fi internalizate în mult mai mare măsură decât cele reglatoare; prin urmare, stimularea conformării pare să includă atât recompense intrinseci cât și extrinseci. O perspectivă cultural-cognitivă evidențiază legitimitatea care provine din adoptarea unui cadru comun de referință sau a unei definiții comune a situației. A adopta o structură sau o identitate tradițională pentru a stabili un raport cu o situație specifică înseamnă a căuta legitimitatea ce are ca sursă consecvența cognitivă. Modelul cultural-cognitiv este nivelul «cel mai profund», deoarece se bazează pe forme de înțelegere preconștiente, comun acceptate”. (Scott, Richard W., Instituții și organizații, 2004, pp. 72-84) De consultat: Scott, Richard W. (2004). Institutional Theory: Contributing to a Theoretical Research Program. Stanford University. cos.groups.si.umich.edu/Institutional%20Theory%20Oxford04.pdf Scott, Richard W. și Meyer, John W. (ed.) (2008). Institutional Environments and Organisations: Structural Complexity and Individualism. Thousend Oaks: Sage Publications. http://books.google.com/books?id=fggj5E_8E4QC&dq=Scott,+Richard,+W.+and+Meyer,+ John,+W. Lucrări: Scott, Richard W. și Black, Bruce L. (ed.) (1986). The Organization of Mental Health Services: Societal and Community Systems. Berverly Hills: Sage Publications. Scott, Richard W. și Meyer, John W. (ed.) (1994). Institutional Environments and Organizations. Structural Complexity and Individualism. Thousend Oaks: Thousend Oaks: Sage Publications. Scott, Richard W. [2001] (2004). Instituții și organizații. Iași: Editura Polirom (trad. din lb. engleză de Alina Radu). en.wikipedia.org/wiki/William_Richard_Scott www.sagepub.com/authorDetails.nav?... SEGRESTIN, DENIS (n. 1945). Sociolog francez. Profesor universitar de sociologie la Facultatea de Științe Politice din Paris. Predă sociologia întreprinderii și activităților economice. Cercetător și conducătorul programului doctoral de la Centrul de Sociologie al - 403 - Organizațiilor. Membru în Comitetul de redacție al Revue Frangaise de Sociologie. Expert sociolog la l'Agence d'Evaluation de la Recherche et l'Enseignement Superieur. Președinte al Comitetului Științific al Maison des Sciences de l'Homme en Bretagne. Abordează probleme precum: universul muncii, al relațiilor de producție și condițiile social-istorice de transformare a lor. Reprezentant al abordării instituționale a întreprinderii. —Pentru a analiza intrarea întreprinderii în societate, Denis Segrestin recurge la o serie de noțiuni elaborate de sociologia de la sfârșitul secolului al XIX-lea: cele de «comunitate» și de «societate», conceptualizate de către Ferdinand Tonnies și îmbogățite de Max Weber prin termenii de «comunizare» și «sociație». Ferdinand Tonnies a opus «societatea» - care caracterizează civilizația urbană și industrială, întemeiată pe legi scrise și pe contracte raționale - «comunității», bazată pe legături organice, afective și spirituale. La rândul său, Max Weber (1971, op.cit.) definește «comunizarea» ca pe o relație socială întemeiată pe sentimentul subiectiv al apartenenței la aceeași comunitate, în vreme ce, în «sociație», relația socială se bazează pe un compromis sau pe coordonarea unor interese motivate rațional, de felul acelora care apar în cadrul schimbului de mărfuri sau în orice asociație orientată spre atingerea unor scopuri materiale sau politice. «Comunizarea» și «sociația» sunt tipuri ideale. În realitatea empirică, orice sociație tinde către comunizare din momentul în care relațiile dintre membrii ei trec dincolo de cadrul contractual care stă la baza ei. Invers, o relație socială resimțită ca o comunizare se poate îndrepta în direcția unei sociații, așa cum se întâmplă cu grupul familial, resimțit afectiv ca o comunitate, dar care poate fi, totuși, exploatat ca o societate. Pe plan istoric, spune Denis Segrestin, întreprinderea s-ar fi construit mai întâi pe un principiu societar, îndepărtându-se de valorile tradiționale ale meseriei și de comunitatea fuzională a breslelor. Această ruptură corespunde întrucâtva începutului modernității, în măsura în care legătura socială suferă o transformare: relațiilor de proximitate le ia loc distanța contractuală, iar reprezentările împărtășite dispar în spatele regulilor și procedurilor. Construirea societară a întreprinderii s-ar fi afirmat de-a lungul timpului și ar fi găsit puncte de sprijin într-o concepție conflictuală asupra raporturilor interne, o concepție producătoare de autonomie, de compromisuri, de reguli și de relații contractuale. Revoluția societară, arată Denis Segrestin, pare să-și fi consumat virtuțile dinamice, astfel încât astăzi nu mai percepem decât efecte perverse constând în excese, confuzii și blocaje. Înseamnă că, printr-o întoarcere de o sută opt zeci de grade, asistăm la reînvierea unei construcții comunitare a întreprinderii? Este îndoielnic. O asemenea ipoteză, bazată pe o ideologie a consensului, tinde să nege experiența autonomiei actorilor sociali, dobândită de-a lungul a peste un secol de construcție societară a întreprinderii. Or, această experiență nu poate fi ștearsă de pe o zi pe alta. Denis Segrestin vede, în evoluțiile recente ale poziției întreprinderii în societate, un proces de comunizare compatibil cu câștigurile anterioare ale sociației. Ancorarea relației de producție în spațiul sociabilității nu s-ar mai opune experienței de autonomie a actorilor sociali, ci s-ar armoniza cu aceasta. Această articulare între sociație și comunizare ar tinde să devină, în cadrul întreprinderii, un - 404 - veritabil model de referință pentru armonizarea raporturilor sociale. Vedem, prin urmare, că analiza istorică a lui Denis Segrestin refuză să considere întreprinderea ca pe un univers închis. La fel procedează și abordarea instituțională a întreprinderii, în încercarea de a pune bazele unui cadru de analiză pentru o sociologie a întreprinderii". (Lafaye, Claudette, Sociologia organizațiilor, 1998, pp. 82-83) De consultat: Segrestin, Denis [1992] (1994). Sociologia dell'impresa. Bari: Edizioni Dedalo (trad. în l. italiană de Fabrizio Versienti). http://books.google.ro/books?id=ui0deBPz1f4C&pg=PA257&dq=Segrestin,+Denis&hl= Lucrări: Segrestin, Denis (1985). Le Phenomene corporatiste. Essai sur l'avenir des systemesprofessionnels fermes en France. Paris: Fayard. Segrestin, Denis (1992). Sociologie de l'entreprise. Paris: Armand Colin. Segrestin, Denis (2004). Les Chantiers du manager. Paris: Armand Colin. Segrestin, Denis (2007). Pour une sociopolitique de management. Le Cas de l'externalisation des ressources humaines. Paris: L'Hartmttan. www.ces.fas.harvard.edu/people/p247.html www.cso.edu/cv_equipe.asp?per_id=81www.wikipedia.org/wiki/Denis_Segrestin SELZNICK, PHILIP (n. 1919). Sociolog și jurist american. Studii la City College of New York (1938). Studii academice la Columbia University (1943). Doctor în sociologie la Columbia University (1947). Doctor în drept la Universitatea din Utrecht, Olanda (1951). În 1952, director al Centrul de Studii ale Dreptului și Societății la Universitatea Berkeley, California. Fondator al catedrei de jurisprudență și politici sociale. Profesor emeritus de drept și sociologie al Universității Berkeley, California. Elev al lui R.K. Merton, a adus importante contribuții la teoria organizațiilor, elaborând un model instituțional în domeniul sociologiei dreptului. —În 1949, Philip Selznick publică rezultatele cercetărilor pe care le efectuase, cu câțiva ani mai înainte, în Tennessee Valley Authority (TVA). Este vorba despre o instituție publică înființată de statul federal în mai 1933, în cadrul politicii New Deal, cu scopul de a favoriza dezvoltarea economică și socială a văii agricole a râului Tennessee. Competențele ei privesc atât amenajarea teritoriului, cât și organizarea rețelei de distribuție a electricității, controlul debitului râului și inițierea agricultorilor în tehnicile moderne de exploatare. Noutate pe harta - 405 - administrativă a Statelor Unite din anii '30, TVA este renumită prin autonomie și prin caracterul transparent al funcționării ei. Într-adevăr, pentru a atinge obiectivele pe care i le-a stabilit statul federal, TVA trebuie să rămână independentă în raport cu interesele private și cu organele puterii locale, ale căror carențe au stat, de altfel, la originea înființării ei, ținând însă seama, prin intermediul unor modalități de concentrare și cooperare, de nevoile populației locale (Grass Roots Doctrine). În acest scop, TVA este sprijinită de o serie de instituții locale, care îi prelungesc acțiunea până la nivelul populației. Analizând funcționarea TVA, Selznick validează un set de propuneri care pune accentul pe rolul structurilor informale din cadrul organizațiilor birocratice. Aceste propuneri, apărute mai ales în urma discutării unui ansamblu de lucrări elaborate de Școala de relații umane, sunt în număr de trei: - orice organizație creează structuri informale; - în cadrul ei, scopurile inițiale sunt modificate (abandonate, deviate, reformulate) de procese interne; - aceste modificări se fac prin intermediul structurilor informale. La cele trei propuneri, se adaugă următoarea ipoteză: modificarea scopurilor inițiale nu rezultă numai din procesele interne, ci și din complicitatea unora dintre membrii organizației cu anumite grupuri externe de presiune. Cum și pe ce cale au apărut structuri informale în cadrul TVA? Selznick arată că mecanismele de delegare a puterii din interiorul unei instituții cu competențe atât de variate favorizează constituirea unor grupuri care se deosebesc între ele prin sarcini și printr-o capacitate de expertiză specifice. Aceste grupuri ajung să nu mai perceapă decât scopurile și interesele legate de sarcinile pe care le îndeplinesc, în detrimentul obiectivelor generale ale organizației. Fenomenul ia o amploare deosebită atunci când TVA încearcă o cooperare cu instituțiile locale pentru a duce la bun sfârșit anumite proiecte. Aplicarea programului de modernizare a agriculturii oferă un exemplu în acest sens. TVA încredințează unor administrații locale și școlilor agricole din zonă executarea acestui program care constă în informarea agricultorilor și în deprinderea lor cu tehnicile moderne de exploatare. Acestor instituții locale le revine deci misiunea de a concretiza efectiv, pe teren, orientările politicii agrare a TVA. Or, lucrurile nu se petrec așa cum se prevăzuse. În realitate, numeroși reprezentanți ai administrațiilor și școlilor respective au legături strânse cu membri influenți ai organizației profesionale a agriculturii din cadrul TVA. Aceștia din urmă au idei proprii în ceea ce privește dezvoltarea agricolă a văii râului Tennessee, idei care nu coincid neapărat cu politica definită de TVA. Rețelele de relații locale ies de sub controlul TVA, iar de aici rezultă o serie întreagă de consecințe neașteptate: - pe de o parte, acțiunile întreprinse, departe de a viza totalitatea fermierilor de pe valea râului Tenessee, sunt realizate numai în beneficiul agricultorilor celor mai prosperi, care au relații mai strânse cu organizația profesională agricolă; - 406 - - pe de altă parte, rețeaua alcătuită din oameni politici, membri ai organizației profesionale agricole și agenți ai administrațiilor locale se dovedește a fi un grup de presiune eficient. Acest grup de presiune reușește să-i atragă de partea sa pe experții în probleme agricole ai TVA, care devin purtătorii de cuvânt ai intereselor sale în interiorul instituției lor. Prin intermediul experților respectivi, grupul de interese influențează definirea orientărilor generale ale TVA, și nu numai în domeniul agricol. Astfel, terenurile ce urmau să devină spații de agrement vor fi până la urmă transformate în terenuri agricole. Presiunile exercitate de mediu vor duce la transformarea unora dintre obiectivele inițiale ale TVA. Prin această analiză, Philip Selznick validează ipoteza lui Merton, potrivit căreia birocrațiile produc în mod spontan disfuncții. Principala sa contribuție este constatarea că disfuncțiile nu sunt produse numai de numărul mare de reglementări. Selznick arată că ele sunt rezultatul, pe de o parte, al specializării activităților, care face ca membrii unei organizații să se concentreze asupra unor scopuri specifice în detrimentul obiectivelor generale și, pe de altă parte, al presiunii exercitate de mediu. Selznick atrage atenția asupra faptului că organizațiile nu se dezvoltă numai în funcție de anumite exigențe interne, fiind așadar nevoite să țină sub control și relațiile pe care le au cu mediul”. (Lafaye, Claudette, Sociologia organizațiilor, 1998, pp.23-25) De consultat: Selznick, Philip (1984). TVA an the Grass Roots: A Study in the Sociology of Formal Organization. Berkeley: University of California Press. http://books.google.ro/books?id=Mym5Ycgamo8C&printsec=frontcover&dq=Selznick,+ Philip& ... Lucrări: Selznick, Philip (1948). Foundations of the Theory of Organization. American Sociological Review, 13, pp.25-35. Selznick, Philip (1957). Leadership in Administration. New York: Harper & Row. Selznick, Philip (1984). TVA an the Grass Roots: A Study in the Sociology of Formal Organization. Berkeley: University of California Press. http://en.wikipedia.org/wiki/Philip_Selznick http://www.newfoundations.com/EGR/Selznick.html SENGE, PETER M. (n. 1947). Inginer și expert american în învățarea organizațională. Licență în inginerie aerospațială la Stanford University. De asemenea, a studiat și filosofia. Master în modelarea sistemelor sociale la Massachusetts Institute of Technology (1972). Doctor în - 407 - filosofie la Sloan School of Management din cadrul prestigiosului Massachusetts Institute of Technology (1978). Director al the Center for Organizational Learning, MIT. Senge a devenit o personalitate proeminentă în dezvoltarea organizațională prin publicarea, în anul 1990, a cărții: The Fifth Discipline, în care a elaborat noțiunea de sistem de învățare organizațională. El concepe organizația ca pe un sistem dinamic, aflat într-o continuă adaptare și ameliorare. Profesor de științe comportamentale la Massachusetts Institute of Technology. A întemeiat și conduce The Society for Organizational Learning. —Dr. Senge și-a legat numele de domeniul organizațiilor care învață. Le-a oferit multor corporații de frunte ocazia de a-și îmbunătăți capacitatea de învățare. Organizațiile care învață. În opinia lui Peter Senge, există cinci aspecte esențiale ale acestui tip de organizație: 1) perfecționarea individuală; 2) modelele mentale; 3) împărtășirea viziunii; 4) învățarea în echipă; 5) gândirea sistemică. Aceste aspecte se asociază cu o transmutare a minții, de la a vedea părțile unui întreg la a vedea golurile dintre ele, de la a privi oamenii ca pe niște indivizi ce nu reacționează decât pentru a-și exprima neputința la a-i considera participanți activi la modelarea realității lor, de la a reacționa față de prezent la a crea viitorul (Senge, Peter, Interviu pentru Ivy Business Journal, p.69). Organizațiile care învață sunt organizații în care oamenii își măresc în permanență capacitatea de a crea ceea ce doresc, unde sunt susținute tipare de gândire noi, extinse, unde aspirațiile colective sunt libere, unde toată lumea învață, fără întrerupere, să vadă întregul nedivizat (Senge, Peter, 1990. The Fifth Discipline: The Art & Practice of the Learning Organisation, p.3). În cadrul organizațiilor care doresc să învețe și să faciliteze stimularea talentelor prin intermediul culturii lor, accentul se pune pe oameni. În contextul organizațiilor care învață, managementul resurselor umane impune o cultură a colaborării, tolerantă, care aduce cu sine alinierea obiectivelor organizației la cele personale. Este o cultură care le permite oamenilor să se recreeze pe ei înșiși. Perfecționarea individuală se concentrează asupra fiecărui angajat în parte. Organizația învață prin fiecare dintre membrii săi, creând cunoștințe care se transformă în cunoștințe ale organizației. Nu există învățare fără oameni. Perfecționarea individuală trece dincolo de competențe și de abilități. Trece dincolo de evoluția spirituală sau de deschiderea minții, cu toate că are nevoie de această perfecționare spirituală. Asta înseamnă a aborda viața ca pe o operă de creație, a trăi dintr-un punct de vedere creativ, spre deosebire de punctul de vedere reactiv (Senge, Peter, 1990, p.141). Printre componentele perfecționării individuale sunt incluse valorile individuale, întrebările și clarificările permanente ale lucrurilor importante și deprinderea de a vedea cât mai limpede realitatea. Este un aspect foarte greu de înțeles pentru oamenii de afaceri pragmatici. Cu toate acestea, perfecționarea individuală este foarte importantă pentru angajați, care au valori și aspirații diferite și își doresc ocazia de a se studia pe ei înșiși. Perfecționarea individuală înseamnă autodezvoltare deplină. - 408 - Modelele mentale. Fiecare persoană și-a format o imagine «interioară» a lumii, bazată pe anumite prezumții. Comportamentul individual este ghidat de aceste modele mentale, care sunt rezultatul experienței noastre, al educației și al mediului înconjurător. Modelele mentale pot fi - și sunt - bariere în calea procesului de învățare. Dacă ne dăm seama că organizația pentru care lucrăm nu este interesată de progresele și de aspirațiile noastre sau că dă dovadă de un comportament incorect, vom acționa în consecință, neaducându-ne efectiv contribuția în folosul acesteia. (Sindromul «Să moară și capra vecinului»). Modelele mentale afectează modul în care luăm decizii și comportamentul față de alte persoane. Disciplinarea modelelor mentale începe prin întoarcerea oglinzii către interior prin a învăța să dezgropăm imaginile lumii din interiorul nostru, să le aducem la suprafață și să le supunem unei cercetări riguroase (Senge, Peter, 1990, p.9). Împărtășirea viziunii se bazează pe participarea mai multor persoane. Fiecare membru al organizației trebuie să înțeleagă viziunea afacerii și să se implice în implementarea ei. O viziune împărtășită dă sens muncii, te îndeamnă să-ți aduci contribuția și să faci eforturi. E un stimulent efectiv către învățătură - un mod de a câștiga «inima și mintea» angajaților. Când viziunea e împărtășită, o însărcinare devine o parte a sinelui. Când există o viziune autentică (opusă mult prea familiarei «declarații de viziune»), oamenii se depășesc pe ei înșiși și învață nu pentru că li se spune s-o facă, ci pentru că vor să o facă (Senge, Peter, The Fifth Discipline: The Art and Practice of the Learning Organizations, 1990, p. 9). Învățarea în echipă. Oamenii au idei extraordinare, discută, fac schimb de experiență, fac proiecte în echipă. Oamenii trebuie să fie capabili să lucreze împreună. După finalizarea fiecărui proiect sau a fiecărei sarcini de serviciu, membrii echipei pot reflecta asupra realizărilor, competențelor și experiențelor lor. Învățarea în echipă generează sinergie în interiorul organizației. Gândirea sistemică. A cincea disciplină. Gândirea sistemică integrează toate celelalte patru aspecte și îi dă organizației posibilitatea de a vedea „fotografia mărită». Gândirea de sistem este un aspect fundamental al oricărei organizații de învățare. În lipsa ei, toate celelalte aspecte vor fi izolate, ceea ce nu va ajuta la generarea procesului de învățare organizațională”. (Kermally, Sultan, Maeștrii managementului resurselor umane, 2009, pp. 128-131) De consultat: Peter Senge's Necessary Revolution. În Business Week, 2008, 11 Iun. www.businessweek.com/.../id20080611_566195.htm Lucrări: Senge, Peter (1990). The Fifth Discipline: The Art and Practice of the Learning Organizations. New York: Knopf Doubleday Publishing Group. Senge Peter, Laur Joe, Schley Sara, Smith Bryan (2006). Learning for Sustainability.Society for Organizational Learning - 409 - Senge, Peter, Smith Brian, Kruschwitz, Nina, Laur, Joe și Schley, Sara (2008). The Necessary Revolution: How Individuals and Organizations Are Working Together to Create a Sustainable World. Portland: Broadway Books. en.wikipedia.org/wiki/Peter_Senge http://www.solonline.org SHERIF, MUZAFER (1906-1988). Psiholog social american de origine turcă. Fodator al psihologiei sociale experimentale. S-a născut în Turcia unde a urmat studiile la Colegiul Internațional din Izmir și apoi la Universitatea din Istanbul. Sherif își continuă studiile în S.U.A, la Universitatea Harvard. În anul 1935, a obținut titlul de doctor în filosofie, cu teza: Factori sociali în percepție. Activitatea didactică și științifică și-a desfășurat-o la universitățile: Columbia, Yale, Oklahoma și la Universitatea de Stat din Pennsylvania. A adus contribuții remarcabile la înțelegerea proceselor sociale și, în mod special, la normele sociale și la teoria conflictelor. —Sherif realizează celebrele sale experimente, privind efectul autocinetic, prin care se evidențiază modul de formare a normelor sociale, care ghidează comportamentele indivizilor în situații ambigue. Mai precis, că interacțiunea indivizilor conduce la cristalizarea la nivelul grupului a unor norme comune, diferite de criteriile de evaluare individuale. Începând cu anul 1948, M. Sherif realizează o serie de studii privind conflictele dintre grupuri și posibilitățile de rezolvare a acestora. În acest sens, el a realizat numeroase experimente în taberele de vacanță din Connecticut, urmărind să evidențieze procesul de adoptare a normelor de comportament nescrise, dezvoltarea spiritului de corp în grupurile informale (băieți între 11 și 12 ani), relațiile dintre grupurile aflate în conflict, precum și modul de soluționare a conflictelor [...]. Pentru a reproduce în laborator situațiile din viața cotidiană în care realitatea fizică este ambiguă, neconstrângătoare, îngăduind alegerea unei poziții, Sherif a ales efectul autocinetic. Acest fenomen, cunoscut până atunci astronomilor și fizicienilor, constă în faptul că în întuneric deplin un punct luminos fix apare ochiului uman ca aflându-se în mișcare. Distanța pe care se deplasează punctul diferă de la un individ la altul, dar rămâne relativ constantă la același individ. Cercetătorul a organizat ședințe individuale și ședințe de grup. În cadrul celor dintâi el cerea subiecților să dea estimări succesive ale deplasării punctului luminos. În ședințele de grup subiectul are de îndeplinit aceeași sarcină, numai că de data aceasta se află în compania altor doi subiecți care-și rostesc și ei aprecierile - 410 - cu voce tare. În urma analizei rezultatelor din experimentele individuale, Sherif a ajuns la concluzia că, în decursul mai multor estimări, fiecare individ își formează o manieră de a percepe mișcarea punctului luminos, o normă individuală ce guvernează, îndată după ce a fost făurită, percepția individului asupra deplasărilor. Este evident că norma aceasta îl ajută pe subiect să introducă o structură și un înțeles în situația ambiguă și, în plus, îl face să fie constant, în acord cu el însuși. Cât privește situația în care indivizi cu norme deja constituite formează un grup de evaluatori, se constată că oricât de diferite ar fi percepțiile lor la început, ei ajung să stabilească o normă întrunind adeziunea tuturor, superioară normelor individuale întrucât instaurează consensul. Confirmând o ipoteză foarte îndrăzneață, Sherif a arătat că în ședințele individuale ce urmează ședințelor de grup, subiecții utilizează norma colectivă - indiciu convingător al acceptării ei private, întrucât apelul la normă se petrece în lipsa presiunii grupului. Una din consecințele însemnate ale procesului de normalizare o constituie faptul că având posibilitatea să participe activ la elaborarea normei comune, membrii grupului vor susține ulterior cu tărie norma și se vor arăta rezistenți în fața schimbării. O a doua consecință se referă la întărirea coeziunii grupului (Leyens, 1979). Participând la o negociere în care ceilalți au făcut tot atâtea concesii ca și el, și constatând similaritatea dintre propria opinie și cea a grupului, subiectul va fi într-o măsură mai mare atras de grup” (Boncu, Ștefan Psihologie socială, Universitatea ”A.I. Cuza”, cursul 9, 2002, pp. 16-17) —Experimentele raportate constituie un studiu asupra formării unei norme într-o situație de laborator. Ele pun în evidență, în mod simplu, procesul psihologic fundamental implicat în elaborarea normelor sociale. Acestea sunt o extensie în domeniul social a unui fenomen psihologic general pe care-l întâlnim în percepție și în multe alte domenii psihologice; experiența noastră este organizată sau modificată de cadre de referință ce apar ca factori în orice situație dată de stimulare. Pe baza acestui principiu general, considerat în relație cu rezultatele noastre experimentale, ne vom îngădui să generalizăm. Fundamentul psihologic pentru stabilirea normelor sociale, ca de pildă stereotipurile, moda, obiceiurile și valorile, este formarea cadrelor de referință comune ca produse ale contactelor între indivizi. Odată ce astfel de cadre de referință sunt stabilite și preluate de individ, ele contribuie, ca factori importanți, la determinarea și modificarea reacțiilor sale în situațiile în care va evolua mai târziu - și aceasta mai ales în cazuri în care câmpul de stimulare este slab stimulat. Desigur, aceasta este o afirmație generală. Ea ne furnizează un principiu de bază, cu ajutorul căruia să putem aborda normele sociale specifice. În fiecare caz trebuie să luăm în considerație factori specifici ce au participat la elaborarea normei. Experiențele noastre demonstrează formarea unui cadru de referință specific într-o situație de grup. Situația experimentală utilizată nu reprezintă - trebuie să recunoaștem - o situație socială urgentă, identică celor pe care le întâlnim în viața socială cotidiană cu factori stresanți ca foamea, sexualitatea și eul. Ea este o situație socială, nestructurată, nouă pentru participanții la experiment. Ei nu au nicio normă de a reacționa la această situație. În consecință, - 411 - situația e destul de flexibilă pentru a fi structurată prin intermediul factorilor sociali introduși experimental, ca sugestia, prestigiul și alte influențe de grup". (Sherif, Muzafer, Influențe de grup asupra formării normelor și atitudinilor. În Perez, Antonio Juan și Boncu, Ștefan, Influența socială. Texte alese, 1996, pp. 76-77) De consultat: Sherif, Muzafer (1988). The Robbers Cave Experiment: Intergroup Conflict and Cooperation. University of Oklahoma. http://books.google.ro/books?id=EgX1fnzpn8C&printsec=frontcover&dq=Sherif,+Muzafer (1988).+The+Robbers+Cave... Lucrări: Sherif, Muzafer (1935). A Study of Some Social Factors in Perception. Archives of Psychology, no. 187, pp. 1-60. Sherif, Muzafer și Cantril, Hadley. (1953). Groups in Harmony and Tension. New York: Harper & Row. Sherif, Muzafer și Sherif Carolyn W. (1956). An Outline of Social Psychology. New York: Harper & Brothers. Sherif, Muzafer (1966). Psychology of Social Norms.New York: Harper & Row. Sherif, Muzafer(1988). The Robbers Cave Experiment: Intergroup Conflict and Cooperation. University of Oklahoma. en.wikipedia.org/wiki/Muzafer_Sherif www.age-of-the-sage.org/.../sherif_robbers_cave_experiment.html psychclassics.yorku.ca/Sherif/ http://www.brocku.ca/MeadProject/Sherif/Biblography.html SILVERMAN, DAVID. Sociolog britanic. Studii universitare la London School of Economy. Profesor la Departamentul de Sociologie de la Goldsmith's College, University of London. Profesor emeritus la același departament și profesor invitat la Management Department, King's College, University of London. —Lucrările lui Silverman se încadrează în domeniul sociologiei, intenția sa fiind să dezvolte o analiză sociologică critică a teoriei organizațiilor. Majoritatea cercetărilor sale au fost întreprinse în organizații din domeniul public, inclusiv administrația guvernamentală locală și ministerul sănătății. El a studiat, în particular, procesul de selecție a salariaților, ocupațiile administrative și relațiile dintre medicii specialiști și pacienți. Principala contribuție a lui Silverman a fost introducerea unei perspective a «orientării către acțiune». El a afirmat că este nevoie de o alternativă la teoria sistemelor, pe care el o consideră perspectiva dominantă în studiul organizațiilor. Alternativa constă în a privi organizația ca pe - 412 - un produs al acțiunilor și interacțiunilor dintre oameni motivați, care își urmăresc propriile scopuri. După părerea lui Silverman, cea mai mare parte a analizelor organizaționale s-au bazat pe un set de presupuneri greșite, eroarea elementară constând în a conceptualiza organizația ca un sistem ce poate fi înțeles și descris fără nicio referire la motivațiile și interpretările membrilor ei. Cele mai multe teorii organizaționale implică reificarea, adică materializarea construcțiilor sociale, prin atribuirea de idei și acțiuni. Analiza organizațională a început ca un domeniu de studiu de sine stătător, afirmă Silverman, prin încercarea de a oferi răspunsuri celor care controlează funcționarea organizațiilor, anume managerii. Acest lucru a provocat o polarizare importantă, care face ca analiza organizațională să fie prezentată într-un mod dezumanizat, neutru, când, de fapt, ar trebui să se ocupe de problematica managerilor. Această polarizare apare în mai toate abordările tradiționale și scopul lui Silverman este tocmai de a o denunța și de a pune bazele unei teorii mai satisfăcătoare. Prin contrast, Silverman distinge trei caracteristici ale unei organizații formale. Prima este că ea apare într-un moment bine precizat în timp și poate fi percepută mai lesne decât în cazul altor tipuri de relații sociale, ca un artefact. Ce-a de a doua caracteristică este faptul că relațiile din cadrul ei sunt mai puțin tratate ca fiind de la sine înțelese de către membrii ei, care încearcă să coordoneze și să controleze. A treia caracteristică este faptul că schimbările planificate în cadrul relațiilor sociale și regulile jocului sunt deschise dezbaterii. Astfel, această definiție privește organizația din punctul de vedere al relațiilor sociale din cadrul ei și al precepțiilor și interpretărilor date de «actorii» organizației, adică membrii acesteia". (Pugh, Derek S. și Hickson, David J., Great Writers on Organizations, pp. 124-125) De consultat: Silverman, David (2006). Interpreting Qualitative Data: Methods for Analizing Talk, Text and Interaction. Sage Publications. http://books.google.ro/books?id=uooz4p82sDgC&printsec=frontcover&dq=David+Silverman &hl=ro&ei=bzeoTLj Lucrări: Silverman, David (1971). The Theory of Organizations: A Sociological Framework. New York: Basic Books. Silverman, David și Jones, Jill. (1976). Organizational Work: The Language of Grading and the Grading of Language. London: Macmillan. Silverman, David [1993] (2004). Interpretarea datelor calitative. Metode de analiză a comunicării și interacțiunii. Iași Editura Polirom (trad. din l. engleză de Adela Toplean). www.uk.sagepub.com/authorDetails.nav?... - Marea Britanie - 413 - SIMMEL, GEORG (1858-1918). Filosof, istoric și sociolog german. Studiază între 1876 și 1881 istoria, filosofia și psihologia la Universitatea din Berlin. În 1885 susține doctoratul în filosofie și devine profesor la Universitatea din Berlin, unde ține cursuri de logică, filosofie, sociologie și psihologie socială. Prelegerile lui au fost foarte populare nu numai printre studenții și elita culturală germană, ci și în rândurile intelectualității din alte țări (Jose Ortega y Gasset, Vasile Pârvan, William James, Robert Park, Ernst Bloch, Martin Buber, Robert K. Merton etc.). În 1909 întemeiază Societatea Germană de Sociologie împreună cu Ferdinand Tonnies, Werner Sombart și Max Weber, toți patru devenind fondatorii sociologiei germane. În 1911 i se decernează titlul de doctor honoris causa al Universității din Freiburg. A predat și la Universitatea din Strasbourg între 1914 și 1918. In Sociologia spațiului Simmel abordează realitatea spațială a vieții sociale, scriind despre cinci proprietăți de bază ale acesteia: 1. exclusivitatea sau unicitatea spațiului. Spațiul social variază în funcție de configurație și de exclusivitatea grupurilor care îl ocupă (cum ar fi statul-națiune sau biserica); 2. spațiul poate fi divizat în scopuri sociale și încadrat în limite. În contrast cu limitele naturale, granița socială ”nu este un fapt cu consecințe spațiale sociologice, ci un fapt sociologic care se formează spațial, granițele oferind configurațiile speciale de existență și de interacțiune”; 3. localizarea sau fixarea interacțiunilor sociale în spațiu influențează formațiunile sociale; 4. toate interacțiunile sociale pot fi caracterizate prin gradul lor de proximitate și distanță între indivizi și grupuri. Creșterea proximității fizice afectează spațiul personal, iar pentru evitarea extremelor emoționale oamenii adoptă o poziție de distanțare socială și anumite atitudini (față de modă, față de anumite grupuri minoritare etc.); 5. schimbarea de locații a unor grupuri întregi (triburi nomade) sau persoane cu funcții specifice (turiști, negustori) sporesc proximitatea spațială cu grupuri îndepărtate. Prin ”ciudățenia” lor întăresc interacțiunea socială. Relațiile spațiale definesc astfel relațiile dintre oameni. Organizarea socială necesită organizarea spațiului; instituțiile tratează persoanele în funcție de spațiul pe care-l ocupă. Autoritatea și dominația iau diferite dimensiuni spațiale, cum ar fi controlul teritorial. Solidaritatea socială are dimensiuni spațiale - relațiile sociale sunt mai intense între indivizii din interiorul aceleiași instituții, țări etc., decât între indivizii din instituții sau țări diferite. - 414 - Oamenii dau valoare lucrurilor în funcție de distanța față de ele. Lucrurile prea apropiate nu sunt considerate prea valoroase, pe când cele îndepărtate sau greu obținute capătă valoare tot mai mare. (după: http://www.csiss.org/classics/content/75) Georg Simmel consideră că nicio instituție nu poate trăi fără secrete. Tainele care-i alcătuiesc intimitatea (cele mai multe inofensive și domestice) sunt vitale pentru existența ei. Secretul este condiția unei bune funcționări, e modul în care instituția menajează conștiința celorlalți. Separându-se de ceilalți, ea capătă o putere simbolică și un statut mai înalt. Dozajul social al tăinuirii și al descoperirii, al etalării și al ascunderii secretelor face ca ceea ce e public să devină tot mai transparent, iar ceea ce e privat să devină tot mai ascuns. În eseul publicat în 1906 cu titlul Despre secret și societate secretă, Georg Simmel tratează relațiile individuale sau de grup centrate în jurul cunoașterii sau necunoașterii anumitor aspecte ale altor indivizi sau altor grupuri. Problema principală nu este cea a secretului în sine, ci a gradului de cunoaștere reciprocă de la care putem vorbi de o comuniune secretă sau nu. Această cunoaștere mutuală nu este una a esenței (sau a interiorității) unei persoane, ci a reprezentării sale sociale. Cât trebuie să cunoaștem despre ceilalți astfel încât să putem relaționa cu ei? Simmel afirmă că reprezentarea celuilalt trebuie să fie incompletă pentru a ne permite o bună relaționare, raporturile dintre noi sunt posibile pentru că decupăm fragmente din ceilalți. Alegem întotdeauna rațional părți din reprezentarea exterioară a celuilalt (care reprezentare conține „fisuri, iraționalitate și haos—), ne limităm la „o neștiință determinată teleologic a unuia despre celălalt—. Pentru Simmel viața modernă e „o Încrederea e fundamentul oricărei relații: „Existența economie a credințelor—. noastră modernă - de la economia care devine, tot mai mult, o economie a creditelor până la câmpul științific, în care majoritatea cercetătorilor trebuie să facă uz de nenumărate rezultate pe care nu le pot reexamina - se bazează, într-o măsură mai mare decât s-ar crede, pe credința în onestitatea celuilalt—. Societățile bazate pe secret sunt societăți de tip parteneriat, în care încrederea poate sta ca bază pentru o acțiune colectivă doar în măsura în care știm doar anumite chestiuni de natură externă despre ceilalți. Aceste parteneriate funcționează doar în prezența discreției față de „proprietatea spirituală privată—. Relațiile din uniunea secretă sunt relații neintruzive, relații care nu privesc indivizii în interior, ci reprezentările lor externe. Relațiile intruzive pe care Simmel le analizează parțial sunt căsnicia și prietenia. Existența sau absența secretului caracterizează orice raport între oameni, susține Simmel. Secretul este „formă sociologică generală— și nu va fi tratat axiologic. El apare ca o extindere a vieții personale - prezervarea „proprietății spirituale private— - dincolo de reprezentările sociale. Ceea ce este ținut secret nu se reprezintă public, dar tăinuirea (adică secretul) cere întotdeauna, dialectic, intenția descoperirii. De aceea, conștiința că poate fi trădat e indisolubil legată de secret. Secretul e o barieră între oameni, afirmă Simmel, și totodată ispitește la depășirea ei. Pe acest fundal, Simmel introduce o altă caracteristică a societăților moderne: limita între public și privat. Apariția banilor implică o economie a - 415 - disimulării, o economie secretă în care circuitul capitalului scapă privirilor mulțimii. De aceea, în secolul al XIX-lea a fost propusă măsura de protecție: transparența afacerilor publice ale statului. Evoluția spre o societate deschisă, specifică lumii occidentale, a fost posibilă pentru că „politica, administrația, justiția și-au pierdut caracterul misterios și inaccesibil în aceeași măsură în care individul a câștigat tot mai mult posibilitatea unei retrageri tot mai depline, viața modernă dezvoltând o tehnică de a secretiza afacerile private în mijlocul aglomerării din marile orașe, ceea ce înainte părea fezabil doar prin intermediul unei solitudini spațiale—. Cu toate acestea, opusul societății secrete rămâne societatea deschisă, iar opusul secretului, ca izolator, e socializarea. „Puternica răspândire a societăților secrete este, de regulă, o dovadă pentru lipsa libertății publice—, afirmă Simmel. Există două tipuri de societăți secrete: cele care se opun unui regim opresiv și cele care țin secret numele membrilor lor. Ambele sunt uniuni/parteneriate alternative radicale în raport cu caracterul public al vieții sociale. Scopul secretului este protecția împotriva presiunii violente a puterilor centrale, fie ele de tip politic, bisericesc sau academic. Prima caracteristică a societății secrete este încrederea reciprocă și capacitatea de a păstra tăcerea. În unele dintre aceste societăți se promovează o tăcere sistematică (precum în cazul ordinului secret al pitagoreicilor sau în uniunea secretă a druizilor galici) - de ce totuși acest (auto)control asupra transmiterii informației? Cultura tradițională, primară, e una a transmiterii subiective a informației, ceea ce micșorează enorm cercul celor care au acces, inițiații. Cultura modernă, bazată pe o comunicare scrisă, scoate individul din acest flux oferindu-i autonomie în alegerea surselor de cunoaștere. Ierarhie, caracter voluntar, ritual, autonomie cu tentă anarhistă - acestea sunt celelalte caracteristici ale societății secrete. Ea, față de societatea deschisă, instinctiv apărută, e o uniune de scop care are conștiința că este o societate. Obiectivul segregaționist al societății secrete e mai puțin vizibil atunci când privim regula după care se produce: cine nu e explicit inclus e exclus. Societățile secrete cer adeziunea exclusivă a membrilor săi și exercită un control al unei puteri difuze, nevăzute - gradele inferioare nu cunosc gradele superioare. În același timp, ele promovează o egalitate „frățească— și cer o dezindividualizare care merge până la negare. (Non)Prezența societăților secrete e un indice bun în stabilirea gradului de libertate dintr-o societate deschisă. Dacă autonomia individuală în fața puterilor publice e suficientă, ea nu va fi transformată într-o autonomie de grup. Secretul rămâne o formă sociologică de bază în regularizarea fluxului informațional. Și cum informația e esența relațiilor sociale, atunci gradul de cunoaștere sau de ignoranță/tăinuire va fi decisiv. (preluare după Constantin Vica Cunoaștere, secret și acțiune socio-politică, pe site-ul: http://www.observatorcultural.ro/Cunoastere-secret-si-actiune-socio- politica*articleID_21024-articles_details.html) - 416 - De consultat: Simmel, Georg (2004). Philosophy of Money. Routledge & Paul Kegan. http://books.google.ro/books?id=WpY3cCFiJHgC&printsec=frontcover&dq=Simmel,+Georg +(2004).+Philosophy+ Lucrări: Simmel, Georg (1958). Soziologie: Die uber Formen Untersuchungen Der Vergesellschaftung. Berlin: Duncker și Humbolt. David Frisby, David și Featherstone, Mike (ed.) (1997). Simmel on Culture: Selected Writings. London; Thousand Oaks, Calif: Sage Publications. Simmel, Georg (1999). Cultura filosofică. București: Editura Humanitas (trad. din l. germană de Nicolae Stoian și Magdalena Popescu-Marin). Simmel, Georg (1999). Religia. Cluj-Napoca: Editura Dacia (trad. din l. germană de Camil Mureșanu). Simmel, Georg [1906] (2009). Despre secret și societatea secretă. București: Editura ART (trad. din l. germană de Cristian Cercel). www.en.wikipedia.org/wiki/Georg_Simmel http://ssr1.uchicago.edu/PRELIMS/Theory/simmel.html SIMON, HERBERT ALEXANDER (1916-2001). Economist, politolog și psiholog american. Laureat al premiului Nobel pentru economie (1978) și al premiului Turing (1975). În anul 1933, el a intrat la Universitatea din Chicago, unde a studiat științele sociale și matematica. Aici l-a avut ca mentor pe Henry Schultz, un mare specialist în economia matematică. Aceste studii l-au îndreptat spre abordarea problematicii luării deciziilor în organizații, care a constituit și subiectul tezei sale în științele politice, pe care a susținut-o în anul 1943 la Universitatea din Chicago. La Chicago a studiat științele politice, sub îndrumarea lui Harold Lasswell și Charles Edward Merriam. Din anul 1939 și până în 1942, el a condus un grup de cercetare la Universitatea din California (Berkeley) și apoi a predat științele politice la Institutul Tehnologic din Illinois. A fost profesor de științele computerului și psihologie la Universitatea din Carnegie-Mellon din Pittsburgh. Membru al Academiei de Științe a SUA. Simon a fost interesat în principal de psihologia cognitivă și de raționalitatea limitată care constituie nucleul gândirii sale. Pentru Simon managementul este echivalent cu elaborarea deciziilor. - 417 - ”Lui Herbert Simon și grupului pe care l-a condus la Carnegie Institute of Technology le revine însă meritul de a fi pus jaloanele hotărâtoare pentru reînnoirea completă a raționamentului nostru privind raționalitatea, propunând conceptul de raționalitate limitată. Simon are un dublu punct de plecare. Pe de o parte, sentimentul că teoria organizațiilor nu-și găsea utilitatea și justificarea decât dacă se admitea că raționalitatea umană este supusă unor limite și că aceste limite depindeau la rândul lor de mediul organizațional în care se află plasat un decident oarecare. Pe de altă parte, o insatisfacție profundă pentru ceea ce el considera a fi perspectiva iraționalistă a științelor comportamentului din acea vreme. După părerea sa, acestea se mulțumeau prea ușor cu demonstrația conform căreia comportamentele umane nu corespund deloc ipotezelor raționalității perfecte, în loc să cerceteze în ce consta lipsa de raționalitate a acestor comportamente aparent iraționale. De unde și convingerea sa că o teorie a acțiunii administrative trebuia să se clădească pe o teorie a alegerii raționale, căci, mai mult decât oriunde în altă parte, comportamentul uman din cadrul organizațiilor trebuia să fie considerat ca dorit în mod rațional (Simon, 1957). Modelul raționalității omnisciente (Simon vorbește în această privință despre raționalitatea obiectivă) se sprijină pe trei premise esențiale. În acest model se consideră că un decident oarecare: 1) deține toate informațiile și o capacitate nelimitată de prelucrare a lor; 2) caută soluția optimă dintre toate opțiunile posibile; 3) are o idee clară asupra preferințelor sale considerate ca fiind exprimate o dată pentru totodeauna, stabile, coerente și ierarhizate. Primele două premise sunt ținta criticilor și enunțurilor lui Simon. Într-o serie de publicații (Simon, 1947, 1955, 1956; March și Simon, 1958), el argumentează că orice alegere are întotdeauna loc în urma unei constrângeri și că raționalitatea umană este limitată de două mari constrângeri, într-un fel ireductibile. Pe de o parte, informația unui decident este întotdeauna incompletă, căci cunoașterea consecințelor diferitelor posibilități de acțiune și a valorilor lor respective în viitor este întotdeauna fragmentară și din diverse motive (lipsă de timp, lipsă de imaginație, lipsă de atenție), numai un număr mic de soluții posibile este într-adevăr examinat. Pe de altă parte, niciun decident nu este capabil să își optimizeze soluțiile, deoarece complexitatea proceselor mentale implicate de orice optimizare adevărată depășește cu mult capacitățile de prelucrare a informațiilor și de raționament ale ființei umane. În locul raționamentului sinoptic postulat de modelul raționalității omnisciente, decidentul pune în aplicare un raționament secvențial în care, plecând de la o idee mai mult sau mai puțin precisă asupra a ceea ce ar fi o soluție acceptabilă, el examinează, una câte una, opțiunile prezentate și o alege pe prima care corespunde acestei idei. Simon nu spune că optimizează, ci se mulțumește cu o soluție satisfăcătoare”. (Friedberg, Erhard, Organizația. În Boudon, Raymond, ed., Tratat de sociologie, 1997, pp.403-404) De consultat: Simon, Herbert A. (1996). Science of the Artificial. MIT Press . http://books.google.ro/books?id=k5Sr0nFw7psC&pg=PT1&dq=Simon,+Herbert,+A.+(1996). +Science+of+the+Artificial .. - 418 - Lucrări: Simon, Herbert A. (1947). Administrative Behavior: A Study of Decision - Making Process in Administrative Organisations. New York: Macmillan. Simon, Herbert A. (1955). A Behavioral Model of Rational Choise. Quarterly Journal of Economics, vol.69, pp. 99-118. Simon, Herbert A. (1957). Models of Man. New York: John Wiley & Sons. Simon, Herbert A. (1982). Models of Bounded Rationality, 2 vol. MIT Press. Simon, Herbert A. (1996). Science of the Artificial. MIT Press. Simon, Herbert A., Thompson, Victor și Smithburg, Donald, W. [1991] (2003). Administrația publică. Chișinău: Editura Cartier (trad. din l. engleză de Aurelia Anghel, Cătălina Hirceag și Simona Constantinescu). en.wikipedia.org/wiki/Herbert_Simon www.psy.cmu.edu/psy/faculty/hsimon/hsimon.html SLOTERDIJK, PETER (n. 1947). Filosof german, publicist, om de televiziune, critic al culturii, personalitate publică internațională. Studii de filosofie și istorie la universitățile din Munchen și Hamburg (1968-1974). Doctor în filosofie la Universitatea din Hamburg (1975). Rector al Hochschule fur Gestaltung din Karlsruhe, profesor de filosofie și estetică la Universitatea din Viena. —Cinismul de ultimă oră se hrănește atât din solul culturii orășenești, cât și din ambrozia vieții de curte. Ambele constituie sursele unui realism înrăit, din care oamenii își împărtășesc surâsul diform al imoralității publice. Mințile ascuțite și obișnuite cu cele lumești de peste tot acumulează știința modernă, care se mișcă cu grație între realități nude și fațade convenționale. Pornind de jos, din rândurile inteligenței urbane declasate și până sus, la elită, la conștiința omului de stat, de peste tot se transmit semnale ce pătrund în gândirea serioasă, semnalele unui radical scepticism privitor la etică și la convențiile sociale; toată lumea pare să creadă, într-o oarecare măsură, că acestor reguli universale nu li se supun decât nătărăii, iar luminații îi privesc cu un zâmbet șmecher și seducător. Mai exact, acest zâmbet aparține puternicilor zilei; modul de manifestare a acestor kynikos plebei este râsul satiric. În marele spațiu al luminării cinice, extremele se întâlnesc: Till Buhoglindă cu Richelieu, Machiavelli cu nepotul lui Rameau, gălăgioșii condontieri ai Renașterii cu cinicii eleganți ai rococoului, antreprenorii lipsiți de scrupule cu cei deziluzionați, strategii indiferenți ai sistemului cu refuzații lipsiți de idealuri. [...]. Psihologic, cinicul lasă contemporaneității impresia unui caz limită de melancolie, care poată să-și țină sub control simptomele depresive, rămânând astfel într-o bună măsură apt de muncă. Da, pe aici se ajunge cu adevărat la - 419 - cinismul modern: ghidându-ne după capacitatea de muncă a reprezentanților săi -în ciuda tuturor lucrurilor, după toate cele, tocmai de aceea. Pozițiile-cheie ale societății au fost cucerite deja de cinismul difuz: guvernele, parlamentele, consiliile de administrație, cabinetele de director ale întreprinderilor, lectoratele, cabinetele medicale particulare, facultățile, cancelariile și redacțiile. O anume amărăciune elegantă le marchează activitatea. Căci cinicii nu sunt niște nătărăi; ei privesc neîntrerupt la nimicul spre care converg toate cele. Aparatul lor sufletesc este între timp suficient de elastic pentru a-și clădi în interior, ca factor al supraviețuirii, îndoiala de durată față de activitatea proprie. Ei știu foarte bine ce fac; și fac tot ce fac pentru că, pe termen scurt, necesitatea imediată și impulsul de conservare le vorbesc pe aceeași limbă și le spun că așa trebuie să fie. Alții ar face-o oricum, poate în circumstanțe mult mai agravante. Astfel, noul cinism integrat are adeseori impresia că se sacrifică sau că trebuie să facă sacrificii. În spatele fațadei ireproșabile a unei participări potente, el ascunde o mare cantitate de nefericire și lacrimi, ambele ușor de stârnit. Aici e ceva din nostalgia după «o inocență pierdută» - nostalgia după o mai bună cunoaștere a lucrurilor, împotriva căreia lucrează toate muncile și activitățile”. (Sloterdijk, Peter, Critica rațiunii cinice, vol. 1, 2000, pp.24; 25-26) Lucrări: Sloterdijk, Peter [1983] (2000). Critica rațiunii cinice, 2 vol. Iași: Editura Polirom (trad. din l. germană de Tina Pîrvulescu și Sanda Munteanu). Sloterdijk, Peter [1993] (2002). În aceeași barcă. Cluj: Idea Design& Print (trad. din l. germană de Ovidiu Tichindeleanu și Konrad Petrovszky). Sloterdijk, Peter [2000] (2002). Disprețuirea maselor. Cluj: Idea Design&Print (trad. din l. germană de Aurel Codoban). Sloterdijk, Peter [1999] (2003). Reguli pentru parcul uman. București: Humanitas. (trad. din l. germană de Ioan Nastasia). Sloterdijk, Peter [1989] (2004). Eurotaoism: contribuții la o critică a cineticii politice. Cluj: Idea Design& Print (trad. din l. germană de Alendru Sutter). en.wikipedia.org/wiki/Peter_Sloterdijk www.petersloterdijk.net SNOW, CHARLES C. (n. 1945). Expert american în management. Licență în management la San Diego State University (1967) și titlul de doctor în administrarea afacerilor la University of California, Berkeley (1972). Studii postdoctorale Fellowship la Universitatea Stanford (1973-1974). Profesor de comportament organizațional la The Smeal College of Business Administration, The Pennsylvania State University. A predat la numeroase universități din SUA - 420 - și din străinătate. Unul din cei mai importanți teoreticeni ai organizațiilor. “Miles și Snow se întreabă cum și de ce diferă organizațiile din punct de vedere strategic, structural, tehnologic și administrativ. De ce unele oferă o gamă largă de produse și servicii și altele una mai restrânsă? De ce unele sunt structurate funcțional și altele în jurul liniilor de producție și serviciilor? De ce unele sunt mai centralizate și altele mai descentralizate? Pentru Miles și Snow răspunsurile pot fi găsite la Thompson în ceea ce el a denumit alinierea organizației la mediu. Pentru a alinia cu succes o organizație la mediu, managementul trebuie să rezolve în permanență trei probleme. Acestea sunt problemele antreprenoriale, tehnice și administrative. Problema antreprenorială constă în alegerea unui domeniu al pieței general sau un câmp de acțiune în care organizația poate fi viabilă, precizarea unei anumite piețe - obiectivele și decizia cu privire la produsele și serviciile potrivite pentru această piață. Rezolvarea acestei probleme presupune totuși și rezolvarea problemei tehnice, luând cuvântul tehnic într-un sens foarte larg. Trebuie găsite modalitățile de realizare a produselor sau de furnizare a serviciilor, precum și tehnologiile adecvate. Apoi, problema administrativă constă în organizarea și conducerea activității. Scopul trebuie să fie un ciclu de adaptare eficace. Aceasta înseamnă că problema antreprenorială, cea tehnică și cea administrativă sunt abordate într-un mod coerent, reciproc complementar, care să permită organizației luate ca întreg să supraviețuiască”. (Pugh, Derek S. și Hickson, David J., Managementul organizațiilor, 1994, pp. 67) De consultat: Miles, Raymond și Snow, Charles C. (1994). Fit, Failure and the Hall of Fame: How Companies Succeed or Fail. New York: Free Press. http://books.google.ro/books?id=Xb9WAqE36DYC&pg=PA202&dq=Snow,+Charles+C.+ (1994).+Fit,+Failure+and+the+Hall+of+Farme... Lucrări: Miles, Raymond și Snow, Charles C. (1978). Organizational Strategy, Structure and Process. New York: McGraw-Hill. Miles, Raymond și Snow, Charles C. (1994). Fit, Failure and the Hall of Fame: How Companies Succeed or Fail. New York: The Free Press. Snow, Charles C. și Scott, Snell A. (2010). Strategic Human Resource Management. În Oxford Handbook of Industrial and Organizational Psychology. Oxford University Press. www.sup.org/book.cgi?id=5778 www.jstor.org/stable/4166010 - 421 - STINCHCOMBE, ARTHUR L. (n. 1933). Sociolog american. A absolvit matematica la Central Michigan College (1953) precum și sociologia, fiind elev al lui Philip Selznick. Doctor în sociologie la Universitatea Berkeley, California (1960). Premiul P. Sorokin al Asociației Americane de Sociologie (1969). Senior cercetător la Institute of Industrial Economics (Bergen, Norway) (1979-1986). Profesor de sociologie, comportament organizațional și științe politice la Northwestern University (1983-1995). Profesor emeritus la Northwestern University (din 1995). Membru al American Academy of Arts and Science (1977). A adus contribuții notabile la studiul organizațiilor. —Un alt student al lui Selznick, Arthur Stinchcombe (1968), a făcut unele completări la formulările lui Selznick, clarificând mai bine rolul organizației și al puterii. Stinchcombe definește instituția ca «o structură în care indivizii ce dețin puterea se angajează să apere anumite valori sau interese» (p.107), subliniind faptul că valorile se păstrează și interesele sunt protejate numai dacă posesorii lor dețin și își mențin puterea. Instituționalizarea implică stabilitate de-a lungul timpului, iar analiza lui Stinchcombe încearcă să identifice modurile în care deținătorii puterii sunt capabili să o mențină. Stinchcombe (1968) susține că, prin selecție, socializare, controlul condițiilor obligativității și cultul eroilor, generații succesive de deținători ai puterii tind să regenereze aceleași instituții”. (Scott, Richard, W., Instituții și organizații, 2004, p.45) Stinchcombe consideră că problema informării și conceptul de incertitudine oferă cheia înțelegerii modului în care funcționează instituțiile. Analizând intrările și ieșirile din organizații din perspectiva teoriilor lui A. Chandler, J. March și O. Williamson și făcând studii de caz pe mari corporații precum DuPont și General Motors, autorul ajunge să abordeze subiecte precum conștiința de clasă, inovația, contractele și relațiile angajaților cu breslele, considerând că aceste aspecte contribuie la definirea profilului organizațiilor. El spune că teoriile nu ar trebui aplicate a priori la o problemă; ele trebuie dictate de natura datelor care trebuie analizate. Un sociolog trebuie să fie atent în primul rând la nuanțe și la stil și apoi la multitudinea de teorii despre domeniul pe care-l studiază. ”Orice sistem administrativ care decide cu privire la utilizarea resurselor este un sistem de autoritate care definește relațiile de putere dintre oamenii angajați. Autoritatea este întărită de competența tehnică. Forțele externe pot influența tipul de autoritate al managerului dintr-o firmă. O componentă principală a autorității este exercitarea controlului. Sistemul de control asigură funcționarea firmei și oferă un mecanism de impunere a autorității. Controalele interne includ prevederea că autoritatea poate fi delegată și circumscrisă”. (Stinchcombe, Arthur L., Economic Sociology, 1983, p. 137) De consultat: - 422 - Stinchcombe, Arthur L. (1991). Information and Organization. University of California Press. http://books.google.ro/books?id=R9F7ghM5wrEC&printsec=frontcover&dq=Stinchcombe, +Arthur+L Lucrări: Stinchcombe, Arthur L. (1968). Social Structure and Organizations. În March, James G. (ed.). Handbook of Organizations. Chicago: Rand McNally. Stinchcombe, Arthur L. (1968). Constructing Social Theories. Chicago: University of Chicago Press. Stinchcombe, Arthur L. (1991). Information and Organization. University of California Press. Stinchcombe, Arthur L., (1983) Economic Sociology. New York: Academic Press. Stinchcombe, Arthur L. (1997). On the Virtues of the Old Institutionalism. Annual Review of Sociology, no.23, pp, 487-511. Stinchcombe, Arthur L. (2001). When Formality Works: Authority an Abstraction in Law and Organizations. Chicago: University of Chicago Press. Stinchcombe, Arthur L. (2005).The Logic of Social Research. Chicago: University of Chicago Press. www.sociology.northwestern.edu/.../stinchcombe/home.html SUCHMAN, MARK CHARLES. Sociolog și jurist american. Licența la Universitatea Harvard, masterat și doctorat în sociologie la Universitatea Stanford (1994) și J.D. la Yale Law School. Profesor de sociologie și de drept la University of Wisconsin-Madison. Este interesat de modul în care spitalele americane răspund la provocările introducerii noilor tehnologii informaționale. Membru al Centrului de Studii Avansate în Științele Comportamentale (Palo Alto, California). Membru al Asociației Americane de Sociologie și al Academiei Americane de Management. “Într-un alt exemplu de studiu asupra construcției instituționale la nivel de populație organizațională, Suchman (1995a) combină abordarea procesuală cu abordarea variației atunci când analizează crearea formelor organizaționale în cadrul firmelor de semiconductoare din Silicon Valley, California. Crearea unei noi organizații cere nu doar resurse, ci și idei sau modele de organizare. Istoriile convenționale celebrează rolul inginerilor de la Stanford University în furnizarea proiectelor și a primelor resurse materiale pentru companii nou înființate (v., Saxenian, 1994). Cu toate că recunoaște această contribuție, Suchman (volum în pregătire) pune bazele unei «genetici a organizației» care analizează atât fluxul de resurse operaționale, cât și pe cel de «informații constitutive», incluzând aici - 423 - «rutinele și lucrurile general acceptate disponibile». El conturează o genetică organizațională, interesată de dezvoltarea și păstrarea speciilor sau formelor distincte, pentru a aduce completări la ecologia organizațională, care se referă cu precădere la competiția dintre speciile sau tipurile de organizații existente. În câmpurile organizaționale deja instituite, majoritatea noilor organizații sunt mai degrabă forme «imitatoare» decât «inovative», pentru că ele copiază extensiv rutine și competențe de la organizațiile existente (Aldrich, 1999, p.80). Dar atunci când câmpurile se află în primele lor faze de dezvoltare, organizațiile nu pot să copieze pur și simplu rețete de succes. Suchman sugerează că în asemenea condiții poate fi folosit un proces de compilație, prin care mediatori ai informațiilor, cum sunt avocații sau consultanții, studiază practicile relativ eterogene existente și încearcă să distileze un set de principii de organizare de bază. În prezentarea sa procesuală, Suchman (1994) descrie modul în care avocații și investitorii de capital de risc din Silicon Valley au inițiat afaceri, făcând legătura între clienți și diferiți parteneri de tranzacție, și și-au asumat un rol de consultanți, formulând și diseminând soluții standardizate la probleme recurente. Trecând la o abordare din perspectiva variației, Suchman (1995a) analizează date referitore la 108 contracte de finanțare cu capital de risc din două fonduri de capital de risc plasate la Silicon Valley. Astfel de contracte reunesc investitori de capital de risc, avocați și întreprinzători în crucialul eveniment al întemeierii, constituind structura relațiilor dintre aceste grupări care formează laolaltă companiile proaspăt lansate pe piață. Contractele au fost încifrate pe mai multe dimensiuni, iar situațiile rezultate au fost folosite ulterior la calcularea măsurilor de standardizare contractuală ca indicator al creșterii gradului de instituționalizare. Analiza lui Suchman relevă faptul că standardizarea s-a corelat puternic atât cu momentul încheierii contractului, cât și cu locația firmelor de avocatură care l-au elaborat. În general, contractele încheiate mai recent aveau un grad de standardizare mai ridicat decât cele mai vechi, iar standardizarea creștea pe măsură ce firma de avocatură care încheia contractele era mai aproape, ca locație, de centrul Silicon Valley”. (Scott, Richard W., Instituții și organizații, 2004, pp. 128-130) De consultat: Suchman, Mark C. (2000). Dealmakers and Counselors: Low Firms as a Intermediaries in the Development of Silicon Valley. În Kenney, Martin (ed.). Understending Silicon Valley: The Anathomy of en Entrepreneurial Region. Stanford Business Books, pp. 71- 97. http://books.google.ro/books?id=CLxzUW4V_2cC&pg=PA80&dq=Kenney,+Martin.+Under stending+Silicon+Valley:+The+Anathomy+of+en+Entrepreneurial+Region.+Stanford+Busin ess+Books&hl=ro&ei=F0moTN3rC8GSswag6sC4DA&sa=X&oi=book_result&ct=result&re snum=4&ved=0CDkQ6AEwAw#v=onepage&q&f=false Lucrări: - 424 - Suchman, Mark C. și Edelman, Lauren (1997). Legal Rational Myts: The New Institutionalism and the Law and Society Tradition. Law and Social Inquiry, no.21, pp. 903-941. Suchman, Mark C. și Edelman, Lauren (ed.) (2007). Legal Lives of Private Organizations. Ashgate Publishing Group Limited. www.investigatorawards.org/.../default.asp? www.brown.edu/Departments/.../mark_c_suchman TALEB, NASSIM NICHOLAS (n. 1960). Filosof, matematician și finanțist libanezo-american. Deține un MBA la Wharton School din cadrul Universității din Pennsylvania și un doctorat în managementul științei la Universitatea Dauphine din Paris. Este profesor de ingineria riscului la Institutul Politehnic al New York University și cercetător la Said Business School din cadrul Universității Oxford. A predat și la London Business School, la MIT și susține conferințe la multe universități din lume. Revista Forbes l-a trecut în topul celor mai influenți guru în management în anul 2009. A fost analist pe Wall Street și director sau consultant la mai multe companii, expert în prevenirea riscurilor financiare. —Taleb este autorul best-sellerului Lebăda neagră (2007), vândut în aproape 3 milioane de exemplare și tradus în 31 de limbi, care are în centrul ei ideea lucrurilor și fenomenelor puțin probabile. Metafora pornește de la ideea că multă vreme în Europa lebedele erau considerate simbolul albului pur, până când au fost decoperite în Australia lebedele negre; această descoperire a fost o mare surpriză, care a ucis o certitudine veche de milenii. Lebedele negre sunt deci evenimente care apar în mod neașteptat, au un impact mare și numai după ce s-au petrecut suntem în stare să le explicăm în mod plauzibil - și asta deși nu le-a prevăzut nimeni. Lebedele negre au un rol neștiut de mare în viețile noastre, căci suntem deseori martorii unor schimbări bruște pe care nu le-am prevăzut și de aceea suntem prinși pe picior greșit. ”Ceea ce nu știm este mult mai important decât ceea ce știm”. ”Nimeni, ne spune autorul, nu a putut anticipa inventarea roții, nici măcar probabilitatea ca ea să fie inventată. Dacă cineva ar fi știut unul dintre aceste două lucruri, roata ar fi fost deja inventată.” ”Gândiți-vă la atacul terorist din Lebăda neagră este, după Taleb, un eveniment care are trei atribute: este un caz izolat, aflat dincolo de tărâmul așteptărilor obișnuite; are un impact deosebit și este explicabil abia după producerea lui. Viața în organizații nu este lipsită de lebede negre. Când șeful începe o relație cu o subalternă, nimic nu va mai fi ca înainte. - 425 - 11 septembrie 2001. Dacă riscul ar fi fost posibil de imaginat în 10 septembrie, atacul n-ar mai fi avut loc, pentru că mașinăria noastră de evitat riscurile este construită exclusiv pornind de la niște evenimente care se repetă. Ceea ce natura refuză să imagineze sfârșește însă prin a se întâmpla, iar șocul este cu atât mai important cu cât suntem orbiți de previziunile noastre eronate asupra viitorului”. Taleb împarte lumea în două mega-țări: Mediocristan și Extremistan. Prima este normală, calmă și fără variații spectaculoase, o zonă a obișnuitului, familiarului și predictibilului. În ea democrația este perfect valabilă și aplicabilă, iar evenimentele sunt comparabile și relativ egale. Ajunge să apară un singur eveniment sau personaj ciudat ca distribuția să fie total schimbată. În realitate, deși noi ne închipuim că trăim în Mediocristan, trăim de fapt în Extremistan și nu suntem bine adaptați, nu înțelegem ce se întâmplă, cum funcționează lumea și nu știm cum să ne ferim de evenimentele apreciate ca foarte puțin probabile. În cotidianul britanic Financial Times, Taleb propune zece principii pentru evitarea evenimentelor puțin probabile. 1. Ceea ce este fragil ar trebui să se spargă cât e mic. Nimic nu ar trebui să devină vreodată prea mare pentru a eșua. Evoluția vieții economice îi ajută pe cei cu cea mai mare cantitate de riscuri ascunse - și deci cei mai fragili - să devină cei mai mari. 2. Nicio socializare a costurilor și nicio privatizare a câștigurilor. Orice lucru ce trebuie susținut financiar trebuie naționalizat, oricare lucru ce nu are nevoie de ajutor trebuie lăsat liber, mic și purtător de riscuri. Am reușit să combinăm elementele cele mai rele ale socialismului și capitalismului. În Franța anilor '80, socialiștii au preluat băncile. În America anilor 2000, băncile au preluat guvernul. Este suprarealist. 3. Celor care au condus un autobuz al școlii legați la ochi și l-au izbit nu ar mai trebui să li dea niciodată un nou autobuz. Universitățile, reglementatorii, bancherii, oficialii guvernamentali și diverse organizații pline de economiști și-au pierdut legitimitatea odată cu prăbușirea sistemului. Este iresponsabil și nebunesc să avem încredere în astfel de experți să ne scoată din situația în care am ajuns. Trebuie să găsim oameni inteligenți, cu mâinile curate. 4. Nu lăsa pe nimeni care administrează o centrală nucleară - sau portofoliul tău financiar - să câștige bonusuri bazate pe stimulente. Există șanse ca astfel să renunțe la orice urmă de prudență pentru a înregistra profit, pretinzând tototodată că este moderat. Bonusurile nu se potrivesc cu riscurile ascunse. Asimetria sistemului de bonusuri este cea care ne-a adus aici. Niciun stimulent fără sancțiune: capitalismul se referă și la pedepse, nu doar la recompense. 5. Contrabalansați complexitatea cu simplitatea. Complexitatea rezultată în urma globalizării și a unei vieți economice extrem de capilarizate trebuie să fie contrabalansată de o simplitate în ceea ce privește produsele financiare. 6. Să nu le dăm copiilor dinamita chiar dacă aceasta este însoțită de avertismente. Derivatele complexe trebuie interzise pentru că nimeni nu le înțelege și puțini sunt suficient de raționali să știe acest lucru. Cetățenii trebuie protejați de - 426 - ei înșiși, de bancherii care le vând produse de ”hedging” și de reglementatorii creduli care îi ascultă pe economiștii teoreticieni. 7. Doar schemele Ponzi - operațiune de investiții frauduloasă, al cărei nume este dat de Charles Ponzi, celebru pentru folosirea tehnicii după ce a imigrat din Italia în SUA - trebuie să depindă de încredere. Guvernele nu trebuie să aibă niciodată nevoie să ”readucă încrederea”. Zvonurile în cascadă sunt un produs al schemelor complexe. Guvernele nu pot opri aceste zvonuri. Trebuie să fim în poziția de a ignora și a fi puternici în fața lor. 8. Nu dați droguri celor care se chinuie și au dureri încercând să se lase. Criza datoriilor nu este o problemă temporară ci una structurală. Avem nevoie să mergem la dezintoxicare. 9. Cetățenii nu ar trebui să depindă de bunuri financiare sau de sfatul ”expertului” pentru a ieși la pensie. Viața economică ar trebui definanțată. Ar trebui să învățăm să nu folosim piețele ca depozite de valoare, pentru că ele nu adăpostesc certitudinile pe care le cer cetățenii normali. 10. Să facem omleta din ouăle sparte. Într-un final, criza nu poate fi tratată prin reparații ad-hoc. Trebuie să refacem sistemul înainte să o facă singur. Să avansăm voluntar spre Capitalism 2.0, lăsând ceea ce trebuie să se spargă să se spargă singur, transformând datoriile în acțiuni, marginalizându-i pe economiști, renunțând la premiul Nobel pentru economie, interzicând garantarea creditelor cu achiziții făcute prin alte credite, smulgând bonusurile de la cei care ne-au adus aici și învățându-i pe oameni să trăiască într-o lume cu mai puține certitudini”. (preluare după: http://www.ziare.com/economie/stiri-economice/ /zece-principii-sanatoase-pentru-eludarea-crizei-712885) Taleb spune că deseori oamenii se mint singuri, le plac poveștile neadevărate și devin vulnerabili datorită acestor lucruri. ”Mintea noastră este parcă programată să ne inducem în eroare singuri de dragul unor certitudini și prejudecăți la care nu putem renunța, pentru o aroganță a cunoașterii de care nu ne putem dezbăra... Mintea noastră este o minunată mașinărie de producere a explicațiilor, capabilă să dea sens aproape tuturor lucrurilor și să încropească explicații pentru tot felul de fenomene, dar, în general, incapabilă să accepte ideea nepredictibilității. Aceste evenimente erau inexplicabile, dar oameni inteligenți se considerau în stare să furnizeze explicații convingătoare pentru ele - după ce faptele se petreceau... Mai îngrijorător este faptul că toate aceste convingeri și povestiri aveau în aparență coerență logică, fiind lipsite de inconsistențe”. (Taleb, Nassim Nicholas, Lebăda neagră, 2009, pp. 35-36) De consultat: Taleb, Nassim Nicholas (1997). Dynamic Hedging: Managing Vanilla and Exotic Options. New York: John Wiley & Sons. http://books.google.ro/books?id=-5- OldaTjVQC&printsec=frontcover&dq=Taleb,+Nassim+(1997).+Dynamic+Hedging&hl... Lucrări: - 427 - Taleb, Nassim Nicholas (1997). Dynamic Hedging: Managing Vanilla and Exotic Options. New York: John Wiley & Sons. Taleb, Nassim Nicholas (2005). Le Hasard Sauvage. Paris: Les Belles Lettres. Taleb, Nassim Nicholas (2009). Lebăda neagră. Impactul foarte puțin probabilului. București, Editura Curtea Veche ( trad. din l. engleză de Viorel Zaicu). Taleb, Nassim Nicholas (2010). The Bed of Procustes: Philosophical and Practical Aphorisms. New York: Random House. tp://en.wikipedia.org/wiki/Nassim_Nicholas_Taleb www.fooledbyrandomness.com/ TANNENBAUM, ARNOLD SHERWOOD (n. 1925). Inginer și psiholog social american. Licență în inginerie electrică. Doctor în psihologie la Universitatea din Syracuse. Cercetător, profesor și consultant la Institutul de Cercetări Sociale din Detroit. Director de proiect la Centrul de Cercetări prin Sondaje. Profesor în cadrul Departamentului de Psihologie al Universității din Michigan. —În scurta sa lucrare publicată în 1966, Tannenbaum și-a precizat cu claritate concepția asupra funcționării organizațiilor, concepție care i-a caracterizat opera de-a lungul mai multor ani. «Ierarhia este un element de discordie, generator de resentimente, ostilitate și împotrivire. Disensiunile pot fi atenuate printr-o participare care să sporească identificarea oamenilor cu organizația în care muncesc». Mai mult, «în mod paradoxal, participarea face ca cei care conduc să-și amplifice capacitatea de exercitare a controlului, tocmai prin renunțarea la o bună parte din autoritatea lor» [...]. Studiile lui Tannenbaum iau în discuție mentalitatea larg încetățenită conform căreia autoritatea este și trebuie să fie unilaterală, îndreptată dinspre conducător spre cei conduși. Conducătorii își pot exercita mai mult controlul atunci când și cei conduși au mai multă autoritate. Deși atenuarea pantei ierarhiei poate fi importantă se acordă prea multă atenție acestei «egalizări a puterii» și prea puțină posibilității extinderii autorității totale. Faptele sugerează că oamenii sunt mai interesați să aibă ei înșiși mai multă putere decât de autoritatea celorlalți. Forța acestei intersante perspective create de Tannenbaum asupra exercitării puterii rezidă din excepționala sa validare printr-o serie de cercetări întreprinse în mai multe țări, cu ajutorul unei metode standard care i-au confirmat în mod sistematic rezultatele”. (Pugh, Derek S. și Hickson, David J., Managementul organizațiilor, 1994, pp.152;157) - 428 - Tannenbaum consideră că eficacitatea unui grup de muncă depinde de situație și de caracteristicile liderului. El a elaborat un model unidimensional, în care la un capăt al modelului este reprezentat stilul liderului centrat pe superior/șef sau liderul autocratic, lider care ia toate deciziile, deținând un control și o autoritate maxime, iar la celălalt capăt este liderul participativ, care favorizează delegarea puterii, lăsând grupul să ia decizii. Există și alte stiluri intermediare de lideri: 1. liderul ia decizia și anunță subordonații, ei descoperă problema, analizează soluțiile și aleg una; 2. liderul "vinde” deciziile - el decide singur, dar tinde să convingă subordonații să accepte decizia luată; 3. liderul prezintă ideile sale și cere avizul subordonaților; 4. liderul prezintă decizia luată și declară că ea poate fi schimbată în funcție de voința angajaților; 5. liderul prezintă problema ce trebuie rezolvată și se consultă cu subordonații înainte de a lua o decizie; 6. liderul anunță problema și condițiile care trebuie respectate și lasă grupul să ia decizia; 7. liderul lasă grupului libertatea de a căuta soluții și de a le aplica; 8. liderul participă la discuții ca oricare dintre membri. Alegerea unui stil de conducere depinde de trei factori: 1. forțele proprii ale liderului; 2. forțele proprii ale subordonaților; 3. forțele proprii ale situației. Cu cât decizia se ia într-o manieră mai participativă, cu atât crește gradul de control asupra subordonaților. De consultat: Tannenbaum, Arnold Sherwood și Rozgonyi, Tamas (ed.) (1987). Authority and Reward in Organizations - An International Research, cap. România, pp.199-233. Survey Research Center, Institut for Social Research, University of Michigan, S.U.A., 1987, (în colaborare cu: Septimiu Chelcea, Petre Cristea, Ion Dragan, Pompiliu Grigorescu, Catalin Zamfir), (ISR Monographs: preprint 1986). Institut for Social Research. Ann Arbor. www.lib.umich.edu/staff/acqser/eq/public/exchange/UMmisc/ISR/ISRmo.htm). Lucrări: Tannenbaum, Arnold S. [1966] (1973). Social Psychology of the Work Organization. London: Tavistock Publishing. Tannenbaum, Arnold S., Kavcic, Bogdon, Rosner, Menachem, Vianello, Mino și Wiesler, Georg (1974). Hierarchy in Organizations. San Francisco, CA: Jossey-Bass. Tannenbaum, Arnold S. (1986). Controversies about Control and Democracy in Organizations. În Stern, R.N. și McCarthy, S.(ed.). The International Yearbook of Organizational Democracy, vol.III. New York: John Wiley & Sons. Tannenbaum, Arnold S. și Rozgonyi, Tamas (ed.). (1986). Authority and Reward in Organizations: An International Research. Survey Research Center, Institute for Social Research. University of Michigan. Tannenbaum, Arnold S. (2006). Consciousness and the Self-Sensing Brain: Implications for Feeling and Meaning. American Journal of Psychology, vol.19, no.2, pp.205-222. - 429 - TAYLOR, FREDERICK WINSLOW (18561917). Inginer mecanic american, părintele managementului științific. A lucrat ca muncitor la Uzinele Siderurgice Midvale și a progresat rapid, devenind șef de echipă, iar mai târziu, inginer șef. A fost apoi angajat la Uzinele Siderurgice Bethlehem, ulterior a devenit consultant și și-a dedicat timpul dezvoltării ideilor sale manageriale. Și-a publicat prima dată concepțiile despre management într-o lucrare intitulată A piece rate system (Sistemul acordului individual) prezentată în fața Societății Americane de Inginerie Mecanică, în anul 1895. Aceste idei au fost apoi dezvoltate într-o carte - Shop Management (Managementul atelierului, 1903) și, mai târziu, în Principles of Scientific Management (Principiile managementului științific, 1911). Ca rezultat al revoltelor muncitorești cauzate de tentativele de aplicare practică a principiilor sale în cadrul unui arsenal al guvernului, a fost instituită, în Managementul științific se bazează pe câteva principii: 1. stabilirea riguroasă, științifică a sarcinilor de lucru, a metodelor de lucru, a duratelor, renunțându-se la metodele învechite, tradiționale; 2.selecționarea științifică a lucrătorilor, pe baza sarcinilor ce urmează a le îndeplini, și perfecționarea lor prin instruire; 3. întărirea și dezvoltarea cooperării dintre manageri și lucrători vizând repartizarea uniformă a muncii și conturarea clară a responsabilităților, atât pentru unii, cât și pentru ceilalți; 4. separarea muncii de concepție și administrare de cea de execuție, eliberarea muncitorilor în special de muncile de pregătire a producției și de calcul și încredințarea acestor funcții unor specialiști. 1911, o comisie a Camerei Reprezentanților pentru a investiga sistemul de organizare a producției propus de Taylor. (Studiul de caz al lui Aitken descrie amănunțit ceea ce s-a petrecut la arsenal.) În anul 1947, Managementul atelierului, Principiile și declarația lui Taylor în fața comisiei Camerei Reprezentanților au fost publicate împreună sub denumirea Scientific Management (Managementul științific). Taylor este fondatorul concepției cunoscute ca "managementul stiințific". El spunea: Obiectul principal al managementului trebuie să fie asigurarea maximei prosperități pentru patron, împreună cu maxima prosperitate pentru salariat. Pentru patron, maxima prosperitate nu înseamnă neapărat profituri mai mari pe termen scurt, ci dezvoltarea tuturor aspectelor care îi asigură întreprinderii o prosperitate permanentă. Pentru salariați, prospe-ritate maximă - 430 - nu înseamnă doar salarii mai mari imediate, ci și dezvoltarea capacității lor pentru a avea realizări mai valoroase, la nivelul maxim la care sunt calificați. Interdependența reciprocă dintre conducere și salariați, precum și necesitatea de a munci împreună în scopul atingerii obiectivului comun al prosperității crescute pentru toți cei implicați i s-au părut evidente lui Taylor. Acest lucru i-a sugerat întrebarea: De ce există atât de mult antagonism și ineficiență? El sugerează trei cauze: în primul rând, credința falsă a lucrătorilor că orice creștere a producției poate atrage inevitabil după sine scăderea numărului de locuri de muncă. În al doilea rând, sistemul deficitar de conducere, care îi obligă pe muncitori să limiteze producția, pentru a-și proteja interesele. În al treilea rând, metodele ineficiente de muncă, irositoare de efort. Taylor a considerat că țelul managementului este de a depăși aceste obstacole, ceea ce s-ar putea realiza printr-un studiu sistematic al muncii, pentru a se descoperi cele mai eficiente metode de lucru și, apoi, prin studiul sistematic al managementului, pentru a se găsi cele mai bune metode de a controla muncitorii. Aceasta ar aduce o creștere însemnată a eficienței și, odată cu ea, a prosperității tuturor, deoarece o afacere foarte eficientă și prosperă ar fi mult mai potrivită să asigure stabilitatea unor posturi bine plătite. Așa cum se exprima Taylor, ceea ce vrea muncitorul de la patron mai presus de orice este un salariu mare, iar ceea ce vrea patronul cel mai mult de la muncitor este un cost scăzut al manoperei... existența sau absența acestor două elemente constituie cel mai bun indiciu pentru un management bun sau rău". Managementul înseamnă ”a ști exact ce doresc să facă oamenii și a-i supraveghea ca ei să realizeze aceasta pe calea cea mai bună și mai ieftină”. Taylor susținea că orice operație efectuată de un muncitor poate fi realizată în mod științific. Metoda propusă de el era următoarea: 1. găsiți, să spunem, 10-15 oameni (preferabil din mai multe unități și din părți diferite ale țării) care se pricep să efectueze munca pe care o analizați; 2. observați ordinea exactă a operațiunilor sau mișcărilor elementare pe care le face fiecare, precum și instrumentele pe care le folosește fiecare; 3. măsurați cu un cronometru timpul necesar efectuării fiecărueia dintre aceste mișcări elementare și apoi alegeți cel mai rapid mod de realizare a fiecărui element al muncii; 4. eliminați toate mișcările greșite, pe cele lente și pe cele inutile; 5. reuniți și ordonați mișcările cele mai rapide și mai bune, precum și cele mai bune instrumente. Angajaților trebuie să li se spună care este cel mai bun mod de efectuare a unei munci, și apoi aceștia trebuie s-o execute întocmai. ”Fiecare angajat trebuie să primească în fiecare zi instrucțiuni clare și precise la ceea ce are de făcut și cum trebuie să procedeze, iar aceste instrucțiuni trebuie urmate întocmai, indiferent că sunt bune sau rele”, considera Taylor. De consultat: Taylor, Frederick W. (2007). The Principles of Scientific Management. Business & Economics. - 431 - http://books.google.ro/books?id=4qM7yJKC_nkC&pg=PA116&dq=Taylor,+Frederick+W.& hl=ro&ei= Lucrări: Taylor, Frederick W. (1947). Scientific Management. New York: Harper & Row. Taylor, Frederick W. [1911] (2007). The Principles of Scientific Management. Business & Economics. www.answers.com/.../frederick-winslow-taylor en.wikipedia.org/.../Frederick_Winslow_Taylor TELLIER, YVAN. Psiholog canadian. Doctor în psihologie al Universității Montreal (1961). Master la Ecole des Hautes Etudes Comerciales. Specialist în consultanță, în primul rând, ca președinte fondator al L' Institut de Formation par le Group. Profesor la Departamentul de Științe Administrative la Universite du Quebec a Montreal (Quebec, Canada). Este expert- consultant în gestiunea resurselor umane la o firmă, în care este asociat cu Roger Tessier. Tellier evidențiază faptul că psihosociologia aduce o contribuție considerabilă la dezvoltarea organizațională, mai ales în domeniul gestiunii resurselor umane. Psihosociologia este în raport cu alte științe ale comportamentului accentuat experimentală. Cele mai multe invstigații din acest domeniu au fost realizate de cercetători universitari, care nu au fost în mod necesar interesați de dezvoltarea unor instrumente adaptate la resursele umane. Acestea au fost dezvoltate de către psihosociologii practicieni. —Infuența socială informală: LEADERSHIPUL. Leadershipul este în funcție de raporturile de influență care nasc interacțiuni între membrii grupului. În virtutea efectelor favorabile pe care comportamentul sau personalitatea unui individ le au asupra celorlalți membri ai grupului, acest individ dobândește o poziție implicând raporturi de influență care îl avantajează. «Efectele» favorabile create la alții sunt întotdeauna relative la scopurile urmărite de grup, la nevoile și la sistemul de valori al indivizilor care îl compun. Numai viața internă a grupului și circumstanțele interpresonale care o definesc fac ca influența să se împartă inegal între membrii grupului, făcând să apară anumiți lideri. Un lider nu se impune într-un grup din exterior. Prin definiție, leadershipul este o formă de influență socială care necesită participarea totală la viața reală a grupului. Liderul este un participant eminent al lui noi colectiv. Fiindcă leadershipul se naște din interacțiunea în sânul grupului, el este o funcție continuă și directă, constituie un fenomen social foarte labil, foarte schimbător. Leadershipul se cucerește și se menține chiar din interacțiunile de grup. Cei care vor să și-l atribuie trebuie să-și păstreze - 432 - comportamentele la înălțimea exigențelor care au inspirat grupul în predicțiile lui, mai mult sau mai puțin conștient. Dacă valorile sau nevoile grupului se modifică, repartiția leadershipului riscă și ea să se modifice până ce un individ are suficiente resurse pentru a întruni un mare număr de exigențe legate de aceste valori și nevoi. Odată ales liderul (ceea ce nu echivalează cu o nominalizare, grupurile făcând întotdeauna aceste alegeri implicit, adesea inconștient), el nu va rămâne decât dacă grupul continuă să-l aleagă. Valoarea și încrederea pe care membrii grupului o acordă unui individ sunt originea directă a leadershipului. Leadershipul nu este posibil decât dacă membrii grupului consimt la aceasta implicit [...]. Foarte des, un conducător nu este omul situației în momentul nominalizării lui și nici nu se străduiește să devină. Sprijinit de ierarhie, activitatea lui cotidiană nu va părea atât de compromisă de ignoranța lui asupra situației interpersonale în care evoluează. Mai devreme sau mai târziu, totuși, circumstanțele vor dezvălui efectele perturbatoare ale lipsurilor lui în cunoașterea intimă a vieții grupului și slaba lui inserție în rețeaua afectivă interpersonală. El va putea face erori grave regrupând, la nivelul sarcinii, anumite elemente incompatibile sau, mai mult, să se lase influențat de indivizi care vor să compenseze respingerea lor din grup prin asocierea la autoritate. În alte momente, va trebui să impună anumite constrângeri grupului, care vor fi cu atât mai rău primite cu cât cel care le impune nu este cu adevărat acceptat de grup; înțelegem mai puțin intențiile celor cu care ne identificăm mai puțin. Un grup se poate manevra la nivelul rutinei și cu ajutorul prestigiului sau puterii de coerciție atașate postului, la distanță, fără angajare în viața lui reală. Acest control din exterior riscă să fie foarte fragil! Distanța socială sfârșește întotdeauna prin neînțelegeri și tensiuni care pot merge până la paralizarea eficacității unui grup. În situații ambigue și generatoare de neliniști, suntem tentați să interpretăm favorabil conduita oamenilor pe care îi cunoaștem bine și îi acceptăm. Suntem, de obicei, mai înclinați să presupunem o intenție răuvoitoare la necunoscuți sau la oameni pe care abia îi tolerăm. Conducătorul care face figura «necunoscutului în casă» își asumă multe riscuri de a-și vedea acțiunile minate de neîncredere și resentiment. Când șefii ierarhici ai unei organizații nu reușesc să se integreze în viața reală a grupurilor pe care le dirijează, dublarea influenței lor statutare cu un adevărat leadership consimțit de membrii grupurilor, în virtutea a ceea ce este în ochii lor persoana conducătorului și nu numai în virtutea a ceea ce reprezintă el la nivelul puterii coercitive, face ca jocul normal de raporturi de influențare în sânul grupului să continue să existe. Se regăsesc atunci liderii reali care încearcă să interpreteze situațiile trăite de grup respectând valorile și nevoile lui”. (Tellier, Yvan, Leadership și management. În Tellier, Yvan și Rovența-Frumușani, Daniela, Resurse umane și dezvoltare organizațională, 1999, pp. 133-134; 135-136) De consultat: Tessier, Roger și Tellier, Yvan (ed.) (1992). Methodes d'intervention. Developpement organisationnel. Quebec: Press de l' Universite du Quebec. http://books.google.ro/books?id=OuoeRPS61tMC&pg=PA87&dq=:+Tessier,+Roger+et+T ellier,+ Yvan+(ed.)+(1992).+Methodes+d'intervention - 433 - Lucrări: Tessier, Roger și Tellier, Yvan (1990). Pouvoirs et cultures organisationnels. Quebec: Press de l' Universite du Quebec. Tessier, Roger și Tellier, Yvan (1991). Theories de l'organisation: personnes, groupes, systemes et environnements. Quebec: Press de l' Universite du Quebec. Tessier, Roger și Tellier, Yvan (ed.) (1992). Methodes d'intervention. Developpement organisationnel. Quebec: Press de l' Universite du Quebec. Tellier, Yvan și Rovența-Frumușani, Daniela (ed.) (1999). Resurse umane și dezvoltare organizațională. București: Editura Cavallioti. librairie.immateriel.fr/fr/ebooks/Management/.../1/date www.rqpsy.qc.ca/ARTICLE/V20/20_2_011.PDF THOENIG, JEAN-CLAUDE. (n. 1940). Sociolog francez, de origine elvețiană. Studii de administrarea afacerilor la Ecole superieure de commerce la Neuchâtel, apoi studiază sociologia la Universitatea din Geneva (1962). Cercetător la Centrul de Sociologie a Organizațiilor. Cercetător științific în management la Universitatea Paris, Dauphine. Profesor la INSEAD. A predat și la universitățile Stanford, Harvard, Berkeley, Grenoble, Bordeaux. Cofondator și primul președinte al European Group for Organizational Studies. Cunoscut pe plan internațional, prin lucrările sale privind organizațiile și politicile manageriale. Expert-consultant la mari companii și agenții guvernamentale. Thoenig consideră că multe practici și acțiuni manageriale nu sunt eficiente și nici adecvate tipurilor de organizații. Analizând firmele private de succes, sociologul francez distinge două tipuri de organizații: proactive (care concep și creează noi teritorii, noi piețe, noi valori și lasă semne asupra societății) și reactive (care abordează cu talent valorile existente și modul de viață). Cele mai multe companii au un mod de organizare ce este în conflict cu ambițiile strategice și nu permite realizarea simultană a obiectivelor pe termen scurt și perspectivele pe termen mediu. Autonomizarea, eco-fertilizarea, asumarea riscurilor, crearea de rețele, improvizația și sentimentul de luare în posesiune sunt cuvintele-cheie ale unui manager de succes. Managerul este un ”arhitect cognitiv” care privește companiile ca niște mașini sofisticate, complexe, niciodată stabile și întotdeauna în evoluție. Nu există rețete de-a gata pentru construirea unei companii de succes. v. Dupuy, Franșois De consultat: - 434 - Jean-Claude Thoenig & Claude Michaud (2007). Le management cognitif. Working Papers ... epistemologique et recherche en management strategique. Open Access publications from ... ideas.repec.org/d/drsp9fr.html Lucrări: Dupuy, Francois și Thoenig, Jean-Claude (1983). Sociologie de l'administration frangaise. Paris: Armand Colin. Dupuy, Francois și Thoenig, Jean-Claude (1985). L'Administration en miettes. Paris: Fayard. Michaud, Claude și Thoenig, Jean-Claude [2001] (2003). Making Strategy and Organization Compatible. Palgrave Macmillan. Thoenig, Jean-Claude și Michaud, Claude (2007). Le Management cognitive. Working Papers. Thoenig, Jean-Claude (2007). Langage et action en milieu organise. Working Papers us.macmillan.com/author/jeanclaudethoenig egosnet.org/jart/prj3/egosnet/main.jart?rel=en...id.. THOMPSON, JAMES D. (1920-1973). Sociolog american și specialist în management. Licența în administrarea afacerilor, la Indiana University. Master în jurnalism. A activat la Chicago Journal for Commerce. Profesor de jurnalism la Universitatea Wisconsin, Carolina de Nord. Doctor în sociologie la Universitatea din Carolina de Nord (1954). A predat la Școala de Afaceri și Administrație Publică a Universității Cornell. A fondat publicația de specialitate, Administrative Science Quarterly (1956). A fost directorul Centrului de Studii Administrative de la Universitatea din Pittsburgh. A predat și la Departamentul de Sociologie al Vanderbilt University (1968-1973). În anul 1967 a publicat Organization in Action: considerată lucrare de referință în teoria organizațiilor. Contribuții în domeniile: organizații sociale, schimbare și dezvoltare organizațională. —Lucrarea conține o descriere a organizațiilor complexe ca fiind niște sisteme deschise și deci nedeterminate și confruntate cu incertitudini, dar, în același timp, supuse criteriilor de raționalitate și, ca urmare, având nevoie de determinare și certitudine. Ele sunt înfățișate într-o strădanie continuă de a acționa rațional în fața incertitudinilor tehnologice și a celor cauzate de mediul înconjurător, problema lor de bază fiind cum să le facă față. Cu alte cuvinte, organizațiile - sau, mai exact, membrii lor - aspiră să fie rezonabile și sistematizate, în pofida circumstanțelor și evenimentelor care le-ar putea împiedica. Aceste standarde sau norme de raționalitate la care aspiră le solicită atât - 435 - coordonare în interior, cât și ajustare în exterior. Cele două sarcini îngemănate ale administrației sunt să ofere coordonarea necesară în interiorul organizației și adaptarea la condițiile din exteriorul ei. Prin urmare, prima sarcină este să realizeze coordonarea stabilă a ceea ce Thompson numește miezul activității tehnice a unei organizații. De exemplu, în cadrul producției unei fabrici, aprovizionarea cu componente trebuie să aibă loc continuu, în locurile potrivite și la momentele potrivite, pentru ca lucrările de asamblare să se realizeze fără incidente, tot așa cum profesorii și studenții unui colegiu trebuie să se afle în sălile corespunzătoare, la momentul corespunzător. A doua sarcină a administrației este să controleze tranzacțiile efectuate de organizație peste frontierele sale, deci contactele acesteia cu lumea înconjurătoare. Aceasta se poate face prin negocieri cu interesele din afară privind, să zicem, asigurarea creditelor financiare sau a materiilor prime, ori prin adoptarea unor schimbări cerute de mediul înconjurător, ca în situația în care un lanț de magazine de jucării modifică ceea ce vinde, ca reacție la creșterea standardelor de siguranță pretinse de public pentru articolele destinate copiilor. Se poate apela și la crearea de rezerve tampon. Rezervele tampon protejează activitățile tehnice esențiale ale organizației de incertitudinile legate de achiziționarea resurselor și de distribuirea produselor (spre exemplu, prin înființarea unui departament de aprovizionare care să se ocupe de furnizori și unul de vânzări, care să se ocupe de clienți)”. (Pugh, Derek S. și Hickson, David J., Managementul organizațiilor, 1994, pp.55-56) ”Evaluarea deciziilor implică păreri sau presupuneri asupra rezultatelor posibile ale unui curs de acțiune sau ale altuia și preferințele legate de ceea ce este mai de dorit. Unele păreri sau preferințe sunt mai puțin certe decât altele, după cum este ilustrat în matricea lui Thompson: Matricea lui Thompson: strategii de elaborare a deciziilor Păreri despre Preferințele privind rezultatele posibile Certitudine Incertitudine relația Sigur cauză-efect Nesigur STRATEGIE BAZATĂ PE CALCUL STRATEGIE BAZATĂ PE COMPROMIS STRATEGIE BAZATĂ PE JUDECATĂ STRATEGIE BAZATĂ PE INSPIRAȚIE Matricea prezintă patru tipuri probabile de strategii de elaborare a deciziei. Cele două căsuțe din partea stângă reprezintă situații în care există o certitudine relativă asupra a ceea ce se dorește. Cei implicați au limpede în minte ce rezultat preferă. În căsuța de sus din stânga sunt siguri și de consecințele care pot decurge din decizia lor. O asemenea certitudine clară poate apărea atunci când este luată în considerație mărirea capacității de producție existente ca rezultat al - 436 - unei creșteri constante a vânzărilor. Căzând de acord asupra necesității de extindere și cunoscând tehnologia din experiența anterioară, conducerea poate determina cu siguranță costurile și veniturile probabile într-o manieră bazată pe calcul. Totuși, căsuța de jos reprezintă o situație în care cauza și efectul sunt mai puțin cunoscute. În acest caz, respectiva conducere ar continua să dorească să-și mărească capacitatea, dar pentru aceasta trebuie să cumpere utilaje noi, executate după un proiect netestat. Această decizie este mai puțin bazată pe calcul și e mai mult o problemă de judecare a riscului implicat. În cele două căsuțe din partea stângă, managerii nu sunt siguri de ceea ce vor și pot exista opinii diferite. Rezultatele alternative pot fi, în orice caz, atractive, de exemplu mărirea capacității pentru producția de masă, fie a unor bunuri de slabă calitate, fie a unora performante. Dacă tehnologia pentru amândouă este bine cunoscută și prognozele de piață presupun că oricare din ele poate fi profitabilă, se adoptă o strategie bazată pe compromis pentru fiecare dintre ele. Totuși, dacă există o incertitudine evidentă, ca în căsuța din dreapta jos, atunci se adoptă mai probabil o strategie bazată pe inspirație. Nu există preferințe clare nici pentru producția de volum mare față de cea de volum mic, nici anticipări privind care anume pot fi consecințele noilor utilaje de producție sau lansarea mai multor bunuri pe piață. Strategia trebuie să fie un inspirat salt în necunoscut”. (Pugh, Derek S. și Hickson, David J., Managementul organizațiilor, 1994, p.58) De consultat: Thompson, James D. (2003). Organizations in Action: Social Science Bases of Administrative Theory. New Burnswick, New Jersey: Transaction Publishers. http://books.google.ro/books?id=YhHo7aHmBGMC&printsec=frontcover&dq=Thompson, +James+D.+(2003).+Organizations+in+Action&hl= Lucrări: Thompson, James D. (1962). Organisations and Output Transactions. American Journal of Sociology, november, pp.309-324; Thompson, James D. [1967] (2003). Organizations in Action: Social Science Bases of Administrative Theory. New Burnswick, New Jersey: Transaction Publishers. en.wikipedia.org/wiki/James_D._Thompson www.academon.com/...James-D-Thompson's.../ - 437 - TOFFLER, ALVIN (n. 1928). Scriitor și viitorolog american. Este consultant pentru comunitățile militare și de spionaj din lume, laureat al Fundației McKinsey pentru literatură, președinte onorific al Comitetului American privind Dezvoltarea Fondurilor Națiunilor Unite pentru Femei. Este profesor la Universitatea Națională de Apărare din Washington. A fost numit ofițer al l'Ordre des Arts et Lettres în Franța, a primit Prix du Meilleur Livre Etranger, este membru al Institutului Internațional pentru Studii Strategice. —Odată cu publicarea lucrării Șocul viitorului, Toffler a creat o nouă disciplină - viitorologia, care studiază schimbările ce urmează să se producă și impactul lor asupra afacerilor și culturii. El spune că dezvoltarea urbană și tehnologică foarte rapidă după anii 1960 a avut consecințe negative (conflicte rasiale, poluare, crize sociale etc.) deoarece societatea nu a fost pregătită să interiorizeze aceste schimbări. ”Există un conflict între o tehnologie avansată și o societate întârziată”. Societățile se schimbă încet, dar în valuri. Au existat trei valuri în istoria omenirii: primul val - faza agricolă; al doilea val - faza industrială; al treilea val - faza informațională. Valurile sunt ca niște ”torente de schimbare” ce perturbă viețile, schimbă radical modurile de gândire, vechile formule, ideologii și dogme. Incapacitatea de a lua decizii corecte ține de faptul că oamenii trăiesc cu mintea în altă eră și nu s-au adaptat noului val, lucrează în organizații necorespunzătoare, desuete. Instituțiile nu pot elabora decizii inteligente cu promptitudinea pe care o impun evenimentele, în condițiile accelerării generale a schimbării, iar în acest ritm frenetic, deciziile vin cu întârziere ori lasă loc indeciziei, ceea ce face ca structurile actuale să fie perimate. Natura puterii se schimbă în funcție de cunoaștere; are loc o ”alchimie a informației”. Multe schimbări din sistemul de cunoștințe al societății se traduc direct în operațiuni de afaceri, spune Toffler. "Cu excepția faptului că nicio afacere nu și-ar putea deschide porțile dacă nu ar exista limbaj, cultură, date, informații și know-how, există faptul mai profund că, din toate resursele necesare pentru a crea averea, niciuna nu este mai versatilă decât acestea. De fapt, cunoștințele (uneori doar informațiile și datele) se pot folosi ca înlocuitori ai altor resurse. Cunoașterea - în principiu inepuizabilă - este substitutul final". (Alvin Toffler, PowerShift,1995, p. 98) Cele trei principale surse ale puterii (care corespund celor trei valuri) sunt, după opinia lui Alvin Toffler, forța, banul și cunoașterea. Cunoașterea devine, crede el, resursa centrală a economiei avansate: "Noul sistem accelerat de creare a bogăției este tot mai dependent de schimbul de date, informații și cunoștințe. Este suprasimbolic. Când nu se schimbă nicio informație, nu se creează nicio avuție nouă" (ibidem, p. 91). - 438 - Lucrări: Toffler, Alvin [1970] (1973). Șocul viitorului. București: Editura Politică (trad. din l. engleză de Leontina Moga și Gabriela Mantu). Toffler, Alvin [1981] (1983). Al treilea val. București: Editura Politică (trad. din l. engleză de Gerogeta Balomei și Dragan Stoianovici). Toffler, Alvin [1990] (1995). PowerShift - Puterea în mișcare. București: Editura Antet (trad. din l. engleză de Mihnea Columbeanu). Toffler Alvin și Toffler, Hedi [1994] (1995). A crea o nouă civilizație: Politica în al treilea val. București: Editura Antet (trad. din l. engleză de Mihnea Columbeanu). Toffler, Alvin [1985] (1999). Corporația adaptabilă. București: Editura Antet (trad. din l. engleză de Adam Robert). www.alvintoffler.net/ www.toffler.com/ TOURAINE, ALAIN (n. 1925). Sociolog și istoric francez. Studii academice la L'Ecole normale superieure. În perioada studenției și-a întrerupt studiile și a muncit timp de un an într-o mină. Agregat în istorie (1950). Fellow la universitățile Havard, Columbia și Chicago (1952-1953). Cercetător la Centrul National de la Recherche Scientifique. Doctor al Facultății de Litere și Științe Umane. Universitatea din Paris (1964). Susține o teză de doctorat complementată, cu titlul —Conștiința muncitorească” (1966). În anul 1956, Touraine a întemeiat Centrul de Cercetare de Sociologie a Muncii la Universitatea din Chile, iar în anul 1958 a înființat, la Paris, Laboratorul de Sociologie Industrială, care, în anul 1971, s-a transformat în Centrul de Studii al Mișcărilor Sociale. În anul 1981 a fondat Centrul de Analiză și Intervenție Sociologică, Cadis, pe care l-a condus până în anul 1993. Director de studii la Ecole des Hautes Etudes en Sciences Sociales, din Paris. Membru de onoare al Academiei Americane de Arte și Științe și al Academiei Poloneze de Științe. Membru al Academiei —Europea”. Doctor honoris causa a numeroase universități franceze și din străinătate. Ofițer al Legiunii de Onoare și al Ordinului Național de Merit. A adus contribuții importante la întemeierea sociologiei acțiunii și la cea a mișcărilor sociale. Alături de D. Bell, a introdus conceptul de societate postindustrială. - 439 - Formarea sociologiei științifice a acțiunii și —mai ales a sociologiei muncii, adică a acțiunii istorice, creează posibilități de previziune care definesc în același timp responsabilitatea socială a sociologului. Aceasta, deoarece definirea orientărilor acțiunii, a exigențelor subiectului istoric implică o acceptare directă nu a unor judecăți de valoare particulare aplicate unor situații istorice concrete, ci a necesității de a vorbi despre libertate și alienare. Astfel de judecăți esențiale pentru sociolog nu pot niciodată - trebuie să subliniem acest lucru - să fie luate drept o analiză istorică sau să fie considerate ca o dezvoltare a «sensului istoriei», expresie periculoasă prin faptul că ea confundă analiza sociologică cu analiza istorică. Dar aceste judecăți sunt indispensabile pentru a întemeia orice acțiune istorică. Procedeul acționalist nu apare aici mai îndrăzneț decât sociologia funcționalistă atunci când ea vorbește de echilibru, de integrare sau devianță; dar el are nevoie adesea de mai mult curaj și se expune riscului mai mare de a-și depăși posibilitățile și drepturile. Abținerea de la orice intervenție însă nu este câtuși de puțin consecința obiectivității științifice; ea se datorează numai unei rupturi de fapt între sociologi și societatea lor, ruptură care provine în bună parte din rămânerea în urmă a cadrelor conceptuale în care o societate își definește și tratează problemele. Nicio formă de cunoaștere științifică nu poate renunța să prevadă și să acționeze. Faptul că matematicianul nu este inginer e adevărat; dar cel dintâi nu contestă legitimitatea celuilalt. Sociologul care, în numele purității și al spiritului dezinteresat al științei sale, ar nega utilitatea rezultatelor lui pentru acțiune nu ar face decât să se refugieze în lumea acelor comodități în care ipotezele nu se cer verificate. Faptul că previziunea este, sub o anumită formă, imposibilă în științele sociale prin aceea că evenimentul își păstrează autonomia nu exclude deloc posibilitatea formulării unor ipoteze a căror ulterioară analiză va arăta pentru care motiv ele nu au corespuns în întregime realității, ajutând astfel să se plaseze previziunea în interiorul unor construcții teoretice, al unor modele abstracte, și nu al realității sociale imediate. Desigur, aplicarea îmbracă forme cât se poate de diferite, după tipul de studii sociologice luate în considerație. Cu cât ne apropiem de un punct de vedere acționalist, cu atât analiza se axează pe sensul situațiilor istorice, fapt care exclude o intervenție tehnică. Dezvoltarea științelor sociale ale muncii a constat în descoperirea implicațiilor din ce în ce mai colective ale situației și conduitelor de muncă: împotriva tehnicismului și dincolo de observațiile asupra factorului uman, școala de la Harvard a insistat asupra psihosociologiei întreprinderii și criticii ei au amintit în mod îndreptățit că lucrătorul se mai definește și prin situația profesională, grupurile de interese, structurile sociale în care îl situează munca și activitățile din afara muncii. Dar această lărgire a cunoașterii nu înseamnă ca sociologul să fie condamnat la neintervenție. Acțiunea lui este însă cu atât mai politică, cu cât el se ocupă mai direct de acțiunea istorică; rolul său este acela al educatorului și al criticului care ajută o societate sau mișcările sociale să devină conștiente de sensul real al actelor lor, care descoperă caracterul ideologic sau utopic al unor idei ori programe și care apără sub toate - 440 - formele ei libertatea, acceptând ca cetățean anumite constrângeri, dar denunțându-le permanent în calitatea sa de sociolog. Responsabilitatea socială a sociologului nu este un simplu cuvânt; de aceea, societățile totalitare îi refuză existența sau încearcă să-i schimbe semnificația. Dat fiind însă că el studiază acțiunea subiectului istoric, este solidar cu toate riscurile lui”. (Touraine, Alain, Civilizația industrială. În Aluaș, Ion și Drăgan, Ion, ed., Sociologia franceză contemporană, 1971, pp. 423-424) De consultat: Dani, Anis Ahmed. Social Science, Globalization and Regionalism. Reflections on Alain Touraine's Keynote Speech. International Forum on Social Science-Policy Nexus. Buenos Aires, February 20, 2006 www.unesco.org/fileadmin/MULTIMEDIA/HQ/.../roundtable1_dani.pdf Lucrări: Touraine, Alain (1965). Sociologie de l' action. Paris: Seuil. Touraine, Alain (1969). La Societe post-industrielle. Naissance d'une societe. Paris: Denoel. Touraine, Alain. (1992). Critique de la modernite, Paris: Fayard. Touraine, Alain (1993). Production de la societe, Paris: Seuil. Touraine, Alain (1994). Qu'est-ce que la democratie, Paris: Fayard. Touraine, Alain (1997). Pourrons-nous vivre ensemble. Egaux et differents, Paris: Fayard. Touraine, Alain și Khosrokhavar, Farhad (2005). Un nouveau paradigme. Pour comprendre le monde d'aujourd'hui . Paris: Fayard. Touraine, Alain [2006] (2007). Lumea femeilor. București:Editura ART (trad. din l. franceză de Magda Jarenaud). fr.wikipedia.org/wiki/Alain_Touraine TRIPIER, MARYSE. Sociolog francez. Licențiată în sociologie la Facultatea de Litere și Științe Umane din Paris (Sorbona) (1966). Master în sociologie în 1968 (l'Ecole Practique des Hautes Etudes). Doctor de stat în sociologie (1987). Profesor emeritus la Universitatea Paris VII-Denis Diderot. În anii '70, participă activ la dezvoltarea sociologiei imigrației și relațiilor interetnice din Franța. Membră a unității de cercetare Migrations et Societe. Ea consideră că emigranții sunt priviți de către angajatori ca o forță de muncă temporară și ca urmare ignoră capacitățile lor de a transforma instituțiile. Sunt priviți ca obiecte pasive, iar această - 441 - atitudine afectează familiile de emigranți, care trăiesc cu o teamă constantă de evacuare, la periferia societății-gazdă. Problema migrației într-o lume tot mai mobilă, cu granițe deschise, afectează structura obișnuită a organizațiilor. Integrarea acestora va deschide instituțiile spre piețe din țările de origine ale emigranților. Contribuții importante în domeniul sociologiei întreprinderii. În acest sens, studiază relație dintre cultura muncitorească și cultura de întreprindere. —Se consideră, în general, că importanța pe care o dobândește întreprinderea în cursul anilor '80 s-ar datora slăbirii sistemelor anterioare de identificare. Preocupându-se de formele de elaborare a culturii de întreprindere, Maryse Tripier pornește de la o ipoteză aproape inversă. Dacă este nevoie de atâtea eforturi și de atâția specialiști în resurse umane pentru a facilita construirea sau scoaterea la lumină a unei culturi a întreprinderii, acest lucru, sugerează autoarea, se datorează, poate, menținerii altor sisteme de identificare: valorile meseriei, dar și apartenența etnică, regională sau sindicală, care continuă să aibă sens pentru salariați. În același timp, subliniază Maryse Tripier, întreprinderile sunt ele însele producătoare de modele culturale, a fortiori, atunci când întrețin raporturi de lungă durată cu salariații lor sau cu mediul local. Cele două aspecte coexistă, așadar, în cadrul întreprinderilor, iar comportamentele membrilor dovedesc juxtapunerea, mai mult sau mai puțin ierarhizată, a unor sisteme de identificare diferite, din interiorul și din afara întreprinderii. Maryse Tripier se străduiește să analizeze tocmai această îmbinare de sisteme de identificare diferite. Investigațiile sale au avut drept obiect, la începutul anilor '80, o întreprindere metalurgică, furnizoare pentru industria automobilelor. Întreprinderea în cauză, care avea aproape o mie de salariați în 1979, a intrat în lichidare în 1985, concediind peste cinci sute de persoane. Este vorba de o comunitate industrială relativ izolată, care ființează într-o societate locală rurală structurată prin existența unui sindicat afiliat la CGT [Confederation Generale du Travail - Confederația Generală a Muncii], unic și puternic. Comunitatea respectivă se caracterizează prin existența unei foarte puternice culturi muncitorești, proletare, care se sprijină pe îmbinarea a două dimensiuni: pe de o parte, raportarea la clasa muncitoare, asociată unui sentiment de apartenență la o vastă colectivitate muncitorească opusă tuturor celorlalte grupuri sociale și, pe de altă parte, concentrarea acestei reprezentări la nivelul întreprinderii, percepută ca spațiu închis al unor confruntări și raporturi de forță. Cu ocazia crizelor sociale care afectează uzina, se petrece o deplasare a acestei culturi muncitorești deosebit de pregnante spre o mobilizare identitară bazată pe întreprindere. Aproprierea simbolică a întreprinderii, în ansambul ei, de către grupul muncitoresc se traduce printr-o mobilizare gen «jos mâinile de pe fabrica noastră», îndreptată împotriva concurentului german a cărui prezență amenință locurile de muncă, și prin refuzul oricărei intervenții din afară -, atât al intervenției senatorului care se oferise să medieze conflictul, cât și al intervenției instanței regionale a CGT. Opoziția dintre «noi» și «ei» nu mai corespunde doar opoziției dintre conducere și salariați, care este un element structurant al culturii muncitorești, ci desemnează în egală măsură, - 442 - dacă nu chiar mai mult, opoziția dintre întrepindere și lumea din afara ei. Recunoașterea întreprinderii ca entitate care are sens și cu care se identifică fiecare în parte pornește de la grupul muncitoresc și se extinde la toate categoriile de salariați, inclusiv la cadrele de conducere, iar apoi chiar la întreaga societate locală. Totuși, arată Maryse Tripier, pentru ca această identificare să se producă, situația de criză - amenințarea lichidării - nu este de ajuns. Mai trebuie și ca bazele comunității să nu fie artificiale. În cazul studiat, comunitatea muncitorească constituie o matrice - prin caracterul ei de enclavă socială, prin vechimea istoriei sale, prin continuitatea ei de la o generație la alta. Astfel, Maryse Tripier arată că o cultură de întreprindere nu se construiește din nimic, ci pe baza a ceea ce există deja. Prin urmare, cultura muncitorească și cultura de întreprindere nu sunt neapărat opuse. Pe de altă parte, Maryse Tripier pun accentul pe un element esențial: noțiunea de cultură de întreprindere pe care ea o construiește nu trimite la un proces de integrare sau de identificare care exclude orice realitate conflictuală”. (Lafaye, Claudette, Sociologia organizațiilor, 1998, pp. 78 - 80) Lucrări: Tripier, Maryse (1986). Culture ouvriere et culture d'entreprise. A propos de la disparition d'une PME en milieu rural. Sociologie du travail, no.3, pp.373-386. Tripier, Maryse (1986). Destins ouvriers, cultures d'entreprise et pratiques syndicales. Volume 1: Classe ouvriere et entreprise dans le pays de Terrasson. Paris: CRESF. Tripier, Maryse (1990). L'immigration dans la classe ouvriere en France, Paris:Ed. CIEMI-L'Harmattan. Aubert, F., Tripier M. și Vourch, F. (ed.) (1997). Jeunes issus de l' immigration: de l' ecole â l'emploi. Paris: CIEMI, L'Harmattan. www.unice.fr >... > Tripier Maryse www.hypothesis.it/nobel/eng/.../touraine.htm http://www-rcf.usc.edu/~padler/research/ TRIST, ERIC LANSDOWN. (1909-1993). Psiholog britanic. Studii de literatură engleză la Cambridge University - Pembroke College (1928). Diplomat în psihologie (1933). 1933-35, studii în SUA (Yale University, Cornell University, Yowa University). În 1935 se întoarce în Anglia și funcționează la Departamentul de Psihologie al Universității St. Andrews din Scoția. A condus timp de 20 de ani Institutul de Relații Umane Tavistock din Londra. Profesor la Universitatea din Pennsylvania și - 443 - președinte la Management and Behavioral Science Research Center. Profesor de studii asupra mediului la Universitatea York, Ontario. —În colaborare cu K. W. Bamforth (fost miner), Trist a studiat efectele mecanizării într-o mină de cărbuni din Marea Britanie. Prin introducerea utilajelor de extracție și a transportoarelor mecanizate, gradul de complexitate al mineritului a fost sporit. Mecanizarea a făcut posibilă activitatea într-un singur front larg de exploatare, în locul mai multor fronturi înguste, ceea ce a avut unele consecințe sociale și psihologice în organizarea activității și poziția muncitorului, consecințe cărora li se acordase prea puțină atenție, înainte de introducerea acestei schimbări tehnologice. Modelul organizatoric corespunzător unui front de lucru îngust se baza pe activitatea unui grup mic de lucru, format din doi mineri calificați, asistați de unul sau mai mulți lucrători necalificați. Modelul de bază al organizării muncii, prin metoda frontului larg, prevede utilizarea unor grupuri de patruzeci-cincizeci de muncitori, împreună cu artificierul și cu șeful de echipă. Astfel, unitatea de bază din minerit căpătase caracteristicile, prin dimensiune și structură, ale unei mici secții uzinale, ducând la o distrugere a tradiționalei autonomii și a relațiilor interpersonale strânse din acest tip de muncă, ceea ce a avut și unele efecte dăunătoare [...]. Integrarea socială a micilor grupuri de odinioară fiind desființată prin introducerea noilor tehnologii și tentativele de realizare a unui nou tip de integrare fiind nesemnificative au dus la declanșarea de tensiuni sociale. Au apărut mici clici informale, compuse din lucrători din fiecare front de lucru, oameni care se susțineau reciproc, lăsându-i inevitabil pe unii pe dinafară. S-au declanșat unele reacții cu caracter defensiv, comportând mici înșelătorii legate de încadrarea în programul de lucru sau în relațiile de subordonare. Minerii au început să concureze pentru repartizarea lor în locurile de muncă mai bune. Pentru nerealizările și incorectitudinile din cadrul unui șut, era căutat, de regulă, un țap ispășitor, fiecare șut dând vina pe celelalte (deoarece noul sistem, cu autonomia sa redusă, făcea imposibilă identificarea vreunui vinovat, acuzațiile aduse celor absenți, adică celor din celelalte șuturi, deveniseră permanente și nu duceau la nimic). Absenteismul devenise modalitatea prin care minerul își compensa dificultățile din muncă. Studiul efectelor acestor schimbări tehnologice l-au condus pe Trist la dezvoltarea conceptului de grup de muncă, care nu este numai un sistem social sau tehnic, ci un sistem socio-tehnic interdependent [...]. Continuându-și cercetările asupra domeniului minier, Trist a constatat că este posibil, în cadrul acelorași constrângeri tehnologice și economice, să se pună în funcțiune sisteme de lucru care să aibă alte efecte sociale și psihologice, scoțând astfel în evidență multitudinea de variante organizaționale aflate la dispoziția managerilor. A fost pusă la punct o formulă de operare cunoscută ca «metoda hibridă a frontului lung», prin care rămânea posibilă utilizarea noilor tehnologii, păstrându-se, în același timp, unele dintre caracteristicile metodei de front îngust”. (Pugh, Derek S. și Hickson, David J., Managementul organizațiilor, 1994, pp. 198-200) - 444 - De consultat: Trist, Eric L. și Murray, Hugh (ed.) (1990). The Socio-Psychological Perspective. The Social Engagement of Social Science: A Tavistock Anthology, 3 vol., University of Pennsylvania Press. http://www.moderntimesworkplace.com/archives/ericsess/sessvol1/sessvol1.html http://www.moderntimesworkplace.com/archives/ericsess/sessvol2/sessvol2.html http://www.moderntimesworkplace.com/archives/ericsess/sessvol3/sessvol3.html Lucrări: Emery, Fred E. și Trist, Eric L. (1960). Socio-Tehnical Systems. În Churchman West C. și Verhulst M. (ed.) Management Science. Models and Techniques, vol. II. Pergamon Press. Trist, Eric L. și Bamforth, Kenneth W. [1951] (1990). Some Social and Psychological Consequences of the Longwall Method of Coal Getting. În Pugh, Derek S. Organizational Theory: Selected Readings, cap.22. Penguin Goup. en.wikipedia.org/wiki/Eric_Trist www.museumstuff.com/learn/.../Eric_Trist:sub:Publications VAUGHAN, DIANE. Sociolog american. A susținut la Universitatea de Stat din Ohio: licența (1973), masteratul (1974) și doctoratul în sociologie (1979). Profesor la Universitatea Columbia, Catedra de Sociologie. A predat și la Colegiul Boston și a fost invitată să conferențieze la mai multe universități: Yale, Cornell, Berkeley, Princeton, Chicago, Oxford, Hamilton, Paris etc. A fost interesată de modul în care instituțiile afectează individul, deciziile lui de acțiune, opiniile lui despre viață. Vaughan consideră cultura un mediator important în acest proces. Pentru înțelegerea acestui fenomen s-a concentrat pe ”laturile întunecate din organizații”: greșeli, abateri, decizii eronate care au dus la catastrofe (cazul explodării rachetei Challenger în 1986). Studiul ei a primit numeroase premii internaționale. A arătat că atunci când decizii minore greșite sunt repetate, devin ceva obișnuit, intră în banalitatea vieții organizaționale, dar schimbă treptat modul de poziționare a organizației pe piață, schimbă cultura internă, dar și pe cea externă. În acest fel se pot produce catastrofe a căror vină nu poate fi identificată, căci nu mai aparține unui singur individ, ci unui mecanism care s-a - 445 - osificat într-un mod deviant de organizare și care a pervertit o parte importantă din cultura societății în care e integrată organizația. Autoarea abordează procesul de ”normalizare a devianței” pe baza analizei etnografice și a unor interviuri în profunzime cu managerii implicați în lansarea rachetelor Challenger și Columbia. Studiile ei au avut un impact major asupra controlului traficului aerian. Deteriorarea relațiilor umane în interiorul unei instituții, soldate uneori cu plecările celor nemulțumiți, sunt semnele unei devianțe organizaționale. Pentru reglarea relațiilor interne, oamenii se folosesc de alte reguli decât procedurile obișnuite. Aceste reguli implică o serie de riscuri, pe care indivizii le consideră acceptabile, dar care afectează organizația, pentu că, odată acceptate, oamenii încep să adopte alte decizii riscante. În acest fel, devianța devine un comportament obișnuit, iar societatea se poate trezi în fața unor tragedii: împușcăturile în școli ale unor elevi nemulțumiți, lipsa de reacție la atacurile teroriste, numeroasele accidente rutiere produse de defecțiunile tehnice ale autovehiculelor etc. Pe baza studiilor etnografice managerii pot recunoaște din timp greșelile și devianțele, astfel încât ele să nu se transforme în catastrofe. De consultat: Vaughan, Diane (1997). The Challenger Launch Decision: Risky Technology, Culture andDeviance at NASA. Chicago: The University of Chicago Press. http://books.google.ro/books?id=6f6LrdOXO6wC&printsec=frontcover&dq=Vaughan,+ Diane&hl=r... Lucrări: Vaughan, Diane (1985). Controlling Unlawful Organizational Behavior: Social Structure and Corporate Misconduct. Chicago: The University of Chicago Press. Vaughan, Diane (1997). The Challenger Launch Decision: Risky Technology, Culture and Deviance at NASA. Chicago: The University of Chicago Press. www.sociology.columbia.edu/fac-bios/vaughan/faculty.html VICKERS, GEOFFREY (1894-1982). Jurist și sociolog britanic. A terminat Facultatea de Drept la Oxford (1923). A fost membru în Consiliul Național al Cărbunelui, președintele Societății Internaționale pentru Sisteme de Știință. Ofițer în ambele războaie mondiale, membru al guvernului englez, a fost numit cavaler în 1946. - 446 - S-a specializat în analiza sistemelor și modelelor complexe de organizare socială. A introdus conceptul de sisteme apreciative pentru a descrie activitatea umană, considerând că aprecierea sistemelor sporește implicarea subiecților, transformarea lor din observatori în participanți activi. Sistemele apreciative au un mod eficient de comunicare, care este confirmat în mod constant, dezvoltat și schimbat de utilizatori în funcție de situație. Deși tolerante la ambiguități și chiar la contradicții, ele sunt sensibile la acestea și încearcă să le împace. Aceste sisteme apreciative creează în indivizi posibilitatea unor experiențe noi, schimbând astfel lumea și relațiile sociale. Procesul este unul ciclic: experiențele anterioare ale indivizilor au creat anumite standarde, norme și valori care duc la disponibilitatea de a observa doar anumite caracteristici ale situațiilor sociale; ele determină ce fapte sunt relevante. Fenomenele sunt evaluate în raport cu aceste norme, dar observarea lor modifică aceste norme, astfel încât experiențele viitoare vor fi evaluate în mod diferit. Acest proces apreciativ dă sens lumii în care trăim, întărește capacitatea noastră de a răspunde situațiilor cărora trebuie să le facem față și au o importanță majoră în menținerea culturii și valorilor sociale. Într-o lume interdependentă, fiecare individ face parte din mai multe sisteme, fiecare cu norme și valori diferite, care produc un conflict interior. Fiecare instituție solicită membrilor săi responsabilitate, loialitate, încredere. Conflictele sociale reflectă incapacitatea noastră de a veni în întâmpinarea cerințelor atâtor asociații în care suntem implicați. Pentru a soluționa aceste conflicte tindem să simplificăm lumea, să reducem așteptările ei de la noi. Abilitatea de a tolera frustrarea a crescut foarte mult, iar supraviețuirea în organizații implică apatie și conflict. Sarcinile unui individ într-o organizație nu mai sunt parte dintr-o ordine naturală a lumii; se produce o despărțire a sinelui de societate și transformare a individului în persoană instituționalizată. De consultat: Geoffrey Vickers (2007). În Pugh, Derek S. și Hickson, David J. Great Writers on Organizations. Ashgate Publishing Company, pp.114-116. http://books.google.ro/books?id=QHC95CJAnAMC&printsec=frontcover&dq=Pugh,+Derek +S.+and+Hickson,+David,+J.,+2007,+Great+Writers+on+Organisations... Lucrări: Vickers, Geoffrey (1965). The Art of Judgment: A Study of Policy Making. Chapman & Hall. Vickers, Geoffrey (1967). Towards a Sociology of Management. Chapman & Hall. Vickers, Geoffrey (1968). Value Systems and Social Process. London: Tavistock Publications. Vickers, Geoffrey (1984). Human Systems Are Different. Paperback. Vickers, Geoffrey (1994). The Vickers Papers, Edited by the Open Systems Group. http://en.wikipedia.org/wiki/Charles_Geoffrey_Vickers - 447 - VROOM, VICTOR H. (n. 1932). Psiholog american. Profesor și consultant pe tema analizei psihologice a comportamentului în organizații. Canadian de origine, a predat la Universitatea McGill, Montreal. În prezent, Vroom este profesor de organizare și management și profesor de psihologie la Yale School of Management. ”A fost încă de la începutul carierei preocupat de impactul personalității asupra participării la luarea deciziilor și teza sa de doctorat, susținută la Universitatea Michigan, care tratează acest subiect, a câștigat The Ford Fondation Doctoral Disertation Competition, în 1959. El a câștigat, de asemenea, McKinsey Fondation Research Design Competition și premiul J.M. Cattell al Asociației Americane de Psihologie. Studiile lui Vroom pleacă de la unele cercetări anterioare, care au demonstrat că participarea la luarea deciziilor are efecte pozitive asupra atitudinilor și motivațiilor. Vroom adaugă că amploarea acestor efecte depinde de anumite caracteristici de personalitate ale participanților. Necesitățile persoanelor autoritare și ale celor cu tendințe slabe de independență nu sunt influențate de oportunitățile de a participa la elaborarea deciziei, în timp ce persoanele cu tendințe egalitariste și cele cu necesități mari de independență adoptă atitudini pozitive și capătă motivații solide în vederea obținerii unei performanțe mai eficiente prin participare. În studiile sale, mult mai recente, Vroom (în colaborare cu P.W.Yetton și A.G. Jago) analizează în profunzime procesul de elaborare a deciziilor și diferitele grade de participare a subordonaților (Pugh, Derek S. și Hickson, David J., op.cit, p. 142). De asemenea, Vroom a elaborat teoria motivațională a așteptărilor (expectanței). Teoria așteptărilor. Ideea de bază care străbate teoria așteptărilor este convingerea că motivația este determinată de rezultatele pe care oamenii le așteaptă să apară ca urmare a acțiunilor lor la locul de muncă. Psihologul Victor Vroom este creditat în mod obișnuit ca fiind cel care a dezvoltat pentru prima oară o versiune completă a teoriei așteptărilor pe care a aplicat-o condițiilor din întreprinderi. Componentele de bază ale modelului Vroom sunt următoarele: 1. rezultatele sunt consecințele care urmează unor anumite comportamente în muncă. Rezultatele de ordinul întâi prezintă un interes deosebit pentru organizații: de exemplu, o productivitate înaltă spre deosebire de una medie, sau o bună participare față de una slabă. Teoria așteptărilor se preocupă de specificarea modului în care un salariat ar putea încerca să aleagă un rezultat de ordinul întâi în locul altuia. Rezultatele de ordinul doi sunt consecințele care urmează după atingerea unui rezultat de ordinul întâi. În contrast cu rezultatele de ordinul întâi, rezultatele de ordinul doi sunt mai relevante personal pentru lucrătorul individual și ar putea include mărimea retribuției, sentimentul de realizare, acceptarea de către egali, oboseala și așa mai departe; - 448 - 2. instrumentalitatea este probabilitatea ca un rezultat de ordinul întâi (cum ar fi productivitatea) să fie urmat de un rezultat particular de ordinul doi (cum ar fi retribuția). De exemplu, un funcționar bancar ar putea să creadă că șansele sunt 50-50 (instrumentalitatea= 0,5) ca o apreciere bună a activității să conducă la o creștere de salariu; 3. valența este valoarea așteptată a rezultatelor, gradul în care acestea sunt atractive sau neatractive pentru individ. Astfel, o retribuție bună, acceptarea de către egali, probabilitatea de a fi concediat sau orice alt rezultat de ordinul doi ar putea fi mai mult sau mai puțin atractiv pentru un lucrător anume. După Vroom, valența rezultatelor de ordinul întâi este suma produselor rezultatelor de ordinul doi asociate și a instrumentalităților lor. Adică, valența unui rezultat particular de ordinul întâi = S (instrumentalitățile x valențele de ordinul doi). Cu alte cuvinte, valența unor rezultate de ordinul întâi depinde de gradul în care acestea conduc la rezultate favorabile de ordinul doi; 4. așteptarea este probabilitatea ca muncitorul să ajungă în mod real la un rezultat particular de ordinul întâi. De exemplu, o operatoare poate să fie absolut sigură (așteptare =1,0) că poate să lucreze la un nivel mediu (producând 15 bucăți pe zi), dar mai puțin sigură (așteptare = 0,6) că va putea și la un nivel înalt (producând 20 de bucăți pe zi); 5. forța este produsul final al celorlalte componente ale modelului. Ea reprezintă gradul relativ de efort care va fi dirijat spre diferite rezultate de ordinul întâi. După Vroom, forța dirijată spre un rezultat de ordinul întâi este produsul valenței acelui rezultat și al așteptării că acesta poate fi atins. Astfel, forța = valența de ordinul întâi x așteptarea. Este de așteptat ca efortul individului să fie direcționat spre rezultatele de ordinul întâi care au cel mai mare produs al forței. Observați că, oricât de mare ar fi valența unui rezultat de ordinul întâi, o persoană nu va fi motivată să îl atingă dacă așteptarea realizării se apropie de zero. Veți crede sau nu, mecanismele teoriei așteptărilor se pot condensa într-o pereche de propoziții simple! De fapt, aceste propoziții prind foarte elegant premisele teoriei: Oamenii vor fi motivați să lucreze acele activități pe care le vor găsi atractive și pe care au sentimentul că le pot realiza. Atractivitatea diferitelor activități depinde de gradul în care ele conduc la consecințe personale favorabile. Este extrem de important să înțelegeți că teoria așteptărilor se bazează pe percepțiile muncitorului individual. Astfel, așteptările, valențele, instrumentalitățile și rezultatele de nivel doi relevante depind de sistemul perceptual al persoanei a cărei motivație o analizăm. De exemplu, doi salariați care execută aceeași muncă ar putea să atașeze valențe diferite banilor, să aibă percepții diferite asupra instrumentalității execuției pentru a obține o retribuire mai bună și să difere în ceea ce privește așteptările lor în a fi capabili să lucreze la un înalt nivel. Deci, ei vor prezenta probabil modele diferite ale motivației. - 449 - Valența unor rezultate intrinseci și extrinseci Valență Rezultate intrinseci Rezultate extrinseci Pozitivă • sentimentul realizării • respectul de sine • sentimentul că ați învățat ceva • sentimentul că ați realizat ceva folositor • sentimentul împlinirii personale • plată, beneficii suplimentare • statutul în cadrul organizației • statutul în exteriorul organizației • diversitatea muncii • laudă • promovare • timp liber Negativă • oboseală • stres • penalizări • reducerea salariului Deși teoria așteptărilor nu se preocupă direct de distincția dintre motivatorii extrinseci și intrinseci, ea poate opera cu oricare formă de rezultate de rangul doi care sunt relevante pentru persoana în discuție. Astfel, anumiți oameni ar putea găsi valențe pozitive anumitor rezultate de nivelul doi de natură intrinsecă, cum ar fi să te simți bine după ce ai executat corect o anumită sarcină. Alții ar putea găsi valențe pozitive unor rezultate extrinseci, cum ar fi o retribuție mai bună. Pentru a vă consolida înțelegerea teoriei așteptărilor să luăm în considerație cazul lui Tony Angelas, un manager de nivel mediu dintr-o companie care operează un lanț de magazine cu amănuntul. Rezultatele de nivel doi care sunt relevante pentru el sunt ocazia de a obține o creștere de salariu și șansa de a obține o promovare. Pentru Tony, promovarea are o valență mai mare decât salariul (7 față de 5 pe o scală până la 10) deoarece promovarea înseamnă nu numai mai mulți bani, ci și un prestigiu crescut. Tony își închipuie că dacă va putea să lucreze la cel mai înalt nivel în următoarele câteva luni, șansele sunt de șase din zece ca să primească creșterea de salariu. Deci, instrumentalitatea unei bune performanțe pentru a obține creșterea este de 0,6. Promovările se obțin mai greu și Tony crede că șansa este de 0,3, dacă lucrează bine. Instrumentalitatea unei performanțe medii pentru atingerea acestor rezultate favorabile de nivel doi este mult mai mică (0,2 pentru creșterea de salariu și 0,1 pentru promovare). Reamintiți-vă că valența unui rezultat de nivelul întâi este suma produselor rezultatelor de nivel doi și a instrumentalităților lor. Astfel, valența unei performanțe pentru Tony este (5x0,6)+(7x0,3)=5,1. Similar, valența performanței medii este (5x0,2)+(7x0,1)=1,7. Putem trage concluzia că performanța înaltă are o valență mai mare pentru Tony decât cea pentru performanța medie. Înseamnă asta oare că Tony va încerca în mod obligatoriu să lucreze la cel mai înalt nivel în următoarele luni? Pentru a determina acest lucru, trebuie să luăm în considerație așteptările pe care le are privind posibilitățile sale de a realiza - 450 - fiecare din rezultatele de nivel unu. Așa cum se vede în figura 6.4, Tony este absolut sigur că va putea lucra la un nivel mediu (așteptare 1,0) dar este mai puțin sigur (0,3) că va putea lucra la un nivel înalt. Forța este produsul acestor așteptări și al valențelor asociate rezultatelor de nivelul întâi care le corespund. Astfel forța asociată cu performanța înaltă este de 0,3x5,1=1,53, în timp ce cea asociată cu performanța medie este de 1,0x1,7=1,7. În consecință, deși performanța înaltă este atractivă pentru Tony, el va lucra probabil la un nivel mediu. Privind la toate calculele acestea complicate, probabil că vă gândiți: ”Uite ce e, chiar crezi că Tony va face toate calculele astea ca să-și stabilească strategia motivațională? Gândește cineva așa în practică?” Răspunsul la aceste întrebări este probabil nu. Mai degrabă, în ceea ce privește motivarea lor de zi cu zi, oamenii iau în considerație așteptările, valența și instrumentalitatea numai în mod implicit. Dacă vă veți gândi câteva momente la comportamentul dumneavoastră la școală sau la muncă, vă veți da seama că aveți unele așteptări privind ceea ce ați putea realiza, probabilitatea ca aceste realizări să conducă la alte rezultate și valoarea pe care o au aceste rezultate pentru dumneavoastră. Confirmarea prin cercetare a teoriei așteptărilor. Verificările au oferit o confirmare moderată a teoriei așteptărilor. În particular, există dovezi suficiente că valența rezultatelor de rangul întâi depinde de cât de mult conduc la consecințe de rangul doi favorabile. Desigur, trebuie să recunoaștem că, datorită complexității sale, teoria așteptărilor nu este ușor de verificat. Am sugerat deja că oamenii nu gândesc în termenii teoriei”. (Johns, Gary, Comportament organizațional, 1998, pp.159-163) De consultat: Victor H. Vroom (1994). În Pugh, Derek S. și Hickson, David J. Managementul organizațiilor. București: Editura CODECS, pp. 142-146. Lucrări: Vroom, Victor H. și Deci, Edward L. (1992). Management and Motivation. London: Penguin Books (Second Edition). Vroom, Victor H. (1995). Work and Motivation. Edition Jossey-Bass Classics. http://en.wikipedia.org/wiki/Victor_Vroom WALTON, RICHARD E. Expert american în management. Profesor la Universitatea Harvard din anul 1968. Cursuri de management și organizații. Director de programe în Asia, Europa. Consultant la numeroase corporații americane. Director la Champion International Corporation. Profesor emeritus la Harvard Business - 451 - School. Recent este interesat de inovația socială, de competiția dintre firmele de afaceri, de integrarea informației tehnologice în organizații. A realizat un studiu comparativ privind difuzarea inovației sociale în opt țări cu tradiție în marină: Norvegia, Olanda, Japonia, cu rată înaltă a inovării, Suedia, Germania de Vest și Marea Britanie, cu o rată moderată a inovării, Danemarca și SUA, cu o rată scăzută a inovării. Analizând conflictele din cadrul organizațiilor, Walton susține că este nevoie de energie emoțională pentru suprimarea acestora, dar de o și mai multă energie emoțională pentru confruntarea acestora. Din acest motiv, conflictele au o speranță de viață lungă și au costuri care nu pot fi estimate. O bună relație la locul de muncă are următoarele atribute: un angajament față de obiectivele comune; un acord comun asupra rolurilor; încredere reciprocă și respect; norme și așteptări comune; respect pentru diferențele individuale și toleranță pentru diversitatea de opinii. Deoarece calitatea rezultatelor depinde de calitatea proceselor lor de realizare, Walton a pus accent pe climatul organizațional. Conflictele interpersonale sunt ciclice. Un ciclu de conflict implică: 1. apariția problemei diferit percepute; 2. circumstanțele care au declanșat conflictul; 3. actele relevante ale conflictului; 4. consecințele lui, inclusiv asupra sentimentelor celor implicați. Distincția între problemele de fond și cele emoționale ale conflictului este importantă, deoarece diferențiază tipurile de negociere și mediere. De regulă, conflictele sunt latente, mai puțin directe, dar mai distructive, iar ele creează probleme suplimentare în organizații. Deseori dialogul pentru clarificarea divergențelor este suprimat, menținând tensiunea. Mai ales între companii internaționale, divergențele sunt întărite de cultura și practicile țărilor de origine. De consultat: Walton, Richard E., Cucher-Gershenfeld, Joel E. și McKersie, Robert B. (2000). Strategic Negotiations: A Theory of Change in Labor-Management Relations. Cornell University Press. http://books.google.ro/books?id=xA_F0plqGrYC&printsec=frontcover&dq=Walton,+Richard+.. Lucrări: Bower, Joseph L., Uyterhoeven, Hugo E. R. și Walton, Richard E. (1995). Business Policy: Managing Strategic Processes. 8th ed. Homewood, Ill.: Richard D. Irwin Inc. Walton, Richard E., Cucher-Gershenfeld, Joel E. și McKersie, Robert B. (2000). Strategic Negotiations: A Theory of Change in Labor-Management Relations. Cornell University Press http://drfd.hbs.edu/fit/public/facultyInfo.do?facInfo=ovr&facId=12324 - 452 - WATERMAN, ROBERT H. (n. 1936). Expert american în management. A obținut licența în geofizică la Universitatea din Colorado și masterul în management la Universitatea Stanford. Robert Waterman a fost, alături de Thomas Peters, timp de mulți ani, consultant managerial la McKinsey & Company, o reputată firmă de consultanță managerială. —În această perioadă, ei au efectuat un studiu asupra performanțelor în domeniul afacerilor americane. In Search of Excellence (În căutarea performanței, 1982) a devenit cel mai popular volum despre management din ultimii ani, din care s-au vândut aproape cinci milioane de exemplare în întreaga lume. Peters își conduce acum propria sa organizație, înființată ca un cadru pentru dezvoltarea și propagarea ideilor sale. —Peters și Waterman erau preocupați să examineze și să tragă concluzii asupra unor companii mari (care obțin un profit anual de peste 1 miliard de dolari), înființate de mult timp (peste 20 de ani). Din Fortune 500, lista celor mai mari companii americane, au fost alese 43, care îndeplineau anumite criterii de performanță. Ele trebuie să fi avut, pe o perioadă de peste 20 de ani, ritmul de creștere și venitul financiar mai înalte decât media și să aibă, în cadrul domeniului lor, reputația unei inventivități neîntrerupte, în răspunsul la evoluția pieței. Pentru fiecare dintre aceste firme, au fost studiate toate informațiile publicate pe durata a mai mult de 20 de ani. În plus, cam jumătate dintre ele au fost investigate în mod extensiv, prin interviuri luate managerilor de nivel superior. În restul firmelor, a fost realizat un număr limitat de interviuri [...]. Interviurile aveau ca subiect succesul conducerii și abordarea activității manageriale din aceste companii deosebite. Peters și Waterman și-au dat imediat seama că nu se pot limita doar la aspectele formale ale managementului: schemele organizaționale, planul bugetar, rapoartele contabile, graficele de control. Aceste instrumente și concepte puternic analitice au un caracter inerent conservator. Ele pot furniza prognoze și planificări detaliate și permit un control strict; prioritatea va fi reducerea costurilor și nu creșterea profitului, de exemplu. Mai presus de orice, filosofia din spatele utilizării acestor tehnici îngust-raționale este evitarea și eliminarea oricăror greșeli, ceea ce le face incompatibile cu experimentarea. O astfel de abordare nu ar fi în stare să surprindă natura deosebită, inovativă a firmelor performante. Trebuie luate în considerație procese dintr-o gamă mult mai largă. Cercetarea trebuie să acopere multe aspecte care ar putea fi categorisite ca informale, intuitive, iraționale, rebele, dar imposibil de ignorat. Toate acestea trebuie stăpânite, într-adevăr, pentru că au aceeași relevanță în reușita sau eșecul companiilor, ca și structurile și strategiile formale”. (Pugh, Derek S. și Hickson, David J., Managementul organizațiilor, 1994, pp. 109-110) - 453 - În lucrarea Frontiers of Excellence (1994) Robert Waterman lansează o nouă soluție privind realizarea excelenței: „echipa auto-condusă”. El spune că trebuie să învățăm de la firmele care acordă prioritate utilizării potențialului uman. Autorul ne sfătuiește să învățăm de la cei mai buni atâta vreme cât aceștia mai sunt în frunte și continuă să progreseze. Chiar și cei mai buni nu sunt totdeauna atât de buni pe cât par. Multe companii și-au ascuns slăbiciunile în spatele dimensiunilor colosale. În prezent, scara de producție nu mai poate oferi avantaj competitiv și nici chiar simplă protecție contra noilor competitori. Managerii ale căror minți sunt rămase în status quo folosesc metode perimate și transformă excelența în eșec. Apar noi strategii, tehnologiile noi și cunoașterea devin accesibile; informația, viteza și controlul oferă noi posibilități de succes. Un nou tip de companii excelente se afirmă: ele sunt flexibile, rapide în reacții, îndrăznețe. Caracteristica lor este îmbunătățirea și schimbarea continuă. Eficacitatea organizațională este dată de șapte factori, în opinia lui Waterman, Peters și a specialiștilor de la McKinsey: 1. strategia - viziunea integrată și direcția companiei, precum și modul în care se comunică și se pune în aplicare această viziune și direcție; 2. structura - forma de organizare și interconexiunile dintre poziții în ierarhia organizațională; 3. sisteme - procedurile și procesele de rutină necesare pentru a efectua lucrările, inclusiv modul de circulație a informațiilor; 4. personal - categoriile de angajați din cadrul organizației 5. stilul - modul în care managerii stabilesc prioritățile și se comportă cu ceilalți în vederea realizării orbiectivelor; 6. aptitudinile - capacitățile distinctive ale organizației ca întreg; 7. valorile - credințele care stau la baza existenței organizației și așteptările membrilor ei. Ele sunt conștiința organizației și oferă îndrumare în vremuri de criză. De consultat: Thomas J. Peters și Robert H. Waterman (2007). În Pugh, Derek S. și Hickson, David J. Great Writers on Organizations. Ashgate Publishing Company, pp. 168-172. http://books.google.ro/books?id=QHC95CJAnAMC&printsec=frontcover&dq=Pugh,+Derek +S.+and+Hickson,+David,+J.,+2007,+Great+Writers+on+Organizations... Lucrări: Waterman, Robert H.(1992). Adhocracy: The Power to Change. Norton & Co Inc. Waterman, Robert H. (1994). Frontiers of Excellence. The Waterman Group, format DVD. Peters, Thomas și. Waterman, Robert H. [1982] (2010). În căutarea excelenței. București; Editura Meteor Business. en.wikipedia.org/.. ./Robert_H._Waterman,_Jr. - http://www.enterprisemedia.com/cgi- bin/show.cgi?talent=Robert%20H.%20Waterman,%20Jr. - 454 - WEBER, MAX (1964-1920). Sociolog, jurist, istoric și economist comparatist german. Fondator al sociologiei. Cititorul operei sale este, în același timp uimit și complexat, când constată cu câtă ușurință el domină o erudiție, la fel de competentă în istoria, economia și dreptul tuturor țărilor, ca și în subtilitățile diverselor religii, din China, din India, din Europa sau din Africa, sau încă în formarea spiritului științific și în evoluția artelor. (Julien Freund, Sociologie de Max Weber, Paris, P.U.F., 1966). Studii secundare la Berlin, apoi studii superioare la Universitatea din Gottingen, unde susține o teză de istorie economică (1891). Profesor universitar de economie politică la Universitatea din Freiburg, apoi la Universitatea din Heidelberg. În anul 1888 aderă la Asociația de Politică Socială, în cadrul căreia participă la o anchetă asupra muncitorilor rurali din Prusia Orientală. Boala îl obligă să-și întrerupă cariera în învățământ. În 1905, apare prima sa lucrare sociologică importantă: Etica protestantă și spiritul capitalismului. În 1908, cu sprijinul lui Weber este creată Asociația Germană de Sociologie. În 1918, publică Eseu asupra sensului neutralității axiologice în științele sociologice și economice. În timpul Primului Război Mondial, Weber începe să scrie la celebrul său tratat: Economie și societate. Profesor universitar de sociologie la Universitatea din Munchen, unde ține cursul de istorie economico-socială, publicat, mai târziu, sub titlul: Istorie economică. O schiță a unei istorii universale a economiei și societății. Prin analiza tipurilor de birocrație și a formelor lor de legitimare, în special a birocrațiilor moderne, Max Weber este considerat ca fondator al sociologiei organizațiilor, inspirând numeroase cercetări empirice, precum cele ale lui R.K. Merton, Selznick, Blau, Gouldner, M. Crozier. Mai ales, manualele de management, când abordează contribuțiile aduse de Weber la analiza birocrației moderne, ignoră studiile făcute de către acesta ale altor tipuri de birocrații, cum sunt cele tradiționale (cazul mandarinatului din China), întâlnite în alte societăți decât cele ale Occidentului Modern. —Istoricii au încercat să generalizeze schimbările instituționale din țările învecinate în perioade date, inventând formule ca «noile monarhii», «revoluția în conducere a dinastiei Tudor», «revoluția în forma de guvernare a secolului al XIX-lea» și așa mai departe. Dintr-un punct de vedere comparativ, toate aceste schimbări par mai degrabă exemple locale ale stadiului tranziției de la un tip de guvernare pe care Max Weber îl numea «patrimonial» la acela căruia îi spunea «birocratic». Distincția lui Weber a inspirat un număr considerabil de cercetări - 455 - istorice asupra diverselor regiuni, de la America de Sud la Rusia. El poate fi formulat în termenii a cinci atribute contrastante, după cum urmează: Sistemul patrimonial Sistemul birocratic 1. Zone nedefinite de jurisdicție Zone fixe de jurisdicție 2. Ierarhie informală Ierarhie formală 3. Educație și testare informale Educație și testare formale 4. Funcționari cu program parțial Funcționari cu program permanent 5. Comenzi orale Comenzi scrise (Burke, Peter, Istorie și teorie socială. București: Humanitas, 1999, pp. 41-42) —Justificări interioare, respectiv, temeiuri ale legitimității unei dominații - ca să începem cu acestea - există, în principiu, trei. Există, în primul rând, autoritatea eternului «de altădată», a datinii consfințite ca fiind calea cea bună prin însăși imemoriala vechime a practicării sale și prin deprinderea pe care aceasta a creat-o. Este vorba aici de o dominație «tradițională», așa cum au exercitat-o patriarhii și principii domnitori de viță veche. Există, apoi, autoritatea dată de neobișnuitul har al unei persoane (charisma), adică de înzestrarea sa strict personală și de încrederea celorlalți în calitățile sale, în clarviziunea, eroismul sau talentele sale de conducător. Aceasta este dominația «charismatică», exercitată de profet sau - în domeniul politicului - de conducătorul de oști ori domnitorul ales, respectiv, de marele demagog și șeful de partid. Și, în fine, există dominația în virtutea «legalității», în virtutea credinței în valabilitatea unui statut legal și a unei «competențe» efective, întemeiate pe reguli rațional elaborate, așadar o dominație bazată pe atitudine de supunere în îndeplinirea îndatoririlor legale. Aceasta este dominația exercitată de «omul de stat» modern și de toți acei exponenți ai puterii ce i se aseamănă. Se înțelege de la sine că, în realitate, atitudinea de supunere a oamenilor este determinată de motivații puternice, legate de temeri sau speranțe -teama de răzbunare a puterilor magice sau a deținătorilor puterii, speranța într-o răsplată aici ori pe lumea cealaltă-, precum și de interese de tot felul. Despre toate acestea vom vorbi în continuare. Dar, dacă îți pui problema temeiurilor «legitimității» acestei obediențe, atunci ajungi negreșit la aceste trei tipuri «pure». Și aceste tipuri de legitimitate, alături de temeiurile lor interioare, sunt de o importanță capitală pentru structura formei de dominație. Tipurile pure se întâlnesc, desigur, foarte rar în realitate. Dar nu putem, în conferința noastră de astăzi, să analizăm în profunzime variantele lor extrem de complicate, tranzițiile și combinațiile lor. Acestea sunt probleme ce țin de «teoria generală a statului». Pe noi ne interesează aici, înainte de toate, cel de-al doilea tip de dominație:dominația în virtutea devotamentului supușilor față de «charisma» strict personală a «conducătorului». Căci aici își are rădăcinile ideea de vocație politică, în forma sa cea mai pregnantă. Devotamentul oamenilor față de charisma profetului sau a conducătorului de oști ori a marelui demagog din adunările publice sau parlament demonstrează faptul că acesta trece drept o persoană «chemată» să-i conducă, o - 456 - persoană cu «vocație» de conducător, oamenii supunându-i-se nu în virtutea datinii sau legilor, ci în virtutea credinței în persoana lui. El însuși trăiește, de fapt, pentru cauza lui, «își vede de opera sa», dacă este mai mult decât un parvenit obtuz al momentului. Și totuși, persoana sa și calitățile pe care le are inspiră încredere adepților săi: discipoli, descendenți sau aderenți politici. În cazul celor două feluri de personaje istorice de mare importanță: magii și profeții, pe de o parte, și conducătorii de oști, haiducii, condotierii, pe de altă parte, se vădește tipul conducătorului din toate timpurile și locurile. Occidentului îi este propriu însă un tip de conducător care ne este mai familiar: mai întâi, conducătorul politic în persoana «demagogului» independent, apărut în contextul orașului-stat specific civilizației apusene, îndeosebi mediteraneene, și apoi șeful de partid parlamentar, din contextul, de asemenea prin excelență apusean, al statului de drept. Acești politicieni «prin vocație», în sensul cel mai strict al cuvântului, nu sunt însă, firește, singurele elemente de mare importanță în angrenajul luptelor politice pentru putere. De o importanță decisivă sunt mai degrabă mijloacele ce le stau la dispoziție. Cum încep să se afirme forțele politice dominante? Problema aceasta se pune pentru toate tipurile de dominație: pentru cea tradițională, ca și pentru cea de drept sau cea charismatică. Corpul administrativ, care constituie, ca în cazul unei întreprinderi economice, aspectul exterior al mecanismului de dominație, nu este, desigur, supus deținătorilor puterii numai în virtutea acestor imagini ale legitimității despre care tocmai am vorbit. Aici intervin alte două instrumente, care apelează la interesul personal: răsplata materială și statutul social. Feuda vasalilor, veniturile funcționarilor patrimoniali, salariul funcționarilor de stat moderni, respectiv onoarea cavalerească, privilegiile de castă, cinstea de a fi înalt funcționar constituie tot atâtea forme de răsplată, iar teama de a le pierde constituie temeiul ultim și decisiv al solidarității corpului administrativ cu deținătorul puterii. Chiar în cazul conducerii charismatice, formele acestea de răsplată funcționează: onoarea oșteanului și partea lui de pradă, acele «spoils»; posibilitatea de a-i exploata pe supuși ca deținător al monopolului asupra administrației; profiturile politic condiționate; premiile de vanitate pentru aderenții demagogului”. (Weber, Max, Politica, o vocație și o profesie, 1992, pp. 9-10) —Tipul cel mai pur de dominație legală este dominația prin intermediul conducerii administrative birocratice. Numai șeful grupului ocupă poziția de deținător al puterii, fie în virtutea unei aproprieri, fie a unei alegeri, sau a unui succesor desemnat. Dar atribuțiile sale de deținător al puterii, ele însele constituie «competențe legale». Conducerea administrativă se compune, în tipul cel mai pur, din funcționari individuali [Einzelbeamte] (monocrația, opusul colegialității, de care ne vom ocupa mai târziu), care: 1) sunt liberi ca persoane și nu se supun decât sarcinilor propriei funcții; 2) într-o ierarhie a funcției clar definită; 3) cu competențe clar precizate; 4) în virtutea unui contract, deci, în principiu, în urma unei selecții deschise [frei], în funcție de: 5) calificarea profesională: în cazul cel mai rațional, ei sunt numiți, nu aleși în funcție de calificarea profesională dovedită prin examen și atestată prin diplomă; 6) sunt plătiți cu salarii fixe, în special, cea - 457 - mai mare parte dând dreptul la pensie [în particular, în întreprinderile private], reziliabile din partea patronilor, dar totdeauna reziliabile de către funcționari; aceste salarii sunt graduale în funcție de nivelul ierarhic și 7) își consacră funcția ca unica sau principala profesie; 8) au ocazia să realizeze o carieră, să «avanseze» în funcție de vechime sau după prestațiile de la serviciu, ori după amândouă, avansarea depinzând de aprecierile superiorilor lor; 9) lucrează complet «separați de mijloacele administrative» și fără a pune stăpânire pe posturi; 10) se supun unei discipline severe și uniforme a funcției lor și unui control. În principiu, această organizare este egal aplicabilă și demonstrabilă istoric (apropiindu-se mai mult sau mai puțin de tipul pur) - la întreprinderile economice cu profit, la întreprinderile caritabile sau la orice altă întreprindere care urmărește scopuri private ideale sau materiale. Spre exemplu, birocrația clinicilor private este în principiu aceeași cu cea din spitalele constituite de fondatori sau de ordine religioase”. (Weber, Max, Economie et societe, 1971, vol.1, pp. 226-227) De consultat: Weber, Max [1922] (1978). Economy and Society, vol. 1. University of California Press (Edited by Guenter Roth and Claus Wittich). http://books.google.ro/books?id=pSdaNuIaUUEC&printsec=frontcover&dq=Weber,+Max+ (1978) Lucrări: Weber, Max [1922] (1971). Economie et societe, vol. 1. Paris: Plon (trad. din l. germană de Claude Riviere și Anne Riviere). Weber, Max [1919] (1992). Politica, o profesie și o vocație. București: Editura Anima (trad. din l. germană de Ida Alexandrescu). Weber, Max (2001). Teorie și metodă în științele culturii. Iași: Polirom (trad. din l. germană de Nicolae Lambru și Johann Klusch). Weber Max [1905] (2003). Etica protestantă și spiritul capitalismului. (București: Editura Incitatus (trad. din l. germană de Alexandru Diaconovici). en.wikipedia.org/wiki/Max_Weber www.denistouret.net/ideologues/Weber.html - WHITLEY, RICHARD. Sociolog britanic. Profesor de sociologie organizațională la Manchester Business School, Marea Britanie (din 1968). Studii la University of Pennsylvania. A abordat modul de organizare a științelor naturale și a științelor sociale. Mai recent, el a studiat natura B X^^B capitalismului din Asia și Europa de Vest. De asemenea, Whitly a investigat dezvoltarea firmelor și a piețelor din țările Europei de Est, precum și dezvoltarea sistemelor de inovație. Președinte al Society for the Advancement of Socio-Economics - 458 - (1999-2000). Membru al the Netherlands Institute for Advanced Study in the Humanities and Social Sciences. Profesor invitat la Institute of Innovation Research Hitotsubashi, Tokio (1999-2000). Profesor invitat la cursul de sisteme comparative de afaceri, Erasmus University, Amsterdam (2000-2004). Whitley consideră că la sfârșitul secolului al XX-lea s-au dezvoltat noi forme de capitalism în Asia și un alt tip de economie de piață în Europa de Est. În pofida creșterii investițiilor internaționale și a fluxului de capital, aceste zone rămân în continuare distincte față de tipurile de afaceri din Europa de Vest și SUA. Această diferență este dată pe de o parte de instituțiile și agențiile de stat care controlează piața, circulația capitalului și a forței de muncă, iar pe de altă parte de credințele dominante legate de autoritate, loialitate, încredere. Interesele statului, mai precis ale indivizilor din instituțiile de stat, în relațiile dintre diverse firme private, creează tipuri distincte de capitalism, de relații de afaceri. În ecuație intră grupurile de interese care obligă la constrângeri, dar și deschid alte oportunități, reușind să modifice legislația și să impună alte reguli pe piață. În al doilea rând, piețele sunt dominate de grupuri de afaceri, sindicate, partide și servicii secrete care forțează atragerea unei afaceri în jocurile lor de putere. Aceste jocuri afectează semnificativ concurența și prețurile produselor și serviciilor. În al treilea rând, cadourile, darurile și corupția produc modificări ale relațiilor de afaceri. Relațiile dintre investitori, manageri și salariați sunt de obicei pe termen scurt. Această mobilitate a capitalului și a forței de muncă afectează calitatea produselor și climatul organizațional. De consultat: Whitley, Richard (2000). The Intellectual and Social Organization of the Science. Oxford University Press. http://books.google.com/books?id=3wUEdGop4ioC&printsec=frontcover&hl=ro&source= gbs Whitley, Richard și Glăeser, Jochen (ed.) (2007). The Changing Governance of the Sciences: The Advent of Research Evaluation System. Springer. http://books.google.ro/books?id=KP4OZ8QR97MC&pg=PA27&dq=Whitley,+Richard&h.. Lucrări: Whitley, Richard (1999). Divergent Capitalisms: The Social Structuring and Change of Business Systems. Oxford: Oxford University Press. Whitley, Richard (2000). The Intellectual and Social Organization of the Sciences (Second Edition). Oxford University Press. Whitley, Richard. (2002) Competing Capitalisms: Institutions and Economies. Elgar: Cheltenham. Whitley, Richard, Morgan E și Moen E. (2005) Changing Capitalisms? Internationalisation, Institutional Change and Systems of Economic Organisation. Oxford: Oxford University Press. - 459 - Whitley, Richard (2007). Business Systems and Organizational Capabilities: The Institutional Structuring of Competitive Competences. Oxford University Press. Whitley, Richard și Glaeser, Jochen (ed.) (2007). The Changing Governance of the Sciences: The Advent of Research Evaluation System. Springer. www.mbs.ac.uk/Research/.../Profiles/richard.whitley.aspx www.manchester.ac.uk/research/mbs/Richard.whitley/ WILLIAMSON, OLIVER E. (n. 1932). Economist și expert american în management. Student al lui Herbert Simon și Richard Cyert. Licență în management la Sloan School of Management din cadrul prestigiosului Massachusetts Institute of Tehnology (1955), master la Stanford University (1960) și doctor în management la Carnegie Mellon University (1963). Profesor la University of Pennsylvania (1965-1983). Profesor de economie, drept și organizare la Yale University (1983-1988). Profesor de administrare a afacerilor la University of California, Berkeley (din 1988). Profesor emeritus la Haas School of Business. Premiul Nobel în științe economice (2009). Unul dintre fondatorii economiei organizaționale, ce studiază modul în care instituțiile iau naștere se dezvoltă și pot afecta creșterea economică. Reprezentant al abordării neoinstituționaliste în teoria organizațiilor. —Studiile lui Williamson analizează mai profund problematica uzuală a caracteristicilor organizațiilor și a comportamentului membrilor lor, întrebându-se ce-i face pe oameni, de fapt, să creeze organizații. De ce organizații? Răspunsul său este: pentru că reduc costul tranzacțiilor. El vede societatea ca o rețea de tranzacții - contracte, în sensul larg al cuvântului și sugerează că un «model tranzacțional» va aduce argumente în sprijinul organizațiilor. Aceste argumente nu sunt nici mărimea -mai precis, economiile de scară, despre care se presupunea că explică marile organizații -, nici tehnologiile pe scară largă, ci costul informațiilor în tranzacții. Mărimea și tehnologia sunt importante nu în sine, ci datorită cererilor lor de informație”. (Pugh, Derek S. și Hickson, David J., Managementul organizațiilor, 1994, p.78) —Williamson susținea că, de fapt, costurile de tranzacție cresc ca o funcție cu două condiții conjugate: când rațiunea individuală, care este mărginită (limitată - 460 - cognitiv), se confruntă cu o complexitate și o nesiguranță sporite și când oportunismul individual - înclinația unor actanți de a minți și a înșela - se combină cu absența altor parteneri de schimb. În asemenea condiții, este foarte probabil ca schimburile să se mute de pe piață și să fie aduse într-un cadru organizațional sau, dacă schimburile se fac deja într-o organizație, este foarte probabil să apară unele tehnici de control mai elaborate (Williamson, 1975;1985). Williamson extinde argumentele lui Coase prin plasarea lor dincolo de comparația «piață versus firmă», ajungând să ia în calcul o largă varietate de «sisteme de conducere», de la piețe și până la forme organizaționale hibride, cum sunt cele rezultate din acordurile de alianță ori de concesionare sau la structuri ierarhice, cum sunt firmele unificate sau companiile multidivizionale (Williamson, 1985; 1991). Astfel, varianta concepției neoinstituționale elaborată de Williamson insistă, în primul rând, asupra problemei semianalitice a «eficacității comparative cu care formele de conducere generice alternative - piețe, hibrizi, ierarhii - reduc costurile de tranzacție» și mai puțin asupra unor probleme de ordin macroinstituțional legate de originile și efectele «regulilor instituționale ale jocurilor: obiceiuri, legi, politici» (Williamson, 1991, p.269), ultimele probleme fiind lăsate pe seama istoricilor economiei și sociologilor”. (Scott, Richard W. Instituții și organizații, 2004, pp. 51-52) De consutat: Williamson, Oliver E.(1994). Transaction Cost Economic and Organization Theory. În Smelser, Neil J. și Swedberg, Richard (ed.). The Handbook of Economic Sociology. Princeton University Press and Rusell Sage Foundation. organizationsandmarkets.files.wordpress.com/. . ./williamson-o-transaction - cost-economics-an-overview.pdf - Lucrări: Williamson, Oliver E.(1964). The Economics of Discretionary Behavior:Managerial Objectives in a Theory of the Farm. Englewood Cliffs. New Jersey: Prentice-Hall. Williamson, Oliver E. (1975). Markets and Hierarchies: Analysis and Antitrust Implications. New York: Free Press. Williamson, Oliver E. (1985). Economic Institutions of the Capitalism. New York: Free Press. Williamson, Oliver E. (1994). Transaction Cost Economics and Organization Theory. În Smelser, Neil J. și Swedberg, Richard (ed.) The Handbook of Economic Sociology. New Jersey: Princeton University Press and Rusell Sage Foundation. en.wikipedia.org/wiki/Oliver_E._Williamson www.eumed.net/ecorom/Mari%20economisti/oliver_e%20Williamson.htm - 461 - WOODWARD, JOAN (1916-1971). Sociolog britanic. Profesor de sociologie industrială care a condus echipa de cercetare într-o anchetă care avea ca obiect de studiu relațiile dintre tehnologie și structura organizațională. Ea a examinat tehnologia, structura și eficiența organizațională în 100 de firme din Essex, în Anglia, demonstrând că nu există o relație simplă și congruentă între structura organizațională și eficacitate, iar multe dintre firmele de succes prezentau structuri organice. Woodward a analizat și clasificat tehnologiile a 80 de firme care aveau procese de producție simple și clare. Dintre multele sale lucrări se pot cita: The Dock Worker (1955), The Saleswoman (1960); un studiu de pionierat, deși neglijat, despre lucrătorii în servicii) și influența Industrial Organization: Theory and Practice (1965). “Woodward a argumentat că diferențele în organizarea muncii și în comportamentul la locul de muncă (numărul nivelurilor de conducere, domeniul de responsabilități al supraveghetorilor, diviziunea funcțiilor între specialiști, precizia cu care sunt definite rolurile și datoriile, dimensiunile comunicării în scris și altele asemănătoare) își puneau, de obicei, amprenta pe situația imediată de muncă. În particular, în ancheta Essex, deosebirile de tehnologie au explicat multe dintre diferențele din cadrul structurii organizaționale. Woodword a întocmit o tipologie a sistemelor de producție, pe care le-a clasificat potrivit gradului de complexitate tehnică. Acestea au fost ierarhizate pe o scală începând de la producția de unicate și cea de serie mică, trecând prin producția pe scară largă și cea de masă și terminând cu forma cea mai complexă a procesului de producție. Acuzată adesea (pe nedrept) de determinism tehnologic, opera lui Woodward a fost utilă pentru stabilirea de noi standarde ale cercetării empirice în sociologia organizațiilor și pentru demonstrarea posibilităților de comparație sistematică, alături de studiul de caz izolat (până atunci predominant)”. (Marshall, Gordon, ed., OXFORD. Dicționar de sociologie, 2003, pp. 679-680) —Woodward consideră că obiectivele unei firme - ceea ce aceasta dorește să ofere și pentru care piețe - determină tipul de tehnologie pe care-l utilizează. De exemplu, o firmă care construiește prototipuri moderne de echipament electronic, poate să nu utilizeze tehnologiile de producție în masă, care domină producția de vehicule. Sistemele de producție diferă în funcție de gradul lor de complexitate tehnologică, de la producția de unicate și de mică serie la cea de loturi mari sau producția de masă, ajungând până la cel mai complex, și anume producția prelucrătoare, în flux continuu. Aceste trei categorii largi se împart în nouă subcategorii de sisteme de producție. (v. Woodword, 1958, în care se prezintă o versiune inițială, ușor diferită) de la cel mai simplu până la cel mai complex. I. Producția de unicate și de serie mică: 1. producția de unicate la cererea cleinților; 2) producția de prototipuri; 3) fabricarea de echipamente grele, în etape; - 462 - 4) producția de serie mică, la comanda clientului. II. Producția de serie mare și de masă: 5) producția de serie mare; 6) producția în serie mare, pe linii de asamblare; 7) producția de masă. III. Producția prelucrătoare: 8) producția intermitentă de substanțe chimice într-un combinat; 9) producția în flux continuu, de lichide, gaze și substanțe cristaline. Unele firme utilizează mai multe sisteme de producție constituind, în consecință, o categorie suplimentară a sistemelor combinate. O trăsătură care deosebește aceste sisteme prelucrătoare este faptul că greutatea sau volumul (în cazul lichidelor), și nu în serii de unități integrale (de exemplu, numărul de vehicule sau de produse ambalate). În general, cu cât categoria este mai înaltă cu atât este mai posibilă exercitarea unui control asupra operațiunilor de producție, deoarece performanța poate fi predeterminată. Într-o întreprindere cu flux continuu, cum ar fi o instalație chimică, utilajele pot fi reglate pentru obținerea unui anumit rezultat; capacitatea și probabilitatea unei defecțiuni tehnice sunt cunoscute. Într-o producție de serie însă capacitatea totală poate să nu fie cunoscută și chiar niște proceduri bine puse la punct pentru controlul producției reprezintă o preocupare permanentă de a stabili noi obiective, în fața multor incertitudini ale activității de zi cu zi. În producția de unități și prototipuri, de exemplu, este aproape imposibilă anticiparea rezultatelor extinderii activității. Aceste diferențe de tehnologie stau la baza multor diferențe în cadrul structurii organizaționale. În cazul tehnologiilor prelucrătoare unde utilajele efectuează lucrarea, predomină piramida ierahică cu vârf mai ascuțit, având linii de comandă mai lungi, dar conduse mai degrabă prin comitete, decât prin instrucțiuni furnizate de sus în jos. Asemenea ierarhii cuprind absolvenți de universitate mai bine pregătiți, deoarece proporția personalului care lucrează direct în producție este scăzută, ierarhia administrativă și personalul managerial reprezintă o proporție relativ mare din numărul total al angajaților. În ciuda complexei ierarhii administrative de personal specializat și departamente de control, întâlnită în mod frecvent în tehnologiile de serie și de masă, acestea au linii de comandă mai scurte și, proporțional, mai puțini manageri și funcționari. Caracteristica lor predominantă constă în numărul mare de angajați direct productivi. Producția de unicate și de serie mică are, în mod tipic, o ierarhie chiar mai restrânsă, în care niciunul dintre șefi nu este prea departe de producția însăși. Acest sistem se bazează destul de mult pe personalul din producție, fără a efectua prea multe activități de control administrativ. Unele caracteristici ale organizațiilor nu diferă prea mult în cele două tipuri de categorii tehnologice. În privința unora dintre aceste trăsături, producția pe scară largă și de masă este adesea distinctă, în timp ce producția de unicate și cea prelucrătoare au mai multe în comun. Numărul mare de lucrători semicalificați, pe care se bazează producția de masă atestă faptul că aria de control a șefilor de echipă este foarte largă și, dat fiind faptul că rezultatele sunt obținute datorită presiunilor exercitate de către șefi asupra subordonaților, relațiile umane și cele de muncă pot fi încordate. În mod tipic, atât producția de unicate cât și producția prelucrătoare sunt alcătuite din grupuri comparativ mici, de lucrători calificați, având relații mai personale cu superiorii lor. În mod similar, mecanismele complexe de control al producției, în sistemele de producție de serie mare și în masă sunt reflectate de - 463 - numărul mare de specialiști în probleme de personal, de mai multă muncă de birou și de încercarea de definire clară și detaliată a îndatoririlor de serviciu, ceea ce duce la tipuri de organizații mecaniciste, cum le numește Burns”. (Pugh, Derek, S. și Hickson, David, J., Managementul organizațiilor, 1994, pp. 18-21). De consultat: Joan Woodward (2003). În Handel, Michael Jeremy. The Sociology of Organisations: Classic, Contemporary and Critical Readings. Sage Publication Inc., pp. 52- 63. http://books.google.ro/books?id=zuZ3HEi4dXIC&pg=PA52&dq=Joan+Woodward&hl=r Lucrări: Woodward, Joan (1955). The Dock Worker. Liverpool: University Press. Woodward, Joan (1960). The Saleswoomen. A Study of Attitudes and Behavior in Retail Distribution. London: Pitman. Woodward, Joan (1962). Industrial Organization: Theory and Practice. Oxford University Press. Woodward, Joan (1970). Industrial Organization: Behavior and Control. Oxford University Press. http://www.encyclopedia.com/doc/1O88-WoodwardJoan.html http://www.provenmodels.com/39/technology-typology/joan-woodward WORMS, JEAN-PIERRE (n. 1934). Sociolog francez. Debutează ca cercetător la Institut des Sciences Sociales du Travail, unde sub conducerea lui Jean-Daniel Reynaud, participă la o anchetă privind salarizarea în două uzine siderurgice. Între anii 1964 și 1966 se află în SUA la Universitatea Berkeley, California, apoi la Universitatea Harvard și Universitatea Columbia. Cercetător la Centrul de Sociologie al Organizațiilor din Paris. Se alătură lui M. Crozier la Centrul European de Sociologie, creat de Raymond Aron. După 12 ani de activitate parlamentară ca membru al Partidului Socialist, revine, în anul 1994, la Centrul Național al Cercetării Științifice. —Jean-Pierre Worms, ale cărui cercetări au drept obiect o prefectură, zugrăvește două universuri - al prefectului și al notabilităților (deputați, consilieri generali, primari ș.a.) - care, la prima vedere, par diametral opuse: prefectul reprezintă Statul, notabilitățile au un suport local, iar legitimitatea le este conferită de votul alegătorilor. Or, aceste universuri distincte converg spre o solidaritate și o - 464 - complicitate profundă, izvorâte dintr-o recunoaștere reciprocă și dintr-un interes comun pentru același departament. În ultimă instanță, între administrația de stat și mediul local se stabilește un adevărat sistem de interdependențe, pe care Jean-Pierre Worms îl numește sistem prefecioria!". (Lafaye, Claudette, 1998, p. 61) "Relația centru-periferie este marcată de interdependență, de aranjamentele actorilor implicați și de ascunderea adevăratelor probleme în spatele unor discursuri oficiale. În spatele conflictului aparent dintre reprezentanții statului și oficialitățile locale se află o solidaritate profundă, bazată pe interese. Aceste interese, reglementate legal, sunt cele care caracterizează modul de funcționare a sistemului administrativ și politic local". (Worms, Jean-Pierre, Le Prefet et ses notables, 1966, p. 3) Lucrări: Worms, Jean-Pierre (1966). Le Prefet et ses notables. Sociologie du travail, no.3, pp. 249-275. Worms, Jean-Pierre (1970). Introduction a une etude du systeme politico-administratif local. Sociologie du travail, no. 1, pp. 51-73. Worms, Jean-Pierre (1976). Le Pouvoir peripherique. Paris: Seuil. fr.wikipedia.org/wiki/Jean-Pierre_Worms WOSINSKA, WILHELMINA. Psiholog social polonez. Profesor de psihologie. A predat la Universitatea Jagiellonă și la Universitatea Sileziană din Polonia; din anul 1990, când a emigrat în SUA, predă la Arizona State University. Începând din anul 2003 ține cursuri și la Facultatea de Psihologie Socială din Varșovia. Domeniul de cercetare al autoarei îl constituie procesele influenței sociale, abordate în context cultural universal. Ea manifestă totodată interes și față de procesele de globalizare care au loc pe scena mondială. Printre publicațiile de succes se numără Conducerea companiilor din perspectiva psihologiei sociale (1985, în limba polonă), Practica influenței sociale în culturi multiple (Wosinska, Cialdini, Barret, Reykowski, 2001, LEA, în limba engleză), precum și Psihologia vieții sociale (2004, în limba polonă). Psihologia socială și funcționarea oamenilor la locul de muncă. Două caracteristici fac munca neobișnuit de importantă. În primul rând, un adult care lucrează cu normă întreagă nu numai că își petrece cea mai mare parte a zilei la - 465 - serviciu sau pe drum spre acesta, dar adeseori aduce cu sine acasă problemele de la locul de muncă. Pe scurt, munca îi umple omului întreaga viață. În al doilea rând, cu toate că majoritatea oamenilor au un serviciu din motive financiare, acesta reprezintă totodată o sursă de satisfacere a multor alte nevoi decât cele pur biologice. La locul de muncă oamenii își fac prieteni, au șansa să fie respectați, să le crească sentimentul propriei valori, iar uneori chiar să se autorealizeze pe deplin, adică să se împlinească prin sarcinile pentru care - simt ei - sunt parcă făcuți să le realizeze. Aici își pot totodată descărca frustrările sau manifesta superioritatea socială, manipulându-i pe alții. Cercetările (Smith și alții, 1999) demonstrează faptul că oamenii își declară dorința de a continua să muncească, chiar și atunci când ar câștiga la loterie o sumă uriașă de bani (93% dintre japonezi și 98% dintre americani). În mod evident, în afara motivației economice, munca reprezintă o caracteristică de o foarte mare importanță din punct de vedere psihologic și social. Scopul acestui capitol îl reprezintă explicarea, din perspectiva psihologiei sociale, a felului cum funcționează oamenii la serviciu și care sunt determinantele socio-psihologice ale acestui fapt, precum și consecințele pentru individ și companie. Voi începe capitolul cu analizarea modalităților de selecție a muncitorilor, punând un accent deosebit pe procesul de intervievare, care începe să devină tot mai mult o practică universală și în firmele din România. Voi răspunde apoi la întrebarea referitoare la ce anume îi face pe oameni să fie mulțumiți de serviciul pe care îl au și cum pot fi privați muncitorii de motivația lucrului bun. Deoarece, indiferent de caracterul companiei, activitățile profesionale necesită întotdeauna un anumit schimb de informații, voi analiza apoi problema formelor și eficienței diverselor structuri de organizare a comunicării, precedând această analiză cu semnalizarea diferențelor care apar în așa-numita cultură a organizării. În continuare, voi discuta problema abuzului de putere prin introducerea jocurilor politice în cadrul unei companii. Voi consacra o atenție specială discutării problemelor legate de procesul de globalizare a companiilor. În încheiea capitolului, voi analiza fenomenul șomajului și al pensionării. Candidatul și compania doresc să exercite unul asupra celuilalt o impresie pozitivă. „Ideologia” selecției candidaților. Când, în perioada comunismului, în România, fiecare cetățean trebuia să aibă un serviciu, nu se acorda o atenție deosebită problemei selecției candidaților. Procedurile de angajare vizau mai degrabă o analiză a trăsăturilor fizice, indispensabile pentru o anumită funcție decât o selecție bazată pe alegerea celui mai bun candidat. Selectarea, bazată pe criteriile puse la dispoziție de cercetările psihologice, adeseori se desfășura exclusiv la nivelurile mai puțin importante; de exemplu, erau folosite teste psihologice pentru evaluarea abilităților necesare în meseria de strungar sau de șofer. Pentru posturile de conducere nu erau necesare abilități deosebite, ci loialitatea și dăruirea, care reprezentau garanția admiterii. Odată cu schimbarea sistemului economic, aceste proceduri au suferit în mod clar modificări, după modelul aplicat în Occident (ceea ce nu înseamnă absolut deloc că acolo nu se pune preț pe dăruire, vezi mai - 466 - departe). Companiile țărilor care practică o economie de piață liberă, așadar bazată pe concurență, se conduc după o ideologie concretă în selectarea angajaților: candidatul trebuie să se caracterizeze prin abilități înalte și să dețină cunoștințele necesare în vederea efectuării concrete a meseriei sau un potențial intelectual și motivațional solid, care să-i permită completarea rapidă a cunoștințelor și abilităților în procesul cursurilor de pregătire profesională și în cursul exercitării meseriei. O sursă de informații despre potențialul psihologico-intelectual o oferă testele psihometrice, datele biografice (cuprinzând informații despre gradul de educație, tipul școlii urmate și renumele acesteia), experiența profesională anterioară, scrisorile de recomandare (așa-zisa opinie) și interviul. Această ultimă formă cuprinde mai multe elemente subiective și trucuri psihologice decât alte surse de evaluare, motiv pentru care îi vom consacra o atenție mai mare. Interviul cu candidatul; principii, trucuri și deformări. Strategiile de autoprezentare a candidaților. Interviul trebuie să servească la selectarea celui mai bun dintre candidați. Aceștia au, de regulă, anumite informații despre care sunt așteptările din partea unui angajat pe postul respectiv, obținute din anunțul din presă sau din reclamă. Mai mult decât atât, unii au propria viziune despre care calități ar putea fi necesare. În timpul interviului, se vor strădui așadar să se prezinte în așa fel, încât să răspundă în cel mai înalt grad posibil așteptărilor angajatorilor (Wanous, 1989). Dilema născută din strategiile de autoprezentare. Indiferent de caracterul funcției, candidații se străduiesc să se prezinte pe sine în lumina cea mai bună. În acest scop, ei recurg la o serie de strategii de autoprezentare (Stevens și alții, 1995), cum ar fi promovarea sinelui prin afirmații de genul: Nu mă tem de munca grea sau Îmi plac provocările, aluzie la realizările anterioare (de exemplu, despre folosirea patentelor lui) și chiar exagerarea acestora (A fost considerat un patent revoluționar în domeniu); împărtășirea părerilor membrilor comisiei și complimentarea succeselor instituției sau chiar ale unui anumit membru al comisiei (Vă cunosc lucrările; sunt extraordinare). Uneori nu poate fi ascunsă lipsa realizărilor necesare pentru funcția respectivă și atunci candidații apelează la asemenea strategii, precum sublinierea greutăților pe care le-au întâmpinat sau la justificări de genul: Treceam pe atunci printr-o perioadă de criză în familie și chiar m-am îmbolnăvit grav sau la dezicerea de responsabilitate: (N-am mai putut face nimic într-o asemenea situație, de vreme ce șeful - care de altfel a și fost ulterior concediat - era de altă părere). După cum bine se vede, lista strategiilor este cuprinzătoare, fapt care totodată înseamnă că ... poate fi valorificată cu succes. În Statele Unite, te poți înscrie la un curs care te învață modalități de autoprezentare eficiente în timpul unui interviu. Poți cumpăra, de asemenea, un ghid pe aceeași temă, ca de exemplu: Când să recurgi la un machiaj puternic? Semnale nonverbale. Strategiile de prezentare verbală sunt însoțite de semnale nonverbale, care urmăresc trezirea unei impresii pozitive (Barnum și alții, 1989). Ele cuprind comportamente care exprimă o atitudine relaxată versus una serioasă și concentrată, manifestarea disponibilității de a colabora versus atitudinea de rivalitate, modestie versus agresivitate ș.a. Aceste atitudini sunt exprimate cu - 467 - ajutorul unei anumite posturi a corpului (mâinile și picioarele unite sau mâinile sprijinite de brațele fotoliului, picior peste picior), modul de ținere a capului (ușor aplecat sau dimpotrivă semeț și sus), zâmbetul amabil și mișcările afirmative din cap versus stăpânire, evitarea contactului vizual sau păstrarea acestuia, modulațiile vocii și claritatea glasului, întreruperea comisiei sau nu și alte asemenea semnale nonverbale. Diferențierea semnalelor nonverbale depinde, printre altele, de cine face parte din comisie: doar bărbați, bărbați și o singură femeie cu aspect fizic neîngrijit, bărbați în vârstă sau un grup de profesioniști cu mintea luminată. Este, de asemenea, important cine este șeful comisiei (dacă acesta poate fi identificat). Membrii comisiei (sau acea persoană care conduce interviul) - după cum s-a demonstrat - se lasă influențați de aceste aspecte ale atmosferei pe care o creează candidatul, în pofida convingerii pe care o au că sunt obiectivi și că nu se lasă ghidați de alte considerente decât cele de natură meritorie. Colțul faptelor și comentariilor. Cui și când îi convine să dea dovadă de modestie la serviciu? Majoritatea strategiilor de autoprezentare pun preț pe sublinierea calităților muncitorului, adică pe caracteristicile lui pozitive. Totuși autoprezentarea este o artă care necesită foarte multă diplomație. Lauda de sine exagerată trezește de obicei în ascultători reacții negative. Condamnarea laudei deschise este specifică oricărei culturi, dovadă în acest sens fiind proverbele care adeseori sună aproape la fel în toate limbile: Lauda de sine nu miroase a bine. Oamenii mai modești - după cum arată cercetările (Dabul, Wosinska și alții, 1997) - sunt mult mai îndrăgiți decât cei lăudăroși. Modestia este calitatea deosebit de apreciată mai ales atunci când repurtezi un succes foarte mare. Chiar dacă sună surprinzător, este suficient să înțelegem că unii oameni (chiar și prieteni de-ai noștri) sunt capabili să ne ierte orice, dar nu un succes de proporții. Așa că pentru a supraviețui propriului nostru succes, trebuie să împărțim - fie măcar și puțin -gloria cu alții, adică să punem pe seama altora o parte a meritelor noastre. Modestia semnifică înclinația de diminuare a propriului succes prin punerea pe seama altora a responsabilității pentru acest rezultat. Cu toate că lăudăroșenia este condamnată în mod universal, aprecierea modestiei este delimitată în mod specific în culturile colectiviste, orientate spre armonia de grup, decât în cele occidentale, unde succesul personal al individului este tratat ca indice al valorii acestuia. Diferențele culturale se evidențiază nu numai în relațiile neoficiale (personale), ci și la locul de muncă. Aprecierea modestiei depinde totodată de sexul persoanei care a repurtat succesul. Din cercetările pe care le-am desfășurat împreună cu colegii mei americani (Wosinska și alții, 1996) rezultă că femeile în cadrul unei companii sunt cel mai recompensate după dobândirea unui succes, dacă se comportă extrem de modest, în timp ce bărbații sunt pedepsiți pentru modestia manifestată după obținerea unui succes, primind premii pentru o lăudăroșenie moderată. Când am repetat aceste cercetări în Polonia (Dabul, Wosinska și alții, 1997), s-a dovedit că atât femeile poloneze, după obținerea unui succes, cât și bărbații polonezi erau răsplătiți pentru manifestarea unei modestii evidente. Virtutea modestiei așadar -după cum se observă - continuă să fie foarte apreciată în companiile poloneze, indiferent de sexul muncitorului. Klos-Sokol (1994), un psiholingvist american, a - 468 - caracterizat glumeț modul de autoprezentare american și polonez în cartea sa Speaking volumes about Poles. Americanul - scrie autoarea - stă comod în cabinetul său, așezat în fotoliu relaxat, cu brațele sprijinite pe mânere și cu... picioarele întinse pe birou, comunicând în felul acesta: Știu ce fac și ce însemn. Polonezul, în schimb, ține capul ușor aplecat, înainte, umerii căzuți, coatele strâns lipite de trup, expresia chipului este foarte serioasă și dă mereu aprobator din cap, comunicând astfel modestia și supunerea. Cu toate că - în general - șefilor le plac oamenii îndrăzneți, curajoși, un astfel de candidat are șanse minime de a fi primit într-o firmă americană. Autoarea sugerează totuși că, odată cu intensificarea concurenței de piață liberă și în firmele poloneze managerii polonezi încep să-și așeze picioarele pe masă (?!). În realitate, această afirmație are caracter metaforic. Nu este vorba despre așezarea la propriu a picioarelor pe birou (de altfel nici americanii nu fac acest lucru chiar atât de des precum sugerează forța stereotipului), ci de manifestarea așteptată a unei mai mari siguranțe de sine de către funcționarii polonezi. Se pare că siguranța de sine mare și nepenalizată în stilul american de autoprezentare va fi în viitor o caracteristică preponderent masculină. Femeile poloneze, la fel ca cele americane, vor trebui în continuare să fie modeste, căci modestia este conformă cu imaginea rolului de femeie. Frumusețea fizică. Aspectul fizic al candidatului contează foarte mult! Persoanele atractive - după cum o demonstrează și rezultatele multor cercetări (v. cap. 10) -își bat de departe rivalii mai puțin dăruiți de la natură. La fel stă situația și cu cei a căror frumusețe fizică este sub standardul aspectului așteptat de firmă. De exemplu, o femeie care concurează pentru un post de director într-o firmă, ar trebui să poarte costum cu pantaloni, în timp ce pentru un post de secretară în aceeași instituție este mai potrivită o vestimentație mai feminină, puțin sexy, chiar dacă are caracterul de uniformă (minijupă cu jachetă, bluză cu decolteu adânc) (Rafaeli și alții, 1997). Persoanele corpolente și mai ales femeile corpolente, pierd adesea în rivalitatea pentru un loc de muncă. Pare de-a dreptul absurd ca un asemenea criteriu să dicteze selectarea unui candidat chiar și pentru acele funcții, în care frumusețea fizică este absolut irelevantă, cum ar fi de exemplu un post de analist informatician, deoarece acesta - spre deosebire de un om de afaceri - nu intră în contact direct cu clienții. Autorii amintiți au constatat, de asemenea, un alt fapt interesant, și anume că persoanele care îi evaluează pe candidați și care erau mai mulțumite de propriul lor aspect fizic - au fost mai intransigente în descalificarea candidaților mai puțin atractivi. Impresia despre candidat pe baza documentelor. Înainte de a discuta cu candidatul, membrii comisiei răsfoiesc de obicei dosarul acestuia, care cuprinde cererea de angajare (uneori se cere și atașarea fotografiei, care și ea contribuie la crearea primei impresii) și CV-ul, care oferă informații cu privire la educația, prestigiul școlii / facultății urmate, experiența profesională anterioară, precum și genul firmelor în care a lucrat anterior. Comisia ia la cunoștință, de asemenea, referințele scrise de șefii de la alte locuri de muncă (acestea sunt, de obicei, mai puțin semnificative, deoarece aproape toate sunt foarte bune) și numele persoanelor cu care candidatul a colaborat sau a scris lucrări sub îndrumarea lor. Așadar, încă - 469 - înainte de a fi chemat la interviu, membrii comisiei își creează despre candidat o impresie preliminară, care uneori declanșează mecanismul predicției care se autorealizează: așteptările membrilor comisiei le declanșează comportamentele verbale și nonverbale, care duc la confirmarea de către candidat a acestor așteptări. Așteptările pot transpărea din întrebările adresate candidatului (prin răspunsurile pe care le dă, el are șansa de a le confirma impresia preliminară), din exprimarea acceptării și a concordanței opiniilor, prin folosirea repetată a replicilor: Da, Sunt de acord, prin datul aprobator din cap, printr-un zâmbet de aprobare sau replici de întărire, de genul: Este interesant ce spuneți, doamnă (Wanous, 1989). Toată această atmosferă, în primul rând, îi dezvoltă aripile candidatului, spre deosebire de candidatul căruia îi sunt adresate întrebări dificile, neașteptate, semnalizându-se nonverbal dezacordul în opinii sau disprețul (de exemplu, printr-o tăcere mai îndelungată ca răspuns la ceea ce a spus candidatul). În al doilea rând, o atmosferă pozitivă îl atrage pe evaluator în procesul interacțiunii benefice pentru candidat. Să ne aminitim din capitolul despre atitudini că, dacă un individ se implică personal într-o anumită sarcină, el va aprecia mai mult întreaga situație legată de contribuția avută. Modurile de selectare și alegere a funcționarilor în culturi diferite. 1. Tipuri de informații despre candidat necesare în culturi diferite. Din trecerea în revistă a tehnicilor și procedurilor folosite în companiile din culturi diferite, efectuată de Shackleton și echipa (1994), s-a dovedit că se pot observa - chiar și în cadrul popoarelor Europei Occidentale - preferințe referitoare la practicile de diagnosticare și evaluare aplicate în companii. Autorii menționați au cercetat un număr de 250 de firme din cinci țări: Belgia, Franța, Germania, Marea Britanie și Italia. Au afirmat că interviurile reprezintă instrumentul fundamental de selecție în toate aceste țări (90%), cu excepția Germaniei (60%). Dacă ne referim la selectarea pe baza datelor personale cuprinse în cererile de angajare, numai în Italia acest document este mai rar luat în considerație (45% față de 80-90% dintre firmele care recurg la acest procedeu din restul țărilor). Scrisorile de recomandare reprezintă o sursă de informare esențială în Germania și Marea Britanie (75% față de 11-32% în restul țărilor; în mod evident șefii germani și britanici scriu recomandări mai cinstite!). Testele de personalitate reprezintă o formă de selecție mai rar folosită în toate aceste țări și chiar aproape deloc folosită în Germania (doar 2% față de 11-32% în restul țărilor). Interesant este faptul că această formă de diagnosticare este rar folosită și în Franța, care este leagănul testelor! 2. Caracteristicile dorite la un candidat, reflectate de anunțurile din ziare. În alte cercetări mai recente (Tollgerdt-Andresson, 1996), a fost analizat conținutul anunțurilor din punct de vedere al trăsăturilor de caracter pe care firmele se așteaptă să le aibă candidații. S-a dovedit că în țările scandinave, 80% dintre anunțuri, puneau preț pe abilitățile sociale ale persoanelor care concurau pentru posturi de conducere, față de 65% în Germania și Marea Britanie și doar 5% în Franța, Italia și Spania. Smith și Bond (1999) pun această uriașă importanță a abilităților sociale în țările scandinave pe seama dimensiunii feminității, adică a orientării spre relații armonioase în cadrul grupului. În țările în care este esențială menținerea unei anumite distanțe între - 470 - persoanele cu statut înalt și cele cu statut inferior, vârsta mai înaintată reprezintă un criteriu important de alegere a candidațiilor pentru funcțiile de conducere. Așadar oamenii mai în vârstă sunt aici bine văzuți! În culturile puternic individualiste, funcționarii și chiar managerii mai în vârstă sunt priviți cu suspiciune. Firmele îi concediază, înlocuind funcționarii experimentați cu unii mai tineri, care îi costă mai puțin și care sunt mai ușor de școlit după cum le place. Între țările din Uniunea Europeană există anumite asemănări în sfera caracteristicilor așteptate din partea unor manageri. Un cu totul alt stil de selecție al muncitorilor putem întâlni în culturile colectiviste ale țărilor asiatice. Huo și echipa sa (1995) au demonstrat că în China și Taiwan rareori este purtat un interviu cu un candidat pentru un post de conducere. În aceste țări se consideră că trăsăturile de caracter și abilitățile sociale nu pot fi evaluate cu exactitate în cursul unei scurte discuții. Tocmai de aceea o sursă de informații despre candidat mai demnă de încredere o reprezintă opinia fostului șef sau a altei persoane respectabile, care îl cunoaște pe candidat. Contează așadar - la fel ca în țările europene - prestigiul instituției în cadrul căreia candidatul și-a primit educația sau a fost format profesional. Dacă a repurtat și succese într-o instituție respectabilă, înseamnă că deține calitățile cuvenite. Prestigiul facultății unde și-a desăvârșit educația și al companiei unde a lucrat apoi reprezintă, de asemenea, un factor important de care se ține cont și în Statele Unite". (Wosinska, Wilhelmina, Psihologia vieții sociale, 2005, pp. 371-376) Lucrări: Wosinska, Wilhelmina [2004] (2005). Psihologia vieții sociale. București: Editura Renaissance (trad. din l. polonă de Cristina Godun). https://webapp4.asu.edu/directory/person/60693 - 471 - BIBLIOGRAFIE SELECTIVĂ Aluaș, Ion și Drăgan, Ion (ed.) (1971). Sociologia franceză contemporană. Antologie: București: Editura Politică. Biggart, Woolsey Nicole (2002). Readings in Economic Sociology. Blackwell Publishing. http://books.google.com/books?id=on_4uz2crKsC&printsec=frontcover&dq=Biggart,+ Woolsey+Nicole +Readings+in+Economic.... Boudon, Raymond (ed.) [1992] (1997). Tratat de sociologie (București: Editura Humanitas (trad. din l. franceză de Delia Vasiliu și Anca Ene). Chelcea, Septimiu și Iluț, Petru (ed.) (2003). Enciclopedie de psihosociologie. București: Editura Economică. Chelcea, Septimiu (2007. Metodologia cercetării sociologice, ediția a III-a. București: Editura Economică. Clegg, Stewart R (ed.) (1989). Organization Theory and Class Analysis: New Approaches and New Issues. New York: W. de Gruyter http://books.google.com/books?id=kPb5jzbP5oAC&pg=PA516&lpg=PA516&dq= Clegg,+Stewart+R+(1989).+Organization+Theory+and+Class+Analysis Clawson, Dan (2007). Public Sociology: Fifteen Eminent Sociologists Debate Politics and the Profession in the Twenty-First Century. University of California Press. http://books.google.com/books?id=QbNLCQQq6oC&printsec=frontcover&dq =Clawson,+Dan+(2007).+Public+Sociology... Clegg Stewart R, Hardy Cynthia și Nord, Walter R. (1996). Handbook of Organization Studies. Sage Publications. http://books.google.com/books?id=ge3A1Giqj1AC&pg=PA171&lpg=PA171&dq =Clegg,+Stewart&source Clegg, Stewart end Hardy, Cynthia (1999). Studying Organization: Theory & Method, Partea 1. Sage Publications Clegg, Stewart R. (ed.) (2002). Management and Organization Paradoxes. John Benjamins Publishing Co. http://books.google.com/books?id=H68jlecJMY4C&pg=PA11&lpg=PA11&dq=Clegg, +Stewart+Management&source.. Crainer, Stuart și Dearlove, Des (2008). Guru în business. Cei mai importanți 54 guru în management. București: Ed. Meteor Press Business (trad. din l. engleză de Dan Criste, Viorica Horga, Emanuela Șoimaru). Daft, Richard L. (2009).Organization Theory and Design. South- Western: Cengage Learning. http://books.google.com/books?id=CmFjF5tNmuEC&printsec=frontcover&dq=Daft +Richard+L.+(2009).Organization+Theory... Donaldson, Lex (1995). American Anti-Management Theories of Organization: A Critique of Paradigm. Cambridge University Press. http://books.google.com/books?id=lpj19gnqSsAC&printsec=frontcover&dq=Donaldson, +Lex+(1995).+American+Anti-Management... - 472 - Donaldson, Lex (1996). For Positivist Organization Theory: Proving the Hard Core. Sage Publications. http://books.google.com/books?id=Ur6epBvVuEsC&dq=Donaldson,+Lex+(1996). +For+Positivist+Organization&source... Donaldson, Lex (2001). The Contingency Theory of Organizations. Sage Publications. http://books.google.com/books?id=hXroN8btsN8C&dq=Donaldson,+Lex+(2001).+ The+Contingency+Theory... Filipescu, Iancu (2009). Sociologia organizațiilor și conducerii. Texte alese. (www. sociologie - casm.cabanova. ro). Friedmann, Georges și Naville, Pierre (1961). Traite de sociologie du travail, vol. 1. Paris: A. Colin. Frost, Peter J,.Moore, Larry F., Lundberg, Craig C. și Martin, Joanne (1991). Reframing Organizational Culture. Sage Publications. http://books.google.com/books?id=kYNM5Sy_eBEC&dq=Frost,+Peter+J.+Reframing+ Organizational&.. Gallos, Joan, V. (ed.) (2006). Organization Development. A Jossey-Bass Reader. New York: John Wiley & Sons. http://books.google.com/books?id=kwxsa5yGELkC&dq=Gallos,+Joan,+V+Organi- zation+Development Gamst, Frederick (ed.) (1995). Meanings of Work: Considerations for the Twenty-First Century. State University of New York. http://books.google.com/books?id=oxKJIFGNuyYC&printsec=frontcover&dq=Gamst,+ Frederick+Meanings+of+Work:+Considerations& Gresele Francois, Panoff Michel și Tripier Pierre (2000). Dicționar de științe umane. București: Editura Nemira (trad. din l. franceză de Irina Negrea). Heilbron, Johan. (2001). Economic sociology in France. www.melissa.ens-cachan.fr/IMG/pdf/doc-41.pdf Handel, Michael Jeremy (2003). The Sociology of Organizations: Classic, Contemporary and Critical Readings. Sage Publications Inc. http://books.google.ro/books?id=zuZ3HEi4dXIC&printsec=frontcover&dq=Handel, +Michael,+Jeremy+(2003).+The+Sociology+of+Organizations& Harward Businss Review (1990). Manage People, Not Personnel: Motivation and Performance Appraisal. Harward Businss School Press. http://books.google.com/books?id=_yPqyO8Q4FIC&printsec=frontcover&dq=Manage+ People,+Not+Personnel:+Motivation+and+Performance+Appraisal Hatch, Mary Jo [1997] (2000). Theorie des organisations: De l'interet de perspectives multiples (traduction et l' adaptation fracaise Christine Delhaye). http://books.google.com/books?id=OnrBlIlB7RAC&dq=Hatch,+Mary+Jo+Theorie+ des+organisations&printsec Herseni, Traian (1974). Sociologie industrială. București: Editura Didactică și Pedagogică. Hoffman, Oscar (1996). Sociologia muncii. București: Editura Hyperion. Hoffman, Oscar (2004). Sociologia organizațiilor. București: Editura Economică. - 473 - Jaques, Elliott, Clement, Stephen D. și Lessem, Ronnie (1994). Executive Leadership: A Practical Guide to Managing Complexity. Cason Hall & Co. Publisher Ltd. http://books.google.com/books?id=vFVQM7pFRBEC&printsec=frontcover&dq= inauthor:"Elliott+Jaques... Jaques, Elliott (2003). Mesurement of Responsability. Tavistock Publications. http://books.google.com/books?id=ROpD2k5_M34C&dq=Elliott+Jaques&source= bl&ots Johns, Gary [1996] (1998). Comportament organizațional. București: Editura Economică (trad. din l. engleză de Ioan Ursachi, Ion Postolache și Raluca Aron). Johnson, Alen, G. [2000](2007). Dicționarul BLACKWELL de sociologie. București: Editura Humanitas (trad. din l. engleză de S.G. Drăgan și V. Russo). Kermally, Sultan [2003] (2009). Maeștrii marketingului. București: Meteor Business (trad. din l. engleză de Ana-Veronica Mircea). Kermally, Sultan [2004] (2009). Maeștrii managementului resurselor umane. (București: Meteor Business (trad.din l. engleză de Ana-Veronica Mircea). Lafaye, Claudette [1996] (1998). Sociologia organizațiilor. Iași: Polirom (trad. din l. franceză de Mihaela Zoicaș și Elisabeta Stănculescu). Lallement, Michel [1972] (1998). Istoria ideilor sociologice, 2 vol. București: Editura Antet (trad. din l. franceză de Marius Conceatu). Mahler, Fred (1977). Sociologia educației și învățământului. Antologie de texte contemporane de peste hotare, București: Editura Didactică și Pedagogică. Makin, Peter și Cox, Charles [2004] (2006). Schimbarea în organizații. Optimizarea comportamentului angajaților. Iași: Editura Polirom (trad. din l. engleză de Cristina Popa). Marshall, Gordon (ed.) [1994] (2003). OXFORD. Dicționar de sociologie. București: Univers Enciclopedic (trad. din l.engleză de Sergiu Băltățescu, Florin Iacob, Liviu Șerbănescu și Cristian Toader). http://www.enotes.com/oxsoc-encyclopedia Martin, Joanne (2002). Organizational Culture: Mapping the Terrain. Sage Publications. http://books.google.com/books?id=GVSzVUa6KAC&dq=Martin,+Joanne+ Organizational+Culture& McLean, Gary N. (2005). Organization Development: Principles,Processes, Performance. San Francisco: Berrett- Koehler Publishers Inc. http://books.google.com/books?id=Fxex99VOU20C&dq=McLean,+Gary+N.+Organi-zation&prints... Mihu, Achim (1967). Sociometria. Eseu critic. București: Editura Politică. Mihu, Achim (2008). Sociologie, Cluj- Napoca: Eikon. Miner, John, B. (2005). Organizational Behavior, I. Essential Theories of Motivation and Leadership. Armonk, NY: M.E. Sharpe. Miner, John B. (2006). Organizational Behavior, II. Essential Theories of Process and Structure. Oxford University Press. http://books.google.com/books?id=b1ivnNddmiEC&dq=Miner,+John,+B.+(2005). Organizational+Behavior - 474 - Miner, John B. (2007). Organizational Behavior: From Theory to Practice. M.E Sharpe Inc. http://books.google.com/books?id=VQnwRk7HTxAC&printsec=frontcover&q= Miner,+John+B.+(2007).+Organizational+Behavior:+From+Theory+to+Practice Morgan, Gareth (2006). Images of Organization. Sage Publications Inc. http://books.google.com/books?id=hf429ueNRYC&dq=Morgan,+Gareth+(2006).+ Images+of+Organization Nicolau, Adrian și Chelcea, Septimiu (1975). Elemente de sociologie industrială. Iași: Editura Universității ”A. I. Cuza”. Nicolau, Adrian (ed.) (1997). Psihologia câmpului social: Reprezentările sociale. Iași: Editura Polirom (selecție de texte. Trad. din l. franceză de Ioana Mărășescu și Radu Neculau). Ohmae, Kenichi (1991). The Mind of the Strategist: The Art of Japanese Business. McGraw-Hill Professional http://books.google.com/books?id=xgVtpdx0FzQC&printsec=frontcover&dq=kenichi+ ohmae&hl=en&ei=jlXNTOTEHMqQ4gbWtYDcDA&sa=X&oi=book_result Parker, Ciarân. The Thinkers 50: The World's Most Influential Business Writers and Leaders, 2006, Praeger Publishers. books.google.com/books?isbn=0275991458... Pascale Richard, Sternin, Jerry și Sternin, Monique (2010). The Power of Positive Deviance: How Unlikely Innovators Solve the World's. Harvard Business Press. http://books.google.ro/books?id=nBgDmcy9SnkC&printsec=frontcover&dq=Richard+ Pascale&hl=ro&ei=aFHNTO-ZJpHMswaTu5iXCA&sa=X&oi=book Perez, Antonio Juan și Boncu, Ștefan (ed.) (1996). Influența socială. Texte alese. Iași: Editura Universității "Alexandru I. Cuza (trad. din l. engleză de Ștefan Boncu). Pugh, Derek S. și Hickson, David J. [1964] (1994). Managementul organizațiilor București: Editura CODECS (trad. din l. engleză de Gabriel Bădică, Laura Bologea, Tatiana Cherea, Olea Ciuciuc, Irina Dumitriu, Dan Popescu și Liviu Suciu). Pugh, Derek S. și Hickson, David J. (2007). Great Writers on Organizations. The third Omnibus Edition. Ashgate Publishing Company. http://books.google.ro/books?id=QHC95CJAnAMC&printsec=frontcover&dq=Pugh,+ Derek+S.+and+Hickson,+David,+J.,+2007,+Great+Writers+on+Organizations... Pugh, Derek S. (1971). Organization Theory: Selected Classic Readings. London: Penguin Group. Richter, Frank-Jurgen (ed.) (1996). The Dynamics of Japanese Organizations. London: Routledge. http://books.google.com/books?id=HfULeaUgqoC&pg=PA90&lpg=PA90&dq=Richter, +Frank-Jurgen+(ed.)+(1996)The+Dynamics+of+Japanese Rothwell, William J. și Sullivan, Roland (2005). Practicing Oorganization Development: A Guide for Consultants. New York: John Wiley & Sons. http://books.google.com/books?id=yYieWsUFEIC&dq=Rothwell,+William+J.+and +Sullivan,+Roland+(2005).+Practicing+Organization - 475 - Rouleau, Linda (2007). Theories des organisations: Approches classiques, contemporaines et de l'avan- garde. Quebec: Presses de l'Universite du Quebec. http://books.google.com/books?id=1dmpn9soqYwC&printsec=frontcover&dq=Rouleau ,+Linda+(2007).+Theories+des+organisations& Schein, Edgar H. (2004). Organizational Culture and Leadership. New York: John Wiley & Sons. http://books.google.com/books?id=xhmezDokfnYC&printsec=frontcover&dq=Schein,+ Edgar,+H.+(2004).+Organizational+Culture+and+Leadership Schein Edgar H. (2009). The Corporate Culture Survival Guide. New York: John Wiley & Sons. http://books.google.com/books?id=6PtUV_04tMC&printsec=frontcover&dq=Schein+ Edgar,+H.+(2009).+The+Corporate+Culture+Survival& Scott, Richard W. [2001] (2004). Instituții și organizații Iași: Polirom (trad. din l. engleză de Alina Radu). SocioSite: FAMOUS SOCIOLOGISTS www.performancezoom.com/auteurs.php - Tannenbaum, Arnold Sherwood și Rozgonyi, Tamas (ed.) (1987). Authority and Reward in Organizations - An International Research, cap. România, pp.199-233. Survey Research Center, Institut for Social Research, University of Michigan, S.U.A., 1987 (în colaborare cu: Septimiu Chelcea, Petre Cristea, Ion Dragan, Pompiliu Grigorescu, Catalin Zamfir). (ISR Monographs: preprint 1986. Institut for Social Research, Ann Arbor. www.lib.umich.edu/staff/acqser/eq/public/exchange/UMmisc/ISR/ISRmo.htm Trist, Eric L. și Murray, Hugh (ed.) (1990). The Socio-Psychological Perspective. The Social Engagement of Social Science: A Tavistock Anthology, 3 vol. I. University of Pennsylvania Press. http://www.moderntimesworkplace.com/archives/ericsess/sessvol1/sessvol1.html http://www.moderntimesworkplace.com/archives/ericsess/sessvol2/sessvol2.html http://www.moderntimesworkplace.com/archives/ericsess/sessvol3/sessvol3.html Tsoukas, Haridimos și Knudsen, Christian (2003).The Oxford Handbook of Organization Theory. Oxford University Press. http://books.google.com/books?id=NuBejRcrWOAC&dq=Tsoukas,+Haridimos+and +Knudsen,+Christian+(2003).The+Oxford+Handbook.. Vlăsceanu, Mihaela (2003) Organizații și comportament organizațional. Iași: Editura Polirom. Vlăsceanu, Mihaela (2005) Organizația: proiectare și schimbare. Introducere în comportamentul organizațional. București: Editura Comunicare.ro. Weber, Max [1922] (1978). Economy and Society, vol. 1. University of California Press (Edited by Guenter Roth and Claus Wittich). http://books.google.ro/books?id=pSdaNuIaUUEC&printsec=frontcover&dq=Weber, +Max+(1978). Weber, Max [1919] (1992). Politica, o vocație și o profesie. București: Editura Anima (trad. din l. germană de Ida Alexandrescu). Weber, Max [1905] (2003) Etica protestantă și spiritul capitalismului. București: Editura Incitatus (trad. din l. germană de Alexandru Diaconovici). - 476 - Zamfir, Cătălin (1974). Psihosociologia organizării și conducerii: teorii și orientări contemporane. București: Editura Politică. Zamfir, Cătălin (1978). Un sociolog despre muncă și satisfacție. București: Editura Politică. Zamfir, Cătălin (ed.), Chelcea, Septimiu, Mărginean, Ioan, Zlate, Mielu și Ștefănescu, Ștefan (1980). Dezvoltarea umană a întreprinderii. București: Editura Academiei. Zamfir, Cătălin și Filipescu, Iancu (1982). Sociologie industrială. Curs și exerciții pentru seminar. București: Editura Institutului Politehnic din București (www.scribd.com/.../Catalin-Zamfir-Si-Iancu-Filipescusociologie-Industrial-A) Zamfir, Cătălin, Mățăuan, Gabriel și Lotreanu, Nicolae (1994). Formarea managerială în România: nevoi și capacități. București: Alternative. Zamfir, Cătălin (1999). Politica resurselor umane: Sistemul titlurilor universitare. București: Editura Expert. Zamfir, Cătălin [1990] (2005). Incertitudinea. O perspectivă psiho-sociologică. București: Editura Științifică. *** Les theoriciens de l'organisation des entreprises. (ww.performancezoom.com/auteurs.php -) wikipedia.org/wiki - 477 - CUPRINS Introducere ...................................... 5 ADAIR JOHN .......................................19 ADAMS JOHN STACEY ................................22 ADORNO THEODOR LUDWIG W ..........................25 ALDERFER CLAYTON PAUL ...........................27 ALLISON GRAHAM TILLETT...........................29 ANSOFF IGOR .....................................30 ARGYRIS CHRIS ....................................33 ASCH SOLOMON ELLIOTT.............................36 AXELROD ROBERT...................................39 BAKKE WIGHT EDWARD ...............................42 BARNARD CHESTER IRVING ...........................44 BARNES JOHN ARUNDEL ..............................45 BARTLETT CHRISTOPHER A...........................47 BEAUD MICHEL .....................................50 BELL DANIEL A....................................52 BENNIS WARREN....................................54 BERGER PETER LUDWIG ..............................56 BLAKE ROBERT R...................................60 BLANCHARD KENNETH HARTLEY ........................63 BLASI JOSEPH RAPHAEL .............................66 BLAU PETER MICHAEL ...............................67 BOUDON RAYMOND...................................71 BOURDIEU PIERRE ..................................75 BRAMEL DANA......................................79 BRAVERMAN HARRY ..................................80 BRIEFS GOTTFRIED ANTON (GOETZ) ..................83 BURAWOY MICHAEL..................................85 BURNS THOMAS (TOM) ...............................86 CALLON MICHEL ....................................89 CARROLL GLENN R..................................91 CHANDLER ALFRED DuPONT Jr........................93 CHEN CHAO-CHUAN ..................................94 CHILD JOHN .......................................95 CLAWSON DAN ......................................97 CLEGG STEWART R..................................99 COLE ROBERT E...................................100 COLLINS JAMES C. III (JIM) .......................102 - 478 - COLLINS SHARON M.................................104 COOLEY CHARLES HORTON ...........................105 COSER ROSE LAUB..................................107 CROZIER MICHEL ...................................108 DAHRENDORF RALPH ................................112 DALTON MELVILLE ..................................114 DEARLOVE DES ....................................115 DEMING EDWARDS WILLIAM ..........................116 DICKSON WILLIAM J................................119 DiMAGGIO PAUL JOSEPH ............................120 DONALDSON LEX ...................................122 DOUGLAS MARY ....................................123 DRUCKER PETER FERDINAND .........................126 DUPUY FRANCOIS...................................130 DURKHEIM EMILE...................................132 EDVINSSON LEIF ..................................134 EMERY FREDERICK EDMUND ..........................136 ERIKSON ERIK ....................................138 ETZIONI AMITAI ...................................141 FAYOL HENRI .....................................143 FESTINGER LEON ..................................145 FIEDLER FRED E...................................151 FLIGSTEIN NEIL ..................................153 FOUCAULT MICHEL ..................................155 FREEMAN JOHN ....................................157 FREUD SIGMUND....................................158 FRIEDBERG ERHARD .................................161 FRIEDMANN GEORGES ...............................163 FROMM ERICH SELIGMANN ...........................167 GARFINKEL HAROLD ................................171 GIDDENS ANTHONY .................................173 GOFFMAN ERVING ...................................181 GHOSHAL SUMANTRA ................................184 GOLEMAN DANIEL...................................185 GOULDNER ALVIN WARD .............................188 GRAHAM LAURIE ...................................191 GREMION PIERRE ..................................193 GUILLEN MAURO F..................................194 GUSTI DIMITRIE...................................196 HANDY CHARLES ...................................198 HANNAN MICHAEL T.................................201 HERSENI TRAIAN...................................203 HERSEY PAUL......................................205 HERZBERG FREDERICK IRVING .......................207 - 479 - HOFSTEDE GEERT .................................211 HOMANS GEORGE CASPER ...........................214 HUGHES EVERETT CHERRINGTON .....................216 JACKALL ROBERT .................................218 JAQUES ELLIOT...................................219 JASPERS KARL THEODOR ...........................221 JOHNS GARY......................................224 JURAN JOSEPH MOSES .............................225 KAHN ROBERT LOUIS ..............................228 KANTER MOSS ROSABETH ...........................229 KAPFERER JEAN-NOEL..............................232 KATZ DANIEL ....................................235 KELMAN HERBERT C................................236 KERMALLY SULTAN.................................238 KUNDA GIDEON....................................239 LAFAYE CLAUDETTE ...............................241 LAWLER EDWARD EMMET III ........................242 LAWRENCE PAUL ROGER ............................243 LAZEGA EMMANUEL ................................245 LEE YUEH-TING ..................................247 LENCIONI PATRICK................................248 LEWIN KURT......................................250 LIKERT RENSIS...................................253 LINDBLOM CHARLES E..............................255 LIPSKY MICHAEL .................................257 LORSCH JAY W....................................259 LUCKMANN THOMAS.................................261 MARCH JAMES GARDNER ............................263 MARCUSE HERBERT ................................265 MARX KARL.......................................269 MASLOW ABRAHAM .................................271 MAYO ELTON GEORGE ..............................273 McCLELLAND DAVID ...............................280 McGREGOR DOUGLAS................................282 MEAD GEORGE HERBERT ............................284 MERTON ROBERT KING .............................288 MICHELS ROBERT .................................294 MILES RAYMOND ..................................296 MILGRAM STANLEY ................................298 MILLS CHARLES WRIGHT ...........................300 MINTZBERG HENRY ................................302 MISES LUDWIG VON ...............................308 MORENO JACOB LEVY ..............................313 MORGAN GARETH...................................314 - 480 - MOSCOVICI SERGE ...................................316 MOUTON JANE SRYGLEY ...............................318 NAVILLE PIERRE ....................................319 NEUSTADTL ALAN ....................................325 NICHOLS THEO......................................326 NONAKA IKUJIRO....................................327 NORDSTROM KJELL A.................................329 OUCHI WILLIAM G...................................331 PARKER FOLLETT MARY ..............................335 PARKINSON NORTHCOTE CYRIL.........................338 PARSONS TALCOTT ..................................341 PERROW CHARLES....................................343 PETERS THOMAS (TOM) J.............................345 PETTIGREW ANDREW M................................348 PFEFFER JEFFREY...................................350 PIAGET JEAN.......................................352 POPITZ HEINRICH ..................................354 PORTER MICHAEL EUGENE ............................356 POWELL WALTER W...................................360 PRAHALAD COIMBATORE KRISHNARAO ...................362 PUGH DEREK SALMAN ................................364 REYNAUD PIERRE-LOUIS .............................366 RICE ALBERT KENNETH ..............................373 RICHTER FRANK- JURGEN.............................374 RIDDERSTRÂLE JONAS................................376 RITZER GEORGE ....................................378 ROETHLISBERGER FRITZ JULES .......................379 ROTHSCHILD-WHITT JOYCE............................381 RUBINSTEIN SAUL AVERY.............................382 SAINSAULIEU RENAUD ...............................383 SALANCIK GERALD R.................................385 SCHACHTER STANLEY.................................386 SCHAFF ADAM ......................................390 SCHEIN EDGAR H....................................391 SCHRENK JAKOB ....................................394 SCOTT DENISE BENOIT ..............................397 SCOTT RICHARD W...................................398 SEGRESTIN DENIS ..................................403 SELZNICK PHILIP...................................404 SENGE PETER M.....................................407 SHERIF MUZAFER....................................409 SILVERMAN DAVID ..................................411 SIMMEL GEORG .....................................413 SIMON HERBERT ALEXANDER ..........................416 - 481 - SLOTERDIJK PETER..................................418 SNOW CHARLES C....................................420 STINCHCOMBE ARTHUR L..............................421 SUCHMAN MARK CHARLES .............................422 TALEB NASSIM NICHOLAS ............................424 TANNENBAUM ARNOLD SHERWOOD .......................427 TAYLOR FREDERICK WINSLOW .........................429 TELLIER YVAN......................................431 THOENIG JEAN-CLAUDE ..............................433 THOMPSON JAMES D..................................434 TOFFLER ALVIN.....................................437 TOURAINE ALAIN....................................438 TRIPIER MARYSE....................................441 TRIST ERIC L......................................443 VAUGHAN DIANE .....................................444 VICKERS GEOFFREY..................................446 VROOM VICTOR H....................................447 WALTON RICHARD E..................................451 WATERMAN, ROBERT H................................452 WEBER MAX ........................................454 WHITLEY RICHARD ..................................458 WILLIAMSON OLIVER E...............................459 WOODWARD JOAN ....................................461 WORMS JEAN-PIERRE.................................463 WOSINSKA WILHELMINA...............................464 Bibliografie selectivă ...........................471 - 482 -